
AVIS  DE  L'ÉDITEUR 


Depuis  l'incendie  qui  dévora,  en  1S54,  le  palais  du  parlement,  à 
Québec,  avec  la  riche  bibliothèque  des  chambres  législatives  qu'il 
renfermait,  quelques  amis  de  notre  histoire  désespéraient  de  retrou- 
ver jamais  réunis  tous  les  volumes  des  Relations  des  Jésuites  qui  ont 
rapport  à  la  Nouvelle-France  ;  d'autres,  plus  confiants,  croyaient 
qu'un  sentiment  de  patriotisme  finirait  par  engager  quelque 
éditeur  à  réédifier  ce  monument  historique  de  nos  ancêtres.  C'est 
à  la  sollicitation  d'un  grand  nombre  d'entre  eux  que  nous  avons 
entrepris  de  publier  une  nouvelle  édition  d'un  ouvrage  aussi  con- 
sidérable. Qu'il  nous  soit  permis  de  dire  que  nous  n'avons  pas  pu 
accomplir  notre  tâche  sans  rencontrer  d'assez  grandes  difficultés  ; 
car,  afin  de  rendre  cette  édition  complète,  nous  avons  voulu  qu'elle 
renfermât  non  seulement  la  collection  qui  était  à  la  bibliothèque 
du  parlement,  mais  aussi  les  Relations  des  années  1611  et  1626, 
qui  n'y  étaient  pas. 

Bien  qu'au  moment  de  voir  notre  tâche  accomplie,  nous  sentions 
un  peu  d'orgueil — sans  doute  légitime — se  mêler  au  sentiment 
de  satisfaction  que  nous  éprouvions  depuis  le  jour  où  le  gouverne- 
ment canadien  nous  avait  promis  de  protéger  généreusement  cette 
œuvre  importante,  nous  croirions  manquer  aux  devoirs  de  la  justice 
et  de  la  reconnaissance,  si  nous  ne  disions  hautement  combien 
notre  travail  nous  a  été  rendu  facile,  grâce  à  l'empressement  qu'ont 
mis  les  possesseurs  de  manuscrits  et  d'exemplaires  de  l'ancienne 
édition  Cramoisy,  à  nous  prêter  leurs  richesses.  De  ce  nombre  se 
trouvent  M.  l'abbé  Plante,  chapelain  des  Dames  -  Hospitalières 
de   l'Hôpital-Général  de  Québec,   qui,  à  force  de  patience  et  de 

sacrifices,  a  réuni  la  plus  nombreuse  collection  des  relations  dans 
l'Amérique  Britannique,  le  Séminaire  de  Québec,  M.  l'abbé  Bois, 
curé  de  Maskinongé,  à  l'obligeance  et  au  dévouement  duquel  nous 
devons  de  posséder  plusieurs  manuscrits  copiés  par  son  ordre  à 
l'étranger,  et  M.  l'abbé  Ferland,  attaché  à  l'archevêché  de  Québec, 
qui  a  profité  de  son  voyage  à  Paris  pour  nous  procurer  des  volumes 
très-rares.  Ainsi  de  nos  jours,  comme  autrefois,  ce  sont  les  établisse- 
ments religieux  du  Canada  et  les  ecclésiastiques  qui  sont  les  dépo- 
sitaires de  nos  trésors  historiques  et  qui  conservent  le  plus  religieuse- 
ment, pour  les  temps  opportuns,  les  monuments  de  nos  gloires. 

Nous  n'oublierons  pas  non  plus  ce  que  nous  devons  à  M.  G.  B. 
Faribault,  qui  eut  la  douleur  de  voir  réduire  en  cendres  cette  biblio- 
thèque américaine  formée  par  lui  pièce  à  pièce  et  avec  tant  d'amour  ; 
à  M.  Henri  de  Courcy,  à  M.  Jean-Marie  Shea,  historien  américain, 
à  M.  Francis  Parkman,  homme  de  lettres  de  Boston,  et  à  la  Biblio- 
thèque Impériale  de  Paris. 

A  ce  tribut  de  remercîments,  nous  devons  ajouter  ceux  que  mé- 
ritent MM.  les  abbés  Plante,  Ferland,  et  plus  particulièrement  M. 
l'abbé  Laverdière,  professeur  au  Séminaire  de  Québec.  Pleins  de 
dévouement  pour  cette  entreprise  que  l'on  peut  appeler  nationale, 
pendant  des  années  ils  ont  consacré  leurs  loisirs  à  la  lecture  des 
épreuves,  afin  de  rétablir  l'ancien  texte  avec  un  scrupule  qui,  par 
respect  pour  les  antiquaires,  est  allé  jusqu'à  reproduire  fidèlement 
les  fautes  mêmes  des  vieilles  éditions. 


NOTICE  BIOGRAPHIQUE 


Les  premiers  colons  français  avaient  à  peine  commencé  à  défricher  les  col- 
lines qui  couronnaient  le  bassin  de  Port-Royal,  que  deux  missionnaires  de  la 
compagnie  de  Jésus  vinrent  partager  leurs  fatigues,  bénir  leur  travaux,  et  an- 
noncer aux  nations  sauvages  de  la  Nouvelle  France  les  consolantes  ventes  de 
l'évangile.  Dès  l'année  1611,  vers  la  mi-juin,  les  PP.  Pierre  Biard  et  Enmond 
Masse  arrivèrent  en  Acadie  ;  quelques  années  plus  tard,  en  1625,  trois  autres 
Pères  de  la  même  compagnie,  avec  deux  Frères  coadjuteurs,  débarquaient  au 
pied  du  rocher  où  Champlain  avait  fixé  son  habitation,  et  venaient  seconder  les 
efforts  des  PP.  Récollets,  qui  cultivaient  depuis  dix  ans  la  naissante  église  de 
Québec.  De  nouveaux  ouvriers,  de  nouveaux  apôtres  vinrent,  l'année  suivante, 
augmenter  le  nombre  de  ces  zélés  missionnaires.  Dix  ans  leur  suffirent  pour 
évangéliser  les  peuplades  idolâtres  répandues  dans  les  immenses  forêts  qui  s'éten- 
daient depuis  le  golfe  S.  Laurent  jusqu'au  Lac  Supérieur,  et  depuis  le  rivage  de 
la  Nouvelle  Angleterre  jusqu'au  territoire  glacé  de  la  Baie  d'Hudson. 

Le  sauvage  ne  connaissait  encore  d'autres  européens  que  l'avide  traiteur 
et  l'aventurier  armé,  toujours  prêts  à  l'opprimer  ou  à  le  chasser  de  ses  terres. 
Il  fut  frappé  de  la  douceur  et  du  désintéressement,  autant  que  du  zèle  de  ces 
robes  noires,  qui  venaient  de  si  loin  lui  apprendre  le  prix  de  son  âme,  lui  mon- 
trer le  chemin  d'une  vie  plus  heureuse,  sans  autre  motif  que  celui  d  une  chante 
plus  qu'humaine.    Déposant  petit  à  petit  ses  premiers  sentiments  de  défiance  et 
de  crainte,  il  prête  bientôt  une  oreille  plus  attentive  aux  paroles  de  paix  et  de 
consolation  qui  tombent  de  leur  bouche.    C'est  alors  que  le  missionnaire  de  la 
Nouvelle-France  commence  son  œuvre  sublime  de  salut  et  de  régénération,  n'é- 
pargnant ni  les  sueurs,  ni  les  travaux,  ni  les  marches  pénibles,  ni  les  jeûnes,  ni 
les  veilles.    Tantôt,  luttant  contre  le  cours  impétueux  des  fleuves  et  des  rivières, 
il  rame  sans  relâche,  jusqu'à  ce  qu'un  rapide  ou  un  portage  le  force  à  prendre 
sur  ses  épaules  le  frêle  esquif  qui  vient  de  le  porter;  et  tantôt,  à  la  suite  d'un 
nombreux  parti  de  chasse,  à  travers  d'épaisses  forêts,  au  milieu  des  neiges  et  des 
frimas,  il  marche  les  journées  entières,  sans  repos,  souvent  sans  nourriture. 
Pendant  que  le  sauvage  poursuit  les  bêtes  fauves,  il  court  lui-même  à  la  pour- 
suite de  ces  âmes  dégradées,  mais  rachetées  au  prix  du  sang  de  Jésus-Christ  ; 
et  lorsque  l'obscurité  de  la  nuit  contraint  le  chasseur  d'interrompre  sa  course, 
le  missionnaire  récite  son  bréviaire  à  la  lueur  du  brasier,  puis  retrace  sur  une 
écorce  et  raconte  à  son  supérieur  ses  voyages,  ses  travaux,  ses  épreuves  et  ses 
succès.    Faut-il  s'étonner  si  ces  relations  ont  un  charme  qui  fait  oublier  les  Ion- 


gueurs  et  les  redites  ?  Ici  il  vous  explique  l'origine  du  nom  que  porte  encore  ce 
lac,  cette  rivière,  cette  pointe,  cette  île  ;  là  vous  êtes  témoin  des  cérémonies  bi- 
zarres et  mystérieuses  dont  les  jongleurs  enveloppent  les  secrets  de  leur  science 
divinatoire  ;  ailleurs  vous  assistez  avec  lui  au  conseil  des  capitaines,  où  vous  vous 
surprenez  à  admirer  l'éloquence  naïve  et  sans  fard  de  ces  orateurs  qui  ne  con- 
naissent d'autre  rhétorique  que  Celle  de  la  raison  et  du  bon  sens.  Et  quand  vous 
aurez  ainsi  contemplé  la  nature  dans  sa  simplicité  primitive,  il  vous  peindra,  avec 
les  traits  les  plus  charmants,  les  admirables  effets  de  la  doctrine  vivifiante  et  régé- 
nératrice qui  sait  faire  de  ces  hommes  barbares  de  vrais  modèles  de  douceur  et  de 
générosité. 

Voilà  pourquoi  les  Relations  des  Jésuites  sont  également  propres  à  ranimer  la 
foi  dans  le  cœur  du  vrai  chrétien,  et  à  guider  la  marche  de  l'historien  à  travers 
ces  époques  si  peu  connues  de  notre  histoire.  «  Comme  ces  Pères,  »  dit  Char- 
levoix,  «  étaient  répandus  dans  toutes  les  nations  avec  qui  les  Français  étaient  en 
«  commerce,  et  que  leurs  missions  les  obligeaient  d'entrer  dans  toutes  les  affaires 
«  de  la  colonie,  on  peut  dire  que  leurs  mémoires  en  renfermaient  une  histoire 
«  fort  détaillée.  Il  n'y  a  pas  môme  d'autre  source  où  l'on  puisse  puiser  pour  être 
«  instruit  de  la  religion  parmi  les  sauvages,  et  pour  connaître  ces  peuples,  dont 
«  ils  parlaient  toutes  les  langues.  Le  style  de  ces  relations  est  extrêmement  sim- 
«  pie  ;  mais  cette  simplicité  même  n'a  pas  moins  contribué  à  leur  donner  un 
«  grand  cours,  que  les  choses  curieuses  et  édifiantes  dont  elles  sont  remplies.  » 

Nous  ne  pouvons  résister  au  désir  de  donner  ici  une  courte  notice  biogra- 
phique sur  les  missionnaires  qui  ont  contribué  à  la  formation  de  cette  série 
des  mémoires  intéressants  connus  sous  le  nom  de  Relations  des  Jésuites.  Ces 
quelques  remarques  sont  le  résumé  d'un  opuscule  anglais  du  Dr.  O'Callaghan 
sur  ce  sujet,  et  nous  avons  été  heureux  de  pouvoir  profiter  des  notes  judicieuses 
de  son  traducteur. 

Pierre  Biard,  natif  de  Grenoble,  arriva  à  Port  Royal  le  12  juin  1611,  avec 
le  P.  Enmond  Masse,  prêcha  l'évangile  aux  Canibas,  et  prit  part  à  rétablissement 
du  fort  S.  Sauveur,  en  1G13.  Là  il  fut  pris  par  les  Anglais,  et  reconduit  en  France, 
où  il  mourut  en  1622.  Nous  avons  de  lui  une  relation  de  son  voyage  et  de  ce  qui 
s'est  passé  sous  ses  yeux  en  Acadie. 

Charles  Lalemant,  qui  avait  suivi  M.  de  la  Saussaye  à  Pentagouet,  fut  un 
des  trois  Pères  qui  arrivèrent  à  Québec  en  1G25.  Il  traversa  quatre  fois  la  mer 
dans  l'intérêt  de  sa  chère  mission  du  Canada,  et  il  fit  deux  fois  naufrage.  Après 
que  l'Angleterre  eut  remis  le  pays  à  la  France,  il  prit  soin,  en  1635,  de  la  rési- 
dence de  Notre-Dame  de  Recouvrance,  à  Québec,  et  commença  les  premières 
écoles  pour  les  enfants  français.  Ce  fut  ce  Père  qui  assista  Champlain  à  ses 
derniers  moments.  Le  Mercure  Français  de  1626,  a  publié  sous  la  date  du 
1er  août  de  la  même  année,  une  lettre  du  Père  C.  Lalemant,  dans  laquelle  ce 
missionnaire  donne  une  notice  courte,  mais  exacte  du  pays  et  des  premiers 
travaux  des  Jésuites  en  Canada. 

Pu:l  Le  tan»  peut  être  regardé  comme  le  rère  des  Dussions  des  lésuites  en 
eopays    quoiqu'iln'y  soit  venu  qu'en  1632,  après  la  restitution  de  Qoébécàla 

Frai  I    iTfdl  toujours  nourri  dans  son  cœur  le  dés»  -le  venir  étangéliser  les 

,    .    ,       .,1a.  et  les  entretiens  qull  avait  eus  à  la  Flèche  atec  le  P.  Hase  . 

qui  pris  en  Aeadie  par  les  A   g  lis,  ne  contribuèrent  pas  peu  a  exciter 

son  ardeur  kussitôl  après  la  confirmation  du  traite  de  S.  Germain,  il  partit  de 
Honneur  arec  le  P.  Anne  de  Noue,  et  arriva  à  Québec  le  5  juillet  163-2.  En  peu 
de  temps  il  acquit  une  si  parfaite  connaissance  de  la  langue  inentagnmse,  qu  il 
put  écrire  en  sauvage  un  catéchisme  pour  ses  néophytes.  En  I63fr,  il  établit  une 
-  lence  aux  Trois-Rivières.  C'est  lui  qui.  en  1G35.  lit  l'oraison  funèbre  de 
iplain.  Après  avoir  rempli  la  charge  de  supérieur  jusqu'en  1639,  il  travailla 
encore  dix  ans  parmi  les  saurages.  En  I6W>,  il  fut  rappelé  en  France,  et  étabta 
Procureur  des  Missions  Etrangères.    Le  P.  Le  Jeune  a  écrit  la  Relation  de  1032  et 

|  -  ..;it  suivantes.  . 

Barthélémy  V.mont,  condisciple  du  P.  Le  Jeune,  montra  comme  lui  un  grand 
dààr  de  se  consacrer  aux  missions  sauvages.  Le  vaisseau  qui  l'amenait  au  Ca- 
nada en  1629,  avant,  chemin  faisant,  chasse  les  Anglais  établis  au  Cap-Breton. 
le  capitaine  lui  confia  la  garnison  qu'il  y  laissa.  Le  P.  Vimont  retourna  en  France 
Tannée  suivante,  et  ne  revint  qu'en  1639  à  Québec,  où  il  travailla  jusqu  en  1659, 
époque  où  il  retourna  en  France.  11  fut  supérieur  depuis  1639  jusqu'en  16U. 
et  écrivit  six  volumes  des  Relations  pendant  qu'il  était  en  charge. 

Jébohe  LàLBWHT,  frère  de  Charles,  et  oncle  du  P.  Gabriel  Lalemant  qui  fut 
martvri^e  avec  le  P.  de  Brebeuf  par  les  Iroquois.  alla  en  163S  chez  les  Murons. 
où  il  demeura  jusqu'en  1615.  Il  avait  ete  nomme  supérieur  l'année  précédente  : 
«ai;  la  lettre  avait  ete  interceptée  par  les  Iroquois.  En  16Ô0.  après  la  destruction 
de  la  nation  huronne,  il  passa  en  France  pour  représenter  à  la  compagnie  des 
Cent-Associes  les  besoins  urgents  de  la  colonie  et  des  missions,  et  revint  1  année 
cuivante  avec  M.  de  Lauzon.  En  1656,  il  fut  nommé  recteur  du  collège  de  la 
Flèche  et.  trois  ans  après,  il  obtint  la  permission  de  revenir  auprès  de  ses  chers 
néophytes.  H  accompagna  Mgr.  de  Laval  en  1650,  et  fut  encore  nomme  supé- 
rieur des  missions  du  Canada.  Il  mourut  dans  ce  pays  le  26  janvier  1673.  a  l  âge 
de  80  ans,  avec  la  réputation  d'un  théologien  habile  et  profond.  Nous  lui  devons 
trois  volumes  des  Relations,  outre  cinq  autres  sur  le  pays  des  Hurons. 

Paul  R.gueveac.  après  avoir  reçu  la  prêtrise,  avait  demande  a  ses  supérieurs 
qu'on  l'envovàt  dans  quelque  mission  sauvage.  11  arriva  en  Canada  en  1636,  et 
monta  au  pays  des  Hurons  dès  l'année  suivante.  Ce  fut  le  P.  Ragueneau  qui,  en 
1650,  conduisit  à  Québec  les  misérables  restes  de  la  nation  huronne  quiava.ent 
échappé  aux  massacres  des  Iroquois.  Cette  même  année,  il  succéda  au  1 .  Lale- 
mant. et  fut  lui-même  remplace  en  1653  par  le  P.  Le  Mercier.  Apres  avoir  tra- 
vaillé encore  plusieurs  années  à  la  conversion  des  Hurons  et  des  Iroquois.  il  re- 
passa en  France  en  1666.  et  mourut  à  Paris  le  3  septembre  1680.  âge  dedans 
Aucun  missionnaire  peut-être  ne  contribua  davantage  au  progrès  du  christianisme 

en  Canada,  et  ne  mérita  m:eux  le  titre  d'apôtre.    Il  a  écrit  les  Relations  de  1649, 
1650,  1651  et  1652. 

Jean  de  Brebeuf,  d'une  famille  noble  de  Normandie,  fut  du  nombre  des  cinq 
premiers  missionnaires  jésuites  qui  vinrent  avec  Champlain  en  1625.  Après  avoir 
passé  l'hiver  suivant  chez  les  Montagnais,  il  fut  envoyé  en  1626  chez  les  Hurons, 
dont  il  fut  le  premier  missionnaire  jésuite;  La  prise  du  pays  par  les  Anglais  in- 
terrompit sa  mission;  mais  le  Canada  ayant  été  restitué  à  la  France,  il  se  rendit 
une  seconde  fois,  en  1634,  sur  le  théâtre  de  ses  premiers  travaux.  Au  printemps 
de  l'année  164-9,  les  Iroquois,  s'étant  emparés  de  la  bourgade  S.  Louis,  où  il  tra- 
vaillait avec  le  P.  Gabriel  Lalemant,  emmenèrent  prisonniers  les  deux  mission- 
naires, et  leur  firent  souffrir  le  plus  cruel  martyre.  Le  P.  de  Brebeuf  était  alors 
âgé  de  56  ans.    Il  n'a  écrit  que  deux  Relations  sur  les  Hurons. 

François  Joseph  Le  Mercier,  qui  vint  en  Canada  en  1635,  fut  supérieur  après 
le  P.  Ragueneau,  de  1653  à  1656,  et  accompagna  le  capitaine  Dupuis  chez  les 
Onontagués,  où  il  prêcha  l'évangile.  Après  avoir  été  trois  ans  à  la  mission  des 
Trois-Rivières,  il  redevint  supérieur  pour  la  seconde  fois  en  1665,  et  remplit  cette 
charge  jusqu'en  1670.  Les  six  volumes  des  Relations  que  nous  avons  de  lui,  sont 
intéressants  surtout  par  les  détails  qu'ils  renferment  sur  les  pays  de  l'Ouest. 

Jean  Dequen  accompagna  le  P.  Le  Mercier  au  Canada  en  1635.  Il  fut  d'abord 
chargé  de  l'instruction  des  enfants  à  Québec.  En  1652,  remontant  le  Saguenay, 
il  découvrit  le  lac  S.  Jean,  appelé  en  sauvage  Pacouagami.  Il  mourut  à  Québec 
en  1659,  victime  de  son  zèle,  dans  une  épidémie.  Il  avait  succédé  au  P.  Le  Mer- 
cier en  1656.  Il  écrivit  la  Relation  de  1656,  qui  renferme  des  détails  intéressants 
sur  le  pays  des  Iroquois. 

Claude  Dablon,  arrivé  au  Canada  en  1655,  fut  envoyé  cette  même  année  à 
Onontagué.  En  1668,  il  se  rendit  avec  le  P.  Marquette  à  la  mission  du  S.  Es- 
prit sur  le  lac  Supérieur.  Ensuite  il  établit  celle  du  Saut  Ste.  Marie.  Il  envoya 
en  Europe  les  deux  dernières  Relations  de  1671  et  de  1672,  qui  renferment,  sur  les 
pays  situés  à  l'Ouest  et  au  Nord  de  Québec,  des  détails  d'une  grande  importance. 


RELATION 


DE   LA 


NO  WELLE -FRANCE 

DB  SES  TERRES,  NATVREL  DV  l'AYS  ET  DE  SES  I1ABITANS, 


Du  Voyage  des  Pères  Iesuites  aux  dictes  contrées,  et  de  ce  qu'ils  y  ont  faict  iusques  à  leur 

prinse  par  les  Anglois. 

Faicte  par  le  P.  Pierre  Biard,  grenoblois,  de  la  Cie  cï-dessvs.  (*) 


AU  ROY. 


Sire, 


Si  ie  présente  à  vostre  Maiesté  ces 
discours  de  vostre  Nouuelle  France, 
la  description  du  pais,  et  le  récit  des 
moeurs  et  façons  de  faire  estrange  et 
sauuage  des  Canadins,  ie  suis  obligé  par 
toutes  sortes  de  deuoir  à  ce  faire.  Son 
commandement  exprés,  ioinct  à  celuy 
de  la  Royne  vostre  tres-honnorée  mère 
lors  Régente,  m'y  a  porté,  avec  quel- 
ques miens  compagnons,  plus  fauora- 
blement  que  le  vent  et  la  marée  ;  vostre 
libéralité  Royale  m'y  a  entretenu  quel- 
ques années,  et  son  authorité  puissante 
m'a  deliuré  des  mains  de  certains  cor- 
saiFes  Anglois,  qui,  ennemis  de  nostre 
saincte  foy,  (de  laquelle  nous  iettions 
quelque  semence  en  ces  Terres  Neuues, 
auec  espérance  d'en  faire  vne  moisson 
plantureuse,  seul  motif  de  nostre  voyage 
et  de  vostre  Iussion,  Sire,)  nous  ont 
faict  quitter  la  place  à  nostre  grand  re- 
gret, et  nous  ont  tenu  comme  prison- 
niers quelques  mois  dans  leur  vaisseau, 
et  préparé  cent  fois  la  hart  et  la  potence 
pour  nous  faire  perdre  la  vie,  le  seul 
respect  de  Vostre  Maiesté  les  ayant  em- 
peschez  d'exécuter  leurs  mauuaisdes- 
seings,  particulièrement  sur  ma  per- 

(*)  D'après  l'édition  do  Louis  Muguet,  publiée  à  Lyon  en  1616. 


sonne,  laquelle  possible  la  diuine  proui- 
dence  a  voulu  reseruer,  par  l'entremise 
vostre,  pour  estre  commandée  dere- 
chef de  faire  vOile  aux  mesmes  contrées, 
et  continuer  la  culture  de  ce  peuple  sau- 
vage. Eschappé  donc  de  ce  danger,  et 
tout  mouillé  encore  du  naufrage  sur  le 
port  de  vostre  France,  i'offre  à  vos 
pieds  ce  peu  de  cayers  comme  vne  table 
de  tres-humble  recognoissance  :  que  si 
j'escris,  si  ie  vis,  c'est  (après  Dieu)  par 
vostre  moyen  et  faueur,  Sire.  Et  cette 
obligation  signalée  m'estant  touiours 
devant  les  yeux,  fera  que  ie  prierai  Dieu 
continuellement  auec  tous  ceux  de  ma 
robbe,  que  Vostre  Maiesté,  croissant 
d'âge  et  de  zèle,  puisse  vn  iour  arborer 
l'estendart  de  la  croix  auec  ses  fleurs  de 
lys  royales,  aux  terres  plus  escartées 
des  infidèles  ;  tandisque  ce  grand  Roy 
des  Roys  luy  prépare  au  Ciel  vne  cou- 
ronne tissuë  d'honneur  et  de  gloire  per- 
pétuelle, que  ie  vous  souhaitte,  après 
auoir  porté  la  vostre  en  terre  longue- 
ment et  heureusement;  demesmecœur 
et  affection  que  ie  suis, 


De  vostre  Majesté, 


Tres-humble  et  tres-obeïssant, 
subjet  et  seruiteur, 

Pierre  Biard. 

AVANT-PROPOS. 

A  grande  raison  (ami  lecteur)  vn  des 
plus  anciens  prophètes,  nous  dépeignant 
mystiquement,  sous  le  sensible  et  l'his- 
torial  clegast  de  la  Iudée,  les  horribles 
rauages,  exterminations  et  ruines  que 
Satan  opère,  où  sa  fureur  peut  auoir  le 
domaine,  a  dit  emphatiquement  :  Au 
denant  de  luy  la  terre  est  Paradis  de  de- 
lices,  et  derrière  luy  la  solitude  d\m 
désert:  car  certes,  qui  iettera  ses  yeux 
sur  tout  le  vaste  contour  de  la  terre,  et 
y  considérera  les  nations  illuminées  du 
soleil  de  Iustice,  nostre  Sauueur  Iesus- 
Christ,  arrosées  de  son  sang  et  pré- 
cieux sacrement,  nourries  de  sa  grâce 
et  parole,  viuifiées  et  réiouyes  de  son 
esprit,  cultiuées  et  régies  de  ses  diuins 
offices,  honorées  de  son  oracle  et  pré- 
sence réelle  ;  qui,  dis-ie,  contemplera 
ceci,  aura  grande  occasion  de  s'écrier, 
qu'au  deuant  du  destructeur  infernal, 
et  où  il  ne  peut  atteindre,  la  terre  est 
vn  paradis  de  délices,  où  toutes  béné- 
dictions mesmement  temporelles,  et  sé- 
culière félicité  accompagnent  les  peu- 
ples, étant  planté  au  milieu  d'eux  le 
vrai  arbre  de  vie,  nostre  Rédempteur 
Iesus-Chiïst.  Mais  au  contraire,  si  l'on 
détourne  la  veuë,  et  que  l'on  regarde 
derrière  ce  maudit  tyran,  Lucifer,  et 
par  où  il  a  pu  exercer  ses  intolérables 
cruautés,  on  ne  trouuera  que  destru- 
ctions et  solitudes,  cris  et  lamentations, 
que  désolation  et  ombre  de  mort.  Or, 
il  n'est  pas  besoin  que  nous  sortions 
hors  de  nostre  hémisphère,  pour  voir  à 
l'œil  et  reconnoistre  cette  vérité,  la 
Grèce  et  la  Palestine,  iadis  vn  bel  Eden, 
auiourd'hui  vn  pitoyable  désert,  nous 
sont  deuant  les  yeux.  Que  s'il  vous 
plaist  que  nous  nous  regardions  nous 
mesmes,  pour,  touchant  à  la  main  cela 
mesme,  rendre  louange  au  libéral  do- 
nateur de  nos  biens,  ie  vous  prie,  sui- 
uons  ce  soleil  corporel  qui  nous  éclaire, 
et  l'accompagnons  en  son  couchant, 
pour  sçauoir,  à  qui  par  droite  ligne  de 
nous,  il  va  donner  le  bon  iour  au-delà 
de  nostre  Océan,  nous  ayant  ici  recom- 
mandez au  repos  de  la  nuict.     C'est  la 


Nouuelle  France,  ceste  nouuelle  terre, 
dis-ie,  découuerte  premièrement  au  der- 
nier siècle  par  nos  François,  terre  iu- 
melle  avec  la  nostre,  subiette  à  mesme 
influence,  rangée  en  mesme  parallèle, 
située  en  mesme  climat  ;  terre  vaste, 
et  pour  ainsi  dire  infinie,  terre  que  nous 
saluons,  regardant  nostre  soleil  en  son 
couchant  ;  terre  cependant,  de  laquelle 
vous  pourrez  meritoirement  dire,  si 
vous  considérez  Satan  en  front,  et  ve- 
nant de  l'occident  pour  nous  abattre  ; 
Deuant  luy  est  vn  paradis  de  délices,  et 
derrière  luy  la  solitude  d'vn  désert  :  car 
en  pure  vérité  toute  ceste  région,  quoy 
que  capable  de  mesme  félicité  de  nous, 
toutefois  par  malice  de  Satan  qui  y 
règne,  n'est  qu'vn  horrible  deserl,  non 
guère  moins  calamiteux  pour  la  malen- 
contreuse disette  des  biens  corporels, 
que  pour  celle  qui  absoluëment  rend 
les  hommes  misérables,  l'extrême  nu- 
dité des  parements  et  richesses  de 
l'ame.  Et  il  ne  faut  pas  en  accuser  le 
sol  ou  malignité  de  la  terre,  l'air  ou  les 
eaux,  les  hommes  ou  les  humeurs  : 
nous  sommes  tous  faits,  et  relouons  de 
mesmes  principes.  Nous  respirons  soubs 
mesme  eleuation  de  pôle  ;  mesme  con- 
stellations nous  tempèrent  :  et  ie  ne 
croy  poinct,  que  la  terre,  laquelle  pro- 
duit là  d'aussi  hauts  et  beaux  arbres  que 
les  nostres,  ne  produisist  d'aussi  belles 
moissons,  si  elle  estoit  cultiuée.  D'où 
vient  donc  vne  si  grande  diuersité  ? 
d'où  ce  tant  inesgal  partage  de  bon  et 
mal  heur,  de  iardin  et  de  désert,  de 
paradis  et  d'enfer  ?  Que  m'interro- 
gerez-vous?  interrogez  celui  qui  du  Ciel 
advisoit  son  peuple  de  considérer  cette 
tant  opposite  diuision  entre  Esaù  et 
Iacob,  frères  iumeaux,  et  comme  celuy- 
là  estoit  logé  en  l'air  auec  dragons  et 
bestessauuages,  etceluy-ci  en  la  moelle 
et  mamelle  de  la  terre  auec  les  anges. 

Cette  considération  de  vray  est  puis- 
sante, et  debvroit  occuper  d'admiration 
tous  nos  sentiments,  nous  retenant  en 
vne  pieuse  crainte,  et  affectionnée  vo- 
lonté de  communiquer  charitablement 
ce  comble  de  bien  du  Christianisme,  qui 
nous  vient  si  gratuitement  au  rencontre. 
Car  autrement  certes  il  est    facile  à 


Relation  de  la  Noauelle  France. 


nostrc  bénin  Père  de  croiser  ses  bras 
comme  fit  Iacob,  et  mettre  sa  droite 
sur  le  puisné  et  sa  gauche  sur  le  plus 
grand.  0  mon  Dieu  !  où  est  ici  l'am- 
bition des  grands?  où  la  contention  des 
forts  ?  où  la  montre  des  richesses  ?  où 
l'effort  des  vertueux  ?  y  a-t-il  champ 
de  Marathon  ou  lices  Olympiques  plus 
propres  aux  courageux  ?  où  est-ce  que 
la  gloire  d'vn  chrestien  le  peut  éleuer 
plus  heureusement,  que  où  elle  appor- 
terait la  félicité  corporelle  tout  ensem- 
ble et  la  spirituelle  à  ses  consorts  ;  et 
où,  comme  grand  outil  de  Dieu,  il  feroit 
d'vn  désert  vn  Paradis,  où  il  dompte- 
roit  les  monstres  infernaux,  et  intro- 
duiroit  la  police  et  la  milice  du  Ciel 
en  terre,  où  les  générations  et  géné- 


rations à  milliers  et  iusques  aux  der- 
niers siècles,  beniroient  son  nom  et  sa 
mémoire  sans  cesse,  et  le  ciel  mesme 
qui  se  peupleroit  de  ses  bienfaicts,  se 
réiouyroit  des  grâces  et  bénédictions 
versées  dessus  luy  ? 

Or,  c'est,  amy  lecteur,  l'ardent  désir 
et  zèle  de  voir  cette  Nouuelle  France 
que  ie  dis  conquise  à  Nostre  Seigneur, 
qui  m'a  fait  prendre  la  plume  en  main 
pour  vous  dépeindre  brieuement  et  en 
toute  vérité,  ce  que  i'ai  reconnu  de  ces 
contrées.  Il  y  a  quatre  ans  que  i'y  fus 
enuoyé  par  mes  supérieurs,  et,  Dieu 
punissant  mes  péchés,  i'en  ai  esté  depuis 
enleué  par  les  Anglois,  ainsi  que  ie 
raconteray  cy-après. 

RELATION  DE  LA  NOWELLE  FRANCE 

DE  SES  TERRES,  NATVREL  DV  PAYS,  DE  SES  HABITANS, 


VOYAGE  DES  PERES  IESVITES  EN  ICELLE.  (*) 


CHAPITRE   I. 

Quel  pais  est  la  Nouuelle  France  et  ceux 
qui  premièrement  l'ont  voulu  habiter. 

ovs  appelions  nouuelle 
France  les   terres   et 
pais  de  l'Amérique  ou 
Indes  Occidentales  qui 
sont  à  l'autre  bord  de 
océan    de    Guienne 
vers  le  soleil  couchant, 
opposez  à  nous  et  cor- 
pondans  directement  en 
sme  ligne  de  l'Orient  à 
l'Occident.    On  leur  a  im- 
posé ce  nom  de  nouuelle 
France  pour  deux  raisons 
pales.  La  première,  d'au 


Guienne  et  ces  dictes  contrées,  sinon 
nostre  mer  d'Occident,  large  en  son 
plus  estroit  de  huict  cens  lieues  et  da- 
uantage,  et  son  plus  ample  peu  moins 
de  mille  lieues  ou  enuiron.  La  seconde 
raison  est  d'autant  que  ce  pais  a  esté 
premièrement  descouuert  par  les  Fran- 
çois bretons  l'an  1504,  il  y  a  111.  ans, 
et  que  depuis  ils  n'ont  cessé  de  la  fré- 
quenter. Les  Normands  de  mesme  ont 
contribué  à  ce  trauail  des  premiers, 
entre  lesquels  nous  lisons  que  le  Capi- 
taine Thomas  Aubert,  Dieppois,  y  fit  voile 
l'an  1508.  et  en  ramena  des  Saunages 
du  pais,  lesquels  il  fit  voir  auec  admira- 
tion et  applaudissement  à  la  France. 
Deux  ans  auant  luy,  le  Capitaine  Iean 
Denys  de  Honfleur  auoit  fait  la  mesme 
descouuerte  ;  mais  parce  qu'il  n'en  auoit 


comme  i'ay  dit,  ces   rapporté  que  des  poissons  et  des  cartes 


terres  sont  parralleles  à  nostre 
France,  n'y  ayant  rien  entre  la 

(*)  D'après  une  copie  de  l'exemplaire  conservé  à  la  Bibliothèque  Impériale  à  Paria. 

géographiques,  son  renom  en  est  de- 
meuré plus  obscur  que  celuy  de  Thomas 

Aubert.  Depuis  l'an  1523.  Iean  Yerazan 
courut  toute  la  contrée  depuis  la  Floride 
iusques  au  Cap  Breion,  et  en  prit  pos- 
session au  nom  de  François  I.  son 
maistre.  le  croy  que  c'a  esté  ce  Iean 
Verazan  qui  a  esté  le  parrain  de  ceste 
dénomination  de  nouuelle  France  :  par 
ce  que  Canada  (du  quel  nom  aussi 
on  rappelle  communément)  n'est  point 
à  proprement  parler  toute  ceste  tenue 
de  pays  qu'on  nomme  nouuelle  France, 
ains  est  celle  tant  seulement  laquelle 
s'estend  au  long  des  nuages  du  grand 
fleuue  Canada  et  le  golfe  de  Sainct  Lau- 
rens,  qui  n'est  seulement  que  la  partie 
la  plus  septentrionale  de  la  nouuelle 
France,  ainsi  qu'il  vous  appert  par  la 
charte  géographique  que  nous  vous  ap- 
posons icy. 

Au  Canada  touche  l'Acadie  ou  pays 
des  Souriquois  plus  bas  vers  le  Sud,  et 
plus  bas  encore  au  delà  de  la  Baie  Fran- 
çoise, est  la  Norambegue  (de  ces  deux 
mots  de  Norambegue  et  de  Acadie,  il 
n'en  reste  plus  aucune  mémoire  sur  le 
pays,  ou  bien  de  Canada),  laquelle  fut 
principalement  descouuerte  par  Iacques 
Cartier  l'an  1524.  et  puis  par  vn  second 
voyage  dix  ans  après,  l'an  1534. 

Or  dés  le  commencement  de  ces  dé- 
couuertes,  les  François  ont  beaucoup 
traicté  de  culture  et  des  habilans  de  ces 
déserts  :  déserts  sont  ce  voirement  tout 
le  pais  n'estant  qu'vne  forest  infinie. 

Aucuns  particuliers  en  sont  encore 
venus  aux  tentatiues,  comme  Roberval 
et  le  marquis  de  la  Roche,  et  autres  ; 
mais  l'entreprise  la  plus  haulte  diuul- 
guée  et  récente  pour  cet  eflect  a  esté 
celle  du  Sr  de  Monts  Pierre  du  Gas,  qui 
s'en  est  acquis  grande  recommandation. 
Iceluy,  aïant  fait  vn  assez  notable  fonds 
d'argent  et  à  cet  effect  associé  certains 
marchands  de  Rouen,  de  S.  Malo  et  de 
la  Rochelle,  receut  de  Henry  le  grand, 
d'heureuse  mémoire,  pleine  puissance  et 
auctorité  de  Lieutenant  de  Roy  sur  ces 
dictes  contrées  dés  le  40.  degré  d'ele- 
uation  iusques  au  46,  car  là  aboutis- 
soit  la  puissance  qui  luy  estoit  donnée 
de  disposer  des  terres.  Ses  priuileges 
neantmoins  de  la  traicte  et  gouuer- 
nement  s'estendoient   iusques  au  54. 


degré,  ainsi  qu'on  le  peut  recognoislre 
par  les  lettres  royales  qui  luy  furent  ex- 
pédiées. Par  ainsi  de  ceste  commission 
du  Sr  de  Monts,  il  semble  qu'on  ayt  pris 
occasion  de  restrecir  les  limites  de  la 
nouuelle  France  :  car,  comme  nous 
auons  dict,  auparauant  elle  s'estendoit 
iusques  à  la  nouuelle  Floride  vers  le 
sud,  là  où  maintenant  on  la  borne  com- 
munément du  39.  degré  de  latitude 
australe,  ainsi  que  vous  le  voyez  en 
nostre  charte.  Ses  limites  à  l'Orient  sont 
nostre  mer;  à  l'Occident  ce  sera  la  mer 
de  la  Chine,  si  nous  auons  assez  de 
valeur  et  vertu  :  car  autres  bornes  n'y 
a-il  qui  soyent  certaines,  le  païs  estant 
infiny  et  plus  estendu  10.  ou  12.  fois 
que  n'est  toute  nostre  France. 

Or  le  Sr  de  Monts  ayant  l'auctorité  et 
puissance  cy-deuant  dicte,  et  assez  bien 
muny  et  accompagné,  partit  de  France 
l'an  1604.  iustement  100.  ans  après 
la  descouuerte  de  ces  terres.  Il  s'alla 
loger  en  la  coste  de  la  Norambegue, 
entre  les  peuples  Eteminquois  et  vne 
petite  isle  qu'il  appelle  de  Ste.  Croix  ; 
mais  le  mal- heur  l'y  accueillit,  car  il 
perdit  de  maladie  vne  grande  partie 
de  ses  gens. 

Et  pendant  l'année  suiuante,  con- 
strainct  par  la  nécessité,  il  changea  de 
demeure  à  Port-Royal,  vers  l'Est  à  quel- 
ques 26.  lieues  de  là,  en  Acadie  au  païs 
des  Souriquois,  là  où  il  ne  demeura  que 
2.  ans,  d'autant  que  les  marchands  as- 
sociez, voyant  que  leur  mise  surmontait 
la  recette,  ne  voulurent  plus  tenir  coup. 
Ainsi  fallut  que  tous  reuinssent  en 
France,  Iaissans  pour  monument  de 
leurs  exploits  deux  logemens  vuides, 
celuy  de  Ste.  Croix  et  celuy  de  Port- 
Royal,  et  n'en  rapportans  autre  gain  et 
plus  grand  fruict,  que  des  topographies 
et  descriptions  des  Mers,  Caps,  Costes 
et  Riuieres  qu'ils  auoient  parcourues. 
Voilà  les  principaux  actes  de  nos  dili- 
gences iusques  aux  années  1610.  et 
1611.  desquelles  nous  parlerons  tantost, 
quand  il  nous  y  faudra  conduire  les 
lesuites  ;  mais  au  préalable  selon  nostre 
promesse,  et  comme  l'exige  la  condi- 
tion de  nostre  desseing,  nous  monstre- 
rons  l'horoscope   et  geniture    de   ces 

terres,  ie  veux  dire  l'aspect  du  ciel  sur 
icelles,  leurs  temps,  saisons,  tempéra- 
ture et  qualilez. 


CHAPITRE    II. 

Des  Temps,  Saisons  et  Température  de 
la  nouuelle  France. 

Ces  terres  estant,  comme  nous  auons 
dict,  parallèles  à  nostre  France,  c'est  à 
dire  en  mesme  climat  et  mesme  eleua- 
tion,  par  reigle  d'Astrologie,  elles  doi- 
uent  auoir  mesmes  influences,  mesmes 
inclinations  et  températures  :  car  elles 
ne  différent  en  cela  que  comme  diffé- 
rent entre  nous  par  exemple  Grenoble, 
Vienne  etBourdeaux,  Paris  et  Cornoaille, 
Marseille  et  Bayonne,  sçauoir  est,  que 
seulement  vn  lieu  est  plus  Oriental  que 
l'autre  ;  quant  au  reste,  il  a  mesme 
grandeur  de  iours,  mesme  aspect  des 
estoiles,  mesmes  saisons  et  température. 
Vray  est  que  la  nouuelle  France  descend 
trois  degrez  plus  bas  vers  le  midy  que 
ne  fait  la  nostre,  laquelle  s'arreste  à 
Fontarabie,  c'est,  à  dire  au  42.  degré  ;  là 
où  la  Nouuelle  franchit  iusques  au  39. 
pour  le  moins,  et  plus  loin,  s'il  plaist  à 
sa  Majesté  de  ne  rien  rabattre  de  ce 
que  son  prédécesseur  François  I.  auoit 
acquis. 

Neantmoins,  quoy  qu'en  disent  les 
Astrologues,  si  faut-il  aduouër  que  ce 
pays -là  (parlant  vniuersellement,  et 
comme  il  est  à  ceste  heure),  est  plus 
froid  que  n'est  nostre  France,  et  qu'il  y 
a  diuersité  grande  quant  aux  temps  et 
saisons  de  l'vn  à  l'autre.  Dequoy  les 
causes  n'en  estans  au  ciel,  il  les  faut 
rechercher  en  terre.  Je  tesmoignerai 
fidèlement  des  effects  lesquels  i'ay  ex- 
périmenté deux  ans  et  demy  continuels  ; 
ie  dirois  trois  ans  et  demy,  n'estoit  que 
i'ay  consumé  presqn'vn  an  à  diuerses 
reprinses  en  nauigations  faictes  loin  du 
Continent.  Le  lieu  de  ma  plus  longue 
demeure  a  esté  Port-Royal,  presque  à 
45.  degrez  de  hauteur  polaire.   Là  donc 


la  neige  nous  arriuoit  sur  la  fin  de  No- 
uembre,  et  ne  se  fondoit  iamais  entiè- 
rement dedans  les  bois,  que  sur  la  fin 
de  Feurier,  s'il  n'arriuoit  comme  son- 
nent, quelque  grosse  pluye  ou  quelque 
fort  vent  de  Midy  qui  la  fondist.  Mais 
elle  n'estoit  pas  si  tost  fondue  qu'il  en 
tomboit  d'autre.  Hors  des  bois,  et  au 
descouuert,  elle  n'y  croupit  guère  plus 
qu'en  France,  mais  il  y  nege  plus  sou- 
tient que  d'ordinaire  en  France  :  la  plus 
haute  nege  que  i'yaye  veuë  c'a  esté  d'vn 
pied  et  demy,  encore  non  pas.  Quand 
le  Noroiiest  (qu'icy  nous  appelions  Ga- 
lerne)  se  met  en  ses  fougues,  le  froid  y 
est  intolérable  ;  mais  cela  ne  dure  que 
huict  ou  dix  iours  pour  le  plus,  puis  le 
temps  s'adoucit  pour  vn  espace,  comme 
en  France,  et  ne  seroit-on  non  plus  em- 
pesché  de  trauailler  à  quelque  mestier, 
voire  d'aller  et  venir,  qu'en  France,  si 
l'on  y  estoit  accommodé  comme  en 
France.  Mais  ce  n'a  esté  qu'vne  extrême 
pauureté,  de  tout  ce  que  i'y  ay  veu  : 
des  misérables  cabanes  ouuertes  en 
plusieurs  endroits  ;  nostre  viure,  pois 
et  febues,  encore  bien  escharsement  ; 
nostre  boire,  l'eau  pure  ;  les  hardes  et 
habits  de  nos  gens  tout  frippez  ;  nos 
prouisions,  d'aller  au  bois  du  iour  à  la 
iournée  ;  nos  médicaments,  vn  verre  de 
vin  aux  bonnes  festes  ;  nos  restaurans, 
quelque  peu  de  chasse  ou  de  gibier  par 
bonne  auenture  ;  le  lieu  inhabité,  les 
chemins  sans  vestige  aucun,  la  chaus- 
sure du  pied  propre  pour  le  foyer.  Allez 
auec  cela  et  di.ttes  qu'il  ne  fait  point 
d'hyuer  en  Canada.  Mais  au  moins  ne 
dittes,  que  les  eaux  n'y  soyent  fort 
bonnes,  et  l'air  fort  salubre  :  car  c'est 
de  vray  chose  merueilleuse  comme  non- 
obstant toutes  ces  misères  nous  nous 
sommes  tousiours  fort  bien  portés, 
estans  tousiours  pour  le  moins  vingt  en 
nombre  ;  et  si  en  trois  ans  n'en  sont 
morts  de  maladie  que  deux  tant  seule- 
ment, vn  de  S.  Malo,  et  vn  autre  Bre- 
ton ;  encore  ce  dernier  mourut  plus  à 
faute  d'auoir  vn  peu  de  pain  et  de  vin 
pour  le  restaurer  (tout  cela  nous  estant 
failly),  que  non  pour  atrocité  de  sym- 
ptôme, ou  cruauté  de  maladie. 
Que  si  nous  nous  souuenons  comme 

Iacques  Cartier  perdit  quasi  tous  ses 
gens  la  fois  qu'il  hyuerna  premièrement 
en  ces  pays,  et  comme  de  mesme  le 
sieur  de  Monts  en  perdit  bien  la  moitié 
la  première  année  de  S.  Croix,  et  l'an 
suiuant,  qui  fut  le  premier  de  Port- 
Royal,  encore  sentit-il  grand  déchet, 
moindre  toutes  fois,  et  puis  moindre  la 
troisiesme  année  ;  de  mesme  et  aussi 
que  depuis  ù  Kebec  la  première  année 
plusieurs  furent  troussés,  et  non  pas 
tant  à  la  seconde  :  cestamas  de  mesmes 
accidents  nous  pourra  seruir  à  reco- 
gnoistre  les  causes  des  maladies  et  de  la 
santé,  que  tant  diuersement  nous  auons 
senty.  La  maladie  commune  a  esté  le 
Scorbut,  qu'on  appelle  maladie  de  la 
terre.  Les  iambes,  cuisses  et  face  enllent, 
les  leures  se  pourrissent,  et  leur  sur- 
viennent de  grandes  excroissances,  l'ha- 
leine est  courte  auec  vue  fascheuse 
toux,  les  bras  meurtris  et  le  cuir  ta- 
cheté, toute  la  personne  languit  auec 
grand  ennuy  et  douleur,  sans  rien  pou- 
uoir  aualer  si  non  quelque  peu  de 
liquide.  Le  sieur  Champlain,  philoso- 
phant sur  cecy,  attribue  la  cause  de 
ces  maladies  aux  vapeurs  que  ceux-là 
boiuent,  qui  labourent,  renuersent  et 
habitent  premièrement  ces  terres,  les- 
quelles n'ont  iamais  esté  descouuertes 
du  soleil.  Son  dire  n'est  pas  imperti- 
nent, ny  sans  exemples  ;  neanlmoins 
on  peut  opposer  que  les  mariniers,  qui 
ne  vont  qu'à  la  coste  pour  pescher,  et 
ne  défrichent  aucunes  terres  ny  ne  les 
habitent,  nonobstant  soutient  tombent 
en  ce  mal,  et  sur  tout  les  Bretons,  car  il 
me  semble  que  ce  mal  les  va  triant 
d'entre  tous  les  autres  ;  item,  que  nous 
qui  nous  sommes  bien  portés,  comme 
i'ay  dit,  renuersions  neantmoins  prou  de 
terres,  et  les  euentions,  et  si  n'auons- 
nous  iamais  sceu  que  c'estoit  de  ce  mal, 
horsmis  vn  peu  moy,  qui  au  second 
hyuer  que  i'y  ay  passé  deuins  fort  enflé 
auec  vue  heure  et  altération  incroyable  ; 
mais  i'eus  tousiours  les  genciues  et 
leures  entières,  et  mon  mal  se  perdit  en 
dix  ou  douze  iours.  le  croy  bien  que 
cela  y  seruoit  de  beaucoup,  que  noslre 
logis  n'estoit  point  nouueau,  et  que  tout 
estant  essarté  à  l'entour  de  noslre  habi- 


1  tation  dés  long  temps,  nous  auions  l'air 
pur  et  libre.  Et  c'est  à  mon  aduis  ce 
que  Champlain  a  principalement  voulu 
dire. 

l'en  ay  ouy  d'autres,  qui  plhloso- 
phoyent  autrement,  et  non  sans  Phy- 
sique. Ceux-cy  opinoyent,  que  le  de- 
meurer acroupy  pendant  vn  long  et 
sombre  hyuer,  tel  qu'est  celuy  de  Ca- 
nada, auoit  causé  ce  mal  aux  nouueaux 
habilans  ;  que  de  toutes  les  gens  du  sieur 
de  Monts,  qui  premièrement  hyuer- 
n ère n t  à  Saincte  Croix,  onze  seulement 
demeurèrent  en  santé  :  c'estoyent  les 
chasseurs,  qui  en  gaillards  compagnons 
aimoyent  mieux  la  picorée  que  l'air  du 
foyer,  courir  vn  estang  que  de  se  ren- 
uerser  paresseusement  dans  vn  lict,  de 
pestrir  les  neiges  en  abattant  le  gibier, 
que  non  pas  de  deuiser  de  Paris  et  de 
ses  rôtisseurs  auprès  du  feu.  Aussi  de 
vray  quant  à  nous  autres,  qui  auons 
tousiours  esté  sains  à  Port-Royal,  la 
disette  en  laquelle  auons  esté  nous  a 
alfranchis  de  deux  grands  maux  :  sça- 
uoir  d'excès  au  boire  et  au  manger, 
et  de  fainéantise.  Car  tousiours  nous 
auions  quelque  bon  exercice  ;  nostre 
eslomach  d'autre  part  n'estoit  point  sur- 
chargé. Certe  ie  croy  que  ceste  oppiate 
nous  a  beaucoup  seruy. 

Reprenons  nostre  tasche  des  temps 
et  saisons.  I'ay  remarqué  vne  fois  les 
deux  iours  de  Feurier  26.  et  27.  estre 
aussi  beaux,  doux  et  printaniers  qu'on 
en  voye  point  en  France  enuiron  ce 
temps- là  ;  neantmoins  le  troisiesme 
iour  suiuant  il  negea  quelque  peu,  et  le 
froid  reuint.  En  esté  quelque  fois  le 
chaud  y  est  autant  ou  plus  intolérable 
qu'en  France  ;  mais  il  ne  dure  pas. 
Bien  tost  le  temps  se  brouille.  Les  arbres 
y  fouillent  plus  lard  qu'en  France  pour 
l'ordinaire  et  qu'ils  n'ont  fait  ceste  pré- 
sente année  1614.  Car  arriuant  en  Pi- 
cardie sur  la  fin  d'Auril,  ie  n'y  ay  pas 
tiouué  la  saison  plus  auancée.  Encore 
me  sembloit-il  qu'en  Canada  tout  pous- 
soit  dauantage.  En  parlant  uniuerselle- 
ment,  h;  temps  et  saison  de  ce  pays-là 
est  du  tout  ressemblant  à  celuy  que 
nous  auons  expérimenté  ceste  dicte  an- 
née icy  à  Paris  et  en  Picardie,  horsmis 

quant  aux  brumes  et  brouillon,  auxquels 
le  dit  pays  est  plus  subiect.  A  Port- 
Royal  nous  n'en  auions  gucres  l'Esté, 
sinon  prés  la  coste  de  mer  ;  mais  aux 
Elechemins  et  à  Pentegoet,  ces  broûées 
tiennent  sonnent  en  Esté  les  trois  et 
quatre  iours  ;  e'est  chose  fort  melnn- 
eholique,  et  nous  a  donné  appréhension 
qu'elle  ne  permettrait  point  que  nos 
moissons  peussenl  meurir,  neantmoins 
nous  auons  trop  d'arguments  au  con- 
traire. Car  à  Port-Royal,  qui  est  plus 
froid  et  inégal,  elles  meurissent,  et  en 
ay  l'expérience  de  trois  ans.  Item  Cham- 
plain  asseure  qu'à  saincte  Croix,  qui  est 
en  ceste  mesme  coste,  en  vn  endroit 
fort  frileux  et  nuageux,  toutesfois  leurs 
bleds  et  semailles  vindrent  à  maturité. 

Voire,  mais  quelle  peut  estre  la  cause 
de  ces  frimas  et  de  ce  plus  grand  froid, 
que  nous  ne  sentons  d'ordinaire  en 
France?  Car  il  y  a  bien  à  considérer, 
veu  mesme  que  la  Norambegue,  où  estoit 
noslre  habitation  de  S.  Sauueur,  est 
autant  australe  que  nos  Prouinces  qui 
le  sont  le  plus,  la  Guienne,  Languedoc 
et  Dauphiné.  Si  n'en  faut-il  point  assi- 
gner la  cause  aux  Montagnes  :  car  nous 
n'en  voyons  point  là  de  fort  hautes, 
telles  que  sont  nos  Seuenes,  Mesain, 
la  Chartreuse  et  vne  grande  partie  d'Au- 
uergne,  Velay,  Dauphiné  et  Prouence  ; 
et  seroit  hors  de  toute  apparence  que  ce 
peu  de  haut  pays  qu'on  remarque  en  la 
Norambegue,  peust  causer  si  grandes 
altérations  en  si  vaste  estenduë  de  Pro- 
uince  ;  mesmes  que  le  grand  froid  de  ce 
pays  là  ne  vient  pas  du  costé  où  plus  y  a 
de  haut  pays,  qui  est  le  Nord-est  (ainsi 
que  vous  pouués  aperceuoir  en  la  charte), 
ains  du  Noroûest,  qui  est  tout  plat. 

Les  défenseurs  des  influences  tien- 
nent icy  bon  dans  leur  Casematte  et 
auancent  leurs  armes  defensiues  estre 
tout,  sçauoir  est,  leurs  causes  incognuës, 
disants  qu'il  y  a  ie  ne  sçay  quoy  au  ciel, 
qui  cause  cest  effect  en  ces  terres  ;  et 
semblablement  le  Drach,  passant  par  la 
mer  Occidentale  de  ces  régions,  à  l'en- 
droit de  la  nouuelle  Albion,  au  dessous 
du  destroicl  d'Auian,  à  40.  42.  et  44. 
d'eleuation  Septentrionale,  il  y  trouua 
si  grand  froid  qu'il  fut  constrainct  de 


rebrousser  chemin.  De  mesmes  qu'au 
pays  de  Cannibas,  qui  est  en  mesme 
latitude  au  dedans  des  terres,  les  Espa- 
gnols y  ont  trouué  de  grandes  mon- 
tagnes, et  si  grand  froid  qu'ils  n'y  ont 
peu  durer.  Que  ces  pays-là  sont  à  nostre 
Ouest,  d'où  les  plus  horribles  froidures 
procèdent,  et  que  ceste  pourroit  bien 
estre  la  cause  de  ces  gelées  et  gry-temps 
par  vne  continuation  d'air.  Mais  pour- 
quoy,  et  en  la  nouuelle  Albion,  et  au 
pays  de  Cannibas  y  glace-il  si  fort  ?  On 
n'en  peut  pas  bien  sçauoir  la  cause, 
disent-ils,  et  faut  croire  qu'il  y  a  cer- 
taines influences  que  nous  ne  descou- 
urons  pas.  C'est  bien  certes  bailler  de 
fortes  aisles  au  froid,  le  nous  faire  venir 
de  quatre  ou  cinq  cents  licuès,  car  ie 
croy  qu'il  y  en  a  bien  autant,  voire  plus 
iusques  à  la  nouuelle  Albion  ;  cepen- 
dant nous  voyons  que  sonnent  vne  seule 
lieuë  de  pays  et  encore  moins,  donne 
changement  notable  de  chaud  et  de 
froid,  de  clair  et  d'obscur,  de  sec  et 
d'humide,  et  toutes  autres  telles  varia- 
tions ainsi  qu'il  est  notoire.  De  plus 
cela  est  ridicule,  après  auoir  fait  cinq 
cents  lieues'  pour  trouuer  le  froid  en  son 
giste,  et  cauerne  originaire,  ne  rencon- 
trer sinon  ie  ne  sçay  quelles  influences 
qu'on  ne  peut  nommer,  et  certaines 
impressions  occultes.  N'eussiez -vous 
pas  plustost  fait  desloger  ces  aspects, 
impressions,  et  causes  anonymes  et 
absconses  que  vous  dictes  sur  Canada 
mesme,  ou  dessous  elle  ou  dedans,  que 
de  les  aller  chercher  si  loing  en  vn  pays 
où  vous  ne  fusles  iamais. 

Quant  à  nous,  après  auoir  prou  dis- 
puté, nous  n'auons  trouué  que  deux 
causes  de  la  disposition  qu'il  y  a  entre 
ce  pays-là  et  cestui-cy,  quant  au  temps 
et  saisons.  L'vne  est,  que  Canada 
est  plus  aquatique,  et  l'autre  qu'elle  est 
inculte  :  car  premièrement  si  vous  re- 
gardez mesmes  la  charte  Géographique, 
vous  verrez  ceste  région  estre  fort  en- 
trecoupée de  seins  et  bayes  de  mer,  et 
ses  terres  eschancrées  d'eau  ;  elle  est 
outre  plus  fort  arrousée  de  riuieres,  et 
occupée  de  plusieurs  estangs  et  lacs,  ce 
qui  seroit  vn  grand  ornement  et  com- 
modité du  pays  s'il  estoit  habité,  mais 

aussi  tout  cela  cause  du  froid  et  des 
brusmes,  mesmement  aux  bords  de  la 
mer  et  riuieres.  Or  nous  n'auons  iamais 
demeuré  autre  part  :  car  nous  ne  som- 
mes point  entrés  dedans  les  terres, 
sinon  par  le  moyen  de  la  mer  et  des 
riuieres.  L'Acadie,  autrement  ditte  les 
Souriquoys,  où  est  Port-Royal,  est  quasi 
péninsule  :  aussi  est-elle  plus  frileuse 
et  plus  inégale  que  la  Norambegue,  la- 
quelle sans  doute  est  meilleure  et  en 
toutes  façons  plus  habitable  et  plan- 
tureuse. 

La  seconde  cause  du  froid  est  toute 
semblable,  sçauoir  est  la  sauuagine  et 
friche  du  pays  :  car  ce  n'est  tout  qu'vne 
ibrest  infinie.  Par  tout  le  sol  ne  peut 
estre  de  long  temps  eschauffé  par  le 
soleil,  soit  pour  ce  qu'il  a  la  crouste 
dure,  n'estant  iamais  labouré,  soit  à 
cause  des  arbres  qui  l'ombragent  per- 
pétuellement, soit  parce  que  la  ncge  et 
les  eaux  y  croupissent  long  temps,  sans 
pouuoir  estre  consumées.  Par  ainsi  de 
ces  terres  ne  se  peuuent  esleuer  que 
des  vapeurs  froides,  mornes  et  relentes  ; 
et  ce  sont  les  bruines  lors  que  le  vent 
cesse,  ce  sont  aussi  nos  gelées  cuisantes, 
lors  que  l'agitation  et  le  souffle  les  met 
en  cholere.  Là  où  si  la  terre  estoit  ha- 
bitée et  cultiuée,  outre  que  d'elle  et  des 
logis  des  habitans  monteroyent  des 
exhalations,  c'est  à  dire,  des  fumées 
chaudes  et  sèches,  le  soleil  de  plus  la 
trouueroit  disposée  à  sentir  ses  rayons, 
et  dissiper  le  froid  et  brouillards  :  ce  qui 
nous  estoit  fort  oculaire  et  sensible  ;  car 
en  ce  peu  que  nous  auions  labouré, 
tousiours  la  nege  s'y  fondoit  plus  tost 
qu'autre  part,  et  de  là  d'ordinaire  les 
broùées  commençoyent  à  se  dissiper,  et 
peu  à  peu  s'esuanouir. 


CHAPITRE  m. 

Des  terres,  de  leurs  peuples  et  de  ce  qui 
abonde. 

Les  Terres  à  mon  aduis,  principale- 
ment en  la  Norambegue,  sont  aussi 
bonnes  qu'en  France  ;  cela  cognoissez- 


vous  à  leur  couleur  noire,  aux  arbres 
hauts,  puissans  et  droicts  qu'elles  nou- 
rissent,  aux  herbes  et  foin  aussi  hauts 
souuent  qu'vn  homme,  et  choses  sem- 
blables. A  S.  Sauueur  nous  auions  semé 
à  la  my-Iuin  des  grains,  des  pépins, 
des  pois,  des  febues  et  toute  sorte  d'her- 
bage de  iardinage.  Trois  mois  après, 
c'est  à  sçauoir  à  la  my-Septembre,  nous 
reuinsmes  voir  nostre  labourage.  Le 
fourmentn'apparoissoit  pas:  aussi  auoit- 
il  esté  semé  hors  de  saison.  L'orge 
estoit  espié,  mais  non  pas  meur  ;  les 
pois  et  faisoles  bonnes  parfaitement, 
mais  encore  vertes  ;  les  febues  n'estoient 
qu'en  tleur  ;  tout  le  reste  estoit  admi- 
rablement bien  venu,  mesme  les  oignons 
et  ciboules  ;  les  pépins  auoient  ietté,  et 
et  quelques-vns  d'vn  pied  tout  entier, 
les  moindres  d'vn  demy  pied. 

le  vous  ay  dit  cy-deuant  que  tout  le 
pays  n'est  qu'vne  perpétuelle  forest  : 
car  il  n'a  rien  d'ouuert  sinon  les  marges 
de  la  mer,  et  des  riuieres  se  desbordant 
causent  des  prairies.  Il  y  a  quelques 
endroicts  bien  beaux  et  de  vastes  her- 
bages et  pasturages  comme  est  la  baie 
de  Chenietou  et  la  riuiere  de  Port-Royal 
et  autres.  Mais  icy  il  faut  euiter  vne 
illusion  dont  plusieurs  sont  abusez  par 
mesgarde  :  car  entendans  parler  ceux 
qui  viennent  de  pays  lointains,  et  qui 
en  racontent  les  biens  et  fertilité  tres- 
souuent  auec  amplification  (car  ainsi 
pensent-ils  debuoir  faire  pour  estre  plus 
attentiuement  escoutez),  ils  estiment 
que  tout  ce  qu'on  leur  vante  de  ce 
pays  se  trouue  par  tout  abondamment  ; 
comme  par  exemple  qui  parlant  de  la 
France  diroit  qu'il  a  veu  les  bois  et 
forests  n'estre  que  chastaigniers,  oran- 
gers et  oliuiers,  poiriers  et  pommiers, 
tous  si  chargez  qu'ils  en  rompoient, 
certes  celuy  là  diroit  vray,  car  il  en  est 
ainsi.  L'estranger  neantmoins  l'escou- 
tant  y  seroit  trompé,  parce  qu'il  s'ima- 
gineroit  qu'en  tous  les  quartiers  de  la 
France,  ou  en  la  pluspart,  tout  cela  se 
trouue,  et  ne  considereroit  pas  que  les 
chastaigniers  sont  en  Perigord,  à  cent 
lieues  des  Orangers,  qui  sont  en  Pro- 
vence, et  les  pommiers  sont  au  pays  de 
Caux  en  Normandie,  à  cent  lieues  des 

Chastaigniers,  et  à  deux  cens  des  Oli- 
uiers.  Or  quand  le  pays  est  bien  peuplé 
et  habité  comme  est  la  France,  ceste 
recommandation  monstre  grand  bon- 
heur, parce  qu'au  moyen  du  charroy  et 
commerce  on  se  communique  toutes  ces 
opulences  ;  mais  en  vn  pays  inculte  et 
non  eiuilisé  comme  est  le  Canada,  il  n'y 
a  gueres  plus  do  différence  que  s'il  n'y 
auoit  qu'vnc  chose  en  vn  lieu.  le  dis 
cecy  pareeque  ceste  prudence  importe 
beaucoup  à  ceux  qui  vont  delfricher 
ces  nouuelles  contrées,  ainsi  que  nous 
autres  François  y  allons  volontiers  à 
yeux  clos  et  teste  baissée,  croyans  par 
exemple  qu'estans  en  Canada  et  ayans 
faim  nous  ne  ferons  qu'aller  en  vne  isle, 
et  là  excrimans  d'vn  gros  baston  à  gauche 
et  à  droicte,  autant  de  coups  autant 
arresterons-nous  d'oiseaux  dont  chacun 
vaudra  bien  vn  canard.  Voilà  qui  est  bien 
dit  et  ainsi  l'ont  fait  nos  gens  plus  d'vne 
fois  et  en  plus  d'vn  lieu.  Cela  va  fort  bien, 
si  vous  n'auiez  jamais  faim  qu'au  temps 
où  ces  oiseaux  se  trouuent  en  ces  isles, 
et  si  lors-mesme  vous  estiez  proches 
d'eux  ;  car  si  vous  en  estes  à  cinquante 
ou  soixante  lieues,  que  ferez-vous  ? 

Pour  reuenir  à  mon  propos,  il  n'y  a 
pas  de  difficulté  de  rencontrer  vn  bon 
endroict  en  vne  chose,  vn  bon  et  beau 
Iîaure,  de  belles  prairies,  vn  sol  fécond, 
vne  colline  de  bel  aspect,  vne  agréable 
riuiere,  vn  ruisseau,  etc.  ;  mais  bastir 
vue  place  où  toutes  les  qualitez  dési- 
rables soyent  rassemblées,  ce  n'est  pas 
la  bonne  fortune  d'vn  homme  pratiquant, 
dit  Aristote,  ny  le  proiect  de  l'idée  d'vn 
sage  :  car  en  fin  dans  la  pratique,  le 
bon  sort  et  la  perfection  d'vne  place, 
comme  d'vn  homme,  ce  n'est  pas  que 
rien  ne  manque,  mais  que  rien  d'essen- 
tiel et  de  principal  ne  manque.  C'est  ce 
qui  m'a  fait  dire  que  le  tout  considéré, 
le  prenant  tant  pour  tant,  i'estime  que 
les  terres  de  là  vaudroient  celles  d'icy 
quand  elles  seroienl  bien  cultiuées. 
Mais  nous  voudrions  que  là  tout  fust  en 
vn  petit  detroict,  ce  que  mesme  nous  ne 
trouuons  pas  icy  en  vn  bien  ample  roy- 
aume, après  si  long  temps  de  culture. 

En  plusieurs  endroicts  nous  auons 
trouué  de  la  vigne  et  des  lambrusches 


meures  en  leurs  temps  ;  ce  n'esloit  pas 
le  meilleur  terroir  où  nous  les  trou- 
uions,  c'estoit  quasi  sable  et  grauier 
semblable  à  celuy  de  Bourdeaux.  Jl  y  en 
a  beaucoup  à  la  riuiere  sainct  lean,  à 
4G.  d'eleuatioji  ;  là  voit-on  aussi  plu- 
sieurs noyers  et  coudriers,  et  le  fonds 
de  terre  n'y  est  guère  bon.  On  ne 
trouue  pas  d'autre  sorte  d'aï  brefruiciier 
en  tout  ce  pays,  sinon  toute  espèce 
de  sauuageons  et  forestiers,  comme 
chesnes,  hêtres,  charmes,  peupliers,  etc. 
et  des  cèdres,  c'est  ainsi  toutefois  que 
les  François  appellent  eeste  espèce. 

Si  le  pays  estoit  habité  on  pourroit 
profiter  de  ses  mines  ;  car  il  y  en  a  vne 
d'argent  dans  la  baie  sainete  Marie,  au 
l'apport  du  sieur  Champlain,  et  deux  de 
beau  et  franc  cuiure,  l'vne  à  l'entrée 
du  Port-Royal,  et  l'autre  à  la  baie  des 
Mines,  vue  de  fer  à  la  liiuiere  S.  lean, 
et  d'autres  autre  part.  Le  grés,  l'ar- 
doise, la  pierre  de  taille,  le  charbon  de 
terre  et  toutes  sortes  d'autres  pierres 
n'y  manquent  pas. 

Toute  ceste  noliuelle  France  est  di- 
uisée  en  diuers  peuples  ;  chaque  peuple 
a  sa  langue  et  sa  contrée  à  part.  Ils 
s'assemblent  l'esté  pour  troquer  auec 
nous,  principalement  en  la  grande  ri- 
uiere. Là  aussi  viennent  de  bien  loing 
plusieurs  autres  peuples.  Us  troquent 
leurs  peaux  de  Castors,  de  Loutres, 
d'Eslans,  de  Martres,  de  Loups- ma- 
rins, etc.  contre  du  pain,  des  pois, 
febues,  pruneaux,  petun,  etc.  chaul- 
drous,  haches,  fers  de  ilesehes,  aîeines, 
poinçons,  capots,  couuertes  et  toutes 
autres  commoditez  que  les  François  leur 
apportent.  Quelques  peuples  ont  main- 
tenant vne  implacable  guerre  contre 
nous,  comme  les  Excomminquois,  qui 
habitent  au  costé  boréal  du  grand  golfe 
S.  Laurens,  et  nous  font  de  grands  maux. 
Ceste  guerre  a  commencé,  comme  l'on 
dit,  à  l'occasion  de  certains  basques, 
qui  voulurent  faire  vn  meschant  rapt  ; 
mais  ils  payèrent  bien  leur  maudite  in- 
continence, et  non  seulement  eux,  mais 
aussi  ceux  de  S.  Malo  et  beaucoup 
d'autres,  ont  pati  et  pâtissent  tous  les 
ans  :  car  ces  Sauuagcs  sont  furieux  et 
s'abandonnent  désespérément  à  la  mort 

pourueu  qu'ils  ayent  espérance  de  tuer 
ou  mesfaire.  Il  n'y  a  que  trois  peuples 
qui  nous  soient  familiers  et  bons  amis, 
les  Montagnais,  les  Souriquois  et  les 
Etemiuquois.  Pour  les  Etechemins  et 
Souriquois,  i'en  suis  tesmoin,  car  i'ay 
demeuré  parmy  eux  ;  pour  les  Monta- 
gnais, i'en  ay  ouï  parler.  Quant  aux 
autres  peuples,  il  n'y  a  point  de  con- 
fiance :  aussi  les  François  ne  les  hantent 
que  pour  descouurir  leurs  riuages,  et 
encore  s'en  sont-ils  mal  trouuez,  hors- 
mis  Champlain  en  ses  dernières  clescou- 
uertes  contre-mont  la  grande  riuiere, 
qui  ne  s'en  plaint  pas. 

Ceste  amitié  et  fidélité  des  dits  peuples 
enuers  les  François  a  paru  remarqua- 
blement après  nostre  déroute  faicte  par 
les  Anglois,  comme  vous  l'apprendrez  : 
car  eux,  l'ayans  sceu,  s'en  vindrent  à 
nous  la  nuict,  et  nous  consoloient  du 
mieux  qu'ils  pouuoient,  nous  offrans 
leurs  canots  et  leur  peine,  pour  nous 
conduire  où  nous  voudrions  ;  ils  nous 
offroient  encore,  que  s'il  nous  plaisoit 
de  demeurer  auec  eux,  ils  esloient  trois 
Capitaines  Betsabes,  Oguigueou  et  Asti- 
cou,  dont  chacun  prendroit  pour  sa  part 
dix  de  nostre  troupe  (puis  que  nous 
restions  trente),  et  nous  nourriroit  ius- 
ques  à  l'an  suiuant,  quand  les  nauires 
irançoisarriueroient  à  la  coste,  et  qu'en 
ceste  façon  nous  pourrions  repasser  en 
nostre  pays  sans  tomber  aux  mains  des 
meschans  Ingres  (c'est  ainsi  qu'ils  ap- 
pellent les  Anglois).  Ce  n'estoient  point 
mines  ou  pièges  pour  nous  surprendre, 
car  vous  entendrez  cy-apres  le  bon  trai- 
ctement  qu'ils  firent  au  Père  Enemond 
et  à  sa  troupe  ;  et  à  Port-Iloyal  durant 
trois  hyuers  qu'on  a  eu  bon  besoin  d'eux, 
on  les  a  expérimentez  lideles  et  secou- 
rables  ;  que  si  leur  dessein  cust  esté  de 
nous  mesfaire,  les  bonnes  et  belles  oc- 
casions ne  leur  ont  pas  manqué. 


CHAPITRE    IV. 

Du  naturel  des  Saunages,  de  leurs  habits, 
habitations  et  viures. 

Le  naturel  de  nos  Saunages  est  de 
soy  libéral  et  point  malicieux.  Ils  ont 
l'esprit  assez  gaillard  et  net  quant  à 
l'estime  et  jugement  des  choses  sen- 
sibles et  communes,  et  déduisent  fort 
gentiment  leurs  raisons,  les  assaison- 
nans  tousiours  auec  quelque  iolie  simi- 
litude. Ils  ont  fort  bonne  mémoire  des 
choses  corporelles,  comme  de  vous  auoir 
veu,  des  qualitez  d'vne  place  où  ils  au- 
ront esté,  de  ce  qui  aura  esté  faict 
deuant  eux  depuis  vingt  et  trente  ans  ; 
mais  d'apprendre  par  cœur,  là  est  re- 
cueil ;  il  n'y  a  pas  moyen  de  leur  mettre 
dans  la  teste  vue  tirade  de  paroles.  Ils 
n'ont  point  de  barbe,  autant  peu  les 
hommes  que  les  femmes,  horsmis  quel- 
ques-vns  plus  robustes  et  virils.  Son- 
nent ils  m'ont  dit  que  nous  leur  sem- 
blions  du  commencement  fort  laids, 
auec  nos  cheueux  aussi  bien  sur  la 
bouche  que  sur  la  teste  ;  mais  peu  à 
peu  ils  s'accouslument,  et  nous  com- 
mençons à  ne  plus  leur  paroistre  si 
difformes.  Vous  ne  sauriez  recognoistre 
les  ieunes  garçons  d'auec  les  ieunes 
filles,  sinon  à  la  façon  de  se  ceindre  : 
pareeque  les  femmes  se  ceignent  dessus 
et  dessous  le  ventre,  et  sont  plus  cou- 
uertes  que  les  hommes  ;  elles  sont  aussi 
d'ordinaire  plus  parées  de  mataehias, 
c'est  à  dire  de  chaisnes,  affiquets  et 
semblables  parures  à  leur  mode,  à  ce 
que  vous  sçachiez  que  par  tout,  telle  est 
la  nature  du  sexe  amoureux  d'embellis- 
semens.  Vniuersellement  parlant  ils 
sont  de  taille  moindre  que  nous,  princi- 
palement quant  à  l'espaisseur,  belle 
toutefois  et  bien  prise,  comme  si  nous 
demeurions  à  Testât  que  nous  auons  à 
25.  ans.  Vous  ne  rencontreriez  pas 
entre  eux  vn  ventru,  vn  bossu,  ny  vn 
contrefaict;  ladres,  goutteux,  pierreux, 
insensés,  ils  ne  sçauent  ce  que  c'est. 
Ceux  d'entre  nous  qui  sont  tarez,  comme 
borgnes,  lousches,  camus,  etc.  sont  aussi 

tost  remarquez  par  eux  et  moequez  lar- 
gement, spécialement  par  derrière  et 
quand  ils  sont  entre  eux  :  car  ils  sont 
bons  compagnons  et  ont  le  mot  et  so- 
briquet à  commandement,  fort  aises 
quand  ils  pcuuent   auoir  occasion  de 


place  à  l'entour  du  feu  est  ionchée  de 
feuilles  de  pin,  afin  de  ne  sentir  l'hu- 
midité de  la  terre  ;  dessus  les  feuilles 
de  sapin,  se  iellent  souuent  des  nattes; 
ou  des  peaux  de  loups- marins  aussi  dé- 
licates que  le  velours.    La  dessus  ils 


us  mespriser  ;  et  certes  c'est,  à  ce   s'estendent   autour   du    feu,    ayans  la 


no 

que  ie  vois,  vue  contagion  dont  personne 
n'est  exempté  que  par  la  miséricorde 
de  Dieu,  que  de  se  trop  estimer  soy- 
mesme  :  vous  verriez  ces  panures  bar- 
bares nonobstant  leur  si  grand  manque 
de  Police,  de  puissance,  de  lettres,  d'art 
et  de  richesses,  neantmoins  tenir  si 
grand  compte  d'eux,  qu'ils  nous  en 
deprisent,  se  magnifians  par  dessus  nous. 
Leurs  habits  sont  chamarrés  de  peaux 
que  les  femmes  passent  et  courroyent 
du  costé  qui  n'est  pas  velu  ;  elles  cour- 
royent souuent  les  peaux  d'Eslans  de 
tous  les  coslés  comme  nostre  buffetin, 
puis  les  barriolentde  peintures  en  forme 
île  passemens  fort  ioliment,  et  en  font 
des  robes.  De  ces  mesmes  peaux,  elles 
leur  font  des  souliers  et  des  greues. 
Les  masles  ne  portent  pas  de  hauts  de 
chausses,  parce  que,  disent-ils,  cela  les 
entraue  trop  et  les  met  comme  aux  ceps  ; 
ils  portent  seulement  vu  linge  au  deuant 
de  leur  nature.  L'esté  ils  vsent  fort  de 
nos  capots,  et  l'hyuer  de  nos  couuertes 
de  lict,  des  quelles  ils  s'accommodent  en 
chamarre,  les  redoublans  ;  ils  s'aydent 
aussi  fort  volontiers  de  nos  chapeaux, 
souliers,  bonnets  de  laine,  chemises,  et 
du  linge,  pour  nettoyer  leurs  enfans  au 
maillot  :  car  on  leur  troque  toutes  ces 
denrées  contre  leurs  peaux. 

Quelque  part  qu'ils  soyent  arriuez,  la 
première  chose  c'est  de  faire  du  feu  et 
se  cabaner  ;  ce  qu'ils  ont  fait  dans  vne 
beure  ou  deux,  souuent  en  demy-heure. 
Les  femmes  vont  au  bois,  et  en  appor- 
tent des  perches,  les  quelles  on  dispose 
par  en  bas  à  l'entour  du  feu  et  en 
rond,  et  par  en  haut  on  les  enfourche 
entre  elles  pyramidalement,  de  manière 
qu'elles  se  reposent  l'vne  contre  l'autre 
droict  au  dessus  du  feu,  car  là  est  la 
cheminée.  Sur  les  perches  on  iette 
des  peaux  ou  bien  des  nattes  ou  des 
escorces  ;  au  pied  des  perches,  dessous 
les  peaux,  se  mettent  les  sacs.  Toute  la 

teste  sur  les  sacs  ;  et  ce  qu'on  ne  croy- 
roit  pas,  ils  sont  très-bien  là  dedans  à 
petit  feu,  voire  aux  plus  grandes  rigueurs 
de  l'hyuer.  Ils  ne  se  cabanent  qu'auprès 
de  quelque  bonne  eau,  et  en  lieu  de 
plaisant  aspect.  En  esté  leurs  logis  chan- 
gent de   figure  :  car  ils  les  font  larges 
et  longs,  afin  d'auoir  plus  d'air  ;  aussi 
les  couurent-ils  alors  d'escorces  ou  de 
nattes  faites  de  roseaux  tendres  et  qui 
sont  beaucoup  plus  minces  et  délicates 
que  les  nostres  de  paille,  si  artistement 
lissées,  que  lorsqu'elles  pendent,  l'eau 
coule  dessus  tout  au  long  sans  les  percer. 
Leur  viure  est  ce  que  la  chasse  et  la 
pesche  leur  donnent  :  car  ils  ne  labou- 
rent point.    Mais  la  prouidence  pater- 
nelle de  nostre  bon  Dieu,  laquelle  n'a- 
bandonne pas  les  passereaux  mesmes, 
n'a  pas  laissé  ces  panures  créatures  ca- 
pables de   luy,   sans  prouision  conue- 
nable,  qui  leur  est  comme  par  estape 
assignée  à  chaque  lune  :  car  ils  comptent 
par  lunes,  et  en  mettent  13.  en  l'an. 
Par  exemple  donc  en  ianuier,  ils  ont  la 
chasse  au  loup  marin  :  car  cet  animal, 
quoy  qu'il  soit' aquatique,  fraie  néant- 
moins  sur  certaines  isles  enuiron   ce 
temps  ;  la  chair  en  est  aussi  bonne  que 
du  veau,  et  déplus  ils  font  de  sa  graisse 
vne  huile  qui  leur  sert  de  saulce  toute 
l'année  ;    ils  en  remplissent  plusieurs 
vessies    d'orignac,    qui   sont   deux  ou 
trois  fois  plus  grandes  et  fortes  que  les 
nostres  de  porc,  et  voilà  leurs  tonneaux 
de  reserue.  Au  mois  de  feburier  et  ius- 
ques  à  la  my-may,  est  la  grande  chasse 
des  castors,  loutres,  orignacs,  ours,  qui 
sont  fort  bons,  et  des  caribous,  animal 
moitié  asne  moitié  cerf.    Si  le  temps 
leur  dit,  ils  viuent  lors  en  grande  abon- 
dance, et  sont  aussi  fiers  que  princes  et 
rois  ;  mais  s'il  leur  est  contraire,  c'est 
grande  pitié  d'eux,  et  souuent  ils  meu- 
rent de  faim.    Le  temps  leur  est  con- 
traire,  quand  il  pleut  beaucoup  et  ne 

gelé  pas,  parce  qu'alors  ils  ne  peunent 
chasser  ny  aux  Eslans  ny  aux  Castors  ; 
de  mesme  quand  il  neige  beaucoup  et 
ne  gelé  pas  là-dessus,  car  ils  ne  peuuent 
pas  mener  leurs  chiens  à  la  chasse, 
parce  qu'ils  enfoncent  dedans,  ce  qu'ils 
ne  font  pas  eux,  parce  qu'ils  s'attachent 
.des  raquettes  aux  pieds,  à  l'ayde  des- 
quelles ils  demeurent  dessus  ;  aussi  ne 
peuuent  ils  tant  courir  qu'il  faudroit, 
la  neige  estant  trop  molle.  Il  leur  ar- 
riue  tels  autres  accidens  mal-heureux 
qu'il  seroit  trop  long  de  raconter.  Sur 
la  my-mars,  le  poisson  commence  à 
frayer  et  à  monter  de  la  mer  en  haut 
contre  certains  ruisseaux,  sonnent  en  si 
grande  abondance,  que  tout  en  four- 
mille :  à  peine  le  croyroit  qui  ne  l'au- 
roit  vcu  ;  on  ne  sçauroit  mettre  la  main 
dans  l'eau  qu'on  ne  rencontre  vne  proie. 
Entre  ces  poissons,  l'esplan  est  le  pre- 
mier. Cet  esplan  est  deux  ou  trois  fois 
plus  grand  que  l'est  le  nostre  de  riuiere. 
Apres  l'esplan,  suit  le  hareng  à  la  fin 
d'Àuril  ;  et  au  mesme  temps  les  ou- 
tardes arriuent  du  midy,  qui  sont  grosses 
cannes  au  double  des  noslres,  et  font 
volontiers  leur  nid  aux  isles.  Deux  œufs 
d'outarde  en  valent  aisément  cinq  de 
poule.  A  la  mesme  époque  vient  l'estur- 
geon, le  saumon,  la  grande  queste  des 
œufs  sur  les  islettes,  car  les  oiseaux 
pescheurs  qui  sont  là  en  grand  nombre 
pondent  alors  et  souuent  couurent  ces 
islettes  de  leurs  nids.  Dés  le  mois  de 
May  iusques  à  la  my-Septembre,  ils 
sont  hors  de  crainte  pour  leurs  viures  : 
car  les  moules  sont  à  la  coste  et  auec 
toute  sorte  de  poissons  et  de  Coquillages, 
et  les  nauircs  françois  auec  les  quels  ils 
troquent;  et  sçauez-vôus  s'ils  entendent 
bien  à  se  faire  courtiser,  ils  traictent  de 
frères  auec  le  roy,  et  ne  leur  faut  rien 
rabattre  de  toute  la  pièce  ;  il  faut  leur 
faire  des  presens  et  les  bien  haranguer 
autant  qu'ils  accordent  la  traiete,  et 
celle-cy  faicle,  il  faut  encore  les  taba- 
gier,  c'est  à  dire,  les  banqueter  ;  alors 
ils  danseront,  harangueront  et  chante- 
ront, Adcsquidez,  adet-qui/tez,  à  sça- 
uoir,  qu'ils  sont  les  bons  amis,  alliez, 
associez,  çonfederez  et  compères  du  roy 
et  des  François. 


Le  gibier  d'eau  y  abonde,  mais  non 
celuy  de  terre,  sinon  à  certain  temps 
les  oiseaux  passagers  comme  outardes 
et  oies  grises  et  blanches.  On  y  trouue 
des  perdrix  grises  qui  ont  vne  fort  belle 
queue,  et  sont  deux  fois  plus  grosses  que 
les  noslres.  On  y  void  force  tourtres, 
qui  viennent  manger  les  framboises  au 
mois  de  Iuillel,  plusieurs  oiseaux  de 
proie  et  quelques  lapins  et  leurauts. 

Or,  nos  Saunages  sur  la  my-Septem- 
bre se  retirent  de  la  mer,  hors  la  portée 
du  ilux,  aux  petites  riuieres  où  les  an- 
guilles frayent,  et  en  font  prouision  ; 
elles  sont  bonnes  et  grasses.  En  Octo- 
bre et  JNouembre  est  la  seconde  chasse 
des  Castors  et  des  Eskms  ;  et  puis  en 
Décembre,  (admirable  prouidence  de 
Dieu),  vient  vn  poisson  appelle  d'eux 
ponamo,  qui  fraye  sous  la  glace.  Item, 
lors  les  tortues  font  leurs  petits,  etc. 
Tels  donc,  mais  en  plus  grand  nombre, 
sont  les  reuenus  et  censiues  de  nos  Sau- 
nages ;  telle  leur  table  et  entretient  ;  le 
tout  cotté  et  assigné  chaque  chose  en 
son  endroict  et  quartier.  lamals  Salo- 
111011  n'eut  son  hostel  mieux  ordonné  et 
policé  en  viuandiers,  que  le  sont  ces  pen- 
sions et  les  voituriers  d'iceîles.  Aussi 
vu  plus  grand  que  Salomon  les  a  consti- 
tués.   A  luy  soit  gloire  à  toute  éternité. 

Pour  bien  b  n'ir  de  ce  leur  apanage, 
nos  syluicoles  s'en  vont  sur  les  lieux 
d'iceluy  auec  le  plaisir  de  pérégrination 
et  de  promenade,  à  quoy  facilement 
faire  ils  ont  l'engin  et  la  grande  com- 
modité des  canots,  qui  sont  petits, 
et  esquifs  faits  d'escorce  de  bouleau, 
eslroits  et  resserrez  par  les  deux  bouts, 
comme  la  creste  d'vn  morion  ;  le  corps 
est  en  façon  de  berceau  large  et  ventru  ; 
ils  sont  longs  de  huict  ou  dix  pieds,  au 
reste  si  capables  que  dansvn  seul  logera 
ion t  vn  mesnage  de  cinq  ou  six  per- 
sonnes auec  tous  leurs  chiens,  sucs, 
peaux,  chaulderons  et  autre  bagage  bien 
pesant.  Et  le  bon  est  qu'ils  prennent 
terre  où  leur  plaist,  ce  que  nous  ne 
polluons  faire  auec  nos  chaloupes  ou 
bateaux  mariniers  ;  parce  que  le  canot 
le  plus  chargé  ne  sçauroit  cueillir  demy 
pied  d'eau,  et  deschargé  il  est  léger, 
que  vous  le  souspeseriez  facilement  et 

transporteriez  de  la  main  gauche,  si 
viste  à  Pauiron  qu'à  vostre  belle  aise 
de  bon  lemps  nous  ferez  en  vn  iour  les 
treille  et  quarante  lieues  ;  néant  moins 
on  ne  void  gueres  ces  Sauuages  postil- 
lonner ainsi,  car  leurs  tournées  ne  sont 
tout  que  beau  passe-temps,  Ils  n'ont 
jamais  haslc,  bien  diuers  de  nous,  qui 
ne  sçaurions  iamais  rien  faire  sans 
presse  et  oppresse  dis-ie,  parce  que 
nostre  désir  nous  tyrannize,  et  bannit 
la  paix  de  nos  actions. 


CIIAFITRE    V. 

La  police  et  gouuernement  des 

Sauuages. 

On  ne  peut  auoir  plus  de  police  que 
de  communauté,  puis  que  police  n'est 
autre  que   l'ordre  et  le  régime  de  la 
communauté.    Or  ces  Saunages  n'ayans 
point  grande  communauté  ny  en  nombre 
de  personnes,  puisqu'ils  sont  rares,  ny 
en  biens,   puisqu'ils  sont  panures,   ne 
viuans  qu'au  iour  à  la  iournée,  ny  en 
lien  et  conionction,    puis  qu'ils    sont 
espars  et  vagabonds,    ils   ne    peuuenl 
auoir  grande  police.    Si  ne  peuueut-ils 
s'en  passer,  puis  qu'ils  sont  hommes  et 
associez.  Celle  donc  qu'ils  ont,  est  telle. 
Il  y  a  le  Sagamo,  qui  est  l'aisné  de  quel- 
que puissante  famille,  qui  par  consé- 
quent aussi  en  est  le  chef  et  le  con- 
ducteur.   Tous  les  ieunes  gens  de  la 
famille  sont  à  la  table  etsuitted'iceluy  ; 
aussi,    est-ce   à   luy    d'entretenir   des 
chiens   pour  la  chasse,   et  des  canots 
pour  les  voituriers,  et  des  prouisions 
et  reserues  pour  le  mauuais  temps  et 
voyages.  Les  ieunes  gens  le  courtisent, 
chassent  et  font  leur  apprentissage  sous 
luy,  incapables   de  rien   auoir   auant 
qu'estre  mariez  :  car  lors  seulement  ils 
peuuent  auoir  chien  et  sac,  c'est  à  dire 
auoir  du  propre    et   faire   pour    soy  ; 
tontesfois  ils  demeurent  encore  soubs 
l'auctorité  du  Sagamo,  et  le  plus  souuent 
en  sa  compagnie,  comme  aussi  plusieurs 


autres  oui  manquent  de  parens,  ou  en- 
core qui  de  leur  propre  gré  se  rangent 
soubs  sa  protection  et  conduitte,  pour 
estre  foibles  d'eux  -  mesmes  et  sans 
suille.  Tout  ce  donc  que  les  garçons 
conquestent,  appartient  au  Sagamo  ; 
mais  les  mariez  ne  luy  en  donnent 
qu'vne  partie.  Que  si  ces  mariez  se  dé- 
partent d'auec  luy,  comme  il  le  faut 
souuent  pour  la  commodité  de  la  chasse 
et  du  viure,  retournans  après,  ils  payent 
leur  reeognoissance  et  hommage  en 
peaux  et  semblables  presens.  A  ceste 
cause,  il  y  a  des  querelles  et  des  ialou- 
sies  entre  eux  aussi  bien  qu'entre  nous, 
mais  non  pas  si  atroces  :  quand  quel- 
qu'vn  par  exemple  commence  à  s'éman- 
ciper et  faire  le  Sagamo,  quand  il  ne  rend 
pas  le  tribut,  quand  ses  gens  le  quit- 
tent ou  que  d'autres  les  luy  soustrayent, 
et  comme  entre  nous,  aussi  entre  eux  il 
y  a  des  reproches  et  mespris  :  Celuy-là 
n'est  qu'vn  demy  Sagamo,  c'est  vn  nou- 
uelleraent  esclos  comme  vn  poussin  de 
trois  iours,  la  creslo  ne  luy  t'ait  que  de 
naistre,  c'est  vnSagamodin,  c'est  à  dire 
vn  auberceau  de  Sagamo,  vn  petit  nain. 
Et  à  celle  fin  que  vous  scachiez  que 
l'ambition  a  son  reigne  encore  dessous 
le  chaulme  et  les  roseaux,  aussi  bien 
que  soubs  les  toicts  dorez,  et  qu'il  ne 
faut  point  beaucoup  nous  tirer  l'oreille 
pour  apprendre  ces  leçons. 

Ces  sagamies  se  partagent  la  région, 
et  sont  quasi  distribuées  par  baies  ou 
riuieres  :  par  exemple  en  la  riuiere  de 
Pentagoët,  vn  Sagamo  ;  vn  autre  à  celle 
de  Ste.  Croix  ;  vn  autre  à  celle  de  S. 
lean,  etc.  Quand  ils  se  visitent,  c'est 
au  reçeuant  de  bienueigner  et  faire  ta- 
bagie à  ses  hostes  autant  de  iours  qu'il 
peut  ;  les  hostes  luy  font  des  presens, 
mais  c'est  à  la  charge  que  le  visité  réci- 
proque quand  ce  vient  au  départ,  si  le 
visitant  est  Sagamo,  autrement  non. 

C'est  l'esté  principalement  qu'ils  font 
leurs  visites  et  tiennent  leurs  estats  ; 
te  veux  dire,  que  plusieurs  Sagamos 
s'assemblent  et  consultent  par  entre  eux 
de  la  paix  et  de  la  guerre,  des  traictez 
d'amitié  et  de  bien  commun.  Il  n'y  a 
que  les  dits  Sagamos  qui  ayent  voix  en 
chapitre,  et  qui  haranguent,  ne  fussent 

quelques  vieux  et  renommés  Aulmoins, 
qui  sont  comme  leurs  prestres,  car  ils 
les  honorent  fort,  et  leur  donnent  sé- 
ance la  mesmc  qu'aux  Sagamos.  Il  ar- 
riue  quelquefois  qu'vn  mesme  est  tout 
ensemble  et  Autmoin  et  Sagamo,  et  lors 
il  est  grandement  redouté.  Tel  a  esté 
le  renommé  Rfembertou,  qui  se  fitChre- 
stien,  ainsi  que  vous  ouvrez  bien-tost. 
En  ces  assemblées  donc,  s'il  y  a  quel- 
ques nouuelles  d'importance,  comme 
que  leurs  voisins  leur  veulent  faire  la 
guerre,  ou  qu'ils  ayent  tué  quelqu'vn, 
ou  qu'il  faille  renouueller  alliance,  etc. 
lors  messagers  volent  de  toutes  parts 
pour  faire  la  plus  générale  assemblée 
qu'ils  peuuent  de  tous  les  confederez, 
qu'ils  appellent  Ricmanen,  qui  sont 
quasi  tous  ceux  de  mesme  langue.  Ne- 
antmoins,  soutient  la  confédération  s'e- 
stend  plus  loing  que  ne  fait  la  langue, 
et  contre  ceux  de  mesme  langue  s'ele- 
uent  quelque  fois  des  guerres.  En  ces 
assemblées  aussi  vniuerselles,  se  résout 
ou  la  paix,  ou  treue,  ou  guerre,  ou  rien 
du  tout,  ainsi  qu'arriue  souuent  en  déli- 
bérations où  il  y  a  plusieurs  testes  sans 
ordre  et  subordination,  d'où  l'on  se 
départ  plus  confus  souuent  et  desuny 
qu'on  n'y  estoit  venu. 

Leurs  guerres  ne  se  font  quasi  que 
de  langue  à  langue  ou  de  pays  à  pays,  et 
tousiours  par  surprise  et  trahison.  Ils 
ont  l'arc  et  le  pauoîs,  ou  targe  ;  mais 
ils  ne  se  mettent  iamais  en  bataille 
rangée,  au  moins  de  ce  que  i'en  ay 
peu  apprendre.  Et  de  vray  ils  sont 
de  leur  naturel  peureux  et  couards, 
quoy  qu'ils  ne  cessent  de  se  vanter,  et 
fassent  leur  possible  d'eslre  censez  et 
auoir  le  nom  de  Grand  cœur,  Meskir 
Cameraman:  grand  cœur  chez  eux,  c'est 
toute  vertu. 

Si  les  offenses  ne  sont  pas  de  peuple 
à  peuple,  mais  entre  compatriotes  et 
combourgeois,  lors  ils  se  nattent  par 
entre  eux  pour  les  petites  offenses,  et 
leur  façon  de  combat  est  comme  icy 
celle  des  femmes,  de  se  voler  aux  che- 
ueux  ;  saisis  par  là,  ils  se  luttent  et 
secouent  d'vne  terrible  façon,  et  s'ils 
sont  fort  égaux,  ils  lutteront  tout  vn 
iour,  voire  deux  sans  se  quitter  iusques 


à  ce  qu'on  les  sépare  ;  et  de  vray,  pour 
la  force  du  corps  et  des  bras,  ils  nous 
sont  égaux,  le  prenant  de  pareil  à  pareil, 
et  si  sont  plus  adroits  à  la  lutte  et  plus 
agiles  à  courir,  mais  ils  n'entendent 
point  à  l'escrime  des  poingts.  I'ay  veu 
vu  de  nos  petits  garçons  faire  fuyr  deuant 
soy  vn  Saunage  plus  grand  que  luy  d'vn 
pied,  quand  se  mettant  en  posture  de 
noble  combattant,  il  fermoit  le  pouce  sur 
les  doigts,  luy  disant  :  Approche.  Mais 
aussi  quand  le  Sauuage  pouuoitle  hap- 
per par  le  tronc  du  corps,  il  luy  faisoit 
crier  mercy. 

Reuenant  à  mon  propos,  les  petites 
offenses  et  querelles  sont  facilement 
appaisées  par  ies  Sagamos  et  communs 
amis.  Et  certes  ils  ne  s'offensent  guère 
qu'on  sçache  ;  ie  dis,  qu'on  sçache,  car 
nous  n'en  auons  rien  veu,  ains  tousiours 
vn  grand  respect  et  amour  entre  eux  ; 
ce  qui  nous  donnoit  vn  grand  creue- 
cœur,  lors  que  nous  tournions  les  yeux 
sur  nostre  misère  :  car  de  voir  vue  as- 
semblée de  François,  sans  reproches, 
mespris,  enuies  et  noises  de  l'vn  à 
l'autre,  c'est  autant  difficile  que  de  voir 
la  mer  sans  ondes,  ne  fust  dedans  les 
cloistre  et  couuenls,  où  la  grâce  prédo- 
mine à  la  nature. 

Les  grandes  offenses,  comme  si  quel- 
qu'vn auoit  tué  vn  autre,  s'il  luy  auoit 
dérobé  sa  femme,  etc.,  c'est  à  l'offensé 
de  les  venger  de  sa  propre  main,  ou, 
s'il  est  mort,  c'est  à  ses  plus  proches 
parens,  ce  qu'arriuant,  personne  ne  s'en 
remue,  ains  tous  demeurant  contens 
sur  ce  mot  :  Habenque  doute,  il  n'a  pas 
commencé,  il  le  luy  a  rendu  :  quittes  et 
bons  amis.  Que  si  le  délinquant,  repen- 
tant de  sa  faute,  désire  faire  la  paix, 
il  est  receu  d'ordinaire  à  satisfaction, 
moyennant  presens  et  autres  réparations 
conuenables. 

Ils  ne  sont  nullement  ingrats  entre 
eux,  ils  s'entredonnent  tout.  Nul  n'o- 
seroit  esconduire  la  prière  d'vn  autre, 
ny  manger  sans  luy  faire  part  de  ce 
qu'il  a.  Vue  fois  que  nous  estions  allez 
bien  loing  à  la  pesche,  passèrent  par  là 
cinq  ou  six  femmes  ou  filles  bien  char- 
gées et  lasses  ;  nos  gens,  par  cour- 
toisie, leur  donnèrent  de  leur  prise,  ce 

qu'elles  mirent  cuire  tout  aussi-tost 
dans  vu  chaulderon  que  nous  leur  pre- 
stasmes.  A  peine  le  chaulderon  boiiil- 
loit,  que  voicy  vn  bruit  que  d'autres 
Sauuages  estoient  là  qui  venoient  ;  alors 
nos  panures  femmes  à  s'enfuyr  viste 
dans  les  bois  à  tout  leur  chaulderon 
demy  cuit  ;  car  elles  auoient  bonne 
faim.  La  raison  de  la  fuitte  estoit  pour 
autant  que  si  elles  eussent  esté  veuës,  il 
eust  fallu,  par  loy  de  ciuilité,  qu'elles 
eussent  l'ait  part  aux  suruenants  de  leur 
viande,  qui  n'estoit  pas  trop  grande. 
L'on  rit  bien  alors,  et  plus  encore  quand 
elles,  après  auoir  mangé,  voyant  les 
dits  Sauuages  venus  auprès  de  noslre 
feu,  firent  semblant  de  n'y  auoir  pas 
touché,  et  de  passer  tout  ainsi  que  si 
elles  ne  nous  eussent  point  vous  aupara- 
uant  ;  elles  dirent  à  nos  gens  tout  bas, 
où  c'est  qu'elles  auoient  laissé  le  chaul- 
deron, et  eux,  comme  bons  compagnons, 
cognoissans  le  mystère,  sceurent  bien 
seruir  aux  belles  mines,  et  pour  mieux 
ayder  au  ieu,  les  pressoient  de  s'ar- 
rester  et  gouster  vn  peu  de  leur  pesche; 
mais  elles  ne  voulurent  rien  faire,  tant 
elles  auoient  de  haste,  disans  :  Cou- 
pouba,  coupouba,  grand  mercy,  grand 
mercy.  Nos  gens  respondirent  :  Or, 
allez  de  part  Dieu,  puis  qu'auez  si 
grande  haste. 


CHAPITRE   VI. 

De  leurs  mariages  et  petit  nombre 
de  peuple. 

Au  contraire  de  nous,  ils  font  en 
leurs  mariages,  non  que  le  père  donne 
douaire  à  sa  Bile  pour  le  loger  auec 
quelqu'vn,  mais  que  le  poursuiuant 
fasse  de  bons  et  beaux  presens  au  père, 
à  ce  qu'il  luy  donne  sa  fille  pour  espouse. 
Les  presens  seront  proportionnément  à 
la  qualité  du  père  et  beauté  de  la  fille  : 
des  Chiens,  des  Castors,  des  chauldc- 
rons  et  haches,  etc.  Mais  la  façon  de 
courtiser  est  bien  Sauuage  :  car  l'amou- 


reux, dés  qu'il  se  professe  pour  tel, 
n'oseroit  regarder  la  fille,  ny  luy  parler, 
ny  demeurer  auprès  d'elle,  sinon  par 
occasion,  et  lors  il  faut  qu'il  se  com- 
mande de  ne  la  point  envisager,  ny 
donner  aucun  signe  de  sa  passion  ;  au- 
trement il  seroit  la  mocquerie  de  tous, 
et  sa  fauorite  en  rougiroit.  Après  quel- 
ques temps,  le  père  assemble  la  parenté 
pour  auec  eux  délibérer  de  l'alliance  : 
si  le  recherchant  est  de  bon  aage,  s'il 
est  bon  et  dispos  chasseur,  sa  race,  son 
crédit,  sa  gaillardise  ;  et  s'il  leur  agrée, 
ils  luy  allongeront,  ou  accourciront,  ou 
conditionneront  le  temps  et  la  façon  de 
sa  poursuitte  ainsi  qu'ils  aduiseront, 
au  bout  duquel  temps  pour,  les  nopees 
il  y  aura  solemnelle  tabagie  et  festin, 
auec  harangues,  chants  et  danses. 

Selon  la  coustume  du  pais,  ils  peuuent 
auoir  plusieurs  femmes  ;  neantmoins  la 
plus  part  de  ceux  que  i'ay  veus  n'en  ont 
qu'vne.  Plusieurs  des  Sagamos  pré- 
tendent ne  se  pouuoir  passer  de  ceste 
pluralité,  non  pas  pour  cause  de  luxure, 
car  ceste  nation  n'est  point  fort  incon- 
tinente, mais  pour  autres  deux  raisons: 
l'vne,  afin  de  retenir  leur  auctorilé  et 
puissance,  ayans  plusieurs  enfans,  car 
en  cela  gist  la  force  des  maisons,  en 
multitude  d'alliez  et  consanguins  ;  la 
seconde  raison  est  leur  entretien  et  ser- 
uice,  qui  est  grand  et  pénible,  puis  qu'ils 
ont  grande  famille  et  suitte,  et  partant 
requiert  nombre  de  seruiteurs  et  mesna- 
gers  ;  or  n'ont- ils  autres  seruiteurs, 
esclaues  ou  artisans  que  les  femmes. 
Les  pauurettes  endurent  toute  la  misère 
et  fatigue  de  leur  vie  :  elles  font  et 
dressent  les  maisons  ou  cabanes,  les 
fournissent  de  feu,  de  bois  et  d'eau, 
apprestent  les  viandes,  boucannent  les 
chairs  et  autres  prouisions,  c'est  à  dire 
les  sèchent  à  la  fumée  pour  les  conser- 
uer,  vont  quérir  la  chasse  où  elle  a  esté 
tuée,  cousent  et  radoubent  les  canots, 
accommodent  et  tendent  les  peaux,  les 
corroyent  et  en  font  des  habits  et  des 
souliers  à  toute  la  famille,  vont  à  la 
pesche,  tirent  à  l'auiron,  enfin  subissent 
tout  le  trauail,  hors  celuy  seulement  de 
la  grande  chasse,  outre  le  soing  et  la 
tant   oppressante    nourriture  de  leurs 

petits.  Elles  emmaillottent  leurs  enfans 
sur  des  petits  ais,  tels  que  sont  ceux  qui 
pendent  aux  espaules  des  crocheteurs 
de  Paris,  les  aisles  en  estant  ostées. 
Ces  ais  pendent  à  vne  large  courroye 
attachée  à  leur  front,  et  ainsi  chargées 
de  leurs  enfans,  s'en  vont  à  l'eau,  au 
bois,  à  la  pesche.  Si  l'enfant  crie,  elles 
se  mettent  à  dansotter  et  chanter,  ber- 
çant ainsi  leur  petit,  lequel  cessant  de 
pleurer,  elles  poursuiuent  leur  besogne. 

Pour  ces  raisons  donc,  aucuns  Sau- 
nages veulent  deffendre  leur  polygamie, 
alléguant  outre  ce,  qu'ils  viendraient  à 
deffaillance  par  extrême  paucité,  igno- 
rans  la  bénédiction  du  mariage  chre- 
stien.  Et  partant  est  digne  de  plus 
grande  louange  ce  leur  insigne  Mem- 
bertou,  qui  quoy  qu'il  ait  ïsté  le  plus 
grand  Sagamo,  le  plus  suiuy  et  le  plus 
redouté  qu'il  y  ait  eu  depuis  plusieurs 
siècles  ;  aussi  n'a- il  voulu  auoir  plus 
que  d'vne  femme  à  la  fois,  mesme  estant 
Payen,  jugeant  par  instinct  naturel  que 
ceste  pluralité  estoit  infâme  et  in- 
commode à  raison  des  riottes  qui  en 
sourdent  tousiours,  tant  entre  les  fem- 
mes qu'entre  les  enfans  des  diuers 
licts. 

Or  les  femmes,  quoy  qu'elles  aient 
tant  de  peines,  comme  i'ay  dit,  si  n'en 
sont  elles  pas  plus  chéries.  Les  maris 
les  battent  comme  piastre,  et  sonnent 
pour  bien  léger  subiect.  Yniour  certain 
François  osa  tancer  quelque  Saunage  ; 
à  ceste  occasion  le  Sauuage  luy  répliqua 
en  cholere  :  Eh  quoy  ?  mais  as-tu  que 
voire  dans  ma  maison,  si  ie  bals  mon 
chien?  La  comparaison  estoit  mauuaise, 
la  response  estoit  aiguë.  Teu  de  di- 
uorces  arriuent  entre  eux,  et  (comme 
ie  croy)  peu  d'adultères.  Si  la  femme 
s'oublioit  en  cela,  ie  ne  pense  pas  qu'il 
y  allast  de  moins  que  de  la  vie  des  deux 
adultérants.  La  faute  des  filles  n'est  pas 
tant  estimée,  ny  elles  ne  perdent  point 
pour  cela  de  trouuer  parly.  C'est  tous- 
iours honte  neantmoins. 

Quant  à  l'extérieur,  habit,  port  et 
façon,  les  femmes  et  filles  sont  fort  pu- 
diques et  honteuses  ;  les  hommes  aussi 
ne  sont  point  impudents,  et  sont  fort 
mal  édifiez  quand  quelque  fol  François 


ose  se  iouër  auec  leurs  femmes.  Certain 
esceruelé  s'estant  vne  fois  licencié  en 
cela,  ils  vindrent  aduiser  nostre  Capi- 
taine, qu'il  reprimast  ses  gens,  l'aduer- 
tissant  que  celuy  n'auroit  pas  beau  ieu, 
qui  le  recommencoroit  ;  qu'on  l'esten- 
droit  par  terre.  On  dresse  tousiours  vne 
cabane  à  l'escart  pour  les  femmes  qui 
ont  leurs  mois,  car  ils  les  estiment  alors 
estre  contagieuses. 

Ils  s'estonnent  et  se  plaignent  sou- 
uent  de  ce  que  dés  que  les  François 
hantent  et  ont  commerce  auec  eux,  ils 
se  meurent  fort  et  se  dépeuplent.  Car 
ils  asseurent  qu'auant  ceste  hantise  et 
fréquentation,  toutes  leurs  terres  éjoient 
fort  populeuses,  et  historient  par  ordre, 
coste  par  cosle,  qu'à  mesure  qu'ils' ont 
commencé  à  trafiquer  auec  nous,  iis  ont 
plus  esté  rauagez  de  maladies,  adiou- 
stans  que  la  cause  pour  quoy  les  Ar- 
mouchiquois  se  maintiennent  en  leur 
nombrosiié,  c'est  à  leur  aduis  parce 
qu'ils  ne  sont  point  nonchalants.  Là 
dessus  ils  alambicpient  sonnent  leur 
cerueau,  et  tantost  ils  opinent  que  les 
François  les  empoisonnent,  ce  qui  est 
faux,  tantost  qu'ils  donnent  du  poison 
aux  scélérats  etperuers  de  leur  nation 
pour  s'en  seruir  à  l'exécution  de  leur 
malice.  Ceste  postérieure  conjoncture 
n'est  pas  sans  exemple  :  car  nous  auons 
vu  du  reagal  et  du  sublime  entre  leurs 
mains,  lequel  ils  disoient  auoir  achepté 
de  certains  Chirurgiens  François,  afin 
de  faire  mourir  tous  ceux  qu'il  leur 
plairoit,  et  se  vantoient  l'auoir  desia 
expérimenté  sur  vu  captif,  lequel,  di- 
soient-ils,  estoit  mort  vn  iour  après  la 
prise.  Autres  se  plaignent  qu'on  leur 
déguise  sonnent  et  sophistique  les  mar- 
chandises et  qu'on  leur  vend  des  pois, 
febues,  prunes,  pain  et  autres  choses 
gastées,  et  que  c'est  cela  qui  leur  cor- 
rompt le  corps,  et  dont  s'engondrent  les 
dissenteries  et  autres  maladies,  qui  ont 
coustume  de  les  saisir  en  automne. 
Ceste  raison  de  mesme  ne  se  propose 
pas  sans  production  d'exemples,  dont  ils 
ont  esté  sonnent  sur  le  poinct  de  rompre 
auec  nous,  et  de  nous  faire  la  guerre. 
Certes  il  y  auroil  bon  moyen  de  pour- 
uoir  à  ces  meurtres  exécrables,  par  des 

remèdes  coriuenables,  si  l'on  en  pouiioit 
trouuer  aucun. 

Neantmoins  la  principale  cause  de 
toutes  ces  morts  cl  maladies  n'est  pas 
ce  qu'ils  disent,  mais  c'est  à  leur  honte 
que  l'esté,  nés  nauires  venus,  ils  ne 
■ut  de  plusieurs  sepmaines  s'engor- 
g  T  mitre  mesure  de  plusieurs  viandes 
non  aceoustumez  auec  oisiueté,  d'iuron- 
gner,  et  au  vin  adiouster  encore  l'eau 
de  vie,  dont  n'est  pas  de  menieille  si 
depuis  l'automne  SUiuant  il  faut  qu'ils 
endurent  (tes  tranchées  de  ventre.  Ceste 
nation  est  IV»rl  peu  soucieuse  de  l'adue- 
nir,  ainsi  que  tous  les  autres  Américains, 
qui  fouissent  du  présent,  et  ne  sont 
poussez  au  trauail  que  par  la  nécessité 
présente.  Tandis  qu'ils  ont  de  quoy,  ils 
t'ont  tabagie  perpétuelle,  chants,  danses 
et  harangues,  et  s'ils  sont  en  troupe, 
n'attendez  pas  autre  chose  ;  il  y  a  alors 
belles  treues  par  les  bois.  Parler  de  re- 
serue,  s'ils  ne  sont  en  guerre,  sont 
propos  de  sédition.  Ils  auront  faim  l'hy- 
uer,  leur  direz -vous  :  Endriex,  vous 
respondront  :  C'est  tout  vu,  nous  t'en- 
durons facilement  ;  nous  passons  les 
sept  ou  huiet  iours,  voire  les  dix  au- 
cunesfois  sans  manger,  si  nous  n'en 
mourons  poinct  pour  cela.  Toutesfois 
s'ils  sont  à  part,  et  où  leurs  femmes 
puissent  estre  crues  t(car  les  femmes 
sont,  par  tout  plus  mesnageres),  ils 
feront  aucunes  fois  des  magasins  pour 
riiyuer,  où  ils  se  reserueront  quelques 
chairs  boucanées,  quelques  racines,  du 
gland  espeluché  en  noyaux,  quelques 
pois  ou  febue's,  ou  pruneaux  de  la 
troque,  etc.  La  façon  de  ces  magasins 
est  telle  :  ils  mettent  ces  provisions 
dans  des  sacs  qu'ils  enueloppent  dans 
de  grandes  et  amples  escorces,  lesquelles 
ils  suspendent  en  l'air  aux  branches  de 
deux  ou  trois  arbres  liées  par  ensemble, 
à  ce  que  les  rats  ny  les  autres  bestes, 
ny  l'humidité  de  la  terre  ne  les  endom- 
mage :  voilà  leurs  magasins.  Qui  les 
gardera  ?  eux  s'en  alïarts,  car  s'ils  de- 
meuroient,  leurs  magasins  iroient  bien- 
tost  par  terre  ;  ils  s'en  vont  donc  autre 
part  iusques  au  temps  de  la  famine  : 
telles  sont  les  gardes  qu'ils  y  mettent. 
Aussi,  de  vray  ceste  nation  n'est  pas 


larronnesse.  Plëustà  Dieu  que  les  Chre- 
stiens  qui  vont  à  eux  ne  donnassent  en 
cela  poinct  de  scandale.  Mais  auiour- 
d'huy  si  on  soupçonne  aucun  Sauuage 
d'auoir  dérobé,  aussi-tost  il  vous  mettra 
deiiant  le  nez  cette  belle  deiïense  :  Nous 
ne  sommes  poinct  larrons  comme  Vous, 
ilinen  anio  aôiquoan  guiro  derquir. 

Keuenans  à  la  paaeité  de  ce  peuple, 
il  y  a  encore  des  autres  raisons  d'icelle, 
eoile-cy  principalement,  qu'en  vue  vie 
tant  inégale,  si  disetteuse  et  tant  labo- 
rieuse, le  naturel  luy  peut  durer,  s'il 
est  bien  fort  ;  et  le  fort  mesme  y  reçoit 
des  accidents  sonnent  et  heurs  irrémé- 
diables. Leurs  femmes  aussi,  à  cause 
du  grand  trauail,  ne  sont  pas  si  fécondes  : 
car  c'est  le  plus  si  elles  enfantent  de 
deux  ans  en  deux  ans.  Aussi  ne  pour- 
roienl-clles  nourrir  leur  fruict,  si  elles 
accouchoient  plus  soutient,  veu  mesme 
qu'elles  allaitent  leurs  enfans  iusques  à 
trois  ans,  si  elles  peuuent.  Leur  couche 
ne  dure  gueres  deux  heures  ;  sonnent 
en  chemin  elles  se  deliurent,  et  vu  peu 
après  reprendront  leur  trauail  comme 
deuant. 

le  me  suis  enquis  sonnent  combien 
grand  pouuoit  estre  le  nombre  de  ce 
peuple  ;  i'ay  trouué  par  la  relation  des 
Saunages  mesmeS,  que  dans  l'enclos  de 
la  grande  riuiére  dés  les  Terres-neuues 
iusques  à  Chouacoët,  on  ne  sçauroit 
trouuer  plus  de  neuf  à  dix  mille  âmes. 
Regardez  la  charte,  et  ie  vous  en  donne- 
ray  le  dénombrement.  Tous  les  Souri- 
quois  3000.  ou  3500.  Les  Eteminquois 
iusques  à  Pentegoët,  2500.  Dés  Pente- 
goët  iusques  à  Kinibequi,  et  de  Kinibequi 
iusques  à  Chouacoët  3000.  Les  Monta- 
gnets  1000.  Voilà  enuiron  dix  mille 
âmes,  et  ie  croy  que  c'est  pour  le  plus. 
Les  autres  peuples  ne  nous  sont  pas  co- 
gneus.  Aduisez  combien  véritablement 
et  emphatiquement  a  parlé  le  sainct 
Esprit  par  la  bouche  d'Isaïé  de  ces  pan- 
ures Sauuages  dispersez,  soubs  la  mé- 
taphore propre  etconuënable  d'vn  grand 
verger  ou  parterre  sauuagin  et  forestier. 
Il  ne  faict  que  fleurir  encore  ;  sur  h; 
temps  de  la  récolte,  dit-il,  il  germe 
quand  il  deburoit  estre  venu  à  maturité  : 
il  le  faut  lors  esmonder  et  tailler  ;  c'est 

pourquoy  ses  fruicts  sont  délaissez  aux 
oiseaux  des  montaignes  et  aux  bestes 
de  la  terre  ;  les  oiseaux  iucheront  sur 
luy  tout  l'esté,  et  toutes  les  bestes  de  la 
terre  hyuerneront  sur  luy.  Car  certai- 
nement ce  pauure  peuple,  comme  vn 
grand  plant  de  Sauuageons  mal  nez  et 
de  mauuaise  venue,  quand  par  le  laps 
et  expérience  des  siècles  il  deburoit 
estre  venu  à  quelques  perfections  des 
arts,  sciences  et  raison,  qu'il  en  de- 
uroit  auoir  produit  fruict  abondant  en 
philosophie,  police,  mœurs  et  commo- 
ditez  de  la  vie,  qu'il  deburoit  estre 
desia  disposé  à  la  maturité  du  sainct 
Euarigîle,  pour  estre  recueilly  en  la 
maison  de  Dieu,  voilà  qu'on  ne  le  void 
sinon  chetif  et  rare,  donné  la  pasturc 
des  corbeaux,  hiboux  et  coucous  infer- 
naux, et  la  curée  maudite  des  renards, 
ours,  sangliers  et  dragons  spirituels. 
0  Dieu  de  miséricorde  !  n'aurez- vous 
poinct  pitié  de  ce  desastre  ?  ne  ietterez- 
vous  point  vos  yeux  de  douceur  sur  ce 
pauure  désert?  Bénin  et  pieux  labou- 
reur, faictes  que  la  prophétie  qui  suit,  se 
vérifie  en  nous  en  nostre  aage.  En  ce 
temps  là  [vn]  présent  sera  apporté  au  Sei- 
gneur des  armées,  par  le  peuple  rompu 
et  deschiré  ;  par  le  peuple  terrible,  après 
qui  n'y  en  a  point  d'autre,  la  nation 
attendante,  attendante  et  mesprisée,  de 
qui  les  fleunes  ont  gasté  la  terre  ;  au 
lieu  où  est  inuoqué  le  nom  du  Seigneur 
des  armées  à  la  montaigne  de  Sion. 
Ainsi  soit-il. 


chapitre  vu. 

De  la  médecine  des  Saunages. 

Il  est  asseuré  que  les  disettes  grandes 
suffoquent  l'esprit,  et  l'oppressent  de 
leur  importun  et  tyrannique  seruice, 
en  sorte  qu'à  peine  peut-il  reuenir  à 
soy  iamais,  ou  se  regaillardir  en  quel- 
ques gentilles  considérations,  non  pas 
mesme  songer  aux  autres  moindres  né- 
cessitez, pour  leur  aller  au  deuant,  ou 


les  alléger,  préoccupé  tousiours  et  vio- 
lenté par  les  plus  fortes.  Nous  voyons 
cecy  en  nos  pauures  Saunages,  lesquels 
pour  ne  viure  qu'au  iour  à  la  iournée, 
et  par  conséquent  tousiours  asseruis  à 
la  crainte  de  la  faim,  première  et  plus 
forte  nécessité  de  toutes,  n'ont  moyen 
de  cultiuer  leur  esprit  en  la  recherche 
des  sciences,  non  pas  mesme  de  se  pour- 
uoir  des  arts  et  industrie  pour  l'aisance 
et  ameliorement  de  la  vie,  ny  pour 
fournir  aux  autres  deffauts,  quoy  que 
bien  pressants.  À  ceste  cause  donc  ils 
manquent  non  seulement  de  toutes 
lettres  et  beaux  artifices,  mais  aussi 
(chose  misérable)  de  médecine,  soit 
pour  l'entretien  de  leur  santé,  soit  pour 
le  secours  de  leurs  maladies,  sinon  en 
ce  peu  que  ie  diray. 

Ils  entretiennent  leur  santé,  l'esté 
principalement,  parl'vsage  des  estuuées 
et  sueries,  et  du  baigner.  Ils  se  seruent 
aussi  de  friction,  après  laquelle  ils  s'oi- 
gnent tout  le  corps  d'huile  de  loup 
marin,  ce  qui  les  rend  fort  fascheuse- 
ment  puans  à  qui  n'y  est  accoustumé  ; 
neantmoins  ceste  onction  t'ait  que  la 
chaud  et  le  froid  leur  en  sont  plus  tole- 
rables,  que  leurs  cheueux  ne  sont  pris 
par  les  bois,  mais  glissent  ;  que  la  pluie 
et  mauuais  temps  ne  leur  nuit  à  la  teste 
ny  coule  en  bas  et  iusques  aux  pieds  ; 
item  que  les  moucherons,  qui  là  sont 
cruels  en  esté  et  plus  qu'on  ne  croiroit, 
ne  les  tourmentent  point  tant  en  parties 
nues,  etc.  Ils  vsent  aussi  du  petun  et  en 
boinent  la  fumée,  de  la  façon  commune 
en  France.  Cela  leur  profite  sans  doute, 
voire  leur  est  du  tout  nécessaire,  veu  les 
grandes  exlremitez  qu'ils  endurent  de 
froid  et  mauuais  temps,  de  faim  et  de 
repletion  ou  saturité  ;  mais  aussi  beau- 
coup de  maux  leur  en  aduiennent,  à 
cause  de  leur  excès  en  cela.  C'est  tout 
leur  déduit  quand  ils  en  ont,  et  de  cer- 
tains François  aussi  bien  que  d'eux,  qui 
s'y  acoquinent  tellement,  que  pour  boire 
de  ces  fumées,  ils  vendroient  leur  che- 
mise. Tous  leurs  deuis,  traitez,  bien- 
veignements  et  caresses  se  font  auec  ce 
petun.  Ils  se  mettent  en  rond  à  l'entour 
du  feu,  deuisants  et  se  baillant  le  petu- 
noir  de  main  en  main,  et  s'entretenants 

en  ceste  façon  plusieurs  heures  auec 
grand  plaisir.  Tel  est  leur  goust  et 
çoustume. 

Or  ceux  qui  professent  entre  eux  la 
médecine,  sont  les  mesmes  qui  main- 
tiennent l'estat  de  la  Religion,  sçauoir 
est,  les  Autmoins,  qui  en  charge  repre- 
sénteroient  nos  prestres  d'icy  et  nos 
médecins,  mais  Triacleurs  mensongers 
et  trompeurs.  Toute  leur  science  est  la 
cognoissance  de  quelque  peu  de  simples 
laxalifs  ou  astringents,  chauds  ou  froids, 
lenilifs  ou  corrosifs,  pour  le  foie  ou 
pour  le  rognon,  et  le  hazard  de  bonne 
fortune,  voilà  tout.  Mais  leurs  malices 
et  tromperies  sont  grandes,  desquelles 
ie  vous  presenteray  icy  vn  eschantillon, 
vous  asseurant  n'y  auoir  rien  de  feint 
ou  controuué  en  tout  ce  que  ie  vous 
en  raconteray,  quoy  qu'il  semble  in- 
croyable. 

Le  Saunage,  se  sentant  mal  extraordi- 
nairement,  se  couche  tout  au  long  du 
feu  ;  lors  on  luy  dit  :  Ouëscouzi,  ou- 
ëscouzi,  il  est  malade.  En  son  temps 
on  luy  donnera  sa  part  de  ce  qu'on  aura 
rosty,  boùilly  ou  traisné  par  les  cendres, 
tout  ainsi  qu'aux  autres,  car  de  luy 
chereher  ou  apprester  quelque  chose  de 
particulier,  ils  n'en  ont  point  l'vsage. 
Si  donc  le  malade  mange  ce  qu'on  luy 
aura  baillé,  bon  prou  luy  fasse  ;  sinon 
l'on  dira  qu'il  est  bien  malade.  Et  après 
quelques  iours,  si  l'on  peut,  on  mandera 
quérir  l'Autmoin,  que  les  Basques  ap- 
pellent Pilotois,  c'est  à  dire  Sorcier.  Or 
ce  Pilotois,  ayant  considéré  son  malade, 
le  souffle  et  ressouffle  auec  ie  ne  sçay 
quels  enchantemens  ;  vous  diriez  que 
ces  vents  pectoraux  doiuent  dissiper  la 
cacochymie  du  patient.  Que  s'il  void 
après  quelques  iours,  que  pour  tout  son 
boursouflement,  le  mal  ne  disparoist 
point,  il  en  trouue  bien  la  cause  à  son 
aduis  :  C'est,  dit-il,  pour  autant  que  le 
Diable  est  là,  au  dedans  du  malade,  le 
tourmentant  et  empeschant  laguerison  ; 
mais  qu'il  faut  l'auoir,  le  mauuais,  l'en- 
leuer  de  force  et  le  tuer.  Lors  tous  se 
préparent  à  cesle  héroïque  action  que 
de  tuer  Belzebul  :  et  l' Autmoins  les 
aduertit  d'estre  bien  sur  leurs  gardes: 
car  il  se  peut  bien  faire  que  cet  auda- 


cieux, se  voyant  mal  mené  par  luy,  se 
rue  sur  quelqu'vn  de  la  troupe  et  l'é- 
trangle là.,  Pour  ceste  cause  il  distribue 
à  chacun  son  acte  de  la  fable.  Mais  elle 
seroit  trop  longue  à  raconter,  car  elle 
dure  bien  trois  heures. 

Le  sommaire  est  que  le  iongleur  en- 
fouît dans  vn  creux  bien  profond  en 
terre  vne  cheuille  à  laquelle  il  attache 
vue  corde.  Puis,  ayant  fait  diuers  chants, 
danses  et  hurlements  sur  le  trou  et  sur 
le  malade,  qui  n'en  est  pas  loing,  tej 
qu'il  y  en  auroit  assez  pour  estourdir  vn 
homme  bien  sain,  il  prend  vne  espée 
toute  nue,  et  s'en  demeine  si  furieuse- 
ment autour  de  luy,  qu'il  en  sue  à 
grosses  gouttes  par  tout  le  corps,  et  baue 
comme  vn  cheual  ;  sur  quoy  les  specta- 
teurs estans  desia  intimidez,  luy,  d'vn 
effroyable  et  vrayment  energumenique 
ton,  redouble  ses  dénonciations  et  mu- 
gissemens  :  Qu'on  se  garde,  il  est  en 
fougues  le  sa  tan,  il  y  a  du  grand  dan- 
ger !  A  ce  cry,  les  panures  abusez  de- 
uiennent  pasles  à  demy-morts  comme 
linge,  et  tremblent  comme  la  feuille  sur 
l'arbre.  En  fin  cet  affronteur  s'escrie 
d'vn  autre  accent  plus  gaillard  :  Il  en 
a  le  maudit  cornu  :  ie  le  voy  là  tout 
estendu,  aux  abois  et  pantelant  dedans 
la  fosse  ;  mais  eourage,  il  le  faut  auoir 
du  tout,  et  l'exterminer  entièrement. 
Adonc  le  monde  présent  bien-aise,  et 
tous  les  plus  robustes,  de  grande  ioye 
se  iettent  à  la  corde  pour  enleuer  Satan, 
et  tirent,  tirent  ;  mais  ils  n'ont  garde  de 
l'auoir,  l'Autmoin  ayant  trop  bien  fiché 
la  cheuille  ;  ils  tirent  encore  vne  autre 
fois  tant  qu'ils  peuuent,  mais  pour 
néant,  tandis  que  le  Pilotois  de  temps 
en  temps  va  descharger  ses  blasphèmes 
dessus  la  fosse,  et  faisant  semblant  de 
donnera  l'ennemy  d'enfer  grandes  esto- 
cades, deschausse  peu  à  peu  la  cheuille, 
laquelle  enfin  à  force  de  tirer  s'arrache, 
apportant  auec  soy  quelques  badineries 
que  le  Charlatan  auoit  attachées  au  bout, 
comme  des  ossements  pourris  de  mou- 
lues, de  rongneures  de  peaux  chargées 
de  fientes,  etc.  Alors  ioye  par  tout  :  11  a 
esté  tué  le  meschant  Lucifer,  nepq,  nepq, 
Tenez,  en  voyez -vous  les  marques? 
0  victoire  !  vous  guérirez,  malade  ;  ayez 

bonne  espérance,  si  le  mal  n'est  pas 
plus  fort  que  vous,  ie  veux  dire  si  le 
Diable  ne  vous  a  desia  blessé  à  mort. 

Car  icy  est  la  dernière  scène  de  la 
farce.  L'Àutmoin  dit  que  desia  le  Diable 
estant  tué  ou  bien  blessé,  ou  du  moins 
dehors,  ie  ne  sçay,  ou  bien  loing,  il 
reste  à  sçauoir  s'il  aura  point  laissé  le 
malade  blessé  à  mort.  Pour  deuiner 
cela,  il  faut  qu'il  songe  ;  aussi,  a-il  bon 
besoin  d'aller  dormir,  car  il  est  fort  tra- 
uaillé  ;  cependant  il  gaigne  temps  pour 
voir  les  crises  de  sa  maladie. 

Ayant  bien  dormy  et  songé,  il  reuoit 
son  malade,  et  selon  les  prognostics 
qu'il  recognoist,  il  le  prononce  debuoir 
ou  viure  ou  mourir.  Il  n'est  desia  si-tost 
de  dire  qu'il  viura,  s'il  n'en  a  des  pror- 
rhetiques  asseurez  ;  il  dira  donc  qu'il 
mourra,  par  exemple  dans  trois  iours. 
Or  oyez  maintenant  vne  belle  façon  de 
verilier  ses  prophéties.  Premièrement 
le  malade,  dés  qu'il  est  ainsi  iugé  à 
mort,  ne  mange  point,  et  l'on  ne  luy 
donne  rien  plus  ;  que  si  le  troisiesme 
iour  venu,  il  ne  meurt  point  encore,  ils 
disent  qu'il  y  a  ie  ne  sçay  quoy  du 
Diable,  qui  ne  le  permet  pas  expirer  à 
son  aise  ;  par  ainsi  on  s'en  court  à 
l'aide  :  Ou  ?  à  l'eau  ;  quoy  faire  ?  en 
apporter  des  pleins  chaulderons.  Pour- 
quoy  ?  pour  la  luy  verser  toute  froide 
dessus  le  ventre,  et  ainsi  luy  esteindre 
toute  chaleur  vitale,  si  aucune  luy  reste. 
I!  faut  bien  qu'il  trépasse  le  troisiesme 
iour,  puis  que  s'il  ne  veut  mourir  de  soy, 
on  le  tue. 

Le  PereEnemond  Masse  se  rencontra 
vne  fois  en  vn  tel  badinage,  et  en  eon- 
trainquit  manifestement  la  piperie  et 
fausseté  ;  mais  on  ne  sçauroit  dire  com- 
bien peut  la  coustume  et  l'auctorité  desia 
preiugée,  encore  mesme  contre  les  dé- 
monstrations oculaires  :  car  toutes  vos 
raisons,  et  apportez-en  mille  si  vous 
voulez,  sont  biffées  par  ce  seul  traict 
qu'il  leur  reste  en  main  :  Aoti  chabaya, 
C'est,  disent-ils,  la  façon  de  faire  des 
Saunages  ;  vous  vsez  de  la  vostre,  nous 
de  la  noslre.  Chacun  prise  ses  merce- 
ries ;  mais  en  despit  de  ces  malencon- 
treuses prédictions  autmoinaîcs,  nous 
en  auons  veu,  par  la  grâce  de  Dieu,  qui 


sont  eschappez  et  reuenus  en  santé  par 
le  bon  soin  et  cure  des  François,  comme 
Membertou,  que  Monsieur  de  Potrin- 
court  retira  d'vne  toute  telle  mort,  et 
depuis,  de  nostre  temps,  son  filsÀctodin  ; 
ce  qui  a  grandement  discrédité  ces  dé- 
sastreux magiciens,  et  a  ouuert  les  yeux 
à  ceste  pauufe  gentilité,  à  la  grande 
gloire  de  nostre  Sauueur  et  consolation 
de  ses  seruiteurs. 

Pour  la  cure  des  playes,  les  Autmoins 
n'y  entendent  gueres  plus  :  car  ils  ne 
seatient  que  succer  la  blesseure  et  la 
I  charmer,  y  apposant  quelques  simples 
j  au  rencontre  de  la  bonne  auenture.  Ce- 
!  pendant  la  commune  opinion  est,  qu'il 
faut  faire  plusieurs  et  bons  presens  à 
rAuimoinsàcelle  fin  qu'il  ayt  meilleure 
main  :  Car,  disent-ils,  cela  y  fait  beau- 
coup en  toutes  sortes  de  symptômes. 
Les  mesmes  Pilolois  ont  aussi  ce  pri- 
uilege,  que  de  receuoir  de  tous,  et  de  ne 
donnera  personne,  ainsi  que  s'en  vanta 
mi  faux  vieillard  au  dit  Père  Enemond 
Masse.  C'est  vne  belle  exemption  de 
taille  que  celle-là,  ne  rien  donner  et 
receuoir  tout. 


CHAPITRE   VIII. 

De  leur  testament,    leurs  obsèques  et 

enterremens,  et  de  leur 

Religion. 

Le  malade  ayant  esté  iugé  à  m  oit 
par  l'ÀUtmotn,  ainsi  que  nous  auons  dit, 
toute  la  parenté  et.  les  voisins  s'assem- 
blent, et  luy,  au  plus  haut  appareil  qu'il 
peut,  fait  la  harangue  funèbre,  recite 
ses  gestes,  donne  des  enseignemens  à 
sa  famille,  recommande  ses  amis,  enfin 
dit  à  Dieu.  Voilà  tout  leur  testament  : 
car  de  dons,  ils  n'en  font  point,  mais 
tout  au  contraire  de  nous,  lesviuants  eu 
font  au  mourant,  ainsi  qu'ouvrez.  Seu- 
lement faut  excepter  la  Tabagie,  parce 
qu'elle  est  vne  rubrique  générale  qu'il 
faut  obscruer  par  tout,  afin  que  les  cé- 
rémonies soyent  suiuant  le  droit. 

Donc  si  le  mourant  a  cfuelqnes  proui^- 
sions,  il  faut  qu'il  en  fasse  Tabagie  à 
ions  ses  parens  et  amis.    Cependant 
qu'ellfi  cuit,  1rs  assistans  luy  ('ont  ré- 
ciproquement leurs  presens   en   signe 
d'amitié  :  des  chiens,  des  peaux,  des 
ftesches,  etc.  On  tue  ces  chiens  pour  les 
liiv  enuoyer  au  deuant  en  l'autre  mond«. 
Les    dits   chiens  encore  seruent  à  la 
Tabagie,  car  ils  y  trouuent  du  goust. 
Ayant  banqueté,  ils  commencent  leur 
harangue   do  commisération    et  leurs 
adieux   pitoyables  :    Une   le  ctrur  leur 
pleure  et  leur  saigne  de  ce  que  leur  bon 
ami  les  quitte  et  s'en  va  ;  mais  qu'il 
s'en  aille  hardiment,  puis  qu'il  laisse  de 
beaux  enfans,  qui  seront  de  bons  chas- 
seurs et  vaillans  hommes,  et  des  bons 
amis  qui  bien  vengeront  les  torts  qu'on 
luy  a  faicls,  etc.    Ce  train  dure  iusques 
à  ce  que  le  trépassant  expire  ;  ce  qu'ar- 
riuaut,  ils  iettent  des  cris  horribles,  et 
est  chose  curieuse  que  leurs  manies, 
lesquelles  ne  cessent  ny  iour  ny  nuict, 
quelquefois  durent  toute  vne  sepmaine, 
selon  que  le  deffunct  est  grand,  et  que 
les  complorans  ont  de  prouision  ;  si  la 
prouision   défaut    entièrement,    ils  ne 
l'ont  qu'enterrer  le  mort  et  différent  ces 
obsèques    et   cérémonies   à   vu   autre 
temps  et  lieu,  au  bon  plaisir  du  ventre. 
Cependant  tous  les  parens  et  amis  se 
barbouillent  la  face  de  noir,  et  le  plus 
sonnent  se  peignent  d'autres  couleurs, 
mais  c'est  pour  se  faire  plus  beaux  et 
iolis  ;  le  noir  leur  est  marque  du  deuil 
et  tristesse. 

Us  enterrent  leurs  morts  en  ceste 
façon  :  premièrement  ils  emmaillotent 
le  corps,  et  le  garrottent  dans  des  peaux, 
non  de  son  long,  mais  les  genoux  contre 
le  ventre,  et  la  teste  sur  les  genoux, 
tout  ainsi  que  nous  sommes  dans  le 
ventre  de  nostre  mère.  Apres,  la  fosse 
estant  faite  fort  creux,  ils  l'y  logent, 
non  à  la  renuerse  ou  couché  comme 
nous,  mais  assis,  posture  en  laquelle  ils 
s-'ayment  fort,  et  qui  entre  eux  signifie 
reuerence  :  car  les  enfans  et  ieunes 
s'assienf  en  présence  de  leurs  pères  et 
des  vieux  qu'ils  respectent.  Nous  autres 
nous  en  rions  et.  disons  que  c'est  s'as- 
seoir en  guenon  ;  eux  prisent  ceste  façon, 


et  la  tronuent  commode.  Depuis  le  corps 
logé  et  n'arrruant  pas  à  fleur  de  terre 
pour  la  profondeur  de  la  fosse,  ils 
voultenl  la  dicte  fosse  auec  des  basions, 
;i  celle  tiu  que  la  terre  retombe  dedans, 
et  ainsi  couurent  le  tombeau  an  dessus. 
Si  c'est  quelque  illustre  personnage,  ils 
bastissenl  vue  sorte  de  Pyramide  ou 
monument  à  tout  des  perches  liées  par 
ensemble,  aussi  cupides  de  gloire  en 
cela,  que  nous  en  nos  marbres  et  por- 
phyres. Si  c'est  vn  homme,  ils  y  met- 
tenl  pour  enseignes  et  marque  son  are,' 
ses  llesches  et  son  pauois  ;  si  c'est  vne 
femme,  dos  cirliers,  des  mataehias  ou 
ioyaux  et  parures,  etc. 

I'ay  pensé  m'oublie?  du  plus  beau  : 
c'est  ."qu'ils  inhument  auec  le  deffunct 
tout  ce  qu'il  a,  comme  son  sac,  ses 
llesches,  ses  peaux  et  toutes  ses  autres 
besongnes  et  bagages,  et  encore  ses 
chiens,  s'ils  n'ont  esté  mangez  ;  voire 
les  viuans  y  adioustent  encore  plusieurs 
telles  offrandes  pour  amitié.  Estimez 
par  là  si  ces  bonnes  gens  sont  loing  de 
ceste  maudite  auarice  que  nous  voyons 
entre  nous,  laquelle  pour  auoir  les  ri- 
chesses des  toorts,  désire  et  pourchasse 
la  perte  et  trépas  des  viuans. 

Ces  obsèques  ainsi  faictes,  ils  s'en- 
fuyent  du  lieu,  et  haïssent  dés  lors  toute 
la  mémoire  du  mort.  S'il  arriue  qu'il 
en  faille  parler,  c'est  sous  vn  autre  nom 
nouueau  :  comme  par  exemple,  le  Sa- 
gamo  Scboudon,  estant  mort,  il  fut  ap- 
pelle le  Père  ;  Membertou,  nommé  le 
grand  Capitaine,  et.  ainsi  du  reste. 

Or  toute  leur  Religion,  pour  le  dire 
en  vn  mot,  n'est  autre  que  sorcelleries 
et  charmes  des  Autmoins,  tel  que  nous 
vous  auons  recité  cy-deuant,  parlant 
de  leurs  maladies.  Ils  ont  beaucoup 
d'autres  semblables  sacrifices  faicls  au 
Diable,  pour  auoir  bonne  fortune  à  la 
chasse,  pour  la  victoire,  pour  le  bon 
vent,  etc.  Us  croyent  aussi  aux  songes, 
afin  que  nulle  sorte  de  folie  ne  leur 
manque.  Aussi,  dit-on  que  sonnent  ces 
necromantiens  de  Pilotois  prouoquent 
des  spectres  et  illusions  aux  yeux  de 
ceux  qui  les  croyent,  faisant  apparoistre 
des  serpens  et  autres bestes,  qui  entrent 
et  sortent  de  leur  bouche  tandis  qu'ils 

haranguent,  et  plusieurs  autres  sem- 
blables traicts  de  Magiciens.  Mais  ie  ne 
me  suis  iamais  rencontré  en  semblables 
spectacles.  On  nous  donnoit  aussi  à  en- 
enlendre  deuant  qu'arriuer  là,  que  le 
malin  esprit  tourmentoit  sensiblement 
le  corps  de  ces  pauures  gens,  auant  le 
baptesme  et  non  après  ;  ie  n'ay  rien  veu 
de  tout  cela,  ny  ouy  dire  estant  sur  le 
lieu,  quoy  que  ie  m'en  sois  fort  enquesté. 
Ce  que  ie  mets  icy,  afin  de  rembarrer 
les  faux  tesmoins  de  Dieu,  comme  les 
appelle  S.  Paul,  c'est  à  dire  ceux  qui 
racontent  des  faux  miracles  pour  hono- 
rer Dieu,  combien  que  l'escriuain  du 
factum  qui  a  controuué  tel  mensonge, 
n'auoit  pas  dessein  d'honorer  Dieu,  en 
annonçant  ces  miracles,  mais  de  charger 
les  Iesuites  comment  que  ce  fust. 

LesSauuages  m'ont  bien  souuent  dit, 
que  du  temps  de  leurs  pères  et  auant  la 
venue  des  François,  le  Diable  les  masti- 
noit  fort,  mais  qu'il  ne  le  faict  plus 
maintenant,  comme  il  appert.  Mem- 
bertou  aussi  m'a  asseuré  qu'estant  en- 
core autmoin  (car  il  l'auoit  esté,  et  fort 
célèbre),  le  Diable  s'estoit  apparu  sou- 
uentes  fois  à  luy  ;  mais  qu'il  l'auoit 
quitté,  ayant  fort  bien  cogneu  qu'il  estoit 
meschant,  parce  qu'il  ne  commandoil 
iamais  que  de  mal  faire.  Yoila  tout  ce 
que  i'en  ay  peu  apprendre. 

Ils  croyent  vn  Dieu,  ce  disent-ils  ; 
mais  ils  ne  sçauent  le  nommer  que  du 
nom  du  Soleil  niscaminou,  ny  ne  sça- 
uent aucunes  prières  ny  façon  de  l'a- 
dorer. Vn  ieune  Autmoin  interrogé  par 
moy  sur  cela,  respondit  que  quanti  ils 
estoient  en  nécessité,  il  prenoit  sa  robe 
sacrée  (car  les  Autmoins  ont  vne  robe 
précieuse  exprès  pour  leurs  orgies),  et 
se  tournant  vers  l'Orient  disoit  :  Nisca- 
ninou  hignemouy  ninem  marcodam  ; 
Nostre  Soleil,  ou  nostre  Dieu,  donne- 
nous  à  manger.  Qu'après  cela  ils  alloient 
à  la  chasse,  et  volontiers  auec  bonheur. 
Autre  chose  ne  me  sceut-il  dire.  Us 
tiennent  l'immortalité  do  l'âme  et  la  re- 
compense des  bons  et  des  mauuais, 
confusément  et  en  gênerai  ;  mais  ils  ne 
passent  point  plus  auant  en  recherches 
ny  souci,  comment  cela  doibt  estre,  oc- 
cupez tousiours  ou  préoccupez  ou  des 


nécessités  de  la  vie,  ou  de  leurs  vs  et 
coustumes.  Voilà  briefuement  le  plus 
principal  de  ce  que  i'ay  peu  apcrceuoir 
de  ces  nations  et  de  leur  vie.  Mais  si 
ores  nous  uenons  à  sommer  le  tout,  et 
apparier  leurs  biens  et  leurs  maux  auec 
les  nostres,  ie  ne  sçay  si  en  vérité  ils 
n'ont  point  bonne  raison  de  préférer, 
comme  ils  font,  leur  félicité  à  la  nostre, 
au  moins  si  nous  parlons  de  la  félicité 
temporelle  que  les  riches  et  mondains 
cherchent  en  ceste  vie.  Car  si  bien  ils 
n'ont  pas  toutes  ces  délices  que  les  en- 
fans  de  ce  siècle  recherchent,  ils  sont 
francs  des  maux  qui  les  suiuent,  et  ont 
du  contentement  qui  ne  les  accompagne 
pas.  Il  est  vray,  neantmoins,  qu'ils  sont 
purement  et  absolument  misérables, 
tant  parce  qu'ils  n'ont  aucune  part  en 
la  félicité  naturelle  qui  est  en  la  con- 
templation de  Dieu  et  cognoissance  des 
choses  grandes  et  perfection  des  parties 
nobles  de  l'àme,  comme  principalement 
parce  qu'ils  sont  hors  la  grâce  de  nostre 
Seigneur  Iesus-Christ. 


CHAPITRE    IX. 


Quel  moyen  il  y  peut  auoir  d'aider  ces 
Nations  à  leur  salut  étemel. 


Vous  auez  ouy  iusques  icy,  quel  est 
le  naturel  des  terres  de  la  nouuelle 
France,  et  les  façons,  arts  et  coustumes 
principales  des  habitans.  Or  maintenant 
le  tout  bien  considéré,  enfin  ie  croy 
que  le  résultat  de  toutes  les  opinions, 
aduis,  expériences,  raisons,  et  conje- 
ctures des  Sages  ne  pourroit  estre  guiere 
que  cestuy-cy,  sçauoir  est  qu'il  n'y  a 
point  d'apparence  de  iamais  pouuoir 
conuertir  ny  aider  solidement  à  salut 
ces  Nations,  si  l'on  n'y  fonde  vne  peu- 
plade Chrestienne  et  Catholique,  ayant 
suffisance  de  moyens  pour  viure,  et  de 
laquelle  toutes  ces  contrées  dépendent, 
mesme  quant  aux  prouisions  et  néces- 
sité du  temporel.  Tel  est  le  résultat  et 
conclusion  des  aduis. 

Or  comment  est-co  que  s'y  pourroit 
dresser,  fournir  et  entretenir  ceste  co- 
lonie et  peuplade.  Ce  n'est  point  icy  le 
lieu  d'en  minuter  et  articuler  les  chefs. 
Seulement  aduertiray-ie,  que  c'est  vue 
grande  folie  à  des  petits  compagnons, 
que  de  s'imaginer  des  Baronniès  et  ie 
ne  sçay  quels  grands  fiefs  et  tenements 
en  ces  terres,  pour  trois  ou  quatre  mille 
escus,  par  exemple,  qu'ils  auront  à  y 
foncer.  Le  pis  seroit  quand  ceste  folle 
vanité  arriueroit  à  gens  qui  fuyent  la 
ruine  de  leurs  maisons  en  France  :  car 
à  tels  conuoiteux  infailliblement  aduien- 
droit,  non  que  borgnes  ils  regneroient 
entre  les  aueugles,  ains  qu'aueugles  ils 
s'iroyent  précipiter  en  la  fosse  de  mi- 
sère, et  possible  feroient-ils  au  lieu  d'vn 
chasteau  Chrestien,  vne  cauerne  de  lar- 
rons, vn  nid  de  brigands,  vn  réceptacle 
d'escumeurs,  vn  refuge  de  pendards,  vn 
atelier  de  scandale,  et  toute  meschan- 
ceté.  Qui  seroit  lors  plus  en  peine  à 
vostre  aduis  ?  ou  des  gens  de  bien  et 
craignants  Dieu,  se  trouuants  enuelop- 
pés  emmy  telle  compagnie,  ou  telle 
compagnie  se  trouuant  liée  et  contrainte 
par  des  gens  de  bien  entremeslez.  Il  y 
auroit  des  secousses  infailliblement  des 
vus  contre  les  autres,  et  Dieu  sçait  quelle 
en  pourroit  estre  l'yssué. 

Aussi  de  l'autre  costé,  si  ne  faut-il 
point  tant  exaggerer  les  despenses,  diflî- 
cultez  et  inconuenients  possibles,  qu'on 
en  désespère  les  moyens  et  bon  euene- 
ment.  Car  à  la  vérité,  pourueu  qu'il  y 
eust  du  mesnage  et  bonne  conduitte, 
i'estime  qu'il  y  a  plusieurs  maisons  par- 
ticulières dans  Paris,  et  autre  part,  qui 
ont  les  moyens  esgaux  à  l'entreprinse, 
voire  et  sans  grandement  incommoder 
*eurs  affaires  par  deçà,  si  Dieu  leur  en 
uonnoit  la  volonté. 


chapitre  x. 

De  la  nécessité  qu'il  y  a  de  bien  caté- 
chiser ces  peuples  auanl  que 
les  baptiser. 

C'est  contre  nature,  en  quelque  espèce 
que  vous  le  voudrez  prendre,  que  l'en- 
fant aussi  tost  né,  aussi  lost  se  nourrisse 
et  soustienne  de  soy-mesme  :  car  enfin, 
ce  n'est  pas  en  vain  que  les  mamelles 
grossissent  aux  mères  pour  vn  temps. 
Aussi  est-ce  contre  raison  ce  que  quel- 
ques vus  se  sont  imaginez  iusques  icy  : 
qu'il  n'est  point  nécessaire  de  faire 
autre  dépense  après  cette  peuplade  que 
nous  establissonsen  la  nouuelle  France, 
sinon  pour  du  commencement  y  porter 
et  loger  nos  gens  ;  estimons  du  reste 
qu'ils  y  trouueront  assés  de  quoy  s'en- 
tretenir, soit  par  la  trocque,  soit  autre- 
ment. Cela  est  vouloir  faire  naistre  des 
enfans  auec  les  dents  et  la  barbe,  et 
introduire  des  mères  sans  mammelles 
et  sans  laict,  ce  que  Dieu  ne  veut  pas. 
Il  y  faudra  tousiours  dépenser  les  pre- 
mières années,  iusques  à  ce  que,  la  terre 
suffisamment,  cultiuée,  les  artifices  in- 
troduiefs,  et  les  mesnages  accommodés, 
le  corps  de  la  colonie  ait  prins  vne  iuste 
accroissance  et  fermeté  ;  et  à  cela  faut 
se  résoudre.  Or  de  mesme  faut  procé- 
der pour  le  temporel,  aussi  conuient-il 
le  faire,  et  à  semblable  proportion,  pour 
le  spirituel.  Bien  catéchiser,  instruire, 
cultiuer,  etaccoustumerles  Sauuages,  et 
auec  longue  patience,  et  n'attendre  pas 
que  d'vn  an  ny  de  deux  ils  deuiennent 
Chrestiens  qui  n'ayent  besoin  ny  de 
Curé,  ny  d'Euesque  :  Dieu  n'a  point 
faict  encore  de  tels  Chrestiens,  ny  n'en 
fera,  comme  ie  croy.  Car  nostre  vie  spi- 
rituelle dépend  de  la  Doctrine  et  des 
Sacrements,  et  par  conséquent  de  ceux 
qui  nous  administrent  Tvii  et  l'autre 
selon  son  institution  saincte. 

Mais  si  par  tout  il  faut  diligemment 
catéchiser  les  peuples  autant  que  les  in- 
troduire dans  l'Eglise,  et  leur  commu- 
niquer le  sacrement  de  régénération, 
c'est  en  ces  lieux  où  sur  tout  il  le  faut. 

La  raison  est,  parce  que  ces  Canadiens 
sont  vagabonds,  comme  nous  auons  dit, 
et  ayans  leur  vie  çà  et  là  sans  arrest,  et 
qui  partant  ne  pourront  assister  ordinai- 
rement ny  à  messe,  ny  à  prières  ou 
offices  publics,  ny  fréquenter  semions, 
ny  receuoir  les  sacrements,  ny  auoir 
des  Prestres  auec  eux  :  comment  est-ce 
donc  que  vous  voulez  qu'ils  se  puissent 
entretenir  en  la  foy  et  grâce  de  Dieu, 
s'ils  ne  sont  bien  instruits,  et  au  double 
des  autres  ?  Car  nous,  qui  viuons  entre 
les  troupes  des  Religieux  et  sous  la 
garde  de  tant  de  Pasteurs,  et  en  l'afilu- 
ence  de  tant  de  bons  liur.es,  exemples, 
loix  et  police,  à  peine  le  pouuons  nous, 
qui  sommes  vieux,  et  pour  le  dire  ainsi, 
naturalisés  Chrestiens:  comment Je  pour- 
ront-ils l'aire  tout  nouueaux  qu'ils  sont, 
seuls,  sans  garde,  sans  lettres,  sans  in- 
stitution, sans  coustume  ?  Or  de  dire 
que  c'est  assés  d'engendrer,  sans  penser 
comment  on  donnera  l'entretien,  c'est 
justement  dire  que  c'est  bien  fait  de 
donner  vie,  pour  l'oster  auèc  cruauté, 
ce  qui  n'est  pas  acte  de  père,  ains  de 
pire  que  meurtrier.  Tout  de  mesme  en 
est-il  en  la  régénération  spirituelle,  la- 
quelle se  faict  par  le  Baptesme  :  car  la 
donner  sans  pouruoir  à  la  nourriture  du 
régénéré,  c'est  faire  ce  qu'a  dit  nostre 
Sauueur,  chasser  le  Diable  d'vne  mai- 
son, à  celle  qu'ieelle  estant  baillée  et 
parée,  l'ennemy  dechassé  y  rentre  de 
nouueau,  non  ja  seul,  ains  accompagné 
de  sept  autres  pires  que  luy,  et  par 
ainsi  l'aire  que  le  misérable  régénéré 
soit  après  son  Baptesme  en  plus  piteux 
estât  de  beaucoup  qu'il  n'estoit  deuapt 
qu'estre  baptisé.  Dauantage  la  pra- 
tique a  des-ia  monstre  ceste  nécessité 
de  bien  catéchiser  auant  le  Baptesme  en 
vn  païs  où  la  gent  n'estoit  point  Sau- 
nage, ains  ciuile  ;  non  coureuse,  mais 
arrestée  ;  non  abandonnée,  ains  sur- 
veillée de  Pasteurs,  sçauoir  est,  au  Peru 
et  Mexique.  Car  au  commencement  on 
y  baptisa  fort  facilement.  Qu'en  aduint- 
il  ?  On  se  trouua  subitement  sur  les 
bras,  plustost  vne  synagogue  de  Sama- 
ritains qu'vnc  Eglise  de  fidelies.  Car  ces 
tost  baptisez  venoyent  bien  à  l'Eglise, 
mais  ils  y  marmotoyent  leurs  anciennes 


idolâtries.  Ils  chommoyent  les  festes 
commandées,  mais  en  faisant  leurs  an- 
ciens sacrifices,  danses  et  superstitions  ; 
ils  alloyent  à  la  saincte  communion, 
si  l'on  vouloit,  mais  c'estoit  sans  sça- 
uoir ny  Credo,  ny  Corifilecr  ;  et  au 
sortir  delà,  s'en  alloyent  enyurer,  et 
chanter  au  Diable  leurs  sorcelleries  ac- 
coustumées.  Quel  remède  à  ces  mal- 
heurs"? Quelle  couuerture  à  ces  infamies? 
0  qu'il  a  fallu  que  ceux-là  ayent  sué, 
qui  sont  suruenus  depuis  là  où  facile- 
ment et  en  peu  de  temps  ceste  yuraye 
eust  peu  estre  desracinée  dés  le  com- 
mencement, eu  bien  labourant  le  champ 
auant  que  l'ensemencer,  ie  veux  dire, 
en  gardant  l'ancien  vsage  de  l'Eglise  de 
donner  le  Baptesme  reseruément,  ayant 
premièrement  des  Postulants  et  Requé- 
rants, et  puis  des  Catéchumènes,  et  à  la 
par-fin  des  Baptisés.  Aussi  le  maistre  de 
toute  Sapience  à  dit  tres-sagement  :  Que 
la  terre  fructifie  premièrement  l'herbe, 
puis  l'espy,  et  en  fin  le  plein  froment 
en  l'espy.  Ioseph  Àcosta  a  très  bien  re- 
marqué la  faute  que  i'ay  dite  cy-deuant, 
et  elle  n"est  point  excusable  après  le  ju- 
gement formel  eL  sentence  de  l'Eglise. 
Voyez  le  Canon,  ante  baptismum.  de 
consec.  distinct.  4.  et  les  suiuants. 

Certes  ie  suis  marry  de  le  dire,  et 
m'en  tairois  fort  volontiers,  n'estoit  la 
nécessité  qui  me  contraint,  à  cause  que, 
ou  par  malice,  ou  bien  par  ignorance 
lourde,  on  accuse  les  Iesuites  en  chose 
où  toutesfois  ils  ont  paru  estre  vraye- 
ment  sincères,  et  constants  seruilems 
de  Dieu.  Car  il  est  vray  qu'iceux  arriués 
en  la  nouuelle  France,  ils  trouuerent 
qu'on  y  auoit  ja  baptisé  (à  ce  qu'on  di- 
soit)  enuiron  quatre  vingts  personnes, 
mais  ils  n'en  peurent  auoir  la  liste,  quoy 
qu'ils  missent  peine  de  larecouurer.  Or 
rencontrants  aucuns  de  ces  nouueaux 
baptisés,  ils  tascherent  à  recognoistre 
leur  portée,  et  recogneurent  pour  tout, 
qu'ils  ne  sçauoyent  pas  mesme  faire  le 
signe  de  la  Croix  ;  aucuns  ignoroyent 
leur  nom  de  Baptesme,  et  interrogés 
s'ils  estoyent  Chrestiens,  ils  faisoyent 
signe  de  n'auoir  iamais  ouy  ce  mot.  Ils 
ne  sçauoyent  point  de  prières,  ny  de 
créance,  et  ne  monstroyent  aucun  chan- 

gement  du  passé,  retenoyent  tousiours 
les  mesmes  sorcelleries  anciennes,  ne 
venans  encore  à  l'Eglise  que  comme  les 
non  baptisés,  c'est  à  dire  aucunesfois, 
par  compagnie  ou  curiosité  et  assez  in- 
deuotement  ;  voire  quelques  François 
nous  rapportoyent  que  quand  ils  estoienl 
à  part,  iisse  mocquoient  insolemment  de 
nos  cérémonies,  et  qu'au  fonds,  et  à  les 
bien  sonder,  ils  n'auoyent  prins  le  13a- 
ptesme,  que  pour  vue  marque  d'estré 
amis  des  JNormnns,  car  ainsi  nous  ap- 
pellent-ils. On  exceploit  de  ce  nombre 
le  grand  Membertou,  cardevrayeestuy- 
la  estoit  Chrestien  de  cœur,  et  ne  desi- 
roil  rien  tant  que  de  pouuoir  eslre  bien 
instruiet  pour  instruire  les  autres.  Les 
Iesuites  donc,  apperceuants  tout  cecy,  se 
résolurent  de  ne  point  baptiser  aucun 
adulte,  sinon  après  que  selon  lesSaincts 
Canons,  il  auroit  esté  bien  initié  et 
catéchisé  :  car  le  l'aire  autrement  ils 
recognoissoyent  fort  bien  estre  non  seu- 
lement vue  profanation  du  Christia- 
nisme, ains  aussi  vue  iniustice  enuers 
les  Saunages.  Car  puis  que  c'est  in- 
iustice d'induire  quelqu'vn  à  signer  vne 
promesse  ou  serment  obligatoire  sans 
luy  donner  à  entendre  les  conditions 
ausquelles  il  s'astreint,  combien  plus 
le  sera-il  de  pousser  vn  homme  de  sens 
et  d'aage  compétent  à  faire  profession 
solemnelle  de  la  loy  de  Dieu  (ce  qui  se 
faict  par  le  Baptesme),  sans  qu'il  ait 
esté  iamais  auparauant  nouice,  ny  qu'on 
luy  ait  donné  à  entendre  les  règles  et 
deuoirs  de  saditte  profession  ?  Les  Sau- 
uages  n'ont  point  esté  si  hébétés,  qu'ils 
n'ayent  fort  bien  sceu  nous  reprocher 
ceste  iniustice,  d'autant  qu'après  ces  Ba- 
ptesmes,  que  nous  auons  dit,  comme 
les  Iesuites  requeroyent  qu'ils  quit- 
tassent la  Polygamie,  et  veseussent  Chre- 
stiennement,  puis  qu'ils  s'y  estoyent 
obligés  ;  ils  leur  dirent  que  nous  estions 
de  meschantes  gens,  qui  leur  voulions 
faire  accroire  qu'ils  eussent  contracté  à 
des  conditions  lesquelles  ils  n'auoyent 
iamais  entendues  ny  peu  entendre.  A 
ces  causes  donc  les  Iesuites,  dilayans  le 
Baptesme  de  ceux  qui  le  desiroyenl,  se 
mirent  auec  toute  diligence  possible  à 
traduire  en  Canadois  l'Oraison  Domini- 


cale et  la  salutation  ('<l  l'A.nge,  le  Sym- 
bole, et  les  Commandements  de  Dieu  et 

de  l'Eglise,  auec  vue  petite  explication 
des  Saçremens  et  quelques  oraisons, 
car  c'estoit  toute  la  Théologie  de  la- 
quelle ils  auoyenf  besoin  ;  si  n'y  eut-il 
moyen  d'en  venir  à  bout,  non  pas  d'vn 
tiers  ou  quart  de  tout  cela,  ainsi  que 
nous  monstrerons  tanlost.  Cependant 
voicy  vn  grand  murmure  qui  s'eleue 
entre  nos  François,  de  ce  qu'on  ne  ba- 
ptisoit  point.  Car  nous  sommes  en  vn 
siècle,  auquel  qui  sçait  lire,  est  à  son 
opinion  grand  Théologien,  et  qui  a  le 
moindre  soin  de  sou  âme,  est  à  son  aduis 
le  plus  apte  pour  régir  l'Eglise  de  Dieu, 
et  pour  entreprendre  sur  les  oincts  du 
Sauueur.  Cecy  n'est  point  tolerable,  di- 
soient-ils,  ainsi  que  le  Faclum  le  pro- 
fesse ;  ces  gens-cy  sont  inutiles:  il  en 
faut  esçrire  en  France  :  et  autres  me- 
naces lesquelles  ils  vindient  faire  au 
P.  Biard,  lequel  taseha  de  les  appaiser, 
et  entre  autres  choses  leur  dit  :  Mes 
amys,  si  les  Iesuites  eussent  esté  con- 
uoyteux  de  vaine  gloire,  vous  leur  mon- 
strez  la  route  qu'ils  deuoyent  tenir, 
de  tost  baptiser  le  plus  de  gens  qu'ils 
eussent  peu,  parce  qu'il  y  a  bien  à  pré- 
sumer queces  conuetsionsestans  scènes 
en  France,  les  Imprimeurs  de  Paris 
n'eussent  pas  esté  plus  négligents,  ny 
les  Colporteurs  plus  enrouez  à  crier 
telles  nouuelles  par  les  rues  de  la  ville 
en  leur  recommandation.  Mais  à  Dieu 
ne  plaise,  disoit-il,  que  nous  voulions 
sembler  Apostres,  n'estans  que  misé- 
rables pécheurs,  ny  que  nous  voulions 
acquérir  le  bruict  de  bons  mesnagers  et 
diligens  seruileurs,  en  dissipant  l'héri- 
tage de  nostre  Maistre.  On  mesdira  de 
nous,  nous  le  sentons  prou,  ne  croyez 
pas  que  nous  soyons  si  stupides  ;  mais 
il  ne  faut  non  plus  laisser  le  bien  pour 
l'infamie,  que  l'entreprendre  pour  les 
louanges.  C'est  à  Dieu  à  qui  nous  sér- 
iions, et  à  la  maison  de  qui  si  nous  dé- 
lions apporter  aucun  fruiet,  c'est  en 
patience,  car  ainsi  l'a-il  dit:  Il  apportera 
fruiet  en  patience.  Nons  baptisons  les 
petits  enfans,  comme  vous  voyez,  de  la 
volonté  de  leurs  parons,  et  soubs  l'espé- 
rance que  nous  aurons  moyen  de  les 

instruire  quand  ils  viendront  à  l'vsage 
de  raison.  Les  aagez  qui  meurent,  nous 
les  baptisons  aussi,  les  catéchisants  du 
mieux  que  nous  pouuons  et  que  le  temps 
le  permet  ;  quant  aux  autres  qui  sont 
hors  le  péril  de  mort,  nous  les  baptise- 
rons aussi,  quand  par  vostre  ayde  nous 
les  pourrons  instruire  en  leur  langage,  et 
qu'eux  nous  scauront  respondre  :  car  il 
faut  que  le  baptisé  adulte  responde  luy- 
mesme,  et  non  le  parrain  pour  luy. 
Aydez-nous  et  priez  pour  cela  selon 
vostre  grand  zèle,  et  ne  vous  tourmen- 
tez, pensans  qu'ils  périront  s'ils  n'ont 
receu  le  Baptesme  :  car  aussi  bien  pe- 
riront-ils,  et  pirement  s'ils  l'auoyent 
receu  sans  bonne  disposition,  comme 
si  après  le  Baptesme  ils  meurent  en 
péché  mortel,  ils  périssent.  Que  si  vous 
répliquez  qu'après  le  Baptesme  leurs 
péchés  leur  seront  pardonnez  par  la 
seule  contrition,  en  cas  qu'ils  n'ayent 
point  de  Prophète  pour  se  confesser, 
aussi  vous  dis-ie,  que  par  la  mesme  de- 
testation  de  leurs  péchez,  auec  la  vo- 
lonté de  receuoir  le  Baptesme,  ils  seront 
sautiez,  en  cas  qu'ils  ne  rencontrent 
aucun  qui  puisse  le  leur  appliquer.  Par- 
tant vous  voyez,  que  la  première  chose 
que  nous  taschons  de  leur  apprendre, 
c'est  la  manière  de  se  conuertir  à  Dieu 
de  tout  leur  cœur  par  vraye  contrition 
et  dcsir,  de  s'vnir  et  incorporer  auec 
nostre  Sauueur  Iesus-Christ  :  car  c'est 
vne  disposition  pour  receuoir  le  Ba- 
ptesme mesme  ;  et  elle  est  telle,  qu'elle 
suffit  à  salut  quand  on  ne  peut  receuoir 
le  Sacrement  par  elîect.  Il  est  vray, 
nous  auons  la  iambe  fort  pesante  pour 
monter  mesme  ce  premier  degré  ;  mais 
courage  par  vos  prières,  Dieu  nous  ren- 
forcera de  son  Sainct  Esprit.  Telles  et 
autres  semblables  raisons  furent  pour 
lors  deduictes  par  le  dit  Père  Biard,  et 
ont  esté  souuent  répétées  despuis,  sans 
que  iamais  on  s'en  soit  voulu  contenter, 
marque  infaillible  que  l'on  cherchoit 
quelque  autre  chose  que  raison. 

Or  à  l'occasion  des  Colonies  et  de  leur 
bon  establissement  duquel  nous  par- 
lions, nous  sommes  deuolez  sur  le  pro- 
pos du  Catéchisme,  et  sur  la  défense 
des  Jésuites,  non  sans  nécessité  à  mon 


aduis,  ny  sans  profit  bien  grand  :  ores, 
puis  que  nous  auons  fait  mention  du 
Faclum  escrit  contre  les  dits  Iesuites, 
et  qu'il  nous  faudra  d'ores-en-auant 
coup  sur  coup,  en  conuaincre  les  men- 
songes, c'est  icy  à  nous  d'exposer  quel 
est  ce  Factum,  qui  son  Escriuain,  et 
quelles  causes  il  se  dit  auoir  eues  de 
sortir  au  monde. 


CHAPITRE   XI. 

À  quelle  occasion  les  Iesuites  allèrent  en 
la  Nouuelle  France,  Van  1611.  et  ce 
que  les  François  y  firent  dés  ian 
1608.  iusques  à  leur  venue. 

Nous  auons  cy-deuant  discouru  des 
terres  et  peuples  de  la  Nouuelle  France, 
et  parlans  du  moyen  de  pouuoir  ayderces 
Nations,  à  ceste  occasion  nous  sommes 
tombez  sur  le  Factum  escrit  et  publié 
contre  les  Iesuites  :  or  d'autant  que  ce 
diffamateur  et  factieux  (ainsi  le  nom- 
meray-ie  d'ores-en-auant),  commençant 
dés  l'embarquement  des  Iesuites,  les 
poursuit,  comme  à  la  trace,  en  Canada 
par  boys  et  riuieres,  mer  et  terres,  de 
iour  et  de  nuict,  en  tous  leurs  voyages 
et  demeures,  espiant  par  tout  de  tirer 
sur  eux  à  couuert  et  proditoirement 
quelques  impostures  et  calomnies,  à 
ceste  cause  il  nous  faut  de  nécessité 
prendre  mesmes  erres,  pour  défendre 
l'innocence  et  rapporter  au  vray  ce  qui 
est  de  leurs  actions  et  deportements, 
ainsi  que  i'ay  promis  de  faire  en  l'A- 
uant-propos.  Et  jaçoit  qu'à  ceste  occa- 
sion nous  serons  contrai  nets  souuent 
de  particulariser  plusieurs  petites  af- 
faires, non  guiere  bien  conuenables  à  la 
grauité  d'vne  histoire,  ny  à  la  dignité 
d'vn  Lecteur  honorable,  toutefois  i'es- 
time  que  de  ceste  mienne  diligence  on 
pourra  tirer  trois  grands  fruicts,  outre 
la  recognoissance  de  la  vérité  d'auec  les 
fraudes  et  bourdes,  qui  de  soy-mesme 
seroit  fort  profitable. 

Le  premier  émolument  que  le  sage 

lecteur  en  tirera,  est  que  de  la  practique, 
actions,  voyages  et  accidents  que  nous 
luy  spécifierons  l'vn  après  l'autre,  il  re- 
cognoistra  beaucoup  mieux  ce  qui  est 
do  ces  terres,  de  leur  naturel,  du  moyen 
de  les  ayder,  et  les  accidens  de  telles 
expéditions  et  entreprisses. 

Le  second,  qu'il  rencontrera  tant  d'e- 
uenements,  et  si  diuers,  tant  de  for- 
tunes et  incidents  auec  leurs  moments 
et  articles,    que   sa   prudence   pourra  I  que  dans  les  deux  ans  prochains  le  dit 


faicts,  voyages  et  dcscouuertcs  du  dit 
Champlain,  il  n'est  ja  besoin  que  ie  vous 
les  crayonne,  puisque  luy-mesme  les  a 
si  bien  et  si  au  long  dépeints  en  ses 
li  urcs. 

Or  le  sieur  lean  de  Biencourt,  appelle 
de  Potrincourt,  auant  que  le  sieur  de 
Monts  partist  de  la  nouuelle  France,  luy 
demanda  en  don  Port  Royal.  Le  sieur 
de  Monts  le  luy  accorda,  moyennant 


beaucoup  s'y  former.  Car  en  vérité, 
c'est  toute  autre  chose  que  philosopher 
en  thèse,  et  practiquer  en  hypothèse  ;  de 
mouler  ses  idées  en  chambre,  et  d'é- 
clore  ses  actions  entre  les  hommes  ; 
de  faire  son  compte  sur  la  liberté  du 
genre,  et  se  trouuer  puis  après  asseruy 
au  lieu,  temps,  personnes,  et  mille  petits 
incidents,  mais  qui  estreignent  bien 
fort  ;  de  nul  prix,  mais  qui  souuent  ne- 
antmoins  font  changer  de  résolution  et 
de  fortune.  Or  c'est  en  l'exercice  de 
ces  particulières  circonstance  et  pra- 
ctiqne  qu'on  acquiert  la  prudence,  non 
en  vne  veuë et  recognoissance  sommaire 
et  vniuerselle. 

Le  tiers  fruict  sera  de  recognoistre 
vne  vrayement  paternelle,  douce  et 
admirable  Prouidence  de  Dieu  sur  ceux 
qui  rinuoquent  et  qui  se  fient  en  luy 
parmy  les  hazards  et  variétés  de  ceste 
vie,  tels  qu'on  en  verra  icy  beaucoup. 
Ces  trois  profits,  à  mon  aduis,  pourront 
bien  contre -balancer  la  longueur  du 
temps  qui  s'employera  en  ceste  lecture. 
Mais  à  celle  fin  que  le  tout  s'entende 
mieux,  il  nous  conuient  retourner  à 
ceux  qu'auons  ja  dés  si  long -temps 
laissés,  sçauoir  est  aux  François  qui 
retournèrent  de  Canada  en  leur  pays, 
Pan  1607. 

11  vous  a  esté  raconté,  comme  sur  la 
fin  de  la  dicte  année  1607.  tout  le  train 
du  sieur  de  Monts  s'en  reuint  en  France, 
et  fut  lors  ceste  nouuelle  France  entiè- 
rement abandonnée  des  François.  Ne- 
antmoins  l'an  suiuant  1608.  le  sieur  de 
Monts  constitua  son  Lieutenant  le  sieur 
Champlain,  et  le  manda  descouurir  au 
long  de  la  grande  riuiere  S.  Laurens  ; 
Champlain  y  fit  vaillamment  et  fonda 
l'habitation  de  Kebec.  Mais  quant  aux 
Relation — 1611. 


de  Potrincourt  s'y  transportast  auec  plu- 
sieurs autres  familles  pour  le  cultiuer  et 
habiter,  ainsi  qu'il  promettoit  de  faire. 
Doncques  Pan  1607.  tous  les  François 
estans  reuenus  (ainsi  qu'a  esté  dict),  le 
sieur  de  Potrincourt  présenta  à  feu  d'im- 
mortelle mémoire  Henry  le  Grand  la 
donnation  à  luy  faicte  par  le  sieur  de 
Monts,  requérant  humblement  Sa  Ma- 
jesté de  la  ratifier.  Le  Roy  eut  pour 
agréable  la  dicte  Requeste,  et  proiettant 
en  soy  de  puissamment  remettre  sus 
ceste  françoise  peuplade,  dit  au  Père 
Colon,  qu'il  vouloit  se  seruir  de  leur 
Compagnie  en  la.conuersion  des  Sau- 
nages ;  qu'il  en  escriuist  au  P.  General, 
et  qu'on  designast  aucuns  qui  se  dispo- 
sassent à  ces  voyages  ;  qu'il  les  appelle- 
roit  au  premier  temps,  promettant  dés 
lors  deux  mille  liures  pour  leur  en- 
tretien. 

Le  Père  Coton  obéît  à  sa  Majesté,  et 
bien  tost  par  tous  les  Collèges  de  la 
France  fut  entendu  qu'on  en  deuoit 
choisir  quelques-vns  pour  ceste  mission. 
Plusieurs  se  présentèrent  pour  eslre  de  la 
partie,  comme  est  la  coustume  en  telles 
expéditions  beaucoup  pénibles  et  peu 
honorables  ;  et  entre  autres  se  présenta 
le  Père  Pierre  Riard,  enseignant  pour 
lors  la  Théologie  à  Lyon.  Dieu  voulut 
que  le  dit  Père  fust  choisi  et  enuoyé  à 
Bourdeaux  sur  la  fin  de  l'an  1608. 
pareequ'on  pensoit  à  Lyon,  que  le  pro- 
ject  d'vn  Prince  tant  efficace  ayant  esté 
signifié  dés  tant  de  mois,  l'exécution  n'en 
pouuoit  estre  que  bien  proche.  Mais  le 
P.  Biard  fut  autant  deceu  du  lieu  que  du 
temps.  Car  à  Bourdeaux  on  fut  estonné 
quand  on  ouyt  ce  pourquoy  il  y  venoit  : 
nulle  nouuelle  d'embarquement  pour 
Canada,  ouy  bien  du  débris  et  desroute 


26 


Relation  de  la  Nouuelle  France. 


passée,  de  laquelle  chacun  philosophoit 
à  sa  façon,  nul  apprest,  nul  bruit  ou 
nouuelle. 

Sur  la  fin  de  l'an  suitiant  1609.  le 
sieur  de  Potrincourt  vint  à  Paris,  où  sa 
Majesté  ayant  sceu,  que  contre  son 
opinion  le  dit  sieur  n'auoit  bougé  de 
France  (car  le  Roy  le  croyoit  auoir  passé 
la  mer  aussi  tost  après  auoir  obtenu  la 
confirmation  de  Port  Royal),  il  se  fascha 
contre  luy.  Dequoy  le  dit  sieur  fort 
touché,  respondit  que,  puis  que  sa  Ma- 
jesté auoit  cest  affaire  tant  à  cœur,  des- 
lors  il  prenoit  congé  d'elle,  et  que  de  ce 
pas  il  s'en  alloit  mettre  ordre  à  s'equip- 
per  pour  son  voyage.  Or  le  P.  Coton, 
qui  estoit  en  peine  pour  le  P.  Biard,  et 
pour  la  grande  semonce  qu'il  auoit  faicte 
au  nom  du  Roy,  ayant  sceu  le  congé 
prins  du  sieur  de  Potrincourt,  l'alla 
trouueret  luy  offrit  compagnie  d'aucuns 
de  son  Ordre.  Il  receut  response  que 
mieux  seroit  d'attendre  l'an  suiuant  ; 
qu'aussi  tost  estant  arriué  à  Port  Royal, 
il  renuoyeroit  son  fils  en  France  ;  et 
qu'auec  iceluy,  toutes  choses  estant 
mieux  disposées,  ceux-là  viendroyent 
qu'il  plairoit  au  Roy  d'enuoyer.  Sur  ce 
il  partit  de  Paris,  et  consuma  tout  l'hy- 
uer  à  se  préparer. 

L'an  suiuant  1610.  il  s'embarqua  sur 
la  fin  de  Feurier,  et  n'arriua  que  bien 
tard  à  Port  Royal,  sçauoir  est  sur  le 
commencement  de  luin,  où  ayant  as- 
semblé le  plus  de  Sauuages  qu'il  peut, 
il  en  fit  baptiser  enuiron  24.  ou  25.  le 
iour  de  la  sainct  Iean,  par  vn  Prestre 
appelle  Messire  Iossé  Flesche,  surnom- 
mé le  Patriarche.  Peu  après,  il  renuoya 
en  France  le  sieur  de  Biencourt  son  fils 
aagé  d'enuiron  19.  ans,  pour  apporter 
ces  nouuelles  du  Baptesme  des  Sau- 
uages, et  rapporter  bien  tost  secours, 
car  on  estoit  assez  mal  pourueu  pour 
passer  l'Hyuer  contre  la  faim. 

Le  moyen  de  pouuoir  trouuer  secours 
estoit  vne  association  qu'il  auoit  con- 
tractée auec  le  sieur  Thomas  Robin  dit 
de  Coloignes,  fils  de  famille,  et  en  puis- 
sance de  père  ;  par  laquelle  association 
il  conuenoit  entre  eux,  que  le  dict  de 
Coloignes  fourniroit  l'habitation  de  Port 
Royal  durant  cinq  ans,  de  toutes  choses 


nécessaires,  et  fonseroit  abondamment 
pour  pouuoir  trocquer  auec  les  Sau- 
uages ;  et  que  moyennant  ce,  il  auroit 
les  émoluments  qu'il  seroit  icy  trop  en- 
nuyeux de  raconter. 

Lesdicts  de  Coloignes  et  Biencourt 
arriuerent  à  Paris  le  moys  d'Aoust  sui- 
uant, et  par  eux  on  sceut  en  Cour  ces 
Baptesmes  et  nouuelles  conuersions  que 
nous  auons  dit.  Tous  en  furent  bien- 
aises,  mais  le  mal  fut  que  ceste  feste  ne 
se  trouua  pas  estre  celle  des  estreines. 

Or  Madame  la  Marquise  de  Guerche- 
uille,  comme  entre  ses  autres  rares  et 
singulières  vertus,  elle  est  ardemment 
zélée  à  la  gloire  de  Dieu  et  conuersion 
des  âmes,  voyant  vne  si  belle  occasion, 
demanda  au  P.  Coton  si  à  celle  foys  au- 
cuns de  leur  compagnie  ne  s'en  iroyent 
point  à  la  nouuelle  France.  Le  P.  Colon 
respondit,  qu'il  s'estonnoit  fort  du  sieur 
de  Potrincourt,  qui  luy  auoit  promis  que 
renuoyant  son  (ils  il  appelleroit  ceux  de 
son  ordre,  qui  auoyent  esté  destinés  par 
le  Roy  ;  et  ce  nonobstant  il  ne  faisoit  au- 
cune mention  d'eux,  ny  par  ses  lettres, 
ny  par  ses  commissions.  Madame  la 
Marquise  voulut  sçauoir  comme  alloit 
tout  cest  affaire,  et  s'en  enquit  du  sieur 
Robin,  qui  respondit,  que  toute  la 
charge  de  l'embarquement  luy  auoit 
esté  baillée,  mais  qu'il  n'auoit  point  de 
commission  particulière  pour  les  Ie- 
suites  ;  neantmoins  qu'il  sçauoit  assez, 
que  le  sieur  de  Potrincourt  se  sentiroit 
fort  honoré  de  les  auoir  auprès  de  soy  ; 
que  pour  leur  entretenement,luy-mesme 
s'en  chargeroit,  comme  il  faisoit  aussi 
du  reste  de  toute  la  despense.  Vous 
n'en  serés  point  chargé,  respondit  Ma- 
dame la  Marquise,  parceque  le  Roy  les 
défraye.  Et  auec  tel  propos  enuoya  le 
dict  de  Coloignes  au  P.  Christofle  Bal- 
tasar  Prouincial,  lequel  sur  ces  pro- 
messes manda  au  P.  Pierre  Biard,  qui 
lors  estoit  à  Poictiers,  de  venir  à  Paris, 
et  luy  fut  donné  pour  compagnon  le 
Père  Enemond  Masse,  Lyonnois.  Eux 
deux,  ainsi  destinés  à  ce  voyage  de  Ca- 
nada, s'abboucherent  auec  les  sieurs 
Robin  et  Biencourt,  et  partie  faicte,  le 
rendez-vous  fut  assigné  à  Dieppe  au  24. 
d'Octobre  de  la  mesme   année  1610. 

Car  en  ce  temps  là,  disoyent-ils,  tout 
sera  prest,  si  le  vent  et  la  marée  le  sont. 
Ainsi  les  Iesuites  furent  bien  tost  en 
conche.  Car  la  Royne  leur  lit  deliurer 
cinq  cents  escus  promis  par  le  feu  Hoy, 
et  adiousta  vue  fort  honorable  recom- 
mandation de  bouche.  Madame  la  Mar- 
quise de  Verneuil  les  meubla  richement 
d'vtensiles  et  habits  sacrés  pour  dire 
Messe.  Madame  de  Sourdis  les  fournit 
libéralement  de  linge,  et  Madame  de 
Guercheuille  leuraumosna  vn  bien  hon- 
nesle  viatique.  Ainsi  garnis  ils  se  ren- 
dirent à  Dieppe  au  temps  assigné. 


CHAPITRE   XII. 

Les  contradictions  et  difficultés  qui  sV- 

leuerent  à  Dieppe,  et  comment 

elles  furent  rompues. 

La  persécutée  et  triomphante  Dame 
que  S.  Iean  vit  en  son  Apocalypse, 
sçauoir  est,  l'Eglise  de  Dieu,  ou  encore 
mystiquement  toute  âme  esleuë,  Cru- 
ciatur  vt  'pariai,  endure  beaucoup  de 
conuulsions  et  tranchées  à  pouuoir  en- 
fanter. Aussi  la  conception  et  le  proiect 
de  toute  bonne  œuure  a  besoin  de  grâce. 
Car  en  fin  sans  ceste  semence  et  germe 
céleste,  nos  cœurs  ne  peuuent  rien  con- 
cepuoir  ny  former  d'organique,  fécond 
et  viuant.  Mais  quand  ce  vient  à  esclore 
le  bon  œuure,  ie  veux  dire,  quand  le 
terme  de  ce  pieux  enfantement  de  vertu 
approche,  lors  il  semble  que  tout  con- 
spire à  la  sutfocation  de  ceste  diuine 
créature,  lors  faut-il  sentir  des  douleurs 
et  transes  que  Satan  suscite,  et  craindre 
plus  tost  d'vn  auortement  infructueux, 
qu'auoir  espérance  d'vn  heureux  accou- 
chement. Les  Iesuites  ont  expérimenté 
cecy  par  tout,  et  nommément  aux  effects 
salutaires  qu'ils  ont  désiré  produire  à  la 
conuersion  de  la  nouuelle  France.  Nous 
auons  dit  cy-deuant,  que  l'assignation 
leur  auoit  esté  baillée  à  Dieppe  au  24. 
d'Octobre,  qu'en  ce  temps-là  le  nauire 
deuoit   estre  comme   l'oiseau   sur   la 


branche,  n'attendant  rien  plus  que  de 
voler.  Mais  bien  loin  de  ce  compte,  ils 
trouuerent  à  Dieppe,  que  le  nauire 
n'estoit  pas  seulement  radoubé.  De  plus, 
à  leur  arriuée,  grand  bruit  parmy  la  Ré- 
forme :  car  le  sieur  Robin,  qui  (comme 
nous  auons  dit)  soustenoit  toute  la 
charge  de  l'embarquement,  auoit  donné 
commission  à  deux  marchands  de  la 
Prétendue,  appelles  du  Chesne  et  du 
Iardin,  de  vaquer  au  radoub  et  cargaison 
du  nauire,  soubs  promesse  de  satisfaire 
à  leurs  vacations  et  parties,  et  ensemble 
de  les  associer  à  quelque  part  du  profit 
qui  reuiendroit  de  la  traicte  du  pelle- 
terie et  de  la  pesche  des  moluës.  Or  les 
marchands  n'auoyent  guieres  auancé  de 
la  besogne  iusques  alors,  ie  ne  sçay 
pourquoy,  et  deslors  mesme  ils  com- 
mencèrent encore  à  reculer  ;  car  ils  s'o- 
piniaslrerent,  iuranls  par  leur  plus  haut 
iuron,  que  si  les  Iesuites  deuoyent  en- 
trer dans  ce  nauire,  ils  n'auoyent  que 
faire  d'y  rien  mettre  ;  qu'ils  ne  refu- 
soyent  point  tous  autres  Prestres  ou  Ec- 
clésiastiques, voire  qu'ils  s'offroyent  à 
les  nourrir  ;  mais  que  pour  des  Iesuites, 
insociable  antipathie. 

On  escriuit  de  cecy  en  Cour,  et  la 
Royne  manda  au  sieur  de  Cigoigne, 
Gouuerneur  de  Dieppe,  qu'il  fist  sçauoir 
aux  surintendans  Consistoriaux  estre  de 
sa  volonté,  ce  que  son  feu  Seigneur  et 
mary  auoit  projette  de  son  viuant,  sça- 
uoir est,  que  les  Iesuites  allassent  en 
ses  terres  de  la  nouuelle  France,  et 
partant,  que  s'ils  s'opposoyent  à  ce 
voyage,  ils  se  bandoyent  contre  son  in- 
tention et  bon  plaisir.  Mais  pauure 
esperon  :  nos  marchands  n'en  auance- 
rent  point  d'vn  pas,  et  à  faute  d'argent, 
les  sieurs  Biencourt  et  Robin  esloyent 
contraincts  de  passer  sous  leur  barre, 
qui  à  ceste  cause  leur  promirent  et  iu- 
rerent  que  jamais  les  Iesuites  n'entre- 
royent  dans  leur  nauire.  Sous  ceste 
promesse  les  Marchands  se  mirent  à 
esquipper,  veu  mesmement  que  les 
Iesuites  n'estoyent  plus  deuant  leurs 
yeux,  car  ils  s'estoyent  retirez  à  leur 
Collège  d'Eu. 

Or  Madame  la  Marquise  de  Guerche- 
uille, ayant  ouy  ce  mespris  formel  des 

volontés  de  la  Royne,  comme  elle  est 
d'vn  cœur  généreux,  s'indigna  que  des 
petits  mercadants  fussent  esté  si  outre- 
cuidés,  et  partant  estima  qu'il  les  falloit 
punir  iustement  en  ce  qu'ils  ont  de  plus 
sensible,  c'est  qu'on  se  passast  d'eux. 
Ayant  doncques  sceu  que  tout  ce  que 
les  dicts  Marchands  pourroyent  auoir 
fourni  n'eust  sceu  monter  plus  haut  de 
quatre  mille  liures,  elle  ne  se  desdaigna 
point  (à  fin  que  plusieurs  eussent  part  à 
la  bonne  œuure)  de  faire  vne  queste  par 
tous  les  plus  grands  Princes  et  Seigneurs 
de  la  Cour,  moyennant  laquelle  ceste 
dicte  somme  de  quatre  mille  liures  fut 
bien  tost  cueillie. 

Or  ladicte  Dame  s'aduisa,  comme  elle 
est  fort  prudente,  que  ceste  dicte  somme, 
en  payant  les  Marchands  qui  auoyent 
faict  la  cargaison  et  les  déboutant  de 
toute  association,  pourroit  encore  faire 
deux  grands  biens  pour  la  nouuelle 
France.  Le  premier  que  ce  seroit  vn 
bon  fonds  pour  y  perpétuellement  en- 
tretenir les  Iesuites,  sans  qu'ils  fussent 
à  charge  au  sieur  de  Potrincourt  ou 
autre  quelconque,  ou  qu'il  fallust  tous 
les  ans  retourner  pour  eux  à  la  queste. 
Le  second  que  par  ainsi  le  profit  des 
pelleteries  et  pesche  que  ce  nauire 
rapporteroit,  ne  reuiendroit  point  en 
France  pour  se  perdre  entre  les  mains 
des  Marchands,  ains  redonderoit  sur 
Canada,  et  là,  veu  qu'il  demeuroit  en  la 
possession  et  puissance  des  sieurs  Robin 
et  Potrincourt  et  s'employeroit  à  l'en- 
tretien de  Port  Royal  et  des  François  y 
résidants,  à  ceste  cause  fut  conclud, 
que  cest  argent  ayant  esté  mis  et  em- 
ployé au  profit  de  Canada,  les  Iesuites 
auroyent  part  et  association  auec  les 
sieurs  Robin  et  Biencourt,  et  partage- 
royent  auec  eux  les  émoluments  qui  en 
prouiendroyent  ;  le  gouuernement  et  dé- 
bite desdictes  marchandises  demeurant 
riere  lesdits  Robin  et  Biencourt  ou  leurs 
Agents.  Yoila  le  contract  d'association 
duquel  l'on  a  tant  crié  iusques  à  l'en- 
rouement ;  si  auec  cause,  on  le  peut 
voir.  Dieu  fasse  qu'on  ne  crie  iamais 
contre  nous  auec  plus  de  raison. 


CHAPITRE   XIII. 

Le  voyage  et  Varriuéc  à  Port  Royal. 

Iamais  forte  marée  n'arriua  plus  à 
propos  à  nauire  assablé  pour  le  dégager 
des  basses  eaux  et  le  remettre  en  haute 
mer  pour  gaigner  pais,  que  l'association 
des  Iesuites  se  rencontra  propice  au 
sieur  Robin  pour  auoir  commodité  de 
fournir  son  vaisseau  de  Canada  et  le  de- 
liurer  des  barres  entre  lesquelles  il  se 
trouuoit  arrestc.  Car  il  estoit  fils  de 
famille,  et  partant  vous  pouuez  estimer 
qu'il  n'auoit  pas  les  millions  à  comman- 
dement ;  son  père  aussi  n'auoit  que 
faire  d'entendre  aux  nauigations  d'outre 
mer,  ayant  tout  fraischement  entrepris 
le  grand  parly  du  sel,  qui  requiert  vn 
fonds  et  vne  occupation  si  grande,  que 
chacun  s<;ait.  le  dis  cecy  parceque  le 
factieux  escriuain,  iugeant  mal  des  bé- 
néfices de  Dieu,  impute  aux  Iesuites 
que  le  sieur  de  Biencourt  ne  partist  plus 
tost  de  Dieppe  pour  la  nouuelle  France, 
estant  neantmoins  le  contraire  :  car  à 
leur  occasion  l'on  trouua  de  l'argent 
pour  mettre  viste  la  voile  au  vent,  ce 
qu'on  ne  pouuojt  faire  sans  cela.  On 
desmarre  doncques  le  vingt  sixiesme  de 
de  Ianuier  l'an  1G11.  auec  d'autant  plus 
de  resiouissance,  que  les  disputes  et 
l'attente  auoyent.  causé  d'ennuy.  En- 
core partit-on  trop  tost  pour  arriuer  si 
tard  :  car  on  consuma  quatre  moys  en 
la  nauigation,  et  alla-on  surgir  pre- 
mièrement à  Campseau,  à  cause  dequoy 
on  fut  contrainct  puis  après  de  costoyer 
la  terre  auec  surseance  en  plusieurs 
endroits.  Ceste  coste  iusques  à  Port 
Royal  est  d'enuiron  six  vingts  lieues. 

En  nostre  route  nous  eusmes  le  ren- 
contre du  sieur  Champlain,  qui  tiroit  à 
Kebec  parmy  les  glaces,  sur  la  fin  du 
moys  d'Auril.  Ces  glaces  estoyent  mon- 
strueuses, car  en  aucuns  endroits  la  mer 
en  estoit  toute  couuerte,  autant  qu'on 
pouuoit  estendre  la  veuë  ;  et  pour  passer 
à  trauers,  falloit  les  rompre  auec  barres 
et  leuiers  apposez  aux  escobilles  ou  bec 
du  nauire.  Elles  estoyent  d'eau  douce, 

et  auoycnt  esté  charriées  plus  de  cent 
lieues  auant  en  haute  et  pleine  mer  par 
la  grande  riuicre  S.  Laurens.  En  au- 
cuns endroits  apparoissoyent  des  hauts 
et  prodigieux  glaçons  nageants  et  flot- 
tants, esleuez  de  trente  et  quarante 
brasses,  gros  et  larges  comme  si  vous 
joigniez  plusieurs  chasteaux  ensemble, 
et  comme  vous  diriés,  si  l'Eglise  nostre 
Dame  de  Paris  auec  vue  partie  de  son 
Isle,  maisons  et  palais,  alloit  flottant 
dessus  l'eau.  Les  Hollandois  en  ont 
bien  veu  de  plus  énormes  et  prodigieux 
à  Spitbergen  et  au  destroit  de  Vbaïgats, 
si  ce  qu'ils  en  ont  publié  est  véritable. 
Nous  arriuames  à  Port  Royal  le  22.  de 
Iuin  de  la  mesme  année  1611.  le  S.  iour 
de  la  Pentecoste. 

Mais  auant  que  mettre  pied  à  terre, 
disons  vn  mot  touchant  Testât  auquel 
les  Iesuites  ont  vescu  pendant  le  voyage. 
Car  quoy  que  ce  soyent  choses  de  peu 
de  conséquence,  elles  sont  toutesfois  né- 
cessaires pour  fermer  la  bouche  au  men- 
songe. La  vérité  doneques  est,  premiè- 
rement qu'il  n'eurent  aucun  seruiteur 
en  tout  ce  voyage,  sinon  leurs  propres 
pieds  et  bras  :    s'il  falloit  lauer  leur 
linge,  si  netoyer  leurs  habits,  si  les  ra- 
piécer, si  pouruoir  à  aultres  nécessités, 
ils  auoyent  priuilege  de  le  faire  eux- 
mesmes   aussi   bien  que  le  moindre. 
Secondement,  ils  ne  se  mesloyent  d'au- 
cun gouuernement  ni  ne  faisoyent  aucun 
semblant  d'auoir   point  de  droict  ou 
puissance  dans  le  nauire  ;  le  S.  de  Bien- 
court  faisoit  tout,  seul  maistre  et  abso- 
lu ;  laquelle  forme   d'humilité  ils  ont 
tousiours  continuée  depuis  à  Port  Royal. 
Leurs  ordinaires  exercices  estoyent  de 
chanter  le  seruice  Diuin  les  Dimanches 
et  Festes,  auec  vne  petite  exhortatiou 
ou  sermon  ;  tous  les  iours,  le  matin  et 
soir  ils  assembloyent  toute  la  troupe 
pour  la  prière,  et  le  Caresme  par  l'ex- 
hortation trois   fois   seulement  la  se- 
maine.   Leur  conuersation  estoit  telle, 
que  le  capitaine  Tean  d'Aune  et  le  pilote 
Dauid  de  Bruges,  tous  deux  de  la  Pré- 
tendue, en  rendirent  tesmoignage  auec 
grande  approbation  au  sieur  de  Potrin- 
court,   et  ont   déposé   souuent   depuis 
dans  Dieppe  et  autre  part,  qu'ils  auoyent 


cogneu  lors  les  Iesuites  pour  tout  autres 
qu'on  ne  les  leur  auoit  figurés  aupara- 
vant, sçauoir  est  pour  gens  honnestes, 
courtois,  et  de  bonne  conuenlion  et  con- 
science. 


CHAPITRE  xiv. 

Lestât  auquel  estoit  le  sieur  de  Potrin- 

court  lors  de  cesle  arriuée,  et  son 

voyage  aux  Etchemins. 

La  ioye  de  l'arriuée  fut  grande  d'vn 
costé  et  d'autre  :  grande  aux  arriuants 
à  cause  de  leur  désir  et  de  Pennuy  sup- 
porté en  vne  si  longue  nauigation,  mais 
bien  plus  redoublée  au  sieur  de  Potrin- 
court,  qui  auoit  esté  en  de  grandes 
peines  et  appréhensions  durant  tout 
l'Hyuer  :  car  ayant  eu  auec  soy  vingt  et 
trois  personnes,  sans  prouisions  suffi- 
santes pour  les  nourrir,  il  auoit  esté 
contrainct  d'en  congédier  aucuns,  pour 
s'en  aller  auec  les  Sauuages,  viure  auec 
eux.  Aux  autres  le  pain  auoit  manqué 
six  ou  sept  sepmaines  durant,  et  sans 
l'assistance  des  mesmes  Sauuages,  ie  ne 
sçay  si  tout  ne  leur  eust  misérablement 
failly.  Or  le  secours  que  nous  leur  ap- 
portions n'estoit  quasi  que  comme  l'on 
dit,  vn  verre  d'eau  à  vn  bien  altéré  : 
premièrement  parce  que  nous  estions 
trente-six  en  nostre  équipage,  lesquels 
adioustez  à  23.  hommes  qu'il  y  auoit, 
cinquante  neuf  bouches  se  retrouuoyent 
tous  les  iours  à  sa  table,  et  Membertou 
le  Saunage  pardessus,  auec  sa  fille  et  sa 
séquelle.  En  après  nous  auions  demeuré 
quatre  mois  sur  mer,  et  par  ainsi  nos 
prouisions  estoyent  fort  diminuées,  veu 
mesmement  que  nostre  vaisseau  estoit 
fort  petit,  sçauoir  est  de  cinquante  ou 
soixante  tonneaux,  et  plus  prouisionné 
pour  la  pesche  que  pour  autre  chose. 
A  ceste  occasion  donc  ce  fut  à  Mon- 
sieur de  Potrincourt  de  penser  plustost 
comme  il  renuoyeroit  promptement  ceste 
si  grande  famille,  de  peur  qu'elle  ne 
consumast  tout,  que  non  pas  de  procurer 

la  trocque  et  la  pesche,  esquelles  neant- 
moins  gisoit  tout  l'espoir  de  ressource 
pour  vn  second  voyage.  Si  ne  pouuoit-il 
s'empescher  totalement  de  trocquer  : 
car  il  falloit  faire  de  l'argent  et  pour 
payer  les  gages  de  ses  seruiteurs,  et 
pour  estant  en  France  aller  et  venir. 

A  ces  fins  doncques  il  partit  dans  ce 
sien  nauire,  quelques  iours  après  auec 
quasi  toutes  ses  gens,  pour  aller  en  vn 
port  des  Etchemins,  appelle  la  Pierre 
Blanche,  à  22.  lieues  de  Port  Royal 
droict  à  l'ouest.  Il  esperoit  de  trouuer 
là  quelques  secours  de  viures  au  moyen 
des  nauires  François  qu'il  sçauoit  y  tra- 
fiquer. Le  P.  Biard  l'y  voulut  accom- 
pagner, à  fin  de  recognoistre  le  pays  et 
disposition  des  Nationaires,  ce  qui  luy 
fut  accordé.  Ils  y  trouuerent  quatre 
vaisseaux  françois  :  vn  appartenant  au 
sieur  de  Monts,  vn  Rochelois,  vn  Ma- 
louin,  ou  de  S.  Malo,  de  du  Pont  Graué, 
auquel  commandoit  vn  sien  parent  ap- 
pelle Capitaine  la  Salle,  duquel  nous 
parlerons  tantost,  et  vne  barque  aussi 
Maloùine.  Il  se  faut  souuenir  de  ces 
quatre  vaisseaux  pour  bien  entendre  ce 
qui  suit. 

Le  sieur  de  Potrincourt,  appellant  vn 
chacun  de  ces  quatre  l'vn  après  l'autre, 
leur  fit  recognoistre  son  fils  pour  vice- 
Admiral,  puis  leur  demanda  aide,  re- 
monstrant  les  nécessités  ausquelles  il 
auoit  esté  réduit  l'Hyuer  passé,  promet- 
tant de  les  rembourser  en  France,  cha- 
cun contribua.  Mais  Dieu  pardoint  aux 
Rochelois,  car  ils  trompèrent  la  Gabelle, 
donnant  des  barils  de  pain  gasté  pour 
du  bon. 

Cependant  que  tout  cecy  se  trafiquoit, 
le  P.  Biard  ouyt  que  le  ieune  du  Pont 
estoit  à  terre  auec  les  Sauuages,  que 
l'année  prochainement  passée  il  auoit 
esté  faict  prisonnier  par  le  sieur  de  Po- 
trincourt, d'où  s'estant  euadé  subtile- 
ment, il  auoit  esté  contrainct  courir  les 
bois  en  grande  misère,  et  lors  mesme 
il  n'osoit  aller  à  son  nauire  de  peur 
qu'il  n'y  fust  saisi.  Le  P.  Biard  oyant 
tous  ces  accidents,  supplia  le  sieur  de 
Potrincourt  d'auoir  esgard  aux  grands 
mérites  du  sieur  du  Pont  le  père,  et  aux 
belles  espérances  qu'il  y  auoit  du  fils, 


adioustant  que  vrayement  c'estoit  bien 
estre  malheureux,  si  les  François  cou- 
rants au  bout  du  monde  pour  conuertir 
les  Sauuages,  y  venoyent  perdre  leurs 
propres  concitoyens.  Le  sieur  de  Po- 
trincourt se  fleschità  ces  remonstrances, 
et  permit  au  dit  P.  Biard  d'aller  cher- 
cher le  ieune  homme,  auec  promesse 
que  s'il  pouuoit  l'induire  à  venir  libre- 
ment pour  faire  la  reuerence  au  dit 
sieur  de  Potrincourt,  aucun  mal  ne  luy 
seroit  faict,  et  tout  le  passé  seroit  mis 
sous  les  pieds  et  enseuely.  Le  Père  y 
alla  et  fut  heureux  en  effort,  car  il  ame- 
na ledit  du  Pont  au  sieur  de  Potrincourt, 
et  paix  et  réconciliation  faicte,  on  tira 
le  canon.  Du  Pont,  en  action  de  grâces 
et  pour  l'édification  des  François  et  des 
Sauuages,  voulut  se  confesser  le  iour 
suiuant  et  faire  ses  Pasques,  car  il  ne 
les  auoit  point  faictes  de  ceste  année  là. 
Aussi  les' fit-il  auec  fort  bon  exemple  de 
tous  au  bord  de  la  mer,  où  se  chantoit 
le  seruice.  Ses  dénotions  acheuées,  il 
supplia  le  sieur  de  Potrincourt  de  per- 
mettre que  le  P.  Biard  vinst  disner  à 
son  nauire,  ce  qui  luy  fut  accordé.  Mais 
le  pauure  inuitant  ne  sçauoit  pas  quelle 
desserte  l'attendoit.  Car  ie  ne  sçay  com- 
ment son  nauire  luy  fut  saisi  et  emmené. 
Lequel,  pour  le  faire  court,  luy  fut  rendu 
à  la  sollicitation  instante  dudit  P.  Biard, 
qui  en  auoit  le  cœur  tout  transi  ;  en 
quoy  le  sieur  de  Potrincourt  se  monstra 
fort  équittable,  et  voulut  obliger  ledit 
Père,  qui  luy  en  sçaura  gré  à  iamais. 


CHAPITRE  xv. 

Le  retour  du  sieur  de  Potrincourt  en 

France,  et  la  difficulté  d'apprendre 

la  langue  des  Saunages. 

Nous  auons  expliqué  cy-deuant  la  né- 
cessité laquelle  pressoit  le  sieur  de  Po- 
trincourt de  renuoyer  tost  ses  gens  en 
France.  Or  il  voulut  les  reconduire  luy- 
mesme  en  personne,  à  fin  de  plus  effi- 
cacement donner  ordre  à  toutes  choses 

et  principalement  à  vn  prochain  raui- 
taiïlement  :  car  sans  ieeluy,  ceux  qu'il 
delaissoit  à  Port  Royal  estoyent  sans 
moyen  de  passer  l'Hyuer,  en  manifeste 
danger  d'estre  troussés  par  la  famine. 
Pour  ceste  cause  donc  il  partit  enuiron 
la  my-Iuillet  de  la  mesme  année  1611. 
et  arriua  en  France  sur  la  fin  du  mois 
d'Aoust  prochain  lui  suiuant.  11  laissa 
son  fils  en  sa  place,  le  sieur  de  Bien- 
court,  auec  vingt  et  deux  personnes,  en 
comptant  les  deux  Iesuites,  lesquels 
voyants  que  pour  la  conversion  des 
Payens  la  langue  du  pays  leur  estoit 
totalement  nécessaire,  se  résolurent  d'y 
vaquer  en  toute  diligence.  Mais  on  ne 
sçauroit  croire  les  grandes  difficultés 
qu'ils  y  rencontrèrent,  parce  principa- 
lement qu'ils  n'auoycnt  aucuns  inter- 
prètes ny  maistre.  Le  sieur  de  Biencourt 
et  quelques  autres  y  sçauoyent  bien 
quelque  peu,  et  assez  pour  la  trocque 
et  affaires  communes  ;  mais  quanti  il 
estoit  question  de  parier  de  Dieu  et  des 
affaires  de  religion,  là  estoit  le  saut,  là 
le  cap-non.  Partant  ils  estoyent  con- 
traincts  d'apprendre  le  langage  d'eux- 
mesmes,  s'enquestants  des  Saunages 
comme  ils  appelloyent  chasque  chose. 
Et  la  besongne  n'en  estoit  point  fort 
pénible,  tandis  que  ce  qu'on  demandoit 
se  pouuoit  toucher  ou  monstrer  à  l'œil  : 
vne  pierre,  vne  riuiere,  vne  maison  ; 
frapper,  sauter,  rire,  s'asseoir.  Mais 
aux  actions  intérieures  et  spirituelles, 
qui  ne  peuuent  se  demonstrer  aux  sens, 
et  aux  mots  qu'on  appelle  abstracts  et 
vniuersels,  comme  croire,  douter,  espé- 
rer, discourir,  appréhender,  vn  animal, 
vn  corps,  vne  substance,  vn  esprit, 
vertu,  vice,  péché,  raison,  justice,  etc. 
en  cela  il  falloit  ahanner  et  suer,  là 
estoyent  les  tranchées  de  leur  enfante- 
ment. Ils  ne  sçauoyent  par  quel  endroit 
le  prendre,  et  si  en  tentoyent  plus  de 
cent  ;  il  n'y  auoil  geste  qui  exprimast 
suffisamment  leur  conception,  et  si  ils 
en  employoyent  dix  mille.  Cependant 
nos  messers  de  Sauuages  à  fin  de  se 
donner  du  passe-temps,  se  moequoyent 
libéralement  d'eux  ;  tousiours  quelque 
sornette.  Et  à  fin  que  la  mocquerie  fust 
encore  profitable,  si  vous  auiés  vostre 


papier  et  plume  pour  escrire,  il  falloit 
qu'ils  eussent  deuant  eux  le  plat  remply 
et  la  seruietlc  dessous.  Car  à  tel  trepier 
se  rendent  les  bons  oracles  ;  hors  de  là, 
et  Apollon  et  Mercure  leur  défaillent  ; 
encore  se  faschoyent-ils  et  s'en  alloyenl 
quand  on  les  vouloit  retenir  vn  peu  long 
temps.  Qu'eussiez- vous  faict  là-dessus? 
Car  de  vray  ce  trauail  ne  peut  estre  ap- 
préhendé, que  par  ceux  qui  l'expéri- 
mentent. En  après  comme  ces  Sau- 
uages n'ont  ny  Religion  formée,  ny 
police,  ny  villes,  ny  artifice,  les  mots 
aussi  et  les  paroles  propres  à  tout  cela 
leur  manquent  :  Sainct,  Bien-heureux, 
Ange,  Grâce,  Mystère,  Sacrement,  Ten- 
tation, Foy,  Loy,  Prudence,  Subiection, 
Gouuernement,  etc.  D'où  recourerés- 
vous  tout  cela  qui  leur  manque  ?  Ou 
comme  vous  en  passerez-vous  ?  0  Dieu 
que  nous  deuisons  bien  à  noslre  aise  en 
France  !  Et  le  beau  estoit,  qu'après 
qu'on  s'estoit  rompu  le  cerueau  à  force 
de  demandes  et  recherches,  comme  l'on 
se  pensoit  enfin  d'auoir  bien  rencontré 
la  pierre  philosophale,  on  trouuoit  ne- 
antmoins  puis  après  que  l'on  auoit  pris 
le  phantosme  pour  le  corps,  et  l'ombre 
pour  le  solide,  et  que  tout  ce  précieux 
Elixir  s'en  alloit  en  fumée.  Souuent  on 
s'estoit  mocqué  de  nous  au  lieu  de  nous 
enseigner,  etaucunesfois  on  nous  auoit 
supposé  des  paroles  des-honnestes  que 
nous  allions  innocemment  preschotant 
pour  belles  sentences  de  l'Euangile. 
Dieu  sçait  qui  estoyent  les  suggesteurs 
de  tels  sacrilèges. 

Vn  expédient  se  présenta  aux  Iesuites 
pour  se  depeslrer  heureusement  de  ces 
embrouillements  et  entraues  :  c'estoit 
d'aller  trouuer  le  ieune  du  Pont,  duquel 
on  apportoit  nouuelle  qu'il  s'estoit  ré- 
solu d'hyuerner  à  la  riuiere  S.  Iean,  à 
quelques  dix-huict  ou  vingt  lieues  de 
Port  Royal.  Car  d'autant  que  ledit  du 
Pont  auoit  ja  long  temps  vescu  au  pays, 
et  mesme  à  la  Syluatique  parmy  les  ori- 
ginaires, on  disoit  de  luy  qu'il  enlendoit 
fort  bien  la  langue  ;  et  ne  falloit  point 
douter  qu'au  moins  il  sçauroit  propre- 
ment expliquer  les  demandes  pour  tirer 
des  Sauuages  la  response  à  propos,  ce 
qui  estoit  nécessaire  pour  coucher  par 

escrit  vn  petit  Catéchisme  et  instruction 
Chrestienne.  Le  P.  Biard  donc  se  ré- 
solut d'aller  chercher  ledit  du  Pont,  se 
déterminant  de  plustost  passer  la  Baye 
Françoise  dans  vn  canot,  deuant  que  de 
ne  se  seruir  de  ceste  occasion  de  bien 
faire.  Mais  le  sieur  de  Biencourt  s'op- 
posa fort  à  ceste  délibération,  entrant  à 
ceste  occasion  en  de  grands  ombrages, 
ausquels  il  fallut  céder  pour  auoir  paix. 


CHAPITRE   XYI. 

Vn  voyage  faict  à  la  riuiere  de  S.  Croix 
et  la  mort  de  Sagamo  Membertou. 

Sur  la  fin  du  mois  d'Aoust  de  la 
mesme  année  1611.  le  sieur  de  Bien- 
court  ayant  eu  nouuelles  que  le  nauire 
du  Capitaine  Plastrier  de  la  ville  de 
Honfleur  faisoit  pescherie  au  Port  aux 
Coquilles,  à  vingt -vne  lieues  de  Port 
Royal  vers  l'Ouest,  il  se  délibéra  de 
l'aller  trouuer,  à  celle  fin  de  luy  recom- 
mander vn  de  ses  gens,  qu'il  renuoyoit 
en  France  auec  lettres  pour  presser  le 
secours  attendu,  et  présenter  Testât  pi- 
toyable auquel  on  estoit.  Le  P.  Biard 
l'accompagna  ;  et  ils  rencontrèrent  ce 
nauire  tant  à  propos,  que  s'ils  eussent 
tardé  d'vn  demy  quart  d'heure,  la  com- 
modité en  estoit  perdue  :  car  ja  il  faisoit 
voyle  pour  reuenir  en  France.  Estans 
dedans,  nous  apprismes  que  le  Capitaine 
Plastrier  s'estoit  résolu  de  passer  l'Hy- 
uer  en  l'Isle  saincte  Croix,  et  qu'il  y 
estoit  resté  lui  cinquiesme.  Ceste  nou- 
uelle fit  prendre  resolution  au  sieur  de 
Biencourt  d'aller  à  saincte  Croix  de  ceste 
mesme  tirade,  auant  que  le  Capitaine 
Plastrier  eust  moyen  de  se  fortifier  :  car 
il  vouloit  tirer  de  luy  le  Quint  de  toutes 
ses  marchandises  et  traicte,  parce  qu'il 
hyuernoit  sur  le  pays.  L'Isle  saincte 
Croix  est  à  six  lieues  du  Port  aux  Co- 
quilles, au  milieu  d'vne  riuiere. 

Doncques  le  sieur  de  Biencourt  y  vint 
accompagné  de  huict  personnes,  et  y 
entra  en  armes,  ayant  laissé  le  P.  Biard 


en  vn  bout  de  l'Isle  sur  des  rochers  at- 
tendant l'euenement,  parce  que  ledit 
Père  auoit  conuenu  auec  ledit  sieur, 
qu'en  cas  d'aucune  inuasion  ou  acte  de 
guerre,  ou  force  contre  les  François,  il 
seroit  délaissé  en  quelque  lieu  à  l'escart, 
en  telle  façon,  qu'vn  chacun  peust  sca- 
uoir  qu'il  estoit  amy  de  tous  les  deux 
partys,  et  qu'il  s'entremettroit  fort  vo- 
lontiers pour  accorder  les  différents, 
mais  nullement  pour  estre  partialiste. 

Dieu  mercy  tout  passa  heureusement: 
Plastrier  nous  traicta  le  mieux  qu'il 
peut  ;  et  h  son  ayde  le  sieur  de  Bien- 
court  recouura  vne  barque,  laquelle 
estoit  au  Port  aux  Coquilles,  auec  la- 
quelle il  s'en  retourna  à  Port  Royal,  où 
on  trouua  nouuelle  besongne  :  car  Henry 
Membertou,  le  Sagamo  des  Sauuages, 
qui  premier  d'iceux  auoit  receu  le  sainct 
Baptesme,  estoit  venu  de  la  Baye  saincte 
Marie  pour  se  faire  panser  d'vne  ma- 
ladie qui  l'auoit  surprins.  Le  Père  Ene- 
mond  Masse  l'auoit  logé  dans  sa  petite 
Cabane,  au  lict  mesme  du  P.  Biard,  et  là 
le  seruoit  comme  vn  sien  père  et  do- 
mestique. Le  P.  Biard,  trouuant  ce  ma- 
lade dans  son  lict,  fut  bien  ayse  de  l'oc- 
casion de  charité  que  Dieu  luy  enuoyoit  ; 
et  tous  deux  se  mirent  à  le  seruir  de 
iour  et  de  nuict,  sans  qu'autre  quelcon- 
que les  y  soulageast,  hors  l'Àpoticaire 
Hébert,  qui  apportait  des  médecines 
et  viandes  qu'il  luy  falloit  donner.  Vne 
de  leurs  plus  grandes  peines  estoit  de 
tant  couper  et  apporter  de  bois  qu'il  en 
falloit  pour  le  iour  et  la  nuict  :  car  la 
nuict  commençoit  à  estre  bien  frilleuse, 
et  tousiours  il  falloit  bon  feu,  à  cause 
de  la  mauuaise  senteur,  d'autant  que 
c'estoit  la  dysenterie.  Au  bout  de  cinq 
ou  six  iours  de  tel  seruice,  la  femme  et 
la  fille  dudict  Membertou  vindrent  à  luy  : 
à  cause  dequoy  le  P.  Biard  pria  le  sieur 
de  Biencourt  de  faire  changer  le  malade' 
en  quelque  autre  des  cabanes  de  l'ha- 
bitation, puisqu'il  y  en  auoit  deux  ou 
trois  vuides  ;  parce  qu'il  n'estoit  ny 
beau  ny  bien  séant  que  des  femmes 
fussent  iour  et  nuict  en  leur  cabane,  et 
moins  encore  qu'elles  n'y  fussent,  estant 
la  femme  et  la  fille  du  malade.  D'autre 
part,  la  cabane  estoit  si  petite  que  quand 

on  y  csloit  quatre  assemblez,  Ton  ne  s'y 
pouuoil  tourner. 

Ces  raisons  estoyent  par  trop  eui- 
(1  Miles  ;  mais  lediet  sieur  ne  fut  pas 
d'aduis  qu'on  remuast  le  malade  en 
aucune  des  cabanes  de  l'habitation,  ains 
luy  en  fit  dresser  vne  au  dehors,  où  le 
malade  fut  transporté.  Ce  changement 
ne  luy  profita  point  :  car  il  détériora 
déslors  manifestement  et  mourut  quatre 
ou  cinq  iours  après.  Ce  neantmoins  les 
Iesuites  ne  manquèrent  iamais  de  l'ai- 
der et  assister,  luy  fournissants  toutes 
choses  à  leur  possible,  cl  le  seruants 
iusques  à  sa  mort.  Ce  bon  Sauuage  s'e- 
sta nt  confessé,  et  receu  l'extreme-on- 
clion,  dit  au  sieur  de  Biencourt  qu'il 
vouloit  estre  enterré  aucc  ses  pères  et 
progenileurs.  Le  P.  Biard  résista  fort  à 
ceste  proposition,  l'admonestant  ne  luy 
estre  loisible  estant  Chrestien  de  vou- 
loir estre  enterré  auec  des  Payens 
damnés,  veu  mesme  qu'en  cela  il  bail  - 
leroit  vn  grand  scandale,  d'autant  que 
les  Sauuages  oyants  et  voyants  qu'il 
n'auroit  voulu  estre  enterré  auecques 
nous,  facilement  entreroyent  en  sou- 
beon  qu'il  n'auroit  esté  Chrestien  que 
par  apparence  ;  en  tout  cas  que  tout 
cela  sembleroit  tousiours  vn  mespris  de 
la  sépulture  Chrestienne,  etc.  Le  sieur 
de  Biencourt  répliqua  pour  Membertou 
qu'on  feroit  bénir  le  lieu,  et  qu'on  l'auoit 
ainsi  promis  audit  Membertou.  Le  Père 
Biard  respondit  que  cela  ne  se  pouuoit 
faire  :  d'autant  que  pour  bénir  ledit 
lieu  il  faudroit  déterrer  les  Payens  y 
enseuelis,  ce  qui  seroit  pour  se  faire 
abominer  de  tous  les  Sauuages,  et  sen- 
tiroit  par  trop  son  impieté.  Les  raisons 
ne  seruoyent  de  rien,  parce  que  le  ma- 
lade, estimant  que  le  sieur  de  Biencourt 
fust  de  son  costé,  persistoit  en  sa  déli- 
bération. Le  P.  Biard  pour  leur  donner 
à  entendre  que  cest  affaire  estoit  plus 
important  qu'ils  ne  pensoyent,  leur  dé- 
nonça que  cest  enterrement  se  feroit 
sans  luy,  et  qu'il  le  leur  donnoit  à  en- 
tendre déslors,  protestant  qu'il  renon- 
çoit  à  tous  tels  conseils  et  resolutions, 
et  sur  ce  s'en  alla.  Toutesfois,  à  ce  que 
le  malade  ne  pensast  que  ce  qui  estoit 
deuoir  et  charité  ne  fust  cholerc,    il 


reuint  en  moins  d'vne  heure  après,  et 
retourna  seruir  le  malade  comme  au- 
parauant.  Dieu  fauorisa  son  bon  des- 
sein, car  le  matin  suiuant  le  Sauuage  de 
soy-mesme  changea  d'aduis,  et  dit  vou- 
loir estre  enterré  au  commun  cemetiere 
des  Clnestiens,  à  fin  de  tesmoigner  à 
tous  sa  foy  et  pouuoir  estre  participant 
des  prières  qu'il  y  auoit  veu  faire.  Il 
mourut  en  fort  bon  Chrestien,  et  son 
decés  contrista  fort  les  Iesuites,  car  ils 
l'aimoyent  et  estoyent  aimés  de  luy  ré- 
ciproquement. Souuent  il  leur  disoit  : 
Apprenés  tost  nostre  langage  :  car  quand 
vous  l'aurésapprins  vous  m'enseignerez, 
et  moi  enseigné  deuiendray  prescheur 
comme  vous  autre,  nous  conuertirons 
tout  le  pays.  Les  Sauuages  n'ont  pas 
mémoire  d'auoir  eu  iamais  vn  plus 
grand  Sagamo  ny  plus  autorisé.  Il  estoit 
barbu  comme  vn  François.  Et  pleust  a 
Dieu  que  tous  les  François  fussent  au- 
tant auisés  et  discrets  comme  il  estoit. 
Tel  est  le  récit  véritable  de  la  maladie 
et  mort  de  Membertou.  Sur  lequel  ie 
ne  m'amuseray  pas  plus  long  temps  à 
réfuter  les  calomnies  du  factieux,  estant 
assez  et  icy  et  par  tout  conuaincu.  Par 
quoy  ie  raconte  la  vérité  du  faict  sans 
perdre  le  temps  à  combattre  les  larues. 


CHAPITRE   XVII. 

Le  voyage  à  la  riuiere  S.  Iean,  et  la 
querelle  qui  y  suruint. 

I'ay  dict  cy  deuant  que  le  sieur  de 
Biencourt  auoit  amené  vne  barque  du 
Port  aux  Coquilles,  à  fin  qu'auec  icelle 
il  peust  faire  vn  voyage  iusques  aux 
Armouchiquois.  Ainsi  l'on  appelle  les 
peuples  qui  sont  dés  le  quarante  troi- 
siesme  degré  en  bas  vers  le  Sur-Ouest. 
Leur  commencement  est  désChouacoét, 
et  à  ce  qu'on  dit,  ils  sont  en  grand 
nombre.  La  disette  pressoit  le  sieur  de 
Biencourt  à  ce  voyage  ;  parce  que  ces 
peuples  labourants  et  faisants  prouision 
de  grains,  il  esperoit  par  le  moyen  de 

la  Irocque  ou  autrement  tirer  d'eux 
quelque  secours  pour  se  munir  contre  la 
famine  qui  nous  attendoit  au  pas  de 
l'Hyuer.  Sa  barque  fut  trop  tard  equip- 
pée  pour  vne  si  longue  traicte  :  car  nous 
ne  fusmes  prests  qu'au  troisiesme  d'O- 
ctobre ;  et  encore  voulut-il  aller  à  la 
riuiere  S.  Iean  auant  que  de  prendre 
ces  te  route. 

La  riuiere  de  S.  Iean  est  au  Noroùest 
de  Port  Royal,  y  ayant  entre-deux  la 
Baye  Françoise,  large  de  14.  lieues. 
L'entrée  de  ceste  riuiere  est  fortestroite 
et  très  dangereuse  :  car  il  faut  passer 
au  milieu  de  deux  roches,  desquelles 
l'vne  ietle  sur  l'autre  le  courant  de  la 
marée,  estant  entre  deux  aussi  viste 
qu'vn  traict.  Apres  les  roches,  suit  vn 
affreux  et  horrible  précipice,  lequel  si 
vous  ne  passez  à  propos  et  quand  il  est 
comblé  doucement,  de  cent  mille  bar- 
ques vn  poil  n'eschapperoil  pas,  que 
corps  et  biens  tout  ne  perist. 

Le  ieune  du  Pont  et  le  Capitaine  Mer- 
ueille  s'estoyent  allé  loger  à  quelques 
six  lieues  auant  dedans  ceste  riuiere 
S.  Iean,  n'estants  en  tout  que  sept  ou 
huict,  tous  Maloùins.  Le  sieur  de  Bien- 
court  vouloit  exiger  d'eux  le  Quint  de 
toutes  leurs  marchandises,  parce  qu'ils 
residoyent  dans  le  pays  comme  il  a  esté 
dict  ;  à  ceste  cause  il  auoit  entreprins  ce 
voyage.  Nous  estions  en  tout  seize 
François  et  deux  Sauuages  qui  nous 
conduisoyent. 

Or  comme  nous  nauigions  contre- 
mont,  estants  ja  presque  à  vne  lieue  et 
demy  de  l'habitation  des  Maloùins  sur 
le  commencement  de  la  nuict,  vn  si- 
gnacle  nous  apparut,  qui  nous  espou- 
uanta.  Car  le  ciel  rougit  extraordinai- 
rement  à  costé  de  l'habitation  desdits 
Maloùins,  et  puis  la  rougeur  se  décou- 
pant en  longs  fuseaux  et  lances,  s'en 
alla  fondre  droict  dessus  ceste  maison. 
Cela  se  fit  par  deux  fois.  Nos  Sauuages, 
voyants  ce  prodige,  crièrent  en  leur 
langage  :  Gara,  gara,  Maredo  ;  Nous 
aurons  guerre,  il  y  aura  du  sang.  Les 
François  faisoyent  aussi  des  Almanachs 
là  dessus,  chacun  selon  son  sens.  Nous 
arriuasmes  au  deuant  de  leur  habitation 
ja  la  nuict  toute  close,  et  n'y  eut  autre 


chose  pour  lors,  sinon  que  nous  les  sa- 
luasmes  d'vn  coup  de  fauconneau,  et 
ils  nous  respondirent  d'vn  coup  de 
pierrier. 

Le  matin  venu  et  les  prières  accou- 
stumées  faictes,  deux  Maloùins  se  pré- 
sentèrent à  la  riue,  et  nous  signifièrent 
qu'on  pouuoit  aborder  pacifiquement  ; 
ce  qu'on  fit.  On  sceut  d'eux  que  leurs 
Capitaines  n'y  estoyent  point,  ains  s'en 
estoyent  allez  bien  haut  contre  la  ri- 
uiere, despuis  trois  iours,  et  qu'on  ne 
sçauoit  quand  ils  reuiendroyent.  Cepen- 
dant le  P.  Biard  s'en  alla  préparer  son 
Autel,  et  célébra  la  saincte  Messe. 

Apres  la  Messe  le  sieur  de  Biencourt 
posa  vn  corps  de  garde  à  la  porte  de 
l'habitation,  et  des  sentinelles  tout  à 
l'entour.  Les  Maloùins  furent  bien 
estonnés  de  ceste  façon  de  faire.  Les 
plus  timides  s'estimoyent  estre  perdus, 
les  plus  courageux  en  escumoyent  et 
despitoyent. 

La  nuict  venue  et  ja  close,  le  Capi- 
taine Merueille  s'en  reuint  à  son  logis, 
ne  sçachant  rien  de  ses  hostes.  La  sen- 
tinelle l'oyant  approcher  cria  son  qui- 
va-là  ?  Le  Maloùin  qui  pensoit  que  ce 
fust  quelqu'vn  des  siens,  respondit  se 
mocquant  :  Mais  qui  va  là  toy-mesme  ? 
Et  tousiours  poursuiuoit  auançant.  La 
sentinelle  tout  de  bon  luy  delascha  son 
mousquet  contre  ;  et  bien  merueille  fut 
que  Merueille  ne  fut  ny  tué  ny  blessé. 
Mais  il  fut  bien  estonné  et  plus  encore 
voyant  aussi  tost  des  gensd'armes  sur 
soy  l'espée  nuë,  qui  le  saisirent  et  em- 
menèrent dans  la  maison,  comme  vous 
pouuez  penser  en  tel  accident  que  font 
gens  de  pouldre  et  de  corde  ;  leurs  crys, 
leurs  menaces  et  leurs  faicts.  Le  pauure 
homme  ne  se  trouuoit  point  bien  de  sa 
personne  ja  dés  plusieurs  iours,  et  lors 
il  estoit  tout  harassé  du  chemin.  Plu- 
sieurs inconueniens  de  perte  et  de  ma- 
ladie luy  estoyent  arriuez  ceste  année 
là,  comme  pour  l'accabler.  Partant  se 
voyant  ainsi  tombé  comme  dans  vn 
abysme  subitement,  il  ne  sçauoit  où  il 
estoit.  Il  se  coucha  auprès  du  feu  tout 
de  son  long,  se  lamentant  ;  les  gardes 
estoyent  tout  à  l'entour  de  luy.  Le  Père 
Biard,  voyant  la  confusion  en  laquelle 


Relation  de  la  Nouuellc  France. 


35 


esloit  toute  la  maison,  et  n'y  pointant 
donner  ordre,  se  mit  à  prier  Dieu  au 
pied  d'vn  banc  qui  estoit  contre  vn  des 
lict  assez  loin  du  l'eu.  Merueille,  ayant  eu 
quelque  respit  pour  sentir  ses  misères 
et  se  recognoistre,  et  ayant  apperceu  le 
P.  Biard  ([ni  priait,  se  louant  subitement 
en  sursaut,  tout  troublé,  et  à  coup  s'alla 
ielter  à  genoux  auprès  dudict  Père,  à 
qui  neantmoins  il  n'auoit  iamais  parlé 
auparauant,  et  luy  dit  :  Mon  Perc,  ie 
vous  prie,  confessez-moy,  ie  suis  mort. 
Le  P.  Biard  se  leua  pour  le  consoler, 
s'apperecuant  bien  qu'il  estoit  troublé. 
Tout  le  corps-de-garde  tourna  les  yeux 
de  mesme  sur  eux,  et  chacun  aduisoit 
autour  de  soy  s'il  y  auoit  rien  à  craindre. 
De  fortune  ou  à  dessein,  comme  que 
ce  soit,  ie  n'en  sçay  rien,  vn  certain 
eceruellé  va  trouuer  à  deux  bons  pas 
de  Merueille  vn  poictrinal  tout  chargé, 
amorcé,  le  chien  abatu,  ets'escria  :  0  le 
traistre  !  il  auoit  enuie  de  se  saisir  de 
ce  poytrinal,  et  faire  quelque  coup.  Le 
Maloùin  respondit  que  cela  ne  pouuoit 
estre,  pareeque  dés  sa  venue  il  auoit 
tousiours  esté  entre  leurs  mains  ;  et 
parlant  il  estoit  impossible  qu'il  eust 
préparé  ny  mesme  veu  ce  poytrinal,  et 
que  quand  mesmes  il  l'eust  veu,  qu'il  en 
estoit  trop  loin  pour  s'en  saisir  sans 
estre  preuenu.  Mais  non  obstant  tout 
son  dire,  il  fut  garrotté,  luy  et  trois  de 
ses  gens  qui  sembloyent  estre  les  plus 
mauuais. 

Merueille  estoit  garrotté  les  mains 
derrière  le  dos,  et  si  estroictement  que 
ne  pouuant  prendre  aucun  repos,  il  se 
lamenloit  fort  pitoyablement.  Le  Père 
Biard  en  ayant  compassion,  pria  le  sieur 
de  Biencourt  de  faire  deslier  cest  affligé, 
lequel  il  plegeoit  corps  pour  corps,  allé- 
guant que  si  on  se  craignoit  dudit  Mer- 
ueille, qu'on  l'enserrast  dans  vn  des  licts 
faicts  à  la  Chartreuse,  et  qu'il  se  lien- 
droit  à  la  porte  à  fin  de  luy  empescher 
la  sortie  ;  que  si  on  entendoit  du  re- 
muement, qu'on  frappast  sur  luy  aussi- 
lost  que  sur  l'autre.  Le  sieur  de  Bien- 
court  accorda  au  P.  Biard  sa  demande, 
et  Merueille  fut  deslié  et  confiné  dans  vn 
des  licts,  le  P.  Biard  estant  à  la  porte. 

Or  quelle  fut  ceste  nuict,  ie  ne  vous 


le  sçaurois  expliquer  :  car  elle  passa 
toute  en  alarmes,  en  escopeterie  et  im- 
petuosil.cz  de  quelques-vns,  telles  qu'à 
bon  droict  pouuoit-on  craindre  que  les 
prognostiques  veus  au  ciel  la  nuict  pré- 
cédente n'eussent  lors  leurs  effects  san- 
guinaires en  terre.  Le  P.  Biard  fit  pro- 
messe de  ramenteuoir  ce  bénéfice  ton  le 
sa  vie,  s'il  plaisoit  à  Dieu  de  brider  ces 
esprits  mutins  et  meurtriers  qui  sem- 
bloyent d'estre  estachés  et  voler  par 
dessus  la  maison  atlendans  leur  curée. 
Dieu  par  sa  bonté  l'exauça,  et  les  fer- 
uentes  prières  du  Capitaine  Merueille, 
car  certes  il  monstra  vn  cœur  vrayment 
Chrestien  dés  qu'il  fut  à  part  deslié,  ne 
cessant  quasi  toute  la  nuict  de  louer  et 
bénir  son  Créateur,  nonobstant  toutes 
les  algarades  qui  luy  furent  faictes  ;  et 
le  matin  venu  il  se  confessa  et  fit  son 
bon-iour,  luy  et  trois  de  ses  gens  auec 
vne  grande  tranquillité  d'esprit.  De  vray 
c'est  vn  exemple  bien  rare  et  bien  ex- 
cellent à  qui  sçait  estimer  la  vertu. 

L'apres-disnée  le  P.  Biard  demanda 
congé  d'aller  trouuer  du  Pont,  sous  pro- 
messe du  sieur  de  Biencourt,  que  tout 
bon  traictement  luy  seroit  faict.  Mais 
comme  ledict  Père  fut  à  vn  quart  de 
lieuë,  de  soy-mesme  ledict  du  Pont 
arriua,  et  toutes  esmotions  furent  ac- 
coisées.  Le  sieur  de  Biencourt  em- 
prunta la  barque  de  Merueille  et  l'em- 
mena auec  soy,  et  vn  des  Maloiiins, 
qui  despuis  mourut  de  maladie  à  Port 
Royal. 


CHAPITRE   XVIII. 

Le  voyage  de  Quinibequi,   et  le  retour 
à  Port  Royal. 

Nous  auons  remarqué  peu  auparavant 

que  ce  voyagea  la  riuiere  n'estoit  qu'vn 
destour  du  plus  grand  entreprins  aux 
Armouchiquois  pour  auoir  du  bled. 
Comme  donc  nous  eussions  ainsi  tran- 
sigé auec  les  Maloiiins,  nous  mismes  la 
voile  au  vent,  prenants  la  route  des 

Armouchiquois.    Auant  que  partir,  le 
sieur  du  Pont  et  Merueilie  prièrent  le 
P.  Biard  de  vouloir  demeurer  auec  eux  ; 
mais  il  leur  respondit,  que  pour  lors  il 
ne  le  pouuoit  faire,  d'autant  que  ce  ne 
luy  seroit  point  beau  de  quitter  le  sieur 
de  Biencourt  en  vn  voyage  tant  péril- 
leux, et  qu'il  importoit  à  sa  charge  de 
recognoistre  les  gens  et  disposition  des 
lieux,  et  peu  à  peu  domestiquer  le  sens 
des  Sauuages  à  la  veuë,  vs  et  façon  du 
Christianisme,  les  visitant  et  leur  en 
donnant  quelque  goust  de  pieté,  bien 
que  ce  ne  fust  qu'en  passant  ;  mais  qu'il 
esperoit  auec  la  bénédiction  de  Dieu,  le 
voyage  accomply,  de  venir  passer  l'Hy- 
uer  auec  eux,  et  auec  leur  ayde  com- 
poser son  Catéchisme.   A  quoy  il  pria  le 
sieur  du  Pont  de  se  préparer,  s'enque- 
rant  des  Sauuages  de  la  propriété  des 
mots,  qui  peuuent  correspondre  à  ceux 
de  nostre  langue  et  religion  ;  et  à  fin 
qu'il  le  peust  faire  commodément,  il  luy 
laissa  vue  explication  bien  ample  des 
principaux  articles  de  nostre  sainte  foy. 
Nous  arriuasmes  à  Kinibequi  sur  la 
fin  d'Octobre.  Kinibequi  est  vne  riuiere 
proche  des  Armouchiquois,  à  quarante 
trois  degrez  et  deux  tiers  d'eleuation,  et 
au  Surouest  de  Port  Royal,  à  soixante 
dix  lieues  ou  enuiron.    Elle  a  deux  em- 
boucheures  bien  grandes,  distantes  l'vne 
de  l'autre  au  moins  deux  lieues  ;  elle  a 
aussi  plusieurs  bras  et  Isles  qui  la  dé- 
coupent.  Au  reste,  belle  et  grande  ri- 
uiere, mais  nous  n'y  vismes  point  de 
bonnes  terres,  non  plus  qu'à  la  riuiere 
S.  Iean.    On  dit  toutesfois  qu'en  haut 
loin  de  la  mer,  elles  y  sont  fort  belles, 
et  le  séjour  agréable,  et  que  les  peuples 
y  labourent.    Nous  ne  montasmes  pas 
plus  auant  de  trois  lieues  ;  nous  tour- 
noyâmes par  tant  de  vireuoltes  et  sau- 
tâmes tant  de  précipices,  que  grand  mi- 
racle de  Dieu  fut  que  nous  ne  perismes 
plusieurs  fois.    Aucuns  de  nos  gens  s'é- 
crierent  par  deux   diuerses  fois,  que 
nous  estions  perdus  ;  mais  ils  crièrent 
auant  le  temps.    Nostre  Seigneur  en 
soit  beny.  Les  Sauuages  nous  emmiel- 
loyent  de  l'espérance  d'auoir  du  bled, 
puis  ils  changèrent  la  promesse  du  bled 
en  trocque  de  Castors. 


Or  pendant  qu'on  faisoit  ceste  trocque, 
le  P.  Biard  s'en  estoit  allé  en  vne  Isle 
proche,  auec  vn  garçon,  pour  célébrer  la 
saincte  Messe.   Les  Sauuages  à  l'occa- 
sion de  la  traicte  qui  se  deuoit  faire,  se 
reietterent  fort  auidement  et  à  la  foule 
dans  nostre  barque,  de  curiosité  (comme 
i'estime),pource  qu'ils  ne  voyent  pas  sou- 
uent  tels  spectacles.   Nos  gens  auoyent 
peur  que  ce  ne  fust  malice,  et  que  soubs 
couleur  de  trocque,  ils  ne  se  voulussent 
saisir  de  la  barque  :  aussi  s'estoyent-ils 
armez  et  barricadez  à  fin  de  n'estre  sur- 
prins.  Voyant  donc  que  nonobstant  leurs 
menaces  et  crieries,  ils  ne  cessoyent 
d'entrer  à  la  fde,  et  que  ja  ils  estoyent 
bien  trente  sur  le  tillac,  ils  cuiderent 
que  tout  à  faict  c'estoit  à  bon  jeu,  qu'on 
les  vouloit  surprendre,  et  ja  couchoient 
en  ioue  pour  tirer.    Monsieur  de  Bien- 
court  a  souuent  dit  et  souuent  répété 
despuis,  qu'il  eut  plusieurs  fois  sur  la 
langue  de  crier,  tuë,  tue  ;    mais  que 
ceste  considération  le  retint,  que  le  Père 
Biard    estoit  à  terre,    qui  ne  falliroit 
d'estre    massacré  si  l'on  mesfaisoit  à 
aucun    Sauuage.     Ceste   considération 
obligea  le  Père  Biard,  et  nous  sauua 
trestous  :  car  si  l'on  eust  commencé  la 
charge,  il  n'est  pas  croyable  qu'on  eust 
iamais  peu  eschapper  la  chaude  choie  et 
furieuse  poursuite  des  Sauuages,  dedans 
une  riuiere  qui  a  tant  de  tours  et  re- 
tours, et  souuent  bien  estroicts  et  pé- 
rilleux, outre  que  de  cent  ans  après 
ceste  coste  n'eustpeuestrereconciliable 
ny  hospitalière  aux  François,  tant  les 
Sauuages  eussent  eu  ceste  offense  dessus 
le  cœur.  Dieu  doncques  nous  sauua  par 
ceste  considération.  Et  de  là  tous  Capi- 
taines retiendront  de.  n'estre  point  trop 
subits  aux  exécutions  de  périlleuse  suite. 
Or  les  Sagamos  s'apperceuans  d'eux-, 
mesmes  de  la  iuste   appréhension  ou 
leurs  gens  poussoient  nos  François,  se 
prindrent  à  les  retirer  hastiuement,  et 
mirent  ordre  à  la  confusion. 

Ce  peuple  ne  monstre  point  d'estre 
meschant,  quoy  qu'il  aye  deffaict  les 
Anglois  qui  vouloyent  habiter  parmy 
eux  l'an  1608.  et  1609.  Ils  s'excusoient 
à  nous  de  ce  faict,  et  nous  racontoient 
les  outrages  qu'ils  auoyent  receus  desdits 

Anglois,  cl  nous  flaltoycnt,  disana  qu'ils 
nous  aymoient  bien,  parce  qu'ils  sça- 
uoient  que  nous  ne  fermions  point  nos 
portes  aux  Saunages  comme  les  Anglois, 
et  que  nous  ne  les  chassions  pas  de 
nostre  table  à  coups  de  baston,  ny  ne 
les  faisions  point  mordre  à  nos  chiens. 
Ils  ne  sont  point  larrons  comme  les  Ar- 
mouchiquois,  et  sont  les  plus  grands 
harangueurs  du  monde  ;  ils  ne  font  rien 
sans  cela.  Le  P.  Biard  les  alla  voir  par 
deux  fois,  et  (ce  qu'il  faisoit  par  tout) 
pria  Dieu  en  leur  présence,  et  leur 
montra  des  images  et  marques  de  nostre 
créance,  lesquelles  ils  baisoient  volon- 
tiers, faisants  faire  le  signe  de  la  saincte 
Croix  à  leurs  enfans,  qu'ils  luy  offroyent 
à  fin  qu'il  les  benist,  et  oyoient  auec 
attention  grande  et  respect  ce  qu'on 
leur  annonçoit.  Le  mal  esloit  qu'ils  ont 
vne  langue  toute  diuerse,  et  falloit 
qu'vn  Sauuage  seruist  de  truchement, 
lequel  sçachant  bien  peu  de  la  Religion 
Chrestienne,  se  bailloit  neanlmoins  du 
crédit  enuers  les  autres  Sauuages  ;  et  à 
voir  sa  contenance  et  ouyr  son  long 
parler,  il  faisoit  grandement  du  Docteur: 
si  bien  ou  mal,  ie  m'en  rapporte. 

Nous  fusmes  à  Kinibequi  iusques  au 
quatre  ou  cinquiesme  de  Nouembre, 
saison  ja  tropauancée  pour  passer  outre 
selon  nostre  premier  dessein  :  c'est  pour 
quoy  le  sieur  de  Biencourt  se  mit  au  re- 
tour, d'autant  qu'il  pensoit  estre  moindre 
mal  de  souffrir  l'Hyuer  et  la  disette  à  Port 
Royal,  y  estans  bien  logés  et  chauffés, 
et  attendants  la  miséricorde  de  Dieu, 
que  non  pas  de  risquer  sur  mer  en  vn 
temps  de  tempeste  parmy  des  Barbares 
et  ennemis,  ayant  encore  de  plus  la 
faim  à  craindre,  car  nos  prouisions 
commençoyent  fort  à  faillir  :  ainsi  donc, 
nous  nous  adressasmes  à  Pentegoet, 
pour  nous  en  retourner  à  Port  Royal. 

A  Pentegoet  nous  trouuasmes  vne  as- 
semblée de  quatre  vingts  canots  sau- 
uages et  vne  chaloupe  ;  c'estoit  en  tout 
enuiron  trois  cents  âmes.  De  là  nous 
repassasmes  à  l'Isle  saincte  Croix,  où 
Plastrier  nous  donna  deux  barils  de  pois 
ou  de  febues  :  l'vn  et  l'autre  nous  fut 
vn  bien  grand  présent. 

Icy  le  P.  Biard  supplia  le  sieur  de 


Biencourt  de  le  faire  passer  à  lariuiere 
S.  Iean,  à  ce  qu'il  peust  aller  trouuer  du 
Pont  et  trauailler  au  Catéchisme,  ainsi 
qu'ils  auoyent  conuenu  au  départ.  Mais 
ledit  sieur  ne  luy  voulut  point  accorder 
sa  requeste,  sinon  aux  conditions  qu'il 
entretinst  et  nourrist  auec  soy  les  ma- 
telots qui  le  conduiroyent  iusques  au 
Printemps  suiuant,  condition  totalement 
impossible.  Ainsi  fallut  qu'il  laissast 
son  Catéchisme,  et  s'en  reuinst  auec 
les  autres  à  Port  Royal,  à  son  grand 
regret. 

Tandis  que  nous  estions  en  voyage, 
aucun  n'estoit  resté  dans  l'habitation  de 
Port  Royal,  sinon  le  P.  Enemond  Masse 
et  vn  ieune  Parisien,  appelle  Valentin 
Pageau.  Ledit  Père  viuoit  en  Hermite 
bien  austère,  ne  voyant  aucun,  sinon 
quelquefois  deux  ou  trois  François  qui 
labouroyent  à  deux  lieues  de  là,  et  si 
par  fortune  quelque  Sauuage  passoit. 
Le  P.  Biard  tomba  peu  après  son  retour 
en  vne  légère  maladie,  mais  lente  et 
chronique,  qui  donna  subiect  de  charité 
au  dit  Père  Enemond. 

On  leur  auoit  assigné  vn  garçon  pour 
les  aider  en  leurs  nécessités,  et  ils 
l'auoyent  accommodé  bien  honneste- 
ment  ;  mais  il  les  quitta  au  gros  des 
neges  et  au  cœur  de  l'Hyuer. 

Les  neges  commencèrent  le  26.  de 
Nouembre,  et  auec  elles  (ce  qui  faschoit 
le  plus)  le  retranchement  des  viures. 
On  ne  donnoit  à  chaque  personne  pour 
toute  la  sepmaine,  qu'enuiron  dix  onces 
de  pain,  demi  liure  de  lard,  trois  escuel- 
lées  de  pois  ou  de  febues,  et  vne  de 
pruneaux.  Les  Iesuites  n'en  eurent  ja- 
mais plus,  ny  autrement  qu'vn  chacun 
de  la  troupe,  et  est  mensonge  tres-im- 
pudent  ce  que  le  factieux  allègue  du 
contraire. 

Pendant  tout  ce  temps  les  Sauuages 
ne  nous  venoyent  point  voir,  sinon  ra- 
rement quelques-vns  de  la  maison  de 
Membertou,  pour  nous  apporter  quelque 
présent  de  leur  chasse.  C'estoit  lors 
bonne  feste  et  jouine  :  nos  gens  en  re- 
prenoient  vn  peu  de  courage.  Ce  qui 
faschoit  le  plus  estoit  l'appréhension  du 
temps,  quand  on  consideroit  l'estenduë 


38 


Relation  de  la  Nouuelle  France. 


longue  des  mauuais  moys  qu'on  auoit  à 
passer. 

Les  Jésuites  taschoient,  et  en  priué  et 
en  public,  de  consoler  tous,  et  vn  chacun 
parmy  ceste  misère.  Et  aduint,  que  le 
troisiesme  Dimanche  après  Noël,  auquel 
on  lit  l'Euangile  Vinum  non  habent,  le 
P.  Biard  exhorta  la  Compagnie  à  bien 
espérer,  et  prendre  la  glorieuse  vierge 
Marie  pour  aduocate  entiers  son  miséri- 
cordieux fils,  en  toutes  nécessités,  et 
spirituelles  et  corporelles,  estant  ainsi, 
que  par  son  intercession  iamais  le  vin 
de  consolation  ne  manque  à  ceux  qui 
l'ont  pour  hostesse  et  pour  mère.  Le 
seruice  finy,  le  P.  Biard,  s'adressant  au 
sieur  de  Biencourt  et  luy  monstrant  les 
compagnons,  luy  dit  en  riant,  Vinum 
non  habent,  le  priant  de  leur  en  donner 
de  ce  peu  qui  restoit,  adioustant  que  le 
cœur  luy  disoit  qu'on  auroit  bien  tost 
secours,  et  au  plus  long  dans  le  moys 
qui  couroit,  sçauoir  est  dans  Ianuier, 
et  que  peut-estre  verroit-on  qu'il  deui- 
neroit  sans  y  penser.  Les  Compagnons 
furent  bien -aises,  et  se  gaudissants 
après  auoir  beu,  disoyent  :  Or  bien 
nous  voycy  de  bon  courage  pour  at- 
tendre si  le  Père  sera  point  Prophète. 
Et  certes  il  le  fut  de  bonne  aduenture  : 
car  vn  nauire  nous  arriua  iustement 
huict  iours  après,  lequel  il  nous  fallut 
aller  quérir  assez  loin. 


CHAPITRE   XIX. 

Comme  Madame  la  Marquise  de  Guer- 
cheuille  obtint  du  lioy  les  terres  de  la 
Nouuelle  France,  et  le  secours  qu'elle 
y  moyenna. 

Le  sieur  de  Potrincourt  estant  reuenu 
en  France  au  moys  d'Aoust  de  l'an 
1611.  ainsi  qu'a  esté  dit  cy  deuant, 
esuentoit  de  tous  costés  la  trace  et  le 
moyen  de  pouuoir  secourir  ses  gens, 
lesquels  il  sçauoit  ne  pouuoir  long  temps 
durer  sans  renfort  et  rauitaillement 
nouueau.    La  peine  estoit  de  trouuer 


quelque  bon  iEole,  Roy  des  Autans  Bur- 
sins,  qui  les  voulust  donner  non  comme 
ils  le  furent  à  Ylysses,  liés  dans  le  cuir 
pour  ne  souffler  pas,  ains  déliés  et  de 
bon  cours  pour  bouffer  dans  les  voiles, 
car  sans  cela  point  de  nauire  ne  sçauroit 
auancer.  Or  considérant  que  Madame 
la  Marquise  de  Guercheuille  affection- 
noit  extrêmement  la  conuersion  des 
Sauuages  ;  qu'elle  auoit  ja  procuré  des 
aumosnes  aux  Iesuites,  à  laquelle  il 
faisoit  fort  bon  accueil,  et  voyant  que 
plusieurs  rares  vertus  brilloyent  en  elle, 
il  cuida  qu'elle  pourroit  bien  encliner  à 
ceste  bonne  œuure.  Il  lui  en  parla,  et 
ladicte  Dame  respondit,  que  volontiers 
elle  entreroit  en  l'association  que  le 
sieur  Robin  et  les  Iesuites  auoyent 
auecques  luy  pour  le  secours  de  Canada, 
moyennant  que  ce  fust  de  la  bonne  vo- 
lonté des  associés,  et  qu'elle  les  aideroit 
tretous  de  bonne  affection.  Yous  pouuez 
estimer  si  les  Iesuites  deuoyent  résister 
à  ceste  proposition,  ou  si  le  sieur  Robin 
en  estoit  malcontent,  à  qui  ja  Canada 
ne  pesoit  que  trop.  Ainsi  donc  contrat 
fut  passé  d'association,  ladicte  Dame 
estant  à  ce  auctorisée  par  le  sieur  de 
Liencourt  premier  Escuyer  de  sa  Ma- 
jesté etGouuerneur  de  Paris,  son  honoré 
et  digne  mary.  Par  ce  contract  estoit 
arresté  qu'icelle  Dame  donneroit  pré- 
sentement mille  escus  pour  la  cargaison 
d'vn  nauire,  et  moyennant  ce  elle  en- 
treroit en  part,  et  des  profits  que  le 
dit  nauire  rapporteroit  du  pays,  et  des 
terres  que  sa  Majesté  auoit  donné  audit 
sieur  de  Potrincourt,  ainsi  qu'il  est  am- 
plement porté  dans  la  minute.  En  ce 
contract,  le  sieur  de  Potrincourt  se  re- 
serue  Port  Royal  et  ses  terres,  et  dit 
n'entendre  point  qu'il  entre  en  diuision, 
ny  communication  des  autres  Seigneu- 
ries, Caps,  Haures  et  Prouinces  qu'il 
donne  à  entendre  d'auoir  audit  pays, 
outre  Port  Royal.  Or  Madame  la  Mar- 
quise somma  le  dit  sieur  de  Potrincourt 
de  produire  les  papiers  et  instruments 
par  lesquels  il  constast  de  ces  siennes 
appartenances  et  domaine  si  grand  ;  il 
s'excusa  disant  qu'il  les  auoit  laissés  en 
la  Nouuelle  France.  Ceste  response  fit 
soubçonner  ladicte  Dame,  et  comme  elle 

est  prudente,  engin  ne  luy  manqua  pas 
pour  se  garder  tl'estre  surprise  :  car 
elle  fit  auec  le  sieur  Pierre  du  Gua,  dit 
de  Monts,  qu'il  luy  retrocedast  tous  les 
droicts,  actions  et  prétentions  qu'il 
auoit,  et  auoit  oneques  eu  en  la  Nou- 
uelle  France  à  cause  de  la  donation  à 
luy  faicte  par  feu  Henry  le  Grand.  Item 
d'autre  part,  elle  impetra  lettres  de  sa 
Majesté  à  présent  régnant,  par  les- 
quelles donation  luy  est  faicte  de  nou- 
ueau  de  toutes  les  terres,  ports  et 
haures  de  la  Nouuelle  France  dés  la 
grande  riuiere  iusques  à  la  Floride, 
hormis  seulement  Port  Royal.  Et  en 
ceste  façon  celuy  qu'on  eust  pensé  estre 
le  plus  fin,  se  retrouua  contre  son  opinion 
serré  et  confiné  comme  en  prison  de- 
dans son  Port  Royal  ;  parce  qu'en  vérité 
il  n'a,  ny  n'a  iamais  eu  autres  terres, 
caps  ny  haures,  isles  ny  continent, 
sinon  Port  Royal  et  sa  coste.  Là  où 
maintenant  ladicte  Dame  tient  tout  le 
reste  par  double  tiltre,  sçauoir  est,  et 
de  donation  ou  cession  du  sieur  de 
Monts,  et  de  donation  nouuelle  faicte 
par  sa  Majesté  à  présent  régnant. 

Or  icelle  craignant,  que  son  argent  ne 
fist  naufrage  auant  que  de  monter  sur 
mer,  elle  l'auoit  confié  entre  les  mains 
d'vn  Iesuite  coadiutcur,  qu'on  enuoyoit 
à  la  Nouuelle  France  pour  aider  les 
Prestres  qui  ja  y  estoyent.  Le  Iesuite 
deuoit  consigner  cet  argent  à  Dieppe 
entre  les  mains  d'vn  marchand  qui  l'em- 
ployast  en  l'achept  de  victuailles,  mar- 
chandises et  affrètement  ;  mais  il  fut 
trop  à  la  bonne  foy,  car  à  la  réquisition 
du  sieur  de  Potrincourt,  il  s'en  laissa 
tirer  quatre  cents  escus  sans  autre  cau- 
tion que  d'en  retirer  vne  cedule.  Ainsi 
il  n'y  eut  que  six  cents  escus  employez 
en  tout  cet  affrètement,  empiète  bien 
digne  de  Canada. 

Ce  n'est  pas  tout.  Le  sieur  de  Potrin- 
trincourt  commit  à  l'administration  du 
nauire  et  maniement  des  affaires  vn 
certain  sien  seruiteur,  appelle  Simon 
Imbert,  anciennement  tauernier  à  Pa- 
ris, et  alors  cherchant  parmy  les  bois 
de  la  Nouuelle  France  dequoy  payer  ses 
créanciers.    Le  nauire  appai  tenoit  à  vn 


Capitaine    appelle   Nicolas   l'Abbé,    de 
Dieppe,  honnesle  et  sage  personne. 

Ce  nauire  donc  ainsi  esquipé  et  frété 
partit  de  Dieppe  le  31.  de  Décembre  au 
plus  fort  de  l'hyuer,  et  paruint  heu- 
reusement à  Port  Royal  le  23.  de  Ianuier 
en  l'un  suiuant  1612.  n'ayant  consumé 
que  deux  moys  en  chemin. 


CHAPITRE  xx. 

Le  commencement  des  disputes  entre  le 
sieur  de  Biencourt  et  les  Iesuisles,  et 
les  causes  dHcelles,  l'accusation  qu'on 
fit  de  Gilbert  du  Thet,  et  sa  défense. 

La  ioye  fut  grande  aux  secourus  de 
ceste  arriuée  de  nauire,  pour  l'estroicte 
nécessité  où  ils  se  retrouuoyent,  et  les 
frayeurs  qu'ils  auoyent  conceuës  de  l'a- 
uenir.  '  Mais  ceste  resiouissance  ne  fut 
pas  longue,  le  sieur  de  Biencourt  n'e- 
stant point  à  son  aise  dés  que  Simon 
Imbert  luy  eut  porté  nouuelles  de  l'asso- 
ciation faicte  auec  Madame  la  Marquise 
de  Guercheuille.  Or,  parce  que  le  Iesuite 
Gilbert  du  Thet,  estant  dans  le  nauire, 
quoy  qu'il  ne  se  fust  meslé  des  affaires, 
toutesfois  n'auoit  pas  esté  si  borgne 
(comme  l'on  dit)  qu'il  n'y  eust  lousiours 
veu  d'vn  œil,  comme  il  en  auoit  charge 
et  commandement,  iceluy  doneques, 
pour  s'acquitter  de  son  deuoir  et  garder 
le  droict,  s'en  allant  trouuer  le  sieur  de 
Biencourt,  en  présence  du  P.  Biard  luy 
dit  :  Qu'il  s'esmerueilloit  bien  fort,  que 
Simon  Imbert  ayant  eu  l'administration 
de  tout  l'embarquement,  ce  neantmoins 
il  n'auoit  apporté  aucun  rooleny  charte- 
partie,  ny  mémoire  de  ce  qui  auoit  esté 
embarqué,  ny  où,  ny  comment  l'argent 
de  Madame  la  Marquise  auoit  esté  em- 
ployé ;  qu'il  deuoit  bien  l'auoir  faict 
au  moins  pour  justification  de  sa  probité 
et  bonne  foy  mesmes,  puisqu'il  apportoit 
plusieurs  marchandises  qu'il  asseuroit 
estre  à  luy  en  propriété,  et  desquelles 
on  pourroit  auoir  soubçon  qu'il  se  fust 
accommodé  au  détriment  de  la  dicte 

Dame  et  d'eux  ;  qu'ils  ne  vouloyent 
point  l'accuser  auant  que  de  l'auoir 
trouué  coulpable,  neantmoins  qu'auant 
aussi  de  le  recogrioistre  non  coulpable, 
il  y  auoit  bien  dequoy  s'enquérir  en  tout 
cela  et  mesme  de  ce  qu'il  auoit  vendu  à 
Dieppe  du  bled  qui  luy  auoit  esté  donné 
pour  l'embarquement,  chose  qui  tour- 
noit  au  grand  preiudice  de  l'habitation, 
laquelle  defailloit  principalement  en 
victuailles  ;  item  qu'il  comptoit  sept 
barils  de  Galette  despensez  durant  le 
voyage,  et  il  ne  disoit  rien  que  de  ces 
sept  il  y  en  auoit  deux  qu'vn  certain 
Robert  de  Rouen  auoit  fournis  pour  sa 
part  :  car  en  ceste  façon  il  ne  falloit  pas 
compter  sur  la  compagnie  sept  barils, 
ains  cinq  tant  seulement  ;  qu'on  sup- 
plioit  le  dit  sieur  de  s'enquester  de  tout 
l'affaire  prudemment,  et  s'y  conduire 
tousiours  comme  nous  deuons  par  tout, 
auec  charité  et  retenue.  Telle  fut  la 
simple  remonslrance  que  luy  fit  le  Ie- 
suite,  et  le  sieur  de  Biencourt  a  souuent 
depuis  rendu  tesmoignage  qu'on  ne  luy 
pouuoit  indiquer  ce  mesnage  auec  plus 
de  modestie  que  l'on  fit.  Neantmoins 
au  lieu  de  faire  ce  dequoy  on  l'auoit 
requis,  et  à  quoy  il  estoit  tenu,  il  s'en 
alla  rapporter  le  tout  audit  Simon  Im- 
bert,  adioustant  que  le  Iesuite  coadiu- 
teur  l'auoit  accusé. 

Or  quels  conseils  furent  prins  là-des- 
sus, et  quelles  menées  ou  prétentions, 
ie  n'en  sçay  rien.  Tant  y  a  que,  comme 
de  petites  exhalaisons  et  vapeurs  qui  au 
commencement  ne  sont  rien,  s'esleuent 
d'espaisses  nuées,  vents  furieux  et  hor- 
ribles tempestes  qui  à  traict  de  temps 
s'effarouchent  et  gastent  les  campagnes 
et  moissons,  ainsi  de  ce  peu  de  cause 
par  l'agitation  de  l'esprit  malin  se  grossit 
en  vn  tourbillon  malencontreux  de  dis- 
corde, qui  a  dissipé  et  rauagé  tous  les 
fruicts  et  les  espérances  de  ce  premier 
essartement.  Car  Imbert  luy  dépeignit 
l'association  faicte  auec  la  Dame  Mar- 
quise de  Guercheuille  comme  vn  moyen 
inuenté  par  les  Iesuites,  à  fin  de  l'ex- 
pulser hors  de  ses  amples  Seigneuries 
de  Canada. 

Or  les  Iesuites  n'estants  point  aises 
de  se  voir  loger  en  si  ioly  predicament, 


par  deux  fois,  en  présence  du  sieur  de 
Biencourt  et  de  toute  l'habitation,  con- 
uainquirent  de  fausseté  ledit  Imbert  par 
les  tesmoins  mesmes  qu'il  alleguoit,  et 
en  la  seconde  le  pressèrent  tellement 
qu'il  fut  contrainct  de  dire  qu'il  auoit 
esté  yure  quand  il  auoit  ainsi  parlé. 
Desquelles  vérités  et  innocence;  y  a 
bons  et  authentiques  actes  et  tesmoi- 
gnages  faicts  et  rendus  juridiquement  à 
Dieppe  par  deuant  le  Magistrat,  après  le 
retour  du  nauire. 


CHAPITRE   XXI. 

Vn  voyage  du  P.  Ennemond,  meslé  à  vn 
autre  du  P.  Biard. 

Ma  reconciliation  ayant  esté  faicle 
depuis,  et  toutes  choses  pacifiées,  les 
Iesuites  se  r'adonnantà  l'estude  et  ap- 
prentissage du  langage  saunage  estimè- 
rent vn  bon  moyen  de  s'y  constraindrc 
et  d'apprendre  mieux  les  vs,  façons  de 
vies  du  pays,  s'ils  alloyent  et  demeu- 
royent  auec  les  naturels,  errans  et  cou- 
rans  auec  eux  par  monts  et  par  vallées, 
et  viuans  à  leur  mode  quant  au  ciuil  et 
corporel.  Ils  s'offrirent  à  Louis  Mem- 
bertou  pour  en  ceste  façon  demeurer 
auec  luy,  s'il  luy  plaisoit  l'agréer,  ce 
qu'il  accepta  fort  volontiers.  Le  P.  En- 
nemond Masse,  comme  ii  est  courageux, 
voulut  que  ceste  entreprinse  fust  pour 
luy  :  aussi  fut-il  iugé  plus  propre  à  cela 
par  la  commune  voix  de  la  communauté 
à  cause  de  son  industrie  et  engin  pra- 
tique, comme  de  trouuer  tout  remède  à 
tout  inconuenient.  Il  s'en  alla  donc 
auec  Louis  Membertou  et  sa  famille  au 
delà  de  la  Baie-Françoise,  à  la  riuiere 
S.  Iean,  et  commença  son  nouiciat  de. 
ceste  vie  nomade,  bien  dure  et  de  fort 
essay. 

Ceste  vie  est  sans  ordre  et  sans  ordi- 
naire, sans  pain,  sans  sel,  et  souuent 
auec  rien  ;  tousiours  en  courses  et  chan- 
gements, au  vent,  à  l'air  et  mauuais 
temps,  pour  toict  vne  meschanle  ca- 
bane, pour  reposoir  la  terre,  pour  repos 

les  chants  et  les  cris  odieux,  pour  re- 
mèdes la  faim  et  le  trauail  :  c'estoit  à 
la  vérité  vue  reigle  bien  forte.  Le  Père 
Ennemond,  à  fin  de  garder  par  tout 
Phoniiesteté  religieuse,  auoit  amené 
aiiec  luy  vn  ietine  garçon  françois  bien 
gaillard,  qui  l'aidoit,  l'assistoit  par  tout 
<'t  luy  seruoit  la  Messe.  Mais  maistre 
et  seruiteur  se  trouuerent  bien  tost 
examinez  par  vue  diette  très-grande  : 
tout  leur  embompoint  deschut,  et  leurs 
forces,  couleurs  et  gaillardise  ;  les 
ïambes  leur  deuindrent  grosses  et  pe- 
santes, les  esprits  assoupis  ;  à  cela  suc- 
céda vue  fiebure  lente,  laquelle  toute- 
lois  se  passa  bien  tost,  et  depuis  peu  à 
peu  ils  prirent  ply  et  revindrent à  leur 
vigueur.  Le  Père  Ennemond  y  pensa 
perdre  la  vue  sans  aucun  mal  de  yeux  : 
l'atrophie  à  mon  aduis  causoit  cesle  dé- 
bilité des  sens  cl  des  esprits. 

Pendant  ce  temps,  le  P.  Biard  de- 
meuroit  à  Port  Royal,  ayant  prins  auec 
iuy  vn  Saunage  qu'il  nourrtssoit  et  dont 
il  se  seruoit  comme  de  maistre  en  langue 
sauuagine  ;  il  le  nouris&oit,  dis-:e,  de  ce 
qu'il  auoit  pu  espargner  de  son  ordi- 
naire, et  mesme  le  seruoit,  parce  que  les 
Sauuages,  ou  de  paresse,  ou  plus  tost  de 


lettre  d'innocence  que  tu  ne  m'aurois 
pas  tué.  Le  Saunage  reuint  à  luy  et  se 
recogneut,  car  il  n'est  pas  lourd.  Se  pre- 
nant à  rire  :  Bien  donc,  dit-il,  prie  Iesus 
que  tu  ne  meurres  pas,  à  fin  qu'on  ne 
nous  accuse  de  t'auoir  l'ait  mourir. 
Aussi  fais-ie,  dit  le  P.  Ennemond,  n'aye 
peur,  ie  ne  mourray  pas. 

Sur  la  fin  d'Aoust  de  ceste  année 
1G12.  le  sieur  de  Biencourt  voulut  aller 
à  la  Baie  des  Mines,  à  21.  ou  22.  lieues 
de  Port  Royal  ;  de  vray  il  y  alloit  bien 
mal  en  couche,  dans  vne  piètre  cha- 
loupe, n'ayant  que  pour  8.  iours  de 
viures,  et  manquant  de  toute  autre  pro- 
uision.  Le  P.  Biard  neantmoins  s'offrit 
à  l'accompagner,  parce  que  ledit  sieur 
promettoit  de  chercher  des  nouuelles  du 
P.  Ennemond,  duquel  depuis  deux  mois 
nous  n'auions  rien  ouy,  et  nous  crai- 
gnions fort  qu'il  ne  fust  tombé  en  quel- 
qu'inconuenient  ou  maladie. 

Or  quoy  que  si  mal  approuisionnez, 
toutesfois  nous  n'allasmes  pas  seulement 
à  la  Baie  des  Mines,  mais  à  Chinictou. 
Champîain  appelle  ceste  Baie,  la  Baie  de 
Gènes.  A  ce  (Ihinictou,  il  y  a  de  fort 
belles  prairies  à  perte  de  vue  ;  plusieurs 
riuieres  se  deschargent  dans  ceste  Baie, 


hauteur  de  courage,  ne  se  daigneroient  i  et  par  l'vne  d'elles  on  monte  bien  hàuit 


l'aire  aucun  seruice,  comme  d'aller  à 
l'eau,  au  bois,  à  la  cuisine,  d'autant 
que,  disent -ils,  cela  appartient  aux 
femmes.  Il  entretint  donc  ce  Saunage, 
et  fut  son  apprenty  au  langage  trois 
sepmaines  ;  mais  il  ne  put  plus  long- 
temps, faute  d'auoir  dequoy  se  nourrir, 
ce  qui  luy  fut  fort  grief,  parce  que  ce 
Saunage  estoit  de  bon  naturel,  et  de- 
meuroit  auec  luy  bien  volontiers. 

Or  tandis  que  le  P.  Ennemond  estoit 
malade  entre  les  Sauuages,  arriua  vn 
plaisant  rencontre.  Le  dict  Père  s'é- 
tant  cabane  à  part  pour  cause  de  sa  ma- 
ladie, Memberlou  le  vint  trouuer  fort 
en  peine,  et  luy  dit  :  Escoute,  Père,  tu 
t'en  vas  mourir,  ie  le  deuine  :  escry 
donc  à  Biencourt  et  à  ton  frerc  que  tu 
es  mort  de  maladie,  et  que  nous  ne 
t'auons  pas  tué.  le  m'en  garderay  bien, 
dit  le  Père  Ennemond,  car  possible 
qu'après  que  i'aurois  escril  la  lettre,  tu 
me  tuërois,  pendant  que  tu  porterais  la 
Relation — 1611. 


pour  aller  à  Gachepé.  Les  Sauuages  de 
cet  endroict  peuuent  monter  à  60.  ou 
80.  âmes  ;  et  ne  sont  pas  si  vagabonds 
que  les  autres,  soit  parce  que  le  lieu  est 
plus  retiré,  soit  qu'il  est  plus  abondant 
en  chasse,  n'estant  pas  besoin  d'en 
sortir  pour  viure.  Le  pays  est  pour  la 
pluspart  agréable  et  à  mon  aduis  de 
grande  fertilité,  s'il  estoit  cultiué.  Il  est 
dans  le  46.  degré  d'éleuation  polaire. 

A  nostre  retour  de  la  dicte  Baie,  Dieu 
nous  preserua  deux  fois  de  la  tempeste, 
et  la  troisiesme  fut  celle  que  ie  vay  ra- 
conter. Nous  n'auions  apporté  que  pour 
huict  iours  de  viures,  et  desia  il  y  en 
auoit  quinze  de  nostre  départ.  Le  mau- 
uais  temps  nous  tenoit  au  delà  de  la 
Baie  des  Mines  du  costé  de  la  riuiere 
S.  lean.  Si  la  contrariété  des  vents  oust 
duré,  c'en  estoit  faict,  il  i'alloit  mourir 
de  faim,  car  nous  n'auions  rien.  La 
nuict  venue,  le  P.  Biard  persuada  à  la 
compagnie  de  l'aire  vn  vœu  à  nostre  Sei- 

gneur  et  à  sa  benoite  mère,  que  s'il  leur 
plaisoit  nous  donner  vent  propice,  les 
quatre  Saunages  qui  estoyent  auec  nous 
se  feroient  Chrestiens.  LesSauuages  en 
furent  bien  contents,  et  ainsi  le  vœu  fut 
fait.  Le  matin  venu,  le  vent  fut  esueillé 
tel  qu'il  nous  le  falloit,  et  à  sa  faueur 
nous  trauersasmes  la  Baie,  qui  est  de 
huict  lieues  de  large.  Or  arriuez  à  terre 
du  costé  de  Port  Royal,  le  vent  nous 
manqua,  et  nous  auions  la  marée  contre 
nous,  et  quinze  lieues  iusques  à  Port 
Royal. 

A  ceste  cause  le  sieur  de  Biencourt 
nous  quitta,  aymant  mieux  s'en  aller  à 
pied  auec  les  Sauuages  ;  mais  il  fut 
trompé,  car  aussi-tost  qu'il  nous  eut  dé- 
laissez, le  bon  vent  nous  reuint,  à  l'aide 
du  quel  et  du  bon  courage  des  compa- 
gnons, nous  arriuasmes  ce  mesme  iour  à 
Port  Royal,  là  où  ledit  sieur  ne  reuint 
que  trois  iours  après,  ayant  assez  paty. 
Or  les  Sauuages  estoient  prests  à  rece- 
uoir  le  sainct  Baptesme,  mais  on  n'auoit 
pas  dequoy  les  nourrir  4.  ou  5.  iours 
qu'il  eust  fallu  pour  les  Catéchiser,  car 
tout  nous  manquoit.  On  les  différa  ius- 
ques à  ce  que  le  nauire  fust  reuenu, 
qu'on  attendoit  de  iour  en  iour  ;  mais 
l'attente  fut  vaine  et  ainsi  l'occasion  de 
ce  bien  se  perdit  à  noslre  grand  regret. 

Or  le  P.  Biard  reuenu  à  la  maison, 
comme  il  estoit  bien  aise  d'auoir  si  mer- 
ueilleusement  euadé  la  mort,  la  faim  et 
les  orages,  aussi  esloit-il  bien  triste  de 
n'auoir  sceu  aucune  nouuelle  de  sou 
cher  confrère  le  Père  Ennemond,  qu'il 
aimoit  vuiquement  ;  mais  Dieu  le  ré- 
iouït  pleinement  ce  mesme  iour,  car 
comme  si  le  rendez -vous  leur  eust 
esté  donné,  il  arriua  le  iour  mesme 
sur  le  soir,  sain  et  sauf  et  chargé  de 
mérites  et  bonnes  œnures,  tant  pour 
auoir  beaucoup  paty,  comme  pour  auoir 
mis  au  paradis  quelques  âmes  qui  étoient 
passées  aussi-tost  le  sainct  Baptesme. 
Dp  vray  ils  eurent  tous  deux  grande  oc- 
casion de  bénir  leur  bon  Dieu  et  Sei- 
gneur, qui  les  consoloit  si  paternelle- 
ment, et  si  visiblement  les  protegeoit  en 
tout  et  partout. 


CHAPITRE    XXII. 


Ce  qui  arriua  l'hyuer  et  le  printemps 
suiuant  de  Van  1613. 


Le  sieur  de  Biencourt  s'attendoit  de 
receuoir  secours  de  France  auant  l'hy- 
uer, voire  mesme  on  auoit  dit  qu'il  y 
auoit  trois  ou  quatre  nauires  en  mer,  et 
desia  cherchoit-on  où  l'on  pourroit  loger 
tant  de  biens  qui  venoient  en  flotte. 
Sur  ceste  confiance,  le  sieur  de  Bien- 
court  auoit  trocqué  quasi  tout,  et  par 
conséquent  il  se  trouua  bien  esbahi 
quand  à  la  Toussainct  il  se  trouua  hors 
d'espoir  de  secours  pour  ceste  année. 

Or  les  lesuites,  qui  n'auoient  pas  mis 
cuire,  comme  l'on  dit,  sur  ces  imagina- 
tiues  attentes,  auoient  réserué  dans 
leurs  magasins  cinq  grands  poinçons  de 
bled,  quatre  de  froment  et  vn  d'orge 
qu'on  leur  auoit  enuoyé  de  France  pour 
leur  particulier  ;  tout  cela  faisoit  14. 
barils  de  bon  grain.  Eux  donc  voyans 
la  nécessité  du  sieur  de  Biencourt,  l'al- 
lerent  trouuer  et  luy  offrirent  leurs 
moyens  de  bonne  volonté,  et  qu'il  prist 
tout  leur  bled  hors  seulement  deux 
barils  de  froment  et  vn  d'orge,  qu'ils 
desiroient  se  reseruer  pour  diuers  acci- 
dens  de  nécessité  et  maladie  tant  d'eux 
que  des  autres  ;  quant  au  reste  qu'on 
h'innoueroit  rien,  et  qu'ils  receuroient 
la  distribution  comme  de  coustume  et 
quotidiennement.  Le  sieur  de  Biencourt 
accepta  l'offre  et  les  conditions,  et  sui- 
uant icelles  on  commença  de  viure. 

Cependant  les  lesuites  ayans  Dieu 
pour  appuy  ne  perdoient  pas  courage, 
ains  suiuant  la  lumière  et  l'engin  qui 
leur  estoit  donné,  pouruoyoient  à  l'a- 
uenir  ;  partant  ils  s'aduiserent  de  bastir 
vue  chalouppe,  tandis  que  les  autres 
demeuroient  auprès  du  feu  à  leur  aise 
sans  trauailler  :  car  ils  preuoyoïent  que 
sans  bateau  il  leur  arriueroit  de  mourir 
de  faim  après  deux  mois  que  leur  pour- 
roit durer  leur  orge,  parce  qu'ils  ne 
pourroient  aller  sans  bateau  ny  au  gland 
ny  aux  coques,  ny  aux  racines,  ny 
à  la  pesche,  ny  autre  part  où  seroit 

quelqu'csperance  de  quoste  :  parce  que 
les  chemins  de  ces  pays  là  sont  les  ri- 
uiercs  et  la  mer. 

Au  commencement  de  ceste  entre- 
prise de  bastir  vne  chalouppe,  on  se 
mocquoit  (Feux,  car  le  conducteur  de 
l'œuure  estoit  leur  garçon,  qui  n'en 
sçauoit  pas  plus  qu'vn  apprenty.  Ses 
aides  estoient  deux  prestres  qui  iamais 
n'auoyent  fait  ce  mestiër.  Neantmoins, 
disoit-on,  le  P.  Enncmond  sçait  tout 
l'aire,  et  au  besoin  il  se  trouuera  bon 
scieur  d'ais,  bon  calfeutreur  et  bon  ar- 
chitecte ;  mais  le  P.  Biard,  dequoy  ser- 
uira?  Et  à  cela,  disoit  l'autre,  nesçais-tu 
pas  que  quand  la  chalouppe  sera  faicte, 
il  luy  donnera  sa  bénédiction  ?  Ainsi 
causoient-ils  et  en  auoient  beau  loisir 
auprès  du  feu.  Mais  les  Iesuites  ne  per- 
doient  pas  de  temps  à  scier  planches,  à 
raboter  ais,  à  rechercher  courbes,  à 
faire  esloupes  des  bouts  de  cordages 
qu'ils  trouuoient,  à  courir  les  bois  pour 
ramasser  de  la  résine  ;  que  voulez-vous, 
à  la  my-Mars  leur  gaillarde  chaloupe 
fut  dans  l'eau,  equippée,  parée,  accom- 
modée brauement  auec  l'admiration  de 
ceux  qui  s'en  estoient  moequez  ;  et  tout 
au  contraire  le  sieur  de  Biencourt,  qui 
au  commencement  de  l'hyuer  auoit  eu 
trois  bonnes  chalouppes,  ne  s'en  trouua 
pas  à  la  fin  et  fut  contrainct  du  bris  des 
trois,  de  faire  rauauder  VU  mauuais 
bateau  tout  au  plus  pour  trois  personnes, 
qui  n'eust  sceu  faire  trois  lieues  conti- 
nuellement en  mer  sans  sombrer,  tant 
il  faisoit  eau. 

Or  la  chalouppe  estant  preste  et  ap- 
pareillée, le  P.  Biard  s'en  alla  en  haut 
contre  la  riuiere  auec  leur  seruiteur  et 
vn  tiers  qui  se  ioignit  à  eux  appelle 
Iean  Baptiste  Charpentier.  Ils  allèrent 
à  la  queste  du  gland  et  des  racines.  Ces 
racines  sont  appellées  en  Sauuage  chi- 
quebi,  et  s'engendrent  volontiers  auprès 
des  chesnes  ;  elles  sont  comme  des 
truffes,  mais  meilleures,  et  croissent 
sous  terre  enfilées  l'vne  à  l'autre  en 
forme  de  chapelei.  Il  y  en  a  beaucoup 
en  certains  endroits  ;  il  est  vray  qu'il 
est  bien  difficile  d'aller  quelque  part  où 
les  Sauuages  n'ayent  desia  fouillé  :  ainsi 
on  n'en    trouue   guère   que  de    bien 


petites,  et  encore  faut-il  bien  trauailler 
pour  en  viure  vn  iour. 

Apres  auoir  couru  en  haut  contre  la 
riuiere  pour  les  glands  et  racines,  il  s'en 
alla  à  l'eplan.  Eplan  ou  Epelan  est  vn 
petit  poisson  comme  les  Sardines  de 
Rouen,  qui,  venant  de  la  mer,  fraye 
contre  certains  ruisseaux  vers  le  com- 
mencement d'Auril.  Il  y  en  a  vn  à 
quatre  lieues  de  Port  Royal  qui  quelque- 
fois en  fourmille  tout  ce  temps  là  :  pour 
ceste  cause  les  Sauuages  s'y  viennent 
alors  cabaner  et  en  viuent. 

Apres  l'Eplan  viennent  les  harencs, 
qui  frayent  de  mesme  vne  autre  riuiere. 
Le  P.  Ennemond  entreprit  ceste  pesche 
des  harencs,  et  après  celle-cy,  celle  des 
molùes  ;  desia  le  mois  de  may  estant 
venu  en  ceste  façon,  nous  bourrasmes 
le  temps,  comme  l'on  dit,  auec  les 
espaules,  ou  plustost  auec  les  pieds  et 
bras,  traisnant  nostre  misérable  vie 
iusques  à  ce  que  le  nauire  arriua,  le 
voyage  et  route  du  quel  il  nous  faut  re- 
prendre de  plus  haut. 


CHAPITRE   XXIII. 

L'arrimée  de  la  Saassayc  à  Port  Royal 
et  delà  à  S.  Sauueur. 

On  dressoit  en  France  vn  Equipage 
pour  retirer  les  Iesuites  de  Port  Royal, 
et  fonder  vne  nouuelle  habitation  de 
François  en  vn  autre  lieu  plus  com- 
mode. 

Le  chef  de  cet  équipage  estoit  le  Ca- 
pitaine la  Saussaye,  ayant  30.  personnes 
qui  debuoient  hyuerner  dans  le  pays, 
en  comptant  les  deux  Iesuites  et  leur 
seruiteur  qu'il  debuoit  prendre  à  Port 
Royal.  Il  auoit  de  plus  auec  luy  deux 
autres  Iesuites  le  P.  Quantin  et  Gilbert 
du  Thet  qu'il  conduisoit  ;  mais  ils  de- 
uoient  reuenir  en  France  au  cas  que  les 
deux  du  Port  Royal  ne  fussent  pas  morts, 
dequoy  on  se  doutoit.  Tout  l'équipage, 
en  comptant  les  matelots,  estoit  de  48. 
personnes  ;  le  maistre  du  nauire  estoit 

Charles  Flory  de  Hableuille,  homme 
judicieux,  hardy  et  paisible.  La  Royne 
de  sa  bonne  grâce  auoit  contribué  aux 
despenses  de  quatre  tentes  ou  pauillons 
du  roy,  et  quelques  munitions  de  guerre  ; 
le  sieur  Simon  le  Maistre  auoit  vac- 
qué  sérieusement  à  tout  l'atTrettement 
et  auitaillement,  et  Gilbert  du  Thet, 
lesuite  coadiuteur,  homme  fort  indu- 
strieux, ne  s'y  estoit  point  espargné  :  de 
manière  qu'on  estoit  richement  proui- 
sionné  de  toutes  choses  pour  plus  d'vn 
an,  outre  les  cheuaux  et  les  cheures 
qu'on  conduisoit  pour  commencement 
de  mesnage.  Le  nauire  estoit  de  cent 
tonneaux. 

Cet  équipage  ainsi  ordonne  partit  de 
Honfleur  le  12.  Mars  1613.  et  terril 
premièrement  au  Cap  de  la  lieue  en 
Acadie  le  16.  May,  ayant  consumé  en 
son  traiect  deux  mois  entiers.  Au  Cap 
de  la  Heue,  ils  dirent  messe,  et  dres- 
sèrent, vne  Croix,  y  apposant  les  armoi- 
ries de  Mme  la  Marquise  de  Guerche- 
uille,  pour  marque  de  possession  prise 
en  son  nom  ;  delà  se  remettant  en  mer, 
ils  vindrent  à  Port  Royal. 

A  Port  Royal,  ils  ne  trouuerent  que 
cinq  personnes,  sçauoir,  les  deux  Jé- 
suites, leur  ssruiteur,  l'apothicaire  Hé- 
bert, et  vn  autre  ;  le  sieur  de  Biencourl 
et  ses  autres  ge.ns  estoient  tous  bien 
Ioing,  qui  çà,  qui  là.  Or  parce  que  Hé- 
bert tenoil  la  place  du  dit  sieur,  on  luy 
présenta  les  lettres  de  la  Royne,  parlés- 
quelles  iussion  estoit  faite  de  relascher 
les  Iesuites  et  leur  permettre  d'aller  où 
bon  leur  semblcroil  :  ainsi  les  Iesuites 
retirèrent  leurs  hardes  en  bonne  paix, 
et  tant  ce  iour  là  que  le  suiuant,  on  fit 
bonne  chère  à  Hébert  et  à  son  compa- 
gnon, à  fin  que  ceste  venue  ne  leur  fust 
pas  triste.  Au  départ,  quoy  qu'ils  ne 
fussent  pas  en  disette,  on  leur  laissa  vn 
baril  de  pain  et  quelques  flacons  de  vin, 
à  ce  que  l'adieu  fust  pareillement  de 
bonne  grâce. 

La  contrariété  des  vents  nous  retint 
cinq  iours  à  Port  Royal,  d'où  s'éleuant 
vn  prospère  Nord-est,  nous  partismes 
en  intention  d'aller  à  la  riuiere  de  Pcn- 
tegoët,  au  lieu  appelle  Kadesquit,  lieu 
qu'on  auoit  destiné  pour  la  nouuelle  ha- 


bitation, et  ayant  à  cet  eflect  beaucoup 
de  grands  auantages.  Mais  Dieu  en 
disposa  autrement  :  car  comme  nous 
l'usmes  au  Sud-est  de  l'isle  de  Menano, 
le  temps  se  change,  et  suruint  en  mer 
vne  si  espaisse  brume,  que  nous  n'y 
voyons  pas  plus  de  iour  que  de  nuict. 
Nous  appréhendions  grandement  ce 
danger,  parce  qu'en  cet  endroict  il  y  a 
beaucoup  de  brisans  et  rochers,  contre 
lesquels  nous  craignions  de  donner, 
parmy  les  ténèbres.  Le  vent  ne  nous 
permettant  pas  de  nous  tirer  hors  et 
nous  mettre  au  large,  nous  demeu- 
rasmes  en  ceste  façon  deux  iours  et 
deux  nuicts,  virant  tantost  d'vn  coslé, 
tantost  de  i'aulre,  comme  Dieu  nous 
inspiroit.  L'affliction  nous  esmut  de 
faire  prières  à  Dieu  de  ce  qu'il  luy  pîust 
nous  deliurerdu  péril  et  nous  addresser 
à  quelque  bon  lieu  pour  sa  gloire.  De  sa 
bonté,  il  nous  exauça,  car  le  soir  mesme 
nous  commençasmes  à  voir  les  estoiles, 
et  le  matin  les  brouées  se  dissipèrent  ; 
nous  nous  reconnusmes  estre  au  deuant 
des  Monts  déserts,  isle  que  les  Saunages 
appellent  Pemetiq.  Le  pilote  adressa  au 
costé  oriental  de  l'isle,  où  il  nous  logea 
en  vn  beau  et  grand  port,  et  nous  y 
rendismes  nos  vœux,  eleuant  la  croix  et 
chantant  à  Dieu  des  louanges  auec  le 
sacrifice  de  la  saincte  Messe.  Nous  ap- 
pellasmes  ce  lieu  et  port  S.  Sauueur. 


CHAPITRE   XXiV. 

A  quelle  occasion  nous  nous  arrestasmes 
à  S.  Sauueur  ;  la  bonté  du  lieu. 

Or  en  ce  port  de  S.  Sauueur,  grande 
contention  s'éleua  entre  les  matelots  et 
nostre  équipage  ou  nous  autres  passa- 
gers. La  cause  en  estoit  parce  que,  la 
charte  partie  et  l'accord  passé  en  France 
portant  que  les  dits  matelots  seroient 
tenus  encrer  en  vn  port  de  l'Acadie 
que  nous  leur  nommerions,  et  là  séjour- 
ner pendant  trois  mois,  les  dits  matelots 
se   maintenoient  estre   arriués  en  vn 


Relation  de  la  Nouuclle  France. 


45 


port  de  l'Acadie,  et  que  parlant  In  dit 
terme  de  trois  mois  debuoit  partir  de 
céste  arriuée.  On  leur  repliquoit  que 
ce  port  n'estoit  pas  ecluy  qu'on  leur 
auoit  nommé  Kadesquit,  et  partant  que 
le  temps  ne  eourroit  point  auant  qu'ils 
y  fussent.  Le  pilote  s'opiniastroit  là 
contre,  maintenant  que  iamais  nauire 
n'auoit  esté  iusques  à  Kadesquit  et  qu'il 
ne  vouloit  point  se  faire  vn  descouureur 
de  nouuelles  routes.  Raisons  de  ça, 
raisons  delà,  rien  que  plaidoyeries  : 
mauuais  augure  de  l'aduenir. 

Sur  ces  contestes,  les  Saunages  nous 
firent  de  la  fumée.    Ce  signal  veut  dire 
qu'on  les  aille  recognoistre,  si  on  a  be- 
soin d'eux,  ce  qu'on  fit.    Le  pilote  par 
occasion  leur  dit  que  les  Pères  de  Port 
Royal  esloient  dans  son  nauire.    Les 
Sauuages  répliquèrent  qu'ils  verraient 
bien  volontiers  ceux  qu'ils  auoient  co- 
gneus  il  y  auoit  deux  ans  à  Pentegoët  ; 
c'estoit  le  P.  Biard,  qui  les  alla  incon- 
tinent trouuer  et  s'informa  d'eux  tou- 
chant la  route  de  Kadesquit,  leur  signi- 
fiant qu'il  s'y  vouloit  habituer.   Mais, 
dirent-ils,  si  tu  veux  te  loger  en  ces 
quartiers,  que  ne  demeures-tu  plustost 
auec  nous,  qui  auons  bien  vne  autant  et 
bonne  place  que  Kadesquit  ?  Et  com- 
mencèrent à  luy  raconter  les  louanges 
de   leur   demeure,    asseurans    qu'elle 
estoit  si  saine  et  si  agréable,  que  quand 
les  Sauuages  sont  malades  autre  part, 
ils  se  font  porter  en  ce  lieu,  et  y  gué- 
rissent. Ces  bénédictions  n'esmouuoient 
pas  beaucoup  le  P.  Biard,  parce  qu'il 
seauoit  assez  que  les  Sauuages  ne  man- 
quent pas  de  ce  dont  chacun  abonde, 
c'est  do  priser  ses  denrées.    Mais  ils 
sceurent  bien  bander  la  machine  pour 
l'enleuer  :   Car,  dirent-ils,  il  faut  que 
tu  viennes,  d'autant  que  Asticou  nostre 
Sagamo  est  malade  à  la  mort  ;  et  si  tu 
ne  viens,  il  mourra  sans  Baptesme,  et 
n'ira  pas  au  ciel  :  tu  en  seras  la  cause, 
car  pour  luy  il  voudroit  bien  estre  ba- 
ptisé.    Ceste  raison   ainsi    naïfuement 
déduite,  fit  estonner  le  P.  Biard,  et  luy 
persuada  totalement  de  s'y  en  aller,  veu 
mesme  qu'il  n'y  auoit  que  trois  lieues  à 
faire,  el  que  pour  tout  il  n'en  resultoit 
pas  grande  perte  de  temps,  que  d'vne 


apres-disnée.  Ainsi  il  se  mit  dans  vn 
de  leurs  canots,  auec  le  sieur  de  la 
Motte  et  Simon  l'interprète,  et  s'en  al- 
lèrent. 

Arriuez  aux  Cabanes  d'Asticou,  nous 
le  trouuasmes  malade,  mais  pas  à  mort, 
CcU'  ce  n'estoit  qu'vn  rheume  qui  le 
tourmentoit  :  partant  l'asseurance  de 
ses  forces  nous  donna  beau  loisir  d'aller 
visiter  ce  lieu  si  vanté  et  meilleur  que 
Kadesquit,  pour  vne  habitation  Fran- 
çoise, et  de  vray  nous  ne  trouuasmes 
pas  que  les  Sauuages  eussent  eu  mau- 
uaïse  raison  de  le  haut  louer,  car  nous 
mesmes  nous  en  esmerueillons  ;  et  en 
ayans  porté  les  nouuelles  aux  principaux 
de  nostre  équipage,  et  eux  encore  l'é- 
tans  venu  recognoistre,  tous  vnanime- 
ment  consentirent  qu'il  falloit  s'arrester 
là,  et  ne  pas  chercher  mieux,  veu  même 
que  Dieu  sembloit  le  dire  par  les  heu- 
reux rencontres  qui  nous  estoient  ar- 
riuez, et  par  vn  certain  miracle  qu'il  fit 
en  la  guerison  d'vn  enfant,  duquel  nous 
parlerons  autre  part. 

Ce  lieu  est  vne  iolie  colline  esleuée 
doucement  sur  la  mer,  et  baignée  à  ses 
costez  de  deux  fontaines.  La  terre  y  est 
essartée  à  20.  ou  25.  arpens,  herbue  en 
quelques  endroicts  presque  à  la  hauteur 
d'vn  homme.  Son  aspect  est  au  midy 
et  orient,  quasi  à  l'emboucheure  de 
Pentegoët,  et  où  se  deschargent  plu- 
sieurs agréables  et  poissonnées  riuieres. 
Le  terroir  y  est  noir,  gras  et  fertile.  Le 
port  et  haure  sont  des  plus  beaux  que 
l'on  puisse  voir,  et  en  endroiet  propre  à 
commander  toute  la  coste  ;  le  haure  spé- 
cialement est  asseuré  comme  vn  estang, 
car  outre  qu'il  est  séparé  de  la  grande 
isle  des  Monts  déserts,  il  l'est  encore  de 
certaines  petites  islettes  qui  rompent 
les  flots  et  les  vents,  et  fortifient  son 
entrée.  11  n'y  a  flotte  de  laquelle  il  ne 
soit  capable,  et  nauire  si  haut  qui  ne 
puisse  s'approcher  de  terre  pour  dé- 
charger iusques  à  la  longueur  d'vn 
chable.  Sa  situation  est  à  44.  degrez 
et  |  d'eleuation,  position  encore  moins 
boréale  que  celle  de  Bourdcaux. 

Or  estant  descendus  en  ce  lieu,  et  y 
ayant  planté  la  Croix,  nous  commen- 
çasmes  à  trauailler,  et  auec  le  trauail 

commencèrent  nos  contestations,  se- 
cond signal  et  prodige  de  nos  mal-heurs. 
La  cause  de  ces  contestalions,  estoit 
que  nostre  Capitaine  la  Saussaye  s'amu- 
soit  trop  à  cultiuer  la  terre,  et  tous  les 
principaux  le  pressoient  de  ne  pas  dis- 
traire en  cela  les  ouuriers  et  vacquer 
sans  répit  aux  logemens  et  fortifications  ; 
ce  qu'il  ne  vouloit  pas  faire.  De  ces 
contestations  en  vindrent  d'autres,  ius- 
ques  à  ce  que  l'Anglois  nous  mist  d'ac- 
cord, comme  vous  l'allez  voir. 


CHAPITRE   XXV. 

Nostre  prinse  par  les  Anglois. 

La  Virginie  est  le  continent  de  Terre 
que  les  Anciens  appelloient  Morosa, 
entre  la  Floride  et  la  Nouuelle  France, 
sur  les  36.  37.  et  38.  degrez  d'eleua- 
tion.  Ce  pays  auoit  premièrement  esté 
descouuert  et  saisy  par  Iean  Verazan, 
au  nom  de  François  I.  ainsi  que  nous 
auons  dit  cy-deuant,  mais  les  Anglois 
l'ayant  recogneu  depuis  en  1593.  et 
1594.  y  sont  en  fin  venus  habiter  depuis 
7.  ou  8.  ans.  Leur  demeure  principale, 
qu'ils  appellent  Iemton,  est  distante  de 
S.  Sauueur,  où  nous  nous  estions  logez, 
d'enuiron  250.  lieues  par  droictes  routes. 
Regardez  s'ils  ont  bien  dequoy  nous 
quereller. 

Or  ces  Anglois  de  la  Virginie  ont  cou- 
stume  de  venir  tous  les  ans  aux  isles  de 
Pencoït  qui  sont  à  25.  lieues  de  S.  Sau- 
ueur, afin  de  se  pouruoir  de  moulues 
pour  leur  hyuer.  S'y  acheminans  donc 
selon  leur  habitude  en  l'esté  de  l'année 
dont  nous  parlons  1613.  aduint  qu'en 
mer  ils  furent  surprins  de  brumes  et 
brouillards,  que  nous  auons  dit  cy-de- 
uant s'espandre  souuent  l'esté  sur  ces 
terres  et  mers.  Pendant  qu'elles  durè- 
rent quelques  iours,  la  marée  les  ietta 
insensiblement  beaucoup  plus  loing  au 
N.  E.   qu'ils  n'eussent  pensé,  car  ils 


esloient  bien  quatre  vingts  lieues  plus 
auant  dans  la  Nouuelle  France  qu'ils  ne 
croyoient  auprès  de  nostre  port,  mais 
ne  se  cognoissant  point  au  lieu.  Par 
mal-heur  quelques  Sauuages  passèrent 
par  là  qui  les  allèrent  trouuer  croyans 
que  c'estoient  des  François  qui  nous 
cherchoient.  Les  Anglois  n'entendoient 
rien  en  Sauuage,  mais  aux  gestes  ils 
recogneurent  assez  qu'on  leur  faisoit 
signe  qu'il  y  auoit  vn  vaisseau  là  auprès, 
et  que  ce  vaisseau  estoit  François,  car  ils 
entendoient  le  mot  de  Normandia,  dont 
ils  nous  appellent  ;  et  aux  cérémonies 
que  les  Sauuages  faisoient  pour  leur 
complaire,  ils  recognoissoient  que  c'é- 
toient  cérémonies  de  courtoisie  et  ciui- 
litez  françoises.  Donc  les  Anglois,  qui 
estoient  en  nécessité  et  de  viures  et 
de  tout,  deschirez,  demy-nuds  et  ne 
questans  que  proye,  s'enquirent  dili- 
gemment combien  grand  esloit  nostre 
vaisseau,  combien  nous  auions  de  ca- 
nots, combien  de  gens,  et  ayant  eu 
response  suffisante  et  qui  leur  plaisoit, 
firent  vn  cry  ioyeux,  demonslrans  que 
c'estoit  bien  ce  qu'ils  cherchoient,  et 
qu'on  les  menast  à  nous,  car  ils  ne  de- 
siroient  autres  ;  aussi  ne  faisoient-ils, 
mais  ce  n'estoit  pas  en  la  façon  que  les 
Sauuages  l'entendoient,  car  les  Sau- 
uages estimoient  que  ce  fussent  aucuns 
de  nos  bons  amis,  estans  en  grande 
peine  de  nous,  et  qui  d'amitié  désiras- 
sent surtout  de  nous  voir  :  par  ainsi  vn 
d'eux  demeura  dans  leur  nauire  pour 
les  conduire  à  nous  ;  ce  qu'il  fit,  le  bon 
vent  venu.  L'Anglois,  dés  qu'il  nous 
descouurit,  commença  à  se  préparer  au 
combat,  et  ce  fut  alors  que  le  bon 
homme  de  Sauuage  recogneut  qu'il  auoit 
esté  trompé  :  donc  il  se  print  à  pleurer 
sa  faute  et  maudire  ceux  qui  l'auoient 
ainsi  deceu.  Souuent  depuis  il  a  pleuré 
et  demandé  pardon  de  son  aduenture  et 
à  nous  et  aux  autres  Sauuages,  parce 
que  les  autres  Saunages  vouloient  venger 
nostre  mal-heur  sur  luy,  pensant  que 
de  malice  il  en  eust  esté  la  cause. 

Or  nous,  eonsiderans  ce  nauire  venir 
ainsi  de  loing  à  pleines  voiles  ne  sça- 
uions  que  penser,  si  c'estoient  amis  ou 
ennemis,    François  ou  estrangers  :   à 

ceste  cause  le  pilote  s'en  alla  au  deuant 
dans  vue  chaloupe  pour  le  recognoistre 
tandis  que  les  autres  s'armoient.  La 
Saussaye  demeura  à  terre,  et  y  retint  la 
pluspart  des  hommes.  La  Motte  lieute- 
nant, Ronferé  enseigne,  et  ïouberl  ser- 
gent, et  tous  les  plus  délibérez  allèrent 
au  nauire.  Aussi  estoit-ce  là  où  Ton 
debuoit  recognoistre  les  gens  de  bien. 

La  nauire  Anglois  venoit  plus  viste 
qu'vn  dard,  ayant  le  vent  à  souhait, 
tout  pauis  de  rouge,  les  pauillons  d'An- 
gleterre flotlans,  et  trois  trompettes  et 
deux  tambours  faisans  rage  de  sonner. 
Nostre  pilote,  qui  estoit  allé  descouurir, 
ne  reuint  pas  à  son  nauire,  parce  que, 
dit-il,  les  Anglois  auoient  le  vent  sur 
luy,  et  partant,  pour  ne  tomber  en  leurs 
mains,  il  alla  prendre  le  circuit  d'vne 
isle  :  tant  il  y  a  qu'en  ceste  occasion  le 
nauire  se  trouua  destitué  de  la  moitié 
de  ses  matelots,  et  n'auoit  autre  gens 
de  défense  que  dix  en  tout,  et  encore 
n'y  en  auoit-il  aucun  qui  fust  entendu 
aux  combats  de  mer,  hors  le  Capitaine 
Flory,  qui  de  vray  ne  manqua  ny  de 
conduite  ny  de  courage  ;  mais  il  n'auoit 
ny  assez  de  temps  pour  se  préparer,  ny 
des  gens  :  à  cause  de  quoy  il  ne  put 
leuer  l'anchre  pour  se  désengager,  ce 
qui  est  toutesfois  la  première  chose  que 
l'on  doict  faire  aux  combats  de  mer. 
En  vain  aussi  eust-on  leué  l'anchre,  les 
voiles  estans  engagées  :  car  à  cause  que 
c'estoit  Testé  et  qu'on  seiournoitau  port 
sans  crainte,  on  les  auoit  tendues  en 
forme  de  berceau  de  la  dunette  à  la 
bitte,  pour  auoir  de  l'ombre  sur  le  tillac, 
d'où  l'on  ne  pouuoit  les  deffaire  en  si 
peu  de  temps.  Mais  ce  mal-heur  eut 
fort  bonne  chance,  car  nos  gens  demeu- 
rèrent fort  bien  couuerts  pendant  le 
combat,  de  manière  que  les  Anglois 
n'en  pouuant  choisir  aucun  durant  leurs 
escopetteries,  moins  de  gens  furent  ou 
tuez  ou  blessez. 

A  l'approche,  comme  c'est  la  cou- 
tume de  sommer  à  dire  qui  l'on  est, 
nos  gens  crièrent  à  la  marinesque  0.  0. 
Mais  l'Anglois  ne  respondit  pas  en  ce 
ton,  mais  d'vn  autre  plus  furieux,  à 
grands  coups  de  mousquets  et  de  canon. 
Il  auoit  14.  pièces  d'artillerie  et  60. 


mousquetaires  duits  au  nauigage,  ve- 
nans  à  la  charge  sur  les  costez,  sur  le 
beau  pré,  à  la  dunette  et  où  il  l'alloit,  à 
la  file  et  en  ordre,  aussi  bien  que  gens 
de  pied  font  sur  terre. 

La  première  escopetterie  fut  terrible 
du  costé  des  Anglois  ;  tout  le  nauire 
estoit  en  feu  et  en  fumée.  De  nostre 
part  on  respondoit  froidement,  et  l'ar- 
tillerie estoit  muette.  Le  Capitaine 
Flory  crioit  bien  :  Lasche  le  canon, 
laschez.  Mais  le  canonier  n'y  estoit  pas. 
Or  Gilbert  du  Thet,  qui  de  sa  vie  n'auoit 
esté  peureux,  ny  couard,  entendant  ce 
cry,  et  ne  voyant  personne  qui  obeïst, 
prit  la  mesche,  et  nous  lit  parler  aussi 
hault  que  l'enncmy  ;  le  mal-heur  est 
qu'il  ne  mira  pas,  et  s'il  l'eust  faict, 
peut  estre  y  eust-il  eu  quelque  chose  de 
pis  que  le  bruict. 

L'Anglois  après  ceste  première  esco- 
petterie, mit  son  nauire  de  costé,  et 
tenoit  vne  anchre  préparée  pour  accro- 
cher nostre  bitte.  Le  Capitaine  Flory 
fila  du  chable  fort  à  propos,  ce  qui  ar- 
resta  l'ennemy  et  le  fit  tourner  de  costé  : 
car  il  eut  peur  qu'en  poursuiuant  on  ne 
le  voulust  attirer  sur  des  basses  ;  de- 
puis voyant  nostre  nauire  à  requoi,  et 
s'estant  rasseuré,  il  recommença  les 
approches  auec  escopetterie  comme  de- 
uant. Ce  fut  en  ceste  seconde  charge 
que  le  Père  du  Thet  récent  vn  coup  de 
mousquet  au  trauers  du  corps,  et  tomba 
à  l'enuers  sur  Je  tillac  ;  le  Capitaine 
Flory  fut  aussi  blessé  au  pied,  et  trois 
autres  autre  part  ;  ce  qui  fit  faire  signe 
et  crier  qu'on  se  rendoit.  Aussi  certes 
la  partie  n'estoit  pas  esgale.  A  ce  cry 
l'Anglois  se  ietta  dans  nostre  bateau 
pour  venir  à  nostre  nauire  ;  nos  gens 
aussi  par  mauuais  conseil  se  ietterent 
dans  le  leur  pour  faire  à  terre,  car  ils 
craignoient  l'arrinée  du  victorieux.  Le 
vainqueur  fut  plus  tost  dans  nostre  na- 
uire, qu'eux  ne  furent  loin,  et  partant 
il  se  prit  à  leur  crier  qu'ils  retournassent 
et  pour  les  y  contraindre  tiroit  sur  eux  ; 
dequoy  effrayez,  deux  de  nos  gens  se 
ietterent  à  l'eau  pour  à  mon  aduis  gai- 
gner  terre  à  la  nage  ;  mais  ils  furent 
noyez,  soit  que  desia  ils  fussent  blessez, 
soit  ce  qui  est  plus  vraysemblable,  qu'ils 

fussent  atteints  et  tuez  dans  l'eau. 
C'estoient  deux  ieunes  compagnons  de 
bonne  expectation,  l'vn  de  Dieppe,  ap- 
pelle Le  Moine,  l'autre  dit  Neueu,  de  la 
ville  de  Beauvais.  Leurs  corps  ne  re- 
parurent que  neuf  iours  après  ;  on  eut 
moyen  de  les  prendre  et  religieusement 
enterrer.  Telle  fut  la  prinse  de  nostre 
nauire. 


CHAPITRE   XXVI. 

Le  pillage  de  nostre  nauire  et  de  nos 
gens,  les  angoisses  où  nous  estions. 

L'Anglois  victorieux  s'en  vint  à  terre, 
où  nous  auions  nos  tentes  et  logemens 
commencez,  et  fit  rechercher  nostre  Ca- 
pitaine de  tous  costez,  disant  qu'il  vou- 
loit  voir  nos  commissions  ;  que  ceste 
terre  leur  appartenoit,  que  pour  cela  ils 
s'estoienl  ruez  sur  nous,  nous  y  trou- 
uant  ;  neantmoins  que  si  nous  faisions 
apparoistre  nostre  bonne  foy  et  que 
nous  fussions  là  venus  sous  l'auctorité 
de  nostre  prince,  qu'ils  y  auroient 
esgard,  ne  voulans  en  rien  conlreuenir 
à  la  bonne  confédération  de  nos  deux 
rois.  Le  mal-heur  fut  qu'on  ne  trouua 
pas  la  Saussaye  ;  à  l'occasion  dequoy 
î'Anglois  fin  et  subtil  se  saisit  de  ses 
coffres,  les  crocheta  industrieusement 
et  y  ayant  trouué  nos  commissions  et 
lettres  royaux  les  saisit  ;  puis  remet- 
tant toutes  les  besongnes  en  leur  place, 
chaque  chose  comme  il  l'auoit  trouuée, 
referma  les  dits  coffres  gentiment.  Le 
lendemain  la  Saussaye  estant  venu,  le 
Capitaine  Anglois,  qui  sçauoit  fort  bien 
sa  leçon,  l'accueillit  humainement  et  luy 
fit  les  premières  interrogations  auec 
belles  cérémonies,  puis  vint  au  poinct, 
luy  demandant  ses  commissions,  à  ceste 
fin  qu'il  n'y  eust  aucun  doute,  quand 
réellement  on  considereroit  les  paroles 
et  auctorités  du  roy  nostre  Sire.  La  Saus- 
saye respondit  que  ses  lettres  estoient 
dans  ses  coffres.  On  luy  apporta  ses 
coffres,  et  auant  qu'il  les  ouurist  auec 


ses  clefs,  on  l'aduisa  qu'il  regardast  bien 
si  personne  y  auroit  touché  ;  car,  quant 
à  eux,  ils  y  alloient  fort  simplement. 
La  Saussaye  recognoissoil  tout  estre  en 
fort  bon  ordre,  mais  il  n'y  retrouuoit 
pas  ses  lettres.  Icy  le  Capitaine  Anglois 
changea  de  mine  et  de  ton,  et  se  re- 
froignant  comme  il  falloit  :  Quoy  donc, 
dit-il,  vous  vous  imposez  icy.  Vous 
donnez  à  entendre  qu'auez  commission 
de  vostre  roy,  et  n'en  pouuez  produire 
aucun  tesmoignage  :  vous  estes  tous  des 
forbans  et  pirates  ;  vous  méritez  la  mort. 
Et  dés  lors  il  fit  la  part  du  butin  aux 
soldats,  en  quoy  il  consuma  toute  l'apres 
disnée.  Is'ous  de  la  terre  considérions 
le  gaspillement  de  tous  nos  biens  :  car 
les  Anglois  nous  laissoient  à  terre,  eux 
se  tenans  en  mer  et  ayant  ioinct  nos 
vaisseaux  au  leur,  car  nous  en  auions 
deux,  sçauoir  nostre  nauire  et  vue 
barque  conslruicte  sur  lieu  et  équipée 
de  neuf.  Nous  estions  reduicts  en  piteux 
estât,  mais  ce  n'estoit  pas  la  fin.  Le 
iour  suiuant,  on  vint  à  terre,  et  on  nous 
piila  encore  ce  que  nous  y  auions,  non 
pas  tout  du  commencement,  mais  à  pas- 
sades, et  à  chasque  fois  qu'on  descendoit 
à  terre,  tousiours  quelque  destrousse 
de  nos  manteaux,  habits  et  autres 
choses.  Yne  fois  on  fit  quelques  vio- 
lences et  atrocitez  sur  la  personne  de 
deux  de  nos  gens  ;  ce  qui  espouuanta 
tellement  vne  partie  de  nos  gens,  qu'ils 
s'enfuyrent  par  les  bois  comme  pauures 
bestes  esgarées,  demy-nuds  et  sans 
aucun  viure,  ne  sçachans  ce  qu'ils  pour- 
roient  deuenir. 

Venons  aux  lesuites.  le  vous  ay  dit 
que  le  P.  du  Thet  fut  outré  d'vne  mous- 
quetade  durant  le  combat  ;  les  Anglois 
entrans  dans  nostre  nauire  le  mirent 
entre  les  mains  de  leur  Chirurgien,  ainsi 
que  tous  les  autres  blessez.  Ce  Chirur- 
gien estoit  catholique  et  recogneu  pour 
tel,  et  personne  fort  charitable,  qui  nous 
a  faict  mille  bons  offices.  Or  le  P.  Biard 
ayant  sceu  la  blessure  du  P.  Gilbert  du 
Thet,  fit  demander  au  Capitaine  que  les 
blessez  fussent  portez  à  terre,  ce  qui 
fut  accordé,  et  par  ainsi  le  dit  Gilbert 
eut  le  moyen  de  se  confesser,  et  de  louer 
et  bénir  Dieu  iuste  et  miséricordieux  en 

la  compagnie  do  ses  frères,  mourant 
entre  leurs  mains  ;  ce  qu'il  fit  auec 
grande  constance,  résignation  et  deuo- 
tion  vingt-quatre  heures  après  sa  bles- 
sure. H  eut  son  souhait,  car  au  départ 
de  Honfleur,  en  présence  de  tout  l'équi- 
page, il  auoit  haussé  les  mains  et  les 
yeux  vers  le  ciel,  priant  Dieu  qu'il  ne 
reuinst  plus  en  France,  mais  qu'il  mou- 
rust  trauaillant  à  la  couqueste  des  âmes 
et  au  salut  des  Sauuages.  11  fut  enterré 
le  mesme  iour  au  pied  d'vne  grande 
croix  que  nous  auions  dressée  du  com- 
mencement. 

Les  Iesuites  n'estoient  iusques  alors 
recogneus  des  Anglois  que  pour  prestres. 
Or  le  P.  Biard  et  le  P.  Ennemond  Masse 
s'en  allèrent  au  nauire  parler  au  Capi- 
taine Anglois,  et  luy  expliquèrent  ou- 
uertement  comme  ils  estoient  Iesuites, 
venus  en  ces  quartiers  là  pour  la  con- 
uersion  des  Sauuages  ;  puis  le  suppliè- 
rent, par  le  sang  de  celuy  qu'ils  reco- 
gnoissoient    pour   Sauueur   et  par  les 
miséricordes   qu'il  en  attendoit,  qu'il 
luy  plust   auoir    pitié  de  ces  panures 
François    sur   lesquels  Dieu  luy  auoit 
donné  puissance,  et  qu'en  leur  misère 
il  recognust  combien  les  affaires  de  ce 
monde  varient  ;    qu'il    luy  plust  leur 
donner    et    moienner  leur  retour  en 
France.  Le  Capitaine  les  ouït  fort  paisi- 
blement, et  leur  respondit  auec  pareil 
honneur.    Mais,   dit-il  dissimulant,   ie 
m'estonne  fort  que  vous  autres  Iesuites, 
qu'on  tient  communément  pour  hommes 
de  conscience  et  religion,   vous  vous 
trouuiez  icy  en  compagnie  de  forbans  et 
picoteurs,  gens  sans  aueu  et  sans  loy  ny 
honneur.    Le  Père  Biard  respondit  et 
prouua  auec  tant  d'argument,  que  toute 
leur  troupe  estoit  de  gens  de  bien  et  re- 
commandez par  sa  Maiesté  très  chre- 
stienne,   et  réfuta  si  péremptoirement 
toute  obiection  contraire,  que  le  Capi- 
taine Anglois  fut  constrainct  de  faire 
semblant  qu'il  s'y  accordoit  vaincu  par 
ses  raisons.    Certes,  adiousta-il,  il  y  a 
bien  eu  de  la  faute,  à  ce  que  ie  vois, 
d'ainsi  perdre  vos  lettres  ;  ncantmoins 
ie  traicteray  de  vosire  retour  auec  vostre 
Capitaine.  Et  dés  lors  iusques  au  départ, 


il 


fit  tousiours  manger  à  sa  table  les 


deux  Pères,   leur  monstrant  beaucoup 
de  respect  et  honnestelé.    Or  il  auoit 
vue  espine  au  pied  qui  le  tourinenloit  : 
c'estoit  le  pilote   et   les  matelots  qui 
estoient  euadez,  et  desquels  il  ne  pouuoit 
sçauoir  nouuelles.   Ce  pilote  appelle  le 
Bailleur,   de  la  ville  de   Rouen,    s'en 
estant  allé  pour  recognoislre,  ainsi  qu'il 
vous  a  esté  dit,  ne  put  point  retourner 
à  temps  au  nauire  pour  le  deilendre,  et 
pariant  il  retira  sa  chaloupe  à  l'escart, 
et  la  nuict  venue,  prit  encore  auec  luy 
les  autres  matelots,  et  se  mit  en  sûreté 
hors  la  veuë  et  le  pouuoir  des  Anglois. 
La  nuict,  il  nous  venoit  trouuer  pour 
aduiser  auec  nous  ce  qu'il  y  auroit  à 
faire.   Il  fit  en  particulier  ce  bon  office 
aux  Iesuites  :  car  il  vint  trouuer  le  Père 
Biard,  et  le  prenant  par  la  main,  le  con- 
jura de  ne  se  point  mesfier  de  luy, 
parce  qu'il  estoit  de  la  prétendue,  l'as- 
seurant  qu'il  ne  manqueroit  ny  à  luy, 
ny  à  aucun  des  Pères,  et  qu'il  supplioit 
Dieu  que  tout  ainsi  il  ne  s'abandonnast 
point.    Comme  il  le  disoit  de  cœur  sin- 
cère, le  P.  Biard  le  remercia  de  bonne 
affection,  et  luy  promit  de  se  souuenir  de 
sa  bonne  volonté  ;  il  luy  dit  ncantmoins 
qu'il  ne  vouloit   encore  penser  à  luy 
iusques  à  ce  qu'il  vist  tous  les  autres  en 
bi-au  chemin  ;  que  alors  il  demande- 
nt ce  qu'à  Dieu  plairoit,  admonestant 
le  dit  pilote  de  se  garder  de  tomber  aux 
mains  des  Anglois,  parce  que  le  Capi- 
taine desiroit  fort   de  le  pouuoir  at- 
trapper.    Le  dit  pilote  fit  sagement  son 
profit  de  cet  aduertissement  et  de  celuy 
des  autres  :  car  de  là  à  deux  ou  trois 
iours,  il  passa  à  la  barbe  des  François 
comme  se  sauuant  et  s'en  allant  cher- 
cher  nauire,    et   leur  disant   que  ce 
n'estoit  pas  pour  ceste  fois  là  qu'il  le 
falloit  attendre  ;  mais  il  se  retira  seu- 
lement derrière  quelques  isles,  pour  y 
estre  aux  escoutes  et  considérer  quelle 
fortune  nous  arriucroit.    Cela  fit  à  mon 
aduis  que  le  Capitaine  Anglois  se  résolut 
plustost  à  ne  nous  pas  faire  pis  ;  toutes- 
fois  il  en  auoit  quelque  volonté,  ce  que 
ie  ne  sçay  de  vray  par  les  conjectures 
de  ce  que  nous  auons  expérimenté  de- 
puis. Il  estoit  bien  Capitaine  fort  sage 
et  rusé,  mais  neantmuins  gentil-homme 

ayant  le  courage  noble  ;  ses  gens  aussi 
n'estoient  ny  inhumains  ny  cruels  contre 
personne  de  nous. 

On  ne  sçauroit  en  croire  les  angoisses 
ausquelles  nous  estions  de  ce  temps, 
car  nous  ne  sçauions  où  donner  de  la 
teste  :  du  costé  des  Anglois  nous  n'at- 
tendions que  la  mort,  ou  du  moins  la 
seruitude  ;  ou,  de  nous  arrester  sur  ce 
pays  et  de  viure  parmy  les  Sauuages 
pendant  vn  an  entier  et  tant  de  gens, 
nous  sembloit  estre  vne  mort  bien  mi- 
sérable et  longue.  Ces  bons  Sauuages 
ayant  ouï  nostre  desastre,  s'en  vindrent 
à  nous  et  nous  offroient  leur  possible, 
promettans  de  nous  alimenter  durant 
l'hyuer,  et  monstrans  vne  grande  com- 
passion. Mais  nous  ne  pouuions  pas 
espérer  mieux  qu'ils  ;  aussi,  de  trouuer 
autres  expediens  en  vn  tel  désert,  nous 
n'en  voyons  point.  Yoicy  enfin  comment 
Dieu  nous  pouruut. 


CHAPITRE   XXVII. 

Les  expédients  trouuez  pour  reuenir  en 
France,  et  comme  trente  de  nos  gens 
y  arriuerent  après  plusieurs  trauaux. 

Le  Capitaine  Anglois  appelle  Samuel 
Argal,  et  son  lieutenant,  dit  Guillaume 
Turnel,  commencèrent  à  traicter  de 
nostre  retour,  selon  leur  promesse,  auec 
nostre  Capitaine  la  Saussaye.  Les  Anglois 
offroient  des  conditions  bien  iniques  ; 
mais  pour  le  faire  court,  la  conclusion 
fut  qu'vne  chalouppe  nous  restant  de 
deux  que  nousauions,  ils  nous  la  laisse- 
roient,  et  qu'auec  nous  allassions  où 
Dieu  nous  conduiroit.  Le  Capitaine  An- 
glois, cauteleux  qu'il  est,  voulut  auoir 
vn  escril  signé  de  la  main  de  la  Saus- 
saye, par  lequel  il  tesmoignast  que 
c'estoit  de  son  choix  que  ce  party  auoit 
esté  pris.  Ceste  conclusion  ouïe,  le  Père 
Biard  s'en  alla  trouuer  le  Capitaine,  et 
luy  représenta  qu'ils  restoient  trente 
personnes,  et  qu'il  estoit  impossible  que 
tant  de  gens  peussent  estre  entassées 


dans  vn  si  petit  vaisseau,  tant  s'en  faut 
qu'ils  peussent  dedans  faire  150.  lieues, 
et  trauerser  les  baies  de  10.  et  12. 
lieues  comme  il  leur  falloil  faire,  auant 
de  trouuer  vn  nauire  François  auquel 
ils  se  peussent  réfugier  ;  que  cela  estoit 
manifestement  nous  ietter  à  la  mort  et 
au  desespoir.  L' Anglois  respondit  que 
la  Saussaye  ne  le  croyoit  pas  ainsi  ;  mais 
que  si  on  vouloit  descharger  la  dite  cha- 
louppe, qu'il  en  ouuriroit  bien  vn  moyen  : 
qu'il  conduiroit  en  Virginie  les  artisans 
qui  voudroient,  sous  promesse  qu'on  ne 
les  forceroit  point  en  leur  Religion,  et 
que  après  vn  an  de  seruice,  on  lesferoit 
passer  en  France.  Trois  acceptèrent 
ceste  offre. 

Pareillement  le  sieur  de  la  Motte  dés 
le  commencement  auoit  consenly  de 
s'en  aller  à  la  Virginie  auec  le  Capitaine 
Anglois,  qui  Phonoroit  beaucoup,  parce 
qu'il  l'auoit  trouué  l'espée  au  poing,  et 
voyoit  en  luy  plusieurs  autres  bonnes 
qualitez,  ce  qui  profitoit  de  beaucoup  à 
nostre  troupe.  On  luy  permettoil  aussi 
de  mener  auec  luy  plusieurs  personnes 
qui  de  mesme  seroient  asseurées  sous 
sa  faueur.  Le  Capitaine  Flory  se  résolut 
pareillement  de  tenter  la  mesme  for- 
tune, parce  qu'on  luy  donnoit  espé- 
rance qu'il  pourroit  recouurer  son  na- 
uire. Le  P.  Biard  pria  que  quatre  qu'ils 
estoient,  sçauoir  2.  Iesuites  et  deux 
autres,  fussent  portez  aux  isles  de  Pen- 
coït,  et  que  là  on  les  recommandast  aux 
pescheurs  anglois  qui  y  sont  d'ordinaire, 
à  fin  que  par  ce  moyen  ils  pussent  re- 
passer en  France  ;  ce  que  le  Capitaine 
Anglois  luy  octroya  fort  volontiers. 

En  ceste  façon  la  chalouppe  se  trouua 
competemment  deschargée,  et  toute 
nostre  troupe  fut  diuisée  en  trois  esgales 
bandes  :  car  quinze  estoyent  auec  le 
pilote,  quinze  restoient  auec  les  Anglois, 
et  quinze  entroient  dans  la  chalouppe 
accordée.  De  ces  quinze  le  P.  Enne- 
mond  Masse  en  estoit  l'vn  :  car  le  choix 
ayant  esté  baillé  à  la  troupe  de  ceux  qui 
deuoient  entrer  dans  la  chalouppe,  à  ce 
qu'ils  peussent  eslire  de  tous  les  trois 
Iesuites  celuy  qu'ils  aimeroient  mieux 
pour  leur  faire  compagnie,  ce  fut  luy 
qu'ils  agréèrent  le  plus. 

Ceste   chalouppe   donc  fut  deliurée 
entre  les  mains  de  la  Saussaye,  et  dudit 
Enneinoiul  Masse,   Icsuite  que  le  Ca- 
pitaine Anglois   honora  beaucoup.     Il 
la  lima  quelque  peu  amonitionnée   de 
viures  et  autres  provisions.    Mais  nos 
panures  gens  lurent  bien  en  peine  quand 
il  la  fallut  conduire  :  car  ils  n'estoieut 
pour  tout  que  deux  ou  trois  mariniers, 
et  iceux  n'auoient  ny  carte  ny  cognois- 
sance  des  lieux.  En  ceste  détresse  Dieu 
les  secourut  fort  à  poinct  :  car  le  pilote 
qui  auoit  mis  ses  gens  en  sûreté,  dési- 
reux de  seauoir  en  quel  estât  estoit  le 
reste  de  la  troupe,  se  déguisa  en  Sau- 
uage,  et  s'en  vint  espier  sur  les  lieux." 
L'Ange  de  Dieu  le  conduisit  par  le  bon 
endroit  ;  car  il  rencontra  tout  à  propos 
ceste  chalouppe  qui  s'en  alloit,  et  ne 
sçauoit  comment.  Ceste  bonne  fortune 
parut  de  si  bon  augure  aux  rencontrés, 
qu'ils  s'asseurerent  dés  lors  que  Dieu 
leur  vouloit  faire  miséricorde  ;  mesmes 
que  pour  surcroit  de  grâce,  ils  firent 
vne  fort  belle  pesche  de  gros  Aumars  ou 
Canchres  de  mer,  et  les  Sauuages  leur 
donnèrent  libéralement  force  oyseaux 
et  poissons,  et  de  tout  ce  qu'ils  auoient, 
auec  grande  signification  de  compassion. 
En  ceste  façon  ils  se  vindrent  ioindre 
à  la  chaloupe  des  Matelots,  et  de  com- 
pagnie   gagnèrent   l'Isle    de    Menano. 
Ceste  Isle  est  à  l'emboucheure  de  la 
Baye  Françoise,  et  d'icelle  iusques  à 
l'Isle  Longue,  où  falloit  qu'ils  trauer- 
sassent  dix  lieues  de  pleine  mer  fort 
fascheuses  à  cause  des  grandes  marées 
qui  y  courent  et  bouillent  ;  et  de  mal- 
heur le  mauuais  temps  les  retint  icy 
huictou  neuf  iours.  Leurs  maux  et  ap- 
préhensions les  firent  recourir  à  Dieu  par 
vœux  et  prières,  qui  furent  exaucées, 
comme  il  parut  par  le  beau  temps  qui 
vint  selon  leur  souhait  ;  à  la  faueur  du- 
quel ils  paruindrent  à  l'Isle  Longue,  où 
pour  tenir  leur  promesse  ils  plantèrent 
vne  Croix,  célébrèrent  la  Saincte  Messe 
et  firent  vne  procession.    Là  aussi  Dieu 
leur  auoit  préparé  vn  magasin  :  car  ils 
y  trouuerent  vn  bon  monceau  de  sel, 
que  le  sieur  de  Biencourt  y  auoit  autre- 
fois  délaissé,    et   pour   l'employer  ils 
firent  vne  fort  bonne  et  heureuse  pesche. 


Ainsi  provisionnez,  ils  passèrent  au  Cap- 
Forchu,  auquel  lieu  ils  trouuerent  le 
Sagamo  Louis  Membertou,  qui  fit  grand 
accueil  au  P.  Ennemond  Masse,  et  le 
vouloit  retenir  à  toute  force.  Mais  ledit 
Père  s'excusa  sur  la  nécessité  de  ne 
point  délaisser  sa  compagnie.  Le  Sau- 
nage leur  (it  à  1res  tous  Tabagie  d'vn 
Orignac,  ce  qui  leur  fit  grand  bien,  et 
en  doublèrent  plus  ioyeusement  despuis 
le  Cap  de  Sable.  Estants  ja  proches  du 
Port  au  Mouton,  ils  eurent  au  deuant 
d'eux  quatre  chalouppes  de  Sauuages 
qui  reuenoient  de  la  trocque.  C'estoit 
Roland  et  autres  Sagamos,  qui  aussi  tost 
recogneurent  ledit  P.  Ennemond,  et  luy 
firent  leurs  libéralités  bien  grandes 
certes,  demie  Galette  de  pain  à  chacun 
des  compagnons,  et  vne  entière  à  luy. 
C'estoit  le  monde  renuersé,  les  Sau- 
uages fournissoient  du  pain  aux  Fran- 
çois gratuitement.  Ce  pain  sembloit  de 
îa  Manne  à  nos  tribulez  :  car  de  trois 


sepmaines  ils  n'en  auoient  mangé.  Et 
pour  le  comble  de  souhait,  les  Sauuages 
leur  dirent,  que  non  guiere  loin  de  là 
y  auoit  deux  nauires  François,  l'vn  à 
Sezambre,  et  l'autre  à  Passepec.  Ce  qui 
fit  diligenter  nos  Pèlerins,  à  ce  qu'ils  ne 
les  perdissent. 

Ces  deux  nauires  estoient  Maloùins, 
l'vn  appartenant  au  ieune  du  Pont, 
duquel  nous  auons  souuent  parlé  cy 
deuant,  d'enuiron  cinquante  tonneaux 
seulement  ;  le  Capitaine  Yible  Bullot 
commandoit  à  l'autre,  qui  estoit  de  cent 
tonneaux,  et  de  bon  augure  s'appelloit 
le  Sauueur.  Chacun  de  ces  deux  print 
sa  moitié  de  toute  la  troupe,  mais  ceux 
du  petit  vaisseau  pâtirent  beaucoup  : 
car  tout  leur  defailloit,  place,  viures, 
eau  ;  et  furent  horriblement  agitez  de 
tempeste  et  contrariété  de  vents.  Nostre 
meschef  neantmoins  arriua  prospere- 
ment  pour  ce  vaisseau,  parce  qu'il  auoit 
perdu  beaucoup  de  ses  gens,  et  à  peine 
s'en  fust-il  peu  reuenir  sans  ce  ren- 
contre et  nouueau  renfort  de  nos  dé- 
bandez. 

Au  grand  vaisseau,  appelle  le  Sau- 
ueur, on  fut  mieux  ;  mesmes  que  les 
Matelots  furent  si  charitables,  que  de 
leur  propre  gré  ils  retranchèrent  leur 

ordinaire  et  quittèrent  plusieurs  bonnes 
places  pour  accommoder  leurs  hostes. 
Le  P.  Ennemond  Masse  fut  retiré  en 
cesluy-cy,  et  le  pilote  Alain  Yeon  luy 
fit  beaucoup  de  eharitez.  Us  furent  ac- 
cueillis pareillement  de  tempestes,  et 
expérimentèrent  estre  vray,  ce  qu'on 
dit  du  feu  S.  Elme  ou  frères  consolants, 
que  quand  ils  npparoissent  deux  à  la 
fois,  c'est  bon  signe.  Car  deux  appa- 
rurent vn  quart  d'heure  sur  leurs  an- 
tennes, et  bien  tost  après  les  bour- 
rasques et  furies  de  mer  s'accoiserent. 
Tous  les  deux  nauires  arriuerent  en 
sauueté  à  S.  Malo  quasi  en  mesme 
temps,  quoy  que  le  Sauueur  fust  parti 
douze  iours  plus  tard.  La  ioye  qu'ils  re- 
courent, vous  la  pouuez  estimer,  re- 
passant par  la  mémoire  les  dangers  dont 
ils  se  voyoient  escbappez.  Le  P.  Enne- 
mond Masse  et  toute  la  troupe  se  louent 
beaucoup  de  l'humanité  et  bon  accueil 
qu'ils  receurent  en  ladicte  ville  de  S. 
Malo,  de  Monseigneur  l'Euesque,  de 
Monsieur  le  Gouuerneur,  de  MM.  les 
Magistrats,  Marchands,  et  généralement 
de  tous. 


CHAPITRE    XXVIII. 

Le  voyage  de  la  Virginie  et  le  retour  en 
la  Nouuelle  France. 

Dieu  soit  beny.  Yoila  ja  les  deux 
tiers  de  nostre  troupe  recondnicts  en 
France  sains  et  saunes  parmy  leurs  pa- 
rents et  amis,  qui  les  oyent  conter  leurs 
grandes  auentures.  Ores  consequcm- 
ment  vous  desirez  sçauoir  ce  que  de- 
uiendra  l'autre  tiers  qui  est  encore  de- 
meuré entre  les  Anglois.  Certes  bien 
plus  longue  et  plus  variable  fortune  les 
attend,  et  tous  n'en  sortiront  pas  bagues 
saunes. 

Les  Anglois  auoyent  Irois  vaisseaux, 
sçauoir  est  le  leur,  auec  lequel  ils  nous 
auoyentprins,  de  cent  trente  tonneaux  ; 
le  nostre  qu'ils  auoyent  saisi,  de  cent 
tonneaux,  et  vue  barque  de  douze  ton- 


neaux, laquelle  pareillement  ils  tenoyent 
de  nous,  et  ne  la  nous  auoyent  point 
voulu  quitter  pour  fournir  à  nostre  re- 
tour. Us  remplirent  ces  trois  vaisseaux 
de  leurs  gens  et  nous  partagèrent  entre 
eux.  Le  sieur  de  la  Motte,  le  Capitaine 
Flory,  et  le  reste  d'vne  moitié  faisant 
en  tout  huict  personnes,  furent  logez  en 
la  Capitanesse,  et  les  autres  en  nombre 
de  sept,  demeurèrent  dans  le  nauire 
captif,  duquel  le  Lieutenant  Turnel 
estoit  faict  Capitaine. 

Or  pour  commencement  de  mal-heur, 
on  ne  conduisit  point  les  Jésuites  aux 
Isles  dePencoïl,  selon  la  promesse,  ains 
on  les  mena  droict  à  la  Virginie  auec  le 
reste  de  la  troupe,  laquelle  on  consoloit 
par  belles  espérances,  d'autant  que,  di- 
soit-on,  le  Mareschal  de  la  Virginie,  qui 
a  toute  charge  et  auctorité  de  iurisdi- 
ction,  estoit  grand  amy  des  François, 
comme  ayant  obtenu  tous  les  principaux 
honneurs  par  la  recommandation  de  feu 
Henry  le  Grand,  et  ayant  esté  son  soldat 
et  son  pensionnaire.  Cela  nous  prê- 
choit-on  souuent. 

Mais  nos  prescheurs  ne  prenoyent  pas 
leur  texte  de  l'Euangile.  Car  ce  beau 
Mareschal,  qui  à  leur  dire  auoit  le  fil  et 
la  trempe  si  françoise,  ayant  ouy  nou- 
uelles  de  nous,  ne  parloit  que  de  harts 
et  gibets,  et  de  nous  faire  pendre  très- 
tous.  L'espouuanle  nous  en  fut  donnée, 
et  aucuns  en  perdirent  le  repos,  ne  s'at- 
tendants  plus  qu'à  monter  ignominieu- 
sement par  vne  eschelle,  et  deualer 
misérablement  par  vne  corde.  Mais  le 
Capitaine  Argal  se  monstra  généreux  à 
nous  deffendre  :  car  il  résista  audit 
Mareschal,  opposant  la  foy  par  luy  don- 
née ;  et  comme  il  se  vid  trop  foible  en 
ceste  opposition,  il  publia  nos  commis- 
sions et  lettres  Royaux,  dont  ie  vous  ay 
parlé  cy-deuanl,  qu'il  auoit  subtilement 
enleués  des  'coffres  de  la  Saussaye.  Et 
c'est  par  ce  moyen  que  nous  auons  sceu 
qu'il  auoit  vsé  de  telle  ruse,  car  autre- 
ment nous  n'en  eussions  peu  rien  de- 
couurir.  Le  Mareschal,  voyant  ces  au- 
ctoritcz  de  sa  Majesté  tres-Chrestienne, 
et  la  resolution  du  Capitaine,  n'osa 
passer  plus  outre  ;  ainsi,  après  quelques 
iours  et  quelques  autres  appréhensions, 

on  nous  fit  sçauoir  que  parole  nous  se- 
roit  gardée. 

Or  comment  on  nous  la  garderoit,  et 
quel  moyen  on  nous  Irouueroit  de  nous 
renuoyer  en  France,  c'estoit  vne  grande 
question.  Le  General,  le  Mareschal  et 
tous  les  Principaux  Chefs  de  la  Virginie 
s^assemblerent  en  conseil.  Sur  icelle  le 
résultat  et  conclusion  des  opinions  fut 
de  pis  faire  que  iamais,  puis  qu'il  leur 
semhloit  d'en  auoir  le  moyen  ;  car  il  fut 
ordonné  que  le  Capitaine  Argal  auec  ses 
trois  vaisseaux  retourneroit  en  la  Nou- 
uelle France,  pilleroit  et  raseroit  toutes 
les  forteresses  et  habitations  des  Fran- 
çois qu'il  Irouueroit  en  toute  la  cosle 
iusques  à  Cap  Breton,  c'est  à  dire,  ius- 
ques  au  46.  degré  et  demy,  parce  qu'ils 
prétendent  à  tout  tant  de  pays  ;  qu'il 
feroit  pendre  la  Saussaye  et  tous  ceux 
de  ses  gens  lesquels  il  trouueroit  eslre 
demeurez  dans  ces  confins,  pilleroit 
de  mesme  tous  les  vaisseaux  qu'il  ren- 
contreroit,  trouuanl  toustesl'ois  moyen 
aux  personnes  de  se  pouuoir  retirer  en 
France,  en  cas  qu'ils  ne  fissent  point 
de  résistance  ;  et  qu'on  nous  metlroit 
nous  autres  vieux  prisonniers  en  com- 
pagnie de  ceux  à  qui  en  ceste  façon  l'on 
feroit  grâce  de  la  vie.  Telle  fut  la  déli- 
bération. Mais  Dieu  estoit  par  dessus, 
et  comme  vous  orrés,  il  en  disposera 
autrement,  quant  à  plusieurs  articles. 

Selon  ceste  conclusion,  Argal  reprint 
vne  autre  fois  la  route  de  la  Nouuelle 
France,  plus  fort  que  deuant,  car  il  auoit 
trois  vaisseaux,  et  auec  meilleure  espé- 
rance :  parce  que  le  butin  qu'il  auoit 
faict  sur  nous  luy  accroissoit,  et  la  cu- 
pidité et  l'espoir.  Il  ne  piïnt  cependant 
auec  soy  la  moitié  de  nos  gens,  ie  ne 
sçay  pourquoy.  Dans  son  vaisseau  estoit 
le  Capitaine  Flory  et  quatre  autres  ; 
dans  celuy  du  Lieutenant  Turncl,  qui 
estoit  le  nostre  captif,  les  deux  Iesuites 
et  vn  garçon. 

Le  premier  lieu  où  ils  tireront  fut 
S.  Sauueur  :  car  ils  s'attendoyent  d'y 
trouuer  la  Saussaye  et  vn  nauire  nou- 
uellcment  venu.  Ils  furent  trompez, 
d'autant  que  la  Saussaye  estoit  en 
France,  ainsi  qu'a  esté  dit  ;  ils  brusle- 
rent  nos  fortilications,  et  abattirent  nos 


Croix,  en  dressants  vne  pour  marque 
qu'ils  se  saisissoyent  du  pays,  comme 
Seigneurs. 

Ceste  Croix  portoit  le  nom  grauc  du 
Roy  de  la  Grande  Bretaigne.  Ils  pen- 
dirent aussi  vn  de  leurs  hommes,  pour 
cause  d'vne  conspiration  au  mesme 
endroict  où  huict  iours  auparauant  ils 
auoyent  abattu  la  première  de  nos 
Croix. 

De  S.  Sauueur  ils  addresserent  à 
S.  Croix,  ancienne  habitation  du  sieur 
de  Monts,  et  parce  qu'ils  auoyent  sceu 
que  le  P.  Biard  y  auoit  esté,  Argal  vou- 
loit  qu'il  les  y  conduisist  ;  mais  ledit 
Père  ne  le  voulut  point,  ce  qui  le  mit 
entièrement  en  la  disgrâce  dudit  Argal, 
et  en  grand  danger  de  sa  vie.  Ce  neant- 
moins  Argal  roda  tant  en  haut  qu'en  bas, 
et  rechercha  tant  tous  leurs  endroits, 
les  confrontant  auec  les  cartes  qu'il 
nous  auoit  prinses,  qu'enfin  il  la  trouua 
de  soy-mesme  ;  il  en  enleua  vn  bon 
monceau  de  sel  qu'il  y  trouua,  brusia 
l'habitation,  et  détruisit  toutes  les  mar- 
ques du  nom  et  droict  de  France;  ainsi 
qu'il  auoit  eu  commandement. 


CHAPITRE    XXIX. 


La  prime  et  incendie  de  Port  Royal, 
deux  grands  dangers  du  P.  Biard. 

Le  Capitaine  Argal  ayant  ruiné  saincte 
Croix,  ne  sçauoit  comment  addresser 
et  faire  voile  à  Port  Royal,  selon  la  com- 
mission qu'il  en  auoit,  d'autant  qu'il 
doutoit  de  s'aller  engouffrer  en  si  dan- 
gereuse plage  sans  conducteur  bien  co- 
gnoissant  des  lieux,  et  par  l'exemple 
frais  qu'il  auoit  du  P.  Biard,  il  n'osoit 
attendre  qu'aucun  François  l'y  voulust 
conduire  ou  l'y  conseiller  sincèrement. 
A  ceste  cause  il  se  mit  en  questes  de 
quelque  Saunage,  et  fit  tant  par  ses 
courses,  embusehes,  enquestes  et  indu- 
stries, qu'il  surprint  le  Sagamo,  homme 
très  expérimenté  et  entendant  au  faict 
du  pays.  A  la  conduicte  d'iceluy,  il  vint 

à  Port  Royal.  Or  il  y  eust  eu  là  sans  doute 
de  mal-heur  pour  le  regard  des  Fran- 
çois, parce  que  l'Anglois  entrant  à  la 
lune  dans  le  port,  comme  il  fit,  et  venant 
anchrer  à  la  veuë  de  l'habitation  à  plus 
de  deux  lieues  loin,  si  les  François 
eussent  veillé,  ils  auoyent  beau  moyen 
ou  de  se  préparer  au  combat,  ou  de  se 
desbagager  :  car  à  cause  de  la  marée, 
l'Anglois  ne  fut  deuant  l'habitation  qu'à 
dix  ou  onze  heures  du  iour  suiuant.  le 
ne  sçay  ce  qu'on  fit.  Tant  y  a  que  l'An- 
glois, mettant  pied  à  terre,  ne  trouua 
personne  dans  le  fort,  et  vit  des  souliers 
et  des  hardes  esparses. 

Par  ainsi  il  eut  double  ioye  dans  ceste 
prinse  :  l'vne  qu'il  ne  trouua  aucune 
résistance,  ce  que  iamais  il  n'eust  pensé  ; 
l'autre  qu'il  rencontra  vn  assez  bon 
butin,  à  quoy  il  ne  s'attendoit  pas. 

Ce  rencontre  du  butin  non  attendu, 
pensa  couster  la  vie  au  P.  Biard  :  voicy 
comment.  Les  Anglois  ayant  ja  perdu 
beaucoup  de  temps  à  chercher  S.  Croix, 
et  despuis  à  attrapper  vn  Sauuage  qui 
fust  leur  conducteur,  le  Lieutenant  Tur- 
nel  estoit  d'aduis  de  laisser  le  voyage 
de  Port  Royal,  et  s'en  retourner  au  plus 
tosl  à  la  Virginie,  alléguant  pour  raisons 
que  le  lieu  estoit  très  dangereux  et  la 
saison  par  trop  auancée  (car  c'esloit  la 
fin  d'Octobre)  et  qu'au  bout  de  lant  de 
peines,  il  n'y  auroit  poinct  de  profil, 
parce  qu'on  n'y  trouueroit  rien,  sinon 
misère  et  la  haine  des  François,  qu'ils 
s'acquerroyent  bien  meritoirement  par 
le  bruslement  qu'ils  alloyent  faire,  sans 
recompense  d'aucun  émolument. 

Le  Lieutenant  Turnel  auoit  ony  ces 
raisons  du  P.  Biard,  auec  lequel  il  pre- 
noit  souuent  plaisir  de  deuiser,  et  les 
estimoit  fort  valides.  Or  le  Capitaine 
Argal  ayant  eu  le  bon-heur  d'vne  facile 
entrée,  et  despuis  dans  Port  Royal  (ainsi 
qu'a  esté  dit)  vn  assés  bon  butin  en 
viures,  hardes  et  vstensiles  dans  l'ha- 
bitation, il  re prochoit  à  son  dit  Lieute- 
nant son  conseil  et  la  croyance  qu'il 
auoit  eue  au  Jésuite,  et  mesmes  pour 
ceste  cause  luy  faisoit  moindre  part  de 
la  proye.  Le  Lieutenant  en  estoit  en 
grande  cholere,  et  d'autant  plus  qu'on  l'a- 
uoit  tousiours  eu  en  réputation  d'homme 


d'esprit  et  de  bon  conseil  ;  dequoy  il  se 
voyoit  deceu  à  l'occasion,  comme  il 
pensoit,  du  Iesuite. 

Or  il  y  auoit  vn  puritain  Anglois, 
maistre  du  grand  nauire,  plus  malin 
que  tous  les  autres,  dissimulé  neant- 
moins,  car  il  faisoit  les  plus  beaux  sem- 
blants du  monde  ;  mais  les  autres  An- 
glois nous  aduertissoyent  de  nous  point 
fier  en  luy,  d'autant  qu'il  estoit  mali- 
gnement enuenimé  contre  nous.  Cestuy- 
cy  donc,  voyant  son  coup,  persuadoitau 
Capitaine  et  au  Lieutenant,  lesquels  il 
voyoit  esmeus,  d'abandonner  à  terre  le 
Iesuite,  disant  qu'il  estoit  indigne  que 
les  Anglois  luy  donnassent  des  viures, 
puisqu'il  les  auoit  voulu  empescher  d'en 
auoir,  et  mille  autres  raisons  qu'il  al- 
leguoit. 

le  ne  sçay  qui  secourut  tant  à  propos 
le  Iesuite  en  ce  danger  que  sa  simpli- 
cité. Car  tout  de  mesme  que  s'il  eust 
esté  bien  fauorisé  et  qu'il  eust  peu 
beaucoup  enuers  ledit  Anglois,  il  se 
mit  à  genoux  deuant  le  Capitaine  par 
deux  diuerses  fois  et  à  deux  diuerses 
occasions,  à  celle  fin  de  le  fléchir  à  mi- 
séricorde enuers  les  François  du  dit 
Port  Royal  esgarés  par  les  bois,  et  pour 
luy  persuader  de  leur  laisser  quelques 
viures,  leur  chaloupe  et  quelqu'autre 
moyen  de  passer  l'hyuer.  Et  voyez 
combien  différentes  pétitions  on  faisoit 
audit  Capitaine  :  car  au  mesme  temps 
que  le  P.  Biard  le  supplioit  ainsi  pour 
les  François,  vn  François  crioit  de  loin 
auec  outrages  et  iniures,  qu'il  le  falloit 
massacrer. 

Or  Argal,  qui  est  d'vn  cœur  noble, 
voyant  ceste  lant  sincère  affection  du 
Iesuite,  et  de  l'autre  costé  tant  bestiale 
et  enragée  inhumanité  de  ce  François, 
laquelle  ne  recognoissoit  ny  sa  propre 
nation,  ny  biens-faicts,  ny  religion,  ny 
estoit  dompté  par  l'affliction  et  verges 
de  Dieu,  estima  que  ce  luy  seroit  tous- 
iours reproche  et  impropere  si  sans  iu- 
gement  et  sans  auoir  ouy  parties,  il  ve- 
noit  à  délaisser  pour  vne  occupation 
subtile,  celuy  à  qui  il  auoit  donné  sa 
parole,  et  par  ainsi  reietta  tout  en- 
semble et  la  suasion  de  l'Anglois  et  la 
forcenerie  du  François,  d'autant  plus 

appaisé  cnuers  le  Iesuitc  que  plus  il  le 
voyoit  attaqué  sans  qu'il  remarquast  en 
luy  changement  ou  altération. 

Or  le  dit  Capitaine  ayant  enleué  de 
Port  Royal  tout  ce  qui  luy  sembla  com- 
mode, iusques  aux  ais,  verroils,  ser- 
rures et  doux,  il  y  mit  le  feu,  chose 
certes  bien  pitoyable  :  car  dans  vne 
heure  ou  deux  on  vit  réduire  en  cendres 
le  trauail  et  despense  de  plusieurs  an- 
nées et  personnes  de  mérite.  Et  plaise 
à  nostre  Seigneur  que  ce  mesme  feu 
aye  tellement  destruit  tous  les  péchés 
qui  peuuent  auoir  esté  commis  en  ceste 
place,  que  iamais  ils  ne  ressuscitent 
plus  en  aucune  part,  ny  ne  prouoquent  la 
iuste  et  redoutable  vengeance  de  nostre 
Dieu. 

L' Anglois,  comme  i'ay  dit  autre  part, 
effaçoit  par  tout  tous  monuments  et  in- 
dices de  la  puissance  Françoise  ;  ce 
qu'il  n'oublia  pas  icy,  iusques  à  faire 
vser  du  pic  et  ciseau  sur  vne  grosse  et 
massiue  pierre,  en  laquelle  estoyent  en- 
taillés les  noms  du  sieur  de  Monts  et 
autres  Capitaines,  auec  les  fleurs  de  lys. 

Ce  faict,  il  leua  ranchre  pour  s'en 
aller  ;  mais  il  fut  retenu  par  le  mauuais 
temps  à  l'emboueheure  du  port,  trois 
ou  quatre  iours. 

Tandis  qu'il  seiournoit  icy  à  l'anchre, 
vn  François  de  ceux  dudit  port  de- 
manda de  parlementer  ;  ce  qui  luy  fut 
accordé.  Or  entre  les  bons  affaires  que 
ce  beau  parlementaire  vint  traicter,  fut 
de  dire  au  Capitaine  Anglois,  qu'il  s'é- 
merneilloit  bien  fort  comment  il  n'auoit 
desia  deliuré  le  monde  du  pernicieux 
Iesuite  qui  estoit  en  ses  nauires.  Si  ce 
n'estoit  peut  estre  que  le  mal-heur  l'y 
conseruast  pour  reuencher  les  François 
par  quelque  trahison  meschante  que  le 
dit  lesuile  ioueroit  à  son  coup  et  occa- 
sion. Car  c'estoit,  dit-il,  vn  vray  et 
naturel  Espagnol,  qui  ayant  commis 
plusieurs  forfaicts  en  France,  à  cause 
desquels  il  en  estoit  fuitif,  leur  auoit 
encore  donné  beaucoup  de  scandale  à 
Port  Royal,  et  qu'il  ne  falloit  aucune- 
ment douter  qu'encore  ne  fist-il  pis  aux 
Anglois.  Argal,  oyant  dire  que  le  Père 
Biard  estoit  naturel  Espagnol,  ne  le 
pouuoit  croire,  mais  on  luy  donna  ceste 


accusation  par  escrit,  et  soubsignée  de 
cinq  ou  six  ;  et  le  pressoit-on  fort  à  ce 
qu'il  iettast  en  terre  à  l'abandon  ledit 
P.  Biard.  Mais  tant  plus  qu'on  le  pres- 
soit,  et  tant  moins  l'Anglois  y  consen- 
tit, parce  que  y  consentant  il  ne  pou- 
uoit fuir  le  deshonneur  d'auoir  manqué 
de  foy  et  de  iustice  ;  là  où  le  gardant 
pour  la  Virginie,  il  s'atlendoit  de  l'y 
faire  mourir  en  acquérant  louange  de 
fidélité  à  son  office  et  de  patience  à  sup- 
porter. Car  en  communiquant  au  Ma- 
reschal  ceste  déposition  des  François,  et 
adioustant  par  dessus  comme  ledit  Père 
n'auoit  voulu  monstrer  l'isle  S.  Croix, 
et  auoit  tasché  de  diuertir  les  Anglois 
d'aller  à  Port  Royal,  il  n'auoit  garde 
d'eschapper  des  mains  du  Mareschal, 
desquelles  à  peine  auoil-on  peu  l'arra- 
cher, lors  mesme  qu'on  n'auoit  aucune 
prinse  sur  luy.  Ainsi  Dieu  le  voulut 
sauner  pour  lors  et  encore  plus  mer- 
ueillensement  despuis,  comme  vous 
orrez.  Cependant  vous  remarquerez  sa- 
gement iusques  à  quelle  rage  le  malin 
esprit  agile  ceux  qui  se  vendent  à  luy, 
et  combien  il  faut  estre  reserué  à  croire 
les  délations  et  detractions,  puisque  le 
P.  Biard  auoit  vescu  dans  Port  Royal  et 
auoit  tousiours  esté  notoirement  reco- 
gneu  pour  ce  qu'il  est,  c'est  à  dire  bon 
François  naturel,  et  qui  iamais  ne  fut 
en  Espagne,  ny  luy,  ny  son  père  ou 
mère,  ou  aucun  de  ses  parents.  Or 
que  ce  neantmoins  vn  François  se  soit 
trouué  si  possédé  par  l'esprit  sangui- 
naire, que  pour  le  faire  mourir  il  soit 
venu  à  l'imposture  si  furieusement,  et 
receuant  le  chastiment  de  Dieu  n'en 
aye  faict  aulre  profit  que  de  se  prostituer 
si  désespérément  à  Sathan  et  à  calom- 
nie, cela  surpasse  toute  appréhension 
commune  de  malice,  et  à  peine  peut  on 
conceuoir  qu'vn  homme  puisse  deuenir 
si  vendu  et  si  désespérément  asserui  à 
peché. 

CHAPITRE   XXX. 

Le  départ  de  Port  Royal,  les  diuerses 
auentures  des  nauircs,  et  comme  nous 
fusmes  contraincls  de  relascher  aux 
Açores. 

Le  neufuiesme  de  Nouembre  de  cesle 
année  1613.  les  Ànglois  départirent  de 
Port  Royal,  en  intention  de  s'aller 
rendre  à  leur  Virginie  et  y  iouir  du 
butin  l'iiyuer  suiuant.  Or  dés  ce  temps 
le  Lieutenant  Turnel  ne  regardent  plus 
le  Père  Riard  que  comme  vn  pendard 
abominable  ;  il  le  detestoit  encore  da- 
uanfage,  quand  il  repensoit  au  passé, 
car  par  Je  passé  il  auoit  faict  estât 
de  le  priser  et  l'aymer  pour  sa  naïf  ne 
simplicité  et  ouuerte  candeur.  Mais 
ayant  veu  le  tesmoignage  par  escril 
de  tant  de  François  qui  l'asseuroyent 
estre  naturel  Espagnol  et  meschant 
homme,  il  aimoit  mieux  croire  que  le 
Iesuitc  fust  menteur  que  non  pas  tant 
d'autres  qui  l'accusoyent.  Par  ainsi  il 
haïssoit  d'autant  plus  irreconciliable- 
ment  cesle  si  profonde  et  impéné- 
trable dissimulation  (comme  il  pensoit) 
d'vn  Espagnol,  contrefaisant  le  Fran- 
çois, laquelle  luy  homme  réputé  pour 
accort  et  bien  aduisé  n'auoit  sceu 
descouurir  en  tant  de  temps,  ains  à 
laquelle  il  s'estoit  laissé  surprendre  ius- 
quesà  vue  familiarité  et  amitié  grande. 
Telle  estoit  la  cholere  du  Capitaine 
Turnel,  lequel  d'ores  en  auant  i'appel- 
leray  absolument  Capitaine  et  non  plus 
Lieutenant  parce  que  nous  allons  nous 
séparer  :  escoutez  comment. 

Le  second  iour  après  nostre  départ, 
veille  de  S.  Martin,  vn  si  grand  orage 
s'esleua  qu'il  escarta  nos  trois  vaisseaux 
en  telle  façon  que  despuis  ils  ne  sont 
point  reuenus  ensemble,  ains  ont  tiré 
trestous  bien  diuerses  routes. 

La  barque  n'a  point  comparu  despuis, 
et  nouuelles  aucunes  n'en  ayant  esté 
ouyes,  aucuns  se  doutent  qu'elle  soit 
perie,  auec  les  six  Anglois  qui  estoyent 
dedans. 

La  Nau  Capitainesse,  où  commandoit 
Argal,  nonobstant  le  contraste,  vint  à 


port  heureusement  à  la  Virginie  dans 
trois  sepmaines  ou  enuiron.  Le  Ma- 
reschal  (duquel  nous  vous  auons  parlé 
cy-deuant)  ouyt  fort  volontiers  du  Ca- 
pitaine Argal  tout  ce  qui  s'estoit  passé, 
et  attendoit  en  bonne  deuotion  le  Père 
Biard  pour  luy  tost  accoureir  les  voy- 
ages, luy  faisant  trouuerau  milieu  d'vne 
eschelle  le  bout  du  monde  ;  mais  Dieu, 
maistre  de  la  vie  et  des  puissances, 
dispose  à  son  bon  plaisir  de  ses  créa- 
tures, et  non  à  la  fantaisie  du  bras  hu- 
main, prenant  plaisir  au  liltre  que  luy 
donne  le  psalmisle  d'estre  le  Seigneur, 
qui  deliure  le  panure  des  mains  des 
plus  forts,  et  le  destitue  de  la  puissance 
de  ceux  qui  le  pillent,  comme  ie  m'en 
vay  vous  monslrer  qu'il  a  faict. 

Les  deux  Jésuites  et  vn  garçon  Fran- 
çois estoyent  dans  le  nauire  captif,  sur 
lequel  auoit  esté  commis  le  Capitaine 
Turnel  ;  ce  nauire  séparé  d'auec  Argal 
par  la  tempesla  en  fut  tant  incessam- 
ment poursuiuy  seize  iours  durant,  que 
le  Capitaine  perdant  espérance  de  pou- 
uoir  aborder  la  Virginie,  appella  tous 
ses  gens,  et  mit  en  délibération  qu'est- 
ce  qu'il  faudroit  faire  pour  sauuer  leurs 
vies  :  car  de  combattre  les  orages  plus 
long-temps  pour  ne  se  pas  esloigner  de 
ladicte  Virginie,  il  n'y  auoit  point  d'ap- 
parence, parce  que  on  auoit  dans  le 
nauire  des  cheuaux  prins  à  Port  Royal, 
qui  les  ruinoyent  d'eau  tant  ils  en  bu- 
uoyent  ;  les  tourbillons  rompoyent  tant 
de  voiles,  ausuents  et  cordages,  qu'il 
n'y  auoit  plus  dequoy  les  refaire,  et  les 
viures  estoyent  bien  bas,  hors  la  moluë 
seulement,  de  laquelle  il  y  auoit  assez  ; 
mais  de  pain  on  n'en  auoit  eu  par  l'e- 
space de  trois  mois,  que  deux  onces 
chasque  iour  par  teste,  bien  rarement 
trois,  et  si  il  en  restoit  fort  peu.  En 
ceste  délibération  les  mariniers  furent 
d'aduis  qu'il  falloit  soustenir  encore 
quelques  iours  pour  leur  honneur.  Et 
(approbation  de  leur  conseil)  le  bon 
temps  leur  arriua  au  iour  suiuant,  et  les 
conduisit  si  auant  qu'ils  ne  s'estimoyent 
pas  estre  à  plus  de  vingt  et  cinq  lieues 
de  leur  port. 

Pour  en  confesser  la  franche  vérité, 
les  Iesuites  ne  prioyent  point  pour  ce 

bon  temps,  car  ils  sçauoycnt  assez  où 
c'est  qu'il  les  conuoyoit. 

Or  Dieu,  croy-ie,  ayant  pitié  d'eux,  sus- 
cita vn  gaillard 


et  fougueux 


Surouest 


qui  vint  donner  droict  en  en  face  à  uos 
Anglois,  et  les  contraignit  de  mettre  le 
nauire  en  cappe  (comme  l'on  dit),  de 
plier  toutes  les  voiles,  et  de  penser  à 
leur  conscience. 

Le  Capitaine,  voyant  ceste  rage  de 
vents  et  de  vagues,  ne  voulut  pas  s'opi- 
niastrer,  ains  couclud  qu'il  falloit  re- 
lascher  aux  Açores  à  sept  cents  lieues 
de  là,  pour  s'y  pouruoir  de  leurs  né- 
cessités et  attendre  le  bon  temps. 

11  lit  tourner  le  cap  pour  addresserlà, 
et  aussi-lost  après  on  tua  les  chenaux, 
qui  nous  auoyent  gaslé  et  consumé 
nostre  eau,  de  manière  qu'elle  estoit 
infecte  et  puante  ;  et  encore  la  donnoit- 
on  en  bien  petite  mesure.  Mais  la  chair 
de  chenal  estoit  fort  bonne  au  goust  des 
ïesuites. 

Or  durant  ces  furieuses  et  horribles 
[empestes,  comme  tous  auoyent  bien 
occasion  de  penser  à  leur  conscience, 
Dieu  particulièrement  disposoit  le  Ca- 
pitaine ;  de  manière  qu'vne  fois  bien 
repentant  il  appella  le  P.  Biard,  et  luy 
tint  ce  discours  que  ie  vais  insérer  quasi 
de  mot  à  mot  :  car  le  Capitaine  parloit 
bon  françois,  et  beaucoup  d'autres  lan- 
gues vulgaires,  outre  le  latin  et  le  grec 
qu'il  enlendoit  bien  ;  homme  de  grand 
esprit,  et  qui  a  bien  estudié.  Pcre  Biard, 
disoit-il,  Dieu  est  courroucé  contre 
nous,  ie  le  voy  bien  ;  il  est  courroucé 
contre  nous,  dis-ie,  mais  non  pas  contre 
vous  ;  contre  nous,  parce  que  nous  vous 
sommes  allez  faire  la  guerre,  sans  la 
vous  premièrement  dénoncer,  ce  qu'est 
contre  le  droict  des  gens.  Mais  ie  pro- 
teste que  c'a  esté  contre  mon  aduis  et 
mon  gré.  le  n'eusse  sceu  qu'y  faire, 
il  me  falloit  suiure,  i'estois  seruiteur. 
Ainsi  ie  vous  dy  que  ie  voy  bien,  que 
Dieu  est  courroucé  contre  nous,  mais 
non  pas  contre  vous,  ains  à  l'occasion 
de  vous  :  car  vous  ne  faictes  que  patir. 
Le  Capitaine  s'arresta  icy  ;  vous  pouuez 
estimer  si  le  Iesuitc  manqua  de  respon- 
dre  à  propos.  Le  Capitaine  le  prit  d'vn 
autre  endroict  :  Mais,  Père  Biard,  dit-il, 

c'est  chose  estrange  que  vos  François  de 
Port  Royal  vous  accusent  ainsi.  Le  Père 
respondit  :  Mais,  Monsieur,  m'auez-vous 
iamais  ouy  mesdirc  d'eux  ?  Ncnny,  dit- 
il,  ains  i'ay  fort  bien  remarqué  que 
quand  on  mesdisoit  d'eux,  et  deuant  le 
Capitaine  Argal  et  deuant  moy,  tous- 
iours  vous  les  auez  défendus,  i'en  suis 
bon  tesmoin.  Monsieur,  dit  le  Père, 
prenez  argument  de  là,  et  iugés  qui  a 
Dieu  et  la  vérité  de  son  costé,  ou  les 
mesdisants  ou  bien  les  charitables.  le 
l'entends  bien,  dit  le  Capitaine  ;  mais, 
Père  Biard,  la  charité  ne  vous  a-elle 
point  l'ait  mentir,  quand  vous  me  disiez 
que  nous  ne  trouuerions  que  misère  à 
Port  Royal  ?  Le  Père  repartit  :  Pardon- 
nez-moy,  Monsieur,  vous  priant  de  vous 
souuenir  que  ie  ne  vous  ay  dit  sinon  que 
moy  estant  là,  ie  n'y  auoisveu  ettrouué 
que  misère.  Cela  seroit  bon,  dit  le  Capi- 
taine, si  vous  n'estiez  Espagnol,  comme 
l'on  dit  que  vous  estes  :  car  l'estant,  ce 
que  vous  désirés  tant  de  bien  aux  Fran- 
çois n'est  pas  pour  amour  que  vous  leur 
portés,  ains  pour  haine  des  Anglois.  A 
cecy  le  Père  Biard  respondit  fort  au 
long  ;  mais  il  ne  luy  peut  iamais  desraci- 
ner  ceste  opinion,  disant  qu'il  n'estoit 
point  croyable  que  cinq  ou  six  François 
constitués  en  affliction  eussent  voulu 
signer  vue  fausse  accusation  contre  vn 
de  leur  concitoyen  Preslre,  n'y  ayant 
d'autre  profit  que  de  le  faire  pendre,  et 
par  ce  moyen  satisfaire  à  leur  maudite 
passion. 

le  vous  ay  faict  ce  récit  à  fin  que  la 
suaue  disposition  de  la  diuine  Proui- 
dence  soit  recogneue,  et  que  vous  en- 
tendiez comme  Dieu  alloit  préparant 
peu  à  peu  le  cœur  du  Capitaine.  Car  il 
se  trouua  bien  perplexe  et  luy  et  ses 
gens,  quand  il  se  virent  près  des  Açores. 
La  cause  en  estoit  parce  que  ces  Isles 
sont  habitées  des  Portugais  catholiques  ; 
par  ainsi  les  Anglois  consideroyent  que 
venants  à  y  anchrer,  il  faudrait  souffrir 
la  visite  du  nauire.  Que  si  en  la  visite 
on  descouuroit  les  ïesuites,  que  c'estoit 
fait  d'eux,  parce  qu'on  deliureroit  lesdits 
Ïesuites  comme  catholiques,  et  qu'eux 
seroyent  pendus,  ou  pour  le  moins  mis 
à  la  cadene,  comme  voleurs  de  prestres. 

Le  remède  à  ee  mal  estoit  facile,  fai- 
sant faire  aux  dits  Iesuites  vn  sault  dans 
la  mer.  Neantmoins,  comme  ie  vous  ay 
monstre,  la  crainte  de  Dieu  s'estoit  re- 
ueillée,  qui  combattoit  pour  eux.  Nostre 
Seigneur  en  fin  qui  les  protegeoit  aux 
prières  de  sa  glorieuse  mère,  fit  que  le 
Capitaine  se  résolut  de  les  cacher  au 
fonds  du  nauire,  espérant  que  cela  sufû- 
roit  pour  sûreté,  comme  il  suffit  aussi, 
mais  la  bonne  foy  des  Iesuites  y  aydant, 
ainsi  que  vous  entendrez  tout  à  ceste 
heure. 


CHAPITRE   XXXI. 

Comme  le  nauire  fut  visité  aux  Açores, 

et  la  bonne  foy  que  les  Iesuites 

gardèrent  aux  Anglois. 

La  main  de  Dieu  estoit  euidemment 
sur  les  Iesuites  pour  les  protéger,  ainsi 
que  vous  auez  peu  apperceuoir  par  cy- 
deuant,  et  fut  manifeste  en  vn  autre 
danger  qu'ils  passèrent,  que  nous  ne 
racontons  pas  icy  pour  n'estre  longs, 
auquel  neantmoius  ils  confessent  d'a- 
uoir  eu  plus  de  peur  qu'en  beaucoup 
d'autres,  et  non  sans  cause.  Ceste  pro- 
tection diuine  se  moustra  encore  claire- 
ment en  ce  qu'elle  osta  l'appréhension 
du  péril  au  Capitaine.  Car  s'il  eust  pre- 
ueu  les  grands  dangers  qu'il  courut 
puis  après,  ie  ne  sçay  s'il  eust  esté  assez 
conscientieux,  ou  ses  gens,  pour  ne  se 
point  résoudre  au  meurtre,  auant  que 
de  tomber  aux  perplexités  ausquelles  ils 
furent  réduits  en  ceste  façon. 

Ils  arriuerent  à  l'Isle  de  Fœal,  qui 
est  vne  des  Açores,  et  ne  se  pensoyent 
à  leur  arriuée  que  d'anchrer  près  de  la 
ville,  d'enuoyer  leur  batteau  pour  se 
charger  d'eau,  de  laquelle  ils  auoyent 
principalement  besoin,  et  achepter  quel- 
que peu  de  biscuit  et  autres  nécessités 
plus  pressantes.  En  ceste  façon  il  estoit 
fort  facile  de  cacher  les  Iesuites,  parce 
qu'on  ne  visite  gueres  que  fort  légè- 
rement ceux  qui  sont  loin  de  terre  ; 


et  puis  visite  passée,  tout  le  péril  est 
passé. 

Ceste  considération  fit  résoudre  tant 
facilement  le  Capitaine  à  ne  pas  vser  de 
cruauté.  Mais  la  fortune  trouua  bien 
autres  tours  et  destours  qu'il  ne  pensoit  : 
car  il  luy  fallut  entrer  dans  le  haure  et 
se  tenir  à  la  veuë  de  la  ville  et  des 
autres  nauires.  Là,  de  sinistre  accident, 
nostre  nauire  s'alla  heurter  contre  vne 
carauelle  Espagnole,  chargée  de  sucre, 
et  luy  rompit  son  beau-pré  ;  l'Espagnol 
pensa  que  ce  fut  vn  guet  à  pens,  à  celle 
fin  de  surprendre  son  vaisseau  et  le 
voler,  tout  ainsi  qu'auoit  faict  vn  Fran- 
çois dans  le  mesme  port,  cinq  sepmaines 
auparauant,  et  partant  se  print  à  crier 
au  corsaire,  faisant  armer  ses  gens,  et 
peu  s'en  fallut  que  l'on  ne  vinst  aux 
mains.  Grand  bruit  et  grande  esmeute 
dans  la  ville,  et  par  tous  les  nauires  qui 
estoyent  là  grand  alarme.  11  fallut  que 
le  Capitaine  allast  à  terre,  et  y  demeu- 
rast  pour  gages  et  asseurance.  Encore 
ne  pouuoit  on  croire  qu'il  fust  autre  que 
pirate.  On  vint  visiter  et  reuisiter  le 
nauire,  et  les  Iesuites  iouoyent  comme 
l'on  dit  à  esconsailles,  de  trou  en  ca- 
chot, et  de  cachot  en  fond,  tousiours  en 
quelque  nouuelle  musse. 

Or  sur  le  vif  et  le  chaud  des  soubçons 
et  grabuge,  les  Espagnols  venants  vi- 
siter, les  panures  Pères  et  le  garçon 
François  estoyent  derrière  vne  chaloupe 
se  tenant  coys  et  sans  souffler,  car  si 
seulement  ils  eussent  soufflé  vn  peu 
gros,  ou  remué  la  main  ou  le  pied,  ils 
eussent  esté  descouuerts. 

La  chose  estoit  si  hazardeuse,  que  nos 
Anglois  en  transissoyent  de  male-peur. 
Mais  les  Iesuites  leur  voulurent  con- 
stamment garder  la  foy  pour  plusieurs 
raisons  et  entre  autres  pour  faire  voir 
par  effect  aux  calomniateurs  de  l'Eglise 
Catholique,  qu'a  tort  et  contre  vérité  ils' 
luy  imposent  d'enseigner  qu'il  ne  faut 
point  garder  la  foy  aux  hérétiques.  Ce 
qu'est  totalement  faux  et  contre  sa 
doctrine. 

Mais  reuenons  aux  Espagnols.  Ils 
n'apperceurent  iamais  lesdits  Pères  en 
leur  visite,  et  s'en  allèrent  en  fort  bonne 
opinion  des  Anglois,  qui  les  voyants 

dehors,  et  reueiinns  à  soy  de  la  grande 
appréhension  en  laquelle  ils  auoyent 
esté,  se  prindrent  à  l'aire  tant  de  ca- 
resses aux  Pères  et  tant  de  testes  en 
recognoissance  de  leur  sincérité  qu'en 
pourroycnt  faire  vne  troupe  de  bons 
païens  et  amys  s'entre  rencontrants  en 
paix  après  vne  absence  et  séparation  de 
bien  long-temps. 

Les  mesmes  Anglois  ont  souuent  des- 
puis louange  lesdicts  Pères  en  la  pré- 
sence de  leurs  ministres  en  Angleterre 
de  ceste  leur  fidélité,  et  les  ministres 
en  demonstroyent  grands  signes  d'e- 
stonnement  et  d'admiration. 


CHAPITRE    XXXII. 


La  venue  en  Angleterre,  et  la  deliurance 
des  Iesuites. 


Les  Anglois  demeurèrent  trois  sep- 
maines  entières  engagez  en  ceste  Isle, 
que  nous  disons  de  Fœal,  pendant 
lequel  temps  les  paunres  Iesuites  ne 
peurent  point  voir  le  Soleil.  Or  parce 
que  lesdits  Anglois  auoyent  faute  d'ar- 
gent, ils  ne  peurent  guiere  s'y  remplu- 
mer, ce  qui  les  fît  du  tout  résoudre  à  ne 
plus  retenter  la  Yirginie,  ains  s'en  re- 
uenir  en  Angleterre,  attendu  mesme- 
ment  que  ja  ils  se  voyoyent  dans  la 
présente  année  1614.  qui  estoit  le  terme 
de  leur  seruice. 

Or  estant  en  la  course  et  voye  d'An- 
gleterre, la  tempeste  nous  ietta  hors  la 
Manche  (qu'on  appelle),  c'est  à  dire  hors 
le  canal  qui  est  entre  la  France  et  l'An- 
gleterre, et  nous  fallut  réfugier  au  Port 
de  Milfier,  en  la  prouince  de  Galles.  Là 
vne  autre  fois  toutes  prouisions  nous 
défaillirent,  ce  qui  contraignit  nostre 
Capitaine  d'aller  à  Pembroch,  ville  prin- 
cipale de  cest  endroit  et  vice  admirauté  ; 
mais  à  Pembroch  il  fut  arresté  prison- 
nier sur  le  soubçon  qu'on  auoit  qu'il 
fust  pirate.  Le  soubçon  naissoit  de  ce 
que  luy  et  ses  gens  estoyent  Anglois,  et 
leur  nauire  toutesfois  estoit  faict  à  la 


françoise,  ce  qui  faisoit  présumer  qu'il 
venoit  du  port  de  Gryp,  aux  isles  de 
Larcin,  par  deçà  le  cap  Escumant.  Le 
Capitaine  se  iustifia  du  mieux  qu'il 
peust,  disant  la  vérité  ;  mais  on  ne  luy 
croyoit  pas,  d'autant  qu'il  n'auoit  point 
de  commission  et  n'en  pouuoit  auoir, 
parce  que  n'estant  que  lieutenant,  il 
suiuoit  son  Capitaine,  et  ne  s'estoit  sé- 
paré d'auec  luy  que  par  accident  de 
tempeste,  ainsi  qu'auez  ouy. 

A  ceste  cause  il  fut  contrainct  de 
produire  pour  tesmoin  de  sa  preud'ho- 
mie  les  deux  Iesuites  qu'il  auoit  dans 
son  nauire,  gens  irréprochables,  ce  di- 
soit-il,  et  disoit  vray. 

Aussi-tost  par  commandement  du 
magistrat  lesdits  Iesuites  furent  appelles 
à  terre  et  interrogés  en  justice  auec 
grand  respect.  Eux  contèrent  la  vérité 
du  faict,  et  à  leur  déposition  le  Capitaine 
fut  tenu  gentil-homme  d'honneur  et  de 
bien,  sauf  à  demesler  nos  différents 
touchant  la  Nouuelle  France  deuant  le 
Roy.  JNeantmoins  il  fallut  seiourner  vn 
grand  long-temps  audict  Pembroch,  at- 
tendant response  de  Londres  ;  car  il  fut 
nécessaire  d'y  enuoyer,  tant  pour  auoir 
de  l'argent  que  pour  aduertir  de  ceste 
affaire  le  grand  Admirai  et  la  compa- 
gnie des  marchands,  qui  ont  charge  de 
la  Yirginie. 

Et  c'est  icy  où  l'admiration  arreste  et 
mon  haleine  et  mon  pas,  pour  m'escrier 
auec  le  Sage  :  Que  les  dispositions  de 
la  diuine  prouidence  sont  véritable- 
ment dressées  au  compas,  articulées  au 
nombre,  et  mesurées  au  poids  et  trebu- 
chet,  iusques  à  vn  demy  grain.  Car 
cest  appel  des  Iesuites  fut  sans  doute 
vne  industrie  de  ceste  paternelle  Pro- 
uidence, qui  les  assistoil  partout  :  d'au- 
tant que  s'ils  fussent  demeurés  dans  le 
nauire,  comme  ils  y  estoyent  destitués 
de  tout  au  cœur  de  l'hyuer  (car  c'estoit 
en  Feurier),  et  ce  quatre  sepmaincs  du- 
rant, il  est  vraysemblable  qu'ils  fussent 
morts  de  froid  et  de  misère  ;  mais  au 
moyen  de  cest  appel,  ils  furent  cogneus 
par  le  iuge,  lequel  fort  honneste  et  graue 
personnage  qu'il  est,  ayant  entendu 
combien  ils  estoyent  mal  dans  le  nauire, 
les  fit  loger  chez  le  Maire  de  la  ville  et 

paya  pour  eux,  disant  que  s'ils  auoyent 
dequoy  ils  le  luy  rendroycnt,  sinon  que 
cela  seroit  donné  pour  Dieu  :  car  au- 
trement ce  nous  seroit  trop  de  honte, 
disoit-il,  si  gens  tant  honnestes  et  sça- 
uants  ne  trouuoyent  de  la  courtoisie 
parmy  nous.  Ce  bon  Seigneur  s'appelle 
Mcolas  Adams,  vice  admirai  dudit  Pem- 
broch. 

Or  pendant  ce  seiour,  toute  sorte  de 
gens  les  alloyent  voir,  et  de  bien  loin, 
par  curiosité  de  voir  des  Iesuites  en 
leur  habit  ainsi  qu'ils  estoyent  et  ont 
tousiours  esté  iusques  à  leur  retour  en 
France. 

Ministres,  Iusticiers,  Gentils-hommes 
et  autres  venoyent  conférer  auec  eux. 
Vn  Milord  mesme  du  Grand  Conseil 
voulut  auoir  le  plaisir  de  les  accarer  en 
dispute  rangée  auec  quatre  ministres  ; 
ie  dis  ministres,  pour  m'accommoder  à 
l'intelligence  françoise  :  car  en  Angle- 
terre ils  les  appellent  prestres.  Et  le 
chef  de  In  dispute  estoit  vn  archidiacre, 
parce  que  les  Anglois  retiennent  encore 
beaucoup  de  l'Eglise  Catholique,  comme 
l'ordre  de  la  hiérarchie  Ecclésiastique  : 
Archeuesques,  Euesques,  Prestres,  Ar- 
chiprestres,  Archidiacres,  Curez,  Cha- 
noines, etc.,  l'imposition  episcopale  des 
mains  en  la  création  des  prestres,  et 
moindres  ordres,  et  en  la  confirmation 
des  enfants,  le  chresme  et  les  cérémo- 
nies, le  signe  de  la  croix,  et  l'image 
d'icelle  et  d'autres  ;  la  psalmodie  et 
culte  ordinaire,  les  festes  ordonnées  des 
Saincts  et  Sainctes,  les  vigiles,  les 
ieusnes,  le  caresme,  l'abstinence  des 
viandes  au  vendredy  et  samedy,  les 
habits  sacerdotaux  et  vaisseaux  sacrés. 
Et  ceux  qui  condamnent  toutes  ces 
choses,  comme  font  les  Calvinistes  de 
France  et  d'Ecosse,  et  les  appellent  su- 
perstions  damnables  et  inuentions  de 
l'Antéchrist,  sont  nommés  des  Anglois 
Puritains,  et  les  détestent  comme  peste 
exécrable. 

Or  enfin  response  venant  de  Londres, 
on  sceut  que  Monsieur  l'Ambassadeur 
de  France  auoit  esté  aduerty  de  l'ar- 
riuée  de  ce  nauire,  et  en  poursuiuoit 
la  reddition,   et  particulièrement  des 


^suites,  ayant  eu  commandement  de  ce 
faire  de  sa  Maiesté  très  Chrestienne. 

Ce  fut  vn  autre  effect  de  la  Proui- 
dence  Diuine,  lors  qu'elle  moyenna  ce 
nostre  arrest  en  la  prouince  de  Galles, 
à  celle  fin  qu'il  fust  cogneu  de  tous  : 
car  nous  auons  de  grands  indices,  et 
vous  en  verrez  tantost  aucuns,  que  si 
les  marchands  qui  ont  surintendance  de 
la  Virginie,  en  pouuoyent  faire  à  leur 
gré,  pas  vn  estranger  qui  auroit  esté  en 
ladicte  Virginie  ne  reuiendroit  iamais 
en  son  pays. 

Pour  tost  finir  nostre  discours,  notez 
que  les  Iesuites  furent  conduicts  par  vn 
lung  circuit  au  Port  de  Sanduicts,  et 
delà  ramenez  à  Douure  par  le  comman- 
dement du  Roy,  et  de  Douure  à  Calais, 
où  ils  rendirent  grâces  à  Dieu  pour 
tant  de  signalez  bénéfices  et  prouidence 
sienne,  et  en  auoyent  bien  occasion, 
ayans  demeuré  neuf  mois  et  demy  entre 
les  mains  des  Anglois. 

Le  sieur  d'Arquien,  gouuerneur  du 
dit  Calais  et  Monsieur  La  Baulaye, 
doyen,  leur  firent  de  leur  grâce  fort  bon 
accueil,  et  leur  aumosnerent  assez  pour 
se  conduire  iusques  à  leur  collège  d'A- 
miens. 


CHAPITRE   XXXill. 

Du  retour  du  sieur  de  la  Motte,  du  Ca- 
pitaine Flory  et  de  quelques  autres, 
et  la  reddition  du  nauire. 

Peu  après  ceste  deliurance  des  Ie- 
suites, Dieu  recueillit  encore  par  sa  mi- 
séricorde quasi  tout  le  reste  du  naufrage 
en  ceste  façon. 

Le  garçon  qui  estoit  auec  les  Iesuites,  ' 
appelle  Guillaume  Crito,  fut  conduit  à 
Londres,  et  delà  renuoyé  à  son  père  à 
Ilontleur. 

Sur  ce  mesme  temps,  le  sieur  de  la 
Motte  reuint  aussi  en  Angleterre  dans 
vn  vaisseau  de  la  Bermude,  qui  auoit 
passé  par  la  Virginie. 

Le  Capitaine  Argal  combattit  gène- 

reusemcnt  contre  le  Mareschal  Thomas 
Deel  (que  vous  auez  ouy  estre  fort  aspre 
en  ses  humeurs),  afin  d'obtenir  de  luy 
permission  du  retour  pour  ledit  sieur 
de  la  Motte,  et  l'obtint  enûn. 

Or  lediet  sieur  de  la  Motte  fut  fort 
estonné  que  subitement  estant  arriué 
en  Angleterre,  personne  ne  luy  parloit 
plus,  personne  ne  le  voyoit,  il  estoit  dé- 
laissé de  tous  ;  et  le  pis  est  que  sur  ce 
il  tomba  malade  dans  le  nauire.  Il  se 
soubçonna  incontinent  du  danger  où  il 
estoit,  et  d'où  il  venoit,  sçauoir  est 
des  marchands  de  la  Virginie,  qui  eus- 
sent désiré  se  deflaire  de  luy  et  ne  sça- 
uoyent  comment.  11  tascha  donc  par 
subtilité,  et  en  trouua  le  moyen,  de  faire 
sçauoir  de  ses  nouuelles  à  Monsieur  de 
Bisseaux,  digne  ambassadeur  de  sa  Ma- 
jesté très  Chrestienne,  qui  aussi  tost 
luy  manda  deux  gentils-hommes  et  le 
lit  deliurer  et  bien  traicter,  ainsi  qu'il 
meritoit  pour  son  courage  et  valeur. 

En  ce  mesme  temps  aussi  Madame 
de  Guercheuille  enuoya  La  Saussaye  à 
Londres,  à  celle  fin  de  solliciter  la  red- 
dition du  nauire  et  la  réparation  des 
torts  receus  par  vu  vol  tant  inique. 
Le  nauire  a  esté  rendu,  mais  on  n'a 
rien  obtenu  dauantage  iusques  à  main- 
tenant. 

Or  ainsi  que  nostre  nauire  ayant  main 
leuée  prenoit  ja  le  vol  en  France,  pays 
de  son  origine  :  voicy  que  le  Capitaine 
Flory,  son  maistre,  arriua  comme  à 
poinct  nommé,  pour  entrer  dedans  et  y 
commander. 

Le  Capitaine  Àrgal,  s'en  reuenant  en 
Angleterre,  l'auoit  encore  arraché  des 
mains  du  Mareschal,  et  luy  et  deux 
autres  François.  Certes  ledit  Argal  s'est 
monstre  tel  que  nous  auons  occasion  de 
luy  souhaitter  qu'il  serue  d'ores  en 
auant  vne  meilleure  cause,  et  où  sa 
noblesse  de  cœur  puisse  paroistre,  non 
à  la  perte,  ains  à  la  manutention  des 
gens  de  bien. 

De  tout  nostre  nombre  trois  sont 
morts  à  la  Virginie  et  quatre  y  restent 
encore,  à  la  deliuranec  desquels  on  tra- 
uaille  autant  que  faire  se  peut.  Dieu 
par  sa  miséricorde  leur  donne  patience, 
et  tire  de  nostre  affliction  le  bien  que 


sa  prouidence  et  bonté  agréent.    Ainsi- 
soit-il. 


CHANTRE   XXXIV. 

Quel  profil  a  esté  faut  quant  à  la 

Religion   Chrestienne  en  la 

Nouuelle  France. 

Maintenant  quelqu'vn  ayant  ouy  tout 
nostre  récit  à  bon  droict  nous  dira  :  Or 
sus,  voila  beaucoup  de  trauaux  que 
vous  nous  auez  contés,  plusieurs  entre- 
prises louables  et  diuers  accidents  bien 
sauuauges  ;  mais  quoy  ?  est-ce  là  tout 
le  profit  quant  à  l'auancement  du  culte 
de  Dieu  ?  N'auez  vous  couru  que  pour 
ainsi  vous  lasser  ?  despendu  que  pour 
consumer?  paty  sinon  pour  encore  par 
dessus  en  estre  diffamez  en  France  ? 
Car  si  Canada  ne  rend  point  autre  re~ 
uenu,  nous  vous  dirons,  qu'aucun,  s'il 
n'est  fol,  ne  trauaille  pour  seulement 
patir,  et  ne  despend  pour  seulement 
s'espuiser  :  Ains,  a  très  bien  dit  le  S. 
Apostre  :  Que  qui  laboure,  c'est  en 
espérance  de  recueillir  du  fruict.  Quel 
fruict  doneques  nous  apportez-vous  de 
vos  trauaux  ? 

A  cela  ie  responds  que  partout,  et 
aussi  bien  en  France  qu'en  Canada,  il 
faut  semer  auant  que  moyssonner,  et 
planter  auant  que  recueillir,  et  ne  point 
tant  estre  ou  auare  ou  impatient,  qu'on 
veuille  comme  les  vsuriers,  aussi-tost  le 
profit  que  le  prest.  Combien  que  certes 
au  seruice  de  Dieu  il  n'y  auroit  que 
despenses  et  trauaux,  elles  ont  de  soy- 
mesme  assez  grand  émolument  et  sa- 
laire, non  ja  pour  estre  despenses  et 
trauaux,  ains  pour  estre  preuues  et  ex- 
ercice de  nostre  deuoir  et  pieuse  vo- 
lonté enuers  nostre  libéral  donateur  de 
toutes  choses  nostre  Dieu  tout  puissant. 
Car  il  ne  prise  pas  ny  n'estime  nos 
conseils  et  desseins  à  la  balance  et  au 
poids  des  euenements,  qui  sont  en  sa 
main  et  ordonnance,  ains  à  la  solidité 
de  nostre  vouloir,  à  la  massiueté  de 

l'entreprinse,  à  l'intégrité  de  la  deuotion 
et  délibération. 

Il  dispose  les  euenemcnts  comme  il 
luy  plaist,  les  rendant  souuent  plus  heu- 
reux et  plus  fructueux  que  moins  on  les 
recognoist  pour  tels.  Car  celuy  qui 
plante  n'est  rien,  ny  celuy  qui  arrose, 
ains  celuy  qui  donne  l'accroissement  ; 
lequel  accroissement  se  faict  première- 
ment soubs  terre  et  hors  la  veuë  des 
hommes. 

Quant  à  moy  i'esîime  vn  très  grand 
profit  en  ce  que  nous  auons  tousiours 
mieux  et  mieux  descouuert  le  naturel 
de  ces  terres  et  pays,  la  disposition  des 
habitans,  le  moyen  de  les  pouuoir  ay- 
der,  les  contrariétés  qui  peuuent  sur- 
uenir  au  progrès  de  Tcenure,  et  les 
secours  qu'il  faut  opposer  à  l'ennemy. 
L'architecte  qui  faict  et  deffaict  ses 
plans  et  modèles  iusques  à  la  cinq  et 
sixiesme  fois,  ne  se  pense  pas  pour  cela 
auoir  rien  faict  en  son  premier  et  se- 
cond essay,  lesquels  il  aura  deffaicts 
pour  s'arrester  au  sixiesme  :  parce  que, 
dira-il,  ce  dernier  n'a  sa  perfection 
que  de  l'imperfection  des  premiers.  De 
mesme  en  est-il  de  l'Orateur  qui  efface 
et  raye  deux  et  trois  fois  ce  qu'il  auoil 
escrit  de  première  ardeur,  parce  que 
la  beauté  et  force  des  concepts  et  pa- 
roles qu'il  substitue  pour  la  quatriesme 
fois  luy  naist  de  la  reiection  et  du 
desplaisir  des  précédentes.  Aussi  de 
vray  ce  n'est  pas  autrement  que  Dieu 
nous  donne  pour  l'ordinaire  la  prudence 
et  l'ameliorement  des  choses,  sinon  par 
diuerses  expériences,  et  pour  la  plus 
part  de  nos  fautes  et  de  celles  d'autruy. 
Nous  auons  donc  vne  partie  de  nos 
pretensions  :  nous  auons  expérimenté, 
nous  sçauons  ce  qu'il  faut  et  ce  qui 
nuit,  et  où  gist  le  poinct  principal  de 
l'affaire.  Les  moyens  qu'on  a  employés 
n'ont  point  esté  si  grands,  ne  si  pro- 
portionnez à  plus  haute  fin,  qu'il  faille 
nous  beaucoup  mescontenter  de  ce  que 
Dieu  nous  donne. 

Mais  encore  d'autre  costé  c'est  vn 
grand  fruict  que  la  confiance  et  amitié 
que  les  Sauuages  ont  prinse  auecques 
les  François  par  la  grande  familiarité  et 
hantise  qu'ils  ont  auec  eux.   Car  tous- 


iours faut-il  mettre  ceste  base  auant  que 
d'esleuer  le  chapiteau,  sçauoir  est,  de 
les  nous  rendre  ou  citoyens  ou  bons 
hostes  et  amys,  auant  que  de  les  auoir 
pour  frères.  Or  ceste  confiance  et  ceste 
priuauté  est  ja  si  grande,  que  nous  vi- 
uons  entre  eux  auec  moins  de  crainte 
que  nous  ferions  dans  Paris.  Car  dans 
Paris  nous  n'oserions  dormir  que  la 
porte  bien  verrouillée  ;  mais  là  nous  ne 
la  fermons  que  contre  lèvent,  et  si  n'en 
dormons  pas  pour  cela  moins  asseurez. 
Au  commencement  ils  nous  fuyoyent  et 
craignoyent  ;  ores  ils  nous  désirent.  A  / 
nostre  première  visite  et  descente  de 
S.  Sauueur,  nous  fismes  semblant  que 
la  place  ne  nous  agreoyt  pas,  et  que 
voulions  aller  autre  parL  ;  ces  bonnes 
gens  du  lieu  en  pleuroyent  et  lamen- 
toyent.  Au  contraire  le  Sagamo  de  Ka- 
desquit,  appelle  Betsabes,  s'en  vint 
pour  nous  y  attirer  auec  mille  pro- 
messes, ayant  ouy  que  nous  prétendions 
de  nous  y  aller  loger.  Est-ce  peu  que 
d'auoir  ce  si  bon  fondement  de  iustice 
en  nos  peuplades,  et  ce  tant  asseuré 
gage  de  bons  succès?  Et  ne  faut-il  point 
estimer  que  les  antres  nations  ayent 
porté  ceste  amitié  aussi  bien  que  nous. 
Car  nous  sommes  tesmoins  oculaires 
comme  lesdicts  Sauuages  ayants  ren- 
contré vn  auantage  (à  leur  aduis)  contre 
les  Anglois,  se  ruèrent  sur  eux  furieu- 
sement, pensants  comme  ie  croy,  tirer 
quelque  reuanche  de  l'iniure  qui  nous 
auoit  esté  faicte  ;  mais  le  bon-heur  ne 
les  seconda  pas  en  leur  attaque.  Pareil- 
lement sur  la  fin  de  l'an  1611.  les  Hol- 
landois  voulants  seulement  descendre 
au  Cap  de  la  Heue,  pour  y  faire  aiguade, 
nos  Sauuages  les  assaillirent  brusque- 
ment et  en  défirent  six,  entre  lesquels 
esloit  le  Capitaine  du  nauire.  11  me 
semble  que  nous  serons  indignes  de 
ceste  bienueillance  si  nous  ne  faisons  • 
qu'elle  leur  profite  à  aymer  celuy  de 
qui  nous  receuons  tous  nos  biens. 

Outre  plus,  quoy  que  les  Iesuites 
n'ayant  pas  baptisé  communément  les 
adultes,  pour  les  raisons  cy-deuant  dé- 
duites, si  les  ont-ils  catéchisez  tant 
qu'ils  ont  peu,  et  par  les  yeux  et  par 
les  oreilles  :  par  les  yeux,  dis-ie,  leur 

faisant  voir  nos  vs  et  cérémonies,  et  les 
y  acco u stu niants.  En  nos  processions 
nous  faisions  aller  les  petits  enfants  au 
douant  de  la  Croix,  et  faire  quelque 
scruice,  comme  de  porter  les  luminaires 
ou  autres  choses  ;  et  tant  eux  que  leurs 
pères  y  prenoyent  du  plaisir  comme 
s'ils  eussent  esté  vrayement  Chrestiens. 
Dieu  mercy  cela  est  ja  communément 
gaigné,  qu'ils  ne  veulent  point  mourir 
sans  Baptesme,  se  croyants  eslre  misé- 
rable à  iamais  s'ils  trespassent  sans 
iceluy,  ou  dumoins  sans  vne  forte  vo- 
lonté d'iceluy  et  sans  douleur  de  leurs 
péchez. 

Le  Patriarche  Flesche  (  comme  a  esté 
dit)  en  auoit  baptisé  peut-estre  quatre 
vingts,  les  Iesuites  seulement  vne  ving- 
taine, et  iceux  petits  enfants,  hormis 
trois  qui  ont  esté  baptisez  en  extrême 
nécessité  de  maladie,  et  sont  allés  iout'r 
de  la  vie  bien-heureuse,  après  auoir 
esté  régénérés  à  icelle,  comme  aussi 
aucuns  des  petits  enfants.  Nous  auions 
composé  nostre  catéchisme  en  Sauua- 
geois  et  commencions  aucunement  à 
pouuoir  iargonner  auec  nos  catéchu- 
mènes. Nous  dressions  vne  nouuelle 
peuplade  fort  commode  ;  c'estoit  nostre 
automne,  nostre  temps  des  fruicts  :  et 
voila  que  sur  ce  poinct  l'enuieux  de  tout 
bien,  et  spécialement  du  salut  humain, 
est  venu  de  malice  mettre  le  feu  à 
nos  trauaux  et  nous  emporter  hors  du 
champ.  Le  victorieux  Iesus  de  sa  puis- 
sante main  et  inuincible  sapience  le 
confonde.    Ainsi-soit- il. 


CHAPITRE   XXXV. 

Aucunes  merueilks  que  Dieu  a  opérées 
en  la  guerison  des  Saunages. 

Mais  comme  Dieu  appelle  ceste  nation 
de  Sauuages  par  sa  miséricorde  et  dou- 
ceur conucnciblement  à  leur  portée  et 
nécessités,  ainsi  luy  a-il  pieu  se  mon- 
strer  à  eux  bénin  et  secourable.  le  vous 
remarqueray  icy  trois  de  ces  marques 


bien  euidentes  et  certaines  faictes  en  la 
guerison  des  maladies  corporelles. 

La  première  soit  ceste-cy.  Le  Père 
Biard  estant  allé  à  la  riuiere  de  l'Eplan 
(ainsi  qu'a  esté  dict  cy-dessus),  on  luy 
dit,  qu'à  deux  licuës  de  là,  en  la  Baye 
S.  Marie  y  auoit  vne  femme  proche  de 
la  mort,  laquelle  desiroit  fort  de  le  voir 
et  luy  parler.  Le  Père  pria  vn  certain 
La  Pierre  de  l'y  conduire,  ce  qu'il  fit. 
Ils  trouuerent  ceste  femme,  suiuant  la 
coustume  de  leurs  malades,  estendue 
au  long  du  feu,  et  trauaillée  de  mal 
depuis  trois  sepmaincs.  Le  Père  la  ca- 
téchise du  mieux  qu'il  peut  et  l'encou- 
rage, faisant  quelques  prières,  puis  s'en 
reuient,  luy  laissant  vne  croix  pendue  au 
col,  parce  qu'il  ne  l'estima  point  estre 
si  bas  qu'il  la  fallust  baptiser,  seulement 
il  aduertit  les  assistants  que  si  elle  con- 
tinuoit  en  maladie  trois  ou  quatre  iours 
ou  qu'elle  empirast,  qu'on  le  vinst  ap- 
peller.  Il  n'en  fut  pas  de  besoin,  car  le 
iour  suiuant  laditte  femme  se  leua  saine 
et  gaillarde,  et  s'en  alla  trouuer  son 
mary  chargée  d'vn  pesant  sac  et  sa  croix 
au  col,  iusques  à  quatre  lieues  de  là. 
Geluy  qui  le  premier  la  vit  fut  vn  Hu- 
guenot de  Dieppe,  appelle  Iean  Bache- 
lord,  qui  en  vint  porter  les  nouuelles  au 
susdit  lesuite. 

La  seconde  fut  à  Pentegoet.  Le  Père 
Biard  y  estant  en  la  compagnie  du  sieur 
de  Biencourt,  et  selon  sa  coustume  vi- 
sitant les  malades  du  lieu  et  recitant 
sur  eux  les  saincts  Euangiles,  on  luy  en 
monstra  vn,  duquel  on  n'attendoit  plus 
vie,  malade  depuis  trois  mois.  Il  estoit 
pour  lors  en  vn  fort  accès,  ne  parlant 
qu'à  grande  peine,  et  suant  d'vne  sueur 
froide,  présage  de  la  mort.  Le  lesuite 
luy  fit  baiser  par  plusieurs  fois  vne  croix 
qu'il  luy  attacha  au  col,  luy  annonçant 
le  mieux  qu'il  pouuoit  les  bonnes  nou- 
uelles du  salut  acquis  en  icelle.  Il  y 
auoit  bonne  compagnie  de  Sauuages  qui 
escoutoyent,  et  à  leur  contenance  mon- 
stroyent  grand  contentement  en  ce  qui 
se  disoit.  Le  Père  les  laissa  ainsi  bien 
affectionnés  et  s'en  reuint  à  la  barque. 
Or  ce  que  Dieu  fit  en  son  absence  appa- 
roit  de  ce  que  nous  vismes  vn  iour 
après.    Car  le  sieur  de  Biencourt  faisant 

la  trocque  en  sa  barque,  ce  Sauuage  y 
vint  auec  les  autres,  sain  et  gaillard, 
portant  sa  croix  en  parade,  et  fit  reco- 
gnoissance  au  Père  Biard  deuant  tous 
autres  auec  grande  ioye. 

La  tierce  est  bien  signalée,  et  partant 
ie  la  deduiray  au  long.  Comme  nous 
auons  raconté  cy-deuant  le  sieur  de  la 
Motte,  Simon  l'interprète,  et  le  P.  Biard 
estoyent  allés  visiter  le  lieu  de  S.  Sau- 
ueur,  pour  recognoistre  s'il  seroit  bon 
pour  leur  demeure.  Or  reuenants  de 
ceste  visite  et  retournants  aux  cabanes 
des  Sauuages,  ils  ouyrent  de  bien  loin 
deux  ou  trois  fois  vn  grand  et  lamen- 
table heurlement  ;  et  demandans  an 
Sauuage  qui  les  conduisoit,  qu'est-ce 
que  cela  pourroit  estre,  le  Sauuage  leur 
respondit,  que  quelqu'vn  estoit  mort, 
et  que  c'en  estoit  les  plaintes,  qui  fut 
cause  que  nous  ne  nous  en  mismes 
point  en  esmoy.  Or  comme  nous  estions 
ja  fort  à  la  portée  de  la  voix,  voicy  que 
ce  mugissement  s'entend  de  nouueau  ; 
et  de  fortune  vn  ieune  garçon  Sauuage 
se  rencontrant  sur  le  chemin,  la  cu- 
riosité poussa  le  P.  Biard  à  luy  deman- 
der qui  estoit  ce  mort  que  l'on  lamen- 
toit?  Le  garçon  respondit  que  ce  n'estoit 
pas  vn  mort,  ains  vn  mourant,  et 
adiouste  de  soy-mesme  :  Cours  viste,  à 
l'aduenture  le  pourras- tu  baptiser  auant 
qu'il  meure  tout  à  faict.  Lors  comme  si 
Dieu  l'eust  dit  de  sa  bouche,  nous  nous 
mismes  à  courir  de  tout  nostre  possible. 
Axriués  nous  trouuasmes  tous  les  Sau- 
uages hors  de  leurs  cabanes,  rangés  en 
haye  comme  des  soldats  en  vue  porte 
de  ville  ;  au  milieu  se  promenoit  vn 
misérable  père  tenant  son  enfant,  qui 
se  mouroit  entre  ses  bras.  Or  quand 
l'enfant  venoit  à  ietter  des  sanglots, 
croyant  qu'il  vouloit  rendre  l'ame,  le 
père  se  prenoit  à  hurler  pitoyablement, 
et  toute  la  compagnie  le  suiuoit  de 
mesme  ton  ;  car  telle  est  leurcoustume. 
Doncques  le  P.  Biard  voyant  ce  spectacle 
s'adressa  au  deseonforté  père  et  luy  de- 
manda s'il  luy  plairoit  bien  qu'il  ba- 
ptisas! son  fils  :  le  bon  homme  qui  estoit 
presque  hors  de  soy,  ne  luy  respondit 
neu  de  parole,  mais  en  effect  ii  luy  mit 
son  enfant  entre  les  bras.    Le  Père  cria 


quetost  l'on  apportas!  de  l'eau,  ce  qu'on 
fit,  et  remettant  l'enfant  entre  les 
mains  du  sieur  de  la  Motte,  qui  de  grand 
zèle  desiroit  d'en  estre  parrain,  le  ba- 
ptisa, l'appellant  Nicolas,  du  nom  du 
dit  sieur.  Les  Sauuages  attendants  quel- 
que grand  effect,  se  pressèrent  pour 
voir  ce  qu'en  aduiendroit.  Or  le  Père 
Biard,  après  auoir  recité  quelques  orai- 
sons à  ce  qu'il  pleust  à  Dieu  d'illuminer 
ces  pauures  payens,  print  le  baptisé  des 
mains  du  sieur  de  la  Motte  et  le  donna  à 
sa  mère  qui  estoit  là,  qui  comme  mère 
présenta  incontinent  le  tetin  à  son  fils, 
lequel  teta  de  bon  appet.it.  Quand  les 
Saunages  virent  ainsi  cet  enfant  pendu 
aux  mamelles  de  sa  mère  ;  si  la  terre 
eust  fondu  dessous  leurs  pieds,  ie  ne 
sçay  s'ils  eussent  esté  plus  estonnés.  Ils 
demeuroyent  là  fixes  et  immobiles  sans 
sonner  mot  comme  des  engelés.  Le 
Père  leur  dit  quelques  paroles  d'édifica- 
tion, puis  leur  signifia  de  se  retirer  en 
leurs  cabanes.  Et  sçauez-vous  s'il  fut 
obeï  ?  Ces  bonnes  gens  le  regardoyent 
lors  comme  s'il  eust  esté  plus  qu'homme, 
tremblants  deuant  luy,  auec  démonstra- 
tion d'estre  grandement  touchez  de 
Dieu.  Cest  enfant  estoit  encore  sain  et 
dispos  vn  mois  après  ceste  sienne  gue- 
rison,  peu  auant  nostre  prinse  par  les 
Anglois  :  car  sa  mère  l'apporta  à  nos 
tentes  et  fut  veuë  de  la  plus  part  de  nos 
gens.  Yoilà  comme  Dieu  ne  laisse  point 
sa  loy  sans  authentique  tesmoignage,  ny 
sa  bonté  sans  admirables  effects. 


CHAPITRE   XXXVI. 

Les  raisons  des  François  par  lesquelles 
ils  s 'approprient  à  bon  droict  les 
terres  de  la  Nouuelle  France  contre 
la  prétention  des  Anglois. 

Maintenant  que  i'ay  satisfaict  aux 
deux  premières  parties  de  ma  promesse, 
sçauoir  est  que  i'ay  faiet  ma  relation 
du  naturel  des  terres  et  des  habitans  de 
la  Nouuelle  France,  et  vous  ay  raconté 

les  comportements  des  lesuites,  et  les 
accidents  qui  leur  y  sont  suruenus, 
reste  la  tierce  d'exposer  en  quoy  con- 
siste la  dispute  qui  est  ores  suruenue 
entre  les  François  et  Anglois,  touchant 
ces  contrées,  et  les  raisons  de  l'vn  et  de 
l'autre  party.  Car  le  curieux  lecteur,  h 
mon  aduis,  sera  bien  aise  d'entendre 
en  quoy  gist  ce  poinct  contentieux,  et 
\m  raisons  qu'on  apporte  de  part  et 
d'autre  ;  mesme  que  cela  appartient  à 
l'honneur  des  François  de  faire  co- 
gnoistre  à  toutes  nations  à  combien 
iustes  tiltres,  pertinentes  raisons  et  sin- 
cère conscience  nos  Roys  se  sont  faict 
maistres  et  ont  possédé  ces  terres  ius- 
ques  à  ce  temps. 

Il  faut  doncques  scauoir  tout  premiè- 
rement que  les  Anglois  ne  nous  dispu- 
tent point  toute  la  Nouuelle  France  ; 
car  ils  n'osent  nous  denier  ce  que  tout 
le  monde  nous  accorde,  ains  seulement 
ils  contestent  des  confins.  Ils  nous  ac- 
cordent doncques- vne  Nouuelle  France, 
mais  limitée  par  les  bords  du  golfe  et  la 
grande  riuiere  de  S.  Laurens,  et  nous 
restreignent  dans  les  47.  48.  et  49. 
degrés  d'eleuation  polaire  ;  du  moins  ils 
ne  nous  permettent  point  de  descendre 
plus  bas  vers  le  midy,  que  du  46.  degré, 
s'attribuans  tout  ce  qui  est  dés  la  Flo- 
ride et  le  33.  degré  iusques  à  Campseau 
et  les  Isles  du  Cap  Breton. 

Les  fondements  de  ceste  leur  préten- 
tion sont  parce  que  enuiron  l'an  1594. 
il  y  a  vingt  deux  ans,  estants  entrez 
dans  ce  grand  sein  de  la  mer  Ameri- 
cane,  que  les  anciens  appelloyent  de 
Moscosa,  et  y  ayants  trouué  vne  riuiere 
et  pays  qui  leur  agréa,  ils  commen- 
cèrent à  le  vouloir  habiter,  luy  impo- 
sants le  nom  de  Virginie  ;  mais  ayants 
esté  contrariez  par  les  naturels  et  autres 
accidents  qui  leur  estoyent  arriuez,  ils 
furent  en  fin  contrai  nets  de  le  quitter 
entièrement,  n'y  ayants  pas  demeuré 
plus  de  deux  ou  trois  ans.  Neantmoins 
despuis  le  Serenissime  Roy  Iacques  à 
présent  régnant,  venu  à  la  couronne,  ils 
ont  prins  resolution  de  le  reconquester 
et  cultiuer.  A  quoy  ledit  Roy  fauorisant 
a  baillé  des  grands  priuileges  à  ceux  qui 
entreprenoyent  ceste  peuplade,  et  entre 


autres  a  estendu  le  droict  de  leur  tenue 
des  le  33.  degré  d'eleuation  iusques  au 
45.  leur  donnant  puissance  de  courir 
sus  à  tous  estrangers  qu'ils  trouueroyent 
dans  ce  district  de  terre  et  cinquante 
mille  auant  dedans  la  mer.  Ces  lettres 
du  Roy  ont  esté  expédiées  l'an  qua- 
Iriesme  de  son  règne,  et  de  grâce  1607. 
le  10.  Auril,  il  y  a  sept  ans  :  car  ie 
descry  cecy  l'an  1614. 

Voila  ce  que  i'en  ay  peu  apprendre 
de  toutes  les  panchartes  et  enseigne- 
ments que  nos  contendants  apportent 
pour  se  maintenir  en  droict  et  cause,  et 
nous  confiner  dans  le  destroict  de  la 
vieille  Canada,  eux  se  tenants  au  large 
et  à  franches  coudées,  nous  faisants  la 
part  à  leur  bon  plaisir.  Voicy  ce  que 
nous  leur  repartissons  légalement. 

1.  En  premier  lieu,  que  par  vne  pro- 
uidence  admirable  de  Dieu  leurs  propres 
lettres  royaux  sur  lesquelles  ils  se  fon- 
dent, les  desdisent  de  leur  prétention  : 
parce  qu'il  est  dit  expressément  dans 
icelles  auec  exception  spécifique  :  Nous 
leur  donnons  toutes  les  terres  iusques 
au  45.  degré,  lesquelles  ne  sont  point 
actuellement  possédées  par  aucun  Prince 
Chrestien.  Or  est-il  que  lors  de  la  datte 
de  ces  lettres,  le  Roy  de  France  actuel- 
lement et  réellement  possedoit  pour  le 
moins  iusques  au  39.  degré  desdittes 
terres.  Tout  le  monde  le  sçait  par  les 
voyages  de  Champlain  :  car  il  conste  par 
iceux,  que  l'an  1607.  le  sieur  de  Monts 
estoit  à  Port  Royal,  et  par  ses  gens  et 
authorilé  gouuernoit  tout  iusques  au  39. 
degré,  comme  Lieutenant  de  sa  Majesté 
très  Chrestienne. 

2.  En  après  si  les  Anglois  veulent 
dire  qu'ils  n'ont  pas  possédé  leur  Vir- 
ginie des  l'an  seulement  1607.  ains  des 
l'an  1594.  qu'ils  la  trouuerent  (comme 
nous  auons  dit),  nous  respondons  que 
la  riuiere,  laquelle  ils  commencèrent 
lors  à  posséder,  est  au  36.  degré,  et  que 
ceste  leur  allégation  à  l'auenture  pour- 
roit  valoir,  s'il  n'estoit  question  que  de 
retenir  ceste  dicte  riuiere,  et  sept  ou 
huict  lieues  de  l'vn  et  de  l'autre  costé 
d'icelle,  car  autant  loin  se  peut  porter 
nostre  veuë  pour  l'ordinaire  ;  mais  que 
subitement  vn  vaisseau  pour  entrer  dans 

vn  fleuue  enjambe  par  domination  trente 
fois  plus  loin  qu'il  ne  peut  estendre  sa 
veuë,  c'est  vouloir  auoir  les  bras  ou 
plustost  la  conuoitise  bien  monstrueuse. 
Mais  posons  que  cela  se  puisse  faire. 

Il  s'en  suiura  donc,  que  Ribaud  et 
Laudoniere  estants  allez  à  la  Floride  en 
très  bel  arroy,  par  authorité  du.  Roy 
Charles  IX.  l'an  1564.  1565.  et  1566. 
pour  cultiuer  le  pays,  et  y  ayant  édifié 
la  Caroline  au  31.  degré  d'eleuation,  ils 
prindrent  possession  iusques  au  38.  et 
39.  degré,  et  par  ainsi  voila  les  Anglois 
hors  de  leur  Virginie,  suiuant  leurs 
propres  maximes. 

3.  Quoy  que,  si  pour  estre  en  vn  lieu, 
l'on  possède  aussi-tost  (selon  la  presup- 
position  des  Anglois)  huict  ou  neuf 
degrez  plus  auant,  pourquoy  est-ce, 
qu'eux  estants  au  36.  auanceront  plus 
tost  iusques  au  45.  que  nous  (comme 
ils  confessent)  estants  ja  au  46.  ne  de- 
scendrons iusques  au  37.  ?  Quel  droict 
y  ont-ils  plus  que  nous  ?  Voila  donc  ce 
que  nous  respondons  aux  Anglois. 

4.  Mais  pour  mieux  déclarer  le  fond 
de  nostre  iustice,  il  faut  se  ressouuenir 
de  ce  que  nous  auous  monstre  cy-de- 
uant  :  sçauoir  est  que  Sa  Majesté  très 
Chrestienne  a  prins  possession  de  ces 
terres  auant  tout  autre  Prince  Chrestien, 
par  droict  d'inuention  première.  Car  il 
est  asseuré  et  confessé  de  tous,  que  les 
Bretons  et  Normands  trouuerent  pre- 
mièrement le  grand  Banq  et  les  Terres 
neufues,  rangeants  la  coste  iusques  au 
Cap  de  Sable  qui  est  au  43.  degré,  ius- 
ques où  le  grand  Banq  s'estend.  Ceste 
inuention  fut  faicte  l'an  1504.  il  y  a  ja 
cent  et  dix  ans. 

5.  Dauantage  tous  confessent  que 
par  le  commandement  du  grand  Roy 
François,  Iean  Verazan  prinl  possession 
de  ces  dictes  terres  au  nom  de  la  France, 
commançant  des  le  33.  degré  d'eleua- 
tion iusques  au  47.  Ce  fut  par  deux 
voyages,  desquels  le  dernier  fut  faict 
l'an  1523.  il  y  a  quatre  vingts  et  dix  ans. 

6.  Outre  plus,  Iacques  Cartier  entra 
premièrement  dans  la  grande  riuiere 
par  deux  voyages  qu'il  y  fit,  et  descou- 
urit  les  terres  de  Canada.  Son  dernier 
voyage  fut  l'an  1534.    Donc  c'est  mur- 


ueille  que  les  Anglois  nous  accordent 
les  terres  de  la  descouuerture  de  Iac- 
ques Cartier,  nous  voulants  oster  le  45. 
degré  :  car  il  est  asseuré  que  ceste  dé- 
cou  uerture  est  de  beaucoup  postérieure 
aux  autres  cy-deuant  dictes  des  parties 
plus  meredionales.  Et  la  grande  riuiere 
est  tellement  située  que  la  possession 
de  ses  terres  est  presque  inutile  à  qui 
ne  tient  dumoins  iusques  au  40.  degré. 
Qu'on  regarde  la  charte. 

7.  Aussi  est-ce  merueille  comme  les 
dicts  Anglois  disent  nous  accorder  les 
Terres  neufues,  et  cependant  ils  y  sont 
allez  habiter  depuis  quatre  ans,  enuiron 
le  48.  ou  le  49,  degré. 

8.  Or  est-ce  le  commun  consente- 
ment de  toute  l'Europe,  que  de  dé- 
peindre la  Nouuelle  France  l'estendant 
au  moins  iusques  au  38.  ou  39.  degré, 
ainsi  qu'il  appert  par  les  mappemondes 
imprimées  en  Espagne,  Italie,  Hollande, 
Allemagne  et  Angleterre  mesme.  Ce 
sont  aussi  les  François  qui  en  ont  faict 
description,  ont  imposé  les  noms,  ont 
appriuoisé  les  Sauuages,  ont  trocqué,  et 
tousiours  commercé  auec  eux  des  la 
première  inuention  iusques  à  ce  temps, 
et  non  point  autres.  Et  ce  fut  au  qua- 
rante troisiesme  degré  que  le  Marquis 
de  la  Roche  s'alla  loger,  dressant  sa 
peuplade  l'an  1598.  Et  depuis,  l'an 
1603.  le  sieur  de  Monts  récent  en  don 
toutes  ces  terres,  des  le  40.  degré  ius- 
ques au  46.  de  feu  d'heureuse  mémoire 
Henry  le  Grand,  lequel  aussi  déclara 
par  lettres  expresses  que  rien  de  ce 
qu'on  apportoit  de  là,  ou  qu'on  y  em- 
portoit  ne  deuoit  traicte  foraine,  comme 
estant  ce  pays  vne  partie  iuste  et  légi- 
time accreuë  à  ce  royaume  et  nullement 
estrangere. 

9.  Et  certes  outre  les  raisons  appor- 
tées, l'équité  naturelle  fauorise  à  ceste 
déclaration:  parce  que  ces  terres -là 
sont  parallèles  à  nostre  France  et  non 
point  à  l'Angleterre.  Elles  sont  dis-ie, 
tout  d'vne  tenue  auecques  nous  :  de 
manière  qu'ayant  esté  trouuées  va- 
quantes par  nous  au  delà  de  nostre 
riuage,  elles  accroissent  à  nostre  hé- 
ritage, ainsi  que  la  loy  des  allumons  en 

détermine,  ff.  acq.  rcr.  domin.  L.  29. 
iiilcr  multos,  et  L.  30.  Eryo. 

10.  En  eflfect,  feu  Monsieur  le  Comte 
de  Soyssons  fut  pourueu  du  Gouuernc- 
ment  desdictes  contrées,  et  en  a  porté 
le  tiltre  de  son  viuant  ;  et  auiourd'huy 
Monsieur  le  Prince  met  ceste  là  au  rang 
de  ses  autres  prerogatiues  et  principaux 
honneurs. 


CHAPITRE    XXXVII. 

Raisons  pour  lesquelles  on  deuroit  entre- 
prendre à  bon  escient  le  cultiuage 
de  la  Nouuelle  France. 

Icy  douant  que  finir,  ie  suis  con- 
traiuct  de  cotter  aucunes  raisons  qui 
m'esmeuuent  l'ame  quand  ie  considère 
comme  nous  délaissons  ceste  panure 
Nouuelle  France  en  frische,  et  quant  au 
temporel  et  quant  au  spirituel,  en  bar- 
barie et  paganisme.  le  sçay  prou  que  ie 
profite  bien  plus  de  les  alléguer  aux 
oreilles  de  Nostre  Seigneur  par  fer- 
uentes  prières,  que  de  les  marquer  aux 
yeux  des  hommes  par  escriture  morte. 
Neantmoins  tant  plus  ardamment  ie 
m'escrie  douant  Dieu  en  les  pesant,  tant 
plus  ie  me  sens  pressé  à  les  spécifier 
aux  hommes  en  les  escriuant. 

Et  premièrement  si  l'on  considère  le 
temporel,  c'est  vne  autre  France  en 
influence  et  condition  du  ciel  et  des 
elemens,  en  estenduë  de  pays  dix  ou 
douze  fois  plus  grande  si  nous  voulons  ; 
en  qualité  aussi  bonne,  si  elle  est  cul- 
tiuée  dumoins,  il  n'y  a  point  d'apparence 
qu'elle  doiue  estre  pire  ;  en  situation  à 
l'autre  bord  de  nostre  riuage  pour  nous 
donner  la  science  et  la  seigneurie  de  la 
mer  et  nauigage,  ie  dy  mille  biens  et 
vtililez  :  on  vn  mot,  quand  ie  dy  vne 
autre  France  et  vne  autre  Espagne  à 
cultiuer. 

2.  En  après  les  tentatiues  que  nous 
auons  ja  faictes  tant  de  fois  des  cent  et 
dix  ans  nous  obligent  à  constance,  si 
nous  ne  voulons  aucc  la  mocquerie  des 


estrangers  perdre  encore  le  fruict  de 
tant  de  temps  consumé,  et  des  perles 
de  tant  el  d'hommes  et  de  biens  qu'il  a 
conuenu  faire  pour  acquérir  la  cognois- 
sance  de  ces  terres,  costes,  golfes  et 
diuers  endroicts,  laquelle,  Dieu  mercy, 
nous  auons  acquise  aucc  la  bienueillance 
et  familiarité  du  peuple  ;  peuple  débon- 
naire, qui  nous  tend  les  mains  auec  vn 
désir  incroyable  et  vne  douleur  bien 
grande  de  nous  y  voir  maslinés  ;  non 
pour  autre  raison,  sinon  que  les  entre- 
prinses  qui  ont  esté  faictes  iusques  à 
maintenant  ayant  esté  quasi  soustenuës 
par  des  particuliers,  il  n'est  pas  de  mer- 
ucille  s'ils  ont  succombé  au  faix  et  aux 
frais  qu'vne  telle  œuure  requiert. 

3.  Que  si  nous  nous  lassons  ou  lan- 
guissons, nous  auons  deuant  les  yeux 
prou  d'autres  qui  nous  ont  monstre  d'a- 
uoir  courage.  Et  certes  en  cas  que  nous 
n'y  faisions  nostre  deuoir,  il  n'y  a  point 
do  raison  d'empescher  autruy.  Consi- 
dérons donc  si  cela  nous  est  fort  aduan- 
tageux  de  perdre  le  profit  que  rapportent 
de  ces  contrées  tous  les  ans  plus  de 
cinq  cens  de  nos  nauires  qui  y  vont,  soit 
à  la  pesche  des  baleines,  soit  à  celle 
des  moluës  et  autres  poissons,  soit  à  la 
traicto  de  la  pelleterie  des  Castors, 
Elans,  Martres,  Loups -marins,  Lou- 
tres, etc.  Car  il  ne  faut  pas  attendre  d'y 
auoir  part,  si  d'autres  saisissent  le  do- 
maine, ainsi  qu'a  bien  déclaré  ces  an- 
nées la  dispute  arriuée  à  Spits-bergen, 
et  autre  part. 

4.  Voila  pour  le  temporel  ;  mais  pour 
le  spirituel,  auquel  l'indicible  grâce  de 
Dieu  nous  surhausse  iusques  au  surnom 
et  gloire  de  très  Chrestien,  calculons  et 
supputons  les  bénéfices  qui  nous  accom- 
paignent  et  obligent  incessamment  en 
suite  de  ce  premier,  la  vocation  à  l'Eglise 
saincte  et  cognoissance  de  nostre  Sau- 
uour  Iesus-Christ  ;  et  lors  nous  pour- 
rons sommer  combien  grande  seroit 
l'ingratitude  et  combien  horrible  chasti- 
mont  elle  porteroit  en  croupe,  si  nous 
ne  taschions  do  faire  priser  ceste  grâce, 
la  communiquant  à  nos  proches  à  la 
proportion  de  nos  moyens  et  rode- 
uances.  Tel  chastiment  a  esté  sagement 
remarqué  par  le  vénérable  Bode.    Car 

quelque  peu  auant  son  aage,  les  Escos- 
sois  lurent  illustrés  de  diuine  lumière,  à 
ce  qu'ils  se  recogneussent  estre  tombés 
en  hérésie  par  illusion  et  mesgarde,  là 
où  les  Bretons  ou  ceux  de  la  Prouince 
de  Galles,  furent  précipités  en  l'abyme 
et  ténèbres  des  faux-bourgs  d'enfer,"  les 
hérésies  ;  desquels  deux  effects  si  con- 
traires et  si  opposés  ce  grand  Sainct  et 
cognoissant  véritable  des  œu tires  de  la 
prouidence  et  diuine  iustice  éternelle 
en  rapporte  les  causes  à  deux  disposi- 
tions diuerses  de  l'vn  et  de  l'autre 
peuple  :  Parce,  dit-il,  que  les  Escossois 
auoyent  aumosné  aux  Anglois  aupara- 
uant  par  grande  charité  et  deuotion  ce 
qu'ils  auoyent  receu  de  la  vérité  Euan- 
gelique,  et  partant  Dieu  leur  voulut 
faire  miséricorde  à  mesure  comble  et 
entassée,  leur  ouurant  les  yeux  pour  y 
se  voir  deceus  et  trompés  ;  là  où  les 
Bretons,  soit  par  négligence  soit  par 
autre  intempérie  d'ame,  ne  s'estoyent 
guieres  souciez  de  voir  lesdiets  Anglois 
périr  misérablement  en  leur  infidélité, 
et  partant  méritèrent  comme  seruiteurs 
ingrats  de  perdre  le  talent  de  la  foy 
Catholique,  lequel  ils  n'auoyent  daigné 
mettre  à  profit,  et  d'autruy  et  d'eux 
mesmes.  0  que  de  choses  nous  aurions 
à  penser  et  dire  sur  ce  subiect  ! 
Mais  soit  assez  d'auoir  au  deuant  de 


nos  yeux  que  ces  pauures  peuples,  ces 
images  de  nostre  Dieu  comme  nous,  et 
capables  de  sa  iouyssance,  ces  consorts 
de  nostre  espèce  et  presque  de  mesme 
qualité  auec  nous,  sont  sur  le  bord  de 
l'horrible  gouffre  des  feux  infernaux, 
voire  plusieurs  centaines  d'iceux  préci- 
pitez chaque  iour  dans  les  peines  éter- 
nelles et  abysmes  de  damnation  sans 
espoir  de  deliurance.  0  Dieu  nous  nous 
estonnons  de  ces  iugements  espouuan- 
tables,  comme  il  y  a  bien  dequoy  s'é- 
tonner ;  mais  nous  n'auons  pas  le  sens 
pour  apperceuoir,  ny  l'entendement 
pour  recognoistre,  que  le  sang  de  ceste 
si  cruelle  exequution  est  dessus  nos 
mains,  qui  ne  nous  euertuons  pas  de 
l'empescher  ;  dessus  nos  pieds,  qui  ne 
nous  remuons  point  pour  y  remédier  ; 
dessus  nos  maisons,  qui  les  bastissons 
tant  superbement  sans  nous  soucier  de 
l'éternelle  demeure  de  nos  frères  ;  des- 
sus nos  bourses,  nos  possessions,  nos 
moyens  et  nostre  cœur,  qui  sommes  si 
peu  esmeus  de  tels  spectacles,  et  contri- 
buons si  peu  là  où  le  fils  de  Dieu  nostre 
Sauueur  n'a  point  espargné  sa  vie. 

Plaise  luy  nous  faire  miséricorde,  et 
receuoir  de  nous  et  de  toute  créature 
louange  et  bénédiction  à  tous  les  siècles 
des  siècles.  Àinsi-soit-il. 

nada captifs 61 


Anglois  auancent  quatre  vingts  lieues  sur 
la  Nouuelle  France   53 

Anglois  desfuict  par  l'Armouchiquois,  et 
pourquoy 36 

Anglois  habitués  en  la  Virginie  à  deux 
cens  cinquante  lieues  des  François  de 
S.  Sauueur 46 

Anglois  conduicts  à  S.  Sauueur  par  mes- 
garde des  Canadins,  qui  les  croyoient 
estre  François 46 

Anglois  enuahissent  le  nauire  des  Fran- 
çois de  S.  Sauueur,  pillent  l'habitation, 
captiuent  les  François 48 

Anglois  desrobe  finement  aux  François 
leurs  lettres  Royaux,  pour  les  priuer  de 
iuste  deffense  en  leur  captiuité 48 

Attglois  pouuant  ietter  en  mer  les  Iesuites 
c-apt ils,  pour  ne  se  perdre  à  leur  occa- 
sion, se  contente  de  les  cacher.. 57 

Anglois  contraincts  d'aborder  aux  Açores, 
sont  garentis  par  la  charité  des  Iesuites 
leurs  prisonniers 58 

Anglois  recognoissans  du  bon  office  receu 
des  Iesuites 59 

Anglois  tenant  captif  les  Iesuites,  soub- 
çonné  d'estre  pirate  par  les  siens 
mesmes 59 

Anglois  soubçonné  d'estre  pirate,  se  ius- 
tilie  par  le  tesmoignage  des  Iesuites 
ses  prisonniers 59 

Anglois  appréhendent  d'aborder  aux  terres 
de  l'Espagnol  auec  des  Iesuites  captifs.     57 

Anglois  n'ont  que  prétendre  en  la  Nou- 
uelle France 64 

Anguilles  se  peschent  en  my-Septembre.     10 

Arbres  fiuictiers  fort  rares  en  Canada.  ...       6 

Arbres  forestiers  de  Canada 7 

Arcs  et  pauois  sur  la  tombe  des  hommes.      19 

Ardoise  en  Canada 7 

Argal  Capitaine  Anglois  se  saisit  secret- 
tement  des  commissions  des  François 
de  S.  Sauueur  48 

Argal  Capitaine  Anglois  veut  renuoyer 
en  France  tous  les  François  dans  vne 
chaloupe,  auec  euident  danger  de  leur 
perte 50 

Argal  Capitaine  Anglois  s'oppose  fort  au 
Mareschal  de  la  Virginie,  à  ce  que 
ses  prisonniers  les  François  ne  soyent 
pendus 52 

Argal  Capitaine  Anglois  équitable 54 

Armes  des  Canadois,  l'arc  et  la  targue. . .     12 

Armoiries  de  Madame  de  Guerche-ville 
posée--  au  Cap  de  la  Heue,  en  signe  de 
possession 44 

Armouchiquois  baillent  grand  soubçon 
aux  François  de  les  vouloir  piller  sous 
prétexte  de  trocque 36 

Armouchiquois  assés  disposés  au  Chri- 
stianisme       37 

Assis.  Estre  assis,  signe  de  reuerence 
entre  les  Canadois 19 

Association  de  la  Marquise  de  Guerche- 
ville  auec  le  sieur  de  Potrincourt  au 
faict  de  Canada 38 

Asticou  Sagamo  en  la  coste  d'Acadie  ....     45 

Aumars  ou  Cancres  de  mer,  furent  pé- 
chés par  les  François  de  S.  Sauueur 
en  leur  grande  disette    51 

Auoir  chien  et  sac  en  Canada,  est  iouyr 
du  droict  de  propriété 11 

Autmoins,  sont  les  Prestres  des  Canadois.     12 

Autmoins,  Médecins  et  Sorciers  engeol- 
lent  les  simples  Canadois 17 

Autmoins  se  font  donner  force  présents 
pour  la  cuie  des  malades 18 

Autmoins  inuocans  Dieu  par  le  nom  du 
Soleil,  en  cas  de  nécessité 20 

B 

Baie  de  Chinictou  en  Canada,  estenduë  en 
belles  prairies , 6 


Baie  Françoise  entre  Port  Royal  et  Ja  ri- 
uiere  S.  lean 34 

Baie  des  Mines  à  vingt  et  deux  lieues  de 
Port  Royal 41 

Baie  de  Gènes,  ainsi  appelle  par  Cham- 
plain 41 

Baie  des  Mines  large  de  huict  lieues   ...     42 

Baptesme  trop  facilement  conféré  au  Me- 
xique, auec  notable  dommage  des  ba- 
ptisés      22 

Baptesme  conféré  aux  Canadois  non  in- 
strnicts  au  deuoir  du  Christianisme,  et 
le  mal  qui  en  réussit 22 

Baptesme  des  personnes  aagées,  non  bien 
instruites,  différé  auec  grande  considé- 
ration      24 

Baptesme  désiré  des  Canadins  auant  la 
mort 63 

Baptisés  en  Canada  sans  précédente  in- 
struction, ne  sçauoyent  rien  du  Chre- 
stien,  non  pas  mesmes  leur  nom  de 
Baptesme 22 

Basques  ont  aliénés  les  Excomminquois 
en  Canada  de  nos  François 7 

Biencourt  et  Robin  en  faueur  des  Cal- 
uinistes,  consentent  que  les  Iesuites 
n'entrent  dans  leur  nauire 27 

Biencourt  par  le  moyen  des  Iesuites  fait 
voile  en  Canada  beaucoup  plus  tost  qu'il 
ne  pouuoit  autrement 28 

Biencourt  soubçonné  que  Madame  de 
Guerche-ville  le  veut  despouiller  des 
droicts  de  Canada 38 

Bretons  ont  descouuert  la  France  nouuelle.       1 

Bretons  souuent  malades  en  Canada 4 


Cabanes  d'Hyner  des  Canadois,  d'vn  clos 
rond  de  perches  fermées  en  poincte  par 
le  haut,  couuertes  de  peaux,  nattes  ou 
escorces 9 

Cabanes  des  Canadois  tousiours  en  bel 
aspect,  et  près  des  bonnes  eaux 9 

Cabanes  d'Esté  des  Canadois,  larges  et 
longues,  et  couuertes  de  nattes  ou 
escorces 9 

Calais.  Le  Gouuerneur  et  Doyen  de  Ca- 
lais accueillent  et  secourent  charitable- 
ment les  Iesuites  de  Canada  renuoyés 
d'Angleterre 60 

Caluinistes  ne  peuuent  trouuer  bon  que 
les  Iesuites  passent  en  Canada,  ou  bien 
tous  autres  Ecclésiastiques 27 

Canada  n'est  qu'vne  partie  de  la  France 
nouuelle,  sçauoir  est,  la  coste  du  long 
de  la  grande  riuiere  Canada 2 

Canada,  Prouince  de  la  France  nouuelle 
premièrement  descouuerte  par  Iacques 
Cartier  l'an  1524 2 

Canada  parallèle  à  la  France,  en  mesme 
climat,  et  eleuation  de  Pôle 3 

Canada  plus  froide  que  nostre  France,  et 
pourquoy 3 

Canada  subiecte  au  Scorbut,  ou  maladie 
de  la  terre 4 

Canada  apporte  maladie  aux  oiseux 4 

Canada  germe  aussi  tost  au  Printemps 
que  nostre  France 4 

Canada  es  endroits  les  plus  froids  rend 
les  bleds  meurs  en  son  temps 5 

Canada  n'a  point  de  hautes  montagnes . .       5 

Canada  fort  entrecoupée  de  riuieres  et 
bras  de  mer,  en  est  rendu  plus  froide  .  .       5 

Canada  à  cause  des  continuelles  forêts  est 
moins  eschauffée  du  Soleil,  et  pour  ce 
plus  froide  que  les  campagnes  ouuertes.       6 

Canada  pour  n'estre  labourée  est  couuerte 
d'vne  dure  crouste  quasi  impénétrable 
au  Soleil,  et  partant  beaucoup  plus 
froide 6 

Canada  produit  la  vigne  sauuage  en  beau- 
coup d'endroits,  qui  meunt  en  son 
temps 7 

Canada  es. terres  cogneuës  des  François, 
n'a  que  dix  mille  habitans 15 

Canada,  horsmis  Port  .Royal,  donné  à 
Madame  de  Guerche-ville 38 

Canada  du  Gouuernement  du  Prince  de 
Soissons 67 

Canada  pourquoy  doit  estre  cultiuée  des 
François 67 

Canadois  fidèles  au  François  contre  l'An- 
glois 8 

Canadois  charitables  enuers  les  François, 
captifs  de  l'Anglois 8 

Canadois  ont  bonne  mémoire  des  choses 
sensib  les 8 

Canadois  comprennent  et  iugent  bien  les 
choses  sensibles 8 

Canadoises  ceintes  dessus  et  dessous  le 
ventre 8 

Canadois  quasi  tous  sans  barbe,  hormis 
les  bien  robustes 8 

Canado;s  ne  peuuent  retenir  la  mémoire 
d'vne  suitte  de  paroles. 8 

Canadois  mocqueura  de  personnes  con- 
trefaictes 8 

Canadois  n'ont  point  le  corps  contrefaict 
ny  défectueux 8 

Canadois  vestus  de  peaux  couroyées  aueo 
le  poil,  et  bigarrées  de  couleurs 9 

Canadois  paoureux  et  grands  vanteurs. . .     12 

Canadois  forts  et  addroicts  à  la  lutte  et 
non  à  autre  combat 12 

Canadois  libéraux  et  recognoissans 12 

Canadois  pratiquent  la  Polygamie  plus 
pour  le  profit  que  pour  l'incontinence. .     13 

Canadois  maladifs  depuis  la  hantise  des 
François,  à  cause  de  leurs  excès  à  man- 
ger viandes  non  accoustumées 15 

Canadois  ne  se  soucient  du  lendemain, 
viuans  du  iour  à  la  iournée 15 

Canadois  oincts  d'huile  de  loup  marin 
sentent  mal 16 

Canadois  se  font  Chrestiens,  seulement 
pour  marque  d'amitié  auec  les  François.     23 

Canadois  se  plaignent  fort  qu'on  ne  les 
ait  aduerty  des  deuoirs  du  Christia- 
nisme auant  leur  baptesme,  ausquels  ils 
ne  se  fussent  obligés,  s'ils  les  eussent 
cogneus 23 

Canadins  baptisés  à  la  poursuite  du  sieur 
de  Potrincourt 26 


Canadois  ne  peuuent  exprimer  par  parole 
que  les  choses  fort  sensibles  et  ma- 
térielles       31 

Canadins  sujects  d'Asticou  inuitent  les  Ie- 
suites  à  prendre  logis  en  leur  terre. ...     45 

Canadins  caressent  les  Anglois,  les  croy- 
ans  estre  François,  et  par  ignorance  les 
mènent  à  S.  Sauueur,  où  ils  pillent  et 
captiuent  les  François 46 

Canadm  s'atl liste  fort,  ayant  recogneu 
que  par  mesgaide  il  auoit  mis  les  Fran- 
çois de  S.  Sauueur  entre  les  mains  de 
l'Anglois 46 

Canadins  portent  grande  compassion  aux 
François  captifs  de  l'Anglois,  et  luy 
offrent  toute  amitié 50 

Canadins  donnent  largement  de  leur  proye 
aux  François  de  £>.  Sauueur  nécessiteux.     51 

Canadins  bien  recogneus  peuuent  estre  cy- 
apres  mieux  aidés  au  salut  de  leur  ame.     62 

Canadins  ayans  grande  confiance  aux 
François,  peuuent  estre  mieux  aidez  par 
eux  que  par  autres  en  leur  conuersion.      62 

Canadins  grandement  fidèles  aux  Fran- 
çois      62 

Canadins  ennemis  de  l'Anglois  et  Hol- 
landois   62 

Canadins  affectionnez  au  Baptesme 63 

Canadine  malade  à  la  mort,  guérie  par 
le  Catéchisme,  et  vne  Croix  pendue 
au  col 63 

Canadois  ne  portent  point  de  haut  de 
chausses 9 

Canadois  portent  greues  et  souliers  de 
peaux  d'Eslan 9 

Canadois  plantent  nouuelles  cabanes  à 
chaque  changement  de  lieu  et  de  ré- 
sidence        9 

Canadois  se  cabanent  en  tel  aspect,  et 
près  des  bonnes  eaux 9 

Canadois  se  couchent  à  l'entour  du  foyer, 
sur  des  peaux  de  loups  marins,  la  teste 
sur  vn  sac 9 

Canadois  à  chacune  des  treize  lunes  an- 
nuelles ont  nouuelle  chasse  ou  pesche.       9 

Canadois  ne  viuent  que  de  chasse  et  de 
pesche 9 

Canadois  meurent  de  faim  quand  la 
chasse  et  pesche  ne  réussit 9 

Canadois  sont  fort  incommodés  de  pluye 
et  de  neige  quand  elle  ne  gelé  pas. ...       9 

Canadois  portent  des  raquettes  au  pied 
sur  la  neijre  molle  pour  chasser 9,  10 

Canadois  riches  en  gibier  d'eau,  non  de 
terre 10 

Canadois  en  my-Septembre  de  la  mer 
vont  à  la  pesche  des  ruieres 10' 

Canadois  ne  possèdent  rien  en  propriété 
auant  leur  mariage 11 

Canadois  ont  des  querelles  sur  le  refus 
des  droicts  les  vns  enuers  les  autres  ...     11 

Canadin  guery  par  la  croix  et  catéchisme.     63 

Canadins  hurlent  horriblement  auprès  de 
leurs  malades  mourans 64 

Campseau  coste  de  mer  loin  de  six  vingts 
lieues  de  Port  Royal 28 

Cap  de  la  Heue  eu  la  coste  de  l'Acadie . .    44 

Cap  de  Sable.  51 

Cap  Breton 53 

Cap  Fourchu 51 

Caribous,  moitié  asne,  moitié  cerf,  bons 
à  manger 9 

Castors  et  Eslans  ont  leur  seconde  chasse 
en  Octobre  et  Nouembre 10 

Castors  se  prennent  en  Feurier  et  Mars, 
pour  la  première  chasse..  . . .  9 

Catéchisme  exactement  practiqué  et  très 
nécessaire  aux  Canadins»,  à  cause  de 
leur  façon  de  viure  vagabonde 21,  22 

Catéchisme  et  Croix  pendue  au  col  d'vne 
Canadine  la  guérit  de  maladie  mortelle.     63 

Catéchisme  guérit  vu  Canmlin  malade. . .      63 

Canots,  esquifs  des  Canadois  faicts  d'é- 
corce  de  bouleau,  fort  légers,  capables 
de  toute  vne  famille,  et  vstensils  né- 
cessaires      10 

Canot  fort  commode  pour  la  pesche,  et 
voiture 10 

Canot  faict  quarante  lieues  en  vn  iour.  ..     11 

Champlain  fonde  l'habitation  de  Kebec. .     25 

Champlain  descouure  la  coste  de  la  ri- 
uiere  S.  Laurens 25 

Champlain  Lieutenant  du  sieur  de  Monts.     25 

Champlain  allant  à  Kebec  à  trauers  des 
glaçons  de  mer  énormément  gros  et 
affreux  ...    28 

Charbon  de  terre  en  Canada 7 

Chair  boucanée  ou  sechée  à  la  fumée, 
mise  en  reserue. 15 

Charmes,  Chesnes,  Hestres  et  Peupliers 
en  Canada 7 

Chasse  et  pesche  sont  tout  le  reuenu  des 
Canadois 9 

Chasse  première  des  Castors  en  Feurier 
et  Mars 9 

Chasse  seconde  des  Castors  et  Eslans  en 
Octobre  et  Nouembre - 10 

Cheuille  plantée  en  terre  par  i'Autmoin, 
feignant  de  chasser  le  Diable 17 

Chiens  du  malade  mangés  en  Tabagie. . .     19 

Chinictou  est  vne  Baye  en  Canada  fort 
belle  en  prairies 6 

Chinictou  pays  de  Canada  fertile  et  ag- 
greable 41 

Chiquebi,  racine  à  guise  de  truffes,  dont 
les  Iesuites  viuoyent  en  temps  de  fa- 
mine      43 

Chirurgien  Anglois  catholique,  charitable 
enuers    les    François    de    S.    Sauueur 

blessez 48 

Coquilles  et  poissons  de  toute  sorte  foi- 
sonnent en  la  mer  de  Canada  durant 

cinq  mois.... 10 

Coste  de  la  riuiere  S.  Iean  en  Canada, 
abondante  en  vigne  sauuage  et  noyers.       7 

Coste  de  S.  Sauueur  fort  açgreable 45 

Croix  pendue  au  col  d'vn   Canadin   le 

guérit  d'vne  longue  maladie. . .    63 

Croix  plantée  au  Cap  de  la  Heue 44 

Croix  plantée  au  Port  S.  Sauueur 45 

Coudriers  sont  fréquents  en  Canada 7 

Cannibas,  pays  inhabitable  à  cause  du 
froid 5 


D 


Defunct  enseuely  auec  son  sac,  ses  peaux, 

ilesches  et   autres    meubles    siens   et 

présents  de  ses  amis 19 

Diable    familier    à    Membertou     encore 

Payen 20 

Diable  trauaillant  les  Canadois  auant  la 

venue  des  François 20 

Diable  entre  les  Canadois  est  nommé  du 

nom  du  Soleil 20 

Dix  mille  personnes  seulement  en  toutes 

les  terre^  de  Canada 15 

Droict  de  propriété  en  Canada  se  practiqué 

par  la  possession  du  chien  et  du  sac.  . .  11 
Deuil  à  la  mort  des  parens  et  amis,  est 

de  se  brouiller  la  face  de  noir 19 

Du  Pont  le  ieune  reconcilié  au  sieur  de 

Potrincourt  à  la  requeste  du  P.  Biard.  .  30 
Du  Pont  le  ieune  reconcilié  au  sieur  de 

Potrincourt,    se    confesse   et  faict  ses 

Pasques  au  bord  de  la  mer  auec  grande 

édification  des  assistants , . . .     30 

Du  Pont  perd  son  nauire,  et  le  recouure  à 

la  requeste  du  P.  Biard 30 

Du  Pont  le  ieune  employé  pour  traduire  le 

Catéchisme  en  langue  Canadine 36 

Du  Pont  le  ieune  retire  en  son  nauire  vne 

partie  des  François  de  S.  Sauueur 51 

E 

Enfans  en  grand  nombre  sont  la  force  des 
Sagamos  Canadois 13 

Enfant  Canadin  malade  à  la  mort  guery 
par  le  Baptesme 64 

Eplan  de  Canada  se  prend  en  Mars 10 

Eplan,  petit  poisson  comme  Sardine. ...     43 

Eslans  et  Castors  ont  leur  seconde  chasse 
en  Octobre  et  Nouembre 10 

Eslans  se  prennent  pour  la  seconde  chasse 
en  Octobre  et  Nouembre 10 

Espoux  Canadois  donne  à  son  beau  père, 
et  ne  reçoit  rien  de  luy 13 

Estuues,  frictions,  sueurs  vsitées  en  Ca- 
nada pour  la  santé 16 

Esturgeon  se  pesche  en  Auril 10 

Eteminquois,  Montagnets,  Souriquois  al- 
liez aux  François  en  Canada 8 

Excomminquois  ennemis  des  François  en 
Canada,  à  l'occasion  des  Basques 7 

F     . 

Fseal,  l'vne  des  Isles  Açores 58 

Femmes  Canadoises  portent  le  faix  du 

mesnage,  et  sont  de  pire  condition  que 

chambrières 13 

Femmes  Canadoises  pudiques 14 

Femmes  Canadoises  durement  traictées 

de  leurs  maris 1 14 

Femmes  Canadoises  peu  fécondes  à  cause 

de  leurs  trauaux  continuels 15 

Fleurs  de  lis  rasées  en  Canada  par  l'An- 

gloia 55 

Foin  de  Canada  haut  de  la  longueur  d'vn 

homme 6 

François  de  S.  Sauueur  accusés  d'estre 
bannis  et  pirates  pour  ne  pouuoir  pro- 
duire leur  commission  surprinse  par 
PAnglois 48 

France  nouuelle  est  propre  des  François 
priuatiuement  aux  Anglois 64 

François  ont  enseigné  l'vsage  du  poison 
et  autres  mal-heurs  aux  Canadois 14 

François  doiuent  entreprendre  la  culture 
de  Canada 67 

François  en  danger  de  se  perdre  parmi 
les  Armouchiquois  par  vn  soubçon 
fondé  en  apparence 36 

François  prétendent  iustement  desbouter 
l'Anglois  de  la  Nouuelle  France 64 

France  nouuelle  est  vne  forest  perpétuelle.       2 

France  nouuelle,  partie  Occidentale  de 
J'Amerique 1 

France  nouuelle  desconuerte  l'an  1504. 
par  les  Bretons 1 

François  Bretons  ont  les  premiers  descou- 
uerts  la  Nouuelle  France 1 

France  nouuelle  pourquoy  doit  estre  cul- 
tiuée  par  les  François 67 

G 

Glaçons  estrangement  gros,  charriez  cent 
lieues  dans  la  mer  par  les  riuieres  ....     28 

Garçons  ou  non  encore  mariez  n'aquierent 
rien  à  eux-mesmes,  ainsa  leur  Sagamo.     11 

Gilbert  du  Thet,  Iesuite  tué  par  les  An- 
glois à  S.  Sauueur 47 

Greues,  et  souliers  des  Canadois 9 

Guerres  des  Canadois  se  pratiquent  par 
6urprinses 12 

H 

Habitans  des  terres  de  Canada  dix  mille 

en  tout  15 

Habitans  de  S.  Malo  fort  charitables  en- 

uers  les  François  reuenant  de  Canada.  51 
Habits  de  peaux  velues  des  Canadois. ...       9 

Harenc  se  pesche  en  Auril 10 

Hauts  de  chausses  ne  sont  en  vsage  en 

Canada  9 

Henry  IIII.  se  fasche  que  le  sieur  de  Po- 

trincourt  ne  se  haste  pour  Canada 26 

Henry  IIII.  .Roy  de  France,  destine  les 

lesuites  en  Canada 25 

Henry  Membertou  malade  meurt  à  Port 

Royal,  fort  chrestiennement 33 

Herbes  potagères  fort  grandes  et  bonnes 

en  Canada 6 

Huguenot  de  Dieppe  remarque  vne  gue- 

rison  merueilleuse  d'vne  Canadine. ...  63 
Huile  de  graisse   de  loup  marin,  sausse 

annuelle  des  Canadois 9 


Iacques  Cartier  descouure  Canada  en  la 
France  nouuelle  l'an  1524.  et  1534 

Iean  Denys  de  Honfleur  va  en  la  France 
nouuelle  l'an  1506 


Iean  Verazan  prend  possession  de  la 
France  nouuelle  au  nom  de  François  I. 
Roy  de  France 2 

lesuites  captifs  en  Angleterre  visitez  ho- 
norablement par  les  habitans  du  lieu. .     60 

lesuites  exhortent  les  Canadois  baptisez 
auant  leur  venue  en  Canada,  de  reietter 
la  PGlygamie,  et  ce  qu'on  leur  respond.     23 

lesuites  ne  veulent  baptiser  les  adultes 
qu'après  auoir  esté  deuëment  instruicts 
dont  ils  sont  calomniez  à  tort 23,  24 

lesuites  taschent  à  tourner  en  Canadois 
les  principes  de  la  foy,  mais  les  mots 
ne  se  trouuent  suffisants  pour  ce  faire. .     23 

lesuites  ne  baptisent  point  les  personnes 
aagées  sans  estre  deuëment  catéchisées, 
et  a  fort  bonne  raison 23 

lesuites  destinez  eu  Canada  par  le  Roy 
Henry  IIII 25 

lesuites  exclus  de  l'entrée  d'vn  nauire  en 
faueur  des  Caluinistes 27 

lesuites  desmarrent  pour  Canada  en  Ian- 
uierl611 28 

lesuites  arriuezà  Port  Royal  en  Iuin  161k     29 

lesuites  défendus  de  calomnie  par  le  té- 
moignage mesme  des  Caluinistes 29 

lesuites  estudient  la  langue  Canadine, 
mais  les  Canadins  ne  les  y  seruent 
fidèlement.. 31 

lesuites  sont  empeschez  de  proufiter  en 
la  langue  Canadine,  par  ceux  mesmes 
qui  les  deuoyent  aider 31 

lesuites  ne  veulent  consentir  que  Mem- 
bertou soit  enterré  auec  ses  prédéces- 
seurs infidèles 33 

lesuites  bastissent  de  leurs  mains  vne  cha- 
loupe pour  aller  à  la  queste  des  viures 
en  temps  de  famine 42,  43 

lesuites  cueillent  le  Chiquebi,  racine,  et 
peschent  l'Eplan  et  le  Harenc  en  temps 
de  famine 43 

lesuites  et  autres  François  de  S.  Sauueur 
sont  menez  à  la  Virginie 52 

lesuites  garantissent  l'Anglois  qui  les 
tenoit  captifs,  de  la  main  de  l'Espagnol.     58 

lesuites  des  Isles  Açores  sont  portez  en 
Galles,  Prouince  d'Angleterre 59 

lesuites  mettent  es  mains  du  sieur  de 
Biencourt  en  sa  nécessité  toutes  leurs 
prouisions  pour  le  soulager  et  les 
siens 42 

lesuites  sont  retirez  de  Port  Royal  et  trans- 
portez prés  de  l'Isle  de  Pemetiq  pour 
dresser  nouuelle  habitation 44 

lesuites  produits  tesmoins  en  Angleterre 
pour  la  iustification  du  Capitaine  qui 
les  tient  captifs,  le  deliurent  de  soubçon.     59 

lesuites  captifs  défrayez  en  Galles  par  le 
iuge  du  lieu  fort  charitablement 59 

lesuites  de  Canada  captifs  en  Angleterre, 
renuoyez  libres  à  Calais 60 

Ingrés,  c'est  à  dire  Anglois,  hays  des  Ca- 
nadois        8 

Isle  longue  à  dix  lieue*  de  Baye  Fran- 
çoise       51 

K 


Kadesquit,  port  d'Aeadie  destiné  au  nou- 

ueau  logis  des  François 45 

Keboc,  habitation  fondée  par  Champlain.     25 
Kùjibequi,  riuiere  proche  de»  Armouchi- 
quois,  à  soixante  et  dix  lieues  de  Port 
Royal 36 


La  Marquise  de  Guercheuille  impetre  en 
don  Canada,  hormis  Port  Royal 38 

Langage  Cauadois  manque  à  exprimer 
vue  infinité  de  choses  fort  ordinaires.      31 

La  Marquise  entre  en  association  pour  le 
fait  de  Port  Royal  auec  le  sieur  de  Po- 
trincourt      38 

La  Motte,  Lieutenant  de  la  Saussaye.  .  .       45 

Le  sieur  de  Potrincourt  va  en  Canada,  et 
faict  baptiser  au  plus  tostdes  Sauuages.     26 

La  Motte,  Gentil-homme  François,  captif 
auec  les  lesuites  de  Canada,  mis  en 
liberté 61 

Langues  différentes  entre  les  peuples  de 
Canada 7 

Lapins  et  leuraux  assez  rares  en  Canada.     10 

La  Royne  donne  aux  lesuites  cinq  cens 
escus  pour  le  voyage  de  Canada 27 

Légumes  croissent  fort  grands  et  bons  en 
Canada 6 

Le  sieur  de  Potrincourt  emprunte  des  pro- 
uisions  de  bouche  des  François  ses 
voisins,  et  leur  fait  recognoistre  son  fils 
pour  Vice-admiral 30 

Le  sieur  de  Potrincourt  retourne  de  Ca- 
nada en  France  vn  mois  après  qu'il 
estoit  arriué  pour  enuitailler  Port  Royal.     30 

Louys  Membertou  Sagamo  faict  Tabagie 
à  quinze  François  de  S.  Sauueur  re- 
tournans  en  France 51 

Loups  marins  se  prennent  à  foison  en 
Ianuier 9 

Loup  marin,  poisson  fraye  sur  terre  es 
Isles  de  Canada 9 

Loutres  ont  leur  chasse  principale  en  Fe- 
urier  et  Mars 9 

Lugubres  hurlements  à  la  mort  des  Ca- 
nadois 19 

Lunes.  Par  lunes  les  Canadois  sont  as- 
sortis de  nouuelle  chasse  ou  pesche. ...       9 


M 


Madame  la  Marquise  de  Guercheuille 
zélée  en  l'affaire  de  Canada 26 

Madame  de  Guercheuille  trouue  l'expé- 
dient d'exclure  les  Caluinistes  du  na- 
uire  où  ils  ne  vouloyent  admettre  les 
lesuites 28 

Madame  de  Guercheuille  trouue  le  fonds 
d'vne  rente  perpétuelle  en  Canada, 
pour  y  entretenir  les  lesuites '..     28 

Madame  de  Sourdis  fournist  aux  lesuites 
le  linge  pour  Canada 27 

Madame  la  Marquise  de  Verneuil  fournit 
aux  lesuites  les  habits  d'Eglise,  et 
autres  vstensiles  pour  Canada 27 

Magasins  des  Canadois,  sont  quelques 
sacs  de  prouision  pendus  en  vn  arbre. .     15 

Magiciens  fréquents  en  Canada 20 

Magistrats  île  la  Virginie  prennent  resolu- 
tion de  ruiner  toutes  les  places  des  Fran- 
çois en  Canada,  piller  tous  les  nauires  et 
renuoyer  les  personnes  en  France 

Malades  cruellement  traitiez  en  Canada. 

Malade  tardant  à  mourir  estouffé  à  force 
d'eau  froide  qu'on  luy  verse  sur  le 
ventre 18 

Malade  ayant  testé  sans  rien  donner,  re- 
çoit des  présents 18 

Mareschal  de  la  Virginie  veut  faire  pendre 
les  François  de  S.  Sauueur 52 

Mariages,  comme  se  traittent  entre  Ca- 
nadois       13 

Matachias,  chaînes  et  parures  des  femmes 
Canadoises 8 

Matachias,  ioyaux,  cueillers  sur  la  fosse 
des  femmes 19 

Médecines  ordinaires  des  Canadois,  estu- 
ues  et  frictions 16 

Membertou,  Sagamo  et  Autmoin  tout  en- 
semble      12 

Membertou  n'a  iamais  eu  qu'vne  femme 
à  la  fois,  mesmes  estant  Payen,  jugeant 
la  Polygamie  infâme  et  incommode.  . .     14 

Membertou  et  son  fils  retirez  des  mains 
de  l' Autmoin,  qui  les  auoit  condamnez 
de  maladie  mortelle 18 

Membertou  appelé  le  Capitaine,  après  sa 
mort 19 

Membertou  seul  d'entre  les  Canadiens 
baptisez  auoit  faict  profit  du  Baptesme. 

Membertou  premier  baptisé  des  Sagamos. 

Membertou  logé  et  serui  par  les  lesuites 
dans  leur  cabane  iusques  à  sa  mort. . . . 

Membertou  demande  d'estre  enterré  auec 
ses  maieurs,  les  lesuites  luy  reraon- 
strent  que  cela  répugne  au  Christia- 
nisme :  il  persiste  quelque  temps,  puis 
enfin  il  acquiesce 

Membertou  désire  d'estre  bien  instruict 
pour  se  rendre  Prédicateur  de  l'Euan- 
gi'e 

Membertou  conseille  au  Père  Enemond 
malade  d'esciire  à  Biencourt  qu'on  ne 
l'a  point  tué,  mais  qu'il  est  mort  de 
maladie 41 

Mémoires  de  France  effacés  en  Canada 
par  les  Anglois 55 

Merueille,  Capitaine  natif  de  S.  Malo, 
estant  prisonnier,  fait  tout  deuoir  de 
bon  Chrestien. 35 

Menano,  Isle  àl'emboucheure  de  la  Baye 
Françoise 51 

Mine  d'argent  en  la  Baye  saincte  Marie, 
en  Canada 7 

Mine  de  fer  à  la  riuiere  S.  Iean 7 

Mines  de  cuyure  à  Port  Royal  et  à  la 
Baye  des  Mines 7 

Moscosa  terre  ferme,  où  est  située  la  Vir- 
ginie des  Anglois 46 

Mois.  Chaque  mois  de  l'Année  les  Ca- 
nadois  ont  pesche  ou  chasse  abondante, 
ou  tous  les  deux 9,  10 

Montagnets,  Souriquois,  Etechemins,  al- 
liez aux  François  en  Canada 8 

Monts  déserts,  Isle  appellée  Pemetiq. ...     44 

Morts  enterrez  assis,  les  genoux  contre  le 
ventre,  la  teste  sur  les  genoux 18 

Mouiuës  foisonnent  en  la  coste  de  mer  dés 
le  commencement  de  May  iusques  à  la 
my-Septembre 10 

N 

.Nattes  de  rozeau,  fo;t  menues  et  bien 
tissues,  deftendent  les  cabanes  de  la 
pluye 9 

Nauire  arriue  à  propos  à  ceux  de  Port 
Royal  en  leur  grande  disette 39 

Nauire  captif  des  François  de  S.  Sauueur 
commandé  par  Turnel  Anglois  est 
porté  par  le  vent  aux  Açores,  Isles  de  la 
Couronne  d'Espagne 53 

Nauire  de  la  Saussaye  arriue  en  Canada.     44 

Nicolas  Adams,  luge  de  Peuibroch  en 
Angleterre,  charitable  enuers  les  Ie- 
suites  captifs 60 

Noyers  fréquents  en  la  coste  de  la  riuiere 
sainct  Iean 7 

Noms  changez  aux  trépassez  après  qu'ils 
sont  enterrez 19 

Nopces  des  Canadois  auec  solemnelle  Ta- 
bagie, chants  et  danses 13 

Norembegue,  terre  de  Canada  aussi  bonne 
que  nostre  France 6 

Norembegue  et  Acadie  païs  de  la  France 
nouuelle 2 

Normans  sont  allez  en  la  Fiance  nouuelle 
l'an  1500.  deux  ans  après  les  Bretons. .       1 

Nouuelle  France  séparée  de  la  Guienne 
de  huict  cens  ou  mille  lieues  par  mer..        1 

Nouuelle  France  partie  occidentale  de 
l'Amérique 1 

0 

Œufs-d'oyseaux  de  proye  d'eau  abondent 

eu  Canada  10 

Oyes  blanches,  et  grises,  passagères  en 

Canada 10 

Oyseaux  de  proye  de  mer  couurent   les 

Isles  de  Canada  de  leurs  œufs 10 

Oyseaux  originaires  et  passagers  rares  en 

Canada;  ceux  de  proye  sont  fréquents.  10 
Onction  d'huile  de  Loup  marin  vsitée  en 

Canada  contre  le  chaud  et  le  froid.  ...  16 
Orio-nacs    sont  de    saison  en   Feurier  et 

Mars 9 

Ours  bons  à  manger  en   Canada  au  mois 

de  Feurier  et  Mars 9 

Outardes  ou  Cannes  sauuages  se  prennent 

en  Au  ril   10 

Outardes  passagères  en  Canada 10 

P 

Pembrcch,  ville  principale  de  Galles  en 
Angleterre 59 


Pentegoët  riuiere  a  vne  Sagamie  du  long 
de  son  riuage 11 

Pencoït,  Isle  à  vingt  cinq  lieues  de  sainct 
Sauueur 46 

Perdrix  grises  à  grand  queue  en  Ca- 
nada      10 

Père  Enemond  Massé  se  loge  auec  Mem- 
bertou  pour  apprendre  la  langue  Cana- 
dme f. .  .     40 

Père  Enemond  Massé,  luy  quinziesme 
reouoyé  par  l' Anglois  en  France  dans 
vne  chaloupe 50 

Père  Biard  tient  auec  soy  vn  Canadin 
pour  apprendre  la  langue  sauuage 41 

Père  Biard  et  Père  Enemond  Massé  de- 
stinez pour  Canada. ...   26 

Père  Biard  ne  veut  enseigner  aux  Anglois 
le  logis  de  saincte  Croix,  dont  il  court 
péril  de  sa  vie ^ 53 

Père  Biard  court  fortune  d'estre  ietté  en 
terre  déserte  ou  en  mer  par  les  soub- 
çons  de  l' Anglois 54 

Père  Biard  prouue  efficacement  au  Capi- 
taine Anglois  que  les  François  de  S. 
Sauueur  sont  bien  aduoùés  du  Roy  de 
France 49 

Pesche  abondante  depuis  May  iusques  à 
my-Septembre 10 

Pesche  successiue  de  diuers  poissons  dés 
la  my-Mars  iusques  en  Octobre 10 

Petun,  et  fumée  d'iceluy  practiquée  par 
les  Canadois,  contre  le  mauuais  temps, 
la  faim  et  autres  maux 16 

Peuples  de  Canada  trois  en  tout  allié?  des 
François 8 

Pierre  du  Gas,  sieur  de  Monts,  lieutenant 
du  Roy  Henry  IIII.  en  la  France  nou- 
uelle        2 

Pilotois  Médecin  sorcier 17 

Pilote  François  Caluiniste  offre  toute 
amitié  aux  Iesnites  captifs  des  Anglois.     49 

Plastrier  recognoist  le  sieur  de  Biencourt.     32 

Plaisant  discours  de  Louys  Membertou 
auec  le  Père  Enemond  Mas.^é  malade.     41 

Ponamo,  poisson  de  Canada  fraye  sous  la 
glace  en  Décembre 10 

Port  Royal'  et  Saincte  Croix,  deux  logis 
bastis  par  le  sieur  de  Monts  en  la 
France  nouuelle 2 

Fort  Royal  a  forme  de  péninsule 6 

Puritain  procure  tout  le  mal  qu'il  peut 
aux  Iesuites 54 

Port  Royal  mal  enuitaillé  sur  l'Hyuer, 
pour  grand  nombre  de  personnes 29 

Port  aux  Coquilles  à  vingt  et  vne  lieues 
de  Port  Royal 32 

Port  au  Mouton 51 

Port  Royal  bruslé  par  l'Anglois 53 

Port  Royal  à  quelles  conditions  cédé  au 
sieur  de  Potrincourt  par  le  sieur  de 
Monts 25 

Port  Royal  sans  aucune  défense  perdu 
pour  les  François,  et  pillé  et  bruslé  par 
l'Anglois 53 

Port  de  S.  Sauueur  nouuellement  appelle 
de  ce  nom,  et  destiné  à  nouuelle  habi- 
tation de  François 44 

Port  de  S.  Sauueur  fort  capable  et  à  l'abry 
du  vent 45 

Présage  mauuais  d'vn  signe  paraissant  au 
Ciel - 34 

Propriété  des  Canadois  est  en  la  posses- 
sion du  chien  et  du  sac 11 

Prouision  pour  Port  Royal  mal  mesnagée 
à  Dieppe  et  dans  le  nauire 39 

Pyramides  de  perches  sur  les  tombeaux 
des  nobles  de  Canada 19 

R 

Racine  Chiquebi  à  guise  de  truffes 43 

Raisons  obligeans  te  François  à  cultiuer 

Canada 67 

Religion  des  Canadois  pure  sorcelerie.  . .  19 
Riuieres  et  bras  de   mer  fort  frequens, 

rendent  Canada  beaucoup  plus  froid ...  5 

Robe  sacrée  et  précieuse  des  Autmoins. . .  20 
Roland  Sagamo,  et  autres  donnent  du  pain 

aux  François  de  S.  Sauueur 51 

S 

Sac,  flesche,  peaux,  chiens,  et  autres 
meubles  du  defunct  enseuelis  auec  luy.     19 

Sagamie  au  nuage  de  Saincte  Croix 11 

Sagamie  au  bord  de  la  riuiere  S.  Iean. . .     11 

Sagamochin,  petit  Sagamo 11 

Sagamo,  est  le  Chef  et  Capitaine  de  quel- 
que puissante  famille 11 

Sagamos  recogneus   de  leurs   suiets    eh 

payant  le  droict  de  chasse  et  de  pesche.     11 
Sagamies   diuisées  selon   la   portée   des 

Bayes  et  Costes  de  riuieres 11 

Sagamos  tiennent  les  Estats  en  Esté..  ..  11 
Sagamos  et  Autmoins  seuls  ont  voix  es 

assemblées  publiques 11 

Sagamos  Armouchiquois  retirent  bien  à 
propos  leurs  gens  du  nauire  François, 

pour  euiter  querelle 36 

Sainct  Iean,  riuiere  en  Canada 7 

Sainct  Iean,  riuiere  fort  périlleuse  en  son 

emboucheure 34 

Sainct  Laurens,  riuiere  charrie  des  glaces 

énormes  bien  auant  en  haute  mer 28 

Sainct  Sauueur,  habitation  des  François 

en  Canada,  en  la  terre  de  Norembegue.       5 
Sainct  Sauueur,  port  ainsi  nommé  de  nou- 
ueau  en  la  coste  d'Acadie,  destiné  à  vne 

habitation  nouuelle 44 

Sainct  Sauueur,  prins  et  pillé  par  les  An- 
glois      46 

Sainct  Sauueur  bruslé  par  les  Anglois. . .     53 
Saincte  Croix  est  au  païs  des  Eteminquois.       2 
Saincte  Croix,  Isle  en  la  France  nouuelle, 
première  demeure  du  sieur  de  Monts, 

Lieutenant  pour  le  Roy 2 

Saincte  Croix,  Isle  de  riuiere  à  six  lieues 

de  Port  aux  Coquilles " 32 

Saussaye  arriue  en  Canada  pour  dresser 


nouuelle  habitation,  et  séparer  les  Ie- 
suites  de  Poil  Royal 43 

Saussaye  Capitaine  s'amuse  trop  à  cul- 
tiuer la  terre,  et  néglige  le  bastiment, 
cause  de  la  perte  de  S.  Sauueur 46 

Saussaye  Capitaine  de  S.  Sauueur  ne 
peut  produire  ses  lettres  de  Commis- 
sion, luy  ayant  esté  secrettement  enle- 
uées  par  l'Anglois 48 

Saussaye  Capitaine  renuoyé  en  France 
par  l'Anglois,  auec  quatorze  François  .     51 

Schoudon  Sagamo,  nommé  le  Père  après 
sa  mort 19 

Scorbut,  ou  maladie  de  la  terre,  coustu- 
mier  en  Canada 4 

Sépulcres  des  Canadois  voûtés  auec  des 
bastons,  et  de  la  terre  dessus 19 

Soissons.  Le  Prince  de  Soissons  Gouuer- 
neur  de  Canada 67 

Souliers,  et  greues  des  Canadois 9 

Souriquois,  Montagnets  et  Etechemins 
alliés  des  François  en  Canada 8 

T 

Tabagie,  banquet  des  Canadois 13 

Tabagie  des  prouisions  du  malade  ayant 
teste 18 

Testament  des  Canadois  auant  la  mort ...     18 

Thomas  Aubert  Normand  va  en  la  France 
nouuelle,  l'an  1508 1 

Thomas  Deel,  Mareschal  d'Angleterre  à 
la  Virginie,  homme  fort  aspre  enuers 
les  captifs 61 

Thomas  Robin  associé  du  sieur  de  Po- 
trincourt  au  négoce  de  Canada 26 

Tortues  abondent  en  Décembre 10 

Trocque  des  peaux  de  Castors,  Esîans, 
Martres,  Loups  marins  en  Esté 7 

Trois  peuples  alliés  aux  François  en  Ca- 
nada . 8 

Turnel,  Capitaine  Anglois  tourne  son 
amour  en  haine  contre  le  Père  Biard  et 
pourquoy 54 

Turnel,  Lieutenant  Anglois,  soubçonné 
de  son  Capitaine  pour  auoir  conféré 
auec  le  P.  Biard 54 

Turnel,  Capitaine  Anglois,  porté  contre 
son  gré  aux  terres  d'Espagne  se  recon- 
cilie aux  Iesuites  pour  y  auoir  leur 
faueur 57 

V 

Vessies  d'Orignac  à  garder  l'huyle  du 
loup  marin 9 

Vible  Bullot  reçoit  en  son  nauire  vne 
partie  des  François  de  Sainct  Sauueur.     51 

Virginie.  Fort  des  Anglois  en  la  terre 
ferme  de  Moscosa  à  250.  lieues  de 
Sainct  Sauueur 46 

Vigne  sauuage  en  plusieurs  endroicts  de 
Canada,  qui  meurit  en  sa  saison 7 

Priuilege. 


Michel  Coyssard,  Vice-Prouincial  de  la  Compagnie  de  Iesus  en  la  Prouince  de  Lyon,  permet  (suiuant 
le  Priuilege  donné  par  les  Roys  tres-Chrestiens  à  la  niesme  Compagnie)  à  Louis  Muguet,  de  faire  imprimer 
et  vendre  la  Relation  de  la  Nouuelle  France  en  Canada,  et  ce  pour  le  terme  de  quatre  ans.  Faict  à  Lyon, 
ce  23    de  Ianuier  1616. 


M   COYSSARD. 


RELATION 

m  GE  0V1  S'EST  PASSÉ  EN  LA  NOWELLE  FRANGE 

ou 

.      LETTRE  DV  P.  CHARLES  L'ALLEMANT, 

Supérieur  de  la  Mission  de  Canada,  de  la  Compagnie  de  Iesus, 

AU  PÈRE  HIÉROSME  L'ALLEMANT  SON  FRÈRE. 

(Mercure  François.  Tome  13,  p.  1.) 


'escrivis  l'an  passé  à 
vostre  Reuerence  (en- 
uiron  la  my-Iuillet)  le 
succès  de  nostre  voy- 
age ;  depuis  ce  temps 
ie  n'ay  peu  vous  re- 
scrire  à  cause  que  les 
vaisseaux  n'abordent 
icy  qu'vne  fois  l'an.  C'est 
pourquoy  il  ne  faut  atten- 
dre des  nouuelles  de  nous 
que  d'année  en  année  ;  et 
si  ces  vaisseaux  venoient 
vne  fois  à  manquer,  ce  seroit 
bien  merueille  si  vous  en  re- 
ceuiez  deuant  deux  ans,  outre 
qu'il  nous  faudroit  ceste  an- 
née attendre  de  l'vnique  prouidence  de 
Dieu  les  choses  nécessaires  à  l'entre- 
tien de  ceste  vie.  Donc  depuis  mes 
dernières,  voicy  ce  que  i'ay  peu  reco- 
gnoistre  de  ce  pays,  et  ce  qui  s'est 
passé.  Ce  pays  est  d'vne  grande  esten- 
duë,  ayant  bien  mille  ou  douze  cents 
Relation— ifâG. 


lieues  de  longueur  ;  sa  largeur,  enuiron 
les  40.  degrez.  Vers  l'Orient,  il  est 
borné  de  la  mer  Oceane,  et  vers  l'Occi- 
dent de  la  mer  de  la  Chine.  Plusieurs 
nations  l'habitent  ;  on  m'en  a  nommé 
38.  ou  40.  sans  celles  que  l'on  ne  co- 
gnoist  pas,  que  lesSauuagesneantmoins 
asseurent.  Le  lieu  où  les  François  se 
sont  habitués,  appelé  Kebec,  est  par 
les  46.  degrez  et  demy,  sur  le  bord  d'vn 
des  plus  beaux  fleuues  du  monde,  ap- 
pelé par  les  François  la  Riuiere  de 
Sainct  Laurens,  esloigné  de  prés  de  deux 
cents  lieues  de  l'emboucheure  du  dit 
fleuue,  et  cependant  le  flot  monte  en- 
core 35.  ou  40.  lieues  au-dessus  de 
nous.  L'endroit  le  plus  estroit  de  ceste 
riuiere  est  vis-à-vis  de  ceste  habitation, 
et  toutefois  sa  largeur  y  est  déplus  d'vn 
quart  de  lieuë.  Or  quoy  que  le  pays  où 
nous  sommes  soit  par  les  46.  degrez  et 
demy,  plus  sud  que  Paris  de  prés  de 
deux  degrez,  si  est-ce  que  l'hyuer, 
pour  l'ordinaire  y  est  de  5.  mois  et 
demy,  les  neiges  de  3.  ou  4.  pieds  de 

hauteur,  mais  si  obstinées  qu'elles  ne 
tondent  point  pour  l'ordinaire  que  vers 
la  my-Auril,  et  commencent  tousiours 
au  mois  de  Nouembre.  Pendant  tout  ce 
temps  on  ne  voit  point  la  terre  ;  voire 
mesme  nos  François  m'ont  dit,  qu'ils 
auoient  traisné  le  may  sur  la  neige,  au 
premier  iour  de  May,  l'année  mesme 
que  nous  arriuasmes,  et  ce  auec  des 
raquettes  ;  car  c'est  la  coustume  en  ce 
pays  de  marcher  sur  des  raquettes  pen- 
dant l'hyuer  de  peur  d'enfoncer  dans  la 
neige,  à  l'imitation  des  Sauuages  qui  ne 
vont  point  autrement  à  la  chasse  de 
l'Orignac. 

Le  plus  doux  hyuer  qu'on  ait  veu  est 
celuy  que  nous  y  auons  passé  (disent 
les  anciens  habitans),  et  cependant  les 
neiges  commencèrent  le  16.  Nouembre, 
et  vers  la  fin  de  Mars  commencèrent  à 
fondre.  La  longueur  et  continuation 
des  neiges  est  cause  qu'on  pourroit 
douter  si  le  froment  et  seigle  réussi - 
roient  bien  en  ce  païs  ;  i'en  ay  veu  ne- 
antmoins  d'aussi  beaux  qu'en  nostre 
France,  et  mesme  le  nostre  que  nous  y 
auons  semé  ne  luy  cède  en  rien  ;  pour 
plus  grande  asseurance  il  faudroit  y  se- 
mer du  bled  mesteil.  L'orge  et  l'auoine 
y  viennent  le  mieux  du  monde,  plus 
grainuès  beaucoup  qu'en  la  France. 

C'est  merueille  de  voir  nos  pois,  tant 
ils  sont  beaux.  Aussi  la  terre  n'est  pas 
ingrate  (comme  vostre  Reuerence  peut 
le  voir).  Plus  on  va  montant  la  Riuiere, 
et  plus  on  s'apperçoit  de  la  bonté  d'i- 
celle.  Les  vents  qui  régnent  en  ce  pais 
sont  le  Nord-Est,  le  Nor-Ouest  et  le 
Sur-Ouest.  Le  Nord -Est  amené  les 
neiges  en  hyuer,  et  les  pluies  en  autre 
saison  ;  le  Nor-Ouest  est  si  froid  qu'il 
pénètre  iusques  aux  moelles  des  os  ;  le 
Ciel  est  fort  serein  quand  il  souffle. 

Depuis  l'embouscheure  de  ceste  Ri- 
uiere iusques  icy,  il  n'y  a  point  de  terre 
défrichée,  ce  ne  sont  que  bois.  Ceste 
Nation  icy  ne  s'occupe  point  à  cultiuer 
la  terre,  il  n'y  a  que  trois  ou  quatre 
familles  qui  en  ont  défriché  deux  ou 
trois  arpens,  où  ils  sèment  du  bled 
d'Inde,  et  ce  depuis  peu  de  temps.  On 
m'a  dit  que  c'estoient  les  RR.  PP.  Re- 
collets qui  leur  auoient  persuadé.    Ce 


qui  a  esté  cultiué  en  ce  lieu  par  les 
François  est  peu  de  chose  ;  s'il  y  a  18. 
ou  20.  arpens  de  terre,  c'est  tout  le 
bout  du  monde.  A  deux  cens  lieues  d'icy 
en  remontant  la  Riuiere,  se  trouuent 
des  Nations  plus  stables  que  celles-cy, 
qui  bastissent  de  grands  villages,  les- 
quels ils  fortifient  contre  leurs  ennemis, 
et  trauaillent  à  bon  escient  à  la  terre, 
d'où  vient  qu'elles  ont  quantité  de  bled 
d'Inde,  et  ne  meurent  pas  de  faim 
comme  celles-cy  :  si  sont-elles  plus  Sau- 
uages en  leurs  mœurs,  commettans  sans 
se  cacher  et  sans  honte  aucune,  toutes 
sortes  d'impudences. 

Or,  quoy  que  ceste  Riuiere  nous  con- 
duise à  ces  Nations  là,  si  est-ce  qu'il  y  a 
pourtant  bien  de  la  difficulté  à  y  aller,  à 
cause  des  saults  qui  se  trouuent  sur  la 
Riuiere,  qui  sont  de  certains  précipices 
d'eau,  qui  empeschent  tout-à-fait  qu'on 
ne  puisse  nauiger.  C'est  pourquoy  lors 
que  les  Sauuages  arriuent  à  ces  saults- 
là,  il  faut  qu'ils  portent  leurs  batteaux 
sur  leurs  espaules  auec  tout  leur  bagage, 
et  qu'ils  s'en  aillent  par  terre,  quelque- 
fois deux,  trois,  quatre  et  huict  lieues, 
et  ainsi  que  passent  les  François  lors 
qu'ils  y  vont.  Les  RR.  PP.  Recollets  y 
sont  allés  quelquefois,  et  y  ont  porté 
tous  leurs  viures  pour  vn  an,  ou  dequoy 
en  achepter  :  car  d'attendre  que  les 
Sauuages  vous  en  donnent,  c'est  folie, 
si  ce  n'est  qu'ils  vous  aient  prins  soubs 
leur  protection,  et  que  vous  vouliez  de- 
meurer dans  leurs  villages  et  cabanes, 
car  alors  ils  vous  nourriront  pour  rien. 
Mais  qui  s'y  pourroit  résoudre  ?  les  yeux 
religieux  ne  peuuent  supporter  tant 
d'impudicilez  qui  s'y  commettent  à  dé- 
couuert  :  c'est  pourquoy  les  RR.  PP. 
Recollets  ont  esté  contraincts  de  bastir 
des  cabanes  à  part  ;  mais  aussi  falloit-il 
qu'ils  acheptassent  leurs  viures. 

En  ces  Nations,  il  n'y  a  eu  ceste  an- 
née aucun  religieux.  Quand  nous  arri- 
uasmes icy  l'an  passé,  il  y  auoit  vn  Père 
Recollet  qui  s'en  venoit  auec  les  Sau- 
uages, au  lieu  de  la  traicte,  35.  lieues 
au  dessous  de  ceste  habitation  ;  mais 
au  dernier  sault  qu'il  passa,  son  canot  se 
renuersa,  et  il  se  noya.  En  descendant, 
les  Sauuages  ne  mettent  pied  à  terre 

pour  les  saults,  mais  seulement  en  mon- 
tant. Ainsi  ces  snulls  font  que  ces  Na- 
tions sont  de  difficile  abord. 

Or  bien  qu'il  n'y  ait  point  eu  de  Reli- 
gieux en  ces  Nations,  les  marchands 
n'ont  point  laissé  d'y  enuoyer  des  Fran- 
çois pour  entretenir  les  Saunages  et  les 
amener  tous  les  ans  à  la  traicte.  Ces 
François  par  conséquent  n'ont  ouy  la 
messe  de  toute  Tannée,  ne  se  sont  con- 
fessés ny  communiez  à  Pasques,  et 
viuent  dans  les  occasions  très  grandes 
de  pécher.  Quœritur,  s'ils  peuuent  en 
conscience  y  aller  de  la  sorte.  Yostre 
Reuerence  me  fera  plaisir  de  consulter 
quelqu'vn  de  nos  Pères  pour  en  sçauoir 
la  resolution  et  me  l'escrire. 

Quant  aux  façons  de  faire  des  Sau- 
uages,  c'est  assez  de  dire  qu'elles  sont 
tout-à-fait  sauuages.  Depuis  le  matin 
iusques  au  soir,  ils  n'ont  d'autre  soucy 
que  de  remplir  leur  ventre.  Ils  ne  vien- 
nent point  nous  voir  si  ce  n'est  pour 
nous  demander  à  manger  ;  et  si  vous 
ne  leur  en  donnez,  ils  tesmoignent  du 
mescontentement.  Ils  sont  de  vrais 
gueux,  s'il  en  fut  iamais,  et  neantmoins 
superbes  au  possible.  Ils  estiment  que 
les  François  n'ont  point  d'esprit  au  prix 
d'eux.  Les  vices  de  la  chair  sont  fort 
fréquents  chez  eux  :  tel  espousera  plu- 
sieurs femmes,  qu'il  quittera  quand  bon 
luy  semblera,  et  en  prendra  d'autres. 
Il  y  en  a  vn  icy  qui  a  espousé  sa  propre 
fille,  mais  tous  les  autres  Sauuages  s'en 
sont  trouuez  indignez.  De  netteté  chez 
eux,  il  ne  s'en  parle  point.  Ils  sont  fort 
sales  en  leur  manger  et  dans  leurs  ca- 
banes, ont  force  vermine,  qu'ils  mangent 
quand  ils  l'ont  prise. 

La  couslume  de  ces  Nations  est  de 
tuer  leurs  pères  et  mères  lors  qu'ils 
sont  si  vieux  qu'ils  ne.  peuuent  plus 
marcher,  pensans  en  cela  leur  rendre 
de  bons  seruices  :  car  autrement  ils  se- 
roient  contraincts  de  mourir  de  faim, 
ne  pouuans  plus  suiure  les  autres  lors 
qu'ils  changent  de  lieu  ;  et  comme  ie 
lis  dire  vn  iour  à  vn,  qu'on  luy  en  feroit 
autant  lors  qu'il  seroit  devenu  vieil,  il 
me  respondit  qu'il  s'y  attendoit  bien. 

La  façon  de  faire  la  guerre  auec  leurs 
ennemis,  c'est  pour  l'ordinaire  par  tra- 


hison, les  allans  espicr  lors  qu'ils  sont  à 
l'cscart  ;  et  s'ils  ne  sont  assez  forts  pour 
emmener  prisonnier  celuy  ou  ceux  qu'ils 
rencontrent,  ils  tirent  des  flesches  des- 
sus, puis  leur  coupent  la  teste,  qu'ils  em- 
portent pour  montrer  à  leurs  gens.  Que 
s'ils  peuuent  les  emmener  prisonniers 
iusques  à  leurs  cabanes,  ils  leur  font 
endurer  des  cruautés  nompareilles,  les 
faisant  mourir  à  petit  feu  ;  et  chose 
estrange,  pendant  tous  ces  tourmens, 
le  patient  chante  tousiours,  reputant  à 
deshonneur  s'ils  crient  et  s'ils  se  plai- 
gnent. Apres  que  le  patient  est  mort, 
ils  le  mangent,  et  n'y  a  si  petit  qui  n'en 
jait  sa  part  :  ils  font  des  festins  ausquels 
ils  se  conuient  les  vns  les  autres,  et 
mesme  ils  inuitent  quelques  François 
de  leur  cognoissance,  et  en  ces  festins 
ils  donnent  à  chacun  sa  part  dans  des 
plats  ou  escuelles  d'escorce  ;  et  lors  que 
ce  sont  festins  à  tout  manger,  il  ne  faut 
rien  laisser,  autrement  vous  estes  obli- 
gez à  payer  quelque  chose,  et  perdriez 
la  réputation  de  braue  homme. 

Aux  festins  qu'ils  font  pour  la  mort 
de  quelqu'vn,  ils  font  la  part  au  defunct 
aussi  bien  qu'aux  autres,  laquelle  ils 
iettent  dans  le  feu,  et  se  donnent  bien 
garde  que  les  chiens  ne  participent  à  ce 
festin,  et  pour  ce  ramassent  tous  les  os 
et  les  iettent  dans  le  feu. 

Ils  enterrent  les  morts  et  auec  eux  tout 
ce  qu'ils  auoient,  comme  chaudières, 
peaux,  cousteaux,  etc.  Et  comme  ie 
demanday  vn  iour  à  vn  vieillard  pour- 
quoy  ils  mettoient  tout  ce  bagage  dans 
les  fosses,  il  me  respondit  qu'ils  le  met- 
toient afin  que  le  mort  s'en  seruist 
dans  l'autre  monde,  et  comme  ie  luy 
repartis  que  toutes  les  fois  que  l'on  re- 
gardoit  dans  les  fosses  on  y  trouuoit 
tousiours  le  bagage,  qui  estoit  vn  té- 
moignage que  le  mort  ne  s'en  seruoit 
pas,  il  me  respondit,  qu'à  la  vérité  le 
corps  des  chaudières,  peaux,  cousteaux, 
etc.,  demeuroit,  mais  que  l'âme  des 
chaudières,  cousteaux,  etc.,  s'en  alloit 
dans  l'autre  monde  auec  le  mort,  et  que 
là  il  s'en  seruoit. 

Ainsi  ils  croyent  (comme  V.  R.  void) 
l'immortalité  de  nos  âmes  ;  et  de  faict 
ils  asseurent  qu'après  la  mort  ils  vont 

au  Ciel,  où  elles  mangent  des  cham- 
pignons, et  se  communiquent  les  vns 
auec  les  autres.  Ils  appellent  le  Soleil, 
Iesus  ;  et  l'on  tient  en  ce  pais  que  ce 
sont  les  Basques  qui  y  ont  cy-deuant 
habité,  qui  sont  autheurs  de  ceste  de- 
nomination.  De  là  vient  que  quand  nous 
faisons  nos  prières,  il  leur  semble  que 
comme  eux  nous  adressons  nos  prières 
au  Soleil. 

A  ce  propos  du  Soleil,  ces  Sauuages 
icy  croient  que  la  terre  est  percée  de 
part  en  part,  et  que  lorsqu'il  se  couche, 
il  est  caché  en  vn  trou  de  la  terre,  et 
sort  le  lendemain  par  l'autre.  Ils  n'ont 
aucun  culte  diuin,  ny  aucunes  sortes  de 
prières.  Ils  croyent  neantmoins  qu'il  y 
en  a  vn  qui  a  tout  faict  ;  mais  pourtant 
ils  ne  luy  rendent  aucun  honneur. 

Entr'eux  ils  ont  quelques  personnes 
qui  font  estât  de  parler  au  diable  ;  ceux- 
là  font  aussi  les  médecins  et  guérissent 
de  toute  maladie.  Les  Sauuages  crai- 
gnent grandement  ces  gens-là,  et  les 
caressent  de  peur  qu'ils  n'en  reçoiuent 
du  mal.  Nous  apprendrons  peu  à  peu 
ce  qui  est  des  autres  Nations,  lesquelles 
sont  plus  stables  en  leurs  demeures  ; 
car  pour  celle-cy  où  nous  sommes  main- 
tenant auec  les  François,  elle  est  seu- 
lement vagabonde  six  mois  de  l'année, 
qui  sont  les  six  mois  d'hyuer,  errans  ça 
et  là  selon  la  chasse  qu'il  trouuent,  et 
ne  se  cabanent  que  deux  ou  trois  fa- 
milles ensemble  en  vn  endroict,  deux 
ou  trois  en  l'autre,  et  les  autres  de 
mesme.  Ez  autres  six  mois  de  l'année, 
vingt  ou  trente  s'assemblent  sur  le  bord 
de  laRiuiere  prés  de  nostre  habitation, 
autant  à  Tadoussac,  et  autant  à  qua- 
rante lieues  au  dessus  de  nous,  et  là  ils 
viuent  de  la  chasse  qu'ils  ont  faicte 
l'hyiier,  c'est-à-dire  de  viande  d'Ori- 
gnac  boucanée,  et  de  viures  qu'ils  ont 
traictés  auec  les  François. 

le  croy  auoir  escrit  l'an  passé  ce  qui 
est  de  leurs  vestemens,  et  comme  ils 
sont  tousiours  nud-teste,  leurs  corps 
soiit  seulement  couuerts  d'vne  peau,  ou 
d'Orignac  ou  d'vne  robbe  de  Castor 
cousus  ensemble,  et  vestent  ces  peaux 
comme  sans  comparaison  les  Ecclésia- 
stiques les  Chappes,  n'estans  attachez 


par-deuant  que  d'vne  courroye  ;  quel- 
que fois  ils  se  ceignent  d'vne  ceinture, 
quelque  fois  ils  n'en  ont  point  du  tout, 
et  neantmoins  pour  lors  on  ne  void  rien 
de  deshonneste,  cachant  fort  décem- 
ment les  parties  que  l'honnesteté  veut 
estre  couuertes.  En  hyuer  ils  ont  des 
chausses  et  des  souliers  faicts  de  peau 
d'Orignac,  mais  les  souliers  tant  dessus 
que  dessous  sont  souples  comme  vn 
gand.  Ils  ont  la  pluspart  du  temps  leurs 
visages  peints  de  rouge  ou  de  gris  brun, 
et  ce  en  diuerses  façons,  selon  la  fan- 
taisie des  femmes,  qui  peignent  leurs 
maris  et  leurs  enfans,  desquels  ils  grais- 
sent aussi  les  cheueux  de  graisse  d'Ours 
ou  d'Orignac.  Les  hommes  n'ont  non 
plus  de  barbe  que  les  femmes,  ils  se 
l'arrachent  afin  de  plaire  dauantageaux 
femmes.  le  n'en  ay  veu  que  trois  ou 
quatre  qui  ne  se  la  sont  point  arrachée 
depuis  peu  de  temps  à  l'imitation  des 
François  ;  mais  pourtant  ils  n'en  sont 
point  fournis.  La  couleur  de  leur  chair 
tire  fort  sur  le  noir  ;  on  n'en  voit  pas  vn 
qui  aye  la  charnure  blanche,  neant- 
moins il  n'y  a  rien  de  si  blanc  que  leurs 
dents.  Ils  vont  sur  les  riuieres  dans  de 
petits  canots  d'escorce  de  bouleau,  fort 
proprement  faicts  ;  dans  les  moindres 
il  y  peut  tenir  quatre  ou  cinq  personnes, 
encore  y  metLent-ils  leurs  petits  ba- 
gages. Les  auirons  sont  proportionnez 
aux  canots,  l'vn  deuant,  l'autre  derrière  ; 
c'est  d'ordinaire  la  femme  qui  tient  ce- 
luy  de  derrière,  et  par  conséquent  qui 
gouuerne.  Ces  pauures  femmes  sont  de 
vrais  mulets  de  charge,  portant  toute  la 
fatigue  :  sont  -  elles  accouchées,  deux 
heures  après  elles  s'en  vont  au  bois  pour 
fournir  au  feu  de  la  cabane.  En  hyuer 
lorsqu'ils  decabanent,  elles  traisnent 
les  meilleurs  paquets  sur  la  neige  ;  bref, 
les  hommes  ne  semblent  auoir  pour 
partage  que  la  chasse,  la  guerre  et  la- 
traicle. 

A  propos  de  la  traicte  ie  n'en  ay  en- 
core rien  dit,  aussi  est-ce  l'vnique  chose 
qui  me  reste  touchant  les  Sauuages. 
Toutes  leurs  richesses  sont  les  peaux  de 
diuers  animaux,  mais  principalement 
de  Castors.  Auparauant  l'Association 
de  ces  Messieurs,  ausquels  le  Roy  de 

France  a  donné  ccslc  traicte  pour  cer- 
tain temps,  moyennant  quelques  con- 
ditions portées  par  les  articles,  les 
Sauuages  estoyent  visitez  de  plusieurs 
personnes,  iusques-là  qu'vn  des  An- 
ciens m'a  dit  qu'il  a  veu  iusques  à  vingt 
nailires  dans  le  port  de  Tadoussac  ; 
mais  maintenant  (pie  ceste  trailte  a 
este  accordée  à  l'association  qui  est  au- 
iourd'huy  priuatiuement  à  tous  autres, 
l'on  ne  void  plus  icy  que  deux  nauires 
qui  appartiennent  à  l'association,  et  ce 
vne  fois  seulement  l'an,  enuiron  le 
commencement  du  mois  de  Iuin.  Ces 
deux  nauires  apportent  toutes  les  mar- 
chandises que  ces  Messieurs  traitlent 
auec  les  Sauuages,  c'est  à  sçauoir,  des 
capots,  des  couuertures,  bonnets  de 
nuict,  chapeaux,  chemises,  draps,  ha- 
ches, fers  de  flesches,  aleines,  espées, 
des  tranches,  pour  rompre  la  glace  en 
hyuer,  des  cousteaux,  des  chaudières, 
pruneaux,  raisins,  du  bled  d'Inde,  des 
pois,  du  biscuit  ou  de  la  galette  et  du 
petun,  et  outre  ce  qui  est  nécessaire 
pour  le  viure  des  François  qui  demeu- 
rent en  ce  pays  là  ;  en  eschange  ils  em- 
portent des  peaux  d'Ûrignac,  de  Loup 
Ceruier,  de  Renard,  de  Loutre,  et  quel- 
quefois il  s'en  rencontre  de  noires,  de 
Martre,  de  Blaireau  et  de  Rat  musqué, 
mais  principalement  de  Castor  qui  est 
le  plus  grand  de  leur  gain.  On  m'a  dit 
que  pour  vne  année  ils  en  auoyent  em- 
porté iusques  à  22000.  L'ordinaire  de 
chaque 'année  est  de  15000.  ou  20000. 
à  vne  pistole  la  pièce,  ce  n'est  pas  mal 
allé  ;  il  est  bien  vray  que  les  frais  qu'ils 
font  sont  assez  grands,  ayant  icy  qua- 
rante personnes  et  plus  qui  sont  gagées 
et  nourries,  outre  les  fiais  de  tout  l'é- 
quipage des  deux  nauires  où  il  se  re- 
trouue  bien  150.  hommes  qui  reçoiuent 
des  gages  et  se  nourrissent.  Ces  gages 
ne  sont  pas  tous  d'vne  façon  :  l'ordi- 
naire est  de  106.  liures,  il  y  en  a  qui 
ont  cent  escus.  le  cognois  vn  Truche- 
ment qui  a  cent  pistoles  et  quelque 
nombre  de  peaux  qu'il  luy  est  permis 
d'emporter  chasque  année  ;  il  est  vray 
qu'il  les  traicte  de  sa  marchandise. 
Vostre  Reuerence  le  verra  ceste  année, 
c'est  vn  de  ceux  qui  nous  ont  grande- 


ment aydé.  Vostre  Reuerence  luy  fera, 
s'il  luy  plaist,  bon  accueil  :  il  est  pour 
retourner  et  rendre  icy  de  grands  ser- 
uices  à  Nostre  Seigneur. 

Reste  maintenant  à  mander  à  Vostre 
Reuerence  ce  que  nous  auons  l'aict  de- 
puis nostre  arriuée  en  ce  pays,  qui  fut 
à  la  fin  de  Iuin.  Le  mois  de  juillet  et 
d'Aoust  se  passèrent  partie  à  escrire 
des  lettres,  partie  à  nous  recognoistre 
vn  peu  dans  le  pays,  et  à  chercher 
quelque  lieu  propre  pour  y  establir 
nostre  demeure,  afin  de  tesmoigner  aux 
RR.  PP.  Recollets  que  nous  desirons  les 
deliurer  au  plustost  de  l'incommodité 
que  nous  leur  apportons.  Après  auoir 
bien  considéré  tous  les  endroits,  et 
après  auoir  pris  langue  des  François,  et 
principalement  des  RR.  PP.  Recollets, 
le  1 .  iour  de  Septembre  nous  plantâmes 
la  Saincte  Croix  au  lieu  que  nous  auions 
choisi,  auec  toute  la  solemnité  qui  nous 
fut  possible.  Les  Reuerends  Pères  Re- 
collets y  assistèrent  auec  les  plus  appa- 
reils des  François,  qui  après  le  disner 
se  mirent  tous  à  trauailler.  Nous  auons 
depuis  tousiours  continué  nous  cinq  à 
déraciner  les  arbres,  et  à  bescher  la 
terre,  tant  que  le  temps  nous  a  permis. 
Les  neiges  venant,  nous  fusmes  con- 
traincts  de  surseoir  iusques  au  Prin- 
temps. Pendant  le  trauail  nous  ne  lais- 
sions pas  de  penser  comment  nous 
viendrions  à  bout  du  langage  du  pays  : 
car  des  Truchemens,  disoit-on,  il  ne 
faut  rien  attendre  ;  si  est-ce  neantmoins 
qu'après  auoir  recommandé  l'affaire  à 
Dieu,  i'ay  pris  resolution  de  m'adresser 
au  Truchement  de  ceste  nation,  quitte, 
disois-je  en  moy-mesme,  pour  estre  re- 
fusé aussi  bien  que  les  autres.  Donc 
après  m'estre  efforcé,  par  des  exhor- 
tations que  ie  faisois  et  par  nostre 
conuersation,  de  donner  d'autres  im- 
pressions de  nostre  Compagnie,  qu'on 
n'auoit  en  ce  pays  (Vostre  R.  croiroit- 
elle  bien  que  nous  y  auons  trouué  l'Anti- 
Coton,  que  l'on  faisoit  courir  de  chambre 
en  chambre,  et  qu'enfin  l'on  a  bruslé 
quatre  mois  après  nostre  arriuée?) 
ayant,  dis-ie,  tasché  de  donner  d'autres 
impressions,  ie  m'adressay  donc  au  Tru- 
chement de  ceste  nation,  et  le  priay  de 

nous  donner  cognoissance  du  langage. 
Chose  estrange,  il  nie  promit  sur  l'heure 
qu'il  me  donneroit  pendant  l'hyuer  tout 
le  contentement  que  ie  pourrais  désirer 
de  luy. 

Or  c'est  icy  qu'il  faut  admirer  vne 
particulière  prouidence  de  Dieu  :  car 
il  faut  remarquer  que  le  General  estoit 
chargé  de  ses  Associez  de  le  repasser 
en  France,  ou  bien  de  luy  diminuer 
ses  gages,  et  luy  pressoit  si  fort  de 
retourner  la  mesme  année  que  nous 
arriuasmes,  qu'il  fallut  que  le  General 
usast  de  commandement  absolu,  auec 
asseurance  que  ses  gages  ne  luy  se- 
royent  point  diminuez,  pour  le  faire 
demeurer  ceste  année,  et  de  faict  il  est 
demeuré  à  nostre  grand  contentement. 

Secundo  Notandum,  Que  ce  Truche- 
ment n'auoit  iamais  voulu  communiquer 
à  personne  la  cognoissance  qu'il  auoit 
de  ce  langage,  non  pas  mesme  aux  Re- 
uerends  Pères  Recollets,  qui  depuis  dix 
ans  n'auoyent  cessé  de  l'eu  importuner, 
et  cependant  à  la  première  prière  que 
ie  luy  fis,  il  me  promit  ce  que  ie  vous 
ay  dit,  et  s'est  acquitté  tidellement  de 
sa  promesse  pendant  cet  hyuer.  Or  ne- 
antmoins  pendant  que  nous  n'estions 
pas  asseurez  qu'il  deust  estre  fidelle  en 
sa  promesse,  craignant  que  l'hyuer  se 
passast  sans  rien  auancer  en  la  cognois- 
sance de  la  langue,  ie  consultay  auec 
nos  Pères,  s'il  ne  seroit  point  à  propos 
que  deux  de  nous  allassent  passer  l'hy- 
uer auec  les  Saunages  bien  auant  dans 
les  bois,  afin  que  leur  hantise  nous 
donnast  la  cognoissance  que  nous  cher- 
chons ;  nos  Pères  furent  d'aduis  que  ce 
seroit  assez  qu'vn  y  aîlast,  et  que  l'autre 
demeureroit  pour  satisfaire  à  la  deuo- 
tion  des  François.  Ainsi  ce  fut  le  Père 
Brebeuf  qui  eut  ce  bonheur  ;  il  partit 
le  20.  d'Octobre  et  retourna  le  27.  de 
Mars,  ayant  tousiours  esté  esloigné  de 
nous  de  vingt,  ou  vingt  cinq  lieues. 
Pendant  son  absence  ie  sommay  le  Tru- 
chement de  sa  promesse,  à  laquelle  il 
ne  manqua  point.  A  peine  eus-ie  tiré 
de  luy  ce  que  ie  desirois,  que  ie  me  ré- 
solus d'aller  passer  le  reste  de  l'hyuer 
auec  le  premier  Sauuage  qui  nous  vien- 
droit  voir.  le  m'y  en  allay  donc  le  8.  de 


Ianuier,  mais  ie  fus  contrainct  de  re- 
tourner onze  iours  après  :  car  ne  trou- 
uans  pas  dequoy  viure  eux-mesmes,  ils 
furent  contraincts  de  retourner  voir  les 
François.  A  mon  retour,  sans  perdre 
temps,  ie  sollicitay  le  Truchement  d'vne 
autre  nation  de  me  communiquer  ce 
qu'il  sçauoit,  dont  ie  m'estonne  comme 
il  le  fit  si  franchement,  ayant  esté  par 
le  passé  si  reserué  à  l'endroit  des  Re- 
uerends  Pères  Recollets.  Il  nous  donna 
tout  ce  que  nous  luy  demandasmes  :  il 
est  bien  vray  que  nous  ne  luy  deman- 
dasmes pas  tout  ce  qu'eussions  bien 
désiré,  car  comme  nous  recognusmes 
en  luy  vn  esprit  assez  grossier,  ce 
n'eust  pas  esté  nostre  aduantuge  de  le 
presser  par  delà  sa  portée  ;  nous  fusmes 
neanlmoins  très- contents  de  ce  qu'il 
nous  donna,  et  ce  qui  est  à  remarquer, 
afin  de  recognoistre  dauantage  la  Pro- 
uidence de  Dieu  en  ce  faict,  ce  dit 
Truchement  s'en  deuoit  retourner  en 
France  la  mesme  année  que  nous  arri- 
uasmes, et  ce  par  l'entremise  des  Pères 
Recollets,  et  de  nous  qui  le  jugions 
nécessaire  pour  le  bien  de  son  âme  ;  et 
de  faict,  nous  l'emportasmes  par  dessus 
le  General  de  la  flotte,  qui  à  toute  force 
le  vouloit  renuoyer  en  la  Nation  de  la- 
quelle il  est  Truchement.  Le  voilà  donc 
aniué  icy  où  nous  sommes  auec  des 
François  qui  reuenoyent  de  la  traitte, 
en  resolution  de  s'en  retourner  en 
France  ;  les  vaisseaux  sont  sur  le  point 
de  partir  ;  la  veille  du  départ  il  vint 
nous  voir  chez  les  Reuerends  Pères  Re- 
collets pour  nous  dire  adieu.  Ce  grand 
Dieu  fit  ioùer  tout  à  propos  vn  ressort 
de  sa  Prouidence  :  comme  il  estoit  chez 
nous,  voilà  vne  forte  pleurisie  qui  le 
prend,  et  le  voilà  couché  au  lict,  si  bien 
et  si  beau  qu'il  fallut  que  les  vaisseaux 
s'en  retournassent  sans  luy  ;  et  par  ce 
moyen  le  voilà  qui  nous  demeure,  hors 
des  dangers  neantmoins  de  se  perdre, 
ce  qui  nous  auoit  faict  solliciter  son 
retour.  le  vous  laisse  à  penser  si  pen- 
dant sa  maladie  nous  oubliasmes  de  luy 
rendre  tout  deuoir  de  charité  :  il  suffit 
de  dire  qu'auparauant  qu'il  fut  releué 
de  ceste  maladie,  pour  laquelle  il  n'at- 
tendoit  que  la  mort,  il  nous  asseura 

qu'il  esloil  entièrement  à  nostre  dcuo- 
t .on,  et  que  s'il  plaisoit  à  Dieu  de  luy 
rendre  la  santé,  l'hyuer  ne  se  passèrent 
ramais  sans  nous  donner  tout  contente- 
meul,  <lc  quoy  il  s'est  fort  bien  acquitté, 
grâce  à  Dieu. 

le  me  suis  peut-estre  estendu  plus 
que  de  raison  à  raeonler  cecy  ;  mais  ie 
me  plais  tant  à  raconter  les  traits  de  la 
Prouidence  de  Dieu,  qu'il  me  semble 
que  tout  le  monde  y  doit  prendre  plai- 
sir ;  et  de  fait,  s'il  s'en  t'ust  retourné 
en  France  ceste  année-là,  nous  estions 
pour  n'auoir  guère  plus  que  les  Reue- 
rends  Pères  Rccollets  en  dix  ans.  Dieu 
soit  loué  de  tout.  Voilà  donc  à  quoy  se 
passa  la  meilleure  partie  de  l'hyuer. 

Outre  ces  occupations  ie  n'ay  point 
manqué  à  mon  tour  d'aller  les  Festes  et 
Dimanches  dire  la  messe  aux  François, 
ausquels  i'ay  fait  exhortation  toutes  les 
fois  que  i'y  ay  esté  ;  le  Père  Brebeuf  de 
son  coslé  en  faisoit  autant,  et  auons  si 
bien  auancé  par  la  grâce  de  Dieu,  que 
nous  auons  gagné  le  cœur  de  tous  ceux 
de  l'habitation,  auons  fait  faire  des  con- 
fessions générales  à  la  pluspart,  et  auons 
vescu  en  très-bonne  intelligence  auec 
le  Chef.  Enuiron  le  milieu  du  caresme 
ie  me  hazarday  de  prier  le  Capitaine  de 
nous  donner  les  charpentiers  de  l'habi- 
tation, pour  nous  ayder  à  dresser  vne 
petite  cabane  au  lieu  que  nous  auons 
commencé  à  défricher,  ce  qu'il  m'ac- 
corda auec  beaucoup  de  courtoisie.  Les 
charpentiers  ne  souhaitoient  rien  tant 
que  de  trauaiiler  pour  nous  ;  et  de  fait, 
ils  nous  auoyent  donné  le  mot  aupara- 
uant  :  aussi  trauaillerent-ils  auec  tant 
d'affection,  que  nonobstant  l'incommo- 
dité du  temps  et  de  la  saison  (car  il  y 
auoit  encore  vn  pied  et  demy  de  neige), 
ils  eurent  acheué  la  cabane  le  lundy  de 
la  sepmaine  saincte,  et  cependant  ils 
scièrent  plus  de  deux  cens  cinquante 
ais,  tant  pour  la  couuerture  que  pour  le 
tour  de  la  cabane,  vingt  cheurons,  et 
dolerent  plus  de  vingt  cinq  grosses 
pièces  nécessaires  pour  l'érection  de  la 
cabane.  Yoilàdescommencemens  assez 
heureux,  grâce  à  Dieu.  le  ne  sçay  quel 
sera  le  progrès  à  cause  de  la  continua- 
tion de  mes  imperfections. 


Au  reste  parmy  ces  Saunages  nos 
vies  ne  sont  pas  asseurées.  Si  quelque 
François  leur  a  faict  quelque  desplaisir, 
ils  s'en  vengent  par  la  mort  du  premier 
qu'ils  rencontrent,  sans  auoir  esgard  à 
plaisir  auscun  qu'ils  ayent  receu  de  ce- 
luy  qu'ils  attaquent.  S'ils  ont  songé  la 
nuict  qu'ils  tuent  quelque  François, 
gare  le  premier  qu'ils  rencontrent  à 
l'escart.  Ils  adioustent  grande  croyance 
à  leurs  songes.  Quelques  -  vns  d'eux 
vous  diront,  deux  iours  auparauant  la 
venue  des  vaisseaux,  l'heure  à  laquelle 
ils  arriueront,  et  ne  vous  diront  autre 
chose  sinon  qu'ils  l'ont  veu  en  dormant. 
Ceux-là  sont  en  réputation  parmy  eux 
de  parler  au  Diable.  Leur  conuersion 
ne  nous  donnera  pas  peu  d'affaires  ; 
leur  vie  libertine  et  fainéante,  leur 
esprit  grossier,  et  qui  ne  peut  guère 
comprendre,  la  disette  des  mots  qu'ils 
ont  pour  expliquer  nos  mystères,  n'ayans 
iamais  eu  aucun  culte  diuin,  nous  ex- 
ercera à  bon  escient.  Mais  pourtant 
nous  ne  perdons  pas.  courage,  grâces  à 
Dieu,  appuyez  sur  ceste  vérité  que  Dieu 
n'aura  pas  tant  esgard  au  fruict  que 
nous  ferons  qu'à  la  bonne  volonté  et  au 
trauail  que  nous  prendrons  ;  et  puis, 
plus  il  y  aura  de  difficultés  en  leur  con- 
uersion, et  plus  il  y  aura  de  défiance  de 
nous-mesmes;  tant  y  a  que  nostre 
espérance  est  en  Dieu. 

Si  ie  puis,  ie  me  transporteray  en 
d'autres  nations  ;  si  cela  est,  il  ne  faut 
plus  attendre  de  nouuelles  :  car  ie  seray 
si  loin  d'eux,  qu'à  grande  peine  pour- 
ray-ie  leur  escrire  ;  et  au  cas  que  cela 
arriue,  ie  vous  dis  adieu  et  à  tout  le 
monde,  iusques  à  ce  que  nous  nous  re- 
uoyons  au  Ciel.  N'oubliez  pas  les  suf- 
frages pour  nostre  âme,  et  faictes-les 
de  fois  à  d'autres.  A  tout  hazard  lors 
que  vous  vous  souuiendrez  de  nous  en 
vos  saincts  sacrifices,  dites,  pour  vn  tel 
vif  ou  mort. 

Le  secours  qui  nous  est  venu  de 
France  est  vn  bon  commencement  pour 
ceste  Mission  ;  mais  les  affaires  ne  sont 
pas  encore  en  tel  estât  que  Dieu  puisse 
y  estre  seruy  fidellement.  L'herclique 
y  a  autant  encore  d'empire  que  iamais  ; 
c'est  pourquoy  ie  renuoye  le  P.  Noirot 

selon  la  permission  que  les  Supérieurs 
m'en  ont  faicte,  afin  qu'il  paraeheue  ce 
qu'il  a  commencé  :  il  est  le  mieux  en- 
tendu en  ceste  affaire.  Si  nos  Pères  dé- 
sirent raffermissement  et  le  bon  succès 
de  ceste  Mission,  il  est  du  tout  expé- 
dient qu'ils  le  laissent  faire.  C'est  bien 
à  son  corps  défendant  qu'il  s'en  re- 
tourne, veu  principalement  qu'il  est 
tant  incommodé  dessus  la  mer.  I'en- 
uoye  son  compagnon  auec  le  Père  13re- 
beuf  à  300-  lieues  d'icy  à  vne  de  ces 
nations  qui  sont  stables  en  leur  de- 
meure. Ils  y  seront  bien  tost,  s'ils  trou- 
uent  des  Sauuages  qui  les  y  veuillent 
conduire,  autrement  ils  seront  con- 
traincts  de  retourner  vers  nous  ;  i'at- 
tends  tous  les  iours  de  leurs  nouuelles. 
le  viens  d'apprendre  tout  maintenant 
qu'ils  sont  partis.  Le  Diable  qui  craint 
la  touche  a  voulu  iouer  des  siennes  :  car 
nos  Pères  estans  desia  embarquez,  les 
Sauuages  par  deux  ou  trois  fois  les  vou- 
lurent faire  desembarquer,  alleguans 
que  leurs  canots  estoyent  trop  chargez, 
mais  enfin  Dieu  l'emporta  par  dessus 
luy.  On  gagna  les  Sauuages  à  force  de 
presens.  S'il  plaist  à  Dieu  faire  réussir 
ceste  Mission,  voilà  vne  entrée  dans  les 
nations  infinies,  pour  ainsi  dire,  qui 
sont  tousiours  stables  en  leur  demeure, 
l'eusse  bien  désiré  estre  de  la  partie, 
mais  nos  Pères  ne  l'ont  pas  iugé  à  pro- 
pos, iugeans  qu'il  estoit  nécessaire  que 
ie  demeurasse  icy,  tant  pour  l'establis- 
sement  de  nostre  petit  domicile,  que 
pour  l'entretien  des  François. 

Vostre  Reuerence  s'estonnera  peut- 
estre  de  ce  que  i'ay  en  noyé  le  Père 
Brebeuf  qui  auoil  desia  quelque  com- 
mencement à  la  langue  de  ceste  nation  ; 
mais  les  talents  que  Dieu  luy  a  repartys 
m'y  ont  fait  résoudre  ;  le  fruict  que  l'on 
attend  de  ces  nations  là  estant  bien 
autre  que  celuy  que  l'on  attend  de  celle- 
cy.  S'il  plaist  à  Dieu  bénir  leurs  tra- 
uaux,  nous  aurons  grand  besoin  d'ou- 
uriers.  Les  dispositions  des  Sauuages 
sont  telles,  qu'on  en  peut  espérer  quel- 
que chose  de  bon.  Le  Truchement 
ayant  demandé  en  ma  présence  à  l'vn 
de  leurs  Capitaines,  s'ils  seroyent  tous 
contens  que  quelques-vns  des  nostres 


allassent  demeurer  en  leur  pays  pour 
leur  apprendre  à  cognoistre  Dieu,  il 
respondit  qu'il  ne  falloit  demander  cela, 
et  qu'ils  ne  souhaittoyent  rien  tant  ; 
puis  ayans  considéré  la  maison  des  Pères 
Recollets  où  nous  estions,  il  adiousta, 
qu'à  la  vérité  ils  ne  pourroyent  pas 
nous  bastir  vne  maison  de  pierre  sem- 
blable à  celle-là  :  Mais  demandez-leur, 
dit -il  au  Truchement,  s'ils  seroyent 
contents  de  trouuer  à  leur  arriuée  vne 
cabane  faite  semblable  aux  nostres  ?  Il 
ne  pouuoit  nous  tesmoigner  plus  d'affe- 
ction. De  plus  il  y  a  eu  delà  stérilité 
dans  leur  pays  ceste  année,  ils  l'attri- 
buent à  cause  qu'ils  n'y  ont  point  eu  de 
Religieux.  Tout  cela  nous  fait  bien 
espérer. 

Pour  ceux  de  ceste  nation,  ie  les  ay 
fait  sommer  de  respondre,  s'ils  ne  vou- 
loyent  pas  se  faire  instruire,  et  nous 
donner  leur  enfants  pour  le  mesme 
suiet  :  ils  nous  ont  tous  respondu  qu'ils 
le  desiroyent.  Ils  attendent  que  nous 
ayons  basti,  c'est  à  nous  cependant  de 
mesnager  leur  affection  et  apprendre 
bien  leur  langue.  Au  demeurant,  ie 
supplierois  volontiers  ceux  qui  ont  de 
l'affection  pour  ce  pays,  qu'ils  ne  se 
dégoûtassent  point  s'ils  n'entendent 
promptement  des  nouuelles  du  fruict 
que  l'on  espère.  La  conuersion  des 
Sauuages  demande  du  temps.  Les  pre- 
mières six  ou  sept  années  paroistront 
stériles  à  quelques-vns.  Et  si  i'adioû- 
tois  iusqu'à  dix  ou  douze,  possible  ne 
m'esloignerois-ie  pas  de  la  vérité.  Mais 
est-ce  à  dire  pourtant  qu'il  faille  tout 
quitter  là  ?  Ne  faut -il  pas  des  commen- 
cements pour  tout  ?  Ne  faut-il  pas  des 
dispositions  pour  arriuer  où  on  prétend? 
Quand  à  moy  ie  vous  confesse  que  Dieu 
me  fait  ceste  miséricorde,  qu'encore 
que  ie  n'espérasse  aucun  profit  tout  le 
temps  qu'il  luy  plaira  me  conseruer  en 
vie,  pourueu  qu'il  eust  nos  trauaux 
agréables  et  qu'il  voulust  s'en  seruir 
comme  de  préparation  pour  ceux  qui 
viendront  après  nous,  ie  me  tiendrois 
trop  heureux  d'employer  et  mes  forces 
et  ma  vie,  et  n'espargner  rien  de  ce  qui 
seroit  en  mon  pouuoir,  non  pas  mesme 
mon  sang,  pour  pareil  suiet.    Néant- 

moins  si  nos  Supérieurs  ne  sont  point 
d'aduis  qu'on  passe  outre,  me  voicy  tout 
presl  de  me  sousmettre  à  leur  volonté, 
et  suiure  leur  iugement.  Voicy  vn  petit 
Huron  qui  s'en  va  vous  voir  :  il  est  pas- 
sionné de  voir  la  France-  Il  nous  affe- 
ctionne grandement,  et  l'ait  paroistre 
vu  grand  désir  d'estre  instruiet.  Neant- 
moins  le  Père  et  le  Capitaine  veulent 
le  reuoir  Tan  prochain,  nous  asseurans 
que  s'il  est  content  il  le  nous  donnera 
pour  quelques  années.  Il  est  fort  im- 
portant de  le  bien  contenter  :  car  si  vne 
fois  cet  entant  est  bien  instruiet,  voilà 
vne  porte  ouuerte  pour  entrer  en  beau- 
coup de  nations  où  il  scruiroit  gran- 
dement. Et  tout  à  propos  le  Truche- 
ment de  ceste  nation  là  est  retourné 
en  France,  Truchement  qu'il  aime  tant, 
qu'il  l'appelle  son  père.  le  prie  Nostre 
Seigneur  qu'il  luy  plaise  bénir  le  voyage. 
Au  reste  ie  remercie  Yostre  Reuerence 
du  courage  qu'elle  m'a  donné,  l'ai  leu 
ses  lettres  quatre  ou  cinq  fois  ;  mais  ie 
n'ay  peu  gagner  sur  moy  que  ce  n'ait 
esté  la  larme  à  l'œil,  pour  plusieurs  rai- 
sons, mais  spécialement  sur  la  souue- 
nance  de  mes  imperfections  (coram  Deo 
loquor)  qui  m'esloignent  grandement  du 
mérite  de  ceste  vocation,  et  me  faict 
viuement  appréhender  que  ie  n'aille 
trauerser  les  desseins  de  la  grâce  de 
Dieu,  en  l'establissement  du  Christia- 
nisme en  ce  pays.  Apres  cela  ie  ne 
crains  rien.  le  vous  supplie,  en  vertu 
de  ce  que  vous  aimez  mieux  dans  le 
Ciel,  de  ne  vous  lasser  point  de  solliciter 
la  diuine  bonté,  ou  qu'il  me  fasse  la 
grâce  de  m'en  défaire,  ou  si  mon  in- 
dignité est  venue  iusques  là  qu'il  m'y 
faille  encore  tremper,  que  ce  ne  soit  au 
préiudice  de  nos  panures  Sauuages,  que 
mes  misères  n'empeschent  point  les 
effects  de  sa  miséricorde,  et  le  desordre 
de  ma  volonté  fragile,  l'ordre  que  sa 
bonté  veut  establir  en  ce  pays. 


Nous  continuons  plus  que  iamais  les 
bonnes  intelligences  auec le  Père Ioseph, 
qui  est  icy  l'vnique  Prestre  de  son  ordre, 
l'un  estant  allé  avec  nos  Pères  aux  Hu- 
rons,  et  l'autre  s'en  retournant  en 
France  ;  il  a  deux  bons  frères  auec  luy. 
Monsieur  Champlain  est  lousiours  fort 
affectionné  en  nostre  endroit,  m'a  pris 
pour  directeur  de  sa  conscience,  aussi 
bien  que  Gaumonl,  duquel  i'auray  vn 
soin  particulier,  selon  les  recommanda- 
tions de  Vostre  Reuerence.  L'aduis  que 
V.  R.  me  donne  touchant  la  dédicace 
de  nostre  première  Eglise,  est  fort  con- 
forme à  ma  deuotion  ;  si  les  Supérieurs 
m'en  laissent  la  liberté,  elle  ne  sera 
iamais  appelée  autrement  que  N.  Dame 
des  Anges.  C'est  pourquoy  ie  supplie 
V.  R.  de  nous  faire  auoir  quelque  beau 
tableau  enuironné  d'anges.  C'est  vne 
des  grandes  festes  des  Pères  Recollets, 
qui  ont  dédié  leur  Chapelle  à  S.  Charles  ; 
et  la  Riuiere  sur  laquelle  eux  et  nous 
sommes  logez,  s'appelle  la  Riuiere  S. 
Charles,  ainsi  nommée  quelque  temps 
arparauant  que  nous  vinssions.  Pour  les 
lettres,  ie  ne  pense  pas  auoir  obmis 
personne,  tant  de  nos  bienfaiteurs  plus 
signalez  que  de  ceux  qui  m'ont  escrit. 
Aussi  vous  confessay-je  que  ie  suis  vn 
çeu  las  :  voicy  la  68.  et  si  ce  n'est  pas 
la  dernière.  Plaise  à  nostre  bon  Dieu 
que  le  tout  soit  à  sa  gloire.  Nostre  R. 
Père  Assistant  se  montre  fort  affectionné 
à  ceste  Mission,  ie  luy  envoyé  vne  charte 
de  ce  pays,  asseurant  que  ie  demeure- 
ray  toute  ma  vie,  de  Votre  Révérence, 

Le  seruiteur  tres-affectionné  en 
Nostre  Seigneur, 

Charles  l'Allemant. 


A  Kebec,  ce  1.  d'Aoust  1626. 


BRIEVE  RELATION 

DV 

VOYAGE  DE  LA  NOWELLE  FRANCE 

Fait  au  mois  d'Auril  1632. 

Par  le  P.  Pavl  le  Ievne,  de  la  Compagnie  de  Iesvs. 

Enuoyée  au  R.  P.  Barthélémy  Iacquinot,  Provincial  de  la  mesme  Compagnie 
en  la  Prouince  de  France.   (*) 


Mon  R.  Père, 


stant  aduerty  de 
vostre  part,  le  dernier 
iour  de  Mars,  qu'il 
falloit  au  plus  tost 
m'embarquer  au  Ha- 
ure  de  grâce,  pour 
tirer  droict  à  la  Nou- 
uelle  France,  l'aise 
et  le  contentement  que  i'en 
resenty  en  mon  ame  fut  si 
grand,  que  de  vingt  ans  ie 
ne  pense  pas  en  auoir  eu 
vn  pareil,  ny  qu'aucune 
tire  m'ayt  esté  tant  agréable, 
sortis  de  Dieppe  le  lendemain, 
passant  à  Rouen,  nous  nous 
ignismes  de  compagnie  le  Père 
de  Noue,  nostre  Frère  Gilbert  et  moy. 
Estant  au  Haure,  nous  allasmes  saluer 
Monsieur  du  Pont,  nepueu  de  Monsei- 
gneur le  Cardinal,  lequel  nous  donna 
vn  escrit  signé  de  sa  main  par  lequel  il 


tesmoignoit  que  c'estoit  la  volonté  de 
mon  dit  Seigneur  que  nous  passassions 
en  la  Nouuelle  France.  Nous  auons  vne 
singulière  obligation  à  la  charité  de 
Monsieur  le  Curé  du  Haure  et  des  Mères 
Vrsulines  ;  car  comme  nous  n'auions 
point  preueu  nostre  départ,  si  le  Père 
Charles  l'Allemant  à  Rouen,  et  ces  hon- 
nestes  personnes  au  Haure  ne  nous 
eussent  assistez  dans  l'empressement 
où  nous  nous  trouuions,  sans  doute  nous 
estions  mal.  Du  Haure  nous  tirasmes  à 
Honfleur  ;  le  iour  de  Quasimodo  18. 
d'Àuril  nous  fismes  voile. 

Nous  eusmes  au  commencement  vn 
très-beau  temps,  et  en  dix  iours  nous 
fismes  enuiron  six  cents  lieues,  mais  à 
peine  en  peumes  nous  faire  deux  cents 
les  trente  trois  iours  suiuans.  Ces  bons 
iours  passés,  nous  n'eusmes  quasi  que 
tempestes  ou  vent  contraire,  horsmis 
quelques  bonnes  heures  qui  nous  ve- 
noient  de  temps  en  temps.  I'auois  quel- 
quesfois  veu  la  mer  en  cholcre,  des 
fenestres  de  nostre  petite  maison  de 


(*)  D'après  l'édition  de  Sébastien  Cramoisy,  publiée  à  Paria  en  l'année  1632. 

Dieppe  ;  mais  c'est  bien  autre  chose  de 
sentir  dessous  soy  la  furie  de  l'Océan, 
que  de  la  contempler  du  riuage  ;  nous 
estions  des  trois  et  quatre  iours  à  la 
cappe,   comme  parlent   les   mariniers, 
nostre  gouuernail  attaché,   on   laissoit 
aller  le  vaisseau  au  gré  des  vagues  et  des 
ondes  qui  le  portoyent  par  fois  sur  des 
montagnes  d'eau,  puis  tout  à  coup  dans 
les  abysmes  ;  vous  eussiez  dit  que  les 
vents  esloient  dechaisnez  contre  nous. 
A  tous  coups  nous  craignions  qu'ils  ne 
brisassent  nos  mats,  ou  que  le  vaisseau 
ne  s'ouurist  ;  et  de  fait  il  se  fit  vne  voye 
d'eau,  laquelle  nous  auroit coulez  à  fond, 
si  elle  i'ust  arriuée  plus  bas,  ainsi  que 
i'entendois  dire.    C'est  autre  chose  de 
méditer  de  la  mort  dans  sa  cellule  de- 
uant  l'image  du   Crucifix,  autre  chose 
d'y  penser  dans  vne  tempeste  et  deuant 
la  mort  mesme.    le  vous  diray  neant- 
moins  ingenuëment,   qu'encor  que  la 
nature  désire  sa  conseruation,  que  ne- 
antmoins  au  fond  de  l'ame  ie  sentois 
autant  ou  plus  d'inclination  à  la  mort 
qu'à  la  vie  :  ie  me  mettois  deuant  les 
yeux  que  celuy   qui    m'auoit   conduit 
dessus  la  mer  auoit  de  très-bons  des- 
seins, et  qu'il  le  falloit  laisser  faire  ;  ie 
n'osois  luy  rien  demander  pour  moy, 
sinon  de  luy  présenter  ma  vie  pour  tout 
l'équipage.    Quand  ie  me  figurois  que 
peut  estre  dans  peu  d'heures  ie  me  ver- 
rois  au  milieu  de  vagues  et  par  aduan- 
ture  dans  l'espaisseur  d'vne  nuict  1res 
obscure,  i'auois  quelque  consolation  en 
ceste  pensée,  m'imaginant  que  là  où  il 
y  auroit  moins  de  la  créature,  qu'il  y 
auroit  plus  du  Créateur,  et  que  ce  seroit 
là  proprement  mourir  de  sa  main  ;  mais 
ma  foiblesse  me  fait  craindre  que  peut 
estre  si  cela  fust  arriué  i'eusse  bien 
changé  de  pensée  et  d'affection. 

Au  reste,  nous  auons  trouué  l'hyuer 
dans  l'esté,  c'est  à  dire  dans  le  mois  de 
May  et  vne  partie  de  Iuin,  les  vents  et 
la  brume  nous  glaçoient  ;  le  Père  de 
Noue  a  eu  les  pieds  et  les  mains  gelées, 
adioustez  vne  douleur  de  teste  ou  de 
cœur  qui  ne  me  quitta  quasi  iamais  le 
premier  mois  ;  vne  grande  soif,  pour  ce 
que  nous  ne  mangions  que  choses  sa- 
lées, et  il  n'y  auoit  point  de  fontaine  d'eau 


douce  dans  nostre  vaisseau.  Nos  ca- 
banes estoient  si  grandes  que  nous  n'y 
pouuions  estre  ny  debout,  ny  à  genoux, 
ny  assis  et  qui  pis  est,  l'eau  pendant  la 
pluie  me  lomboit  parfois  sur  la  face. 
Toutes  ces  incommoditez  estoient  com- 
munes aux  autres  ;  les  pauures  matelots 
enduroient  bien  dauantage.  Tout  cela 
est  passé  ;  Dieu  nierey,  ie  n'eusse  pas 
voulu  estre  en  France.  Tous  ces  petits 
trauaux  ne  nous  ont  point  encor,  comme 
ie  croy,  donné  la  moindre  tristesse  de 
nostre  départ.  Dieu  ne  se  laisse  iamais 
vaincre  :  si  on  luy  donne  des  oboles, 
il  donne  des  mines  d'or  ;  encore  me 
semble-il  que  ie  me  suis  mieux  porté 
que  le  Père  de  Noue,  lequel  a  esté  fort 
long  temps  sans  quasi  pouuoir  manger  ; 
pour  nostre  Frère,  il  est  comme  ces 
animaux  Amphibies,  il  se  porte  aussi 
bien  sur  la  mer  que  sur  la  terre. 

Le  iour  de  la  Pentecoste,  comme 
i'estois  prest  de  prescher,  ce  que  ie 
faisois  ordinairement  les  Dimanches  et 
bonnes  Festes,  vn  de  nos  matelots  se 
mit  à  crier,  moluë,  moluë.  Il  auoit 
ietté  sa  ligne  et  en  tiroit  vne  grande.  11 
y  auoit  desia  quelques  iours  que  nous 
estions  sur  le  banc,  mais  on  n'auoit 
quasi  rien  pris.  Ce  iour  là  on  en  prit 
tant  qu'on  voulut.  C'estoit  vn  plaisir  de 
voir  vne  si  grande  tuerie  et  tant  de  ce 
sang  répandu  sur  le  tillac  de  nostre 
nauire.  Ce  rafraischissement  nous  vint 
fort  à  propos,  après  de  si  longues  bour- 
rasques. 

Le  Mardy  d'après,  premier  iour  de 
Iuin,  nous  vismes  les  terres,  elles  estoient 
encor  tout  couuertes  de  neiges,  l'hyuer 
tousiours  grand  en  ces  pais,  l'a  esté 
extrêmement  ceste  année.  Quelques 
iours  auparauant,  sçauoir  est  le  15.  et 
18.  de  May,  estans  encor  esloignez  des 
terres  enuiron  deux  cens  iieuès,  nous 
auions  rencontré  deux  glaces  d'vne 
énorme  grandeur,  flottantes  dans  la  mer, 
elles  estoient  plus  longues  que  nostre 
vaisseau,  et  plus  hautes  que  nos  masts  ; 
le  Soleil  donnant  dessus,  vous  eussiez 
dit  estre  des  Eglises  ou  plustost  des 
montagnes  de  crystal  :  à  peine  auroy-ie 
creu  cela  si  ie  ne  I'auois  veu.  Quand  on 
en  rencontre  quantité,  et  qu'vn  nauire 

se  trouuo  embarrassé  là  dedans,  il  est 
bien-tost  mis  en  pieees. 

Le  leudy  3.  de  Inin  nous  entrasmes 
dans  le  païs  par  l'vn  des  plus  beaux 
Hernies  du  inonde.  La  grande  Isle  de 
Terre  neaue  le  ferme  en  son  emhnu- 
elieure,  luy  laissant  ûqux  endroits  par 
où  il  se  dégorge  dans  la  mer,  l'vn 
au  Nord,  et  l'autre  au  Sud  :  nous  en- 
trasmes  par  eeluy-cy  qui  est  large  en- 
uiron  de  13.  ou  14.  lieues.  Si  tost  que 
vous  estes  entrez,  vous  decouurez  vu 
golfe  de  150.  licuës  de  largeur  ;  en 
montant  plus  haut  au  lieu  où  ceste 
grande  riuiere  commence  à  s'eslrcssir, 
elle  a  bien  encor  de  largeur  37.  lieues  ; 
où  nous  sommes  à  Québec,  esloignez 
plus  de  200.  lieues  de  l'emboucheure, 
elle  a  bien  encor  demie  lieue. 

À  l'entrée  de  ce  golfe  nous  vismes 
deux  rochers,  l'vn  paroissoit  rond, 
l'autre  quarré  ;  vous  diriez  que  Dieu  les 
a  plantez  au  milieu  des  eaux  comme 
deux  colombiers  pour  seruir  de  lieux  de 
retraitte  aux  oyseaux  qui  s'y  retirent  en 
si  grande  quantité,  qu'on  marche  dessus 
eux  ;  et  si  on  ne  se  tient  bien  ferme, 
ils  s'eleuent  en  si  grand  nombre  qu'ils 
renuersent  les  personnes  ;  on  en  rap- 
porte des  chalouppes  ou  petits  bateaux 
tous  pleins  quand  le  temps  permet  qu'on 
les  aborde  :  les  François  les  ont  nom- 
mez les  Isles  aux  oyseaux.  On  vient 
dans  ce  Golfe  pour  pescher  des  baleines, 
nous  y  en  auons  veu  quantité  pour  pê- 
cher aussi  des  moluës.  l'y  ay  veu  grand 
nombre  de  loups  marins,  nos  gens  en 
tuèrent  quelques-vus.  Il  se  trouue  dans 
ceste  grande  riuiere  nommée  de  Sainct 
Laurens,  des  marsoins  blancs,  et  non 
ailleurs  ;  les  Anglois  les  appellent  des 
baleines  blanches,  pour  ce  qu'ils  sont 
fort  grands  à  comparaison  des  mar- 
soins ;  ils  montent  iusques  à  Québec. 

Le  iour  de  Saincle  Trinité  nous  fumes 
contraints  de  relascher  à  Gaspay  ;  c'est 
vne  grande  baie  d'eau  qui  entre  dans 
ce  païs.  C'est  icy  où  nous  mismes  pied 
à  terre  pour  la  première  fois  depuis 
nostre  départ.  Iamais  homme  après  vn 
long  voyage  n'est  rentré  dans  son  païs 
auec  plus  de  contentement  que  nous 
entrions  au  nostre  ;  c'est  ainsi  que  nous 


appellions  ces  misérables  contrées.  Nous 
y  trouuasmes  deux  vaisseaux,  l'vn  de 
ÏIonlleur,  l'autre  de  Biscaye,  qui  esloient 
venus  pour  la  pesehe  des  moluës.  Nous 
priasmes  ceux  de  Honneur  de  nous 
dresser  vn  autel  pour  dire  la  saincte 
Messe  dans  leur  cabane.  Ce  fut  à  qui  y 
mettroit  la  main,  tant  ils  estoient  aises  : 
aussi  leur  disoy-ie  en  riant,  qu'en  bâ- 
tissant leur  cabane,  ils  ne  pensoient  pas 
bastir  vne  Chapelle.  Comme  ie  vins  à 
l'Euangile  qui  se  lit  ce  iour  là  à  la 
Messe,  et  qui  estoit  le  premier  que  ie 
prononçois  en  ces  terres,  ie  fus  bien 
estonné  entendant  ces  paroles  du  Fils 
de  Dieu  à  ses  Disciples,  Data  est  mihi 
omnis  poleslas  in  cœlo  et  in  terra, 
eunles  ergo  doeele  omnes  génies,  bapti- 
zanies  eos  in  nomine  Patris,  etc.  Ècce 
ego  vobiscum,  etc.  le  pris  bon  augure  de 
ces  paroles,  quoy  que  ie  visse  bien 
qu'elle  ne  s'addressoient  pas  à  vne  per- 
sonne si  misérable  que  moy  ;  aussi 
m'est-il  aduis  que  ie  viens  icy  comme 
les  pionniers,  qui  marchent  les  premiers 
pour  faire  les  tranchées,  et  par  après 
les  braues  soldats  viennent  assiéger  et 
prendre  la  place. 

Apres  la  Messe  nous  entrasmes  dans 
le  bois  ;  il  y  auoit  quantité  de  neige,  si 
ferme  qu'elle  nous  portoit.  Le  matin  il 
gela  assez  fort  ;  comme  i'alîois  lauer 
mes  mains  à  vn  torrent  d'eau  qui  de- 
couloitdes  montagnes,  ie  trouuay  les 
bords  tout  glacez.  Nos  gens  tuèrent  icy 
quelques  perdrix  fort  grises,  et  aussi 
grosses  que  nos  poulies  de  France.  Ils 
tuèrent  aussi  quelques  Heures  plus  pattus 
que  les  nostres,  et  encor  vn  peu  blancs, 
car  les  Heures  en  ce  païs  cy  sont  tous 
blancs  pendant  les  neiges,  et  pendant 
l'esté  ils  reprennent  leur  couleur  sem- 
blable à  celle  des  Heures  de  l'Europe. 

Le  iour  suiuant  nous  nous  remismes 
sous  voyles,  et  le  18.  de  Iuin  nous 
moûillasmes  à  Tadoussac  ;  c'est  vne 
autre  baie  d'eau  ou  vne  ance  fort  pe- 
tite, auprès  de  laquelle  se  trouue  vn 
lleuue  nommé  Sagné  qui  se  iette  dans 
la  grande  riuiere  de  S.  Laurens.  Ce 
fleuue  est  aussi  beau  que  la  Seine,  quasi 
aussi  rapide  que  le  Itosne,  et  plus  pro- 
fond que  plusieurs  endroits  de  la  mer, 

car  on  dit  qu'il  a  bien  80.  brasses  de  pro- 
fondeur aux  endroits  où  il  est  le  muins 
profond.    Comme  nous  allions  dire  la 
Saincte  Messe  à  terre,  Pvn  de  nos  sol- 
dats tua  vn  grand  aigle  auprès  de  son 
aire  ;  il  auoit  la  teste  et  le  col  tout  blanc, 
le  bec  et  les  pieds  iaunes,  le  reste  du 
corps  noirâtre,  il  estoit  gros  comme  vn 
coq  d'Inde.    Nous  auons  icy  seiourné 
depuis  le   14.   Iuin,   iusque  au  3.   de 
Iuillet,  c'est  à  dire  10.  iours.    Il  faisoit 
encor  grand  froid    quand    nous  arri- 
uasmes  ;   mais  auant  que  d'en  partir, 
nous  y  auons  ressenty  de  grandes  cha- 
leurs, et  cependant  ce  n'estoit  que  le 
printemps,  puisque  les  arbres  estoient 
seulement  fleuris.  En  fort  peu  de  temps 
les  feuilles,  les  boutons,  les  fleurs  et 
lesfruicts  paroissent  icy,  et  meurissent  ; 
i'entends  les  fruicts  sauuages,  car  il  n'y 
a  point  d'antres.    Or,  c'est  icy  que  i'ay 
veu  des  Sauuages  pour  la  première  fois. 
Si  tost  qu'ils  apperceurent  nostre  vais- 
seau ils  firent  des  feux,  et  deux  d'entre 
eux  nous  vindrent  aborder  dans  vn  petit 
canot  fait  d'escorce  fort   proprement. 
Le  lendemain,  vn  Sagamo  auec  dix  ou 
douze  Sauuages  nous  vint  voir  ,  il  me 
sembloit,    les  voyant  entrer    dans    la 
chambre  de  nostre  Capitaine,  où  i'eslois 
pour  lors,   que  ie  voyois  ces  masques 
■qui  courent  en  Fiance  à  Caresme  pre- 
nant.   Il  y  en  auoit  qui  auoient  le  nez 
peint  en  bleu,  les  yeux,  les  sourcils,  les 
iouës  peintes  en  noir,  et  le  reste  du 
visage  en  rouge,  et  ces  couleurs  sont 
viues  et  luysantes  comme  celle  de  nos 
masques  ;  d'autres  auoient  des  rayes 
noires,  rouges  et   bleues,    tirées    des 
oreilles  à  la  bouche  ;  d'autres  esloyent 
tout  noirs  horsmis  le  haut  du  front  et 
les  parties  voisines  des  oreilles  et  le  bout 
du  menton,  si  bien  qu'on  eùtvrayement 
dit  qu'ils  estoient   masquez.    Il  y  en 
auoit  qui  n'anoient  qu'vne  raye  noire, 
large  d'vn  ruban,  tirée  d'vne  oreille  à 
l'autre,  au  trauers  des  yeux,  et  très 
petites  rayes  sur  les  iouës.    Leur  cou- 
leur naturelle  est  comme  celle  de  ces 
gueux  de  France  qui  sont  demi  rostis 
au  Soleil,  et  ie  ne  doute  point  que  les 
Sauuages  ne  fussent    tres-blancs  s'ils 
estoient  bien  couuerls.    De  dire  comme 


ils  sont  vestus,  il  est  bien  difficile  :  les 
hommes,   quand  il  fait  vn  peu  chaud, 
vont  toutnuds,  hormis  vne  pièce  de  peau 
qu'ils  mettent  au  dessous  du  nombril 
iusquesaux  cuisses.   Quand  il  fait  froid, 
ou  bien  à  l'imitation  des  Europeans,  ils 
se  couurent  de  peaux  de  Castor,  d'Ours, 
de  Renard,  et  d'autres  tels  animaux, 
mais  si  maussadement  que  cela  n'em- 
pesche  pas  qu'on  ne  voye  la  pluspart  de 
leurs  corps.    l'en  ay  veu  de  vestus  de 
peaux  d'Ours  justement  comme  on  peint 
S.  Iean  Baptiste.    Ceste  peau  velue  au 
dehors,  leur  alloit  sous  vn  bras  et  sur 
l'autre,  et  leur  battoit  iusques  aux  ge- 
noux, ils  estoient  ceints  au  trauers  du 
corps  d'vne  corde  de  boyau.    11  y  en  a 
de  vestus  entièrement  ;  ils  ressemblent 
tous  à  ce  Philosophe  de  la  Grèce,  qui 
ne  portoit  rien  sur  soy  qu'il  n'eust  fait. 
Il  ne  faut  pas  employer  beaucoup  d'an- 
nées pour  apprendre  tous  leurs  mesliers. 
Ils  vont   tous   leste    nue,   hommes  et 
femmes  ;  ils  portent  les  cheueux  longs  ; 
ils  les  ont  tous  noirs,  graissez  et  luy- 
sans  ;  ils  les  lient  par  derrière,  sinon 
quand  ils  portent  le  deuil.    Les  femmes 
sont  honneslement  couuertes  :  elles  ont 
des  peaux  jointes  sur  les  espaules  auec 
des  cordes,  et  ces  peaux  leur  battent 
depuis  le   col   iusques   aux    genoùils  ; 
elles  se  ceignent  aussi  d'vne  corde  ;  ie 
reste  du  corps,  la  teste,  les  bras  et  les 
iambes  sont  descouuerts  ;  il  y  en  a  ne- 
antmoins  qui  portent  des  manches,  des 
chausses  et  des  souliers,  mais  sans  autre 
façon  que  celle  que  la  nécessité  leur  a 
apprise.  Maintenant  qu'ils  traittent  des 
capots,  des  couuertures,  des  draps,  des 
chemises  auec  les  François,  il  y  en  a 
plusieurs  qui  s'en  couurent,  mais  leurs 
chemises  sont  aussi  blanches  et  aussi 
grasses  que  des  torchons  de  cuisine,  ils 
ne  les  blanchissent  iamais.   Au  reste  ils 
sont  de  bonne  taille,  le  corps  bien  fait, 
les  membres  1res  bien  proportionnez, 
et  ne  sont  pas  si  massifs  que  ie  les 
croyois  ;  ils  ont  vn  assez  bon  sens.    Ils 
ne  parlent  point  tous  ensemble,  ains  les 
vns  après  les  autres,   s'escoulant  pa- 
tiemment.    Vn  Sagamo  ou   Capitaine 
disnantvniour  en  la  chambre  du  nostre, 
voulant  dire  quelque  chose  et  ne  trou- 

uatit  point  le  loisir  pour  ce  qu'on  parloit 
tousiours,  en  fin  pria  la  compagnie  qu'on 
luy  donnastvn  peu  de  temps  pour  parler 
à  son  tour,  et  tout  seul,  comme  il  fit. 

Or  comme  dans  les  grandes  es  tendues 
de  ce  pais  cy,  il  y  a  quantité  de  nations 
toutes  barbares,  aussi  se  font-elles  la 
guerre  les  vues  les  autres  fort  souuent. 
A  nostre  arriuée  à  Tadoussac  les  Sau- 
uages  reuenoient  de  la  guerre  contre 
les  lliroquois,  et  en  auoient  pris  neuf, 
ceux  de  Québec  en  tenoient  six,  et  ceux 
de  Tadoussac  trois.    Monsieur  Emery 
de  Caën  les  fut  voir,  il  desiroit  sauner 
la  vie  au  plus  ieune  ;  ie  plaiday  fort  pour 
tous  trois,  mais  on  me  dit  qu'il  falloit 
de  grands  presens  et  ie  n'en  auois  point. 
Arrtuez  donc  que  nous  fusmes  aux  ca- 
banes des  Saunages,  qui  sont  faites  de 
perches  et  couuertes  d'eseorces  assez 
grossièrement  (le  faiste  n'est  point  cou- 
uert  pour  receuoir  le  iour  par  là  et 
donner  issue  à  la  fumée),   nous    en- 
trasmes    dans    celle    du   Capitaine  de 
guerre  qui  esloit  longuette  ;  il  y  auoit 
trois  feux  au  milieu,  les  vus  esloignez 
des  autres  de  cinq  ou  six  pieds.    Estans 
entrez,  nous  nous  assismes  de  part  et 
d'autre  à  platte  terre,  couuerte  de  pe- 
tite branches  de  sapin  ;  ils  n'ont  point 
d'autres  sièges.    Cela  faiet,  on  fit  venir 
les  prisonniers  qui   s'assirent  les  vns 
auprès  des  autres  :  le  plus  aagé  auoit 
plus  de  60.  ans,  le  second  enuiron  30. 
le  troisiesme  estoit  vn  ieune  garçon  de 
15.  à  16.  ans.    Ils  se  mirent  tous  à 
chanter  pour  montrer  qu'ils  ne  crai- 
guoient  point  la  mort,  quoy  que  très 
cruelle.  Leur  chant  me  semble  fort  dés- 
agréable :  la  cadence  ênissoit  tousiours 
par  ces  aspirations  réitérées  oh  !  oh  ! 
oh  !  ah  !  ah  !  ah  !  hem  !  hem  !  hem  !  etc. 
Apres  qu'ils  eurent  bien  chanté,  on  les 
fit  danser  les  vns  après  les  autres,  le 
plus  aagé  se  leue  le  premier  et  com- 
mence à  marcher  du  long  de  la  cabane 
tout  nud,  hormis,  comme  i'ay  dit,  vn 
morceau  de  peau  qui  couuroit  ce  que  la 
nature  a  caché.   Il  frappoit  des  pieds  la 
terre  en  marchant,  et  ebantoit  inces- 
samment.   Voila  toute  sa  danse,  pen- 
dant laquelle  tous  les  autres  Saunages 
qui  estoient  dans  la  cabane  frappoient 


des  mains,  ou  se  battoient  les  cuisses, 
tirans  eeste  aspiration  du  fond  de  l'esto- 
mach  a-ha,  a-ha,  a-ha,  et  puis  quand  le 
prisonnier  s'arrestoit,  ils  m'oient  o-ho  ! 
o-ho  !  o-ho  !  etc.  l'vu  se  rasséant,  l'autre 
se  mettoit  à  danser.    Monsieur  de  Caën 
demanda  quand  on  le  feroit  mourir?  ils 
respondirent  le  lendemain.    le  les  fus 
voiF  encor,  et  ie  trouuay  trois  pieux  de 
bois  dressez,  où  on  les  deuoit  exécuter  : 
mais  il  vint  uouuelle  de  Québec  qu'on 
traittoit  de  paix  auec  les  lliroquois,  et 
qu'il  faudrait  peut-eslre  rendre  les  pri- 
sonniers, ainsi  leur  mort  fut  retardée. 
Il  n'y  a  cruauté  semblable  à  celle  qu'ils 
exercent  contre  leurs  ennemis.  Si  tost 
qu'ils  les  ont  pris,  ils  leur  arrachent  les 
ongles  a  belles  dents  :  ie  vis  les  doigts 
de  ces  pauures  misérables  qui  me  fai- 
soient  pitié,  et  vne  playe  assez  grande 
au  bras  de  l'vn  d'eux  ;  on  me  dit  que 
c'estoitvne  morsure  de  celuy  qui  l'auoiî, 
pris  ;  l'autre  auoit  vne  partie  du  doigt 
emporté,  et  ie  luy  demanday  si  le  feu 
luy  auoit  fait  cela,  i.e  croyois  que  ce  fust 
vne  bruslure  ;  il  me  fit  signe  qu'on  luy 
auoit  emporté  la  pièce  auec  les  dents, 
le  remarquay  la  cruauté  mesme  des  filles 
et  des  femmes,  pendant  que  ces  pauures 
prisonniers  dansoient,  car  comme  ils 
passoient  deuant  le  feu,  elles  souffloient 
et  poussoient  la  flamme  dessus  eux  pour 
les  brusler.    Quand  ils  les  font  mourir, 
ils  les  attachent  à  vn  potteau,  puis  les 
tilles  aussi  bien  que  les  hommes  leur 
appliquent  des  tisons  ardents  et  flam- 
ba ns  aux  partis  les  plus  sensibles  du 
corps,  aux  costez,  aux  cuisses,  à  la  poi- 
trine et  en  plusieurs  autres  endroits  : 
ils  leur  leuent  la  peau  de  la  teste,  puis 
iettent  sur  le  crâne  ou  le  test  descou- 
uert,  du  sablon  tout  bruslant  ;  ils  leur 
percent  les  bras  au  poignet  auec  des 
bastons  pointus,  et  leur  arrachent  les 
nerfs  par  ce  trou.    Bref   ils   les  font 
souffrir  tout  ce  que  la  cruauté  et  le 
Diable  leur  met  en  l'esprit.  En  fin  pour 
dernière  catastrophe,  ils  les  mangent  et 
les  deuorent  quasi  tout  crus.    Si  nous 
estions  pris  des  Hiroquoîs,   peut-estre 
nous  en  faudra-il  passer  par  là,  pour 
autant  que  nous  demeurons  auec  les 
Montagnards,   leurs  ennemis.    Ils  sont 

si  enragez  contre  tout  ce  qui  leur  fait 
du  mal,  qu'ils  mangent  les  poux  et  toute 
autre  vermine  qu'ils  trouuent  sur  eux, 
non  pour  aucun  goust  qu'ils  y  ayent, 
mais  seulement,  disent-ils,  pour  se 
venger  et  pour  manger  ceux  qui  les 
mangent. 

Pendant  que  ces  panures  captifs  chan- 
toient  et  dansoient,  il  y  en  auoit  de 
nostre  équipage  qui  se  rioient  voyant 
ceste  barbarie  :  mais  ô  mon  Dieu  quel 
triste  subiect  de  rire  !  c'est  la  vérité 
que  le  cœur  me  fendoit.  le  ne  pensois 
nullement  venir  en  Canada  quand  on 
m'y  a  enuoyé  :  ie  ne  senlois  aucune 
affection  particulière  pour  les  Saunages, 
si  bien  à  faire  l'obéissance,  quand  on 
m'eust  deu  enuoyer  encor  plus  loin 
mille  fois  ;  mais  ie  puis  dire  que  quand 
i'aurois  eu  de  l'auersion  de  ce  païs, 
voyant  ce  que  i'ay  desia  veu  ie  serois 
touché,  eussé-ie  le  cœur  de  bronze. 
Pleust  à  Dieu  que  ceux  qui  peuuent  as- 
sister ces  panures  âmes,  et  contribuer 
quelques  choses  à  leur  salut,  fussent  icy 
seulement  pour  trois  iours  :  ie  ne  crois 
pas  que  l'affection  de  les  secourir  ne 
saisist  puissamment  leur  ame.  Qu'on  ne 
s'estonne  point  de  ces  barbaries  :  auant 
que  la  Foyfustreceùe  en  Allemagne,  en 
Espagne,  en  Angleterre,  ces  peuples 
n'estoient  pas  plus  polis.  L'esprit  ne 
manque  pas  aux  Saunages  de  Canada, 
si  bien  l'éducation  et  l'instruction.  Us 
sont  desia  las  de  leurs  misères,  et  nous 
tendent  les  bras  pour  estre  assistez.  Il 
me  semble  que  les  nations  qui  ont  vue 
demeure  stable  se  conuertiroyent  aisé- 
ment, le  puis  dire  des  Murons  tout  ce 
que  nous  en  a  escrit  il  y  a  quelque  temps 
le  Père  d'vn  ieune  homme  de  Paraguais, 
sçauoir  est  qu'il  y  a  grandement  à  souf- 
frir parmy  eux,  mais  qu'il  s'y  peut  faire 
de  grands  fruicts,  et  que  si  les  consola- 
tions de  la  terre  y  manquent  celles  du 
Paradis  s'y  goustent  desia,  il  ne  faut 
que  sçauoir  la  langue,  et  si  le  Père 
Érebeuf  n'eust  point  esté  conslraint  par 
les  Anglois  de  s'en  retourner  d'icy,  les- 
quels s'estoient  emparez  du  fort  des 
François,  il  auroit  desia  bien  aduancé 
la  gloire  de  Dieu  en  ce  païs  là.  Pour 
les  nations  estranges  et  vagabondes, 


comme  sont  celles  où  nous  sommes  de- 
meurant à  Kebec,  il  y  aura  plus  de  dif- 
ficulté. Le  moyen  à  mon  aduis  de  les 
ayder,  c'est  de  dresser  des  Séminaires, 
et  prendre  leurs  enfans  qui  sont  bien 
esueillez  et  fort  gentils  :  on  instruira  le 
père  par  le  moyen  des  enfans  ;  voire 
mesme,  il  y  a  desia  quelques  vus  d'entre 
eux  qui  commencent  à  cultiuer  la  terre 
et  semer  du  bled  d'Inde,  leur  vie  fâ- 
cheuse et  très  misérable  leur  ennuyé  : 
mais  en  vn  mot  la  promesse  du  Père 
Eternel  à  son  Fils  s'effectuera  tost  ou 
lard  :  Dabo  tibi  génies  liœrcclitatem 
tuam  et  posscssionem  luam  terminas 
lerrœ.  On  a  fait  de  grands  fruicts  dans 
les  Indes  Orientales  et  dans  l'Amérique 
Méridionale,  quoy  qu'on  ait  trouué  en 
ce  païs  là  non  seulement  des  vices  à 
combattre,  mais  encor  des  superstitions 
estranges  ausquels  ces  peuples  estoient 
plus  attachez  qu'à  leur  propre  vie  ;  en 
la  nouuelle  France,  il  n'y  a  que  les 
péchez  à  destruire  et  encor  en  petit 
nombre,  car  ces  pauures  gens  si  esloi- 
gnez  de  toutes  délices,  ne  sont  pas 
adonnez  à  beaucoup  d'offenses.  De  su- 
perstition ou  faulse  Religion,  s'il  y  en  a 
quelques  endroits,  c'est  bien  peu.  Les 
Canadiens  ne  pensent  qu'à  viure  et  à  se 
venger  de  leurs  ennemis  ;  ils  ne  sont 
attachez  au  culte  d'aucune  Diuinité.  Ils 
peuuent  prendre  plusieurs  femmes,  ce- 
pendant ils  n'en  ont  qu'vne  ;  i'ay  ouy 
parler  d'vn  seul  qui  en  a  deux,  encor 
luy  en  fait  on  reproche.  Il  est  vray  que 
celuy  qui  sçauroit  leur  langue,  les  ma- 
nieroit  comme  il  voudroit  ;  c'est  à  quoy 
ie  me  vais  appliquer,  mais  i'aduanceray 
fort  peu  ceste  année,  pour  les  raisons 
que  i'escriray  en  particulier  à  voslre 
Reuerence.  Mais  retournons  à  la  suite 
de  nostre  voyage. 

Quelque  temps  auparauant  que  nous 
leuassions  les  ancres  de  Tadoussac,  il 
s'esleua  vn  grain,  comme  parlent  les 
mattelots,  ou  vue  tempeste  si  furieuse, 
qu'elle  nous  ietta  bien  auant  dans  le 
péril,  quoy  que  nous  fussions  en  la 
maison  d'asseurance  ;  c'est  ainsi  que 
i'appolle  la  baie  de  Tadoussac.  Les  ton- 
nerres grondoient  horriblement,  les 
vents    furieux    firent    tellement    plier 

nostre  vaisseau,  que  si  ce  grain  eust 
contiaué,  il  l'eust  renuersé  sens  dessus 
dessous  ;  niais  eesle  furie  ne  dura  pas, 
ei  ainsi  nous  eschapasmes  ce  danger. 

Le  3.  iour  de  Juillet  nous  sortismes 
de  Tadoussac  et  nous  allasmes  mouiller 
à  l'eohaffaut  aux  Basques  ;  dest  vu  lieu 
ainsi  appelle,  à  cause  que  les  Basques 
viennent  iusques  là  pour  prendre  des 
baleines.    Comme  il  esloit  grand  calme 
et  que  nous  attendions  la  marée,  ie  mis 
pied  à  terre  :  ie  pensay  estre  mangé 
des  maringoins,  ce  sont  petites  mouches 
importunes  au  possible.  Les  grands  bois 
qui  sont  icy  en  engendrent  de  plusieurs 
espèces  :  il  y  a  des  mouches  communes, 
des  mousquilles,  des  mouches  luisantes, 
des  maringoins,  et  de  grosses  mouches, 
et  quantité  d'autres  :  les  grosses  mou- 
ches piquent  furieusement,  et  la  douleur 
qui  prouient  de  ceste  piqueure,  et  qui 
est  tort  cuisante,  dure  assez  long  temps, 
il  y  a  peu  de  ces  grosses  mouches  ;  les 
mousquilles  sont  extrêmement  petites, 
à  peine  les  peut  on  voir,  mais  on  les 
sent  bien  ;   les  mouches  luisantes  ne 
font  point  de  mal,  vous  diriez  la  nuict 
que  ce  sont  des  estincelles  de  feu  ;  elles 
iettent  plus  de  lumière  que   les  vers 
luisants  que  i'ay  veus  en  France  ;  tenant 
vne  de  ces  mouches  et  l'appliquant  au- 
près d'vn   liure,    ie    lirois    fort  bien. 
Pour  les  maringoins  c'est  l'importunité 
mesme,   on  ne  seauroit  trauailler  no- 
tamment à  l'air  pendant  leur  règne,  si 
on  n'a  de  la  fumée  auprès  soy  pour  les 
chasser  :  il  y  a  des  personnes  qui  sont 
contraintes  de  se  mettre  au  lict  venant 
des  bois,  tant  ils  sont  offensez.    l'en  ay 
veu  qui  auoient  le  col,  les  ioùes,  tout  le 
visage  si  enflé,  qu'on  ne  leurvoyoit  plus 
les  yeux  ;  ils  mettent  vn  homme  tout 
en  sang  quand  ils  l'abordent  ;  ils  font 
la  guerre  aux  vns  plus  qu'aux  autres  ; 
ils  m'ont  traité  iusques  icy  assez  douce- 
ment,  ie  n'enlle   point  quand  ils  me 
piquent,  ce  qui  n'arriue  qu'à  fort  peu 
de  personnes  si  on  n'y  est  accoustumé. 
Si  le  pais  estoit  essarté  et  habité,  ces 
bestioles  ne  s'y  trouueroient  point  ;  car 
desia  il  s'en  trouue  fort  peu  au  fort  de 
Kebec,  à  cause  qu'on  couppe  les  bois 
voisins. 


Le  4.  de  Iuillet  nous  leuasmes  l'ancre 
pour  aborder  à  quatre  lieues  de  Kebec  : 
mais  le  vent  estoit  si  furieux  que  nous 
pensasmes  faire  naufrage  dans  le  port. 
Auant  (pie  d'arriuer  à  Kebec  on  ren- 
contre au  milieu  de  ceste  grande  riuiere 
vne  Isle  nommée  deSainet  Laurens,  qui 
a  bien  sept  lieues  de  long  :  elle  n'est 
esJoignée  du  bout  plus  occidental  que 
d'vne  lieuë  de  la  demeure  des  François. 
Enuiron  le  milieu  de  ceste  Isle,  on  ietta 
l'ancre  pour  s'arrester  ;  mais  les  vents 
et  la  marée  poussoient  nostre  nauirc 
auec  vne  telle  impétuosité,  que  le  cable 
se  rompit  comme  vn  filet,  et  l'ancre  de- 
meura dans  l'eau.    A  vn  quart  de  lieuë 
de  là  on  en  iette  vne  autre,  le  cable  se 
rompit  tout  de  mesme  que  le  premier. 
Dedans  ce  trouble  comme  les  vents  re- 
doubloient,  le  cable  qui  tenoit  nostre 
bateau  attaché  derrière  nostre  nauire, 
se  rompit  aussi,  et  en  vn  instant  nostre 
batteau  disparut.    A  trois  iours  de  là 
quelques  Sauuages  nous  vindrent  ap- 
porter nouuelle  du  lieu  où  il  s'estoit 
allé  échouer  ;   s'il  eust  rencontré  des 
roches  aussi  bien  qu'il  rencontra  de  la 
vase,  il  se  fust  brisé  en  cent  pièces.    Si 
ceste  bourrasque    nous   eust  pris  vne 
heure  plus  tost,  en  vn  endroit  fort  dan- 
gereux, nos  Pilotes  disoient  que  c'estoit 
fait  de  nous.    Enfin  quand  nous  fusmes 
enuiron  trois  quarts  de  lieues  du  bout 
de  nostre  pèlerinage,  on  ietta  le  troi- 
siesme  ancre  qui  nous  arresta  :    vne 
Barque  Françoise  que  nous  auions  ren- 
contrée à  Tadoussac,  et  qui  venoil  auec 
nous,  perdit  deux  ancres  aussi  bien  que 
nous. 

En  fin  le  5.  de  Iuillet  qui  estoit  vn 
Lundy,  deux  mois  et  18.  iours  depuis 
le  18.  d'Auril  que  nous  partismes,  nous 
arriuasmes  au  port  tant  désiré  ;  nous 
moiïillames  l'ancre  douant  le  fort  que 
tenoient  les  Anglois  ;  nous  vismes  au  bas 
du  fort  la  pauure  habitation  de  Kebec 
toute  bruslée.  Les  Anglois  qui  estoient 
venus  en  ce  pais  cy  pour  piller  et  non 
pour  édifier,  ont  bruslé  non  seulement 
la  plus  grande  partie  d'vn  corps  de  logis 
que  le  Père  Charles  l'Allemant  auoit 
fait  dresser,  mais  encor  toute  cette 
pauure    habitation  en  laquelle  on  ne 

void  plus  que  des  murailles  de  pierres 
toutes  bouleuersées  ;  cela  incommode 
fort  les  François,  qui  ne  sçauent  où  se 
loger.  Le  lendemain  on  enuoya  sommer 
le  Capitaine  Thomas  Ker,  François  de 
nation,  né  à  Dieppe,  qui  s'est  retiré  en 
Angleterre,  et  qui  auec  Dauid  et  Louys 
Ker  ses  frères,  et  vn  nommé  Iacques 
Michel  aussi  Dieppois,  tous  huguenots, 
s'estoient  venus  ietter  sur  ce  pauure 
pais,  où  ils  ont  fait  de  grands  degats, 
et  empesché  de  très-grands  biens.  Ce 
pauure  Iacques  Michel  plein  de  meîan- 
cholie,  ne  se  voyant  point  recompensé 
des  Ànglois,  ou  plus  tost  des  François 
reniez  et  anglisez,  comme  il  pretendoit, 
pressé  en  outre  d'vn  remord  de  con- 
science d'auoir  assisté  ces  nouueaux 
Anglois  contre  ceux  de  sa  patrie,  mou- 
rut subitement  quelques  temps  après  la 
prise  de  ce  pais  cy.  Il  fut  enterré  à  Ta- 
doussac.  I'ay  appris  icy  que  les  Sau- 
uages  le  déterrèrent,  et  firent  toute 
sorte  d'ignominie  à  son  corps,  le  mirent 
en  pièces,  le  donnèrent  à  leurs  chiens  : 
voilà  le  salaire  des  perfides,  ie  prie  Dieu 
qu'il  ouure  les  yeux  aux  autres.  Mon- 
sieur Emery  de  Caën  auoit  desia  en- 
uoyé  de  Tadoussac  vne  chalouppe,  auec 
vn  extrait  des  Commissions  et  Lettres 
Patentes  des  Roys  de  France  et  d'An- 
gleterre, par  lesquelles  il  estoit  com- 
mandé au  Capitaine  Anglois  de  rendre 
le  fort  dans  huict  iours.  Les  Lettres 
veuës,  il  fit  response  qu'il  obeiroit  quand 
il  auroit  veu  l'Original.  On  luy  porta 
donc  le  lendemain  de  nostre  arriuée  ; 
cependant  nous  allasmes  célébrer  la 
saincte  Messe  en  la  maison  la  plus  an- 
cienne de  ce  païs  cy,  c'est  la  maison  de 
Madame  Hébert,  qui  s'est  habituée 
auprès  du  fort,  du  viuant  de  son  mary  ; 
elle  a  vne  belle  famille,  sa  fille  est  icy 
mariée  à  vn  honneste  François,  Dieu 
les  benist  tous  les  iours,  il  leur  a  donné 
de  très-beaux  enfans  ;  leur  bestial  est 
en  très  bon  point,  leurs  terres  leur 
rapportent  de  bon  grain  ;  c'est  l'vnique 
famille  de  François  habituée  en  Canada. 
Ils  cherchoient  les  moyens  de  retourner 
en  France,  mais  ayant  appris  que  les 
François  retournoient  à  Kebec,  ils  com- 
mencèrent à  reuiure.   Quand  ils  virent 


arriuer  ces  pauillons  blancs  sur  les  mais 
de  nos  vaisseaux,  ils  ne  sçauoient  à  qui 
dire  leur  contentement  ;  mais  quand  ils 
nous  virent  en  leur  maison  pour  y  dire 
la  saincte  Messe,  qu'ils  n'auoient  point 
entendue  depuis  trois  ans,  bon  Dieu, 
quelle  ioye  !  les  larmes  tomboient  des 
yeux  quasi  à  tous,  de  l'extrême  con- 
tentement qu'ils  auoient.  0  que  nous 
chantasmes  de  bon  cœur  le  Te  Dcum 
laudamus,  c'estoit  iustement  le  iour  de 
l'octaue  de  sainct  Pierre  et  saint  Paul. 
Le  Te  Deum chanté,  i'ofiïisàDieu  le  pre- 
mier sacrifice  à  Kebec.  L'Anglois  ayant 
veu  les  Patentes  signées  de  la  main  de 
son  Roy,  promet  qu'il  sortiroit  dans  la 
huictaine,  et  de  fait  il  commença  à  s'y 
disposer  quoy  qu'auec  regret  ;  mais  ses 
gens  estoient  tous  bien  aises  du  retour 
des  François,  on  ne  leur  donnoit  que  six 
liures  de  pain  au  poids  de  France,  pour 
toute  leur  semaine.  Ils  nous  disoient 
que  les  Sauuages  les  auoient  aidez  à 
viure  la  plus  part  du  temps.  Le  Mardy 
suiuanl  13.  de  Iuillet,  ils  remirent  le 
fort  entre  les  mains  de  Monsieur  Emery 
de  Caën  et  de  Monsieur  du  Plessis  Bo- 
chart  son  Lieutenant.  Et  le  mesme  iour 
firent  voile  dans  deux  nauires  qu'ils 
auoient  à  l'ancre.  Dieu  sçait  si  nos 
François  furent  ioyeux,  voyant  desloger 
ces  François  Anglisez,  qui  ont  fait  tant 
de  maux  en  ces  misérables  contrées,  et 
qui  sont  cause  que  plusieurs  Sauuages 
ne  sont  pas  baptisez,  notamment  aux 
Hurons  où  laFoy  produiroit  maintenant 
des  fruicts  dignes  de  la  table  de  Dieu, 
si  ces  ennemis  de  la  vérité,  de  la  vraye 
vertu  et  de  leur  patrie  ne  se  fussent 
point  iettez  à  la  trauerse.  Dieu  soit  beny 
de  tout  :  c'est  à  nos  François  de  penser 
à  leur  conseruation,  et  à  mettre  en  peu 
de  temps  ce  pais  cy  en  tel  estât,  qu'ils 
ayent  fort  peu  affaire  des  viures  de 
France,  ce  qui  leur  sera  bien  aise  s'ils 
veullent  trauailler.  Les  Anglois  deslo- 
geans,  nous  sommes  rentrez  dans  nostre 
petite  maison.  ISous  y  auons  trouué 
pour  tous  meubles  deux  tables  de  bois 
telles  quelles,  les  portes,  fenestres, 
châssis,  tous  brisez  et  enleuez,  tout  s'en 
va  en  ruine,  c'est  encor  pis  en  la  maison 
des  Pères  Recollets  ;  nous  auons  trouué 

nos  terres  défrichées  couuertes  de  pois, 
nos  Tores  les  auoient  laissées  à  l'Anglois 
couuertes  de  tourment,  d'orge  et  de 
bled  d'Inde,  et  cependant  ce  Capitaine 
Thomas  Ker  a  vendu  la  recolle  de  ces 
pois,  refusant  de  nous  les  donner  poul- 
ies fruicts  qu'il  auoit  trouuez  sur  nos 
terres.  Nostre  Seigneur  soit  honoré 
pour  iamais  :  quand  on  est  en  vn  mau- 
uais  passage,  il  s'en  faut  tirer  comme  on 
peut  ;  c'est  beaucoup  qu'vn  tel  hoste 
soit  sorty  de  nostre  maison,  et  de  tout 
le  pais.  Nous  auons  maintenant  prou 
dequoy  exercer  la  patience  ;  ie  me 
trompe,  c'est  Dieu  mesme  qui  porte  la 
Croix  qu'il  nous  donne  :  car  en  vérité 
elle  nous  semble  petite,  quoy  qu'il  y  ait 
dequoy  souffrir.  Retournons  aux  Sau- 
uages  et  en  disons  encor  deux  petits 
mots. 

La  veille  de  nostre  départ  de  Tadous- 
sac,  vindrent  nouuelles  que  les  prison- 
niers Hiroquois  auoient  esté  mis  à  mort 
à  Kebec,  et  que  ceux  de  Tadoussac  de- 
uoient  le  lendemain  passer  le  pas  :  ie 
me  remets  à  plaider  leur  cause,  et  pro- 
mets de  donner  ce  qu'il  faudroit  pour 
les  nourrir  passant  en  France,  voire  de 
trouuer  personnes  qui  les  receuroient 
si  tost  qu'ils  y  seroienl  armiez  ;  ie  me 
confiois  en  la  charité  de  plusieurs  hon- 
nestes  personnes  qui  n'auroient  pas  re- 
fusé vne  aumosne  pour  rachepter  le 
corps  de  ces  misérables  des  supplices 
qu'ils  ont  endurez,  et  leur  ame  de  la 
damnation  éternelle.  l'aborde  donc 
Monsieur  du  Plessis  nostre  Lieutenant, 
ie  luy  fay  appréhender  l'affaire.  On  fait 
des  aumosnes  en  France  pour  retirer 
des  emprisonnez  pour  des  dettes,  et 
pourquoy  ne  trauaillera-on  point  pour 
ces  pauures  esclaues  de  Satan  ?  le  luy 
fay  mes  offres,  que  nous  donnerions 
tout  ce  que  nous  pourrions  :  il  em- 
brasse l'affaire  et  la  propose  le  soir 
entre  ceux  qui  mangeoient  en  la  table 
de  nostre  Capitaine  :  on  repart  qu'il 
faudroit  de  grands  presens  pour  leur 
sauuer  la  vie.  Monsieur  du  Plessis  dit 
qu'on  donneroit  ce  qu'on  pourroit,  et 
qu'au  reste  il  ne  faudroit  pas  grande 
chose,  qu'on  pourroit  demander  ces 
trois  personnes   Hiroquois   comme  en 


eschange  d'vn  François  qu'ils  ont  tué,  il 
y  a  quelques  années,  ou  à  tout  le  moins 
en  demander  deux,  et  qu'asseurement 
on  les  auroit  :  le  Truchement  qui  leur 
auoit  parlé  m'auoit  asscuré  que  la  chose 
estoit  facile.  Là  dessus  on  forme  mille 
difticultez,  cl  l'vu  de  la  compagnie  sY- 
cria  qu'il  lalloit  qu'ils  mourussent,  qu'il 
les  estrangleroil  plus  tost,  que  c'estoient 
des  coquins,  et  que  parlant  à  vn  Sau- 
nage de  Kebec  il  luy  auoit  donné  aduis 
de  les  faire  mourir.  Si  la  mort  de  ces 
misérables  apportoit  quelque  profit  à  la 
traiete  de  peaux  qu'on  vient  faire  en  ce 
pais  cy,  ce  zèle  de  mort  auroit  quelque 
couleur,  mais  leur  vie  et  leur  mort  ne 
fait  rien  pour  la  traiete.  0  qu'il  importe 
beaucoup  de  bien  choisir  les  personnes 
qu'on  enuoye  en  ce  pais  cy  !  Il  est  vray 
que  Monsieur  Emery  de  Caën  n'ap- 
prouua  point  ceste  cruauté.  Quoy  que 
c'en  soit,  le  vent  nous  estant  fauorable 
le  iour  suiuant  nous  fismes  voile  et  lais- 
sasmes-là  ces  trois  pauures  abandonnez 
entre  les  mains  de  leurs  ennemis,  qui 
en  traitterent  deuxd'vne  horrible  façon, 
car  ils  n'ont  point  tué  le  plus  ieune.  à  ce 
qu'on  nous  a  dit. 

Arriuez  que  nous  fusmes  à  Kebec,  on 
nous  raconta  la  mort  de  six  prisonniers 
que  les  Saunages  tenoient,  laquelle  est 
arriuée  pour  l'yurognerie  que  les  Euro- 
peans  ont  icy  apportée.  Le  ministre 
Anglois,  qui  au  reste  n'estoit  point  de  la 
mesme  Religion  que  les  ouailles,  car  il 
estoit  Protestant  ou  Luthérien,  les  Ker 
sont  Caîuinistes  ou  de  quelque  autre 
Religion  plus  libertine,  aussi  ont-ils 
tenu  six  mois  en  prison  ce  pauure  Mi- 
nistre dedans  nostre  maison  ;  lequel 
m'a  raconté  que  les  Montagnards  vou- 
loient  traicter  la  paix  auec  les  Hiroquois, 
et  que  celuy  qui  tenoit  les  prisonniers 
luy  auoit  promis  qu'on  ne  les  feroit 
point  mourir  :  neantmoins  ce  misérable 
estant  yure  d'eau  de  vie,  qu'il  auoit 
traittée  auec  les  Anglois  pour  des  Castors, 
appella  son  frère,  et  luy  commanda 
d'aller  donner  vn  coup  de  cousteau  à 
l'vn  des  Hiroquois  et  le  tuer,  ce  qu'il 
fit.  Yoila  les  pensées  de  la  paix  éua- 
noiiies  ;  on  parle  de  la  mort  des  autres. 
Le  Ministre  entendant  cela,   dit  à  ce 

Saunage  qu'il  n'auoit  point  tenu  sa  pa- 
role faisant  mourir  ce  prisonnier.  C'est 
toy,  respond  le  Sauuage,  et  les  tiens 
qui  l'ont  tué,  car  si  tu  ne  nous  donnois 
point  d'eau  de  vie,  ny  de  vin,  nous  ne 
ferions  point  cela.  Et  de  fait  depuis  que 
ie  suis  icy  ie  n'ay  veu  que  des  Saunages 
yures  ;  on  les  entend  crier  et  tempester 
iour  et  nuict,  ils  se  battent  et  se  bles- 
sent les  vns  les  autres,  ils  tuent  le 
bestial  de  Madame  Hébert,  et  quand 
ils  sont  retournez  à  leur  bon  sens,  ils 
vous  disent  :  Ce  n'est  pas  nous  qui 
auons  fait  cela,  mais  toy  qui  nous  donnes 
ceste  boisson.  Ont-ils  cuué  leur  vin,  ils 
sont  entre  eux  aussi  grands  amis  qu'au- 
parauanl,  se  disant  l'vn  l'autre  :  Tu  es 
mon  frère,  ie  t'ayme,  ce  n'est  pas  moy 
qui  t'ay  blessé,  mais  la  boisson  qui  s'est 
seruy  de  mon  bras.  l'en  ay  veu  de 
tout  meurtris  par  la  face  ;  les  femmes 
mesmes  s'enyurent  et  crient  comme  des 
enragées  ?  ie  m'attends  bien  qu'ils  tue- 
ront l'vn  de  ces  iours  quelques  François, 
ce  qu'ils  ont  desia  pensé  faire,  et  passé 
huict  heures  du  matin  il  ne  fait  pas  bon 
les  allez  voir  sans  armes,  quand  ils  ont 
du  vin.  Quelques  vns  de  nos  gens  y 
estant  allez  après  le  disner,  vn  Sauuage 
les  voulut  assommer  à  coup  de  haches  ; 
mais  d'autres  Sauuages  qui  n'estoient 
pas  yures  vindrent  au  secours.  Quand 
l'vn  d'eux  est  bien  yure,  les  autres  le 
lient  par  les  pieds  et  par  les  bras,  s'ils 
le  peuuent  attrapper.  Quelques-vus  de 
leur  Capitaines  sont  venus  prier  les 
François  de  ne  plus  traitter  d'eau  de 
vie,  ny  de  vin,  disant  qu'ils  seroieut 
cause  de  la  mort  de  leur  gens.  C'est 
bien  le  pis  quand  ils  en  voyent  deuant 
eux  d'autres  autant  yures  qu'ils  sçau- 
roient  estre.  Mais  finissons  le  discours 
de  ces  Hiroquois  :  on  fit  parler  au  Ca- 
pitaine Anglois  s'il  en  vouloit  quelqties- 
vns  ;  comme  il  entendit  qu'il  falloit  faire 
quelque  présent,  il  respondit  que  non, 
et  qu'ils  en  fissent  ce  qu'ils  voudi  oient. 
Yoicy  donc  comme  ils  les  traitterent. 

Ils  leur  auoient  arraché  les  ongles 
auec  les  dents  si  tost  qu'ils  furent  pris. 
Ils  leur  coupèrent  les  doigts  le  iour  de 
leur  supplice,  puis  leur  lièrent  les  deux 
bras  ensemble  par  le  poignet  de  la  main 


auec  vn  cordeau,  et  deux  hommes  de 
part  et  d'autre  le  tiroient  tant  qu'ils 
pouuoient,  ce  cordeau  entroit  dans  la 
chair  et  brisoit  les  os  de  ces  panures 
misérables,  qui  crioient  horriblement. 
Àyans  les  mains  ainsi  accommodées,  on 
les  attacha  à  des  potteaux,  et  les  filles 
et  les  femmes  donnoient  des  présents 
aux  hommes  à  fin  qu'ils  les  laissent 
tourmenter  à  leur  gré  ces  pauures  vi- 
ctimes, le  n'assistay  point  à  ce  supplice, 
ie  n'aurois  peu  supporter  ceste  cruauté 
diabolique  :  mais  ceux  qui  estoient  pre- 
sens  me  dirent,  si  tost  que  nous  fusmes 
arriuez,  qu'ils  n'anoienl  iamais  veu  rien 
de  semblable.  Yous  eussiez  veu  ces 
femmes  enragées,  crians,  hurlans,  leur 
appliquer  des  feux  aux  parties  les  plus 
sensibles  et  les  plus  vergogneuses,  les 
piquer  auec  des  aleines,  les  mordre  à 
belles  dents,  comme  des  furies,  leur 
fendre  la  chair  auec  des  cousteaux  : 
bref  exercer  tout  ce  que  la  rage  peut 
suggérer  à  vne  femme.  Elles  iettoient 
sur  eux  du  feu,  des  cendres  bruslantes, 
du  sable  tout  ardent,  et  quand  les  sup- 
pliciez iettoient  quelques  cris  tous  les 
autres  crioient  encor  plus  fort,  afin  qu'on 
n'entendist  point  leurs  gémissements 
et  qu'on  ne  fust  touché  de  compassion. 
On  leur  couppa  le  haut  du  front  auec 
vn  cousteau,  puis  enleua  la  peau  de 
la  teste,  et  ietta-on  du  sable  ardent  sur 
la  teste  decouuerte.  Maintenant  il  y  a 
des  Sauuages  qui  portent  ces  peaux  cou- 
uertes  de  leurs  cheueux  et  moustaches 
par  brauade  ;  on  void  encor  pins  de 
deux  cents  coups  d'aleines  dans  ces 
peaux  :  bref  ils  exercent  sur  eux  toutes 
les  cruautez  que  i'ay  dit  cy  dessus  par- 
lant de  ce  que  i'auois  veu  à  Tadoussac, 
et  plusieurs  autres,  dont  ie  ne  me  sou- 
uiens  pas  maintenant.  Quand  on  leur 
représente  que  ces  cruautez  sont  hor- 
ribles et  indignes  d'vn  homme,  ils  ré- 
pondent :  Tu  n'as  point  de  courage  de 
laisser  viure  tes  ennemis  ;  quand  les  Hi- 
roquois nous  prennent,  ils  nous  en  font 
encor  pis  :  voila  pourquoy  nous  les  trait- 
tons  le  plus  mal  qu'il  nous  est  possible. 
Ils  firent  mourir  vn  Sagamo  Hiroquois, 
homme  puissant  et  courageux  ;  il  chan- 
toit  dans  ses  tourmens.    Quand  on  luy 

vinl  dire    qu'il   falloit  mourir,   il  dit,  | 
comme  tout  ioyeux  :   Allons,  i'en  suis 
content,  i'ay  pris  quantité  de  Monta- 
gnards, mes  amis  en  prendront  encor, 
et  vengeront  bien  ma  mort.    Là  dessus 
il  si1  met  à  raconter  ses  prouesses,  et 
dire  adieu  à  ses  parents,  ses  amis,  et 
aux  alliez  de   sa  nation,  au  Capitaine 
Flamand  qui  va  traicter  des  peaux  au 
pais  des  lliroquois  par  la  mer  du  Nord. 
Apres  qu'on  luy  eut  eouppé  les  doigts, 
brisé  les  os  des  bras,  arraehé  la  peau 
de  la  teste,  qu'on  l'eut  rosly  et  bruslé 
de  tous  costez,   on   le  détacha,  et  ce 
panure  misérable  s'en  courut  droit  à  la 
riuiere,  qui  n'estoit  pas  loin  de  là,  pour 
se  rafraischir:  ils  le  reprirent,  luy  tirent 
encor  endurer  le  feu  vne  autre  fois  ;  il 
estoit  tout  noir,  tout  grillé,  la  graisse 
fondoit  et  sortoit  de  son  corps,  et  auec 
tout  cela  il  s'enfuit  encor  pour  la  se- 
conde fois,  et  l'ayant  repris,  ils  le  brû- 
lèrent pour  la   troisiesme  ;    en  fin  il 
mourut  dans  ces  tourmens.   Comme  ils 
le  voyoient  tomber,  ils  luy  ouurirent  la 
poitrine,  luy  arrachant  le  cœur,  et  le 
donnant  à  manger  à  leurs  petits  enfans, 
le  reste  estoit  pour  eux.     Voila  vne 
estrange  barbarie.   Maintenant  ces  pau- 
ures  misérables  sont  en  crainte,  car  les 
Hiroquois  sont  tous  les  iours  aux  aguets 
pour  surprendre  les   Montagnards,   et 
leur  en  faire  autant.    C'est  pourquoy 
nostre  Capitaine  voulant  enuoyer  quel- 
qu'vn  aux  Huions,  n'a  iamais  peu  trou- 
uer  aucun  Saunage  qui  y  voulust  aller. 
C'est  assez  parlé  de  leur  cruauté,  disons 
deux  mots  de  leur  simplicité.  Yn  Sau- 
uage  venant  voir  cet  hyuer  le  Capitaine 
Anglois,  et  voyant  que  tout  estoit  cou- 
uert  de  neige,  eut  compassion  de  son 
frère  qui  est  enterré  auprès  de  l'habi- 
tation des  François  :  voila  pourquoy  il 
luy  dit  :  Monsieur,   vous  n'auez   point 
pitié  de  mon  panure  ficre  :    l'air  est  si 
beau,  et  le  Soleil  si  chaud,  et  neant- 
moins  vous  ne  faites  point  oster  la  neige 
de  dessus  sa  fosse  pour  le  réchauffer 
vn  petit.    On  eut  beau  luy  dire  que  les 
corps  morts  n'auoient  aucun  sentiment, 
il  fallut  deseouurir  ceste  fosse  pour  le 
contenter. 

Yn  autre  assistant  aux  Litanies  que 


disoient  quelques  François,  et  entendant 
qu'on  disoit  souuent  ces  paroles,  ara 
pro  nobis,  comme  il  ne  l'entendoit  pas 
bien  prononcer,  il  croyoit  qu'on  disoit 
carocana  ouabis,  c'est  à  dire  du  pain 
blanc,  il  s'estonnoit  que  si  souuent  on 
reiterast  ces  paroles,  carocana  ouabis. 
du  pain  blanc,  du  pain  blanc,  etc.  Us 
croyent  que  le  tonnerre  est  vn  oyseau, 
et  vn  Saunage  demandoit  vn  iour  à  vu 
François  si  on  n'en  prenoit  point  en 
France  ;  luy  ayant  dit  qu'ouy,  il  le  sup- 
plia de  luy  en  apporter  vn,  mais  fort 
petit;  il craignoit qu'il  ne  l'espouuantast 
s'il  eust  esté  grand. 

Yoicy  vne  chose  qui  m'a  consolé  :  vn 
certain  Saunage  nommé  la  Nasse,  qui 
demeuroit  auprès  nos  Pères,  et  cultiuoit 
la  terre,  voyant  que  les  Anglois  le 
molestoient,  s'estoit  retiré  dans  des 
isles,  où  il  auoit  continué  à  cultiuer  la 
terre  ;  entendant  que  nous  estions  de 
retour,  il  nous  est  venu  voir  et  nous  a 
promis  qu'il  reuiendra  à  se  cabaner 
auprès  de  nous,  qu'il  nous  donnera  son 
petit  fils  ;  ce  sera  nostre  premier  pen- 
sionnaire, nous  luy  apprendrons  à  lire 
et  à  escrire.  Ce  bon  homme  dit  que  les 
Sauuages  ne  font  pas  bien,  qu'il  veut 
estre  nostre  frère,  et  viure  comme 
nous.  Madame  Hébert  nous  a  dit  qu'il 
y  a  long  temps  qu'il  souhailtoit  nostre 
retour. 

Plusieurs  Sauuages  nous  demandent 
des  nouuelles  du  R.  Père  l' Alternant, 
du  Père  Masse  et  du  Père  Brebeuf,  qu'ils 
appellent  fort  bien  par  leur  nom,  et 
s'enquestent  s'ils  ne  retourneront  point 
l'année  qui  vient  :  ces  bonnes  gens 
ont  confiance  en  nous,  en  voicy  vn  ex- 
emple. 

Le  6.  d'Aoust,  Monsieur  Emery  de 
Caën  nous  estant  venu  voir  en  nostre 
petite  maison,  esloignée  du  fort  vne 
bonne  demie  lieuë,  il  demeura  à  disner 
auec  nous.  Pendant  que  nous  estions 
en  table,  voila  deux  familles  de  Sau- 
uages qui  entrent  iusques  au  lieu  où 
nous  estions,  hommes,  femmes  et  petits 
enfans.  La  première  porte  de  nostre 
maison  estant  ouuerto,  tout  est  ouucrt, 
les  Anglois  ont  brisé  les  autres:  voila 
pourquoy  ces  bonnes  gens  furent  plus 

tost  dans  la  chambre  où  nous  estions, 
qu'on  ne  s'en  fut  pris  garde.  Ils  me 
voulaient  prier  de  leur  garder  quelque 
bagage,  ie  remarqua?  leur  patience,  car 
quoy  qu'ils  fussent  en  chemin  d'vn  long 
voyage  qu'ils  alloient  faire,  iamais  ne- 
antmoins  ils  ne  nous  interrompirent 
pendant,  le  disner,  ny  après,  tandis  qu'ils 
me  virent  auec  nostre  Capitaine.  Ils 
s'assirent  de  part  et  d'autre,  et  ie  leur 
fis  donner  à  chacun  vn  morceau  de 
pain,  ce  qu'ils  avaient  fort  :  en  fin 
Monsieur  de  Gaën  estant  party,  l'vn 
d'eux  m'aborde  et  me  dit:  Ania  Ker 
Capitana  ?  mon  frère,  es  tu  Capitaine? 
Ils  demandoient  le  Supérieur  de  la  mai- 
son. Ils  appellent  leur  Capitaine  Sa- 
gamo,  mais  par  la  fréquentation  des 
Europeans,  ils  se  seruent  du  mot  de 
Capitana.  Nostre  frère  leur  respondit, 
eoco,  c'est  à  dire  oùy.  Là  dessus  il  mé- 
fait vue  harangue,  me  disant  qu'ils  s'en 
alloient  à  la  chasse  ou  à  la  pesche  des 
Castors,  et  que  ie  leur  gardasse  leur 
équipage,  qu'ils  reuiendroient  quand  les 
feuilles  tomberaient  des  arbres.  Ils  me 
demandèrent  fort  sonnent  s'il  n'y  ve- 
noit  point  de  larrons  en  nostre  maison, 
et  regardoient  fort  bien  les  endroits  où 
leur  bagage  seroit  plus  à  couuert.  le 
leur  repondy  que  tout  estoit  chez  nous 
en  asseurance,  et  leur  ayant  monstre 
vne  chambrette  qui  fermoit  à  clef,  ils 
furent  fort  contents,  mettant  là  dedans 
trois  ou  quatre  paquets  couuerts  d'é- 
corces  d'arbres  fort  proprement  disans 
qu'il  y  auoit  là  dedans  de  grandes  ri- 
chesses, le  ne  sçay  ce  qu'il  y  a,  mais  au 
bout  du  compte  toutes  leurs  richesses 
ne  sont  que  pauureté,  leur  or  et  argent, 
leurs  perles  et  diamans  sont  de  petits 
grains  blancs  de  porcelaine  qui  ne  pa- 
raissent pas  grand  chose.  Ayant  serré 
leur  bagage,  ils  me  demandèrent  vn 
Cousteau,  ie  leur  en  donnay  vn,  puis  ils 
me  demandèrent  vn  peu  de  ficelle  pour 
attacher  après  vn  fer  de  flcsche  ou  vn 
dard,  qui  a  dents  comme  vne  cramail- 
lere.  Ils  lancent  ces  dards  contre  le 
Castor,  et  tiennent  tousiours  le  bout  de 
la  ficelle,  la  laissant  liller  iusques  au 
fond  de  l'eau,  où  se  retire  le  Castor 
blessé  ;    lequel  ayant  perdu  son  sang 


s'affoiblit,  et  ils  le  retirent  par  ceste 
ficelle,  qu'ils  ne  quittent  iamais  qu'ils 
n'ayent  leur  proye.  Leur  ayant  donc 
fait  présent  d'vn  morceau  de  ficelle,  ils 
me  dirent  Ania  Capitana  auias  ami- 
scou,  mon  frère  le  Capitaine,  nous  t'ap- 
porterons la  chair  d'vn  Castor,  et  me 
firent  très  bien  entendre  qu'elle  ne 
serait  point  bouquanée,  iis  sçauenl  bien 
que  h's  François  n'ayment  point  leur 
bouquan  ;  c'est  de  la  chair  sechée  à  la 
fumée,  ils  n'ont  point  d'autre  sel  que  la 
fumée  pour  conseruer  leur  viande. 

Vn  autre  Saunage,  estant  encor  à  Ta- 
doussac,  m'apporta  deux  bouteilles  de 
\\n  pour  luy  garder  dans  ma  cabane. 
Comme  il  tardoit  long  temps  à  les  venir 
requérir,  i'aduerty  le  Père  de  Noue  et 
nostre  frère,  que  s'il  s'addressoit  à  eux, 
qu'ils  me  l'enuoyassent,  ie  craignois 
qu'il  ne  les  prist  pour  moy  ;  mais  il  ne 
se  trompa  point.  Le  soir  comme  ie  di- 
sois  mon  breuiaire,  il  se  vint  asseoir 
auprès  de  moy,  et  attendit  que  i'eusse 
acheué,  alors  il  me  tira  et  me  dit,  Ania 
cabana,  mon  frère,  allons  à  ta  cabane. 
le  l'entendy  bien,  et  luy  rendy  ses  bou- 
teilles qui  luy  auoient  cousté  de  bonnes 
peaux.  Ces  exemples  font  voir  la  con- 
fiance qu'ils  ont  en  nous.  En  vérité  qui 
seauroit  parfaitement  leur  langue,  se- 
rait puissant  parmy  eux. 

le  suis  deuenu  régent  en  Canada  : 
i'auois  l'autre  iour  vn  petit  Saunage 
d'vn  costé,  et  vn  petit  Nègre  ou  Maure 
de  l'autre,  ausquels  i'apprenois  à  co- 
gnoislre  les  lettres.  Apres  tant  d'an- 
nées de  régence,  me  voila  en  fin  re- 
tourné à  l'A,  1),  C,  mais  auec  vn  con- 
tentement et  vne  satisfaction  si  grande, 
que  ie  n'eusse  pas  voulu  changer  mes 
deux  escolicrs  pour  le  plus  bel  auditoire 
de  France  :  ce  petit  Sauuage  est  celuy 
qu'on  nous  laissera  bien  tost  tout  à  fait  ; 
ce  petit  jNegre  a  esté  laissé  par  les  An- 
glois  à  ceste  famille  Françoise  qui  est 
icy  ;  nous  Pauons  pris  pour  l'instruire  et 
le  baptiser,  mais  il  n'entend  pas  encor 
bien  la  langue,  voila  pourquoy  nous 
attendrons  encor  quelque  temps.  Quand 
on  luy  parla  du  liaptesme  il  nous  fit 
rire  :  sa  maislresse  luy  demandant  s'il 
vouloit  eslre  Chrestien,  s'il  vouloit  estre 

baptisé,  et  qu'il  seroit  comme  nous,  il 
dit  qu'oùy  ;  mais  il  demanda  si  on  ne 
Pescorcheroit  point  eu  le  baptisant,  ie 
croy  qu'il  auoit  belle  peur  :  car  il  auoit 
veu  escorcher  ces  pauures  Saunages. 
Connue  il  vit  qu'on  se  rioit  de  sa  de- 
mande, il  repartit  en  son  pattois,  comme 
il  peut  :  Vous  dites  que  par  le  Baptesme 
ie  seray  comme  vous,  ie  suis  noir  et 
vous  estes  blancs,  il  faudra  donc  m'oster 
la  peau  pour  deueoir  comme  vous.  Là 
dessus  on  se  mit  encor  plus  à  rire,  et 
lny  voyant  bien  qu'il  s'esloit  trompé,  se 
mit  à  rire  comme  les  autres.  Quand  ie 
lu  y  dy  qu'il  prist  sa  couuerlure  et  qu'il 
s'en  retournas!  chez  son  maistre  ius- 
ques  à  ce  qu'il  entend ist  mieux  la  langue, 
il  se  mit  à  pleurer,  il  ne  voulut  iamais 
reprendre  sa  couucrture  ;  ie  luy  dy  qu'il 
s'en  allast  au  fort  auee  le  l'ère  de  Noue 
qui  s'y  en  alloit,  il  obéît,  mais  on  le 
rendit  en  passant  à  son  maistre  qui  ne 
s'en  peut  pas  long  temps  passer,  autre- 
mont  nous  l'aurions  retenu  auec  nous. 
Sa  maistresse  luy  demandant  pourquoy 
il  n'auoit  point  rapporté  sa  couuerlure, 
ilrespondit:  Moy  point  baptisé,  point 
couucrture.  Il  disoit  :  Viens  baptise 
toy  et  moy  point  baptisé,  moy  point  ba- 
ptisé, point  retourné,  point  couuerture. 
Il  vouloil  dire  que  nous  luy  auons  pro- 
mis le  Baptesme,  et  qu'il  ne  vonloit 
point  retourner  qu'il  nel'eust  receu  :  ce 
sera  dans  quelque  temps,  s'il  plaist  à 
Dieu. 

le  supputois  l'autre  iour  combien  le 
Soleil  se  leue  plus  tost  sur  vostre  ho- 
rison  que  sur  le  nostre,  et  ie  trouuois 
que  vous  auiez  le  iour  six  heures  et  vn 
peu  dauantage  plus  tost  que  nous.  Nos 
Mariniers  comptent  ordinairement  17. 
lieues  etdemy  pour  vn  degré  de  l'équi- 
noctial  et  tout  autre  grand  cercle,  et 
d'ailleurs  font  estât  qu'il  y  a  d'icy  ius- 
ques  à  vous  1000.  lieues  et  dauantage, 
qui  feront  par  conséquent  57.  degrés  et 
12.  minutes  d'vn  grand  cercle,  sur  le- 
quel se  doit  compter  le  droit  chemin 
qu'il  y  a  d'icy  à  vous.  Supposant  donc- 
que  nostre  latitude  de  46.  degrez  et 
deux  tiers,  et  celle  de  Dieppe  de  49.  et 
deux  tiers,  la  supputation  faite  exacte- 
ment par  la  resolution  d'vn  triangle  qui 


se  fait  sur  la  terre  entre  nos  deux  lieux 
et  le  pôle,  nous  donnera  91.  degrez  et 
38.  minutes  pour  l'angle  qui  se  l'ait  au 
pôle  par  nos  deux  méridiens,  et  par  con- 
séquent pour  la  pièce,  de  l'équinoctial, 
qui  est  la  mesure  du  dit  angle,  laquelle 
est  justement  la  différence  de  nos  lon- 
gitudes. Or  de  ce  nombre  de  degrez 
estant  réduit  en  temps,  contre  vue 
heure  pour  chaque  15.  degrez,  nous 
aurons  six  heures  et  six  minutes  pour 
le  temps  que  le  Soleil  se  leue  plus  tost 
chez  vous  que  chez  nous  :  si  bien  que 
quand  vn  Dimanche  vous  comptez  trois 
heures  du  matin,  nous  ne  sommes 
encor  qu'à  neuf  heures  du  Samedy  au 
soir.  I'escry  cecy  enuiron  les  huict 
heures  du  matin  et  vous  auez  deux 
heures  après  midy.  Que  si  auec  .les 
Géographes  pour  vn  degré  d'vn  grand 
cercle  on  comploit25.  lieues,  comme  on 
fait  ordinairement  des  lieues  Françoises 
de  moyenne  grandeur,  alors  nos  Ï000. 
lieues  ne  feroient  que  40.  degrez  de 
droit  chemin  d'icy  à  vous,  et  par  con- 
séquent la  supputation  faite  comme 
dessus  ne  donneroit  pour  la  différence 
de  nos  longitudes  que  61.  degrez  et  34. 
minutes,  c'est  à  dire  4.  heures  et  6.  mi- 
nutes de  temps. 

Au  reste  ce  pais  cy  est  très  bon  :  si 
tost  que  nous  sommes  rentrez  en  nostre 
petite  maison  enuiron  le  13.  de  luillet, 
nous  auons  foûy  et  besché  la  terre, 
semé  du  pourpier,  des  naueaux,  planté 
des  faisoles,  tout  n'a  point  tardé  à  leuer  ; 
nous  auons  bien  tost  après  receuilly  de 
la  salade.  Le  mal  estoy  que  nos  graines 
estoient  gastées,  ie  dy  d'vne  partie, 
sçauoir  est  qu'on  a  enuoyé  à  Monsieur 
du  Plessis  :  car  celles  que  nostre  Frère 
a  apportées,  ont  très-bien  réussi.  Vous 
seriez  estonné  de  voir  quelque  nombre 
d'espics  de  seigle  qui  se  sont  trouuez 
parmy  nos  pois,  elles  sont  plus  longues 
et  mieux  grenées  que  les  plus  belles 
que  i'aye  iamais  veu  en  France. 

Vendredy  dernier  20.  d'Aoust,  iour 
de  Sainct  Bernard,  estant  allé  voir  vn 
malade  à  nostre  bord,  c'est  à  dire  à 
nostre  vaisseau,  pour  allez  de  là  saluer 
Monsieur  de  la  Ralde  et  le  Capitaine 
Morieult  nouuellement  arriuez,  ie  pen- 

say  estre  noyé  auec  deux  François  qui 
estoient  auec  moy  dans  vn  petit  canot 
Saunage,  dont  nous  nous  seruons.  La 
marée  estoit  violente,  celuy  qui  estoit 
derrière  dans  ce  canot  le  voulant  déta- 
cher du  nature,  la  marée  le  fit  tourner, 
et  le  canot  et  nous  aussi  :  nous  voyla 
tous  trois  emportez  par  la  furie  de  l'eau 
au  milieu  de  ceste  grande  riuiere  de 
Sainct  Laurens.  Ceux  du  nauire  crient 
sauue,  sauue,  au  secours  ;  mais  il  n'y 
auoit  point  là  de  chalouppe.  Nous  attra- 
pons le  canot  ;  comme  ie  vy  qu'il  tour- 
noit  si  fort  que  l'eau  me  passoit  de 
beaucoup  par  dessus  la  teste,  et  que 
i'estoulïois,  ie  quittay  ce  canot  pour  me 
mettre  à  nager.  le  ne  sceu  iamais  bien 
ce  mestier,  et  il  y  auoit  plus  de  24. 
ans  que  ie  ne  l'auois  exercé  :  à  peine 
auois-ie  auancé  de  trois  brasses,  que  ma 
sotane  m'enueloppant  la  teste  et  les 
bras,  ie  m'en  allois  à  fond  ;  i'auois  desia 
donné  ma  vie  à  nostre  Seigneur,  sans 
luy  demander  qu'il  me  retiras*  de  ce 
danger,  croyant  qu'il  valloit  mieux  le 
laisser  faire,  i'acceptois  la  mort  de  bon 
cœur  ;  bref  i'estois  desia  à  demy  es- 
toutïé,  quand  vne  chalouppe  qui  estoit 
sur  le  bord  de  la  riuiere,  et  deux  Sau- 
nages accoururent  dans  leur  canot  ;  il 
ne  paroissoit  plus  qu'vn  petit  bout  de 
ma  sotane,  on  me  retira  par  là,  et  si  on 
eust  encor  tardé  vn  Pater  i'estois  mort, 
i'auois  perdu  tout  sentiment,  pour  ce 
que  l'eau  m'estouilbit  ;  ce  n'estoit  point 
d'appréhension,  ie  m'estois  résolu  à 
mourir  dans  les  eaux,  dés  le  premier 
iour  que  ie  mis  le  pied  dans  le  vaisseau, 
et  i'auois  prou  exercé  ceste  résignation 
dans  les  tempestes  que  nous  auons  pas- 
sées sur  mer.  Le  jugement  me  dura  tant 
que  i'eus  des  forces,  il  me  semble  que  ie 
me  voyois  mourir,  ie  croyois  qu'il  y  eust 
plus  de  mal  à  estre  noyé  qu'il  n'y  en  a  ; 
bref  nous  fusmes  tous  trois  saunez,  i'en 
suis  resté  indisposé  de  l'estomach,  i'e- 
spere  que  ce  ne  sera  rien  ;  la  volonté 
de  Dieu  soit  faite,  cela  ne  m'estonne 
point.  Deux  Anglois  s'estant  noyez 
dans  ces  canots  faits  d'escorces,  qui 
sont  extrêmement  volages,  le  Capitaine 
Ker  fit  faire  vn  petit  bateau  de  bois 
pour  passer  de  nostre  maison  au  fort, 


car  il  y  a  vne  riuiere  entre  deux  :  ie 
croiois  que  ce  bateau  nousdemeureroit, 
celuy  qui  s'en  est  saisi  l'auoit  promis  au 
Père  de  Noue,  mais  depuis  il  s'est  ra- 
uisé  ;  s'il  nous  l'eut  donné  cela  ne 
seroit  pas  arriué.  Patience  il  importe 
peu  où  on  meure,  mais  si  bien  com- 
ment. 

Demain  25.  d'Aoust,  ie  dois  baptiser 
vn  petit  enfant  Hiroquois  qu'on  doit 
porter  en  France  pour  ne  retourner 
iamais  plus  en  ce  pais  cy  ;  on  l'a  donné 
à  vn  François,  qui  en  a  fait  présent  à 
Monsieur  de  la  Ualde.  C'est  assez,  nous 
sommes  si  empressez  que  ie  n'ay  gardé 
aucun  ordre  en  ce  narré  ;  V.  R.  m'excu- 
sera s'il  luy  plaist,  ie  la  supplie  de  se- 
courir ces  pauures  peuples  qui  sont  en 
bon  nombre,  les  Canadiens,  Monta- 
gnards, Hurons,  Algonquins,  la  Nation 
de  l'Ours,  la  Nation  du  Petun,  la  Nation 
des  Sorciers,  et  quantité  d'autres.  le 
vy  arriuer  les  Hurons,  ils  estoient  plus 
de  50.  canots,  il  faisoit  fort  beau  voir 
cela  sur  la  riuiere,  ce  sont  de  grands 
hommes  bien  faits  et  très  dignes  de 
compassion,  pour  ne  cognoislre  pas 
l'autheur  de  la  vie  dont  ils  jouissent  et 
pour  n'auoir  iamais  oûy  parler  de  celuy 
qui  a  donné  sa  vie,  et  répandu  son  sang 
pour  eux. 

le  pensois  conclure  ce  petit  narré  le 
24.  d'Aoust,  mais  ce  ne  sera  qu'après 
le  baptesme  du  petit  enfant,  le  viens 
donc  de  le  baptiser,  Monsieur  Emery 
de  Caën  est  son  Parrain,  Madame  Couil- 
lart,  iille  de  Madame  Hébert,  est  sa  Mar- 
raine, il  a  nom  Louys,  aussi  a-il  esté 
baptisé  le  iour  de  sainct  Louys.  Ce 
pauure  petit  qui  n'a  enuiron  que  quatre 
ans  pleuroit  incessamment  deuant  le 
Baptesme,  et  s'enfuioit  de  nous,  ie  ne 
le  pouuois  tenir  :  si  tost  que  i'eus  com- 
mencé les  cérémonies,  il  ne  dit  pas  vn 
mot,  il  me  regardoit  attentiuement  et 
faisoit  tout  ce  que  ie  luy  faisois  faire.  le 
croiois  qu'il  fust  Hiroquois,  mais  i'ay 
appris  qu'il  est  de  la  Nation  du  Feu  ; 
son  père  et  sa  mère,  et  luy  ont  esté  pris 
en  guerre  par  les  Algonquins,  qui  ont 
bruslé  les  parents  et  donné  l'enfant  à 
nos  François. 

Louys  iadis  Amantacha  nous  est  venu 

voir,  et  nous  a  promis  qu'il  viendroil 
l'année  suiuante,  pour  s'en  retourner 
auec  le  Père  Brebeuf  en  son  [taïs  ;  il  a 
de  l'esprit,  et  me  tesmoignoil  qu'il  anoil 
de  bons  sentimens  de  Dion  ;  ceste  .Na- 
tion est  rusée,  ie  ne  sçauois  qu'en  dire. 
Mille  recommandations  aux  saincts  sa- 


crifices de  vostre  R.  et  aux  prières  de 
toute  sa  h'oiiiiiee.     De  V.  Et. 

Ires-humlilc  cl  obéissant  scruilcur  selon  Dieu, 

Pavl  le  kvrsE. 

Du  milieu  d'vn  bo's  de  plus  de 
800  lieues  d'estenduë,  à  Koboc 
ce  28.  d'Aoust  1632. 


Priuilege  du  Roy. 


Novs  BAiiTHELEstY  Iacqvinot,  Prouinoial  de  la  Compagnie  de  Tesus  en  la  Prouince  de  France.  Buiuant 
le  Priuilege  qui  nous  a  esté  octroyé  par  les  Boys  tros-Chrestiens,  Henry  III,  le  10.  May  1583.  Henry  I  Vr  la 
20.  Décembre  1606.  et  Louys  XIII  à  présent  régnant  lo  14.  Feurier  1612.  par  lequel  il  est  défendu  à  tous 
Imprimeurs  ou  Libraires,  de  n'imprimer  ou  faire  imprimer  aucun  liure  de  ceux  qui  sont  composez  par  quel- 
qu'vn  île  nostre  dite  Compagnie,  sans  permission  des  Supérieurs  d'ieelle  :  Permettons  à  Sebsistien  Cramoisy, 
Libraire  lurc  Bourgeois  de  Paris,  de  pouuoir  imprimer  pour  six  ans,  Briene  Rclatwn  du  voyage  de  la  Nou- 
uelle  France,  etc.     En  foy  de  quoy  nous  auons  signé  la  présente  le  15.  Nouembre  1632. 


B.  IACQVINOT. 


RELATION 

DE  GE  OVI  S'EST  PASSE  EN  LA  NOVVELLE  FRANGE 


EN  L'ANNEE  1655. 


ENUOYES 


AU  R.  P.  BARTH.  IACQVINOT  Prouincial  de  la  Compagnie  de  Iesus 
en  la  prouince  de  France. 

Par  le  P.  Pavl  le  Ievne  de  la  mesme  compagnie,  Svperievr  de  la  résidence 

DE  KeBEC.    (*) 


Mon  R.  Père, 

es  lettres  qu'on  enuoie 
en  ces  païs  cy,  sont 
i  comme  des  fruicts  bien 
I  rares  et  bien  nouueaux: 
on  les  reçoit  auec  con- 
tentement, on  les  re- 
garde auec  plaisir  :  on 
les  sauoure  comme  des 
fruicts  du  Paradis  terrestre. 
11  y  auait  vn  an  que  V.  R.  ne 
nous  auait  parlé  ;  ce  peu  de 
mots  qu'il  luy  a  pieu  nous 
coucher  sur  le  papier,  nous 
semblent  des  paroles  de  l'autre 
monde,  ainsi  sont  elles  pour  moy, 
ie  les  prends  comme  des  paroles 
du  ciel.  C'est  assez  dict  pour  te- 
sntOigner  les  sentimens  qira  eu  mon  ame 
à  la  veue  de  ses  lettres.  Et  afin  que  la 
ioye  possedast  entièrement  nostre  cœur, 
il  ne  falloit   point  d'autres  messagers 


pour  les  apporter,  que  ceux  qui  sont 
venus.  On  estoit  icy  en  doubte  si  Mon- 
sieur de  Champlain,  ou  quelque  autre 
de  la  part  de  Messieurs  de  la  Compagnie 
de  la  Nouuelle  France,  ou  bien  si  le  sieur 
Guillaume  de  Caën  deuoit  venir,  comme 
il  en  auoiU'an  passé  donné  parole  publi- 
quement dans  nostre  vaisseau  au  sortir 
de  France.  Chacun  defendoit  son  party, 
et  produisoit  ses  raisons  probables  auec 
respect  et  modestie,  quand  tout  d'vn 
coup  Monsieur  de  Champlain,  auec  les 
ordres  de  Monseigneur  le  Cardinal  est 
venu  terminer  le  différend  en  faueur  de 
la  Compagnie  de  la  Nouuelle  France  :  ce 
iour  nous  a  esté  l'vn  des  bons  iours  de 
l'année,  nous  sommes  entrez  dans  de 
fortes  espérances  qu'en  fin  après  tant  de 
bourrasques  Dieu  vouloit  regarder  nos 
pauures  Sauuages  de  l'œil  de  sa  bonté  et 
de  sa  miséricorde  ;  puis  qu'il  donnoit 
cœur  à  ces  Messieurs  de  poursuiure  leur 
pointe  malgré  les  contrastes  que  les  dé- 
mons, l'enuie,  et  l'auarice  des  hommes 


(*)  D'après  l'édition  do  Sébastien  Cramoisy,  publiée  à  Paris,  en  l'anné*  1634. 

leur  ont  suscitez.  le  ne  sçay  comme  cela 
se  fait,  mais  ie  sçay  bien  que  puis  qu'ils 
s'intéressent  en  la  gloire  de  Dieu,  en  la 
publication  de  l'Euangile,  en  la  conuer- 
sion  des  âmes,  nous  ressentons  ie  ne  sçay 
quel  interest  d'affection  dans  leurs  af- 
faires, en  telle  sorte  que  si  nos  souhaits 
auoyent  lieu,  ils  recueilleroyent  plus  en 
vn  mois,  qu'ils  n'ont  perdu  en  tant  d'an- 
nées que  leurs  desseins  ont  esté  trauer- 
sez.  Aussi  sont  ils  nos  Pères,  puis  qu'ils 
nourrissent  icy  vne  partie  de  nous  autres, 
et  nous  départent  à  tous  leur  atîection 
abondamment.  I'espere  que  dans  quel- 
ques années  ils  verront  des  fruicts  du 
Ciel,  et  de  la  terre  sortir  du  grain  qu'ils 
ont  semé  auec  tant  de  peine.  C'est  la 
coniecture  qu'on  pourra  tirer  des  petites 
remarques  que  ie  vay  briéuement  tracer. 

Et  afin  d'euiter  la  confusion,  ie  suiuray 
l'ordre  du  temps  :  Mais  au  préalable  il 
faut  que  ie  die  que  nous  auons  pris  vn 
singulier  plaisir  dans  les  deportemens  de 
nos  François  hyuernans.  Il  n'en  faut 
point  mentir,  i'eus  quelque  appréhen- 
sion dans  la  trauerse  que  le  libertinage 
nepassastla  mer  auec  nous:  mais  le  bon 
exemple  des  chefs  qui  commandoyent 
icy,  l'éloignement  des  débauches,  le  pe- 
tit trauail  que  nous  auons  pris  dans  les 
prédications,  et  administration  des  sa- 
crements, les  ont  retenus  tellement  dans 
le  debuoir,  qu'encor  bien  que  nous  eus- 
sions des  personnes  de  deux  partis  bien 
différents,  neantmoins  il  sembloit  que 
l'amour  et  le  respect  commandoit  pour 
l'ordinaire  et  aux  vns  et  aux  autres.  Plu- 
sieurs se  sont  confessez  généralement 
de  toute  leur  vie.  Ceux  qui  n'auoyent 
quasi  iamais  parlé  du  ieusne  que  par  ri- 
sée, l'ont  estroittement  gardé,  se  ren- 
dans  obéïssans  à  leur  mère  l'Eglise 
Chrestienne  et  Catholique. 

Mais  venons  au  départ  des  vaisseaux 
de  l'an  passé,  pour  suiure  les  mois  qui  se 
sont  escoulez  depuis  ce  temps  là  que  nous 
auisames  le  Père  de  Noue  et  moy,  qu'il 
falloit  chercher  les  moyens  de  s'addon- 
ner  à  l'estude  de  la  langue,  sans  la  co- 
gnoissance  de  laquelle  on  ne  peut  secou- 
rir les  Sauuages.  le  quittay  donc  tout 
autre  soing,  et  commençay  à  feuilleter 
vn  petit  Dictionnaire  escrit  à  la  main, 


qu'on  m'auoit  donné  en  France  ;  mais 
tout  rempli  de  fautes. 

Le  12.  d'Octobre  voyant  que  i'auançois 
fort  peu,  apprenant  auec  beaucoup  de 
peme  des  mots  décousus,  ie  m'en  allay 
visiter  les  cabanes  des  Sauuages  à  des- 
seing d'y  aller  souuent,  et  me  faire  l'o- 
reille à  leur  langue.  Ils  estoient  cabanez 
à  plus  d'vne  grande  lieuë  loing  de  nostre 
maison,  et  de  peur  de  m'égarer  dans  les 
bois  ie  pris  vn  long  destour  sur  le  bord 
du  grand  fleuue  de  Sainct  Laurens.  0 
que  de  peine  à  trencher  les  roches  de  la 
pointe  aux  diamans  !  C'est  vn  lieu  ainsi 
appelle  de  nos  François,  pource  qu'on  y 
trouue  quantité  de  petits  diamants  assez 
beaux.  Ces  chemins  sont  affreux  :  i'al- 
lois  des  pieds  et  des  mains,  auec  belle 
peur  de  me  laisser  tomber.  le  passay 
par  des  endroits  si  estroits,  que  la  marée 
montant,  et  m'empeschantde  poursuiure 
mon  chemin,  ie  ne  pouuois  retourner  en 
arrière,  tant  le  passage  me  sembloit  dan- 
gereux, le  grimpay  au  dessus  des  ro- 
chers, et  m'agraffant  à  vne  branche  qui 
arrestoit  vn  arbre  abbattu,  cet  arbre  s'en 
vint  rouler  vers  moy  auec  vne  telle  im- 
pétuosité, que  si  ie  n'eusse  esquiué  son 
coup,  il  m'eût  tout  brisé,  et  ietté  dans  la 
riuiere. 

Arriué  que  ie  fus  aux  cabanes  des  Sau- 
uages, ie  vey  leur  secherie  d'anguilles. 
Ce  sont  les  femmes  qui  exercent  ce  me- 
stier.  Elles  vuident  ce  poisson,  le  lauent 
fort  bien,  l'ouurant  non  par  le  ventre, 
mais  par  le  dos,  puis  le  pendent  à  la  fu- 
mée, l'ayant  faict  au  préalable  esgoutter 
sur  des  perches  hors  de  leurs  cabanes. 
Elles  le  tailladent  en  plusieurs  endroits 
afin  que  la  fumée  le  dessèche  plus  aisé- 
ment. La  quantité  d'anguilles  qu'ils 
prennent  en  ce  temps  là  est  incroyable  : 
ie  ne  voyois  autre  chose  dedans  et  de- 
hors leurs  cabanes.  Les  François  et  eux 
en  mangent  incessamment  pendant  ce. 
temps  là,  et  en  gardent  quantité  pour 
les  iours  qu'on  ne  mange  point  de  chair, 
i'entens  les  François,  car  les  Sauuages 
n'ont  point  d'autres  mets  pour  l'ordi- 
naire que  celuy-là,  iusques  à  ce  que  les 
neges  soient  grandes  pour  la  chasse  de 
l'Orignac.  Comme  i'allois  de  cabane  en 
cabane,  vn  petit  garçon  aagé  d'enuiron 

douze  ans  s'en  vint  droict  à  moy.  le  l'a- 
uois  caresse"  l'ayant  trouué  quelques 
jours  au  parauant  en  quelque  endroit, 
me  semblant  fort  posé  et  modeste. 
M'uyant  recogneu,  il  me  dict  Ania  ach- 
tam  achtam  :  Mon  frère,  viens,  viens. 
Il  ine  mené  en  la  cabane  de  ses  païens  : 
i'y  trouuay  vue  vieille  femme  qui  estoit 
sa  grand'mere  ;  il  luy  dit  deux  ou  trois 
mots  que  ie  n'entendis  pas,  et  cette 
bonne  vieille  me  présenta  quatre  an- 
guilles boucanées.  le  n'osay  les  refuser, 
de  peur  de  la  fâcher.  le  m'assis  à  platte 
terre  auprès  de  son  petit  fils  :  ie  tiray  vn 
morceau  de  pain  que  i'auois  porté  auec 
moy  pour  mon  disner,  i'en  donnay  à  ce 
petit  garçon,  à  sa  grand'mere,  et  à  sa 
mère  qui  suruint.  Ils  me  firent  rostir 
vne  anguille  auec  vue  petite  broche  de 
bois  qu'ils  picquent  en  terre  auprès  du 
feu  ;  puis  ils  me  la  présentèrent  sur  vn 
petit  morceau  d'escorce  :  ie  la  mangeay 
auec  cet  enfant,  auquel  ie  demanday  de 
l'eau  :  il  m'en  alla  quérir  dans  vne  e- 
scuelle  ou  plat  fait  d'escorce.  Si  tost  que 
i'eus  beu,  tous  ceux  qui  estoient  dans  la 
cabane  beurent  après  moy.  Pour  ser- 
uiette  ce  petit  garçon  ayant  manié  cette 
anguille  cuite  qui  estoit  fort  grasse,  il  se 
seruoitde  ses  cheueux;  les  autres  frotent 
leurs  mains  à  leurs  chiens  :  cette  bonne 
vieille  voiant  que  ie  cherchois  où  essuier 
les  miennes,  me  donna  de  la  poudre  de 
bois  sec  et  pourry ,  c'est  dequoy  les  mères 
nettoient  leurs  petits  enfans,  ils  n'ont 
point  d'autre  linge.  Apres  que  i'eus  di- 
sné,  cette  bonne  femme  me  fit  vne  ha- 
rangue, me  donna  encore  de  l'anguille: 
elle  me  sembloit  recommander  son  fils, 
mais  ie  ne  l'entendois  pas.  le  tiray  mon 
papier,  et  luy  dis  le  mieux  que  ie  pu  que 
son  fils  me  vînt  voir,  et  qu'il  m'apportât 
les  anguilles  qu'elles  m'auoyent  données, 
ne  les  pouuant  apporter  auec  moy  pour  la 
difficulté  du  chemin,  lui  promettant  quel- 
que chose  pour  sa  peine.  le  ne  sçay  s'ils 
entendirent  mon  baragoin,  mais  ie  ne 
l'ay  point  veu  depuis.  Estant  de  retour 
au  logis,  et  racontant  au  Père  de  Noue 
la  difficulté  du  chemin,  il  me  dit  pour 
me  consoler,  qu'allant  aux  Hurons  on 
rencontroit  quarante  endroits  plus  diffi- 
ciles que  celuy  dont  ie  luy  parlois.  Dieu 


soitbeny  de  tout.  Si  nos  Pères  qui  iront 
en  ces  pais  là,  ont  de  la  peine,  Dieu  les 
sçaura  fort  bien  recompenser.  Voyant 
donc  que  ie  perdois  beaucoup  de  temps 
en  ces  allées  et  venues  aux  cabanes,  ie 
cherchay  vn  autre  moyen  de  tirer  quel- 
que chose  de  la  langue,  dont  ie  parleray 
tantost. 

Le  13.  du  mesme  mois  d'Octobre  le 
Saunage  nommé  ManitougaChe,  surnom- 
mé des  François  La  Nasse,  nous  vint  voir 
auec  quantité  d'autres,  qui  nous  firent 
dépositaires  et  gardiens  de  leurs  sacs  et 
richesses.  le  demanday  à  l'vn  d'eux  son 
nom,  il  baissa  la  teste  sans  rien  dire  :  vn 
François  le  demanda  à  un  autre,  luy  di- 
sant Khiga  ichenicasson?  comment  t'ap- 
pelles tu  ?  Il  respondit,  namanikisteri- 
ten,  ie  n'en  scay  rien,  l'ay  depuis  appris 
qu'ils  ne  veulent  point  dire  leur  nom 
deuant  les  autres,  ie  ne  scay  pourquoy. 
Si  neantmoins  vous  demandez  à  quel- 
qu'vn  comme  vn  autre  s'appelle,  il  vous 
le  dira  librement,  mais  il  ne  dira  pas  son 
nom.  Il  est  vray  que  ie  l'ay  faict  dire  à 
quelques  enfans  lesquels  me  demandans 
le  mien,  et  voyansque  ie  le  disois  libre- 
ment, ils  me  disoyent  aussi  le  leur. 

Le  24e  estant  allé  dire  la  Messe  à  l'ha- 
bitation de  nos  François,  vn  Capitaine 
des  Sauuages  vint  voir  le  sieur  Emery 
de  Caen,  et  lui  dict  que  les  Algonquains 
estans  allez  à  la  guerre  contre  les  Hiro- 
quois  vn  de  leurs  hommes  auoit  esté  tué, 
et  l'autre  pris  prisonnier.  Ce  qui  auoit 
tellement  espouuanté  les  Montagnaits, 
qu'ils  s'en  reuenoyent  tous  de  la  chasse 
du  castor,  et  de  l'ours,  pour  se  cabaner 
près  du  fort,  crainte  d'estre  surpris  de 
leurs  ennemis.  Ils  se  vouloyent  Rassem- 
bler pour  estre  plus  forts  :  mais  ils  crai- 
gnoient  la  faim  en  quittant  leur  chasse. 
Ils  demandèrent  donc  si  on  ne  les  secou- 
reroit  pas  de  viures  au  cas  qu'ils  demeu- 
rassent ensemble.  Laresponse  fut  qu'on 
ne  vouloit  rien  donner  à  crédit  cette  an- 
née là  ;  ce  à  quoy  ils  s'attendoyent.  On 
me  raconta  vne  générosité  de  ce  capi- 
taine, estant  enuoié  pour  espion  vers  les 
Hiroquois,  il  rencontra  l'espion  des  en- 
nemis  :  se  voians  teste  à  teste,  l'Hiro- 
quois  se  croiant  plus  fort  que  le  monta- 
gnaits, lui  dit,  Ne  faisons  point  tuer  nos 

gens  ;  mais  luitons  ensemble,  et  voions 
(fui  pourra  emporter  son  compagnon.  La 
proposition  acceptée,  ce  capitaine  qui 
pour  lors  estoit  espion  des  Montagnaits, 
fatigua  si  fort  son  homme,  que  l'ayant 
terrassé,  il  le  lia,  le  chargea  sur  son  dos 
comme  vu  fagot,  et  l'emporta  vers  ses 
gens.    Voilà  ce  qu'on  me  dict  de  luy. 

Le  mesme  iour  le  Sauuage  Manitou- 
gache,  autrement  La  Nasse  (c'est  celuy 
dont  i'escriuis  à  V.  R.  l'an  passé,  qu'il 
se  vouloit  venir  cabaner  auprès  de  nous, 
comme  il  a  faict  depuis)  retournant  de  la 
chasse  aux  ours,  s'en  vint  souper  et  cou- 
cher chez  nous.  Ayant  bien  mangé,  il 
commence  en  riant  à  frapper  doucement 
son  ventre  tout  nud,  disant,  taponé  ni- 
kispoun,  en  vérité  ie  suis  saoul.  Voilà 
comme  ils  remercient  leurs  hostes  de  la 
bonne  chère  qu'on  leur  a  faict  :  quand 
ils  disent  nikispoun,  ie  suis  saoul,  c'est 
à  dire  qu'on  les  a  bien  traittez.  Il  portoit 
auec  soy  vn  fort  grand  bouclier  fort  long 
et  fort  large  :  il  me  couuroit  tout  le  corps 
aisément,  et  m'alloit  depuis  les  pies  ius- 
ques  à  la  poictrine  :  ils  le  releuent  et  s'en 
couurent  entièrement.  Il  estoit  fait  d'une 
seule  pièce  de  bois  de  cèdre  fort  léger  : 
ie  ne  sçay  comme  ils  peuuent  doler  vne 
si  grande  et  si  large  planche  auec  leurs 
couteaux  :  il  estoit  vn  petit  plié  ou  courbé 
pour  mieux  couurir  le  corps,  et  afin  que 
les  coups  de  flèches  ou  de  masses  venans 
à  le  fendre,  n'emportassent  la  pièce,  il 
l'auoit  cousu  hault  et  bas  auec  de  la  corde 
faite  de  peau  :  ils  ne  portent  point  ces 
boucliers  au  bras,  ils  passent  la  corde 
qui  les  soustient  sur  l'espaule  droicte, 
abriant  le  costé  gauche  :  et  quand  ils  ont 
tiré  leur  coup,  ils  ne  font  que  retirer  le 
caste  droict  pour  se  mettre  à  couuert. 

le  diray  icy  que  les  Sauuageais  aiment 
fort  la  sagamité;  le  mot  de  Sagamitcou 
en  leur  langue  signifie  proprement  de 
l'eau,  ou  du  broûet  chaud  :  maintenant 
ils  estendent  sa  signification  à  toute  sorte 
de  potage,  de  bouillie,  et  choses  sem- 
blables. La  sagamité  qu'ils  aiment  beau- 
coup, est  faite  de, farine  de  bled  d'Inde  : 
au  défaut  de  cette  farine  nous  leur  en 
auons  quelquefois  donné  de  la  nostre  de 
France,  laquelle  estant  bouillie  auec  de 
l'eau,  ne  fait  que  de  la  colle.  Ils  ne  lais- 


sent pas  de  la  manger  auec  appétit,  no- 
tamment si  on  y  met  vn  peu  de  pimi, 
c'est  à  dire  d'huile,  c'est  leur  sucre,  ils 
en  mettent  dans  les  fraises  et  framboises 
quand  ils  en  mangent,  à  ce  qu'on  m'a 
dict:  et  leurs  plus  grands  festins  sont  de 
graisse,  ou  d'huile.  Ils  mordent  par  fois 
dans  vn  morceau  de  graisse  blanche  figée 
comme  nous  mordrions  dans  vne  pom- 
me :  voila  leur  bonne  chère.  On  m'a 
dict  encor  qu'auant  qu'on  leur  apportât 
des  chaudières  de  France,  ils  faisoyent 
cuire  leur  chair  dans  des  plats  d'escorce, 
qu'ils  appellent  ouragana.  le  m'eston- 
nois  comme  ils  pouuoyent  faire  cela,  car 
il  n'y  a  rien  si  aisé  à  brusler  que  cette 
escorce.  On  me  respondit  qu'ils  met- 
toyent  leur  chair  et  de  l'eau  dans  ces 
plats,  puis  qu'ils  mettoyent  cinq  ou  six 
pierres  dans  le  feu  ;  et  quand  l'vne  estoit 
toute  bruslante,  ils  la  iettoyent  dans 
ce  beau  potage,  et  en  la  retirant  pour  Ja 
remettre  au  feu,  ils  en  mettoyent  vne 
autre  toute  rouge  en  sa  place,  et  ainsi 
continuoyent  ils  iusques  à  ce  que  leur 
viande  lût  cuite.  Pierre  le  Sauuage,  dont 
ie  parleray  cy  après,  m'a  asseuré  que 
quelques-vns  ayant  perdu  ou  rompu  leur 
chaudière,  se  seruoyent  encor  de  cette 
ancienne  coustume,  et  que  la  chair  n'e- 
stoit  point  si  long  temps  à  cuire  qu'on 
s'imagineroit  bien. 

Le  27.  d'Octobre  veille  de  sainct  Simon 
et  sainct  Iude  nous  vismes  vne  éclipse  de 
lune,  qui  me  confirma  dans  la  remarque 
que  ie  fis  l'an  passé  que  vous  auiez  en 
France  le  iour  six  heures  et  vn  peu  da- 
uantage,  plustost  que  nous  :  Car  l'Alma- 
nach  disoit  que  cette  éclipse  deuoit  arri- 
uer  en  France  sur  la  minuict,  et  nous  la 
vîmes  sur  les  six  heures  du  soir  ;  dont  ie 
conclus  que  la  différence  du  commence- 
ment de  nos  iours  et  de  nos  nuicts  est  de 
six  heures  :  si  bien  que  maintenant  vous 
estes  dans  la  profondeur  de  la  nuict  au 
temps  que  i'escris  cecy  sur  les  six  heures 
du  soir. 

Le  28e  quelques  chasseurs  François 
retournans  des  isles  qui  sont  dans  le 
grand  fleuue  S.  Laurens  nous  dirent 
qu'il  y  auoit  du  gibier  à  foison,  des  ou- 
tardes, des  oyes,  des  canards,  des  sar- 
celles, et  autres  oiseaux.    Ils  nous  as- 

attirèrent  encore  qu'il  y  auoit  des  pom- 
mes dans  ces  isles,  fort  douces,  mais  fort 
petites,  et  qu'ils  auoyent  mangé  des  pru- 
nes qui  ne  cederoiént  point  à  nos  abri- 
cots de  France  si  ces  arbres  estoyent 
cultiuez.  Les  Sauuages  gastent  tout,  car 
rencontrans  un  arbre  fruictier,  ils  l'ab- 
battent  pour  auoir  le  fruict. 

Le  31.  vn  Saunage  surnommé  Bre- 
hault  pource  qu'il  parloit  fort  haut,  re- 
uenant  de  la  chasse  demanda  le  couuert 
chez  nous  pourvnenuict,  et  à  souper  par 
conséquent.  On  luy  donna  des  pois,  et 
à  ses  deux  enfans  qui  l'accompagnoyent: 
il  mangeoit  auec  si  grand  appétit,  que 
pour  exploitter  dauantage  il  quitta  vne 
cueiller  d'estain  qu'on  luy  auoit  présen- 
tée, et  prit  la  grande  cueiller  du  pot,  s'en 
seruantpour  manger:  Et  pource  que  le 
plat  n'estoit  pas  assez  profond  il  puisoit 
dans  la  marmite,  de  laquelle  il  se  ser- 
uoit  pour  écuelle,  sans  garder  autre  ci- 
uilité  que  celle  que  son  grand  appétit  luy 
lournissoit.  le  le  laissay  faire  quelque 
temps  :  Apres  qu'il  eut  bien  mangé,  il 
s'en  va  prendre  de  l'eau  auec  la  mesme 
cueiller  du  pot,  beuuant  cela  auec  plai- 
sir, et  reiettant  son  reste  dans  le  seau. 
Voila  toute  l'honnesteté  qu'ils  sçauent. 
.  l'en  ay  veu  quantité  d'autres  cherchans 
quelque  chose  pour  puiser  de  l'eau, 
prendre  vn  petit  poeslon,  dont  le  dessous 
est  comme  celuy  d'vne  marmite,  et  boire 
brauement  auec  cela,  et  auec  autant  de 
contentement  qu'on  boiroit  en  France 
d'vn  vin  fort  excellent  dans  un  verre  de 
crystal  :  les  vaisseaux  les  plus  gras  leur 
sont  les  plus  agréables,  pource  qu'il  n'y 
a  rien  qu'ils  aiment  tant  que  la  graisse. 
Ils  boiuent  chaud  ordinairement,  et 
mangent  à  terre  :  ceux  qui  maintenant 
nous  cognoissent  ne  font  plus  ces  grosses 
inciuilitez  deuant  nous. 

Le  premier  iour  de  Nouembre  feste 
de  tous  les  Saints  aiant  appris  qu'vn 
pauure  misérable  Sauuage  mangé  d'vn 
chancre  ou  des  écrouelles,  estoit  dans 
vne  meschante  cabane  delà  le  grand 
fleuue  de  S.  Laurens,  abandonné  de  tout 
le  monde,  horsmis  de  sa  femme  qui  l'as- 
sistoit  le  mieux  qu'elle  pouuoit,  nous 
fisme  ce  que  nous  peûmes  pour  le  faire 
apporter  prés  de  nostre  maison,  afin  de 


le  pouuoir  secourir  selon  le  corps  et  se- 
lon l'ame  :  le  Père  de  Noue  et  nostre 
Frère  le  furent  voir,  ils  en  eurent  grande 
compassion.  le  priay  nostre  truchement 
françois  d'induire  les  Sauuages  à  nous 
l'apporter  :  car' nous  ne  pouuions  l'aller 
quérir  ;  il  en  parla  à  l'vn  d'eux  en  ma 
présence,  qui  demanda  ce  qu'on  luy  don- 
neroit,  on  luy  dit  qu'on  luy  donneroit  à 
manger.  le  luy  fis  dire  qu'il  estoit  gran- 
dement ingrat,  que  cet  homme  estoit  de 
sa  nation,  et  que  nous  qui  n'en  estions 
pas,  le  voulions  secourir,  et  cependant 
qu'il  luy  refusoit  ce  peu  d'assistance.  A 
cela  point  d'autre  response,  sinon  qu'il 
s'en  alloit  bien-tost  à  la  chasse,  et  qu'il 
n'auoit  pas  le  loisir  de  mener  là  son  ca- 
not. 

l'ai  remarqué  que  les  Sauuages  font 
tres-peu  d'estat  d'vn  homme  de  la  santé 
duquel  ils  désespèrent  ;  voire  mesme  ils 
les  tuent  par  fois,  où  les  laissent  dans  les 
bois  pour  -s'en  deffaire,  ou  pour  ne  les 
voir  languir. 

Le  5.  du  mesme  mois  de  Nouembre, 
vn  grand  ieune  Sauuage  s'en  vint  chez 
nous  retournant  de  la  chasse  aux  castors, 
criant  qu'il  mouroit  de  faim:  il  apportait 
quantité  de  racines,  entr'autres  force  oi- 
gnons de  martagons  rouges,  dont  il  y  a 
icy  très-grand  nombre:  nous  luy  don- 
nasmes  quelque  chose,  et  goustasmes  de 
ces  oignons,  ils  sont  très-bons  à  manger; 
il  n'y  fit  point  d'autre  saulce  que  de  les 
faire  bouillir  dans  l'eau  sans  sel,  car  les 
Sauuages  n'en  mangent  point,  quoy  que 
maintenant  ils  s'y  accoustument  fort 
bien. 

Le  huictiesme,  Manitougache  surnom- 
mé la  Nasse,  et  toute  sa  famille  compo- 
sée de  deux  ou  trois  ménages,  se  vindrent 
cabaner  auprès  de  nostre  maison,  ils 
nous  dirent  que  deux  ou  trois  cabanes  de 
Sauuages  auoient  esté  deuorées  par  de 
grands  animaux  incognus,  qu'ils  croioient 
que  c'étoient  des  Diables,  et  que  les  Mon- 
tagnaits  ayant  peur,  ne  vouloient  point 
aller  à  la  chasse  du  costé  du  Cap  de  Tour- 
mente, et  de  Tadoussac  :  ces  monstres 
ayans  paru  de  ce  costé  là,  on  soupçonna 
par  après  que  les  Sauuages  auoient  fait 
courir  ce  bruit  pour  tirer  de  l'autre  costé 
de  la  riuiere. 

Le  9.  ie  m'en  allay  voir  ces  nouueaux 
hostes  ;  comme  i'estois  dans  leur  cabane, 
i'entendois  chanter  deux  hommes  sans 
sçauoir  où  ils  estoient;  ie  regarde  dans 
toute  la  cabane,  ie  ne  les  voy  point,  et 
•cependant  ils  estoient  tout  au  milieu, 
renfermés  comme  dans  vn  four,  où  ils  se 
mettent  pour  se  faire  suer.  Ils  dressent 
vn  petit  tabernable  fort  bas,  entouré 
d'écorees,  ettoutcouuertde  leurs  robbes 
de  peaux  :  ils  font  chauffer  cinq  ou  six 
cailloux  qu'ils  mettent  dans  ce  four  où  ils 
entrent  tous  nuds,  ils  chantent  là  dedans 
incessamment,  frappans  doucement  les 
costez  de  ces  estuues.  le  les  veis  sortir 
tous  mouillez  de  leur  sueur  ;  voila  la 
meilleure  de  leurs  médecines. 

Le  12.  de  Nouembre,  l'hyuer  fit  ses 
approches,  commençant  à  nous  assiéger 
de  ses  glaces.  Ayant  esté  fort  long  temps 
ce  iour  là  dans  vne  grande  cabane  de 
Sauuages,  où  il  y  auoit  plusieurs  hom- 
mes, femmes,  enfans  de  toutes  façons, 
ie  remarquay  leur  admirable  patience. 
S'il  y  auoit  tant  de  familles  ensemble  en 
nostre  France,  ce  ne  seroient  que  dis- 
putes, que  querelles,  etqu'iniures.  Les 
mères  ne  s'impatientent  point  après  leurs 
enfans,  ils  ne  sçauent  que  c'est  que  de 
iurer,  tout  leur  serment  consiste  en  ce 
mot  taponé,  en  vérité,  point  de  ialousie 
les  vns  enuers  les  autres,  ils  s'entr'aident 
et  secourent  grandement,  pource  qu'ils 
espèrent  le  réciproque,  cet  espoir  man- 
quant, ils  ne  tiennent  compte  de  qui  que 
ce  soit. 

Tout  ainsi  qu'vn  homme  en  Europe 
se  compose  et  s'habille  honnestement 
quand  il  veut  aller  en  quelque  honneste 
maison,  de  mesme  les  Sauuages  se  font 
peindre  la  face  quand  ils  font  quelques 
visites.  Le  fils  de  Manitougache  voulant 
aller  à  l'habitation,  ie  vy  sa  mère  qui  le 
graissoit,  et  le  peignoit  de  rouge,  elle  en 
fit  autant  à  son  mary  :  ils  trouuent  cela 
si  agréable, que  les  petits  enfans  ne  pen- 
sent pas  estre  beaux,  s'ils  ne  sont  bar- 
bouillez :  i'en  voiois  vn  qui  frottoit  ses 
doigts  sur  vne  hache  roùillée,  puis  se 
faisoit  des  rayes  au  visage  auec  cette 
roùillure;  ie  lis  vne  petite  croix  auec  vn 
peu  d'encre  sur  le  front  d'vn  petit  gar- 
çon, il  se  tenoit  bien  braue,  et  les  autres 


trouuoient  cela  fort  beau.  0  que  le  iuge- 
ment  des  hommes  est  foible  1  les  vns 
logent  la  beauté  où  les  autres  ne  voient 
que  la  laideur.  Les  dents  les  plus  belles 
en  France  sont  les  plus  blanches,  aux 
Isles  des  Maldiues  la  blancheur  des  dents 
est  vne  difformité,  ils  se  les  rougissent 
pour  estre  belles  :  et  dans  la  Cochin- 
chine,  si  i'ay  bonne  mémoire,  ils  les 
teignent  en  noir.  Yoyez  qui  a  raison. 

Le  13.  Manitougache  nostre  hoste  et 
voisin  nous  vint  dire  qu'on  auoit  veu 
quantité  d'Hiroquois  qui  auoient  paru 
iusques  auprès  de  Kebec.  Tous  les  Mon- 
tagnaits  trembloient  de  peur.  Celuy-cy 
nous  demanda  si  sa  femme  et  ses  enfans 
ne  pourroient  pas  bien  venir  coucher 
chez  nous,  nous  luy  respondismes  que 
luy  et  ses  fils  seroient  les  très-bien  ve- 
nus, mais  que  les  filles  et  femmes  ne 
couchoient  point  dans  nos  maisons,  voire 
mesme  qu'elles  n'y  entroient  point  en 
France,  et  qu'aussi-tost  que  nous  serions 
fermez,  que  la  porte  ne  leur  seroit  plus 
ouuerte  :  il  enuoya  donc  tout  son  train, 
tous  les  ieunes  gens  aux  cabanes  voisines 
de  Kebec,  où  l'on  disoit  que  l'on  enuoye- 
roit  quelques  harquebusiers  pour  les 
garder  :  Pour  luy  estant  inuité  du  Capi- 
taine des  Sauuages  de  prendre  sa  cabane 
iusques  à  ce  que  l'effroy  fut  passé,  il  fit 
response  que  s'il  deuoit  mourir,  qu'il 
vouloit  mourir  auprès  de  nous,  et  ainsi 
ayant  mis  ses  gens  en  asseurance,  il  nous 
reuint  trouuer. 

Ce  mesme  iour  Pierre  Pastedechouan 
nous  vint  voir  pour  demeurer  auec  nous, 
le  ne  puis  obmettre  icy  vn  trait  fort  parti- 
culier de  l'admirable  bonté  et  prouidence 
de  Dieu  en  nostre  endroit.  Ce  ieune 
homme  a  esté  conduit  en  France  en  son 
bas  âge  par  les  PiK.  Pères  Recolets,  il  a 
esté  baptisé  à  Angers,  Monsieur  le  Prince 
de  Guimenée  estoit  son  parrain,  il  parle 
fort  bien  François,  et  fort  bon  Sauuage; 
ayant  esté  ramené  en  son  pays  on  le  re- 
mit entre  les  mains  de  ses  frères  pour 
reprendre  les  idées  de  sa  langue  qu'il 
auoit  presque  oubliées  :  ce  panure  misé- 
rable est  deuenu  barbare  comme  les 
autres,  et  a  tousiours  continué  dans  ses 
barbaries  pendant  que  les  Anglois  ont 
icy  seiourné.    Sçachant  le  retour  des 

François,  il  vint  voir  le  sieur  Emery  de 
Caën  à  Tadoussac,  qui  l'inuilade  monter 
à  kebec,  ce  qu'il  fit.  Il  le  vouloit  pren- 
dre pour  son  truchement,  le  faisant 
mangera  sa  table,  luy  témoignant  vn 
fort  bon  visage.  Moy  cependant  comme 
ie  desirois  grandement  d'entrer  dans  la 
cognoissance  de  la  langue,  et  voyant  que 
ie  n'auançois  rien  faute  de  maistre,  ie 
delibcray  de  m'addresser  à  Dieu,  espé- 
rant que  nous  aurions  ce  jeune  homme 
pour  quelque  temps  :  nous  nous  mismcs 
tous  à  solliciter  cette  affaire  auprès  de 
nostre  Seigneur;  ie  sentois  vn  si  grand 
désir,  ioinct  auec  vne  si  grande  con- 
fiance, qu'il  me  sembloit  que  nous  l'a- 
uions  desia  contre  toutes  les  apparences 
humaines  :  car  comme  on  se  vouloit  ser- 
uir  de  luy  au  fort,  on  le  traittoitfauora- 
blement,  veu  d'ailleurs  que  ne  respirant 
que  la  liberté,  il  abhorroit  plustost  nostre 
maison,  qu'il  ne  l'aimoit.  Dieu  est  plus 
fort  que  tous  les  hommes,  il  n'appartient 
qu'à  luy  de  tirer  le  bien  du  mal.  Ce  pau- 
ure  ieune  homme  estant  trop  à  son  aise 
ne  s'y  peut  tenir;  il  mescontente  le  sieur 
deCaën  vne  et  deux  fois,  il  est  disgracié, 
et  remis  en  faneur,  cependant  ie  sollicite 
le  sieur  de  Caën  de  nous  l'enuoyer  au 
cas  qu'il  ne  se  pût  accommoder  au  fort, 
qu'il  nous  obligeroit,  et  feroit  du  bien 
à  ce  pauure  abandonné,  )uy  qui  nous 
faisoit  l'honneur  que  de  nous  aimer,  s'y 
accorde  aisément.  Or  ce  pauure  garçon 
se  voiant  decheu  de  l'amitié  du  sieur  de 
Caën,  se  iette  du  costé  du  sieur  du  Ples- 
sis,  c'estoit  tomber  pour  luy  de  heure  en 
chaud  mal  :  car  le  sieur  du  Plessis  co- 
gnoissant  ses  friponneries,  et  désirant 
qu'il  demeurast  auec  nous,  le  rebuta,  luy 
promettant  son  amitié  au  cas  qu'il  vou  - 
îust  passer  quelques  mois  en  nostre  mai- 
son pour  se  remettre  dans  les  deuoirs 
d'vn  bon  Cbrestien,  Monsieur  de  Caën 
luy  tesmoignoitle  mesme:  Je  voila  donc 
exclus  du  fort.  Il  ne  falloitplus  qu'estre 
abandonné  en  quelque  façon  des  Sau- 
uages.  Il  auoit  espousé  la  fille  de  Mani- 
tougache,  elle  ayant  receu  quelque  mes- 
oonteotementde  luy,  le  quitta  là:  ce  sont 
les  mariages  des  Saunages,  qui  ne  se 
lient  que  par  vn  lacs  courant,  il  faut  peu 
de  chose  pour  les  séparer,  si  ce  n'est 


qu'ils  ayent  des  enfans,  car  alors  ils  ne 
se  quittent  pas  si  aisément. 

Estant  donc  ainsi  rebuté,  il  se  vint 
ietter  entre  nos  bras  qui  n'estoyent  que 
trop  ouuerts  pou1/  luy;  nous  luy  procu- 
rasmes  vn  habit  de  François,  que  le  valet 
de  chambre  du  sieur  du  Plessis  luy 
donna,  bref  nous  luy  fismes  tout  l'ac- 
cueil qui  nous  fut  possible,  rendans  mille 
grâces  au  bon  D'eu  de  ce  qu'il  luy  auoit 
pieu  exaucer  nos  prières. 

Ayant  donc  ceste  commodité,  ie  me 
mets  à  trauailler  sans  cesse,  ie  fay  des 
coniugaisons,  déclinaisons,  quelque  pe- 
tite syntaxe,  vn  dictionnaire,  auec  vne 
peine  incroyable,  car  il  me  falloit  quel- 
quefois demander  vingt  questions  pour 
auoir  la  cognoissance  d'vn  mot,  tant 
mon  maistre  peu  duit  à  enseigner  va- 
rioit.  0  que  ie  suis  obligé  à  ceux  qui 
m'enuoierent  l'an  passé  du  Petum.  Les 
Saunages  l'aiment  dérèglement.  A  toutes 
les  diilîcultez  que  ie  rencontrois  i'en 
donnois  vn  bout  à  mon  maistre  pour  le 
rendre  plus  attentif.  le  ne  sçaurois  assez 
rendre  grâces  à  Nostre  Seigneur  de  cet 
heureux  rencontre.  En  tant  d'années 
qu'on  a  esté  en  ces  païs  on  n'a  iamais 
r»en  pu  tirer  de  l'interprète  ou  truche- 
ment nommé  Marsolet,  qui  pour  excuse 
disoit  qu'il  auoit  iuré  qu'il  ne  donneroit 
rien  du  langage  des  Sauuages  à  qui  que 
ce  fût.  Le  Père  Charles  Lallemant  le  ga- 
gna, ie  oense  auoir  ce  qu'il  luy  bailla, 
mais  cela  ne  m'eut  de  rien  serui,  l'œco- 
nomie  de  la  langue  toute  différente  de 
ceUes  d'Europe  n'est  point  déclarée  là 
dedans.  Que  Dieu  soit  beny  pour  vn  ia- 
mais, sa  prouidence  est  adorable,  et  sa 
bonté  n'a  point  de  limites. 

Il  m'a  fallu  auant  que  de  sçauoir  vne 
langue  faire  des  liures  pour  l'apprendre, 
et  quoy  que  ie  ne  les  tienne  pas  si  cor- 
rects, si  est-ce  que  maintenant  de  l'heure 
que  ie  parle,  quand  ie  compose  quelque 
chose,  ie  me  fay  bien  entendre  aux  Sau- 
uages ;  le  tout  gist  à  composer  souuent, 
à  apprendre  quantité  de  mots,  à  me  faire 
à  leur  accent,  et  mes  occupations  ne  me 
le  permettent  pas  :  ie  pensois  m'en  aller 
cet  hyuer  prochain  auec  eux  dans  les 
bois,  mais  ie  preuoy  qu'il  me  sera  impos- 
sible, lié  comme  ie  suis  :  si  mon  maistre 

ne  m'eust  point  quitté,  dans  peu  de  mois 
i'aurois  bien  auancé. 

I'ay  remarqué  dans  l'estude  de  leur 
langue  qu'il  y  a  vn  certain  barragoin 
entre  les  François  et  les  Sauuages,  qui 
n'est  ny  François  ny  Sauuage  ;  et  cepen- 
dant quand  les  François  s'en  seruent,  ils 
pensent  parler  Sauuage,  et  les  Sauuages 
en  l'vsurpant  croient  parler  bon  Fran- 
çois, l'en  escriuy  quelques  mots  l'an 
passé,  que  ie  qualifiois  de  mots  de  Sau- 
uages le  pensant  ainsi,  par  exemple  le 
mot  d'Ania,  dont  i'ay  encore  fait  men- 
tion cy-dessus,  est  vn  mot  barbare,  les 
Sauuages  s'en  seruent  à  tout  bout  de 
champ  parlant  aux  François,  et  les  Fran- 
çois parlant  aux  Sauuages,  et  tous  s'en 
seruent  pour  dire  mon  frère,  mais  en 
vray  Sauuage  de  Montagnaits,  Nichtais, 
c'est  à  dire  mon  frère  aisné,  Nichim, 
mon  cadet  :  le  mot  de  Sagamo  ne  s'v- 
surpe  icy  que  par  quelques-vns,  pour 
dire  Capitaine,  le  vray  mot  c'est  Oukhi- 
mau,  ie  croy  que  ce  mot  de  Sagamo 
vient  de  l'Acadie,  il  y  en  a  quantité 
d'autres  semblables.  Au  commence- 
ment qu'on  entre  en  vn  pays,  on  escrit 
plusieurs  choses,  les  pensant  vrayes  sur 
le  rapport  d'aulruy,  le  temps  découure 
la  vérité. 

On  m'a  discouru  de  plusieurs  façons 
de  faire  de  ces  nations,  nous  aurons  as- 
sez de  temps  pour  voir  ce  qui  en  est. 

le  diray  en  passant  que  cette  langue 
est  fort  pauure,  et  fort  riche.  Elle  est 
pauure,  pour  autant  que  n'ayans  point 
de  cognoissance  de  mille  et  mille  choses 
qui  sont  en  l'Europe,  ils  n'ont  point  de 
noms  pour  les  signifier.  Elle  est  riche, 
pource  qu'es  choses  dont  ils  ont  co- 
gnoissance elle  est  fœconde,  et  grande- 
ment nombreuse,  il  me  semble  qu'ils  ne 
la  prononcent  pas  bien.  Les  Algon- 
quains  qui  ne  différent  des  Montagnaits 
que  comme  les  Prouençaux  des  Nor- 
mands, ont  vne  prononciation  tout  à  fait 
gaye  et  gentille. 

le  ne  croy  pas  auoir  ouy  parler  d'au- 
cune langue  qui  procedast  de  mesme  fa- 
çon que  celle-cy.  Le  Père  Brebeuf  m'as- 
seure  que  celle  des  Hurons  est  d'vne 
mesme  œconomie.  Qu'on  les  appelle 
Barbares  tant  qu'on  voudra,  leur  langue 


est  fort  réglée;  ie  nTy  suis  pas  encore 
grand  maistre,  i'en  parleray  quelque 
iour  auec  plus  d'asseurance.  Si  ie  n'a- 
uois  peur  d'estre  trop  long,  ie  mettrois 
icy  vne  grande  et  tout  à  fait  estrange 
différence  entre  les  langues  d'Europe 
et  celles-cy. 

Le  14.  de  Nouembre,  le  Sauuage  la 
Nasse  estant  chez  nous,  ie  luy  fis  parler 
de  la  Création  du  monde,  de  l'Incarna- 
tion, et  de  la  Passion  du  Fils  de  Dieu, 
nous  passasmes  bien  auant  dans  lanuict, 
tout  le  monde  s'endormoit  horsmis  luy. 
Estant  de  retour  en  sa  cabane,  il  dit  à 
Pierre  qu'il  entendoit  volontiers  parler 
de  cela. 

Nous  voiant  vn  iour  prier  Dieu  après 
le  disner,  il  tira  vn  profond  souspir,  di- 
sant :  0  que  ie  suis  malheureux  de  ce 
que  ie  ne  sçay  pas  prier  Dieu  comme 
vous  ! 

Il  a  souuent  dit  à  Pierre,  enseigne 
vistement  cet  homme  là,  parlant  de  moy, 
afin  que  nous  puissions  entendre  ce  qu'il 
dit.  11  vient  le  soir  aux  Litanies  en  noslre 
Chappelle  quand  il  couche  chez  nous,  et 
comme  il  respondoit  auec  nous  ora  pro 
nobis,  Pierre  se  riant  de  cela,  luy  de- 
manda s'il  entendoit  bien  ce  qu'il  auoit 
dit  ;  Non,  dit-il,  mais  ie  croy  que  cela 
est  bon,  puis  que  ces  Pères  le  disent  en 
priant  Dieu.  Il  nous  a  tesmoigné  qu'il 
vouloit  mourir  auec  nous  et  qu'il  ne  s'en 
iroit  point  que  nous  ne  le  chassassions  ; 
s'il  n'estoit  chargé  d'vne  si  grande  fa- 
mille, ie  souhaitterois  bien  qu'il  fût 
nostre  domestique.  Il  est  quasi  assez 
instruict  pour  estre  baptisé  s'il  tomboit 
en  danger  de  mort  ;  mais  nous  ne  nous 
hasterons  point  que  nous  ne  sçachions 
bien  parler.  Comme  i'instruisois  son 
petit  fils,  il  me  dit,  instruis  moy,  ie  re- 
tiendray  plustost  que  luy,  et  ioignant  les 
mains,  il  disoit  la  bénédiction  de  table. 

le  luy  dis  vne  fois  que  Dieu  defendoit 
de  trauailler  certains  jours,  pource  qu'il 
trauailloit  vn  Dimanche  ;  il  me  dit, 
aduertis  moy  de  ces  iours,  et  ie  les  gar- 
deray.  Lisant  les  Commandemens  de 
Dieu  en  sa  cabane,  quand  ie  vins  à  celuy 
qui  recommande  aux  enfans  d'obeïr  à 
leurs  père  et  mère,  il  se  tourna  vers  les 
siens,  et  leur  fit  signe  qu'ils  escoutas- 

sent  ;  ayant  entendu  cet  autre  Com- 
mandement, Tu  ne  tueras  point,  il  me 
dit  qu'on  l'auoit  voulu  inciter  à  tuer  qucl- 
qu'vn  ;  mais  que  voyant  que  c'étoit  mal 
faict,  qu'il  ne  l'auoit  pas  voulu  faire. 
Yoicy  vn  autre  discours. 

Pierre  Pastedechouan  nous  a  rapporté 
que  sa  grand'mere  prenoit  plaisir  à  ra- 
conter l'estonnement  qu'eurent  les  Sau- 
nages voyans  arriuer  le  vaisseau  des 
François  qui  aborda  le  premier  en  ces 
pays  cy,  ils  pensoient  que  ce  fust  vne 
Isle  mouuante,  ils  ne  sçauoient  que  dire 
des  grandes  voiles  qui  la  faisoient  mar- 
cher, leur  estonnement  redoubla  voyans 
quantité  d'hommes  sur  le  tillac.  Les 
femmes  commencèrent  à  leur  dresser 
des  cabanes,  ce  qu'elles  font  ordinaire- 
ment quand  de  nouueaux  hostes  arri- 
uent,  et  quatre  canots  de  Sauuages  se 
hasardèrent  d'abborder  ces  vaisseaux,  ils 
inuitent  les  François  à  venir  dans  les  ca- 
banes qu'on  leur  preparoit,  mais  ils  ne 
s'entendoient  pas  les  vns  les  autres.  On 
leur  donna  vne  banque  de  pain  ou  bis- 
cuit; l'ayant  emporté  et  reuisité,  n'y 
trouuant  point  de  goust,  ils  la  ietterent 
en  l'eau  :  en  vn  mot  ils  estoient  dans  le 
mesme  estonnement  que  futiadis  le  Roy 
de  Calecut  à  l'abbord  du  premier  nauire 
European  qu'il  veit  prés  de  ses  terres  ; 
car  ayant  enuoyé  quelques  personnes 
pour  recognoistre  quels  gens  amenoit 
ceste  grande  maison  de  bois,  les  mes- 
sagers rapportèrent  à  leur  maistre  que 
e'estoient  des  hommes  prodigieux  et 
espouuantables  ;  qu'ils  s'habilloient  de 
fer,  mangeoient  des  os,  et  beuuoient  du 
sang  ,  ils  les  auoient  veu  couuerts  de 
leurs  cuirasses,  manger  du  biscuit  et 
boire  du  vin.  Nos  Sauuages  disoient 
que  les  François  beuuoient  du  sang,  et 
mangeoient  du  bois,  appellant  ainsi  le 
vin,  et  le  biscuit. 

Or  comme  ils  ne  pouuoient  entendre 
de  quelle  nation  estoient  nos  gens,  ils 
leurs  donnèrent  vn  nom,  qui  est  tous- 
iours  demeuré  depuis  aux  François, 
ouemichtigouchiou,  c'est  à  dire  vn 
homme  qui  trauaille  en  bois,  ou  qui  est 
en  vn  canot  ou  vaisseau  de  bois,  ils 
voyoient  nostre  nauire  fait  de  bois,  lours 


petits  canots  n'estans  bastis  que  d'e- 
scorce. 

Le  20.  de  Nouembre  nostre  Saunage, 
c'est  ainsi  que  i'appellcray  ce  bon  Mani- 
tougache,  surnommé  la  Nasse,  se  mit  à 
faire  vne  cabane  de  bois  dans  le  basti- 
ment  que  nous  ont  brusïé  les  Anglois 
tout  auprès  de  nostre  petite  maison;  il 
fît  luy-mesme  de  la  planche  auec  vne 
hache,  couppant  certains  arbres  aisez  à 
refendre  :  il  alla  brusler  vne  vieille  chal- 
louppe  qu'il  auoit  veu  échouée  et  aban- 
donnée dans  vne  Isle,  et  du  cloii  qu'il  en 
retira,  il  se  fit  auec  ses  planches  vne  pe- 
tite maisonnette  ou  cabane  assez  pas- 
sable, les  autres  Sauuages  la  venoient 
voir,  et  nos  François  aussi,  loùans  son 
inuention.  le  luy  donnay  vn  nom  de 
Iesus  en  papier  pour  le  mettre  dedans  en 
quelque  endroict,  il  l'attacha  au  plus 
beau  lieu. 

Il  arriua  vne  chose  plaisante  à  vn  Sau- 
uage  qui  le  venoit  voir  :  ce  bon  homme 
regardoit  cette  maisonnette  de  bois,  et 
ne  sçauoit  par  où  entrer,  ne  pouuant 
trouuer  la  porte;  il  tourne  et  retourne 
à  l'entour  de  cette  cabane,  et  croyant 
qu'il  n'y  auoit  point  d'entrée,  il  s'en  alla 
comme  il  estoit  venu  ;  on  dira  qu'il  de- 
uoit  frapper,  ce  n'est  point  la  coustume 
des  Sauuages,  ils  entrent  par  tout  sans 
dire  mot,  ny  sans  vous  saluer  :  leurs 
cabanes  ne  ferment  point,  y  entre  qui 
veut,  ils  n'ont  qu'vne  vieille  peau  qui 
leur  sert  de  porte  ;  on  n'entend  point 
neantmoins  parler  de  larrons  parmy  eux, 
cela  est  fort  rare,  i'entend  des  Monta- 
gnaits  :  car  les  Hurons  font  mestier  de 
dérober,  aussi  font  ils  de  meilleures  ca- 
banes, estans  sédentaires,  et  non  vaga- 
bons  et  errans  comme  ceux  de  ce  pays 
cy.  l'apprend  que  ces  Hurons  tiennent 
vn  homme  pour  auoir  de  l'esprit  qui 
esquiue  la  main  du  larron,  ou  qui  sçait 
dérober  sans  estrerecognu  :  que  s'il  est 
surpris,  battez-le  tant  que  vous  voudrez, 
il  ne  vous  dira  rien  :  il  souffre  patiem- 
ment ce  chastiment,  non  en  punition  du 
larcin,  mais  de  sa  lourdise,  s'estant  lais- 
sé surprendre. 

Le  27.  du  mesme  mois  de  Nouembre, 
l'hyuer  qui  auoit  desia  paru  comme  de 
loin,  de  temps  en  temps,  nous  assiégea 

tout  à  fait.  Car  ce  iour  et  les  autres  sui- 
uans,  il  tomba  tant  de  neige,  qu'elle 
nous  déroba  la  veuë  de  la  terre  pour 
cinq  mois. 

Voicy  les  qualitez  de  l'hyuer,  il  a  esté 
beau  et  bon,  et  bien  long.  Il  a  esté  beau, 
car  il  a  esté  blanc  comme  neige,  sans 
crottes  et  sans  pluye.  le  ne  sçay  s'il  a 
pieu  trois  fois  en  quatre  ou  cinq  mois, 


s  il  a  soutient  neigé. 


Il  a  esté  bon,  car  le  froid  y  a  esté  ri- 
goureux ;  on  le  tient  pour  l'vn  des  plus 
fascheux  qui  ait  esté  depuis  long  temps. 
Ilyauoit  par  tout  quatre  ou  cinq  pieds 
de  neige,  en  quelques  cndroicts  plus  de 
dix,  deuant  nostre  maison  vue  monta- 
gne :  Les  vents  Ja  rassemblons,  et  nous 
d'autre  costé  la  re'euans,  pour  faire  vn 
petit  chemin  deuant  nostre  porte,  elle 
faisoit  comme  vne  muraille  toute  blan- 
che, plus  haute  d'vn  ou  deux  pieds  que 
le  toict  de  la  maison.  Le  froid  estoit  par 
fois  si  violent,  que  nous  entendions  les 
arbres  se  fendre  dans  le  bois,  el  en  se 
fendans  faire  vn  bruit  comme  des  armes 
à  feu.  Il  m'est  arriué  qu'en  escriuant 
fort  prés  d'vn  grand  feu,  mon  encre  se 
geloit,  et  par  nécessité  il  lalloit  mettre  vn 
rechaut  plein  de  charbons  ardens  proche 
de  mon  escritoire,  autrement  i'eusse 
trouué  de  la  glace  noire,  au  lieu  d'encre. 

Cette  rigueur  démesurée  n'adoré  que 
dix  iours  ou  enuiron,  non  pas  conti- 
nuels, mais  à  diuerses  reprises;  Je  resi-e 
du  temps,  quoy  que  le  froid  surpasse  de 
beaucoup  les  gelées  de  France,  il  n'y  a 
rien  d'intolérable,  et  ie  puis  dire  qu'on 
peuticy  plus  aisément  trauailler  dans  les 
bois,  qu'on  ne  fait  en  France  où  les 
pluyes  de  l'hyner  sont  fort  importunes. 
Mais  il  se  faut  armer  de  bonnes  mi- 
taines, si  on  ne  veut  auoir  les  mains  ge- 
lées :  Nos  Sauuages  neantmoins  a'eap 
venoient  quelquefois  chez  nous  à  demy 
nuds,  sans  se  plaindre  du  froid  :  ce  qui 
m'apprend  que  si  la  nature  s'habitue  à 
cela,  la  nature  et  la  grâce  pourront  bien 
nous  donner  assez  de  cœur  et  de  force 
pour  le  supporter  ioieusement  ;  s'il  y  a 
du  froid,  il  y  a  du  bois. 

I'ay  dit  que  J'hyueraestélong;  depuis 
le  27.  de  Nouembre  iusques  à  la  fin  d'A- 
uril  la  terre  a  tousiours  esté  blanche  de 


neige:  et  depuis  le  29.  du  mesme  mois 
de  Nouembre  iusques  au  23.  d'Auril, 
nostre  petite  riuiere  a  tousiours  esté  gla- 
cée; mais  en  telle  sorte,  que  cent  ca- 
rosses  auroient  passé  dessus  sans  l'é- 
branler :  les  glaces  sont  de  telle  espais- 
seur,  que  quand  on  vint  à  les  rompre, 
proche  de  Kebec,  pour  mettre  vne  bar- 
que à  l'eau,  le  sieur  du  Plessis  me  dit 
qu'estant  à  terre,  c'estoit  tout  ce 
qu'il  pouuoit  faire  d'atteindre  au  haut 
d'vne  glace  auec  la  fourchette  d'vn  mou- 
squet qu'il  tenoit  en  sa  main.  Tout  cela 
ne  doit  espouua*iter  personne.  Chacun 
dit  icy,  qu'il  a  plus  enduré  de  froid  en 
France,  qu'en  Canada  :  le  Scorpion  porte 
son  contrepoison  :  dans  les  pais  plus  sub- 
iecls  aux  maladies,  il  se  trouue  plus  de 
remèdes  :  Si  le  mal  est  présent,  la  mé- 
decine n'est  pas  loing. 

Le  3.  de  Décembre  nous  commen- 
çasmes  à  changer  de  chaussure,  et  nous 
seruir  de  raquettes  :  quand  ie  vins  à 
mettre  ces  grands  patins  tout  plats  à  mes 
pieds  :  ie  m'imaginois  qu'à  tous  coups 
«e  donnerois  du  nez  dans  la  neige,  mais 
l'expérience  m'a  fait  voir  que  Dieu  pour- 
uoit  commodemeet  toutes  les  nations 
des  choses  qui  leur  sont  nécessaires  :  ie 
marche  fort  librement  auec  ces  raquet- 
les  ;  Pour  les  Sauuages,  cela  ne  les  em- 
posehe  ny  de  sauter  comme  des  daims, 
ny  de  courir  comme  des  cerfs. 

Jls  font  des  souliers  de  peaux  d'Elan 
pour  s'en  seruir  sur  ces  raquettes.  Ils 
n'ont  pas  J'inuention  de  durcir  ou  tanner 
le  cuir,  aussi  n'en  ont  ils  que  faire. 
L'esté  ils  vont  pieds  nuds,  l'hyuer  il  faut 
que  leurs  souliers  soyent  d'vne  peau 
maniable,  autrement  ils  gasteroyent 
leurs  raquettes  :  ils  les  font  larges,  et 
lO'l  amples,  pour  les  garnir  de  nippes 
ou  de  vieux  haillons  contre  le  froid  ;  si 
nous  anions  quelques  peaux  de  France 
vn  peu  plus  douces  que  les  grosses  am- 
paignes  de  vache,  cela  nous  feroit  vn 
bien  incomparable,  notamment  sur  le 
renonueau,  quand  les  neges  viennent  à 
se  fondre  sur  le  midy  ;  car  les  souliers 
des  Sauuages  boiuent  l'eau  comme 
vne  esponge,  et  ces  peaux  venues  de 
France  tiendroyent  le  pied  sec. 

Le  5e  de  Décembre  il  fit  de  grands 

vents,  ce  qui  est  arriué  par  plusieurs 
fois.  Le  Nordest  est  icy  violent,  il  em- 
porta certain  iour  vne  partie  de  la  cou- 
ucrture  d'vn  bastiment  du  tort.  Le  Père 
de  Noue  reuenant  ce  iour  là  d'y  célébrer 
la  saincte  Messe,  nous  dit  qu'ils  estoient 
contraints  luy  et  vn  ieune  garçon  qui 
l'accompagnoit,  de  se  tenir  l'vn  Pauvre 
de  peur  que  le  vent  ne  les  enleuast. 

Passant  vers  ce  mesme  temps  dans 
les  bois  où  estoient  cabanez  quantité  de 
Sa  images,  ie  trouuay  vn  corps  mort, 
enseueli  par  les  Saunages,  il  estoit  es- 
leué  fort  haut  sur  des  fourches  de  bois, 
accompagné  de  ses  robes  et  autres  ri- 
chesses, couuertd'vne  escorce  (c'est  leur 
drap  mortuaire.)  le  demanday  quand 
on  l'enterreroit,  ils  me  respondirent. 
quand  il  ne  neigeroit  plus  ;  la  neige 
tomboil  pour  lors  en  abondance. 

A  l'occasion  de  ce  rencontre  quelqu'vn 
me  dit  qu'vn  Sauuage  estant  mort,  les 
autres  frappent  sur  la  cabane  crians  oué, 
oué,  oué,  etc.  et  comme  i'en  demandois 
la  raison  à  vn  Sauuagî,  il  me  dict  que 
c'estoit  pour  faire  sortir  l'esprit  de  la 
cabane. 

Le  corps  du  mort  ne  sort  point  par  la 
porte  ordinaire  de  la  cabane,  ils  leuent 
l'escorce  voisine  du  lieu  où  il  est  mort, 
et  le  tirent  par  là.  le  demanday  pour- 
quoy  :  ce  Sauuage  me  repartit  que  la 
porte  ordinaire  estoit  la  porte  des  viuans, 
et  non  des  morts  :  et  par  conséquent  que 
les  morts  n'y  deuoient  point  passer.  Or 
comme  il  croioit  m'auoir  bien  satisfait, 
et  qu'il  semocquoit,  ie  luy  demanday,  si 
quand  il  auoit  tué  un  Castor,  il  le  faisoit 
entrer  et  sortir  par  la  porte  commune  ? 
ouy,  dit  il  :  elle  est  donc,  luy  dis-ie,  la 
porte  des  morts  aussi  bien  que  des  vi- 
uans :  il  repart  qu'vn  Castor  estoit  vne 
beste  :  alors  ie  repliquay  en  riant,  vostre 
porte  est  donc  la  porte  des  bestes,  aussi 
bien  que  vous  l'appelez  la  porte  des  vi- 
uans ;  il  s'écria,  asseurément  cela  est 
vray,  et  se  mit  à  rire. 

le  luy  demanday  encor  pourquoy  ils 
enterroient  les  robes  des  morts  auec 
eux:  Elles  leur  appartiennent,  respon- 
dit-il,  pourquoy  leur  ostcroit-on  ? 

Si  vous  les  pressez,  ils  ne  s'opiniastrent 
point,  ils  suiuent  vne  certaine  routine 


dans  leurs  superstitions,  dont  ils  ne 
peuuent  rendre  aucune  raison.  Yoila 
pour  quoy  ils  sont  les  premiers  à  s'en 
mocquer  quand  vous  leur  faites  voir 
qu'elles  sont  ridicules.  Il  est  vray  que 
i'en  'ay  veu  quclques-vns  extrêmement 
attachez  à  leurs  songes. 

Ils  font  de  diuerses  sortes  de  festins, 
i'en  sçay  quelques  particularitez,  mais 
i'attendray  vne  autre  année  pour  en  par- 
ler auec  plus  d'asseurance.  Aux  festins 
des  morts  ils  iettent  le  reste  dans  le  feu: 
aux  autres  festins,  c'est  à  manger  tout, 
et  faut  creuer  plustost  que  de  rien  lais- 
ser. 

Quasi  tous  les  Saunages  ont  vn  petit 
Castipitagan,  ou  sac  à  petum  ;  les  vns  sont 
faits  d'vne  peau  de  rat  musqué,  en  telle 
sorte  que  l'animal  semble  tout  entier  : 
il  n'a  qu'vne  petite  ouuerture  par  la  teste 
par  où  ils  l'ont  écorché  :  les  autres  sont 
faits  d'autres  animaux,  il  y  en  a  qui  ont 
vne  part'e  du  bras  et  la  main  de  quelque 
Hiroquois  qu'ils  ont  tué  :  cela  est  si  bien 
vuide  que  les  ongles. restent  toutes  en- 
tières: vous  diriez  vraiement  vne  main  so- 
lide, quand  ils  l'ont  remply  de  petum,  ou 
autre  chose  ie  n'en  ay  point  veu,  mais 
on  m'a  asseuré  que  cela  estoit  ainsi. 

Quelquefois  pour  monstrer  qu'ils  ont 
du  courage,  vn  Sauuage  se  liera  le  bras 
nud  auec  vn  autre,  puis  mettant  entre 
leurs  deux  bras  sur  la  chair  vn  morceau 
de  tondre  allumé,  ils  le  laissent  consom- 
mer iusques  au  bout,  se  bruslans  iusques 
aux  os  :  celuy  qui  retire  le  bras,  et  se- 
coue le  feu,  est  tenu  pour  moins  coura- 
I  geux  :  ie  n'ay  point  veu  cette  barbarie  ; 
on  m'a  dit  qu'vn  François  estant  aux 
Hurons  pensa  perdre  le  bras,  voulant 
iouër  à  ce  beau  ieu  contre  un  Sauuage. 

Il  est  vray  que  les  Saunages  sont  fort 
patiens,  mais  l'ordre  qu'ils  gardent  en 
leurs  exercices  les  ayde  à  conseruer  la 
paix  dans  leurs  mesnages  :  les  femmes 
sçauent  ce  qu'elles  doiuent  faire,  et  les 
hommes  aussi  :  et  iamais  l'vn  ne  se 
mesledumestier  de  l'autre  :  les  hommes 
font  le  corps  de  leurs  canots,  les  femmes 
cousent  l'écorce  auec  de  l'osier,  ou  un 
petit  bois  semblable  :  Les  hommes  font 
le  bois  des  raquettes,  les  femmes  la  tis- 
sure :  Les  hommes  vont  à  la  chasse  et 

tuent  les  animaux,  les  femmes  les  vont 
quérir,  les  écorchent  et  passent  les 
peaux  :  ce  sont  elles  qui  vont  quérir  le 
bois  qu'ils  bruslent,  bref  ils  se  mocque- 
roient  d'vn  homme  qui  hors  d'une 
grande  nécessité  feroit  quelque  chose 
qui  déust  estre  fait  par  vne  femme.  Notre 
Sauuage  voyant  le  Père  de  Noue  apporter 
du  bois,  se  mit  à  rire,  disant,  En  vérité 
c'est  vne  femme  ;  voulant  donner  à  en- 
tendre qu'il  faisoit  l'office d'vne femme: 
mais  quelque  temps  après  la  sienne  tom- 
bant malade,  et  n'ayant  personne  en  sa 
cabane  qui  le  pût  soulager,  il  fût  con- 
traint d'en  aller  quérir  luy  mesme,  vray 
est  qu'il  n'y  alla  que  sur  la  nuict  pour 
n'estre  veu. 

Yn  vieillard  auoit  songé,  ou  plustost 
veu,  à  ce  qu'il  disoit,  vne  quantité  d'Hi- 
roquois,  qui  se  dispersans  çà  et  là  cher- 
choient  les  Montagnaits  :  les  autres  Sau- 
uages  consultent  là  dessus  ce  qu'il  falloit 
faire,  quelques-vns  dirent  qu'il  falloit 
prendre  aduis  de  ces  gens  qui  parlent  à 
Dieu,  entendant  parler  de  nous  autres. 
Ce  songe  s'en  alla  en  fumée. 

Comme  ie  demandois  à  Pierre  Paste- 
dechouan  comment  on  disoit  en  sa  langue 
où  sont  tes  frères,  vne  femme  Sauuage 
suruenantlà  dessus,  il  ne  me  vouloit  pas 
respondre,  me  donnant  pour  raison  qu'il 
attristeroit  ceste  femme,  et  qu'il  la  feroit 
pleurer,  à  cause  que  ses  frères  estoient 
morts  ;  On  ne  parle  plus  des  morts  parmy 
nous,  me  dit-il,  voire  mesme  les  parents 
du  defunct  ne  se  seruent  iamais  des 
choses  dont  le  mort  se  seruoit  pendant 
sa  vie. 

Le  15.  du  mesme  mois  de  Décembre, 
quantité  d'Algonquains  nous  estans  ve- 
nus voir,  l'vn  d'eux  me  voyant  escrire, 
print  vne  plume,  et  voulu  faire  le  mesme: 
mais  voyant  qu'il  ne  faisoit  rien  qui  vaille, 
et  que  ie  sousriois,  il  se  mit  à  souffler 
sur  ce  qu'il  auoit  escrit,  pensant  le  faire 
en  aller  comme  de  la  poudre.  le  leur 
fis  dire  à  tous  que  nous  estions  venus 
pour  les  instruire  ;  ils  respondirent  que 
ie  faisois  bien  d'apprendre  la  langue,  et 
quand  ie  la  sçaurois,  que  tout  seroit  fa- 
cile de  part  et  d'autre. 

Le  19.  la  neige  estant  desia  fort  haute, 
les  Sauuages  prirent  huict  élans  ou  ori- 


gnaux. Vers  ce  temps-là  l'un  d'eux  nom- 
mé Nassitamirincou,  et  surnommé  des 
François  Brehault,  leur  dit  qu'il  auoii 
songé  qu'il  falloit  manger  tous  ces  Ori- 
gnaux, et  qu'il  sçauoit  bien  prier  Dieu, 
et  qu'il  luy  auoit  parlé  que  telle  estoit 
sa  volonté,  qu'on  mangeast  tout,  et 
qu'on  n'en  donnast  rien  si  on  en  vouloit 
prendre  d'autres  :  les  Sauuages  le  creu- 
rent,  et  n'en  donnèrent  pas  vn  morceau 
aux  François.  On  me  raconta  cecy  en  la 
présence  du  songeur,  il  n'aduoûoit  pas 
tout,  neantmoins  la  chose  semble  bien 
probable,  car  ayant  cabane  auprès  de 
nous,  et  nous  ayant  ouy  parler  de  Dieu, 
il  estoit  homme  pour  en  parler  par  après, 
et  faire  de  l'entendu  parmy  ses  gens. 

Le  21 .  de  Décembre,  le  bon  Dieu  nous 
donna  deux  petits  pensionnaires,  Mani- 
tougache  nous  en  ayant  présenté  vn  petit 
à  qui  il  auoit  sauué  la  vie,  nous  l'acce- 
ptasmes  ;  et  comme  nous  estions  en 
crainte  qu'il  ne  s'ennuyast  tout  seul, 
nous  pensions  à  en  trouuer  encor  vn 
autre  pour  luy  tenir  compagnie.  Au 
mesme  temps  voila  vne  femme  qui  entre 
chez  nous  auec  son  petit  fils  aagé  d'en- 
uiron  sept  ans,  nous  le  regardions,  di- 
sans  l'vn  à  l'autre,  voila  iustement  ce 
qu'il  nous  faudroit.  le  prends  la  parole 
et  m'addresse  à  sa  mère,  luy  demandant 
si  elle  ne  voudroit  pas  bien  nous  donner 
son  enfant,  que  nous  le  nourririons  le 
mieux  qu'il  nous  seroit  possible.  Helas, 
dit-elle,  i'estois  venue  icy  pour  prier  Ma- 
nitougache  de  vous  le  présenter,  et  vous 
supplier  de  l'accepter.  Dieu  sçait  si  nous 
fusmes  contens.  0  que  sa  prouidence  est 
admirable  ! 

Le  plus  aagé  que  nous  a  donné  Mani- 
tougache  n'a  ny  père  ny  mère,  celuy  là 
nous  est  bien  asseuré,  nous  luy  auons 
donné  nom  Fortuné  en  attendant  qu'il 
soit  capable  d'estre  baptisé  :  ô  qu'il  a 
rencontré  vne  bonne  fortune  !  Estant  à 
Tadoussac,  comme  il  estoit  délaissé  de 
tout  le  monde,  vn  Sauuage  présenta  vne 
harquebuse  à  nostre  Pierre,  luy  disant, 
tue  ce  misérable  enfant,  aussi  bien 
n'aiant  point  de  parents,  il  sera  toute  sa 
vie  abandonné  d'vn  chacun:  Nostre  Sau- 
uage entendant  cela  en  eut  compassion, 
il  le  retira,  et  l'a  nourry  iusques  à  pre- 

sent  qu'il  nous  l'a  donné.  Nous  auons 
appelle  le  plusieunc  Bienuenu,  celuy-cy 
a  de  l'esprit,  il  est  d'vn  naturel  complai- 
sant, et  flatteur  :  Nous  ne  sommes  pas 
si  asseurez  qu'il  nous  demeure,  car  les 
Sauuages  sont  extrêmement  changeans 
et  volages.  Vn  sien  parent  entendant 
qu'il  nous  estoit  donné,  s'y  voulut  oppo- 
ser, disant  que  leur  Capitaine  auoit  dé- 
fendu qu'on  ne  donnast  aucun  enfant 
aux  François  :  la  mère  de  l'enfant  sur- 
viient  là  dessus,  et  dit  que  le  Capitaine 
n'a  point  nourry  son  fds,  et  par  consé- 
quent que  ce  n'est  pas  à  luy  d'en  dispo- 
ser, si  bien  à  elle  qui  en  estoit  la  mère, 
et  qui  l'auoit  tousiours  éleué  dés  sa  ieu- 
nesse.  Le  père  de  l'enfant  ayant  sceu 
que  son  ancienne  femme  qu'il  a  quittée 
nous  l'auoit  donné,  en  a  esté  bien  aise, 
disant  qu'il  seroit  très-bien  auec  nous. 
Celuy  qu'on  nous  auoit  promis  l'an  passé 
voudroit  bien  estre  maintenant  auec  les 
deux  autres  :  mais  il  n'est  pas  encore 
temps  de  s'en  charger,  il  ne  faut  point 
embrasser  par  dessus  ses  forces.  C'est 
vn  plaisir  de  voir  ces  deux  enfans,  ce 
sont  mes  petits  escoliers,  ils  commencent 
àdire,  ils  sçauent  prier  Dieu  en  Latin,  et 
en  leur  langue  :  Ils  nous  font  quelque- 
fois rire  par  leurs  petits  discours-  deuant 
qu'ils  mangent  nous  leur  faisons  dire  le 
Benedicite.  Yoila  pourquoy  quand  ils 
veulent  manger,  ils  s'en  viennent  nous 
dire,  mon  Père,  Benedicite:  c'est  à  dire, 
donnez  moy  à  disner.  Comme  ils 
voyoient  donner  à  manger  à  vn  petit 
chien,  il  nous  disoient  qu'il  n'auoit  pas 
dit  son  Benedicite.  le  m'en  vay,  ditl'vn 
d'eux,  le  dire  pour  luy  ;  comme  nous 
rions,  son  compagnon  luy  dit,  nama 
tànisionakhi  attimouîchi,  les  chiens 
n'ont  point  d'esprit,  ils  ne  disent  pas  leur 
Benedicite,  c'est  à  faire  aux  hommes 
seulement  ;  vous  les  entendriez  allans  et 
venans  ruminer  le  Pater  noster,  en  pro- 
noncer tantost  vne  partie,  tantost  l'au- 
tre, en  quoy  il  arriua  vn  iour  vn  ren- 
contre agréable.  Le  sieur  Emery  de 
Caën  disnant  en  notre  maison,  comme 
on  seruoit  sur  table  le  peu  que  nous 
auions,  l'vn  de  ces  enfans  regardant  ce 
qu'on  presentoit,  et  voyant  bien  que  ce 
n'estoit  pas  pour  luy,  commence  à  dire 


par  rencontre  ;  et  ne  nos  inducas  in  ten- 
tationem,  cela  fit  rire  toute  la  compagnie. 

Le  second  iour  de  Ianuier,  ie  vey 
quelques  Sauuages  qui  s'eflbrçoient  de 
passer  dans  leurs  canots  la  grande  riuiere 
de  S.  Laurens  :  ce  flcuue  ordinairement 
ne  gelé  point  au  milieu  :  il  charie  ou 
porte  d'horribles  glaces,  selon  le  cours 
etmouuement  de  la  marée.  Ces  pauures 
gens  abordoient  de  grandes  glaces  flot- 
tantes, les  sondoient  auec  leurs  auirons, 
montoient  dessus,  tiroient  leurs  canots 
après  eux  pour  s'en  aller  prendre  l'eau 
à  l'autre  costéde  ces  glaces  ;  quoy  qu'ils 
soient  tres-habiles,  il  ne  laisse  pas  de 
s'en  noyer  quelques-vns. 

Voyant  vn  Sauuage  qui  traisnoit  sa 
mère  après  soy  sur  la  neige  :  les  cha- 
riots et  carosses  de  ce  pays-cy  sont  des 
traisnes  faites  d'escorce  ou  de  bois,  les 
cheuaux  sont  les  hommes  qui  les  tirent 
après  eux  :  voyant  donc  ceste  pauure 
vieille  liée  sur  vne  d'icelles,  son  fils  ne 
la  pouuant  commodément  faire  descen- 
dre par  le  sentier  ordinaire  d'vne  mon- 
tagne qui  borde  la  riuiere  où  il  alloit,  la 
laissa  rouler  à  bas  par  l'endroict  le  plus 
roide,  et  s'en  alla  la  requérir  par  vn 
autre  chemin.  Ne  pouuant  supporter 
cette  impieté,  ie  le  dy  à  quelques  Sau- 
uages qui  estoient  auprès  de  moy:  ils 
me  respondirent,  que  veux-tu  qu'il  en 
fasse,  aussi  bien  s'en  va  elle  mourir, 
prens  la  et  la  tuë,  puis  que  tu  en  as  com- 
passion, tu  luy  feras  du  bien,  car  elle 
ne  souffrira  pas  tant,  peut  estre  que  son 
fils  la  laissera  au  milieu  des  bois,  ne  la 
pouuant  ny  guérir  ny  traisner  après  soy, 
s'il  ne  trouue  point  dequoy  manger. 
Voila  comme  ils  soulagent  les  malades 
qu'ils  croyent  deuoir  mourir,  ils  leur 
aduanceni  la  mort  par  quelque  coup  de 
baston  ou  de  hache,  quand  ils  ont  beau- 
coup de  chemin  à  faire,  et  cela  par  com- 
passion. 

Le  troisiesme  du  mesme  mois,  là 
femme  de  nostre  Sauuage  estant  ma- 
lade, il  me  vint  demander  mon  canif 
pour  la  saigner.  Les  Sauuages  se  tirent 
du  sang  de  la  teste.  Estant  vn  iour  en 
vne  cabane,  vne  Sauuage  regardant  vne 
escritoire  que  ie  tenois,  prit  dextrement 
le  canif  sans  que  ie  m'en  apperceussc, 

et  s'en  fit  quelques  ouuertures  au  haull 
du  frond,  puis  elle  me  le  rendit,  ie  fus 
estonné  la  voyant  saigner  ;  elle  me  dit 
qu'elle  auoit  mal  à  la  teste,  et  qu'elle  se 
vouloit  guérir.  Or  comme  ils  ont  veu 
nostre  façon  de  saigner,  et  qu'ils  la 
trouuent  bonne,  La  Nasse  me  vint  prier 
d'aider  en  cela  sa  femme.  le  luy  res- 
pondis  que  ie  n'y  entendois  rien  :  et 
comme  il  vouloit  prendre  mon  canif,  ie 
luy  dis  qu'il  attendist  au  iour  suiuant, 
et  que  ie  prierois  ie  Chirurgien  de  la 
venir  voir  ;  ce  qu'il  fit.  Cependant  ie 
l'allay  visiter  en  sa  cabane  :  il  faisoitvn 
grand  froid,  elle  estoit  teste  nue  à  leur 
accoustumée,  mordant  dans  un  peloton 
de  nege  ;  c'estoit  seulement  pour  guérir 
vn  gros  rhume  qui  l'estouffoit.  Yoila  les 
délicatesses  du  païs.  Le  lendemain  es- 
tant saignée  elle  ne  tarda  gueres  à  aller 
quérir  du  bois  à  son  ordinaire.  Yoiez  si 
ceux  qui  font  profession  de  souffrir  quel- 
que chose  pour  Dieu,  ne  doiuent  pas  estre 
confus  voyans  de  tels  exemples. 

Nous  n'auons  point  esté  solitaires  tout 
l'hiuer,  nombre  de  Sauuages  nous  sont 
venus  voir,  ils  sont  passez  à  grosses 
bandes  deuant  nostre  maison  s'en  allans 
à  la  chasse  de  l'Orignac. 

Le  Prince,  et  sa  mère  la  Princesse, 
c'est  ainsi  que  les  François  appellent  vn 
Sauuage  de  bonne  façon:  Yous  diriez  que 
ceste  famille  a  ie  ne  sçay  quoy  de  noble  ; 
et  s'ils  estoient  couuerts  à  la  Françoise, 
ils  ne  cederoient  point  en  bonne  mine  à 
nos  gentilshommes  François. 

Ce  ieune  homme  nous  estant  venu  vi- 
siter, ie  luy  demanday  s'il  auoit  vn  fils, 
et  s'il  ne  seroit  pas  bien  content  de 
nous  le  donner  pour  l'instruire,  il  me 
dit  que  ouy  ;  sa  mère  conduisant  vne 
petite  fille,  moy  croyant  que  ce  fut  vn 
garçon,  ie  l'appelle,  disant  à  sa  grand'- 
mere  qu'elle  nous  le  donnast,  elle  se 
mit  à  rire  :  me  doutant  que  c'estoit  vne 
fille,  ie  luy  dis  que  nous  ne  les  prenions 
point,  mais  qu'il  y  viendroit  quelque 
iour  d'honnestes  filles  de  France  pour 
enseigner  leurs  filles  ;  alors,  me  dit-elle, 
ie  donneray  celle-cy. 

le  preuois  qu'il  est  tout  à  fait  néces- 
saire, d'instruire  les  filles  aussi  bien  que 
les  garçons,  et  que  nous  ne  ferons  rien 


ou  fort  peu,  si  quelque  bonne  famille 
n'a  soin  de  ce  sexe  ;  car  les  garçons  que 
nous  aurons  éleuez  en  la  cognoissance 
de  Dieu  venans  à  se  marier  à  des  filles 
ou  femmes  Sauuages  accoustumées  à 
courre  dans  les  bois,  leurs  maris  seront 
obligez  de  les  suiure,  et  ainsi  retomber 
dans  la  barbarie,  ou  bien  de  les  quitter, 
qui  seroit  vn  autre  mal  fort  dangereux. 

N'y  a-il  point  quelque  Dame  en  France, 
qui  ait  assez  de  cœur  pour  fonder  icy  vn 
Séminaire  de  filles,  dont  laconduitte  se- 
roit premièrement  donnée  à  quelque 
bonne  veufue  courageuse,  accompagnée 
de  deux  braues  filles,  qui  demeureroient 
en  vne  maison  qu'on  pourroit  dresser 
proche  de  ceste  honneste  famille  qui  est 
icy  ?  Il  y  a  des  Dames  dans  Paris  qui 
emploient  tous  les  ans  plus  de  dix  mille 
francs  en  leurs  menus  plaisirs  :  si  elles 
en  appliquoient  vne  partie  pour  recueil- 
lir les  gouttes  du  sang  du  Fils  de  Dieu 
respandu  pour  tant  d'amos  qui  se  vont 
perdans  tous  les  iours  faute  de  secours, 
elles  ne  rougiroient  pas  de  honte  au  iour 
qu'elles  paroistront  deuant  Dieu,  pour 
rendre  compte  des  biens  dont  il  les  a 
faits  œconomes;  cela  est  bien  plus  aisé  à 
dire  qu'à  exécuter. 

Le  10.  de  lanuier  le  froid  estoit  fort 
violent.  le  ne  voy  le  iour  la  plus  part  de 
l'hyuer  qu'au  trauers  des  glaces  :  il  se 
fait  vne  crouste  de  glace  sur  les  châssis 
de  ma  cellule  ou  chambrette,  laquelle 
tombe  comme  vne  losange  ou  carreau  de 
verre  quand  le  froid  se  vient  à  relascher  : 
C'est  au  trauers  de  ce  crystal  que  le  Soleil 
nous  communique  sa  lumière,  I'ay  sou- 
uent  trouué  de  gros  glaçons  attachez  le 
matin  à  ma  couuerture,  formez  du  souffle 
de  l'haleine  ;  et  m'oubliant  de  les  oster 
le  matin,  ie  les  trouuois  encore  le  soir  : 
l'en  ay  quelquefois  veu  en  France,  mais 
peu  souuent  et  bien  petits,  à  comparai- 
son de  ceux-cy. 

Comme  nous  n'auons  ny  fontaine,  ny 
puy,  il  nous  faut  aller  tous  les  iours  pui- 
ser de  l'eau  à  la  riuiere,  de  laquelle  nous 
sommes  esloignez  enuiron  200  pas  : 
mais  pour  en  auoir,  il  faut  fendre  la 
glace  à  grands  coups  de  hache,  et  encor 
faut-il  attendre  que  la  mer  monte,  car  la 
marée  estant  basse,  on  ne  peut  auoir 

d'eau  pour  l'espaisseur  des  glaces.  Nous 
iettons  ceste  eau  dans  vn  poinçon  qui 
nVst  pas  loing  d'vn  bon  feu  ;  et  cepen- 
dant il  faut  auoir  vn  grand  soin  tous  les 
matins  de  rompre  la  crouste  de  glace  qui 
se  forme  dans  ce  vaisseau,  autrement  en 
deux  nuicts  tout  ne  seroit  qu'vn  glaçon, 
le  poinçon  fut-il  plem. 

Vn  de  nos  François  ayant  soif  dans  les 
bois,  et  voulant  lescber  vn  peu  de  neige 
qui  estoit  sur  une  hache  qu'il  tenoit,  ve- 
nant à  toucher  le  fer,  sa  langue  se  cola 
et  gela  si  promptement  et  si  fortement, 
que  venant  à  retirer  soudainement  la 
hache  pour  le  froid  qu'il  sentoit,  il  en- 
leua  quant  et  quant  toute  la  peau  de  sa 
langue. 

Tout  cecy  m'auroit  quasi  fait  croire 
en  France  que  ce  pays  est  insuppor- 
table :  i'aduouë  qu'il  y  a  quelques  iours 
bien  serrans  et  pressans,  mais  ils  sont 
peu  en  nombre,  le  reste  est  plus  que  to- 
lerable.  On  se  roule  icy  sur  la  neige, 
comme  en  France  sur  l'herbe  de  nos 
prairies,  pour  ainsi  dire,  ce  n'est  pas 
qu'elle  ne  soit  aussi  froide  comme  elle 
est  blanche,  mais  les  iours  sont  beaux, 
le  Soleil  plus  chaud  qu'en  plusieurs  en- 
droicts  de  France;  nous  sommes,  dit  on, 
dans  le  mesme  parallelle  que  la  Ro- 
chelle ;  la  moindre  action  qu'on  fait  la 
pluspart  du  temps  bannit  la  rigueur  du 
froid. 

Combien  de  fois  trouuant  quelque 
colline  ou  montagne  à  descendre,  me 
suis-je  laissé  rouler  à  bas  sur  la  neige, 
sans  en  receuoir  autre  incommodité,  si- 
non de  changer  pour  vn  peu  de  temps 
mon  habit  noir  en  vn  habit  blanc,  et 
encore  cela  se  fait-il  en  riant  ;  car  si  on 
ne  se  soustient  bien  assis  sur  ses  ra- 
quettes, on  se  blanchit  aussi  bien  la 
teste,  que  les  pieds. 

Combien  de  fois  ay-ie  fait  le  mesme 
sur  des  glaces  fort  hautes,  qui  bordoient 
la  riuiere  sur  laquelle  ie  voulois  aller. 
Ce  fut  vn  Sauuage  qui  m'apprit  ce  secret 
cognu  de  tout  le  monde  :  il  passoit  de- 
uant  moy,  et  voyant  que  sa  teste  estoit 
en  danger  d'arriuer  à  la  riuiere  plustost 
que  ses  pieds,  il  se  laissa  rouler  tout  du 
long  des  glaces,  et  moy  après  luy  :  le  bon 
est  qu'il  ne  faut  que  faire  cela  vne  seule 


fois,  pour  sçauoir  le  meslicr.  I'auois 
peur  au  commencement,  car  la  marée 
montant,  et  sousleuant  ces  grands  corps 
de  glaces,  les  o^iurc  en  plusieurs  en- 
droits: et  quelques  bouillons  rejaillissans 
sur  les  bords  de  la  riuiere,  font  vne  glace 
assez  mince  sur  la  plus  épaisse  :  quand 
vous  venez  à  marcher  sur  ceste  première 
glace,  elle  rompt  sous  vous:  si  bien  qu'au 
commencement  ie  pensois  que  tout  al- 
loit  fondre,  mais  ie  ne  croy  pas  que  des 
canons  tissent  bransler  la  plus  grosse 
glace.  Quand  on  vient  sur  le  printemps, 
c'est  alors  qu'il  y  a  du  danger  de  rencon- 
trer quelque  ouuerture  qui  vous  fasse 
couler  là  dessous. 

Le  12.  du  mesme  mois,  vn  Sauuage 
me  vint  dire  que  le  Père  de  Noué  estoit 
cause  d'vn  vent  qui  souffioit  :  ie  luy  en 
demanday  la  raison  ;  Il  me  dit  qu'encore 
bien  que  le  ciel  fut  fort  rouge  au  matin, 
le  Père  n'auoit  point  laissé  d'aller  trauail- 
ler  au  bois  de  bonne  heure,  et  que  cela 
estoit  cause  du  vent:  Que  lesMon*agnaits 
voyans  le  ciel  enflammé,  se  tiennent  en 
repos  dans  leurs  cabanes,  et  par  ce 
moyen  arrestent  le  vent.  I'aduertiray, 
dit-il,  vne  autrefois  le  Père  de  Noue 
qu'il  ne  parte  point  si  matin  quand  le 
temps  sera  rouge,  et  il  verra  par  expé- 
rience qu'il  ne  ventera  point.  le  me 
mis  à  rire,  ettachay  le  mieux  queie  peu 
d'eifacer  de  sa  pensée  cette  superstition, 
en  fin  il  s'en  mocqua  aussi  bien  que 
moy  ;  ce  n'est  pas  pourtant  qu'il  la  quitte 
si  aisément,  car  les  Sauuages  vous  ac- 
cordent facilement  ce  que  vous  leur  dites, 
mais  ils  ne  laissent  pas  d'agir  tousiours 
à  leur  façon. 

Passans  de  discours  en  discours,  ie 
luy  parlay  de  Dieu  qui  a  tout  fait;  car 
c'est  là  où  ie  vise  de  leur  donner  quelque 
cognoissance  de  celuy  qui  leur  a  donné  la 
vie,  afin  qu'ils  s'en  entretiennent  les  vns 
les  autres,  et  que  les  enfans  en  oyent 
parler  dés  leur  ieunesse.  Luy  discourant 
donc  en  mon  barragoin,  et  plus  soutient 
par  gestes  et  par  signes  qu'autrement, 
car  ie  parle  plus  de  la  main  que  de  la 
langue,  ie  luy  fis  conceuoir  quelque 
chose  de  la  puissance  de  Dieu  :  alors  il 
me  dit  que  le  Dieu  de  France  estoit  bien 
plus  puissant  et  plus  grand  Capitaine  ou 

Seigneur  que  le  Dieu  de  son  pays  :  Car, 
dit-il,  vostre  Dieu  est  grand,  et  le  nos- 
tre,  ou  bien  ses  enfans  viennent  d'un 
rat  d'eau  que  les  François  appellent  rat 
musqué. 

Mais  à  propos  de  musc,  les  Sauuages 
n'en  peuuent  supporter  l'odeur  :  Quel- 
qu'vn  m'a  dit  qu'aiant  sur  soy  quelque 
chose  semblable,  ils  luy  disoient  qu'il 
sentoit  mal  ;  aussi  tiennent-ils  cet  ani- 
mal puant,  et  quelque  vieux  morceau  de 
graisse  leur  semblera  de  bonne  odeur. 
Or  iugez  maintenant  s'il  y  a  des  obiects 
plus  conformes  à  l'odorat  les  vns  que  les 
autres,  et  si  nos  fantaisies  auec  l'accous- 
tumance  n'ont  pas  vn  grand  pouuoir  sur 
nous. 

Puis  que  ce  Sauuage  m'a  donné  occa- 
sion de  parler  de  leur  Dieu,  ie  diray  que 
c'est  vn  grand  erreur  de  croire  que  les 
Sauuages  n'ont  cognoissance  d'aucune 
diuinité:  iem'étonnois  de  cela  en  France, 
voyant  que  la  nature  auoit  donné  ce  sen- 
timent à  toutes  les  autres  nations  de  la 
terre.  le  confesse  que  les  Sauuages  n'ont 
point  de  prières  publiques  etcommunes, 
ny  aucun  culte  qu'ils  rendent  ordinaire- 
ment à  celuy  qu'ils  tiennent  pour  Dieu, 
et  que  leur  cognoissance  n'est  que  ténè- 
bres :  mais  on  ne  peut  nier  qu'ils  ne 
recognoissent  quelque  nature  supérieure 
à  la  nature  de  l'homme  :  comme  ils 
n'ont  ny  loix  ny  police,  aussi  n'ont-ils 
aucune  ordonnance  qui  concerne  le  ser- 
uice  de  ceste  nature  supérieure,  chacun 
fait  comme  il  l'entend  :  ie  ne  sçay  pas 
leurs  secrets,  mais  de  ce  peu  que  ie  vay 
dire,  on  verra  qu'ils  cognoissent quelque 
diuinité. 

Ils  disent  qu'il  y  a  vn  certain  qu'ils 
nomment  Atahocan,  qui  a  tout  fait  :  par- 
lant vn  iour  de  Dieu  dans  vue  cabane,  ils 
me  demandèrent  que  c'estoit  que  Dieu  ; 
ie  leur  dis  que  c'estoit  celuy  qui  pouuoit 
tout,  et  qui  auoit  fait  le  Ciel  et  la  terre  : 
ils  commencèrent  à  se  dire  les  vns  aux 
autres  Atahocan,  Atahocan,  c'est  Ataho- 
can. 

Ils  disent  qu'un  nommé  Messou  repara 
le  monde  perdu  dans  les  eaux  ;  Vous 
voyez  qu'ils  ont  quelque  tradition  du 
déluge,  quoy  que  meslée  de  fables,  car 


voicy  comme  le  monde  se  perdit,  à  ce 
qu'ils  disent. 

Ce  Messou  allant  à  la  chasse  auec  des 
loups  ceruiers,  au  lieu  de  chiens,  on 
l'aduertit  qu'il  faisoit  dangereux  pour  ses 
loups  (qu'il  appelloit  ses  frères)  dans  vn 
certain  lac  auprès  duquel  il  estoit.  Vn 
iour  qu'il  poursuiuoit  vn  eslan,  ses  loups 
luy  donnèrent  la  chasse  iusques  dedans 
ce  lac:  arriuez  qu'ils  furent  au  milieu, 
ils  furent  abysmez  en  vn  instant.  Luy 
suruenant  là  dessus,  et  cherchant  ses 
frères  de  tous  costez,  un  oiseau  luy  dit 
qu'il  les  voyoit  au  fond  du  lac,  et  que 
certaines  bestes  ou  monstres  les  tenoient 
là  dedans  :  il  entre  dans  l'eau  pour  les 
secourir,  mais  aussitost  ce  lac  se  des- 
borde, et  s'aggrandit  si  furieusement, 
qu'il  inonda  et  noya  toute  la  terre. 

Le  Messou  bien  estonné,  quitte  la  pen- 
sée de  ses  loups,  pour  songer  à  restablir 
le  monde.  Il  enuoye  vn  corbeau  cher- 
cher vn  peu  de  terre,  pour  auec  ce  mor- 
ceau en  restablir  vn  autre.  Le  corbeau 
n'en  peut  trouuer  tout  estant  couuert 
d'eau.  Il  fait  plonger  vne  loutre,  mais 
la  profondeur  des  eaux  l'empescha  de 
venir  iusques  à  terre.  En  fin  un  rat 
musqué  descendit,  et  en  rapporta  :  Auec 
ce  morceau  de  terre  il  remit  tout  en  es- 
tât :  il  refit  des  troncs  d'arbres,  et  ti- 
rant des  flèches  à  rencontre,  elles  se 
changeoient  en  branches.  Ce  seroit  vne 
longue  fable  de  raconter  comme  il  re- 
para tout  :  comme  il  se  vengea  des 
monstres  qui  auoientpris  ses  chasseurs, 
se  transformant  en  mille  sorte  d'ani- 
maux pour  les  surprendre  :  bref  ce  beau 
Réparateur  estant  marié  à  vne  soury 
musquée,  eut  des  enfans  qui  ont  repeu- 
plé le  monde. 

On  voit  par  ces  contes  que  les  Sau- 
uages ont  quelque  idée  d'vn  Dieu  :  le 
dis  bien  dauantage,  qu'ils  ont  quelque 
espèce  de  sacrifice.  Le  Père  Brebeuf 
m'a  asseuré  qu'hyuernant  auec  eux,  il 
leur  vit  mettre  vn  petit  Eslan  ou  Ori- 
gnac  soubs  la  cendre,  et  le  brusler.  Il 
cognut  depuis  qu'à  mesme  temps  on  en 
auoit  brûlé  vn  en  la  mesme  façon  en  vne 
autre  Cabane,  et  demandant  la  raison  de 
cela,  ils  luy  dirent  que  c'estoit  pour  la 
santé  d'vn  malade. 

Il  y  a  des  hommes  parmy  eux  qui  font 
profession  de  consulter  leur  Manitou  ;  il 
me  semble  que  parée  mot  de  Manitou 
ils  entendent,  comme  entre  nous,  vn 
Ange,  ou  quelque  nature  puissante-.  le 
croy  qu'ils  pensent  qu'il  y  en  a  de  bons 
et  de  mauuais,  i'en  parleray  plus  asseu- 
rémenl  quelque  iour. 

Le  Gendre  de  nostre  Saunage  voulant 
aller  à  la  chasse,  le  consulta  tout  auprès 
de  nostre  maison  :  Il  fit  vue  petite  Ca- 
bane de  bois,  se  renferma  là  dedans. 
Sur  la  nuict,  chantant,  criant,  hurlant  : 
les  autres  estoient  à  l'cntour  de  luy, 
ic  priay  vn  François  de  tirer  vn  coup 
d'arquebuse  pour  les  espouuanter  par  le 
bruit,  mais  ie  nesçay  s'ils  l'entendirent, 
tant  ils  se  demenoient.  Le  Manitou  lin- 
dit  qu'il  allast  à  la  chasse  d'vn  certain 
costé,  qu'il  y  trouueroit  des  Orignaux, 
et  point  d'Hiroquois  ;  le  Manitou  fut 
trouué  menteur,  car  il  reuint  bien  affa- 
mé, n'ayant  quasi  rien  trouué.  Pour 
les  Hiroquois,  il  n'en  pouuoit  rencon- 
trer, car  il  s'écartoit  bien  loin  d'eux  :  ie 
croy  que  la  pluspart  de  ces  consulteurs 
de  Manitou,  ne  sont  que  des  trompeurs 
et  des  charlatans  ;  neantmoins  quand  ils 
recommandent  quelque  chose,  cela  est 
.  exécuté  de  point  en  point.  S'il  disoit  aux 
Sauuages  que  le  Manitou  veut  qu'on  se 
couche  nud  dans  la  neige,  qu'on  se 
brusle  en  quelque  endroict,  il  seroit 
obey:  et  au  bout  du  conte,  ce  Manitou 
ou  Diable  ne  leur  parle  non  plus  qu'à 
moy. 

le  me  doute  neantmoins  qu'il  y  en  a 
quelquesvns  qui  ont  vrayement  commu- 
nication auec  le  Diable,  s'il  est  vray  ce 
qu'en  disent  les  Sauuages,  car  on  les 
voit  marcher  sur  leurs  cabanes  sans  les 
rompre:  ils  deuiennent furieux  et  comme 
possédez,  donnent  des  coups  capables 
d'assommer  vn  bœuf,  et  neantmoins  la 
douleur  passe  en  peu  de  temps  :  sans 
grand  outrage  on  les  void  tout  en  sang, 
puis  guéris  en  vn  moment.  Ils  racontent 
quantité  d'autres  choses  semblables, 
mais  quand  ie  les  presse,  ils  m'aduouent 
franchement  qu'ils  n'ont  point  veu  cela, 
ains  seulement  qu'ils  l'ont  ouy  dire.  Il 
ne  faut  pas  leur  faire  grandes  obiections 

sur  leurs  fables,  pour  les  arrester,  et 
leur  faire  perdre  terre. 

Le  15.  du  mesme,  nostre  Saunage 
nous  vint  trouucr,  et  nous  dit  qu'vn  de 
ses  gendres  auoit  songé  que  nous  luy 
donnassions  aussi  long  que  la  main  de 
petum,  ou  tabac  ;  le  luy  refusay,  disant 
que  ie  ne  donnois  rien  pour  les  songes, 
et  que  ce  n'estoit  que  folie,  que  ic  leur 
expliquerais  comme  ils  se  forment  quand 
ie  sçaurois  leur  langue.  Il  me  repart 
que  toutes  les  nations  auoient  quelque 
chose  de  particulier  ;  que  si  nos  songes 
n'estoient  pas  vrays,  si  bien  les  leurs  : 
et  qu'ils  mourraient  s'ils  ne  les  met- 
taient en  exécution.  À  ce  compte  nos  vies 
dépendent  des  songes  d'vn  Saunage,  car 
s'ils  resuoient  qu'il  nous  fauttuer,  infail- 
liblement ils  nous  tueraient,  s'ils  pou- 
noient.  On  m'a  dit  qu'autrefois  Pvn 
deux  ayant  songé  que  pour  estre  guery 
d'vne  maladie  qui  le  trauailloit,  il  luy 
falloit  tuer  vn  certain  François,  il  l'en- 
uoye  appeller.  Entré  qu'il  fut  en  sa"  ca- 
bane, il  luy  disoit,  approche  mon  frère, 
•ie  te  veux  parler:  sa  femme  qui  sçauoit 
le  dessein  de  son  mary,  dit  au  François 
qu'il  se  donnast  bien^garde  d'approcher: 
et  de  fait  ce  malade  auoit  mis  vne  hache 
à  son  costé  pour  l'assommer.  Voila  l'vne 
des  risques  de  nostre  vie  ;  cela  ne  m'e- 
stonne  point,  on  peut  mourir  pour  Dieu 
en  mourant  par  vn  songe. 

Pour  reuenir  à  nostre  Sauuage,  ie  luy 
demanday  s'il  faudrait  exécuter  mon 
songe,  au  cas  que  i'eusse  songé  que  ie 
le  deurois  tuer  ?  il  repart  que  le  songe 
de  son  gendre  n'estoit  point  mauuais  : 
et  tout  ainsi  qu'il  nous  croyoit  quand 
nous  luy  disions  quelque  chose,  ou  que 
nous  luymonstrions  quelque  image  :  de 
mesme  que  nous  luy  deuions  croire 
quand  il  nous  disoit  quelque  chose  pro- 
pre de  sa  nation  :  qu'au  reste  il  s'e- 
stonnoit  que  nous  autres  qui  n'vsions 
point  de  tabac,  l'aimions  tant.  En  fin  il 
luy  en  fallut  bailler,  en  luy  faisant  bien 
entendre  que  ce  n'estoit  point  en  consi- 
dération de  son  songe,  et  qu'on  luy  re- 
fuserait tout  ce  qu'il  demanderait  sous 
ce  prétexte.  Il  nous  dit  qu'il  ne  croirait 
plus  à  ces  fantaisies,  mais  que  son  gen- 
dre estoit  libre  :  ceste  superstition  est 

trop  enracinée  dans  son  esprit  pour  la 
quitter  si  aisément. 

Le  21.  du  mesme,  ie  baptisay  vn  pe- 
tit Saunage  âgé  d'enuiron  3  ans,  frappé 
d'vne  maladie  mortelle  :  et  voyant  qu'il 
estoit  en  danger  de  mourir  dans  les  bois, 
sa  grand'mere  le  traisnant  auec  soy  de 
part  et  d'autre,  nous  luy  demaudasmes 
au  cas  qu'il  guérît,  si  elle  ne  voudroit 
pas  bien  nous  le  donner  pour  le  nourrir 
et  l'instruire  :  Elle  respondit  que  s'il  n'e- 
stoit  si  malade,  qu'elle  nous  le  donneroit 
dés  lors.  Ses  parents  y  consentirent  : 
ce  qui  nous  fit  résoudre  à  le  baptiser. 
Nostre  Pierre  luy  donna  son  nom  :  ce 
pauure  enfant  pourra  traisner  quelques 
années,  mais  il  n'y  a  gueres  d'espérance 
qu'il  puisse  iamais  recouurer  sa  santé. 

Sur  la  fin  de  Ianuier,  le  fils  et  les 
gendres  de  nostre  Sauuage  estans  vers 
le  Cap  de  Tourmente,  mandèrent  à  leur 
père,  qui  estoit  cabane  auprès  de  nous, 
qu'il  y  auoitbonne  chasse  en  ce  quartier 
là  :  Il  s'y  en  alla  auec  le  reste  de  sa  fa- 
mille: puis  nous  retournant  voir,  il  nous 
dit  que  si  nous  l'aimions  nous  l'allas- 
sions  visiter  en  sa  cabane,  qu'il  nous 
donneroit  de  la  chair  d'Eslan  :  Vous 
m'auez,  disoit-il,  donné  de  vos  biens 
quand  i'auois  faim  :  mes  gens  croiront 
que  vous  estes  faschez  contre  moy  si 
vous  ne  nous  venez  pas  voir.  Il  nous 
donna  nouuelle  que  le  Sauuage  Brehault 
estoit  mort,  et  qu'il  auoit  laissé  deux 
enfans,  vn  garçon  et  vne  petite  fille. 
Or  comme  nous  désirerions  bien  d'en 
enuoyer  quelques-vns  en  France  poul- 
ies faire  instruire,  afin  qu'ils  peussent 
par  après  secourir  leur  nation,  le  Père 
de  Noue  prit  resolution  de  suiure  ce  bon 
Sauuage,  ce  ne  fut  pas  sans  peine,  voicy 
les  particularitez  de  son  voyage.  Les 
hostelleries  qu'on  trouue  en  chemin 
sont  les  bois  mesmes  :  à  l'entrée  de  la 
nuict  on  s'arreste  pour  cabaner  ;  cha- 
cun desfait  ses  raquettes,  desquelles  on 
se  sert  comme  de  pesle  pour  vuider  la 
neige  de  la  place  où  on  veut  coucher. 
La  place  nette,  et  faite  en  rond  ordinai- 
rement, on  fait  du  feu  tout  au  beau  mi- 
lieu, et  tous  les  hostes  s'assient  à  l'en- 
toiir,  estans  abriez  par  le  dos  d'vne  mu- 
raille de  neige,  ayans  le  Ciel  pour  cou- 


uerture  de  la  maison.  Le  vin  de  ceste 
hostellerie  c'est  l'eau  de  neige  fondue 
dans  vne  petite  chaudière  qu'on  porte 
auec  soy,  si  on  ne  veut  manger  la  neige 
pour  boisson  :  Les  meilleurs  mets  sont 
vn  peu  d'anguille  boucanée.  Comme  il 
faut  porter  sa  couuerture  auec  soy  pour 
se  couurir  la  nuict,  on  ne  se  charge  que 
le  moins  qu'on  peut  d'autres  choses. 

Le  Père  estant  arriué  dans  la  cabane, 
on  ne  scauoit  quelle  chère  luy  faire  :  Il 
n'y  a  point  icy  de  complimens,  on  ne  dit 
ny"  bon  iour,  ny  bon  soir.  Tout  leur 
tesmoignage  de  resioùyssance  ou  action 
de  grâces  consiste  en  ceste  aspiration, 
Ho  !  ho!  ho  !  ho  !  etc.  On  salue  icy  le 
monde  par  effects.  Aussi-tost  chacun 
se  met  en  deuoir,  l'vn  met  de  l'eau  dans 
la  chaudière,  ou  plustost  de  la  neige  ; 
l'autre  la  met  sur  le  feu  ;  l'autre  iette 
dedans  de  grandes  pièces  de  chair  d'E- 
lan, sans  la  lauer  de  peur  de  perdre  la 
graisse  :  cela  estant  cuit  à  demy,  on  le 
retire  pour  en  remettre  d'autre.  Comme 
on  estoit  en  cet  exercice,  voicy  l'vn  des 
gendres  de  la  Nasse  qui  reuient  de  la 
chasse,  apportant  deux  Castors  :  aussi- 
tost  en  tesmoignage  de  resioùyssance 
de  la  venue  du  Père,  il  les  met  en  pie- 
ces,  et  les  iette  dans  la  chaudière.  Vn 
autre  luy  fait  présent  d'vn  ieune  Castor 
fort  délicat,  mais  auec  prières  qu'on  se 
donnas!  bien  garde  de  donner  les  os  aux 
chiens,  autrement  ils  croient  qu'ils  n'en 
prendroient  plus  :  ils  bruslent  ces  os 
fort  soigneusement,  si  les  chiens  les 
mangeoient,  la  chasse  ne  vaudroit  plus 
rien.  Le  Père  me  dit  qu'il  s'estonnoit 
du  degast  de  viande  qu'ils  faisoient. 
Voila  vn  grand  mal  pour  ce  misérable 
peuple,  quand  il  a  dequoy,  ce  ne  sont 
que  festins  ;  et  la  pluspart  du  temps  il 
meurt  de  faim  le  lendemain.  On  alla  à 
trois  lieues  de  là  chercher  vn  Orignac 
qu'ils  auoient  tué,  pour  en  donner  la. 
chair  au  Père,  auec  mille  excuses,  en 
deux  mots,  que  peutestre  ne  le  trouue- 
rions  nous  pas  bon.  Ils  pressoient  le 
Père  de  demeurer  quelques  iours  auec 
eux,  disans  qu'ils  auoient  veu  du  bois 
rongé,  et  qu'infailliblement  ils  trouue- 
roient  d'autres  Elans. 

Le  Père  voulant  partir,  l'on  fait  trois 

traisncs  qu'on  charge  de  ehair  ;  l'vne 
pour  luy,  l'autre  pour  nostre  Pierre  qui 
estoit  allé  là  ;  la  troisiesme  pour  vu 
François  qui  accompagnoit  le  Père.  A 
peine  auoient-ils  fait  deux  cens  pas 
après  leurs  adieux,  que  le  Père  demeure 
tout  court,  il  ne  voyoit  goutte,  etn'en- 
tendoit  rien  :  la  fumée  de  la  cabane, 
les  neiges  de  dehors,  le  défaut  de  nour- 
riture, car  il  n'auoit  mangé  qu'vn  peu 
de  ceste  ehair  à  deiny  crue,  le  trauail  du 
chemin  ralïbiblirent  si  fort,  qu'il  fut 
contraint  de  retourner  d'où  il  venoit.  Il 
auoit  bien  porté  vn  peu  de  pain  et  de 
pois,  mais  les  Sauuages  s'en  saisirent 
incontinent,  tant  ils  en  sont  auides,  luy 
disant  qu'il  en  mangeroit.tant  qu'il  vou- 
droit  estant  de  retour  en  nostre  maison. 
Le  bon  Sauuage  La  Nasse  voyant  la  dé- 
bilité du  Père,  luy  demande  s'il  veut  de- 
meurer ;  Non,  dit-il,  mais  ie  ne  puis 
traisner  ce  fardeau  que  tu  m'as  donné. 
Allons,  respond  le  Sauuage,  ie  le  trai- 
sneray  pour  toy,  et  ie  prendray  ceste 
grande  peau  de  loup  marin  pour  t'enue- 
lopper  dedaus,  et  te  traisner  en  ta  mai- 
son :  si  tu  es  malade,  prends  courage, 
ie  ne  t'abandonneray  point.  Ils  s'en  re- 
uindrent  à  la  maison  le  mieux  qu'ils 
peurent  :  nostre  Pierre  courut  denant 
apporter  les  nouuelles  :  Nous  enuoya- 
smes  viste  vn  garçon  auec  vne  bouteille 
de  cidre,  et  du  pain,  pour  leur  donner 
courage.  Le  vent  leur  donnoit  si  vio- 
lemment en  face,  qu'ils  furent  con- 
traints de  laisser  leurs  traisnes  à  trois 
lieues  de  Kebec,  on  les  renuoya  quérir 
le  iour  suiuant.  Le  Père  qui  n'estoit 
malade  que  de  foiblesse  et  de  trauail, 
ayant  trouué  le  repos,  se  remit  inconti- 
nent. 

Voila,  mon  Reuerend  Père,  vn  e- 
schantillon  de  ce  qu'il  faut  souffrir  cou- 
rant après  les  Sauuages,  ce  qu'il  faut 
faire  nécessairement  si  on  les  veut  ay- 
der  à  se  sauuer  :  Et  partant  que  Y.  R. 
voye  s'il  luy  plaist  qui  seront  ceux 
qu'elle  destinera  pour  ceste  mission. 
Un  ne  souffre  point  ces  incommoditez 
demeurant  dans  la  maison,  tout  ce  qu'on 
y  endure  est  tolerable  :  mais  quand  il 
faut  deuenir  Sauuage  auec  les  Sauuages, 
il  faut  prendre  sa  vie,  et  tout  ce  qu'on  a, 


et  le  iettcr  à  l'abandon,  pour  ainsi  dire, 
se  contentant  d'vne  croix  bien  grosse  et 
bien  pesante  pour  toute  richesse.  Il  est 
bien  vray  que  Dieu  ne  se  laisse  point 
vaincre,  et  que  plus  on  quitte,  plus  on 
trouuo  :  plus  on  perd,  plus  on  gaigne  : 
mais  Dieu  se  cache  par  fois,  et  alors  le 
Calice  est  bien  amer. 

Vne  chose  me  semble  plus  qu'intolé- 
rable, c'est  qu'on  est  pesle-mesle,  fille, 
femme,  homme,  garçons  tous  ensemble 
dans  un  trou  enfumé  ;  et  plus  on  s'a- 
uance  en  la  cognoissance  de  la  langue, 
plus  on  entend  de  saletés.  Dieu  veuille 
que  les  yeux  n'en  soient  point  offensez, 
on  me  dit  que  non.  le  ne  pensois  pas 
que  les  Sauuages  eussent  la  bouche  si 
puante  comme  ie  le  vay  remarquant 
tous  les  iours.  Coucher  sur  la  terre  cou- 
uerte  d'vn  peu  de  branches  de  pin,  n'a- 
uoir  qu'vne  écorce  entre  la  neige  et 
vostre  teste,  traisner  vostre  bagage  sui- 
des montagnes,  se  laisser  rouler  dans 
des  vallons  espouuan  tables,  ne  manger 
qu'vne  fois  en  deux  ou  trois  iours  quand 
il  n'y  a  point  de  chasse,  c'est  la  vie  qu'il 
faut  mener  en  suiuant  les  Sauuages.  Il 
est  vray  que  si  la  chasse  est  bonne,  la 
chair  ne  vous  est  point  épargnée  :  sinon 
il  faut  eslre  en  danger  de  mourir  de 
faim,  ou  de  bien  souffrir.  Vn  de  nos 
François  qui  a  demeuré  auec  eux  cet 
hyuer  passé,  nous  a  dit  qu'il  n'auoit 
mangé  en  deux  iours  qu'vn  petit  bout 
de  chandelle  qu'il  auoit  porté  par  me- 
sgarde  dans  sa  pochette-  Voila  peut-estre 
mon  traittement  pour  l'hyuer  prochain, 
car  si  ie  veux  sçauoir  la  langue,  il  faut 
de  nécessité  suiure  les  Sauuages.  le 
crains  neantmoins  que  nostre  famille 
accreuë  ne  me  retienne  cette  année,  mais 
il  faut  aller  tost  ou  tard,  i'y  voudrois 
desia  estre,  tant  i'ay  de  mal  au  cœur  de 
voir  ces  pauures  âmes  errantes  sans  au- 
cun secours  faute  de  les  entendre.  On 
ne  peut  mourir  qu'vne  fois,  le  plustost 
n'est  pas  touiours  le  pire.  Changeons 
de  propos  :  Il  faut  que  ie  remarque  icy 
vne  iniure  que  les  Sauuages  donnent 
aux  François,  c'est  qu'ils  aiment  ce 
qu'ils  Ont  :  quand  vous  refusez  quel- 
que chose  à  vn  Sauuage,  aussi-tost  il 
vous  dit  Khisakhitan  :  tu  aimes  cela, 

sakhita,  sakhila,  aime  le,  aime  le, 
comme  s'ils  vouloient  dire  qu'on  est 
attaché  à  ce  qu'on  aime,  et  qu'on  le 
préfère  à  leur  amitié. 

Nostre  Sauuage  voudroit  bien  viure 
auec  nous  comme  frère,  en  vn  mot  il 
voudroit  entier  en  communauté  de  tout, 
le  te  donneray,  dit-il,  de  tout  ce  que 
i'ay,  et  tu  me  donneras  de  tout  ce  que 
tu  as  :  Ce  seroit  le  moyen  de  manger 
en  vn  mois  toutes  les  prouisions  d'vne 
année,  car  ils  ne  cessent  de  manger 
tant  qu'ils  ont  dequoy,  n'en  ayant  plus, 
ils  en  cherchent,  et  en  demandent  auec 
importunité.  Il  est  vray  que  ce  bon 
homme  voit  bien  que  ceste  procédure 
n'est  pas  bonne  :  et  quand  ie  luy  repré- 
sente qu'il  ne  fait  pas  bien,  prodiguant 
ses  viures  en  peu  de  temps  :  ce  n'est 
pas  moy,  dit-il,  qui  fais  cela,  c'est  ma 
femme.  Il  s'estonne  quand  nous  luy 
faisons  manger  d'vn  morceau  d'Ours  ou 
d'Orignacsixsepmaines  après  qu'il  nous 
l'a  donné  ;  car  en  ce  temps-là  on  man- 
gera deux  et  trois  et  quatre  ours  en  sa 
cabane,  si  on  en  prend  autant. 

Le  13.  de  Feurier  Dieu  nous  fit  vne 
faueur  fort  signalée  :  Mon  maistre  nom- 
mé en  sa  langue,  comme  i'ay  desia  sou- 
uent  dit,  Pierre  Pastedechouan,  s'en  alla 
sans  nous  rien  dire.  Depuis  qu'il  estoit 
auec  nous,  il  s'estoit  vn  peu  remis  :  il 
se  confessoit  de  temps  en  temps  sans  se 
vouloir  communier,  quoy  qu'on  luy  dit. 
Sa  raison  estoit  que  iamais  il  ne  s'estoit 
communié  en  son  pays,  si  bien  en 
France  :  mais  i'estois  là  mieux  disposé 
qu'icy,  disoit-il.  Comme  il  sentit  ap- 
procher le  Caresme,  il  nous  fit  plusieurs 
interrogations  sans  que  nous  prissions 
garde  où  elles  buttoient  :  sçauoir  à 
quel  âge  on  estoit  obligé  de  ieusner  ; 
si  dans  tout  le  Caresme  on  ne  mange- 
roit  point  de  chair,  et  choses  semblables. 
La  peur  qu'il  eut  du  ieusne,  et  la 
croyance  qu'il  auoit  que  les  gens  de  la 
Nasse  auroient  bonne  chasse,  fit  qu'il 
s'en  alla  les  trouuer  sans  nous  en  parler. 
Voyant  mon  secours  perdu  pour  la  lan- 
gue, nous  demandasmes  derechef  à  Dieu 
qu'il  luy  pleust  nous  donner  pour  la  se- 
conde fois  celuy  qu'il  nous  auoit  donné 
pour  la  première.     La  Théologie  de  ce 


bon  aueugle  né  n'est  pas  bonne,  qui  dit 
que  Dieu  n'exauce  point  les  pécheurs, 
si  faitbien  quand  il  luy  plaist.  La  Nasse 
ayant  mangé  toute  sa  chasse,  et  n'en 
trouuant  plus  dans  les  bois,  la  faim  le 
pressa  si  fort,  qu'il  ne  sçauoit  de  quel 
coslé  se  tourner.  Nostre  Pierre  se 
voyant  dans  le  ieusne  deuantque  d'estre 
en  Caresme,  ayant  pensé  perdre  la  vie 
sur  vne  glace  qui  coula  dessous  luy, 
et  passé  quatre  iours  sans  quasi  rien 
manger,  nous  reuient  voir  tout  défait 
après  15  iours  d'absence;  il  ne  nous  dit 
point  que  la  famine  le  ramenoit,  aussi 
altribuay-ie  son  retour  à  celuy  qui  nous 
le  donnoit  pour  la  seconde  fois  :  Il  de- 
meura donc  auec  nous  iusques  à  Pasques, 
m'aydant  à  conclurre  ce  que  i'auois  enuie 
d'acheuer  de  nostre  Dictionnaire. 

Le  Yendredy  Sainct,  il  s'en  voulut 
aller  à  la  chasse  auec  nostre  Sauuage 
qui  estoit  de  retour,  mais  ie  luy  dis  qu  il 
n'iroit  point  qu'il  ne  se  fust  acquitté  du 
deuoir  que  doiuent  rendre  à  Dieu  tous 
les  Chrestiens  en  ce  temps-là  ;  i'aduerty 
nostre  Sauuage  de  ne  le  point  receuoir 
en  sa  compagnie  ;  ce  qu'il  fit.  Il  se 
confessa  donc  et  se  communia  le  iour 
de  Pasques.  Le  lendemain  nostre  Sau- 
uage retournant  pour  vendre  au  sieur 
de  Caën  vn  ieune  Eslan  qu'il  auoit  pris 
tout  vif  (lequel  mourut  depuis)  nostre 
homme  l'accosta,  et  luy  dit  que  nous  ne 
l'aiiions  retenu  sinon  pour  prier  Dieu  le 
iour  précèdent,  et  que  l'ayant  fait  nous 
estions  contens  qu'il  le  suiuît  :  Il  est 
vray  que  pour  le  contenter  nous  luy 
auions  dit  que  s'estant  acquitté  de  ses 
deuotions,  il  pourroit  s'en  aller  à  la 
chasse  à  la  première  occasion,  ce  qu'il 
a  fait  auec  promesse  de  retourner,  mais 
nous  ne  l'auons  point  veu  depuis.  Dieu 
soit  beny  de  tout:  ie  ne  m'osois  pro- 
mettre tout  ce  que  i'ay  tiré  de  luy,  i'en 
ay  assez  pour  me  rendre  capable  d'al- 
ler hyuerner  parmy  les  Sauuages,  auec 
profit. 

La  Nasse  reuenant  de  la  chasse  nous 
dit  que  ce  panure  ieune  homme  auoit 
trauersé  les  bois  pour  aller  trouuer  ses 
frères  à  Tadoussac  :  pour  moy  i'estime 
qu'il  a  la  foyf  i'en  ay  de  très-grands  in- 
dices: mais  comme  c'est  vne  foy  de 

çftunte  et  de  seruitude,  et  que  d'ailleurs 
il  est  enchaisné  par  vue  infinité  de  mau- 
uaises  habitudes,  il  a  de  la  peine  de 
quitter  la  liberté  blasmable  des  Sau- 
nages, pour  s'arrester  sous  le  ioug  de  la 
loy  de  Dieu. 

Le  21.  de  Mars,  vnSauuage mangeant 
chez  nous  à  terre,  selon  leur  coustume, 
•'arresta  tout  court,  disant  qu'il  ne  man- 
geroit  pas  dauantagc,  autrement  qu'il 
raourroit  :  le  luy  demanday  pourquoy, 
il  me  dit  qu'il  auoit  veu  vne  lumière 
brillante  tourner  tout  à  l'entour  du  plat: 
ie  voulus  mettre  la  main  sur  le  plat,  il 
s'escria,  Khiga  nipin,  khiga  nipin,  tu 
mourras,  tu  mourras  :  Or  comme  ie 
commence  à  cognoistre  leurs  fantaisies, 
pour  luy  faire  voir  sa  simplicité,  ie 
prends  vne  cuillerée  ou  deux  de  ce  qu;il 
raangeoit,  et  en  mangeay  moy-mesme;  il 
commence  à  me  regarder  comme  tout 
estonné,  et  voyant  que  ie  n'auois  point 
de  mal,  i'en  mangeray  aussi,  fit-il,  puis 
que  tu  en  as  mangé. 

On  dit  que  quelques  Basques  ou  An- 
glois  leur  ont  baillé  l'appréhension  que 
les  François  les  vouloient  empoisonner. 
C'est  pourquoy  plusieurs  vous  inuitent 
de  gouster  le  premier  de  ce  que  vous 
leur  présentez.  En  quoy  il  arriua  vne 
chose  agréable  à  vn  Sauuage  fort  adon- 
né à  boire  :  le  sieur  du  Plessis  luy  ayant 
fait  présenter  vn  verre  de  vin,  ou  de 
cidre  ;  il  se  tourne,  et  le  donne  à  vn 
François  pour  en  taster  :  ce  François  le 
tasta  si  bien,  qu'il  n'y  laissa  rien.  Le 
Sauuage  qui  le  voyoit  faire,  crioit  prou 
egouspé,egompéy  c'est  assez,  c'est  assez: 
mais  l'autre  tira  iusques  au  bout,  puis 
présenta  le  verre  tout  vuide  au  Sauuage, 
pour  l'apprendre  vne  autre  fois  à  quitter 
ces  def fiances. 

Le  22.  Nostre  Pierre  ayant  pris  vn 
Castor,  vne  Sauuage  l'ayant  écorché, 
nostre  frère  le  prit  et  le  laua:  ceste 
femme  voyant  qu'il  faisoit  tomber  à 
terre  le  sang  de  cet  animal,  s'écria,  en 
vérité  cet  homme  n'a  point  d'esprit,  et 
se  tournant  vers  Pierre,  luy  dit,  tu  ne 
prendras  plus  de  Castors,  on  a  respandu 
le  sang  du  tien:  c'est  vne  de  leurs  su- 
perstitions, qu'il  ne  faut  point  respandre 
à  terre  le  sang  pur  du  Castor,  si  on  veut 


auoir  bonne  chasse,  du  moins  Pierre 
nous  le  dit  ainsi. 

Le  premier  iour  d'Auril  le  Capitaine 
des  Algonquains  nous  vint  voir,  et  nous 
apporta  de  la  chair  d'Elan,  ses  gens  en 
auoient  tué  dix.  Quoy  qu'vn  Sauuage 
vous  donne  pour  vn  grand  mercy,  (c'est 
vn  mot  qu'ils  ont  appris  des  François) 
il  leur  faut  rendre  quelqu'autre  chose 
pour  vn  autre  grand  mercy,  autrement 
vous  serez  tenu  pour  vn  ingrat.  Ils  re- 
çoiuent  assez  volontiers  sans  donner  : 
mais  ils  ne  sçauent  que  c'est  de  donner 
sans  receuoir.  Il  est  vray  que  si  vous 
les  voulez  suiure  dans  les  bois,  ils  vous 
nourriront  sans  vous  rien  demander, 
s'ils  croient  que  vous  n'ayez  rien  :  Mais 
s'ils  s'apperçoiuent  que  vous  ayez  quel- 
que chose,  et  qu'ils  en  ayent  enuie,  ils 
ne  cesseront  de  vous  presser  que  vous 
ne  leur  ayez  donné. 

Pour  retourner  à  ce  Capitaine,  ie  lui 
demanday  s'il  auoit  vn  fils,  et  s'il  ne 
vouloit  point  nous  le  donner  pour  l'in- 
struire; il  me  demanda  combien  ie  vou- 
lois  d'enfans,  et  que  i'en  auois  desia 
deux  :  ie  luy  dis  qu'auec  le  temps  peut- 
estre  i'en  nourrirois  vingt,  il  s'estonna  . 
Habilleras-tu  bien,  me  dit-il,  tant  de 
monde?  le  respondis  que  nous  ne  les 
prendrions  pas  que  nous  n'eussions  le 
moyen  de  les  habiller;  il  repart  qu'il  se- 
roitbien  contentde  nous  donner  le  sien, 
mais  que  sa  femme  ne  le  voudroit  pas. 
Les  femmes  ont  icy  un  grand  pouuoir: 
qu'vn  homme  vous  promette  quelque 
chose,  s'il  ne  tient  pas  sa  promesse,  il 
pense  s'estre  bien  excusé,  quand  il  vous 
a  dit  que  sa  femme  ne  l'a  pas  voulu.  le 
luy  dis  donc  qu'il  estoit  le  maistre,  et 
qu'en  France  les  femmes  ne  comman- 
doient  point  à  leurs  maris:  celaestbien, 
dit-il,  mais  pour  mon  fils  ie  suis  assez 
sçauant  pour  l'instruire,  ie  luy  appren- 
dray  à  haranguer  :  instruits  première- 
ment les  Montagnaits,  si  cela  réussit 
bien,  nous  te  donnerons  nos  enfans. 

le  luy  parlay  de  Dieu,  il  m'escoutoit 
fort  attentiuement  :  le  luy  enseignay 
quelque  petite  prière  en  langage  Monta- 
gnaits qu'il  entend  fort  bien  ;  il  les  pro- 
nonçoit  en  sa  langue,  et  me  promit  qu'il 
les  diroit  souuent.     Or  comme  le  temps 

me  pressoit  d'aller  reciter  mon  office,  ie 
luy  dis  que  i'allois  prier  Dieu,  il  me  sui- 
uit,  entra  dans  ma  chambre tte,  et  s'y 
tint  iusques  à  ce  que  i'eusse  acheué,  me 
faisant  après  plusieurs  interrogations  ; 
bref  il  ne  s'en  retourna  qu'à  la  nuict. 

Le  18.  et  le  20.  d'Auril,  il  tonna  fort 
et  ferme  auec  de  grands  éclairs,  et  ce- 
pendant la  riuiere  estoit  encor  glacée, 
et  la  terre  couuerte  de  neige  ;  ce  qui 
fait  voir  qu'il  y  a  de  la  chaleur  en  l'air, 
et  que  ces  neiges  et  froids  sont  acciden- 
tels, et  contre  la  nature  du  climat:  nous 
sommes  parallelles  à  la  Rochelle,  comme 
i'ay  desia  dit.  Tous  les  François  pour- 
ront tesmoigner  qu'ils  n'ont  point  veu 
dans  le  cœur  de  la  France  mois  de  May 
si  chaud  que  celuy  qu'ils  ont  esprouué 
à  Kebec. 

La  chaleur  est  icy grande  et  bridante; 
et  cependant  i'ay  remarqué  depuis  que 
ie  suis  icy  qu'il  a  gelé  tous  les  mois  de 
l'année.  le  ne  m'estonne  point  de  ces 
gelées:  nous  auons  du  costé  du  Nord 
vne  chaisne  de  montagnes  peut-estre  de 
cent  ou  deux  cens  lieues  d'estenduë. 
Nous  ne  sommes  pas  éloignez  de  six 
lieues  de  ces  monts  prodigieux,  et  peut- 
estre  tousiours  couuerts  de  neiges  :  le 
vous  laisse  à  penser  si  les  vents  qui 
passent  par  là  nous  peuuent  apporter 
beaucoup  de  chaleur.  De  plus  nous 
sommes  dans  les  bois  de  800  ou  mille 
ieuës.  Nous  habitons  les  bords  de 
deux  fleuues,  dont  l'vn  engloutiroit  les 
quatre  beaux  fleuues  de  France  sans  re- 
gorger. Voila  les  vrayes  causes  et  ali- 
mens  du  froid.  Si  le  pays  estoit  décou- 
uert  iusques  à  ces  montagnes,  nous  au- 
rions peutestre  l'vne  des  plus  fœcondes 
vallées  qui  soient  en  l'uniuers  :  L'expé- 
rience nous  fait  voir  que  les  bois,  en- 
gendrent les  frimas  et  les  gelées.  Les 
terres  de  ceste  famille  qui  est  icy  estant 
plus  découuertes  que  les  nostres,  sont 
plustost  déchargées  de  neiges,  et  moins 
suiettes  à  ces  froids  du  matin.  Les  nostres 
aussi  ne  sentent  point  ces  rigueurs  si 
souuent,  que  celles  de  la  maison  des 
RR.  Pères  Recolets  qui  sont  plus  reser- 
rez dans  les  bois. 

Il  y  a  quantité  de  iours  en  hyuer  dont 
l'ardeur  du  Soleil  se  fait  bien  plus  forte- 


ment ressentir  qu'en  France.  Le  pre- 
mier iour  que  ie  vey  nostre  riuiere 
prise,  ie  m'estonnay,  car  le  temps  estoit 
fort  doux  ;  et  cherchant  la  raison  de 
cela,  celle-cy  me  vint  en  pensée.  La 
riuiere  se  glace  tousiours  sur  les  bords, 
et  quand  la  marée  vient  à  monter,  elle 
détache  ces  glaces,  et  les  ameine  en 
haut.  Or  est-il  que  non  pas  loin  de  nous 
il  y  a  vn  sault,  ou  des  rochers  qui  em- 
peschent  les  glaces  et  la  marée  de  passer 
plus  outre.  Ces  glaces  estant  donc  ra- 
massées et  pressées  sur  cette  riuiere, 
qui  est  au  milieu  d'vn  si  grand  bois,  où 
le  froid  et  la  neige  se  consentent  aisé- 
ment, elles  se  lient  ensemble,  et  ainsi 
de  mille  et  mille  glaces,  il  s'en  fait  vne 
qui  se  va  grossissant  tous  les  iours,  et 
qui  fait  vn  grand  pont  sur  toute  la  ri- 
uiere. La  Lombardie  n'est  pas  loin  des 
Alpes  dont  le  sommet  est  tousiours 
blanc  de  neige,  et  neantmoins  ie  ne  sçay 
si  l'Europe  a  quelque  vallée  plus  agréa- 
ble et  plus  fertile  que  cette  contrée  :  i'en 
dy  le  mesme  du  lieu  que  nous  habitons, 
s'il  estoit  déserté  et  cultiué.  Voila  ma 
pensée  touchant  le  pays  :  si  ie  me  trom- 
pe ce  n'est  pas  merueille,  cela  m'arriue 
assez  souuent,  tout  gist  à  le  déserter  : 
mais  ô  mon  Dieu,  que  de  peine  à  purger 
vne  forest  embarassée  d'arbres  tombez  ! 
ie  dirois  volontiers  depuis  le  déluge. 

Le  23.  du  mesme  mois  d'Auril,  nous 
veismes  partir  les  glaces,  cela  est  ef- 
froyable :  on  m'a  dit  qu'on  en  auoit  veu 
passer  deuant  le  fort  longues  d'vne  demie 
lieuë;  ce  sont  des  ances  d'eau  glacée 
que  la  marée  de  la  grande  riuiere  va 
détachant.  Sur  nostre  petite  riuiere  les 
glaces  n'y  sont  pas  si  affreuses,  et  ne- 
antmoins ie  leur  ay  veu  emporter  de 
gros  morceaux  de  terre,  arracher  des 
souches,  briser  quelques  arbres  qu'elles 
entouroient.  On  en  voit  marcher  de 
tous  droits  dessus  ces  glaces  au  beau 
milieu  de  la  riuiere,  qui  en  vne  seule 
marée  paroist  aussi  belle  et  aussi  claire, 
comme  si  elle  n'auoit  point  esté  glacée. 

Le  7.  de  May,  vn  Sauuage  estant  ve- 
nu voir  la  Nasse  nostre  voisin  :  comme 
ie  vey  qu'il  se  portoit  mal,  ie  l'aborday, 
et  luy  parlay  de  Dieu,  l'exhortant  à  auoir 
recours  à  luy  ;  il  me  respondit:  Toy,  tu 

cognois  ïesus,  prie  le  pour  moy;  car 
moy  ie  ne  le  cognois  point,  ie  ne  cognois 
que  nostre  Manitou.  le  luy  dis  qu'il 
prononças!  sonnent  de  cœur  ces  paroles, 
G  ïesus  qui  estes  bon,  ayez  pitié  de  moy  ; 
il  mourut  quelque  temps  après. 

Les  Montagnaits  le  tenoient  pour  Pvn 
de  leurs  grands  sorciers,  ou  consulteurs 
de  Manitou  :  ie  sçauray  quelque  iour  si 
vrayemeul  il  y  a  de  la  diablerie  en  leur 
fait  ;  pour  le  présent  ie  ne  puis  dire 
autre  chose  que  les  vus  disent  que  ou  y, 
les  autres  que  non  :  c'est  à  dire  qu'il 
n'y  a  rien  d'asseuré. 

I'estois  l'an  passé  maistre  de  deux 
escoliers,  ie  suis  deuenu  riche,  i'en  ay 
maintenant  plus  de  vingt.  Après  le  de- 
part  de  mon  maistre,  i'ay  recueilly  et 
mis  en  ordre  vue  partie  de  ce  qu'il  m'a- 
uoit  enseigné,  et  que  i'auois  escrit  ça  et 
là,  m'accommodant  à  son  humeur,  qui 
souuent  ne  me  dictoit  que  ce  qui  luy 
venoit  en  fantaisie.  Ayant  donc  rallié 
la  pluspart  de  mes  richesses,  ie  me  suis 
mis  à  composer  quelque  chose  sur  le 
Catéchisme,  ou  sur  les  principes  de  la 
foy  :  et  prenant  mon  papier  en  main, 
i'ay  commencé  à  appeller  quelques  en- 
fans  auec  vne  petite  clochette.  La  pre- 
mière fois  i'en  auois  six,  puis  douze, 
puis  quinze,  puis  vingt  ;  et  dauantage 
ie  leur  fais  dire  le  Pater,  Aue,  et  Credo, 
en  leur  langue.  le  leur  explique  gros- 
sièrement le  mystère  de  la  Saincte  Tri- 
nité, et  de  l'Incarnation  ;  et  à  tous 
bouts  de  champ  ie  leur  demande  si  ie 
dis  bien,  s'ils  entendent  bien;  ils  me  re- 
spondenttous,  eoco,eoco,  ninisitoatenan: 
ouy,  ouy,  nous  entendons.  le  les  in- 
terroge par  après  s'il  y  a  plusieurs  Dieux, 
et  laquelle  des  trois  personnes  s'est  fait 
homme:  ie  forge  des  mots  approchans 
de  leur  langue,  que  ie  leur  fais  en- 
tendre. Nous  commençons  le  Catéchisme 
par  ceste  prière,  après  auoir  fait  le  signe 
de  la  Croix:  Noukhimami  ïesus,  ïagoua 
Khistinohimaonitou  Khikhitouina  caié 
Kliiter ilamouin.  Ca  cataouachichien 
Maria  ouccaonia  Iesu,  ca  cataouachi- 
chien Ioxeph  aïamihitouinan.  Mon  Sei- 
gneur ou  Capitaine  ïesus,  enseignez 
moy  vos  paroles  et  vostre  volonté  !  ô 


bonne  Marie  Mcre  de  Dieu  !  ô  bon  Io- 
seph  priez  pour  nous. 

Nous  finissons  par  le  Pater  noster  que 
i'ay  composé,  quasi  en  rimes  en  leur 
langue,  que  ie  leur  fais  chanter  :  et 
pour  dernière  conclusion,  ie  leur  fais 
donner  chacun  vue  escuelléc  de  pois 
qu'ils  mangent  de  bon  appétit:  quand 
ils  sont  beaucoup,  i'en  donne  seulement 
à  ceux  qui  ont  bien  respondu.  C'est  vn 
plaisir  de  les  entendre  chanter  dans  les 
bois  ce  qu'ils  ont  appris  :  les  femmes 
mesme  le  chantent,  et  me  viennent  par 
fois  escouter  par  la  fenestre  de  ma 
classe,  qui  nous  sert  aussi  de  refectoir, 
de  despense,  de  tout  :  I'estois  prest 
d'aller  par  les  cabanes  assembler  tous 
les  enfans,  mais  la  venue  de  monsieur 
Champlain  qui  nous  a  amené  du  monde, 
m'occuppe  pour  quelque  temps  :  si  tost 
que  ie  me  seray  dégagé  de  la  plus 
grande  presse,  ie  commenceray  cet  exer- 
cice, ie  prie  Dieu  pour  lequel  ie  l'entre- 
prens  de  le  bénir. 

Mes  escoliers  me  viennent  trouuer 
d'vne  demie  lieue  loing  pour  apprendre 
ce  qui  leur  est  nouueau  :  il  y  en  a  desia 
quelques-vns  qui  scauent  fort  bien  qu'il 
n'y  a  qu'vn  Dieu,  que  Dieu  a  tout  faict, 
qu'il  s'est  faict  homme  pour  nous,  qu'il 
luy  faut  obeïr,  et  que  ceux  qui  ne  croi- 
ront pas  en  luy  iront  dans  les  feux,  et 
ceux  qui  luy  obéiront  iront  dans  le  ciel. 

Quand  ie  leur  parle  du  Fils  de  Dieu, 
ils  me  demandent  si  Dieu  est  marié, 
puis  qu'il  a  vn  fils  ;  ce  sont  les  hommes 
qui  font  ceste  question.  Ils  s'estonnent 
quand  ie  leur  dis  que  Dieu  n'est  ny 
homme,  ny  femme,  ils  demandent  com- 
me il  est  donc  fait  :  ie  responds  qu'il 
n'a  ny  chair,  ny  os,  qu'il  ressemble  à 
l'âme.  Il  y  en  eut  vn  qui  me  fit  rire, 
car  il  repartit  :  il  est  donc  vray,  l'ame 
n'a  point  d'os,  ny  de  chair  :  i'ay  veu  la 
mienne,  elle  n'en  auoit  point.  le  vou- 
lus l'instruire  là  dessus,  mais  il  n'ont 
point  de  paroles  pour  signifier  vne  chose 
purement  spirituelle,  ou  s'ils  en  ont  ie 
ne  les  sçay  pas.  le  ne  vay  encore  qu'à 
tastons,  et  ce  qui  me  donne  plus  de  re- 
gret ne  les  pouuant  entendre;  c'est  que 
ie  prevoy  bien  que  mon  ignorance  sera 
de  longue  durée,  tant  pour  ce  qu'ils 

n'arrestent  point  en  vn  lien,  que  pour 
autant  que  mes  soings  vont  estre  plus 
partagez  qu'ils  n'estoient.  Dieu  pour- 
uoira  à  tout,  il  est  plus  grand  que  nostre 
coeur. 

Au  reste  le  fruict  qu'on  peut  recueillir 
de  ceste  mission  sera  grand,  s'il  plaist  à 
Dieu  :  Si  les  Pères   qui  sont  destinez 
pour  les  Hurons,  nation  stable,  peuuent 
entrer  dans  le  pays,  et  que  les  guerres 
ne  troublent  point  ces  peuples,  il  est 
croyable  que  dans  vne  couple  d'années, 
on  verra  qu'il  n'y  a  nation  si  barbare 
qui  ne  soit  capable  de  recognoître  et  ho- 
norer son  Dieu.     On  s'estonne  que  de- 
puis tant  d'années  qu'on  vient  en  la 
Nouuelle  France,  on  n'entend  rien  dire 
de  la  conuersion  des  Sauuages.  Il  faut 
défricher,  labourer,  et  semer,  deuant 
que  de  recueillir.     Qui  des  Religieux 
qui  ont  esté  icy  a  iamais  sçeu  parfaite- 
ment la  langue  d'aucune  nation  de  ces 
contrées?  /ides  ex  auditu,  làFoy  entre 
par  l'aureillo.     Comment  peut  vn  muet 
prescher  l'Euangile  ?  Au  temps  que  le 
Père  Brebeuf  commençoit  à  se  faire  en- 
tendre, la  venue  des  Anglois  le  contraint 
de  quitter  ces  pauures  peuples,  qui  luy 
dirent  à  son  départ  :  Escoute,  tu  nous 
as  dit  que  tu  auois  vn  Père  au  Ciel  qui 
auoit  tout  fait,  et  que  celuy  qui  ne  luy 
obeïssoit  pas,  estoit  ietté  dans  des  feux. 
Nous  t'auons  demandé  d'estre  instruicts, 
et  tu  t'en  vais,  que  ferons  nous  ?  Vn  Ca- 
pitaine l'abordant  luy  dit,  Eschom,  ie 
ne  suis  pas  baptisé,  et  tu  t'en  vais,  mon 
ame  sera  donc  perdue  ?  que  feray-ie  à 
cela  ?  Tu  dis  que  tu  reuiendras  ;  va-t'en 
donc,  et  prends  courage,  reuiens  deuant 
que  ie  meure.     Vn  vieillard  d'vn  autre 
village  que  celuy  où  habitoit  le  Père, 
l'entendant  parler  des  choses  dernières, 
de  la  recompense  des  bons,  et  du  cha- 
stiment  des  meschans,  luy  dit,  Eschom, 
les  gens  de  ton  village  ne  vallent  rien  ; 
voila  de  meschans  hommes,  ils  ne  nous 
communiquent  point  ce  que  tu  leur  dis  : 
et  cependant  cela  est  si  important,  qu'il 
en  faut  parler  au  Conseil  de  tout  le  pays. 
Sont-ce  pas  là  des  indices  d'vne  heu- 
reuse moisson?  Le  Diable  preuoit  bien 
ce  fruict,  car  de  l'heure  que  ie  parle,  il 
fait  ce  qu'il  peut  pour  empescher  la  ve- 


nue des  Hurons,  et  par  conséquent  pour 
fermer  la  porte  à  l'Euangile,  et  à  ceux 
qui  l'annoncent. 

Pour  ces  peuples  errants  et  vagabonds, 
parmy  lesquels  Dieu  m'a  donné  mon  dé- 
partement, quoy  que  mes  souhaits  me 
fissent  pancher  du  costé  des  nations 
stables  et  permanentes,  le  fruict  sera 
plus  tardif  ;  il  viendra  neantmoins  en 
son  temps,  i'y  voy  de  bonnes  dispositions. 
Premièrement  la  crainte  qu'ont  les  Al- 
gonquains  de  leurs  ennemis  les  Hiro- 
quois,  leur  fait  abandonner  leur  pays  : 
et  comme  ils  l'aiment  naturellement,  ils 
demandent  instamment  qu'on  aille  faire 
vne  habitation  parmy  eux,  ayans  des- 
sein de  fermer  vn  bourg  à  l'entour  du 
fort  qu'on  dressera  là,  et  de  se  ramas- 
ser  là  dedans  :  Ce  que  Messieurs  de  la 
Compagnie  de  cette  Nouuelle  France  aïK 
ront  bien  agréable.  Secondement  qui 
sçauroit  parfaitement  leur  langue,  il  se- 
roit  tout  puissant  parmy  eux,  ayant  tant 
soit,  peu  d'éloquence.  Il  n'y  a  lieu  au 
monde  où  la  Rhétorique  soit  plus  puis- 
sante qu'en  Canadas  :  et  neantmoins 
elle  n'a  point  d'autre  habit  que  celuy 
que  la  nature  luy  a  baillé  :  elle  est  toute 
nue  et  toute  simple,  et.  cependant  elle 
gouuerne  tous  ces  peuples,  car  leur  Ca- 
pitaine n'est  esleu  que  pour  sa  langue: 
et  il  est  autant  bien  obeï,  qu'il  l'a  bien 
pendue,  ils  n'ont  point  d'autres  loix  que 
sa  parole.  Il  me  semble  que  Ciceron 
dit  qu'autrefois  toutes  les  nations  ont 
esté  vagabondes,  et  que  l'éloquence  les 
a  rassemblées  ;  qu'elle  a  basti  des  villes 
et  des  citez.  Si  la  voix  des  hommes  a 
tant  de  pouuoir,  la  voix  de  l'esprit  de 
Dieu  sera -elle  impuissante?  Les  Sau- 
nages se  rendent  aisément  à  la  raison; 
ce  n'est  pas  qu'ils  la  suiuent  tousiours, 
mais  ordinairement  ils  ne  repartent  rien 
contre  vne  raison  qui  leur  conuainc 
l'esprit. 

Vn  Capitaine  demandant  secours  à 
l'Anglois  qui  estoit  icy,  pour  aller  en 
leurs  guerres,  l'Anglois  voulant  esqui- 
uer,  le  payoit  de  raisons  apparentes  : 
sçauoir  est  qu'il  auoit  des  malades,  que 
ses  gens  ne  s'accommoderoient  pas  bien 
auec  les  Sauuages.  Et  ce  Capitaine 
réfuta  si  pertinemment  toutes  ces  de- 

faites,  que  l'Ànglois  fut  contraint  de  luy 
dire  :  i'ay  besoin  de  nies  gens,  ie  crains 
qiie  les  François  ne  nous  viennent  as- 
saillir. Alors  le  Saunage  luy  dit,  Tu  par- 
tes maintenant,  nous  t'entendons  bien  ; 
iusques  icy,  tu  n'as  rien  dit  :  ils  acquie- 
scèrent ;i  ceste  raison.  Quand  on  leur 
fera  voir  la  conformité  de  la  loy  de  Dieu, 
ttuec  la  raison,  ie  ne  croy  pas  qu'on 
trou  ne  grande  résistance  en  leur  enten- 
dement: leur  volonté  qui  est  extrême- 
ment volage  et  changeante,  appriuoisée 
par  les  grâces  deceluy  qui  les  appellera, 
se  rangera  enfin  à  son  deuoir.  En  troi- 
siesme  lieu,  ce  peuple  peut  estre  con- 
uerty  par  des  séminaires  :  mais  voicy 
comment  il  faut  esleuer  à  Kebec  les  en- 
fans  des  Sauuages,  qui  seront  plus  haut 
en  ceste  autre  habitation.  On  les  aura 
à  la  fin,  ils  les  donneront  s'ils  voyent 
qu'on  ne  les  enuoye  point  en  France. 
Pour  les  enfans  de  ce  païs-cy,  il  les  fau- 
dra enuoyer  là  haut:  La  raison  est  que 
les  Sauuages  empeschent  leur  instru- 
ction, ils  ne  sçauroiont  supporter  qu'on 
cliastie  vu  enfant,  quoy  qu'il  fasse,  ils 
n'ont  qu'vne  simple  repreliension  :  de 
plus  c'est  qu'ils  pensent  tellement  vous 
obliger  en  vous  donnant  leurs  enfans 
pour  les  instruire,  nourrir,  et  habiller; 
qu'en  outre  ils  vous  demanderont  plu- 
sieurs choses,  et  vous  seront  extrême- 
ment importuns,  vous  menaçant  tte  re- 
tirer leur  enfant  si  vous  ne  leur  accor- 
dez leur  demande. 

.Le  14.  de  May,  ie  baptisay  le  petit 
Nègre,  duquel  ie  fis  mention  l'an  passé: 
quelques  Anglois.  l'ont  amené  de  l'isle 
de  Madagascar,  autrement  de  Sainct 
Laurens,  qui  n'est  pas  loin  du  Cap  de 
Bonne  Espérance,  tirant  à  l'Orient;  c'est 
son  pais  bien  plus  chaud  que  celuy  où  il 
est  maintenant.  Ces  Anglois  le  don- 
nèrent aux  Kers,  qui  ont  tenu  Kebec,  et 
l'vn  des  Kers  le  vendit  cinquante  escus 
à  ce  qu'on  m'a  dit,  à  vn  nommé  le  Bail- 
ly,  qui  en  a  fait  présent  à  ceste  lion- 
neste  famille  qui  est  icy.  Cet  enfant  est 
si  content  que  rien  plus,  il  m'a  encor 
bien  recréé  en  l'instruisant  :  car  vou- 
lant recognoistre  si  les  habitans  de  son 
pais  estoient  Mahometans,  ou  Payens  ; 
ie  luy  demandois  s'il  n'y  auoit  point  de 


maison  en  son  pais  où  on  priast  Dieu, 
s'il  n'y  auoit  point  de  Mosquées,  si  on 
n'y  parloit  point  de  Mahomet.  11  y  a, 
dit-il,  des  Mosquées  en  nostre  pais. 
Sont-elles  grandes  ?  luy  repartis-ie  ; 
elles  sont,  respond-il,  comme  celles  de 
ce  païs-cy.  Et  luy  disant  qu'il  n'y  en 
auoit  point  en  France,  ny  en  Canada: 
l'en  ay  veu,  dit-il,  entre  les  mains  des 
François  et  des  Anglois  qui  en  ont  porté 
en  nostre  païs,  et  maintenant  on  s'en 
sert  pour  tirer,  le  recognus  qu'il  vou- 
loit  dire  des  mousquets,  et  non  des 
Mosquées,  ie  me  sousris  et  luy  aussi  : 
il  est  grandement  naïf,  et  fort  attentif 
à  la  Messe  et  au  Sermon.  C'est  le  qua- 
triesme  que  i'ay  baptisé  depuis  mon  ar- 
riuée  ;  car  Dieu  ayant  donné  à  Madame 
Coullart  vn  petit  enfant,  ie  luy  ay  ad- 
ministré ce  Sacrement  :  ce  que  i'auois 
desia  fait  à  2  petits  Sauuages. 

Le  19.  on  nous  vint  apporter  nouuelle 
qu'vn  vaisseau  Anglois  estoit  entré  à 
Tadoussac  depuis  quelques  iours  :  Nous 
ne  sçauions  si  c'étoit  vncourreur,  ou  s'il 
y  auoit  quelque  trouble  entre  la  France 
et  l'Angleterre.;  chacun  bastissoit  sur 
ses  coniectures,  et  tout  le  monde  se 
tenoit  sur  ses  gardes.  Le  dimanche 
suiuant,  iour  de  la  Saincte  Trinité,  es- 
tant allé  dire  la  Saincte  Messe  au  fort,  on 
me  dit  que  si  nous  entendions  tirer  deux 
coups  de  canon,  que  nous  nous  retiras- 
sions promptement  auec  nos  François 
dans  la  forteresse. 

Le  lendemain  22.  du  mesme  mois 
de  May,  nous  oùysmes  ioùer  le  canon 
de  bon  matin.  Sur  l'incertitude  de 
ce  que  ce  pourroit  estre,  le  Père  de 
Noue  prend  nostre  Sauuage,  et  s'en 
va  à  Kebec  ;  et  sans  y  tarder,  nous 
rapporte  nouuelle  que  le  sieur  de 
Champlain  estoit  arriué:  que  le  Père 
Brebeuf  s'en  venoit  incontinent  en 
nostre  petite  maison.  Nous  allasmes 
remercier  nostre  Seigneur.  Cependant 
voycy  le  Père  Brebeuf  qui  entre,  Dieu 
sçait  si  nous  le  receusmes  et  embras- 
sasmes  de  bon  cœur.  Quelques  Sau- 
uages estans  chez  nous,  et  voyans  nostre 
ioye  à  cet  heureux  rencontre,  s'écrièrent 
selon  leur  coustume  quand  ils  admirent 
quelque  chose  :    chteé  !  chteé  i  se  ré- 

iouïssans  auec  nous  del'arriuée  du  Père, 
lequel  après  auoir  salué  nostre  Seigneur 
en  nostre  petite  chapelle,  nous  dit  que 
le  père  Masse  estoit  à  Tadoussac;  que  le 
Père  Daniel,  et  le  Père  Dauost  nous  ve- 
noient  voir  du  grand  Chibou.  11  m'ap- 
porta si  grande  quantité  de  lettres,  que 
ie  fus  confus  voyant  le  souuenir  et  te- 
smoignage  d'affection  de  tant  d' honu  estes 
personnes  :  Quid  rétribuant  Domino 
pro  omnibus  quœ  retribuit  mihi:  Qu'il 
soit  beny  pour  vn  iamais,  s'il  veut,  en 
reconnoissance  de  ses  bien-faits  que 
nous  beuuions  son  calice  :  fiât,  fiât,  ce 
nous  sera  trop  d'honneur.  Mais  ie  le 
prie  d'appliquer  en  particulier  vne  seule 
goutte  de  celuy  qu'il  a  beu  pour  ceux 
qui  nous  obligent  tant,  pour  les  associez 
de  la  Compagnie  de  cette  Nouuelle 
France,  desquels  Dieu  se  veut  seruir 
pour  sa  gloire,  et  pour  V.  R. 

Ayant  sceu  l'arriuée  de  Monsieur  de 
Champlain,  ie  l'allay  saluer.  Arriuant 
au  fort,  ie  veis  vne  escouade  de  soldats 
François  armez  de  picques  et  de  mou- 
squets qui  s'en  approchoyent  tambour 
battant.  Si  tost  qu'ils  y  furent  entrez, 
Monsieur  de  Caën  remit  les  clefs  du  fort 
entre  les  mains  de  monsieur  du  Plessis 
Bochard,  qui  les  remit  le  lendemain 
entre  celles  de  Monsieur  de  Champlain, 
pour  entrer  dans  la  conduite  des  vais- 
seaux, selon  l'ordonnance  de  Monsei- 
gneur le  Cardinal. 

Il  me  vient  quelquefois  en  pensée, 
que  ce  Grand  Homme,  qui  par  son  ad- 
mirable sagesse,  et  non-pareille  con- 
duite ez  affaires  s'est  tant  acquis  de  re- 
nommée sur  la  terre,  se  prépare  vne 
couronne  de  gloire  tres-esclatante  dans 
le  Ciel,  pour  le  soing  qu'il  tesmoigne 
auoir  en  la  conuersion  de  tant  d'ames 
que  l'infidélité  perd  en  ces  pays  sauuages: 
l'en  prie  tous  les  iours  affectueusement 
pour  luy,  et  nostre  compagnie  ayant  par 
son  moyen  occasion  de  glorifier  Dieu  en 
cette  si  noble  entreprise,  luy  en  aura 
vne  obligation  éternelle. 

Le  24.  de  May,  dixhuict  canots  de 
Sauuages  estans  descendus  à  Kebec,  le 
sieur  de  Champlain  se  doutant  qu'ils 
pourroient  passer  iusques  aux  Anglois, 
qui  auoient  trois  vaisseaux  à  Tadoussac, 


et  vne  barque  bien  haut  dans  la  riuiere, 
s'en  alla  dans  les  Cabanes  de  ces  Sau- 
uages, et  leur  fit  parler  fort  à  propos 
par  le  sieur  Oliuier,  truchement,  hon- 
neste  homme,  et  bien  propre  pour  ce 
pays-cy.  Il  leur  dit  donc  par  la  bouche 
de  cet  interprète,  que  les  François  les. 
auoient  tousiours  aimez  et  défendus,  que 
luy  les  auoit  secourus  en  personne  dans 
leurs  guerres  :  qu'il  auoit  grandement 
chery  le  Père  du  Capitaine  auquel  il  par- 
loit;  lequel  fut  tué  à  ses  costez  en  vn 
combat  où  luy-mesme  fut  blessé  d'vn 
coup  de  flèche:  qu'il  estoit  homme  de 
parole,  que  nonobstant  les  incommodi- 
tez  des  mers,  il  les  estoit  reuenu  voir 
comme  ses  frères  :  qu'eux  ayant  désiré 
et  demandé  qu'on  fit  vne  habitation  de 
François  en  leur  pays  pour  les  défendre 
contre  les  incursions  de  leurs  ennemis, 
qu'il  auoit  eu  dessein  de  leur  accorder, 
et  que  cela  seroit  desia  mis  en  exécu- 
tion sans  le  détourbier  des  Anglois:  qu'au 
reste  il  estoit  pour  le  présent  occupé  à 
la  réparation  des  ruines  qu'auoient  fait 
ces  mauuais  hostes:  qu'il  ne  manquera 
pas  de  leur  donner  contentement  si  tost 
qu'il  aura  pourueu  aux  affaires  plus 
pressantes  ;  que  les  Pères  (parlant  de 
nous  autres)  demeureroient  parmy  eux, 
et  les  instruiroient  comme  aussi  leurs 
enfans.  Cependant,  nonobstant  les 
grantles  obligations  qu'ils  auoient  aux 
François,  ils  estoient  descendus  en  in- 
tention d'aller  voir  des  voleurs  qui  ve- 
noient  pour  dérober  les  François,  qu'ils 
auisassent  bien  à  ce  qu'ils  feroient,  que 
ces  voleurs  estoient  passagers,  et  que 
les  François  demeuroient  au  pays  comme 
leur  appartenant.  Voila  vne  partie  du 
discours  que  leur  fit  tenir  le  sieur  de 
Champlain,  autant  que  i'ay  peu  sçauoir, 
par  le  rapport  qui  m'en  a  esté  fait  par 
ceux  qui  estoient  présents. 

Pendant  cette  harangue,  le  Capitaine 
et  ses  gens  escoutoient  fort  attentiue- 
ment;  luy  entr'autres  paroissoit  profon- 
dement pensif,  tirant  de  son  estomach 
cette  aspiration  de  temps  en  temps,  pen- 
dant qu'on  luy  parloit,  ham  !  ham  ! 
ham  !  comme  approuuant  le  discours  du 
truchement  :  lequel  estant  achoué,  ce 
Capitaine  prend  la  parole  pour  respon- 

dre,  maisauec  vne  rhétorique  aussi  fine 
et  déliée,  qu'il  en  sçaaroit  sortir  de  l'e- 
scolle  d'Aristote,  ou  deCiceron.  Il  gagna 

au  commencement  de  son  discours  la 

bienueillance  de  tous  les  François  par 
vne  profonde  humilité,  qui  paroissoit 
auec  bonne  grâce  dans  ses  gestes  et 
dans  ses  paroles. 

le  ne  suis,  disoit-il,  qu'vn  panure  pe- 
tit animal  qui  va  rampant  sur  la  terre  : 
Vous  autres  François  vous  estes  les 
grands  du  monde,  qui  faites  tout  trem- 
bler, le  ne  sçay  comme  i'osc  parler  do- 
uant de  si  grands  Capitaines  :  si  i'auois 
quelqu'vn  derrière  moy  qui  me  sugge- 
rast  ce  que  ie  dois  dire,  ie  parleras  plus 
hardiment.  le  me  trouue  estonné,  ie 
n'ay  iamais  eu  d'instruction,  mon  père 
m'a  laissé  fort  ieune;  si  ie  dis  quelque 
chose,  ie  le  vais  recueillant  çà  et  là  à  l'ad- 
uenture,  c'est  ce  qui  me  fait  trembler. 

Tu  nous  dis  que  les  François  nous  ont 
tousiours  aimez,  nous  le  sçauons  bien, 
et  nous  mentirions  si  nous  disions  le 
contraire.  Tu  dis  que  tu  as  tousiours 
esté  véritable,  aussi  t'auons-  nous  tous- 
iours creu.  Tu  nous  as  assisté  en  nos 
guerres,  nous  t'en  aimons  tous  dauan- 
tage,  que  veux-tu  qu'on  responde  ?  tout 
ce  que  tu  dis  est  vray. 

Tu  dis  que  les  François  sont  venus 
habiter  à  Kebec  pour  nous  défendre,  et 
que  tu  viendras  en  nostre  pays  pour 
nous  protéger.  le  me  souuiens  bien 
d'auoir  ouy  dire  à  nos  pères  que  quand 
vous  estiez  là  bas  à  Tadoussac,  les  Mon- 
tagnaits  vous  allèrent  voir,  et  vous  in- 
uiterent  à  nostre  déceu  de  monter  çà 
haut,  où  nos  pères  vous  ayant  veus,  vous 
aimèrent,  et  vous  prièrent  d'y  faire 
vostre  demeure. 

Pour  l'habitation  que  tu  dis  que  nous 
auons  demandée  aux  trois  riuieres,  ie  ne 
suis  qu'vn  enfant,  ie  n'ay  point  de  mé- 
moire, ie  ne  sçay  si  ie  l'ay  demandée  : 
vous  autres  vous  auez  vostre  Massinah:- 
gan,  (c'est  à  dire,  vous  auezcognoissance 
de  l'escriture,)  qui  vous  fait  souuenir  de 
tout:  mais  quoy  que  c'en  soit,  tu  seras 
tousiours  le  bien  venu.  Remarquez  la 
prudence  de  cet  homme,  à  faire  voir 
que  non  seulement  les  Saunages,  mais 
encor  que  les  François  désirent  cette 


habitation  ;  il  poursuiuit  son  discours, 
disant  :  Quand  tu  viendras  là  haut  auec 
nous,  tu  trouueras  la  terre  meilleure 
qu'iey  :  tu  feras  au  commencement  fnfc 
maison  comme  cela  pour  te  loger  (il  de- 
signoit  vne  pelile  espace  de  la  main:) 
c'est  à  dire  tu  feras  vne  forteresse,  puis 
lu  feras  vne  maison  comme  cela,  desi- 
gnant  VU  grand  lieu,  et  alors  nous  ne 
serons  plus  des  chiens  qui  couchent  de- 
hors, nous  entrerons  dans  cette  maison, 
(il  entendoit  vu  bourg  fermé  :)  En  ce 
temps-là  on  ne  nous  soupçonnera  plus 
d'aller  voir  ceux  qui  ne  vous  aiment 
pas  :  tu  sèmeras  des  bleds,  nous  ferons 
comme  toy,  et  nous  n'irons  plus  cher- 
cher nostre  vie  dans  les  bois,  nous  ne 
serons  plus  errans  et  vagabonds. 

Voila  le  sieur  de  Caën  qui  a  creu  que 
i'auois  enuoyé  des  Castors  vers  les 
estrangers  ;  i'ay  enuoyé  vers  ce  quar- 
tier là  quelques  peaux  d'Orignac,  non 
pour  traitter,  mais  pour  coupper  les 
lsras  à  nos  ennemis.  Tu  sçais  que  les 
Hiroquois  ont  de  grands  bras  ;  si  ie  ne 
leur  couppois,  il  y  a  long  temps  que 
nous  serions  tous  pris  :  i'enuoyedes  pré- 
sents aux  nations  qui  leur  sont  voisines, 
afin  qu'elles  ne  se  ioignentpas  auec  eux  ; 
ce  n'est  pas  pour  offenser  les  François, 
mais  pour  nous  conseruer. 

Tu  dis  que  nous  voulons  aller  à  l'An- 
glois:  ie  m'en  vay  dire  à  mes  gens  qu'on 
n'y  aille  point  ;  ie  te  promets  que  ny 
moy,  ny  ceux  qui  ont  de  l'esprit  n'iront 
pas  :  que  s'il  y  a  quelque  ieune  homme 
qui  fasse  vn  sault  iusques  là  sans  estre 
veu,  ie  n'y  sçaurois  que  faire,  tu  sçais 
bien  qu'on  ne  peut  pas  tenir  la  ieunesse. 
le  le  defendray  à  tous;  si  quelqu'vn  y 
va,  il  n'a  point  d'esprit  :  tu  peux  tout, 
mets  des  chalouppes  aux  auenuës,  et 
prends  les  Castors  de  ceux  qui  iront. 

Tu  nous  dis  que  les  Pères  viuront 
parmy  nous,  et  nous  instruiront  ;  ce 
bon-heur  sera  pour  nos  enfans,  nous 
qui  sommes  desia  vieux,  nous  mourrons 
ignorans  :  ce  bien  n'arriuera  pas  sitost 
que  nous  voudrions. 

Tu  dis  que  nous  prenions  garde  à  ce 
que  nous  ferons,  tunouspinsesaubras,et 
nous  frémissons:  tu  nous  pinsespuis  après 
au  cœur,  et  tout  le  corps  nous  tremble. 

Nous  ne  voulons  point  aller  aux  Anglois; 
leur  Capitaine  a  voulu  faire  alliance 
miec  moy,  et.  me  tenir  pour  son  frère,  et 
ie  n'ay  pas  voulu,  ie  me  suis  retiré,  di- 
sant, qu'il  esloit  trop  grand  Capitaine, 
le  me  souuenois  bien  d'vne  parole  que 
tu  nous  auois  dit,  que  tu  retournerais  : 
le  t'attendois  tousiours,  tu  as  esté  véri- 
table, tu  le  seras  encore  en  nous  venant 
voir  en  nostre  pays  :  ie  n'ay  qu'vne 
crainte,  c'est  qu'en  ce  commerce  des 
François  auec  nos  gens,  il  n'y  ait  quel- 
qu'vn  de  tué,  et  alors  nous  serions  per- 
dus :  mais  tu  sçais  que  tout  le  monde 
n'est  pas  sage,  les  plus  aduisez  se  tien- 
dront tousiours  dans  leur  deuoir. 

Yoila  à  peu  près  la  response  de  ce 
Sauuage  qui  estonna  nos  François,  les- 
quels m'ont  tesmoigné  qu'il  releuoitsa 
voix  selon  les  suiets  qu'il  traitoit,  puis 
la  rabbaissoit  auec  tant  d'humilité,  et 
vne  posture  ou  action  si  soubmise,  qu'il 
gagnoit  l'affection  de  tous  ceux  qui  le 
regardoient  sans  l'entendre. 

La  conclusion  fut  que  le  sieur  de 
Champlain  leur  dit:  quand  cette  grande 
maison  sera  faite,  alors  nos  garçons  se 
marieront  à  vos  filles,  et  nous  ne  serons 
plus  qu'vn  peuple.  Ils  se  mirent  à  rire, 
repartons  :  Tu  nous  dis  tousiours  quel- 
que chose  de  gaillard  pour  nous  resiouïr, 
si  cela  arriuoit  nous  serions  bien  heu- 
reux. Ceux  qui  croient  que  les  Sau- 
uages  ont  vn  esprit  de  plomb  et  de  terre, 
cognoistront  par  ce  discours  qu'ils  ne 
sont  pas  si  massifs  qu'on  les  pourroit 
dépeindre. 

Ce  Capitaine  nous  vint  voir  quelques 
iours  après  en  nostre  maison,  mais  ie 
n'eus  pas  le  loisir  de  l'entretenir  comme 
ie  desirois. 

Le  29.  le  sieur  de  Champlain  vint  en- 
tendre la  Messe  en  nostre  petite  cha- 
pelle, nous  le  retinsmes  à  disner:  de 
bonne  fortune  nostre  Sauuage  nous  auoit 
apporté  vn  petit  morceau  d'Ours,  nous 
lui  en  presentasmes  ;  en  ayant  gousté 
il  se  mit  à  rire,  et  me  dit  si  on  sçauoit 
en  France  que  nous  mangeons  des  Ours, 
on  detourneroit  la  face  de  nostre  haleine, 
et  cependant  vous  voyez  combien  la 
chair  en  est  bonne  et  délicate. 

Apres  le  disner,  i'allay  saluer  le  Ca- 


pitaine de  Nesle  dans  son  vaisseau, 
quantité  du  petits  Sauuages  me  sui- 
uoient.  l'en  pris  seulement  six  ou  sept 
auec  moy,  ie  les  fis  chanter  leur  Pater 
en  Sauuage  dans  le  Nauire  :  nos  Fran- 
çois y  prenoient  grand  plaisir.  Le  bon 
pour  eux  fut  que  le  Capitaine  de  Nesle 
leur  fil  donner  du  Cascaracona,  et  du 
toutouch  pimi  ;  c'est  ainsi  qu'ils  appel- 
lent le  biscuit  et  le  fromage.  Au  départ 
comme  le  Capitaine  eut  fait  tirer  vn 
coup  de  canon  par  honneur,  ces  enfans 
regardoient  auec  estonnement,  et  se 
monstroient  si  constans,  que  si  on  leur 
vouloit  payer  leur  chanson  en  mesme 
monnoye,  ils  voudroient  gagner  leur  vie 
en  chantant. 

Le  dernier  iour  de  May,  la  Nasse 
nostre  Sauuage  nous  vint  dire  qu'vn  de 
leurs  gens  auoit  songé  qu'il  y  auroit  des 
François  tuez.  Or  soit  que  le  Diable 
leur  ait  donné  ce  sentiment,  soit  que  de 
plusieurs  songes  il  s'en  rencontre  quel- 
qu'vn  de  véritable  par  cas  fortuit,  quoy 
que  c'en  soit,  le  2  iour  de  Iuin  les 
Hiroquois  tuèrent  deux  de  nos  Fran- 
çois, et  en  blessèrent  quatre  autres,  dont 
l'vn  mourut  bien-tost  après  :  voicy 
comme  arriua  ce  malheur.  Vne  barque 
et  vne  chalouppe  montoient  dans  le 
grand  fleuue  de  S.  Laurens;  la  chalouppe 
passa  deuant,  et  pour  aller  plus  viste, 
quelques  mattelots  mirent  pied  à  terre 
pour  la  tirer,  auec  des  amares  ou  des 
cordes  :  comme  ils  vindrent  à  doubler 
vne  pointe  de  terre,  trente  à  40  Hiro- 
quois qui  estoient  en  embuscade  vien- 
nent fondre  dessus  eux,  auec  des  cris 
espouuantables  :  ils  tuent  d'abbord 
les  deux  premiers  qu'ils  ont  à  la  ren- 
contre à  coups  de  haches  :  ils  décochent 
vne  gresle  de  flèches  auec  vne  telle  vi- 
stesse  et  promptitude,  que  nos  François 
ne  sçauoient  de  quel  costé  se  tourner, 
n'ayans  pas  preueu  ce  coup  là.  Ils  eu- 
rent bien  la  hardiesse  de  vouloir  abor- 
der la  chalouppe  auec  leurs  canots,  et 
n'eust  esté  qu'vn  François  les  coucha 
en  iouë  auec  son  harquebuse,  et  que  la 
barque  quin'estoitpas  loin,  équippa  viste 
vne  chalouppe  pour  venir  au  secours, 
ayant  entendu  les  cris  du  combat,  il  est 
croyable  que  pas  vn  n'en  fût  échappé. 

Les  Hiroquois  voyant  cette  harquebuso, 
et  ceste  autre  chalouppe  qui  venoit  au 
secours,  s'enfuirent,  écorchans  au  préa- 
lable les  testes  de  ceux  qu'ils  auoient 
tuez,  remportans  ces  peaux  par  bra- 
dade. 

Le  8.  de  Iuin,  le  Père  Masse  arriua  de 
Tadoussac,  il  réueilla  nôstre  ioye,  voyant 
qu'après  auoir  esté  si  long  temps  ma- 
lade sur  la  mer,  il  se  portoit  bien.  11 
nous  dit  que  Pierre  Pastedechouan  cstoit 
plus  mesehant  que  iamais  ;  que  les  An- 
glois  qui  estoient  à  Tadoussac  l'auoient 
perdu  par  l'yvrongnerie.  0  que  celuy-là 
sera  coupable  douant  Dieu,  qui  a  intro- 
duict  l'heresie  en  ces  contrées  !  Si  ce 
Saunage  auoit  de  l'esprit,  estant  comme 
il  est  corrompu  par  ces  misérables  hé- 
rétiques, il  seroit  vn  puissant  obstacle  à 
la  publication  de  la  foy  ;  encore  n'y  ap- 
portera-il que  trop  d'empescbement,  si 
Dieu  ne  luy  touche  le  cœur.  Il  fait  pa- 
roistre  par  ses  deportemens  qu'il  nous 
estoit  donné  pour  tirer  de  luy  les  prin- 
cipes de  sa  langue,  et  non  pas  pour  le 
bien  de  son  ame,  puis  qu'il  se  bande 
contre  son  Dieu  et  contre  la  vérité. 

Il  fait  icy  des  chaleurs  si  violentes  en 
ce  mois  de  Iuin,  et  vne  si  grande  sei- 
cheresse,  que  ie  n'ay  rien  veu  ny  senty 
de  semblable  en  France;  toutbrusle  sur 
la  terre,  rien  n'aduance  par  ce  temps- 
là  ;  et  neantmoins  il  a  gelé  à  glace  en 
vn  matin  en  la  maison  des  Pères  Reco- 
lets.  La  nuict  fortifiant  la  fraîcheur  des 
bois,  cause  de  ces  gelées  du  matin;  nous 
sommes  voisins  de  cette  maison,  et  ce- 
pendant cela  n'est  point  arriué  chez 
nous,  pource  que  nous  auons  vn  plus 
grand  air. 

Le  16.  du  mesme  mois  de  Iuin,  nous 
auons  rendu  l'vn  de  nos  petits  enfans  à 
sa  mère,  voslre  Reuerence  nous  ayant 
mandé  qu'il  n'y  auoit  pas  encore  de 
quoy  establir  vn  séminaire  :  et  par  con- 
séquent n'ayant  enuoyé  ceux  qu'elle 
destine  pour  auoir  soin  d'instruire  les 
enfans  que  nous  aurions  peu  auoir, 
craignant  d'ailleurs  que  ceste  femme  ne 
retirast  son  fds  en  cachette,  et  s'enfuît 
dans  les  bois  de  peur  qu'on  ne  le  Jist 
passer  en  France  :  i'ay  mieux  aimé  luy 
rendre  franchement,  afin  de  luy  donner 


à  cognoistre  que  si  nous  tenons  des  en- 
fans, ce  n'est  point  pour  les  dérober  à 
leurs  parents,  ains  pour  leur  propre 
bien  :  afin  aussi  qu'elle  dis»!  aux  autres 
Saunages  qu'ils  sont  bien  nourris  auec 
nous,  pour  les  induire  à  nous  donner 
les  leurs  quand  on  aura  moyen  de  les 
nourrir.  Cette  pauure  femme  me  de- 
manda pourquoy  ie  luy  rendois  son  fils? 
et  quand  elle  le  rameneroit?  le  luy  re- 
spondis  que  depuis  la  venue  des  vais- 
seaux, ie  1  auoistousioursveuë  en  crainte 
qu'on  ne  l'ennoyast  en  France,  nonob- 
stant les  asseurances  que  ie  luy  auois 
baillées  qu'il  n'iroit  point  :  et  pour  luy 
monstrer  que  nous  estions  véritables, 
comme  aussi  pour  lui  oster  toute  crainte, 
que  nous  luy  remettions  entre  les  mains: 
qu'aussi-tost  que  ie  sçaurois  la  langue, 
et  que  nous  serions  bastis,  que  nous  le 
reprendrions  auec  plusieurs  autres.  Au 
bout  du  compte  la  principale  raison  qui 
m'a  induit  à  luy  rendre,  est  que  i'ap- 
prehendois  qu'elle  ne  l'emmenast  à  no- 
stredesceu:  caralorselle  eût  forgé  mille 
menteries  parmy  les  Saunages  pour  se 
couurir,  et  comme  ie  ne  sçay  pas  bien 
la  langue,  ie  n'eusse  peu  nous  justifier; 
ce  qui  auroit  induit  les  Sauuages  à  nous 
refuser  leurs  enfans  quand  il  sera  temps 
de  les  demander.  0  que  c'est  vn  grand 
mal  de  ne  pouiioir  produire  ses  raisons  ! 
de  ne  parler  qu'en  bégayant,  et  par 
signes  ! 

Le  23.  du  mesme  mois,  le  sieur  du 
Plessis  nous  enuoya  dire  que  douze  ou 
quatorze  canots  de  la  nation  des  sor- 
ciers estoient  descendus  iusques  à 
Saincte  Croix,  quinze  lieues  ou  enui- 
ron  au  dessus  de  Kebec;  quelques  iours 
auparauant  nous  en  allions  veu  de- 
scendre vne  douzaine  d'vne  autre  nation 
nommée  la  nation  d'Iroquet,  du  nom  de 
leur  Capitaine  ;  Dieu  soitbeny,  puis  que 
la  crainte  des  Hiroquois  ne  les  a  point 
empesché  de  venir.  Ces  sorciers,  c'est 
ainsi  que  les  François  appellent  ceste 
nation,  pource  qu'elle  fait  vne  particu- 
lière profession  de  consulter  leur  Mani- 
tou, ou  parler  au  Diable  ;  ces  sorciers, 
dis-ie,  sont  venus  iusques  à  Kebec;  l'vn 
d'eux  regardant  fort  attentiuement  vn 
petit  François  qui  battoit  vn  tambour,  et 

s'approchant  fort  prés  pour  le  mieux  con- 
sidérer, ce  petit  garçon  luy  donna  vu  coup 
de  l'vn  de  ses  basions,  et  le  fit  saigner  par 
la  teste  à  bon  escient  ;  aussi-tost  tous 
ceux  de  sa  nation  qui  regardoient  ce 
tambour,  voyant  ce  coup,  s'offensèrent: 
ils  s'en  vont  trouuer  le  truchement 
François,  et  luy  disent:  voila  l'vn  de 
tes  gens  qui  a  blessé  l'vn  des  nostres; 
tu  sçais  bien  nostre  coustume,  fais  nous 
des  presens  pour  cette  blessure.  Comme 
il  n'y  a  point  de  police  parmy  les  Sau- 
uages,  si  l'vn  d'eux  en  tuë  ou  blesse  vn 
autre,  s'il  peut  euader,  il  en  est  quitte 
pour  quelques  presens  qu'il  fait  aux 
amis  du  defunct,  ou  de  l'offensé.  Nostre 
truchement  luy  repartit:  Toy-mesme  tu 
sçais  bien  nos  façons  de  faire,  quand 
quelqu'vn  de  nous  fait  mal,  on  le  cha- 
stie  :  cet  enfant  a  blessé  l'vn  de  vos 
gens,  il  sera  tout  maintenant  fouetté  en 
ta  présence.  On  fait  venir  le  petit  gar- 
çon; quand  les  Sauuages  veirent  que 
c'estoit  tout  de  bon  qu'on  despoùilloit  ce 
petit  batteur  de  Sauuages  et  de  tambour, 
et  que  les  verges  estoient  toutes  prestes, 
ils  commencèrent  à  prier  qu'on  luy  par- 
donnast,  alleguans  que  c'estoit  vn  en- 
fant, qu'il  n'auoit  point  d'esprit,  qu'il 
ne  sçauoit  pas  encor  ce  qu'il  faisoit  ; 
mais  comme  on  le  vouloit  chastier  à 
toute  force,  l'vn  d'eux  se  met  tout  nud, 
iette  sa  robe  sur  l'enfant,  s'écriant  à  ce- 
luy  qui  le  vouloit  frapper  ;  touche  sur 
moy,  si  tu  veux,  mais  tu  ne  le  frapperas 
point  :  voila  comme  le  pauure  petit 
euada.  Toutes  les  nations  Sauuages  de 
ces  quartiers,  et  du  Brésil,  à  ce  qu'on 
nous  témoigne,  ne  sçauroient  chastier 
ni  voir  chastier  vn  enfant:  que  cela  nous 
donnera  de  peine  dans  le  dessein  que 
nous  auons  d'instruire  la  ieunesse  ! 

Le  24.  du  mesme  mois,  le  Père  Da- 
niel arriuant,  nous  apporta  nouuelle  de 
la  venue  du  Capitaine  Morieult,  dans  le 
vaisseau  duquel  il  auoit  laissé  le  Père 
Dauostà  Tadoussac;  ayant  pris  le  dé- 
liant par  le  moyen  d'vne  barque  qui 
montoit  à  Kebec. 

Le  dernier  iour  de  Iuin,  le  Truche- 
ment François  qui  a  demeuré  long  temps 
parmy  ces  sorciers,  et  qui  en  est  reuenu 
nouuellement,  nous  vint  voir  auec  trois 


Sauuages  ses  hostes;  nous  leur  don- 
nasmes  à  manger.  Ils  recognurent  fort 
bien  le  Père  Brebeuf.,  ayant  hyuerné 
auec  lui  auxHurons.  Nous  les  menasmes 
en  nostre  petite  Chappelle,  qui  a  com- 
mencé ceste  année  à  s'embellir.  L'an 
passé  pour  tableau  de  l'Autel  c'estoit  vn 
meschant  linceul,  et  deux  petites  images 
de  carton  :  en  vn  mot  il  n'y  auoit  pure- 
ment que  ce  qu'il  falloit  pour  célébrer 
la  Saincte  Messe.  Or  comme  on  nous 
a  enuoyé  ceste  année  quelques  petits  or- 
nements, nous  l'auons  embellie  le  mieux 
que  nous  auons  peu.  Ils  regardoient 
tous  fort  attentiuement  :  ietlans  les 
yeux  sur  le  ciel  de  l'Autel,  ils  veirent 
vn  S.  Esprit  figuré  par  vne  colombe, 
entourée  de  rayons  :  ils  demandèrent  si 
cet  oiseau  n'estoit  point  le  tonnerre,  car 
ils  croyent,  comme  ie  remarquay  l'an 
passé,  que  le  tonnerre  est  vn  oiseau  ;  et 
quand  ilsvoyent  quelque  beau  panache, 
ils  demandent  si  ce  ne  sont  point  des 
plumes  du  tonnerre. 

le  leur  fis  demander  s'ils  seroient  bien 
contens  qu'on  les  allast  instruire  en  leur 
pays,  et  qu'on  leur  donneroit  l'explica- 
tion des  images  que  nous  leur  faisions 
voir  ;  ils  témoignèrent  qu'ils  en  seroient 
bien  contens. 

Le  second  iour  de  Iuillet,  vn  de  nos 
François  fut  assommé  lauant  la  lessiue 
en  vn  ruisseau  voisin  du  fort.  On  creut 
que  c'estoit  quelque  Hiroquois;  on 
court,  on  cherche,  on  ne  trouue  rien. 
Le  Père  Brebeuf  et  le  Père  de  Noué 
estoient  proche  de  l'habitation,  dans 
vne  cabane  de  Hurons  :  ils  accoururent 
au  bruit,  ils  vont  voir  le  pauure  blessé, 
qui  n'a  point  parlé,  et  n'a  suruescu  que 
deux  iours  depuis  les  coups  receus.  En 
fin  deux  Sauuages  Montagnaits  ont  don- 
né aduis  aux  François  du  meurtrier,  qui 
a  esté  pris  et  conduit  au  fort,  où  il  a 
confessé  qu'il  auoit  fait  ce  meurtre.; 
c'est  vn  Saunage  de  la  petite  nation. 
Voicy  le  suiect  qui  l'a  porté  à  cette 
cruauté  ;  Vn  sien  parent  s'en  allant  à 
la  guerre  luy  recommanda  de  tuer  vn 
certain  Saunage  qu'il  luy  nommoit  :  ce 
misérable  auoit  souuent  tasché  de  le 
surprendre,  et  de  le  massacrer:  mais 
voyant  qu'il  n'en  pouuoit  venir  à  bout, 

l'autre  se  tenant  lousiours  sur  ses  gardes, 
il  a  deschargé  sa  choiera  sur  le  premier 
François  qu'il  a  trouuéà  l'eacart. 

Voila  comme  jk>s ^  it>s  sont  peu  asseu- 
rées  parmj  ces  Barbares  :  mais  nous 
trouuons  là  dedans  vue  puissante  con- 
solation, qui  nous  met  hors  de  toute 
crainte^  c'est  que  mourans  de  la  main 
des  Barbares  en  venant  procurer  leur 
salut,  c'est  imiter  en  quelque  façon  no- 
stre  bon  Maistre,  à  qui  ceux-là  mesme 
donnèrent  la  mort,  ausqaels  il  venoit 
apporter  la  vie. 

Le  3.  du  mesme  mois,  le  Père  Dauost 
arriua  de  Tadoussac;  il  fut  contrainct 
de  se  faire  apporter  dans  vu  canot  par 
des  Saunages,  voyant  que  le  vaisseau 
auquel  il  estoit  ne  pouuoit  monter  faute 
de  vent,  craignant  d'ailleurs  que  les  Hu- 
rons  ne  descendissent,  et  ne  s'en  re- 
tournassent sans  luy  en  leur  pays. 
Dieu  soit  glorifié  pour  iamais,  qui  nous 
a  rassemblez  tous  en  nostre  petite 
maisonnette,  auec  vne  grande  ioye  et 
vn  grand  désir  de  luy  offrir  nos  vies 
pour  son  seruice. 

Le  4.  Louys  Àmantacha,  Huron  qui  a 
esté  baptisé  en  France,  et  instruit  par 
nos  Pères,  et  qui  auroit  fait  merueille 
en  son  pays  s'il  n'eût  esté  pris  des  An- 
glois,  se  vint  confesser  et  communier 
en  nostre  petite  Chapelle.  Il  y  auoit 
deux  iours  qu'il  estoit  descendu  à  Ke- 
bec,  nous  venant  visiter  dés  le  commen- 
cement de  son  arriuée,  ie  l'inuitay  à 
penser  vn  petit  à  sa  conscience,  il  me 
promit  qu'il  le  feroit,  aussi  n'y  a-il  pas 
manqué. 

Le  5.  trois  Capitaines  de  diuerses  na- 
tions nous  vindrent  voir,  nous  leur 
monstrasmes  quelques  tableaux,  ta- 
schant  de  leur  faire  entendre  ce  qu'ils 
representoient  ;  nous  les  fismes  man- 
ger, puis  ie  leur  fis  présent  à  chacun 
d'vn  chapelet  de  rassade,  ils  estoient  les 
plus  contens  du  monde  ;  ie  leur  fis  le 
meilleur  accueil  qui  me  fut  possible,  sça- 
chant  que  nos  Pères  qui  vont  aux  Hu- 
rons,  deuoient  passer  par  leur  pays. 

Le  10.  on  nous  donna  aduis  sur  le 
soir  qu'vn  petit  Sauuage  estoit  malade  à 
la  mort;  il  y  auoit  vne  bonne  demie 
lieuë  de  chemin  à  faire  depuis  nostre 


maison  iusqucs  à  sa  cabane.  La  nuict 
approehoit,  la  mort  du  dernier  François 
a  ietlé  quelque  défiance  dans  l'esprit  des 
autres,  si  bien  qu'on  se  lient  vn  peu  sur 
ses  gardes  :  nonobstant  cela,  ie  ne  pou- 
uois  permettre  que  ce  panure  petit  fût 
abandonné  :  i'auois  désir  de  l'aller  ba- 
ptiser moy-mcsme,  mais  ayant  esté  in- 
disposé, et  ressenty  quelques  accès  de 
fiéure  depuis  quelque  temps,  nos  Pères 
trouuerent  plus  à  propos  que  le  Père 
Brebeuf  y  allast.  Il  part  donc  auec  le 
Père  de  Noue  dans  vn  canot,  ils  rencon- 
trèrent vn  François  auprès  des  Cabanes, 
qui  leur  dit  que  ces  Saunages  ne  vou- 
loient  point  monstrer  leur  enfant  aux 
François  ;  cela  ne  les  arreste  point,  ils 
entrent  dans  la  Cabane,  et  le  Père  Bre- 
beuf qui  iargonne  aussi  bien  que  moy 
en  Sauuage,  leur  fit  entendre  le  mieux 
qu'il  put  la  cause  de  sa  venue:  le  Père 
de  Noue  courut  incontinent  vers  le  Tru- 
chement, pour  le  supplier  de  venir 
faire  vn  tour  vers  ce  malade.  Comme 
il  est  fort  honneste  homme  et  bien 
vertueux,  il  quitte  son  soupper,  et  s'en 
vient  trouuer  les  Pères,  qui  le  supplient 
de  déclarer  aux  Sauuages  pourquoy  ils 
venoient  si  tard  :  sçauoir  est  qu'ils  ai  - 
moient  ce  petit  enfant,  et  que  s'il  mou- 
roit  sans  baptesme,  qu'il  n'iroit  point  au 
Ciel  :  au  contraire  si  on  le  baptisoit, 
qu'il  seroit  tousiours  bien-heureux.  Ils 
demandent  en  outre  si  ses  parens  ne  se- 
roient  pas  bien  contens  qu'on  le  bapti- 
sas!: la  mère  respond  que  pour  elle 
qu'elle  en  estoit  très  contente,  que  son 
mary  estoit  yure,  et  qu'il  dormoit  dans 
vne  autre  Cabane.  Le  Père  passe  ou- 
tre, et  demande  si  au  cas  qu'il  mourût, 
ils  ne  voudroient  pas  bien  l'apporter  en 
nostre  maison,  pour  l'enterrer  en  nostre 
Cimetière  ;  et  s'il  retournoit  en  santé, 
si  elle  ne  voudroitpas  bien  nous  le  don- 
ner pour  l'instruire  :  elle  respond  que 
son  fils  estoit  mort,  et  que  s'il  rechap- 
poit,  qu'aussi-tost  qu'il  pourroit  mar- 
cher (car  il  n'a  enuiron  que  six  mois) 
qu'elle  nous  l'ameneroit.  Yn  Sauuage 
entendant  cela,  courut  voir  le  père  de 
l'enfant,  et  l'eueilla  ;  luy  ayant  rapporté 
tout  ce  qu'auoient  dit  les  Pères,  il  re~ 
spondit  :  encore  que  ie  sois  yure,  i'en- 

tends  bien  tout  ce  que  tu  dis  :  Ta  t'en, 
et  dis  à  ces  Pères  qu'ils  baptisent  mon 
fils  :  ie  sçay  bien  qu'ils  ne  luy  feront 
point  de  mal  ;  s'il  meurt,  c'est  qu'il  est 
mortel;  s'il  réchappe,  ie  le  leur  donnera? 
pour  l'instruire.  Le  Messager  rapporta 
la  nouuelle,  et  le  Père  Brebeuf  enuoye 
quérir  de  l'eau  à  la  riuiere;  cependant 
le  Père  de  Noué  et  le  Truchement  se 
mettent  à  genoux,  recitent  l'Hymne 
Veni  Creator  ;  et  le  Père  Brebeuf  ba- 
ptise cepauure  petit,  luy  donnant  le  nom 
de  François,  en  l'honneur  de  S.  François 
Xauier  :  disant  aux  pareils  que  d'oresna- 
uant  il  le  falloit  nommer  François,  et 
que  s'il  mouroit,  qu'il  iroit  tout  droit 
au  Ciel,  où  il  seroit  à  iamais  bien-heu- 
reux. Ces  pauures  gens  témoignèrent 
vn  très-grand  contentement,  reïterans 
souuent  ce  nom  François,  François  :  et 
faisans  voir  qu'ils  auoient  pris  vn  singu- 
lier plaisir  en  cette  action.  L'vn  des 
Sauuages  de  la  Cabane  se  mit  à  dire  que 
si  le  Sauuage  qui  a  tué  le  François  der- 
nier mort  estoitde  leur  nation,  qu'ils  au- 
raient prié  le  Capitaine  des  François  de 
le  faire  mourir,  voulant  donner  vne 
preuue  de  l'amour  qu'il  portoit  à  tous 
les  François.  Enfin  les  Pères  retour- 
nèrent à  dix  heures  du  soir  bien  ioyeux, 
et  comme  ie  demandois  au  Père  Bre- 
beuf s'il  n'estoitpas  bien  content  d'auoir 
si  bien  conclud  la  iournée  :  helas  !  dit- 
il,  ie  viendrois  tout  exprés  de  France, 
et  trauerserois  tout  l'Océan  pour  gagner 
vne  petite  ame  à  N.  Seigneur. 

Il  m'adiousta  que  le  Père  de  l'enfant 
s'appelloit  la  Grenouille;  alors  ie  le  co- 
gnus  fort  bien,  c'est  vn  Capitaine  des 
Algonquains  ;  il  nous  est  venu  voir,  ie 
luy  ay  quelquefois  parlé  de  Dieu,  i'en 
fais  mention  cy-dessus:  c'est  luy  qui 
me  demandoit  combien  ie  voulois  d'en- 
fans,  et  qui  s'estonna  quand  ie  luy  re- 
partis que  nous  en  voulions  vingt,  et 
bien  dauantage  quand  nous  les  pourrions 
nourrir. 

Au  reste,  c'est  chose  estrange  com- 
bien les  Sauuages  sont  addonnés  à  l'y- 
urongnerie,  nonobstant  les  défenses  du 
sieur  de  Champlain,  il  y  a  tousiours 
quelqu'vn  qui  leur  traite,  ou  vend  quel- 
que bouteille  en  cachette  :  si  bien  qu'on 


ne  voit  qu'yurongnes  hurler  parmy  eux, 
se  battre  et  se  quereler.  Le  Truche- 
ment m'a  dit  que  les  Sauuages  de  la  na- 
tion de  celuy  qui  est  prisonnier  au  fort 
pour  auoir  tué  ce  François,  luy  repro- 
choient  que  c'estoit  l'eau  de  vie,  et  non 
ce  Sauuage,  qui  auoit  commis  ce  meur- 
tre, voulant  dire  qu'il  estoit  yure  quand 
il  fit  ce  coup  :  Tiens  ton  vin  et  ton  eau 
de  vie  en  prison,  disent-ils,  ce  sont  tes 
boissons  qui  font  tout  le  mal,  et  non  pas 
nous  autres.  Ils  pensent  s'estre  bien 
excusez  du  mal  qu'ils  ont  fait,  quand  il» 
disent  qu'ils  estoient  yures  :  ie  ne  vou- 
drais pas  les  croire  aisément  en  ce 
poinct,  car  ils  feignent  fort  bien  cette 
manie  quand  ils  veulent  couurir  leur 
malice. 

Pour  retourner  à  cet  enfant  nouuel- 
lement  baptisé,  il  mourut  le  lendemain 
au  soir,  et  le  iour  suiuant  le  Père  Bre  - 
beuf  allant  au  fort,  veit  les  Sauuage» 
qui  trauersoient  le  grand  fleuue  S.  Lau- 
rens,  pour  le  porter  en  terre  à  l'autre 
bord.  le  croy  qu'ils  ne  l'apportèrent 
pas  chez  nous  pour  auoir  plus  de  liberté 
de  faire  festin  sur  sa  fosse,  selon  leur 
coustume.  Quasi  à  mesme  temps  vn 
ieune  garçon  huguenot  qui  a  passé  dans 
les  vaisseaux,  et  qui  deuoit  retourner 
auec  eux,  s'est  noyé  tout  deuant  le  fort: 
estrange  effect  de  la  prouidence  et  pré- 
destination du  bon  Dieu  !  vnus  assums- 
tur,  alter  relinquetur. 

Le  Père  Brebeuf  ne  laissa  point  d'en- 
trer dans  la  Cabane  d'où  on  auoit  tiré 
cet  enfant  mort.  Il  y  en  trouua  encor 
vn  autre  malade  ;  il  parla  de  le  baptiser, 
sa  grand'mere  respondit:  ie  suis  con- 
tente que  tu  le  baptises,  pourueu  que  tu 
le  guérisses.  Le  Truchement  des  Al- 
gonquains qui  se  fait  bien  entendre  des 
Montagnaits  se  trouuant  là,  le  Père  leur 
fit  vn  petit  discours  du  Baptesme,  et  de 
ses  elîects  :  Vous  ne  recherchez,  leur, 
disoit-il,  que  le  corps,  et  nous  recher- 
chons l'ame,  qui  est  purifiée  par  ce  Sa- 
crement, faisant  approprier  leurs  paroles 
le  mieux  qu'il  pouuoit  à  nos  mystères. 
Le  Baptesme  guérit  tousiours  l'ame,  ne 
fait  point  de  mal  au  corps  :  ains  au  con- 
traire luy  rend  souuent  la  santé.  Ils 
demandèrent  combien  il  falloit  d'eaa 

pour  baptiser:  Le  Pore  respond  qu'on 
n'auoit  point  d'esgard  à  la  quantité.  La 
conclusion  fut  que  les  parons  prirent 
eox-mesmes  l'enfant,  et  le  disposèrent 
pour  receuoir  cette  bénédiction:  niais 
le  Père  iugeant  qu'il  n'estoit  pas  en  dan- 
ger de  mort,  ne  se  voulut  point  haster. 
Le  lendemain  nous  t'allasmes  voir  le 
Père  de  Noue  et  moy,  la  crainte  que 
nous  unions  qu'il  ne  mourût  sans  estre 
baptisé,  nous  fit  partir  par  mi  temps  tout 
à  l'ait  violent  :  les  vente  et  la  pluye  sem- 
bloient  vouloir  tout  rompre,  et  tout 
noyer,  le  voulois  aussi  aller  entendre 
de  confession vn  Bengalois  qui  auoit  esté 
blessé,  et  qui  me  demandoit:  c'est  vn 
ieune  homme  amené  des  Indes  Orien- 
tales, et  fait  Chrestien  en  France,  qui  a 
hyuerné  icy  auec  nous.  le  le  vois,  et 
le  consolay  le  mieux  que  ie  pus.  Poul- 
ie petit  Saunage  m'es  tant  présenté  à  W  ne 
des  portes  de  sa  Cabane,  on  me  dit, 
aouessé,  retire  toy  :  mais  ayans  ouy  ma 
voix,  ils  me  dirent  que  ie  passasse  par 
l'autre  porte  :  i'entre  donc  pendant  que 
le  Père  de  Noue  cherchoit  le  Truche- 
ment. Yne  femme  m'arresta  au  pre- 
mier pas,  me  disant,  appitou,  sieds  toy 
là.  le  luy  responds,  ouy,  ie  veux  voir 
l'enfant.  Attend,  attend,  me  dit-elle, 
tu  le  verras.  Le  plus  grand  sorcier 
d'entr'eux,  à  ce  que  me  dit  le  Truche- 
ment, qui  arriua  bien-tost  après,  chan- 
toit  et  souffloit  cet  enfant  pour  le  guérir. 
Ils  auoient  fait  vn  petit  retranchement 
où  estoit  l'enfant,  i'en  voulus  deux  ou 
trois  fois  approcher,  mais  on  ne  me  le 
voulut  pas  permettre.  Les  Saunages 
m'arrestoient  à  tous  coups.  Attendant 
que  ce  beau  médecin  eut  traité  son  ma- 
lade, l'enfant  estoit  nud  comme  la  main, 
couché  dans  vn  petit  berceau  d'écorce, 
sur  de  la  poudre  de  bois  pourry.  Il  auoit 
vne  grosse  fleure  qui  le  brusloit,  et  ce 
charlatan  pour  le  guérir  battoit  et  tour- 
noit  vn  instrument  remply  de  petites 
pierres,  fait  iustement  comme  vn  tam- 
bour de  Basque.  Il  chantoit  auec  cela 
à  gorge  desployée  :  en  vn  mot  luy  et  son 
compagon  pour  oster  la  fleure  à  ce  petit 
garçon  faisoient  vn  bruit  capable  de  la 
donner  à  vn  homme  bien  sain.  Le  sor- 
cier s'approchoit  du  malade,  le  souffloit 

par  tout  le  corps,  à  ce  que  ie  pouuois 
coniecturer,  car  ie  ne  le  voiois  pas,  mais 
i'entendois  son  souille  lin'1  i\[\  profond 
de  l'estornach  :  il  battoit  ce  tambour  à 
ses  oreilles,  cependant  il  y  auoit  vn 
grand  silence  panny  les  autres  Saunages 
qui  estoient  dans  la  mesine  cabane.  Sa 
médecine  donnée,  il  m'appelle  et  me  dit 
que  ie  visse  l'enfant,  et  que  ie  luy  en 
disse  mon  aduis  :  pour  luy  qu'il  croioit 
qu'il  avoit  ie  ne  sçay  quoy  de  noir  dans 
le  corps,  et  que  c'estoit  cela  qui  le  fai- 
soit  malade:  voila  le  résultat  de  ce  grand 
bruit.  le  m'approche,  ie  touche  le  poulx 
de  l'enfant,  ie  luy  trou  ne  vne  grosse 
fleure,  et  leur  dy  qu'il  auoit  vne  mala- 
die que  nousappellionslafieure,  et  qu'il 
le  falloit  laisser  reposer,  et  non  pas  le 
tuer  auec  ce  grand  bruit  qui  augmentoit 
sa  maladie,  et  que  depuis  peu  i'auois  eu 
quelques  accès  de  fleure,  et  que  le  repos 
m'auoit  guery.  Le  sorcier  me  repart: 
cela  est  bon  pour  vous  autres,  mais  pour 
nous  c'est  ainsi  que  nous  guérissons  les 
malades.  Helas  que  les  hommes  qui 
ne  cognoissent  pas  Dieu  sont  ignorans, 
voire  mesme  dans  les  choses  naturelles! 
Pour  conclure  ce  point,  nous  nous  en 
retournasmes  par  eau  comme  nous 
estions  venus,  sans  baptiser  l'enfant,  ne 
iugeant  pas  sa  maladie  mortelle,  la 
fiebure  quoy  que  bien  grande  estant  in- 
termittente. 

A  quelques  iours  de  .là  ie  le  relour- 
nay  voir,  ses  parents  nous  ayans  signi- 
fié qu'ils  estoient  bien  aises  que  nous  y 
allassions;  i'y  rencontray  encore  vn  sor- 
cier qui  le  souffloit,  mais  celuy  cy  n'en- 
tendoit  pas  si  bien  son  mestier  que  l'au- 
tre, aussi  est  il  plus  ieune,  il  me  laissa 
voir  ses  beaux  mystères  :  il  battoit  son 
tambour  aux  oreilles  de  ce  pauure  petit 
qui  s'égorgeoit  de  pleurer,  il  luy  souf- 
floit sur  la  teste  avec  vn  sifflement  qu'il 
faisoit  bruire  entre  ses  dents,  il  tour- 
noit  son  tambour  deçà  delà  à  ses  costés, 
derrière  son  dos,  puis  le  ramenoit  sur 
l'enfant  :  En  vn  mot  il  se  tuoit  de 
bien  faire,  et  ne  faisoit  rien  qui  vaille. 
Il  n'entendoit  rien  à  faire  le  iongleur  à 
comparaison  de  l'autre.  C'est  chose 
estrange  que  les  Saunages  aient  tant  de 
créance  à  ces  charlatans  !   ie  ne  sçay 

comme  le  mensonge  est  plus  adoré  que* 
la  vérité  !  Bref  ce  petit  enfant  se  guéris- 
sant, son  père  et  sa  mère  nous  sont  ve- 
nus voir,  et  l'ont  apporté  auec  eux,  nous 
remercians  par  cette  visite  de  la  peine 
que  nous  auions  pris  pour  luy. 

l'en  ay  esté  voir  d'autres  depuis  au 
delà  du  grand  tienne  Sainct  Laurens,  où 
vne  partie  des  Saunages  s'estoient  ca- 
banes. Si  ie  continue  cet  exercice,  les 
mères  me  tiendront  bien  tost  pour  mé- 
decin des  petits  enfans,  car  elles  me  di- 
sent desia  leurs  maladies,  mais  nous 
sommes  appointés  bien  contraires  :  ils 
pensent  seulement  aux  corps,  et  nous  à 
l'ame. 

Le  27.  de  Iuillet  Louysde  SaincteFoy, 
surnommé   des  Sauuages  Amantacha, 
duquel  i'ay  parlé  cy  dessus,  retourna 
vers  le  sieur  de  Champlain  qui  l'auoit 
enuoiéaudeuantde  la  grosse  trouppe  de 
Hurons  qu'on  attendoit  de  iour  en  iour: 
il  en  estoit  desia  venu  quelques  canots 
en  diuers  iours,  tantost  sept  ou  huit,  et 
tantost  dix  ou  douze  à  la  fois,  mais  en 
fin  le  28.  de  Iuillet  il  en  est  arriué  cent 
quarante  ou  enuiron  tout  à  la  fois,  qui 
portoientbien  cinq  cens  Hurons,  d'autres 
disent  700,  auec  leurs  marchandises.  Les 
Sauuages  de  l'Isle  et  les  Algonquains 
qui  sont  deux  nations  qu'on  rencontre 
venant  des  Hurons  à  Kebec,  les  auoient 
voulu  dissuader  de  venir  iusques  aux 
François,  disans  qu'on  leur  iouëroitvn 
mauuais  party  à  cause  de  la  mort  d'un 
nommé   Bruslé   qu'ils  auoient  tué,   et 
qu'vn  Algonquain  de  la  petite  nation 
aiant  tué  vn  François,  on   l'auoit  pris 
prisonnier,  et  que  c'esloit  fait  de  sa  vie, 
qu'on  en  feroit  autant  à  quelque  Huron. 
Leur  dessein  estoit  de  tirer  toute  la  mar- 
chandise de  ces  Hurons  à  tres-bas  pris, 
pour  la  venir  par  après  traiter  eux  me- 
smes  sort  aux  François,  soit  aux  Anglois. 
Louys  Amantacha  se  rencontrant  là  des- 
sus, asseura  ceux  de  sa  nation  de  labien- 
ueillance  des  François,  protestant  qu'il 
estoit  content  qu'on  le  mît  à  mort  au 
cas  que   les  François  ne  leur  fissent  vn 
tres-bon  accueil.     Que  pour  Bruslé  qui 
auoit  esté  massacré,  on  ne  le  tenoit  point 
pour  François,  puis  qu'il  auoit  quitté  sa 
nation  pour  se  mettre  au  seruice  de 


F  Anglois.   Enfin  il  a  si  bien  fait  que  six 
ou  sept  cens  Hurons  sont  venus  iusques 
à  Kebec  :  vn  plus  grand  nombre  s'estoit 
mis  en  chemin,  mais  les  vns  s'en  sont 
retournés  pour  la  peur  qu'on  leur  don- 
noit,  les  autres  pour  auoir  ioùé  et  perdu 
leurs  marchandises  ;   car  les  Sauuages 
sont  grands   iouëurs,   et  quelques  vns 
d'entre  eux  ne  viennent  à  la  traite  auec 
les  François  que  pour  iouër,  d'autres 
pour  voir,  quelques  vns  pour  dérober, 
et  les  plus  sages  et  les  plus  riches  pour 
trafiquer.     le  ne  croy  pas  qu'il  y  ait  na- 
tion soubs  le  ciel  plus  portée  au  larcin 
que  la  Huronne,  il  faut  tousiours  auoir 
les  yeux  sur  leurs  pieds  et  sur  leurs 
mains  quand  ils  entrent  en  quelque  en- 
droit.    On  dit  qu'ils  dérobent  des  pieds 
aussi  bien  que  des  mains.     l'en  regar- 
dois vnchés  nous  qui  auoit  ietté  les  yeux 
sur  vn  des  outils  de  la  menuiserie  de 
nostre  frère  ;  la  pensée  me  venant  qu'il 
s'en  pourroit  saisir,  ie  le  veillay  tant 
que  ie  peu,   mais  il  fut  plus  adroit  à 
prendre  que  moy  à  regarder.     Il  cache 
l'outil  si  dextrement  que  ie  ne  luy  vy 
faire  aucune  action.  Yoiant  neantmoins 
la  place  vuide,  ie  me  doubtay  de  ce  qui 
estoit,  i'en  donnay  aduis  au  Père  Bre- 
beuf  qui  entend  assés  bien  leur  langue  : 
il  accoste  mon  homme  qui  voulut  nier 
le  fait  au  commencement,  mais  enfin  il 
confesse  la  debte,  rend  son  larcin  en 
riant,  tant  il  estoit  contrit  de  son  péché. 
Le  Père  de  Noue  en  surprit  vn  autre  qui 
enleuoit  vn  petit  morceau  de  fer  blanc 
qui  seruoit  d'aiguille  à  vn  meschant 
quadranque  i'ay  tracé;  vn  autre  déroba 
vne  lettre  par  la  fenestre  de  la  chambre 
du  Père  Masse  :  prendre  et  n'estre  point 
decouuert  estant  vne  marque   d'esprit 
parmy  eux.   L'vtilité  n'est  pas  tousiours 
le  seul  obiet  de  leur  larcin.     Yn  Fran- 
çois aiant  ouy  dire  que  les  Sauuages  de 
cette  nation  estoient  grands  larrons,  se- 
moqua  de  leur  subtilité,  disant  qu'il  leur 
donnoit  tout  ce  qu'ils  luy  prendroient  : 
quelques  vns  l'allerent  voir,  il  leur  pré- 
senta à  boire  ;  pour  toutes  actions  de 
grâces  ils  luy  enleuerent  sa  tace,  mais  si 
finement  qu'il  ne  s'en  prit  point  garde 
qu'ils  ne  fussent  partis, 
le  ne  scaurois  dire  comme  cette  na- 

lion  porte  les  cheueux,  chacun  suit  sa 
fantaisie  :  les  vus  les  ont  longs  et  pon- 
dons d'vn  eosté  comme  les  femmes,  et 
courts  et  retroussez  de  l'autre,  si  bien 
qu'ils  ont  vne  oreille  cachée,  et  l'autre 
descouuerte.  Quelquesvns  sont  iuste- 
ment  rasez  à  l'endroit  où  les  autres  por- 
tent vne  longue  moustache.  l'en  ay 
veu  qui  auoient  vne  grande  raye  toute 
rusée,  qui  leur  trauersoit  toute  la  teste, 
passant  par  le  sommet  et  venant  rendre 
au  milieu  du  front:  d'autres  portent  au 
mesme  endroit  comme  vue  queue  de 
cheueux  qui  paroist  releuée  à  cause 
qu'ils  se  rasent  de  part  et  d'autre  de 
celte  queue.  0  que  l'esprit  des  hommes 
est  foihle  !  Il  y  a  plus  de  quatre  mille 
ans  qu'ils  cherchent  à  s'embellir  et  à 
s'orner,  et  toutes  les  nations  de  la  terre 
n'ont  peu  encore  conuenir  au  point  de 
la  beauté  et  de  l'ornement. 

Le  29.  du  mesme  mois  de  Iuillet,  ayant 
appris  que  les  Hurons  deuoyent  tenir 
conseil  où  il  se  debuoil  agir  de  nos 
Pères  qui  sont  destinez  pour  leur  pais, 
nous  les  allasmes  voir  le  Père  Brebeuf 
et  moy.  le  trouuay  Louys  Amantacha 
au  fort:  ie  m'entretins  auec  luy  de  choses 
bonnes,  et  passant  de  discours  en  dis- 
cours, il  me  témoigna  qu'il  estoit  très 
content  de  ce  que  nos  Pères  alloyent  se- 
courir sa  nation.  Il  s'est  employé  pour 
trouuer  qui  les  embarquas!,  ou  plustôt 
pour  les  choisir  ;  car  vn  grand  nombre 
s'offroit  au  Père  Brebeuf,  luy-mesme  en 
vouloit  prendre  vn  auec  soy.  Il  nous 
promet  merueille,  et  pour  tesmoigner 
le  sentiment  qu'il  a  du  secours  que 
Vost  Reu.  enuoye  aux  Hurons  ses  com- 
patriotes, il  luy  rescrit  de  sa  propre 
main,  m'asseurant  qu'il  retournera  l'an 
qui  vient  à  Kebec  pour  mener  en  son 
pais  les  autres  Pères  qu'on  y  enuoycra. 
C'est  trop  peu  (dit-il)  de  trois  Religieux 
pour  tant  de  milles  âmes  qui  se  trouuent 
parmy  nous.  Il  me  demandoit  vn  liuret 
d'images  des  mystères  de  nostre  Foy, 
pour  les  faire  voir  à  ceux  de  sa  nation, 
à  fin  de  prendre  de  là  occasion  de  les 
instruire  :  mais  comme  ie  n'en  auois 
point,  il  me  dit  qu'il  en  escriroit  au 
sieur  le  Maistre.  l'ay  mis  les  lettres 
qu'il  enuoye  à  V.  R.  auec  celles  cy,  ie 


prie  Dieu  qu'elle  les  reeoiue  toutes.  le 
croy  que  ce  ieune  homme  luy  est  bien 
cogneu  :  il  a  esté  conduit  en  France  par 
nos  Pères,  baptisé  à  Rouen  par  leur  en- 
tremise :  Monsieur  le  DucdeLongueuille 
fut  son  parain,  et  Madame  de  Villars  sa 
maraine  :  il  demeura  entre  les  mains 
des  Anglois  pur  la  prise  qu'ils  firent  de 
la  flotte  Françoise  et  de  tout  ce  païsey: 
il  estoit  si  bien  instruit,  que  l'vn  des 
Capitaines  nommez  Kers,  peu  affection- 
né à  nostre  Compagnie,  comme  estant 
hérétique,  témoigna  publiquement  qu'il 
appartenoit  aux  Iesuistes  de  bien  esle- 
uer  les  enfans,  voyant  les  deportemens 
de  ce  ieune  Sauunge.  Le  sieur  Oliuier, 
Truchement  des  François,  m'a  rapporté 
cecy  comme  l'aiant  ouy  de  la  bouche 
mesme  de  ce  Capitaine  Huguenot.  De- 
puis cette  prise  ce  panure  ieune  homme 
a  esté  quelque  temps  auec  les  Anglois, 
et  puis  auec  les  Saunages  de  sa  nation. 
Dieu  veuille  que  la  cognoissance  de  leur 
hérésie  et  de  leurs  vices  (car  il  auouô 
que  les  Anglois  sont  dissolus  iusques  au 
dernier  point)  n'empesche  pas  que  la 
première  semence  qu'on  a  iettée  dans 
son  ame  ne  produise  les  fruits  que  le 
Ciel  attend,  et  que  nous  espérons.  Mais 
venons  au  Conseil  de  sa  nation.  Estant 
assemblé,  le  sieur  de  Champlain  nous 
fit  appeller.  I'ay  appris  que  Louis  XI 
tint  vn  iour  son  conseil  de  guerre  en  la 
campagne,  n'ayant  pour  throsneou  pour 
chaire  qu'vne  pièce  de  bois,  ou  vn  arbre 
abbattu  qu'il  rencontra  par  fortune  au 
milieu  d'vn  champ.  Yoila  le  portraict 
du  conseil  des  Hurons,  excepté  qu'ils 
sont  assis  encore  vn  peu  plus  bas,  c'est 
à  dire  à  platte  terre,  tous  pesle-meslez 
sans  aucun  ordre,  sinon  que  ceux  d'vne 
nation  ou  village  se  mettent  les  vus  près 
des  autres  ;  pendant  qu'on  dispute  en 
France  de  la  préséance,  et  qu'on  s'amuse 
à  présenter  vne  chaire  à  ecluy  qu'on 
iugeroit  impertinent  de  l'accepter,  on 
auroit  acbeué,  et  conclu  trois  conseils 
parmy  les  Saunages,  qui  au  bout  du 
conte  ne  laissent  point  d'estre  fort  gra- 
ues  et  sérieux  dans  leurs  harangues  as- 
sez longues:  ils  estoient  enuiron  soixante 
hommes  en  leur  assemblée,  sans  compter 
la  Jeunesse  qui  estoit  esparse  çà  et  là. 

Chaqu'un  s'estant  placé  le  mieux  qu'il 
pût,  vn  Capitaine  commença  sa  harangue; 
le  sommaire  estoit  que  la  nation  des 
Hurons,  des  Ours  et  autres,  estoient  as- 
semblées pour  tenir  conseil  auec  les 
François.  Sa  harangue  finie,  tous  les 
Saunages  pour  approbation  de  ce  dis- 
cours tirèrent  du  profond  de  l'estomach 
ceste  aspiration,  ho,  ho,  oh,  relouant 
fort  la  dernière  syllabe.  Ceste  harangue 
finie,  et  le  conseil  déclaré  légitimement 
assemblé  par  cette  belle  approbation,  le 
mesme  Capitaine  en  recommença  vne 
autre,  qui  ne  vouloit  dire  autre  chose 
sinon  qu'ils  estoyent  venus  voir  leurs 
amis  et  leurs  frères  les  François,  et  pour 
affermir  ceste  amitié  et  alliance,  qu'ils 
offroient  tous  des  presens  à  leur  capi- 
taine le  Sieur  de  Champiain,  et  là  des- 
sus luy  présentèrent  trois  paquets  de 
robbes  de  castor.  La  conclusion  fut 
que  tous  les  Sauuages  approuuerent  ceste 
harangue  par  leur  aspiration  de  ho  !  ho  ! 
réitérée,  et  les  François  par  l'acceptation 
des  presens  qu'on  ofïioit.  Le  mesme 
capitaine  poursuiuant  son  discours,  di- 
sant que  tous  ces  peuples  se  resiouïs- 
soyent  du  retour  du  Sieur  de  Champiain, 
et  qu'ils  se  venoyent  tous  chauffer  à  son 
feu:  le  bois  qu'ils  y  mirent  furent  en- 
core deux  ou  trois  paquets  de  robbes  de 
castor  dont  ils  luy  firent  présent.  Sur 
l'heure  mesme  ce  troisiesme  discours 
fut  approuué  comme  le  second. 

Là  dessus  le  sieur  de  Champiain  prit 
la  parolle,  et  leur  fit  dire  qu'il  les  auoit 
tousiours  aimés,  qu'il  desiroit  grande- 
ment de  les  voir  comme  ses  frères,  et 
qu'aiant  esté  enuoié  de  la  part  denostre 
grand  Roy  pour  les  protéger,  qu'il  le 
feroit  tres-volon tiers  ;  qu'il  auoit  enuoié 
au  deuant  d'eux  vne  barque  et  vne  cha- 
louppe,  et  que  les  Hiroquois  auoient  tué 
trois  de  nos  hommes  en  trahison,  que 
cela  ne  luy  faisoit  point  perdre  cœur, 
que  les  François  ne  craignoient  rien,  et 
qu'ils  cherissoient  grandement  leurs 
amis  ;  qu'ils  ne  creussent  point  ceux  qui 
les  voudroient  diuertir  de  les  venir  voir, 
et  que  leur  ayant  donné  leur  parolle  ils 
estoient  véritables,  ainsi  qu'ils  l'auoient 
peu  remarquer  par  le  passé  ;  qu'il  reco- 
gnoissoit  encor  les  vieillards  de  leur  na- 


tion pour  auoir  esté  à  la  guerre  auec 
eux  ;  qu'il  les  remercioit  de  leurs  pre- 
sens, et  qu'il  sçauroit  bien  les  reco- 
gnoistre.  Iladiousta  que  nos  Pères  les 
alloientvoir  en  leur  pais  en  témoignage 
de  l'affection  que  nous  leur  portions, 
disant  des  merueilles  en  nostre  faneur. 
Ce  sont  nos  pères,  leur  disoit-il,  nous  les 
aimons  plus  que  nos  enfans  et  que  nous 
mesmes  :  on  fait  grand  estât  d'eux  en 
France,  ce  n'est  point  la  faim  ny  la  di- 
sette qui  les  amené  en  ce  pais  cy  ;  ils 
ne  vous  vont  pas  voir  pour  vos  biens  ny 
pour  vos  pelleteries.  Yoicy  Louis  Aman- 
tacha  de  vostre  nation,  qui  les  cognoist, 
et  qui  sçait  bien  que  ie  dy  vray  :  si  vous 
aimez  les  François  comme  vous  dites, 
aimez  ces  Pères,  honorez  les,  ils  vous 
enseigneront  le  chemin  du  ciel,  c'est  ce 
qui  leur  fait  quitter  leur  pais  et  leurs 
amis  et  leurs  commodités  pour  vous 
instruire,  et  notamment  pour  enseigner 
à  vos  enfans  vne  si  grande  science  et  si 
nécessaire. 

Deux  Capitaines  haranguèrent  après 
cela;  ce  fut  à  qui  honoreroit  le  plus  le 
sieur  de  Champiain  et  les  François,  et 
à  qui  nous  tesmoigneroit  de  l'affection  : 
l'vn  d'eux  disoit  que  les  François  n'é- 
tans  plus  icy,  la  terre  n'estoit  plus 
terre,  la  riuiere  n'estoit  plus  riuiere, 
le  ciel  n'estoit  plus  ciel  ;  mais  qu'au 
retour  du  sieur  de  Champiain  tout  estoit 
retourné  à  son  estre,  la  terre  estoit  de- 
uenuë  terre,  la  riuiere  estoit  deuenuë 
riuiere,  et  le  ciel  auoit  paru  ciel.  L'autre 
confessoit  que  les  Saunages  estoyent 
tous  craintifs  et  paoureux,  mais  que  le 
sieur  de  Champiain  estoit  effroiable  en 
ses  regards  ;  qu'estant  en  guerre  il  iet- 
toit  d'vne  œillade  la  terreur  dans  le 
cœur  de  ses  ennemis  :  et  apostrophant 
la  ieunesse  de  son  pais  il  luy  disoit  : 
Prenez  garde  maintenant,  escoutez  ce 
qu'on  nous  dit  :  ne  dites  pas  qu'on  n'a 
point  parlé  de  tout  cecy  en  plein  con- 
seil :  ie  vousaduertis,  afin  que  par  après 
vous  obéissiez. 

La  conclusion  du  conseil  fut  que  le 
Père  Brebeuf  leur  dit  en  leur  langue, 
que  nous  allions  auec  eux  pour  y  viure 
et  mourir  :  qu'ils  seroyent  nos  frères, 
que  doresnauant  nous  serions  de  leur 

nation  :  et  que  si  nos  Pères  ne  demeu-  I  qui  estoyent  icy  estons  venus  gagner  les 
royent  point  dans  tous  leurs  villages,  ce  Indulgences  en  nostre  petite  Chapelle, 


n'este it  point  qu'ils  n'aimassent  toute  la 
nation,  mais  qu'ils  ne   pounoyent  pas 
habiter  en  tant  de  lieux,  estans  vu  si 
petit  nombre  :  que  le  temps  viendrait 
que    nos   frères  nous  viendroyent  se- 
courir, et  que  nous  serions  en  chacune 
de  leurs  demeures  :  que  nous  leur  en- 
seignerions le  moyen  d'estre  à  iamais 
bien-heureux.  Louys  Aman  tacha  confir- 
ma tout  cecy,  et  tous  les  Sauuages  à 
leurs  aceoustumées  tesmoignerent  leur 
contentement  par  leur  profonde  aspira- 
tion ho  ho  ho  oh  !    Puis  entourant  le 
Père  Brebeuf,  c'estoit  à  qui  l'embarque- 
roit:  les  vns  me  venoient  prendre  et  me 
toucher  en  la  main,  et  se  disoient,  l'vn 
l'antre,  regarde  comme  ils  se  ressem- 
blent, parlans  du  Père  et  de  moy,  ce 
sont  deux  frères:  bref  les  hommes  du 
village  où  auoient  demeuré  nos  Pères 
s'addressans  au  Père  Brebeuf  luy  dirent: 
Oinire  nous  ton  cœur,  ne  cache  rien,  où 
veux  tu  demeurer  en  nostre  pais?  veux 
tu  estre  dans  nos  Cabanes,  ou  en  auoir 
vne  à  part?  l'en  veux  auoir  vne  à  part, 
dit  le  Père.    Hé  bien,  repartent  ils,  nous 
irons  tous  nous  cabaner  à  l'entour  de 
toy,  nous  nous  sommes  séparés,  et auons 
rompu  nostre  village  à  la  mort  du  Fran- 
çois qui  a  esté  tué  en  nostre  pays  :  cha- 
cun s'en  est  allé  qui  deçà  qui  delà.     Si 
tost  que  tu  auras  pris  place,  nous  re- 
vendrons tous  auec  toy,  et  tu  nous  dé- 
fendras ;  car  que  ferions  nous  sans  toy? 
Voila  comme  nos  Pères  estoient  aimez 
de  ce  pauure  peuple.     0  que  ie  dirois 
volontiers  mes  sentimens,  voiant   ces 
panures  barbares  caresser  auec  tant  d'a- 
mour ceux  qu'ils  ne  cognoissent  pas  !  0 
s'ils  penetroyent  dans  les  desseins  que 
nous  auons  !     Que  Dieu  soit  beny  pour 
iamais,  ie  le  supplie  de  leur  ouurir  le 
cœur  :  pour  moy  i'espere  que  si  vn  seul 
village  se  conuertit,  le  feu  ne  tardera 
point  d'en  brusler  beaucoup  d'autres,  et 
que  les  nations  voisines  qui  sont  fort 
peuplées,  se  voudront  chauffer  aussi  bien 
que  lesHurons  à  ce  diuin  brasier. 

Le  dernier  de  Juillet  iour  de  la  feste 
de  nostre  S.  Père  Ignace,  le  Sieur  de 
Champlain  et  les  capitaines  des  vaisseaux 

quantité  de   Ilurons  nous  \enans  voir, 
nous  fusmes  contraints  déformer  nostre 
porte,  et  de  leur  dire  qu'on  faisoit festin, 
afin  de  les  empescher  d'entrer.     C'est 
vne  maxime  entr'eux  qu'ils  ne  mettront 
iamais  le  pied  dans  la  cabane  de  celuy 
qui  fait  festin  :  il  n'y  a  que  les  conuiez 
à  qui  cela  soit  loisible.     Or  neantmoins 
comme  ils  desiroient  de  voir,  l'vn  d'eux 
ayant  mis  la  teste  à  vne  fenestre  ap- 
pclla  ses  compagnons,  et  le  sieur  de 
Champlain  prenant  plaisir  à  les  voir  ad- 
mirer, donna  à  l'vn  d'eux  vn  morceau 
d'écorce  de  citron;  il  en  gouste,  et  com- 
mence à  s'escrier,  o  que  cela  est  bon  !  Il 
en  départ  à  ceux  qui  estoient  auec  luy, 
qui  furent  saisis  de  la  mesme  admira- 
tion :  ils  demandèrent  ce  que  c'estoit  ; 
le  sieur  de  Champlain  leur  dit  en  riant, 
que  c'estoit  de  l'écorce  des  citrouilles  de 
France;  les  voila  bien  estonnés,  et  com- 
mencent à  se  dire  les  vns  aux  autres, 
que  nos  citrouilles  estoient  admirables  . 
là  dessus  ceux  qui  n'en  auoient  point 
gousté  se  mettent  à  la  fenestre,  et  de- 
mandent au  sieur  de  Champlain  si  toutes 
les  citrouilles  estoient  mangées,  et  qu'ils 
voudroient  bien  en  taster,  pour  en  por- 
ter les  nouuelles  en  leur  païs.     le  vous 
laisse  à  penser  si  tous  ceux  qui  estoient 
dans  la  chambre  se  mirent  à  rire.     On 
les  fit  entrer  après  les  Yespres  dans  la 
Chappelle    qui   estoit  gentiment  ornée 
selon  nos  petites  richesses  ;  ce  nous  est 
vn  contentement  bien  sensible  de  voir 
que  nostre  Seigneur  ait  vne  petite  mai- 


son au  milieu  des  grands  bois  que  nous 


habitons:  c'est  icy  qu'ils  furent  eston- 
nés tout  à  fait  :  nous  auions  mis  les 
Images  de  S.  Ignace,  et  de  S.  Xauier  sur 
nostre  autel:  ils  les  regardoient  auec 
estonnement,  ils  croyoient  que  ce  fus- 
sent personnes  viuantes,  ils  deman- 
doyent  si  c'estoyent  des  Ondaqui  :  le 
mot  Oqui  et  au  pluriel  Ondaqui  signifie 
entre  eux  quelque  diuinité,  en  vn  mot 
ce  qu'ils  recognoissent  par  dessus  la  na- 
ture humaine  :  ils  demandaient  encor 
si  le  tabernacle  estoit  leur  maison,  et  si 
ces  Ondaqui  s'habilloient  des  ornemens 
qu'ils  voyoient  à  l'entour  de  l'Autel.  Le 

Père  Brebeuf  leur  aiant  expliqué  ce  que 
représentaient  ces  Images,  ils  mettaient 
la  main  à  la  bouche,  et  se  la  frappoient 
en  signe  d'estonnement.  Il  y  auoit  trois 
Images  de  la  Yiergc,  en  diuers  endroits: 
ils  demandèrent successiuement de  l'vne 
après  l'autre  qui  c'estoit  :  le  Père  leur 
disant  à  toutes,  que  c'estoit  la  mère  de 
celuy  qui  a  tout  fait,  ils  se  mirent  à  rire, 
demandanscommentcelasepouuoit  faire 
qu'vne  seule  personne  eût  trois  mères  : 
car  ils  prenoient  ces  trois  figures  pour  la 
représentation  de  trois  personnes  diffé- 
rentes; on  leur  fit  entendre  que  ces  trois 
images  figuroient  la  mesme  personne.  0 
qu'il  seroit  bon  d'auoir  tous  les  mystères 
de  nostre  foy  bien  figurés  !  ces  images 
aident  grandement,  et  parlent  desia 
d'elles  mesmes. 

Sur  le  soir  le  Père  Brebeuf  estant  allé 
à  Kebec  ou  au  fort  des  François  où 
estaient  les  Hurons,  pour  voir  ceuxauec 
lesquels  nos  Pères  s'embarqueroient,  le 
Capitaine  de  la  Rochelle  (c'est  ainsi  que 
nos  François  ont  appelle  l'vn  de  leurs 
villages  ou  Bourgades,  donnansles  noms 
des  villes  de  France  à  ces  panures  bi- 
coques), ce  Capitaine  donc  aborde  le 
Père  Brebeuf,  et  s'efforce  deluy  persua- 
der qu'il  aille  demeurer  en  sa  bourgade, 
se  présentant  pour  l'embarquer  ou  tout 
autre  qu'il  voudra  :  Viens,  disoit  il,  auec 
moy;  tu  seras  assuré  parmy  nous,  on  ne 
te  dérobera  point:  ie  soustiens  tout  le 
pays  sur  mes  espaules,  ie  te  protegeray, 
nous  t'aimons  tous,  tu  ne  manqueras  de 
rien,  nostre  pays  est  le  meilleur  entre 
les  Hurons.  Le  Père  s'arrestant  vn  pe- 
tit sans  respondre  :  le  voy  bien,  dit  il, 
que  tu  crains  d'offenser  ceux  du  village 
où  tu  as  demeuré  qui  te  veulent  auoir  ; 
tu  es  maistre  de  tes  actions,  dy  leur 
que  tu  veux  venir  auec  nous,  et  ils  ne 
te  diront  plus  rien.  Le  Père  prend  delay 
pour  y  penser.  Nous  aiant  communiqué 
cette  émulation  entre  les  villages  qui 
vouloient  tous  auoir  nos  Pères,  ie  luy  dy 
qu'il  me  sembloit  qu'ils  deuoient  imiter 
S.  Pierre  et  S.  Paul  qui  s'en  allèrent  at- 
taquer l'idolâtrie  dans  la  principale  ville 
du  monde,  et  ainsi  que  la  Bourgade  la 
plus  renommée  entre  les  Hurons  deuoit 
estre  le  lieu  de  leur  demeure  :  car  celle 


cy  faisant  ioug  à  la  loy  de  Dieu,  toutes 
les  autres  s'y  soubmettroient  aisément. 
Le  voilà  donc  délibéré  de  demeurer  dans 
la  Rochelle,  cette  bourgade  estant  l'vne 
des  plus  grandes,  et  des  plus  peuplées 
de  cette  nation,  veu  mesme  que  c'est  là 
où  les  Conseils  de  tout  le  païs  se  con- 
cluent en  dernier  ressort:  le  mal  estait 
qu'il  n'osoit  déclarer  sa  volonté,  de  peur 
d'encourir  la  disgrâce  des  autres  Bour- 
gades. Il  s'aduisa  de  prier  le  sieur  de 
Champlain  de  tesmoigner  à  tous  les  Ca- 
pitaines que  sa  volonté  estait  que  tous 
les  François  allassent  demeurer  à  la  Ro- 
chelle, ce  qu'il  fit.  Ces  Capitaines  deman- 
dèrent pourquoy  les  autres  villages  se- 
roient  priués  de  ce  bien,  et  puis  que  six 
François  alloient  là,  qu'il  les  falloit  loger 
en  six  villages  ou  bourgades.  Non  pas, 
dit  le  sieur  de  Champlain,  ie  désire  qu'ils 
soient  tous  ensemble,  pour  deux  raisons 
(remarqués  qu'il  faut  payer  ces  peuples 
de  raison  pour  calmer  leur  esprit).  I'en- 
uoye,  ce  dit-il,  deux  petits  garçons  etvn 
ieune  homme  auec  les  Pères  :  s'ils  sont 
séparez,  ils  feront  peut  estre  des  que- 
relles auec  vos  gens,  car  ils  n'auront 
personne  qui  les  gouuerne  :  de  plus,  si 
nos  François  sont  dispersez,  ils  s'en 
iront  où  ils  voudront,  et  si  quelqu'vn 
des  autres  François  ou  de  vous  autres 
désire  de  luy  parler,  on  ne  sçaura  où  il 
est  :  mais  s'ils  demeurent  tous  ensemble, 
ceux  qui  demeureront  à  la  maison  sçau- 
ront  le  lieu  où  se  seront  transportez  ceux 
qui  en  sortiront.  Ayez  vn  peu  de  patience, 
et  vous  aurez  tous  des  François  en  vos 
bourgades.  Les  voila  donc  tous  contens, 
horsmis  le  Capitaine  du  village  où  le 
Père  Brebeuf  et  le  Père  de  Noue  auoyent 
demeuré  ;  car  il  s'attendoit  qu'on  retour- 
neroit  là  pour  restablir  ce  village,  qui 
s'est  dispersé.  Voila  donc  le  lieu  de  la 
demeure  de  nos  Pères  arresté,  reste  à 
voir  qui  les  embarquera.  Pour  euiter 
toute  enuie,  le  Père  Brebeuf  fit  assem-, 
bler  les  capitaines  et  les  plusàgez  d'en- 
tr'eux  en  conseil.  Ce  capitaine  mé- 
content ne  s'y  trouua  point,  ains  re- 
procha au  Capitaine  de  la  Rochelle  qu'il 
estait  cause  que  les  François  n'alloient 
point  en  son  village.  Celuy-cy  se  purge 
le  mieux  qu'il  peut,  disant  que  c'estoit 


France,  en  l'Année  IG33. 


30 


le  Sieur  de  Champlain  qui  auoit  désiré 
cela  :  au  reste,  pour  ne  point  choquer 
cet  homme  fasché,  il  s'excusa  d'embar- 
quer  l'vn  de  nos  Pères,  disant  qu'il  n'a- 
uoit  dans  son  canot  que  de  la  ieunesse 
qui  n'estoit  pas  propre  à  ramer,  mais 
que  nous  ne  trouuerious  que  trop  de 
personnes  qui  nous  porteroyent.  Nos 
Pères  auoyent  bien  désir  d'estre  em- 
barquez dans  les  canots  d'vn  mesme 
village,  mais  il  fut arresté dans  leur  con- 
seil qu'il  falloit  donner  ce  contentement 
aux  autres  villages,  d'en  passer  quel- 
qu'vn  iusques  dans  le  pays:  et  ainsi  nos 
Pères  deuoyent  estre  portez  en  diuers 
villages,  pour  se  rassembler  par  après 
dans  la  Rochelle. 

Le  premier  iour  d'Aoust,  les  Hurons 
venoyent  voir  nostre  Chapelle  en  ayant 
ouy  parler  à  ceux  qui  l'auoient  veuë,  et 
ie  croy  que  s'ils  faisoient  quelque  seiour 
à  Kebec  qu'il  n'y  en  a  pas  vn  qui  ne  la 
vînt  visiter.  Leur  foire  est  bien  tost 
faicte.  Le  premier  iour  qu'ils  arriuent 
ils  font  leur  cabane,  le  second  ils  tien- 
nent leurs  conseils,  et  font  leurs  pré- 
sents ;  le  troisiesme  et  quatriesme  ils 
traittent,  ils  vendent,  ils  acheptent,  ils 
troquent  leurs  pelleteries  et  leur  pe- 
tun  contre  des  couuertures,  des  ha- 
ches, des  chaudières,  des  capots,  des 
fers  de  flèches,  des  petits  canons  de 
verre,  des  chemises,  et  choses  sembla- 
bles. C'est  vn  plaisir  de  les  voir  pen- 
dant cette  traitte,  laquelle  estant  finie  ils 
prennent  encore  vn  iour  pour  leur  der- 
nier conseil,  pour  le  festin  qu'on  leur 
fait  ordinairement,  et  pour  danser,  et 
puis  le  lendemain  de  grand  matin  ils 
passent  comme  vne  volée  d'oiseaux.  Or 
ceux  qui  auoient  débité  leur  marchan- 
dise de  bonne  heure  venoyent  voir  no- 
stre maison,  alléchez  par  le  récit  qu'on 
leur  faisoit  de  la  beauté  de  nostre  Chap- 
pelle.  Le  Père  Brebeuf  les  entretenoit: 
et  comme  il  eut  parlé  du  Paradis  et  de 
l'Enfer  à  l'vne  de  leurs  bandes,  l'vn 
d'eux  l'arreste,  et  luy  dict:  Et  que  fe- 
rons nous,  Eschom,  (c'est  le  nom  qu'ils 
donnent  au  Père)  afin  que  nous  n'allions 
point  dans  ces  grands  tournions?  Le 
Père  leur  ayant  dit  ce  qu'il  falloit  faire, 
ils  tesmoignerent  qu'ils  estoyent  prests 


d'obéir.  Il  leur  dit  que  cette  Chapelle 
estoit  le  lieu  où  nous  prions  le  grand 
Dieu  du  ciel,  et  qu'ils  se  missent  tous  à 
genoux,  et  qu'ils  luy  lissent  leurs  priè- 
res en  leur  cœur.  le  les  vey  tous  s'y 
mettre  les  vns  après  les  autres,  ou  plus- 
tost  s'accroupir  douant  l'Autel,  car  ils 
ne  sçauent  que  c'est  de  s'agenouiller, 
ce  n'est  point  l'vne  de  leurs  postures. 
Leur  oraison  faicte,  qui  ne  fut  pas  lon- 
gue, le  Père  demanda  à  l'vn  d'eux  ce 
qu'il  auoit  dict  à  ce  grand  Dieu.  Il  re- 
part :  le  luy  ay  dict,  Prens  courage  à 
nous  aider  et  à  nous  secourir,  et  à  nous 
donner  vn  bon  voyage.  Voila  la  prière 
de  ce  panure  barbare.  Pendant  que  l'vn 
d'eux  prioit,  vn  antre  luy  dit:  Regarde 
bien  en  ton  cœur  ce  que  tu  diras  à  ce 
grand  Maistre.  0  que  ne  sçauons  nous 
les  langues  de  ces  panures  Saunages! 
Ce  sera  quand  il  plaira  à  Nostre  Sei- 
gneur :  0"6  son  sainct  nom  soit  béni 
pour  vn  iamais. 

Le  3.  du  mesme  mois  d'Aoust,  le  Sieur 
de  Champlain  festina  tous  les  Hurons. 
Les  mets  du  festin  furent  de  la  sagamité 
composée  de  pois,  de  pain  esmié  ou  de 
galette  puluerisée,,  et  de  pruneaux;  tout 
cela  bouilly  dans  vne  grande  chaudière 
dont  on  se  sert  pour  faire  de  la  bière, 
auec  de  l'eau  sans  sel,  leur  a  semblé 
très-excellent.  le  ne  declareray  point 
les  parlicularitez  de  ce  banquet,  ny  de 
leur  chant  et  de  leur  danse  :  ce  sera 
pour  vne  autre  fois. 

Le  4.  on  tint  encore  vn  conseil  :  i'y 
assistay  auec  le  P.  Brebeuf,  car  on  de- 
uoit  parler  de  l'embarquement  de  nos 
Pères.  Le  Sieur  de  Champlain  fit  ses 
presens,  qui  correspondoyent  en  valeur 
à  ceux  que  les  Hurons  luy  auoyent  faicts; 
receuoir  des  presens  des  Sauuages, 
c'est  s'engager  à  rendre  le  réciproque. 
On  parla  de  plusieurs  choses  en  ce  con- 
seil, entr'autres  les  Hurons  demandè- 
rent l'eslargissemcnt  du  prisonnier  Sau- 
uage  qui  a  tué  nouuellement  vn  Fran- 
çois, comme  i'ay  remarqué  cy  dessus. 
Le  sieur  de  Champlain  fit  merueille  sur 
ce  poinct,  pour  faire  voir  aux  Hurons 
qu'il  n'estoit  pas  à  propos  de  le  mettre 
en  liberté  ;  et  qu'ayant  tué  vn  François 
qui  ne  luy  auoit  fait  aucun  tort,  il  meri- 

toit  ia  mort.     Les  Hurons  furent  satis- 
faits des  raisons  qu'on  leur  apporta.  On 
parla  encore  de  l'amitié  contractée  en- 
tr'eux  et  les  François,  et  que  nos  Pères 
allans  en  leur  pais  conhVmeroyent  puis- 
samment cette    amitié.      Les    Hurons 
estoient  les  plus  contens   du   monde  : 
ceux  qui  deuoyent  embarquer  et  con- 
duire nos  Pères  auoyent  desia  receu  le 
loyer  de  leur  peine  future,  nous  leur 
auions  mis  entre  les  mains  leurs  paquets 
ou  leur  petit  bagage  :  nous  estions  allé 
coucher  au  Magasin  le  Père  de  Noue  et 
moy  auec  nos  trois  Pères,  pour  les  voir 
monter  le  lendemain  de  grand  matin 
dans  leurs  petits  canots,  et  leur  dire  le 
dernier  adieu,  quand  tout  à  coup  nostre 
ioye  fut  changée  en  tristesse.     Sur  les 
dix  ou  onze  heures  du  <,oir,  vn  Sauuage 
borgne  de  la  nation  de  l'Isle  grandement 
allié  de  ia  nation  du  prisonnier,  s'en  alla 
crier  par  les  cabanes  de  tous  les  Sau- 
uages,  qu'on  se  donnastbien  garde  d'em- 
barquer aucun  François,  et  que  les  pa- 
rens  du  prisonnier  estoycnt  aux  aguets 
sur  la  riuiere  pour  tuer  les  François  s'ils 
les  pouuoyent  attrapper  au  passage.   Le 
Dimanche  précèdent  ceux  de  la  nation 
de  ce  prisonnier  auoyent  tenu  conseil 
auec  les  capitaines  des  Montagnaits,  des 
Saunages  de  l'Isle,  et  des  Hurons,  pour 
voir  comme  ils  pourroyent  impetrer  la 
grâce  de  ce   prisonnier.     Les   Hurons 
furent  suppliez  de  la  demander  ;  estans 
esconduits,  ce  Sauuage  de  l'Isle  allié  de 
la  nation  de  l'homicide  fit  ce  cri  public 
parles  cabanesqu'on  n'embarquast  aucun 
François  si  on  ne  le  vouloit  mettre  en 
danger  euident  de  sa  vie.     Ayant  ouy 
ce  cry,  et  le  Père  Brebeuf  qui  l'escou- 
toii  m'ayant  interprété  ce  qu'il  vouloit 
dire,  Le  m'en  allay  auec  le  Père  de  Noué 
au  fort,  pour  en  donner  aduis  au  Sieur 
de  Champlain.     Nous  estions  couchez 
dans  le  magasin  des  François,  à  l'entour 
duquel  estoyent  cabanez  les  Sauuages. 
Le  Fort  nous  fut  ouuert,  et  après  auoir 
déclaré  le  subiet  de  nostre  venue  pen- 
dant la  nuict,  nous  retournasmes  d'où 
nous  estions  partis  :  nous  trouuàmes  en 
chemin  les  Capitaines  des  Sauuages  en 
conseil,  ausquels  le  Truchement,  selon 
que   le  Sieur  de  Champlain  luy  auoit 


commandé,  déclara  qu'on  ieur  vouloit 
parler  encore  vnp  fois  deuant  leur  de- 
part.     Le  lendemain  au  point  du  iour 
vn  Sauuage  alla  faire  vne  autre  criée 
par  les  cabanes,  disant  qu'on  ne  parti- 
roi  t  point  encore  ce  iour  là,  et  que  la 
jeunesse  se  tint  en  paix,  et  que  ceux  qui 
n'auoyent   pas  trailté  toute  leur  mar- 
chandise, ia  tramassent.    Sur  les  huict 
ou  neuf  heures  du  matin,  le  sieur  de 
Champlain  assembla  de  rechef  les  Capi- 
taines des  Hurons,  le  Sauuage  de  l'Isle 
qui  auoit  faict  ce  cri  publicq,  et  le  Capi- 
taine des  Montagnaits.  Il  demanda  à  ce 
Sauuage  pourquoy  il  auoit  fait  cette  def- 
fense  :  il  repartit  que  tout  le  païs  estoit 
en  alarme,  et  qu'il  s'alloit  perdre  si  on 
embarquoit  des  François  pour  les  con- 
duire aux  Hurons  ;   car  les  parents  du 
prisonnier  ne  manqueroient  d'en  tuer 
quelqu'vn,  et  que  là   dessus  la  guerre 
seroit  déclarée.  Que  les  Hurons  mesmes 
seroient  de  la  partie  ;   car  voulans  dé- 
fendre les  François,  on  s'en  prendroit 
à   eux,  et  qu'ainsi  tout  le  païs  seroit 
perdu.     Qu'il  n'auoit  point  fait  de  def- 
fense.  mais  donné  aduis  delà  meschante 
volonté  qu'auoient  les  parents  de  l'ho- 
micide: que  si  on  deliuroit  le  prisonnier, 
que  tous  ces  troubles  tomberoient  d'eux 
mesme,  et  que  ia  riuiere  et  tout  le  païs 
seroient  libres.     On  demanda  aux  Hu- 
rons s'ils  ne  persistoient  pas  dans  la  vo- 
lonté de  nous  conduire  en  leur  païs,  ils 
respon dirent  que  la  riuiere  n'estoit  pas 
à  eux,  et  qu'on  prît  garde  auec  ces  au- 
tres nations  s'ils  pourroient  passer  en 
asseurance  :  que  pour  eux  ils  ne  deman- 
doient  pas  mieux  que  d'embarquer  des 
François.     le  remarquay  la  prudence  de 
ces  Sauuages,  car  ils  tesmoignerent  tel- 
lement l'affection  qu'ils  nous  portoient 
qu'ils  ne  vouloient  point  choquer  les 
nations  par  lesquelles  ils  doiuent  passer 
venans  à  Kebec.  L'vn  d'eux  s'addressant 
à  ce  Sauuage  de  l'Isle,  luy  dit:  Preste  l'o- 
reille maintenant,  ne  dy  point  quand  nous 
serons  là  hault  en  ton  pays,  que  nous  n'a- 
uons  point  parlé  pour  le  prisonnier  :  nous 
auonsfaitceque  nousauonspeu;  maisque 
veux  tu  que  nous  disions  aux  raisons  du 
sieur  de  Champlain  ?  Les  François  nous 
sont  amis  à  tous;  s'il  ne  tenoil  qu'à  nous, 

nous  les  embarquerions.    Il  faut  con- 
fesser  que    les    [lurons    monstroient 
grande  inclination  de  mener  nos  Pères. 
Le  sieur  de  Champlain  voyant  ce  chan- 
gement si  subit,  lit  tout  ce  qu'il  peut,  et 
nous  donna  liberté  de  proposer  ton  les 
les  raisons  que  nous  pourrions  pour  faire 
en  sorte  que  nos  pères  se  poussent  met- 
tre en  chemin.    11  apporta  dos  raisons 
tres-fortes,    et  tres-pertinentes  ;   il  se 
serait  de  menace  ;   il  leur  proposa  la 
paix,  et  la  guerre  :  bref  on  ne  pouuoit 
rien  souhaitter  dauantage.     A  tout  cela 
ce  Saunage  repartit  qu'on  ne  pouuoit 
pas  tenir  la  jeunesse,  et  qu'il  donnoit 
aduis  de  leur  mauuais  dessein,  et  qu'on 
attendit  pour  cette  année;  qu'ils  déchar- 
geraient leur  cholcre  contre  les  Hiro- 
quois  leurs  ennemis,  et  qu'à  lors  la  ri- 
uiere  seroit  iibre.     Ne  vous  en  prenés 
point  à  nous,  disoit  il,  s'il  ardue  quel- 
que mal-heur  :  car  nous  n'y  sçaurions 
donner  ordre.     Là  dessus  pour  gagner 
ce  Sauuage,  ie  demande  la  grâce  du  pri- 
sonnier,   ayant   au  préalable  conuenu 
auec  le  sieur  de  Champlain,  lequel  me 
repartit,  qu'il  y  alloitdesavie,  etqueno- 
stre  grand  Roy  luy  demanderait  compte 
de  cet  homme  qu'on  auoit  tué  :    ie  le 
prie  donc  de  sursoir  l'exécution  de  sa 
mort  iusques  à  ce  qu'on  eut  parlé  au 
Roy  pour  sçauoir  sa  volonté.    Et  là  des- 
sus poursuiuant  ma  pointe,   ie  m'ad- 
dresse  aux  Saunages,   leur  faisant  pa- 
roistre  l'affection  que  nous  auions  pour 
eux.     Que  nous  ne  poursuiuions  jamais 
la  mort  de  personne  :  que  nous  fascinons 
de  mettre  la  paix  par  tout.     Le  Sieur 
de  Champlain  adioustoit  des  merueilles 
de  son  costé,  disant  que  nous  parlions  à 
Dieu,  que  nous  estions  aimez  de  ceux 
qui  nous  cognoissoyent,  qu'il  n'en  vou- 
loit  point  d'autres  tesmoins  que  les  II  u- 
rons  mesmes  qui  nousauoyent  tant  ché- 
ris :  que  nous  allions  pour  leur  ensei- 
gner de  grandes  choses.     Les  Hurons 
repartirent  que  cela  alloit  bien,  et  que 
nous  auions  proposé  vn  bon  expédient 
de  retarder  la  mort  de  ce  Sauuage  ius- 
ques à  ce  que  nous  eussions  des  nou- 
uelles  de  nostre  grand  Roy.     le  presse 
donc  ce  Sauuage  de  l'isle,  sçauoir  mon 
si  les  parents  de  ce  prisonnier,  sçachans 


que  nous  plaidions  pour  luy,  ne  nous 
laisseraient  pas  passer  s'ils  nousrencon- 
troyent?  Que  veux  tu  que  ie  te  die? 
respondit-il,  ils  sont  enragez  :  si  le  pri- 
sonnier ne  sort,  il  n'y  a  point  d'asseu- 
rance  ;  ils  no  pardonneront  à  personne. 
Là  dessus  le  Truchement  repartit:  S'ils 
font  les  diables,  nous  les  ferons  aussi. 
En  vn  mot  le  Sieur  de  Champlain  les 
intimida,  et  leurdict  qu'ils  se  donnas- 
sent garde  eux-mesmes  :  et  si  vn  Sau- 
uage estoit  aperceu  auec  des  armes, 
qu'il  donnerait  permission  à  ses  gens  de 
le  tirer  et  de  le  mettre  à  mort,  et  qu'ils 
l'auoyent  menacé  luy-inesme  à  cause  qu'il 
va  seul  ;  mais  que  d'oresnauant  il  ne 
marcheroit  plus  en  enfant,  mais  en  sol- 
dat, le  suis  amy  de  tous,  vous  estes 
mes  amis,  disoit-il  aux  Hurons,  ie  vous 
chéris,  i'ay  mis  ma  vie  pour  vous,  ie  la 
mettray  encore,  ie  vous  protegeray  : 
mais  ie  suis  ennemy  des  meschans. 

On  dira  que  le  Capitaine  de  la  nation 
de  ce  meurtrier  se  deburoit  saisir  de 
ceux  qui  ont  mauuaise  volonté  contre 
les  François.  Il  est  vray,  mais  i'ay  desia 
remarqué  cy  dessus  que  ces  Sauuages 
n'ont  aucune  police,  et  que  leur  Capi- 
taine n'a  point  cette  authorité.  Ce  qu'il 
peut  faire,  c'est  de  prier  ces  meschans 
de  se  diuertir  de  leurs  desseins,  voire 
mesme  il  est  arriué  autrefois  que  les 
Sauuages  craignans  plus  les  Europeans 
qu'ils  ne  les  craignent  maintenant,  si 
quelqu'vn  de  leurs  hommes  auoit  quel- 
que volonté  de  tuer  vn  François,  soit 
qu'il  eût  songé  qu'il  le  debuoit  faire,  ou 
autrement,  les  autre  sle  flattoyent  et 
luy  faisoyent  des  presens,  de  peur  qu'il 
n'executast  son  mauuais  dessein,  et  qu'il 
ne  perdist  par  ce  moyen  tout  le  pais. 
Maintenant  c'est  beaucoup  qu'ils  aduer- 
tissent  les  François  qu'ils  se  tiennent 
sur  leurs  gardes,  comme  ils  ont  fait  n'a 
pas  long  temps,  disans  qu'il  y  auoit 
quelques  ieunes  hommes  qui  espioient 
dans  les  bois  s'ils  trouueroient  quelque 
François  à  l'escart  pour  l'assommer,  et 
ainsi  on  n'est  point  en  asseuranec  parmy 
ces  peuples;  disons  neantmoins,  Qui  ha- 
bitat in  adintorio  Allmimi,  in  prote- 
ctioneDei  cœli  commorabitur. 

Mais  concluons  ce  conseil.    Le  Père 

Brebeuf  voianl  que  son  voyage  estoit 
rompu,  et  que  ce  seroit  témérité  de  l'en- 
treprendre, non  pour  la  crainte  de  la 
mort,  car  ie  ne  les  vy  iamais  si  résolus, 
luy  et  ses  deux  compagnons  le  Père 
Daniel  et  )e  Père  Dauost,  qu'alors  qu'on 
parla  qu'ils  pourroient  laisser  la  vie  au 
chemin  qu'ils  entreprenoient  pour  la 
gloire  de  nostrc  Seigneur  :  mais  comme 
ils  engageoientles  François  à  vne  guerre 
contre  ces  peuples  au  cas  qu'on  les  mit 
à  mort,  nous  iugeasmes  auec  l'aduis  du 
sieur  de  Cbamplain  que  la  conseruation 
de  la  paix  entre  ces  nations  estoit  pré- 
férable à  la  consolation  qu'ils  auroient 
de  mourir  en  telle  occasion.  Le  Père 
Brebeuf  voyant  donc  ce  passage  fermé 
pour  cette  année,  apostropha  les  Hurons, 
et  leur  dit  :  Vous  estes  nos  frères,  nous 
voulions  aller  en  vostre  pais  pour  viure 
et  mourir  auec  vous  :  mais  puisque  la 
riuiere  est  bouchée,  nous  attendrons  à 
l'année  qui  vient  que  tout  sera  paisible. 
C'est  vous  qui  ferésla  plus  grande  perte, 
car  maintenant  que  ie  commence  à  vous 
pouuoir  parler  sans  truchement,  ie  vou- 
lois  vous  enseigner  le  chemin  du  ciel, 
et  vous  découurir  les  grandes  richesses 
de  l'autre  vie  ;  mais  ce  mal-heur  vous 
priue  de  tous  ces  biens.  Us  repartirent 
qu'ils  en  estoient  bien  marris,  et  qu'vne 
année  seroit  bien  lost  passée. 

A  l'issue  de  cette  assemblée,  nous  nous 
en  allasmes  par  les  cabanes  retirer  le 
petit  bagage  de  nos  Pères  que  nous 
auions  desia  mis  entre  les  mains  des 
Sa  nuages  pour  le  porter  en  leur  pais.  Ces 
pa mires  gens  estoient  bien  faschez  de 
cet  accident,  et  quelques-vns  du  village 
de  la  Rochelle  dirent  au  Père  que  s'il 
vouloit  venir,  qu'ils  l'embarqueroyent, 
et  qu'ils  esperoyent  le  pouuoir  faire  pas- 
ser: mais  c'estoit  se  mettre  luy  et  eux 
et  les  François  en  danger.  Voila  donc 
l'espérance  d'entrer  aux  Hurons  perdue 
pour  cette  année.  le  prie  Dieu  qu'il  nous 
ouure  la  porte  l'an  prochain.  Voicy  deux 
raisons  plus  î'ortes  que  deux  grosses  ser- 
rures, qui  semblent  l'auoir  fermée  pour 
vn  long  temp». 

La  première  est  tirée  de  l'interest  t'es 
Saunages  de  l'isle,  des  Algonquains,  et 
des  autres  nations  qui  sont  entre  Kebec 


et  les  Hurons.  Ces  peuples  voudroyent 
bien  que  les  Hurons  ne  descendissent 
point  aux  François  pour  traitter  leurs 
pelleteries,  afin  de  remporter  tout  le 
gain  de  la  traitte,  desirans  eux-mesmes 
aller  recueillir  les  marchandises  des 
peuples  circonuoisins  pour  les  apporter 
aux  François  :  c'est  pourquoy  ils  ne  sont 
pas  bien  aises  que  nous  allions  aux  Hu- 
rons, s'imaginans  qu'on  les  sollicite  de 
descendre,  et  que  les  François  estans 
auec  eux,  on  ne  sçauroit  si  aisément  leur 
fermer  le  passage.  La  seconde  raison 
est  tirée  de  la  crainte  des  Hurons:  ils 
voyeni  que  les  François  ne  veulent  point 
receuoir  de  presens  pour  la  mort  de 
leurs  hommes,  quand  on  en  a  tué  quel- 
qu'vn  ;  ils  craignent  que  leur  ieunesse 
ne  fasse  quelque  mauuais  coup,  car  ils 
seroyent  obligez  d'amener  vif  ou  mort 
celuy  qui  auroit  commis  quelque  meur- 
tre, ou  bien  de  rompre  auec  les  Fran- 
çois :  cela  les  tient  en  ceruelle.  D'ail- 
leurs, le  sieur  de  Champlain  leur  te- 
smoignant  qu'il  n'y  a  point  de  vraye 
amitié  si  on  ne  s'entreuisile  les  vns  les 
autres,  ils  désirent  grandement,  du 
moins  en  apparence,  de  nous  auoir  en 
leur  pais.  Dieu  a  placé  des  limites  dans 
les  temps,  qu'on  ne  sçauroit  outrepasser: 
quand  le  moment  sera  arriué  auquel  il  a 
délibéré  de  donner  secours  à  ces  nations, 
il  n'y  a  digue  ny  barrière  qui  puisse  ré- 
sister à  sa  puissance. 

Au  reste  comme  ie  ne  cognois  point 
les  secrets  ressorts  de  sa  prouidence, 
ie  n'ay  peu  encor  iusques  à  présent 
m'attrisîer  de  ce  retardement  de  nos 
Pères.  Autant  que  nous  pouuons  con- 
jecturer par  les  apparences  humaines,  il 
y  auoit  espérance  d'vne  grande  mois- 
son ;  mais  ayant  l'ait  tout  ce  que  nous 
auons  peu  pour  enuoier  des  ouuriers  à 
cette  récolte,  nous  croyons  que  le  mai- 
sire  du  champ  n'a  pa^  voulu  qu'on  y 
mist  encore  la  faucille  :  si  ce  coup  est 
vn  coup  de  sa  bonté,  qui  void  au  delà 
de  :.os  pensées,  qu'il  soit  beny  pour  vn 
iamais  ;  si  c'est  vn  coup  de  sa  iustice  qui 
ait  voulu  chastier  si  rigoureusement  nos 
offenses,  qu'il  soit  encor  beny  au  delà 
des  temps.  Nous  détestons  la  cause  de 
ce  chastiment,  et.  ado'ons  la  main  qui 

nous  frappe,  auec  vne  très-grande  con- 
fiance que  celu}  qui  a  tiré  la  lumière  dos 
ténèbres,  tirera  du  bien  de  ce  malheur. 
Nos  Pères  ue  seront  point  icy  oisifs.  Le 
Père  Brebeuf  leur  fera  leçon,  tous  les 
iours  soirs  cl  malins,  de  la  langue  dos 
limons,  (e  me  sens  moy-mosme  fort 
porté  d'aller  à  cette  eschole,  afin  que 
si  Y.  Mener,  me  veut  ennuyer  Tan  qui 
vient  auee  eux,  i'aye  desia  quelque 
auance  :  ie  n'ay  enoor  rien  conclud 
d'assuré  sur  ce  point  :  i'\  veux  penser 
plus  à  loisir  deuant  Dieu. 

Pour  retourner  à  nos  Hurons,  Louys 
Aman  lâcha  voyant  que  nous  n'allions 
point  en  son  pais,  cl  qu'il  s'en  deuoit 
aller  le  lendemain  au  poinct  du  iour,  il 
s'en  vint  coucher  en  nostre  petite  mai- 
son pour  se  confesser  et  communier  en- 
core vne  fois  auant  son  départ  ;  ce  qu'il 
fit,  nous  donnant  vne  grande  consola- 
tion, et  le  iour  suiuant  0  Àoust  tous  les 
Hurons  troussèrent  bagage,  et  en  moins 
de  rien  enlevèrent  leurs  maisons  et  leurs 
richesses,  et  les  emportèrent  auec  eux 
pour  s'en  seruir  pendant  le  chemin  d'en- 
uiron  300  lieues  qu'on  compte  de  Kebec 
en  leur  païs.  l'entretins  quelque  temps 
Louys  Amantacha,  iele  sonday  le  mieux 
qu'il  me  fut  possible  ;  car  les  Sauuages 
sont  assez  complaisans  et  dissimulez:  ie 
ne  trouuay  rien  que  de  bon  en  luy,  c'est 
l'vn  des  bons  esprits  que  i'aye  veus  par- 
my  ces  peuples.  Y.  R.  me  permettra, 
s'il  luy  plaist,  de  le  recommander  à  ses 
prières  et  à  celles  de  tous  nos  Pères  et 
Frères  de  sa  prouince  ;  car  si  vne  fois 
l'esprit  de  Dieu  s'empare  de  cette  ame, 
ce  sera  vn  puissant  secours  pour  ceux 
qui  porteront  les  bonnes  nouuelles  de 
l'Euangile  en  ces  contrées,  et  au  con- 
traire comme  il  a  fréquenté  les  Anglois, 
s'il  se  porte  au  mal  il  gastera  tout  :  mais 
nous  auons  plus  de  suiet  d'espérer  le 
bien,  que  de  craindre  le  mal.  Il  semble 
d'ailleurs  que  Dieu  veuille  ouurir  les 
trésors  de  sa  miséricorde  à  ces  pauures 
Barbares,  qui  nous  souhaittent  du  moins 
à  ce  qu'il  semble  auec  affection,  le  voy 
vn  grand  désir  en  nos  Pères  de  deuorer 
toutes  ces  difficultez  qui  se  rencontrent 
dans  l'estude  de  ces  langues,  et  vous 
diriez  quasi  que  Dieu  les  a  arrestez  pour 


les  acquérir  icy  plus  commodément,  afin 
qu'ils  puissent  à  mesme  temps  mettre  h; 
feu  en  diuers  endroits  des  Aurons quand 

sa  Maiesle  leur  \  donnera  entrée.  le 
ne  crains  qu\uc  chose  en  ce  delay, 
que  l'Ancienne  France  ne  se  lasse  de 
secourir  la  Nouuellc,  voiantque  la  mois- 
son tarde  tant  à  mourir  :  mais  qu'on  se 
souuienne  que  les  potirons  naissent  en 
vne  nuict,  et  qu'il  faut  des  années  pour 
meiirir  les  lïuielsde  la  palme.  On  a  esté 
38  an^,  à  ce  que  i'ay  ouy  dire,  auant  que 
de  rien  faire  au  Brasil.  Combien  a-on 
attendu  aux  portes  de  la  Chine  ?  Dieu 
veuille  qu'on  y  soit  bien  entré  de  l'heure 
que  ie  parle.  Ceux  qui  courent  et  qui  s'e- 
schauffentsi  fort,  se  lassent  bien  soutient 
plus  qu'ils  n'auancenl.  le  ne  dy  pas 
c;v\  pour  reietler  bien  loing  la  conuer- 
sion  des  Sauuages.  Si  nos  Pères  fussent 
entrés  cette  année  aux  Hurons,  ie  m'at- 
tendois  de  rescrire  à  V.  R.  l'an  prochain 
que,  receperat  Samaria  verbum  Dei, 
que  ces  barbares  anoient  receu  la  foy  ; 
ce  sera  quand  il  plaira  à  celuy  duquel 
dépend  ce  grand  ouurage  :  car  à  mon 
aduis  les  hommes  y  peuuent  bien  peu, 
quoy  qu'ils  n'y  doiuent  espargner  ny 
leurs  trauaux,  ny  leur  sang,  ny  leur 
vie.  0  qui  verroit  dans  l'vne  des  gran- 
des rues  de  Paris  ce  que  ie  voyois  il  y 
a  trois  iours  auprès  du  grand  fleuue  S. 
Laurens,  cinq  ou  six  cens  Hurons  vestus 
à  la  Sauuage  les  vns  de  peaux  d'ours, 
les  autres  de  peaux  de  castor,  et  d'autres 
de  peaux  d'Eslan,  tous  hommes  bien  faits, 
d'vne  riche  taille,  hauts,  puissans,  d'vne 
bonne  paste,  d'vn  corps  bien  fourny; 
qui  les  verroit,  dy  ie,  demandans  secours 
et  proferans  les  parolles  que  disoit  ce 
Macédonien  à  Sainct  Paul,  Transiens  in 
Macedoniam  adiuua  nos:  Venés,  se- 
coures nous,  apportés  en  nostre  païs  lo 
flambeau  qui  n'y  a  iamais  esclairé  !  0 
que  ce  spectacle  donneroit  de  compas- 
sion à  ceux  qui  ont  tant  soit  peu  d'a- 
mour de  celuy  qui  a  versé  tout  son  sang 
pour  ces  âmes  qui  se  perdent  tous  les 
iours,  faute  que  personne  ne  le  recueille 
pour  leur  appliquer. 

Mais  il  est  tantost  temps  de  m'auiser 
que  ie  n'escry  plus  vne  lettre,  mais  vn 
liure,  tant  ie  suis  long  :  ce  n'estoit  pas 

mon  dessein  de  tantescrirc;  les  feuillets 
se  sont  multipliés  insensiblement,  et 
m'ont  mis  en  tel  point  qu'il  fault  que 
i'enuoie  ce  brouillard  pour  ne  pouuoir 
tirer  et  mettre  au  net  ce  que  ie  croirois 
debuoir  estre  présenté  à  Y.  R.  l'escriray 
vne  autre  fois  plus  précisément  et  plus 
asseurement.  On  se  fie  beaucoup  en 
ces  premiers  commencemens,  comme 
i'ay  dit,  au  rapport  de  ceux  qu'on  croid 
auoir  prattiqué  les  Sauuages.  Plus  calet 
oculatus  testis  quàm  decem  auriti.  I'ay 
remarqué  qu'après  auoir  veu  quelque 
action  commune  à  deux  ou  trois  Sau- 
uages, on  l'attribue  incontinent  à  toute 
la  Nation:  L'argument  qui  se  fait  du 
dénombrement  des  parties  est  fautif,  s'il 
ne  les  comprend  toutes  ou  la  plus  grande 
partie.  Aioustés  qu'il  y  a  quantité  de 
peuples  en  ces  contrées  qui  conuiennent 
en  plusieurs  choses,  et  différent  en 
beaucoup  d'autres  ;  si  bien  quand  on 
dit  que  les  Sauuages  ont  coustume  de 
faire  quelque  action,  cela  peut  estre 
vray  d'vne  nation,  et  non  pas  de  l'autre: 
Le  temps  est  le  père  de  la  vérité. 

C'est  assez  pour  cette  année  :  mille  et 
mille  actions  de  grâces  des  soins  et  de 
la  charité  de  V.  R.  en  nôtre  endroit  et 
à  l'endroit  de  tant  de  pauures  peuples 
qu'elle  oblige  nous  faisant  icy  subsister; 
car  quoy  que  nous  faisions  peu,  si  est  ce 
que  i'espere  que  nous  donnerons  com- 
mencement à  ceux  qui  viendront  après 
nous,  et  qui  feront  beaucoup.  Nous 
sommes  tous  en  bonne  santé  par  la  grâce 
de  nostre  Seigneur,  et  supplions  Y.  R. 
d'vn  mesme  cœur,  de  nous  enuoier  des 
personnes  capables  d'apprendre  les  lan- 
gues. C'est  ce  que  ie  voy  mainte- 
nant de  plus  nécessaire  pour  le  bien  des 
âmes  en  ces  pays.     Pour  la  terre,  ie  luy 


en  enuoie  des  fruicts,  ce  sont  des  espics 
de  forment,  de  seigle  et  d'orge,  que 
nous  auons  semé  près  de  nôtre  maison- 
nette. Nous  ramassâmes  l'an  passé 
quelques  touffes  de  segle  que  nous  trou- 
uions  ça  et  là  parmy  des  pois:  ie  comptay 
en  quelqucsvnes  00  épies,  en  d'autres 
80,  en  d'autres  112.  Nous  battismes 
ces  glannes,  et  en  tirâmes  vn  peu  de 
seigle,  qui  nous  paiera  bien  cette  année 
la  peine  qu'il  nous  donna  de  le  glanner 
l'an  passé.  Le  peu  de  fourment  que 
nous  auons  semé  deuant  les  neiges  est 
fort  beau,  celuy  qu'on  a  semé  au  prin- 
temps ne  meurira  point,  car  c'est  du 
bled  d'hyuer  :  il  faudroit  auoir  du  bled 
marsais  et  du  bled  sans  barbe,  on  dit 
qu'il  est  meilleur.  L'orge  est  plus  beau 
qu'en  France  :  et  ie  ne  doute  point  que 
si  le  pays  estoit  découuert,  qu'on  ne  ren- 
contrast  des  vallées  très  fertiles.  Les  bois 
sont  malings  :  ils  nourrissent  les  froids, 
engendrent  les  petites  gelées,  produisent 
quantité  de  vermines,  comme  des  sau- 
terelles, des  vers,  des  pucerons  qui  man- 
gent notamment  le  iardinage.  Nous 
nous  esloignerons  d'eux  petit  à  petit 
sans  toutefois  bouger  d'vne  place.  le 
r'entre  en  discours  contre  ma  pensée, 
quittons  tout  pour  nous  recommander 
aux  prières,  et  Saincts  Sacrifices  de  Y. 
R.  et  de  toute  sa  prouince.  le  croy  que 
cette  mission  est  bien  auant  dans  son 
cœur,  et  que  ces  panures  Sauuages  y 
ont  bonne  place .%  Celuy  là  y  est  aussi 
auec  eux  qui  est  en  vérité 

D.  Y.  R. 

Tres-obligé  et  tres-obeïssant  seruiteur 
selon  Dieu, 

Pavl  le  Ievne. 


Extraie t  du  Priuilege  du  Roy. 

Par  Grâce  et  Priuilege  du  Eoy  il  est  permis  à  Sebastien  Cramoisy,  marchand  Libraire  Iuré  en  l'Vni- 
uersité  de  Paris  d'imprimer  ou  faire  imprimer  vn  liure  intitulé  :  Relation  de  ce  qui  s'est  passé  en  la  Nouvelle 
France  en  l'année  mil  six  cens  trente  trois,  Enuoyêe  au  R.  P.  Barthélémy  lacquinot  Prouincial  de  la  Corn- 
vavnie  de  lesus  en  la  prouince  de  France,  Par  le  Père  Paul  le  Ieune  de  la  mesme  Compagnie,  Supérieur 
'delà  Résidence  de  Kebec,  et  ce  pendant  le  temps  et  espace  de  cinq  années  consecutiues.  Auec  défenses  à  tous 
Libraires  et  Imprimeurs  d'imprimer,  ou  faire  imprimer  le  dit  liure,  souz  prétexte  de  desguisement,  ou  change- 
ment qu'ils  y  pourroyent  faire,  à  peine  de  confiscation,  et  de  l'amende  portée  par  le  dit  Priuilege.  Donné  à 
Sainct  Germain  en  Laye,  le  10  Décembre,  mil  six  cens  trente  trois. 
Par  le  Roy  en  son  conseil. 

Poictcuin. 


RELATION 

DE  CE  OVI  S'EST  PASSE  EN  LA  NOVVELLE  FRANGE 

SYR  LE  GRAND  FLEYVE  DE  S.  LAYRENS 

EX  L'ANNEE  1654. 

ENUOYEE 

AU  R.  PERE  PROVINCIAL  de  la  Compagnie  de  Iesus  en  la  prouince  de  France. 
Par  le  P.  Pavl  le  Ievne  de  la  mesme  Compagnie, 

SVPERIEVR  DE  LA  RESIDENCE  DE  KeBEC.     {*) 


Mon  R.  Père, 


es  Lettres  de  vostre 
Reuerence,  les  tesmoi- 
gnages  de  son  affection 
pour  la  conuersion  de 
ces  peuples,  les  effets 
de  son  amour  en  nostre 
endroit,  la  venue  de 
nos  Pères  qu'il  luy  a 
pieu  nous  enuoyer  pour  ren- 
fort cette  année,  les  désirs 
qu'ont  vn  si  grand  nom- 
bre des  nostres  de  venir 
ces  contrées  sacrifier 
leurs  vies  et  leurs  trauaux  pour 
la  gloire  de  Nostre  Seigneur; 
tout  cela  ioinct  auec  le  bon  suc- 
cez  qu'eurent  les  vaisseaux  l'an 
passé  à  leur  retour,  et  l'heureuse  arriuée 
de  ceux  qui  sont  venus  cette  année,  auec 


le  zèle  que  tesmoignent  Messieurs  les 
associez  de  la  Compagnie  de  la  Nouuelle 
France  pour  la  conuersion  de  ces  peuples 
barbares  ;  tous  ces  biens  ioincts  en- 
semble venans  fondre  tout  à  coup  dans 
nos  grands  bois  par  l'arriuée  de  Monsieur 
du  Plessis,  General  de  la  flotte  qui  nous 
met  dans  la  iouïssance  des  vns,  et  nous 
apporte  les  bonnes  nouuelles  des  autres, 
nous  comblent  d'vne  consolation  si 
grande,  qu'il  me  seroit  bien  difficile  de 
la  pouuoir  bien  expliquer  :  Dieu  en  soit 
beny  à  iamais,  si  sa  bonté  continue  de 
se  respandre  sur  ces  Messieurs,  comme 
nous  l'en  prions  de  toute  l'estenduë  de 
nostre  cœur,  tant  d'ames  plongées  dans 
vne  nuict  d'erreur  qui  dure  depuis  vn  si 
long- temps,  verront  en  fin  le  iour  des 
veritez  Chrestiennes  :  Et  nostre  bon 
Roy,  Monseigneur  le  Cardinal,  Messieurs 
les  Associez,  Monsieur  le  Marquis  de 
Gamache  grand  appuy  de  nostre  Mission, 


(*)  D'après  l'édition  de  Sébastien  Cramoisy,  publiée  à  Paris,  en  l'année  1635. 

et  quantité  d'autres,  par  la  faueur  des- 
quels le  Sang  du  Fils  de  Dieu  leur  sera 
vn  iour  appliqué,  auront  la  gloire  et  le 
mérite  d'auoir  contribué  à  vne  si  saincte 
œuure. 

le  distingueray  la  Relation  de  ceste 
année  par  chapitres,  à  la  fin  desquels  ie 
mettray  vn  iourual  des  choses  qui  n'ont 
autre  liaison  que  la  suitte  du  temps  au- 
quel elles  sont  arriuées.  Tout  ce  que 
ie  diray  touchant  les  Sauuages,  ou  ie 
l'ay  veu  de  mes  yeux,  ou  ie  l'ay  tiré  de 
la  bouche  de  ceux  du  pays,  nommément 
d'vn  vieillard  fort  versé  dans  leur  doc- 
trine, et  de  quantité  d'autres  auec  les- 
quels i'ay  passé  six  mois  peu  de  iours 
moins,  les  suiuant  dans  les  bois  pour 
apprendre  leur  langue.  Il  est  bien  vray 
que  ces  peuples  n'ont  pas  tous  vne  mesme 
pensée  touchant  leur  créance,  ce  qui 
fera  paroistre  vn  iour  de  la  contrariété 
entre  ceux  qui  traicteront  de  leurs  fa- 
çons de  faire. 


Des  bons  deportemens  des  François. 

CHAPITRE   i. 

Nous  auons  passé  cette  année  dans 
vne  grande  paix  et  dans  vne  très-bonne 
intelligence  auec  nos  François.  La  sage 
conduitte  et  la  prudence  de  Monsieur 
de  Champlain  Gouuerneur  de  Kebec  et 
du  demie  sainct  Laurens,  qui  nous  hono- 
re de  sa  bien-veillance,  retenant  vn  cha- 
cun dans  son  deuoir,  a  fait  que  nos  pa- 
roles et  nos  prédications  ayent  esté  bien 
receuës,  et  la  Chappelle  qu'il  a  fait  dres- 
ser proche  du  fort  à  l'honneur  de  nostre 
Dame,  a  donné  vne  belle  commodité  aux 
François  de  fréquenter  les  Sacremens 
de  l'Eglise,  ce  qu'ils  ont  fait  aux  bonnes 
Festes  de  l'année,  et  plusieurs  tous  les 
mois,  auec  vne  grande  satisfaction  de 
ceux  qui  les  ont  assistez.  Le  fort  a  paru 
vne  Académie  bien  réglée,  Monsieur  de 
Champlain  faisant  faire  lecture  à  sa  table 
le  matin  de  quelque  bon  historien,  et 
le  soir  de  la  vie  des  Saincts  ;  le  soir  se 
fait  l'examen  de  conscience  en  sa  cham- 
bre et  les  prières  en  suitte  qui  se  reci- 


tent à  genoux.  Il  fait  sonner  la  saluta- 
tion Angélique  au  commencement,  au 
milieu  et  à  la  fin  du  iour,  suiuant  la  cou- 
stume  de  l'Eglise.  En  vn  mot  nous 
auons  subiect  de  nous  consoler  voyans 
vn  chef  si  zélé  pour  la  gloire  de  Nostre 
Seigneur  et  pour  le  bien  de  ces  Mes- 
sieurs. 

Croiroit-on  bien  qu'il  s'est  trouué  vn 
de  nos  François  en  Canada  qui  pour  con- 
trecarrer les  dissolutions  qui  se  font  ail- 
leurs au  Carnaual,  est  venu  le  Mardy 
gras  dernier,  pieds  et  teste  nuë  sur  la 
neige  et  sur  la  glace,  depuis  Kebec  ius- 
ques  en  nostre  Chappelle,  c'est  à  dire 
vne  bonne  demie  lieuë,  ieusnant  le 
mesme  iour  pour  accomplir  vn  vœu 
qu'il  auoit  fait  à  Nostre  Seigneur,  et 
tout  cela  sans  autres  tesmoings  que 
Dieu  et  nos  Pères  qui  le  rencontrèrent. 
Pendant  le  sainct  temps  de  Caresme, 
non  seulement  l'abstinence  des  viandes 
défendues  et  le  ieusne  s'est  gardé;  mais 
aussi  tel  s'est  trouué  qui  a  fait  plus  de 
trente  fois  la  discipline,  deuotion  bien 
extraordinaire  aux  soldats,  et  aux  arti- 
sans tels  que  sont  icy  la  plus  part  de  nos 
François. 

Vn  autre  a  promis  d'employer  en  œu- 
ures  pies  la  dixiesme  partie  de  tous  les 
profits  qu'il  pourra  faire  pendant  tout  le 
cours  de  sa  vie.  Ces  petits  eschantil- 
lons  font  voir  que  l'Hyuer  n'est  pas  si 
rude  en  4a  nouuelle  France,  qu'on  n'y 
puisse  recueillir  des  fleurs  du  Paradis. 

le  mettray  en  ce  lieu,  ne  sçachant  où 
le  mieux  placer  ailleurs,  ce  qu'vnde  nos 
François,  tres-digne  de  foy  et  recogneu 
pour  tel,  nous  a  raconté  de  Iacques  Mi- 
chel Huguenot  qui  amena  les  Anglois  en 
ce  pais  cy  :  Ce  misérable  la  veille  de  sa 
mort  ayant  vomy  contre  Dieu  et  contre 
nostre  sainct  Père  Ignace  mille  blas- 
phèmes, et  s'estant  donné  cette  impré- 
cation, qu'il  vouloit  estre  pendu  s'il  ne 
donnoitvne  coupplede  soufflets  auant  la 
nuict  du  iour  suiuant  à  vn  de  nos  Pères 
qui  estoit  pris  de  r Anglois,  vomissant 
contre  luy  des  iniures  fort  messeantes, 
il  fut  surpris  bien  tost  après  d'vne  mala- 
die qui  luy  osta  toute  cognoissance  et  le 
fit  mourir  le  lendemain  comme  vne 
beste .  Quatre  circonstances  de  ce  ren- 

contre  donnèrent  de  l'estonnement  aux 
Huguenots  mesmes  :  la  maladie  qui  le 
prit  quelques  heures  après  ses  blas- 
phèmes ;  l'erreur  des  Chirurgiens  qui 
estaient  en  nombre,  lesquels  donnèrent 
des  remèdes  soporiferesà  vn  letargique; 
son  trespas  si  soudain  et  sans  eognois- 
sance,  expirant  sans  qu'aucun  s'en  ap- 
perceust,  quoy  qu'il  y  eust  six  hommes 
auprès  de  luy  ;  la  fureur  des  Sauuages 
enuers  son  corps,  qui  le  déterrèrent  et 
le  pendirent  selon  son  imprécation,  puis 
le  ietterent  aux  chiens.  Les  Anglois  qui 
estoient  dans  le  fort  de  Kebecayanlsceu 
cette  histoire  tragique,  dirent  tous  eston- 
nez:  que  si  les  Iesuites  sçauoient  tout 
cela,  qu'ils  en  feroient  des  miracles.  Or 
nous  le  sçauons  maintenant,  et  cepen- 
dant nous  n'en  ferons  ny  prodiges  ny 
miracles  :  mais  nous  dirons  seulement, 
qu'il  ne  fait  pas  bon  blasphémer  contre 
Dieu  ny  contre  ses  saincts,  ny  se  bander 
contre  son  Roy  trahissant  sa  patrie  : 
Mais  venons  maintenant  à  nos  Sauuages. 


De  la  conuersion,   du  Baptesme  et  de 

l'heureuse  mort  de  quelques 

Sauuages. 

CHAPITRE    II. 

Quelques  Sauuages  se  sont  faicts  Chre- 
stiens  cette  année,  trois  ont  esté  bapti- 
sez cest  Hyuer  en  mon  absence;  en  voicy 
les  particularitez  toutes  pleines  de  con- 
solation que  nos  Pères  m'ont  racontées 
à  mon  retour. 

Le  premier  estoit  vn  ieune  homme 
nommé  Sasousmat  âgé  de  25.  à  30.  ans, 
les  François  le  surnommoient  Marsolet. 
Le  ieune  homme  entendant  vn  iour  vn 
Truchement  parler  des  peines  d'Enfer 
et  des  recompenses  du  Paradis,  luy  dit: 
Mené  moy  en  France  pour  estre  in- 
struict,  autrement  tu  respondras  de  mon 
ame.  Donc  estant  tombé  malade,  il  fut 
plus  aisé  de  l'induire  à  se  faire  Chrestien; 
le  Père  Brebeuf  m'a  donné  de  luy  ce 
mémoire. 

«  Ayant  appris  la  maladie  de  ce  ieune 
«  homme,  ie  le  fus  visiter,  et  le  trouuay 


«  si  bas  qu'il  auoit  perdu  le  iugement  ; 
«  nous  voilà  doue  dans  vn  regret  de  ne 
«  le  pouuoir  secourir,  et;  qui  lit  prendre 

«  resolution  à  nos  Pères  et  à  moy  de 
«  présenter  à  Dieu  le  lendemain  le  Sa- 
a  crifice  de  la  Messe  à  l'honneur  du  glo- 
((  rieux  S.  Ioseph  Patron  de  cette  nou- 
«  uelle  France,  pour  le  salut  et  conuer- 
«  sion  de  ce  panure  Sauuage  :  à  peine 
«  auions  nous  quitté  l'Autel,  qu'on  nous 
«  vint  aduertir  qu'il  estoit  rentré  en  son 
«  bon  sens  ;  nous  le  fusmes  voir,  et 
«  l'ayans  sondé,  nous  le  trouuasmesrem- 
«  ply  d'vn  grand  désir  de  receuoir  le  S. 
«  Baptesme  ;  nous  differasmes  neant- 
cc  moins  quelques  iours  pour  luy  donner 
«  vne  plus  grande  instruction.  En  fin 
«  il  m'enuoya  prier  par  nostre  Sauuage 
«  nommé  Manitougatche,  et  surnommé 
«  de  nos  François  la  Nasse,  que  ie  l'al- 
«  lasse  baptizer,  disant  que  la  nuict  pre- 
«  cedente  il  m'auoit  veu  en  dormant 
«  venir  en  sa  Cabane  pour  luy  conférer 
«  ce  Sacrement,  et  qu'aussi-tost  que  ie 
«  m'estois  assis  auprès  de  luy,  que  tout 
«  son  mal  s'en  estoit  allé,  ce  qu'il  me 
«  confirma  quand  ie  le  fus  voir  :  ie  luy 
«  refusay  neantmoins  ce  qu'il  deman- 
«  doit,  pour  animer  dauantage  son  de- 
«  sir  ;  si  bien  qu'vn  autre  Sauuage  qui 
«  estoit  présent,  ne  pouuant  souffrir 
«  ce  retardement,  me  demanda  pour- 
ce  quoy  ie  ne  le  baptizois  point,  puis 
«  qu'il  ne  falloit  que  ietter  vn  peu  d'eau 
«  sur  luy  et  que  c'en  estoit  fait  ;  mais 
«  luy  ayant  reparty  que  ie  me  perdrois 
«  moy  mesme  si  ie  baptizois  vn  infidelle 
«  et  vn  mécréant  mal  instruict  ;  le  ma- 
«  lade  se  tournant  vers  vn  François,  luy 
«dit:  Matchounon  n'a  point  d'esprit, 
ce  c'est  ainsi  que  s'appelloit  cet  autre 
«  Sauuage,  il  ne  croit  pas  ce  que  dit  le 
«  Père,  pour  moy  ie  le  crois  entièrement. 
«  Sur  ces  entrefaites  les  Sauuages  vou- 
ée lans  décabaner  et  tirer  plus  auant  dans 
ce  les  bois,  Manitougatche  qui  commen- 
ce çoit  à  se  trouuer  mal,  nous  vint  prier 
«  de  le  receuoir  et  le  pauure  malade 
ce  aussi  en  nostre  maison  ;  nous  prismes 
ce  resolution  d'auoir  soin  des  corps,  pour 
ce  aider  les  âmes  que  nous  voyons  bien 
ce  disposées  pour  le  Ciel.  On  met  donc 
ce  sur  vne  traîne  de  bois  ce  bon  ieune 

ce  homme,  et  on  nous  J'amène  sur  la 
«  neige;  nous  le  receuons  auec  amour 
«  et  l'accommodons  le  mieux  qu'il  nous 
«  est  possible;  luy  tout  remply  d'aise  et 
«  de  contentement  de  se  voir  auec  nous, 
«  tesmoigna  vn  grand  désir  d'estre  ba- 
«  ptizé,  et  de  mourir  Chrestien.  Le 
«  lendemain  qui  estoitle  26.  de  Ianuier, 
«  estant  tombé  dans  vne  grande  syncope,. 
«  nous  le  baptizasmes,  croyans  qu'il 
«  s'en  alloit  mourir,  luydonnans  le  nom 
«  de  François  en  l'honneur  de  S.  Fran- 
ce cois  Xauier;  il  reuint  à  soy  et  ayant 
«  appris  ce  qui  s'estoit  passé,  il  se  mon- 
«  stra  plein  de  ioye  d'estre  fait  Enfant 
«  de  Dieu,  s'entretenant  tousiours  ius- 
«  quesàla  mort,  qui  fut  deux  iours  après, 
«  en  diuers  actes  que  ie  luy  faisois  ex- 
a  ercer  tantost  de  Foy  et  d'Espérance, 
«  tantost  d'Amour  de  Dieu  et  de  regret 
«  de  l'auoir  offensé  ;  il  prenoit  en  cela 
«  vn  plaisir  fort  sensible,  et  recitoit  tout 
«  seul  auec  de  grands  sentimens  ce 
ce  qu'on  luy  auoit  enseigné.  Demandant 
«  vn  iour  pardon  à  Dieu  de  ses  péchez, 
«  il  s'accusoit  tout  haut  soy-mesme 
«  comme  s'il  se  fust  confessé,  puis  la 
«  mémoire  luy  manquant:  Enseigne  moy 
«  (me  disoit-il)  ie  suis  vn  pauure  igno- 
«  rant,  ie  n'ay  point  d'esprit,  suggère 
«  moy  ce  que  ie  dois  dire.  Vne  autre 
«  fois  il  me  pria  de  luy  ietter  de  l'eau 
ce  benicte  pour  l'aider  à  auoir  douleur 
«  de  ses  péchez  ;  cela  m'estonna,  car 
«  nous  ne  luy  auions  pas  encore  parlé 
«  de  l'vsage  de  cette  eau.  >'ous  ayant 
a  inuité  à  chanter  auprès  de  luy  quel- 
ce  ques  prières  de  l'Eglise,  nous  le 
«  voyons  pendant  ce  sainct  exercice  les 
«  yeux  esleuez  au  Ciel  auec  vne  posture 
ce  si  deuote  que  nous  estions  tous  atten- 
cc  dris,  admirans  les  grandes  miseri- 
«  cordes  que  Dieu  operoit  dedans  cette 
ex  ame,  qui  en  fin  quitta  son  corps  fort 
ce  doucement  le  28.  de  Ianuier  pour  al- 
«  1er  iouïr  de  Dieu.  » 

Quand  la  nouuelle  de  sa  conuersion 
et  de  sa  mort  fut  sceuë  de  nos  François 
à  Kebec,  il  y  en  eut  qui  ietterent  des 
larmes  de  ioye  et  de  contentement,  be- 
nissansDieu  de  ce  qu'il  acceptoit  les  pré- 
mices d'vne  terre  qui  n'a  presque  porté 


que  des  espines  depuis  la  naissance  des 
siècles. 

Il  arriua  vne  chose  bien  remarquable 
peu  d'heures  après  sa  mort;  vne  grande 
lumière  parut  aux  fenestres  de  nostre 
maison,  s'éleuant  et  s'abbaissant  par 
trois  fois;  l'vn  de  nos  Pères  vid  cet 
esclat,  et  plusieurs  de  nos  hommes  qui 
sortirent  incontinent,  les  vns  pour  voir 
si  le  feu  n'estoit  point  pris  en  quelque 
endroit  de  la  maison,  les  autres  pour  voir 
s'il  esclairoit,  n'ayans  trouué  aucun  ve- 
stige de  cette  flamme,  ils  creurent  que 
Dieu  declaroit  par  ce  prodige  la  lumière 
dont  iouïssoit  cette  ame  qui  nous  venoit 
de  quitter.  Les  Saunages  de  la  Cabane 
du  defunct  virent  dans  les  bois  où  ils 
s'estoient  retirez  cette  lumière,  ce  qui  les 
espouuanta  d'autant  plus  qu'ils  creurent 
que  ce  feu  estoit  vn  présage  d'vne  fu- 
ture mortalilé  en  leur  famille. 

I'estois  pour  lors  (moy  qui  escris 
cecy)  à  quelques  quarante  lieues  de  Kebec 
dans  la  cabane  des  frères  du  defunct; 
cette  lumière  s'y  fit  voira  mesme  temps 
et  à  mesme  heure,  comme  nous  l'auons 
remarqué  depuis,  le  Père  Brebeuf  et 
moy,  confron tans  nos  mémoires;  et  mon 
hoste  frère  du  trespassé  l'ayant  apper- 
ceuë  sortit  dehors  tout  espouuanté,  et  la 
voyant  redoubler  s'escria  d'vne  voix  si 
estonnante,  que  tous  les  Sauuages  et 
moy  auec  eux  sortismes  de  nos  cabanes: 
ayant  trouué  mon  hoste  tout  esperdu,  ie 
luy  voulus  dire  que  ce  feu  n'estoit  qu'vn 
esclair,  et  qu'il  ne  falloit  pas  s'espou- 
uanler,  il  me  repartit  fort  à  propos  que 
l'esclair  paroissoit  et  disparoissoit  en  vn 
moment,  mais  que  cette  flamme  s'estoit 
pourmenée  douant  ses  yeux  quelque 
espace  de  temps:  De  plus,  as-tu  iamais 
veu,  me  dit-il,  esclairer  ou  tonner  dans 
vn  froid  si  cuisant  comme  est  celuy  que 
nous  ressentons  maintenant?  Il  est  vray 
qu'il  faisoit  forl  froid  ;  ie  luy  demanday 
ce  qu'il  croyoit  donc  de  ces  feux.  C'est, 
me  fit-il,  vn  mauuais  augure,  c'est  vn 
signe  de  mort.  Il  nfadiousta  que  le  Ma- 
nitou ou  le  diable  se  repaissoit  de  ces 
flammes. 

Pour  retourner  à  nostre  bien-heureux 
defunct,  nos  Pères  l'enterrèrent  le  plus 
solennellement  qu'il  leur  fut  possible, 

nos  François  s'y  trouuansauee  beaucoup 
de  deuotion.  Manitougatclic  nostre 
Saunage  ayant  vcu  tout  cecy,  en  outre 
considérant  que  nous  ne  voulions  rien 
prendre  des  liantes  ou  des  robbes  du 
trespassé,  lesquelles  il  nous  ottroit,  il 
resta  si  édifié  et  si  estonné  qu'il  s'en  aJ- 
loit  par  les  cabanes  des  Saunages,  qui 
vindrent  bien-tost après  àKebec,  racon- 
ter tout  ce  qu'il  auoit  vcu,  disant  que 
nous  auions  donné  toute  la  meilleure 
nourriture  que  nous  eussions  à  ce  pauure 
ïeune  homme,  que  nous  enauions  eu  vn 
soin  comme  s'il  eust  esté  nostre  frère, 
que  nous  nous  estions  incommodez  poul- 
ie loger,  que  nous  n'auions  rien  voulu 
prendre  de  ce  qui  luy  appartenoit,  que 
nous  Tanions  enterré  auec  beaucoup 
d'honneur.  Cela  en  toucha  si  bien  quel- 
ques-vus, notamment  de  sa  famille, 
qu'ils  nous  amenèrent  sa  tille  morte  en 
trauail  d'enfant,  pour  l'enterrer  à  nostre 
façon  ;  mais  le  Père  Brebeuf  les  rencon- 
trant leur  dit,  que  n'ayant  pas  esté  ba- 
plizée,  nous  ne  lapouuions  mettre  dans 
le  Cimetière  des  enfans  de  Dieu.  De 
plus  sçachant  qu'ils  font  ordinairement 
mourir  l'enfant  quand  la  mère  le  laisse 
si  ieune,  croyons  qu'il  ne  fera  que  lan- 
guir après  son  deceds,  le  Père  pria  Ma- 
nitougatche  d'obuier  à  cette  cruauté  ; 
ce  qu'il  fit  volontiers,  quoy  que  quel- 
ques-vns  de  nos  François  estoient  desia 
résolus  de  s'en  charger,  au  cas  qu'on  luy 
vouiust  oster  la  vie. 

Le  second  Sauuage  baptizé  a  esté  no- 
stre Manitougatche  autrement  la  Nasse, 
i'en  ay  parlé  dans  mes  Relations  précé- 
dentes. 11  s'estoit  comme  habitué  au- 
près de  nous  auant  la  prise  du  pais  par 
les  Anglois,  commençant  à  défricher  et 
à  cultiuer  la  terre;  le  mauuais  traicte- 
ment  qu'il  récent  de  ces  nouueaux  hostes 
l'ayant  esloigné  de  Kebec,  il  tesmoignoit 
par  fois  à  Madame  Hébert,  qui  resta  icy 
auec  toute  sa  famille,  qu'il  souhaittoit 
grandement  nostre  retour,  Est  de  fait 
si  tost  qu'il  sceut  nostre  venue,  il  nous 
vint  voir,  et  se  cabana  tout  auprès  de 
nostre  maison,  disant  qu'il  se  vouloit 
faire  Chrestien,  nous  asseurant  qu'il  ne 
nous  quitteroit  point  si  nous  ne  le  chas- 
sions: aussi  ne  s'est -il  pas  beaucoup  ab- 

sente  depuis  que  nous  sommes  icy;  cette 
communication  luy  a  fait  conceuoir  quel- 
que chose  de  nos  mystères.  Le  seiour 
qu'a  fait  en  nostre  maison  Pierre  An- 
toine le  Sauuage  son  parent,  luy  a  seruy, 
d'autant  que  nous  luy  auons  déclaré  par 
sa  bouche  les  principaux  articles  de  no- 
stre créance.  0  que  les  iugemens  de 
Dieu  sont  pleins  d'abismes  !  Ce  misé- 
rable ieune  homme  qui  a  esté  si  bien  in 
struiet  en  France  s'estant  perdu  parmy 
les  Anglois,  comme  i'escriuis  l'an  passé, 
est  deuenu  apostat,  renégat,  excommu- 
nié, athée,  valet  d'vn  Sorcier  qui  est  son 
frère  (ce  sont  les  qualitez  que  ie  luy 
donneray  cy  après  parlant  de  luy),  et  ce 
panure  vieillard,  qui  a  tiré  de  sa  bouche 
infectée  les  veritez  du  Ciel,  a  trouué  le 
Ciel,  laissant  l'Enfer  pour  partage  à  ce 
renégat,  si  Dieu  ne  luy  fait  de  grandes 
miséricordes.  Mais,suiuans  nostre  route, 
après  la  mort  de  François  Sasousmat 
dont  nous  venons  de  parler,  ce  bon 
homme  ennuyé  de  n'auoir  auec  qui  s'en- 
tretenir (car  pas  vn  de  nous  ne  sçait 
encore  parfaictement  la  langue),  se  retira 
auec  sa  femme  et  auec  ses  enfans,  mais 
la  maladie  dont  il  estoit  desia  attaqué, 
s'augmentant,  il  presse  sa  femme  et  ses 
enfans  de  le  ramener  auec  nous,  espé- 
rant la  mesme  charité  qu'il  auoit  veu 
exercer  enuers  son  compatriote.  On  le 
receut  à  bras  ouuerts  :  ce  qu'ayant  ap- 
perceu,  il  s'escria  :  le  mourray  mainte- 
nant content,  puisque  ie  suis  auec  vous. 
Or  comme  ses  erreurs  auoient  vieilly 
auec  luy,  nos  Pères  recogneurent  qu'il 
pensoit  autant  et  plus  à  la  santé  de  son 
corps  qu'au  salut  de  son  ame,  tesmoi- 
gnant  vn  grand  désir  de  viure,  remet- 
tant son  Baptesme  iusques  à  mon  retour; 
neantmoins  comme  il  s'alloit  aflbiblis- 
sant  ils  souhaitterent  de  le  voir  vn  petit 
plus  affectionné  à  nostre  créance,  ce  qui 
les  incita  d'otfrir  à  Dieu  vne  neufuaine  à 
l'honneur  du  glorieux  Espoux  de  la 
saincte  Vierge  pour  le  bien  de  son  ame. 
Le  commencement  de  cette  deuotion  fut 
le  commencement  de  ses  volontez  plus 
ardentes:  il  se  monstra  fort  dosireux 
d'estre  instruit,  commençant  à  mespriser 
ses  superstitions;  il  ne  voulut  plus  dor- 
mir qu'il  n'eust  au  préalable  prié  Dieu, 

ce  qu'il  falsoit  encore  deuant  et  après 
sa  réfection,  si  bien  qu'il  différa  vne  fois 
plus  de  demie-heure  à  manger  ce  qu'on 
luy  auoit  présenté,  pource  qu'on  ne  luy 
auoitpas  fait  faire  la  bénédiction,  de- 
mandant au  Père  Brebeuf  qu'il  luy  fist 
dire  douze  ou  treize  fois  de  suitte  pour 
la  grauer  en  sa  mémoire.  C'estoit  vn 
contentement  plein  d'édification,  de  voir 
vn  vieillard  de  plus  de  soixante  ans, 
apprendre  d'vn  petit  François  que  nous 
auons  icy,  à  faire  le  signe  de  la  Croix,  et 
autres  prières  qu'il  luy  demandait.  Le 
Père  Brebeuf  voyant  que  ses  forces  se 
diminuoient,  et  que  d'ailleurs  il  estoit 
assez  instruict,  luy  dit  que  sa  mort  ap- 
prochoit,  et  que  s'il  vouloit  mourir  Chre- 
stien,  et  aller  au  Ciel,  qu'il  falloit  estre 
baptizé.  A  ces  paroles  il  se  montra  si 
ioyeux,  qu'il  se  traisna  luy  mesme  comme 
il  peut  en  nostre  Chapelle.,  ne  pouuant 
attendre  que  les  Pères,  qui  préparaient 
ce  qu'il  falloit  pour  conférer  ce  Sacre- 
ment, le  vinssent  quérir:  vn  de  nos 
François,  son  Parrain,  luy  donna  le  nom 
de  Ioseph.  Deuant  et  pendant  son  ba- 
ptesme,  qui  fut  le  troisième  d'Auril,  le 
Père  l'interrogeant  sommairement  sur 
tous  les  articles  du  Symbole,  et  sur  les 
commandemensde  Dieu,  il  respondit  net- 
tement et  courageusement  qu'il  croyoit 
les  vns,  et  s'efforceroit  de  garder  les 
autres,  si  Dieu  luy  rendoit  la  santé,  mon- 
strant  de  grands  regrets  de  l'auoir  offen- 
sé: sa  femme  et  l'vne  de  ses  filles 
estoient  présentes,  celle-là  ne  pouuoit 
tenir  les  larmes,  et  l'autre  se  monstroit 
tout  estonnée,  admirant  la  beauté  des 
sainctes  cérémonies  de  l'Eglise. 

le  retournay  de  mon  hyuernement 
d'auec  les  Sauuages,  six  iours  après  son 
baptesme;  ie  le  trouuay  bien  malade, 
mais  bien  content  d'estre  Chrestien.  le 
l'embrassay  comme  mon  frère,  bien  ré- 
ioiiï  de  le  voir  enfant  de  Dieu;  nous 
continuasmes  de  l'instruire,  et  de  luy 
faire  exercer  des  actes  des  vertus,  no- 
tamment Théologales,  pendant  l'espace 
de  douze  iours,  qu'il  suruescut  après  son 
baptesme. 

Les  Sauuages  desirans  le  panser  ta 
leur  mode  auec  leurs  chants,  auec  leurs 
tintamarres,  et  auec  leurs  autres  super- 


stitions, tascherent  plusieurs  fois  de 
nous  l'enleuer,  iusques  là  qu'ils  amenè- 
rent vne  traîne  pour  le  reporter,  et  l'vn 
de  leurs  sorciers  ou  iongleurs  le  vint 
voir  exprés  pour  le  débaucher  de  nostre 
créance  ;  mais  le  bon  Néophyte  tint 
ferme,  respondant,  qu'on  ne  luy  parlast 
plus  de  s'en  aller,  et  qu'il  ne  nous 
quitteroit  point,  que  nous  ne  l'en- 
uoyassions.  Ce  n'est  pas  vne  petite 
marque  de  l'efficacité  de  la  grâce  du 
sainct  Baptesme,  de  voir  vn  homme 
nourry  depuis  soixante  ans  et  plus  de- 
dans la  Barbarie,  habitué  aux  façons  de 
faire  des  Sauuages,  imbu  de  leurs  er- 
reurs et  de  leurs  resueries,  résister  à  sa 
propre  femme,  à  ses  enfans,  et  à  ses 
gendres,  et  à  ses  amis  et  à  ses  compa- 
triotes, à  ses  Manilousiouels,  sorciers 
ou  iongleurs, non  vne  fois,  mais  plusieurs, 
pour  se  ietter  entre  les  bras  de  quelques 
estrangers,  protestant  qu'il  veut  embras- 
ser leur  créance,  mourir  en  leur  Foy  et 
dedans  leur  maison.  Cela  faitvoir  que  la 
grâce  peut  donner  du  poids  à  l'ame  d'vn 
Saunage  naturellement  inconstante. 

Enfin,  après  auoir  instruit  nostre  bon 
Ioseph  du  Sacrement  de  l'Extreme-On- 
ction,  nous  luy  conferasmes,  et  iuste- 
ment  le  Samedy  Sainct  son  ame  partit 
de  son  corps,  pour  s'en  aller  célébrer  la 
feste  de  Pasques  au  Ciel.  L'vn  de  ses 
gendres  l'ayant  veu  fort  bas,  estoit  de- 
meuré auprès  de  luy  pour  voir  comme 
nous  l'enseuelirions  après  sa  mort,  dé- 
sirant qu'on  luy  donnast  vne  Castelogne 
et  son  petunoir,  pour  s'en  seruir  en 
l'autre  monde  ;  mais  comme  il  alloit 
porter  la  nouuelle  de  cette  mort  à  la 
femme  du  deffunct,  nous  l'enseuelismes 
à  la  façon  de  l'Eglise  Catholique,  hono- 
rant ses  obsèques  le  mieux  qu'il  nous 
fut  possible.  Monsieur  de  Champlain 
pour  tesmoigner  l'amour  et  l'honneur 
que  nous  portons  à  ceux  qui  meurent 
Chrestiens,  fit  quitter  le  trauail  à  ses 
gens,  et  nous  les  enuoya  pour  assister  à 
l'office;  nous  gardasmes  le  plus  exacte- 
ment qu'il  nous  fut  possible  les  cérémo- 
nies de  l'Eglise,  ce  qui  agréa  infiniment 
aux  parens  de  ce  nouueau  Chrestien  ; 
vne  chose  neantmoins  leur  depleut, 
quand  on  vint  à  mettre  le  corps  dans 

la  fosse:  ils  s'apperceurent  qu'il  y  auoit 
vu  peu  d'eau  au  fonds,  à  raison  que 
les  neiges  si1  fondoient  pour  lors  et  de- 
gouttoienl  là  dedans;  cela  leur  frappa 
l'imagination,  et  comme  ils  sont  super- 
stitieux, les  attrista  vn  petit.  Cette  erreur 
ne  sera  pas  difficile  à  combattre,  quand 
on  sçaura  bien  leur  langue.  Yoila  à  mon 
aduis  les  premiers  des  Saunages  adultes 
baptisez  et  morts  constans  en  la  foy, 
dans  ces  contrées. 

Le  troisiesme  Saunage  baptizé  celte 
année,  estoit  vn  enfant  âgé  de  trois  à 
quatre  mois  seulement.  Son  Père  estant 
en  cholere  contre  sa  femme,  fille  de  no- 
stre  bon  Ioseph,  soit  pource  qu'elle  le 
vouloit  quitter,  ou  qu'il  estoit  touché  de 
quelque  ialousie,  il  print  l'enfant  et  le 
ietta  contre  terre  pour  l'assommer;  vn 
de  nos  François  suruenant  là  dessus,  et 
se  souuenant  que  nous  leur  auions  re- 
commandé de  conférer  le  Baptesme  aux 
enfans  qu'ils  verraient  en  danger  de 
mort,  au  eas  qu'ils  ne  nous  peussent  ap- 
peler, il  prit  de  l'eau  et  le  baptiza  ;  ce 
panure  petit  neantmoins  ne  mourut  pas 
du  coup,  sa  mère  le  reprit  et  l'emporta 
auec  soy  dans  les  Isles  quittant  son  ma- 
ry,  qui  nous  a  dit  depuis,  qu'il  croit  que 
son  fils  est  mort,  sa  mère  estant  tombée 
dans  vne  maladie  qu'il  iuge  mortelle. 

Le  quatriesme  estoit  fils  d'vn  Sauuage 
nommé  Khiouirineou;  sa  mère  s'appel- 
loit  Ouitapimoueou.  Ils  auoient  donné 
nom  à  leur  petit  Itaouabisisiou;  ses  pa- 
reils me  promirent  qu'ils  nous  l'appor- 
teroient  pour  l'enterrer  en  nostre  ci- 
metière au  cas  qu'il  mourût,  et  qu'ils 
nous  le  donneraient  pour  l'instruire  s'il 
guerissoit  (car  il  estoit  malade),  faisans 
ainsi  paroistre  le  contentement  qu'ils 
auoient  que  leur  petit  fils  receust  le  sainct 
Baptesme.  le  le  baptisay  donc,  et  luy 
donnay  le  nom  de  Iean  Baptiste,  ce  iour 
estant  l'octaue  de  ce  grand  Sainct.  Le 
sieur  du  Chesne,  Chirurgien  de  l'habita- 
tion, qui  vient  volontiers  auec  moy  par 
les  Cabanes,  pour  nous  aduertirde  ceux 
qu'il  iuge  en  danger  de  mort,  fut  son  par- 
rain. 

Le  cinquiesme  fut  baptizé  le  mesme 
iour;  son  Père  auoit  tesmoigné  au  sieur 
Oliuier  truchement,  qu'il  eut  bien  voulu 


qu'on  eust  fait  à  son  fils  ce  qu'on  fait 
aux  petits  enfans  François,  c'est  à  dire 
qu'on   1'eust  baptizé  ;    le   sieur  Oliuier 
m'en  ayantdonné  aduis,  i'allay  voir  l'en- 
fant; ie  diiïeray  le  baptesme  pour  quel- 
ques iours,  le  trouuant  encore  plein  de 
vie  ;  en  fin  le  P.  Buteux  et  moy  l'estans 
retournez  voir,  nous  appellasmcs  Mon- 
sieur du  Chesne,  qui  nous  dit  que  l'en- 
fant estoit  bien  mal.  le  demanday  à  son 
Père  s'il  seroitcontentqu'on  lebaptizât: 
Tres-content,  fit-il,  s'il  meurt  ie  le  por- 
leray  en  ta  maison,  s'il  retourne  en  san- 
té il  sera  ton  fils,  et  tu  l'instruiras.  le  le 
nommay  Adrian,  du  nom  de  son  Parrain, 
il  se  nommoitauparauantPichichich;  son 
Père  est  surnommé  des  François  Bapti- 
scan,  il  s'appelle  en  Sauuage  Tchima- 
ouirineou,  sa  mère  Matouetchiouanoue- 
coueou.    Ce  pauure  petit  âgé  d'enuiron 
8moiss'enuolaauCiel;  lanuictsuiuante 
son  Père  ne  manqua  pas  d'apporter  son 
corps,   amenant  auec  soy  dix-huict  ou 
vingt  Saunages,  hommes,  femmes  et  en- 
fans;  ils  l'auoient  enueloppé  dans  des 
peaux  de  Castor,  et  pardessus  d'vn  grand 
drap  de  toile,  qu'ils  auoient  achepté  au 
magazin,   et    encore    pardessus  d'vne 
grande  escorce  redoublée.     le  deuelop- 
pay  ce  pacquet,  pour  voir  si  l'enfant 
estoit  dedans,  puis  ie  le  mis  dans  vn 
cercueil  que  nous  luy  fismes  faire,  ce 
qui  agréa  merueilleusement  aux  Sau- 
uages  :    car  ils  croyent  que  l'ame  de 
l'enfant  se  doit  seruir  en  l'autre  monde 
de  l'ame,  de  toutes  les  choses  qu'on  luy 
donne  à  son  départ.  le  leur  dis  bien  que 
cette  ame  estoit  maintenant  dedans  le 
Ciel,  et  qu'elle  n'auoit  que  faire  de  toutes 
ces  pauuretez;  neantmoins  nous  les  lais- 
sasmes  faire,  de  peur  que  si  nous  les 
eussions  voulu  empescher  (ce  que  i'au- 
rois  peu  faire,  car  le  Père  chanceloit 
desia,)  les  autres  ne  nous  permissent 
pas  de  baptizer  leurs  enfans  quand  ils 
seraient  malades,  ou  du  moins  ne  les 
apportassent  point  après  leur  mort.  Ces 
panures  gens  furent  rauis,  voyans  cinq 
Prestres  reuestus  de  surplis  honorer  ce 
petit  ange  Canadien,  chantans  ce  qui  est 
ordonné  par  l'Eglise,  couurans  son  cer- 
cueil d'vn  beau  parement,  et  le  parse- 
mans  de   fleurs  :    nous    l'enterrasmes 

auec  toute  la  solemnité  qui  nous  fut  pos- 
sible. 

Tous  les  Sauuages  assistaient  à  toutes 
les  cérémonies;  quand  ce  vint  à  le  mettre 
en  la  fosse,  sa  mère  y  mit  son  berceau 
auecluy  et  quelques  autres  bardes  selon 
leur  coustume,  et  bientost  après  tira  de 
son  laict  dans  vne  petite  escuelle  d'e- 
scorce  qu'elle  brusla  sur  l'heure  mesme. 
le  demanday  pourquoy  elle  faisoit  cela; 
vne  femme  me  repartit,  qu'elle  don n oit 
à  boire  à  l'enfant,  dont  l'ame  beuuoit  de 
ce  laict.  le  l'instruisis  là  dessus,  mais 
ie  parle  encore  si  peu  qu'à  peine  me  put 
elle  entendre. 

Apres  l'enterrement  nous  fismes  le 
festin  des  morts,  donnans  à  manger  de 
la  farine  de  bled  d'Inde  meslée  de  quel- 
ques pruneaux  à  ces  bonnes  gens,  poul- 
ies induire  à  nous  appeller  quand  eux 
ou  leurs  enfans  seront  malades.  Bref 
ils  s'en  retournerentauec  fort  grande  sa- 
tisfaction, comme  ils  firent  paroistre  pour 
lors,  et  particulièrement  deux  iours 
après. 

Le  Père  Buteux  retournant  de  dire  la 
Messe  de  l'habitation,  comme  il  visitoit 
les  Cabanes  des  Sauuages,  il  rencontra 
le  corps  mort  du  petit  Iean  Baptiste  qu'on 
enueloppoit  comme  l'autre;  ses  parents, 
quoy  que  malades,  luy  promirent  de  l'ap- 
porter chés  nous.  On  m'a  desia  fait  ré- 
cit, dit  la  mère,  de  l'honneur  et  du  bon 
traictement  que  vous  faictes  à  nos  en- 
fans,  mais  ie  ne  veux  point  qu'on  de- 
ueloppe  le  mien.  Là  dessus  le  père  du 
premier  trespassé  luy  dit  :  On  ne  fait 
point  de  mal  à  l'enfant,  on  ne  luy  oste 
point  ses  robbes;  on  regarde  seulement 
s'il  est  dedans  le  pacquet,  et  si  nous  ne 
sommes  point  trompeurs.  Elle  acquiesça 
et  présenta  son  fds  pour  estre  porté  dans 
nostre  Chapelle,  dans  laquelle  le  Père 
Buteux  nous  l'amena  en  la  compagnie 
de  ses  parens  et  des  autres  Sauuages; 
nous  l'enterrasmes  auec  les  mesmes  cé- 
rémonies que  l'autre,  et  eux  luy  don- 
nèrent aussi  ses  petits  meubles  pour 
passer  en  l'autre  monde  ;  nous  fismes 
encore  le  festin  qu'ils  font  à  la  mort  de 
leurs  gens,  bien  ioyeux  de  voir  ce  peu- 
ple s'affectionner  petit  à  petit  aux  sain- 


ctes  actions  de  l'Eglise  Chrestienne  et 
Catholique. 

Le  quatorziesme  de  Iuillet,  ie  bapti- 
zay  le  sixiesme;  c'estoit  vne  petite  Al- 
gonquine  âgée  d'enuiron  vn  an.  le  ne 
l'eusse  pas  si  tost  fait  Chrestienne,  n'e- 
stoit  que  ses  parens  s'en  vouloient  aller 
vers  leur  pays  :  or  iugeant  auec  Mon- 
sieur du  Chesne,que  cet  enfant  trauaillé 
d'vne  fieure  éthique,  estoit  en  danger 
de  mort,  ie  luy  conferay  ce  Sacrement. 
Elle  fut  appellée  Marguerite;  on  la  nom- 
moit  en  Sauuage  3Iemichtigouchioui- 
scoueou,  c'est  à  dire,  femme  d'vn  Euro- 
pean;  son  Père  se  nomme  en  Algon- 
quain  Pichibabich,  c'est  à  dire  Pierre, 
et  sa  mère  Chichip,  c'est  à  dire  vn  Ca- 
nard. Ils  m'ont  promis  que  si  cette  pau- 
ure  petite  recouure  sa  santé,  qu'ils  me 
l'apporteroient,  pour  la  mettre  entre  les 
mains  de  l'vne  de  nos  Françoises.  Com- 
me ce  peuple  est  errant,  ie  ne  sçai  main- 
tenant où  elle  est  ;  ie  crois  qu'elle  n'est 
pas  loing  du  Paradis,  si  elle  n'y  est 
desia. 

La  septiesme  personne  que  nous  auons 
mise  au  nombre  des  enfans  de  Dieu,  par 
le  Sacrement  de  Baptesme,  c'est  la  mère 
du  petit  Sauuage,  que  nousauions  nom- 
mé Bien-venu;  elle  s'appelloit  en  Sau- 
uage Ouroutiuoucoueu,  et  maintenant 
on  l'appelle  Marie;  ce  beau  nom  luy  a 
esté  donné,  suiuant  le  vœu  qu'auoit  fait 
autresfois  le  R.  Père  Charles  Lalemant, 
que  la  première  Canadienne  que  nous 
baptizerions,  porteroit  le  nom  de  la 
saincte  Vierge,  et  le  premier  Sauuage, 
celuy  de  son  glorieux  Espoux  sainct  Io- 
seph:  nous  n'auions  point  cognoissance 
de  ce  vœu,  quand  les  autres  ont  esté 
baptizés.  I'espere  que  dans  fort  peu  de 
iours,  il  sera  entièrement  accomply  : 
mais  pour  retourner  à  nostre  nouuelle 
Chrestienne,  l'ayant  trouuée  proche  du 
fort  de  nos  François,  abandonnée  de  ses 
gens,  pource  qu'elle  estoit  malade,  ie 
luy  demanday  qui  la  nourrissoit;  elle 
me  respondit  que  les  François  luy  don- 
noient quelque  morceau  de  pain,  et  que 
quelques  vns  reuenans  de  la  chasse,  luy 
iettoient  pnr  fois  en  passant  vne  tour- 
terelle. Si  vous  vous  voulez  cabaner,  luy 
dis-ie,  proche  de  nostre  maison,  nous 

vous  nourrirons,  et  vous  enseignerons 
le  chemin  du  Ciel.  Elle  me  repartit 
d'vne  voix  languissante,  car  elle  esloit 
fort  mal:  Ilelas  !  i'y  voudrois  bien  aller, 
mais  ie  ne  sçaurois  plus  marcher:  aye 
pitié  de  moy,  enuoye  moy  quérir  dans 
vn  Canot.  le  n'y  manquay  pas;  le  len- 
demain matin  23.  Inillet,  ie  la  fis  apporter 
proche  de  nostre  maison  ;  la  panure  fem  - 
me  medemandoit  bien  si  elle  n'entreroit 
point  chez  nous  :  elle  s'attcndoit  que 
nous  luy  ferions  la  mesme  charité  que 
nous  auions  fait  aux  deux  premiers  ba- 
ptizés;  mais  ie  luy  respondis  qu'elle 
estoit  femme,  et  que  nous  ne  pouuions 
pas  la  loger  dans  nôtre  maisonnette  qui 
est  fort  petite;  que  neantmoins  nous  luy 
porterions  à  manger  dans  sa  Cabane,  et 
que  tous  les  iours  ie  l'irois  voir  pour 
l'instruire;  elle  fut  contente.  Quand  ie 
eommençay  à  luy  parler  de  la  saincte 
Trinité,  disant,  que  le  Père,  et  le  Fils, 
et  le  sainctEsprit,  n'estoientqu'vnDieu, 
qui  a  tout  fait:  le  le  sçay  bien,  me  fit- 
elle,  ie  le  crois  ainsi.  le  fus  tout  eston- 
né  à  cette  repartie;  mais  elle  me  dit 
que  nostre  bon  Sauuage  Ioseph  luy  rap- 
portoit  par  fois  ce  que  nous  luy  disions; 
cela  me  consola  fort,  car  en  peu  de 
temps  elle  fut  suffisamment  instruicte 
pour  estre  baptizée,  I'estois  seulement 
en  peine  de  luy  faire  conceuoirvne  dou- 
leur de  ses  péchez  :  les  Saunages  n'ont 
point  en  leur  langue,  si  bien  en  leurs 
mœurs,  ce  mot  de  péché  ;  le  mot  de 
meschanceté  et  de  malice  signifie  parmy 
eux,  vne  action  contre  la  pureté,  à  ce 
qu'ils  m'ont  dit.  I'estois  donc  en  peine 
de  luy  faire  conceuoir  vn  déplaisir  d'a- 
«oir  offensé  Dieu;  ie  luy  leus  par  plu- 
sieurs fois  les  Commandemens,  luy  di- 
sant que  celuy  qui  à  tout  fait,  haïssoit 
ceux  qui  ne  luy  obeïssoient  pas,  et 
qu'elle  luy  dît  qu'elle  estoit  bien  marrie 
de  l'auoîr  offensé.  La  pauure  femme, 
qui  auoit  bien  retenu  les  deffences  que 
Dieu  a  fait  à  tous  les  hommes  de  mentir, 
de  paillarder,  de  désobéir  à  ses  parents, 
s'utfcusa  toute  seule  de  toutes  ses  of- 
fenses par  plusieurs  fois,  disant  de  soy 
mesme  :  Celuy  qui  as  tout  faict,  aye 
pitié  de  moy;  Iesvs,  Fils  de  celuy  qui 
peut  tout,  fais  moy  miséricorde  :  ie  te 


promets  que  ie  ne  m'enyureray  plus, 
ny  que  ie  ne  diray  plus  de  paroles  des- 
honnestes,  que  ie  ne  mentiray  plus;  ie 
suis  marrie  de  t'auoir  fasché,  i'en  suis 
marrie  de  tout  mon  cœur,  ie  ne  mens 
point:  aye  pitié  de  moy;  si  je  retourne  en 
santé,  ie  croiray  tousiours  en  toy,  ie 
t'obeïray  tousiours;  si  ie  meurs,  aye  pi- 
tié de  mon  ame.  L'aiant  donc  veuë  ainsi 
disposée,  craignant  d'ailleurs  qu'elle  ne 
mourust  subitement,  car  elle  estoit  fort 
malade,  ie  luy  demanday  si  elle  ne  vou- 
loit  pas  bien  estre  baptizée:  le  voudrois 
bien  encore  viure,  me  dit-elle.  le  cogneu 
qu'elle  s'imaginoit  que  nous  ne  don- 
nions point  le  baptesme  qu'à  ceux  qui 
deuoicnt  mourir  incontinent  après  ;  ie 
luy  fis  entendre  que  nous  estions  tous 
baptizés,  et  que  nous  n'estions  pas 
morts;  que  le  baptesme  rendoit  plustost 
la  santé  du  corps,  qu'il  ne  l'ostoit.  Ba- 
ptise moy  donc  au  plustost,  me  fit  elle, 
le  la  voulus  esprouuer  :  il  estoit  arriué 
quelques  canots  de  Saunages  à  Kebec, 
ie  luy  dis:  Voila  vne  compagnie  de  tes 
gens  qui  vient  d'arriuer,  si  tu  veux  t'en 
aller  auec  eux,  ils  te  receûront,  et  ie  te 
feray  porter  en  leurs  cabanes.  La  pau- 
ure créature  se  mit  à  pleurer  et  à  san- 
glotter  si  fort,  qu'elle  me  toucha,  me 
tesmoignant  par  ses  larmes  qu'elle  vou- 
loit  estre  Chrestienne,  et  que  ie  ne  la 
chassasse  point.  Enfin  voiant  son  mal 
redoubler,  nous  prismes  resolution  de 
la  baptizer  promptement  ;  ie  luy  fis  en- 
tendre qu'elle  pourroit  mourir  la  nuict, 
et  que  son  ame  s'en  iroit  dans  les  feux, 
si  elle  n'estoit  baptizée;  que  si  elle  vou- 
loit  receuoir  ce  sacrement  en  nostre 
Chappelle,  que  ie  l'y  ferois  apporter 
dans  vne  couuerture.  Elle  tesmoigna 
qu'elle  en  estoit  contente:  le  m'en  vay, 
luy  dis  ie,  préparer  tout  ce  qu'il  fault, 
prends  courage,  ie  t'enuoieray  bien-tost 
quérir.  La  pauure  femme  n'eut  pas  la 
patience  d'attendre,  elle  se  traisne 
comme  elle  pût,  se  reposant  à  tous 
coups;  enfin  elle  arriua  à  nostre  maison 
esloignée  de  plus  de  deux  cens  pas  de 
sa  cabane,  et  se  jetta  par  terre  n'en 
pouuant  plus;  estant  reuenuë  à  soy,  ie 
la  baptizay  en  présence  de  nos  Pères,  et 
de  tous  nos  hommes  :  elle  me  respondit 

brauement  à  toutes  les  demandes  que 
ie  luy  fis,  suiuant  Tordre  de  conferrer 
ce  Sacrement  aux  personnes  qui  ont  l'v- 
sage  de  raison.  Nous  la  reportasmes 
dans  sa  cabane  toute  pleine  de  joie,  et 
nous  remplis  de  consolation  voians  la 
grâce  de  Dieu  opérer  dans  vne  ame  où 
le  diable  auoit  fait  sa  demeure  si  long 
temps.  Cecy  arriua  le  premier  iour 
d'Aoust. 

Le  lendemain  quelques  François  m'e- 
stans  venu  voir,  l'allans  visiter,  ils  la 
trouuerent  tenant  vn  Crucifix  en  main, 
et  l'apostrophant  fort  doucement  :  Toy 
qui  es  mort  pour  moy,  fais  moy  misé- 
ricorde, ie  veux  croire  en  toy  toute  ma 
vie,  aye  pitié  de  mon  ame.  le  rapporte 
expressément  toutes  ces  particularitez, 
pour  faire  voir  que  nosSauuages  ne  sont 
point  si  barbares  qu'ils  ne  puissent  estre 
faits  enfans  de  Dieu.  I'espere  que  là  où 
le  péché  a  régné,  que  la  grâce  y  triom- 
phera. Cette  panure  femme  veit  encore 
plus  proche  du  Ciel  que  de  la  santé. 

le  concluerayce  Chapitre  par  vn  cha- 
stiment  assez  remarquable  d'vne  autre 
Canadienne,  qui  ayant  fermé  l'oreille  à 
Dieu  pendant  sa  maladie,  semble  auoir 
esté  rejettée  à  sa  mort.  Le  Père  Bre- 
beuf  l'ayant  esté  voir,  pour  luy  parler 
de  receuoir  la  foy,  elle  se  mocqua  de 
luy,  et  mcsprisa  ses  paroles.  Sa  maladie 
l'ayant  terrassée,  et  les  Sauuages  vou- 
lans  decabaner,  la  portèrent  à  cette 
honneste  famille,  habituée  icy  depuis  vn 
assez  long  temps  ;  mais  n'ayant  pas  où 
la  loger,  ces  Barbares  la  traînèrent  au 
fort.  Si  nous  n'eussions  esté  si  esloignez, 
asseurément  ils  nous  l'auroient  amenée: 
car  ie  me  doute  qu'ils  la  presentoient  à 
nos  François,  voyans  que  nous  auions 
receu  auec  beaucoup  d'amour  les  deux 
Sauuages  morts  Chrestiens.  Monsieur 
de  Champlain  voyant  qu'il  estoit  desia 
tard,  luy  fit  donner  le  couuert  pour  vne 
nuict;  ceuxqui  estoient  dans  la  chambre 
où  on  la  mit,  furent  contraints  d'en  sor- 
tir, ne  pouuans  supporter  l'infection  de 
cette  femme. 

Le  iour  venu,  Monsieur  de  Champlain 
fit  appeller  quelques  Sauuages,  et  leur 
ayant  reproché  leur  cruauté  d'abandon- 
ner .cette  créature  qui  estoit  de  leur  na- 


tion, ils  la  reprirent  et  la  traînèrent  vers 
leurs  Cabanes,  la  rebutans  comme  vn 
chien,  sans  luy  donner  le  couuert.  Cette 
misérable  se  voyant  délaissée  des  siens, 
exposée  à  la  rigueur  du  froid,  demanda 
qu'on  nous  fist  appeller  ;  mais  comme 
il  n'y  auoit  point  là  de  nos  François,  les 
Sauuages  ne  voulurent  pas  prendre  la 
peine  deveniriusquesen  nostre  maison, 
esloignéc  d'vne  bonne  lieuë  de  leurs  Ca- 
banes, si  bien  que  la  faim,  le  froid,  la 
maladie,  et  les  enfans  des  Sauuages,  à 
ce  qu'on  dit,  la  tuèrent;  nous  ne  fusmes 
aduertis  de  cette  histoire  tragique  que 
quelques  iours  après  sa  mort .  S'il  y  auoit 
icy  vnHospital,  ilyauroit  tous  les  malades 
du  pays,  et  tous  les  vieillards;  pour  les 
hommes  nous  les  secourerons  selon  nos 
forces,  mais  pour  les  femmes  il  ne  nous 
est  pas  bien  séant  de  les  receuoir  en  nos 
maisons. 


Des  moyens  de  conucrtir  les 
Sauuages. 

chapitre  m. 

Le  grand  pouuoir  que  firent  paroistre 
les  Portugais  au  commencement  dans 
les  Indes  Orientales  et  Occidentales,  ietta 
l'admiration  bien  auant  dedans  l'esprit 
des  Indiens,  si  bien  que  ces  peuples 
embrassèrent  quasi  sans  contreditte  la 
créance  de  ceux  qu'ils  admiroient.  Or 
voicy  à  mon  aduis  les  moyens  d'acqué- 
rir cet  ascendant  pardessus  nos  Sau- 
uages. 

Le  premier  est  d'arrester  les  courses 
de  ceux  qui  ruinent  la  Religion,  et  de  se 
rendre  redoutables  aux  Hiroquois,  qui 
ont  tué  de  nos  hommes,  comme  chacun 
sçait,  et  qui  tout  iraischement  ont  mas- 
sacré deux  cens  Hurons,  et  en  ont  pris 
plus  de  cent  prisonniers.  Voila  selon  ma 
pensée,  la  porte  vnique  par  laquelle 
nous  sortirons  du  mespris,  où  la  négli- 
gence de  ceux  qui  auoient  cy-deuant  la 
traicte  du  pays,  nous  ont  iettés  par  leur 
auarice. 

Le  second  moyen  de  nous  rendre  re- 
commandables  aux  Sauuages,  pour  les 

induire  à  receuoir  nostre  saincte  foy, 
seroit  d'enuoyer  quelque  nombre  d'hom- 
mes bien  entendus  à  défriche*1  et  culti- 
ucr  la  terre,  lesquels  se  ioignants  auec 
eeui  qui  sçauroient  la  langue,  trauail- 
leroient  pour  les  Sauuages,  à  condition 
qu'ils  s'arresteroient,  et  mettraient  eux- 
mesmes  la  main  à  l'œuure,  demeurants 
dans  quelques  maisons  qu'on  leur  feroit 
dresser  pour  leur  vsage;  par  ce  moyen 
demeurants  sédentaires,  et  voyants  ce 
miracle  de  charité  en  leur  endroit,  on 
les  pourroit  instruire  et  gaigner  plus  fa- 
cilement. M' entretenant  cet  llyuer  auec 
mes  Sauuages,  ie  leur  communiquois 
ce  dessein,  les  asseurant  que  quand  ie 
sçaurois  parfaictement  leur  langue,  ie 
les  aiderois  à  cultiuer  le  terre,  si  ie  pou- 
uois  auoir  des  hommes,  et  s'ils  se  vou- 
loient  arrester,  leur  représentant  la 
misère  de  leurs  courses,  qui  les  touchoit 
pour  lors  assez  sensiblement.  Le  Sor- 
cier m'ayant  entendu,  se  tourna  vers  ses 
gens,  et  leur  dit:  Voyez  comme  cette 
robe  noire  ment  hardiment  en  nostre  pré- 
sence, le  luy  demanday  pourquoy  il  se 
figuroit  que  ie  mentois:  Pource,  dit-il, 
qu'on  ne  voit  point  d'hommes  au  monde 
si  bons  comme  tu  dis,  qui  voudraient 
prendre  la  peine  de  nous  secourir  sans 
espoir  de  recompense,  et  d'employer 
tant  d'hommes  pour  nous  aider  sans 
rien  prendre  de  nous  ;  si  tu  faisois  cela, 
adiousta-il,  tu  arresteroislapluspartdes 
Sauuages,  et  ils  croiraient  tous  à  tes  pa- 
roles. 

le  m'en  rapporte,  mais  si  ie  puis  tirer 
quelque  conclusion  des  choses  que  ie 
vois,  il  me  semble  qu'on  no  doit  pas 
espérer  grande  chose  des  Sauuages,  tant 
qu'ils  seront  errants  :  vous  les  instrui- 
ses auiourd'huy,  demain  la  faim  vous 
enleuera  vos  auditeurs,  les  contraignant 
d'aller  chercher  leur  vie  dans  les  tiennes 
et  dans  les  bois.  L'an  passé  ie  faisois 
le  Catéchisme  en  begaiant,  à  bon  nombre 
d'enfans;  les  vaisseaux  partis,  mes  oy- 
seaux  s'enuolerent  qui  d'vn  costé  qui  de 
l'autre.  Cette  année  que  ie  parle  vn  petit 
mieux,  ie  les  pensois  reuoir,  mais  s'e- 
stans  cabanez  delà  le  grand  fleuue  de 
S.  Laurens,  i'ay  esté  frustré  de  mon  at- 
tente.    De  les  vouloir  suiure,  il  faudrait 


autant  de  Religieux  qu'ils  sont  de  ca- 
banes; encor  n'en  viendrait  on  pas  à 
bout:  car  ils  sont  tellement  occupez  à 
quester  leur  vie  parmy  ces  bois,  qu'ils 
n'ont  pas  h;  loisir  de  se  sauner,  pour 
ainsi  dire.  De  plusie  ne  crois  point  que 
de  cent  Religieux,  il  y  en  ait  dix  qui 
puissent  résister  aux  trauaux  qu'il  fau- 
drait endurer  à  leur  suitte.  le  voulus 
demeurer  auec  eux  l'Automne  dernier; 
ie  n'y  fus  pas  huict  iours,  qu'vne  fleure 
violente  me  saisit,  et  me  fit  rechercher 
nostre  petite  maison,  pourytrouucr  ma 
santé.  Estant  guery,  ie  les  ay  voulu 
suiure  pendant  l'Hiuer;  i'ay  esté  fort 
malade  la  pluspart  du  temps.  Ces  rai- 
sons et  beaucoup  d'autres,  que  ie  dédui- 
rais, n'estoit  que  ie  crains  d'estre  long, 
me  font  croire  qu'on  trauaillera  beau- 
coup, et  qu'on  auancera  fort  peu,  si  on 
n'arreste  ces  barbares.  De  leur  vouloir 
persuader  de  cultiuer  d'eux-mesmes  sans 
estre  secourus,  ie  doute  fort  si  on  le 
pourra  obtenir  de  long  temps  :  car  ils 
n'y  entendent  rien.  De  plus  où  reti- 
reront ils  ce  qu'ils  pourront  recueil- 
lir? leurs  cabanes  n'estants  faites  que 
d'escorce,  la  première  gelée  gastera 
toutes  les  racines,  et  les  citrouilles  qu'ils 
auroient  ramassées.  De  semer  des  poids 
et  du  bled  d'Inde,  ils  n'ont  point  de 
place  dans  leurs  todis  ;  mais  qui  les 
nourrira  pendant  qu'ils  commenceront 
à  défricher  ?  car  ils  ne  viuent  quasi 
qu'au  iour  la  iournée,  n'ayant  pour  l'or- 
dinaire, au  temps  qu'il  faut  défricher, 
aucunes  prouisions.  En  fin  quand  ils  se 
tueroientde  trauailler,  ils  ne  pourraient 
pas  retirer  de  la  terre  la  moitié  de  leur 
vie,  iusques  à  ce  qu'elle  soit  défrichée, 
et  qu'ils  soient  bien  entendus  à  la  faire 
profiter. 

Or  auec  le  secours  de  quelques  braues 
ouuriers  de  bon  trauail,  il  seroit  aisé 
d'arrester  quelques  familles,  veu  que 
quelques  vns  m'en  ont  desia  parlé,  s'ac- 
coustumans  d'eux-mesmes  petit  à  petit 
à  tirer  quelque  chose  de  la  terre. 

le  sçay  bien  qu'il  y  a  des  personnes 
de  bon  jugement,  qui  croyent  qu'encor 
que  les  Sauuages  soient  errants,  que  la 
bonne  semence  de  l'Euangilene  laissera 
pas  de  germer  et  de  fructifier  en  leur 

aine,  quoy  que  plus  lentement,  pource 
qu'on  ne  les  peut  instruire  que  par  re- 
prises. Ils  se  figurent  encor  que  s'il 
passe  icy  quelques  familles,  comme  on  a 
desia  commencé  d'en  amener,  que  les 
Saunages  prendront  exemple  sur  nos 
François,  et  s'arresteront  pour  cultiuer 
la  terre.  le  fus  frappé  de  ces  pensées 
au  commencement  que  nous  vinsmes 
icy;  mais  la  communication  que  i'ay 
eue  auec  ces  peuples,  et  les  dilïicultez 
qu'ont  des  hommes  habituez  dans  l'oi- 
siueté,  d'embrasser  vn  fort  trauail, 
comme  est  la  culture  de  la  terre,  me 
font  croire  maintenant  que  s'il»  ne  sont 
secourus,  ils  perdront  cœur,  notamment 
les  Sauuages  de  Tadoussac.  Car  pour 
ceux  des  Trois  Riuieres,  où  nos  François 
font  faire  vne  nouuelle  habitation  cette 
année,  ils  ont  promis  qu'ils  s'arresteront 
là  et  qu'ils  sèmeront  du  bled  d'inde  ; 
ce  qui  me  semble  n'est  pas  tout  à  faict 
asseuré,  mais  probable,  pour  autant 
que  leurs  prédécesseurs  ont  eu  autresfois 
vne  bonne  bourgade  en  cet  endroict, 
qu'ils  ont  quittée  pour  les  inuasions  des 
Hiroquois  leurs  ennemis. 

Le  Capitaine  de  ce  quartier  là  m'a 
dit  que  la  terre  y  estoit  fort  bonne,  et 
qu'ils  l'aimoient  fort.  S'ils  deuiennent 
sédentaires,  comme  ils  en  ont  mainte- 
nant la  volonté,  nous  preuoyons  là  vne 
moisson  plus  féconde  des  biens  du  Ciel, 
que  des  fruicts  de  la  terre. 

Le  troisiesme  moyen  d'estre  bien- 
voulu  de  ces  peuples,  seroit  de  dresser 
icy  vn  séminaire  de  petits  garçons,  et 
auec  le  temps  vn  de  filles,  soubs  la  con- 
duitte  de  quelque  braue  maistresse,  que 
le  zèle  de  la  gloire  de  Dieu  et  l'affection 
au  salut  de  ces  peuples  fera  passer  icy, 
auec  quelques  Compagnes  animées  de 
pareil  courage.  Plaise  à  sa  diuine  Ma- 
jesté d'en  inspirer  quelques  vues,  pour 
vne  si  noble  entreprise,  et  leur  fasse 
perdre  l'appréhension  que  la  foiblesse 
de  leur  sexe  leur  pourroit  causer,  pour 
auoir  à  trauerser  tant  de  mers,  et  viure 
parmy  des  Barbares. 

A  ce  dernier  voyage,  des  femmes  en- 
ceintes sont  venues,  et  ont  aisément 
surmonté  ces  difficultez,  comme  auoient 
faicL  d'autres  auparauant.     Il  y  a  aussi 


du  plaisir  d'appriuoiser  des  âmes  Sau- 
uages, et  les  cultiuer  pourreceuoir  la  se- 
mence du  Christianisme.     Et  puis  l'ex- 
périence nous  rend  certains,  que  Dieu 
qui  est  bon  et  puissant  enuers  tous,  au 
respect  neantmoins  de  ceux  qui  s'ex- 
posent généreusement  et  souffrent  vo- 
lontiers pour  son  seruice,  il  a  des  ca- 
resses assaisonnées  de  tant  de  suauitez, 
et  les  secourt  parmy  leurs  dangers  d'vne 
si  prompte  et  paternelle  assistance,  que 
souuent  ils  ne  sentent  point  leurs  tra- 
uaux,  ains  leurs  peines  leur  tournent  à 
plaisir,  et  leurs  périls  à  consolation  sin- 
gulière.   Mais  ie  voudrois  tenir  icy  où 
nous  sommes,  les  enfans  des  Hurons. 
Le  Père  Brebeuf  nous  faict  espérer  que 
nous    en    pourrons    auoir,    s'il  entre 
auec  nos  Pères  dans  ces  pays  bien  peu- 
plez, et  si  on  trouue  dequoy  fonder  ce 
séminaire.     La  raison  pourquoy  ie  ne 
voudrois  pas  prendre  les  enfans  du  pays 
dans  le  pays  mesme,  mais  en  vn  autre 
endroict,  c'est  pour  autant  que  ces  Bar- 
bares ne  peuuent  supporter  qu'on  cha- 
stie  leurs  enfants,  non  pas  mesme  de 
paroles,  ne  pouuans  rien  refuser  à  vn 
enfant  qui  pteure;  si  bien  qu'à  la  moin- 
dre fantaisie  ils  nous  les  enleueroient 
deuant  qu'ils  fussent  instruicts;  mais  si 
on  tient  icy  les  petits  Hurons,  ou  les 
enfans  des  peuples  plus  esloignez,  il  en 
arriuera  plusieurs  biens  :  car  nous  ne 
serons  pas  importunés  ny  destournés 
des  pères,  en  l'instruction  des  enfants  ; 
cela  obligera  ces  peuples  à  bien  traitter, 
ou  du  moins  à  ne  faire  aucun  tort  aux 
François  qui  seront  en  leur  pays.   Et  en 
dernier  lieu  nous  obtiendrons,  auec  la 
grâce  de  Dieu  nostre  Seigneur,  la  fin 
pour  laquelle  nous  venons  en  ce  pays  si 
esloigné,  sçauoir  est  la  conuersion  de 
ces  peuples. 


De  la  créance,  des  superstitions  et  des 
erreurs  des  Sauuages  Montagnais. 

CHAPITRE   IV. 

I'ay  desia  mandé,  que  les  Sauuages 
croyoient  qu'vn  certain  nommé  Ataho- 

cam  auoit  créé  le  monde,  et  qu'vn 
nommé  Messou  l'auoit  repaie.  I'ay  in- 
terrogé là  dessus  ce  laineux  Sorcier  et 
ce  vieillard,  auec  lesquels  i'ay  passé 
l'Hyuer  ;  ils  m'ont  respondu,  qu'ils  ne 
sçauoient  pas  qui  estoit  le  premier  Au- 
theur  du  monde;  que  c'estoit  peut-estre 
Atahocam,  mais  ({ne  cela  n'estoit  pas 
certain;  qu'ils  ne  parloient  d'Atahocam, 
que  comme  on  parle  d'vne  chose  si 
esloignée,  qu'on  n'en  peut  tirer  aucune 
asseurance,  et  de  fait  le  mot  Nitalaho- 
kan  en  leur  langue,  signifie,  ie  raconte 
vne  fable,  ie  dis  vu  vieux  conte  fait  à 
plaisir. 

Pour  le  Messou,  ils  tiennent  qu'il  a 
reparé  le  monde,  qui  s'estoit  perdu  par 
le  déluge  d'eau:  d'où  appert  qu'ils  ont 
quelque  tradition  de  cette  grande  inon- 
dation vniuerselle  qui  arriua  du  temps 
de  Noë,  mais  ils  ont  remply  cette  vérité 
de  mille  fables  impertinentes.  Ce  Mes- 
sou allant  à  la  chasse,  ses  loups  Ceruiers 
dont  il  se  seruoit  au  lieu  de  chiens, 
estans  entrez  dans  vn  grand  lac,  ils  y 
furent  arrestez.  Le  Messou  les  cherchant 
par  tout,  vn  oyseau  luy  dit  qu'il  les 
voyoit  au  milieu  de  ce  lac.  Il  y  entre 
pour  les  retirer;  mais  ce  lac  venant  à  se 
desgorger,  couurit  la  terre,  et  abisma  le 
monde.  Le  Messou  bien  estonné,  en- 
uoya  le  corbeau  chercher  vn  morceau 
de  terre  pour  rebastir  cet  élément, 
mais  il  n'en  peut  trouuer  ;  il  fit  descen- 
dre vne  Loutre  dans  l'abisme  des  eauës, 
elle  n'en  peut  rapporter;  enfin  il  enuoya 
vn  rat  musqué,  qui  en  rappporta  vn  petit 
morceau,  duquel  se  seruit  le  Messou, 
pour  refaire  cette  terre  où  nous  sommes. 
Il  tira  des  flesches  aux  troncs  des  arbres, 
lesquelles  se  conuertirent  en  branches; 
il  fit  mille  autres  merueilles,  se  vengea 
de  ceux  qui  auoient  arresté  ses  Loups 
Ceruiers,  épousa  vne  Ratte  musquée,  de 
laquelle  il  eut  des  enfans  qui  ont  re- 
peuplé le  monde:  voila  comme  le  Mes- 
sou a  toutrestably.  Ietouchay  l'an  passé 
cette  fable,  mais  désirant  rassembler 
tout  ce  que  ie  sçay  de  leur  créance,  i'ay 
vsé  de  redittes.  Nostre  Sauuage  racon- 
toit  au  Père  Brebeuf  que  ses  compa- 
triotes croyent  qu'vn  certain  Sauuage 
auoit  receu  du  Messou  le  don  d'immor- 


talité dans  vn  petit  pacquet,  auec  vne 
grande  recommandation  de  ne  le  point 
ouurir.  Pendant  qu'il  le  tint  fermé,  il  fut 
immortel,  mais  sa  femme  curieuse  et 
incrédule,  voulut  voir  ce  qu'il  y  auoit 
dans  ce  présent:  l'ayant  déployé,  tout 
s'enuola,  et  depuis  les  Sauuages  ont  esté 
sujets  à  la  mort. 

Ils  disent  en  outre,  que  tous  les  ani- 
maux de  chaque  espèce  ont  vn  frère 
aisné,  qui  est  comme  le  principe  et 
comme  l'origine  de  tous  les  indiuidus, 
et  ce  frère  aisné  est  merueilleusement 
grand  et  puissant.  L'aisné  des  Castors, 
me  disoient-ils,  est  peut-estre  aussi  gros 
que  nostre  Cabane,  quoy  que  ses  Cadets 
(i'entends  les  Castors  ordinaires)  ne 
soient  pas  tout  à  faict  si  gros  que  nos 
moutons.  Or  ces  aisnez  de  tous  les  ani- 
maux sont  les  cadets  du  Messou:  le  voila 
bien  apparenté,  le  braue  réparateur  de 
l'Yniuers  est  le  frère  aisné  de  toutes 
les  bestes.  Si  quelqu'vn  void  en  dor- 
mant l'aisné  ou  le  principe  de  quelques 
animaux,  il  fera  bonne  chasse:  s'il  void 
l'aisné  des  Castors  il  prendra  des  Ca- 
stors, s'il  void  l'aisné  des  Eslans  il 
prendra  des  Eslans,  iouissans  des  ca- 
dets par  la  faueur  de  leur  aisné  qu'ils 
ont  veu  en  songe.  le  leur  demanday  où 
estoient  ces  frères  aisnez:  Nous  n'en 
sommes  pas  bien  asseurez,  me  dirent- 
ils,  mais  nous  pensons  que  les  aisnés 
des  oyseaux  sont  au  ciel,  et  que  les  ai- 
snez des  autres  animaux  sont  dans  les 
eauës.  Us  reconnoissent  deux  principes 
des  saisons:  l'vn  s'appelle  Nipinoukhe, 
c'est  celuy  qui  ramené  le  Printemps  et 
l'Esté  ;  ce  nom  vient  de  Nipin,  qui  en 
leur  langue  signifie  le  Printemps  ;  l'autre 
s'appelle  Pipounoukhe,  du  nom  de  Pi- 
poun,  qui  signifie  l'Hiuer,  aussi  ramené 
il  la  saison  froide.  le  leur  demandois  si 
ce  Nipinouklie  et  Pipounoukhe,  estoient 
hommes  ou  animaux  de  quelque  autre 
espèce,  et  en  quel  endroict  ils  demeu- 
roient  ordinairement  ;  et  ils  me  respon- 
direntqu'ils  ne sçauoientpas  bien  comme 
ils  estoient  faicts,  encor  qu'ils  fussent 
bien  asseurez  qu'ils  estoient  viuants  ; 
car  ils  les  entendent,  disent-ils,  parler 
ou  bruire,  notamment  à  leur  venue,  sans 
pouuoir  distinguer  ce  qu'ils  disent.  Pour 

leur  demeure,  ils  partagent  le  monde 
entre  eux,  l'vn  se  tenant  d'vn  costé, 
l'autre  de  l'autre,  et  quand  le  temps  de 
leur  station  aux  deux  bouts  du  monde 
est  expiré,  l'vn  passe  en  la  place  de  l'au- 
tre, se  succedans  mutuellement:  voila 
en  partie  la  fable  de  Castor  et  de  Pollux. 
Quand  Nipinoukhe  reuient,  il  ramené 
auec  soy  la  chaleur,  les  oyseaux,  la  ver- 
dure, il  rend  la  vie  et  la  beauté  au 
monde  ;  mais  Pipounoukhe  rauage  tout, 
estant  accompagné  de  vents  froids,  de 
glaces,  de  neiges,  et  des  autres  appa- 
nages  de  l'Hiuer.  Ils  appellent  cette 
succession  de  l'vn  à  l'autre  Achitesca- 
toueth,  c'est  à  dire,  ils  passent  mutuelle- 
ment à  la  place  l'vn  de  l'autre. 

De  plus,  ils  croyent  qu'il  y  a  certains 
Génies  du  jour,  ou  Génies  de  l'air;  ils 
les  nomment  Khichikouai  du  mot  Khi- 
chikou,  qui  veut  dire  le  jour  et  l'air. 
Les  Génies,  ou  Khichikouai,  connois- 
sent  les  choses  futures,  ils  voyent  de 
fort  loing;  c'est  pourquoy  les  Sauuages 
les  consultent,  non  pas  tous,  mais  cer- 
tains iongleurs,  qui  sçauent  mieux  bouf- 
fonner  et  amuser  ce  peuple  que  les  au- 
tres, le  me  suis  trouué  auec  eux  quand 
ils  consultoientces  beaux  Oracles:  voicy 
ce  que  i'en  ay  remarqué. 

Sur  l'entrée  de  la  nuict,  deux  ou  trois 
jeunes  hommes  dressèrent  vn  taberna- 
cle au  milieu  de  nostre  Cabane;  ils  plan- 
tèrent en  rond  six  pieux  fort  auant  dans 
la  terre,  et  pour  les  tenir  en  estât,  ils  at- 
tachèrent au  haut  de  ces  pieux  vn  grand 
cercle,  qui  les  enuironnoit  tous  ;  cela 
fait,  ils  entourèrent  cet  Edifice  deCaste- 
lognes,  laissant  le  haut  du  tabernacle 
ouuert;  c'est  tout  ce  que  pourroit  faire 
vn  grand  homme,  d'atteindre  de  la  main 
au  plus  haut  de  cette  tour  ronde,  ca- 
pable de  tenir  5  ou  G  hommes  debout. 
Cette  maison  estant  faite,  on  esteint  en- 
tièrement les  feux  de  la  cabane,  iettant 
dehors  les  tisons,  de  peur  que  la  flamme 
ne  donne  de  l'espouuante  à  ces  Génies 
ou  Khichikouai,  qui  doiuent  entrer  en 
ce  tabernacle,  dans  lequel  vn  ieune  jon- 
gleur se  glissa  par  le  bas,  retroussant  à 
cet  effect  la  couuerture  qui  l'enuiron- 
noit,  puis  la  rabbattant  quand  il  fut  en- 
tré (car  il  se  faut  bien  donner  de  garde 


qu'il  n'y  ait  aucune  ouuerture  en  ce 
beau  palais,  sinon  par  le  haut)  ;  le  jon- 
gleur entré,  commença  doucement  à 
frémir,  comme  en  se  plaignant;  il  esbran- 
loit  ce  tabernable  sans  violence  au  com- 
mencement, puis  s'animantpetità  petit, 
il  se  mit  à  siffler  d'vne  façon  sourde,  et 
comme  de  loin  ;  puis  à  parler  comme 
dans  vne  bouteille,  à  crier  comme  vn 
chat- huant  de  ce  pays-cy,  qui  me  sem- 
ble auoir  la  voix  plus  forte  que  ceux  de 
France;  puisa  hurler,  chanter,  variant 
de  ton  à  tous  coups,  finissant  par  ces 
syllabes,  ho  ho,  hi  hi,  gui  gui  nioué,  et 
autres  semblables,  contrefaisant  sa  voix: 
en  sorte  qu'il  me  sembloit  ouïr  ces  ma- 
rionnettes que  quelques  bateleurs  font 
voir  en  France.  Il  parloit  tantost  Mon- 
tagnais,  tantost  Algonquain,  retenant 
tousiours  l'accent  Algonquain,  qui  est 
gay  comme  le  Prouençal.  Au  commen- 
cement, comme  i'ay  dit,  il  agitoit  douce- 
ment cet  édifice;  mais  comme  il  s'alloit 
tousiours  animant,  il  entra  dans  vn  si 
furieux  enthousiasme,  que  ie  croyois 
qu'il  deusttout  briser,  esbranlant  si  for- 
tement et  auec  de  telles  violences  sa 
maison,  que  ie  m'estonnois  qu'vn  hom- 
me eust  tant  de  force:  car  comme  il  eut 
vne  fois  commencé  à  l'agiter,  il  ne  cessa 
point  que  la  consulte  ne  fust  faite,  qui 
dura  enuiron  trois  heures.  Comme  il 
changeoit  de  voix,  les  Sauuages  s'e- 
scrioient  au  commencement  moa,  moa, 
escoute,  escoute;  puis  inuitans  ces  Gé- 
nies, ils  leur  disoient  Pitoukhecou, 
Pitoukhecou,  entrez,  entrez.  D'autrefois 
comme  s'ils  eussent  respondu  aux  hur- 
lements du  jongleur,  ils  tiroient  ceste 
aspiration  du  fond  de  la  poitrine,  ho,  ho. 
I'estois  assis  comme  les  autres,  regardant 
ce  beau  mystère  auec  defence  de  parler-, 
mais  comme  ie  ne  leur  auois  point  voué 
d'obéissance,  ie  ne  laissois  pas  de  dire 
vn  petit  mot  .à  la  trauerse  :  tantost  ie  les 
priois  d'auoir  pitié  de  ce  panure  ion- 
gleur,  qui  se  tuoit  dans  ce  tabernacle  ; 
d'autrefois  ie  leur  disois  qu'ils  criassent 
plus  haut,  et  que  leurs  Génies  estoient 
endormis. 

Quelques  vns  de  ces  Barbares  s'ima- 
ginent que  ce  iongleur  n'est  point  là  de- 
dans, qu'il  est  transporté  sans  sçauoir 

ny  où,  ny  comment.  D'autres  disent 
que  son  corps  est  couché  par  terre,  que 
son  ame  est  au  haut  de  ce  tabernacle, 
où  elle  parle  au  commencement,  appel- 
lant  ces  Génies,  et  iettant  par  t'ois  des 
estineelles  de  feu.  Or  pour  retourner  à 
nostre  consultation,  les  Sauuages  ayans 
ouy  certaine  voix  que  contrefit  le  jon- 
gleur, poussèrent  vu  cri  d'allégresse, 
disants  qu'vn  de  ces  Génies estoit  entré  : 
puis  s'addressants  à  luy,  s'escrioient, 
Tepouachi,  tepouachi,  appelle,  appelle  ; 
sçauoir  est  tes  compagnons.  Là  dessus 
le  jongleur  faisant  du  Génie,  changeant 
de  ton  et  de  voix,  les  appelloit;  cependant 
nostre  sorcier  qui  estoit  présent  prit  son 
tambour,  etchantant  auec  le  iongleur  qui 
estoit  dans  le  tabernacle,  les  autres  re- 
spondoient.  On  lit  danser  quelques 
ieunes  gens,  entr'autres  l'Apostat,  qui 
n'y  vouloit  point  entendre,  mais  le  sor- 
cier le  fit  bien  obéir. 

En  fin  après  mille  cris  et  hurlements, 
après  mille  chants,  après  auoir  dansé  et 
bien  esbranlé  ce  bel  édifice,  les  Sau- 
uages croyans  que  les  Génies  ou  Kicki- 
kouai  estoient  entrez,  le  sorcier  les  con- 
sulta ;  il  leur  demanda  de  sa  santé  (car 
il  est  malade),  de  celle  de  sa  femme  qui 
l'estoit  aussi.  Ces  Génies,  ou  plustost 
le  jongleur  qui  les  contrefaisoit,  respon- 
dit  que  pour  sa  femme  elle  estoit  desia 
morte,  que  c'en  estoit  fait;  i'en  eusse 
bien  dit  autant  que  luy,  car  il  ne  falloit 
estre  ny  prophète,  ny  sorcier  pour  deui- 
ner  cela,  d'autant  que  la  pauure  créa- 
ture auoit  la  mort  entre  les  dents  ;  pour 
le  sorcier,  ils  dirent  qu'il  verroit  le  Prin- 
temps. Or  cognoissant  sa  maladie,  qui 
est  vne  douleur  de  reins,  ou  pour  mieux 
dire,  vn  appanage  de  ses  lubricitez  et 
paillardises,  car  il  est  sale  au  dernier 
poinct,  ie  luy  dis  voyant  qu'il  estoit  sain 
d'ailleurs,  et  qu'il  beuuoit  et  mangeoit 
fort  bien,  que  non  seulement  il  verroit 
le  printemps,  mais  encore  l'Esté,  si  quel- 
que autre  accident  ne  luy  suruenoit;  ie 
ne  me  suis  pas  trompé. 

Apres  ces  interrogations,  on  demanda 
à  ces  beaux  oracles  s'il  y  auroit  bien- 
tost  de  la  neige,  s'il  y  en  auroit  beau- 
coup, s'il  y  auroit  des  Eslans  ou  Ori- 
gnaux, et  en  quel  endroict  ils  estoient; 


ils  repartirent  ou  plutost  le  iongleur, 
contrefaisant  tousiours  sa  voix,  qu'ils 
voyoient  peu  déneige  et  des  orignaux 
tort  loing,  sans  déterminer  le  lieu,  ayant 
bien  cette  prudence  de  ne  se  point  en- 
gager. 

Voila  comme  se  passa  cette  consulte, 
après  laquelle  se  voulut  arrester  le  ion- 
gleur: mais  comme  il  estoit  nuict,  il 
sortit  de  son  tabernacle,  et  de  nostre 
cabane  si  vistement,  qu'il  fut  dehors 
auant  quasi  que  ie  m'en  apperceusse. 
Luy  et  tous  les  autres  Sauuages  qui 
estoient  venus  des  autres  Cabanes  à  ces 
beaux  mystères,  eslans  partis,  ie  de- 
manday  à  l'Apostat,  s'il  estoit  si  simple 
de  croire  que  ces  Génies  entrassent  et 
parlassent  dans  ce  tabernacle;  il  se  mit 
à  iurer  sa  foy,  qu'il  a  perdue  et  reniée, 
que  ce  n'estoit  point  le  iongleur  qui 
parloit,  ains  ces  Khichikouai  ou  Génies 
du  iour,  et  mon  hosteme  dit:  Entre  toy 
mesme  dans  le  tabernacle,  et  tu  verras 
que  ton  corps  demeurera  en  bas,  et  ton 
ame  montera  en  hault.  l'y  voulu  entrer, 
mais  comme  i'estois  seul  de  mon  party, 
ie  preueu  qu'ils  m'auroient  faict  quelque 
affront,  et  comme  il  n'y  auoit  point  de 
tesmoins,  ils  se  seroient  vantez,  que 
i'aurois  recogneu  et  admiré  la  vérité  de 
leurs  mystères. 

Or  j'auois  grande  enuie  de  sçauoir 
de  quelle  nature  ils  faisoient  ces  Génies, 
l'Apostat  n'en  sçauoit  rien.  Le  sorcier 
voyant  que  i'esuentois  ses  mines,  et  que 
i'improuuois  ses  niaiseries,  ne  me  le 
vouloit  point  enseigner,  si  bien  qu'il 
fallut  que  ie  me  seruisse  d'industrie  :  ie 
laissay  escouler  quelques  sepmaines, 
puis  le  jettant  sur  ce  discours,  ie  luy 
parlois  comme  admirant  sa  doctrine,  luy 
disant  qu'il  auoit  tort  de  m'esconduire, 
puisque  à  toutes  les  questions  qu'il  me 
faisoit  de  nostre  croyance,  ie  luy  respon- 
dois  ingénument,  sans  me  faire  tirer 
l'oreille.  En  fin  il  se  laissa  gagnera  ses 
propres  louanges,  et  me  descouurit  les 
secrets  de  l'cscole  :  voicy  la  fable  qu'il 
me  raconta,  touchant  la  nature  et  l'es- 
sence de  ces  Génies. 

Deux  Saunages  consultans  ces  Génies 
en  mesme  temps,  mais  en  deux  diuers 
tabernacles,  l'vn  d'eux,  homme  très- 


16 


Relation  de  la  Nouuelle 


meschant,  qui  auoit  tué  trois  hommes  à 
coups  de  hache  par  trahison,  fut  mis  à 
mort  par  les  Génies,  lesquels  se  trans- 
portais clans  le  tabernacle  de  l'autre 
Sauuage  pour  luy  osier  la  vie,  aussi  bien 
qu'à  son  compagnon,  ils  se  trouuerent 
eux  mesmes  surpris  ;  car  ce  iongleur  se 
défendit  si  bien,  qu'il  tua  l'vn  de  ces 
Khichikouai,  ou  Génies,  et  ainsi  l'on  a 
sçeu  comme  ils  estoient  faicts,  car  ce 
Génie  demeura  sur  la  place.  le  luy 
demanday  donc  de  quelle  forme  il  estoit: 
Il  estoit  gros  comme  le  poing,  me  fit  il, 
son  corps  est  de  pierre,  et  vn  peu  long. 
le  conceu  qu'il  estoit  faict  en  cône,  gros 
par  vn  bout,  s'allant  tousiours  appétis- 
sant vers  l'autre.  Ils  croient  que  dans 
ce  corps  de  pierre  il  y  a  de  la  chair  et 
du  sang,  car  la  hache  dont  ce  Génie  fut 
tué  resta  ensanglantée.  le  m'enquestay 
s'ils  auoient  des  pieds  et  des  ailes,  et 
m'ayant  dictque  non:  Etcommentdonc, 
leur  fis-ie,  peuuent  ils  entrer  ou  voler 
dans  ces  tabernacles,  s'ils  n'ont  ny  pieds 
nyaisles?  Le  sorcier  se  mit  à  rire,  disant 
pour  solution:  En  vérité  ceste  robe  noire 
n'a  point  d'esprit.  Yoila  comme  ils  me 
payent  quand  ie  leur  fais  quelque  ob- 
jection à  laquelle  ils  ne  peuuent  re- 
spondre. 

Comme  ils  faisoient  grand  cas  du  feu 
que  iettoit  ce  iongleur  hors  de  son  ta- 
bernacle, ie  leur  dis:  Nos  François  en 
ietteroient  mieux  que  luy;  car  if  ne  fai- 
soit  voler  que  des  estincelles  de  quelque 
bois  pourry  qu'il  porte  auec  soy,  comme 
ie  me  persuade,  et  si  i'eusse  eu  de  la 
résine,  ie  leur  eusse  faict  sortir  des 
flammes.  Us  me  contestoient  qu'il  estoit 
entré  sans  feu  dans  cette  maison,  mais 
de  bonne  fortune,  ie  luy  auois  veu  don- 
ner vn  gros  charbon  ardent  qu'il  de- 
manda pour  petuner. 

Voila  leur  créance  touchant  les  prin- 
cipes des  choses  bonnes.  Ce  qui  m'e- 
stonne,  c'est  leurs  ingratitudes:  car  quoy 
qu'ils  croyent  que  le  Messou  a  reparé  le 
monde,  que  Nipinoukhé  et  Pipounoukhé 
rameinent  les  saisons,  que  leurs  Khichi- 
kouai leur  apprennent  où  il  y  a  des 
Eslans,  ou  Orignaux,  et  leur  rendent 
mille  autres  bons  offices:  si  est  ce  que 
ie  n'ay  peu  iusques  icy  recognoistre 


qu'ils  leur  rendent  aucun  honneur  :  i'ay 
seulement  remarqué  que  dans  leurs  fe- 
stins, ils  iettent  par  fois  quelques  cuil- 
lerées de  gresse  dans  le  feu,  prononçant 
ces  parolles  Papeouekou,  Papeouekou, 
faites  nous  trouuer  à  manger,  faites  nous 
trouuer  à  manger  :  ie  crois  que  cette 
prière  s'addresse  à  ces  Génies,  ausquels 
ils  présentent  cette  gresse  comme  la  chose 
la  meilleure  qu'ils  ayent  au  monde. 

Outre  ces  principes  des  choses  bonnes, 
ils  recognoissent  vn  Manitou,  que  nous 
pouuons  appeller  le  diable;  ils  le  tien- 
nent comme  le  principe  des  choses  mau- 
uaises;  il  est  vray  qu'ils  n'attribuent  pas 
grande  malice  au  Manitou,  mais  à  sa 
femme,  qui  est  vne  vraye  diablesse  ; 
le  mary  ne  hait  point  les  hommes,  il  se 
trouue  seulement  aux  guerres,  et  aux 
combats,  et  ceux  qu'il  regarde  sont  à 
couuert,  les  autres  sont  tués:  voila  pour- 
quoy  mon  hoste  me  disoit,  qu'il  priait 
tous  les  iours  ce  Manitou  de  ne  point 
ietter  les  yeux  sur  les  Hiroquois  leurs 
ennemis,  et  de  leur  en  donner  tousiours 
quelqu'vn  en  leurs  guerres.  Pour  la 
femme  du  Manitou,  elle  est  cause  de 
toutes  les  maladies  qui  sont  au  monde, 
c'est  elle  qui  tue  les  hommes,  autre- 
ment ils  ne  mourroient  pas;  elle  se  re- 
paist  de  leur  chair,  les  rongeant  inté- 
rieurement, ce  qui  faict  qu'on  les  voit 
amaigrir  en  leurs  maladies  ;  elle  a  vne 
robe  des  plus  beaux  cheueux  des  hom- 
mes et  des  femmes  qu'elle  tuë,  elle  pa- 
roist  quelquefois  comme  vn  feu;  on  l'en- 
tend bien  bruire  comme  vne  flamme, 
mais  on  ne  scauroit  distinguer  son  lan- 
gage. D'icy  procèdent  à  mon  aduis  ces 
cris  et  ces  hurlemens,  et  ces  battements 
de  tambours  qu'ils  font  alentour  de  leurs 
malades,  voulans  comme  empescher 
cette  diablesse  de  venir  donner  le  coup 
de  la  mort  :  ce  qu'elle  faict  si  subtile- 
ment, qu'on  ne  s'en  peut  défendre,  car 
on  ne  la  voit  pas. 

Déplus,  les  Sauuages  se  persuadent 
que  non  seulement  les  hommes  et  les 
autres  animaux,  mais  aussi  que  toutes 
les  autres  choses  sont  animées,  et  que 
toutes  les  âmes  sont  immortelles;  ils  se 
figurent  les  âmes  comme  vne  ombre  de  la 
chose  animée,  n'ayans  iamais  ouy  parler 

d'vno  chose  purement  spirituelle;  ils  se 
représentent  l'ame  de  l'homme,  comme 
vue  image  sombre  et  noire,  ou  comme 
vue  ombre  «le  l'homme  mesme,  luy  at- 
tribuant des  pieds,  des  mains,  une  bou- 
che, vne  teste,  et  toutes  les  autres  par- 
tics  du  corps  humain.  Voila  pourquoy 
ils  disent  que  les  âmes  boiuent  et  man- 
gent, aussi  leur  donnent-ils  à  manger 
quand  quelqu'vn  meurt,  iettans  la  meil- 
leure viande  qu'ils  ayent  dans  le  feu, 
et  souuent  ils  m'ont  dit  qu'ils  auoient 
trouué  le  matin  de  la  viande  rongée  la 
nuict  par  les  aines.  Or  m'ayans  déclaré 
ce  bel  article  de  leur  croyance,  ie  leur 
fis  plusieurs  interrogations.  Première- 
ment, où  alloient  ces  âmes  après  la 
mort  de  l'homme  et  des  autres  créa- 
tures? Elles  vont,  dirent-ils,  fort  loing, 
en  vu  grand  village  situé  où  le  Soleil  se 
couche.  Tout  vostre  pays,  leur  dis-ie, 
(sçauoir  est  l'Amérique),  est  vne  grande 
Isle,  comme  vous  tesmoignez  l'anoir 
appris  :  comment  est  ce  que  les  âmes 
des  hommes,  des  animaux,  des  haches, 
des  cousteaux,  des  chaudières;  bref  les 
âmes  de  tout  ce  qui  meurt,  ou  qui  s'vse, 
peuuent  passer  l'eau  pour  s'en  aller  à  ce 
grand  village  que  vous  placez  où  le  so- 
leil se  couche  ?  trouuent  elles  des  vais- 
seaux tout  prests  pour  s'embarquer  et 
trauerser  les  eaux  ?  Non  pas,  mais  elles 
vont  à  pied,  me  dirent-ils,  passants  les 
eaux  à  gay  en  quelque  endroict.  Et  le 
moyen,  leur  fis  ie,  de  passer  à  gay  le 
grand  Océan  que  vous  sçauez  estre  si 
profond?  car  c'est  cette  grande  mer  qui 
enuironne  vostre  pays.  Tu  te  trompes,  re- 
spondent-ils,  ou  les  terres  sont  conjointes 
en  quelque  endroict,  ou  bien  il  y  a  quel- 
que passage  guayable  par  où  passent  nos 
âmes  :  et  de  faict  nous  apprenons  que 
l'on  n'a  peu  encore  passer  du  costé  du 
Nord.  C'est  à  cause,  leurrepartis-ie,  des 
grands  froids  qui  sont  en  ces  mers,  que 
si  vos  âmes  prennent  cette  route  elles 
seront  glacées  et  toutes  roides  de  froid, 
deuant  qu'elles  arriuent  en  leurs  vil- 
lages. 

Secondement,  ie  leur  demande,  que 
mangeoient  ces  panures  âmes,  faisant 
vn  si  long  chemin  :  Elles  mangent  des 
escorces,  dirent-ils,  et  du  vieux  bois 


qu'elles  trouuent  dans  les  forests.  le  ne 
m'estonne  pas,  leur  respondis-ie,  si  vous 
auez  si  peur  de  la  mort,  et  si  vous  la 
fuiez  tant:  il  n'y  a  guère  de  plaisir  d'al- 
ler manger  du  vieux  bois  et  des  escorces 
en  l'autre  vie. 

Tiercement,  Que  font  ces  âmes  estans 
arriuées  au  lieu  de  leur  demeure  ?  Pen- 
dant le  iour  elles  sont  assises  tenans 
leurs  deux  coudes  sur  leurs  deux  genoux, 
et  leurs  testes  entre  leurs  deux  mains, 
(posture  assés  ordinaire  aux  Sauuages 
malades);  pendant  la  nuict  elles  vont  et 
viennent,  elles  trauaillcnt,  elles  vont  à 
la  chasse.  Ouy,  mais,  repartis-ie,  elles 
ne  voient  goutte  la  nuict.  Tu  es  vn  igno- 
rant, tu  n'as  point  d'esprit,  me  firent-ils: 
les  âmes  ne  sont  pas  comme  nous,  elles 
ne  voyent  goutte  pendant  le  iour,  et 
voyent  fort  clair  pendant  la  nuict;  leur 
iour  est  dans  les  ténèbres  de  la  nuict, 
et  leur  nuict  dans  la  clarté  du  iour. 

En  quatriesme  lieu,  A  quoy  chassent 
ces  panures  âmes  pendant  la  nuict  ? 
Elles  chassent  aux  âmes  des  Castors,  des 
Porcs  epics,  des  Eslans,  et  des  autres 
animaux,  se  seruans  de  l'ame  des  ra- 
quettes, pour  marcher  sur  l'ame  de  la 
neige,  qui  est  en  ce  pays  là  :  bref  elles 
se  seruent  des  âmes  de  toutes  choses 
comme  nous  nous  semons  icy  des  choses 
mesmes.  Or  quand  elles  ont  tué  l'ame 
d'vn  Castor,  ou  d'vn  autre  animal,  ceste 
ame  meurt  elle  tout  à  faict,  ou  bien  a- 
elle  vne  autre  ame  qui  s'en  aille  en  quel- 
que autre  village?  Mon  sorcier  demeura 
court  à  cette  demande  ;  et  comme  il  a 
de  l'esprit,  voyant  qu'il  s'alloit  enferrer 
s'il  me  respondoit  directement,  il  esqui- 
ua  le  coup  :  car  s'il  m'eût  dit  que  l'ame 
mouroit  entièrement,  ie  luy  aurois  dit 
que  quand  on  tuoit  premièrement  l'ani- 
mal, son  ame  mouroit  à  mesme  temps  ; 
s'il  m'eust  dit  que  ceste  ame  auoit  vne 
ame  qui  s'en  alloit  en  vn  autre  village, 
ie  luy  eusse  fait  voir  que  chaque  animal 
auroit  selon  sa  doctrine  plus  de  vingt, 
voire  plus  de  cent  âmes,  et  que  le  monde 
deuoit  estre  romply  de  ces  villages  où 
elles  se  retirent,  et  que  cependant  on 
n'en  voyoit  aucun.  Cognoissant  donc 
qu'il  s'alloit  engager,  il  me  dit:  Tais  toy, 
tu  n'as  point  d'esprit  tu  demandes  des 

choses  que  tune  sçais  pas  toy-mesme; 
si  i'auois  esté  en  ces  pays-là,  ie  te  re- 
spondrois. 

En  fin  ie  luy  dis  que  les  Europeaus 
nauigeoient  par  tout  le  monde;  ie  leur 
declaray,  et  leur  fis  voir  par  vue  figure 
ronde,  quel  estoit  le  pays  où  le  soleil  se 
couche  à  leur  regard,  l'asseurant  qu'on 
n'auoit  point  trouué  ce  grand  village, 
que  tout  cela  n'estoit  que  resueries,  que 
les  âmes  des  hommes  seulement  estoient 
immortelles,  et  que  si  elles  estoient 
bonnes,  elles  s'en  alloient  au  ciel,  que 
si  elles  estoient  meschantes,  elles  de- 
scendoient  dans  les  enfers  pour  y  estre 
brûlées  à  jamais,  et  que  chacun  rece- 
uroit  selon  ses  œuures.  En  cela,  dit-il, 
vous  mentez  vous  autres,  d'assigner  di- 
uers  endroicts  pour  les  âmes;  elles  vont 
en  vn  mesme  pays,  du  moins  les  nôtres: 
car  deux  âmes  de  nos  compatriotes  sont 
reuenuës  autrefois  de  ce  grand  village, 
et  nous  ont  appris  tout  ce  que  ie  t'ay 
dit,  puis  elles  s'en  retournèrent  en  leur 
demeure.  Ils  appellent  la  voye  lactée, 
Tchipaï  meskcnau,  le  chemin  des  âmes, 
pour  ce  qu'ils  pensent  que  les  âmes  se 
guindent  par  cette  voye  pour  aller  en 
ce  grand  village. 

Ils  ont  en  outre  vne  grande  croyance 
à  leurs  songes,  s'imaginans  que  ce  qu'ils 
ont  veu  en  dormant  doit  arriuer,  et 
qu'ils  doiuent  exécuter  ce  qu'ils  ont 
resué:  ce  qui  estvn  grand  malheur,  car 
si  vn  Sauuage  songe  qu'il  mourra  s'il  ne 
me  tuë,  il  me  mettra  à  mort  à  la  pre- 
mière rencontre  à  l'cscart.  Nos  Sau- 
uages  me  demandoient  quasi  tous  les 
malins:  Is'as-tu  point  veu  de  Castors,  ou 
d'Orignac  en  dormant:  et  comme  ils 
voyoient  que  ie  me  mocquois  des  son- 
ges, ils  s'estonnoient,  et  me  deman- 
doient: A  quoy  crois-tu  donc,  si  tu  ne 
crois  à  tes  songes?  le  crois  en  Celuyqui 
a  tout  faict,  et  qui  peut  tout.  Tu  n'as 
point  d'esprit,  comment  peus-tu  croire 
en  luy,  si  tu  ne  le  vois  pas?  le  se- 
rois  trop  long  de  rapporter  toutes  les  ba- 
dineries  sur  ces  suiecls,  reuenons  à 
leurs  superstitions  qui  sont  sans  nombre. 

Les  Sauuages  sont  grands  chanteurs; 
ils  chantent  comme  la  pluspart  des  na- 
tions de  la  terre  par  récréation,  et  par 


j  deuotion,  c'est  à  dire  en  eux  par  su- 
perstition. Les  airs  qu'ils  chantent  par 
plaisir  sont  ordinairement  graues  et  pe- 
sants; il  me  semble  qu'ils  ont  par  fois 
quelque  chose  de  gay,  notamment  les 
filles  ;  mais  pour  la  pluspart,  leurs 
chansons  sont  massiues,  pour  ainsi  dire, 
sombres,  et  malplaisantes  ;  ils  ne  sça- 
uent  que  c'est  d'assembler  des  accords 
pour  composer  vne  douce  harmonie; 
ils  profèrent  peu  de  paroles  en  chantant, 
variants  les  tons,  et  non  la  lettre,  l'ay 
souuent  ouy  mon  Sauuage  faire  vne 
longue  chanson  de  ces  trois  mots  Kaie, 
nir,  khigaloutaouim,  et  tu  feras  aussi 
quelque  chose  pour  moy.  Ils  disent  que 
nous  imitons  les  gazouillis  des  oyseaux 
en  nos  airs,  ce  qu'ils  n'improuuent 
pas,  prenans  plaisir  quasi  tous  tant 
qu'ils  sont  à  chanter,  ou  à  ouïr  chanter, 
et  quoy  que  ie  leur  die  que  ie  n'y  en- 
tendois  rien,  ils  m'inuitoient  souuent  à 
entonner  quelque  air,  ou  quelque  prière. 

Pour  leurs  chants  superstitieux,  ils 
s'en  seruent  en  mille  actions,  le  sorcier 
et  ce  vieillard,  donti'ay  parlé,  m'en  don- 
nèrent la  raison  :  Deux  Sauuages,  di- 
soient ils,  estans  jadis  fort  désolés,  se 
voyans  à  deux  doigts  de  la  mort  faute 
de  viures,  furent  aduertis  de  chanter,  et 
qu'ils  seroient  secourus  ;  ce  qui  arriua, 
car  ayans  chanté,  ils  trouuerent  à  man- 
ger. De  dire  qui  leur  donna  cest  aduis, 
et  comment,  ils  n'en  sçauent  rien:  quoy 
que  c'en  soit,  depuis  ce  temps  là  toute  leur 
religion  consiste  quasi  à  chanter,  seser- 
uans  des  mots  les  plus  barbaresqu'ilspeu- 
uent  rencontrer.  Yoicy  vne  partie  des  pa- 
roles qu'ils  chantèrent  en  vne  longue  su- 
perstition qui  dura  plus  de  quatre  heures: 
Aiasé manitou,  aiasé  manitou,  aiasé  ma- 
nitou, ahiham,  heliinJtam,  hanhan,  he- 
ninakhé  hosé  heninakhé,  enigouano  ba- 
hano  anilié  ouikini  naninaouai  nana- 
îiouai  nanahouai  aouihé  ahahc  aouihé. 
Pour  conclusion,  hol  ho!  ho!  le  deman- 
day  que  vouloient  dire  ces  parolles,  pas 
vn  ne  m'en  peut  donner  l'interpréta- 
tion :  car  il  est  vray  que  pas  vn  d'eux 
n'entend  ce  qu'il  chante,  sinon  dans 
leurs  airs,  qu'ils  chantent  pour  se  re- 
créer. 

Ils  joignent  leurs  tambours  à  leurs 

chants;   ie  deinanday  L'origine   de  ce 

tambour;  le  vieillard  me  dit,  que  peut 
estre  quelqu'vn  auoit  eu  en  songe  qu'il 
estoit  bon  de  s'en  seruir,  et  que  de  là 
L'vsage  s'en  estoil  ensuiuy.  le  croirois 
plustosl  qu'ils  auroient  tiré  celte  super- 
stition des  peuples  voisins,  car  on  me 
«.lit  (ie  ne  sçay  s'il  est  vray)  qu'ils  imi- 
tent fort  les  Canadiens  qui  habitent  vers 
Gaspé,  peuple  encore  plus  superstitieux 
que  celuy-cy. 

Au  reste,  ce  tambour  est  de  la  gran- 
deur d'vn  tambour  de  basque;  il  est 
composé  d'vn  cercle  large  de  trois  ou 
quatre  doigts,  et  de  deux  peaux  roide- 
ment  estenduës  de  pari  et  d'autre  ;  ils 
mettent  dedans  des  petites  pierres  ou 
petits  caillons  pour  faire  plus  de  bruit: 
le  diamètre  des  plus  grands  tambours 
est  de  deux  palmes  ou  enuiron;  ils  le 
nomment  chichigouan,  et  le  verbe  ni- 
pagahiman,  signifie  ie  fais  ioûer  ce 
tambour.  Ils  ne  le  battent  pas  comme 
l'ont  nosEuropeans;  mais  ils  le  tournent 
et  remuent,  pour  faire  bruire  les  cail- 
lons qui  sont  dedans;  ils  en  frappent  la 
terre,  tantost  du  bord,  tantost  quasi  du 
plat,  pendant  que  le  sorcier  fait  mille 
singeries  auec  cest  instrument.  Sou- 
uent  les  assistons  ont  des  bâtons  en 
mains,  frappans  tous  ensemble  sur  des 
bois,  ou  manches  de  haches  qu'ils  ont 
deuant  eux,  ou  sur  leurs  ouragans,  c'est 
à  dire,  sur  leurs  plats  d'escorce  renuer- 
sés.  Auec  ces  tintamarres,  ils  joignent 
leurs  chants  et  leurs  cris,  ie  dirois  vo- 
lontiers leurs  hurlements,  tant  ils  s'ef- 
forcent par  fois:  ie  vous  laisse  à  penser 
la  belle  musique.  Ce  misérable  sor- 
cier auec  lequel  mon  hoste  et  le  re- 
négat m'ont  fait  hiuerner  contre  leurs 
promesses,  m'a  pensé  faire  perdre  la 
teste  auec  ses  tintamarres  :  car  tous  les 
iours  à  l'entrée  de  la  nuict,  et  bien  sou- 
uent  sur  la  minuict,  d'autrefois  sur  le 
iour,  il  faisoit  l'enragé.  I'ay  estévn  as- 
sez long  temps  malade  parmy  eux,  mais 
quoy  que  ie  le  priasse  de  se  modérer, 
de  me  donner  vn  peu  de  repos,  il  en 
faisoit  encore  pis,  espérant  trouuer  sa 
guerison  dans  ces  bruits  qui  augmen- 
toient  mon  mal. 

Ils  se  seruent  de  ces  chants,  de  ce 


tambour,  et  de  ces  bruits,  ou  tinta- 
marres en  leurs  maladies.  le  le  declaray 

assez  amplement  l'an  passé,  mais  depuis 
ce  temps  là,  i'ay  veu  tant  faire  de  sot- 
tises, de  niaiseries,  de  badinerics,  de 
bruits,  de  tintamarres  à  ce  malheureux 
sorcier  pour  se  pouuoir  guérir,  que  ie 
me  lasserois  d'escrire  et  ennuicrois  vo- 
stre  reuerence,  si  ie  luy  voulois  faire 
lire  la  dixiesme  partie  de  ce  qui  m'a 
souuent  lassé  quasi  iusques  au  dernier 
poinct.  Par  fois  cest  homme  entroit 
comme  en  furie,  chantant,  criant,  hur- 
lant, faisant  bruire  son  tambour  de 
toutes  ses  forces  :  cependant  les  autres 
huiioient  comme  luy,  et  faisoient  vn 
tintamarre  horrible  auec  leurs  bastons, 
frappans  sur  ce  qui  estoit  deuant  eux  : 
ils  faisoient  danser  des  ieunes  enfans, 
puis  des  tilles,  puis  des  femmes,  llbais- 
soit  la  teste,  souffloit  sur  son  tambour, 
puis  vers  le  feu;  il  siffloit  comme  vn  ser- 
pent, il  ramenoit  son  tambour  soubs 
son  menton,  l'agitant  et  le  tournoyant  ; 
il  en  frappoit  la  terre  de  toutes  ses  for- 
ces, puis  le  tournoyoit  sur  son  esto- 
mach  ;  il  se  fermoit  la  bouche  auec  vne 
main renuersée,  et  de  l'autre,  vous  eus- 
siez dit  qu'il  vouloit  mettre  en  pièces 
ce  tambour,  tant  il  en  frappoit  rudement 
la  terre  ;  il  s'agitoit,  il  se  tournoit  de 
part  et  d'autre,  faisoit  quelques  tours 
à  l'entour  du  feu,  sortoithors  la  cabane, 
tousiours  hurlant  et  bruyant:  il  se  met- 
toit  en  mille  postures,  et  tout  cela  pour 
se  guérir.  Voila  comme  ils  traictent  les 
malades.  I'ay  quelque  croyance  qu'ils 
veulent  coniurer  la  maladie,  ou  espou- 
uanter  la  femme  du  Manitou,  qu'ils  tien- 
nent pour  le  principe  et  la  cause  de  tous 
les  maux,  comme  i'ay  remarqué  cy  des- 
sus. 

Ils  chantent  encore  et  font  ces  bruits 
en  leurs  sueries;  ils  croiroient  que  cette 
médecine,  qui  est  la  meilleure  de  toutes 
celles  qu'ils  ont,  ne  leur  seruiroitderien, 
s'ils  ne  chantoient  en  suant.  Ils  plantent 
des  bastons  en  terre  faisants  vne  espèce 
de  petit  tabernacle  fort  bas  :  car  vn 
grand  homme  estant  assis  là  dedans, 
toucheroif  de  sa  teste  le  hault  de  ce  to- 
dis,  qu'ils  entourent  et  couurent  de 
peaux,  de  robes,  de  couuertures.   Ils 

mettent  dans  ce  four  quantité  de  grosses 
pierres  qu'ils  ont  faict  chauffer,  et  rou- 
gir dans  vn  bon  feu,  puis  se  glissent  tout 
nuds  dans  ces  cstuues;  les  femmes  suent 
par  fois  aussi  bien  que  les  hommes; 
d'autrefois  ils  suent  tous  ensemble,  hom- 
mes et  femmes,  pesle  et  mesle;  ils  chan- 
tent, ils  crient,  ils  hurlent  dans  ce  four, 
ils  haranguent;  par  fois  le  sorcier  y  bat 
son  tambour.  le  l'escoutois  vne  fois 
comme  il  faisoit  du  prophète  là  dedans, 
s'escriant  qu'il  voyoit  des  Orignaux,  que 
mon  hoste  son  frère  en  tueroit;  ie  ne 
peus  me  tenir  que  ie  ne  luy  disse,  ou 
plustost  à  ceux  qui  estoient  presens,  et 
qui  luy  prestoient  l'oreille  comme  à  vn 
oracle,  qu'il  estoit  bien  croyable  qu'on 
trouueroit  quelque  masle,  puisque  on 
auoit  desia  trouué  et  tué  deux  femelles; 
luy  cognoissant  où  ie  visois,  me  dit  en 
grondant  :  Il  est  croyable  que  cette  robe 
noire  n'a  point  d'esprit.  Ils  sont  telle- 
ment religieux  en  ces  crieries,  et  autres 
niaiseries,  que  s'ils  font  sueries  pour  se 
guérir,  ou  pour  auoir  bonne  chasse,  ou 
pour  auoir  beau  temps,  rien  ne  se  feroil 
s'ils  ne  chantoient,  et  s'ils  ne  gardoient 
Ges  superstitions.  I'ay  remarqué  que 
quand  les  hommes  suent,  ils  ne  se  veu- 
lent point  seruir  des  robes  des  femmes 
pour  entourer  leurs  sueries,  s'ils  en  peu- 
uent  auoir  d'autres  :  bref  quand  ils  ont 
crié  trois  heures  ou  enuiron  dans  ces 
estuues,  ils  en  sortent  tout  mouillés  et 
trempés  de  leur  sueur. 

Ils  chantent  encore  et  battent  le  tam- 
bour en  leurs  festins,  comme  ie  declare- 
ray  au  chapitre  de  leurs  banquets  :  ie 
leur  ay  veu  faire  le  mesme  en  leurs  con- 
seils, y  entremeslant  d'autres  jongle- 
ries. Pour  moy  ie  me  doute  que  le  sor- 
cier en  inuentc  tous  les  iours  de  nou- 
uelles  pour  tenir  son  monde  en  haleine, 
et  pour  se  rendre  recommandable  :  ie 
luy  vis  vn  certain  iour  prendre  vne 
espée,  la  mettre  la  pointe  en  bas,  le 
manche  en  hault  (car  leurs  espées  sont 
emmanchées  à  vn  long  baston);  il  mit 
vne  hache  proche  de  cette  espée,  se  leua 
debout,  fit  iouër  son  tambour,  chanta, 
hurla  à  son  accoustumée;  il  fit  quelques 
mines  de  danser,  tourna  à  l'entour  du 
feu;  puis  se  cachant,  il  tiravn  bonnet  de 


nuict,  dans  lequel  il  y  auoit  vne  pierre  à 
esguiser,  il  la  met  dans  vne  cuiller  de 
bois,  qu'on  essuya  exprés  pour  cest 
etîect;  il  fit  allumer  vn  flambeau  d'e- 
scorce,  puis  donna  de  main  en  main  le 
flambeau,  la  cuiller,  et  la  pierre,  qui 
estoit  marquée  de  quelques  raies,  la  re- 
gardans  tous  les  vns  après  les  autres, 
philosophant  à  mon  aduis  sur  cette 
pierre,  touchant  leur  chasse,  qui  estoit 
le  subiet  de  leur  conseil  ou  assemblée. 

Ces  pauures  ignorants  chantent  aussi 
dans  leurs  peines,  dans  leurs  difficultez, 
dans  leurs  périls  et  dangers  :  pendant 
le  temps  de  nostre  famine,  ie  n'enten- 
dois  par  ces  cabanes,  notamment  la  nuict, 
que  chants,  que  cris,  battements  de  tam- 
bours, et  autres  bruits:  et  demandant 
ce  que  c'estoit,  mes  gens  me  disoient 
qu'ils  faisoient  cela  pour  auoir  bonne 
chasse,  et  pour  trouuer  à  manger.  Leurs 
chants  et  leurs  tambours  passent  en- 
core dans  les  sortilèges  que  font  les  sor- 
ciers. 

Il  faut  que  ie  couche  icy,  ce  que  ie 
leur  vis  faire  le  douziesme  Feurier: 
comme  ierecitoismes  heures  sur  le  soir, 
le  sorcier  se  mit  à  parler  de  moy,  Aïami- 
heou,  il  fait  ses  prières,  dit-il  :  puis  pro- 
nonçant quelques  paroles,  que  ie  n'en- 
tendis pas,  il  adiousta,  Niganipahau,  ie 
le  tuera y  aussi  tost.  La  pensée  me  vint 
qu'il  parloit  de  moy,  veu  qu'il  me  haïs- 
soit  pour  plusieurs  raisons,  comme  ie 
diray  en  son  lieu,  mais  notamment 
pource  que  ie  taschois  de  faire  voir  que 
tout  ce  qu'il  faisoit  n'estoit  que  badine- 
rie  et  puérilité.  Sur  cette  pensée  qu'il 
me  vouloit  oster  la  vie,  mon  hoste  me 
va  dire:  N'as  tu  point  de  poudre  qui  tue 
les  hommes?  Pourquoy  ?  luy  dis-ie.  le 
veux  tuer  quelqu'vn,  me  respond  il.  le 
vous  laisse  à  penser  si  i'acheuay  mon 
office  sans  distraction,  veu  que  ie  sça- 
uois  fort  bien  qu'ils  n'auoient  garde  de' 
faire  mourir  aucun  de  leurs  gens,  et  que 
le  sorcier  m'auoit  menacé  de  mort  quel- 
ques iours  auparauant,  quoy  qu'en  riant, 
me  dit- il  après;  mais  ie  ne  m'y  fiois 
pas  beaucoup.  Voyant  donc  ces  gens  en 
action,  ier'entre  dansmoy-mesme,  sup- 
pliant nostre  Seigneur  de  m'assister, 
et  de  prendre  ma  vie  au  moment  et  en 

la  façon  qu'il  luy  plairait  ;  ncantmoins 
pour  me  mieux  disposer  à  ce  sacrifice, 
ie  voulus  voir  s'ils  pensaient  en  moy,  ie 
leur  demanday  donc  où  cstoit  l'homme 
qu'ils  vouloient  faire  mourir  ;  ils  me 
repartent  qu'il  estoit  vers  Gaspé  à  plus 
de  cent  lieues  de  nous.  le  me  mis  à 
rire,  car  en  vérité  ie  n'eusse  iamais 
pensé  qu'ils  eussent  entrepris  de  tuer  vn 
homme  de  cent  lieues  loin.  le  m'en- 
quis  pourquoy  ils  luy  vouloient  oster  la 
vie.  On  me  respondit  que  cest  homme 
estoit  vn  sorcier  Canadien,  lequel  ayant 
eu  quelque  prise  auec  le  nostre,  l'auoit 
menacé  de  mort,  et  luy  auoit  donné  la 
maladie,  qui  le  trauailloit  depuis  vn  long 
temps,  et  qui  l'alloit  estouffer  dans  deux 
iours,  s'il  ne  preuenoit  le  coup  par  son 
art.  le  leur  dis  que  Dieu  auoit  deffendu 
de  tuer,  et  que  nous  autres  ne  faisions 
mourir  personne:  cela  n'empescha  point 
qu'ils  ne  poursuiuissent  leur  pointe. 
Mon  hoste  preuoiant  le  grand  bruit  qui 
se  deuoit  faire,  me  dit  :  Tu  auras  mal  à 
la  teste,  va-t'en  en  l'autre  cabane  voi- 
sine. Non,  dit  le  sorcier,  il  n'y  a  point 
de  mal  qu'il  nous  voye  faire.  On  fit 
sortir  tous  les  enfans  et  toutes  les  fem- 
mes, horsmis  vne  qui  s'assit  auprès  du 
sorcier.  le  demeuray  donc  spectateur 
de  leurs  mystères,  auec  tous  les  Sau- 
uagesdes  autres  cabanes  qu'on  fit  venir. 
Estans  tous  assis,  voicy  vn  ieune  homme 
qui  apporte  deux  paux  ou  pieux  fort 
pointus  ;  mon  hoste  prépare  le  sort  com- 
posé de  petits  bois  formez  en  langue  de 
serpent  des  deux  costez,  de  fers  de 
flesches,  de  morceaux  de  cousteaux  rom- 
pus, d'vn  fer  replié  comme  vn  gros  ha- 
meçon, et  d'autres  choses  semblables, 
on  enueloppa  tout  cela  dans  vn  morceau 
de  cuir.  Cela  fait,  le  sorcier  prend  son 
tambour,  tous  se  mettent  à  chanter  et 
hurler,  et  faire  le  tintamarre  que  i'ay 
remarqué  cy-dessus.  Apres  quelques 
chansons,  la  femme  qui  estoit  demeurée 
se  leue  et  tourne  tout  à  Pcntour  de  la 
cabane  par  dedans,  passant  par  derrière 
le  dos  de  tous  tant  que  nous  estions. 
S'estant  rassise,  le  magicien  prend  ces 
deux  pieux,  puis  désignant  certain  en- 
droit, commence  à  dire  :  Voila  sa  teste 
(ie  crois  qu'il  entendoit  de  l'homme 
Relation — 1034. 


qu'il  vouloit  tuer)  ;  puis  de  toutes  ses 
forces,  il  plante  ces  pieux  en  terre,  les 
faisant  regarder  vers  l'endroict,  où  il 
croioit  qu'estoit  ce  Canadien.  Là  des- 
sus mon  hoste  va  ayder  son  frère,  il  fait 
vne  assez  grande  fosse  en  terre  auec 
ces  pieux;  cependant  les  chants  et  autres 
bruits  continuoient  incessamment.  La 
fosse  faite,  les  pieux  plantez,  le  valet  du 
sorcier,  i'entens  l'Apostat,  va  quérir  vne 
espée,  et  le  sorcier  en  frappe  l'vn  de  ces 
paux,  puis  descend  dans  la  fosse,  tenant 
la  posture  d'vn  homme  animé  qui  tire 
de  grands  coups  d'espée  et  de  poignard  ; 
car  il  auoit  l'vn  et  l'autre,  dans  cette 
action  d'homme  furieux  et  enragé.  Le 
sorcier  prend  le  sort  enueloppé  de  peau, 
le  met  dans  la  fosse,  et  redouble  les 
coups  d'espée,  à  mesme  temps  qu'on  re- 
doubloit  le  tintamarre. 

En  fin  ce  mystère  cessa  :  il  retire  l'es- 
pée  et  le  poignard  tout  ensanglanté,  les 
iette  deuant  les  autres  Sauuages  ;  on  re- 
couure  viste  la  fosse,  et  le  magicien  tout 
glorieux,  dit  que  son  homme  est  frappé, 
qu'il  mourra  bien  tost,  demande  si  on 
n'a  point  entendu  ses  cris:  tout  le  monde 
dit  que  non,  horsmis  deux  ieunes  hom- 
mes ses  parens,  qui  disent  auoirouy  des 
plaintes  fort  sourdes,  et  comme  deloing, 
0  qu'ils  le  firent  aise  î  Se  tournant  vers 
moy,  il  se  mit  a  rire,  disant:  Voyez  cette 
robe  noire,  qui  nous  vient  dire  qu'il  ne 
faut  tuer  personne.  Comme  ie  regar- 
doisattentiuementl'espéeetle  poignard, 
il  me  les  fit  présenter  :  Regarde,  dil-i!, 
qu'est  cela  ?  C'est  du  sang,  repartis-ie. 
De  qui  ?  De  quelque  Orignac  ou  d'autre 
animal.  Ils  se  moequerent  de  moy,  di- 
sants que  c'estoit  du  sang  de  ce  Sorcier 
de  Gaspé.  Comment,  dis-je,  il  esta  plus 
de  cent  lieues  d'icy?  Il  est  vray,  font-ils, 
mais  c'est  le  Manitou,  c'est  à  dire  le 
Diable,  qui  apporte  son  sang  pardessous 
la  terre.  Or  si  cest  homme  est  vraye- 
ment  Magicien,  ie  m'en  rapporte,  pour 
moy  i'estime  qu'il  n'est  ny  Sorcier  ny 
Magicien,  mais  qu'il  le  voudrait  bien 
estre;  tout  ce  qu'il  faiet  selon  ma  pen- 
sée n'est  que  badinerie,  pour  amuser  les 
Sauuages;  il  voudrait  bien  auoir  com- 
munication auec  le  Diable  ou  Manitou, 
mais  ie  ne  crois  pas  qu'il  en  ait  ;  si  bien 

me  persuaday-je,  qu'il  y  a  eu  icy  quel- 
que Sorcier,  ou  quelque  Magicien,  s'il 
est  vray  ce  qu'ils  disent  des  maladies 
et  des  guertsons,  dont  il  me  parlent. 
C'est  chose  estrange,  que  le  Diable  qui 
apparoist  sensiblement  aux  Àmeriqiiains 
Méridionaux,  et  qui  les  bat  et  les  tour- 
mente de  telle  sorte,  qu'ils  se  voudraient 
bien  deffaire  d'vn  tel  hoste,  ne  se  com- 
munique point  visiblement  ny  sensible- 
ment à  nos  Sauuages,  selon  ce  que  ie 
crois.     le  sçais  qu'il  y  a  des  personnes 
d'opinion  contraire,  croyans  aux  rapports 
de  ces  Barbares,    mais   quand  ie   les 
presse,  ils  m'aduouënt  tous,  qu'ils  n'ont 
rien  veu  de  tout  ce  qu'ils  disent,  mais 
seulement  qu'ils  l'ont  oûy  dire  à  d'autres. 
Ce  n'est  pas  le  mesme  des  Ameri- 
quains  Méridionaux:  nos  Europeans  ont 
oûy  le  bruit,  la  voix  et  les  coups  que 
rue  le  Diable  sur  ces  panures  esclaues, 
et   vn  François  digne  de  créance  m'a 
asseuré  l'auoîr  oûy  de  ses  oreilles  ;  sur- 
quoy  on  me  rapporte  vue  chose  très  re- 
marquable, c'est  que  le  Diable  s'enfuit, 
et  ne  frappe  point  ou  cesse  de  frapper 
ces  misérables,   quand  vn  Catholique 
entre  en  leur  compagnie,  et  qu'il  ne 
laisse  point  de  les  battre  en  la  présence 
d'vn  Huguenot:  d'où  vient qu'vn  iour  se 
voyans  battus    en  la  compagnie   d'vn 
certain  François,  ils  luy  dirent  :   Nous 
nous  estonnons  que  le  diable  nous  batte, 
toy  estant  auec  nous,  veu  qu'il  n'oseroit 
le  faire  quand  tes  compagnons  sont  pré- 
sents.    Luy  se  douta  incontinent  que 
cela  pouuoit  prouenir  de  sa  religion  (car 
il  estoitCaluiniste)  ;  s'addressant  donc  à 
Dieu,   il  luy  promit  de  se  faire  Catho- 
lique si  le  diable  cessoit  de  battre  ces 
pauures  peuples  en  sa  présence.    Le 
vœu  fait,  iamais  plus  aucun  Démon  ne 
molesta  Ameriquain  en  sa  compagnie, 
d'où  vient  qu'il  se  lit  Catholique,   selon 
la  promesse  qu'il  en  auoit  faiete.     Mais 
retournons  à  nostre  discours.     I'ay  veu 
deux  autres  fois  faire  les  mesmes  sorti- 
lèges à  nostre   Magicien    prétendu,   il 
garda  toutes  les  cérémonies  susdites, 
horsmis  qu'il  changea  de  sort  :  car  vue 
fois  il  se  seruit  de  quatre  bastons  faits 
en  formf  de  fuseaux  h  filer,  sinon  qu'ils 
estoient  plus  gros,   et   qu'ils    auoient 


comme  des  dents  en  certains  endroits  ; 
il  se  seruit  encore  du  bout  de  la  queue 
et  du  pied  d'vn  Porc  épie,  et  quelques 
poils  d'Orignac,  ou  de  Porc  épie,  liez 
ensemble  en  petit  faisceau:  l'autre  fois 
il  se  seruit  encore  de  ces  fuseaux,  d'vn 
pied  de  Porc  épie,  ou  d'vn  autre  animal, 
d'os  de  quelque  beste,  d'vn  fer  sem- 
blable à  celuy  qu'on  attache  à  vne 
porte  pour  la  tirer,  et  de  quelques  au- 
tres badineries,  son  valet  le  renégat  luy 
tenant  tout  cela  prest,  et  battant  le  tam- 
bour pendant  que  son  Maistre  estoit  occu- 
pé dans  la  fosse.  Voila  vne  partie  des  ac- 
tions esquelles  se  retrouuent  leurs  chants, 
leurs  cris,   hurlemens  et  tintamarres. 

Leur  Religion,  ou  plustostsuperstition, 
consiste  encore  à  prier  :  mais,  ô  mon 
Dieu!  quelles  oraisons  font  ils?  Le  ma- 
tin les  petits  enfans  sortans  de  la  Cabane, 
s'escrient  à  pleine  teste  :  Cacouakhi, 
Pakhais  Arniscouakhi,  Pakhais  Mou- 
souakhi,  Pakhais,  venez  Porcs  épics7 
venez  Castors,  venez  Eslans.  Voila  toutes 
leurs  prières. 

Les  Sauuages  eternuans,  et  quelque- 
fois mesme  en  autre  temps,  disent  pen- 
dant riliuer,  criants  tout  haut  :  Etou- 
ct'aian  miraouinam  an  Mirouseamikhi, 
ie  serois  bien  aise  de  voir  le  Printemps. 

D'autrefois  ie  leur  ay  oùy  demander 
le  Printemps,  ou  la  deliurance  du  mau- 
uais,  et  autres  choses  semblables;  et 
tout  cela  se  faict  par  désirs  qu'ils  ex- 
priment, criants  tant  qu'ils  peuuent  :  le 
serois  bien  aise  que  ce  iour  continuast, 
que  le  vent  se  changeas!,  etc.  De  dire 
à  qui  ces  souhaits  s'adressent,  ie  ne 
sçaurois,  car  eux  mesmes  ne  le  sçauent 
pas,  du  moins  ceux  à  qui  ie  l'ay  deman- 
dé ne  m'en  ont  pu  instruire. 

I'ay  remarqué  cy  dessus  qu'ils  prient 
le  Manitou  de  ne  point  ietter  les  yeux 
sur  leurs  ennemis,  afin  qu'ils  les  puissent 
tuer.  Voila  toutes  les  prières  et  oraisons 
que  i'ay  oùy  faire  aux  Sauuages,  ie  ne 
sçay  s'ils  en  ont  d'autres,  ie  ne  le  crois 
pas.  0  que  ie  me  sentois  riche  et  heu- 
reux parmy  ces  Barbares,  d'auoir  vn 
Dieu  à  qui  ie  peusse  adresser  mes  sou- 
haits, mes  prières  et  mes  vœux  !  Et 
qu'ils  sont  misérables  de  n'auoir  point 
d'autres  désirs,  que  pour  la  vie  présente  I 

l'oubliois  à  dire  icy,  mais  ic  l'ay  cou- 
che cy  dessus,  qu'ils  ont  vue  image  ou 
espèce  de  sacrifice  :  car  ils  jettent  au  feu 
de  lagresse  qu'ils  recueillent  sur  la  chau- 
dière où  cuit  la  viande,  faisants  cette 
prière  :  Papeouekou,  Papeouekou,  faictes 
nous  donner  à  manger,  faictes  nous 
trouuer  à  manger,  le  crois  qu'ils  adres- 
sent cette  oraison  à  leur  Khichikouai, 
et  peut-estre  encore  les  autres.  Yoicy 
vue  superstition  qui  m'a  bien  ennuyé. 

Le  vingt-quatriesme  de  Nouembre,  le 
Sorcier  assembla  les  Saunages,  et  se  re- 
trancha auec  des  robes  et  des  couuer- 
tures  en  vn  quartier  de  la  Cabane;  en 
sorte  qu'on  ne  le  pouuoit  voir,  ny  ses 
compagnons.  11  s'y  trouua  vne  femme 
auec  eux  qui  marquoit  sur  vn  baston 
triangulaire  long  de  demie  picque,  tou- 
tes les  chansons  qu'ils  disoient,  le  priay 
vne  femme  de  me  dire  ce  qu'ils  faisoient 
dans  ces  retranchemens,  elle  me  respon- 
di t qu'ils  prioient  ;  mais  iecroy  qu'elle  me 
lit  cette  response,  pour  ce  que  quand  ie 
faisois  oraison,  eiix  me  demandans  ce 
que  ie  faisois,  ie  leur  disois  :  Nataiami- 
hiau  missi  ca  Khichitât,  ie  prie  celuy  qui 
a  toutfaict:  et  ainsi  quand  ils  ctaantofent, 
quand  ils  hurloient,  battans  leurs  tam- 
bours et  leurs  bastons,  ils  me  disoient 
qu'ils  faisoient  leurs  prières,  sans  me 
pouuoir  expliquer  à  qui  ils  les  addres- 
soient.  Le  renégat  m'a  dit  que  ceste 
superstition,  qui  dura  plus  de  cinq 
heures,  se  faisoit  pour  vn  mort;  mais 
comme  il  ment  plus  sonnent  qu'il  ne  dit 
vray,  ie  m'en  rapporte  à  ce  qui  en  est: 
ils  appellent  cette  superstition  Ouechi- 
buuan.  En  suite  de  ces  longues  orai- 
sons, le  Sorcier  donna  le  patron  d'vn 
petit  sac,  couppé  en  forme  de  jambe, 
à  Mie  femme  pour  en  faire  vn  de  cuir, 
qu'elle  remplit  à  mon  aduis  de  poil  de 
Castor,  car  ie  maniay  cette  jambe  qui 
me  sembla  molasse  et  pleine  d'vn  poil 
assez  doux  ;  ic  demanday  prou  ce  que 
c'estoit,  et  pourquoy  on  faisoit  ce  petit 
sue  tortu,  mais  iamnis  on  ne  me  le  vou- 
lut dire  ;  ie  sçeu  seulement  qu'ils  l'ap- 
pelloient  Manitoukathi,  c'est  à  dire, 
jambe  du  Manitou,  ou  du  Diable.  Kilo 
lut  long  temps  pendue  dans  la  Cabane 
au  lieu  où  s'asseoit  le  Sorcier  ;  depuis 


on  la  donna  à  vn  homme  pour  la  porter 
pendue  au  col  ;  elle  estoit  des  apparte- 
nances de  ces  longues  prières,  que  ie 
viens  de  cotter,  mais  ie  n'ay  peu  sça- 
uoir  à  quel  dessein  cela  se  faisoit. 

Ils  gardent  par  fois  encore  vn  ieusne 
fort  rigoureux,  non  pas  tous,  mais  quel- 
ques vus  qui  ont  enuie  de  viure  long 
temps.  Mon  hoste  voyant  que  ie  ne 
mangeois  qu'vne  fois,  pendant  le  Ca- 
resme,  me  dit  que  quelques  vns  d'entre 
eux  ieusnoient  pour  auoir  vne  longue 
vie,  mais  m'adjousta  qu'ils  se  retiroient 
tous  seuls  dans  vne  petite  cabane  à  part, 
et  que  là  ils  ne  beuuoient  ny  mangeoient, 
quelquefois  huict  iours,  quelquefois  dix 
iours  durant;  d'autres  m'ont  dit  qu'ils 
sortent  comme  des  squelets  de  cette  ca- 
bane, et  que  par  fois  on  en  rapporte  à 
demy-morts  ;  ie  n'ay  point  veu  de  ces 
grands  ieusneurs,  si  bien  de  grands  di- 
sneurs.  Vray  est  que  ie  n'ay  point  de 
peine  à  croire  cet  excez  :  car  toutes  les 
fausses  religions  sont  pleines  de  puerili- 
tez,  ou  d'excès,  ou  de  saletez. 

I'ay  veu  faire  vne  autre  deuotion  au 
Sorcier,  laquelle,  comme  ie  crois,  n'ap- 
partient qu'à  ceux  de  sa  profession  :  on 
luy  dresse  vne  petite  cabane  esloignée 
des  autres  d'vn  jet  de  pierre  ou  de  deux  ; 
il  se  retire  là  dedans  pour  y  demeurer 
seul  huict  iours,  dix  iours,  ou  plus  ou 
moins.  Or  vous  l'entendez  iour  et  nuict 
crier,  hurler,  et  battre  son  tambour  ; 
mais  il  n'est  pas  tellement  solitaire,  que 
d'autres  ne  luy  aillent  aider  à  chanter, 
et  que  les  femmes  ne  le  visitent  ;  c'est 
là  où  il  se  commet  de  grandes  saletez. 

Les  Sauuages  sont  encore  fort  reli- 
gieux enuers  leurs  morts  ;  mon  hoste, 
et  le  vieillard  dont  i'ay  souuent  faict 
mention,  m'ont  confirmé  ce  que  i'ay 
desia  escrit  vne  autrefois,  que  le  corps 
mort  du  deffunct  ne  sort  point  par  la 
porte  ordinaire  de  la  Cabane,  ains  on 
levé  l'escorce  de  l'endroict  où  l'homme 
est  mort,  pour  faire  passer  son  cadaure. 

De  plus,  disent-ils,  l'ame  sort  par  la 
cheminée,  ou  par  l'ouuerture  qu'ils  font 
au  haut  de  leurs  todis;  ils  frappent  à 
coups  de  baston  sur  leurs  cabanes,  afin 
que  celle  ame  ne  tarde  point,  et  qu'elle 
ne  s'accoste  de  quelque  enfant,  car  elle 

le  feroit  mourir.  Ils  enterrent  les  rob- 
bes,  les  chaudières,  et  autres  meubles 
auec  le  trespassé,  pouree  qu'ils  l'ayment, 
et  afin  aussi  qu'il  se  serue  de  l'ame  de 
toutes  ces  choses  en  l'autre  vie.  Ils  iet- 
tenl,  comme  i'ay  desia  dit,  la  meilleure 
viande  qu'ils  ayent  au  l'eu,  pour  en  don- 
ner à  manger  à  l'ame  du  deffunct,  qui 
mange  l'ame  de  ces  viandes  :  ils  n'é- 
tendent point  les  corps  de  leur  long 
comme  nous  faisons  les  enseuelissants, 
mais  ils  les  accroupissent  et  accourcis- 
sent  comme  vne  personne  qui  est  assise 
sur  les  talons  ;  ils  couppent  vn  petit 
touffet  de  cheueux  du  deffunct,  pour 
présenter  à  son  plus  proche  parent  ;  ie 
n'en  sçay  pas  la  raison.  Mais  faisons 
vne  autre  liste  de  leurs  superstitions  et 
de  leur  ignorance  :  celles  que  ie  viens 
de  rapporter  concernent  en  quelque 
façon  leur  religion  ridicule  ;  les  suiuan  tes 
se  peuuent  proprement  appeller  super- 
stitions. 

Les  Sauuages  ne   iettent  point  aux 
chiens  les  os  des  Castors,  Porcs  épies 
femelles,  du  moins  certains  os  détermi- 
nez ;  bref  ils  prennent  garde  1res  soi- 
gneusement que  les  chiens  ne  mangent 
aucun  os  des  oyseaux  et  des  autres  ani- 
maux qui  se  prennent  au  lacet,  autre- 
ment ils  n'en   prendront  plus  qu'auec 
des  difficultez  incomparables  ;  encore  y 
a-il  là  dedans  mille  obseruations,  car  il 
n'importe  que  les  vertèbres  ou  le  crou- 
pion de  ces  animaux  soient  donnés  aux 
chiens,  pour  le  reste  il  faut  le  ietter  au 
feu  ;  toutefois  pour  le  Castor  pris  à  la 
rets,  c'est  le  meilleur  de  ietter  ses  os 
dans  vn  fleuue  :  c'est  chose  estrange 
qu'ils  recueillent  et  ramassent  ces  os, 
et  les  conseruent  auec  tant  de  soin,  que 
vous  diriez  que  leur  chasse  seroit  perdue 
s'ils  auoient  contreuenu  à  leurs,  super- 
stitions. Comme  ie  me  mocquois  d'eux, 
et  que  ie  leur  disois  que  les  Castors  ne 
sçauoient  pas  ce  que  l'on  faisoit  de  leurs 
os,  ils  me  respondirent:   Tu  ne  sçais 
pas  prendre  les  Castors,  et  tu  en  veux 
parler  :  deuant  que  le  Castor  soit  mort 
tout  à  faict,  me  dirent-ils,  son  ame  vient 
faire  vn  tour  par  la  cabane  de  celuy  qui 
le  tue,   et  remarque  fort  bien  ce  qu'on 
fait  de  ses  os  ;  que  si  on  les  donnoit  aux 


chiens,  les  autres  Castors  en  seroient 
aduertis,  c'est  pourquoy  ils  se  ren- 
droient  difficiles  à  prendre  ;  mais  ils  sont 
bien  aises  qu'on  iette  leurs  os  au  feu, 
ou  dans  vn  fleuue,  la  rets  notamment 
qui  les  a  pris  en  est  bien  contente.  le 
leur  dis  que  les  Hiroquois,  au  rapport  de 
celuy  qui  estoit  auec  nous,  iettoient  les 
os  de  Castor  aux  chiens,  et  cependant 
qu'ils  en  prenoient  fort  souuent,  et  que 
nos  François  prenoient  du  gibier  plus 
qu'eux  (sans  comparaison)  et  que  neant- 
moins  nos  chiens  en  mangeoient  les  os: 
Tu  n'as  point  d'esprit,  me  firent-ils,  ne 
vois  lu  pas  que  vous  et  les  Hiroquois 
cultiuez  la  terre  et  en  recueillez  les 
fruicts,  et  non  pas  nous,  et  partant  que 
ce  n'est  pas  la  mesme  chose.  le  me  mis 
à  rire,  entendant  cette  response  imper- 
tinente. Le  mal  est  que  ie  ne  fais  que 
beguayer,  que  ie  prends  vn  mot  pour 
l'autre,  que  ie  prononce  mal,  et  ainsi 
tout  s'en  va  le  plus  couuent  en  risée. 
Que  c'est  vne  grande  peine  de  parler  à 
vn  peuple  sans  l'entendre  !  De  plus,  en 
leurs  festins  à  manger  tout,  il  faut  bien 
prendre  garde  que  les  chiens  n'en  gou- 
stent  tant  soit  peu  ;  mais  de  cecy  en  vn 
autre  chapitre. 

Ils  croyent  que  la  gresle  a  de  l'esprit 
et  de  laconnoissance:  comme  monhoste 
faisoit  festin  pendant  cet  Hiuer,  il  dit 
à  vn  ieune  homme  :  Va  t'en  aduertir  les 
Sauuages  de  l'autre  Cabane,  qu'ils  vien- 
nent quand  ils  voudront,  que  tout  est 
prest,  mais  ne  porte  point  de  flambeau. 
Il  estoit  nuict  et  il  gresloit  fort  et  ferme  ; 
i'entends  aussi  les  Sauuages  sortans  de 
leurs  Cabanes,  s'écrier  à  leurs  gens  :  Ne 
nous  éclairez  point,  car  il  gresle.  le  de- 
manday  par  après  la  raison  de  cela,  on 
me  respondit  que  la  grêle  auoit  de  l'es- 
prit, et  qu'elle  haïssoit  la  lumière,  ne 
venant  ordinairement  que  sur  la  nuict  : 
que  si  on  portoit  des  flambeaux  dehors, 
elle  cesseroit,  dont  ils  seroient  bien 
marris,  car  elle  sert  à  prendre  l'Orignac. 
Voila  des  gens  bien  entendus  aux  mé- 
téores, le  leur  dis  que  la  gresle  n'estoit 
autre  chose  que  l'eau  de  la  pluye,  qui  se 
congeloit  par  la  froidure,  laquelle  s'au- 
gmentantsurla  nuict  par  l'esloignement 
du  Soleil,  il  gresloit  plustost  qu'en  plein 

midy.  Ils  me  repartirent  à  l'ordinaire: 
Tu  es  vn  ignorant,  ne  vois  tu  pas  qu'il 
a  l'ait  froid  tout  le  iour,  et  que  la  gresle 
a  attendu  la  nuict  pour  venir?  le  voulus 
repartir  que  la  nuée  n'estoit  pas  encore 
disposée,  mais  on  me  dit  :  Eca  titou,  eca 
titou,  nama  Khitirinisin,  tais  toi,  lais 
toi,  tu  n'as  pas  d'esprit.  Voila  la  monnoye 
dont  ils  me  payent,  et  dont  ils  payent 
bien  soutient  les  autres  sans  s'altérer. 
Mon  hoste  coupoit  par  superstition  le 
bout  de  la  queue  de  tous  les  Castors  qu'il 
prenoit,  et  les  enfiloit  ensemble.  le 
demandaypourquoy,  le  vieillard  médit  : 
C'est  vne  resolution  ou  vne  promesse 
qu'il  a  faicte,  afin  de  prendre  beaucoup 
de  Castors.  De  sçauoir  à  qui  il  fait  ce 
vœu,  ny  luy,  ny  moy  ne  le  sçaurions 
dire. 

Ils  mettent  au  feu  vn  certain  os  plat 
de  Porc  épie,  puis  ils  regardent  à  sa  cou- 
leur s'ils  feront  bonne  chasse  de  ces 
animaux. 

Quand  quelqu'vn  de  leurs  gens  s'est 
égaré  dans  les  bois,  voyans  qu'il  ne  re- 
tourne point  en  la  Cabane,  ils  pendent 
vn  fusil  à  vne  perche  pour  le  redresser  ; 
et  cela  fait,  me  disoient  ils,  cju'il  voye 
du  feu,  et  qu'il  reconnoisse  son  chemin. 
■Quand  vn  esprit  s'est  vne  fois  égaré  du 
chemin  de  la  vérité,  il  donne  bien  auant 
dans  l'erreur. 

Mais  à  propos  de  leur  fusil,  ie  diray 
icy  qu'il  n'est  pas  faict  comme  les  no- 
stres:  ils  ont  pour  mesche  la  peau  d'vne 
cuisse  d'vn  d'aigle  auec  le  duuet,  qui 
prend  feu  aisément  ;  ils  battent  deux 
pierres  de  mine  ensemble,  comme  nous 
faisons  vne  pierre  h  fusil,  auec  vn  mor- 
ceau de  fer  ou  d'acier  ;  au  lieu  d'allu- 
mettes, ils  se  seruent  d'vn  petit  morceau 
de  tondre  (c'est  vn  bois  pourry  et  bien 
séché,  qui  brusle  aisément  et  incessam- 
ment iusques  à  ce  qu'il  soit  consommé)  ; 
ayant  pris  feu,  ils  le  mettent  dans  de 
l'escorce  de  Cèdre  puluerisée,  et  souf- 
flants doucement,  cette  écorce  s'en- 
flamme. Voila  comme  ils  font  du  feu. 
l'auois  porté  vn  fusil  françois  auec  moy, 
et  cinq  ou  six  allumettes  ;  ils  s'eston- 
noient  de  la  promptitude  auec  laquelle 
i'allumois  du  feu  ;  le  mal  fut  que  mes 


allumettes  furent  bien  tost  vsées,  ayant 
manqué  d'en  porter  vn  peu  dauantage. 

Ils  ont  encore  vne  autre  espèce  de  fusil: 
ils  tournent  vn  petit  baston  de  Cèdre, 
de  ce  mouuementsort  du  feu  qui  allume 
du  tondre.  Mais  comme  ie  n'ay  point 
veu  l'vsage  de  ce  fusil,  plus  familier  aux 
Hurons qu'aux  Montagnais,  ie  n'en  diray 
pas  dauantage. 

Quand  quelqu'vn  d'eux  a  pris  vn  Ours, 
il  y  a  bien  des  cérémonies  deuant  qu'il 
soit  mangé.  Vn  de  nos  gens  en  prit  vn  ; 
voicy  ce  qu'on  obserua  : 

Premièrement  l'Ours  estant  tué,  ee- 
luy  qui  l'a  mis  à  mort  ne  l'apporte  point, 
mais  il  s'en  reuient  à  la  cabane  en  don- 
ner la  nouuelle,  afin  que  quelqu'vn  aille 
voir  la  prise  comme  chose  précieuse  : 
car  les  Sauuages  préfèrent  la  chair 
d'Ours  à  toutes  leurs  autres  viandes.  Il 
me  semble  que  le  ieune  Castor  ne  luy 
cède  en  rien,  mais  l'ours  a  plus  de 
graisse.  Voila  pourquoy  il  est  plus  aimé 
des  Sauuages. 

Secondement  l'Ours  apporté,  toutes  les 
filles  nubiles  et  les  ieunes  femmes  ma- 
riées qui  n'ont  point  encore  eu  d'enfans, 
tant  celles  de  la  cabane  où  l'Ours  doit 
estre  mangé,  que  des  autres  voisines, 
s'en  vont  dehors,  et  ne  rentrent  point 
tant  qu'il  y  reste  aucun  morceau  de  cet 
animal,  dont  elles  ne  goustent  point.  Il 
negeoit  et  faisoit  vn  temps  fort  fascheux  ; 
il  estoit  quasi  nuict  quand  cet  Ours  fut  ap- 
porté en  nostre  Cabane  :  tout  à  l'heure 
les  femmes  et  les  filles  sortirent,  et  s'en 
allerentcabaner ailleurs  le  mieuxqu'elles 
peurent,  non  sans  patir  beaucoup  :  car 
ils  n'ont  pas  tousiours  des  écorcesà  leur 
commandement  pour  dresser  leur  mai- 
son, qu'ils  couurent  en  tel  cas  de  bran- 
ches de  Sapin. 

En  troisiesme  lieu,  il  faut  bien  éloi- 
gner les  chiens,  de  peur  qu'ils  ne  le- 
schent  le  sang,  ou  ne  mangent  les  os, 
voire  les  excréments  de  cette  beste,  tant 
elle  est  chérie.  On  enterre  ceux-cy 
sous  le  foyer,  et  on  iette  ceux-là  au  feu  : 
voila  ce  que  i'obseruay  en  cette  super- 
stition. On  fit  deux  banquets  de  cet 
Ours,  l'ayant  fait  cuire  en  deux  chau- 
dières, quoy  qu'en  mesme  temps.  On 
inuita  les  hommes  et  les  femmes  âgées 

au  premier  festin,  lequel  acheué,  les 
femmes  sortirent,  puis  on  dépendit  l'au- 
tre chaudière,  dont  on  fit  festin  à  man- 
ger tout  entre  les  hommes  seulement. 
Cela  se  lit  le  soir  de  la  prise  ;  le  lende- 
main sur  la  nuict,  ou  le  second  iour,  ie 
ne  m'en  souuiens  pas  bien,  l'Ours  estant 
entièrement  mangé,  les  ieunes  femmes 
et  les  filles  retournèrent. 

Si  l'oiseau  qu'ils  nomment  Ouichcat- 
chan,  qui  est  quasi  de  la  grosseur  d'vne 
pie,  et  qui  luy  ressemble,  (car  il  est  gris 
aux  endroicts  que  la  pie  est  noire,  et 
blanc  où  elle  est  blanche)  se  présente 
pour  entrer  dans  leur  Cabane,  ils  le 
chassent  fort  soigneusement,  pource,  di- 
sent ils,  qu'ils  auroient  mal  à  la  teste. 
Ils  n'en  donnent  point  de  raison  ;  ils  l'ont, 
si  on  les  croit,  expérimenté.  le  les  ay 
veu  prendre  le  gésier  de  cet  animal,  le 
fendans  et  regardans  dedans  fort  atten- 
tiuement;  mon  hoste  me  dit:  Si  ie 
ti'ouue  dedans  vn  petit  os  d'Orignac  (car 
cet  oysaau  mange  de  tout),  ie  tueray  vn 
Ûrignac  ;  si  ie  trouue  vn  os  d'Ours,  ie 
tueray  vn  Ours,  et  ainsi  des  autres  ani- 
maux. 

Dans  la  famine  que  nous  auons  en- 
durée, nos  Sauuages  ne  voulurent  point 
manger  leurs  chiens,  pource  que  si  on 
tuoit  vn  chien  pour  le  manger,  vn 
homme  seroit  tué  à  coups  de  hache,  di- 
soient-ils. 

Mon  hoste  iettant  quelques  branches 
de  pin  dans  le  feu,  il  prestoit  l'oreille  au 
bruit  qu'elles  feroient  en  se  bruslant, 
prononçant  quelques  paroles;  ie  luy  de- 
manday  pourquoy  il  faisoit  cette  cérémo- 
nie :  Pour  prendre  des  Porcs  épies,  me 
respond  il.  De  dire  quel  rapport  il  y  a 
de  ces  branches  bruslées  auec  leur 
chasse,  c'est  ce  qu'ils  ne  sçauent  pas, 
et  ne  sçauroient  sçauoir. 

Ils  ne  mangent  point,  la  moelle  des 
vertèbres  ou  de  l'espine  du  dos  de 
quelque  animal  que  ce  soit,  car  ils  au- 
roient mal  au  dos,  et  s'ils  fourroient  vn 
baston  dans  ces  vertèbres,  ils  sentiroient 
vne  douleur,  comme  si  on  le  fichoit 
dans  les  leurs.  le  le  faisois  exprès  dé- 
liant eux  pour  les  desabuser  ;  mais  vn 
mal  d'esprit  si  grand,  comme  est  vne 
superstition  inueterce  depuis   tant  de 


siècles,  et  succée  auec  le  laict  de  la 
nourrice,  ne  se  guérit  pas  en  vn  mo- 
ment. 

Ils  ne  mangent  point  les  petits  em- 
brions  d'Orignac,  qu'ils  tirent  du  ventre 
de  leurs  mères,  sinon  à  la  lin  de  lâchasse 
de  cet  animal  ;  la  raison  est  que  leurs 
mères  les  aiment,  et  qu'elles  s'en  ren- 
droient  l'ascheuses  et  difficiles  à  pren- 
dre, si  on  mangeoit  leur  fruict  si  ieune. 

Ils  ne  reconnoissentque  dix  Lunes  en 
l'année,  i'entends  la  pluspart  des  Sau- 
uages, car  i'ay  fait  auouër  au  Sorcier 
qu'il  y  en  auoit  douze. 

Ils  croyent  que  la  Lune  de  Feurier  est 
plus  longue  de  plusieurs  iours  que  les 
autres,  aussi  la  nomment  ils  la  grande 
Lune.  le  leur  ay  demandé  d'où  venoit 
l'Eclipsé  de  Lune  et  de  Soleil  ;  ils  m'ont 
respondu  que  la  Lune  s'éclipsoit  ou  pa- 
roissoit  noire,  à  cause  qu'elle  tenoit  son 
fils  entre  ses  bras,  qui  empeschoit  que 
l'on  ne  vist  sa  clarté.  Si  la  Lune  a  vn 
fils,  elle  est  mariée,  ou  l'a  été,  leur 
dis-je.  Oûy  dea,  me  dirent-ils,  le  Soleil 
est  son  mary,  qui  marche  tout  le  iour, 
et  elle  toute  la  nuict  ;  et  s'il  s'éclipse, 
ou  s'il  s'obscurcit,  c'est  qu'il  prend  aussi 
par  fois  le  fils  qu'il  a  eu  de  la  Lune 
entre  ses  bras.  Guy,  mais  ny  la  Lune 
ny  le  Soleil  n'ont  point  de  bras,  leur 
disois-je.  Tu  n'as  point  d'esprit  :  ils 
tiennent  tousiours  leurs  arcs  bandés 
deuant  eux,  voila  pourquoy  leurs  bras 
ne  paroissent  point.  Et  sur  qui  veulent 
ils  tirer?  Hé  qu'en  sçauons  nous  ?  le 
leur  demauday  que  vouioient  dire  ces 
taches  qui  se  font  voir  en  ia  Lune  :  Tu 
ne  sçay  rien  du  tout,  me  disoient-ils  : 
c'est  vn  bonnet  qui  luy  couure  la  teste, 
et  non  pas  des  taches.  le  m'enquis 
pourquoy  le  fils  du  Soleil  et  de  la  Lune 
n'estoit  pas  luisant  comme  ses  parents, 
ains  noir  et  obscur  :  Nous  n'en  scauons 
rien,  me  firent-ils,  si  nous  allions  esté" 
au  Ciel,  nous  te  respondrions.  Au  reste 
ils  croyent  qu'il  vient  quelquefois  en 
terre,  et  quand  il  se  pourmene  en  leur 
pays,  ils  meurent  en  grand  nombre.  le 
leur  ay  demandé  s'ils  n'auoient  point 
veu  de  Comètes,  ces  Estoilles  à  longue 
queue,  et  cequec'estoit:  Nous  en  auons 
veu,  me  dirent  ils,  c'ast  vn  animal  qui 

a  une  grande  queue,  quatre  pieds,  et  vne 
teste;  nous  voyons  tous  cela,  disoient-ils. 

le  les  interrogeay  sur  le  tonnerre  ;  ils 
médirent  qu'ils  ne  sçauoienti  pas  quel 
animal  cYstoit,  qu'il  mangeoit  les  ser- 
pents et  quelquefois  les  arbres,  que  les 
llurons  croyent  que  c'est  vu  oiseau  fort 
grand,  induits  à  cette  créance,  par  vn 
bruit  sourd  que  fait  vue  espèce  d'hiron- 
delle qui  paroisticy  l'Esté,  le  n'ay  point 
veu  de  ces  oiseaux  en  France,  i'en  ay 
tenu  icy  ;  il  a  le  bec  et  la  teste,  et  la 
figure  du  corps,  comme  vue  hirondelle, 
sinon  qu'il  est  vn  peu  plus  gros;  il  se 
pourmene  le  soir  en  l'air,  taisant  vn 
bruit  pesant  par  reprises.  Les  Huions 
disent  qu'il  l'ait  ce  bruit  du  derrière, 
comme  aussi  l'oiseau  qu'ils  pensent  estre 
le  tonnerre,  et  qu'il  n'y  a  qu'vn  seul 
homme  qui  voye  cet  oiseau,  et  encore 
vne  fois  en  sa  vie;  c'est  ce  que  m'en  dit 
mon  vieillard. 

Voila  vne  partie  de  leurs  supersti- 
tions. Que  de  poussière  dedans  leurs 
yeux,  et  qu'il  y  aura  de  peine  à  la  faire 
sortir,  pour  leur  faire  voir  le  beau  iour 
de  la  vérité  !  le  croy  neantmoins,  que 
qui  sçauroit  parfaittement  leur  langue, 
pour  les  payer  promptement  de  bonnes 
raisons,  qu'ils  se  mocqueroient  eux 
mesmes  de  leurs  sottises  :  car  par  fois 
ie  les  rendois  honteux  et  confus,  cjuoy 
que  ie  ne  parle  quasi  que  par  les  mains, 
îe  veux  dire  par  signes. 

le  veux  conclurre  ce  chapitre  par  vn 
estonnement  :  on  se  plaint  en  France 
d'vne  Messe,  si  elle  passe  vne  demie 
heure  ;  le  Sermon  limité  d'vne  heure 
semble  parfois  trop  long,  à  peine  exerce 
l'on  ces  actes  de  Religion  vne  fois  la  se- 
maine, et  ces  pauures  ignorants  crient 
et  hurlent  à  toute  heure. 

Le  Sorcier  les  assemble  souuent  en 
plein  minuict,  à  deux  heures,  à  trois 
heures  du  matin,  dans  vn  froid  qui  gelé 
tout;  iour  et  nuict  il  les  tient  en  haleine, 
employans  non  vne  ou  deux  heures, 
mais  trois  ou  quatre  de  suitte,  à  faire 
leurs  dénotions  ridicules.  On  l'ait  sortir 
les  pauures  femmes  de  leurs  Cabanes, 
se  tenante  en  pleine  nuict,  emportants 
leurs  petits  enfansparmy  les  neiges  chez 
leurs  voisins.  Les  hommes,  harassez  du 


Irauail  du  iour,  ayants  peu  mangé  et 
couru  fort  longtemps,  au  moindre  cry 
(prou  leur  faict,  quittent  leur  sommeil, 
et  s'en  viennent  promptement  au  lieu 
où  se  fait  le  Sabbat,  et  ce  qui  semblera 
au  delà  de  toute  créance,  ie  n'ay  iamais 
veu  former  aucune  plainte  parmy  eux, 
ny  aux  femmes  ny  aux  hommes,  ny 
mesme  aux  enfans,  chacun  se  montrant 
prompt  et  allaigre  à  la  voix  du  Sorcier 
ou  du  jongleur.  Ilclas  !  mon  Dieu,  les 
âmes  qui  vous  aiment  seront  elles  sans 
sentiment,  voyants  plus  de  passion  pour 
des  folies,  que  pour  la  vérité?  Déliai 
est-il  plus  aimable  que  Iesvs?  pourquoy 
donc  est-il  plus  ardemment  aimé,  obey 
plus  promptement,  et  plus  dcuotement 
adoré  ?  Mais  passons  outre. 


Des  choses  bonnes  qui  se  irouuent  dans 
les  Sauuages. 

chapitre  v. 

Si  nous  commençons  par  les  biens  du 
corps,  ie  diray  qu'ils  les  possèdent  auec 
auantage  :  ils  sont  grands,  droicts,  forts, 
bien  proportionnez,  agiles,  rien  d'effé- 
miné ne  paroist  en  eux.  Ces  petits  Da- 
moiseaux qu'on  voit  ailleurs,  ne  sont 
que  des  hommes  en  peinture,  à  compa- 
raison de  nos  Sauuages.  I'ay  quasi  creu 
autrefois  que  les  Images  des  Empereurs 
Romains  représentaient  plustost  l'idée 
des  peintres,  que  des  hommes  qui  eus- 
sent iamais  esté,  tant  leurs  testes  sont 
grosses  et  puissantes  ;  mais  ie  voy  icy 
sur  les  épaules  de  ce  peuple  les  testes 
de  Iules  César,  de  Pompée,  d'Auguste, 
d'Othon,  et  des  autres  que  i'ay  veu  en 
France  tirées  sur  le  papier,  ou  releuées 
en  des  médailles. 

Pour  l'esprit  des  Saunages,  il  est  de 
bonne  trempe,  le  croy  que  les  âmes  sont 
toutes  de  mesme  estoc,  et  qu'elles  ne 
différent  point  substantiellement;  c'est 
pourquoy  ces  barbares  ayans  vn  corps 
bien  l'ait,  et  les  organes  bien  rangez  et 
bien  disposez,  leur  esprit  doit  opérer 
auec  facilité;  la  seule  éducation  et  in- 
struction leur  manque.  Leur  aine  est  vn 

sol  très  bon  de  sa  nature,  mais  chargé 
de  toutes  les  malices  qu'vne  terre  dé- 
laissée depuis  la  naissance  du  monde 
peut  porter.  le  compare  volontiers  nos 
Sauuagesauec  quelques  villageois,  pour- 
ce  que  les  vus  et  les  autres  sont  ordi- 
nairement sans  instruction  ;  encore  nos 
Paysans  sont-ils  precipuez  en  ce  point  ; 
et  neantmoins  ie  n'ay  veu  personne  ius- 
ques  icy  de  ceux  qui  sont  venus  en  ces 
contrées,  qui  ne  confesse  et  qui  n'ad- 
uoùe  franchement  que  les  Sauuages  ont 
plus  d'esprit  que  nos  paysans  ordinaires. 

De  plus,  si  c'est  vn  grand  bien  d'estre 
deliuré  d'vn  grand  mal,  nos  Sauuages 
sont  heureux,  car  les  deux  tyrans  qui 
donnent  la  géhenne  et  la  torture  à  vn 
grand  nombre  de  nos  Europeans,  ne 
régnent  point  dans  leurs  grands  bois, 
i'entends  l'ambition  et  l'auarice.  Comme 
ils  n'ont  ny  police,  ny  charges,  ny  di- 
gnitez,  ny  commandement  aucun  (car 
ils  n'obeyssent  que  par  bien-veillance  à 
leur  Capitaine),  aussi  ne  se  tuent  ils 
point  pour  entrer  dans  les  honneurs  ; 
d'ailleurs  comme  ils  se  contentent  seule- 
ment de  la  vie,  pas  vn  d'eux  ne  se 
donne  au  Diable  pour  acquérir  des  ri- 
chesses. 

Ils  font  profession  de  ne  se  point  fâ- 
cher, non  pour  la  beauté  de  la  vertu, 
dont  ils  n'ont  pas  seulement  le  nom, 
mais  pour  leur  contentement  et  plaisir, 
ie  veux  dire,  pour  s'affranchir  des  amer- 
tumes que  cause  la  fascherie.  Le  sor- 
cier me  disoit  vn  iour,  parlant  d'vn  de 
nos  François  :  Il  n'a  point  d'esprit,  il 
se  fasche  ;  pour  moy  rien  n'est  capable 
de  m'alterer  :  que  la  famine  nous  presse, 
que  mes  plus  proches  passent  en  l'autre 
vie,  que  les  Hiroquois  nos  ennemis  mas- 
sacrent nos  gens,  ie  ne  me  fasche  ja- 
mais. Ce  qu'il  dit  n'est  pas  article  de  foy  : 
car  comme  il  est  plus  superbe  qu'aucun 
Sauuage,  aussi  l'ai  ie  veu  plus  souuent 
altéré  que  pas  vn  d'eux;  vray  est  que 
bien  souuent  il  se  retenoit,  et  se  com- 
mandoitauec  violence,  notammentquand 
ie  mettois  au  iour  ses  niaiseries.  le  n'ay 
iamais  veu  qu'vn  Sauuage  prononcer 
cette  parole,  Ninichcatihin,  ie  suis  fâ- 
ché :  encore  ne  la  profera  il  qu'vne  fois  ; 
mais  i'aduertis  qu'on  prît  garde  à  luy, 


car  quand  ces  Barbares  se  faschent,  ils 
sont  dangereux  et  n'ont  point  de  rete- 
nue. Qui  fait  profession  de  ne  se  point 
fascher,  doit  faire  profession  de  patience. 
Les  Sauuages  nous  passent  tellement  en 
ce  poinct,  que  nous  en  deurions  estre 
confus  :  ie  les  voyois  dans  leurs  peines, 
dans  leurs  trauaux  souffrir  auec  allé- 
gresse. Mon  hoste  admirant  la  multi- 
tude du  peuple  que  ie  luy  disois  estre 
en  France,  me  demandoit  si  les  hommes 
estoient  bons,  s'ils  ne  se  faschoient 
point,  s'ils  estoient  patients.  le  n'ay 
rien  veu  de  si  patient  qu'vn  Sauuage 
malade  :  qu'on  crie,  qu'on  tempeste, 
qu'on  saute,  qu'on  danse,  il  ne  se  plaint 
quasi  iamais.  le  me  suis  trouué  auec 
eux  en  des  dangers  de  grandement  souf- 
frir ;  ils  me  disoient  :  Nous  serons  quel- 
quefois deux  iours,  quelque  fois  trois 
sans  manger,  faute  de  viure  ;  prends 
courage,  Chibiné,  aye  l'ame  dure,  ré- 
siste à  la  peine  et  au  trauail,  garde  toy 
de  la  tristesse,  autrement  tu  seras  ma- 
lade ;  regarde  que  nous  ne  laissons  pas 
de  rire,  quoy  que  nous  mangions  peu. 
Vne  chose  presque  seule  les  abbat,  c'est 
quand  ils  voyent  qu'il  y  a  de  la  mort  ; 
car  ils  la  craignent  outre  mesure  ;  ostez 
cette  appréhension  aux  Sauuages,  ils 
supporteront  toutes  sortes  de  mespris  et 
d'incommoditez,  et  toutes  sortes  de  tra- 
uaux et  d'injures  fort  patiemment.  le 
produiray  plusieurs  exemples  de  tout 
cecy  dans  la  suitte  du  temps,  que  ie  re- 
serue  à  la  fin  de  ces  chapitres. 

Ils  s'entr'aiment  les  vnsles  autres,  et 
s'accordent  admirablement  bien  :  vous 
ne  voyez  point  de  dispustes,  de  querelles, 
d'inimitiez,  de  reproches  parmy  eux  ;  les 
hommes  laissent  la  disposition  du  mé- 
nage aux  femmes  sans  les  inquiéter; 
elles  coupent,  elles  tranchent,  elles 
donnent  comme  il  leur  plaist,  sans 
que  le  mary  s'en  fasche.  le  n'ay  iamais 
veu  mon  hoste  demander  à  vne  ieune 
femme  estourdie  qu'il  tenoit  auec  soy, 
que  deuenoient  les  viures,  quoy  qu'ils 
diminuassent  assez  viste.  le  n'ay  iamais 
oiiy  les  femmes  se  plaindre  de  ce  que 
l'on  ne  les  inuitoit  aux  festins,  que  les 
hommes  mangeoient  les  bons  morceaux, 
qu'elles  trauailloient  incessamment,  al- 

lans  quérir  le  bois  pour  le  chauffage, 
fusants  les  Cabanes,  passans  les  peaux, 
ets'oecupans  en*  d'autres  œuures  assez 
pénibles  ;  chacun  l'ait  son  petil  affaire 
doucement,  et  paisiblement  sans  dis- 
pute. Il  est  vray  neanlmoins  qu'ils  n'ont 
point  de  douceur  ny  de  courtoisie  en 
leurs  paroles,  et  qu'vn  François  ne  sçau- 
roit  prendre  l'accent,  le  ton  et  l'asprcté 
de  leur  voix,  à  moins  que  de  se  mettre 
en  cholere,  eux  cependant  ne  s'y  mettent 
pas. 

Ils  ne  sont  point  vindicatifs  entr'eux, 
si  bien  enuers  leurs  ennemis.  le  cou- 
cheray  icy  vn  exemple  capable  de  con- 
fondre plusieurs  Chrestiens.  Dans  les 
pressures  de  nostre  famine,  vn  ieune 
Saunage  d'vn  autre  quartier  nous  vint 
voir  ;  il  estoit  aussi  affamé  que  nous.  Le 
iour qu'il  vint  fut  vn  iour  de  ieusnepour 
luy  et  pour  nous,  car  il  n'y  auoitdequoy 
manger  ;  le  lendemain,  nos  chasseurs 
ayans  pris  quelques  Castors,  on  fit  fe- 
stin, auquel  il  fut  très  bien  traitté  ;  on 
luy  dit  en  outre  qu'on  auoit  veu  les 
pistes  d'vnOrignac,  et  qu'on  l'iroit  chas- 
ser le  lendemain  ;  on  l'inuita  à  demeu- 
rer, et  qu'il  en  auroit  sa  part  :  luy  re- 
spondit qu'il  nepouuoitestredauantage  ; 
s'estant  doneques  enquis  du  lieu  où 
étoit  la  beste,  il  s'en  retourna.  Nos 
Chasseurs  ayans  trouué  et  tué  le  lende- 
main cest  Elan,  l'enseuelirent  dans  la 
neige,  selon  leur  coustume,  pour  l'en- 
uoyer  quérir  au  iour  suiuant.  Or  pen- 
dant la  nuict  mon  ieune  Sauuage  cher- 
che si  bien,  qu'il  trouue  la  beste  morte, 
et  en  enleue  vne  bonne  partie  sans  dire 
mot  ;  le  larcin  connu  par  nos  gens,  ils 
n'entrèrent  pointen  des  furies,  ne  donnè- 
rent aucune  malédiction  au  voleur  ;  toute 
leur  cholere  fut  de  se  gausser  de  luy,  et 
cependant  c'estoit  presque  nous  oster  la 
vie,  que  de  nous  dérober  nos  viures,  car 
nous  n'en  pouuions  recouurer.  A  quel- 
que temps  de  là,  ce  voleur  nous  vint 
voir;  ie  luy  voulus  représenter  la  laideur 
de  son  crime,  mon  hoste  m'imposa  si- 
lence, et  ce  pauure  homme  rejettant  son 
larcin  sur  les  chiens,  non  seulement  fut 
excusé,  mais  encore  receu  pour  demeu- 
rer auec  nous  dans  vne  mesme  Cabane. 
il  s'en  alla  donc  quérir  sa  femme,  qu'il 


apporta  sur  son  dos,  car  elle  a  les  iambes 
sans  mouuement  ;  et  vne  ieune  parente 
qui  demeure  auec  luy  apporta  son  petit 
(ils,  et  tous  quatre  prirent  place  en  nostre 
petit  todis,  sans  que  iamais  on  leur  aye 
reproché  ce  larcin,  ains  au  contraire  on 
leur  a  tesmoigné  tres-bon  visage,  et  les 
a-on  traitiez  comme  ceux  de  la  maison. 
Dites  à  vn  Sauuage,  qu'vn  autre  Sau- 
uage a  dit  pis  que  pendre  de  luy,  il  bais- 
sera la  teste,  et  ne  dira  mot  ;  s'ils  se  ren- 
contrent par  après  tous,  ils  ne  feront 
non  plus  de  semblant  de  cela,  comme  si 
rien  n'auoit  esté  dit,  ils  se  traitteront 
comme  frères  :  ils  n'ont  point  de  fiel  en- 
uers leur  nation. 

Ils  sont  fort  libéraux  entr'eux,  voire 
ils  font  estât  de  ne  rien  aimer,  de  ne 
point  s'attacher  aux  biens  de  la  terre, 
afin  de  ne  se  point  attrister  s'ils  les  per- 
dent. Yn  chien  déchira  n'a  pas  long 
temps  vne  belle  robe  de  Castor  à  vn 
Sauuage,  il  estoit  le  premier  à  s'en  rire. 
L'vne  de  leurs  grandes  iniures  parmy 
eux,  c'est  de  dire  :  Cet  homme  aime  tout, 
il  est  auare.  Si  vous  leur  refusez  quel- 
que chose,  voicy  leur  reproche,  comme 
ie  remarquay  l'an  passé  :  Khisakhitan 
Sakhita,  tu  aimes  cela,  aime  le  tant 
que  tu  voudras.  Ils  n'omirent  point  la 
main  à  demy  quand  ils  donnent,  ie  dis 
entr'eux,  car  ils  sont  ingrats  au  possible 
enuers  les  estrangers  ;  vous  leur  verrez 
nourrir  leurs  parents,  les  enfansde  leurs 
amis,  des  femmes  vefues,  des  orphe- 
lins, des  vieillards,  sans  iamais  leur 
rien  reprocher,  leur  donnans  abondam- 
ment quelquefois  des  Orignaux  tout  en- 
tiers :  c'est  véritablement  vne  marque 
d'vn  bon  cœur,  et  d'vneame  généreuse. 

Comme  il  y  a  plusieurs  orphelins  par- 
my ce  peuple  (car  depuis  qu'ils  se  sont 
adonnez  aux  boissons  de  vin  et  d'eau 
de  vie,  ils  meurent  en  grand  nombre), 
ces  pauures  enfans  sont  dispersez  dans 
les  Cabanes  de  leurs  oncles,  de  leurs 
tantes  ou  autres  parents  :  ne  pensez  pas 
qu'on  les  rabroue,  qu'on  leur  reproche 
qu'ils  mangent  les  viures  de  la  maison  ; 
rien  de  tout  cela,  on  les  traitte  comme 
les  enfans  du  père  de  famille,  ou  du 
moins  peu  s'en  faut,  on  les  habille  le 
mieux  qu'on  peut. 

Relation  de  la  Nouuelle 


Us  ne.  sont  point  délicats  en  leurs  vi- 
ures,  en  leur  coucher,  et  en  leurs  ha- 
bits, mais  ils  ne  sont  pas  nets.  Iamais 
ils  ne  se  plaignent  de  ce  qu'on  leur 
donne,  qu'il  soit  froid,  qu'il  soit  chaud, 
il  n'importe  ;  quand  la  chaudière  est 
cuitte,  on  la  partage  sans  attendre  per- 
sonne, non  pas  mesme  le  maistre  de  la 
maison,  on  luy  garde  sa  part  qu'on  luy 
présente  toute  froide.  le  n'ay  point  oûy 
plaindre  mon  hoste  de  ce  que  l'on  ne 
l'attendoit  pas,  n'estant  qu'à  deux  pas 
de  la  Cabane.  Us  couchent  sur  la  terre 
bien  soutient,  à  l'enseigne  des  estoiles. 
lis  passeront  vn  iour,  deux  et  trois  iours 
sans  manger,  ne  laissans  pas  de  ramer, 
chasser,  et  se  peiner  tant  qu'ils  peuuent. 
L'on  verra  dans  la  suite  de  cette  relation, 
que  tout  ce  que  i'ay  dit  en  ce  chapitre 
est  tres-veri table,  et  neantmoins  ie  n'o- 
serois  asseurer  que  i'aye  veu  exercer 
aucun  acte  de  vraye  vertu  morale  à  vn 
Saunage:  ils  n'ont  que  leur  seul  plaisir 
et  contentement  en  veuë  ;  adioustez  la 
crainte  de  quelque  blasme,  et  la  gloire 
de  paroistre  bons  chasseurs  :  voila  tout 
ce  qui  les  meut  dans  leurs  opérations. 


De  leurs  vices  et  de  leurs  imperfections. 

CHAPITRE    VI. 

Les  Sauuages  estans  remplis  d'erreurs, 
le  sont  aussi  de  superbe  et  d'orgueil. 
L'humilité  naist  de  la  vérité,  la  vanité 
de  l'erreur  et  du  mensonge  :  ils  sont 
vuides  de  la  connoissance  de  la  vérité, 
et  par  conséquent  très  remplis  d'eux 
mesmes.  Us  s'imaginent  que  par  droit 
de  naissance  ils  doiuent  iouïr  de  la  li- 
berté des  asnons  Sauuages,  ne  rendant 
aucune  subiection  à  qui  que  ce  soit,  si- 
non quand  il  leur  plaist.  Us  m'ont  re- 
proché cent  fois  que  nous  craignons  nos 
Capitaines,  mais  pour  eux  qu'ils  semoc- 
quoient  et  se  gaussoicntdes  leurs  ;  toute 
l'aulhorité  de  leur  chef  est  au  bout  de 
ses  leures  ;  il  est  aussi  puissant  qu'il  est 
éloquent,  et  quant  il  s'est  tué  de  parler 
et  de  haranguer,  il  ne  sera  pas  obey  s'il 
ne  plaist  aux  Sauuages. 


le  ne  croy  pas  qu'il  y  aye  de  nation 
sous  le  ciel  plus  mocqueuse  et  plus  gaus- 
seuse  que  la  nation  des  Montagnais  ;  leur 
vie  se  passe  à  manger,  à  rire,  et  à  rail- 
ler les  vns  des  autres,  et  de  tous  les 
peuples  qu'ils  cognoissent  ;  ils  n'ont  rien 
de  sérieux,  sinon  par  fois  l'extérieur, 
faisans  parmy  nous  les  graues  et  les  re- 
tenus, mais  entr'eux  sont  de  vrais  ba- 
dins, devrais  enfans,  qui  ne  demandent 
qu'à  rire.  le  les  faschois  quelquefois  vn 
petit,  notamment  le  Sorcier,  les  appel- 
lant  des  enfans,  leur  tesmoignant  que 
ie  ne  pouuois  asseoir  aucun  iugement 
asseuré  sur  toutes  leurs  responses  :  car 
si  ie  leur  demandois  d'vn,  ils  me  di- 
soient d'autre,  pour  trouuer  suiet  de 
rire  et  de  gausser,  et  par  conséquent 
ie  ne  pouuois  connoistre  quand  ils  par- 
loient  sérieusement,  ou  quand  ils  se 
mocquoient.  La  conclusion  ordinaire 
de  leurs  discours  et  de  leurs  entretiens, 
est  :  En  vérité  nous  nous  sommes  bien 
mocquez  d'vn  tel. 

I'ay  fait  voir  dans  mes  lettres  précé- 
dentes combien  les  Sauuages  sont  vin- 
dicatifs entiers  leurs  ennemis,  auec 
quelle  rage  et  quelle  cruauté  ils  les  trait- 
tent,  les  mangeants  après  leur  auoir  fait 
souffrir  tout  ce  qu'vn  démon  incarné 
pourroit  inuenter  ;  cette  fureur  est  com- 
mune aux  femmes,  aussi  bien  qu'aux 
hommes,  voire  mesme  elles  les  surpas- 
sent en  ce  poinct.  I'ay  dit  qu'ils  man- 
gent les  poux  qu'ils  trouuent  sur  eux, 
non  pour  aucun  goust  qu'ils  y  trouuent, 
mais  pource  qu'ils  veulent  mordre  ceux* 
qui  les  mordent. 

Ce  peuple  est  fort  peu  touché  de  com- 
passion :  quand  quelqu'vn  est  malade 
dans  leurs  Cabanes,  ils  ne  laissent  pas 
pour  l'ordinaire  de  crier,  de  tempester 
et  de  faire  autant  de  bruit,  comme  si 
tout  le  monde  estoit  en  santé  ;  ils  ne 
sçauent  que  c'est  de  prendre  soin  d'vn 
panure  malade,  et.  de  luy  donner  des 
viandes  qui  luy  sont  bonnes  :  s'il  de- 
mande à  boire,  on  luy  en  donne,  s'il 
demande  à  manger,  on  luy  en  présente, 
sinon  on  le  laisse  là  ;  de  l'inuiter  auec 
amour  et  charité,  c'est  vn  langage  qu'ils 
n'entendent  pas  ;  tant  qu'vn  malade 
pourra  manger,  ils  le  porteront  ou  le 

traisneront  auec  eux;  cesse-il  do  man- 
ger,  ils  croient  que  c'est  l'ail  de  sa  vie, 
ils  le  mettent  à  mort,  tant  pour  le  de- 
lùirerdu  mal  qu'il  endure,  que  pour  se. 
soulager  de  la  peine  qu'ils  ont  de  le  por- 
ter quand  ils  vont  en  quelqu'autre  en- 
droit, l'ay  admiré  auec  compassion  la 
patience  îles  malades  que  j'ay  veu  par- 
mi eux. 

Les  Saunages  sont  mesdisants  au  de 
là  de  ce  qu'on  en  peut  penser  ;  ie  dis 
mesme  les  vns  des  autres,  ils  n'espar- 
gnent  pas  leurs  plus  proches.  Ils  sont 
auec  cela  fort  dissimulez  :  car  si  l'vn 
médit  d'vn  autre,  ils  s'en  mocquent  à 
gorge  desploiée  ;  si  l'autre  paroist  là 
dessus,  il  luy  tesmoignera  autant  d'af- 
fection, et  le  traittera  auec  autant  d'a- 
mour, comme  s'il  l'auoit  mis  iusquesau 
troisiesme  ciel  à  force  de  le  louer.  La 
raison  de  cecy  prouient  à  mon  aduis  de 
ce  que  leurs  detractions  et  mocqneiïes 
ne  sortent  point  d'vn  cœur  enlielé,  ny 
d'vne  bouche  empestée,  mais  d'vne  ame 
qui  dit  ce  qu'elle  pense  pour  se  donner 
carrière,  et  qui  veut  tirer  du  contente- 
ment de  tout,  voire  mesme  des  mesdi- 
sances,  et  des  gausseries  :  c'est  pour- 
quoy  ils  ne  se  troublent  point,  quoy 
qu'on  leur  die  que  d'autres  se  sont  moc- 
qués  d'eux,  ou  qu'ils  ont  blessé  leur  re- 
nommée ;  tout  ce  qu'ils  repartent  ordi- 
nairement à  ces  discours,  c'est:  Marna 
irinisiou,  il  n'a  point  d'esprit,  il  ne  sçait 
ce  qu'il  dit:  et  à  la  première  occasion 
ils  payeront  leur  détracteur  en  mesme 
monnoye,  luy  rendants  le  réciproque. 

La  menterie  est  aussi  naturelle  aux 
Sauuages  que  la  parole,  non  pas  entr'eux, 
mais  enuers  les  estrangers  ;  en  suitte 
dequoy  l'on  peut  dire,  que  la  crainte  et 
l'espoir,  en  vn  mot,  que  l'interest  est  la 
mesure  de  leur  fidélité  ;  ie  ne  me  vou- 
drais confier  en  eux,  qu'autant  qu'ils 
craindroient  d'estre  punis  s'ils  man- 
quoient  à  leur  deuoir,  ou  qu'ils  es- 
péreraient d'estre  recompensés  s'ils 
estoient  (idoles.  Ils  ne  so.auent  que  c'est 
d'estre  secrets,  de  tenir  leur  parole,  et 
d'aimer  auec  constance  ,  notamment 
ceux  qui  ne  sont  pas  de  leur  nation  :  car 
ils  sont  de  bon  accord  parmy  eux,  et 
leurs  mesdisances  et  railleries  n'alte- 


rent  point  leur  paix,  et  leur  bonne  in- 
telligence. 

le  diray  en  passant  que  les  Sauuages 
Montagnais  ne  sont  point  larrons  ;  l'en- 
trée leur  est  libre  dans  les  demeures  des 
François,  parce  qu'ils  ont  la  mainseure  ; 
mais  pour  les  limons,  si  on  auoit  au- 
tant d'yeux  qu'ils  ont  de  doigts  aux 
mains,  encore  ne  les  empescheroit-on 
pas  de  dérober,  car  ils  dérobent  auec 
les  pieds  ;  ils  font  profession  de  ce  me- 
stier,  et  en  suitte  d'estre  battus  si  on  les 
descouure.  Car  comme  i'ay  desia  re- 
marqué, ils  porteront  les  coups  que  vous 
leur  donnerez  patiemment,  non  pas  en 
reconnoissance  de  leur  péché,  mais  en 
punition  de  leur  stupidité,  s'estans  lais- 
sez surprendre  en  leur  larcin.  le  lais- 
seray  à  parler  d'eux  aux  Pères  qui  les 
sont  allez  voir,  dont  i'enuierois  la  con- 
dition^ n'estoit  que  celuy  qui  nous  as- 
signe nos  departemens  est  toujours  ai- 
mable et  toujours  adorable,  quelque 
part  ou  portion  qu'il  nous  donne. 

Il  esl  du  manger  parmy  les  Sauuages, 
comme  du  boire  parmy  les  yurognes 
d'Europe  :  ces  âmes  seiches  et  touiours 
altérées,  expireroient  volontiers  dans 
vne  cuue  de  maluoisie,  et  les  Sauuages 
dans  vne  marmite  pleine  de  viande  ; 
ceux-là  ne  parlent  que  de  boire,  et  ceux 
cy  que  de  manger.  C'est  faire  vne 
espèce  d'affront  à  vn  Sauuage.,  de  refuser 
les  morceaux  qu'il  présente.  Vn  cer- 
tain voyant  que  i'auois  remercié  mon 
hoste,  qui  me  presentoit  à  manger,  me 
dit:  Tu  ne  l'aimes  pas,  puis  que  tu  ré- 
conduis, le  luy  dis  que  nostre  cou- 
stume  n'estoit  pas  de  manger  à  toutes 
heures,  que  neantmoins  ie  prendrois 
ce  qu'il  me  donueroit,  pourueu  qu'il 
ne  m'en  donnast  guieres  souuent.  Ils 
se  mirent  tous  à  rire,  et  vne  vieille 
me  dit,  que  si  ie  voulois  estre  aimé  de 
leur  nation,  il  falloit  que  ie  mangeasse 
beaucoup.  Quand  vous  les  traitiez  bien, 
ils  tesmoignent  le  contentement  qu'ils 
prennent  en  vostre  festin  par  ces  pa- 
roles: Tapoué  nimilison,  en  vérité  ie 
mange  :  comme  si  leur  souuerain  con- 
tentement estoit  en  cette  action  ;  et  à  la 
fin  du  banquet,  ils  diront  pour  action  de 
grâces  :   Tapoué  nihhùpoun,  véritable- 

ment  ie  suis  saoul;  c'est  à  dire,  tu  m'as 
bien  traitté,  i'en  ay  iusques  à  creuer. 
l'ay  desia  me  semble  remarqué  cecy. 
Ils  croyent  que  c'est  bestise  et  stupidité 
de  refuser  le  plus  grand  contentement 
qu'ils  puissent  auoir  en  leur  Paradis, 
qui  est  le  ventre.  le  m'écrierois  volon- 
tiers :  0  iuste  iugement  de  Dieu  !  que  ce 
peuple  qui  met  sa  dernière  fin  à  manger 
soit  tousiours  affamé,  et  ne  soit  point  re- 
peu  que  comme  les  chiens  !  car  leurs 
festins  les  plus  splendides  ne  sont  pour 
ainsi  dire,  que  les  os  et  les  reliefs  des 
tables  d'Europe.  La  première  action 
qu'ils  font  le  matin  à  leur  reueil,  c'est 
d'estendre  le  bras  à  leur  escuelle  d'é- 
corce  garnie  de  chair,  et  puis  de  man- 
ger. Au  commencement  que  ie  fus  auec 
eux,  ie  voulus  introduire  la  coustume 
de  prier  Dieu  deuant  que  de  manger,  et 
de  fait  ie  donnois  la  bénédiction  quand 
ils  le  vouloient  faire  ;  mais  l'Apostat 
me  dit  :  Si  vous  voulez  prier  autant  de 
fois  qu'on  mangera  dans  la  Cabane,  pré- 
parés vous  à  dire  vostre  Benedicite  plus 
de  vingt  fois  auantla  nuict.  Ils  finissent 
le  iour  comme  ils  le  commencent,  ils 
ont  encore  le  morceau  à  la  bouche,  ou 
le  calumet  pour  petuner,  quand  ils 
mettent  la  teste  sur  le-  cheuelpour  re- 
poser. 

Les  Saunages  ont  tousiours  esté  gour- 
mands, mais  depuis  la  venue  des  Euro- 
peans,  ils  sont  devenus  tellement  yuro- 
gnes,  qu'encore  qu'ils  voyent  bien  que 
ces  nouuelles  boissons  de  vin  et  d'eau 
de  vie  qu'on  leur  apporte,  dépeuplent 
leurs  pays,  et  qu'eux  mesmes  s'en  plai- 
gnent, ils  ne  sçauroient  s'abstenir  de 
boire,  faisants  gloire  de  s'enyurer,  et 
d'enyurer  les  autres.  Il  est  vray  qu'ils 
meurent  en  grand  nombre,  mais  ie  m'e- 
stonne  encore  comme  ils  peuuent  si  long 
temps  résister  :  car  donnez  à  deux  Sau- 
uages  deux  et  trois  bouteilles  d'eau  de 
vie,  ils  s'asseoiront,  et  sans  manger  boi- 
ront l'vn  après  l'autre,  iusques  à  ce  qu'ils 
les  ayent  vuidées.  La  compagnie  de  ces 
Messieurs  estmerueilleusement  louable, 
de  défendre  la  traitle  de  ces  boissons. 
Monsieur  de  Champlain  fait  très  sage- 
ment de  tenir  la  main  que  ces  deffenses 
soient  gardées.  I'ay  appris  que  Monsieur 


le  General  du  Plessis  les  a  fait  obseruer 
à  Tadoussac.  On  m'auoit  dit  que  les 
Sauuages  estoient  assez  chastes  ;  ie  ne 
parleray  pas  de  tous,  ne  les  ayant  pas 
tous  fréquentez,  mais  ceux  que  i'aycon- 
uersez  sont  fort  lubriques,  et  hommes 
et  femmes.  Dieu  !  quel  aueuglement  ! 
quel  bon-heur  du  peuple  Cbrestien  !  quel 
chastiement  de  ces  Barbares  !  au  lieu 
que  par  admiration  nous  disons  assés 
souuent:  Iesvs  qu'est  cela!  mon  Dieu 
qui  a  fait  cela?  ces  vilains  et  ces  infâmes 
prononcent  les  parties  des-honnestes  de 
l'homme  et  de  la  femme.  Us  ont  inces- 
samment la  bouche  puante  de  ces  or- 
dures, et  mesme  iusques  aux  petits  en- 
fants :  aussi  leur  disois-je  par  fois,  que 
si  les  pourceaux  et  les  chiens  sçauoient 
parler,  ils  tiendroient  leur  langage.  11 
est  vray  que  si  l'impudique  Sorcier  ne 
fust  pas  venu  dans  la  Cabane  où  i'estois, 
i'auois  gaigné  cela  sur  mes  gens,  qu'au- 
cun n'osoit  parler  des  choses  des-hon- 
nestes en  ma  présence,  mais  cet  impu- 
dent authorisoit  les  autres.  Les  femmes 
vn  peu  âgées  se  chauffent  presque  toutes 
nues,  les  filles  et  les  ieunes  femmes 
sont  à  l'extérieur  très  honnestement 
couuertes,  mais  entre  elles  leurs  discours 
sont  puants,  comme  des  cloaques.  Il 
faut  neantmoins  aduouër  que  si  la  li- 
berté de  se  gorger  de  ces  immondices 
estoi  t  parmy  quelques  Chrestiens,  comme 
elle  est  parmy  ces  peuples,  on  verroit 
bien  d'autres  monstres  d'excez  qu'on  ne 
voit  pas  icy  ;  veu  mesme  que  nonob- 
stant les  loix  Diuines  et  humaines,  la 
dissolution  y  marche  plus  à  descouuert 
que  non  pas  icy  :  car  les  yeux  n'y  sont 
point  offensez.  Le  seul  Sorcier  a  fait 
en  ma  présence  quelque  action  brutale  ; 
les  autres  battoient  seulement  mes  oreil- 
les, mais  s'aperceuants  que  ie  les  en- 
tendois,  ils  en  estoient  honteux. 

Or  comme  ces  peuples  connoissent 
bien  cette  corruption,  ils  prennent  plus- 
tost  les  enfans  de  leurs  sœurs  pour  hé- 
ritiers, que  leurs  propres  enfans,  ou  de 
leurs  frères,  revoquans  en  doute  la  fidé- 
lité de  leurs  femmes,  et  ne  pouuants 
douter  que  ces  nepueux  ne  soient  tirez 
de  leur  sang  :  aussi  parmy  les  Hurons, 
qui  sont  plus  sales  que  nos  Montagnais, 

pource  qu'ils  sont  mieux  nourris,  l'enfant 
d'vn  Capitaine  ne  succède  pas  à  son  perc, 
mais  le  (ils  de  sa  sœur. 

Le  Sorcier  me  disant  vn  iour  que  les 
femmes  l'aimoient  (car  au  dire  des  Sau- 
uages,  c'est  son  génie  que  de  se  faire 
aimer  de  ce  sexe),  ie  luy  disque  cela 
n'estoit  pas  beau,  qu'vne  femme  aimast 
vn  autre  que  son  mary,  et  que  ce  mal 
estant  parmy  eux,  luy  mesme  n'estoit 
pas  asseuré  que  son  fds  qui  estoit  là 
présent,  fût  son  fils.  Il  me  repartit:  Tu 
n'as  point  d'esprit  :  vous  autres  François 
vous  n'aimez  que  vos  propres  enfans, 
mais  nous,  nous  chérissons  vniuerselle- 
ment  tous  les  enfans  de  nostre  nation. 
le  me  mis  à  rire,  voyant  qu'il  philoso- 
phoit  en  cheual  et  en  mulet. 

Apres  toutes  ces  belles  qualitez,  les 
Sauuages  en  ont  encore  vue  autre  plus 
onéreuse  que  celles  dont  nous  auons 
parlé,  mais  non  pas  si  meschante  ;  c'est 
leur  importunité  entiers  les  estrangers. 
I'ay  coustume  d'appeller  ces  contrées  là, 
le  pays  d'importunité  enuers  les  estran- 
gers, pource  que  les  mouches,  qui  en 
sont  le  symbole  et  le  hiéroglyphique,  ne 
vous  laissent  reposer  ny  iour  ny  nuict  ; 
pendant  quelques  mois  de  l'Esté,  elles 
nous  assaillent  auec  telle  furie,  et  si 
continuellement,  qu'il  n'y  a  peau  qui 
soit  à  l'espreuue  de  leur  aiguillon  :  tout 
le  monde  leur  paye  de  son  sang  pour 
tribut.  I'ay  veu  des  personnes  si  en- 
flées après  leurs  picqueures,  qu'on 
croyoit  qu'ils  perdroient  les  yeux,  qui 
ne  paroissoient  quasi  plus  :  or  tout  cela 
n'est  rien,  car  enfin  cette  importunité 
se  chasse  auec  de  la  fumée,  que  les 
mouches  ne  scauroient  supporter  ;  mais 
ce  remède  attire  les  Sauuages.  S'ils 
sçauent  l'heure  de  vostre  disner,  ils 
viennent  tout  exprez  pour  auoir  à  man- 
ger, ils  demandent  incessamment,  mais 
auec  des  presses  si  réitérées,  que  vous 
diriez  qu'ils  vous  tiennent  tousiours  à 
la  gorge  ;  faites  leur  voir  quoy  que  ce 
soit,  s'il  est  tant  soit  peu  à  leur  vsage, 
ils  vous  diront:  L'aimes  tu?  donne  lemoy. 

Vn  certain  me  disoit  vn  iour,  qu'en 
son  pays  on  ne  sçauoit  point  conjuguer 
le  verbe  do,  au  présent,  encore  moins 
au  prétérit:  les  Sauuages  ignorent  tel- 


lement cette  coniugaison,  qu'ils  ne  vous 
donneroient  point  la  valeur  d'vne  obole, 
s'ils  ne  croient,  pour  ainsi  dire,  retirer 
vue  pistole  ;  ils  sont  ingrats  au  dernier 
point. 

Nous  auons  icy  tenu  et  nourry  fort 
long  temps  nostre  Saunage  malade,  qui 
se  vint  ietter  entre  nos  bras  pour  mourir 
Chrestien,  comme  i'ay  remarqué  ci- 
dessus.  Tous  ses  compatriottes  estoient 
estonnezdubontraittementquenousluy 
faisions  ;  ses  enfants  en  sa  considération 
apportèrent  vn  peu  de  chair  d'Elan  ;  on 
leur  demanda  ce  qu'ils  vouloient  en  es- 
change,  car  les  présents  des  Sauuages 
sont  des  marchez,  ils  demandèrent  du 
vin  et  de  la  poudre  à  canon.  On  leur  re- 
part qu'on  ne  leur  en  pouuoit  donner  ; 
que  s'ils  vouloient  autre  chose  que  nous 
eussions,  on  leur  donneroit  très  volon- 
tiers. On  leur  donna  fort  bien  à  manger, 
et  pour  conclusion  ils  remportèrent  leurs 
viandes,  puisqu'on  ne  leur  donnoit  ce 
qu'ils  demandoient,  menaçants  qu'ils 
viendroient  requérir  leur  père,  ce  qu'ils 
firent  ;  mais  le  bon  homme  ne  voulut 
pas  nous  quitter.  De  cet  échantillon, 
iugez  de  la  pièce. 

Or  ne  pensez  pas  qu'ils  se  comportent 
ainsi  entr'eux  ;  au  contraire,  ils  sont 
très  reconnotssants,  très  libéraux,  et 
nullement  importuns  enuers  ceux  de 
leur  nation.  S'ils  se  comportent  ainsi 
enuers  nos  François  et  enuers  les 
autres  estrangers,  c'est  à  mon  aduis 
que  nous  ne  voulons  pas  nous  allier 
auec  eux  comme  frères,  ce  qu'ils  sou- 
haitteroient  grandement  ;  mais  ce  se- 
roit  nous  perdre  en  trois  iours  :  car 
ils  voudroient  que  nous  allassions  auec 
eux  manger  de  leurs  viures  tant  qu'ils 
en  auroient,  et  ils  viendroient  aussi 
manger  les  nostres  tant  qu'ils  dure- 
roient,  et  quand  il  n'y  en  auroit  plus, 
nous  nous  metterions  tous  à  en  chercher 
d'autres.  Voila  leur  vie,  qu'ils  passent 
en  festins  pendant  qu'ils  ont  dequoy  ; 
mais  comme  nous  n'entendons  rien  à 
leur  chasse,  et  que  ce  procédé  n'est  pas 
louable,  on  ne  veut  pas  leur  prester  l'o- 
reille. C'est  pourquoy  ne  nous  tenants 
point  comme  de  leur  nation,  ils  nous 
traittent  à  la  façon  que  i'ay  dit.     Si  vn 

estranger  quel  qu'il  soit  se  iette  de  leur 
party,  ils  le  traitteront  comme  eux  ;  vu 
ieuue  Iliroquois,  auquel  ils  auoient  don- 
né la  vie,  estoit  comme  enfant  de  la  mai- 
son. Que  si  vous  faites  vostre  mesnage 
à  part  mesprisants  leurs  loix,  ou  leurs 
QOustumes,  ils  vous  succeront  s'ils  peu- 
uent  iusques  au  sang.  Il  n'y  a  mouche, 
ny  guespe,  ny  taon,  si  importun  qu'vn 
Sauuage. 

le  suis  tantost  las  de  parler  de  leurs 
desordres,  disons  quelque  chose  de  leur 
saleté,  et  puis  finissons  ce  chapitre. 

Ils  sont  sales  en  leurs  habits,  en  leurs 
postures,  en  leurs  demeures  et  en  leur 
manger,  et  cependant  il  n'y  a  aucune 
inciuilité  parmy  eux  :  car  tout  ce  qui 
donne  du  contentement  aux  sens,  passe 
pour  honneste. 

I'ay  dit  qu'ils  sont  sales  en  leurs  de- 
meures: l'aduenuë  de  leurs  Cabanes  est 
vne  grange  à  pourceaux.  Iamais  ils  ne 
balient  leur  maison,  ils  la  tapissent  au 
commencement  de  branches  de  pin, 
mais  au  troisiesme  iour  ces  blanches 
sont  pleines  de  poil,  de  plumes,  de  che- 
ueux,  de  coupeaux,  de  raclure  de  bois, 
et  cependant  ils  n'ont  point  d'autres 
sièges,  ny  d'autres  licts  pour  se  cou- 
cher, dont  l'on  peut  voir  de  quelle  sale- 
té peuuent  estre  chargez  leurs  habits  : 
vray  est  que  ces  ordures  et  saletez  ne 
paroissent  pas  tant  dessus  leurs  robes, 
que  dessus  les  nostres. 

Le  Sorcier  quittant  nostre  Cabane 
pour  vn  temps,  me  demanda  mon  man- 
teau, pource  qu'il  faisoit  froid,  disoit-il  ; 
comme  si  i'eusse  esté  plus  dispensé  des 
loix  de  Miiier  que  non  pas  luy  :  ie  luy 
prestay.  S'en  estant  seruy  plus  d'vn 
mois,  en  fin  il  me  le  rendit  si  vilain,  et 
si  sale,  que  l'en  eslois  honteux,  car  les 
flegmes  et  autres  immondices  qui  le 
eouuroient.luydonnoientvne  autre  tein- 
ture. Le  voyant  en  cet  estât,  ie  le  dé- 
pliay  exprez  deuant  luy,  afin  qu'il  le 
vit  ;  connoissant  bien  ce  que  ie  voulois 
dire,  il  me  dit  fort  à  propos  :  Tu  dis  que 
tu  veux  estre  Montagnais  et  Sauuage 
comme  nous  :  si  cela  est,  ne  sois  pas 
marry  d'en  porter  l'habit  ;  car  voilà 
comme  sont  faites  nos  robes. 

Quand  est  de  leur  posture,  elle  suit  la 


douceur  de  leur  commodité,  et  non  les 
règles  de  la  bien-seance  :  les  Sauuages 
ne  préfèrent  Jamais  ce  qui  est  honneste 
à  ce  qui  est  délectable.  I'ay  veu  sou- 
tient le  prétendu  magicien  couché  tout 
nud,  hormis  vn  meschaut  braver  plus 
sale  qu'vn  torchon  de  cuisine,  plus  noir 
qu'vn  écouuillon  de  four,  retirer  vne  de 
ses  ïambes  contre  sa  cuisse,  et  mettre 
l'autre  sur  son  genoùil  releué,  haran- 
guant ses  gens  en  cette  posture  ;  son  au- 
ditoire n'auoit  pas  plus  de  grâce. 

Pour  leur  manger,  il  est  tant  soit  peu 
plus  netquelamangeaillequeron  donne 
aux  animaux,  et  non  pas  encore  tous- 
iours  ;  ie  ne  dis  rien  par  exaggeration, 
i'en  ay  gousté  et  vescu  quasi  six  mois 
durant.  Nous  auions  trois  écroiiélés  en 
nostre  Cabane,  le  fils  du  Sorcier  qui  les 
audit  à  l'oreille  d'vne  façon  fort  sale,  et 
pleine  d'horreur  ;  son  neueu  qui  les 
auoit  au  col,  vne  fille  qui  les  auoit  sous 
vn  bras.  le  ne  sçay  si  ce  sont  vrayes 
escroiielles  ,  quoy  qu'il  en  soit,  ce  mal 
est  plein  de  pus,  couuert  d'vne  croûte 
fort  horrible  à  voir.  Ils  en  sont  quasi 
tous  frappez  en  leur  ieunesse,  tant  pour 
leur  saleté,  que  pource  qu'on  ne  fait 
point  de  difficulté  de  boire  et  de  manger 
auec  des  malades.  le  les  ay  veu  cent 
fois  patrouiller  dans  la  chaudière  où 
estoit  nostre  boisson  commune,  y  lauer 
leurs  mains,  y  boire  à  pleine  teste 
comme  les  bestes,  reietter  leurs  restes 
là  dedans,  car  c'est  la  coustume  des 
Sauuages,  y  fourrer  des  bastons  demy 
brûlés  et  pleins  de  cendre,  y  plonger 
de  leur  vaisselle  d'escorce  pleine  de 
graisses,  de  poil  d'Orignaux,  de  che- 
ueux ,  y  puiser  de  l'eau  auec  des  chau- 
drons noirs  comme  la  cheminée,  et  après 
tout  cela,  nous  beuuions  tous  de  ce 
broùel,  noir  comme  de  l'ambroisie.  Ce 
n'est  pas  tout,  ils  mettent  là  dedans  les 
os  qu'ils  ont  rongé,  puis  vous  mettent 
de  l'eau  ou  de  la  neige  dans  la  chau- 
dière, la  font  bouillir,  et  voila  de  l'hy- 
pocras.  Vn  certain  iour  des  souliers  ve- 
nants d'estre  quittés,  tombèrent  dans 
nostre  boisson  ;  ils  se  lauerent  à  leur 
aise,  on  les  retira  sans  autre  cérémonie, 
puis  on  beut  après  eux  comme  si  rien 
ne  fùtarriué.  le  ne  suis  pas  bien  délicat, 

si  est-ce  que  ie  n'eus  point  de  soif  tant 
que  cette  maluoisie  dura. 

Jamais  ils  ne  lauent  leurs  mains  ex- 
prés pour  manger,  encore  moins  leur 
chaudière,  et  point  du  tout  la  viande 
qu'ils  font  cuire,  quoyque  le  plus  son- 
nent (ie  le  dis  comme  ie  l'ay  veu  cent 
et  cent  lois'  elle  soit  toute  couuei'te  de 
poil  de  bestes,  et  de  cheueux  de  leurs 
testes.  le  n'ay  iamais  beu  aucun  bouil- 
lon parmy  eux,  qu'il  ne  m'aye  fallu 
jetter  quantité  de  ces  poils  et  de  ces 
cheueux,  et  bien  d'autres  ordures, 
comme  des  charbons,  des  petits  mor- 
ceaux de  bois,  et  mesmedu  baston  dont 
ils  attisent  le  feu,  et  remuent  bien  son- 
nent ce  qui  est  dans  la  chaudière  ;  ie 
les  ay  veu  par  fois  prendre  vn  tison  ar- 
dent, le  mettre  dans  la  cendre  pour  i'e- 
steindre,  puis  quasi  sans  le  secouer,  le 
tremper  dans  la  chaudière  où  trempoit 
nostre  disner. 

Quand  ils  font  secheric  de  la  chair,  ils 
vous  ietteront  par  terre  tout  vn  costé 
d'Orignac  ;  ils  le  battent  auec  des  pierres, 
ils  marchent  dessus,  le  foulent  auec 
leurs  pieds  tout  sales  ;  les  poils  d'hommes 
et  de  bestes,  les  plumes  d'oiseaux  s'ils 
en  ont  tué,  la  terre  et  la  cendre,  tout 
cela  s'incorpore  auec  la  viande,  qu'ils 
•font  quasi  durcir  comme  du  bois  à  la 
fumée  ;  puis  quand  ils  viennent  à  man- 
ger de  ce  boucan,  tout  s'en  va  de  compa- 
gnie dans  l'estomach,  car  ils  n'ont  point 
d'eau  de  despart  :  en  vn  mot  ils  croient 
que  nous  n'auons  point  d'esprit  de  lauer 
nostre  viande,  car  vue  partie  de  la  graisse 
s'en  va  tousiours  auec  l'eau. 

Quand  la  chaudière  commence  à  bouil- 
lir, ils  recueillent  l'écume  fort  soigneu- 
sement, et  la  mangent  auec  délices.  Ils 
m'en  presentoient  auec  faneur  ;  ie  la 
trouuois  bonne  durant  nostre  famine, 
mais  depuis  venant  parfois  à  les  remer- 
cier de  ce  présent,  ils  m'appelloient  su- 
perbe et  orgueilleux.  Ils  chassent  aux 
mis  et  aux  souris  par  plaisir,  comme 
aux  Meures,  et  les  trouuent  également 
•  bons. 

Les  Saunages  ne  mangent  pas  comme 
nos  François  dans  vn  plat,  ou  autre 
vaisselle  commune  à  tons  ceux  qui  sont 
à  table  ;  l'vn  d'entreux  descend  la  chau- 


dière de  dessus  le  feu,  et  fait  les  parts  à 
vn  chacun,  présentant  par  fois  la  viande 
an  bout  d'vn  baston  ;  mais  le  plus  sonnent 
sans  prendre  ceste  peine,  il  vous  iettera 
Mie  pièce  de  chair  toute  brûlante,  et 
pleine  de  graisse,  comme  on  ietteroit 
vn  os  à  vn  chien,  disant  :  Nakhimitchi- 
mi,  tiens,  voila  ta  part,  voila  ta  nourri- 
ture. Si  vous  estes  habile-homme,  vous 
la  retenés  auec  les  mains,  sinon  garde 
que  la  robe  ne  s'en  sente,  ou  que  les 
cendres  ne  seruent  de  sel,  puisque  les 
Saunages  n'en  ont  point  d'autre. 

le  me  suis  veu  bien  empesché  au  com- 
mencement: car  n'osant  couper  la  chair 
qu'ils  me  donnoient  dans  mon  plat  d'é- 
corce  de  peur  de  le  blesser,  ie  ne  sça- 
uois  comment  en  venir  à  bout,  n'ayant 
point  d'assiette.  En  fin  il  se  fallut  faire 
tout  à  tout,  deuenir  Sauuage  auec  les 
Sauuages  :  ie  iettay  les  yeux  sur  mon 
compagnon,  puis  ie  taschay  d'estre  aussi 
braue  homme  que  luy.  Il  prend  sa  chair 
à  pleine  main,  et  vous  la  eouppe  mor- 
ceaux après  morceaux,  comme  on  feroit 
vne  pièce  de  pain  ;  que- si  la  chair  est  vn 
peu  dure,  ou  qu'elle  cède  au  cousteau 
pour  estre  trop  molasse,  ils  vous  la 
tiennent  d'vn  bout  par  les  dents,  et  de 
l'autre  auec  la  main  gauche,  puis  la 
main  droilte  iouë  là  dessus  du  violon, 
se  semant  de  cousteau  pour  archet  ;  et 
cecy  est  si  commun  parmy  les  Sauuages, 
qu'ils  ont  vn  mot  propre  pour  exprimer 
cette  action,  que  nous  ne  pouuons  expli- 
quer qu'en  plusieurs  paroles  et  par  cir- 
cumlocution.  Si  vous  esgarez  vostre 
cousteau,  comme  il  n'y  a  point  de  cou- 
teliers dans  ces  grands  bois,  vous  estes 
condamnez  à  prendre  vostre  portion  à 
deux  belles  mains,  et  mordre  dans  la 
chair  et  dans  la  graisse  aussi  brauement, 
mais  non  pas  si  honnestement  que  vous 
feriez  dans  vn  quartier  de  pomme  ;  Dieu 
sçait  si  les  mains,  si  la  bouche,  et  vne 
partie  de  la  face  reluisent  par  après.  Le 
mal  est  que  ie  ne  sçauois  à  quoy  m'es- 
suyer:  de  porter  du  linge,  il  laudroit  vn 
mulet,  ou  bien  faire  tous  les  jours  la 
lessiuc,  car  en  moins  de  rien  tout  se 
change  en  torchon  de  cuisine  dans  leurs 
Cabanes.  Pour  eux  ils  torchent  leurs 
mains  à  leurs  cheueux,  qu'ils  nourrissent 


36 


Relation  de  la  Nouuelle 


fort  longs,  d'autrefois  à  leurs  chiens  ;  ie 
veis  vue  femme  qui  m'apprit  vn  secret, 
elle  nettoya  ses  mains  à  ses  souliers,  ie 
fis  le  mesme  ;  ie  me  seruois  aussi  de 
poil  d'Orignac,  et  de  branches  de  pin, 
et  notamment  de  bois  pourry  puluerisé, 
ce  sont  les  essuyemains  des  Sauuages  ; 
on  ne  s'en  sert  pas  si  doucementcomme 
d'vne  toile  d'Hollande,  mais  peut-estre 
plus  gayement  et  plus  joyeusement. 
C'est  assez  parlé  de  ces  ordures. 


Des  viandes  et  autres  mets  dont  mangent 

les  Sauuages,  de  leur  assaisonnement, 

et  de  leurs  boissons. 

CHAPITRE   VII. 

Entre  les  animaux  terrestres,  ils  ont 
des  Elans,  qu'on  appelle  ordinairement 
icy  des  Orignaux,  des  Castors,  que  les 
Anglois  nomment  des  Bieures,  des  Ca- 
ribous, qualifiez  par  quelques  vns  asnes 
Sauuages  ;  ils  ont  encore  des  Ours,  des 
Blereaux,  des  Porcs  épies,  des  Renards, 
des  Lieures,  des  Sifflears  ou  Rossignols, 
c'est  vn  animal  plus  gros  qu'vn  Lieure. 
Ils  mangent  en  outre  des  Martres,  et 
des  Ecurieux  de  trois  espèces. 

Pour  les  oiseaux,  ils  ont  des  Outardes, 
des  Oyes  blanches  et  grises,  des  Canards 
de  plusieurs  espèces,  des  Sarcelles,  des 
Bernaches,  des  Plongeurs  de  plusieurs 
sortes;  ce  sont  tous  oiseaux  de  riuiere. 
Ils  prennent  encore  des  Perdrix  ou  des 
Gelinottes  grises,  des  Beccasses  et  Bec- 
cassines  de  quantité  d'espèces,  des  Tour- 
terelles, etc. 

Quand  au  Poisson,  ils  prennent  en 
vn  temps,  des  Saulmons  de  diuerses 
sortes,  des  Loups  marins,  des  Brochets, 
des  Carpes,  et  Esturgeons  de  diuerses 
espèces,  des  Poissons  blancs,  des  Pois- 
sons dorez,  des  Barbues,  des  Anguilles, 
des  Lamproyes,  de  l'Esplanc,  des  Tor- 
tues et  autres. 

Ils  mangent  en  outre  quelques  petits 
fruicts  de  la  terre  ;  des  framboises,  des 
bleues,  des  fraises,  des  noix  qui  n'ont 
quasi  point  de  chair,  des  noisettes,  des 
pommes  sauuages  plus  douces  que  celles 


de  France,  mais  beaucoup  plus  petites; 
des  cerises,  dont  la  chair  et  le  noyau 
ensemble  ne  sont  pas  plus  grosses  que 
les  noyaux  des  Bigarreaux  de  France. 
Us  ont  encore  d'autres  petits  fruicts  Sau- 
uages de  diuerses  sortes,  des  Lambru- 
ches  en  quelques  endroicts  :  bref  tout 
ce  qu'ils  ont  de  fruict  (ostez  les  fraises 
et  les  framboises  qu'ils  ont  en  quantité) 
ne  vaut  pas  vne  seule  espèce  des  moin- 
dres fruicts  de  l'Europe. 

Ils  mangent  en  outre  des  racines, 
comme  des  oignons  de  martagons  rou- 
ges, vne  racine  qui  a  goust  de  reglisse, 
vne  autre  que  nos  François  appellent 
des  chapelets,  pource  qu'elle  est  distin- 
guée par  nœuds  en  forme  de  grains,  et 
quelques  autres  en  petit  nombre. 

Quand  la  grande  famine  les  presse,  ils 
mangent  des  racleures  ou  des  eseorces 
d'vn  certain  arbre,  qu'ils  nomment 
Michtan,  lesquels  ils  fendent  au  Prin- 
temps pour  en  tirer  vn  suc  doux  comme 
du  miel,  ou  comme  du  sucre,  à  ce  que 
m'ont  dit  quelques  vns  ;  mais  à  peine 
s'amusent  ils  à  cela,  tant  il  en  coule 
peu. 

Yoila  les  viandes  et  autres  mets,  dont 
se  repaissent  les  Sauuages  des  contrées 
où  nous  sommes.  I'obmets  sans  doute 
plusieurs  autres  espèces  d'animaux,  mais 
ils  ne  me  reuiennent  pas  maintenant  en 
la  mémoire. 

Outre  ces  viures  que  ce  peuple  tire  de 
son  pays  sans  cultiuer  la  terre,  ils  ont 
encore  des  farines  et  des  bleds  d'Inde, 
qu'ils  troquent  pour  des  peaux  d'Ori- 
gnac auec  les  Hurons,  qui  descendent 
iusques  à  Kebec,  ou  iusques  aux  Trois 
Riuieres.  Ils  acheptent  encore  du  Pe- 
tun  de  cette  nation,  qui  quasi  tous  les 
ans  en  a  porté  en  grande  quantité. 

De  plus,  ils  ont  de  nos  François  de  la 
galette,  du  biscuit,  du  pain,  des  pru- 
neaux, des  pois,  des  racines,  des  figues,, 
et  choses  semblables.  Voila  dequoy  se 
nourrit  ce  pauure  peuple. 

Quand  à  leurs  boissons,  ils  n'en  font 
aucune,  ny  de  racines  ny  de  fruicts,  se 
contenions  d'eau  pure  ;  il  est  vray  que 
le  bouillon  dans  lequel  ils  ont  cuit  la 
viande,  et  vn  autre  bouillon  qu'ils  font 
d'os  d'Elan  concassez  et  brisez,  seruent 

aussi  de  boisson.  Vu  certain  villageois 
disoit  en  France,  que  s'il  eust  esté 
\\o)  il  n'eût  beu  que  de  la  gresse";  les 
Saunages  en  boiuent  assez  souuent, 
voiic  mesme  ils  la  mangent  et  mordent 
dedans,  quand  elle  est  figée,"  coin  nie 
nous  mordrions  dans  vin;  pomme. 
Quand  ils  ont  faict  cuire  vn  Ours  bien 
gras  ou  deux  ou  trois  Castors  dans  vue 
chaudière,  vous  les  verriez  ramasser  et 
recueillir  la  gresse  sur  le  bouillon,  auec 
vne  large  cuiller  de  bois,  et  gouster 
cette  liqueur  comme  le  plus  doux  Paro- 
cbimel  qu'ils  ayent;  quelquefois  ils  en 
remplissent  vn  grand  plat  d'eseorce,  qui 
faict  la  ronde  à  l'entour  des  conuiez  au 
festin,  et  chacun  en  boit  auec  plaisir. 
D'autres  ayans  ramassé  celle  gresse 
toute  pure,  ils  iettent  dedans  quantité 
de  neige  ;  ce  qu'ils  font  encore  dans  le 
bouillon  gras,  quand  ils  veulent  boire 
vn  peu  froid  ;  vous  verriez  de  gros  mor- 
ceaux de  gresse  figée  sur  ee  breuuage, 
et  neantmoins  ils  le  boiuent  et  l'aiiaUent 
comme  de  l'IIypocras.  Yoila  à  mon 
aduis  toutes  Jes  sortes  de  boissons  qui 
se  retrouuent  parmy  nos  Saunages,  et 
dont  ils  m'ont  faict  gouster  en  Hiuer.  11 
a  esté  vn  temps  qu'ils  auoient  horreur 
de  nos  boissons  d'Europe,  mais  ils  se 
•vendroient  maintenant  pour  en  auoir, 
tant  ils  les  ayment.  le  me  suis  quasi 
oubli/'  de  dire  qu'ordinairement  ils  boi- 


void  pas  l'autre,  excepté  l'Elan  et  l'An- 
guille, dont  ils  l'ont  secherie  quand  ils 
en  ont  en  grande  abondance  :  si  bien  que 
pendant  le  mois  de  Septembre  et  Octo- 
bre, ils  viuent  pour  la  plus  part  d'an- 
guilles l'resches  ;  en  Nouembre,  Décem- 
bre, et  sonnent  en  lanuier,  ils  mangent 
leurs  anguilles  boucanées,  et  quelques 
Porcs  epics  qu'ils  prennent  pendant  les 
petites  neiges,  comme  aussi  quelques 
Castors  s'ils  en  trouucnt.  Quand  les 
glandes  neiges  sont  venues,  ils  mangent 
l'Orignac  frais;  ils  le  l'ont  seicher  pour  se 
nourrir  le  reste  du  temps  iusques  en 
Septembre,  auec  quelques  oiseaux,  quel- 
ques Ours  et  Castors  qu'ils  prennent  au 
Printemps  et  pendant  l'Esté.  Or  si  toutes 
ces  chasses  ne  donnent  point  (ce  qui  n'ar- 
riue  que  trop  souuent  pour  eux),  ils  souf- 
frent grandement. 


De  leurs  festins. 


CHAPITRE   "VIII. 


Il  n'y  a  que  les  chasseurs  effectiue- 
ment  et  ceux  qui  l'ont  esté,  qui  soient 
ordinairement  conuiez  aux  festins,  les 
femmes  velues  y  vont  aussi,  notamment 
si  ce  n'est  pas  vn  festin  à  manger  tout  ; 
les  filles,  les  femmes  mariées  et  les  en- 
uent  chaud  ou  tiède;  ils  me  tançoient  j  fans  en  sont  quasi  tbu  si  ours  exclus.    le 


par  fois,  me  voyans  boire  de  l'eau  froide, 
me  disants  que  ie  serois  maigre,  et  que 
cela  me  refroidiroit  iusques  dans  les  os. 

De  plus,  ils  n'entremeslent  point  le 
manger  et  le  boire  comme  nous,  maison 
distribue  premièrement  la  chair  ou  les 
autres  mets,  puis  ayans  mangé  ce  qu'ils 
veulent,  on  partage  le  bouillon,  ou  on  le 
met  en  certain  endroict,  et  chacun  y  va 
boire  qui  veut. 

Disons  pour  conclusion  de  ce  poinct, 
(pie  les  Sauuages  auec  tant  d'animaux, 
tant  d'oiseaux  et  de  poissons,  sont  quasi 
tousiours  affamez  ;  la  raison  est,  que  les 
oiseaux  et  les  poissons  sont  passagers, 
s'en  allans  etretournans  à  certain  temps, 
et  auec  cela  ils  ne  sont  pas  trop  grands 
gibboyeurs,  et  encore  moins  bons  mé- 
nagers :  car  ce  qu'ils  tuent  en  vn  iour  ne 

dis  quasi  tousiours,  car  par  fois  on  les 
inuite  ;  ie  leur  ay  veu  faire  des  Acouma- 
gouchanai,  c'est  à  dire  des  festins  à  ne 
rien  laisser,  ausquels  tout  le  monde  se 
trouuoit,  les  hommes,  femmes,  et  petits 
enfans  :  quand  ils  ont  grande  abondance 
de  viures,  les  femmes  font  quelquefois 
des  festins  par  entr'elles,où  les  hommes 
ne  se  trouuent  point. 

Leur  façon  d'inuiter  est  sans  fard  et 
sans  cérémonie  :  quand  tout  est  cuit  et 
prest  à  manger  (car  on  n'inuite  personne 
auparavant),  quelqu'vn  s'en  va  par  les 
Cabanes  où  sont  ceux  qui  doiuent  estre 
conuiez,  ou  bien  mesme  onleurcrierace 
mot  du  lieu  où  se  faict  le  festin:  Khina- 
tonmigaouinaouau,  vous  estes  inuitez 
au  banquet.  Les  hommes  ausquels  ce 
mot  s'adresse,  respondent  ho  ho,  et  pre- 

nans  sur  l'heure  mesme  leur  plat  d'é- 
corce  et  leur  cuiller  de  bois,  s'en  vien- 
nent en  la  Cabane 'de  celuy  qui  les 
traitte.  Quand  tous  les  hommes  ne  sont 
pas  inuitez,  on  nomme  ceux  qu'on  veut 
conuier  ;  le  deffaut  de  cérémonies  faict 
épargner  beaucoup  de  paroles  à  ces 
bonnes  gens.  Il  me  semble  qu'au  siècle 
d'or  on  faisoit  comme  cela,  sinon  que  la 
netteté  y  estoit  en  plus  grande  recom- 
mandation que  parmy  ces  peuples. 

Dans  tous  les  festins,  comme  aussi 
dans  leurs  repas  ordinaires,  on  donne  à 
vn  chacun  sa  part,  d'où  vient  qu'il  n'y  en 
a  que  deux  ou  trois  qui  ayent  les  meil- 
leurs morceaux,  car  ils  ne  les  diuisent 
point  :  ils  donneront  par  exemple  la 
langue  d'vn  Orignac  et  toutes  ses  ap- 
partenances à  vne  seule  personne,  la 
queue  et  la  teste  d'vn  Castor  à  vn  autre  ; 
voila  les  meilleures  pièces,  qu'ils  ap- 
pellent Mascanou,  la  part  du  Capitaine. 
Pour  les  boyaux  gras  de  l'Orignac,  qui 
sont  leurs  grands  délices,  ils  les  font  or- 
dinairement rostir  et  en  font  geuster  à 
tous,  comme  aussi  d'vn  autre  mets,  dont 
ils  font  grand  estât,  c'est  le  gros  boyau 
de  la  beste  remply  de  gresse,  et  rosty 
auec  vne  corde  qui  pend  et.  tourne  de- 
uant  le  feu. 

Au  reste  ils  sont  magnifiques  en  ces 
festins,  car  ils  ne  présentent  que  les 
bonnes  viandes  les  séparants  exprés,  et 
donnant  à  chacun  très  abondamment, 
quand  ils  en  ont. 

Ils  ont  deux  sortes  de  festins,  les  vns 
à  manger  tout,  les  autres  à  manger  ce 
qu'on  voudra,  remportant  le  reste  pour 
en  faire  part  à  leur  famille.  Cette  der- 
nière façon  me  semble  louable,  car  il 
n'y  a  point  d'excez,  chacun  prend  au- 
tant qu'il  luy  plaist  de  la  portion  qui  luy 
est  donnée  ;  voire  i'oseroisdire  que  c'est 
vne  belle  inuention  pour  conseruer  l'a- 
mitié entr'eux,  et  pour  se  nourrir  les 
vns  les  autres  :  car  ordinairement  les 
pères  de  famille  ne  mangent  qu'vne 
partie  de  leurs  mets,  portans  le  reste  à 
leurs  femmes  et  à  leurs  enfans.  Le  mal 
est  qu'ils  font  trop  souuent  des  festins  : 
dans  la  famine  que  nous  auons  endurée, 
si  mon  hoste  prenoit  deux,  trois,  et 
quatre  Castors,  tout  aussi  tost,  fût-il  iour, 


fût-il  nuicl,  on  en  faisoit  festin  à  tous 
les  Sauuages  voisins,  et  si  eux  auoient 
pris  quelque  chose,  ils  en  faisoient  de 
mesme  à  mesme  temps  :  si  que  sortant 
d'vn  festin,  vous  allez  à  vn  autre  et  par 
fois  encore  à  vn  troisiesme  et  vn  qua- 
triesme.  le  leur  disois  qu'ils  ne  faisoient 
pas  bien,  et  qu'il  valoit  mieux  reseruer 
ces  festins  aux  iours  suiuans,  et  que  ce 
faisant  nous  ne  serions  pas  tant  pressez 
de  la  faim  ;  ils  se  mocquoient  de  moy  : 
Demain  (disoient-ils)  nous  ferons  encore 
festin  de  ce  que  nous  prendrons.  Guy 
mais  le  plus  souuent  ils  neprenoient  que 
du  froid  et  du  vent. 

Pour  leurs  festins  à  ne  rien  laisser, 
ils  sont  très  blâmables,  et  c'est  neant- 
moins  l'vne  de  leurs  grandes  dénotions, 
car  ils  font  ces  festins  pour  auoir  bonne 
chasse.  Il  se  faut  bien  donner  de  garde 
que  les  chiens  n'en  goustent  tant  soit 
peu,  tout  seroit  perdu,  leur  chasse  ne 
vaudroit  rien  ;  et  remarquez  que  plus  ils 
mangent,  plus  ce  festin  est  efficace  :  de 
là   vient    qu'ils   donneront  à  vn    seul 
homme,  ce  que  ie  ne  voudrois  pas  en- 
treprendre de  manger,  a'uec  trois  bons 
disneurs  ;  ils  creueroient  pluslost,  pour 
ainsi  dire,  que  de  rien  laisser.     Vray 
qu'ils  se  peuuent  ayder  les  vns  les  au- 
tres;  quand  quelqu'vn  n'en  peut  plus, 
il  prie  son  compagnon  de  l'assister,  ou 
bien  l'on  fait  passer  son  reste  par  dé- 
liant les  autres,  qui  en  prennent  chacun 
vne  partie,  et  après  tout  cela  s'il  en  reste 
on  le  iette  au  feu.    Celuy  qui  mange  le 
plus  est  le  plus  estimé  ;  vous  les  enten- 
dez raconter  leurs  prouesses  de  gueule, 
spécifiants  la  quantité  et  les  parties  de 
!a  beste  qu'ils  ont  mangé.    Dieu  sçait 
quelle  musique  après  le  banquet,  car  ces 
Barbares  donnent  toute  liberté  à  leur 
estomach  et  à  leur  ventre,  de  tenir  le 
langage    qui  leur  plaist  pour  se  sou- 
lager ;    quand  aux  odeurs  qu'on  sent 
pour  lors  dans  leurs  Cabanes,  elles  sont 
plus  fortes  que  l'odeur  des  roses,  mais 
elles  ne  sont  pas  si  douces;   vous  les 
voyez  haleter  et  souffler  comme  des 
gens  remplis  iusques  au  gosier  ;  et  de 
faict  comme  ils  sont  nuds,  ie  les  voyois 
enflez  iusques  à  la  gorge  ;  encore  outil* 
du  courage  là  dedans,  leur  cœur  retie»t 

ce  qu'on  ltiy  donne  ;  ie  n'ay  veu  que  l'e- 
itomach  du  Sorcier  mécontent  de.  ce 
qn'on  luy  auoit  donné,  quantité  d'autres 
en  approchoient  de  bien  prés,  mais  ils 
tenoient  bon.  l'en  ay  veu  par  fois  de 
malades  après  ces  excez. 

Mais  venons  à  l'ordre  qu'ils  gardent 
en  ces  banquets.  Ceux  qu'on  doit  trait- 
ter  estans  conuiez  a  la  façon  que  i'ay 
dit,  ils  s'en  viennent  auec  leur  ouragan, 
ou  escuelle,  leur  cuiller  ;  ils  entrent  dans 
la  Cabane  sans  cérémonie,  chacun  pre- 
nant sa  place  comme  il  vient;  ils  s'as- 
seoient en  rond  à  l'entour  de  la  chau- 
dière qui  est  sur  le  feu,  renuersant  leur 
plat  deuant  eux  ;  leurs  sièges,  c'est 
la  terre  couuerte  de  branches  de  pin.  Il 
n'y  a  point  de  préséance,  toutes  les  par- 
ties d'vn  cercle  sont  aussi  courbées,  et 
aussi  nobles  les  vnes  que  les  autres  ; 
quelques  fois  l'vn  d'eux  dira  à  celuy 
qui  entre  :  Outaiappitou,  viens  icy,  sieds 
toy  là. 

Chacun  ayant  pris  sa  place  et  s'estant 
assis  en  forme  de  Guenon,  retirant  ses 
jambes  contre  ses  cuisses,  si  c'est  vn 
festin  à  manger  tout,  on  ne  dit  mot,  on 
chante  seulement,  et  s'il  y  a  quelque 
Sorcier  ou  Manitomiou,  il  bat  son  tam- 
bour; vray  qu'ils  ne  sont  pas  tousiours 
,si  religieux  qu'ils  ne  tiennent  quelque 
petit  discours.  Si  le  festin  n'est  pas  à 
ne  rien  laisser,  ils  s'entretiennent  vn 
peu  de  temps  de  leurs  chasses,  ou  d'au- 
tres choses  semblables,  le  plus  souuent 
de  gausseries. 

Apres  quelques  discours,  le  distribu- 
teur du  festin,  qui  est  ordinairement 
celuy  qui  le  fait,  descend  la  chaudière 
de  dessus  le  feu,  ou  les  chaudières  s'il 
y  en  a  plusieurs,  les  mettant  deuant  soy, 
et  lors  il  fait  quelque  harangue  ou  se 
met  à  chanter,  et  tous  les  assistans  auec 
luy;  quelque  fois  il  ne  faict  ny  l'vn  ny 
l'autre,  mais  seulement  il  dit  les  mots 
de  l'entrée  du  festin,  qui  ne  s'obmettent 
iamais,  c'est  à  dire  qu'il  déclare  dequoy 
il  est  composé  :  par  exemple  il  dira  : 
«  Hommes  qui  estes  icy  assemblez,  c'est 
vn  tel  qui  faict  lé  festin  :  »  ils  respondent 
tous  du  fond  de  l'estomach  hô-ô-ô  ;  «  le 
festin  est  composé  de  chair  de  Ca- 
stor;» ils  poussent  de  rechef  leur  aspira- 


tion hô-ô-ô  ;  «il  y  a  aussi  delà  farine  de 
bled  d'Inde»:  Ilô-ô-ô}  respondent  ils,  à 
chaque  diuersité  de  mets. 

Pour  les  festins  moins  solennels,  ce- 
luy qui  le  faict,  s'addressant  à  qtielqu'vn 
de  ses  amis,  ou  de  ses  parents,  il  luy 
dira  :  Mon  cousin,  ou  mon  oncle,  voila 
le  Castor  que  i'ay  pris,  nous  le  mange- 
rons maintenant;  etalors  tout  le  monde 
dit  son  hô-ô-ô,  et  voilà  le  festin  ouuert, 
duquel  on  ne  sort  point,  que  les  mots 
par  lesquels  on  le  conclud  ne  soient 
dicts.  Cela  fait,  le  distributeur  ramasse 
quelquefois  la  gresse  de  dessus  la  chau- 
dière, et  la  boit  luy  tout  seul,  d'autres 
fois  il  en  fait  part  à  ses  amis,  quelque- 
fois il  en  remplit  vn  grand  et  profond 
plat  qui  se  présente  à  tous  les  conuiez 
comme  i'ay  dit,  et  chacun  en  boit  sa 
part  ;  si  le  festin  est  de  pois,  de  farine, 
de  bled  d'Inde,  ou  de  choses  semblables 
demy  liquides,  il  prend  les  Ouragans, 
ou  escuelles  d'vn  chacun,  et  distribue  la 
chaudière  le  plus  esgalement  qu'il  luy 
est  possible,  leur  rendant  leurs  plats 
bien  garnis,  sans  regarder  par  quel  bout 
il  commence  ;  il  n'y  a  ny  honneur  ny 
blasme  d'estre  party  le  premier  ou  le 
dernier.  Si  le  festin  est  de  viande,  il  la 
tire  auec  vn  baston  pointu,  la  met  dans 
des  plats  d'escorce  deuant  soy,  puis 
ayant  ietté  les  yeux  sur  le  nombre  des 
conuiez,  il  la  distribue  comme  il  luy 
plaist,  donnant  à  chacun  abondamment, 
non  pas  également  :  car  il  donnera  les 
friants  morceaux  à  ses  confidents,  voire 
mesme  quand  il  a  donné  à  tous  vne 
bonne  pièce,  commençant  par  ceux  qui 
ne  sont  pas  de  sa  Cabane,  il  rechargera 
iusques  à  deux  et  trois  fois  et  non  pas 
pour  les  autres,  personne  ne  s'offense 
de  ce  procédé,  car  c'est  la  coustume. 

Il  présente  ordinairement  la  chair  au 
bout  d'vn  baston,  nommant  la  pièce  ou 
la  partie  de  l'animal  qu'il  donne,  en  cette 
façon:  si  c'est  la  teste  d'vn  Castor,  ou 
d'Asne  saunage,  ou  d'autre  animal,  il 
dira:  Nichta  Kousligouanïme  ;  Mon  cou- 
sin, voila  ta  teste;  si  c'est  vne  espaule, 
il  dira,  voila  ton  espaule  ;  si  ce  sont  des 
boyaux,  il  en  dira  de  mesme  ;  d'autres 
fois  ils  disent  simplement:  Khimitchimi, 
voila  ton  mets.  Mais  prenez  garde  qu'ils 

n'ont  point  l'equinoque  en  leur  langue 
que  nous  auons  en  la  nostre.  On  ra- 
conte d'vn  certain,  lequel  rencontrant 
son  amy,  luy  dit  par  courtoisie:  Si  i'auois 
quelque  chose  digne  de  vous,  ie  vous 
inuiterois  à  des-ieuner  en  nostre  mai- 
son, mais  ie  n'ay  rien  du  tout.  Son  valet 
l'entendant  luy  repartit  à  la  bonne  foy  : 
Excusez-moy,  Monsieur,  vous  auez  vne 
teste  de  veau.  Cela  dit  en  langage  Mon- 
tagnais  n'a  rien  de  ridicule,  pource 
qu'ils  n'ont  point  d'equiuoque  en  ces 
termes  ;  les  mots  qui  signifient  ma  teste 
propre  et  la  teste  d'animal  qui  m'est 
donnée,  estants  différents. 

Celuy  qui  l'ait  le  festin  et  qui  le  dis- 
tribue ne  fait  iamais  sa  part,  il  se  con- 
tente de  voir  manger  les  autres  sans  se 
rien  retenir  pour  soy  ;  neantmoins  quand 
il  y  a  peu  de  viures,  si  tost  qu'il  a  tiré  la 
viande  de  la  chaudière,  son  voisin  ou 
son  amy  choisit  les  meilleurs  morceaux 
par  courtoisie,  et  les  met  à  part  ;  puis 
quand  tout  est  distribué,  il  les  présente 
tu  distributeur  mesme,  luy  disant  :  Yn 
tel,  voila  ton  mets  ;  il  respond  comme 
tous  les  autres,  hô-ô-ô. 

Ils  ont  quelques  cérémonies  que  ie 
n'entends  pas  bien.  Faisant  festin  d'vn 
Ours,  celuy  qui  l'auoit  tué,  fit  rostir  ses 
entrailles  sur  des  branches  de  pin,  pro- 
nonçant quelques  paroles  que  ie  n'en- 
tendis pas;  il  y  a  quelque  grand  mystère 
là  dedans  ;  de  plus  on  luy  donna  l'os  du 
cœur  de  l'animal,  qu'il  porte  dans  vne 
petite  bourse  matachiée,  pendue  à  son 
col  ;  faisant  festin  d'Orignac,  celuy  qui 
luy  auoit  donné  le  coup  mortel,  et  qui 
faisoit  le  festin,  après  auoir  distribué  la 
chair,  ietta  de  la  gresse  dans  le  feu,  di- 
sant: Papeouekou,  papeouekou, ïay  des- 
ia  expliqué  ce  que  cela  veut  dire. 

Le  festin  distribué,  si  c'est  à  man- 
ger tout,  chacun  mange  en  silence,  quoy 
que  quelques  vus  ne  laissent  pas  dédire 
vn  petit  mot  en  passant:  aux  autres 
festins,  encore  qu'il  soit  permis  de  par- 
ler ordinairement,  ils  parlent  fort  peu, 
sVslonnans  des  François  qui  causent 
autant  et  plus  en  table  qu'en  autre 
temps  :  aussi  nous  appellent-ils  des  Oyes 
babillardes.  Leurs  bouches  sont  quasi 
grosses  comme  des  œufs,  et  c'est  le  plai- 


sir qu'ils  prennent  à  gouster  et  à  sauou- 
rer  ce  qu'ils  mangent,  qui  leur  ferme  la 
bouche,  et  non  l'honnesteté.  Vous  pren- 
driez trop  de  plaisir  à  leur  voir  assaillir 
dans  leurs  grandes  escuelles  d'escorce, 
vn  Castor  boiiilly,  ou  rosty,  notamment 
quand  ils  viennent  de  la  chasse,  ou  de 
leur  voir  étudier  vn  os.  le  les  ay  veus 
tenir  vn  pied  d'Orignac  à  deux  mains 
par  vn  bout,  la  bouche  et  les  dents  fai- 
sants leur  deuoir  de  l'autre:  en  sorte 
qu'ils  me  sembloient  vouloir  iouër  de 
ces  longues  flûtes  d'Allemagne,  sinon 
qu'ils  alloient  vn  peu  trop  fort,  pour 
auoir  long  temps  bonne  haleine.  Quand 
ce  qu'ils  mangent  leur  agrée,  "\ous  leur 
entendez  dire  de  fois  à  autre,  ainsi  que 
i'ay  desia  remarqué  :  Topoué  nimitison, 
en  vérité  ie  mange;  comme  si  on  en 
doutoit.  Voila  le  grand  tesmoignage 
qu'ils  rendent  du  plaisir  qu'ils  prennent 
à  vostre  festin  ;  au  reste  ayans  succé, 
rongé,  brisé  les  os  qui  leur  escheent 
pour  en  tirer  la  gresse  et  la  mouëlle,  ils 
les  rejettent  dans  la  chaudière  pleine  de 
bouillon  qu'ils  doiuent  boire  par  après  ; 
il  est  vray  qu'aux  banquets  à  tout  man- 
ger, ils  sont  deliurez  de  cette  inciuilité, 
car  il  n'y  a  point  d'os. 

Avans  mangé  les  mets  qu'on  a  pré- 
sentes, on  distribue  le  bouillon  de  la 
chaudière,  dont  chacun  boit  selon  sa 
soif,  si  c'est  vn  banquet  de  deuotion, 
c'est  à  dire  à  ne  rien  laisser;  quelquefois 
il  faut  aussi  boire  tout  le  bouillon  ;  d'au- 
trefois il  suffit  qu'on  mange  toute  la 
viande,  estant  libre  de  boire  ce  qu'on 
voudra  du  bouillon.  Quand  le  Maistre 
du  -festin  void  qu'on  cesse  de  manger,  il 
dit  les  paroles  qui  terminent  le  banquet, 
qui  sont  celles-cy,  ou  autres  semblables  : 
Egou  Khé  Khiouiecou ;  or  vous  vous  en 
irez,  supplé,  quand  il  vous  plaira.  Le 
festin  conclud,  quelques  vus  demeurent 
vn  peu  de  temps  pour  discourir,  d'autres 
s'en  vont  aussi  tost  délogeans  sans  trom- 
pette, c'est  à  dire  qu'ils  sortent  sans 
dire  mot  ;  parfois  ils  disent  :  Nikhiouan, 
ie  m'en  vais  ;  on  leur  respond  Niagouté, 
allez  à  la  bonne-heure.  Voila  le  grand  ex- 
cez  de  leurs  complimeBts. 

De  leur  chasse  et  de  leur  pescherie. 

CHAPITRE    IX. 

Commençons  par  l'Elan:  quand  il  y  a 
peu  de  neiges,  ils  le  tuent  à  coups  de 
Bêches  ;  le  premier  que  nous  mangea- 
snies  fut  ainsi  mis  ii  mort.  Mais  c'est  vn 
grand  liazard  quand  ils  peuueat  appro- 
cher-de  ces  animaux  à  la  portée  de  leurs 
ares,  car  ils  sentent  les  Saunages  de  fort 
(oing,  et  courent  aussi  visteque  lesCerfs. 
Quand  les  neiges  sont  profondes,  ils 
poursuiiient  l'Elan  à  la  course,  et  le 
tuent  à  coups  d'ospées,  qu'ils  emman- 
chent à  de  longs  basions  pour  cet  effect  ; 
ils  dardent  ces  espées  quand  ils  n'osent 
on  ne  peuuent  aborder  labeste;  ilspour- 
suiuent  parfois  deux  et  trois  iours  vn  de 
ces  animaux,  les  neiges  n'estant  ny  as- 
sez dures  ny  assez  profondes  -,  d'autre- 
fois vn  entant  les  tueroit  quasi,  car  la 
neige  venant  à  se  glacer  après  quelque 
petit  dégel,  ou  quelque  pluye,  elle  blesse 
ces  panures  Orignaux,  qui  ne  vont  pas 
loing  sans  estre  massacrez. 

On  m'auoit  ditque  l'Elan  estoit  grand 
comme  vn  mulet  d'Àuuergne  :  il  estvray 
qu'il  a  la  leste  longue  comme  vn  mulet, 
mais  ie  le  trouue  aussi  gros  qu'vn  bœuf; 
ie  n'enay  veu  qu'vn  seul  en  vie,  il  estoit 
ieune,  à  peine  le  bois  ou  les  cornes  luy 
sortoient  de  la  teste.  le  n'ay  point  veu 
en  France,  ny- génisse,  nybouuillon,  qui 
approchât  de  sa  grosseur,  ny  de  sa  hau- 
teur :  il  est  haut  monté  comme  le  Cerf, 
son  bois  est  haut  branchu  et  plat  en 
quelque  façon,  non  rond  comme  celuy 
des  Cerfs;  ie  parle  des  bois  que  i'ay  veu, 
peut-estre  y  en  a-il  d'autre  façon.  Quel- 
qu'vn  m'a  dit  que  la  femelle  portoit  tou- 
iours  deux  petits,  et  tousiours  masle  et 
femelle  ;  mes  Saunages,  au  contraire, 
disent  qu'elle  en  porte  tantostvn,  tantost 
deux,  et  qu'vne  seide  fois  ils  en  ont 
trouuë  trois  dans  vue  femelle,  ce  qui 
les  estonna  comme  vn  prodige. 

I'ay  quelque  pensée  qu'on  pourra  auec 
le  temps  domestiquer  ces  animaux,  qu'on 
s'en  pourra  seruir  pour  le  labourage,  et 
pour  tirer  des  traînées  sur  la  neige,  ce 
seroit  vn  grand  soulagement. 


Quand  les  Saunages  ont  tué  plusieurs 
Eslans,  et  passé  plusieurs  iours  en  fe- 
stins, ils  pensent  à  leur  prouision  et  à 
leur  seicherie  :  ils  vous  étendront  sur 
des  perches  les  deux  costez  d'vn  grand 
Origuae,  en  ayanl  oslé  les  os;  si  la  chair 
est  trop  épaisse,  ils  la  leuenf  par  le- 
sches,  et  en  outre  la  tailladent,  afin  que 
la  fumée  la  desseiche  et  la  pénètre  par 
iout;  lors  qu'elle  commence  à  se  seicher 
ou  boucaner,  ils  la  battent 'auec  des 
pierres,  la  foulent  aux  pieds,  aiin  qu'il 
n'y  demeure  dedans  aucun  suc  qui  la 
puisse  corrompre  ;  enfin  estant  bien  bou- 
canée, ils  la  plient  et  la  mettent  en  pa- 
quets :  voila  leur  prouision.  Le  boucan 
esi  \n  panure  manger;  la  chair  fraische 
de  l'Elan  est  fort  aisée  à  digérer,  elle 
ne  dure  point  dans  l'estomac  :  voila 
pourquoy  les  Saunages  ne  la  font  point 
tant  cuire.  Pour  le  goust,  il  me  semble 
que  la  chair  d'vn  bœuf  ne  cède  point 
à  la  chair  d'vn  bon  Elan. 

Le  Castor  ou  le  Bieure  se  prend  en 
plusieurs  façons.  Les' Saunages  disent 
que  c'est  l'animal  bien  aymé  des  Fran- 
çois, des  Anglois,  et  des  Basques,  en  vn 
mot  des  Europeans.  I'entendois  vn  iour 
mon  hoste  qui  d'soit  en  se  gaussant: 
Missi  piroutau  amiscou,  le  Castor  fait 
toutes  choses  parfaitement  bien  :  il  nous 
faict  des  Chaudières,  des  haches,  des 
espées,  des  couteaux,  du  pain,  bref  il 
fait  tout.  Il  se  mocquoit  de  nos  Euro- 
peans qui  se  passionnent  pour  la  peau 
de  cest  animal,  et  qui  se  battent  à  qui 
donnera  le  plus  à  ces  Barbares,  pour  en 
auoir  ;  iusques  là  que  mon  hoste  me  dit 
vn  iour  me  monstrant  vn  fort  beau  cou- 
teau: Les  Anglois  n'ont  point  d'esprit,  ils 
nous  donnent  vingt  couteaux  comme 
celuy  là  pour  vue  peau  de  Castor. 

Au  Printemps,  le  Castor  se  prend  à 
l'attrape  amorcée  du  bois  dont  il  mange  ; 
les  Saunages  sont  très-bien  entendus  en 
ces  attrapes,  lesquelles  venants  à  se  de- 
tendre,  vue  grosse  pièce  de  bois  tombe 
sur  l'animal  et  l'assomme.  Quelquefois 
les  chiens  rencontrans  le  Castor  hors  la 
Cabane,  le  poursuiuent  et  le  prennent 
aisément,  le  n'ay  point  veu  celle  chasse, 
mais  on  m'en  a  parlé,  et  les  Saunages 

font  grand  estât  d'vn  chien  qui  sent  et 
découure  cet  animal. 

Pendant  l'Hi'ner  ils  le  prennent  à  la 
rets  et  soubs  la  glace,  voicy  comment  : 
on  fend  la  glace  en  long,  pioche  de  la 
Cabane  du  Castor,  on  met  par  la  fente 
vn  rets  et  du  bois  qui  sert  d'amorce  ;  ce 
pauure  animal  venant  chercher  à  man- 
ger, s'enlace  dans  ces  filets  faicts  de 
bonne  et  forte  ficelle  double,  et  encore 
ne  faut  il  pas  tarder  à  les  tirer,  car  ils 
seroientbien  tost  en  pièces;  estant  sorty 
de  l'eau  par  l'ouuerturc  faite  en  la  glace, 
ils  l'assomment  auec  vn  gros  baston. 

L'autre  façon  de  le  prendre  sous  la 
glace  est  plus  noble,  tous  les  Sauuages 
n'en  ont  pasl'vsage,  mais  seulement  les 
plus  habiles.  Ils  brisent  à  coups  de 
haches  la  Cabane  ou  maison  du  Castor, 
qui  est  en  effect  admirable  ;  il  n'y  a  mou- 
squet qui  la  transperce  à  mon  aduis  : 
pendant  l'Hiuer  elle  est  bastie  sur  le 
bord  de  quelque  petit  fleurie,  ou  d'vn 
estang,  faicte  à  double  estage,  sa  figure 
est  ronde  ;  les  matériaux  dont  elle  est 
composée  sont  du  bois  et  de  la  terre,  si 
bien  liez  et  vnis  par  ensemble,  que  i'ay 
veu  nos  Sauuages  en  plein  Hiuer  suer 
pour  y  faire  ouuerture  à  coups  de  haches; 
l'estage  d'en  bas  est  dans  ou  sur  le  bord 
de  l'eau,  celuy  d'en  haut  est  au  dessus 
du  fleuue  ;  quand  le  froid  a  glacé  les 
lleuues  et  les  estangs,  le  Castor  se  tient 
retiré  en  l'estage  d'en  haut,  où  il  a  fait 
sa  prouision  de  bois  pour  manger  pen- 
dant l'Hiuer;  il  ne  laisse  pas  neantmoins 
de  descendre  de  cest  estage  en  celuy 
d'en  bas,  et  de  celuy  d'en  bas  il  se  glisse 
sous  les  glaces,  par  des  trous  qui  sont 
en  ce  bas  estage,  et  qui  respondent  sous 
les  glaces  :  il  sort  pour  boire  et  pour 
chercher  du  bois  qu'il  mange,  lequel 
croist  sur  la  riue  des  estangs,  et  dans 
les  estangs  mesmes  ;  ce  bois  par  en  bas 
est  pris  dans  les  glaces,  le  Castor  le  va 
couper  par  dessous,  et  le  porte  en  sa 
maison.  Or  les  Sauuages  ayans  brisé 
cette  maison,  ces  pauures  animaux,  qui 
sont  par  fois  en  grand  nombre  sous  vn 
mesme  toict,  s'en  vont  sous  les  glaces, 
qui  d'vn  costé,  qui  d'vn  autre,  cher- 
chans  des  lieux  vuides  et  creux  entre 
l'eau  et  la  glace,  pour  pouuoir  respirer  : 


ce  que  sçachans  leurs  ennemis,  ils  se 
vont  pourmenans  sur  l'estang  ou  sur 
le  fleuue  glacé,  portans  vn  long  ba- 
ston en  main,  armé  d'vn  costé  d'vne 
tranche  de  fer,  faite  comme  vn  ciseau 
de  Menuisier,  et  de  l'autre  d'vn  os  de 
Baleine,  comme  ie  croy  ;  ils  sondent  la 
glace  auec  cest  os,  frappans  dessus  et 
prenans  garde  si  elle  sonne  creux,  et  si 
elle  donne  quelque  indice  de  sa  conca- 
uité,  alors  ils  couppent  la  glace  auec  la 
tranche  de  fer,  regardans  si  l'eau  n'est 
point  agitée  par  le  mouuement  ou  par  la 
respiration  du  Castor  :  si  l'eau  remue, 
ils  ont  vn  baston  recourbé  qu'ils  four- 
rent dans  le  trou  qu'ils  viennent  de  faire, 
s'ils  sentent  le  Castor,  ils  le  tuent  auec 
leur  grand  baston,  qu'ils  appellent  ca 
ouikachit,  et  le  tirans  de  l'eau,  en  vont 
faire  curée  tout  aussi  tost,  si  ce  n'est 
qu'ils  ayent  grande  espérance  d'en  pren- 
dre d'autres.  le  leur  demandois  pour- 
quoy  le  Castor  attendoit  là  qu'on  le  tuast: 
Où  ira  il?  me  disoient  ils,  sa  maison  est 
rompue,  les  autres  endroits  où  il  peut 
respirer  entre  l'eau  et  la  glace  sont  cas- 
sez, il  demeure  là  dans  l'eau,  cherchant 
de  l'air;  cependant  on  l'assomme.  Il  sort 
quelquefois  par  la  Cabane,  ou  par  quel- 
que trou,  mais  les  chiens  qui  sont  là,  et 
qui  le  sentent  et  l'attendent,  l'ont  bien 
tost  attrapé. 

Lors  qu'il  y  a  quelque  fleuue  voisin, 
ou  quelque  bras  d'eau  conjoinct  à  l'e- 
stang où  ils  sont,  ils  se  coulent  là  dedans  ; 
mais  les  Sauuages  barrent  ces  fleuues 
quand  ils  les  découurent,  ils  cassent  la 
glace  et  fichent  quantité  de  pieux  les 
vns  près  des  autres,  en  sorte  que  le  Ca- 
stor ne  peut  euader  par  là.  I'ay  veu  de 
grands  lacs  qui  sauuoient  la  vie  aux  Ca- 
stors, car  nos  gens  ne  pouuans  casser 
tous  les  endroicts  où  ils  pouuoient  re- 
spirer, aussi  ne  pouuoient  ils  attraper 
leur  proye.  Il  y  a  quelquefois  deux  mé- 
nages de  Castors  dans  vne  mesme  Ca- 
bane, c'est  à  dire  deux  masles  et  deux 
femelles  auec  leurs  petits. 

La  femelle  en  porte  iusques  à  sept, 
quatre,  cinq,  six  pour  l'ordinaire.  Ils 
ont  quatre  dents,  deux  en  bas  et  deux 
en  haut  merueilleusement  acérées  ;  les 
autres  deux  sont  petites,  mais  celles-cy 

sont  grandes  et  tranchantes,  ils  s'en 
soruent  pour  couper  les  bois  de  leur 
prouision,  et  les  bois  dont  ils  bâtissent 
leur  demeure  ;  ils  aiguisent  ces  dents 
quand  elles  sont  emoussées,  les  frottans 
et  pressants  les  vues  contre  les  autres, 
faisans  vn  petit  bruit  que  i'ay  oùy  moy- 
mesme. 

Le  Castor  a  le  poil  fort  doux,  les  cha- 
peaux qu'on  en  fait  en  sont  tesmoins  ;  il 
a  des  pieds  fort  courts  et  fort  propres 
pour  nager,  car  ils  ont  vue  peau  conti- 
nue entre  les  ongles,  à  la  façon  des  oy- 
seaux  de  riuiere,  ou  des  loups  marins  ; 
ta  queue  est  toute  platte,  assez  longuette, 
faicte  en  ouale  ;  i'en  mesuray  vue  d'vn 
gros  Castor,  elle  auoit  vue  paulme  et 
huict  doigts  ou  enuiron  de  longueur,  et 
quasi  vue  paulme  de  la  main  en  largeur, 
elle  estoit  assez  épaisse,  elle  est  cou- 
uerte,  non  de  poil,  mais  d'vne  peau 
noire  figurée  en  écailles,  ce  ne  sont  pas 
pourtant  de  vrayes  écailles.  On  prend  icy 
le  Castor  pour  vn  animal  amphibie,  voila 
pourquoy  on  en  mange  en  tout  temps  : 
ma  pensée  est  que  sa  grosse  fondue  ap- 
proche plus  de  l'huille  que  de  la  gresse  ; 
la  chair  en  est  fort  bonne,  elle  m'a  sem- 
blé vn  peu  fade  au  Printemps,  et  non 
pas  en  Hiuer  ;  au  reste  si  sa  peau  sur- 
passe la  peau  du  mouton,  là  chair  de 
mouton  surpasse  à  mon  aduis  celle  de 
Castor  ;  tant  pource  qu'elle  est  de  meil- 
leur goust,  comme  aussi  que  le  Mouton 
est  plus  gros  qu'vn  Castor. 

Le  Porc  épie  se  prend  à  l'attrape  et  à 
la  course  :  le  chien  l'ayant  découuert,  il 
est  mort  s'il  n'est  bien  prés  de  son  giste, 
qu'il  faict  sous  de  grandes  roches,  sous 
lesquelles  s'estant  retiré,  il  est  en  lieu 
d'asseurance  :  car  ny  les  hommes,  ny 
les  chiens,  ne  se  sçauroient  glisser  là 
dessous.  Il  ne  peut  courre  sur  la  neige  : 
voila  pourquoy  il  est  bien  tost  assommé, 
et  n'est  guère  plus  gros  qu'vn  gros  co- 
chon de  laict;  ses  pointes  ou  piquerons 
sont  blancs,  longuets  et  assez  minces, 
entrelassez  et  entremaslez  d'vn  poil  noir 
ou  grisâtre  :  I'ay  veu  en  France  des  ar- 
mes où  il  y  auoit  des  pointes  de  Porcs 
épies  trois  fois  plus  longues  et  dix  fois 
plus  grosses  et  bien  plus  fermes  que 
celles  des  Porcs  épies  de  ce  pais  cy  :  les 


Saunages  m'ont  dit  que  vers  le  fleuue 
de  Saguenay,  tirant  vers  le  Nord,  ces 
animaux  y  estaient  bien  plus  gros.  Ils 
les  brûlent  comme  nous  faisons  les  pour- 
ceaux en  France,  puis  les  ayant  raclez, 
les  font  bouillir  ou  rostir  ;  le  manger  en 
est  bon,  assez  dur  neantmoins,  notam- 
ment des  vieux,  car  les  ieunes  sont  ten- 
dres et  délicats  ;  mais  ils  n'approchent 
point,  ny  de  nos  Porcs  Sangliers,  ny  de 
nos  Porcs  domestiques. 

Cest  animal  a  les  pieds  tortus,  et  les 
Jette  en  dehors  ;  ses  piquerons  ont  cette 
qualité,  s'ils  piquent  vn  chien  ou  quel- 
que personne,  ils  entrent  incessamment, 
s'insinuans  ou  glissans  petit  à  petit,  et 
s'en  allans  ressortir  par  la  partie  opposée 
à  leur  entrée  ;  par  exemple  s'attachans 
au  dos  de  la  main,  ils  la  transperceront 
et  sortiront  par  le  dedans.  I'ay  souuent 
veu  les  chiens  tous  hérissez  de  ces  poin- 
tes, entrées  desia  à  demy  quand  leurs 
Maistres  les  retiroient.  Voulant  consi- 
dérer le  premier  qu'on  apporta  en  la 
Cabane  où  ie  demeurois  auec  les  Sau- 
uages,  ie  l'empoignay  par  la  queue,  et 
le  tiray  vers  moy  ;  tous  ceux  qui  me  re- 
gardoient  se  mirent  à  rire,  voyans  comme 
ie  procedois,  et  de  faict  quoyque  i'eusse 
tasché  de  le  prendre  dextrement,  si  est- 
ce  que  quantité  de  ces  petites  lances 
s'attachèrent  à  mes  mains,  car  il  n'y  a 
aiguille  si  pointue  ;  ie  les  retiray  aussi 
tost,  et  les  ietlay  dans  le  feu. 

L'Ours  au  Printemps  se  prend  à  l'at- 
trape, l'IIiuer  ils  le  trouuent  dans  des 
arbres  creux  où  il  se  retire,  passant 
plusieurs  mois  sans  manger,  et  cepen- 
dant il  ne  laisse  pas  d'estre  fort  gras  ;  ils 
couppent  Parbre  pour  faire  sortir  la 
proye,  qu'ils  assomment  sur  la  neige,  ou 
bien  à  la  sortie  de  son  giste. 

Ils  prennent  les  Lieures  au  lacet,  ou 
les  tuent  auec  leurs  arcs  ou  matras  ;  i'ay 
desia  remarqué  autrefois  que  ces  ani- 
maux sont  blancs  pendant  les  neiges,  et 
gris  en  autre  temps  ;  ie  les  trouue  vu  peu 
plus  hauts  et  plus  pattus  que  ceux  de 
France.  Ils  tuent  les  Martres  et  les 
Escurieux  en  mesme  façon.  Voila  les 
chasses  d'animaux  terrestres  que  i'ay  veu. 

Pour  les  oiseaux,  ils  en  tuent  quel- 
ques vns  auec  leurs  arcs,  se  seruans  de 

flèches  et  de  Matras,  mais  c'est  fort  ra- 
rement :  depuis  qu'ils  ont  traitté  des 
armes  à  feu  auec  les  Anglois,  ils  sont 
deuenus  demy  Gibboyeurs,  quelquesvns 
d'entr'eux  tirent  assez  bien  ;  mon  hoste 
est  l'vn  de  leurs  meilleurs  harquebu- 
siers,  ie  luy  ay  veu  tuer  quelques  Outar- 
deaux,  quelques  Canards  et  Bécassines  ; 
mais  leur  (tondre  est  bien  tost  vsée. 

Quand  à  leur  pesehe,  ils  se  seruent 
de  rets,  comme  nous,  qu'ils traitlent  des 
François,  et  des  Huions.  Ils  ont  Mie 
façon  particulière  de  pescher  le  Saul- 
mon,  mais  ne  m'y  estant  pas  trouué,  ie 
n'en  diray  rien. 

Pour  l'Anguille,  ils  la  peschent  eu 
deux  façons,  auec  vue  nasse,  ou  auec  \n 
harpon.  Ils  font  des  nasses  auec  a^sez 
d'industrie,  longues  et  grosses,  capables 
de  tenir  cinq  et  six  cens  anguilles  ;  la 
mer  estant  basse,  ils  les  placent  sur  le 
sable,  en  quelque  lieu  propre  et  reculé, 
les  asseurans  en  sorte  que  Jes  marées 
ne  les  emportent  point  ;  aux  deuxcostez 
ils  ramassent  des  pierres  qu'ils  étendent 
comme  vne  chaisne  ou  petite  muraille 
de  part  et  d'autre,  afin  que  ce  poisson 
qui  va  tousiours  au  fond,  rencontrant 
cest  obstacle,  se  glisse  doucement  vers 
remboucheure  de  la  nasse  où  le  condui- 
sent ces  pierres.  La  mer  venant  à  se 
grossir,  couure  la  nasse,  puis  se  rabais- 
sant, on  la  va  visiter  ;  par  fois  on  y 
trouue  cent  ou  deux  cents  Anguilles 
d'vne  marée,  d'autrefois  trois  cenls, 
quelquefois  point  du  tout,  quelquefois, 
six,  huict,  dix,  selon  les  vents  et  les 
temps:  quand  la  mer  est  agitée,  on  en 
prend  beaucoup,  quand  elle  est  calme, 
peu  ou  point,  mais  alors  ils  ont  recours 
à  leur  harpon. 

Ce  harpon  est  vu  instrument  compo- 
sé d'vn  long  baston,  gros  de  trois  doigts, 
au  bout  duquel  ils  atlachentvn  fer  poin- 
tu, lequel  ils  arment  de  part  et  d'autre 
de  deux  petits  basions  recourbés,  qui  se 
viennent  quasi  joindre  au  bout  de  la 
pointe  du  fer  :  quand  ils  viennent  à  frap- 
per vne  anguille  de  ce  harpon,  ils  l'em- 
brochent dans  ce  fer,  les  deux  basions 
adjoincts,  cedans  par  la  force  du  coup, 
et  laissans  entrer  l'anguille  ;  puis  se  re- 
serrans d'eux  mesmes,  car  ils  ne  s'ou- 


urent  que  par  la  secousse  du  coup,  ils 
empêchent  que  l'anguille  embrochée  ne 
ressorte. 

•  Cette  pesehe  nu  harpon  ne  se  fait  or- 
dinairement que  Ja  nuict  :  ils  se  mettent 
deux  Sauuages  dons  vn  canot,  l'vn  der- 
rière qui  le  gouuerne  ei,  qui  rame,  et 
l'autre  est  deuani,  lequel  à  la  faneur 
d'vn  flambeau  d'écorce,  atioehé  à  la 
prouë  de  son  vaisseau,  s'en  a  a  cherchant 
la  proye  de  ses  yeux,  rodans doucement 
sur  le  bord  de  ce  grand  tienne;  apperee- 
uant  vne  Anguille,  il  lance  son  harpon 
sans  le  quitter,  la  perce  comme  i'ay  dit, 
puis  la  ieiie  dans  son  canot;  il  y  en  a 
tel  qui  en  prendra  trois  cens  en  vne 
nuict,  et  bien  dauantagë,  quelquefois 
fort  peu.  C'est  chose  eslrange  de  la 
quantité  de  ce  poisson  qri  se  reironue 
en  cette  grande  riuiei'C,  é*  mois  de  Sep- 
tembre et  d'Octobre,  et  cela  deuant  l'ha- 
bitation de  nos  François,  dont  quelques 
vns  de  ceux  qui  ont  demeuré  plusieurs 
années  sur  le  pays,  se  sont  rendus  aussi 
experts  en  cél  art  que  les  Saunages. 

On  croit  que  cette  grande  abondance 
prouieulde  quelques  lacs  des  pays  plus 
liants,  qui  venaus  à  se  dégorger  nous 
font  présent  de  ceiie  manne,  qui  nous 
nourri! ,  non  seulement  iout  le  Caresme 
ei  antres'  iours  de  poissons,  mais  aussi 
en  autre  temps. 

Les  Saunages  font  secherie  de  ces 
longs  poissons  à  la  fumée:  estans  ap- 
portez dans  leurs  Cabanes,  ils  les  lais- 
sent au  peu  de  iempségousier,  pujs  leur 
couppent  la  iesie  ei  la  queue;  ils  Jes  ou- 
ui  eut  par  le  dos,  puis  les  ayans  vuidés, 
ils  les  tailladent,  afin  que  la  fumée  entre 
par  tout  :  tes  perches  de  leurs  Cabanes 
en  sont  toutes  chargées.  Estans  bien 
boucannées,  ils  les  accouplent  et  en  font 
de  gros  paquets,  en  mellaus  enuiron  vne 
centaine  ensemble.  Yoila  leurs  viures 
iusques  à  Ja  neige,  qui  leur  donne  de 
rOrignac. 

Ils  tuent  le  Loup  marin  à  coups  de  ba- 
ston, le  surprenant  lors  quesortani.de 
Feauë,  il  se  va  éguayersur  quelques  ro- 
ches au  Soleil  ;  car  ne  pouuant  courir, 
s'il  est  tant  soit  peu  esJoigné  de  son  élé- 
ment, il  est  perdu. 

C'est  assez  pour  ce  chapitre  :  ie  ne  fais 

pas  profession  de  tout  dire,  mais  seule- 
ment de  remarquer  vue  partie  des  cho- 
ses qui  m'ont  semblé  deuoir  estre  escri- 
les;  qui  voudra  auoir  vue  pleine  eognois- 
sanee  de  ces  contrées,  qu'il  lise  cequ'en 
a  escrit  Monsieur  de  Champlaia.  Si  faut 
il  auaiif  que  ie  passe  oiilre,  que  ie  dise 
deux  mois  de  quatre  animaux,  que  ie 
n'ay  point  veu  en  France  ;  ie  ne  sçay 
où  les  loyer,  sinon  au  boni  de  ce  cha- 
pitre. 

L'vu  se  nomme  des  Saunages  Ouina- 
scou  ;  nos  François  l'appellent  le  Siffleur 
ou  le  Rossignol  ;  ils  luy  oui  donné  ce 
nom,  pource  qu'encore  qu'il  soit  de  là 
chasse  des  animaux  terrestres,  il  chaule 
neantmoins  comme  vu  oiseau  ;  ie  dirois 
volontiers  qu'il  siffle  comme  vue  Linotte 
bien  instruite,  sinon  qu'il  m'est  aduis 
qu'il  ne  sçait  qu'vne  chanson,  c'est  à 
dire  qu'il  n'a  pas  vue  grande  variété  de 
tons,  mais  il  dit  ires-bien  la  leçon  que  la 
nature  luy  a  apprise.  Il  est  eiiuiron  de 
la  grosseur  d'vn  Lieure,  d'vn  poilroux; 
quelques  vus  nroni  assenré  qu'il  se  roule 
en  peloton,  et  que  comme  vu  Liron  il 
dort  tout  ruiner,  sans  qu'on  le  puisse 
reueiller.  le  n'en  ay  point  veu  que 
FEsté  ;  cest  animal  est  vu  excellent 
manger,  ny  le  Lieure  n'en  approche 
pas. 

L'autre  est  vu  animal  basset,  de  Ja 
grandeur  des  petitschiehs,  ou  d'vn  chat; 
ie  luy  donne  place  iey,  non  pour  son  ex- 
cellence, mais  pour  en  i'aire  vu  symbole 
du  péché  ;  i'en  ay  veu  trois  ou  quatre. 
Il  est  d'vn  poil  noir  assez  beau  et  luisant, 
il  porte  sur  son  dos  deux  rayes  toutes 
blanches,  qui  se  iorgnans  vers  le  col  et 
proche  de  la  queue,  l'ont  vne  ouale  qui 
luy  donne  très  belle  grâce  ;  la  queue  est 
touffue  et  bien  fournie  de  poil,  comme 
la  queue  d'vn  Efcegnard,  il  la  porte  re- 
troussée, comme  vu  Escurieux,  elle  est 
plus  blanche  que  noire:  vous  diriez  à 
l'œil,  notamment  quand  il  marche,  qu'il 
meriteroit  estre  nommé  le  petit  chien  de 
Jupiter;  mais  il  est  si  puant,  et  ieite 
vue  odeur  si  empestée,  qu'il  est  indigne 
d'estre  appelle  te  chien  de  Pluton,  il  n'y 
a  voirie  si  infecte  ;  ie  ne  l'aurois  pas 
creu  si  ie  ne  l'auois  senty  moy  mesme, 
le  cœur  vous  manque  quasi  quand  vous 


en  approchez.  On  en  a  tué  deux  dans 
nostre  court  ;  plusieurs  iours  après  il 
senioit  si  mal  par  tout  nostre  maison, 
qu'on  n'en  pouuoit  supporter  l'odeur.  le 
croy  que;  le  poché  que  sentit  saincte  Ca- 
therine de  Sienne,  deuoit  estre  de  mesme 
puanteur. 

Le  troisième  est  vu  Escurieux  volant, 
il  y  eu  a  iey  de  trois  espèces.  Les  vus 
siiiii  communs,  et  sont  non  si  beaux  que 
ceux  de  France  ;  les  autres  que  nos  Fran- 
çois nomment  Suisses,  pour  estre  bigar- 
rez sur  le  dos,  sont  Ires-beaux  et  fort 
petits.  L;'s  Esourieux  volans  sont  assez 
beaux;  leur  excellence  consiste  en  ce 
qu'ils  votent;  ce  n'est  pas  qu'ils  ayent 
(iv^  aisles,  mais  ils  ont  vue  certaine  peau 
aux  deux  cosiez,  qu'ils  replient  tort  pro- 
prement conlre  leur  ventre  quand  ils 
marchent,  puis  l'estendent quand  ils  vo- 
lent. Leur  vol  n'est  pas  à  mon  aduis  de 
longue  haleine;  i'en  ay  veu  voler  vu,  il 
se  sousienoit  fort  bien  en  l'air,  mon 
hosle  me  Tauoit  donné  ;  ie  le  voulois 
en  noyer  à  Y.  R,  mais  la  mort  l'a  deliuré 
d'vn  si  long  voïage. 

Le  quatrième  se  nomme  de  nos  Fran- 
çois l'oiseau  mouche,  pource  qu'à  peine 
est  il  plus  gros  qu'vne  abeille  ;  d'autres 
rappellent  l'oiseau  Heur,  pource  qu'il  se 
nourrit  sur  les  Heurs.  C'est  à  mon  ingé- 
nient Tviie  des  grandes  raretez  de  ce 
pais  ey,  et  vu  petit  prodige  de  la  na- 
ture ;  Dieu  me  semble  plus  admirable 
en  ce  petit  oiseau  qu'en  vn  grand  ani- 
mal. Il  bruit  en  volant  comme  vne 
abeille  ;  ie  l'ay  veu  quelquefois  se  sous- 
tenir  en  l'air,  becquetant  vne  fleur.  Son 
bec  est  longuet,  son  plumage  me  sem- 
bloii  iWn  verd  paré  :  ceux  qui  l'appel- 
lent l'oiseau  Heur  diroient  mieux  en  mon 
jugement,  le  nommans  la  Heur  des  oi- 
seaux. 


De  Ictus  habits  ci  de  leurs  ornements. 

CUAPtTRK    X. 

C'estoitla  pensée  d'Arislole,  que  le 
monde  auoit  l'ail  comme  trois  pas,  pour 
arriuerà  la  perfection  qu'il  possedoitde 

son  temps.  Au  premier,  les  hommes  se 
contentaient  de  la  vie,  ne  recherchants 
purement  et  simplement  que  les  choses 
nécessaires  et  vtiles  pour  sa  conserua- 
tion.  Au  second,  ils  ont  conjoint  le  dé- 
lectable auec  le  nécessaire,  et  la  bien- 
séance auec  la  nécessité.  On  a  trouué 
premièrement  les  viures,  puis  les  assai- 
sonnements ;  on  s'est  couuert  au  com- 
mencement contre  la  rigueur  du  temps, 
et  par  après  on  a  donné  de  la  grâce  et 
de  la  gentillesse  aux  habits  ;  on  a  fait 
des  maisons  aux  premiers  siècles  sim- 
plement pouf  s'en  seruir,  et  par  après 
on  les  a  fait  encore  pour  estre  veuës.  Au 
troisième  pas,  les  hommesd'espritvoyans 
que  le  monde  iouyssoit  des  choses  né- 
cessaires et  douces  pour  la  vie,  ils  se 
sont  adonnez  à  la  contemplation  des 
choses  naturelles  et  à  la  recherche  des 
sciences,  si  bien  que  la  grande  Repu- 
blique des  hommes  s'est  petit  à  petit 
perfectionnée,  la  nécessité  marchant 
déliant,  la  bien-seance  et  la  douceur  ve- 
nant après,  et  les  sciences  tenant  le  der- 
nier rang. 

Or  ie  veux  dire  que  nos  Sauuages 
Montagnais  et  errans,  ne  sont  encore 
qu'au  premier  degré  des  trois  que  ie 
viens  de  toucher:  ils  ne  pensent  qu'à 
viure,  ils  mangent  pour  ne  point  mou- 
rir, ils  se  couurent  pour  bannir  le  froid, 
non  pour  paroistre  ;  la  grâce,  la  bien- 
seance,  la  connoissance  des  arts,  les 
sciences  naturelles,  et  beaucoup  moins 
les  veritez  surnaturelles,  n'ont  point  en- 
core de  logis  en  cet  hémisphère,  du 
moins  en  ces  contrées.  Ce  peuple  ne 
croit  pas  qu'il  y  ait  autre  science  au 
monde,  que  de  viure  et  manger,  voila 
toute  leur  Philosophie.  Ils  s'estonnent 
de  ce  que  nous  faisons  cas  de  nos  liures, 
puisque  leur  connoissance  ne  nous  donne 
point  dequoy  bannir  la  faim  ;  ils  ne  peu- 
uent  comprendre  ce  que"  nous  deman- 
dons à  Dieu  en  nos  prières.  Demande 
luy,  me  disoient-ils,  des  Orignaux,  des 
Ours  et  des  Castors,  dis  luy  que  tu  en 
veux  manger  ;  et  quand  ie  leur  disois 
que  cela  estoit  peu  de  chose,  qu'il  y  auoit 
bien  d'autres  richesses  à  demander,  ils 
se  rioyent  :  Que  pourrois  tu,  me  répon- 
doient-ils,  souhaitter  de  meilleur,   que 


de  manger  ton  saoul  de  ces  bonnes 
viandes  ?  Bref  ils  n'ont  que  la  vie,  en- 
core ne  l'ont-ils  pas  tout  entière,  puis- 
que la  famine  les  tuë  assez  souuent. 

Iugez  maintenant  quelle  peut  estre 
la  gentillesse  de  leurs  habits,  la  noblesse 
et  la  richesse  de  leurs  ornements  ,  vous 
prendriez  plaisir  de  les  voir  en  compa- 
gnie :  pendant  l'Hiuer  toutes  sortes 
d'habits  leur  sont  propres,  et  tout  est 
commun  tant  aux  femmes  comme  aux 
hommes  ;  il  n'y  a  point  de  difformité  en 
leurs  vestemens,  tout  est  bon,  pourueu 
qu'il  soit  bien  chaud.  Ils  sont  couuerts 
proprement,  quand  ils  le  sont  commo- 
dément ;  donnez  leur  vn  chaperon,  vn 
homme  le  portera  aussi  bien  qu'vne 
femme  ;  il  n'y  a  habit  de  fol  dont  ils  ne  se 
seruent  sagement,  s'ils  s'en  peuuent  ser- 
uir chaudement:  ils  ne  sont  point  comme 
ces  Seigneurs  qui  s'attachent  à  vne  cou- 
leur. Depuis  qu'ils  pratiquent  nos  Eu- 
ropeans,  ils  sont  plus  bigarrez  que  des 
Suisses.  I'ay  veu  vne  petite  fille  de  six 
ans,  vestuë  de  la  casaque  de  son  père, 
qui  estoit  vn  grand  homme  ;  il  ne  fallut 
point  de  Tailleur  pour  luy  mettre  cet 
habit  dans  sa  iustesse  :  on  le  ramasse  à 
l'entour  du  corps,  et  on  le  lie  comme  vn 
fagot.  L'vn  a  vn  bonnet  rouge,  l'autre 
vn  bonnet  verd,  l'autre  vn  gris,  tous 
faits,  non  à  la  mode  de  la  Cour,  mais  à 
la  mode  de  la  commodité.  L'autre  aura 
vn  chapeau,  que  si  les  bords  l'empeschent, 
il  les  couppe. 

Les  femmes  ont  pour  robbe  vne  cami- 
solle  ou  vn  capot,  ou  vne  casaque,  ou  vne 
castelogne,  ou  quelque  peau  dont  elles 
s'enueloppent,  se  lians  en  autant  d'en- 
droits qu'il  est  nécessaire,  pour  fermer 
les  aduenuës  au  vent.  L'vn  porte  vn  bas 
de  cuir,  l'autre  de  drap  ;  pour  le  présent 
ils  couppent  leurs  vieilles  couuertures 
ou  castelognes,  pour  faire  des  man- 
ches et  des  bas  de  chausses.  le  vous 
laisse  à  penser  si  cela  est  bien  vuidé  et 
bien  tiré  ;  en  vn  mot,  ie  réitère  ce  que 
i'ay  desia  dit,  leur  propriété  est  leur 
commodité,  et  comme  ils  ne  se  couurent 
que  contre  l'injure  du  temps,  si  tost  que 
l'air  est  chaud,  ou  qu'ils  entrent  dans 
leurs  Cabanes,  ils  iettent  leurs  atours  à 
bas,  les  hommes  restans  tous  nuds,  à  la 

rescrue  d'vn  brayer  qui  leur  cache  ce 
qui  ne  peut  estre  veu  sans  vergongne. 
Pour  les  femmes,  elles  quittent  leur  bon- 
net, leurs  manches  et  bas  de  chausses, 
le  reste  du  corps  demeurant  couuert. 
Voila  l'équipage  des  Saunages,  pour  le 
présent  qu'ils  communiquent  auec  nos 
François. 

Ce  peuple  va  tousiours  teste  nuë,  hor- 
mis dans  les  plus  grands  froids,  encore 
y  en  a-il  plusieurs  qui  ne  se  couurent  ja- 
mais, ce  qui  me  fait  conjecturer  que  fort 
peu  se  seruoient  de  bonnets,  «niant 
qu'ils  communiquassent  auec  nos  Euro- 
peans  ;  aussi  n'en  sçauroient  ils  faire, 
ains  ils  les  traittent  tout  faits,  ou  du 
moins  les  font  tailler  à  nos  François. 
Voila  pour  leur  coiffure,  qui  n'est  autre 
que  leurs  cheueux,  tant  aux  hommes 
qu'aux  femmes,  et  mesme  aux  enfans  ; 
car  ils  sont  testes  nues  dans  leur  mail- 
lot. 

Leurs  robbes  sont  faictes  de  peaux 
d'Elans,  d'Ours,  et  d'autres  animaux. 
Les  plus  riches  en  leur  estima  sont  faites 
des  peaux  d'vne  espèce  de  petit  animal 
noir,  qui  se  trouueauxllurons;  il  est  de 
la  grandeur  d'vn  Lapin,  le  poil  est  doux 
et  luisant,  il  entre  bien  vne  soixantaine 
de  ces  peaux  dans  vne  robbe  ;  ils  atta- 
chent les  queues  de  ces  animaux  aux 
bas,  pourseruir  de  franges,  et  les  testes 
au  haut  pour  seruir  d'vne  espèce  de  re- 
bord. La  figure  de  leur  robbe  est  quasi 
quarrée;  les  femmes  les  peignent,  tirans 
des  raies  du  haut  en  bas;  ces  raies  sont 
également  distantes  et  larges  enuiron 
de  deux  pouces  :  vous  diriez  du  passe- 
ment. 

Les  hommes  portent  leurs  robbes  en 
ileux  façons  :  quand  il  fait  vn  peu  chaud, 
ils  ne  s'en  enueloppent  point,  mais  ils 
la  portent  sur  vn  bras  et  sous  l'autre, 
ou  bien  estendue  sur  leur  dos,  retenue 
par  deux  petites  cordes  de  peaux,  qu'ils 
lient  dessus  leur  poiclrine  ;  ce  qui  n'em- 
pcsche  pas  qu'ils  ne  paroissent  quasi 
tout  nuds.  Quand  il  fait  froid,  ils  la 
passent  tous,  hommes  et  femmes,  sous 
vn  bras  et  dessus  l'espaule  de  l'autre, 
puis  la  croisent  et  s'en  enueloppent  assez 
commodément  contre  le  froid,  mais 
maussadement  :  car  s'estans  liez  sous  la 


poictrine,  ils  la  retroussent,  puis  ils  se 
lient  et  se  garrottent  vers  la  ceinture, 
ou  vers  le  milieu  du  corps,  ce  retrousse- 
ment  leur  faisant  vn  gros  ventre  ou 
vne  grosse  panse,  dans  laquelle  ils 
mettent  leurs  petites  besongnes.  I'ay 
veu  représenter  vn  Caresme  prenant 
sur  vn  théâtre  en  France  ;  on  luy  bastit 
vn  ventre  Justement  comme  en  portent 
nos  Saunages  et  Sauuagesses  pendant 
l'IIiuer. 

Or  comme  ces  robbes  ne  couurent 
point  leurs  bras,  ils  se  font  des  manches 
de  mesme  peaux,  et  tirent  dessus  ces 
rayes  dont  i'ay  parlé,  quelquefois  de 
long,  quelquefois  en  rond  ;  ces  manches 
sont  fort  larges  par  haut,  couurans  les 
épaules,  et  se  venans  quasi  ioindre  der- 
rière le  dos  ;  deux  petites  cordes  les  tien- 
nent liées  deuant  et  derrière,  mais  auec 
si  peu  de  grâce,  qu'il  n'y  a  fagot  d'é- 
pine qui  ne  soit  mieux  troussé  qu'vne 
femme  emmitouflée  dedans  ces  peaux. 
Remarquez  qu'il  n'y  a  point  de  distin- 
ction, de  l'habit  d'vn  homme  à  celuy 
d'vne  femme,  sinon  que  la  femme  est 
tousiours  couuerte  de  sa  robbe,  et  les 
hommes  la  quittent  ou  la  portent  à  la 
légère,  quand  il  fait  chaud,  comme  i'ay 
dit. 

Leurs  bas  de  chausses  sont  de  peau 
d'Orignac  passée  sans  poil  ;  c'est  la  na- 
ture et  non  l'art,  qui  en  a  trouué  la  fa- 
çon :  ils  sont  tous  d'vne  venue,  suffit  que 
le  pied  et  la  jambe  y  passent,  pour  estre 
bienfaits;  ils  n'ont  point  l'inuention  d'y 
mettre  des  coins,  ils  sont  faits  comme 
des  bas  à  botter,  retenus  sous  le  pied 
auec  vne  petite  cordelette.  La  cousture 
qui  n'est  quasi  qu'vn  faux  fil,  ne  se  trouue 
pas  derrière  les  jambes,  mais  entre- 
deux ;  les  cousans,  ils  laissent  passer  vn 
rebord  de  la  peau  mesme,  qu'ils  décou- 
pent en  frange,  après  laquelle  ils  atta- 
chent par  fois  quelques  matachias.  Ces 
bas  sont  assez  longs  notamment  par  de- 
uant :  car  ils  laissent  vne  pièce  qui  passe 
bien  haut,  et  qui  couure  vne  grande  par- 
tie de  la  cuisse  ;  au  plus  haut  de  cette 
pièce  sont  attachées  de  petites  cordes, 
qu'ils  lient  à  vne  ceinture  de  peau,  qu'ils 
portent  tous  dessus  leurs  chairs. 

Leurs  souliers  ne  sont  pas  durs  comme 

les  nostres,  aussi  n'ont-ils  pas  l'indu- 
strie de  taner  le  cuir.  Nosgands  de  cerf, 
sont  d'vne  peau  plus  ferme  ou  du  moins 
aussi  ferme  que  leurs  peaux  d'Orignac, 
dont  ils  fout  leurs  souliers  ;  encore  faut 
il  qu'ils  attendent  que  ces  peaux  ayent 
seruyderobbes,  el  qu'elles  soient  toutes 
grasses,  autrement  leurs  souliers  se  re- 
tireroient  à  la  moindre  approche  du  feu, 
ce  qu'ils  ne  laissent,  pas  de  faire  tous 
gras  qu'ils  soient,  quand  on  les  chauffe 
vn  peu  de  trop  prés.  Au  reste,  ils  boi- 
uenf  l'eau  comme  vue  éponge,  si  bien 
que  les  Saunages  ne  s'en  sentent  pas 
Contre  cet  Elément,  mais  bien  contre  la 
neige  et  contre  le  froid.  Ce  sont  les 
femmes  qui  sont  cousfurieres  et  cordon- 
nières ;  il  ne  leur  eouîe  rien  pour  ap- 
prendre ce  mestier,  encore  moins  pour 
auoir  des  lettres  de  maislrise  ;  vn  en- 
fant qui  sçauroifvn  peu  coudre  en  fe- 
roit  à  la  première  veuë,  tant  il  y  a  d'in- 
uention. 

Ils  les  font  fort  amples  et' fort  capa- 
bles, notamment  riliuer;  pour  les  gar- 
nir contre  le  froid,  ils  se  seruenf  ordi- 
nairement d'vne  peau  de  Lieure,  ou 
d'vne  pièce  de  quelque  couuerture,  pliée 
en- deux  et  trois  doubles.  Us  mettent 
auec  cela  du  poil  d'Orignac,  et  puisayans 
enueloppé  leurs  pieds  de  ces  baillons, 
ils  (haussent  leurs  souliers,  et  par  fois 
deux  paires  l'vne  dessus  l'autre  ;  ils  les 
lient  et  les  arrestenl.  sur  le  coudepié, 
auec  vne  petite  corde,  qui  règne  tout  à 
l'entour  des  coins  du  Soulier.  Pendant 
les  neiges,  nous  nous  semons  tous,  Fran- 
çois et  Saunages,  de  celte  sorte  de  chaus- 
sure, atin  de  pouuoir  marcher  sur  des 
Raquettes  ;  l'IIiuer  passé  nous  reprenons 
nos  souliers  François,  et  eux  vont  pieds 
nuds. 

Voila  non  pas  tout  ce  qui  se  peut  dire 
de  leurs  habits  et  de  leurs  ornements, 
mais  ce  que  j'en  ay  veu,  et  qui  me  vient 
pour  l'heure  en  la  pensée  ;  i'oubliois  à 
dire,  que  ceuxqui  peuuent  auoir  ou  tro- 
quer des  chemises  de  nos  François,  s'en 
sèment  à  la  nouuelle  façon  :  car  au  lieu 
de  les  mettre  comme  nous  par  dessous, 
ils  les  mettent  par  dessus  tous  leurs  ha- 
bits, et  comme  iamaisilsuelesessuyent, 
elles  sonl  en  moins  de  rien  grasses 


comme  des  torchons  de  cuisine,  c'est  ce 
qu'ils  demandent,  car  l'eau,  disent-ils, 
coule  là  dessus,  et  ne  pénètre  pas  ius- 
qu'à  leurs  robbes. 


De  la  langue  des  Saunages 
lUonlagnais. 

CHAPITRE   XI. 

I'escriuy  l'an  passé,  que  leur  langue 
esioit  très  riche  el  1res  panure,  toute 
pleine  d'abondance  et  de  disette  ;  la 
pauureté  paroist  en  mille  articles.  Tous 
les  mots  de  piété,  de  deuotion,  de  vertu, 
tous  les  termes  dont  on  se  sert  pour  ex- 
pliquer les  biens  de  l'autre  ;  le  langage 
des  Théologiens,  des  Philosophes,  des 
Mathématiciens,  des  Médecins,  en  vn 
mot  de  tous  les  hommes  doctes  ;  toutes 
les  paroles  qui  concernent  la  police  et 
le  gouuernement  d'vne  ville,  d'vne  Pro- 
uince,  d'vn  Empire  ;  tout  ce  qui  touche 
la  justice,  la  recompense  et  le  chasti- 
ment,  les  noms  d'vne  infinité  d'arts 
qui  sont  en  nostre  Europe,  d'vne  infinité 
de  fleurs,  d'arbres  et  de  fruits,  d'vne  in- 
finité d'animaux,  de  mille  et  mille  inuen- 
lions,  de  mille  beaufez  et  de  mille  ri- 
chesses: tout  cela  ne  se  trou  ne  point  ny 
dans  la  pensée,  ny  dans  la  bouche  des 
Saunages,  n'ayans  ny  vraye  religion  ny 
connoissance  des  vertus,  ny  police,  ny 
gouuernement,  ny  Royaume,  ny  Répu- 
blique, ny  sciences,  ny  rien  de  tout  ce 
que  ie  viens  de  dire,  et  par  conséquent, 
toutes  les  paroles,  tous  les  termes,  fous 
les  mots  et  tous  les  noms  qui  touchent  ce 
monde  de  biens  et  de  grandeurs,  doi- 
uent  eslre  défalquez  de  leur  diction- 
naire ;  voila  vue  grande  disette.  Tour- 
nons maintenant  la  médaille,  el  faisons 
voir  que  cette  langue  regorge  de  richesses. 

Premièrement',  ie  trouue  vne  infinité 
de  noms  propres  parmy  eux,  que  ie  ne 
puis  expliquer  en  nosire  françoîs,  que 
par  circiinilocu lions. 

Secondement,  ils  ont  des  Verbes  que 
ie  nomme  absolus,  dontny  les  Grecs,  ny 
les  Latins,  ny  nous,  ny  les  langues  d'Eu- 
rope, dont  ie  me  suis  euquis,  n'ont  rien 

de  semblable  ;  par  exemple,  ce  Verbe 
Pfimitisori, signifie absolument  iemànge, 
sans  dire  quoy,  car  si  vous  détermines 
la  chose  que  vous  mangez,  il  se  faifl  ser- 
uir  d'vn  autre  Verbe. 

Tiercèment,  ils  ont  des  Verbes  diffé- 
rents pour  signifier  l'action  entiers  vue 
chose  animée,  elenuersvne  chose  ina- 
himée,  encore  bien  qu'ils  conjoignent 
auec  les  choses  animées,  quelques  nom- 
bres des  choses  sans  âme,  comme  le  pc- 
tun,  les  pommes,  etc.  ;  donnons  des  ex- 
emples, le  vois  vn  homme,  Niouapa- 
man  iriniou;  ie  vois  vne  pierre,  nioua- 
baten  ;  ainsi  en  Grec,  en  Latin  et  en  Fran- 
çois, c'est  vu  mesme  Verbe  pour  dire, 
ie  vois  vn  homme,  vne  pierre,  et  toute 
autre  chose.  le  frappe  vn  chien,  ni  nou- 
tinau  attimou;  ie  trappe  vn  bois,  ninou- 
tinen  misticou.  Ce  n'est  pas  tout  :  car 
si  l'action  se  termine  à  plusieurs  choses 
animées,  il  faut  vn  autre  Verbe  :  le  vois 
des  \\Qmmvs,niouapamaoueth  irinioueth, 
ninoulin  aouelh  altimoueth,  et  ainsi  de 
tous  les  autres. 

En  quatrième  lieu,  ils  ont  des  Verbes 
propres  pour  signifier  l'action  qui  se  ter- 
mine à  la  personne  réciproque,  et  d'au- 
tres encore  qui  se  terminent  aux  choses 
qui  lu  y  appartiennent,  et  l'on  ne  peut  se 
seruir  des  Verbes  enuers  les  autres  per- 
sonnes non  réciproques  sans  parler  im- 
proprement, le  me  fais  entendre  :  le 
verbe  Nitaoïdn,  signifie,  ie  me  sers  de 
quelque  chose,  nitaouin  agauniscouehon, 
ie  me  sers  d'vn  bonnet:  que  si  ie  viens 
à  dire,  ie  me  sers  de  son  bonnet,  sça- 
uoir  est  du  bonnet  de  l'homme  dont  on 
parle,  il  faut  changer  de  verbe,  et  dire  : 
iXilaouiouan  outagoumiscouhun  :  que  si 
c'est  vue  chose  animée,  il  faut  encore 
changer  le  verbe,  par  exemple,  ie  me 
sers  de  son  chien,  nitaoùiouan  onlaimai, 
et  remarquez  que  tous  ces  verbes  ont 
leurs  meufs,  leurs  temps  et  leurs  per- 
sonnes, et  que  leurs  conjugaisons  sont 
dissemblables  s'ils  différent  de  terminai- 
sons. Cette  abondance  n'est  point  dans 
les  langues  d'Europe,  ie  le  sçay  de  quel- 
ques vnes,  ie  le  coniecture  des  autres. 

En  cinquiesme  lieu,  ils  se  sèment 
d'autres  mots  sur  la  terre,  d'autres  mots 
sur  l'eau  pour  signifier  la  mesme  chose. 


Voiey  comment  :  Fe  veux  dire,  i'arriuay 
hier  ;  si  c'est  par  terre,  il  faut  dire  nita- 
gochinin  outagouchi,  si  c'est  par  eau,  il 
faut  dire  niihickagan  outagouchi  ;  ie 
veux  dire,  i'ay  esté  mouillé  de  la  pluye, 
si  ça  esté  cheminant  sur  ferre,  il  faut 
dire,  mkimiouanoutan ;  si  c'est  faisant 
chemin  par  eau,  nikhimiouanulan ;  ie 
vay  quérir  quelque  chose,  si  c'est  par 
terre,  il  faut  dire  ninaten,  si  c'est  par 
eau  ninahen.  Si  c'est  vne  chose  animée 
et  par  terre,  il  faut  dire  ninatau;  si 
c'est  vne  chose  animée  et  par  eau,  il 
faut  dire  ninahouau;  si  c'est  vne  chose 
animée  qui  appartienne  à  quelqu'vn,  il 
faut  dire  ninahimouau  ;  si  elle  n'est  pas 
animée  ninahimouau.  Quelle  variété  ! 
nous  n'auons  en  François  pour  tout  cela 
qu'vn  seul  mot,  ie  vay  quérir,  auquel  on 
adiouste  pour  distinction  par  eau,  ou  par 
terre. 

En  sixiesme  lieu,  vn  seul  de  nos  ad- 
iectifs  en  François  se  conioinl  auec  tous 
nos  substantifs  ;  par  exemple,  nous  di- 
sons, le  pain  est  froid,  le  petun  est  froid, 
ce  fer  est  froid  ;  mais  en  nostre  Sau- 
nage ces  adiectifs  changent  selon  les  di- 
u  erses  espèces  des  substantifs  :  ta  biseau 
assini,  la  pierre  est  froide  ;  tacabisisiou 
nouspoùagan,  mon  petunoir  est  froid  ; 
iakhisidu  h  hic  h  te  ma  u,  ce  petun  est  froid  ; 
tacascouan  misticou,  le  bois  est  froid;  si1 
c'est  quelque  grande  pièce,  iacascouchan 
misticou,  le  bois  est  froid  ;  siicatchiou 
attimou,  ce  chien  a  froid.  Voila  vne 
estrange  abondance. 

Remarquez  en  passant,  que  tous  ces 
adiectifs,  voire  mesme  que  tous  les  noms 
substantifs  se  conjuguent  comme  les 
verbes  Latins  impersonnels  ;  par  exem- 
ple,tabiscau  assini,  la  pierre  est  froide; 
tabiscaban,  elle  estoit  froide;  cata  tabi- 
sçan,  elle  sera  froide,  et  ainsi  du  reste. 
Noutaoui,  c'est  vn  nom  substantif,  qui 
signifie  mon  père;  noufaouiban,  c'estoit 
mon  perc,  ou  bien  deffunct  mon  père  ; 
Cala  noutaoui,  il  sera  mon  père,  si  on 
pouuoit  se  seruir  de  ces  termes. 

En  septiesme  lieu,  ils  ont  vue  richesse 
si  importune  qu'elle  me  iette  quasi  dans 
la  créance  que  ie  scray  panure  toute  ma 
vie  en  leur  langue.  Quand  vous  cognois- 
sez  toutes  les  parties  d'Oraison  des  Ian- 

gués  qui  fïorissent  en  nostre  Europe,  et 
que  vous  sçauez  comme  il  les  faut  lier 
ensemble,  vous  sçauez  la  langue  ;  il  n'en 
est  pas  de  mesme  en  la  langue  de  nos 
Sauuages,  peuplez  vostre  mémoire  de 
tous  les  mots  qui  signifient  chaque  chose 
en  particulier,  apprenez  le  nœud  ou  la 
Syntaxe  qui  les  allie,  vous  n'esies  encor 
qu'vn  ignorant,  vous  pourrez  bien  auec 
cela  vous  faire  entendre  des  Sauuages, 
quoy  que  non  pas  tousiours,  mais  vous 
ne  les  entendez  pas  :  la  raison  est, 
qu'outre  les  noms  de  chaque  chose  en 
particulier,  ils  ont  vne  infinité  de  mots 
qui  signifient  plusieurs  choses  ensemble: 
si  ie  veux  dire  en  François,  le  vent  pousse 
la  neige,  suffit  que  i'aye  cognoissance 
de  ces  trois  mots,  du  vent,  du  verbe,  ie 
pousse,  et  de  la  neige,  et  que  ie  lessça- 
che  conioindre  ;  il  n'en  est  pas  de  mesme 
icy.  le  sçay  comme  on  dit  le  vent  rou- 
tin,  comme  on  dit,  il  pousse  vne  chose 
noble  comme  est  la  neige  en  l'estime 
des  Sauuages,  c'est  rahhineou,  ie  sçay 
comme  on  dit  la  neige,  c'est  couné  ;  que  si 
ieveux  conioindre  ces  trois  mots  Routin 
rahhineou  couné,  les  Sauuages  ne  m'en- 
tendront pas  ;  que  s'ils  m'entendent,  ils 
se  mettront  à  rire,  pource  qu'ils  ne  par- 
lent pas  comme  cela,  se  seruans  de  ce 
seul  mot  piouan,  pour  dire,  le  vent 
pousse  ou  fait  voler  la  neige.  De  mesme 
le  verbe  nisiicatchin  signifie  i'ay  froid, 
ce  nom  nissitai  signifie  mes  pieds  ;  si  ie 
dis  nisicat  chin  niissilai,  pour  dire  i'ay 
froid  aux  pieds,  ils  pourront  bien  m'en- 
tendre,  mais  ie  ne  les  entendray  pas 
quand  ils  diront  Nitatagouashin,  qui 
est  le  propre  mot  pour  dire,  i'ay  froid 
aux  pieds  ;  et  ce  qui  tuë  vne  mémoire, 
ce  mot  n'est  parent,  ny  allié,  ny  n'a  point 
d'affinité  en  sa  consonance  auec  les  deux 
autres,  d'où  prouient  que  ie  les  fais  sou- 
uent  rire  en  parlant,  en  voulant  suiure 
l'œconomie  de  la  langue  Latine,  ou 
Françoise,  ne  sçachant  point  ces  mots 
qui  signifient  plusieurs  choses  ensemble. 
B'icy  prouient  encore,  que  bien  soutient 
ie  ne  les  entends  pas,  quoy  qu'ils  m'en- 
tendent: car  ne  se  seruans  pas  des  mots 
qui  signifient  vne  chose  simple  en  par- 
ticulier, mais  de  ceux  qui  en  signifient 
beaucoup  à  la  fois,  moy  ne  sçachant  qi  e 


ces  premiers,  et  non  encor  à  demy,  ie 
ne  les  sçaurois  entendre,  s'ils  n'ont  de 
l'esprit  pour  varier  et  choisir  les  mots 
plus  communs,  car  alors  ie  tasche  de 
m'en  demesler. 

C'est  assez  pour  monstrer  l'abondance 
de  leur  langue  ;  si  ie  la  sçauois  parfaite- 
ment, i'en  parlerois  auec  plus  d'asseu- 
rance  ;  ie  croy  qu'ils  ont  d'autres  ri- 
chesses que  ie  n'ay  peu  encor  découurir 
iusques  icy. 

I'oubliois  à  dire  que  nos  Montagnais 
n'ont  pas  tant  de  lettres  en  leur  Alpha- 
beth,  que  nous  en  auons  au  nostre:  ils 
confondent  le  B.  et  le  P.  ils  confondent 
le  C.  le  G.  et  le  K.  c'est  à  dire  que  deux 
Sauuages  prononçans  vn  mesme  mot, 
vous  croiriez  que  l'vn  prononce  vn  B.  et 
que  l'autre  prononce  vn  P.  que  l'vn  dit 
vn  C.  ou  vn  K.  et  l'autre  vn  G.  Ils  n'ont 
point  les  lettres  F,,  L,  Y  consonante,  X. 
Z.  ils  prononcent  vn  R.  au  lieu  d'vn  L. 
ils  diront  Monsieur  du  Pressi  pour  Mon- 
sieur du  Plessi,  ils  prononcent  vn  P.  au 
lieu  d'vn  Y.  consonante,  Monsieur  (Mi- 
nier pour  Monsieur  Oliuier  ;  mais  comme 
ils  ont  la  langue  assez  bien  pendue,  ils 
prendroient  bientost.  nostre  prononcia- 
tion, si  on  les  instruisoit,  notamment  les 
en  fan  s. 

Le  P.  Brebeuf  m'a  dit  que  les  Hurons 
n'ont  point  de  M.  dequoy  ie  m'estonne  : 
car  ceste  lettre  me  semble  quasi  natu- 
relle, tant  l'vsage  en  est  grand. 

Que  si  pour  conclusion  de  ce  Chapitre 
V.  R.  me  demande  si  i'ay  beaucoup 
auancé  dans  la  cognoissance  de  ceste 
langue  pendant  mon  hyuernement  auec 
ces  Barbares,  ie  luy  diray  ingenuëment 
que  non  :  en  voicy  les  raisons. 

Premièrement,  le  défiant  de  ma  mé- 
moire, qui  ne  fut  iamais  bien  excellente, 
et  qui  se  va  deseichant  tous  les  iours.  0 
l'excellent  homme  pour  ces  pays  icy 
que  le  Père  Brebeuf  !  sa  mémoire  tres- 
heureuse,  sa  douceur  tres-aymable,  fe-' 
ront  de  grands  fruicts  dedans  les  Hu- 
rons. 

Secondement,  la  malice  du  sorcier, 
qui  defendoit  par  fois  qu'on  m'ensei- 
gnast. 

Tiercement,  la  perfidie  de  l'Apostat, 
qui  contre  sa  promesse,  et  nonobstant 

les  offres  que  ic  lui  faisois,  ne  m'a  ja- 
mais voulu  enseigner  ;  voire  sa  déloyauté 
est  venue  iusques  à  ce  point  de  me  don- 
ner exprez  vn  mot  d'vne  signification 
pour  vn  autre. 

En  quatriesme  lieu,  la  famine  a  esté 
long  temps  nostre  hostesse  ;  ie  n'osois 
quasi  en  sa  présence  interroger  nos  Sau- 
uages  :  leur  estomaçh  n'est  pas  de  la  na- 
ture des  tonneaux,  qui  resonnent  d'au- 
tant mieux  qu'ils  sont  vuides;  il  res- 
semble au  tambour,  plus  il  est  bandé 
mieux  il  parle. 

En  cinquiesme  lieu,  mes  maladies 
m'ont  fait  quitter  le  soing  des  langues 
de  la  terre_,  pour  penser  au  langage  de 
l'autre  vie  où  ie  pcnsois  aller. 

En  sixiesme  lieu  enfin  la  difficulté  de 
ceste  langue,  qui  n'est  pas  petite,  comme 
on  peut  conjecturer  de  ce  que  i'ay  dit, 
n'a  pas  esté  vn  petit  obstacle  pour  em- 
pescher  vne  panure  mémoire  comme  la 
mienne  d'aller  bien  loing.  le  iargonne 
neantmoins,  et  à  force  de  crier  ie  me 
fais  entendre. 

Vn  point  me  touchcroit  viuement, 
n'estoit  que  i'estime  qu'il  ne  faut  pas 
marcher  deuant  Dieu,  mais  qu'il  faut  le 
suiure,  et  se  contenter  de  sa  propre  bas- 
sesse :  c'est  que  ie  ne  eroy  quasi  pas 
pouuoir  jamais  parler  les  langues  des 
Sauuages  auec  autant  de  liberté  qu'il 
seroit  nécessaire  pour  leur  prescher,  et 
répondre  sur  le  champ  sans  broncher, 
à  leurs  demandes  et  à  leurs  objections, 
estant  notamment  occupé  comme  i'ay 
esté  iusques  à  présent.  Vray  que  Dieu 
peut  faire  d'vne  roche  vn  enfant  d'A- 
braham. Qu'il  soit  beny  à  iamais  par 
toutes  les  langues  des  nations  de  la 
terre. 


De  ce  qu'il  faut  souffrir  hyuernant  auec 
les  Sauuages. 


CHAPITRE   XII. 


Epictelc  dit  que  celuy  qui  veut  aller 
aux  bains  publics,  se  doit  au  préalable 
figurer  (outes  les  insolences  qui  s'y  com- 
mettent, afin  que  se  trouuant  engagé 


dans  la  risée  d'vn  tas  de  canailles,  qui 
luy  lauerontmieux  In  teste  que  les  pieds, 
il  ne  perde  rien  de  la  granité  et  de  la 
modestie  d'vn  homme  sage,  le  dirois 
volontiers  le  mesme  à  qui  Dieu  donne 
les  pensées  et  les  désirs  de  passer  les 
mers,  pour  venir  chercher  et  instruire 
les  Sauuages  :  c'est  en  leur  faneur  que 
ie  coucheray  ce  Chapitre,  afin  qu'ayant 
cogneu  l'ennemy  qu'ils  auront  en  teste, 
ils  ne  s'oublient  pas  de  se  munir  des 
armes  nécessaires  pour  le  combat,  no- 
tamment d'vne  patience  de  fer  ou  de 
bronze,  ou  plustost  d'vne  patience  toute 
d'or,  pour  supporter  fortement  et  amou- 
reusement les  grands  trauaux  qu'il  faut 
souffrir  panny  ces  peuples.  Commen- 
çons par  la  maison  qu'ils  doiuent  habiter 
s'ils  les  veulent  suiure. 

Pour  conecuoir  la  beauté  de  cest  édi- 
fice, il  en  faut  décrire  la  structure  ;  i'en 
parleray  auec  science  :  car  i'ay  souuent 
aydé  à  la  dresser.  Estans  donc  arriuez 
au  lieu  où  nous  dénions  camper,  les 
femmes  armées  de  haches  s'en  alloient 
çà  et  là  dans  ces  grandes  forests  coup- 
per  du  bois  pour  la  charpente  de  l'ho- 
stellerie  où  nous  voulions  loger  ;  cepen- 
dant les  hommes  en  ayans  designé  le 
plan,  vuidoient  la  neige  auec  leurs  ra- 
quettes, ou  auec  des  pelles  qu'ils  font  et 
portent  exprez  pour  ce  sujet.  Figurez 
vous  donc  vn  grand  rond,  ou  vn  quarré 
dans  la  neige,  haute  de  deux,  de  trois, 
ou  de  quatre  pieds,  selon  les  temps,  ou 
les  lieux  où  on  cabane  ;  ceste  profon- 
deur nous  faisoit  vne  muraille  blanche, 
qui  nous  enuironnoit  de  tous  costez, 
excepté  par  l'endroit  où  on  la  fendoit 
pour  faire  la  porte  ;  la  charpente  appor- 
tée, qui  consiste  en  quelque  vingt  ou 
trente  perches,  plus  ou  moins,  selon  la 
grandeur  de  la  cabane,  on  la  plante,  non 
sur  la  terre,  mais  sur  le  haut  de  la  neige, 
puis  on  iette  sur  ces  perches  qui  s'ap- 
prochent vn  petit  par  en  haut,  deux  ou 
trois  rouleaux  d'écorces  cousues  ensem- 
ble, commençant  par  le  bas,  et  voila  la 
maison  faite.  Oncouurela  terre,  comme 
aussi  ceste  muraille  de  neige  qui  règne 
tout  à  l'entour  de  la  cabane,  de  petites 
branches  de  pin,  et  pour  dernière  per- 
fection, on  attache  vne  méchante  peau 

à  deux  perches  pour  seruir  de  porte, 
dont  les  iambages  sont  la  neige  mesme. 
Voyons  maintenant  en  détail  toutes  les 
commoditez  de  ce  beau  Louure. 

Vous  ne  sçauriez  demeurer  debout 
dans  ceste  maison,  tant  pour  sa  bas- 
sesse, que  pour  la  fumée  qui  suffoque- 
roit,  et  par  conséquent  il  faut  estre  tous- 
iours  couché  ou  assis  sur  la  platte  terre, 
c'est  la  posture  ordinaire  des  Sauuages  ; 
de  sortir  de  hors,  le  froid,  la  neige, 
le  danger  de  s'égarer  dans  ces  grands 
bois,  vous  font  rentrer  plus  vite  que  Je 
vent,  et  vous  tiennent  en  prison  dans  vn 
cachot,  qui  n'a  ny  clef  ny  serrure. 

Ce  cachot,  outre  la  posture  fasehcuse 
qu'il  y  faut  tenir  sur  vn  liet  de  terre,  a 
quatre  grandes  incommoditez,  le  froid, 
le  chaud,  la  fumée  et  les  chiens.  Pour 
le  froid,  vous  auez  la  teste  à  la  neige,  il 
n'y  a  qn'vne  branche  de  pin  entre  deux, 
bien  souuent  rien  que  vostre  bonnet, 
les  vents  ont  liberté  d'entrer  par  mille, 
endroicts:  carne  vous  figurez  pas  que 
ces  écorces  soient  iointes  comme  vn 
papier  colé  sur  vn  châssis,  elles  ressem- 
blent bien  souuent  l'herbe  à  mille  per- 
tuis,  sinon  que  leurs  trous  et  leurs  ou 
uertures  sont  vn  peu  plus  grandes,  et 
quand  il  n'y  auroit  que  f'ouuerture  d'en 
haut,  qui  sert  de  fenestre  et  de  cheminée 
tout  ensemble,  le  plus  gros  hyuer  de 
France  y  pourrai t  tous  les  iours  passer 
tout  entier  sans  empressement.  La  nuict, 
estant  couché,  ie  conlemplois  par  ceste 
ouuerture  et  les  Estoilles  et  la  Lune, 
autant  à  découuert  que  si  i'eusse  esté  en 
pleine  campagne. 

Or  cependant  le  froid  ne  m'a  pas  tant 
tourmenté  que  la  chaleur  du  feu  :  vn 
petit  lieu,  comme  sont  leurs  cabanes, 
s'échauffe  aisément  par  vn  bon  feu,  qui 
me  rotissoit  par  fois  et  me  grilloit  de 
tous  costez,  à  raison  que  la  cabane 
estant  trop  estroite,  ie  ne  sçauois  com- 
ment me  deffendre  de  son  ardeur  :  d'al- 
ler à  droite  ou  à  gauche,  vous  ne  sçau- 
riez, car  les  Sauuages  qui  vous  sont 
voisins  occupent  vos  costez  ;  de  reculer 
en  arrière,  vous  rencontrez  ceste  mu- 
raille de  neige,  ou  les  écorces  de  la  ca- 
bane qui  vous  bornent.  le  ne  sçauois  en 
quelle  posture  me  mettre  :  de  m'esten- 


dre,  la  place  estoit  si  estroite  que  mes 
iambes  eussent  esté  à  moitié  dans  le 
feu  ;  de  me  tenir  en  peloton  et  tousiours 
racourcy  comme  ils  font,  ie  ne  pouuois 
pas  si  long  temps  qu'eux  :  mes  habits 
ont  esté  tout  rostis  et  tout  bruslez.  Vous 
me  demanderez  peut  estre  si  la  neige 
que  nous  allions  au  dos  ne  se  fondoit 
point  quand  ou  faisoit  bon  feu,  ie  dis 
que  non  ;  que  si  par  fois  la  chaleur  l'a- 
molissoif  tant  soit  peu,  le  froid  la  dur- 
cissoit  en  glace.  Or  ie  diray  neantmoins 
qwe  le  froid  ny  ie  chaud  n'ont  rien  d'in- 
iolerable,  et  qu'on  trouue  quelque  re- 
mède à  ces  deux  maux. 

Mais  pour  la  fumée,  ie  vous  confesse 
que  c'est  vn  martyre  :  elle  me  tuoil,  et 
me  faisoit  pleurer  incessamment  sans 
que  i'eusse  ny  douleur  ny  tristesse  dans 
h;  cœur  ;  elle  nous  tcrrassoit  par  fois 
tous  tant  que  nous  estions  dans  la  ca- 
bane, c'est  à  dire  qu'il  falloit  mettre  la 
bouche  contre  terre  pour  pouuoir  re- 
spirer :  car  encor  que  les  Sauuages  soient 
accoustumez  à  ce  tourment,  si  est-ce 
que  par  fois  il  redoubioit  auec  telle  vio- 
lence, qu'ils  estoient  conlraincts  aussi 
bien  que  moy  de  se  coucher  sur  le  ven- 
tre, et  de  manger  quasi  la  terre  pour  ne 
point  boire  la  fumée.  I'ay  quelque  fois 
demeuré  plusieurs  heures  en  ceste  situa- 
tion, notamment  dans  les  plus  grands 
froids,  et  lors  qu'il  neigeoit  :  car  c'estoit 
en  ces  temps  là  que  la  fumée  nous  assail- 
loit  auec  plus  de  fureur,  nous  saisissant 
à  la  gorge,  aux  naseaux,  et  aux  yeux  : 
que  ce  breuuage  est  amer  !  que  ceste 
odeur  est  forte  !  que  ceste  vapeur  est 
nuisible  à  la  veuë  !  i'ay  creu  plusieurs 
fois  que  ie  m'enallois  estre  aueugle  :  les 
yeux  me  cuisoient  comme  feu,  ils  me 
pleuroient  ou  distilloient  comme  vn 
alambic,  ie  ne  voyois  plus  rien  que  con- 
fusément, à  la  façon  de  ce  bon  homme, 
qui  disoit  :  Video  homines  relut  arbores, 
ambulantes.  le  disois  les  Psaumes  de 
mon  Breuiaire  comme  ie  pouuois,  les 
sçachant  à  demy  par  cœur  ;  i'attendois 
que  la  douleur  me  donnast  vn  peu  de 
relasche  pour  reciter  les  leçons,  etquand 
ie  venois  à  les  lire,  elles  me  sembloient 
écrites  en  lettres  de  feu,  ou  d'écarlatte  ; 
i'ay  souuent  fermé  mon  liure,  n'y  voyant 

rien  que  confusion  qui  me  blessoil  la 
veùc. 

Quelqu'vn  me  dira  que  ie  deuois  sor- 
tir de  ce  trou  enfumé,  et  prendre  l'air, 
et  ie  luy  répondray,  que  l'air  estoit  or- 
dinairement  en  ce  temps-là  si  froid,  que 
les  arbres,  qui  ont  la  peau  plus  dure  que 
celle  de  l'homme,  et  le  corps  plus  solide, 
ne  luy  pouuoient  résister,  se  fendans 
iusques  au  cœur,  faisans  vn  bruit  comme 
d'vn  mousquet  en  s'éclatans  :  ie  sortois 
neautmoins  quelquefois  de  ceste  tanière, 
fuyant  la  rage  de  la  fumée  pour  me  met- 
tre à  la  mercy  du  froid,  contre  lequel  ie 
taschois  de  m'armer,  m'enueloppant  de 
ma  couuerture  comme  vu  Irlandois,  et 
en  cet  esquipage  assis  sur  la  neige,  ou 
sur  quelque  arbre  abbaltu,  ie  recitois 
mes  Heures  :  le  mal  estoit  que  la  neige 
n'auoitpas  plus  de  pitié  de  mes  yeux 
que  la  fumée. 

Pour  les  chiens,  que  i'ay  dit  estre  l'vne 
des  incommoditez  des  maisons  des  Sau- 
nages, ie  ne  sçay  si  ie  les  dois  blasmer  : 
car  ils  m'ont  rendu  par  fois  de  bous  ser- 
uices;  vray  qu'ils  tiroient  de  moy  la 
mesme  courtoisie  qu'ils  me  prestoient, 
si  bien  que  nous  nous  entr'aydions  les 
vns  les  autres,  faisans  l'emblesuie  de 
mutuum  auxilium.  Ces  panures  bestes 
ne  pouuans  subsister  à  l'air,  hors  la  ca- 
bane, se  venoient  coucher  tantost  sur 
mes  épaules,  tantost  sur  mes  pieds,  et 
comme  ie  n'auoisqu'vne  simple  castalo- 
gne  pour  me  seruir  de  mattelas  et  de 
couuerture  tout  ensemble,  ie  n'estois 
pas  marry  de  cet  abry,  leur  rendans  vo- 
lontiers vne  partie  de  la  chaleur  que  ie 
tirois  d'eux  :  il  est  vray  que  comme  ils 
estoient  grands  et  en  grand  nombre,  ils 
me  pressoient  par  fois  et  m'importu- 
noient  si  fort,  qu'en  me  donnant  vn  peu 
de  chaleur,  ils  me  déroboient  tout  mon 
sommeil,  cela  estoit  cause  que  bien  sou- 
uent  ie  les  chassois,  en  quoy  il  m'arriua 
certaine  nuict  vn  traict  de  confusion  et 
de  risée  ;  car  vn  Sauuage  s'estant  ietté 
sur  moy  en  dormant,  moy  croyant  (pie 
ce  fust  vn  chien,  rencontrant  en  main 
vn  baston,  ie  le  frappe  m'écriant,  Aché, 
Aché,  qui  sont  les  mots  dont  ils  se  ser- 
uentpourchasserleschiens;monhomme 
s'éveille  bien  estonné,  pensant  que  tout 

fut  perdu  ;  mais  s'estant  pris  garde  d'où 
venoient  les  coups  :  Tu  n'as  point  d'e- 
sprit, me  dit-il,  ce  n'est  pas  vn  chien, 
c'est  moy  :  à  ces  paroles  ie  ne  sçay  qui 
resta  le  plus  estonné  de  nous  deux,  ie 
quittay  doucement  mon  baston,  bien 
marry  de  l'auoir  trouué  si  près  de  moy. 

Retournons  à  nos  chiens:  ces  animaux 
estans  affamez,  d'autant  qu'ils  n'auoient 
pas  de  quoy  manger  non  plus  que  nous, 
ne  faisoient  qu'aller  et  venir,  roder  par 
tout  dans  la  cabane  :  or  comme  on  est 
souuent  couché  aussi  bien  qu'assis  dans 
ces  maisons  d'écorce,  ils  nous  passoient 
souuent  et  sur  la  face  et  sur  le  ventre, 
et  si  souuent,  et  auec  telle  importunité, 
qu'estant  las  de  crier  et  de  les  chasser, 
ie  me  couurois  quelque  fois  la  face,  puis 
ie  leur  donnois  liberté  de  passer  par  où 
ils  voudroient.  S'il  arriuoit  qu'on  leur 
iettastvn  os,  aussi  tost  c'estoitde  courre 
après  à  qui  l'auroit,  culbutans  tous  ceux 
qu'ils  rencontroient  assis,  s'ils  ne  se  te- 
uoient  bien  fermes  ;  ils  m'ont  par  fois 
renuersé  et  mon  écuelle  d'écorce  et  tout 
ce  qui  estoit  dedans  sur  ma  soutane.  le 
sousriois  quand  il  y  suruenoit  quelque 
querelle  parmy  eux  lors  que  nous  di- 
snions :  car  il  n'y  auoit  celuy  qui  ne  tint 
son  plat  à  deux  belles  mains  contre  la 
terre,  qui  seruoit  de  table,  de  siège  et 
de  lict,  et  aux  hommes  et  aux  chiens  : 
c'est  de  là  que  prouenoit  la  grande  in- 
commodité que  nous  receuions  de  ces 
animaux,  qui  portoient  le  nez  dans  nos 
écuelles  plus  tost  que  nous  n'y  portions 
la  main.  C'est  assez  dit  des  incommo- 
ditez des  maisons  desSauuages,  parlons 
de  leurs  viures. 

Au  commencement  que  ie  fus  auec 
eux,  comme  ils  ne  salent  ny  leurs  bouil- 
lons ny  leurs  viandes,  et  que  la  saleté 
mesme  fait  leur  cuisine,  ie  ne  pouuois 
manger  de  leur  salmigondis,  ie  me  con- 
tentois  d'vn  peu  de  galette  et  d'vn  peu 
d'anguille  boucanée,  iusques  là  que 
mon  hoste  me  tançoit  de  ce  que  ie  man- 
geois  si  peu;  ie  m'aflamay  deuant que 
la  famine  nous  accueillist.  Cependant 
nos  Sauuagcs  faisoient  tous  les  iours  des 
festins,  en  sorte  que  nous  nous  vismes 
en  peu  de  temps  sans  pain,  sans  farine 
et  sans  anguilles,  et  sans  aucun  moyen 

d'estre  secourus  :  car  outre  que  nous 
estions  fort  auant  dans  les  bois,  et  que 
nous  fussions  morts  mille  fois  deuant 
que  d'arriuer  aux  demeures  des  Fran- 
çois, nous  hyuernions  de  là  le  grand 
ileuue,  qu'on  ne  peut  trauerser  en  ce 
temps  là  pour  le  grand  nombre  de  glaces 
qu'il  charrie  incessamment,  et  qui  met- 
troient  en  pièces  non  seulement  vne 
chalouppe,  mais  vn  grand  vaisseau.  Pour 
la  chasse,  comme  les  neiges  n'estoient 
pas  profondes  à  proportion  des  autres  an- 
nées, ils  ne  pouuoient  pas  prendre  l'Elan, 
si  bien  qu'ils  n'apportoient  que  quel- 
ques Castors,  et  quelques  Porcs  epics, 
mais  en  si  petit  nombre,  et  si  peu  sou- 
tient, que  cela  seruoit  plustost  pour 
ne  point  mourir  que  pour  viure.  Mon 
hoste  me  disoit  dans  ces  grandes  di- 
settes :  Chibiné,  aye  l'ame  dure,  résiste  à 
la  faim;  tu  seras  par  fois  deux  iours,  quel- 
que fois  trois  ou  quatre  sans  manger, 
ne  te  laisse  point  abbattre,  prend  cou- 
rage, quand  la  neige  sera  venue  nous 
mangerons.  Nostre  Seigneur  n'a  pas 
voulu  qu'ils  fussent  si  long  temps  sans 
rien  prendre  ;  mais  pour  l'ordinaire  nous 
mangions  vne  fois  en  deux  iours,  voire 
assez  souuent  ayans  mangé  vn  Castor  le 
matin,  le  lendemain  au  soir  nous  man- 
gions vn  Porc-epic  gros  comme  vn  Co- 
chon de  laict:  c'estoit  peu  à  dix-neuf 
personnes  que  nous  estions,  il  est  vray  ; 
mais  ce  peu  suffisoit  pour  ne  point  mou- 
rir. Quand  ie  pouuois  auoir  vne  peau 
d'Anguille  pour  ma  iournée,  sur  la  fin  de 
nos  viures,  ie  me  tenois  pour  bien  dé- 
ieûné,  bien  disné  et  bien  soupe. 

Au  commencement  ie  m'estois  servy 
d'vne  de  ces  peaux  pour  refaire  vne  sou- 
tane de  toille  que  i'auois  sur  moy,  ayant 
oublié  de  porter  des  pièces  ;  mais  voyant 
que  la  faim  me  pressoit  si  fort,  ie  man- 
geay  mes  pièces,  et  si  ma  soutane  eust 
esté  de  mesme  estofié,  ie  vous  répond 
que  ie  l'eusse  rapportée  bien  courte  en 
la  maison  :  ie  mangeois  bien  les  vieilles 
peaux  d'Orignac,  qui  sont  bien  plus  dures 
que  lespeauxd'Anguilles;i'aIlois  dans  les 
bois  brouter  le  bout  des  arbres  et  ronger 
les  écorces  plus  tendres,  comme  ie  re- 
marqueray  dans  le  journal.  Les  Saunages 
qui  nous  estoient  voisins  souffroient en- 


core plus  que  nous,  quelques-vns  nous 
venans  voir,  nous  disoient  que  leurs 
camarades  estoient  morts  de  faim  ;  i'en 
vy  qui  n'auoient  mangé  qu'vne  fois  en 
cinq  iours,  et  qui  se  tenoient  bien  heu- 
reux quand  ils  trouuoient  de  quoy  di- 
sner  au  bout  de  deux  ;  ils  estoient  faits 
comme  des  squelets,  n'ayans  plus  que 
la  peau  sur  les  os.  Nous  faisions  par  fois 
de  bons  repas  ;  mais  pourvn  bon  disner, 
nous  nous  passions  trois  fois  de  souper. 
Vn  ieune  Sauuage  de  nostre  cabane, 
mourant  de  faim,  comme  ie  diray  au 
Chapitre  suiuant,  ils  me  demamloient 
souuent  si  ie  ne  craignois  point,  si  ie 
n'auois  point  peur  de  la  mort,  etvoyans 
que  ieme  montrois  assez  asseuré,  ils  s'en 
estonnoient,  notammenten certain  temps 
que  ie  les  vis  quasi  tomber  dans  le  des- 
espoir. Quand  ils  viennent  iusques-là, 
ils  ioùent  pour  ainsi  dire  à  sauuequi  peut, 
ils  iettent  leurs  écorces  et  leur  bagage, 
ils  s'abandonnent  les  vns  les  autres,  et 
perdans  le  soin  du  public,  c'est  à  qui 
trouuerade  quoy  viure  pour  soy  ;  alors  les 
enfans,  les  femmes,  en  vn  mot  ceux  qui 
ne  scauroient  chasser  meurent  de  froid 
et  de  faim  ;  s'ils  en  fussent  venus  à  ceste 
extrémité,  ie  serois  mort  des  premiers. 

Voila  ce  qu'il  faut  preuoir  auant  que 
de  se  mettre  à  leur  suitte  :  car  encor 
qu'ils  ne  soient  pas  tous  les  ans  pressez 
de  ceste  famine,  ils  en  courent  tous  les 
ans  les  dangers,  puis  qu'ils  n'ont  point  à 
manger,  ou  fort  peu,  s'il  n'y  a  beaucoup 
de  neige  et  beaucoup  d'Orignaux,  ce  qui 
n'arriue  pas  tousiours. 

Que  si  vous  me  demandez  maintenant 
quels  estoient  mes  sentimens  dans  les 
affres  de  la  mort,  et  d'vne  mort  si  lan- 
goureuse comme  est  celle  qui  prouient 
de  la  famine,  ie  vous  diray  que  i'ay  de 
la  peine  à  répondre  ;  neantmoins,  afin 
que  ceux  qui  liront  ce  Chapitre  n'ap- 
préhendent point  de  nous  venir  secou- 
rir, ie  puis  asseurer  auec  vérité  que  ce 
temps  de  famine  m'a  esté  vn  temps  d'a- 
bondance. Ayant,  recogneu  que  nous 
commencions  à  floter  entre  l'espérance 
de  la  vie  et  la  crainte  de  la  mort,  ie  fis 
mon  compte  que  Dieu  m'auoit  condamné 
à  mourir  de  faim  pour  mes  péchez,  et 
baisant  mille  fois  la  main  qui  auoit  mi- 

mité  ma  sentence,  i'on  attendois  l'exé- 
cution auec  vue  paix  et  vue  ioye  qu'on 
peut  bien  sentir,  mais  qu'on  ne  peut 
décrire  :  ie  confesse  qu'on  souffre,  et 
qu'il  se  faut  résoudre  à  la  Croix;  mais 
Dieu  fait  gloire  d'ayder  vue  âme,  quand 
elle  n'est  plus  seeouruë  des  créatures. 
Poursuiuons  nostre  chemin. 

Apres  coste  famine,  nouseusmes  quel- 
ques bons   iours  :  la  neige  qui  n'estoil 
(pie  trop  haute  pour  auoir  froid,  mais 
trop  basse  pour  prendre  l'Orignac,  s'e- 
stant  grandement  accreuë  sur  la  fin  de 
Ianuier,  nos  Chasseurs  prirent  quelques 
Orignaux,  dont  ils  firent  seicherie  ;  or 
soit  que  mon  intempérance,  ou  que  ce 
boucan  dur  comme  du   bois    et   sale 
comme  les  rues,  lut  contraire  à  mon  esto- 
mach,  ie  tombay  malade  au  beau  com- 
mencement de  Feurier.   Me  voila  donc 
contraint  de  demeurer  tousiours  couché 
sur  la  terre  froide  :  ce  n'estoit  pas  pom- 
me guérir  des  tranchées  fort  sensibles 
qui  me  tourmentoient,  et  qui  me  con- 
traignoient  de  sortir  à  toute  heure  iour 
et  nuict,   m'engageant  à  chaque  sortie 
dedans  les  neiges  iusques  aux  genoux, 
et  parfois  quasi  iusques  à  la  ceinture, 
notamment  au  commencement  que  nous 
nous  estions  cabanez  en  quelque  en- 
droit.   Ces  douleurs  sensibles  me  durè- 
rent enuiron  huict  ou  dix  iours,  comme 
aussi  vn  grand  mai  d'estomach,  et  vne 
faiblesse  de  cœur  qui  se  répandoit  par 
tout  le  corps;  ie  guary  de  ceste maladie, 
non  pas  tout  à  fait,  car  ie  ne  lis  que 
traisner  iusques  à  la  my-Caresme  que 
le  mal  me  reprit.   le  dis  cecy  pour  faire 
voir  le  peu  de  secours  qu'on  doit  atten- 
dre des  Saunages  quand  on  est  malade  : 
estant  vn  iour  pressé  de  la  soif,  ie  de- 
manday  vn  peu  d'eau,  on  me  répondit 
qu'il  n'y  en  auoit  point,  et  qu'on  me  don- 
neroit  de  la  neige  fondue  sii'en  voulois: 
comme  ce  brcuuage  estoit  contraire  à 
mon  mal,  ie  lis  entendre  à  mon  hoste 
que  i'auois  veu  vn  lac  non  pas  loing  de 
là,  et  que  i'en  eusse  bien  voulu  auoir 
vn  peu  d'eau  ;  il  lit  la  sourde  oreille,  à 
cause  que  le  chemin  estoit  vn  peu  fâ- 
cheux :  si  bien  que  non  seulement  ceste 
fois,  mais  encore  en  tous  les  endroits 
que  quelque  ileuue  ou  quelque  ruisseau 


estoit  vn  peu  trop  esloigné  de  nostre 
cabane,  il  falloit  boire  de  ceste  neige 
fondue  dans  vne  chaudière,  dont  le 
cuiure  estoit  moins  épais  que  la  saleté  : 
qui  voudra  scauoir  l'amertume  de  ce 
brcuuage,  qu'il  le  tire  d'vn  vaisseau  sor- 
tant de  la  fumée,  et  qu'il  en  gouste. 

Quant  à  la  nourriture,  ils  partagent 
le  malade  comme  les  autres  :  s'ils  pren- 
nent de  la  chair  fresche,  ils  luy  en  don- 
nent sa  part  s'il  en  veut;  s'il  ne  la  mange, 
pour  lors  on  ne  se  met  pas  en  peine  de 
luy  en  garder  vn  petit  morceau  quand 
il  voudra  manger;  on  luy  donnera  de  ce 
qu'il  y  aura  pour  lors  en  la  cabane,  c'est 
à  dire  du  boucan,  et  non  pas  du  meilleur, 
car  ils  le  reseruent  pour  les  festins  :  si 
bien  qu'vn  panure  malade  est  contraint 
bien  sonnent  de  manger  parmy  eux,  ce 
qui  luy  feroit  horreur  dans  la  santé 
mesme,  s'il  estoit  auec  nos  François. 
Vne  âme  bien  altérée  de  la  soif  du  Fils 
de  Dieu,  ie  veux  dire  des  souffrances, 
trouueroit  icy  dequoy  se  rassasier. 

il   me  reste  encore  à  parler  de  leur 
conuersation,  pour  faire  entièrement  co- 
gnoistre  ce  qu'on  peut  souffrir  auec  ce 
peuple.     le  m'estois  mis  en  la  compa- 
gnie de  mon  hoste  et  du  Renégat,  à  con- 
dition que   nous  n'hyuernerions  point 
auec  le  Sorcier,  que  ie  cognoissois  pour 
tres-meschant  homme  ;  ils  m'auoient  ac- 
cordé ces  conditions,  mais  ils  furent  in- 
lîdelles,  ne  gardans  ny  l'vne  ny  l'autre  : 
ils  m'engagèrent  donc  auec  ce  prétendu 
Magicien,  Comme  ie  diray  cy  après.    Or 
ce  misérable  homme  et  la  fumée  m'ont 
esté  les  deux  plus  grands  tourmens  que 
i'aye  endurés  parmy  ces  Barbares  :  ny 
le  froid,  ny  le  chaud,  ny  l'incommodité 
des  chiens,  ny  coucher  à  l'air,  ny  dormir 
sur  vn  lict  de  terre,  ny  la  posture  qu'il 
faut  tousiours  tenir  dans  leurs  cabanes, 
se  ramassans  en  peloton,  ou  secouchans, 
ou  s'asseans  sans  siège  et  sans  mattelas, 
ny  la  faim,  ny  la  soif,  ny  la  pauureté  et 
saleté  de  leur  boucan,  ny  la  maladie  : 
tout  cela  ne  m'a  semblé  que  ieu  à  com- 
paraison de  la  fumée  et  de  la  malice  du 
Sorcier,  auec  lequel  i'ay  tousiours  esté 
en  très  mauuaise  intelligence  pour  les 
raisons  suiuantes. 

Premièrement,  pouree  que  m'ayant 

inuité  d'hyuerner  auec  luy,  ie  l'auois 
éconduy,  dequoy  il  se  ressentoit  fort, 
voyant  que  ie  faisois  plus  (Testât  de  mon 
hoste,  son  cadet,  que  de  luy. 

Secondement,  pource  que  ie  ne  pou- 
uois  assouuir  sa  conuoitise  :  ie  n'auois 
rien  qu'il  ne  me  demandast  ;  il  m'a  fait 
fort  souuent  quitter  mon  manteau  de 
dessus  mes  espaules  pour  s'en  couurir  : 
or  ne  pouuant  pas  satisfaire  à  toutes  ses 
demandes,  il  me  voyait  de  mauuais  œil, 
voire  mesme  quand  ie  luy  eusse  donné 
tout  le  peu  que  i'auois,  ie  n'eusse  peu 
gagner  son  amitié  :  car  nous  auions  bien 
d'autres  sujets  de  diuorce. 

En  troisiesme  lieu,  voyant  qu'il  faisoit 
du  Prophète,  amusant  ce  peuple  par 
mille  sottises  qu'il  inuente  à  mon  aduis 
tous  les  iours,  ie  ne  laissois  perdre  au- 
cune occasion  de  le  conuaincre  de  niai- 
serie et  de  puérilité,  mettant  au  iour 
l'impertinence  de  ses  superstitions  :  or 
c'estoit  luy  arracher  l'âme  du  corps  par 
violence  :  car  comme  il  ne  sçauroit  plus 
chasser,  ilfaitplus  que  iamais  du  Prophète 
et  du  Magicien  pour  conseruer  son  cré- 
dit, et  pour  auoir  les  bons  morceaux  ;  si 
bien  qu'esbranlant  son  authorité  qui  se 
va  perdant  tous  les  iours,  ie  le  touchois 
à  la  prunelle  de  l'œil,  et  luy  rauissois  les 
délices  de  son  Paradis,  qui  sont  les  plai- 
sirs de  la  gueule. 

En  quatriesmelieu,  se  voulant  recréer 
âmes  dépens,  il  me  faisoit  par  fois  escrire 
en  sa  langue  des  choses  sales,  m'assu- 
rant  qu'il  n'y  auoit  rien  de  mauuais, 
puis  il  me  faisoit  prononcer  ces  impu- 
dences, que  ie  n'entendois  pas  deuant 
les  Saunages  :  quelques  femmes  m'ayans 
aduerty  de  ceste  malice,  ie  luy  dis  que 
ie  ne  salirois  plus  mon  papier  ny  ma 
bouche,  de  ces  vilaines  paroles  ;  il  ne 
laissa  pas  de  me  commander  de  lire  en 
la  présence  de  toute  la  cabane  et  de 
quelques  Sauuages  qui  estoient  surue- 
nus,  quelque  chose  qu'il  m'auoit  dicté, 
le  luy  répondis,  que  l'Apostat  m'en  don- 
nât l'interprctation,  et  puis  que  ie  lirois; 
ce  Renégat  refusant  de  le  faire,  ie  refu- 
say  aussi  de  lire.  Le  Sorcier  me  le  com- 
mande auec  empire,  c'est  à  dire  auec 
de  grosses  paroles  ,  ie  le  prie  au  com- 
mencement auec  grande  douceur  de 


m'en  dispenser  ;  mais  comme  il  ne  vou- 
loit  pas  estre  éconduit  deuant  les  Sau- 
uages, il  me  presse  fort  et  me  fait  pres- 
ser par  mon  hoste  qui  Ht  du  fasché  :  en- 
fin recognoissant  que  mes  excuses  n'a- 
uoient  plus  de  lieu,  ie  luy  parle  d'vn 
accent  fort  haut,  et  après  luy  auoir  re- 
proché ses  lubricitez,  ie  luyaddresse  ces 
paroles  :  Me  voicy  en  ton  pouuoir,  tu 
me  peux  massacrer,  mais  tu  ne  seaurois 
me  contraindre  de  proférer  des  paroles 
impudiques.  Elles  ne  sont  pas  telles, 
me  dit-il.  Pourquoy  donc,  luy  dis-je, 
ne  m'en  veut-on  pas  donner  l'inter- 
prétation ?  Il  sortit  de  ceste  meslée  fort 
vlceré. 

En  cinquiesme  lieu,  voyant  que  mon 
hoste  m'aymoit,  il  eut  peur  que  cet 
amour  ne  le  priuast  de  quelque  friand 
morceau  ;  ie  taschay  de  luy  oster  ceste 
appréhension,  témoignant  publiquement 
que  ie  ne  viuois  pas  pour  manger,  mais 
que  ie  mangeois  pour  viure,  et  qu'il  im- 
portoit  peu  quoy  qu'on  me  donnast, 
pourueu  que  i'en  eusse  assez  pour  ne 
point  mourir  :  il  me  repartit  nettement, 
qu'il  n'estoit  pas  de  mon  aduis,  mais 
qu'il  faisoit  profession  d'estre  friand, 
d'aymer  les  bons  morceaux,  et  qu'on 
l'obligeoit  fort  quand  on  luy  en  presen- 
toit  :  or,  iaçoit  que  mon  hoste  ne  luy 
donnast  aucun  sujet  de  craindre  en  cet 
endroit,  si  est-ce  qu'il  m'attaquoit  quasi 
en  tous  les  repas,  comme  s'il  eût  eu  peur 
de  perdre  la  préséance  ;  ceste  appréhen- 
sion augmentoit  sa  haine. 

En  sixiesme  lieu,  comme  il  voyoit  que 
les  Sauuages  des  autres  cabanes  me  por- 
toient  quelque  respect,  cognoissant  d'ail- 
leurs que  i'estois  grand  ennemy  de  ses 
impostures,  et  que  si  i'entrois  dans  l'e- 
sprit de  ses  ouailles,  que  ie  le  perdrois 
de  fond  en  comble,  il  faisoit  son  possible 
pour  me  détruire  et  pour  me  rendre 
ridicule  en  la  créance  de  son  peuple. 

En  septiesme  lieu,  adioustez  à  tout 
cecy  l'auersion  que  luy  et  tous  les  Sau- 
uages de  Tadoussac  ont  eue  iusques  icy 
des  François  depuis  le  commerce  de^ 
Anglois,  et  coniecturez  quel  traictement 
ie  peux  auoir  receu  de  ces  Barbares,  qui 
adorent  ce  misérable  Sorcier,  contre  le- 
quel le  plus  souuent  i'auois  guerre  de- 

claréc.  I'ay  crcu  cent  fois  que  ie  ne  sor- 
tirois  iarnais  de  eeste  meslée  que  par  les 
portes  de  la  mort.  Il  ma  traité  fort  indi- 
gnement, il  estvray;  mais  ie  m'estonne 
qu'il  n'a  pis  fait,  veu  qu'il  est  idolâtre  de 
ces  superstitions,  que  ie  combatlois  de 
toutes  mes  forces.  De  raconter  par  le  me- 
nu toutes  ses  attaques,  ses  risées,  ses 
gausseries,  ses  mépris,  ie  ferois  vn  Liure 
pour  vn  Chapitre;  suffit  de  dire  qu'il  s'at- 
taquoit  mesme  par  fois  à  Dieu  pour  me 
déplaire,  et  qu'il  s'efforçoit  de  me  ren- 
dre la  visée  des  petits  et  des  grands,  me 
décriant  dans  les  autres  cabanes  aussi 
bien  que  dans  la  nostre  ;  il  n'eut  neant- 
moins  iarnais  le  crédit  d'animer  contre 
moy  les  Sauuages  nos  voisins,  ils  bais- 
soient  la  teste  quand  ils  entendoient  les 
bénédictions  qu'il  me  donnoit.  Pour  les 
domestiques,  incitez  par  son  exemple,  et 
appuyez  de  son  authorité,  ils  me  char- 
geoient  incessamment  de  mille  brocards 
et  de  mille  injures  ;  ie  me  suis  veu  en 
tel  estât,  que  pour  ne  les  aigrir,  ou  ne 
leur  donner  occasion  de  se  fascher,  ie 
passois  les  iours  entiers  sans  ouurir  la 
bouche.  Croyez  moy,  si  ie  n'ay  rapporté 
autre  fruict  des  Sauuages,  i'ay  pour  le 
moins  appris  beaucoup  d'injures  en  leur 
langue.  Ils  me  disoient  à  tout  bout  de 
champ:  Eca  titou,  eca  titou,  namaKhi- 
tirinisin,  tais  toy,  tais  toy,  tu  n'as  point 
d'esprit  ;  Achineou,  il  est  orgueilleux; 
Moucachtechiou,  il  fait  du  compagnon  ; 
sasegau,  il  est  superbe  ;  cou  attimou,  il 
ressemble  à  vn  Chien  ;  cou  mascoua,  il 
ressemble  à  vn  Ours  ;  cou  ouabouchou 
ouichtoui,  il  est  barbu  comme  vn  Lieure  ; 
attimonai  oukhimau,  il  est  Capitaine  des 
Chiens  ;  cou  oucousimas  ouchtigonan,  il 
a  la  teste  faite  comme  vne  citrouille  ; 
matchiriniou,  il  est  difforme,  il  est  laid; 
Khichcouebcon,  il  est  yure.  Yoila  les 
couleurs  dont  ils  me  peignoient,  et  de 
quantité  d'autres  que  i'obmets.  Le  bon 
est  qu'ils  ne  pensoient  pas  quelquesfois 
que  ie  les  entendisse,  et  me  voyans  sous- 
rire,  ils  demeuroient  confus,  du  moins 
ceux  qui  ne  chantoient  ces  airs  que  pour 
complaire  au  Sorcier.  Les  enfans  m'é- 
toient  fort  importuns,  me  faisans  mille 
niches,  m'imposans  silence  quand  ie 
voulois  parler.    Quand  mon  hoste  estoit 


au  logis,  i'auois  quelque  relâche,  et  quand 
le  Sorcier  s'absentoil  i'estois  dans  labo- 
nace,  maniant  les  grands  et  les  petits 
quasi  comme  ie  voulois.  Voila  vne 
bonne  partie  des  choses  qu'on  doit  souf- 
frir parmy  ces  peuples  :  cecy  ne  doit 
épouuanter  personne,  les  bons  soldats 
s'animent  à  la  veuë  de  leur  sang  et  de 
leurs  playes.  Dieu  est  plus  grand  que 
nostre  cœur,  on  ne  tombe  pas  tousiours 
dans  lafamine,  on  ne  rencontre  pas  tous- 
iours des  Sorciers,  ou  des  jongleurs  de 
l'humeur  de  celuy-cy  :  en  vn  mot  si 
nous  pouuions  sçauoirla  langue  et  la  ré- 
duire en  préceptes,  il  ne  seroit  plus  de 
besoin  de  suiure  ces  Barbares.  Pour 
les  nations  stables,  d'où  nous  attendons 
le  plus  grand  fruict,  nous  pouuons  auoir 
nostre  cabane  à  part,  et  par  conséquent 
nous  deliurer  d'vne  partie  de  ces  grandes 
incommoditez.  Mais  finissons  ce  Cha- 
pitre, autrement  ie  me  voy  en  danger 
d'eslre  aussi  importun  que  cet  imposteur, 
que  ie  recommande  aux  prières  de  tous 
ceux  qui  liront  cecy.  le  coucheray  au 
Chapitre  suiuant quelques  entretiens  que 
i'ay  eus  auec  luy,  lors  que  nous  estions 
dans  quelque  tréue. 


CHAPITRE   XIII. 

Contenant  vn  Iournal  des  choses  qui 

n'ont  peu  eslre  couchées  sous  les 

Chapitres  precedens. 

Si  ce  Chapitre  estoit  le  premier  dans 
ceste  relation,  il  donneroit  quelque  lu- 
mière à  tous  les  suiuans  ;  mais  ie  luy 
ay  donné  le  dernier  rang,  pource  qu'il 
se  grossira  tous  les  iours  Risques  au  de- 
part  des  vaisseaux,  par  le  rencontre  des 
choses  plus  remarquables  qui  pourront 
arriuer,  n'estant  qu'vn  mémoire  en 
forme  de  Iournal,  de  tout  ce  qui  n'a  peu 
estre  logé  dans  les  Chapitres  precedens. 

Apres  le  départ  de  nos  François,  qui 
sortirent  de  la  rade  de  Kebec,  le  16. 
d'Aousl  de  l'an  passé  1633.  pour  tirer  à 
Tadoussac  et  de  là  en  France,  cherchant 
l'occasion  de  conuerser  auec  les  Sauua- 
ges, pour  apprendre  leur  langue,  ie  me 

transportay  delà  le  grand  fleuue  de 
Sainct  Laurens,  dans  vne  cabane  de 
feuillages,  et  allois  tous  les  iours  à  l'é- 
cole dans  celles  des  Saunages  qui  nous 
enuironnoient,  alléché  par  l'espérance 
que  i'auois,  sinon  de  réduire  le  René- 
gat à  son  deuoir,  du  moins  de  tirer  de  , 
luy  quelque  cognoissance  de  sa  langue. 
Ce  misérable  estoit  nouuellement  arriué 
de  Tadoussac,  où  il  s'estoit  monstre  fort 
contraire  aux  François;  la  faim  qui  pres- 
soit  l'Apostat  et  ses  frères,  les  fit  monter 
à  Kebec  pour  trouuer  dequoy  viure. 
Estans  donc  occupez  à  leur  pesche,  i'é- 
tois  fort  souuent  à  leur  cabane,  inuitant 
par  fois  le  Rencgat  de  venir  vne  autre 
fois  hyuerner  auec  nous  dans  nostre 
maisonnette;  il  s'y  fust  aysément accordé 
n'estoit  qu'il  auoit  pris  femme  d'vne 
autre  nation  que  la  sienne,  et  qu'il  ne 
la  pouuoit  pas  renuoyer  pour  lors  : 
voyant  donc  qu'il  ne  me  pouuoit  pas 
suiure,  ie  luy  iettay  quelque  propos  de 
passer  l'hyuer  auec  luy.  Mais  sur  ces 
entrefaictes  vne  furieuse  tempeste  nous 
ayant  battus  en  ruine  certaine  nuict,  le 
Père  de  Noue,  deux  de  nos  hommes  et 
moy,  dans  nostre  cabane,  ie  fus  saisy 
d'vne  grosse  fiéure,  qui  me  fit  chercher 
nostre  petite  maisonnette  pour  y  trouuer 
la  santé. 

L'Apostat  ayant  veu  mon  inclination, 
traicta  de  mon  dessein  auec  ses  frères. 
Il  en  auoit  trois,  l'vn  nommé  Carigonan, 
et  surnommé  des  François  l'Espousée, 
pource  qu'il  fait  le  grand  comme  vne 
espousée,  c'est  le  plus  fameux  sorcier 
ou  manilousiou  (c'est  ainsi  qu'ils  ap- 
pellent ces  jongleurs)  de  tout  le  pays, 
c'est  celuy  dont  i'ay  fort  parlé  cy-dessus  ; 
l'autre  se  nomme  Mestigoït,  ieune  hom- 
me âgé  de  quelque  trente-cinq  ou  qua- 
rante ans,  braue  Chasseur,  et  d'vn  bon 
naturel  ;  le  troisiesme  se  nommoit  Sa- 
sousinat,  c'est  le  plus  heureux  de  tous  : 
car  il  est  maintenant  au  Ciel,  estant 
mort  bon  Chrestien,  comme  ie  l'ay  fait 
voir  au  Chapitre  second.  Le  Sorcier 
ayant  appris  du  Renégat  que  ie  voulois 
hyuerner  avec  les  Sauuages,  me  vint 
voir  sur  la  fin  de  ma  maladie,  et  m'in- 
uita  de  prendre  sa  cabane,  me  donnant 
pour  raison  qu'il  aymoit  les  bons,  pource 


qu'il  estoitbon  ;  qu'il  auoit  tousiours  esté 
bon  dés  sa  tendre  ieunesse.  Il  me  de- 
manda si  Iésus  ne  m'auoit  parlé  de  la 
maladie  qui  le  trauailloit  :  Viens,  me 
disoit-il,  auec  moy,  et  tu  me  feras  viure 
maintenant,  ie  suis  en  danger  de  mou- 
rir. Or,  comme  ie  le  cognoissois  comme 
vn  homme  tres-impudent,  ie  l'éconduy 
le  plus  doucement  qu'il  me  fut  possible, 
et  tirant  à  part  l'Apostat,  qui  taschoit  de 
m'auoir  de  son  costé  ayant  tesmoigné 
au  Père  de  Moue  quelque  désir  de  retour- 
ner à  Dieu,  ie  luy  dy  que  i'hyuernerois 
volontiers  auec  luy  et  auec  son  frère 
Mestigoït,  à  condition  que  nous  n'irions 
point  delà  le  grand  lleuue,  que  le  sor- 
cier ne  seroit  point  en  nostre  compa- 
gnie, et  que  luy  qui  entend  bien  la  lan- 
gue Françoise  m'enseigneroit  :  ils  m'ac- 
cordèrent tous  deux  ces  trois  conditions, 
mais  ils  n'en  tindrent  pas  vne. 

Le  iour  du  départ  estant  pris,  ie  leur 
donnay  pour  mon  viure  vne  barrique  de 
galette,  que  nous  empruntasmes  auma- 
gazindeces  Messieurs,  vn  sac  de  farine, 
et  des  espics  de  bled  d'Inde,  quelques 
pruneaux,  et  quelques  naueaux  ;  ils  me 
pressèrent  fort  de  porter  vn  peu  de  vin, 
mais  ie  n'y  voulois  point  entendre,  crai- 
gnant qu'ils  ne  s'enyurassent;  toutefois, 
m'ayans  promis  qu'ils  n'y  toucheroient 
point  sans  ma  permission,  et  les  ayant 
asseuré  qu'au  cas  qu'ils  le  fissent,  que  ie 
le  ietterois  dans  la  mer,  ie  suiuy  l'in- 
clination de  ceux  qui  me  conseillèrent 
d'en  porter  vn  petit  barillet.  le  promis 
en  outre  à  Mestigoït  que  ie  le  prenois 
pour  mon  hoste,  car  l'Apostat  n'est  pas 
Chasseur,  et  n'a  aucune  conduite  ;  que 
ie  luy  ferois  quelque  présent  au  retour, 
comme  i'ay  fait.  C'est  l'attente  de  ces 
viures  qui  leur  fait  désirer  d'auoir  vn 
François  auec  eux. 

le  m'embarquay  donc  en  leur  cha- 
louppe,  iustement  le  18  d'Octobre,  fai- 
sant profession  de  petit  écolier,  à  mesme 
iour  que  i'auois  autrefois  fait  profession 
de  maistre  de  nos  écoles.  Estant  allé 
prendre  congé  de  Monsieur  nostre  Gou- 
uerneur,  il  me  recommanda  tres-parti- 
culierement  aux  Sauuages.  Mon  hoste 
luy  repartit:  Si  le  Père  meurt,  ie  mourray 
auec  luy,  et  iamais  plus  on  ne  me  re- 

uorra  en  ce  pays  icy.  Nos  François  me 
tesDioignoient  tout  plein  de  regret  de 
non  dopait,  veu  les  dangers  esquelson 
s'engage  en  la  suitle  de  ces  Barbares. 
Les  Adieux  faits  de  part  et  d'autre,  nous 
fismes  voile  euuiron  les  dix;  heures  du 
matin  ;  i'ostois  seul  de  François  auee 
vingt  Saunages,  comptant  les  hommes, 
les  femmes  et  les  enfaus.  Le  vent  et  la 
marée  nous  fauorisans,  nous  allasmes 
descendre  au  delà  de  l'Isle  d'Orléans, 
dans  vne  autre  Isle  nommée  des  Sau- 
nages Ca  ouahascoumngakhe.  le  ne  sçay 
si  la  beauté  du  iour  se  respandoit  des- 
sus ceste  Isle,  mais  ie  la  trouuay  fort 
agréable. 

Si  tost  que  nous  eusmes  mis  pied  à 
terre,  mon  lioste  prend  vne  harquebuse 
qu'il  a  achetée  des  Anglois,  et  s'en  va 
chercher  noslre  souper;  cependant  les 
femmes  se  mettent  à  bastir  la  maison  où 
nous  douions  loger.  Or  l'Apostat,  s'é- 
tant  pris  garde  que  tout  le  monde  estoit 
occupé,  s'en  retourna  à  la  chalouppo  qui 
estoit  à  l'anoure,  prit  le  petit  barillet  de 
vin,  et  en  beut  auec  tel  excez,  que  s'é- 
lant  enyuré  comme  vne  souppe,  il  tomba 
dedans  l'eau,  et  se  pensa  noyer  :  enfin 
il  en  sortit  après  auoir  bien  barbotlé,  il 
s'en  vint  vers  le  lieu  où  on  dressoit  la 
cabane,  criant  et  hurlant  comme  vn  dé- 
moniaque, il  arrache  les  perches,  frappe 
sur  les  écorces  de  la  cabane,  pour  tout 
briser  :  les  femmes  le  voyant  dans  ces 
fougues  s'enfuyent  dans  le  bois,  qui  de- 
çà qui  delà.  Mon  Saunage,  que  ie  nomme 
ordinairement  mon  hoste,  faisoit bouillir 
dans  vn  chauderon  quelques  oyseaux 
qu'il  auoittuez  :  cetyurongne  suruenant 
rompt  la  cramaillere,  et  renuerse  tout 
dans  les  cendres.  A  tout  cela  pas  vn  ne 
fait  mine  d'eslre  fasché,  aussi  est-ce  fo- 
lie de  se  battre  contre  vn  fol  ;  mon  hoste 
ramasse  ses  petits  oyseaux,  les  va  luy- 
mesme  lauer  à  la  riuiere,  puise  de  l'eau, 
et  remet  la  chaudière  sur  le  feu  ;  les 
femmes  voyant  que  cet  homme  enragé 
couroit  ça  et  là  sur  le  bord  de  l'Isle, 
écumant  comme  vn  possédé,  viennent 
viste  prendre  leurs  écorces,  et  les  empor- 
tent en  vn  lieu  écarté,  de  peur  qu'il  ne 
les  mette  en  pièces  comme  il  auoit  com- 
mencé :  à  peine  eurent-elles  le  loysir 


de  les  router  qu'il  parut  auprès  d'elles 
tout  forcené,  et  ne  sçachant  sur  qui  dé- 
charger sa  fureur  :  car  elles  disparurent 
incontinent  à  la  faneur  de  la  nuict  qui 
commenooit  à  nous  cacher.  Il  s'en  vint 
par  le  feu,  qui  sedescouuroif  par  sa  clar- 
té, et  voulant  mettre  la  main  sur  la 
chaudière  pour  la  renuorser  vne  autre 
fois,  mon  hoste  son  frère,  plus  habile 
que  luy,  la  prit  et  luy  ietta  au  nez  toute 
bouillante  comme  elle  estoit:  ie  vous 
laisse  à  penser  quelle  contenance  tenoit 
ce  panure  homme,  se  voyant  pris  à  la 
chaude  ;  iamais  il  ne  fut  si  bien  latte,  il 
changea  de  peau  en  la  face  et  en  tout 
l'estomach  :  pleust  à  Dieu  que  son  ame 
oust  changé  aussi  bien  que  son  corps  ! 
il  redouble  ses  hurlemons,  arraehe  le 
reste  des  perches,  qui  estoient  encor 
debout.  Mon  hoste  m'a  dit  depuis,  qu'il 
demandoit  vne  hache  pour  me  tuer  ;  ic 
ne  sçay  s'il  la  demanda  en  effect,  car 
ie  n'entendois  pas  son  langage,  mais  ie 
sçay  bien  que  me  présentant  à  luy  pour 
Fan-ester,  il  me  dit,  parlant  François  : 
Retirez-vous,  ce  n'est  pas  à  vous  à  qui 
i'en  veux,  laissez-moy  faire.  Puis  me 
tirant  par  ma  soutane  :  Allons,  disoit-il, 
embarquons  -nous  dans  vn  canot,  retour- 
nons envostre  maison,  vous  ne  cognois- 
sez  pas  ces  gens  cy  :  ce  qu'ils  en  font, 
c'est  pour  le  ventre  ;  ils  ne  se  soucient 
pas  de  vous,  mais  de  vos  viures.  A  cela 
ie  répondois  tout  bas  à  part  moy,  in  vi- 
no  verkas. 

La  nuict  s'auançant  bien  fort,  ie  me 
retiray  dedans  le  bois  pour  fuir  l'impor- 
tunité  de  cet  yurongne,  et  pour  prendre 
quelque  repos  :  comme  ie  faisois  mes 
prières  auprès  d'vn  arbre,  la  femme  qui 
faisoit  le  ménage  de  mon  hoste  me  vint 
trouuer,  et  ramassant  quelques  feuilles 
d'arbres  tombées,  me  dit  :  Couche  toy 
là,  et  ne  fais  point  de  bruit.  Puis 
m'ayant  ietté  vne  écorce  pour  me  cou- 
urir,  elle  se  retira.  Voila  donc  mon 
premier  giste  à  l'enseigne  de  la  Lune, 
qui  me  découuroit  de  tous  costez,  me 
voilà  passé  Cheualicr  dés  le  premier  iour 
démon  entrée  en  ceste  Académie.  La 
pluye  suruenant  vn  peu  auant  minuict, 
me  donna  quelque  appréhension  d'estre 
mouillé,  mais  elle  ne  dura  pas  long 

temps  :  le  lendemain  matin  ie  trouuay 
que  mon  lict,  quoy  qu'on  ne  l'eût  point 
remué  depuis  la  création  du  monde,  n'é- 


qu'vn  Peintre  tiendroit  à  faueur  dren 
auoir  la  veiie  pour  tirer  l'idée  d'vn  dé- 
sert affreux  pour  ses  précipices,  et  très 


toit  point  si  dur  qu'il  m'empeschât  de   agréable  pour  la  variété  de  quantité  d'ar- 


dormir 

Le  iour  suiuant,  ie  voulus  ietter  le  ba- 
rillet et  le  reste  du  vin  dans  la  riuiere, 
comme  ie  leur  auois  dit  que  ie  ferois 
au  cas  qu'on  en  abusast:  mon  hoste  me 
saisissant  par  le  milieu  du  corps,  s'écria  : 
Eca  toute,  cca  toute,  ne  fais  pas  cela,  ne 
tais  pas  cela  :  ne  vois  tu  pas  que  Petrich- 
tich  (c'est  ainsi  qu'ils  nomment  le  René- 
gat par  dérision)  n'a  point  d'esprit,  que 
c'est  vn  chien?  ie  te  promets  qu'on  ne 
touchera  plus  au  barillet,  que  tu  ne  sois 
présent.  le  m'arrestay  auec  résolution 
d'en  faire  largesse,  afin  de  me  deliurer 
de  la  crainte  qu'vn  peu  de  vin  ne  nous 
fit  boire  beaucoup  d'eau  :  car  s'ils  se 
fussent  enyurez  pendant  que  nous  fai- 
sions voile,  c'estoit  pour  nous  perdre. 

Nous  voulions  sortir  le  matin  de  ceste 
Isle  ;  mais  la  marée  se  retirant  plus  tost 
que  nous  ne  pensions,  nostre  Chalouppe 
s'échoua  :  si  bien  qu'il  fallut  attendre 
la  marée  du  soir,  en  laquelle  nous  nous 
embarquasmes,  et  voguans  à  la  faueur 
de  la  Lune  aussi  bien  que  du  vent,  nous 
abordasmes  vne  autre  Isle  nommée  Ca 
ouapascounagate.  Comme  nous  arriua- 
smes  sur  la  minuict,  nos  gens  ne  prirent 
pas  la  peine  de  nous  bastir  vne  maison, 
si  bien  que  nous  couchasmes  au  mesme 
lict,  et  logeasmes  à  la  mesme  enseigne 
que  la  nuict  précédente,  abriez  des  ar- 
bres et  du  ciel. 

Le  lendemain  nous  quittasmes  ceste 
Isle  pour  entrer  dans  vne  autre  appel- 
lée  Cachibariouacheate,  nous  la  pour- 
rions nommer  l'Isle  aux  Oyes  blanches, 
car  i'y  en  vis  plus  de  mille  en  vne 
bande. 

Le  iour  d'après,  nous  la  voulions  quit- 
ter, mais  nous  fusmes  contraints  pour 
le  mauuais  temps  de  relascher  au  bout 
de  ceste  mesme  Isle.  Elle  est  déserte 
comme  tout  le  pays,  c'est  à  dire  qu'elle 
n'a  des  habitans  qu'en  passant,  ce  peuple 
n'ayant  point  de  demeure  assurée  ;  elle 
est  bordée  de  rochers  si  gros,  si  hauts 
etsientrecouppez,  et  peuplée  neantmoins 
de  Cèdres  et  de  Pins  si  proprement, 


bres  qu'on  diroit  auoir  esté  plantez  par 
la  main  de  l'art  plustost  que  de  la  Na- 
ture. Comme  elle  est  entretaillée  de 
bayes  pleines  de  vases,  il  s'y  retire  si 
grande  quantité  de  gibier  et  de  plu- 
sieurs espèces  que  ie  n'ay  point  veuës 
en  France,  qu'il  le  faut  quasi  voir  pour  le 
croire. 

Sortans  de  ceste  Isle  au  gibier,  nous 
nauigeasmes  tout  le  iour  et  vinsmes  des- 
cendre sur  la  nuict  dans  vne  petite 
Islette  nommée  Atisaoucanichetagoukhi, 
c'est  à  dire  lieu  où  se  trouue  la  teinture, 
le  me  doute  que  nos  gens  luy  donnèrent 
ce  nom,  pource  qu'ils  y  trouuerent  de 
petites  racines  rouges,  dont  ils  se  ser- 
uent  pour  teindre  leurs  Matachias.  l'ap- 
pellerois  volontiers  ce  lieu  l'Islette  mal- 
heureuse :  car  nous  y  souffrism es  beau- 
coup huict  iours  durant,  que  les  tem- 
pestes  nous  y  retindrent  prisonniers. 
Il  estoit  nuict  quand  nous  l'abordasmes, 
la  pluye  et  les  vents  nous  attaquoient, 
et  cependant  à  peine  peut -on  irouuer 
cinq  ou  six  perches  pour  seruir  de  poul- 
tres  à  nostre  bastiment,  qui  fut  si  petit, 
si  estroit  et  si  découuert,  et  par  vn 
temps  si  fascheux,  que  voulant  euiter  vne 
incommodité  on  tomboit  dans  deux  au- 
tres :  il  se  falloit  racourcir,  ou  se  rouler 
en  hérisson,  sur  peine  de  se  brusler  la 
moitié  du  corps.  Pour  nostre  souper  et 
pour  nostre  disner  tout  ensemble,  car 
nous  n'auions  point  mangé  depuis  le 
matin,  mon  hoste  lit  ietter  à  chacun  vn 
morceau  de  la  galette  que  ie  luy  auois 
donnée,  m'aduertissant  que  nous  man- 
gerions sans  boire  :  car  l'eau  de  ce  grand 
ileuue  commence  en  ce  lieu  d'estre  sa- 
lée ;  le  lendemain  nous  recueillismes  do 
l'eau  de  pluye,  tombée  dans  des  roches 
fort  sales,  et  la  beusmes  auec  autant 
de  plaisir  qu'on  boit  le  vin  d'Aï  en 
France. 

Ils  auoient  laissé  nostre  Chaloupe  à 
l'anchre  dans  vn  grand  courant  de  ma- 
rée, ie  les  aduerty  qu'elle  n'estoit  pas 
bien,  et  qu'il  la  falloit  mettre  à  l'abry 
derrière  l'Islette  ;    mais  comme  nous 


France,  en  l'Année  1634. 


61 


n'attendions  qu'vn  bon  vent  pour  par- 
tir, ils  n'en  tindrent compte.  La  nuict,  la 
tempeste  redoublant,  on  oust  dit  que 
les  vents  deuoient  déraciner  nostre 
Islette.  Mon  hoste  se  doutant  de  ce  qui 
■mua,  éueille  l'Apostat,  et  le  presse  de 
te  i  enir  ayder  à  sauuer  nostre  Chaloupe, 
qui  s'alloit  perdre  :  or,  soit  que  ce  misé- 
rable fust  paresseux,  ou  qu'il  eût  peur 
des  ondes,  jamais  il  ne  S3  voulut  leuer, 
donnant  pour  toute  réponse,  qu'il  estoit 
las.  Dans  ce  retardement,  les  vents 
rompent  l'amarre  ou  la  corde  de  l'an- 
chre,  et  en  vn  instant  font  disparoistre 
nostre  Chaloupe.  Mon  hoste  voyant  ce 
beau  ménage,  me  vint  dire  :  Nicanis, 
mon  bien-aymé,  la  Chaloupe  est  perdue, 
les  vents  qui  l'ont  enleuée  la  briseront 
contre  les  roches  qui  nous  enuironnent 
de  tous  costez.  Qui  n'eust  entré  en 
verue  contre  ce  Renégat,  dont  la  négli- 
gence nous  iettoit  dans  des  peines  inex- 
plicables ?  veu  qu'il  y  auoit  quantité  de 
paquets  dans  nostre  bagage,  et  beaucoup 
d'enfans  à  porter.  Mon  hoste  cependant, 
tout  barbare  et  tout  sauuage  qu'il  est, 
ne  se  troubla  point  à  cet  accident,  ains 
craignant  que  cela  ne  m'attristast,  il  me 
dit  :  Nicanis,  mon  bien-aymé,  n'es-tu 
point  fasché  de  ceste  perte,  qui  nous 
Causera  de  grands  trauaux?  le  n'en  suis 
pas  bien  ayse,  luy  repartis-ie.  Ne  t'en 
attriste  point,  me  fit-il,  car  la  fascherie 
ameine  la  tristesse,  et  la  tristesse  amei ne 
la  maladie  ;  Petrichtich  n'a  point  d'e- 
sprit, s'il  m'eust  voulu  secourir,  ce  mal- 
heur ne  fust  point  suruenu  :  voylà  tous 
les  reproches  qu'on  luy  fit.  Véritable- 
ment cela  me  confond,  que  l'interest  de 
la  santé  arreste  la  cholere  et  la  fasche- 
rie d'vn  Barbare,  et  que  la  loy  de  Dieu, 
que  son  bon  plaisir,  que  l'espoir  de  ses 
grandes  recompenses,  que  la  crainte 
de  ses  chastimens,  que  nostre  propre 
paix  et  consolation  ne  puissent  seruir  de 
bride  à  l'impatience  et  à  la  cholere  d'vn 
Chrestien. 

Au  malheur  susdit  en  suruint  vn  au- 
tre. Nous  auions  outre  la  Chaloupe  vn 
petit  Canot  d'écorce,  la  marée  se  gros- 
sissant plus  qu'à  l'ordinaire  par  le  souflle 
des  vents,  nous  le  déroba  :  nous  voilà 


prisonniers  plus  que  iamais.  le  ne  vis 
ny  larmes,  ny  plaintes,  non  pas  mesme 
parmy  les  femmes,  sur  le  dos  desquelles 
ce  desastre  tomboit  plus  particulière- 
ment, à  raison  qu'elles  sont  comme  les 
bestesde  voiture,  portant  ordinairement 
le  bagage  des  Sauuages  ;  au  contraire 
tout  le  monde  se  mit  à  rire. 

Le  iour  venu,  car  ce  fut  la  nuict  que 
la  tempeste  commit  ce  larcin,  nouscou- 
rusmes  tous  sur  les  riues  du  fleuue, 
pour  apprendre  par  nos  yeux  des  nou- 
uelles  de  nostre  pauure  Chaloupe  et  de 
nostre  Canot  :  nous  vismes  l'vn  et  l'autre 
échouez  fort  loing  de  nous,  la  Chaloupe 
parmy  des  roches,  et  le  Canot  au  bord 
du  bois  de  la  terre  continente  ;  chacun 
pensoit  que  tout  estoit  en  pièces  :  si  tost 
que  la  mer  se  fut  retirée,  les  vns  cour- 
rent  vers  la  Chaloupe,  les  autres  vers 
le  Canot  :  chose  estrange  !  rien  ne  se 
trouua  endommagé.  l'en  demeuray  tout 
estonné  :  car  de  cent  vaisseaux,  fussent 
ils  d'vn  bois  aussi  dur  que  le  bronze,  à 
peine  s'en  sauueroit-il  pas  vn  dans  ces 
grands  coups  de  vent  et  sur  des  roches. 

Pendant  que  les  vents  nous  tenoient 
prisonniers  dans  ceste  malheureuse 
Islette,  vne  partie  de  nos  gens  s'en  al- 
lèrent visiter  quelques  Sauuages  qui 
estoient  à  cinq  ou  six  lieues  de  nous,  si 
bien  qu'il  ne  resta  que  les  femmes  et 
les  enfans,  et  Lhiroquois  dans  nostre 
cabane.  La  nuict  vne  femme  estant 
sortie  s'en  reuint  toute  effarée  criant 
qu'elle  auoit  oùy  le  Manitou,  ou  le  dia- 
ble :  voilà  l'alarme  dans  nostre  camp, 
tout  le  monde  remply  de  peur,  garde  vn 
profond  silence.  le  demanday  d'où  pro- 
cedoit  ceste  épouuante  :  car  ie  n'auois 
pas  entendu  ce  qu'auoilditeeste  femme: 
Eca  titou,eca  titou,  me  dit-on,  Manitou; 
tais-toy,  tais-toy,  c'est  le  diable.  le  me 
mis  à  rire,  et  me  leuant  en  pied  ie  sors 
de  la  cabane,  et  pour  les  asseurer  i'ap- 
pelle  en  leur  langage  le  Manitou,  criant 
tout  haut  que  ie  ne  le  craignois  pas,  et 
qu'il  n'oseroit  venir  où  i'estois  :  puis 
ayant  fait  quelques  tours  dans  nostre 
Islette,  ie  rentray  et  leur  dit  :  Ne  crai- 
gnez point,  le  diable  ne  vous  fera  aucun 
mal  tant  que  ie  seray  aueCvous:  il  craint 
ceux  qui  croyent  en  Dieu,  si  vous  y  vou- 

lez  croire,  il  s'enfuira  de  vous.  Eux 
bien  estonnez,  me  demandent  si  ie  ne 
le  craignois  point  ;  ie  repars  pour  les 
deliurer  de  feur  peur,  que  ie  n'en  crai- 
gnois pas  vne  centaine  :  ils  se  mirent 
tous  à  rire,  se  rasseurans  petit  à  petit: 
or  voyant  qu'ils  auoient  ietté  de  l'an- 
guille dans  le  feu,  i'en  demanday  la  rai- 
son :  Tais-toy,  me  firent -ils,  nous  don- 
nons à  manger  au  diable,  aiin  qu'il  ne 
nous  fasse  point  de  mal. 

Mon  hoste  à  son  retour  ayant  sçeu 
ceste  histoire,  me  remercia  fort  de  ce 
que  i'auois  rasseuré  tous  ses  gens,  me 
demandant  si  en  effet  ie  n'auois  point 
de  peur  du  Manitou,  ou  du  diable,  et  si 
ie  le  cognoissois  bien  ;  que  pour  eux  qu'ils 
le  craignoient  plus  que  la  foudre.  le  luy 
répondis,  que  s'il  vouloit croire,  et  obéir 
à  celuy  qui  a  tout  fait,  que  le  Manitou 
n'auroit  nul  pouuoir  sur  luy  ;  pour  nous 
qu'estans  assistez  de  celuy  que  nous  ado- 
rions, le  diable  auoit  plus  de  peur  de 
nous,  que  nous  n'auions  de  luy.  Il  s'é- 
tonna, et  me  dit  qu'il  eust  bien  voulu 
que  i'eusse  eucognoissance  de  sa  langue: 
car  figurez  vous  que  nous  nous  faisions 
entendre  l'vn  l'autre  plus  par  les  yeux 
et  par  les  mains,  que  par  la  bouche. 

le  dressay  quelques  prières  en  leur 
langue,  auec  l'ayde  de  l'Apostat  :  or 
comme  le  Sorcier  n'estoit  pas  encore 
venu,  ie  les  recitois  le  matin  et  auant 
nos  repas,  eux-mesmes  m'en  faisans 
souuenir,  et  prenans  plaisir  à  les  ouïr 
prononcer.  Si  ce  misérable  Magicien  ne 
fust  point  venu  auec  nous,  ces  Barbares 
auraient  pris  grand  plaisir  de  m'écouter: 
mon  hoste  me  faisoit  mille  questions, 
me  demandant  pourquoy  nous  mou- 
rions, où  alloient  nos  aines,  si  la  nuit 
estoit  vniuerselle  par  tout  le  monde,  et 
choses  semblables,  se  monstrant  fort  at- 
tentif à  mes  réponses.  Changeons  de 
discours. 

le  remarquay  en  ce  lieu  cy,  que  les 
ieunes  femmes  ne  mangent  point  dans 
le  plat  de  leurs  marys  ;  i'en  demanday 
la  raison,  le  Renégat  me  dit  que  les 
ieunes  filles  à  marier,  et  les  femmes  qui 
n'auoient  point  encore  d'enfans,  n'a- 
uoient  rien  en  maniement,  et  qu'on  leur 
faisoit  leur  part  comme  aux  enfans  :  de 


là  vient  que  sa  femme  mesme  me  dit  vn 
iour  :  Dis  à  mon  mary  qu'il  me  donne 
bien  à  manger  ;  mais  ne  luy  dis  pas  que 
ie  t'ayprié  de  luy  dire. 

Pendant  certaine  nuict,  tout  le  monde 
estant  dans  vn  profond  sommeil,  ie  me 
mis  à  entretenir  ce  panure  misérable 
Renégat,  ie  luy  fis  voir  qu'estant  en 
nostre  maison,  rien  de  tout  ce  que  nous 
auions  ne  luy  manquoit  ;  qu'il  y  pouuoit 
passer  sa  vie  doucement,  et  qu'en  quit- 
tant Dieu  il  s'estoit  ietté  dans  vne  vie  de 
beste,  qui  enfin  aboutiroit  à  l'enfer,  s'il 
n'ouuroit  les  yeux  ;  que  l'éternité  estoit 
bien  longue,  et  que  d'estre  à  iamais 
compagnon  des  diables,  c'estoit  vn  long 
terme.  le  voy  bien,  me  fit-il,  que  ie  no 
fais  pas  bien ,  mais  mon  malheur  est 
que  ie  n'ay  pas  l'esprit  assez  fort  pour 
demeurer  ferme  dans  vne  resolution,  ie 
croy  tout  ce  qu'on  me  dit  ;  quand  i'ay 
esté  auec  les  Anglois,  ie  me  suis  laissé 
aller  à  leurs  discours;  quand  ie  suis 
auec  les  Sauuages,  ie  fais  comme  eux  ; 
quand  ie  suis  auec  vous,  ie  tiens  vostre 
créance  pour  véritable  :  pleut  à  Dieu  que 
ie  fusse  mort  quand  i'estois  malade  en 
France,  ie  serois  maintenant  sauué  ;  tant 
que  i'auray  des  parens,  ie  ne  feray  ia- 
mais rien  qui  vaille  :  car  quand  ie  veux 
demeurer  auec  vous,  mes  frères  me  di- 
sent que  ie  pouriray  demeurant  tous- 
iours  en  vn  endroit,  cela  est  cause  que 
ie  quitte  tout  pour  les  suiure.  le  luy 
apportay  toutes  les  raisons,  et  luy  lis 
toutes  les  offres  que  ie  peus  pour  l'affer- 
mir ;  mais  son  frère  le  Sorcier  qui  sera 
bien  tost  auec  nous  renuersera  tous  mes 
desseins,  car  il  manie  comme  il  veut  ce 
pauure  Apostat.- 

Le  trentiesme  iour  d'Octobre,  nous 
sortismes  de  ceste  malheureuse  Islette, 
et  vinsmes  aborder  sur  la  nuict  dans  vne 
autre  Isle  qui  porte  vn  nom  quasi  aussi 
grand  comme  elle  est,  car  elle  n'a  pas 
demy  lieue  de  tour,  et  voicy  comme  nos 
Sauuages  me  dirent  qu'elle  se  nommoit; 
Ca  pacoucachtechckhi  chachagou  achi- 
ganikhi,  Ca  pakhitaouananiouikhi  ; 
ie  crois  qu'ils  forgent  ces  noms  sur  le 
champ.  Ceste  Isle  n'est  quasi  qu'vn  grand 
rocher  affreux  ;  comme  elle  n'a  point  de 
fontaine  d'eau  douce,  nous  fusmes  con- 

trains  de  boire  dos  eaùës  de  playes  fort 
sales  que  nous  rainassions  dans  dos  fon- 
drières è*t  sur  dos  roches.  On  ietta  la 
voilo  de  nostre  chalouppe  sur  dos  pelu- 
ches quand  nous  y  arriuasmes,  et  nous 
nous  niisinos  à  l'abry  là  dessous  ;  nostre 
liel  estoit  blanc  et  verd,  c'est  à  dire  qu'il 
y  auoit  si  peu  de  branches  de  pin  des- 
sous nous,  que  nous  louchions  la  neige 
en  plusieurs  endroits,  laquelle  auoit 
commencé  depuis  trois  iours  à  couiuïr 
la  terre  d'vn  habit  blanc. 

Nous  trouuasmes  en  ce  lieu  la  cabane 
dYn  Saunage,  que  nostre  hoste  cher- 
choit,  nommé  Ekhenmbamûte;  il  apprit 
de  luy  que  son  frère  le  Sorcier  estoit 
passé  depuis  peu,  et  qu'ayant  eu  le  vent 
contraire,  il  n'estoit  pas  loing  ;  il  n'at- 
tendit pas  qu'il  lût  iour  tout  à  fait  pour 
le  suiure,  son  Canot  poussé,  par  trois  ra- 
meurs alloit  comme  le  vent  :  bref  le 
beau  premier  iour  de  Nouembrc,  dédié  à 
la  mémoire  de  tous  les  Saincts,  il  nous 
ramena  ce  Démon,  i'entends  ce  Sorcier. 
le  fus  bien  eslonné  quand  ie  le  vis,  car 
ie  ne  l'attendois  pas,  me  figurant  que 
mon  hoste  estoit  allé  à  la  chasse  :  fùt-il 
ainsi,  et  que  ceste  misérable  proye  luy 
eust  eschappé  des  mains  ! 

Si  tost  qu'il  fut  arriué,  ce  n'estoient 
plus  que  festins  dans  nos  cabanes  ;  nous 
n'auions  plus  que  fort  peu  de  viures  de 
reste,  ces  Barbares  les  mangeoient  auec 
autant  de  paix  et  d'asseurance,  comme 
si  les  animaux  qu'ils  deuoient  chasser 
eussent  esté  renfermez  dans  vue  estable. 

Mon  hoste  faisant  vn  iour  festin  à  son 
tour,  les  conuiez  me  firent  signe  que  ie 
haranguasse  en  leur  langue  :  ils  auoient 
enuie  de  rire,  car  ie  prononce  le  Sau- 
nage comme  vn  Allemant  prononce  le 
François.  Leur  voulant  donner  ce  con- 
tentement, ie  me  misa  discourir,  et  eux 
à  s'éclatter  de  rire  :  eux  bien  aises  de 
gausser,  etmoy  bien  ioyeux  d'apprendre 
à  parler.  le  leur  dis  pour  conclusion, 
que  i'estois  vn  enfant,  et  que  les  enfans 
faisoient  rire  leurs  pères  par  leur  be- 
gayemenl;  mais  qu'au  reste  ie  deuien- 
drois  grand  dans  quelques  années,  et 
qu'alors  sçachant  leur  langue,  ie  leur  fe- 
rois  voir  qu'eux-mesmes  sont  enfans  en 
plusieurs  choses,  ignorans  de  belles  vé- 


rité/, dont  ie  leur  parlerois,  et  sur  l'heure 
inesme  ie  leur  demanday  si  la  Lune 
estoit  aussi  hautement  logée  que  les 
Ksloilles,  si  elle  estoit  en  mesine  (lie!, 
où  alloit  le  Soleil  quand  il  nous  quittoit, 
quelle  ligure  auoit  la  terre  (si  ie  seauois 
leur  langue  en  perfection,  ieleur  propo- 
serois  tousiours  quelque  vérité  naturelle 
douant  que  de  parler  des  points  de  nostre 
créance  :  car  i'ay  remarqué  que  ces  cu- 
riosité/ les  rendent  attentifs).  Pour  ne 
m'éloigner  de  mon  discours,  l'vn  d'eux 
prenant  la  parole  après  m'auoir  ingenuë- 
ment  confessé  qu'ils  ne  pouuoient  ré- 
pondre à  ces  questions,  me  dit  :  Mais 
comment  pourrois-tu  toy  mesme  co- 
gnoistre  ces  choses,  puis  que  nous  les 
ignorons?  le  tiray  aussi  tost  vn  petit  ca- 
dran que  i'auois  dans  ma  poche,  ie  l'ou- 
ure,  et  luy  mettant  en  main,  ie  luy  dis  : 
Nous  voylà  dans  la  nuict  profond»»,  le 
Soleil  ne  nous  paroist  plus  :  dis-moy 
maintenant,  enuisageant  ce  que  ie  te 
présente,  en  quelle  part  du  monde  il  est; 
désigne  moy  le  lieu  où  il  se  doit  demain 
louer,  où  il  se  doit  coucher,  où  il  sera 
en  son  midy  ;  marque  moy  les  endroits 
du  Ciel  où  il  ne  va  iamais.  Mon  homme 
répondit  des  yeux  me  regardant  sans 
dire  mot.  le  prens  le  cadran  et  luy  fais 
voir  en  peu  de  mots  tout  ce  que  ie  ve- 
nois  de  proposer,  adioustant  en  suitte  : 
Hé  bien  comment  se  peut  il  faire  que  ie 
cognoisse  ces  choses,  et  que  vous  les 
ignoriez?  I'ay  bien  d'autres  veritez  plus 
grandes  à  vous  dire,  quand  ie  sçauray 
parler.  Tu  as  de  l'esprit,  me  dirent-ils, 
tu  sçauras  bien  tost  nostre  langue.  Ils 
se  sont  trompez. 

Ce  que  i'escris  dans  ce  iournal  n'a 
point  d'autre  suitte,  que  la  suitte  du 
temps  :  voila  pourquoy  ie  passeray  sou- 
uent  du  coq  à  l'asne,  comme  on  dit, 
c'est  à  dire  que  quittant  vne  remarque 
ie  passeray  à  vne  autre  qui  ne  luy  a  point 
de  rapport,  le  temps  seul  semant  de 
liaison  à  mon  discours. 

Comme  l'arc  et  la  flèche  semblent  des 
armes  inuentées  par  la  Nature,  puis 
que  toutes  les  Nations  de  la  terre 
en  ont  trouué  l'vsage,  de  mesme  vous 
diriez  qu'il  y  a  de  certains  petits  ieux 
que   les  enfans    trouuent   sans   qu'on 

leur  enseigne.  Les  petits  Sauuages 
ioùenl  à  se  cacher,  aussi  bien  que  les 
petits  François  ;  ils  font  quantité  d'autres 
traits  d'enfance,  que  i'ay  remarqués  en 
nostre  Europe;  entre  autres  i'ay  veu  les 
petits  Parisiens  ietter  vne  balle  d'arque- 
buse en  l'air,  et  la  reccuoir  auec  vn 
baston  vn  petit  creusé  :  les  petits  Sau- 
uages montagnards  l'ont  le  mesme,  se 
seruans  d'vn  petit  faisceau  de  branches 
de  Pin,  qu'ils  reçoiuent  ou  picquent  en 
l'air  auec  vn  baston  pointu.  Les  petits 
Hiroquois  ont  le  mesme  passe-temps, 
iettans  vn  osselet  percé  qu'ils  enlacent 
en  l'air  dans  vn  autre  petit  os  :  vn 
ieune  homme  de  ceste  nation  me  le 
dit,  voyant  ioùer  les  enfants  monta- 
gnards. 

Mon  Sauuage  et  le  Sorcier  son  frère, 
ayant  appris  qu'il  y  auoit  quantité  de 
Montagnais  es  enuirons  du  lieu  où  ils 
vouloient  hyuerner,  prirent  resolution 
de  passer  du  costé  du  Nord,  craignans 
que  nous  ne  nous  affamassions  les  vns 
les  autres  :  les  voylà  donc  résolus  d'aller 
où  m'auoit  promis  mon  hoste  et  le  Re- 
négat ;  mais  à  peine  auions  nous  fait 
trois  lieues  sur  le  grand  fleuue  pour  le 
trauerser,  que  nous  rencontrasmes  qua- 
tre canots  qui  nous  ramenèrent  au  Sud, 
disans  que  la  chasse  n'estoit  pas  bonne 
du  costé  du  Nord  :  si  bien  que  ie  fus  con- 
traint de  demeurer  auec  le  sorcier,  et 
d'hyuernerau  delà  de  la  grande  riuiere, 
quoy  que  ie  peusse  alléguer  au  contraire. 
le  voyois  bien  les  dangers  dans  lesquels 
ils  me  iettoient,  mais  ie  ne  voyois  point 
d'autre  remède  que  de  se  confier  en 
Dieu,  et  le  laisser  faire. 

Si  tost  que  les  nouueaux  Sauuages 
venus  dans  ces  quatre  canots  eurent  mis 
pied  à  terre,  mon  hoste  leur  fit  vn  ban- 
quet d'anguilles  boucanées,  car  nous 
n'auions  déjà  plus  de  pain.  A  peine  ces 
conuiés  furent-ils  de  retour  en  leur  ca- 
bane, qu'ils  dressèrent  vn  festin  de  pois 
qu'ils  auoient  achetés  passans  à  Kebec  ; 
mais  afin  que  vous  voyez  les  excez  de 
ce  peuple,  au  sortir  de  ce  banquet,  on 
vint  à  vn  troisiesme,  que  le  sorcier  auoit 
préparé,  composé  d'anguilles  et  de  la 
farine  que  i'auois  donnée  à  mon  hoste. 
Cet  homme  me  pressa  fort  d'estre  de  la 


partie  :  il  auoit  fait  faire  vn  retranche- 
ment dans  nostre  cabane  auec  des  peaux 
et  des  couuertures  -,  tous  les  conùiez  en- 
trèrent là  dedans.  On  me  donna  ma  part 
dans  vne  petite  écuelle,  mais  comme  ie 
n'estois  pas  encor  tout  à  fait  accoustu- 
mé  à  manger  de  leur  bouillies  si  sales 
et  si  fades,  après  en  auoir  gousté  i'en 
voulus  donner  le  reste  à  la  parente  de 
mon  hoste.  Aussi  tost  on  médit:  Ehita, 
khita,  mange  tout,  mange  tout,  acou- 
magouchan,  c'est  vn  festin  à  tout  man- 
ger, le  me  mis  à  rire,  et  leur  dis  qu'ils 
ioùoient  à  se  faire  creuer,  veù  qu'ayans 
desia  esté  à  deux  festins,  ils  en  faisoient 
vn  troisiesme  à  ne  rien  laisser:  mon  hoste 
m'entendant  me  dit,  que  dis  tu,  Nicanis  ? 
le  dis  que  ie  ne  sçaurois  tout  manger. 
Donne  moy,  ce  fit-il,  ton  écuelle,  ie  t'ay- 
deray.  Luy  ayant  présenté,  il  auala  tout 
ce  qui  estoit  dedans  en  deux  tours  de 
gueule,  tirant  vne  langue  longue  de  la 
main  pour  la  lécher  au  fond  et  par  tout, 
afin  qu'il  n'yrestast  rien. 

Quand  ils  furent  saouls  quasi  iusqu'à 
creuer,  le  Sorcier  prit  son  tambour  et 
inuita  tout  le  monde  à  chanter;  celuy  là 
chanttoit  le  mieux  qui  heurloit  le  plus 
fort.  A  la  fin  de  leur  tintamarre,  les 
voyant  d'vne  humeur  assez  gaye,  ie  leur 
demanday  permission  de  parler:  cela 
m'estant  accordé,  ie  commençay  à  leur 
déclarer  l'affection  que  ie  leur  portois  : 
Vous  voyez,  disois-ie,  de  quel  amour  ie 
suis  porté  en  vostre  endroit  :  i'ay  non 
seulement  quitté  mon  pays,  qui  est  beau 
et  bien  agréable,  pour  venir  dans  vos 
neiges  et  dans  vos  grands  bois  ;  mais 
encore  ie  m'esloigne  de  la  petite  maison 
que  nous  auons  en  vos  terres  pour  vous 
suiure  et  pour  apprendre  vostre  langue, 
le  vous  chery  plus  que  mes  frères,  puis 
que  ie  les  ay  quittez  pour  vostre  amour  ; 
c'est  Celuy  qui  a  tout  fait  qui  me  donne 
ceste  affection  enuers  vous,  c'est  luy  qui 
a  créé  le  premier  homme  d'où  nous  som- 
mes tous  issus  :  voylà  pourquoy  n'ayans 
qu'vn  mesme  père  nous  sommes  tous 
frères,  et  nous  deuons  tous  recognoistre 
vn  mesme  Seigneur  et  vn  mesme  Capi- 
taine, nous  deuons  tous  croire  en  luy, 
et  obéir  à  ses  volontez.  Le  Sorcier  m'ar- 
restant  dit  tout  haut  :  Quand  ie  le  ver- 

ray,  te  croiray  en  lny,  autrement  non  ; 
le  moyen  de  croyre  en  celuy  qu'on  ne 
void  pas?  le  luy  répondis:  Quand  tu 
me  dis  que  ton  père,  oul'vn  de  tes  amis 
a  tenu  quelque  discours,  ie  croisée  qu'il 
a  dil,  me  figurant  qu'il  n'est  point  men- 
teur, et  cependant  ie  n'ay  iamais  veu 
ton  père;  de  plus  tu  crois  qu'il  y  avn 
Manitou,  et  tu  ne  l'as  pas  veu  ;  tu  crois 
qu'il  y  a  des  Khichicouakhi,  ou  des  Gé- 
nies du  iour,  et  tu  ne  les  a  pas  vous. 
D'autres  les  ont  veus,  me  dit-il.  Tu  ne 
me  scaurois  dire,  luy  reparty-ie,  ny 
quand,  ny  comment,  ny  en  quelle  façon, 
ou  en  quel  endroit  on  les  a  veus,  et  moy 
ie  te  puis  dire  comment  se  nommoient 
ceux  qui  ont  veu  le  Fils  de  Dieu  en  terre, 
quand  ils  l'ont  veu,  et  en  quel  lieu,  ce 
qu'ils  ont  faict,  et  en  quels  pays  ils  ont 
esté.  Ton  Dieu,  me  fit-il,  n'est  point 
venu  en  nostre  pays  :  voilà  pourquoy 
nous  ne  croyons  point  en  luy  ;  fais  que 
ie  le  voye,  et  ie  croiray  en  luy.  Escoute 
moy  et  tu  le  verras,  luy  repliquay-ie  : 
Nous  auons  deux  sortes  de  veuë,  laveue 
des  yeux  du  corps,  et  la  veuë  des  yeux 
de  l'âme  ;  ce  que  tu  vois  des  yeux  de 
l'àme  peut  estre  aussi  certain  que  ce 
que  tu  vois  des  yeux  du  corps.  Non, 
dit-il,  ie  ne  vois  rien  sinon  des  yeux  du 
corps,  si  ce  n'est  en  dormant,  mais  tu 
n'approuues  pas  nos  songes.  Escoute 
moy  iusqu'au  bout,  luy  fis-ie  :  Quand 
tu  passes  deuant  vne  cabane  délaissée, 
que  tu  vois  encor  toutes  les  perches  en 
rond,  que  tu  vois  l'aire  de  la  cabane  ta- 
pissée de  branches  de  Pin,  quand  tu  vois 
le  fouyer  qui  fume  encore,  n'est-il  pas 
vray  que  tu  cognois  asseurément,  et  que 
tu  vois  bien  qu'il  y  a  eu  là  des  Sauuages? 
et  que  ces  perches  et  tout  le  reste  que 
vous  laissez  quand  vous  decabanez,  ne 
se  sont  point  rassemblées  par  cas  for- 
tuit ?  Ouy,  me  dit-il.  Or  ie  dis  le  mesme  : 
quand  tu  vois  la  beauté  et  la  grandeur 
de  ce  monde,  que  le  Soleil  tourne  in- 
cessamment sans  s'arrester,  que  les  sai- 
sons retournent  en  leur  temps,  et  que 
tous  les  Astres  gardent  si  bien  leur 
ordre-,  tu  vois  bien  que  les  hommes  n'ont 
point  fait  ces  mcrueilles,  et  qu'ils  ne  les 
gouuernent  pas  :  il  faut  donc  qu'il  y  ait 
quelqu'vn  plus  noble  que  les  hommes, 


qui  ait  basty  et  qui  gouuerne  ceste 
grande  maison  ;  or  c'est  celuy  là  que 
nous  appelions  Dieu,  qui  void  tout,  et 
que  nous  ne  voyons  pas  maintenant  ; 
mais  nous  le  verrons  après  la  mort,  et 
nous  serons  bien-heureux  à  iamais  auec 
luy,  si  nous  l'aymons  et  si  nous  luy  obé- 
issons. Tu  ne  sçais  ce  que  tu  dis,  me 
repart-il,  apprends  à  parler,  et  nous  t'en- 
tendrons. 

Là  dessus  ie  priay  l'Apostat  de  dé- 
duire mes  raisons  et  de  les  expliquer  en 
Saunage  :  car  i'en  voyois  de  fort  atten- 
tifs :  mais  ce  misérable  Renégat,  crai- 
gnant de  déplaire  à  son  frère,  ne  voulut 
iamais  ouurir  la  bouche.  le  le  prie,  ie 
le  coniurc  auec  toute  douceur,  en  fin  ie 
redouble  ma  voix,  et  le  menace  de  la 
part  de  Dieu,  luy  protestant  qu'il  seroit 
responsable  de  l'àme  de  la  femme  de 
son  frère  le  Sorcier,  laquelle  ie  voyois 
fort  malade,  et  pour  laquelle  i'estois  en- 
tré en  discours,  espérant  que  si  les  Sau- 
uages goustoient  mes  raisons,  qu'ils  me 
permettroient  aisément  de  l'instruire  ;  ce 
cœur  de  bronze  ne  fléchit  iamais,  ny  à 
mes  prières,  ny  à  mes  menaces.  le  prie 
Dieu  qu'il  luy  fasse  miséricorde.  Mon 
hoste  me  voyant  parler  d'vn  accent  assez 
haut,  me  dit  :  Nicanis,  ne  te  fasche 
point,  auec  le  temps  tu  parleras  comme 
nous,  et  tu  nous  enseigneras  ce  que  tu 
sçais  ;  nous  te  presterons  l'oreille  plus 
volontiers  qu'à  cet  opiniastre  qui  n'a 
point  d'esprit,  auquelnous  n'auonsnulle 
créance.  Yoilà  les  éloges  qu'il  donnoit  à 
ce  Renégat.  le  luy  repliquay  :  Si  ceste 
femme  se  portoitbien,  ie  serois  consolé, 
mais  elle  est  pour  mourir  dans  peu  de 
iours,  et  son  âme  faute  de  cognoistre 
Dieu  sera  perdue  ;  que  si  ton  frère  me 
vouloit  prester  sa  parole,  ie  l'instruirois 
en  peu  de  temps.  Sa  réponse  fut  que  ie 
le  laissasse,  et  que  ie  sçauois  bien  que 
c'étoit  vn  lourdaut  ;  pour  conclusion  on 
dit  les  mots  qui  terminent  le  festin,  et 
chacun  se  retira,  moy  bien  dolent  de 
voir  ceste  ame  se  perdre  en  ma  présence 
sans  la  pouuoir  secourir  :  car  le  Sorcier 
ayant  commencé  à  leuer  le  masque,  et 
l'Apostat  à  m'éconduire  en  sa  considé- 
ration, toutes  les  espérances  que  ie  pou- 
uois  auoir  d'ayder  ceste  femme  malade, 

d'instruire  les  autres,  commenceront  à 
s'éuanoùir.  I'ay  souuent  souhaitté  qu'vn 
Sainct  fust  en  ma  place  pour  opérer  en 
Sainct  ;  les  petites  âmes  crient  beaucoup 
et  font  peu,  il  se  faut  contenter  de  la 
bassesse.  Poursuiuons  nostre  voyage. 

Le  douziesme  de  Nouembre,  nous 
commençasmes  en  fin  d'entrer  dedans 
les  terres,  laissans  nos  Chalouppes  et 
nos  Canots  et  quelqu'autre  bagage  dans 
l'Isle  au  grand  nom,  de  laquelle  nous 
sortismes  de  mer  basse,  trauersans  vne 
prairie  qui  la  sépare  du  continent.  Ius- 
ques  icy  nous  auons  fait  chemin  dans  le 
pays  des  poissons,  tousiours  sur  les 
eauës,  ou  dans  les  Isles  ;  doresnauant 
nous  allons  entier  dans  le  Pioyaume 
des  bestes  saunages,  ie  veux  dire,  de 
beaucoup  plus  d'estenduë  que  toute  la 
France. 

Les  Sauuages  passent  i'hyuer  dedans 
ces  bois,  courans  eà  et  là,  pour  y  cher- 
cher leur  vie  :  au  commencement  des 
neiges,  ils  cherchent  le  Castor  dans  des 
petits  fleuues,  et  le  Porc-epic  dans  les 
terres  ;  quand  la  neige  est  profonde,  ils 
chassent  à  l'Orignac  et  au  Caribou, 
comme  i'ay  dit. 

Nous  auons  fait  dans  ces  grands  bois, 
depuis  le  12.  Nouembre  de  l'an  1633. 
que  nous  y  entrasmes,  iusques  au  22. 
d'Auril  de  ceste  année  1634.  que  nous 
retournasmes  aux  riues  du  grand  demie 
de  Sainct  Laurens,  vingt-trois  stations, 
tantost  dans  des  vallées  fort  profondes, 
puis  sur  des  montagnes  fort  releuées  ; 
quelque  fois  en  plat  pays,  et  tousiours 
dans  la  neige.  Ces  forests  où  i'ay  esté 
sont  peuplées  de  diuerses  espèces  d'ar- 
bres, notamment  de  Pins,  de  Cèdres,  et 
de  Sapins.  Nous  auons  trauersé  quantité 
de  torrens  d'eau,  quelques  fleuues,  plu- 
sieurs beaux  lacs  et  estangs,  marchans 
sur  la  glace.  Mais  descendons  en  parti- 
culier, et  disons  deux  mots  de  chaque 
station  ;  la  crainte  que  i'ay  d'estre  long 
me  fera  retrancher  quantité  de  choses 
que  i'ay  iugé  assez  légères,  quoy  qu'elles 
puissent  donner  quelque  iour  à  ces  mé- 
moires. 

A  nostre  entrée  dans  les  terres,  nous 
estions  trois  cabanes  de  compagnie:  il  y 
au  oit  dix-neuf  personnes  en  la  nostre,  il 


y  en  auoit  seize  en  la  cabane  du  Sau- 
uage  nommé  Ekhennabamate,  et  dix 
dans  la  cabane  des  nouueaux  venus  ;  ie 
ne  compte  point  les  Sauuages  qui  estoient 
à  quelques  lieues  de  nous  :  nous  faisions 
en  tout  quarante  cinq  personnes,  qui 
dénions  estre  nourris  de  ce  qu'il  plairoit 
à  la  saincte  Prouidence  du  bon  Dieu  de 
nous  enuoyer  ;  car  nos  prouisions  ti- 
roient  par  tout  à  la  fin. 

Yoicy  l'ordre  que  nous  gardions  le- 
uans  le  camp,  battans  la  campagne,  et 
dressans  nos  tentes  et  nos  pauillons. 
Quand  nos  gens  remarquoient  qu'il  n'y 
auoit  plus  de  chasse  à  quelques  trois  ou 
quatre  lieues  à  Pentour  de  nous,  vu  Sau- 
uage  qui  cognoissoit  mieux  le  chemin  du 
lieu  où  nous  allions,  crioit  à  pleine  teste, 
en  vn  beau  matin  hors  de  la  cabane  : 
Escoutez,  hommes,  ie  m'en  vais  marquer 
le  chemin  pour  decabaner  demain  au 
point  du  iour.  Il  prenoit  vne  hache  et 
marquoit  quelques  arbres  qui  nous  gui- 
doient.  On  ne  marque  le  chemin  qu'au 
commencement  de  I'hyuer  :  car  quand 
tous  les  fleuues  et  les  torrens  sont  gla- 
cez et  que  la  neige  est  haute,  on  ne  prend 
pas  ceste  peine. 

Quand  il  y  a  beaucoup  de  pacquets, 
ce  qui  arriue  lors  qu'ils  ont  tué  grand 
nombre  d'Eslans,  les  femmes  en  vont 
porter  vne  partie  iusqu'au  lieu  où  l'on 
doit  camper  le  iour  suiuant  ;  quand 
la  neige  est  haute,  ils  font  des  traisnées 
de  bois  qui  se  fend,  et  qui  se  leue  comme 
par  feuilles  assez  minces  et  fort  longues; 
ces  traisnées  sont  fort  estroites  à  raison 
qu'elles  se  doiuent  tirer  entre  vne  infi- 
nité d'arbres  fort  pressez  en  quelques 
endroits,  mais  en  recompense  elles  sont 
fort  longues.  Voyant  vn  iour  celle  de 
mon  hoste  dressée  contre  vn  arbre,  à 
peine  peus-ie  atteindre  au  milieu,  esten- 
dant  le  bras  autant  qu'il  me  fut  possible. 
Ils  lient  leur  bagage  là  dessus,  et  auec 
vne  corde  qui  leur  vient  passer  sur  l'e- 
stomach,  ils  traisnent  sur  la  neige  ces 
chariots  sans  roues. 

Pour  ne  m'éloigner  dauantage  de  mon 
chemin,  si  tost  qu'il  est  iour  chacun  se 
prépare  pour  déloger  :  on  commence  par 
le  desieuner  s'il  y  a  dequoy,  car  par 
fois  on  part  sans  desieuner  ;  on  poursuit 

sans  disner  et  on  se  couche  sans  souper. 
Chacun  fait  son  pacquet  le  mieux  qu'il 
peut,  les  femmes  battent  la  cabane  pour 
faire  tomber  la  glace  et  la  neige  de  des- 
sus les  écorces  qu'elles  roulent  en  fais- 
ceaux ;  le  bagage  estant  plié,  ils  iettent 
sur  leur  dos  ou  sur  leurs  reins  de  longs 
fardeaux  qu'ils  supportent  auee  vue 
corde,  qui  passe  sur  leur  iront,  soubs 
laquelle  ils  mettent vn  moreeau  d'écorce 
de  peur  de  se  blesser  ;  tout  le  monde 
chargé,  on  monte  à  chenal  sur  des  ra- 
quettes qu'on  se  lie  aux  pieds  afin  de  ne 
point  enfoncer  dans  la  neige  ;  cela  lait, 
on  marche  en  campagne  et  en  monta- 
gnes, taisant  passer  douant  les  petits 
ent'ansqui  partent  bien  tostetn'arriuent 
par  fois  que  bien  tard.  Ces  pauures  pc- 
lits  ont  leur  pacquet,  ou  leur  traisne, 
pour  s'accoustumer  de  bonne  heure  à  la 
fatigue,  et  tasche-on  de  leur  donner  de 
l'émulation  à  qui  portera  ou  traisnera 
dauantage.  De  vous  dépeindre  la  diffi- 
culté des  chemins,  ie  n'ay  ny  plume  ny 
pinceau  qui  le  puisse  faire:  il  faut  auoir 
veu  cet  obiect  pour  le  cognoistre,  et 
auoir  gousté  de  ceste  viande  pour  en 
sçauoir  le  goust.  Nous  ne  faisions  que 
monter  et  descendre,  il  nous  falloit  sou- 
nent  baisser  à  demy  corps  pour  passer 
soubs  des  arbres  quasi  tombez,  et  mon- 
ter sur  d'autres  couchez  par  terre,  dont 
les  branches  nous  faisoient  quelque  fois 
tomber  assez  doucement,  mais  tousiours 
froidement,  car  c'estoit  sur  la  neige. 
S'il  arriuoit  quelque  dégel,  ôDieu  quelle 
peine  !  Il  me  sembloit  que  ie  marchois 
sur  vn  chemin  de  verre  qui  se  cassoit  à 
tous  coups  soubs  mes  pieds  :  la  neige 
congelée  venant  à  s'amollir,  tomboit  et 
s'enfonçoit  par  esquarres  ou  grandes 
pièces,  et  nous  en  auions  bien  souuent 
iusques  aux  genoux,  quelquefois  iusqu'à 
la  ceinture.  Que  s'il  y  auoit  de  la  peine 
à  tomber,  il  y  en  auoit  encor  plus  à  se 
retirer  :  car  nos  raquettes  se  chargeaient 
de  neiges  et  se  rendoient  si  pesantes, 
que  quand  vous  veniez  à  les  retirer  il 
vous  sembloit  qu'on  vous  tiroit  les  iam- 
bes  pour  vous  démembrer.  l'en  ay  veu 
qui  glissoient  tellement  soubs  des  sou- 
ches enseuelies  soubs  la  neige,  qu'ils  ne 
pouuoient  tirer  ny  iambes  ny  raquettes 


sans  secours  :  or  figurez  vous  mainte- 
nant vue  personne  chargée  comme  vn 
mulet,  et  iugezsi  la  vie  des  Sauuages 
est  douce. 

En  France  dans  la  difficulté  des  voya- 
ges, encor  trouue-on  quelques  villages 
pour  se  rafraisehir  et  pour  se  fortifier  ; 
mais  les  hostelleries  que  nous  rencon- 
trions, et  où  nous  beuuions,  n'estoient 
que  des  ruisseaux,  encor  falloit  il  rom- 
pre la  glace  pour  en  tirer  de  l'eau  ;  il  est 
vray  que  nous  ire  faisions  pas  de  longues 
traites,  aussi  nous  eust-il  esté  tout  à  fait 
impossible. 

Estans  arriuez  au  lieu  où  nous  dé- 
nions camper,  les  femmes  alloient  cou- 
per les  perches  pour  dresser  la  cabane, 
les  hommes  vuidoient  la  neige,  comme 
ie  l'ay  plus  amplement  déduit  au  Cha- 
pitre précèdent  :  or  il  falloit  trauailler 
à  ce  bastiment,  ou  bien  trembler  de 
froid  trois  grosses  heures  sur  la  neige 
en  attendant  qu'il  fût  fait.  Je  mettois 
par  fois  la  main  à  l'œuure  pour  m'échauf- 
l'er,  mais  i'estois  pour  l'ordinaire  telle- 
ment glacé  que  le  feu  seul  me  pouuoit 
dégeler  ;  les  Sauuages  en  estoient  eston- 
nez  :  car  ils  suoient  soubs  le  trauail. 
Leur  témoignant  quelquefois  que  i'auois 
grand  froid,  ils  me  disoient  :  Donne  tes 
mains,  que  nous  voyons  si  tu  dis  vray  ;  et 
les  trouuans  toutes  glacées,  touchez  de 
compassion,  ils  me  donnoient  leurs  mi- 
taines échauffées,  et  prenoient  les  mien- 
nes toutes  froides  :  iusque  là  que  mon 
lioste  après  auoir  expérimenté  cecy 
plusieurs  fois,  me  dit  :  Nicanis,  n'hy- 
uerne  plus  auec  les  Sauuages,  car  ils 
te  tueront.  Il  vouloit  dire,  comme  ie 
pense,  que  ie  tomberois  malade,  et  que 
ne  pouuant  estre  traisné  auec  le  ba- 
gage, qu'on  me  feroit  mourir  ;  ie  me  mis 
à  rire,  et  luy  reparty  qu'il  me  vouloit 
épouuanter. 

La  cabane  estant  faite,  ou  sur  la  nuit, 
ou  vn  peu  deuant,  on  parloit  de  disner 
et  de  souper  tout  ensemble  :  car  sortant 
le  matin  après  auoir  mangé  vn  petit 
morceau,  il  falloit  auoir  patience  qu'on 
fût  arriué  et  que  Phostelleric  fût  faite 
pour  y  loger  et  pour  y  manger,  mais  le 
pis  estoitquccc  iour  là  nos  gens  n'allans 
point  ordinairement  à  la  chasse,  c'estoit 

pour  nous  vn  iour  de  ieusne,  aussi  bien 
qu'vn  iour  de  trauail.  C'est  trop  retar- 
der, venons  à  nostre  station. 

Nous  quittasmes  les  riues  du  grand 
fleuue  le  12.  de  Nouembre,  comme  i'ay 
desia  dit,  et  vinsmes  cabaner  près  d'vn 
torrent,  faisans  chemin  à  la  façon  que 
ie  viens  de  dire,  chacun  portant  son  far- 
deau. Tous  les  Sauuages  se  mocquoient 
de  moy,  de  ce  que  ie  n'estois  pas  bon 
eheual  de  malle,  me  contentant  de  por- 
ter mon  manteau  qui  estoit  assez  pesant, 
vn  petit  sac  où  ie  mettois  mes  menues 
nécessitez  et  leurs  gausseries,  qui  ne  me 
pesoient  pas  tant  que  mon  corps,  voila 
ma  charge  ;  monhoste  et  l'Apostat  por- 
taient sur  des  bastons  croisez  en  forme 
de  brancard  la  femme  du  Sorcier  qui 
estoit  fort  malade  ;  ils  la  mettoient  sur 
la  neige  en  attendant  que  la  cabane  fut 
faite,  où  elle  passoitplusde  trois  heures 
sans  feu,  et  sans  iamais  se  plaindre,  et 
sans  monstrer  aucun  signe  d'impatience, 
le  me  mettois  plus  en  peine  d'elle 
qu'elle  mesme  :  car  ie  criois  soutient 
qu'on  fît  faire  pour  le  moins  vn  peu  de 
feu  auprès  d'elle  ;  mais  la  réponse  estoit 
qu'elle  se  chaufferoit  la  cabane  estant 
faite.  Ces  barbares  sont  faits  à  ces  souf- 
frances, ils  s'attendent  bien  que  s'ils 
tombent  malades  qu'on  les  traittera  à 
mesme  monnoye.  Nous  seiournasmes 
trois  iours  en  ceste  station,  pendant  les- 
quels voicy  vne  partie  des  choses  que 
i'ay  marqué  dans  mon  mémoire. 

C'est  icy  que  les  Sauuages  consultè- 
rent les  génies  du  iour,  en  la  façon  que 
i'ay  couché  au  Chapitre  quatriesme  :  or 
comme  ie  m'estois  ri  de  ceste  supersti- 
tion, et  qu'à  toutes  les  occasions  qui 
se  rencontroient,  ie  faisois  voir  que 
les  mystères  du  Sorcier  n'estoient  que 
ieux  d'enfans,  m'efforçant  de  luy  ra- 
uir  ses  ouailles  pour  les  rendre  auec  le 
temps  à  celuy  qui  les  a  rachetées  au  prix 
de  son  sang,  cet  homme  forcené  fit  le 
iour  d'après,  ceste  consulte  que  ie  vay 
décrire. 

Mon  hoste  ayant  inuité  au  festin  tous 
les  Sauuages  nos  voisins,  comme  ils 
estoient  desia  venus  et  assis  à  l'entour 
du  feu  et  de  la  chaudière,  attendans 
l'ouuerture  du  banquet,  voila  que  le  Sor- 


cier qui  estoit  couché  vis  à  vis  de  moy  se 
leue  tout  à  coup,  n'ayant  point  encor 
parlé  depuis  la  venue  des  conuiez  ;  il  pa- 
roist  tout  furieux,  se  iettant  sur  vne  des 
perches  de  la  cabane  pour  l'arracher,  il 
la  rompt  en  deux  pièces  ;  il  roule  les 
yeux  en  la  teste,  regardant  çà  et  là 
comme  vn  homme  hors  de  soy,  puis  en- 
uisageant  les  assistans,  il  leur  dit  :  Iri- 
nilicou  nama  Nitirinisin,  ô  hommes, 
i'ay  perdu  l'esprit,  ie  ne  sçay  où  ie  suis, 
esloignez  de  moy  les  haches  et  les 
espées,  car  ie  suis  hors  du  sens.  A  ces 
paroles  tous  les  Sauuages  baissent  les 
yeux  en  terre,  et  ie  les  leue  au  ciel, 
d'où  i'attendois  secours,  me  figurant 
que  cet  homme  faisoit  l'enragé  pour  se 
vanger  de  moy,  en  m'ostant  la  vie,  ou 
du  moins  pour  m'épouuanter,  afin  de  me 
reprocher  par  après  que  mon  Dieu  me 
manquoit  au  besoin,  et  de  publier  par- 
my  les  siens,  qu'ayant  si  souuent  témoi- 
gné que  ie  ne  craignois  pas  leur  Mani- 
tou, qui  les  fait  trembler,  ie  palissois 
deuant  vn  homme.  Tant  s'en  faut  que 
la  peur  qui  dans  les  dangers  d'vne  mort 
naturelle  me  faisoit  quelquefois  rentrer 
dans  moy-mesme,  me  saisit  pour  lors, 
qu'au  contraire  i'enuisageois  ce  forcené 
auec  autant  d'asseurance  que  si  i'eusse 
eu  vne  armée  à  mes  costez,  me  repré- 
sentant que  le  Dieu  que  i'adorois  pou- 
uoit  lier  les  bras  aux  fols  et  aux  enragez 
aussi  bien  qu'aux  démons  ;  qu'au  reste 
si  sa  Majesté  me  vouloit  ouurir  les  por- 
tes de  la  mort,  par  les  mains  d'vn  homme 
qui  faisoit  l'endiablé,  que  sa  Prouidence 
estoit  tousiours  aymable.  Ce  Thrason 
redoublant  ces  fougues,  fit  mille  actions 
de  fol,  d'ensorcelé,  de  démoniaque  :  tan- 
tost  il  crioit  à  pleine  teste,  puis  il  de- 
meuroit  tout  court  comme  épouuanté  ; 
il  faisoit  mine  de  pleurer,  puis  il  s'éclat- 
toit  de  rire  comme  vn  diable  follet  ;  il 
chantoit  sans  règles  ny  sans  mesures,  il 
siffioit  comme  vn  serpent,  il  hurloit 
comme  vn  loup,  ou  comme  vn  chien,  il 
faisoit  du  hibou  et  du  chathuan,  tour- 
nant les  yeux  tout  effarez  dedans  sa 
teste,  prenant  mille  postures,  faisant 
tousiours  semblant  de  chercher  quelque 
chose  pour  la  lancer.  I'attendois  à  tous 
coups  qu'il  arrachast   quelque  perche 

pour  m'en  assommer,  ou  qu'il  se  fettast 
sur  moy  ;  ie  ne  laissay  pas  ncantmoins, 
pour  luy  monstrer  que  ie  ne  m'eston- 

oois  pas  de  ses  diableries,  défaire  huiles 
mes  actionsàl'ordinaire,de  lire,  d'écrire, 
de  faire  mes  petites  prières,  et  l'heure 
de  mon  sommeil  estant  venue,  ie  me 
couchay  et  reposay  aussi  paisiblement 
dans  son  sabbat  comme  l'eusse  lait  dans 
vn  profond  silence;  i'eslois  déjà  aussi 
accoustumé  de  m'endormir  à  ses  cris 
et  à  ses  bruits  de  tambour,  qu'vn  enfant 
aux  chansons  de  sa  nourrice. 

Le  lendemain  au  soir  à  mesme  heure, 
il  sembla  vouloir  entrer  dans  les  mesmes 
fougues,  et  donner  vue  autrefois  l'a- 
larme au  camp,  disant  qu'il  perdoit  l'e- 
sprit. Le  voyant  desià  demy  fol,  il  me 
vint  vne  pensée  qu'il  pourroit  estre  tra- 
uaillé  de  quelque  Heure  chaude  ;  ie  l'a- 
borde et  luy  prens  le  bras  pour  luy  tou- 
cher l'artère.  Il  me  regarde  affreuse- 
ment, faisant  de  l'estonné,  comme  si  ie 
luy  eusse  apporté  des  nouuelles  de  l'au- 
tre monde,  il  roule  les  yeux  çà  et  là 
comme  vn  insensé  ;  luy  ayant  touché  le 
poulx  et  le  front,  ie  le  trouuay  frais 
comme  vn  poisson,  et  aussi  éloigné  de 
la  fièvre  comme  i'estois  de  France.  Cela 
me  confirma  dans  mon  opinion  qu'il  fai- 
soit  de  l'enragé  pour  m'estonner,  et  pour 
tirer  à  compassion  tous  ses  gens,  qui  dans 
nostre  disette  luy  donnoient  ce  qu'ils 
pouuoient  auoir  de  meilleur. 

Le  20.  du  mesme  mois  de  Nouembre, 
ne  se  trouuans  plus  de  Castors,  ny  de 
Porcs-espics  en  nostre  quartier,  nous 
tirasmes  pays,  et  ce  fut  nostre  deuxiesme 
station.  On  porta  la  femme  du  Sorcier 
sur  vn  brancart,  et  la  mit-on,  comme 
i'ay  desia  dit,  dessus  la  neige  en  atten- 
dant que  nostre  palais  fût  dressé.  Ce 
pendant  ie  m'approchay  d'elle,  luy  té- 
moignant beaucoup  de  compassion  ;  il  y 
auoit  desià  quelques  iours  que  ie  ta- 
schois  de  gagner  son  affection,  afin 
qu'elle  me  prestast  plus  volontiers  l'o- 
reille, cognoissant  bien  qu'elle  ne  pou- 
uoitpas  viure  long-temps,  car  elle  estoit 
comme  vne  squelette,  n'ayant  quasi  plus 
la  force  de  parler.  Quand  elle  appelloit 
quelqu'vn  la  nuit,  ie  me  leuois  moy 
mesme  et  l'éueillois,  ie  luy  faisois  du 

feu,  ie  luy  demandois  ce  dont  elle  auoit 
besoin  ;  elle  me  commandoit  de  petites 
chose ttes,  comme  de  fermer  les  portes 
ou  boucher  quelque  trou  de  la  cabane 
qui  Pincommodoit.  Apres  ces  menus  dis- 
cours et  offices  de  charité,  ie  Faborday 
et  luy  demanday  si  elle  ne  vouloit  pas 
bien  croire  en  celuy  qui  a  tout  faict,  et 
que  son  aine  après  sa  mort  seroit  bien- 
heureuse. Au  commencement  elle  me 
répondit  qu'elle  n'auoit  point  veu  Dieu, 
et  que  ie  luy  fisse  voir,  autrement 
qu'elle  ne  pouuoit  croire  en  luy  ;  elle 
auoit  tiré  ceste  réponse  de  la  bouche  de 
son  mary.  le  luy  repartis  qu'elle  croyoit 
plusieurs  choses  qu'elle  ne  voyoit  pas, 
et  qu'au  reste  son  ame  seroit  bruslée 
pour  vne  éternité,  si  elle  n'obeïssoit  à 
celuy  qui  a  tout  fait.  Elle  s'adoucit  pe- 
tit à  petit,  et  me  témoigna  qu'elle  luy 
vouloit  obeïr  ;  ie  n'osois  l'entretenir  long 
temps,  mais  seulement  par  reprises, 
ceux  qui  me  voyoient  me  crians  que  ie 
la  laissasse. 

Sur  le  soir,  estans  tous  dans  nostre 
nouuelle  cabane,  ie  m'approchay  d'elle, 
l'appellant  par  son  nom  ;  iamais  elle  ne 
me  voulut  parler  en  la  présence  des  au- 
tres, le  priay  le  Sorcier  de  luy  dire 
qu'elle  me  répondist,  et  de  m'ayder  à 
l'instruire,  luy  représentant  qu'il  ne 
pouuoit  arriuer  que  du  bien  de  ceste 
action  ;  il  ne  répond  non  plus  que  la 
malade.  le  m'addresse  à  l'Apostat,  le 
pressant  auec  de  très  humbles  prières 
de  me  prester  sa  parole,  point  de  ré- 
ponse ;  ie  retourne  à  la  malade,  ie  l'ap- 
pelle, ie  luy  parle,  ie  luy  demande  si 
elle  ne  vouloit  pas  aller  au  Ciel,  à  tout 
cela  pas  vn  mot.  le  sollicite  de  rechef  le 
Sorcier  son  mary,  ie  luy  promets  vne 
chemise  et  du  petun,  pourueu  qu'il  dise 
à  sa  femme  qu'elle  m'escoute  :  Com- 
ment veux-tu,  me  dit-il,  que  nous 
croyons  en  ton  Dieu,  ne  l'ayans  iamais 
veu?  le  t'ay  desia  répondu  à  cela,  luy 
fis-ie,  il  n'est  pas  temps  de  disputer, 
cette  ame  se  va  perdre  pour  vn  iamais, 
si  tu  n'en  as  pitié  :  Tu  vois  bien  que  ce- 
luy qui  a  faict  le  Ciel  pour  toy,  te  veut 
donner  de  plus  grands  biens,  que  d'al- 
ler manger  des  escorces  en  vn  village 
qui  ne  fut  iamais  ;  mais  aussi  te  punira 

il.seuerement  si  tu  ne  crois  en  luy,  et  si 
tu  ne  luy  obeïs.  Ne  pouuant  tirer  au- 
cune raison  de  ce  misérable  homme,  ie 
pressay  encor  vne  fois  la  malade.  Mon 
hoste  me  l'entendant  nommer  par  son 
nom  me  tança  :  Tais  toy,  me  dit-il,  ne 
la  nomme  point,  elle  est  desia  morte, 
son  ame  n'est  plus  dans  son  corps.  C'est 
vne  grande  vérité  que  personne  ne  va  à 
ksvs-CimisT,  que  son  père  ne  luy  tende 
la  main  ;  c'est  vn  grand  présent  que  la 
l'oy  !  Quand  ces  pauures  Barbares  voyent 
qu'vn  pauure  malade  ne  parle  plus,  ou 
qu'il  tombe  en  syncope,  ou  en  quelque 
phrenesie,ils  disent  que  son  esprit  n'est 


lant  François  où  estoit  ceste  pauure 
femme,  s'il  ne  l'auoit  point  tuée,  voyant 
qu'elle  s'en  alloit  mourir,  comme  il  auoit 
autrefois  assommé  à  coups  de  bastons 
vne  pauure  fille  qui  tiroità  la  mort,  ainsi 
que  luy  mesme  l'auoit  raconté  à  nos 
François.  Non,  dit-il,  ie  ne  l'ay  pas 
tuée.  Qui  donc,  luy  fis  ie,  est-ce  le  ieune 
Hiroquois?  Nenny,  me  répond-il,  car  il 
est  parly  de  grand  matin.  C'est  donc 
mon  hoste,  ou  le  Sorcier  son  mary  :  car 
elle  parloit  encor  quand  ie  suis  sorty  ce 
matin  de  la  cabane.  Il  baissa  la  teste, 
m'aduoùant  tacitement  que  l'vn  des 
deux  l'auoit  mise  à  mort  ;  vn  vieillard 


plus  dans  son  corps  ;  si  le  malade  re- 1  m'a  ce  neantmoins  dit  depuis,  qu'elle 

tourne  en  son  bon  sens,  c'est  l'esprit  qui 

est  de  retour;  en  fin  quand  il  est  mort, 

il  n'en  faut  plus  parler,   ny  le  nommer 

en  aucune  façon.    Pour  conclurre  ce 

point,   il  me  fallut  retirer   sans  rien 

faire. 

On  tint  conseil  en  ce  lieu  de  ce  qu'on 
deuoit  faire  pour  trouuer  à  manger:  nous 
estions  desia  réduits  à  telle  extrémité 
que  ie  faisois  vn  bon  repas  d'vne  peau 
d'anguille  boucannée,  que  ie  iettois  aux 
chiens  quelques  iours  auparauant.  Deux 
choses  me  touchèrent  ici  le  cœur  :  jet- 
tant  vne  fois  vn  os,  ou  vne  arreste  d'an- 
guille aux  chiens,  vn  petit  garçon  fut 
plus  habile  que  le  chien,  il  se  ietta  sur 
l'os  et  le  rongea  et  mangea  ;  vne  autre 
fois  vn  enfant  ayant  demandé  à  manger, 
comme  on  luy  eust  respondu  qu'il  n'y 
en  auoit  point,  ce  pauure  petit  s'en 
prit  à  ses  yeux,  les  larmes  rouloient 
sur  sa  face  grosses  comme  des  pois,  et 
ses  souspirs  et  ses  sanglots  me  tou- 
choient  de  compassion  ;  encor  taschoit  il 
de  se  cacher  :  c'est  vne  leçon  qu'on  fait 
aux  enfans,  de  se  monstrer  courageux 
dans  la  famine. 

Le  28.  du  mesme  mois,  nous  decam- 
pasmes  pour  la  troisième  fois.  Il  neigeoit 
fort,  mais  la  nécessité  nous  pressant,  le 
mauuais  temps  ne  peut  nous  arrester. 
le  fus  bien  estonné  en  cette  troisiesme 
demeure,  que  ie  ne  vis  point  apporter  la 
malade  ;  ie  n'osois  demander  ce  qu'elle 
estoit  deuenuë,  car  ils  ne  veulent  pas 
qu'on  parle  des  morts.  Sur  le  soir  i'ac- 
costay  le  Renégat,  ie  luy  demanday  par- 


mourut  de  sa  mort  naturelle  vn  peu  après 
que  ie  fus  party.  le  m'en  rapporte  à  ce 
qui  en  est;  quoy  que  c'en  soit,  ayant  re- 
fusé de  recognoistre  le  Fils  de  Dieu 
pour  son  Pasteur  pendant  sa  vie,  il 
n'est  que  trop  probable  qu'il  ne  l'a  pas 
recogneuë  pourvue  de  ses  ouailles  après 
sa  mort. 

I'ay  remarqué  iusques  icy  de  trois 
sortes  de  médecines  naturelles  parmy 
les  Sauuages  :  l'vne  c'est  leur  suërie, 
dont  i'ay  parlé  cy-dessus  ;  l'autre  con- 
siste à  se  taillader  légèrement  la  partie 
du  corps  qui  leur  fait  mal,  la  mettant 
toute  en  sang  qu'ils  font  sortir  de  ces 
decoupeures  en  assez  grande  abondance; 
ils  se  seruirent  vne  fois  de  mon  canif 
pour  taillader  la  teste  d'vn  enfant  de 
dix  iours.  La  troisiesme  de  ces  mé- 
decines est  composée  de  racleure  d  e- 
corces  intérieures  de  bouleau,  du  moins 
cet  .  arbre  me  sembloit  tel  ;  ils  font 
bouillir  ces  racleures  dans  de  l'eau, 
qu'ils  boinent  par  après  pour  se  faire 
vomir.  Ils  m'ont  souuent  voulu  don- 
ner ceste  potion  pendant  que  i'estois 
malade,  mais  ie  ne  la  iugeois  pas  à  mon 
vsage. 

Le  iour  de  sainct  François  Xauier, 
nostre  prétendu  Magicien  ayant  sur  le 
soir  battu  son  tambour,  et  bien  hurlé  à 
l'ordinaire,  car  il  ne  manquoit  point  de 
nous  donner  ceste  aubade  toutes  les 
nuits  à  nostre  premier  sommeil,  voyant 
que  tout  le  monde  estoit  endormy,  et 
cognoissant  que  ce  pauure  homme  fai- 
soit  ce  tintamare  pour  sa.guarison,  i'en- 

tray  on  discours  aucc  luy.  le  commen- 
çay  par  vu  témoignage  de  grand  amour 
«n  son  endroit,  et  par  des  louanges  que 
ie  luy  iettay  comme  vue  amorce  pour  le 
prendre  dans  les  filets  de  la  vérité.  le 
luy  fis  entendre  que  si  vn  esprit,  capable 
des  choses  grandes  comme  le  sien,  co- 
gnoissoit  Dieu,  que  tous  les  Sauuages 
induis  par  son  exemple  le  voudroient 
aussi  cognoistre:  aussi  tost  il  prit  l'essor, 
et  se  mit  à  déclarer  la  puissance,  l'au- 
thorité  et  le  crédit  qu'il' a  sur  l'esprit  de 
ses  compatriotes  ;  il  dit  que  dés  sa  jeu- 
nesse les  Sauuages  luy  donnèrent  le  nom 
de  Khimouchouminau,  c'estàdire  nostre 
ayeul  et  nostre  maistre  ;  que  tout  passe 
par  ses  aduis,  et  que  chacun  suit  ses 
conseils.  le  l'aydoisà  se  loiier  le  mieux 
que  ie  pouuois  :  car  il  est  vray  qu'il  a 
de  belles  parties  pour  vn  Sauuage.  En- 
fin ie  luy  dis  que  ie  m'estonnois  qu'vn 
homme  de  ingénient  ne  peut  recognoi- 
stre  le  peu  de  rapport  qu'il  y  a  entre  ce 
tintamare  et  la  santé.  Quand  tu  as  bien 
crié  et  bien  battu  ton  tambour,  que  l'ait 
ce  bruit,  sinon  de  t'estourdir  la  teste  ? 
pas  vn  Sauuage  n'est  malade,  qu'on  ne 
luy  batte  les  oreilles  de  ce  tambour,  afin 
qu'il  ne  meure  point:  en  as-tu  veu  de 
dispensez  de  la  mort?  le  te  veux  faire 
vne  proposition,  escoute  moy  patiem- 
ment, luy  dis-ie  :  Bats  ton  tambour  dix 
iours  durant,  chante  et  fais  chanter  les 
autres  tant  que  tu  voudras,  fais  tout  ce 
qui  sera  en  ton  possible  pour  recouurer 
ta  santé;  si  tu  n'en  guary  dans  ce  temps- 
là,  confesse  que  ton  tintamare,  que  tes 
Iiurlemens  et  que  tes  chansons  ne  te 
sçauroient  remettre  en  santé;  abstiens  toy 
dix  autres  iours  de  toutes  ces  supersti- 
tions, quitte  ton  tambour  et  tous  ces 
bruits  déréglez,  demande  au  Dieu  que 
i'adorc,  qu'il  te  donne  sa  cognois- 
sance,  pense  et  crois  que  ton  ame  doit 
passer  à  vne  autre  vie  que  celle-cy,  ef- 
force toy  d'aymer  son  bien  comme  tu 
aymes  le  bien  de  ton  corps,  et  quand  tu 
auras  passé  ces  dix  autres  derniers  iours 
en  ceste  façon,  ie  me  retireray  trois 
iours  durant  en  oraison  dans  vue  petite 
icabanc  qu'on  fera  plus  auant  dans  le 
bois;  là  ie  prieray  mon  Dieu  qu'il  te 
donne  la  santé  du  corps  et  del'ame,  toy 


seul  me  viendras  voir  au  temps  que  ie 
diray,  et  tu  feras  de  tout  ton  cœur  les 
prières  que  ie  t'enseigneray,  promettant 
à  Dieu  que  s'il  luy  plaist  de  te  rendre  la 
santé,  tu  appelleras  tous  les  Sauuages 
de  ce  lieu,  et  en  leur  présence  tu  brû- 
leras ton  tambour  et  toutes  les  autres 
badineries  dont  tu  te  sers  pour  les 
amasser  ;  que  tu  leur  diras  que  le  Dieu 
des  Chrestiens  est  le  vray  Dieu,  qu'ils 
croyent  en  luy,  et  qu'ils  luy  obéissent  ; 
si  tu  promets  cecy  véritablement  et 
de  cœur,  i'espere  que  tu  seras  deliuré 
de  ta  maladie,  car  mon  Dieu  est  tout 
puissant. 

Or  comme  cet  homme  est  très  dési- 
reux de  recouurer  sa  santé,  il  ouurit  les 
oreilles,  et  me  dit  :  Ton  discours  est 
fort  bon,  i'accepte  les  conditions  que  tu 
me  donnes;  mais  commence  le  premier, 
retire  toy  en  oraison,  et  dis  à  ton  Dieu 
qu'il  me  guarisse,  car  c'est  par  là  qu'il 
faut  commencer,  et  puis  ie  feray  tout 
ce  que  tu  m'as  prescrit,  le  ne  commen- 
ceray  point,  luy  repartis-ie  :  car  si  tu 
estois  guary,  pendant  que  ie  prierois,  tu 
attribuerais  ta  santé  à  ton  tambour,  que 
tu  n'aurois  pas  quitté,  et  non  pas  au 
Dieu. que  i'adore,  lequel  seul  te  peut 
guarir.  Non,  me  dit- il,  ie  ne  croiray  pas 
que  cela  vienne  de  mon  tambour  :  i'ay 
chanté  et  fait  tout  ce  que  ie  sçauois,  et 
n'ay  peu  sauuer  la  vie  à  pas  vn  ;  moy- 
mesme  estant  malade  ie  fais  ioùer  pour 
me  guarir  tous  les  ressers  de  mon  art, 
et  me  voila  plus  mal  que  iamais  ;  i'ay 
employé  toutes  mes  inuentions  pour 
sauuer  la  vie  à  mes  enfans,  notamment 
au  dernier  qui  est  mort  depuis  peu,  et 
pour  conseruer  ma  femme  qui  vient  de 
trespasser,  tout  cela  ne  m'a  point  réussi, 
et  partant  si  tu  me  guaris,  ie  n'attribue- 
ray  point  ma  santé  à  mon  tambour,  ny 
à  mes  chansons.  le  luy  répondis  que  ie 
ne  pouuois  pas  le  guarir,  mais  que  mon 
Dieu  pouuoit  tout  ;  qu'au  reste  il  ne  fal- 
loit  point  faire  de  marché  aucc  luy,  ny 
luy  prescrire  des  conditions  comme  il 
faisoit,  disant  :  Qu'il  me  guarisse  premiè- 
rement, et  puis  ie  croiray  en  luy.  Dispose 
toy,  luy  fis-ie,  de  ton  costé,  et  sa  bonté 
ne  te  manquera  pas-,  que  s'il  ne  te  donne 
la  santé  du  corps,  il  te  donnera  la  santé 

de  l'âme  qui  est  incomparablement  pins 
à  priser.  Ne  me  parle  point  de  l'ame, 
me  repart-il,  c'est  de  quoy  ie  ne  me  sou- 
cie pas  :  voila  (me  monstrant  sa  chair) 
ce  que  i'ayme,  c'est  le  corps  que  ie  ché- 
ris, pour  l'ame  ie  ne  la  voy  point,  en 
arriue  ce  qui  pourra.  As  tu  de  l'esprit, 
luy  fis-ie  ?  tu  parles  comme  les  bestes, 
les  chiens  n'ayment  que  les  corps.  Celuy 
qui  a  fait  le  Soleil  pour  l'éclairer,  n'a- il 
rien  préparé  de  plus  grand  à  ton  ame, 
qu'à  l'àme  d'vn  chien  ?  si  tu  n'aymes 
que  ton  corps,  tu  perdras  le  corps  et 
l'ame  ;  si  vnc  beste  pouuoit  parler,  elle 
ne  parleroit  que  de  son  corps  et  de  sa 
chair:  n'as -tu  rien  pardessus  les  bestes 
qui  sont  faites  pour  te  seruir?  n'aymes- 
tu  que  la  chair  et  le  sang?  ton  ame  est- 
elle  l'ame  d'vn  chien,  que  tu  la  traites 
auecvn  tel  mépris?  Peut-estre  que  tu 
dis  vray,  me  répond-il,  et  qu'il  y  a  quel- 
que chose  de  bon  en  l'autre  vie  ;  mais 
nous  autres  en  ce  pays-cy  n'en  sçauons 
rien  ;  que  si  tu  me  rends  la  santé,  ie  férày 
ce  que  tu  voudras.  Ce  panure  misérable 
ne  peut  jamais  releuer  sa  pensée  plus 
haut  que  la  terre.  Ne  voyant  donc  au- 
cune disposition  en  cet  esprit  superbe, 
qui  croyoit  pouuoir  obliger  Dieu,  s'il 
croyoit  en  luy,  ie  le  quitlay  pour  lors 
et  me  retiray  pour  reposer,  car  il  estoit 
bien  auant  dans  la  nuit. 

Le  3.  de  Décembre,  nous  commen- 
çasmes  nostre  quatriesme  station,  ayans 
délogé  sans  trompette,  mais  non  pas 
sans  tambour,  car  le  Sorcier  n'oublioit 
iamais  le  sien.  Nous  plantasmes  nostre 
camp  proche  d'vn  fleuve  large  et  rapide, 
mais  peu  profond  ;  ils  le  nomment,  Ca 
pititetchiouelz,  il  se  va  dégorger  dans  le 
grand  fleuue  de  sainct  Laurens,  quasi 
vis  à  vis  de  Tadoussac.  Nos  Sauuages 
n'ayans  point  icy  de  viandes  pour  faire 
des  festins,  ils  faisoient  des  banquets  de 
fumée,  s'inuitans  les  vus  les  autres,  dans 
leurs  cabanes,  et  faisans  la  ronde  à  vn 
petit  plat  de  terre  remply  de  Tabac  ;  cha- 
cun enprenoit  vne  cornetée  qu'il  redui- 
soit  en  fumée,  remettant  la  main  au  plat 
s'il  vouloit  petuner  dauantage.  L'affec- 
tion qu'ils  portent  à  ceste  herbe  est  au 
delà  de  toute  créance  :  ils  s'endorment 
le  calumet  en  la  bouche,  ils  se  leuent 


par  fois  la  nuit  pour  petuner,  ils  s'ar- 
restent  sonnent  en  chemin  pour  le 
mesme  sujet,  c'est  la  première  action 
qu'ils  font  rentrant  dans  leurs  cabanes  ; 
ie  leur  a  y  battu  le  fusil  pour  les  faire  pe- 
tuner en  ramant  dans  vn  canot  ;  ie  leur 
ay  veu  souuent  manger  le  baston  de 
leur  calumet,  n'ayans  plus  de  petun  ;  ie 
leur  ay  veu  racler  et  pulueriser  vn  calu- 
met de  bois  pour  petuner.  Disons  auec 
compassion  qu'ils  passent  leur  vie  dans 
la  fumée,  et  qu'ils  tombent  à  la  mort 
dans  le  feu. 

l'auois  porté  du  petun  auec  moy,  non 
pour  mon  vsage,  car  ie  n'en  prends 
point  ;  i'en  donnay  largement  selon  que 
i'en  auois  à  plusieurs  Sauuages,  m'en 
reseruant  vne  partie  pour  tirer  de  l'A- 
postat quelque  mot  de  sa  langue,  car  il 
ne  m'eust  pas  dit  vne  parole  qu'en  le 
payant  de  ceste  monnoye.  Quand  nos 
gens  eurent  consommé  ce  que  ie  leur 
auois  donné  et  ce  qu'ils  auoient  en  leur 
particulier,  ie  n'auois  plus  de  paix:  le 
Sorcier  me  pressoit  auec  vne  impor- 
tunité  si  audacieuse,  que  ie  ne  le  pou- 
uois  souffrir;  tous  les  autres  sembloient 
me  vouloir  manger,  quand  ie  leur  en 
refusois  :  i'auois  beau  leur  dire  qu'ils 
n'auoient  point  de  considération,  que  ie 
leur  en  auois  plus  donné  trois  fois  que 
ie  ne  m'estois  reserué  :  Yous  voyez,  leur 
disois-ie,  que  i'ayme  voslre  langue,  et 
qu'il  faut  que  ie  l'achepte  auec  cet  ar- 
gent ;  que  s'il  me  manque,  on  ne  m'en- 
seignera pas  vn  mot  ;  vous  voyez  que 
s'il  me  faut  vn  verre  d'eau,  il  faut  que 
i'en  aille  chercher  bien  loing,  ou  que 
ie  donne  vn  bout  de  petun  à  vn  enfant 
pour  m'en  aller  quérir  ;  vous  me  dites 
que  le  petun  rassasie,  si  la  famine  qui 
nous  presse  continué,  i'en  veux  faire 
l'expérience,  laissez  moy  ce  peu  que  i'ay 
de  reserue.  Il  me  fut  impossible  de  ré- 
sister à  leur  importunilé,  il  fallut  tirer 
iusques  au  bout  ;  ce  ne  fut  pas  sans 
estonnement  de  voir  des  personnes  si 
passionnées  pour  de  la  fumée. 

Le  sixiesme  du  mesme  mois,  nous 
délogeasmes  pour  lacinquiesme  fois;  il 
m'arriua  vne  disgrâce  au  départ.  Au  lieu 
de  prendre  le  vray  chemin,  ie  me  iettay 
dans  vn  autre  que  nos  chasseurs  auoient 

fort  battu  ;  ic  vay  donc  fort  loing  sans 
prendre  garde  que  ie  me  perdois.  Ayant 
fait  vue  longue  traitte,  ie  m'apperceu 
que  mon  chemin  se  diuisoit  en  cinq  ou 
six  autres,  qui  tiroientqui  deçà,  qui  delà; 
me  voila  demeuré  tout  court.  11  y  auoit 
vu  petit  enfant  qui  m'anoit  suiuy  ;  ic  ne 
l'osois  quitter,  car  aussi- tost  il  se  met- 
toit  à  pleurer,  l'enfilay  tanlost  l'vn,  tan- 
tost  l'autre  de  ces  sentiers,  et  voyant 
qu'ils  tournoient  çà  et  là,  el  qu'ils  n'é- 
toient  marquez  que  d'vne  sorte  de  ra- 
quette, ie  coneluds  que  ces  chemins  ne 
conduisoient  point  au  lieu  où  mes  Sau- 
nages alloient  eabaner.  le  ne  sçauois 
que  faire  du  petit  garçon  :  car  s'estant 
apperceu  de  nostre  erreur,  il  ne  m'osoit 
perdre  de  veuë  sans  se  pas  mer  ;  d'ail- 
leurs n'ayant  qu'enuiron  six  ans,  il  ne  me 
pouuoit  pas  suiure,  car  ie  doublois  mes 
pas.  le  m'aduisay  de  luy  laisser  mon 
•  manteau,  pour  marque  que  ie  retourne- 
rois,  si  ie  trouuois  nostre  vray  chemin, 
luy  faisant  signe  qu'il  m'attendist,  car 
nous  ne  nousentendions  pas  l'vn  l'autre. 
ïe  iettay  donc  mon  manteau  sur  la  neige, 
et  m'en  reuay  sur  mes  brisées,  criant  de 
temps  en  temps  pour  me  faire  entendre 
de  nos  gens,  si  tant  est  que  le  bon  che- 
min ne  fust  pas  loing  de  moy.  le  crie, 
l'appelle  dans  ces  grands  bois,  personne 
ne  répoud,  tout  est  dans  vn  profond 
silence  ;  les  arbres  mesme  ne  faisoient 
aucun  bruit,  car  il  ne  faisoit  point  de 
vent.  Le  froid  estoit  si  violent  que  ie 
m'attendois  infailliblement  de  mourir  la 
nuit,  au  cas  qu'il  me  la  fallust  passer  sur 
la  neige,  n'ayant  ny  hache  ny  fusil  pour 
faire  du  feu.  le  vay,  ie  viens,  ie  tourne 
de  tous  costez,  ie  ne  trouue  rien  qui  ne 
m'égare  dauantage.  La  dernière  chose 
que  l'homme  quitte  c'est  l'espérance,  ie 
la  teuois  tousiours  par  vn  petit  bout,  me 
figurant  à  toute  heure  que  i'allois  trou- 
uer  mon  chemin  ;  mais  enfin  après  auoir 
bien  tourné,  voyant  que  les  créatures 
ne  me  pou  noient  donner  aucun  secours, 
ie  m'arrestay  pour  présenter  mes  petites 
prières  au  Créateur,  dont  ie  voyois  ces 
grands  bois  tout  remplis  aussi  bien  que 
le  reste  du  monde.  11  me  vint  vne  pensée 
que  ie  n'estois  pas  perdu,  puis  que  Dieu 
sçauoit  bien  où  i'estois,  et  ruminant 


ceste  vérité  en  mon  esprit,  ie  tire  dou- 
cement vers  le  lleuue  que  i'auois  tra- 
uersé  au  sortir  de  la  cabane  ;  ie  crie, 
j'appelle  de  rechef,  tout  le  monde  estoit 
desia  bien  loing  ;  ie  commençois  desia 
à  laisser  cheoir  de  mes  mains  le  petit 
filet  de  l'espérance  que  i'auois  tenu  ius- 
ques  alors,  quand  i'aduisay  quelques 
vestiges  de  raquette  derrière  des  brous- 
sailles ;  ie  m'y  transporte,  Et  vidi  vesti- 
gia  virorum,  et  mulierum  et  utfanlium, 
en  vn  mot  ie  trouue  ce  que  i'auois  cher- 
ché fort  long-temps.  Au  commencement 
ie  n'eslois  pas  asseuré  que  c'estoit  là  vn 
bon  chemin,  voila  nourquoy  ie  me  dili- 
gentay  de  le  recognoistre  :  estant  desia 
bien  auaucé,  ie  trouue  l'Apostat  qui  nous 
venoit  chercher;  il  me  demanda  où  estoit 
ce  petit  enfant,  ie  luy  repars  que  ie  I'a- 
uois laissé  auprès  de  mon  manteau.  I'ay, 
me  dit-il,  trouue  vostre  manteau  et  l'ay 
reporté  à  la  nouuelle  cabane  ;  mais  ie 
n'ay  point  veu  l'enfant.  Me  voila  bien 
estonné:  de  l'aller  chercher,  c'estoit  me 
perdre  vne  autre  fois.  le  prie  l'Apostat 
d'y  aller,  il  fit  la  sourde  oreille  ;  ie  tire 
droit  à  la  cabane  pour  en  donner  aduis, 
où  enfin  i'arriuay  tout  brisé  et  tout 
moulu  pour  la  difficulté  et  pour  la  lon- 
gueur des  chemins  que  i'auois  faits  sans 
trouuer  hostellerie  que  des  ruisseaux 
glacez  :  si  tost  que  les  Saunages  me 
virent,  ils  me  demandent  où  estoit  le  pe- 
tit garçon,  crians  que  ie  I'auois  perdu. 
le  leur  raconte  l'histoire,  les  asseurant 
que  ie  luy  auois  laissé  tout  exprez  mon 
manteau  pour  l'aller  retrou uer,  mais 
ayant  quitté  ce  lieu  là,  ie  ne  sçauois  où 
l'aller  chercher,  veu  mesmement  que  ie 
n'en  pouuois  plus,  n'ayant  point  mangé 
depuis  le  grand  matin,  el  deux  ou  trois 
bouchées  de  boucan  tant  seulement.  On 
me  donna  pour  reconfort  vn  peu  d'eau 
glacée,  que  ie  fis  chauffer  dans  vn  chau- 
dron fort  sale.  Ce  fut  tout  mon  souper  : 
car  nos  chasseurs  n'ayans  rien  pris,  il 
fallut  ieusner  ce  iour  là.  Pour  l'enfant, 
deux  femmes  m'ayans  ouy  dépeindre 
l'endroit  où  ie  I'auois  laissé,  coniectu- 
rans  où  il  auoit  tiré,  l'allerent  chercher, 
et  le  trouuerent.  Il  ne  faut  pas  s'eston- 
ner  si  vn  François  se  perd  quelquesfois 
dans  ces  forests,  i'ay  veu  de  nos  plus 

habiles  Sauuages  s'y  esgarer  plus  d'vn 
iour  entier. 

Le  20.  de  Décembre,  quoy  que  les 
Sauuages  ne  se  mettent  pas  ordinaire- 
ment en  chemin  pendant  le  mauuais 
temps,  si  fallut-il  decabanner  durant  la 
pluye,  et  desloger  à  petit  bruit  sans  des- 
ieusner.  La  faim  nous  faisoit  marcher, 
mais  le  mal  est,  qu'elle  nous  suiuoit  par 
tout  où  nous  allions  :  car  nous  ne  trou- 
uions  par  tout,  ou  tort  peu,  ou  point  de 
chasse.  En  ceste  station,  qui  fut  la 
sixiesme,  le  Renégat  me  vint  dire  que 
les  Sauuages  estoient  fort  espouuantez, 
et  mon  hoste  m'abordant  tout  pensif,  me 
demanda  si  ie  ne  sçauois  point  quelque 
remède  à  leur  mal-heur.  Il  n'y  a  pas, 
me  disoit-il,  assez  de  neige  pour  tuer 
l'Orignac  ;  des  Castors  et  des  Porcs 
espics,  nous  n'en  trouuons  quasi  point, 
que  ferons  nous?  Ne  sçais  tu  point  ce 
qui  nous  doit  arriuer  ?  ne  sens  tu  point 
dans  toy-mesme  ce  qu'il  faut  faire  ?  le 
luy  voulus  dire  que  nostre  Dieu  esloit 
tres-bon  et  tres-puissant,  qu'il  falloit 
que  nous  eussions  recours  à  sa  misé- 
ricorde ;  mais  comme  ie  ne  parlois  pas 
bien,  ie  priay  l'Apostat  de  me  seruir 
de  truchement  ;  ce  misérable  est  pos- 
sédé d'vn  diable  muet,  ia"mais  il  ne  vou- 
lut parler. 

Le  24.  Décembre,  veille  de  la  nais- 
sance de  nostre  Sauueur,  nous  decam- 
pasmespour  laseptiesme  fois.  Nous  par- 
tismes  sans  manger,  nous  cheminasmes 
vn  assez  longtemps,  nous  trauaillasmes 
à  faire  nostre  maison,  et  pour  nostre 
soaper,  N.  S.  nous  donna  vn  Porc-espic 
gros  comme  vn  cochon  de  lait,  et  vu 
liéure  ;  c'estoit  peu  pour  dix  -huit  ou 
vingt  personnes  que  nous  estions,  il  est 
vray,  mais  la  saincte  Vierge  et  son  glo- 
rieux Espoux  sainct  loseph,  ne  furent 
pas  si  bien  traictez  à  mesme  iour  dans 
l'estable  de  Bethléem. 

Le  lendemain,  iour  de  resiouyssance 
parmy  les  Chrestiens,  pour  l'enfant  nou- 
ueau  né,  fut  pour  nous  vn  iour  de 
ieusne,  on  ne  me  donna  rien  du  tout  à 
manger;  la  faim,  qui  fait  sortir  le  loup 
du  bois,  m'y  fit  entrer  plus  auant,  pour 
chercher  des  petits  bouts  d'arbres  que 
ie  mangeois  auec  délices  ;  des  femmes 


ayans  ietté  aux  chiens  par  mesgarde  ou 
autrement,  quelques  rongneures  de 
peaux  dont  on  fait  les  cordes  des  ra- 
quettes, ie  les  ramassay  et  en  fis  vn  bon 
disner,  quoy  que  les  chiens  mesmes, 
quand  ils  auoient  tant  soit  peu  à  man- 
ger, n'en  voulussent  pas  gouster.  I'ay 
souuent  mangé,  notamment  ce  mois  cy, 
des  racleures  d'escorces,  des  rongneures 
de  peaux,  et  autres  choses  semblables, 
et  cependant  ie  ne  m'en  suis  point  trou- 
ué  mal. 

Le  mesme  iour  de  Noël,  ie  m'en  allay 
sur  le  soir  visiter  nos  voisins.  Nous  n'é- 
tions plus  que  deux  cabanes,  celle  du 
Sauuage  Ekhenneabamate  auoit  tiré 
d'vn  autre  costé  depuis  cinqousixiours, 
à  raison  qu'il  n'y  auoit  pas  assez  de 
chasse  pour  nourrir  tout  le  monde.  le 
trouuay  deux  ieunes  chasseurs  tout 
tristes,  pour  n'auoir  rien  pris  ce  iour  là, 
ny  le  précèdent  ;  ils  estoient  comme  tous 
les  autres  maigres  et  défaits,  taciturnes 
et  fort  pensifs,  comme  gens  qui  ne  pou- 
uoient  mourir  qu'à  regret  :  cela  me  tou- 
cha le  cœur.  Apres  leur auoir  dit  quel- 
que parole  de  consolation,  et  donné 
quelque  espérance  de  chose  meilleure, 
ie  me  retiray  en  ma  cabane  pour  prier 
Dieu.  L'Apostat  me  demanda  quel  iour 
il  cstoit?  Il  est  auiourd'huy  la  feste  de 
Noël,  luy  respondis-ie.  Il  fut  vn  peu  tou- 
ché, et  se  tournant  vers  le  Sorcier,  il  luy 
dit,  qu'à  tel  iour  esloit  né  le  Fils  de  Dieu 
que  nous  adorions,  nommé  Iesvs.  Re- 
marquant en  luy  quelque  estonnement, 
ie  luy  dis  que  Dieu  vsoit  ordinairement 
de  largesse  en  ces  bons  iours,  et  que  si 
nous  auions  recours  à  luy,  qu'il  nousas- 
sisteroit  infailliblement  ;  à  cela  point  de 
parole,  mais  aussi  point  de  contrariété. 
Prenant  donc  l'occasion  au  poil,  ie  le 
priay  de  me  tourner  en  sa  langue  deux 
petites  Oraisons,  dont  i'en  dirois  l'vne, 
et  les  Sauuages  l'autre.  Espérant  que 
nous  serions  secourus,  l'extrémité  où 
nous  estions  réduits  luy  fit  accorder  que 
de  bond,  que  de  volée  ce  que  ie  deman- 
dois.  le  composay  sur  l'heure  deux  pe- 
tites prières,  qu'il  me  tourna  en  Sau- 
uage, me  promettant  en  outre  qu'il  me 
seruiroit  d'interprète,  si  i'assemblois  les 
Sauuages  :  me  voila  fort  content.  le  re- 

commande  l'affaire  à  N.  S.  et  le  lende- 
main matin  ie  dresse  vn  petit  Oratoire  ; 
le  pends  aux  perches  de  la  cabane  vne 
leruiette  que  i'auois  portée,  sur  laquelle 
t'attachay  vn  petit  Crucifix  et  vn  Reli- 
quaire, que  deux  personnes  fort  reli- 
gieuses m'ont  enuoyé  ;  ie  tire  encore 
quelque  Image  de  mon  Breuiairc.  Cela 
fait,  ie  fais  appeller  tous  les  Saunages  de 
nos  deux  cabanes,  et  ie  leur  fais  en- 
tendre, tant  par  mon  begayement  que 
par  la  bouche  du  Renégat,  que  la 
crainte  de  mourir  de  faim  faisoit  parler, 
qu'il  ne  tiendroit  qu'à  eux  qu'ils  ne  fus- 
sent secourus  ;  ie  leur  dis  que  nostre 
Dieu  est  la  bonté  mesme,  que  rien  ne 
luy  estoit  impossible,  qu'encore  bien 
qu'on  l'eustmesprisé,  que  si  neantmoins 
on  croyoit  et  si  on  esperoit  en  luy  d'vn 
bon  cœur,  qu'il  se  monstreroit  fauo- 
rable.  Or  comme  ces  pauures  gens  n'a- 
uoient  plus  d'espérance  en  leurs  arcs, 
ny  en  leurs  flesches,  ils  me  tesmoigne- 
rent  vn  grand  contentement  de  ce  que 
ie  les  auois  assemblez,  m'asseurans  qu'ils 
ferolent  tout  ce  que  ie  leur  commande- 
rois,  le  prens  mon  papier,  et  leur  lis 
l'Oraison  que  ie  desirois  qu'ils  fissent, 
leur  demandant  s'ils  estoient  contens 
.d'addresser  au  Dieu  que  i'adorois  ces 
paroles  de  tout  leur  cœur  et  sans  fein- 
tise  ;  ils  me  respondenttous  :  Nimirone- 
ritenan,  nimiroueritenan,  nous  en  som- 
mes contens,  nous  en  sommes  contens. 
le  me  mets  le  premier  à  genoux,  et  eux 
tous  auec  moy,  iettans  les  yeux  sur 
nostre  petit  Oratoire  ;  le  seul  Sorcier 
demeuroit  assis,  mais  luy  ayant  de- 
mandé s'il  n'en  vouloit  pas  estre  aussi 
bien  que  les  autres,  il  fit  comme  il  me 
voyoit  faire.  Nous  estions  testes  nues, 
ioiguans  tous  les  mains  et  les  esle- 
uans  vers  le  Ciel  ;  ie  commençay  donc 
à  faire  ceste  Oraison  tout  haut  en  leur 
langue. 

Mon  Seigneur  qui  auez  tout  fait,  qui 
voyez  tout,  et  qui  cognoissez  tout,  faites 
nous  miséricorde.  0  Iesvs,  fils  du  Tout- 
puissant,  qui  auez  pris  chair  humaine 
pour  nous,  qui  estes  né  pour  nous  d'vne 
Vierge,  qui  estes  mort  pour  nous,  qui 
estes  resuscité  et  monté  au  Ciel  pour 
nous,  vous  auez  promis  que  si  on  de- 


mandoit  quelque  chose  en  vostre  nom 
que  vous  l'accorderiez  :  ie  vous  supplie 
de  tout  mon  cœur  de  donner  la  nourri- 
ture à  ce  panure  peuple,  qui  veut  croire 
en  vous  et  qui  vous  veut  obeïr  ;  ce  peu- 
ple vous  promet  entièrement  que  si  vous 
le  secourez,  qu'il  croira  parfaitement  en 
vous,  et  qu'il  vous  obéira  de  tout  son 
cœur.  Mon  Seigneur,  exaucez  ma  prière  ; 
ie  vous  présente  ma  vie  pour  ce  peuple, 
très  content  de  mourir  à  ce  qu'ils  vi- 
uent  et  qu'ils  vous  cognoissent.  Ainsi 
soit-il. 

A  ces  paroles,  de  mourir  pour  eux,  que 
ie  proferois  pour  gagner  leur  affection, 
quoy  qu'en  etîect  ie  le  disois  de  bon 
cœur,  mon  hoste  m'arrcsta  et  me  dit  : 
Retranche  ces  paroles,  car  nous  t'ay- 
mons  tous,  et  ne  desirons  pas  que  tu 
meures.  le  vous  veux  tesmoigner,  leur 
repartisse,  que  ie  vous  ayme,  et  que 
ie  donnerois  volontiers  ma  vie  pour 
vostre  salut,  tant  c'est  chose  grande  que 
d'estre  sauné.  Apres  que  i'eusfaict  ceste 
Oraison,  chacun  d'eux  à  mains  ioinles, 
teste  nuë  et  les  genoux  en  terre,  comme 
i'ay  remarqué,  profera  la  suiuante,  que 
ie  prononçois  deuant  eux  fort  posé- 
ment. 

Grand  Seigneur  qui  auez  fait  le  ciel 
et  la  terre,  vous  sçauez  tout,  vous  pou- 
ueztout,  ie  vous  promets  de  tout  mon 
cœur  (ie  ne  sçaurois  vous  mentir),  ie 
vous  promets  entièrement,  que  s'il  vous 
plaist  nous  donner  nostre  nourriture, 
que  ie  vous  obeïray  cordialement,  que 
ie  croiray  asseurément  en  vous  ;  ie  vous 
promets  sans  feinlise,  que  ie  feray  tout 
ce  qu'on  me  dira  deuoir  estre  fait  pour 
vostre  amour  ;  aydez  nous,  vous  le  pou- 
vez faire,  ie  feray  asseurément  ce  qu'on 
m'enseignera  deuoir  estre  fait  pour  l'a- 
mour de  vous,  ie  le  promets  sans  fein- 
tise,  ie  ne  ments  pas,  ie  ne  sçaurois  vous 
mentir  ;  aydez  nous  à  croire  en  vous  par- 
faitement, puis  que  vous  estes  mort 
pour  nous.    Ainsi  soit-il. 

Ils  firent  tous  ceste  prière,  et  l'Apo- 
stat et  le  Sorcier  aussi  bien  que  les  au- 
tres; c'est  à  Dieu  de  iuger  de  leurs 
cœurs.  le  leur  dis  après  cela  qu'ils  s'en 
allassent  à  la  chasse  auec  confiance,  ce 
qu'ils  firent,  la  plus  part  témoiguans  par 

leur  visage  et  par  leurs  paroles  qu'ils 
auoient  pris  plaisir  en  ceste  action. 
Mais  auant  que  d'en  voir  le  succez,  cou- 
chons en  leur  langue  ces  deux  Orai- 
sons, afin  qu'on  voye  l'œconomie  de 
leurs  paroles,  et  leur  façon  de  s'énon- 
cer. 

Noukltimamc missi  ca  khichilaien,  missi 
Mon  Capitaine  tout  qui  as  fait,  tout 
kheslerilamen,  missi  oula  balamen,  cha~ 
qui  sçais,  tout    qui  vois,    aye  pi- 

oueriminan.   Tesus  oucouchichai  missi  ca 
lié  de  nous.    Iesus       Fils        tout  qui 
nilaouitât  n'irait,  ca  outchi  arichiirini- 
as  faict  de  nous,  qui  à  cause  es  fait  hom- 
casouien  niran,   ca  outchi     iriniouien 
me  de    nous,    qui  à  cause  esnéd'vne 
iscouechich  niran,  ca  outchi  nipien  ra- 
die     de    nous,  qui  à  cause  es  mort  de 
ran,    ca  outchi  ouascoukhi  iloulaien  ; 
nous,  qui  à  cause    au  ciel        es  allé  ; 
egou     khisilate  :     nilichenicassouiniki 
ainsi    tu    disois  :      en      mon       nom 
khegoueia  netou  lamagaouian,  niga  cha- 
quelque  chose  si  ie  suis  requis,   i'en  au- 
ouerikan,   khitaia  mihitin  naspich  ou 
ray  pitié,      ie  te      prie  entièrement  la 
mitchimi    a  richirmiou  miri,  ca  ouita- 
nourriture  à  ce  peuple  donne,  qui  veut 
pouelasc,      ca   ouipamilasc,    arichi)i- 
croire  en  toy,  qui  te  veutoheyr,    ce  peu- 
niou  khiticou  naspich:  Ouitchihicnkhi- 
ple  te  dit  entièrement  :  Si  tu  m'aydes  ie 
gatapouelalin  naspich,  khiga  pamtalim 
te croyray  parfaitement,    ie      t'obeiïay 
naspich,      Xoukhimame  chaouerilami- 
entierement,  mon  Capitaine  aye  pitié  de 
taouilou,         oui  michoulchi       Jiipou- 
ce  que  ie  dis,  si  tu  veux  en  contre-change 
sin,         iterimien     ouirouau  mag  iri- 
ma  mort,    pense      quant  à  eux    qu'ils 
niouisonan.  Egou  inousin. 
viuent.       Ainsi  soit-il. 

Yoicy  celle  qu'ils  prononcèrent  : 

Khicheoukhiman  ca  khichilaien  ouascou 
Grand  Capitaine  qui  as  faict  le  Ciel 
mag  asti,  missi  khikhisteriten,  missi 
et  la  Terre,  tout  tu  seais,  toute  chose 
khipicoutan,  khititin  naspich,  tan- 
tu  fais  bien,  ie  te  dis  entièrement,  com- 


té  bona  oukhiran  ?  khititin  na~ 
ment  pourrois-je  mentir?  ie  te  dis  sans 
spich,  oui  miriatchi  nimilchimi- 
feintise,  si  tu  nous  veux  donner  nostre 
nan,  ochitau  lapoué  khiga  pa- 
nourriture,  tout  expies  asseurement  ie 
mitatin,  ochitau  lapoué  khiga  tapoue- 
t'obeïray,  tout  exprès  en  vérité  ie  te 
talin,  khititin  naspich,  niga  tin 
croiray,  ie  te  le  dis  entièrement,  ie  feray 
missi  khé  eiligaouané  ;  khir  khe  outchi 
tout  ce  qu'on  me  dira  ;  de  toy  à  cause 
khian,  ouilchihiuan.  khiga  khi  ouit- 
ie  le  feray,  ayde  nous,  tu  nous  peux  ay- 
chi  hinan,  naspich  niga  tin  missi  khé 
der,  absolument  ie  feray  tout  ce 
eiligaouané,  khir  khe  outchi  khian, 
qu'on  me  dira,  de  toy  à  cause  ie  le  feray, 
khititin  naspich,  namanikhirassin, 
ieteledissansfeinlise,  ie  ne  mens  pas, 
nama  khinila  khirassicatin,  ouilchihi- 
ie  ne  te  sçaurois  mentir,  ayde  nous 
nan  khigai  lapouelatinan  naspich  ; 
afin  que  nous  te  croyons'parfaictement; 
ouitçhihinan  mag  missi  iriniouakhi 
ayde  nous  puisque  de  tous  les  hommes 
ouetchi  nipouané.  Egou  inousin. 
à  cause  tu  es  mort.     Ainsi  soit-il. 

Nos  chasseurs  ayansfait  leurs  prières, 
s'en  allèrent  qui  deçà  qui  delà,  cher- 
cher de  quoy  manger  ;  mon  hoste  et 
deux  ieunes  hommes  s'en  vont  voir  vue 
cabane  de  Castors,  qu'ils  auoient.  voulu 
quitter,  desesperans  d'y  rien  prendre  : 
il  en  prit  trois  pour  sa  part.  L'estant 
allé  voir  après  midy,  ie  luy  en  vis  pren- 
dre vn  de  mes  yeux  ;  ses  compagnons 
en  prirent  aussi,  ie  ne  sçay  combien. 
Le  Sorcier  estant  allé  ce  iour  là  à  la 
chasse,  auec  vn  sien  ieune  neueu,  prit 
vn  Porc-épic,  et  découurit  la  piste  d'vn 
Orignac,  qui  fut  depuis  tué  à  coups  de 
(lèches,  contre  l'attente  de  tous  tant 
qu'ils  estoient,  n'y  ayant  que  fort  peu  de 
neige  ;  vn  ieune  Hiroquois,  dont  ie  par- 
leray  cy  après,  tua  aussi  vn  fort  beau 
Porc-epic  :  bref,  chacun  prit  quelque 
chose,  il  n'y  eut  que  l'Apostat  quireuint 
les  mains  vuides.  Le  soir  mon  hoste 
apportant  trois  Castors,  comme  il  ren- 
troit  dans  la  cabane,  ie  luy  tendis  la 
main,  il  s'en  vint  tout  ioyeux  vers  moy, 

recognoissant  le  secours  de  Dieu,  el  de- 
mandant ce  qu'il  deuoit  faire,  ie  luy 
dis  :  Nicanip,  mon  bien-aymé,  il  faut 
remercier  Dieu  qui  nous  a  assisté.  Voila 
bien  dequoy,  dit  l'Apostat,  nous  n'eus- 
sions pas  laissé  de  trouuer  cela  sans 
l'ayde  de  Dieu.  A  ces  paroles  ie  ne  sçais 
quels  mouuemens  ne  sentit  mon  cœur  ; 
mais  si  ce  traistre  m'eust  donné  vu  coup 
de  poignard,  il  ne  m'eust  pas  plus  attri- 
sté ;  il  ne  falloit  que  ces  paroles  pour 
tout  perdre.  Mon  Iioste  ne  laissa  point 
de  me  dire  qu'il  feroit  ce  que  ie  vou- 
drais, et  il  se  fust  mis  en  deuoir,  si  le 
Sorcier  ne  se  fust  point  ietté  à  la  tra- 
uerse:  car  l'Apostat  n'a  point  d'authorité 
parmy  les  Sauuages.  le  voulus  attendre 
le  festin  qu'on  deuoit  faire,  où  tous  les 
Sauuages  se  deuoient  trouuer,  afin 
qu'ayans  deuant  leurs  yeux  les  presens 
que  nostre  Seigneur  leur  auoit  faits,  ils 
fussent  mieux  disposez  à  recognoistre 
son  assistance  ;  mais  comme  ie  vins 
à  leur  vouloir  parler,  le  Renégat  i'a- 
sche  de  ce  que  luy  seul  n'auoit  rien 
pris,  non  seulement  ne  me  voulut  pas 
ayder,  ains  au  contraire  il  m'imposa  si- 
lence, me  commandant  tout  nettement 
de  me  taire,  Non  feray  pas,  luy  dis-ie  : 
si  vous  estes  ingrat,  les  autres  ne  le  se- 
ront pas.  Le  Sorcier  voyant  qu'on  estoit 
assez  disposé  à  m'écouter,  croyant  que 
si  on  me  prestoit  l'oreille  il  perdroit  au- 
tant de  son  crédit,  médit  d'vne  façon 
arrogante  :  Tais-toy,  tu  n'as  point  d'e- 
sprit, il  n'est  pas  temps  de  parler,  mais 
de  manger.  Je  luy  voulus  demander  s'il 
auoit  des  yeux,  s'il  ne  voyoit  pas  mani- 
festement le  seruice  de  Dieu,  mais  il  ne 
me  voulut  pas  écouter  ;  les  autres  qui 
estoient  dans  vu  profond  silence,  voyans 
que  le  Sorcier  m'estoit  contraire,  n'osè- 
rent pas  m'inuiter  à  parler  :  si  bien  que 
celuy  qui  faisoit  le  festin  se  mit  à  le  dis- 
tribuer, et  les  autres  à  manger.  Voila 
mes  pourceaux  qui  deuorent  le  gland 
sans  regarder  celuy  qui  leur  abbat,  c'est 
à  qui  se  réjouira  dauantage  ;  ils  estoient 
remplis  de  contentement,  et  moy  de  tri- 
stesse :  si  fallut-il  bien  se  remettre  à  la 
volonté  de  Dieu.  L'heure  de  ce  peuple 
n'est  pas  encore  venue. 
Cecy  se  passa  le  Lundy  ;  le  Mercredy 


suiuani,  mon  hoste  et  vn  icune  chasseur 
tuèrent  à  coups  de  flèches  l'Orignac  dont 
ils  auoient  veu  les  traces  ;  ils  en  virent 
d'autres  depuis,  mais  comme  il  y  auoit 
fort  peu  de  neige,  ils  n'en  peurent  ja- 
mais approchera  la  portée  de  leurs  arcs; 
si  tost  qu'ils  eurent  ceste  proye,  ils  la 
mirent  en  pièces,  en  apportons  vne 
bonne  partie  dans  nos  cabanes,  et  ense- 
uelissaus  le  reste  soubs  la  neige.  Voila 
tout  le  monde  en  ioye  :  on  fait  vn  grand 
banquet  où  ie  fus  inuité.  Voyant  les 
grandes  pièces  de  chair  qu'on  donnoit  à 
vn  chacun,  ie  demanday  à  l'Apostat  si 
c'esloit  vn  festin  à  manger  tout,  et 
m'ayantdit  qu'ouy  :  Il  est  impossible, 
luy  reparty-ie,  que  ie  mange  tout  ce 
qu'on  m'a  donné.  Si  faut-il  bien,  me  ré- 
pondit-il, que  vous  le  mangiez,  les  au- 
tres sont  assez  empeschez  à  manger 
leur  part,  il  faut  que  vous  mangiez  la 
vostre.  le  luy  fais  entendre  que  Dieu 
deffendoit  ces  excez,  et  que  ie  ne  le 
commettrois  point,  y  allast-il  de  la  vie  ; 
ce  méchant  blasphémateur  pour  animer 
les  autres  contre  moy,  leur  dit  que  Dieu 
estoit  fasché  de  ce  qu'ils  auoient  à  man- 
ger, le  ne  dis  pas  cela,  luy  repliquay-ie 
en  Sauuage,  mais  bien  qu'il  deflend  de 
manger  auec  excez.  Le  Sorcier  me  re- 
part :  le  n'ay  iamais  plus  grand  bien  si- 
non quand  ie  suis  saoul.  Or  comme  ie 
ne  pouuois  venir  à  bout  de  ma  portion, 
i'inuite  vn  Sauuage  mon  voisin  d'en 
prendre  vne  partie,  luy  donnant  du  pe- 
tun  en  recompense  de  ce  qu'il  mangeoit 
pour  moy.  l'en  iette  vne  autre  partie  se- 
crettement  aux  chiens;  les  Sauuages  s'en 
estans  doutez  par  la  querelle  qui  sur- 
uint  entre  ces  animaux,  se  mirent  à  crier 
contre  moy,  disans  que  ie  contaminois 
leur  festin,  qu'ils  ne  prendroient  plus 
rien,  et  que  nous  mourrions  de  faim  ; 
les  femmes  et  les  enfans  ayans  sceu 
cela,  me  regardoient  par  après  comme 
vn  tres-meschant  homme,  me  repro- 
chans  auec  dédain  que  ie  lesferois  mou- 
rir, et  véritablement  si  Dieu  ne  nous 
eust  donné  rien  de  long  temps,  i'estois 
en  danger  d'estre  mis  à  mort  pour  auoir 
commis  vn  tel  sacrilège:  voila  iusques 
où  s'estend  leur  superstition.  Pour  ob- 
uier  à  cet  inconuenient,  les  autres  fois 

on  me  fit  ma  part  plus  petite,  et  encore 
me  dit  on  que  ie  n'en  mangeasse  sinon 
que  ce  que  ie  voudrois,  qu'eux  mange- 
roient  le  reste,  mais  sur  tout  que  ie  me 
donnasse  bien  de  garde  de  rien  ietter 
aux  chiens. 

Le  trentiesme  du  mesme  mois  de  Dé- 
cembre, nous  decabanasmes.  Faisans 
chemin,  nous  passasmes  sur  deux  beaux 
lacs  tout  glacez  ;  nous  tirions  vers  l'en- 
droit où  estoit  la  cache  de  nostre  Ori- 
gnac,  qui  ne  dura  guère  en  ceste  hui- 
ctiesme  demeure. 

Le  Sorcier  me  demanda  si  en  vérité 
i'aymois  l'autre  vie,  que  ie  luy  auois  fi- 
guré remplie  de  tous  biens;  ayant  répon- 
du que  ie  I'aymois  en  effect  :  Et  moy, 
dit-il,  ie  la  haï  :  car  il  faut  mourir  pour 
y  aller,  et  c'est  dequoy  ie  n'ay  point 
d'enuie  ;  que  si  i'auois  la  pensée  et  la 
créance  que  ceste  vie  est  misérable,  et 
que  l'autre  est  pleine  de  délices,  ie  me 
tuëroismoy-mesme  pour  me  deliurer  de 
l'vne,  et  iouir  de  l'autre.  le  luy  repars 
que  Dieu  nous  defendoit  de  nous  tuer, 
ny  de  tuer  autruy,  et  que  si  nous  nous 
faisions  mourir,  nous  descendrions  dans 
la  vie  de  malheur,  pour  auoir  contre- 
uenu  à  ses  commandemens.  Hé  bien, 
dit-il,  ne  te  tuë  point  toy-mesme,  mais 
moy  ie  te  tuëray  pour  te  faire  plaisir, 
afin  que  tu  ailles  au  Ciel,  et  que  tu 
ioùisses  des  plaisirs  que  tu  dis.  le  me 
sousris,  luy  répliquant  que  ie  ne  pouuois 
pas  consentir  qu'on  m'ostast  la  vie  sans 
pécher.  le  vois  bien,  me  fit-il  en  se 
moquant,  que  tu  n'as  pas  encore  en  nie 
de  mourir,  non  plus  que  moy.  Non 
pas,  repliquay-ie,  en  coopérant  à  ma 
mort. 

En  ce  mesme  temps,  nos  chasseurs 
ayans  poursuiuy  vn  Orignac,  et  ne  l'ayans 
peu  prendre,  l'Apostat  se  mit  à  blasphé- 
mer, disant  aux  Sauuages  :  Le  Dieu  qui 
est  marry  quand  nous  mangeons,  est 
maintenant  bien  ayse  de  ce  que  nous 
n'auons  pas  dequoy  disner  :  et  voyant 
vne  autre  fois  qu'on  apportoit  quelques 
Porcs-espics  :  Dieu,  disoit-il,  se  va  fa- 
scher  de  ce  que  nous  nous  saoulerons. 
0  langue  impie,  que  tu  seras  chastiée  ! 
esprit  brutal,  que  tu  seras  confus,  si  Dieu 
ne  te  fait  miséricorde  !  que  les  Anges  et 


les  sainctes  Ames  redoublent  autant  de 
fois  leur  Cantique  d'honneur  et  de 
louanges,  que  cet  athée  le  blasphémera. 
Ce  panure  misérable  ne  laisse  pas  par 
fois  d'auoirquelques*craintes  de  l'enfer, 
qu'il  tasche  d'étoutfer  tant  qu'il  peut. 
Comme  ie  le  menaçois  vn  iour  de  ces 
tourmens:  Peutestre,  me  fit-il,  que  nous 
autres  n'auons  point  d'ame,  ou  que  nos 
aines  ne  sont  pas  faites  comme  les 
voslres,  ou  qu'elles  ne  vont  point  en 
mesme  endroit  :  qui  est  iamaisvenu  de 
ce  pays  là  pour  nous  en  dire  des  nou- 
uelles  ?  le  luy  reparty  qu'on  ne  pouuoit 
voir  le  Ciel,  sans  cognoistre  qu'il  y  a  vn 
Dieu  ;  qu'on  ne  peut  conceuoir  qu'il  y 
a  vnDieu,  sans  conceuoir  qu'il  est  iuste, 
et  par  conséquent  qu'il  rend  à  vn  cha- 
cun selon  ses  œuures,  d'où  s'ensuiuent 
de  grandes  recompenses,  ou  de  grands 
chastimens.  Cela  est  bon,  repliqua-il, 
pour  vous  autres,  que  Dieu  assiste,  mais 
il  n'a  point  soin  de  nous  :  car  quoy  qu'il 
fasse,  nous  ne  laisserons  pas  de  mourir 
de  faim,  ou  de  trouuer  de  la  chasse. 
Iamais  cet  esprit  hebeté  ne  peut  conce- 
uoir que  Dieu  gouuerne  la  grande  fa- 
mille du  monde  auec  plus  de  cognois- 
sance  et  plus  de  soin  qu'vn  Roy  ne  gou- 
uerne son  Royaume,  et  vn  père  de  fa- 
mille sa  maison  ;  ie  serois  trop  long  de 
rapporter  tout  ce  que  ie  luy  dis  sur  ses 
blasphèmes  et  sur  ses  resueries. 

Le  quatriesme  de  Ianuier  de  ceste  année 
mil  six  cens  trente  quatre,  nous  allasmes 
faire  nostre  neufiesme  habitation  depuis 
nostre  départ  des  riues  du  grand  fleuue, 
cherchant  tousiours  à  viure.  I'obiectay 
en  cet  endroit  au  Sorcier,  qu'il  n'estoit 
pas  bon  Prophète  :  car  il  m'auoit  asseuré, 
les  deux  dernières  fois  que  nous  auions 
decabané,  qu'il  neigeroit  abondamment 
aussi  tost  que  nous  aurions  changé  de 
demeure,  ce  qui  se  trouua  faux.  le  rap- 
portay  cecy  à  mon  hoste,  pour  luy  oster 
vne  partie  de  la  créance  qu'il  a  en  cet 
homme  qu'il  adore  ;  il  me  répondit  que 
le  Sorcier  ne  m'auoit  pas  asseuré  qu'il 
neigeroit,  mais  qu'il  en  auoit  seulement 
quelque  pensée.  Non,  dis-ie,  il  m'a  as- 
seuré qu'il  voyoit  venir  la  neige,  et 
qu'elle  tomberoit  aussi-tost  que  nous 
aurions  cabane.  Khikhirassin,  me  fit-il, 

tu  as  mcnly.  Si  tost  que  vous  leur  dites 
quelque  chose  qu'ils  ne  veulent  point 
accorder,  ils  vous  payent  de  ccste  mon- 
noye. 

La  veille  des  Rois,  mon  hostc  me  dit 
qu'il  auoit  l'ait  vn  songe  qui  luy  donnoit 
bien  de  l'appréhension,  l'ay  veu,  dit-il, 
en  donnant  que  nous  estions  réduits  en 
la  dernière  extrémité  de  la  faim,  etceluy 
que  tu  nous  dis  qui  a  tout  fait,  m'a  as- 
scuré  que  tu  tomberas  dans  vne  telle  lan- 
gueur, que  ne  pouuant  plus  mettre  vn 
pied  deuant  l'autre  tu  mourras  seul,  dé- 
laissé au  milieu  des  bois  ;  ie  crains  que 
mon  songe  ne  soit  que  trop  véritable  : 
car  nous  voila  autant  que  iamais  dans 
la  nécessité  faute  de  neige.  l'eus  quel- 
que pensée  que  ce  songeur  me  pouuoit 
bien  ioûer  quelque  mauuais  traict,  et 
m'abandonner  tout  seul  pour  faire  du 
Prophète  :  voila  pourquoy  ie  me  seruy  de 
ses  armes,  opposant  altare  contra  altare, 
songe  contre  songe.  Et  moy,  luydis-ie, 
i'ay  songé  tout  le  contraire,  car  i'ay  veu 
dans  mon  sommeil  deux  Orignaux,  dont 
l'vn  estoit  desia  tué,  et  l'autre  encore 
viuant.  Bon,  dit  le  Sorcier,  voila  qui  va 
bien,  aye  espérance,  tu  racontes  de  bon- 
nes nouuelles.  En  elïect  i'auois  fait  ce 
songe  quelques  iours  auparauant.  Hé 
bien  !  dis-ie  à  mon  hoste,  lequel  de  nos 
deux  songes  sera  trouué  véritable  ?  tu 
dis  que  nous  mourrons  de  faim,  et  moy 
ie  dis  que  non  ;  il  se  mit  à  rire.  Alors 
ie  luy  dis  que  les  songes  n'estoient  que 
des  mensonges,  que  ie  ne  m'appuyois 
point  là  dessus,  que  mon*  espérance 
estoit  en  celuy  qui  a  tout  fait,  que  ie 
craignois  neantmoins  qu'il  ne  nous  cha- 
stiast,  veu  qu'aussi  tost  qu'ils  auoient  à 
manger,  ils  se  gaussoient  de  luy,  no- 
tamment l'Apostat.  Il  n'a  point  d'e- 
sprit, dirent-ils,  ne  prends  pas  garde 
à  luy. 

Le  iour  que  les  trois  Rois  adorèrent 
nostre  Seigneur,  nous  receusmes  trois 
mauuaises  nouuelles  :  la  première,  que 
le  ieune  Hiroquois  estant  allé  cala  chasse 
le  iour  précèdent,  n'estoit  point  retour- 
né, et  comme  on  sçauoit  bien  que  la 
faim  l'ayant  aiïoibly  il  ne  se  pouuoit  pas 
beaucoup  éloigner,  on  creut  qu'il  estoit 
mort,  ou  demeuré  en  quelque  endroit 


si  débile,  pour  n'auoir  dequoy  manger, 
que  la  faim  et  le  froid  le  tuëroient:  en 
elfect  il  n'a  plus  paru  depuis.  Quelques- 
vns  ont  pensé  qu'il  pourrait  bien  s'estre 
efforcé  de  retourner  en  son  pays  ;  mais 
que  la  plus  part  asseurent  qu'il  est  mort 
en  quelque  endroit  sur  la  neige.  C'estoit 
l'vn  des  trois  prisonniers  à  Tadoussac, 
dont  i'ay  parlé  es  premières  lettres  que 
i'ay  enuoyé  de  ce  païs-cy  ;  ses  deux  com- 
patriotes furent  exécutez  à  mort  auec 
des  cruautez  nompareilles  ;  pour  luy 
comme  il  estoit  ieune,  on  luy  sauua  la 
vie  à  la  requeste  du  sieur  Emery  de 
Caën,  que  nous  priasmes  d'intercéder 
pour  luy.  Ce  pauure  ieune  homme  s'en 
souuenoit  fort  bien,  il  auoit  grande  en- 
uie  de  demeurer  en  nostre  maison  ; 
mais  le  Sorcier  à  qui  il  appartenoit  ne 
le  voulut  iamais  donner  ny  vendre. 

La  seconde  mauuaise  nouuelle  nous 
fut  apportée  par  vn  ieune  Sauuage  qui 
venoit  d'vn  autre  quartier,  lequel  nous 
dit  qu'vn  Sauuage  d'vne  autre  cabane 
plus  esloignée  estoit  mort  de  disette  ;  que 
ses  gens  estoienl  fort  épouuantez,  ne 
trouuans  pas  dequoy  viure,  et  nous 
voyant  dans  la  mesme  nécessité,  cela 
Pestonnoit  encore  dauanlage.  La  troi- 
siesme  fut  que  nos  gens  découurirent  la 
piste  de  plusieurs  Sauuages  qui  nous 
estoienl  plus  voisins  que  nous  ne  pen- 
sions, car  ils  venoient  chasser  iusques 
sur  nos  marches,  enleuans  nostre  proye 
et  nostre  vie  tout  ensemble.  Ces  trois 
nouuelles  abattirent  grandement  nos 
Sauuages  ;  l'alarme  estoit  partout,  on  ne 
marchoit  plus  que  la  teste  baissée.  le  ne 
sçay  comme  i'estois  fait;  mais  ils  me 
paroissoient  tous  fort  maigres,  fort  pen- 
sifs et  fort  mornes.  Si  l'Apostat  m'eust 
voulu  ayder  à  porter  et  à  gagner  le  Sor- 
cier, c'estoit  bien  le  temps  ;  mais  son 
diable  muet  luylioit  sa  langue. 

Il  faut  que  ie  remarque  en  ce  lieu  le 
peu  d'estime  que  font  de  luy  les  Sau- 
uages :  il  est  tombé  dans  vne  grande 
confusion,  voulant  éuiter  vn  petit  re- 
proche. Il  a  quitté  les  Chrestiens  et  le 
Christianisme,  ne  pouuant  souffrir  quel- 
ques brocards  des  Sauuages,  qui  se 
gaussoient  par  fois  de  luy,  de  ce  qu'il 
estoit    sédentaire    et    non    vagabond 

comme  eux,  et  maintenant  il  est  leur 
ioùet  et  leur  falot  ;  il  est  esclaue  du 
Sorcier,  deuant  lequel  il  n'oseruit  bran- 
ler. Ses  frères  et  les  autres  Sauuages 
m'ont  dit  souuent  qu'il  n'auoit  point 
d'esprit,  que  c'esloit  vn  busard,  qu'il 
ressembloit  à  vn  chien,  qu'il  mour- 
roit  de  faim  si  on  ne  le  nounïssoit, 
qu'il  s'égaroit  dans  les  bois  comme 
vn  European.  Les  femmes  en  foui  leur 
entretien  :  si  quelque  enfant  pleuroit 
n'ayant  pas  dequoy  manger,  elles  luy 
disoient:  Tais-loy,  lais-foy,  ne  pleure 
point,  Pelrichirii  h  (c'est  ainsi  qu'on  le 
nomme  par  mocquerie)  rapportera  vn 
Castor,  et  tu  mangeras.  Quand  elles 
l'entendoient  reuenir:  Allez  voir,  di- 
soient elles  aux  enfans,  s'il  n'a  point  tué 
vne  Orignac,  se  gaussant  de  luy  comme 
d'vn  mauuais  chasseur,  qui  estvn  grand 
blasme  parmy  les  Sauuages  :  car  ces 
gens  là  ne  sçauroient  trouuer  ou  retenir 
des  femmes  ;  l'Apostat  en  a  desia  eu 
quatre  ou  cinq  à  la  faneur  de  ses  frères, 
toutes  Tout  quitté.  Celle  qu'il  auoit  céi 
hyuerme  disoit  qu'elle  le  quilteroit  au 
Printemps,  et  si  elle  eust  esté  de  ce 
pais,  elle  l'auroit  quitté  dés  lors  ;  rap- 
prends qu'en  effect  elle  l'a  quitté. 

Certain  iour  nos  chasseurs  estanslous 
dehors,  il  se  tint  vn  conseil  des  femmes 
dans  nostre  cabane  :  or  comme  elles  ne 
croyoientpas  que ie  les  pousse  entendre, 
elles  parloient  tout  haut  et  tout  libre- 
ment, déchirans  en  pièces  ce  panure 
Apostat;  l'occasion  estoit  que  le  iour 
précèdent  il  n'auoit  rien  rapporté  à  sa 
femme  d'vn  festin  où  il  auoit  esté  inuité, 
et  qi'i  n'estoit  pas  à  tout  manger.  0  le 
gourmand,  disoient-elles,  qui  ne  donne 
point  à  manger  à  sa  femme  !  encore 
s'il  pouuoit  tuer  quelque  chose  ;  il  n'a 
point  d'esprit,  il  mange  tout  comme  vn 
chien.  Il  y  eut  vne  grande  rumeur  entre 
les  femmes  sur  ce  sujet  :  car  comme 
elles  ne  vont  point  ordinairement  aux 
festins,  elles  seroient  bien  affligées,  si 
leurs  marysperdoient  la  bonne  coustume 
qu'ils  ont  de  rapporter  leurs  restes  à 
leurs  familles.  Le  Renégat  suruenant 
pendant  que  ces  femmes  le  depei- 
gnoient,  elles  sçeurent  fort  bien  dissi- 
muler leur  ieu,  luy  témoignans  vn  aussi 


bon  visage  qu'à  l'ordinaire;  voire mesme, 
celle  qui  en  disoit  plus  de  mal  luy  don- 
na vn  bout  de  petun,  qui  estoit  pour 
lors  vn  grand  présent. 

Le  neufiesme  de  Ianuier,  vn  Sauuage 
nous  venant  visiter,  nous  dit  qu'vn 
homme  et  vne  femme  du  lieu  dont  il 
venoit  estoient  morts  de  faim,  et  que 
plusieurs  n'en pouuoient  plus.  Le  panure 
homme  ieusna  Je  iour  de  sa  venue 
aussi  bien  que  nous,  pource  qu'il  n'y 
auoit  rien  à  manger;  encore  fallut-il 
attendre  iusques  au  lendemain  à  dix 
heures  de  nuit,  que  mon  hoste  rappor- 
ta deux  Castors,  qui  nous  firent  grand 
bien. 

Le  iour  suiuant,  nos  gens  tuèrent  le 
second  Orignae,  ce  qui  causa  par  tout  vne 
grande  ioye  ;  il  est  vray  qu'elle  fut  vn 
peu  troublée  par  l'arriuée  d'vn  Sauuage 
et  de  deux  ou  trois  femmes,  et  d'vn  en- 
fant que  la  famine  alloit  bien  tost  égor- 
ger, s'ils  n'eussent  fait  rencontre  de 
nostre  cabane.  Ils  estoient  fort  hideux, 
l'homme  particulièrement  plus  que  les 
femmes,  dont  l'vne  auoit  accouché  de- 
puis dix  Jours  dans  les  neiges  et  dans 
la  famine,  ayant  passé  plusieurs  iours 
sans  manger. 

Mais  admirez  s'il  vous  plaist  l'amour 
que  ces  barbares  se  portent  les  vus  aux 
autres  :  on  ne  demanda  point  à  ces  nou- 
ueaux  hostes  pourquoy  ils  venoient  sur 
nos  limites,  s'ils  ne  sçauoienl  pas  bien 
que  nous  estions  en  aussi  grand  danger 
qu'eux,  qu'ils  nous  venoient  osier  le 
morceau  d»la  bouche  ;  ainsau  contraire 
on  les  récent,  non  de  paroles,  mais 
d'eiTect,  sans  courtoisie  extérieure,  car 
les  Sauuages  n'en  ont  point,  mais  non 
pas  sans  charité.  On  leur  ietta  de  grandes 
pièces  de  l'Orignac  nouuellement  tué, 
sans  leur  dire  autre  parole,  milisoukau 
mangez:  aussi  leur  eust  on  fait  grand 
tort  d'appliquer  pour  lors  leurs  bouches 
à  autre  vsage.  Pendant  qu'ils  man- 
geoienl,  on  prépara  vn  festin,  auquel 
ils  furent  traictez  à  grand  plat,  ie  vous 
en  réponds  :  car  la  portion  qu'on  leur 
donna  à  chacun,  sortoit  beaucoup  hors 
de  leurs  ouragans,  qui  sont  très  capables. 

Le  seiziesme  du  mesme  mois,  nous 
baltismes  la  campagne,  et  ne  pouuans 

arriner  au  lieu  où  nous  prétendions, 
nous  ne  fismes  qile  pister  dans  vne  ho- 
itelerie  que  nous  dressasmes  à  la  naste, 
et  le  lendemain  nous  poursuiuismes 
riostre  chemin,  passans  sur  vne  monta- 
gne si  haute,  qu'encore  que  nous  ne 
montassions  point  iusques  au  sommet, 
qui  me  paroissoit  armé  d'horribles  ro- 
rhers,  ncantmoins  le  Sorcier  me  dit, 
que  si  le  Ciel  obscurcy  d'vn  brouillard 
eust  esté  serein  nous  eussions  veu  à 
mesme  temps  Kebee  et  Tadoussac,  esloi- 
ghez  l'vn  de  l'autre  de  quarante  lieues 
pour  le  moins.  le  voyois  au  dessous  de 
moy  auec  horreur  des  précipices,  qui 
me  faisoient  trembler;  i'apperceuois  des 
montagnes  au  milieu  de  quelques  plaines 
qui  me  paroissoient  comme  des  petites 
tours,  ou  plustost  comme  de  petits  cha- 
steaux,  quoy  qu'en  effect  elles  fussent 
fort  grandes  et  fort  hautes.  Figurez  vous 
quelle  peine  ont  ces  barbares  de  traisner 
si  haut  leur  bagage  ;  i'auois  de  la  peine 
à  monter,  i'en  Irouuois  encore  plus  à 
descendre:  car  quoy  que  ie  m'esloignasse 
des  précipices,  neantmoins  la  pente 
estoit  si  roide,  qu'il  estoit  fort  aisé  de 
rouler  à  bas,  et  de  s'aller  fendre  la  teste 
contre  vn  arbre. 

Le  vingt  neufiesme,  nous  acheuasmes 
de  descendre  ceste  montagne,  portant 
nostre  maison  sur  la  pente  d'vne  autre 
où  nous  allasmes.  Yoila  le  terme  de 
nostre  pèlerinage  ;  nous  commencerons 
doresnauant  à  tourner  bride  et  à  tirer 
vers  l'Isle  où  nous  auons  laissé  nostre 
Chaloupe.  Nous  vismes  icy  les  sources 
de  deux  petits  fieuues,  qui  se  vont 
rendre  dans  vu  fleime  aussi  grand  au 
dire  de  nos  Sauuages,  que  le  fleuue  de 
S.  Laurens;  ils  l'appellent  Oueraoua- 
chticou. 

Ceste  douziesme  demeure  nous  a  de- 
liuré  de  la  famine,  car  les  neiges  se 
trouuant  hautes  assez  pour  arrester  les 
grandes  iambes  de  l'Elan,  nous  eusmes 
dequoy  manger.  Au  commencement  ce 
n'estoient  que  festins  et  que  danses, 
mais  cela  ne  dura  pas,  car  on  se  mit 
bien-tost  à  faire  seicherie.  Passant  de  la 
famine  dans  la  bonne  nourriture,  ie  me 
portay  bien  ;  mais  passant  de  la  chair 
fraische  au  boucan,  ie  tombay  malade, 


et  ne  rccouuray  point  entièrement  la 
santé  que  trois  semaines  après  mon  re- 
tour en  nostre  petite  maisonnette.  Il 
est  vray  que  depuis  le  commencement 
deFeuiier  iusques  en  Auril  nous  eusmes 
tousiours  dequoy  manger,  mais  d'vn 
boucan  si  dur  et  si  sale  et  en  si  petite 
quantité,  hormis  quelques  iours  d'abon- 
dance qui  se  passoient  en  festins,  que 
nos  Sauuages  eomptoient  ces  derniers 
mois  aussi  bien  que  les  precedens  entre 
les  mois  et  les  hyuers  de  leurs  famines. 
Ils  me  disoient  que  pour  estre  traicté 
médiocrement  et  sans  patir,  il  nous  fal- 
lait vu  Elan  gros  comme  vn  bœuf  en  deux 
iours,  tant  à  raison  du  nombre  que  nous 
estions,  comme  aussi  qu'on  mange  beau- 
coup de  chair  quand  on  n'a  ny  pain  ny 
autre  chose  pour  faire  durer  la  viande  ; 
adioustez  qu'ils  sont  grands  disneurs,  et 
que  la  chair  d'Elan  ne  demeure  pas 
long-temps  dans  l'estomach. 

le  me  suis  oublié  de  dire  ailleurs  que 
les  Sauuages  comptent  les  années  par 
les  hyuers;  pour  dire  quel  âge  as-tu,  ils 
disent  combien  d'hyuers  as-tu  passés?  Ils 
comptent  aussi  par  les  nuicts  comme 
nous  faisons  par  les  iours  ;  au  lieu  que 
nous  disons,  il  est  arriué  depuis  trois 
iours,  ils  disent  depuis  trois  nuicts. 

Le  cinquiesme  de  Feurier,  nous  quit- 
tasmes  nostre  douziesme  demeure  pour 
aller  faire  la  treiziesme.  le  me  trouuois 
fort  mal  ;  le  Sorcier  me  tuoit  auec  ses 
cris,  ses  hurlemens,  et  son  tambour  ;  il 
me  reprochoit  incessamment  que  ie  fai- 
sois  l'orgueilleux,  et  que  le  Manitou 
m'auoit  fait  malade  aussi  bien  que  les 
autres.  Ce  n'est  pas,  luy  disois-je,  le 
Manitou  ou  le  diable  qui  m'a  causé 
ceste  maladie,  mais  la  mauuaise  nour- 
riture qui  m'a  gasté  l'estomach,  et  les 
autres  trauuaux  qui  m'ont  débilité.  Tout 
cela  ne  le  contentoit  point,  il  ne  laissoit 
pas  de  m'attaquer,  notamment  en  la 
présence  des  Sauuages,  disant  que  ie 
m'estois  mocqué  du  Manitou,  et  qu'il 
s'estoit  vengé  de  moy  comme  d'vn  su- 
perbe. Yn  iour  comme  il  faisoit  ces  re- 
proches, ie  me  leue  en  mon  séant,  ie  luy 
dis  :  Afin  que  tu  sçaches  que  ce  n'est  point 
ton  Manitou  qui  cause  les  maladies  et 
qui  tuë  les  hommes,  escoute  comme  ie 

luyparleray.  le  m'escrie  en  leur  langue, 
grossissant  ma  voix:  Approche  Manitou, 
viens  démon,  massacre  moy  si  tu  as  le 
pouuoir,  ie  te  deffie,  ie  me  mocque  de 
toy,  ie  ne  te  crains  point  ;  tu  n'as  point 
de  pouuoir  sur  ceux  qui  croyent  et  qui 
ayment  Dieu,  viens  et  me  tuë  si  tu  as 
les  mains  libres,  tu  as  plus  de  peur  de 
moy  que  ie  n'ay  de  toy.  Le  Sorcier  fut 
espouuanté,etme  dit:  Pourquoy  l'appelles 
tu?  puis  que  tu  ne  le  crains  pas,  c'est 
signe  que  tu  l'appelles  afin  qu'il  te  tuë. 
Non  pas,  luy  dis-je,  mais  ie  l'appelle  afin 
que  tu  ayes  cognoissance  qu'il  n'a  point 
de  puissance  sur  ceux  qui  adorent  le 
vray  Dieu,  et  pour  te  l'aire  voir  qu'il 
n'est  pas  la  seule  cause  des  maladies 
comme  tu  crois. 

Le  neufiesme  du  mesme  mois  de  Fe- 
urier,  nous  battismes  la  campagne.  Le 
Sorcier  nonobstant  ma  maladie  me  vou- 
îoit  faire  porter  du  bagage  à  toute  force, 
mais  mon  hoste  eut  pitié  de  moy,  voire 
mesme  m'ayant  rencontré  en  chemin 
que  ie  n'en  pouuois  quasi  plus,  il  prit 
de  son  bon  gré  ce  que  ie  portois,  et  le 
mit  sur  sa  traisne. 

Le  quatorziesme  et  quinziesme,  nous 
fismes  de  longues  traictes  pour  aller 
planter  nostre  cabane  proche  de  deux 
petits  Orignaux  que  mon  hoste  auoit 
tués.  Faisant  chemin,  on  reconneut  la 
piste  d'vn  troisiesme,  mon  hoste  fit  ar- 
rester  le  camp  pour  l'aller  descouurir  ; 
i'estois  en  l'arriére  garde  de  nostre  ar- 
mée, c'est  à  dire  que  ie  venois  douce- 
ment derrière  les  autres,  quand  tout  à 
coup  ie  vis  paroistre  cet  Elan  qui  cou- 
roit  droit  à  moy,  et  mon  hoste  après, 
qui  luy  donnoit  la  chasse  ;  la  neige  estoit 
fort  haute,  voila  pourquoy  il  ne  fitqu'en- 
uiron  cinq  cens  pas  deuant  que  d'estre 
mis  à  mort.  Nous  cabanasmes  auprès  et 
en  fismes  curée. 

L'Apostat  continuant  icy  ses  blas- 
phèmes, me  demandoit  deuant  ses  frères 
pour  les  animer  contre  Dieu,  pourquoy 
ie  priois  celuy  qui  n'entendoit  ny  ne 
voyoit  rien  -,  ie  le  repris  fort  vertement 
et  luy  imposay  silence. 

Le  sixiesme  iour  de  Mars,  nous  chan- 
geasmes  de  demeure  ;  le  Sorcier,  le  Re- 
négat et  deux  ieunes  chasseurs  tirèrent 


deuant  nous  droit  aux  riues  du  grand 
fleuue.  L'occasion  de  cette  séparation 
fut  que  mon  hoste  braue  chasseur  ayant 
descouuert  quatre  Orignaux  et  quantité 
de  cabanes  de  Castors,  ne  pouuant  luy 
seul  en  mesme  temps  chasser  en  tant 
d'endroits  fort  séparez,  le  Sorcier  mena 
ces  ieunes  chasseurs  pour  courre  les 
Orignaux,  et  luy  demeura  pour  les  Ca- 
stors :  cette  séparation  me  fit  du  bien 
et  du  mal.  Du  bien,  pour  ce  que  ie  fus 
deliuré  du  Sorcier  :  ie  n'ay  point  de  pa- 
roles pour  déclarer  l'importunité  de  ce 
meschant  homme.  Du  mal,  pource  que 
mon  hoste  ne  prenant  point  d'Orignaux 
nous  ne  mangions  que  du  boucan  qui 
m'estoit  fort  contraire  ;  que  s'il  pre- 
noit  des  Castors  on  en  faisoit  seicherie, 
excepté  des  petits,  que  nous  mangions  ; 
les  plus  beaux  et  les  meilleurs  estoient 
reseruez  pour  les  festins  qu'ils  deuoient 
faire  au  Printemps,  au  lieu  où  ils  s'é- 
toient  donnez  le  rendez- vous. 

Le  treiziesme  du  mesme  mois,  nous 
fismes  nostre  dix-huictiesme  demeure, 
proche  d'vn  fleuue  dont  les  eaux  me 
sembloient  sucrées  après  la  saleté  des 
neiges  fondues  que  nous  beuuions  es 
stations  précédentes  dans  vn  chauderon 
gras  et  enfumé.  le  commeneay  à  res- 
sentir en  ce  lieu  l'incommodité  du  cou- 
cher sur  la  terre  bien  froide  pendant 
l'hyuer  et  fort  humide  au  Printemps, 
car  le  costé  droit  sur  lequel  ie  reposois 
s'estourdit  tellement  par  la  froidure  qu'il 
iv auoit  quasi  plus  de  sentiment  :  or  crai- 
gnant de  ne  remporter  que  la  moitié  de 
moy-mesme  dans  nostre  petite  maison, 
l'autre  demeurant  paralytique,  ie  pro- 
mis vne  chemise  et  vne  petite  robbe  à 
vn  enfant,  pour  vn  meschant  bout  de  peau 
d'Orignac  que  sa  mère  me  donna;  ceste 
peau  non  passée  estoit  bien  aussi  dure 
que  la  terre,  mais  non  pas  si  humide; 
i'en  fis  mon  lict,  qui  se  trouua  si  court 
que  la  terre  qui  auoit  iusques  alors  pris  • 
possession  de  tout  mon  corps  en  retint 
encore  la  moitié. 

Depuis  le  départ  du  Sorcier,  mon 
hoste  prenoit  plaisir  à  me  faire  des  que- 
stions, notamment  des  choses  natu- 
relles ;  il  me  demanda  vn  iour  comme 
la  terre  estoit  faite,  et  m'apportant  vne 

éeorec  et  vn  charbon,  il  me  la  fit  décrire, 
le  luy despeins  donc  les  deux  Hémisphè- 
res, et  après  luy  auoir  tracé  l'Europe, 
l'Asie  et  l'Afrique,  ie  vins  à  nostre 
Amérique,  luy  monstrant  comme  elle 
est  vue  grande  Isle  ;  ie  luy  décriuy  la 
coste  de  l'Acadie,  la  grande  Isle  de 
Terre-neufue,  l'entrée  et  golfe  de  no- 
stre grand  tienne  de  sainct  Laurens,  les 
peuples  qui  habitent  ses  riues,  le  lieu 
où  nous  estions  pour  lors  ;  ie  montay 
iusques  aux  Algonquains,  aux  Hiro- 
quois,  aux  Hurons,  à  la  nation  neutre, 
etc.,  luy  désignant  les  endroits  plus  et 
moins  peuplez  ;  ie  passay  à  la  Floride, 
au  Pérou,  au  Brasil,  etc.,  luy  parlant  en 
mon  jargon  de  ces  contrées  le  mieux 
qu'il  m'estoit  possible.  Il  m'interrogea 
plus  particulièrement  des  païs  dont  il  a 
eonnoissance,  puis  m'ayant  escoulé  fort 
patiemment,  il  s'escria  prononçant  vne 
de  leurs  grandes  admirations  Amonita- 
tinaniouikhi  !  Ceste  robbe  noire  dit  vray! 
parlant  à  vn  vieillard  qui  me  regardoit  ; 
puis  se  tournant  deueis  moy  il  me  dit: 
Nicanis,  mon  bien  aymé,tu  nous  donnes 
en  vérité  de  l'admiration,  car  nous  co:i- 
noissons  la  plus  part  de  ces  terres  et  de 
ces  peuples,  et  tu  les  as  descrits  comme 
ils  sont.  l'insisté  là  dessus  :  Comme  tu 
vois  que  ie  dis  vray  parlant  de  ton  pays, 
aussi  dois  tu  croire  que  ie  ne  ments  pas 
parlant  des  autres.  le  le  croy  ainsi,  me 
repartit-il.  le  poursuy  ma  pointe  :  Comme 
ie  suis  véritable  en  parlant  des  choses 
de  la  terre,  aussi  tu  dois  te  persuader 
que  ie  ne  voudrais  pas  mentir  quand  ie 
te  parle  des  choses  du  Ciel,  et  partant 
tu  dois  croire  ce  que  ie  t'ay  dit  de  l'au- 
tre vie.  Il  s'arresta  vn  peu  de  temps 
tout  court,  puis  ayant  vn  peu  pensé  à 
part  soy  :  le  te  croiray,  dit-il,  quand  tu 
sçaurasbien  parler  ;  nous  auons  mainte- 
nant trop  de  peine  à  nous  faire  entendre. 
11  m'a  fait  mille  autres  questions,  du 
Soleil,  de  la  rondeur  de  la  terre,  des 
Antipodes,  de  la  France,  et  fort  soutient 
il  me  parloit  de  nostre  bon  Roy  ;  il  ad- 
miroit  quand  ie  luy  disois  que  la  France 
estoit  remplie  de  Capitaines,  et  que  le 
Roy  estoit  le  Capitaine  de  tous  les  Capi- 
taines ;  il  me  prioit  de  le  mener  en 
France  pour  le  voir,  et  qu'il  luy  feroit 


des  presens.  le  me  mis  à  rire,  luy  disant 
que  toutes  leurs  richesses  n'estoientque 
pàuureté  à  comparaison  des  grandeurs 
du  Roy.  le  veux  dire,  me  fit-il,  que  ie 
feray  des  presens  à  ceux  de  sa  suitte  ; 
pour  luy  ie  me  contenteray  de  le  voir. 
Il  racontoit  par  après  aux  autres  ce  qu'il 
m'auoil  ouy  dire.  Il  me  demanda  vne 
autrefois  s'il  y  auoit  de  grands  saults 
diiiis  la  mer,  c'est  à  dire  des  cheutes 
d'eau.  11  y  en  a  beaucoup  dans  les  lïeu- 
ues  de  ce  païs  cy  •  vous  verrez  vne  belle 
riuiere  coulant  fort  doucement  tomber 
tout  à  coup  dans  vn  lit  plus  bas,  les 
terres  ne  s'abbaissans  pas  également, 
mais  comme  par  degrez  en  certains  en- 
droits. Nous  voyons  vn  deces'sauts  pro- 
che de  Kebec,  nommé  le  Saut  de  Mont- 
morency :  c'est  vne  riuiere  qui  vient  des 
terres,  et  qui  se  précipite  de  fort  haut 
dans  le  grand  fleuue  de  Sainct  Laurens, 
les  riues  qui  le  bornent  estans  fort  re- 
leuées  en  cet  endroit.  Or,  quelques  Sau- 
nages croyoient  que  la  mer  a  de  ces 
cheutes  d'eau  dans  lesquelles  se  perdent 
quantité  de  nauires;  ie  luy  ostay  cet  er- 
reur, ces  inegalitez  ne'  se  retrouuans 
point  dans  l'Océan. 

Le  vingt-troisiesme  de  Mars,  nous 
repassasmes  le  fleuue  Capititetchioneth, 
que  nous  auions  passé  le  troisiesme  de 
Décembre. 

Le  trentiesme  du  mesme  mois,  nous 
vinsmes  cabaner  sur  vn  fort  beau  lac, 
en  ayant  passé  vn  autre  plus  petit  en 
nostre  chemin  ;  ils estoient  encore  autant 
glacez  qu'au  milieu  de  l'hyuer.  Mon 
hoste  me  consoloit  icy,  me  voyant  fort 
foible  et  fort  abattu  :  Ne  t'attriste  point, 
me  disoit-il,  si  tu  t'attristes,  tu  seras  en- 
core plus  malade  ;  si  ta  maladie  aug- 
mente, tu  mourras.  Considère  que  voicy 
vn  beau  pays,  ayme-le  :  si  tu  l'aymes,  tu 
t'y  plairas  ;  si  tu  t'y  plais,  tu  te  resioùi- 
ras  ;  si  tu  te  resioiiis,  tu  guariras.  le 
prenois  plaisir  d'entendre  le  discours  de 
ce  pauure  barbare. 

Le  premier  iour  d'Auril,  nous  quit- 
tasmes  ce  beau  lac  et  tirasmes  à  grande 
erre  vers  nostre  rendez-vous;  nous  pas- 
sasmes  la  nuit  dans  vn  meschant  trou 
enfumé,  et  dés  le  matin  continuasmes 
nostre  chemin,  faisans  plus  en  ces  deux 

journées  que  nous  n'auions  faicten  cinq. 
Dieu  nous  fauorisa  d'vn  beau  temps  : 
car  il  gela  bien  fort,  et  l'air  fut  serein. 
S'il  eust  fait  vn  dégel  comme  les  iours 
precedens,  et  que  nous  eussions  enfoncé 
dans  la  neige,  comme  quelques  fois  il 
nous  est  arriué,  ou  il  m'eust  fallu  trais- 
ner,ou  ie  fusse  demeuré  en  chemin,  tant 
i'estois  mal.  Il  est  bien  vray  que  la 
nature  a  plus  de  force  qu'elle  ne  s'en 
fait  accroire  ;  ie  l'experimentay  en  ceste 
iournée,  en  laquelle  I'estois  si  foible,  que 
m'asseant  de  temps  en  temps  sur  la 
neige  pour  me  reposer,  tous  les  membres 
me  trembloient,  non  pas  de  froid,  mais 
par  vne  débilité  qui  me  causoit  vne  sueur 
au  front.  Or  comme  i'estois  altéré,  vou- 
lant puiser  de  l'eau  dans  vn  torrent  que 
nous  rencontrasmes,  la  glace  que  ie  cas- 
sois  auec  mon  baston  tomba  dessous 
moy,  et  fit  vne  grande  escarre  :  quand  ie 
me  vis  auec  mes  raquettes  aux  pieds  sur 
ceste  glace  flottante  sur  vne  eau  fort  ra- 
pide, ie  sautay  plus  tost  sur  le  bord  du 
torrent  que  ie  n'eus  consulté  si  ie  le  de- 
uois  faire,  et  la  nature  qui  suoit  de  foi- 
bîesse  trouua  assez  de  force  pour  sortir 
de  ceste  grande  eau,  n'en  voulant  pas 
tant  boire  à  la  fois  ;  ie  n'eus  que  la  peur 
d'vn  péril  qui  fut  plus  tost  csuité  que  re- 
cognu.  '   * 

Le  danger  passé,  ie  poursuiuis  mon 
chemin  assez  lentement  ;  aussi  ne  pou- 
uois-ie  pas  estre  bien  fort,  car  outre  la 
maladie  qui  ne  m'auoit  point  quitté  par- 
faitement depuis  le  dernier  iour  de  Ian- 
uier,  ie  ne  mangeois  ces  derniers  iours 
que  trois  bouchées  de  boucan  le  matin, 
et  cheminois  quasi  tout  le  reste  du  iour, 
sans  autre  rafraîchissement  qu'vn  peu 
d'eau  quand  i'en  pouuois  rencontrer. 
Enfin  Parriuay  après  les  autres  sur  les 
riues  du  grand  fleuue,  et  trois  iours 
après  noslre  arriuée,  sçauoir  est  le  qua- 
triesme  du  mesme  mois  d'Auril,  nous 
fismes  nostre  vingt-lroisiesme  station, 
allans  planter  nostre  cabane  dans  l'Isle 
où  nous  auions  laissé  nostre  Chalouppe. 
Nous  y  fusmes  tres-mal  logez  :  car  outre 
que  le  Sorcier  s'estoit  remis  auec  nous, 
nous  estions  si  remplis  de  fumée  que 
nous  n'en  pouuions  plus  ;  d'ailleurs  le 
grand  fleuue  estant  icy  salé,  et  l'Isle 


n'ayant  aucune  fontaine,  nous  ne  beu- 
uions  que  des  eaux  de  neige  ou  de 
pluye,  encore  très  sale.  le  ne  fis  pas  long 
séjour  en  ce  lieu  ;  mon  hoste  voyant  que 
ie  ne  guerissois  point,  prit  resolution  de 
me  remener  en  nostre  maisonnette  ;  le 
Sorcier  l'en  voulut  détourner,  mais  ie 
rompis  ses  menées.  I'obmets  mille  par- 
ticularitez  pour  tirer  a  la  fin. 

Le  cinquiesme  du  mois  d'Auril,  mon 
hoste,  l'Apostat  et  moy,  nous  embar- 
quasmes  dans  vn  petit  canot  pour  tirer 
à  Kebec  sur  le  grand  fleuue,  après  auoir 
pris  congé  de  tous  les  Sauuages  :  or 
comme  il  faisoit  encore  froid,  nous  ne 
fusmes  pas  loin  que  nous  trouuasmes 
vne  petite  glace  formée  pendant  la  nuict, 
qui  seruoit  de  superficie  aux  eaux. 
Voyant  qu'elle  s'estendoit  fort  loing, 
nous  donnons  dedans,  l'Apostat  qui 
estoit  deuant  la  brisant  auec  son  aui- 
ron.  Or,  soit  qu'elle  fût  trop  tranchante, 
ou  l'écorce  de  nostre  gondole  trop  foi- 
ble, il  se  fit  vne  ouuerture  qui  donna 
entrée  à  l'eau  dans  nostre  canot  et  à 
la  crainte  dans  nostre  cœur.  Nous  voila 
aussi  tost  tons  trois  en  action;  mes  deux 
Sauuages  de  ramer,  et  moy  de  ietter 
l'eau  ;  nous  tirons  à  force  de  rames  dans 
vne  Isle  que  nous  rencontrasmes  fort  à 
propos,  et  mettans  pied  à  terre  les  Sau- 
uages empoignent  leur  canot,  le  tirent 
de  l'eau,  le  renuersent,  battent  leur  fu- 
sil, font  du  feu,  recousent  l'escorce  fen- 
due, y  appliquent  de  leur  bray,  qui  est 
vne  espèce  d'encens  qui  découle  des 
arbres,  remettent  le  canot  à  l'eau  ;  nous 
nous  rembarquons  et  continuons  nostre 
chemin.  le  leur  dy  voyant  ce  péril,  que 
s'ils  croyoient  rencontrer  souuent  de  ces 
glaces  tranchantes,  qu'il  valoit  mieux 
retourner  d'où  nous  estions  partis,  et 
attendre  que  le  temps  lût  plus  chaud. 
Il  est  vray,  me  fit  mon  hoste,  que  nous 
auons  pensé  périr  :  si  l'ouuerture  eust 
esté  vn  peu  plus  grande,  c'estoit  fait  de 
nous  ;  poursuiuons  neantmoins  nostre 
chemin,  ces  petites  glaces  ne  m'eston- 
nent  pas.  Sur  les  trois  heures  du  soir  nous 
apperceusmes  deuant  nous  vn  banc  de 
glaces  espouuantables  qui  nous  bouchoit 
le  chemin,  s'estendant  au  trauers  de  ce 
fleuue  à  plus  de  quatre  lieues  loin.  Nous 

fusmes  vn  peu  estonnez  ;  mes  gens  ne 
laissentpaspourtantde  les  aborder;  ayant 
remarqué  vne  petite  esclaircie,  ils  se 
glissent  là  dedans,  taisant  tournoyer  no- 
stre  petite  gondole  tantost  d'vn  eosté  et 
puis  tantost  de  l'autre,  pourgaignertous- 
iours  pais  ;  en  fin  nous  trouuasmes  ces 
glaces  si  fort  serrée  qu'il  fut  impossible 
d'auancer  ny  de  reculer,  rarlcmouue- 
meut  de  l'eau  nous  enferma  de  toutes 
paris.  Au  milieu  de  ces  glaces,  s'il  y  fut 
suruenu  vn  vent  vn  peu  violent,  nous 
estions  froissez  et  brisez  et  nous  et  no- 
stre canot,  comme  le  grain  outre  les  deux- 
pierres  du  moulin  :  car  figurez-vous 
que  ces  glaces  sont  plus  grandes  et  plus 
espaisscs  que  les  meules  et  la  tremuë 
tout  ensemble.  Mes  Sauuages  nous 
voyans  si  empressez,  sautent  de  glaces 
en  glaces,  comme  vn  écurieux  d'arbres 
en  arbres,  et  les  repoussant  auec  leurs 
auirons,  font  passage  au  canot  dans  le- 
quel i'estoistout  seul,  plus  préside  mou- 
rir par  les  eaux  que  de  maladie  ;  nous 
combattismes  en  cette  sorte  iusques  à 
cinq  heures  du  soir,  que  nous  prismes 
terre.  Ces  barbares  sont  très  habiles  en 
ces  rencontres  ;  ils  me  demandoient  par 
fois  dans  la  pi  us  grande  presse  des  glaces, 
si  ie  ne  craignois  point.  Véritablement 
la  nature  n'ayme  point  à  ioùer  à  ce  jeu 
là  ;  et  leurs  sauts  de  glaces  en  glaces  me 
sembloient  des  sauts  périlleux  et  pour 
eux  et  pour  moy,  veu  mesme  que  leur 
père,  à  ce  qu'ils  me  disoient,  s'est  au- 
trefois noyé  en  semblable  occasion.  Il 
est  vray  que  Dieu,  dont  la  bonté  est  par 
tout  ayinable,  se  trouue  aussi  bien  des- 
sus les  eaux  et  parmy  les  glaces  que 
dessus  la  terre.  Nous  eschappasmes  en- 
core de  ce  danger,  qui  ne  leur  sembla 
pas  si  grand  que  le  premier. 

Arriuez  que  nous  fusmes  à  terre,  no- 
stre maison  fut  de  nous  coucher  au  pied 
d'vn  arbre  ;  nous  mangeasmes  vn  peu 
de  boucan,  beusmes  vn  peu  d'eau  de 
neige  fondue  ;  ie  fis  mes  petites  prières, 
et  me  couchay  auprès  d'vn  bon  l'eu,  qui 
contrequarra  la  gelée  et  le  froid  de  la 
nuict. 

Le  lendemain  nous  nous  embarquas- 
mes  de  bonne  heure.  La  marée,  qui  nous 
auoit  amené  ces  armées  de  glaces,  les 

porta  la  nuict  d'vn  autre  costé  ;  nous 
flsmesdonc  quelque  chemin,  deliurés  de 
cette  imporlunité  ;  mais  le  vent  s'ani- 
mant,  et  nostre  petite  gondole  commen- 
çant à  danser  sur  les  vagues,  nous  nous 
iettasmes  incontinent  à  terre.  I'auois 
prié  mes  gens  de  prendre  auec  eux  des 
escorces  pour  nous  faire  la  nuict  vne  ca- 
bane, et  des  viurcs  pour  quelques  iours, 
n'estant  pas  asseurez  du  retardement 
que  le  mauuais  temps  nous  pourroit  ap- 
porter :  ils  ne  firent  ny  l'vn  ny  l'autre, 
si  bien  qu'il  fallut  coucher  à  l'air,  et 
manger  en  quatre  iours  les  viures  d'vne 
iournée.  Ils  s'attendoient  d'aller  à  la 
chasse^  mais  les  neiges  se  fondans,  ils 
ne  pouuoient  courre.  Le  temps  faisant 
mine  de  s'appaiser,  nous  nous  rembar- 
quasmes  ;  mais  à  peine  auions  nous  faict 
trois  lieues,  que  le  vent  se  renforçant 
nous  va  ietter  dans  des  glaces  que  la 
marée  nous  ramenoit,  et  nous  d'enfiler 
viste  vn  petit  ruisseau,  de  sauter  tous 
trois  sur  ces  grandes  glaces  qui  estoient 
aux  bords,  et  de  gagner  la  terre,  nos 
Sauuages  portant  sur  les  espaules  nostre 
nauire  d'escorce. 

Nous  voila  donc  logez  à  vne  pointe  de 
terre  exposée  à  tous  vents  :  nous  met- 
tons' nostre  canot  derrière  nous  pour 
nous  abrier,  et  comme  nous  craignions 
lapluye  ou  la  neige,  mon  hoste  iette  vne 
meschante  peau  sur  des  perches,  et  voila 
nostre  maison  faicte.  Les  vents  furent 
si  violens  toute  la  nuict  qu'ils  nous  pen- 
sèrent enleucr  nostre  canot.  Le  lende- 
main, la  tempeste  continuant  dessus 
l'eau,  mes  gens  n'ayant  dequoy  manger, 
vont  à  la  chasse  par  vn  très  mauuais 
temps  :  le  Renégat  ne  prit  rien,  mon 
hoste  rapporta  vn  perdreau,  qui  nous 
seruit  de  desieusner,  de  disner,  et  de 
soupper  ;  vray  que  i'auois  mangé  quel- 
ques feuilles  de  fraisiers,  que  la  terre 
nouuellement  descouuerte  de  neige  en 
quelques  endroits,  me  donna.  Nous 
passasmes  donc  cette  iournée  sans  faire 
chemin  ;  la  nuit,  les  tempestes,  les 
foudres  de  vent  et  le  froid  nous  as- 
saillirent auec  telle  furie  qu'il  fallut  cé- 
der à  la  force.  Nous  estions  couchez  à 
platte  terre,  car  ils  n'auoient  pas  pris  la 
peine  de  la  couurir  de  branches  de  pin  ; 

nous  nous  leuasmes  tout  glacez  pour 
entrer  dans  le  bois  et  emprunter  des 
arbres  l'abry  contre  le  vent,  et  le  cou- 
uert  contre  le  Ciel;  nous  iismes  vu  bon 
feu,  et  nous  nous  endormismes  sur  la 
terre,  encore  toute  humide  pour  auoir 
seruy  de  lict  à  la  neige  peut-estre  la 
nuict  précédente.  Dieu  soitbeny,  sa  pro- 
uidence  est  adorable  :  nous  mettions  ce 
iour  et  ceste  nuict  dans  le  catalogue  des 
jours  et  des  nuicts  mal-heureux,  et  ce 
nous  fut  vn  temps  de  bon-heur  :  car  si 
ces  tempestes  et  ces  vents  ne  nous  eus- 
sent tenus  prisonniers  sur  terre  pendant 
qu'ils  escartoient  les  glaces  les  pous- 
sant à  val  la  riuiere,  elles  se  fussent  re- 
serrées au  trauers  des  Isles  où  nous  do- 
uions passer,  et  nous  eussent  faict  mou- 
rir de  trop  boire  escrasans  nostre  canot, 
ou  de  trop  peu  manger,  nous  arrestans 
dans  quelque  Isle  déserte;  bref,  si  nous 
fussions  eschappez,  c'eust  esté  à  grand 
peine.  De  plus  i'estoissi  débile  et  si  ma- 
lade quand  ie  m'enibarquay,  que  si 
i'eusse  preueu  les  trauaux  du  chemin, 
î'aurois  creu  deuoir  mourir  cent  fois,  et 
neantmoins  Nostre  Seigneur  commença 
à  me  fortifier  dans  ces  difficultez,  en 
sorte  que  i'ayday  mes  Saunages  à  ramer, 
notamment  sur  la  fin  de  nostre  voyage. 
Le  iour  qui  suiuit  ces  tempestes  pa- 
roissant  encor  animé  de  vents,  mon 
hoste  et  l'Apostat  s'en  allèrent  à  la 
chasse;  vue  heure  après  leur  départ,  le 
Soleil  paroist  beau,  l'air  serein,  les 
vents  s'appaisent,  les  vagues  cessent,  la 
mer  se  calme,  en  vn  mot  il  abonit,  pour 
parler  en  matelot.  Me  voila  bion  en 
peine:  de  vouloir  suiure  mesSauuagcsà 
la  trace  pour  les  appeller,  c'estoit  mettre 
vrie  tortue  après  des  leuriers.  Je  iette 
les  yeux  au  Ciel  comme  au  lieu  de  re- 
fuge; les  abaissant  vers  la  terre,  ie  vys 
mes  gens  courre  comme  des  cerfs  sur 
l'orée  du  bois,  tirans  vers  moy  ;  aussi- 
tost  ie  me  leue,  portant  nostre  petit  ba- 
gage vers  la  riuiere.  Mon  hoste  arriuant  : 
Eco,  eco,  pousitau,  jmusitau,  viste, 
viste,  embarquons  nous,  embarquons 
nous.  Plus  tost  fait  qu'il  n'est  dit,  le  vent 
et  la  marée  nous  fauorisent,  nous  allons 
à  rames  et  à  voile,  nostre  petit  vaisseau 
d'escorce  fendant  les  ondes  d'vne  vitesse 


incomparable;  nous  arriuasmes  en  fin 
sur  les  dix  heures  du  soir  à  la  pointe  de 
la  grande  Isle  d'Orléans  ;  il  n'y  auoit  plus 
que  deux  lieues  iusques  à  nostre  petite 
maison.  Mes  gens  n'auoient  point  mangé 
tout  le  iour  ;  ie  leur  donne  courage,  nous 
nous  efforçons  de  passer  outre  ;  mais  le 
courant  de  la  marée  qui  descendoit  en- 
cor  estant  fort  rapide,  il  fallut  attendre 
le  flot  pour  traucrser  la  grande  riuiere  ; 
nous  entrasmes  cependant  dans  vne  anse 
de  terre,  et  nous  nous  endormismes  sur 
le  sable  auprès  d'vn  bon  feu  que  nous 
allumasmes. 

Sur  la  minuit,  le  flot  retournant,  nous 
nous  embarquasmes,  la  Lune  nous  esclai- 
rant  ;  le  vent  et  la  marée  nous  faisoient 
voler.  Mon  hoste  n'ayant  pas  voulu  tirer 
du  costé  que  ie  luy  dis,  nous  pensasmes 
nous  perdre  dans  le  port  :  car  comme 
nous  vinsmes  pour  entrer  dans  nostre 
petite  riuiere,  nouslatrouuasmes  encore 
toute  glacée  ;  nous  voulusme.s  approcher 
du  riuage,  mais  le  vent  y  auoit  rangé 
vn  grand  banc  de  glaces,  qui  se  cho- 
quoient  les  vnes  les  autres,  nous  mena- 
çoient  de  mort  si  nous  les  abordions  :  si 
bien  qu'il  fallut  tourner  bride,  mettre  le 
capauvent,  et  se  roidir  contre  la  marée. 
C'est  icy  que  ie  vy  les  vaillances  de  mon 
hoste  :  il  s'estoit  mis  deuant,  comme  au 
lieu  le  plus  important  dans  les  grands 
périls  ;  ie  le  voyois,  au  trauers  de  l'ob- 
scurité de  la  nuict  qui  nous  donnoit  de 
l'horreur  et  augmentoit  nostre  danger, 
bander  ses  nerfs,  se  roidir  contre  la 
mort,  tenir  nostre  petit  canot  en  estât, 
dans  des  vagues  capables  d'engloutir  vn 
grand  vaisseau.  le  luy  crie  :  Nicanis, 
ouabichtigoueiakhi,  ouabichtigoiteiakhi, 
mon  bien-aymé,  à  Kebec,  à  Kebec,  ti- 
rons là.  Quand  nous  vinsmes  à  doubler 
le  saut  au  Matelot,  c'est  le  détour  de 
nostre  riuiere  dans  le  grand  fleuue_,  vous 
l'eussiez  veu  céder  à  vne  vague,  en  cou- 
per vne  autre  par  le  milieu,  éuiter  vne 
glace,  en  repousser  vne  autre,  combattre 
incessamment  contre  vn  furieux  vent  de 
Nordest  qu'il  auoit  en  teste. 

Ayans  éuitéce  danger,  nous  voulûmes 
aborder  la  terre  ;  mais  vne  armée  de 
glaces,  animée  par  la  fureur  des  vents, 
nous  en  deffendoit  l'entrée  :  nous  allons 

donc  iusques  douant  le  fort,  cosloyans 
le  riuage,  cherchans  dans  les  ténèbres 
vn  petit  iour  ou  vue  petite  éclaircie  par- 
my  ces  glaces.  Mon  hoste,  ayant  apper- 
ceu  vn  rêrin  ou  détour  qui  est  au  bas 
du  fort,  où  les  glaces  ne  branloient  point 
pour  estre  à  l'abry  du  vent,  en  détourne 
auec  son  auiron  troisou  quatre  furieuses 
qu'il  rencontre,  et  vous  iette  là  dedans  ; 
il  saute  viste  hors  du  canot,  craignant 
le  retour  des  glaces,  criant  :  Capalau, 
desembarquons  nous.  Le  mal  estoitque 
les  glaces  cstoient  si  hautes  et  si  épaisses 
sur  le  riuage,  qu'à  peine  y  pouuois-ie 
atteindre  auec  les  mains  ;  ie  ne  sçauois 
à  quoy  m'aggratîer  pour  sortir  du  Canot, 
et  monter  sur  ces  riues  glacées.  le 
prends  mon  hoste  par  le  pied  d'vne 
main,  et  de  l'autre  vn  coing  de  glace 
que  ie  rencontre,  et  ie  me  iette  en  sau- 
ueté,  auec  les  deux  autres.  Vn  lour- 
daut  deuient  habile  homme  en  ces  oc- 
casions. Estant  sorty  du  Canot,  ils  l'en- 
leuent  par  les  deux  bouts,  et  le  mettent 
en  lieu  d'asseurance  ;  cela  fait,  nous 
nous  regardons  tous  trois,  et  mon  hoste 
reprenant  son  haleine,  médit:  Nicanis, 
khegat  nipiacou,  mon  grand  amy,  nous 
auons  pensé  mourir.  Il  auoit  encore 
horreur  de  la  grandeur  du  péril.  Il  est 
vray  que  s'il  n'eusteudesbras  de  Géant 
(il  est  homme  grand  et  puissant,  et  d'vne 
industrie  non  commune  ny  aux  Fran- 
çois ny  aux  Sauuages),  ou  vne  vague 
nous  eust  englouty,  ou  le  vent  nous  eust 
renuersés,  ou  vne  glace  nous  eustescra- 
sés  ;  disons  plustost  que  si  Dieu  n'eust 
esté  nostre  Nocher,  les  ondes  qui  bat- 
tent les  riues  de  nostre  demeure  au- 
roient  esté  nostre  sepulchre.  De  vérité 
quiconque  habite  parmy  ces  peuples, 
peut  bien  dire  auec  le  Roy  Prophète  : 
Anima  mea  in  manibus  meis  semper. 
Depuis  peu  vnde  nos  François  s'est  noyé 
en  semblable  occasion,  et  encore  moin- 
dre, car  il  n'y  auoit  plus  de  glaces. 

Estant  échappez  de  tant  de  périls, 
nous  trauersâmes  nostre  riuiere  sur  la 
glace,  qui  n'estoit  point  encore  partie  ; 
et  sur  les  trois  heures  après  minuict,  le 
Dimanche  de  Pasques  fleurie,  9.  d'Àuril, 
ie  rentray  dans  nostre  petite  maison- 
nette, Dieu  sçait  auec  quelle  ioye  de 


part  et  d'autre.  le  trouuay  la  maison 
remplie  de  paix  et  de  bénédiction,  tout 
le  monde  en  bonne  santé  par  la  grâce 
denoslrc  Seigneur.  Monsieur  le  Gou- 
uerneur,  sçachant  mon  retour,  m'enuoya 
deux  des  principaux  de  nos  François 
pour  sçauoir  dé  ma  santé;  son  affection 
nous  est  très  sensible.  L'vn  des  chefs 
de  l'ancienne  famille  du  pays  accourut 
aussi  pour  se  resioùyr  de  mon  retour  ; 
ils  auoient  connu  par  le  peu  de  neige 
qu'il  y  a  eu  cet  Ilyuer,  moins  rigoureux 
que  les-autres,  que  les  Sauuages  et  moy 
par  conséquent  estions  pressez  de  la 
faim  ;  c'est  ce  qui  en  resioûit  quelques- 
vns  iusques  aux  larmes,  me  voyans  ré- 
chappé d'vn  si  grand  danger.  Nostre 
Seigneur  soit  beny  dans  les  temps  et 
dans  l'éternité. 

l'ay  bien  voulu  descrire  ce  voyage, 
pour  faire  voir  à  Y.  R.  les  grands  tra- 
uaux  qu'il  faut  souffrir  en  la  suitte  des 
Sauuages  ;  mais  ie  supplie  pour  la  der- 
nière fois  ceux  qui  auroient  enuie  de 
les  ayder,  de  ne  point  prendre  l'espou- 
uante,  non  seulement  pource  que  Dieu 
se  faict  sentir  plus  puissamment  dans  la 
disette  et  dans  les  délaissements  des 
créatures,  mais  aussi  pource  qu'il  ne 
sera  plus  de  besoin  de  faire  ces  courses, 
quand  on  aura  la  connoissance  des  lan- 
gues, et  qu'on  les  aura  réduites  en  pré- 
ceptes. I'ay  rapporté  quelques  particu- 
laritez  qui  se  pouuoient  obmettre,  i'en 
ay  passé  beaucoup  sous  silence  qu'on 
auroit  peu  lire  auec  plaisir;  mais  la 
crainte  d'estre  long,  et  mon  peu  de  loi- 
sir, me  fait  tomber  dans  le  desordre  ; 
il  est  vray  que  i'escris  à  vne  personne, 
quœ  ordinabit  me  charitatem;  les  autres 
qui  verront  cette  Relation  par  son  en- 
tremise, me  feront  la  mesme  faueur. 
le  dirois  volontiers  ces  deux  mots,  à 
quiconque  lira  ces  escrits  :  Ama  et  fac 
quod  vis.  Retournons  à  nostre  journal. 

Le  31.  de  May,  arriua  vne  chalouppe 
de  Tadoussac,  qui  apportoit  nouuelle 
que  trois  vaisseaux  de  Messieurs  les  As- 
sociez estoient  armiez  ;  deux  estoient 
dans  le  port,  et  le  troisième  au  Moulin 
Bande,  c'est  vn  lieu  proche  de  Tadous- 
I  sac,  que  les  François  ont  ainsi  nommé; 
|  on  attendoit  le  quatrième,  dans  lequel 

commandent  Monsieur  du  Plessis,  gêne- 
rai de  la  flotte,  qui  vint  bien-tost  après 
et  loiia  grandement  le  Capitaine  Bon- 
temps,  pour  s'estre  rendu  fort  recom- 
mandable  en  la  prise  du  nauire  Anglois, 
dont  i'ay  parlé  cy-dessus.  Si  tost  que 
ces  bonnes  nouuelles  furent  portées  à 
Monsieur  de  Champlain,  comme  il  n'ob- 
met  aucune  occasion  de  nous  tesmoi- 
gner  son  affection,  il  nous  en  lit  donner 
aduis  par  homme  expréz,  nous  enuoyans 
en  outre  les  lettres  du  R.  P.  Lallemant, 
qui  m'escriuoit  qu'il  estoit  arriué  auec 
N.  F.  Iean  Ligeoi's  en  bonne  santé,  et 
qu'au  premier  vent  il  seroit  desnostres. 
11  est  aisé  à  conjecturer  auec  quelle 
ioye  nous  benismes  et  remerciasmes 
nostre  Seigneur  de  ces  bonnes  et  si  fauo- 
rables  nouuelles.  Il  arriua  deux  iours 
après  dans  la  barque  que  commandoit 
Monsieur  Castillon,  qu'on  dit  s'estre  fort 
bien  comporté  en  la  prise  de  l'Anglois. 

Le  quatrième  iour  de  Iuin,  Festc  de 
la  Pentccoste,  le  Capitaine  de  Nesle  ar- 
riua à  Kebec.  Dans  son  vaisseau  estoit 
Monsieur  Giffard,  et  toute  sa  famille, 
composée  de  plusieurs  personnes  qu'il 
ameine  pour  habiter  le  pays.  Sa  femme 
s'est  monstrée  fort  courageuse  à  striure 
son  mary  :  elle  estoit  enceinte  quand 
elle  s'embarqua,  ce  qui  luy  faisoit  ap- 
préhender ses  couches;  mais  nostre  Sei- 
gneur l'a  grandement  fauorisée,  carhuict 
iours  après  son  arriuée,  sçauoir  est  le 
Dimanche  de  la  Saincte  Trinité,  elle 
s'est  deliurée  fort  heureusement  d'vne 
fille,  qui  se  porte  fort  bien  et  que  le  Père 
Lallemant  baptisa  le  lendemain. 

Le  24.  du  mesme  mois,  Feste  de  S. 
Iean  Baptiste,  le  vaisseau  de  l'Anglois, 
commandé  par  le  Capitaine  de  Lormel, 
monta  iusques  icy,  et  nous  apporta  le 
P.  Iacques  Buteux  en  assez  bonne  santé. 
Monsieur  le  General,  nous  honorant  de 
ses  lettres,  me  manda  que  ce  bon  Père 
auoit  esté  fort  malade  pendant  la  trauer- 
sée,  et  le  Perc  nous  dit  qu'il  auoit  esté 
secouru  et  assisté  si  puissamment  et  si 
charitablement  de  Monsieur  le  Gene- 
ral et  de  son  Chirurgien,  qu'il  en  restoit 
tout  confus.  Maintenant  il  se  porte  mieux 
que  iamais  il  n'a  fait. 

Le  premier  de  Iuillet,  le  P.  Brebeuf 


et  le  P.  Daniel  partirent  dans  vne  bar- 
que, pour  s'en  aller  aux  Trois  Riuieres, 
au  deuant  des  Huions  ;  la  barque  alloit 
commencer  vne  nouuelle  habitation  en 
ce  quartier  là.  Le  P.  Dauost,  qui  estoit 
descendu  de  Tadoussac  pour  l'assistance 
de  nos  François,  suiuit  nos  Pères  trois 
iours  après,  en  la  compagnie  de  Mon- 
sieur le  General,  qui  se  vouloit  trouuer 
à  la  traite  auec  ces  peuples.  Ils  atten- 
dirent là  quelque  temps  les  Hurons,  qui 
ne  sont  point  descendus  en  si  grand 
nombre  cette  année  qu'à  l'ordinaire,  à 
raison  que  les  Iliroquois  estans  aduertis 
que  cinq  cens  hommes  de  ceste  nation 
tiroient  en  leurs  pays  pour  leur  faire  la 
guerre,  leur  allèrent  au  deuant  au  nom- 
bre de  quinze  cens,  dit-on,  et  ayans  sur- 
pris ceux  qui  les  vouloient  surprendre, 
ils  en  ont  tué  enuiron  deux  cens,  et  pris 
plus  d'vne  centaine  de  prisonniers,  dont 
Louys  Amantacha  est  du  nombre.  On 
disoit  que  son  perc  estoit  mis  à  mort, 
mais  le  bruit  est  maintenant  qu'il  s'est 
sauué  des  mains  de  l'ennemy.  On  nous 
rapporte  que  ces  Hiroquois  triomphans 
ont  renuoyé  quelques  Capitaines  aux 
Hurons  pour  traitter  de  paix,  rete- 
nans  par  deuers  eux  les  plus  apparens, 
après  auoir  cruellement  massacré  les 
autres. 

Cette  perte  a  esté  cause  que  les  Hu- 
rons sont  venus  en  petites  trouppes  ;  au 
commencement  ils  ne  sont  descendus 
que  sept  Canots.  Le  Père  Brebeuf  en 
ayant  eu  nouuelle,  les  aborde  et  fait 
tout  ce  qu'il  peut  pour  les  engager  à  le 
receuoir  et  ses  compagnons,  et  les  por- 
ter en  leur  pays;  ils  s'y  accordent  volon- 
tiers. Là  dessus  vn  Capitaine  Algon- 
quain,  nommé  la  Perdrix,  qui  demeure 
en  ville,  fit  vne  harangue,  par  laquelle 
il  recommandoit  qu'on  n'embarquast 
aucun  François  ;  voila  les  Hurons  qui 
doiuent  passer  par  le  pays  de  ce  Capi- 
taine à  leur  retour,  entièrement  refroi- 
dis ;  sur  ces  entrefaites  arriue  Monsieur 
du  Plessis.  Tout  cecy  se  passoit  en  vn 
lieu  nommé  les  Trois  Riuieres,  trente 
lieues  plus  haut  que  Kebec.  Comme  il 
desiroit  ardemment  que  nos  Pères  pé- 
nétrassent dans  ces  nations,  il  fit  as- 
sembler les  Algonquains  en  Conseil,  no- 

rendre  raison  de  sa  deffence  :  il  en  ap- 
porte plusieurs,  on  luy  satisfaict  sur  le 
champ.  Il  insistoit,  comme  ie  le  conje- 
cture des  lettres  du  Père  Brebeuf,  sur  le 
desordre  qui  arriueroit,  au  cas  que  quel- 
que François  mourût  aux  Aurons;  on 
luy  repart  que  les  Pères  n'estans  point 
en  sou  pays,  la  paix  entre  les  François 
et  ses  Compatriotes,  ne  seroit  point  rom- 
pue, qttoy  qu'ils  mourussent  d'vne  mort 
naturelle  ou  violente.  Voila  les  AJgon- 
quains  contents  ;  mais  les  Ilurons  com- 
mencèrent à  s'excuser  sur  leur  petit 
nombre,  qui  ne  sçaurôit  passer  tant  de 
François,  sur  la  petitesse  de  leurs  Ca- 
nots, et  sur  leurs  maladies  ;  en  vn  mot 
ils  eussent  bien  voulu  embarquer  quel- 
ques François  bien  armez,  mais  non  pas 
de  ces  longues  robbes,  qui  ne  portent 
point  d'arquebuses.  Monsieur  du  Pies- 
sis  presse  tant  qu'il  peut,  prend  nostre 
cause  en  main  ;  on  trou  ne  place  pour 
quelques  vns.  Vn  certain  Saunage  s'a- 
dresse au  Père,  et  luy  dit  :  Fais  moy 
traiter  mon  petun  pour  de  la  porcelaine, 
et  mon  Canot  estant  deschargé,  ie  pren- 
dray  vn  François.  Le  Père  n'en  auoit 
point  ;  mais  Monsieur  du  Plessis  sçachant 
cela,  et  Monsieur  de  l'Espinay,  achetè- 
rent ce  petun  :  voila  donc  place  pour  six 
personnes.  Quand  ce  vint  à  s'embarquer, 
les  Saunages  qui  estoient  malades  en 
effect,  disent  qu'ils  n'en  sçauroient  por- 
ter que  trois,  deux  ieunes  hommes  Fran- 
çois et  vn  Père  ;  les  Pères  promettent 
qu'ils  rameront,  ils  font  des  présents, 
Monsieur  du  Piessis  en  fait  aussi,  insiste 
tant  qu'il  peut  :  ils  n'en  veulent  point 
receuoir  dauantage. 

Le  Père  Brebeuf  a  recours  à  Dieu. 
Voicy  comme  il  parle  en  sa  lettre  :  Ia- 
mais  ie  ne  veys  embarquement  tant  bal- 
loté  et  plus  trauersé  par  les  menées, 
comme  ie  croy,  de  l'ennemy  commun 
du  salut  des  hommes  ;  c'est  vn  coup  du 
Ciel  que  nous  soyons  passés  outre,  et  vn 
effect  du  pouuoir  du  Glorieux  sainct  Io- 
seph,  auquel  Dieu  m'inspira,  dans  le 
desespoir  de  toutes  choses,  de  pro- 
mettre 20  sacritices  en  son  honneur  :  ce 
veu  fait,  le  Sauuage  qui  auoit  embar- 
qué Petit  Pré,  l'vn  de  nos  François,  le 
quitta  pour  méprendre,  veu  mesme  que 


tamment  ce  Capitaine,  pour  luy  faire 
Monsieur  du  Plessis  insistoit  fort  que 
cela  se  fist.  Et  ainsi  le  Père  Brebeuf, 
le  Père  Daniel  et  vn  ieune  homme 
nommé  le  Baron,  furent  acceptez  de  ces 
Barbares,  qui  les  portent  en  leur  pays 
dans  des  Canots  d'eseorce.  Restoientle 
Père  Dauost  et  cinq  de  nos  François. 
Ne  demandez  pas  si  le  Pereestoit  triste, 
voyant  partir  ses  compagnons  sans  luy, 
et  sans  quasi  rien  porter  des  choses  né- 
cessaires pour  leur  vie  et  pour  leurs 
habits.  De  vérité  ils  ont  monstre  qu'ils 
auoient  vn  grand  cœur!  car  le  désir 
d'entrer  dans  le  pays  de  la  Croix  leur 
lit  quitter  leur  petit  bagage,  pour  ne 
point  charger  leurs  Sauuages  qui  se  trou- 
uoient  mal,  se  contentants  des  orne- 
ments de  l'Autel,  et  se  confiant  du  reste 
en  la  prouidence  de  nostre  Seigneur. 
Leur  départ  des  Trois  Riuieres  fut  si  pré- 
cipité, qu'ils  ne  peurent  pas  nous  re- 
scrire  ;  mais  estans  arriuez  au  Long 
Sault,  à  quelque  quatre  vingts  lieues  de 
Kebec,  et  rencontrans  des  Hurons  qui 
descendoient,  ils  nous  enuoyerent  quel- 
ques lettres,  dans  l'vne  desquelles  le 
Père  Brebeuf,  ayant  raconté  les  difficul- 
tez  de  son  embarquement,  parle  ainsi  : 
le  prie.  V.  B.  de  remercier,  mais  de 
bonne  façon,  M.  du  Plessis,  auquel  après 
Dieu  nous  deuons  certes  grandement  en 
nostre  embarquement  :  car  outre  les 
présents  qu'il  a  faits  aux  Sauuages,  tant 
publics  que  particuliers,  et  la  Porcelaine 
qu'il  a  traittée,  il  a  tenu  autant  de  con- 
seils que  nous  auons  désiré,  il  nous  a 
fourny  de  viures  au  départ,  et  nous  a 
honorez  de  plusieurs  coups  de  Canon  ;  et 
le  tout  auec  vn  grand  soing  et  vn  tesmoi- 
gnage  d'vne  très  particulière  affection. 
Nous  nous  en  allons  à  petites  iournées, 
bien  sains,  quant  à  nous,  mais  nos  Sau- 
uages sont  tous  malades  ;  nous  ramons 
continuellement,  et  ce  d'autant  plus  que 
nos  gens  sont  malades  :  pour  Dieu  et 
pour  les  âmes  racheptées  du  sang  du  Fils 
de  Dieu,  que  ne  faut-il  faire  !  Tous  nos 
Sauuages  sont  tres-contents  de  nous,  et 
ne  voudroient  pas  en  auoir  embarqué 
d'autres;  ils  disent  tant  de  bien  de  nous 
à  ceux  qu'ils  rencontrent,  qu'ils  leur 
persuadent   de  n'en  embarquer  point 

d'autres  :  Dieu  soitbeny.  V.  R.  excusera 
l'escriture  et  l'ordre,  et  le  tout  :  nous 
partons  si  matin,  gistons  si  tard,  et  ra- 
mons si  continuellement,  que  nous  n'a- 
uons  quasi  pas  le  loisir  de  satisfaire  à 
nos  prières  ;  de  sorte  qu'il  m'a  fallu 
acheuer  la  présente  à  la  lueur  du  feu.  Ce 
sont  les  propres  paroles  du  Père,  qui 
adjouste  en  vn  autre  endroit,  que  les 
peuples  par  où  ils  passent  sont  quasi 
tous  malades  et  meurent  en  grand  nom- 
bre. Il  y  a  eu  quelque  espèce  d'Epidé- 
mie cette  année,  qui  s'est  mesme  com- 
muniquée aux  François,  mais  Dieu  mer- 
cy  personne  n'en  est  mort  ;  c'estoit  vne 
façon  de  rougeolle,  et  vne  oppression 
d'estomach.  Reuenons  aux  Trois  Ri- 
uieres. 

Ceux  qui  attendoient  quelque  autre 
occasion  pour  s'embarquer,  furent  con- 
solez par  la  venue  de  trois  Canots,  dans 
lesquels  Monsieur  du  Plessis  fit  embar- 
quer le  Père  Dauost  et  deux  de  nos 
François,  auec  vne  vigilance  incompa- 
rable, comme  m'escrit  le  Père.  A  quel- 
que temps  de  là,  vindrent  encore  d'autres 
Hurons  ;  il  plaça  dans  leurs  Canots  et 
hommes  et  bagages,  en  vn  mot  tout  ce 
qui  restoit  ;  si  bien  que  trois  de  nos 
Pères  et  six  de  nos  François  sont  mon- 
tez aux  Hurons. 

Ils  ont  trois  cents  lieues  à  faire  dans 
des  chemins  qui  font  horreur,  à  en  ouyr 
parler  les  Hurons,  auec  lesquels  ils  vous 
cachent,  de  deux  iours  en  deux  iours,  de 
leur  farine  pour  manger  au  retour.  Il 
n'y  a  point  d'autres  hostelleries  que  ces 
cachettes  ;  s'ils  manquent  à  les  retrou- 
uer,  ou  si  quelqu'vn  les  dérobe,  car  ils 
sont  larrons  au  dernier  point,  il  se  faut 
passer  de  manger  ;  s'ils  les  retrouuent, 
ils  ne  font  pas  pour  cela  grande  chère  : 
le  matin  ils  détrempent  vn  peu  de  cette 
farine  auec  de  l'eau,  et  chacun  en  mange 
enuiron  vne  escuellée  ;  là  dessus  ils 
ioùenlde  leur  auiron  tout  le  iour,  et  sur 
la  nuit,  ils  mangent  comme  au  point  du 
iour.  C'est  la  vie  que  doiuent  mener  nos 
Pères  iusques  à  ce  qu'ils  soient  arriués 
au  pais  de  ces  barbares,  où  estants,  ils 
se  feront  bastir  vne  maison  d'escorce, 
dans  laquelle  ils  viuront  de  bled  et  de 
farine  d'Inde,    de   poisson  en  certain 


temps  ;  pour  la  chair,  comme  il  n'y  a 
point  de  chasse  où  ils  sont,  ils  n'en 
mangent  pas  six  fois  l'an,  s'ils  ne  veu- 
lent manger  leurs  chiens,  comme  fait  le 
peuple  qui  en  nourrit,  comme  on  fait 
des  moutons  en  France  ;  leur  boisson 
c'est  de  Peau.  Voila  les  délices  du  pais, 
pour  les  sains  et  pour  les  malades  ;  le 
pain,  le  vin,  les  diuerses  sortes  de  vian- 
des, les  fruits  et  mille  raffraîchissements 
qui  sont  en  France,  ne  sont  point  encore 
entrés  dans  ces  contrées. 

La  monnoye  dont  ils  achèteront  leurs 
viures,  leur  bois,  leur  maison  d'écorce 
et  autres  nécessités,  sont  des  petits  ca- 
nons ou  tuyaux  de  verre,  des  couteaux, 
des  alesnes,  des  castelognes,  des  chau- 
dières, des  haches  et  choses  sembla- 
bles; c'est  l'argent  qu'il  faut  porter  auec 
soy.  Si  la  paix  se  fait  entre  les  Hurons 
et  les  Hiroquois,  ie  preuoy  vne  grande 
porte  ouuerte  à  l'Euangile  ;  nous  dirons 
alors  auec  ioye  et  auec  tristesse  :  Messis 
quidem  muha,  operarij  vero  pauci  :  car 
on  verra  la  disette  de  personnes  qui  en- 
tendent les  langues.  l'apprends  qu'en 
25  ou  30  lieues  de  pays  qu'occupent  les 
Hurons,  d'autres  en  mettent  bien  moins, 
il  se  trouue  plus  de  trente  mille  âmes  ; 
la  nation  Neutre  est  bien  plus  peuplée, 
les  Hiroquois  le  sont  grandement,  les 
Algonquains  ont  vn  pays  de  fort  grande 
estenduë.  le  ne  souhaitterois  mainte- 
nant que  cinq  ou  six  de  nos  Pères  en 
chaqu'vne  de  ces  nations,  et  cependant 
ie  n'oserois  les  demander,  quoyque  pour 
vn  qu'on  désire,  il  s'en  présente  dix  tout 
prests  de  mourir  dans  ces  croix  ;  mais 
i'apprends  que  tout  ce  que  nous  auons 
en  France  pour  celte  mission  est  peu  : 
comme  donc  prendrons  nous  les  enlans, 
notamment  de  ces  nations  peuplées, 
pour  les  nourrir  et  les  instruire  ?  las  ! 
faut  il  que  les  biens  de  la  terre  empe- 
schent  les  biens  du  Ciel  !  que  n'auons 
nous  tant  seulement  les  mies  de  pain 
qui  tombent  de  la  table  des  riches  da 
monde,  pour  donner  à  ces  petits  enfans! 
le  ne  me  plains  point,  ie  ne  demande 
rien  à  qui  que  ce  soit  ;  mais  ie  ne  puis 
tenir  mes  sentiments,  quand  ie  voy  que 
la  fange  (que  sont  autres  choses  les  biens 
d'icy  bas?)  empesche  que  Dieu  ne  soit 

oooneu  et  adoré  do  ces  peuples.  Et  si 
quelqu'vn  Irouue  estrange  que  ie  parle 
eu  cette  sorte,  qu'il  vienne,  qu'il  ouure 
les  yeux,  qu'il  voye  cc;s  peuples  crier 

après  le  pain  de  la  parole  de  Dieu,  et  s'il 
n'est  touché  de  compassion,  et  s'il  ne 
crie  plus  haut  que  nioy,  ie  me  condam- 
nera}- à  yn  perpétuel  silence. 

Le  troisiesme  d'Àoust,  Monsieur  de 
Champlain,  retournant  des  TroisRiuieres 
où  il  estoit  allé  après  le  départ  de  nos 
Pères,  nous  dit  qu'vn  truchement  Fran- 
çois pour  la  nation  Algonquine',  venant 
d'auee  les  Huions,  auoit  rapporté  nou- 
uelle  que  le  Père  Brebeuf  souffiroit gran- 
dement, que  ses  Saunages  estoient  ma- 
lades, qu'il  ramok  incessamment  pour 
les  soulager,  que  le  Père  Daniel  estoit 
mort  de  faim,  ou  en  grand  danger  d'en 
mourir,  à  raison  que  les  Saunages  qui 
l'ont  embarqué  quittans  le  chemin  ordi- 
naire où  ils  auoient  faict  les  caches  de 
leurs  viures,  auoient  tiré  dans  les  bois, 
esperans  trouuervne  certaine  nation  qui 
leur  donneroit  à  manger,  mais  n'ayant 
point  trouué  ce  peuple  errant  qui  s'é- 
toit  transporté  ailleurs,  on  conjecture 
qu'ils  sont  tous,  Saunages  et  François, 
en  danger  de  mort  ;  veu  mesmement 
qu'il  n'y  a  point  de  chasse  en  ce  quar- 
tier là,  et  que  la  pluspart  de  ces  Bar- 
bares sont  malades.  Dieu  soit  beny  de 
tout.  Ceux  qui  meurent  allants  au  mar- 
tyre, ne  laissent  pas  d'estre  martyrs. 
Onand  au  Père  Dauost,  il  se  porte  bien  ; 
mais  les  Sauuages  qui  le  mènent  luy 
ont  dérobé  vne  partie  de  son  bagage  : 
i'ay  desia  dit  qu'estre  ïluron  et  Larron, 
ce  n'est  qu'vne  mesme  chose.  Voila  ce 
qu'a  rapporté  ce  truchement.  Les  Pères 
nous  escriront  l'an  qui  vient,  s'il  plaist 
à  Dieu,  toutes  les  particularitez  de  leur 
voyage  ;  nous  ne  sçaurions  pas  auoir  de 
leurs  nouuelles  deuant  ce  temps-là.  Si 
ïeur  petit  équipage  est  perdu  ou  volé, 
ils  sont  pour  beaucoup  endurer,  en  ces 
contrées  si  csloignées  de  tout  secours. 

Le  quatrième,  Monsieur  du  Plessis 
descendit  des  Trois  Riuieres;  comme  ie 
l'allay  saluer,  il  me  dit  qu'il  nous  ame- 
noit  vn  petit  Saunage  orphelin,  nous  en 
faisant  présent,  pour  luy  seruir  de  père. 
Si  tost  qu'on  aura  moyen  de  recueillir 


ces  panures  enfans,  on  en  pourra  auoir 
quelque  nombre,  qui  seruiront  par  après 
à  la  conuersion  de  leurs  Compalriottes. 
Il  nous  dit  encore  qu'on  trauailloit  tort 
et  terme  au  lieu  nommé  les  Trois  Ri- 
uieres ;  si  bien  que  nos  François  ont 
maintenant  troishabitations  sur  le  grand 
fleuue  de  Sainct  Laurens  :  vne  à  Kebec, 
fortifiée  de  nouueau  ;  l'autre  à  quinze 
lieues  plus  haut  dans  l'Isle  de  Saincte 
Croix,  où  Monsieur  de  Champlain  a  faict 
bastir  le  fort  de  Richelieu  ;  la  .troisième 
demeure  se  bastit  aux  Trois  Riuieres, 
quinze  autres  lieues  plus  haut,  c'est  à 
dire  à  trente  lieues  de  Kebec.  Inconti- 
nent après  le  départ  des  vaisseaux,  le 
Père  laeques  Buleux  et  moy  irons  là  de- 
meurer, pour  assister  nos  François  ;  les 
nouuelles  habitations  estant  ordinaire- 
ment dangereuses,  ie  n'ay  pas  veu  qu'il 
fut  à  propos  d'y  exposer  le  Père  Charles 
Lalemant,  ny  autres.  Le  Père  Buteux 
y  vient  auec  moy  pour  estudier  à  la 
langue. 

Y.  R.  connoistra  maintenant,  que  la 
crainte  qu'ont  eue  quelques  vns  que  l'é- 
tranger ne  vînt  vne  autre  fois  rauager 
le  pays  et  empescher  la  conuersion  de 
ces  panures  Barbares,  n'est  pas  bien  fon- 
dée, puis  que  les  familles  s'habituent 
icy,  puis  qu'on  y  bastit  des  forts  et  des 
demeures  en  plusieurs  endroits,  et  que 
Monseigneur  le  Cardinal  fauorise  cette 
entreprise,  honorable  deuant  Dieu  et 
deuant  les  hommes.  Cet  esprit  capable 
d'animer  quatre  corps,  à  ce  que  i'ap- 
prends,  void  de  bien  loing,  ie  le  confesse; 
mais  i'ay  quelque  créance  qu'il  n'attend 
point  de  nos  Sauuages,  qui  entendent  la 
parole  de  Dieu  et  les  veritez  du  Ciel  par 
son  entremise,  car  c'est  luy  qui  nous  a 
honorez  de  ses  commandements,  nous 
renuoyant  en  ces  contrées  auec  la  bien- 
veillance de  Messieurs  les  Associez,  ie 
croy,  dis-je,  qu'il  n'attend  point  de  cette 
vigne  qu'il  arrouse  de  ses  seings,  les 
fruicts  qu'elle  luy  présentera  en  terre, 
et  qu'il  les  goustera  vn  iour  dedans  les 
Cieux.  Pleust  à  Dieu  qu'il  veist  cinq  ou 
six  cens  Hurons,  hommes  grands,  forts 
et  bien  faits,  prester  l'oreille  aux  bonnes 
nouuelles  de  l'Euangile,  qu'on  leur  va 
porter  cette  année  :  ie  me  figure  qu'il 

honoreroit  par  fois  la  Nouuelle  France  ' 
d'vn  de  ses  regards,  et  que  cette  veuë 
luy  donneroit  autant  de  contentement, 
que  ces  grandes  actions  dont  il  remplit 
l'Europe  :  car  de  procurer  que  ie  sang 
de  Iesus-Christ  soit  appliqué  aux  âmes 
pour  lesquelles  il  est  respandu,  c'est  vne 
gloire  peu  connue  des  hommes,  mais 
enuiée  des  grandes  intelligences  du  Ciel 
et  de  la  terre. 

Il  est  temps  de  sonner  la  retraitte  :  les 
vaisseaux  sont  preste  à  partir,  et  cepen- 
dant ie  n'ay  pas  encore  releu  ny  inter- 
ponctué cette  grande  Relation,  qui  peut 
suffire  pour  trois  années.  V.  R.  iugera 
par  la  nécessité  que  i'ay  eue  d'emprunter 
la  main  d'autruy  pour  luy  escrire,  que 
ie  n'ay  pas  tout  le  loisir  que  ie  pourrois 
désirer.  le  ne  sçay  comme  cela  se  fait, 
que  les  nouuelles  s'escriuent  tousiours 
auec  empressement  :  aussi  n'y  reclier- 
clie-t-on  pas  tant  de  politesse  que  la  vé- 
rité et  la  naïfueté.  Mon  cœur  a  plus 
parlé  que  mes  leures,  et  n'estoit  la  pen- 
sée que  i'ay,  qu'en  escriuant  à  vne  per- 
sonne, ie  parle  à  plusieurs,  il  se  respan- 
droit  bien  dauantage. 

Encore  ce  mot  :  puisque  Y.  R.  nous 
ayme  si  tendrement,  et  que  ses  soins 
nous  viennent  si  puissamment  secourir 
iusqucs  au  bout  du  monde,  donnez-nous, 
mon  R.  P.  s'il  vous  plaist,  des  personnes 
capables  d'apprendre  les  langues.  Nous 
pensions  nous  y  appliquer  cette  année, 
le  Père  Lallemant,  le  Père  Buteux  et 
moy;  cette  nouuelle  habitation  nous  sé- 
pare. Qui  sçait  si  le  Père  .Daniel  est 
encore  en  vie  ?  et  si  le  Père  Dauost  ar- 


riuera  auec  les  Hurons  ?  car  ses  Sauuages, 
ayans  commencé  à  le  dérober,  luy  pour- 
ront bien  iouër  vn  autre  plus  mauuais 
traict.  Depuis  la  mort  d'vn  panure  mi- 
sérable François  massacré  aux  Hurons, 
on  a  découuert  que  ces  Barbares  auoient 
fait  noyer  le  R.  P.  Nicolas  Recolect,  tenu 
pour  vn  grand  homme  de  bien.  Tout 
cecy  nous  fait  voir  qu'il  est  besoing  de 
tenir  icy  le  plus  de  Pères  qu'on  pourra  : 
car  si  par  exemple  le  Père  Brebeuf  et 
moy  venions  à  mourir,  tout  le  peu  que 
nous  sçauons  de  la  langue  Huronne  et 
Monlaignaise  se  perdroit,  et  ainsi  ce  se- 
roit  tousiours  à  recommencer  et  à  retar- 
der le  fruict  que  l'on  désire  recueillir  de 
cette  Mission.  Dieu  suscitera  des  per- 
sonnes qui  auront  compassion  de  tant 
d'ames,  secouransceux  qui  les  viennent 
chercher  panny  tant  de  dangers;  c'est 
en  luy  que  nous  remercions  tous  V.  R. 
de  son  affection  si  cordiale  et  de  son 
assistance,  la  supplianttrcs-humblement 
de  se  souuenir  à  l'Autel  et  à  l'Oratoire, 
de  ses  enfans  et  de  ses  subjets,  notam- 
ment de  celuy  qui  en  a  plus  de  besoin, 
lequel  se  dira  confidemment  ce  qu'il  est 
de  tout  son  cœur, 

Mon  R.  Père, 

Vostre  tres-humble  et  tres-obeïssant 
seruiteur  en  N.  S.  Iests-Christ, 

Pavl  le  Ievne. 

De  la  petite  Maison  de  N.  Dame  des  Anges,  en  la 
Nouuelle  France,  ce  7.  d'Aoust  1G34. 

V.  R.  nous  permettra,  s'il  luy  plaist,  d'implorer 
prières  de  tous  nos  Pères  et  de  tous  nos  Frères  de  sa 
Prouince.  Nostre grand  secours  doit  venir  du  Ciel. 

prétexte  de  desguisement,  ou  changement  qu'ils  y  pourroyent  faire,  à  peine  de  confiscation,  et  de  l'amende 
portée  par  le  dit  Priuilege.    Donné  à  Paris,  le  8.  Décembre,  mil  six  cens  trente-quatre. 


Par  le  Roy  en  son  con;eil. 


VICTON. 


RELATION 

DE  GE  QYI  S'EST  PASSE  EN  LA  NOVVELLE  FRANGE 


EN  L'ANNEE  1655. 


AV  R  PERE  PROVINCIAL  de  la  Compagnie  de  Iesus  en  la  pronince  de  France. 
Par  le  P.  Payl  le  Ievne  de  la  mesme  Compagnie, 

SVPERIEVR  DE  LA  RESIDENCE  DE  KeBEC.     (*) 


Mon  R.  Père, 


ieu  soit  beny  pour  vn 
iamais.  Costa  ce  coup 
que  la  Nouuelle  France 
se  va  ressentir  des  bé- 
nédictions de  l'ancien- 
ne, et  que  l'équité  tri- 
omphant de  l'iniustice, 
fera  que  ces  contrées 
cesseront  d'eslre  ce  quelles 
ont  esté  depuis  tant  de  siè- 
cles, vne  forest  sans  li- 
mites, la  demeure  de  la  bar- 
barie ,  le  pays  de  l'infidéli- 
té. Nous  commençons  à  voir 
Pouuerture  de  quelques  campa- 
gnes, par  les  défrichements 
qu'on  fait  en  diuers  endroits. 
Les  familles  qui  passent  chaque  année, 
changent  la  barbarie  des  Sauuages  en  la 
courtoisie  naturelle  aux  François,  et  le 


petit  aduancement  que  nous  faisons  par 
nos  begayements,  nous  fait  conjecturer 
que  la  foy  bannira  l'infidélité  de  son 
Empire.  Bref,  i'espere  qu'on  verra  vn 
iour  ces  paroles  accomplies  dans  nos 
grands  déserts  :  Muiti  filij  désertas, 
magis  quàm  eius  quœ  habet  virum.  Il 
est  bien  conuenable  que  sous  le  Règne 
d'vn  Roy  jsi  sainct,  la  vertu  entre  dans 
l'vne  des  grandes  Seigneuries  de  sa  Cou- 
ronne ;  que  sous  la  faueur  et  la  conduite 
d'vn  Prince  de  l'Eglise,  on  voye  nàistre 
vne  nouuelle  Eglise,  Quœ extend 'et 'pal- 
miles  suos  vsque  ad  marc,  et  vsque  ad 
(lumen  propagines  eius  ;  qui  étendra  ses 
pampres  iusquesà  la  mer,  et  prouignera 
ses  seps  du  long  des  riucs  du  premier 
de  tous  les  fleuues.  Mille  raisons  nous 
donnent  ces  pensées,  et  nous  font  entrer 
dans  ces  attentes.  Cette  entreprise  est 
appuyée  de  personnes  de  mérite  et  de 
condition,   dont  la  vertu  regardée  des 


yeux  de  toute  la  France,  reçoit  vne  ap- 

(*)  D'après  l'édition  de  Sébastien  Cramoisy,  publiée  à  Paris  en  Tanné*  1G36 

probation  générale,  et  vn  applaudisse- 
ment mesme  de  la  bouche  de  nostre 
grand  Roy.  Le  rebut  qu'on  a  fait  de  ceux 
qui,  ayans  succé  le  bien  qu'on  peut  re- 
cueillir en  ces  contrées,  les  ont  laissées 
sans  peuplades  et  sans  culture,  n'ayans 
pas,  en  tant  d'années  qu'ils  en  ont  iouy, 
fait  défricher  vn  seul  arpent  de  terre  ; 
les  grandes  dépenses  que  font  Messieurs 
de  la  Compagnie  de  la  Nouuelle  France, 
soit  sur  le  pays,  soit  en  leurs  équipages; 
l'affection  que  nous  voyons  en  plusieurs 
personnes  de  fauoriser  ce  dessein,  les 
vns  de  leurs  moyens,  les  autres  par  leurs 
propres  trauaux,  nous  font  conclure  que 
Dieu  conduit  celte  affairé. 

le  ne  diray  rien  du  zèle  de  ceux,  dont 
l'ardeur  nous  échauffe  et  confond  tout 
ensemble,  dont  les  secours  nous  reiouys- 
sent  et  nous  renforcent  ;   ie  ne  parle- 
ray  non  plus  des  désirs  brùlans  d'vn 
très-grand  nombre  de  nos  Pères,  qui 
trouuent  l'air  de  la  Nouuelle  France  vn 
air  du  Ciel,  puis  qu'on  y  peut  souffrir 
pour  le  Ciel,  et  qu'on  y  peut  ayder  les 
âmes  à  trouuer  le  Ciel  ;  ie  passe  sous  si- 
lence quantité  d'autres  Religieux,   qui 
ont  les  mesmes  sentiments  et  les  me- 
smes volontez.     Mais  ce  qui  m'étonne, 
c'est  qu'vn  grand  nombre  de  tilles  Re- 
ligieuses, consacrées  à  nostre  Seigneur, 
veulent  estre  de  la  partie,  surmontans 
la  crainte  naturelle  à  leur  sexe,  pour 
venir  secourir  les  pauures  filles  et  les 
panures  femmes  des  Saunages.     I!  y  en 
a  tant  qui  nous  écriuent,  et  de  tant  de 
Monastères,  et  de  diuers  Ordres  tres- 
reformez   en  l'Eglise,  que  vjous  diriez 
que  c'est  à  qui  se  mocquera  la  première 
des  difficultés  de  la  Mer,  des  mutineries 
de  l'Océan,  et  de  la  barbarie  de  ces  con- 
trées.   On  me  mande  que  la  Supérieure 
d'vne  Maison  tres-reglée,  sollicitée  de 
donner  de  ses  Filles  pour  fonder  vn 
Couuent  de  son  Ordre  en  quelque  ville 
de  France,  a  respondu  qu'elle  n'auoit 
point  de  Filles,  sinon  pour  la  Nouuelle 
France,  et  pour  l' Angleterre,  au  cas  que 
Dieu  y  fit  rentrer  la  foy  Catholique.  Vue 
autre  non  moins  zélée,  m'ayant  déduit 
les  grandes  deuotions  qu'on  fait  en  sa 
Maison,  pour  l'heureuse  conuersion  de 
ces  Peuples,  dit  que  la  Relation  de  l'an 


passé,  capable  d'étonner  vn  courage 
assez  fort,  non  seulement  n'a  point 
ébranlé  le  cœur  de  ses  Filles,  ains  au 
contraire  les  a  tellement  animées,  que 
treize  d'entre  elles  ont  signé  de  leur 
propre  main  vn  vœu  qu'elles  ont  fait  à 
Dieu  de  passer  en  la  Nouuelle  France, 
pour  y  exercer  les  fonctions  de  leur  In- 
stitut, s'il  plaist  à  leurs  Supérieurs  de 
leur  permettre.  I'ay  receu,  veu  et  leu 
ce  vœu  auec  étonnement.  l'en  sçay  vne 
autre,  qui  après  auoir  étably  plusieurs 
Monastères  de  son  Ordre  en  France, 
tiendroit  à  vne  grande  faueur  de  Dieu, 
si  elle  venoit  finir  ses  iours  dans  vne 
petite  maisonnette,  dédiée  au  seruice 
des  petites  Saunages,  qui  vont  errantes 
parmy  ces  grands  bois.  A  tout  cela  ie 
ne  dis  rien  autre  chose,  sinon  que  Digi- 
imDei  est  lue,  que  la  main  de  Dieu  con- 
duit cette  entreprise. 

Mais  il  faut  que  ie  donne  cet  aduis  en 
passant  à  toutes  ces  bonnes  Filles, 
qu'elles  se  donnent  bien  de  garde  de 
presser  leur  départ,  qu'elles  n'ayent  icy 
vne  bonne  Maison,  bien  bastie  et  bien 
rentée,  autrement  elles  seroient  à  charge 
à  nos  François,  et  feroientpeu  de  choses 
pour  ces  Peuples.  Les  hommes  se  tirent 
bien  mieux  des  difficultez  ;  mais  pour 
des  Religieuses,  il  leur  faut  vne  bonne 
Maison,  quelques  terres  défrichées  et 
vn  bon  reuenu  pour  se  pouuoir  nourrir, 
et  soulager  la  pauureté  des  femmes  et 
des  filles  Saunages. 

Helas  mon  Dieu  !  si  les  excès,  si  les  su- 
perfluitez  de  quelques  Dames  de  France 
s'employoient  à  cet  œuure  si  sainct, 
quelle  grande  bénédiction  feroicnl-elles 
fondre  sur  leur  famille  !  Quelle  gloire 
en  la*  face  des  Anges,  d'auoir  recueilly 
le  sang  du  Fils  de  Dieu,  pour  l'appliquer 
à  ces  pauures  infidelles  !  Se  peut-il  faire 
que  les  biens.de  la  terre  nous  touchent 
de  plus  prés  que  la  propre  vie?  Voila 
des  vierges  tendres  et  délicates,  toutes 
prestes  à  ietter  leur  vie  au  hazard  sur 
les  ondes  de  l'Océan  ;  de  venir  chercher 
de  petites  «âmes  dans  les  rigueurs  d'vn 
air  bien  plus  froid  que  l'air  de  la  France; 
de  subir  des  trauaux  qui  étonnent  des 
hommes  mesmes,  et  on  ne  trouuera 
point  quelque  braue  Dame  qui  donne  vn 

Passeport  à  ces  Amazones  du  grand 
Dieu,  leur  dotant  vue  Maison,  pour  louer 
et  seruir  sa  diuine  Majesté  en  cet  autre 
monde?  le  ne  sçaurois  me  persuader 
que  nostre  Seigneur  n'en  dispose  quel- 
qu'vne  pour  ec  sujet. 

Mais  changeons  de  discours,  et  dédui- 
sons briéuement  le  peu  que  i'ay  à  dire 
pour  cette  année.  le  diuiséray  cette 
Relation  en  quatre  Chapitres  seulement. 


De  V estât  et  de  Vemploy  de  nostre  Com- 
pagnie en  la  Nouuelle  France. 

CHAPITRE    [. 

Nous  auons  six  Résidences  en  la  Nou- 
uelle France.  La  première,  commen- 
çant par  les  premières  terres  qu'on  ren- 
contre venant  en  ces  pays,  se  nomme  la 
Résidence  de  Saincle  Anne  ;  elle  est  au 
Cap  Breton.  La  seconde,  la  Résidence 
de  Sainct  Charles,  à  Miskou.  La  troi- 
sième, que  nous  allons  habiter  cette 
Automne,  la  Résidence  de  Nostredame 
de  Recouurance,  à  Kebec,  proche  du 
Fort.  La  quatrième,  la  Résidence  de 
Nostredame  des  Anges,  à  vne  demi- 
lieuë  de  Kebec.  La  cinquième,  la  Rési- 
dence de  la  Conception,  aux  Trois  Ri- 
uieres.  La  sixième,  la  Résidence  de 
Sainct  Ioseph,  à  Ihonatiria,  aux  Ilurons; 
i'espere  que  nous  en  aurons  bien-tost 
vne  septième  au  mesme  pays,  mais  dans 
vne  Bourgade  différente  d'ihonatiria.  Or 
comme  les  Vaisseaux  qui  vont  au  Cap 
Breton  et  à  Miskou,.  ne  montent  point 
•iusques  à  Kebec,  delà  vient  que  rïbus 
n'auons  aucune  communication  auec 
nos  Pères  qui  sont  es  Résidences  de 
Saincte  Anne  et  de  Sainct  Charles,  si 
ce  n'est  par  la  voye  de'  France,  et  par 
conséquent  il  ne  faut  point  nous  adres- 
ser ny  lettres,  ny  autres  choses  pour 
leur  l'aire  tenir,  ains  les  donner  aux 
Vaisseaux  qui  vont  en  ces  habitations 
de  nos  François  ;  il  s'ensuit  encor  que 
ie  ne  puis  rien  dire  des  choses  qui  se 
passent  en  ces  Résidences,  pour  la  di- 
stance des  lieux,  et  le  peu  de  commerce- 
que  nous  auons  auec  elles.     Toutes  ces 


Résidences  sont  entretenues  par  Mes- 
sieurs de  la  Compagnie  de  la  Nouuelle 
France,  qui  font  dresser  des  Forteresses 
et  des  demeures  pour  nos  François  en 
diuers  endroits  de  ces  contrées,  excepté 
la  Résidence  de  Nostredame  des  Auges, 
appuyée  principalement  sur  les  liberali- 
lez  de  Monsieur  le  Marquis  de  Gamache. 
Cette  Résidence  a  trois  grands  desseins 
pour  la  gloire  de  nostre  Seigneur.  Le 
premier,  de  dresser  vn  Collège  pour  in- 
struire les  enfans  des  familles  qui  se 
vont  tous  les  iours  multipliant.  Le  se- 
cond, d'établir  vn  Séminaire  de  petits 
Saunages,  pour  les  éleuer  en  la  foy 
Chrestienne.  Le  troisième,  de  secourir 
puissamment  la  Mission  de  nos  Pères 
aux  Ilurons  et  autres  Peuples  séden- 
taires. Pour  le  Collège,  bien  qu'il  ne 
soit  pas  encor  érigé,  si  est-ce  que  nous 
commencerons  dés  cette  année  à  ensei- 
gner quelques  enfans.  Toutes  choses 
ont  leur  commencement;  les  plus  doctes 
n'ont  sçeu  autrefois  que  les  premiers 
éléments  de  l'Alphabet. 

Quant  au  Séminaire,  nous  le  faisons 
bastir.  Il  sera  pour  vn  temps  en  la  Ré- 
sidence de  Nostredame  des  Anges  ;  mais 
s'il  setrouue  quelque  personne  de  pieté 
qui  le  veuille  fonder  et  nourrir  de  pau- 
ures  petits  barbares,  pour  les  rendre 
enfans  de  Iesus  Christ,  il  le  faudra  trans- 
porter plus  haut  ;  et  là  les  Saunages  ne 
feront  point  de  difficulté  d'amener  leurs 
enfans.  l'en  enuoye  vn  petit  à  V.  R.  la- 
quelle s'il  luy  plaist  nous  le  renuoyera 
dans  vne  couple  d'années  ;  il  seruira  à 
arrester*et  instruire  ses  petits  compa- 
triotes ;  celuy  que  i'auois  enuoyé  et 
qu'on  nous  a  ramené,  nous  contente 
fort.  Les  Sauuages  commencent  à  ou- 
urir  les  yeux,  et  à  connoistre  que  les 
enfans  sont  bien  instruits  auec  nous. 

Reste  pour  la  Mission  des  Ilurons  et 
d'autres  Peuples  stables,  elle  est  de  très 
grande  importance  pour  le  seruice  de 
nostre  Seigneur  ;  Messieurs  de  la  Com- 
pagnie la  chérissent  et  la  soulagent. 
C'est  de  ces  Peuples  que  nous  attendons 
de  plus  grandes  conuersions  ;  c'est,  là  où 
il  faudra  enuoycr  grand  nombre  d'ou- 
uriers,  si  la  foy  commence  à  éclairer  ces 
âmes  plongées  dans  les  ténèbres  depuis 

tant  de  mille  ans.  Que  si  on  ne  peut 
trouuer  quelque  fondation  pour  l'entre- 
tenir, ie  quitterois  quasi  volontiers  et 
le  soin  d'vn  Collège  et  d'vn  Séminaire, 
pour  la  faire  réussir.  Mais  des  person- 
nes qui  ayment  mieux  que  leurs  noms 
soient  écrits  au  Liure  de  vie  que  sur  ce 
papier,  nons  défendent  bien  fort  de  rien 
quitter  de  nos  desseins,  nous  asseurant 
d'Vne  vérité  bien  certaine,  que  Dieu  a 
plus  de  force  et  plus  de  volonté  de  nous 
secourir,  que  nous  n'auons  de  cœur 
d'entreprendre  pour  sa  gloire. 

Or  pour  ne  m'éloigner  de  nos  Rési- 
dences, nous  exerçons  en  icelles  toutes 
les  fonctions  de  Curé  ou  de  Pasteur,  n'y 
en  ayant  point  d'autres  que  nous  :  nous 
annonçons  la  parole  de  Dieu  ;  nous  ad- 
ministrons les  Sacrements  deBaptesme, 
de  l'Autel  et  de  Pénitence,  de  î'Extré- 
me-Onetion  ;  nous  assistons  au  Sacre- 
ment de  Mariage  ;  nous  enterrons  et 
enseuelissons  par  fois  les  morts  ;  nous 
allons  visiter  les  malades  ;  nous  ensei- 
gnons la  Doctrine  Chrestienne  aux  en- 
fans,  et  comme  ils  se  vont  multipliant 
par  la  venue  des  familles,  nous  leur 
donnerons  bien-tost  la  première  tein- 
ture des  lettres,  comme  i'ay  dit.  Que 
si  les  commencemens  sont  petits,  la 
lin  en  peut  estre  grande  et  bien-heu- 
reuse. 

Outre  cela  vne  partie  de  nous  estudie 
fort  et  ferme  à  la  langue,  occupation  qui 
sera  vn  iour  d'autant  plus  vtile,  qu'elle 
est  maintenant  épineuse.  Nous  visitons 
encor  les  Sauuages,  et  par  nos  begaye- 
ments  nous  tachons  de  ietter  dans  leurs 
âmes  quelque  petit  grain  de  la  semence 
Euangelique,  qui  fructifiera  en  son 
temps,  s'il  plaist  à  Dieu.  Voila  nos 
exercices  plus  ordinaires,  outre  les  ob- 
seruances  de  la  Pieligion,  qui  ne  se  doi- 
uent  iamais  obmettre.  Pour  nos  Fran- 
çois, ils  s'occupent  à  se  fortifier,  à  bastir, 
à  défricher,  à  cultiuer  la  terre  ;  mais  ie 
ne  prétends  pas  décrire  tout  ce  qui  se 
fait  en  ce  pays,  ains  seulement  ce  qui 
tend  au  bien  de  la  foy  et  de  la  Religion. 
Cet  hyuer  passé,  la  maladie  de  terre  ou 
de  scorbut,  s'estant  iettée  dans  la  nou- 
uelle habitation  des  Trois  Riuieres,  où 
le  Père  Buteux  et  moy  estions  allez, 


nous  a  donné  nouuelle  occupation  me- 
slée  de  ioye  et  de  tristesse.  Nous  estions 
marris  d'vn  costé,  de  voir  souffrir  quasi 
tous  nos  pauures  François,  et  d'en  voir 
mourir  quelques  vns;  de  l'autre  nous 
nous  resiouyssions  de  voir  des  effects 
tout  à  fait  admirables  de  la  grâce  de 
nostre  Seigneur  dedans  leurs  âmes, 
Bon  nombre  des  malades  n'ont  iamais 
voulu  demander  la  santé  à  Dieu,  disans 
ces  paroles  auec  vne  grande  résigna- 
tion :  Il  est  nostre  Père,  il  sçait  mieux 
ce  qui  nous  est  bon  que  non  pas 
nous,  laissons  le  faire,  sa  saincte  vo- 
lonté soit  faicte.  le  croy  qu'il  n'y  en  a 
qu'vn  seul  de  ceux  qui  sont  passez  en 
l'autre  vie,  qui  n'aye  fait  vne  confession 
générale  deuant  sa  mort.  Comme  i'a- 
uois  grand  désir  que  l'vn  d'eux,  pour 
estre  vn  ieune  homme  de  fort  bonnes 
mœurs,  '  retournas!  en  santé,  ie  luy 
conseillay  de  faire  vn  vœu  au  glorieux 
Patriarche  S.  Ioseph,  pour  impetrer  la 
deliurance  de  son  mal.  le  vous  obeyray, 
me  fit-il,  mais  si  vous  me  laissez  en 
ma  liberté,  ie  prieray  seulement  le  bon 
S.  Ioseph,  de  m 'obtenir  de  nostre  Sei- 
gneur la  grâce  d'accomplir  sa  tres-saincte 
volonté.  Vne  autrefois  vn  ieune  garçon 
fort  et  robuste,  se  pourmenant  dans  la 
chambre  des  malades,  leur  demanda  ce 
qu'ils  voudroient  bien  donner  pour  iouyr 
d'vne  aussi  forte  santé  que  la  sienne  ; 
l'vn  d'eux  repartit  fort  sainctement  :  le 
ne  voudrois  pas  détourner  la  teste  d'vn 
costé  pour  iouyr  de  toute  la  santé  du 
monde,  si  bien  pour  acquiescer  au  bon 
plaisir  de  Dieu.  Cette  repartie  lit  veoir 
combien  la  grâce  operoit  fortement  dans 
ceste  âme.  Vn  autre  qui  auoit  esté  he- 
ritique,  et  d'vne  vie  assez  libertine, 
estonna  tous  ses  compagnons  à  la  mort: 
car  après  auoir  rendu  des  prennes  de  sa 
croyance,  après  s'estre  reconcilié  auec 
vne  grande  douleur  de  ses  offenses,, 
comme  ie  luy  presentois  le  saint  Viati- 
que :  le  crois  en  vous  mon  Sauueur, 
disoit-il,  ouy  ie  crois  en  vous;  venez, 
faites  moy  miséricorde,  vous  estes  assez 
puissant  pour  me  pardonner  tous  mes 
péchez  :  et  se  sentant  affoiblir,  il  nous 
pressa  sur  l'heure  mesme  de  luy  donner 
l'Extrême -Onction,  ce  que  nous  fismes. 

L'ayant  receuë  auec  beaucoup  de  senli- 
uiiMis  de  douleur,  il  apostrophe  tous  ses 
Camarades,  et  leur  dit:  Adieu  mes  ca- 
marades, adieu  mes  compagnons,  il 
faut  partir;  ie  vous  demande  pardon,  ie 
vous  crie  mercy  à  tous,  ie  suis  bien 
marry  d'auoir  si  mal  vescu  ;  mais  i'e- 
gpere  que  Dieu  me  fera  miséricorde  :  mon 
Dieu  ayez  pitié  de  moy.  Proférant  ces 
paroles  il  expira.  Qu'on  mette  la  mala- 
die tant  qu'on  voudra  au  rang  des  mal- 
heurs de  ceste  vie,  ie  tiens  celle  qui  a 
emporté  ces  ieunes  gens  pour  l'vne  des 
plus  signalées  faneurs  qu'ils  ayent  ja- 
mais receuës  de  la  main  de  Dieu.  Pour 
conclusion  la  santé  est  maintenant  par 
toutes  nos  habitations,  mais  non  pas  en- 
core la  sainoteté. 

le  crains  fort  que  le  vice  ne  se  glisse 
dans  ces  nouuelles  peuplades  ;  si  neant- 
moins  ceux  qui  tiendront  les  resnes  du 
gouuernement  en  main,  sont  zelez  pour 
la  gloire  de  nostre  bon  Dieu,  suiuant 
les  désirs  et  les  intentions  de  Messieurs 
les  Directeurs  et  Associez  de  la  Compa- 
gnie, il  se  dressera  icy  vne  Hierusa- 
lem  bénite  de  Dieu,  composée  de  Ci- 
toyens destinez  pour  le  Ciel.  Il  est  bien 
aisé  dans  vn  pays  nouueau,  où  les  fa- 
milles arriuent  toutes  disposées  à  rece- 
■uoir  les  loix  qu'on  y  establira,  de  ban- 
nir les  mescliantes  coustumes  de  quel- 
ques endroits  de  l'ancienne  France,  et 
d'en  introduire  de  meilleures.  Ces  Mes- 
sieurs qui  s'intéressent  dauantage  dans 
la  cause  de  Dieu  et  dans  la  vertu  que 
dans  le  commerce,  n'ont  point  de  vais- 
seaux pour  passer  icy  les  yurongneries, 
les  ieux  et  les  dissolutions  du  Carneual, 
non  plus  que  les  saletez  et  les  blasphè- 
mes :  la  Nouuelle  France  ne  veut  point 
de  ces  habitans  de  Cedar  et  de  Baby- 
lone,  qui  ne  laisseront  pas  de  s'y  glisser, 
si  ceux  qui  peuuent  tout  ne  leur  font 
teste.  Les  dissimulations  en  cet  endroit, 
et  en  cescommencemens,  sont  fort  dan- 
gereuses, et  Dieu  demandera  compte 
des  obmissions  aussi  bien  que  des  fautes 
commises. 


De  la  Conuersion  et  de  la  mort  de 
quelques  Saunages. 

CHAPITRE    II. 

Vingt-deux  Sauuages  ont  esté  baptisez 
ceste  année.  Si  nous  auions  la  cognois- 
sance  des  langues,  ie  croy  que  la  foy 
prendroitde  grands  accroissemens.  Nous 
n'osons  encor  confier  le  baptesme  qu'à 
ceux  que  nous  voyons  en  danger  de 
mort,  ou  à  des  enfans  qui  nous  sont  as- 
seurez  :  car  ne  pouuant  encore  pleine- 
nement  instruire  ces  Barbares,  ils  mé- 
priscroient  bien-tost  nos  saincts   My- 
stères, s'ils  n'en  auoient  qu'vne  légère 
cognoissance.     Il  est  bien  vray  que  si 
ce   peuple  estoit  curieux    de  scauoir, 
comme  sont  toutes  les  nations  policées, 
que  quelques-vns  d'entre  nous  ont  vne 
assez  grande  cognoissance  de  leur  lan- 
gue, pour  les  instruire  :  mais  comme  ils 
font  profession  de  viure,  et  non  pas  de 
sçauoir,  leur  plus  grand  soucy   est  de 
boire  et  de  manger,  et  non  pas  de  co- 
gnoistre.     Quand  vous  leur  parlez  de 
nos  veritez,  ils  vous  écoutent  paisible- 
ment ;  mais  au  lieu  de  vous  interroger 
sur  ce  sujet,  ils   se   iettent  incontinent 
sur  les  moyens  de  trouuer  dequoy  viure, 
monstrans  leur  estomach  tousiours  vui- 
de   et  tousiours   alïamé.      Que    si  on 
sçauoit  haranguer  comme  eux,  et  qu'on 
se  trouvast  en  leurs  assemblées,  ie  croy 
qu'on  y  seroit  bien  puissant.  La  bonté 
de  Dieu  fera  tout  réussir  en  son  temps  : 
venons  à  nos  Néophytes.  Le  16.  d'Aoust 
de  l'année  passée  1634.  vn  peu  après  le 
départ  des  vaisseaux,  ie  baptisay  à  la 
mort  un  ieune  garçon  âgé  d'enuiron  12. 
ou  14.  ans;  les  Sauuages  le  nommoient 
Akhikouch,  nous  luy  auions  destiné  le 
nom  deDieudonné  ;  Monsieur  du  Plessis 
Bochard,   General  de  la  flotte,    l'auoit 
amené  des  Trois  Rivières  tout  malade, 
et  nous  l'auoit  donné  pour  luy  sauner  si 
on  pouuoitla  vie  du  corps,  et  luy  don- 
ner celle  de  l'ame  :  il  n'a  vescu  chez 
nous  que  le  temps  nécessaire  pour  estre 
sommairement  instruit. 
Le  3.  de  Novembre    de  la  mesme 

année,  le  Père  Charles  Lallemant  ba- 
ptisa vn  ienne  Saunage  âgé  d'enniron 
vingt-cinq  ans,  nommé  de  ceux  de  sa 
nation  Matchonon,  surnommé  des  Fran- 
çois Martin  ;  il  récent  le  nom  de  Ioseph 
en  son    baptesme.     Les   iugemens  de 
Dieu  sont  épouuantables  :  ce  pauure  mi- 
sérable a  fait  vne  mort  horrible.     C'est 
celuy  dont  ie  parle  au  Chapitre  deux- 
iesme  de  la  Pielation  de  l'an  passé,  lequel 
eust  volontiers  diuerty  s'il  eust  peu  le 
bon  François  Sasousmat  de  receuoir  la 
Foy,  et  qui  disputant  certain  iour  con- 
tre le  Père  Brebeuf,   profera  ce  blas- 
phème, qui  luy  a  fait  perdre  la  vie  du 
corps,  et  peut-estre  de  l'ame  :   Tu  nous 
contes,  que  c'est  par  la  conduite  de  ton 
Dieu,  que  nous  trouuonsdequoy  manger; 
dis  luy  qu'il  m'empesche  tant  qu'il  pourra 
de  prendre  des  Castors  et  des  Elans, 
et  tu  verras  que  ie  ne  laisseray  pas  d'en 
prendre  malgré  luy.     Yn  de  nos  Fran- 
çois saisy  d'vn  grand  zèle,   entendant 
ceste  impiété,  fut  tout  prest  de  se  ietter 
sur  luy,  et   l'auroit  bien  battu  n'eust 
esté  la  présence  du  Père.     Ce  pauure 
impie  n'a  onques  depuis  ce  blasphème 
tué  ny  Castor  ny  Elan.     11  s'en  alla  au 
dessus  des  Trois  Riuieres,  où  la  mala- 
die le  terrassa.     Le  Père  Brebeuf  mon- 
tant auxHurons  l'an  passé,  le  rencontra, 
et  le  voyant  dansvn  estât  pitoyable,  luy 
demanda  combien  il  auoit  tué  d'animaux 
depuis  son  blasphème;  le  pauure  homme 
demeura  tout  confus.    Le  Père  en  eut 
compassion,  et  luy  dit  qu'il  m'écriroit 
ce  rencontre,    et  qu'il    se    promettoit 
bien  qu'on  le  sccoureroit,  s'il  vouloit  de- 
mander à  Dieu  pardon,  et  recevoir  sa 
créance.  Quelque  temps  après  que  i'eus 
receu  la  lettre  du  Père,  nous  nous  en 
allasmes  le  Père  Bnteux  et  moy  en  la 
nouuelle  habitation  des  Trois  Riuieres, 
pour  commencer  la  Résidence  de  ia  Con- 
ception ;  nous  trouuasmes  ce  blasphé- 
mateur nud  comme  vn  ver,  tout  malade, 
couché  sur  la  terre,  n'ayant  pour  toutes 
richesses  qu'vne  méchante  écorce,  vne 
cabane  de  Sauuages  qui  estoient  là  luy 
refusant  le  couuert.     Son  frère  l'auoit 
amené  proche  de  l'habitation  de   nos 
François,  et  l'auoit  quitté  là.    Nous  luy 
demandasmes  s'il  ne  recognoissoit  pas 


la  vengeance  de  Dieu,  n'ayant  peu  rien 
prendre   depuis  son    impiété  :  le   n'ay 
garde,  fit-il,  d'auoir  peu  rien  prendre, 
cari'ay  tousiours  esté  malade.     Mais  ne 
vois  tu  pas  que  c'est  Dieu  qui  t'a  chastié 
par  ceste  maladie?   Peut-estre  que  tu 
dis  vray,  me  respond  il.     le  lui  vou- 
lus dire  que  son  frère  n'auoit  point  de 
compassion  de  luy  ;  il  l'excusa  bien  à 
propos  :  Que  veux  tu  qu'il  fasse?  com- 
ment me  traisnera-il  dans  ce  bois,  où 
il  va  chercher  sa  vie?  Mais   encor  si  ta 
nation  auoit  pitié  de  toy  ?  Que  ne  dis-tu 
à  ces  Sauuages  qu'ils  te  reçoiuent  en 
leur  cabane,  ou  bien  qu'ils  te  donnent 
vn  peu  d'écorce  pour  en  faire  vne  petite  ? 
Il  n'osa  iamais  leur  parler,  tant  ils  sont 
honteux  de  s'importuner    les  vns   les 
autres;  mais  ilmedittoutbasqueie  leur 
demandasse.    le  le  fis  tout  sur  l'heure 
en  sa  présence  :  au  commencement  ils 
ne  me  donnèrent  aucune  response,  en 
fin  vne  femme  me  dit,  qu'ils  s'en  alloient 
bien  tost  cabaner  en  vn  autre  endroit, 
et  qu'ils  n'auoient  point  trop  d'escorce 
pour  eux.     Bref  ce  mal-heureux  voyant 
que  la  barque  qui.  nous  auoit  amenés 
retournoit  à  Kebec,  me  pria  de  l'y  faire 
porter.     Car  nous  ne  le  poumons  pas 
loger;  nostre  maison. en  ce  premier  com- 
mencement n'estoit  que  quelques  bu- 
sches  de  bois  iointes  les  vnes  auprès  des 
autres,    enduites    par    les    ouuertures 
d'vn  peu  de  terre,  et  couuertes  d'her- 
bes ;  nous  unions  en  tout  douze  pieds  en 
carré  pour  la  Chapelle  et  pour  nostre 
demeure,   attendant  qu'vn    bastiment 
de  charpente  qu'on  dressoitfuslacheué. 
Voyant  donc  qu'il  estoit  impossible  de 
le  secourir,    ie   prie  qu'on  le  reçoiue 
dans  la  barque,  ce  qui  fut  fait  ;  on  l'ap- 
porte à  Kebec,  où  les  Sauuages  le  dé- 
laissèrent.   Le  Père  Lallemant  le  voyant 
abandonné,  le  fait  venir  en  nostre  mai- 
son,  ce  qu'il    souhaitoit  grandement. . 
Tous  les  iours  vn  de  nos  Frères  le  pan- 
soit,    et  le  Père  l'instruisoit  pour   le 
rendre  capable  du  baptesme.  Or  comme 
on  le  iugeoit  en  danger  de  mort,  le  Père 
le  baptisa,  et  l'a  fait  nourrir  et  panser 
tout  l'hyuer.     Retournant  sur  le  Prin- 
temps des  Trois  Riuieres,  ie  fus  bien 
aise  de  le  voir,  espérant  qu'il  m'instrui- 

roil  en  la  cognoissance  de  sa  langue,  et 
que  ie  luy  enseignerois  plus  à  loisir  les 
veritez  de  nostre  créance.  A  peine 
estois-je  arriué  que  son  l'ivre  suruint; 
luy  bien  ioyeux  de  le  voir,  me  demande 
permission  de  s'en  aller  auec  luy  aux- 
Trois  Riuieres.  [e  l'en  détournay  le  plus 
qu'il  me  fut  possible,  preuoyant  bien  sa 
ruine  s'il  retournoitparmy  les  Sauuages^ 
ie  luy  promets  toute  assistance,  s'il  vou- 
loit  demeurer  :  Non,  me  fit-il,  ie  de- 
sire  d'aller  voir  là  haut  mes  pareils.  Or 
comme  ie  cognois  bien  le  génie  de  ces 
Barbares,  ie  luy  dis  que  les  Saunages  le 
ietteroient  bien-tost  hors  de  leurs  ca- 
banes, qu'ils  ne  luy  donneroient  gueres 
à  manger,  et  en  fin  se  lassans  de  luy, 
qu'ils  le  tueroient.  Il  se  mita  rire,  me 
disant  qu'ils  n'en  viendroient  pas  là.  le 
le  menace,  que  s'il  s'en  va,  que  nous  ne 
le  reoeurons  plus  iamais  ;  il  n'y  eut  pas 
moyen  de  l'arrester.  Estant  aux  Trois 
Riuieres,  le  Père  Buteux  qui  estoit  là, 
luy  voulut  faire  recognoistre  le  mal  qu'il 
luy  pouuoit  arriuer  de  nous  auoir  quitté; 
il  s'en  mocqua.  Il  le  menaça  des  iuge- 
mens  de  Dieu  ;  il  repartit  qu'il  endure- 
roit  aussi  bien  les  feux  dans  l'enfer,  qu'il 
auoit  souffert  le  froid  pendant  l'hyuer. 
Au  commencement,  les  Sauuages  le  te- 
.  noient  dans  leurs  cabanes  ;  mais  venans 
à  s'en  lasser,  ils  le  placent  dehors  ;  le 
voilà  abrié  du  Ciel  et  d'vne  escorce  ;  on 
ne  luy  donne  plus  qu'vn  peu  de  poisson, 
et  peu  soutient.  Luy  se  doutant  quasi  de 
ce  que  ie  luy  auois  prédit,  car  il  n'ignore 
pas  les  coustumes  de  sa  nation,  dit  au 
Père  Buteux,  qui  s'en  reuenoit  faire  vn 
tour  à  Kebec  :  Ton  frère  m'a  dit  que  si 
ie  sortois  de  vostre  maison,  qu'il  ne  m'y 
receuroit  iamais;  i'y  voudrois  bien  estre 
maintenant:  dis-luy,  que  s'il  m'y  veut 
receuoir,  qu'il  enécriue  à  quelque  Fran- 
çois, et  que  ie  m'y  feray  transporter  à 
la  première  occasion.  Le  Père  estant 
arriué,  et  m'ayant  donné  cet aduis,  nous 
nous  transportasmes  incontinent  au  fort 
de  Kebec  pour  chercher  quelque  occa- 
sion de  le  mander,  desirans  sauner  ce 
panure  misérable,  puis  qu'il  porloit  le 
charactere  de  Chresticn  ;  mais,  ô  iuste 
et  épouuantablc  vengeance  du  grand 
Dieu!  nous  trouuasmes  en  chemin  vn 


Monlagnais,  qui  nous  dit  qu'incontinent 
après  le  départ  du  l'en;  Buteux,  vn  Sau- 
nage auoit  donné  vn  coup  de  hache  à  ce 
déplorable  homme  pendant  la  nuict, 
qui  luy  auoit  fait  voler  la  ceruelle  de. la 
teste.  Voila  comme  il  est  passé  en  l'au- 
tre monde. 

Le  huictiéme  du  mesme  mois  de  No- 
uerabre,  Monsieur  Giffart  baptisa  vu  pe- 
tit enfant  saunage,  âgé  d'enuiron  six 
mois,  le  croyant  si  prés  de  la  mort  qu'on 
n'auroit  peu  nous  appeller  ;  il  suruescut 
encor  quelque  temps.  Sa  femme  allai- 
ctoit  ce  panure  petit,  et  en  auoit  vn  soin 
comme  s'il  eust  esté  son  propre  enfant. 
Certaine  nuict,  s'éueillant  toute  pleine 
d'étonnement  et  de  ioye,  elle  dit  à  son 
mary,  qu'elle  croyoit  que  ce  petit  Ange 
estoit  [tassé  au  Ciel  :  Non,  repart-il,  ie 
le  viens  tout  maintenant  de  vcoir,  il  vit 
encore.  le  vous  supplie,  replique-elle, 
d'y  regarder  encore  vue  fois  :  ie  ne  puis 
croire  qu'il  ne  soit  mort,  d'autant  que 
ie  viens  de  voir  tout  maintenant  dans 
mon  sommeil  vue  grande  troupe  d'An- 
ges qui  le  venoient  quérir.  Ils  le  visi- 
tent donc,  et  le  trouuent  trépassé,  bien 
ioyeux  d'auoiraydé  à  mettre  au  Ciel  vne 
âme  qui  bénira  Dieu  dans  toute  l'esten- 
due  de  l'éternité.  Le  sixième  iour  de 
lanuier  de  cette  année  mil  six  cens 
trente  cinq,  le  Père  Lalemant  laua  des 
eaux  du  êainct  Baptesme  vne  petite  fille 
âgée  d'enuiron  neuf  à  dix  ans,  qu'vne 
famille  Françoise  éleue  en  sa  maison. 
Cette  enfant  ayant  fait  prier  le  Père  de 
luy  donner  l'entrée  en  l'Eglise,  il  l'exa- 
mina sur  sa  croyance,  et  la  voyant  suf- 
fisamment instruite,  cognoissant  d'ail- 
leurs qu'elle  n'auoit  aucuns  parens  qui 
la  poussent  retirer  des  mains  de  nos 
François,  il  en  fit  vn  présent  au  petit 
Iesus  le  iour  des  Roys.  Elle  a  tousiours 
continué  depuis  à  bien  faire,  fuyant  tel- 
lement les  Sauuages,  qu'on  ne  luy  sçau- 
roit  faire  parler. 

Le  deuxiesme  iour  de  Feurier,  la  pe- 
tite Saunage  qu'on  porta  en  Fiance  l'an 
passé,  fut  baptisée  au  Monastère  des 
filles  de  la  Miséricorde,  c'est  à  dire,  en 
l'Hospital  de  Dieppe  ;  puis  qu'elle  estoit 
née  en  la  Nouuelle  France,  ie  luy  don- 
ncray  place  entre  ceux  de  sa  patrie,  qui 

ont  esté  faits  cnfansdeDieuceste  année. 
On  l'auoit  mise  en  pension  chez  ces  bon- 
nes filles.  Yoicy  ce  que  m'en  écrit  leur 
Mère  Supérieure,  aussi  zélée  et  toute  sa 
maison,  pour  le  salut  des  panures  Sau- 
uages, que  pas  vne  autre.  Nostre  petite 
Canadienne  deceda  le  iour  de  la  Purifi- 
cation de  nostre  Dame,  de  la  petite  vé- 
role qu'on  ne  put  faire  sortir,  quoy 
qu'on  y  apportast  tous  les  remèdes  pos- 
sibles. Elle  receut  le  baptesme  demie 
heure  auant  sa  mort;  c'est  quasi  vn  mi- 
racle que  nous  ne  fusmes  point  sur- 
prises, à  raison  que  comme  elle  estoit 
robuste  pour  son  âge,  elle  ne  paroissoit 
point  si  voisine  de  la  mort  comme  elle 
estoit.  Ses  funérailles  furent  honorées 
de  belles  cérémonies,  et  de  chants  d'al- 
légresse, au  lieu  de  l'Office  des  morts, 
puisque  son  decés  auoit  suiuy  de  si  prés 
son  baptesme.  Ceste  enfant  se  faisoit 
aymer  d'vn  chacun;  elle  estoit  fort  offi- 
cieuse, et  tres-obeissante,  aussi  exacte 
à  ne  point  entrer  aux  lieux  défendus, 
qu'vne  Religieuse;  et  quand  on  luy  vou- 
loit  faire  entrer,  soit  par  mégarde,  ou 
pour  faire  preuue  de  son  •  obeyssance, 
elle  respondoit  fort  gentillement  :  le 
n'ay  point  permission,  la  Mère  Supé- 
rieure ne  le  veut  pas.  Elle  sçauoit  desia 
plusieurs  leçons  de  son  Catéchisme,  et 
entendoit  beaucoup  de  la  langue  Fran- 
çoise ;  c'est  pourquoy  nous  luy  auions 
fait  conceuoir  les  trois  Articles  princi- 
paux de  nostre  créance.  Elle  sçauoit 
fort  bien  dire  que  le  Manitou  ne  valoit 
rien,  qu'elle  ne  vouloit  plus  retourner 
en  Canada  ;  mais  qu'elle  vouloit  estre 
Chrestienne  et  baptisée,  sçachant  bien 
qu'on  nepouuoit  aller  au  Ciel  sans  cela: 
nous  prenions  toutes  grand  plaisir  en 
ces  discours.  Pour  trancher  court,  suffit 
de  dire  qu'elle  taschoit  d'imiter  tout  le 
bien  qu'elle  voyoit  faire  selon  sa  capa- 
cité. Ce  sont  les  propres  termes  de  la 
Reuerende  Mère  Elizabeth  de  sainct 
François,  Supérieure  de  cet  Hospital, 
l'vn  des  mieux  réglez  de  l'Europe.  11 
ne  faut  qu'entrer  dans  la  salle  des  pan- 
ures, contempler  la  modestie  des  filles 
qui  les  seruent,  considérer  leur  charité 
dans  les  plus  fascheuses  maladies,  ietter 
les  yeux  sur  la  netteté  de  ceste  maison, 


pour  en  sortir  tout  affectionné,  et  don- 
ner mille  louanges  à  nostre  Seigneur. 
Si  vn  Monastère  semblable  à  celuy-là, 
estoit  en  la  Nouuelle  France,  leur  cha- 
rité feroit  plus  pour  la  conuersion  des 
Sauuages,  que  toutes  nos  courses  et  nos 
paroles. 

Le  dix-huictiesme  du  mesme  mois  de 
Feurier,  le  Père  Buteux  et  moy  receu- 
mes  au  nombre  des  Chrestiens,  vne 
bonne  femme  Sauuage,  qui  fut  solem- 
nellement  baptisée  en  nostre  Chapelle 
de  la  Conception  aux  Trois  Riuieres. 
Elle  s'appelloit  Ouelata  Samakheou,  et 
nous  luy  donnasmes  le  nom  d'Anne. 
Les  Sauuages  s'en  allans  l'auoient  dé- 
laissée auprès  de  nostre  Habitation  toute 
malade  et  couchée  sur  la  terre  dure  ; 
d'autres  estans  suruenus,  nous  la  fismes 
entrer  dans  leur  Cabane  ;  ceux-cy  dé- 
campans  après  quelque  seiour,  nous  la 
logeasmes  encore  dans  vne  autre  qui 
resta  seule  ;  mais  ceste  Cabane  s'en 
voulant  aller  après  les  autres,  nous 
priasmes  les  Sauuages  de  laisser  quel- 
ques rouleaux  de  leur  escorce  pour  faire 
vn  méchant  todis  à  ceste  panure  créa- 
ture ;  ils  font  la  sourde  oreille.  Or, 
comme  nous  ne  pouuions  point  faire  en- 
trer ceste  femme  dans  le  fort,  où  il  n'y 
auoit  que  des  hommes,  et  que  d'ailleurs 
nous  ne  la  voulions  pas  voir  mourir  dé- 
liant nos  yeux  par  la  rigueur  du  froid, 
n'ayans  pas  dequoy  luy  faire  vne  mai- 
son, nos  priasmes  nos  François  d'inti- 
mider ces  Rarbares,  si  cruels  enuers 
leur  nation  ;  les  voila  aussi-tost  le  pi- 
stolet au  poing,  qui  se  saisissent  par 
force  de  quelques  escorces,  leur  disans 
que  ceste  femme  mourroit  ou  gueriroit 
bien-tost,  et  qu'ils  reprendroient  ce 
qu'ils  luy  auroient  preste.  Cela  les  fa- 
scha  fort,  mais  neantmoins  comme  ceste 
violence  estoit  raisonnable,  l'vn  d'eux 
pour  expier  leur  cruauté,  retourna  du 
bois  où  ils  s'estoient  allez  cabaner,  et 
luy  dressa  luy  mesme  vne  petite  ca- 
bane, où  tous  les  iours  nous  luy  por- 
tions à  manger,  et  en  suitle  nous  l'in- 
struisions.' Coniecturez,  s'il  vous  plaist, 
la  grande  nécessité  qu'il  y  a  icy  d'vn 
Hospital,  et  quel  fruit  il  pourroit  pro- 
duire.     Trois  choses  me  consolèrent 

fort,  en  luy  déduisant  les  Articles  de 
nostre  créance.  La  1.  l'ut  que  luy  vou- 
lant faire  exercer  quelque  acte  de  dou- 
leur de  ses  péchez  pour  la  disposer  au 
baptesme,  ie  luy  rapportay  le  nom  de 
plusieurs  offenses,  la  menaçant  du  feu 
d'enfer,  si  ayant  commis  ces  crimes, 
elle  n'es  toit  lauée  des  eaux  Sacramen- 
tales;  ceste  panure  malade  épouuantée, 
commence  à  nommer  tout  haut  ses  of- 
fenses, disant:  le  n'ay  point  commis 
ces  péchez  que  tu  dis,  mais  bien  ceux- 
là:  s'accusantde  plusieurs  choses  bien 
vergongneuses.  le  luy  dis  qu'il  suflisoit 
d'en  demander  pardon  en  son  cœur  sans 
les  nommer,  la  Confession  n'estant  point 
nécessaire  qu'après  le  Baptesme  ;  elle 
ne  laissa  pas  de  poursuiure,  et  d'en 
crier  mercy  à  celuy  qui  a  tout  fait.  En 
second  lieu,  luy  parlant  vn  iour  de  la 
mort,  après  son  baptesme,  elle  se  mita 
pleurer,  se  faschant  contre  moy  de  ce 
que  ie  luy  parlois  d'vne  chose  si  hor- 
rible. Cela  m'estonna  vn  petit;  i'estois 
quasi fasché  de  l'anoir  baptisée.  Nous  la 
reeommandasmes  à  nostre  Seigneur, 
qui  luy  loucha  le  cœur  :  car  Testant  re- 
tourné voir,  elle  me  lit  plusieurs  inter- 
rogations :  Mon  âme,  disoit-elle,  aura- 
elle  de  l'esprit,  quand  elle  sera  sortie  de 
mon  corps?  verra-elle?  parlera-elle? 
ïe  l'asseuray  qu'en  effet  elle  ne  perdroit 
rien  de  ces  focultez,  qu'au  contraire  elle 
les  auroit  d'vne  façon  bien  plus  parfaite, 
et  que  si  ellecroyoit  en  ïesus  Christ  sans 
i'eintise,  qu'elle  cognoislroit  des  mer- 
ueilles,  et  iouyioit  de  Ires-grands  con- 
tentemens.  Tu  m'as  dit  que  ie  resusci- 
teray  quelque  iour;  seray-ie  semblable, 
me  dit-elle,  à  moy-mesme,  à  celle  que 
ie  suis  maintenant,  ou  bien  à  vne  autre? 
C'est  toy-mesme,  c'est  ton  propre  corps 
qui  reprendra  la  vie,  et  qui  sera  beau 
comme  le  iour,  si  tu  as  eu  la  Foy  ;  sinon 
il  sera  horrible  et  tout  difforme,  et  des- 
tine aux  flammes  csternelles.  Que  man- 
gera mon  âme  après  ma  mort?  Ton  âme 
n'est  point  corporelle,  elle  n'a  point  be- 
soin des  viandes  d'icy  bas  ;  elle  se  re- 
paistra  de  plaisir  qu'on  ne  peut  concè- 
uoir.  Que  verray-ie,  si  ie  vay  au  Ciel? 
Tu  verras  ce  qui  se  fait  ça  bas,  la  bestise 
de  ceux  de  ta  nation  qui  ne  veulent  pas 

receuoir  la  Foy,  la  beauté  et  la  grandeur 
de  celuy  qui  a  tOUl  fait;  tu  le  prieras 
pour  moy.  Que  luy  diray  ie?  me  repart- 
elle.  Dis  luy  qu'il  me  fasse  miséricorde, 
qu'il  aye  pitié  de  moy,  et  qu'il  m'appelle 
bien-tost  pour  aller  auec  luy  au  Ciel. 
C'est  donc,  lit-elle,  vne  chose  bien 
bonne  d'oslro  là  haut,  puisque  tu  vou- 
drois  bien  mourir  pour  y  aller?  mais 
peut-eslre  que  ie  m'oublieray  de  ce  que 
tu  me  dis.  Aon,  tu  ne  t'en  oublieras 
point,  si  tu  crois  en  vérité  et  sans  men- 
songe. Que  fera-on  de  mon  corps  quand 
ie  seray  morte  ?  On  le  mettra  dans  vn 
beau  cercueil,  et  tous  les  Françofs  le 
porteront  auec  honneur  au  lieu  où  nous 
enterrons  nos  morts.  Dis  moy  encore 
vn  coup,  mon  âme  aura-elle  de  l'esprit 
quand  elle  sera  sortie  de  son  corps? 
Uuy  elle  en  aura,  elle  verra,  elle  enten- 
dra, elle  conceura  fort  bien  et  parlera 
d'vne  façon  plus  noble  que  ne  font  tes 
leurea.  Ëscoutant  mes  réponses,  son 
visage  s'alloit  espanoùissant.  En  fin 
elle  me  dit  d'vn  accent  tout  gay  :  Nita- 
pouelen,  nitapoueten,  ie  croy,  ie  croy, 
et  pour  preuue  de  ma  créance,  tu  ne  me 
verras  iamais  craindre  la  mort;  iusques 
icy  ie  tremblois  quand  tu  m'en  venois 
parler  ;  mais  doresnaiianl  ie  la  souhait- 
teray  pour  aller  veoir  celuy  qui  a  tout 
fait  ;  ie  luy  disois  tousiours  en  mes 
!  prières,  guéris  moy,  tu  me  peux  guérir; 
ie  luy  diray  cy-apres,  ie  ne  me  soucie 
plus  de  la  vie,  ie  suis  contente  de  mou- 
rir pour  te  veoir.  Et  en  effeet  le  reste 
du  temps  qu'elle  a  vescu  après  ces  de- 
mandes, ie  n'ay  iamais  remarqué  en 
elle  aucun  petit  indice  de  la  crainte  de  la 
mort.  La  troisiesme  chose  qui  nous  ré- 
ioûît  fort,  fut  qu'\u  Saunage  nommé 
j  Sakapouan  la  voulut  diuertir  de  nostre 
'  créance,  disant  que  nous  estions  des 
conteurs,  et  qu'il  ne  falloit  pas  nous 
croire,  puis  que  nous  ne  sçaurions  moln- 
strer  ny  faire  veoir  à  personne  ce  que 
nous  enseignons.  Ceste  panure  Néo- 
phyte fortifiée  de  l'esprit  de  Dieu  tint 
bon,  et  repartit  fort  bien  qu'elle  croyoil 
que  nous  disions  la  vérité,  et  ainsi  elle 
est  morte  fort,  bonne  Chrestîenne.  Pour 
le  Saunage  qui  vouloit  mettre  obstacle  à 
sa  créance,  il  ne  la  lit  pas  longue,  Dieu 

en  tira  vne  vengeance  bien  rigoureuse  : 
ce  misérable  se  trouuoitdesia  mal;  bien- 
tost  après  son  impieté  il  tomba  en  phre- 
nesie,  et  mourut  insensé.  Nous  Panions 
assez  bien  instruit,  mais  les  respects 
humains  qui  régnent  puissamment  par- 
my  ces  peuples,  l'ont  empesché  de  pro- 
fesser la  Foy.  Il  nous  a  dit  plusieurs 
fois  :  le  croy  bien  que  tout  ce  que  vous 
dites  est  véritable  ;  mais  si  ie  vous  obeï's, 
quand  ie  me  trouueray  aux  festins  de 
mes  Compatriotes,  tout  le  monde  se 
mocquera  de  moy;  fais  en  sorte,  me  di- 
soit-il,  qu'  Outaouau  (c'est  l'vn  des  grands 
discoureurs  d'entre  les  Saunages)  re- 
çoiue  la  Foy  quand  il  viendra  icy,  et 
pour  lors  ie  ne  feray  plus  aucune  difficul- 
té de  vous  croire.  Oulaouau  l'a  trouué 
mort  et  enterré  à  son  retour. 

Le  septiesme  d'Auril,  le  petit  Sauuage 
que  nous  auions  enuoyé  en  France,  et 
que  le  Père  Lallemant  nous  ramena, 
fut  fait  Chrestien  et  baptisé  solennelle- 
ment par  le  mesme  Père.  Monsieur  de 
Champlain,  nostre  Gouuerneur,  luy  don- 
na nom  Bonauenture.  Tous  les  matins, 
venant  donner  le  bon  iour  au  Père  qui 
prenoit  le  soin  de  Pinstruire,  il  ne  man- 
quent pas  de  luy  demander  le  baptesme. 
Il  fait  maintenant  fort  bien,  Dieu  mercy, 
se  rendant  fort  docile,  l'espère  qu'il 
nous  seruira  grandement  pour  nostre 
Séminaire. 

Le  treiziesme  de  May,  ie  baptisay  le 
fds  de  ceste  bonne  femme,  que  i'auois 
fait  Chrestienne  et  nommé  Marie  l'an 
passé,  laquelle  ie  laissay  malade  proche 
de  nostre  Maison,  m'en  allant  hyuerner 
aux  Trois  Minières.  Sa  maladie  se  ren- 
t.regeant,  le  Père  Lallemant  luy  donna 
l'Extreme-Onetion,  et  venant  à  mourir, 
l'enterra  solemnellement  dans  nostre 
Cimetière.  Elle  laissa  pour  tout  héri- 
tage sa  maladie  à  son  petit  enfant,  qu'vne 
fleure  lente  a  faict  passer  au  Ciel  après 
le  baptesme  ;  il  portoit  en  sa  langue  le 
nom  d'Aouelitin,  qui  luy  fut  changé  au 
nom  de  Pierre. 

Le  dix-neufiesme  d'Aoust,  le  Père 
Lallemant  a  baptisé  vue  fdle  âgée  d'en- 
uiron  quatre  ans  ;  elle  est  née  au  pais 
des  Bissiriniens.  On  la  mené  en  France 


pour  estre  esleuée  et  instruite  en  la  Foy 
Chrestienne. 

Le  reste  des  personnes  faites  Chrc- 
stiennes  depuis  que  nous  n'auons  escrit 
en  France,  ont  esté  baptisées  aux  pais 
des  Hurons,  comme  Y.  R.  pourra  voir 
par  la  Relation  que  nos  Pères  m'ont  en- 
uoyée,  que  ie  luy  addresse.  Ils  ont 
entre  autres  conféré  ce  Sacrement  à  vn 
bon  homme,  dont  le  Père  de  Noué  qui 
l'a  cogneu  en  ces  païs  si  esloignez,  me 
parle  en  très  bons  termes.  Nous  auons, 
dit-il,  tousiours  creu  que  cet  homme 
mourroit  Chrestien,  et  que  Dieu  luy  fe- 
roit  miséricorde  :  car  il  estoit  fort  porté 
au  bien,  il  faisoit  volontiers  l'aumosne, 
secourant,  ses  compatriotes,  voire  mesme 
nous  autres  qui  estions  estrangers. 
Retournant  de  la  pesche,  il  nous  ap- 
portoit  tousiours  quelque  poisson,  non 
à  la  façon  des  autres  Saunages,  qui  ne 
donnent  que  pour  auoir  le  réciproque, 
mais  gratuitement  ;  il  nous  venoit  visi- 
ter vne  fois  ou  deux  la  semaine,  et  après 
s'estre  entretenu  quelque  temps  auec 
nous,  voyant  que  nous  estions  en  bonne 
santé,  il  s'en  alloit  tout  content.  Or 
comme  il  gardoit  passablement  la  Loy 
que  la  nature  a  grauée  dans  le  cœur  de 
tous  les  hommes,  Dieu  luy  a  donné  auant 
son  trespas,  la  cognoissance  de  la  Loy 
de  son  iils. 

le  rapporteray  en  ce  lieu  le  ehasti- 
ment  manifeste  que  Dieu  a  tiré  du  mi- 
sérable Sorcier  et  de  son  frère,  dont 
i'ay  parlé  bien  amplement  dans  la  Rela- 
tion de  Pan  passé.  Ce  méchant  homme 
pour  me  déplaire  s'attaquoit  par  fois  à 
Dieu,  comme  i'ay  dit.  Il  disoit  certain 
iour  aux  Sauuages  en  ma  présence  :  le 
me  suis  aniourd'huy  bien  mocqué  de 
celuy  que  la  robbe  noire  nous  dit  qui  a 
tout  fait.  le  ne  pus  supporter  ce  blas- 
phème ;  ie  luy  dis  tout  haut,  que  s'il 
estoit  en  France,  on  le  feroit  mourir  ; 
au  reste,  qu'il  se  mocquast  de  moy  tant 
qu'il  voudroit,  que  ie  le  soulîrirois  ;  mais 
qu'il  me  tueroitetmassacreroit  plustosl, 
que  d'endurer  qu'il  se  rist  de  mon  Dieu 
où  ie  serois  présent;  qu'il  ne  porteroit 
pas  loing  ceste  impudence,  Dieu  estant 
assez  puissant  pour  le  brusler  et  le  iefe- 
ter  dans  les  enfers,  s'il  continuoit  ses 

blasphèmes.  Il  ne  tint  iamais  plus  ces 
discours'deuanl  moy  ;  mais  en  mon  ab- 
sence, il  ne  relaschoit  rien  de  ses  bouf- 
fonneries et  de  ses  impietez.  Dieu  n'a 
pas  manqué  de  l'attraper:  car  l'année 
n'esloil  pas  encore  expirée,  que  le  feu 
s'estant  mis  en  sa  cabane,  ie  ne  sçây 
par  quel  accident,  il  a  esté  tout  grillé, 
rosty  et  misérablement  bruslé;  à  ce  que 
m'ont  rapporté  les  Sauuages  non  sans 
estonnement. 

Ils  m'ont  dit  encor  que  Mestigoit,  le- 
quel i'auois  pris  pour  mon  hosle,  a  esté 
noyé.  l'aurais  bien  plus  souhaitté  que 
Dieu  leur  eust  touché  le  cœur  ;  i'ay  esté 
marry  particulièrement  de  mon  hoste  : 
car  il  auoit  de  bonnes  inclinations;  mais 
s'estant  mocqué,  en  quelque  compagnie 
de  Saunages,  des  prières  que  ie  leur 
auois  fait  faire  en  nostre  extrémité,  il  a 
esté  enueloppé  dans  la  mesme  ven- 
geance, tombant  dans  vne  maladie  qui 
luy  fit  perdre  l'esprit,  si  bien  qu'il  cou- 
roit  çà  et  là  tout  nud  comme  vn  fol  ;  s'é- 
tant  trouué  de  basse  mer  sur  le  bord  du 
grand  fleuue,  la  marée  montante  l'a 
estouffé  dans  ses  eaux. 

Quasi  tous  ceux  qui  estoienl  dans  la 
cabane  où  le  Sorcier  m'a  assez  mal 
traité,  sont  morts  qui  d'vn  costé,  qui  de 
l'autre,  et  tous  d'vne  mort  déplorable. 
Il  n'y  a  que  trois  iours  qu'on  m'a  amené 
le  fils  du  Sorcier,  pour  le  mettre  dans  vn 
Séminaire  que  nous  voulons  commen- 
cer ;  i'auois  grand  désir  de  le  prendre, 
et  de  luy  faire  autant  de  bien,  que  son 
père  m'a  fait  de  mal  ;  mais  comme  il  a 
les  escroûelles  d'vne  façon  fort  horrible 
auprès  de  l'oreille,  la  crainte  que  nous 
auons  eu  qu'il  ne  donnast  ce  mal  aux 
petits  garçons  que  nous  tenons  en  no- 
stre Maison,  nous  l'a  fait  éconduire. 
Monsieur  Gand,  homme  tout  à  fait  cha- 
ritable, fait  panser  et  panse  luy-mesme 
cet  enfant  ;  s'il  guérit  nous  le  mettrons 
en  nostre  Séminaire. 

Quant  à  l'Apostat,  il  nous  est  venu 
voir,  faisant  mine  de  se  vouloir  reconci- 
lier à  l'Eglise.  Nous  luy  auons  demandé 
quelques  preuues  de  sa  bonne  volonté  : 
sçauoir  est  qu'il  nous  vînt  voir  non  dans 
la  famine  des  Saunages,  qui  luy  fait  re- 
chercher les  François,  mais  dans  leur 


abondance.  Que  s'il  retourne  en  ce 
temps-là,  nous  le  recourons,  et  retien- 
drons quelques  mois  auant  que  de  luy 
donner  l'entrée  de  l'Eglise. 


Que  c'est  vn  bien  pour  Vvne  et  l'autre 

France,  d'enuoyer  icy  des 

Colonies. 

chapitre  m. 

Il  est  à  craindre  que  dans  la  multipli- 
cation de  nos  François  en  ces  contrées, 
la  paix,  la  ioyc  et  la  bonne  intelligence 
ne  croissent  pas  à  proportion  que  croî- 
tront les  Habitans  de  la  Nouuelle France. 
Il  est  bien  plus  facile  de  contenir  vn  pe- 
tit nombre  d'hommes,  que  des  peuples 
entiers  ;  si  faut-il  neantmoins  confesser 
que  ce  seroit  vne  chose  tres-honorable 
et  tres-profitable  à  l'Ancienne  France, 
et  tres-vtile  à  la  Nouuelle,  de  faire  icy 
des  peuplades,  et  d'y  enuoyer  des  Colo- 
nies. 

Les  François  seront-ils  seuls  entre 
toutes  les  Nations  de  la  terre,  priuez  de 
l'honneur  de  se  dilater  et  de  se  respan- 
dre  dans  ce  Nouueau  Monde?  La  France, 
beaucoup  plus  peuplée  que  tous  les  au- 
tres Royaumes,  n'aura  des  Habitans  que 
pour  soy?  ou  bien,  si  ses  enfans  la  quit- 
tent, ils  s'en  vont  qui  de-ça,  qui  de-là 
perdre  le  nom  de  François  chez  l'estran- 
ger. 

Les  Géographes,  les  Historiens,  et 
l'expérience  nous  fait  veoir,  qu'il  sort 
tous  les  ans  de  la  France  vn  grand  nom- 
bre de  personnes,  qui  vont  prendre  par- 
ty  ailleurs  :  car  encor  que  le  Sol  de 
nostre  patrie  soit  très- fécond,  les  Fran- 
çoises  ont  ceste  bénédiction,  qu'elles  le 
sont  encore  dauantage.  De  là  vient  que 
nos  anciens  Gaulois  manquansde  terres, 
en  ont  esté  chercher  en  diuers  endroits 
de  l'Europe.  Les  Galates  tirent  d'eux 
leur  origine,  ils  ont  trauersé  l'Italie,  ils 
sont  passez  dans  la  Grèce  et  en  plu- 
sieurs autres  endroits.  Or  maintenant 
nos  François  ne  sont  pas  en  moindre 
nombre  que  nos  vieux  Gaulois  ;  mais 
ils  ne  sortent  plus  en  troupes,  ains  s'en 

vont  espars,  qui  d'vn  cbsté,  qui  d'autre,  j 
bnsquer  leur  fortune  chez  l'Estranger. 
Ne  vaudroit-il  pas  mieux  décharger  l'An-  | 
cienne  France  dans  la  Nouuelle,  par  des  ( 
Colonies  qu'on  y  peut  enuoyer,  que  de  ! 
peupler  les  pays  estrangers? 

Adioustez,  s'il  vous  plaist,  qu'il  \  a 
vue  infinité  d'artisans  en  France,  qui 
faute  d'employ,  ou  faute  de  posséder 
quelque  peu  de  terre,  passent  leur  vie 
dans  vue  pauureté  et  dans  vue  disette 
pitoyable.  Vu  très-grand  nombre  \ont 
mendier  leur  pain  de  porte  en  porte  ; 
plusieurs  se  icttent  dedans  les  vols  et 
dans  les  brigandages  publics,  d'antres 
dans  les  larcins  et  tromperies  sëcrettes, 
chacun  s'efforçant  de  tirer  à  soy  ce  que 
plusieurs  ne  sçauroient  posséder.  Or 
comme  la  iXouuelle  France  est  de  si 
grande  estenduë,  on  y  peut  enuoyer  si 
bon  nombre  d'habitans,  que  ceux  qui 
resteront  à  l'Ancienne  auront  dequoy 
employer  leur  industrie  honnestement, 
sans  se  ietter  dans  des  vices  qui  perdent 
les  Républiques.  Ce  n'est  pas  qu'il  fal- 
lust  enuoyer  icy  des  personnes  perdues 
et  de  mauuaise  vie  :  car  ce  .serait  bastir 
des  Babylones  ;  mais  les  bons  faisans 
place  aux  meschants,  leur  donneraient 
occasion  de  fuyr  l'oysiueté  qui  les  cor- 
rompt. 

De  plus  si  ces  Contrées  se  peuplent  de 
nos  François,  non  seulement  on  affoiblit 
les  forces  de  l'Estranger,  qui  tient  dans 
ses  vaisseaux,  dans  ses  villes,  et  dans 
ses  armées,  grand  nombre  de  François 
à  ses  gages  ;  non  seulement  ou  bannit 
la  famine  des  maisons  d'vne  infinité  de 
panures  artisans;  mais  encore  fortifie- 
on  la  France  :  car  ceux  qui  naistront  en 
la  Nouuelle  France,  seront  François,  et 
qui  pourront  dans  le?  besoins  rendre  de 
bons  seruices  a  leur  Roy,  ce  qu'on  ne 
doit  pas  attendre  de  ceux  qui  s'habituent 
chez  nos  voisins  et  hors  la  domination 
de  leur  Prince.  . 

En  fin  si  ces  pays  se  peuplent  de  Fran- 
çois, ils  s'affermiront  à  la  Couronne,  et 
l'Estranger  ne  les  viendra  plus  troubler. 
Et  on  nous  dit  que  ceste  année  les  An- 
glois  ont  rendu  à  Monsieur  le  Comman- 
deur de  Rasilly  l'habitation  de  Pempte- 
goûet,  qu'ils  prirent  aux  François  Fan- 


née  mil  six  cens  treize.  D'icy  prouien- 
dra  vu  bien,  qui  attirera  sur  l'vne  et 
l'autre  France  vne  grande  bénédiction 
du  Ciel  :  c'est  la  Conuersion  d'vne  in- 
finité de  Nations  Saunages,  qui  habitent, 
dans  les  terres,  lesquelles  se  vont  tous 
les  iours  disposans  à  receuoir  le  flam- 
beau de  la  Foy. 

Or  il  ne  faut  point  douter  qu'il  ne  se 
trouue  icy  de  l'empîoy  pour  toutes  sortes 
d'artisans.  Pourquoy  les  grands  bois  de 
la  Nouuelle  France  ne  pourraient  ils  pas 
bien  fournir  de  Natures  à  l'Ancienne? 
qui  doute  qu'il  n'y  ait  icy  des  mines  de 
fer,  decuiure,  et  d'autre  metail?  On  en 
a  desia  fait  la  descouuerte  de  quelques 
Mies,  qu'on  va  bien-tost  dresser;  et  par 
conséquent  tous  ceux  qui  trauaillent  en 
bois  et  en  fer,  trouueront  icy  dequoy  s'oc- 
cuper. Les  bleds  n'y  manqueront  non 
plus  qu'en  Fiance.  le  ne  fais  pas  pro- 
ïession  de  rapporter  les  biens  du  pays, 
ny  de  monstrer  ce  qui  peut  occuper  icy 
l'esprit  et  le  corps  de  nos  François  ;  ie 
me  coutenteray  de  dire,  que  ce  seroit 
vn  honneur  et  vn  grand  bien  à  l'vne  et 
à  l'autre  France,  de  faire  passer  des  Co- 
lonies, et  dresser  force  peuplades  dans 
les  terres,  qui  sont  en  friche  depuis  la 
naissance  du  monde. 

On  me  dira  que  Messieurs  de  la  Com- 
pagnie delà  Nouuelle  France  se  sont 
chargez  de  le  faire  ;  ie  réponds  qu'ils 
s'acquittent  parfaitement  bien  de  leur 
deuoir,  quoy  qu'auec  de  très  grands 
frais  ;  mais  quand  ils  feraient  passer 
trois  fois  autant  de  personnes  qu'ils  ont 
promis,  ils  déchargeraient  de  fort  peu 
l'Ancienne  France,  et  ne  peupleraient 
qu'vn  petit  Canton  de  la  Nouuelle.  Neant- 
moins  auec  le  temps  il  se  fera  progrés, 
et  aussi-lost  que  par  le  défrichement  on 
pourra  recueillir  de  la  terre  ce  qui  est 
nécessaire  pour  la  vie,  on  trouuera  mille 
vlilitez  sur  le  pays,  qui  seront  encore 
profitables  à  la  France  ;  mais  il  semble 
qu'il  soit  nécessaire  qu'vne  grande  esten- 
duë de  bois  soit  changée  en  terres  la- 
bourables, auparauant  que  d'introduire 
plus  grand  nombre  de  familles,  autre- 
ment la  faim  les  pourrait  égorger. 

le  m'estends  trop  sur  vn  point  qui 
semble  éloigné  de  mon  sujet,  quoy  qu'il 

\  soil  tres-conforme  :  car  si  ie  voyois 
ic\  quelques  villes  ou  bourgades,  re- 
cueillir suffisamment  des  fruicts  de  la 

terre  pour  leurs  besoins,  nos  Sauuages 
errans  se  rangeroient  bieu-tost  à  leur 
abry,  et  se  faisans  sédentaires  à  nostre 
exemple,  notamment  si  on  leur  rendoit 
quelque  assistance,  on  les  pourroit  aisé- 
ment instruire  en  la  Foy.  Pour  les 
peuples  stables  qui  sont  bien  auant  dans 
les  terres,  on  iroit  en  grand  nombre  les 
secourir,  et  auec  d'autant  plus  d'autho- 
rité  et  moins  de  crainte  qu'on  se  senti- 
roit  appuyé  de  ces  Villes  ou  Bourgades. 
Plus  la  puissance  de  nos  François  aura 
d'éclat  en  ces  Contrées,  et  plus  aisément 
feront-ils  receuoir  leur  créance  à  ces 
Barbares,  qui  se  mènent  autant  et  plus 
par  les  sens  que  par  la  raison. 


fiamas  de  diuersèi  choses  dressé  en 
forme  de  tournai. 

illAPiTllK   IV. 

Tout  ce  qui  se  dira  on  ce  chapitre, 
n'est  qu'vn  mélange  qui  n'aura  pas  beau- 
coup de  suitte,  ny  de  liaison,  sinon  peut- 
estre  du  temps  auquel  les  choses  sont 
arriuées  :  encore  ne  se  suiura-il  que  de 
loin  à  loin. 

Le  douziesme  d'Àoust,  de  l'année  pré- 
cédente mil  six  cens  trente  quatre,  Mon- 
sieur du  Plessis  Bochart,  General  de  la 
flotte,  leua  l'ancre  et  quitta  la  Rade  de 
Kebec,  pour  tirer  à  Tadpussac  et  de  là 
en  France,  où  l'on  nous  dit  qu'il  arriua 
enuiron  la  iny-Scptembre,  n'ayant  esté 
qu'vn  mois  à  trauerser  la  mer. 

Le  vingt-sixiesme  du  mesme  mois 
d'Aoust,  quelques  Sauuages  passans  pro- 
che de  nostre  Maison,  nous  firent  veoir 
des  prunes  qu'ils  auoient  cueillies  dans 
les  bois,  non  pas  bien  loin  de  nostre 
Maison.  Elles  esloient  aussi  grosses  que 
les  petits  abricots  de  France;  leur  noyau 
est  plat  comme  celuy  de  l'abricot.  Cela 
me  fait  dire  que  les  froids  de  ces  Con- 
trées u'empeseherontpas  qu'on  en  retire 
des  fruits.  Nous  en  verrons  l'expérience 
dans  quelques  années  :  car  nous  auons 


greffé  quelques  entes  qui  ont  fort  bien 

repris. 

Le  troisiesme  de  Septembre,  nous 
nous  embarquasmes  le  l'ère  Buteux  et 
moy,  pour  aller  secourir  nos  François 
en  la  Nouuelle  Habitation,  qu'on  com- 
meneoit  aux  Trois  Kiuieres.  Mous  pas- 
sasmes  proche  de  l'islet  de  Richelieu, 
nommé  des  Sauuages  Kaouapas$iniskâ~ 
khi.  Monsieur  de  Champlain  y  a  fait 
dresser  vue  platte  forme,  sur  laquelle 
on  a  posé  du  Canon,  pour  commander  à 
toute  la  ltiuiere.  Depuis  cet  lslet  ius- 
quesà  vue  bonne  traite  de  chemin  au 
delà,  le  passage  est  fort  dangereux,  à 
qui  n'a  eognoissance  du  vray  chenal, 
nous  touchasmes  vue  fois,  esehouasmes 
vne  autre,  et  nostre  barque  dans  vn 
grand  nordest,  frisa  vue  roche  qui  don- 
na de  l'horreur  à  tous  ceux  qui  la  virent. 
Dieu  semble  auoir  armé  ce  passage  pour 
la  conseruation  du  Pays,  entre  les  mains 
des  François  qui  le  possèdent. 

Le  huictiesme,  nous  arriuasmes  aux 
Trois  Kiuieres.  Le  seioury  est  fort  agré- 
able, la  terre  sablonneuse,  la  pesche  en 
son  temps  très  abondante  ;  vn  Sauuage 
rapportera  quelquefois  dans  son  Canot 
douze  ou  quinze  Esturgeons,  dont  le 
moindre  sera  par  fois  de  la  hauteur  d'vn 
homme.  Il  y  a  quantité  d'autres  pois- 
sons tres-excellens.  Les  François  ont 
nommé  ce  lieu  les  Trois  Kiuieres,  pource 
qu'il  sort  des  terres  vn  assez  beaufleuue, 
qui  se  vient  dégorger  dans  la  grande 
Riuiere  de  sainct  Laurenspar  trois  prin- 
cipales emboucheures,  causées  par  plu- 
sieurs petites  ïsles,  qui  se  rencontrent  à 
l'entrée  de  ce  fleuue,  nommé  des  Sau- 
nages Melaberonlin.  le  decrirois  volon- 
tiers la  beauté  de  ce  lieu,  mais  ie  crains 
d'estre  long.  Tout  le  pays  entre  Kebec 
eteeste  nouuelle  Habitation,  que  nous 
appellerons  la  Résidence  de  la  Concep- 
tion, m'a  semblé  fort  agréable  ;  il  est 
entrecoupé  de  ruisseaux  et  de  Ileuues, 
qui  se  déchargent  d'espaces  en  espaces 
dans  le  Koy  des  Hennés,  c'est  à  dire, 
dans  la  grande  riuiere  de  S.  Laurens, 
qui  a  bien  encore  en  ce  lieu  là  quelque 
deux  à  trois  mille  pas  de  large,  quoy 
qu'il  soit  à  trente  lieues  au  dessus  de 
Kebec. 

Le  YÏngt-septiesme  du  mesme  mois 
de  Septembre,  vn  Elan  parut  de  l'autre 
bord  de  ceste  grande  riuiere.  Nos  Fran- 
çois en  donnèrent  aduis  à  quelques  Sau- 
nages cabanez  proche  de  l'Habitation  ; 
quelques-vns  d'eux  s-'en  vont  attaquer 
ce  grand  animal,  qui  se  rafraîchissoit 
dedans  l'eau,  l'allans  prendre  du  costé 
des  terres,  pour  le  pousser  plus  auant 
dans  le  lïeuue  ;  ils  voloient  âpre?,  dans 
leurs  petits  Canots  d'écorce.  Ils  l'appro- 
chèrent à  la  portée  d'vn  iauelot,  et  l'vn 
d'eux  luy  lança  vne  espée,qui  le  lit  bon- 
dir et  chercher  le  chemin  de  la  terre 
pour  se  sauuer,  ce  qu'il  eust  fait  aisé- 
ment, s'il  eust  peu  aborder  ;  mais  voyant 
ses  ennemis  de  ce  costé  là,  il  se  iette  à 
l'eau,  où  il  fut  bien-tost  lardé  de  coups 
d'espées.  Comme  il  tiroit  à  la  mort,  ils 
le  repoussèrent  vers  le  bord  du  iïeuue, 
et  là  le  mirent  en  vn  moment  en  pièces, 
pour  lepouuoir  apporter  en  leur  cabane. 
Nous  voyons  ceste  chasse  de  nostre  Ha- 
bitation, esleuée  sur  vne  platte  forme 
naturelle,  qui  a  veuë  sur  la  grande  Ri- 
uiere. le  consideray  particulièrement  la 
teste  de  cet  animal  ;  il  auoit  poussé  vn 
bois  de  la  longueur  seulement  des  cornes 
d'vn  bœuf,  car  il  estoit  encore  tout 
ieune  ;  ce  bois  estoit  tout  velu,  assez 
mince,  et  d'vne  grosseur  quasi  égale 
par  tout. 

Le  vingt-huictiesme,  le  Père  Buteux 
et  moy  trouuasmes  vne  troupe  de  Sau- 
uages,  qui  faisoient  festin  auprès  des 
fosses  de  leurs  parens  trespassez  ;  ils 
leur  donnèrent  la  meilleure  part  du 
banquet  qu'ils  ietterent  au  feu,  et  s'en 
voulans  aller,  vue  femme  rompit  des 
branches  et  des  rameaux  d'arbres,  dont 
elle  couurit  ces  fosses.  le  luy  en  de- 
manday  la  raison  ;  elle  repartit  qu'elle 
abrioit  l'âme  de  ses  amis  trespassez, 
contre  l'ardeur  du  Soleil,  qui  a  esté  fort 
grande  cet  Automne.  Ils  philosophent 
des  âmes  des  hommes  et  de  leurs  né- 
cessitez, comme  des  corps,  conformé- 
ment à  leur  doctrine,  se  figurans  que 
nos  âmes  ont  les  mesmes  besoins  que 
nos  corps.  Nous  luy  dismes  assez,  que 
les  âmes  des  créatures  raisonnables  de- 
scendoient  aux  enfers,  ou  montoient  au 
Ciel  ;  elle  ne  laissa  pas,  sans  nous  rien 


respondre,  de  garder  la  vieille  coustume 
de  ses  aveux.  Ceux  qui  ne  resentent 
pas  les  obligations  qu'ils  ont  à  Dieu, 
d'auoir  pris  naissance  en  vn  lieu  où  il 
est  cogneu  et  adoré,  peuuent  icy  veoir 
à  l'œil  quel  preciput  ils  ont  par  dessus 
vn  monde  de  barbares. 

Le  vingt-troisiesme  iour  d'Octobre, 
quinze  ou  vingt  Sauuages  reuindrent  de 
la  guerre,  amenans  vn  prisonnier.  Si 
lost  qu'ils  peurent  découurir  nostre  Ha- 
bitation et  leurs  cabanes,  ils  rassemblè- 
rent leurs  canots,  et  s'en  vindrent  dou- 
cement par  le  milieu  du  grand  fleuue, 
poussans  de  leur  estomach  des  chants 
tout  remplis  d'allégresse.  Si  tost  qu'on 
les  apperceut,  il  se  fit  vn  grand  cry  dans 
les  cabanes  ;  chacun  sortit  au  deuant 
pour  veoir  ces  guerriers,  qui  firent  leuer 
tout  debout  le  pauure  prisonnier,  et  le 
firent  danser  «à  leur  mode  au  milieu  d'vn 
canot.  Il  chantoit,  et  eux  frappoient  de 
leurs  auirons  à  la  cadence  ;  il  estoit  lié 
d'vne  corde  qui  luy  passoit  de  bras  en 
bras  derrière  le  dos,  et  d'vne  autre  aux 
pieds,  et  encore  d'vne  autre  assez  lon- 
gue par  le  trauers  du  corps.  Ils  luy 
auoient  arraché  les  ongles  des  doigts, 
afin  qu'il  ne  se  peust  délier.  Admirez 
ie  vous  prie  la  cruauté  de  ces  peuples.: 
vne  Saunage  nous  ayant  apperceus  le 
Père  Buteux  et  moy  dans  la  meslée  auec 
les  autres,  nous  vint  dire  toute  remplie 
de  ioye  et  de  contentement  :  Tapoue 
kouelakion  nigamouau  ;  en  vérité  ie 
mangeray  de  l'Hiroquois.  Enfin  ce  pau- 
ure homme  sorty  du  canot,  fut  conduit 
dans  vne  cabane;  àl'entréelesenfans,les 
filles  et  les  femmes  lefrapoient,  qui  d'vn 
baston,  qui  d'vne  pierre.  Yous  eussiez 
dit  qu'il  estoit  insensible,  passant  che- 
min, etreceuant  ces  coups,  sans  destour- 
ner la  veuë.  Si  tost  qu'il  fut  entré,  on 
le  fit  danser  à  la  cadence  de  leurs  hur- 
lemens.  Apres  auoir  fait  quelques  tours, 
frapant  la  terre,  et  s'agitant  le  corps, 
en  quoy  consiste  toute  leur  danse,  on 
le  fit  asseoir,  et  quelques  Sauuages  nous 
apostrophans,  nous  dirent  que  cet  Hi- 
roquois  estoit  l'vn  de  ceux  qui  l'année 
précédente  auoient  surpris  et  massacré 
trois  de  nos  François  ;  c'estoit  pour 
estouffer  en  nous  la  compassion  que 

nous  en  pouuions  auoir.  Ils  osèrent  bien 
demander  à  quelques-vns  de  nos  Fran- 
çois, s'ils  n'en  mangeroient  pas  bien 
leur  part,  puis  qu'ils  auoient  tué  de  nos 
Compatriotes.  On  leur  repartit  que  ces 
cruautoz  nous  déplaisoient,  et  que  nous 
n'estions  point'  des  anthropophages.  Il 
ne  mourut  point  neantmoius  :  car  ces 
Barbares  ennuyez  de  la  guerre,  parlè- 
rent à  ce  ieune  prisonnier,  qui  est 
homme  fort  et  d'vne  riche  et  haute 
taille,  de  faire  la  paix  ;  ils  ont  esté  long- 
temps à  la  traiter,  mais  en  fin  ils  l'ont 
conclue.  le  croy  bien  qu'elle  ne  durera 
gueres,  car  le  premier  vertige  qui  pren- 
dra à  quelque  estourdy,  sur  le  souuenir 
que  l'vn  de  ses  parons  aura  esté  tué  par 
les  Huoquois,  en  ira  surprendre  quel- 
qu'vn,  et  le  massacrera  en  trahison*, 
et  ainsi  recommencera  la  guerre.  11  ne 
faut  pas  attendre  de  fidélité  des  peuples 
qui  n'ont  point  la  vraye  Foy. 

Le  vingt-quatriesme  du  mesme  mois, 
grand  nombre  d'Algonquains  estans  ar- 
riuez,  ie  m'en  allay  chercher  par  leurs 
cabanes  vue  petite  fillette  que  i'auois 
baptisée  et  nommée  Marguerite  l'an 
passé;  sa  mère  me  recogne  ut  bien,  et 
me  dit  qu'elle  estoit  morte  :  c'est  autant 
de  gaigné  pour  le  Ciel,  ie  ne  I'auois 
fait  Chrestienne  qu'à  fin  qu'elle  y  allasl. 
Comme  ie  vins  à  demander  des  nou- 
uelles  du  père  de  cet  enfant  que  i'auois 
commencé  d'instruire,  vn  Sauuage  me 
respondit  qu'il  estoit  mort  ;  à  ceste  pa- 
role, vne  sienne  fille  âgée  de  dix-huict  à 
vingt  ans,  fit  vn  grand  cry  tout  éplorée  ; 
on  me  lit  signe  que  ie  ne  parlasse  point 
de  la  mort,  dont  le  seul  nom  leur  semble 
insupportable. 

Le  vingt-neufiesme,  ilarriuavne  chose 
assez  facétieuse,  que  ie  coueheray  icy 
pour  faire  veoir  la  simplicité  d'vn  esprit 
qui  ne  cognoist  point  Dieu.  Deux  Sau- 
uages,  estans  entrez  en  nostre  Habita- 
tion pendant  le  Diuin  Seruice,  que  nous 
faisions  à  la  Chapelle,  se  disoient  l'vn  à 
l'autre:  Ils  prient celuy  qui  a  tout  fait; 
leur  donnera-il  ce  qu'ils  demandent? 
Or  comme  nous  tardions  trop  à  leur  gré  : 
Asseurément,  disoient-ils,  il  ne  leur 
veut  pas  donner,  voyla  ils  crient  tous 
tant  qu'ils  peuuent  (nous  chantions  Ve- 


spres  pour  lors).  Or  vn  ieune  truche- 
ment venant  à  sortir,  ils  l'abordèrent, 
et  luy  dirent  :  lié  bien  !  celuy  qui  a  tout 
l'ait  vous  a-il  accordé  ce  que  vous  de- 
mandiez ?  Ouy,  respond-il,  nous  l'au- 
rons. Asseurément,  repartent-ils,  il  ne 
s'en  est  gueres  fallu  qu'il  ne  vous  ait 
éeonduit  :  car  vous  auez  bien  crié  et 
bien  chanté  pour  l'auoir  ;  nous  disions  à 
tous  coups,  que  vous  n'auriez  rien  ;  mais 
encore  que  vous  a-il  promis  ?  Ce  ieune 
homme  sousriant,  leur  respondit,  con- 
formément à  leur  grande  attente  :  Il 
nous  a  promis  que  nous  n'aurions  point 
faim.  C'est  la  grande  béatitude  des  Sau- 
nages d'auoir  dequoy  contenter  leur 
ventre. 

Le  cinquiesme  de  Nouembre,  f  allay 
veoir  les  reliquas  d'vne  bonne  pallis- 
sade,  qui  a  autrefois  entouré  vne  Bour- 
gade, au  lieu  mesme  où  nos  François 
ont  planté  leur  Habitation.  Les  Hiro- 
quois  ennemis  de  ces  Peuples  ont  tout 
bruslé  ;  on  voit  encore  le  bout  des  pieux 
tout  noirs.  Il  y  a. quelques  arpens  de 
terre  défrichée,  où  ils  cultiuoient  du 
bled  d'Inde,  l'espère  qu'auec  le  temps 
nos  Canadiens  reprendront  cet  exercice; 
qui  leur  sera  autant  profitable  pour  le 
Ciel,  que  pour  la  terre:  car  s'ils  s'ar- 
restent,  on  aura  moyen  de  les  instruire. 

Le  septiesme,  on  nous  déeriuit  vne  fa- 
çon de  danse  des  Saunages  que  nous 
n'auions  point  encore  veuë.  L'vn  d'eux 
commence,  pendant  que  les  autres 
chantent;  la  chanson  finie,  il  va  donner 
le  borïquet,  c'est  à  dire  qu'il  va  faire  vn 
présent  à  celuy  qu'il  veut  faire  danser 
après  soy  ;  l'autre  finissant  la  danse  en 
fait  de  mesme,  et  si  nos  François  se 
trouuent  auec  eux,  on  leur  porte  le  bou- 
quet et  le  présent  aussi  bien  qu'aux 
autres. 

Le  dix-huictiesme  de  ce  mois,  tous  les 
Saunages  s'esearterent,  qui  deçà,  qui 
delà  dans  les  bois,  pour  aller  pendant 
l'hyuer  chercher  l'Elan,  le  Cerf  et  le 
Caribou,  dont  ils  viuent  ;  si  bien  que 
nous  (lemeurasmes  sans  voisin»,  nos 
seuls  François  restons  en  nostre  nou- 
uelle  Demeure. 

Le  trentiesme  de  Décembre,  la  neige 
n'estant  ny  assez  dure  ny  assez  pro- 

fonde,  pour  arrester  les  grandes  iambes 
de  l'Elan,  vne  troupe  de  ces  pauures 
Barbares  s'en  vindrent  crier  miséri- 
corde en  noslre  Habitation.  La  famine, 
qui  fut  cruelle  Tan  passé,  les  a  encore 
traictés  plus  rudement  cet  byuer,  du 
moins  en  plusieurs  endroits;  on  nous  a 
rapporté  que  vers  Gaspé  les  Saunages 
ont  tué  et  mangé  vu  ieune  garçon  que 
les  Basques  leur  auoient  laissé  pour  ap- 
prendre leur  langue  ;  ceux  de  Tadous- 
sac,  auec  lesquels  i'hyuernay  il  y  a  vn 
an,  se  sont  mangez  les  vus  les  autres  en 
quelques  endroits.  Monsieur  du  Pless's 
Bochart,  montant  à  Kebec,  nous  a  dit 
qu'il  y  en  auoit  encore  quelques-vus 
dans  les  bois,  qui  n'osoient  paroistre  dé- 
liant les  autres,  à  raison  qu'ils  ont  me- 
schamment  surpris,  massacré  et  mangé 
leurs  compagnons.  Mous  auons  esté  té- 
moins de  leur  famine  aux  Trois  Ri- 
uieres  :  ils  venoient  par  bandes,  tout 
défigurez,  décharnez  comme  des  sque- 
lets,  aymans,  disoient-ils,  autant  mourir 
auprès  des  François,  que  dans  leurs  Fo- 
rests.  Le  malheur  pour  eux  estoit,  que 
comme  ceste  Habitation  ne  faisoitque 
de  commencer,  il  n'y  auoit  point  encore 
de  magasin  aux  Trois  Minières,  nos 
François  et  nous  n'ayans  apporté  de 
Kebec  que  les  viures  nécessaires  pour 
le  nombre  des  hommes  qui  y  residoient. 
Nous  nous  elforçasmes  pourtant  de  les 
secourir,  chacun  de  son  costé  leur  fai- 
sant la  charité  selon  ses  forces,  ou  selon 
son  affection  ;  pas  vn  de  ceux  qui  vin- 
drent vers  nous  ne  mourut  de  faim. 

Le  Père  Buteux  et  moy  entrans  dans 
vne  cabane,  vne  femme  nous  dit  qu'il 
n'estoit  resté  qu'elle  et  sa  compagne.. 
de  tous  ceux  auec  lesquels  elles  auoient 
hyuerné  dans  les  bois.  On  a  trouué  des 
Chasseurs  roides  morts  sur  la  neige, 
tuez  du  froid  et  de  la  faim,  entre  autres 
celuy  qui  auoit  pris  le  prisonnier  Hiro- 
quois  duquel  i'ay  parlé  cy -dessus. 

Vn  Saunage  médit  dansceste  lamine, 
que  sa  femme  et  sa  b^lle  sœur  estaient 
en  délibération  de  tuer  leur  propre 
frère  ;  i'en  demanday  la  raison.  Nous 
craignons,  fit-il,  qu'il  ne  nous  assomme 
pendant  nostre  sommeil  pour  nous  man- 
ger.    Nous  vous  apportons,  luy  dis-je, 


tous  les  iours  vne  partie  de  nos  viures 
pour  vous  secourir.  Cela  est  vray,  ré- 
pond-il, tu  nous  donnes  la  vie;  mais  cet 
homme  est  à  demy  fol  ;  il  ne  mange 
point,  il  a  quelque  méchant  dessein  ; 
nous  le  voulons  preuonir,  en  seras-tu 
marry?  le  metrouuay  vn  peu  en  peine  : 
de  consentir  à  sa  mort,  ie  ne  pouuois  ; 
ie  croyois  d'ailleurs  qu'ils  auoient  iuste 
occasion  de  craindre.  Nous  luy  don- 
nasmes  conseil  de  ne  point  laisser  de 
haches  ny  d'espées  en  sa  cabane,  sinon 
celle  dont  il  auroit  à  faire,  laquelle  il 
poseroit  sous  sa  teste  en  dormant;  il 
s'accorda  à  cela,  et  nous  donna  ses  ha- 
ches et  ses  espées,  pour  les  emporter  en 
nostre  chambrette.  A  trois  iours  de  là, 
ce  panure  misérable  s'en  alla  à  Kebec, 
où  ayant  voulu  tuer  quelque  François, 
Monsieur  le  Gouuerneur  reçognoissant 
sa  folie,  le  lit  enchaisner  pour  le  rendre 
aux  premiers  Saunages  qui  viendroient. 

Or  ces  allées  et  venues  des  Saunages 
affamez  ont  duré  quasi  tout  lTiyuer  ; 
nous  faisions  ordinairement  quelque 
festin  de  pois  et  de  farine  bouillie,  à 
toutes  les  mutuelles  bandes  ;  i'en  ay  veu 
tels  d'entre  eux  qui  en  mangeoient  plus 
de  huict  escuellées,  deuant  que  de  sortir 
de  la  place. 

Pendant  qu'on  leur  preparoit  le  ban- 
quet, nous  leur  parlions  de  Dieu,  nous 
leur  représentions  leurs  misères  ;  ils 
auoient  tous  la  meilleure  volonté  du 
monde  de  cultiuer  au  Printemps,  ce 
qu'ont  fait  quelques  vus:  mais  ils  ne 
demeurèrent  pas  assiduëment  auprès  de 
leurs  bleds  d'Inde,  les  abandonnais  pour 
aller  pescher,  qui  deçà,  qui  delà. 

Quand  aux  propositions  que  nous  leur 
faisions  de  croire  en  Dieu,  l'vn  d'eux 
me  dit  vn  iour  :  Si  nous  croyons  en 
vostre  Dieu,  neigera-il?  Il  neigera,  luy 
dis-je.  La  neige  sera  elle  dure  et  pro- 
fonde? Elle  le  sera.  Trouuerons  nous 
des  Orignaux?  Vous  en  trouuerez.  Les 
tuerons  nous?  Ouy,  car  comme  Dieu 
sçait  tout,  qu'il  peut  tout,  et  qu'il  est 
tres-bon,  il  ne  manquera  pas  de  vous 
assister,  si  vous  auez  recours  en  luy,  si 
vous  receliez  sa  Foy,  et  luy  rendez 
obeyssance.  Ton  discours  est  bon,  re- 
part-ilj  nous  penserons  à  ce  que  tu  nous 

as  dit.  Cependant  ils  s'en  \onl  dans  les 
bois,  cl  mettent  bien-tost  en  oubly  ee 
qu'on  leur  a  dit.  Il  est  bien  vray  qu'à 
la  parfin  on  fera  quelque  impression  sur 
leur  esprit,  s'il  n'est,  plus  dur  que  la 
pierre,  qui  se  caue  pai'des  gouttes  d'eau. 
Vae  autre  l'ois,  ayant  vu  assez  long- 
temps discouru  sur  nostre  Greance  à  vne 
escouade,  qui  s'en  retournoil  chercher 
dequoy  nourrir  leurs  femmes  et  leurs 
enfans,  ie  leur  conseillas,  au  cas  qu'ils 
ne  poussent  rien  trouuer,  de  se  mettre 
à  genoux  et  de  s'addresser  à  eeluy  qui 
a  l'ait  le  Ciel  et  la  terre,  de  lny  promettre 
qu'ils  croiront  en  luy,  s'il  les  vouloit  se- 
courir; ils  me  promirent  qu'ils  le  Ce- 
loieut.  .Nous  leur  presentasmes  à  cet 
effect  vne  petite  Image  de  nostre  Sei- 
gneur Icsus-Chrisl,  et  les  aduertismes 
de  la  façon  qu'ils  la  deuoient  placer  dans 
leurs  grandes  nécessitez,  des  prières 
qu'ils  deuoient  l'aire  à  celuy  qu'elle  re- 
presentoit,  leur  donnant  bonne  espé- 
rance qu'ils  seroient  secourus.  le  mis 
cette  Image  entre  les  mains  d'vn  nom- 
mé Sakapouan,  dont  i'ay  l'ait  mention 
cy-dessus.  Il  me  promit  qu'il  feroit  de 
point  en  point  ce  que  nous  luy  auions 
ordonné  ;  mais  le  misérable  ne  tint  pas 
sa  promesse  :  car  il  n'osa  iamais  pro- 
duire ceste  Image,  de  peur  d'estre  gausse 
de  ses  Compagnons,  voire  mesme  il  se 
rioit  auec  les  autres  de  ce  que  nous 
leur  auions  presché.  Aussi  Dieu  le  cha- 
stia-il  :  car  il  tomba  malade,  et  fut  con- 
traint de  venir  rechercher  les  François. 
Nous  luy  redemandasmes  l'Image,  et  il  la 
rendit.  Interrogé  pourquoy il n'auoit point 
prié  le  Fils  du  Tout-puissant  :  le  m'en 
estois  allé,  respond-il,  auec  bonne  vo- 
lonté de  le  prier;  i'auois  conceu  vne 
bonne  espérance,  qu'il  nous  donneroit 
à  manger;  i'auois  mesme  retenu  la  meil- 
leure de  toutes  les  oraisons  que  tu  nous 
as  enseignées  ;  mais  estant  arriué  à  nos 
cabanes,  i'ay  eu  peur  que  si  ie  produi- 
sois  l'Image,  qu'on  in;  s'en  mocquasf,  et 
que  celu>  qui  a  tout  fait  ne  se  l'aschast 
contre  moy,  et  nous  fît  mourir.  En  vn 
mot  le  respect  humain  retient  ce  peuple. 
l'eus  beau  luy  dire,  que  s'il  eust  esté 
fidèle  dans  ces  gausseries,  s'il  n'eust 
point  adhéré  à  ces  moqueurs,  que  Dieu 


l'auroit  puissamment  assisté:  Il  faut,  dit- 
il,  parlera  nos  Capitaines.  Et  en  effet 
qui  les  auroit  guignez,  il  auroil  tout  ga- 
gné, le  renions  lousiours  sur  mes  bri- 
sées, qui  sçauroit  parl'aielement  la  lan- 
gue, pour  les  accabler  de  raisons  et  pour 
réfuter  prompfement  leurs  niaiseries, 
seroit  bien  puissant  parmy  eux.  Le 
temps  apportera  fout,  et  Dieu  donnant 
sa  bénédiction,  1}ojjuIus  qui  est  in  lene- 
bris  videbit  lucem  macjnam. 

<  \r  pour  vuider  tout  cet  article,  ie  de- 
mandayà  ce  Saunage,  quelle  estoit  ceste 
Oraison  qu'il  preferoit  aux  autres.  Tu 
nous  dis  plusieurs  choses,  me  lit-il,  mais 
eesle  prière  m'a  semblé  la  meilleure  de 
toutes  :  Mirincm  oukarhigukhi  nimit- 
chimman;  donne  nous  aiiiourd'luiy  no- 
slre  nourriture,  donne  nous  à  manger: 
voyla  vne  excellente  Oraison,  disoit-il. 
le  ne  m'estonne  pas  de  ceste  Philoso- 
phie :  Animait*  hotna  non  perdait  ea 
quœ  sunt  Spiritus  Oci  ;  qui  n'a  iamais 
esté  qu'à  l'escole  de  la  chair,  ne  sçauroit 
parler  le  langage  de  l'esprit. 

Le  vingt-septiesme  du  mesme  mois  de 
lanuier,  vn  Saunage  me  vint  apprendre 
vn  secret  bien  cogneu  des  Algonquains, 
mais  non  pas  des  Montagnais  ;  aussi 
n'est-il  pas  de  ce  pays-cy,  ains  de  bien 
auant  dans  les  terres.  1!  me  dit  donc, 
que  si  quelqu'vn  de  nos  François  vouloit 
l'accompagner,  qu'il  s'en  iroil  pescher 
sous  la  glace  d'vn  grand  eslang,  place  à 
quelque  cinq  mille  pas  au  delà  de  la 
grande  Riuiere,  vis-à-vis  de  nostre  Ha- 
bitation. Il  y  alla  en  effet,  et  rapporta 
quelques  poissons  ;  ce  qui  consola  fort 
nos  François  :  car  ils  peuuent  mainte- 
nant au  plus  fort  des  glaces,  tendre  des 
rets  dans  cet.  esiang.  I'ay  veu  ceste 
pesehe,  voicy  comme  ils  s'y  compor- 
tent :  ils  fout  à  grands  coups  de  hache 
vn  trou  assez  grandelet  dans  la  glace 
de  l'eslang  ;  ih  en  font  d'autres  plus 
petits,  d'espaces  en  espaces,  et,  auec  des 
perches  ils  passent  vne  fiscelle  de  trous 
en  trous  par  dessous  la  glace  ;  ceste  li- 
scelle,  aussi  longue  que  les  rets  qu'on 
veut  tendre,  se  va  arrester  au  dernier 
trou,  par  lequel  on  lire,  et  on  estend 
dedans  l'eau  toute  la  rets  qui  luy  est 
attachée.  Yoila  comme  on  tend  les  filets 

pour  la  première  fois.  Quand  on  Jes  veut 
visiter,  il  est  fort  aisé  :  car  on  les  retire 
par  la  plus  grande  ouuerture  pour  en 
recueillir  le  poisson,  puis  il  ne  faut  que 
retirer  la  fiscelle  pour  les  retendre,  les 
perches  ne  seruans  qu'à  passer  la  pre- 
mière fois  la  fiscelle.  Quand  Dieu  aura 
beny  ces  contrées  d'vne  peuplade  de 
François,  on  trouuera  mille  biens  et 
mille  commodilez  sur  le  pays,  que  ces 
Barbares  ignorent. 

Le  sixiesme  de  Feurier,  la  grande 
Riuiere  fut  gelée  tout  à  fait,  en  sorte 
qu'on  passoit  dessus  en  asseurance  ;  elle 
gela  mesme  deuant  Kebec,  ce  qui  est 
fort,  extraordinaire,  à  raison  que  les 
marées  sont  là  fort  violentes.  11  me 
semble  que  la  rigueur  de  l'hyuer  s'est 
fait  sentir  particulièrement  en  ce  mois 
cy. 

Lehuictiesme  de  Mars,  mourut  ceste 
femme  Saunage  nommée  Anne,  dont 
i'ay  parlé  au  Chapitre  second.  Comme 
les  douleurs  de  la  mort  approchoient, 
elle  disoit  par  fois  toute  seule:  Nilapoue- 
ten,  nilapouelen,  ie  croy,  ie  croy  ;  nisad- 
kihau,  nkadkiliau,  iel'ayme,  iel'ayme; 
ouaskoucki  nioui  itoutan,  ie  veux  aller 
au  Ciel.  Et  vne  fois  elle  me  dit,  comme 
ie  la  quittais,  après  l'anoir  instruite  et 
visitée  en  sa  maladie  :  Tu  m'as  seruy 
de  père  iusques  icy,  continue  iusques 
à  ma  mort,  qui  ne  tardera  pas  ;  retourne 
moy  voir  au  plus  tost,  et  si  tu  me  vois 
si  bas  que  ie  ne  puisse  parler,  sou- 
uienne  toy  que  ie  penseray  tousiours  à 
ce  que  tu  m'as  dit,  et  que  ie  croiray 
tousiours  en  mon  cœur.  Yn  Sauuage 
m'ayant  informé  qu'elle  n'estoit  point 
de  ce  pays  cy,  ie  l'interrogeay  quelques 
iours  deuant  sa  mort  de  sa  patrie  ;  elle 
me  dit,  que  ceux  de  sa  Nation  s'appel- 
loient  ouperigoue  ouaouakhi  ;  qu'ils  ha- 
bitaient m'en  auant  dans  les  terres  plus 
bas  que  Tadoussac,  de  mesme  costé; 
qu'on  pouuoit  par  des  tiennes  descendre 
de  leur  pays  dans  la  grande  riuiere  de 
Sainct  Laurens;  que  ses  Compatriotes 
n'auoient  aucun  commerce  auec  les  Eu- 
ropeans;  c'est  pourquoy,  disoit-elle,  ils 
se  seruent  de  haches  de  pierres  ;  qu'ils 
ont  des  Cerfs  et  des  Castors  en  abon- 
dance, mais  fort  peu   d'Elans  ;   qu'ils 


parlent  le  langage  Montagnais,  et  qu'ils 
ne  manqueroient  de  venir  à  la  traitte 
auec  les  François,  n'estoit  que  les  Sau- 
uages  de  Tadoussac  les  veulent  tuer 
quand  ils  les  rencontrent.  le  ne  scay 
si  ce  ne  sont  point  ceux  que  nous  appel- 
ions Bersiamites,  dont  quelques-vns  ont 
esté  cruellement  massacrez  cette  année 
à  Tadoussac.  Ces  perfides  Sauuages 
les  accueillirent  fort  humainement,  et 
quand  ils  les  eurent  en  leur  puissance, 
ils  les  mirent  à  mort  traistreusement. 

Le  cinquiesme  d'Auril,  vn  Sauuage 
Montagnais  vint  rapporter  au  Père  Bu- 
teux,  que  nos  Pères  et  nos  François 
qui  les  aecompagnoient  auoient  esté  dé- 
laissez dans  les  bois,  et  liez  à  des  arbres 
par  les  Hurons  qui  les  menoient  en  leur 
pays,  lesquels  s'estans  trouuez  mal  d'vne 
certaine  épidémie  qui  affligea  l'Automne 
passé  toutes  ces  Nations,  creurent  que 
ceste  maladie  leur  estoit  causée  par  les 
François,  ce  qui  les  auoit  réduits  à  les 
traitler  de  la  sorte,  et  ce  Sauuage  asseu- 
l'oit  auoir  appris  ceste  nouuelle  de  la 
bouche  de  quelques  Bissiriniens,  voisins 
des  Hurons.  Nous  remismes  toute  ceste 
affaire  entre  les  mains  de  N.  Seigneur, 
qui  prendra  nos  vies  dans  les  temps  et 
dans  les  occasions  qu'il  luy  plaira.  Nous 
auions  desia  appris,  comme  i'eseriuy 
l'an  passé,  des  mauuaises  nouuelles  du 
P.  Anthoine  Daniel  qu'on  nous  faisoit 
quasi  mort ,  mais  en  fin  la  bonté  de  Dieu 
nous  a  consolez:  car  la  pluspart  de  ces 
bruits  se  sont  trouuez  faux.  Il  est  vray 
que  le  Père  Daniel  et  tous  les  autres, 
ont  souffert  incomparablement  en  leur 
voyage,  comme  V.  B.  pourra  veoir  par 
la  Relation  du  Père  Brebeuf. 

Le  quatorzième  du  mesme  mois,  toute* 
les  glaces  estant  parties,  ie  m'embarquay 
dans  vn  canot  auec  vn  de  nos  François 
et  vn  Algonquain,  pour  aller  veoir  ce 
beau  lac  ou  estang,  dont  i'ay  parlé  cy 
dessus,  que  i'auois  veu  tout  glacé  pen- 
dant l'iiyuer.  En  chemin  ie  vis  la  chasse 
du  Rat  musqué.  Cet  animal  a  vne  fort 
longue  queue;  il  y  en  a  de  gros  comme 
des  lapins.  Quand  ils  paroissent  sur 
l'eau,  les  Sauuageslessuiuentdans  leurs 
petits  canots  ;  aussi-tost  ces  Rats  se 
voyant  poursuiuis,  se  plongent  en  l'eau, 

et  leurs  ennemis  s'en  vonlviste,  où  ils 
preuoyent  qu'ils  reuiendront  au  dessus 
pour  prendre  haleine  :  bref  ils  les  pour- 
suiuent  tant,  qu'ils  les  lassent,  en  sorte 
qu'ils  sont  contraints  de  rester  quelque 
temps  au  dessus  de  l'eau,  pour  n'estre 
suffoquez  ;  alors  ils  les  assomment  auec 
leurs  auirons,  ou  les  tuent  à  coups  de 
flèches.  Quand  cet  animal  a  gaigné*  la 
terre,  il  se  sauue  ordinairement  dans 
son  trou.  On  l'appelle  Rat  musqué, 
pource  qu'en  e.flect  vne  partie  de  son 
corps  prise  au  Printemps  sent  le  musc  ; 
en  autre  temps  elle  n'a  point  d'odeur. 

Le  vingt-vniesme,  ie  partis  des  Trois 
Rmieres  pour  venir  à  Kebec,  afin  de 
m'y  trouuer,  selon  le  désir  de  nos  Pères, 
à  la  venue  des  vaisseaux.  Nous  les  at- 
tendions détonne  heure,  ils  sont  venus 
bien  tard  ;  le  mauuais  temps  leur  acausé 
vne  rude  trauerse.  Nous  espérions  de 
les  veoir  sur  la  fin  de  May,  et  nous  n'en 
auons  eu  nouuelle  que  le  vingt-cin- 
quiesme  de  luin  ;  auquel  temps  arriua 
vn  canot  enuoyé  de  Tadoussac,  qui  rap- 
porta qu'vn  vaisseau  estoit  à  l'isle  du 
Bic,  et  qu'il  en  venoit  encore  cinq  ou 
six,  auec  bonne  délibération  de  combat- 
tre tous  ceux  qu'ils  trouueroient  dans  la 
Riuiere  sans  Commission. 

Le  quatriesme  de  Iuilîet,  vne  cha- 
louppe,  enuoyée  de  la  part  de  Monsieur 
du  Plessis  Bochart,  gênerai  de  la  Hotte, 
resioùit  tous  nos  François,  et  nous  as- 
seura  de  sa  venue,  et  qu'il  estoit  suiuy 
de  huict  forts  natures,  six  pour  Tadous- 
sac, et  deux  pour  Miscou,  sans  ce  que 
l'on  enuoyoit  au  Cap  Breton  et^coste  de 
l'Acadie  à  M.  le  Corn,  de  Razilly. 

Le  dixiesme,  vne  barque  montant  en 
haut,  nous  apporta  le  Père  Pijart.  A 
mesme  temps,  deux  de  nos  François  de- 
scendant des  Hurons,  nous  présentèrent 
les  lettres  de  nos  Pères  qui  sont  en  ce 
pays-là  ;  c'estoit  nous  réioùyr  de  toutes 
parts.  D'vn  costé  le  Père  nous  témoi- 
gnoit  que  V.  R.  nous  enuoyoit  4.  de  nos 
Pores,  et  2.  de  nos  Frères  pour  renfort, 
et  deux  autres  Percs  pour  la  Résidence 
de  S.  Charles  ;  qu'vne  infinité  de  per- 
sonnes cherissoienteeste  Mission,  et  que 
V.  R.  toute  pleine  de  cœur,  nous  don- 
neroit  tous  les  ans  autant  d'ouuriers 


Euangcliques  que  la  Mission  en  pour- 
roit  nourrir,  l'ardeur  de  venir  souffrir 
quelques  choses  en  ces  contrées  pour  la 
gloire  de  noslre  Seigneur,  estant  quasi 
incroyable.  D'autre  costé  la  santé  de 
nos  Pères  dans  les  I lurons,  où  on  les 
faisoit  morts,  les  bonnes  dispositions  de 
ces  Peuples,  pour  receuoir  les  veritez 
Chrestiennes,  l'affection  qu'ils  nous 
portent,  nous  faisoit  bénir  le  sainct 
nom  de  Dieu,  et  luy  rendre  grâces  de 
tant  de  bénédictions  qu'il  va  respandant 
sur  ceste  entreprise. 

Le  douziesme,  Monsieur  le  Cheualicr 
de  la  Roehe-Iacquelin,  commandant  le 
nauire  nommé  Je  Sainct  Iacques,  vint 
mouiller  l'ancre  douant  Kebec.  Nostre 
Frère  Pierre  Fauté  l'ayant  remercié  de 
sa  bienueillance,  nous  vint  veoir  en 
nostre  petite  Maison  de  nostre  Dame 
des  Anges.  Le  lendemain  nostre  ioye 
s'accreut  par  la  venue  du  Père  Claude 
Quantin  et  de  noslre  Frère  Pierre  Tel- 
lier,  portez  dans  le  vaisseau  du  Capitaine 
de  Nesle. 

Le  vingtiesme,  Monsieur  le  General 
nous  rendit  le  Père  le  Mercier,  qu'il  ame- 
na dans  sa  barque.  Tous  ces  iours  nous 
estoient  des  iours  de  ioye  et  de  conten- 
tement, voyans  et  nos  François  et  nos 
Pères  en  bonne  santé,  après  beaucoup 
de  tourmente  sur  la  mer. 

Le  vingt-deuxiesme  de  Iuillet,  se  fit 
vne  Assemblée  ou  vn  Conseil  entre  les 
François  et  les  Hurons.  Le  Père  Buteux, 
qui  estoit  descendu  de  la  Résidence  de 
la  Conception,  et  moy,  y  assistâmes. 
Apres  les  affaires  communes,  Monsieur 
de  Champlain,  nostre  Gouuerneur,  re- 
commanda auec  vne  affection  énergique 
nos  Pères  et  les  François  qui  les  ac- 
compagnoient  à  ces  Peuples  ;  il  leur  fit 
dire,  que  s'ils  vouloienteonseruer  etac- 
croistre  l'amitié  qu'ils  ont  auec  les  Fran- 
çois, qu'il  falloit  qu'ils  receussent  nostre 
créance,  et  adorassent  le  Dieu  que  noua 
adorons  ;  que  cela  leur  seroit  grande- 
ment profitable,  car  Dieu  pouuant  tout, 
les  bénira,  les  protégera,  leur  donnera 
la  victoire  contre  leurs  ennemis  ;  que 
les  François  iront  en  bon  nombre  eu 
leur  pays  ;  qu'ils  espouseront  leurs  tilles 
quand  elles  seront  Chrestiennes  ;  qu'ils 

enseigneront  à  toute  leur  nation  à  faire 
des  haches,  des  cotisteaux  et  autres 
choses  qui  leur  sont  tort  nécessaires,  et 
qu'à  cet  etFet  ils  deuro>ent  dés  l'an  pro- 
chain amener  bon  nombre  de  leurs  pe- 
tits garçons  ;  que  nous  les  logerons  bien, 
que  nous  les  nourrirons,  et  que  nous  les 
instruirons  et  chérirons  comme  s'ils 
estoient  nos  petits  Frères  ;  et  pour  au- 
tant  que  tous  les  Capitaines  nepouuoient 
pas  descendre  en  bas,  qu'ils  tiendroient 
Conseil  sur  ce  sujet  en  leur  Pays,  auquel 
ils  appeloienl  Echom,  c'est  ainsi  qu'ils 
appellent  le  Père  Brebeuf.  Et  là  dessus, 
leur  donnant  vue  lettre  pour  luy  porter, 
il  adiousta:  Yoieyque  t'informe  le  Père 
de  tous  ces  points  ;  il  se  trouuera  en 
vostre  Assemblée,  et  vous  fera  vn  pré- 
sent, que  ses  Frères  luy  enuoyent;  là 
vous  ferez  paroistre  si  véritablement 
vous  aymez  les  François.  l'auois  sug- 
géré ces  pensées  à  Monsieur  nostre  gou- 
uerneur,  qu'il  approuua;  mais  encore  il 
les  amplifia  auec  mille  louanges  et  mille 
tesmoignages  d'affection  enuers  nostre 
Compagnie.  Monsieur  le  General  prit 
aussi  la  parole  sur  ce  sujet,  et  fît  tout 
son  possible  pour  donner  à  cognoistre  à 
ces  Peuples,  l'estime  que  font  les  grands 
Capitaines  de  France  des  Pères  qu'on 
leur  enuoye  ;  et  tout  cela,  pour  les  dé- 
poser à  recognoistre  le  Dieu  des  Fran- 
çois et  de  tout  l'Vniuers.  A  ce  discours 
vn  Capitaine  repartit,  qu'ils  ne  manque- 
roient  pas  de  rendre  ceste  lettre,  et  de 
tenir  Conseil  sur  les  Articles  proposez  ; 
qu'au  reste  que  toute  leur  Nation  aymoit 
tous  les  François,  et  qu'il  sembloit  ue- 
antmoins,  que  les  François  n'aymoient 
qu'vne  seule  de  leurs  Bourgades,  puis- 
que tous  ceux  qui  montaient  en  leur 
Pays  la  prenoient  pour  leur  demeure. 
On  leur  respondit,  que  iusques  icy  ils 
n'auoient  eu  qu'vn  petit  nombre  de  nos 
François,  et  que  s'ils  embrassoient  no- 
stre créance,  qu'ils  en  auroient  en  foutes 
leurs  Bourgades. 

Au  sortir  du  Conseil,  nous  allasmes 
veoir  ceux  qui  voudroient  embarquer  le 
P.  le  Mercier  et  le  Père  Pijart  auec  leur 
petit  bagage,  pour  les  porter  en  leur 
Pays.  Le  Père  Brebeuf  m'en  auoit  assi- 
gné quelques- vus  dans  ses  lettres;  mais 


plusieurs  se  presentoient  ;  ils  regar- 
doient  les  Pères  attentiuement,  les  me- 
suroient  de  leurs  yeux;  ilsdemandoient 
s'ils  n'estoient  point  meschants,  s'ils 
rameroient  b<en  ;  ils  les  prenoient  par 
les  mains,  et  leur  faisoient  signe  qu'il 
faudroit  bien  remuer  l'auiron. 

En  fin  le  vingt-troisiesme  du  mesine 
mois  de  Juillet,  nos  Sauuages  bien  con- 
lens,  embarquèrent  nos  deux  Pères,  et 
vn  ieune  garçon  François,  qui  a  desia 
passé  vue  année  dans  le  pays.  Jamais 
ie  ne  vy  personnes  plus  ioyeuses  que 
ces  bons  Pères.  On  les  fit  mettre  pieds 
nudsà  l'entrée  de  leur  nauire  d'eseorce, 
de  peur  de  les  gaster  ;  ils  s'y  mettent 
gayemeht,  portons  vn  œil  et  vn  visage 
tout  ioyeux,  dans  les  souffrances  qu'ils 
a  ont  rencontrer,  le  me  représente  vn 
S.  André  volant  à  ta  Croix.  Ou  les  sé- 
para en  trois  canots  ;  celuy  qui  portait 
le  Père  Pijart,  estant  le  premier  prest,  tira 
droit  au  bord,  c'est  à  dire  au  vaisseau 
de  Monsieur  le  Cheualier,  pour  luy  don- 
ner Je  dernier  adieu,  et  le  remercier  en- 
core vne  fois  des  courtoisies  fort  parti- 
culières qu'il  auoit  receuës  de  luy,  pas- 
sant dans  son  nauife  depuis  la  Fiance 
iusques  à  Tadoussac.  Apres  l'auoir  sa- 
lué. Monsieur  le  Cheualier  fit  ietter  des 
pruneaux  dans  son  canot  pour  les  Sau- 
nages qui  le  menoient,  et  fit  tirer  trois 
volées  de  canon  par  honneur.  Ces  pau- 
ures  Barbares  tressailloient  d'aise,  met- 
tans  la  main  sur  leur  bouche  en  signe 
d'estonnement. 

Le  Père  le  Mercier  vint  après  dans 
son  canot,  pour  recognoistre  les  obliga- 
tions qu'il  a  à  Monsieur  le  General,  et 
prendre'  congé  de  luy  ;  il  ne  sçauoit  en 
quels  termes  nous  tesmoigner  le  soin 
qu'il  a  des  nostres  qui  passent  auec  luy 
dans  son  vaisseau.  Apres  les  adieux, 
on  ietta  aussi  des  prunes  à  ses  condu- 
cteurs, le  canon  du  vaisseau  etde  la  bar- 
que faisant  entendre  aux  Saunages, 
qu'ils  deuoient  auoir  grand  soin  de  ceux 
que  nos  Capitaines  François  honoroienl 
auec  tant  d'affection. 

Il  arriua  vne  chose  plaisante  en  ces 
entrefaites.  Le  Père  Buteux  en  mesme 
temps  remontoit  aux  Trois  Biuieres  dans 
vn  canot  ;  les  Sauuages  qui  le  coudui- 

soient,  voyans  l'accueil  qu'on  falsoit  aux 
Pères  et  aux  Sauuages  qui  alloientaux 
f J nions,  tirèrent,  comme  auoienf  fait  les 
deux  autres  canots,  au  vaisseau  OÙ  estoil 
Monsieur  le  General,  et  Monsieur  te 
Cheualier.  Le  Père  Buteux  leurerfe: 
Ce  n'est  pas  là  où  il  faut  aller,  ie  ne  vay 
pas  aux  Murons,  il  n'importe  :  puis 
qu'on  l'aisoil  là  du  bien  à  ceux  qui  por- 
taient nos  Pères,  eeux-cy  en  vouloient 
gousler  aussi  bien  que  les  autres  ;  aussi  I 
leur  fil  on  la  mesme  courtoisie. 

Le  premier  ionr  d'Aoust,  le  PereBu- 
teux  rp'escriuit  (les  Trois  Kiuieres,  où  il  ! 
estoit  allé,  comme  i'ay  dit,  que  les  San-  | 
nages  Montaignaisauoientesleu  vu  nou- 
ueau  Capitaine,  ceiuy  qu'ils  auoient  an- 
para  uant  nomtné  Capitanal  estait!  mort 
dés  l'Automne  passe.  Ce  Capitanal  estoit 
vu  homme  de  bon  sens,  grand  a  m  y  des 
François  :  assemblant  les  Principaux  de 
sa  Nation  à  la  mort,  il  leur  enioignil  de 
conseruer  cette  bonne  intelligence  auec 
ses  amis,  leur  disant  que  pour  prenne 
de  l'amour  qu'il  nous  porloit,  qu'il  de- 
siroit  encore  après  sa  mort  demeurer 
auec  nous,  elsur  l'heure  il  se  (it  rappor- 
ter  de  delà  le  grand  tienne  où  il  estoit, 
pour  mourir  auprès  de  la  nouuëlle  Ha- 
bitation ;  il  demanda  aussi  qu'il  fust 
porté  en  terre  par  les  mains  de  nos 
François,  ausquels  il  destina  vn  petit 
présent;  bref,  il  supplia  qu'on  luydon- 
nasl  sépulture  auprès  de  ses  amis.  Tout 
cela  luy  fut  accordé  ;  Monsieur  de  Cham- 
plain  a  fait  mettre  vne  petite  closture  a 
l'entourde  son  tombeau,  pour  le  rendre 
remarquable.  Si  nous  eussions  esté 
pour  lors  aux  Trois  Minières,  ie  ne  doute 
point  qu'il  ne  fust  mort  Chrestien.  I'ay 
vn  grand  regret  à  la  mort  de  cet  homme  : 
car  il  auoit  tesmoigné  en  plein  Conseil, 
que  son  dessein  estoit  d'arrester  ceux 
de  sa  Nation  auprès  du  fort  de  la  riuiere 
d'Anguien  ;  il  m'en  auoit  aussi  donné 
parole  en  particulier.  11  estoit  aymé  des 
siens  et  des  François  :  c'est  ce  Capitaine 
qui  rauit  il  y  a  deux  ans  tous  ses  audi- 
teurs, en  vne  Harangue  dont  ie  fis  men- 
tion pour  lors.  S'il  viuoit  encore,  il 
fauoriseroit  sans  doute  ce  que  nous  al- 
lons entreprendre  ce  Printemps,  pourles 
pouuoir  rendre  sédentaires  petit  à  petit. 


Comme  ainsi  soit  que  ces  panures 
Barbares  soient  des  long  temps  accou- 
stumez  à  estre  fainéants,  il  est  difficile 
qu'ils  s'arresteutà  cultiuer  la  terre,  s'ils 
ne  sont  secourus.  .Nous  auons  donc 
dessein  de  venir,  si  quelque  famille 
veut  quitter  ses  courses;  s'il  s'en  trouue 
quelqu'vne,  nous  etnployerons  au  re- 
nouueau  trois  hommes  à  planter  du  bled 
d'Inde,  proche  de  la  nouuelté  Habitation 
des  Trois  Kiuieres,  où  ce  peuple  se  plais!, 
grandement.  Si  cette  famille  s'aneste 
pendant  l'hyner,  nous  la  nourrirons  de 
bled  de  nostre  recolle  et  de  la  sienne, 
car  elle  mettra  aussi  la  main  à  l'œuure  ; 
si  elle  ne  s'aneste  point,  nous  retirerons 
nostre  part,  et  la  laisserons  aller. 

Ce  seroitvn  grand  bien,  et  pour  leurs 
coi'ps,  et  pour  leurs  aines,  et  pour  le 
trafic  de  ces  Messieurs,  si  ces  Nations 
estaient  stables,  et  si  elles  se  rendoient 
dociles  à  nostre  direction  ;  ce  qu'elles 
feront  comme  i'espere  auec  le  temps. 
S'ils  sont  sédentaires,  et  s'ils  cultiuent 
la  terre,  ils  ne  mourront  pas  de  faim, 
comme  il  leurarriue  souuent  dans  leurs 
courses;  on  les  pourra  instruire  aisé- 
ment, et,  les  Castors  se  multiplieront 
beaucoup.  Ces  animaux  sont  plus  fé- 
conds que  nos  brebis  do  France  :  les  fe- 
melles portent  iusques  à  cinq  et  six  pe- 
tits chaque  année  ;  mais  les  Sauuages 
trouuans  vne  cabane,  tuent  tout,  grands 
et  petits,  et  masles  et  femelles  ;  il  y  a 
danger  qu'en  fin  ils  n'exterminent  tout 
à  fait  l'espèce  en  ces  Pays,  comme  il  en 
est  arriué  aux  Hurons,  lesquels  n'ont 
pas  vn  seul  Castor,  allans  traitter  ailleurs 
les  pelleteries  qu'ils  apportent  au  Maga- 
zin  de  ces  Messieurs.  Or  on  fera  en 
sorte  que  nos  Montaignais,  auec  le  temps, 
s'ils  s'arrestont,  que  chaque  famille 
prenne  son  quartier  pour  la  chasse,  sans 
se  ietter  sur  les  brisées  de  ses  voisins; 
de  plus  on  leur  conseillera  de  ne  tuer 
que  les  masles,  et  encore  ceux  qui  se- 
ront grands.  S'ils  goustcnl  ce  conseil, 
ils  auront  de  la  chair  et  des  peaux  de 
Castor  en  très-grande  abondance. 

Quant  aux  hommes  que  nous  desirons 
employer  pour  l'assistance  des  Sauuages, 
Monsieur  de  Champlain  nous  a  promis 
qu'il  nous  en  accommoderoit  de  ceux 

qui  sont  en  l'habitation  des  Trois  Ri- 
uieres,  à  raison  que  ne  faisans  point 
défricher  pour  nous  là  haut,  nous  n'y 
tenons  point  d'hommes,  mais  deux  Pè- 
res tant  seulement  qui  ont  soin  du  sa- 
lut de  nos  François.  Nous  satisferons 
pour  les  gages  et  pour  la  nourriture  de 
ces  ouuiïers,  à  proportion  du  temps  que 
nous  les  occuperons  à  défricher  et  culti- 
ver auec  les  Sauuages.  Si  i'en  pouuois 
entretenir  vne  douzaine,  ce  seroit  le 
vray  moyen  de  gaigner  les  Sauuages. 
Nostre  Seigneur,  pour  lequel  nous  en- 
trons dans  ce  dessein,  la  veuille  bénir  par 
sa  bonté,  et  ouurir  les  oreilles  à  ce  pan- 
ure Peuple  abandonné. 

Le  dixiesmede  ce  mois,  le  Père  Masse 
et  le  Père  Buteux  nous  écriuent  de  la 
Résidence  de  la  Conception,  que  le  bruit 
est  là  haut  que  les  Hiroquois  ont  défait 
sept  canots  de  la  petite  Nation  des  Al- 
gonquains.  Si  cela  est,  la  paix  dont  i'ay 
parlé  cy-dessus  est  desia  rompue  :  car 
nos  Montaignais  alliez  des  Algonquains 
sui liront  leur  party. 

On  m'a  rapporté,  ie  ne  seay  s'il  est 
vray,  qu'vn  certain  Saunage  nommé  la 
Grenouille,  qui  fait  icy  du  Capitaine,  a 
dit  que  les  Hiroquois,  auec  lesquels  il 
auoittraifté  la  paix,  les  ont  incités  à  tuer 
quelques  Hurons,  et  de  prendre  guerre 
auec  eux. 

Les  plus  auisez  croient  que  c'est  vne 
ruse  de  ceux  qui  traittent  auec  ces  Peu- 
ples, et  qui  s'efforcent  par  leur  entre- 
mise de  diuertir  les  Hurons  de  com- 
merce qu'ils  ont  auec  nos  François  ;  ce 
qui  arriueroit,  si  nos  Montaignais  leur 
faisoient  la  guerre,  et  alors  ils  les  atti- 
reroient  à  leurs  Habitations,  d'où  s'en- 
suiuroit  vn  tres-notable  détriment  pour 
Messieurs  les  Associez  de  la  Compagnie 
de  la  Nouuelle  France. 

Le  dix-septiesme  du  mesme  mois 
d'Aoust,  le  Père  de  (v)uen  arriua  à  Kebec 
dans  vne  chalouppe,  qifenuoyoit  le  Ca- 
pitaine Bontemps  pour  donner  aduis  de 
sa  venue  à  Tadoussac.  Or  comme  on  a 
veu  ceste  année  les  glaces  espouuan- 
tables  sur  la  mer,  vne  entre  autres  de 
trente  à  quarante  lieues,  d'autres  disent 
de  soixante  lieues  d'estenduë  ;  vn  Pilote 
m'a  asseuré  qu'ils  la  costoierent  trois 


iours  et  trois  nuits,  ayans  vn  assez  bon 
vent  en  poupe,  et  qu'en  quelques  en- 
droits elle  auoit  des  campagnes  toutes 
rases,  et  en  d'autres  elle  se  releuoit  en 
collines  et  en  hautes  montagnes  ;  de 
plus  on  a  veu  quelques  vaisseaux  Turcs, 
au  sortir  de  la  Manche,  et  quelques  na- 
uires  dégradez  voguer  en  mer  çà  et  là 
sans  vergues  et  sans  voiles,  qu'on  croit 
auoir  esté  pris  de  ces  infidèles,  lesquels 
abandonnent  soutient  les  vaisseaux  qu'ils 
rauissent,  après  auoir  enleué  tout  ce  qui 
est  dedans;  comme,  dis-ie,  tous  ces  bruits 
couroient,  nous  auions  tous  perdu  l'e- 
sperance  de  veoirle  Capitaine  Bontemps, 
la  saison  de  voguer  icy  se  passant  ;  c'est 
pourquoy  sa  venue  inespérée  a  causé 
crantant  plus  de  ioye,  qu'on  eust  esté- 
marry  qu'vn  si  braue  Capitaine  et  vn  si 
bel  équipage  se  fust  perdu.  Le  Père  de 
Quen  nous  raconta  l'occasion  de  leur 
retardement,  et  nous  donna  sujet  de 
louer  Dieu,  qui  les  a  tirés  des  ombres  de 
la  mort,  les  saunant  d'vn  naufrage  qui 
sembloil  ineuitable. 

Le  vingt-sixiesmedu  mesme  mois,  vn 
ieune  homme  qui  est  passé  en  la  Nou- 
uelle France,  comme  Soldat  volontaire 
dans  le  vaisseau  commandé  par  Mon- 
sieur le  Cheualier  de  la  Roche  lacquelin, 
a  abiuré  publiquement  les  erreurs  de 
Caluin,  et  embrassé  les  veritez  Chre- 
stiennes  et  Catholiques.  Monsieur  le 
Cheualier,  le  voyant  d'vn  assez  bon  na- 
turel, et  l'ayant  disposé  à  nous  prester 
l'oreille,  prit  la  peine  luy-mesme  de  l'a- 
mener en  nostre  petite  Maison,  où  par 
après  il  m'est  venu  trouuer  plusieurs 
fois  luy  tout  seul,  pour  conférer  auec 
moy  ;  en  fin  après  luy  auoir  éclaircy  les 
principaux  points  de  nostre  créance,  il 
a  voulu  reporter  à  l'Ancienne  France, 
le  thresorde  la  vérité  que  Dieu  luy  a  fait 
trouuer  en  la  Nouuelle. 

Le  vingt-septiesme  du  mesme  mois,  . 
nous  auons  veu,  sur  les  neuf  heures 
du  soir  ou  enuiron,  vne  grande  éclipse 
de  Lune,  laquelle  à  mon  aduis  n'aura 
paru  en  Fiance  que  sur  les  deux  ou  trois 
heures  après  minuit. 

Mais  il  est  temps  d'arrester  ma  plume, 
laquelle  ne  pourra  pas  cette  année  ré- 
pondre à  plusieurs  lettres  qu'vne  bar- 

que  qui  descend  à  Tadoussac  nous  ap- 
portera après  le  départ  des  vaisseaux. 
ïl  arriue  par  l'ois,  soit  par  oubliance  ou 
autrement,  qu'on  nous  rend  les  Lettres 
quand  la  Hotte  a  desia  fait  voile,  ce  qui 
feit qu'on  ne  peut  enuoyer  les  responses 
la  mesine  année.  Pour  nos  François  et 
pour  nos  Pères  qui  sont  an  pays  des  11  ti- 
rons, on  ne  doit  attendre  la  response  des 
lettres  qu'on  leur  enuoye  de  France  que 
deux  ans  après  ;  voire  mestne,sion  nous 
donne  icy  les  lettres  qu'on  leur  adresse 
pour  leur  faire  tenir,  après  le  départ  des 
Jlurons,  qui  ne  ' descendent  à  Kebec 
qu'vne  fois  l'an,  les  responses  ne  seront 
portées  en  France  qu'au  bout  de  trois 
ans.  I'ay  donné  cet  aduis  tout  exprés, 
pour  nous  excuser  entiers  plusieurs  per- 
sonnes qui  nous  font  L'honneur  de  nous 
escrire,  et  qui  ne  voyent  point  de  ré- 
ponses la  mesme  année,  et  quelques- 
fois  n'en  voyent  point  du  tout,  les  lettres 
ou  les  responses  se  perdans  dans  vue  si 
grande  longueur  de  temps  et  de  chemin, 
le  prie  Dieu  que  celles-ey  arriuent  à  bon 
port  auec  toute  la  flotte;  elles  porteront 
h  vostre  Reue renée,  pour  dernière  con- 
clusion, vne  supplication  tres-humble 
de  se  souuenir  à  l'Autel  et  à  l'Oratoire 
de  nos  pauures  Saunages  et  de  nous 
.tous  qui  sommes  ses  enfans,  et  de  moy 
particulièrement  qui  en  ay  plus  de  be- 


soin que  les  autres,  elqui  mediray  auec 
vostre  permission,  ce  que  ie  suis, 

Mon  R.  P. 

Elle  nous  permettra,  s'il  luy  plaist, 
d'implorer  les  prières  de  tous  nos 
Pères  et  de  tous  nos  Frères  de  sa 
Prouince,  ce  que  nous  faisons  en- 
core tous  tant  que  nous  sommes, 
moy  qui  suis 

Yostre  tres-humble, 
Et  tres-obligé  seruiteur, 
En  nostre  Seigneur, 

Pavl  le  Ievne, 


P.  Charles  Lallemant. 
P.  Iean  Brebeuf. 
P.  Iean  Daniel. 
P.  Ambroise  d'Auost. 
P.  Anne  de  Noiie. 
Enemond  Masse. 


et 

P.  François  Mercier. 
P.  Charles  Turgis. 
P.  Charles  du  Marché. 
P.  Claude  Quantin. 
P.  Iacques  Buteux. 
P.  Iean  de  Quen. 
P.  Pierre  Pijart. 

Et  nos  Frères  Gilbert  Burel,  Iean  Liégeois, 
Pierre  le  Tellier,  Pierre  Feauté. 


En  la  Résidence  de  nostre  Dame  des 
Anges,  proche  Kebec,  en  la  Nouuelle 
France,  ce  28.  d'Aoust  1635. 


P.  Antoine  .Richard. 


RELATION  DE  CE  QVI  S'EST  PASSÉ 

AVX  IIVRONS, 

EN   L'ANNÉE  1635, 

Enuoyh'  à  Kebec  au  Père  le  Icune,  par  le  Père  Brebeuf. 


Mon  R.  Père, 

(Vest  pour  vous  rendre  compte  de  no- 
j  stre  voyage  en  ce  Pays  des  Hurons, 
lequel  a  esté  remply  de  plus  de  fatigues, 
de  pertes  et  de  cousts  que  l'autre,  mais 
aussi  qui  a  esté  suiuy  et  le  sera,  Dieu 
aidant,  de  plus  de  bénédictions  du  Ciel. 


Dés  que  l'an  passé  mil  six  cens  trente 
quatre,  nous  arriuasmes  aux  Trois  Ri- 
uiercs,  où  se  faisoit  la  traitte,  nous  nous 
trouuasmes  dans  plusieurs  difficulté/,  et 
perplexitez.  Car  d'vn  costé  il  n'y  auoil 
qu'vnze  canots  de  Hurons  pour  nous 
embarquer  dix  personnes  que  nous 
estions  de  surcroist,  et  qui  prétendions 
aller  en  leur  Pays.     D'autre  costé  on 

estoit  extrêmement  en  doute  s'il  en  de- 
scendrolt  cette  année  là  d'antres,  atten- 
du le  grand  esehet  qu'ils  auoient  receu 
en  guerre  par  les  Hiroquois,  nommez 
5onowirerrÂonom,auPrintempsdernier, 
et  la  crainte  qu'ils  auoient  d'vne  nou- 
uelle armée.  Cela  nous  mettoit  fort  en 
doute,  si  nous  deuions  prendre  l'occa- 
sion d'aller  telle  qu'elle  s'offroit,  ou  en 
attendre  vne  meilleure. 

En  lin  tout  bien  considéré,  nous  reso- 
lusmes  de  tenter  fortune,  iugeans  qu'il 
importoit  du  tout,  d'auoir  vu  pied  dans 
le  Pays,  afin  d'en  ouurir  la  porte,  qui 
sembloit  estroiltement  fermée  à  la  Foy. 
Cette  résolution  fut  encore  plus  aisée 
que  l'exécution,  qui  parauenture  eust 
esté  impossible  sans  le  soin,  la  faneur 
et  la  libéralité  de  Monsieur  du  Plessis 
Bochard,  General  delà  Hotte:  car  incon- 
tinent après  son  arriuée,  qui  fut  le  cin- 
quiesme  ïuillet  1034,  il  fit  tenir  Conseil 
auec  les  Bissiriniens,  ausquels  il  proposa 
le  dessein  qu'il  auoit  d'enuoyer  quel- 
ques-vns  auec  eux,  et  de  nous  Joindre 
aux  Hurons.  Ils  en  firent  plusieurs  dif- 
ficultez,  et  l'vn  des  Capitaines  de  l'isle, 
nommé  la  Perdrix,  par  dessus  tous  ;  ne- 
antmoins  les  raisons  et  les  presens  les 
gagnèrent. 

Le  lendemain  matin,  l'Assemblée  se 
fit  de  rechef,  par  le  commandement  de 
Monsieur  du  Plessis  Bochard,  où  les 
Bissiriniens  et  les  Hurons  se  trouuerent. 
Le  mesme  dessein  leur  fut  représenté  ; 
mais  pour  respect  les  vus  des  autres,  ils 
résolurent  tous  ensemble  de  n'embar- 
quer aucun  François,  et  n'y  eut  pour 
lors  aucune  raison  qui  les  peust  fléchir. 
Surquoy  nostre  entreprise  sembloit  en- 
core estre  rompue  pour  ce  coup  ;  mais 
au  départ  de  l'Assemblée,  vn  des  Aui  gue- 
non g  ha  me  tirant  à  quartier,  me  dit  que 
ie  l'allasse  veoir  en  sa  cabane.  Là  il  me 
fait  entendre  que  luy  et  son  camarade 
en  embarqneroient  trois  ;  ie  respons 
que  nous  ne  pouuions  aller  moins  de 
cinq,  sçouoir  nous  trois  et  deux  de  nos 
hommes. 

Sur  cela  les  Arendarhononom  s'estant 
eschauffez  à  nous  embarquer,  nous  trou- 
uasmes  place  pour  six  ;  si  bien  que  nous 
resolusmes  de  partir  et  laisser  les  deux 


petits  garçons  que  nous  deuions  mener, 
jusqu'à  quelque  autre  occasion  :  aussi 
tost  nous  distribuasmes  nos  pacquels,  et 
fismes  des  presens  à  vn  chacun  pour  les 
encourager,  et  le  lendemain  septième  du 
mois,  Mr  du  Plessis  Bochard  leur  en  lit 
encore  d'autres,  en  considération  seule- 
ment de  ce  qu'ils  nous  embarquoient, 
et  les  festoya  tous  ensemble  d'vn  festin 
de  trois  grandes  chaudières.  Mais  la 
contagion  qui  a  couru  l'année  passée 
parmy  ces  Peuples  auec  de  grands  ra- 
uages,  ayant  en  vn  instant  saisi  plusieurs 
de  nos  Saunages,  et  rem  pi  y  tout  le  reste 
de  peur,  nous  causa  de  rechef  vne  grande 
confusion,  et  nous  mit  en  de  grandes 
peines,  veu  qu'il  falloit  partir  sur  le 
champ.  Nos  six  canots  estans  réduits  à. 
trois,  et  nos  deux  Pères  et  moy  nous 
trouuans  desembarquez,  il  me  falloit 
chercher  de  nouueaux  hommes,  re- 
prendre nostre  petit  équipage,  délibérer 
qui  s'embarqueioit  et  qui  demeureroit, 
choisir  entre  nos  pacquets  ceux  que  nous 
porterions,  et  donner  ordre  pour  le 
reste,  et  tout  cela  en  moins  de  demie- 
heure,  où  il  eust  esté1  besoin  des  jour- 
nées entières.  Neantmoins  recoguois- 
sans  bien  que  nostre  embarquement 
estoit  vn  coup  de  partie  pour  le  Ciel, 
nous  pensasmes  qu'il  falloit  y  faire  tous 
nos  efforts,  pour  résister  à  ceux  de  l'en- 
nemy  commun  du  salut  des  hommes,  que 
nous  ne  doutions  nullement  s'estre  me- 
slé  dans  ceste  affaire,  l'y  fis  tout  mon 
pouuoir,  nous  redoublasraes  les  presens, 
nous  diminuasmes  nostre  petit  bagage, 
et  prismes  seulement  ce  qui  concernoit 
le  sainct  Sacrifice  de  la  Messe,  et  ce  qui 
estoit  absolument  nécessaire  pour  la  vie. 
Monsieur  du  Plessis  y  interposa  son  au- 
thorité,  Monsieur  Oliuier  et  Monsieur 
Coullart  leur  industrie,  et  tous  les  Fran- 
çois leur  affection.  Cependant  ie  vis 
par  plusieurs  fois  tout  renuersé  et  dés- 
espéré, jusqu'à  ce  que  i'eus  particulie-' 
renient  recours  à  nostre  Seigneur  Iesvs. 
pour  l'vnique  gloire  duquel  nous  entre- 
prenions ce  pénible  voyage,  et  que  i'eus 
fait  vn  vœu  au  glorieux  sainct  loséph, 
nouueau  Patriarche  des  Hurons.  Car 
aussi-tost  ie  vis  tout  se  calmer,  et  nos 
Sauuages  si  contens,  que  ceux  qui  em- 

barquerent  le  Père  Daniel  l'auoicnt  desia 
mis  dans  leur  eanot,  et  sembloit  qu'ils 
Palloient  emmener,  sans  auoir  encore 
receu  la  paye  ordinaire.  Mais  le  dit 
Père,  voyant  qu'ils  n'auoient  point  de 
capots  comme  les  autres,  sort  du  eanot, 
m'en  aduertit,  et  ie  leur  en  lais  don- 
ner. 

En  fin  doue  après  a  loir  briéuement 
remercié  Mr  du  Plessis,'  luy  auoir  re- 
commandé l'embarquement  du  reste  de 
nos  gens,  si  l'occasion  se  presentoit,  et 
luy  auoir  dit  adieu  et  à  tous  nos  Fran- 
çois, ie  m'embarquay  auec  le  Père  An- 
toine Daniel  et  vu  de  nos  hommes  ;  les 
deux  antres  venoient  auec  les  Algon- 
quains.  Monsieur  du  Plessis  honora 
nostre  départ  de  plusieurs  canonnades, 
afin  de  nous  rendre  encore  plus  recom- 
mandâmes à  nos  Saunages.  Ce  fut  le 
septiesme  lui  Met.  Le  P.  Ambroise  ûa- 
uost  s'embarqua  huict  iours  après,  auec 
deux  autres  de  nos  gens.  Le  reste  suiuit 
huict  iours  après,  pour  prendre  sa  part 
des  fatigues  d'vn  voyage  très  fascheux 
non  seulement  à  raison  de  sa  longueur 
et  de  la  mainmise  chère  qu'on  y  fait, 
mais  encore  pour  les  circuits  qu'il  faut 
faire  de  Kebec  iusques  icy  par  les  Bissi- 
riniens  et  la  Petite  Nation  ;  ie  croy  qu'il 
y  en  a  pour  plus  de  trois  cens  lieues.  Il 
est  vray  que  le  chemin  est  plus  court 
par  le  Saut  de  S.  Louys  et  par  le  Lac 
des  Hiroquois,  mais  la  crainte  des  en- 
nemis, et  le  peu  de  commodité  qui  s'y 
rencontre,  en  rend  le  passage  désert. 
De  deux  difficultez  ordinaires,  la  pre- 
mière est  celle  des  sauts  et  portages. 
Vostre  Rcuerenee  a  d>>sia  assez  veu  de 
sauts  d'eau  vers  Kebec,  pour  sçauoir  ce 
qui  en  est  ;  toutes  les  riuieres  de  ces 
Pays  en  sont  pleines,  et  notamment  la 
riuiere  de  S.  Laurens,  depuis  qu'on  a 
passé  celle  des  Prairies.  Car  de  là  en 
auant  elle  n'a  plus  son  lit  égal,  mais  se 
brise  en  plusieurs  endroits,  roulant  et 
sautant  effroyablement,  à  guise  d'vn 
torrent  impétueux,  et  mesme  en  quel- 
ques endroits  elle  tombe  tout  à  coup  de 
haut  en  bas,  de  la  hauteur  de  plusieurs 
brasses.  le  me  souucnois  en  passant 
des  Catadoupesdu  Nil,  à  ce  qu'en  disent 
nos  Historiens.  Or  quand  on  approche 

de  ces  chcules  ou  torrens,  il  faut  mettre 
pied  à  terre,  et  porter  au  col,  à  trauers 
les  bois  ou  sur  de  hautes  et  fascheuses 
roches,  tous  les  pacquets  et  les  canots 
mesmes.  Cela  ne  se  fait  pas  sans  beau- 
coup de  trauail  :  car  il  y  a  des  portages 
d'vne,  de  deux  et  de  trois  lieues,  ioint 
qu'il  faut  en  chacun  faire  plusieurs 
voyages,  si  on  a  tant  soit  peu  de  pac- 
q  tels.  En  quelques  endroits,  qui  ne 
sont  pas  moins  rapides  que  ces  portages, 
mais  neantmoins  plus  aisez  à  l'abord, 
les  Sauuages  entrans  dans  l'eau,  traî- 
nent et.  conduisent  à  la  main  leurs  ca- 
nots, auec  d'extrêmes  peines  et  dangers  : 
car  ils  en  ont  par  fois  iusques  au  col,  si 
bien  qu'ils  sont  contraints  de  quitter 
prise,  et  se  sauner  comme  ils  peuuent 
de  la  rapidité  de  l'eau,  qui  emporte  et 
leur  arrache  le  canot.  Cela  est  arriué 
à  vu  de  nos  François,  qui  demeura  seul 
dans  le  canot,  tous  les  Sauuages  l'ayans 
laissé  aller  au  gré  du  torrent  ;  mais  son 
adresse  et  sa  force  luy  sauuercnt  la  vie, 
et  le  canot  aussi,  auec  tout  ce  qui  estoit 
dedans.  I'ay  supputé  le  nombre  des 
portages,  et  ie  trouue  que  nous  auons 
porté  trente  cinq  fois,  et  traisné  pour  le 
moins  cinquante,  le  me  suis  quelque- 
fois meslé  d'aider  à  mes  Sauuages  ;  mais 
le  fond  de  la  riuiere  est  de  pierres  si 
tranchantes,  que  ie  ne  pouuois  marcher 
long-temps,  estant  nuds  pieds. 

La  deuxiesme  difficulté  ordinaire  est 
pour  le  viure  :  soutient  il  faut  ieusner, 
si -l'on  vient  à  perdre  les  caches  qu'on  a 
faites  en  descendant,  et  quand  on  les 
retrouue,  on  ne  laisse  pas  d'auoir  bon 
appétit  après  s'y  estre  traicté  :  car  le 
manger  ordinaire  n'est  que  d'vn  peu  de 
bled  d'Inde,  cassé  assez  grossièrement 
entre  deux  pierres,  et  quelquefois  tout 
entier,  dans  de  l'eau  pure  ;  cela  n'est 
pas  de  grand  goust.  Quelquesfois  on 
a  du  poisson  ;  mais  c'est  hazard,  ex- 
cepté quand  on  passe  quelque  Nation  où 
l'on  en  peut  acheter.  Adioustez  à  ces 
difficultez,  qu'il  faut  coucher  sur  la  terre 
nuë,  ou  sur  quelque  dure  roche,  faute 
de  trouuer  dix  ou  douze  pieds  de  terre 
en  quarré  pour  placer  vue  chetiue  ca- 
bane ;  qu'il  faut  sentir  incessamment  la 
puanteur  des  Sauuages  recreus,  marcher 

dans  les  eaux,  dans  les  fanges,  dans 
robscuiïté  et  l'embarras  des  forest,  où 
les  piqueures  d'vne  multitude  infinie  de 
mousquilles  et  cousins  vous  importunent 
fort. 

le  laisse  à  part  vn  long  et  ennuyeux 
silence  où  Ton  est  réduit,  j'entends 
pour  les  nouueaux  qui  n'ont  par  fois  en 
leur  compagnie  personne  de  leur  langue, 
et  ne  sçauent  celle  des  Sauuages.  Or 
ces  difficultez,  comme  elles  sont  ordi- 
naires, aussi  nous  ont  elles  esté  com- 
munes auec  tous  ceux  qui  viennent  en 
ces  Pays.  Mais  en  nostre  voyage,  nous 
en  auons  eu  tous  d'extraordinaires.  La 
première  a  esté  qu'il  nous  a  fallu  conti- 
nuellement ramer,  ny  plus  ny  moins 
que  les  Saunages  :  de  sorte  que  ie  n'a- 
uois  le  loisir  de  réciter  mon  Breuiaire 
sinon  à  la  couchée,  lors  que  i'eusse  eu 
plus  de  besoin  de  repos  que  de  truuail. 
L'autre  a  esté  qu'il  nous  falloit  porter 
nos  pacquets,  es  portages,  ce  qui  nous 
estoit  aussi  dur  que  nouueau,  et  encore 
plus  aux  autres  qu'à  moy,  quisçay  desia 
vn  peu  ce  que  c'est  que  de  fatiguer.  À 
chaque  portage,  il  me  falloit  faire  au 
moins  quatre  voyages,  les  autres  n'en 
faisoient  gueres  moins.  I'estois  desia 
venu  aux  Huions  vue  autre  fois,  mais  ie 
n'auois  point  manié  i'auiron,  ny  porté 
de  fardeaux  non  plus  que  les  autres  Re- 
ligieux, qui  auoient  aussi  fuit  le  mesme 
chemin.  Maison  ce  voyage,  il  nous  a 
fallu  tous  commencer  par  ces  expérien- 
ces à  porter  la  Croix  que  Nostre  Seigneur 
nous  présente  pour  son  honneur,  et  poul- 
ie salut  de  ces  panures  Barbares.  Certes 
ie  me  suis  trouué  quclquesfois  si  las, 
que  le  corps  n'en  pouuoit  plus.  Mais 
d'ailleurs  mon  âme  ressentoit  de  très- 
grands  contentemens,  considérant  que 
ie  souffrois  pour  Dieu  :  nul  ne  le  seait, 
s'il  ne  l'expérimente.  Tous  n'en  ont 
pas  esté  quittes  à  si  bon  marché. 

Le  Père  Dauost,  entre  autres,  a  esté 
tres-mal  mené  ;  on  luy  a  dérobé  beau- 
coup de  son  petit  équipage;  on  l'a  con- 
traint de  ietter  vn  petit  moulin  d'acier 
et  quasi  tous  nos  liures,  quelques  linges 
et  vne  bonne  partie  du  papier  que  nous 
portions,  dont  nous  auons  grand  besoin. 
On  l'abandonna  à  l'Isle  parmy  les  Al- 


gonquains,  où  il  a  eu  dequoy  souffrir  à 
bonnes  enseignes.  Quand  il  arriua  aux 
Huions,  il  esloit  si  défait  et  abattu,  que 
de  long-temps  il  ne  put  se  remettre. 

Le  Père  Daniel  fut  délaissé  et  con- 
traint de  changer  de  canot,  comme  aussi 
pareillement  Pierre  l'vn  de  nos  hommes; 
le  petit  Martin  fut  bien  rudement  traitté 
et  en  fin  abandonné  aux  Bissiriniens,  où 
ii  demeura  si  long-temps,  qu'il  fut  quel- 
ques deux  mois  en  chemin,  et  n'arriua 
aux  Huions  que  le  dix-neuliéme  de  Se- 
ptembre. Baron  fut  volé  par  les  siens  la 
mesme  iournée  qu'il  arriua  en  ces  con- 
trées, et  eust  encore  bien  plus  perdu, 
s'il  ne  les  eust  contraints  pa^a  peur  de 
ses  armes  à  luy  en  rendre  quelque  partie. 
Bref  tous  les  François  y  ont  souffert  de 
grandes  peines,  fait  de  grosses  dépenses, 
eu  égard  à  leurs  petites  commoditez,  et 
couru  de  notables  dangers.  Et  quicon- 
que montera  icy  haut,  se  doit  résoudre 
à  tout  cela  et  à  quelque  chose  de  plus, 
mesme  à  la  mort,  dont  on  voit  à  chaque 
moment  l'Image  deuant  les  yeux.  Pour 
moy  qui  ne  sçais  point  nager,  ie  m'en 
suis  veu  vne  fois  fort  proche  :  car  au 
partir  des  Bissiriniens,  en  descendant  vn 
saut,  nous  nous  en  allions  tomberdedans 
vn  précipice,  si  mes  Sauuages  n'eussent 
promptement  et  habilement  sauté  en 
l'eau,  pour  destourner  le  canot  que  le 
courant  emportoit.  Il  est  croyable  que 
les  autres  en  pourroient  bien  dire  au- 
tant et  plus,  veu  le  nombre  qu'il  y  a  de 
semblables  rencontres.  Trois  autres 
difficulté/  m'ont  donné  de  la  peine  en 
mon  particulier.  La  première,  l'impor- 
tunité  que  mes  gens  me  firent  du  com- 
mencement, pour  cacher  en  quelque 
part  vne  quaisse  qu'vn  de  nos  François 
auoit  mise  dans  nostre  canot.  La  se- 
conde, le  soing  de  ceux  de  nos  gens 
que  nous  aùions  laissés  derrière.  La 
troisième,  que  les  Algonquains  par  où 
nous  passions  taschoient  de  nous  inti- 
mider, disans  que  les  Hurons  nous  tue- 
roient,  comme  ils  auoient  fait  en  la  per- 
sonne de  Brûlé,  desirans  de  nous  retenir 
chez  eux,  auec  beaucoup  de  démonstra- 
tion de  bienueillance.  Depuis  nostre 
arriuée,  i'ay  appris  que  le  Maistre  de 
mon  canot  auoit  ietté  en  auant  de  me 

dégrader  en  quelque  part,  auec  mon  pe- 
tit nagage,  mais  que  sa  proposition  auoit 
esté  aussi-tost  rebutiée  ;  aussi  ne  m'en 
fit-on  iamais aucun  semblant.  Toutcela, 
Dieu  merey,  ne  me  tourmenta  pas  beau- 
coup :  car  leur  ayant  déclaré  que  ie  por- 
terais moy-mesme  la  quaisse  dont  il  estoit 
question,  quoy  qu'ils  en  (Missent  receu  le 
port,  ie  nie  resignay,  quand  au  reste,  à  la 
volonté  de  Dieu,  prest  à  mourir  pour 
l'honneur  de  son  Fils  nostre  bon  Soi- 
gneur, et  pour  le  salut  de  ces  panures 
Toupies. 

le  ne  sçay  pas  quand  on  parla  de  me 
quitter  ;  mais  mes  Saunages  me  témoi- 
gnoient  tant  d'affection,  et  disoient  tant 
de  bien  de  nous  aux  autres,  qu'ils  fai- 
soient  enuie  à  tous  les  Huions  que  nous 
rencontrions,  d'embarquer  quelqu'vn 
des  nostres.  Cela  me  l'ait  douter,  si  ce 
qu'on  m'a  dit  du  Maistre  de  mon  canot 
est  vray.  Car  ceux  qui  auoient  embar- 
qué le  Père  Daniel  et  Baron,  voulurent 
les  quitter  à  PJsle  ;  mais  le  Maistre  du 
canot  où  estoit  le  Père  Daniel,  le  voyant 
meseontent  de  cela,  le  fit  aussi-tost  em- 
barquer, et  le  porta  iusques  à  ce  qu'ils 
eussent  rencontré  le  Capitaine  de  la  Ro- 
chelle, lequel  estant  de  la  cognoissance 
du  Père,  pour  Pauoir  voulu  conduire 
l'an  passé,  le  mit  volontiers  dans  son 
canot,  auec  ses  deux  pacquets.  ïl  luy 
fit  plaisir,  et  aux  Saunages  aussi  ;  car  le 
Père  eust  eu  encore  bien  de  la  peine, 
dans  vu  canot  fort  chetif,  qui  h'auoit 
que  trois  hommes  languissans  et  dont 
la  demeure  estoit  à  douze  lieues  loing 
de  la  nostre,  là  où  ce  Capitaine  demeu- 
rait, au  village  où  nous  aidons  quelque 
dessein  de  nous  habituer,  et  assez  pro- 
che du  lieu  où  nous  sommes;  et  d'ail- 
leurs son  canot  estoit  fort  et  equippé  de 
six  puissans  Saunages  tous  sains  et  gail- 
lards. Ce  bon  eschange  hiy  arriua  la 
veille  de  sainct  Ignace  au  matin,  ayant 
fait  le  jour  précèdent  naufrage  par  deux 
fois.  Pour  Baron,  n'eust  esté  le  Capi- 
taine de  l'Isle,  qui  fit  remettre  ses  pac- 
quets  dans  les  canots,  il  y  fût  demeuré. 
Encore  ses  gens  ne  luy  furent  pas  si 
barbares,  comme  furent  autrefois  à  vn 
de  nos  François,  ceux  qui  le  ramenoient 
des  Hurons  à  Kcbec.    Ce  icune  homme, 


surnommé  la  Marche,  fust  mort  dans  les 
bois,  si  nous  n'eussions  ou  le  soin  et  le 
crédit  de  le  renuoyer  chercher  plus  d'vne 
lieue  loing  du  lieu  où  nous  nous  en  ap- 
peieeusrnes. 

11  ne  faut  quelquefois  qu'vn  mot,  quel- 
quefois qu'vn  songe,  quelque  fantaisie, 
ou  la  moindre  pensée  d'incommodité, 
pour  faire  dégrader  ou  mettre  à  terre, 
î'ose  dire,  pour  faire  massacrer  vn 
homme,  ainsi  qu'il  arriua  l'an  passé  à 
vn  panure  Algonquain,  qui  fut  aban- 
donné en  vn  saut  par  son  propre  neueu  ; 
et  il  n'y  a  pas  vn  mois,  qu'vn  panure 
ieune  homme  aussi  Algonquain,  estant 
tombé  dans  le  fou,  fut  tué  auprès  do 
nostre  village  par  ceux  do  sa  Nation,  de 
peur  qu'ils  auoient  d'en  estre  incom- 
modez dans  le  canot.  Ce  qui  me  per- 
suade qu'ils  l'assommèrent,  c'est  la  cou- 
s  tu  me  qu'ils  en  ont,  que  les  Hurons  le 
disoient,  et  que  le  soir  auparauarit,  il 
mangeoit  bien  et  en  bonne  quantité  de 
ce  que  nous  luy  donnions  ;  outre  que 
deux  Algonquains  nous  asseurerent, 
qu'on  estoit  dans  la  pensée  de  le  trépa- 
ner d'vn  coup  ou  deux  de  hache.  Yostre 
Reucrenco  a  veu  ou  sceu  do  semblables 
cas  en  son  hyuernement  auec  les  Sau- 
nages. En  vn  mot,  il  faut  se  ré- 
soudre à  beaucoup  de  dangers  euidens 
et  de  grandes  fatigues,  qui  veut  ve- 
nir icy.  l'attribue  neantmoins  toutes 
ces  diffîcullez  extraordinaires  à  la  ma- 
ladif; de  nos  Saunages.  Car  nous  sça- 
uons assez  combien  les  maladies  altèrent 
les  humours  et  les  complexions  mesmes 
des  plus  sociables.  le  ne  sçay  pas  à  quel 
prix  nos  François  et  les  Montagnais  en 
auront  esté  quittes.  Bien  scay-je  que 
la  plus-part  des  Montagnais  qui  estoient 
aux  Trois  Riuieres quand  nous  nous  em- 
barquasmes,  estoient  malades,  et  que 
plusieurs  en  mouraient  ;  comme  aussi, 
qu'il  n'est  quasi  point  reuenu  de  canot 
de  la  traitte,  qui  n'aye  esté  affligé  de 
ceste  contagion.  Elle  a  esté  si  vniuer- 
selle  parmy  les  Saunages  de  nostre  co- 
gnoissance, que  ie  ne  sçay  si  aucun  en 
a  eùité  les  atteintes.  Tous  ces  panures 
gents  en  ont  esté  fort  incommodez,  no- 
tamment pendant  l'Automne,  tant  en 
leurs   pesches   qu'en   leurs  moissons. 

Plusieurs  bleds  sont  demeurez  sous  les 
neiges,  grand  nombre  de  personnes  sont 
mortes;  il  y  en  a  encore  à  présent  qui 
ne  sont  pas  guéris.  Cette  maladie  com- 
mençoit  par  des  ardeurs  violentes,  qui 
estoient  suiuies  d'vne  espèce  de  rou- 
geolle,  ou  petite  veroîle,  différente  tou- 
tesfois  de  celle  de  France,  accompagnée 
en  plusieurs  d'aueuglement  pour  quel- 
ques iours,  ou  obscurcissement  de  veuë, 
et  en  fin  se  termïnoit  en  vn  flux  de 
ventre,  qui  en  a  conduit  plusieurs,  et 
en  conduit  encore  quelques-vns  au  tom- 
beau. 

Parmy  ces  peines  et  dangers,  nous 
auons  de  grandes  obligations  à  la  pi  oui- 
dence  et  bonté  paternelle  de  nostre  Sei- 
gneur :  car  ny  par  les  chemins,  ny  de- 
dans le  Pays,  pas  vn  de  nous  n'a  esté 
pris  de  ce  mal,  ny  cédé  à  la  faim,  ou 
perdu  l'appétit*  Quelques  vus  ont  eu 
du  depuis  quelque  légère  atteinte  de  ma- 
ladie, mais  cela  s'est  passé  en  peu  de 
iours.  Nostre  Seigneur  soit  loué  à  ja- 
mais, et  la  tres-immaculée  Vierge,  auec 
son  tres-chaste  Espoux,  de  cette  singu- 
lière faueur,  qui  nous  a  beaucoup  aidés 
pour  authoriser  nostre  Foy  parmy  ces 
Peuples. 

I'arriuay  aux  Hurons  le  cînquiesme 
d'Aoust,  iour  de  nostre  Dame  des  Neiges, 
ayant  demeuré  trente  iours  par  les  che- 
mins, en  continuel  trauail,  excepté'  vn 
iour  de  repos  que  nous  prismes  au  pays 
des  Fissiiïniens.  Tous  les  autres,  ex- 
cepté Robert  le  Coq  et  Dominique,  de- 
meurèrent bien  dauantage,  quoy  que 
d'ordinaire  le  voyage  ne  soit  que  de  20. 
iours  ou  enuiron.  le  pris  terre  au  port 
du  village  de  Toancbe  ou  de  Teande- 
ouïala,  où  autresfpis  nous  estions  habi- 
tuez ;  mais  ce  fut  auec  vue  petite  dis- 
grâce, nostr»  Seigneur  nous  voulant 
faire  cognoisire  dés  l'entrée,  qu'il  nous 
appelle  icy  afin  d'y  endurer.  Mes  Sau- 
nages, s'oubf  ans  des  caresses  que  ie  leur 
auois  faites  et  de  l'assistance  que  ie  leur 
auois  rendue  pendant  leurs  maladies,  et 
outre  cela  des  belles  paroles  et  pro- 
messes qu'ils  m'auoient  faites,  après 
m'auoir  débarqué  auec  quelques  orne- 
mens  d'Eglise  et  quelque  autre  petit 
équipage,  m'abandonnèrent  là  tout  seul, 


sans  viures,  ny  sans  cabane,  reprindrenl 
leur  route  vers  leurs  villages,  distans  de 
quelques  sept  lieues  ;  le  mal  estoit,  que 
le  village  de  Toanché  auoit  changé  de- 
puis mon  départ,  et  que  ie  ne  sçauois 
pas  bonnement  en  quel  endroit  il  estoit 
situé,  et  que  ce  riuage  n'estant  plus 
hanté,  ie  ne  pouuois  pas  bien  m'asseu- 
rer  du  chemin,  et  que  quand  ie  l'eusse 
sceu,  ny  ma  foiblesse  ne  m'eust  pas  per- 
mis de  porter  tout  mon  petit  bagage  à 
la  fois,  ny  le  hazard  du  lieu  d'en  faire  à 
deux.  C'est  pourquoy  ie  priois  mes 
Sauuages  de  m'accompagner  iusques  au 
village,  ou  au  moins  de  coucher  en  ce 
bord  pour  cette  nuit,  et  garder  mes  har- 
des,  tandis  que  i'irois  prendre  langue. 
Mais  leurs  oreilles  estoient  sourdes  à 
mes  prières  et  à  mes  remonstrances. 
Pour  toute  consolation,  ils  me  dirent  que 
quelqu'vn  me  viendroit  trouuer  là:  il 
fallut  auoir  patience,  lis  partent,,  et  ie 
me  prosterne  aussi-lost  à  genoux,  pour 
remercier  Dieu,  nostre  Dame  et  sainel 
loseph,  des  faneurs  et  des  grâces  que 
i'auois  receuës  durant  le  voyage.  le  sa- 
luay  l'Ange  tutelairedu  Pays,  et  m'offris 
à  nostre  Seigneur,  auec  tous  nos  petits 
trauaux,  pour  le  salut  de  ces  pauures 
Peuples,  prenant  espérance  que  Dieu 
ne  m'abandonneroit  point  là,  puis  qu'il 
m'auoit  conserué  et  conduit  auec  tant 
de  faneurs.  Âpres,  ayant  considéré  que 
cet  abbord  estoit  désert,  et  que  i'y  pour- 
rois  bien  demeurer  long-temps,  auant 
qu'aucun  du  village  m'y  vinst  trouuer, 
ie  caehay  mes  pacquets  dedans  les  bois, 
et  prenant  auec  moy  ce  que  i'auois  de 
plus  précieux,  ie  m'en  allay  chercher  le 
village,  que  ie  rencontray  heureusement 
enuiron  à  trois  quarts  de  lieuë,  ayant 
en  passant  veu'auec  attendrissement  et 
ressentiment  le  lieu  où  nous  aiùons  ha- 
bité et  célébré  le  S.  sacrifice  de  la 
Messe  trois  ans  durant,  conuerly  en  vn 
beau  champ,  comme  aussi  la  place  du' 
vieux  village,  où  excepté  vne  cabane 
rien  ne  restoit  que  les  ruines  des  autres, 
le  vis  pareillement  l'endroit  où  le  pauure 
Estienne  Brûlé  auoit  esté  barbarement 
et  traîtreusement  assommé  ;  ce  qui  me 
fit  penser  que  quelque  iour  on  nous 
pourroit  bien  traitter  de  la  sorte,  et  de- 

sirer  au  moins  que  ce  fust  en  pourchas- 
sant la  gloire  de  N.  Seigneur.  Dés  aussi- 
tost  que  ie  fus  apperceù  au  village,  et 
qu'on  eust  crié,  voila  Ëehorn  reuenu, 
c'est  ainsi  qu'ils  me  nomment,  tout  le 
monde  sortit  pour  me  saluer  et  bien- 
ueigner,  chacun  m'appellant  par  mon 
nom,  et  me  disant  :  Qaoy,  Echorn,  mon 
nepueu,  mon  frère,  mon  cousin,  es  tu 
donc  reuenu  ?  Mais  sans  m'arrester, 
parce  que  la  nuicts'approchoit,ie  prends 
logis,  et  m'y  estant  bien  peu  de  temps 
rafraischy,  ie  sors  aussi-tost  auec  vue 
bande  de  ieunes  gens  volontaires,  pour 
aller  reprendre  mon  petit  bagage.  Il 
estoit  vue  heure  de  nuict  quand  nous 
fusmes  de  retour  au  village.  le  me  lo- 
geay  chez  vn  nommé  Aouandoïê,  lequel 
est,  ou  au  moins  a  esté  vn  des  plus 
riches  des  Murons.  Ce  que  ie  fis  à  des- 
sein, parce  qu'vn  autre  moins  fort  eust 
pu  estre  incommodé  du  grand  nombre 
de  François  que  i'attendois  et  qu'il  fal- 
loit  nourrir  iusques  à  ce  que  nous  fus- 
sions tous  assemblez  et  que  nostre  ca- 
bane fust  faite.  Vous  pouuez  vous  loger 
où  vous  voulez,  car  ceste  Nation,  entre 
toutes  les  autres,  est  fort  hospitalière 
enuers  toute  sorte  de  personnes,  mesme 
enuers  les  Estrangers,  et  vous  y  de- 
meurez tant  qu'il  vous  plaist,  tousiours 
bien  traitté  à  la  façon  du  pays,  et  au  par- 
tir delà,  vous  en  voyla  quitte  pour  vn  ho, 
ho,  ho,  outoécli,  ou  vn  grand  mercy,  au 
moins  par  entre-eux  :  car  des  François, 
ils  attendent  quelque  recompense,  à  di- 
scrétion toutesfois.  Il  est  bien  vray 
que  tous  ne  sont  pas  également  hospita- 
liers, il  y  a  du  plus  et  du  moins.  Mon 
hoste  est  des  premiers  en  ceste  vertu, 
et  peut-estre  est-ce  pour  ce  sujet  que 
Dieu  Ta  comblé  iusques  à  présent  de  bé- 
nédictions temporelles,  et  Ta  preserué 
entre  tous  ses  Concitoyens  :  car  leur 
village,  nommé  Teandeouihata,  ayant 
esté  bruslé  par  deux  l'ois,  il  n'y  a  eu  en 
toutes  les  deux  fois,  que  sa  seule  mai- 
son exempte  de  l'embrasement.  Quel- 
ques vns  attribuent  cela  au  sort  ;  pour 
moy  ie  le  rapporte  à  vne  cause  plus 
noble  ;  et  si  ie  me  souuiens  d'vn  bon 
trait,  soit  de  prudence,  soit  d'humanité, 
dont  il  se  seruit  au  premier  embrase- 


ment :  car  l'enuie  s'estant  allumée  con- 
tre luy_,  etquelqu'vns  voulans  perdre  sa 
cabane,  que  le  feu  auoitespargnée,  aussi 
tost  il  fait  mettre  chaudière  haute,  ap- 
preste  vn  bon  festin,  conuie  tout  le  vil- 
lage, et  les  ayant  assemblez  leur  fait 
ceste  harangue  :  Mes  frères,  i'ay  vn 
lres-sensib!e  déplaisir  de  l'accident  qui 
est  arriué  ;  mais  qu'y  ferions  nous?  c'en 
est  fait.  Pour  moy,  ie  ne  sçay  pas  ce  que 
i'ay  fait  au  Ciel,  pour  auoir  esté  espar- 
gné  entre  tous  les  autres.  Or  pour  vous 
tesmoigner  mon  déplaisir  et  le  désir 
que  i'ay  de  participer  à  la  calamité  com- 
mune, voyla  deux  quaissesde  bled  (elles 
tenoient  pour  le  moins  cent  ou  six  vingts 
boisseaux),  l'en  donne  vne  de  bon  cœur 
à  tout  le  village.  Cette  action  appaisa 
l'enuie,  et  estcignitles  mauuais  desseins 
que  l'on  couuoit  desia  contre  luy.  C'est 
faire  sagement,  que  de  perdre  vne  par- 
tie pour  sauner  le  reste. 

le  me  logeay  donc  chez  cet  homme,  où 
ie  demeuray  auec  nos  deux  Pères  et  vn 
de  nos  gens,  l'espace  de  plus  d'vn  mois 
et  demy,  iusques  à  ce  que  nous  nous 
transportasmes  en  nostre  nouuelle  ca- 
bane. Cependant  ces  panures  Sauuages 
nous  faisoient  toutes  les  caresses  pos- 
sibles, les  vns  portez  par  leur  bon  na- 
turel, les  autres  par  la  considération 
de  quelques  petits  presens  que  ie  leur 
auois  faits,  et  l'espérance  de  quelques 
autres. 

le  départis  le  reste  de  nos  gens  en 
vne  autre  cabane,  pour  éuiter  l'impor- 
tunité  et  l'incommodité,  si  nous  eussions 
esté  tous  en  vn  seul  logis. 

Le  soir  et  le  lendemain  se  passa  en 
caresses,  visites,  salutations  et  applau- 
dissemens  de  tous  ceux  du  village.  Les 
iours  suiuans,  plusieurs  des  autres  vil- 
lages, qui  estoient  de  ma  cognoissance, 
me  vindrent  veoir,  et  remportèrent  tous 
en  eschange  de  leur  visite  quelques  pe- 
tits presens  ;  c'est  peu  de  chose  en  dé- 
tail, mais  tout  mis  en  gros  fait  beaucoup 
et  monte  assez  haut  pour  les  lieux.  Les 
vns  me  disoient:  Quoy,  Eehom?  es  tu 
donc  reuenu?  À  la  bonne  heure,  nous 
te  souhaittions  et  demandions  grande- 
ment (adioustans  les  raisons  telles  qu'ils 
iugeoient),  et  nous  fusmes  fort  resioûis, 

quand  on  nous  dit  que  tu  estois  à  Kebec 
à  dessein  de  remonter  icy.     D'autres 
disoient  :    Nous  voyla  bien  aises,    les 
bleds  ne  mourront  plus  :   pendant  ton 
absence,  nous  n'auions  eu  que  lamine. 
Et  en  effet,  ie  croy  qu'à  nostre  arriuée,  j 
il  n'y  auoit  que  deux  familles,  en  tout  le  j 
village,  qui  eussent  prouision  de  bled  ;  < 
tout  le  reste  en  alloit  acheter  ailleurs,  ! 
ce  qui  estoit  commun  à  plusieurs  autres  j 
villages.     Depuis  nostre  arriuée,  il  y  en 
a  eu  très-grande  abondance  par  tout  le 
Pays,  quoy  qu'au   Printemps  il  y  ave 
fallu  semer  par  trois  fois,  à  l'occasion 
des  gelées  blanches  et  des  vers. 

Bref  ceux  de  nostre  village  me  di- 
soient: Si  tu  ne  fusses  reuenu,  la  traite 
des  François  estoit  perdue  pour  nous: 
car  les  AIgonq.;ains,  et  mcsmes  les  Hu- 
rons  des  autres  villages,  ne  nous  mena- 
coient  que  de  mort,  si  nous  y  allions,  à 
cause  du  massacre  deBrulé  ;  mais  main- 
tenant nous  irons  traiter  sans  crainte. 
l'ay  esté  quelques  quinze  iours  à  visiter 
les  villages,  et  à  ramasser  auec  beau- 
coup de  fra;s  et  do  peine  tout  nostre 
monde,  qui  abordoit  ça  et  là,  et  qui  ne 
sçachant  pas  la  langue,  n'eust  pu  venir 
nous  troauer  qu'après  beaucoup  d'en- 
nuy.     Il  est  vray  qu'vn  de  nos  hommes 
n'a  pas  laissé  de  venir,  sans  autre  ad- 
dresse  que  de  ces  deux  mots,  Eckom, 
Jhonatiria,  qui  sont  mon  nom,  et  celuy 
de  nostre  village.     Entre  tous  les  Fran- 
çois, ie  n'en  trouue  point  qui  ayeeu  plus 
de  peine  que  la  P.  Dauostet  Baron.    Le 
Père,  pour  le  mauuais  traitement  de  ses 
Sauuages,  Baron  pour  la  longueur  du 
voyage.     11  a  demeuré  quarante  iours 
par  les  chemins  ;   sonnent  il  estoit  lny 
seul  auec  vn  Saunage,  à  nager  dans  vn 
canot  fort  grand  et  fort,  chargé  ;    il  luy 
falloit  porter  luy  mesme  tous  ses  pac- 
quets  ;  il  a  couru  risque  trois  ou  quatre 
ibis  dans  les  torrens,  et  pour  comble  de 
ses  peines,  on  luy  a  dérobé  beaucoup  de 
ses  marchandises.      Certes  il  faut  icy 
auoir  bien  de  la  force  et  de  la  patience, 
et  qui  croira  y  venir  chercher  autre  que 
Dieu,  ny  trouuera  pas  son  compte. 

Iean  Nicolet,  en  son  voyage  qu'il  fit 
auec  nous  iusques  à  l'Isle,  souffrit  aussi 
tous  les  trauaux  d'vn  des  plus  robustes 


Sauuages.  Estans  en  fin  tous  ralliez, 
nous  prismes  resolution  de  nous  habi- 
tuer icy  à  lhonaliria,  et  y  bastir  nostre 
cabane,  pour  les  raisons  suiuantes.  La 
première  est,  qu'après  auoir  sérieuse- 
ment recommandé  cesle  affaire  à  Dieu, 
nous  iugeasmes  que  telle  estoit  sa  vo- 
lonté, parce  que  la  moisson  des  âmes  y 
est  plus  meure  qu'en  aucun  autre  en- 
droit, tant  à  cause  de  la  eognoissance 
que  i'ay  auec  les  habitans  du  lieu,  et  de 
l'affection  qu'ils  m'ont  tesmoignée  au- 
tresfois,  que  pour  ce  qu'ils  sont  desia  à 
demy  instruits  en  la  Foy.  En  effet  nous 
y  en  auons  baptizé  huict,  dont  les  sept 
sont  allez  au  Ciel,  auec  la  grâce  du  Ba- 
ptesme,  et  tout  le  village  est  en  telle 
disposition,  qu'il  ne  tient  qu'à  nous  de 
le  baptiser  ;  mais  nous  attendons  qu'ils 
soient  mieux  instruits,  et  qu'ils  ayent 
quitté  par  effect  leurs  principales  super- 
stitions. 

La  seconde  raison  est,  que  horsmis 
ce  village,  il  n'y  auoit  que  la  Rochelle 
où  nous  deussions  auoir  inclination  de 
nous  arresler,  et  c'auoit  esté  nostre 
pensée  dés  l'an  passé.  Tous  les  habi- 
tans, qui  le  desii  oient  fort,  nous  y  inui- 
toient,  disans  que  nous  serions  comme 
au  centre  de  la  Nation,  et  adioulans 
d'autres  motifs  et  raisons  qui  nous  ag- 
greoient  assez;  mesme  sur  le  chemin, 
ie  m'entretenois  en  ceste  pensée,  que 
iene  quittayque  long-temps  après  estre 
icy  ardue  ;  si  bien  que  nous  laissasmes 
assez  bon  espace  de  temps  à  ce  village 
de  la  Rochelle,  les  pacquets  du. Père 
Daniel  chez  le  Capitaine  qui  Pauoit  ac- 
cueilly  dans  son  canot,  en  intention  d'y 
faire  porter  les  autres,  et  nous  y  loger. 
Mais  ayant  considéré,  qu'ils  deuoient  à 
ce  Printemps  changer  de  place,  comme 
ils  ont  déjà  lait,  nous  ne  voulusmes  point 
bastir  vne  cabane  pour  vn  hyuer.  D'ail- 
leurs, quoy  qu'il  ne  soit  fort  à  désirer, 
pour  cueillir  plus  de  fruit,  d 'auoir  beau- 
coup d'auditeurs  en  nos  assemblées,  ce 
qui  nous  peut  faire  choisir  les  grands 
villages,  plutost  que  les  petits  ;  neant- 
moins  pour  le  commencement,  nous 
auons  trouué  plus  à  propos  de  nous  te- 
nir comme  à  l'ombre,  prés  d'vne  petite 
bourgade,  où  les  habitans  sont  desia 


France,  en  V Année  1G35. 


31 


lads  à  hanter  les  François,  que  de  nous 
mettre  tout  à  coup  en  vue  grande,  où 
l'on  ne  l'ust  point  aeeoustumé  à  nos  fa- 
çons de  faire.  Autrement  c'eust  esté 
exposer  des  hommes  nouueaux  et  igno- 
rans  en  la  langue,  à  vue  jeunesse  nom- 
breuse, qui  par  ses  importunitezet  moc- 
queries  cust  peu  apporter  quelque  dés- 
ordre. De  plus  si  nous  lussions  allez 
ailleurs,  ceux  de  ce  village  eussent  creu 
estre  encore  en  la  disgrâce  des  François, 
et  eussent  peu t-estre  abandonné  le  com- 
merce auec  eux,  veu  mosmement  que 
çét  ilyuer  dernier  le  Borgne  de  l'Isle  a 
l'ait  icy  courir  le  bruit,  que  Monsieur  de 
Champlain  n'en  voulait  pas  demeurer 
là,  pour  la  mort  de  Brûlé,  et  qu'il  de- 
mandoil  quatre  testes;  et  il  est  croyable 
que  si  nous  n'eussions  esté  icy,  et  si 
nous  n'y  demeurions  comme  pour  gages, 
plusieurs  craignans  d'estre  arrestez, 
soit  pour  leurs  (autes,  soit  pour  celles 
d'aulruy,  ne  retourneroient  plus  à  la 
traicte.  En  outre  ces  bonnes  gents 
ont  prétendu  que  nous  deuions  demeu- 
rer chez  eux,  s'il  estoit  vray  que  nous 
les  aimassions  :  car,  disoient-ils,  si  vous 
allez  ailleurs,  non  seulement  nous  au- 
rions sujet  de  craindre  pour  nostre  par- 
ticulier, mais  encore  pour  tout  le  Pays, 
nos  interests  estans  vnis  ensemble  : 
mais  maintenant  que  vous  nous  prenez 
pour  vos  hostes,  nous  n'auons  plus  que 
craindre  comme  nous  eussions  fait:  car 
si  vous  eussiez  choisi  yn  autre  lieu,  et  que 
quelque  meschant  vous  eust  fait  du  mal, 
non  seulement  les  François,  mais  en- 
core les  llurons,  s'en  fussent  pris  à  nous. 
le  pourrois  encore  icy  alléguer  quelques 
autres  raisons  et  considérations  qui  ne 
sont  pas  à  mépriser,  comme  seroit  vue 
plus  grande  commodité,  tant  pour  le 
poisson  et  pour  le  gibier,  comme  pour 
l'embarquement.  Mais  la  principale  est 
In  première  que  i'ay  apportée:  entre  les 
villages  qui  nous  ont  voulu  auoir,  ceux 
d'Oenrio  en  ont  fait  plus  d'instance.  Ce 
petit  village,  assez  proehe  du  nostre,  fai- 
soit  autresfois  vne  partie  de  celuy  où 
nous  estions  iadis  ;  mais  nous  n'auons 
pas  iugé  à  propos  de  nous  y  arrester  ceste 
fois  ;  seulement,  ayans  reconneu  qu'il 
estoit  expédient,  que  de  ce  village  et  du 


nostre  il  s'en  fist  vn  en  quelque  autre 
part,  tant  pour  leur^  affaires  communes, 
que  pour  nos  fonctions  et  ministères 
particuliers,  nous  auons  fait  depuis  peu 
quelques  prese.ns  à  tous  les  deux  en- 
semble à  cette  lin  :  nos  présents  sont 
de  grande  considération  parmy  eux; 
iieautmoins  ils  ne  soot  pas  encore  réso- 
lus. Ayant  doue  arreslé  de  nous  tenir 
où  nous  sommes,  il  fut  question  de  ba- 
stir  vne  cabane.  Les  cabanes  de  ce 
pays  ne  sont  ny  des  Louures  ny  des 
Palais,  ny  rien  de  semblable  aux  riches 
bastimens  de  nostre  France,  non  pas 
mesme  aux  plus  petites  chaumines  ; 
c'est  neantmoins  quelque  chose  de  meil- 
leur et  plus  commode,  que  les  taudis  des 
Moulagnais.  le  ne  vous  sçaurois  mieux 
exprimer  la  façon  des  demeures  H u ren- 
nes, que  de  les  comparer  à  des  berceaux 
ou  tonnelles  de  iardin,  dont  au  lieu  de 
branches  et  de  verdure,  quelques-vnes 
sont  couuertes  d'escoree  de  cèdre,  quel- 
ques autres  de  grosses  escorces  de  fre- 
sne,  d'orme  et  de  sapin,  ou  perusse  ;  et 
quoy  que  celles  de  cèdre  soient  les 
meilleures,  suiuant  l'aduis  et  l'vsage  le 
plus  commun,  il  y  a  neantmoins  ceste 
incommodité,  qu'elles  sont  quasi  aussi 
susceptibles  du  feu  que  des  allumettes, 
d'où  procède  quantité  d'embrasemens 
des  bourgades  entières,  et  sans  aller 
plus  loing  que  ceste  année,  nous  en 
auons  veu  en  moins  de  dix  iours  deux 
grandes  entièrement  consommées,  et 
vne  autre,  qui  est  celle  de  Louys,  brû- 
lée en  partie.  Nous  auons  veu  aussi  vne 
fois  nostre  propre  cabane  en  feu  ;  mais 
Dieu  mercy  nous  l'esteignismes  aussi 
lost.  il  y  a  de  cas  cabanes  ou  berceaux 
de  diuerse  grandeur,  les  vues  de  deux 
brasses  en  longueur,  d'autres  de  dix, 
d'autres  de  vingt,  de  trente,  et  de  qua- 
rante ;  la  largeur  ordinaire  est  d'enuiron 
quatre  brasses,  la  hauteur  est  presque 
pareille.  11  n'y  apointdediuerseslages; 
il  ne  se  voit  icy  ny  cane,  ny  chambre, 
ny  grenier.  On  n'y  veoit  autre  fenestre 
ny  cheminée,  qu'vn  meschant  trou  au 
haut  de  la  cabane,  qu'on  y  laisse  à  des- 
sein pourchasser  la  fumée.  C'est  ainsi 
qu'on  nous  a  basty  la  nostre. 

Ceux  d'Oénrio  et  de  nostre  village  s'y 


32 


Relation  de  la  Nouuclle 


sont  employez,  au  moyen  de  quelque 
présent  que  nous  leur  fismes.  Nous 
n'aiions  pas  manqué  d'exercice  pour  la 
faire  acheuer,  tant  à  cause  de  la  maladie 
vniuerselle  de  quasi  tous  les  Sauuages, 
qu'à  cause  de  la  coopération  de  ces  deux 
villages  :  car  encore  que  l'ouurage  ne 
fust  pas  grand,  toutesibis  ceux  de  nostre 
village  regardans  ceux  d'Oënrio,  qui 
sous  espérance  de  nous  attirer  à  eux  à 
la  longue,  ne  faisoient  que  s'amuser 
sans  rien  auancer,  nous  estions  quasi 
au  mois  d'Octobre  auant  que  nous  fus- 
sions à  eouuert.  Pour  le  dedans,  nous 
l'auons  accommodé  nous  mesmes  -,  en 
sorte  que  bien  que  ce  ne  soit  pas  grand 
chose,  les  Sauuages  ne  laissent  de  la 
venir  veoir,  et  la  voyant  de  l'admirer. 
Nous  l'auons  srparée  en  tro  s.  La  pre- 
mière partie  du  costé  de  la  porte,  sert 
d'antichambre,  de  briseuent  et  de  ma- 
gazin  pour  nos  provisions  de  bled,  à  la 
façon  des  Sauuages.  La  seconde  est 
celle  que  nous  habitons,  et  ouest  nostre 
cuisine,  nostre  menuiserie,  nostre  mou- 
lin, ou  lieu  à  battre  le  bled,  nostre  Ke- 
fectoire,  nostre  salie,  et  nosti  e  chambre. 
Aux  deux  costez,  à  la  façon  des  Hurons, 
sont  deux  establies,  qu'ils  nomment 
Endicha,  surlesqreîleshontdesquai^ses 
pour  mettre  nos  habits  et  autres  petites 
eommod'tez  ;  mais  au  dessous,  au  lieu 
que  les  Hurons  y  logent  leur  bois,  nous 
y  auons  pratiqué  de  petites  cabanes  pour 
nous  coucher,  et  retirer  quelque  chose 
de  nos  bardes  hors  de  la  main  larron- 
nesse  des  Hurons.  Pour  eux,  ils  cou- 
chent auprès  du  feu  ;  mais  cependant 
eux  et  nous  n'auons  que  la  terre  pour 
châlit;  pour  paillasse  et  pour  matelats 
quelque  escorce,  ou  quelque  branchage 
couuert  d'vne  natte  de  ionc  ;  car  pour 
les  linceuls  et  couuerfces,  nos  habits  et 
quelques  peaux  en  font  l'office.  La  troi- 
siesme  partie  de  nostre  cabane  est  encore 
diuisée  en  deux,  par  le  moyen  d'vn  ou- 
urage  de  menuiserie,  qui  luy  donne 
assez  bonne  grâce,  et  qui  se  fait  admirer 
icy  pour  sa  nouueauté.  En  l'vne  est 
nostre  petite  Chapelle,  où  nous  célébrons 
tous  les  iours  la  saincte  Messe,  et  nous 
y  retirons  de  iour  pour  prier  Dieu.  Il 
est  vray  que  le  bruit  qu'on  fait  quasi 


continuellement  nous  en  empesche  d'or- 
dinaire, horsmis  le  matin  et  le  soir  que 
tout  le  monde  est  retiré,  et  nous  con- 
traint de  gaiguer  le  dehors  pour  faire 
nos  prières.  En  l'autre  partie,  nous  y 
mettons  nos  vstensiles.  Toute  la  cabane 
n'a  que  six  brasses  de  longueur,  et  en- 
uiron  trois  et  demie  de  large.  Yoyla 
comme  nous  sommes  logez,  non  sans 
doute  si  bien  que  nous  n'ayons  dedans 
ce  logis  assez  bonne  part  à  la  pluye,  à 
la  neige  et  au  froid.  Cependant,  comme 
i'ay  dict,  on  ne  laisse  pas  de  nous  ve- 
nir visiter  par  admiration,  principale- 
ment depuis  que  nous  auons  eu  deux 
portes  de  menuiserie,  et  que  nostre 
moulin  et  nostre  horloge  ont  commencé 
à  ioûer.  On  ne  sçauioit  dire  les  eston- 
nemens  de  ces  bonnes  gens,  et  combien 
ils  admirent  l'esprit  des  François.  Mais 
ils  ont  tout  dit,  quand  ils  ont  dit  qu'ils 
sont  ondaki,  c'est  à  dire  des  Démons  ; 
et  nous  relouons  bien  ce  mot  à  leur  pro- 
fit, quand  nous  leur  disons  :  Or  ça  mes 
frères,  vous  auez  veu  cela  et  l'auez  ad- 
miré, et  vous  pensez  auoir  raison,  voyant 
quelque  chose  d'extraordinaire,  de  dire 
ondaki;  qu'il  faut  que  ceux  qui  font 
tant  de  merueilles  soient  des  Démons; 
et  qu'y  a-t-il  d'admirable,  comme  la 
beauté  du  Ciel  et  du  Soleil  ?  qu'y  a-t-il 
d'admirable,  comme  de  voir  tous  les 
aus  les  arbres  quasi  morts  durant  l'Hy- 
uer,  tout  nuds  et  défigurez,  reprendre 
sans  manquer  à  chaque  Printemps  vne 
nouuelie  vie  et  vu  nouuel  habit?  Le 
bled  que  vous  semez  pourrit,  et  de  sa 
pourriture  va  poussant  de  si  beaux 
tuyaux  et  de  meilleurs  espics?  Et  ce 
pendant  vous  ne  dites  point  :  Il  faut  que 
celuy  qui  a  fait  tant  de  bcautez,  et  gjtf 
nous  estalle  tous  les  au*  *»«wrt  les  yeux 
tant  de  merueilles,  soit  quelque  excel- 
lent oki,  et  quelque  intelligence  sure- 
minente,  etc.  11  n'est  venu  personne 
qui  n'aye  voulu  tourner  le  moulin  ; 
neantmoins  nous  ne  nous  en  seruons 
point,  d'autant  que  nous  auons  veu  par 
expérience,  que  nos  Sagamités  sont  meil- 
leures estant  pilées  dedans  des  mortiers 
de  bois,  à  la  façon  des  Sauuages,  que 
broyées  dedans  le  moulin.  le  croy  que 
c'est  à  cause  que  le  moulin  fait  la  farine 

trop  une.  Pour  ce  qui  est  de  l'horloge, 
il  yauroit  mille  choses  à  dire:  ilscroyenl 
tous  que  c'est  quelque  chose  viuante, 
car  ils  ne  se  peuuent  imaginer  comment 
elle  sonne  d'elle  mesme,  et  quand  elle 
vient  à  sonner,  ils  regardent  si  nous 
sommes  tous  là,  et  s'il  n'y  a  pas  quel- 
qu'vn  de  caché  pour  luy  donner  le 
branle. 

Ils  ont  pensé  qu'elle  entendoit,  princi- 
palement quand,  pour  rire,  quelqu'vn  de 
nos  François  s'escrioit  au  dernier  coup 
de  marteau,  c'est  assez  sonné,  et  que 
tout  aussi  tost  elle  se  taisoit.  Ils  l'ap- 
pellent le  Capitaine  du  iour.  Quand  elle 
sonne,  ils  disent  qu'elle  parle,  et  deman- 
dent, quand  ils  nous  viennent  veoir, 
combien  de  fois  le  Capitaine  a  desia  par- 
lé. Ils  nous  interrogent  de  son  manger. 
Ils  demeurent  les  heures  entières,  et 
quelqueslois  plusieurs,  afin  de  la  pou- 
uoir  ouyr  parler.  Ils  demandoient  au 
commencement  ce  qu'elle  disoit  ;  on 
leur  respondit  deux  choses,  qu'ils  ont 
fort  bien  retenues:  l'vne,  que  quand  elle 
sonnoit  à  quatre  heures  du  soir  pendant 
l'hyuer,  elle  disoit  :  Sortez,  allez  vous 
en,  afin  que  nous  fermions  la  porte  ;  car 
aussi  tost  ils  leuent  le  siège,  et  s'en 
vont;  l'autre,  qu'à  midy  elle  disoit,  yo 
eiounhaoua,  c'est  à  dire,  sus  dressons 
la  chaudière,  et  ils  ont  encore  mieux  re- 
tenu ce  langage  :  car  il  y  a  de  ces  écorni- 
fleurs,  qui  ne  manquent  point  de  venir 
à  cette  heure  là,  pour  participera  nostre 
Sagamité.  Ils  mangent  à  toutes  heures, 
quand  ils  ont  dequoy  ;  cependant  d'or- 
dinaire ils  ne  font  que  manger  deux 
chaudières  par  iour,  sçauoir  est,  au  ma- 
tin et  au  soir:  partant  ils  sont  bien  aises 
pendant  le  iour  de  prendre  part  à  la 
nostre. 

A  propos  de  leurs  admirations,  i'en 
pourrois  icy  coucher  plusieurs  faites  au 
sujet  de  la  pierre  d'aymant,  en  laquelle 
ils  regardoient  s'il  y  auoit  de  la  colle, 
et  d'vne  lunette  à  onze  facettes,  qui  leur 
representoit  autant  de  fois  vu  mesme 
obiet  ;  d'vne  petite  phiole  dans  laquelle 
vne  pulce  paroist  comme  vn  hanneton  ; 
du  verre  triangulaire,  des  outils  de  me- 
nuiserie ;  mais  sur  tout  de  l'escriture, 
car  ils  ne  pouuoient  conceuoir  comme 


ce  qu'vn  de  nous,  estant  au  village,  leur 
auoit  dit  et  couché  en  mesme  temps  par 
escrit,  vn  autre,  qui  cependant  estoit 
dans  la  maison  bien  esîoignée,  le  disoit 
incontinent  en  voyant  l'escriture.  le 
crois  qu'ils  en  ont  fait  cent  expériences. 
Tout  cela  sert  pour  gaigner  leurs  affec- 
tions, et  les  rendre  plus  dociles,  quand 
il  est  question  des  admirables  et  incom- 
préhensibles mystères  de  nostre  Foy  : 
car  la  croyance  qu'ils  ont  de  nostre 
esprit  et  de  nostre  capacité,  fait  que  sans 
réplique  ils  croyent  ce  qu'on  leur  an- 
nonce. 

Reste  maintenant  à  dire  quelque  chose 
du  pays,  des  meurs  et  coustumes  des 
Murons,  de  la  disposition  qu'ils  ont  à  la 
Foy,  et  de  nos  petits  trauaux. 

Quand  au  premier,  le  peu  de  papier 
et  de  loisir  que  nous  auons,  m'oblige  à 
vous  dire  en  peu  de  mots  ce  qui  pour- 
roit  faire  vn  iuste  volume.  Le  pays  des 
Hurons  n'est  pas  grand,  sa  plus  longue 
estenduë  se  peut  trauerser  en  trois  ou 
quatre  iours  ;  l'assiette  en  est  belle,  la 
plus  part  toute  en  plaines.  Il  est  enui- 
ronné  et  entrecoupé  d'vne  quantité  de 
très-beaux  lacs  ou  plustost  mers,  d'où 
vient  que  celuy  qui  leur  est  au  Nord  et 
an  Nord  -  nordouest,  est  appelle  mer 
douce.  Nous  passons  par  là  en  venant 
des  Bissiriniens.  Le  sol  de  ce  pays  est 
tout  sablonneux,  quoy  que  non  esgale- 
ment.  Cependant  il  produit  quantité  de 
tres-bon  bled  d'Inde,  et  peut-on  dire 
que  c'est  le  grenier  de  la  plus  prirt  des 
Algonquains.  Il  y  a  vingt  Bourgades,  qui 
disent  enuiron  trente  mille  âmes,  sous 
vne  mesme  langue,  et  encore  assez  fa- 
cile à  qui  a  quelque  maistre.  Elle  a. 
distinction  de  genres,  de  nombre,  de 
temps,  de  personnes,  de  mœuds,  et  en 
vn  mot  tres-parfaite  et  très  accomplie, 
contre  la  pensée  de  plusieurs.  Ce  qui 
me  resiouit,  c'est  que  i'ay  appris  que 
cette  langue  est  commune  à  quelques 
douze  autres  Nations  toutes  sédentaires 
et  nombreuses.  Sçauoir  est  aux  Con- 
khandcenrhonomjdiionontat.errhonons, 
Aliouandaronks,  Sonontoerrhonons,  0- 
nontaerrhonom,  Oûioenrhonons,  Onoi- 
ochrhonpm,  Agnierrhonons,  Andastoer- 
rkonons,    Scahcntoarrhonons,    Rimer- 

rhonom  et  Ahouenrochrhonons.  Les 
Hurons  sont  amis  de  tous  ces  peuples, 
excepté  des  Sononluerrhonons,  Onon- 
taerrhonons,  Omoenrhonons,  Onoiurh- 
rhonons  et  Agnieirkonons,  que  nous 
comprenons  tous  sous  le  nom  d'Iliro- 
quois.  Encore  ont  ils  desia  la  paix  auec 
les  SononloerrhonoHS,  depuis  qu'ils  fu- 
rent par  eux  détails  Tannée  passée  au 
Printemps. 

Les  députez  de  tout  le  Pays  sont  allez 
à  Sonontocn,  pour  confirmer  cette  paix, 
et  dit  on  que  les  Onontacrhonoiis,  Oui- 
oenrhonons,  Ouioçhrhonons  et  Agnier- 
rhonons,  veulent  entrer  en  ce  part  y. 
Mais  ce  n'est  pas  chose  asseurée  ;  que  si 
cela  est,  voila  vne  belle  grande  porte 
ouuerte  à  l'Euangile.  On  m'a  voulu  me- 
ner au  dit  Sono)tloen,  mais  ie  n'ay  pas 
iugé  à  propos  d'aller  encore  en  aucune 
part,  iusques  à  ce  que  nous  ayons  icy 
mieux  estably  les  fondemens  de  la  Loy 
Euangelique,  et  que  nous  y  ayons  tiré 
vn  crayon,  sur  lequel  les  autres  Nations 
qui  se  conuertiront  se  puissent  reigler. 
le  voudrais  bien  n'aller  en  aucun  lieu, 
qu'on  ne  nous  recogneust  aussi  tost  pour 
Prédicateurs  de  Iesus-Christ. 

Il  est  si  clair  et  si  euident,  qu'il  est 
vne  Diuinité  qui  a  fait  le  Ciel  et  la  terre, 
que  nos  Hurons  ne  la  peuuent  entière- 
ment mécognoistre.  Et  quoy  qu'ils 
ayent  les  yeux  de  l'esprit  fort  obscurcis 
des  ténèbres  d'vne  longue  ignorance, 
de  leurs  vices  et  péchez,  si  est-ce  qu'ils 
en  voyent  quelque  chose.  Mais  ils  se 
méprennent  lourdement,  et  ayant  la  co- 
gnoissance  de  Dieu,  ils  ne  luy  rendent 
pas  l'honneur,  ny  l'amour,  ny  le  ser- 
uice  qu'il  conuient:  car  ils  n'ont  ny 
Temples,  ny  Prostrés,  ny  Festes,  ny  cé- 
rémonies aucunes. 

Us  disent  qu'vne  certaine  femme 
nommée  Ealqenisic,  est  celle  qui  a  l'ait 
la  terre  et  les  hommes.  Ils  luy  baillent 
pour  adiomtvn  certain  appelle  Iouskeka, 
qu'ils  disent  estre  son  petit  fils,  auec  le- 
quel elle  gouuerne  le  monde  ;  cet  lou- 
slceha  a  soin  des  viuans  et  des  choses 
qui  concernent  la  vie,  et  par  conséquent 
ils  disent  qu'il  est  bon  ;  Ealaenlùc  a 
soin  des  âmes,  et  parce  qu'ils  croyent 
qu'elle  fait  mourir  les  hommes,  ils  disent 


qu'elle  est  meschante.  Et  ce  sont  par- 
myeux  des  mystères  si  cachez,  qu'il  n'y 
a  que  les  vieillards  qui  en  puissent  par- 
ler auec  crédit  et  authorité,  pour  estre 
creus.  D'où  vient  qu'vn  certain  ieune 
homme  m'en  ayant  discouru,  me  dit 
en  se  vantant  :  Ne  suis-ie  pas  bien  sça- 
uant?  Quelques  vns  me  disent  que  la 
maison  de  ces  deux  Diuinitez  est  au 
bout  du  monde  vers  l'Orient  ;  or  chez 
eux  le  monde  ne  passe  point  leur  Pays, 
c'est  à  dire  l'Amérique  ;  d'autres  les  lo- 
gent au  milieu. 

Ce  Dieu  et  cette  Déesse  viuent.  comme 
eux,  mais  sans  disette  ;  font  des  festins 
comme  eux,  sont  lascifs  aussi  bien 
qu'eux  ;  bref  ils  se  les  figurent  tous  tels 
qu'ils  sont,  eux-mesmes.  Et  encor  qu'ils 
les  fassent  hommes  et  corporels,  ils  sem- 
blent neantmoins  leur  attribuer  vne  cer- 
taine immensité  en  tous  lieux.  Ils  disent 
que  cette  Eataenlnc  est  tombée  du  Ciel, 
où  il  y  a  des  habitans  comme  icy,  et  que 
quand  elle  tomba,  elle  estoit  enceinte. 
Oue  si  vous  leur  demandez  qui  a  fait  le 
Ciel  et  ses  habitans,  ils  n'ont  autre  re- 
partie, sinon  qu'ils  n'en  sçauent  rien. 
Et  quand  nous  ieur  presehons  vn  Dieu 
Créateur  du  Ciel  et  de  la  terre  et  de 
toutes  choses  ;  de  mesme  quand  nous 
leur  parlons  d'vn  Enfer  et  d'vn  Paradis, 
et  du  reste  de  nos  mystères  ;  les  opi- 
niastres  respondent,  que  cela  est  bon 
pour  nostre  Pays,  non  four  le  leur;  que 
chaque  Pays  a  ses  façons  de  faire.  Mais 
leur  ayant  monstre  par  le  moyen  d'vn 
petit  globe  que  noasauons  apporté,  qu'il 
n'y  a  qu'vn  seul  monde,  ils  demeurent 
sans  réplique.  letrouue  dans  leur  ma- 
riage deux  choses  qui  me  plaisent  fort: 
l'vne  qu'ils  n'ont  qu'vne  femme,  l'autre 
qu'ils  ne  se  marient  point  à  leurs  parens 
en  ligne  directe  ou  collatérale,  pour 
esloignez  qu'ils  puissent  estre  ;  il  y  a 
assez  d'ailleurs  à  y  reprendre,  quand  ce 
ne  seroit  que  le  fréquent  changement 
que  les  hommes  font  de  leurs  femmes, 
et  les  femmes  de  leurs  maris.  Ils  croyent 
l'immortalité  des  âmes,  qu'ils  feignent 
estre  corporelles.  Toute  lapins  grande 
partie  de  leur  Religion  consiste  en  ce 
poinct.  Ce  ne  sont  d'ailleurs  que  su- 
perstitions, que  nous  espérons  auec  la 

gj*aee  de  Dieu  changer  en  vrnye  Reli- 
gion, et  comme  despoùilles  enleuées 
sur  l'ennemy,  les  consacrer  à  l'honneur 
de  nostre  Seigneur,  et  en  profiler  pour 
leur  soulagement  particulier.  Certes  si  ' 
estons  vu  iour  Ghrestiens,  ils  viennent 
à  les  aider  à  proportion  de  ce  qu'ils  l'ont 
à  présent  pour  elles  en  vain,  il  faudra 
que  nous  leur  cédions,  ou  que  nous  les 
imitions:  car  ils  n'y  espargnent  rien, 
non  pas  mesme  les  plus  auaricieux. 
Nous  en  auons  veu  queîques-vns  déniiez 
ou  peu  s'en  faut,  de  toutes  leurs  com- 
modité/., pouice  que  plusieurs  de  leurs 
amis  estoient  morts,  aux  âmes  desquels 
ils  en  auoient  l'ait  largesse.  Au  surplus 
les  chiens,  les  cerfs,  les  poissons  et  au- 
tres animaux  ont  des  âmes  immortelles 
et  raisonnables,  à  leur  dire.  Pour  prenne 
dequoy  les  vieillards  racontent  certaines 
fables  qu'ils  font  passer  pour  verit.cz;  ils 
ne  font,  mention  ny  de  peine  ny  de  ré- 
compense au  lieu  où  vont  lésâmes  après 
la  mort  ;  aussi  ne  mettent-ils  point  de 
distinction  entre  les  bons  et  les  mau- 
uais,  les  vertueux  et  les  vicieux,  et  ils 
honorent  également  la  sépulture  des 
vus  et  des  autres  ;  ainsi  que  nous  auons 
yeu  en  celle  d'vn  icune  homme  qui  s'é- 
toit  empoisonne  du  déplaisir  qu'il  auoit 
conccu,  à  ra;son  qu'on  luy  auoit  osîé  sa 
femme.  Us  ont  vne  infinité  de  super- 
stitions ;  leurs  festins,  leurs  médecines, 
leurs  pesches,  leurs  chasses,  leurs  guer- 
res ,  bref  quasi  toute  leur  vie  ne  roule 
que  sur  ce  pinot  ;  les  songes  sur  tout 
ont.  icy  grand  crédit. 

Tout  ce  pays,  et  ie  crois  qu'il  en  va 
de  mesme  ailleurs,  ne  manque  pas 
d'hommes  mesehans,  lesquels  par  enuie 
ou  par  vengeance  ou  autre  motif,  em- 
poisonnent ou  ensorcellent,  et  en  fin 
l.ost  ou  tard  l'ont  mourir  ceux  qu'ils  en- 
treprennent. Quand  telles  gens  sont  sur- 
pris, on  les  exécute  sur  le  champ,  sans 
autre  forme  de  procès,  et  il  n'en  est 
autre  bruit.  Pour  les  autres  meurtres, 
ils  les  vengent  sur  toute  la  Nation  du 
meurtrier  ;  aussi  ne  sçay-je  que  cette 
sorte  de  gens  qu'ils  fassent  mourir  im- 
punément, l'ay  bien  connu  vne  fille 
luiTonnessc,  qui  fut  aussi-tost assommée 
sans  aucune  recherche,  maisç'auoit  esté 


par  son  propre  frère  ;  s'il  pnroist  quel- 
que traislre  qui  machine  la  ruine  du 
Pays,  ils  taschent  en  commun  de  s'en 
défaire  au  plus  lost  ;  mais  ces  accidens 
sont  fort  rares. 

Ils  disent  que  ces  Sorciers  les  ruinent: 
car  si  quelqu'vn  a  rcùssy  en  quelque  en- 
treprise, si  la  Irai  lie,  si  la  chasse  luy  a 
succédé,  aussi-tost  ces  meschans  l'en- 
sorcellent, ou  quelque  autre  de  sa  mai- 
son, afin  qu'il  consomme  tout  en  Mede- 
cuis  et  Médecines.  Aussi  pour  remédier 
à  ces  sorts  et  antres  maladies,  il  y  a 
vne  infinité  de  Médecins,  qu'ils  appellent 
Ar'endiouane.  Ces  gens  à  mon  aduis 
soiit  vrays  Sorciers,  qui  ont  accez  au 
Diable.  Les  vus  ne  font  que  iuger  du 
mal,  et  ce  en  diuerses  façons,  sçauoir 
est  par  Pyromancie,  par  Ilydromancie, 
Negromancie,  par  festins,  par  danses  et 
chansons  ;  les  autres  s'efforcent  de  gué- 
rir le  mal  par  soufilemens,  breuuages  et 
autres  singeries  ridicules,  qui  n'ont  au- 
cune vertu  ny  efficacité  naturelle.  Mais 
les  vus  et  les  autres  ne  font  rien  sans 
grands  presens,  et  sans  bonnes  recom- 
penses. 

On  void  en  ce  Pays  quelques  Deuins, 
qu'ils  appellent  encore  Arendiouane,  et 
qui  se  meslent  de  faire  tomber  ou  cesser 
la  pluye,  et  prédire  les  choses  futures. 
Le  Diable  leur  reuele  quelques  secrets, 
mais  auec  tant  d'obscuritez,  qu'on  n'a 
garde  de  les  arguer  de  mensonge  :  témoin 
vn  du  village  de  Scanouaenral,  lequel, 
vn  peu  auparauant  l'embrasement  des 
bourgades  cy  dessus  mentionnées,  auoit 
veu  en  songe  trois  flammes  qui  tom- 
boient  du  Ciel  sur  lesdites  bourgades. 
Mais  le  Diable  ne  luy  auoit  déclaré  le 
sens  de  cet  énigme  :  car  ayant  obtenu 
du  village  vn  chien  blanc  pour  en  faire 
festin,  et  en  impetrer  l'intelligence,  il 
demeura  aussi  ignorant  après  comme 
auparauant. 

Dernièrement,  comme  i'estois  chez 
Louys  de  Saincte  Foy,  vue  vieille  sor- 
cière ou  deuineresse  du  dit  village,  dit 
qu'elle  auoit  veu  ceux  qui  estoient  allez 
à  la  guerre,  qu'ils  reuenoient  et  amc- 
noient  vn  prisonnier.  Nous  verrons  si 
elle  a  dit  vray.  Son  procédé  est  par  py- 
romancie :  elle  vous  figure  en  sa  cabane 

le  lac  des  Hiroquois  ;  puis  d'vn  costé  elle 
fait  autant  de  feux  comme  il  y  a  de 
personnes  qui  ont  marché  en  campagne, 
et  de  l'autre  costé  encore  autant  de  feux 
qu'ils  ont  d'ennemis  à  combattre.  Puis 
si  son  sort  réussit,  elle  donne  à  enten- 
dre que  les  feux  de  deçà  ont  tfauersé, 
et  cela  signifie,  que  les  guerriers  ont 
desia  passé  le  lac.  Vn  feu  qui  y  esteint 
l'autre,  marque  vn  ennemy  défait;  que 
si  il  l'attire  à  soy  sans  l'esteindre,  c'est 
un  prisonnier  pris  à  mercy.  C'est  ainsi, 
pour  finir  ce  discours,  qui  seroit  trop 
long  si  ie  voulois  tout  dire,  que  le  Diable 
amuse  ce  pauure  peuple,  substituant  ses 
impietez  et  superstitions,  en  la  place  de 
la  conformité  qu'ils  deuroient  auoir  à  la 
prouidence  de  Dieu,  et  du  culte  qu'ils 
luy  deuroient  rendre. 

Quand  à  ce  qui  concerne  les  mœurs, 
les  Hurons  sont  lascifs,  quoy  qu'en  deux 
chefs  moins  que  plusieurs  Chrcstiens, 
qui  rougiront  vn  iour  deuant  eux.  Vous 
n'y  verrez  point  de  baisers,  ny  de  ca- 
resses deshonnestes  ;  et  dans  le  ma- 
riage, vn  homme  y  demeurera  les  deux 
et  trois  ans  entiers,  sans  cognoistre  sa 
femme,  tandis  qu'elle  est  nourrice.  Ils 
sont  gourmands  iusquesà  rendre  gorge  ; 
vray  est  que  cela  n'est  pas  souttent,  mais 
seulement  en  quelques  festins  supersti- 
tieux ;  encore  ne  s'y  trouuent-ils  pas 
volontiers;  et  d'ailleurs  ils  supportent 
beaucoup  mieux  la  faim  que  nous  :  si 
bien  qu'après  auoir  ieusné  les  deux  ou 
trois  iours  entiers,  vous  en  verrez  en- 
core ramer,  porter,  chanter,  rire,  gaus- 
ser, comme  s'ils  auoienl  bien  disné.  Us 
sont  forts  fainéants,  menteurs,  larrons, 
importuns  demandeurs.  Qnelques-vns 
les  estiment  vindicatifs;  mais  pour  moy 
ie  crois  que  ce  vice  est  plus  notable  ail- 
leurs qu'icy.  On  y  voit  reluire  d'assez 
belles  vertus  morales.  Vous  y  remar- 
quez en  premier  lieu  vue  grande  amour 
et  vnion,  qu'ils  sont  soigneux  de  culti- 
uer  par  le  moyen  de  leurs  mariages,  de 
leurs  presens,  de  leurs  festins  et  de 
ieurs  fréquentes  visites.  Au  retour  de 
leur  pesche,  de  leur  chasse  et  de  leur 
traitte,  ils  s'entredonnent  beaucoup  ; 
s'ils  y  ont  pris  quelque  chose  d'exquis, 
ou  mesme  s'ils  l'ont  acheté,  ou  si  on  le 


leur  a  donné,  ils  en  font  festin  à  tout  le 
village.  L'hospitalité  enuers  toute  sorte 
d'estrangers  y  est  remarquable  :  ils  leur 
présentent  en  ces  festins  ce  qu'ils  ont 
préparé  de  meilleur,  et  comme  i'ay  desia 
dit,  ie  ne  sçay  si  ailleurs  il  se  rencontre 
rien  de  pareil  en  ce  sujet.  Il  me  semble 
auoir  leu  dans  les  vies  des  Pères,  qu'vne 
armée  Payenne  se  conuertit,  voyant  la 
charité  et  l'hospitalité  d'vne  ville  Chre- 
stienne,  dont  les  habitans  s'efforçoient 
à  l'enuie  de  caresser  et  festoyer  les 
Estrangers-,  iugeans  bien  que  ceux-là 
deuoient  professer  la  vraye  Religion,  et 
adorer  le  vray  Dieu  Père  commun  de 
tous,  qui  àuoient  vn  cœur  si  bénin,  et 
faisoient  indifféremment  tant  de  bien  à 
toute  sorte  de  personnes.  Nous  auons 
aussi  espérance  que  nostre  Seigneur 
donnera  en  fin  la  lumière  de  sacognois- 
sance,  et  communiquera  l'ardeur  de  ses 
grâces  à  cette  Nation,  qu'il  semble  y 
auoir  disposée  par  la  pratique  de  cette 
belle  vertu.  Ils  ne  refusent  iamais  la 
porte  à  vn  Estranger  ;  et  l'ayans  receu 
vne  fois  en  leur  maison,  ils  luy  font  part 
de  ce  qu'ils  y  ont  de  meilleur  ;  ils  ne 
luy  donnent  iamais  son  congé,  et  quand 
il  le  prend  desoy-mesme,  il  en  est  quitte 
pour  vn  simple  grand- mercy.  Cela  me 
fait  espérer,  que  si  vne  fois  il  plaist  à 
Dieu  de  les  illuminer,  ils  correspondront 
parfaictement  aux  grâces  et  aux  inspi- 
rations de  son  Fils  ;  et  puis  qu'il  est 
venu  comme  Estranger  en  sa  propre 
maison,  ie  me  promets  que  ces  bonnes 
gens  le  receuront  à  toutes  heures  en 
leur  cœur,  sans  le  faire  attendre  à  la 
porte  par  trop  de  dureté,  sans  luy  rien 
espargner  en  toute  l'estenduë  de  leurs 
affections,  sans  le  trahir  et  le  chasser 
dehors  par  quelque  faute  signalée,  et 
sans  rien  prétendre  en  son  seruice  que 
son  honneur  et  sa  gloire  :  qui  est  tout 
ce  qu'on  peut  souhaitter  de  fidélité  en 
vue  âme,  pour  le  bon  vsage  et  sainct 
employ  des  faneurs  du  Ciel. 

Quediray-je  deleurestrange  patience 
dans  leur  pauureté,  disette  et  maladies? 
Nous  auons  veu  cette  année  les  villages 
entiers  sur  la  litière,  nourris  d'vn  peu 
de  sagamité  insipide,  et  cependant  pas 
vn  mot  pour  se  plaindre,  pas  vn  mouue- 

ment  d'impatience*  Ils  reçoiucnt  bien 
plus  constamment  la  nouucile  de  la 
mort,  que  ces  Messieurs  et  Dames  de  la 
Curestienté,  à  qui  on  en  oseroit  ouurir 
la  bouche.  Nos  Sauuages  l'entendent 
non  seulement  sans  desespoir,  mais  sans 
se  troubler,  sans  pallir  ou  blesmir  tant 
soit  peu.  Nous  auons  sur  tout  admiré 
la  constance  de  nos  nouucaux  Chres tiens: 
le  pénultième  qui  est  mort,  nommé  lo- 
seph  Oatij,  a  demeuré  sur  la  dure  l'e- 
space de  quatre  ou  cinq  mois,  tant  dé- 
liant qu'après  son  Baptesme,  si  décharné 
qu'il  n'auoit  que  les  os  ;  dans  vue  ca- 
bane si  chetiue,  que  les  vents  y  souf- 
floient  de  tous  costez,  couuert  pendant 
les  froidures  de  l'hyuer  d'vne  peau  fort 
légère,  de  besles  noires  ou  d'escurieux 
noirs,  nourry  fort  pauuremcnt  ;  on  ne 
Ta  cependant  jamais  ouy  faire  aucune 
plainte.  Nostre  Seigneur  lesus-Clirist 
soit  à  iama;s  loué.  C'est  sur  ces  dispo- 
sitions etfondcmiuis,  que  nous  espérons 
auec  la  grâce  de  Dieu  baslir  l'édifice  de 
la  Religion  Chrestienne  parmy  ce  peuple, 
qui  desia  d'ailleurs  nous  est  grande- 
ment affectionné,  et  a  vue  grande  opi- 
nion de  nous.  C'est  à  nous  maintenant 
à  correspondre  à  nostre  vocation  et  à  la 
voix  de  N.  S.  qui  nous  dit,  videte  re- 
giones,  quoniam  albœ  mut  iam  ad  mes- 
$em.  Il  est  vray,  mon  R.  P.  que  wessis 
multa,  operarij  paucî ,  et  de  plus  nous 
nous  trou  nous  fort  foibles  pour  vue  si 
grande  entreprise,  au  moins  moy,  et 
partant  ie  supplie  nostre  R.  P.  Prouin- 
cial  et  Y.  R.  de  nous  enuoyer  du  se- 
cours. Sur  quoy  ie  m'escrierois  volon- 
tiers au  bon  Dieu,  initie  qucm  rnissurus 
es  :  car  pour  nous,  nous  sommes  des 
enfans.qui  ne  faisons  que  bégayer.  Ce- 
pendant nous  confians  en  la  bonté  de 
N.  Seigneur  et  non  en  nos  propres  forces 
et  industries,  voicy  ce  que  nous  auons 
fait  pour  la  conuersion  de  ce  Peuple, 
depuis  nostre  arriuée.  Premièrement 
nous  nous  sommes  employez  en  l'cstude 
de  la  langue,  qui,  à  cause  de  la  diuersité 
de  ses  mots  composez,  est  quasi  infinie. 
On  ne  peut  ncantmoins  rien  faire  sans 
cet  estude.  Tous  les  François  qui  sont 
icy  s'y  sont  ardemment  portez,  rame- 
nant l'ancien  vsage  d'escrire  sur  des 


escorces  de  bouleau  faute  de  papier. 
Les  P.  Dauost  et  Daniel  y  ont  trauaillé 
par  dessus  tous  ;  ils  y  sçauent  autant 
de  mots  que  moy,  et  peut-estre  plus. 
Mais  ils  n'ont  pas  encore  la  prattique 
pour  les  former  et  assembler  prompte- 
ment,  quoy  que  le  Père  Daniel  s'expli- 
que desia  passablement.  Pour  moy  qui 
y  fais  leçon  à  nos  François,  si  Dieu  ne 
m'assiste  extraordinairoment,  encorme 
faudra- il  aller  longtemps  à  l'escole  des 
Sauuages,  telle  est  la  fécondité  de  leur 
langue.  Cela  n'empesche  pas  que  ie 
n'entende  quasi  tout  ce  qu'ils  disent,  et 
que  ie  ne  leur  fasse  assez  comprendre 
mes  conceptions,  mesme  dans  l'expli- 
cation de  nos  plus  ineffables  mystères. 
Apres  cela,  nous  nous  sommes  employez 
à  la  visite,  sollicitation  et  instruction 
des  malades,  qui  ont  esté  comme  i'ay 
dit  en  très-grand  nombre  ;  c'a  esté  dans 
ce  pieux  exercice  que  nous  auons  acquis 
des  âmes  à  nostre  Seigneur,  iusques  au 
nombre  de;  treize.  La  première  fut  vne 
petite  fillette  de  ce  village,  âgée  seule- 
ment de  quatre  ou  cinq  mois;  elle  mou- 
rut vn  quart  d'heure  après  son  baptesme, 
auquel  elle  fut  nommée  Iosephe,  pour 
accomplir  vn  vœu  que  i'auois  faict  de 
donner  ce  nom  au  premier  que  nous  ré- 
générerions des  sainctes  eaux,  en  reco- 
gnoissance  de  tant  de  faueurs  que  nous 
auons  receuës  et  receuons  par  l'entremise 
de  ce  grand  Sainet.  Ce  fut  le  sixiesme 
Septembre  1634.  La  deuxiesme,  fut 
vne  autre  petite  fille  d'enuiron  deux 
ans,  que  nous  baptisasmes  le  lende- 
main; elle  mourut  l'onzicsme  du  mesme 
mois  et  an,  ayant  esté  nommée  Marie. 
Le  26.  du  mesme  mois,  ie  baptisay 
Marie  Oquiaendis,  mère  du  Capitaine  de 
ce  village,  ayeulede  l'autre  Marie.  Celle- 
cy  vit  encore,  et  attribue  sa  guerison  à 
la  vertu  du  S.  Baptesme,  le  publiant  par 
tout.  En  effet  eileestoit  quasi  aux  abois, 
et  dés  qu'elle  fut  lauée  de  ces  sacrées 
eaux,  elle  commença  à  se  mieux  porter. 
Le  20.  d'Octobre,  ie  partis  pour  aller  à 
la  Nation  du  Petun.  En  ce  voyage  Dieu 
me  fit  la  faueur  de  baptiser  et  enuoyer 
au  Ciel  trois  petits  enfans,  l'vn  desquels 
entre  autres  alloit  ietter  les  derniers 
souspirs  quand  i'arriuay  dans  sa  cabane, 

où  à  peine  eus-je  le  loisir  de  l'ondoyer. 
Au  retour  du  voyage,  ie  trouuay  que  le 
P.  Daniel  auoit  baptisé  Ioseph  loulaya, 
qu'on  croyoit  deuoir  expirer  sur  le 
champ.  le  l'auois  instruit  auparauant. 
Il  a  suruécu  long  temps,  tousiours  lan- 
guissant, et  faisant  beaucoup  d'actes  de 
vertu.  Nous  l'auons  assisté  corporel- 
lement  et  spirituellement  ;  si  bien  que 
luy  et  toute  sa  cabane  n'uttribuoicnt  la 
prolongation  de  sa  vie,  qu'au  double 
secours  qu'il  a  receu  de  nostre  part. 
En  fin  estant  mort  heureusement  dans 
la  confession  et  inuoeation  du  vray 
Dieu,  et  dans  la  repenlance  de  ses  po- 
chez, nous  l'enterrasmes  solennellement 
comme  il  l'auoit  désiré.  Nous  auons 
admiré  le  soin,  la  charité  et  la  perseue- 
rance  de  sa  femme,  dans  les  deuoirs  et 
seruices  qu'elle  luy  rendoit  pendant  vne 
fort  longue,  fort  sale  et  fort  puante 
maladie.  Elle  et  toute  sa  cabane  (où 
nous  en  auons  déjà  baptisé  trois)  nous 
est  demeurée  fort  affectionnée,  et  ils 
m'ont  protesté  plusieurs  fois  qu'ils  se- 
roient  tous,  à  la  vie,  à  la  mort  et  au 
delà,  en  nostre  disposition.  Mais  nous 
ne  lesiugeonspas  encore  assez  instruits. 
C'est  en  ceste  cabane  où  demeure  le 
premier  Huron  que  i'aye  iamais  baptisé, 
qui  fut  l'an  mil  six  cens  vingt-neuf, 
auant  nostre  départ  de  ce  Pays.  C'estoit 
vn  petit  enfant  tenu  pour  mort,  lequel 
sembla  renaistre  etreuiure  doublement 
dans  les  eaux  vinifiantes  du  sainct  Ba- 
plesme.  11  vit  encore,  âgé  d'enuiron 
cinq  ans,  et  est  fort  gentil. 

Le  vingt-vniesme  d'Octobre,  fut  ba- 
ptizé  Ioseph  Sondaarouhané,  âgé  d'en- 
uiron quarante  ou  cinquante  ans  ;  il 
auoit  vne  grande  bonté  et  douceur  na- 
turelle, et  m'estoil  de  longue  main  af- 
fectionné ;  il  rendit  son  bien-heureux 
esprità  Dieu  le  vingt  iesme  de  Nouembre. 
Lemesme  iour,  fut  baptisé  Ioachi m  Tsin- 
dacaiendoua,  vieillard  de  80.  ans  ;  c'é- 
toit  vn  des  Hurons  du  meilleur  naturel 
que  i'aye connu.  Le  lendemain,  il  quitta 
cette  vie  pour  en  commencer  vne  meil- 
leure, comme  nous  croyons  ;  nous  l'en- 
terrasmes solemnellement  en  vn  lieu 
séparé.  Cette  cérémonie  attira  sur  nous 
les  yeux  de  tout  le  village,  et  causa  à 


plusieurs  le  désir  qu'on  honorast  leur 
sépulture  de  cette  façon,  notamment  à 
Ioseph  Ioutaia,  cy  dessus  mentionné, 
lequel,  après  les  obsèques  acheuées,  me 
dit  qu'il  eust  esté  bien  aise  que  nous 
eussions  passé  au  trauers  de  sa  cabane 
en  Testât  que  nous  estions  habillez,  pour 
nous  veoir  du  lieu  où  la  maladie  le  te- 
noit  attaché:  car  on  luy  en  auoit  fait 
tant  de  cas,  qu'il  déclara  authentique- 
ment  vouloir  estre  enterré  de  nos  mains, 
ce  qui  fut  fait. 

Puisque  ie  suis  retombé  sur  le  propos 
de  cet  homme,  ie  diray  vue  chose  mé- 
morable qui  luy  arriua  après  son  Ba- 
ptesme.  Le  Diable  luy  apparut  vn  iour 
en  forme  d'vn  sien  frère  decedé.  En- 
trant dans  sa  cabane,  il  ne  le  salua  pus, 
et  s'asseyantde  l'autre  coslé  du  feu, -vis 
à  vis  de  nostre  nouueau  ChresUen,  ii 
demeura  long-temps  sans  parler.  En 
fin  prenant  la  parole,  il  luy  dit  :  Quoy 
donc,  mon  frère,  vous  nous  voulez  quit- 
ter? Nostre  Ioseph,  qui  n'esloitpas  en- 
core assez  duit  en  celte  milice,  respon- 
dit  :  Non,  mon  frère,  ie  ne  vous  veux 
pas  quitter,  ie  ne  vous  quitteray  point  ; 
et  dit-on  qu'alors  ce  faux  frère  commen- 
ça à  le  caresser.  Toutesfois  il  a  depuis 
protesté-  plusieurs  fois  qu'il  desiroit  aller 
au  Ciel. 

Le  viugt-scptiesme  de  No'.icmbre.  Mar- 
tin Tsicofc,  vieillard  desia  fort  âgé,  et 
d'vne  humeur  fort  douce,  fut  baptisé. 
Ce  bon  homme  ne  cessa  d'inuoquerlesus 
et  Marie  depuis  son  baptesme  iusques 
au  15.  Décembre  qu'il  mourut.  le  com- 
mençay  à  l'instruire  par  celte  vérité: 
que  nos  âmes  après  la  mort,  alloient 
toutes  en  Enfer  ou  en  Paradis  ;  qwe  le 
Paradis  estoit  vn  lieu  remply  de  délices 
et  de  contentemens,  et  au  contraire 
l'Enfer,  vn  lieu  de  feux,  de  peines  et  de 
tournions  éternels  ;  qu'au  reste,  il  aui- 
sast,  tandis  qu'il  estoit  encore  en  vie, 
auquel  de  ces  deux  lieux  il  vouloit  aller 
et  demeurer  pour  iamais.  Alors  ce  bon 
vieillard  se  tournant  vers  sa  femme  : 
Ma  femme,  luy  dit-il,  ne  vaut-il  pas  bien 
mieux  aller  au  Ciel  ?  i'ay  peur  de  ces 
effroyables  feux  d'enfer.  Sa  femme  fui 
de  mesme  aduis,  et  ainsi  il  presta  vo- 

lontiors  l'oreille  aux  instructions  qu'on 
luy  donna. 

Lo  dix-neufiesme  larmier,  ie  partis 
pour  aller  en  la  maison  do  Louys  de 
sainete  Foy,  distante  de  noslre  village 
de  sept  ou  huict  lieues.  le  n'auois  peu 
ny  deu  y  aller  plus  tost,  pour  ce  qu'il 
estoit  allé  en  la  Nation  neutre  quérir 
son  Pere^  qui  y  estoit  demeuré  perclus. 

En  ce  voyage,  passant  par  Ofinentis- 
sati,  i'allay  voir  vn  nommé  Oukkéhi- 
toûa,  qui  auoit  l'an  passé  embarqué  vn 
de  nos  hommes  ;  le  trouuant  à  l'extré- 
mité, ie  l'instruisis  ;  il  creut,  il  délesta 
sa  vie  passée,  il  fut  baptisé  sous  le  nom 
de  François,  et  deux  iours  après  quitta 
ce  monde  pour  s'enuoler  au  Ciel. 

Le  vingï-neuiïesmc  de  Mars,  nous  ba- 
ptisasmes  solemnellement  en  nostre  pe- 
tite Chapelle  Iosepli  Oatrj.  François  petit 
Pré  luy  seruit  de  Parai n  ;  plusieurs  y 
assistèrent.  11  y  auoit  long-temps  que 
nous  l'instruisions  ;  c'est  pourquoy  il 
respondit  luy-mesme  aux  interrogations 
que  ie  luy  faisois  en  langue.  Huronne. 
Ce  bon  ieune  homme  estoit  d'vne  com- 
plexion  tort  valétudinaire  ;  nous  Fanions 
gaigné  par  vue  continuelle  assistance, 
qui  l'auoit  remis  par  deux  l'ois  ;  de  sorte 
que  tres-volontiers  il  remit  entre  nos 
mains  le  soin  de  son  âme,  laquelle  alla 
heureusement  à  Dieu  le  quatorziesme 
Auril,  après  auoir  esié  fortifiée  du  Sa- 
crement d'extreme-Unction. 

Nous  auons  sur  tout  admiré  sa  pa- 
tience et  sa  tranquillité  d'esprit,  prin- 
cipalement depuis  le  baptesme.  A  peine 
auions>  nous  commencé  à  l'instruire, 
qu'il  commença  à  dire  fort  souuent  et 
de  iour  et  de  nuict  :  lesus,  ayez  pitié 
de  moy;  Marie  et  Joseph,  secourez  moy. 

Finalement  le  vingtiesme  d'Auril,  ie 
baptisay  à  Oënrio  vne  femme  fort  vieille. 
Elle  deceda  le  vingt-quatriesme.  Du 
commencement  que  ie  l'abborday  et 
que  ie  luy  demanday  si  elle  vouloit  aller 
au  Ciel  ou  en  Enfer,  elle  ne  respondoit 
autre  chose,  sinon  qu'elle  iroit  où  son 
lils  voudroit.  Mais  luy  ayant  esté  dit 
que  son  pere,  feu  Ioachim  Tsindacaien- 
doua,  estoit  allé  au  Ciel  :  l'y  veux  donc 
aller,  dit-elle. 

Ce  sont  là  les  fruicts  que  nous  auons 


recueillis  de  nos  visites  et  instructions 
particulières,  le  eroy  que  la  moisson 
eust  esté  plus  grandi',  si  i'eusse  peu 
abandonner  nostre  village,  et  parcourir 
les  autres.  Plaise  à  noslre  Seigneur  ac- 
cëpter  ces  petites  prémices,  et  nous 
donner  les  forces  et  les  moyens  d'en 
faire  dauantage.  On  en  a  instruit  beau- 
coup d'autres,  qui  demandoient  le  Ba- 
ptesme fort  instamment  ;  mais  ne  les 
voyant  pas  en  danger  de  mort,  nous  les 
auons  rescruez  pour  vne  grande  instru- 
ction. 

Enuiron  le  mois  de  Décembre,  les 
neiges  commencèrent  à  prendre  pied, 
et  les  Saunages  se  rendirent  sédentaires 
dans  le  village.  Car  tout  l'Esté  et  tout 
l'Automne,  ils  sont  la  plus-part  ou  dans 
des  cabanes  champestres  à  prendre 
garde  à  leurs  bleds,  ou  sur  le  lac  à  la 
pesche,  ou  en  traitte  ;  ce  qui  n'est  pas 
vue  petite  incommodité  pour  les  in- 
struire. Les  voyant  donc  ainsi  réunis, 
au  commencement  de  cette  année,  nous 
resolusmes  de  prescher  publiquement  à 
tous,  et  leur  faire  cognoistre  le  sujet 
de  nostre  venue  en  leur  Pays,  qui  n'est 
pas  pour  leur  pelleteries,  mais  pour 
leur  annoncer  le  vray  Dieu  et  son  fds 
Jesus-Christ,  Sauueur  vniuerselle  de  nos 
âmes. 

Nous  faisons  cette  instruction  ou  Ca- 
téchisme en  nostre  cabane  :  car  nous 
n'auons  point  encore  d'autre  Eglise  ca- 
pable. C'est  le  plus  souuent  que  nous 
pouuons:  car  leurs  festins,  leurs  danses 
et  leurs  ieux,  les  occupent  tellement, 
qu'on  ne  les  assemble  pas  comme  l'on 
veut. 

La  façon  ordinaire  que  nous  y  tenons 
est  celle  cy.  Nous  appelions  le  monde 
par  le  moyen  du  Capitaine  du  village, 
qui  les  assemble  tous  chez  nous  comme 
en  Conseil,  ou  bien  au  son  de  la  clo- 
chette, le  me  sers  du  surplis  et  du  bon- 
net carré,  pour  donner  plus  de  maiesté. 
Au  commencement  nous  chantons  à  ge- 
noux le  Pater  noster,  réduit  en  vers  llu- 
rons.  Le  P.  Daniel,  comme  autheur  de 
cela,  chante  vn  couplet  tout  seul,  et  puis 
nous  le  rechantons  tous  ensemble,  et 
ceux  d'entre  les  Ilurons,  principalement 
les  petits  enfans,  qui  le  sçauent  desia, 

prennent  plaisir  de  chanter  auec  nous, 
et  les  autres  d'escouter.  Cela  fait, 
comme  vn  chacun  est  assis,  ie  me  leue 
et  lais  faire  le  signe  de  la  Croix  à  tous, 
puis  ayant  recapitulé  ce  que  i'ay  dit  Ja 
dernière  fois,  L'explique  quelque  chose 
de  nouueau.  Apres  cela  nous  interro- 
geons les  ieunes  enfans  et  les  liïlçs, 
donnans  ou  vn  petit  canon  de  verre,  ou 
de  la  racade  à  ceux  qui  l'ont  mérité. 
Les  parents  sont  fort  aises  de  veoir  leurs 
enfans  bien  dire  et  remporter  quelque 
petit  prix,  dont  ils  se  rendent  dignes  par 
le  soin  qu'ils  ont  de  venir  en  particulier 
se  faire  instruire.  Nous  de  nostre  costé, 
pour  leur  donner  plus  d'émulation,  fai- 
sons reprendre  chaque  leçon,  par  nos 
deux  petits  garçons  François,  qui  s'en- 
tr'interrogent  l'vn  l'autre  ;  ce  qui  rauit 
les  Sauuages  en  admiration.  En  fin  tout 
se  conclud  par  le  discours  des  Anciens, 
qui  proposent  leurs  difflcultez,  et  quel- 
quesfois  me  font  escouter  à  mon  tour 
le  narré  de  leur  créance. 

Nous  commençasmesnos  Catéchismes 
par  celte  vérité  mémorable,  que  les 
âmes  qui  sont  immortelles,  vont  toutes 
après  la  mort  en  Paradis  ou  en  En- 
fer. Et  c'est  ainsi  que  nous  les  abor- 
dons, soit  en  public,  soit  en  particulier. 
I'adioustay  qu'ils  auoient  le  choix  pen- 
dant la  vie,  de  prendre  pafty  après  la 
mort  icy  ou  là,  où  ils  aduiseroient  pré- 
sentement. A  quoy  vn  bon  vieillard 
m'ayant  dit:  Aille  qui  voudra  dans  les 
feux  d'Enfer,  pour  moy  ie  désire  aller 
au  Ciel  ;  tous  les  autres  le  suiuirent, 
et  vsans  de  la  mesme  response,  nous 
prièrent  de  leur  en  monstrer  le  chemin, 
etoster  les  pierres,  les  arbres  etleshal- 
liers  qui  y  sont  et  qui  pourroient  les 
arrester. 

NosHurons,  comme  vous  voyez,  ne  sont 
pas  si  massifs  qu'on  croiroit  bien  ;  ils 
me  semblent  auoir  le  sens  commun  as- 
sez bon,  et  ie  les  recognois  vniuersel- 
lement  fort  dociles.  Il  y  en  a  neant- 
moins  d'opiniastres,  et  attachez  à  leurs 
superstitions  et  mauuaisescoustumes;  ce 
sont  notamment  les  vieillards:  car  hors- 
mis  ceux  là,  qui  ne  sont  pas  en  grand 
nombre,  tout  le  reste  ne  sçait  rien  en 
leur  crovance.  Nous  en  auons  en  nostre 


village  deux  ou  trois  de  ce  nombre.  le 
suis  souuent  aux  prises  auec  eux,  où  ie 
les  conuaincs  et  les  mets  en  contradic- 
tion, de  telle  sorte  qu'ils  aduoùent  in- 
genuement  leur  ignorance,  et  les  autres 
se  mocquent  d'eux  ;  ncantmoins  ils  ne 
se  rendent  pas,  ayans  pour  tout  refuge, 
que  leur  Pays  n'est  pas  comme  le  nostre, 
qu'ils  ont  vn  autre  Dieu,  vn  autre  Pa- 
radis, en  vn  mot  d'autres  coustumes. 

Us  nous  racontent  que  cette  femme, 
nommée  Eataenlsic,  tomba  du  Ciel  de- 
dans les  eaux  dont  estoit  couuerte  la 
terre,  et  que  peu  à  peu  la  terre  se  des- 
couurit.  le  leur  demande  qui  a  créé  le 
Ciel,  où  cette  femme  n'a  peu  se  tenir, 
et  ils  demeurent  muets  ;  comme  aussi 
quand  ie  les  presse  de  me  dire  qui  auoit 
produit  la  terre,  veu  qu'elle  estoit  au 
fond  des  eaux  auparauant  la  cheute  de 
ceste  femme.  Vn  certain  me  demanda 
assez  subtilement  sur  ce  propos,  où  estoit 
Dieu  auant  la  création  du  monde.  La 
response  me  fut  plus  facile,  après  S. 
Augustin,. qu'à  eux  l'intelligence  de  la 
question  qu'ils  me  faisoient.  Yn  autre 
bon  vieillard,  estant  tombé  malade,  ne 
vouloit  point  oùyr  parler  d'aller  au  Ciel, 
disant  qu'il  desiroit  aller  où  estoient  ses 
aneeslres.  Quelques  iours  après  il  se 
rendit,  et  me  fit  vn  plaisant  conte  :  Ré- 
ioùys  toy,  me  dit-il,  car  ie  suis  reuenu 
du  pays  des  âmes,  et  ie  n'y  en  ay  plus 
trouué,  elles  sont  toutes  allées  au  Ciel. 
Il  n'y  a  rien  qui  ne  serue  à  salut,  quand 
il  plaist  à  Dieu,  iusques  aux  songes. 

Deux  choses  entre  autres  nous  ont 
fort  aydés,  pour  si  peu  de  profit  que  nous 
auons  desia  fait  icy,  par  la  grâce  de 
nostre  Seigneur.  La  première  est,  comme 
i'ay  desia  dit,  la  sauté  que  Dieu  nous  a 
conseruée  parmy  vne  si  grande  et  si 
vniuerselle  contagion  :  car  nos  Ilurons 
ont  pensé  que  s'ils  croyoierit  en  Dieu  et 
le  seruoient  comme  nous,  ils  ne  mour- 
roient  pas  en  si  grand  nombre. 

La  seconde  est  l'assistance  temporelle 
qu'on  a  rendue  aux  malades.  Ayans  ap- 
porté pour  nous  quelques  petits  rafraî- 
chissemens,  nous  leur  en  donnions,  à 
l'vn  vn  peu  de  prunes,  à  l'autre  vn  peu 
de  raisins  ;  aux  autres  quelque  autre 

chose.  Les  panures  gens  venoient  de 
fort  loin  pour  en  auoir  Ions  leur  part. 

Nos  François  ayant  assez  heureuse- 
ment refissy  à  la  chasse  pendant  l'Au- 
tomne, nous  en  portions  quelque  mor- 
ceau à  tous  les  malades  ;  cela  leur  ga- 
gnoit  le  cœur,  veu  principalement, 
qu'ils  mouroient  .n'ayant  ny  chair  ny  pois- 
son, pour  assaisonner  leur  sagamité. 
Adioustez  que  tous  nos  François  se  sont 
Dieu  mercy  comportez  si  vertueuse- 
ment et  si  paisiblement  dedans  et  de- 
hors, pendant  toute  cette  année,  qu'ils 
ont  attiré  la  bénédiction  du  Ciel.  Nous 
deuons  aussi  beaucoup  au  glorieux  sainct 
loseph,  espoux  de  nostre  Dame,  et  pro- 
tecteur des  ïlurons,  dont  nous  auons 
louché  au  doigt  l'assistance  plusieurs 
fois.  Ce  fut  vne  chose  remarquable, 
que  le  iourde  sa  feste  et  durant  l'Oclaue, 
les  commoditez  nous  venoient  de  toutes 
parts. 

Auant  que  de  finir,  ie  diray  seulement 
ce  mot  de  Louys  de  saincte  Foy,  que 
Faymerois  mieux  taire,  n'estoil  qu'il  peut 
seruir  pour  reconnoistre  plus  Judicieuse- 
ment cette  Nation  :  c'est  qu'il  n'est  pas 
tel  qu'il  deuroit  estre  et  que  nous  l'eus- 
sions souhaitté  ;  neantmoins  nous  en 
auons  encore  bonne  espérance.  Il  fut 
pris  Tannée  passée  par  les  Hiroquois  en 
la  défaite  commune,  et  emmené  prison- 
nier. Il  luy  en  a  cousté  vn  doigt  ;  ce 
coup  de  fouet  deuroit  estre  bastant  pour 
îe  remettre  en  son  deuoir.  Son  Père  ne 
fut  pas  pris  ;  il  se  sauna  à  la  fuite,  mais 
en  fuyant  il  patit  à  boR  escient  dedans 
les  bois,  où  il  demeura,  à  ce  qu'il  dit, 
trente  iours,  combattu  de  trois  puissans 
ennemis:  sçauoir  est  du  froid,  car  c'e- 
stoit  au  Printemps,  et  il  estoit  iiud  et 
sans  feu;  de  la  maladie,  car  il  de- 
meura comme  perclus  des  deuxiambes, 
et  n'en  est  pas  encore  guery;  et  en  fin 
de  la  faim,  à  propos  de  laquelle  il  ra- 
conte vne  chose  remarquable,  si  elle  est 
vraye  :  il  dit  qu'ayant  demeuré  dix  ou 
douze  iours  sans  manger,  et  priant  Dieu, 
duquel  il  auoit  ouy  parler  à  son  fils,  il 
vit  comme  vn  pot  de  grais  tel  qu'il  en 
auoit  veu  à  Kcbec,  rcmply  d'vne  très 
suaue  liqueur,  et  oùit  vne  voix,  qui  luy 
disoit  :  Saranhes,  aye  bon  courage,  tu 

n'en  mourras  pas  ;  prens,  boy  de  ce  qui 
est  dans  ce  pot,  afin  de  te  fortifier  :  ce 
qu'il  fit,  et  en  fut  merucilleusemcnt  sou- 
lagé. Que  peu  après  il  rencontra  en  vn 
arbrisseau  vn  sachet  de  bled,  dont  il  sus- 
tenta petitement  sa  vie,  iusques  à  ce 
que  quelques  Saunages  de  la  Nation 
neutre,  l'ayans  fortuitement  trouué, 
l'enleuerent  en  leur  village. 

Cet  homme  m'a  témoigné  qu'il  desiroit 
se  conuertir,  luy  et  toute  sa  famille,  et 
coopérer  à  ce  que  tout  son  village  seruist 
à  Dieu,  comme  nous.  Mais  c'est  vn 
esprit  deslié  aussi  bien  que  son  fils,  ie 
ne  me  fie  pas  encore  en  luy.  Nostre 
espérance  est  en  Dieu  et  en  nostre  Sei- 
gneur Ïesus-Christ,  qui  a  respandu  son 
sang  pour  le  salut  des  ïlurons,  aussi  bien 
que  pour  le  reste  du  monde. 

C'est  sur  cet  appuy,  et  non  sur  nos 
industries,  que  nous  espérons  de  veoir 
vn  iour  icy  vue  Chreslienté  florissante. 
Les  esprits  certes  y  sont  dociles  et  fle- 
xibles ;  ie  ne  voyque  la  liberté  des  fem- 
mes, qu'ils  changent  à  plaisir,  et  quel- 
ques superstitions  difficiles  à  abolir:  car 
d'ailleurs  ils  n'ont  point  d'auersion  de 
la  Foy,  ny  de  la  Loy  Chrestienne  ;  ils 
recourent  volontiers  à  Dieu  en  leurs 
nécessitez,  viennent  faire  beuir  leurs 
bleds  auant  que  de  les  semer,  et  daman- 
dent  ce  que  c'est  que  nous  desirons 
d'eux.  Nous  n'auons  à  appréhender  que 
nos  péchez  et  imperfections,  et  moy  sur 
tous.  Certes  ie  me  sens  extrêmement, 
indigne  de  eét  employ;  mais  enuoyez 
nous  des  saincts,  ou  faites  enuers  Dieu 
nostre  Seigneur,  que  nous  soyons  tels 
qu'il  désire.  Mille  recommandations 
aux  saincts  sacrifices  de  vostre  Reue- 
rence,  et  de  tous  nos  Pères  et  Frères. 

De  Y.  R. 

Tres-humble  et  tres-obeyssant 
seruiteur  en  nostre  Seigneur, 

Iean  de  Brebevf. 


De  tiostro  petite  Maison  de  S.  Toseph 
au  village  d'Ihonatiria  es  Humus,  oe 
27.  May  1635,  iour  auquel  le  S.  Esprit 
descendit  visiblement  sur  les  Apostreu. 

Mon  R.  Père, 

Depuis  la  présente  escrïte,  nous  auons 
baptisé  vn  enfant  malade,  arrière  petit 
neueu  de  feu  Ioachim  Tsindacaiendoua, 
et  ce  d'autant  plus  hardiment  que  ceste 
famille  semble  estre  toute  disposée  à  la 
Foy.  Nostre  Seigneur  luy  a  rendu  la 
santé  auec  admiration  de  ses  parens, 
qui  remarquèrent  qu'incontinent  après 
le  baptesme,  il  reposa  fort  douccmenl. 
Cela  servira  pour  renuerser  vue  mau- 
uaise  opinion  que  le  Diable  \a  semant 
dans  quelques  esprits,  ausquels  il  per- 
suade qu'on  ne  guérit  iamais  après  le 
baptesme.  C'est  là  vne  des  ruses  du 
Diable  contre  nous  ;  il  en  a  bien  d'autres, 
dont  il  a  fait  l'essay  desia  en  partie, 


mais  îvT.  Seigneur  le  confondra  ;  c'est 
en  luy  en  qui  nous  nous  confions.  Par- 
aduenture  V.  R.  sera-elle  bien  aise  de 
sçauoir  que  l'Hyuer  a  esté  icy  fort  court 
et  fort  modéré.  Le  Pays  est  tel,  qu'il 
porte  assez  pour  la  nourriture  des  habi- 
tans.  Tout  ce  Printemps  a  esté  gran- 
dement beau  et  sec;  les  bleds  commen- 
cent à  pâtir  faute  de  pluye.  le  prie 
nostre  Seigneur,  qu'il  luy  plaise  y  remé- 
dier, et  nous  donner  ce  qui  sera  néces- 
saire pour  sa  gloire,  pour  les  heureux 
commencemens  de  ceste  Chrestienté,  et 
pour  la  bénédiction  des  petits  trauaux 
que  nostre  Compagnie  entreprend  en 
ces  terres  éloignées,  sous  la  protection 
des  Fleurs  de  Lys,  et  de  nostre  Grand 
Roy,  qui  les  fait  fleurir  auiourd'huy  si 
glorieusement, 

L'Isle  du  Cap  Breton  est  esloignée  de 
nostre  France  d'enuiron  neuf  cens 
lieues  par  mer.  Elle  en  a  soixante  et 
dix  ou  quatre-vingts  de  circuit.  Les 
montagnes  y  sont  fort  hautes  et  en 
nombre,  au  pied  desquelles  se  voyentde 
grandes  fondrières  et  précipices  affreux. 
La  terre  y  est  couuerte  de  toutes  sortes 
d'arbres,  comme  de  chesnes,  hestres, 
bouleaux,  pins,  sapins  et  autres. 

Le  Chibou,  principale  partie  de  ceste 
Isle,  est  vne  grande  Baye  d'enuiron  deux 
lieues  de  large  en  son  entrée,  qui  va  pou 
à  peu  s'estrecissant  le  long  de  six  ou 
sept  lieues,  qu'elle  comprend  en  esten- 
duë.  Sur  le  milieu,  à  main  gauche  en 
montant,  au  haut  de  la  coste,  qui  re- 
garde le  Noroùest,  est  basti  le  fort  de 
saincte  Anne,  à  l'entrée  du  port,  vis  à 
vis  d'vne  petite  Anse.  L'assiette  du  lieu 


est  si  auantageuse,  au  rapport  de  ceux 
qui  s'y  cognoissent,  qu'auec  dix  ou 
douze  pièces  de  canon,  on  pourroit  cou- 
ler à  fonds  tous  les  vaisseaux  ennemis 
qui  s'y  presenteroient. 

Ceux  qui  ont  vicilly  sur  mer,  prote- 
stent qu'ils  n'ont  iamais  veu  vn  Port  plus 
recommandable  pour  sa  capacité,   ny 
pour  la  facilité  de  son  abord.     Trois 
mille  nauires   y  peuuent  estre  à  l'aise 
et  à  l'abry  de  tout  vent,  en  vn  beau  rond 
tres-agreable  à  veoir,  car  sa  figure  est 
circulaire,  ou  peu  s'en  faut.  Les  marées 
y  sont  fort  douces  et  reiglées  ;  il  y  a 
tousiours  de  dix  à  douze  brasses  d'eau. 
Au  reste  nonobstant  que  toute  l'Isle  soit 
de  quarante  six  degrez  et  demy  en  son 
I  eleuation,  si  est-ce  que  le  froid  y  est 
i  extrême,  parmy  des  neiges  de  cinq  à  six 
!  mois  l'année.     Yoila  pour  ce  qui  est  de 

la  situation  du  lieu;  venons  aux  com- 
moditez  de  la  vie,  qu'il  offre  aux  babi- 
tans  :  surquoy  on  peut  dire  en  gênerai, 
que  les  Sauuages  sont  icy  plus  à  leur 
.use,  qu'en  beaucoup  d'autres  endroits. 
Si  rilyuer  leur  y  fournit  moins  de  Ca- 
stors sur  eau,  il  leur  donne  aussi  en  re- 
compense plus  d'Orignaes  sur  terre.  En 
esté  ils  y  viuent  assez  doucement  de 
Marmettes,  de  Perroquets,  de  Cormo- 
rans et  autres  oyseaux  de  marine.  Ils 
y  ont  aussi  les  Outardes,  l'Esplan,  les 
Maquereaux,  les  Morues,  et  semblables 
produisions  selon  ladiuersité  des  saisons, 
dans  les  forests,  ou  sur  les  costes  de  la 
mer. 

Quant  à  eux,  pour  ce  qui  est  du  corps, 
ils  n'ont  rien  de  monstrueux  ;  vous  y 
voyez  des  gens  bien-faits,  d'vn  beau  vi- 
sage et  d'vne  riche  taille,  forts  et  puis- 
sans.  Leur  eharnure  est  blanche  natu- 
turellement,  comme  en  font  foy  les  pe- 
tits enfans  ;  mais  le  hasle  du  Soleil,  et 
les  frictions  d'huile  de  Loup  marin  et 
de  graisse  d'Orignac,  les  rend  fort  basa- 
nez,  à  mesure  qu'ils  croissent.  Ils  vont 
la  plus-part  la  teste  nuë,  et  portent  de 
longs  cheueux  noirs,  auec  fort  peu  ou 
point  de  barbe,  tellementque  les  femmes 
n'y  sont  recogneiies,  qu'en  ce  qu'elles 
se  seruent  d'vne  ceinture,  et  qu'elles 
sont  moins  décour  "  ' 

tout  au  rebours  d„  _  ., ~  r.^....lt.^  v.., 

plusieurs  lieux  de  la  Chrestienté,  à  la 
honte  du  Christianisme.  On  void  icy 
des  vieillards  de  quatre-vingts  et  cent 
ans,  qui  n'ont  presque  pas  vn  poil  gris. 
Pour  le  regard  de  l'esprit,  s'il  en  faut 
iuger  de  leurs  derortemens  et  de  leurs 
façons  de  traitter  auec  nos  François,  ils 
ne  l'ont  pas  mauuais.  Vous  ne  voyez 
paroistre  en  leurs  gestes  et  démarches 
aucune  sottise  ou  niaiserie,  mais  plutost 
vne  certaine  granité  et  modestie  natu- 
relle, qui  les  rend  aimables.  Ils  sont 
bien  si  industrieux,  que  de  déguiser  leur 
langage,  adioustans  à  chaque  mot  vne 
syllabe,  qui  ne  sert  qu'à  troubler  l'ima- 
gination de  ceux,  dont  ils  ne  veulent 
point  estre  entendus. 

Ce  qui  leur  manque,  est  la  cognois- 
sance  de  Dieu,  et  du  seruice  qu'ils  sont 
obligez  de  luy  rendre,  comme  aussi  de 


l'estat  des  âmes  après  la  mort  ;  c'est 
merueillc,  que  nous  n'en  auons  sceu  en- 
core découurir  aucun  vestige,  en  ce  que 
nous  sçauons  de  leur  langue.  Peut-estre 
qu'en  descouurirons  nous  quelque  chose 
(le  plus,  quand  nous  y  serons  plus  sça- 
uans  :  car  il  n'est  pas  croyable  que  la 
lumière  naturelle  soit  tout  à  faitesteinte 
en  eux  pour  ce  regard,  ne  l'estant  point, 
en  d'autres  Nations  plus  barbares  ;  ou 
qu'ils  ne  parlent  jamais  entre  eux  de  ce 
qu'ils  ne  peuuent  tout  à  fait  ignorer. 
Tant  y  a  que  Jusqu'à  maintenant,  nous 
n'auons  non  plus  remarqué  de  Religion 
parmy  ces  panures  Sauuages,  queparmy 
les  bestes.  C'est  ce  qui  nous  fend  le 
cœur  de  compassion  pour  des  âmes  ra- 
chetées au  mesme  prix  que  nous  et  dont 
elles  feroienl  leur  profit  volontiers  mieux 
que  nous,  si  elles  sçauoient  ce  qu'elles 
vallent  et  ce  qu'elles  ont  cousté  à  celuy 
qui  nous  a  tant  aimez  tous  ensemble. 

Or  ce  qui  nous  console  parmy  cette 
ignorance  et  barbarie,  et  ce  qui  nous 
fait  espérer  d'y  veoir  vn  iour  la  Foy 
plantée  bien  auant  ;.  c'est  en  partie  la 
docilité  qu'ils  nous  font  paroistre  à  vou- 
loir estre  instruits,  et  en  partie  la  fi- 
délité et  l'honnesteté  que  nous  y  remar- 
quons. 

Ils  se  rendent  fort  assidus  et  attentifs 
-*••"« «ions  aue  nous  leur  donnons; 
•v.  in,  a^aj  bi  t,  tjBt  !-«.  complaisance, 
car  ils  en  ont  beaucoup  naturellement, 
ou  par  instinct  d'en  haut,  qu'ils  nous 
eseoutent  si  volontiers  sur  les  mystères 
de  nostre  Foy,  et  redisent  après  nous, 
soit  qu'ils  l'entendent  ou  non,  tout  ce 
que  nous  leur  en  déclarons.  Ils  font  très- 
volontiers  le  signe  delà  Croix,  comme  ils 
nous  voyent  faire,  leuans  les  mains  et  les 
yeux  au  Ciel,  prononçans,  Iesus  Maria, 
comme  nous  ;  iusque-là  qu'ayans  re- 
marqué l'honneur  que  nous  rendons  à 
la  Croix,  les  pauures  gens  se  la  peignent 
au  visage,  à  l'estomach,  aux  bras  et 
aux  iambes,  sans  en  estre  priez.  le 
veux  bien  qu'ils  fassent  tout  cela  en  ces 
commencemens  par  vne  simplicité  natu- 
relle, qui  les  porte  à  imiter  tout  ce  qu'ils 
voyent,  plus  que  pour  aucune  meilleure 
considération  ;  si  est-ce  qu'auecle  temps, 
ils  en  peuuent  estre  aidez,  et  ils  ne  se- 

ront  pas  les  premiers,  quand  ils  vien- 
dront h  pratiquer  par  élection,  ce  qui  leur 
a  esté  en  vsage  comme  par  rencontre  et 
par  hazard.  Au  surplus,  ce  qui  n'est 
pas  peu,  ils  nous  pressent  par  fois  de 
prier  nostre  bon  Iesus  pour  eux,  pour 
les  succez  de  leurs  chasses  et  pour  la 
deliurance  de  leurs  maladies. 

L'autre  aduantage  que  nous  remar- 
quons icy,  pour  la  prédication  de  l'Eu- 
angile,  est  en  la  fidélité  et  en  l'honne- 
steté  que  nous  y  voyons  reluire,  comme 
deux  clairs  rayons  de  lumière,  au  mi- 
lieu des  ténèbres.  On  n'a  que  faire  de 
se  défier  de  nos  Saunages,  ou  de  prendre 
garde  à  leurs  mains  et  à  leurs  pieds, 
comme  en  quelques  autres,  qui  attirent 
tout  à  eux  et  s'accommodent  de  tout  ce 
qu'ils  trouuent  à  leur  bien-seance.  Tout 


lesquelles  il  ne  faut  pas  auoir  fait  grand 
apprentissage  en  leur  Grammaire,  pour 
se  trouuer  honteux  et  confus  es  compa- 
gnies, à  qui  a  tant  soit  peu  l'honneur  en 
affection.  Que  si  nous  n'auons  pas  en- 
core les  oreilles  assez  ouuertes,  pour 
rendre  tesmoignagc  asseuré  de  l'indiffé- 
rence ou  de  l'honnesteté  de  leurs  dis- 
cours, sommes  nous  aueugles,  ou  ne 
pouuons  nous  pas  recognoistre  ce  que 
c'est  qu'vn  geste  ou  vn  deportement 
honteux?  et  neantmoins  nous  n'y  auons 
rien  veu  de  semblable,  non  pas  mesme 
parmy  les  gens  mariez.  Que  diray-je, 
sur  ce  que  m'eslant  vn  iour  apperceu, 
qu'vn  ieune  Sauuage  auoit  baisé  sa 
femme,  que  ie  ne  croyois  pas  estre  la 
sienne  ;  comme  cela  me  sembloit  extra- 
ordinaire parmy  eux,  ie  luy  demanday 


leur  est  ouuert  en  tout  lieu,  et  si  rien  !  sur  le  champ,  si  c'estoit  sa  femme,  et 


n'est  en  danger  deuant  eux,  quand  ils 
seroient  seuls  en  vue  cabane  et  sans 
pouuoir  estre  apperceus  de  personne. 
Pour  l'honnesteté,  ils  l'ont  en  telle  re- 
commandation, au  moins  quant  h  ce  qui 
se  void  à  l'extérieur  en  leurs  actions  et 
paroles,  qu'il  y  a  de  l'apparence,  qu'ils 
se  leueront  au  dernier  iour,  et  condam- 
neront plusieurs  Chrestiens,  qui  l'auront 
moins  cultiuée  en  la  Loy  de  grâce,  que 
ne  font  ces  pauures  gens,  en  celle  de 
nature. 

Nous  ne  leur  auons  iamais  oùy  dire 
parole  messeante,  ny  veu  faire  aucune 
action  trop  libre,  quoy  que  nous  ayons 
vescu  assez  familièrement  aueceux,  de- 
dans et  hors  de  leurs  cabanes. 

Vous  diriez  qu'ils  veulent  pratiquer 
par  aduance  ce  beau  mot  de  l'A-postre, 
qui  commande  aux  Chrestiens,  de  n'a- 
uoir  pas  mesme,  si  faire  se  peut,  en  leur 
bouche,  vne  parole  qui  signifie  le  vice 
contraire.  Quelqu'vn  répliquera  volon- 
tiers, que  si  nous  eussions  esté  plus  ver- 
sez en  leur  langue,  nous  n'eussions  pas 
manqué  d'y  en  remarquer.  Mais  n'est- 
ce  pas  beaucoup,  que  si  peu  que  nous 
en  sçauons  ne  nous  ait  encore  appris 
rien  de  semblable?  Et  n'y  a-t-il  pas 
grande  occasion  de  rougir  pour  beau- 
coup de  Nations  Chrestiennes,  parmy 


il  me  respondit,  qu'oûy  ;  mais  ce  ne  fut 
pas  sans  confusion  de  l'vn  et  de  l'autre 
qui  se  trouuerent  surpris.     Ioignez  cela 
auec  cette  grauité,  que  i'ay  desia  dit 
leur  estre  naturelle,   et  vous  iugerez 
que  Dieu  aidant,  ils  receuront  à  bras 
ouuerts  vne  Loy  qui  ne  recommande 
rien  tant  que  cette  vertu,  qui  rend  les 
hommes  semblables  aux  Anges,  et  qu'ils 
n'auront  pas  si  grande  difficulté,  qu'ont 
plusieurs  Chrestiens  mal  appris,  de  se 
conformer  à  tout  ce  qui  est  des  paroles 
de  l'Euangile,  quand  on  le  leur  annon- 
cera aux  termes  de  l'Apostre  :   qu'ils 
ayentàfaire  paroistre  leur  modestie  aux 
yeux  de  tout  le  monde,  veu  que  le  Sei- 
gneur est  proche.    Il  est  vray  qu'ils  ont 
la  polygamie,  et  ne  gardent  point  l'in- 
dissolubilité du  Mariage  ;  mais  il  faut 
espérer,  que  quand  ils  viendront  à  re- 
cognoistre les  obligations  qu'ils  ont,  auec 
toutes  les  Nations  de  la  terre,  à  vn  Dieu 
qui  s'est  fait  homme  pour  eux,  ils  se 
soumettront  volontiers  à  ses  Loix  toutes 
sainctes,  nommément  en  ce  qui  concerne 
vne  vertu,  au  moyen  de  laquelle  il  veut 
que  nous  le  portions  et  glorifions  sans 
cesse  en  nos  corps,  luy  qui  a  liuré  le 
sien  pour  nous  aux  tourmens,   et  qui 
nous  le  donne  tous  les  iours  en  viande, 
pour  cet  effect  singulier. 

DIVERS  SENTIMENS  ET  ADVIS 

DES    PERES    QYI    SONT    EN   LA  NOYVELLE   FRANCE, 
Tirez  de  leurs  dernières  lettres  de  1035. 


1.  T  a  Nouueîle  France  est  vn  vray 
Jj  climat  où  on  apprend  parfaietc- 
ment  bien  à  ne  chercher  que  Dieu.,  ne 
désirer  que  Dieu  seul,  auoir  l'intention 
purement  à  Dieu,  et  à  ne  s'attendre  et  no 
s'appuyer  qu'en  sa  diuinc  et  paternelle 
prouidence  ;  et  cela  c'est  vn  riche  thre- 
sor  du  cœur,  qui  ne  se'pout  estimer. 

2.  Yiure  en  la  Nouueîle  France,  c'est 
à  vray  dire  viure  dans  le  sein  de  Dieu, 
et  ne  respirer  que  l'air  de  sa  Diuine 
conduite  ;  on  ne  sçauroit  croire  la  dou- 
ceur de  cet  air  là,  si  ce  n'est  quand 
actuellement  on  le  respire. 

3.  Il  n'est  pas  à  propos  que  tout  le 
monde  sçaehe,  combien  il  l'ait  bon  dans 
les  sacrées  horreurs  de  ces  forests,  et 
combien  on  trouue  de  lumières  du  Ciel 
dans  les  ténèbres  espaissesde  cette  bar- 
barie :  nous  aurions  trop  de  monde  qui 
y  voudroit  venir,  et  nos  Habitations  ne 
seroientpas  capables  de  loger  tant  de 
gens  ;  et  c'est  ce  qui  nous  confond,  que 
Dieu  nous  ait  choisis  pour  nous  faire 
participans  de  cette  miséricorde,  voyant 
qu'il  y  a  tant  de  nos  Pères  en  France, 
qui  feroient  mieux  que  nous. 

4.  La  ioye  qu'on  a  quand  on  a  bapti- 
sé vn  Saunage,  qui  se  meurt  peu  après, 
et  qui  s'enuole  droit  au  Ciel  pour  de- 
uenir  vn  Ange,  certainement  c'est  vne 
ioye  qui  surpasse  tout  ce  qu'on  se  peut 
imaginer;  on  ne  se  souuient  plus  ny  de 
la  mer,  ny  du  mal  de  la  mer,  ny  de 
l'horreur  des  lempestes  passées  ;  on 
voudroit,  auec  la  souffrance  de  dix  mille 
tempestes,  pouuoir  aider  à  sauuer  vne 
aine,  puisque  Iesus-Christ  pour  vne  seule 
âme  auroit  volontiers  respandu  tout  son 
précieux  sang. 

5.  Le  plus  grand  combat  que  nous 
ayons  eu  parmy  nous,  c'est  qui  seroit 
celuy  qui  auroit  la  bonne  aduenture 
d'estre  choisi  pour  aller  aux  Hurons. 


Dieu  a  fait  tomber  le  sort  sur  ceux  qu'il 
luy  a  plù  choisir,  et  qui  sont  allez  à  ces 
Nations  barbares,  comme  si  c'eust  esté 
le  Paradis  Terrestre.  Yne  fois  qu'on  a 
gousté  à  bon  escient  la  douceur  de  la 
Croix  de  Iesus-Christ,  on  la  préfère  à 
tous  les  Empires  de  la  terre. 

6.  Nous  trouuans  nagueres  dans  vne 
tempeste  si  furieuse,  que  tout  l'Océan 
sembloit  se  bouleuerser,  on  nous  dit 
que  nous  estions  cause  de  cet  horrible 
orage  ;  cela  nous  estonna  d'abord,  estant 
dit  par  des  gens  de  bien,  et  en  de- 
mandans  la  raison,  il  nous  fut  dit,  que 
voyant  vne  si  furieuse  et  enragée  tour- 
mente, il  falloit  croire  que  l'Enfer  enra- 
geant de  nous  veoir  aller  en  la  Nouueîle 
France  pour  conuertir  les  infulelles  et 
diminuer  sa  puissance,  par  dépit  il  sous- 
leuoit  tous  les  Elemens  contre  nous,  et 
vouloit  abysmer  la  flotte  et  tout  ce 
qui  estoit  dedans.  Mais  nous  leurdismes 
tout  doucement  :  Souuenez  vous,  Mes- 
sieurs, que  Dieu  est  plus  puissant  pour 
nous  défendre,  que  Lucifer  pour  nous 
persécuter  ;  que  la  mer  s'esleue  tant 
qu'elle  voudra,  si  faut-il  que  Dieu  soit  le 
Maistre  :  Mirabiles  elaliones  maris,  mi- 
rabilis in  altis  Dominas.  Nous  craignons 
bien  plus  la  cholere  de  Dieu  contre  nos 
infidelitez,  que  celle  de  la  mer  contre 
nos  infirmitez  humaines. 

7.  En  Europe  on  a  coustume  de  dire, 
que  quiconque  veut  apprendre  à  prier 
Dieu,  il  faut  aller  sur  la  mer  ;  mais  c'est 
toute  autre  chose  d'y  estre  effectiue- 
ment.  Dernièrement  nous  fusmes  plus 
de  deux  iours  et  deux  nuicts  en  conti- 
nuel danger  d'estre  absorbez  de  l'Océan; 
chaque  moment  sembloit  deuoir  estre 
le  dernier  moment  de  nos  vies.  Yous 
voyez  venir  des  montagnes,  qui  sem- 
bloient  nous  deuoir  engloutir.  Nous 
estions  nous  deux  prosternez  à  genoux, 

priant  Dieu  de  bon  cœur  ;  la  plus  grande 
peur  estoit  que  quelqu'vn  ne  mourust 
sans  Confession.  C'est  là  où  on  fait  bien 
les  Oraisons  jaculatoires,  et  où  on  re- 
garde le  Ciel  de  bon  œil  ;  mais  on  ne 
croiroit  iainais  L'efficace  de  la  grâce  et 
les  puissantes  asseurances  que  Dieu 
donne  à  ses  seruiteurs,  au  milieu  des 
tempestes  et  des  desespoirs  les  plus 
espouuantables. 

8.  Iamais  ie  n'auois  entendu  que  c'est 
d'arriuer  à  vn  poinct  de  vertu,  que  pour 
[lasser  plus  auant,  il  faudroit  faire  mira- 
cle :  tant  il  est  vray  qu'on  se  trouue 
quelquefois  si  auant  ou  dans  la  souf- 
france, ou  dans  les  hazards,  ou  dans 
Tabandonnement  des  créatures,  qu'on 
ne  trouue  plus  rien  que  Dieu.  Mais  on 
le  trouue  tousiours  au  bout  de  l'eschelie 
de  Iacob,  à  bras  et  cœur  ouuerts  pour 
embrasser  les  Anges  et  les  âmes  qui 
volent  droit  à  luy  ;  et  c'est  chose  admi- 
rable comme  Dieu  prend  plaisir  à  se 
communiquer  abondamment  aux  âmes 
qui  ont  tout  abandonné,  et  se  sont  toutes 
abandonnées  à  luy.  Perdre  tout  pour 
trouuer  Dieu,  c'est  vue  douce  perte,  et 
vne  saincte  vsure. 

9.  Le  cœur  croist  à  mesure  que  les 
trauaux  croissent  pour  Iesus-Christ  ;  et 
la  Nouuelle  France  est  le  pays  du  inonde 
le  plus  propre,  pour  entendre  le  sens 
littéral  de  ces  belles  paroles,  Sicut  misit 
me  viuens  Pater,  ita  et  ego  mitlo  vos, 
le  vous  enuoye  de  mesme  sorte  que 
mon  Père  m'a  enuoyé  ;  Ecce  ego  mit- 
to  vos  sicut  oues  in  medio  luporiim, 
Voicy  que  ie  vous  enuoye  comme  des 
brebis  au  milieu  des  loups.  Parmy  ces 
forests,  en  voyant  ces  Sauuages,  nous, 
pauures  Estrangers  et  seruiteurs  de 
Dieu,  que  pouuons  nous  attendre  sinon 
vn  coup  de  dent  et  quelque  effect  de 
leur  barbarie  naturelle?  Qui  craindbien 
Dieu,  ne  sçauroit  plus  rien  craindre  en 
ce  monde. 

10.  11  est  vray  que  faire  neuf  cens 
lieues  sur  les  flots  de  la  mer,  et  auec 
cent  et  cent  rencontres  de  Turcs,  de 
glaces,  de  bancs,  d'orages  assez  hor- 
ribles, cela  peut  estonner  la  nature,  et 
donner  de  la  palpitation  au  cœur  hu- 
main ;  là  on  expérimente  ce  que  veut 


dire  Dauid,  Anima  meain  manibus  meis 
semper,  le  tiens  mon  âme  tousiours  dans 
mes  mains,  et  ie  suis  tout  prest  à  tout 
moment  de  la  sacrifier  à  Dieu  ;  trop 
heureux  helas  !  de  pouuoir  faire  tant  de 
fois  vn  précieux  holocauste  de  moy- 
mesme  ;  mais  les  infusions  de  Dieu  dans 
les  cœurs,  et  le  renfort  qu'il  verse  dans 
nos  âmes  surpasse  tous  nos  maux.  le 
confesse  que  i'ay  mieux  appris  sur  la 
mer  que  sur  la  terre,  que  c'est  qu'in- 
fusion de  Dieu  dans  vne  ame  bien  faite. 

11.  Quand  on  void  ces  Sauuages, 
bien  faits,  forts,  de  bonne  façon,  douez 
d'vn  bon  sens  naturel,  et  qu'il  ne  tient 
qu'à  vne  goutte  d'eau  qu'ils  ne  deuien- 
nent  enfans  de  Dieu,  et  que  Iesus-Christ 
a  respandu  tout  sort  sang  pour  eux,  on 
sent  vne  ardeur  incroyable  de  les  atti- 
rer à  l'Eglise  et  à  Dieu  ;  et  il  est  vray 
qu'on  aimeroitmieux  laconuersion  d'vn 
de  ces  pauures  Sauuages,  que  la  con- 
queste  d'vn  Empire  tout  entier.  La 
peine  qu'on  y  prend  est  si  agréable, 
qu'on  ne  la  prend  point  pour  vne  peine, 
mais  pour  vne  faueur  du  Ciel  bien  ex- 
traordinaire, Charitas  Dei  vrget  nos, 
tant  il  est  vray  que  la  charité  presse  les 
cœurs. 

12.  le  fus  vingt-quatre  heures,  que, 
nous  voyant  poursuiuis  par  les  Turcs  au 
sortir  de  la  Manche,  ie  n'attendois  plus 
rien  que  de  tomber  entre  leurs  mains, 
et  estre  couuert  de  chaisnes,  et  viure  en 
esclauage.  Parmy  ces  frayeurs  natu- 
relles, voyla  vne  forte  pensée  qui  se  va 
saisir  de  mon  cœur,  et  me  dit  :  Ha  ! 
quel  bon- heur  seroit-ce  de  pouuoir  imi- 
ter sainct  Paul,  et  me  veoir  enchaisner 
pour  l'amour  de  Iesus,  qui  fut  lié  pour 
moy,  et  traitté  comme  vn  esclaue  et 
comme  le  Roy  des  volleurs.  Geste  douce 
pensée  eut  tantde  pouuoir  sur  mon  âme, 
que  i'auois  plus  d'enuie  de  ces  chaînes, 
que  de  crainte  de  la  captiuité. 

13.  Trois  puissantes  pensées  conso- 
lent vn  bon  cœur,  qui  est  dans  les  fo- 
rests infinies  de  la  jNouuelle  France,  ou 
parmy  les  Hurons.  La  première  est, 
ie  suis  au  lieu  où  Dieu  m'a  enuoyé,  où 
il  m'a  mené  comme  par  la  main,  où  il 
est  auec  moy,  et  où  ie  ne  cherche  que 
luy  seul.    La  deuxième  est,  ce  que  dit 

Dauid  :  selon  la  mesure  des  douleurs 
que  ie  souffre  pour  Dieu,  ses  Diurnes 
consolations  réjoûysscnt  mon  âme.  La 
troisième;  que  jamais  on  ne  trouue  ny 
Croix,  ny  clous,  ny  cspines,  que  si  on 
regarde  bien,  on  ne  trouue  I.  C.  au  mi- 
lieu. Or  peut- on  estre  mal,  quand  on 
est  en  compagnie  du  Fils  de  Dieu  vi- 
uant? 

14.  Quand  ie  me  veois  assiégé  de  flots 
homicides,  de  forests  infinies  et  de  mille 
dangers;  il  me  vient  à  l'esprit  ceste  riche 
parole  de  St.  Ignace,  martyr  :  Nunc  in- 
cipio  esse  Chrisli  discipulus,  c'est  au- 
iourd'huy  que  ie  commence  d'estre  de 
la  Compagnie  de  Iesus:  car  à  quoy  scr- 
nent  tant  d'exercices,  tant  de  Médita- 
tions feruentes,  tant  de  désirs boûillans? 
tout  cela  n'est  que  du  vent,  si  on  ne  les 
met  en  pratique  ;  tellement  que  la  vieille 
France  est  bonne  pour  conceuoir  de 
bons  désirs,  mais  la  Nouuelle  est  propre 
pour  l'exécution;  ce  qu'on  désire  en 
l'ancienne  France,  c'est  ce  qu'on  fait 
dans  la  Nouuelle. 

1  5.  le  ne  sçay  que  c'est  que  le  pays 
des  Hurons,  où  Dieu  m'enuoye  par  vne 
miséricorde  infinie;  mais  ie  sçay  bien 
que  i'ayme  mieux  y  aller  qu'au  Paradis 
Terrestre,  puisque  ie  vois  que  Dieu  en 
a  ordonné  de  la  sorte.  Chose  estrange  ! 
que  plus  i'y  vois  de  Croix  préparées,  et 
plus  le  cœur  me  rit  et  y  voile  :  car  quel 
bon-heur  de  ne  voir  rien  de  ses  yeux 
que  des  Sauuages,  des  Croix  et  Iesus- 
Christ  !  en  ma  vie  ie  n'ay  bien  'compris 
en  Franee,  que  c'estoit  de  se  défier  to- 
talement de  soy-raesme,  et  se  confier  en 
Dieu  seul;  mais  ie  dis  seul,  et  sans 
meslange  d'aucune  créature.  Malor  est 
Deus  corde  nostro,  Dieu  est  plus  grand 
que  nos  cœurs  :  cela  est  euident  en  la 
Nouuelle  France,  et  c'est  vne  consola- 
tion du  tout  ineffable,  que  quand  on  ne 
trouue  plus  rien,  aussi  tost  on  rencontre 
Dieu,  qui  se  communique  plus  abon- 
damment aux  bons  cœurs. 

16.  Ma  consolation  parmy  les  Hu- 
rons, c'est  que  tous  les  iours  ie  me  con- 
fesse, et  puis  ie  dis  la  Messe,  comme  si  ie 
deuois  prendre  le  Viatique  et  mourir 
ce  iourlà,  et  ie  ne  crois  pas  qu'on  puisse 
mieux  viure,  ny  auec  plus  de  satisfaction 


et  de  courage,  et  mesme  de  mérites, 
que  viure  en  un  lieu,  où  on  pense  pou- 
uoir  mourir  tous  les  iours,  et  auoir  la 
deuise  de  S.  Paul,  Quotidie  morior,  [ret- 
ires, etc.  mes  frères,  ie  fais  estât  de 
mourir  tous  les  iours. 

17.  Pour  conuertir  les  Sauuages,  il 
n'y  faut  pas  tant  de  science  que  de  bonté 
et  vertu  bien  solide.  Les  quatre  Ele- 
mens  d'vn  homme  Apostolique  en  la 
Nouuelle  France,  sont  l'Affabilité,  l'Hu- 
milité, la  Patience  et  vne  Charité  géné- 
reuse. Le  zèle  trop  ardent  brusle  plus 
qu'il  n'eschauffè,  et  gaste  tout  ;  il  faut 
vne  grande  magnanimité  et  condescen- 
dance, pour  attirer  peu  à  peu  ces  Sau- 
nages. Ils  n'entendent  pas  bien  nostre 
Théologie,  mais  ils  entendent  parfaiete- 
ment  bien  nostre  humilité  et  nostre  af- 
fabilité, et  se  laissent  gaigner. 

18.  La  Nation  des  Hurons  se  dispose 
à  receuoir  la  lumière  de  l'Euangile,  et 
on  espère  vn  bien  incroyable  en  tous 
ces  quartiers  là  ;  mais  il  y  faut  deux 
sortes  de  personnes  pour  bien  faire  cela  : 
les  vns  en  l'ancienne  France  assistant 
de  leurs  sainctes  prières  et  de  leur  cha- 
rité ;  les  autres  en  la  Nouuelle,  trauail- 
lant  auec  grande  douceur  et  infatigabi- 
lité.  De  la  bonté  de  Dieu  et  de  ce  doux 
concert,  dépend  la  conuersion  de  plu- 
sieurs milliers  d'âmes,  pour  chacune 
desquelles  Iesus-Christ  a  versé  tout  son 
précieux  sang. 

19.  Si  on  pouuoit  fonder  à  Kebec  vn 
petit  Séminaire  d'vne  douzaine  de  petits 
Hurons,  dans  peu  d'années  on  en  tire- 
roit  vn  secours  incroyable,  pour  aider  à 
conuertir  leurs  Pères,  et  planter  vne 
Eglise  fleurissante  dans  la  Nation  des 
Il ii ions.  Bêlas  !  combien  y  en  a-t-il  en 
Europe  qui  perdent  à  trois  coups  de  dez, 
plus  qu'il  ne  faudroit  pour  conuertir  vn 
monde. 

20.  Vne  des  pensées  qui  pressent  da- 
uantage  ceux  qui  sont  si  heureux,  que 
de  seruir  Dieu  parmy  ces  forests,  c'est 
d'estre  indignes  d'vne  vocation  Aposto- 
lique et  si  relouée,  et  auoir  si  peu  de 
vertus  dignes  d'vn  bel  employ.  Qui  ne 
void  la  Nouuelle  France  que  par  les  yeux 
de  chair  et  de  nature,  il  n'y  void  que  des 
bois  et  des  croix  ;  mais  qui  les  considère 

auec  les  yeux  de  la  grâce  et  d'vne 
bonne  vocation,  il  n'y  void  que  Dieu,  les 
vertus  et  les  grâces,  et  on  y  trouue  tant 
et  de  si  solides  consolations,  que  si  ie 
pouuois  acheter  la  Nouuelle  France,  en 
donnant  tout  le  Paradis  Terrestre,  cer- 
tainement ie  l'achèterais.  Mon  Dieu, 
qu'il  fait  bon  estre  au  lieu  où  Dieu  nous 
a  mis  de  sa  grâce!  véritablement  i'ay 
irouué  icy  ce  que  i'auois  espéré,  vn  cœur 
selon  le  cœur  de  Dieu,  qui  ne  cherche 
que  Dieu. 

21.  On  dit  que  les  premiers  qui  fon- 
dent les  Eglises,  d'ordinaire  sont  saincts: 
cette  pensée  m'attendrit  si  fort  le  cœur, 
que  quoy  que  ie  me  voye  icy  fort  inutile 
dans  ceste  fortunée  Nouuelle  France,  si 
faut-il  que  i'auoùe  que  ie  ne  me  sçau- 
rois  défendre  d'vne  pensée  qui  me  presse 
le  cœur  :  Cupio  impendi,  et  superimpen- 
di  pro  vobis,  Pauure  Nouuelle  France, 
ie  désire  me  sacrifier  pour  ton  bien,  et 
quand  il  me  deuroit  couster  mille  vies, 
moyennant  que  ie  puisse  aider  à  sauuer 
vne  seule  âme,  ie  seray  trop  heureux, 
et  ma  vie  très  bien  employée. 

22.  le  ne  sçay  pas  que  c'est  d'entrer 
en  Paradis,  mais  ie  sçay  bien  qu'en  ce 
monde,  il  est  mal-aisé  de  trouuer  vne 
ioye  plus  excessiue  et  surabondante,  que 
celle  que  i'ay  sentie  entrant  en  la  Nou- 
uelle France,  et  y  disant  la  première 
Messe,  le  iour  de  la  Visitation,  le  vous 
asseure  que  ce  fut  bien  voirement  le 
iour  de  la  Visitation.  Par  la  bonté  de 
Dieu  et  de  nostre  Dame,  il  me  sembla  i 
que  c'estoit  Noël  pour  moy,  et  que  i'al- 
lois  renaistre  en  vne  vie  toute  nouuelle, 
et  vne  vie  de  Dieu. 

23.  Le  mal  de  la  mer  qui  m'auoit 
donné  de  la  peine  flottant  sur  la  marine, 
fut  bien-tost  effacé  par  le  bien  du  Ciel, 
et  la  ioye  que  Dieu  respandit  en  mon 
âme  touchant  le  Cap  Breton.  En  ren- 
contrant nos  Pères,  il  me  sembla  d'em- 
brasser des  Anges  du  Paradis;  ie  ne  me 
pus  empescher  de  crier:  Helas  !  que  sera- 
ce  quand  on  entrera  en  Paradis,  et  que 
Dieu  et  les  Anges  recourant  vne  belle 
âme,  qui  sortira  des  orages  de  la  vie  mi- 
sérable qu'on  mené  sur  la  terre  ? 

24.  I'auois  creu  qu'il  falloit  des  mi- 
s  pour  conuertir  ces  Sauuages  vo- 


lans  ;  mais  ie  me  suis  trompé,  car  les 
miracles  propres  de  la  Nouuelle  France 
sont  ceux-cy  :  leur  faire  bien  du  bien, 
et  souffrir  bien  des  maux,  ne  s'en  plain- 
dre qu'à  Dieu,  s'en  estimer  indigne,  et 
se  tenir  pour  fort  inutile.  Quiconque 
aura  ces  vertus,  fera  des  miracles  plus 
grands  que  les  miracles,  et  deuiendravn 
Sainct.  En  efl'ectil  y  a  bien  plus  de  peine 
de  s'humilier  profondément  deuantDieu 
et  les  hommes,  et  de  s'anéantir,  que  de 
resusciter  vn  mort  :  car  cela  ne  couste 
que  le  dire,  quand  on  a  le  don  des  mi- 
racles; et  pour  s'humilier  comme  il  faut, 
à  vray  dire,  il  y  faut  la  vie  tout  entière 
d'vn  homme. 

25.  Nous  auons  esté  fort  estonnez  et 
infiniment  resioûys,  voyans  que  dans  nos 
petites  cabanes  et  dans  nos  Habitations 
la  discipline  Religieuse  y  estoit  aussi 
exactement  gardée,  qu'aux  plus  grands 
Collèges  de  la  France,  et  que  la  ferueur 
intérieure  est  d'autant  plus  grande,  que 
l'extérieur  semble  y  estre  plus  suiet 
à  beaucoup  de  diuertissements  :  c'est 
l'ordinaire  de  la  bonté  infinie  de  Dieu, 
qui  selon  les  besoins  multiplie  la  béné- 
diction de  ses  grâces  ;  et  en  effect  à 
mesure  qu'vn  seruiteur  de  Dieu  s'aban- 
donne à  sa  saincte  conduite,  nostre  Sei- 
gneur s'eslargit  aussi  dauantage  et  ré- 
pand plus  abondamment  la  pluye  pré- 
cieuse de  ses  grâces. 

26.  Ces  pauures  Barbares  ont  cou- 
stume  de  nommer  tous  les  Prestres  Pa- 
triarches, et  portent  grand  respect  aux 
hommes  vertueux.  Ils  nous  promettent 
de  nous  apporter  leurs  enfans,  quand 
ils  seront  malades  à  la  mort,  pour  les 
baptiser  ;  en  effect  on  en  a  baptisé  quel- 
ques vns,qui  sont  morts  peu  après  le  ba- 
ptesme  Ils  sont  bien  prédestinez  à  bon 
escient,  et  bien-heureux  de  sortir  de  la 
Barbarie,  et  entrer  aussi  tost  dans  le 
Paradis.  Quand  on  ne  feroit  iamais 
autre  chose,  quel  bon-heur  d'auoir  esté 
instrument  de  la  prédestination  de  ces 
petites  âmes  ! 

27.  On  en  trouue  de  si  ignorants  de 
toute  sorte  de  Religion,  qu'on  ne  sçau- 
roit  trouuer  vn  nom  pour  leur  faire  en- 
tendre Dieu  ;  il  le  fautappeller  le  grand 
Capitaine  des  hommes,  celuy  qui  nour- 

rit  tout  le  monde,  celuy  qui  demeure 
là  haut.  On  fait  tout  ce  qu'on  peut. 
Ouelle  obligation  auront-ils  à  ceux  qui 
l  is  instruisent,  et  qui  s'efforcent  de  leur 
faire  cognoistre  vn  Dieu,  pour  le  seruir 
le  moins  mal  qu'ils  pourront  !  Là  il  ne  faut 
pas  grande  doctrine,  mais  vne  profonde 
humilité,  vne  patience  inuincihle  et  vne 
charité  Apostolique,  pour  gaigner  ces 
pauures  Saunages,  qui  d'ailleurs  ont  vu 
bon  sens  commun.  Que  si  vne  ibis  on 
commence  à  les  gaigner,  le  fruict  sera 
inestimable. 

28.  La  pensée  de  sainct  François  Xa- 
uier  nous  passe  mille  fois  par  l'esprit, 
et  a  vn  grand  pouuoir.  Si  les  hommes 
du  siècle,  pour  auoir  des  peaux  de  Ca- 
stor, de  la  moulue  et  ie  ne  sçay  quelles 
denrées,  n'appréhendent  ny  les  orages 
de  la  mer,  ny  les  Sauuages  de  la  terre, 
ny  la  mer,  ny  la  mort  ;  quelle  horrible 
confusion  scroit-ce  à  des  seruiteurs  de 
Dieu,  d'appréhender  cela  ou  quelques  pe- 
tits trauaux,  pour  tascher  de  gaigner  des 
âmes  rachetées  auec  le  sang  précieux  de 
Iesus-Christ,  et  empourprées  de  son  sang 
de  valeur  inestimable?  Se  leueront-ils 
point  au  iour  du  iugement  contre  nous, 
ces  petits  facteurs  et  pescheurs  de  mou- 
lue, pour  nous  condamner,  s'ils  prennent 
plus  de  peine  pour  gaigner  vne  pièce 
d'argent,  que  nous  pour  aider  à  sauuer 
les  Sauuages.  Ceste  pensée  pique  si 
fort  nos  cœurs,  qu'on  ne  sent  point  son 
mal,  ou  si  on  le  sent,  on  ne  s'en  oseroit 
plaindre. 

29.  Il  y  a  mille  personnes  en  France 
qui  sont  fort  inutiles,  et  qui  n'ont  nul 
employ;  ils  sont  sçauans,  et  puis  c'est 
tout,  et  cela  ne  sert  de  rien  du  tout  à 
l'Eglise  de  Dieu.  Helas  !  en  la  Nouuelle 
France,  ce  scroient  des  Apostres,  s'ils 
vouloient  y  venir  employer  leur  talent  ; 
moins  de  sçauoir,  et  plus  d'humilité  et 
de  zèle,  feroit  miracle  icy,  et  ils  gagne- 
roient  possible  plus  en  vn  an,  qu'ils  ne 
feront  toute  leur  vie  en  France. 

30.  L'expérience  nous  fait  voir,  que 
ceux  de  la  Compagnicjqui  viennent  en 
la  Nouuelle  France,  il  faut  qu'ils  y  soient 
appeliez  par  vue  vocation  spéciale  et 
bien  forte  ;  que  ce  soit  gens  morts  et  à 
soy  et  au  monde,  hommes  véritable- 


ment Apostoliques,  qui  ne  cherchent 
que  Dieu  et  le  salut  des  âmes,  qui  ai- 
ment d'amour  la  Croix  et  la  mortifica- 
tion, qui  ne  s'espargnent  point,  qui 
seachent  supporter  les  trauaux  de  la  mer 
et  de  la  terre,  et  qui  désirent  plus  la 
conuersion  d'vn  Saunage  que  l'Empire 
de  toute  l'Europe,  qui  ayent  des  cœurs 
de  Dieu  et  tous  remplis  de  Dieu,  qui 
soient  comme  des  petits  Iean  Baptistés, 
criant  parmy  ces  déserts  et  ces  forests, 
comme  des  voix  de  Dieu,  qui  appellent 
tous  ces  pauures  Sauuages  à  recognoistre 
Iesus-Christ  ;  en  fin,  que  ce  soit  des 
hommes  qui  ont  tous  leurs  contenlemens 
dans  Dieu,  et  ausquels  les  souffrances 
soient  leurs  plus  chères  délices.  Yoila 
ce  que  l'expérience  nous  fait  veoir  tous 
les  iours  ;  mais  aussi  il  est  vray  qu'il 
semble  que  Dieu  respande  bien  plus 
abondamment  les  rosées  de  ses  grâces 
sur  cette  Nouuelle  France,  que  sur  la 
vieille,  et  que  les  eonsolations  intérieu- 
res et  les  Diuines  Infusions  y  sont  bien 
plus  solides,  et  les  cœurs  bien  plus  em- 
brasez. Nou'tt  Dominus  qui  sunt  eius, 
Mais  il  n'appartient  qu'à  Dieu  de  faire 
le  choix  de  ceux  dont  il  se  veut  seruir, 
et  ausquels  il  fait  cette  miséricorde  de 
les  amener  en  la  Nouuelle  France,  pour 
en  faire  des  saincts.  Sainct  François 
Xauier  disoit  qu'il  y  auoit  vne  Isle  en 
Orient,  qui  estoit  bien  propre  pour  faire 
perdre  la  veuë  à  force  de  plorer  de  ioye 
excessiue  du  cœur  :  ie  ne  sçay  si  nostre 
Nouuelle  France  ressemble  point  ceste 
Isle  ;  mais  nous  expérimentons  que  si 
quelqu'vn  icy  s'abandonne  à  Dieu  à  bon 
escient,  il  court  hazard  d'y  perdre  la 
veuë,  et  la  vie,  et  tout,  et  auec  grande 
ioye,  à  force  de  trauailler  ;  il  n'appartient 
qu'à  ceux  qui  y  sont  et  qui  goustent 
Dieu,  d'en  parler  par  expérience. 

31.  Nousrecognoissonseuidemment, 
qu'il  faut  que  ce  soit  le  Ciel  qui  conuer- 
tisse  la  terre  de  la  Nouuelle  France,  et 
que  nous  ne  sommes  pas  assez  forts. 
Nous  ne  craignons  rien  tant,  sinon  que 
nos  imperfections  n'empeschent  la  con- 
uersion de  ces  pauures  Sauuages  :  c'est 
pourquoy  nous  auons  tous  esté  d'auis 
de  recourir  au  Ciel  et  à  la  très  saincte 
Vierge  Mère  do  Dieu,  par  laquelle  Dieu 

a  coustume  de  faire  ce  qui  ne  se  peut 
faire,  et  conuerlir  les  cœurs  les  plus 
abandonnez.  A  cet  effet  nous  auons 
résolu  de  faire  vn  vœu  fort  solemnel, 
dont  voicy  la  teneur. 

Mon  Dieu  et  mon  Saimeur  Iesus,  quoy 
que  nos  péchez  nous  doiuent  esloigner 
de  vostre  présence,  si  est-ce  qu'épris 
d'vne  affection  de  vous  honorer  et  vostre 
tres-Saincte  Mère,  poussez  d'vn  désir  de 
nous  veoir  dans  la  fidelle correspondance 
que  vous  desirez  de  vos  seruiteurs,  sou- 
haittans  en  outre  de  vous  veoir  reconneu 
et  adoré  de  ces  pauures  peuples  :  Nous 
vous  promettons  et  faisons  vœu,  comme 
aussi  à  la  tres-saincte  Yierge  vostre 
Mère,  et  à  son  glorieux  Espoux  S.  Ioseph, 
de  célébrer  douze  fois  es  douze  mois 
saillants,  le  sacrifice  de  la  saincte  Messe, 
pour  ceux  qui  sont  Prestres,  et  pour  les 
autres,  de  reciter  douze  fois  la  Couronne 
ou  le  Chappellet  de  la  Yierge  en  l'hon- 
neur et  en  action  de  grâce  de  son  imma- 
culée Conception,  et  de  ieusner  tous  la 
veille  de  ceste  feste  ;  vous  promettans 


en  outre  que  si  on  érige  quelque  Eglise 
ou  Chapelle  stable  dans  ces  pais,  dans 
le  cours  de  ce  temps  limité,  que  nous  la 
ferons  dédier  à  Dieu  sous  le  tiltre  de  l'Im- 
maculée Conception,  si  cela  est  en  nostre 
pouuoir,  le  tout  pour  obtenir  de  la  bonté 
de  N.  S.  la  conuersion  de  ces  Peuples, 
par  l'entremise  de  sa  saincte  Mère,  et 
de  son  sainct  Espoux.  Receuez  cepen- 
dant, ô  l'Emperiere  des  Anges  et  des 
hommes,  les  cœurs  de  ces  pauures  Bar- 
bares abandonnez,  que  nous  vous  pré- 
sentons par  les  mains  de  vostre  glorieux 
Espoux  et  de  vos  fidelles  seruiteurs  S. 
Ignace  et  S.  François  Xauier,  et  de  tous 
les  Anges  Gardiens  de  ces  misérables 
contrées,  pour  les  offrir  à  vostre  Fils, 
afin  qu'il  leur  donne  sa  cognoissance,  et 
leur  applique  le  mérite  de  son  précieux 
sang.     Ainsi  soit-il. 

Dieu  par  son  infinie  bonté  nous  rende 
dignes  de  cette  excellente  vocation,  pour 
dignement  coopérer  à  sa  grâce,  au  pro- 
fit de  ces  pauures  Sauuages. 


Extraict  du  Priuilege  du  Roy. 


Par  Grâce  et  Priuilege  du  Roy  il  est  permis  à  Sebastien  Cramoisy,  marchand  Libraire  Iuré  en  l'Vni- 
nersité  de  Paris,  et  Imprimeur  ordinaire  du  Roy,  d'imprimer  ou  faire  imprimer  vn  liure  intitulé  :  Relation 
de  ce  qui  s'est  passé  en  la  Nouuelle  France  en  Vannée  mil  s'x  cens  trente-cinq,  Enuoyée  au  Reuerend 
Père  Prouincial  de  la  Compagnie  de  Iesus  en  la  prouince  de  France,  Par  le  Père  Paul  le  leune  de  la 
inesme  Compagnie,  Supérieur  de  la  Résidence  de  Kebec,  et  ce  pendant  le  temps  et  espace  de  cinq  années 
consecutiues.  Auec  défenses  à  tous  Libraires  et  Imprimeurs  d'imprimer  ou  faire  imprimer  le  dit  liure,  sous 
prétexte  de  desguisement  ou  changement  qu'ils  y  pourroyent  faire,  à  peine  de  confiscation,  et  de  l'amende 
portée  par  le  dit  Priuilege.     Donné  à  Paris,  le  douziesuie  Ianuier,  mil  six  cens  trente  six. 


Par  le  Roy  en  son  conseil. 


VICTON". 


Approbation. 

Novs  Estienne  Bixet,  Prouincial  de  la  Compagnie  de  Iesvs  en  la  Prouince  de  France.  Suiuant  le 
Priuilege  qui  nous  a  esté  octroyé  par  les  Roys  Tres-Chrestiens  Henry  III.,  le  10.  May  1583.  j  Henry  IV.,  le 
10.  Décembre  1605  ;  et  Louys  XIII,  à  présent  régnant,  le  14.  Feurier  1612  ,  par  lequel  il  est  défendu  à  tous 
Libraires  de  n'imprimer  aucun  Liure  de  ceux  qui  sont  composez  par  quelqu'un  de  nostre  dite  Compagnie,  sans 
permission  des  Supérieurs  d'icelle  :  Permettons  à  Sebastien  Cramoisy,  Marchand  Libraire  Iuré  à  Paris,  et  Im- 
primeur ordinaire  du  Roy,  de  pouuoir  imprimer  pour  dix  ans  la  Relation  de  ce  qui  s'est  passé  en  la  Nouuell* 
France,  en  Vannée  1635.,  à  nous  enuoyée  par  le  Père  Paul  le  leune,  de  nostre  inesme  Compagnie,  Supérieur 
de  la  Résidence  de  Kebec.     En  foy  dequoy  nous  auons  signé  la  présente  à  Paris,  ce  quinziesme  Ianuier  1635. 


Signé, 


E.  BINET. 


RELATION 


DE  CE  OVI  S'EST  PASSE  m  LA  NOVVELLE  FRANCE 


EN  L'ANNEE  1636. 


AV  R.  PERE  PROVINCIAL  de  la  Compagnie  de  Iesus  en  la  prouince  de  France. 
Par  le  P.  Pavl  le  Teyne  de  la  mesme  Compagnie, 

SVPERIEVR  DE  LA  RESIDENCE  DE  KeBEC.     {*) 


Mon  R.  Père, 

jg  vis  qu'il  faut  payer  le 
tribut  annuel,  qu'exi- 
ge de  nous,  non  seu- 
lementV.  R.  maisaus- 
si  vn  grand  nombre  de 
personnes  de  vertu, 
de  mérite  et  de  con- 
dition, qui  se  vont  in- 
téressant dans  les  af- 
faires de  la  Nouuelle 
France,  comme  clans  celles 
de  Dieu  ;  le  commenceray 
par  la  ioye  que  nostre  Sei- 
gneur a  versée  dans  nos  cœurs 
à  l'arriiiée  de  la  flotte.     Quel- 
ques-vns  estoientdans  l'incerti- 
tude si  nous  verrions  cette  an- 
née des  Vaisseaux,  à  raison  des 
grands  préparatifs  de  guerre,  qu'on  fai- 
sait en  l'ancienne  France  ;  mais  les  plus 

(*)  D'après  l'édition  de  Sébastien  Cramoisy,  publiée  à  Paris  en  l'année  1637. 

aduisez  n'en  pouuoient  douter,  comme 
ayans  cognoissance  de  l'affection  du  Roy 
enuers  ses  nouuelles  Terres,  qui  se  vont 
rendre  l'vn  des  beaux  fleurons  de  sa 
Couronne.  N'ignorans  pas  d'ailleurs 
que  Monseigneur  le  Cardinal,  estant  le 
Chef  de  cette  honorable  Compagnie,  l'ap- 
puy  des  familles  qui  passent  en  ces  con- 
trées, le  Père  de  cette  nouuelle  Patrie, 
et  le  Génie  puissant  qui  doit  faire  réus- 
sir, souz  la  faneur  et  l'authorité  de  sa 
Majesté,  les  desseins  que  Dieu  a  de  la 
conuersion  de  ce  nouueau  monde,  ne 
manqueroit  pas  de  faire  cognoistre 
quelle  place  tient  en  son  cœur  celte 
saincte  entreprise.  Yne  autre  appréhen- 
sion nous  tenoit  entre  la  crainte  et  l'e- 
spoir, sur  le  changement  de  Gouuerneur: 
Monsieur  de  Champlain  nous  ayant  quil- 
le en  la  dernière  année  de  son  Gouuer- 
nement  pour  s'en  aller  au  Ciel,  nous 
estions  en  suspens,  quel  zèle  auroil  son 
successeur  pour  cette  Eglise  naissante. 

Mais  les  Nauires  paroissans,  toutes  ces 
craintes  se  sont  dissipées;  le  nombre 
des  vaisseaux  nous  a  fait  cognoistre  que 
les  affaires  de  la  Nouuelle  France  tien- 
nent rang  dans  les  grands  soins  de  l'An- 
cienne, et  que  les  affections  de  Messieurs 
de  la  Compagnie  se  vont  tous  les  iours 
augmentant,  et  les  premières  actions  de 
Monsieur  de  Montmagny,  nostre  Gouuer- 
neur,  nous  ont  fait  espérer  tout  ce  qu'on 
peut  attendre  d'vn  esprit  remply  de  pie- 
té, de  resolution  et  de  conduitte.  On 
m'a  dit  autrefois,  que  la  première  aclion 
que  fît  nostre  grand  Roy  au  moment  de 
sa  naissance,  fut vne augure desa  grande 
pieté  :  car  le  premier  vsage  qu'il  lit  de 
ses  mains  innocentes  fut  de  les  ioindre, 
comme  s'il  eust  voulu  prier  Dieu,  et  le 
premier  mouuement  de  ses  yeux  luy 
porta  la  veuë  vers  le  ciel.  Si  les  pre- 
mières actions  sont  les  prognostiquesdes 
suiuantes,  nous  auons  dequoy  bénir 
Dieu  en  la  personne  de  Monsieur  de 
Montmagny,  comme  ie  feray  voir  dans 
la  suitte  de  cette  Relation.  Estant  ar- 
riué  deuant  Kebec  la  nuict  de  la  sainct 
Barnabe,  il  mouilla  l'ancre  sans  se  faire 
cognoislre  ;  le  lendemain  matin  nous 
eusmes  aduis  qu'il  estoitdansleVaisseau, 
que  la  nuict  nous  auoit  caché  ;  nous  de- 
scendismes  sur  le  bord  du  grand  Fleuue 
pour  le  receuoir.  Le  P.  Pierre  Chastel- 
lain  et  le  P.  Charles  Garnier  étoient  en 
sa  compagnie.  Apres  les  complimens 
ordinaires,  nous  le  suiuismes  droit  à  la 
Chapelle  ;  en  chemin  ayant  apperceu 
l'Arbre  de  nostre  salut:  Voicy,  dit- il, 
la  première  Croix  que  ie  rencontre  sur 
le  Pais,  adorons  le  Crucifié  en  son  image. 
11  se  iette  à  deux  genoux,  et  à  son  exem- 
ple toute  sa  suitte,  comme  aussi  tous 
ceux  qui  le  venoient  saluer.  De  là  il 
entre  dans  l'Eglise,  où  nous  chantasmes 
solemnellement  le  Te  Deum,  comme 
aussi  les  Prières  pour  nostre  bon  Roy. 
A  l'issue  de  son  action  de  grâces  et  des 
louanges  que  nous  rendismes  à  Dieu 
pour  sa  venue,  Monsieur  de  Chasteau- 
fort,  qui  tenoit  la  place  de  defunct  Mon- 
sieur de  Champlain,  luy  vient  présenter 
les  clefs  de  la  forteresse,  où  il  fut  receu 
par  plusieurs  salues  de  mousqueteries, 
Ct  parle  tonnerre  de  plusieurs  canons. 


A  peine  estoit  il  entré,  qu'on  luy  fit  de- 
mander s'il  auroit  agréable  d'estre  Par- 
rain d'vn  Sauuage,  qui  desiroit  le  Ba- 
ptesme  :  Très  volontiers,  dit-il,  se  ré- 
jouissant d'auoir  ce  bon-heur,  qu'à  l'en- 
trée de  son  Gouuernement  il  aidast 
à  ouurir  les  portes  de  l'Eglise  à  vne 
pauure  âme  qui  se  vouloit  ranger  dans 
le  bercail  de  Iesus-Christ  ;  et  afin  que 
les  Pères  qui  l'auoient  accompagné  mis- 
sent la  main  à  la  moisson  mettant  pied 
à  terre,  le  P.  qui  auoit  instruit  ce  bar- 
bare, demande  au  P.  Chastellain,  s'il 
ne  seroit  pas  bien  aise  de  donner  com- 
mencement à  ses  actions  en  la  Nouuelle 
France,  par  vn  Baptesme.  Dieu  !  quel 
sentiment  de  ioye  ne  fît-il  point  paroistre 
à  cette  proposition  !  Le  voila  tout  dispo- 
sé ,  Monsieur  le  Gouuerneur  se  trans- 
porte aux  Cabanes  de  ces  pauures  bar- 
bares, suiuy  d'vne  leste  Noblesse.  le 
vous  laisse  à  penser  quel  estonnement  à 
ces  Peuples  de  voir  tant  d'écarlatc,  tant 
de  personnes  bien  faites  souz  leurs  toits 
d'écorce  !  quelle  consolation  receu t  ce 
pauure  malade,  quand  on  luy  dit  que  le 
grand  Capitaine  qui  venoit  d'arriuer  vou- 
loit luy  donner  nom,  et  estre  son  Par- 
rain. Le  Père  l'interroge  derechef  sur 
les  mystères  de  nostre  créance,  il  ré- 
pond, qu'il  croit  à  celuy  qui  a  tout  fait, 
et  à  son  fils  Iesus,  comme  aussi  au  bon 
Esprit;  qu'il  est  fasché  d'auoir  offensé 
celuy  qui  s'est  fait  homme  et  qui  est 
mort  pour  nous,  bien  marry  de  l'auoir 
cogneu  si  tard.  Monsieur  le  Gouuer- 
neur le  nomma  Ioseph,  à  l'honneur  du 
sainct  Espoux  de  la  Vierge,  Patron  de  la 
Nouuelle  France,  et  le  Père  le  baptisa. 
Pendant  le  disner,  car  tout  cecy  se  passa 
le  matin,  ce  noble  Parrain  dit  tout  haut 
en  bonne  compagnie,  qu'il  auoit  receu 
ce  iour  là  le  plus  grand  honneur  et  le 
plus  sensible  contentement  qu'il  auroit 
peu  souhaitter  en  la  Nouuelle  France. 
Sont-ce  pas  là  des  sujets  capables  de 
nous  réioùir  ?  Ce  n'est  pas  tout  :  ce 
mesme  iour  parât  vn  Vaisseau  comman- 
dé par  Monsieur  de  Courpon,  qui  nous 
rendit  le  P.  Nicolas  Adam  et  nostre 
Frère  Ambroise  Cauuet.  Ces  entreueuës 
en  vn  païs  si  éloigné  de  nostre  Patrie, 
après  auoir  trauersé  tant  de  mers,  sont 

sensibles  par  fois  aux  yeux,  aussi  bien 
qu'au  cœur.  Nostrc  ioyc  no  se  tint  pas  là  : 
la  quantité  de  familles  qui  venoient  gros- 
sir uostre  Colonie,  l'accreut notablement  ; 
celles  entre  autres  de  Monsieur  de  Re- 
pentigny  et  de  Monsieur  de  la  Poterie, 
braues  Gentilshommes,  composées  de 
quarante  cinq  personnes.  C'esloit  vu 
sujet  où  il  y  auoit  à  louer  Dieu,  de  voir 
en  ces  contrées,  des  Damoiselles  fort  dé- 
licates, des  petits  enfans  tendrelets  sor- 
tir d'vne  prison  de  bois,  comme  le  iour 
sort  des  ténèbres  de  la  nuict,  et  ioùir 
après  tout  d'vne aussi  douce  santé,  non- 
obstant toutes  les  incommoditez  qu'on 
reçoit  dans  ces  maisons  dotantes,  comme 
si  on  s'estoit  pourmené  au  cours  dans  vu 
earosse.  Voila  comme  ce  iour  nous  fut 
doublement  vn  iour  de  feste  et  de  ré- 
jouissance. Mais  entrons  en  discours, 
le  distribueray  tout  ce  que  i'ay  à  dire 
cette  année  en  quelques  Chapitres,  que 
i'abregeray  ou  estendray  selon  le  loisir 
que  Dieu  m'en  donnera. 


CHAPITRE   PREMIER. 

Des  senti  mens  d' affection  qiCont  plu- 
sieurs personnes  de  mérite  pour 
la  Nonuelle  France. 

le  ne  sçay  pas  quel  succez  auront  les 
affaires  de  la  Nouuelle  France,  ny  quand 
nous  y  verrons  la  porte  pleinement  ou- 
uerle  à  l'Euangile  ;  mais  ie  sçay  bien 
neantmoins,  que  c'est  Dieu  qui  conduit 
cette  entreprise.  La  nature  n'a  pas  les 
bras  assez  longs  pour  atteindre  au  point 
où  elle  est  paruenuë  ;  elle  ayme  trop  ses 
interests  sensibles,  pour  réunir  tant  de 
cœurs  et  tant  d'affections  à  la  poursuitte 
d'vn  bien  qu'elle  ne  cognoît  pas.  Fuir 
ses  parens  et  ses  amis,  abandonner  ses 
cognoissances,  sortir  de  sa  patrie  si 
douce  et  si  polie,  passer  les  mers,  de- 
fier  l'Océan  et  ses  tempestes,  sacrifier 
sa  vie  aux  souffrances,  quitter  les  biens 
presens  pour  se  ietter  dans  des  espé- 
rances éloignées  de  nostre  voue,  conuer- 
tir  le  trafic  de  la  terre  en  celuy  du  ciel, 
vouloir  mourir  dans  la  Barbarie,  est  vn 


langage  qui  ne  se  parle  point  dans  l'é- 
cole de  la  nature  :  ces  actions  vont  au 
delà  de  sa  portée,  et  cependant  ce  sont 
les  actions  et  le  langage  de  mille  per- 
sonnes de  mérite,  qui  s'attachent  aux 
affaires  de  la  Nouuelle  France  aucc  au- 
tant et  plus  de  courage  qu'ils  feroient 
aux  leurs  propres  en  l'Ancienne.  le  ne 
voy  pas,  ny  ie  ne  peux  entendre  tout  ce 
qui  tend  à  ce  dessein  ;  on  ne  me  parle 
qu'vne  fois  l'an  de  ces  affaires,  et  encore 
sur  vn  morceau  de  papier,  qui  ressemble 
à  ces  muets  du  grand  Seigneur,  qui  par- 
lent sans  dire  mot  ;  si  est-ce  que  ie 
puis  dire,  voyant  tant  de  feu,  tant  de 
zèle,  tant  de  sainctes  affections  en  des 
personnes  si  différentes  d'âge,  de  sexe, 
de  condition,  de  profession,  qu'autre 
qu'vn  Dieu  ne  peut  causer  ces  pensées, 
ny  allumer  ces  brasiers  qui  ne  se  nour- 
rissent que  des  bois  aromatiques  du  Pa- 
radis, le  ne  dis  rien  des  tendres  et 
nobles  affections  qu'a  nostre  grand  Roy 
pour  la  conuersion  de  ces  Peuples  :  c'est 
pour  ce  dessein  qu'il  a  étably  la  Compa- 
gnie de  la  Nouuelle  France,  l'a  honorée 
de  sa  faueur  et  de  plusieurs  grands 
Priuileges.  le  ne  parle  non  plus  des 
soins  de  Monseigneur  le  Cardinal  :  c'est 
assez  de  dire  qu'il  s'est  fait  Chef  de  cette 
honorable  Compagnie,  et  qu'il  a  releué, 
soustenu  et  animé  cette  grande  entre- 
prise, qu'on  ne  peut  choquer  à  moins 
que  de  toucher  à  la  prunelle  de  ses  yeux. 
Monseigneur  le  Duc  d'Anguien,  fils  aisné 
de  Monseigneur  le  Prince,  m'honorant 
d'vn  mot  de  sa  propre  main,  m'asseura 
l'an  passé,  qu'il  auoit  de  grands  senti- 
mens  pour  nous,  et  que  nous  en  verrions 
les  effects,  à  mesure  que  Dieu  luy  feroit 
la  grâce  de  croistre  en  âge.  I'ay  d'au- 
tant plus  volontiers  remercié  nostre  Sei- 
gneur, d'auoir  desia  inspiré  à  ce  icunc 
Prince  ces  bons  desseins  pour  son  ser- 
uice,  qu'il  a  l'esprit  plus  capable  de  s'en 
acquitter.  le  sçay  de  bonne  part  et  sans 
flatterie,  qu'il  l'a  fait  paroistre  auec  au- 
tant d'admiration,  durant  le  cours  de  ses 
estudes,  au  iugement  de  ceux  qui  l'y  ont 
veu,  que  sa  qualité  le  rendra  tousiours 
digne  de  respect  entiers  ceux  qui  le  co- 
gnoisfront.  Dieu  soit  loué  !  tout  le  ciel 
de  nostre  chère  Patrie,  nous  promet 

de  fauorables  influences,  iusques  à  ce 
nouuel  astre,  qui  commence  à  paroistre 
parmy  ceux  de  la  première  grandeur. 

Personne  ne  peut  ignorer,  que  Mon- 
sieur le  Marquis  de  Gamache,  est  le 
principal  appuy  de  nostre  Mission.  I'ay 
appris  cette  année  qu'il  a  receu  lettres 
de  Fondateur  d'vn  Collège  en  la  JSou- 
uelle  France  ;  nostre  R.  P.  General  me 
l'a  ainsi  récrit,  etde  l'heure  que  ie  parle 
on  a  présenté  mille  et  mille  sacrifices  à 
sa  diuine  Majesté,  dans  toute  l'estenduë 
de  la  terre  où  se  répand  nostre  Compa- 
gnie, pour  la  prospérité  de  sa  Maison 
et  pour  le  bon  succez  de  ce  dessein. 
Nous  auons  commencé  à  enseigner  dés 
Tannée  passée  :  le  Père  Lallemant,  et 
puis  après  le  Père  de  Quen  ont  instruit 
nos  petits  François,  et  moy  quelques  pe- 
tits Saunages.  JNous  nous  étonnons  de 
nous  voir  desia  enuironnez  de  tant  de 
jeunesse,  en  ces  commencemens. 

l'apprends  que  quelque  personne  bé- 
nite du  ciel  pense  à  fonder  vn  Sémi- 
naire de  petits  Hurons  :  ô  la  sainte  pen- 
sée !  c'est  de  ces  ieunes  plantes  qu'on 
doit  espérer  de  bons  fruicls.  Dieu  soit 
à  iamais  beny  du  soin  qu'il  a  de  cette 
nouuelle  Colonie,  la  fauorisant  du  se- 
cours de  personnes  qui  chérissent  ces 
pauures  barbares,  beaucoup  plus  qu'ils 
ne  se  sont  iamais  aymez  eux-mesmes. 

le  ne  voulois  pas  quasi  parler  de  Mes- 
sieurs les  Associez  de  cette  Compagnie  : 
car  ce  n'est  pas  merueille  s'ils  ont  de 
l'amour  pour  vn  pays,  dont  le  Roy  les  a 
l'ait  Seigneurs  ;  mais  cette  amour  en  la 
plus  saine  partie  de  leur  corps,  me  sem- 
ble si  épurée,  que  ie  suis  ioyeux  et  con- 
fus tout  ensemble  de  voir  vn  dégage- 
ment aussi  grand  en  des  personnes  at- 
tachées au  monde  par  leur  condition, 
qu'on  en  trouueroit  dans  vne  àme  éloi- 
gnée de  présence  et  d'affection,  des 
ennuis  et  des  tracas  de  la  terre.  le  ne 
parle  point  par  cœur  :  ces  Messieurs, 
irf  ayans  fait  l'honneur  de  m'écrire  par 
la  main  de  Monsieur  i'Amy  leur  Secré- 
taire, me  confondent  en  ces  termes  :  La 
lettre  qu'il  vous  a  pieu  noua  escrire,  a 
tellement  satisfait  nostre  Compagnie,  que 
nous  coîifessons  tous,  que  nos  peines  et 
nos  soins,  ont  déjà  receu  leur  recom- 


pense. Ce  que  nous  faisons  pour  la  Co- 
lonie de  la  Nouuelle  France,  peut  bien 
estre  recommandable  à  cause  du  zèle  au 
seruice  de  Dieu,  et  de  l'affection  que  nous 
auons  au  soulagement  des  hommes  ;  mais 
d'auoir  là  dessus  Vaide  et  la  comolation 
de  ceux  qui  sont  les  Maistres  expérimen- 
tez en  ces  vertus,  c'est  estre  payez  dés 
Ventrée,  et  receuoir  son  salaire  entier 
pour  le  trauail  des  premières  heures  de 
la  iournée.  Le  remerciment  que  vous 
nous  faites  vaut  beaucoup  mieux,  que 
tout  ce  que  nous  auons  fait  ;  mais  il 
conuiendroit  bien  à  ce  que  nous  desirons 
faire,  quand  Dieu  nous  aura  donné  la 
grâce  de  l'exécuter. 

Voila  les  propres  mots  de  leur  lettre. 
Ce  n'est  pas  tout;  après  auoirtesmoigné 
que  leurs  plus  grands  desseins  ne  ten- 
dent qu'à  la  gloire  de  nostre  Seigneur, 
ils  se  resiouyssent  d'estre  deliurés  de 
l'imporlunité  d'vn  homme  dont  il  a  fallu 
lier  les  mains  auec  des  chaisnes  d'or  : 
Et  encor  que  cela  nous  couste  beaucoup, 
disent-ils,  si  est-ce  que  nous  estimons  y 
auoir  gaigné,  puis  que  personne  ne  peut 
plus  prétendre  aucun  droit  sur  la  Nou- 
uelle France,  et  que  nous  la  pouuons  dé- 
dier tout  entière  à  Dieu  par  vostre 
sainct  ministère.  Ne  pouuant  enchérir 
sur  ces  pensées,  et  sur  ces  affections,  ie 
ne  diray  qu'vn  mot  à  ces  Messieurs  :  que 
s'ils  font  les  affaires  de  Dieu,  Dieu  fera 
les  leurs  ;  qu'ils  ne  perdront  rien  au 
change,  s'ils  poursuiuent  dans  ces  géné- 
reux desseins,  et  qu'ils  sèment  des  bé- 
nédictions que  leurs  enfans  recueilli- 
ront  en  la  terre  et  au  Ciel.  Voila  les 
sentimens  de  Messieurs  les  Directeurs 
et  Associez  de  cette  honorable  Compa- 
gnie. 

le  suisfasché  que  des  personnes  gran- 
des en  vérité  deuant  les  yeux  de  Dieu  et 
des  hommes,  me  lient  si  fort  les  mains, 
et  m'obligent  à  garder  le  secret  de  leurs 
lettres,  ou  plustost  de  leurs  vertus:  ils 
dérobent  aux  yeux  de  la  France  les  ten- 
dres et  fortes  affections  qu'ils  ont  pour 
la  gloire  de  nostre  saincte  foy  dans  l'é- 
tendue de  cette  Barbarie,  secontenlans 
d'en  donner  la  veuë  à  celuy  auquel  il  ne 
la  sçauroienl  cacher.  le  parle  de  person- 
nes employées  dans  les  premières  char- 

gcs  du  Royaume.  L'vn  d'eux  embrasse 
tout  le  pais  ;  il  a  soin  et  des  François  et 
des  Saunages,  et  fait  du  bien  à  tous. 
Vn  autre  va  protestant  qu'il  s'est  voulu 
intéresser  dans  cette  Compagnie,  non 
pour  l'espérance  d'aucun  lucre,  mais 
pour  l'amplification  du  Royaume  de 
Dieu.  Voicy  quelques  paroles  tirées  de 
l'vnc  de  ses  lettres  addressée  à  quelque 
personne  qui  me  l'a  confidemment  com- 
muniquée :  I'ay  inlerest  de  sçauoir  des 
nouuelles  du  pays,  par  le  désir  que  i'ay 
de  l'aduanccmenl  de  la  religion.  C'est 
l'vnique  raison,  à  ce  qu'il  asseure,  qui 
l'a  meu  de  s'allier  de  ces  Messieurs  ;  et 
plus  bas  il  dit,  que  les  plus  grandes  villes 
el  les  plus  célèbres  ont  commencé  par 
vn  ramas  de  vagabons,  et  que  nous 
auons  icy  cet  aduanlage  qu'il  y  a  des 
gens  de  bien  parmy  nous  ;  Que  le  plus 
grand  soin  qu'on  y  doit  auoir,  est  que 
Dieu  soit  servy  fidellemenl  ;  qu'on  verra 
vn  notable  changement,  quand  la  Compa- 
gnie générale  entrera  dans  l'entière  ad- 
ministration des  affaires,  la  résolution 
estant  de  laisser  tout  le  profit  pour  amé- 
liorer le  pays,  et  y  faire  passer  grand 
nombre  de  François,  sans  rien  rappor- 
ter d'vn  long  temps  entre  les  Associez,  du 
profit  qui  prouiendra  de  la  Nouvelle 
France.  Yoila  parler  en  homme  dés- 
intéressé :  les  inclinations  de  la  nature 
ne  nous  incitent  point  à  transporter  en 
vn  pays  barbare  les  vtilitez  dont  nous 
pouuons  iouyr  dans  vn  Royaume  bien 
policé.  Disons  donc  que  ces  mouue- 
ments  secrets  viennent  des  ressorts  de 
la  sacrée  prouidence  du  grand  Dieu,  qui 
semble  avoir  de  grands  desseins  pour 
tant  de  pauures  Peuples  abandonnez  de- 
puis vn  si  long  temps.  Voicy  ce  que 
d'autres  Associez  me  mandent  :  l'espère 
que  le  secours  qu'on  cous  enuoye  fera 
augmenter  la  moisson  :  c'est  la  princi- 
pale fin  qu'ont  ceux  qui  se  meslcnt  de  celle 
affaire.  le  voudrais  auoir  autant  de 
pouuoir,  que  Vay  d'affection  pour  l'ad- 
uancement  de  la  gloire  de  Dieu  en  ce 
pays,  et  pour  la  conuersion  de  ces  pau- 
ures Sauuages.  Yn  aulre  me  tient  ce 
discours:  Il  y  a  apparence  que  noslre 
Compagnie  continuant  son  trafic  sans 
fortune,  vo^lre  colonie  pour  le  spiri- 


tuel s'augmentera  de  plus  en  plus  ;  l'in- 
tention de  la  plus  part  des  intéressez 
d'icelle  n'a  esté  à  autre  dessein,  que  pour 
ayder  à  la  conuersion  de  ces  pauures 
Sauuages  ;  ce  qui  ne  peut  estre  faicl  sans 
vospeines,  Irauaux  el  grandes  incommo- 
ditez,  voire  de  voslre  vie. 

le  n'aurois  iamais  faict,  si  ie  voulois 
recueillir  tout  ce  qu'escriuent  sur  ce  su- 
iet  vn  grand  nombre  de  personnes,  dont 
la  modestie  me  condamne  au  silence, 
autant  que  leur  bon  exemple  m'oblige- 
roit  à  eu  parler,  si  ie  ne  craignois  de  les 
offenser  :  c'est  pour  cette  raison  que  ie 
me  tais  sur  les  saincts  désirs  de  plusieurs 
Religieux,  sur  les  fortes  affections 
qu'ont  vn  très-grand  nombre  de  nos 
Pères,  de  venir  trauailler  en  cette  nou- 
velle vigne  de  nostre  Seigneur,  et  dé- 
fricher cette  Rarbarie.  Il  est  vray  que 
cesvolontez  de  viure  et  mourrir  en  la 
Croix  de  Iesvs,  sont  conformes  à  leur 
profession  ;  mais  c'est  chose  bien  plus 
estonnante,  de  voir  des  hommes  attachez 
comme  de  grandes  intelligences  aux  plus 
hautes  sphères  des  affaires  du  monde, 
se  délasser  dans  les  soins  de  la  Nouvelle 
France,  tant  ils  la  chérissent.  Rien  plus, 
il  se  trouuc  des  Dames  qui  veulent  par- 
tager cette  gloire  auec  eux,  surmontant 
l'infirmité  de  leur  sexe  par  la  générosité 
de  leur  courage. 

le  cherchois  l'an  passé  vne  ame  cou- 
rageuse qui  peut  arborer  le  grand  esten- 
dart  de  la  charité  en  ces  contrées:  ce 
grand  Dieu  des  bontez  y  a  pourueu. 
l'apprends  que  Madame  de  Combalet 
y  veut  mettre  la  main,  et  fonder  vn 
Hospital  en  la  Nouvelle  France.  Voicy 
comme  il  luy  a  pieu  m'en  donner  aduis: 
Dieu  m' ayant  donné  le  désir  d'aider 
au  salut  des  pauures  Sauvages,  après 
auoir  leu  la  Relation  que  vous  en  avez 
faietc,  il  m'a  semblé  que  ce  que  vous 
croyez  qui  puisse  le  plus  seruir  à  leur 
conuersion,  est  reslablissemenl  des  Reli- 
gieuses Hospitalières  dans  la  Nouuelle 
France  :  de  sorte  que  ie  me  suis  résolue 
d'y  enuoycr  celle  année  six  ouurie?%s, 
pour  défricher  des  terres,  et  faire  quel- 
que logement  pour  ces  bonnes  Filles.  Je 
vous  supplie  de  vouloir  prendre  soin  de 
céteslablissemcnf  ;  i'ay  prié  le  P.  Chastel- 

lain  de  vous  en  parler  de  ma  part,  et 
de  vous  déclarer  plus  particulièrement 
mes  intentions  ;  si  ie  puis  contribuer 
quelque  autre  chose  pour  le  salut  de  ces 
pauvres  gens,  pour  lesquels  vous  prenez 
tant  de  peine,  ie  m'estimeray  bien-heu- 
reuse. Là  dessus  que  diray-ie  autre 
chose,  si  ce  n'est  que  tout  le  Ciel  pré- 
sente deuant  le  throsne  de  Dieu  ces 
sainctes  pensées,  ces  grandes  resolu- 
tions, et  que  tous  les  Anges  redoublent 
leurs  Cantiques  d'honneur  et  de  louanges 
pour  vne  si  saincte  entreprise  ;  ce  sont 
les  actions  de  grâces  que  nous  faisons  à 
cette  illustre  Dame,  au  nom  de  tous  les 
saincts  Anges  gardiens  de  ces  pauures 
Barbares,  qui  ne  sçauroient  comprendre 
la  grandeur  de  l'amour  qu'on  leur  porte, 
le  leur  ay  faict  entendre  qu'vne  grande 
Dame  alloit  faire  dresser  vne  grande 
maison,  où  on  receuroit  tous  leurs  ma- 
lades, qu'on  les  coucheroit  dans  de  bons 
lits,  qu'on  les  nourriroit  délicatement, 
qu'on  leur  donneroit  des  médecines  et 
des  onguens  nécessaires  pour  les  guérir 
et  qu'on  ne  leur  en  demanderoit  aucune 
recompense,  Ils  me  respondent  auec 
estonnement,  que  cela  va  bien  :  mais 
neantmoins  ie  cognois  par  leurs  sous- 
ris,  qu'ils  ne  croiront  point  ce  miracle 
que  par  les  yeux.  En  vn  mot,  ils  ne 
sçauroient  comprendre  la  grandeur  de 
celte  charité;  suffit  que  le  Dieu  des 
cœurs,  qui  fait  germer  celte  saincte 
pensée  dans  vn  bon  cœur,  voit  sondiuin 
ouurage,  et  y  prend  plaisir.  Certes  il 
n'y  a  rien  si  puissant  que  cette  inuen lion 
pour  attirer  ces  pauures  Barbares,  voire 
mesme  pour  peupler  parmy  eux  des  sé- 
minaires de  garçons  et  de  filles.  Nostre 
Seigneur  soit  beny  dans  les  temps  et 
dans  l'éternité. 

Si  ie  m'engage  plus  auant  dans  les  sen- 
timens  de  deuotion  qu'vne  infinité  d'a- 
mes  sainctes,  qu'vn  très -grand  nombre 
mesme  de  Religieuses  nous  tesmoi- 
gnent  auoir  pour  l'amplification  de  la 
i'oy  en  la  Nouuelle  France,  ie  passeray 
de  beaucoup  la  iuste  grandeur  d'vn  Cha- 
pitre ;  mais  n'importe,  la  charité  couure 
tout.  l'apprends  qu'en  l'Eglise  de  Mont- 
martre, lieu  si  sacré  pour  les  despoùilles 
de  tant  de  Martyrs,  et  par  la  présence 


de  lant  d'amesespurées,  les  Religieuses 
font  à  leur  tour  oraison  iour  et  nuict 
pour  solliciter  et  forcer  le  Ciel  à  respan- 
dre  ses  sainctes  bénédictions  sur  nos 
trauaux.  Les  Carmélites  sont  toutes  en 
feu  ;  les  Yrsulines  remplies  de  zèle  ;  les 
Religieuses  de  la  Yisitation  n'ont  point 
de  paroles  assez  significatiues  pour  té- 
moigner leur  ardeur  ;  celles  de  Nostre 
Dame  coniurent  qu'on  leur  donne  part 
aux  souffrances  qu'il  faut  subir  parmy 
ces  Peuples,  et  les  Hospitalières  crient 
qu'on  les  passe  dés  l'année  prochaine. 
La  nature  n'a  point  de  souffles  si  sacrez, 
qui  puissent  allumer  ces  brasiers;  ces 
flammes  prouiennentd'vn  feu  toutdiuin, 
d'vn  feu  increé  et  subsistant.  Nous  vous 
portons  plus  d'enuie,  que  de  compassion 
dans  vos  souffrances,  écriuent  quelques 
vnes.  Nous  vous  accompagnons  de  nos 
petites  prières,  particulièrement  vers  la 
saincte  Vierge,  à  qui  nous  sommes  dé- 
diées, et  vers  nostre  Père  sai net  Toseph, 
et  nostre  Mère  saincte  Terese,  et  aux 
A  nges  du  pays  où  vous  estes,  afin  que  leurs 
forces  et  leur  puissance  soient  avec  vous. 
0  le  grand  secours  !  S'il  estait  aussi  fa- 
cile, dit  vn  autre,  de  baslir  vn  Couuent 
de  Carmélites,  que  de  dresser  vne  Cabane 
de  Sauuagcs,  et  que  nous  eussions  au- 
tant de  pouuoir,  que  d'impuissance  elde 
faiblesse,  vous  trouueriez  dès  à  présent 
grand  nombre  de  Soeurs  très  disposées  de 
vous  aller  ayder. 

Yoicyles  propres  termes  d'vne  autre: 
11  faut  que  vous  sçachiez  que  la  Nou- 
uelle France  commence  d'entrer  dans  les 
esprits  de  plusieurs  personnes,  ce  qui  mé- 
fait croire  que  Dieu  la  regarde  d'vn  œil 
fauorable.  Helasl  que  diriés  vous,  mon 
R.  Père,  si  sa  diurne  Majesté  disposoit. 
les  affaires  en  sorte,  que  nous  eussions 
bien  tost  le  courage  et  le  moyen  de  vous 
aller  Irouuer.  le  vous  diray  que  si  telle 
est  la  volonté  de  Dieu,  qu'il  n'y  a  rien 
en  ce  monde,  qui  m'en  puisse  empetcher,  ■ 
quand  mesme  ie  deurois  estre  engloutie 
des  ondes  en  chemin. 

Yoila  le  cœur  d'vne  vraye  Vrsuline. 
qui  me  va  découurant  les  voyee  par  où 
son  Ordre  pourra  vn  jour  passer  en  ces 
grandes  forests.  Pendant  que  i'écris 
cecy,  i'ay  deuant  mes  yeux  les  noms  de 

treize  Religieuses  du  mesme  Ordre,  qui 
protestent  dans  vne  lettre  commune  en- 
uoyée  au  R.  P.  Adam,  qu'elles  ont  toutes 
le  mesme  dessein,  et  leur  Supérieure 
brusle  du  mesme  feu.  tây  laisse,  dit- 
elle,  prendre  l'essor  au.r  désirs  de  nos 
bonnes  Sœurs,  qu'elles  ont  côilcAes  sur  ce 
papier  selon  leur  ferveur  ;  il  in/  a  rien 
de  moy  que  l'approbation  que  t'en  fay 
par  Vapposition  de  mon  nom,  pour  vous 
témoigner  que  ie  n}en  quille  pus  la  par- 
lie,  le  vous  parle  plus  (Venuie  que  vous 
ne  me  faites  de  pitié  dans  les  trauauxoù 
vous  allez  entrer.  Mais  écoutons  ees 
âmes  résolues,  //  n'y  a  point  de  diffi- 
culiez  qui  non*  épouuantent,  et  bien  que 
la  faiblesse  et  l'infirmité  de  nostre  sexe 
soit  grande,  noslre  Seigneur  fortifie  et 
rehausse  si  puissamment  noslre  courage, 
que  nons  nous  enJiardissons  de  dire  auec 
saine!  Paul:  Nous poùûoHs tout  en  celuy 
qui  nous  conforte;  la  mer  n'y  les  Icm- 
pestes  n'ont  point  assez  dVtorreur  pour 
épouvanter  des  coeurs  qui  n'ont  ny  vie, 
ny  mouuemens,quc  pour  celuy  qui  a  mis 
la  sienne  pour  les  racheter,  et  qui  ne  dé- 
sirent rien  tant  que  de  pouuôit  donner 
la  leur  pour  son  amour,  et  pour  le  salut 
des  Saunages.  N'est-il  pas  vray  de  dire 
après  cela,  que  la  parfaite  amour  bannit 
la  crainte?  le  passe  souz  silence  d'autres 
termes  aussi  pathétiques,  et  désaffections 
aussi  fortes  que  celles-ey,  sorties  des 
cœurs  et  de  la  bouche  d'vn  grand  nombre 
de  bonnes  âmes  d'autres  saincts  Ordres, 
voire  mesme  de  personnes  engagées  dons 
le  monde.  Si  des  femmes  tendres  et  dé- 
licates, pour  ie  ne  sçdij  quels  inlercsis, 
disent quelques-vnes,  .se  sont  ietlées  cou- 
rageusement dans  le  hazard  des  mers, 
noslre  cœur  blcsmira-il  ci  la  reuë  des 
mesmes  dangers,  puis  que  nous  ne  pré- 
tendons passer  dans  celle  Barbarie,  que 
pour  honorer  et  bénir  le  Dieu  des  mers? 
Celtes  qui  prétendent  passer  les  pre- 
mières, après  s'estre  defliées  de  leur 
foiblessc,  disent  tout  haut,  que  se  con- 
fiant en  Dieu,  elles  ne  craignent  plus 
rien,  sinon  que  le  trop  grand  delay.  Or 
îe  réponds  aux  vnes  et  aux  autres,  qu'elles 
ne  sçauroient  auoir  trop  de  deuotion 
pour  prier  le  Ciel  de  fauoriscr  cette  en- 
treprise ;  mais  qu'elles  pourraient  auoir 

trop  de  précipitation,  si  elles  passoient 
sans  qu'on  leur  donnasl  aduis  que  le 
Pais  est  en  estât  de  les  receuoir.  (Ilia- 
ques choses  ont  leur  temps.  Dieu  prend 
le  sien  quand  il  luy  plaist;  c'est  celuy 
qu'il  faut  attendre  eu  patience  et  en  dou- 
ceur. Finissons,  l'en  ay  assez  ait  pour 
faire  voir  que  la  Nouuclle  France  estbieii 
auant  dans  le  cœur  de  Dieu,  puisqu'elle 
a  si  bonne  place  dans  ceux  de  tant  de 
personnes  qui  luy  sont  si  chères. 


chapitre  u. 

Des  Saunages  Baptisez  celte  année, 
et  de  quelques  enterremens. 

11  semble  que  nostre  Seigneur  veuille 
authoriser  la  pureté  de  l'Immaculée  Con- 
cept ion  de  sa  saincte  Mère,  par  les  grands 
secours  qu'il  donne  à  ceux  qui  honorent 
cette  première  grandeur  de  la  Vierge, 
l'enuoyay  l'an  passé  à  V.  R.  la  formule 
d'vn  \œu,  que  nous  fismes  suiuans  son 
conseil  dans  toutes  nos  Résidences  le 
huiefiesme  de  Décembre,  iour  dédié  à 
cette  Conception  sacrée.  Nous  cachions 
celte  deuotion,  et  Y.  R.  l'a  publiée,  la 
faisant  imprimer  en  mesmes  termes  que 
nous  Taiions  vouée  et  que  nous  la  voue- 
rons encore  Dieu  aydant  tout  les  ans  à 
mesme  iour.  La  bénédiction  que  le  ciel 
a  versée  sur  nos  petits  trauaux  depuis  ce, 
temps-là,  est  si  sensible,  que  ie  conuie- 
rois  volontiers  tous  nos  Pères  de  l'An- 
cienne France,  voire  de  tout  le  monde, 
et  toutes  les  bonnes  âmes  qui  chérissent 
la  conuersion  de  ces  Peuples,  de  s'allier 
de  nous  par  ces  saincts  vœux,  ynissant 
tous  les  ieusnes,  toutes  les  prières,  toutes 
les  souffrances,  toutes  les  saintes  actions 
les  plus  secrettes  de  ceux  qui  entreront 
dansées  alliances,  pour  estre  présentées 
à  la  Diuinité  en  l'honneur  et  en  action 
de  grâce  de  l'Immaculée  Conception  de 
la  saincte  Vierge,  afin  d'obtenir  par  son 
entremise  l'application  du  sang  de  son 
Fils  à  nos  panures  Saunages;  l'entier 
dénuement,  et  l'amour  de  ïesvs  en  la 
Croix,  auec  vne  mort  vraiment  Chre- 
stienne,  «à  ceux  qui  procurent  leur  salut, 
et  à  tous  les  associez  en  la  pratique  de 

celte  deuotion,  dont  la  formule  est  à  la 
fin  de  la  Relation  de  l'an  passé.  I'écri- 
uois  dans  cette  Relation,  que  nous  auions 
baptizé  vingt  deux  personnes,  nous  en 
auons  baptizé  cette  année  plus  d'vne 
centaine  depuis  ces  vœux  présentez  à 
Dieu,  et  fort  peu  auparauant.  En  tout, 
on  a  fait  enfans  de  l'Eglise,  depuis  le  de- 
part  des  Vaisseaux  iusques  à  présent, 
cent  quinze  Sauuages.  De  plus,  Dieu 
nous  a  donné  de  grandes  ouuerlures 
pour  le  salut  de  ces  Peuples,  les  faisant 
résoudre  à  deux  points,  qui  font  voir  que 
la  foy  entre  dans  leur  âme.  Le  premier 
est,  qu'ils  ne  sont  pas  marris  qu'on  ba- 
ptizé leurs  enfans  malades,  voire  ils  nous 
appellent  pour  ce  faire.  Le  deuxiesme, 
que  les  plus  âgez  mesmes  commencent 
à  désirer  de  mourir  Chrestiens,  deman- 
dais le  baptesme  en  leurs  maladies, 
pour  ne  point  descendre  dans  les  feux, 
dont  on  les  menace.  Bref  nous  auons 
obtenu  ce  que  nous  n'osions  quasi  de- 
mander, tant  nous  les  voyons  aliénez  de 
ces  pensées  :  c'est  de  donner  quelques 
petites  filles.  Mais  ie  parleray  de  cecy 
en  son  lieu.  Toutes  ces  faneurs  sont 
venues  du  ciel  par  les  mérites  de  la 
sainte  Vierge  et  de  son  glorieux  Espoux, 
depuis  les  vœux  dont  i'ay  fait  mention. 
Descendons  en  particulier,  et  suiuons 
l'ordre  du  temps  de  ces  Baptesmes. 

Le  neufiesmede  Décembre,  Justement 
le  lendemain  de  la  feste  de  la  Conce- 
ption, le  sieur  Iean  Nicolet,  Truchement 
pour  les  Algonquins  aux  Trois  Riuieres, 
vint  donner  aduis  aux  Pères,  qui  demeu- 
roient  en  la  Résidence  de  la  Conception 
sise  au  mesme  lieu,  qu'vn  ieune  Al- 
gonquin se  trouuoit  mal,  et  qu'il  seroit  à 
propos  de  le  visiter.  Les  Pères  se  trans- 
portent incontinent  en  sa  Cabane,  de- 
mandant permission  à  son  père  de  l'in- 
struire ;  Dieu  sembloit  auoir  disposé  les 
cœurs  de  ces  Barbares,  que  nous  luy 
auions  présentez,  faisant  nos  vœux  le 
iour  précèdent  :  ce  pauure  Barbare  se 
monstre  fort  content  du  bien  qu'on  pro- 
curoit  à  son  fils.  Le  Père  Buteux  l'in- 
struit, et  pource  que  le  malade  estant 
Algonquin  n'entendoit  qu'à  demyla  lan- 
gue Montagnese,  dont  se  seruoit  le 
Père,  vne  femme  Saunage,  bien  versée 


en  ces  deux  langues,  seruoit  d'inter- 
prète, faisant  couler  par  sa  bouche  la 
foy  et  les  veritez  Chrétiennes  dansl  arac 
de  ce  pauure  ieune  garçon,  sans  les  re- 
tenir pour  soy,  iustement  à  la  façon  de 
ces  canaux,  ou  de  ces  aqueducs,  qui  ver- 
sent les  sources  d'eau  tout  entières, 
sans  rien  reseruer  pour  eux.  Enfin  le 
douziesme  du  mois,  voyant  que  leur  ma- 
lade abaissoit,  ils  le  baptisèrent  après 
l'auoir  instruit,  et  luy  donnèrent  nom 
Claude.  Il  mourut  bien  tost  après,  pro- 
nonçant les  saincts  noms  de  ksvs  et  de 
de  Marie.  Ses  parens  demandèrent  aux 
Pères,  s'ils  ne  seroient  pas  bien  contents 
qu'on  mis  ce  corps  auprès  desfrançois  : 
C'est  bien  nostre  désir,  reparlent-ils. 
Nous  luy  ferons  vn  honneur,  leurdismes 
nous,  que  nous  dénierions  au  plus  grand 
Capitaine  du  monde,  s'il  n'estoit  Chre- 
stien.  Haslez  vous  donc  de  préparer  ce 
ce  qui  est  nécessaire  pour  l'en  terrer  à 
vostre  mode,  dirent-ils,  puis  qu'il  est  à 
vous.  Il  se  fit  vn  beau  cenuoy  de  tous 
nos  François,  après  lesquels  venoient 
les  Sauuages  deux  à  deux,  auec  vne  mo- 
destie qui  ne  sentoit  rien  du  Barbare.  A 
l'issue  de  l'enterrement,  le  père  du  de- 
funct  lit  vn  festin  aux  Sauuages,  pen- 
dant lequel,  comme  il  ne  mangeoit  point 
selon  leur  coustume,  tantost  il  chantoit, 
maintenant  il  discouroit  :  I'ay  perdu 
l'esprit,  disoit-il  ;  la  mort  de  mon  fils  me 
tire  hors  de  moy-mesme.  le  me  suis 
veu  autrefois  entre  les  mains  de  nos  en- 
nemis, tout  prest  d'estre  mis  en  pièces, 
et  d'estre  déchiré  à  belles  dénis;  iamais 
ie  ne  perdy  courage  :  il  ne  faut  pas  que 
ie  le  perde  maintenant;  i'ay  dequoy  me 
consoler,  puisque  mon  fils,  s'il  eust  vé- 
cu, n'auroit  pas  manqué  de  tirer  ven- 
geance des  Hiroquois.  Et  se  tournant 
vers  les  Pères  ;  Vous  auez  de  beaucoup 
allégé  ma  douleur,  rendans  les  derniers 
honneurs  à  mon  fils.  Voila  la  harangue 
de  ce  pauure  Barbare,  sur  les  funérailles, 
de  son  fils,  qui  a  bien  d'autres  pensées 
maintenant  dans  le  ciel. 

Le  vingt-deuxiesme  du  mesme  mois, 
les  mesmes  Pères  ressentirent  l'effeci 
des  bontez  de  la  saincte  Vierge,  au  ba- 
ptesme d'vn  ieune  garçon  âgé  d'en  un  on 
dix  ans  :  cet  enfant  ne  vouloit  point  da 

tout  ouïr  parler  do  nostrc  créance,  s'i- 
maginant  qu'estre  baptizé,  et  mourir 
incontinent  après,  estoit  la  mesme  chose. 
Et  en  effect  comme  nous  ne  confions  pas 

aisément  ces  eaux  sacrées,  sinon  à  ceux 
qu'on  voit  n'en  deuoir  point  abuser  pour 

estre  voisins  de  la  mort,  ces  Barbares 
ont  eu  pour  vn  temps  cette  pensée,  que 
le  Baptesme  leur  estoit  fatal.  Nous 
allions  beau  leur  représenter  que  nous 
estions  tous  baptisez,  et  que  nous  vi  uions 
plus  long-temps  qu'eux  :  Ces  eaux,  di- 
soient-ils,  sont  bonnes  pour  vous,  mais 
non  pas  pour  nous.  Les  Pères  voyans 
ces  résistances,  s'adressent  à  nostre 
commune  Mère,  etluy  demandent  cette 
âme  pour  son  Fils.  Chose  estrange  ! 
l'enfant  non  seulement  ne  les  fuit  plus, 
mais  il  demande  d'estre  porté  en  leur 
maison.  Le  Père  Quentin  à  ces  paroles, 
le  prend,  l'embrasse,  l'apporte  tout  lan- 
guissant en  sa  chambre,  où  il  fut  baptizé 
et  nommé  André  par  Monsieur  de  Mala- 
part,  son  parrain.  Ce  panure  petit  estoit 
d'vne  humeur  si  douce  et  si  facile,  qu'il 
se  rendoit  aymable  à  tout  le  monde  : 
voila  pourquoy  le  Père  Buteux  l'ayant 
autrefois  demandé  à  sa  mère  :  le  n'ay 
garde,  fit-elle,  de  te  le  donner,  ie  l'ayme 
comme  mon  cœur.  C'est  vneprouidence 
bien  particulière  du  bon  Dieu,  que  cette 
mère  fust  absente  pendant  son  instru- 
ction et  son  baptesme  :  car  il  est  croyable 
qu'elle  y  auroit  apporté  de  l'empesche- 
ment,  suiuant  l'erreur  qui  les  a  tenus 
long- temps,  que  ce  qui  nous  donne  la 
vie,  leur  cause  la  mort.  On  eut  bien  de 
la  peine  d'auoir  le  corps  de  ce  petit  in- 
nocent après  sa  mort,  comme  ie  vay  dire 
tout  maintenant. 

Le  vingt-septiesme,  Monsieur  de  Mau- 
pertuis  donna  le  nom  de  Marie  à  vue 
petite  fille  âgée  de  deux  ans,  que  les 
Pères  baptizerent.  Elle  estoit  fille  de 
defunct  Capitanal,  Capitaine  des  Sau- 
uages,  homme  vaillant,  et  fort  sage  pour 
vn  Barbare.  Il  auoit  laissé  trois  enfans 
à  sa  femme,  vn  garçon  âgé  d'enuiron 
dix-sept  ans,  et  deux  petites  filles  ;  la 
plus  petite  de  ces  filles  est  au  ciel,  le 
garçon  est  mort  très -misérablement, 
comme  ie  diray  cy  après.  A  mesme 
temps  qu'il  mourut,  le  petit  André  tré- 


passa ;  or  comme  ils  estoient  parons, 
on  les  enterra  dans  Vn  mesme  sepulchre, 
au  desceu  de  nos  Pères,  qui  en  ayant  eu 
le  vent, se  vindrent  plaindre  à  la  grande 
mère  d'André,  de  ce  qu'on  auoit  enterré 
ce  petit  baptizé  sans  les  aduertir.  Le 
Père  Buteux  prie  qu'on  leur  rende  le 
corps  pour  h;  placer  auec  nous  ;  vn  Sau- 
nage luy  repart:  Va- t'en,  on  ne  t'entend 
pas.  C'est  vue  réponse  que  nous  font 
par  fois  les  Sauuages,  quand  on  les 
presse  de  faire  vue  chose  qui  ne  leur 
agrée  pas.  Il  est  vray  que  nous  ne  par- 
lons encore  qu'en  bégayant  ;  mais  neant- 
moins  quand  nous  leur  disons  quelque 
chose  conforme  à  leurs  désirs,  iamais  ils 
ne  nous  font  ces  reproches.  Le  Père 
voyant  cela,  va  quérir  l'Interprète  ;  on 
luy  répond  que  l'affaire  est  faite,  que 
l'enfant  est  enterré  auec  le  fils  du  Capi- 
tanal, et  que  la  femme  du  Capitanal 
s'offenseroit,  si  on  fouilloit  en  la  fosse 
de  son  (ils.  Le  Père  la  va  trouuer,  la 
prie  de  laisser  tirer  du  sepulchre  le  corps 
de  ce  petit  enfant;  elle  ne  répond  aucun 
mot.  Vn  Capitaine  se  trouuant  \h  dessus, 
prend  la  parole  :  Hé  bien,  dit-il,  les  deux 
corps  sont  à  toy,  porte  les  auec  les  Fran- 
çois ;  mais  ne  les  sépare  point,  car  ils 
s'entr'ayment.  Si  sont  ils  bien  loing 
l'vn  de  l'autre,  fit  le  Père  :  l'vn  a  esté 
baptizé,  et  l'autre  non,  et  par  consé- 
quent l'vn  est  bien  heureux,  et  l'autre 
gérait  dans  les  flammes.  Ne  tient- il 
qu'à  cela  pour  estre  ensemble  et  pour 
estre  bien  heureux?  fit  ce  Sauuage  :  tu 
n'as  peint  d'esprit,  déueîoppe  celuy  qui 
n'est  pas  baptisé,  et  luy  iette  tant  d'eau 
sur  la  teste  que  tu  voudras,  et  puis  les 
enterre  en  mesme  sepulchre.  Le  Père 
se  sousrit,  et  luy  fit  entendre  que  cela 
ne  seruiroit  de  rien.  Ce  Barbare  en  fin 
acquiesça,  et  nos  Pères  tireront  le  petit 
André  du  sepulchre  profane,  et  le  mirent 
en  terre  saincte.  Vnus  asmmelur,  et 
aller  rclinquetur.  Apres  l'enterrement, 
la  mère  de  celuy  qui  estoit  mort  sans 
Baptesme,  voyant  qu'on  auoit  rebuté 
son  fils,  comme  le  corps  d'vne  ame dam- 
née, pleuroit  à  chaudes  larmes.  Ah  ! 
mon  fils,  disoit-elle,  que  je  suis  marrie 
de  la  mort!  Le  Père  alors  qui  auoit  veu 
les  Iongleurs  soufflant  ce  jeune  garçon 

en  sa  maladie,  luy  dit  :  Voila  la  guéri-  I  mourir  ?  Ne  vois  tu  pas  qu'il  est  déjà 
son  que  ces  badins  promettaient  à  Ion  mort,  et  qu'à  peine  peut  il  respirer?  Si 
fils  ;  ta  petite  fille  est  malade,  donne  toy   ces  gens  là  te  demnndoient  ta  Pource* 


bien  de  garde  de  les  appeller,  ny  de  la 
faire  chanter.     Iamais,  dit-elle,  ils  n'en 


laine  ou  tes  Castors,  pour  les  offices  de 
charité  qu'ils   veulent  exercer  enuers 


approcheront;  si  elle  empire,  ie  vous  an-,  ton  fils,  tu  aurois  quelque  excuse  ;  mais 


pelleray.  Quelque  temps  après,  les  Pères 
la  jugeant  bien  malade,  la  baptisèrent 
au  grand  contentement  de  la  mère. 
Le  trente-vniesme,  vne  fille  âgée  d'en- 


iis  donnent  et  ne  demandent  rien.  Tu 
sçay  le  soûl  qu'ils  ont  des  malades, 
laisse  les  l'aire  ;  si  ce  pauure  petit  meurt, 
ils  l'enterreront  mieux  que  tu  ne  sçau- 


uiron  seize  ans  fut  baptisée,  et  nommée  j  rois  faire.  Le  malade  fut  donc  baptizé, 
Anne  par  vu  de  nos  François.  Le  Père  et  nommé  Adrien  par  le  sieur  du  Chesne, 
Buteux  l'instruisant  luy  dit,  que  si  estant 


Chreslienne  elle  venoit  à  mourir,  son 
âme  iroit  au  Ciel  dans  les  ioyes  éter- 
nelles. A  ce  mot  de  mourir,  elle  eut 
vne  si  grande  frayeur,  qu'elle  ne  voulut 
plus  iamais  presler  l'oreille  au  Père  ;  on 
luy  ennuya  le  Sieur  Nicolet  truchement, 
qui  exerce  volontiers  semblables  actions 
de  charité  ;  elle  l'escoute  paisiblement; 
mais  comme  ses  occupations  le  diuertis- 
sent  ailleurs,  il  ne  la  pouuoit  visiter  %\ 
soutient:  c'est  pourquoy  le  Père  Quen- 
tin s'efforça  d'apprendre  les  premiers 
rudimens  du  Christianisme  en  Sauuage, 


Chirurgien  de  l'habitation  ;  il  mourut 
quelque  temps  après.  Le  Père  Buteux 
le  demanda  pour  Tenseuelir  à  nostre  fa- 
çon. Non,  non,  dirent  les  parens,  tu 
ne  l'auras  pas  tout  nud  ;  attends  que 
nous  l'ayons  paré,  et  puis  nous  te  le 
donnerons.  Ils  luy  peignent  la  face  de 
bleu,  de  noir  et  de  rouge  ;  ils  le  vestent 
d'vn  petit  Capot  rouge,  puis  l'enfourrent 
de  deux  peaux  d'Ours  et  d'vne  robe  de 
peau  de  Chat  sauuage,  et  par  dessus  tout 
cela  d'vn  grand  drap  blanc,  qu'ils  auoient 
acheté  au  Magazin  ;  ils  accommodent  ce 
petit  corps  dans  tout  ce  bagage,  en  forme 


afin  de  la  pouuoir  instruire.     Cela  luy   d'vn  pacquet  bien  lié  de  tous  costez,  et 


réussit  si  bien,  que  cette  pauure  fille 
ayant  pris  gousl  à  cette  doctrine  salu- 
taire, désira  le  Baptesme,  que  le  Père 
luy  accorda.  La  grâce  a  plusieurs  ef- 
fects  :  on  remarqua  que  cette  fille,  fort 
dédaigneuse  et  altiere  de  son  naturel, 
deuint  fort  douce  et  traittable,  estant 
Chreslienne. 

Le  septiesme  de  Ianuier  de  cette  an- 
née mil  six  cens  trente  six,  le  fils  d'vn 
grand  Sorcier  ou  Iongleur  fut  faict  Chre- 
stien,  son  père  s'y  accordant  après  de 
grandes  résistances  qu'il  en  fit  :  car, 
comme  nos  Pères  éuentoient  ses  mines, 
et  le  decreditoient,  il  ne  pouuoit  les  sup- 
porter en  sa  Cabane.  Cependant  comme 
son  fils  limita  la  mort,  ils  prièrent  le 
sieur  rsicolet  de  faire  son  possible  pour 
sauuer  cette  àme  :  ils  s'en  vont  donc  le 
Père  Quentin  et  luy  en  celte  maison 
d'écorce,  pressent  fortement  ce  Sauuage 
de  consentir  au  baptesme  de  son  petit 
fils.  Comme  il  faisoit  la  sourde  oreille, 
vne  bonne  vieille  luy  dit;  Quoy,  penses- 
tu  que  l'eau  que  ietteronl  les  Robes 
noires  sur  la  teste  de  ton  enfant,  le  fasse 


e  mettent  entre  les  mains  du  Père,  qui 
baise  doucement  ces  sacrées  dépouilles 
pour  témoigner  aux  Saunages  l'estime 
que  nous  faisons  d'vn  petit  Ange  ba- 
ptizé. On  l'enterra  au  Cimetière  de  no5 
François,  auec  solemnité  :  ce  qui  plaist 
fort  à  ces  Barbares,  et  qui  les  induit  bien 
sonnent  à  permettre  qu'on  fasse  Chre- 
stiens  leurs  enfans. 

Le  huictiesme  du  mesme  mois  de  Ian- 
uier, vne  ieune  fille  vniquement  aymée 
de  ses  parens,  mais  encor  plus  de  Dieu, 
s'en  alla  au  Ciel,  après  auoir  esté  lauée 
dans  le  sang  de  l'Agneau.  le  remarque- 
ra)' en  cet  endroit  les  folies  que  fit  son 
pauure  père  pour  la  pouuoir  guérir.  Son 
beau  frère  luy  vint  dire  qu'il  auoit  songé 
que  sa  niepee  gueriroit,  si  on  la  faisoit 
coucher  sur  vne  peau  de  mouton,  variée 
de  diuerses  figures.  On  en  cherche  aussi 
tost,  on  en  trouua  ;  on  peint  dessus  mille 
grotesques,  des  canots,  des  auirons,  de* 
animaux,  etchose  semblable.  Les  Pères, 
qui  n'auoient  pas  encore  instruit  celle 
fille,  font  instance  que  ce  remède  esl 
inutile  ;  mais  il  le  faut  éprouuer.     La 


France,  en  l'Année  1636. 


il 


malade  repose  sur  ces  pointures,  et  n'en 
reçoit  aucune  réelle  guerison.  Yn  autre 
Charlatan  fut  d'auis,  que  si  on  donnoit 
à  la  malade  mi  drap  blanc  pour  chenet, 
sur  lequel  on  auroit  Bguré  des  hommes 
chanlans  etdansans,  que  la  maladie  s'en 
iroit.  On  se  met  incontinent  en  deuoir 
de  peindre  des  hommes  sur  vn  drap; 
mais  ils  ne  firent  que  des  marmousets, 
tant  ils  sont  bons  Peintres  :  ce  remède 
ne  succéda  non  plus  que  le  premier.  La 
panure  fille  se  couche  sur  ce  drap,  sans 
reposer,  ny  sans  guérir.  Que  ne  peut 
l'affection  naturelle  des  pères  et  des 
mères  entiers  leurs  enl'ans  ?  Ces  bonnes 
gens  cherchoient  par  tout  la  santé  de 
leur  fille,  horsmis  en  celuy  qui  la  pou- 
uoit  donner.  Ils  consultent  vne  laineuse 
Sorcière,  e'eslà  dire  vne  fameuse  badine. 
Cette  femme  dit  qu'elle  auoit  appris, 
soit  du  Manitou,  soit  d'vn  autre,  ie  m'en 
rapporte,  qu'il  falloit  tuer  vn  chien,  et 
que  les  hommes  I"  mangeassent  en  fe- 
stin; de  plus,  qu'il  falloit  faire  vne  belle 
robe  de  peau  de  Cerf,  l'enrichir  de  leurs 
matachias  rouges,  fails  de  brins  de  Porc 
épie,  la  donner  à  la  malade,  et  qu'elle 
en  gueriroit.  Comme  on  preparoit  ce 
festin,  vn  Saunage  songea,  que  pour  la 
guerison  de  cette  fille,  il  falloit  faire  vn 
banquet  de  vingt  testes  d'Elans.  Voila 
les  parens  de  la  fille  bien  en  peine  :  car 
comme  il  n'y  auoit  gueres  de  neige,  on 
ne  pouuoit  courre,  encore  moins  prendre 
l'Eslan.  Sur  cette  grande  difficulté,  on 
consulte  les  Interprètes  des  songes;  il 
fut  conclud  qu'il  falloit  changer  ces 
vingt  testes  d'Orignac  en  vingt  grands 
pains  tels  qu'ils  en  achètent  de  nos  Fran- 
çois, et  que  cela  auroit  le  mesme  efl'ect. 
Ils  ne  se  trompèrent  pas,  d'autant  que 
ces  pains  et  ce  festin  de  chien  ne  firent 
autre  chose  que  remplir  le  ventre  des 
Saunages  ;  c'est  tout  ce  qu'auroienl  peu 
faire  ces  vingt  lestes  d'Orignac:  car  pour 
guérir  vn  malade,  ny  les  banquets,  ny 
les  belles  robes  neseruentde  rien. 

Pendant  qu'on  appliquoit  ces  beaux 
remèdes,  les  Pères  s'addressoientàDieu 
pour  le  salut  de  celte  panure  Ame.  Ils 
venoient  voir  cette  panure  fille  ;  mais 
les  parens  ne  vouloient  pas  permettre 


qu'on  luy  parlast  de  noslre  créance,  s'i- 
maginant  que  le  Baptesme  nuisoit  au 

corps,  quoy  qu'il  en  fust  de  l'âme.  At- 
tendez, disoieut-ils,  quand  noslre  fille 
n'en  pourra  plus,  quand  nous  aurons 
cherché  tous  les  remèdes,  dont  nous 
nous  seruons,  s'ils  ne  réussissent,  nous 
vous  permettrons  de  l'instruire.  Les 
Pères  voyans  cela,  désistèrent  pour  vn 
temps  de  visiter  la  malade,  traictant  de 
la  guerison  de  son  âme  auec  Dieu.  La 
mère  de  la  fille  se  sentit  portée  à  désirer 
qu'on  la  vinst  instruire  ;  son  mary  y  con- 
trarioit.  Enfin  Dieu,  qui  tient  les  cœurs 
de  tous  les  hommes  entre  ses  mains, 
amollit  ceux  de  ces  Barbares,  pour  le 
bien  de  leur  enfant  :  non  seulement  ils 
n'ont  plus  d'auersion  des  Pères,  mais  au 
contraire  ils  les  font  inuiter,  leur  don- 
nant asseurance  que  leur  fille  les  écou- 
teroit  volontiers.  Les  Pères  y  volent 
aussi  tost  ;  le  Père  Buteux  prend  la  pa- 
role, déduit  le  mieux  qu'il  peut  les  prin- 
j  cipaux  articles  de  noslre  Foy.  Les  pa- 
rens, pour  ayder  le  Père,  qui  n'a  pas  en- 
core la  perfection  de  la  langue,  et  pour 
soulager  leur  enfant,  reïteroient  douce- 
ment, et  expliquoient  en  termes  plus 
significatifs  ce  qu'on  disoit  à  celle  panure 
âme,  qui  se  montroit  altérée  de  cette 
doctrine,  comme  vne  terre  seiche  de  la 
rosée  du  Ciel.  On  employé  quelque 
temps  à  l'enseigner,  tousiours  auec  le 
contentement  des  parens  et  beaucoup 
plus  de  la  malade.  Pendant  la  nuict, 
elle  disoit  par  fois  à  sa  mère  :  Ne  sera-il 
pas  bien  tost  iour?  le  Père  ne  viendra-il 
pas  de  bon  matin?  Puis  s'addressant  à 
Dieu,  luy  disoit:  Missi  ka  khkhilaien 
chaoueriniitou,  toy  qui  as  tout  fait,  fais 
moy  miséricorde;  Khiranau,  oue  ka  ni- 
j)ien  khita  pouetatin  khisadkihitin,  toy 
qui  es  mort  pour  nous,  ie  crois  en  toy, 
ie  t'ayme,  secours  moy.  Le  Père  la  vi- 
sitant, elle  luy  disoit:  Tu  me  réioûis, 
quand  tu  me  viens  voir  ;  i'ay  retenu  ce 
que  tu  m'as  enseigné  :  et  là  dessus  luy 
expliquoit  tidellcment.  Le  soir  auant  sa 
mort,  vn  sien  oncle  estant  venu  voir  les 
Pères,  et  soupant  auec  eux,  leur  dit  : 
Ma  niepee  est  bien  malade,  vous  la  dé- 
liriez baptiser.  On  luy  réplique,  qu'on 
la  veut  pleinement  instruire  :  Si  toutes- 

fois,  1  m  y  dit-on,  tu  la  voyois  notable- 
ment baisser,  appelle  nous,  et  nous  Ti- 
rons voir.  Sur  les  dix  ou  onze  heures 
de  nuict,  ce  pauure  Saunage  s'en  vint 
au  trauers  de  la  neige,  et  d'vn  froid  très 
piquant,  crier  à  pleine  teste  proche  de 
l'habitation  de  nos  François,  qu'ils  vins- 
sent viste  baptiser  la  malade,  et  qu'elle 
s'en  alloit  mourant.  Les  pères  s'éueil- 
lent  à  ces  cris,  bien  estonnezque  ny  les 
grands  chiens,  qu'on  détache  la  nuict, 
ny  la  rigueur  du  froid,  n'auoient  point 
empesché  ce  bon  homme  de  les  venir 
appeller.  Le  sieur  Nicolet  et  le  sieur 
de  Launay  les  accompagnèrent  ;  celuy  cy 
fut  le  Parrain,  et  la  nomma  Marie.  Son 
père  et  sa  mère,  quoy  que  Barbares, 
témoignèrent  receuoir  du  contentement 
de  cette  action,  et  remercièrent  les 
Pères  et  nos  François,  d'auoir  pris  la 
peine  de  sortir  pendant  vue  nuict  si  fa- 
scheuse  que  le  sieur  Micolet  s'en  trou- 
ua  mal.  La  pauure  fille  n'eut  qu'autant 
de  paroles,  qu'il  en  falloitpour  accepter 
le  baptesme,  qu'elle  auoit  tant  désiré  : 
car  si  tost  qu'elle  l'eut  receu,  elle  entre 
en  l'agonie,  et  bien  tost  après  s'en  alla 
en  Paradis,  auec  l'étoile  d'innocence, 
dont  le  Ciel  la  venoit  de  couurir.  Son 
oncle  la  voyant  moite,  fit  appeller  le 
Père  Buteux,  et  luydit:  Vous  n'aymez 
pas  seulement  pendant  la  vie,  mais  en- 
core après  la  mort  :  ma  niepce  est  à 
vous,  enterrez  la  à  vostre  mode  ;  faites 
vne  grande  fosse  :  car  mon  frère,  à  qui 
la  tristesse  a  dérobé  la  parole,  veut  loger 
auec  elle  son  petit  bagage.  Ils  vouloient 
enterrer  auec  cette  fille  deux  chiens  et 
plusieurs  autres  choses.  Pour  les  chiens, 
on  leur  dit  que  les  François  ne  seroient 
pas  bien  aises  qu'on  logeast  auec  eux  de 
si  laides  bestes  :  Permets  nous  donc, 
dirent-ils,  de  les  enterrer  prés  de  vostre 
Cimetière  :  car  la  defuncte  les  aymoit, 
et  c'est  nostre  coustume  de  donner  aux 
morts  ce  qu'ils  ont  aymé  ou  possède 
pendant  leur  vie.  Un  combat  tant  qu'on 
peut  cette  superstition,  qui  se  va  abo- 
lissant tous  les  iours  ;  neantmoins  on 
tolère  en  ces  premiers  commencemens 
beaucoup  de  choses,  qui  se  détruiront 
d'elles  mesmes  auec  le  temps.  Si  on 
refusoit  à  ces   pauures  ignorans,    de 


mettre  dans  la  fosse  de  leurs  trespassez 
leur  petit  équipage,  pour  aller  en  l'autre 
vie,  disent-ils,  ils  nous  refuseroient 
aussi  l'abord  de  leurs  malades,  et  ainsi 
plusieurs  âmes  se  perdroient,  qu'on  va 
petit  à  petit  recueillant,  bisques  à  ce  que 
les  iours  de  la  grande  moisson  viennent. 
Ils  enueloppcrent  donc  le  corps  mort  de 
plusieurs  robes  ;  ils  luy  donnèrent  ses 
afliquets,  ses braueries,  quantité  de  por- 
celaine, qui  sont  les  diamans  et  les  perles 
du  pais,  et  de  plus  on  mit  dans  la  fosse 
deux  auirons  et  deux  grands  sacs  rem- 
plis de  leurs  richesses,  et  de  diuers  ou- 
tils ou  instrumens,  dont  se  seruent  les 
filles  et  les  femmes.  Pour  conclusion  le 
père  de  cette  fille  tant  aymée,  voyant 
l'honneur  qu'on  rendoit  à  son  enfant, 
et  comme  on  luy  auoit  fait  faire  vu  beau 
cercueil,  ce  qui  plaist  infiniment  à  ces 
Barbares,  il  se  ietta  sur  le  col  du  Père 
Buteux,  etluydit:  Nicanis,  mon  bien-ai- 
mé,  en  vérité  ie  cognois  que  tu  m'aymes, 
et  tous  vous  autres  qui  portez  cet  habit, 
vous  chérissez  nostre  Nation.  Puis  apo- 
strophant son  enfant:  Ma  fille,  que  tu  es 
heureuse  d'estre  si  bien  logée  !  Cet 
homme  est  l'vn  des  principaux  de  sa 
nation  ;  sa  femme  s'est  fait  Chrestienne, 
comme  nous  dirons  en  son  lieu  ;  nous 
espérons  qu'il  mourra  Chrestien,  aussi 
bien  que  ses  plus  proches.  Ainsi  soit-il. 
Le  vingtiesme  du  mesme  mois,  Dieu 
fit  paroistre  sa  bonté  en  la  conuersion 
et  au  Baptesme  d'vn  Saunage,  dont  nos 
Pères  sembloient  quasi  auoir  désespéré. 
Ce  ieune  homme  estant  malade,  le  Père 
Buteux  l'alla  visiter  ;  comme  il  y  alloit 
grand  nombre  de  personnes  dans  sa  ca- 
bane, il  l'inuita  de  venir  faire  vn  tour  en 
nostre  maison,  si  sa  maladie  luy  permet- 
toit.  Il  s'y  transporte  incontinent  ;  après 
quelques  discours,  le  Pereleiette  sur  les 
articles  de  nostre  créance,  mais  auec 
peu  de  succès,  car  ayant  espousé  la  fille 
d'vn  des  plus  grands  Charlatans  du  pais, 
il  n'estoit  pas  pour  se  rendre  à  la  pre- 
mière semonce.  Comme  on  le  pressoit 
sur  les  biens  de  la  vie  future,  s'il  n'en 
vouloit  pas  iouïr,  il  repartit,  qu'il  ne 
pouuoit  pas  croire  cela  :  Car  mon  âme, 
disoit-il,  après  ma  mort,  n'aura  point 
d'esprit,  et  par  conséquent  ne  sera  pas 


France,  en  l'Année  1C3G. 


13 


capable  de  ces  bions.  Comment  sçais 
tu,  luy  fit  le  Père,  que  les  âmes  après 
leur  trespas  sont  stupides  et  sans  con- 
noissanee?  Deux  de  nos  hommes,  rc- 
plique-il,  sont  retournez  autresfois  après 
leur  mort,  et  l'ont  dit  à  ceux  de  nostre 
nation.  Ces  âmes  qui  retourneront, 
auoient-elles  de  Fesprit  ?  Non,  lit-il. 
Tu  te  trompes,  dit  le  Père,  car  c'est 
auoirde  l'esprit  de  cognoistre  qu'on  n'a 
point  d'esprit  ;  mais  laissons  cette  subti- 
lité, est-ce  pas  auoir  de  l'esprit  que 
d'estre  bon  chasseur?  Iamais  les  Sau- 
uages  ne  nieront  cette  proposition,  car 
leur  plus  grande  Philosophie  etïheologie 
n'est  pas  en  leur  teste,  mais  en  leurs 
pieds.  Or  est-il,  poursuiuit  le  Père, 
qu'il  y  a  des  âmes  des  Saunages,  qui 
chassent  brauement  aux  âmes  des  Ca- 
stors et  des  Eslans  :  donc  elles  ont  de 
l'esprit.  À  cet  argument,  vn  peu  trop 
pressant  pour  vn  Saunage,  il  ne  respon- 
dit  autre  chose,  sinon  que  puis  que  ses 
gens  n'alloient  point  au  Ciel,  qu'il  n'y 
vouloit  point  aller:  Vous  autres,  disoit- 
il,  vous  asseurez  que  vous  allez  là  haut, 
allez  y  donc  à  la  bonne  heure,  chacun 
aime  sa  nation  ;  pour  moy,  i'iray  trouuer 
la  mienne.  Le  Père  voyant  bien  qu'il 
s'opiniastreroit,  change  de  discours,  l'in- 
terroge sur  son  mal  :  C'est,  respoud-ii, 
vn  meschant  Algonquain  qui  m'a  pro- 
curé cette  maladie  qui  me  tiee.t  dans  le 
corps,  pourec  que  m'estant  l'asehé  contre 
luy,  la  peur  qu'il  eut  que  ie  ne  le  tuasse 
l'a  induit  à  traitter  de  ma  mort  auec  le 
Manitou.  Et  comment  seais-tu  cela? 
l'ay  fait  consulter  le  Manitou,  qui  m'a 
dit  que  ie  ma  hastasse  de  faire  des  pre- 
sens  aux  Manitousiouehhi  (ce  sont  leurs 
ïongleurs),  et.  qu'il  preuiendroit  mon  en- 
nemy,  luy  ostant  la  vie,  et  par  ainsi  que 
ie  guerirois  ;  mais  mon  malheur  est  que 
ie  n'ay  plus  rien,  i'ay  donné  ma  Pour- 
celaine  et  mes  Castors,  et  à  faute  de 
pouuoircontinuer  ces  presens,  ilfautque 
ie  meure.  Voila  l'vnique  vtilité  de  l'art 
de  ces  ïongleurs,  c'est  qu'ils  tirent  tout 
ce  qu'ils  peuucnt  des  panures  malades, 
et  quand  ils  n'ont  plus  rien,  ils  les  aban- 
donnent. Les  Iaponnois  ont  des  erreurs 
toutes  semblables  :  ils  croyent  que  les 
pauures  ne  pouuans  rien  donner  aux 


flonzes,  ne  sçauroient  aller  en  Paradis. 
Les  Chrestiens  sont  obligez  d'adorer  et 
de  recognoistre  la  bonté  de  leur  Dieu. 
Que  la  Foy  a  de  clarté,  pour  cslre  vn 
flambeau  obscur!  et  que  nostre  créance, 
pour  estre  relouée  par  dessus  les  forces 
de  la  nature,  s'accorde  bien  auec  la  rai- 
son !  Les  Théologiens  disent  bien  à  pro- 
pos, qu'il  faut  auoir  piam  molionem, 
pour  donner  consentement  aux  proposi- 
tions de  nostre  foy  ;  il  faut  que  la  vo- 
lonté s'amollisse,  et  qu'elle  quitte  sa  du- 
reté naturelle  ;  ce  qui  se  fait  par  vn 
doux  souille  ou  mouueinentduS.  Esprit, 
lequel  nous  induit  à  croire.  le  voy  tous 
les  iours  des  hommes  conuaincus  sur 
cette  vérité,  que  nostre  créance  est 
bonne,  qu'elle  est  saincte,  qu'elle  est 
conforme  à  la  raison,  et  après  tout  cela, 
ne  voyant  aucune  conclusion  de  ces  pré- 
mices, ie  m'eserie  :  Qu'auons  nous  faict 
à  Dieu,  pour  nous  auoir  donné  la  Foy, 
qui  a  tant  de  peine  d'entrer  en  l'âme  de 
ces  pauures  Sauuages?  Mais  pour  re- 
tournera nostre  ieune  homme,  les  Pères 
auoient  comme  désespéré  de  son  salut  ; 
ueantmoins  comme  la-  conuersion  d'vne 
âme  dépend  de  celuy  qui  est  tout  puis- 
sant, ils  ne  laissoient  pas  de  le  visiter, 
pour  luy  donner  de  fois  à  autre  quelque 
crainte  de  l'enfer,  ou  quelque  espérance 
de  la  vie  éternelle.  En  tin  ce  pauure 
ieune  homme  lut  touché  tout  à  coup; 
cet  entendement  plein  de  ténèbres  com- 
mence à  voir  le  iour,  et  sa  volonté  dé- 
nient soupple  et  obeyssante  aux  volon- 
tez  de  Dieu,  comme  vn  enfant  bien  né 
aux  désirs  de  ses  parens.  Les  Pères  en- 
trons certain  ioar  en  sa  Cabane,  il  leur 
fait  présent  d'vn  morceau  d'Eslan  qu'on 
luy  auoit  donné  ;  le  Père  Buteux  luy 
dit  :  Nous  ne  venons  pas  icy  pour  rece- 
uoir,  mais  pour  te  donner;  nous  ne  cher- 
chons pas  tes  biens,  mais  nous  te  vou- 
lons donner  ceux  du  Ciel  ;  si  tu  voulois 
croire  en  Dieu,  que  tu  serois  heureux  ! 
Oùy,  dit-il,  i'y  veux  croire,  et  ie  veux 
aller  auec  luy.  Il  disoit  cela  les  mains 
iointes,  les  yeux  esleuez  au  Ciel,  d'vn 
accent  si  deuot,  auec  vne  posture  si  com- 
posée, que  les  Pères  resteront  tout  rem- 
plis de  ioyc  et  d'estonnement,  voyant 
que  Dieu  en  fait  plus  en  vn  moment  que 

tous  les  hommes  en  cent  ans  :  aussi  est- 
il  le  Dieu  des  cœurs.  Voila  ce  cœur  de 
pierre  changé  en  vn  cœur  de  chair:  il 
escoute  auidement  ce  qu'il  croyoit  déjà, 
il  est  lout  plein  de  regrets  de  ses  rési- 
stances, il  ne  peut  assez  admirer  la  bonté 
de  celuy  qui  l'a  si  doucement  vaincu. 
Les  Pères  l'ayant  veu  si  bien  disposé, 
offrent  pour  luy  le  sacré  sainct  sacrifice 
de  la  Messe,  et  après  vue  bonne  instru- 
ction luy  changèrent  en  fin  le  nom  sau- 
uage  d'il miskoueroUi au  nom  de  Nicolas, 
qui  luy  fut  donné  au  sainct  Baptesme. 
Dieu  sçait  prendre  son  temps  quand  il 
luy  plaist.  A  l'heure  qu'il  fut  touché, 
qu'il  fut  baptisé  et  qu'il  mourut,  cer- 
tains gausseurs  et  badins,  qui  demeu- 
roient  en  sa  Cabane  et  qui  auroient  faict 
leur  possible  pour  le  détourner  du  Chri- 
stianisme, estoient  allez  à  la  chasse  ;  ils 
retournèrent  justement  deux  heures 
après  sa  mort,  bien  estonnez  de  ce  qui 
s'estoit  passé  ;  mais  quis  vt  Deus?  Qui 
pourra  détourner  la  bonté  de  Dieu,  non 
plus  que  ses  foudres  ?  Non  est  qui  se  abs- 
condat  à  colore  eius,  Il  n'y  a  cœur  de 
bronze  qui  ne  se  liquéfie,  quand  Dieu  le 
veut  brusler. 

Le  vingt-cinquiesme,  iour  de  la  Con- 
uersion  de  sainct  Paul,  vn  ieune  Sau- 
nage fut  nommé  Paul.  Son  père  luy  pro- 
cura dans  sa  maladie,  ce  qu'il  ne  prenoit 
pas  pour  soy  dans  la  santé  ;  tant  s'en 
faut  qu'il  se  monstrast  fasché  qu'on  in- 
struisist  son  fils,  âgé  de  quinze  à  seize 
ans,  qu'au  contraire  il  l'exhortoit  à  pre- 
ster  l'oreille  aux  Pères,  et  par  fois,  les 
venant  visiter  luy-mesme  et  les  ayant 
ouy  parler  des  choses  de  l'autre  vie,  il 
racontoit  par  après  à  ses  enfans  ce  qu'il 
auoit  appris,  n'ayant  pas  assez  de  cou- 
rage d'embrasser  et  professer  les  veri- 
tez  qu'il  approuuoit  en  son  cœur.  Les 
respects  humains  font  bien  du  mal  par 
tout. 

Le  vingt-huictiéme  et  vingt-neufiéme, 
deux  sœurs  ont  esté  enroolées  au  Cata- 
logue des  enfans  de  Dieu.  La  plus  pe- 
tite, âgée  de  deux  ans,  chante  mainte- 
nant ses  grandeurs  parmy  les  Chœurs 
des  Anges.  L'aisnée  l'a  suiuie  quelque 
temps  après  ;  elle  auoit  enuiron  seize 
ans,  quand  elle  prit  vne  nouuelle  nais- 


sance en  Iesus-Chrisl  ;  estant  tombée 
malade,  il  ne  fut  pas  difficile  de  luy  per- 
suader qu'elle  se  fist  Chrétienne,  Il 
semble  qu'elle  auoit  déjà  la  foy,  deuant 
que  les  Pères  luy  parlassent.  Son  frère 
frequentoit  en  nostre  Maison,  instrui- 
sant nos  Pères  en  sa  langue,  et  comme 
on  luy  parloit  souuent  de  nos  Mystères, 
il  racontoit  à  sa  sœur  ce  qu'il  auoit  ap- 
pris. Il  estoit  plus  heureux  iettant  cette 
semence  sacrée,  que  les  Pères  mesmes  : 
car  on  n'a  point  remarqué  qu'elle  ait 
encore  germé  en  son  âme,  et  elle  a  porté 
des  fleurs  et  des  fruicts  dans  le  cœur  de 
sa  sœur,  laquelle  interrogée  en  sa  ma- 
ladie, si  elle  ne  vouloit  pas  estre  bapti- 
sée, répondit,  qu'elle  en  auoit  vn  grand 
désir.  Les  Pries  la  voulans  instruire, 
trouuerent  qu'elle  en  sçauoit  assez  pour 
reeeuoir  le  sainct  Baptesme,  ce  qui 
les  étonna  et  consola.  Elle  fut  donc 
nommée  Ieanne,  receuant  auec  ce  nom 
si  grande  abondance  de  grâce,  qu'il 
sembloit  que  le  Fils  de  Dieu  prist  vn 
plaisir  particulier  en  cette  nouuelle 
Espouse.  Le  Père  Buteux.,  la  voyant  sur 
son  départ  pour  s'en  aller  dans  les  bois 
auec  sa  mère  et  les  autres  Saunages, 
luy  dit  :  Adieu,  ma  fille,  souuenez  vous 
que  vous  estes  maintenant  amie  de  Dieu, 
et  que  si  vous  mourez,  il  vous  mènera 
dans  sa  maison,  remplie  de  tout  bon- 
heur. Adieu,  mon  Père,  repartit-elle, 
ie  ne  vous  verrayplus  ;  mais  il  importe 
peu  que  ie  meure,  puisque  ie  dois  aller 
en  si  bon  lieu.  Elle  dit  cela  auec  vn  tel 
sentiment  de  pieté,  que  les  larmes  en 
vindrent  aux  yeux  des  deux  Pères,  rauis 
de  voir  vne  petite  Barbare,  parler  en 
Ange  de  Paradis.  Mais  que  vous  pour- 
rions nous  donner,  Ieanne,  puis  que 
vous  nous  quittez  pour  vn  si  long  temps  ? 
luy  dirent-ils.  Si  vousauez  du  raisin, 
donnez  m'en  vn  peu,  ce  sera  la  der- 
nière fois  que  vous  me  soulagerez  en 
ma  maladie,  car  ie  m'en  vais  mourir 
dans  les  bois  ;  mais  ie  croy  que  i'iray 
au  Ciel  ;  à  vostre  auis,  mon  Père?  Guy, 
ma  fille,  vous  y  irez,  si  vous  perseuerez 
en  la  foy.  Asseurez  vous,  dit-elle,  que 
ie  croy  en  Dieu,  et  que  i'y  croiray  toute 
ma  vie.  Us  luy  donnèrent  tout  le  raisin 
qu'ils  auoient  de  reste,  qui  n'estoit  pat 

grande  chose,  le  peu  qu'on  leur  auoit 
enuoyé,  ayant  déjà  esté  distribué  à  beau- 
coup d'autres  malades.  Quant  on  vint 
à  lier  cette  pauure  fille  auec  sa  petite 
sn'iir,  toutes  deux  nouuellement  bapti- 
sées, sur  leurs  longues  traisnes,  pour 
les  mener  dans  ces  grandes  forests,  il 
senibloit  aux  Pères  qu'on  leur  arrachas! 
le  cœur  :  car  ces  pauures  gens  n'auoient 
autres  viures  qu'vn  peu  do  pain  qu'ils 
leur  donnèrent  ;  leur  disner  et  leur  sou- 
per estoit  en  la  prouidence  de  Dieu, 
leurs  hostelleries  la  neige  et  les  arbres, 
et  vn  peu  d'écorCe.  Vn  grand  Nordoûest, 
qui  est  le  vent  le  plus  froid  de  ces  con- 
trées, souCfloit  sur  ces  pauures  ma- 
lades, et  cependant  ils  s'en  alloient 
tous  aussi  contens,  comme  s'ils  eussent 
deu  entrer  dans  vue  terre  de  promis- 
sion. G  que  ie  me  voulois  de  mal, 
m'écrit  le  Père  qui  m'a  enuoyé  ces  mé- 
moires, voyant  ce  beau  spectacle  !  ces 
gens  me  condamnoientde  pusillanimité, 
ne  iettant  pas  si  fortement  ma  confiance 
eu  Dieu,  qu'ils  la  jettent  en  leurs  arcs 
et  en  leurs  flèches,  et  ne  faisant  par 
vertu,  ce  que  ces  Barbares  font  par 
nature. 


chapitre  m. 

Conlinualion  de  la  mesme  maliere. 

Comme  les  Saunages  se  plaisent  da- 
uantage  aux  Trois  P»iuieres,que  non  pas 
à  Kébec,  aussi  font-ils  là  plus  souuent 
leur  séjour,  et  en  plus  grand  nombre  : 
c'est  pourquoy  les  Pères  qui  ont  demeu- 
ré cette  aimée  en  nostre  Résidence  de  la 
Conception,  ont  baptisé  plus  de  per- 
sonnes, que  ceux  qui  sont  restez  à  Ké- 
bec, où  ces  Barbares  u'arrestent  pas  si 
long-temps.  On  n'a  pas  laissé  neant- 
moins  d'y  faire  quelque  fruit  auec  eux, 
puis  qu'on  a  obtenu  qu'ils  nous  don- 
nassent quelques  enfans,  dont  ie  parle- 
ray  cy  après,  et  que  quelques-vus  d'en- 
tre eux  ayent  reoeu  le  sainct  Baptesme. 
Te  ne  les  distingue  point  des  autres,  qui 
ont  receu  ce  Sacrement  à  la  Conception, 
parlant  d'eux  tous, selon  l'ordre  du  temps 
qu'ils  sont  entrez  en  l'Eglise. 


Le  neufiesme  de  Feurier,  vn  Saunage 
nommé  Âtlikamegou,  et  surnommé  le 

Prince  par  nos  François,  s'eslant  cabane 
assez  proche  de  nostre  Dame  des  Anges, 
enuoya  quérir  en  diligence  vn  de  nos 
Pères,  pour  baptiser  vu  sien  petit  (ils,  qui 
se  inouroit.  Le  Père  prend  vn  peu  d'eau 
auec  soy,  craignant  de  u'en  point  trou- 
uer  en  leur  maison  d'écorce,  à  raison 
que  le  froid  auoit  gelé  les  ruisseaux  et 
les  demies.  11  se  presse  le  plus  qu'il  luy 
est  possible,  arriiie  enfin  tout  hors  d'ha- 
leine, où  estoit  l'enfant,  qui  s'en  alloit 
expirer.  Son  père  s'écrie  qu'on  le  fasse 
Chrestien  auant  sa  mort;  sa  mère  s'y 
oppose,  disant  tout  ornement,  qu'elle  ne 
vouloit  point  qu'il  fût  baptisé,  et  que 
tous  ceux  qui  estoient  baptisez  mou- 
roient.  Un  luy  réplique,  que  tous  les 
François  estoient  baptisez  ;  on  luy 
nomme  quelques-vns  de  sa  nation,  qui 
Festoient  aussi,  et  qui  cependant  ioùis- 
soient  d'vne  parfaite  santé.  Que  si 
après  le  baptesme  plusieurs  Saunages 
moiiroicnt,  cela  ne  prouenoit  pas  du 
Sacrement,  mais  de  la  maladie,  qui  ne 
laisseroit  pas  de  les  tuer,  quand  ils  ne 
seroient  point  baptisez,  comme  elle  le 
voyoit  en  quelques-vns,  qui  mouroient 
sans  receuoir  ce  Sacrement.  Son  mary 
la  tanse  :  Est-ce  le  baptesme,  dit-il,  qui 
fait  mourir  maintenant  ton  lils?  et  ce- 
pendant le  voila  qui  trépasse  :  ie  veux 
qu'il  soit  Chrestien.  La  more  resistoit 
tousjours,  et  l'enfant  s'en  alloit  mou- 
rant, ne  pouuant  quasi  plus  respirer. 
Le  Père  pressoit  la  mère  de  son  costé, 
l'asseurant  que  le  baptesme,  non  seule- 
ment ne  faisoit  mourir  personne,  mais 
au  contraire  qu'il  rendoit  quelquefois  la 
vie  du  corps  et  la  vie  de  l'âme  tout  en- 
semble, et  que  si  elle  vouloit  croire  que 
Dieu  peust  opérer  cette  merueille,  que 
son  fils  pourroit  guérir.  Tout  sur  l'heure 
mesme,  sur  ce  propos,  cette  femme  com- 
mence à  ouurir  les  oreilles  :  Si  tu  le 
peux  guérir,  repart- elle,  baptise  le,  si- 
non ne  le  touche  pas.  Pour  moy,  dit  le 
père  de  l'enfant,  ie  crois  que  celuy  qui 
a  tout  fait  le  peut  guérir.  Si  la  femme 
auoit  la  mesme  créance,  lui  dit-on,  tu 
verrois  bien-tost  ton  fils  en  vie.  Il  com- 
mence à  la  presser  :  Tu  n'as  point  d'e- 

sprit  :  tu  crains  que  le  baptesme  ne  le 
fasse  mourir,  et  tu  vois  qu'il  meurt  sans 
baptesme  ;  celuy  qui  a  tout  fait  et  qui 
peut  tout,  est  assez  fort  pour  luy  rendre 
la  vie,  et  quand  il  ne  la  luy  rendroit 
pas,  il  aura  tousiours  pitié  de  son  âme. 
Qu'on  le  baptize  donc,  dit  la  mère, 
Prends  courage,  fait  son  mary,  et  con- 
sidère bien  si  tu  crois:  car  si  tu  ments 
en  ton  cœur,  Dieu  ne  guérira  pas  ton 
enfant.  le  croy,  dit-elle,  qu'on  le  ba- 
ptise. Le  Père  se  vit  vn  peu  en  peine 
car  il  cognoissoit  bien  que  cette  femme 
ne  s'accordoit  au  baptesme  de  son  en- 
fant, que  souz  espérance  de  guerison  ; 
et  par  conséquent  si  l'enfant  venoit  à 
mourir,  à  quoy  tous  s'attendoient,  qu'as- 
seurément  elle  décrieroit  fort  ce  Sacre- 
ment ;  neantmoins,  comme  il  ne  le  pou- 
uoit  voir  périr  douant  ses  yeux,  il  prend 
resolution  de  le  baptiser,  demandant 
auxparens,  qu'au  cas  qu'il  guerist,  qu'on 
nous  le  donnast,  quand  il  seroit  grande- 
let,  pour  l'instruire.  A  cette  demande 
la  mère  se  rebute  derechef:  le  voy  bien 
qu'il  veut  auoir  mon  fils,  il  ne  l'aura  pas. 
Son  mary  se  tournant  vers  le  Père  :  De- 
mandes-tu mon  fils  pour  tousjours,  ou 
seulement  pour  l'enseigner?  le  ne  le 
demande  que  pour  l'instruire,  et  encor 
quand  il  sera  âgé  de  six  ou  sept  ans. 
Baptise  le,  tu  l'auras,  et  pressant  sa 
femme,  il  l'asseura  qu'on  luy  rendroit 
son  enfant,  quand  il  seroit  bien  instruit, 
au  cas  que  Dieu  luy  rendist  la  santé. 
Les  Saunages  qui  estoient  là,  s'éton- 
noient  qu'on  debatloit  d'vn  enfant  qui 
estoit  aux  abois  :  Le  voila  qui  meurt,  et 
vous  débattez  à  qui  l'aura.  En  clfect, 
dit  son  père,  il  est  mort,  si  le  baptesme 
ne  le  guérit.  On  les  asseure  donc  de- 
rechef, que  s'ils  croyoient  que  Dieu  fust 
assez  puissant,  et  assez  bon  pour  rendre 
la  vie  à  leur  enfant,  qu'il  le  feroit.  La 
mère  enfin  le  présente  elle  mesme  au 
baptesme.  En  témoignage  de  sa  foy 
et  de  son  espérance,  l'enfant  est  ba- 
ptisé sur  l'heure  mesme,  sans  cérémo- 
nie, et  sans  luy  donner  nom,  car  la  ma- 
ladie n'en  permettoit  pas  dauantage. 
Chose  estrange  !  Le  Père  qui  le  baptisoit 
n'eut  pas  acheué  de  prononcer  les  pa- 
roles saintes,  versant  vn  peu  d'eau  sur 


la  teste  de  ce  pauure  petit,  que  sa  mère 
découuroit,  qu'il  ouure  les  yeux,  com- 
mence à  respirer,  à  s'étendre  et  à  se 
remuer  dans  son  petit  berceau  portatif. 
Sa  mère  toute  éperdue,  luy  présente  le 
tetin,  qu'il  ne  pouuoit  plus  prendre  ;  il 
le  prend  sans  difficulté,  et  deuant  que 
le  Père  sortist  de  la  Cabane,  il  fut  entiè- 
rement guery.  Quelques  Sauuages  ac- 
courent ;  le  perc  de  l'enfant,  leur  dit 
ce  qui  estoit  arriué  ;  ils  demeurent  eston- 
nez  sans  mot  dire.  Maintenant  ce  petit 
Chrestien  est  beau  et  grasset,  la  ioye  de 
ses  parens,  et  l'admiration  de  ceux  qui 
l'ont  veu  dans  sa  maladie. 

Cet  effet  du  Sacrement  a  beaucoup 
seruy  pour  arracher  de  l'esprit  de  ces 
Barbares,  que  la  mort  estoit  dans  ces 
eaux  salutaires,  et  qu'il  ne  falloit  qu'estre 
baptisé  pour  bien  -  tost  mourir.  Le 
Prince,  c'est  le  surnom  du  père  de  l'en- 
fant, allant  depuis  aux  Trois  Riuieres, 
racontoit  cecy  par  tout.  Si  bien  que  le 
Pore  qui  l'auoit  baptisé,  entrant  certain 
iour  dans  vne  Cabane,  par  où  il  auoit 
passé,  ceux  qui  l'habitoient  luy  deman- 
dèrent, s'il  n'auoit  plus  de  cette  eau  qui 
auoit  guery  le  fils  d'Attikamegou,  et 
qu'il  en  donnast  vn  peu  à  vn  malade 
qu'ils  auoient.  Helas  !  il  en  auoit  assez  ; 
mais  le  pauure  malade  n'en  peut  boire, 
c'est  à  dire  que  le  Père  ne  le  voyant 
qu'en  passant  chemin,  il  n'eut  pas  le 
loisir  de  l'instruire,  de  sorte  qu'il  le 
trouua  mort  au  retour.  Mais  pour  ache- 
uer  ce  point,  le  Prince,  voyant  son  fils 
guery,  dit  à  sa  femme  :  Ave  soin  de  cet 
enfant,  et  garde  toy  bien  d'empescher 
vn  iour  qu'il  ne  soit  instruit  :  car  la 
mort  dont  il  deuoit  mourir  toniberoit 
sur  ta  teste.  Le  Père  luy  demanda  s'il 
ne  seroit  pas  bien  aise  qu'on  luy  appli- 
quast  les  saintes  Cérémonies  dans  la 
Chapelle  de  Kébec.  Fais  luy,  répond  il, 
tout  ce  que  tu  fais  aux  enfans  des  Fran- 
çois. Il  luy  assigne  iour  pour  l'appor- 
ter, et  luy  donne  aduis  de  choisir  vn 
François  et  vne  Françoise,  pour  estre 
Parrain  et  Marraine  de  son  enfant,  luy 
expliquant  ce  que  vouloient  dire  ces 
mots.  Il  doutoit  si  les  François  luy  vou- 
droient  faire  cette  faueur  ;  mais  l'ayant 
asseuré  qu'ils  en  scroient  bien  aises,  il 

imiifa  le  sieur  Oliuier,  Commis  et  Inter- 
prète, et  Madame  Hebout,  qui  exercè- 
rent volontiers  cet  acte  de  charité.  Yn 
Dimanche  au  malin,  ces  deux  panures 
Barbares  apportèrent  eux-mesmes  leur 
enfant  à  l'Eglise  de  Kébec.  Le  Père  qui 
l'auoit  baptisé,  déclara  à  nos  François, 
qui  estoient  assemblez  pour  entendre  la 
grande  Messe,  comme  tout  s'esloit  pas- 
sé :  que  les  eaux  sacrées  du  Baptesme 
auoient  rendu  la  vie  à  ce  petit  enfant,  et 
qu'ils  le  venoient  présenter  eux-mesmes 
pour  receuoir  les  saintes  Cérémonies, 
qu'on  ne  luy  auoitpeu  appliquer  ;  qu'au 
reste  ils  promettoient  de  le  donner  vn 
ioàr  pour  le  faire  instruire  ;  et  comme 
on  leur  demanda  derechef,  en  la  pré- 
sence de  tout  le  monde,  ils  confirmèrent 
la  promesse  qu'ils  auoient  faite.  La 
dessus  on  sonne  la  cloche  ;  vue  de  nos 
Françoises prend  ce  petit,  et  le  présente; 
son  Parrain  et  sa  Marraine,  luy  donnent 
nom  François  Oliuier;  on  luy  applique 
les  Huiles  sacrées,  et  les  autres  saintes 
Cérémonies,  auec  vne  grande  consola- 
tion de  tous  nos  François,  et  vn  conten- 
tement si  sensible  du  père  et  de  la 
mère,  que  la  ioye  en  redondoit  sur  leur 
face. 

On  auoit  emmaillotté  ce  petit  Chre- 
stien  à  la  Françoise,  sa  mère  le  tenant 
disoit  à  son  mary  :  le  ne  sçay  qu'a  nostre 
petit  François  Oliuier  :  quand  il  est  ac- 
commodé à  la  Françoise,  il  rit  tousiours; 
quand  ie  l'accommode  à  nostre  façon,  il 
pleure  et  se  chagrine,  et  quand  ie  le 
tiens,  il  est  tout  triste  et  tout  morne,  et 
quand  vne  Françoise  le  tient,  vous  di- 
riez qu'il  veut  tousiours  sauter.  Elle 
votiloit  par  ce  discours  tesmoigner  le 
contentement  qu'elle  auoit  de  voir  son 
tils  comme  deuenu  François.  Son  père 
auoit  bien  de  meilleures  pensées,  car 
certain  iour  ie  l'escoutois  comme  il  di- 
soit à  sa  femme,  que  les  Sorciers  n'a- 
uoient  plus  de  pouuoir  sur  son  (ils,  et 
que  par  le  Baptesme  il  auoit  esté  mis  en 
la  protection  de  celuy  qui  a  tout  fait. 
Il  tenoit  ce  discours  à  l'occasion  de 
deux  Sorciers  qui  s'estoient  entrebat- 
tus, et  qui  s'étoient  reprochez  qu'ils 
auoient  tué  par  leur  art  les  parons  l'vn 
de  l'autre.  Les  Sauuagcs  craignent  gran- 


dement ces  Iongleurs,  et  quelqu'vn  de 
nos  François  m'a  asseuré  qu'ordinaire- 
ment ils  font  mourir  ceux  contre  lesquels 
ils  dressent  leur  sort,  et  que  neanlmoins 
ils  n'ont  iamais  rien  pu  faire  aux  Chrc- 
stiens.  Or  soit  qu'en  effect  ils  ayent 
quelque  communication  tacite  auec  le 
Diable,  dequoy  ie  doute  fort,  ou  qu'ils 
n'en  ayent  point,  ayant  eu  prise  auec 
l'vn  de  ces  deux  Sorciers,  ie  le  défiay  de 
me  tuer  par  ses  sortilèges,  l'asseurant 
qu'estant  baptisé  et  croyant  en  Dieu, 
i'estois  hors  de  ses  prises.  Le  père  du 
petit  François  Oliuier  estoit  présent 
quand  ie  disois  cela  :  Quoy  donc,  fit-il, 
mon  tils  estant  baptisé,  ne  peut  il  point 
estre  mis  à  mort  par  ces  gens  là?  Non, 
luy  repartis-je,  ne  les  crains  pas,  et 
qu'ainsi  ne  soit,  porte  leur  parole  de  ma 
part,  que  ie  leur  pardonne  ma  mort,  s'ils 
me  tuent  par  leurs  iongleries  ;  mais 
aussi, qu'au  cas  que  leurs  enchantemens 
soient  trop  foibles  pour  me  nuire,  dis 
leur  que  ie  les  prie  de  se  ietter  auec 
moy  souz  la  sauuegarde  de  celuy  qui 
tient  tous  les  démons  à  l'attache.  Ce 
panure  homme  auoit-  bien  retenu  cette 
leçon,  voila  pourquoy  il  se  réioùissoit 
auec  sa  femme  de  ce  que  son  fils  estoit 
hors  des  prises  de  ces  loups-garous.  Vne 
autre  fois  il  me  vint  trouucr  tout  trem- 
blant de  peur  qu'il  ne  luy  mes-anïuast, 
sur  ce  que  sa  femme  ayant  porté  son 
enfant  en  vn  banquet  où  elle  alloit  à  sa 
place,  vn  Ionglcur  le  luy  ayant  pris  et 
l'ayant  chanté,  auoit  dit  tout  haut  pour 
nous  decrediter,  que  nous  estions  des 
trompeurs,  que  le  Baptesme  n'auoit  pas 
guery  cette  enfant,  puis  qu'il  ne  pa- 
roissoit  aucune  marque  qu'il  eust  esté 
malade.  le  l'asseuray,  et  me  mocquay 
de  ce  baladin.  Au  surplus  le  panure 
homme  m'a  sonnent  tesmoigné  désirer 
le  Baptesme  ;  ie  luy  ai  donné  quelque 
instruction,  et  pour  l'arrester,  ie  l'auois 
mis,  en  la  compagnie  de  quelques  Fran- 
çois, à  cultiuer  la  terre,  mais  il  n'a  pas 
tenu  bon.  Or  comme  depuis  peu  il 
estoit  en  la  compagnie  de  trente  à  qua- 
rante Saunages,  qui  s'en  alloient  à  la 
guerre,  ie  le  sonday  en  la  présence  de 
ses  compatriotes,  luy  reprochant  qu'il 
les  craignoit,  et  que  par  respect  humain 

il  ne  vouloit  pas  croire  en  Dieu,  encor 
que  souuent  il  m'eust  asseuré  qu'il  y 
I'alloit  croire.  Il  me  répondit  deuant 
tous,  qu'il  auoit  eu  cette  volonté,  et 
qu'il  l'auoit  encor  ;  qu'il  ne  craindroit 
point  de  professer  sa  créance  deuant 
tout  le  monde  :  Mais  toy-mesme,  me 
fit-il,  tu  m'as  quitté,  sur  ladil'ficulté  que 
i'ay  eu  auec  l'vn  de  tes  François,  le 
fus  fort  aise  de  cette  réponse,  car  il  n'y 
a  rien  qui  retienne  tant  les  Saunages  de 
professer  la  foy,  que  la  crainte  d'estre 
mocquez  de  leurs  semblables.  Arriuez 
que  nous  fusmes  aux  Trois  Riuieres,  fai- 
sant festin  à  ces  guerriers,  ie  luy  donnay 
encor  vne  attaque,  et  il  me  tesmoigna 
deuant  tous  qu'il  n'estoit  ni  menteur, 
ny  enfant,  et  qu'il  seroit  constant  en 
nostre  foy,  quand  il  l'auroit  embrassée. 
Cela  fut  cause  que  ie  l'appellay  en  par- 
ticulier, et  que  ie  luy  dis  qu'au  retour 
de  la  guerre  où  il  alloit,  que  ie  l'instrui- 
rois,  s'il  vouloit  se  faire  instruire.  l'en 
suis  content,  me  fit-il.  Va  t'en  donc, 
luy  repartis-ie,  en  la  Chapelle,  et  prie 
celuy  qui  a  tout  faict  de  te  conseruer, 
afin  que  tu  puisses  estre  baptisé.  Il  le  fit, 
et  à  son  départ  il  me  pria  d'auoir  soin 
de  son  petit  François  Oliuier,  s'il  mou- 
roit  en  guerre,  et  de  secourir  sa  femme. 
S'il  retourne,  i'espere  que  Dieu  luy  fera 
miséricorde.  le  le  recommande  aux 
prières  de  ceux  qui  liront  cecy  :  car  si 
vne  fois  Dieu  en  auoit  fortement  touché 
quelqu'vn  qui  fust  capable  de  bien  in- 
truire  les  autres,  cela  seroit  puissant 
pour  les  attirer  à  la  cognoissance  de  la 
vérité. 

Le  dix-septiesme  de  Mars,  vn  ieune 
François  liiuernant  auec  les  Saunages 
baptisa  vn  petit  enfant,  qui  s'en  alloit 
mourir.  Dieu  est  admirable  dans  le 
choix  des  vus  et  dans  le  rebut  des 
autres.  Ce  ieune  François,  voyant  que 
quelques  Saunages  se  venoient  pour- 
mener  aux  Trois  Rivières,  escriuit  sur 
vn  bout  d'escorce  à  son  frère,  qu'il  y 
auoit  des  malades  en  la  Cabane  où  il 
estoit,  et  qu'il  en  donnast  aduis  aux 
Pères,  notamment  d'vn  petit  garçon  qui 
s'en  alloit  mourant  Les  Pères  ingè- 
rent que  ce  seroit  assez  de  bien  informer 
ce  ieune  garçon,  ou  plustost  de  luy  re- 


scrire  de  poinct  en  poinct  tout  ce  qu'on 
luy  auoit  déia  enseigné,  pour  baptiser 
les  petits  enfans  ;  ce  qu'ils  firent.  Le 
Fils  de  Dieu,  qui  dit  qu'on  laisse  aller 
vers  luy  les  petits,  récent  celuy-cy  :  car 
comme  ce  ieune  François  lisoit  les 
lettres  que  nos  Pères  luy  auoient  cn- 
uoyées,  le  père  du  petit  malade  l'inter- 
rogea sur  ce  qu'on  luy  mandoif.  Les 
Pères,  respond-il,  m'escriuent  qu'ils 
ayment  Ion  fils  ;  qu'ils  sont,  bien  marris 
de  son  mal,  et  m'instruisent  comme  il 
le  faut  baptiser,  au  cas  qu'il  soit  en 
danger  de  mort;  ils  m'escriuent  aussi 
que  si  les  grandes  personnes  sont  bien 
malades,  ils  viendront  icy.  Le  Sau- 
nage repartit  :  le  suis  bien  aise  que 
mon  fils  soit  baptisé  ;  tiens,  voila  de 
l'eau,  baptise-le,  car  il  s'en  va  mourir. 
Si  tost  qu'il  sera  mort,  ie  leur  en- 
uoyeray  son  corps,  afin  qu'ils  l'hono- 
rent d'vne  sépulture  à  la  Françoise. 
L'enfant  fut  baptisé,  et  le  père  tint  sa 
parole,  nous  l'enuoyant  après  sa  mort 
par  quelques  Saunages,  auec  ses  dé- 
pouilles. Sur  quoy  nos  Pères  eussent 
esté  en  peine  de  sçauoir  s'il  auoit  esté 
baptisé  et  s'ils  le  pou  noient  mettre  en 
terre  sainte  ,  si  l'vn  des  Saunages  ne  les 
en  eust  asseurez,  exprimant  ce  qu'il 
auoit  veu  faire  au  ieune  François. 

Le  premier  iour  d'Auril,  le  Père  Bu- 
teux  baptisa  vne  petite  fille,  qu'il  alla 
chercher  enuiron  dix  bonnes  lieues 
plus  haut  que  la  demeure  de  nos  Fran- 
çois. En  voicy  l'occasion.  Quelques 
Algonquins,  estant  venus  chercher  du 
Petiin  au  Magasin,  vindrent  voir  nos 
Pères  deuant  que  de  s'en  retourner,  et 
leur  donnèrent  nduis  qu'ils  auoient 
quelques  personnes  fort  malades  en  leurs 
Cabanes.  Surquoy  le  Père  Buteux,  pre- 
nant vn  ieune  garçon  qui  demeure  en 
nostre  Résidence,  fait déieuner  ces  Bar- 
bares, et  puis  se  met  en  leur  compagnie. 
Il  ne  fut  pas  bien  loing  de  la  maison, 
qu'il  trouiia,  comme  l'on  dit,  à  qui  par- 
ler :  les  chemins  sont  icy  plus  blancs 
qu'en  France,  et  bien  plus  fascheux  ;  il 
leur  i'alloit  tantost  prendre  des  raquettes, 
tantost  les  quitter  ;  ils  marchoient  sur 
le  grand  Fleuue  glacé,  qui  leur  déroboit 
bienlaveuëde  ses  eaux,  mais  non  pas 

l'appréhension  du  danger  de  s'y  perdre  : 
car  liv  Soleil  auoit  commencé  à  Pondre 
sesglaces,qui  en  plusieurs  endroits  n'a- 
uoient  plus  qu'vn  doigt  d'épaisseur.  La 
neige  aux  autres  endroits,  venant  à 
mollir  sur  le  haut  du  iour,  les  faisoil 
enfoncer  auec  leurs  raquettes,  qui  se 
chargeoienl  de  ces  glaçons,  et  leurdon- 
noientvne  espèce  de  torture  aux  iambes; 
si  Fallut-il  tirer  celte  charrue  depuis  six 
heures  du  matin  iusques  à  six  heures 
du  soir,  sans  dételer,  sinon  peut-estre 
l'espace  d'vn  petit  quart  d'heure,  qu'ils 
s'ërresterent  pour  boire  vn  peu  d'eau, 
dans  vue  hostellerie  de  glace.  En  vé- 
rité, si  Dieu  ne  donnoit  d'autres  ral'rai- 
chissemens  que  ceux-cy,  à  des  per- 
sonnes qui  ne  sont  accoutumées  à  ces 
courses,  la  chair  succomberait  ;  mais 
c'est,  chose  étrange,  que  ces  iours  de 
peines  sont  des  iours  de  douceurs,  et 
le  corps  semble  mettre  enoubiy  ses  fai- 
blesses, quand  l'esprit  gouste  la  l'orée 
de  Dieu,  len'avois  garde,  dit  le  Père, 
de  me  repentir  d'àuoir  entrepris  ce 
▼oyage,  pais  que  ic  trouuois  du  conten- 
tement dans  ce  trauail,  et  de  l'asseu- 
rance  dans  la  crainte.  Enfin  estant  ar- 
riué  dans  les  Cabanes,  il  trouue  que 
ses  Saunages  l'auoient  trompé,  décri- 
nans  comme  moribons,  ceux  qui  n'e- 
sloient  pas  quasi  malades.  Il  leur  té- 
moigne neantmoins  qu'il  esloit  bien 
aise  de  les  voir  hors  de  danger  ;  qu'il 
estoil  venu  pour  les  instruire,  et  qu'il 
y  auroit  plus  de  moyen  de  le  faire, 
quand  ils  seroient  de  retour  vers  les 
François.  La  pluspart  s'étonnoient  de 
la  peine  qu'il  auoit  prise,  et  se  reiouïs- 
sansde  h;  voir,  lny  faisoient  festin  de 
langues  et  de  mutiles  d'Orignac,  dont 
ils  auoient  abondance.  La  neige  ayant 
esté  profonde  et  dure  celte  année,  a 
causé  la  mort  à  vn  1res  grand  nombre 
d'Elans,  et  a  donné  la  vie  à  plusieurs 
Saunages.  Dieu  ne  voulut  pas  que  le 
l'ère  s'en  retournast  les  mains  vuides  : 
il  estoit  venu  pour  de  grandes  personnes, 
et  il  luy  donna  le.salut  d'vne  petite  fille: 
car  comme  il  visitoit  les  taudis  de  ces 
panures  Barbares,  il  apperceut  cette 
enfant  toute  abattue.  11  recogneut  qu'il 
auoit  eu  déjà  enuic  de  la  baptiser,  auant 


qu'elle  fust  conduite  dans  les  bois  ; 
niais  l'occasion  luy  ayant  eschappé,  il 
en  auoit  du  scrupule  en  son  âme,  la 
demandant  à  ce  sujet  tous  les  iours  à 
l'Autel  à  nostre  Seigneur.  Se  voyant 
doue  en  main  l'occasion  qu'il  n'atten- 
doit  pas,  il  demande  à  sa  grande  merc 
permission  de  la  baptiser.  Cette  bonne 
vieille  luy  répond  :  Vous  estes  bous, 
vous  autres,  vous  aucz  pitié  des  malades, 
tu  as  bien  eu  de  la  peine  à  nous  venir 
visiter  :  fais  tout  ce  que  tu  ingéras  à 
propos,  ie  te  la  donne.  Le  ieune  homme 
qui  accompagnoit  le  Père,  luy  donne 
nom  Marie,  et  le  Père  la  baptise.  Apres 
cette  action,  vn  Saunage,  sçachantque  le 
Père  auoit  dessein  de  s'en  retourner,  se 
présente  pour  le  reconduire  ;  le  Père 
s'étonnant  de  cette  courtoisie,  ce  Bar- 
bare luy  dit  qu'il  auoit  esté  délégué  auec 
son  gendre  par  les  autres  Sauuages, 
pour  le  remercier,  adioustant  qu'il 
\ouloit  aussi  mener  auec  soy  le  corps 
d'vn  sien  iils  mort  depuis  quinze  iours, 
pour  estre  enterré  au  Cimetière  des 
François.  Le  Père  l'ayant  remercié, 
luy  fit  entendre,  (pie  cet  enfant  n'ayant 
pas  esté  baptisé,  n'auroit  point  de  place 
parmy  les  François.  Ces  bonnes  gens 
nonobstant  s'opiniastrerent,  et  se  mirent 
en  chemin,  deuançans  le  Père  de  beau- 
coup ;  ce  qu'ils  y  gagnèrent,  fut  de  s'en 
retourner,  après  vn  assez  bon  traitement 
qu'on  leur  fit. 

Le  dix  -  septiesme  du  mesme  mois 
d'Auril,  vne  ieune  fille  récent  le  sainct 
Baptesme,  qu'elle  auoit  ardemment  dé- 
siré. Nostre  Seigneur,  ayant  chastié 
fort  rudement  tous  ceux  auec  lesquels 
i'ay  hiucrné,  pour  n'auoir  pas  voulu  ac- 
complir la  promesse  qu'ils  luy  auoient 
faite  de  le  recognoistre,  m'a  consolé  en 
la  conuersion  de  deux  enfans  de  ces 
Barbares  :  l'vn  est  le  fils  du  Sorcier  de- 
funct,  qu'on  nommoit  Carigouan,  ie 
parleray  de  cet  enfant  en  son  temps  ; 
l'autre  est  cette  fille,  qui  par  fois  me 
rendort  quelque  petit  secours,  quand 
i'estois  malade  en  la  Cabane  de  son  pa- 
rent, m'allant  quérir  vn  peu  d'eau,  ou 
me  faisant  fondre  de  la  neige  pour  boire. 
Cette  pauurc  enfant,  estant  restée  sans 
père  ny  mère,  affligée  d'vne  maladie 

fort  fascheuse,  estoit  délaissée,  et  en 
horreur  à  ceux  de  sa  nation  ;  Dieu  vou- 
lut que  nos  Pères,  qui  estoientaux  Trois 
Riuieres,  où  elle  se  tiouua,  luy  payas- 
sent au  centuple  la  charité  qu'elle  auoit 
exercée  en  mon  endroit  :  car  ils  prirent 
soin  de  son  corps  et  de  son  âme.  On 
luy  fît  vue  Cabane  au  Fort,  et  tous  les 
iours  les  Pères  la  nourrissoient,  la  fai- 
soient  panser,  et  l'inslruisoient.  Comme 
elle  auoit  l'esprit  bon,  m'écriucnt  les 
Pères,  elle  conceut  bien  tost  et  gousta 
la  doctrine  du  Fils  de  Dieu,  s'aiïection- 
nant  particulièrement  à  la  saincte  Vierge, 
dont  elle  voulut  prendre  le  nom  au  ba- 
ptesme.  En  peu  de  temps  elle  sembla 
se  mieux  porter  :  si  bien  qu'on  parloit 
de  la  remettre  entre  les  mains  des  Sau- 
uages  ;  cette  pauure  fille  apprehendoit  ce 
retour  plus  que  la  mort.  Dieu,  qui  la 
vouloit  auoir  pour  soy,  luy  enuoya  vne 
fiéure  qui  la  mit  si  bas,  qu'elle  cogneut 
Lien  que  c'estoit  fait  de  sa  vie  :  c'est 
pourquoy  on  luy  conféra  le  baptesme,  ce 
qui  la  consola  fort  :  car  quelqu'vn  luy 
disant  qu'elle  s'en  alloit  mourir  :  le  le 
voy  bien,  répond-elle,  mais  ie  me  con- 
sole de  ce  que  i'iray  au  Ciel.  0  que  vous 
serez  heureuse,  luy  dit-on,  de  voir  celuy 
qui  a  tout  fait  dans  sa  grandeur  !  Ne 
verray-ie  pas  aussi,  dit-elle,  la  bonne 
Marie  mère  de  Dieu?  Et  comme  on  luy 
eut  asseuré  qu'elle  la  verroit:  le  luy  di- 
ray,  1  epliqua-eile,  ce  que  ie  luy  ay  tous- 
iours  dit  d'vn  bon  cœur  :  Ou  kaouia 
Iesvs  Khisadkihitin  ;  ie  vousayme,  ù  la 
Mère  de  Iesvs.  Cette  bonne  âme,  lauée 
dans  le  sang  de  l'Agneau,  prie  mainte- 
nant pour  sa  Nation  et  pour  tous  ceux 
qui  la  secourent  en  quelque  façon  que 
ce  soit. 

Le  vingt-quatriesme  du  mesme  mois, 
vn  Algonquain  voulant  mourir  Chrestien, 
fut  baptisé  et  nommé  lacques.  Apres 
sa  mort,  en  l'absence  de  nos  Pères,  le 
Capitaine  de  la  Nation  ayant  esté  gagné 
par  vn  disné  à  découurir  le  lieu  de  sa 
sépulture,  et  permettre  qu'on  l'cnleuast, 
comme  on  estoit  à  mesme,  on  fut  con- 
traint de  désister  sur  les  plaintes  de 
quelques  femmes,  qui  crioient  à  pleine 
teste,  qu'on  leur  déroboit  leurs  morts. 


Il  faut  par  fois  condescendre  à  leur  foi- 
blesse. 

Le  trentiesme  du  mesme  mois,  les 
mesmes  Pères  baptisèrent  deux  petits 
enfans,  vn  garçon  et  vne  fille.  Comme 
ils  demandèrent  au  père  du  petit  garçon 
s'il  ne  trouueroit  pas  bon  qu'on  fist  à  son 
enfant,  ce  qu'on  faisoit  aux  enfans  des 
François,  il  répondit  fort  sagement:  le 
vous  ay  trouué  si  bons  et  si  charitables, 
que  ie  ne  croy  pas  que  vous  vouliez 
faire  du  mal  à  l'enfant,  ayant  fait  du 
bien  au  père.  Au  commencement  de 
cette  Lune,  vous  ayant  amené  mon  fils 
aisoé  mort,  pour  l'enterrer  à  vostre  fa- 
çon, vous  me  répondites,  que  vous  ne 
le  pouuiez  faire,  pource  qu'il  n'estoit  pas 
Chrestien  :  ie  ne  désire  pas  que  le  mesme 
arriue  à  ce  pauure  petit.  De  plus, 
comme  le  temps  estoit  fascheux,  et  que 
ie  ne  pouuois  m'en  retourner  en  ma  Ca- 
bane, sans  danger  de  me  perdre  dans 
les  glaces  qui  se  deprenoient,  vous  me 
retintes  et  nourristes  quelques  iours  en 
vostre  maison,  auec  mon  gendre,  quoy 
que  nous  nous  en  voulussions  aller  de 
peur  de  vous  estre  à  charge.  le  ne  croy 
pas,  que  des  hommes  qui  font  tant  de 
bien,  voulussent  faire  mal  à  nos  enfans. 
Tenez  voila  mon  fils,  faites  luy  ce  que 
vous  voudrez.  On  luy  fit  vn  bien,  dont 
il  iouïra  dans  retendue  de  tous  les  siè- 
cles, et  au  delà  :  car  on  luy  conféra  le 
sajnct  Baptesme,  auec  le  nom  de  lac- 
ques, que  son  Parrain  le  sieur  Hertel 
luy  donna. 

Pour  la  petite  fille,  sa  mère  fut  très 
contente  de  Totfrir  à  Dieu  ;  le  sieur  Go- 
defroy  la  nomma  Magdeleine.  Elle  estoit 
fille  d'vn  nommé  Eroachi,  qui  tranehoit 
du  Capitaine  parmy  les  Sauuages.  Ce 
pauure  misérable  gémira  aussi  long- 
temps dans  les  enfers,  que  sa  fille  se 
réioûira  dedans  les  Cieux.  0  que  ces 
deux  conditions  sont  différentes  !  à  ja- 
mais damné,  et  à  iamaissauué  ;  à  iamais 
compagnon  des  Anges,  et  à  iamais  com- 
pagnon des  diables  !  Nous  rapporterons 
sa  mort  en  son  lieu. 

Le  troisiesme  de  May,  fut  baptisé  vn 
petit Sauuage  Algonquain,  âgé  d'enuiron 
neuf  ans  ;  il  fut  appelle  Iean.  Les  Pères 
qui  m'ont  mis  ces  mémoires  en  main, 

nïrriucnt  point  les  circonstances  do  ce 
baptesme  -,  c'esl  beaucoup  que  son  nom 

soit  écrit  an  liure  de  vie. 

Le  vingt-vniesme  du  mesme  mois, 
Monsieur  Gand,  estant  allé  faire  vn  tour 
aux  Trois  Minières,  donna  le  nom  de 
Joseph  à  vn  ieune  garçon,  âgé  d'enuiron 
quinze  ans.  Les  Pères  le  faisoient  venir 
tous  les  matins  en  leur  chambre,  pour 
luy  donner  la  nourriture  du  corps  et  de 
l'âme,  le  renooyans  sur  le  soir  en  sa 
Cabane,  voisine  du  Fort;  mais  quand  ce 
panure  entant  ne  peut  plus  marcher,  le 
Père  Quentin  l'alloit  quérir  luy  mesme, 
et  l'apportoit  sur  ses  bras,  auec  grande 
édification  de  nos  François,  qui  loûoient 
cette  charité.  Le  Père  Buteux  luy  de- 
mandant après  son  baptesme,  s'il  estoit 
bien  aise  d'estre  Chrestien,  et  s'il  ne 
craignoit  point  la  mort,  il  repartit  qu'il 
estoit  bien  ioyeux  de  n'estre  plus  Sau- 
nage, et  qu'il  ne  vouloit  plus  qu'on  I'ap- 
pellast  iïltskouatkoutan  (c'estoit  son  an- 
cien nom),  mais  qu'on  le  nommast  Io- 
seph  :  Pour  la  mort,  ie  ne  la  crains  non 
plus  que  cela,  monstrant  le  petit  bout  du 
doigt  ;  pourquoy  la  craindray-ie,  puis 
qu'en  mourant  ie  m'en  iray  au  Ciel? 
Le  Père  Quentin  le  voulant  aller  qué- 
rir vn  beau  matin  le  trouua  en  l'agonie. 
Vne  vieille  Saunage  luy  dit  :  Emporte  le, 
puis  qu'il  est  mort.  Il  attendit  qu'il  fust 
expiré,  puis  l'embrassant  il  le  porta  chez 
nous,  où  l'ayant  enseuely  on  luy  lit  ses 
funérailles  comme  aux  autres. 


CHAPITRE    IV. 


Continuation  des  Sanuagcs  baptisez. 

Si  quelqu'vn  trouueces  narrez  vn  peu 
longs,  ie  le  prie  d'auoir  égard,  que  de 
gagner  quelque  panure  Saunage  à  Dieu 
et  à  l'Eglise,  c'esl  tout  nostre  trafic  en 
ce  nouueau  monde,  toute  la  manne  que 
nous  cueillons  en  ces  déserts  ;  que  nous 
ne  chassons  qu'à  cela  dans  ces  grands 
bois,  et  que  nous  ne  faisons  autre  pesche 
sur  ces  larges  Fleuues. 

Le  vingt-troisiesme  de  May,  la  mère 
de  cette  fille  tant  aymée,  dont  i'ay  parlé 


au  Chapitre  second,  suiuitson  enfant  au 
baptesme,  à  la  mort,  à  la  sépulture  et, 
comme  nous  croyons,  en  Paradis.  C'e- 
stoit la  femme  d'vn  nommé  lUalaouau, 
surnommé  des  François  le  grand  Oliuier, 
que  i'ay  dit  auoir  du  crédit  parmy  les 
siens.  Il  est  grand  en  trois  façons,  grand 
de  corps,  grand  discoureur  et  grand 
Iongleur.  11  s'est  monstre  autant  porté 
au  baptesme  de  sa  femme,  qu'il  auoiteu 
de  peine  à  se  résoudre  qu'on  baplisnst 
sa  fille.  Et  comme  il  auoit  fait  ioûer 
tous  les  ressorts  de  son  ait,  pour  donner 
la  vie  du  corps  à  l'enfant,  aussi  n'a-il 
rien  épargné  pour  donner  celle  de  l'âme 
à  la  mère.  Cette  femme  qui  auoit  obtenu 
de  son  mary  permission  de  faire  sa  fille 
Chrestienne,  ne  vouloit  pas  l'estre,  et 
auoit  si  grand  horreur  des  Pères,  qu'elle 
ne  leur  vouloit  rendre  aucune  réponse. 
Estant  allé  pour  quelque  affaire  aux 
Trois  Riuieres,  ie  la  fus  visiter-  elle 
cogneut  que  ie  n'eslois  pas  celuy  qui 
auoit  instruit  sa  fille,  et  me  répondit, 
le  luy  représente  doucement  le  danger 
où  elle  se  iettoit,  d'estre  à  iamais  séparée 
de  son  entant,  qu'elle  aymoit  auec  si 
grande  passion,  qu'à  mon  aduis  elle  en 
estoit  malade  de  regret  et  de  tristesse  : 
Ta  fille,  luy  disois-ie>  est  bien-heureuse, 
et  tu  seras  malheureuse  à  iamais  ;  elle 
est  au  Ciel,  et  lu  seras  dans  le  fond  des 
abysmes  ;  tu  dis  que  tu  l'aymes,  et  tu 
ne  veux  pas  aller  auec  elle  -r  tu  ne  la 
sçaurois  suiure,  si  tu  ne  crois,  et  si  tu 
n'es  baptisée.  Elle  se  mit  à  pleurer, 
l'adioùtay,  que  si  ie  faisois  séjour  aux 
Trois  Riuieres,  ie  la  verrois  souuent  -f 
mais  puis  qu'il  me  falloit  descendre  à 
Kébec,  ie  la  priois  de  prester  l'oreille  à 
mon  frère.  Elle  le  fit  véritablement, 
mais  non  pas  si  tost.  Les  Pères  après 
mon  départ,  l'ayant  plusieurs  fois  visitée, 
la  quittèrent  pour  vn  temps,  comme  vne 
acariastre.  Son  mary  s'en  formalisa,  et 
se  vint  plaindre  à  l'Interprète,  disant 
qu'on  auoit  tort  de  laisser  mourir  sa 
femme  sans  baptesme  ;  qu'il  est  vray 
que  iusques  à  présent  elle  auoit  perdu 
l'esprit,  mais  qu'elle  estoit  rentrée  en 
son  bon  sens,  et  que  les  Pères  en  fissent 
l'expérience.  Iamais  plainte  ne  leur  fut 
plus  agréable  ;  ils  visitent  celle  pauure 

femme  malade,  l'instruisent  quelques 
iours  durant,  son  mary  se  trouuant  toû- 
iours  présent,  et  luy  disant  beaucoup  de 
bien  des  Pères,  pour  la  rendre  plus  af- 
fectionnée à  noslre  créance.  Tu  sçais, 
disoit-il,  que  ces  gens-là  sont  grands 
Capitaines,  que  tous  les  François  les 
ayment,  qu'ils  font  perpétuellement  du 
bien  à  nos  malades,  que  tout  l'hyuer 
quand  nous  sommes  affamez,  ils  donnent 
à  manger  à  ceux  qui  n'en  ont  point, 
pourquoy  ne  leur  croiras  tu  pas?  Si  fe- 
ray  bien,  respond-elie,  ils  disent  vray. 
Le  Père  Buteux  là  dessus  luy  demanda, 
si  retournant  en  santé  elle  ne  prometloit 
pas  d'estre  fidelle  à  la  créance  qu'elle 
vouloit  embrasser:  Soit  que  ie  viue,  ou 
que  ie  meure,  ie  croiray  tousiours  en 
Dieu,  respondit-elle.  Estant  suffisam- 
ment instruite,  son  mary  enuoya  cer- 
tain iour  quérir  les  Pères  et  tous  les 
parais  de  la  malade,  pource  qu'elle  se 
mouroit.  Le  Père  Buteux  rapprochant 
la  voulut  interroger,  mais  on  luy  dit 
qu'elle  auoit  perdu  la  parole  depuis  mi- 
nuit, et  qu'il  se  haslast  de  la  baptiser, 
puis  qu'elle  mouroit  Le  Père  la  re- 
garde, et  luy  dit  qu'elle  ouurist  les  yeux 
pour  marque  de  sa  créance,  et  pour  te- 
smoigner  qu'elle  desiroit  le  sainct  Ba- 
ptesme  ;  aussi  tost  elle  ouure  les  yeux, 
regarde  le  Père,  et  luy  dit  :  ïe  croy  en 
Dieu,  et  ie  croy  aussi  ce  que  tu  m'as  dit. 
C'estoit  plus  qu'on  n'en  deuoit  espérer 
d'vne  femme  tenue  pour  morte  :  on  la 
baptise  donc,  et  son  parrain  luy  donna 
nom  Miehelle.  £i  tost  qu'elle  fut  lauée 
dans  ce  sacré  bain,  elle  parle  plus  libre- 
ment, et  appellant  son  mary  le  pria  de 
faire  sortir  beaucoup  de  personnes  qui 
estoient  entrez  en  sa  Cabane.  Feray-je 
aussi  sortir  les  Pères,  luy  dit-il  ?  Non 
pas,  répond-elle,  mais  bien  les  autres. 
Apres  que  le  Perc  l'eut  consolée,  il  loua 
le  mary  d'auoir  aymé  sa  femme  d'vn 
vray  amour.  Si  ie  ne  l'eusse  pas  aymée, 
replique-il,  ie  ne  l'auroispas  pressée  de 
croire  en  celuy  qui  a  tout  faict  ;  mais  ie 
me  réioùis  de  ce  qu'elle  verra  au  Ciel 
celuy  qui  est  tout  bon,  estant  baptisée 
en  son  nom.  C'est  chose  estrange,  que 
ces  Barbares  trouuent  nos  veritez  tres- 
adorables,  ie  veux  dire  que  plusieurs 


d'entre  eux  approuuent  nostre  créance, 
et  cependant  ils  ne  la  veulent  receuoir 
qu'à  la  mort  :  ils  ont  peur  d'estre 
mocquez  de  leurs  compatriotes,  faisant 
comme  plusieurs  Chfestiëns,  qui  iugent 
au  fond  de  leur  âme,  que  c'est  vn  bien 
très-grand  de  fréquenter  les  Saeremens, 
mais  comme  ils  ont  peur  d'estre  tenus 
pour  deuols,  et  de  receuoir  quelque 
petit  coup  de  dent  des  bouffons  ou 
des  impies,  la  crainte  d'vn  petit  mal 
leur  faict  perdre  le  fruit  d'vn  très  grand 
bien. 

Le  trentiesme  du  mesme  mois,  Dieu 
lit  vue  espèce  de  miracle  au  baptesme 
d'vne  fille  Algonquine.  Les  Pères  l'ayant 
trouuée  sans  parole  et  sans  ingénient 
desesperoient  de  la  pouuoir  instruire; 
ils  s'addressent  à  S.  François  Xauier, 
luy  promettant  de  faire  porter  son  nom 
à  cette  panure  créature,  s'il  luy  plaisoit 
de  luy  obtenir  autant  de  force  qu'il  estoit 
nécessaire  pour  receuoir  le  Baptesme. 
Chose  estrange  !  cette  moribonde,  que 
ses  parens  auoient  desia  peinte  de  noir 
comme  vne  trespassée,  reuint  à  soy  ;  ou 
appelle  le  truchement  Algonquain,  on 
l'instruit,  elle  croit,  elle  souhaite  le  Ba- 
ptesme, on  le  luy  donne,  et  suiuant  la 
promesse  faicte  à  ce  grand  Sainct,  le 
truchement  la  nomma  Françoise.  Si  tost 
qu'elle  fut  deschargée  du  fardeau  de  ses 
péchez,  elle  s'endormit  en  terre  pour  se 
resueiller  au  Ciel  :  ô  quelles  bénédi- 
ctions !  ô  quelles  actions  de  grâces  !  de 
se  voir  au  mesme  moment  dans  la  cré- 
ance, dans  le  souhait  et  dans  la  ioùis- 
sance  d'vn  bien  que  l'œil  n'a  veu,  ny 
l'esprit  coucou. 

Lecinquiesme  iourdeluin,  vne  bonne 
femme  Saunage  porta  son  petit  fils  ma- 
lade en  nostre  Chappelle  des  Trois  Ri- 
uieres  pour  receuoir  le  sainct  Baptesme. 
Monsieur  Rousseau  le  nomma  Denys. 
Cette  bonne  mère  auoit  desia  donné 
deux  enfans  à  Dieu;  ces  trois  âmes  ado- 
reront à  iamais  les  trois  adorables  per- 
sonnes, et  obtiendront  le  salut  d'vne 
si  bonne  merc,  comme  nous  espérons. 

Le  sixiesme  de  Iuin,  le  Père  de  Qnen 
baptisa  vn  grand  ieune  Saunage,  à  qui 
Monsieur  Gand  donna  le  nom  de  loseph  ; 
il  se  nommoit  en  sa  langue  Echhankh, 

c'est  à  dire  vne  petite  corne.  Ce  panure 
homme  estant  tombé  malade  aux  Trois 
Minières  pondant  lhyuer,  et  souhaittant 
d'estre  auec  ses  parens  qui  couroient  les 
bois  voisins  de  Kébec,  vn  autre  Saunage 
son  parent  l'attache  sur  sa  traisne,  et  le 
traisne  trente  lieues  durant  sur  la  neige 
et  sur  les  glaces;  ie  vous  laisse  à  penser 
quels  restaurans  il  donnoit  à  ce  panure 
malade,  en  quelle  hostellerie  il  passoit 
les  nuicts;  il  n'y  a  que  les  corps  de 
bronze  qui  résistent  aux  fatigues  des 
Sauuages.  Ce  panure  misérable  l'ut  ame- 
né encor  en  vie  iusques  à  Kébec.  Vn  de 
nos  Pères  le  va  voir,  aussi  estonné  de 
l'entreprise  de  celuy  qui  se  portoit  bien, 
comme  de  la  resolution  du  malade  ;  il 
donne  à  manger  à  tous  deux,  et  pendant 
qu'ils  estoient  attentifs  à  leurs  corps,  le 
Père  pensoit  au  salut  de  leur  Ame. 
Comme  il  les  instruisait,  il  vit  que  le 
panure  malade  prenoit  plaisir  à  ouyr 
parler  de  l'autre  vie,  cognoissant  bien 
que  celle  qu'il  menoittres  misérable  luy 
alloit  eschapper  ;  pour  celuy  qui  estoit 
en  santé,  comme  il  se  vit  deceu  de  son 
espérance,  croyant  rencontrer  à  Kebec 
les  parens  du  malade,  il  le  quitte  là  sous 
vn  meschant  taudis,  et  les  va  chercher 
dans  les  bois.  Le  Père  en  attendant  prit 
le  soin  de  ce  Sauuage,  et  sur  tout  de- 
manda à  nostre  Seigneur  au  sainct  sa- 
crifice de  la  Messe  qu'il  offrit  pour  son 
salut,  que  sa  Majesté  accordast  le  Ra- 
ptesme  à  cette  panure  âme  quise.mbloit 
gouster  sa  parole.  Il  se  trouua  à  l'Autel 
dans  vne  grande  confiance  qu'il  estoit. 
exaucé  ;  mais  au  sortir  de  là,  il  creut 
quasi  tout  le  contraire  :  car  voicy  arri- 
uer  les  plus  proches  parens  de  cette  car- 
casse, qui  n'auoit  plus  que  les  os,  les- 
quels ayans  garrotté  ce  fardeau  mourant 
sur  les  traisnes,  l'emmènent  auec  eux 
bien  auant  dans  les  forests.  Ceux  qui 
le  virent  partir,  ne  luy  donnoient  pas 
cinq  iours  de  vie.  Cependant  il  a  passé 
l'hyuer,  sa  panure  mère  et  ses  parens 
le  traisnant  par  toutes  les  stations  des 
Sauuages,  tantost  sur  des  Montagnes, 
tantostdans  des  Vallées,  maintenant  sui- 
des Fleuues  ou  des  Lacs  tout  glacez, 
le  plus  soutient  sur  la  neige,  ettousiours 
dans  les  bois  ;  le  Printemps  venu,  ils 

l'ont  amené  à  Kébec.  Le  Père  quil'auoit 
demandé  à  Dieu,  le  voyant  fut  bien 
estonné.  Il  s'approche  de  luy  pour  l'in- 
struire ;  ce  panure  homme  n'auoit  plus 
que  le  sentiment  nécessaire  pour  la  foy, 
c'est  à  dire  les  oreilles,  car  il  auoit  per- 
du la  veuë,  et  tous  les  autres  sentimens 
estoient  fort  assoupis,  ressemblant  à  vn 
squelet  plustost  qu'à  vn  homme.  Il 
écoute  volontiers  ce  qu'on  luy  dit  ;  sa 
mère  mesme  luy  inculque,  et  luy  fait 
doucement  rendre  réponse.  En  vn  mot 
il  croit  et  donne  des  preuues  de  sa 
créance,  inuoquant  tantost  l'vne,  tantost 
l'autre  des  trois  personnes  de  la  saincte 
Trinité,  particulièrement  le  sainct  Esprit, 
lequel  enfin  il  récent  par  le  Baptesme, 
que  luy  conféra  le  Père  de  Quen.  \\  ne 
resta  que  cinq  ou  six  iours  en  terre  après 
cette  faneur;  sa  Patrie  estoit  le  Paradis, 
où  il  se  retira,  laissant  son  corps  à  sa 
panure  mère,  qui  l'enudoppa  dans  di- 
uerses  robbes,  et  sans  nous  en  donner 
aduis,  l'alla  loger  snrde  hautes  fourches, 
pour  l'enterrer  par  après  selon  leur  an- 
cienne coustume.  Le  Père  quil'auoit 
instruit  eut  le  vent  qu'on  auoit  enleué 
ce  corps;  il  se  transporte  aux  Cabanes 
des  Sauuages,  demande  à  sa  mère  et  à 
ses  parens,  où  on  Tamis;  ils  ne  sonnent 
mot.  Il  va  voir  le  Capitaine  de  cette 
Nation,  le  prie  de  luy  faire  rendre  ces 
dépouilles  ;  que  cet  homme  estoit  bapti- 
sé, et  que  Monsieur  le  Gouuerneur  seroit 
fasché,  si  on  ne  le  plaçoit  au  Cimetière 
des  François.  Attends,  fit-il  au  Père,  ie 
te  feray  donner  ce  que  tu  désires.  Il  s'en 
va  de  ce  pas  voir  les  parens  du  defunct, 
leur  fait  vne  belle  harangue,  déclarant 
l'affection  que  nous  portions  à  leur  Na- 
tion, l'assistance  que  nous  rendions  à 
leurs  malades,  et  les  honneurs  que  nous 
faisions  à  leurs  morts.  Aussi-tost  la 
mère  acquiesce  à  nostre  désir,  et  ce  Ca- 
pitaine presse  la  jeunesse  d'aller  quérir 
le  corps,  et  de  nous  le  mettre  entre  les 
mains.  Comme  le  Père  les  pressoit, 
l'vn  d'eux  repartit  :  Ne  te  haste  pas  tant, 
peut  estre  que  son  âme  n'est  pas  encore 
sortie  de  son  corps,  qu'elle  est  encor  au 
bout  de  sa  teste.  Et  cependant  il  y  auoit 
deux  iours  qu'il  estoit  mort.  Le  Père 
ayant  receu  ce  depost,  fit  préparer  les 

choses  nécessaires  au  conuoy,  et  donner 
aduis  à  Monsieur  de  Monlmagny,  nostre 
Gouuerneur,  de  tout  ce  qui  se  passoit. 
Cet  homme  de  pieté  etde  courage, ayant 
trois  iours  auparauant,  faisant  son  en- 
trée au  Pays,  aydé  à  donner  l'entrée  à 
l'Eglise  et  à  la  grâce,  à  vn  panure  Sau- 
nage, comme  ie  vay  dire  tout  mainte- 
nant, quitta  les  delineamens  des  fortifi- 
cations qu'il  traçoit  et  qu'il  fait  mainte- 
nant bastir,  pour  honorer  ces  funérailles 
de  sa  présence.  11  prend  luy  mesme  vn 
flambeau,  ou  vn  cierge  en  main  ;  Mon- 
sieur le  Cheualier  de  l'Isle,  son  Lieute- 
nant, en  fit  autant;  Monsieur  de  Repen- 
lignyj  Monsieur  de  sainct  lean,  tous 
braues  Gentilshommes,  quantité  de  sol- 
dats et  d'autres  personnes  rendirent  les 
derniers  deuoirsàce  nouueau  Chrestien. 
Le  Père  Garnier  et  le  Père  Chastellain, 
portoient  son  corps,  que  les  Saunages 
suiuoient  auec  beaucoup  de  modestie 
et  de  silence.  Comme  on  vint  à  le  de- 
scendre dedans  la  fosse,  ses  pareils  y  iet- 
terent,  outre  les  robbes  dont  il  estoit 
couuert,  vne  Castelogne,  vn  Capot,  vn 
sac  contenant  son  petit  équipage,  et  vn 
rouleau  d'escorce.  Le  Père  leur  dit  as- 
sez, que  cela  ne  seruoit  de  rien  à  vne 
âme  qui  estoit  au  Ciel  ;  mais  ils  repar- 
tirent, que  c'est  leur  coustume,  et  qu'ils 
n'ostentrien  au  mort,  de  ce  qui  luy  ap- 
partient, le  vous  laisse  à  penser  si  nos 
François  et  nosFrançoises  nouuellement 
venus,  qui  assistaient  à  cet  enterrement, 
s'estonnoient  de  ces  façons  de  faire. 
Ils  portoient  compassion  aux  viuans, 
et  vne  sainte  enuie  au  mort,  croyans 
ceuN-là  misérables,  et  celuy-cy  bien- 
heureux. 

L'onziesme  du  mesme  mois,  iour  de 
sainct  Barnabe,  nous  fut  vn  iour  de  ré- 
iouïssance  en  toutes  façons,  .comme  i'ay 
témoigné  à  l'entrée  de  cette  Relation. 
Monsieur  nostre  Gouuerneur,  mettant 
pied  à  terre,  voulut  estre  Parrain  d'vn 
Sanuage  qui  demandoit  le  baptesme  ;  il 
luy  donna  nom  loseph.  Le  Père  Clia- 
siellain,  comme  i'ay  déjà  dit,  descen- 
dant du  Vaisseau,  commença  son  ap- 
prentissage en  la  Nouuelle  France,  par 
c  baptesme.  Ayant  fait  mention  de 
cette  action,  ie  diray  seulement  ce  que 


i'ay  obmis,  touchant  ce  Néophyte,  l'vn 
des  mieux  disposez  pour  le  Ciel,  que 
nous  ayons  veu.  Le  Père  qui  l'instiui- 
soit,  le  voyant  d'vn  bon  naturel,  et  co- 
gnoissant  que  la  foy  s'enracinoit  dans 
cette  âme,  eut  grand  désir  de  luy  sau- 
ner la  vie.  il  employé  nos  Chirurgiens 
François,  le  panse  luy  mesme,  le  visite, 
luy  porte  quelques  ratlraîchisscmens  ; 
mais  la  maladie  estant,  plus  forte  que  les 
remèdes,  ce  pauure  homme  luy  dit:#iYi- 
kanis,  mon  grand  amy,  pensons  à  l'âme, 
baptise  moy  ;  pour  le  corps,  ie  voy  bien 
qu'il  faut  mourir.  Le  Père  le  diffe- 
roit,  pour  luy  faire  désirer  plus  ar- 
demment vn  si  grand  bien.  Or  il  arriua 
qu'en  le  visitant  certain  iour,  il  trouua 
vn  Iongleur  qui  le  souffioit,  criant,  hur- 
lant, battant  son  tambour,  faisant  mille 
grimaces  à  leur  façon.  Il  les  tanse  tous 
deux  fort  seichement,  le  malade  d'auoir 
eu  recours  à  d'autres  qu'à  Dieu,  le 
Charlatan  de  s'estre  ingéré  à  cymbaliser 
vne  personne  qui  croyoitdéja  en  lesus- 
Christ.  Celuy  cy  regarde  le  Père  sans 
dire  mot,  et  tire  pais  ;  le  paume  patient 
prenant  la  parole,  luy  dit:  Nikatw, 
pourquoy  le  fasches-tu?  cet  homme  m'est 
venu  faire  selon  la  coustume  de  nostre 
Nation  :  s'il  y  a  du  mal,  il  le  faut  quit- 
ter ;  nous  ne  faisons  pas  ces  choses  à 
mauuais  dessein.  Ceux  qui  estoient  pre- 
sens,  adiousterent,  parlant  au  Père:  Tu 
n'as  point  d'esprit  :  tu  fais  ce  que  tu  peux 
pour  guérir  ce  malade,  tu  n'en  sçaurois 
venir  à  bout  ;  l'autre  te  veut  ayder,  et 
tu  t'en  fasches?  Ce  n'est  pas  tropde  deux 
personnes,  pour  guérir  vne  si  grande 
maladie.  Fais  de  ton  costé,  et  luy  du 
sien  :  voila  comme.il  se  faut  accorder. 
Ils  faisoient  iustement  comme  les  Phi- 
listins, qui  vouloient  ioindre  l'Arche  et 
ûagon  tout  ensemble.  Iesvs  ne  s'ac- 
corde point  auec  Belial.  Il  est  bien  vray 
neantmoins,  que  ces  badineries  sont  plus 
innocentes,  que  ie  ne  pcnsois  au  com- 
mencement. Les  plus  simples  croyent 
qu'ils  sont  secourus  par  ces  chants,  sans 
sçauoir  comment  ;  d'autres  les  prennent, 
pour  ainsi  dire,  comme  on  prendroit  vne 
médecine  ;  quelques  vns  pensent  que 
ces  bruits  chassent  le  Manitou  ;  et  les 
Charlatans  font  ces  singeries  pour  en 

tirer  du  profit.  Noslre  malade  s'estoit 
laissé  souiller  pour  striure  la  coiistiime 
de  ses  Ancestres  ;  il  me  promit  fort  de 
n'auoir  jamais  plus  de  recours  à  ees  re- 
mèdes. Mais  ils  ont  beau  faire,  leurs 
parens  les  leur  procurent  contre  leur 
gré.  Comme  donc  on  conlinuoit  de  luy 
déclarer  les  veritez  Chrestiennes,  il 
pressa  le  Père  de  le  faire  Chrestien,  et 
de  penser  à  son  âme  :  Tu  vois,  disoit-il, 
que  ie  croy,  et  que  pour  t'obeïr,  ie  ne 
veux  pas  que  nos  Médecins  m'appro- 
chent ;  ie  ne  seaurois  quasi  plus  me  mou- 
uoir.  Si  ie  meurs  sans  Baptesme,  tu  dis 
que  i'iray  dans  des  feux  qui  jamais  ne 
s'éteignent  ;  pourquoy  retardes  tu  tant? 
Les  vaisseaux  arriuans  sur  cette  entre- 
faite, on  luy  donna  l'accomplissement 
de  son  désir.  Estant  baptisé,  il  appelle 
le  Père,  et  luy  dit  :  Nikanis,  mon  âme 
est  toute  consolée  ;  elle  a  neantmoins 
encor  vu  souhait,  c'est  de  voir  mes  pa- 
rens pour  la  dernière  fois,  ils  sont  là 
haut  aux  Trois  Riuieres,  trouueras-tu  à 
propos  que  j'y  aille  ?  Si  tu  n'en  es  pas 
content,  ie  mourray  icy  auprès  de  toy  ; 
mais  tu  as  là  des  frères,  escris  leur 
qu'ils  ayent  soin  de  mon  âme,  comme 
tu  as  eu.  Le  Père  luy  répliqua  qu'il 
mourroit  en  chemin  :  Non,  dit-il,  ie  ne 
mourray  pas,  ie  sens  bien  mon  cœui;  ; 
i'arriueray  aux  Trois  Riuieres,  i'y  feray 
quelque  séjour,  et  puis  ie  mourray  : 
tout  cela  fut  vray.  Le  Père  luy  donne 
des  lettres,  on  l'embarque  dans  vn  Ca- 
not, sa  femme .  et  ses  enfans  l'emmè- 
nent. Estant  arriué,  il  enuoye  quérir  le  ' 
Père  Buteux,  le  fait  asseoir  auprès  de  | 
soy,  et  luy  rend  les  lettres  qu'on  luy 
auoit  données.  Le  Père  cognoissant  par 
ces  lettres,  qu'il  estoit  Chrestien  et 
lilieul  de  Monsieur  le  Gouuerneur,  l'em- 
brasse étroitement,  et  luy  promet  toute 
assistance.  Ses  parens,  qui  l'estoient 
venus  voir,  admiroient  ces  caresses  et 
ces  témoignages  de  charité,  qui  ne  se 
voyent  point  parmy  eux.  Prenant  donc 
la  parole,  il  dit  au  Père  :  Ton  frère  aisné 
m'a  bien  secouru  à  Kébec.  Nous  ferons 
le  mesme  icy,  repart  le  Pore  ;  mais  te 
souuiens  tu  bien  de  ce  que  mon  frère 
l'a  enseigné?  Guy  da,  fit-il,  et  quittant 
vn  plat  d'écorce  qu'il  tenoit  entre  ses 


mains,  il  commence  à  marquer  sur  ses 
doigts  {es  trois  personnes  de  la  saincte 
Trinité,  et  à  reciter  les  premiers  rudi- 
mens  du  Chrestien  ;  s'il  oublioit  quelque 
chose,  sa  femme  le  luy  remelloit  en  mé- 
moire. Véritablement  à  peine  pouuois- 
ie  retenir  mes  larmes,  écrit  le  Père, 
voyant  vn  homme  de  quarante  ans,  in- 
struit dans  le  fond  de  la  Barbarie,  parler 
le  langage  des  enfans  de  Dieu,  et  rendre 
compte  de  sa  Foy  et  de  son  Catéchisme, 
auee  l'humilité  d'vn  enfant,  et  la  deuo- 
tion  d'vne  grande  personne.  11  mourut 
enfin  le  trentiesme  de  Iuin,  après  auoir 
passé  quelques  iours  aux  Trois  Riuieres, 
comme  il  auoit  prédit;  et  son  corps  nous 
fut  donné  pour  l'enterrer,  non  sans  en 
faire  instance,  en  vue  assemblée  que  ces 
Barbares  tirent  exprez. 

Le  seiziesme  du  mesme  mois,  deux 
petits  Saunages  furent  changez  en  deux 
petits  Anges.  Le  sieur  Iean  Paul  vint 
donner  aduis  aux  Pères,  de  la  maladie 
pressante  de  l'vn  des  deux.  Les  Pères 
se  transportent  aux  Cabanes,  le  font 
Chrestien,  et  le  nom  de  lean  Paul  luy  fut 
donné  par  celuy  qui  auoit  donné  aduis 
de  sa  maladie,  lequel  désira  d'estre  son 
Parrain.  Il  estoit  âgé  d'vn  an  seulement  ; 
son  père  promit  qu'il  le  feroit  François, 
s'il  réchappoit.  A  mesme  temps  qu'on 
venoit  de  baptiser  celuy  -  cy,  Robert 
Hache,  c'est  le  nom  d'vn  ieune  homme 
qui  demeuroit.  auec  nos  Pères  aux  Trois 
Riuieres,  vint  crier  qu'on  se  dépeschast 
de  venir  baptiser  vn  enfant  de  huict 
iours  qui  estoit  aux  abois.  Le  Père 
Buteux  y  accourt,  et,  sur  la  remonstrance 
que  fit  à  la  mère  la  femme  du  Capita- 
nal,  obtint  permission  de  le  baptiser,  de 
le  nommer  Ignace,  et  de  l'enterrer  bien 
tost  après. 

Le  vingt-sixiesme  du  mesme  mois, 
Monsieur  le  Cheualier  de  l'isle  fut  Par- 
rain d'vne  petite  tille  Saunage,  qu'vn  de 
nos  Pères  baptisa  à  Kébec,  et  la  nomma 
Marie,  la  voyant  presque  mourir  aussi- 
tost. 

Le  septiesme  de  Iuillct,  vue  femme 
Saunage  vint  offrir  vue  petite  tille  qu'elle 
auoit,  à  nos  Pères  des  Trois  Riuieres, 
pour  estre  baptisée,  auec  promesse  de 
la  faire  instruire  en  la  foy,  quand  elle 

seroit  grande.  Le  Père  Garnier,  qui 
estoit  là  attendant  les  Hurons  pour  s'em- 
barquer auec  eux,  la  baptisa  solemnelle- 
ment  en  nostre  Chapelle.  Le  sieur  de 
la  Treille  la  nomma  Marie. 

Le  huictiesme  du  mesme  mois,  vn 
Sauuage  âgé  d'enuiron  quarante  ans, 
désirant  de  passer  le  reste  de  ses  iours 
en  la  loy  de  Dieu,  fut  baptisé  par  le 
Père  Charles  du  Marehé  ;  ilreceutle  nom 
de  Ioseph,  que  luy  donna  Monsieur  de 
Repentigny  son  Parrain.  11  y  auoit  long- 
temps qu'il  auoit  esté  guery,  à  ce  qu'il 
disoit,  d'vne  maladie,  par  les  prières 
qu'vn  de  nos  Pères  auoit  faites  pour  luy, 
ou  plustost  qu'il  luy  auoit  apprises  :  car 
le  Père  qui  l'auoit  instruit  en  la  foy,  vi- 
sitant vne  Cabane  des  Sauuages,  vne 
femme  malade  luy  dit  :  Apprends  moy 
les  paroles  que  tu  as  enseignées  à  Naa- 
ktuaJi,  c'est  ainsi  qu'il  se  nommoit,  pource 
qu'il  dit  qu'elles  luy  ont  seruy,  et  qu'e- 
stant en  danger  de  sa  vie,  il  s'est  veu 
deliuré  prononçant  ces  paroles.  Quand 
les  Sauuages,auant  son  Baptesme,  tom- 
hoient  sur  le  propos  de  nostre  Religion, 
ce  pauure  homme  se  mpnstroit  triste, 
voyant  que  quelques-vns  la  blasmoient 
et  s'en  mocquoient.  Le  Père  l'a  tenu 
long  temps  fort  suspect,  le  croyant  dis- 
simulé, mais  en  fin  il  a  fait  voir  qu'il 
auoit  bon  cœur.  Quelque-fois  il  entroit 
tout  seul  en  la  Chapelle,  et  faisoit  sa 
prière.  Il  demanda  certain  iour  de  son 
propre  mouuement  vne  image  pour  se 
ressouuenir  de  celuy  qui  estoit  mort 
pour  nous.  Le  Père  le  voyant  tesmoigner 
publiquement  déliant  tous  ceux  de  sa 
Cabane,  qu'il  vouloit  estre  Chrestien, 
l'instruisit  pleinement,  et  puis  luy  ac- 
corda le  sainct  Baptesme,  Sa  femme, 
voyant  qu'on  se  disposoit  pour  le  bapti- 
ser, se  mit  à  pleurer,  disant  que  si  on 
le  baptisoit,  qu'il  mourroit  bien-tost. 
Luy,  l'entendant,  s'écria  :  Tu  ne  sçais 
ce  que  tu  dis  ;  tais-toy,  ie  n'en  mourray 
pas,  et  quand  i'en  deurois  mourir,  ie 
voudrois  estre  baptisé,  pour  purifier  et 
lauer  mon  âme.  Monsieur  et  Madamoi- 
selle  de  Repentigny,  et  quelques  autres 
personnes  qui  estoient  présentes,  furent 
tous  attendris,  quand  le  Père  leur  eut 
expliqué  ce  qu'il  disoit;  mais  leur  sen- 


timent de  deuotion  s'accreut  quand  ils 
le  virent  receuoir  le  Baptesme  d'une 
façon  pleine  de  pieté.  L'ayant  receu,  il 
prit  la  main  du  Père  qui  l'auoit  ensei- 
gné, et  de  celuy  qu'il  l'auoit  baptisé, 
comme  aussi  de  Monsieur  de  Repen- 
tigny, et  les  baisa  d'vne  grande  ten- 
dresse, les  remerciant  du  bien  qu'ils 
luy  auoient  procuré.  Après  le  Ba- 
ptesme de  ce  pauure  homme,  ie  fus  con- 
traint de  m'en  aller  au  deuant  des  Hu- 
rons, pour  faire  embarquer  les  Pères  que 
nous  y  destinions.  Estant  aux  Trois- 
Riuieres,  ie  receus  vue  Lettre  du  Père  de 
Quen,  qui  parloit  en  ces  termes  de  ce 
Néophyte,  que  ie  luy  auois  recommandé. 
Joseph,  iadis  nommé  Nahakhich,  a  pensé 
mourir  autour d'huy.  Ilm'a  enuoyé  qué- 
rir comme  ïallois  dire  Vespres  ;  Vy  suis 
allé  promptement  auec  le  sieur  Hébert, 
qui  nia  fort  assisté  ;  il  perseuere  dans 
la  bonne  volonté  de  croire.  Nous  luy  ' 
auons  fait  faire  quelques  actes  de  contri- 
tion, il  les  fait  volontiers  ;  il  dit  qu'il 
ne  veut  pas  estre  bruslé  auec  les  mé- 
dians, qu'il  mit  tousiours  croire  ce 
que  luy  a  dit  le  Père  le  Ieune  ;  en 
disant  cela,  il  pleurait.  Il  a  un  grand 
désir  de  vous  voir,  ie  dis  très-grand  ; 
ie  crains  neantmoins  qu'il  ne  vous  voye 
plus  qu'en  Vautre  monde.  Pour  moy, 
vostre  retour  ni1  apporterait  vne  grande 
consolation  et  vn  grand  soulagement: 
car  tandis  qu'il  sera  malade,  il  sera 
nécessaire  que  ie  Vaille  soutient  voir 
durant  le  iour  ;  et  ce  qui  me  fasche, 
c'est  que  ie  ne  sçaurois  parler.  Ce  sont 
les  propres  mots  du  Père,  qui  est  fert 
occupé  et  diuerty  aussi  bien  que  les 
autres  ;  voila  pourquoy  il  n'aduance 
pas  tant  en  la  cognoissance  de  la  langue 
comme  il  desireroit.  De  vérité  c'est  vne 
chose  bien  fascheuse  de  voir  vn  pauure 
homme  demander  le  pain  de  i'Euangile 
à  la  mort,  et  de  ne  luy  pouuoir  donner 
que  de  petites  mies,  qui  ne  sont  pas  ca- 
pables de  le  rassasier.  Le  Père  du 
Marché,  qui  m'a  rendu  les  Lettres  du 
Père  de  Quen,  m'adioustoit  que  ce  pau- 
ure Sauuage  pleuroit  de  tendresse,  et 
qu'au  rapport  du  truchement,  il  exhortoit 
vn  sien  compatriote  la  larme  à  l'œil  à 
croire  en  Dieu,  et  embrasser  sa  saincte 

foy.  En  fin  il  mourut  le  dernier  iour 
de  Iuillet,    Les  Sauuages  auoient  déjà 

mis  son  corps  dans  vn  Canot  pour  le 
porter  au  Saultde  Montmorency,  quand 
le  Père  Masse  suruenant  les  arresta,  et 
le  fit  rendre  pour  l'enterrer  auec  les 
Chrestiens.  Le  Père  de  Quel)  in'écrinit 
sa  mort  :  Joseph,  dit-il,  tant  et  si  sou- 
tient recommandé,  a  quille  celte  vie  le 
iour  de  nostre  bien-heureux  Père  et  Fon- 
dateur sainct  Ignace,  le  Vay  visité  tous 
les  iours  trois  fois  ;  Vay  fait  mon  ap- 
prentissage à  renseigner  et  luy  faire 
faire  des  actes  de  foy  et  de  douleur,  sans 
emprunter  la  langue  d'autruy.  Il  me 
faisoit  par  fois  réitérer  ce  que  ie  luy  fai- 
sons dire,  pour  marque  qu'il  y  prenoil 
goust.  Monsieur  de  Hepenligny  son 
Parrain  /'a  soumnt  visité  dans  sa  ma- 
ladie, luy  faisant  porter  lantost  des 
œufs,  lantost  des  Tourterelles,  quelque- 
fois des  confitures  ;  en  fin  il  luy  a  rendu 
les  derniers  deuoirs,  l 'accompagnant  à 
la  sépulture,  comme  aussi  Madamoiselle 
sa  mère,  et  Madamoiselle  sa  femme,  et 
autres  personnes  de  sa  maison.  le  don- 
neray  cette  louange  à  nos  François, 
qu'ils  honorent  volontiers  les  obsèques 
et  les  Baptesmes  de  nos  Sauuages  de 
leur  présence,  ce  qui  édifie  grandement 
ces  Barbares,  voyans  qu'on  fait  estât  de 
ceux  de  leur-nation,  qui  reeoiuent  nostre 
saincte  foy.  Quatre  François  portoient 
le  corps  de  celuy-cy  ;  Monsieur  de  Cour- 
pon,  Monsieur  Gand,  Monsieur  de  Ca- 
stillon,  et  plusieurs  autres,  se  trouue- 
rent  au  conuoy,  suiuy  des  Sauuages  qui 
se  trouuoient  pour  lors  à  Kébec. 

Le  quatorziesme  du  mois  d'Aoust,  le 
Père  Antoine  Daniel,  descendant  du 
Pays  des  Hurons,  et  passant  par  la  petite 
Nation  des  Algonquains,  baptisa  vnpau- 
ure  prisonnier  Hiroquois,  que  les  Sau- 
uages alloient  supplicier.  Voyant  donc 
que  cet  homme  entendoitbien  le  Huron, 
il  fait  quelques  presens  à  ses  gardes  pour 
le  pouuoir  aborder  et  luy  parler  auec 
liberté  ;  il  luy  représente  que  c'est  fait 
de  sa  vie,  qu'après  sa  mort  son  âme  doit 
souffrir  destourmens  incomparablement 
plus  grands,  que  ceux  qu'il  auoit  desia 
expérimenté,  et  deuoit  expérimenter  en 
son  corps  ;  que  si  neantmoins  il  veut 


croire  en  celuy  qui  a  tout  fait,  il  échap- 
pera ces  tourmens,  et  ioiiira  des  délices 
du  Ciel.  En  vn  mot  il  l'instruit,  et  le 
baptise  immédiatement  deuant  qu'on  le 
menast  à  la  mort,  il  nous  disoit  qu'e- 
stant vn  soir  aupresde  luy,  les  Sauuages 
le  vindrent  lier,  afin  qu'il  ne  se  sauuast 
point  la  nuict;  ils  luy  attachaient  les 
bras  et  les  pieds  à  deux  gros  bastons, 
qui  ioignoient  son  pauure  corps  tout 
estendu  sur  la  terre,  et  placé  en  telle 
posture  qu'il  ne  le  pouuoit  remuer.  Pen- 
dant que  l'vn  le  lioit,  vn  autre  éclairoit 
auec  vn  flambeau  d'écorce,  et  tout  ex- 
prez  secoùoit  ce  flambeau,  parsemant 
de  feu  ce  pauure  misérable,  nud  comme 
la  main,  lequel  ne  pouuoit  se  défaire  de 
ces  flammes,  qui  s'attachoientà  sa  chair, 
et  la  brusloient  auec  vue  grande  dou- 
leur ;  il  ne  crioit  point  neantmoins,  en- 
durant ce  tourment  auec  vne  constance 
digne  d'étonnement. 

Le  vingt-deuxiesme  du  mesme  mois, 
vne  femme  Saunage  apporta  son  petit 
fils  au  Fort,  demandant  pour  luy  quel- 
ques raisins  ou  quelques  pruneaux. 
Voyant  ce  pauure  enfant  fort  malade, 
ie  m'enquis  si  elle  ne  seroit  pas  bien 
contente  qu'on  le  baptisast  ;  elle  s'y 
accorda  fort  volontiers.  On  le  porte 
tout  sur  l'heure  à  la  Chapelle;  Monsieur 
le  General,  se  trouuant  là,  voulut  estre 
son  Parrain  ;  il  luy  donna  nom  Théo- 
dore. •  Il  fut  baptisé  solemnellement  en 
la  présence  de  la  plus  part  de  nos  Fran- 
çois. 

Voila  tous  ceux  qui  ont  esté  baptisez 
aux  Résidences  plus  proches  de  Kébec  ; 
tous  les  autres  ont  esté  faits  Chrestiens 
aux  Hurons.  La  Relation  de  ces  Pais  si 
éloignez,  que  i'enuoye,  en  fera  mention, 
comme  aussi  de  beaucoup  d'autres  cho- 
ses fort  remarquables. 


chapitre  v. 

De  la  mort  misérable  de  quelques, 
Sauuages.. 

Vn  certain  disoit  que  Dieu  auoit  des 
pieds  de  laine,  et  des  mains  dj  plomb  ; 

il  me  semble  qu'il  a  eu  des  pieds  de  Cerf, 
et  des  bras  de  fer  ou  de  bronze,  en  la 
punition  de  quelques  Sauuages.  L'A- 
pos(at  duquel  i'ay  amplement  parlé  les 
années  passées  mènera  la  bande.  le 
me  suis  sonnent  estonné  repassant  par 
ma  mémoire,  comme  Dieu  auoit  fou- 
droyé, pour  ainsi  dire,  les  trois  frères 
auec  lesquels  i'ay  hyuerné,  pour  auoir 
méchamment  faussé  la  promesse  qu'ils 
luy  auoient  faite  de  le  recognoistre  pour 
leur  souuerain,  de  l'aymer  et  de  luy 
obeïr,  comme  à  leur  Seigneur.  Ils 
auoient  eu  recours  à  sa  bonté  dans  leur 
famine  extrême  ;  il  les  auoit  secourus, 
leur  donnant  de  quoy  manger  abondam- 
ment :  Ad  hue  escœ  erant  in  ore  ipso- 
rum,  et  ira  Dei  ascendit  super  eos,  Ils 
n'auoient  pas  encore  aualé  le  morceau, 
que  Dieu  les  prit  à  la  gorge.  Auant  que 
l'année  fust  expirée,  l'aisné,  qui  estoit  ce 
misérable  Sorcier  qui  m'a  bien  donné 
de  l'exercice,  fut  bruslé  tout  vif  dans  sa 
propre  maison.  Le  second,  qui  estoil 
mon  hoste,  homme  d'vn  assez  bon  na- 
turel, mais  qui  pour  complaire  à  son 
frère,  voulut  déplaire  à  Dieu,  fut  noyé, 
ayant  perdu  la  ceruelle,  comme  i'ay  déjà 
écry.  Restoit  l'Apostat,  le  plus  ieune 
des  trois.  le  croy  que  le  charactere  de 
Chrestien  luy  a  pour  vn  peu  de  temps 
arresté  la  iustice  diuine  ;  mais  comme 
il  ne  s'est  pas  voulu  recognoistre,  le 
mesme  carreau  de  foudre,  qui  a  frappé 
ses  frères,  l'a  réduit  en  cendres.  Ce 
misérable  est  mort  cette  année  de  mal- 
faim, délaissé  dans  les  bois,  comme  vn 
chien  ;  chose  bien  remarquable,  qu'il 
n'ait  pas  eu  dequoy  manger  dans  l'abon- 
dance, car  il  y  a  peut  estre  dix  ans  que 
les  Sauuages  n'ont  tué  tant  d'Elans 
qu'ils  ont  fait  cet  hyuer,  la  neige  ayant 
eu  toutes  les  conditions  qu'ils  désirent 
pour  leur  chasse.  le  ne  sçay  pas  bien 
les  particularitez  de  cette  accident  ;  les 
Sauuages  nous  ont  dit  seulement,  qu'on 
l'auoit  trouué  'mort  de  faim  dans  les 
bois.  C'estoit  bien  la  raison,  que  cette 
bouche  impie  manquast  de  viures,  qui 
auoit  si  sonnent  blasphémé  Dieu,  et  que 
Dieu  condamnast  à  ce  genre  de  mort, 
celuy  qui  auoit  veu  mourir  deuant  ses 
yeux  de  panures  malades,  sans  iamais 


me  vouloir  ayder  à  leur  donner  vn  mor- 
ceau de  pain  de  la  parole  de  Dieu.  En 
vn  mot  l'Apostat  est  mort  ;  s'il  est  mort 
Apostat,  ie  n'en  sçay  rien,  du  moins  il 
est  mort  sans  aucun  secours  de  la  terre  ; 
ie  ne  sçay  s'il  en  a  eu  du  Ciel,  ie  serois 
bien  aise  qu'il  fust  ainsi.  Quelqu'vn  me 
témoignant,  n'y  a  pas  longtemps,  qu'il 
estoit  bien  aise  de  sa  mort,  m'obiectoit 
que  ie  l'auois  encor  cette  année  inuité  à 
me  venir  trouuer,  sçachant  bien  que 
c'estoit  vn  meschant  homme.  l'auouë 
qu'il  estoit  meschant  ;  ie  confesse  que 
l'année  passée  et  encore  celle-cy,  i'a- 
uois  écry  à  Tadoussac,  pour  le  faire  ve- 
nir auprès  de  moy  ;  ie  dy  bien  dauan- 
tage,  s'il  estoit  en  mon  pouuoir  de  le 
tirer  des  fers  et  de  la  cadene,  où  peut 
estre  il  est  maintenant,  que  ie  l'en  tire- 
rois,  pour,  en  contre-eschange  du  mal 
qu'il  m'a  fait,  luy  procurer  le  plus  grand 
bien  que  l'on  puisse  procurer  à  vne 
créature  raisonnable,  le  salut  éternel  : 
helas  !  est  ce  donc  si  peu  de  chose 
qu'vne  âme  soit  damnée?  Toutes  les 
grandes  affaires  des  Conclaues,  des  Cours 
souueraines,  des  Palais  et  des  Cabinets, 
ne  sont  que  ieux  d'enfans,  en  comparai- 
son de  sauuer  ou  de  perdre  vne  àme. 
Mais  passons  outre. 

Vne  femme  Saunage  estant  tombée 
malade  à  Kébec,  vn  de  nos  Pères  la  vou- 
lut instruire  ;  elle  faisoit  semblant  de 
l'écouter.  Mais  quoy  qu'on  die  que  les 
Sauuages  nous  trompent  par  fois,  faisant 
mine  de  prester  l'oreille  à  vne  doctrine 
que  leur  cœur  ne  gouste  pas,  si  est-ce 
qu'il  est  bien  aisé  de  recognoistre  dans 
vne  instruction  de  durée,  si  le  cœur 
s'accorde  auec  la  langue.  Iamais  le  Père 
n'eut  opinion,  qu'elle  se  voulust  vérita- 
blement faire  Chrestienne.  Elle  vit  de 
ses  yeux  la  guerison  soudaine  du  petit 
fils  du  Prince,  dont*  i'ay  parlé  au  Cha- 
pitre III  ;  cela  luy  fit  demander  souuent 
le  Baptesme,  pour  estre  aussi  guérie. 
Le  Père  qui  ne  voyoit  qu'vn  soin  du 
corps  en  cette  âme,  ne  le  luy  voulut  pas 
accorder,  luy  promettant  qu'aussi  tost 
qu'elle  seroit  mieux  instruite,  qu'on  la 
baptiseroit.  Baptise  moy,  disoit  elle,  et 
puis  tu  m'instruiras.  Cet  ordre  n'estoit 
pas  bon.     Enfin  Attikamcgou,  c'est  ce 

Saunage  nommé  le  Prince,  s'en  voulant 
aller  à  la  chasse  dans  les  bois,  luy  de- 
manda si  elle  vouloit.  rester  pour  estre 
instruite,  que  nos  François  l'assiste- 
roient,  et  que  nous  la  nourririons  ;  ja- 
mais elle  n'y  voulut  consentir.  On  la 
iette  donc  sur  vue  traisne  pour  l'emme- 
ner. Le  Père  défendit  fort  au  Saunage 
qui  la  traisnoit,  de  la  tuer  :  car  c'est  ainsi 
qu'ils  se  déchargent  de  leur  fardeau.  Il 
ne  la  tua  pas  en  effet;  mais  elle  mesme 
par  desespoir,  ou  par  accident,  disons 
plustost  par  vu  iuste  ehastimentde  Dieu, 
se  lit  mourir.  Pendant  certaine  nuict, 
comme  il  y  auoit  bon  feu  dans  sa  Ca- 
bane, et  que  tout  le  monde  dormoit  pro- 
fondément, cette  femme  se  voulant,  le- 
uer  tomba  dans  les  flammes,  et  fui 
estouftée  en  vu  moment,  beuuant  le 
feu  dés  cette  vie,  qu'elle  alloit  trouuer 
bien  plus  ardent  en  l'autre.  Le  Prince 
nous  estant  venu  voir,  et  nous  ayant  ra- 
conté cette  catastrophe,  le  Père  qui 
l'instruit  luy  demanda,  s'il  ne  sçauoit 
point  la  raison,  pourquoy  cette  femme 
n'auoit  pas  voulu  croire,  ny  demeurer 
pour  estre  instruite.  Elledisoit,  répon- 
dit-il, que  mourant  parmy  les  François, 
on  ne  luy  donneroit  qu'vn  drap  après  sa 
mort.  Et  que  luy  as-tu  donné  ?  luy  de- 
manda-on. Je  l'ay  enueloppée  dans  la 
peau  d'Ours,  que  vous  luy  auiez  don- 
née, qui  estoit  déjà  à  demy  pourrie.  le 
m'asseure,  dit-il,  en  se  gaussant,  que 
son  âme  ne  prendra  pas  la  peine  de  la 
venir  quérir,  car  elle  ne  l'empescheroit 
guieres  de  ressentir  les  feux,  qui  bruslent 
les  infidelles. 

Ceux  qui  aydent  à  la  conuersion  des 
âmes  ne  sont  pas  tousiours  saunez  ;  la 
première  conuersion  qu'on  doit  faire 
c'est  de  soy  mesme.  Malheur  à  celuy 
qui  fait  comme  les  balais,  qui  netloyent 
la  maison,  et  se  sallissent  eux-mesmes  ; 
c'estee  qu'vn  Saunage  a  l'ait  cette  année. 
Ce  misérable  a  fait  baptiser  son  propre 
fils, sa  fille, sa  niepee  ctquelqucs  autres, 
et  luy  ne  l'a  pas  voulu  estre.  Estant 
tombé  malade  aux  Trois  Hiuieres,  le 
Père  Buteux  l'allant  visiter  trouua  vu 
Jongleur  auprès  de  luy.  Il  le  voulut  faire 
sortir  de  la  Cabane  ;  mais  ce  Charlatan 
repartit  qu'il  écouteroit  luy  mesme  ce 


qu'on  enseigneroit  au  malade.  Le  Père 
luy  demande  donc,  s'il  ne  vouloit  pas 
croire  en  Dieu,  qui  seul  le  pouuoit  gué- 
rir en  cette  vie,  et  le  rendre  bien-heu- 
reux en  l'autre.  Ouy  da,  fit-il,  ie  croy 
que  vostre  Manitou  est  tout  puissant; 
dis  luy  qu'il  me  guérisse,  et  ie  te  don- 
neray  dix  Castors.  Tu  sçay  bien,  repar- 
tit le  Père,  que  nous  ne  voyons  pas  les 
malades  pour  tirer  d'eux  quelque  pré- 
sent, mais  plustost  pour  leur  en  faire. 
le  le  sçay  bien,  et  partant  reuiens  moy 
voir  sur  le  midy.  Il  se  vouloit  faire 
chanter  par  ce  Jongleur  ;  mais  le  Père 
le  lit  venir  secrettement,  et  l'intimida 
en  sorte  qu'il  ne  chanta  point,  ny  ne 
souffla  ce  panure  misérable,  comme  il 
s'y  attendoit.  Le  Père  l'estant  retourné 
voir  sur  le  midy,  soit  qu'il  fust  tousché 
par  les  prières  de  ses  enfaus,  qui  sont 
au  Ciel,  ou  qu'il  fist  l'hypocrite,  il  pro- 
mit merueille  ;  mais  comme  il  estoit 
extrêmement  superbe,  la  foy  ne  peut 
entrer,  ou  faire  long  séjour  dans  son 
âme.  Quomodo  vos  pottMin  credere,  qui 
gioriam  abinuicem  aeçipilis?  L'orgueil 
met  de  grands  obstacles  entre  Dieu  et 
l'âme,  et  ferme  la  porte  à  la  Foy,  aussi 
bien  qu'à  la  Charité.  Quelques  iours 
après,  il  fit  venir  le  Père,  etluy  dit  qu'on 
l'auoit  asseuré  qu'il  gueriroit,  s'il  dor- 
moit auecvn  chappeau,  le  suppliant  de 
luy  en  donner  vu.  Comme  on  le  voulut 
détourner  de  cette  superstition,  cette 
âme  altiere  ne  voulant  pas  estre  con- 
tredite, se  cabre,  dit  des  iniures  aux 
IJeres  et  à  tous  les  François,  les  appe- 
lant menteurs  et  imposteurs.  On  le 
voulut  ramener  à  la  raison  par  la  dou- 
ceur; mais  il  se  tourna  par  dépit  de 
l'autre  costé,  sans  iamais  vouloir  ré- 
pondre. Quelque  temps  après,  son  frère 
le  voyant  approcher  de  l'agonie,  dit  à  vn 
ieune  garçon  François,  qu'il  en  aduertist 
les  Pères;  celuy-cy  s'en  oublia.  La  mort 
le  poursuiuant  de  prés,  vn  autre  Sau- 
nage vint  frapper  à  la  porte  des  Pères  ; 
mais  l'vn  d'eux  disoit  la  saincte  Messe, 
et  l'autre  estoit  empesché  ailleurs,  si 
bien  qu'il  ne  trouua  personne.  11  re- 
tourne encore  vue  fois,  rencontre  le 
Pcre  Buteux,  l'emmené  auecsoy;  mais 
comme  ils  entroient  en  la  Cabane,  ce 

superbe  rendit  le  dernier  souspir.  Ces 
aecidens  deuant  les  hommes,  ne  sont 
que  des  aecidens,  mais  deuant  Dieu  sont 
de  grands  iugemens.  11  estoit  tenu  des 
François  pour  vn  meschant  homme  ; 
quoy  que  sur  la  fin  de  ses  iouis  il  eust 
tasché  par  quelques  lionnes  actions  d'ef- 
facer cette  mauuaise réputation.  Nous 
auons  remarqué  sonnent,  que  ceux  qui 
auoient  quelque  bonté  naturelle  ont  esté 
secourus  de  Dieu,  et  que  les  luxurieux, 
les  arrogans,  et  autres  semblables,  n'ont 
point  ioùy  des  m^smeslaueuis  à  la  mort. 
On  m'a  dit  que  c'estoit  ce  Sauuage  qui 
auoit  mis  le  feu  dans  la  Cabane  du  Sor- 
cier, dont  ie  viens  de  parler,  le  faisan! 
brusler  tout  vif  pour  se  deliurer  de  l'im- 
portunilé  qu'il  luy  causait  par  sa  mala- 
die, semant  par  après  vn  bruit  pour 
couurir  sa  cruauté,  que  ce  feu  s'estoit 
pris  par  l'opération  d'vn  autre  Sorcier, 
auec  lequel  celuycy  auoit  eu  quel- 
ques prises,  iusque  là  que  quelqu'vn  me 
dit,  que  ce  feu  estoit  venu  par  dessous 
terre. 

Le  fils  du  Capitunal,  âgé  d'enuiron  dix- 
huict  ans,  a  ressemblé  à  ce  malheureux, 
passant  en  l'autre  vie  d'vne  façon  tres- 
miserable.  Il  estoit  enfant  de  bons  pa- 
rens  pour  estre  Saunages  ;  son  Père 
mourut  il  y  a  deux  ans  en  réputation  de 
sage  et  de  vaillant  Capitaine  parmy  son 
peuple  ;  sa  mère  est  encore  viuante, 
c'est  la  femme  Sauuage  la  plus  modeste 
que  i'ay  point  veu  ;  leur  fils  degeneroit 
de  ces  bonnes  qualitez.  li  y  a  vn  an 
que  le  Père  Buteux  et  vn  autre  de  nos 
Pères  s'estant  rencontrez  en  vn  festin 
des  morts  que  faisoient  les  Saunages 
proche  du  sepukhre  de  son  père,  ils 
furent  contraints  de  luy  donner  la  chasse 
publiquement,  sur  vne  action  brutale 
qu'il  alloit  commettre  à  leurs  yeux.  Les 
assistans  recogneurent  sa  faute  pour  luy, 
et  firent  cas  de  la  remonstrance  de  nos 
Pères  :  car  ces  Sauuages  ont  cela  de 
bon,  de  ne  contredire  iamais  la  vérité 
cogneuë,  bien  qu'ils  ne  la  suiuent  pas 
tousiours.  le  ne  sçay  pas  ce  que  fit  du 
depuis  cet  infâme,  mais  voicy  sa  mort 
déplorable.  Estant  tombé  malade,  le 
Père  Buteux  l'alla  visiter,  demande  à  sa 
mère  si  elle  ne  seroit  pas  bien-aise  qu'il 


parlast  à  son  enfant  ;  elle  repart  qu'elle 
en  estoit  fort  contente,  mais  que  pour 
l'heure  il  y  auoit  quelque  empeschement 
dans  la  Cabane,  et  partant  qu'il  retour- 
nasl  dans  quelque  temps.  Cet  empe- 
schement prouenoit  de  deux  Iongleurs. 
Le  Père  nonobstant  cela  le  voulut  abor- 
der, mais  ces  beaux  Médecins  luy  firent 
signe  qu'il  le  congédias!  absolument,  ce 
qu'il  fit.  A  peine  le  Père  estoit-il  sorty 
que  ces  trompeurs  se  mettent  à  crier, 
hurler,  battre  leur  tambour,  et  faire 
leur  tintamarre  ordinaire.  Cela  fait,  ils 
abordent  le  pauure  malade,  font  retirer 
ceux  qui  l'auoisinoient  de  trop  prés,  luy 
crient:  Prens courage, mon  enfant,  nous 
auons  trouué  la  cause  de  ta  maladie; 
ferme  les  yeux  seulement,  etnous laisse 
faire.  Ce  pauure  patient  ferme  les  pau- 
pières tant  qu'il  peut,  pendant  que  ces 
Iongleurs  visitent  son  corps,  et  tirant  de 
leur  sac  vn  grand  Cousteau  de  boucher, 
ils  font  semblant  de  luy  ouurir  le  costé, 
et  comme  s'ils  eussent  fouillé  dans  la 
playe,  ils  produisent  vu  petit  cousteau 
tout  sanglant,  qu'ils  monstrent  aux  as- 
sistans, s'écrians  :  .Voila  la  cause  du 
mal,  courage,  le  Manitou  t'auoit  mis  cela 
dedans  le  corps,  te  voila  soulagé,  ne  le 
sens  tu  pas  bien  ?  Oiïy,  repartie  malade, 
ie  me  porte  bien  mieux.  Tous  les  as- 
sistans s'estonnentregardans  ce  cousteau 
auec  admiration.  Là  dessus  mes  Char- 
latans, pour  couurir  leur  ieu  elleur  trom- 
perie, font  vne  emplastre  de  cendres 
détrempées  auec  de  l'eau,  et  l'appliquent 
sur  le  costé  qu'ils  feignoient  auoir  ou- 
uert,  auec  défenses  bien  expresses  à  la 
mère  et  à  l'enfant  de  toucher  à  ce  baume, 
qui  le  deuoit  guérir  de  tout  mal,  s'il  se 
fust  recogneù.  Yn  Sauuage  donne  aduis 
de  tout  ce  procédé  aux  Pères  ;  ils  courent 
à  la  Cabane  du  malade.  Le  Père  Buteux 
presse  la  mère  de  luy  dire  ce  qu'on  a 
fait  à  son  fils  ;  après  quelques  rési- 
stances elle  decouure  le  secret,  et  le 
Père  la  fourbe  des  Iongleurs,  car  ayans 
leué  doucement  ce  beau  cataplasme,  il 
ne  trouua  ny  playe  ny  cicatrice.  Ne  vois 
tu  pas,  fit-il  à  cette  pauure  mère,  que 
ces  Manilosiouekhi  t'abusent,  te  faisant 
croire  que  ce  cousteau  est  sorty  du  corps 
de  ton  fils,  sans  qu'il  en  paroisse  aucun 

vestige  ?  C'est  en  cela  qu'est  la  mer- 
ueille,  repart-elle,  qu'ils  ayent  si  dex- 
troment  fait  leur  opération,  que  le  corps 
en  soit  soulagé,  en  rien  du  monde  en- 
dommagé ;  poux -tu  nier  que  mon  (ils 
ne  se  porte  mieux?  tu  le  vois  à  l'œil. 
En  effet  soit  que  le  malade  eust  quel- 
que relasclie,  ou  que  l'imagination,  qui 
opère  par  tout  puissamment,  luy  list 
croire  qu'il  se  portnil  mieux,  on  le 
voyoit  plus  gay  qu'à  l'ordinaire  ;  ie  croy 
que  l'espérance  que  luy  auoient  donnée 
ces  fauxEsculapes  d'vne  vraye  guerison 
luy  causoit  cette  ioye  trompeuse.  Le 
Père  conteste,  mais  en  vain,  que  l'ab- 
sence de  ce  Cousteau  sanglant  ne  luy 
rendroit  non  plus  la  santé,  que  sa  pré- 
sence l'auoit  lait  malade,  et  pour  n'al- 
térer davantage  cette  femme,  il  la  quitte. 
Le  lendemain  matin,  elle  cîmoye  vn  Ca- 
pitaine Montagnes  porter  la  nouuelle 
aux  Pères  que  son  fils  esloit  mort  la 
nuit,  sans  que  personne  l'eust  veu  expi- 
rer; qu'elle  esloit  fort  désolée,  et  qu'elle 
leur  donnoit  mort  celuy  qu'ils  auoient 
désiré  en  vie,  et  qu'eneor  bien  qu'il  eust 
souhaitté  d'eslre  enterré  auprès  de  son 
père,  qu'elle  leur  laissoit  l'entière  dis- 
position de  son  corps.  Les  Pères  re- 
partent qu'estant  mort  en  Barbare,  il 
ne  pouuoit  pas  estre  enterré  en  Chre- 
stien.  Voila  vue  mainmise  find'vn  ieune 
homme  qui  auoit  commencé  vue  mau- 
uaise  vie. 

l'aime  mieux  parler  des  rosées  du 
Ciel,  que  de  ses  foudres,  et  des  béné- 
dictions de  la  bonté  de  Dieu,  que  des  ri- 
gueurs de  sa  iustice.  le  laisse  ce  dis- 
cours pour  en  cemmeucer  vn  plus  doux, 
après  auoir  dit  qu'vn  ieune  homme  Al- 
gonquain  récent  pareille  et  encore  pire 
recompense  de  s'estre  lié  à  ces  lon- 
gleurs  :  car  ils  luy  fendirent  en  effet  la 
gorge  en  trois  endroits,  comme  s'ils  en 
eussent  tiré  trois  morceaux  de  fer  re- 
courbé, qu'ils  luy  mirent  en  main.  Nos 
Pères  de  la  résidence  des  Trois  Iliuieres 
le  visitèrent,  et  sans  profit  :  car  voulant 
pactiser  auec  Dieu  d'vne  santé  passa- 
gère, il  mourut  et  s'en  alla  commencer 
vn  tourment  éternel. 


CHAPITRE    VI. 

Des  espérances  de  la  conuersion 
de  ce  Peuple. 

Entre  quelques  propositions  qu'on  m'a 
fait  de  l'Ancienne  Fiance,  quelqu'vnme 
demande,  d'où  vient  qu'en  tant  d'an- 
nées on  a  baptisé  si  peu  de  personnes? 
Il  me  semble  qu'il  faudrait  renuerser  la 
proposition,  et  dire,  d'où  vient  qu'en  si 
peu  d'années  on  a  baptisé  tant  de  per- 
sonnes? L'Escriture  saincte  parlant  de 
Saùl,  dit  qu'il  n'a  régné  que  deux  ans  ;  et 
cependant  il  est  asseuré  qu'il  a  porté  le 
Sceptre  et  la  Couronne  bien  plus  long- 
temps. Le  sa i net  Esprit  compte  en  cet 
endroit  sa  vertu,  et  non  pas  les  années 
de  son  Sceptre  et  de  sa  Couronne.  l'en 
dis  le  mesme  :  si  vous  comptez  combien 
il  y  a  d'années  qu'on  vient  rechercher 
en  la  Nouuelle  France  la  dépouille  des 
animaux,  vous  en  trouuerez  bon  nom- 
bre ;  mais  si  vous  demandez  combien  il 
y  en  a  qu'on  leur  annonce  le  sainct 
Euangile,  ie  réponds  qu'à  peine  a-t-on 
encore  commencé  :  car  à  bien  prendre 
la  chose,  il  ne  faut  compter  que  depuis 
le  temps  que  Messieurs  de  la  Nouuelle 
Compagnie  sont  rentrez  dans  Kébee.  Et 
si  vous  remontez  plus  haut,  vous  ne 
vous  estonnerez  point  que  la  foy  n'aye 
rien  auancé  en  ces  contrées,  pendant 
qu'vn  hérétique  y  auoit  la  principale 
conduite  des  affaires,  et  l'authorité  sur 
ceux  qui  eussent  peu  s'y  employer.  Or 
le  terme  est  si  court  du  depuis,  qu'on  a 
sujet  de  donner  mille  louanges  à  Dieu 
du  progrez  qui  s'est  faict  en  la  Religion, 
dans  les  premiers  begaiemens  d'vne 
langue  qu'il  faut  apprendre,  maniant  la 
truelle  d'vne  main,  et  l'espée  de  l'autre, 
c'est  à  dire  en  faisant  mille  autres  cho- 
ses. Ceux  qui  sçauent  ce  que  c'est  des 
langues,  iugeront  bien  que  d'en  ap- 
prendre vue  sans  liurcs,  et  presque  sans 
Truchement,  parmy  des  peuples  vaga- 
bonds, et  au  milieu  de  plusieurs  autres 
occupations,  n'est  pas  l'œuured'vn  iour. 
N'est-ce  rien  de  prescher  auec  cela  à  nos 
François,  entendre  les  confessions,  ad- 

ministrer  les  Sacremens,  visiter  les  ma- 
lades, assoupir  les  petits  diuorces  qui 
peuuent  suruenir,  et  faire  beaucoup 
d'autres  fonctions,  capables  d'employer 
tout  vn  homme  ?  le  veux  conclure,  que 
faute  d'auoir  vne  pleine  cognoissance  de 
la  langue,  nous  n'auons  pas  encor  bien 
commencé  à  déployer  les  grandeurs  de 
nostre  croyance.  Themistocle  disoit  au 
Roy  de  Perse,  que  la  parole  ressembloit 
à  vne  belle  tapisserie,  qu'il  faut  dérouler 
pour  en  voir  les  beautez:  en  efi'ect  il 
faut  parler  pour  estre  entendu  ;  c'est 
ce  que  nous  ne  pouuons  encore  faire 
qu'en  enfans.  S'il  ne  falloit  que  pro- 
poser en  bégayant  quelques  veritez,  pour 
conuaincre  les  Sauuages  pleinement,  ce 
seroit  bientost  fait  ;  mais  il  faut  inter- 
roger et  répondre,  satisfaire  aux  de- 
mandes, obuier  aux  obiections,  disposer 
son  auditeur.  Bref  nos  veritez,  qui  sont 
plus  nouuelles  à  ces  Barbares,  que  ne 
seroient  les  opérations  de  l'Algèbre  à 
qui  ne  pourroit  compter  iusqu'à  dix, 
leurdeuroient  presque  faire  oublier  leur 
langue,  quand  nous  nous  en  sériions 
pour  les  leur  expliquer,  tant  s'en  faut  que 
nous  ayons  peu  si  tost  nous  la  rendre 
familière  en  de  si  hauts  mystères.  Et 
puis  on  demande  d'où  vient  qu'on  ait  si 
peu  auancé  en  la  conuersion  des  Bar- 
bares ?  Les  grandes  affaires  ne  se  font 
que  dans  vn  grand  temps  pour  l'ordi- 
naire. Celuy  qui  entreprit  la  bâtisse  du 
Temple  de  sainete  Sophie,  à  Constanti- 
nople,  s'enfuit  si  tost  qu'il  eut  posé  les 
fondemens  de  ce  miracle  de  l'industrie 
humaine.  On  le  fit  souuent  chercher, 
mais  en  vain  ;  au  bout  de  trois  ans  pa- 
rut ce  braue  Architecte.  L'Empereur 
luy  demandant  pourquoyil  s'esloitesloi- 
gné,  il  repart  qu'vne  si  grande  Machine 
ne  se  pouuoit  faire  en  peu  de  temps  ; 
qu'il  falloit  laisser  reposer  et  affermir 
ses  fondemens  deuant  que  de  les  char- 
ger, et  qu'il  se  doutoit  bien  que  sa  Ma- 
jesté n'auroit  pas  eu  la  patience  requise 
en  cette  affaire.  C'est  la  vertu  qu'il  faut 
auoir,  non  seulement  pour  bastir  vne 
Eglise  de  pierres,  mais  encore  plus, 
pour  vne  Hierusalem  céleste.  Les  âmes 
qui  doiuent  estre  les  matériaux  de  cet 
édifice,  ne  ressemblent  pas  aux  pierres 


dont  fut  basty  le  Temple  de  Salomon, 
qu'on  tailloit  et  qu'on  mettoit  en  œuure 
sans  bruit  :  elles  ne  crient  que  trop,  elles 
résistent,  et  d'vne  double  résistance  na- 
turelle et  acquise  ;  estre  Barbare  et  bon 
Chrestien,  viure  en  Sauuage  et  en  en- 
fans  de  Dieu,  sont  deux  choses  bien  dif- 
férentes. Cette  métamorphose  ne  se 
fait  pas  en  vn  mot,  ny  en  vn  moment. 
Plusieurs,  estant  en  France,  se  figurent 
qu'il  ne  faut  qu'ouurir  la  bouche,  et  dire 
quatre  paroles,  et  voila  vn  Sauuage  con- 
uerty.  Et  quand  ils  sont  icy,  et  qu'ils 
voyent  ces  Barbares  dans  leurs  rési- 
stances, ils  crient  que  c'est  temps  perdu 
de  leur  prescher  la  parole  de  Dieu.  Quel 
moyen  de  les  contenter,  et  de  peupler 
le  Ciel  de  cette  Barbarie?  Si  ie  n'en- 
trois  point  déjà  dans  la  longueur,  ie  fe- 
rois  voir  que'la  pluspart  des  Chrestiens 
font  de  plus  grandes  résistances  à  Dieu, 
que  les  Sauuages.  Laissez  ces  gueux, 
disent  quelques-vns,  vous  perdez  vos 
peines,  vous  vous  rompez  la  teste  sans 
fruict.  le  dirois  volontiers  vn  mot  à 
l'oreille  à  ces  gens-là.  Combien  de  fois 
ou  vostre  Confesseur,  ou  les  Prédica- 
teurs, ou  quelque  bon  Liure,  ou  vostre 
propre  conscience,  vous  ont-ils  repris  de 
ce  péché  secret,  que  vous  commettez  il 
y  a  dix  ans?  Que  de  sollicitations  de  la 
part  du  Ciel  et  de  vostre  bon  Ange, 
pour  vous  le  faire  quitter?  Vous  auez 
résisté  à  toutes  ces  batteries,  et  à  tous 
ces  canons  ?  Vous  qui  auez  esté  nourry 
dans  la  maison  de  Dieu,  qui  estes  mar- 
qué à  sa  marque,  qui  croyez  que  ce 
monstre  luy  déplaist,  qui  ne  doutez  pas 
que  sa  justice  ne  soit  épouuantable  ;  et 
vous  criez  qu'vn  pauure  Sauuage  est  vn 
coquin,  vn  gueux,  vn  opiniastre  ;  que 
c'est  perdre  le  temps  que  de  l'enseigner, 
pour  le  voir  faire  le  rétif  à  la  première 
ou  seconde  proposition  qu'on  luy  fait 
d'vne  doctrine  si  nouuelle  à  luy  et  à 
tous  ses  ancestres.  Et  pour  autant  que 
vous  ne  le  voyez  pas  courir  à  bras  ou- 
uerts  après  ces  veritez,  qu'il  ne  croit 
pas  encor,  vous  le  dédaignez,  et  con- 
damnez ceux  qui  l'instruisent,  vous  qui 
auez  des  pieds  de  plomb  pour  al  1er  après 
la  vertu,  que  vous  croyez  adorable.  Hé 
pour  Dieu,  donnez  vous  patience  !  Refe- 

runf  fructum  in  palienlia,  les  affaires  ' 
les  plus  précipitées  ne  sont  pas  les  mieux 
faites;  qui  court  trop  fort,  est  bien  tost 
hors  d'haleine.  Iusques  icy,  nous  n'a- 
uons  pas  sujet  de  nous  plaindre,  grâces 
à  Dieu.  Pour  le  futur,  nous  entrons  dans 
de  bonnes  espérances,  que  ie  vous  vay 
briéuement  déduire. 

Premièrement  vous  m'auouërcz,  que 
s'il  y  a  des  boutez  en  Dieu,  qu'il  en  l'ait 
participans  ses  amis  ;  que  s'il  a  des 
oreilles,  c'est  notamment  pour  ses  fa- 
uoris  :  Yoluntatem  limenlium  se  facict, 
11  fait  la  volonté  de  ceux  qui  le  craignent 
auec  amour  et  respect.  Or  est  il  qu'vne 
infinité  d'àmes  très  pures  le  sollicitent 
incessamment  pour  la  conuersion  de  ces 
Peuples,  l'ay  fait  mention  de  quelques- 
vnes  ey-dessus  ;  i'en  sçay  plusieurs  au- 
tres, et  tontes  celles  dont  i'ay  parlé,  ou 
dont  i'ay  cognoissance,  ne  sont  qu'vn 
petit  nombre,  en  comparaison  de  tant 
d'autresqui  combattent  pour  nous,comme 
Moïse  pour  le  peuple  d'Israël.  Le  sainct 
Esprit,  qui  cause  ce  grand  vuide dansces 
volontez  si  pures,  n'est-il  pas  assez  puis- 
sant pour  le  remplir?  le  coniure  toutes 
ces  bonnes  âmes  de  continuer  :  leurs 
prières  ne  sont  pas  sans  bénédiction. 
Vue  marque,  que  Dieu  veut  donner,  est 
quand  il  se  fait  demander,  et  demander 
auec  amour,  auec  ardeur  et  auec  perse- 
uerance.  Nous  sentons  les  effets  de  ce 
puissant  secours  ;  si  ce  bruit  des  trom- 
pettes du  Ciel  dure,  les  murs  de  Ie- 
richo  tomberont  ;  ils  semblent  déjà  s'é- 
branler. 

Secondement,  la  bonté  de  Dieu  leuant 
quelques  obstacles  à  la  foy,  iette  petit  à 
petit  sa  crainte  dans  ces  Ames.  Jnilium 
sapientiœ  limor  Domini.  Plusieurs  Sau- 
nages se  sont  estonnez  aussi  bien  que 
nous,  des  ehastimens  du  Sorcier  et  de 
ses  complices  ;  la  mort  de  l'Apostat  ne 
nuira  pointa  fomenter  les  appréhensions 
que  plusieurs  ont  de  se  ioiier  à  Dieu. 
Mais  ie  ne  puis  assez  admirer,  comme 
il  a  abbaissé  l'orgueil  des  plus  superbes 
d'entre  eux,  notamment  d'vn  certain 
nommé  Oumastikoueiau,  surnommé  des 
François,  la  Grenouille.  Ce  meschant 
homme  auoit  plus  d'authorité  que  les 
Capitaines  ;  mesrne  son  crédit  s'esten- 


ilolt  parmy  toutes  ces  nations.  Ses  des- 
seins estoient  cl;  les  diuertir  entière- 
ment du  commerce  et  de  l'amitié  des 
François.  Il  auoit  à  cette  fin  traicté  de 
paix  auec  ses  ennemis  ;  mais  Dieu  qui 
cognoissoit  la  malice  de  son  cœur,  l'a 
foudroyé,  et  a  permis  que  les  plus  mé- 
chants des  Saunages  se  trouuasscnt  en- 
ueloppés  dans  ses  crimes.  Car  voulant 
frayer  le  chemin  chez  l'Estranger  par 
les  terres  de  ses  ennemis,  qu'ils  croyoit 
auoir  gagné,  ils  ont  trempé  leurs  mains 
dans  son  sang,  l'égorgeant  misérable- 
ment auec  tous  ceux  dont  l'orgueil  nous 
faisoit  plus  de  résistance.  Quand  Goliat 
fut  terrassé,  l'armée  des  Philistins  n'eut 
plus  de  force.  La  mort  de  ceux-cy  rend 
les  autres  plus  souples  et  mieux  dispo- 
sez à  nous  accorder  ce  que  nous  desi- 
rons d'eux. 

En  troisiesme  lieu,  plus  la  splendeur 
des  François  ira  croissant  en  ces  Pais, 
plus  les  Barbares  les  respecteront-ils,  et 
plus  grande  crainte  auront-ils  de  les  of- 
fenser. Les  Peuples  de  l'Inde  Orientale, 
ayans  les  Portugais  en  grande  estime, 
receurenl  plus  aisément  leur  créance  ; 
et  les  Sauuages  venans  petit  à  petit  à 
admirer  la  puissance,  l'industrie  et  les 
bonnes  mœurs  de  nos  François  (ie  trem- 
ble écri uant  ces  derniers  mots,  tant  i'ay 
peur  d'estre  frustré  de  mon  attente  en 
ce  point)  feront  estât  de  leur  foy,  et 
l'embrasseront  plus  aisément. 

En  quatriesme  lieu,  s'ils  commencent 
déjà  à  procurer  le  Bnptesme  à  leurs  en- 
fans  malades,  il  faut  espérer  qu'vn  iour 
ils  désireront  pour  eux,  ce  qu'ils  pensent 
estre  bon  pour  les  autres.  le  vous  sup- 
plie de  remarquer  ce  point  icy,  et  celuy 
qui  vient  après.  Vous  voyez  des  mères 
qui  apportent  elles  mesmes  leurs  enfans 
au  Baptesme,  quand  elles  les  voyent  en 
danger  de  mourir,  etquelques-vns  pleu- 
rent abondamment,  entendans  dire  que 
leurs  enfans  sont  dans  les  flammes,  pour 
n'auoir  voulu  croire,  ou  qu'ils  sont  pri- 
uez  des  plaisirs  du  Ciel,  pour  n'estre 
baptisez.  Est-ce  pas  là  vn  bon  com- 
mencement? Il  est  tel,  que  iene  l'eusse 
osé  espérer  en  si  peu  de  temps.  On  voit 
par  ces  actions  comme  Dieu  va  exauçant 

les  prières  de  ceux  qui  le  sollicitent  pour 
cette  Nation. 

En  cinquiesme  lieu,  nous  aurons  vn 
indice  encor  bien  plus  certain,  que  la 
semence  de  l'Euangile  commence  à  ger- 
mer dans  les  cœurs  de  ces  Barbares  : 
c'est  que  beaucoup  d'entre  eux  sont  bien 
aises  de  mourir  Chrestiens  ;  non  tant  à 
la  vérité  par  amour,  que  pour  la  crainte 
de  tomber  dans  les  feux,  dont  on  les 
menace  ;  tousiours  n'est-ce  pas  peu. 
Encore  plus,  de  ce  qu'ils  commencent 
à  perdre  l'apprebension  qu'ils  auoient 
du  Baptesme,  et  la  croyance  que  ce  Sa- 
crement leur  doiue  causer  la  mort  ;  qu'ils 
s'asseurent  que  leur  âme  est  nettoyée 
par  ces  saintes  eaux  ;  qu'ils  désirent 
d'estre  enseuelis  auec  nous  :  si  cette  foy 
n'est  pas  encor  si  forte  dans  leurs  âmes, 
c'est  quelque  cbose  qu'elle  commence 
d'y  germer.  l'en  ay  veu  qui  m'ont  dit  : 
le  sçay  bien  que  ie  suis  mort,  laissons 
là  le  corps,  pensons  à  Pâme.  Cela  se 
peut-il  dire  sans  auoir  la  foy?  Tout  ce 
que  nous  disons  n'est  que  resuerie,  s'é- 
crient quelques-vus  ;  vous  autres  vous 
auez  cognoissance  de  la  vérité.  Ces 
pensées  ne  monstrent-elles  pas  que  le 
iour  commence  à  poindre  dans  leurs 
cœurs?  Le  filieul  de  Monsieur  le  Gou- 
uerneur,  estant  allé  aux  Trois  Riuieres, 
demandoit  au  Père  Buteux,  s'il  estoit 
permis  de  demander  à  Dieu  la  santé, 
comme  s'il  eust  voulu  seauoir,  s'il  ne 
seroit  pas  meilleur  do  le  laisser  faire. 

Ensixiesmelieu,  l'Hospital  qu'on  nous 
fait  espérer,  aura,  comme  nous  croyons, 
de  puissans  effets.  Il  est  certain  que 
tous  les  Sauuages  malades  viendront 
fondre  là  dedans  :  car  estre  malade,  par- 
my  ces  Barbares,  et  auoir  déjà  vn  pied 
dans  la  fosse,  c'est  la  mesme  chose,  ils 
cognoissent  fort  bien  cela  ;  voila  pour- 
quoy  ie  n'en  sçache  point  parmy  eux  qui 
ne  préfère  en  sa  maladie  la  plus  panure 
maison  des  François  à  la  plus  riche  Ca- 
bane des  Sauuages.  Quand  ils  se  ver- 
ront bien  couchez,  bien  nourris,  bien 
logez,  bien  pansez,  doutez  vous  que  ce 
miracle  de  charité  ne  leur  gagne  le 
cœur?  Il  nous  tarde  en  vérité  que  nous 
ne  voyons  cette  merueille.  Mais  ie  sup- 
plie ces  bonnes  filles,  qui  en  doiuent 


prendre  le  soin,  de  ne  point  passer  la 
mer,  que  leur  Maison  ne  soit  en  estât 
d'exercer  leurs  fonctions.  Ce  n'est  pas 
tout  que  d'estre  icy,  il  y  faut  estre  auec 
fruict;  autrement  il  vaudroit  bien  mieux 
estre  en  France.  Si  tost  qu'elles  seront 
basties,  on  les  mandera  ;  vne  grande 
maison  ne  se  fait  pas  bien  en  peu  de 
temps,  et  par  vn  petit  nombre  de  per- 
sonnes. Nous  auons  plus  grand  désir 
de  voir  nos  malades  entre  leurs  mains, 
qu'elles  n'ont  de  les  panser,  quoy 
qu'elles  en  bruslent,  pour  ainsi  dire. 
Nous  voyons  bien  que  leur  Hospifal  peu- 
plera les  Séminaires  de  garçons  et  de 
filles  :  car  les  enfans  de  ceux  qui  y  mour- 
ront leur  demeureront.  le  dy  bien  da- 
uaulage,  qu'en  secourant  les  pères  et  les 
mères,  il  leur  faudra  nourrir  et  vestir 
les  enfans;  c'est  iustement  ce  qu'on  de- 
mande pour  les  pouuoir  instruire.  Pleust 
à  Dieu  qu'elles  fussent  déjà  chargées 
d'vne  cinquantaine  de  petites  filles  pen- 
sionnaires ;  elles  auroient  bien  tost  de 
braues  Vrsulines,  qui  prendroient  ces 
enfans,  et  leur  laisseroient  leurs  ma- 
lades, qui  leur  donneront  prou  d'exer- 
cice ;  et  par  conséquent,  que  les  vnes  et 
les  autres  s'exercent  dans  les  solides 
vertus,  elles  auront  icy  enquoy  les  em- 
ployer. Et  puis  il  faudra  qu'elles  soient 
bien  reniées  pour  nourrir  et  entretenir 
des  personnes,  qui  vscront  plus  d'ha- 
bits en  vn  an,  que  d'autres  ne  feroient 
en  trois.  Bref  qu'elles  se  souuiennent 
qu'elles  quittent  la  France,  vn  Pais  plein 
de  douceur  et  de  courtoisie,  pour  venir 
en  vn  Pais  sauuage  et  barbare. 

En  septiesme  lieu,  nous  auons  tant 
fait  enuers  ces  pauures  mécreans,  qu'ils 
nous  ont  donnez  quelques-vnes  de  leurs 
filles,  ce  qui  me  semble  vn  coup  de  Dieu. 
Ces  petites  filles,  estans  nourries  à  la  fa- 
çon des  Chrestiens,  puis  mariées  à  quel- 
ques François,  ou  quelques  Sauuages 
baptisez,  retireront  tant  d'enfans  de 
leur  Nation  que  nous  voudrons.  Tout 
consistera  à  les  secourir,  à  les  doter,  à 
les  ayder  dans  leur  mariage  ;  c'est  ce 
que  ie  ne  croy  pas  qui  leur  manque, 
Dieu  est  trop  bon  et  trop  puissant.  Ces 
enfans  sont  nourris  chez  le  sieur  He- 

bout,  qui  a  espousé  la  vefue  de  defunct 
Monsieur  Hébert,  premier  habitant  de 
Kébec  ;  luy  mesme  en  a  vne  à  soy,  qu'il 
nourrit  et  entretient.  Le  sieur  Oliuier 
le  Tardif  en  tient  vne  autre  dans  la 
mesme  maison,  que  les  Sauuages  luy 
ont  donnée  ;  il  paye  sa  pension,  comme 
nous  faisons  celle  des  autres  qui  sont  au 
mesme  logis.  Ces  petites  filles  sont  ve- 
stuës  à  la  Françoise  ;  elles  ne  se  soucient 
non  plus  des  Saunages,  que  si  elles  n'e- 
stoient  pas  de  leur  Nation  :  neantmoins 
afin  de  les  dépaïser  et  de  leur  donner 
le  moyen  d'apprendre  la  langue  et 
l'honnesteté  Françoise,  poursecourir  par 
après  leurs  compatriotes,  nous  auons 
délibéré  d'en  enuoyer  deux  ou  trois  en 
Fiance,  pour  les  faire  loger  et  instruire 
en  la  maison  des  Hospitalières  qu'on 
désire  faire  passer  en  la  Nouuelle  France, 
le  supplie  toutes  les  (lommunautez  qui 
m'en  demandent  d'auoir  patience,  et  de 
croire  que  si  ie  ne  satisfais  à  leur  désir, 
que  c'est  par  impuissance.  Pour  ces 
premières,  il  me  semble  que  la  gloire  de 
nostre  Seigneur  requiert  qu'elles  soient 
instruites  en  la  maison  des  Filles  qui  les 
doiuent  ramener,  en  la  façon  qu'on  leur 
prescrira.  Il  ne  me  semble  non  plus  à 
propos  de  les  séparer,  de  peur  qu'elles 
ne  perdent  la  cognoissance  de  leur  lan- 
gue. 0  s'il  nous  estoit  permis  d'en  en- 
uoyer vne  qui  doit  rester  en  la  maison 
dont  i'ay  parlé,  que  ie  consolerois  les 
personnes  qui  l'aurolent  !  cette  enfant  n'a 
rien  de  saunage  que  le  teint  et  la  cou- 
leur ;  sa  douceur,  sa  docilité,  sa  mode- 
stie, son  obeyssance  la  feroient  passer 
pour  vne  petite  Françoise  bien  née  et 
bien  capable  d'instruction.  Son  père  ne 
nous  l'a  donnée  que  pour  deux  ans,  à 
condition  qu'elle  n'iroit  point  en  France: 
ah,  que  i'ay  peur  que  cette  enfant  ne  nous 
échappe  !  ie  prie  Dieu  de  luy  donner  vn 
si  puissant  désir  de  perseucrer  auec  les 
François,  que  ses  païens  ne  l'en  puis- 
sent iamais  retirer.  Puis  que  ie  parle 
des  enfans  qu'on  enuoye  en  France,  ie 
diray  aussi  que  Monsieur  Gand  fait  pré- 
sent à  Monsieur  de  Noyers,  Secrétaire 
d'Estat,  d'vn  petit  Saunage  ;  i'ay  bonne 
espérance  qu'vne  si  bonne  main  nous 
le  rendra  vn  iour  si  bien  instruit,  qu'il 


pourra  seruir  d'exemple  à  ceux  de  sa 
nation. 

En  dernier  lieu,  ie  tiens  pour  très- 
probable,  que  si  nous  estions  bien  bastis 
à  kébec,  que  nous  aurions  beaucoup 
d'enfans  par  les  mesmes  voyes  par  les- 
quelles nous  désespérions  d'en  auoir. 
Nous  auions  tousiours  pensé  que  l'amour 
excessif  que  les  Saunages  portent  à  leurs 
enfans  nous  empescheroit  de  les  auoir  ; 
c'est  par  ce  moyen  là  mesme  qu'ils  se- 
ront nos  pensionnaires  :  car  en  ayant 
quelques-vns  aflidez,  qui  appellent  et  re- 
tiennent les  autres,  les  pères  et  mères 
qui  ne  sçauentee  que  c'est  de  contrarier 
leurs  enfans,  tes  laisseront  sans  contre- 
dit ;  et  comme  on  leur  permettra  les  pre- 
mières années  de  viure  dans  vne  grande 
liberté,  ils  s'accoustumeront  tellement  à 
nos  viures  et  à  nos  habits,  qu'ils  auront 
horreur  des  Saunages  et  de  leurs  saîe- 
tez.  Nous  auons  veu  l'exemple  de  cecy 
en  tous  les  enfans  nourris  parmy  nos 
François  ;  ils  l'ont  telle  cognoissance  les 
vns  auec  tes  autres  dans  leurs  ieux  d'en- 
fans, qu'ils  ne  regardent  les  Saunages 
que  pour  les  fuir,  ou  se  mocquer  d'eux. 
Nostre  grande  difficulté  est  à  bastir  et  à 
trouuer  dequoy  nourrir  ces  enfans.  Il 
est  vray  que  nous  auons  dequoy  les  lo- 
ger à  Nostre  Dame  des  Anges;  mais 
comme  ce  lieu  est  solitaire,  qu'il  n'y  a 
point  d'enfans  François,  nous  changeons 
la  pensée  que  nous  auons  eue  autrefois 
d'arrester  là  le  Séminaire.  L'expérience 
nous  fait  voir  qu'il  le  faut  nécessaire- 
ment placer  où  est  le  gros  de  nos  Fran- 
çois, pour  arrester  les  petits  Saunages 
par  les  petits  François.  Et  puis  qu'vne 
personne  de  mérite  et  de  vertu  a  com- 
mencé de  donner  quelque  chose  pour  vn 
Séminaire,  nous  allons  quitter  le  soin 
de  défricher  quelques  terres,  pour  faire 
vn  effort  de  bastir  à  Kébec  ;  ie  dis  vn 
effort,  car  ce  sont  des  frais  et  des  peines 
incroyables  de  bastir  en  ces  commence- 
mens.  Quelle  bénédiction  de  Dieu,  si 
nous  écriuions  l'an  prochain  qu'on  ré- 
gente en  trois  ou  quatre  langues  en  la 
Nouuelle  France.  I'esperc,  si  nous  poll- 
uons auoir  du  logement,  de  voir  trois 
classes  à  Kébec  :  la  première  de  petits 
François,  qui  seront  peut-estre  vingt  ou 

trente  Escoliers  ;  la  seconde  de  quelques 
Hurons  ;  la  troisiesme  de  Montagnes. 
Nous  pouuons  auoirceux-cy  tout  l'hyuer; 
mais  ie  m'attends  bien  qu'ils  passeront 
plus  auant,  ayans  gousté  la  douceur 
d'vne  vie  qui  ne  crie  pas  tousiours  à  la 
faim,  comme  l'ont  ces  Barbares.  Bien- 
heureux ceux  qui  contribuent  du  leur  à 
ces  généreuses  entreprises  !  Il  y  a  nom- 
bre de  riches  au  monde,  mais  il  y  en  a 
peu  de  choisis  pour  ces  grands  ouurages. 
Auoir  des  biens  de  la  terre,  c'est  vne 
bénédiction  de  la  terre  ;  les  employer 
pour  le  Ciel,  c'est  vne  bénédiction  du 
Ciel  ;  les  employer  pour  recueillir  et  ap- 
pliquer le  sang  delesus-Christ,  c'est  en- 
trer dans  les  mérites  des  Apostres,  se 
ranger  au  nombre  des  amis  plus  intimes 
de  lesus-Christ. 

Yoila  vne  partie  des  raisons  qui  nous 
font  espérer  qu'auec  le  temps  on  -tirera 
quelque  chose  de  nos  Sauuages  errans. 
le  ne  parle  point  des  sédentaires,  comme 
des  Hurons  et  autres  Peuples  qui  habi- 
tent des  bourgades,  etcultiuentla  terre: 
si  nous  auons  vn  grain  d'espérance  de 
ces  premiers  inconstans  et  fugitifs,  nous 
en  auons  vne  liure,  pour  ainsi  dire,  des 
derniers,  qui  viuent ramassez  ensemble. 
La  Relation  qu'on  nous  enuoye  de  leur 
pais,  etque  nous  faisons  tenir  en  France, 
fera  voir  les  grandes  dispositions  qu'ils 
ont  à  la  foy. 


chapitre  vn. 

De  quelques  particularkez  remarquables 
en  ces  quartiers. 

l'entreprends  ce  discours  pour  adiou- 
ster  ou.  corriger  en  mes  Relations  pré- 
cédentes ce  que  de  iour  en  iour  ie  dé- 
couure  de  nouueau,  ou  de  plus  asseuré. 
Commençons  par  les  festins  des  Sau- 
uages. Ils  en  ont  pour  la  guerre  ;  et 
c'est  à  chanter,  à  danser  par  tour,  selon 
l'âge  ;  que  si  les  plus  ieunes  prennent 
le  douant,  les  vieillards  leur  portent 
compassion,  de  s'exposer  à  la  mocquerie 
des  autres.  Chacun  a  sa  chanson,  qu'vn 
autie  n'oseroit  chanter,  et  il  s'en  olfen- 


seroit.  C'est  pour  ce  mesme  suiet  que 
pour  déplaire  à  leurs  ennemis,  ils  en- 
tonnent quelquefois  de  celles  du  party 
contraire.  Il  s'y  glisse  aussi  quelques 
nuditez  affectées,  non  parlasciueté,  mais 
par  complaisance  enuers  le  Manitou,  qui 
s'y  plaist,  disent-ils.  Le  Père  Buteux 
m'escrit  que  le  Prince  s'abstint  vn  iour 
de  la  danse  des  filles  nues,  pour  ce,  di- 
soit-il,  que  celuy  qui  a  tout  fait  haït  ces 
vilainies,  et  que  le  Père  le  Ieune  se  fa- 
scheroit  contre  moy,  si  ie  m'y  trouuois. 
Leurs  viandes  en  ces  festins,  sont  les 
ordinaires  ;  si  ce  n'est  qu'en  suitte  de 
leurs  songes,  ils  y  mangent  quelque 
chien  par  fois,  qui  est  vn  mets  aussi 
honteux  pour  nos  Montagnes,  que  rare 
et  délicieux  pour  les  Hurons. 

l'ay  déjà  fait  mention,  comme  les 
Charlatans,  ou  Jongleurs  et  Sorciers, 
sont  icy  obéis,  par  fois  mieux  que  n'est 
celuy  qui  a  tout  fait,  comme  nous  par- 
Ions  en  ce  Pais,  parmy  ceux  qui  le  re- 
cognoissenl.  Vn  de  ces  nouueaux  Mé- 
decins ordonna  vn  iour  à  vn  malade  vne 
paire  de  bas  de  chausses  à  la  façon  des 
robbes  Noires,  c'est  ainsi  qu'ils  nous 
appellent  ;  le  Père  Buteux  visitant  ce 
panure  homme,  ses  parens  luy  dirent 
qu'il  ne  tenoit  qu'à  luy  que  le  malade 
ne  guerist.  Le  Père  en  demandant  la 
raison,  ils  luy  repartirent:  Donne  luy 
tes  chausses  noires,  et  bien  tost  tu  le 
verras  sur  pied,  car  le  Manitou  l'a  ainsi 
asseuré.  Le  Père  leur  réplique,  que  ces 
songes  n'estoient  que  folie,  et  que  pour 
en  voir  la  preuue,  qu'il  luy  donneroit  ce 
qu'il  demandoit,  à  condition  que  les 
ayant  portées  quatre  iours,  plus  ou 
moins,  s'il  ne  guerissoit,  il  quitterait 
ces  resueries,  et  croiroit  en  Dieu.  Us 
répondirent,  qu'il  les  falloit  donner  sans 
condition,  etque  le  malade  mesme  les 
deuoit  emporter  en  l'autre  monde,  s'il 
venoit  à  mourir.  Quel  discours  !  N'e- 
stoit-ce  pas  vne  bonne  médecine,  qui 
deuoit  profiter  en  ce  monde,  et  en  l'au- 
tre ;  et  qui  ayant,  d'asseurance,  à  guérir 
son  malade  ne  laissoit  pas  neantmoins 
de  pouruoir  qu'il  n'eust  froid  aux  pieds 
après  la  mort,  si  d'auenture  elle  l'em- 
portoit  ? 

l'ay  parlé  fort  amplement  en  la  Rela- 


France,  en  l'Année  1630. 

tion  de  l'année  mil  six  cens  trente  quatre, 
dvn  certain  Tabernacle  qu'ils  l'ont,  dans 
lequel  les  Iongleurs  l'ont  venir,  et  con- 
sultent les  Génies  de  l'Air,  ou  du  iour. 
Or  non  seulement  les  hommes,  mais  eu- 
cor  les  femmes  entrent  dans  ce  beau 
Tabernacle.  Aux  Trois  Kiuieres,  vn  lon- 
gleur  ayant  appelle  le  Manitou  ou  autre 
Génie,  et  ne  l'ayant  peu  faire  venir,  vue 
femme  y  entra  ;  elle  commence  à  si  bien 
ébranlei'  sa  maison,  et  à  chanter  et  crier 
si  follement,  qu'elle  fit  venir  le  diable, 
qui  dit  plus  qu'on  ne  vouloit.  Première- 
ment il  dit,  que  le  malade  pour  lequel 
on  le  consultoit  en  mourrait,  et  que  sa 
maladie  prouenoit  de  ce  qu'ayant  fait 
quelque  iniureàla  lilled'vn  Algonquain, 
cette  fille  auoit  prié  son  père  d'en  tirer 
vengeance,  et  que  son  père  auoit  si  bien 
fait  par  ses  sortilèges,  que  sa  femme, 
c'est  à  dire,  la  femme  du  diable,  s'estoit 
iettée  dedans  son  corps,  et  le  rongeoit 
intérieurement,  et  partant  que  c'esloit 
fait  de  sa  vie.  Secondement,  ce  Diable, 
ou  ce  Manitou,  témoigna  que  s'il  n'auoit 
point  répondu  au  Iongleur  qui  auoit  pré- 
cédé, c'estoit  pour  autant  que  ce  Ion- 
gleur estoit  Algonquain,  et  de  la  Nation 
de  celuy  qui  auoit  fait  le  mal.  En  troi- 
siesme  lieu,  comme  quelqu'vn  luy  de- 
manda s'il  ne  voyoit  point  d'HiroqUois, 
sortir  de  leur  Pais  pour  les  venir  sur- 
prendre, il  répondit,  après  que  cette 
femme  l'eut  inuoqué  par  ses  sifllemens 
et  agitations  et  tintamarres  :  Hastez- 
vous,  haslez-vous  d'aller  à  la  guerre,  ie 
voy  le  Pais  des  lliroquois  remply  de 
toute  sorte  d'armes,  d'arcs  et  de  flèches, 
qu'on  prépare  pour  vous  venir  attaquer. 
Ce  Démon,  ou  pluslost  cette  Démonia- 
que, car  c'estoit  cette  impudente  qui  fai- 
soit  croire  que  c'estoit  le  Manitou  qui 
parloit,  adiousla  qu'il  auoit  mangé  quel- 
ques Altikamegouekhl  (ce  sont  des  Peu- 
ples qui  demeurent  au  dessus  du  Fleuue 
qu'on  nomme  les  Trois  lliuieres)  ;  qu'il 
en  mangeroit  bien  d'autres,  s'il  n'estoit 
appelle  ailleurs  ;  mais  q\CAtchen,  c'est 
vue  espèce  de  loup  garou,  viendroiten 
sa  place  pour  les  deuorer,  s'ils  faisoient 
vue  bourgade,  comme  ils  s'y  estoient 
résolus  ;  qu'il  lesviendroit  prendre  ius- 
ques  auprès  du  Fort  des  François  ;  qu'il 


égorgerait  des  François  mesmes.    0  la 
meschante  femme  !  comme  elle  est  ha- 
bituée à  courre  deçà,   delà,   elle  auoit 
peur  d'estre  retenue  dans  vn  bourg,  et 
par  conséquent  elle  voulut  donner  J'é- 
pouuante,  et  en  effet  la  donna  à  sa  Na- 
tion, qui  ne  pensa  plus  qu'à  la  guerre. 
Le  Père  Ihiteux  la  reprenant  de  sa  ma- 
lice, elle  tira  vn  Cousteau,  et  le  menaça 
de  le  tuer.     Mais  ne  seroit-ce  pas  icy 
I  vue  ruse  de  l'ennemy,  qui  craint  de 
j  perdre  en  vne  vie  sédentaire,  ceux  qui 
luy  sont  tous  acquis  dans  leurs  courses 
!  vagabondes. 

Voicy  quelques  menues  superstitions 
qui  leur  iettentbicn  de  la  poussière  aux 
yeux,  et  des  ténèbres  dans  l'esprit.  Ils 
ne  sont  pas  bien  aises  d'ouïr  parler  de 
la  mort,  ny  de  la  maladie,  ny  d'aucun 
malheur,  quel  qu'il  soit,  de  peur  que  le 
Manitou  entendantee  discours,  ne  prenne 
de  là  occasion  de  les  affliger,  ou  de  les 
faire  mourir.  I'ay  dit  autrefois  qu'ils 
craignent  fort  la  mort;  cela  est  vérita- 
ble, car  ils  n'en  peuuent  supporter  le 
nom  ;  neantmoins  quand  ils  sont  ma- 
lades, ils  ne  l'abhorrent  pas  tant,  no- 
tamment quand  ils  souffrent  beaucoup, 
et  qnelques-vns  mesmes  prient  qu'on 
les  tuë,  ou  pour  se  deliurer  des  tour- 
mens  qu'ils  endurent,  ou  pour  deliurer 
de  peine  ceux  qui  les  doiuent  traisner 
auec  eux. 

Ils  portent  par  fois  au  bas  de  leurs 
robbesde petits  ornemens  faits  en  pattes 
d'Ours,  afin  de  tuer  aisément  ces  ani- 
maux, et  de  n'estre  point  offensez  d'eux. 
Il  y  en  a  certains  d'entre  eux,  qui  di- 
sent que  la  poitrine,  ou  la  mammelle 
leur  frémit,  quand  quelqu'vn  doit  ar- 
riuer.  Vn  d'entre  eux,  asseurant  que 
les  Saunages  de  l'Isle  estoient  proche  de 
la  Riuicre  des  lliroquois,  où  se  faisoit 
cette  année  l'assemblée  de  guerre,  n'en 
donna  point  d'autre  raison,  sinon  que  la 
poitrine  luy  fremissoit.  Vn  de  nos  Fran- 
çois, qui  a  longtemps  conuersé  auec  ces 
Barbares,  m'a  asseuré  qu'il  a  plusieurs 
fois  expérimenté  qu'ils  estoient  vérita- 
bles en  leurs  fausses  prophéties,  et  de 
nouueau,  disoit-il,  vne  telle  femme  San- 
tiago sentant  frémir  sa  mammelle,  dit  à 
sa  mère  et  aux  autres,  qui  estoient  dans 

la  Cabane:  Les  François  arriueront  bien 
tost  icy  :  ce  qui  fut  vray  ;  il  estoit  l'vn  de 
ceux  qui  parurent.  le  ne  sçay  si  le 
diable  s'y  fourre  ;  cela  sçay-ie  bien, 
qu'examinant  toutes  ces  fourbes  de  plus 
prés,  vous  trouuerez  que  les  premiers 
autheurs  en  sont  morts  ou  absens. 

Le  ieune  homme  qui  est  auec  nos 
Pères  des  Trois  Minières,  ayant  pris  cer- 
tain poisson,  qui  ressemble  en  quelque 
façon  à  vn  gros  lézard,  car  il  a  quatre 
pattes  et  vne  queue  assez  longue,  quel- 
ques Saunages  s'en  estant  apperceus, 
vindrent  dire  aux  Pères,  qu'on  auoitmal 
fait  de  prendre  cet  animal,  qui  causoit 
les  vents,  et  que  de  long-temps  les  bar- 
ques n'arriueroient  à  cause  de  cela,  et 
partant  qu'on  feroit  bien  de  le  ietter  au 
plus  tost  à  la  riuiere  pour  appaiser  le 
vent  qui  estoit  contraire.  Ces  bonnes 
gens  n'entendent  pas  que  Dieu  tire  les 
vents  de  ses  thresors,  et  non  pas  du 
ventre  et  de  l'estomacli  d'vne  beste.  Les 
ieunes  femmes  et  les  tilles  ne  veulent 
point  manger  de  testes  de  brochets,  de 
peur  de  n'auoir  point  d'enfans. 

Il  y  en  a  qui  portent  sur  eux  quelque 
chose  par  l'ordonnance  du  Manitou,  pour 
viure  long-temps,  à  ce  qu'on  m'a  dit  ; 
en  quoy  il  arriua  vne  chose  agréable  à 
l'vn  de  nos  Pères  aux  Trois  Riuieres. 
Voyant  vn  Sauuage  paré  d'vne  belle 
ceinture,  il  luy  demanda  s'il  l'aymoit 
beaucoup  :  Ouy,  répond-il,  car  le  Mani- 
tou m'a  fait  dire,  que  ie  la  portasse  pour 
viure  long-temps.  Et  celuy  qui  a  tout 
fait,  repart  le  Père,  dit  que  cela  ne  sert 
de  rien,  pour  la  mort,  ny  pour  la  vie. 
Ce  Sauuage  s'en  va  ;  mais  ruminant  à 
part  soy,  ce  que  luy  auoit  dit  le  Père,  le 
retourne  voir,  et  luy  dit:  Tiens,  voila 
ma  ceinture,  donne  m'en  quelque  chose; 
i'ay  pensé  que  ton  Manitou  auoit  plus 
d'esprit  que  le  nostre,  et  par  conséquent 
ie  ne  me  soucie  pas  de  m'en  deffaire. 
Le  Père  se  mit  à  rire,  voyant  vn  homme 
si  dégagé. 

Vn  autre,  voyant  la  solemnité  qu'on 
fait  la  veille  de  la  sainct  Iean,  croyoit 
qu'on  faisoit  cette  feste  pourchasser  le 
Manitou,  et  disoit  que  nous  entendions 
bien  mieux  à  l'éloigner  et  le  bannir  de 
nous,  que  non  pas  eux  ;  c'est  pourquoy 


nous  viuions  plus  long-temps.  Cela  me 
confirme  dans  l'opinion  que  i'ay  qu'ils 
font  leurs  tintamarres  et  battent  leurs 
tambours  pour  chasser  le  diable,  afin 
qu'il  ne  tuë  point  les  malades.  le  crains 
que  l'vn  de  ces  iours  ils  ne  nous  vien- 
nent prier  de  tirer  nos  canons  pour  les 
guérir. 

•Il  arriue  par  fois,  que  lesSauuages  se 
faschants  l'hyuer  contre  la  rigueur  du 
froid,  qui  les  empesche  de  chasser,  dé- 
chargent leur  colère  d'vne  façon  ridi- 
cule :"  tous  ceux  qui  sont  nez  l'esté, 
sortent  de  leurs  Cabanes,  armez  de  feux 
et  de  tisons  ardens,  qu'ils  lancent  contre 
Kapipou  noukket,  c'est  à  dire  contre 
celuy  qui  a  fait  l'hyuer,  et  parce  moyen 
le  froid  s'appaise.  Ceux  qui  sont  nez  l'hy- 
uer, ne  sont  point  de  la  partie,  car  s'ils 
se  mesloient  auec  les  autres,  le  froid 
s'augmenteroit  au  lieu  de  s'appaiser. 
le  n'ay  point  veu  cette  cérémonie  ;  ie 
I'ay  apprise  de  la  bouche  d'vn  Sauuage. 

Vn  Sauuage,  voyant  qu'vn  François 
mangeoit  le  cœur  d'vn  certain  oyseau  : 
Comment,  luy  dit-il,  toy  qui  es  homme, 
oses  tu  manger  de  cela  ?  Si  nous  en 
mangions  nous  autres,  nos  ennemis  nous 
surpreudroient,  et  nous  tueroient;  c'est 
vn  manger  de  femme. 

Vn  autre  disoit,  que  les  oiseaux  fai- 
soient  ordinairement  leurs  festins  pen- 
dant les  plus  courtes  nuits  de  l'année, 
les  Orignaux  dans  les  longues,  et  les  Ca- 
stors dans  les  médiocres. 

Vn  des  nostres,  visitant  vn  Sauuage 
malade,  et  le  trouuant  tout  déconforté, 
luy  demanda  ce  qui  luy  estoit  suruenu 
de  nouueau.  Helas,  luy  dit-il,  ie  com- 
mençoisà  me  mieux  porter;  ie  suis  sorty 
de  ma  Cabane,  vne  fille  qui  a  ses  mois 
m'a  regardé,  ie  suis  retombé  dans  la  ri- 
gueur de  mon  mal.  I'ay  déjà  dit  que 
ces  filles  se  retirent  hors  la  Cabane 
quand  elles  ont  cette  infirmité,  et  que 
les  Saunages  appréhendent  mesme  leur 
rencontre.  Le  Père  le  consola,  luy  fai- 
sant entendre  que  ce  regard  estoit  inca- 
pable de  luy  nuire. 

Voicy  le  voyage  admirable  d'vn  Nipi- 
sirinien,  qui  m'a  esté  raconté  par  vn 
Montagnes.  Cet  homme  s'en  estant  allé 
bien  loing,  arriua  en  fin  à  la  Cabane  ou 

maison  do  Dieu,  qu'il  nommoit  celuyqui 
donne  à  manger.  11  le  troùua  seul,  mais 
sa  fille suruintbien-tost après;  il  n'a  que 
cette  fille,  el  encor  ne  soait-on  comme 
il  l'a  oiio,  car  il  n'a  point  do  femme. 
Toutes  sortes  d'animaux  l'enuironnent  ; 
il  los  touche,  les  manie  comme  il  vent, 
sans  qu'ils  s'enfuient;  aussi  ne  leur  l'ait- 
il  aucun  mal,  car  comme  il  ne  mange 
point,  il  ne  les  tuë  pas.  Jl  demanda 
neantmoins  à  ce  nouuel  hoste,  ce  qu'il 
desiroit manger,  et  ayant sceu  qu'il  man- 
gerait volontiers  d'vu  Castor,  il  on  prend 
vn  sans  peine,  et  le  luy  fait  manger,  puis 
luy  demanda  quand  il  s'en  vouloit  aller? 
Dans  deux  nuits,  rcspond-il  :  Bien,  dit- 
il,  vous  serez  deux  nuits  auec  moy.  Ces 
doux  nuits  furent  deux  années  :  car  ce  que 
nous  appelions  vn  an,  ce  n'est  qu'vn  iour, 
ou  vue  nuit,  au  compte  de  celuy  qui  fait 
trouuer  à  manger  ;  et  on  est  si  content 
auec  luy,  que  deux  hyuers,  ou  deux  an- 
nées ne  semblent  que  deux  nuits.  Quand 
il  fut  retourné  en  son  pays,  il  fut  bien 
ostonné  du  retardement  qu'il  auoit  l'ait, 
le  demanday  si  on  ne  pouuoit  pas  aller 
encor  vne  fois  où  ce  Saunage  auoit  esté  : 
Il  n'y  a,  me  dit-on,  qu'vne  seule  personne 
qui  puisse  y  aller,  et  non  pas  encor  lous- 
iours,  et  cela  au  rapport  de  celuy  qui  en 
est  reuenu.  Cela  ressent  ie  ne  sçay  quoy 
de  bon,  qui  en  prendroit  le  suc,  comme 
aussi  ce  que  ie  m'en  vay  raconter.  Le 
Père  Buteux  entrant  dans  vne  Cabane 
auec  le  Sieur  Nicolet,  qui  entend  fort 
bien  la  langue  Algonquino,  vn  Algon- 
quin qui  fait  du  Docteur  les  inuita  de 
s'asseoir  auprès  de  luy,  ce  qu'ils  firent  ; 
et  là  dessus  il  leur  dit  que  les  Sauuages 
recognoissent  deux  Manitous,  mais  pour 
luy  qu'il  en  recognoissoit  vn  troisiesme, 
qui  presidoit  aux  guerres  ;  que  l'vn  de 
ces  trois  auoit  fait  la  terre,  du  moins 
celle  de  son  pays,  car  pour  celle  du  pais 
des  François,  qu'il  n'en  estoit  pas  bien 
asseuré  ;  ayant  fait  la  terre,  il  produisit 
les  animaux  et  toutes  les  autres  choses 
de  son  pais.  11  luy  donnoitvn  grand  lac, 
ou  vn  Sault  d'eau  pour  résidence,  comme 
on  donne  la  mer  à  Neptune.  Ce  bon 
Créateur  de  la  terre  tirant  certain  iour 
sur  vu  Castor,  pour  le  chasser  bien  loing, 
afin  d'en  peupler  le  pais,  il  le  manqua, 

et  la  (lèche  rencontrant  vn  arbre,  elle  le 
rendit  beau  et  fort  poly  ;  et  que  cela  ne 
fut  vray  :  I'ay,  disoit-il,  cognu  des  vieil- 
lards, lesquels  ont  veu  cet  arbre.  Il  rap- 
porta mille  autres  badineries.  Le  Pore 
luy  lit  demander  où  estoit  ce  Dieu  do- 
uant qu'il  creastla  terre:  Dans  son  ca- 
not, répond -il,  lequel  flottoit  sur  les 
eaux.  S'il  auoit  vn  Canot,  luy  dit-on,  il 
falloit  qu'il  y  eust  des  arbres,  car  il  est 
l'ait  d'écorce  d'arbres;  s'il  y  auoit  dos 
arbres,  il  y  auoit  de  la  terre  ;  si  la  terre 
estoit,  comment  l'a  il  créée?  La  terre, 
repart-il,  auoit  esté  auparauant,  mais 
elle  auoit  esté  inondée  par  vn  déluge. 
Et  douant  ce  déluge,  qui  auoit  créé  cette 
terre  ?  le  n'en  sçay  rien,  vous  auez  plus 
d'esprit  que  moy,  n'en  demandez  pas 
dauantage.  Puis  que  tu  l'ignores,  preste 
nous  l'oreille,  luy  dit-on.  Si  i'estois 
ieune,  vous  auriez  raison  de  me  vouloir 
instruire,  mais  estant  déjà  vieil,  vous 
perdrez  vos  peines,  car  ie  n'ay  plus  de 
mémoire.  C'est  pour  autant  que  tu  es 
âgé,  luy  dit  le  truchement,  qu'il  te  faut 
haster  d'apprendre  ces  yeritez,  car  si  tu 
ne  les  crois,  tu  seras  1res  malheureux 
après  ta  mort.  Là  dessus  il  luy  toucha 
quelque  chose  de  la  création  du  monde, 
et  delà  rédemption,  des  peines  et  des 
recompenses  de  l'autre  vie.  le  n'ay  pas, 
repartit-il,  l'esprit  de  pouuoir  retenir 
tant  do  choses,  enseignez-le  aux  enfans 
qui  ont  bonne  mémoire.  Neantmois 
cette  doctrine  (ît  quelque  impression  sur 
son  esprit,  car  du  depuis  il  enseignoit  à 
quelques  malades  ce  qu'il  auoit  retenu, 
le  logerayen  cet  endroit,  ne  sçachant 
où  le  mieux  placer  ailleurs,  ce  que  i'ay 
appris  de  nouueau  du  Castor.  Cet  ani- 
mal est  amirable  :  il  fait  sa  Cabane, 
comme  i'ay  dit,  sur  le  bord  d'vn  Fleuuo 
ou  d'vn  Estang  ;  il  a  comme  vn  double 
estage  dans  sa  maison  toute  rondo,  faite 
à  la  façon  d'vn  four,  très  bien  massonné. 
Le  premier  estage,  c'est  le  fond  de  sa 
Cabane,  où  l'eau  entre  par  son  ouuer- 
ture  ;  mais  le  Castor  met  de  gros  bois 
en  trauors,  sur  lesquels  il  iette  des  bran- 
ches de  sapin,  et  d'autres  arbres  qui  luy 
scruent  de  plancher.  Il  perce  le  second 
estage  sur  le  milieu,  et  par  l'ounerture 
il  descend  dans  l'eau,  qui  est  au  fond  do 

de  sa  Cabane,  c'est  à  dire  au  plus  bas 
estage,  d'où  il  se  coule  dans  l'Estang, 
par  la  porte  de  sa  maison.     On  m'auoit 
dit  qu'il  portoitsa  prouision  de  bois  pour 
manger  pendant  l'hyuer  dans  sa  de- 
meure ;  mais  vn  Sauuage  m'a  asseuré 
du  contraire.     Il  dit  donc  qu'il  couppe 
force  bois  pendawt  l'Automne,  et  le  met 
dans  le  Fleuue  ou  Estang  sur  le  bord 
duquel  il  fait  sa  maison  ;  et  afin  que 
ce  bois  ne  surnage,  et  ne  se  prenne 
auec  les  glaces,  quand  le  dessus  de  l'eau 
se  gelé,  il  fait  couler  sa  prouision  au 
fonds,  au  moyen  d'vn  certain  bois  plus 
pesant,  dont  il  la  charge,  et  la  garantit 
par  ce  moyen.     Que  Dieu  est  admirable 
en  ses  œuures  !  L'hyuer  estant  venu  le 
dessus  de  l'eau  se  glace,  et  la  glace 
couure  Pouuerture,  ou  la  porte  de  sa 
maison  ;  en  sorte  neantmoins  que  le 
profond  de  l'eau  n'estant  point  gelé,  eut 
animal  ne  laisse  pas  de  sortir  de  sa  pe- 
tite tour,  pour  s'aller  pourmener  dans. 
l'Estang,  ou  dans  le  Fleuue  par  dessous 
les  glaces.  Mais  voicy  vne  chose  qui  me 
semble  encore  plus  merueilleuse.     Les 
Castors  se  trouuant  par  fois  en  trop 
grand  nombre  en  quelque  endroit,  et  ne 
se  pouuans  accorder,  quelques-vns  se 
retirent,  et  vont  chercher  pais  ailleurs. 
Trouuant  quelque  ruisseau  commode,  ils 
s'arrestent  là,  et  si  ce  ruisseau  n'est  pas 
assez  profond,  ils  le  barrent,  et  font  vne 
chaussée  qui  donne   de  restonnement 
à  l'esprit  de  l'homme.      Ils  couppent 
de  gros  arbres  auec  les  dents  ;  ils  iet- 
tent  des  bois  à  travers  le  Fleuue  de 
toutes  façons,  puis  ils  massonnent  auec 
de  la  terre,  si  proprement,  du  costé 
qu'ils  veulent  retenir  l'eau,  que  des  ar- 
tisans seroient  bien  empcsehezde  mieux 
faire.     Ces  chaussées  ont  enuiron  trois 
toises  de  large,  et  de  longueur,  plus  ou 
moins,  selon  la  largeur  du  Fleuue  ou  du 
Ruisseau  qu'ils  ont  barré.    Le  sieur  Oli- 
uier  m'a  rapporté,  qu'il  auoit  passé  sur 
vne  de  ces  chaussées;  longue  de  plus  de 
deux  cens  pas.     Le  sieur  Nicolet  en  a 
veu  vne  autre  quasi  d'vn  quart  de  lieué, 
si  forte  et  si  bien  faite,  qu'il  en  estoit 
tout  estonné.     Les  eauës  arrestées  par 
cette  chaussée  deuiennent  profondes,  et 
font  comme  vn  bel  Estang,  où  le  Castor 


se  va  pourmener.  On  m'a  dit  iusques-là, 
que  la  terre  manquant  au  lieu  où  jls 
font  ce  grand  trauail,  ils  en  vont  quérir 
ailleurs,  et  l'apportent  sur  leur  dos  ;  ie 
ne  sçay  qu'en  croire,  sinon  que  mirabi- 
lis Deus  in  omnibus  operibus  suis. 

Comme  nous  auonsicy  quelques  Elans 
deuant  nos  yeux,  que  Monsieur  nostre 
Gouuerneur  fait  domestiquer,  i'ay  re- 
marqué que  ce  haut  animal  se  met  aussi 
aisément  à  genoux  que  le  Chameau,  soit 
pour  boire  ou  manger,  ou  pour  se  cou- 
cher. La  Nature,  ou  plustost  son  Au- 
theur,  pouruoit  sagement  à  tout  :  comme 
l'Elan  est  haut  monté,  il  luy  a  donné 
cette  facilité  de  plier  les  genoux,  et  de 
se  soustenir  aisément  dessus,  ce  qu'il 
n'a  pas  accordé  aux  autres  animaux, 
plus  petits  et  plus  bas. 


CHAPITRE    VIII. 

De  Vestat  présent  de  la  Nouuelle  France, 
sur  le  grand  Fleuue  de  S.  Laurens. 

11  me  semble  qu'en  contemplant  le 
progrez  des  affaires  de  la  JNouuelle 
France,  ie  voy  sortir  vne  Aurore  des 
profondes  ténèbres  de  la  nuict,  laquelle 
embellissant  de  ses  rayons  dorez  la  sur- 
face de  la  terre,  se  changea  laparfin  en 
ce  grand  Océan  de  lumière  que  le  Soleil 
apporte.  Les  grandes  pertes  qu'ont  fait 
ces  Messieurs  en  la  première  naissance  de 
leur  Compagnie,  sont  justement  comme 
vne  nuict  très  espaisse,  qui  cou  moi  t 
d'horreur  toutes  ces  contrées.  On  n'y 
pensoit  que  pour  les  rebutter  ;  on  ne  les 
regardoit  que  pour  les  fuir;  ondebaltoit 
en  France  la  iuste  possession  de  ces 
terres,  pendant  que  la  famine  et  l'An- 
glois  les  partageoient  et  les  afiligeoienl 
l'vn  après  l'autre.  Les  Lys  y  mouroient 
en  leur  naissance,  le  peu  de  François 
qui  les  habitoient  estoient  Estranger* 
dans  leur  propre  Pais.  Bref  ces  grandes 
Prouinces  ne  pouuoient  aspirer  à  vne 
plus  grande  fortune  que  d'estre  faites  vn 
magazin  de  peaux  de  bestes  mortes,  que 
de  nourrir  des  bouches  sauuages,  de* 
Elans,    des   Castors  et  grand  nombre 

d'Arbres.  Voîla  iusques  où  se  pouuoit 
éleuer  la  gloire  de  la  Noutielle  France, 
souz  la  captiuité  de  PEstrànger,  ou  souz 
la  conduite  de  ceux  qui  ne  l'aymoienl 
que  pour  ses  dépouilles  ;  mais  Dieu  ayant 
verse  sa  bénédiction  sur  cette  nonuelle 
Compagnie,  cette  nuict  s'est  dissipée,  et 
maintenant  l'Aurore  d'vne  douce  et  pai- 
sible prospérité  se  va  répandant  le  long 
de  nostre  grand  Fleuue  :  ce  qui  nous 
fait  espérer  que  le  Soleil  de  l'abondance 
suiura  ces  heureux  commencemens,  s'a- 
uancant  tous  les  iours  iusques  au  plus 
haut  point  de  son  Apogée,  pour  n'en  ja- 
mais descendre  ;  puis  que  la  plus  grande 
abondance  qu'on  luy  souhaite,  c'est  l'a- 
bondance des  vertus,  dont  les  fruicts 
sont  éternels.  Mais  découurons  quelques 
rayons  de  cette  Aurore,  qui  commence 
à  produire  ses  beautez. 

le  donne  à  cognoistre  par  l'inscription 
de  ce  Chapitre,  que  ie  ne  parle  point  de 
ce  qui  se  passe,  ou  de  ce  qui  se  rencon- 
tre dans  toute  l'étendue  de  la  JNouuelle 
France,  comme  par  exemple  de  l'Aca- 
die,  ny  de  la  Résidence  desaincte  Anne 
au  Cap  Breton,  ny  de  l'habitation  de  S. 
Charles  en  risle  de  sainct  Louis  à  Mis- 
cou  :  car  encor  bien  que  le  premier  des 
Fleuues  nous  ouure  vu  grand  chemin 
royal  pour  nous  entre-visiter,  et  nous 
entre-communiquer  les  biens  que  Dieu 
départ  à  chaque  contrée,  si  est-ce  que 
nos  havres  ne  sont  pas  encor  assez  peu- 
plez de  vaisseaux,  ny  nos  demeures  d'vn 
assez  grand  nombre  de  personnes  pour 
entreprendre  ce  commerce.  Les  Sau- 
uages  seulement,  trauersans  les  terres, 
ou  nauigeansdans  leurs  petites  gondoles 
sur  les  Fleuues,  nous  rapportent  par  fois 
quelques  nouuelles  de  ces  habitations 
plus  esloignées  ;  comme  de  nouueau, 
vn  grand  ieune  homme,  venu  de  l'Aca- 
die,  nous  a  fait  entendre  que  Monsieur 
de  Rasilly  estoit  dans  l'estime  d'vn  très 
grand  Capitaine,  non  seulement  parmy 
les  François  et  les  Anglois,  mais  encor 
dans  la  créance  de  tous  les  Peuples  de 
son  Pais.  Il  ne  s'est  pas  trompé.  La 
vertu  de  ce  grand  homme  mérite  d'estre 
honorée,  mesme  au  milieu  de  la  Barba- 
rie. Ce  préambule  est  long,  entrons  dans 
nos  demeures. 


Quatre  choses  rendent  vn  Pais  recom- 
mandable,  la  bonté  du  sol,  les  places 
fortes  et  munies,  la  qualité  et  la  quantité 
des  hàbitans,  et  la  police. 

Pour  la  bonté  des  terres  qui  font  les 
riues  du  grand  Fleuue,  i'en  parleray  cy 
après.  Quand  aux  places  fortes,  ie  diray 
simplement  ce  qui  en  est.  Monsieur 
de  Champlain  deuant  que  de  mourir, 
fortifia  la  place  que  les  Anglois  auoient 
vsurpée,  et  qu'ils  ont  rendue  ;  depuis  sa 
mort,  on  y  a  encor  trauaillé,  on  a  entre- 
tenu vne  redoute  qu'il  auoit  dressée 
pour  commander  le  long  du  Quay,  et 
l'on  a  multiplié  les  canons  qui  battent 
sur  la  riuiere,  renforçant  la  platte  forme 
qui  les  porte.  L'Islet  de  Richelieu  de- 
meure comme  il  estoit  auec  ses  pièces 
de  batterie.  l'en  parlay  l'an  passé,  et 
n'en  diray  pas  dauantage  à  présent.  Les 
desseins  croissent  auec  le  temps.  Mon- 
sieur de  Montmagny  nostre  Gouuerneur 
a  tracé  le  plan,  comme  i'ay  déjà  dit, 
d'vne  forteresse  qu'on  doit  bastir  régu- 
lièrement. Les  vns  trauaillent  à  la 
chaux,  les  autres  à  la  brique,  les  autres 
tirent  de  la  pierre,  d'autres  explanadent 
la  place.  On  a  tiré  les  allignemens 
d'vne  ville,  afin  que  tout  ce  qu'on  bastira 
doresnauant  soit  en  bon  ordre  ;  on  a 
visité  vn  endroit  sur  la  riuiere,  qui  pourra 
empescher,  non  seulement  les  grands 
Vaisseaux  de  passer  outre,  mais  encor 
les  petites  Barques,  et  peut-estre  encor 
les  Chalouppes. 

L'habitation  des  Trois  Riuieres  est 
agrandie  de  deux  corps  de  logis,  d'vn 
magazin,  et  d'vne  platte  forme  garnie 
de  canon.  Voila  ce  qui  s'est  fait,  mais 
non  pas  tout  ce  qui  se  doit  faire  pour  la 
conseruation  du  Pais. 

le  ne  dis  rien  des  maisons  des  particu- 
liers, qu'ils  ont  fait  et  font  dresser  encor 
tous  les  iours,  qui  deçà,  qui  delà,  sui- 
uant  l'affection,  et  la  commodité  d'vn 
chacun.  Ceux  qui  n'ont  point  veu  le 
Pays  dans  sa  pauureté,  n'admirent  pas 
peut-estre  ces  commencemens  encore 
assez  petits  ;  pour  moy  ie  confesse  in- 
gcnuëment  que  Kébec  me  semble  vn 
autre  Pais,  et  qu'il  n'est  plus  ce  petit 
coin  caché  au  bout  du  monde,  où  on  ne 
voyoit  que  quelques  mazures  et  quel- 

que  petit  nombre  d'Européens.  Le  cou- 
rage de  ces  Messieurs  passe  bien  plus 
auant  ;  ils  méditent  diuerses  demeures 
ou  habitations,  iusques  au  grand  Sault 
de  sainct  Louys,  qui  seront  peut  estre 
vn  iour  autant  de  Villes.  Voire  mesme, 
auec  le  temps  ils  pourront  s'asseurèr  de 
la  grande  riuiere,  iusques  à  la  mer  douce 
des  Hurons  ;  c'est  vn  lac  de  plus  de  cinq 
cens  lieues  distendue.  Mais  il  faut 
réunir,  et  rallier  nos  forces  en  quelques 
endroits  stables  et  bien  conseruez,  dé- 
liant que  de  nous  répandre  si  loing. 

Quand  aux  habitans  de  la  Nouuelle 
France,  ils  se  sont  multipliez  au  delà  de 
nos  espérances.  Entrant  dans  le  Pais, 
nous  y  trouuasmes  vne  seule  famille,  qui 
cherchoit  passage  en  France,  pour  y 
viure  souz  les  loix  de  la  vraye  Religion  ; 
et  maintenant  nous  voyons  tous  les  ans 
aborder  bon  nombre  de  tres-honorables 
personnes,  qui  se  viennent  ietter  dans 
nos  grands  bois,  comme  dans  le  sein  de 
la  paix,  pour  viure  icy  auec  plus  de 
pieté,  plus  de  franchise,  et  plus  de  li- 
berté. Le  bruit  des  Palais,  ce  grand 
tintamarre  de  Sergens,  de  Plaideurs  et 
de  Solliciteurs,  ne  s'entend  icy  que  de 
mille  lieues  loing.  Les  exactions,  les 
tromperies,  les  vols,  les  rapts,  les  assas- 
sins, les  perfidies,  les  inimitiez,  les  ma- 
lices noires,  ne  se  voyenticy  qu'vne  fois 
l'an  sur  les  papiers  et  sur  les  Gazettes, 
que  quelques  vns  apportent  de  l'An- 
cienne France.  Ce  n'est  pas  que  nous 
n'ayons  nos  maladies,  mais  elles  sont 
plus  aisées  à  guérir  ;  et  encor  ne  faut-il 
point  d'argent  pour  payer  le  soin  des  Mé- 
decins. Pleust  à  Dieu  que  les  âmes 
amoureuses  de  la  paix  peussentvoircom- 
bien  douce  est  la  vie  esloignée  des  gé- 
hennes de  mille  complimens  superflus, 
de  la  tyrannie  des  procez,  des  rauages 
de  la  guerre,  et  d'vne  infinité  d'autres 
bestes  sauuages  qu'on  ne  rencontre 
point  dans  nos  forests.  Maisie  ne  prends 
pas  garde,  que  voulant  parler  des  nou- 
ueaux  habitans  de  la  Nouuelle  France, 
ie  vay  discourant  de  la  paix  qu'elle  pos- 
sède. Disons  donc  que  nous  auons  icy 
deux  braues  Cheualiers,  l'vn  pour  Gou- 
uerneur,  c'est  Monsieur  de  Montmagny; 
l'autre  pour  son  lieutenant,  c'est  Mon- 


sieur de  l'Isle.  Nous  y  auons  aussi  de 
très  honnestes  Gentilshommes,  nombre 
de  soldats  de  façon  et  de  resolution  ; 
c'est  vn  plaisir  de  leur  voir  faire  les  ex- 
ercices de  la  guerre,  dans  la  douceur  de 
la  paix,  de  n'entendre  le  bruit  des  mou- 
squetades  et  des  canons,  que  par  réjouis- 
sance, nos  grands  bois  et  nos  montagnes 
répondans  à  ces  coups  par  des  Echos 
roulans,  comme  des  tonnerres  innocens 
qui  n'ont  ny  foudres,  ny  éclairs.  La 
Diane  nous  réueilie  tous  les  matins,  nous 
voyons  poser  les  sentinelles.  Le  corps  de 
garde  est  tousiours  bien  muny  ;  chaque 
escouade  a  ses  iours  de  faction  ;  en  vn 
mot,  nostre  forteresse  de  Kébec  est  gar- 
dée dans  la  paix  comme  vne  place  d'im- 
portance dans  l'ardeur  de  la  guerre.  Le 
reste  des  habitans  fait  vn  gros  de  di- 
uerses sortes. d'artisans,  et  de  quelques 
honorables  familles,  qui  s'est  notable- 
ment accreû  cette  année.  Nos  Sauuages 
mesmes,  qui  ne  sont  pas  des  grands  ad- 
mirateurs de  rVniuers,  s'étonnent  de 
voir,  disent-ils,  tant  de  Capitaines,  et 
tant  d'enfans  de  Capitaines.  Entre  les 
familles  qui  sont  venues  de  nouueau, 
celles  de  Monsieur  de  Repentigny,  et  de 
Monsieur  de  la  Poterie,  braues  Gentils- 
hommes, tiennent  le  premier  rang. 
Quand  on  nous  dit  à  Kébec,  qu'il  y  auoit 
nombre  de  personnes  à  Tadoussac,  qui 
venoient  grossir  nostre  Colonie,  qu'on 
ne  voyoit  là  bas  qu'hommes,  femmes 
et  petits  enfans  ;  nous  loùasmes  Dieu, 
et  le  priasmes  de  répandre  sa  saincte 
bénédiction  sur  cette  nouuelle  Peuplade  ; 
mais  quand  on  nousasscura  qu'il  y  auoit 
entre  autres  six  Damoiseîles,  des  enfans 
beaux  comme  le  iour;  que  Messieurs  de 
Repentigny,  et  de  la  Poterie,  compo- 
soient  vne  grosse  famille,  qu'ils  estoient 
en  bonne  santé  ;  ie  vous  laisse  à  penser, 
si  la  ioye  ne  s'empara  pas  de  nostre 
cœur,  et  l'estonnement  de  nostre  esprit. 
Tout  cela  redoubla  par  leur  présence  ; 
leur  grâce,  leur  entretien  nous  fit  voir 
la  grande  différence  qu'il  y  a  entre  nos 
François  et  nos  Sauuages.  Qui  fera 
maintenantdifficulté  de  passer  nos  mers? 
puis  que  des  enfans  si  tendres,  des  Da- 
moiseîles si  délicates,  des  femmes  natu- 
rellement apprehensiues  semocquent  et 

se  rient  de  la  grandeur  d«  l'Océan  ?  Fi- 1 
nissons  bien  tost  ce  Chapitre".     Reste  à 
parler  de  nostre  police  Ecclésiastique  et 
Çiùile.    l'ay  déjà  dit  qu'il  n'y  a  point  iey 
de  pratique  pour  les  Chicaneurs.     Les 
differens  que  i'y  ay  veu  naistre  iusques 
à  présent,  n'ont  paru  que  pour  dispa- 
roistre  bien  tost  ;  chacun  est  son  propre 
Aduocat,  et  la  première  personne  qu'on 
rencontre,  iuge  en  dernier  ressort  sans 
appel  ;  s'il  y  a  quelque  chose  qui  mérite 
d'estre  rapport»!  à  Monsieur  le  Gouuer- 
neur,  il  l'expédie  en  deux  mots,  ou  le 
fait  conclure  et  terminer  par  ceux  qui 
peuuent  auoir  cognoissance  de  l'affaire. 
Ce   n'est  pas  qu'on   ne   puisse  procé- 
der icy  iuridiquement,  et.  que  par  fois 
on  ne  l'ait  fait  ;  mais  comme  il  n'y  a 
point  de  grandes  occasions  de  disputer, 
aussi  n'y  peut-il  y  auoir  de  grands  pro- 
cez,  et  par  conséquent  toute  la  police 
est.  douce  et  agréable.     Il  y  a  par  tout 
quelques    esprits    plus    libertins,    qui 
eroyent  que  les  loix  les  plus  douces  sont 
des  chaisnes  ;  mais  leurs  mécontente- 
mens  sont  les  maladies  de  leur  esprit, 
et  non  la  rigueur  des  ordonnances  qui 
n'ont  point  d'amertume.  Au  reste  celles 
qui  se  font  icy,  y  sontgardées  en  mesme 
temps.  En  voicy  des  preuues.  Le  vingt- 
neufiesme  Décembre  de  l'an  mil  six  cens 
trente  cinq,  furent  mises  à  vn  pilier 
deuant  l'Eglise,  des  affiches  et  défenses, 
sur  certaines  peines  :  de  blasphémer, 
de  s'enyurer,  de  perdre  la  Messe  et  ser- 
uice  diuin  aux  iours  de  Festes.  En  suite 
dequoy,  vn  carcan  fut  attaché  au  mesme 
pilier,  et  vn  cheualet  auprès,  pour  les 
délinquants,    où  fut  mis  par  effet  le 
sixiesme  lanuiervn  yurongne  et  blasphé- 
mateur.    Et  le  vingt-deuxième,  vn  de 
nos  habitans  fut  condamné  à  cinquante 
Hures  d'amende,  pour  auoir  faHenyurcr 
quelques  Sauuages.    Les  meilleures  loix 
du  monde  ne  valent  rien,  si  on  ne  les 
l'ait  garder.     Pour  la  Iurisdiction  Ecclé- 
siastique, elle  ne  s'est  encor  exercée 
que  dans  les  cœurs  et  dans  les  con- 
sciences.    Véritablement  nous  auons 
sujet  de  bénir  Dieu,  voyant  que  l'ac- 
croissement de  nos  Paroissiens  est  l'au- 
gmentation de  ses  louanges.     Les  pre- 
miers sacrifices  de  la  Messe,   que  nous 


presentasmes  en  ces  contrées,  furent  of- 
ferts dans  vn  meschant  petit  taudis,  qui 
maintenant   nous    feroit   honte  ;    nous 
nous  seruismes  par  après  d' vue  chambre; 
puis  on   fit  bastir  vue  Chapelle  ;  on  a 
tasché  de  la  changer  en  Eglise,  l'au- 
gmentant de  moitié  ou  enuiron,  et  auec 
tout  cela  les  iours  de  Festes,  les  deux 
premières  Messes  qui  se  disent  à  Kébec 
sont  si  fréquentées,  que  cette  grande 
Chapelle,  ou  cette  petite  Eglise,  se  voit 
remplie  vsque  ad  cornu  altaris,  d'vn 
bout  à  l'autre.   Le  seruice  se  fait  main- 
tenant auec  solemnité  ;  outre  les  Messes 
basses,  on  en  chante  vne  tous  les  Di- 
manches et  toutes  les  Festes,  où  se  fait 
l'Eau  bénite  et  le  Pain  bénit  ;   ou  re- 
cite le  Prosne,  pour  l'Instruction  des  plus 
ignorans  ;  on  ne  manque  pas  de  prescher 
en  son  temps,  d'expliquer  le  Catéchisme 
après  les  Vespres.     Nos  François  y  as- 
sistent, les  vns  pour  y  estre  mieux  in- 
struits, les  autres  pour  donner  courage 
aux  enfans,  qui  font  aussi  bien  qu'en 
aucune  Paroisse  que  i'ay  veu  en  France. 
Si  tost  qu'on  nous  eut  logés  proche  de 
l'Eglise,  le  Père  Lallemant,  commençant 
d'habiter   cette    Résidence,  donna   en 
mesme  temps  commencement  à  ses  so- 
lemnitez  ;  le  Père  de  Quen  luy  a  suc- 
cédé dans  la  mesme  affection  et  splen- 
deur, le  confesse  ingenuëmentque  mon 
cœur  s'attendrit  la  première  fois  que 
i'assistay  à  ce  diuin  seruice,  voyant  nos 
François  tous  réjouis  d'entendre  chanter 
hautement  et  publiquement  les  louanges 
du  grand  Dieu  au  milieu  d'vn  Peuple 
barbare,  voyans  de  petits  enfans  parler 
le  langage  Chrestien  en  vn  autre  monde. 
Il  me  sembloit  qu'vne  Eglise  bien  rei- 
glée  où  Dieu  est  seruy  auec  amour  et 
respect,  auoit  trauersé  la  mer,  ou  que 
ie  me  trouuois  tout  d'vn  coup  dans  nostre 
France,  après  auoir  passé  quelques  an- 
nées au  pais  des  Sauuages.    Ce  qui  vous 
est  commun  en  l'Ancienne  France,  et 
qui  ne  touche  que  les  âmes  les  mieux  dis- 
posées, nous  réioùit  iusques  au  fond  du 
cœur  dans  nos  petites  Eglises  basties  de 
bois  eslranger.  Autant  de  fois  que  nous 
présentons  au  Dieu  du  Ciel  l'adorable 
sacrifice  de  l'Autel,  en  quelque  nouuel 
]  endroit,  il  nous  semble  que  nous  en 

bannissons  les  démons,  et  que  nous  pre- 
nons possession  de  ces  terres  au  nom  de 
Iesus-Christ  nostre  souuerain  Seigneur 
et  Maistre,  que  nous  desirons  de  voir 
régner  pleinement  dans  les  cœurs  de 
nos  François,  et  dans  la  créance  de  nos 
Saunages.  Le  zèle  de  Monsieur  Gand  à 
procurer  de  toutes  ses  forces,  que  nos 
François  aiment  ces  deuotions  solem- 
nelles  et  publiques,  me  semble  fort 
louable  ;  mais  les  ordonnances  de  Mon- 
sieur nostre  Gouuerneur,  son  exemple 
très- remarquable  et  la  pieté  des  plus 
appareils  tiennent  tout  en  deuoir  ;  qui 
refusera  d'assister  à  l'explication  du  Ca- 
téchisme, puis  que  ces  personnes  démé- 
rite et  d'authorité  l'honorent  de  leur 
présence,  et  prennent  vn  grand  plaisir 
d'entendre  par  fois  chanter  en  langue 
Sauuage  l'oraison  du  Fils  de  Dieu,  et  les 
articles  de  nostre  créance  par  les  bou- 
ches encore  enfantines  de  petits  garçons 
et  de  petites  filles  Françoises  et  Sauua- 
uages  ?  Dieu  soit  loiié  dans  le  temps  et 
dans  l'éternité  par  les  langues  de  toutes 
les  Nations  de  la  terre. 

le  m'oubliois  de  dire  que  l'establisse- 
ment  d'vn  Collège  sert  encor  beaucoup 
pour  le  bien  du  pays:  aussi  quelques 
personnes  tres-honnestes  nous  sçauent 
fort  bien  dire,  que  iamais  elles  n'eussent 
passé  l'Océan  pour  venir  en  la  Nouuelle 
France,  si  elles  n'eussent  eu  cognois- 
sance  qu'il  y  auoit  des  personnes  capa- 
bles de  diriger  leurs  consciences,  de 
procurer  leur  salut,  et  d'instruire  leurs 
enfans  en  la  vertu  et  en  la  cognoissance 
des  Lettres. 


CHAPITRE    IX. 

Réponses  à  quelques  propositions  qui 
m'ont  esté  faites  de  France. 

Quelques  personnes  de  condition  m'ont 
fait  proposer  sous  main  et  de  diuers  en- 
droits, certaines  diflîcultez  dont  elles  dé- 
sirent estre  éclaircies,  pour  se  résoudre 
à  passer  en  ces  contrées.  Il  est  raison- 
nable de  leur  satisfaire  auec  fidélité. 
I.  On  demande  si  le  païs  est  liors  des 


incursions  de  l'Espagnol,  et  là  dessus  on 
désire  vne  Chorégraphie,  pour  voir  la 
distance  qu'il  y  a  entre  la  Nouuelle 
France  et  les  terres  qu'il  possède  en 
l'Amérique. 

le  responds  qu'il  n'est  pas  besoin  de 
Chorographie  pour  cognoistre  cet  éloi- 
gnement  ;  adioustez  que  ie  n'en  sçau- 
rois  faire  que  sur  les  cartes  qui  ont  déia 
cours,  n'en  ayant  ny  le  temps,  ny  ie  loi- 
sir, ny  les  moyens  de  me  transporter  en 
tant  d'endroits  pour  prendre  les  hauteurs 
nécessaires  ;  neantmoins  ce  que  ie  vay 
dire  satisfera  pleinement  à  la  demande. 
L'Espagnol  ne  nous  sçauroit  venir  trou- 
uer  que  par  mer  ou  par  terre  :  de  venir 
par  terre,  c'est  l'impossibilité  mesme,  et 
quiconque  a  tant  soit  peu  de  cognois- 
sance du  Païs  se  rendroit  ridicule,  s'il 
apprehendoit  sa  venue  au  trauers  de 
tant  de  centaines  de  lieues  de  bois,  de 
forcsts,  de  fleuues,  de  lacs  et  de  mon- 
tagnes. Pour  venir  par  eau,  il  a  vn  très- 
grand  chemin  à  faire,  car  entre  nous  et 
luy  il  y  a  toute  la  Floride,  et  peut-estre 
plusieurs  autres  contrées  au  delà,  toute 
la  Virginie  et  toutes,  les  autres  terres 
qui  appartiennent  à  la  France,  qui  sont 
de  très-grande  estenduë.  Ce  n'est  pas 
tout,  ayant  trouué  l'emboucheure  de 
nostre  grand  fie  une,  il  faut  monter  quasi 
deux  cens  lieues  selon  les  mariniers,  qui 
ne  donnent  qu'enuiron  dix-sept  lieues 
et  demy  pour  degré.  Que  si  nous  sui- 
uons  les  Géographes  qui  en  assignent 
vingt-cinq,  il  faut  monter  plus  de  trois 
cens  lieues  sur  cette  grande  Riuierepour 
nous  rencontrer  ;  et  quand  tout  ce  che- 
min seroit  fait,  nous  sommes  mainte- 
nant en  tel  estât  et  en  tel  nombre,  que 
nous  ne  craindrions  pas  ses  forces.  Si 
Monsieur  de  Champlain  eust  eu  des 
viures,  et  de  la  poudre  et  autres  muni- 
tions de  guerre,  iamais  l'Anglois  ne  fust 
entré  dans  le  fort  de  Kébec  ;  il  auoit  le 
courage  trop  bon,  et  la  place  estoit  d'ail- 
leurs trop  tenable,  bien  que  ce  ne  fust 
encore  rien,  au  prix  de  ce  qu'on  y  a  ad- 
iousté,  etqu'on.y  adioustetous  les  iours. 
Pour  les  munitions  de  bouche,  on  nous 
en  enuoye  tousiours  pour  deux  ans,  et 
si  nous  serons  bien-tost  sur  le  poinct 
de  nous  nourrir  icy  de  nostre  trauail. 

Mais  c'est  ce  qu'on  me  demande  en  se- 
cond lieu. 

II.  Si  défrichant  les  terres  et  les  la- 
bourant, elles  produiront  assez  pour  leurs 
habitons. 

le  responds  qu'ouy  ;  c'est  le  senti- 
ment de  ceux  qui  s'y  entendent.  Le 
Sieur  Giffard,  qui  n'a  défriché  que  du- 
rant deux  ans,  et  encor  laissant  plusieurs 
souches,  espère  recueillir  cette  année, 
si  son  bled  correspond  à  ce  qu'il  monstre 
maintenant,  pour  nourrir  vingt  person- 
nes ;  dés  l'an  passé  il  recueillit  huit 
poinçons  de  tourment,  deux  poinçons  de 
pois,  trois  poinçons  de  bled  d'Inde  ;  et 
tout  cela  au  moyen  de  sept  hommes  qui 
ont  encor  esté  bien  diuertis  à  bastir,  à 
faire  des  foins,  et  a  d'autres  manufa- 
ctures. Sa  terre  est  bonne,  toutes  ne  sont 
pas  semblables. 

III.  S'il  y  a  espérance  que  les  pom- 
miers et  autres  arbres  fruictiers  y  puis- 
sent porter  du  fruict. 

le  n'en  puis  répondre  auec  asseurance, 
pour  n'en  auoir  aucune  expérience  ocu- 
laire. Le  sieur  Hébert  auoit  planté  quel- 
ques pommiers  pendant  sa  vie,  qui  ont 
porté  de  fort  bons  fruiets,  à  ce  qu'on 
m'asseure  ;  lebestail  a  gasté  ces  arbres. 
Nous  auons  greffé  quelques  sauuageons 
cette  année,  les  entes  sont  très-bien  re- 
prises ;  le  temps  nous  apprendra  ce 
qui  en  est.  On  voit  icy  des  poiriers, 
pommiers,  pruniers,  cerisiers  et  autres 
arbres  portant  des  fruits  saunages  ;  s'ils 
résistent  aux  rigueurs  de  l'hyuer,  ie  ne 
vois  pas  pourquoy  ils  doi Lient  mourir 
pour  estre  entez  de  bons  greffes.  Il  y 
a  en  quelques  endroits  force  lambruches 
chargées  de  raisins  ;  quelques- vns  en 
ont  fait,  du  vin  par  curiosité,  i'en  ay 
gousté,  ilm'a  semblé  fort  bon.  Plusieurs 
tiennent  pour  certain  que  la  vigne  reûs- 
siroit  icy,  et  comme  i'opposois  la  rigueur 
des  froids,  on  me  répondit  que  les  seps 
seront  en  asseurance  tout  l'hyuer  souz 
la  neige,  et  qu'au  Printemps  on  ne  doit 
pas  tant  craindre  que  les  vignes  gèlent, 
comme  on  fait  en  France,  pour  ce 
qu'elles  ne  s'auanceront  pas  si  tost. 
Tout  cela  semble  probable. 

IV.  Combien  vingt  hommes  seroient 
de  temps  à  défricher  vn  arpent  de  terre? 


ce  que  cousteroit  vn  chacun  à  nourrir 
durant  vn  an?  et  quelles  prouisions  il 
faudrait  faire? 

Vingt  hommes  défricheront  en  vn  an 
trente  arpens  de  terre,  au  net,  en  sorte 
que  la  charrue  y  passe  ;  s'ils  estoient  in- 
téressez dans  l'affaire,  peut  estre  en  fe- 
roient-ils  dauantage.  Il  y  a  des  endroits 
bien  plus  aisez  les  vns  que  les  autres  ; 
la  tasche  ordinaire  de  chaque  homme 
par  an  est  vn  arpent  et  demy,  n'estant 
point  diuerty  en  d'autres  choses.  On 
donne  à  chacun  pour  son  viure  deux 
pains  d'enuironsix  ou  sept  Hures  par  se- 
maine, c'est  à  dire  qu'il  faut  vn  poin- 
çon de  farine  par  an,  deux  Hures  de 
lard,  deux  onces  de  beurre,  vne  pe- 
tite mesure  d'huile,  et  de  vinaigre, 
vn  peu  de  moluë  seiche,  c'est  enui- 
ron  vue  liure,  vne  écuellée  de  pois,  c'est 
enuiron  vne  chopine,  tout  cela  par  se- 
maine. Pour  leur  boisson,  on  leur 
donne  vne  chopine  de  sydre  par  iour, 
ou  vn  pot  de  bière,  et  par  fois  vn  coup 
de  vin,  comme  aux  bonnes  festes.  L'hy- 
uer on  leur  donne  vne  prise  d'eau  de 
vie  le  matin,  si  on  en  a.  Tout  ce  qu'on 
peut  retirer  sur  le  Pais,  soit  par  la 
chasse,  ou  par  la  pesche,  n'est  point 
compris  là  dedans.  Suiuantce  mémoire, 
on  peut  voir  ce  qu'il  couste  pour  nourrir 
vn  homme,  et  les  prouisions  qu'il  faut 
faire.  le  ne  parle  point  des  autres  ra- 
fraîehissemens,  qu'il  est  bon  d'apporter, 
des  pruneaux,  riz,  raisins,  et  autres 
choses  qui  peuuent  seruir  pour  les  ma- 
lades, le  ne  parle  non  plus  des  habits, 
descouuertures,  des  mattelats,  et  autres 
choses  semblables,  qu'vn  chacun  peut 
apporter  selon  sa  condition  et  selon  son 
pouuoir. 

V.  Comme  est  fait  le  grand  Fleuue 
sainct  Laurens?  quels  sont  ses  riuages? 
iusques  où  vont  les  grands  Nauires?  de 
quel  port  sont  ceux  qui  montent  iusques 
ù  Kébec  et  iusques  aux  Trois  Riuieres? 
quel  est  Testât  des  fortifications  qu'on  a 
faites  pour  la  seureté  du  Pals  ? 

Voila  bien  des  demandes  tout  à  la  fois, 
ausquelles  il  est  bien  difficile  de  répon- 
dre, snns  faire  de  longues  pourmenades. 
Quand  on  monte  à  Kébec,  et  qu'on  a  le 
vent  en  pouppe,  on  ne  s'arreste  gueres 

à  remarquer  les  riues  du  grand  Fleuue, 
qui  par  fois  ne  paroissent  point,  soit 
pour  leur  esloignement,  le  Fleuue  estant 
fort  large,  soit  pour  les  bruines  qui  en 
dérobent  la  veuë,  D'aller  cosloyer  ces 
riuages,  il  faudroit  faire  quatre  cens 
lieues,  et  mener  des  hommes  et  des 
viures  pour  vn  long  temps.  Si  faut- 
il  toutesfois  donner  quelque  réponse. 
Quand  on  est  entré  dans  les  terres,  on 
rencontre  vn  Golphe  grand  comme  vue 
mer  ;  montant  plus  haut,  ce  Golphe  se 
change  en  vn  Fleuue  fort  large,  car  à 
peine  en  voit-on  les  riues  nauigeant  au 
milieu.  Il  se  va  tousiours  étrecissant, 
en  sorte  neantmoins  qu'il  a  bien  encor 
dix  lieues  de  large  à  plus  de  cent  lieues 
de  son  emboucheure.  Deuant  Kébec, 
où  il  se  rétreint  fort,  il  a  six  cens  se- 
ptante deux  toises  ;  on  l'a  mesuré  sur  la 
glace.  Quatre  lieues  au  dessus,  il  élargit 
encore  son  lict,  et  deuant  l'habitation 
des  Trois  Riuieres,  qui  est  à  trente  lieues 
au  dessus  de  Kébec,  il  a  bien  encor  deux 
ou  trois  mille  pas  communs,  comme  ie 
l'éeriuy  l'an  passé  ;  vn  peu  plus  haut,  il 
fait  le  grand  Lac  de  sainct  Pierre,  large 
d'enuiron  sept  lieues.  Ce  Roy  de  tous 
les  Fleuues  est  bordé,  tantost  de  mon- 
tagnes, tantost  d'vn  païs  plat,  ou  bien 
peu  reloué,  l'ay  souuent  nauigé  de 
Kébec  aux  Trois  Riuieres.  I'ay  remar- 
qué des  riues  pierreuses,  d'autres  sa- 
blonneuses ;  en  d'autres  on  trouue  de 
l'argile,  des  terres  grasses,  très-bonnes 
pour  faire  de  la  brique  ;  le  Païs  est  beau 
et  bien  agréable,  entre-couppé  de  ri- 
uieres, de  ruisseaux,  de  torrens  qui 
viennent  des  terres.  Les  Saunages 
m'ont  monstre  quelques  endroits,  où  les 
Hiroquois  ont  autrefois  cultiué  la  terre, 
l'vse  à  mon  aduis  de  redite  ;  mais  ceux 
qui  demandent  ces  réponses  le  souhait- 
tent  ainsi.  Ce  Fleuue  depuis  le  Cap  de 
sainct  Laurens,  c'est  à  dire  depuis  son 
emboucheure  iusques  à  Tadoussac,  tire 
en  partie  au  Nordoùest,  quart  d'Ouest, 
en  partie  à  l'Ouest,  quart  de  Surouest, 
selon  les  cartes  de  Monsieur  de  Cham- 
plain  :  carie  n'ay  point  fait  ces  obserua- 
tions  voguant  dessus,  ne  me  figurant 
pas  que  cela  fust  nécessaire  à  mon  des- 
sein.    Pour  la  grandeur  des  Yaisseaux 


qui  peuuent  entrer  dans  ce  Fleuue,  ie 
me  persuade  quetousceux  qui  marchent 
en  asseurance  sur  l'Océan  peuuent  venir 
en  seureté  iusques  à  Tadoussac,  et  peut- 
estre  encor  iusques  à  Kébec,  et  vn  peu 
plus  haut;  neantmoins  on  n'y  en  fait 
ordinairement  monter  que  de  cent  à 
deux  cens  tonneaux.  Au  delà  de  Kébec, 
on  n'enuoye  que  des  Barques,  qui  pas- 
sent bien  loing  au  dessus  des  Trois  Ri- 
uieres. C'est  assez  sur  ce  point.  I'ay 
répondu  au  Chapitre  précèdent  à  la  de- 
mande des  fortifications. 

YI.  Remarquer  la  qualité  des  terres, 
exprimer  celles  qui  sont  propres  au  la- 
bourage, au  plant,  aux  paslurages  ;  s'il 
sera  nécessaire  poulies  labourer  de  har- 
nois,  de  bœufs,  de  cheuaux  ;  quelles 
graines  on  peut  apporter. 

Si  tous  nos  grands  bois  estoient  abat- 
tus, ie  satisferois  bien  aisément  à  ces 
demandes  ;  mais  comme  ils  sont  encor 
debout,  et  qu'on  ne  les  visite  pas  aisé- 
ment, ie  diray  que  i'ay  veu  de  bonnes 
et  de  mauuaises  terres  aux  lieux  que 
i'ay  fréquentés.  11  faut  philosopher  sur 
ce  point  de  la  Nouuelle  France,  comme 
de  l'Ancienne.  Il  y  a  des  terres  fertiles, 
en  quelques  endroits  des  sables,  en 
d'autres  il  y  a  des  prairies  et  des  lieux 
très  propres  pour  en  faire.  le  croy  qu'il 
y  a  quelques  quartiers  propres  pour  la 
vigne,  pour  le  plant  ;  mais  tout  cela 
n'est  pas  rassemblé,  et  c'est  ce  pendant 
ce  qu'on  desireroit.  En  ces  commence- 
mens,  comme  on  n'a  point  encor  fait 
toutes  ces  expériences,  ie  ne  sçaurois 
marquer  la  propriété  d'aucun  terroir 
auec  asseurance.  Les  Trois  Riuieres 
me  semblent  comme  l'Anjou  ;  c'est  vn 
païs  sablonneux,  ie  croy  que  la  vigne  s'y 
plaii  oit.  Kébec  est  diuersifié  :  il  y  a  des 
endroits  fort  bas,,  les  bleds  y  pourront 
estre  bons  ;  sur  le  haut,  la  vigne  et  les 
bleds  y  pourroient  profiter  ;  pour  le 
bled,  l'expérience  en  fait  foy  ;  on  peut 
faire  des  prairies  en  mille  endroits.  Il 
y  en  a  sur  le  bord  du  grand  Fleuue,  mais 
les  marées  les  incommodent.  Il  n'est 
pas  besoin  d'apporter  des  grains  pour 
semer,  on  en  trouuera  icy  en  échange 
d'autre  bled,  ou  autre  chose.  Le  bled 
marsais  semé  au  renouueau  réussit  bien 

mieux  que  le  bled  souk'1  deuant  l'hyuer; 
ce  n'est  pas  que  ie  n'en  aye  veu  de  très- 
beau  semé  en  Octobre,  mais  comme  on 
ne  sçait  pas  bien  encor  recognoistre  le 

temps  et  la  nature  du  sol  et  du  climat, 
il  est  plus  asseui'é  de  le  sejner  au  Prin- 
temps, que  deuant  l'Hyuer.  L'orge  com- 
mun et  l'orge  mondé  réussissent  en 
perfection  ;  le  seigle  y  vient  tort  bien  ; 
au  moins  ie  puis  asseurer  que  i'ay  veu 
croistre  icy  de  tous  ces  grains  aussi 
beaux  comme  en  France.  Les  pois  sont 
plus  tendres  et  meilleurs  que  ceux  qu'on 
y  apporte  par  la  navigation.  Les  herbes 
potagères  y  viennent  fort  bien,  il  en  faut 
apporter  des  graines.  Il  est  vray  que  le 
voisinage  des  foresls,  et  tant  de  bois 
pourry,  dont  les  terres  se  sont  comme 
formées  et  nourries,  nous  engendrent 
par  fois  des  vermines  qui  rongent  tout  ; 
ces  animaux  venans  à  mourir  parmy  les 
chaleurs  de  l'Esté,  tout  vient  en  perfe- 
ction, mais  quelquefois  plus  tard  qu'il 
ne  faudroit  pour  retirer  des  graines  et 
des  semences.  Nous  auons  icy  des  bœufs 
et  des  vaches  qui  nous  seruent  à  labou- 
rer les  terres  défrichées  ;  on  a  cette  an- 
née amené  quelques  asnes  qui  rendront 
de  très-bons  seruices  ;  les  chenaux  pour- 
roïent  seruir,  mais  rien  ne  presse  d'en 
amener. 

VIL  Trouue-t-on  de  la  pierre  pour 
bastir,  de  l'argile,  du  sable?  Tout  cela 
est  icy  en  abondance  en  quelques  en- 
droits, en  d'autres  non  ;  à  deux  lieues 
à  la  ronde  de  Kébee,  on  fait  de  la  chaux, 
on  tire  de  bonne  pierre  à  bastir,  qui 
se  taille  fort  bien  ;  on  y  fait  d'excel- 
lente brique  ;  le  sable  se  trouue  quasi 
par  tout. 

VIII.  Remarquer  les  commoditez  que 
le  pays  produit  pour  la  vie  de  l'homme, 
les  espèces  d'animaux,  etc. 

La  chasse  des  oiseaux  de  riuiere  est 
abondante  en  son  temps,  c'est  à  dire  au 
Printemps  et  à  l'Automne  ;  mais  comme 
elle  est  fort  battue  aux  endroits  plus  ha- 
bitez, elle  s'éloigne  de  plus  en  plus  :  Il  y 
a  des  Mes  toutes  pleines  d'Oyes,  d'Ou- 
tardes, de  Canards  de  diuerses  espèces, 
de  Sarcelles,  et  d'autre  Gibbier-,  comme 
on  s'occupe  aux  choses  les  plus  néces- 
saires, on  va  peu  souuent  après  ces  ani- 


maux. Il  y  a  des  Elans,  des  Castors,  des 
Porcs-épics,  des  Liéures,  et  quelques 
bestes  faunes,  comme  des  Cerfs,  vue 
espèce  de  vaches,  qui  semblent  auoir 
quelque  rapport  aux  nostres.  Celte 
chasse  des  plus  grandes  testes  n'appar- 
tient quasi  ençor  qu'aux  Saunages,  qui 
éloignent  par  leurs  courses  ces  animaux 
de  nos  habitations  ;  quelques  François 
neantmoins  ont  tué  des  Elans,  mais  peu. 
Le  temps  viendra  qu'on  pourra  les  do- 
mestiquer, et  en  tirer  de  très  bons  ser- 
uices, traisnant  suria  neige  les  bois  et 
autres  choses  dont  on  aura  besoin.  Ces 
Messieurs  en  nourrissent  trois,  deux 
masles  et  vne  femelle  ;  nous  verrons 
comme  ils  réussiront  ;  s'ils  s'appriuoi- 
senL,  il  sera  aisé  de  les  nourrir,  car  ils 
ne  mangent  que  du  bois.  On  pourra 
quelque  iour  faire  des  parcs  pour  tenir 
des  Castors  ;  ce  seroit  vn  thresor,  outre 
qu'on  auroit  en  tout  temps  de  la  chair 
fraische.  Que  si  on  voit  tant  de  brebis, 
tant  de  moutons  et  tant  d'aigneaux  en 
France,  encor  que  la  Brebis  pour  l'ordi- 
naire ne  fasse  tous  les  ans  qu'vn  ai- 
gneau,  ie  vous  laisse'  à  penser  com- 
bien les  Castors  se  multiplieroient  da- 
uantuge,  puis  que  la  femelle  en  porte 
plusieurs. 

Pour  le  poisson  il  est  icy  comme  en 
son  empire  ;  il  y  a  vn  grand  nombre  de 
Lacs,  d'Estangs,  et  de  Riuieres  tres- 
poissonneuses.  Le  grand  fleuue  estrem- 
ply  d'Estourgeons,  de  Saumons,  d'A- 
loses, de  Brochets,  de  Barbues,  de  pois- 
sons dorez,  de  poissons  blancs,  de  Carpes 
de  diuerses  espèces,  d'Anguilles,  etc. 
non  qu'on  les  prenne  en  mesme  quan- 
tité par  tout,  mais  il  y  a  des  endroits 
où  la  pesche  semble  prodigieuse.  De 
l'heure  que  l'écris  cecy,  voila  vn  garçon 
qui  apporte  vingt-cinq  ou  trente  Barbues 
prises  en  vne  nuit.  Il  y  a  des  Lacs  où 
on  se  peut  nourrir  de  poisson  hyuer  et 
esté  ;  nos  François  cet  hyuer  passé  y 
prenoient  des  Brochets  de  trois  ou  quatre 
pieds,  des  Estourgeons  de  quatre  ou 
cinq  pieds,  et  d'autres  poissons  en  abon- 
dance ;  c'est  vn  Saunage  qui  m'en  dé- 
couurit  l'industrie.  Elle  fait  mainte- 
nant grand  plaisir  à  nos  François  qui 
sont  aux  Trois  ltiuieres,  où  la  pesche 

sans  mentir  surpasse  -la  créance  qu'on 
en  peut  auoir  ;  il  n'en  est  pas  de  mesme 
par  tout.  Quand  on  pourra  faire  icy 
comme  on  fait  en  France,  que  les  vus 
s'adonnent  seulement  à  pescher,  les 
autres  à  chasser,  d'autres  à  cultiuer  la 
terre,  d'autres  à  bastir,  on  sera  soulagé 
autant  qu'en  France;  mais  nous  nepou- 
uons  pas  encore  espérer  cela,  n'estans 
pas  en  assez  grand  nombre. 

IX.  Quelles  marchandises  on  peut  en- 
uoyer  d'icy  en  Fiance,  comme  les  Pelle- 
teries, les  Moulues  seiches  et  vertes, 
les  huiles  de  Baleine  et  d'autres  grands 
poissons,  les  minéraux  que  l'on  y  peut 
trouuer,  les  bois  goumeux  qui  donnent 
la  résine,  les  Pins,  Sapins,  Cèdres,  les 
ais  de  chesnes,  la  commodité  de  bastir 
des  Xauires? 

le  réponds  que  tout  cela  se  trouue  en 
ce  pays-cy  ,  mais  il  n'est  pas  encor  assez 
fort  de  monde  pour  recueillir  ses  ri- 
chesses. Nous  auons  de  la  Moluë  à 
nostre  porte,  pour  ainsi  dire  ;  on  la 
vient  pescher  de  France  dans  nostre 
grand  fieuue  à  Gaspé,  à  l'Isle  percé,  à 
Bonauenture,  à  Miskou  ;  et  cependant 
la  Moluë  qu'on  mange  à  Kébec  vient  or- 
dinairement de  France,  pource  qu'il  n'y 
a  point  encore  assez  d'hommes  icy  pour 
descendre  à  cette  pesche.  l'en  dis  de 
mesme  du  charbon  de  terre  et  du  piastre  : 
tout  cela  se  trouue  icy,  mais  il  faut  des 
vaisseaux  pour  l'aller  quérir  ;  ces  forces 
nous  manquent  encor,  pource  que  le  soin 
principal  doit  estre  de  se  loger,  fortifier, 
et  défricher  la  terre.  Les  Basques  vien- 
nent tuer  les  Baleines  iusques  dans  Ta- 
doussac  et  plus  haut  ;  on  s'efforcera 
cette  année,  me  dit-on,  de  prendre  des 
Marsoins,  ou  des  Baleines  blanches,  qui 
passent  sans  nombre  deuant  Kébec.  Il 
y  a  si  long  temps  que  nous  les  voyons  se 
pourmener  deuant  nos  yeux,  et  cepen- 
dant les  affaires  plus  pressantes  ont  re- 
tardé iusques  icy  cette  entreprise  ;  et 
encor  s'il  les  falloit  aller  chercher  à  dix 
ou  vingt  lieues  d'icy,  on  les  y  laisseroit 
dans  leur  liberté  :  tout  se  fera  en  son 
temps.  Quelques  personnes  soigneuses 
de  leurs  affaires,  telles  qu'il  en  faut  en 
ce  pays-cy,  me  témoignent  qu'elles  en- 
uoyent  en  France  du  Mairin  et  des  ais 


de  Chesne,  et  quelques  autres  bois  pour 
desNauircs  jusqu'à  la  valeur  de  dix  mille 
lianes,  et  tout  cela  n'est  pas  le  trauail 
d'vn  an,  car  ils  ont  employé  vne  partie 
du  temps  au  défrichement  des  terres; 
ie  souhaitterois  vne  cinquantaine  de  fa- 
milles semblables  à  celle  là,  tout  le 
monde  n'a  pas  la  mesme  industrie.  Si 
on  peut  retirer  quelque  profil  des  Sapins, 
des  Cèdres,  des  Pins,  des  Proches,  il  y 
en  a  icy  vne  infinité,  et  en  plusieurs  en- 
droits. Pour  les  mines  il  faut  aupara- 
|  uant  auoir  des  terres  défrichées,  à  cause 
qu'il  ne  faut  pas  attendre  de  France  la 
quantité  de  farines  nécessaires  à  tant  de 
bouches,  et  à  tant  de  personnes,  qui  se 
doiuent  occuper  aux  forges.  Quelqu'vn 
pense  y  auoir  trouue  vne  mine  d'or,  et 
vn  autre  vne  d'argent  ;  iem'en  rapporte 
à  ce  qui  en  est.  On  peut  non  seulement 
trouuer  des  Moluës  de  toutes  sortes, 
mais  encor  du  Saumon  en  quelques  en- 
droits ;  on  peut  encor  saler  de  l'An- 
guille en  abondance,  qui  est  fort  bonne; 
nous  peschons  et  faisons  prouision  de  ces 
longs  poissons,  pour  ce  qu'ils  se  ren- 
contrent à  Kébec,  le  Saumon  et  la  Moluë 
estans  plus  esloignez  sont  hors  de  nos 
prises  ;  mais  ce  ne  sera  pas  pour  tou- 
jours. Quant  aux  Pelleteries  de  Castors, 
de  Loutres,  de  Renards,  et  autres,  c'est 
à  quoy  il  ne  faut  point  penser,  ces  Mes- 
sieurs se  reseruent  cette  traitte.  On  en 
peut  neantmoins  tirer  quelque  profit 
sur  le  Pais,  car  ils  ne  se  soucient  pas 
par  quelles  mains  passent  leurs  Castors, 
pourueu  qu'ils  viennent  en  leurs  ma- 
gazins.  Les  habitans  en  peuuent  ache- 
ter des  biens  qu'ils  recueillent  sur  leurs 
terres  ;  mais  à  condition  qu'ils  ne  les 
feront  point  passer  en  France  ;  ce  qui 
semble  très  raisonnable  :  car  il  est  im- 
possible de  fournir  aux  grands  frais  de 
leurs  embarquemens,  s'ils  ne  retirent 
quelque  vtilité  de  ces  contrées.  le  vou- 
drois  que  tout  le  monde  prist  ma  pensée  ; 
qu'on  conceust  bien  cette  vérité,  que  la 
force  de  cette  honorable  Compagnie  est 
l'appuy  du  Pais  ;  si  on  leur  couppe  les 
bras,  nous  donnerons  tous  du  nez  en 
terre;  si  nous  conspirons  tous  à  leur 
prospérité,  nous  bastissons  et  affermis- 
sons la  nostre. 


France,  en  V Année  1636. 


49 


Or  à  propos  de  ces  Traietes,  V.  R. 
m'écrit,  et  me  cite  l'ordonnance  de  la 
septiesme  Congrégation  générale  de  no- 
strê  Compagnie,  qui  défend  absolument 
toute  sorte  de  commerce  et  de  negotia- 
tion,  souz  quelque  prétexte  que  ce  soit. 
Quelques  autres  de  nos  Pères  me  man- 
dent, qu'il  ne  faut  pas  mesme  regarder 
du  coin  de  l'œil,  ou  toucher  du  bout  du 
doigt  la  peau  d'aucun  de  ces  animaux, 
qui  sont  icy  de  prix;  d'où  peuuent  venir 
ces  aduis  ?  Sans  doute,  ce  n'est  pas  que 
nostre  Compagnie  se  déiîede  ceux  qu'elle 
enuoye  en  ces  quartiers,  en  ce  qui  est 
de  ce  point,  non  plus  qu'en  beaucoup 
d'autres  ;  il  me  semble  que  i'ay  eu  le 
yent,  qu'en  France  quelques-vns  qui  ne 
nous  cognoissent,  ni  ne  nous  veulent 
cognoistre,  crient  que  nous  n'auons  pas 
les  mains  nettes  de  ce  trafic  :  Dieu  les 
bénisse,  et  leur  fasse  recognoistre  la 
vérité,  telle  que  ie  m'en  vay  la  dire, 
quand  il  sera  à  propos  pour  sa  gloire  : 
car  il  ne  faut  pas  s'attendre  de  seruir 
long-temps  le  Maistre  que  nous  sériions 
sans  estre  calomniez  ;  ce  sont  ses  li- 
urées,  il  ne  nous  recognoistroit  pas  luy- 
mesme,  pour  ainsi  dire,  si  nous  ne  les 
portions. 

Yoicy  donc  ce  que  i'en  puis  écrire 
auec  la  mesme  sincérité,  dont  ie  vou- 
drois  rendre  vn  iour  compte  à  Dieu  de 
toutes  mes  actions.  La  Pelleterie  est 
non  seulement  la  meilleure  étoffe  et  la 
plus  facile  à  mettre  en  vsage,  qui  soit 
en  ces  contrées  ;  mais  aussi  la  monnoye 
de  plus  haut  prix.  Et  le  bon  est,  qu'a- 
près qu'on  s'en  est  seruy  pour  se  cou- 
urir,  on  trouue  que  c'est  de  l'or  et  de 
l'argent  tout  fait.  On  sçait  en  France, 
combien  vaut  la  façon  d'vn  habit.  Icy, 
il  n'y  a  qu'à  le  coupper  sur  vne  peau  de 
Castor  ;  aussi-tost  vne  Sauuagessc  vous 
le  coud  à  son  petit  enfant,  auec  du  nerf 
d'Orignac,  d'vne  promptitude  admirable. 
Qui  veut  icy  payer  en  cette  monnoye  les 
denrées  qu'on  y  acheté,  y  saune  les 
vingt-cinq  pour  cent,  que  le  prix  du 
marché  leur  donne  plus  qu'en  France, 
pour  les  dangers  qu'elles  courent  sur 
mer.  Les  iournaliers  aussi  ayment 
mieux  y  reeeuoir  le  salaire  de  leur  tra- 
uail  en  cette  mesme  monnoye,  qu'en 


aucune  autre.     Et  certes  il  semble  que 
la  justice  commutatiue  veut,  que  si  ce 
qui  nous  vient  de  France  enchérit,  pour 
auoir  flotté  sur  mer,  ce  que  nous  auons 
icy  y  vaille  quelque  chose  pour  auoir 
esté  couru  dans  les  bois  et  sur  la  neige, 
et  pour  estre  les  richesses  du  Pais  :  veu 
nommément  que  ceux  qui  se  payent  de 
cette  monnoye,  y  trouuent  tousiours  leur 
compte  et  quelque  chose  de  plus.    C'est 
ce  qui  fait  que  Messieurs  de  la  Compa- 
gnie permettent  raisonnablement  celte 
pratique  à  vn  chacun,  et  ne  se  soucient 
pas  qu'on  employé  ces  peaux  pour  le 
commerce,  ou  pour  se  garantir  du  froid  ; 
moyennant  qu'après  tout,  elles  reuien- 
ncnt  en  leur  magazin,  et  qu'elles  ne 
passent  la  mer,  que  sur  leurs  Vaisseaux. 
En  suite  dequoy,  si  par  fois  il  nous  en 
vient  quelqii'vne  entre  les  mains,  nous 
ne  faisons  point  de  difficulté  de  les  em- 
ployer selon  le  cours  du  marché  ;  non 
plus  que  d'en  couurir  les  petits  Sauuages 
qui  sont  à  nos  frais,  ou  de  nous  faire 
des  souliers  de  celles  d'Orignac,  pour 
marcher  sur  les  raquettes,  à  quoy  les 
ordinaires  ne  valent  rien,  à  raison  de 
leur  dureté.     Tel  est  icy   l'vsage  des 
François  et  des  Barbares.  Nous  enuoyons 
aussi  quelques  peaux  d'Eslan  passées,  à 
nos  Pores  qui  sont  aux  Hurons,  et  de 
la  Pourcelaine,  quand  nous  en  pouuons 
auoir  ;  c'est  la  meilleure  partie  de  la 
monnoye,  dont  ils  achètent  leurs  petites 
prouisions  de  bled  d'Inde  et  de  poisson 
fumé,   auec  les  matériaux  ou  la  façon 
de  leurs  Palais  d'écorce.     Voila  en  vé- 
rité tout  le  profit  que  nous  tirons  icy  de 
la  Pelleterie,  et  des  autres  raretez  du 
Pais,  tout  l'vsage  que  nous  en  faisons. 
Si  on  iuge  sans  passion  qu'il  y  ait  quel- 
que espèce  de  trafic,  ou  mesme  si  V. 
R.  trouue  plus  à  propos  de  retrancher 
tout  cela,  pour  ne  donner  aucun  om- 
brage, nous  sommes  tous  prestsde  nous 
en  déporter  entièrement  ;  ie  dis,  tous 
tant  que  nous  sommes  icy,  et  si  i'ose 
espérer  de  la  bonté  de  nostre  Seigneur, 
que  ceux  qui  viendront  après  nous,  gar- 
deront la  mesme  loy.  Quel  aueuglement 
nous  seroit-ce  de  venir  icy,  pour  dés- 
obéir à  nos  Supérieurs,  ou  pour  scanda- 
liser ceux  à  qui  nous  voudrions  auoir 

immolé  nos  vies  !  Que  si  au  contraire 
on  nous  écrit,  que  tout  cela  est  selon 
Dieu,  sans  aucune  apparence  de  trafic, 
bien  que  quelques  médisants,  dont  il  ne 
faut  point  se  mettre  en  peine,  en  fo- 
mentent leur  passion  et  le  tournent  en 
venin,  nous  ne  laisserons  pas  de  conti- 
nuer, après  auoir  supplié  ces  mesmes 
esprits  noirs  et  ombrageux,  de  croire 
que  s'il  leur  plaist  de  nous  obliger  à 
quitter  cette  pratique  innocente,  il  faut 
qu'ils  omirent  leurs  coffres,  pour  nous 
secourir  en  ces  Pais  éloignez,  quand 
ils  nous  auront  retranché  par  caprice  vne 
partie  de  ce  qui  nous  y  estoit  nécessaire. 
Quelque  bon  ménage  que  nous  ayons 
peu  faire  iusques  à  cette  heure,  les  der- 
nières lettres  de  celuy  de  nos  Pères  qui 
manie  nos  rentes  ou  nos  aumosnes  par 
delà,  et  qui  nous  en  enuoye  nos  proui- 
sions,  portent  que  sans  vn  petit  miracle 
qu'il  a  expérimenté  nouuellement  en 
l'assistance  de  sainct  loseph,  il  n'auroit 
peu  nous  fournir  cette  année.  Que  se- 
roit-ce  donc  s'il  nous  falloit  acheter  icy 
le  surplus,  et  luy  en  enuoyer  les  parties 
plus  hautes  d'vn  tiers  ou  d'vn  quart? 
Outre  que,  s'il  y  a  de  la  charité  au  monde, 
il  ne  faut  point  porter  enuie  à  nos  petits 
Séminaristes,  de  ce  que  nous  les  cou- 
urons  des  étoffes  qui  naissent  chez  eux, 
et  qui  sont  plus  de  durée,  nommément 
sur  leurs  épaules  assez  fripponnes,  et 
les  garantissent  mieux  du  froid  qu'au- 
cune autre  ;  non  plus  qu'on  ne  nous 
doit  bïasmer,  si  nous  nous  seruons  de 
la  monnoye  du  Pais,  pour  épargner  quel- 
que chose  au  profit  de  ces  panures  aban- 
donnez, leur  donner  le  couuert  et  la 
nourriture  pendant  qu'ils  se  laissent  in- 
struire, et  veulent  cslre  Chrestiens,  s'ils 
ne  le  sont  déià,  et  pour  auoir  dequoy  les 
mettre  en  terre,  quand  ils  viennent  à 
mourir.  Si  la  France  en  estoit  réduite 
là,  que  la  monnoye  n'y  ayant  cours,  on 
fust  contraint  de  se  seruir  pour  le  com- 
merce des  choses  mesmes,  et  des  den- 
rées, les  trocquant  les  vnes  auec  les 
autres,  ou  mesme  qu'il  y  eust  du  gain 
à  lé  faire  hors  de  celle  nécessité,  et  si 
l'vsage  y  estoit  tel,  pourroit-on  Irouuer 
mauuais,  que  quelque  profession  que 
nous  fassions  de  pauureté,  nous  suiuis- 


sions  le  train  des  autres,  et  quand  quel- 
ques denrées  de  prix  nous  seroient,  ou 
vendues,  ou  données,  soit  en  échange, 
soit  en  pur  don,  nous  nous  en  seruis- 
sions  selon  les  occasions?  Nous  n'auons 
pas  de  plus  grands  attraits  pour  ces  pau- 
ures  gens,  que  l'espérance  qu'ils  ont  de 
tirer  de  nous  quelque  assistance  corpo- 
relle ;  ils  ne  cessent  de  nous  demander. 
Si  nous  les  refusons,  c'est  les  étranger. 
Si  nous  leur  donnons  tousiours  sans  rien 
prendre  d'eux,  nous  serons  bien  tost  au 
bout,  et  si  encore  nous  leur  osterons 
la  liberté  de  demander,  ou  ils  ne  se  po- 
liront iamais.  Que  reste-il  donc?  de 
leur  dire  qu'ils  donnent  à  ceux  qui  en 
ont  plus  que  nous  ?  Gela  ne  nous  soula- 
gera guieres,  ny  ne  nous  les  rendra 
guieres  plus  familiers.  De  prendre  pour 
donner  à  ceux  qui  nous  fourniroient  de- 
quoy leur  satisfaire  ?  ce  seroit  nous 
rendre  leurs  Facteurs.  Mais  qui  s'est 
iamais  imaginé,  que  ce  soit  trafiquer  de 
prendre  et  donner,  selon  la  nécessité  des 
occurrences  ordinaires  en  la  vie  hu- 
maine, pour  autant  que  ce  que  vous 
prenez  en  vn  endroit,  excédera  le  prix 
de  ce  que  vous  y  aurez  donné,  quand 
vous  vous  trouuerez  en  vn  autre?  Voila 
cô  que  i'auois  à  dire  sjir  ce  point,  m'en 
remettant  après  tout,  à  ce  que  l'obéis- 
sance en  iugera,  ou  que  l'édification  y 
réglera,  comme  i'ay  déjà  protesté.  Car 
de  vouloir  répondre  à  ceux  qui  nous  ca- 
lomnient, comme  si  nous  faisions  souz 
main  quelqu'autre  employ  de  ces  peaux, 
et  en  enuoyons  en  France,  ce  seroit  se 
rendre  ridicule.  Il  faut  bien  leur  lais- 
ser quelque  chose  à  dire,  et  s'ils  trou- 
uent  des  oreilles  susceptibles  de  ces 
niaiseries,  ie  serois  coupable  de  penser 
les  trouuer  ouuertes  à  la  vérité.  Quoy 
donc?  des  hommes  qui  ont  quitté  plus 
de  bien  au  monde,  qu'ils  n'en  seauroient 
espérer  dans  les  imaginations  de  ces 
calomniateurs,  se  seront  finalement  ré- 
solus de  changer  la  France  en  Canada, 
pour  y  venir  chercher  deux  ou  trois 
peaux  de  Castor,  et  en  trafiquer  au  de- 
secu  de  leurs  Supérieurs  ;  c'est  à  dire 
aux  dépens  de  leur  conscience  et  de  la 
fidélité  qu'ils  doiuent  à  celuy,  pour  le- 
quel  imiter  ils  se   sont  réduits  à  ne 

pouuoir  pas  disposer  librement  d'vne 
épingle? 

Crédite  posteri. 
Au  surplus,  ie  sç'ay  mauuais  gré  à  toute 
celte  Ires-honorable  Compagnie  de  la 
Nouuelle  France,  si  elle  apperçoit  quel- 
que chose  de  semblable  eu  nous,  et  le 
dissimule  ;  quel  tïui.ct  peut-elle  espérer 
de  nos  trauaux,  pour  le  Ciel,  si  elle  nous 
voit  attachez  à  la  terre,  par  quelque  sorte 
d'auarice  ?  Quelqu'autre  aussi  auancera 
pour  nous,  que  si  nous  trempions  dans 
ces  infamies,  sans  que  ces  Messieurs  en 
eussent  cognoissance,  ils  seroient  bien 
peu  vigilants  en  leurs  affaires,  et  au 
poinct  principal  de  leur  traicte.  Mais 
i'abusc  de  mon  loisir,  et  de  vostre  pa- 
tience, d'estre  si  long  sur  ce  qui  ne 
m '3  ri  toit  pas  de  réponse. 

X.  On  me  demande  finalement  ce 
que  c'est  du  Païs  des  Ilurons,  et  quelle 
espérance  il  y  a  pour  ceux  qui  voudroient 
y  aller. 

A  cela  ie  ne  sçaurois  mieux  répondre 
que  par  la  Relation,  que  i'en  enuoye 
auec  celle-cy.  le  prie  Bien,  qu'il  y  at- 
tire nombre  de  ieunes  hommes  forts, 
vaillants  et  courageux,  mais  sur  tout 
"singulièrement  vertueux,  et  qui  ayment 
mieux  perdre  tout  que  sa  saincte  grâce, 
quand  ce  ne  seroit  que  pourvu  moment; 
sans  cette  qualité,  ils  s'y  ruineraient 
corps  et  âme,  veu  les  occasions  qui  s'y 
rencontrent  ;  auec  cette  qualité  ils  y 
feront  l'office  d'autant  d'Àpostres.  Et 
si  en  outre  ils  pourront  dans  quelque 
temps  y  viure  à  leur  aise,  et  y  estre  en 
honneur  comme  de  petits  Roys.  Mais 
il  vaut  mieux  qu'ils  entreprennent  ce 
voyage,  pour  le  respect  de  Dieu  seul. 
Qui  ne  cherche  que  luy,  se  trauue 
étonné  de  se  voir  enuironné  de  tout  le 
reste. 


cuahtiie  x. 


Quelques  aduis  pour  ceux  qui  désirent 
passer  en  la  Nouuelle  France. 

Tous  ceux  qui  désirent  venir  grossir 
cette  Colonie,  sont  gens  inoyennez,  ou 


personnes  pauurcs  ;  ie  parleray  aux  vns 

et  aux   autres.     Commençons   par  les 
panures. 

Vu  panure  homme  chargé  de  femme, 
et  d'enfans,  ne  doit  point  passer  icy  les 
premières  années  auec  sa  famille,  s'il 
n'est  aux  gages  de  Messieurs  de  la  Com- 
pagnie, ou  de  quelque  autre  qui  les  y 
veuille  prendre  ;  autrement  il  souffrira 
beaucoup,  et  n'auancera  rien.  Le  Païs 
n'est  pas  encor  en  estât  de  soulager  les 
panures  qui  ne  sçauroient  trauailler. 
Mais  s'il  se  rencontrait  de  bons  ieunes 
garçons,  ou  hommes  mariez  bien  ro- 
bustes, qui  secussent  manier  la  hache, 
la  houe,  la  besebe  et  la  charrue,  ces 
gens  là  voulans  trauailler  se  rendraient 
riches  en  peu  de  temps  en  ce  Païs,  où 
enfin  ils  pourraient  appeller  leurs  fa- 
milles. Yoiey  comme  ils  deuroient  pro- 
céder. 

11  faudrait  qu'ils  se  ioignissent  quatre 
ou  cinq  ensemble,  et  qu'ils  s'engageas- 
sent à  quelque  famille  pour  cinq  ou  six 
ans,  aux  conditions  suiuantes:  qu'on  les 
nourrirait  pendant  tout  ce  temps- là 
sans  leur  donner  aucun  gage  ;  mais  aussi 
qu'ils  auraient  la  moitié  en  fonds  et  en 
propre,  de  toute  la  terre  qu'ils  défriche- 
raient ;  et  pour  ce  qu'il  leur  faut  quel- 
que chose,  pour  se  pouvoir  entretenir,  le 
marché  porterait  que  tout  ce  qu'ils  reti- 
reraient tous  les  ans  des  terres  qu'ils 
auraient  déia  défrichées,  seroit  partagé 
par  moitié  ;  cette  moitié,  auec  les  petits 
profits  qu'ils  peuucnt  procurer  sur  le 
Païs,  suffirait  pour  leur  entretien,  et 
pour  payer  après  la  première  ou  seconde 
année  le  moitié  des  outils  dont  on  se 
sert  au  défrichement  et  au  labourage. 
Or  si  quatre  hommes  peuuent  défricher 
par  an  huit  arpens  de  terre,  ne  faisant 
autre  chose  ny  hyuer  ny  esté  ;  en  six 
ans  voila  quarante-huit  arpens,  dont  les 
vingt-quatre  leur  appartiendraient;  auec 
ces  vingt-quatre  arpens  ils  pourraient 
nourrir  trente-six  personnes,  ou  mesme 
quarante- huict,  si  la  terre  est  bonne. 
N'est-ce  pas  là  le  moyen  de  s'enrichir 
en  peu  de  temps  ?  et  ce  d'autant  plus 
que  la  terre  sera  vn  iour  icy  tres-vtile, 
et  rapportera  de  granits  grains.  On 
fait  maintenant  venir  de  France  tant 

de  farines,  qu'on  risque  sur  la  mer  ;  si 
quelqu'vn  auoit  icy  des  bleds  pour  ra- 
cheter ces  risques  et  l'embarrassement 
des  vaisseaux,  il  en  tireroit  bien  du 
profit.  Il  y  a  tant  de  forts  et  robustes 
païsans  en  France,  qui  n'ont  pas  du  pain 
à  mettre  souz  la  dent;  est-il  possible 
qu'ils  ayent  si  peur  de  perdre  la  veuëdu 
cloeher  de  leur  village,  comme  l'on  dit, 
qu'ils  ayment  mieux  languir  dans  leurs 
misères  et  pauuretez,  que  de  se  mettre 
vn  iour  à  leur  aise,  parmy  les  habitans 
de  la  Nouuelle  France,  où  auec  les  biens 
de  la  terre  ils  trouueroient  bien  plus  ai- 
sément ceux  du  ciel  et  de  l'âme,  les  dé- 
bauches, les  dissolutions,  les  procez 
n'ayant  point  encor  icy  de  cours.  Mais 
à  qui  est-ce  que  ie  parle?  à  des  per- 
sonnes qui  n'ont  garde  de  sçauoir  rien 
de  ce  que  i'écris,  si  plus  capables  qu'eux 
ne  leur  en  font  le  récit.  le  les  en  prie, 
au  nom  de  Dieu  et  du  Roy  :  car  il  y  va 
de  l'interest  des  deux,  que  ce  Pais  se 
peuple. 

Pour  les  personnes  riches  et  de  con- 
dition, ie  leur  conseillerois  deuant  que 
de  passer  icy  d'obtenir  de  Messieurs  de 
la  Compagnie,  vne  plaee  pour  bastir 
vne  maison  dans  la  ville  designée, 
comme  aussi  quelques  arpens  de  terre 
proches  de  la  ville,  capables  de  nour- 
rir leur  famille.  En  outre  vne  con- 
cession de  quelque  bel  endroit  qu'ils 
choisiront  auec  le  temps.  Cecy  fait,  il 
faut  faire  passer  du  moins  deux  Massons, 
deux  Charpentiers,  et  des  manœuures, 
et  s'ils  veulent  encor  des  défricheurs 
armez  d'outils  propres  de  leur  mestier  ; 
sur  tout  qu'ils  fassent  faire  des  haches 
expiez,  et  qu'ils  n'y  épargnent  pas  l'ar- 
gent: car  l'hyuer  est  plus  dure  que  le 
meschant  acier.  Il  faut  vn  homme  qui 
ait  soin  de  tous  ces  gens  là,  qui  soit 
d'authorité  et  de  prudence,  pour  les  di- 
riger et  pour  conseruer  les  viures,  qu'on 
fera  venir.  Le  plus  de  bonnes  farines 
qu'on  peut  faire  passer,  c'est  le  meilleur, 
et  le  plus  asseuré.  Monsieur  de  Repen- 
tigny  en  a  apporté  pour  deux  ans,  en 
quoy  il  a  fait  sagement.  Il  seroit  bien 
à  propos  d'apporter  en  faisseau  quelque 
gribane,  ou  grand  batteau,  capable  de 
voguer  dans  les  marées  ;  c'est  à  dire 


qu'il  doit  estre  releué  de  bord,  il  peut 
estre  plat  pour  tirer  moins  d'eau.  Il 
faut  qu'il  soit  fort  et  grand  pour  porter 
du  bois,  de  la  pierre,  de  la  chaux  et 
autres  choses  semblables  ;  on  le  pour- 
roit  faire  dresser  à  Tadoussac.  Tous  ces 
hommes  rendus  sur  le  Pais  s'occuperont 
les  vus  à  défricher-  selon  le  dessein  de 
celuy  qui  leur  commandera.  Le  basti- 
ment  fait,  propre  pour  les  loger,  eux  et 
leurs  gens,  toute  la  famille  passera  et 
amènera  du  bestial,  si  on  luy  mande 
qu'il  soit  à  propos  :  car  peut  estre  en 
pourra  on  recouurer  sur  les  lieux  ;  d'en 
auoir  d'abord,  cela  détourne  de  chose 
meilleure,  et  couste  infiniment,  si  ce 
n'est  qu'on  les  mette  auec  celuy  qui  est 
au  Cap  de  Tourmente,  s'acordant  auec 
les  Messieurs,  qui  en  tiennent  là.  Si  on 
suit  cet  ordre,  les  femmes  et  les  enfans 
arriuans  icy  seront  tous  consolez  de 
trouuer  vn  logement  pour  eux,  vn  iar- 
din  pour  leurs  rafraichissemens,  et  des 
personnes  à  leur  seruice,  qui  auront  co- 
gnoissance  du  Pais.  Puis  qu'on  me  dit, 
sans  me  nommer  personne,  qu'il  y  a  de 
tres-honorables  familles  qui  veulent  ve- 
nir gouster  la  douceur  du  repos  et  de  la, 
paix  dans  la  Nouuelle  France,  i'ay  creu 
que  l'amour  que  ie  leur  porte  déjà,  sans 
auoir  l'honneur  de  leur  cognoissance, 
m'obligeoit  à  leur  donner  ces  aduis,  qui 
ne  leur  sçauroient  nuire  ;  ie  leur  diray 
encor  deux  petits  mots.  Le  premier, 
que  si  pour  le  défrichement  de  la  terre, 
ils  peuuent  auoir  des  hommes  intéressez 
en  l'affaire,  selon  que  ie  viens  de  dire, 
ce  sera  le  meilleur.  Les  hommes  qu'on 
tient  à  gages,  pour  la  plus  part,  veulent 
ressembler  à  ceux  d'entre  nos  voisins, 
qui  à  peine  ont- ils  passé  la  ligne  de 
l'Equateur,  qu'ils  se  disent  tous  Gen- 
tilshommes, et  ne  veulent  point  tra- 
uailler  ;  quand  ils  se  verront  obligez  à 
faire  pour  eux,  ils  ne  s'y  endormiront 
pas. 

En  second  lieu,  ie  prie  ceux  qui  vien- 
dront, de  venir  auecenuiede  bien  faire. 
La  Nouuelle  France  sera  vn  iour  vn  Pa- 
radis terrestre,  si  nostre  Seigneur  conti- 
nue à  la  combler  de  ses  bénédictions 
tant  corporelles  que  spirituelles  :  mai? 
il  faut  en  attendant,  que  ses  premiers 

habitans  y  fassent  ce  qu'Adam  auoit  re- 
ceu  commandement  de  l'aire  en  celuy 
qu'il  perdit  par  sa  faute.  Dieu  l'y  auoit 
mis  pour  l'engraisser  de  son  trauail,  et 
le  eonseruer  par  sa  vigilance,  et  non 
pour  y  estre  sans  rien  faire.  I'ay  plus 
dVnuie  de  voir  ce  pais  défriché,  que 
peuplé.  Les  bouches  inutiles  y  se- 
roient  à  charge  pour  ces  premières  an- 
nées. 


CHAPITRE   XI. 


OU 


tournai  des  choses  qui  n'ont  peu  estre 

rapportées  sous  les  Chapitres 

précédais. 

Le  quinziesmc  Septembre,  m'estant 
embarqué  pour  nostre  résidence  de  la 
Conception,  ie  fus  consolé  de  voir  que 
les  JNipisiriniens,  peuple  voisin  des  Mu- 
rons, entendoientmon  baragoin  Monta- 
gnes. Qui  sçauroit  parfaitement  la  lan- 
gue des  Sauuages  de  Kébec,  se  feroit 
entendre,  comme  ie  conjecture,  de  tous 
les  Peuples  qui  sont  depuis  la  grande 
Isle  de  Terre-neufue  iusques  auxHurons 
du  costé  du  Nord  :  car  la  différence 
qu'il  y  a  entre  ces  langues  ne  consiste 
qu'en  certains  Dialectes  qu'on  appren- 
drait aisément,  si  on  frequentoit  ces  Na- 
tions. 

Le  neufuiéme  Octobre,  le  Père  Buteux 
estant  entré  en  la  Cabane  d'vn  Capitaine 
Montagnes,  où  estoientarriuez  quelques 
Eslrangers,  ce  Capitaine  le  fit  asseoir 
auprès  de  soy,  puis  s'addressant  à  ses 
hosfes,  leur  dit  tout  plein  de  bien  de 
nous.  Ces  gens,  disoit-il,  ont  de  grandes 
connoissances,  ils  sont  charitables,  il 
nous  font  du  bien  dans  nos  nécessitez; 
l'vn  d'eux  a  guery  ma  fdle,  qui  s'en  al- 
loit  mourant.  Le  Père  Quentin  luy  auoit 
donné  quelques  onguents,  dont  elle  se 
trouua  bien.  Cependant,  adioustoit  il, 
ils  ne  demandent  aucune  recompense, 
au  contraire,  ils  donnent  à  manger  aux 
malades,  en  leur  procurant  la  santé.  Et 
alin  que  vous  cognoissiez  leur  esprit,  il 


dit  au  Père  :  Prends  ton  Massinahigaû, 
c'est  à  dire  ton  Lime,  ou  tes  Tablettes, 
écris  ce  «pic  ie  te  diray.  11  luy  nomme 
les  noms  de  douze  ou  treize  petites  Na- 
tions qui  sont  vers  le  Nord,  et  le  prie 
de  les  prononcer  tout  haut;  h;  Père  luy 
obeist.  Quand  ces  Eslrangers  enten- 
dirent nommer  ces  Nations,  ils  s'eston- 
noient  de  voir  tant  de  Peuples  renfer- 
mez dans  vn  petit  morceau  d'écorce, 
c'est  ainsi  qu'ils  appelaient  les  feuillets 
de  ses  Tablettes.  Là  dessus  le  Père 
prit  occasion  de  leur  dire,  que  Dieu  par 
l'entremise  de  son  liure  nous  auoit  don- 
né à  cognoistre  les  biens  du  Ciel  et  le 
tourment  des  Enfers  ;  l'vn  d'eux  luy 
demanda,  s'il  ne  luy  auoit  point  dit  de 
quelle  profondeur seroit  la  neige  l'hyuer 
suiuant.  Omnes  quœ  sua  sunt quœrunt, 
Les  hommes  de  terre  ne  pensent  qu'à 
la  terre. 

Le  premier  de  Décembre,  le  feu  s'é- 
lant  pris  à  l'habitation  des  Trois  Ri- 
uieres,  vn  Capitaine  des  Sauuages  les 
exhorta  si  viuement  de  nous  secourir, 
et  de  sauuer  le  pain  et  les  pois,  qu'en 
effet  le  magazin  se  sauna:  Autrement, 
disoit-il,  nous  sommes  perdus,  si  cela 
brusle. 

Le  sixième  du  mesme  mois,  vn  Sau- 
nage voyant  vne  Image  de  Nostre  Sei- 
gneur en  nostre  Maison,  me  dit  que  i'a- 
uois  tué  son  frère  avec  vn  semblable 
pourtraict  ;  ie  fus  bien  estonné,  ie  luy 
demanday  donc  comment  ie  m'estois  ser- 
uy  de  cette  Image  pour  tuer  vn  homme. 
Te  souuiens-tu,  me  fit-il,  que  l'hyuer 
passé  tu  donnas  à  Sakapoiian  mon  beau- 
frere  vne  Image  semblable  à  celle-là?  il 
fut  malade  bien  tost  après,  et  en  mou- 
rut. Alors  ie  me  souuins  qu'en  effet, 
voyant  la  misère  de  ces  Peuples  qui 
crioient  à  la  faim,  après  en  auoir  fait 
manger  chez  nous  vne  bonne  bande,  ie 
leur  parlay  d'auoir  recours  au  Dieu  du 
Ciel,  et  qu'asseu rément  il  les  secour- 
rait ;  ie  leur  fis  voir  l'Image  de  son  Fils, 
et  la  mis  entre  les  mains  de  ce  Salca- 
pouan,  les  instruisant  tous  comme  ils 
deuoient  auoir  recours  dans  leurs  né- 
cessitez à  celuy  qu'elle  représentent,  les 
asseurant  aussi  que  s'ils  croioient  et 
espéraient  en  luy,  qu'ils  seraient  secon- 

rus  ;  mais  s'ils  se  gaussoient,  qu'il  les 
puniroit.  Ce  misérable  n'eut  iamais  la 
hardiesse  de  monstrer  celte  Image,  ny 
de  prier  celuy  qu'elle  figuroit,  de  peur 
d'estre  gaussé  des  siens  :  peut-estre 
qu'eu  punition  de  cette  perfidie,  Dieu  le 
punit  d'vne  maladie  qui  l'emporta, 
comme  ie  l'écriuis  l'an  passé.  Yoila  ce 
que  me  vouloit  dire  mon  Sauuage, 
m'imputant  la  mort  de  cet  homme  en  la 
présence  de  plusieurs  autres  de  sa  Na- 
tion ;  mais  leur  ayant  expliqué  comme 
la  chose  s'estoit  passée,  ie  commençay 
à  reprochera  mon  accusateur  que  ie  luy 
auois  sauué  la  vie,  comme  il  est  vray. 
Il  voulut  me  démentir;  mais  quand  i'eus 
mis  au  iour  toutes  les  circonstances  de 
l'affaire,  tous  les  Saunages  luy  dirent  : 
Tais  toy,  tu  n'as  point  d'esprit,  le  Père 
dit  vray.  Il  fut  bien  estonné  quand  ie 
luy  declaray  que  son  beau  frère  et  sa 
propre  sœur  auoient  déterminé  de  le 
tuer  endormant,  et  que  si  ie  ne  les  eusse 
empesché,  qu'il  ne  seroit  plus  au  monde. 
Ce  pauure  homme  tout  estourdy  com- 
mence à  me  dire  qu'il  n'auoit  point  de 
ceruelle,  et  que  la  menace  qu'il  m'auoit 
faite  se  deuoit  décharger  contre  les  lliro- 
quois,  et  non  pas  contre  aucun  François, 
que  ie  ne  me  faschasse  point  contre  luy. 
l'ay  remarqué  que  les  Sauuages  ressem- 
blent aux  Démons  en  vn  poinct  :  si  on 
leur  tient  teste,  ils  sont  poltrons  ;  si  on 
leur  cède,  ils  sont  furieux  ;  ie  veux  dire 
qu'il  y  a  danger  d'vscr  de  trop  grande 
rigueur,  ou  de  trop  de  dissimulation  en- 
tiers eux  ;  l'vne  de  ces  deux  extremitez 
les  armera  vn  iour  contre  nous,  si  on 
n'y  prend  garde.  Vous  voyez  des  per- 
sonnes qui  ne  leur  oseï  oient  dire  mot, 
d'autres  les  mènent  à  baguette  :  ceux- 
là  les  rendront  insolens  et  insuppor- 
tables ;  ceux-cy  les  feront  cabrer.  Faire 
du  bien  aux  Sauuages,  les  secourir  dans 
leurs  nécessitez,  ne  leur  faire  aucun 
tort,  ny  aucune  iniurë,  exercer  quelque 
espèce  de  iustice  contre  les  particuliers 
qui  font  les  insolens,  notamment  si  leurs 
Capitaines  n'eu  peuuent  tirer  raison, 
c'est  le  moyen  de  tenir  long-temps  ces 
Barbares  dans  leur  deuoir. 

Le  dixième  du  mesme  mois  de  Dé- 
cembre, le  Père  Buteux  estant  entré  en 


vne  Cabane  où  on  faisoit  vn  festin  de 
graisse  d'Ours  à  tout  manger,  s'estant 
mis  en  rang  auec  les  autres  sans  y  pren- 
dre garde,  on  luy  donne  vn  grand  plat 
tout  plein  de  ce  Nectar  ;  luy  bien  eston- 
né le  refuse,  disant  qu'il  venoit  de  di- 
sner  ;  le  distributeur  du  festin  se  fasche 
luy  disant  :  Pourquoy  es-tu  donc  entré 
icy,  si  tu  ne  veux  pas  estre  du  festin  ? 
Il  faut  que  tu  manges  tout  cela,  autre- 
ment nostre  banquet  seroit  gasté.  Le 
Père  pour  le  contenter  en  gouste  vn 
peu.  Là  dessus  arriue  le  Père  Quentin, 
qui  entre  aussi  sans  y  penser  ;  Je  voila 
condamné  à  en  manger  sa  part.  Comme 
ils  disoient  tous  deux,  que  cela  leur 
estoit  impossible,  on  les  condamna  de 
stupidité,  et  de  n'auoir  qu'vn  petit  cœur, 
puis  qu'ils  n'auoient  pas  vn  grand  esto- 
mach.  l'en  ay  plus  mangé,  disoit  l'vn 
d'eux,  que  n'en  sçauroient  manger  tou- 
tes les  robbes  noires.  Les  Pères  luy 
repartirent  :  Puis  que  tu  es  si  vaillant 
homme,  mange  encore  nostre  mets.  Ouy 
da,  répond-il.  Il  le  fil  en  effect,  à  con- 
dition qu'on  luy  donneront  encore  à  man- 
ger en  nostre  petite  maison. 

Le  mesme  iour,  qui  estoit  le  second 
depuis  le  vœu  que  nous  auions  fait  à 
Dieu  en  l'honneur  de  la  Conception  de 
la  saincte  Vierge,  pour  la  conuersion  de 
ces  Peuples,  vn  Sauuage  me  vint  ame- 
ner de  son  propre  rnouuement,  ou  plus- 
tost  par  vne  conduite  secrette  du  saint 
Esprit, vne  petite  fille  pourm'en  faire  pré- 
sent ;  cela  nous  réioiiit  fort,  car  iusques 
icy  la  difficulté  d'auoir  des  filles  a  esté 
fort  grande.  Or  pour  me  deliurer  de 
l'importunité  de  ces  Barbares,  ie  leur 
conseillay  de  la  présenter  à  quelque  Ca- 
pitaine François  ;  c'est  ainsi  qu'ils  nom- 
ment tous  ceux  qui  ont  quelque  autho- 
rité  ;  ie  luy  insinuay  Monsieur  Gand,  le- 
quel ie  suppliay  d'accepter  cet  enfant,  et 
de  faire  quelque  présent  à  ce  Saunage, 
l'asseurant  que  nous  satisferions  à  tout. 
Il  n'y  manqua  pas:  il  se  monstra  fort 
content,  il  témoigna  de  l'affection  à  ce 
Barbare,  luy  lit  présent  d'vne  couuer- 
ture  et  d'vne  barrique  de  galette  qu'on 
mit  sur  nos. parties,  la  fit  loger  chez  le 
sieur  llebout,  et  incontinent  nous  la 
lismes  habiller  à  la  Françoise,  payans  en 

Outre  sa  pension  ;  il  est  vray  que  Mon- 
sieur Gand  luy  voulut  donner  vue  robbe 
à  ses  propres  cousis,  tant  il  estoit  ioyeux 
de  voir  cette  panure  fille  clans  les  voyes 
de  son  salut,  et  encore  de  plusieurs  au- 
tres. Nous  auo'ns  gardé  et  garderons  le 
mesme  procédé  en  celles  qu'on  nous  a 
données  depuis,  et  qu'on  nous  donnera 
doresnauant,  pour  ce  que  ces  Barbares 
se  voulans  dédire,  ie  les  renuoye  au  Ca- 
pitaine François,  et  leur  dy  qu'ils  l'of- 
fenseront, s'ils  se  comportent  comme  des 
enfans,  qui  changent  a  tous  momens  de 
volonté  ;  cecy  les  retient  dans  leur  de- 
voir. 

Le  dix-huietiesme  du  mesme  mois, 
Monsieur  de  Champlain  estant  fort  ma- 
lade, Monsieur  Gand  s'en  alla  aux  Ca- 
banes des  Sauuages,  pour  mettre  ordre 
aux  traietes  qu'on  faisoit  d'eau  de  vie 
et  d'autres  boissons  qui  enyurent  et 
tuent  ces  Barbares,  lesquels  à  la  parfîn 
assommeront  dans  leur  yurognerie  quel- 
que François  ;  les  François  se  défend  ans 
tueront  quelques  Sauuages,  et  voila  la 
ruine  de  la  traicte  pour  vn  temps.  Les 
défenses  de  vendre  de  ces  boissons, 
ayant  esté  réitérées  parmy  nos  François, 
on  voulut  en  donner  vn  bon  aduis  aux 
Sauuages.  Monsieur  Gand  leur  fît  dire, 
que  si  quelqu'vn  d'eux  s'enyuroil  dorc- 
nauant,  qu'on  luy  demanderoit,  estant 
retourné  en  son  bon  sens,  qui  luy  auroit 
donné  ou  vendu  cette  boisson  ;  que  s'il 
disoit  la  vérité,  qu'on  ne  le  luy  feroit  au- 
cun mal  ;  mais  qu'on  feroit  payer  aux 
François  l'amende  portée  dans  les  dé- 
fenses ;  qu'au  cas  qu'il  refusast  de  dé- 
clarer celuy  duquel  il  auoit  tiré  cette 
boisson,  qu'on  luy  defendroit  l'entrée 
aux  maisons  des  François,  et  que  si 
quelque  François  l'admettoit  chez  soy, 
que  tous  les  deux  en  seroient  chastiez 
également.  Yoila  vne  excellente  inuen- 
tion  pourobuierà  ce  mal,  qui  extermi- 
nera ces  Nations,  si  on  n'y  remédie  effi- 
cacement. Les  Sauuages  furent  tres- 
contensde  ce  procédé,  disans,  que  si  les 
François  ne  leur  donnoient  ny  vin,  ny 
eau  de  vie,  (pie  leurs  femmes  et  leurs 
enfans  auroient  dequoy  manger,  d'au- 
tant qu'ils  auroient  de  bons  viures  de 
leurs  Pelleteries;  mais  que  les  échangeais 

contre  des  boissons,  il  n'y  auoit  que  les 
hommes  et  quelques  femmes  qui  s'en 
ressentissent,  et  encor  aùëc  détriment 
île  leur  santé  et  perte  de  leur  vie  ;  et 
afin  de  nous  presser  de  faire  garder  ces 
ordonnances,  ils  demandèrent  plus  de 
trois  fois  si  Monsieur  Gand  parloit  tout 
de  bon,  s'il  ne  donnoit  point  seulement 
des  paroles  comme  on  auoit  fait,  di- 
soient-ils,  iusques  alors.  On  les  asseura 
que  les  François  et  eux  aussi  seroient 
chastiez  à  la  façon  susdite,  s'ils  n'obeïs- 
soienf.  Yoila  qui  est  bien,  répondent- 
ils  :  si,  quand  nous  allons  dans  vos  mai- 
sons, on  nous  donnoit  vn  morceau  de 
pain  au  lieu  d'vn  coup  d'eau  de  vie,  nous 
serions  bien  plus  contens.  Ouy  bien  se- 
lon le  discours  delà  raison,  qui  leur  fait 
voir  que  ces  eaux  de  vie  leur  donnent 
la  mort,  mais  non  pas  selon  le  sens  : 
car  ils  sont  trop  auidcs  de  nos  boissons, 
et  hommes  et  femmes,  prenans  vn  sin- 
gulier contentement,  non  à  boire,  mais 
a  s'enyurer,  faisans  gloire  d'estre  yures, 
et  d'auoir  enyuré  les  autres.  Or  l'exé- 
cution des  peines  portées  par  ces  ordon- 
nances, ayant  suiuy  bien  tost  après,  en 
quelques  François  oublieux  de  leur  de- 
uoir,  les  Sauuages  eurent  bien  l'esprit 
de  dire,  que  iadis  on  parloit,  mais  qu'à 
présent  on  faisoit.  Les  maux  ne  se  cor- 
rigent qu'estans  cogneus. 

le  remarqueray  deux  particularitez 
sur  ce  point,  deuant  que  dépasser  outre. 
La  première  est,  que  l'vn  des  Sauuages 
qu'on  auoit  enyuré  pensa  tuer  vn  ieune 
François  ;  en  elïect  il  l'auroit  assommé 
s'il  l'eust  peu  attraper  ;  ayant  cuué  son 
vin,  il  sceutque  le  François  qui  luy  auoit 
donné  cette  boisson  auoit  esté  condamné 
à  cinquante  francs  d'amende.  On  m'a 
dit,  ie  ne  sçay  s'il  est  vray,  qu'il  promit 
de  luy  donner  la  valeur  en  Pelleteries  : 
c'est  vue  marque  d'vne  bonté  naturelle  ; 
mais  ie  cognois  le  pèlerin,  il  dit  bien 
plus  aisément  qu'il  ne  fait.  La  deuxième 
est,  que  Monsieur  Gand  parlant  aux  Sau- 
uages, comme  i'ay  dit  cy-dessus,  leur 
remonstroit,  que  s'ils  mouroient  si  son- 
nent, il  s'en  falloit  prendre  à  ces  bois- 
sons, dont  ils  ne  sçauroient  vser  par 
mesure  :  Que  n'écris  tu  à  ton  grand 
Roy,  firent-ils,  qu'il  défende  d'apporter 

de  ces  boissons  qui  nous  tuent?  Et  sur 
ce  qu'on  leur  repartit,  que  nos  François 
en  auoient  besoin  sur  la  mer,  et  dans 
les  grandes  froidures  de  leur  pais  :  Fais 
donc  en  sorte  qu'ils  les  boiuent  tout 
seuls.  On  s'efforcera,  comme  i'espere, 
d'y  tenir  la  main  ;  mais  ces  Barbares 
sont  importuns  au  dernier  point.  Vn 
autre  prenant  la  parole,  prit  la  défense 
du  vin  et  de  l'eau  de  vie.  Non,  dit-il, 
ce  ne  sont  pas  ces  boissons  qui  nous 
ostent  la  vie,  mais  vos  écritures  :  car 
depuis  que  vous  auez  décry  nostre  pais, 
nos  fleuues,  nos  terres  et  nos  bois,  nous 
mourons  tous,  ce  qui  n'arriuoit  pas  dé- 
liant que  vous  vinssiez  icy.  Mous  nous 
mismes  à  rire,  entendans  ces  causes  nou- 
uelles  de  leurs  maladies.  le  leur  dy  que 
nous  décriuions  tout  le  monde,  que  nous 
décriuions  nostre  pais,  celuy  des  Huions, 
des  Hiroquois,  bref  toute  la  terre,  et 
cependant  qu'on  ne  mouroit  point  ail- 
leurs, comme  on  fait  en  leur  pais,  qu'il 
falloit  donc  que  leur  mort  prouînt  d'ail- 
leurs.   Ils  s'y  accordèrent. 

Le  vingt-cinquième  Décembre,  iour 
de  la  naissance  de  nostre  Sauueur  en 
terre,  Monsieur  de  Champlain,  nostre 
Gouuerneur,  prit  vue  nouuelle  naissance 
au  Ciel  ;  du  moins  nous  pouuons  dire 
que  sa  mort  a  esté  remplie  de  bénédi- 
ctions, le  croy  que  Dieu  luy  a  fait  cette 
faueur  en  considération  des  biens  qu'il 
a  procurés  à  la  Nouuelle  France,  où  nous 
espérons  qu'vn  iour  Dieu  sera  aimé  et 
seruy  de  nos  François,  et  cognu  et  ado- 
ré de  nos  Saunages.  Il  est  vray  qu'il 
auoit  vescu  dans  vue  grande  justice  et 
équité,  dans  vue  fidélité  parfaite  enuers 
son  Roy  et  enuers  Messieurs  de  la  Com- 
pagnie ;  mais  à  la  mort  il  perfectionna 
ses  vertus,  auec  des  sentimens  de  pieté 
si  grands,  qu'il  nous  estonna  tous.  Que 
ses  yeux  ietterent  de  larmes  !  que  ses 
affections  pour  le  seruice  de  Dieu  s'é- 
chauffèrent !  quel  amour  n'auoit-il  pour 
les  familles  d'icy  !  disant  qu'il  les  falloit 
secourir  puissamment  pour  le  bien  du 
Pays,  et  les  soulager  en  tout  ce  qu'on 
pourroit  en  ces  nouueaux  commence- 
mens,  et  qu'il  le  feroit,  si  Dieu  luy  don- 
noit  la  santé.  11  ne  fut  pas  surpris  dans 
les  comptes  qu'il  deuoit  rendre  à  Dieu  : 


il  auoit  préparé  de  longue  main  vne  Con- 
fession générale  de  toute  sa  vie,  qu'il  fit 
auec  vne  grande  douleur  au  Père  Lai-  . 
lemant,  qu'il  honoroit  de  son  amitié; 
le  Père  le  secourut  en  toute  sa  maladie, 
qui  fut  de  deux  mois  et  demy,  ne  l'a- 
bandonnant point  iusques  à  la  mort.  On 
luy  fit  vn  conuoy  fort  honorable,  tant  de 
la  part  du  Peuple,  que  des  Soldats,  des 
Capitaines  et  des  gens  d'Eglise  ;  le  Père 
Lallemant  y  officia,  et  on  me  chargea  de 
l'Oraison  funèbre,  où  ie  ne  manquay 
point  de  suiet.  Ceux  qu'il  a  laissez 
après  luy  ont  occasion  de  se  louer  ; 
que  s'il  est  mort  hors  de  France,  son 
nom  n'en  sera  pas  moins  glorieux  à  la 
Postérité. 

Au  sortir  de  ces  deuoirs  funèbres, 
Monsieur  de  Chasteau-fort,  qui  com- 
mande à  présent  aux  Trois  -Riuiercs, 
prit  sa  charge,  selon  le  pouuoir  que  luy 
en  donnoient  Messieurs  de  la  Compa- 
gnie, par  les  Lettres  qui  furent  ouuertes 
et  leuées  à  l'heure  mesme  en  présence 
du  Peuple  assemblé  en  l'Eglise  :  ces 
Messieurs  m'en  auoient  fait  le  déposi- 
taire pour  les  produire  en  temps  et  lieu, 
comme  ie  fis. 

Le  trentième  du  mesme  mois,  vn  Sa:t- 
uage  estant  entré  en  dispute  auec  vn  de 
nos  Pères,  sur  la  cause  de  la  mort,  sous- 
tenoit  tousiours  que  le  Manitou  causoit 
les  maladies  et  la  mort.  Le  Père  luy 
ayant  parlé  du  poché,  et  voyant  que  cela 
estoit  trop  subtil  pour  luy,  le  conuain- 
quit  par  vne  similitude  grossière,  lais- 
sant à  part  la  cause  morale  de  la  mort, 
pour  luy  faire  comprendre  la  physique. 
Quand  ta  hache  est  émoussée,  luy  fit  il, 
ou  qu'elle  est  vn  peu  ébrechée,  tes  bras 
ne  s'en  seruent  pas  si  bien,  pource 
qu'elle  est  malade  en  sa  façon  ;  quand 
elle  est  toute  rompue,  et  qu'elle  ne  vaut 
plus  rien,  tulaietteslà,  tu  l'abandonnes; 
elle  est  comme  morte,  tes  bras  ne  s'en 
sçauroient  plus  seruir.  Or  ce  qu'est  ta 
hache  entre  tes  mains,  cela  est  ton  corps 
au  regard  de  ton  âme  ;  quand  tu  es  bles- 
sé en  l'œil,  ton  âme  ne  s'en  sert  pas  si 
aisément  pour  voir,  pource  ce  qu'il  est 
malade  :  ainsi  en  est-il  des  autres  par- 
ties estant  offensées,  l'àme  ne  s'en  sert 
pas  si  aisément  ;  mais  si  le  poulmon,  si 

la  rate,  si  le  cœur  ou  autre  partie  noble,  ' 
viennent  à  estre  gastées  tout.  à  laid,  ton 
fttne,  ne  s'en  ['(Minant  plus  seruir,  les 
quitte  là,  et  voila  comme  Ton  meurt. 
Or  ce  n'est  pas  le  Manitou  qui  gaste  ces 
parties,  mais  le  trop  grand  froid,  le  trop 
de  chaleur,  les  eicés  de  quoy  que  ce 
soit.  Ne  sens  tu  pas  que  tu  brusles quand 
tu  as  beu  de  IVau  de  vie?  cela  consomme 
ton  foye,  et  le  desseiohe  ;  cela  altère 
les  autres  parties  intérieures,  et  cause 
la  maladie,  qui  venant  à  se  rengreger 
corrompt  entièrement  quelque  partie; 
d'où  s'ensuit  que  ton  âme  s'en  va, 
et  te  voila  mort,  sans  que  le  Manitou 
t'ait  touché.  le  croy,  disoit-il,  que  tu 
as  raison,  nous  autres  nous  manquons 
d'esprit,  de  croire  que  c'est  le  Manitou 
qui  nous  tue. 

Le  quinzième  du  mesrne,  il  fit  vu  grand  i 
vent  de  Nordest  accompagné  d'vne  pluie 
qui  dura  fort  long  temps,  et  d'vn  froid 
assez  grand  pour  geler  ces  eaux  aussi 
tost  qu'elles  touelioieiil  à  quelque  chose 
que  ce  fust;  si  bien  que,  comme  cette 
pluie  tomboit  sur  les  arbres  depuis  la 
cime  iusques  au  pied,  il  s'y  lit  vn  cristal 
de  glace,  qui  enehassoit  et  la  tige  et  les 
branches;  en  sorte  qu'vn  fort  long  temps 
durant,  tous  nos  grands  bois  ne  paroi  s- 
soient  qu'vne  forest  de  cristal  :  car  en 
vérité  la  glace  qui  les  reuestoit  vniuer- 
sellement  par  tout  estoit  épaisse  de  plus 
d'vn  teston  ;  en  vn  mot  toutes  les  bros- 
sailles  et  tout  ce  qui  estoit  sur  la  neige 
estoit  enuironné  de  tous  costez  et  en- 
châssé de  glace.  Les  Sauuages  m'ont 
dit  qu'il  n'en  arriuoit  pas  sonnent  de 
mesme. 

I'ay  veu  ton  Manitou,  et  moy  ton 
Iesvs,  disoient  enuiron  ce  temps  deux 
•Sauuages  venans  voir  vn  de  nos  Pères  ; 
ô  qu'il  nous  promet  bonne  année  !  que 
de  Castors,  que  d'EsIans  !  moyennant 
que  tu  nous  donnes  bien  du  Petun  pour 
luy  sacrifier.  Allez,  Galands,  ce  n'est 
ny  ce  qu'il  demande  en  sacrifice,  ny  ce 
que  vous  voulez  luy  donner:  croyez  en 
luy,  et  seruez-lc  comme  on  le  vous  en- 
seignera, et  vous  serez  trop  heureux, 
leur  répondit  le  Père.  Ce  sont  de  leurs 
inuentions  pour  auoir  ce  qu'ils  préten- 
dent, ou  celles  qu'ils  ont  retenues  de 


quelques-vns  de  nos  François,  qui  les 
trompoient  iadis  sous  ces  belles  appa- 
rences. 

Le  douzième  de  Feurier,  vn  de  nos 
Pérès  parlant  aux  Sauuages  de  la  lusticc 
de  Dieu,  et  qu'il  nous  mesuroit  à  la 
mesme  mesure  que  nous  mesurions  nos 
semblables,  vn  Saunage,  duquel  i'ay 
parlé  ey-dessus,  luy  dit  par  après  en  par- 
ticulier :  le  croy  ce  que  tu  as  dit  de  la 
lusticc  de  Dieu,  i'en  ay  veu  vn  exemple 
de  mes  yeux.  Nous  estions  allez  chas- 
ser, vn  mien  frère  et  moy,  et  comme 
nous  n'auions  que  fort  peu  de  viures, 
mon  frère  me  dit,  que  nous  missions  à 
mort  vn  panure  garçon  orphelin  qui  nous 
accompagnoit,  et  en  disant  cela  luy  iette 
vue  corde  au  col,  et  me  fait  tirer  d'vn 
costé,  luy  tirant  de  l'autre  ;  ie  luy  obe'ïs 
à  contre  cœur.  Quoy  que  c'en  soit, 
ayans  tué  ce  ieune  homme,  nous  nous 
separasmes  pour  trouuer  la  piste  de 
quelque  Orignac  ;  en  ayant  trouué  vne, 
ie  la  suy,  ie  rencontre  la  beste,  ie  la 
tuë,  i'en  porte  la  monstre  en  nostre  Ca- 
bane, où  ie  ne  trouuay  point  mon  frère. 
Comme  il  ne  retournoit  point,  et  qu'il 
se  faisoit  tard,  ma  mère  le  va  chercher, 
elle  le  rencontre  tout  malade  et  tout 
elfaré.  Cette  panure  femme  bien  éton- 
née, le  presse  doucement  de  retourner: 
Non,  dit-il,  il  faut  que  ie  meure.  Enfin 
ayant  fait  mine  d'obeïr,  il  dit  à  ma  mère 
qu'elle  marchast  deuant,  qu'il  la  sui- 
uroit  doucement.  Ma  pauure  mère  estant 
vn  peu  éloignée,  ce  misérable  tourne  vi- 
sage, et  s'en  va,  si  bien  que  iamais  de- 
puis on  ne  l'a  reueu,  ny  ouy  parler  de 
luy,  quoy  qu'on  Paye  diligemment  cher- 
ché. En  cela,  disoit  ce  Saunage,  iere- 
cognois,  que  celuy  qui  a  tout  fait  nous 
paye  à  la  mesme  monnoye,  que  nous 
nous  traitions  les  vus  les  autres. 

Le  deuxième  iour  d'Auril,  le  Père 
Quentin  fit  vn  voyage  à  quelques  licuës 
des  Trois  Minières,  pour  quelques  ma- 
lades, dont  on  nous  auoit  donné  aduis. 
Le  fruict  qu'il  en  rapporta  fut  d'auoir 
exposé  plusieurs  fois  sa  vie  pour  Dieu, 
parmy  les  dangers  des  glaces  et  du  mau- 
uais  temps.  11  se  contenta  de  leur  don- 
ner quelque  instruction,  sans  en  bapti- 
ser aucun,  ne  les  voyant  ny  en  péril  de 

mort,  ny  suffisamment  instruits.  Le 
sieur  Iean  Nicolet  luy  seruit  de  truche- 
ment, auec  sa  charité  et  fidélité  ordi- 
naire, dont  nos  Pères  tirent  de  grands 
seruices  en  semblables  occasions.  I'ay 
quelques  mémoires  de  sa  main,  qui 
pourront  paroistre  vn  iour,  touchant  les 
Nipisiriniens,  auec  lesquels  il  a  souuent 
hyuerné,  et  ne  s'en  est  retiré,  que  pour 
mettre  son  salut  eu  asseurance  dans 
l'vsage  des  Saeremens,  faute  desquels  il 
y  a  grande  risque  pour  l'âme,  parmy  les 
Saunages. 

Le  quatrième  de  May,  Monsieur  Gand 
allant  faire  vn  tour  aux  Trois  Riuieres, 
ie  montay  dans  sa  barque,  désirant  me 
trouuer  en  vne  assemblée  de  Saunages 
qui  se  deuoit  tenir  là.  Le  vent  nous 
estant  contraire,  de  bonne  fortune  pour 
moy  passa  vn  canot  de  Sauuages  qui 
m'enleua  et  me  rendit  bientost  où  ie 
desirois  estre.  Monsieur  Gand  estant 
enfin  arriué,  les  Sauuages  le  vindrent 
voir,  et  tindrentconseil  pour  le  supplier 
de  faire  auprès  des  Capitaines  qui  vien- 
droient,  qu'on  leur  donnast  secours  pour 
leurs  guerres.  Le  premier  qui  paria 
nous  contenta  fort  ;  il  commença  par  vne 
exclamation  :  Que  puis-ie  dire?  ie  n'ay 
plus  de  voix,  ne  prestez  point  l'oreille  à 
mes  paroles,  écoutez  ces  pauures  vefues 
et  ces  pauures  orphelins,  qui  crient 
qu'ils  n'ont  plus  de  pères  et  de  maris  ; 
voulez  vous  seuls,  vous  autres  François, 
subsister  en  ce  païs-cy?  tenés  vous  en  re- 
pos, ne  nous  secourez  point,  et  dans  peu 
de  temps  vous  ne  verrez  plus  que  des 
femmes  et  des  enfans  :  nous  allons 
mourir  auec  nos  Capitaines,  que  nos  en- 
nemis ont  égorgez.  le  me  trompe,  vous 
auez  trop  de  bonté  pour  nous  voir  courre 
à  la  mort,  sans  nous  prester  la  main. 
Vn  petit  nombre  de  vous  autres  nous 
peut  à  tous  sauucrla  vie,  et  faire  reuiure 
tous  le  païs  ;  prenez  donc  courage,  et 
quand  les  Capitaines  seront  arriuez,  par- 
lez pour  nous.  Monsieur  Gand,  visant 
autant  et  plus  au  salut  de  leurs  âmes 
qu'au  bien  de  leurs  corps,  leur  fit  ré- 
pondre qu'il  lesaymoil,  et  qu'il  parleroit 
volontiers  pour  eux-  aux  Capitaines  ; 
neantmoins  qu'il  craignoit  que  ces  Ca- 
pitaines n'eussent  non  plus  d'oreilles 


pour  ses  paroles,  que  les  Sauuages  n'a- 
uoient  monstre  d'affection  pour  les  Fran- 
çois. Premièrement  vous  ne  vous  estes 
point  alliez  iusques  icyde  nos  François; 
vos  filles  se  marient  à  toutes  les  Nations 
voisines,  et  non  pas  à  nous  autres.  Yos 
enfans  demeurent  au  païs  des  Nipisiri- 
niens, des  Algonquins,  des  Attikame- 
gues,  des  peuples  du  Sagné,  et  dans  les 
autres  Nations.  Iusques  icy  vous  ne  les 
auez  point  présentez  aux  François  poul- 
ies instruire.  Si  vous  eussiez  fait  cela 
dés  nostre  première  entrée  dans  le  Païs, 
vous  sçauriez  tous  maintenant  manier 
les  armes  comme  nous,  et  vos  ennemis 
ne  subsistcroientpas  en  vostre  présence; 
vous  ne  mourriez  pas  tous  les  iours 
comme  vous  faites.  Celuy  qui  a  tout 
fait  et  qui  nous  protège,  vous  conserue- 
roil  aussi  bien  que  nous,  puis  que  nous 
ne  serions  plus  qu'vn  mesme  Peuple.  Se- 
condement, nous  nous  souuenons  bien 
que  les  Hiroquois  ont  tué  de  nos  gens, 
nous  en  prendrons  raison  ;  mais  nous 
ne  nous  précipitons  pas.  Vous  voyez 
que  nous  nous  peuplons  tous  les  iours. 
Quand  nous  serons  bon  nombre,  nous 
les  attaquerons,  et  ne  quitterons  point 
la  guerre,  que  nous  ne  les  ayons  exter- 
minez. Si  vous  voulez  venir  auec  nous, 
vous  y  viendrez,  mais  comme  vous  ne 
sçauez  pas  obeïr  en  guerre,  nous  ne 
nous  attendrons  pas  à  vostre  secours. 
En  tioisiesme  lieu,  si  les  Capitaines  me 
demandent  si  vous  n'allez  point  voir  l'E- 
slranger  pour  vos  traictes,  ie  ne  sçay 
ce  que  ie  leur  pourray  répondre  ;  néant- 
moins  si  vous  aymez  nostre  alliance,  ie 
les  prieray  pour  vous,  ce  n'est  point  que 
nous  ayons  besoin  de  vos  filles  ny  de  vos 
enfans,  nous  sommes  peuplez  comme 
les  feuilles  de  vos  arbres  ;  mais  non* 
voudrions  bien  ne  voir  plus  qu'vn  Peuple 
en  toutes  ces  terres.  Ils  répondirent 
que  tout  cela  estoit  raisonnable,  et  que 
Monsieur  de  Champlain  en  auoit  outre- 
fois parlé  en  particulier  ;  qu'il  en  fal- 
loit  parler  en  la  face  de  toutes  les  Na- 
tions. 

Le  vingt-deuxiesme  du  mesme  mois, 
à  Kébec,  i'appris  vne  fortmauuaise  nou- 
uelle. Vn  ieune  Sauuage  baptisé,  qui 
demeuroit  en  nostre  maison,  estant  auec 

vn  do  nos  François  qui  chassoit  delà  le 
Sault  de  Montmorency,  l'arquebuse  du 
François  s'estant creuée  entre  ses  mains, 
et  Payant  offensé,  il  s'en  reuint  en  dili- 
gence pour  se  faire  panser,  laissant  du 
feu  etdequoy  viure  au  petitSauuage,qui 
ne,  le  pouuoit  suiure  ;  cet  enfant  ayant 
peur  de  rester  seul,  comme  nous  con- 
jecturons, venant  au  torrent  qui  tombe 
du  Sault  de  Montmorency,  le  voulut  pas- 
ser, mais  comme  il  est  fort  rapide,  il  se 
noya.  0  que  cet  accident  nous  a  causé 
de  douleur!  car  ce  panure  petit  estoit  fort 
docile,  et  nous  donnoit  de  bonnes  espé- 
rances de  secourir  vn  iour  par  son  bon 
exemple  ses  compatriotes;  son  innocence 
nous  console,  et  nous  espérons  qu'il  ne 
sera  pas  moins  puissant  au  ciel,  qu'il 
eust  esté  sur  la  terre.  le  craignois  fort 
que  les  Sauuages  ne  nous  reprochassent 
cette  mort,  et  de  fait  quelqucs-vns  m'en 
parlèrent  ;  mais  comme  ils  furent  infor- 
mez du  fait,  et  qu'ils  sceurent  les  dili- 
gences qu'on  apporta  pour  aller  au  dé- 
liant de  luy,  comme  ils  virent  que  nous 
leur  offrions  mesme  de  beaux  presens 
s'ils  le  pouuoient  trouuer  vif  ou  mort, 
cela  les  appaisa.  Il  est  vray  que  ie  me 
seruy  de  leur  coustume  pour  me  dé- 
fendre contre  eux:  car  comme  ils  don- 
nent des  iniures  à  ceux  qui  leur  parlent 
de  leurs  morts,  ie  les  tansois  quand  ils 
en  ouuroient  la  bouche,  disant  qu'ils  ré- 
ueilloient  ma  douleur,  que  ie  l'aymois 
comme  mon  frère;  cela  les  faisoit  taire, 
se  disans  l'vn  l'autre  :  N'en  parle  plus, 
car  tu  l'attristes  ;  ne  voids-tu  pas  qu'il 
l'aymoit?  Or  pour  monstrerque  la  seule 
éducation  manque  aux  Sauuages,  cet 
enfant,  n'ayant  esté  qu'vne  année  en 
France,  se  rangea  si  bien  icy  à  son  de- 
noir,  qu'il  se  rendoit  aymable  à  nos 
François.  Nostre  Seigneur  l'auoit  beny, 
notamment  depuis  son  Baptesme,  de 
trois  ou  quatre  belles  qualitez  bien  con- 
traires auxgrands défauts  des  Sauuages: 
il  n'estoit  ny  menteur,  ny  aeariastre,  ny 
gourmand,  ny  paresseux.  Ce  sont  les 
quatre  vices  qui  semblent  eslre  nésaucc 
ces  Peuples  faineans  et  libertins  au  der- 
nier point.  Or  ce  panure  petit  auoit  les 
perfections  toutes  contraires.  le  ne 
sçache  aucun  François  qui  l'ayt  cogneu, 


qui  ne  l'ayt  aymé,  et  qui  n'ayl  témoigné 
vn  grand  regret  de  sa  mort.  Il  se  eou- 
fessoit  auec  tant  de  candeur,  et  faisoit 
paroistre  tant  de  douleur  de  ses  offenses 
fort  légères,  qu'on  iugeoit  bien  qu'il  y 
alloit  de  cœur.  Il  prioit  Dieu  fort  volon- 
tiers, ehtendoit  tous  les  iours  la  Messe 
d'assez  bon  malin.  Que  si  pour  quel- 
que occupation  il  ne  l'entendoit  pas  à 
son  heure,  et  qu'on  luy  presentast  à  dé- 
jeuner en  quelque  endroit,  il  n'y  tou- 
choit  point  qu'il  n'eust  assisté  à  ce  sainct 
Sacrifice.  Si  quelque  petit  Saunage  fai- 
soitquelquechose  messeante  douant  luy, 
il  en  estoit  honteux,  et  disoit:  Il  n'est 
pas  encor  baptisé,  il  n'a  pas  d'esprit. 
Nous  auons  sceu  que  le  méchant  Apo- 
stat, voyant  que  nous  l'aymions  pour  sa 
docilité,  le  sollicita  fort  sonnent  de  nous 
quitter,  iusques  à  le  battre  et  le  fouetter 
deux  ou  trois  fois  pour  ce  sujet  ;  mais  ce 
bon  petit  garçon  ne  luy  voulut  obéir.  Il 
recognoissoit  bien  la  saleté  et  la  cruauté 
de  sa  Nation,  et  l'auoit  en  horreur.  I! 
me  monstra  certain  iour  l'endroit  où  sa 
mère  mourut,  et  me  dit  qu'aussi  tost 
qu'elle  eut  expiré,  les. Sauuages  tuèrent 
vn  sien  petit  frère,  peut  estre  pour  le 
deliurer  de  la  peine  qu'il  auroit  souffert 
après  le  decez  de  sa  mère  ;  ils  en  au- 
roient  fait  tout  autant  de  luy,  s'il  n'eust 
déjà  esté  grandelet.  Nous  l'auions  nom- 
mé Fortuné  deuantson  baptesme.  Mon- 
sieur de  Champlain,  luy  donna  nom  Bo- 
nauenture,  quand  il  fut  fait  Chrestien; 
et  certes,  [unes  ceciderunt  ei  in  prœcla- 
ris.  Son  exemple  nous  fait  espérer, 
qu'il  n'y  aura  naturel  si  farouche  en  ces 
déserts,  que  nostre  Seigneur  n'adoucisse 
par  sa  grâce,  quand  il  luy  plaira. 

Le  quatrième  de  luin,  arriua  des  II li- 
rons vn  ieune  François,  lequel  s'estant 
mis  auec  quelques  Algonquins  au  com- 
mencement de  l'hyuer,  à  dessein  d'ap- 
prendre leur  langue,  ils  le  conduisirent 
par  terre,  ou  plustost  par  neige,  iusques 
aux  pais  des  Murons  ;  ce  fut  vue  liardie 
entreprise  et  bien  difficile.  Nos  Pères 
furent  bien  estonnez,  et  bien  ioyeux  de 
le  voir  en  vn  temps  si  extraordinaire  ; 
ils  nous  écriuirent  à  son  retour,  qu'ils 
auoient  baptisé  prés  de  soixante  Sau- 
uages, depuis  le  vœu  que  nous  fismes 

tous  le  iour  de  lu  Conception  de  la  saincte 
Vierge  ;  et  que  les  Pères  que  nous  leur 
enuoyasmes  Tan  passé  estoient  arriuez 
en  bonne  santé  par  la  grâce  de  nostre 
Seigneur,  qui  va  tous  les  iours  applanis- 
sant  les  plus  grandes  difficultez  de  ce 
voyage.  Ces  Algonquins  alloient  là 
pour  solliciter  les  II  lirons  de  venir  en 
guerre  auec  eux  contre  les  Hiroquois, 

Le  vingt-liuictiesme  du  mesme  mois, 
Monsieur  du  Plessis  Bochart,  General  de 
la  flotte,  monta  iusquès  à  Kebec,  et  nous 
réioùit  fort  par  sa  présence  ;  nous  le  re- 
merciasmes  de  sa  faueur  ordinaire,  et 
de  la  charité   qu'il  exerce  entiers  les 


costé,  les  Sauuages  de  l'autre  ;  le  Capi- 
taine de  Tadoussac  commença  à  haran- 
guer. Il  estoit  veslu  à  la  Françoise,  d'vn 
fort  bel  habit,  souz  vne  casaque  d'écar- 
late.  Voulant  parler,  il  osla  son  cha- 
peau, et  fit  vne  reuerence  assez  genti- 
ment à  la  Françoise,  puis  addressant  sa 
parole  aux  Capitaines,  notamment  à 
Monsieur  du  Plessis,  qu'il  appella  son 
puisné:  Vous  voyez,  dit-il,  que  ie  suis 
François  ;  tu  sçais,  mon  frère,  que  ma 
Nation  me  tient  pour  tel  ;  on  croit  que 
i'ay  le  bon-heur  d'estre  aimé  des  Capi- 
taines, et  que  ie  suis  leur  parent  ;  pour 
moy  vous  sçauez  que  i'ay  le  cœur  Fran- 


Peres  qui  passent  dans  son  Vaisseau  ;  le  I  cois,  ie  vous  ay  tousiours  aimez,  dois-ie 
Père  Ragueneau  et  nostre  Frère  Louis  t  douter  du   réciproque?  Dites  moy,   ie 


Gobert  estoient  daus  sa  Barque 

Le  premier  de  Iuillet,  le  Père  Chastel- 
lain  et  le  Père  Garnier  s'embarquèrent 
pour  aller  attendre  les  Hurons,  à  la  Ré- 
sidence de  la  Coneeplion  aux  Trois  Ri- 
uieres  ;  Monsieur  nostre  Gouuerneur  les 
conduisit  iusques  au  bord  du  grand 
Fleuue,  auec  vue  courtoisie  et  vne  af- 
fection nompareille,  faisant  tirer  trois 
coups  de  canon  de  salut  à  leur  départ. 
Ce  grand  Dieu  qui  nous  donne  le  cœur 
et  l'amour  de  tant  de  personnes  de  mé- 
rite, nous  oblige  par  mesme  moyen  à 
vne  saincte  et  fidelle  recognoissance. 

Le  secoud  du  mesme  mois,  le  Père 
Iogues  et  le  Père  du  Marché  vindrenl 
accroistre  nostre  ioye,  qui  nous  fut  d'au- 
tant plus  sensible,  que  nostre  Seigneur 
nous  les  auoit  tous  rendus  en  bonne 
santé.  le  prie  sa  bonté  qu'elle  nous 
donne  à  tous  les  forces  nécessaires  pour 
accomplir  fidellement  sessainctes  volon 


vous  prie,  si  ie  me  puis  preualoir  de 
vostre  amitié,  comme  vous  estes  asseuré 
de  la  mienne?  Cela  dit,  il  s'arresta  pour 
ouïr  la  réponse  :  comme  on  l'eust  asseuré 
qu'on  l'aimoit,  il  poursuiuit  :  Mes  com- 
patriotes me  pressent  fort  de  faire  pa- 
roistre  le  crédit  que  i'ay  auprès  de  vous; 
ils  croyent  que  vous  m'aimez,  mais  ils 
le  voudroient  voir  par  effet  :  quelle  pa- 
role leur  porteray-ie  là  haut,  où  ie  les 
vaytrouuer?  Vous  sçauez  que  c'est  le 
propre  des  amis  de  secourir  ceux  qu'ils 
aiment  au  besoin  :  le  secours  que  vous 
nous  donnerez  dans  nos  guerres  sera  le 
tesmoin  fidelle  de  vostre  amitié  ;  vostre 
refus  me  couurira  le  visage  de  confu- 
sion. Voila  à  peu  prés  le  discours  de  ce 
Barbare,  qui  estonna  Monsieur  nostre 
Gouuerneur.  L'autre  Capitaine  prenant 
la  parole,  dit  :  0"a"d  il  fait  mauuais 
temps,  nous  entrons  dans  nos  maisons, 
nous  prenons  nos  robbes,  nous  fermons 


tez  en  l'auaneement  du  salut  de  nos  nos  portes  pour  nous  défendre  des  in- 
François et  de  nos  Sauuages.  iures  de  l'air  :  nous  voicy  dans  vne  sai- 
Ce  mesme  iour,  le  Capitaine  des  Sau-  son  de  guerre  fort  fascheuse,  nous  n'a- 
uages  de  Tadoussac  estant  à  Kébec,  auec  uons  pas  assez  de  force  pour  nous  mettre 
vne  escouade  de  ses  gens,  qui  s'en  al- J  àcouuert  de  nos  ennemis,  nous  recher- 


loient  à  la  guerre,  désira  de  parler  en 
conseil  à  Monsieur  le  Gouuerneur  et  à 
Monsieur  le  Gênerai,  en  vn  mot  aux 
François.  Le  Capitaine  des  Sauiuiges 
de  Kébec  y  assista  ;  l'assemblée  se  fai- 
soit  au  magazin  de  Messieurs  de  la  Com- 
pagnie, où  ie  me  trouuay  par  le  com- 
mandement de  Monsieur  le  Gouuerneur. 
Chacun  estant  assis,  les  François  d'vn 


chons  vostre  abry,  ne  le  refusez  pas  ; 
vostre  amy  vous  en  coniure  :  si  vous  ne 
luy  prestez  la  main  vous  le  verrez  dis- 
paroistre  dans  la  meslée  de  ses  enne- 
mis ;  vous  le  chercherez  des  yeux  et  de 
la  bouche,  demandans,  où  est  v.n  tel, 
qui  nous  aimoit  tant,  et  que  nous  ai- 
mions? apprenant  son  désastre  vous  se- 
rez tristes,  et  vostre  cœur  vous  dira  •.  Si 


France,  en  l'Année  1G3G. 


Gl 


nous  1  eussions  secouru  nos  yeux  pren- 
droient  plaisir  à  le  voir,  et  nostre  cœur 
à  l'aimer,  el  nous  voila  dans  l'amer- 
tume :  or  il  ne  tientqu'à  vous  de  vous 
deliurer  de  celle  angoisse,  et  de  vous 
donner  le  contentement  de  Je  voir  re- 
tourner du  combat  plein   de  vie  et  de 
gloire,     le  n'adiouste  rien  au  discours 
de  ce  Sauuage,  il  toucha  toutes  ces  rai- 
sons, et  plusieurs  autres  qu'il  déduisit 
fort  grauement  en  son  langage.     Yn 
vieillard   tout  chenu   parla   par  après  à 
l'antique.     Ces  bonnes  gens  auoient  l'ait 
ietter  aux  pieds  de  nos  Capitaines  vn  pa- 
quet de   peaux  de   Castors,   suiuant  la 
coustume  qu'ils  ont  de  l'aire  des presens, 
quand  ils  veulent  obtenir  quelque  chose; 
c'est   par    où   commença  ce  vieillard. 
Quand  nous  visitons  les    Peuples   qui 
nous  sont  voisins  et  alliez,   nous  leur 
faisons  des  presens,  qui  parlent  pendant 
que  nous  nous  taisons  ;  ceux  qui  reçoi- 
uent  ces  presens  s'addressent  a  leur  jeu- 
nesse,  et  les  apostrophent  eu  cette  fa- 
çon :    Courage,  ieunes  hommes,  faites 
voir  voslre  générosité,  voila  de  belles 
robbes,  qui  vous  attendent  au  retour  du 
combat  ;    souuenez-vous  de   ceux  qui 
vous  ont  fait  ces  dons,  tuez  beaucoup  de 
leurs  ennemis  :  voila  vue  bonne  cou- 
stume, vous  la  deuriez  garder  aussi  bien 
que  nous,  disoit  ce  bon  vieillard.     On 
prit  de  là  suiet  de  leur  répondre,  que 
quand  ils  rempliroient  la  maison  de  Ca- 
stors,   qu'on    n'entreprendroit    pas  la 
guerre    pour  leurs  presens  ;  que  nous 
secourions  nos  amys,  non  pour  l'espoir 
d'aucune  recompense,   mais  pour  leur 
amitié;  qu'au  reste  on  n'auoit  pas  ame- 
né d'hommes  pour  eux,  ne  sçachant  pas 
qu'ils  fussent  en  guerre;  que  ceux  qu'ils 
voyoientneportoient  pas  tous  les  armes, 
et  que  ceux  qui  les  portoient  n'estoient 
pas  contens  de  ce  que  les  Saunages  ne 
s'estoient  point  encor  alliez  des   Fran- 
çois par  aucun  mariage,  et  qu'on  voyoit 
bien  qu'ils  ne  vouloient  pas  estre  vn 
mesme  Peuple  auec  nous,  donnans  leurs 
enfans  deçà  delà  aux  Nations  leurs  al- 
liées, et  non  pas  aux.  François.     Le  Ca- 
pitaine de  Tadoussae  répliqua,  que  le 
moyen  de  faire  vue  forte  alliance  estoit 
de   faire    paroistre   nostre  courage    et 


nostre  bonne  volonté  :  car,  disoit-il,  vos 
ieunes  gens  retournans  de    la   guerre 
après  le  massacre  de  nos  ennemis,  n'au- 
ront pas  de  peine  à  Irouuer  de  nos  tilles 
en  mariage.     Pour  les  enfans,  on   ne 
voit,  dit-il,  autre  chose  que  petits  Sau- 
nages aux  maisons  des  François  ;  on  y 
voit  des  garçons,  on  y  voit  des  tilles; 
que  voulez  vous  dauantage?  ie  croy  que 
l'vn  de  ces   iours  on   nous  demandera 
nos  femmes.     Vous  nous  demandez  in- 
cessamment nos  enfans,  et  vous  ne  don- 
nez point  les  vostres  :  ie  ne  sçache  au- 
cune famille   parmy   nous,  qui  tienne 
auec  soy  aucun  François.     Monsieur  le 
Gouuerneur  entendant  cette  réponse,  me 
dit  :  Je  ne  sçay  ce  qu'vn  Sénateur  Ro- 
main auroit  répondu  de  plus  à  propos  sur 
le  suiet  proposé.  le  luy  repliquay,  qu'on 
faisoitnos  Saunages  en  France  bien  plus 
massifs  qu'ils   ne  sont.    Mais  mettons 
lîn  à  cette  assemblée.     On  leur  répliqua 
que  défunt  Monsieur  de  Champlain  de 
bonne   mémoire  les  auoit  secourus  en 
guerre,  et  que  pour  cela  ils  ne  s'estoient 
pas  alliez  de  nous  ;  on  leur  fit  entendre 
qu'on  ne  vouloil  leurs  enfans  que  poul- 
ies instruire,  et  pour  n'estre  vn   iour 
qu'vn  mesme   Peuple   auec  eux  ;    que 
nous  n'auions  aucun  besoin  de  nous  en 
charger  ;  que  si  nous  ne  leur  en  don- 
nions pas  des  nostres,  c'est  pour  autant 
qu'ils  demandent  de   grandes  recom- 
penses, quoy  qu'ils  n'ayent  pas  dequoy 
les  nourrir  ;  mais  que  nous  entretenions 
et  instruisions  les  leurs  gratuitement. 
Cette  vérité  les  arresta  tout  court.    Pour 
ce  qui  concernoit  la  guerre,  on  répliqua 
qu'on   ne  pouuoit  leur  donner  ny  vn 
grand,  ny  vn  petit  nombre  de  François  : 
d'en  donner    vn    grand    nombre,    ils 
voioient  bien  que  la  chose  ne  se  pouuoit 
pas  faire,  les  vaisseaux  ne   se  voulans 
pas  dégarnir  de   leurs  hommes  ;  d'en 
donner  peu,   nos  François  ne  vouloient 
point  aller  auec  eux,  pour  ce,  disent-ils, 
que  les  Saunages  ne  sçauroient  obéir, 
ny  tenir  pied  ferme  en  guerre;  à  la  pre- 
mière fantaisie  ils  s'enuolent  comme  des 
oyseaux,  si  bien  qu'il  faudroit  aussi  que 
nos  François,  estans  vn  petit  nombre, 
prissent  la  initie,  ce  qui  les  rendroit  fort 
honteux,  car  on  se  moque  parmy  nous 

des  fuyards.  Les  braues  soldats,  tels 
que  nous  icy,  veulent  vainere  ou  mou- 
rir. Ils  furent  satisfaits  de  ces  raisons, 
et  ainsi  le  conseil  finit. 

Le  neufiéme  du  mesme  mois  de  Juil- 
let, ie  montay  dans  vue  barque  pour  al- 
ler au  douant  des  Hurons,  qui  ne  de- 
uoient  pas  descendre  iusques  à  Kébec. 
11  se  faut  trouuer  au  rendez-vous,  pour 
faire  passer  nos  Pères  qui  y  vont,  et  ré- 
pondre aux  lettres  de  ceux  qui  y  sont. 
Nous  n'estions  gueres  auancez,  quand 
vn  vent  contraire  nous  arresteau  milieu 
du  grand  Fleuue  ;  et  comme  i'ay  déjà 
sonnent  expérimenté  que  nos  Vaisseaux 
ne  sont  ny  asseurez  ny  si  vistes,  si  ce 
n'est  dans  les  bons  vens,  que  les  petits 
Canots  d'écorce  des  Saunages,  i'auois 
donné  le  mot  à  quelques-vus  qui  de- 
uoient  monter  aux  Trois  Riuieres,  d'a- 
border nostre  Barque,  pour  me  prendre 
en  passant  ;  ils  n'y  manquèrent  pas.  le 
me  mets  donc  auec  eux.  Ils  estoient 
douze  Canots  et  enuiron  trente  ou  qua- 
rante ieunes  gens  pour  la  plus  part,  qui 
s'en  alloient  à  la  guerre  ;  ils  ni'enuiron- 
nent  de  tous  costez,  et  me  prient  de  les 
accompagner  iusques  au  pais  des  Hiro- 
quois  ;  ie  me  mis  à  lire,  et  les  entretiens 
d'autres  choses.  Sur  les  trois  ou  quatre 
heures  après  midy,  comme  ils  estoient 
las  de  ramer  contre  vn  vent  assez  vio- 
lent, ils  mirent  tous  pied  à  terre  ;  cha- 
cun prend  son  Nauire,  le  range  auprès  du 
bois,  dans  lequel  nous  entrons  pour  pré- 
parer nostre  maison,  et  pour  faire  du 
feu,  ou  pluslost  de  la  fumée  pour  chas- 
ser les  maringoins.  Nostre  hostellerie 
fut  bien  tost  faite  :  car  on  rompit  quel- 
ques bouts  de  branches  d'arbres,  on  les 
ietta  sur  la  terre,  et  voila  nostre  palais 
dressé  ;  ie  iettay  là  dessus  vne  méchante 
peau  pour  distinguer  ma  chambre  et 
mon  lit  des  autres.  Quand  nous  allons 
à  la  campagne,  François  et  Saunages, 
Religieux  et  autres,  nous  n'auons  point 
d'autres  licts  que  quelque  méchante 
peau,  ny  de  tente  que  le  ciel,  quand  il 
ne  pleut  pas  ;  pendant  la  pluye,  on  se 
cou ure  comme  l'on  peut;  les  Sauuages 
ont  à  cet  eilet  des  écorces  fort  légères 
et  fort  commodes.  Comme  ie  m'estois 
retire  pour  faire  mes  prières,  vn  Capi- 


taine me  vint  trouuer,  et  me  tirant  encor 
plus  à  l'écart,  me  dit:  Tu  nous  a  sou- 
tient fait  entendre,  que  si  celuy  qui  a 
tout  fait  ne  nous  fauorise,  que  nous  au- 
rons du  pire  ;  que  faudroit-il  faire  afin 
qu'il  m'aydast  ?  le  vis  bien  qu'il  parloit 
pour  sa  personne,  et  qu'il  n'auoit  pas 
assez  de  courage  de  proposer  à  son 
escouade  ce  qu'on  luy  auroit  conseillé, 
le  luy  dy  donc  que  Dieu  se  plaisoit  fort 
qu'on  creust  en  luy  et  qu'on  s'ycon- 
lîast,  et  par  conséquent  que  dés  à  pré- 
sent il  deuoit  croire  que  luy  seul  le 
pouuoit  secourir;  qu'il  luy  deuoit  de- 
demander  secours,  et  luy  promettre, 
qu'au  cas  qu'il  retournast  sain  et  sauue, 
qu'il  croiroit  publiquement  en  son  Nom. 
Luy  donnant  aduis,  que  s'il  se  trouuoit 
inuesty  de  ses  ennemis,  ou  en  danger 
de  sa  vie,  il  se  souuinst  de  luy  deman- 
der la  deliurance,  pour  auoir  moyen 
d'estre  baptisé,  il  me  promit  de  le  faire. 
La  nuict  s'approehant,  les  principaux 
d'entre  eux  m'accostent,  et  me  parlant 
de  nos  façons  de  faire,  me  dirent  que 
quand  ie  priois  Dieu,  qu'ilsapprouuoient 
fort  cela,  comme  aussi  quand  ie  leur  di- 
sois  quelque  chose,  et  par  conséquent 
qu'il  falloit  aussi  que  i'approuuasse  leurs 
coustumes,  et  que  ie  creusse  en  leurs 
façons  de  faire  ;  que  l'vn  d'eux  alloit 
bien  tost  prier  à  leur  mode,  et  que  ie 
Pécoutasse  patiemment.  Te  vy  inconti- 
nent qu'ils  preparoient  vn  petit  taber- 
nacle, pour  consulter  le  Manitou  ou 
quelque  Génie  ;  ie  leur  demanday  s'ils 
croyoient  que  le  Manitou  ou  les  Génies 
deussent  venir  dans  cette  petite  tour, 
et  si  ce  n'estoit  pas  le  Sorcier  qui  ébran- 
loit  cette  maison  ou  ce  tabernacle  :  ils 
me  protestèrent  que  ce  n'estoit  pas  luy. 
Là  dessus  ie  leur  fay  vn  offre  :  Quand 
ce  tabernacle  sera  ébranlé,  leur  dy-ie, 
permet tez-moy  que  j'entre  dedans,  et  si 
me  saisissant  des  deux  mains  du  Ion- 
gleur,  vous  voyez  encore  branler  son 
tabernacle,  ie  vous  promets  de  vous 
donner  vn  baril  de  pois,  si  tostque  nous 
serons  arriuez  aux  Trois  Kiuieres.  Donne 
nous  vne  Borique  de  pain,  dit  la  jeu- 
nesse :  l'en  suis  content,  faites  entrer 
le  Iongleur.  Mais  les  plus  âgez  ne  vou- 
lurent pas  accepter  la  proposition,    et 

commn  il  cstoit  déjà  fort  nuiet,  le  Capi- 
taine s'écria:  Dormez,  Jeunesse,  et  pre- 
nez garde  à  ce  que  vous  songerez,  ne 
cachez  rien  de  ce  que  vous  aurez  veù  en 
songe.  Là  dessus  tout  le  monde  s'en- 
dort, ie  1110  iette  sur  mon  grabat,  et  fais 
comme  les  autres.  Enuiron  la  minuict, 
i'enlends  trois  ou  quatre  hommes  qui 
chantoient  et  hurloient  dans  les  bois  ;  ie 
me  leue,  mais  ces  chanteurs  se  teurent 
bien  tost  après  ;  c'estoit  le  Charlatan 
qui  vouloit  faire  sa  consulte.  Or  ie  ne 
sçay  s'il  m'entendit,  quoy  que  c'en  soit, 
il  sortit  de  son  tabernacle  sans  rien  faire, 
disant  que  le  Manitou  ne  vouloit  pas  ve- 
nir. Le  lendemain  matin  ayant  veu  la 
piste  de  quelques  Castors,  et  rencontré 
là  du  bois  propre  pour  faire  des  bou- 
cliers, ils  y  vouloient  passer  la  iournée, 
ce  qui  me  faschoit  fort,  car  ie  desirois 
d'offrir  le  sainct  Sacrifice  de  la  Messe 
le  iour  suiuant,  qui  estoit  vn  Dimanche, 
espérant  que  nous  arriuerions  aux  Trois 
Minières,  le  les  prie,  ie  les  presse  ;  point 
de  nouuelles.  Ils  me  demandoient  si 
i'estois  enfant  pour  m'attrister,  et  que 
ie  serois  encore  bien  loing  si  ie  fusse 
resté  dans  la  Barque.  Enfin  leur  ayant 
dit  que  ie  voulois  le  iour  suiuant  prier 
celuy  qui  peut  tout,  que  ie  le  prierois 
pour  eux,  afin  qu'il  les  aydast  dans  leurs 
combats,  ils  laissèrent  partir  celuy  qui 
me  menoit  dans  son  Canot,  et  eux- 
mesmes  s'embarquèrent  bien  tost  après; 
le  mauuais  temps  nous  fit  demeurer  à 
six  lieues  prés  des  Trois  Riuieres.  Le 
soir  douant  qu'on  s'endormît,  le  Capi- 
taine s'écria:  Tenez  vos  armes  prestes, 
ô  jeunesse,  que  chacun  ayt  son  épée,  sa 
hache  et  son  cousteau  auprès  de  soy  en 
dormant.  Ils cômmençoient  à  craindre 
les  surprises  de  leurs  ennemis.  Sur  la 
minuict,  voila  vne  abondance  d'eau,  qui 
se  décharge  sur  ceux  qui  n'estoient  pas 
abriez.  le  me  mis  en  peloton  sous  la 
peau  qui  me  seruoit  de  mattelas,  et  que 
ie  fis  seruir  de  couuerture,  et  là  des- 
sous aussi  content,  que  sous  vn  lambry 
doré,  ie  reçoy  plus  d'vn  poinçon  d'eau 
sans  me  beaucoup  mouiller.  Le  iour 
suiuant,  l'Aurore  commençant  à  poin- 
dre, i'éueille  mes  gens,  ie  les  presse 
tant  que  ie  peux,  et  m'addressant  à  mon 


hoste,  ie  Iuy  promets,  que  si  nous  ar- 
rimons deuant  midy  aux  Trois  Minières, 
ie  luy  ferois  vn  beau  présent  ;  mais 
aussi  ie  l'asseuray,quc  si  nous  arriuions 
plus  tard  qu'il  n'en  auroit  que  la  moitié. 
Ne  voids  tu  pas,  me  fait-il,  que  ie  ne  puis 
pas  fausser  compagnie  ?  le  m'estois  ju- 
stement addressé  à  vn  Canot,  dans  le- 
quel il  y  auoit  vn  ieune  homme  qui  tom- 
boit  du  haut  mal,  et  qui  en  fut  saisi  de- 
uant mes  yeux,  vn  peu  deuant  que  de 
nous  rembarquer  ;  cela  m'étonna,  car 
si  ce  mal  l'eust  pris  au  milieu  de  la  ri- 
uiere,  c'estoit  pour  renuerser  et  nous  et 
le  Canot,  et  nous  faire  perdre  ;  ie  ne 
voulus  pas  ncantmoins  changer  de  vais- 
seau pour  le  peu  de  chemin  qui  restoit. 
Nous  arriuasmes  enfin  comme  il  falloit 
pour  auoir  le  temps  d'offrir  à  Dieu  le 
saint  sacrifice  de  l'Autel.  Approchans 
des  Trois  Riuieres,  nos  Canots  se  ras- 
semblèrent en  vn  gros,  et  nos  Pères  les 
voyans  venir  de  loing,  se  doulans  que 
ie  serois  dans  cette  trouppe,  vindrent 
au  deuant  de  moy.  Mes  Saunages  les 
voyans  me  dirent:  Yoicy  tes  Frères  qui 
te  viennent  receuoir.  le  mots  donc  pied 
à  terre,  et  comme  nous  vinsmes  à  nous 
entre-salûer,  nousembrassans  par  signe 
de  charité,  mon  escouade  de  Sauuages 
commence  à  pousser  vn  grand  cry  du 
fond  de  la  poitrine,  témoignans  tous  en- 
semble par  cette  voix  d'allégresse,  qu'ils 
approuuoiont  ces  marques  d'affection  et 
de  déférence,  que  nous  nous  portions 
les  vns  aux  autres.  Le  Père  Buteux  et 
le  Père  Chaslellain  estoient  les  deux 
premiers  ;  ie  me  mis  auec  eux,  mar- 
chant sur  la  greue,  pendant  que  mes 
Sauuages  ramoient  doucement  en  bel 
ordre,  sur  le  bord  du  Flcuue,  n'aduan- 
çant  pas  plus  que  nous.  Rencontrant  par 
après  le  Père  Quentin  et  le  Père  Gar- 
nier,  qui  estoient  venus  au  premier 
bruit,  et  les  saluant  comme  les  autres, 
ces  panures  Barbares  redoublans  tous 
ensemble  leurs  cris  de  ioye,  nous  don- 
nèrent vn  second  témoignage  de  leur 
affection.  Le  lendemain  nous  leur 
fismes  festin,  qu'ils  agréèrent  fort  selon 
leurcoustume.  Ce  mot  de  festin  parmy 
eux  leur  est  infiniment  agréable  ;  c'est 
par  là  qu'on  les  gaigne. 

Le  quinziesme  du  mesme  mois,  arri- 
ua  Monsieur  le  General  clans  sa  Barque 
aux  Trois  Riuieres.  Le  mesme  iour  ar- 
riuerent sept  Huions  clans  vu  Canot,  qui 
nous  apportèrent  des  lettres  du  Père 
Brebeuf,  lesquelles  nous  réioùirent  fort: 
car  on  nous  auoit  comme  asseurez  que 
les  Hurons  ne  descendroient  point  cette 
année,  pour  les  grands  bruits  de  guerre 
qui  couroient  par  toutes  les  Nations  par 
lesquelles  ils  doiuent  passer. 

Le  dix-huictiesme,  Monsieur  le  Gene- 
ral partit  des  Trois  Riuieres,  pour  mon- 
ter à  la  riuiere  des  Hiroquois,  où  il  estoit 
attendu  desSauuagesiusquesau  nombre 
de  deux  ou  trois  cens,  pour  parler  de 
leurs  guerres.  Il  me  dit  qu'il  y  alloil 
aussi  pour  les  reconcilier,  car  il  y  auoit 
quelque  dissention  entre  eux  ;  et  de  fait 
vn  Capitaine  Montagnes  s'estoit  comme 
venu  ietter  sous  sa  protection.  Il  n'y  a 
plus  que  toy  et  le  Père  le  Ieune,  luy  di- 
soit-il,  qui  rn'aymiez  ;  mes  Alliez  se 
bandent  contre  moy,  les  Algonquins  me 
veulent  mettre  à  mort,  et  perdre  le  Pais. 
On  le  soupçonnoit,  mais  à  tort,  d'auoir 
receu  des  presensdes  Hiroquois,  et  d'a- 
uoir trahy  la  Grenouille  et  les  autres 
qui  auoient  esté  massacrez  ;  ils  en  peu- , 
soient  autant  d'vn  autre,  qu'ils  vouloient 
aussi  égorger.  Monsieur  du  Plessis  a 
appaisé  tout  cela,  comme  nous  dirons 
bien  tost. 

Le  vingt-vniesme  du  mesmô  mois  de 
Iuillet,  le  Père  Chastellain  et  le  Père 
Garnier  s'embarquèrent  le  plus  heureu- 
sement du  monde  pour  aller  aux  Hu- 
rons. Il  y  eut  tant  de  facilité  en  cette  af- 
faire, que  nous  Panions  presque  pour 
suspecte  :  les  affaires  de  Dieu  sont  au 
commencement  trauersées,  mais  elles 
ne  laissent  pas  d'auoir  leur  effet.  Ces 
sept  Hurons  que  i'ay  dit  estre  arriuez  le 
quinziesme  de  ce  mois,  partans  de  leur 
Pais,  n'auoient  pas  dessein  de  venir  ius- 
ques  aux  François,  mais  seulement  d'al- 
ler iusques  à  l'Isle,  pour  voir  si  leur  Na- 
tion auroit  le  passage  libre  :  car  le  bruit 
couroit  que  ces  Saunages  de  l'Isle,  les 
plus  superbes  de  tous  ces  Peuples, 
vsoient  de  quelques  menaces.  Tout  fut 
appaisé  par  les  Hurons,  qui  renuoyerent 
deux  des  leurs  donner  aduis  que  la  ri- 


uiere estoit  libre,  et  cependant  descen- 
dirent aux  Trois  Riuieres.  Or  comme 
l'vn  de  ces  sept  estoit  Capitaine  de  la 
Bourgade  où  sont  nos  Pères  aux  Hurons, 
et  qu'il  auoit  porté  l'an  passé  le  P.  le 
Mercier,  et  témoigné  beaucoup  d'affe- 
ction, il  nous  demanda  si  personne  de 
nos  Pères  n'alloit  à  son  Pais  ;  qu'il  en 
voudroit  bien  mener  vn,  pourueu  qu'on 
luy  donnast  vn  Canot,  car  ils  estoient 
sept  dans  celuy  qu'ils  auoient.  On  luy 
trouue  aussi  tostvn  Canot  de  Montagnes, 
bien  plus  petit  que  les  Canots  des  Hu- 
rons; l'ayant  veu  il  s'en  contenta.  L'af- 
faire estant  conclue,  on  luy  fait  des  pre- 
sens,  et  à  ceux  qui  s'embarquoient  auec 
luy  ;  les  voila  très  contens,  et  le  Père 
Chastellain  encor  plus,  de  se  voir  destiné 
pour  partir  auec  ce  Capitaine.  Ceux  qui 
estoient  dans  l'autre  Canot,  voyans  qu'il 
y  auoit  encor  vn  Père  à  embarquer, 
nous  vindrent  dire  qu'il  ne  falloit  pas  le 
séparer  d'auec  son  Compagnon,  et  qu'ils 
seroient  bien  aises  de  le  loger  auec  eux 
clans  leur  petit  Nauire  d'écorce.  Voila 
les  temps  bien  changez  :  les  années  pas- 
sées il  falloit  aller  et  venir,  interposer 
l'authorité  de  tout  le  monde,  et  l'affec- 
tion de  plusieurs,  pour  trou  lier  place  à 
vn  de  nos  Pères  parmy  ces  Barbares,  et 
cette  année  les  sept  premiers  qui  sont 
descendus  en  ont  eux-mesmes  deman- 
dé. On  donna  aux  deux  chefs  et  gou- 
uerneurs  de  ces  deux  Canots,  chacun 
vue  couuerture,  aux  autres  chacun  vn 
capot,  vn  baril  de  pois,  du  pain  et  quel- 
ques pruneaux  ;  c'est  la  nourriture  de 
nos  Pères  et  de  leurs  Sauuages,  qui 
n'auoient  point  fait  de  caches  en  de- 
scendant, et  tout  cela  pour  vingt  ou 
trente  ionrs,  dans  des  chemins  qui  font 
horreur  à  en  ouïr  parler.  Nostre  Sei- 
gneur leur  veuille  donner  sa  sainete  bé- 
nédiction. 

Le  dernier  iour  de  ce  mois,  Monsieur 
le  General  retourna  aux  Trois  Riuieres, 
Yoicy  les  particularitez  de  son  voyage. 
Ayant  trouué  les  Sauuages  assemblez  à 
la  Riuiere  des  Hiroquois,  il  leur  parla 
des  différons  qu'ils  auoient  les  vns  auec 
les  autres,  et  leur  fit  faire  quelques  pre- 
presens,  pour  aualer  plus  doucement, 
comme  ils  parlent,  leurs  mécontente- 

mens.  En  vn  mot,  il  mit  la  paix  parim 
eux,  et  pour  accoustunier  tousiours 
leurs  oreilles  à  entendre  parler  de  nostre 
créance,  il  leur  disoit,.  que  s'ils  aymoienl 
les  François,  ils  deuoient aymer  et  écou- 
ter ceux  que  les  François  chérissent,  et 
ausquels ils  prestent l'oreille  ;  qu'ils  leur 
deuoient  donner  leurs  enfans  pour  les 
instruire  (il  parloitde  nous),  adioustant 
que  le  grand  Capitaine  venu  de  nouueau 
à  Kébec  auoit  esté  instruit  dans  nos 
écoles  ;  que  luy  niesnie  auoit  esté  ensei- 
gné de  nostre  main,  et  que  s'ils  dési- 
raient que  nous  ne  fussions  qu'vn  Peu- 
ple par  ensemble;  qu'il  falloit  commen- 
cer par  là.  A  tout  cela  ils  répondirent, 
hù  !  hô  !  hô  !  selon  leurcoustume,  quand 
ils  approuuent  quelque  discours. 

Au  départ,  ces  Barbares  s'en  allèrent 
chercher  quelque  panure  misérable  Bi- 
roquois:  car  la  plus  part  de  leurs  guerres 
se  passent  dans  les  surprises,  se  guettans 
les  vus  les  autres,  comme  on  feroit  vn 
Sanglier.  Cependant  Monsieur  le  Ge- 
neral monte  plus  haut,  donne  iusques 
à  la  Riuiere  des  Prairies.  A  son  retour, 
il  nous  décriuit  ces  lieux  comme  vn  Pa- 
radis terrestre  :  Les  terres,  disoit-il,  y 
sont  meilleures,  les  arbres  mieux  nour- 
ris, les  prairies  en  abondance,  la  beauté 
du  Païs  rauissante,  la  pesche  mon- 
strueuse en  quantité,  en  qualité  et  gran- 
deur de  poisson  :  voila  bien  des  riches- 
ses assemblées  en  vn  endroit  ;  mais  les 
Maringoins  sont  les  petits  dragons  qui 
gardent  ces  belles  pommes  d'or,  qu'on 
n'aura  pas  sans  peine,  non  plus  que  les 
autres  presens  de  la  terre. 

Le  treizième  iour  d'Aoust,  arriua  vn 
Canot  du  Pais  des  Hurons  qui  auoit  ren- 
contré le  Père  Gamier  et  le  Père  Cha- 
stellain  à  la  petite  Nation  des  Algon- 
quins. Les  Pères  m'écriuoient  ce  peu 
de  mots  sur  vn  feuillet  de  tablettes, 
faute  de  papier.  Ces  porteurs  vous  di- 
ront mieux  comme  s1  appelle  le  lieu  où  ils 
nous  ont  rencontrés  que  nous  autres  ; 
nous  sommes  en  bonne  santé,  grâces  à 
Dieu  ;  nous  nous  en  allons  tous  courans 
dans  nos  gondoles  d'écorec  ;  nous  volons 
à  ce  Paradis  tant  désiré  auec  vn  sur- 
croist  de  courage,  que  Dieu  nous  a  don- 
né.    Kionché  fait  pour  le  moins  aussi 


bon  Iraitlcmentau  Père  Garnier,  </u'Ae- 
uons  au  Péri  Chaslellain;  ils  ont  bien 
ménagé  nos  dures,  nous  auons  encor  vn 
peu  de  pain,    le  n'ay  peu  lire  le  reste. 

Le  dixiesme  du  mesme  mois,  le  Ca- 
pitaine  de  Tadoussac   retourna  de  la 
guerre  auec  son  escouade  ;  il  nous  dit 
qu'ils  auoient  trouué  vue  Cabane  délais- 
sée, où  peut  estre  trois  cens  lliroquois 
auoient  couché  ;  qu'vne  partie  de  leurs 
trouppes  les    poursiiiuoient,    plusieurs 
ayant  tourné  visagei   dont  il  estoit  du 
nombre,  pour  quelque  dispute  qui  estoit 
suruenuë  entre  eux.  Le  lendemain  vin- 
drent  nouuelles  que  le  reste  de  l'armée 
relournoit,  et  qu'on  auoit  mis  à  mort 
quelques  ennemis.     Enfin  le  treizième 
parurent  vue  partie  de  ces  guerriers  dans 
leur  Canot,   ils  portoient  en  forme  de 
Guidons   les  perruques  de  ceux  qu'ils 
auoient  tuez,  car  c'est  leur  coustume 
d'arracher  la  peau  de  la  teste  auec  tout 
le  poil  de  celuy  qu'ils  massacrent.    Ces 
peaux  sont  de  grands  trophées.     On  les 
voyoit  voltiger  auec  leurs  moustaches 
chacune  au  bout  d'vn  long  baslon  qu'ils 
éleuoient  en  l'air,  comme  des  guidons  ; 
les  femmes  accoururent  incontinent  à  la 
veuë  de  ces  palmes  et  de  ces  lauriers, 
quittèrent  leurs  robbes,  et  se  ietterent  à 
la  nage  après  ces  guirlandes  ;  c'estoit  à 
qui  en   attraperoit  quclqu'vne  pour  la 
pendre  dans  leurs  Cabanes,  comme  vne 
marque  de  leur  générosité.  On  nous  vint 
raconter    cette    barbarie  ;    nous    nous 
transportasmes  aux  Cabanes.   Comme  ie 
regardois  ces  perruques,  les  femmes  qui 
s'en  estoient  saisies,  s'en  voulurent  glo- 
rifier ;  mais  elles  furent  bien  estonnées 
quand  elles  entendirent  les  reproches 
que  nous  leur  fismes  de  leur  vanité.    Or 
pour  déduire  en  deux  mots  le  succez  de 
cette  guerre,  quelques  cent  Saunages  et 
plus  s'estans  débandez,  le  reste  poursui- 
uit  sa  pointe.  Ils  s'en  vont  àcosté  d'vne 
bourgade  de  leurs  ennemis  ;  rencontrans 
vu  ou  deux  panures  misérables,  ils  les 
saisissent,  et  leur  promettent  la  vie  s'ils 
découurent  en  quel  endroit  on  pourroit 
faire  rencontre  de  leurs  compatriotes. 
Ils  leur  enseignent  vne  riuiere  non  pas 
bien  esloignée  de  là,  où  quelques  hom- 
mes estoient  allez,  partie  pour  la  pesche, 

partie  pour  faire  de  grands  collets  d'é- 
corces  propres  à  prendre  des  Cerfs.  11 
y  auoit  aussi  plusieurs  femmes  qui  re- 
cueilloient  le  chanvre  du  pais,  ce  sont 
des  liorties,  dont  ils  font  de  fort  bons 
cordages.  Ces  Barbares  y  accourent  aussi 
tost,  se  iettent  sur  ces  pauures  gens, 
comme  des  loups  dessus  leur  proye  ; 
voila  vn  cry  qui  se  fait  de  tous  costez, 
les  vns  s'enfuient,  les  autres  se  défen- 
dent, les  femmes  hurlent  et  taschent 
de  se  sauuer  :  bref  ils  prennent,  et  tuent 
en  tout  vingt-huict  personnes,  à  ce  qu'ils 
disent,  tant  hommes,  que  femmes  et 
enfans  ;  la  plus  grande  partie  estoit  de 
femmes.  Ils  ramenèrent  en  vie  trois 
hommes,  vne  ieune  femme  et  vue  ieune 
fille.  Les  Saunages  qui  sont  au  dessus 
des  Trois  Riuieres  eurent  pour  leur  part 
deux  hommes  et  la  fille,  ceux  d'icy  bas 
en  eurent  vn  et  la  ieune  femme  ;  ils  en 
eussent  amené  dauantage,  mais  comme 
ils  craignoient  d'estre  poursuiuis  de  leurs 
ennemis,  ils  luoient  en  chemin  ceux  qui 
ne  marchoient  pas  bien.  Ils  disenl  que 
cette  ieune  femme  voyant  qu'on  en  tuoit 
pour  ne  pouuoir  cheminer,  estoit  la  pre- 
mière en  teste  de  toute  l'armée,  portant 
la  fatigue  mieux  qu'vn  homme  :  car  fi- 
gurez vous  qu'ils  furent  plusieurs  iours 
sans  rien  manger  du  tout,  fuyansàperte 
d'haleine,  par  vn  temps  de  pluie  fort 
fascheux;  on  ne  trouue  point  là  de  mai- 
son de  retraitte  pour  se  seicher,  celuy 
qui  les  mouille  les  seiche,  comme  l'on 
dit.  Cette  panure  femme  ne  disoit  au- 
cun mot,  paroissant  sans  crainte  au  mi- 
lieu de  ces  Loups  ;  elle  auoit  la  face  mo- 
deste, mais  l'œil  si  asseuré,  que  ie  la 
prenois  pour  vn  homme.  Il  est  vray 
que  les  Barbares  ne  font  point  ordinai- 
rement de  mal  aux  femmes,  non  plus 
qu'aux  enfans,  sinon  dans  leurs  surpri- 
ses ;  voire  mesme,  quelque  ieune  homme 
ne  fera  point  de  difficulté  d'épouser  vne 
prisonnière,  si  elle  trauaille  bien,  et  par 
après  elle  passe  pour  vne  femme  du  pays. 
Pour  les  hommes  il  n'en  va  pas  ainsi, 
c'est  la  cruauté  mesme  qui  les  marty- 
rise. Si  tost  que  celuy  qui  fut  conduit 
aux  Trois  Riuieres  eut  mis  pied  à  terre, 
les  femmes  et  les  enfans  se  iettent  des- 
sus ;  c'est  à  qui  luy  assènera  le  mieux 


son  coup  ;  cependant  le  prisonnier 
chante,  passe  chemin  sans  se  retourner 
pour  voir  qui  le  frappe.  Vn  misérable 
boitteux  le  voyant  tout  nud  prend  vue 
grosse  corde  en  double  et  la  décharge 
sur  ce  panure  corps,  sur  le  dos  et  sur  le 
ventre,  et  sur  l'estomach,  en  sorte  qu'il 
chancela  et  pensa  tomber,  sa  chair  en 
resta  toute  liuide  et  toute  morte  ;  d'au- 
tres luy  mirent  du  feu  dans  la  bouche, 
d'autres  approchoient  des  tisous  en  di- 
uers  endroits,  pour  le  faire  roslir,  puis 
on  luy  donnoit  vn  peu  de  relâche,  le  fai- 
sant chanter  et  danser.  Vne  femme  le 
vint  mordre  par  vn  doigt,  taschant  de 
l'arracher,  comme  feroit  vn  chien  ;  en 
fin  n'en  pouuant  venir  à  bout,  elle  prend 
vn  Cousteau,  et  le  coupe,  puis  luy  met 
dans  la  bouche  pour  luy  faire  aualer,  il 
tasche  de  le  faire,  maisilnepût.  L'ayant 
rendu  à  cette  Tygresse,  elle  le  faitrostir 
pour  le  donner  à  manger  à  des  enfans, 
qui  le  sueçoient  déjà.  Vn  de  nos  soldats 
suruenant  le  demanda  ;  à  peine  ces  en- 
fans le  vouloient-ils  quitter.  Il  s'en  sai- 
sit donc,  et  le  ietta  dans  la  riniere,  ab- 
horrant cescruautez.  Deux  ieunes  hom- 
mes prirent  vne  autrefois  ce  panure  mi- 
sérable par  les  deux  bras,  et  à  belles 
dents  comme  des  Loups  enragez,  mor- 
doient  dedans,  le  secouant  comme  vn 
dogue  furieux  secoue  vne  charongne 
pour  en  emporter  la  pièce.  Dés  que 
i'eus  appris  que  ces  rages  se  faisoient  à 
nostre  porte,  et  douant  les  yeux  de  nos 
François,  ie  descendis  aux  Cabanes,  et 
tansay  fort  et  ferme  ces  bourreaux,  les 
menaçans  que  les  François  ne  les  aime- 
roient  plus;  et  en  effet  il  faudroit  re- 
marquer ceux  qui  exercent  ces  manies, 
et  les  exclure  des  maisons  de  tous  les 
François,  cela  les  retiendroit.  Les  hom- 
mes ne  me  repartirent  rien,  baissans  la 
teste  tout  honteux  et  confus.  Quelques 
femmes  nous  dirent  que  les  Hiroquois 
faisoient  encore  pis  à  leurs  pères,  à  leurs 
maris  et  à  leurs  enfans,  me  demandant 
si  i'aimois  vne  si  meschante  Nation  :  ie 
leur  repars  que  ie  ne  I'aimois  pas,  mais 
qu'ils  pouuoient  tuer  ce  misérable  sans 
le  traitler  auec  cette  fureur.  En  vn  mot 
ie  leur  fis  entendre  que  si  leurs  enne- 
mis n'auoient  point  d'esprit,  qu'il  ne 

falloit  pas  les  imiter  ;  que  ce  n'estoit  pas 
vue  marque  de  courage  et  de  générosité 
de  battre  et  de  mordre  vu  homme  lié  ; 
que  parmy  eux mesmes  les  plus  vaiJlans 
n'exereoient  point  ces  cruautez,  et  me 
tournant  vers  ceux  que  ie  iugeois  les 
plus  généreux.  Ce  sont  ceux  là  qui  pour- 
suiuent  les  Hiroquois,  qui  les  tuent  dans 
la  chaleur  du  combat,  qui  les  prennent, 
qui  les  lient  et  qui  les  amènent,  et  les 
poltrons  qui  demeurent  au  foyer  des 
Cabanes  en  font  curée  comme  des  chiens. 
Ils  se  mirent  à  rire,  et  m'aduouérent 
qu'ils  n'eussent  pas  voulu  exercer  cette 
boucherie.  11  y  eut  neantmoins  vu  Ca- 
pitaine estranger,  nommé  la  Perdrix,  qui 
se  fascha,  un;  dit-on,  par  après  de  ce 
que  i'auois  dit,  asseurant  que  si  le  pri- 
sonnier luy  eust  appartenu,  qu'il  m'au- 
roit.  chassé  de  sa  Cabane,  le  sçay  bien 
qu'il  ne  l'aurait  pas  faict,  carie  n'aurois 
garde  de  parler  aux  Algonquins,  notam- 
ment à  ceux  de  l'Isle,  comme  ie  parle  à 
nos  Montagnes.  le  me  suis  laissé  dire 
que  Monsieur  de  Champîain  les  estant 
allé  secourir  dans  leurs  guéries,  et 
voyant  quel'vn  d'eux  traittoit  rudement 
quelque  femme  prisonnière,  ou  quelque 
enfant,  il  leur  voulut  faire  entendre  que 
cette  barbarie  estoit  aliène  de  la  bonté 
naturelle  à  l'homme  ;  vn  Saunage  de 
Tlsle  l'entendant  luy  dit:  Regarde  comme 
ie  feray,  puis  que  tu  en  parles.  Il  prend 
par  le  pied  vn  enfant  qui  estoit  encor  à 
la  mammelle,  et  luy  casse  la  teste  contre 
vne  roche,  ou  contre  vn  arbre.  Si  ces 
superbes  ont  parlé  en  cette  sorte  à  vn 
Capitaine  qui  auoit  les  armes  en  main, 
que  feroient-ils  à  vne  personne  qui  n'a 
que  sa  parole?  le  sçay  bien  qu'il  faut 
yser  de  grande  discrétion  auec  ces  Peu- 
ples, qui  ne  veulent  receuoir  aucun 
ioug  ;  ie  sçay  bien  encor  qu'ils  ont  quel- 
que sorte  de  raison,  ou  plustost  d'ex- 
cuse, traittuns  leurs  ennemis  en  cette 
sorte,  car  les  Hiroquois  les  tenans,  sont 
encor  plus  enragez  qu'eux  ;  maisie  sçay 
bien  aussi  que  qui  jamais  ne  commence 
vne  affaire,  iamais  ne  l'acheuc  ;  ie  ne 
preste  point  l'oreille  à  ceux  qui  pensent 
auoir  tout  dit,  quand  ils  vous  ont  repré- 
senté que  c'est  leur  coustum»,  qu'il  les 
faut  laisser  faire,  qu'on  n'y  guignera 


rien  :  ils  se  trompent  ;  nous  ne  sommes 
pas  seuls  qui  cognoissons  à  l'oeil  qu'on 
a  beaucoup gaigné  depuis  quelque  temps 
sur  vue  bonne  partie  de  ces  Barbares, 
quand  ci;  ne  seroit  que  de  se  donner  la 
hardiesse  et  l'authorité  de  les  reprendre 
lors  qu'ils  commettent  ces  grands  dés- 
ordres, cela  profite  lousiours.  La  pre- 
mière année  que  nous  vinsmes  icy,  quand 
i'eusse  sceu  la  Langue  en  perfection,  ic 
n'aurois  eu  garde  de  prendre  sur  eux 
l'ascendant  que  ie  pourrois  prendre 
maintenant  auec  mon  begayement  :  ils 
m'auroient  bien-tost  imposé  le  silence. 
Mais  quand  ie  voy  des  hommes  crians 
tous  les  ioursà  la  faim  à  nos  portes,  que 
nous  obligeons  incessamment,  qui  n'ont 
point  d'autres  appuy  que  nos  François; 
il  me  semble  qu'en  contre-change  des 
secours  qu'ils  reeoiuent  de  nos  mains, 
nous  pouuons  exiger  d'eux  quelque  cour- 
toisie. Il  est  vray  que  quand  on  les  re- 
prend il  ne  faut  iamais  les  menacer 
d'aucune  violence,  ce  seroit  tout  perdre  : 
aussi  leur  dis-ie  ordinairement  que  s'ils 
veulent  eslre  opiniastres  dans  leurs  cou- 
stumes,  que  nous  tiendrons  ferme  dans 
les  nostres  ;  que  s'ils  ne  nous  aiment 
iusques  à  ce  poinct  de  quitter  quelque 
chose  de  leur  cruauté  en  nostre  consi- 
dération, qu'à  la  vérité  nous  ne  leur  fe- 
rons aucun  mal,  mais  que  nous  ne  les 
chérirons  pas  iusques  là,  que  nous  nous 
ostions  le  morceau  de  la  bouche  pour  les 
assister  dans  leurs  besoins  ;  que  nous 
remarquerons  fort  bien  ceux  qui  feront 
quelque  impudence  publique,  ou  qui  en- 
treront dans  ces  rages  et  dans  ces  ma- 
nies, pour  leur  fermer  la  porte,  et  l'ou- 
urir  à  ceux  qui  sont  bons  parmy  eux  : 
pleust  à  Dieu  que  nos  François  fissent  le 
mesme.  Les  Sauuages  nos  voisins  dé- 
pendent beaucoup  de  nous  ;  si  nous  nous 
accordions  tous  à  renuoyer  sans  iniure 
ceux  qui  font  des  choses  si  éloignées  de 
la  raison  et  de  la  nature,  on  verroit 
bien  tost  du  changement  parmy  eux. 
Au  reste  ils  sçauent  que  ie  les  aime, 
c'est  pourquoy  ils  ne  me  veulent  pas  si 
aisément  choquer.  Ce  n'est  pas  qu'il 
n'y  en  ait  encor  qui  se  gaussent  et  qui 
se  rient  de  ce  que  nous  leur  disons  ; 
mais  ce  n'est  rien  en  comparaison  des 

iniures  que  i'ay  beuès  autrefois  ;  et  après 
tout  cela  ie  ne  puis  dire  qu'on  trouue 
plus  de  résistance  intérieure  en  vn  Chre- 
stien  enchaisné  des  mainmises  habitudes 
de  ses  vices,  qu'en  vn  Sauuage  tant  bar- 
bare soit-il.  Pour  conclure  ce  poinct, 
le  Capitaine  que  i'auois  notamment  tan- 
sé  (car  c'est  à  luy  le  prisonnier,  on  le  luy 
a  donné  en  échange  d'vn  sien  frère  tué 
par  les  Eiroquois),  ce  Capitaine,  dis-ie, 
m'estant  venu  voirie  lendemain,  ie  luy 
representay  qu'il  deuoit  prendre  tout  ce 
que  ie  luy  auois  dit  comme  vne  marque 
de  mon  affection  en  son  endroit;  que 
i'estois  marry  dans  le  cœur  que  luy  qui 
t'ait  profession  d'aimer  les  François,  per- 
mist  qu'on  tist  en  leur  présence  des  ac- 
tions qu'ils  haïssent  comme  la  mort  ;  que 
nos  soldats  s'en  retournans  en  Fiance 
diroient  à  nos  compatriotes,  que  ces 
Peuples  icy  sont  des  chiens,  et  qu'ils 
sont  prouenus  de  quelques  chiens  ;  et 
que  moy  qui  les  aime  serois  fasché  de 
cette  nouuelle  ;  qu'il  ne  peut  pas  douter 
de  mon  amitié  ;  que  luy  mesme  a  dit  à 
Monsieur  le  General  qu'il  n'y  auoit  plus 
que  luy  et  moy  qui  l'aimassions  ;  que 
i'ay  prié  ce  grand  Capitaine  de  le  pren- 
dre souz  sa  protection,  contre  ceux  qui 
le  vouloient  tuer  ;  qu'il  a  fait  des  pre- 
sens  en  sa  considération  pour  appaiser 
leurs  differens  ;  qu'il  sçait  bien  que  ie 
I'ay  secouru  dans  sa  nécessité  ;  qu'il  a 
tousiours  esté  assisté  des  François  ; 
qu'il  veut  hyueruer  à  Kébec,  où  ie  me 
dois  trouuer  auprès  du  grand  Capitaine 
de  tous  les  Capitaines  François  qui  sont 
en  leur  pais  ;  que  ce  Capitaine  est  vn 
homme  doux  et  humain  ;  qu'il  n'aime 
point  le  sang,  ny  le  carnage,  siuou  dans 
la  fureur  de  la  guerre.  Nous  vous  ac- 
cordons quelquefois  ce  que  vous  nous 
demandez,  accordez  nous  aussi  ce  que 
nous  vous  demandons,  afin  que  nous 
venions  petit  à  petit  à  n'estre  plus  qu'vn 
mesme  Peuple.  Il  m'auoùaque  i'auois 
raison,  et  qu'il  aimeroit  tousiours  son 
amy  Monsieur  nostre  Gouuerneur,  me 
priant  de  le  secourir  en  ses  nécessitez, 
qui  vont  estre  d'autant  plus  grandes, 
que  l'âge  luy  va  interdire  la  guerre  et  la 
chasse. 

Le    quatorzième    du    mesme    mois 


d'Aoust,  les  Sauuages  vindrent  voir  en 
corps  Monsieur  le  General,  pour  luy  pré- 
senter cette  ieune  Hiroquoise.  Celui  qui 
l'auoit  prise,  voyant  tout  le  monde  assis 
de  paît  et  d'autre,  se  leua  et  harangua 
en  cette  sorte  :  Escoutez,  François,  ie 
unis  vais  tanser,  car  que  pourroit  faire 
autre  chose  vn  gros  animal  comme  moy, 
qui  prend  la  hardiesse  de  parler  deuant 
des  Capitaines  ?  Si  i'estois  Capitaine, 
i'aurois  droit  de  parler;  ie  ne  suis  qu'\  u 
chien,  si  faut- il  que  ie  parle,  et  que  ie 
vous  fasse  vne  querelle  d'amitié.  Nos 
Pères  et  nos  vieux  Capitaines  se  sont 
entr'aimez,  ils  sont  morts  maintenant, 
nous  nous  entr'aimons  et  François  et 
Sauuages,  nous  nous  entr'aimons,  oùy 
nous  nous  entr'aimons  :  c'est  pourquoy 
il  eust  esté  bien  à  propos  de  voir  quel- 
ques vus  de  vos  ieunes  gens  parmy  nous 
à  la  guerre  ;  mais  cela  nous  ayant  man- 
qué, nous  auons  fait  ce  que  nous  auons 
pu.  Yoiey  vne  ieune  prisonnière  que 
nous  vous  présentons  pour  mettre  en  la 
place  de  l'vn  des  trois  François  qui  ont 
esté  tuez  il  y  a  quelque  temps  bien  prés 
d'icy.  le  voy  encor  le  sang  tout  rouge 
qui  accuse  la  cruauté  de  nos  ennemis  et 
des  vostres  :  ce  présent  en  cachera  vne 
partie.  C'est  peu  de  chose,  mais  c'est 
tout  ce  que  nous  auons,  le  reste  ayant 
esté  tué;  si  nous  eussions  esté  secourus, 
nous  eussions  fait  dauantage,  mais  on 
nous  a  quitté  de  tous  costez.  Ce  fut  à 
peu  prés  le  sommaire  de  son  discours, 
qui  finit  par  cette  acclamation  hô,  hô,  hô, 
tirée  du  creux  de  l'estomach  de  tous  ses 
compagnons.  Cela  fait,  on  présente 
cette  pauure  ieune  femme,  qui  me  pa- 
rut cette  fois  fort  triste,  et  me  semble 
que  baissant  les  yeux  elle  ielta  quelques 
larmes.  On  luy  demanda  neantmoins  si 
elle  n'estoit  pas  bien-aise  d'estre  don- 
née h  vn  si  braue  Capitaine,  qui  l'aime- 
roit  fort,  et  qui  lamcttroit  auec  sa  sœur; 
elle  tesmoigna  qu'elle  en  estoit  bien 
contente  ;  mais  on  la  réiouyt  grande- 
ment puis  après,  quand  on  luy  dit  que 
les  François  estoient  fort  honnestes,  et 
qu'on  neluyferoitaucuneiniure;  qu'elle 
seroit  accompagnée  passant  en  France 
de  quelques  filles  de  ce  pays-cy  ;  elle 
sousrit  de  bonne  grâce  à  cette  nouuelle, 

qui  luy  agréa  fort.  le  luy  fis  dire  par 
mi  Sanuage  deux  iours  après,  que  si 
quelqu'vn  dans  vn  si  grand  nombre  de 
personnes  qu'elle  rencontreroit  en  la 
flotte  qui  repasse  en  Franco,  luy  vouloit 
faire  quelque  insolence,  qu'elle  en  auer- 
tist  le  Capitaine,  Monsieur  le  General, 
ou  bien  l'vn  de  mes  Frères  qui  deuoil 
repasser.  Elle  repartit  qu'elle  estoit 
maintenant  de  leur  Nation,  qu'elle  ne 
craignoit  point  qu'on  luy  fist  aucune  in- 
iure  ;  que  si  on  luy  commaiuloit  de  se 
marier,  qu'elle  obeïroit,  mais  qu'antre 
que  celuy  qu'on  lui  auroit  donné  ne  Tap- 
procheroit.  le  supplierois  Messieurs  de 
la  Compagnie  à  qui  on  la  doit  présenter, 
de  la  loger  auec  les  Hospitalières  qui 
doi uent  passer  en  la  Nouuelle  France, 
pour  apprendre  en  leur  maison  à  con- 
noistre  Dieu,  et  à  secourir  les  malades, 
à  dessein  de  la  mener  auec  elles,  si  elle 
réussit.  Mais  retournons  à  nostre  ha- 
rangueur. Monsieur  le  General  luy  fit 
répondre,  qu'il  cheriroit  ce  présent  en 
considération  de  la  main  de  ses  amis, 
dont  il  parloit,  et  non  pas  du  Pais  d'où 
il  estoit  sorty,  qu'il  haïssoit  à  mort: 
qu'au  reste  ils  voyoient  bien  eux-me- 
snies,  que  si  les  François  les  eussent 
suiuis,  qu'ils  les  auraient  abandonnez 
sur  le  discord  suruenu  parmy  eux;  et 
que  si  nous  allions  iamais  en  guerre, 
nous  irions  forts  et  puissans,  pour  ne 
point  retourner  que  nous  n'ayons  détruit 
les  bourgades  entières.  Ils  prirent  plaisir 
à  cette  réponse,  supplians  qu'en  signe 
de  reioiïissanee  et  d'amour  mutuel  les 
vns  les  autres,  on  fist  danser  quelques- 
vns  de  nos  ieunes  gens  au  son  d'vne 
vielle,  que  tenoil  vu  petit  François.  Ce 
qui  leur  fut  accordé  à  leur  grand  conten- 
tement. 

Le  quinziesme  du  mesme  mois,  iour 
dédié  à  la  glorieuse  Assomption  de  la 
sainte  Vierge,  quelques  Canots  descen- 
dant à  Kébec,  car  tout  cecy  se  passoit 
aux  Trois  Riuieres,  emmenèrent  le  pri- 
sonnier pour  le  faire  mourir  là  ;  ie 
marqueray  cy  après  les  particularitez 
de  sa  mort,  si  on  me  les  mande,  ou  si 
ie  les  apprends  descendant  bien  tost  là 
bas  :  car  i'écry  maintenant  iour  pour 


iour,  ce  que  ie  pense  mériter  vn  traict 
de  plume. 

Ce  mesme  iour,  arriua  vn  Canot  des 
Murons,  qui  réioùitfort  Monsieur  le  Ge- 
neral, ayant  pris  résolution  de  partir 
dans  cinq  iours,  s'il  n'eust  reccu  cette 
nouuelle,  la  saison  de  nauiger  estant 
fascheuse  sur  le  déclin  de  l'Automne. 
Ce  Canot  fut  enuoyé  deuant  par  le  Père 
Daniel,  lequel  ayant  appris  de  nos  Pères, 
qu'il  auoit  rencontrés  en  chemin,  que 
Monsieur  le  General  ne  s'engageroit  pas 
dans  l'arriére  saison  pour  retourner,  luy 
eniioya,  auec  bien  de  la  peine,  ce  Cour- 
rier d'enuiron  Ci  nt  cinquante  lieues  au 
dessus  des  Trois  Riuieres,  pour  l'asseu- 
rer  de  la  descente  des  Hurons.  Voicy 
comme  il  m'écrit.  Je  demeure  à  Vhle, 
en  attendant  le  gros  de  la  bande,  tant 
des  Hurons,  que  des  Nipisiriniens.  Les 
Saunages  de  ce  lieuauoicnt  déjà  renuoyé 
treize  Canots  de  Hurons,  leur  défendant 
de  passer  aux  François  ;  mais  leur  Ca- 
pitaine nommé  Taratouan,  ayant  appris 
que  ie  descendois,  a  tenu  ferme  hisques  ci 
mon  arriuée  :  car  comme  il  est  parly 
deuant  nous  des  Hurons,  aussi  sommes 
nous  arriuez  après  luy  à  l'Isle.  Il  m'a 
donc  dit,  que  les  habitans  de  celte  Isle 
luy  défendaient  le  passage;  comme  ieluy 
en  demandais  la  raison,  il  ni' a  répondu, 
qu'on  ne  luy  a  dit  autre  chose,  sinon  que 
le  corps  d'vn  Capitaine  non-nettement 
mort,  c  estoit  le  Borgne  de  l'Isle,  n'e- 
stoit  pas  encore  caché  ;  vous  sçauez  ce 
que  c'est  à  dire,  et  partant  que  passer 
par  deuant,  c'estoit.  ictter  du  feu  pour 
accroistre  leur  douleur,  et  irriter  de  nou- 
ueau  les  ieunes  gens,  qui  sont,  fort  fa- 
scheux  et  mutin*.  Je  luy  ay  reparty 
qu'il  prist  courage,  que  ie  parlerais  à  ce 
Capitaine.  En  effet,  ie  I'ay  veu,  il  m'a 
fait  assez  bon  accueil,  Dieu  mercy.  Leur 
proposition  estait,  qu'ils  nous  remene- 
roient  nous  autres  François  vers  vous, 
mais  que  les  Hurons  crissent  à  s'en  re- 
tourner. Or  i'ay  pris  résolution  de  ne 
point  passer,  si  les  Hurons  ne  passent  ; 
ie  le  leur  ay  déjà  promis,  dont  ils  ont 
esté  fort  ioyeux.  Ces  difficultés  leur  font 
voir  qu'il  est  important  que  nous  demeu- 
rions dans  leur  Pats,  ce  qu'ils  cognois- 
sent  fort  bien.     I'ay  prié  le  Capitaine 

de  trouuer  bon  que  Venuoyasse  deuant 
vn  Canot  pour  donner  aduis  de  noslre 
descente;  c'est  celuy  qui  vous  porte  ces 
lettres.  Je  rencontrai/  nos  Pères  le  troi- 
sième d'Aoust,  trois  tournées  au  dessus 
de  l'Isle  ;  ils  estaient  tous  deux  chaussez 
dans  leurs  Canots  sans  ramer,  ce  qui  me 
fait  penser  qu'ils  sont  doucement  trait- 
iez; cela  me  fit  faire  pour  leur  gens,  ce 
que  ie  n'auois  pas  encor  voulu  faire  pour 
les  miens,  ce  fut  de  leur  faire  présent 
d'vnc  herbe  qu'ils  adorent,  et  que  nous 
riaymons  point  ;  c'est  du  Pelun,  dont 
la  cherté  est  grande  cette  année,  le  vou- 
drois  bien  en  entre  quitte  pour  dix  fois 
autant  à  l'Isle,  et  vous  voir  au  plwtost 
auec  de  ieunes  Murons;  ie  n'épargnera  y 
rien  pour  ce  sujet.  Cette  affaire  est  trop 
importante.  JJe  douze  petits  enfans,  qui 
ni 'auoienî  promis  de  me  sniure  auec  le 
consentement  de  leurs  parens,  ie  n'en  ay 
que  trois  auec  moy,  dont  l'en  est  petit 
fils  d'vn  fort  grand  Capitaine  ;  l'en 
espère  assez  de  grandelcts,  si  vous  en 
voulez,  nous  les  verrons  ensemble,  quand 
i'auray  le  bonheur  de  vous  voir  ;  les  petits 
ont  de  la  peine  à  quitter  leurs  mères  pour 
faire  trois  cens  lieues.  Pécry  à  Monsieur 
du  Plcssis  qu'il  y  a  peu  de  CanGts,  mais 
qu'ils  portent  très-  grande  quantité  de 
marchandises.  le  vous  recommande  les 
porteurs,  que  mes  promesses  s'il  y  a 
moyen  se  trouucnt  véritables  ;  cela  est 
de  conséquence.  Voila  le  contenu,  voicy 
la  datte  de  sa  Lettre.  De  Vide  ce  se- 
ptième d'Aoust,  ci  la  lueur  d'une  écorce 
brûlante  ;  ce  so)it  les  chandelles  et  les 
flambeaux  du  Païs. 

le  pense  auoir  déjà  dit  autrefois  que 
cette  Isle,  dont  il  est  icy  parlé,  est  dans 
le  grand  Fleuue  de  sainct  Laurens,  en- 
uiron  à  cent  cinquante  lieues  au  dessus 
des  Trois  Minières  ;  que  les  Sauuages 
qui  l'habitent  sont  extrêmement  super- 
bes. Les  Hurons  et  les  François  qui  de- 
meurent en  leur  païs,  voulans  descendre 
ça  bas,  passent  premièrement  par  les 
terres  des Nipjsiriniens,  et  puis  viennent 
aborder  cette  Isle,  dont  les  habitans  leur 
font  tous  les  ans  quelque  peine.  Ces 
Insulaires  voudroienl  bien  que  les  Hu- 
rons ne  vinssent  point  aux  François, 
et  que  les  François  n'allassent  point  aux 


Hurons,  afin  d'emporter  eux  seuls  tout 
le  trafic;  c'est  pourquoy  ils  ont  fait  tout 
ce  qu'ils  ont  peu  pour  nous  boucher  le 
chemin:  mais  comme  ils  craignent  les 
François,  ceux  qui  accompagnent  les 
Hurons  leur  facilitent  le  chemin.  C'est 
chose  estrange,  que  quoy  que  les  Hurons 
soient  dix  contre  vn  seul  Insulaire,  si 
est-ce  qu'ils  ne  passeront  pas,  si  vn  seul 
Insulaire  s'y  oppose,  tant  ils  gardent 
j  étroittement  les  loix  du  Païs.  Les  pre- 
!  sens  ouurent  pour  l'ordinaire  cette  porte, 
.  quelque  fois  on  les  fait  plus  grands, 
I  quelque  fois  plus  petits,  selon  les  occu- 
rences.  Cette  année  ils  doiuent  estre 
plus  riches,  pour  ce  qu'vn  Capitaine  de 
l'Isle  estant  mort  ce  Printemps,  les  lar- 
mes n'estans  pas  encor  essuyées,  aucune 
Naîion  estrangere  ne  peut  passer  par  là 
qu'elle  ne  fasse  quelque  don,  pour  leur 
faire  aualcr,  comme  ils  disent,  plus  dou- 
cement la  tristesse  qu'ils  ont  receuë  à  la 
mort  de  leur  Capitaine.  Quand  on  a 
fait  reuiurc  ce  trépassé,  c'est  à  dire, 
quand  on  a  donné  son  nom  à  vn  autre, 
et  des  presens  à  ses  parens,  alors  on  dit 
que  le  corps  est  caché,  ou  plustost  que 
le  mort  est  resuscité,  et  ainsi  on  ne  paye 
que  le  tribut  ordinaire  quand  on  passe 
sur  les  marches,  et  sur  les  limites  de  ces 
Insulaires. 

Puis  que  i'ay  dit  cecy  pour  l'intelli- 
gence de  celte  Lettre,  i'adiousteray  en- 
cor sur  ce  que  le  Père  Daniel  conclud, 
que  le  Père  Garnier  et  le  Père  Chaslel- 
lain  estoient  doucement  traittez  par  leurs 
liost.es,  puis  qu'ils  estoient  chaussez,  et 
qu'ils  ne  ramoient  point;  c'est  à  dire, 
que  quand  pu  va  auec  ces  Barbares,  il  se 
faut  bien  donner  de  garde  de  porter  tant 
soit  peu  de  terre  ou  de  sable  dans  leurs 
Canots;  c'est  pourquoy  les  Pères  y  en- 
j  trent  pieds  nuds,   qu'il  fasse  froid  ou 
|  chaud,  il  en  faut  passer  par  là,  si  on  ne 
rencontre  de  bons  Sauuages,  qui  nous 
laissent  faire  à  noslre  mode.     l)e  plus  il 
I  faut  sçauoir  manier  l'auiron,  qui  veut 
I  voguer  auec  eux  ;  et  comme  c'est  vn 
grand  trauail,   notamment  au  commen- 
cement qu'on  n'y  est  pas  accouslumé, 
nous  donnons  à  chaque  Canot  où  s'em- 
barque quelque  Père  vn  grand  drap  qui 
j  sert  de  voile,  pour  les  racheter  de  celte 

peine  ;  niais  encore  qu'on  dise  à  ces 
Barbares,  que  cette  voile  csl  l'auiron 

des  Pères,  qu'ils  n'en  manient  point 
d'autres,  ils  ne  laissent  pas  quelquefois 

de  leur  en  l'aire  prendre  vu  de  bois, 
qu'il  faut  bien  remuer  pour  les  conten- 
ter. (Juant  aux  enfansdont  le  Père  l'ait 
mention,  c'est  vue  Prouidence  de  Dieu, 
qu'il  n'en  amené  pas  ce  qu'il  esperoit, 
car  nous  n'auons  ny  bastimens  à  Kébee 
pour  les  loger,  ny  viures  pour  les  nour- 
rir, ny  es  toiles  pour  les  counrir  commo- 
dément, comme  nous  désirerions,  et 
qu'il  est  à  propos  en  ces  commenee- 
mens,  veu  mesme  qu'il  nous  en  faut 
déjà  entretenir  quelques  autres  ;  nous 
ne  laisserons  pas  d'en  espérer  vue  demy 
douzaine.  Dieu  qui  nourrit  les  oiseaux 
«lu  ciel  ne  les  abandonnera  pas  ;  il  a 
commencé  l'ouurage,  il  sçaura  bien  le 
mettre  à  chef. 

Le  dix-huietiesme  du  mesme  mois,  le 
sieur  Godefroy,  ieune  homme  fort  leste 
et  dispost  de  son  corps,  deuança  à  la 
course  vu  lluron,  aux  yeux  de  quatre  ou 
cinq  Nations,  sur  vue  gageure  qu'auoit 
lait  pour  luy  vn  Montagnes  ;  dequoy  les 
Hurons  demeurèrent  bien  estonnez,  car 
ils  nous  tiennent  pour  des  tortues,  au 
respect  de  tous  les  Saunages. 

Le  dix-neulîesme  du  mesme  mois 
d'Aoust,  arriua  vue  partie  du  gros  des 
Hurons.  Si  tost  que  nous  vismes  pa- 
roistre  leurs  Canots  sur  le  grand  Fleuue, 
nous  descendismes  du  Fort  pour  rece- 
uoir  le  Père  Daniel  et  le  Père  Dauost, 
et  quelques-vns  de  nos  François  que 
nous  attendions;  Monsieur  le  General 
s'y  trouua  luy  mesme.  Le  Père  Daniel 
estoiten  cette  première  trouppe,  le  Père 
Dauost  en  l'arriére  garde,  qui  ne  parois- 
soit  point  encor  ;  et  mesme  on  nous  fai- 
soit  douter  si  les  Sauuages  de  l'isle  ne 
les  feroient  point  retourner.  A  la  veuë 
du  Père  Daniel,  nostrecœur  s'attendrit: 
il  auoit  la  face  toute  gaye  et  ioyeuse,  mais 
toute  défaite  ;  il  estoit  pieds  nuds,  l'aui- 
ron à  la  main,  couuert  d'vne  méchante 
soutane,  son  Breuiaire  pendu  au  col,  sa 
chemise  pourrie  sur  son  dos.  Il  salua 
nos  Capitaines  et  nos  François;  nous 
l'embrassasmes,  et  l'ayans  conduit  en 
nostre  petite  chambre,  après  auoir  beny 

et  adoré  nostre  Seigneur,  il  nous  racon- 
ta en  quel  point  es  toi  en  t  les  affaires  du 
Christianisme  aux  Hurons,  me  rendant 
les  Lettres  et  la  Relation  qu'on  cnuoyoit 
de  ce  Pais,  et  nous  obligeant  à  chan- 
ter vn  Te  Deum,  en  action  de  grâces 
des  bénédictions  que  Dieu  va  ver- 
sant sur  cette  Nouuelle  Eglise.  le  ne 
parleray  point  des  difficultez  de  son 
voyage,  tout  cela  est  déjà  dit;  ce  luy 
estoit  assez  d'auoir  baptisé  vn  pauure 
misérable  qu'on  menoit  à  la  mort,  pour 
adoucir  tous  ses  trauaux. 

l'appris  de  luy,  que  Louys  de  saincle 
Foy,  douant  que  de  partir  pour  aller  à  la 
guerre,   tint  ce   discours  à  son  père, 
comme  il  l'a  sceu  du  père  mesme.  'Mon 
père,  puisque  vous  desirez  d'estre  Chre- 
slien,  et  (pie  vous  voulez  descendre  là 
bas  aux  François,  ie  vous  supplie  de 
prendre  garde   pourquoy  vous  désirés 
le  Baptesme  ;  n'y  meslez  point  les  consi- 
dérations humaines ,  faites  le  pour  ho- 
norer Dieu,  et  pour  le  salut  de  vostre 
îîme,  et  non  pour  l'attente  de  quelque 
bien,  ou  de  quelque  faueur  des  Fran- 
çois.    Vous  auez  déjà  assez  de  colliers 
de  Porcelaine  ;   i'en  ày  encor  que  ie 
vous  laisse.     Tout  est  à  vous,  n'en  re- 
cherchez pas  dauantage  ;  nous  aurons 
assez  de  bien,  si  nous  croyons  en  Dieu,  et 
si  nous  luy  obéissons.  Quand  vous  serez 
là  bas  aux  François  n'allez  point  ioiier 
de  Cabanes  en  Cabanes,   n'allez  point 
par  les  maisons  des  François,  faire  l'im- 
portun, ou  le  caimand  ;  visitez  sonnent 
Monsieur  de  Champlain,  et  nevousesloi- 
gnez  que  fort  peu  des  Pères.     Voila  les 
conseils  que  le  fds  donnoit  au  père  :  il  le 
cognoissoit  porté  au  ieu  et  aux  biens 
de   la  terre  ;  c'est  pourquoy,  comme  il 
voyoit  que  nos  Pères  parloient  de  le  ba- 
ptiser, pour  les  instances  qu'il  en  faisoit, 
il  pria  qu'on  ne  se  haslast  point,  désirant 
voir  vue  plus  grande  disposition  en  son 
pere,  pour  vn  Sacrement  de  si  grande 
importance.     Or  nos  Hurons  estans  ar- 
riuez,  ils  tindrent  leurs  conseils,  et  fi- 
rent des  prescris  pour  essuyer  les  lar- 
mes, et  aualer  plus  doucement  l'amer- 
tume que  nos  François  reçoiuent  de  la 
mort  de  feu  Monsieur  de  Champlain  ; 
item,  pour  confirmer  l'amitié  qui  estoit 

contractée  dés  long  temps  entre  eux  et 
nous.     Le  Père  Daniel  assista  à  ce  con- 
seil, et  me  dit  que  Monsieur  le  General 
attolt  fort  satisfait  ces  Saunages  par  ses 
réponses.  Apres  ces  conseils,  ils  se  mi- 
rent à  traitter  ou  vendre  leurs  marchan- 
dises, et  cela  fait,  ils  tindrent  encor  vne 
assemblée  auecnos  François;  et  comme 
les  premières  assemblées  s'estoient  faites 
en  leur  considération,  celle -cy  se  fai- 
soit  pour  les  affaires  des  François.  Ayant 
donc  quelque  chose  à  leur  représenter, 
ie  priay  Monsieur  le  General  de  m'ouïr 
sur  ce  que  i'auois  à  dire  ;  ce  qu'il  lit,  et 
m'obligea,     le  voulois  notamment  par- 
ler pour  auoir  des  enfans,  et  commen- 
cer vn  Séminaire,  comme  vne  chose  très 
importante  au  salut  de  ces  Nations,  et 
au  bien  de  Messieurs  de  la  Compagnie  ; 
car  leurs  enfans  nous  seront  autant  d'o- 
stages,  pour  l'asseurance  des  François 
qui  sont  parmy  eux,  et  pour  l'affermisse- 
ment du  commerce.    Monsieur  le  Gene- 
ral auoit  déjà  bien  conceu  cette  raison. 
Voila  pourquoy  il  n'épargna  rien  pour 
en  auoir;  il  dit  et  nous  laissa  dire  sur 
ce  sujet,  tout  ce  que  l'esprit  nous  pou- 
uoit  suggérer.  Où  il  faut  remarquer  que 
nos  Pères  auoient  disposé  dans  le  Pais 
douze  petits  garçons,   fort  gentils,   et 
tres-contens  de  descendre  ça  bas;  le 
Père  Daniel  venoit  pour  les  dresser  et 
instruire,  comme  ayant  déjà  vne  assez 
bonne   cognoissance    de    leur  langue  ; 
mais  quand  ce  vint  à  partir,  les  mères, 
et  notamment  les  grandes  mères,   ne 
pouuoient  laisser  sortir  leurs  enfans, 
pour  faire  trois  cens  lieues,  et  demeurer 
auec  des  Estrangers  de  façons  de  faire 
et  de  mœurs  bien  différentes  des  leurs. 
Quelques-vus  neantmoms  s'embarquè- 
rent ;  mais  quand  ils  furent  arriviez,  les 
pères  de  ces  enfans  reciiloient,  et  eher- 
choient  mille  excuses.     Le  panure  Père 
Daniel  alloit  et  venoit  de   tous  costez, 
amadouoit  les  vns,  faisoit  quelques  pre- 
sens  aux  autres,  et  après  tout  cela,  il 
se  vit  quasi   maistre  sans  écoliers,   et 
pasteur  sans  ouailles  ;    vn  seul   ieune 
homme,  petit  fils  d'vn  Capitaine,  tint 
ferme,  n'abandonnant  iamais  la  resolu- 
tion qu'il  auoit  prise  de  le  suiure.     Là 
dessus  on  tient  conseil,  tout  le  monde 


assemblé.     Monsieur  le  General  fait  ses 
presens,   en  considération  de  l'amour 
qu'ils  nous  portoient,  et  de  leurs  visites; 
item,  pour  alléger  leurs  bras  des  tra- 
uaux  qu'ils  auoient  pris  ramans  si  long- 
temps pour  nous  venir  trouuer  ;  pour 
les  induire  aussi  à  continuer  leur  bien- 
veillance et   leur  affection   enuers  les 
Pères  et  enuers  tous  les  François  qui 
sont  en  leur  Pais  ;   bref,  pour  les  exci- 
ter à  venir  de  bonne  heure  l'an  prochain. 
Le  Truchement  qui  sçait  les  façons  de 
faire  du  pais,  se  seruoit  de  leurs  façons 
de  s'énoncer.   Voila,  disoit-il,  vn  présent 
pour  graisser  vos  bras,  et  les  fomenter 
pour  les  délasser  du   trauail  qu'ils  ont 
pris  en  chemin.  En  voicy  vn  autre  pour 
attacher  vne  corde  à  vos  Canots,  afin  de 
les  tirer  çà  bas  de  bonne   heure  l'an 
prochain.     Bref,  après  que  ces  presens 
furent  faits,  Monsieur  le  General  leur 
dit,   qu'il  auoit  encor  quelques  points 
d'importance  à  leur  communiquer.     Il 
leur  lit  donc  demander,  s'ils  nous  ay- 
moient  autant  que  nous   les  aymions  ; 
ils  répondirent,  qu'en  effet  ils  nousay- 
moient.     D'où  vient  donc  que  vous  ne 
témoignez  pas  vostre  amitié  ?  Vous  don- 
nez des  robbes  de  Castors  aux  François, 
et  ils  vous  donnent  des  haches  et  d'au- 
tres marchandises  :   tout  cela  s'appelle 
trafiquer  ;  ce  ne  sont  point  les  marques 
du  vray  amour  que  ie  recherche.    Mais 
s'entre-visiter,  s'entre-secourir,  aller  les 
vns  dans  le  pais  des  autres,  s'allier  par  en- 
semble comme  les  doigts  de  la  main  :  ce 
sontdesactes d'amitié  ;  c'est  ce  que  nous 
faisons,   nous  allons  dans  vostre  pais, 
nous  y  enuoyons  nos  Pères,  nosMaistres, 
ce  que  nous  auons  de  plus  cher,  ceux 
qui  nous  enseignent  le  chemin  du  Ciel, 
et  pas  vn  de  vous  ne  veut  demeurer  auec 
nos  François.     Pourquoy  ne  vous  con- 
fiez vous  pas  autant  en  nous,  comme 
nous  nous  contions  en  vous?  Quoy  donc 
n'y  a-t-il  qu'vne  Bourgade  aux  Murons 
qui  nous  ayme?  Nous  mettons  l'amitié 
en  ce  point  que  nous  gardons  ;  pour- 
quoy n'y  correspondez-vous?  I'auois  fait 
asseoir  le  ieune  homme  qui  auoit  esté 
constant,  entre  le  Père  Daniel  et  moy  ; 
Monsieur  le  General  le  caressant,   dit 
tout  haut,  qu'il   l'aymoit  comme  son 

frère,  que  rien  ne  luy  manquerait;  que 
pour  faire  entendre  à  ceux  de  sa  Bour- 
gade Pestât  que  nous  en  taisons,  il  leur 
iàisoit  vn  presenl  ;  que  pour  luy  il  ne 
pouuoit  l'aire  festin  à  ceux  qui  estoient 
venus,  estant  fort  pressé  de  son  retour, 
mais  que  ce  ieune  homme  le  feroit  en 
sa  place,  qu'il  luy  donnerait  dequoy  les 
traitter;  qu'au  reste  s'ils  vouloient  l'an 
prochain  nous  témoigner  leur  affection, 
qu'ils  deuoient  amener  des  enfans  pour 
demeurer  auec  les  François,  il  leur  fit 
eneor  dire,  qu'ils  estoient  tous  les  iours 
dans  les  alarmes  en  leur  pais,  qu'ils  sou- 
liaitteroient  bien  auoir  des  François  poul- 
ie défendre  :  que  celaestoit  en  leur  pou- 
uoir;  car  s'ils  vouloient  donner  vingt 
petits  Hurons,  on  leur  donnerait  vingt 
François  ;  que  nous  ne  pallions  qu'auec 
grande  raison.  A  touteecy,  ils  repar- 
tirent, premièrement  qu'il  falloit  parler 
de  cela  dans  le  pais.  Le  Père  Daniel 
prit  la  parole,  et  dit  :  que  le  Père  Bre- 
beuf  en  auoit  parlé  dans  la  Rochelle, 
c'est  le  nom  de  l'vne  de  leurs  Bourgades  ; 
qu'il  auoit  fait  des  prescris  sur  ce  sujet, 
qu'on  les  auoit  acceptez,  et  qu'ils  man- 
quoient  maintenant  de  parole.  Secon- 
dement ils  dirent  qu'il  y  auoit  de  grands 
dangers  de  descendre  ça  bas,  pour  les 
courses  de  leurs  ennemis.  On  leur  de- 
mande, s'il  y  auoit  plus  de  danger  pour 
eux  à  nous  venir  voir,  que  pour  nous  à 
nous  transporter  en  leur  pais.  Ils  dirent 
que  les  enfans  dependoient  des  pareils, 
que  le  chemin  estoit  rude  et  fascheux, 
que  les  mères  auoient  le  cœur  tendre. 
On  leur  réplique  que  nos  mères  nous  ay- 
moient,  et  que  nous  enuoyons  là  haut 
des  enfans  qui  n'estoient  pas  moins  ay- 
mez  de  leurs  parens,  que  les  petits  Mu- 
rons des  leurs  ;  qu'on  ne  laissoit  pas  de 
leur  faire  passer  ce  grand  chemin  pour 
marque  de  nostre  amour  en  leur  en- 
droit, et  qu'ils  deuoient  nous  imiter  en 
ce  point,  s'ils  vouloient  cultiuer  nostre 
amitié.  Nous  voyons  bien  que  ces  pan- 
ures gens  estoient  conuaincus  ;  qu'on 
les  pressoit  de  raisons  fortes,  et  qu'ils 
estoient  en  peine.  Enfin  vn  vieillard 
prenant  la  parole,  dit  qu'on  laissoit  ce 
ieune  homme  comme  à  l'épreuue  ;  qu'on 
le  traitast  bien,  et  que.,  selon  le  rapport 


qu'il  feroit  l'année  suiuante,  qu'on  pour- 
rait auoir  des  enfans.  On  récent  son  ex- 
cuse, leur  faisant  entendre,  que  s'ils 
auoient  du  cœur  et  de  l'amour  pour  nous, 
qu'ils  nous  témoigneraient  autant  d'af- 
fection qu'auoit  fait  celle  Bourgade,  d'où 
estoit  Saloula,  c'est  h;  nom  de  celuy  qui 
demeurait.  Ils  se  départirent  là  dessus, 
mais  ils  ne  furent  pas  bien  loing,  que 
quelques-vns  des  principaux  d'vne  cer- 
taine Bourgade,  ne  tinssent  entre  eux 
vne  consulte,  en  laquelle  le  Capitaine 
commence  à  dire,  qu'ils  deuoient  auoir 
honte  desemonstrer  moins  affectionnez 
aux  François,  que  la  Nation  des  Ours, 
d'où  estoit  Satout a;  que  nous  estions 
bons  et  courtois,  qu'il  n'y  auoit  point  de 
danger  de  demeurer  auec  nous.  Et  là 
dessus  se  tournant  vers  son  neueu,  il  luy 
dit:  Mon  neueu,  il  faut  que  vous  de- 
meuriez auec  les  François,  prenez  cou- 
rage, ne  craignez  point,  ils  vous  ayme- 
ront;  et  vous  vn  tel,  parlant  à  vn  autre, 
il  faut  que  vous  luy  teniez  compagnie. 
Comment  n'auons  nous  point  d'amour? 
Sommes  nous  des  hommes?  N'auons 
nous  point  de  cœur,  de  ne  pas  aymer 
vne  nation  si  bonne?  Soyez  constans, 
demeurez  auec  eux,  et  vous  y  comportez 
sagement.  Ces  deux  ieunes  hommes  s'y 
accordent  aisément,  et  tout  sur  l'heure 
vn  de  leurs  parens  en  vint  donner  aduis 
au  Pcre  Daniel.  Nous  Talions  témoigner 
à  Monsieur  le  General,  qui  ne  sçauoit 
comment  déclarer  sa  ioye,  tant  il  estoit 
content,  faisant  mille  caresses  au  Sau- 
nage qui  en  apportoit  la  nouuelle.  Comme 
il  estoit  déjà  nuict,  on  attendit  le  lende- 
main à  nous  amener  ces  deux  ieunes 
garçons.  Le  père  de  l'vn  d'iceux,  luy  fit 
vue  belle  harangue,  et  luy  dit  :  Mon  fils, 
sois  constant,  ne  désiste  point  de  ta  irso- 
lution  ;  tu  t'en  vas  auec  de  bonnes  per- 
sonnes, tu  ne  manqueras  de  rien  auec 
ces  gens-là;  ne  prends  rien  sans  le  congé 
d'Antoine  ;  c'est  ainsi  qu'ils  appellent  le 
Père  Antoine  Daniel  ;  ne  fréquente  point 
les  Montagnes,  mais  les  François  seule- 
ment ;  sur  tout  obey  à  ceu:r  qui  portent 
des  habits  noirs,  auec  lesquels  tu  dois 
demeurer  ;  si  tu  prends  des-  Cerfs  à  la 
chasse,  donne  la  chair,  et  retiens  la  peau  ; 
n'entre  point  dans  les  Canots  auec  les 

François,  de  peur  que  ne  vous  entendans 
pas  les  vns  les  autres,  vous  ne  vous  fu- 
schiez  ;  prends  courage  iusques  à  Van 
qui  vient,  que  ie  le  verray.  Nous  fismes 
quelques  presens  à  leurs  parens,  et  les 
inuitasmes  au  festin  deuant  nostre  de- 
part.  La  dessus  on  vint  demander  au 
Père  Daniel,  de  la  part  du  Capitaine  et 
des  habitans  de  la  Rochelle,  si  nous  por- 
tions moindre  affection  à  cette  Bourgade 
qu'aux  autres  -,  pourquoy  donc  nous  ne 
leur  donnions  point  de  François  à  em- 
barquer? Nous  répondismes,  que  s'ils 
en  desiroient,  qu'ils  en  auroient,  et 
comme  le  Père  Brebeuf  me  demandoit 
plusieurs  Pères,  pour  les  disposer  là  haut 
à  la  moisson,  ie  leur  donnay  le  Père 
Isaac  logues  ;  le  Père  Daniel  leur  fait  des 
presens,  pour  le  porter  et  le  traiter  dou- 
cement, et  les  voila  les  plus  contens 
du  monde.  Or  comme  le  temps  pres- 
soit  Monsieur  le  General,  et  qu'il  se  trou- 
uoit  incommodé  de  sa  santé,  il  voulut 
partir.  Comme  nous  acheuions  quelques 
affaires,  et  que  nous  ne  conduisions 
point  nos  Séminaristes,  ils  nous  ve- 
noient  déjà  demander,  si  nous  ne  les 
embarquerions  pas  aucc  nous,  tant  ils 
en  auoient  d'enuie  ;  nous  les  prismes  et 
menasmes  à  laChalouppe.  11  faisoit  beau 
voir  leurs  parens  les  apostrophans  et 
leur  recommandans  d'auoir  courage,  de 
ne  rien  prendre  parmy  nous  ;  que  ce 
n'estoit  point  nostre  coustume  d'estre 
larrons  ;  bref,  ils  firent  cette  action  auec 
tant  de  témoignage  d'amour,  que  tous 
nos  François  en  estoient  consolez.  Nous 
monlasmes  donc  dans  la  Barque  ;  on 
ieue  l'ancre,  on  tire  le  canon,  du  Fort, 
elles  pierriers,  et  autres  pièces  de  fonte 
de  la  Barque  pour  salut,  et  nous  voila 
sous  voile.    Arresîons  nous  vn  peu. 

Yoiia  déjà,  par  la  grâce  de  Dieu,  vn 
Séminaire  de  Huions  commencé.  Si 
vous  en  voulez  <]<'i;x  autres,  vous  les  au- 
rez: l'vn  sera  encor  de  Huions  et  d'au- 
tres Nations  voisines  dans  lemesme  pais 
des  Hurons,  où  l'on  pourroit  instruire 
plus  de  cinq  cens  enfans,  si  on  auoit  as- 
sez de  monde  et  de  forces  ;  le  troisiesme 
sera  de  Montagnes;  i'ay  déjà  dit  qu'il 
ne  manque  plus  sinon  dequoy  loger  et 
entretenir  leurs  enfans.     Si  Messieurs 


de  la  Compagnie  continuent,  comme 
nous  espérons,  de  nous  enuoyer  des 
personnes,  qui  employent  l'authorité 
qu'ils  leur  donnent  pour  le  seruice  de 
Dieu,  tout  ira  bien,  et  la  Nouuelle  France 
imitera  vn  iour  la  pieté  de  sa  sœur  ai- 
snée.  I'ay  déjà  dit  que  Monsieur  nostre 
Gouuerneur  s'y  monstre  zélé  au  possible. 
Monsieur  le  General  de  la  flotte  s'en  re- 
tourne auec  cette  louange  deuant  Dieu, 
de  n'auoir  rien  oublié  icy  pour  la  gloire 
de  sa  Majesté. 

Le  lendemain  de  nostre  départ  des 
Trois  Piiuieres,  nous  arriuasmes  à  Kébec. 
Nos  Hurons,  qui  sont  ieunes  hommes 
lestes  et  bien-faits,  le  Père  Daniel  et 
moy,  ayans  salué  nostre  Gouuerneur, 
nous  nous  retirasmes  à  Nostre  Dame  des 
Anges,  où  ie  trouuay  le  Père  Nicolas 
Adam  frappé  d'vne  paralysie,  qui  luy 
interdit  quasi  tout  l'vsage  des  pieds  et 
des  mains  ;  ce  sont  les  reliques  d'vne 
fiéure  qui  le  saisit  quelques  iours  après 
son  arriuée.  On  me  parle  de  le  renuoyer 
pour  le  recouurement  de  sa  santé  ;  mais 
il  dit  qu'il  est  venu  icy  pour  y  donner 
sa  vie  à  nostre  Seigneur  et  aux  âmes 
qu'il  a  rachetées  ;  qu'il  est  prest  d'obeîr, 
mais  que  le  sentiment  de  son  cœur  se- 
roit  de  ne  point  reculer,  et  d'aller  au 
Ciel  du  haut  de  la  Croix  où  Dieu  l'a 
mis.  Nous  le  retiendrons  donc  ;  son 
exemple  nous  instruira,  et  sa  patience 
obtiendra  de  nouuelles  bénédictions  sur 
ces  déserts. 

le  me  souuicns  d'auoir  dit  cy-dessus 
que  le  quinzième  de  ce  mois  le  prison- 
nier Hiroquois  estoit  descendu  à  Kébec 
pour  y  estre  mis  à  mort  par  les  Sau- 
uages  :  voicy  les  particularitez  de  son 
supplice,  selon  que  le  Père  de  Quen 
m'en  a  informé.  Si  tost,  dit-il,  que 
cette  paume  victime  mit  pied  à  terre, 
les  femmes  s'en  saisirent,  et  le  menèrent 
en  leurs  Cabanes  ;  là  on  le  fit  danser. 
Cependant  vne  Megere  parut  armée  d'vn  ' 
fouet  de  cordes  à  plusieurs  nœuds,  qui 
luy  décharge  des  coups  à  tour  de  bras 
auec  autant  de  rage,  qu'elle  auoit  de 
force  ;  vne  autre  luy  frappe  la  poictrine, 
l'estomach  et  le  ventre  d'vn  gros  cail- 
lou ;  et  vne  troisième  luy  decouppe  les 
épaules  auec  vn  couteau,  et  luy  fait  ruis- 

seler  le  sang  de  tous  costez.  Quelque 
temps  après,  vu  Sauuage  sec  et  défait 
comme  vu  squclct,  estant  malade  de- 
puis plusieurs  mois,  reprit  des  forces  à 
la  veuë  de  ce  misérable,  il  luy  saute  au 
collet,  l'attrappe  par  l'oreille  comme  vn 
chien,  la  luy  emporte  à  belles  dents,  la 
luy  met  dans  la  bouche  ;  le  prisonnier 
la  prend  sans  se  troubler,  la  mâche  quel- 
que temps,  et  ne  la  pouuant  aualer,  la 
crache  dans  le  feu  :  voila  l'accueil  qu'on 
luy  fit.  Apres  cela  on  luy  donne  quel- 
que rclasche,  on  letraittedes  meilleures 
viandes  qui  fussent  en  la  Cabane  ;  et  ce 
qui  semble  incroyable  cet  homme  se  ré- 
ioiiyssoit,  comme  s'il  eust  appris  nou- 
uclle  de  sa  liberté.  Sur  le  soir  ils  le 
traînent  lié  de  cordes  de  Cabane  en  Ca- 
bane, pendant  qu'vne  femme  enragée 
le  foiïettoit  à  la  cadence  d'vne  chanson  ; 
on  dit  qu'ils  exercèrent  vne  autre  cruau- 
té sur  luy,  qui  feroit  rougir  ce  papier. 
Monsieur  le Gouuerneur,  estant  informé 
de  touteecy,  leur  lit  signifier  qu'il  estoit 
mécontent  de  ces  cruautez,  et  qu'ils  se 
retirassent  ailleurs,  pour  ne  blesser  la 
veuë  de  nos  François  par  des  barbaries 
insupportables  à  nos  yeux  ;  cela  leur  fit 
abréger  leur  manie.  Ils  passèrent  donc 
delà  le  grand  fleuue,  et  firent  estrangler 
cette  victime,  qu'ils  rostirent  au  feu, 
puis  la  donnèrent  aux  chiens,  iettant  les 
os  dans  la  riuiere.  C'est  iusques  où  peut 
aller  la  rage  et  la  furie  des  âmes  qui  ne 
cognoissent  point  Dieu  ;  ceux  ou  celles 
qui  s'attachent  plus  asprement  à  ces 
cruautez  sont  gens  dont  les  pères,  ou 
les  maris,  ou  les  plus  proches  parens 
ont  esté  traittez  auec  pareilles  furies 
aux  terres  de  leurs  ennemis  ;  c'est 
le  souuenir  de  la  mort  de  leurs  plus 
proches,  qui  iette  cette  rage  dans  leur 
cœur. 

Comme  i'écry  cecy  le  vingt-huictiéme 
d'Aoust,  voila  que  le  Père  Buteux  me 
mande  le  départ  du  Père  Iogues,  l'arri- 
uée  d'vne  autre  troupe  de  Ilurons,  de 
qui  le  sieur  Nicolet  a  encore  obtenu 
trois  ieunes  garçons,  sur  le  rapport  que 
leur  ont  fait  leurs  compagnons  du  bon 
traittement  que  Monsieur  le  General  et 
tous  les  autres  François  leur  auoient 
fait.     le  finis,  priant  Nostre  Seigneur 


de  vouloir  estre  le  Pcre  nourricier,  pour 
l'âme  et  pour  le  corps,  de  ceux  qu'il  nous 
enuoye  de  surcroist.  Dés  l'hyuef  pro- 
chain nous  allons  congédier  vue  partie 
de  nos  hommes,  à  raison  du  manque- 
ment de  viures:  car  de  refuser  cette 
bénédiction  du  Ciel,  et  de  renuoyer  vne 
partie  de  nos  Saunages,  nous  ne  le  fe- 
rons iamais,  nous  leur  donnerions  plus- 
tost  la  moitié  de  nous  mesmes  ;  l'af- 
faire est  trop  importante  pour  la  gloire 
de  Nostre  Seigneur  :  qu'il  soit  beny 
à  iamais  dans  les  temps  et  dans  l'éter- 
nité. 

Nous  sommes  icy,  à  défricher  ce  petit 
coin  de  la  vigne  du  grand  Père  de  fa- 
mille, vingt-six  des  nostres  pour  le  pré- 
sent, vingt  Prestres  et  six  de  nos  Frères 
coadiuteurs  ;  voicy  les  lieux  de  leur  de- 
meure, commençant  par  les  plus  esloi- 
gnez.  En  la  résidence  de  sainct  loseph 
aux  Huions, le  II.  Père  IeanBrebeuf  Su- 
périeur de  cette  Mission,  le  P.  François 
Mercier,  le  P.  Pierre  Pijart,  le  P.  Pierre 
Chastellain,  le  Père  Charles  Garnier,  et 
le  Père  lsaac  Iogues. 

En  la  Résidence  de  la  Conception  aux 
Trois  Riuieres,  le  Père  Iacques  Buteux, 
et  le  Père  Charles  du  Marché.  On  ba- 
stit  en  cette  Résidence  ;  nous  y  enuoye- 
rons  encore  vn  Père,  quand  on  l'y  pourra 
loger. 

En  la  Résidence  de  Nostre  Dame  de 
Recouurance  à  Kébec,  le  Père  lean  de 
Quen  et  moy.  On  bastit  encor  icy,  pour 
le  Séminaire  et  pour  le  Collège  ;  si  tost 
qu'il  y  aura  place,  i'y  feray  venir  des 
Pères  ;  cependant  le  Père  de  Quen  en- 
seignera les  Escoliers  François,  moy 
quelques  Saunages  ;  et  auec  tout  cela,  il 
faut  secourir  nos  François,  qui  font  déjà 
vne  petite  paroisse,  et  estudier  à  la  lan- 
gue Montagnaise. 

En  la  Résidence  de  Nostre  Dame  des 
Anges,  le  R.  Père  Charles  Lallcmant 
Supérieur  de  cette  Maison,  le  Père  Ni.- 
colasAdam,  le  Père  Enemond  Masse,  le 
Père  Anne  Denouë,  le  Père  Antoine  Da- 
niel, le  Père  Ambroise  Dauost,  nos  Frè- 
res Gilbert  Burel,  Pierre  le  Tellier,  lean 
Liégeois,  Pierre  Feante,  Ambroise  Cau- 
uet  et  Loùys  Gobert. 

En  la  Résidence  de  Miskou,  le  Père 

Claude  Quentin,  s'il  y  peut  arriuer,  et  le 
Père  Charles  Turgis. 

En  la  Résidence  de  S.  Anne  au  Cap- 
breton,  le  Père  Paudemare  et  le  Père 
André  Richard.  Dieu  sçait  si  nous  im- 
plorons tous  auec  ardeur,  pour  nous 
et  pour  ces  pau lires  Peuples,  le  secours 
des  prières  de  Y.  R.  et  de  tous  nos  Pères 
et  Frères.  le  le  fais  pour  mon  particu- 
lier, de  toute  l'étendue  de  mon  cœur, 


comme  celuy  qui  me  diray  au  nom  de 
tous,  ce  que  ie  suis  en  vérité, 

Vostre  tres-humble  et  très-obéissant 
seruiteur  en  nostre  Seigneur, 

Pavl  le  Ievne. 

l'ay  tracé  fort  à  la  haste  cette  Relation, 
tantost  en  vn  endroit,  taatost  en  vn 
autre  ;  quelquefois  sur  le?  eaux,  d'au- 
tre fois  sur  la  terres  enfin  ie  la  con- 
îluds  en  la  Résidence  de  nostre  Dame 
des  Anges,  proche  de  Këbec  en  la  Nou- 
uelle France,  ce  23.  d'Aoust  1636. 


RELATION 

DE   CE  QVI  S  EST  PASSÉ 

DANS  LE  PAYS  DES  HVRONS. 

EN  L'ANNÉE  1636. 

Enuoyée  à  Kébec  au  R.  P.  Paul  le  Ieune,  Supérieur  de  la  Mission  de 
la  Compagnie  de  Iesvs,  en  la  Nouuelle  France. 


Mon  R.  Père, 

Ayant  appris,  tant  par  vos  lettres,  que 
par  le  récit  des  Pères  qui  arri liè- 
rent heureusement  l'an  passé,  comme 
l'ancienne  France  brusle  de  tres-ardens 
désirs  pour  la  Nouuelle  ;  que  nostre  R. 
P.  General  chérit  cette  Mission  comme 
la  prunelle  de  ses  yeux  ;  que  le  P.  Pro- 
uincial  s'y  porte  de  tout  son  cœur  ;  que 
le  feu  est  si  grand  dans  nos  Collèges, 
qu'il  est  plus  difficile  d'appaiser  les  larmes 
de  ceux  qu'on  éconduit  et  ausquels  on 
refuse  de  nous  venir  ayder,  que  de  trou- 
uer  des  ouuriers  ;  qu'vne  infinité  de  per- 
sonnes Religieuses  et  séculières,  offrent 
continuellement  à  Dieu  leurs  prières  et 
leurs  vœux  pour  la  conuersion  des  pau- 
ures  Barbares  de  tout  ce  pays,  et  qu'en 
la  Maison  de  Montmartre,  sans  parler 
des  autres,  il  y  a  incessamment  nuict  et 
iour  vne  Religieuse  prosternée  deuant  le 
S.  Sacrement,  qui  prie  à  ceste  inten- 


tion :  tout  cela  fait  croire  et  espérer, 
que  Dieu  veut  maintenant  ouurir  les 
thresors  de  ses  grâces  et  faneurs  dessus 
ces  panures  Peuples,  et  leur  dessiller  les 
yeux  de  l'àme  pour  cognoistre  la  vérité. 
Car  il  n'inciteroit  pas  tant  de  dénotes 
personnes  à  demander,  s'il  n'auoit  en- 
uie  de  les  exaucer.  Ioint  que  nous  sça- 
uons  que  la  peuplade  de  Kébec  se  va 
grandement  multipliant  par  les  soins  de 
Messieurs  les  Associez  de  la  Compagnie 
de  la  Nouuelle  France,  qui  n'espargnent 
rien  de  leur  costé  ;  et  que  nous  espérons 
que  le  bon  exemple  de  nos  François  ser- 
uira  grandement,  tant  à  ramasser  et  en- 
courager les  Saunages  errants,  et  fai- 
néants au  trauail,  qu'à  les  porter  à  vou- 
loir faire  pour  Dieu  ce  qu'ils  verront 
estre  faisable.  Outre  que  ie  puis  dire 
auec  raison,  que  si  la  diuine  Bonté  con- 
tinue à  répandre  ses  faueurs  et  bénédi- 
ctions sur  nos  Murons  et  sur  nous  qui 
les  cultiuons,  ainsi  comme  elle  a  l'ait 
depuis  nostre  arriuée,  il  faut  sans  doute 

attendre  icy  vn  iour  vne  plantureuse 

moisson  des  Aines.  Ce  n'est  pas  qu'il 
n'y  aitparmyces  Peuples  beaucoup  d'er- 
reurs, de  superstitions,  de  vices  et  de 
tres-mauuaises  coustunies  à  déraciner, 
encore  plus  que  nous  ne  nous  estions 
figurez  au  commencement,  ainsi  qu'il  se 
verra  au  cours  de  ceste  Relation  ;  mais 
auec  Dieu  rien  n'est  impossible  ;  c'est 
par  son  aydeque  nousauons  desia  plan- 
te la  Croix  parmy  ceste  Barbarie,  et  que 
nous  commençons  et  continuerons,  s'il 
luy  plaist,  à  publier  le  nom  et  les  mer- 
ueilles  de  celuy,  qui  par  la  Croix  a  ra- 
cheté  le  monde.  Mais  en  voila  assez  en 
gênerai,  il  faut  descendre  plus  en  par- 
ticulier ;  ce  que  ie  feray  volontiers,  et 
amplement,  vous  asseurant  que  ie  n'a- 
uanceray  rien  que  ie  n'aye  veu  moy- 
mesme,  ou  que  ie  n'aye  appris  de  per- 
sonnes dignes  de  foy. 


PREMIERE   PARTIE. 


CHAPITRE    PREMIER. 

De  la  eonuersion,  Baptesme  et  heureuse 

mort  de  quelques  Hurons,  et  de 

V Estai  du  Christianisme 

en  ceste  Barbarie. 

Il  y  en  a  eu  ceste  année  quatre-vingts 
six  de  baptisez,  ausquels  Joignant 
les  quatorze  de  l'année  passée,  ce  sont 
en  tout  cent,  que  nous  croyons  estre 
sortis  de  la  seruitude  du  diable  en  ce 
pays  depuis  nostre  retour.  De  ce  nombre 
Dieu  en  a  appelle  dix  au  Ciel,  six  en  bas 
âge,  et  quatre  plus  aduancez.  L'vn  d'i- 
ceux,  nommé  François  SangHati,  estoil 
Capitaine  de  nostre  village  ;  il  estoit  na- 
turellement bon,  et  consentit  très  vo- 
lontiers à  estre  instruit,  et  receuoir  le 
S.  Baptesme,  qu'il  auoit  auparauant 
loué  et  approuué  en  autruy.  I'admiray 
la  douce  Prouidence  de  Dieu  en  lacon- 
uersion  d'vne  femme,  qui  est  l'vne  des 
qualre  décédez  ;  laquelle  ie  baptisay  cet 
Automne  au  village  de  Scauonaenrat, 


en  retournant  de  la  maison  de  Louys  de 
saincte  Foy,  où  nous  estions  allez  in- 
struire ses  parens,  La  surdité  de  ceste 
malade,  et  la  profondeur  des  mystères 
que  ie  luy  proposois,  faisoit  qu'elle  ne 
m'entendoit  pas  suffisamment,  ioincl 
que  l'accent  de  ceste  Nation,  vn  peu  dif- 
férent de  celuy  des  Ours  où  nous  som- 
mes, mesme  mon  ignorance  en  la  lan- 
gue, accroissoient  la  difficulté,  et  me 
rendoient  moins  intelligible.  .Mais  No- 
stre Seigneur,  qui  vouloit  sauner  ceste 
âme,  nous  pourueut  incontinent  d'vn 
ieune  homme,  lequel  nous  seruit  de  tru- 
chement. Il  s'estoit  trouué  auec  nous 
en  la  Cabane  de  Louys,  et  nous  auoit 
ouy  discourir  de  nos  mystères,  de  sorte 
qu'il  en  possédoit  desia  vne  bonne  par- 
tie, et  conceuoit  fort  bien  ce  que  ie  luy 
disois.  On  dit  que  ceste  femme,  qui  fut 
nommée  Marie,  dans  ses  plus  grandes 
foiblesses,  prédit  qu'elle  ne  mourroit  de 
huict  iours  ;  ce  qui  arriua. 

Us  ne  recherchent  presque  le  Baptesme 
que  pour  la  santé.  Nous  taschons  de 
purifier  ceste  intention,  et  les  disposera 
receuoir  également  de  la  main  de  Dieu 
la  maladie  et  la  santé,  la  mort  et  la  vie, 
et  leur  enseignons  que  les  eaux  viui- 
fiantes  du  S.  Baptesme  nous  confèrent 
principalement  la  vie  de  l'âme,  et  non 
celle  du  corps.  Cependant  ils  ont  ceste 
opinion  si  fort  imprimée,  que  les  bapti- 
sez, nommément  les  enfans,  ne  sont 
plus  maladifs,  qu'ils  l'auront  tantost  di- 
uulguée  et  publiée  par  tout,  de  sorte 
qu'on  nous  apporte  plusieurs  enfans  à 
baptiser  de  deux,  de  trois,  voire  mesmes 
de  sept  lieues. 

Au  reste  la  diuine  Bonté,  qui  agit  en 
nous  suiuant  la  mesure  de  la  Foy,  a 
conserué  iusques  à  présent  ces  petits 
enfans  en  bonne  santé  :  de  sorte  que  la 
mort  de  ceux  qui  sont  décédez,  a  esté 
attribuée  aux  maladies  incurables  et  dés- 
espérées dont  ils  estoient  malades  au- 
parauant, et  si  quelqu'autre  a  esté  par 
fois  atteint  de  quelque  petite  maladie, 
les  parens  bien  qu'encore  infidèles, 
l'ont  rapportée  à  la  négligence  et  au 
mespris  qu'ils  ont  fait  paroistre  au  ser- 
uice  de  Dieu. 

Il  y  a  en  nostre  village  vne  petite  fille 

Chrestienne  nommée  Louyse,  laquelle  à 
six  mois  a  commencé  à  marcher  toute 
seule  ;  les  parens  asseurent  n'auoir  en- 
cor  rien  veu  de  semblable,  et  l'attri- 
buent à  l'efficace  du  S.  Baptesme.  Vn 
autre  nous  disoit  vn  iourauec  beaucoup 
de  ioye,  que  son  petit  garçon,  qui  esloit 
presque  tousiours  malade  et  comme 
tout  elique  auant  le  Baptesme,  s'esloit 
du  depuis  parfaictement  bien  porté. 
Cecy  suffira  pour  monstrercomme  Nostre 
Seigneur  va  leur  imprimant  vue  grande 
opinion  de  ce  diuin  Sacrement,  laquelle 
se  fortifie  par  la  bonne  et  entière  santé 
que  Dieu  nous  donne,  et  qu'il  a  tousiours 
donnée  à  tous  les  François  qui  ont  esté 
en  ce  pays  :  car,  disent-ils,  c'est  mer- 
ueille  qu'horsmis  vn  seul  qui  est  mort 
icy  de  sa  mort  naturelle,  tous  les  au- 
tres, depuis  vingt-cinq  ans  ou  enuiron 
qu'on  y  hante,  n'ayent  quasi  pas  esté 
malades. 

De  tout  cecy  on  pourra  facilement  re- 
cueillir Testât  présent  du  Christianisme 
naissant  en  ce  pays,  et  l'espérance  du 
futur.  Deux  ou  trois  choses  y  seruiront 
encor.  La  première  est  la  méthode  que 
nous  tenons  à  l'instruction  des  Sau- 
uages.  Nous  assemblons  les  hommes 
le  plus  soutient  que  nous  pouuons,  car 
leurs  conseils,  leurs  festins,  leurs  ieux 
et  leurs  danses  ne  nous  permettent  pas 
de  les  auoir  icy  à  toute  heure,  ny  tous 
les  iours.  Nous  auons  égard  particuliè- 
rement aux  Anciens,  d'autant  que  ce 
sont  eux  qui  déterminent  et  décident 
des  affaires,  et  tout  se  fait  suiuant  leurs 
aduis.  Tous  viennent  volontiers  nous 
entendre,  tous  vniuersellement  disent 
qu'ils  ont  enuie  d'aller  au  Ciel,  et  qu'ils 
redoutent  ces  braises  ardentes  de  l'en- 
fer. Ils  n'ont  quasi  rien  à  nous  répli- 
quer; nous  souhaiterions  quelquefois 
qu'ils  proposassent  plus  de  doutes,  ce 
qui  nous  donneront  tousiours  plus  d'oc- 
casion de  leur  déchiffrer  par  le  menu 
nos  saincts  Mystères.  En  vérité  les 
Commandemens  de  Dieu  sont  tres-iustes 
et  tres-raisonnables,  et  ceux  là  doiuent 
estre  moins  qu'hommes  qui  y  trouuent 
à  redire  :  car  nos  Hurons,  qui  n'ont  en- 
cor  que  !a  lumière  naturelle,  les  ont 
trouués  si  beaux  et  si  conformes  à  la  rai- 


son, qu'après  en  auoir  ouy  l'explication, 
ils  disoient  par  admiration  :  Ca  chia  al- 
tSain  aa  arrihSaa,  certes  voila  des  af- 
faires d'importance,  et  dignes  d'estre 
proposées  dans  des  conseils  ;  ils  disent 
la  vérité,  ils  ne  disent  rien  hors  de  pro- 
pos, nous  n'auons  iamais  entendu  de 
tels  discours.  Entre  autres  choses  qui 
leur  ont  fait,  auoiier  la  vérité  d'vn  Dieu 
Créateur,  Gouuerneur  et  Conseruateur 
de  toutes  choses,  fut  l'exemple  que  ie 
leur  apportay  de  l'enfant  conçeu  dans  le 
ventre  de  la  mère  :  Car  qui  est-ce,  di- 
sois-ie,  sinon  Dieu,  qui  organise  le  corps 
de  cet  enfant,  qui  d'vne  mesme  matière 
forme  le  cœur,  le  foye,  lepoulmon,  bref 
vue  infinie  variété  de  membres  si  né- 
cessaires, et  tous  si  bien  proportionnez 
et  ioints  les  vus  auec  les  autres?  ce  n'est 
pas  le  père,  car  ces  merueilles  s'accom- 
plissent en  son  absence,  et  quelquesfois 
après  sa  mort  ;  ce  n'est  non  plus  la 
mère,  car  elle  ne  sçait  ce  qui  se  passe 
dedans  son  ventre.  Que  si  c'est  le  père 
ou  la  mère  qui  forment  ce  corps  à  dis- 
crelion,  pourquoy  n'engendrent-ils  vn 
fils  ou  vne  fille  quand  ils  veulent?  pour 
quoyne  produisent- ils  des  enfans  beaux, 
grands,  forts  et  adroits?  Et  si  les  parens 
donnent  l'âme  à  leurs  enfans,  pourquoy 
ne  leur  departent-ils  à  tons  de  grands 
esprits,  vne  heureuse  mémoire  et  tou- 
tes sortes  de  belles  et  louables  qualitez, 
veu  qu'il  n'y  a  personne  qui  ne  desirast 
auoir  de  tels  enfans,  s'il  estoit  en  son 
pouuoir?  A  cela  nos  Durons  s'estonnent, 
et  n'ayant  que  respondre,  ils  confessent 
que  nous  disons  la  vérité,  et  qu'en  effet 
il  y  a  vn  Dieu  ;  que  doresnauant  ils  le 
veulent  recognoistre,  le  seruir  et  hono- 
rer, desirans  d'estre  promptement  in- 
struits, de  sorte  qu'ils  demandent  que 
nous  leur  fassions  tous  les  iours  le  Caté- 
chisme ;  mais  comme  i'ay  desia  dit, 
leurs  occupations  et  diuertissemens  ne 
le  permettent  pas. 

Outre  cela,  la  conformité  de  tous  les 
poincts  de  la  Doctrine  Chrestienne  leur 
plaistmerueilleusement:  Car,  disent-ils, 
vous  parlez  conformément  et  tousiours 
consecutiuementà  ce  que  vousauez  dit  ; 
vous  n'extrauaguez  point,  vous  ne  dites 
rien  hors  de  propos  ;  mais  nous  autres 

us  parlons  à  l'étourdy,  sans  sçauoir  ce 
que  nous  disons.  C'est  le  propre  de  la 
fausseté  de  s'embarrasser  dans  vne  in- 
finité de  contradictions. 

Le  mal  est,  ({u'ils  sont  si  attachez  à 
leurs  vieilles  eoustumes,  que  cognois- 
lantla  beauté  de  la  vérité,  ils  seeonton- 
tout  de  l'approuuer  sans  L'embrasser. 

Leur  réponse  ordinaire  est,  oniondechS- 
ten,  la  coustume  de  nostre  pais  est  telle. 
Nous  auons  combattu  ceste  excuse,  et  la 
leur  auons  ostée  de  la  bouche,  mais  non 
encore. du  cœur;  nostre Seigneur  le  fera 
quand  il  luy  plaira. 

C'est  ainsi  (pic  nous  agissons  auec  les 
Anciens  ;  car  pour  autant  que  les  fem- 
mes et  les  enfans  nous  causoient  beau- 
coup de  trouble,  nous  auons  trouuéceste 
inuention,  qui  nous  réussit  assez  bien  : 
le  P.  Antoine  Daniel  et  les  autres  Pères 
vont  tous  les  jours  par  toutes  les  Ca 
bancs  enseigner  aux  enfans,  soit  bapti- 
sez ou  non,  la  doctrine  Chrestienne, 
sçauoir  est  le  signe  de  la  Croix,  le  Pater, 
VAue,  le  Credo,  les  Commandemens  de 
Dieu,  l'Oraison  à  l'Ange  Gardien,  et 
autres  briefues  prières  ;  le  tout  en  leur 
langue,  poUrce  que  ces  Peuples  ont  vne 
ineptitude  naturelle  d'en  apprendre  vne 
autre. 

Les  Dimanches,  nous  assemblons  toute 
ceste  Jeunesse  par  deux  fois  dans  nostre 
Cabane,  qui  nous  sert  de  Chappelle.  Le 
matin  nous  les  faisons  assister  à  la  Messe 
iusques  à  l'offertoire  ;  deuant  laquelle 
nous  faisons  solemnellement  l'eau  bé- 
nite, puis  ie  leur  fais  dire  à  tous  ensem- 
ble après  moy  le  Pater,  VAue  et  autres 
prières  qu'ils  sçauent.  L'apres-dinée  ie 
leur  propose  quelque  petite  demande  du 
Catéchisme,  et  leur  fais  rendre  compte 
de  ce  qu'ils  ont  appris  pendant  la  se- 
maine, donnant  à  chacun  quelque  petit 
prix  selon  son  mérite. 

Ceste  méthode,  coniointe  auec  ces  pe- 
tites récompenses,  a  des  effects  in- 
croyables :  car  premièrement  cela  a  al- 
lumé parmy  tous  les  enfans  vu  si  grand 
désir  d'apprendre,  qu'il  n'y  en  a  point 
du  tout,  pourueu  qu'ils  sçachent  tant 
soit  peu  beguayer,  qui  ne  veuillent  estre 
instruits,  et  comme  ils  sont  quasi  tous 
d'vn  assez  bon   esprit,  c'est  auec  vn 


grand  progrez,  car  mesme  ils  s'instrui- 
sent les  vus  les  autres. 

le  nesçaurois  dire  le  contentement  et 
la  consolation  que  nous  donne  ceste  pe- 
tite ieunesse.  Quand  nous  considérons 
leurs  Pères  plongez  encordans  leurs  su- 
perstitions, quoy  qu'ils  recognoissent 
suffisamment  la  vérité,  il  nous  vient 
en  pensée  de  craindre  que  Dieu  irrité 
par  leurs  péchez  ne  les  ayt  rebutez  en- 
cor  pour  vn  temps  :  car  pour  les  enfans, 
sans  doute  il  leur  tend  les  bras,  cl  les 
attire  à  soy;  l'ardeur  qu'ils  tesmoignent 
à  apprendre  ce  qui  regarde  le  deuoir 
d'vn  Chrestien,  nous  empesche  d'en  dou- 
ter; les  plus  petits  se  viennent  ietter 
entre  nos  bras,  quand  nous  allons  par 
les  Cabanes,  et  ne  se  font  point  prier 
pour  dire  et  estre  instruits.  Le  P.  Da- 
niel a  trouué  l'inuention  d'appaiser  vn 
petit  enfant,  quand  il  le  trouue  pleu- 
rant entre  les  bras  de  sa  mère,  qui  est 
de  luy  faire  faire  le  signe  de  la  Croix. 
Et  de  fait,  vn  iour  que  ie  venois  de  leur 
faire  le  Catéchisme  en  nostre  Cabane, 
cet  enfant  nous  ht  rire  :  sa  mère  le  por- 
toit  entre  ses  bras,  et  s'en  alloit;  mais 
elle  ne  fut  pas  si  tost  sur  le  seiiil  de  la 
porte,  qu'il  se  prit  à  pleurer,  de  sorte 
qu'elle  fut  contrainte  de  rentrer  ;  elle 
luy  demande  ce  qu'il  auoit  :  Que  ie  re- 
commence, dit-il,  que  ie  recommence, 
ie  veux  encor  dire.  le  luy  fis  donc  faire 
derechef  le  signe  de  la  Croix,  et  il  se 
prit  incontinent  a  rire,  et  à  sauter  d'aise, 
l'ay  veu  le  mesme  vne  autre  fois  pleurer 
bien  fort  pour  auoir  eu  le  doigt  froissé, 
cependant  s'appaiser  et  rire,  aussi-tost 
qu'on  luy  eust  fait  faire  le  signe  de  la 
Croix.  le  m'estends  volontiers  sur  ce 
suiet,  ne  cloutant  point  que  les  bonnes 
âmes  ne  prennent  plaisir  d'entendre 
toutes  ces  particularitez  ;  dans  les  com- 
mencemens  de  ceste  Eglise  naissante, 
que  pouuons  nous  raconter  sinon  les  be- 
gayemens  de  nos  enfans  spirituels?  Nous 
auons  vne  petite  tille  entre  autres,  nom- 
mée Marie  AoesiSa,  qui  n'a  point  sa  pa- 
reille :  vous  diriez  que  tout  son  conten- 
tement soit  de  faire  le  signe  de  la  Croix, 
et  de  dire  son  Pater  et  Ane  ;  à  peine 
auons  nous  mis  le  pied  dans  sa  Cabane, 
qu'elle  quitte  tout  pour  prier  Dieu.  Quand 

nous  assemblons  les    enfans    pour  la  I  Quelquesfois  mesmes   elles  nous  p 


prière  ou  pour  le  Catéchisme,  elle  se 
trouue  tousiours  des  premières,  et  y  ac- 
court plus  gayement  que  plusieurs  ne 
feroient  au  ieu  ;  elle  ne  bouge  de  chez 
nous,  et  ne  se  lasse  point  de  faire  le 
signe  de  la  Croix,  et  de  dire  et  redire 
cinquante  fois  le  iour  le  Pater  et  Ane  ; 
elle  le  fait  faire  aux  autres,  et  vn  de  nos 
François  estant  arriué de  nouueau,  pour 
tout  compliment,  elle  luy  prit  la  main, 
et  luy  fit  faire  le  signe  de  la  Croix.  Sou- 
uent  elle  se  trouue  clans  la  campagne, 
quand  nos  Pères  y  recitent  leur  Office  ; 
elle  se  tient  dans  le  chemin,  et  presque 
autant  de  fois  qu'ils  se  retournent,  elle 
se  met  à  faire  le  signe  de  la  Croix,  et  à 
prier  Dieu  à  haute  voix. 

Vne  autre  petite  nommée  Catherine, 
auoit  fait  sonnent  la  difficile  à  se  faire 
instruire,  et  ensuite  n'auoit  point  esté 
recompensée  comme  les  autres  ;  quel- 
ques iours  après,  vne  sienne  compagne 
l'amena  à  vn  des  nostres,  luy  faisant  ac- 
croire qu'elle  estoit  toute  disposée  à 
dire;  mais  quand  ce  fut  au  fait  et  au 
prendre,  elle  fit  à  l'ordinaire  ;  alors 
ceste  petite  qui  l'auoit  amenée  se  mist 
en  humeur,  et  employa  toute  sa  petite 
rhétorique  naturelle  pour  luy  déserrer 
les  lèvres,  et  la  faire  parler,  tantost 
vsant  de  menaces,  tantost  luy  faisant 


uiennent,  et  de  si  loin  qu'elles  aper- 
çoiuent  quelqu'un  de  nous  autres,  elles 
se  mettent  à  dire  ce  qu'elles  sçauent. 
Quelle  consolation  d'entendre  retentir 
ces  campagnes  du  nom  de  Iesvs,  où  le 
diable  a  esté,  pour  ainsi  dire,  adoré  et 
recognu  pour  Dieu  par  tant  de  siècles  ! 

Ce  mesme  exercice  fait  que  nous  pro- 
filons beaucoup  en  l'vsage  et  cognois- 
sance  de  la  langue,  qui  n'est  pas  vn  pe- 
tit fruict.  Vniuersellement  parlant,  ils 
louent  et  approuuent  la  Religion  Chre- 
stienne,  et  blasment  leurs  meschantes 
coustumes  ;  et  quand  sera  -  ce  qu'ils 
les  quitteront  tout  à  fait?  Quelques- 
vn s  nous  disent  :  Pensez-vous  venir  à 
bout  de  renuerser  le  Pays?  c'est  ainsi 
qu'ils  appellent  le  changement  de  leur 
vie  Payenne  et  Barbare,  en  vne  vie  ci- 
uile  et  Chrestienne.  Nous  respondons 
que  nous  ne  sommes  pas  si  présom- 
ptueux, mais  que  ce  qui  est  impossible 
aux  hommes,  est  non  seulement  possible, 
mais  facile  à  Dieu.  Yoicy  encor  vn  au- 
tre indice  de  leur  bonne  volonté  pour  la 
Foy.  Monsieur  de  Champlain  etMonsieur 
le  General  du  Plessis  Bochart  nous  obli- 
gèrent grandement  l'année  passée,  ex- 
hortant lesllurons  en  plein  conseil  à  em- 
brasser la  Religion  Chrestienne,  et  leur 
disant  que  c'estoit  là  l'vnique  moyen 


espérer  quelque  recompense  de  moy,  si  [  non  seulement  d'estre  vn  iour  verita- 
eîle  disoit  bien,  et  fit  si  bien  qu'elle  en  blement  heureux  dans  le  Ciel,  mais  aussi 
vint  à  bout,  au  grand  contentement  de  de  liera  l'auenir  vne  tres-estroite  ami- 
celuy  des  nostres  qui  l'escouloit.  I  tié  auec  les  François,  lesquels  en  ce  fai- 

Vn  autre  bien  qu'apporte  ceste  practi-  i  saut  viendroient  volontiers  en  leur  Pays, 
que  conforme  à  nostre  Institut,  est  que   se  marieroient  à  leurs  filles,  leurs  ap- 


les  grands  mesmes  demeurent  par  ce 
moyen  instruits  :  car  le  désir  que  les 
pères  et  mères  ont  que  leurs  enfans 
soient  louez  et  recompensez  de  quelque 
prix,  fait  qu'ils  s'instruisent  eux-mesmes, 
pour  instruire  leurs  enfans  ;  particulière- 
ment beaucoup  de  grandes  filles  pren- 
nent plaisir  à  imiter  les  petites.  Quand 
elles  retournent  du  bois,  souuent  elles 
s'arrestent  au  premier  de  nos  Pères 
qu'elles  rencontrent,  et  luy  disent,  taar- 
rihSaienstan  sen,  enseigne  moy,  ie  te 
prie,  et  quoy  qu'elles  soient  bien  char- 
gées, elles  ne  sont  point  contentes  qu'on 
ne  leur  ait  fait  dire  le  Pater  et  l'Ane. 


prendroient  di tiers  arts  et  mestiers,  et 
les  assisteroient  contre  leurs  ennemis  ; 
et  que  s'ils  vouloient  amener  quelques- 
vns  de  leurs  enfans  l'an  prochain, 
qu'on  les  instruiroit  à  Kéboc,  que  nos 
Pères  en  auroient  vn  grand  soin  ;  et 
pour  autant  que  les  Capitaines  du  pays 
n'estoient  pas  là  bas,  ils  leur  dirent 
qu'ils  tinssent  conseil  tous  ensemble 
quand  ils  seroient  de  retour,  touchant  les 
poincts  susdits,  et  qu'ils  me  rendissent 
les  lettres  dont  il  leur  pleust  m'honorer, 
par  lesquelles  ces  Messieurs  nous  don- 
noient  aduis  de  ce  qui  auoit  esté  dit,  afin 
que  nous  assistassions  au  Conseil  des 

mous,  et  seeussions  nous  preualoir  do 
ce  qu'ils  auoient  fait.    Conformément  à 
cela,  au  mois  d'Anril  dernier  ayant  esté 
inuité  à  vue  Assemblée  ou  Conseil,  où 
estoient  tous  les  Anciens  et  les  Chefs  de 
la  Nation  des  Ducs,  pour  délibérer  sur- 
leur  grande  l'esté  des  morts,  ie  pris  l'oc- 
casion de  leur  représenter  la  lettre  de 
ces  Messieurs,  et  demander  qu'ils  déli- 
bérassent meurement   ce    qu'ils  desi- 
roient  y  respondre  ;  ie  leur  dis,  que  tous 
les  hommes  ayant  l'àme  immortelle  al- 
loient  finalement  après  ceste  vie  en  l'vn 
de  ces  deux  lieux,  sçauoir eh  Paradis  ou 
en  Enfer,  et  ce  pour  vu  iamais  ;  mais 
que  ces  lieux  estoient  grandement  dif- 
férents, car  le  Paradis  estoit  vn  lieu 
remply  de  toutes  sortes  de  biens,  et 
exempt  de  toutes  sortes  de  maux  ;  et 
l'Enfer  estoit  vn  estât  destitué  de  tout 
bien,   et  remply  de    toutes   sortes  de 
maux  ;  que  c'estoit  vue  fournaise  tres- 
ardente,  au  milieu  de  laquelle  les  dam- 
nez seroientà  iamais  tourmentez  et  brû- 
lez sans  estre  consommez  ;  qu'ils  aui- 
sassent  maintenant  auquel  de  ces  deux 
lieux  ils  desiroient  vn  iour  aller  pour  vn 
iamais,  et  ce  pendant  qu'ils  estoient  en- 
core en  vie,  car  pour  tous  les  défunts 
pour  qui  ils  auoient  fait  et  alloient  faire 
la  teste,  que  c'estoit vne  affaire  décidée  ; 
que  tous  ayant  ignoré  Dieu,  et  outre- 
passé Ses commandemens,  auoient suiuy 
le  chemin  de  l'Enfer,  où  ils  estoient 
maintenant  tourmentez  de  supplices  qui 
ne  se  peuuent  imaginer,  et  qu'il  n'y 
auoit  plus  de  remède  ;  que  pour  eux, 
s'ils  vouloient  aller  au  Ciel,  nous  leur 
enseignerions  le  chemin  ;  et  pour  au- 
tant que  toutes  les  affaires  d'importance 
se  fout  icy  par  presens,  et  que  la  Pour- 
celaine,  qui  tient  lieu  d'or  et  d'argent 
en  ce  Pays,  est  toute  puissante,  ie  pre- 
sentay  en  ceste  Assemblée  vn  collier  de 
douze  cens  grains  de  Pourcelaine,  leur 
disant,  que  c'estoit-là  pour  applanir  les 
difiicultez  du  chemin  de   Paradis  ;  ce 
sont  les  termes  dont  ils  ont  coustume 
de  se  seruir  quand  ils  font  quelques  pre- 
sens pour  venir  à  bout  de  quelque  diffi- 
cile entreprise.     Alors   tous  opinans  à 
leur  tour,  dirent  qu'ils  redoutoient  ces 
feux  ardens  de  l'Enfer,  et  qu'ils   ay- 


moient  mieux  prendre  le  chemin  du 
Ciel  ;  il  y  en  eut  neanlmoins  vn,  lequel 
ou  sérieusement,  ou  plutosten  gaussant 
dit,  que  cela  alloit  bien,  que  tous  vou- 
lussent aller  au  Ciel,  et  estre  bien-heu- 
reux ;  pour  luy  qu'il  n'importoit  pas 
quand  il  seroit  brûlé  dedans  l'Enfer.  le 
repartis  que  Dieu  nous  donnoit  à  tous 
l'option  de  l'vn  et  de  l'autre,  mais  qu'il 
ne  seauoit  pas  quel  estoit  le  feu  d'En- 
fer, et  que  i'esperois  qu'il  changeroit 
de  resolution,  quand  il  en  seroit  mieux 
informé. 

Yoila  la  disposition  qu'ont  les  Huions, 
et  notamment  la  Nation  des  Ours,  à  re- 
ceuoir  le  Christianisme,  à  quoy  sentira 
grandement  que  nous  auons  desia  ba- 
ptisé beaucoup  d'enfans  :  Car,  disent- 
ils,  nous  ne  voulons  pas  abandonner 
nos  enfans,  nous  desirons  aller  au  Ciel 
auec  eux.  Tu  peux  iuger,  disent-ils, 
combien  nous  agréons  tes  discours, 
puis  que  nous  nous  y  trouuons  volon- 
tiers et  sans  mot  dire,  et  que  nous  per- 
mettons que  nos  enfans  soient  baptisez. 
Il  ne  faut  pas  que  ie  m'oublie  à  ceste 
occasion  de  tesmoigner  la  satisfaction 
que  nous  donne  Loiiys  de  saincte  Foy: 
il  est  vray  qu'il  nous  a  autant  édifiez  et 
contentez  dans  le  deuoir  de  Chrestien, 
qu'il  y  auoit  manqué  par  le  passé.  A 
ce  mois  de  Septembre,  il  eut  vn  de- 
sir  de  retourner  pour  hyuerner  chez 
nous  à  Kébec,  afin  d'y  rapprendre 
paisiblement  les  bons  enseignemens 
qu'il  auoit  eus  autrefois  de  nos  Pères  en 
France,  et  se  remettre  parfaitement 
dans  le  train  de  la  vertu  et  pieté  Chre- 
slienne.  Nous  approuuions  fort  ce  des- 
sein, veu  mesmement  qu'il  eust  mené 
auec  luy  quelque  ieune  homme  de  ses 
parens,  qui  eust  pu  estre  instruit  et  ba- 
ptisé là  bas  ;  mais  quelque  difficulté 
ayant  trauersé  ceste  resolution,  il  se 
délibéra  de  passer  vne  bonne  partie  de 
l'Hyuer  auec  nous,  ce  qu'il  a  fait  auec 
beaucoup  de  contentement  et  de  profit, 
tant  de  son  costé  que  du  nostre  :  car  il 
s'est  remis  dans  la  hantise  des  Sacre- 
mens,  et  dans  l'vsage  de  la  prière.  A 
Noël  il  fit  vne  fort  bonne  Confession  gé- 
nérale depuis  son  Baptesme  ;  d'autre 
part,  en  nos  Catéchismes  et  instructions 

que  nous  faisions  aux  Sauuages,  il  nous  i  brusiez,  comme  aussi  deux  de  nos  hom- 
seruoit  de  Truchement,  et  nous  a  traduit  mes.  Mais  pour  ne  parler  que  du  Pays 
plusieurs  choses  en  langue  Huronne,  où  des  Huions,  la  sécheresse  y  fut  tres- 
nous  admirions  la  facilité  qu'il  auoit  à  |  grande:  car  depuis Pasques  iusques  à  la 
entendre  nostre  langue,  et  à  comprendre  i  my-Iuin,  il  ne  pleut  point,  ou  fort  peu  ; 


et  expliquer  les  mystères  les  plus  diffi- 
ciles. Bref,  il  tesmoigne  que  véritable- 
ment il  a  la  crainte  de  Dieu. 

Pour  conclusion  de  ce  chapitre,  nous 
espérons  vous  renuoyer  les  Pères  An- 
toine Daniel  et  Àmbroise  Dauost  auec 
vne  bande  de  braues  petits  Huions,  afin 
de  donner  commencement  au  Séminaire, 
duquel  on  peut  espérer  auec  raison  de 
grands  fruits  pour  la  conuersion  de  ces 
Peuples.  Que  s'il  y  auoit  à  Rébec  des 
Religieuses,  ie  croy  qu'on  vous  pourroil 
aussi  enuoyer  de  petites  Séminaristes: 
il  y  a  icy  quantité  de  braues  petites 
filles,  lesquelles  si  elles  estoient  bien 
esleuées,  ne  cederoient  en  rien  à  nostre 
jeunesse  Françoise.  Ce  nous  est  vn 
grand  creue-cœur  de  voir  ces  petites  in- 
nocentes souiller  incontinent  la  pureté 
de  leur  corps  et  beauté  de  leur  âme  faute 
de  bon  exemple  et  bonne  instruction  ; 
ie  ne  doute  nullement  que  la  diuine 
Bonté  ne  comble  de  grands  biens  parti- 
culièrement ceux  qu'elle  inspirera  de 
contribuer  à  la  fondation  de  ces  Sémi- 
naires, et  à  l'éducation  de  ces  petites 
plantes  de  ceste  Eglise  naissante. 


CHAPITRE    II. 


nen  ne  profitoit,  tout  deperissoit,  de 
sorte  qu'on  apprehendoit  vne  grande 
famine,  et  à  bon  droit,  car  tout  le  ter- 
roir des  Hurons  et  des  lieux  circonuoi- 
sins  estant  tout  sablonneux,  s'il  est  trois 
iours  sans  estre  arrousé  des  pluyes  du 
Ciel,  tout  commence  à  faner  et  à  baisser 
la  teste.  Dans  ces  appréhensions,  tout 
le  Pays  estoit  en  alarme  de  la  famine, 
veu  mesmement  que  le  Printemps  passé 
trois  villages  auoient  esté  brusiez,  qui 
sans  cet  accident  eussent  pu  seruirdans 
la  nécessité  de  greniers  à  tout  le  Pays. 
Tous  crioient  à  layde,  et  imploroient  à 
leur  ordinaire  le  secours  des  Sorciers 
ou  ArendioSane,  qui  se  font  icy  adorer, 
promettans  qu'ils  detourneroient  les 
malheurs  dont  le  Ciel  les  menace.  Ces 
abuseurs  firent  ioiier  tous  les  ressorts 
que  les  songes  et  leur  ceruelle  creuse 
leur  peut  suggérer,  afin  de  faire  pleu- 
uoir  ;  mais  en  vain,  le  Ciel  estoit  d'ai- 
rain à  leurs  sottises.  11  y  eut  vu  de 
ces  Sorciers,  nommé  Tehorenhacgnon, 
plus  fameux  que  les  autres,  qui  promit 
merueilles,  pourueu  que  tout  le  Pays 
luy  fist  vn  présent  de  la  valeur  de  dix 
haches,  sans  compter  vne  infinité  de 
festins  ;  mais  ces  efforts  furent  en  vain, 
il  auoit  beau  songer,  festiner  et  danser, 
il  n'en  tomboit  pas  vne  goutte  d'eau, 
de  sorte  qu'il  confessoit  qu'il  n'en  pou- 
uoit  venir  à  bout,  et  asseuroit  que  les 
bleds  ne  meuriroient  point  ;  mais  le 
mal  estoit  pour  nous,  ou  plutost  le  bon- 
heur, qu'il  disoit  qu'il  estoit  empesché 
de  faire  pleuuoir  par  vne  Croix  qui  est 
vis  à  vis  de  nostre  porte,  et  que  la  mai- 
son des  François  estoit  vne  maison  de  dé- 
mons, ou  de  gens  méfaisans  qui  estoient 
venus  en  leur  Pays  afin  de  les  faire 
Quelques  vus  encherissans  là 


Contenant  selon  l'ordre  des  temps  les 

autres  choses  remarquables  admnu'ês 

pendant  ceste  année. 

La  première  chose  est  la  sécheresse 
de  l'Esté  passé,  laquelle  a  esté  fort  vni- 
uerselle  en  tous  ces  Pays,  autant  que 
i'ay  peu  apprendre  tant  de  lettres  de 
Kébec,  comme  de  diuers  Sauuages  re- 
uenans   des  traittes    loingtaines;   tout  !  mourir 

estoit  si  sec  et  si  aride,  qu'à  la  moindre   dessus  disoient  que   parauenture  nous 
étincelle  de  feu,  les  forests  et  les  cam-  -  auions  des  ressentimensde  la  mort  d'E 


pagnes  estoient  incontinent  embrasées  : 
d'où  arriua  que  plusieurs  Sauuages,  al- 
lans  par  pays,  et  n'estans  pas  sur  leurs 
gardes,  eurent  leurs  Cabanes  et  viures 


tienne  Bruslé,  et  que  nous  voulions  ti- 
rer vengeance  de  tout  le  Pays  pour  la 
mort  d'vne  seule  personne.  D'autres 
adioustoient  que. les  Algonquins   leur 

auoient  dit  que  les  François  ne  venoient 
icy  que  pour  les  l'aire  mourir,  et  que 
d'eux  esloit  prouenuè  la  contagion  de 
l'année  passée.  Ensuite  de  cesdiscoors, 
on  nous  disoit,  que  nous  abattissions  la 
Croix,  et  que  si  les  bleds  ne  menris- 
soient  pas,  on  nous  pourroit  bien  as- 
sommer ainsi  comme  on  fait  iey  les  Sor- 
ciers et  autres  gens  pernicieux.  Quel- 
ques-vns,  à  nostre  grand  regret  et  creuc- 
cceur,  disoient  qu'ils  abattraient  la 
Croix,  et  vinrent  iusques  à  ce  poinct, 
que  des  ieunes  gens  en  ayants  fait  vne 
autre,  et  Payans  plantée  sur  le  laiste 
d'vne  Cabane,  se  mirent  à  tirera  l'en- 
eontre,  comme  au  blanc,  auec  leurs  aies 
et  leurs  flèches  ;  mais  nostre  Seigneur 
ne  permit  pas  qu'ils  la  frappassent  d'vn 
seul  coup.  D'autres  estoient  d'autant 
plus  méchans  qu'ils  estoient  desia  mieux 
informez  de  la  cognoissance  d'vn  Dieu 
Créateur  et  Gouuerneur  de  toutes  cho- 
ses :  car  ils  accusoient  sa  Bonté  et  Pro- 
uidence  auec  d'horribles  blasphèmes. 
11  eust failli  estre  de  bronze  pour  n'estre 
pas  irrité  de  ces  insolences.  Ce  qui  nous 
louehoit  dauanlagc  estoit  la  misère  de 
ce  panure  Peuple,  son  aueuglement,  et 
sur  tout  l'iniure  qu'on  faisoit  à  Dieu,  le 
quittant  pour  des  Sorciers  :  car  pour  la 
mort,  ie  eroyque  tous  eussent  esté  très 
aises  de  la  subir  pour  la  défense  de  la 
Croix.  Nous  assemblasmes  donc  en 
nostre  Cabane  les  hommes  et  les  femmes 
de  nostre  village,  attendu  particulière- 
ment qu'eux  seuls  n'auoient  point  eu 
recours  aux  Sorciers,  ains  nous  deman- 
doient  continuellement  que  nous  fissions 
plèuiioir.  Ils  ont  ceste  pensée  que  rien 
ne  nous  est  impossible.  le  leur  dis  que 
ny  nous,  ny  aucun  homme  ne  disposoit 
de  la  pluye,  ou  du  beau  temps  ;  que  celuy 
qui  a  fait  le  Ciel  et  la  terre  en  estoit 
seul  le  maistre,  et  la  distribuoit  selon 
son  bon  plaisir  ;  que  c'estoit  à  luy  à  qui 
il  falloit  auoir  recours  ;  que  la  Croix  que 
nous  auions  plantée  n'empeschoit  point 
la  pluye,  veu  que  depuis  que  nous  Pa- 
nions érigée  il  auoit  pieu  et  tonné  par 
plusieurs  fois  ;  mais  que  parauenlure 
Dieu  estoit  fasché  de  ce  qu'ils  en  par- 
loicnt  mal,  et  de  ce  qu'ils  recouroient  à 
de  meschans  ArendioSane,  lesquels  ou 


n'auoient  point  de  pouuoir,  on  bien  peut- 
eslre  causoient  eux-mesmes  les  séche- 
resses par  les  hantises  et  pacts  qu'ils 
auoient  auec  le  diable  ;  et  qu'au  reste 
tout  ce  qu'ils  en  faisoient  n'estoit  que 
pour  auoir  des  presens  ;  que  s'ils  y  pou- 
uoient quelque  chose,  qu'ils  fissent  donc 
plouuoir.  Parlant,  que  s'ils  vouloient 
obtenir  ce  qu'ils  desiroient,  ie  leur  dis 
qu'ils  s'adressassent  à  celuy  qui  a  tout 
l'ait,  et  qui  est  seul  Auteur  de  tous  biens, 
duquel  nous  leur  auions  tant  parlé,  et 
que  nous  leur  enseignerions  la  façon  de 
le  prier.  Ceste  Nation  est  fort  docile, 
et  sous  la  considération  des  biens  tem- 
porels vous  les  fléchissez  où  vous  vou- 
lez. Ils  me  respondirent  tous,  qu'ils 
n'adioustoient  point  foy  à  leurs  deuins, 
et  que  e'estoient  des  abuseurs,  qu'ils  ne 
vouloient  point  d'autre  Dieu  que  celuy 
que  nous  leur  enseignions,  et  qu'ils  fe- 
roient  ce  que  nous  leur  dirions.  le  leur 
dis  donc  qu'ils  deuoient  détester  leurs 
péchez,  et  se  résoudre  à  bon  escient  à 
seruir  ce  Dieu  que  nous  leurannoncions, 
et  quedoresnauant  nous  ferions  tous  les 
iours  vne  Procession  pour  implorer  son 
ayde,  que  c'estoit  ainsi  que  faisoient 
tous  les  Chrestiens;  qu'ils  fussent  con- 
stans  et  perseuerans,  ne  perdant  pas 
courage  s'ils  n'estoient  incontinent  ex- 
aucez ;  nous  adioustasmes  à  cela  vu 
vœu  de  neuf  Messes  en  l'honneur  du 
glorieux  Espoux  de  nostre.  Dame,  Prote- 
cteur des  Hurons  ;  nous  exposasmes  aussi 
le  S.  Sacrement  à  l'occasion  de  sa  Feste, 
qui  arritia  en  ce  temps -là. 

Or  il  auint  iustementque  la  neufuainc 
estant  accomplie,  qui  fut  le  treiziesme 
luin,  nous  ne  peusmes  paracheuer  la 
Procession  sans  pluye,  qui  suiuit  fort 
abondante,  et  dura  à  diuerses  reprises 
l'espace  de  plus  d'vn  mois  auecvn  grand 
amendement  etaccroissement  des  fruicts 
de  la  terre  ;  et  d'autant  que,  comme  i'ay 
dit,  ces  terres  sablonneuses  demande- 
roient  quasi  des  pluyes  de  deux  iours 
l'vn,  vue  autre  sécheresse  estant  sur- 
uenuë  depuis  la  my-Iuillet  iusques  a  la 
fin  du  mois,  nous  entreprismes  vne  au- 
tre neufuaine  en  l'honneur  de  nostre 
B.  Père  S.  Ignace,  par  les  prières  du- 
quel nous  cusmes  dés  le  lendemain  da 

la  neufuame  encommencée,  et  du  de- 
puis, telle  abondance  de  pluyes  qu'elles 
firent  parfaictemant  espier  les  bleds,  et 
les  amenèrent  à  maturité,  de  sorle  qu'il 
y  a  eu  ceste  année  autant  de  bled  que 
de  long  temps. 

Or  ces  pluyes  ont  fait  deux  biens  :  l'vn 
en  ce  qu'elles  ont  accreu  les  fruicts  de 
la  terre,  et  l'autre  en  ce  qu'elles  ont 
étouffé  toutes  les  mauuaises  opinions  et 
volontez  conceuës  contre  Dieu,  contre 
la  Croix  et  contre  nous  ;  car  tous  les 
Sauuages  de  nostre  cognoissance,  et 
notamment  de  nostre  village,  sont  ve- 
nus expressément  nous  trouuer  pour 
nous  dire  qu'en  effet  Dieu  estoit  bon,  et 
que  nous  estions  aussi  bons,  et  qu'à  l'a- 
uenir  ils  vouloient  seruir  Dieu,  adiou- 
stant  mille  poûilles  à  rencontre  de  leurs 
ArendioSane,  ou  deuins.  A  Dieu  soit 
pour  iamais  la  gloire  de  tout  :  il  permet 
la  sécheresse  des  terres,  pour  arrouser 
les  cœurs  de  ses  bénédictions. 

L'année  1628.  que  les  Anglois  défi- 
rent la  flotte  de  laCompagnie  de  la  Nou- 
uelle  France,  dont  la  perte  a  esté  la 
damnation  de  plusieurs  Canadois,  et  le 
retardement  de  la  conuersion  de  quel- 
ques autres,  comme  il  est  à  croire,  il 
m'arriua  en  ce  pays  vne  histoire  quasi 
pareille  à  la  précédente,  laquelle  à  rai- 
son de  la  conformité  ie  pense  estre  bon 
de  raconter  icy.  La  sécheresse  estoit 
extraordinaire  par  tout,  mais  singuliè- 
rement en  nostre  village  et  aux  enui- 
rons.  Certes  ie  m'estonnois  de  voir 
quelquesfois  l'air  tout  chargé  de  nuées 
ailleurs,  et  ouyr  bruire  les  tonnerres,  et 
au  contraire  en  nos  quartiers  le  Ciel  y 
estre  très  pur,  très  serein  et  très  ar- 
dent. Il  sembloitmesme  que  les  nuées 
se  diuisoient  à  l'abord  de  nostre  con- 
trée. Ce  mesme  suppost  du  diable,  que 
i'ay  nommé  cy-deuant  Telwrenkaegnon, 
estant  prié  de  faire  plouuoir,  respondit 
qu'il  ne  le  pouuoit  pas  faire,  et  que  le 
tonnerre  qu'ils  feignent  estre  vn  oyseau, 
auoit  peur  de  la  Croix  qui  estoit  deuant 
la  maison  des  François,  et  que  ceste 
couleur  rouge  dont  elle  estoit  peinte, 
estoit  comme  vn  feu  ardent  et  flam- 
boyant qui  diuisoit  les  nuées  en  deux, 


quand  elles  venoient  à  passer  par  des- 
sus. 

Les  Capitaines  du  village,  ayant  en- 
tendu ces  nouuelles,  me  firent  appeller, 
et  me  dirent  :  Mon  nepueu,  voila  ce  que 
dit  vn  tel,  que  responds-tu  à  cela?  nous 
sommes  perdus,  car  les  bleds  ne  meuri- 
ronl  point.  Si  au  moins  nous  mourrions 
par  la  main  et  les  armes  de  nos  enne- 
mis, qui  sont  prests  de  venir  fondre  sur 
nous,  encor  à  la  bonne  heure,  nous  ne 
languirions  pas  ;  mais  si  estans  eschappez 
de  leur  fureur,  nous  tombons  dans  la  fa- 
mine, c'est  aller  de  mal  en  pis,  qu'en 
penses -tu  ?  tu  ne  voudrois  pas  estre 
cause  de  nostre  mort?  et  puis  il  t'im- 
porte autant  qu'à  nous  :  nous  serions 
d'auis  que  tu  abattisses  ceste  Croix,  et 
que  tu  la  cachasses  pour  vn  temps  ou 
dedans  ta  Cabane,  ou  bien  dans  le  lac, 
afin  que  le  tonnerre  et  les  nuées  ne  la 
voyent  plus,  et  qu'ils  n'en  ayent  plus  de 
peur,  et  puis  après  la  moisson  tu  la  re- 
planteras. A  cela  ie  respondis  :  Pour 
moy,  iamais  ie  n'abaltray  ny  ne  cache- 
ray  la  Croix  où  est  mort  celuy  qui  est 
la  cause  de  tous  nos  biens.  Pour  vous,  si 
vous  la  voulez  abattre,  auisez-y,  ie  ne 
pourray  pas  vous  en  empescher,  mais  pre- 
nez garde  qu'en  l'abattant  vous  n'irri- 
tiez Dieu,  et  que  vous  n'accroissiez  vostre 
misère.  Croyez-vous  à  cet  abuseur?  il 
ne  sçait  ce  qu'il  dit  :  il  y  a  plus  d'vn  an 
que  ceste  Croix  a  esté  plantée,  voyez 
combien  de  fois  il  a  pieu  icy  du  depuis. 
C'est  vn  ignorant  de  dire  que  le  tonnerre 
craint;  ce  n'est  pas  vn  animal,  mais 
vne  exhalaison  seiche  et  embrasée,  qui 
estant  enfermée  court  cà  et  là  pour  sor- 
tir ;  et  puis  que  craint  le  tonnerre  ? 
ceste  couleur  rouge  delà  Croix?  ostez 
donc  aussi  vous  mesmes  toutes  ces  fi- 
gures et  peintures  rouges  qui  sont  sur 
vos  Cabanes.  A  cela  ils  ne  sçauoient 
que  me  repartir,  ils  s'entre-regardoient 
et  disoient  :  Il  dit  vray,  il  se  faut  bien 
garder  de  toucher  à  ceste  Croix  ;  et  ce- 
pendant, adioustoient-ils,  Tehorenhae- 
gnon  dit  cela.  Il  me  vint  vne  pensée  : 
Puis,  dis-ie,  que  Tehorenhaegnon  dit 
que  le  tonnerre  appréhende  ceste  cou- 
leur de  la  Croix,  si  vous  voulez,  nous  la 
peindrons  d'vne  autre  couleur,  de  blanc 

onde  noir,  ou  en quelqu'autre  façon  ;  et 
si  incontinent  après,  il  vient  à  plouuoir, 
vous  croirez  que  Tehorenkaegnon  a  dit 

vray,  sinon,  que  c'est  vu  imposteur. 
C'est  fort  bien  auisé,  dirent-ils,  ainsi  le 
faut-il  faire.  On  peint  donc  la  Croix  rie 
blanc;  mais  vu,  deux,  trois  et  quatre 
iours  se  passent,  qu'il  ne  plouuoit  non 
plus  qu'auparauant  ;  et.  cependant  tous 
ceux  qui  voyoient  la  Croix  se  i'asehoient 
contre  ce  Sorcier,  qui  auoit  esté  la  cause 
de  la  défigurer  de  la  sorte.  Sur  cela  i'al- 
lay  trouuer  les  Anciens:  Eli  bien,  a-il 
pieu  dauantage  qu'auparauant  ?  Estes 
vous  contens  ?  Otiy,  dirent-ils,  nous 
voyons  bien  que  Tehorenhaegnon  n'est 
qu'vn  abuseur  ;  mais  dis  nous  toy, 
qu'est-ce  que  nous  ferons,  et  nous  t'o- 
beyrons.  Alors  nostre  Seigneur  m'in- 
spira de  les  instruire  du  mystère  de  la 
Croix,  et  de  l'honneur  que  par  tout  on 
luy  rendoit,  et  de  leur  dire  que  i'estois 
d'auis  qu'ils  vinssent  tous  en  corps, 
hommes  et  femmes,  adorer  la  Croix, 
pour  reparer  l'honneur  d'icelle  ;  et  d'au- 
tant qu'il  s'agissoit  de  faire  croistre  les 
bleds,  qu'ils  apportassent  chacun  vn  plat 
de  bled  pour  en  faire  offrande  à  nostre 
Seigneur,  et  que  ce  qu'ils  donneraient 
fust  puis  après  distribué  aux  panures  du 
village.  L'heure  est  donnée  au  lende- 
main ;  ils  ne  l'attendent  pas,  mais  la 
preuiennent.  Nous  entourons  la  Croix, 
repeinte  de  ses  premières  couleurs,  sur 
laquelle  i'auois  mis  vn  Crucifix  ;  nous 
faisons  quelque  prière  ;  puis  i'adoray  et 
baisay  la  Croix,  pour  leur  monstrer 
comme  ils  deuoient  faire  ;  ils  me  suiui- 
rent  les  vns  après  les  antres,  apostro- 
phants nostre  Seigneur  crucifié  par  des 
prières  que  la  Rhétorique  naturelle  et 
la  nécessité  du  temps  leur  suggeroit. 
Certes  leur  foruente  simplicité  me  don- 
noit  de  la  deuotion  ;  bref  ils  firent  si 
bien  que  dés  la  mesme  iournée  Dieu 
leur  donna  de  la  pluye,  et  enfin  vne 
très  heureuse  récolte,  auec  vne  très- 
grande  admiration  de  la  Puissance  di- 
uine. 

Pour  conclusion  de  ces  deux  histoires, 
ie  diray  que  ces  Peuples  sont  grands 
admirateurs  et  font  estât  des  personnes 
qui  ont  quelque  chose  de  releué  pardes- 


sus le  commun  ;  à  ceste  occasion  ils  les 
appellent,  «fci,  du  mesme  nom  qu'ils 
donnent  aux  démons  :  partant  s'il  y 
auoit  iey  quelqu'un  doué  du  don  de  mi- 
racles, ainsi  qu'estoient  les  premiers 
qui  ont  annoncé  l'Euangile  au  monde, 
il  eonuertiroit  à  mon  aduis  sans  difficul- 
té tous  ces  Barbares  ;  mais  Dieu  départ 
telles  faneurs,  quand,  à  qui  et  comment 
il  luy  plaist,  et  parauenture  veut-il  que 
nous  attendions  la  récolte  des  âmes 
auec  patience  et  perseuerance.  Aussi 
certes  ne  se  portent-ils  encore  à  leur 
deuoir  que  par  vn  respect  temporel,  sur 
lequel  on  pourrait  bien  leur  faire  ce  re- 
proche de  l'Euangile  :  Amen,  amen  dico 
vobis,  quœritis  me,  non  (juia  vidislis 
signa,  serf  quia '.  manducaslis  ex panibus, 
et  saturati  èsiis. 

Nous  auons  eu  ceste  année  deux  alar- 
mes, dont  enfin,  Dieu  mercy,  il  ne  nous 
est  resté  que  la  peur  ;  c'a  esté  sur  l'ap- 
préhension des  ennemis.  La  première, 
qui  auoit  quelque  apparence,  fut  l'Esté 
passé,  et  dura  tout  le  mois  de  Iuin  ; 
c'est  vn  des  temps  des  pius  propres  à 
semblables  espouuantes,  d'autant  que 
pour  lors  le  Pays  est  desnué  des  hom- 
mes, qui  vont  en  traitte  qui  d'vn  costé, 
qui  d'vn  autre.  L'autre  a  esté  cet  Hy- 
uer,  et  s'est  trouuée  fausse  ;  en  I'vne 
et  en  l'autre,  on  la  nous  donnoit  bien 
verte  assez  sonnent,  tant  de  iour  que  de 
nuict;  les  femmes  et  les  enfanscom- 
mençoient  à  pl;er  bagage  sur  le  rapport 
des  crieurs  ;  ce  sont  icy  nos  espions. 
La  fuite  est  aucunement  tolerable  en 
Esté  :  car  on  se  peut  échapper  en  quelque 
Isle,  ou  cacher  dans  l'obscurité  de  quel- 
que épaisse  forest  ;  mais  en  Hyuer,  quand 
les  glaces  seruent  de  pont  pour  aller  fu- 
reter  les  Isles,  et  que  la  cheute  des 
feuilles  a  éclaircy  les  forests,  vous  ne 
sçauriez  où  vous  retirer  ;  puis  on  descou- 
ure  incontinent  les  vestiges  surlaneige; 
ioinct  qu'il  fait  bien  froid  en  Hyuer,  pour 
coucher  long  temps  à  l'enseigne  de  la 
Lune.  Il  y  a  quelques  villages  assez 
bien  fortifiez,  où  on  pourrait  demeurer, 
et  attendre  le  siège  et  l'assaut;  ceux  qui 
peuuent  s'y  retirent,  les  autres  gagnent 
au  pied,  ce  qui  est  le  plus  ordinaire  : 
car  le  petit  nombre  d'hommes,  le  man- 

quement  d'armes,  le  grand  nombre 
d'ennemis,  leur  font  redouter  la  fai- 
blesse de  leurs  forts  ;  il  n'y  a  que  les 
vieilles  gens  qui  pour  ne  pouuoir  aller 
al  tendent  de  pied  coy  la  mort  dans 
leurs  Cabanes.  Voilà  où  nous  en  som- 
mes d'ordinaire.  Cet  Hyuer  nous  fusmes 
sur.  le  poinct  de  fuyr  ;  mais  où  cacher 
nos  petites  eommoditez  ?  caries  Huions 
en  sont  aussi  frians  que  les  Iroquois. 
D'ailleurs  neantmoins  ces  espouuantes 
n'ont  pas  esté  inutiles  ;  car  outre  les 
prières  et  les  vœux  que  nous  auons  faits 
pour  détourner  les  fléaux,  outre  le 
soin  que  chacun  apportoit  pour  se  dispo- 
ser à  la  mort,  ou  à  l'esclauage,  et  outre 
que  de  là  nous  prenions  occasion  d'in- 
struire les  Saunages  du  secours  qu'ils 
doiuent  attendre  de  Dieu,  nous  nous 
sommes  rendus  aymables,  reeomman- 
dables  et  vtiles  à  tout  le  Pays,  tant  en 
leur  donnant  des  fers  de  flèches,  comme 
en  nous  disposant  de  les  aller  secourir 
dans  leurs  forts  selon  nostre  pouuoir.  En 
effect  nous  auions  quatre  de  nos  Fran- 
çois munis  de  bonnes  arquebuses,  qui 
estoient  lous  prests  de  courir  au  pre- 
mier village  où  se  fust  donné  l'assaut, 
et  moy  i'eslos  résolu  de  les  aller  ac- 
compagner, pour  les  assister  spirituelle- 
ment, et  pour  prendre  les  autres  oeca- 
sions  qui  se  fussent  présentées  d'auan- 
cer  la  gloire  de  Disu.  De  là  ie  vous  laisse 
à  penser  si  nous  auons  besoin  du  secours 
d'en  haut,  et  que  ceux  qui  viuent  en  re- 
pos et  en asseurance,  le  nous  obtiennent 
par  leurs  prières  ;  c'est  ce  que  nous  leur 
demandons  humblement. 

Les  Hurons  nous  sont  demeurez  fort 
affect'onnez  de  la  promptitude  que  nous 
leur  auons  monstixe à  les  assister.  Nous 
leur  auons  dit  aussi  que  doresnauant 
ils  fissent  leurs  forts  quarrez,  et  tirassent 
leurs  pieux  en  ligne  druide,  et  qu'au 
moyen  de  quatre  petites  tourelles  aux 
quatre  coings,  quatre  François  pour- 
roient  facilement  auec  leurs  arquebuses 
ou  mousquets  conseiller  et  défendre 
tout  vu  village.  Ils  ont  fort  gousté  cet 
aduis,  et  ont  desia  commencé  à  le  pra- 
ctiquer  à  la  Rochelle,  où  ils  souhaittent 
passionnément  auoir  des  nostres.    Dieu 


se  sert  de  tout  pour  donner  entrée  aux 
porteurs  de  l'Euangile. 

L'Esté  est  icy  vue  saison  fort  incom- 
mode pour  instruire  les  Saunages  ;  les 
traittes  et  les  champs  emmènent  tout', 
hommes,  femmes  et  en  fans,  il  ne  de- 
meure quasi  personne  dans  les  villages. 
Yoicy  comme  nous  passasmes  le  der- 
nier. 

En  premier  lieu,  nous  nous  recueil- 
lismes  lous  par  les  exercices  spirituels, 
à  la  façon  de  nostre  Compagnie.  Nous 
en  auons  d'autant  plus  besoin,  que  l'ex- 
cellence de  nos  fonctions  requiert  plus 
d'vnion  auec  Dieu,  et  que  nous  sommes 
contraints  de  viure  continuellement  dans 
le  tracas;  c'est  ce  qui  nous  fait  soutient 
recognoisire  qu'il  faut  que  ceux  qui 
viennent  icy  y  apportent  vu  bon  fonds 
de  vertu,  s'ils  veulent  y  en  cueillir  les 
fruicts.  Apres  nos  exercices,  nous  fismes 
vn  mémorial  confus  des  mots  que  nous 
auions  remarquez  depuis  nostre  arriuée, 
et  puis  nous  esbauchasmes  vn  diction- 
naire de  la  langue  des  Hurons,  qui  sera 
tres-profitable.  On  y  verra  lesdiuerses 
significations,  on  y  reeognoistra  aysé- 
ment  la  différence  des  mots  par  en- 
semble, qui  ne  consiste  quelquesfois 
qu'en  vne  seule  lettre,  ou  mesme  en  vn 
accent.  Finalement  nous  nous.occu- 
pasmes  à  reformer,  ou  plutost  à  ranger 
vne  Grammaire,  ie  crains  qu'il  ne  nous 
faille  faire  souuent  de  semblables  re- 
formes, car  tous  les  iours  nous  allons 
descouurans  de  nouueaux  secrets  en 
ceste  science  ;  ce  qui  nous  empeschc 
j  d'enuoyer  rien  à  imprimer  pour  le  pré- 
sent. Nous  en  sçauons,  grâces  à  Dieu, 
tantosl  suffisamment,  tant  pour  enten- 
dre que  pour  estre  entendus,  mais  non 
encor  pour  mettre  au  iour.  C'est  à  la 
vérité  vne  chose  bien  laborieuse,  de  vou- 
loir comprendre  de  lous  poincts  vne 
langue  estrangere,  tres-abondante,  et 
autant  différente  de  nos  langues  Euro- 
peanes,  qu'est  le  Ciel  de  la  terre,  et  ce 
sans  maistre  et  sans  li tires.  le  n'en  dis 
pas  dauantage,  parce  que  i'en  fais  vn 
Chapitre  plus  bas.  Nous  y  trauaillons 
tous  auec  ferueur  ;  c'est  vne  de  nos  plus 
ordinaires  occupations.  11  n'y  en  a  point 
qui  ne  iargonne  desia,  et  ne  se  fasse 

entendre,  les  Pères  nouuellement  venus 
aussi  bien  que  les  anciens;  i'espere  en 
particulier  que  le  P.  Mercier  y  sera  bien- 
tosi  maistre. 

Le  neuliesme  d'Aoust,  arriua  de  Kébec 
vn  de  nos  hommes,  deux  mois  et  douze 
fours  après  sou  embarquement,  d'icy  ; 
bien  seait  auec  quel  contentement  nous 
IVeoulasmessui  Testât  de  tous  les  Fran- 
çois de  Kébec  et  des  Trois  Riuieres,  que 
le  bruit  nous  auoit  dépeints  comme  tous 
morts  de  la  contagion.  Nous  fusmes 
aussi  tres-aises  d'entendre  l'heureuse 
arriuée  des  cinq  vaisseaux  de  Messieurs 
de  la  Compagnie,  commandez  par  Mon- 
sieur le  General  du  Plessis  Bochart, 
qu'on  nous  faisoit  croire  s'estre  perdus 
dans  les  glaces.  Nostre  ioye  fut  vn  peu 
rabattue  par  la  crainte  qu'on  auoit  qu'il 
ne  i'ust  arriué  quelque  accident  au  Capi- 
taine Bontan  ;  mais  on  nous  a  relouez 
de  ceste  appréhension. 

Le  treiziesme  du  mois  d'Aoust,  le  P. 
Mercier  arriua,  elle  P.  Pijart  le  dix-sept. 
Le  P.  Mercier,  s'estant  très-bien  porté 
depuis  la  France,  fut  saisi  d'vne  petite 
fiéure  vn  iour  ou  deux  auant  son  arriuée 
auxHurons  ;  mais  dés  le  lendemain  qu'il 
fut  arriué,  il  en  fut  quitte  pour  vue  lé- 
gère émotion,  qui  fut  suiuie  d'vne  par- 
faite santé.  C'est  vne  bénédiction  du 
Ciel,  ce  semble,  que  ce  nous  est  assez 
d'estre  aux  Huions  pour  nous  bien  por- 
ter. Au  reste  tous  les  Pères  ont  esté 
fort  doucement  conduits  ;  ils  n'ont  ny 
ramé,  ny  porté,  sinon  leurs  petites  bar- 
des, mais  plutost  ont  esté  honorez  et 
portez  eux-mesmes  aux  endroits  fa- 
scheux  et  difficiles  :  et  partant  qu'aucun 
n'appréhende  les  difficultez  qu'il  y  a  à 
monter  icy,  pour  auoir  leu  nostre  Rela- 
tion de  l'an  passé  ;  les  commencemens 
sonttousiours  difficiles,  et  puis  les  causes 
de  nos  peines  estoient  extraordinaires, 
et  enfin  ie  croy  que  mes  péchez  qui  de- 
mandoient  cela  pour  moy,  redonderent 
encor  sur  les  autres  ;  mais  plaise  à  Dieu 
que  nous  ayons  épuisé  le  calice  des 
amertumes  iusques  à  la  dernière  goutte  ; 
quoy  que  nul  ne  deuroit  perdre  courage 
quand  les  trauaux  seroient  tousiours 
égaux,  nostre  Seigneur  en  a  bien  en- 
duré dauantage  pour  le  salut  des  âmes. 

Nostre  petit  bagage  nous  a  esté  aussi 
apporté  très  fidèlement,  et  assez  bien 
eonserué  ;  vous  ne  seauriez  croire  le 
bien  qu'ont  fait  les  pois,  le  pain  et  le 
sagftmifé  que  voiisdistribuàtes  l'an  passé 
à  nos  Murons,  et  le  bon  visage  que  vous 
leur  montrâtes.  Ce  bon  traictement 
vous  a  gagné,  et  à  nous  aussi,  leurs 
cœurs  ;  nous  n'allons  en  aucun  lieu, 
qu'on  ne  nous  dise  que  nos  Frères  de 
Kébec  sont  très  courtois  et  très  libéraux. 
Toutes  choses  nous  disposent  ces  Peu- 
ples à  receuoir  la  semence  de  l'Euan- 
gile,  car  l'affection  qu'ils  nous  portent 
leur  rend  croyable  ce  que  nous  leur  di- 
sons. 

Sur  l'Eclipsé  de  Lune  du  vingt-se- 
ptiesme  d'Aoust,  nos  Barbares  s'atten- 
doient  à  vne  grande  défaite  des  leurs, 
parce  qu'elle  parut  sur  le  Pays  ennemy, 
qui  est  à  leur  égard  au  Su-est  :  car  si 
elle  paroist  en  Orient,  c'est  à  leur 
compte  que  la  Lune  est  malade,  ou  qu'elle 
a  receu  quelque  desplaisir;  iusques  à 
nous  inuiter,  ie  ne  sçay  si  c'estoit  en 
riant,  de  tirer  contre  le  Ciel,  pour  la 
deliurer  du  danger,  nous  asseurans  que 
c'estoit  leur  coustume  d'y  décocher  plu- 
sieurs flèches  à  cet  effect.  Il  est  vray 
qu'ils  crient  tous  tant  qu'ils  peuuent  en 
ces  occasions,  et  font  des  imprécations 
à  leurs  ennemis,  disans,  que  telle  et 
telle  Nation  périsse.  I'estois  pour  lors 
en  vn  autre  village,  où  demeuroit  ce  fa- 
meux Sorcier,  dont  i'ay  desia  parlé, 
Tehorenhaegnon;  il  fit  festin,  ce  dit-on, 
pour  destourner  les  mal-heurs  de.  ceste 
Eclipse. 

Le  vingtiesme  Octobre,  mourut  dans 
son  infidélité  vn  vieillard  de  nostre  vil- 
lage, dont  la  fin  estonna  plusieurs,  et 
leur  laissa  de  bons  désirs  de  se  conuer- 
lir.  Il  semble  que  nostre  Seigneur  luy 
auoit  communiqué  depuis  vn  an  plu- 
sieurs bons  mouuements:  il  assistoit  vo- 
lontiers à  toutes  nos  Assemblées,  escou- 
tant  nos  instructions  ;  c'estoit  le  pre- 
mier à  faire  le  signe  de  la  Croix  ;  mais 
apresiltaschoitd'accorder  nostre  créance 
auec  leurs  superstitions  et  resueries,  et 
disoit  qu'il  vouloit  aller  auec  ses  An- 
cestres.  Quelque  songe  sembloit  l'auoir 
disposé  au  bien  ;  mais  comme  il  aymoit 

à  faire  bonne  chère,  et  à  dire  le  mot, 
Dieu  le  chastia.  Estant  malade  pour  la 
dernière  ibis,  il  fit  son  Athutaion,  ou 
festin  d'adieu,  en  vne  grande  Assemblée, 
où  il  se  traicta  des  mieux  à  leur  façon, 
renouuellani  cos  caresses  à  chaque  syn- 
cope qui  luy  suruenoit.  Nous  l'aliasmes 
voir,  et  ce  fut  à  nous  inuiter  d'autant, 
nous  menaçant  que  si  nous  ne  luy  fai- 
sions raison  de  chanter  à  nostre  mode, 
il  renuerseroit  tout  après  sa  mort  dans 
nostre  Cabane,  et  mesme  l'emporteroit. 
Vn  iour  il  nous  demanda  le  Baptesme, 
mais  comme  il  sembloit  se  remettre, 
nous  nous  défiasmes  de  son  humeur. 
Sur  le  soir  y  estans  retournez,  il  dormoit. 
A  peine  estions  nous  hors  de  sa  Cabane, 
qu'il  expira,  et  Dieu  ne  permit  pas  que 
ce  qu'il  auoit  mesprisé  pendant  ia  vie, 
luy  fust  accordé  à  la  mort.  ludicia  Dd 
abyssus  mulla. 

Le  vingtiesme  de  Septembre,  le  père 
de  Louys  de  saincte  Foy  nous  vint  visi- 
ter en  nostre  Cabane,  et  nous  dire  la  vo- 
lonté qu'il  auoit  luy  et  toute  sa  famille 
de  se  faire  baptiser,  poussé  à  cela,  disoit- 
il,  entre  autres  motifs,  parce  que  en 
leur  défaite  par  les  Iroquois  Dieu  luy 
auoit  conserué  extraordinairement  la 
vie. 

Le  quatrième  de  Nouembre,  nous  par- 
tismes  pour  aller  instruire  ceste  maison, 
et  considérer  plus  exactement  la  dispo- 
sition qu'ils  auoient  à  la  Foy.  En  che- 
min nous  baptisasmes  deux  malades, 
que  nous  croyons  estre  maintenant  dans 
le  Ciel  ;  nous  domeurasmes  sept  iours 
en  nostre  voyage,  pendant  lequel  nous 
instruisismes  toute  cette  famille  de  tous 
les  poincts  importans  de  la  Religion 
Chreslienne.  Louys  nous  seruoit  en 
cela  de  truchement,  lequel  possède  fort 
bien  nos  mystères,  et  les  explique  auec 
affection.  Tous  approuuoient  et  gou- 
stoient  grandement  les  veritez  Chre- 
stiennes,  et  tant  s'en  faut  qu'ils  iugeas- 
sent  aucun  des  commandemens  de  Dieu 
difficiles,  que  mesme  ils  les  trouuoient 
faciles.  La  continence  coniugale  et 
l'indissolubilité  du  mariage,  leur  sem- 
bloit  deuoir  plus  empescher  le  progrez 
de  l'Euangile,  et  en  effect  ce  nous  sera 
entre  autres  vne  pierre  d'achoppement. 


Cependant  ils  disoient  qu'eu  égard  à  vne 
vie  éternellement  heureuse,  ou  éternel- 
lement malheureuse,  rien  ne  deuoit 
sembler  difficile.  Et  puis,  disoit  le  père 
de  Louys,  si  vous  disiez  qu'il  fallust  pas- 
ser les  deux,  les  trois,  et  plusieurs  iours 
sans  manger,  on  y  pourroit  trouuer  de 
la  peine,  mais  en  tout  le  reste  il  n'y  en 
a  point.  Il  disoit  que  les  François  qui 
auoient  esté  icy,  ne  leur  auoient  iamais 
parlé  de  Dieu,  ains  s'estoient  eux- 
mesmes  adonnez  comme  eux  à  courir  et 
folastrer  auec  les  femmes.  Au  reste  il 
disoit  au  P.  Pijart,  qui  estoit  auec  moy, 
qu'il  apprist  promptement  la  langue, 
afin  d'aller  demeurer  à  leur  village,  et 
y  estre  le  Supérieur  d'vne  maison. 

En  ceste  visite,  ie  remarqua)'  deux  ou 
trois  choses.  Le  pore  de  Louys,  enten- 
dant qu'il  falloit  apprendre  le  signe  de 
la  Croix,  le  Pater,  Y  Ave  et  le  Symbole 
des  Àpostres,  dit  que  tout  cela  estoit 
peu,  et  qu'il  n'auroit  gueres  d'esprit  s'il 
ne  pou-uoit  l'apprendre  ;  qu'estant  allé 
en  diuerses  Nations,  on  luy  auoit  commis 
quelquesfois  plus  de  vingt  sortes  d'af- 
faires, et  qu'au  retour  il  les  auoit  toutes 
rapportées  Ires-fidelement,  et  partant 
qu'il  auroit  bien-tost  appris  et  retenu  ce 
peu  que  nous  luy  imposions.  Cependant 
ce  bel  esprit  trauailla  fort  à  apprendre 
le  signe  de  la  Croix.  C'est  mefueille 
combien  les  hommes  sont  prompts  et 
éueillez  aux  affaires  du  monde,  estans 
hebetez  en  celles  de  Dieu. 

I'eusdu  plaisir  à  oiïir  Louys  expliquant 
nos  Mystères  à  ses  parens  ;  il  le  faisoit 
auec  gracé,  et  monstroit  qu'il  les  com- 
prenoit  et  possèdent  très-bien.  Ah  !  que 
ie  souhaitterois  parler  en  Huron  .aussi 
bien  que  luy  :  car  il  est  vray  qu'en  com- 
paraison ie  ne  fais  que  bégayer,  et  ce- 
pendant la  façon  de  dire  donne  toute 
vne  autre  face.  Comme  i'eus  mis  en 
auant  l'embrasement  des  cinq  villes 
abominables,  et  la  preseruation  de  Loth 
et  de  sa  famille,  pour  monstrer  comme 
Dieu  chastie  seuerement  dés  ceste  vie 
les  meschans  et  les  vilains,  et  comme  il 
sauue  les  bons,  Louys  en  tira  ceste  con- 
séquence pour  ses  parents,  que  s'ils  ser- 
uoient  fidèlement  Dieu,  leur  Cabane  ne 

brûleroit  pas,  quand  bien  tout  le  village 
seroit  embrasé. 

Paratkenture  trouuera-on  ces  choses 
trop  basses  pour  estre  escrites  ;  mais 
quoy?  Cùm  eram  paruulus,  loquebar 
rt  paruulus,  sapiebamvt  paruulus  ;  cùm 
anlcni  factusero  vir,euacuaboquœ  eranl 
paruuli.  Quand  ceste  Eglise  sera  creuë, 
elle  produira  d'autres  traits  ;  on  escrira 
peut- estre  vu  iour  les  grandes  aumosnes, 
les  ieusnes,  les  mortifications,  lapa-l 
tienee  admirable,  voire  les  martyres  des  ' 
Huions  Corestiens.  Maintenant  qu'ils 
ne  sont  encor  qu'au  berceau,  on  ne  doit 
attendre  que  des  begayemens  d'enfans  ; 
et  partant  ie  continueray  dans  le  récit 
de  ces  petites  choses,  qui  seront,  Dieu 
aydant,  la  semence  de  plus  grandes. 

Exposant  aux  parensde  Louys  lecom- 
mandement  de  ne  point  desrober,  et  di- 
sant qu'en  France  on  l'aisoit  mourir  les 
larrons,  son  père  demanda  si  deuenant 
Capitaine  il  les  feroit  aussi  mourir?  Et 
Louys  luy  repartit,  que  le  Pays  seroit 
bien  tost  dépeuple,  car  il  faudroit  tout 
tuer,  vn  lluron  et  vn  larron  estant 
presque  la  mesme  chose.  Tandis  que 
nous  estions  iey,  nons  fismes  obseruer  le 
premier  Yendredy  et  le  premier  Samedy 
qui  ayt  esté  iamais  obserué  par  les  Hu- 
rons.  Dés  le  Ieudy,  ils  portèrent  ailleurs 
le  reste  de  leur  sagamité  et  de  leur 
viande, et  le  Yendredy  et  Samedy,  ayans 
esté  inuitez  au  festin,  ils  disoient  que  si 
on  leur  donnoit  de  la  viande,  ils  la  gar- 
deroient  pour  le  Dimanche  ;  et  de  fait 
nous  auons  veu  vne  fois  en  nostre  vil- 
lage le  père  de  Louys  refuser  en  vn  fe- 
stin le  Yendredy,  vn  morceau  de  chair 
qu'on  luy  presentoit,  ne  faisant  pas 
neantmoins  de  scrupule  de  manger  du 
sagamité  où  on  l'auoit  cuit.  Ce  nouueau 
prosélyte  n'en  sçauoit  pas  dauantage. 
Nous  les  laissasmes  en  bonne  disposi- 
tion et  bonne  volonté,  et  ce  fut  tout  ;  le 
fruict  n'est  pas  encor  meur. 

Le  quinzième  d'Octobre,  nous  allasmes 
au  village  ù'Senrio  visiter  quelques  ma- 
lades, où  nostre  Seigneur  nous  ayda,  par 
le  moyen  d'vne  ieunc  fille  de  nostre  vil- 
lage qui  s'y  trouua,  et  des-abusa  si  à 
propos  vne  pauure  femme  malade,  sur 
la  crainte  qu'elle  auoit  que  le  Baptesme 


ne  luy  aduançast  ses  iours,  qu'elle  se 
rendit  enfin,  et  vue  autre  auec  elle. 

Le  premier  de  Nouembre,  voyant  vne 
femme  grosse  aux  abois  de  la  mort, 
nous  Usines  vn  vœu  à  sainct  loseph,  au 
cas  qu'elle  guerist,  et  que  l'enfant  fust 
baptisé  ;  aussi  tost  elle  commença  à  se 
bien  porter,  et  quelque  temps  après 
accoucha  d'vne  fille,  laquelle  par  le  Ba- 
ptesme a  esté  mise  au  rang  des  enfans 
de  Dieu. 

Le  huictiesme  de  Décembre,  nous  ce- 
lebrasmes  auec  toute  la  solemnité  pos- 
sible, la  Feste  de  l'Immaculée  Concept;on 
de  la  Yierge,  et  vouasmes  de  dire  cha- 
cun vne  Messe  tous  les  mois  de  l'année 
en  l'honneur  de  ce  mesme  sainct  My- 
stère, auec  les  autres  particularitez  que 
vostre  B.  nous  auoit  prescrites.  Mous 
croyons  que  la  Bien-heureuse  Vierge  a  eu 
pour  agréables  nos  petites  dénotions,  car 
dés  la  mesme  iournée  nous  baptisasmes 
trois  petites  filles,  dont  l'vne,  nommée 
Marie  de  la  Conception,  est  ceste  petite 
qui  est  si  feruente  à  apprendre,  dont 
nous  auons  parlé  cy-dessus,  et  deuant 
la  fin  du  mois  nous  en  eusmes  baptisé 
vingt-huict  ;  et  du  depuis  nous  y  voyons 
vn  notable  changement,  si  bien  que 
chaque,  mois  nous  en  auons  lousiours  ga- 
gné bon  nombre,  en  suite  de  ceste  of- 
frande. 

Le  iour  de  la  Purification,  ayant  as- 
semblé tous  les  enfans  Chrestiens  parez 
le  mieux  qu'il  se  peut,  auec  leurs  pa- 
reils, nous  fismes  en  leur  présence  la 
bénédiction  des  cierges  ;  puis  ayant  ex- 
pliqué aux  grands  comme  à  tel  iour 
nostre  Dame  auoit  offert  son  Fils  au 
Temple  au  Père  Eternel,  et  qu'à  son 
imitation  ils  deuoient  aussi  présenter 
leurs  enfans  au  seruice  de  Dieu,  et  qu'en 
ce  faisant  Dieu  en  prendroit  vn  soin  plus 
particulier,  ils  en  furent  tres-contens. 
C'est  pourquoy,  prenant  vn  Crucifix  en 
main,  ie  prononçay  en  leur  langue  ceste 
Oraison  : 

Sus  escoutez        vous  qui  auez  fait  la  terre,   et  roua 

Io  sakhrihote  de  Sondechichiai,  dinde 

qui  Père        vous  appeliez,      et    vous    son    Fil» 

esa  d'Oistan    ichiatsi,     dinde  de  hoen 

qui  vous  appeliez,  et  vous  Esprit  Sainct  qui  vous  appel- 

ichialsi,  dinde  de  Esken  d'oatatoecti  ichi- 

lez  ;       Sus  escoutez,  car  ce  n'est  pas  chose  de  peu  d'im- 

atsi  ;  lo  sakhrihote,     onekindé      oeron 

portance  que  nous  faisons  ;  regardez     ces       assern- 

d'ic8akerha  ;   atisacagnren  cha  ondikhu- 

blez  enfans,  desia  ce  sont  tes  créatures  tous, 

c8até  Atiehiahà,    onne  atisata8an  a8eti, 

parce   que   on   les    a  baptisez.     Mais  voicy  que  vne 

aerhon  onatindec8aesti.  Caati  onne  8alo 

autrefois  nous  te  les  présentons  eux  tous,      nous  te  les 

esataancSas      echa      a8eti,       a8eti 

abandonnons  tous,        c'est  ce  que  pensent  ce  que 

esatonkhiens,  ondayee  echa  8enderhay 

voila  assemblées  femmes,  elles  pen- 

cha  8endikhuc8atéotindekhien,  8ender- 

gent       maistre   qu'il   soit   de  tous   les   enfans.      Sus 

hay  a8andio  aSaton  e8a  tichiaha.     Io 

donc  maintenant  prenez  courage  gardez  les,     defen- 

ichien  nonh8a  etsaon  hatsaearalai,  atsa- 

dez  les.       Qu'ils  ne  deuiennent  point  malades,    qu'ils 

tanonstat.  Enonche  8atinonh8aké,  enon- 

ne       pèchent  iamais, 

ché  8atirih8anderâké,  aonhSentsannen- 

detournez   tout  ce   qui  est   mal  ;      que  si  la 

han,  serre8a  e8a  d'otechienti  ;    clin  de 

contagion       nous  attaque   derechef,  detourne-la  aus- 

ongoratarrié  etsesonachien,  serre8aiton- 

gi  ;      que  si  la   famine       nous  attaque,    detourne-la 

di  ;  din  de  orendiehesonachien,  serreSa 

aussi  ;  que     si    la    guerre  nous    assault, 

itondi;  clin  de  Sskenraelac  esonachien, 

detourne-la   aussi  ;     que  si  le  démon  nous  prouoque, 

serre8a itondi;  din  de  oki  esonialoata, 

c'est  à  dire  le  mauuais  démon,  et  les  mescbans  qui  par 

ondayee  d'okiasti,  chiadaononcSaiessa 

poison  font  mourir,  détourne  les   aussi.        Finalement 

d'oki  asaoio,  serreSa  itondi.   0c8etac8i 

detournotout  ce  qui  est  de  mauvais.    Iesus   nostre  Sei- 

serreSa  e8e  d'otechienti.  Iesus  onanda- 

gnear     de  Dieu  Fils,      c'est  ccàqujy  tu  exhorteras 

erari  Dieuhoen,  ondayee  achichersaron 

ton    Père,  car  il  ne  te  refuse  point.        Et  vous 

de  hiaistan,  oneke  tehianonstas.     Chia 

aussi     Marie,     de  Iesus  la  Mère   qui   estes    Vierge, 

desa  8arie,  Iesus  ond8e  de  chikhoncSan, 

cela  aussi       dis.  Ainsi  soit-il. 

ondayee  itondi  chilion.    To  hayaSan. 


Ceste  Oraison  entre  autres  leur  aggrea, 
d'autant  que  nous  demandions  à  Dieu 
qu'il  les  preseruast  de  la  contagion,  de 
la  famine  et  de  la  guerre  ;  ils  n'y  dé- 
sirèrent de  plus  que  ces  deux  prières  : 
Qu'ils  ne  fissent  point  naufrage,  et  ne  se 
bruslassent  point,  Enonche,  SaliSarc- 
ha,  enonche  Satialaté  ;  cela  y  estant,  ils 
la  iugerent  accomplie.  Dieu  soit  infi- 
niement  loué,  et  la  B.  Vierge,  car  nous 
pouuons  dire  que  de  ce  iour-là  nous 
prismes  possession  de  ceste  petite  jeu- 
nesse, qui  a  continué  depuis  à  s'assem- 


bler tous  les  Dimanches  dans  nostre  Ca- 
bane pour  prier  Dieu.  11  estoit  bien  !  ai- 
sonnable  que  puis  qu'ils  auoieht  com- 
mencé à  naistre  enfans  de  Dieu  le  iour 
de  l'Immaculée  Conception  de  ceste 
saincte  Vierge,  ils  commençassent  aussi 
le  iour  de  sa  Purification  à  practiqiier  le 
deuoir  de  Chrestien,  pour  le  continuer 
le  reste  de  leur  vie  ;  c'est  ce  que  nous 
espérons  par  l'entremise  de  ceste  Mère 
de  Miséricorde,  qui  nous  fait  assez  pa- 
roistre  que  sans  doute  elle  veutestrela 
Mère  de  ceste  nouuelle  Eglise. 

Levingt-vniesmedeMars,  vne  femme 
qui  auoit  esté  enuiron  vingt- quatre 
heures  en  trauail  d'enfant,  accoucha 
heureusement,  aussi  tost  qu'on  luy  eut 
appliqué  vne  Relique  de  N.  B.  P.  S. 
Ignace  ;  son  fruict  ne  vesquit  qu'autant 
qu'il  fallut  pour  aller  au  Ciel  par  le  Ba- 
ptesme. 

Le  vingt-huictiesme  de  Mars,  Fran- 
çois Marguerie,  qui  estoit  ailé  hyuerner 
auec  les  Saunages  de  l'isle,  nous  en 
amena  quatre.  Ce  nous  fut  vne  grande 
consolation  de  receuoir  des  visites  Fran- 
çoises  en  vne  telle  saison,  et  d'entendre 
des  nouuclles  de  Kébec,  et  des  Trois 
Hiuieres.  Nous  fusmes  aussi  surpris  d'e- 
stonnement  de  voir  qu'vn  ieune  homme 
comme  luy,  âgé  de  vingt  à  vingt-deux 
ans,  eust  le  courage  de  striure  les  Sau- 
uages  sur  les  glaces,  dans  les  neiges,  et 
au  trauers  des  forests,  quarante  iours 
continus,  et  l'espace  de  quelques  trois 
cens  lieues,  portant,  traînant  et  trauail - 
lant  autant  et  plus  que  pas  vn  de  sa 
bande,  car  ces  Barbares  estans  armiez 
au  giste,  luy  faisoient  faire  leur  chau- 
dière, tandis  qu'ils  se  chauffoient  et  se 
reposoient.  Il  nous  fait  au  reste  vne 
belle  leçon  :  car  si,  pour  contenter  vn 
désir  de  voir,  il  a  tant  pris  de  peine,  et 
deuoré  tant  de  difficultez,  venant  en  vne 
saison  si  faschcuse  et  par  des  chemins 
si  estranges,certainementdes  personnes 
Religieuses,  poussées  du  sainct  désir  de 
gagner  des  âmes  à  Dieu,  ne  doiuent 
nullement  redouter  l'aspreté  des  che- 
mins, que  la  commodité  des  Canots,  la 
saison  plaisante  de  l'Esté  et  la  compa- 
gnie des  Sauuages  assez  secourables, 
rendent  non  seulement  beaucoup  moin- 

dre,  mais  aussi  en  quelque  façon  agré- 
able ;  nuire  que  Dieu  a  des  consola- 
tions admirables  pour  ceux  qui  le  crai- 
gnent, mais  beaucoup  plus  pour  ceux 
qui  l'ayment. 

L'occasion  de  la  venue  des  Saunages 
de  Tlsle  en  ce  pays  des  Hurons,  estoit 
la  mort  de  vingt-trois  personnes  que  les 
Iroquois  auoient  massacrées  nonobstant 
la  pa'x.  Cette  perfidie  leur  eausoit  vu 
grand  désir  de  se  venger.  Ils  auoient 
amasse  quelques  vingt-trois  colliers  de 
Pourcelaine,  afin  de  sousleuer  les  Hu- 
rons et  les  Algonquins  à  prendre  les 
armes,  et  leur  prester  main  forte,  se 
promettant  que  nos  François  seroient 
de  la  partie,  comme  contre  vu  commun 
ennemy  ;  mais  ny  les  Hurons  ny  les 
Algonquins  n'y  ont  point  voulu  enten- 
dre, et  ont  refusé  leurs  presens;  les 
Bissiriniens  n'y  ont  non  plus  voulu  en- 
tendre à  cause  des  extorsions  qu'ils 
souffrent  des  dits  Sauuages  de  l'Isle,  en 
descendant  à  la  traitte.  Pour  les  Hurons, 
ils  ont  couuert  leurs  refus  de  l'appré- 
hension d'vne  armée  dont  on  les  mena- 
çait en  bref  ;  mais  en  effet  ça  esté  pour 
ce  que  la  Nation  des  Ours,  qui  fait  la  moi- 
tié des  Hurons,  s'est  piquée  de  ce  que 
les  Sauuages  de  l'Isle  ne  les  inuitoient 
point  comme  les  autres,  ne  leur  faisants 
point  part  de  leurs  presens,  au  contraire 
défendant  qu'on  ne  leur  en  parlast. 

Cependant  d'vn  autre  costé  nous  ap- 
préhendons que  Ce  ne  soient  tous  stra- 
tagèmes de  Satan  pour  empescher  la  con- 
uersion  de  ces  Peuples:  car  ceux  de  l'Isle 
se  voyans  éconduits  s'en  sont  retournez 
fort  mescontens  tant  des  Hurons,  que 
des  Bissiriniens,  et  ont  menacé  qu'ils  ne 
laisseroient  passer  ny  les  vus,  ny  les  au- 
tres pour  aller  aux  François. 

Le  Borgne  de  l'Isle  disoit  aux  Hurons 
en  nostre  présence,  pour  recommander 
le  siiiot  de  son  Ambassade,  que  son 
corps  csloit  des  haches  ;  il  vouloit  dire, 
que  la  conseruat'on  de  sa  personne  et 
de  sa  Nation",  estoit  laconserualion  des 
haches,  des  chaudières  et  de  toute  la 
traitte  des  François  pour  les  Hurons. 
Mesme  on  dit,  soit  vray,  soit  faux,  qu'il 
s'est  vanté  qu'il  estoit  maistre  des  Fran- 
co^, et  qu'il  nous  remeneroil  à  Kébec, 


et  nous  feroit  repasser  la  mer  à  tous  ; 
ie  dis  qu'on  le  dit,  et  qu'on  luy  attri- 
bue ces  rodomontades,  car  nous  ne  les 
auons  pas  ouyes,  au  contraire  ils  se  dé- 
partirent d'auec  nous  auec  toute  sorte 
de  satisfaction  et  de  contentement. 

Ils  nous  firent  à  la  vérité  vu   grand 
discours  comme  d'amis,  qui  tendoit,  ou 
à  nous  faire  quitter  tout  à  fait  le  Pays 
des  Hurons,  ou  au  moins  la  Nation  des 
Ours,  comme  la  plus  meschante  de  tou- 
tes, qui  auoit  massacré  Etienne  llruslé 
et  le  bon  Père  Nicolas  llecolet  auec  son 
compagnon,  et  qui  pour  vn  coup  leur 
auoit  autresfois  assommé  huict  de  leurs 
hommes;  et  pour  moy  en  particulier, 
en  me  flattant  et  me  louant,  ils  rne  di- 
rent que  plustost  que  de  risquer  ma  vie 
parmy  vue  Nation  si  perfide,  ils  me  con- 
seillaient   de   descendre   à  Kébec,   au 
moins  après  auoir  passé  icy  encor  vn 
an,  pour  sçauoirparfaictemenl  la  langue, 
que  ie  serois  vn  grand  Capitaine,  et  qu'il 
n'y  auroit  que  moy  qui   parleroit  dans 
les  conseils.    C'est  ainsi  que  ces  braues 
conseillers   nous  donnoient  des  aduis, 
auec  plusieurs  et  longs  discours,  pour 
monstrer  l'amitié  qu'ils  auoient  tous- 
iours  portée  aux  François  par  dessus 
toutes  les  Nations.     Nous  leur  respon- 
dismes  que  nous  n'estions  pas  venus  en 
ces  Pays  pour  seruir  de  truchement,  ny 
sous  espérance  de  nous  y  enrichir,  ou 
j  de  deuenir  vn  iour  grands  Capitaines  ; 
mais  que  nous  auions  abandonné  nos 
parens,  nos  moyens  et  toutes  nos  pos- 
sessions, et  auions  trauersé  la  mer  afin 
de    leur  venir  enseigner    la  voye  de 
salut  au  péril  de  nos  vies;  qu'au  reste 
nons   taschions   et   que    nous   tasche- 
rions  de  si  bien  nous  comporter,  que 
les  autres  Nations  auroient  plus  de  su- 
jet de  nous  aymer,   que  de  nous  rnal- 
faire  ;  bref  nous  leur  dismes  qu'vn  iour 
quelqu'vn  des  nostrespourroit  demeurer 
en  leur  Pays  pour  les  instruire,  et  qu'il 
y  en  auroit  desia,  n'estoit  leur  vie  er- 
rante.   Ils  tesmoignerent  en  estre  fort 
contens,  et  acquiescèrent  à  nos  raisons, 
pour  comble  desquelles  nous  leur  don- 
nasmes  vn  Canot,  auec  quelques  autres 
petits  presens,   dont   ils   demeurèrent 
très -satisfaits,    disans    qu'ils    estoient 

desia  de  retour  en  leur  Pays,  et  firent 
mille  remerciemens  auee  force  pro- 
messes de  bien  traitter  les  nostres quand 
ils  passeront  sur  leurs  terres.  Nous 
taschons  de  nous  concilier  l'amitié  de 
tous  ces  Peuples  afin  de  les  conquester 
à  D:eu. 

La  Semaine  Saincte,  Louysde  saincte 
Foy  nous  vint  visiter,  et  fit  ses  Pasques 
auec  nous,  pour  se  disposer  à  aller  à  la 
guerre  auec  vn  sien  oncle  contre  les  Iro- 
quo's.  Il  n'est  pas  encor  de  retour  ;  on 
nous  veut  faire  accroire  qu'il  est  de- 
scendu à  Kébec;  ie  m'en  rapporte. 

Le  quatorziesme  d'Auril,  le  fils  du  Ca- 
pitaine Aenons,  après  auoir  perdu  au  ieu 
de  pailles  vne  robe  de  Castor  et  vn  col- 
lier de  quatre  cens  grains  de  Pource- 
laine,  eut  vne  telle  appréhension  de  ses 
païens,  que  n'osant  entrer  dans  la  Ca- 
bane, il  se  desesp  ra  et  se  pendit  à  vn 
arbre.  C'estoit  vn  esprit  fort  melancho- 
lique  ;  dés  cet  Hyuer,  il  auoit  esté  desia 
sur  le  point  de  se  défaire  soy-mesme, 
mais  vne  petite  fille  le  prit  sur  le  fait  ; 
comme  on  luy  demandoit  qui  l'auoit 
porté  à  ceste  meschante  resolution  :  le 
ne  sçay,  dit-il,  mais  il  me  semble  que 
i'ay  quelqu'vn  dedans  moy  qui  me  dit 
continuellement,  pends  toy,  pends  toy. 
Le  ieu  ne  porte  iamais  à  rien  de  bon  ;  en 
effect  les  Sauuages  mesmes  remarquent 
que  c'est  quasi  l'vnique  cause  des  batte- 
ries et  des  meurtres. 

Le  huictiesmede  May,  estant  allé  à  la 
Rochelle,  vne  femme  qui  venoit  d'ac- 
coucher, me  présenta  son  petit  enfant 
à  baptiser.  Comme  il  se  portoit  bien, 
et  que  nostre  coustume  est,  sinon  en 
cas  de  necess:té,  de  ne  baptiser  que  dans 
nostre  Cabane,  auec  les  cérémonies  de 
l'Eglise,  pour  plus  grand  respect  de  ce 
Sacrement,  ie  fus  tout  près  de  luy  dire 
que  ce  seroit  assez  qu'elle  nous  l'ap- 
portast  à  la  première  commodité  ;  neant- 
moins  ie  me  senty  inspiré  de  passer  ou- 
tre, et  sans  doute  ce  fut  vne  Prouidence 
toute  particulière,  car  peiuleiours  après 
«es  parensnousvinrent  apporter  la  nou- 
uelle de  sa  mort. 

Lé"  huictiesme  de  loin,  le  Capitaine 
des  Naiz  percez,  ou  de  la  Nation  du  Ca- 
stor, qui  est  à  trois  iournées  de  nous, 


vint  nous  demander  quelqu'vn  de  nos 
François,  pour  aller  auec  eux  passer 
l'Esté  dans  vn  fort  qu'ils  ont  fait,  pour 
la  crainte  qu'ils  ont  des  ÂXeatsiSa- 
enrrhonon,  c'est  à  dire,  des  gens  puants, 
qui  ont  rompu  le  traicté  de  paix,  et 
ont  tué  deux  des  leurs,  dont  ils  ont  fait 
festin. 

Le  neufiesme,  aborda  icy  vn  Saunage 
mort  sous  les  glaces.  Tout  le  village  y 
accourut,  et  rendit  à  ses  parens  les  de- 
uoirs  accoustumez  de  si  bonne  grâce, 
que  parmy  les  presens  mutuels  l'inten- 
dance des  cérémonies  leur  fut  déférée 
en  ceste  occasion,  le  morts'estanttrouué 
n'estre  point  des  leurs. 

Le  treiziesme  du  mesme  mois,  nous 
eusmes  nouuelle  qu'vne  troupe  de  Hu- 
rons,  qui  s'en  alloient  en  guerre  et  s'e- 
stoient  cabanez  à  la  portée  d'vn  mou- 
squet du  dernier  village,  à  vne  iournée 
de  nous,  après  auoir  passé  près  de  deux 
nuicts  à  chanter  et  à  manger,  furent 
surpris  d'vn  si  profond  sommeil,  que 
rennemy  suruenant  en  fendit  la  teste  à 
douze  sans  résistance,  le  reste  se  sauua 
à  la  fuite. 

l'eusse  pu  adiouster  icy  beaucoup  de 
choses  qui  se  sont  passées  ceste  année, 
et  dont  nous  auons  esté  tesmoins  ocu- 
laires ;  mais  i'ay  iugé  plus  à  propos  de 
les  reseruer  à  la  seconde  partie  de  ceste 
Relation  ;  i'espere  que  i'éuiteray  par 
ce  moyen  plus  aysément  la  confusion, 
et  contenteray  à  mon  aduis  dauan- 
tage  tous  ceux  qui  sont  curieux  de  sea- 
uoir  les  mœurs  et  les  coustumes  de  ces 
Peuples. 


chapitre  m. 

Aduerlissement  d'importance  pour  ceux 
qu'il  plairoit  à  Dieu  aVappeller  en  la 

Nouuelle  France,  et  principalement 
au  Pays  des  Hurons. 

Nous  auons  appris  que  le  salut  de 
tant  d'âmes  innocentes  lauées  et  blan- 
chies dans  le  Sang  du  Fils  de  Dieu, 
touche  bien  sensiblement  le  cœur  de 
plusieurs,  et  y  allume  de  nonueaux  de- 


France,  en  V Année  1G36. 


93 


sirs  de  quitter  l'ancienne  France,  pour 
se  transporter  en  la  Nouuello.  Dieu  soit 
beny  à  iamais,  qui  nous  l'ait paroistre  par 
là  qu'il  a  enfin  ouuert  à  ces  Peuples  les 
entrailles  de  son  in(iuio»miscricordc.  le 
ne  suis  pas  pour  refroidir  cesle  géné- 
reuse résolution:  helas  !  ce  sont  ces 
cœurs  selon  le  cœur  de  Dieu  que  nous 
attendons  ;  mais  ie  désire  seulement 
leur  donner  vu  mot  d'aduis. 

11  est  vray  que  jortn  vt  mors  dileçtio, 
l'amour  de  Dieu  a  la  force  de  faire  ce 
que  l'ait  la  mort,  c'est  à  dire  de  nous 
détacher  entièrement  des  créatures  et 
de  nous  mesmes  ;  neantmoins  ces  désirs 
que  nous  sentons  de  coopérer  au  salut 
des  Infidèles,  ne  sont  pas  tousiours  des 
marques  asseurées  de  cet  amour  épuré  ; 
il  peut  y  auoir  quelquesfois  vu  peu  d'a- 
mour propre  et  de  recherche  de  nous 
mesme,  si  nous  regardons  seulement 
le  bien  et  le  contentement  qu'il  y  a 
de  mettre  des  âmes  dans  le  Ciel,  sans 
considérer  meurement  les  peines,  les 
trauaux  et  les  difficultez  qui  sont  in- 
séparables de  ces  fonctions  Euange- 
liques. 

Doncques,  afin  que  personne  ne  soit 
abusé  en  ce  point,  oslendam  Mi  quanta 
hic  oportcat  pro  nominc  Iesu  pâli.  Il 
est  vray  que  les  deux  derniers  venus, 
les  Pères  Mercier  et  Pijart,  n'ont  pas  eu 
tant  de  peine  en  leur  voyage,  mais  en 
comparaison  de  nous  qui  estions  mon- 
tez l'année  précédente  ;  ils  n'ont  point 
ramé,  leurs  gens  n'ont  point  esté  ma- 
lades comme  les  nostres,  il  ne  leur  a 
point  fallu  porter  de  pesantes  charges. 
Or  nonobstant  cela,  pour  facile  que  puisse 
estre  la  trauersée  des  Sau  âges,  il  y  a 
tousiours  assez  dequoy  abattre  bien 
fort  vn  cœur  qui  ne  seroit  pas  bien  mor- 
tifié :  la  facilité  des  Sauuages  n'accour- 
cit  pas  le  chemin,  n'applanit  pas  les 
roches,  n'esloigne  pas  les  dangers. 
Soyez  auec  qui  que  vous  voudrez,  il  faut 
vous  attendre  à  estre  trois  et  quatre  se- 
maines par  les  chemins  tout  au  moins, 
de  n'auoir  pour  compagnie  que  des  per- 
sonnes que  vous  n'auez  iamais  veuës, 
d'estre  dans  vn  Canot  d'eseorce  en  vue 
posture  assez  incommode,  sans  auoir  la 
liberté  de  vous  tourner  d'vn  costé  ou 


d'autre,  en  danger  cinquante  fois  leiour 
de  verser  ou  de  briser  sur  les  roches. 
Pendant  le  iour,  le  Soleil  vous  brusle  ; 
pendant  la  nuict,  vous  courez  risque 
d'estre  la  proye  des  Maringoms.  Vous 
montez  quelquesfois  cinq  ou  six  saults 
en  vn  iour,  et  n'auez  le  soir  pour  tout 
réconfort  qu'vn  peu  de  bled  battu  entre 
deux  pierres,  et  cuit  auec  de  belle  eau 
claire  ;  pour  lit,  la  terre  et  bien  souuent 
des  roches  inégales  et  raboteuses,  d'or- 
dinaire point  d'autre  abry  que  les 
estoiles,  et  tout  cela  dans  vn  silence 
perpétuel  ;  si  vous  vous  blessez  à  quel- 
que rencontre,  si  vous  tombez  malade, 
n'attendez  de  ces  Barbares  d'assistance, 
car  où  la  prendroient-ils?  Et  si  la  ma- 
ladie est  dangereuse,  et  que  vous  soyez 
éloignez  des  villages,  qui  y  sont  fort 
raies,  ie  ne  voudrois  pas  vous  asseurer, 
que  si  vous  ne  vous  pouuez  ayder  vous 
mesme  pour  les  suiurc,  ils  ne  vous  aban- 
donnent. 

Quant  vous  arriuerez  aux  Hurons,  vous 
trouuèrez  à  la  vérité  des  cœurs  pleins 
de  charité;  nous  vous  receurons  à  bras 
ouuerts  comme  vn  Ange  de  Paradis, 
nous  aurons  toutes  l'es  bonnes  volontez 
du  monde  de  vous  faire  du  bien  ;  mais 
nous  sommes  quasi  dan?  l'impossible 
de  le  faire  ;  nous  vous  receurons  .dans 
vne  si  chétiue  Cabane  que  ie  n'en  trouue 
point  quasi  en  France  d'assez  misérables 
pour  vous  pouuoir  dire,  voila  comment 
vous  serez  logé.  Tout  harassé  et  fatigué 
que  vous  serez,  nous  ne  pouuons  vous 
donner  qu'vne  panure  natte  et  tout  au 
plus  quelque  peau  pour  vous  seruir  de 
lict  ;  et  de  plus  vous  arriuerez  en  vne 
saison  où  de  misérables  pet' tes  bestioles, 
que  nous  appelions  icy  TaShac,  etpulccs 
en  bon  François,  vous  empeseheront 
quasi  les  nuits  entières  de  fermer  l'œil  ; 
car  elles  sont  en  ces  pays  cy  incompara- 
blement plus  importunes  qu'en  France  ; 
la  poussière  de  la  Cabane  les  nourrit, 
les  Sauuages  nous  les  apportent,  nous 
les  allons  quérir  chez  eux,  et  ce  petit 
martyre,  sans  parler  des  Maringoins, 
Mousquites,  et  autre  semblable  en- 
geance, dure  d'ordinaire  les  trois  etqua- 
tre  mois  de  l'Esté. 

11  faut  faire  estât,  pour  grand  maislre 

et  grand  Théologien  que  vous  ayez  esté 
en  France,  d'estre  icy  petit  Escolier,  et 
encor,  ô  bon  Dieu,  de  quels  maistres  ! 
des  femmes,  des  petits  enfans,  de  tous 
les  Sauuages,  et  d'estre  exposé  à  leur 
risée.  La  langue  Huronne  sera  vostre 
sainct  Thomas  et  vostre  Aristole,  et 
tout  habile  homme  que  vous  estes,  et 
bien  disant  pai  niy  des  personnes  doetes 
et  capables,  il  vous  faut  résoudre  d'estre 
assez  long-temps  muet  parmy  des  Bar- 
bares ;  ce  sera  beaucoup  pour  vous, 
quand  vous  commencerez  à  bégayer  au 
bout  de  quelque  temps. 

Et  puis  comment  penseriez-vous  pas- 
ser icy  l'Hyuer  ?  après  auoir  ouy  tout 
ce  qu'on  endure  hyuernant  auec  les 
Sauuages  Montagnets,  ie  puis  dire  que 
c'est  à  peu  prés  la  vie  que  nous  menons 
icy  parmy  les  Jlurons  ;  ie  le  dis  sans 
exaggeration,  les  cinq  et  six  mois  de 
l'Hyuer  se  passent  dans  ces  incommo- 
ditez  presque  continuelles,  les  froidures 
excessiues,  la  fumée,  et  l'importunité 
des  Sauuages  ;  nous  auons  vue  Cabane 
bastie  de  simples  écorces,  mais  si  bien 
iointes,  que  nous  n'auons  que  faire  de 
sortir  dehors  pour  sçauoir  quel  temps 
il  fait  ;  la  fumée  est  bien  souuent  si 
espaisse,  si  aigre  et  si  opiniastre,  que  les 
cinq  et  six  iours  entiers,  si  vous  n'estes 
tout  à  fait  à  l'espreuue,  c'est  bien  tout 
ce  que  vous  pou  nez  faire  que  de  co- 
gnoistre  quelque  chose  dans  votre  Bre- 
uiaire.  Auec  cela  nous  auons  depuis  le 
matin  iusques  au  soir  nostre  foyer  quasi 
toujours  assiégé  de  Sauuages  ;  sur  tout 
ils  ne  manquent  gueres  à  l'heure  du 
repas  ;  que  s'il  arriue  que  vous  ayez 
quelque  chose  d'extraordinaire,  si  peu 
que  ce  soit,  il  faut  faire  estât  que  la 
plus  part  de  ces  Messieurs  sont  de  la 
maison  ;  si  vous  ne  leur  en  faites  part, 
vous  passerez  pour  vn  vilain.  Pour  la 
nourriture,  elle  n'est  pas  si  misérable, 
bien  que  nous  nous  passions  d'ordinaire 
d'vn  peu  de  bled,  auec  vu  morceau  de 
poisson  sec  et  fumé,  outre  quelques 
fruicts  dont  ie  parleray  icy  bas. 

Au  reste  iusques  à  présent  nous  n'a- 
uons eu  que  des  roses;  doresnauanl  que 
nous  auons  des  Chrestiens  quasi  en  tous 
les  villages,  il  faut  bien  faire  estât  d'y 


j  faire  des  courses  en  quelque  saison  de 
l'année  que  ce  soit,  et  d'y  demeurer  se- 
lon les  occurrences  les  quinze  iours  et 
les  trois  semaines  entières,  dans  des 
incommoditez  qui  ne  se  peuuent  dire. 
Adioustez  à  tout  cela  que  nostre  vie  ne 
tient  quasi  qu'à  vn  filet,  et  si  en  quelque 
lieu  du  monde  que  nous  soyons  nous 
deuons  attendre  la  mort  à  toute  heure, 
et  auoir  tousiours  nostre  âme  entre  nos 
mains,  c'est  particulièrement  en  ce 
pays  :  car  outre  que  vostre  Cabane  n'est 
que  comme  de  pa;lle,  et  que  le  feu  y 
peut  prendre  à  tout  moment,  nonob- 
stant le  soin  que  vous  apportez  pour  dé- 
tourner ces  accidens,  la  malice  des 
Sauuages  vous  donne  sujet  de  ce  costé- 
là  d'estre  dans  des  craintes  quasi  per- 
pétuelles :  vn  mescontent  vous  peut 
brusler,  ou  fendre  la  teste  à  l'escart. 
Et  puis  vous  estes  responsable  de  la 
stérilité  ou  fécondité  de  la  terre,  sous 
peine  de  la  vie  ;  vous  estes  la  cause  des 
sécheresses  ;  si  vous  ne  faites  plouuoir, 
on  ne  parle  pas  moins  que  de  se  défaire 
de  vous.  le  n'ay  que  faire  de  parler  du 
danger  qu'il  y  a  du  costé  des  ennemis, 
c'est  assez  de  dire  que  le  treiziesme  de 
ce  mois  de  luin  ils  ont  tué  douze  de  nos 
Huions  auprès  du  village  de  Contarrea, 
qui  n'est  qu'à  vne  journée  de  nous  ;  que 
peu  de  temps  auparauant  à  quatre  lieues 
du  nostre,  on  descouurit  dansles  champs 
quelques  Iroquois  en  embuscade,  qui 
n'espioient  que  l'occasion  de  faire  vn 
coup  aux  despens  de  la  vie  de  quelque 
passant.  Geste  ISation  est  fort  craintiue  ; 
ils  ne  se  tiennent  pas  sur  leur  garde,  ils 
n'ont  pas  quasi  le  soin  de  préparer  des 
armes,  et  de  fermer  de  pieux  leurs  vil- 
lages ;  leurs  recours  ordinaire,  princi- 
palement quand  l'ennemy  est  puissant, 
est  à  la  fuite.  Dans  ces  alarmes  de  tout 
le  Pays,  ie  vous  laisse  à  penser  si  nous 
auons  suiet  nous  autres  de  nous  tenir  en 
asseurance. 

Or  après  tout,  si  nous  estions  icy  pour 
les  attraits  extérieurs  de  la  pieté,  comme 
en  Fiance,  encore  seroit-ce.  En  Fiance 
la  grande  multitude  et  le  bon  exemple 
des  Chrestiens,  la  célébrité  des  Festes, 
la  majesté  des  Eglises  si  bien  parées, 
vous  preschent  la  pieté  ;  et  dans  nos 

Maisons  la  ferueur  des  nosires,  leur 
Ifiodeatie  et  tant  de  belles  vertus  qui 
éclatent  en  (unies  leurs  actions,  sont  au- 
tant de  voix  puissantes  qui  vous  orient 
sans  cesse,  respice  et  fac  sitniliier.  Vous 
auez I t  consolation  de  célébrer  tous  les 
iours  la  saincte  Messe  ;  en  vu  mot  vous 
estes  quasi  hors  des  dangers  de  tomber, 
ou  au  moins  les  cheutes  ne  sont  que 
fort  légères,  et  vous  auez  incontinent 
les  secours  en  main,  lcy  nous  n'auons 
rien,  ce  semble,  qui  porte  au  bien  ;  nous 
sommes  parmy  des  Peuples  qui  s'eston- 
nenl  quand  vous  leur  parlez  de  Dieu, 
qui  n'ont  soutient  que  d'horribles  blas- 
phèmes en  la  bouche.  Soutient  il  vous 
faudra  vous  priuer  du  sainct  Sacrifice 
de  la  Messe,  et  quand  vous  aurez  la 
commodité  de  la  dire,  vn  petit  coing  de 
vostre  Cabane  vous  seruira  de  Chapelle, 
que  la  fumée,  la  neige,  ou  la  pluye  vous 
empeschent  d'orner  et  embellir,  quand 
mesme  vous  auriez  de  quoy.  le  laisse  à 
part  le  peu  de  moyen  qu'il  y  a  de  vous 
recolliger  parmy  des  Barbares,  qui  ne 
vous  quittent  presque  point,  qui  ne  sça- 
uent  ce  que  c'est  de  parler  bas.  Sur 
tout  ie  n'oserois  parler  des  dangers  de 
se  perdre  parmi  leurs  impuretez,  à  qui 
n'a  le  cœur  plein  de  Dieu,  pour  re- 
ietter  fortement  ce  poison.  En  voila 
bien  assez,  le  reste  se  cognoist  en  l'ex- 
périence. 

Mais  quoy,  me  diraquelqu'vn,  n'y  a-il 
que  cela  ?  Pensez-vous  par  vos  raisons 
auoir  ietté  de  l'eau  sur  le  feu  qui  me 
brûle,  et  diminué  tant  soit  peu  le  zèle 
que  i'ay  pour  la  conuersion  de  ces  Peu- 
ples? le  vous  déclare  que  cela  n'a  seruy 
qu'à  me  confirmer  dauantage  dans  ma 
vocation,  que  ie  me  sens  plus  porté 
que  iamais  d'affection  pour  la  Nouuelle 
France,  et  que  ie  porte  vne  saincte  en- 
uie  à  ceux  qui  sontdesia  aux  prises  auec 
toutes  ces  souffrances  ;  tous  ces  trauaux 
ne  me  semblent  rien  en  comparaison 
de  ce  que  ie  voudrois  endurer  pour  Dieu; 
si  ie  seauois  vu  lieu  sous  le  Ciel  où  on 
souffris!  encor  dauantage,  ie  voudrois  y 
aller.  A.h  !  qui  que  vous  soyez  à  qui  Dieu 
donne  ces  sentimens  et  ces  lumières, 
venez,  venez,  mon  cher  Frère,  ce  sont 
des  ouuriers  tels  que  vous  estes  que 


nous  demandons  icy  ;  c'est  à  des  âmes 
semblables  à  la  vostre,  que  Dieu  a  des- 
tiné la  couquesfc  de  tant  d'autres  que 
le  Diable  tient  encor  maintenant  en  sa 
puissance  ;  n'appréhendez  aucunes  dif- 
iieullcz,  il  n'y  eu  aura  point  pour  vous, 
puis  que  toute  vostre  consolation  est  de 
vous  voir  crucifié  uuee  le  Fils  de  Dieu  ; 
le  silence  vous  sera  doux,  puisque  vous 
auez  appris  à  vous  entretenir  auec  D;eu, 
et  à  conuerser  dans  les  Cieux  auec  les 
Saints  et  les  Anges  ;  les  viandes  se- 
roient  bien  insipides,  si  le  liel  de  nostre 
Seigneur  ne  vous  les  rendoit  plus  douces 
et  plus  sauoureuses  que  les  mets  les 
plus  délicieux  du  monde.  Quel  conten- 
tement d'aller  par  ces  saults,  et  de  gra- 
u ir  sur  les  roches,  à  celuy  qui  a  deuant 
les  yeux  cet  aymable  Sauueur  harassé 
de  tourmens,  et  montant  le  Caluaire 
chargé  de  sa  Croix  ;  l'incommodité  du 
Canot  est  bien  aisée  à  souffrir  à  qui  le 
considérera  crucifié.  Quelle  consola- 
tion !  car  il  faut  que  i'vse  de  ces  termes, 
autrement  ie  ne  vous  fero;s  pas  plaisir; 
quelle  consolation  donc  de  se  voir  mesme 
par  les  chemins  abandonné  des  Saunages, 
languir  de  maladie,  ou  mourir  de  fainj 
dans  les  bois,  et  de  pouuoir  dire  à  Dieu  : 
mon  Dieu,  c'est  pour  faire  vostre  sainte 
volonté  que  ie  suis  réduit  au  poinct  où 
vous  me  voyez  ;  sur  tout  considérant 
cet  homme-Dieu  qui  expire  en  la  Croix, 
et  crie  à  son  Père,  Deus  meus,  Deus 
meus,  vt  quid  dereliquisli  me.  Que  si 
Dieu  parmy  toutes  ces  incommoditez 
vous  conserue  en  santé,  sans  doute  vous 
arriuerez  doucement  au  pays  des  Huions 
dans  ces  sainctes  pensées.  Suauiter  na- 
uigat  quem  gratia  Dei  portât. 

Maintenant  pour  ce  qui  est  de  l'habi- 
tation, du  viure  et  du  coucher,  oseray- 
ie  dire  à  vn  cœur  si  généreux,  et  qui  se 
mocque  de  tout  ce  que  l'en  ay  touché 
cy- dessus,  .qu'encore  bien  que  nous 
n'ayons  en  cecy  gueres  d'auantage  par 
dessus  les  Saunages,  neantmoins  ie  ne 
sçay  comment  la  diuine  Bonté  adoucit 
tout  ce  qu'il  y  pourroit  auoir  de  difficile, 
et  tous  tant  que  nous  sommes  noustrou- 
110ns  tout  cela  quasi  aussi  peu  étrange 
que  la  vie  de  France.  Le  somme' I  que 
nous  prenons  couchez  sur  nos  nattes, 

nous  semble  aussi  doux  que  dans  vn  bon 
lit  ;  les  viandes  du  Pays  ne  nous  dégou- 
stent  point,  quoy  qu'il  n'y  ait  gueres 
d'autre  assaisonnement  que  celuy  que 
Dieu  y  a  mis,  et  nonobstant  les  froidures 
d'vn  hyuer  de  six  mois  passé  à  l'abry 
d'vne  Cabane  d  ecorces  percée  à  iour, 
nous  sommes  encor  à  en  ressentir  les 
effets,  personne  ne  s'est  plaint  de  mal 
de  teste  ou  d'estomac;  nous  ne  sçauons 
ce  que  c'est  que  fluxions,  rheumes,  ca- 
taires ;  ce  qui  me  fait  dire  que  les  déli- 
cats n'entendent  rien  en  France  à  se 
défendre  contre  le  froid  ;  ces  chambres 
si  bien  tapissées,  ces  portes  si  bien 
ioinctes,  et  ces  fenestres  fermées  auec 
tant  de  soin,  ne  seruent  qu'à  en  faire 
ressentir  des  effets  plus  cuisans  ;  c'est 
vn  ennemy  auec  lequel  on  gagne  quasi 
plus  à  luy  tendre  les  bras,  qu'à  luy  faire 
vne  si  cruelle  guerre.  Pour  le  viure, 
ie  diray  encor  cecy,  que  Dieu  nous  a  fait 
paroistre  à  l'œil  sa  Prouidence  tres-par- 
ticuliere:  nous  auons  fait  en  buict  iours 
nostre  pronision  de  bled  pour  toute  l'an- 
née, sans  faire  vn  seul  pas  hors  nostre 
Cabane  ;  on  nous  apporte  aussi  du  pois- 
son sec  en  telle  quantité,  que  nous  som- 
mes contraincts  d'en  refuser,  et  de  dire 
que  nous  en  auons  assez  ;  vous  diriez 
que  Dieu,  voyant  que  nous  ne  sommes 
icy  que  pour  son  seruice,  afin  que  nous 
ne  trauaillions  que  pour  luy,  nous  veuille 
luy  mesme  seruir  de  pouruoyeur.  Ceste 
mesme  Bonté  ne  laisse  pas  de  nous  don- 
ner de  temps  en  temps  quelques  rafraî- 
chissemens  de  poissons  frais.  Nous 
sommes  sur  le  bord  d'vn  grand  Lac  qui 
en  porte  d'aussi  bons  que  i'aye  gueres 
veu  ou  mangé  en  France  ;  il  est  vray, 
comme  i'ay  des;a  dit,  que  nous  n'en 
faisons  point  d'ordinaire,  et  encore 
moins  de  la  chair,  qui  se  void  icy  plus 
rarement.  Les  fruicts  mesmes,  selon 
lasa;son,  pourueu  que  l'année  soit  vn 
peu  fauorable,  ne  nous  manquent  point  ; 
les  fraises,  les  framboises  et  les  meures 
y  sont  en  telle  quantité,  qu'il  n'est  pas 
croyable.  Nous  y  cueillons  force  raisins, 
et  assez  bons;  les  citrouilles  nous  durent 
quelquesfois  les  quatre  et  cinq  mois, 
mais  en  telle  abondance,  qu'elles  se  don- 
nent presque  pour  rien,  et  si  bonnes 


qu'estant  cuites  dans  les  cendres,  elles 
se  mangent  comme  on  fait  les  pommes 
en  France  :  de  sorte  qu'à  vray  dire,  pour 
ce  qui  touche  les  viures,  nous  nous  pou- 
vions fort  aisément  passer  de  la  France; 
le  seul  bled  du  Pays  est  vne  nourriture 
suffisante,  quand  on  y  est  vn  peu  habi- 
tué ;  les  Saunages  l'apprestent  en  plus 
de  vingt  façons,  et  ne  se  seruent  cepen- 
dant que  de  feu  et  d'eau  ;  il  est  vray 
que  la  meilleure  saulce  est  celle  qu'il 
porte  auec  soy. 

Pour  les  dangers  de  l'âme,  à  parler 
nettement,  il  n'y  en  a  point  pour  celuy 
qui  apporte  aux  Pays  des  Hurons  la 
crainte  et  l'amour  de  Dieu  ;  au  contraire 
i'y  trouue  des  aduantages  nom  pareils 
pour  acquérir  la  perfection.  N'est-ce 
pas  desia  beaucoup  de  n'auoir  dans  le 
viure,  le  vestir  et  le  coucher  aucun  at- 
trait que  la  simple  nécessité  ?  N'est-ce 
pas  vne  belle  occasion  de  s'vnir  à  Dieu, 
quand  il  n'y  a  créature  quelconque 
qui  vous  donne  suiet  de  vous  y  atta- 
cher d'affection  ?  quand  les  exercices 
que  vous  practiquez  vous  obligent  sans 
violence  à  la  recollection  intérieure?  Ou- 
tre vos  exercices  spirituels,  vous  n'auez 
point  d'autre  employ  que  l'estude  de  la 
langue  et  la  conuersation  auec  les  Sau- 
uages.  Ah  !  qu'il  y  a  de  plaisir  pour 
vn  cœur  selon  Dieu  de  se  faire  le  petit 
Escolier  d'vn  Saunage  et  d'vn  petit  en- 
fant pour  les  gagner  par  après  à  Dieu, 
et  les  rendre  Disciples  de  nostre  Sei- 
gneur !  Que  Dieu  se  communique  vo- 
lontiers et  libéralement  à  vne  âme  qui 
practique  pour  son  amour  ces  actes  hé- 
roïques d'humilité!  Autantdemotsqu'il 
apprend,  ce  luy  sont  autant  de  thresors 
qu'il  amasse,  autant  de  dépouilles  qu'il 
enleue  sur  l'ennemy  commun  du  genre 
humain  ;  de  sorte  qu'il  auroit  suiet  de 
dire  cent  fois  le  iour,  Lœtabor  super  do- 
quia  tua,  tanquam  qui  inuenit  spolia 
multa.  Pour  ceste  considération,  les 
visites  des  Sauuages,  quoy  que  fréquen- 
tes, ne  luy  peuuent  estre  importunes; 
Dieu  luy  apprend  ceste  belle  leçon  qu'il 
fit  autrefois  à  Saincte  Catherine  de 
Sienne,  de  luy  faire  vn  cabinet  ou  vn 
temple  de  son  cœur,  où  il  ne  manque 
jamais  de  le  trouuer  toutes  et  quantes- 

fois  qu'il  s'y  retire  :  que  s'il  y  rencontre 
des  Saunages,  ils  ne  luy  apportent  au- 
cun trouble  dans  ses  prières,  ils  ne  ser- 
uent  qu'à  les  rendre  plus  lerueutes  ;  il 
prend  de  là  occasion  de  présenter  ces 
panures  misérables  à  ceste  souueraine 
Bonté,  et  la  supplier  instamment  pour 
leur  conuersion. 

Il  est  certain  que  nous  n'auons  point 
icy  cet  appareil  extérieur,  qui  réueille 
et  entretient  la  denotion.      Nous  n'y 
voyons  proprement  que   le  substantiel 
de  nnstre  Religion,  le  sainct  Sacrement 
de  l'Autel,  où  il  faut  que  noslre  Foy 
oùure  les  yeux  sur  ses  merueilles,  sans 
y  estre  aidée  d'aucune  marque  sensible 
de  sa  grandeur,  non  plus  que  les  Mages 
iadis  en  l'eslable.     Mais  il  semble  que 
Dieu,  suppléant  à  ce  qui  nous  manque, 
et  comme  en  recompense  de  la  faneur 
qu'il  nous  a  faite  de  le  transporter,  pour 
ainsi  dire,  au  décade  tant  de  mers,  et 
de  luy  auoir  trouué  place  dans  ces  pan- 
ures Cabanes,  nous  veuille  combler  des 
mesmes  bénédictions  parmy  ces  Peuples 
infidèles,  dont  il  a  accoust.umé  de  fauo- 
riser  quelques   Catholiques  persécutez 
en  Pays  hérétique.    Ces  bonnes  gens  ne 
voyent  gueres  ny  d'Eglises  ny  d'Autels; 
mais  ce  peu  qu'ils  en  voyent  leur  sert 
au  double  de  ce  qu'il  feroit  en  pleine  li- 
berté. Quelle  consolation  à  vostre  aduis 
de  se  prosterner  par  fois  deuant  vne 
Croix  au  milieu  de  ceste  Barbarie?  de 
porter  les  yeux  et  pénétrer  au  milieu  de 
nos  petites  fonctions  domestiques,  ius- 
quesau  département  que  le  Fils  de  Dieu 
a  daigné  prendre  dans  nostre  petite  ha- 
bitation? N'est-ce  pas  estre  en  Paradis 
tour  et  nuict,   de  n'estre  séparé  de  ce 
Bien-aymé  des  Nations,  que  de  quelque 
escorce  ou  branche  d'arbre?    En  ipse 
itat  posl  parhlcm  nostrum.    Sub  vmbra 
iilius  quem  desideraueram,  sedi.    Voila 
pour  le  dedans.     Sortons-nous  hors  du 
logis,  le  Ciel  nous  est.  ouuert,   et  ces 
grands  bastiments  qui  portent  leur  teste 
dans  les  nues,  au  milieu   des  bonnes 
villes,  ne  nous  en  dérobent  point  la  veuë; 
de  façon  que  nous  pouuons  faire  nos 
prières  en  toute   liberté  deuant  ce  bel 
Oratoire,  que  sainct  François  Xauier  ay- 
tfloit  mieux  qu'aucun  autre.     Que  s'il 


est  question  des  vertus  au  fond,  ie  me 
gloritieray,  non  pas  en  moy,  mais  au 
partage  qui  m'est  escheu,  ou  s'il  faut  le 
réCOgnôistre  humblement,  au  coslédela 
Croix  que  nostre  Seigneur  de  sa  grâce 
nous  donne  à  porter  après  soy.     11  est 
certain  que  ce  Pays,  ou  l'employ  que 
nous  y  auons,  est  beaucoup  plus  propre 
à  engraisser  vne  âme  des  fruicts  du  Ciel, 
que  de  ceux  de  la  terre.     le  ne  sçay  si 
ie  me  trompe,  si  est-ce  que  ie  me  re- 
présente,  qu'il  y   a  beau    moyen  d'y 
croistre  en  la  Foy,  en  l'Espérance  et 
en  la  Charité.     Y  ietterions-nous  la  se- 
mence de  la  Foy  sans  en  profiter  pour 
nous  ?  Seroit-il  possible  que  nous  mis- 
sions nostre  confiance  hors  de  Dieu,  en 
vue  Région  où  du  costé  des  hommes 
toutes  choses   nous  manquent?  Pour- 
rions-nous souhaitter  vne  plus  belle  oc- 
casion d'exercer  la  Charité,  que  dans  les 
aspretez  et  mes-aises  d'vn  monde  nou- 
ueau,  que  pas  vn  art  ny  industrie  hu- 
maine n'a    encore    pourueu   d'aucune 
commodité?  et  d'y  viure  pour  ramener 
à  Dieu  des  hommes  si   peu   hommes, 
qu'il  faut  s'attendre  journellement  de 
mourir  de  leur  main,  si  la  fantaisie  leur 
en  prend,  si  vu  songe  les  y  porte,  si  nous 
ne  leur  fermons  et  ne  leur  ouurons  le 
Ciel  à  discrétion,  leur  donnant  la  pluye 
et  le  beau  temps  à  commandement?  Ne 
nous  font-ils  pas  responsables  de  ces 
dispositions  de  l'air?  et  si  Dieu  ne  nous 
inspire,  ou  que  nous  ne  voulions  pas 
coopérer  à  la  foy  des  miracles,  ne  som- 
mes nous  pas  continuellement  en  dan- 
ger, comme  ils  nous  en  ont  menacé,  de 
les  voir  courir  sus  à  ceux  qui  n'auront 
point  le  tort?  Certes  si  celuy  qui  est  la 
Vérité  mesme  ne  l'auoit  aduaucé,  qu'il 
n'y  a  pas  plus  grande  charité  que  de 
mourir  par  efïeet  vne  fois  pour  ses  amis, 
ie  conceurois  quelque  chose  d'égal  ou 
de  plus  releué,  à  faire  ce  que  disoit  l'A- 
postre  aux  Corinthiens,  Quotidiemorior 
per  vestram    gloriam,    fratres,    quam 
habeo  in  Chrislo  I<>m  Dow i no  noalro; 
à  traisner  vne  vie  assez  pénible  dans  des 
dangers  assez   frequens    et  ordinaires 
d'vne  mort-inopinée,  que  ceux-là  vous 
procureront  que  vous  prétendiez  sau- 
uer.    le  me  remets  par  fois  en  mémoire 

ce  qu'escriuoit  iadis  Sainct  François  Xa- 
Xa.ier  an  P.  Simon,  et  souhailte  qu'il 
plaise  à  Dieu  de  l'aire  en  sorte  que  pour 
le  moins  on  puisse  dire  ou  escrire  vn 
iour  le  mesme  de  nous,  qtioy  que  nous 
n'en  soyons  pas  dignes.  Voicy  ses  ter- 
mes :  Optimi  è  Moluco  perferuntur 
nuntij,  quijipe  inmaxiinis  œrumnisper- 
pduisque  rilœ  discrimvnibus,  loannes 
Beira  eiusque  socij  versanlar,  mugno 
cnin  Christian®  Religionis  incremento. 

Vue  chose,  ce  semble,  auroit  à  don- 
ner icy  de  l'appréhension  à  vn  Enfant 
de  la  Compagnie,  de  se  voir  au  milieu 
d'vn  Peuple  brutal  et  sensuel,  de  qui 
l'exemple  pourroit  ternir  le  lustre  de  la 
vertu  la  plus  et  la  moins  délicate  d'entre 
toutes,  qui  n'en  prendroit  vn  soin  par- 
ticulier, c'est  la  Chasteté. 

Oseray-ie  dire,  pour  essuyer  cette  dif- 
ficulté, que  s'il  y  a  lieu  au  monde  où 
ceste  vertu  si  précieuse  soit  en  asseu- 
rauce,  pourvn  homme  d'entre  nous  qui 
veut  estre  sur  ses  gardes,  c'est  icy. 
Nisi  Domiiius  custodierit  ciuilatem,  fru- 
stra vigilat  qui  custodit  eam.  Sciui 
quoniam  aliter  non  passent  esse  con- 
tinent, nisi  Deus  det.  Et  hoc  ipsum 
erat  sapientia,  scire  cuius  esset  hoc  do- 
num.  On  dit  que  les  victoires  que 
ceste  Fille  du  Ciel  emporte  sur  son  en- 
nemy,  se  gagnent  en  fuyant  ;  mais  ie 
croy  que  c'est  Dieu  sans  plus,  qui  fait 
fuyr  ce  mesme  ennemy  aux  plus  grandes 
occasions,  deuant  ceux  qui,  ne  crai- 
gnans  rien  tant  que  ses  approches,  vont 
la  teste  baissée,  et  le  cœur  plein  de  con- 
fiance en  sa  Bonté,  où  sa  gloire  les  ap- 
pelle. Et  où  pourrions  nous  chercher 
ceste  gloire  ?  ie  diray  mieux,  où  la 
trouuer  plus  épurée  et  desgagée  de  nos 
propres  interests,  qu'en  vn  lieu  auquel 
il  n'y  a  rien  à  espérer  que  la  recompense 
de  les  auoir  tous  quittés  pour  l'amour 
de  celuy  de  qui  S.  Paul  disoit,  Scio 
cui  credidi  ?  Vous  souuient-il  de  ceste 
herbe,  nommée  la  crainte  de  Dieu,  dont 
on  disoit  au  commencement  de  nostre 
Compagnie,  que  nos  Pères  charmoient 
l'esprit  d'impureté  ;  elle  ne  croist  point 
dans  la  terre  des  Hurons,  mais  il  y  en 
tombe  du  Ciel  à  foison  ;  si  peu  qu'on 


soit  soigneux  d'y  cultiuer  celle  qu'on  y 
apporte.  La  barbarie,  l'ignorance,  la 
pauureté  et  la  misère,  qui  rend  la  vie 
de  ces  Saunages  plus  déplorable  que  la 
mort,  nous  est  vne  leçon  continuelle, 
de  regretter  la  cheute  d'Adam,  et  de 
nous  sousmeltre  entièrement  à  celuy 
qui  chastie  encore  sa  desobeyssance  en 
ses  enfans,  d'vne  façon  si  remarquable, 
après  tant  de  siècles.  Saincte  Thérèse 
disoit  autrefois,  qu'elle  ne  >e  trouuoit 
iamais  mieux  en  ses  méditations,  que 
dans  les  mystères  où  elle  trouuoit  nostre 
Seigneur  à  l'escart  et  sans  compagnie, 
comme  si  elle  eusl  esté  au  iardin  des 
Oliues  ;  et  elle  appeloit  cela  vue  de  ses 
simplicilez.  On  comptera  cecy  si  Ton 
veut  parmy  mes  sottises  ;  mais  il  me 
semble  que  nous  auons  icy  d'autant  plus 
de  loisir  pour  caresser,  pur  manière 
de  dire,  et  entretenir  nostre  Seigneur 
à  cœur  ouuert,  au  milieu  de  ces  terres 
inhabitées,  que  moins  il  y  a  de  per- 
sonnes qui  s'en  mettent  en  peine.  Et 
moyennant  ceste  faueur,  nous  pouuons 
dire  hardiment,  Non  tirnebo  mala,  quo- 
niam tu  mecum  es.  Bref  ie  me  repré- 
sente que  tous  les  Anges  Gardiens  de 
ces  Nations  incultes  et  délaissées,  sont 
continuellement  en  peine  et  en  action, 
pour  nous  sauner  de  ces  dangers.  Ils 
sçauent  bien  que  s'il  y  auoit  chose  au 
monde  qui  nous  deust  donner  des  aisles 
pour  retourner  d'où  nous  sommes  venus, 
et  par  obeyssance  et  par  inclination 
propre,  ce  seroit  ce  malheur,  si  nous 
n'en  estions  à  couuert  sous  la  prote- 
ction du  Ciel.  C'est  ce  qui  les  réueille 
à  nous  en  procurer  les  moyens,  pour 
ne  perdre  la  plus  belle  espérance  qu'ils 
ayent  iamais  eue  par  la  grâce  de  Dieu, 
de  la  conuersion  de  ces  Peuples. 

le  finis  ce  discours  et  ce  Chapitre 
auecce  mot.  Si  dans  la  veuë  des  peines 
et  des  Croix  qui  nous  sont  icy  préparée!, 
quclqu'vn  se  sent  si  fortifié  d'en- haut, 
que  de  pouuoir  dire  que  c'est  trop  peu, 
ou  comme  S.  François  Xauier,  Amptiàs, 
ampliùs,  i'espere  que  nostre  Seigneur 
tirera  aussi  de  sa  bouche,  au  milieu  des 
consolations  qu'il  luy  donnera,  ceste 
autre  confession,  que  ce  sera  trop  pour 

luy,  qu'il  n'en  pourra  plus.    Satis  est, 
Domine,  salis  est. 


CHAPITRE    IV. 

De  la  langue  des  Murons. 

Ce  n'est  que  pour  en  donner  quelque 
petit  auant-goust,  et  en  marquer  quelques 
partieularitez,  attendant  vue  Grammaire 
et  vu  Dictionnaire  entier. 

Ils  ont  vue  lettre  dont  nous  n'auons 
point  la  pareille,  nous  l'exprimons  par 
Khi  ;  l'vsage  en  est  commun  aux  Monta- 
gnes et  Algonquins;  Ils  ne  cognoissent 
point  de  15.  F.  L.  M.  P.  X.  Z.  et  iamais 
I.  E.  V.  ne  leur  sont  consonnes.  La  plus 
part  de  leurs  mots  sont  composez  de 
voyelles.  Toutes  les  lettres  labiales 
leur  manquent  ;  c'est  volontiers  la  cause 
qu'ils  ont  tous  les  léures  ouuertes  de  si 
mauvaise  grâce,  et  qu'à  peine  les  en- 
tend-on quand  ils  sifflent,  ou  qu'ils  par- 
lent bas.  Comme  ils  n'ont  presque  ny 
vertu,  ny  Religion,  ny  science  aucune, 
ou  police,  aussi  n'ont-ils  aucuns  mots 
simples,  propres  à  signifier  tout  ce  qui 
en  est.  De  là  est  que  nous  demeurons 
courts  à  leur  expliquer  plusieurs  belles 
choses  tirées  de  ces  cognoissances.  Les 
mots  composez  leur  sont  plus  en  vsage, 
et  ont  la  mesme  force  que  l'adiectif  et 
substantif  ioints  ensemble  parmy  nous. 
Ândatarasé,  pain  frais.  Âchitetsi,  vn 
pied  long.  La  variété  de  ces  noms  com- 
posez est  très-grande,  et  c'est  la  clef  du 
secret  de  leur  Langue.  Ils  ont  diuersité 
de  genres  comme  nous,  de  nombre 
comme  les  Grecs  ;  de  plus  vnc  certaine 
déclinaison  relattue,  qui  enueloppe  tous- 
iours  auec  soy  le  pronom  possessif, 
meus,  tuus,  suus,  par  exemple  :  Ialacan, 
mon  frère;  aiatacan,  mes  frères;  sata- 
can,  ton  frère  ;  tsatacan,  tes  frères  ; 
otacan,  son  frère;  atotacan,  ses  frères. 

Pour  les  cas,  ils  les  ont  tous,  ou  les 
suppléent  par  des  particules  fort  propres. 

La  merueille  est  que  tous  leurs  noms 
vniuerscllement  se  conjuguent  ;  par  ex- 
emple :  Assé,  il  est  frais;  assé  chen,  il 
estoit  frais.    Gaon,  vieux  ;  agaon,  il  est 


vieux  ;  agaonc,  il  estoit  vieux  ;  agaonlta, 
il  va  deuenir  vieux;  et  ainsi  du  reste. 
De  mesme  en  est-il  de  ce  mot  ialacan, 
qui  signifie,  mon  frère  ;  onialaean,  nous 
sommes  frères  ;  onialaean  chen,  nous 
estions  frères  ;  cela  est  riche.  Voicy 
qui  ne  l'est  gueres.  Vu  nom  relatif 
parmy  eux  enueloppe  lousiours  la  signi- 
fication d'vne  des  trois  personnes  du 
pronom  possessif;  si  bien  qu'ils  ne  peu- 
uent  dire  simplement.  Père,  Fils,  Mai- 
sire,  Valet,  mais  sont  contraincls  de 
dire  l'vn  des  trois,  mon  père,  ton  père, 
son  père.  0"ey  que  i'aye  traduit  cy- 
deuanten  vue  Oraison  vn  de  leurs  noms 
par  celuy  de  Père,  pour  plus  grande  fa- 
cilité. Suiuantcela  nous  nous  trouuons 
empeschez  de  leur  faire  dire  proprement 
en  leur  Langue,  Au  nom  du  Père,  et  du 
Fils,  et  du  sainct  Esprit.  Iugeriez-vous 
à  propos,  en  attendant  mieux,  de  sub- 
stituer au  lieu,  Au  nom  de  nostre  Père, 
et  de  son  Fils,  et  de  leur  sainct  Esprit  ? 
Certes  il  semble  que  les  trois  Personnes 
de  la  tres-saincte  Trinité  seroient  suffi- 
samment exprimées  en  ceste  façon,  la 
troisiesme  estanten  effect'l'Esprit  sainct 
de  la  première  et  de  la  seconde  ;  la  se- 
conde, le  Fils  de  la  première  ;  et  la  pre- 
mière, nostre  Père,  aux  termes  de  l'A- 
postre,  qui  luy  affecte  ces  propres  mots 
aux  Ephcs.  3.  Adioustez  que  nostre 
Seigneur  adonné  exemple  de  ceste  façon 
de  parler,  non  seulement  en  l'Oraison 
Dominicale,  ainsi  que  nous  la  nommons 
pour  son  respect,  mais  aussi  comman- 
dant à  la  Magdeleine,  en  sainct  Iean  20. 
de  porter  de  sa  part  ces  beaux  mots  à 
ses  Frères  ou  Disciples:  le  monte  à  mon 
Père  et  au  vostre.  Oserions-nous  en 
vser  ainsi,  iusqu'à  ce  que  la  langue  Hu- 
ronne  soit  enrichie,  ou  l'esprit  des  Mu- 
rons ouuert  à  d'autres  langues?  nous  ne 
ferons  rien  sans  conseil. 

Or  à  propos  de  ce  nom  de  Père,  ie  ne 
veux  pas  oublier  la  difficulté  qui  s'est 
aussi  rencontrée  à  faire  û\rc,  Nostre  Père 
qui  es  aux  deux,  à  ceux  qui  n'en  auoient 
point  sur  terre  :  leur  parler  des  morts 
qu'ils  ont  aymés,  c'est  les  iniurier.  Peu 
s'en  fallut  qu'vne  femme  à  qui  sa  mère 
estoit  morte  depuis  peu,  ne  perdisttout 
à  fait  l'enuie  de  se  faire  baptiser,  sur  ce 


100 


Relation  de  la  Nouuelle 


qu'on  luy  auoil  aduancé  par  mesgarde, 
Père  et  Mère  honoreras. 

Quant  aux  verbes,  ce  qui  est  de  plus 
remarquable  en  leur  langue,  est:  1. 
Qu'ils  en  ont  d'autres  pour  signifier  des 
choses  animées,  et  d'autres  pour  celles 
qui  sont  sans  vies.  2.  Qu'ils  varient 
leurs  temps  en  autant  de  laçons  que  les 
Grecs:  leurs  nombres  aussi,  outre  que 
la  première  personne  tant  du  duel  que 
du  plurier,  est  encor  double,  car  pour 
dire,  par  exemple,  nous  partons  toy  et 
moy,  il  faut  dire,  kiarascSa  ;  et  pour 
dire  nous  partons  luy  et  moy,  aiarascSa. 
De  mesmeau  plurier,  nous  partonsnous 
autres,  plusieurs,  aHarascHa;  nous  par- 
tons auec  vous,  cSarascSa. 

Outre  tout  cela,  il  se  remarque  double 
conjugaison,  et  ie  cioy  que  cecy  est  com- 
mun aux  langues  Américaines:  l'vne 
est  simple  et  absolue,  semblable  à  nos 
coniugaisons  Latine  et  Françoise;  par 
exemple,  ce  verbe  ahialon,  qui  signifie 
escrire,seconiugue  absolument  de  ceste 
façon  :  iehialon,  i'escris  ;  chiehiatonc, 
tu  escris  ;  ihahialonc,  il  escrit;  aSahia- 
tonc,  nous  escriuons;  scSahialonc,  vous 
escriuez  ;  attihiatonc,  ils  escriuent. 

L'autre  façon  de  coniuguer  se  peut 
nommer  réciproque,  d'autant  que  l'a- 
ction signifiée  par  le  verbe  se  termine 
tousiours  à  quelque  personne,  ou  à  quel- 
que chose  ;  de  sorte  que,  au  lieu  que 
nous  disons  en  trois  mots  ie  m'ayme, 
les  Hurons  disent  seulement  iaienon- 
hSé  ;  ie  t'ayme,  onnonhSé  ;  ie  vous 
ayme  tous  deux,  inonltâé;  ievous  ayme 
vous  plusieurs,  8anonh8é,  et  ainsi  du 
reste. 

Ce  que  ie  trouue  de  plus  rare,  est 
qu'il  y  a  vne  coniugaison  féminine,  au 
moins  en  la  troisiesme  personne,  tant 
du  singulier  que  du  plurier  ;  car  nous 
n'en  auons  pas  découuert  dauantage,  ou 
bien  peu.  En  voicy  vn  exemple  :  ihaton, 
il  dit;  iSaton,  elle  dit;  ihontun,  ils  di- 
sent ;  ionton,  elles  disent.  La  princi- 
pale distinction  de  ceste  coniugaison  fé- 
minine d'auecla  masculine,  est  le  man- 
quement de  la  lettre  H.  dont  la  mascu- 
line abonde,  peut-estre  pour  donner  à 
entendre  aux  femmes,  qu'il  ne  doit  y 
auoir  rien  d'aspre  ny  de  seuere  en  leurs 


paroles  et  en  leurs  mœurs,  mais  que  la 
grâce  etlaloy  de  clémence  doiuent'estre 
posées  sur  leurs  langues,  suiuant  ce 
traict  du  Sage,  lex  clementiœ  in  lingua 
eius.  C'est  assez  de  ce  suiet  pour  ceste 
heure,  si  ce  n'est  que  quelqu'vn  soit 
bien  ayse  d'apprendre  aussi  quelque 
chose  de  leur  style.  Us  vsent  de  com- 
paraisons, de  mots  du  temps,  et  de  pro- 
uerbes  assez  souuent.  En  voicy  vn  des 
plus  remarquables:  Tichiout  eloatendi; 
voila,  disent-ils,  l'estoile  cheute,  quand 
ils  voyent  quelqu'vn  qui  est  gras  et  en 
bon  poinct  ;  c'est  qu'ils  tiennent  qu'vn 
certain  iour  vne  esloile  tomba  du  Ciel 
en  forme  d'vne  Oye  grasse.  Amantes 
sibi  somnia  fingunt. 


SECONDE  PARTIE. 

DE  LA  CREANCE,  DES  MŒVRS  ET  DES  COV- 
STVMES  DES  HVRONS. 


CHAPITRE    PREMIER. 

Ce  que  pensent  les  Hurons  de  leur 
origine. 

On  s'estonnera  de  voir  tant  d'aueu- 
glement  pour  les  choses  du  Ciel,  en 
vn  Peuple  qui  ne  manque  point  de  rai- 
son et  de  lumière  pour  celles  de  la 
terre  :  c'est  ce  que  leurs  vices  et  leurs 
brutalitez  leur  ont  mérite  enuers  Dieu. 
Il  y  a  quelque  apparence  qu'ils  ont  eu 
autrefois  quelque  cognoissance  du  vray 
Dieu  pardessus  la  nature,  comme  il  se 
peut  remarquer  en  quelques  circonstan- 
ces de  leurs  fables  ;  et  quand  ils  n'en 
auroient  point  eu  que  celle  que  la  Nature 
leur  pouuoit  fournir,  encore  eussent-ils 
deu  estie  plus  raisonnables  en  ce  suiet, 
s'il  ne  leur  fust  arriué  selon  le  dire  de 
l'Apostre  :  Cum  cognouhsent  Deum, 
non  sicut  Deum  glorificauerunt,  aut 
gratias  egerunt,  sed  euanuerunt  in  co- 
gitationibussuis,  et  obscuralum  est  insi- 
piens  coreorum.  Pour  n'auoir  pas  voulu 
recognoistre  Dieu  en  leurs  mœurs  et 
actions,  ils  en  ont  perdu  la  pensée,  et 

sont  deuenus  pires  que  besles  pour  son 
regard  et  pour  l'estime  qu'ils  en  ont. 

Or  pour  commencer  par  ce  qui  est 
comme  le  fondement  de  leur  croyance, 

la  plus  part  se  vantent  de  tirer  leur 
origine  du  Ciel,  ce  qu'ils  tondent  sur 
ceste  fable,  qui  passe  parmy  eux  pour 
vue  vérité. 

Ils  recognoissent  pour  chef  de  leur 
Nation  vue  certaine  femme  qu'ils  ap- 
pellent Alaentsic,  qui  leur  est,  disent- 
ils,  tombée  du  Ciel  :  car  ils  supposent 
que  les  Cieux  estoient  long-temps  au- 
parauant  ceste  merueille,  et  ne  sçau- 
roient  vous  dire,  ny  quand,  ny  comment 
ces  grands  corps  ont  esté  tirez  des  aby- 
smes  du  néant  ;  ils  supposent  mesme 
que  sur  les  voûtes  des  Cieux  il  y  auoit, 
et  y  a  encor  maintenant,  vue  terre  sem- 
blable à  celle-cy,  des  bois,  des  lacs, 
des  riuieres  et  des  champs,  comme  nous 
auons  icy  bas,  et  des  Peuples  qui  habi- 
tent ces  terres.  Ils  ne  s'accordent  pas 
en  la  façon  qu'arriua  ceste  cheute  si  heu- 
reuse. Les  vus  disent qu'vn  iour  qu'elle 
trauaiîloit  dans  son  champ,  elle  apper- 
ceutvnOurs  ;  son  chien  se  mit  à  le  pour- 
suiure,  et  elle  mesme  après  ;  l'Ours  se 
voyant  pressé  de  prés,  et  ne  cherchant, 
qu'à  esquiuer  les  dents  du  chien,  tomba 
par  mesgarde  dans  vn  trou  ;  le  chien 
le  sui  ui  t.  A  ataentsic,  s'estant  approchée 
de  ce  précipice,  voyant  que  ny  l'Ours  ny 
le  chien  ne  paroissoienl  plus,  touchée 
de  desespoir,  s'y  ietta  aussi  ;  neant- 
moins  sa  cheute  se  trouua  plus  fauo- 
rable  qu'elle  n'eust  pensé,  car  elle 
tomba  icy  bas  dans  les  eaux  sans  se 
blesser,  quoy  qu'elle  fust  enceinte, 
après  quoy  les  eaux  s'estant  asséchées 
peu  à  peu,  la  terre  parut  et  se  rendit 
habitable. 

Les  autres  attribuent  ceste  cheute  à 
vne  autre  cause,  qui  semble  auoir  quel- 
que rapport  au  l'ait  d'Adam,  mais  le 
mensonge  y  a  preualu.  Ils  disent  que 
le  mary  iTAataentsic,  estant  fort  malade, 
songea  qu'il  falloit  couper  vn  certain 
arbre  dont  viuoient  ceux  qui  demeu- 
roient  dans  le  Ciel,  et  qu'il  n'auroit  pas 
si  tost  mangé  de  son  fruict,  qu'il  seroit 
incontinent  guery.  Aataentsic  cognois- 
sant  la  volonté  de  son  mary,  prend  sa 


hache,  et  s'en  va  auec  la  résolution  de 
n'en  l'ai  n*  à  deux  fois;  mais  elle  n'eust 
pas  plutost  assené  le  premier  coup,  que 
l'arbre  fondit  en  mesme  temps  presque 
sous  ses  pieds,  et  tomba  icy  bas,  dequoy 
elle  demeura  si  estonnée,  qu'après  en 
auoir  porté  la  nouuelle  à  son  mary,  elle 
retourna  et  se  ietla  après.  Or  comme 
elle  tomboit,  la  Tortue,  tenant  par  ha- 
sard la  teste  hors  de  l'eau,  l'apperçeut, 
et  ne  sçaehantàquoy  se  résoudre,  eston- 
née qu'elle  estoit  de  ceste  merueille, 
elle  appelle  les  autres  animaux  aqua- 
tiques pour  prendre  leurs  aduis.  Les 
voila  incontinent  assemblez  ;  elle  leur 
monstre  ce  qu'elle  voyoit,  leurdemande 
ce  qu'ils  iugent  à  propos  de  faire  ;  la 
pluspart  s'en  rapportent  au  Castor,  le- 
quel par  bienséance  remet  le  tout  au 
ingénient  de  la  Tortue,  qui  fut  donc  en- 
fin d'aduis  qu'ils  missent  tous  prompte- 
ment  la  main  à  l'œuure,  qu'ils  se  plon- 
geassent au  fond  de  l'eau,  et  en  appor- 
tassent de  la  terre,  et  la  missent  sur  son 
dos.  Aussi-tost  dit,  aussi-tost  fait,  et 
la  femme  tomba  fort  doucement  sur 
ceste  Isle.  Quelque  temps  après,  comme 
elle  estoit  tombée  enceinte,  elle  se  -de- 
liura  d'vne  fille,  laquelle  ne  demeura 
gueres  sans  estre  grosse  ;  si  vous  leur 
demandez  comment,  vous  les  mettez 
bien  en  peine  :  Tant  y-a,  vous  disent-ils, 
qu'elle  se  trouua  grosse.  Quelques- vus 
en  rejettent  la  cause  sur  quelques  estran- 
gérsqui  abordèrent  à  ceste  Isle.  le  vous 
prie  accordez  cecy  auec  ce  qu'ils  disent, 
qu'auant  qu'Aalaentsic  fust  tombée  du 
Ciel,  il  n'y  auoit  point  d'hommes  sur 
la  terre.  Quoy  que  c'en  soit  elle  enfanta 
deux  garçons,  Ta8iscaron  et  ISskeha, 
lesquels  estant  deuenus  grands  eurent 
quelque  pique  par  ensemble  ;  iugez  si 
cela  ne  ressent  point  quelque  chose  du 
massacre  d'Abel.  Ils  en  vindrent  aux 
mains,  mais  auec  des  armes  bien  diffé- 
rentes ;  ISskeha  auoit  le  bois  d'vn  Cerf, 
TaSiscaron  se  contenta  de  quelques 
fruicts  de  rosier  sauuage,  se  persuadant 
qu'il  n'en  auroit  pas  si  tost  frappé  son 
frère,  qu'il  tomberoit  mort  à  ses  pieds; 
mais  il  en  arriua  tout  autrement  qu'il 
ne  s'estoit  promis,  et  ISskeha  au  con- 
traire luy  porta  vn  si  rude  coup  dans  les 

flancs,  que  le  sang  en  sortit  en  abon- 
dance. Ce  pauure  misérable  se  mist 
aussitost  en  fuite,  et  de  son  sang,  dont 
ces  terres  furent  arrousées,  nasquirent 
certaines  pierres  semblables  à  celles 
dont  nous  nous  semons  en  France  pour 
battre  le  fusil,  que  les  Saunages  ap- 
pellent encor  auiourd'huy  Tdèiicara, 
du  nom  de  cet  infortuné.  Son  frère  le 
poursuiuit  et  l'acheua.  Voila  ce  que  la 
pluspart  croyent  de  l'origine  de  ces  JNa- 
tions. 

11  y  en  a  qui  ne  montent  pas  si  haut, 
et  ne  sont  pas  ambitieux  iusques  à  ce 
poinct,  que  de  croire  qu'ils  ayent  tiré 
leur  origine  du  Ciel.  Ils  disent  qu'au 
commencement  du  monde,  la  terre  estoit 
toute  eouuerte  d'eau,  à  la  reserue  d'vne 
petite  Isle  qui  portoit  toute  l'espérance 
du  genre  humain,  seauoir  est  vn  seul 
homme,  qui  n'auoit  jour  toute  compa- 
gnie qu'vn  Renard  et  vn  petit  animal 
semblable  à  vne  Fouine,  qu'ils  appellent 
Ts&hendaia.  L'homme  ne  sçachant  que 
faire,  se  voyant  retranché  dans  vne  si 
petite  étendue  de  pays,  inuita  le  Renard 
à  se  plonger  dans  l'eau  pour  voir  s'il  y 
auoit  fond  ;  mais  il  ne  se  fut  si  lost 
mo::ïllé  les  pattes,  qu'il  se  retira,  crai-l 
gnant  que  ceste  expérience  ne  luy  cou- 
stast  la  vie.  De  quoy  l'homme  s'estant 
indigné:  Tessandion,  tu  n'as  point -d'e- 
sprit, luy  dit-il,  et  le  ietta  dans  l'eau 
d'vn  coup  de  pied,  où  il  beut  vn  peu 
plus  que  son  saoul.  Cependant  il  ne 
désista  point  de  son  dessein,  et  encou- 
ragea si  bien  ce  petit  animal  qui  luy  re- 
sloit  de  compagnie,  qu'il  se  résolut  en 
fin  de  se  plonger,  et  comme  il  ne  s'i- 
maginoit  pas  qu'il  y  eust  si  peu  de  fond, 
il  le  fit  si  rudement,  qu'il  se  heurta  bien 
fort  contre  la  terre,  et  en  rapporta  le 
muzeau  toutcouuertde  vase.  L'homme, 
bien  resiouy  de  ceste  heureuse  descou- 
uerte,  l'exhorte  de  continuer,  et  d'ap- 
porter de  la  terre  pour  croistre  ceste 
Isletle  ;  ce  qu'il  fit  auec  tant  d'assiduité, 
qu'il  luy  fit  perdre  son  nom,  et  la  chan- 
gea en  ces  vastes  campagnes  que  nous 
voyons.  Si  vous  les  pressez  encor  icy 
et  leur  demandez  ce  qu'ils  pensent  de 
cet  homme?  qui  luy  a  donné  la  vie?  qui 
l'a  mis  sur  ceste  petite  Isle?  comment 


il  a  peu  estre  le  père  de  toutes  ces  Na- 
tions, puis  qu'il  estoit  seul,  et  n'auoit 
point  de  compagne;  vous  ne  gagner.'/, 
rien  de  leur  faire  toutes  ces  questions, 
au  moins  n'aurez  vous  que  ceste  solu- 
tion, qui  ne  seroitpas  mauuaise,  si  leur 
Religion  estoit  bonne:  Nous  ne  sçauons, 
on  le  dit  ainsi,  nos  Pères  ne  nous  en  ont, 
pas  enseigné  dauantage.  Que  diriez 
vous  à  cela  ?  tout  ce  que  nous  faisons, 
c'est  de  leur  tesmoigner  que  nous  leur 
portons  compassion  de  les  voir  dans  vne 
si  grossière  ignorance  ;  nous  prenons 
de  là  suiet,  quand  nous  les  en  iugeons 
capables,  de  leur  expliquer  quelques 
vns  de  nos  Mystères,  et  de  leur  mon- 
strer  combien  ils  sont  conformes  à  la 
raison.  Ils  les  entendent  fort  volon- 
tiers, et  en  demeurent  grandement  sa- 
tisfaits. 

.Mais  pour  retourner  à  Aataentsic  et 
I8skeha,  ils  tiennent  que  I&skeha  est  le 
Soleil,  et  Aataentsic  la  Lune,  et  toutes- 
fois  que  leur  Cabane  est  située  au  bout 
de  la  terre,  c'est  à  dire  vers  nostre  mer 
Oceane  :  car  au  delà  c'est  vn  pays  perdu 
peur  eux,  et  auant  qu'ils  eussent  eu 
quelque  commerce  auec  nos  François, 
ils  ne  s'imaginoient  pas  qu'il  y,  eust 
sous  le  Ciel  vne  autre  terre  que  la  leur, 
et  maintenant  qu'ils  sont  des-abusez  de 
ce  costé-là,  encor  croyent-ils,  au  moins 
plusieurs,  que  leur  terre  et  la  nostre 
sont  deux  pièces  tout  à  fait  détachées, 
et  parties  des  mains  de  diuers  ouuriers. 
Us  disent  donc  que  quatre  ieunes  hom- 
mes entreprirent  autresfois  ce  voyage 
pour  s'informer  eux-mesmes  de  la  véri- 
té, qu'ils  trouuerent  JSskeha  tout  seul 
dans  sa  Cabane  qui  les  reçeul  fort,  hu- 
mainement. Apres  quelques complimens 
de  part  et  d'autre  à  la  mode  du  Pays,  il 
leur  donna  aduis  de  se  cacher  en  quel- 
que coing,  autrementqu'il  ne  respondoit 
pas  de  leur  vie  ;  qu' Aataentsic  estoit 
pour  leur  ioûer  vn  mauuais  tour,  s'ils 
ne  se  tenoient  sur  leur  garde.  Ceste 
Megere  arriue  sur  le  soir,  et  comme 
elle  prend  telle  figure  que  bon  luy  sem- 
ble, s'apperceuant  qu'il  y  auoit  de  nou- 
ueaux  hostes  en  la  maison,  elle  prist  la 
forme  d'vne  belle  ieune  fille  bien  parée, 
auec  vn  beau  collier,  et  des  bracellets 

4e  Pourcelaine,  et  demanda  à  son  fils  où 
estaient  ses  hostes;  il  respond  qu'il  ne 
Bçauoit  ce  qu'elle  vouloit  dire.  Là  des- 
sus elle  sort  de  la  Cabane  ;  ISsheha  se 
seruil  de  l'occasion  pour  auertir  ses 
hostes,  et  leur  sauna  la  vie.  Or  encor 
que  leur  Cabane  soit  si  fort  esloignée, 
ils  se  trouuent  nean.tmoinsl'vnet  l'autre 
aux  festins  et  aux  danses  qui  se  l'ont,  par 
les  villages.  Aataentsic  y  est  sonnent 
bien  bourrée  ;  ISsheha  en  reiette  la  faute 
sur  vn  certain  oki  cornu,  appelle  Tehor- 
ressdndeen,  mais  il  se  trouue  au  bout 
du  compte  que  c'est  luy  mesme  qui  se 
desguise  et  outrage  ainsi  sa  mère. 

Au  reste  ils  s'estiment  grandement 
obligez  à  ce  personnage  :  car  première- 
ment, au  dire  de  quelques-vus  qui  sont 
dans  vne  opinion  toute  contraire  à  ceux 
dont  nous  auons  parlé  iusques  à  présent, 
sans  luy  nous  n'aurions  pas  tant  de 
belles  riuicres  et  tant  de  beaux  lacs. 
Au  commencement  du  monde,  disent-ils, 
la  terre  estoit  seiche  et  aride,  et  toutes 
les  eaux  estoient  ramassées  sous  l'ais- 
selle d'vne  grosse  grenouille,  de  sorte  que 
ISsheha  n'en  pouuoit  auoir  vne  goutte 
que  par  son  entremise.  Yn  iour  il  se 
résolut  de  se  deliurer,  luy  et  toute  sa 
Postérité,  de  ceste  seruitude,  et  pour  en 
venir  à  bout,  il  luy  fit  vne  incision  sous 
l'aisselle,  d'où  les  eaux  sortirent  en  telle 
abondance,  qu'elles  se  répandirent  par 
toute  la  terre,  et  de  là  les  fleuues,  les 
lacs  et  les  mers  ont  pris  naissance. 
Voies  si  ce  n'est  pas  souldre  subtilement 
la  question  de  nos  Echoles  sur  ce  poinct. 
Us  tiennent  aussi  que  sans  ISsheha  leur 
chaudière  nepourroit  bouillir,  et  qu'il  a 
appris  de  la  Tortue  l'inuention  de  faire 
du  feu.  Sans  luy  ils  ne  feroient  pas  si 
bonne  chasse,  et  n'auroient  pas  tant  de 
facilité  à  prendre,  comme  ils  font,  les 
animaux  à  la  course  ;  car  ils  sont  dans 
ceste  croyance  que  les  animaux  n'ont 
pas  esté  en  liberté  dés  le  commence- 
ment du  monde,  mais  qu'ils  estoient 
renfermez  dans  vne  grande  cauerne,  où 
ISsheha  les  gardoit:  peut-estre  y  a-il 
en  cela  quelque  allusion  à  ce  que  Dieu 
amena  tous  les  animaux  à  Adam.  Qu'vn 
iour  il  se  résolut  de  leur  donner  congé, 
afin  qu'ils  multipliassent  et  remplissent 

les  forests,  en  telle  feeon  noanlmoins 
qu'il  en  peust  aysément  disposer  quand 
bon  luy  sembleroit.  Yoicy  ce  qu'il 
lit  pour  en  venir  à  bout.  A  mesure 
qu'ils  sortirent  de  cet  antre,  il  les  blessa 
tous  au  piedd'vn  coup  de  flèche  ;  toutes- 
fois  leLoupesquiuale  coup;  de  là  vient, 
disent-ils,  qu'ils  ont  de  la  peine  à  le 
prendre  à  la  course. 

Ils  passent  encor  plus  auant,  et  le  re- 
gardent comme  faisoit  iadis  l'Antiquité 
profane,  vne  Gérés  ;  à  les  entendre,  c'est 
ISsheha  qui  leur  donne  le  bled  qu'ils 
mangent,  c'est  luy  qui  le  fait  croistre 
et  le  conduit  à  maturité  ;  s'ils  voyent 
leurs  campagnes  verdoyantes  au  Prin- 
temps, s'ils  recueillent  de  belles  et  plan- 
tureuses moissons,  et  si  leurs  Cabanes 
regorgent  d'espics,  ils  n'en  ont  l'obliga- 
tion qu'à  ISsheha.  le  ne  sçay  ce  que 
Dieu  nous  garde  ceste  année,  mais  à  en- 
tendre les  bruits  qui  courent,  nous  som- 
mes menacez  tout  de  bon  d'vne  grande 
stérilité.  On  a  veu,  dit-on,  ISsheha  tout 
défait  et  maigre  comme  vne  squelette, 
auec  vn  épy  en  sa  main  mal  fourny  ; 
d'autres  adioustent  qu'il  portoit  vne 
iambe  d'homme,  et  la  déchiroit  à  belles 
dents  ;  tout  cela,  disent-ils,  est  vne 
marque  indubitable  d'vne  fort  mauuaise 
année.  Mais  le  plaisir  est,  qu'il  ne  se 
trouue  dans  le  Pays -qui  dise,  ie  l'ay 
veu,  ou  ay  parlé  à  homme  qui  l'a 
veu,  et  cependant  tout  le  monde  croit 
cecy  comme  vne  chose  indubitable,  et 
personne  ne  se  met  en  peine  de  faire 
vne  plus  curieuse  recherche  delà  vérité. 
S'il  plaisoit  à  la  diuine  Bonté  faire  men- 
tir ces  faux  Prophètes,  ce  ne  nous  seroit 
pas  vn  petit  auantage  pour  authoriser 
nostre  croyance  dans  le  Pays,  et  donner 
cours  à  la  publication  du  sainct  Euan- 
gile.  Nous  auons  receu,  et  receuons  tous 
les  iours  tant  de  faneurs  du  Ciel,  que 
nous  auons  suiet  d'espérer  encor  celle- 
cy,  si  tant  est  que  ce  soit  la  gloire  de 
Dieu. 


104 


Relation  de  la  Nouuelle 


CHAPITRE    II. 

Quel  est  le  sentiment  des  Ilurons  touchant 

la  nature  et  V estât  de  l'âme,  tant  en 

ceste  vie,  qu'après  la  mort. 

C'est  vn  plaisir  de  les  entendre  parler 
des  âmes,  on  pour  mieux  dire,  c'est  vne 
chose  tout  à  fait  digne  de  compassion,  de 
voir  des  hommes  raisonnables  auoir  des 
sentimenssibas,d'vne  essence  si  noble, 
et  qui  porte  des  traicts  si  vifs  de  la  Diui- 
nité.  Ils  luy  donnent  diuers  noms  selon 
ses  diuers  estais  ou  diuerses  opérations. 
En  tant  qu'elle  anime  seulement  le  corps 
et  luy  donne  la  vie,  ils  l'appellent  khion- 
dhecSi  ;  en  tant  qu'elle  est  raisonnable, 
oki  andaérandi,  semblable  à  vn  démon, 
qui  contrefait  le  démon  ;  en  tant  qu'elle 
pense  et  délibère  sur  quelque  chose,  ils 
l'appellent  endionrra,  et  gonennoncSal, 
en  tant  qu'elle  se  porte  d'aifection  vers 
quelque  obiect  :  d'où  vient  qu'ils  disent 
soutient:  Ondayee  ihaton  onennoncSat  ; 
voila  ce  que  le  cœur  me  dit,  voila  ce  que 
mon  appétit  désire.  Maintenant,  si  elle 
est  séparée  du  corps,  ils  l'appellent  esken, 
et  les  os  mesmes  des  morts  atiskcn  ;  à 
mon  auis  sur  cette  fausse  persuasion 
qu'ils  ont,  que  l'àme  y  demeure  en  quel- 
que façon  attachée  quelque  temps  après 
la  mort,  au  moins  qu'elle  n'en  est  pas 
beaucoup  éloignée.  Ils  se  la  figurent  di- 
uisible  ;  et  vous  auriez  toutes  les  peines 
du  monde  à  leur  faire  croire,  que  nostre 
âme  est  tout  entière  en  toutes  les  par- 
ties de  nostre  corps  ;  ils  luy  donnent 
mesme  vne  teste,  des  bras,  des  iambes, 
en  vn  mot  vn  corps  ;  et  pour  les  mettre 
bien  en  peine,  il  ne  faut  que  leur  de- 
mander par  où  l'àme  sort  à  la  mort,  si 
tant  est  qu'elle  soit  corporelle,  et  ayt  vn 
corps  aussi  grand  que  celuy  qu'elle 
anime  :  car  à  cela  ils  n'ont  point  de  ré- 
ponse. 

Pour  ce  qui  est  de  Testât  de  l'àme 
après  la  mort,  ils  tiennent  qu'elle  se  sé- 
pare tellement  du  corps,  qu'elle  ne  l'a- 
bandonne pas  incontinent.  Quand  on  le 
porte  au  tombeau,  elle  marche  deuant, 
et  demeure  dans  le  cimetière  iusqucs  à 


la  feste  des  Morts  ;  de  nuict  elle  se  pour- 
mene  par  les  Villages,  et  entre  dans  les 
Cabanes,  où  elle  prend  sa  part  des  fe- 
stins, et  mange  de  ce  qui  est  resté  le 
soir  dans  la  chaudière  ;  d'où  vient  que 
plusieurs,  pour  cette  considération,  n'en 
mangent  pas  volontiers  le  lendemain  ; 
il  yen  a  mesme  qui  ne  se trouuent point 
aux  festins  qui  se  font  pour  les  âmes, 
croyans  qu'ils  mourroient  indubitable- 
ment, s'ils  auoient  seulement  gousté 
des  viandes  qui  leur  sont  préparées  ; 
d'autres  neantmoins  ne  sont  pas  si 
scrupuleux,  et  en  mangent  tout  leur 
saoul. 

À  la  feste  des  Morts,  qui  se  fait  en- 
uiron  de  douze  en  douze  ans,  les  âmes 
quittent  les  cimetières,  et  au  dire  de 
quelques-vns  se  changent  en  Tourte- 
relles, qu'ils  persécutent  par  après  à 
coups  de  flèches  dans  les  bois,  pour  en 
faire  grillade  et  les  manger  ;  neantmoins 
la  plus  commune  créance  est,  qu'après 
cette  cérémonie,  dont  ie  parleray  icy 
bas,  elles  s'en  vont  de  compagnie,  cou- 
uertes  qu'elles  sont  des  robbes  et  des 
colliers  qu'on  leur  a  mis  dans  la  fosse, 
à  vn  grand  Village,  qui  est  vers  le  So- 
leil couchant,  excepté  toutefois  les  vieil- 
lards et  les  petits  enfans,  qui  n'ont  pas 
si  bonnes  iambes  que  les  autres,  pour 
pouuoir  faire  ce  voyage  :  ceux-cy  de- 
meurent dans  le  pays,  où  ils  ont  leurs 
Villages  particuliers  ;  on  entend  quel- 
quefois, disent-ils,  le  bruit  des  portes 
de  leurs  Cabanes,  et  les  voix  des  enfans 
qui  chassent  les  oyseaux  de  leurs  champs, 
ils  sèment  des  bleds  en  la  saison,  et  se 
soruentdes  champs  que  les  viuans  ont 
abandonnez  ;  s'il  se  brusle  quelque  Vil- 
lage, ce  qui  arriue  soutient  en  ce  pays, 
ils  ont  soin  de  ramasser  du  milieu  de 
cette  incendie  le  bled  rosty,  et  en  font 
vne  partie  de  leurs  prouisions. 

Les  âmes  qui  sont  plus  fortes  et  plus 
robustes,  ont  leur  rendez-vous,  comme 
i'ay  déjà  dit,  vers  l'Occident,  où  chaque 
Nation  a  son  Village  particulier,  et  si 
l'âme  d'vn  Algonquin  estoit  si  hardie  de 
se  présenter  au  Village  des  âmes  de  la 
Nation  des  Ours,  elle  n'y  seroit  pas  la 
bien  venue. 

Lésâmes  de  ceux  qui  sont  morts  en 

guerre  font  bande  à  part;  les  antres  les 
craignent,  et  ne  leur  permettent  point 
l'entrée  de  leur  Village,  non  plus  qu'aux 
Aines  do  ceux  qui  se  sont  défaits  eux- 
mesraes.  Qiîant  aux  âmes  des  larrons, 
elles  y  sont  los  bien  venues,  et  si  elles 
en  estoicnt  bannies,  il  n'y  resleroit  âme 
qui  viue  :  car,  comme  i'ay  dit,  Huron 
et  larron  ne  sont  qu'vn  ;  et  le  plus 
homme  de  bien  du  Pays  fera  tout  ce 
qu'il  pourra  pourfaire  sa  main,  s'il  Irouue 
quelque  chose  chez  vous  à  l'écart  qui  luy 
agrée. 

le  demandois  vn  iour  à  vn  de  nos 
Saunages,  où  ils  pcnsoient  que  fust  le 
Village  des  Ames,  il  me  répondit  qu'il 
estoit  vers  la  Nation  du  Petun,  c'est  à 
(lire  vers  l'Occident,  à  huict  lieues  de 
nous,  et  que  quclqnes-vns  les  auoient 
veuës  comme  elles  y  alloient  ;  que  le 
chemin  qu'elles  tenoient  estoit  large 
et  assez  battu  ;  qu'elles  passoient  au- 
près d'vne  roche,  qu'ils  appellent  Eca- 
regniondi,  qui  s'est  trouuée  souuent 
marquée  des  peintures,  dont  ils  ont 
accoustumé  de  se  barbouiller  le  visage. 

Vn  autre  me  dit,  que  sur  le  mesme 
chemin,  auant  que  d'arriuer  au  Village, 
on  rencontre  vue  Cabane,  où  loge  vn 
certain  nommé  Oscotarach,  ou  Perce- 
teste,  qui  tire  la  ceruelle  des  testes  des 
morts,  et  la  garde.  Il  faut  passer  vne 
riuiere,  et  pour  tout  pont,  vous  n'auez 
que  le  tronc  d'vn  arbre  couché  en  tra- 
uers  et  appuyé  fort  légèrement.  Le 
passage  est  gardé  par  vn  chien,  qui  donne 
le  sault  à  plusieurs  âmes  et  les  fait  tom- 
ber ;  elles  sont  en  mesme  temps  em- 
portées par  la  violence  du  torrent,  et 
étouffées  dans  les  eaux.  Mais,  luy  dis- 
ie,  d'où  auez  vous  appris  toutes  ces  nou- 
uelles  de  l'autre  monde  ?  Ce  sont,  me 
dit-il,  des  personnes  resuscitées  qui  en 
ont  fait  le  rapport.  C'est  ainsi  que  le 
diable  les  abuse  dans  leurs  songes  ;  c'est 
ainsi  qu'il  parle  par  la  bouche  de  quel- 
ques-vns,  qui  ayans  esté  laissez  comme 
pour  morts,  reuiennent  par  après  en 
santé,  et  discourent  à  perte  de  veuë  de 
l'autre  vie,  selon  les  idées  que  leur  en 
donne  ce  mauuais  maistre.  A  leur  dire, 
le  Village  des  Ames  n'est  en  rien  dis- 
semblable du  Village  des  viuans  ;  on  y 


va  à  la  chasse  à  la  pesche,  et  au  bois  ; 
les  haches,  les  robbes  et  les  colliers  y 
sont  autant  en  crédit,  que  parmy  les  vi- 
uants.  En  vn  mot  tout  y  est  pareil,  il 
n'y  a  que  cette  différence,  que  iour  et 
nuict  elles  ne  font  que  gémir  et  se  plain- 
dre ;  elles  ont  des  Capitaines,  qui  de 
temps  en  temps  mettent  le  hola,  et  ta- 
schent  d'apporter  quelque  modération  à 
leurs,  soupirs  et  à  leurs  gemissemehs. 
Vray  Dieu,  que  d'ignorance  et  de  stupi- 
dité! llluminare  his  qui  in  tenebris  et 
in  vmbra  morlis  sedeni. 

Or  cette  fausse  créance  qu'ils  ont  des 
âmes  s'entretient  parmy-eux,  par  le 
moyen  de  certaines  histoires  que  les 
pères  racontent  à  leurs  enfans,  lesquelles 
sont  si  mal  cousues,  que  ie  ne  sçaurois 
assez  m'estonner  de  voir  comme  des 
hommes  les  croyent  et  les  prennent 
pour  veritez.  En  voicy  deux  des  plus 
niaises,  que  ie  tiens  de  personnes  d'e- 
sprit et  de  jugement  parmy  eux. 

Vn  Sauuage,  ayant  perdu  vne  sienne 
sœur  qu'il  aymoit  vniquement,  et  ayant 
pleuré  quelque  temps  sa  mort,  se  résolut 
de  la  chercher,  en  quelque  part  du  monde 
qu'elle  peust  estre,  et  lit  douze  journées 
tirant  vers  le  Soleil  couchant,  où  il  auoit 
appris  qu'estoit  le  Village  des  âmes,  sans 
boire  ny  manger  ;  au  bout  desquels  sa 
sœur  luy  apparut  sur  le  soir,  auec  vn 
plat  de  farine  cuite  à  l'eau,  à  la  façon 
du  pays,  qu'elle  luy  donna,  et  disparut 
en  mesme  temps  qu'il  voulut  mettre  la 
main  sur  elle  pour  l'arrester.  Il  pas- 
sa outre,  et  chemina  trois  mois  en- 
tiers, espérant  tousiours  venir  à  bout 
de  ses  pretensions  ;  pendant  tout  ce 
temps  elle  ne  manquoit  pas  tous  les 
iours  de  se  monstrer,  et  luy  rendre  le 
mesme  office  qu'elle  auoit  commence, 
allant  ainsi  augmentant  sa  passion,  sans 
luy  donner  autre  soulagement,  que  ce 
peu  de  nourriture  qu'elle  luy  apportoit. 
Les  trois  mois  expirez,  il  rencontra  vne 
riuiere,  qui  le  mit  en  peine  d'abord,  car 
elle  estoit  fort  rapide,  et  ne  paroissoit 
pas  gayable  ;  il  y  auoit  bien  quelques 
arbres  abattus  qui  tenoient  le  trauers, 
mais  ce  pont  estoit  si  branlant,  qu'il  n'a- 
uoit  pas  la  hardiesse  de  s'y  lier.  Que 
fera-il?  il  y  auoit  au  delà  quelque  pièce 

de  terre  défrichée,  ce  qui  luy  fit  croire 
qu'il  y  auoit  là  quelques  habitaus.  De 
fait  après  auoir  regardé  de  costé  et  d'au- 
tre, il  apperceut  à  l'entrée  du  bois,  vue 
petite  Cabane.  Il  crie  à  diuerses  reprises  ; 
vn  homme  paroist  et  se  renferme  incon- 
tinent en  sa  Cabane,  ce  qui  le  réioùit, 
et  le  fit  résoudre  à  franchir  le  pas  ;  ce 
qu'il  fit  fort  heureusement.  11  va  droit 
à  cette  Cabane,  mais  il  y  trouue  visage 
de  bois  ;  il  appelle,  il  heurte  à  la  porte  ; 
on  luy  répond  jju'il attende,  et  qu'il  passe 
premièrement  son  bras,  s'il  veut  entrer. 
L'autre  fut  bien  estonné  de  voir  vn  corps  ; 
il  luy  ouure,  et  luy  demande,  où  il  al- 
loit,  et  ce  qu'il  pretendoit,  que  ce  pays 
n'estoit  que  pour  les  âmes.  le  le  sçay 
bien,  dit  cet  Auenturier,  c'est  pourquoy 
i'y  viens  chercher  l'àme  de  ma  sœur. 
Oùy  da,  repart  l'autre,  à  la  bonne  heure  ; 
allez,  prenez  courage,  vous  voila  tantost 
au  Village  des  âmes,  vous  y  trouuerez 
ce  que  vous  desirez  ;  toutes  les  âmes 
sont  maintenant  assemblées  dans  vne 
Cabane,  où  elles  dansent  pour  guérir 
Aataentsic,  qui  est  malade  ;  ne  craignez 
point  d'y  entrer,  tenez  voila  vne  courge, 
vous  y  mettrez  l'âme  de  vostre  sœur.  Il 
la  prend,  et  demande  en  mesme  temps 
congé  à  son  hosle,  bien  aise  d'auoir  fait 
vne  si  bonne  rencontre.  Sur  le  départ, 
il  luy  demande  son  nom  :  Contente  toy, 
dit  l'autre,  que  ie  suis  celuy  qui  garde  la 
ceruelle  des  morts  ;  quand  tu  auras  re- 
couuré  l'âme  de  ta  sœur,  repasse  par 
icy,  ie  te  donneray  sa  ceruelle.  Il  s'en 
va  donc,  et  arriué  qu'il  est  au  Village 
des  âmes,  il  entre  dans  la  Cabane  tf  Aa- 
taentsic, où  il  les  trouue  en  effet  qu'elles 
dansoient  pour  sa  santé  ;  mais  il  ne  peut 
encor  voir  l'âme  de  sa  sœur  :  car  elles 
furent  si  effrayées  à  la  veuë  de  cet 
homme,  qu'elles  s'éuanoùirent  en  vn 
instant  ;  de  sorte  qu'il  demeura  maistre 
de  la  Cabane  toute  la  iournée.  Sur  le 
soir,  comme  il  estoit  assis  auprès  du 
foyer,  elles  retournèrent,  mais  elles  ne 
se  monstrerent  du  commencement  que 
de  loing;  petit  à  petit  s'estant  approchées, 
elles  se  mirent  de  rechef  à  danser  ;  il 
recogneut  sa  sœur  parmy  la  troupe,  il 
s'efforça  mesme  de  la  prendre,  mais  elle 
s'enfuit  de  luy  ;  il  se  retira  à  l'écart,  et 


prit  enfin  si  bien  son  temps,  qu'elle  ne 
peut  échapper  ;  neantmoins  il  ne  fut  pas 
asseuré  de  sa  proye  qu'à  bonnes  en- 
seignes :  car  il  luy  fallut  lutter  contre 
elle  toute  la  nuict,  et  dans  le  combat 
elle  diminua  tellement  et  deuint  si  pe- 
tite, qu'il  la  mit  sans  difficulté  dans  sa 
courge.  L'ayant  bien  bouchée,  il  s'en 
retourne  sur  le  champ,  et  repasse  chez 
son  hoste,  qui  luy  donne  dans  vne  autre 
courge  la  ceruelle  de  sa  sœur,  et  l'in- 
struit de  tout  ce  qu'il  deuoit  faire  pour 
la  resusciter.  Quand  tu  seras  arriué, 
luy  dit-il,  va-t'en  au  cimetière,  prends 
le  corps  de  ta  sœur,  porte  le  en  ta  Ca- 
bane, et  fais  festin  ;  tous  les  conuiez 
estaiis  assemblez,  charge  le  sur  tes  espau- 
les,  et  fais  vn  tour  par  la  Cabane,  tenant 
en  main  les  deux  courges  ;  tu  n'auras 
pas  si  tost  repris  ta  place,  que  ta  sœur 
resuscitera,  pourueu  que  tu  donnes  ordre 
que  tous  tiennent  la  veuë  baissée,  et  que 
pas  vn  ne  regarde  ce  que  tu  feras,  au- 
trement tout  ira  mal.  Le  voila  donc 
retourné  dans  fort  peu  de  temps  à  son 
Village  ;  il  prend  le  corps  de  sa  sœur, 
fait  festin,  et  exécute  de  point  en  point 
tout  ce  qui  luy  auoit  esté  prescrit  ;  et 
de  fait  il  sentoit  déjà  du  mouuement 
dans  ce  cadaure  demy  pourry  ;  mais 
comme  il  estoit  à  deux  ou  trois  pas  de  sa 
place,  il  y  eut  vn  curieux  qui  leua  les 
yeux,  et  en  mesme  temps  cette  âme 
s'échappa,  et  ne  luy  demeura  que  ce 
cadaure  sur  les  bras,  qu'il  fut  contrainct 
de  reporter  au  tombeau  d'où  il  l'auoit 
tiré. 

Si  credere  fas  est. 

Voicy  vne  autre  de  leurs  fables  de 
mesme  tissure.  Vn  ieune  homme  des 
plus  qualifiez  d'entre  eux,  après  s'estre 
bien  fait  prier,  répondit  enfin  estant 
malade,  que  son  songe  portoit  vn  arc 
roulé  en  écorce  ;  que  si  on  vouloit  luy 
faire  escorte,  il  n'y  auoit  qu'vn  seul 
homme  sur  terre  qui  en  eust  vn.  Vne 
troupe  de  délibérez  se  mettent  en  che- 
min auec  luy  ;  mais  au  bout  de  dix  iours 
il  ne  luy  resta  que  six  compagnons,  le 
reste  rebroussa  à  cause  de  la  faim  qui 
les  pressoit.  Les  six  vont  auec  luy  à 
grandes  iournées,  et  sur  les  pistes  d'vne 

petite  beste  noire  rencontrent  In  Cabane 
de  leur  homme,  qui  les  aduertit  de  ne 
oranger  rien  de  ce  qu'vrie  femme  qui 
alloit  reuenir  leur  appresteroit  pour  Ja 
première  fois  ;  à  quoy  ayant  obeï,  et 
reimersé  les  plats  par  terre,  ils  s'apper- 
ceurent,  que  ce  n'estoient  que  bestes 
venimeuses,  qu'elle  leur  auoit  présenté. 
S'festans  refaits  du  second  seruice,  il  fut 
question  de  bander  l'arc  roulé,  dont  pas 
vn  n'ayant  pu  venir  à  bout,  que  le  ieiine 
homme  pour  qui  le  voyage  auoit  esté 
entrepris.  Il  le  récent  en  don  de  son 
hoste,  qui  l'inuita  de  suer  auec  luy,  et 
au  sortir  de  la  sucrie,  métamorphosa  vn 
de  ses  compagnons  en  Pin.  De  là  ils 
abordèrent  au  Village  des  âmes,  d'où  ils 
ne  reuindrent  que  trois  en  vie  et  tous 
effarez  chez  leur  hoste,  qui  les  encoura- 
gea de  retourner  chez  eux,  à  la  faneur 
d'vn  peu  de  farine,  telle  que  les  âmes 
la  mangent,  et  qui  sustente  les  corps  à 
merueille.  Qu'an  reste  ils  alloient  pas- 
ser à  trauers  des  bois  où  les  Cerfs,  les 
Ours,  les  Orignacs  estoient  aussi  com- 
muns que  les  feuilles  des  arbres  ;  et 
qu'estans  pourueus  d'vn  arc  si  merueil- 
leux,  ils  n'auoient  rien  à  craindre  ;  que 
leur  chasse  seroit  des  meilleures.  Les 
voila  de  retour  en  leur  Village,  et  tout 
le  monde  à  l'entour  d'eux,  à  se  réiouïr 
et  apprendre  leurs  diuerses  rencontres. 
Forsan et  hœc  olim meminisse  iuuabit, 
lors  que  ces  panures  gens  éclairez  du  ciel 
se  riront  de  leurs  sottises,  comme  nous 
l'espérons. 


chapitre  m. 

Que  les   Hurons  recognoissent  quelque 

diuinité;  de  leurs  superstitions, 

et  de  la  créance  qu'ils  ont 

aux  songes. 

Comme  ces  panures  Saunages  pour 
estre  hommes  n'ont  pu  mécognoistre 
Dieu  tout  à  fait,  et  pour  estre  vicieux 
n'en  ont  secu  auoir  que  des  conceptions 
indignes  de  sa  grandeur,  ils  ne  l'ont  ny 
Cherché  ny  recogneu  qu'en  la  surface 
*1lîs  créatures,  où  ils  ont  espéré  leur  bon- 


heur, ou  redouté  quelque  malheur.  Ils 
s'aldressent  à  la  Terre,  aux  Minières, 
aux  Lacs,  aux  Rochers  dangereux,  mais 
sur  tout  au  Ciel,  eteroyent  que  tout  cela 
est  animé,  et  qu'il  y  réside  quelque  puis- 
sant Démon.  Ils  ne  se  contentent  pas 
de  former  de  simples  vœux,  ils  les  ac- 
compagnent sonnent  d'vne  espèce  de 
sacrifice.  l'en  ay  remarqué  de  deux 
sortes.  Les  vus  sent  pour  se  les  rendre 
propices  et  fauorables  ;  les  autres  pour 
les  appaiser,  quand  ils  en  ont  receu, 
selon  qu'ils  s'imaginent,  quelque  dis- 
grâce, ou  se  persuadent  auoir  encouru 
leur  ire  et  leur  indignation.  Voicy  les 
cérémonies  qu'ils  gardent  en  ces  sacri- 
fices. Ils  iettent  du  Petun  dans  le  feu, 
et  si  c'est  par  exemple  au  Ciel  qu'ils 
s'addressent,  ils  disent  :  Aronhiatéonné 
aonxlaniSas  laitenr;  Ciel,  voila  ce  que  ie 
t'offre  en  sacrifice,  aye  pitié  de  moy, 
assiste  moy  :  si  c'est  pour  impetrer  la 
santé,  taenguiaens,  guéris  moy.  Ils  ont 
recours  au  Ciel  presque  en  toutes  leurs 
nécessitez,  et  respectent  ces  grands  corps 
sur  toutes  les  créatures,  et  y  remarquent 
particulièrement  quelque  chose  de  diuin  : 
aussi  est-ce  après  l'homme  la  plus  viue 
image  que  nous  ayons  de  la  Diuinité  ;  il 
n'y  a  rien  qui  nous  la  représente  si  clai- 
rement :  nous  y  remarquons  sa  toute- 
puissance  dans  les  prodigieux  effets  qu'ils 
causent  icy  bas,  son  immensité  dans 
leur  vaste  estenduë,  sa  sagesse  dans  l'or- 
dre de  leurs  mouuemens,  sa  bonté  dans 
les  bénignes  influences  qu'ils  versent 
continuellement  sur  toutes  les  créatures, 
et  sa  beauté  dans  le  Soleil  et  sur  le  front 
des  Estoilles.  le  dis  cecypour  monstrer 
combien  il  sera  facile  auec  le  temps  et 
l'assistance  diurne,  de  conduire  ces  Peu- 
ples à  la  cognoissance  de  leur  Créateur, 
puis  qu'ils  honorent  déjà  si  particu- 
lièrement vne  créature,  qui  en  est  vne 
si  parfaite  image  ;  et  encore  puis-ie  dire 
que  c'est  proprement  Dieu  qu'ils  ho- 
norent, quoy  qu'à  l'aueuglc  :  car  ils  s'i- 
maginent dans  les  Cieux  vn  Oki,  c'est 
à  dire  vn  Démon,  ou  vne  puissance  qui 
règle  les  saisons  de  l'année,  qui  tient  en 
bride  les  vents,  et  les  Ilots  de  la  mer, 
qui  peut  rendre  fauorable  le  cours  de 
leurs  nauigations,    et    les  assister  en 

toutes  leurs  nécessitez  ;  ils  redoutent 
mesme  son  ire,  et  rappellent  à  lesmoin 
pour  rendre  leur  foy  inuiolable,  quand 
ils  font  quelque  promesse  d'importance, 
ou  passent  quelque  accord  ou  traitté  de 
paix  auec  l'ennemy.  .Yoicy  les  termes 
dont  ils  se  seruent:  Hakhriholé  ckaron- 
hiaté  tSt  IcSakliier  ekentaté,    Le  Ciel 


ils  trauaillent  à  qui  mieux  mieux  sur  ce 
cadaure,  et  en  enleuent  les  parties  les 
plus  charnues  ;  enfin  ils  luy  ouurent  le 
corps,  et  en  tirent  les  entrailles,  qu'ils 
iettent  au  feu  auec  toutes  ces  pièces  de 
chair  qu'ils  ont  couppées,  et  mettent 
dans  la  fosse  la  carcasse  toute  décharnée. 
I'ay  remarqué  que  pendant  cette  bou- 


entend  ce  que  nous  faisons  auiour-  chérie  les  femmes  tournent  tout  autour 
d'huy  :  et  croyent  après,  cela  que  s'ils  ve-  à  diuerses  fois,  et  encouragent  ces  ieunes 
noient  à  con'reueniî'  à  leur  parole  ou  à  |  hommes  qui  decouppent  ce  corps  à  ren- 
rompre  cette  alliance,  le  Ciel  les chastie-i  dre   ce  bon  office  à  tout  le  Pais,  leur 


roit  infailliblement.  Bien  dauantage, 
ils  estiment  qu'il  ne  fait  pas  bon  se  mo- 
quer du  Ciel.  En  voicy  vue  preuue  bien 
remarquable.   Vn  Sorcier  fort  renommé 

dans  le  Pais  nous  menace  cette  année  j  pitoyable  en  se  lamentant  sur  la  mort 
d'vne  grande  famine  :  Lés  bleds  croi-   de  son  fils.    Cela  fait,  ils  croyent  ferme- 


mettant  des  grains  de  Pourcelaine  dans 
la  bouche.  Quelquefois  mesme  la  mère 
du  défunt  toute  baignée  dans  ses  larmes 
se  met  de  la  partie,  et  chante  d'vn  ton 


stront,  dit-il,  et  monteront  en  épies,  les 
enfans  mesmes  en  feront  rostir  en  leur 
verdure  ;  mais  vne  gelée  blanche  sur- 
vendra, qui  moissonnera  les  espérances 
du  Païs.  Au  reste  il  ne  fonde  pas  son 
dire  sur  ces  apparitions  prétendues 
ù'I8skeha  ;  voicy  ce  qui  le  fait  parler 
de  la  sorte.  On  crie,  dit-il,  tous  les 
iours  au  Ciel,  Aronhiaté  onne  aonstaan- 
cSas,  et  cependant  on  ne  luy  donne  rien  ; 


ment  auoir  appaisé  le  Ciel  :  s'ils  man- 
quent à  cette  cérémonie,  ils  regardent 
toutes  lesmauuaises  dispositions  de  l'air, 
et  tous  les  sinistres  accidens  qui  leur 
arriuent  par  après  comme  autant  d'effets 
de  sa  colère. 

L'an  passé  au  commencement  de  No- 
uembre,  vn  Saunage  se  noya  retournant 
delà  pesche;  onl'enterraledix-septiéme, 
sans  autres  cérémonies  ;  le  mesme  iour 


cela  irrite  le  Ciel,  il  ne  manquera  pas   les  neiges  tombèrent  en  telle  abondance, 


de  s'en  venger,  et  lors  que  les  bleds 
commenceront  à  entier  en  maturité,  il 
fera  sans  doute  éclater  les  effets  de  sa 
colère. 

Ils  croyen  l  encor  que  le  ciel  est  courrou- 
cé, quand  quelqu'un  se  noyé  ou  meurt  de 
froid;  il  faut  vn  sacrifice  pour  l'appai- 
ser  :  mais,  ô  bon  Dieu  !  quel  sacrifice, 
ou  plustost  quelle  boucherie!  la  chair 
du  mort  est  la  victime  qui  doit  estre  im- 
molée. Il  se  fait  vn  concours  des  villages 
circonuoisiris  ;  on  fait  force  festins,  et 
on  n'épargne  point  les  présents,  comme 
estant  question  d'vne  chose  à  laquelle 
tout  le  Pays  a  interest.  On  porte  le  mort 
dans  le  cimetière,  on  l'estend  sur  vne 
natte  ;  d'vn  costé  est.  vne  fosse,  et  de 
l'autre  vn  feu  pour  le  sacrifice  ;  en 
mesme  temps  quelques  ieunes  hommes 
choisis  par  les  parens  se  présentent,  et 
se  rangent  autour  du  corps,  chacun  le 
couteau  à  la  main;  et  le  protecteur  du 
défunt  ayant  marqué  auec  du  charbon 


qu'elles  nous  cachèrent  la  terre  pour 
tout  l'hyuer  ;  et  nos  Sauuages  ne  man- 
quèrent pas  d'en  reietter  la  cause  sur 
ce  qu'on  n'auoit  pas  découpé  le  mort 
à  l'ordinaire.  Voila  les  sacrifices  qu'ils 
font  pour  se  rendre  le  Ciel  fauorable. 

Sur  le  chemin  des  Hurons  à  Kébec,  il 
y  a  des  Rochers  qu'ils  respectent  parti- 
culièrement, etausquels  ils  ne  manquent 
iamais,  quand  ils  descendent  pour  la 
traitte,  d'offrir  du  Petun.  Ils  appellent 
l'vn  IlihihSray,  c'est  à  dire  vne  Roche 
où  le  Chahuanfait  son  nid  ;  mais  le  plus 
célèbre  est  celuy  qu'ils  appellent,  Tsan- 
hohi  Arasta,  la  demeure  de  Tsanhohi, 
qui  est  vne  espèce  d'oiseau  de  proye. 
Ils  disent  des  merueilles  de  cette  Roche  : 
à  les  entendre  c'estoit  autrefois  vn 
homme  qui  a  esté  ie  ne  sçay  comment 
changé  en  pierre  ;  tant  y  a  qu'ils  y  dis- 
tinguent encore  la  teste,  les  bras  et  le 
corps;  mais  il  faîloit  qu'il  fust  merueil- 
eusement  puissant,  car  celte  masse  est 


les  parties  qui  doiucnt  estre  coupées,  |  si  vaste  et  si  haute,  que  leurs  flèches 

n'y  peuuent  atteindre.  An  reste  ils  tien- 
nenl  que  dans  le  creux  de  ce  Hocher  il 
y  a  va  Démon  qui  esi  capable  de  faire 
réussir  leur  voyage  ;  c'est  pourquoy  ils 
s'y  arrestent  en  passant,  et  luy  offrent 
du  Pétun,  qu'ils  y  mettent  simplement 
dans  vue  des  l'entes,  en  luy  addressanl 
cette  prière  :  Oki  ca  iehikhon  coridayee 
aenSaen  ondayee  d'aonstaancSas,  etc. 
Démon  qui  habites  en  ce  lieu,  voila  du 
Petun  que  ie  te  présente,  assiste  nous, 
garde  nous  de  naufrage,  défends  nous 
contre  nos  ennemis,  et  fais  qu'après 
auoir  fait  vue  bonne  traitte,  nous  re- 
tournions sains  et  saufs  à  noslre  Village. 
le  dirois  volontiers  là  dessus,  Volunta- 
ria  oris  eorum  beneplacita  fac  Domine: 
Mon  Dieu,  escoutez-les,  et  vous  faites 
cognoistre  à  eux,  car  ils  veulent  s'ad- 
dresser  à  vous. 

Us  tiennentles  poissons  raisonnables, 
comme  aussi  les  Cerfs  et  Orignaux  ; 
c'est  ce  qui  fait  qu'ils  ne  iettent  aux 
Chiens  ny  les  os  de  ceux  cy,  quand  ils 
sont  à  la  chasse,  ny  les  arrêtes  de  ceux 
là  tandis  qu'ils  pesehent;  autrement  sur 
l'aduis  que  les  autres  en  auroient,  ils  se 
cacheroient  et  ne  se  laisseroient  point 
prendre.  Ils  marient  tous  les  ans  leur- 
rets  ou  Seine  à  deux  petites  filles,  qui 
ne  doiuent  estre  que  de  six  à  sept  ans, 
de  peur  qu'elles  n'ayent  déjà  perdu  leur 
virginité,  qui  est  vue  qualité  bien  rare 
pai  my  eux.  La  cérémonie  de  ces  épou- 
sailles se  fait  en  vn  bon  festin,  où  la 
Seine  est  placée  au  milieu  de  ces  deux 
vierges  :  c'est  pour  la  rendre  heureuse 
à  prendre  du  poisson.  Encore  suis-je 
bien  aise  que  la  virginité  reçoiue  parmy 
eux  cette  sorte  d'honneur;  cela  nous 
pourra  seruir  vn  iour  pour  leur  en  faire 
conceuoir  le  prix.  Les  poissons,  disent- 
ils,  n'aiment  point  les  morts,  et  là  des- 
sus ils  s'abstiennent  d'aller  à  la  pesche 
quand  quelqu'vn  leur  est  mort.  Na- 
gueres  qu'ils  tirèrent  du  cimetière  les 
corps  de  leurs  parens,  et  les  portèrent 
dans  leurs  Cabanes,  à  l'occasion  de  la 
teste  des  morts,  quelques-vus  nous  ap- 
portèrent chez  nous  leurs  rets,  allegants 
pour  prétexte  la  crainte  qu'ils  auoient 
du  feu,  car  c'est  d'ordinaire  en  celte 
saison  que  le  feu  ruine  soutient  les  Vil- 


lages entiers  ;  que  chez  nous  nous 
estions  quasi  tousiours  sur  pied,  et  dor- 
mions fort  peu  ;  que  nous  estions  éloi- 
gnez du  village,  et  par  conséquent  moins 
en  danger  de  ce  cosfé  là.  Mais  tout  cela 
n'esloit  que  discours;  la  vraye  raison 
esloil,  comme  nous  apprismespar  après, 
qu'ils  craignoient  que  leurs  rets  ne  fus- 
sent profanez  par  le  voisinage  de  ces 
carcasses.  Voila  bien  quelque  chose  ; 
mais  voicy  le  fond  de  la  plus  grand  part 
de  leurs  superstitions. 

Ils  ont  vne  croyance  aux  songes  qui 
surpasse  toute  croyance,  et  si  les  Chre- 
stiens  mettoient  en  exécution  toutes  les 
inspirations  diuines  auecautant  de  soin, 
que  nosSauuagcs  executentleurs  songes, 
sans  doute  ils  deuiendroient  bien  tost 
de  grands  Saincts.  Us  prennent  leurs 
songes  pour  des  ordonnances  et  des  ar- 
rests  irreiiocables*  et  dont  il  n'est  pas 
permis  sans  crime  de  différer  l'exécu- 
tion. Vn  Sauuage  de  nostre  Village 
songea  cet  hyuer  dés  son  premier  som- 
meil, qu'il  deuoit  faire  promptement  fe- 
stin, et  sur  le  champ,  toute  nuit  qu'il 
estoit,  se  leua,  s'en  vint  nous  éueil- 
ler,  et  nous  emprunter  vne  de  nos  chau- 
dières. 

Le  songe  est  l'oracle  que  tous  ces 
panures  Peuples  consultent  et  escoutent, 
le  Prophète  qui  leur  prédit  les  choses 
futures,  la  Cassandce  qui  les  aduertitdes 
malheurs  qui  les  menacent,  le  Médecin 
ordinaire  dans  leurs  maladies,  l'Esculape 
et  le  Galien  de  tout  le  Pays  ;  c'est  le 
maistre  le  plus  absolu  qu'ils  ayent.  Si 
vn  Capitaine  parle  d'vncosté,  et  vn  songe 
de  l'autre,  le  Capitaine  a  beau  se  rompre 
la  teste  à  crier,  le  songe  est  le  premier 
obey.  C'est  leur  Mercure  dans  leurs 
voyages,  leur  OEconome  dans  leurs  fa- 
milles. Le  songe  préside  sonnent  à  leurs 
conseils;  la  traitte,  la  pesche  et  la  chasse 
s'entreprennent  ordinairement  souz  son 
aueu,  et  ne  sont  quasi  que  pour  luy  sa- 
tisfaire ;  ils  ne  traittent  rien  de  si  pré- 
cieux dont  ils  ne  se  priuent  volontiers 
en  vertu  de  quelque  songe  ;  s'ils  ont  fait 
vne  heureuse  chasse,  s'ils  retournent  de 
la  pesche  leurs  Canots  chargez  de  pois- 
son, tout  cela  est  à  la  discrétion  du 
songe  ;  vn  songe  leurenleuera  quelque- 

fois  leur  prouision  de  toute  vne  année. 
Il  prescrit  les  festins,  les  danses,  les 
chansons,  les  ienx  ;  en  vn  mot  le  songe 
fait  icy  tout,  et  est  à  vray  dire  comme  le 
principal  Dieu  des  Elirons,  Au  reste, 
qu'on  ne  pense  pas  que  ie  fasse  icy  vne 
amplification  ou  exaggeration  à  plaisir  ; 
l'expérience  de  cinq  ans  qu'il  y  a  que  ie 
suis  à  estudier  les  mœurs  et  les  façons 
de  faire  de  nos  Sauuages,  m'oblige  de 
parler  de  la  sorte. 

Il  est  vray  que  tous  les  songes  ne  sont 
pas  dans  ce  crédit  :  on  a  égard  aux  per- 
sonnes, et  il  y  en  a  tel  qui  aura  beau 
songer,  pas  vn  ne  s'en  remuera  pour 
cela  ;  de  mesme  si  c'est  vn  panure,  ses 
songes  sont  en  fori;  peu  de  considération  ; 
il  faut  que  ce  soit  vne  personne  assez 
accommodée,  et  dont  les  songes  se 
soient  trouuez  plusieurs  fois  véritables, 
et  encore  ceux  qui  ont  le  don  de  bien 
réuer  n'écoutent  pas  tous  leurs  songes 
indifféremment;  ils  en  recognoissent  de 
faux  et  de  véritables  ;  et  ceux-cy,  disent- 
ils,  sont  assez  rares.  Toutefois  dans  la 
pratique  ils  agissent  d'vne  autre  façon, 
et  en  exécutent  de  si  mal  fagotez,  et 
composez  de  tant  de  pièces  qui  ont  si 
peu  de  rapport,  qu'il  ne  me  seroit  pas 
possible  de  dire  quels  sont  à  leur  ingé- 
nient les  faux  songes,  ou  les  véritables  ; 
ie  pense  qu'eux  mesmes  y  seroient  bien 
empeschez  :  c'est  pourquoy,  de  peur  de 
manquer  en  ce  point,  plusieurs  en  exé- 
cutent la  plus  part.  S'il  y  a  quelque  ob- 
scurité dans  vn  songe,  ou  si  les  choses 
qu'ils  ont  songées,  sont,  ou  impossibles, 
ou  difficiles  à  recouurer,  ou  hors  de  sai- 
son, il  se  trouuedes  Artemidores  qui  les 
interprètent,  et  qui  y  coupent  et  tran- 
chent comme  bon  leur  semble.  Quand 
les  enfans  sont  malades,  les  pères,  ou 
les  mères  songent  pour  eux  ;  nous  en 
vismes  vn  exemple  cet  hyuer  dans  nostre 
Village.  Vn  de  nos  petits  Chrestiens 
estoit  fort  malade  ;  sa  mère  songea  qu'il 
luy  falloit  pour  sa  santé  cent  pains  de 
Petun,  et  quatre  Castors,  dont  elle  feroit 
festin  ;  mais  parce  que  le  Petun  estoit 
rare,  les  cent  pains  furent  réduits  à  dix, 
et  les  Castors  qui  estoienl  hors  de  saison, 
changez  en  quatre  grands  poissons  qui 
passèrent  pour  Castors  dans  le  festin,  et 


dont  lesquelles  furent  données  aux  prin- 
cipaux pour  des  queues  de  Castor.  Apres 
cela  ce  petit  Ange  ne  laissa  pas  de  s'en- 
uoler  au  ciel,  au  grand  regret  de  ses 
parens,  mais  auec  beaucoup  de  consola- 
tion de  nostre  costé.  Ces  âmes  inno- 
centes ont  sans  doute  vn  grand  pouuoir 
auprès  de  Dieu,  pour  moyenner  la  con- 
uersion  de  leurs  pères,  et  pour  impetrer 
mesme  des  grâces  fort  particulières  pour 
ceux  qui  s'employent  au  salut  de  ces 
Peuples,  et  qui  leur  ont  procuré  le 
bien,  dont  ils  se  voyent  en  possession 
pour  iamais.  Mais  passons,  nous  ne 
sommes  pas  encor  au  bout  de  leurs  su- 
perstitions. 


CHAPITRE    IV. 

Des  festins,  danses,  ieux  de  plat  et  de 

crosse,  de  ce  qu'ils  appellent 

Ononharoia. 

le  n'entreprends  pas  de  déduire  par 
le  menu  tout  ce  que  nos  Saunages  ont 
coustume  de  faire  en  vertu  de  leurs 
songes,  il  faudroit  étaler  sur  ce  papier 
trop  de  chimères  ;  ie  me  contenterayde 
dire  que  leurs  songes  se  rapportent  or- 
dinairement, ou  à  vn  festin,  ou  à  chan- 
ter, ou  à  danser,  ou  à  ioi'ier,  ou  enfin  à 
vne  certaine  espèce  de  manie  qu'ils  ap- 
pellent en  effet  Ononharoia,  c'est  à  dire 
renuersement  de  ceruelle.  Si  donc  il 
eschet  que  quelqu'vn  de  quelque  consi- 
dération tombe  malade,  le  Capitaine  luy 
va  demander  si  soUuent,  de  la  part  des 
Anciens,  ce  qu'il  a  songé,  qu'enfin  il  tire 
de  luy  ce  qu'il  désire  pour  sa  santé,  et 
lors  ils  se  mettent  tous  en  peine  de  le 
luy  trouuer  ;  n'en  fùt-il  point,  il  en  faut 
auoir.  De  cette  façon  d'agir,  et  de  ce 
qu'ils  exercent  entr'eux  l'hospitalité  gra- 
tuitement, ne  prenant  rien  que  de  nous, 
de  qui  ils  attendent  tousiours  quelque 
chose,  i'entre  en  espérance,  qu'ils  se 
rendront  vn  iour  susceptibles  de  la  cha- 
rité Chrestierme. 

L'ononhara  est  pour  les  fols,  quand 
quelqu'vn  dit  qu'il  faut  qu'on  aille  par 
les  Cabanes  dire  qu'on  a  songé.     Alors 

dés  le  soir  vue  troupe  d'insensé/  s'en 
vonl  parles  Cabanes,  et  renuorsent  (ont; 
le  lendemain  ils  y  retournent  crians  à 
pleine  teste,  JNous  ations  songé,  sans 
dire  quoy.  Ceux  de  la  Cabane  deuinent 
ce  que  ce  peut  eslre,  et  le  présentent 
aux  compagnons,  qui- ne  refusent  rien, 
jusqu'à  ce  qu'ils  ayent  rencontré.  Vous 
les  voyez  sortir  le  eol  chargé  de  Haches, 
de  Chaudières,  de  Pourcelaine,  et  sem- 
blables presensà  leur  façon.  Quand  ils 
ont  trouué  ce  qu'ils  eherchoient,  ils  re- 
mercient eeluy  qui  le  leur  a  donné,  et 
après  auoir  receu  encore  quelques  ac- 
compagnemens  de  ce  présent  mysté- 
rieux, comme  du  cuir,  ou  vne  aleine, 
si  c'estoit  vn  soulier,  ils  s'en  vont  de 
compagnie  au  bois  y  ieûer,  disent-ils,  la 
folie  hors  du  Village  ;  et  le  malade  com- 
mence à  se  guérir.  Pourquoy  non  ?  il 
a  ce  qu'il  cherchoit,  ou  ce  que  le  Diable 
pretendoit. 

Pour  le  regard  des  festins,  c'est  vne 
chose  infinie;  le  Diable  les  y  tient  si  fort 
attachez,  qu'il  n'est  pas  possible  de  plus, 
sçachant  bien  que  c'est  le  moyen  de  les 
rendre  tousiours  plus  brutaux  et  moins 
capables  des  veritez  surnaturelles.  Ils 
en  rapportent  l'origine  à  vne  certaine 
entreueué  des  Loups  et  du  Hibou,  où 
cet  animal  nocturne  leur  prédit  la  venue 
â'Ûntarraoura,  c'est  vne  beste  qui  re- 
tire au  Lyon  par  la  queue  ;  lequel  On- 
tarraoura,  resuscita,  disent-ils,  vn  ie 
ne  sçay  quel  bon  Veneur,  grand  amy  des 
Loups,  au  milieu  d'vn  bon  festin  :  d'où 
ils  concluent  qu'ils  faut  que  les  festins 
soient  capables  de  guérir  les  malades, 
puis  que  mesme  ils  rendent  la  vie  aux 
morts.  JN'est-ce  pas  bien  raisonné  pour 
des  gens  de  ventre  et  de  table  ? 

Tous  ces  festins  peuuentestre  réduits 
à  quatre  espèces.  Athataiou,  est  le  fe- 
stin des  adieux  ;  EnditeuhSa,  d'action 
de  grâces  et  deconiouissanee  ;  AlSront 
aochien,  est  vn  festin  à  chanter  autant 
qu'à  manger;  ASataerohi,  est  la  qua- 
triesme  espèce,  et  se  fait  pour  la  deli- 
urance  d'vne  maladie  ainsi  appellée. 

Les  cérémonies  y  sont  presque  sem- 
blables à  celles  des  Montagnes  ;  c'est 
pourquoy  ie  m'en  remets  de  la  plus 

le  rougis  de  dire  que  sonnent  ils  y 
sont  les  jours  et.  les  nuiels  entières  :  car 
enfin,  il  faut  vuider  la  chaudière.  Et  si 
vous  ne  pouuez  aualer  tout  ce  qu'on 
vous  a  seruy  en  vn  iour,  si  vous  ne  trou- 
uez  qui  vous  veuille  ayder,  pour  quel- 
que présent,  quand  les  autres  auront 
fait  leur  deuoir,  on  vous  laissera  là  dans 
vn  petit  retranchement,  où  personne 
n'entrera  que  vous,  les  vingt-quatre 
heures  entières.  C'est  vne  chose  d'im- 
portance qu'vn  festin,  crient-ils,  en  chas- 
sant ceux  qui  se  présentent  quand  le  ieu 
des  dents  a  commencé,  et  que  le  distri- 
buteur a  remply  à  chacun  son  écuelle, 
où  d'ordinaire  il  y  a  à  manger  depuis  le 
matin  jusqu'au  soir  ;  et  qui  a  le  plus  tost 
fait,  c'est  à  luy  en  seruir  tousiours  de 
nouueau,  jusqu'à  ce  que  la  chaudière 
soit  nette.  N'est-il  pas  vray,  à  ouïr  tout 
cecy  et  plusieurs  autres  traicts  de  gour- 
mandise que  i'obmets  par  bienséance, 
de  dire,  que  si  Begnum  Dei  non  est  esca 
et  potus,  si  le  Royaume  de  Dieu  n'est 
pas  à  boire  et  à  manger  ;  si  est  bien  ee- 
luy que  le  Diable  a  Vsurpé  sur  ces  pau- 
ures  aueugies.  Plaise  à  nostre  Seigneur 
auoir  pitié  d'eux,  et  les  deliurerde  cette 
tyrannie. 

Mais  il  n'y  a  rien  de  magnifique  comme 
les  festins  qu'ils  appellent  AlSronta 
ochien,  c'est  à  dire  festins  à  chanter. 
Ces  festins  dureront  sonnent  les  vingt- 
quatres  heures  entières,  quelquefois  il  y 
aura  trente  et  quarante  chaudières,  et 
s'y  mangera  iusques  à  trente  Cerfs  ;  cet 
hyuer  dernier,  il  s'en  lit  vn  au  village 
à' Audi  a  ta  de  vingt-cinq  chaudières,  où 
il  y  auoit  cinquante  grands  poissons,  qui 
valent  bien  nos  plus  grands  Brochets 
de  France,  et  six  vingts  autres  de  la 
grandeur  de  nos  Saulmons.  11  s'en  fit 
vn  autre  à  Contarrea,  de  trente  chau- 
dières, où  il  y  auoit  vingt  Cerfs  et  quatre 
Ours:  aussi  y  a-t-il  ordinairement  bonne 
compagnie;  les  huict  et  neuf  villages  y 
seront  sonnent  inuitez,  et  mesme  tout 
le  Païs  ;  et  en  ce  cas,  le  maistre  du  fe- 
stin enuoye  à  chaque  Capitaine  autant 
de  bûchettes  qu'il  inuite  de  personnes 
de  chaque  Village. 

13s  font  ces  Festins  quelquefois  pure- 
ment par  magnificence,  et  pour  se  faire 
renommer  ;  d'autrefois  lors  qu'ils  pren- 
nent vn  nouueau  nom,  principalement 
s'ils  resuscitent,  comme  ils  disent,  le 
nom  de  quelque  Capitaine  defunct,  qui 
ait  esté  en  considération  dans  le  Pais 
pour  sa  valeur  et  sa  conduite  au  manie- 
ment des  affaires  ;  mais  sur  tout  lors 
qu'ils  se  disposent  à  prendre  les  armes, 
et  aller  à  la  guerre.  La  plus  grande  Ca- 
bane du  Village  est  destinée  pourrece- 
uoir  la  compagnie  ;  ils  ne  font  point  de 
difficulté  de  s'incommoder  les  vns  pour 
les  autres  en  ces  occasions.  La  chose 
est  estimée  de  telle  importance,  qu'en 
mesme  temps  qu'on  Lastit  quelque  Vil- 
lage, on  dresse  vne  Cabane  expiez,  plus 
grande  de  beaucoup  que  les  autres  ; 
quelquefois  ou  luy  donnera  iusques  à 
vingt-cinq  et  trente  brasses  de  lon- 
gueur. 

La  compagnie  estant  assemblée,  quel- 
quefois on  se  met  à  chanter  auant  que 
de  manger,  quelquefois  pourauoir  meil- 
leur courage,  on  mange  auparauant;  si 
le  festin  doit  durer,  comme  il  arriue 
soutient,  toute  la  iournée,  vne  partie  des 
chaudières  se  vuide  le  matin,  et  l'autre 
partie  se  reserue  pour  le  soir. 

Parmy  ces  chants  et  ces  danses,  quel- 
ques-vns  prennent  occasion  d'assommer 
comme  en  ioiiant  leurs  ennemis.  Leurs 
cris  plus  ordinaires  sont  lien,  hen,  ou 
héééééj  ou  bien  Siiiiiii.  Ils  rapportent 
l'origine  de  tous  ces  mystères  à  vn  cer- 
tain Géant  plus  qu'homme,  qu'vn  des 
leurs  blessa  au  front,  lors  qu'ils  habi- 
toient  sur  le  bord  de  la  mer,  pour  n'auoir 
point  répondu  le  compliment  K8ai,  qui 
est  la  repartie  ordinaire  de  ceux  qu'on 
salue.  Ce  monstre  leur  ietta  la  pomme 
de  discorde  en  punition  de  sa  blessure, 
et  après  leur  auoir  recommandé  les  fe- 
stins de  guerre,  YOnonharoia,  et  ce  re- 
frain Siiiiiii,  il  s'enfonça  dans  la  terre, 
et  disparut.  Auroit-ce  bien  esté  quelque 
esprit  infernal? 

Puis  que  nous  sommes  sur  ce  propos, 
ie  diray  qu'ils  recognoissent  comme  vne 
espèce  de  Dieu  en  guerre  ;  ils  le  figurent 
comme  vn  petit  Nain.  A  les  entendre, 
il  paroist  à  plusieurs,  lors  qu'on  est  sur 


le  poinct  d'aller  en  guerre  ;  il  caresse 
les  vns,  et  c'est  vn  signe,  disent-ils, 
qu'ils  retournerontvictorieux;  lesautres, 
il  les  frappe  au  front,  et  ceux-là  peuuent 
bien  dire  qu'ils  n'iront  point  à  la  guerre 
sans  y  laisser  la  vie. 

Retournons  aux  festins.  L'ASlaerohi 
est  vn  remède  qui  n'est  que  pour  vne 
certaine  sorte  de  maladie,  qu'ils  appel- 
lent aussi  AStaerohi,  du  nom  d'vn  petit 
Démon  gros  comme  le  poing,  qu'ils  di- 
sent estre  dans  le  corps  du  malade,  et 
sur  tout  dans  la  partie  qui  luy  fait  mal  ; 
ils  recognoissent  qu'ils  sont  malades  de 
celte  maladie  par  le  moyen  d'vn  songe, 
ou  par  l'entremise  de  quelque  Sorcier. 
Estant  vn  iour  allé  visiter  vne  femme 
qui  se  faisoit  malade  de  YAStaerohi, 
comme  ie  luy  assignois  vne  autre  cause 
de  sa  maladie,  et  me  mocquois  de  son 
AStaerohi,  elle  se  mit  à  dire  apostro- 
phant ce  Démon  :  ASlaerohi  hechrio  ïîi- 
henkhon  ;  AStaerohi,  ah  !  ie  te  prie, 
que  cettuy-cy'  cognoisse  qui  tu  es,  et 
luy  fais  sentir  les  maux  que  tu  me  fais 
souffrir. 

Or  pour  chasser  ce  Demoh,  ils  font 
des  festins  qu'ils  accompagnent  de  quel- 
ques chansons,  que  fort  peu  sçauent 
bien  chanter.  Voila  bien  de  quoy  pleu- 
rer aux  pieds  des  Autels  ;  mais  helas  ! 
ce  n'est  pas  encor  tout.  Outre  ce  que  ie 
viens  de  dire,  ie  pourrois  distinguer  en- 
cor  autant  d'espèces  différentes  de  fe- 
stins, qu'il  y  a  de  diuerses  extrauaganees 
dans  leurs  songes:  car,  comme i'ay  dit, 
ce  sont  ordinairement  les  songes  qui 
commandent  les  festins,  et  ordonnent 
mesmes  iusques  aux  moindres  cérémo- 
nies qui  y  doiuent  estre  obseruées.  De 
là  viennent  ces  festins  à  rendre  gorge, 
qui  font  horreur  à  la  plus  part,  et  neant- 
moins,  quiconque  y  est  inuité,  il  faut 
qu'il  en  passe  par  là,  et  se  résolue  d'é- 
corcher  le  renard,  autrement  le  festin 
sera  gasté.  Quelque  fois  vn  malade 
songera  qu'il  faut  que  les  conuiez  en- 
trent par  vne  certaine  porte  de  la  Ca- 
bane, et  non  par  l'autre,  qu'ils  ne  pas- 
sent que  par  vn  certain  costé  de  la 
chaudière  ;  autrement  faute  de  cela  il 
ne  sera  pas  guery.  Y  a-t-il  rien  de  plus 
ridicule? 

le  malade  dans  vue  couuerture,  et  celuy 
du  Village  qui  doit  remuer  le  plat  (car 
il  n'y  en  a  qu'vn  de  chaque  costé  étably 
pour  cet  effet),  celuy  là,  dis-i^,  marche 
après,  la  teste  et  le  visage  enuelpppé  de 
sa  robe.    On  parie  fort  et  ferme  de  part 
et  d'autre.     Quand  celuy.de  la  partie 
aduerse  tient  le  plat,  ils  client  à  pleine 
teste  achinc,  achinc,  achinc,  trois,  trois, 
trois,  ou   bien  ioio,  ioio,  ioio,  souhai- 
tans  qu'il  n'amené  que  trois  blancs  ou 
trois  noirs.  Vous  en  eussiez  veu  céthyuer 
\jj»'  bonne  trouppe  s'en  retourner  d'icyà 
leurs  Villages,  ayans  perdu  leurs  chausses, 
en  vue  saison  où  il  y  auoit  prés  de  trois 
pieds  de  neige,  aussi  gaillards  neant- 
moins  en  apparence,  que  s'ils  eussent 
gagné.    Ce  que  ie  trouue  de  plus  remar- 
quable en  ce  point,  c'est  la  disposition 
qu'ils  y  apportent  :    il  s'en  trouue  qui 
ieusnent  plusieurs  iours  auparauant  que 
de  iouër  ;  la  veille  ils  s'assemblent  tous 
dans  vue  Cabane,  et  font  festin  pour 
cognoistre  quelle  sera  l'issue  du  ieu. 
Celuy  qui  est  choisi  pour  tenir  le  plat, 
prend  les  noyaux,  et  les  met  indifférem- 
ment dansvn  plat,  et  le  couure,  en  sorte 
que  personne  n'y  puisse  mettre  la  main. 
Cela  faict,  on  chante  ;  la  chanson  ache- 
uée,  on  découure  le  plat,  et  les  noyaux 
se  trouuentoutout  blancs,  ou  tout  noirs. 
Là  dessus  ie  demanday  à  vn  Sauuage, 
siceuxeontre  lesquelsilsdeuoient  iouër, 
ne  faisoient  pas  le  mesme  de  leur  costé, 
et  s'ils  ne  pouuoient  pas  rencontrer  les 
noyaux  en  mesme   estât  ;    il  me   dit 
qu'ouy  ;  et  cependant,   luy  dis-ie,  tous 
ne  peuuent  pas  gagner  ;  à   cela  il  ne 
sceut  que  répondre.     Il  m'apprit  encor 
deux  choses  remarquables  :  première- 
ment qu'on  choisissoit  pour  manier  le 
plat,  quelqu'vn  qui  auoit  songé  qu'il  ga- 
gneroit,  ou  qui  auoit  vn  sort;  au  reste 
ceux  qui  en  ont  pour  quoy  que  ce  soit, 
ne  s'en  cachent  point,  et  le  portent  par 
tout  auec  eux  ;  nous  en  auons,  dit-on, 
vn  dans  nostre  Village,  qui  frotte  les 


Il  y  a  iusques  à  douze  sortes  de  danses, 
qui  sont  aillant  de  souuerains  remèdes 
pour  tes  maladies;  de  sçauoir  mainte- 
nant si  celle-ey,  ou  celle  là  est  propre 
pour  telle  ou  telle  maladie,  il  n'y  a 
qu'\ii  songe  qui  le  puisse  déterminer, 
ou  bien  VArendioSane,  c'est  à  dire  le 
Sorcier. 

De  trois  sortes  de  ieux  qui  sont  parti- 
culièrement en  vsage  parmy  ces  Peuples, 
sçauoir  de  crosse,  de  plat,  et  de  paille, 
les  deux  premiers  sont  tout  à  fait,  di- 
sent-ils, souuerains  pour  la  santé.  Cela 
n'est-il  pas  digne  de  compassion?  Voila 
vn  panure  malade  qui  a  le  feu  dans  le 
corps,  et  l'âme  sur  le  bout  des  leures,  et 
vn  misérable  Sorcier  luy  ordonnera  pour 
tout  remède  réfrigéra tifvn  ieu  de  crosse; 
on  le  malade  mesme  quelquefois  aura 
songé  qu'il  faut  qu'il  meure,  ou  que 
tout  le  pays  crosse  pour  sa  santé,  et  en 
mesme  temps  s'il  a  tant  soit  peu  de  cré- 
dit, vous  verrez  dans  vn  beau  champ 
Village  contre  Village,  à  qui  crossera 
le  mieux,  et  parient  l'vn  contre  l'au- 
tre, pour  s'animer  dauantage,  les  robes 
de  Castor  et  les  colliers  de  Pource- 
laine. 

Quelquefois  aussi  vn  de  ces  Iongleurs 
dira  que  tout  le  Pays  est  malade,  et  qu'il 
demande  vn  ieu  de  crosse  pour  sa  gue- 
rison  ;  il  ne  faut  pas  en  dire  dauantage, 
cela  se  publie  incontinent  par  tout,  et 
tous  les  Capitaines  de  chaque  Village 
donnent  ordre  que  toute  la  jeunesse  fasse 
son  deuoir  en  ce  point,  autrement  quel- 
que grand  malheur  accueilleroit  tout  le 
Pays. 

Le  ieu  de  plat  est  aussi  en  grand  crédit 
en  matière  de  médecine,  surtout  si  le 
malade  l'a  songé.  Ce  ieu  est  purement 
de  hazard  :  ils  vous  ont  six  noyaux  de 
prunes,  blancs  d'vn  costé  et  noirs  de 
l'autre,  dedans  vn  plat  qu'ils  heurtent 
assez  rudement  contre  terre,  en  sorte 
que  les  noyaux  sautent  et  se  tournent 
tantost  dVn  costé,  tantost  de  l'autre. 
La  partie  consiste  à  amener  tous  blancs,  !  noyaux  d'vn  certain  onguent,  et  ue  man- 


ou  tous  noirs;  ils  iouënt  d'ordinaire  Vil 

lage  contre  Village.     Tout  ce   monde 

s'amasse  dans  vue  Cabane,  et  se  range 

sur  des   perches   dressées    iusques  au 

haut,  de  part  et  d'autre.     On  y  apporte  i  auec  les  autres. 


que  quasi  iamais  de  gagner.  Seconde- 
ment, qu'en  faisant  l'essay,  quelques-vns 
des  noyaux  disparoissoient,  et  se  retrou- 
uoient  quelque  temps  après  dans  le  plat 

Parmy  toutes  ces  niaiseries,  ien'oserois 
dire  les  infamies  et  lubricitez  que  le 
Diable  y  fait  glisser,  leur  faisant  voir 
en  songe,  qu'ils  ne  sçauroient  guérir, 
qu'en  seveaulrant  dans  toute  sorte  d'or- 
dures. Celuy  qui  nous  a  sauuez  par  le 
sang  de  l'Agneau  immaculé,  y  veuille 
remédier  au  plustost,  acceptant  pour  cet 
effect,  si  besoin  est,  nos  âmes  et  nos 
vies,  que  nous  luy  offrons  de  tres-bon 
cœur,  pour  le  salut  de  ces  Peuples  et  la 
remission  de  nos  péchez. 


CHAPITRE   V. 

S'il  y  a  des  Sorciers  aux  Ilurons. 

En  voicy  quelques  conjectures  ;  les 
plus  sages  en  iugeront.  Premièrement 
ce  Peuple  n'est  pas  si  hebeté,  qu'il  ne 
cherche  et  ne  reconnoisse  quelque  chose 
de  releué  au  dessus  des  sens  ;  et  d'ail- 
leurs sa  vie  licencieuse  et  ses  déborde- 
mens  l'empeschans  de  rencontrer  Dieu, 
il  est  bien  facile  au  Diable  de  s'ingérer 
et  luy  offrir  son  seruice  dans  les  néces- 
sitez pressantes  où  il  le  void,  se  faisant 
payer  d'vn  culte  qui  ne  luy  est  pas  deub, 
et  se  familiarisant  à  quelques  esprits  plus 
subtils,  qui  le  mettent  en  crédit  auprès 
de  ces  panures  gens. 

2.  Vous  ne  voyez  icy  rien  de  plus  fré- 
quent que  les  sorts;  les  enfans  en  hé- 
ritent de  leurs  pères,  s'ils  ont  esté  trou- 
uez  bons,  et  ils  ne  s'en  cachent  point, 
comme  ie  viens  de  dire.  Nous  auons  vn 
Sauuage  en  nostre  Village,  surnommé 
le  Pescheur  pour  l'heure  qu'il  a  à  pe- 
scher  ;  cet  homme  attribue  tout  son  bien 
aux  cendres  d'vn  certain  petit  oyseau 
qu'on  appelle  Oliguione,  qui  pénètre,  à 
l'entendre  dire,  les  troncs  des  arbres 
sans  résistance.  Allant  à  lapesche,  il 
demesle  auec  vn  peu  d'eau  ses  cendres, 
et  en  ayant  frotté  son  rets,  il  s'asseure 
que  le  poisson  donnera  dedans  en 
abondance  ;  en  elîect  il  en  a  acquis  le 
renom. 

3.  Il  y  a  parmy  ce  Peuple  des  hommes 


qui  font  estât  de  commander  aux  pluyes 
et  aux  vents,  d'autres  de  prédire  les 
choses  à  venir,  d'autres  de  trouuer 
celles  qui  sont  perdues,  d'autres  finale- 
ment de  rendre  la  santé  aux  malades, 
et  ce  auec  des  remèdes  qui  n'ont  aucun 
rapport  aux  maladies.  Qu'ils  ayent  ces 
dons  de  Dieu,  personne,  à  mon  aduis, 
ne  l'osera  dire  ;  que  tout  leur  faict  soit 
tromperie  ou  imagination,  cela  ne  s'ac- 
corde gueres  bien  auec  le  crédit  qu'ils 
ont  acquis,  et  le  long-temps  qu'il  y  a 
qu'ils  font  cette  profession.  Quel  moyen 
que  leurs  fourbes  n'eussent  point  esté 
déconuertes  depuis  tant  d'années,  ou 
que  leur  mestier  eust  esté  si  bien  accré- 
dité et  si  bien  recompensé  de  tout 
temps,  s'il  n'eust  iamais  reùssy  que  par 
pure  fantaisie  ?  Personne  n'ose  leur 
contredire  ;  ils  sont  continuellement  en 
festins,  qui  se  font  par  leur  ordonnance. 
Il  y  a  donc  quelque  apparence,  que  le 
Diable  leur  tient  la  main  par  fois,  et 
s'ouure  à  eux  pour  quelque  profit  tem- 
porel, et  pour  leur  damnation  éternelle. 
Voyons-en  quelques  exemples.  Ondl- 
tachiaé  est  renommé  en  la  Nation  du 
Petun,  comme  vn  fuppin  parmy  les 
Payens  iadis,  pour  auoir  en  main  les 
pluyes  et  les  vents,  et  le  tonnerre.  Ce 
tonnerre,  à  son  compte,  est  vn  homme 
semblable  à  vn  coq-d'Iude  ;  le  Ciel  est 
son  Palais,  il  se  retire  là  quand  l'air  est 
serein  ;  il  en  descend  et  vient  sur  terre 
faire  sa  prouision  de  couleuures  et  de 
serpens,  et  de  tout  ce  qu'ils  apppellent 
Oki,  quand  les  nues  grondent;  les  éclairs 
se  font  à  mesure  qu'il  étend  ou  replie 
ses  aisles.  Que  si  le  tintamarre  est 
vn  peu  plus  grand,  ce  sont  ses  petits 
qui  l'accompagnent  et  l'aydent  à  bruire 
du  mieux  qu'ils  peuuent.  Opposant  à 
celuy  qui  m'en  faisoit  le  conte,  d'où  ve- 
noit  donc  la  seicheresse,  il  me  repartit 
qu'elle  venoit  des  chenilles,  sur  les- 
quelles Ondiaachiaé,  n'a  point  de  pou- 
uoir.  Et  luy  demandant  pourquoy  le 
tonnerre  tomboit  sur  les  arbres.  C'est 
là,  dit-il,  qu'il  fait  sesprouisions.  Pour- 
quoy brusle-il  les  Cabanes?  pourquoy 
tuë  il  les  hommes  ?  Chieske  ;  que  sçay- 
ie,  me  dit-il:  c'est  leur  refrain  quand  ils 
demeurent  courts.     Pour  la  prédiction 

du  futur,  niais  qui  n'est  gueres  esloigné, 
ny  difficile  à  connoislre  on  ces  causes, 
Louys  de  saincte  Foy  m'a  asseuré,  qu'al- 
lant à  la  guerre,  vn  do  ces  Jongleurs 
leur  prédit  à  poinct  nommé  la  rencontre 
dos  Iroquois,  au  sortir  do  la  Sucrie.  H 
y  a  bien  de  la  probabilité,  que  le  Diable 
esloit  en  sentinelle  pour  luy.  l'en  dirois 
bien  d'autres  qui  à  la  vérité  se  sont  trou- 
uéos  fausses,  et  sur  lesquelles  vn  bon 
vieillard  me  rauit  il  y  a  quelque  temps. 
Ah,  dit -il,  il  y  a  m  plus  grand  Maistre 
que  luy  ;  il  parloil  d'vn  certain  taux 
Prophète  qui  s'estoit  trompé  en  son 
calcul.  N'estoit-ce  pas  bien  dit  pour  vn 
Saunage?  et  n'y  a-il  pas  en  cela  dequoy 
espérer  quelque  chose  de  ce  que  nous 
cherchons  icy? 

Les  plus  fameux  d'entre  ces  Sorciers 
ou  Trompeurs  sont  les  ArenJijSane,  qui 
se  meslent  de  direàvn  malade  le  poinct 
et  la  qualité  de  sa  maladie,  après  vn  fe- 
stin ou  vue  Suerie,  et  le  laissent  là.  11 
est  vray  tpic  quelques-vns  ordonnent, 
qui  de  faire  festin  d'vn  chien,  qui  de 
faire  crosser  ou  ioiier  au  plat,  qui  de 
dormir  sur  vue  telle  et  telle  peau,  et 
autres  extrauagances  niaises  ou  diabo- 
liques, qui  vn  vomitoire,  pour  faire 
sortir  le  sort  s'il  y  en  a  ;  comme  ie  veis 
moy-mesme  estant  à  la  Rochelle  vne 
panure  femme,  qui  ietta  vn  charbon 
gros  d'vn  poulce,  après  quelques  prises 
d'eau  ;  et  vn  Saunage  m'a  asseuré  auoir 
veu  sortir  du  sable  de  toutes  les  parties 
du  corps  d'vne  autre  qui  esloit  éthique, 
après  que  son  ArencUSane  l'eut  secouée 
comme  on  feroit  vn  crible.  Autrefois 
ces  offices  d'ArendlSane  estoient  à  plus 
haut  prix  qu'à  présent  ;  ils  les  ont  à 
cette  heure  à  force  de  festins.  Vn  temps 
fut,  qu'il  falloit  ieusuer  les  trente  iours 
entiers  dans  vne  Cabane  à  l'escart,  sans 
que  personne  en  approchast,  qu'vn  scr- 
uiteur,  qui  pour  eslre  digne  d'y  porter 
du  bois,  s'y  disposoit  luy-mosme  en 
ieusnant.  Les  honneurs  et  les  émolu- 
ments en  sont  tousiours  grands.  Ces 
panures  gens  n'ayaus  rien  de  plus  cher 
que  cette  vie,  faute  d'en  connoistre  vne 
meilleure,  mettenttoutà  cela,  au  recou- 
urement  de  leur  santé,  etàqui  fait  mine 
de  les  ayder.   Ils  nous  ferment  quelque- 


fois la  bouche,  lorsque  nous  les  voulons 
desabuser  sur  ces  charlalanneries,  di- 
saus  :  Guérissez  nous  donc.  Si  quelque 
sage  et  vertueux  Médecin  vouloit  venir 
icy,  il  y  feroit  de  belles  cures  pour  les 
âmes,  en  soulageant  les  corps;  et  ie 
m'asseure  que  Dieu  prondroit  plaisir  vn 
iour  de  luy  dire  comme  à  Abraham  : 
Ego  ero  merces  lua  magna  n'unis.  Les 
miracles  de  la  nature  sont  de  grandes 
dispositions  à  ceux  de  la  grâce,  quand  il 
plaist  à  l'Authèur  des  vns  et  des  autres 
de  s'en  seruir. 

le  laisse  à  part  vne  infinité  d'autres 
remarques  sur  ce  sujet,  pour  raconter 
vne  partie  de  ce  qui  a  tenu  vn  mois  en- 
tier tout  ce  pays  en  haleine.  Vn  Sau- 
uage,  nommé  JhongHaha,  songea  vne 
uuict  qu'il  da\ùc\uho\tArendi8ane,  c'est 
à  dire  maistre  Sorcier,  pourueu  qu'il 
ieunast  trenle  iours  sans  manger.  Le 
lendemain  à  son  réueil,  il  trouua  cette 
qualité  si  honorable  et  si  aduantageuse 
qu'il  se  résolut  de  garder  ce  ieusne  tres- 
estroictement.  Sur  ces  entrefaites  on 
l'inuite  à  vn  festin  tfAStaerohi  :  il  y  en 
a  peu  qui  sçachent  chanter  au  gré  de  ce 
Démon  ;  cettui-cy  est  vn  des  Maistres.  Il 
se  laisse  enfin  emporter,  et  y  mangea 
si  bien,  et  y  chanta  auec  telle  conten- 
tion, qu'ilensortitlaceruelleenécharpe; 
le  voila  en  mesme  temps  la  tortue,  ou 
pour  mieux  dire,  la  marotte  à  la  main,  en 
la  saison  la  plus  fascheuse  de  l'hyuer, 
en  Testât  qu'il  esloit  sorty  du  ventre  de 
sa  more  ;  il  court  par  les  neiges,  et  chante 
nuict  et  iour.  Le  lendemain,  c'estoit  le 
vingt-huictiéme  de  lanuier,  il  alla  au 
village  d'Senn'o,  où  on  luy  fit  trois  ou 
quatre  festins  pour  sa  santé,  et  en  re- 
tourna aussi  fol  qu'il  y  esloit  allé.  Quel- 
ques Sauuages  disoient  que  nous  estions 
causes  de  tout  cela  ;  mais  les  plus  sages 
remarqueront  qu'il  s'estoit  mocqué  lors 
qu'expliquant  les  Commandemens  de 
Dieu,  i'auois  condamné  VASelarohi,  et 
attribuèrent  sa  folie  à  vne  punition  di- 
uine. 

La  nuict  du  trenle-vn,  il  songea  qu'il 
luy  falloit  vn  Canot,  huict  Castors,  deux 
Raya,  six  vingts  œufs  de  Manne,  vne 
Tortue  et  vn  homme  qui  l'adoplasl  pour 
son  fils  ;  ievous  prie, quelle  chimère!  et 

cependant  on  luy  doit  faire  comme  vn 
cataplasme  de  tout  cela,  pour  luy  guérir 
la  ceruelle.  De  fait,  il  n'a  pas  plustost 
fait  récit  de  son  songe,  que  les  anciens 
du  village  s'assemblent  pour  aduiser  là 
dessus  ;  ils  se  mettent  en  peine  de  luy 
trouuer  ce  qu'il  auoit  demandé  auec  au- 
tant de  soin  et  d'empressement,  que  s'il 
eust  esté  question  de  laconseruaîion  de 
tout  le  Pays;  le  père  du  Capitaine  le  prit 
pour  son  tils,  et  tout  ce  qu'il  auoit  songé 
luy  fut  lin  ré  le  mesme  iour  ;  pour  les 
œufs  de  Mauue,  ils  furent  changez  en 
autant  de  petits  pains  qui  donnèrent 
de  l'exercice  à  toutes  les  femmes  du  vil- 
lage. Le  festin  se  lit  sur  le  soir,  et  tout 
cela  sans  effect  :  le  Diable  n 'auoit  pas 
encor  tout. 

Le  premier  de  Feurier,  on  le  dansa 
derechef;  i'eussesouhaitté  que  plusieurs 
Chrestiens  eussent  assisté  à  ce  spectacle, 
ie  ne  doute  point  qu'ils  n'eussent  honte 
d'eux-mesmes,  voyans  combien  ils  sym- 
bolisent auec  ces  Peuples  dans  leurs  fo- 
lies du  carnaual;  ils  se  trauestirent  et  se 
déguisèrent,  non  à  la  vérité  si  richement, 
mais  à  peu  prés  aussi  ridiculement  qu'on 
fait  ailleurs. 

Vous  en  eussiez  veu  les  vus  auec  vn 
sac  en  la  teste,  percé  seulement  aux 
yeux  ;  les  autres  en  auoient  vn  plein  de 
paille  à  l'entour  du  ventre  pour  contre- 
faire les  femmes  grosses.  Plusieurs 
estoient  nuds  comme  la  main,  blanchis 
par  tout  le  corps,  noirs  par  le  visage 
comme  des  Diables,  des  plumes  ou  des 
cornes  à  la  teste  ;  les  autres  barbouillez 
de  rouge,  de  noir  et  de  blanc  ;  enfin 
chacun  se  para  auec  le  plus  d'extraua- 
gance  qu'il  peut  pour  danser  ce  Balet, 
et  contribuer  quelque  chose  à  la  santé 
du  malade.  Mais  ie  m'oubliois  d'vne 
circonstance  notable:  les  bruits  de  guerre 
estoient  grands,  ils  estoient  dans  des 
alarmes  continuelles,  on  atlendoit  l'En- 
nemy  à  toute  heure  ;  on  auoit  inuité 
toute  la  ieunesse  à  se  transporter  au 
village  tYÂngSicm,  pour  trauailler  à 
vue  pallissade  de  pieux  qui  n'estoit 
qu'à  demy  faite;  le  Capitaine  eut  beau 
crier  à  pleine  teste,  enonS  eienti  ccSa- 
rhakhion,  ieunesgens,  allons.  Personne 
ne  s'en  remua,  aymans  mieux  escouter 


ce  fol,  et  exécuter  toutes  ses  volontez. 
Celte  médecine  n'opéra  pas  plus  que  les 
précédentes. 

Apres  auoir  ieusné  dix-huit  iours, 
sans  manger,  ce  dit-on,  que  du  petun,  il 
me  vint  voir,  ie  luy  donnay  sept  ou  huit 
raisins  ;  il  me  remercia,  et  me  dit  qu'il 
en  mangeroit  vn  tous  les  iours,  ce  n'e- 
stoit pas  pour  rompre  son  ieusne.  Le 
quatorzième  de  Feurier,  faisant  la  ronde 
par  Jes  Cabanes  à  son  ordinaire,  il  trouua 
qu'on  preparoit  vn  festin,  et  alors,  Ce 
sera  moy, dit-il,  qui  feray  festin,  ie  veux 
que  ce  soit  icy  mon  festin,  et  en  mesme 
temps  il  prend  des  raquettes,  et  s'en  va 
luy  mesme  pour  inuiter  ceux  des  Vil- 
lages circonuoisins  ;  mais  il  y  a  bien  de 
l'apparence  qu'il  ne  fut  pas  plustost  en 
campagne,  qu'il  s'oublia  de  son  dessein, 
car  il  ne  retourna  que  prés  de  deux  fois 
vingt-quatre  heures  après,  et  fit,  où  il 
se  trouua,  sept  ou  huit  festins  pour  vn. 
11  luy  arriua,  dit-on,  en  cette  course 
trois  choses  mémorables.  La"  première, 
qu'il  n'enfonça  point  du  tout  dans  les 
neiges,  quoy  qu'elles  fussent  de  trois 
pieds  de  haut.  La  seconde,  qu'il  se 
ietta  du  haut  d'vne  grosse  roche  sans  se 
blesser.  La  troisième,  qu'estant  de  re- 
tour, il  ne  parut  non  plus  mouillé,  et  ses 
souliers  aussi  secs,  que  s'il  n'eustpas  mis 
le  pied  hors  la  Cabane.  Celuy  qui  nous  ra- 
contoit  cecy,  adiousta  qu'il  ne  falloit  pas 
s'en  estonner,  qu'vn  Diable  le  condui- 
soit.  Sur  la  lin  de  sa  maladie,  il  me  lit 
prier  de  l'aller  voir;  ie  le  trouuay  en 
apparence  eu  assez  bon  sens.  Il  me  ra- 
conta le  progrès  et  la  cause  de  sa  mala- 
die, qu'il  attribuoit  à  la  rupture  de  son 
ieusne,  et  me  dit  qu'il  estoit  résolu  d'al- 
ler iusques  au  bout,  c'est  à  dire  iusques 
au  terme  que  son  songe  luy  auoit  or- 
donné. Vn  autre  iour,  il  nous  vint  visi- 
ter, et  nous  dit,  que  c'estoit  tout  de  bon 
qu'il  estoit  deuenu  oki,  c'est  à  dire  Dé- 
mon ;  c'estoit  bien  enchérir  par  dessus 
la  qualité  de  Sorcier,  à  laquelle  seule- 
ment il  aspiroit  ;  toutefois  il  n'estoit  pas 
hors  de  sa  folie,  il  luy  fallut  encor  ré- 
uer  vne  bonne  fois  pour  en  sortir;  il 
songea  donc  qu'il  n'y  auoit  qu'vne  cer- 
taine sorte  de  danse,  qui  luy  peust  ren- 
dre tout  à  fait  la  santé.     Ils  l'appellent 

akhrendmaen,  d'autant  que  ceux  qui 
sont  de  cette  danse,  s'enlredonnenl  du 
poison  ;  elle  n'anoit  iatnais  esté  prati- 
quée parmy  cette  Nation  des  Ours.  La 
saison  estoit  fort  fascheuse,  la  troupe 
estoil  grande,  et  ne  pouuoit  qu'apporter 
beaucoup  de  desordre  dans  vn  petit  Vil- 
lage; on  ne  s'arresta  pointa  toutes  ces 
•considérations.  Voila  incontinent  des 
courriers  en  campagne,  quinze  îours  se 
passent  à  les  assembler;  la  bande  estoit 
•composée  d'enurron  quatre-vingts  per- 
sonnes, il  y  auoit  six  femmes  ;  ils  se 
mettent  en  chemin  sans  delay.  II  faut 
remarquer  icy  qu'ils  estiment  que  le 
ieusna  leur  rend  la  veuê perçante^ mer- 
ueille,  et  leur  donne  des  yeux  capables 
de  voir  des  choses  absentes  et  les  plus 
éloignées,  n'est-ce  pas  renùefser  toute 
l'Escole,  qui  tient,  ce  me  semble,  que 
rien  n'affoiblit  tant  la  voue,  que  le  ieusne 
excessif?  (juoy  que  c'en  soit,  il  y  a  bien 
de  l'apparence  que  nostre  fol  n'anoit  pas 
encor  assez  ieusné,car  sa  veuë  le  trompa 
bien  fort,  et  commença  fort  mal  pour  se 
mettre  en  crédit  de  Prophète.  La  troupe 
n'estoit  pas  partie,  qu'il  lafaisoit  à  deux 
lieues  du  Village. 

Or  estans  arriuez  enuiron  à  la  portée 
d'vn  mousquet,  ils  s'arresterent  et  se  mi- 
rent à  chanter  ;  ceux  du  Village  leur  ré- 
pondirent. Dés  le  soir  mesme  de  leur 
arriuée,  ils  dansèrent,  pour  prendre  co- 
gnoissance  delà  maladie;  le  malade  estoit 
au  milieu  de  la  Cabane  sur  vne  natte. 
La  danse  finie,  parce  qu'il  estoit  tombé  à 
la  renuerse  et  auoit  vomy,  ils  le  décla- 
rèrent tout  à  fait  de  la  Confrairie  des 
fols,  et  en  vinrent  au  remède  qui  leur 
est  ordinaire  en  cette  maladie,  et  qui 
seroit  capable  de  les  faire  passer  pour 
tels,  quand  ils  seroient  les  plus  sages  du 
monde.  C'est  la  danse  qu'ils  appellent 
Otakrendoiae,  les  Confrères  Alirenda. 
l'en  décrirons  les  particularitez,  si  ie 
n'auois  peur  d'estre  trop  long.  Ce  sera 
pour  vue  autre  fois,  si  t'apprends  qu'on 
désire  les  sçauoir.  Suffit  pour  le  pré- 
sent de  dire  en  gênerai,  que  iamais  les 
Bacchantes  forcenées  du  temps  passé  ne 
firent  rien  de  plus  furieux  en  leurs  or- 
gyos.  C'est  icy  à  s'entretuer,  disent-ils, 
par  des  sorts  qu'ils  s'entreietlcnt,  dont 


la  ('(imposition  est  d'ongles  d'Ours,  de 
dénis  de  Lpùp,  d'ergots  d'Aigles,  de 
certaines  pierres  et  (h1  nerfs  de  Chien  ; 
c'est  à  rendre  du  sang  par  la  bouche  et 
par  les  narines,  ou  plustost  d'vne  pou- 
dre rouge  qu'ils  prennent  subtilement, 
estans  tombez  sous  le  sort,  cl.  blessez  ; 
et  dix  mille  autres  sottises  que  ie  laisse 
volontiers.  Le  plus  grand  mal  est,  que 
ces  malheureux,  sous  prétexte  de  charité, 
vengent  sonnent  leurs  injures,  et  don- 
nent à  dessein  vn  boucon  à  leurs  ma- 
lades au  lieu  de  médecine.  Ce  qui  y  est 
de  plus  remarquable,  est  l'expérience 
qu'ils  ont  pour  guérir  les  ruptures;  à 
quoy  s'entendent  aussi  plusieurs  autres 
en  ces  quartiers.  La  superstition  la 
plus  notoire  est,  que  leurs  drogues  et 
leurs  onguens  se  plaisent,  à  leur  dire, 
au  silence  et  aux  ténèbres.  S'ils  sont 
recogneus,  ou  si  leur  secret  est  décou- 
uert,  il  est  sans  succez.  L'origine  de 
toute  celle  folie  vient  d'vn  nommé  Oa- 
tarra,  ou  d'vne  petite  idole  en  forme 
d'vne  poupée,  qu'il  demanda  pour  sa 
guerison  à  vne  douzaine  d'Enchanteurs 
qui  l'estoient  venus  voir,  et  laquelle 
ayant  mis  en  son  sac  de  Petun,  elle  se 
remua  là  dedans,  ordonna  les  banquets 
et  autres  cérémonies  de  la  danse,  à  ce 
qu'ils  content.  Certes,  voila  bien  des 
sornettes,  et  i'ay  bien  peur  qu'il  n'y  ait 
quelque  chose  de  plus  noir  et  de  plus 
caché. 


CHAPITRE   VI. 

De  la  police  des  Hurbns,  et  de  leur 
gouuernement. 

le  ne  prétends  pas  icy  mettre  nos  Sau- 
nages en  parallèle  auec  les  Chinois,  la- 
ponnois  et  autres  Nations  parfaitement 
ciuilisées,  mais  seulement  les  tirer  de 
la  condition  des  bestes,  où  l'opinion  de 
quelques-vus  les  a  réduits,  leur  donner 
rang  parmy  les  hommes,  et,  faire  pa- 
roistre  qu'il  y  a  mesme  parmy  eux  quel- 
que espèce  de  vie  Politique  et  Ciuile. 
C'est  déjà  beaucoup  à  mon  aduis  de  dire 
qu'ils  viuent  assemblez  dans  des  Vil- 

lages,  quelquefois  iusques  à  cinquante, 
soixante  et  cent  Cabanes,  c'est  à  dire 
trois  cens  et  quatre  cens  ménages  ;  qu'ils 
cultiuent  des  champs,  dont  ils  tirent  à 
suffisance  pour  leur  nourriture  de  toute 
l'année,  et  qu'ils  s'entretiennent  en  paix 
et  amitié  les  vus  auec  les  autres.  Il  est 
vray  que  ie  ne  pense  pas  qu'il  y  ayt 
peut-estre  Nation  souz  le  ciel  plus  re- 
commandable  en  ce  point,  qu'est  la  Na- 
tion des  Ours  ;  ostez  quelques  mauuais 
esprits,  qui  se  rencontrent  quasi  par  tout, 
ils  ont  vne  douceur  et  vue  affabilité 
quasi  incroyable  pour  .des  Sauuages  ;  ils 
ne  se  picquent  pas  aisément,  et  encor 
s'ils  croyent  auoir  receu  quelque  tort 
de  quelqu'vn,  ils  dissimulent  souuent  le 
ressentiment  qu'ils  en  ont  ;  au  moins 
en  trouue-on  icy  fort  peu  qui  s'échappent 
en  public  pour  .la  colère  et  la  vengeance. 
Ils  se  maintiennent  dans  cette  si  parfaite 
intelligence  par  les  fréquentes  visites, 
les  secours  qu'ils  se  donnent  mutuelle- 
ment dans  leurs  maladies,  par  les  fe- 
stins et  les  alliances,  si  leurs  champs, 
la  pesche,  la  chasse  ou  la  traitte  ne  les 
occupe.  Ils  sont  moins  en  leurs  Cabanes 
que  chez  leurs  amis  ;  s'ils  tombent  ma- 
lades, et  qu'ils  désirent  quelque  chose 
pour  leur  santé,  c'est  à  qui  se  monstrera 
le  plus  obligeant.  S'ils  ont  vn  bon  mor- 
ceau, ie  l'ay  déjà  dit,  .ils  en  font  festin  à 
leurs  amis,  et  ne  le  mangent  quasi  iamais 
en  leur  particulier.  Dans  leurs  mariages, 
il  y  a  cecy  de  remarquable,  qu'ils  ne  se 
marient  iamais  dans  la  parenté  en  quel- 
que degré  que  ce  soit,  ou  direct  ou  col- 
latéral, mais  font  tousioursde  nouuelles 
alliances,  ce  qui  n'est  pas  vn  petit  auan- 
tage  pour  maintenir  l'amitié.  Dauan- 
tage  en  cette  fréquentation  si  ordinaire, 
comme  ils  ont  la  plus  part  l'esprit  assez 
bon,  ils  s'éueillent  et  se  façonnent  mer- 
ueilleusement  ;  de  sorte  qu'il  n'y  en  a 
quasi  point  qui  ne  soit  capable  d'entre- 
tien, et  ne  raisonne  fort  bien  et  en  bons 
termes  sur  les  choses  dont  il  a  la  co- 
gnoissance.  Ce  qui  les  forme  encor  dans 
le  discours  sont  les  conseils  qui  se  tien- 
nent quasi  tous  les  iours  dans  les  Vil- 
lages en  toutes  occurrences  ;  ctquoy  que 
les  anciens  y  tiennent  le  haut  bout,  et 
que  ce  soit  de  leur  iugement  que  dé- 


pende la  décision  des  affaires,  neant- 
moins  s'y  trouue  qui  veut,  et  chacun  a 
droit  d'y  dire  son  aduis.  Adioùlez 
mesme  que  l'honnesteté,  la  courtoisie  et 
la  ciuilité,  qui  est  comme  la  fleur  et  l'a- 
gréement  de  la  conuersation  ordinaire 
et  humaine,  ne  laisse  pas  encor  de  se 
remarquer  parmy  ces  Peuples  ;  ils  ap- 
pellent vn  homme  ciuil,  Aienda&asti.  A 
la  vérité  vous  n'y  voyez  pas  tous  ces 
baise-mains,  ces  complimens  et  ces 
vaines  offres  de  seruice,  qui  ne  passent 
pas  le  bout  des  léures;  maisneanlmoins 
ils  se  rendent  de  certains  deuoirs  les 
vns  aux  autres,  et  gardent  par  bien- 
séance de  certaines  coustumes  en  leurs 
visites,  danses  et  festins,  ausquelles  si 
quelqu'vn  auoit  manqué,  il  ne  manque- 
roit  pas  d'estre  releué  sur  l'heure  ;  et 
s'il  faisoit  souuent  de  semblables  pas 
de  clerc,  il  passeroit  bien  tost  en  pro- 
uerbe  par  le  village,  et  perdroit  tout  à 
fait  son  crédit.  A  la  rencontre,  pour 
toute  salûade,  ils  s'appellent  chacun  de 
leur  nom,  ou  disent  mon  amy,  mon  ca- 
marade, mon  oncle,  si  c'est  vn  ancien. 
Si  vn  Saunage  se  trouue  en  vostre  Ca- 
bane lors  que  vous  mangez,  et  que  vous 
luy  présentiez  vostre  plat,  n'y  ayant  en- 
cor guieres  touché,  il  se  contentera  d'en 
gouster,  et  vous  le  rendra.  Que  si  vous 
luy  présentez  vn  plat  en  particulier,  il 
n'y  portera  pas  la  main,  qu'il  n'en  ait 
fait  part  à  ses  compagnons  ;  et  ceux-cy 
se  contentent  d'ordinaire  d'en  prendre 
vne  cuillerée.  Ce  sont  petites  choses  à 
la  vérité,  mais  qui  monstrent  neant- 
moins  que  ces  Peuples  ne  sont  pas  tout 
à  fait  si  rudes  et  mal  polis  que  quelqu'vn 
se  pourroit  bien  figurer.  En  outre,  si 
les  loix  sont  comme  la  maistresse  roue 
qui  règle  les  Communautez,  ou  pour 
mieux  dire  l'àme  des  Republiques,  il 
me  semble  que  i'ay  droit,  eu  égard  à 
cette  si  parfaite  intelligence  qu'ils  ont 
entr'eux,  de  maintenir  qu'ils  ne  sont  pas 
sans  loix.  Ils  punissent  les  meurtriers, 
les  larrons,  les  traistres  et  les  Sorciers  ; 
et  pour  les  meurtriers,  quoy  qu'ils  ne 
tiennent  pas  la  seuerité  que  faisoient  ia- 
dis  leurs  ancestres,  neantmoins  le  peu 
de  desordre  qu'il  y  a  en  ce  point,  me 
fait    iuger   que   leur  procédure   n'est 

guieres  moins  efficace  qu'est  ailleurs  le 
supplice  de  la  mort:  ear  les  parens  du 
deîunet  ne  poursuiuent  pas  seulement 
celuy  qui  a  fait  le  meurtre,  mais  s'ad- 
dressent  à  tout  le  Village,  qui  en  doit 
faire  raison,  et  fournir  au  pluslost  pour 
cet  effel  iusques  à  soixante  presens,  dont 
les  moindres  doiuent  estre  de  la  valeur 
d'vne  robbe  neufue  de  Castor  ;  le  Capi- 
taine les  présente  luy  mesme  en  per- 
sonne, et  fait  vne  longue  harangue  à 
chaque  présent  qu'il  offre,  de  façon  que 
les  journées  entières  se  passent  quelque- 
fois dans  cette  cérémonie.  Il  y  a  de 
deux  sortes  de  presens:  les  vns,  tels  que 
sont  les  neuf  premiers,  qu'ils  appellent 
andaonhaan,  se  mettent  entre  les  mains 
des  parens,  pour  faire  la  paix,  et  oster 
de  leur  cœur  toute  l'aigreur  et  les  désirs 
de  vengeance,  qu'ils  pourraient  auoir 
contre  la  personne  du  meurtrier  ;  les 
autres  se  mettent  sur  vne  perche,  qui 
est  étendue  au  dessus  de  la  teste  du 
mort,  et  les  appellent  Andaerraehaan, 
c'est  à  dire  qui  se  mettent  sur  la  perche. 
Or  chacun  de  ces  presens  a  son  nom 
particulier.  Yoicy  ceux  des  neuf  pre- 
miers, qui  sont  les  plus  considérables, 
et  quelque  fois  chacun  de  mille  grains  de 
Pourceiaine.  Le  Capitaine  parlant  et 
haussant  sa  voix  au  nom  du  coulpable, 
et  tenant  en  sa  main  le  premier  présent, 
comme  si  la  hache  estoit  encor  dans  la 
playedumort:  Condagee  omahachStaSas; 
voila,  dit-il,  dequoy  il  retire  la  hache  de 
la  playe,  et  la  fait  tomber  des  mains  de 
celuy  qui  voudroit  venger  cette  iniure. 
Au  second  présent,  condayee  oscotaSea- 
non  ;  voila  dequoy  il  essuie  le  sang  de 
la  playe  de  sa  teste  :  par  ces  deux  pre- 
sens il  tesmoigne  le  regret  qu'il  a  de 
l'auoir  tué,  et  qu'il  seroit  tout  prest  de 
luy  rendre  la  vie,  s'il  estoit  possible. 
Toutefois  comme  si  le  coup  auoit  reiailly 
sur  la  Patrie,  et  comme  si  le  Pais  auoit 
receu  la  plus  grande  playe,  il  adiouste 
au  troisième  présent,  en  disant,  condayee 
(msahondechari,  voila  pour  remettre  le 
Pais  en  estât;  condayee  onsahondSaronti, 
etolonkSenlsiai,  voila  pour  mettre  vne 
pierre  dessus  l'ouuerlure  et  la  diuision 
de  la  terre  qui  s'esloit  faite  par  ce 
meurtre.  Les  métaphores  sont  grande- 

ment  en  vsage  parmy  ces  Peuples  ;  si 
vous  ne  vous  y  faites,  vous  n'entendez 
rien  dans  leurs  conseils,  où  ils  ne  par- 
lent quasi  que  par  métaphores.  Ils  pré- 
tendent par  ce  présent  réunir  les  cœurs 
et  les  volontez,  et  mesme  les  Villages 
entiers,  quiauoient  esté  comme  diuisez. 
Car  ce  n'est  pas  icy  comme  en  France 
et  ailleurs,  où  le  publie  et  toute  vne  ville 
entière  n'espouse  pas  ordinairement  la 
querelle  d'vn  particulier.  Icy  vous  n'y 
sçauriez  outrager  qui  que  ce  soit,  que 
tout  le  Pais  ne  s'en  ressente,  et  ne  se 
porte  contre  vous  et  mesme  contre  tout 
vn  Village  ;  c'est  de  là  que  naissent  les 
guerres,  et  c'est  vn  sujet  plus  que  suffi- 
sant de  prendre  les  armes  contre  quel- 
que Village,  quand  il  refuse  de  satisfaire 
par  les  presens  ordonnez,  pour  celuy  qui 
vous  auroit  tué  quelqu'vn  des  vostres. 
Le  cinquième  se  fait. pour  applanir  les 
chemins,  et  en  oster  les  brossailles, 
condayee  orna  hannonkiai,  c'est  à  dire 
afin  qu'on  puisse  aller  doresnauant  en 
toute  seureté  par  les  chemins,  et  de 
Village  en  Village.  Les  quatre  autres 
s'adressent  immédiatement  aux  parens, 
pour  les  consoler  en  leur  affliction,  et 
essuyer  leurs  larmes,  condayee  orna  ho- 
heronti,  voila,,  dit-il,  pour  luy  donner 
à  petuner,  parlant  de  son  père,  de  sa 
mère,  ou  de  celuy  qui  seroit  pour  venger 
sa  mort  :  ils  ont  cette  créance  qu'il  n'y 
a  rien  si  propre  que  le  Petun  pour  ap- 
paiser  les  passions  ;  c'est  pourquoy  ils 
ne  se  trouuent  iamais  aux  conseils,  que 
la  pippe  ou  calumet  à  la  bouche  ;  cette 
fumée  qu'ils  prennent  leur  donne,  di- 
sent-ils, de  l'esprit,  et  leur  fait  voir  clair 
dans  les  affaires  les  plus  embrouillées. 
Aussi  en  suitte  de  ce  présent,  on  en  fait 
vn  autre  pour  remettre  tout  à  fait  l'e- 
sprit à  la  personne  offensée,  condayee 
onsa  hondionroenkhra.  Le  huictiesme 
est  pour  donner  vn  breuuage  à  la  mère 
du  defunct,  et  la  guérir  comme  estant 
griefuement  malade  à  l'occasion  de  la 
mort  de  son  fils,  condayee  onsa  aSeaii- 
noncSa  d'ocSeton.  Enfin  le  neufiéme 
est,  comme  pour  luy  mettre  et  étendre 
vue  natte,  sur  laquelle  elle  se  repose, 
et  se  couche  durant  le  temps  de  son 
deuil,  condayee  onsa  hohiendaen.   Voila 

les  principaux  presens  ;  les  autres  sont 
comme  vn  surcroist  de  consolation,  et 
représentent  toutes  les  choses  dont  se 
seruoit  le  mort  pendant  sa  vie:  l'vn 
s'appellera  sa  robbe,  l'autre  son  collier, 
l'autre  son  Canot,  l'autre  son  auiron,  sa 
rets,  son  arc,  ses  flèches,  et  ainsi  des 
autres.  Apres  cela,  les  parens  du  dé- 
funt se  tiennent  pleinement  satisfaits. 
Autrefois  les  parties  ne  s'accordoient 
pas  si  aisément  et  à  si  peu  de  frais  : 
car  outre  que  le  public  payott  tous  ces 
presens,  la  personne  coupable  estoit 
obligée  de  subir  vne  honte,  et  vue  peine 
que  quelques- vns  n'estimeroient  peut 
estre  gueres  moins  insupportable  que  la 
mort  mesme.  On  étendoit  le  mort  sur 
des  perches,  et  le  meurtrier  estoit  con- 
traint de  se  tenir  dessous,  et  receuoir 
dessus  soy  le  pus  qui  alloit  dégoustant 
de  ce  cadaure  ;  on  luy  metloit  auprès 
de  luy  vn  plat  pour  son  manger,  qui 
estoit  incontinent  plein  de  l'ordure  et 
du  sang  pourry  qui  peu  à  peu  en  tomboit, 
et  pour  obtenir  seulement  que  le  plat 
fust  tant  soit  peu  reculé,  il  luy  en  cou- 
stoit  vn  présent  de  sept  cens  grains  de 
Pourcelaine,  qu'ils  appelluient  hassaen- 
dista;  pour  luy,  il  demeuroit  en  cet  estât 
tant  et  si  long  temps  qu'il  plaisoit  aux 
parens  du  defunct,  et  encore  après  cela 
pour  en  sortir, luy  lalloit-il  faire  vn  riche 
présent,  qu'ils  appelloienl  akhieUaendi- 
sla.  Que  si  les  parens  du  mort  se  ven- 
geoient  de  cette  iniure  par  la  mort  de 
celuy  qui  auoit  fait  le  coup,  toute  la 
peine  retomboit  de  leur  costé  ;  c'cstoit 
aussi  à  eux  à  faire  des  presens  à  ceux 
mesmes  qui  auoient  tué  les  premiers, 
sans  que  ceux  cy  fussent  obligez  à  au- 
cune satisfaction,  pour  montrer  combien 
ils  estiment,  que  la  vengeance  est  déte- 
stable, puis  que  les  crimes  les  plus  noirs, 
tel  qu'est  le  meurtre,  ne  paroissent  quasi 
rien  en  sa  présence,  qu'elle  les  abolit,  et 
attire  dessus  soy  toute  la  peine  qu'ils 
méritent.  Voila  pour  ce  qui  est  du 
meurtre.  Les  blessures  à  sang  ne  se 
guérissent  aussi  qu'à  force  de  presens, 
de  colliers,  de  haches,  selon  que  laplaye 
est  plus  ou  moins  notable. 

Ils  punissent  aussi    seuerement  les 
Sorciers,  c'est  à  dire,  ceux  qui  se  me- 


slent  d'empoisonner  et  faire  mourir  par 
sort  ;  et  cette  peine  est  authorisée  du 
consentement  de  tout  le  Pais  ;  de  sorte 
que  quiconque  les  prend  sur  le  fait,  il  a 
tout  droit  de  leur  fendre  la  teste  et  d'en 
défaire  le  Païs,  sans  crainte  d'en  estre 
recherché,  ou  obligé  de  faire  aucune 
satisfaction. 

Pour  les  larrons,  quoy  que  le  Païs  en 
soit  remply,  ils  ne  sont  pas  pourtant 
tolérez  ;  si  vous  trouuez  quelqu'vn  saisi 
de  quelque  chose  qui  vous  appartienne, 
vous  pouuez  en  bonne  conscience  ioûer 
au  Roy  dépouillé,  et  prendre  ce  qui  est 
vostre,  et  aucc  cela  le  mettre  nud  comme 
la  main  ;  si  c'est  à  la  pesche,  luy  enle- 
uer  son  Canot,  ses  rets,  son  poisson, 
sa  robbe,  tout  ce  qu'il  a  :  il  est  vray 
qu'en  cette  occasion  le  plus  fort  l'em- 
porte :  tant  y  a  que  voila  la  coustume  du 
Païs,  qui  ne  laisse  pas  d'en  tenir  plu- 
sieurs en  leur  deuoir. 

Or  s'ils  ont  quelque  espèce  de  Loix 
qui  les  maintiennent  entre  eux,  il  y  a 
aussi  quelque  ordre  estably  pour  ce  qui 
regarde  les  Peuples  estrangers  :  et  pre- 
mièrement pour  le  commerce  ;  plusieurs 
familles  ont  leurs  traittes  particulières, 
et  celuy-là  est  censé  Maistre  d' vne  traitte, 
qui  en  a  fait  le  premier  la  découuerte  ; 
les  enfans  entrent  dans  le  droict  de  leurs 
parens  pour  ce  regard,  et  ceux  qui  por- 
tent le  mesme  nom.;  personne  n'y  va  sans 
son  congé,  qui  ne  se  donne  qu'à  force 
de  presens  ;  il  en  associe  tant  et  si  peu 
qu'il  veut;  s'il  a  beaucoup  de  marchan- 
dise, c'est  son  aduantage  d'y  aller  en  fort 
petite  compagnie,  car  ainsi  il  enleue 
tout  ce  qu'il  veut  dans  le  Païs  ;  c'est  en 
cecy  que  consiste  le  plus  beau  de  leurs 
richesses.  Que  si  quelqu'vn  estoit  si 
hardy  que  d'aller  à  vne  traitte,  sans  le 
congé  de  celuy  qui  en  est  le  Maistre,  il 
peut  bien  faire  ses  affaires  en  secret  et 
à  la  desrobée,  car  s'il  est  surpris  par  les 
chemin,  on  ne  luy  fera  pas  meilleur 
trailtement  qu'à  vn  larron,  et  il  ne  rap- 
portera que  son  corps  à  la  maison,  ou  il 
faut  qu'il  soit  en  bonne  compagnie  :  que 
s'il  retourne  bagues  sauues,  on  se  con- 
tente de  s'en  plaindre,  sans  en  faire 
autre  poursuitte. 

Dans  les  guerres  mesmes  où  règne 

soutient  la  confusion,  ils  ne  laissent 
pas  d'y  tenir  quelque  ordre  :  ils  ifen 
•entreprennent  point  sans  suiet,  et  le 
suiet  le  plus  ordinaire  qu'ils  ayent  de 
prendre  les  armes,  est  lois  que  quelque 
Nation  refuse  de  satisfaire  pour  quelque 
mort,  et  de  fournir  les  presens  que  re- 
quièrent les  consentions  faites  entre 
eux  ;  ils  prennent  ee  refus  pour  vn  acte 
d'hostilité,  et  tout  le  païs  mesme  espouse 
cette  querelle  ;  sur  tout  les  parons  du 
mort  s'estiment  obligez  par  honneur  de 
s'en  ressentir,  et  font  vue  leuée  pour 
leur  courir  sus.  le  ne  parle  point  de  la 
conduite  qu'ils  tiennent  en  leurs  guerres, 
et  de  leur  discipline  militaire,  cela  vient 
mieux  à  Monsieur  de  Cliamplain  qui  s'y 
«st  trouué  en  personne,  et  y  a  comman- 
dé ;  aussi  en  a-t-il  parlé  amplement,  et 
fort  pertinemment,  comme  de  tout  ce  qui 
regarde  les  mœurs  de  ces  Nations  bar- 
bares, le  diray  seulement,  que  si  Dieu 
leur  faisoit  la  grâce  d'embrasser  la  Foy, 
ie  trouuerois  à  reformer  en  quelques 
vues  de  leurs  procédures  :  car  première- 
ment il  y  en  a  tel  qui  leueravnetronppe 
de  ieunes  gens  délibérez  plustost,  ce 
semble,  pour  venger  vne  querelle  parti- 
culière et  la  mort  d'vn  amy,  que  pour 
l'honneur  et  la  conseruation  de  la  Patrie-, 
et  puis  quand  ils  peuuent  tenir  quelques- 
vns  de  leurs  ennemis,  ils  les  traittent 
auec  toute  la  cruauté  qu'ils  se  peuuent 
imaginer:  les  cinq  et  six  iours  se  pas- 
seront quelquefois  à  assouuir  leur  rage, 
et  les  brûler  à  petit  feu,  et  ne  se  con- 
tentent pas  de  luy  voir  la  peau  toute 
grillée,  ils  luy  ouurent  les  iambes,  les 
cuisses,  les  bras  et  les  parties  les  plus 
charnues,  et  y  fourrent  des  tisons  ardens, 
ou  des  haches  toutes  rouges;  quelquefois 
au  milieu  de  ces  tournions  ils  l'obligent 
à  chanter;  et  ceux  qui  ont  du  courage 
le  font,  et  vomissent  mille  imprécations 
contre  ceux  qui  les  tourmentent  ;  le  iour 
de  sa  mort,  il  faut  encor  qu'il  passe  par 
là,  s'il  a  les  forces  ;  et  quelquefois  la 
chaudière  dans  laquelle  on  le  doit  mettre 
bouillir  sera  sur  le  feu,  que  ce  panure 
misérable  chantera  encore  à  pleine  teste. 
Cette  inhumanité  est  tout  à  fait  intolé- 
rable ;  aussi  plusieurs  ne  se  trouuent 
pas  volontiers  à  ces  funestes  banquets. 


Apres  l'auoir  enfin  assommé,  s'il  estoit 
vaillant  homme,  ils  luy  arrachent  le 
cœur,  le  font  griller  sur  les  charbons, 
et  le  distribuent  en  pièces  à  la  ieunesse  ; 
ils  estiment  que  cela  les  rend  coura- 
geux. D'autres  luy  font  vue  incision  au 
dessus  du  col,  et  y  font  couler  de  son 
sang,  qui  a,  disent-ils,  cette  vertu,  que 
depuis  qu'ils  l'ont  ainsi  meslé  auec  le 
leur,  ils  ne  peuuent  iamais  estre  surpris 
de  l'ennemy,  cl  ont  tousiours  connois- 
sance  de  ses  approches,  pour  secrettes 
qu'elles  puissent  estre.  On  le  met  par 
morceaux  en  la  chaudière  ;  et  quoy 
qu'aux  autres  festins  la  teste  soit  d'vn 
Ours,  soit  d'vn  Chien,  d'vn  Cerf,  ou  d'vn 
grand  poisson  est  le  morceau  du  Capi- 
taine, en  cetuy-cy  la  teste  se  donne  au 
plus  malotru  de  la  compagnie  :  en  effet 
quelques-vns  ne  goustent  de  ce  mets 
non  plus  que  de  tout  le  reste  du  corps, 
qu'auec  beaucoup  d'horreur.  11  y  en  a 
qui  eu  mangent  auec  plaisir  ;  i'ay  veu 
des  Saunages  en  nostre  Cabane  parler 
auec  appétit  de  la  chair  d'vn  Iroquois, 
et  lotier  sa  bonté  en  mesmes  termes  que 
l'on  feroit  la  chair  d'vn  Cerf,  ou  d'vn 
Orignac  :  c'est  estre' bien  cruel  ;  mais 
nous  espérons  auec  l'assistance  du  Ciel, 
que  la  cognoissanee  du  vray  Dieu  ban- 
nira tout  à  fait  de  ce  Païs  cette  barbarie. 
Au  reste  pour  la  garde  du  Païs,  ils  en- 
tourent les  principaux  Villages  d'vne 
forte  pailissade  de  pieux,  pour  soustenir 
vn  siège.  Ils  entretiennent  des  pension- 
naires dans  les  Nations  neutres,  ou 
mesme  parmy  les  ennemis,  par  le  moyen 
desquels  ils  sont  aduertis  souz  main  de 
toutes  leurs  menées  ;  ils  sont  bien  si 
aduisez  et  circonspects  en  ce  poinct,  que 
s'il  y  a  quelques  Peuples  auec  lesquels 
ils  n'ayent  pas  entièrement  rompu,  ils 
leur  donnent  en  effella  liberté  d'aller  et 
venir  dans  le  Païs  ;  mais  neantmoins 
pour  plus  grande  asseurance  on  leur 
assigne  des  Cabanes  particulières  où 
ils  se  doiuent  retirer  ;  si  on  les  trou- 
uoit  ailleurs,  on  leur  feroit  vn  înauuais 
party. 

Pour  ce  qui  regarde  l'authorité  de  com- 
mander, voicy  ce  que  l'en  ay  remarque. 
Toutes  les  affaires  des  Huions  se  ta  - 
portent  à  deux   chefs  :   les  vnes  sont 

comme  les  affaires  d'Estat,  soit  qu'elles 
concernent  ou  les  citoyens,  ou  IcsÉstran- 
gers,  le  public  ou  les  particuliers  du 
Village,  pour  ce  qui  est  des  festins, 
danses,  ieux,  crosses,  et  ordre  des  fu- 
nérailles. Les  autres  sont  des  affaires 
de  guerre.  Or  il  se  trouue  autant  de 
sortes  de  Capitaines  que  d'affaires.  Dans 
les  grands  Villages,  il  y  aura  quelquefois 
plusieurs  Capitaines  tant  de  la  police, 
que  de  la  guerre,  lesquels  diuisent  entre 
eux  les  familles  du  Village,  comme  en 
autant  de  Capitaineries  ;  on  y  void  mesme 
par  fois  des  Capitaines,  à  qui  tous  ces 
gouuernemens  se  rapportent  à  cause  de 
leur  esprit,  faueur,  richesses,  et  autres 
qualitez  qui  les  rendent  considérables 
dans  le  Pays.  Il  n'y  en  a  point  qui  en 
vertu  de  leur  élection  soient  plus  grands 
les  vns  que  les  autres.  Ceux  là  tiennent 
le  premier  rang,  qui  se  le  sont  acquis 
par  leur  esprit,  éloquence,  magnificence, 
courage  et  sage  conduite,  de  sorte  que 
les  affaires  du  Village  s'addressent  prin- 
cipalement à  celuy  des  Capitaines,  qui  a 
en  luy  ces  qualitez;  et  de  mesme  en 
est-il  des  affaires  de  tout  le  Pays,  où  les 
plus  grands  esprits  sont  les  plus  grands 
Capitaines,  et  d'ordinaire  il  n'y*  en  a 
qu'vn  qui  porte  le  faix  de  tous  ;  c'est 
en  son  nom  que  se  passent  les  Traictez 
de  Paix  auec  les  Peuples  estrangers  ;  le 
Pays  mesme  porte  son  nom,  et  main- 
tenant, par  exemple,  quand  on  parle 
d1 Anenkhiondic  dans  les  Conseils  des 
Estrangers,  on  entend  la  Nation  des 
Ours.  Autrefois  il  n'y  auoit  que  les 
braues  hommes  qui  fussent  Capitaines, 
et  pour  cela  on  les  appelloit  Enondecha, 
du  mesme  nom  qu'ils  appellent  le  Pays, 
Nation,  terre,  comme  si  vn  bon  Capi- 
taine et  le  Pays  esloient  vne  mesme 
chose  ;  mais  auiourd'huy  ils  n'ont  pas 
vn  tel  égard  en  l'élection  de  leurs  Capi- 
taines; aussi  ne  leur  donnent-ils  plus  ce 
nom  là,  quoy  -qu'ils  l'appellent  encor 
aliSarontas,  atitiaiiem,  ondakhienhai, 
les  grosses  pierres,  les  anciens,  les  sé- 
dentaires. Cependantceuxlàne  laissent 
pas  de  tenir,  comme  i'ay  dit,  le  premier 
rang  tant  dans  les  affaires  particulières 
des  Villages,  que  de  tout  le  Pays,  qui 
sont  les  plus  grands  en  mérites  et  en 


esprit.  Leurs  parens  sont  comme  autant 
de  Lieutenans  et  de  Conseillers. 

Ils  arriuent  à  ce  degré  d'honneur, 
partie  par  succession,  partie  par  élection, 
leurs  enfans  ne  leur  succèdent  pas  d'or- 
dinaire, mais  bien  leurs  neueux  et  petits 
fils.  Et  ceux  cy  encor  ne  viennent  pas 
à  la  succession  de  ces  petites  Royautez, 
comme  les  Dauphins  en  France  ou  les 
enfans  en  l'héritage  de  leurs  pères  ; 
mais  en  tant  qu'ils  ont  les  qualitez  con- 
uenables,  et  qu'ils  les  acceptent  et  sont 
acceptez  de  tout  le  Pays.  Il  s'en  trouue  qui 
refusent  ces  honneurs,  tant  parce  qu'ils 
n'ont  pas  le  discours  en  main,  ny  assez 
de  retenue  ny  de  patience,  que  pource 
qu'ils  ayment  le  repos  :  car  ces  charges 
sont  plustost  des  seruitudes,  qu'autre 
chose.  Il  faut  qu'vn  Capitaine  fasse 
estât  d'estre  quasi  tousiours  en  cam- 
pagne :  si  on  tient  Conseil  à  cinq  ou  six 
lieues  pour  les  affaires  de  tout  le  Pays, 
Hyuer  ou  Esté,  en  quelque  saison  que  ce 
soit,  il  faut  mai  cher  ;  s'il  se  fait  vne  As- 
semblée dans  le  Village,  c'est  en  la  Ca- 
bane du  Capitaine  ;  s'il  y  a  quel- 
que chose  à  publier,  c'est  à  luy  à  le 
faire  ;  et  puis  le  peu  d'authorité  qu'il  a 
d'ordinaire  sur  ses  suiets,  n'est  pas  vn 
puissant  attrait  pour  accepter  ceste 
charge.  Ces  Capitaines  icy  ne  gouuer- 
nent  pas  leurs  suiets  par  voye  d'empire 
et  de  puissance  absolue  ;  ils  n'ont  point 
de  force  en  main,  pour  les  ranger  à  leur 
deuoir.  Leur  gouuernement  n'est  que 
ciuil;  ils  représentent  seulement  ce  qu'il 
est  question  de  faire  pour  le  bien  du 
Village,  ou  de  tout  le  Pays.  Apres  cela 
se  remue  qui  veut.  Il  y  en  a  néanmoins, 
qui  sçauent  bien  se  faire  obeyr,  princi- 
palement quand  ils  ont  l'affection  de 
leurs  suiets.  Quelques  vns  sont  aussi 
reculez  de  ces  charges,  pour  la  mémoire 
de  leurs  ancestres  qui  ont  déseruy  la 
Patrie.  Que  s'ils  y  sont  receus,  c'est  à 
force  de  presens,  que  les  Anciens  ac- 
ceptent en"  leur  Assemblée,  et  mettent 
dans  les  coffres  du  Public.  Tous  les 
ans  enuiron  le  Printemps  se  font  ces  ré- 
surrections de  Capitaines,  si  quelques 
cas  particuliers  ne  retardent  ou  n'aduan- 
cent  l'affaire.  le  demanderais  volon- 
tiers icy  à  ceux  qui  ont  peu  d'opinion 

de  nos  Saunages,  ce  qu'il  leur  semble 
de  cette  conduite. 

Mais  en  prenne  de  ce  que  ie  viens  de 
dire  de  l'esprit  de  nos  Capitaines,  il  faut 
que  ie  conclue  ce  Chapitre  par  vu  dis- 
cours que  me  fit  ce  Printemps  vu  Capi- 
taine, nommé  Aenons  ;  il  prëtendoit  nous 
persuader  de  transporter  rtostre  Cabane 
en  son  Village.  Surquoy  nous  auons  à 
louer  Dieu,  de  ce  qu'il  nous  fait  la  grâce 
d'estre  aymez  et  recherchez  dans  le 
Pays  :  c'est  à  qui  nous  aura  en  son  Vil- 
lage ;  les  Arendoronnon  nous  en  ont 
sonnent  porté  la  parole,  les  Allignenon- 
ghac  et  ceux  du  Village  Ossossanê,  que 
nous  appelions  la  Rochelle,  nous  font 
encor  plus  d'instance';  mais  si  nous 
auons  égard  aux  importunitez,  asseuré- 
ment  ce  Capitaine  l'emportera  ;  il  y  a 
plus  de  six  mois  qu'il  ne  nous  donne  au- 
cun repos,  quelque  affaire  du  Pais  qu'il 
nous  raconte,  il  ne  manque  point  d'en 
tirer  expressément  ou  tacitement  cette 
conclusion  ;  mais  sur  tout  à  ce  Prin- 
temps il  a  employé  toute  sa  Rhétorique 
pour  nous  faire  dire  le  mot,  et  obtenir 
tout  à  fait  nostre  consentement.  Al- 
lant donc  vniour  à  Senrio,  pour  assister 
vn  de  nos  Chrestiens  malade  à  la  mort, 
ie  trouuay  par  le  chemin  vn  Saunage  qui 
.me  venoit  quérir  de  la  part  tf Aenons; 
ie  l'allay  voir  après  auoir  satisfait  à 
nostre  malade,  qui  nous  menoit  parti- 
culièrement. Il  me  fit  ce  discours  ;  mais 
ie  luy  feray  tort  de  le  mettre  icy,  car  ie 
ne  luy  donneray  pas  la  grâce  qu'il  auoit 
en  la  bouche  de  ce  Capitaine  ;  n'importe 
on  verra  tousiours  ses  pensées,  que 
i'ay  rangées  à  mon  aduis  à  peu  prés 
dans  leur  ordre.  Voicy  comme  il  com- 
mença. 

Echon,  ievous  ay  mandé  pour  sçauoir 
au  vray  vostre  dernière  resolution.  le 
ne  vous  eusse  pas  donné  la  peine  de 
venir  iusques  icy,  n'eust  esté  que  ie 
craignois  de  ne  pas  trouuer  chez  vous  la 
commodité  de  vous  parler:  vostre  Ca- 
bane est  tousiours  pleine  de  tant  de  per- 
sonnes qui  vous  visitent,  qu'il  est  quasi 
impossible  de  vous  y  communiquer 
quelque  chose  en  particulier  ;  et  puis 
maintenant  que  nous  sommes  sur  le 
poinct  de  nous  assembler  pour  délibé- 


rer touchant  l'establissemcnt  d'vn  nou- 
ueau  Village,  cette  entreueuë  oust  peu 
estre  suspecte  à  ceux  qui  désirent  vous 
retenir. 

Les  François  ont  tousiours  esté  atta- 
chez à  moy,  et  m'ont  aymé  ;  ie  les  ay 
aussi  tousiours  assisté  en  tout  ce  que  i'ay 
peu,  et  n'ont  pas  trouué  en  toutes  ces 
terres  de  meilleur  amy  que  moy  ;  ce  n'a 
pas  esté  sans  encourir  l'enuie  de  tout  le 
Pais,  qui  m'en  regarde  il  y  a  longtemps 
de  mau uais  œil,  et  a  fait  tout  ce  qu'il  a 
peu  pour  me  mettre  mal  auprès  de  vous  ; 
iusques  là  que,  comme  vous  sçauez,  on 
m'a  imputé  la  mort  de  Bruslé,  et  incon- 
tinent après  qu'il  eut  esté  tué,  quand  il 
fut  question  de  descendre  à  Kébec,  on 
disoit  haut  et  clair  que  si  i'y  allois,  sans 
doute  i'y  laisserois  la  teste  :  nonobstant 
loutcela,  l'année  suiuante  (car  pour  cette 
année  là  i'allay  en  traitte  ailleurs)  ie  ne 
laissay  pas  de  m'embarquer  et  descen- 
dre, appuyé  que  i'estois  sur  mon  inno- 
cence. Au  reste  si  ce  malheur  me 
fust  arriué,  la  hache  estant  leuée  sur 
ma  teste,  i'eusse  demandé  vn  peu  de 
temps  pour  parler,  et  ie  croy  que  ie 
me  fusse  si  bien  iustifié,  que  i'eusse 
obligé  celuy  qui  commandoit  ou  de  faire 
manifestement  vne  iniustice,  ou  me 
laisser  la  vie.  Mais  ie  n'en  fus  pas  en 
la  peine,  et  ceuxquis'attendoientde  me 
voir  assommer  furent  bien  estonnez, 
quand  ils  virent  l'honneur  qu'on  me  fit  ; 
iusques  là  que  quelques  vns  disoient, 
que  puisqu'on  traittoitsi  fauorablement 
vn  meurtrier,  le  vray  moyen  de  se  faire 
aimer  des  François  estoit  de  fendre  la 
teste  à  quelqu'vn.  Tous  ces  discours 
n'ont  point  empesché  que  mon  inno- 
cence n'ait  esté  tousiours  au  dessus  de 
l'enuie  ;  quoy  qu'on  dise,  i'aimeray  et 
obligeray  toute  ma  vie  les  François  en 
tout  ce  que  ie  pourray. 

Echon,  nous  pensions  que  vostre  Vil- 
lage deust  nous  suture  et  se  joindre  à 
nous,  maintenant  que  nous  sommes  sur 
le  poinct  d'en  faire  vn  autre  ailleurs,  et 
il  n'a  pas  tenu  à  vous,  les  presens  que 
vous  listes  l'an  passé  sur  ce  suiet  n'e- 
stoient  que  trop  capables  de  les  porter  à 
cette  resolution  ;  mais  cependant,  à  ce 

que  nous  voyons,  il  n'en  faut  plus  parler; 
c'est  vne  pièce  tout  à  fait  détachée,  et 
nagueres  que  i'allay.chez  vous  pour  sça- 
uoir  vostre  resolution,  ie  perdis  courage  ; 
vous  me  respondistes  si  froidement,  que 
Èe  m'estois  comme  résolu  de  ne  vous 
■en  plus  parler. 

Toutefois   la  chose  est  de  telle  im- 
portance,  tant  pour  vos  interests  que 
pour  les  nostres,  que  i'ay  iugé  à  propos 
de  vous  en  dire  mon  sentiment  encore 
vne  fois  ;  si  vous  ne  me  respondez  au- 
iourd'huy  distinctement,  iamais  plus  ie 
ne  vous  en  ouuriray  la  bouche.     Nous 
nous  assemblerons  demain,  cinqVillages 
que  nous  sommes,  pour  conclure  le  des- 
sein que  nous  auons  de  nous  vnir  et 
n'en  faire  qu'vn.     Nous  auons  suiet  de 
prendre  cette  resolution,  puis  que  si 
nous  sommes  en  paix  cette  année,  nous 
ne  pouuons  manquer  le  Printemps  sui- 
uantd'auoir  l'ennemy  sur  les  bras  :  nous 
n'en  sommes  que  trop  bien  informez  ; 
en  Testât  que  vous  nous  voyez  mainte- 
nant nous  serions  en  peine,  au  moins 
pour  nos  femmes  et  nos  enfans,  si   la 
nécessité  nous  contraignoit  de  prendre 
les  armes  ;  au  lieu  que  si  nous  sommes 
en  vn  bon  Village  bien  fermé  de  pieux, 
nostre  ieunesse  aura  suiet  de  faire  pa- 
roistre  son  courage,  et  nous  mettrons 
nos  femmes  et  nos  enfans  en  asseu- 
rance.     A  cette  occasion  tout  le  Pais 
jette  les  yeux  sur  vous  ;  nous  nous  esti- 
merons tout  à  fait  hors  de  crainte,  pour- 
ueu  que  nous  vous  ayons  auec  nous  ; 
vous  auez  des  armes  à  feu  dont  le  seul 
bruit  est  capable  de  donner  l'espou- 
uante  à  l'ennemy,  et  le  mettre  en  fuite. 
Au  reste,  il  y  va  aussi  de  vos  inte- 
rests ;  voyez  en  quel  peine  vous  estes  au 
moindre  bruit  de  guerre  ;  et  puis  si  on 
vous  fait  quelque  tort,  à  qui  aurez  vous 
recours,  demeurans  en  ce  petit  Hameau 
où  vous  estes  ?  Vous  n'auez  point  là  de 
Capitaine  qui  vous  prenne  en  sa  prote- 
ction, et  vous  fasse  faire  raison  ;  il  n'y 
a  personne  qui  tienne  la  ieunesse  en  de- 
uoir  ;  si  les  bleds  vous  manquent,  qui 
donnera  ordre  qu'on  vous  en  pouruoye  ? 
car  vostre  Village  n'est  pas  capable  de 
vous  en  fournir  à  suffisance,  et  quelle 
peine  d'en  aller  vous  mesmes  chercher 


ailleurs  !  Au  lieu  que  si  vous  estes  des- 
nostres,  rien  ne  voussçauroit  manquer; 
comme  nous  vous  aurons  voulu  auoir 
auprès  de  nous,  aussi  serons  nous  obli- 
gez de  vous  nourrir  :  et  au  cas  que  l'on 
se  portast  laschement  à  vous  fournir 
vostre  prouision,  ie  vous  donne  parole 
que  i'employeray  tout  mon  crédit  pour 
représentera  nos  gens  l'obligation  qu'ils 
vous  auront,  et  ie  sçay  bien  qu'il  n'y  en 
a  pas  vn  qui  ne  se  mette  incontinent 
en  deuoir  de  vous  seruir  ;  de  mesme 
quand  il  sera  question  de  dresser  vostre 
Cabane,  ie  commanderay  à  toute  la 
ieunesse  de  mettre  la  main  à  l'œuure, 
et  vous  vous  verrez  incontinent  aussi 
bien  logez  que  vous  pouuez  souhaitter 
dans  le  Païs. 

Il  s'arresta  icy,  et  il  me  dit  qu'il  n'a- 
uoit  pas  neantmoins  encor  acheué,  mais 
qu'il  desiroit  auant  que  de  passer  ou- 
tre, que  ie  communiquasse  à  vn  de 
nos  Pères  qui  estoit  auec  moy  ce  qu'il 
venoit  de  dire.  Puis  il  continua  en  ces 
termes  : 

Echon,  ie  vois  bien  que  vous  m'allez 
dire  que  vous  craignez  d'estre  plus  éloi- 
gnez du  Lac  que  vous  n'estes  mainte- 
nant ;  et  moy  ie  vous  donne  parole  que 
vous  n'en  serez  pas  si  éloignez  que  vous 
pourriez  bien  penser  ;  et  puis  quand 
ainsi  seroit,  dequoy  vous  mettez  vous 
en  peine  ?  Vous  n'allez  point  à  la  pesche, 
tout  le  Village  y  ira  pour  vous.  Vous 
aurez  de  la  peine  à  embarquer  vos  pa- 
quets pour  Kébec;  rien  moins^  il  n'y 
aura  personne  dans  le  Village  qui  ne  se 
tienne  heureux  de  vous  seruir  en  cette 
occasion.  Il  est  vray  que  vous  ne  serez 
pas  au  bord  du  Lac,  pour  receuoir  les 
paquets  qu'on  vous  enuoyera  ;  mais 
qu'importe,  puis  qu'on  vous  les  appor- 
tera iusques  chez  vous  :  et  au  cas  que 
vous  desiriez  vous  seruir  de  ceux  de  la 
Rochelle,  s'ils  vous  aiment,  comme  ils 
doiuent  ordinairement  passer  deuant  le 
Village  que  nous  prétendons  bastir,  ils 
ne  vous  donneront  pas  la  peine  de  les 
aller  quérir  à  leur  Village.  Echon,  voila 
ce  que  i'auois  à  vous  dire  :  ie  vous  prie 
que  ie  sçache  maintenant  vostre  dernière 
resolution,  afin  que  i'en  fasse  demain  le 
rapport  au  Conseil. 

Voila  la  harangue  de  ce  Capitaine,  qui 
passeroil,  à  mon  aduis,  au  jugement  de 
plusieurs  pour  vne  de  celles  de  Tile 
Lino,  si  le  suiet  le  portolt:  elle  me  sem- 
bla fort  persuasiue.  En  effet  ie  luy  fis 
respouse,  qu'il  nous  obligeait  de  l'affe- 
ction qu'il  tesmoignoit  pour  nous  ;  qu'il 
l'auoit  assez  faict  paroistre  en  plusieurs 
occasions,  mais  sur  tout  en  celle  cy  ; 
que  nous  estions  tres-contens  de  trans- 
porter nostre  Cabane  en  son  Village  ; 
qu'il  y  auoit  long  temps  que  nous  en 
auions  le  dessein  ;  que  nous  ne  nous 
estions  arrestez  à  Ihonatiria,  que  comme 
en  vn  Village  qui  releuoit  de  luy,  et  qui 
ne  faisoit  bande  à  part  que  pour  vu 
temps  ;  mais  neantmoins  que  nous  ne 
pouuions  pas  encor  nous  résoudre  à  en- 
gager nostre  parole,  que  les  Capitaines 
des  cinq  Villages  qui  se  deuoient  as- 
sembler ne  nous  promissent  première- 
ment au  nom  de  tous  leurs  suiets,  qu'ils 
seroient  contons  de  receuoir  la  Foy, 
croire  tout  ce  que  nous  croyons,  et 
viure  comme  nous.  Je  pris  de  là  occa- 
sion de  luy  repeter  quelques  principaux 
mystères  de  nostre  Foy,  et  taschay  sur 
tout  de  luy  monstrer  quelle  facilité  ils 
deuoient  auoir  en  ce  poinct,  puis  que 
Dieu  ne  nous  commandoit  rien  qui  ne 
fust  très- raisonnable,  et  qu'ils  iugeas- 
sent  eux-mesmes  par  après  tres-aduan- 
tageux  pour  le  Pais.  11  m'écouta  fort 
attentiuement,  et  me  promit  d'en  faire 
fidèlement  son  rapportai!  Conseil,  ad- 
iouslant  que  pour  luy  il  estoit  dans  la 
resolution  de  se  faire  baptiser,  et  que 
toute  sa  Cabane  auoit  la  mesme  pen- 
sée. 

Le  Conseil  se  tint  quelques  iours 
après  ;  ce  Capitaine  s'y  trouua.  On  luy 
demanda  quel  estoit  enfin  le  sentiment 
et  la  résolution  des  François.  Il  leur 
répondit,  que  nous  faisions  quelque  dif- 
ficulté. Ils  luy  demandèrent,  quelle  dif- 
ficulté nous  pouuions  faire.  Ils  ne  veu- 
lent point,  dit-il,  se  mettre  dans  vu 
Village,  qu'ils  ne  soient  asseurez  d'auoir 
affaire  à  des  personnes,  qui  écouteront 
et  feront  tout  ce  qu'ils  enseignent.  A 
cela  ils  repartirent  :  Voila  qui  va  bien  : 
nous  en  sommes  contons.  Il  nous  ensei- 
gnera, puis  nous  ferons  toi- 1  ce  qu'il  dé- 


sirera.   En  effect  ils  creurent  l'affaire  si 
bien  conclue,  qu'ils  nous  vindrent  dire 
par  après  qu'ils  venoient  quérir  nostre 
Cabane  pour  la  transporter  ;  mais  ce  ne 
sera  pas  encor  pour  cette  année,  la  l'esté 
des  Morts  a  traiiersé,  dit-on,  ce  dessein. 
Cependant  ce  Capitaine  qui  est  si  échauffe 
à  nous  auoir  auec  luy  en  ce  nouueau 
Village,  voyant  que  nostre  Cabane  estoit 
quasi  inhabitable,  et  qu'il  sembloit  que 
nostre  Village  se  voulust  dissiper,    et 
craignant  que  nous  ne  prissions  party 
ailleurs,   nous  vint  offrir  sa  Cabane,  à 
peine  de  s'incommoder,  luy  et  toute  sa 
familic.     Neantmoins  nous  auons  iugé 
plus  à  propos  de  passer  encor  vn  Uyuer 
où  nous  sommes,  tant  pour  cultiuer  ces 
nouuelles  plantes  que  nous  y  auons  ac- 
quises à  nostre  Seigneur  par  le  moyen 
du  sainct  Baptcsme,  que  parce  que  nous 
espérons  que  les  Chefs  de  ces  Villages 
qui  prétendent  de  s'assembler,  et  sont, 
maintenant  en  diuision  auec  le  reste  du 
Pays,   pourront   entre  cy  et  le   Prin- 
temps se  réunir,  et  ainsi  nous  pour- 
rons plus  aisément  tourner   du  coflé 
que  nous  iugerons  plus  à  propos  pour 
la  gloire  de   Dieu,   sans  crainte  d'of- 
fenser personne,    ce   qui    nous  seroit 
maintenant  bien  difficile  en  Testât  où 
sont  les  affaires. 

Cette  resolution  prise  nous  a  obligez 
de  penser  à  restablir  et  accroistre  nostre 
Cabane.  l'en  fis  ouuerture  au  Capitaine 
de  nostre  Village  ;  il  assembla  inconti- 
nent les  Anciens,  et  leur  communiqua 
nostre  dessein.  Ils  en  furent  si  contens, 
qu'ils  nous  en  vinrent  faire  des  con- 
iouïssances  :  car  ils  craignoient  de  iour 
en  iour  que  nous  ne  les  quittassions. 

Pour  les  encourager,  ie  leur  fis  présent 
d'vne  douzaine  de  pains  de  Petun,  et 
quelques  peaux;  ils  me  rendirent  les 
peaux,  disant  que  c'esloit  à  eux  à  nous 
en  donner,  et  que  d'ailleurs  ils  nous 
auoient  déjà  assez  d'obligation  ;  que  nous 
les  obligions  tous  les  iours  à  vne  infinité 
d'occasions;  que  si  quelques- vus  auoient 
besoin  d'vn  cousteau,  ou  d'vne  alaisne, 
ils  n'auoient  qu'à  venir  chez  nous,  et 
que  nous  les  leur  donnions  incontinent. 
Au  reste  ces  témoignages  de  bien-veil- 
lance  ne  furent  pas  seulement  des  pa- 

rôles,  ils  furent  suiuis  de  bons  effets;  ils 
mirent  diligemment  la  main  à  l'œuure, 
et  trauaillerent  auec  tant  d'assiduité, 
qu'ils  nous  dressèrent  presque  en  trois 
iours  vne  nouuelle  Cabane  ;  aussi  per- 
sonne ne  s'y  épargna,  les  vieillards  y 
estoient  les  premiers.  Quelqucs-vns 
mesmes,  s'oublians  de  leur  âge,  mon- 
toient  iusques  au  haut  delà  Cabane,  les 
autres  alloient  quérir  et  préparaient  force 
écorces  pour  lier,  ou  trauailloient  adres- 
ser le  bas  de  la  Cabane. 

La  diligence  du  Capitaine  empescha  le 
dernier  iour  quatre  d'entre  nous  de 
dire  Messe  :  car  dés  le  point  du  iour 
il  se  mit  en  besogne,  et  du  haut  de  la 
Cabane  où  il  estoit  crioit  à  pleine  teste, 
et  inuitoit  au  trauail  toute  la  jeunesse 
qui  n'estoit  pas  encor  bien  éueillée. 
Mais  disons  vn  mot  de  leurs  Conseils. 


chapitre  vu. 

De  Vordre  que  les  Hurons  tiennent  en 
leurs  Conseils. 

le  parleray  icy  principalement  des 
Conseils  ou  assemblées  générales,  les 
particuliers  estant  quasi  ordonnez  de 
mesme  façon,  quoy  qu'auec  moins  d'ap- 
pareil. 

Ces  Assemblées  générales  sont  comme 
les  Estats  de  tout  le  Païs,  et  partant  il 
s'en  fait  autant  et  non  plus  que  la  né- 
cessité le  requiert.  Le  lieu  d'iceux  est 
d'ordinaire  le  Village  du  principal  Capi- 
taine de  tout  le  Païs  ;  la  Chambre  de 
Conseil  est  quelque  fois  la  Cabane  du 
Capitaine,  parée  de  nattes,  ou  ionchées 
de  branches  de  Sapin,  auec  diuers  feux, 
suiuant  la  saison  de  l'année.  Autrefois 
chacun  yapportoitsabusche  pour  mettre 
au  feu  ;  maintenant  cela  ne  se  pratique 
plus,  les  femmes  de  la  Cabane  suppor- 
tent celte  dépense  ;  elles  font  les  feux, 
et  ne  s'y  chauffent  pas,  sortant  dehors 
pour  céder  la  place  à  Messieurs  les  Con- 
seillers. Quelquefois  l'assemblée  se  fait 
au  milieu  du  Village,  si  c'est  en  Esté,  et 
quelquefois  aussi  en  l'obscurité  des  fo- 
rests  à  l'écart,  quand  les  affaires  deman- 
dent le  secret  ;  le  temps  est  plustost  de 


nuict  que  de  iour  ;  ils  y  passent  souuent 
les  nuicts  entières. 

Le  Chef  du  Conseil  est  le  Capitaine  qui 
l'assemble.  Les  affaires  s'y  décident  à 
la  pluralité  des  voix,  où  l'authorité  des 
Chefs  en  attire  plusieurs  à  leur  opinion  ; 
de  fait  la  commune  façon  d'opiner  est  de 
dire  aux  Anciens  :  Aduisez-y  vous  autres, 
vous  estes  les  Maistres. 

Les  gages  ordinaires  de  ces  Messieurs 
sont  assignez  sur  la  force  de  leurs  bras, 
sur  leur  diligence  et  bon  ménage  : 
s'ils  essartent  mieux  que  les  autres, 
s'ils  chassent  mieux,  s'ils  peschent 
mieux,  bref  s'ils  sont  heureux  à  la 
traitte,  ils  sont  aussi  plus  riches  qu'eux  ; 
sinon  ils  sont  les  plus  nécessiteux,  ainsi 
comme  l'expérience  le  fait  voir  en  quel- 
ques-vns. 

Leurs  parties  casuelles  sont  première- 
ment les  meilleurs  morceaux  des  festins, 
où  on  ne  manque  point  de  les  inuiter. 
2.  Quand  quelqu'vn  fait  quelque  présent 
ils  y  ont  la  meilleure  part.  3.  Quand 
quelqu'vn  soit  Citoyen,  soit  Estranger, 
veut  obtenir  quelque  chose  du  Païs,  la 
coustume  est  de  graisser  les  mains  des 
principaux  Capitaines,  au  branle  d  s- 
quels  tout  le  reste  se  remue.  le  suis 
très  asseuré  de  ce  que  ie  viens  de  dire  : 
le  regret  que  quelques  particuliers  ont 
de  semblables  desordres,  et  l'enuie 
mesme  des  autres  Capitaines  qui  ne 
sont  pas  appeliez  au  butin,  en  décou- 
urent  plus  qu'on  ne  desireroit;  ils  se 
décrient  les  vns  les  autres,  et  le  seul 
soupçon  de  ces  présents  secrets  émeut 
quelquefois  de  grands  débats  et  diui- 
sions,  non  pas  tant  pour  le  désir  du  bien 
public,  que  pour  le  regret  de  n'esïre 
pas  de  la  partie  ;  et  cette  ialousie  em- 
pesche  par  fois  de  bonnes  affaires.  Mais 
venons  à  l'ordre  qu'ils  tiennent  en  leurs 
Conseils. 

Premièrement  le  Chef  ayant  déjà  con- 
sulté en  particulier  auec  les  autres  Ca- 
pitaines et  Anciens  de  son  Village,  et 
iugé  que  l'affaire  mérite  vne  assemblée 
publique,  il  enuoye  conuier  au  Conseil 
par  chaque  Village  autant  de  personnes 
qu'il  désire  ;  les  Messagers  sont  ieuucs 
hommes  volontaires,  ou  aucunefois  vn 
Ancien,  afin  que  la  semonce  soit  plus 

efficace,  (raillant  qu'on  n'adiouste  pas 
tbusiours  foy  aux  ieunes  gens.  Ces 
Messagers  addressent  leur  commission 
au  principal  Capitaine  du  Village,  ou  bien 
en  son  absence  à  celuy  qui  le  suit  de  plus 
prés  en  authorité,  désignant  le  iour  air- 
quel  on  se  doit  assembler.  Ces  semonces 
sont  des  prières,  non  pas  des  comman- 
demens,  et  parlant  quelques-vns  s'ex- 
cusent tout  à  l'ait,  d'autres  dilayent  à 
partir  ;  d'où  vient  que  ces  assemblées 
sont  quelquefois  longues,  car  ils  ne  se 
mettent  pas  volontiers  en  chemin  auec 
le  mauuais  temps,  et  certainement  ils 
ont  encor  assez  de  peine  de  venir  à  beau 
pied  par  fois  de  dix  et  douze  lieues,  et 
ce  en  Hyuer  et  sur  les  neiges. 

2.  Tousestansarriuez,  ils  prennent  sé- 
ance chacun  en  son  quartier  de  laCabane, 
ceux  d'vn  mesme  Village  ou  mesme  Na- 
tion proche T vu  de/l'autre,  afin  de  con- 
sulter par  ensemble;  si  d'auenturequel- 
qu'vn-manqne;-  on  met  en  question,  si 
nonobstant  son  absence  cette  assemblée 
seroit  légitime,  et  quelquefois  faute 
d'vne  ou  de  deux  personnes  toute  l'as- 
semblée se  dissout  et  se  remet  à  vue 
autre  fois.  Que  si  tous  sont  assemblez, 
ou  que  nonobstant  ils  iugent  deuoir 
passer  outre,  alors  on  donne  ouuerture 
au  Conseil.  Ce  ne  sont  pas  tousiours 
les  Chefs  du  Conseil  qui  la  font  ;  la  dif- 
(iculté  de  parler,  leur  indisposition,  ou 
mesme  leur  grauité  les  en  dispense. 

Apres  les  salutations,  les  remercie- 
mensde  la  peine  qu'ilsont prise  avenir, 
les  actions  de  grâces  rendues  ie  ne  sçay 
à  qui,  de  ce  que  tout  le  monde  est  ar- 
riué  sans  fortune,  que  personne  n'a  esté 
surpris  des  ennemis,  n'est  point  tombé 
en  quelque  ruisseau  ou  Riuiere,  ou  ne 
s'est  point  blessé,  bref  de  ce  que  tous 
sont  armiez  heureusement,  on  exhorte 
tout  le  monde  à  délibérer  meurement  ; 
en  après  on  propose  l'affaire  dont  il  est 
question,  et  dit  on  à  Messieurs  les  Con- 
seillers qu'ils  y  «luisent. 

C'est  alors  que  les  Députez  de  chaque 
Village,  ou  ceux  d'vne  mesme  Nation 
consultent  lotit  bas  ce  qu'ils  doiuent  ré- 
pondre. Lors  qu'ils  ont  bien  consulté 
par  ensemble,  ils  opinent  par  ordre,  et 
s'arrestent  à  la  pluralité  des  opinions, 


où  plusieurs  choses  sont  dignes  de  re- 
marque. La  première  est  en  la  manière 
de  parler,  laquelle  à  cause  de  sa  diuer- 
sité  a  vn  nom  différent,  et  s'appelle 
acSenUmch;  elle  est  commune  à  tous 
les  Saunages:  ils  haussent  et  fléchissent 
la  voix  comme  d'vn  ton  de  Prédicateur  à 
l'antique,  mais  lentement,  posément, 
distinctement,  mesme  répétant  vne 
mesme  raison  plusieurs  fois.  La  se- 
conde chose  remarquable  est,,  que  les 
opinans  reprennent  sommairement  la 
proposition,  et  toutes  les  raisons  qu'on  a 
alléguées  auant  que  de  dire  leur  aduis. 

l'ay  autrefois  ouy  dire  à  quelque  Tru- 
chement, que  ces  Nations  icy  auoient 
vn  langage  particulier  en  leurs  Conseils, 
mais  i'ay  expérimenté  le  contraire.  le 
sçay  bien  qu'ils  ont  quelques  termes 
particuliers,  ainsi  qu'on  a  en  toutes  sor- 
tes d'arts  et  de  sciences,  comme  au 
Palais,  aux  Escoles,  et  ailleurs  ;  il  est 
vray  que  leurs  discours  sont  d'abord 
difficiles  à  entendre,  à  Cause  d'vne  infi- 
nité de  Métaphores,  de  plusieurs  cir- 
conlocutions et  autres  façons  figurées  : 
par  exemple,  parlant  de  la  Nation  des 
I  >urs,  ils  diront,  l'Ours  a  dit,  a  fait  cela  ; 
l'Ours  est  lin,  est  meschant;  les  mains 
de  l'Ours  sont  dangereuses.  Quand  ils  - 
parlent  de  celuy  qui  fait  le  festin  des 
Morts,  ils  disent,  celuy  qui  mange  les 
âmes;  quand  ils  parlent  d'vne  Nation, 
ils  n'en  nomment  souuent  que  le  prin- 
cipal Capitaine,  comme  parlantdes  Mon- 
tagnets,  ils  diront,  Auirond  dit:  c'est 
le  nom  d'vn  des  Capitaines.  Bref,  c'est 
en  ces  lieux  pu  Hs  rëleuent  leur  style, 
et  taschent  de  bien  dire.  Quasi  tous  ces 
esprits  sont  naturellement  d'vne  assez 
bonne  trempe,  ratiocinent  fort  bien,  et 
ne  bronchent  point  en  leurs  discours  ; 
aussi  font-ils  estât  de  se  mocquer  de 
ceux  qui  bronchent  ;  quelques  vns  sem- 
blent estre  nés  à  l'éloquence. 

3.  Apres  que  quelqu'vn  a  opiné,  le 
Chef  du  Conseil  répète,  ou  fait  repeter 
ce  qu'il  a  dit:  de  sorte  que  les  choses 
ne  peuuent  qu'elles  ne  soient  bien  en- 
tendues, estans  tant  de  fois  rebattues;  ce 
qui  m'arriua  fort  heureusement  au  Con- 
seil dont  ie  vous  ay  parlé,  où  ie  leur  fis 
vn  présent  pour  les  encouragera  prendre 


128 


Relation  de  la  Nouuelle 


le  chemin  et  la  route  du  Ciel,  car  vn 
des  Capitaines  répéta  fort  heureusement 
tout  ce  que  i'auois  dit,  et  le  dilata  et 
amplifia  mieux  que  ie  n'auois  fait,  et  en 
meilleurs  termes  :  car  en  effet  dans  le 
peu  de  cognoissance  que  nous  auons  de 
cette  Langue,  nous  ne  disons  pas  ce  que 
nous  voulons,  mais  ce  que  nous  poll- 
uons. 

4.  Chacun  conclud  son  aduis  en  ces 
termes  :  Condayauendi  lerhaytle  cha 
nonhSicSahachen;  c'est  à  dire,  Voila  ma 
pensée  touchant  le  suiet  de  nostre  Con- 
seil :  puis  toute  l'assemblée  répond  par 
vne  forte  respiration  tirée  du  creux  de 
l'estomac!},  Haau  ï  I'ay  remarqué  que 
quand  quelqu'vn  a  parlé  au  .gré,  ce 
Haau  se  tire  auec  beaucoup  plus  d'ef- 
fort. 

La  cinquième  chose  remarquable  est 
leur  grande  prudence  et  modération  de 
paroles  :  ien'oseroispas  dire  qu'ils  vsent 
tousiours  de  cette  retenue,  car  ie  sçay 
que  quelquefois  ils  se  picquent;  mais 
cependant  vous  remarquez  tousiours  vne 
singulière  douceur  et  discrétion.  le 
n'ay  gueres  assisté  en  leurs  Conseils, 
mais  toutes  les  fois  qu'ils  m'y  ontinuité, 
i'en  suis  sorty  auec  estonnement  sur  ce 
poinct. 

Vn  iour  ie  vis  vn  débat  pour  la  pré- 
séance entre  deux  Capitaines  de  guerre: 
vn  Vieillard  qui  espousoit  le  party  de 
l'vn,  dit  qu'il  esloit  sur  le  bord  de  sa 
fosse,  et  que  parauenture  le  lendemain 
son  corps  seroit  placé  dans  le  Cimetière  ; 
mais  cependant  qu'il  diroit  ingenuëment 
ce  qu'il  croyoit  estre  de  justice,  non 
pour  aucun  interest  qu'il  y  eust,  mais 
pour  l'amour  de  la  vérité  :  ce  qu'il  fit 
auec  ardeur,  quoy  qu'assaisonnée  de 
discrétion.  Et  lors  vn  autre  Ancien 
reprenant  la  parole  le  reprit,  et  luy  dit 
fort  à  propos  :  Ne  parle  point  mainte- 
nant de  ces  choses,  ce  n'en  est  pas  la 
saison  ;  voila  l'ennemy  qui  nous  va  as- 
siéger, il  est  question  de  nous  armer, 
et  de  fortifier  vnanimement  nos  pallis- 
sades,  et  non  pas  de  disputer  des  rangs. 
Sur  tout  ie  fus  estonné  de  la  sage  con- 
duite d'vn  autre  Conseil,  où  i'assistay, 
qui  sembloit  estre  confit  en  humeur 
condescendante  et  belles  paroles,  non- 


obstant l'importance  des  affaires  dont 
il  s'agissoit. 

'  Ce  Conseil  estoit  l'vn  des  plus  impor- 
tans  que  les  Hurons  ayent,  sçauoir  de 
leur  teste  des  Morts  ;  ils  n'ont  rien  de 
plus  sacré  :  la  chose  estoit  fort  chatouil- 
leuse, car  il  s'agissoit  de  faire  que  tout 
le  Pais  mît  ses  morts  en  vne  mesme 
fosse,  suiuant  leur  coustume  ;  et  cepen- 
dant il  y  auoit  quelques  Villages  muti- 
nez qui  vouloient  faire  bande  à  part, 
non  sans  vn  regret  de  tout  le  Pais.  Ce- 
pendant la  chose  se  passa  auec  toute  la 
douceur  et  paix  imaginable  :  à  tous 
coups  les  Maistres  de  la  Feste  qui  auoient 
assemblé  le  Conseil  exhortoientà  la  dou- 
ceur, disant  que  c'estoit  vn  Conseil  de 
paix.  Ils  nomment  ces  Conseils,  En- 
dionraondaoné,  comme  si  on  disoit, 
Conseil  égal  et  facile  comme  les  plaines 
et  rases  campagnes.  Quoy  que  dissent 
les  opinans,  les  Chefs  du  Conseil  ne  fai- 
soient  que  dire,  Voila  qui  va  bien.  Les 
mutins  excusoient  leur  diuision,  disant 
qu'il  n'en  pouuoit  arriuer  du  mal  au 
Pais;  que  par  le  passé  il  y  auoit  eu  de 
semblables  diuisions,  qui  ne  l'auoient 
pas  ruiné.  Les.  autres  adoucissoient 
les  affaires,  disans  que  si  quelqu'vn  des 
leurs  s'égaroit  du  vray  chemin,  il  ne 
falloitpas  incontinent  l'abandonner;  que 
les  frères  auoient  par  fois  des  riotes  par 
ensemble.  Bref,  c'estoit  chose  digne 
d'estonnement  de  voir  dans  des  cœurs 
aigris  vne  telle  modération  de  paroles. 
Voila  pour  leurs  Conseils. 


CHAPITRE   VIII. 

Des  Cérémonies  qu'ils  gardent  en  leur 
sépulture,  et  de  leur  deuil. 

Nos  Sauuages  ne  sont  point  Sauuages 
en  ce  qui  regarde  les  deuoirs  que  la 
Nature  mesme  nous  oblige  de  rendre 
aux  morts  :  ils  ne  cèdent  point  en  cecy 
à  plusieurs  Nations  beaucoup  mieux  po- 
licées. Vous  diriez  que  toutes  leurs 
sueurs,  leurs  trauaux  et  leurs  traittes 
ne  se  rapportent  quasi  qu'à  amasser  de 
quoy  honorer  les  Morts.  Ils  n'ont  rien 

d'assez  précieux  pour  cet  eflet  ;  ils  pro- 
stituent les  robbes,  les  haches  et  la 
Pourcelaine  en  telle  quantité,  que  vous 
ingériez  à  les  voir  en  ces  occasions, 
qu'ils,  n'en  font  aucun  estât,  et  toutefois 
ce  sont  toutes  les  richesses  du  Pais; 
vous  les  verrez  souuent  en  plein  hyuer 
quasi  tout  nuds,  pendant  qu'ils  ont  de 
belles  et  bonnes  robbes  en  leurs  quaisses, 
qu'ils  mettent  en  reserue  pour  les  Morts  ; 
aussi  est-ce  là  leur  point  d'honneur. 
C'est  en  cette  occasion  qu'ils  veulent  sur 
tout  paroistre  magnifiques.  Mais  ie  ne 
parle  iey  que  de  leurs  funérailles  parti- 
culières. Ces  bonnes  gens  ne  sont  pas 
connue  beaucoup  de  Chresliens,  qui  ne 
peuuent  souffrir  qu'on  leur  parle  de  la 
mort,  et  qui  dans  vue  maladie  mortelle, 
vous  mettent  en  peine  toute  vne  maison 
pour  trouuer  moyen  de  faire  porter  cette 
nouuelle  au  malade,  sans  le  faire  mou- 
rir par  auanee.  Jcy  quand  on  désespère 
de  la  santé  de  quelques-vns,  non  seule- 
ment on  ne  fait  point  de  difficulté  de 
leur  dire  que  c'est  fait  de  leur  vie,  mais 


de  cérémonies;  ils  fléchissent  leurs  voix 
tous  d'vn  mesme  accord,  et  en  vu  ton 
lugubre,  iusques  à  ce  (pie  quelque  per- 
sonne d'authorité  fasse  le-  hola  ;  en 
mesme  temps  ils  s'arrestent,  le  Capi- 
taine s'en  va  promptement  par  les  Ca- 
banes aduertir  qu'vn  tel  est  mort.  A 
l'arriuée  des  amis,  ils  recommencent  de 
nouueau  à  pleurer  et  se  plaindre.  Sou- 
uent quelqu'un  des  plus  considérables 
prendra  la  parole,  et  consolera  la  mère 
et  les  enfans,  lantost  s'étendant  sur  les 
louanges  du  defunct,  louant  sa  patience, 
sa  debonnaireté,  sa  libéralité,  sa  magni- 
ficence, et  s'il  estoit  guerrier,  la  gran- 
deur de  son  courage  ;  tantost  il  dira  : 
Que  voulez-vous,  il  n'y  a  plus  de  re- 
mède, il  falloit  bien  qu'il  mourust:  nous 
sommes  tous  suiets  à  la  mort;  et  puis  il 
y  auoit  trop  long  temps  qu'il  traînoit, 
etc.  Il  est  vray  qu'en  celte  occasion,  ils 
ne  manquent  point  de  discours.  le  me 
suis  quelquefois  estonné  de  les  voir  long 
temps  sur  ce  propos,  et  apporter  auec 
tant  de  discrétion,  toutes  les  considéra- 


mesme  on  prépare  en  leur  présence  tout   tions  capables  de  donner  quelque  conso- 


ce  qui  est  nécessaire  pour  leur  sepul 
turc  ;  on  leur  monstre  souuent  la  robbe, 
les  chausses,  les  souliers  et  la  ceinture 
qu'ils  doiuent  emporter  ;  souuent  on  les 
enseuelit  à  leur  mode  auant  qu'ils  ayent 
expiré,  ils  font  leur  festin  d'adieu  à  leurs 
amis,  où  ils  chantent  quelquefois  sans 
monstrer   aucune  appréhension  de  la 
mort,  qu'ils  regardent  fort  indifférem- 
ment, ne  se  la  figurant  que  comme  vu 
passage  à  vne  vie  fort  peu  différente  de 
celle  cy.     Aussi-tost  que  le  malade  a 
rendu  le  dernier  souspir,  ils  le  mettent 
en  Testât  qu'il  doit  estre  dans  le  tom- 
beau ;  ils  ne  retendent  pas  de  son  long 
comme  nous  faisons,  mais  ils  le  met- 
tent en  peloton,  quasi  en  la  mesme  pos- 
ture que  les  enfans  sont  au  ventre  de 
la  mère.  Iusques  là  ils  tiennent  la  bonde 
de  leurs  larmes.    Apres  luy  auoir  rendu 
ces  deuoirs,  toute  la  Cabane  commence 
à  retentir  de  souspirs,  de  gemissemens 
et  de  plaintes  ;  les  enfans  crient  Aistan, 
si  c'est  leur  perc,  et  la  mère  Aien,  Aien, 
mon  fils,  mon  fils.     Qui  ne  les  verroit 
tout  baignez  de  leurs  larmes,  iugeroità 
les  entendre,  que  ce  ne  sont  que  pleurs 


lation  aux  parens  du  defunct 

On  enuoyc  aussi  donner  auis  de  cette 
mort  aux  amis  qui  demeurent  es  autres 
Villages  ;  et  comme  chaque  famille  en  a 
vn  autre  qui  a  le  soin  de  ses  Morts, 
ceux-là  viennent  au  plustost  pour  don- 
ner ordre  à  tout,  et  déterminer  le  iour 
des  funérailles  :  d'ordinaire  ils  enter- 
rent les  Morts  le  troisième  iour  ;  et  dés 
le  matin  le  Capitaine  donne  ordre  que 
par  tout  le  Village  on  fasse  chaudière 
pour  le  mort.  Personne  n'épargne  ce 
qu'il  a  de  meilleur.  Ils  font  cecy  à  mon 
auis  pour  trois  raisons.  Premièrement 
pour  se  consoler  les  vns  les  autres,  car 
ils  s'entr'enuoyent  des  plats,  et  quasi 
personne  ne  mange  de  la  chaudière  qu'il 
a  préparée.  Secondement,  à  l'occasion 
de  ceux  des  autres  Villages,  qui  vien- 
nent souuent  en  assez  bon  nombre. 
Tiercemenlet principalement, pour  obli- 
ger l'âme  du  defunct,  qu'ils  croyent  y 
prendre  plaisir  et  en  manger  sa  part. 
Toutes  les  chaudières  estant  vuidées, 
ou  au  moins  distribuées,  le  Capitaine 
publie  par  le  Village,  que  l'on  va  porter 
le  mort  au  Cimetière.     Tout  le  Village 

s'assemble  en  la  Cabane  ;  on  renouuelle 
les  pleurs,  et  ceux  qui  ont  soin  des  fu- 
nérailles apprestent  vn  brancard,  où  le 
mort  est  couché  sur  vne  natte  et  enue- 
loppé  d'vne  robbe  de  Castor,  et  puis  ils 
le  leuent  et  le  portent  à  quatre  ;  tout  le 
Village  suit  en  silence  iusques  au  Cime- 
tière. Il  y  a  là  vn  Tombeau  fait'd'ëcoîce 
et  dressé  sur  quatre  pieux  d'enuiron 
huit  à  dix  pieds  de  haut.  Cependant 
que  l'on  y  accommode  le  mort,  et  qu'on 
agence  les  écorces,  le  Capitaine  publie 
les  presens  qui  ont  esté  faits  par  les 
amis.  En  ce  Pais  aussi  bien  qu'ailleurs, 
les  consolations  les  plus  agréables  dans 
la  perte  des  Parens  sont  tousiours  ac- 
compagnez de  presens,  qui  sont  chau- 
dières, haches,  robes  de  Castor,,  et  col- 
liers de  Pourcelaine.  Si  le  defunct  estoit 
en  quelque  considération  dans  le  Pais, 
non  seulement  les  amis  et  les  voisins, 
mais  mesmes  les  Capitaines  des  autres 
Villages  viendront  en  personne  apporter 
leurs  presens.  Or  tous  ces  presens  ne 
suiuent  pas  le  mort  dans  le  tombeau  ; 
on  luy  mettra  quelquefois  au  col  vn  col- 
lier de  Pourcelaine,  et  auprès  de  luy  vn 
peigne,  vne  courge  pleine  d'huile,  et 
deux  ou  trois  petits  pains:  voila  tout. 
Vne  grande  partie  s'en  va  aux  parens 
pour  essuyer  leurs  larmes  ;  l'autre  par- 
tie se  donne  à  ceux  qui  ont  donné  ordre 
aux  funérailles  pour  recompense  de  leur 
peine.  On  met  aussi  souuent  en  reserue 
quelques  robbes  ou  quelques  haches, 
pour  faire  largesse  à  la  Ieunesse.  Et  le 
Capitaine  met  entre  les  mains  de  quel- 
qu'vn  d'entre  eux  vn  baston  d'enuiron 
vn  pied,  proposant  vn  prix  à  celuy  qui 
le  luy  ostera.  Ils  se  iettent  dessus  en 
troupe  à  corps  perdu,  et  demeurent  quel- 
quefois vne  heure  entière  aux  prises. 
Cela  fait,  chacun  s'en  retourne  paisible- 
ment en  sa  Cabane. 

le  m'estois  oublié  de  dire  que  d'ordi- 
naire, pendant  toute  cette  cérémonie,  la 
mère  ou  la  femme  seront  aux  pieds  du 
tombeau  appellant  le  defunct  en  chan- 
tant, ou  plustost  en  se  plaignant  d'vn  ton 
lugubre. 

Or  toutes  ces  cérémonies  ne  se  gar- 
dent pas  tousiours  ;  car  pour  ceux  qui 
sont  morts  en  guerre,  ils  les  mettent 


en  terre,  et  les  parens  font  des  presens 
à  leurs  patrons,  s'ils  en  auoient,  ce  qui 
est  assez  ordinaire  dans  le  Pais,  pour 
les  encourager  à  faire  vne  leuée  de  sol- 
dats, et  venger  la  mort  du  defunct.  Pour 
les  noyez,  on  les  enterre  aussi  après  auoir 
enleué  par  pièces  les  parties  du  corps 
les  plus  charnues  comme  i'ay  expliqué 
plus  en  particulier,  parlant  de  leurs  su- 
perstitions. On  double  les  presens  en 
cette  occasion,  et  tout  le  Pais  s'y  trouue 
souuent,  et  y  contribue  du  sien  ;  et  tout 
cela,  disent-ils,  pour  appaiser  le  Ciel  ou 
le  Lac. 

Il  y  a  mesme  des  cérémonies  particu- 
lières pour  les  petits  enfans  décédez  au 
dessous  d'vn  mois  ou  deux  :  ils  ne  les 
mettent  pas  non  plus  comme  les  autres 
dans  des  sepulchres  d'écorce  dressez  sur 
des  pieux,  mais  les  enterrent  sur  le 
chemin,  atin,  disent-ils,  que  quelque 
femme  passant  par  là,  ils  entrent  secrè- 
tement en  son  ventre,  et  que  de  rechef 
elle  leur  donne  la  vie  et  les  enfante, 
le  me  doute  que  le  bon  jSicodeme  y  eust 
trouué  bien  de  la  difficulté,  quoy  qu'il 
n'opposast  que  porçr  les  vieillards,  (Juo- 
mudo  potest  homo  nasci  cum  sit  senex  ? 
Celle  belle  cérémonie  se  fit  cet  Hy- 
uer  en  la  personne  d'vn  de  nos  petits 
Chrestiens,  qui  auoitesté  nommé  Ioseph 
au  baplesme.  le  l'appris  à  cette  occa- 
sion de  la  bouche  mesme  du  père  de 
l'enfant. 

Les  funérailles  faites,  le  deuil  ne  cesse 
pas,  la  femme  le  continue  toute  l'année 
pour  le  mary,  et  le  mary  pour  la  femme  ; 
mais  le  grand  deuil  proprement  ne  dure 
que  dix  iours;  pendant  ce  temps,  ils  de- 
meurent couchez  sur  leurs  nattes  et 
enueloppez  dans  leurs  robbes,  la  face 
contre  terre,  sans  parler  ny  respondre, 
que  CSay,  à  ceux  qui  les  viennent  visi- 
ter. Ils  ne  se  chauffent  point,  mesme 
en  Hyuer,  ils  mangent  froid,  ils  ne  vont 
point  aux  festins,  ne  sortent  que  de  nuit 
pour  leurs  nécessitez  ;  ils  se  font  coup- 
per  au  derrière  de  la  teste  vne  poignée 
de  cheueux,  et  disent  que  ce  n'est  pas 
sans  grande  douleur,  principalement 
quand  le  mary  pratique  cette  cérémo- 
nie à  l'occasion  de  la  mort  de  sa  femme, 
ou  la  femme  à  l'occasion  de  la  mort  du 


France,  en  l'Année  1G3G. 


131 


mary.     Voila  pour  ce  qui  est  du  grand 
deuil. 

Le  petit  deuil  dure  toute  l'année. 
Quand  ils  veulent  visiter,  ils  ne  saluent 
point  et  ne  disent  point  CSay,  ils  ne  se 
graissent  point  les  eheueux  ;  les  femmes 
neantmoins  le  font  quand  leurs  mères 
le  leur  commandent,  qui  ont  en  leur 
disposition  leur  cheuelure  et  niesmc 
leurs  personnes  ;  c'est  à  elles  de  les 
enuoyer  aux  festins,  sans  cela  plusieurs 
n'y  iroient  point.  Ce  que  ie  trouue  de 
remarquable,  est  que  pendant  toute  l'an- 
née la  femme  ny  le  mary  ne  se  rema- 
rient point,  autrement  ils  feroient  parler 
d'eux  dans- le  Pays. 

Les  sépultures  ne  sont  pas  perpé- 
tuelles ;  comme  leurs  Villages  ne  sont 
stables  que  pour  quelques  aimées  que 
dure  la  eonimodite  des  bois,  les  corps 
ne  demeurent  dans  les  Cimetières  que 
iusques  à  la  leste  des  Morts,  qui  se  fait 
d'ordinaire  de  douze  en  douze  ans.  Or 
dans  ce  terme  ils  ne  laissent  pas  d'ho- 
norer sonnent  les  defuncts  :  de  temps 
en  temps  ils  font  faire  chaudière  pour 
leurs  âmes  par  tout  le  Village,  comme 
le  iour  des  funérailles,  et  ressuscitent 
leur  nom  le  plus  tost  qu'ils  peuuent.  A 
cet  effet  ils  font  des  presens  aux  Capi- 
taines, pour  donner  à  celuy  qui  sera 
content  de  prendre  le  nom  du  defunct  ; 
et  s'il  estoit  en  considération  et  en 
estime  dans  le  Païs  de  son  viuant,  ce- 
luy qui  le  ressuscite,  après  vn  festin 
magnifique  à  tout  le  Païs  pour  se  faire 
cognoistre  sous  ce  nom,  fait  vue  leuée 
de  ieunes  gens  délibérez,  et  s'en  va 
en  guerre  pour  faire  quelque  braue 
coup,  qui  fasse  paroislre  à  tout  le  Païs, 
qu'il  a  non  seulement  hérité  du  nom, 
mais  aussi  des  vertus  et  du  courage  du 
defunct. 


CHAPITRE    IX. 

De  la  Fesle  solennelle  des  Morts. 

La  feste  des  Morts  est  la  cérémonie 
fa  plus  célèbre  qui  soit  parmy  les  1J li- 
ions ;  ils  luy  donnent  le  nom  de  festin, 
d'autant  que,  comme  iediray  tout  main- 


tenant, les  corps  estans  lirez  des  Cime- 
tières, chaque  Capitaine  fait  vu  festin 
des  Ames  clans  son  Village;  le  plus  con- 
sidérable et  le  plus  magnifique  est  celuy 
du  Maislre  de  la  Feste, qui  est  pour  cette 
raison  appelle  par  excellence  le  Maistre 
du  festin. 

Cette  Feste  est  toute  pleine  de  céré- 
monies, mais  vous  diriez  que  la  princi- 
pale est  celle  de  la  chaudière,  cette-cy 
étouffe  toutes  les  autres,  et  on  ne  parle 
quasi  de  la  feste  des  Morts,  mesme  dans 
les  Conseils  les  plus  sérieux,  que  sous 
le  nom  de  Chaudière:  ils  y  approprient 
tous  les  termes  de  cuisine,  de  sorte  que 
pour  dire  auancer  ou  retarder  la  feste 
des  Morts,  ils  diront  détiser  ou  attiser 
le  feu  dessous  la  chaudière,  et  quand 
on  est  sur  ces  termes,  qui  diroit,  la  chau- 
dière est  renuersée,  ce  seroit  à  dire,  il 
n'y  aura  point  de  feste  des  Morts. 

Or  il  n'y  a  d'ordinaire  qu'vne  seule 
feste  dans  chaque  Nation  ;  tous  les  corps 
se  mettent  en  vne  mesme  fosse  :  ie  dis 
d'ordinaire,  car  cette  année  que  s'est 
faite  la  feste  des  Morts,  la  chaudière  a 
esté  diuisée,  et  cinq  Villages  de  cette 
pointe  où  nous  sommes  ont  fait  bande  à 
part  et  ont  mis  leurs  morts  dans  vne 
fosse  particulière.  Celuy  qui  estoit  Ca- 
pitaine de  la  feste  précédente,  et  qui  est 
comme  le  Chef  de  cette  pointe,  a  pris 
pour  prétexte  que  sa  chaudière  et  son 
festin  auoit  esté  gasté,  et  qu'il  estoit 
obligé  d'en  refaire  vn  autre  ;  mais  en 
effet  ce  n'estoit  qu'vn  prétexte,  la  prin- 
cipale cause  de  ce  diuorce  est  que  les 
grosses  testes  de  ce  Village  se  plaignent 
il  y  a  long  temps  de  ce  que  les  autres 
tirent  tout  à  eux,  qu'ils  n'entrent  pas 
comme  ils  voudroient  bien  dans  la  co- 
gnoissance  des  affaires  du  Païs,  et  qu'on 
ne  les  appelle  pas  aux  Conseils  les  plus 
secrets  et  les  plus  importuns,  et  au  par- 
tage des  presens.  Cette  diuision  a  esté 
suiuie  de  défiance  de  part  et  d'autre  ; 
Dieu  veuille  qu'elle  n'apporte  point 
d'empeschement  à  la  publication  du 
sainct  Euangile.  Mais  il  faut  que  ie 
touche  briefuement  l'ordre  et  les  cir- 
constances de  cette  feste,  et  que  ie  fi- 
nisse. 

Les  douze  ans  ou  enuiron  estant  ex- 

pirez,  les  Anciens  et  les  Notables  du 
Pais  s'assemblent  pour  délibérer  préci- 
sément de  la  saison  en  laquelle  se  fera 
la  feste,  au  contentement  de  tout  le 
Pais  et  des  Nations  estrangeres  qui  y 
seront  limitées.  La  resolution  prise, 
comme  tous  les  corps  se  doiuent  trans- 
porter au  Village  où  est  la  fosse  com- 
mune, chaque  famille  donne  ordre  à  ses 
morts,  mais  auec  vn  soin  et  vue  affe- 
ction qui  ne  se  peut  dire  :  s'ils  ont  des 
parens  morts  en  quelque  endroit  du 
Pais  que  ce  soit,  ils  n'épargnent  point 
leur  peine  pour  les  aller  quérir;  ils  les 
enleuent  des  Cimetières,  les  chargent 
sur  leurs  propres  épaules,  et  les  cou- 
urent  des  plus  belles  robes  qu'ils  ayent. 
Dans  chaque  Village  ils  choisissent  vn 
beau  iour,  se  transportent  au  Cimetière, 
où  chacun  de  ceux  qu'ils  appellent 
Aiheonde,  qui  ont  eu  soin  de  la  sépul- 
ture, tirent  les  corps  du  tombeau  en 
présence  des  parens,  qui  renouuellent 
leurs  pleurs,  et  entrent  dans  les  premiers 
sentimens  qu'ils  auoient  le  iour  des  fu- 
nérailles, le  me  trouuay  à  ce  spectacle, 
et  y  inuitay  volontiers  tous  nos  domesti- 
ques :  car  ie  ne  pense  pas  qu'il  se  puisse 
voir  au  monde  vne  plus  viue  image  et 
vne  plus  parfaite  représentation  de  ce 
que  c'est  que  l'homme.  Il  est  vray 
qu'en  France  nos  Cimetières  preschent 
puissamment,  et  que  tousses  os,  entas- 
sez les  vns  sur  les  autres  sans  discré- 
tion des  pauures  d'auec  les  riches,  ou 
des  petits  d'auec  les  grands,  sont  autant 
de  voix  qui  nous  crient  continuellement 
la  pensée  de  la  mort,  la  vanité  des  choses 
du  monde  et  le  mépris  de  la  vie  pré- 
sente ;  mais  il  me  semble  que  ce  que 
font  nos  Sauuages  à  cette  occasion  touche 
encor  dauantage,  et  nous  fait  voir  de 
plus  prés  et  appréhender  plus  sensible- 
ment nostre  misère  :  car  après  auoir 
fait  ouuerture  des  tombeaux,  ils  vous 
étallent  sur  la  place  toutes  ces  Carcasses, 
et  les  laissent  assez  long  temps  ainsi  dé- 
couuertes,  donnant  tout  loisir  aux  spe- 
ctateurs d'apprendre  vne  bonne  fois  ce 
qu'ils  seront  quelque  iour.  Les  vnes 
sont  toutes  décharnées,  et  n'ont  qu'vn 
parchemin  sur  les  os  ;  les  autres  ne  sont 
que  comme  recuites  et  boucannées,  sans 


monstrer  quasi  aucune  apparence  de 
pourriture  ;  et  les  autres  sont  encor 
toutes  grouillantes  de  vers.  Les  parens 
s'estans  suffisamment  contentez  de  cette 
veuë,  les  couurent  de  belles  robes  de 
Castor  toutes  neufues;  en  fin  au  bout 
de  quelque  temps  ils  les  décharnent,  et 
en  enleuent  la  peau  et  la  chair,  qu'ils 
iettent  dans  le  feu  auec  les  robes  et  les 
nattes  dont  ils  ont  esté  enseuelis.  Pour 
les  corps  entiers  de  ceux  qui  sont  nou- 
uellement  morts,  ils  les  laissent  en 
mesme  estât,  etse  contentent  seulement 
de  les  couurir  de  robes  neufues.  Us 
ne  touchèrent  qu'à  vn  Vieillard  dont 
i-ay  parlé  cy-deuant,  qui  estoit  mort 
cette  Automne  au  retour  de  la  pesche  : 
ce  gros  corps  n'auoit  commencé  à  se 
pourrir  que  depuis  vn  mois,  à  l'occasion 
des  premières  chaleurs  du  Printemps  ; 
les  vers  fourmilloient  de  toutes  parts, 
et  le  pus  et  l'ordure  qui  en  sortoit  ren- 
doit  vne  puanteur  presque  intolérable-, 
cependant  ils  eurent  bien  le  courage  de 
le  tirer  de  la  robbe  où  il  estoit  enuelop- 
pé,  le  nettoyèrent  le  mieux  qu'ils  peu- 
rent,  le  prirent  à  belles  mains,  et  le 
mirent  dans  vne  natte  et  vne  robbe 
toute  neufue,  et  tout  cela  sans  faire 
paroistre  aucune  horreur  de  cette  pour- 
riture. Me  voila  pas  vn  bel  v&emple 
pour  animer  les  Chrestiens,  qui  doi- 
uent auoir  des  pensées  bien  plus  re- 
leuées,  aux  actions  de  charité  et  aux 
œuures  de  miséricorde  enuers  le  pro- 
chain. Apres  cela,  qui  aura  horreur  de 
la  puanteur  d'vn  Hospital?  et  qui  ne 
prendra  vn  singulier  plaisir  de  se  voir 
aux  pieds  d'vn  malade  tout  couuert  de 
playes,  dans  la  personne  duquel  il  consi- 
dère le  Fils  de  Dieu?  Comme  ils  estoient 
à  décharner  toutes  ces  carcasses,  ils 
trouuerent  dans  le  corps  de  deux  vne 
espèce  de  sort,  l'vn  que  ie  vis  de  mes 
yeux  estoit  vn  œuf  d-e  Tortue  auec -vue 
courroye  de  cuir;  et  l'autre  que  nos  • 
Pères  manièrent  estoit  vne  petite  Tortue 
de  la  grosseur  d'vne  noix  ;  ce  qui  lit 
croire  qu'ils  auoient  esté  ensorcelez,  et 
qu'il  y  auoit  des  Sorciers  en  nostre  Vil- 
lage ;  d'où  vint  la  resolution  àquelques- 
vns  de  le  quitter  au  plus  tost  :  en  effet 
deux  ou  trois  iours  après,  vn  des  plus 

riches,  craignant  qu'il  ne  luy  arriuast 
quelque  malheur,  transporta  sa  Cabane 
à  deux  lieues  de  nous,  au  Village  d'Aron- 

tacn. 

Or  les  os  estans  bien  nettoyez,  ils  les 
mirent,  partit;  dans  des  sacs,  partie  en 
des  robbes,  les  chargèrent  sur  leurs 
épaules,  etcouurirent  ces  pacquets  d'vne 
autre  belle  robbe  pendante.  Pour  les 
corps  entiers,  ils  les  mirent  sur  vue 
espèce  de  brancart,  et  les  portèrent 
auec  tous  les  autres  chacun  en  sa  Ca- 
bane, où  chaque  famille  fit  vu  festin  à 
ses  morts. 

Retournant  de  ceste  feste  auecvn  Ca- 
pitaine qui  a  l'esprit  fort  bon  et  est  pour 
eslre  quelque  iour  bien  auant  dans  les 
affaires  du  Pais,  ie  luy  demanday  pour- 
quoy  ils  appelaient  les  os  des  morts 
Atisken.  Il  me  répondit  du  meilleur 
sens  qu'il  eust,  et  ie  recueilly  de  son 
discours,  que  plusieurs  s'imaginent  que 
nous-auons  deux  âmes,  toutes  deux  di- 
uisibles  et  matérielles,  et  cependant 
toutes  deux  raisonnables  ;  l'vne  se  sé- 
pare du  corps  à  la  mort,  et  demeure 
neantmoins  dans  le  Cimetière  iusques  à 
la  feste  des  Morts,- après  laquelle,  ou 
elle  se  change  en  Tourterelle,  ou  selon 
la  plus  commune  opinion,  elle  s'en  va 
droit  au  Village  des  âmes.  L'autre  est 
comme  attachée  au  corps,  et  informe 
pour  ainsi  dire  le  cadaure,  et  demeure 
en  la  fosse  des  morts  après  la  feste,  et 
n'en  sort  iamais,  si  ce  n'est  que  quel- 
qu'vn  J'enfante  de  rechef.  11  m'apporta 
pour  preuue  de  cette  metem psychose, 
la  parfaite  ressemblance  qu'ont  quel- 
ques-vns  auec  quelques  personnes  dé- 
funtes. Voila  vne  belle  Philosophie. 
Tant  y  a  que  voila  pourquoy  ils  ap- 
pellent les  os  des  morts,  Atisken,  les 
âmes. 

Vn  iour  ou  deux  auparauant  que  de 
partir  pour  la  feste,  ils  portèrent  toutes 
ces  âmes  dans  vne  des  plus  grandes  Ca- 
banes du  Village,  où  elles  furent  vue 
partie  attachée  aux  perches  de  la  Cabane, 
et  l'autre  estallée  par  la  Cabane,  et  le 
Capitaine  les  traitta  et  leur  fit  vn  festin 
magnifique  au  nom  d'vn  Capitaine  de- 
funct,  dont  il  porte  le  nom.  le  me  trou- 
uay  à  ce  festin  (lésâmes,  et  y  remarquay 


quatre  choses  particulières.  Première- 
ment., les  prescris  que  faisoient  les  pa- 
ïens pour  la  feste,  qui  consistoient  en 
robbes,  colliers  de  Pourcelaine  et  chau- 
dières, estoient  étendus  sur  des  perches 
tout  le  long  de  la  Cabane,  de  part  et 
d'autre.  Secondement,  le  Capitaine 
chanta  la  chanson  du  Capitaine  defunct, 
selon  le  désir  que  luy  mesme  auoit  té- 
moigné auant  sa  mort,  qu'elle  fust  chan- 
tée en  cette  occasion.  Tiereement,  tous 
les  conuiez  eurent  la  liberté  de  se  faire 
part  les  vns  aux  autres  de  ce  qu'ils 
auoient  de  bon,  et  mesme  d'en  apporter 
chez  eux,  contre  la  coustumedes  festins 
ordinaires.  Quatriesmement,  à  la  fin 
du  festin  pour  tout  compliment  à  celuy 
qui  les  a.ioit  traitiez,  ils  imitèrent, 
comme  ils  disent,  le  cry  des  âmes,  et 
sortirent  de  la  Cabane  en  criant  haéé, 
haé. 

Le  maistre  du  festin,  et  mesme  Anen- 
khiondie,  Capitaine  gênerai  de  tout  le 
Pais,  nous  enuoya  inuiter  plusieurs  fois 
auec  beaucoup  d'instance.  Vous  eus- 
siez dit  que  la  feste  n'eust  pas  esté  bonne 
sans  nous.  l'y  eniioyay  deux  de  nos 
Pères  quelques  iours  auparauant,  pour 
voir  les  préparatifs  et  sçauoir  au  vray 
le  iour  de  la  feste.  Anenkhiondic  leur 
fit  tres-bon  accueil,  et  à  leur  départ  les 
conduisit  luy-mesme  à  vn  quart  de  lieuë 
de  là  où  estoit  la  fosse,  et  leur  monstra 
auec  grand  témoignage  d'affection  tout 
l'appareil  delà  feste. 

La  feste  se  deuoit  faire  le  Samedy  de 
la  Pentecosle  ;  mais  quelques  affaires  qui 
suruindrent  et  l'incertitude  du  temps 
la  fit  remettre  au  Lundy.  Les  sept  ou 
huict  iours  de  deuant  la  feste  se  passè- 
rent à  assembler,  tant  les  âmes,  que  les 
Eslrangers  qui  y  furent  inuitez  ;  cepen- 
dant depuis  le  matin. iusques  au  soir,  ce 
n 'estoit  que  largesse  que  faisoient  les 
viuans  à  la  ieunesse  en  considération 
des  defuncts.  W\n  costé  les  femmes 
tiroient  de  l'arc  à  qui  auroit  le  prix, 
qui  estoit  quelque  ceinture  de  Porc- 
épic,  ou  quelque  collier  ou  chaisne 
de  Pourcelaine  ;  de  l'autre  costé  en  plu- 
sieurs endroits  du  Village  les  ieunes 
hommes  tiroient  au  baston  à  qui  l'em- 
porteroit.      Le   prix  de  cette  victoire 

estoit  vne  hache,  quelques  cousteaux,  ou 
mesme  vne  robbe  de  Castor.  De  iour 
à  autre  arriuoient  les  «âmes.  11  y  a  du 
contentement  de  voir  ces  conuois,  qui 
sont  quelquefois  de  deux  et  trois  cens 
personnes  ;  chacun  porte  ses  âmes, 
c'est  à  dire,  ses  ossemens  empacquetez 
sur  son  dos,  à  la  façon  que  i'ay  dit,  souz 
vne  belle  robbe.  Quelques-vns  auoient 
accommodé  leurs  pacquets  en  figure 
d'homme,  ornez  de  colliers  de  Pource- 
laine,  auecvne  belle  guirlande  de  grand 
poil  rouge.  A  la  sortie  de  leur  Village, 
toute  la  troupe  crioit  haéé,  haé,  et  reï- 
teroient  ce  cry  des  âmes  par  le  chemin. 
Ce  cry,  disent  ils,  les  soulage  grande- 
ment ;  autrement  ce  fardeau,  quoy  que 
d'âmes,  leur  peseroit  bien  fort  sur  le 
dos,  et  leur  causeroit  vn  mal  de  costé 
pour  toute  leur  vie.  Ils  vont  à  petites 
iournées  ;  nostre  Village  fut  trois  iours 
à  faire  quatre  lieues,  et  à  aller  à  Ossos- 
sané,  que  nous  appelions  la  Rochelle,  où 
se  deuoient  faire  toutes  les  cérémonies. 
Aussi-tost  qu'ils  arriuent  auprès  de  quel- 
que Village,  ils  crient  encor  leur  haéé, 
haé.  Tout  le  Village  leur  vient  au  de- 
uant  ;  il  se  fait  encor  à  cette  occasion 
force  largesses.  Chacun  a  son  rendez- 
vous  dans  quelqu'vne  des  Cabanes;  tous 
sçauent  où  ils  doiuent  loger  leurs  âmes; 
cela  se  fait  sans  confusion.  En  mesme 
temps  les  Capitaines  tiennent  Conseil 
pour  délibérer  combien  de  temps  la 
troupe  séjournera  dans  le  Village. 

Toutes  les  âmes  de  huictou  neuf  Vil- 
lages, s'estoient  rendus  à  la  Rochelle 
dés  le  Samedy  de  la  Pentecoste  ;  mais 
la  crainte  du  mauuais  temps  obligea, 
comme  i'ay  dit,  de  remettre  la  cérémo- 
nie au  Lundy.  Nous  estions  logez  à  vn 
quart  de  lieuë  de  là,  au  vieux  Village 
dans  vne  Cabane,  où  il  y  auoit  bien  cent 
âmes  pendues  et  attachées  à  des  perches, 
dont  quelques  vnes  scntoient  vn  peu 
plus  fort  que  le  musq. 

Le  Lundy  sur  le  midy,  on  vint  auertir 
qu'on  se  tinst  prest,  qu'on  alloit  com- 
mencer la  cérémonie  ;  on  détache  en 
mesme  temps  ces  pacquets  d'âmes,  les 
parens  les  déueloppent  derechef  pour 
dire  les  derniers  adieux;  les  pleurs  re- 
commencèrent de  nouueau.     I'admiray 


la  tendresse  d'vne  femme  enuers  son 
père  et  ses  enfans  ;  elle  est  tille  d'vn 
Capitaine,  qui  est  mort  fort  âgé,  et  a  esté 
autrefois  fort  considérable  dans  le  Païs: 
elle  luy  peignoit  sa  cheuelure,  elle  ma- 
nioit  ses  os  les  vus  après  les  autres, 
auec  la  mesme  affection  que  si  elle  luy 
eust  voulu  rendre  la  vie  ;  elle  luy  mit 
auprès  de  luy  son  AtsaloneSai,  c'est  à 
dire  son  pacquet  de  bûchettes  de  Con- 
seil, qui  sont  tous  les  liures  et  papiers 
du  Païs.  Pour  ses  petits  enfans,  elle  leur 
mit  des  brasselets  de  Pourcelaine  et  de 
rassade  aux  bras,  et  baigna  leurs  os  de 
ses  larmes;  on  ne  l'en  pouuoit  quasi 
séparer,  mais  on  pressoit,  et  il  fallut  in- 
continent partir.  Celuy  qui  portoit  le 
corps  de  ce  vieux  Capitaine  marchoit 
à  la  teste,  les  hommes  suiuoient  et 
puis  les  femmes,  ils  marchoient  en  cet 
ordre,  Risques  à  ce  qu'ils  arriuerent  à  la 
fosse. 

Voicy  la  disposition  de  cette  place. 
Elle  estoit  enuiron  de  la  grandeur  de  la 
place  Royale  à  Paris.  Il  y  auoit  au  mi- 
lieu vne  grande  fosse  d'enuiron  dix  pieds 
de  profondeur  et  cinq  brasses  de  dia- 
mètre, tout  autour  vn  échaffaut  et  vne 
espèce  de  théâtre  assez  bien  fait,  de 
neuf  à  dix  brasses  de  diamètre  et  de  dix 
à  neuf  pieds  de  hauteur  ;  au  dessus  du 
théâtre,  il  y  auoit  quantité  de  perches 
dressées  et  bien  arrangées,  et  d'autres 
en  trauers  pour  y  pendre  et  attacher 
tous  ces  pacquets  d'âmes.  Les  corps 
entiers,  comme  ils  deuoient  estre  mis  au 
fond  de  la  fosse,  estoient  dés  le  iour  pré- 
cèdent sous  réchaffaut,  étendus  sur  des 
écorces,  ou  des  nattes  dressées  sur  des 
pieux  de  la  hauteur  d'vn  homme  aux 
'  enuirons  de  la  fosse. 

Toute  la  Compagnie  arriua  auec  ses 
corps  enuiron  à  vne  heure  après  Midy, 
etse  départirent  en  diuers cantons, selon 
les  familles  et  les  Villages,  et  déchargè- 
rent à  terre  leurs  pacquets  d'âmes,  à  peu 
prés  comme  on  fait  les  pots  de  terre  à 
ces  Foires  de  Villages  ;  ils  déployèrent 
aussi  leurs  pacquets  de  robbes,  et  tous 
les  presens  qu'ils  auoient  apportés,  et  les 
étendirent  sur  des  perches,  qui  estoient 
de  5.  à  600.  toises  d'étendue:  aussi  y 
auoit  il  iusques  à  douze  cens  presens 

qui  demeureront  ainsi  en  parade  doux 
bonnes  heures,  pour  donner  loisir  aux 
Estrangers  de  voir  les  richesses  et  la 
magnificence  du  Pais.  le  ne  trouuay 
pas  que  la  Compagnie  fust  grande  comme 
ie  m'estois  figuré  ;  s'il  y  auoit  deux  mille 
personnes,  e'esloif  ([iiasi  tout.  Enuiron 
les  trois  heures,  chacun  serra  ses  pièces, 
et  plia  ses  robhes. 

Sur  ces  entrefaites,  chaque  Capitaine 
par  ordre  donna  le  signal,  et  tout  in- 
continent chargez  de  leurs  paquets  d'âme, 
courans  comme  à  l'assaut  d'vne  ville, 
montèrent  sur  ce  Théâtre  à  la  faneur 
des  échelles  qui  estoient  tout  autour,  et 
les  pendirent  aux  perches  ;  chaque  Vil- 
lage y  auoit  son  département.  Cela  fait, 
on  osla  toutes  les  échelles,  et  quelques 
Capitaines  y  demeurèrent,  et  passèrent 
tout  le  reste  de  l'apresdîuée  iusques  à 
sept  heures  à  publier  des  presens  qu'ils 
faisoient  au  nom  des  defunctsà  quelques 
personnes  particulières. 

Voila,  disoient-ils,  ce  qu'vn  tel  dc- 
f  met  donne  à  vu  tel  son  parent.  Enui- 
ron les  cinq  à  six  heures,  ils  panèrent  le 
fond  de  la  fosse,  et  la  bordèrent  de  belles 
grandes  robes  neufnes  de  dix  Castors, 
en  telle  façon  qu'elles  s'estendoientplus 
d'vn  pied  au  dehors  de  la  fosse.  Comme 
ils  preparoient  les  robbes  qui  deuoient 
estre  employées  à  cet  vsage,  quclques- 
vns  descendirent  au  fond,  et  en  appor- 
tèrent leurs  mains  pleines  de  sable  ;  ie 
m'enquis  que  vouloit  dire  cette  cérémo- 
nie, et  appris  qu'ils  ont  cette  créance 
que  ce  sable  les  rend  heureux  au  ieu. 
De  ces  douze  cens  présents  qui  auoient 
esté  étaliez  sur  la  place,  quarante-huit 
robbes  scruirent  à  pauer  et  border  la 
fosse,  et  chaque  corps  entier,  outre  la 
robbe  dont  il  estoit  eriueloppé,  en  auoit 
encor  vne,  et  quelques-vus  iusques  à 
deux,  dont  ils  furent  eouuerts  ;  voila 
tout  :  de  sorte  que  ie  ne  pense  pas  que 
chaque  corps  eusl  la  sienne,  l'vn  portant 
l'autre,  qui  est  bien  le  moins  qu'il  peust 
auoir  pour  sa  sépulture  ;  car  ce  que  sont 
les  draps  et  les  liuceux  en  France,  sont 
icy  les  robbes  de  Castor.  Mais  que  dé- 
nient donc  le  reste?  ie  le  diray  tout 
maintenant. 

Sur  les  sept  heures,  ils  deseendoient 

les  corps  entiers  dans  la  fosse.  Nous 
eusmes  toutes  les  peines  du  monde  d'en 
aborder  ;  iamais  rien  ne  m'a  mieux  li- 
gure la  confusion  qui  est  parmy  les  dam- 
nez. Vous  eussiez  veu  décharger  de  tous 
costez  des  corps  à  demy  pourris,  et  de 
tous  costez  on  entendoil  vu  horrible  tin- 
tamarre de  voix  confuses  de  personnels 
qui  parloient  et  ne  s'enlendoieut  pas  : 
dix  ou  douze  estoient  en  la  fosse,  et  les 
arrangeoient  tout  autour  les  vus  auprès 
des  autres.  Ils  mirent  tout,  au  beau  mi- 
lieu trois  grandes  chaudières  qui  nV- 
toient  bonnes  que  pour  les  âmes  ;  l'vnc 
estoit  percée,  l'autre  n'aiioitpoint  d'anse, 
et  la  troisième,  ne  valoit  gueres  mieux. 
l'y  vis  fort  peu  de  colliers  de  Pource- 
laine;  il  estvray  qu'ils  en  mettent  beau- 
coup dans  les  corps.  Voila  tout  ce  qui  se 
lit  cette  iournée. 

Tout  le  monde  passa  la  nuit  sur  la 
place,  ils  allumèrent  force  feux,  et  tirent 
chaudière.  Nous  autres  nous  nous  reti- 
rasmes  au  vieux  Village  auec  résolution 
de  retourner  le  lendemain  au  poinct  du 
iour  qu'ils  deuoient  ictter  les  os  dans  la 
fosse  ;  mais  nous  ne  peusmes  quasi  ar- 
riuer  assez  à  temps,  nonobstant  toute  la 
diligence  que  nous  apportasmes,  à  rai- 
son d'vn  accident  qui  arriua.  Vne  do 
ces  âmes,  qui  n'estoit  pas  bien  attachée, 
ou  peut-estre  trop  pesante  pour  la  corde 
qui  la  portoit,  tomba  d'elle  mesme  en 
la  fosse  ;  ce  bruit  éueilla  la  compagnie, 
qui  courut  et  monta  incontinent  à  la 
foule  sur  l'échaffaut,  et  vuida  sans  ordre 
chaque  paquet  dans  la  fosse,  rescruant 
neantmoins  les  robbes  desquelles  elles 
estoient  enueloppées.  Nous  sortions 
pour  lors  du  Village;  mais  le  bruit  estoit 
si  grand,  qu'il  nous  sembloit  quasi  que 
nous  y  estions.  Approchans  nous  vismes 
tout  à  fait  vne  image  de  l'Enfer:  celte 
grande  place  estoit  toute  remplie  de  feux 
et  de  flammes,  et  l'air  retentissoit  de 
toutes  parts  des  voix  confuses  de  ces 
Barbares  ;  ce  bruit  neantmoins  cessa 
pour  quelque  temps,  et  se  mirent  à 
chanter,  mais  d'vn  ton  si  lamentable  et 
si  lugubre,  qu'il  nous  représentait  l'hor- 
rible tristesse  et  l'abysme  du  desespoir 
dans  lequel  sont  plongées  pour  iamais 
ces  âmes  malheureuses. 

Tout  estoit  presque  ietté  quand  nous 
arriuasmes,  car  cela  se  fit  quasi  en  vn 
tour  de  main  ;  chacun  s'estoit  pressé, 
croyant  qu'il  n'y  eusl  pas  assez  de  place 
pour  toutes  ces  âmes  ;  nous  en  vismes 
neantmoins  encore  assez  pour  iuger  du 
reste.  Ils  estoient  cinq  ou  six  dans  la 
fosse  auec  des  perches,  à  arranger  ces 
os.  La  fosse  fut  pleine  à  deux  pieds 
prés  ;  ils  renuerserent  par  dessus  les 
robbes,  qui  la  debordoient  tout  autour, 
et  couurirent  tout  le  reste  de  nattes,  et 
d'écorces.  Pour  la  fosse, ils  la  comblèrent 
de  sable,  de  perches  et  de  pieux  de  bois, 
qu'ils  y  ietterent  sans  ordre.  Quelques 
femmes  y  apportèrent  quelques  plats  de 
bled,  et  le  mesme  iour  et  les  suiuants 
plusieurs  Cabanes  du  Village  en  four- 
nirent des  mannes  toutes  pleines,  qui  fu- 
rent iettées  sur  la  fosse. 

Nous  auons  quinze  ou  vinglChrestiens 
enterrez  auec  ces  infidèles;  nous  dismes 
pour  leurs  âmes  vn  De  profanais,  auec 
vneferme  espérance, que  si  ladiuine  bon- 
té n'arreste  le  cours  de  ses  bénédictions 
sur  ces  Peuples,  cette  feste  ne  se  fera 
plus,  ou  ne  sera  que  pour  les  Chrestiens, 
et  se  fera  auec  des  cérémonies  aussi 
sainctes,  que  celles  là  sont  sottes  et  inu- 
tiles :  aussi  commencent -elles  à  leur 
estre  à  charge,  pour  les  excez  et  dépenses 
superflues  qui  s'y  font. 

Toute  la  matinée  se  passa  en  largesses  ; 
et  la  plus-part  des  robbes,  dans  lesquelles 
auoient  esté  toutes  ces  âmes,  furent  cou- 
pées par  pièces  et  iettées  du  haut  du 
Théâtre  au  milieu  de  l'assemblée  à  qui 
les  emporteroit:  c'estoitvn  plaisir  quand 
ils  se  trouuoient  deux  ou  trois  sur  vne 
peau  de  Castor  ;  car  pour  s'accorder  il 
falloit  la  couper  en  autant  de  pièces,  et 
ainsi  ils  se  trouuoient  quasi  les  mains 
vuides,  car  ce  lambeau  ne  valoit  pas 
quasi  le  ramasser.  I'admiray  icy  l'in- 
dustrie d'vn  Sauuage  :  il  ne  se  pressoit 
pas  bien  fort  pour  courir  après  ces  pièces 
volantes  ;  mais  comme  il  n'y  a  rien  eu 
de  si  précieux  cette  année  dans  le  Pais 
que  le  Petun,  il  en  tenoit  quelque  mor- 
ceau dans  ses  mains,  qu'il  presentoit 
incontinent  à  ceux  qui  disputoient  à  qui 
auroit  la  peau,  et  en  conuenoit  ainsi  à 
son  profit. 


Auant  que  de  sortir  de  la  place,  nous 
apprismes  que  la  nuict  qu'on  auoit  fait 
des  presens  aux  Nations  estrangeres  de 
la  part  du  maistre  du  festin,  on  nous 
auoit  aussi  nommez  ;  et  de  fait  comme 
nous  nous  en  allions  Anenkhiondic,  nous 
vint  présenter  vne  robbe  neufue  de  dix 
Castors,  en  considération  du  collier, 
dont  ie  leur  auois  fait  présent  en  plein 
Conseil,  pour  leur  faire  le  chemin  du 
ciel.  Ils  s'estoient  trouuez  si  fort  obli- 
gez de  ce  présent,  qu'ils  en  auoient 
voulu  témoigner  quelque  recognoissance 
en  vne  si  belle  assemblée.  le  ne  l'ac- 
ceptay  pas  neantmoins,  luy  disant,  que 
comme  nous  ne  leur  auions  fait  ce  pré- 
sent, que  pour  les  porter  à  embrasser 
nostre  foy,  ils  ne  nous  pouuoient  obliger 
dauantage  qu'en  nous  écoutant  volon- 
tiers, et  en  croyant  er  celuy  qui  a  tout 
fait.  Il  me  demanda  ce  que  ie  desirois 
donc  qu'il  fist  de  la  robbe  ;  le  luy  répon- 
dis qu'il  en  disposast  comme  bon  luy 
sembleroit,  dequoy  il  demeura  parfaite- 
ment satisfaict. 

Pour  le  reste  des  douze  cens  presens, 
quaranle-huiet  robbes  furent  employées 
à  parer  la  fosse.  Chaque  corps  entier 
emporta  sa  robbe,  et  quelques-vns  deux 
et  trois.  On  en  donna  vingt  au  maistre 
du  festin,  pour  remercier  les  Nations  qui 
auoient  assisté  à  la  feste.  Les  defuncts 
en  distribuèrent  quantité,  par  les  mains 
des  Capitaines,  à  leurs  amis  viuans.  Yne 
partie  ne  seruit  que  de  parade,  et  fut  re- 
tirée de  ceux  qui  les  auoient  exposées, 
Les  Anciens  et  les  grosses  testes  du 
Pais,  qui  en  auoient  l'administration  et 
le  maniement,  en  tirèrent  aussi  souz- 
main  vne  assez  bonne  quantité,  et  le 
reste  fut  coupé  en  pièces,  comme  i'ay 
dit,  et  ietté  par  magnificence  au  milieu 
de  l'assemblée.  Cependant  il  n'y  a  que 
les  riches  qui  ne  perdent  rien,  ou  fort 
peu  à  ceste  feste.  Les  mendians  et  les 
pauures  y  apportent  et  y  laissent  ce 
qu'ils  auoient  de  plus  précieux,  et  souf- 
frent beaucoup  pour  ne  point  paroistre 
moins  que  les  autres  en  cette  célébrité. 
Tout  le  monde  se  picque  d'honneur. 

Au  reste  il  ne  s'en  est  presque  rien 
fallu,  que  nous  n'ayons  aussi  esté  de  la 
feste  -  dés  cet  Ilyuer  le  Capitaine  Aenom, 

dont  i'ay  parlé  cy-deuant,  nous  en  vint 
faire  ouuerture  de  la  part  des  Anciens 
de  tout  le  Pais.  Pour  lors  la  chaudière 
n'estoit  pas  cncor  diuisée.  Ils  nous  pro- 
posa donc,  si  nous  serions  contens  de 
leuer  les  corps  des  deux  François  qui 
sont  morts  en  ce  Pais,  sçauoir  est  de 
Guillaume  Chaudron  et  EstienneBruslé, 
qui  fut  tué  il  y  a  quatre  ans,  et  que 
leurs  os  fussent  mis  dans  la  fosse  com- 
mune de  leurs  morts.  Nous  luy  répon- 
dismes  d'abord,  que  cela  ne  se  pouuoit 
faire,  que  cela  nous  estoit  défendu  ;  que 
comme  ils  auoient  esté  baptisez  et 
estoient  comme  nous  espérions  dans  le 
ciel,  nous  respections  trop  leurs  os  pour 
permettre  qu'ils  fussent  meslez  auec  les 
os  de  ceux  qui  n'ont  point  esté  baptisez  ; 
et  puis  que  ce  n'estoit  pas  nostre  cou- 
stume  de  releuer  les  corps. 

Nous  adioustasmes  neantmoins  après 
tout  cela,  que  comme  ils  estoient  en- 
terrez dans  les  bois,  et  puis  qu'ils  le 
desiroient  si  fort,  nous  serions  contens 
de  leuer  leurs  os,  a  condition  qu'ils 
nous  accordassent  de  les  mettre  en  vne 
fosse  particulière  auec  les  os  de  tous 
ceux  que  nous  auions  baptisez  dans  le 
Pais. 

Quatre  raisons  principales  nous  por- 
tèrent à  leur  faire  cette  réponse.  1. 
Comme  c'est  le  plus  grand  témoignage 
d'amitié  et  d'alliance  qu'ils  ayent  dans 
le  Pais,  nous  leur  accordions  déjà  en  ce 
point  ce  qu'ils  souhaittoient,  et  faisions 
paroistre  par  là,  que  nous  desirions  les 
aymer  comme  nos  frères,  et  viure  et 
mourir  auec  eux.  2.  Nous  espérions 
que  Dieu  en  seroit  glorifié,  principale- 
ment, en  ce  que  séparant  par  l'aueu  de 
tout  le  Pais  les  corps  des  Chrestiens, 
d'auec  les  corps  des  infidèles,  il  n'eust 
pas  esté  difficile  par  après  d'obtenir  des 
particuliers  que  leurs  Chrestiens  fussent 
enterrez  en  vn  Cimetière  à  part,  que 
nous  bénirions  pour  cet  effect.  3.  Nous 
prétendions  les  enterrer  auec  toutes  les 
cérémonies  de  l'Eglise.  4.  Les  Anciens 
de  leur  propre  mouucment  desiroient 
que  nous  y  fissions  dresser  vne  belle  et 
magnifique  Croix,  comme  ils  nous  té- 
moignerent  par  après  plus  particulière- 
ment.    Ainsi  la  Croix  eust  esté  aulho- 


risée  de  tout  le  Pais,  et  honorée  en  cette 
Barbarie,  et  ils  n'eussent  eu  garde  par 
après  de  luy  imputer,  comme  ils  ont  fait 
par  le  passé,  les  malheurs  qui  leur  arri- 
ueroient. 

Ce  Capitaine  trouua  nostre  proposi- 
tion fort  raisonnable,  et  les  Anciens  du 
Pais  en  demeurèrent  fort  contens.  Quel- 
que temps  après  la  chaudière  fut  diuisée, 
et  comme  i'ay  dit,  cinq  Villages  de  cette 
pointe  où  nous  sommes  se  résolurent 
de  faire  leur  feste  à  part. 

Au  Printemps  il  se  fit  vne  Assemblée 
générale  des  Notables  de  tout  le  Païs, 
pour  aduiser  à  tout  ce  qui  concernoit 
cette  feste,  et  pour  tascher  d'oster  ce 
schisme,  et  réunir  la  chaudière.  Ces 
esprits  méconlens  s'y  trouuerent  ;  i'y 
fus  aussi  inuité.  On  me  fit  la  mesme 
proposition  ;  ie  respondis  que  nous  en 
serions  tres-contents,  pourueu  que  cela 
se  fist  auec  les  conditions  que  nous 
auions  demandées.  On  me  fit  instance 
sur  la  diuision  de  la  chaudière,  et  me 
demandèrent,  puis  qu'il  y  auoit  deux 
chaudières,  c'est  à  dire  deux  fosses,  de 
quel  costé  ie  desirois  que  fust  nostre 
fosse  particulière.  A  cela  ie  leur  fis  re- 
sponse,  pour  n'offenser  personne,  queie 
remettois  la  chose  à  leur  iugement,  qu'ils 
estoient  bons  et  sages,  qu'ils  y  aduisas- 
sent  entre  eux.  Le  Maistre  du  festin 
de  la  Rochelle  dit  là  dessus  par  conde- 
scendance, que  pour  luy  il  n'y  pretendoit 
rien,  et  qu'il  estoit  content  que  l'autre, 
qui  est  le  Chef  de  cette  pointe,  eust  de 
son  costé  les  corps  de  nos  deux  Fran- 
çois. Cetui-cy  respondit  qu'il  ne  pre- 
tendoit rien  à  celuy  qui  auoit  esté  en- 
terré à  la  Rochelle  ;  mais  que  pour  le 
corps  d'Estienne  Bruslé,  il  luy  apparte- 
nons que  c'estoit  luy  qui  l'auoit  embar- 
qué et  emmené  en  ce  Païs:  ainsi  voila 
les  corps  diuisez  l'vn  d'vn  costé,  l'autre 
de  l'autre.  Là  dessus  quelqu'vn  dit  sous 
main,  qu'en  effet  il  auoit  droit  de  de- 
mander le  corps  d'Estienne  Bruslé,  et 
qu'il  estoit  bien  raisonnable  qu'ils  ren- 
dissent quelque  honneur  à  ses  os,  puis 
qu'ils  l'auoient  tué.  Cecy  ne  se  peut  dire 
si  discrettement,  que  ce  Capitaine  n'en 
eust  le  vent  ;  il  dissimula  neantmoins 
sur  l'heure  ses  sentimens.    Apres  le 

Conseil,  comme  nous  estions  déjà  sortis, 
il  reloua  cette  reproche,  et  se  prit  bien 
fort  de  parole  auec  le  Capitaine  de  la 
Rochelle  ;  et  en  fin  se  déporta  entière- 
ment du  corps  de  Bruslé,  pour  ne  point 
aigrir  et  ensanglanter  dauanlage  cette 
playe,  de  laquelle  ceux  de  cette  pointe 
n'ont  peu  encor  se  purger  ;  ce  qui  nous 
fit  aussi  résoudre  à  l'aire  trouuer  bon  à 
ceux  de  la  Rochelle,  que  nous  ne  tou- 
chassions ny  à  l'vn,  ny  à  l'autre. 

Véritablement  il  y  a  dequoy  admi- 
rer icy  les  secrets  iugemens  de  Dieu  : 
car  cet  infâme  aussi  bien  ne  meri- 
toit  pas  cet  honneur  ;  et  pour  dire  le 
vray,  nous  eussions  eu  assez  de  peine 
à  nous  résoudre  de  faire  à  son  occasion 
vn  Cimetière  particulier,  et  de  transpor- 
ter en  Terre  saincte  vn  corps  qui  a  mené 
vne  vie  si  scandaleuse  dans  le  Pais,  et 
donné  aux  Saunages  vne  si  itfauuaise 
impression  des  mœurs  des  François. 
D'abord  quelques-vns  trouucrcnt  mau- 
uais  que  nous  en  demeurassions  là,  et 
s'en  offensèrent,  nous  alléguant  que  cela 
estant,  ils  ne  pourroient  pas  se  vanter, 
comme  ils  esperoient,  auprès  des  Peu- 
ples estrangers  d'eslre  parens  des  Fian- 
çois  ;  autrement  qu'on  leur  pourroit  dire 
qu'il  n'y  en  auoit  gueres  d'apparence, 
puis  que  nous  n'auons  voulu  mettre  les 
os  des  nostres  auec  les  leurs  :  par  après 
neantmoins  ayant  ouy  toutes  nos  raisons, 
ils  iugerent  que  nous  faisions  prudem- 
ment, et  que  c'estoit  le  vray  moyen  de 
nous  maintenir  en  amitié  les  vus  auec 
les  autres. 

Finiray-ie  la  présente  par  cette  céré- 
monie funèbre  ?  Ouy,  puis  qu'elle  est 
vne  marque  assez  claire  de  l'espérance 
d'vne  vie  future,  que  la  nature  semble 
nous  fournir  dans  l'esprit  de  ces  Peuples, 
comme  vn  moyen  1res- propre  à  leur  faire 
gouster  les  promesses  de  Iesus-Clnïst. 
N'y  a-t-il  pas  occasion  d'espérer  qu'ils 
le  feront,  et  au  plus  tost?  Certes  i'ose- 
ray  bien  asseurer  que,  eu  égard  à  ce  qui 
paroist,  nous  auons  dequoy  fortifier  nos 
courages,  et  dire  sur  nos  Huions  ce  que 
sainct  Paul  escriuoit  aux  Philippiens: 
Conftdens  hoc  ipsum,  quia  qui  cœpil  in 
vobis opm  homim,perfiviet  vsque  in  diem 
Chrisli  Icsu.    Ces  panures  gens  ouurent 


les  oreilles  à  ce  que  nous  leur  disons  du 
Royaume  du  Ciel;  ils  le  trouuent  fort 
raisonnable,  et  n'osent  y  contredire.  Ils 
appréhendent  les  iugemens  de  Dieu  en 
l'autre  vie  ;  ils  commencent  à  auoir  re- 
cours auec  nous  à  sa  bonté  en  leurs  né- 
cessitez, et  Nostre  Seigneur  semble  les 
y  fauoriser  par  fois  de  quelque  assistance 
particulière,  lis  procurent  le  Baptesme 
à  ceux  qu'ils  voyent  en  danger  de  mort; 
ils  nous  donnent  leurs  enfans  pôurestre 
instruits,  iusques  à  permettre  qu'ils  fas- 
sent les  trois  cens  lieues  à  cet  effet,  non- 
obstant les  tendres  affections  qu'ils  ont 
pour  eux  ;  ils  se  promettent  de  les 
suiurevn  iour,  et  nous  témoignent  qu'ils 
ne  nous  donneroieut  pas  des  gages  si 
précieux,  s'ils  n'auoient  enuie  de  nous 
tenir  parole.  Vous  diriez  qu'ils  ne  s'at- 
tendent qu'à  en  voir  vn  d'entre  eux  qui 
franchisse  le  premier  ce  pas  redoutable, 
et  qui  ose  aller  contre  la  coustume  du 
Pays.  C'est  au  reste  vn  Peuple  qui  a 
sa  demeure  arrestée,  indicieux,  capable 
de  raison,  et  assez  multiplié. 

le  fis  mention  l'an  passé  de  douze  Na- 
tions toutes  sedenlaires  et  nombreuses, 
qui  entendent  la  langue  de  nos  Durons  ; 
et  nos  limons  font  en  vingt  Villages  en- 
uiron  trente  mille  âmes  ;  si  le  reste  est 
à  proportion,  en  voila  plus  de  trois  cens 
mille  de  la  seule  langue  lluronne.  Dieu 
nous  donne  du  crédit  parmy  eux,  nous  y 
met  en  estime,  elfaitque  nous  y  soyons 
aimez  iusques  là,  que  nous  ne  sçauons  à 
qui  entendre,  tant  vu  chacun  est  aspreà 
nous  auoir.  En  vérité  nous  serions  bien 
ingrats  à  la  grâce  de  Dieu,  si  nous  per- 
dions courage  parmy  tout  cela,  et  ne  luy 
donnions  le  loisir  de  porter  son  fruit  eu 
sa  saison. 

Il  est  vray  que  i'ay  quelque  peu  d'ap- 
préhension pour  le  temps  auquel  il  fau- 
dra leur  tenir  vn  langage  nouueau  sur 
leurs  mœurs,  et  leur  apprendre  à  clouer 
leurs  chairs,  et  les  retenir  dans  l'hon- 
nesteté  du  Mariage,  en  retranchant  le» 
dissolutions  par  la  crainte  des  iugemens 
de  Dieu  sur  les  luxurieux;  lors  qu'il  sera 
question  de  leur  dire  en  tout  plein  d'oc- 
casions, Quoniam  qui  lalia  agunt  re- 
gnum  Dei  non  possidcbunl.  I'ay  peur 
qu'ils  fassent  les  retifs,  quand  on  leur 

parlera  de  se  reucstir  de  Iesus-Christ, 
de  porter  sa  Murée,  et  se  distinguer  en 
qualité  de  Clirestiens  d'auec  ce  qu'ils 
auront  esté  auparauant,  par  vue  vertu 
dont  à  peine  cognoissent-ils  le  nom; 
quand  on  leur  criera  auec  l'Apostre  : 
Cent  là  la  volonté  de  Dieu,  vostre  san- 
ctification, qu'un  chacun  sçachc  conser- 
uer  son  corps  comme  vn  vase  précieux 
m  sanctification  et  en  honneur,  et  non 
le  laissant  aller  aux  passions  de  ses  de- 
sirs,  comme  les  Gentils  qui  ne  cognoissent 
point  Dieu.  Il  est,  dis-ie,  bien  à  craindre 
qu'ils  ne  s'effrayent  sur  le  propos  de  la 
pureté  et  chasteté,  et  qu'ils  ne  se  rebutent 
à  son  occasion  de  la  doctrine  du  Fils  de 
Dieu,  disans  auec  les  Capharnaïtes  sur 
vn  autre  suiet,  Durus  est  hic  sermo,  et 
quis  potcst  cum  audire?  Toutefois,  puis 
qu'auee  la  grâce  de  Dieu  nous  auons  déia 
obtenu  d'eux,  par  la  profession  ouuerte 
que  nous  auons  fait  de  cette  vertu,  qu'ils 
n'osent  ny  faire  ny  dire  en  nostre  pré- 
sence chose  aucune  qui  luy  soit  con- 
traire, iusques  à  menacer  les  Estrangers 
quand  ils  s'échappent  douant  nous,  et 
les  aduertir  que  les  François  et  sur  (oui 
les  Robbes  noires  détestent  ces  priuau 
tez,  n'esl-il  pas  plus  croyable  que  si  le 
sainct  Esprit  les  entreprend  vne  fois,  il 
leur  imprimera  si  auant  en  tout  lieu  et 
en  tout  temps  le  respect  qu'ils  doiuent  à 
sa  diuine  présence  et  immensité,  qu'ils 


seront  bien  aises  d'estrc  chastes  pour 
cslre  Chrestiens,  et  demanderont  auec 
instance  d'estre  Chrestiens  pour  pouuoir 
estre  chastes?  le  me  ligure  que  c'est 
pour  ce  dessein  particulier  que  Nostre 
Seigneur  nous  a  inspiré  de  les  mettre  en 
la  protection  de  saint  Ioseph.  Ce  grand 
Sainct,  qui  a  esté  donné  autresfois  pour 
Espoux  à  la  glorieuse  Vierge,  et  pour 
cacher  aux  yeux  du  monde  et  du  Diable 
vne  virginité  que  Dieu  honora  de  son 
Incarnation,  a  tant  de  pouuoir  enuers 
cette  Saincte  Dame,  entre  les  mains  de 
laquelle  son  Fils  a  mis  comme  en  depost 
nommément  toutes  les  grâces  qui  con- 
courent à  cette  vertu  céleste,  qu'il  n'y 
a  presque  rien  à  craindre  dans  le  vice 
contraire  pour  ceux  qui  luy  sont  deuots 
solidement,  tels  que  nous  desirons  estre 
nos  Ilurons  et  nous.  C'est  à  cet  effet,  et 
pour  la  conuersion  entière  de  tous  ces 
Peuples,  que  nous  nous  recommandons 
cordialement  aux  prières  de  tous  ceux 
qui  aiment  ou  veulent  aimer  Dieu,  et  en 
particulier  de  tous  nos  Pères  et  Frères. 

Vostre  très -humble  et  tres- 
obcïssant  seruitcuren  nostre 
Seigneur, 

Iean  de  Brebevf. 

De  la  Résidence  de  S.  Ioseph,  aux 
Ilurons,  au  Village  nommé  Iho- 
natiria,  ce  16.  de  Iuillet,  1636. 


Extraict  du  Priuilege  du  Roy. 

Par  Grâce  et  Prîuilcge  du  Roy  il  est  permis  à  Sebastien  Cramoisy,  marchand  Libraire  Iuré  en  l'Vni- 
uersité  de  Paris,  et  Imprimeur  ordinaire  du  Roy,  d'imprimer  ou  faire  imprimer  vn  Hure  intitulé:  Relation 
de  ce  qui  s'est  passé  en  la  Nouuelle  France  en  Vannée  mil  six  cens  trente-six.  Emioyce  au  Rcuerend 
Pire  Prouincial  de  la  Compagnie  de  Jésus  en  la  prouince  de  France,  Par  le  Père  Paul  le  leune  de  la 
mesme  Compagnie,  Supérieur  de  la  Résidence  de  Kebec,  et  ce  pendant  le  temps  et  espace  de  dix  années 
eonsoeutiuM.  Auec  défenses  à  tous  Libraires  et  Imprimeurs  d'imprimer  ou  faire  imprimer  le  dit  liure,  soua 
prétexte  de  desguisemunt  ou  changement  qu'ils  y  pourroyent  faire,  à  peine  de  confiscation,  et  do  l'amende 
portée  par  le  dit  Priuiloge.     Donné  à  Paris,  le  22  Décembre,  1636. 


Par  le  Roy  en  son  consoil. 


VICT0N. 


Approbation. 

Novs  Estiennk  Binet,  Prouincial  de  la  Compagnie  de  Iesvs  en  la  Prouince  de  France.  Suiuant  le 
Priuilegs  qui  nous  a  esté  octroyé  par  les  Roys  Tres-Chresticns  Henry  ITI.,  le  10.  May  1583.  ;  Henry  IV.,  le 
10.  Décembre  1605  ;  et  Louys  XIII,  à  présent  régnant,  lo  M.  Feuricr  1612,  par  lequel  il  est  défendu  à  tous 
Libraires  do  n'imprimer  aucun  Liuro  do  ceux  qui  sont  composoz  par  quolqu'vn  de  nostre  dite  Compagnie,  san» 
permission  des  Supérieurs  d'icollo  :  Permettons  à  Sebastien  Cramoisy,  Marchand  Libraire  Iuré  a  Caris,  et  Im- 
primeur ordinaire  du  Roy,  de  pouuoir  imprimer  pour  dix  ans  la  Relation  de  ce  qui  s'est  passé  enla  Nouuelle 
France,  en  l'année  1636.,  à  nous  enuoyéo  par  lo  Poro  Paul  lo  leune,  do  nostre  mesme  Compagnie,  Supérieur 
de  la  Résidence  de  Kcbuo.    En  foy  dequoy  nous  auons  signé  la  présente  à  Paris,  ce  quinzième  Doceiubro  1636 

Signé,  E.  BINET. 


RELATION 

DE  CE  OVI  S'EST  PASSE  EN  LA  NQVVELLE  ERAMCE 


EN  L'ANNEE  1G37. 


ENVOYES 


AV  R.  PERE  PROVINCIAL  de  la  Compagnie  de  Iesus  en  la  proumce  de  France. 
Par  le  P.  Pavl  le  Ievne  de  la  mesme  Compagnie, 

SVPERIEVR  DE  LA  RESIDENCE  DE  KeBEC.     (*) 


Mon  R.  Père, 


renant    la   plume  en 

main     pour    donner 

commencement  à  la 

Relation  de  ce  qui  s'est 

passé  cette  année  en 

quelques  endroits  où 

nostre  compagnie  fait 

sa  demeure  en  la  nou- 

uelle    France,    mon 

esprit  s'est  quasi  trou- 

ué  sans  pensées,  sinon  bien 

confuses  ;  ie  me  suis  veu 

saisi  d'vn  estonnement,  qui 

jne  laissoit  à  mon  âme  qu'autant 

'de  forces  qu'il  en  falloit  pour 

ietter  les  yeux  sur  la  grandeur 

de  Dieu,  et  pour  adorer  sa  con- 

duitte.    Puis  reuenant  à  moy- 

mesme,  ie  ruminois  les  différentes  nou- 

uelles  qu'on  m'escriuoit  de  vostre  Eu- 


rope et  de  quelques  endroits  de  nostre 
Amérique  ;  i'apprenois  par  les  yeux  et 
par  les  oreirles,  comme  la  France  estoit 
en  feu  pour  nous,  et  les  pais  plus  hauts 
des  Sauuages  n'estoient  que  glaces.  le 
lisois  d'vne  part  que  les  grands  de  la 
terre  nous  donnoient  leur  cœur  pour  le 
Ciel,  et  que  les  petits  du  monde  (c'est 
ainsi  que  i'appelle  ceux  qui  ne  cognois- 
sent  pas  Dieu)  nous  auoient  en  hor- 
reur. 

I'entendois  mille  applaudissemens  du 
costé  de  nostre  Orient,  et  des  contrées 
que  nous  auons  quasi  à  l'Occident,  il  ne 
venoit  que  des  iniures  ;  si  bien  que  nous 
estions  à  mesme  temps  couuerts  de 
gloire  et  d'opprobres.  On  m'escriuoit 
de  vostre  France  que  nous  prissions  cou- 
rage, que  Dieu  estoit  pour  nous,  puis 
qu'il  nous  donnoit  les  affections  de  ses 
amis,  qu'vne  infinité  d'àmcs  sainctes 
benissoient  nos  petits  trauaux  ;  et  l'on 
me  mandoit  du  fond  de  nostre  Barbarie, 


(*)  D'après  l'édition  do  Iean  le  Boulengcr,  publiée  à  Rouen  en  l'année  1638. 

qu'il  n'arriuoit  là  aucun  malheur,  ny 
pluie,  ny  contagion,  ny  sécheresse,  que 
ces  infidèles  n'imputassent  à  tous  nos 
François,  et  à  nous  tres-particuliere- 
ment.  On  me  crioit  de  loin  ces  paroles  : 
Que  craignez  vous?  vous  auez  le  cœur 
trop  serré,  la  main  de  Dieu  est  elle  ra- 
courc'e  ?  demandez  des  Pères,  et  des 
hommes  pour  ietter  le  feu  par  tout;  et 
d'autres  me  disoient  comme  à  l'oreille, 
vous  marchez  à  grand  pas,  vous  estes 
desia  chargez  de  monde  par  dessus  vos 
forces  ;  ne  demandez  pas  selon  les  be- 
soins de  ces  contrées,  mais  selon  vostre 
puissance  ;  vous  entrez  dans  vn  excez 
qui  fera  souffrir  d'excellens  hommes,  si 
on  se  lasse  de  vous  secourir  ;  le  pais 
n'est  pas  encor  en  estât  de  nourrir  et 
François  et  Saunages  tout  ensemble,  si 
les  vaisseaux  vous  manquent,  il  faudra 
demeurer  dans  la  confusion.  le  cognois- 
sois  par  vn  grand  nombre  de  lettres,  que 
des  personnes  de  condition  tres-releuée 
et  d'vne  vertu  tres-insigne,  combattaient 
pour  nous  au  ciel  et  en  la  terre,  et  l'on 
me  faisoit  voir  sur  vn  bout  d'escorce  ou 
de  papier,  que  les  Démons  estoient  dé- 
chaisnez,  s'opposans  puissamment  à  nos 
desseins.  Bref  nous  nous  voions  dans  la 
vie  et  dans  la  mort.  L'ancienne  France 
nous  souhaittoit  des  siècles,  et  vue  par- 
tie de  la  Nouuelle  ne  nous  pouuoit  quasi 
supporter  vn  moment.  En  vn  mot  on 
nous  prenoit  pour  des  Anges,  et  pour 
des  Diables  tout  ensemble.  Voila  les 
nouuelles  que  i'ay  apprises  à  la  veuë  des 
vaisseaux  venus  de  France,  et  des  canots 
d'escorce  arriuez  des  Algonquins  et  des 
Hurons.  Roulant  tout  cela  dans  mes 
pensées,  ie  me  suis  trouué,  comme  i'ay 
desia  dit,  dans  vn  estonnement  de  la 
grandeur  de  Dieu  :  car  ie  puis  dire  auec 
vérité,  que  ces  nouuelles  pleines  d'hor- 
reur, apportées  d'vn  païs  Barbare,  ne 
m'ont  pas  moins  resiouy  que  les  douces 
faueurs  dont  nous  a  bénits  le  ciel  de  la 
France.  C'est  vne  marque  que  les  Dé- 
mons sont  puissamment  attaquez,  puis 
qu'ils  se  mettent  puissamment  en  ôcï- 
i'ence.  L'ennemi  qui  ne  rend  point  de 
combat  est  dangereux,  car  il  ne  perd 
point  ses  forces;  plus  la  bataille  est  san- 
glante, plus  noble  en  est  la  victoire,  et 


plus  glorieux  le  triomphe.     Plus  cette 
Eglise  naissante  a  de  l'apport  auec  la 
primitiue,  plus  nous  donne  elle  d'espé- 
rance de  luy  voir  porter  des  fleurs  et  des 
fruicts  dignes  du  Paradis.     Mais  reiet- 
tons  ce  discours    au  chapitre  quator- 
ziesme,  et  à  la  Relation  que  l'on  m'en- 
uoie  des  Huions.     Parlons  de  nostre 
Colonie  Françoise  et  des  Saunages  er- 
rans,  lesquels  seront  d'autant  plus  tar- 
difs à  embrasser  nostre  foy,  que  moins 
ils  nous  l'ont  de  résistance.     Mais  en  fin 
les  vus  et  les  autres  sont  à  Dieu  ;  sa  bon- 
lé  leur  desillera  les  yeux  quand  il  luy 
plaira.     Celle  taie  qui  leur  couure 
la  veuë  semble  deuenir  plus 
mince  ;  nous  la  verrons 
tomber  quelque  iour 
auec  ioie  et  béné- 
diction. Ainsi 
soit-il. 


Des  recours  que  V ancienne  France 
donne  a  la  nouuelle. 


CHAPITRE .  PREMIER. 

e  croyois  auoir  parlé  si  amplement 
l'année  passée,  des  sentimens  d'af- 
fection qu'ont  plusieurs  personnes  de 
mérite  pour  la  nouuelle  France,  que 
ie  ne  pourrois  plus  rien  escrire  sur  ce 
suiet,  sans  vser  de  redites  ;  mais  l'a- 
mour qu'on  porte  au  salut  de  nos  pan- 
ures Saunages  se  va  dilatant  auec  des 
accroissemens  si  notables,  que  nous  se- 
rions condamnez  d'ingratitude  deuant 
Dieu  et  les  hommes,  si  nous  n'en  bénis- 
sions le  ciel,  et  n'en  rendions  quelque 
tesmoignage  à  la  terre.  le  ne  veux  pas 
réitérer  ce  que  i'ay  dit  des  affections  de 
nostre  grand  Roy,  des  soins  de  Monsei- 
gneur le  Cardinal,  des  grandes  despenses 
de  Messieurs  les  Associez  et  Directeurs, 
lesquels  me  tesmoignent  n'auoir  receu 
aucune  lettre  particulière  de  ma  part  au 
retour  de  la  flotle,  ce  qui  ne  les  a  pas 
empeschés  de  m'honorer  d'vn  grand  té- 
moignage de  leur  affection  ;  mais  ie  les 
supplie  tres-humblemont  de  croire  queie 
leur  auois  rendu  ce  deuoir,  comme  aussi 

à  quantité  de  personnes  tres-honorables, 
qui  n'ont receu  aucune  do  mes  nouuélles, 
ie  ne  sçay  par  quel  sort  mes  lettres  ne 
leur  ont  esté  rendues,  Au  reste  ces 
Messieurs  me  parlent  en  des  termes, 
dignes  d'estre  mis  au  iour,  après  m'a- 
uoir  déclaré  le  désir  qu'ils  ont  d'ampli- 
fier le  Royaume  de  Iesus-Christ.  Yoiey 
comme  ils  poursuiuent: 

Nous  auons  appris  et  tenons  pour 
règle  ce  liai  ne,  que  pour  former  le  corps 
d'vne  bonne  Colonie,  il  faut  commencer 
par  la  Religion,  elle  est  en  i 'estât  comme 
le  cœur  en  la  composition  de  l'homme, 
la  première  et  vinifiante  partie;  c'est  sur 
elle  que  les  fondateurs  des  grandes  Jie-z 
publiques  ont  iclté  le  plan  de  leurs  édi- 
fices, qui  ne  dureraient  pas  s'ils  auoient 
vn  autre  fondement  :  ainsi  nous  prole- 
stons  quelle  sera  toujours  précieusement 
traitlée,  et  qu'en  toutes  rencontres  nous 
la  ferons  présider  en  la  nouuelle  France. 
Mon  cœur  tient  vn  long  discours,  lisant 
ces  paroles,  ausquelles  ma  bouche  ne 
donnera  pour  response  que  ces  deux 
mots.  Fiai,  fiât,  in  nomine  Domini. 
Dauid  voulant  bastir  la  maison  de  Dieu, 
eslablit  puissamment  la  sienne. 

L'affection  qu'on  porte  à  nostre  Co- 
lonie et  à  nos  panures  Saunages,  n'est 
point  bornée  parles  Alpes.  Sa  Saincteté 
nous  voulant  combler  de  ses  bénédi- 
ctions, nous  a  fait  expédier  cette  année 
des  Indulgences  plenieres  pour  les  iours 
de  la  Conception  de  la  saincte  Vierge, 
et  de  nostre  glorieux  patron  et  prote- 
cteur saint  Ioseph.  De  plus  il  a  désiré 
de  nostre  H.  Père  General  vue  briefue 
Relation  de  tout  ce  qui  se  fait  icy  pour 
ia  gloire  de  nostre  Seigneur,  pour  nous 
accorder  les  grâces  et  les  faneurs  né- 
cessaires pour  le  bien  de  cette  Eglise 
naissante. 

Le  grand  Maistre  de  Malte,  homme 
plein  de  courage,  de  sagesse  et  de  vertu, 
se  plaist,  à  ce  qu'on  me  fait  entendre, 
dans  les  discours  qu'on  luy  fait  de  la 
nouuelle  France.  Sa  Majesté  tres-Chré- 
tienne,  Monseigneur  le  Cardinal  et  Mes- 
sieurs  les  Directeurs  et  Associez,  nous 
ont  donné  pour  Gouuerneur  l'vn  de  ses 
Cheualiers,  que  ie  noinmerois  volontiers, 
auec  le  respect  que  ie  dois  à  tous  ces 


brunes  soldats  de  Iesus-Christ,  l'honneur 
de  Malte  et  le  bonheur  de  nostre  Colo- 
nie. Monsieur  son  Lieutenant,  qui  porte 
cette  mesme  croix  honorable,  marche  si 
pai  laidement  sur  ses  brisées,  (pie  nous 
auons  tous  suiet  de  recognoislre  les 
grandes  obligations  que  nous  auons  à 
cette  saincte  milice,  incessamment  ar- 
mée pour  la  gloire  du  nom  Chrestien. 

Si  i'osois  violer  le  secret,  ie  mettrois 
icy  les  noms  de  quantité  de  personnes, 
très  relouées  en  honneur,  en  vertus,  en 
mérites,  dont  le  cœur  et  les  mains  com- 
battent auec  nous  au  ciel  et  en  la  terre 
L'vn  d'eux  voyant  qu'on  disposoil  vn 
llospital  pour  les  panures  Saunages, 
iette  les  fondemens  d'vn  Séminaire  de 
petites  filles.  le  ne  sçay  où  vont  mes 
pensées  quand  i'escry  cecy  :  ie  Veux 
parler,  et  on  me  condamne  au  silence  ; 
ie  veux  rendre  des  actions  de  grâces  en 
faneur  de  ces  panures  petites  créatures, 
et  on  me  commande  d'estre  ingrat. 

D'autres  se  vont  disposans  de  ietter 
les  fondemens  d'vn  Séminaire  de  Mon- 
tagnets,  d'Algonquins  et  de  Uurons.  Vn 
grand  cœur  biencogneu  de  Dieu,  et  fort 
peu  des  hommes,  a  desia  ietté  quelques 
pièces  de  ce  noble  édifice.  Voila,  dit 
vn  autre,  pour  nourrir  trois  Pères,  ou 
trois  enfans  Uurons,  et  auec  ces  trois 
paroles,  fait  vue  action  de  sa  droicte, 
que  sa  gauche  ignore.  Tout  cela  et  plu- 
sieurs autres  choses  me  sont  dites  à 
l'oreille,  auec  défense  d'obeyr  à  ces  pa- 
roles du  fils  de  Dieu,  Quod  in  aure  au- 
ditis  prœdicale  super  teela  :  Preschez 
publiquement  ce  que  vous  aurez  entendu 
en  secret.  Les  secrets  des  Dois  doiucnt 
estre  des  secrets  ;  mais  desrober  aux 
hommes  la  cognoissance  des  bontez  de 
Dieu  dans  le  cœur  des  hommes,  c'est 
vue  espèce  d'iniustice,  dans  laquelle  on 
me  fait  tomber.  11  est  vray  que  si  on 
met  des  sceaux  sur  nos  bouches,  qu'on 
n'en  sçauroit  poser  dessus  nos  cœurs  ; 
si  l'on  nous  rend  muets  deuant  les 
hommes,  on  ne  sçauroit  nous  desrober 
la  parole  deuant  Dieu  :  nous  le  bénirons 
donc  dans  les  temps  et  dans  l'éternité, 
et  nous  procurerons  qu'il  soit  beny  à 
jamais  au  ciel  et  en  la  terre,  en  action 
de  grâce  de  toutes  les  faueurs  que  ses 

amis  départent,  soit  à  nostre  Colonie, 
soit  à  nos  Saunages,  soit  à  nous  autres. 
Le  temps  viendra,  il  n'est  pas  loing,  car 
la  vie  est  courte,  que  toutes  choses  se 
verront  en  leur  iour,  et  que  les  âmes 
iadis  barbares,  maintenant  lauées  dans 
le  sang  de  l'agneau,  donneront  mille 
bénédictions  à  ceux  qui  les  ont  tirées  de 
l'abysme,  soit  par  leurs  prières,  soit  par 
leurs  liberalitez,  soit  par  leurs  trauaux. 
0  que  l'éternité  est  longue  !  quand  on 
n'auroit  mis  qu'vne  seule  âme  dans  le 
ciel,  quelles  actions  de  grâces  ne  rendra 
point  cette  espouse  de  Iesus-Christ,  dans 
l'estenduë  de  tous  les  siècles,  à  ceux  qui 
auront  coopéré  à  son  salut?  elle  verra 
le  bon-heur  dont  elle  iouyra,  et  le  mal- 
heur qu'elle  a  euité;  elle  conuersera 
au  delà  des  temps,  dans  vne  priuauté 
et  dans  vne  amitié  tres-parfaiete,  auec 
ceux  qui  auront  diuerti  son  mal-heur  et 
procuré  son  bon- heur.  Dieu  !  qui  peut 
conceuoir  les  sentimens  qu'elle  aura 
pour  eux?  mon  cœur  est  liquéfié  quand 
ie  pense  aux  Ames  que  ie  voy  partir  de 
ce  monde,  encore  toutes  rouges  du  sang 
de  Iesus-Christ.  Helas  !  quelles  doux 
regards  elles  iettent  sur  la  Diuinité  ! 
quelles  pensées,  et  quel  amour  ont  elles 
pour  ceux  qui  de  près  ou  de  loing,  leur 
ont  preste  la  main,  pour  les  loger  dans 
le  sein  de  la  gloire  ! 

Mais  ie  ne  sçaurois  obmettre  sans 
quelque  espèce  de  crime,  que  la  Reine, 
aussi  hautement  releuée  par  ses  vertus 
que  par  les  degrez  de  son  throsne,  n'est 
point  tellement  esblouye  par  les  brillons 
de  sa  couronne,  qu'elle  ne  iette  par  l'ois 
quelques  regards  vers  sa  nouuelle 
France.  le  l'ay  appris  par  les  lettres 
de  la  mère  Magdeleine  de  sainct  Ioseph 
Carmélite,  du  grand  Couuent  des  faux- 
bourgs  sainct  lacques.  Cette  bonne  âme 
me  tesmoigne  aussi  qne  Madame  la 
Princesse  a  de  l'affection  pour  nos  des- 
seins, aussi  bien  que  Monseigneur  le 
Duc  d'A-nguien  son  fils.  Yoicy  ses  pa- 
roles. 

Iusques  icy  il  y  a  vne  grande  bénédi- 
ction sur  ces  pauures  petites  (elle  parle 
des  petites  filles  Sauuages,  que  nous 
auons  enuoyées  en  France),  et  la  mainde 


Dieu  se  voit  manifestement  dans  l'affe- 
ction que  tout  le  monde  leur  porte,  et 
mesme  Madame  la    Princesse  qui  dit 
qu'elle  prendra  celle  qui  nous  reste,  quand 
elle  aura  quatorze  ou  quinze  ans.     C'est 
vu  grand  bien,   car  vne  bonne  et  ver- 
tueuse Princesse  comme  elle  est,  peut 
beuucoup  faire.   Oseroy-ie  bien  dire  vn 
petit  mot  en  faueur  de  cette  nouuelle 
Chrestienne.     Si  on  luy  vouloit  donner 
son  mariage,  quand  elle  sera  dans  l'âge 
nubile,  et  puis  la  faire  repasser  en  ces 
contrées,  ie  croy  qu'on  feroit  beaucoup 
pourlagloire  denostre  Seigneur:  pource 
qu'vne  petite  fille  Sauuage,  estant  icy  à 
son  aise  mariée  à  quelque  François  ou 
Sauuage  Chrestien,  seroit  vne  puissante 
chaisne  pour  arrester  quelques-vnes  de 
ses  compatriotes  errantes  ;  c'est  où  il 
faut  viser,  si  on  veut  puissamment  se- 
courir cette  nation.  le  me  promets  bien 
de  la  bonté  de  nostre  Seigneur,   qu'il 
fera  ouurir  les  mains  de  quelques  vns 
de  ses  amis  pour  en  marier  vne  autre 
que  nous  auons  icy,  en  la  maison  de  l'vn 
de  nos  François,  qui  la  nourrit  et  entre- 
tient maintenant.     Comme  ie  la  voy 
grandir  tous  les  iours,  ie  demanday  n'a 
pas  longtemps  à  nos  Pères  qui  sont  icy, 
quel  secours  nous  luy  pourrions  donner 
en  cas  qu'elle  se  mariast.     le  proposois 
de  luy  faire  bastir  vne  petite  maison,  et 
luy  faire  défricher  quelques  terres,  et 
la  nourrir  iusques  à  ce  qu'elle  eust  de- 
quoy  suffisamment.  Celafut  trouuégrand 
dans  nos  grandes  difficultez  :    car  en 
vérité  les  premiers  commencemens  sont 
remplis  de  très-grandes  despenses  ;  ne- 
antmoins,  après  auoir  recommandé  l'af- 
faire à  Dieu,  voicy  ce  que  m'en  rescriuit 
le  R.  Père  Charles  Lallemant,  Supérieur 
de  la  résidence   de  nostre  Dame   des 
Anges  :   Fay  pensé  à  ce  que  vostre  Re- 
uerence  nous  dit  Vautre  iour  du  mariage 
d'Amiskouetan  [c'est  le  nom  de  cette  fille) 
qui  n'est  pas  encore  baptisée;  si  cehtyqui 
la  veut  espouser  est  vn  homme  craignant 
Dieu,  faisons  vn  effort:  que  sçauons  nous 
si  Dieu  ne  veut  point  entrer  par  celte 
porte  ?    ie  m'en  remets   neantmoins  à 
vostre  Reuerence.    Dieu  fera  tout  en  son 
temps  ;  il  sçaura  si  bien  mesnager  cet 
effort,  qu'il  ne  disloquera  point  nos  bras, 

lesquels  n'ont  point  d'autre  appuy  qu'en  I 
sa  puissance. 

Encor  que  ie  sois  desia  bien  auant 
dans  la  longueur,  si  faut-il  que  ie  rende 
mille  et  mille  actions  de  grâces  à  Ma- 
dame deComballet.  le  feroisplustostvn 
chapitre  à  part,  que  de  m'oublier  d'vn 
cœur  qui  n'a  point  d'autre  excez  que 
dans  l'amour  de  son  Dieu,  où  on  ne  peut 
trouuer  d'excez.  Cette  Dame  est  douée 
d'vn  grand  esprit,  elle  regarde  dans  l'é- 
ternité les  biens  qu'elle  fait  dans  les 
temps;  mais  sises  yeux  mouillez  parles 
eaux  d'vn  seul  baptesme,  voyoientque  le 
salut  de  ces  peuples  dépend  du  puissant 
secours  qu'elle  leur  donne  par  l'establis- 
sement  et  la  fondation  d'vn  Hospital, 
son  cœur  tiendroit  vn  langage  qui  ne  se 
parle  que  dans  le  silence  ;  c'est  le  lan- 
gage qu'elle  lient  soutient  à  Dieu,  le  bé- 
nissant de  l'auoir  choisie  pour  vn  si 
grand  ouurage. 

Au  reste  on  fait  tant  de  prières,  tant 
de  vœux,  on  offre  tant  de  Sacrifices  pour 
faire  réussir  son  honneur,  et  procurer  sa 
gloire  en  ces  contrées,  que  cela  passe 
nostre  estonnement.  le  diray  icy  pour 
la  dernière  fois  ce  que  i'ay  souuent  réi- 
téré dans  les  précédentes  Relations, 
qu'vne  infinité  de  Religieux  tres-saincts 
en  la  maison  de  Dieu,  respandent  leur- 
âme  deuant  sa  bonté,  pour  luy  faire  ré- 
pandre ses  miséricordes  sur  vn  peuple 
extrêmement  barbare. 

On  me  mande  que  les  Congrégations 
de  la  saincte  Vierge,  establies  en  nos 
maisons,  que  les  escholiers  de  nos  Col- 
lèges, ont  présenté  mille  et  mille  fois 
nostre  Sauueurà  son  Père  pour  arracher 
l'infidélité  de  l'àme  des  Sauuages. 

La  mère  Prieure  des  Carmélites  d'Aix 
en  Prouence,  m'apprend  que  Madame 
la  Première  Présidente  de  cette  ville, 
fondatrice  de  leur  maison,  a  pareille- 
ment estably  vn  hermitage  dans  leur 
enclos,  où  toutes  les  prières  et  oraisons 
qui  s'y  feront  iamais,  seront  dressées  à 
Dieu  pour  le  salutdc  la  nouuelle  France. 
Tout  ce  sainct  Ordre  prend  les  armes 
pour  nous  aucc  telle  ardeur,  que  i'en  suis 
tout  confus.  le  n'aurois  iamais  fait  si 
ie  voulois  produire  lessentimens  de  leur 
cœur  que  ie  voy  deuant  mes  yeux,  cou- 


chez dedans  leurs  lettres  ;  c'est  à  qui 
s'abbaissera  dauantage  deuant  Dieu, 
pour  esleuer  iusques  au  ciel,  des  âmes 
qui  ne  craignent  point  l'enfer. 

Il  est  tombé  entre  mes  mains  vn  vœu 
signé  par  les  Religieuses  de  l'Annon- 
ciade,  nouuellement  establies  à  Paris, 
par  lequel  elles  offrent  toutes  leurs  mor- 
tifications, leurs  ieusnes,  leurs  prières, 
en  vn  mot,  toutes  leurs  sainctes  actions, 
pour  estre  vnies  et  présentées  à  Dieu 
auec  nos  petits  trauaux,  à  ce  qu'il  luy 
plaise  d'ouurir  les  yeux  d'vn  peuple 
aueugle  depuis  tant  de  siècles.  le  ne 
diray  rien  des  mères  Vrsulines,  elles 
m'escriuent  auec  vn  tel  feu,  et  en  si 
grand  nombre,  et  de  tant  de  diuers  en- 
droits, que  si  on  ouuroit  la  porte  à  leurs 
désirs,  on  composeroit  vne  ville  de  Reli- 
gieuses, et  il  se  trouueroit  dix  mai- 
stresses  pour  vne  escholiere.  Le  sexe, 
l'âge,  les  maladies,  les  coliques  tres- 
sensibles  n'empeschent  point  le  sacrifice 
qu'elle  font  à  Dieu  de  leurs  personnes. 
Si  elles  pouuoient  apporter  des  villes 
toutes  faites  et  des  terres  toutes  défri- 
chées, ie  serois  d'auis  qu'on  frestastdes 
vaisseaux  tout  exprès  pour  les  passer  ; 
autrement  non,  Dieu  les  entend  aussi 
bien  en  l'ancienne  France,  qu'en  la 
nouuelle.  Le  temps  viendra  que  quel- 
ques-vnes  d'entre  elles  obtiendront  ce 
que  demande  vne  armée,  nostre  Sei- 
gneur en  fera  le  choix. 

S'il  me  falloit  rapporter  toutes  les 
deuotions  des  Dames  de  Montmartre, 
des  Religieuses  de  l'Aue  Maria  à  Paris, 
des  filles  de  saincte  Marie,  de  nostre 
Dame,  en  vn  mot  d'vne  infinitéde  saincles 
maisons,  ieferois  vne  Relation  de  ce  qui 
se  passe  dans  vostre  France,  pour  le  bien 
de  la  nostre. 

Mettons  en  dernier  lieu  les  Hospita- 
lières. Puis  qu'elles  doiuent  passer  les 
premières,  ie  leur  auois  mandé  qu'elles 
m'enuoyassent  les  noms  de  celles  qui 
souhaittoient  venir  en  ces  contrées,  pour 
commencer  cet  establissement  :  elles 
me  rescriuent  vne  lettre  pleine  d'édifi- 
cation, puis  elles  concluent  qu'il  faudroit 
marquer  les  noms  do  toute  la  maison. 
Cette  ardeur  est  louable,  mais  qu'elles 
se  persuadent,  s'il  leur  plaist,  que  celles 


6 


Relation  de  la  Nouuelle 


qui  s'allristeroient  par  trop  de  ne  point 
passer  les  premières,  ne  sont  pas  pro- 
pres de  passer  les  dernières  :  l'esprit  de 
Dieu  n'est  point  dans  vn  souffle  violent 
et  plein  de  trouble,  Scd  in  aura  tcnui, 
factus  est  in  pace  locus  eius  ;  il  est  dans 
la  douceur  de  paix. 

En  fin  pour  conclusion  de  ce  cha- 
pitre, ie  diray  que  nostre  Seigneur  em- 
brasant tant  de  cœurs,  animant  tant 
de  personnes  grandes  en  vertu  et  en 
honneur,  voulant  estre  prié  de  tant 
d'endroits,  par  des  âmes  trcs-espu- 
rées,  nous  donne  suiet  de  croire  qu'il 
veut  estre  cogneu  de  ces  Peuples,  et  que 
nostre  bassesse  ne  retardera  point  la 
grandeur  de  sa  bonté,  sollicitée  par  les 
prières  et  les  vœux,  et  par  les  secours 
de  tant  d'âmes  qui  n'ont  point  d'autre 
interest  que  sa  gloire  ;  nostre  espoir  est 
renfermé  en  ces  quatre  paroles  :  In  pa- 
tientiaveslra  possidebilis  animasveslras, 
c'est  dans  la  seule,  patience  qu'on  re- 
cueille le  fruict  des  âmes.  Il  me  semble 
que  ie  voy  deux  exlremitez  bien  diffé- 
rentes en  quelques  personnes  :  les  vns 
attendent  trop  tost,  les  autres  reieltent 
trop  loing  la  conuersion  des  Saunages  ; 
la  patience  se  loge  au  milieu,  elle  em- 
portera ce  que  les  vns  pensent  desia  te- 
nir, et  qu'ils  n'auront  pas  si  tost  ;  elle 
iouyra  en  son  temps  de  ce  que  les  au- 
tres désespèrent.  0  que  ie  serois  heu- 
reux d'estre  vn  petit  grain  de  sable,  ietté 
dans  les  plus  creux  fondemens  de  cette 
Eglise  !  Si  l'édifice  n'est  pas  si  tost  esle- 
ué,  il  en  sera  plus  ferme  et  mieux  fon- 
dé.    Ainsi  soit-il. 


Des  bons  deportemens  de  nos 
François. 

CHAPITRE    II. 

Il  y  a  des  terres  si  bonnes  et  si  fer- 
tiles, qu'elles  rendent  le  grain  meil- 
leur que  la  semence  qu'on  leur  a  donnée. 
Il  y  en  a  de  si  malignes,  qu'elles  chan- 
gent le  bon  grain  en  mauuais,  métamor- 
phosant le  froment  en  seigle,  et  faisant 
dégénérer  l'orge  en  auoine.  Mais  ie  ne 
crois  pas  qu'il  s'en  trouue  aucune  dans 
le  sein  de  la  nature,  qui  produise  des 
espics  de  froment,  pour  n'auoir  receu 
que  de  la  graine  de  chardons.  Ce  mi- 
racle neanlmoins  se  l'ait  assez  souuent 
en  la  nouuelle  France.  Tous  les  ans  les 
vaisseaux  nous  apportent  quantité  de 
personnes  qui  viennent  grossir  nostre 
Colonie  ;  ce  nombre  estmeslé  comme  la 
monnoye  d'or  et  de  faux  aloy,  il  est 
composé  d'âmes  d'élites  et  bien  choisies, 
et  d'autres  bien  basses  cl  bien  rauallées. 
Or  il  me  semble  que  ie  puis  dire  auec 
vérité,  que  le  Spl  de  la  nouuelle  France 
est  arrousé  de  tant  de  bénédictions  ce- 
lestes,  que  les  âmes  nourries  à  la  vertu 
y  trouuent  leur  vray  élément,  et  partant 
s'y  portent  mieux  qu'ailleurs  ;  pour  cel- 
les que  leurs  vices  ont  rendues  malades, 
non  seulement  elles  n'empirent  point, 
mais  bien  souuent  venant  à  respirer  vn 
air  salubre  et  bien  esloigné  des  occa- 
sions du  péché,  changeant  de  climat, 
elles  changent  de  vie,  et  bénissent  cent 
mille  fois  la  douce  prouidence  de  Dieu, 
qui  leur  a  fait  trouuer  la  porte  de  la  fé- 
licité, où  les  autres  n'appréhendent  que 
des  misères.  Il  est  vray  qu'on  prend 
peine  par  tout  d'instruire  nos  François  ; 
par  tout  on  presche  la  parole  de  Dieu  ; 
il  n'y  a  lieu  où  on  n'explique  la  doctrine 
de  Iesus-Christ.  Nos  Eglises  ou  nos  Cha- 
pelles sont  par  tout  trop  petites  ;  c'est 
vue  consolation  bien  sensible,  de  les 
voir  ordinairement  remplies,  rstjue  ad 
cornu  altaris.  Le  P.  Adam,  qui  a  quitté 
la  plus  grande  partie  de  sa  paralysie 
dans  les  grands  froids  de  l'flyuer,  où 
les  autres  la  prennent  ordinairement, 
auoitpris  pour  sa  part  l'instruction  de 
ceux  qui  demeurent  à  nostre  Dame  des 
Anges  ;  mais  il  a  esté  escouté  de  quan- 

tilé.  d'autres  personnes,  et  a  trouué  tant 
de  facilité  dans  quelques  vus  de  ses  au- 
diteurs,  qu'il  faisoit  rendre  compte  à 
quelques  icunes  hommes  des  poincts  de 
la  doctrine  qu'il  leur  auoit  enseignés, 
d'où  s'en  suiuoit  vue  émulation  pleine 
d'edifleation  et  de  profit.  Les  enfans 
et  les  ieunes  gens  de  la  doctrine  Chre- 
slienne  de  nostre  Daine  de  Recouurance 
à  Kébec  ont  tellement  agréé,  qu'eneor 
qu'il  y  eust  en  prédication  le  matin,  et 
qu'à  l'ordinaire  des  Festes  et  dos  Di- 
manches on  eust  chanté  vne  haute  Messe, 
on  ne  faissoit  point  à  l'issue  des  Yespres, 
d'entendre  la  doctrine  Cluesticnne  :  en 
sorte  que  la  Chapelle  estoit  aussi  pleine 
à  la  lin  qu'au  commencement.  Et  iaçoit 
que  le  Père  deQucn  ait  long-temps  con- 
tinué ce  sainct  exercice,  non  seulement 
on  ne  s'en  est  point  ennuie,  ains  on  a 
pris  plaisir  à  le  voir  instruire  auec  in- 
dustrie les  petits  et  les  grands.  En  vn 
mot  Dieu  a  esté  serui  dans  ses  ma-sons, 
'les  prédications  bien  ouyes,  tant  à  Kébec, 
qu'aux  Trois  Itiuieres,  où  le  Père  Bu- 
teux  instruisoit  ordinairement  nos  Fran- 
çois ;  chacun  des  nostres  a  esté  occupé  à 
entendre  plusieurs  confessions,  et  parti- 
culières et  générales  ;  il  s'est  passé  fort 
peu  de  Festes  et  de  Dimanches,  pen- 
dant l'ilyucr,  que  nous  n'ayons  veu  et 
receu  des  personnes  à  la  table  de  nostre 
Seigneur.  Et  tels  qui  de  trois,  de  quatre 
et  de  cinq  ans  ne  s'estoient confessez  en 
l'ancienne  Fiance,  s'approchent  main- 
tenant en  la  nouuelle,  plus  souuent  que 
tous  les  mois,  de  ce  Sacrement  si  salu- 
taire. Les  prières  se  font  à  genoux  et  pu- 
bliquement, non  seulement  au  fort,  mais 
aussi  chez  les  familles  et  escouades  espar- 
ces  çà  et  là.  Comme  nous  auons  pris 
pour  patronne  de  l'Eglise  de  Kébec,  la 
saincte  Vierge,  sous  le  filtre  de  sa  Con- 
ception Immaculée,  aussi  en  auons  nous 
fait  la  Fesle  auec  solemnité  et  reiouys- 
sanee.  Aux  premières  Vespres,  on  planta 
le  Drapeau  sur  vu  bastion  du  fort  au 
bruit  du  canon,  et  dés  le  matin  au  poinct 
du  iour  l'artillerie  rcsueilla  nostre  joye. 
Les  habitans  mesme  tesmoignans  leur 
deuotion  enuers  la  saincte  Vierge,  cl  la 
créance  qu'ils  ont  de  sa  pureté  dés  le 
moment  de  sa  Conception,  tirent  vne 


saluadede  mousquets  ou  d'harquebuses, 
et  plusieurs  s'approchèrent  de  la  saincte 
table  en  son  honneur. 

La  Fesledu  glorieux  Patriarche  sainct 
loseph,  Père,  Dation  et  Protecteur  de 
la  nouuelle  France,  est  l'vne  des  grandes 
solemnitez  de  ce  pays  ;  la  veille  de  ce 
iour,  qui  nous  est  si  cher,  on  arbora  le 
Drapeau,  et  (it-on  ioùer  le  canon,  comme 
i'ay  dit  cy-dessus.  Monsieur  le  liouuer- 
neurfii  faire  des  feux  de  réiouyssance, 
aussi  pleins  d'artifices,  que  i'en  aie 
gueres  veu  en  Fiance.  D'vn  costé  on 
auoit  dressé  vn  pan,  sur  lequel  parois- 
soit  le  nom  de  sainct  loseph  en  lumières  ; 
au  dessus  de  ce  nom  sacré,  brilloient 
quantité  de  chandelles  à  feu,  d'où  par- 
tirent dix-huict  ou  vingt  petits  serpen- 
teaux, qui  tirent  merueille.  On  auoit  mis 
derrière  celte  première  inuenlion  qua- 
torze grosses  fusées,  qu'on  fit  enleuer 
les  vues  après  les  autres,  auec  l'estonne- 
rnent  des  François  et  bien  plus  des  Sau- 
nages, qui  n'auoient  jamais  rien  veu  de 
semblable;  ils  admiroient  la  pluie  d'or, 
ou  de  feu,  elles  estoilcsquirelomboient 
de  fort  haut.  Le  feu  des  fusées  se  por- 
tant lantost  tout  droit,  maintenant 
comme  en  arcade,  et  tousiours bien  haut 
dedans  Pair. 

Assez  proche  de  là,  on  auoit  dressé 
vn  petit  chasteau,  fort  bien  proportion- 
ne cl  enrichi  de  diuerses  couleurs;  il 
j  estoit  flanqué  de  quatre  tourelles,  rem- 
plies de  chandelles  à  feu,  qui  faisoient 
voir  par  leur  clarté  toute  cette  petite 
batterie  à  descouuert.  11  y  auoit  à  l'en- 
I  tour  de  cette  machine  seize  grosses  lan- 
I  ces  à  feu,  reuestuës  de  saussissons.  Au 
quatre  coins  d'icelle,  on  voioit  quatre 
j  roues  mouuantcs  et  vne  autre  plu» 
grande  au  dessus  du  chasteau,  qui  tour- 
l  nuit  à  l'enlour  d'vne  croix  à  feu,  esclai- 
i  rée  de  quantité  de  chandelles  ardentes 
j  qui  la  faisoient  paroistre  comme  toute 
couuerte  (le  diamans.  De  plus  on  auoit 
mis  à  l'eutour  de  cette  forteresse,  en 
égale  dislance,  quatre  grosses  trompes, 
d'où  Pou  vit  sauter  treize  douzaines  de 
serpenteaux,  sortans  six  à  six  auec  vne 
iusle  distance,  et  quatre  douzaines  de 
fusées,  qui  se  deuoient  enleuer  douze  à 
la  fois. 


Voicy  la  figure  de  cet  édifice. 

Le  sieur  Bourdon  auoit  dressé  cette 
machine,  et  le  sieur  de  Beaulieu  auoit 
composé  les  feux  d'artifice.  Sur  le  soir 
Monsieur  le  Gouuerneur,  et  Monsieur 
de  l'Isle,  et  tous  nos  Messieurs  sortirent 
du  fort,  et  s'en  vindrent  auprès  de  l'E- 
glise, au  lieu  destiné  pour  ces  feux  de 
joye.  Tous  les  habitons  de  la  nouuelle 
France,  voisins  de  Kébec,  se  trouuerent 
à  cette  réjouissance  ;  les  ténèbres  de  la 
nuict  ayant  couuert  le  ciel  et  la  terre, 
le  sieur  de  Beaulieu  présenta  vn  boute- 
feux  à  Monsieur  le  Gouuerneur,  qui  al- 
luma cette  machine,  et  fit  dire  aux  Sau- 
uages,  notamment  aux  Hurons,  que  les 
François  estoient  plus  puissans  que  les 
Démons,  qu'ils  commandoient  au  feu, 
et  que  s'ils  vouloient  brusler  les  bour- 
gades de  leurs  ennemis,  qu'ils  auroient 
bien  tost  fait. 

Le  iour  de  la  Feste,  nostre  Eglise  fut 
remplie  de  inonde  et  de  deuotion,  quasi 
comme  en  vn  iour  de  Pasques,  chacun 
bénissant  Dieu  de  nous  auoir  donné  pour 
protecteur,  le  protecteur  et  l'Ange  Gar- 
dien (pour  ainsi  dire)  de  Iesus-Chiïst  son 
Fils.  C'est  à  mon  aduis  par  sa  faueur 
et  par  ses  mérites,  que  les  habitans  de 
la  nouuelle  France  demeurans  sur  les 
riues  du  grand  {leuue  sainct  Laurens, 
ont  résolu  de  receuoir  toutes  les  bonnes 
coustumes  de  l'ancienne,  et  de  refuser 
l'entrée  aux  mauuaises. 

Voicy  vne  loy  saincte,  publiée  et  re- 
ceuë  auec  amour  et  honneur  dans  le 
sein  de  nos  temples:  c'est  qu'en  ces  lieux 
sacrez,  où  on  va  adorer  le  crucifix 
chargé  de  mespris,  on  n'a  point  d'égard 
du  tout  à  la  préséance  ;  mal-heur  à  ce- 
luy,  qui  par  son  orgueil  attentera  de 
violer  cette  saincte  couslumc.  Ilelas  ! 
s'il  falloit  prendre  garde  à  qui  c'est  à 
passer  deuant,  quand  il  faut  aller  adorer 
lesus-Christ  attaché  en  croix,  nous  fe- 
rions vne  Babylonne,  au  lieu  d'vne 
saincte  Sion,  et  nous  irions  chercher 
l'humilité  auec  orgueil.  Je  bénis  Dieu 
de  ce  que  les  esprits,  qui  auroient  plus 
d'intérêts  selon  le  monde  dans  ces  pré- 
séances, ou  messeances  pour  les  nom- 
mer ainsi,  sont  les  premiers  à  fouller 
aux  pieds  ces  puerilitez  indignes  d'vn 
esprit  fort.  Et  à  dire  vrai,  tant  que  nous 


aurons  vn  gouuerneur  ami  de  la  vertu, 
et  que  nous  aurons  la  parole  libre  dans 
l'Eglise  de  Dieu,  le  monstre  d'ambition 
n'y  aura  point  d'Autel.  I'oubliois  quasi 
de  dire  que  nous  auons  parlé  de  Dieu  en 
sa  maison,  en  langue  Latine,  Françoise, 
Monlagnése  et  Huronne  ;  mais  cela  se 
diîduiraplusparticulierementéschapitres 
suiuans. 

Les  vaisseaux  nous  auoient  laissé  deux 
personnes  de  la  Religion  prétendue  ; 
elles  se  sont  rangées  à  la  vérité  de  l'E- 
glise Catholique,  et  ont  protesté  publi- 
quement qu'ils  desii  oient  viure  et  mou- 
rir en  cette  saincte  créance. 

l'aurois  icy  vne  prière  à  faire  à  tous 
ceux  qui  veulent  porter  iugement  de 
Testât  de  nostre  peuplade  :  c'est  de  fer- 
mer les  yeux  pendant  que  les  nauires 
sont  à  l'ancre  à  nos  ports,  et  de  les 
ouurir  à  leur  départ,  ou  quelque  temps 
après,  dans  la  douce  veuë  de  nos  com- 
patriotes. On  se  veut  resiouïr,  et  on 
tombe  dans  l'excez  ;  les  bonnes  cou- 
stumes s'assoupissent,  le  vice  commence 
à  vouloir  leuer  la  teste,  on  fait  plus  de 
degast  de  boissons  et  de  rafraîchisse- 
mens  pendant  ce  lempâ-là,  qu'en  tout  le 
reste  de  l'année.  Ceux  qui  arriuent  de 
nouueau,  et  qui  ont  leudans  la  Relation 
que  tout  procedoit  icy  dans  vn  bon  ordre, 
voyans  quelques  dissolutions  nous  con- 
damnent aisément,  et  peut  estre  cou- 
chent encor  dans  les  lettres  qu'ils  en- 
voient en  France  l'arrest  de  nostre  con- 
damnation, ayans  en  eiïect  quelque 
suiet  d'improuuer  vn  mal,  auquel  il  est 
assez  difficile  de  remédier.  Mais  quand 
la  lîotte  est  partie,  que  les  visites  cessent, 
que  rilyuer  commence  à  nous  rallier, 
qu'on  preste  l'oreille  à  la  parole  de 
Dieu,  et  que  ceux  qui  se  sont  émanci- 
pez, recognoissent  leurs  fautes;  alors 
ceux  qui  ont  creu  que  le  desordre  regnoit 
en  nostre  Colonie,  en  louent  auec  ioyela 
pieté  et  la  deuotion,  pourucu  qu'ils  ne 
s'cfïarcnt  pas,  et  qu'ils  ne  crient  point, 
que  tout  est  perdu,  pour  voir  les  def- 
fauts  de  temps  en  temps  de  quelques 
particuliers  :  car  encor  bien  que  ie  loue 
et  que  i'honore  grandement  nos  Fran- 
çois de  la  nouuelle  France,  ie  ne  nie  pas 
que  nous  n'aions  des  infirmes  et  des 


10 


Relation  de  la  Nouuelle 


malades.  le  sçais  qu'il  y  a  des  âmes 
sales,  qui  par  leurs  paroles  brutales 
scandalisent  les  Sauuages.  Ces  Barbares 
me  disent  assez  souuent:  Tu  dis  qu'il 
ne  faut  point  desrober,  et  tes  François 
nous  ont  pris  telles  choses  ;  tu  dis  que 
les  yurongnes  iront  eu  enfer  dans  les 
feux,  vn  tel  sera  donc  damné,  car  il  est 
tousiours  yure.  Il  est  certain  qu'il  vau- 
droit  mieux  estre  attaché  à  vue  meule 
de  moulin,  et  estre  ietté  dans  la  mer, 
que  de  scandaliser  ces  panures  infidèles, 
et  quiconque  le  fait  rendra  compte  du 
sang  de  lesus-Christ,  qu'il  empesche 
d'estre  appliqué  à  ces  pauures  âmes  ; 
mais  ces  deiïauts  sont  de  peu  de  per- 
sonnes, et  de  gens  de  néant.  Tous 
ceux  qui  tiennent  icy  quelque  rang 
d'honneur,  ne  tombent  point  dans  ces 
excez  qui  se  voilent  et  se  cachent  dans 
ht  nuict,  car  ils  n'oseroient  paroistre  à 
descouuert.  La  vertu  par  la  grâce  de 
nostre  Seigneur  marche  icy  la  teste  lo- 
uée ;  elle  est  dans  l'honneur  et  dans  la 
gloire,  le  péché  dans  l'obscurité  et  dans 
la  confusion.  Tous  les  principaux  de 
nostre  Colonie  honorent  la  Religion  ;  ie 
le  dis  auec  ioye,  et  bénédiction  de  Dieu, 
ceux  que  sa  bonté  nous  a  donnés  pour 
commander,  et  ceux  encor  qui  se  vont 
(établissant  en  ces  contrées,  goustent, 
chérissent  et  veulent  sûiure  les  maximes 
les  plus  sincères  du  vrai  Christianisme. 
N'est-ce  pas  vne  chose  bien  louable  d'ac- 
corder des  soldats  auec  des  artisans,  des 
François  ramassez  de  dîners  endroits 
auec  des  Sauuages,  tenir  tout  en  bride 
et  dans  vne  profonde  paix,  gaigner  l'af- 
fection des  vus  et  des  autres.  C'est 
l'industrie,  la  prudence  et  la  sagesse 
de  Monsieur  le  Cheualier  de  Montmagny 
nostre  Gouuerneur,  qui  fait  cette  espèce 
de  miracle  ;  ie  crois  que  ie  parle  auec  le 
sentiment  de  tous  ceux  qui  sont  sous  sa 
conduitlo.  Nous  auonsde  très-particu- 
lières obligations  à  nostre  grand  Roy,  à 
Monseigneur  le  Cardinal  et  à  .Messieurs 
de  la  Compagnie,  et  nous  leur  rendons 
de  Ires-humbles  actions  de  grâces,  de 
nous  auoir  donné  vn  homme  si  vaillant, 
si  bien  versé  dans  toutes  sortes  de  co- 
gnoissances,  si  propre  à  commander, 
et  ce  que  ie  mets  deuant  toutes  ces 


grandes  perfections,  si  peu  intéressé  pour 
la  terre,  et  grandement  intéressé  pour 
Dieu.  Il  est  le  premier  dans  les  actions 
de  piété,  se  trouue  aux  exercices  des 
plus  petits,  et  par  ce  moyen  les  rend 
honorables  aux  plus  grands.  Le  premier 
mobile  emporte  et  rauit  dans  son  mou- 
uement  tous  les  autres  deux,  et  cet 
homme  de  Dieu,  aimé  de  Dieu  et  des 
hommes,  marchant  dans  les  voies  de 
Dieu,  y  tire  après  soy  les  hommes.  le 
demandoisn'a  pas  long-temps,  à  vnbon 
vieillard,  s'il  ne  mariroit  point  sa  fii- 
leule,  ayant  appris  que  plusieurs  la  re- 
cherchoient:  Son  pereetsamere,ny  moy, 
respondit-il,  ne  sommes  point  pressez 
de  l'esloigner  de  nous,  tant  que  Mon- 
sieur nostre  Gouuerneur  sera  icy,  et  que 
vous  autres,  mes  Pères,  aurez  toute  li- 
berté etauthorité  de  reprendre  nos  vices, 
etnous  monslrcrle  chemin  du  ciel;  rien 
ne  nous  obligera  de  la  marier.  La  ius- 
ticc  règne  icy,  l'insolence  en  est  bannie, 
l'impudence  n'oseroit  leuer  la  teste  ; 
mais  quand  Monsieur  nostre  Couuerneur 
s*en  ira,  nous  serons  en  peine  de  la 
mettre  en  lieu  d'asseurance  :  car  nous 
ne  sçauons  pas  qui  viendra  après  luy. 
Dieu  nous  le  conserue  pour  vn  long 
temps.  Il  est  extrêmement  important 
d'introduire  de  bonnes  loix,  et  de  sain- 
ctes  coustumes,  en  ces  premiers  com- 
mencemens  :  car  ceux  qui  viendront 
après  nous,  marcheront  sur  nos  brisées, 
et  subiront  aisément  la  pente  que  nous 
leur  aurons  donnée,  soit  à  la  vertu,  soit 
au  vice. 


Des  Sauuages  qui  ont  reccu 
le  Baphsme. 

CHAPITRE   m. 

Nos  Sauuages  sont  tousiours  sauua- 
ges, ils  ressemblent  aux  oyseaux  de  pas- 
sage de  leur  pays  ;  parfois  il  se  trouue 
en  certaine  saison,  des  tourterelles  en 
si  grande  abondance,  qu'on  ne  voit  point 
les  extremitez  de  leur  armée  quand  elles 
volent  en  gros  ;  d'autrefois  en  la  mesme 
saison,  elles  ne  paraissent  qu'en  bien 

plus  poli  les  trouppes  ;  il  on  est  de 
mesme  de  quantité  d'autres  oiseaux,  <lo 
poissons  et  d'animaux  terrestres,  ils 
varient  selon  les  années,  et  nos  Sau- 
nages les  imitent  en  cotte  inconstance, 
Ephrahim  siculauisauolau.it;  tantost 
ils  viennent  en  gros,  puis  en  détail.  Ouoy 
qu'il  en  soit,  voicy  les  fruicts  qu'on  a 
recueillis  de  ceux  qui  ont  demeuré  proche 
de  nos  habitations. 

L'an  passe  nous  baptisasmes  cnuiron 
cent  Saunages;  celte  année  nous  en 
auons  baptisé  plus  de  trois  cens  en  tout, 
tant  aux  Hurons  qu'à  Kébec  et  aux 
Trois  Minières.  Le  premier  qui  a  receu 
cette  faneur  à  Kébec,  se  nommoit  Tisiko 
en  sa  langue;  c'est  l'vn  des  Séminaristes 
Hurons,  dont  ie  parlerai  en  son  lieu.  Le 
P.  Charles  Lallemant  le  baptisa  estant 
presque  à  l'agonie,  et  luy  donna  le  nom 
de  François. 

Le  19.  de  Septembre,  vn  autre  Sémi- 
nariste, nommé  Satouta,  fut  fait  Chre- 
stien  et  nommé  Robert  en  son  baptesme  ; 
nous  en  parlerons  aussi  au  chapitre  du 
Séminaire  des  Hurons. 

La  troisiesme  qui  a  eu  entrée  en  l'E- 
glise de  Dieu,  a  esté  vne  petite  tille,  qui 
me  fut  apportée,  comme  i'estois  à  la  Mi- 
nière des  prairies,  auec  Monsieur  nostre 
Gouuerneur.  Sa  mère  la  voyant  malade, 
et  me  rencontrant  là  par  cas  fortuit,  me 
dit  :  Nous  venons  de  bien  haut  sur  le 
grand  fleuue  ;  ie  me  suis  depeschée  de 
venir  deuant  les  autres,  qui  viennent 
après  moy,  pour  vous  présenter  ma  fille 
malade,  afin  que  vous  la  baptisiez, 
comme  vous  auez  fait  mes  autres  en- 
fans,  le  la  voulois  mener  à  Kébec,  mais 
puis  que  ie  te  rencontre  icy,  tiens,  la 
voila,  prie  pour  elle.  Or  voiant  que  l'en- 
fant se  portoit  assez  bien,  ie  luy  dis 
qu'elle  descendist  iusjques  aux  Trois  Ri- 
uieres,  qu'elle  y  trouueroit  mon  frère 
le  P.  Buteux,  qui  luy  accorderait  sa  de- 
mande ;  elle  entre  donc  dans  son  canot, 
et  ne  manque  pas  d'aller  trouuer  le  Père, 
qu'elle  aborda  la  larme  à  l'œil,  luy  par- 
lant en  ces  termes. 

Voicy  le  quatriesme  de  mes  enfans, 
que  ie  vous  présente,  i'espere  que  le  ba- 
ptesme luy  sera  plus  fauorable  pour  le 
corps,   qu'il  n'a  esté  aux  trois  autres  ; 
Relation — 1637. 


mais  quand  elle  ne  deuroit  pas  guérir, 
ne  laisse  pas  de  luy  faire  selon  vostre 
coustume:  car  ce  que  vous  finies,  ne 
peut  estre  mauuais,  puis  que  vous  nous 
chérissez  tous.  Le  P.  la  baptisa  le  26. 
de  Septembre-,  Monsieur  de  Chasteau- 
fort  fut  son  parrain,  et  luy  donna  nom 
Marie  ;  bien  tost  après,  elle  s'enuola 
au  ciel,  auec  ses  frères  et  sœurs,  si 
bien  que  cette  panure  femme  barbare, 
a  quatre  enfans  en  Paradis.  Dieu  luy 
veuille  donner  le  bien  qu'elle  procure  à 
ses  enfans. 

Le  5.  de  Noucmbre,  le  P.  de  Quen  ba- 
ptisa vn  ieune  garçon,  âgé  d'enuiron 
quatorze  ans  ;  nousl'auions  instruit  au- 
parauant;  le  sieur  (Minier  fut  son  par- 
rain, et  luy  donna  nom  Martin.  Ses  pa- 
reils firent  voir  qu'ils  estaient  fort  con- 
tons qu'on  enseignast  leur  fils,  le  suis 
estonné  que  ces  barbares,  voyans  leurs 
enfans  désespérez  pour  la  santé  du  corps, 
sont  tres-aises,  du  moins  plusieurs  d'en- 
tr'eux,  qu'on  leur  procure  le  ciel,  et 
quand  ils  se  portent  bien,  ils  ne  se  sou- 
cient que.de  la  terre.  Mais  helas  !  ce 
malheur  n'est  pas  si  particulier  aux 
Payens,  que  ceux  mesme  qui  ont  la  foy 
et  qui  portent  le  nom  de  Chrestien  n'y 
participent.  Combien  voit-on  de  per- 
sonnes dans  l'Europe,  dont  l'àme  est  si 
attachée  à  la  terre,  qu'elle  ne  la  quitte, 
que  lors  qu'on  met  leur  corps  en  terre. 
Ieremafquay  en  l'instruction  de  cet  en- 
fant, la  bonté  d'vn  Sauuage  ;  lequel 
voyant  ce  pauure  malade  tomber  en 
quelque  deffaillance,  accourt  vers  nostre 
maison,  et  me  rencontrant  en  chemin, 
me  dit  tout  hors  d'haleine  :  Ce  pauure 
garçon  s'en  va  rendre  l'àme,  ie  t'allois 
appeller,  cours  tant  que  tu  pourras.  Cette 
ferueur  monstre  quelque  créance  en  nos 
mystères.  Dieu  veuille  donner  accroisse- 
ment à  ces  petits  commencemens  d'vne 
foy  qui  n'est  pas  encor  assez  forte,  pour 
les  induire  à  quitter  leurs  meschantes 
habitudes. 

Le  mesme  iour  nous  baptisasmes  aussi 
vn  grand  Sauuage,  âgé  d'enuiron  qua- 
rante cinq  ans;  il  se  nommoit. Chibana- 
gouch  en  sa  langue  ;  le  sieur  Oliuier  fut 
encor  son  parrain,  et  luy  donna  le  nom 
de  Paul.    Celuy-cy  estoit  aimé  de  ceux 

de  sa  nation,  tant  pource  qu'il  estoil 
l'vn  des  principaux  d'entre  eux  ;  que 
pour  autant  qu'il  estoit  bon  guerrier  et 
homme  hardi.  11  tomba  malade  retour- 
nant de  l'Àcadie,  et  comme  ie  le  voiois 
déchoir  tous  les  iours,  ie  l'abordai  plu- 
sieurs fois  pour  luy  parler  de  Dieu,  mais 
en  vain,  son  cœur  rempli  d'orgueil  ne 
pouuoit  donner  lieu  à  la  vérité.  Il  haïs- 
soit  ses  ennemis  auec  rage  et  fureur  : 
comme  on  eut  amené  vu  Iliroquois  à 
Kébec,  le  voyant  entrer  dans  sa  cabane, 
il  se  leue  tout  malade  qu'il  estoit,  se 
iette  sur  ce  panure  homme,  comme  vn 
chien  enragé  sur  quelque  autre  animal, 
et  à  belles  dents  luy  arrache  l'oreille, 
s'animant  d'vne  passion  si  brutale, 
qu'elle  causoit  de  l'horreur  en  ceux  qui 
le  voioient.  Cette  manie  est  bien  esloi- 
gnée  de  la  douceur  delesusChrist;  mais 
Dieu  a  plus  de  bonté  que  le  cœur  de 
l'homme  n'a  de  malice.  Ce  misérable 
voiant  en  fin  qu'il  luy  falloit  partir  de 
celle  vie,  ouurc  les  yeux,  et  se  vient 
eabaner  proche  de  Kébec  pour  estre  in- 
struit. IYstois  allé  en  ce  temps-là  à 
Beaupré,  qu'on  nomme  ordinairement  le 
Cap  de  Tourmente  ;  Monsieur  le  Gou- 
uerneur  et  Monsieur  Gand,  desirans  voir 
ces  belles  prairies,  m'y  menèrent  pour 
secourir  spirituellement  vne  famille  de 
François,  qui  réside  en  ce  lieu -là. 
Comme  nous  retournions,  le  sieur  Hé- 
bert nous  rencontrant  me  dit,  que  Chiba- 
nagouch  s'estoit  venu  loger  proche  de 
nos  François,  et  qu'il  y  auoit  long  temps 
qu'il  m'attendoit,  pour  entendre  la  do- 
ctrine de  Iesus-Christ,  et  receuoir  le  S. 
Baptesine:  ie  le  trouuai  en  effet  dans  cette 
bonne  disposition.  Nikanis,  me  dit-il,  il 
y  a  long  temps  que  ie  t'attends,  instruis 
moy,  car  ie  ne  veux  pas  aller  dans  les 
feux.  D'où  vient,  luy  dis-ie,  que  tu  m'as 
résisté  si  long  temps,  quand  ie  t'ay  parlé 
de  ton  salut  ?  le  n'auois  point  d'esprit, 
me  repart-il,  mais  maintenant  que  ie 
me  meurs,  ie  pense  à  ce  que  tu  m'as 
enseigné.  Mais  en  effect  est-ce  tout  de 
bon  que  tu  veux  croire  en  Dieu?  Tu  le 
verras  en  m'instruisant,  car  ie  persé- 
vérerai auprès  de  toy  iusques  à  la  mort. 
ÎSous  l'allions  donc  voir  ordinairement 
le  P.  de  Quen  et  moy.   Comme  ie  luy 


portois  quelques  images,  luy  ayant  ex- 
pliqué ce  qu'elles  representoient,  il  Ten- 
seignoit  aux  autres  :  Tenez,  disoit-il, 
voila  la  figure  de  ceux  qui  n'ont  pas 
voulu  croire,  voyez  comme  ils  sont  liez 
de  fers,  comme  ils  sont  dans  les  feux, 
comme  ils  sont  enragez  ;  ces  autres  là 
qui  vont  là  haut,  ce  sont  ceux  qui  ont 
creu  et  obéi  à  celuy  qui  a  tout  fait.  Les 
hérétiques  sont  grandement  blasmables, 
de  condamner  et  de  briser  les  images, 
qui  ont  de  si  bons  effets.  Ces  sainctes 
figures  sont  la  moitié  de  l'instruction 
qu'on  peut  donner  aux  Sauuages.  I'a- 
Liois  désiré  quelques  portraits  de  l'enfer 
et  de  l'àme  damnée  ;  on  nous  en  a  en noyé 
quelques  vus  en  papier,  mais  cela  est 
trop  confus.  Les  diables  sont  tellement 
meslez  auec  les  hommes,  qu'on  n'y  peut 
rien  recognoistre,  qu'auec  vne  particu- 
lière attention.  Qui  depeindroit  trois  ou 
quatre,  ou  cinq  démons,  tourmentans 
vne  âme  de  di tiers  supplices,  l'vn  luy 
appliquant  des  feux,  l'autre  des  serpens, 
l'autre  la  tenaillant,  l'autre  la  tenant 
liée  auec  des  chaisnes,  cela  auroit  vn 
bon  effet,  notamment  si  tout  estoit  bien 
distingué,  et  que  Ja  rage  et  la  tristesse 
parussent  bien  en  la  face  de  cette  àme 
désespérée  :  la  crainte  est  l'auancouriere 
de  la  foy,  dans  ces  esprits  barbares. 
Mais  pour  conclure  ce  poinct,  ce  pauure 
Néophyte,  ayant  esté  baptisé  le  5.  de  ïfo- 
uembre,  vescut  iusques  à  l'onziesme  du 
mois  suiuant,  exerçant  des  actes  de  foy 
et  d'espérance,  et  donnant  assez  à  co- 
gnoistre  qu'il  auoit  receu  ce  diuin  Sa- 
crement pour  le  salut  de  son  àme,  et 
non  pour  espérer  quelque  secours  pour 
son  corps  :  car  encor  qu'il  fust  dans  vne 
grande  disette,  si  est-ce  neantmoins  qu'il 
ne  nous  demandoit  rien,  contre  Jacou- 
stuine  de  sa  nation,  qui  estl'importunité 
mesme  entiers  les  eslrangers.  Estant 
mort,  Monsieur  le  Gouuerneur  et  Mon- 
sieur le  Cheualier  de  l'isie,  son  Lieute- 
tenant,  honorèrent  ses  funérailles, 
comme  aussi  plusieurs  autres  de  nos 
François. 

L'onziesme  iour  de  Xouembre,  le  P. 
de  Quen  baptisa  un  petit  Sauuage  ma- 
lade; il  se  nommoit  Penoutet,  vn  de  nos 
François  luy  changea  ce  nom,  et  l'appelia 

rean  Baptiste;  sa  mère  permit  volon- 
tiers qu'on  l'instpuisist  et  qu'on  te  lis! 
Chrestien. 

A  mesme  iour  nous  en  baptisasmes 
encor  vn  autre,  qui  fut  nommé  Louys. 
Ses  parens  furent  bien  aises  qu'on  luy 
cohferast  ce  grand  bien  deuant  qu'ils 
entrassent  dans  les  terres. 

Les  iugemens  de  Dieu  sont  estranges  ; 
son  esprit  se  respanfl  sur  ceux  qu'il  luy 
plaist.  Le  chemin  estoit  fort  fascheux  ; 
pour  aller  aux  cabanes  des  Saunages,  il 
falloit  descendre  vue  montagne  fort 
ï'oide,  ou  y  aller  par  eau,  ce  que  nous 
ne  pouuions  faire  ;  nous  estions  fort  oc- 
cupez en  ces  temps-là.  Cependant  vn 
désir  nous  aiant  pris  d'aller  voir  ces 
Barbares,  nous  quittasmes  toute  autre 
affaire,  et  arriuasmes  si  à  propos,  que 
si  nous  eussions  encor  retardé  fort  peu 
de  temps,  ces  deux  panures  petits  fus- 
sent partis  et  d'auprès  de  Kébec  et  de 
cette  vie,  sans  estre  lauez  dans  le  sang 
de  l'agneau  :  car  leurs  parens  les  al- 
loient  traisner  dans  les  bois  auec  eux, 
où  ils  moururent  bien  tost  après  leur 
baptesme,  comme  nous  auons  appris. 

Le  14.  du  mesme  mois,  nous  bapti- 
sasmes en  nostre  Chappelle  de  Kébec, 
auec  les  saincles  cérémonies  de  l'Eglise, 
vn  petit  enfant  âgé  de  quelques  mois;  ses 
parens  le  nommoient  Oûasibiskounesout, 
et  Monsieur  Gand  l'appella  François.  Ce 
panure  petit  estoit  fort  malade  ;  Dieu 
luy  rendit  bien  tost  après  la  santé.  Son 
père  se  nomme  Mantoueabeouichit,  et 
sa  mère,  OulchibaJiabanoukoueou.  Ils 
ont  donné  vne  petite  fille  de  leurs  en- 
fans  au  sieur  (Minier,  qui  la  chérit  ten- 
drement ;  il  l'entretient  et  la  fait  esle- 
uer  à  la  Françoise  ;  si  cette  enfant  s'en 
retourne  par  fois  es  Cabanes  des  Sau- 
nages, son  père  extrêmement  aise  de 
voir  sa  fille  bien  conuerte  et  en  fort 
bon  point,  ne  l'y  laisse  pas  demeurer 
long-temps,  la  renuoiant  en  la  maison 
où  elle  demeure.  Mais  pour  reuenir  à 
nostre  petit  François,  ses  parens  retour- 
nans  de  dedans  les  bois,  au  commence- 
ment du  Printemps,  Monsieur  Gand, 
qui  est  charitable  au  possible  enuers  ces 
panures  barbares,  recognut  son  petit 
filleul  ;  l'appellant  par  son  nom,  ce  pau- 


ure  petit  luy  respondit  en  begaianl, 
mais  d'vne  façon  si  gentille,  aussi  est-il 
fort  bel  enfant,  qu'aussi  tost  Monsieur 
Gand  luy  fit  faire  vn  petit  habit  à  la 
Françoise.  Si  tost  qu'il  sera  en  estât 
d'estre  instruit,  i'espere  que  nous  l'au- 
rons pour  l'instruire  ;  son  père  et  sa 
mine  l'ont  ainsi  promis  en  son  ba- 
ptesme. 

Le  12.  de  Décembre,  nos  Pères  qui 
demeurent  à  la  Conception  aux  Trois 
Minières,  baptisèrent  vne  petite,  fille, 
que  Madame  Godefroy  nomma  Marie. 
Les  secrets  de  Dieu  nous  sont  incognus. 
Les  Saunages,  s'estans  retirez  dans  les 
bois,  auoient  emporté  cette  panure  en- 
fant, âgée  seulement  de  deux  ou  trois 
ans.  Les  Pères  la  voiant  malade  ne 
l'auoient  osé  baptiser,  sur  l'incertitude 
de  sa  santé.  En  fin  ces  Barbares  la  rap- 
portèrent vn  peu  deuant  sa  mort,  contre 
ce  propos  qu'ils  auoient  fait  de  tarder 
bien  plus  long-temps,  et  Dieu  la  receut 
en  sa  grâce,  puis  en  sa  gloire.  Qui  ha- 
bitat in  adiutorio  altissimi  in  protectione 
Dei  cœli  commorabitur.. 

Le  5.  de  Ianuier,  deux  petites  filles 
Sauuages,  furent  solennellement  bapti- 
sées en  l'Eglise  du  grand  Couuent  des 
Carmélites  de  Paris.  La  flotte,  retour- 
nant l'an  passé  de  nos  haures,  emporta 
cinq  Sauuages  de  ce  pais  cy,  vne  ieune 
femme  Hiroquoise,  vn  petit  garçon  et 
trois  petites  filles  Montagnaises.  Cette 
ieune  Hiroquoise  demeure  en  la  maison 
de  Madame  de  Combalet,  qui  prend  la 
peine  de  l'instruire  quelquefois  elle 
mesme  en  lafoy  de  Iesus-Christ  et  en  la 
crainte deDieu, comme ie l'ay  appris.  Sila 
vertu  s'emparoit  tellement  de  son  cœur, 
qu'elle  fust  propre  pour  retourner  auec 
les  Religieuses,  qui  viendront  en  son 
temps,  elle  leur  scruiroit  grandement  : 
car  elle  instruiroit  les  petites  filles  Sau- 
uages, qui  seront  auec  elles,  à  planter 
du  bled  d'Inde  ;  mais  il  seroit  souhai- 
table qu'elle  fust  auec  le  temps  en  lieu 
où  elle  peust  s'addonner  au  iardinage  ; 
autrement,  aiant  trop  gousté  la  douceur 
du  repos  et  l'abondance  d'vne  grande 
maison,  elle  refuiroit  par  après  le  tra- 
uail  ;  c'est  à  quoy  i'apprends  que  l'on 

songe.  Pour  le  petit  garçon,  on  m'as- 
seure  qu'il  esten  bon  lieu  ;  i'espere 
qu'estant  bien  esleué,  on  le  renuoiera 
quelque  iour  pour  secourir  ses  compa- 
triotes. 

Quant  aux  trois  petites  filles,  l'vne 
d'icellcs  estoit  desia  Chrestienne.    Nous 
ï'auons  addressée  àl'hospital  de  Dieppe  ; 
la  Supérieure  de  cette  maison  fort  bien 
réglée,   m'en   escrit    en   ces    termes  : 
Nostre  petite  Louise  fait  trcs-bien  ;  elle 
est  extrêmement  douce,   souple,   obéis- 
sante et  deuote  ;  quand  il  y  a  quelque 
petite  deuotion  à  faire  dans  la  classe  des 
petites  Séminaristes,  c'est  la  première  à 
la  demander  ;  elle  est  tellement  modeste 
et  attendue  durant  le  sainct  seruice  de 
V Eglise y  qu'elle  fait  honte  à  nos  petites 
Françoises  ;  pour  moy  elle  me  donne  de 
la  deuotion.      le  m'entretiens  souuent 
auec  elle  des  choses  qui  concernent  nostre 
saincle  Religion  ;  elle  y  fait  paroistre 
tant  de  contentement,  que  ie  crois  qu'elle 
sera  capable  de  faire  vn  grand  bien  en 
son  pays,  si  nostre  Seigneur  luy  donne 
vne  longue  vie.     Nous  espérons  qu'elle 
communiera  à  Pasques,  eu  esgard  à  sa 
deuotion.     Il  y  a  des  millions  de  Chre- 
stiens,  qui  ont  receu  nostre  Seigneur, 
qui  n'en  sçauent  pas  tant  qu'elle.     le 
vous  enuoie  vne  pale  de  calice,  dont  elle 
a  fait  la  dentelle  de  point  couppé  ;  si  elle 
n'eust  point  esté  malade,  nous  l'eussions 
rendue  ou  remenée  plus  sçauante  ;  elle 
dit  qu'elle  veut  estre  Religieuse,  et  qu'elle 
ne  veut  point  retourner  en   Canadas, 
qu'âme  nos  sœurs.     Ce  sont  les  paroles 
de  la  mère  supérieure,  qui  deuoit  ren- 
uoier  l'année  prochaine  cette  pauure  pe- 
tite ;  mais  le  sieur  Hebout,  qui  luy  a 
serui  de  père,  la  voiant  si  contente,  la 
laisse  volontiers,  iusques  à  la  venue  des 
Religieuses.     Cette  pauure  enfant  m'a 
escrit  trois  mots,  que  ie  coucherai  volon- 
tiers icy.    Mon  R.  P.  La  paix  de  nostre 
Seigneur.     Le  suis  fort  contente  cVeslre 
en  France,  pour  les  faneurs  que  ïy  ay 
receues,  et  que  ie  prétends  y  receuoir,  me 
voiant  à  la  veille  de  ma  première  Commu- 
nion, ce  qui  me  donne  vne  telle  allégresse, 
que  ie  n'ay  point  de  paroles  pour  l'ex- 
pliquer ;  ie  prends  l'asseurance  de  sup- 
plier en  toute  humilité  V.  R.  d'en  re- 


mercier la  Diuine  Majesté.   Le  vous  en- 
uoie le  premier  ouurage  que  i'ay  fait  ; 
i'ay  espérance  d'eslre  plus  sçauante,  et 
de  repasser  quand  et  nos  Mères  en  Ca- 
nada, pour  rendre  le  deuoir  d'hospitalité 
à  celles  de  ma  nation,  si  Dieu  m'en  fait  la 
grâce.    Et  plus  bas  elle  s'excuse,  si  elle 
escrit  fort  mal,   ne  pouuant  pas  en  cor 
former  ses  lettres.  Dieu  veille  respandre 
sa  saincte  bénédiction  sur  ces  pauures 
enfans.     Mais  parlons  des  deux  autres. 
le  les  auois  présentées  à  Madame  de 
Combalet,  comme  à  celle  dont  la  gran- 
deur ne  dédaigne  point  la  bassesse  de 
ces  pauures  créatures.  Cette  Dame  aiant 
pris  resolution  de  les  faire  baptiser,  les 
fit  conduire  en  l'Eglise  des  Carmélites, 
où  elles  quittèrent  le  nom  de  Barbares, 
pour  entrer  dans  la  liberté  des  enfans 
de  Dieu.    La  mère  Magdeleine  de  sainct 
Ioseph  me  descrit  leur  baptesme  en  peu 
de  mots.     Vous  apprendrez,  dit-elle,  la 
bénédiction  que  Dieu  a  don  née  au  baptesme 
des  deux  petites  Saunages,  tant  pour  la 
célébrité  de  l'action,  que  pour  la  grande 
deuotion  qu'en  grand   peuple,    qui  se 
trouua  dans  nostre  Eglise,  y  tesmoigna. 
La  plus  grande  fut  tenue  sur  les  fonds 
par  Madame  la  Princesse  de  Coudé,  qui 
la  nomma  Marguerite  Thérèse  ;  le  par- 
rain fut  Monsieur  le  Chancelier.     La 
seconde  fut  tenue  par  Madame  de  Com- 
balet, et  nommée  Marie  Magdeleine  ;  U 
parrain  a  esté  Monsieur  des  Noiers, 
Secrétaire  d' Estât.  Nous  eusmes  en  nostre 
Eglise  pour  prédicateur  Monsieur  l'E- 
uesque  de  sainct   Papoul,   v?i  des  plus 
estimez-   Prédicateurs  de  nostre   temps, 
et  tres-sainct  homme,   lequel  aiant  ce 
beau  suiet  de  la  vocation  des  Gentils, 
parce  que  c'esloit  le  iour  des  Rois,  il 
n'oublia  pas  de  recommander  V action  de 
nos  deux  petites  Canadoises,  et  de  louer 
la  charité  de  ceux  qui  trauaillent  à  ac- 
quérir ces  âmes  au  fils  de  Dieu.    Et  plus 
bas  elle  adiouste:  Je  vous  diray  encorf 
que   Marguerite   Thérèse,  qui  nous  est 
restée  des  deux  petites  Sauuages,  Vautre 
estant  trespassée,  est  la  plus  iolie qu'il  est 
possible  ;  elle  paroist  fort  bonne  enfant, 
et  auoir  bien  de  l'esprit  ;  elle  fait  de  pe- 
tites questions,  comme  est  de  sçauoir,  si 
nous  ressusciterons,  si  nous  verrons  Dieu, 

si  nos  corps  seront  glorieux  ;  sur  le  S.  Sa- 
crement, si  c'est  Dieu  qui  y  est  caché  sous 
les  espèces  sacramentelles,  et  ainsi  plu- 
sieurs autre*  choses  quelle  demande  sur 
cela,  respere  que  Dieu  la  bénira,  et  en 
aura  soin. 

Ali  !  que  iedirois  volontiers  à  cette  en- 
fant  :  Helas!  ma  fille,  qui  vous  a  tirée  de  la 
bassesse  pour  vous  loger  dans  l'affection 
des  grands  ?  qu'auez  vous  donné  à  Dieu 
pour  sortir  de  vostre  esclauage,  et  pour 
estre  enroolée  au  nombre  de  sesenfans? 
vous  souuient-il  des  résistances  que 
vous  me  faisiez,  quand  vostre  père  vous 
aiant  mise  entre  mes  mains,  vous  en  vou- 
liez escbapper  à  toute  force,  pour  courir 
après  vostre  malheur?  vous  ne  croyez 
pas  ce  que  vos  compatriotes  ne  sçau- 
roient  encor  se  persuader,  que  nous  de- 
sirions vous  procurer  le  plus  grand  de 
tous  les  biens;  priez  pour  eux  mainte- 
nant, et  vous  disposez  de  les  venir  se- 
courir, le  vois  tous  les  iours  vos  com- 
pagnes mal  vestuës,  logées  sous  des 
escorces,  quasi  tousiours  affamées,  et 
vous  estes  en  l'abondance  ;  bénissez  ce- 
luy  qui  vous  a  fait  ces  biens,  et  le  con- 
iurez  d'auoir  compassion  de  vostre  pau- 
ure  et  misérable  nation.  Pour  tous  ces 
grands  personnages  que  ie  viens  de 
nommer,  lesquels  ont  coopéré  à  vostre 
baptesme,  ie  ne  leur  puis  dire  autre 
chose  sinon,  Benedicti  vos  à  Domino, 
qu'ils  sont  les  bénis  de  Dieu.  Ce  n'est 
pas,  ma  fille,  pour  la  noblesse  de  vostre 
extraction,  qu'ils  vous  ont  tenue  sur  les 
fonds,  qu'ils  prennent  la  peine  de  vous 
instruire,  qu'ils  vous  honorent  de  leur 
affection;  mais  ces  âmes  sont  des  âmes 
d'eslite,  qui  sçauent  la  grandeur  et  le 
prix  du  sang  de  {©sus- Christ,  qu'ils  vous 
veulent  appliquer,  pour  l'amour  qu'ils 
luy  portent  :  recognoissez  ces  faueurs, 
abaissez  vous  deuant  eux,  et  bien  da- 
uantage  deuant  Dieu;  prenant  ces  belles 
paroles  pour  votre  deuisc  :  Misericordias 
Domini  in  œtemum  cantabo,  le  chan- 
terai à  tout  iamais  les  miséricordes  de 
mon  Dieu.  C'est  assez  sur  ce  point, 
i'ay  creu  que  ces  deux  enfans,  nez  en 
nostre  nouuelle  France,  deuoient  auoir 
place  entre  ceux  que  Dieu  a  pris  pour 
ses  enfans  en  leur  pays. 


Le  20.  de  lanuier,  nous  baptisasmes 
le  petit  lilsd'vn  Sauuage  nommé  llaoui- 
gabaouïou.  Comme  nous  anions  remar- 
qué que  son  enfant  estoit  malade,  nous 
luy  recommandions  fort  de  nous  aducr- 
tir  quand  il  le  verroitendangerde  mort, 
alin  de  luy  procurer  l'entrée  du  ciel  ; 
il  n'y  manqua  pas,  car  voiant  qu'il  ne 
pouuoit  plus  manger,  il  nous  vint  dire  que 
c'estoit  fait  de  son  iils,  et  que  nous  luy 
lissions  ce  que  nous  auions  destiné.  Nous 
luy  demandasmes  s'il  le  pourroit  appor- 
ter a  la  Chappelle,  car  ils  estoient  caba- 
nez  assez  proche  de  Kébec,  et  s'il  ne 
cognoissoit  point  quelque  François,  pour 
le  prier  d'estre  parrain  de  sou  enfant  ; 
il  repart  qu'il  feroit  apporter  le  malade, 
et  qu'il  prieroit  Monsieur  de  sainct  Sau- 
ueur  de  luy  donner  nom  ;  cela  fut  fait, 
l'enfant  fut  consacré  à  Iesus-Christ,  et 
nommé  Nicolas.  Trois  iours  après,  ce 
pauure  petit  Chrestien  tirant  aux  abois, 
son  père  nous  enuoia  quérir  pour  le  voir 
mourir  ;  toute  la  Cabane  estoit  remplie 
de  Sauuages,  inuitez  à  vn  festin,  qu'on 
faisoit  pour  la  mort  de  l'enfant.  Nous 
entrasmes  après  que  le.festinfutacheué: 
le  père  tenoit  son  pauure  petit  enfant, 
quienduroit  et  souffroit  de  grandes  con- 
uulsions  ;  sa  mère  se  lamentoit  fort,  tous 
les  Sauuages  estoient  dans  vn  triste  et 
morne  silence.  Estans  entrez  nous  gar- 
dasmes  le  silence  quelque  temps  aussi 
bien  que  les  autres,  afin  de  leur  tesmoi- 
gner  que  nous  participions  à  leur  deuil. 
Véritablement  nous  admirions  la  con- 
stance du  père  de  ce  petit  innocent:  car 
quoy  que  ses  yeux  vissent  les  douleurs 
bien  sensibles  de  son  fils  vnique,  et  que 
ses  oreilles  entendissent  les  tristes  san- 
glots et  lamentations  de  sa  femme,  il 
ne  donna  iamais  aucun  signe  ny  au- 
cune marque  d'vn  cœur  foible,  mais 
auec  vne  grande  égalité  d'esprit,  qui 
paroissoit  sur  son  visage,  il  soulageoit 
son  fils  auecvn  amour  de  mère,  gardant 
neantmoins  la  constance  d'vn  père. 
Apres  auoir  imité  quelque  temps  leur 
silence,  ie  commençai  à  vouloir  conso- 
ler la  mère,  non  pas  tant  pour  espérance 
de  luy  osier  sa  tristesse,  que  pour  en- 
trer dans  vn  meilleur  discours.  Nous 
sommes  en  Europe  dans  vn  erreur:  quand 

quelqu'vn  est  triste,  nous  l'accablons  de 
raisons  pour  arracher  son  mal,  et  c'est 
cela  mesme  qui  luy  augmente  sa  dou- 
leur. La  meilleure  façon  de  consoler 
vne  âme  affligée,  c'est  de  suiure  le  con- 
seil de  sainct  Paul,  Flere  cum  flentibus, 
pleurer  auec  ceux  qui  pleurent,  afin  de 
leur  faire  ietter  parles  yeux,  notamment 
aux  femmes,  l'amertume  qui  noie  leur 
cœur;  cela  fait,  il  ne  faut  plus  parler  de 
l'obiet  qui  cause  la  tristesse.  Les  Sau- 
nages gardent  cecy  parfaitement,  car  ils 
ne  veulent  point  qu'on  fasse  mention 
des  trespassez  dans  leurs  discours  fami- 
liers, mais  seulement  quand  on  veut 
(comme  ils  disent)  relouer  ou  faire  re- 
uiure  le  deffunt,  faisant  porter  son  nom 
à  quelque  autre.  Mais  reprenons nostre 
discours.  le  pris  donc  la  parole,  etm'ad- 
dressant  à  la  mère,  ie  luy  dis  :  le  gar- 
derai parmi  vous  la  coustume  des  Fran- 
çois :  quand  quelque  enfant  meurt  en 
Fiance,  et  que  la  mère  s'en  afflige,  on 
luy  dit  qu'en  effet  elle  a  raison  de  s'at- 
trister de  la  perte  d'vn  si  gentil  enfant, 
mais  neantmoins  qu'elle  doit  bien  tost 
essuier  sa  douleur,  si  son  enfant  meurt 
Chrestien,  car  le  ciel  luy  est  ouuert,  où 
il  s'en  va  en  vnlieiï  plein  de  délices,  où 
la  maladie,  la  faim,  la  pauureté,  les 
douleurs  et  la  mort  n'entre  point.  En 
vn  mot,  ie  taschai  en  mon  patois  Sau- 
uage,  de  leur  faire  voir  vn  petit  eschan- 
tillon  des  grands  biens  dont  ce  petit 
enfant  de  Dieu  alloit  iouïr.  Us  escou- 
terent  cela  dans  vn  grand  silence,  et 
monstrerent  y  prendre  plaisir  ;  pour 
conclusion  ce  petit  Ange,  aiant  encor 
résisté  quelque  temps,  s'enuola  au  ciel, 
et  son  corps  fut  enterré  solennelle- 
ment, auec  vn  autre  Chrestien,  dont  ie 
vay  parler. 

Le  25.  du  mesme  mois,  le  fils  d'vn 
Saunage,  que  les  François  surnomment 
Le  Cadet,  receutle  sainct  Baptesme  Le 
P.  de  Quen  le  fit  Chrestien,  et  Monsieur 
Gand  le  nomma  Paul  ;  il  estoit  âgé  de 
dix-sept  ans  ou  enuiron.  Ce  panure  gar- 
çon nous  ferma  fort  long  temps  l'oreille, 
ne  voulant  point  en  aucune  façon  ouïr 
parler  de  Dieu  ;  ie  ne  sçay  s'il  ne  se  fi- 
guroit  point,  qu'il  estoit  mal  pris  à  vn 
sien  frère  d'auoir  receu  la  foy,  s'imagi- 


nant  que  le  Sacrement  de  vie  luy  auroit 
causé  la  mort  ;  quoy  que  c'en  soit, 
quand  ie  l'abordois  pour  l'instruire, 
estant  fort  malade,  il  s'enueloppoit  dans 
sa  robbe,  et  ne  me  vouloit  point  escou- 
ter  en  aucune  façon  :  c'est  pourquoy  ie 
taschai  de  l'espouuanter  par  l'appré- 
hension de  l'enfer,  si  bien  que  ie  le  fis 
pleurer;  dequoy  m'eslant  apperceu,  ie 
redoublai  mon  discours,  et  rehaussai  ma 
voix:  Tune  crains  pas  la  mort  éternelle, 
et  tu  crains  la  mort  de  ton  corps  ;  soit 
que  tu  croies,  ou  que  tu  ne  croies  pas,  tu 
es  mort,  tu  n'en  peux  plus,  et  non  con- 
tent de  souffrir  la  langueur  de  ta  mala- 
die, tu  veux  souffrir  les  tournions  hor- 
ribles de  l'enfer  ;  si  ie  te  haïssois,  ie  te 
laisserois  aller  dans  le  feu,  mais  i'ay  pi- 
tié de  ton  âme,  escoute  et  prends  garde 
si  ce  qu'on  t'enseigne  est  mauuais.  Son 
père  voiant  que  ie  le  pressois,  luy  dit  : 
Mon  fils,  tu  deurois  obeïr  au  Père,  ce 
qu'il  t'enseigne  est  bon.  En  fin  Dieu 
luy  toucha  le  cœur,  il  me  promit  qu'il 
m'escouteroit,  ce  qu'il  fit.  L'aiant  iugé 
assez  instruit,  nous  le  baptisasmes;  cinq 
iours  après  son  baptesme,  il  mourut,  la 
mesme  nuict  que  le  petit  Nicolas,  c'est 
pourquoy  on  les  enterra  tous  deux  en- 
semble. Or  comme  on  eut  beaucoup 
de  peine  à  faire  la  fosse,  la  terre  estant 
fort  gelée,  les  Saunages  qui  venoient  au 
conuoi,  se  retirèrent  en  nostre  maison, 
attendant  qu'elle  fust  faite  ;  ie  me  mis 
donc  en  ma  chambrette.  L'vn  d'eux  me 
voiant  parti,  prit  la  parole,  et  com- 
mence à  dire  à  sescompatriotres  :  l'ad- 
mire ce  que  disent  ces  gens  icy  :  ils 
prennent  beaucoup  de  peine  pour  nous, 
ils  nous  disent  que  les  morts  qui  ont 
creu,  s'en  vont  deuant  nous  iouïr  d'vn 
grand  bon-heur,  et  que  nous  irons 
après  eux,  si  nous  voulons  croire,  qu'il 
y  a  des  peines  ordonnées  pour  les  me- 
schans;  ie  pense  qu'ils  disent  vray,  nous 
ne  sçaurions  dire  le  contraire  :  car 
comme  ce  qu'ils  disent  nous  est  nou- 
ueau,  et  que  pas  vn  de  nous  n'en  a  co- 
gnoissance,  si  nous  n'en  voions  la  vérité, 
du  moins  n'oserions-nous  les  accuser  de 
mensonge  ;  si  nos  ancestres  eussent 
sceu  escrire,  ils  nous  auroient  laissé  de 
i  gros  liures  de   fables  et  de  faussetez  : 


France,  en  l'Année  1637. 


17 


pour  moy  ie  trouue  que  la  doctrine  dos 
François  est  lionne.  Pescoulois  ce  dis- 
cours de  ma  chambre,  que  les  autres  à  la 
vérité  n'improuuoient  pas,  mais  aussi 
ne  donnoient  ils  pas  assez  de  tesmoi- 
gnages  qu'ils  l'approuuassenl  fort. 

Le  14.  de  Feburier,  vne  femme  para- 
lytique fut  mise  au  nombre  des  Chre- 
stiens.  Voicy  comme  en  parle  le  P. 
Buleux.  Cette  panure  créature  n'auoit 
plus  (pie  les  léures  et  la  parole  de  libre, 
elle  estoit  couchée  sur  vu  bout  de  peau 
de  cerf,  large  et  long  enuiron  de  deux 
pieds,  eouuerte  de  la  moitié  d'vne  demie 
couuerture  très-simple  et  toute  vsée, 
elle  estoit  dans  vne  cabane  percée  à  iour 
de  tous  costez.  Comme  elle  ne  pouuoit 
s'approcher  du  feu,  ny  en  faire  quand  il 
s'esleignoit  la  nuict,  elle  estoit  par  fois 
toute  roide  et  glacée  de  froid.  Les  Sau- 
nages, qui  n'ont  point  de  foy,  et  par  con- 
séquent de  charité',  luylaissoient deman- 
der à  boire  plus  de'  quatre  fois  deuant 
que  de  luy  en  donner  vne  seule  fois.  le 
la  faisois  manger  moy-mesme,  dit  le 
P.  et  l'appâtois  comme  vn  enfant;  quand 
i'allois  aux  cabanes,  ces  barbares  me 
disoient,  qu'elle  auoit  les  reins  tout 
escorchez,  et  cependant  iamais  dans  tout 
le  temps  que  nous  Panons  visitée,  nous 
n'auons  veu  aucun  acte  d'impatience,  ny 
entendu  aucune  plainte  de  ceux  de  sa 
cabane  ;  seulement  comme  elle  vit  qu'ils 
partaient  de  decabaner  :  Helas!  dit-elle, 
ils  me  tueront,  ou  m'abandonneront  en 
quelque  endroit.  Cela  mesme  arriua  le 
lendemain  de  son  baptesme,  car  le  P. 
du  Marché  estant  allé  aux  cabanes  luy 
porter  à  manger,  ilsl'arresterent,  et  luy 
dirent:  Attends  tu  entreras  bien  tost.  Us 
enseuelissoient  cette  panure  créature, 
laquelle  se  portoit  assez  bien  deux 
heures  deuant,  aiant  fait  le  signe  de  la 
croix,  et  prononcé  le  doux  nom  de  Icsus 
et  de  Marie.  Il  est  assez  probable  qu'ils 
la  mirent  à  mort.  L'hospital  remédiera 
à  ces  grands  desordres. 

Le  18.  du  mesme  mois,  vne  femme 
Saunage  récent  le  baptesme  ;  mais  il 
vaudroit  bien  mieux  pour  elle,  que  ja- 
mais elle  ne  l'eust  receu,  car  elle  est 
morte  dans  l'apostasie.  Comme  le  P. 
de  Qucn  et'moy  la  visitions  fort  sonnent 


durant  sa  maladie,  si  nous  ouurions  la 
bouche  pour  luy  parler  de  nostre  créance: 
Guérissez  moy,  disoit  elle,  et  ie  croirai, 
autrement  non,  ie  veux  viure  ;  si  vous 
me  voulez  rendre  la  santé,   i'obeïiai  à 
vos  paroles,     l'auois  beau  luy  dire  que 
cela  n'estoit   pas   en    nostre  pouunir. 
Comme  vn  Saunage,  nommé  Makheabi- 
chtitihiou,  s'estoit  trouué   mal,  et  que 
nous  Panions  assisté  en  sa  maladie,  le 
faisant  par  fois  coucher  en  nostre  mai- 
son, cette  femme  votent  qu'il  se  por- 
toit bien,  attribuoit  le  recouurement  de 
sa  santé  à  nostre  pouuoir  et  à  la  co- 
gnoissance  que  nous  auious  auec  le  Ma- 
nitou, c'est  à  dire,  auec  celuy  qui  oste 
ou  rend  la  vie,  si  bien  qu'elle  nous  de- 
mandoit  tousiours  la  vie  du  corps,  ne  se 
souciant  pas  beaucoup  de  celle  de  l'âme. 
le  me  sers  de  toute  la  douceur  pos- 
sible pour  gagner  son  esprit,   ie  passe 
de  la  douceur  aux  menaces  ;   mais  ny 
l'huile    ny  le  vinaigre    n'estoient  pas 
assez  puissans,  pour  guérir  vne  si  grande 
maladie  comme  est  l'opiniastreté  :  qui 
aime  trop  cette  vie,  est  en  danger  de 
perdre  l'autre,  comme  il  est  arriuéàcette 
panure  misérable,  selon  qu'on  en  peut 
probablement  iuger.     Aiant  donc  quasi 
désespéré  de  son  salut,  i'en  aduertis  le 
sieur  Oliucr,  qui  cognoissoit  et  cheris- 
soit  ses  parens  de  longue  main,   et  qui 
assistait  fort  charitablement  cette  panure 
languissante  ;  il  la  va  voir,  luy  demande 
si  elle  se  veut  perdre,  d'où,  venoit  qu'elle 
ne  me  voûtait  point  escouter.    Il  ne  fait 
que  me  tancer,  et  me  parler  de  la  mort, 
m'estourdissant  en  ma  maladie,  respon- 
dit  elle.     En  effet  ne  pouuant  faire  en- 
trer la  foy  dans  son  esprit,  par  l'espé- 
rante du  ciel,  i'auois  tasché  de  luy  don- 
ner entrée  par  la  terreur  de  l'enfer.    Or 
soit  qu'elle  feignist,  ou  qu'en  vérité  elle 
eust  quelque  bonne  volonté,  elle  promit 
au  sieur  Oliuicr  de  croire  en  Dieu   et 
d'obéir  à  ce  que  ie  luy  dirois.     Nous 
la  visitnsmes  plusieurs  fois  ;  elle  nous 
escouta  auec  paix  et  repos,  monsfrant 
prendre  goust  en  nostre  doctrine.     La 
volant  suffisamment  instruite,  nous  luy 
accordons  ie  baptesme,  qu'elle  souhait- 
toit,  du  moins  en  apparence  ;   le  sieur 
Oliuier  luy  donna  nom  Marie  ;  ie  confesse 

que  mon  âme  ressentoit  ie  ne  sçay  quel 
dégoust,  qu'elle  n'a  pas  de  coustume 
de  ressentir  au  baptesme  des  autres.  le 
ne  me  peus  tenir,  que  ie  ne  tesmoignasse 
au  sieur  Oliuier,  que  mon  cœur  n'estoit 
point  satisfait.  Le  P.  de  Quen  auoit  les 
mesmes  sentimens  ;  mais  qu'eussions 
nous  fait?  il  n'y  a  point  d'apparence  de 
refuser  ce  Sacrement  à  vne  personne 
qui  fait  paroistre  qu'elle  a  désir  de  s'en 
bien  seruir.  Aiant  receu  ces  eaux  sa- 
crées, nous  laschions  bien  d'en  conce- 
uoir  quelque  ioie  ;  mais  mon  âme  n'en 
pouuoit  receuoir,  quoy  que  ie  l'y  con- 
traignisse à  force  de  raisons.  Quelques 
iours  s'escoulerent,  sans  qu'elle  fist  pa- 
roistre aucune  aliénation  delafoy  ;  mais 
rentrant  dans  les  pensées  de  la  vie  pré- 
sente, elle  nous  prit  en  horreur,  en  sorte 
qu'elle  ne  nous  vouloit  plus  parler,  ny 
respond)  e  à  nos  demandes  ;  on  a  beau 
J'amadoûer  pour  la  fléchir,  ses  oreilles 
sont  bouschées  à  nos  paroles,  et  son 
cœur  fermé  aux  inspirations  de  Dieu. 
Yoiant  donc  qu'elle  s'alloit  perdre,  ie 
l'entrepris  certain  iour,  formant  les 
plaintes  que  feroit  son  âme  dans  le  des- 
espoir et  dans  les  feux,  peut  estre 
auant  que  trois  iours  se  passassent.  le 
luy  racontai  quelque  chose  de  la  rage  et 
de  la  fureur  des  diables  ;  elle  ne  peut 
supporter  ces  menaces,  elle  se  met  à 
pleurer  et  à  grincer  des  dents,  et  sans 
me  rien  dire,  elle  sort  de  la  cabane  à 
quatre  pattes,  comme  on  dit,  car  elle  ne 
se  pouuoit  plus  tenir  sur  ses  pieds,  et  se 
couche  sur  la  neige.  le  pensois  qu'elle 
fust  sortie  pour  quelque  nécessité  ;  mais 
le  P.  de  Quen  médit:  Non,  i'ai  bien  co- 
gneu  à  son  geste  qu'elle  est  sortie  de 
despit  et  de  rage.  Yoiant  qu'elle  ne 
retournoit  point,  ie  m'imaginois  qu'elle 
estoit  entrée  dans  quelque  autre  cabane 
voisine  :  c'est  pourquoy  aiant  tardé  en- 
cor  enuiion  vne  demie  heure  à  instruire 
ceux  auec  lesquels  nous  estions,  nous 
sortismes  pour  nous  en  retourner  ;  nous 
fusrnes  estonnez  que  nous  trouuasmes 
cette  pauure  abandonnée  exposée  à  l'air 
et  sur  la  neige,  n'aiant  sur  soi  qu'vn 
meschant  bout  de  peau,  dont  elle  se 
couurojt.  le  me  présente  pour  la  re- 
conduire en  sa  cabane,  luy  parlant  af- 


fablement  et  auec  compassion  ;  elle  me 
rebuta  opiniastrement  ;  son  mary,  qui 
esloit  bon  Saunage,  en  estoit  bien  triste, 
mais  il  n'y  pouuoit  apporter  aucun  re- 
mède. 

Peu  de  iours  après,  vne  femme  Sau- 
nage me  vint  trouuer,  et  me  dit  que 
cette  misérable  apostate  s'estoit  voulu 
tuer,  qu'on  auoit  esloigné  d'elle  tous  les 
cousteaux,  qu'on  l'auoit  veuë  enleuée  en 
l'air  plus  d'vne  coudée,  qu'elle  s'estoit  dé- 
robée de  ses  gens,  s'enfuiantla  nuictpour 
disparoistre  et  estre  emportée  du  diable, 
que  ses  gens  l'auoit  rattrappée,  que  si 
elle  eust  disparu,  elle  auroit  consommé 
et  fait  mourir  les  Sauuages.  Tout  cecy 
m'estonna.  le  m'enquestai  si  par  fois 
quelque  Saunage  disparoissoit  sans  estre 
reueu,  on  me  dit  que  cela  arriuoit.  Mais 
ie  parlerai  de  cecy  en  vn  autre  endroit. 
Désirant  donc  sçauoir  si  cette  femme 
nous  auoit  raconté  de  vraies  ou  de 
fausses  nouuelles,  nous  priasmes  Mon- 
sieur Oliuier  d'aller  visiter  cette  dése- 
spérée, pour  voir  si  elle  vouloit  perseue- 
rer  dans  son  malheur,  et  pour  s'enqué- 
rir de  ce  qui  luy  estoit  arriué.  Il  la  fut 
voir  ;  elle  ne  voulut  point  respondre  à 
ses  demandes,  ny  luy  parler  en  aucune 
façon.  Il  interrogea  sa  mère  sur  ce  qui 
s'estoit  passé  ;  elle  donna  assez  à  co- 
gnoislre  qu'en  etîect  elle  s'estoit  voulu 
tuer,  qu'elle  leur  estoit  eschappée  la 
nuict,  sans  sçauoir  comment  ;  mais 
qu'ils  l'auoient  attrappée  et  ramenée  en 
sa  cabane.  Comment  s'enfuioit  elle,  de- 
manda-il, veu  qu'elle  ne  se  peut  remuer? 
Qu'en  sçauons  nous  ?  responden  t-ils,  c'est 
peut-estre,  dit  sa  mère,  que  son  âme 
s'en  veut  aller,  et  elle  couroit  après  pour 
ne  la  point  laisser  eschapper.  Yoila  ce 
que  le  sieur  Oliuier  nous  en  rapporta. 
En  fin  la  pauure  misérable,  aiantla  mort 
entre  les  dents,  fut  portée  de  l'autre 
costé  du  grand  fleuue,  où  les  Sauuages 
alloient  chercher  de  l'Orignac,  et  mou-- 
rut  bien  tost  après  son  départ,  ainsi  qu'il 
nous  fut  rapporté. 

Le  28.  du  mesme  mois  de  Feburier, 
Monsieur  Gand  fut  parrain  d'vne  femme 
Sauuage,  et  la  nomma  Anne  en  son  ba- 
ptesme. Le  desespoir  de  la  santé  du 
corps  luy  lit  penser  à  la  santé  de  l'àme  ; 

lanl  qu'elle  eut  quelque  espérance  de  la 
vie  temporelle,  elle  ne  se  mit  point  en 
peine  de  l'éternelle  ;  mais  voiant  que 
le  temps  luy  alloit  esehapper,  elle  se 
voulut  ietter  dans  l'éternité.  Comme  ie 
m'estonnois  de  la  longue  résistance 
qu'elle  nous  auoit  faite,  vn  ieune  Sauuage 
me  dit,  que  ie  ne  m'en  estonnasse  pas, 
et  que  plusieurs  de  leur  nation  ont  celte 
pensée,  que  le  baptesme  nuit  à  la  vie, 
mais  qu'il  est  bon  pour  se  défendre  du 
feu  dont  nous  les  menaçons.  Voila  pour- 
quoy  quelques-vns  ne  veulent  point  estre 
baptisez,  qu'ils  n'aient  perdu  toute  espé- 
rance de  pouuoir  recouurer  leur  santé  ; 
c'est  vn  erreur  que  le  diable  leur  iette 
dans  l'esprit,  semblable  à  celuy  de  nos 
hérétiques,  qui  donnent  des  passeports 
aux  enfans  pour  aller  au  ciel  sans  ba- 
ptesme ;  mais  les  vns  et  les  autres  sont 
trompez.  Celte  panure  femme  estant 
Chrestienne,  suruescut  quelques  iours; 
comme  nous  l'allions  souuent  consoler, 
pour  l'aider  à  se  fortifier  en  la  foy  qu'elle 
auoit  receuë,  ie  luy  demandai  si  elle 
n'auoil  point  ouy  parler  de  Marie,  qu'elle 
cognoissoit  fort  bien  (c'est  celte  Apo- 
state dont  ie  viens  de  parler),  et  si  elle 
ne  vouloit  point  se  perdre  aussi  bien 
qu'elle.  Helas  !  nenny,  me  fit  elle  ;  ie 
veux  croire  iusques  à  la  mort,  ie  ne  veux 
point  descendre  sous  la  terre,  dans  ces 
brasiers  dont  vous  m'auez  parlé.  Aiant 
perseueré  dans  cette  saincle  resolution, 
en  lin  elle  alla  iouïr  des  biens  qu'elle 
auoit  espérés.  Le  7.  iour  de  Mars,  nous 
etkterrasmes  son  corps  à  la  façon  des 
Cnrestiens.  Or  il  arriua  que  ses  parens, 
aians  enueloppé  ie  ne  sçay  quel  petit  pa- 
quet d'escorce  auec  son  corps,  la  vou- 
loient  déterrer  le  lendemain  ;  ie  m'y 
opposai  et  pressai  fort  le  Sauuage  qui 
me  portoit  cette  parole,  de  me  dire  ce 
que  c'esloit;  en  fin  il  me  dit  que  c'estoit 
vn  peu  de  ses  cheueux,  qu'ils  auoient 
couppés  et  enueloppés  dansdel'escorce, 
et  que  ce  petit  paquet  auoit  esté  mis 
auec  le  corps  par  mégarde  ;  qu'il  le  fal- 
loit  retirer  pour  le  donner  au  plus  proche 
parent  de  la  deffuncte.  le  me  moquai 
de  leurs  superstitions,  et  comme  il  me 
dit  que  cet  homme  se  pouiroit  fascher, 
ie  luy  dis  en  riant,  qu'il  couppast  vn  pe- 


tit des  cheueux  de  sa  teste,  ou  qu'il  prist 
vn  peu  de  poil  d'Orignac,  pour  donner  à 
son  parent  ;  que  cela  luy  seroit  bien 
aussi  \tile,  que  ce  qu'il  demandoit.  Il  se 
mit  à  rire,  et  s'en  alla. 

Le  13.  de  May  nousfismes  Chrestien, 
m'escriuent  nos  PP.  des  Trois  Riuieres, 
vn  petit  garçon  âgé  dequatreàcinq  ans, 
Jils  d'vn  Sauuage  nommé  Aouewmenisk. 
11  n'esloit  pas  si  voisin  de  la  mort,  mais 
comme  ion  père  l'emmenoit  dans  les 
terres  pour  vn  an,  promettant  de  nous 
le  donner,  s'il  recouuroitsa  santé,  nous 
iugeasmes  à  propos  de  luy  faire  vn  bien, 
dont  il  ne  cognoistra  la  grandeur  que 
dans  le  ciel.  Le  Chirurgien  du  fort  le 
nomma  Aimé. 

Le  14.  iour  du  mesme  mois,  le  P. 
Adam  conféra  le  S.  baptesme  à  vn  petit 
garçon  âgé  d'enuiron  9.  à  10.  ans.  Vn 
de  nos  hommes,  nommé  Christofle,  luy 
donna  nom  Ignace.  Nous  nous  estions 
retirez,  le  P.  de  Quen  et  moy,  en  la 
maison  de  nostre  Dame  des  Anges,  pour 
iouïr  par  quelque  temps  du  repos  d'vne 
douce  solitude  auec  Dieu,  suiuant  la 
coustume  de  nostre  Compagnie.  Le 
père  de  ce  petit  Chrestien,  sçachantque 
nous  estions  là,  nous  vint  trouuer,  et 
nous  amena  deux  de  ses  enfans,  qu'il 
nous  auoit  desia  présentés  à  Kébec  ;  nous 
en  receusmes  vn  au  baptesme,  et  luy 
promismes  de  prendre  l'autre  pour  le 
Séminaire.  Il  vit  conférer  ce  Sacre- 
ment à  son  fils,  auec  les  sainctes  céré- 
monies de  l'Eglise,  et  s'en  alla  fort  sa- 
tisfait. 

Le  25.  du  mesme  mois,  le  P.  de  Quen 
baptisa  vn  grand  ieune  homme  languis- 
sant, qui  nous  consola  fort  en  l'instrui- 
sant. Le  sieur  de  la  Porte  fut  son  par- 
rain, et  le  nomma  Pierre.  Comme  nous 
estions  en  sa  cabane,  pour  luy  expliquer 
les  poincts  de  nostre  créance,  sa  mère, 
qui  reuenoit  d'vne  autre  cabane,  nous 
entendant,  luy  cria  tout  haut  deuant 
que  d'entrer:  Mon  (ils,  crois  ce  que  le 
disent  les  PP.  Si  i'estois  malade,  ie  les 
croirois,  car  ils  disent  vrai  ;  si  tu  ne 
peux  parler,  pense  en  ton  cœur  à  celuy 
qui  a  tout  fait,  et  luy  dis  qu'il  aie  pitié 
de  toy  ;  ie  viens  de  voir  vnc  femme 
malade,  laquelle  m'a  dit  que  quand  les 

PP.  l'instruisent,  elle  dit  en  son  cœur 
ce  qu'ils  disent  de  bouche  ;  celuy  qui  a 
tout  fait  voit  ce  que  tu  penses.  Ce  panure 
garçon  entendant  cela,   se  rendoit  fort 
attentif.  11  mourut  bien  tost  après  son 
baptesme  ;  comme  sa  mère  refusoit  de 
donner  son  corps  pour   l'enterrer  en 
nostre  cimetière,  le  P.  Lallemant,  qui 
estoit  pour  lors  à  Kébec,  m'escriuit  qu'il 
seroit  à  propos  que  ie  m'y  transportasse, 
pour  tirer  ces  sainctes  despoflilies  des 
mains  de  cette  femme.    le  priai  le  P.  de 
Qaen  d'y  aller,  pource  que  i'auois  quel- 
que empeschement.     Il  tasche  de  sça- 
uoir  pourquoy  celte  femme  faisoit  diffi- 
culté de  donner  le  corps  de  son  fils.  Elle 
en  donna  trois  raisons  :  la  première, 
que  le  cimetière  de  Kébec  estoit  fort 
humide;  la  seconde,  que  nous  ne  vou- 
lions pas  permettre  qu'ils  missent  des 
escorces    dans  leur  fosse,   et  la  troi- 
siesme,  qui  estoit  la  plus  forte   en  sa 
pensée,  c'est  que  nous  auions  baptisé 
son  fils  auec  de  l'eau  de  la  riuiere,  et 
que  nous  baptisions  les  autres  auec  de 
l'eau  que  nous  apportions   de    nostre 
maison  ;  que  l'eau  de  la  riuiere  n'auroit 
aucun  effect,  et  que  son  fils  n'iroit  point 
au  lieu  que  ie  luy  auois  dit.    Elle  s'opi- 
niastra  là  dessus,   et  retint  ce  pauure 
corps  trois   iours  sans  l'enterrer  ;   en- 
lin  aiant  encor  plus  de   confiance   en 
nous  qu'en  ceux  de  sa  nation,  elle  nous 
l'apporta  à  nostre  Dame  des  Anges,  s'as- 
surant  que  nous  ne  desroberions  rien 
du  bagage  qu'elle  luy  donneront  pour 
aller  en  l'autre  monde.     La  nécessité 
nous  auoit  contraint  de  baptiser  ce  pan- 
ure garçon  sans  cérémonie,  mais  nous 
l'enterrasmes  auec  le  chant  de  l'Eglise, 
ce  qui  consola  fort  les  barbares,  qui  as- 
sistèrent à  ses  funérailles.     Comme  ie 
leurdisois  que  l'àme  n'auoit  que  faire 
de  tout  ce  bagage  qu'ils  ieltoient  dans 
la  fosse,  ils  me  repartirent:  Nous  le 
croions  ainsi,  mais  nous  esloignons  de 
nos  yeux  ce  qui  nous  causeroit  de  la 
douleur,   nous   faisant  ressouuenir  du 
tnjspassé. 

Le  mesme  iour  vn  homme  âgé  d'cn- 
uirou  50.  ans,  de  la  nation  des  Atilka- 
meque*,  fut  enrùllé  au  nombre  des  Chre- 
stiens,  aux  Trois  Iliuieres.     Le  P.  Bu- 


teux  me  mande  que  le  voiant  malade,  il 
luy  demanda,  où  il  pensoit  aller  après 
sa  mort  :  Au  ciel,  repartit-il.  le  pris  de 
Là  occasion  de  luy  enseigner,  dit  le  P. 
ce  qu'il  falloit  faire  pour  obtenir  ce  grand 
bien.  le  le  trouuai  fort  bien  disposé,  et 
h  demi  instruit,  m'aiant  ouy  parler  de 
nostre  foy  dans  leurs  cabanes  :  c'est 
pourquoy  nous  le  fismes  Chrestien. 
L'vn  des  interprètes  fut  son  parrain,  et 
l'appela  François.  Comme  ie  luy  faisois 
prononcer  son  nom:  le  •suis  bien  aise, 
dit-il,  qu'on  me  nomme  ainsi  doresna- 
uant,  et  non  ]}\usMemcgonechiou,  comme 
on  faisoit. 

Le  5.  iour  de  Iuin,  le  sieur  Ûliuier  ba- 
ptisa vne  ieune  fille  Agée  d'enuiron 
douze  ans.  Nous  auions  commencé 
de  l'instruire,  mais  comme  nous  n'en 
estions  pas  encor  satisfaits,  nous  ne  luy 
auions  point  conféré  ce  Sacrement.  Le 
sieur  Oliuier  se  rencontrant  dans  les 
cabanes,  la  trouua  agonisant  :  c'est 
pourquoy  n'espérant  pas  que  nous  en 
peussions  estre  aduertis  assez  tost,  la 
baptisa  sans  cérémonies  ;  elle  fut  enter- 
rée le  mesme  iour. 

Le  8.  de  Iuillet,  vn  ieune  enfant  Al- 
gonquin, receut  la  santé  du  corps  et  de 
l'âme  par  le  moyen  des  eaux  sacrées  du 
baptesme.  Or  vn  Montagnez  voiant  qu'il 
s'en  alloit  mourant,  en  vint  donner 
aduis  au  P.  Buteux,  luy  disant  que  le 
père  de  l'enfant  ne  seroit  pas  marri  qu'il 
l'aîlasl  voir,  aiant  tout  donné  ce  qu'il 
auoit  aux  sorciers,  iusques  à  sa  propre 
robbe,  pour  le  faire  chanter  et  souflkr 
à  leur  façon,  et  tout  cela  sans  aucun 
effect.  Le  P.  s'y  transporte,  tesmoigne 
à  ce  barbare  qu'il  n'entroit  point  en  sa 
cabane  pour  auoir,  ains  au  contraire 
pour  donner  secours  au  corps  et  à  l'àme 
de  son  fils  ;  que  s'il  vouloit  qu'on  le  ba- 
ptisast,  que  peut  estre  nostre  Seigneur 
luy  rendroit  la  santé.  Ce  pauure  homme 
en  fut  très-content.  Monsieur  de  Chà- 
teau-fort,  qui  commande  aux  Trois  Ri- 
uieres  voulut  estre  son  parrain,  et  le 
nomma  Iean.  Ce  pauure  petit  estant  fait 
enfant  de  Dieu,  guérit  pleinement  dans 
les  deux  iours  suiuans,  auec  l'estonne- 
ment  de  ses  parens. 

Le  18.  du  mesme  mois,  le  P.  Daniel 

baptisa  vn  Huron,  de  ceux  qui  estaient 
arriuez  pour  la  traitte,  et  qui  estoit  de- 
scendu iusques  à  la  résidence  de  la  Con- 
ception aux  Trois  Riuieres.     Comme  il 
ne  le  trouuoit  point  capable  d'instru- 
ction, tant  il  estoit  oppressé  de  sa  ma- 
ladie, il  s'auisa  de  faire  mettre  à  genoux 
s.'s  Séminaristes  Huions  qui  l'aceompa- 
gnoient,  les  faisant  prier  Dieu  auee  foy 
pour  le  salut  de  leur  compatriote  ;  à 
mesme  temps   qu'ils    recitoient    leurs 
prières,  le  malade  ouure  les  yeux,  les 
jette  sur  le  P.  qui  luy  demande  aussi 
tost,    s'il   l'entendoit  bien;    ayant  ré- 
pondu qu'il  l'entendoit,  luy  représente 
que  les  remèdes  humains  et  tout  le  se- 
cours que  luy  auoit  donné  le  sieur  de  la 
Perle,    Chirurgien    de  l'habitation,  ne 
pouuans  remettre  son  corps  en  santé, 
qu'il  falloit  penser  à  son  ame,  laquelle 
n'iroit  point  en  leur  Eskendendé,  c'est 
le  pais  où  vont  leurs  âmes,  mais  qu'elle 
seroit  portée  au  ciel,  ou  bien  dans  les 
enfers  ;  que  toutes  les  âmes  alloient  en 
fin  dans  l'vne  de  ces  deux  extrémitez, 
les  bonnes  dans  le  plaisir,  les  meschan- 
tes  et  infidèles  dans  le   malheur.     Ce 
panure  homme  caressoit  le  Père,  l'em- 
brassant et  lui  tesmoignant  qu'il  prenoit 
plaisir  à  son  discours.     Il  continue  donc 
de    l'instruire    sur  le    mystère   de  la 
saincte  Trinité  et  de  l'Incarnation,  luy 
fait  entendre  que  s'il  croit  ces  veritez,  il 
peut  estre  baptisé,  et  que  dans  le  bap- 
tesme ses  péchez  luy  seroient  pardonnez, 
et  son  âme  purifiée  et  toute  disposée 
pour  le  ciel  ;  qu'il  falloit  seulement  qu'il 
fust  marri  d'auoir  offensé  celuy  qui  a 
tout  fait.     Aces  paroles,  ce  bon  homme 
tout  morribond,    commence  à   frapper 
des  mains,  en  signe  de  resiouïssance, 
mais  si  fortement,  que  si  onn'eustdesia 
veu  ses  yeux  noiez  dans  le  sommeil  de 
la  mort,  on  l'eust  pris  pour  vn  homme 
plein  de  santé.   Voila  qui  va  bien,  disoit 
il,  yoila  qui  va  bien.     Il  fut  donc  ba- 
ptisé et  nommé  Robert;  à  peine  fut-il 
fait  enfant  de  Dieu,  qu'il  rendit  l'esprit 
à  son  pere,   mourrant  plus  heureuse- 
ment, qu'il   n'auoit  wscu.     Ses  com- 
pagnons vindrent  aussi  tost  donner  la 
nouvelle  de  sa  mort  au  P.  qui  se  trans- 
porta en  leur  cabane,  et  leur  demanda 


ce  qu'ils  vouloienl  faire  de  son  corps. 
Us  ont  eoustumo  de  brasier  la  chair  des 
corps  qui  meurent  hors  de  leur  pais,  et 
d'en  tirer  les  os,  puis  les  emporter auec 
eux  ;  mais  voians  que  le  P.  leur  disoit 
qu'estant  mort  Chrestien,  il  seroit  à 
propos  qu'il  fust  enterré  en  Chrestien, 
ils  luy  dirent  qu'il  estoit  le  maislre,  qu'il 
en  fist  ce  qu'il  iugeroit  à  propos.  Le  P. 
aussi  tost  en  donne  aduis  à  Monsieur  de 
Chasteau-fort,  lequel  fit  faire  vn  beau 
conuoi  à  ce  Néophyte.  Cela  pleut  tant 
aux  Huions,  que  les  principaux  d'entre 
eux,  se  tenans  à  la  porte  du  fort,  au 
retour  des  funérailles,  remercièrent 
courtoisement  nos  François,  du  soin 
qu'ils  auoient  eu  du  malade,  et  de  l'hon- 
neur qu'ils  lui  avaient  rendu  après  sa 
mort. 

Le  jour  de  la  fesle  de  nostre  P.  S. 
Ignace,  le  P.  Claude  Pijart,  nouvelle- 
ment arrivé  en  la  nouuelle  France,  ré- 
pandit les  eaux  qui  donnent  la  vie  de 
l'âme  sur  le  corps  d'vne  petite  fille  Al- 
gonquine.  Comme  on  eut  parlé  à  son 
pere  de  la  baptiser,  luy,  qui  n'auoit  point 
encore  ouy  parler  du  baptesme,  se  vou- 
lut informer  des  autres  Sauuages,  s'ils 
sçauoient  bien  ce  quec'étoit.  De  bonne 
fortune,  il  s'addressa  à  l'oncle  du  petit 
lean,  dont  je  viens  de  parler;  lequel 
luy  dit,  que  ie  baptesme  ne  faisoit  au- 
cun mal,  qu'au  contraire  il  avait  rendu 
la  santé  à  son  petit  nepueu.  Ce  bon 
homme  entendant  cela,  permit  qu'on 
donnast  le  nom  de  Marguerite  à  sa  fille, 
la  faisant  chrestienne. 

Le  4.  d' A  oust,  le  P.  Buteux  voiant 
vue  petite  fille  malade  dans  les  cabanes, 
demanda  à  son  pere  s'il  ne  seroit  pas 
bien  aise  qu'on  enrichist  son  âme  ;  il 
respondit  qu'il  en  seroit  très  content,  et 
qu'il  sçauoit  bien  que  nous  ne  faisions 
point  de  mal  aux  enfans.  Si  tu  veux, 
luy  dit-il,  qu'elle  soit  baptisée,  fais  la 
porter  en  nostre  Chapelle.  Cet  homme 
sans  retarder  dauantage,  vint  chez  nous 
auec  sa  femme  qui  apportoit  son  enfant, 
le  fus  bien  bien  consolé  de  voir  cette 
promptitude  ;  ie  l'interroge  s'il  ne  nous 
donneroit  pas  sa  fille  pour  l'instruire,  au 
cas  qu'elle  retournas!  en  santé:  Asseu- 
rement,  dit-il,  ie  te  la  donnerai.  le  fais 

estât  de  sa  parole,  non  seulement  pour 
ce  qu'il  est  Capitaine,  mais  aussi  parce 
qu'il  est  tenu  de  ses  gens  pour  homme 
paisible  et  véritable.  Comme  ie  le  pres- 
sois  ce  Printemps  de  se  faire  Chrestien, 
luy  demandant  si  ce  qu'on  luy  enseignoit 
estoit  mauuais,  il  dit  que  non.  Pourquoy 
donc  ne  me  promets  tu  pas  de  le  croire? 
Si  ie  te  l'auois  promis,  repart-il,  ie  se- 
rois  obligé  de  le  faire.  En  effet  vn  Sau- 
nage médit  certain  iour,  que  ie  le  pres- 
sasse d'embrasser  nostrefoy:  Car  s'il  le 
promet,  disoit-il,  de  le  faire,  il  tiendra 
sa  parole  ;  pour  les  autres,  ne  t'y  fie  pas- 
aisément.  Nous  auons  donc  suiet  de 
croire,  que  si  son  enfant  guérit,  qu'il  le 
donnera  en  son  temps  pour  estre  esleué 
en  la  foy  qu'il  a  receu  au  S.  Baptesme. 
Cette  pauure  petite  se  nommoit  Ouemi- 
chtiguuchiou  iskouëou,  c'est  à  dire 
femme  d'European.  Deux  ieunes  sol- 
dats qui  ont  esté  au  seruice  de  Madame 
de  Combalet,  se  trouuans  à  son  ba- 
ptesme, l'vn  d'eux  la  nomma  Marie  Ma- 
gdeleine. 

Le  6.  le  P.  Pierre  Pijart  baptisa  celuy 
qui  l'auoit  amené  des  Hurons.  C'estoit 
le  Capitaine  de  leur  Bourgade  ;  ce  bon 
homme  se  nommoit  Aënon.  Estant  tom- 
bé malade  en  chemin,  il  fut  fait  Chre- 
stien, et  mourut  aux  Trois  Riuieres. 
Deuant  sa  mort,  il  recommanda  fort  à  ses 
gens,  qu'on  ne  fist  aucun  mal  aux  Fran- 
çois en  son  pais.  Il  estoit  assez  instruit, 
mais  la  chair  et  le  sang  le  retenoient 
dans  sa  vie  barbare.  Il  approuuoit  les 
commandemens  de  Dieu,  mais  il  ne 
croioitpas  les  pouuoir  garder.  Se  voiant 
donc  proche  de  la  mort  et  hors  des  dan- 
gers de  pouuoir  plus  offenser  Dieu,  il 
receut  volontiers  le  Sacrement  de  vie, 
pour  éuiter  le  malheur  d'vne  mort  éter- 
nelle. 

Le  8.  le  P.  Daniel  fit  Chrestien  vn 
autre  lluron  malade,  nommé  Tsondaké  ; 
on  le  nomma  Iean  en  son  baptesme.  Il 
estoit  des  plus  continens  entre  les  Hu- 
rons, c'est  pour  cette  raison  peut  estre 
que  Dieu  luy  a  fait  miséricorde. 

Le  9.  il  en  baptisa  encor  vn  autre 
nommé  Arachiokouan  ;  il  fut  appelle 
Noël.  Ce  ieune  homme  ne  sçauoit  quelle 
caresse  faire  à  celuy  qui  luy  procuroit  le 


ciel  ;  il  le  prenoit  par  les  mains,  et  luy 
disoit:  Tu  ne  me  dis  pas  choses  petites, 
de  me  parler  d'aller  au  ciel,  i'y  veux 
aller  ;  i'ay  veu  quelquesvns  de  mescom- 
patriotes  baptisez,  qui  m'inuitoient  d'al- 
ler auec  eux.  Le  P.  luy  demanda  s'il  se 
souuiendroit  de  luy,  quand  il  seroit  en 
ce  lieu  de  délice  :  Guy  dea,  faisoit-il,  ie 
m'en  souuiendrai,  et  ie  dirai  à  celuy  qui 
a  tout  fait,  qu'il  t'aime  bien. 

Le  mesme  iour,  le  P.  Buteux  receut 
au  nombre  des  Chrestiens  vn  Sauuage 
Montagnez,  auquel  on  changea  le  nom 
de  Nenaskoumat  au  nom  de  Pierre.  Le 
Père,  le  voulant  disposer  au  baptesme, 
luy  demandoit  souuent  s'il  ne  vouloit 
pas  croire  :  Ouy,  dit-il,  ie  veux  croire  ; 
si  ie  n'en  auois  pas  enuie,  ie  te  dirois 
tout  maintenant,  va-t'en,  ie  ne  te  veux 
pas  escouter.  Pour  marque  de  sa  croiance, 
vn  peu  deuant  que  de  tomber  en  l'ago- 
nie, il  faisoit  le  signe  de  la  Croix  auec 
grande  édification  de  nos  François  qui 
le  regardoient.  Estant  mort,  son  frero 
vint  prier  le  Père  de  l'inhumer  à  nostre 
façon. 

Le  16.  du  mesme  mois,  les  Hurons 
estant  sur  leur  départ  des  Trois  Riuieres. 
Le  Père  Raymbaut  en  baptisa  vn,  que  le 
P.  Pierre  Picart  auoit  instruit  ;  il  fut  ap- 
pelle Robert  par  vn  ieune  garçon  qui 
demeure  aueenous.  A  peine  fut  il  Chre- 
stien, que  ses  gens  le  iettent  dans  vn 
Canot  pour  l'emmener  auec  eux  ;  peut 
estre  qu'à  deux  lieues  de  là,  iis  auront 
ietté  son  corps  dans  vne  fosse,  pendant 
que  son  esprit  s'en  ira  ioùir  du  Para- 
dis. 

Le  24.  du  mesme  mois,  le  Père  Bu- 
teux baptisa  vne  petite  fille  âgée  d'enui- 
ron  sept  ans  ;  l'vn  des  soldats  enuoyez 
icy  par  Madame  de  Combalet,  luy  donna 
nom  Marie.  Le  Père  estant  entré  dans  la 
cabane  où  estoit  cette  enfant,  demanda 
à  son  père  s'il  ne  seroit  pas  content 
qu'on  la  baptisast;  luy,  tout  mélancolique 
de  voir  trois  enfans  qu'il  a,  tous  ma- 
lades, luy  dit:  Fais  ceque  tu  voudras:  mes 
amis  et  moy,  auons  fait  tout  nostre  pos- 
sible pour  la  guérir,  nous  n'y  auons 
rien  gaigné,  voy  si  tu  réussiras  mieux. 
Comme  le  Père  l'enseignoif,  l'enfant  ne 
pouuant  retenir,  sa  mère  apprenoit  l'in- 

struction  pour  l'inculquer  à  sa  fille  ;  en 
vn  mot  estant  baptisée,  elle  se  porte 
mien*  ;  on  luy  lit  boire  de  l'eau  bénite, 
cela  la  soulageoit:  en  sorte  que  ses  parons 
s'en  resjouyssoient  fort,  et  les  autres 
malades  nous  demandoient  la  mesme 
médecine. 

Voila  tous  ceux  qui  ont  esté  baptisez 
parmy  nos  Sauuages  errans  et  vaga- 
bonds. Le  reste  a  receu  ce  Sacrement 
aux  pays  des  llurons,  comme  il  se  verra 
dans  la  Relation  de  ces  contrées,  que 
î'enuoye  à  vostre  l\. 

le  sçay  bien  que  plusieurs  Saunages 
m'ont  demandé  le  sainetbaptesme,  mais 
nous  n'auons  garde  de  le  conférer  à  au- 
cun adulte  en  santé,  sinon  après  vne 
longue  espreuue.  I!  est  certain  qu'on  ne 
le  peut  refuser  à  vn  panure  homme 
quasi  agonisant,  lequel  donne  des  preu- 
ues  qu'il  a  la  foy,  et  qui  rend  compte 
d'vne  instruction  suffisante  ;  ce  seroit 
vue  estrange  cruauté,  de  voir  descendre 
vne  âme  toute  viuante  dans  les  enfers, 
par  le  refus  d'vn  bien  que  lesus  Christ 
luy  a  acquis  au  prix  de  son  sang.  Ouy, 
mais  si  cet  homme  retourne  en  santé, 
et  qu'il  viue  dans  sa  Barbarie  ordinaire, 
vous  profanez  ce  Sacrement  dira  quel- 
que vn?  le  responds  que  le  Sacrement 
est  fait  pour  l'homme,  et  non  pas  l'homme 
pour  le  Sacrement,  et  par  conséquent  il 
vaut  mieux  bazarder  le  Sacrement  que 
le  salut  de  l'homme.    Adioustez  que  ce 

?[ui  se  fait  auec  raison  et  charité,  se 
ait  sans  offense  et  sans  profanation 
de  nos  mérites  ;  si  quelques  Sauuages 
en  abusent  par  après,  cela  ne  rend 
pas  coupables  ceux  qui  luy  ont  con- 
féré, non  plus  que  le  Sacrilège  que  fait 
vne  personne  au  Sacrement  de  péni- 
tence, n'endommage  pas  la  conscience 
du  Confesseur  qui  s'est  prudemment 
comporté. 

l'aduouë  bien  qu'il  faut  soigneusement 
prendre  garde  de  ne  point  baptiser 
ceux  qui  sont  en  santé,  sans  les  auoir 
esprouuez  et  tenus  au  rang  des  Cate- 
cumencs,  comme  il  se  faisoit  en  la  pri- 
mitiue  Eglise;  mais  d'assigner  4,  ou  5. 
ans,  c'est  vn  tonne  que  sainct  Pierre  ne 
garda  pas  en  ses  premières  prédications  ; 
la  prudence  Chrestienne  doit  limiter  ce 


temps  :  il  y  a  des  fruicts  meurs  dés 
le  commencement  de  l'Esté,  les  autres 
au  milieu,  quelques  vus  à  l'Automne. 
Il  y  en  a  qui  ne  sont  bons  qu'en  hyuer. 
11  y  a  des  Sauuages  ausqueîs  ie  ne  vou- 
drois  pas  confier  nos  mystères  après  six 
ans  d'instruction  ;  il  y  en  a  d'autres,  no- 
tammentéspays  sédentaires,  qui  meuri- 
ront  plus  tost,  ausqueîs  on  ne  soauroit 
sans  iniusliee  denier  ce  qui  leur  appar- 
tient autant  qu'à  nous.  C'est  l'eslat  du 
postulant  ou  du  Néophyte,  qui  doit,  dé- 
terminer du  temps  de  son  baplesme  ou 
de  la  réception  de  nostre  Sacrement 
adorable  de  l'autel,  et  non  pas  vne  règle 
générale  et  commune  à  tous. 

Au  reste  si  nos  Pères  qui  sont  aux 
llurons  auoient  autant  d'ascendant  sur 
les  sauuages  de  ces  contrées,  que  nous 
en  auons  sur  nos  Sauuages  de  Kébec  et 
des  enuirons,  et  si  nos  barbares  errans 
et  vagabonds  estoient  rassemblez  au- 
près de  nos  habitations  et  se  rendoient 
sédentaires  comme  les  Hurons,  nous 
n'attendrions  pas  tant  d'années  pour  les 
baptiser:  car  nos  François,  ayans  les 
biens-faits  et  la  force  en  la  main,  feront 
bien  ranger  à  leur  deuoir  ceux  qui  se 
seroient  volontairement  soubmis  aux 
doux  ioug  de  l'Euangile.  Mais  les  Hu- 
ions sont  si  forts  et  si  peuplez,  et  les 
François  qui  demeurent  en  leur  pays  en 
si  petit  nombre,  qu'ils  ne  sçauroient 
gagner  ces  peuples  par  de  grands  biens- 
faits,  ny  bannir  d'eux  la  Barbarie  par  la 
crainte  ;  et  nos  Montagncz  sont  si  ac- 
couslumez  à  leurs  courses,  leur  camp 
est  si  léger  et  si  volant,  que  s'ils  voyoient 
qu'on  les  voulût  ietter  dans  quelque  con- 
trainte quoy  que  raisonnable,  ils  auroient 
plus  tost  ietté  leurs  tentes  et  leurs  pa- 
uillons  hors  la  portée  de  nos  canons, 
qu'on  ne  les  auroit  pointez  et  amorcez: 
si  bien  qu'il  ne  nous  reste  que  les  biens- 
faits  pour  les  arrester.  Tous  les  ans  sur 
le  printemps,  ils  parlent  fort,  de  le  faire, 
mais  comme  ils  voyent  la  difficulté  qu'il 
y  a  de  défricher  la  terre,  d'abattre  tant 
d'arbres,  d'enleuer  tant  de  souches. 
d'arracher  tant  de  racines,  ils  perdent 
cœur,  aimans  mieux  viuredaus  le  repos 
et  dans  la  fainéantise  desbestes,  que  de 
iouïr  du  fruict  de  leurs  trauaux.    Ceste 

année  ie  me  suis  trouué  en  quelques 
conseils  qu'ils  ont  tenus  ;  ils  me  pres- 
soient  de  les  secourir  d'homme,  ils  en 
ont  demandé  à  Monsieur  nostre  Gouucr- 
neur,  disansqueleur  pais  s'alîoit  dépeu- 
pler d'Elans  et  d'autres  animaux,  et  par 
conséquent  que  si  la  terre  ne  les  nour- 
rissoit,  ils  s'alloient  perdre  de  fond  en 
comble.  On  leur  respond  à  cela,  que  le 
pays  n'est  pas  encor  en  tel  estât,  qu'on 
puisse  diuertir  pour  eux  nos  François,- 
puis  que  nous  n'auons  pas  de  terres  suf- 
fisamment défrichées  pour  vn  si  grand 
nombre,  comme  nous  sommes.  Cela 
est  tres-veri table  ;  on  fait  d'ailleurs  tout 
ce  qu'on  peut  pour  les  aider.  Monsieur 
nostre  Gouuerneur  m'a  dit  plusieurs 
fois  :  Mon  Père,  n'espargnez  rien  ny  de 
mes  biens  en  particulier,  ny  du  ponuoir 
et  de  l'authorité  que  Dieu,  le  Roy,  Mon- 
seigneur le  Cardinal  et  Messieurs  les 
Associez  m'ont  mis  entre  les  mains 
pour  le  bien  et  salut  de  nos  François  et 
des  Saunages  :  car  ie  sçay  que  Dieu 
veut  cela  de  moy,  et  que  telle  est  la  vo- 
lonté de  ces  Messieurs.  Monsieur  le 
Cheualier  de  l'Isle,  son  Lieutenant,  qui 
est  homme  de  bonne  conduitte  et  de 
resolution,  a  les  mesmes  sentimens. 
Monsieur  Gand  n'a  rien  à  soy,  quand  il 
faut  exercer  quelque  acte  de  charité  ;  il 
panse  quelquefois  de  sa  propre  main  les 
Saunages  malades.  Les  Sieurs  Oliuier 
et  INicolet,  en  vn  mot  tous  nos  François, 
excepté  quelques  personnes  de  nulle 
considération,  sont,  fort  portez  au  salut 
de  ces  panures  barbares,  et  les  secou- 
rent qui  d'vne  façon,  qui  d'vne  autre  ; 
mais  rationabile  débet  esse  obsequkim 
nostrum,  nous  deuons  procéder  atrec 
raison  :  le  petit  nombre  de  défricheurs, 
et  le  grand  nombre  de  François  qui  sont 
icy,  empesche  qu'on  ne  puisse  donner 
ce  secours  aux  Saunages;  à  la  vérité  cela 
est  pitoyable,  que  le  deffaut  du  tempo- 
rel retarde  si  puissamment  le  spirituel. 
On  fait  tant  de  vaines  pensées  en  Fiance  ; 
il  y  a  tant  de  superfluitez  en  habits,  en 
festins,  en  bastimens,  tant  de  pertes  au 
ieu  :  ces  excez  qui  seront  rigoureusement 
bruslez,  seruiroient  bien  icy  à  procurer 
la  bénédiction  du  Ciel  sur  l'vne  et  l'autre 
France.     Pleut  à  Dieu  que  ces  Dames 


que  nostre  Seigneur  va  touchant  d'vn 
costé,  et  que  la  vanité  retient  encor  à  sa 
cadene,  vissent  pour  vn  moment  vue 
escouade  de  petits  garçons  et  de  petites 
filles  Sauuages  assister  au  Cathechisme 
vestus  à  la  sainct  Iean  Baptiste,  auiour- 
d'huy  prier  Dieu,  et  demain  s'enuoler 
dans  les  bois,  faute  que  leurs  parens  ne 
sont  pas  arrestez.  le  m'assure  que  leur 
cœur  s'attendriroit,  et  comme  leur  sexe 
est  plein  de  compassion  et  de  tendresse, 
elles  feroient  seruir  à  ïesus  Christ,  ce 
qui  ne  sert  qu'àBelial,  et  rapporteroient 
à  vne  très-haute  vertu  ce  qui  ne  s'em- 
ploye  que  pour  les  vices. 

Pour  conclusion  ie  feray  vn  homme 
de  Dieu,  qui  marche  dans  les  voyes  de 
Dieu,  dont  le  nom  est  escrit  dans  les 
liures  de  Dieu  ;  c'est  celuy-là  qui  com- 
mença le  miracle,  qu'il  fait  faire  pour 
arrester  quelque  fanvlle  de  Sauuages: 
son  cœur  parlera  à  Dieu  pour  eux,  et 
ses  mains  les  enchaisneront  par  ses 
bien-faits  et  par  le  secours  d'hommes 
qu'il  a  desia  enuoyé  et  qu'il  leur  don- 
nera, et  nous  autres  qui  sommes  icy, 
nous  presserons  ces  barbares  de  se  ser- 
uir des  bénédictions  que  le  Ciel  leur  en- 
uoyé par  vn  homme  céleste.  Si  vne  fois 
on  les  peut  arrester,  ils  sont  à  nous,  ie 
me  trompe,  ie  voulois  dire  qu'ils  sont  à 
Iesus  Christ,  auquel  soit  honneur  et 
gloire  dans  les  temps  et  dans  l'Eternité. 
Mais  voyons  ce  que  nous  auons  fait  cet 
hyuer  auec  vue  petite  escouade  qui  se 
vint  cabaner  proche  de  Kébec. 


De  Vhutruclion  cftn   Capitaine 
Sauuage. 

CHAPITRE    IV. 

Ce  Sauuage  dont  ie  prétends  parler, 
se  nomme  en  sa  langue  Makheabiciiti- 
chion  ;  il  est  homme  fort  et  hardy,  bon 
guerrier,  et  a  la  langue  assez  bien  pen- 
due. C'est  pourquoy,  encor  bien  qu'en 
effet  il  ne  soit  pas  le  Capitaine  de  sa 
Nation,  si  est-ce,  comme  ils  se  séparent 
les  vns  des  autres  par  escouades,  on  le 
prend  ordinairement  pour  le  chef  de  sa 

bande.  De  là  vient  qu'on  luy  donne  le 
nom  de  Capitaine,  puis  qu'il  en  l'ait  l'of- 
fice assez  sonnent.  C'est  luy  qui  donna 
l'an  passé  cette  ieune  femme  IJiroquoise, 
que  Monsieur  le  General  a  menée  en 
France.  S'estant  donc  venu  cabaner 
proche  do  Kébee,  il  s'efforça  d'entrer  es 
bonnes  grâces  de  Monsieur  nostre  Gou- 
lierneur  et  par  ce  moyen  de  tous  nos 
François.  Comme  il  cognoissoit  assez 
particulièrement  le  Père  Butcux,  il  luy 
auoit  demandé  vn  mot  de  lettre  pour 
me  l'apporter,  afin  d'auoir  libre  accès  en 
nostre  maison.  Or  comme  Monsieur  de 
Montmagny  nostre  Gouuerneur  est  riche 
en  pieté,  en  courtoisie  et  en  magnani- 
mité, et  qu'il  se  sçait  seruir  de  ces 
armes  auec  industrie,  il  récent  ce  Sau- 
nage auec  vn  grand  accueil,  mais  en 
sorte  qu'il  luy  lit  eognoistre  qu'il  ne  de- 
partoit  son  amitié  particulière,  qu'à 
ceux  qui  se  faisoient  instruire  en  nostre 
créance.  C'est  ainsi  qu'il  faut  faire  ser- 
uir son  crédit  et  son  aathoritéà  la  gloire 
du  Roy  souuerain,  et  non  à  nostre  va- 
nité. Ce  Saunage  eut  la  puce  à  l'oreille; 
comme  ils  honorent  le  grand  Capitaine 
des  François,  il  voulut  entrer  bien  auant 
dans  ses  bonnes  grâces.  Il  tesmoigne 
donc  qu'il  veut  entendre  nos  mystères  ; 
en  certains  temps  qu'il  n'estoil  point  à 
la  chasse,  il  estoit  quasi  aussi  souuent 
en  nostre  maison,  qu'en  sa  cabane.  Il 
monstre  tant  d'ardeur,  que  nous  voyant 
bien  souuent  empeschés  auec  nos  Fran- 
çois, il  me  dit:  Nicauis,  ie  ne  voy  que 
monde  dans  la  maison,  pendant  îe  iour 
les  François  ne  font  que  te  diuertir  ; 
donne  leur  le  iour  et  à  moy  la  nuict, 
fais  moy  venir  coucher  chez  toy,  et.  pen- 
dant le  silence  de  la  nuict  nous  confé- 
rerons plus  à  nostre  aise.  Nous  luy  ac- 
cordasmes  ce  qu'il  desiroit;  le  soir  donc 
après  auoir  fait  nos  prières,  au  lieu  de 
dormir  nous  nous  entretenions  des  ar- 
ticles de  nostre  créance,  ce  que  nous 
faisions  aussi  pendant  le  iour  quand  le 
temps  nous  le  permettoit.  le  luy  ex- 
pliquay  la  création  du  Ciel  etdela  terre, 
la  clieute  des  Anges  rebelles  ;  comme 
nostre  premier  l'ère  auoit  esté  créé, 
les  contentemeps  dont  il  eust  ioiiy  dans 
le  Paradis  terrestre,  s'il  eust  obey  à  son 


Dieu  ;  comme  la  mort,  les  maladies,  la 
disette  prouenoient  de  son  péché  ;  (pu; 
les  animaux  auroii  ni  obey  à  l'homme, 
si  l'homme  eust  obey  à  Dieu  ;  que  la 
mort  u'auroit  point  exercé  son  Empire 
sur  le  genre  humain  ;  que  la  terre  au- 
rait comme  volontairement  et  sans  tra- 
uail  des  hommes  donné  des  bleds  et  des 
fruicts  aux  hommes.  En  effet,  me  dit- 
il,  sur  ce  point,  ie  croy  que  comme  elle 
produit  de  soy  mesme  tant  d'arbres  et 
I  tant  de  sortes  d'herbes,  qu'elle  auroit 
aussi  peu  produire  des  bleds  sans  cul- 
ture, le  luy  fis  entendre  que  Dieu, 
voyant  la  desobeyssance  de  l'homme, 
le  voulut  ietter  dans  les  feux,  mais  que 
son  fils  se  présenta  pour  payer  et  satis- 
faire pour  les  hommes;  cependanteomme 
il  retardoit  de  se  faire  homme,  pour  in- 
struire et  sauuer  les  hommes,  la  cor- 
ruption se  ietlant  dans  le  monde  gasta 
tout;  Dieu  s'en  offensa  si  fort  qu'il  fit 
pleuuoir  40.  iours  et  40.  nuicts  sur  la 
terre,  comme  si  on  eust  versé  l'eau,  si 
bien  que  tous  les  hommes  et  les  ani- 
maux furent  noyés,  excepté  vue  seule 
famille  composée  de  huit  personnes,  la- 
quelle dressa  vn  grand  vaisseau,  dans 
lequel  se  ietlerent  deux  animaux  de 
chaque  espèce.  En  fin  les  eaux  se  reti- 
rèrent et  desseicherent.  Dieu  appaisa 
sa  colère,  et  de  ceste  famille  et  de  ces 
animaux  sont  prouenus  tous  les  hommes 
et  les  animaux  de  la  terre,  lesquels  pe- 
tit à  petit  ont  repeuplé  le  monde  ;  que 
leur  nation  est  prouenuë  de  ceste  fa- 
mille ;  que  les  premiers  qui  sont  venus 
en  leur  pais,  ne  sça noient  ny  lire  ny 
escrire,  voila  pourquoy  leurs  enfans 
auoient  demeuré  dans  la  mesme  igno- 
rance ;  qu'ils  auoient  bien  conserué  la 
mémoire  de  ce  déluge,  mais  par  vue 
longue  suitte  d'années  ils  auoient  enue- 
loppé  ceste  vérité  dans  mille  fables;  que 
nous  ne  pouuions  estre  trompez  en  ce 
point  ayant  la  mesme  créance  que  nos 
ancestres,  puisque  nous  voyons  leurs 
liures.  11  me  demanda,  si  dans  ceste 
longue  succession  de  temps,  on  ne  par* 
loit  point  du  fils  de  Dieu;  ie  respondis 
que  les  gens  de  bien  en  auoient  cognois- 
sanee,  et  que  depuis  le  déluge  iusques  à 
sa  venue,  Dieu  enuoya  des  hommes  que 

nous  appelions  Prophètes,  pour  ce  qu'ils  i  bonnes  nouuelles  ;  que  c'est  pour  cela 

apprennent  des  veritez  de  Dieu,  et  les 

enseignent  aux  hommes,  pour  annoncer 

la  venue  de  son  fils  ;  iusques  là  mesme 

que  ces  Prophètes  déclarèrent  plusieurs 

années  deuant  sa  naissance,  où  deuoit 

naistre  ce  Prince,  comme  il  deuoit  mourir 

et  ressusciter,  que  sa  Mère  deuoit  estre 


Vierge,  que  les"  peschez  des  hommes 
luy  donnoient  suiet  de  retarder  sa  ve- 
nue, qu'il  vouloit  faire  cognoistre  aux 
hommes,  combien  ils  deuoient  le  dési- 
rer, puisque  sans  son  secours  ils  ne  sça- 
uoient  que  des  tables  ;  bref  estant  venu 
il  a  enseigné  les  peuples,  guery  les  ma- 
lades, ressuscité  les  morts,  et  comme  il 
reprenoil  les  meschans  ils  le  lièrent  et 
le  clouèrent  en  vue  Croix,  luy  ostant  la 
vie  dans  ces  tourmens  ;  que  s'il  les  eût 
voulu abysmer  tous,  il  l'auroit  peu  faire 
aisément  par  vne  seule  parole,  mais  au 
contraire  comme  il  estoit  bon,  il  disoit 
à  son  Père  :  Mon  Père,  les  hommes  mé- 
ritent la  mort,  ils  vous  ont  offensé,  ils 
méritent  le  feu  ;  mais  voicy  que  ie  paye 
pour  eux,  ie  vous  supplie  de  faire  mi- 
séricorde à  tous  ceux  qui  croiront  en 
moy,  et  qui  seront  faschez  de  vous  auoir 
offensé  ;  oubliez  leurs  péchez,  ne  les  iet- 
tez  point  dedans  les  feux.  Voila  qui  est 
bien,  disoit  ce  panure  Barbare,  mais  i'ay 
bien  peur  qu'il  ne  me  rebute,  car  ie  ne 
sçay  pas  ce  qu'il  faut  faire,  ny  comme  il 
le  faut  prier.     le  te  l'enseigneray,  luy 


que  nous  estions  venus  en  leur  pays, 
qu'ils  voyoient  bien  que  nous  ne  trafic- 
quions  point,  que  nous  ne  demandions 
aucune  recompense  ;  que  i'auois  des 
frères  par  toutle  monde.  Le  fils  de  Dieu 
n'a  pas  aymé  nostre  pays,  disoit-il,  car 
il  n'y  est  point  venu,  et  ne  nous  a  rien 
dit  de  tout  cela.  le  repars  qu'il  n'estoit 
né  qu'en  vn  seul  pa'is,  qu'il  n'estoit  pas 
aussi  venu  au  nostre  ;  qu'au  commen- 
cement nous  ne  croyons  point,  mais 
qu'ayant  preste  l'oreille  à  ses  enseigne- 
mens,  nous  les  auons  recognus  très- 
bons,  et  les  auons  embrassés,  veu  tant 
de  miracles  qu'il  auoit  faits,  et  comme  ie 
luy  demandois  ce  qu'il  luy  sembloit  de 
ce  que  ie  luy  auois  déclaré  de  nostre 
créance  :  le  ne  sçaurois,  me  respond  il,  te 
démentir,  car  ie  n'ay  point  de  cognois- 
sance  du  contraire  ;  tu  me  dis  des  choses 
nouuelles,  que  ie  n'ay  iamais entendues; 
si  i'auois  esté  sur  les  lieux  où  cela  s'est 
passé,  ie  parlerois,  mais  maintenant  ie 
n'ay  rien  à  dire,  sinon  que  tu  sçais 
beaucoup  de  choses,  i'admire  ton  dis- 
cours ;  mais  recommence  vn  petit,  et  me 
faispasserdepuis  la  création  du  monde  iu- 
sques à  nous.  le  luy  obey,  déclarant  en  peu 
de  mots  ce  qui  s'estoit  passé  dans  tous  les 
siècles,  touchant  nostre  sainte  créance. 
Il  prenoit  vn  craion,  et  marquoit  sur  la 
terre  les  diuers  temps  de  suitte.  Voila 
celuy  qui  a  tout  fait,  me  disoit-il,  ileom- 


dy-ie.  Ne  t'ennuye  donc  pas,  me  fit  il,  et  mence  en  cet  endroit  de  créer  les  Anges 
si  le  sommeil  ne  te  presse  point,  passe 
la  nuicl  en  m'inlruisant.  C'est  comme 
nous  faisons  quand  nous  traictons  de 
quelque  grand  affaire  :  car  nous  nous 
assemblons  pendant  la  nuictpour  n'estre 
point  diuertis.  le  luy  declarois  les  mi- 
racles qui  arriuerent  à  la  mort  de  nostre 
Seigneur,  comme  il  parut  plein  de  gloire 
trois  iours  après  qu'on  eut  mis  son  corps 
au  sepulchrc,  comme  il  enuoya  douze 
hommes  par  le  monde  pour  enseigner 
ses  vérités,  et  que  ceux  qui  croiroient 
leur  doctrine  iroicnt  au  Ciel,  où  il  est 
monté  ;  que  les  infidelles  seroient  iet- 
tés  dans  les  enfers  ;  que  nous  appelions 
ces  hommes  Apostres,  lesquels  en  ont 
instruits  d'autres  par  leurs  escrits,  et 
que  ceux-cy  vont  par  tout  annoncer  ces 


et  le  monde  ;  là  il  créa  le  premier 
homme  et  la  première  femme  ;  voila 
comme  le  monde  croissant,  se  sépare  et 
offense  Dieu  ;  voicy  le  déluge,  icy  sont 
les  Prophètes.  Bref  il  vint  iusques  à 
nostre  temps  ;  puis  se  releuant  il  se  mit 
à  rire  :  le  ne  m'estonne  pas,  fit-il,  si 
nous  sommes  las,  car  nous  auons  fait 
vn  grand  chemin  ;  en  vérité  nos  Pères 
n'ont  esté  que  des  ignorans,  car  ils 
n'ont  eu  aucune  cognoissance  de  toute* 
ces  choses,  sinon  des  grandes  eaux  du 
déluge,  encor  n'en  parlent  ils  pas  comme 
vous.  le  n'ay  rien  à  dire  contre  tout 
cela,  car  on  ne  m'a  rien  enseigné  de 
contraire. 

Or  ie  recognus  bien  qu'cncor  que  ce 
projedé  fust  bon,  ce  n'est  pas  néant- 

moins  par  là  qu'il  faut  commencer  à  in- 
struire vn  infidèle  :  car  comme  toutes  ces 
chosessonthistoriques,l'espritquîn'apas 
pognoissance  de  celuy  qui  nous  a  reuelé 
ces  veritez,  demeure  libre  de  croire  ou 
de  ne  pas  croire.  Il  luy  faut  apporter 
des  veritez  naturelles  pour  leconuaincre, 
etquand  on  Ta  rendu  soupple  aux  veritez 
de  la  nature  qui  sont  conformes  à  nostre 
foy,  alors  il  embrasse  les  veritez  surna- 
turelles par  la  i'oy.  le  vy  donc  bien  qu'il 
falloit  changer  de  batterie. 

Et  par  conséquent  es  autres  conféren- 
ces, ie  me  mis  à  luy  prouuerqu'ily  auoit 
vn  Dieu,  vn  esprit  sublime,  qui  auoit  basty 
la  grande  maison  du  monde,  et  qui  la 
gouuernoit,  qui  faisoit rouler  les  astres  et 
marcher  les  eaux  contre  leur  cours  par 
les  flux  de  l'Océan,  qui  formoit  les  en- 
fans  dans  le  ventre  de  leurs  mercs,  en 
vn  mot  qui  conduisoit  toute  la  nature. 
Les  hommes,  luy  disois-je,  ne  font  rien 
de  toutes  ces  choses,  et  neantmoins  elles 
paroissent  tous  les  iours  à  nos  yeux  :  il 
faut  donc  qu'il  y  ait  vn  autre  principe 
plus  puissant.  le  luy  apportay  plusieurs 
autres  raisons,  pour  luy  faire  recognoi- 
stre  ce  grand  Prince  ;  ie  luy  fis  entendre 
qu'il  estoit  iuste,  qu'il  recompensoit  vn 
chacun  selon  ses  œuures  :  Vous  aimez 
vous  autres  les  gens  de  bien,  vous  haïs- 
sez les  meschans,  vous  faites  du  bien  à 
vos  amis,  vous  bruslez  vos  ennemis  : 
Dieu  enfaitdemesme,  notamment  après 
la  mort  ;  pourrois  tu  bien  croire  que 
deux  hommes,  mourans  l'vn  très  bon, 
l'autre  très  abominable,  soient  égale- 
ment contens  en  l'autre  vie?  ça  bas  on 
n'a  donné  aucune  recompense  à  celuy  qui 
est  bon,  on  n'a  point  puny  le  meschant, 
voire  mesme  on  a  mesprisé  l'homme 
de  bien,  et  honoré  le  meschant,  seroit-il 
bien  possible  que  cela  passast  sans  ius- 
tice,  sans  que  rien  s'en  ensuiuist  ?  si  ce 
désordre  estoit  en  l'vniuers,  il  vaudroit 
mieux  estre  meschant  que  bon,  et  tu 
vois  bien  le  contraire  :  vois  donc  que  ce- 
luy qui  a  tout  fait  mesure  aussi  les 
actions  des  hommes,  et  qu'il  les  traicte- 
ra  selon  leurs  œuures.  Vous  dites  que 
vous  allez  tous  en  mesme  endroit  :  il  y 
a  parmy  vous  des  hommes  tres-dete- 
stables;  veux-tu  aller  aueceux?  Vous 
Relation— 1G37.  < 


vous  battrez  donc  et  querellerez  en 
l'autre  vie,  comme  vous  faictes  icy?  Cela 
n'est  point  croyable.  Les  bons  vont 
tons  ensemble  au  Ciel,  les  meschans 
tous  ensemble  dans  les  feux.  Dieu  nous 
a  mis  entre  le  Ciel  et  l'Enfer,  pour  nous 
apprendre  que  nous  pouuions  aller  en 
l'vne  de  ces  deux  extremilez;  et  comme 
nostre  âme  est  immortelle,  elle  sera  à 
iamais  bien-heureuse  ou  malheureuse  ; 
ceste  vie  est  courte,  l'autre  est  bien 
longue.  Ne  fais  pas  comme  les  chiens,  qui 
ne  pensent  qu'à  leur  corps.  Ces  raisons 
et  autres  semblables  firent  quelque  im- 
pression sur  son  esprit.  Il  me  fit  plusieurs 
questions  plontiepourray  parler  cy-apres. 
Il  me  disoit  parfois:  Nostre  croyance  est 
bien  sotte,  nous  n'auons  point  d'esprit  ; 
nous  suiuons  seulement  ce  que  croyent 
nos  yeux  ;  nous  ne  raisonnons  point. 
D'autrefois  il  me  disoit:  Nikanis,  ie  n'ay 
point  dormy  toute  la  nuict,  i'ay  suiuy 
dans  mon  esprit  tout  ce  que  tu  m'as 
enseigné,  comme  vn  homme  qui  sui- 
uroit  vn  chemin.  Parfois  la  crainte  en- 
trant dedans  son  âme,  il  apprehendoit  la 
longueur  de  l'autre  vie,  Ceste  vie,  faisoit- 
il,  est  bien  courte  ;  l'autre  est  bien  lon- 
gue, puis  qu'elle  n'a  point  de  bout.  Estre 
triste  sans  consolation,  auoirfaim  et  ne 
manger  que  des  serpens  et  des  crapaux, 
auoir  soif  et  ne  boire  que  des  flammes, 
vouloir  mourir  et  ne  se  pouuoir  tuer,  et 
demeurer  vn  iamais,  vne  éternité  dans 
ces  peines  :  c'est  à  cela  que  ie  pense 
quelquesfois  ;  tu  me  ferois  bien  plaisir 
de  me  baptiser  bien  tost. 

Pendant  que  ie  l'instruisois,  il  eut  vne 
forte  tentation  :  c'est  qu'en  quittant  ses 
façons  de  faire  pour  en  prendre  de  nou- 
uelles,  il  mourroit  bien  tost.  Le  Diable 
se  seruoit  de  quelques-vns  pour  luy 
mettre  ceste  pensée  bien  ayant  dans 
l'esprit,  luy  disant  que  la  plus  grande 
partie  de  ceux  qu'on  baplisoit,  passoient 
bien  tost  en  l'autre  vie.  le  luy  repré- 
sente que  nous  estions  tous  baptisez  : 
Toutes  les  nations,  disoit-il,  ont  quel- 
que chose  de  particulier  ;  le  Bapiesme 
vous  est  bon  à  vous  autres,  et  non  pas 
à  nous.  Si  le  Baptcsmc,  luy  repliquay- 
jc,  vous  causoit  la  mort,  pas  vn  de  ceux 
qui  sont  baptisez  n'en  eschapperoit,  el 

tu  vois  bien  qu'il  n'y  a  que  les  malades 
et  très- malades  qui  meurent  après  leur 
baptesme,  voire  mesme  quelques  -vns 
guérissent  soudainement  :  que  crains- 
tu  ?  Dieu  a  deffendu  de  tuer,  penses-tu 
que  ie  te  voudrois  faire  mourir  ?  tu  es 
basty  de  chair  et  d'os  comme  nous  ;  Dieu 
est  ton  Père  aussi  bien  que  le  nostre  ; 
il  te  veut  aymer  plus  que  nous,  si  tu 
crois  en  luy  plus  fortement.  En  fin  Dieu 
luy  fit  la  grâce  de  surmonter  ceste  ten- 
tation. 11  n'importe,  dit-il,  que  ie 
meure,  ie  ne  veux  point  aller  dedans  les 
feux.  Nous  mourons  tous  les  iours 
dans  nostre  infidélité  ;  i'ayme  autant 
mourir  en  croyant,  que  restant  infi- 
delîe.  Nous  l'assurasmes  le  plus  qu'il 
nous  fut  possible.  A  peine  estoit-il  libre 
de  ceste  tentation  qu'il  tomba  malade. 

C'est  icy  que  la  pluspart  des  Sauuages 
le  tenoient  pour  mort  :  ie  le  fis  demeu- 
rer quelque  temps  en  nostre  maison. 
Nous  auions  soin  de  luy  auec  amour, 
nous  nous  addressions  à  Dieu  et  aux 
Médecins.  On  le  fait  seigner,  on  le 
traicte  le  mieux  qu'on  peut.  11  se  mon- 
stra  constant  et  nous  consola.  Nikanis, 
s'escria-il  vn  iour,  ne  doute  point  de 
mon  cœur,  ie  croiray  iusques  à  la  mort, 
le  ne  me  feray  point  souffler  par  nos 
Sorciers.  Ses  compatriotes  nous  attri- 
stoient  dauantage  :  car  allans  aux  Ca- 
banes ils  nous  demandoient  comme  il  se 
portoit,  et  s'il  mourroit  bien  tost  ;  nous 
repartismes  que  nous  ne  croyons  pas 
qu'il  deut  mourir.  Il  en  mourra,  di- 
rent quelques-vns,  n'en  doute  point. 
Leur  prophétie  se  trouua  fausse  par  la 
grâce  de  N.  S.  Au  bout  de  quelques  iours 
il  se  trouua  sain  et  gaillard.  Ce  qui 
nous  apporta  de  la  ioye,  et  de  l'admira- 
tion à  quelques  Sauuages  qui  croyoient 
que  nostre  cognoissance  enuers  Dieu 
l'auoit  guery.  C'est  pourquoy  ceste 
pauure  Apostate  dont  i'ay  parlé  cy  des- 
sus, nous  soustenoit  tousiours  qu'il  ne 
tenoit  qu'à  nous  de  la  remettre  en  santé. 

Pendant  sa  maladie,  qui  ne  fut  pas  si 
grande  que  nous  craignions,  comme  ie 
luy  disois  que  i'auois  demandé  à  Dieu 
de  mourir  en  sa  place,  si  tant  est  que 
nostre  Seigneur  le  voulust  appeler  :  Non 
pas  cela,  Nikanis,  me  fit-il,  tu  ne  fais 


pas  bien  :  il  faut  que  tu  viues  pour  in- 
struire nostre  nation  ;  pour  moy  il  im- 
porte peu  que  ie  meure.  le  trouuay 
ceste  affection  bien  estrange,  car  ces 
peuples  ayment  extrêmement  la  vie,  ils 
se  chérissent  démesurément.  Mais  fer- 
mons ce  chapitre,  il  est  desia  trop 
long  ;  disons  deux  mots  de  ses  bons 
sentimens, 


De  quelques  bons  sentimens  que  Dieu 
donnoit  à  ce  Capitaine. 

CHAPITRE   V. 

Comme  il  couchoit  parfois  en  nostre 
petite  maison,  ainsi  que  i'ay  remarqué 
cy  dessus,  il  nous  disoit  qu'il  n'auoit  Ja- 
mais creu  bien  fortement  la  pluspart  de 
leurs  resueries.  A  la  mort  de  mes  en- 
fans,  faisoit-il,  ie  n'ay  pas  mis  grande 
chose  dans  leur  fosse.  le  ne  m'attendois 
guère  que  nos  sorciers  les  peussent  gue-  ' 
rir  en  leurs  maladies.  le  voyois  bien 
que  nos  festins  nous  destruisoient  ;  ie 
faisois  neantmoins  comme  les  autres 
pour  suiure  la  coustume  du  pays.  Mais 
ie  m'en  vay  ietter  par  terre  toutes  ces 
vieilles  façons  de  faire.  Tu  me  deffends 
les  festins  à  tout  manger,  ie  n'en  feray 
plus.  Tu  me  deffends  de  croire  à  mes 
songes,  ie  n'y  croiray  plus.  Tu  me  def- 
fends de  suer  pour  faire  bonne  chasse 
ou  bonne  pesche,  ie  ne  suëraypius  pour 
ces  sujets  là,  mais  seulement  pour  ma 
santé.  Il  nous  disoit  quantité  d'autres 
choses  semblables,  deuant  que  de  s'en- 
dormir. Il  faisoit  ses  prières  comme 
nous  luy  auions  recommandé,  mais  il 
crioit  à  pleine  teste,  comme  ils  ont  cou- 
stume de  faire  quand  ils  addressenl 
leurs  souhaits  à  celuy  qui  a  faict  le  iour, 
ou  à  quelque  autre  qu'ils  nomment  leur 
grand  Père.  Celuy  qui  as  tout  fait,'  di- 
soit-il,  ayde  moy,  ie  veux  croire  en  toy  ; 
enseigne  moy  tes  façons  de  faire,  car  ie 
les  veux  suiure.  Le  meschant  Manitou 
me  veut  tromper,  deffends  moy  de  ses 
embusches.  Le  matin  estant  esueillé,  il 
en  faisoit  de  mesme  criant  tousiours  fort 
haut,  en  sorte  qu'on  l'entendoit  de  bien 

loin.  Comme  il  auançoit  en  lacognois- 
sance  de  nos  mystères,  aussi  augmen- 
toit-il  les  prières  qu'il  faisoit  de  luy- 
mesme,  s'escriant  à  sa  façon  :  Toy  qui 
as  tout  faict,  ie  veux  croire  en  toy,  ayde 
moy  ;  enseigne  moy  tes  façons  de  faire, 
ie  veux  faire  comme  toy,  ie  te  veux  imi- 
ter. Toy  Manitou  qui  es  mescliant,  ie 
n'ay  plus  de  croyance  en  loy,  tu  es  vn 
trompeur,  ie  croy  en  celuy  qui  a  tout 
faict  et  qui  mesure  tout.  Toy  qui  es  la 
pensée  de  Dieu,  qui  t'es  faict  homme 
pour  nous,  ie  t'ayme  ;  secoure  moy,  garde 
moy,  deffends  moy  contre  le  Manitou. 
11  appelle  nostre  Seigneur  la  pensée  de 
Dieu,  pource  que  ie  luy  auois  faict  en- 
tendre, que  Dieu  n'estoit  point  marié, 
quoy  qu'il  eût  vn  fils,  et  que  sa  cognois- 
sance  ou  son  Verbe  estoit  son  fils  ;  c'est 
pourquoy  de  luy-mesme  il  l'appelloit  la 
pensée  de  Dieu. 

Voicy  ce  qu'il  disoit  vne  autrefois  : 
Celuy  qui  as  tout  faict,  escoute  moy  ;  ie 
ne  te  parlcray  pas  François,  car  ie  ne 
sçay  pas  ceste  langue,  ie  te  parleray  à 
ma  façon  ;  ie  te  diray  peu  de  chose,  car 
ie  sçay  peu,  si  i'en  sçauois  dauantage,  ie 
t'en  dirois  dauantage.  Tu  es  bon,  en- 
seigne moy  comme  tu  fais,  car  ie  veux 
faire  tout  de  mesme.  le  ne  feray  plus 
ce  qu'on  m'a  deffendu.  le  veux  croire 
en  toy,  ayde  moy.  Il  adiousta  plusieurs 
autres  choses  que  ie  n'entendy  pas,  car 
il  faisoit  ses  prières  quand  nous  estions 
retirez  en  nos  chambres.  Et  comme  il 
voyoit  que  nous  ne  crions  pas  comme 
luy  faisant  les  nostres,  il  commençoità 
parler  plus  bas.  Or  tout  cecy  estoit  aux 
premiers  commencemens  ;  car  quand  il 
eut  appris  le  Pater,  VAue  et  le  Credo,  en 
sa  langue,  il  le  disoit  à  deux  genoux  et 
d'vne  voix  assez  basse,  imitant  nostre 
façon  de  prier.  Il  me  demanda  ncant- 
moins  si  c'estoit  mal  fait,  de  crier  tout 
haut  comme  il  faisoit  :  le  respondy  que 
non,  mais  que  Dieu  cognoissant  toutes 
nos  pensées,  nous  n'auions  que  faire 
de  parler  bien  haut  pour  nous  faire  en- 
tendre. Depuis  ce  temps  là  il  parloit 
plus  bas,  et  disoit  les  oraisons  qu'on  luy 
faisoit  dire. 

Il  me  demandoit  vn  iour  si  les  Diables 
n'estoient  point  damnez  faute  d'espé- 


rer en  Dieu  :  Car  si  Dieu,  disoit-il,  est 
si  bon,  il  est  croyable  qu'il  aurait  pitié 
des  Démons,  s'ils  esperoient  en  luy.  le 
luy  reparty,  que  pendant  qu'on  est  en 
la  voye  de  se  sauuer,  qu'on  peut  espérer 
«■n  Dieu,  mais  que  dans  les  Enfers  il  n'y 
a  plus  qu'vn  éternel  desespoir. 

Comme  il  m'eut  dit  qu'il  cognoistroit 
en  ce  poinct  si  nous  l'aymions,  sçauoir 
est  si  nous  le  baptisions  bien  tost,  ie 
luy  reparty  que  nous  esprouu crions  sa 
constance  deuant  que  de  le  faire  ;  ie  luy 
representay  aussi  les  obligations  qu'il 
encouroit  par  le  Baptesme  :  Cela  va 
bien,  dit-il,  c'est  la  raison  que,  vous 
m'esprouuiez  ;  donnez  moy  vn  François 
qui  demeure  auec  moy  quand  ie  me  re- 
tireray  dedans  les  bois  pour  chasser,  il 
m'enseignera  à  prier  Dieu  soir  et  matin, 
il  épiera  toutes  mes  actions,  et  vous  rap- 
portera si  ie  fay  des  festins  à  tout  man- 
ger, si  i'ay  encor  croyance  à  mes  son- 
ges, si  i'obey  à  nos  Sorciers  ;  bref  vous 
sçaurez  par  son  moyen  si  i'ay  contre- 
uenu  aux  deffenses  que  vous  m'auez 
faictes. 

le  grossirois  trop  ce  chapitre  si  ie 
voulois  rapporter  tout  l'entretien  que 
nous  auons  eu  auec  luy.  Reste  main- 
tenant à  dire  le  succez  de  ceste  in- 
struction, car  c'est  iuslement  ce  qu'on 
attend. 

Sur  la  fin  de  l'hyuer,  le  Diable  luy  fit 
faire  deux  rodomontades,  l'vne  en  nostre 
endroit,  l'autre  enuers  le  sieur  Oliuier. 
Nous  ayant  demandé  ie  ne  sçay  quoy, 
que  nous  ne  pouuions  pas  luy  donner, 
il  se  dépita,  et  sur  ce  dépit  le  diable  le 
sollicitant,  il  nous  rendit  le  Chappelet  et 
l'Agnus  Dei  que  nous  luy  auions  donné, 
et  s'en  alla  ;  nous  ne  fismes  autre  chose 
sinon  de  le  recommander  à  Dieu,  ceste 
affaire  estant  plus  de  son  ressort  que  du 
nostre.  A  peine  ce  pauure  misérable 
fust-il  en  sa  cabane,  qu'il  se  trouua  ac- 
cueilly  de  crainte  et  de  tristesse.  Il 
n'osa  par  après  nous  venir  voir  ;  mais 
la  conscience  le  remordant,  il  s'adressa 
au  sieur  Oliuier,  luy  déclare  sa  peine 
et  la  faute  qu'il  auoit  faite,  l'asseurant 
que  la  colère  l'auoit  transporté,  qu'il 
n'estoit  point  enfant,  qu'il  tiendroit  la 
parole  qu'il  nous  auoit  donnée  de  croire 

en  Dion.  Le  sieur  Oliuier  nous  le  ra- 
mena :  ce  panure  homme  ne  nous  osoit 
regarder,  tant  il  estoit  confus.  11  me 
redemanda  par  après  son  chappelet, 
mais  ie  luy  voulus  pas  rendre.  11  nous 
demanda  si  nous  auions  donné  aduis  à 
Monsieur  le  Gouuerneur  de  sa  faute  ; 
nous  dismes  que  tout  présentement  nous 
venions  de  l'en  informer,  voyant  qu'il 
auoit  tardé  vn  iour  sans  se  recognoistre. 
Allons,  dit-il,  menez  moy  vers  luy,  ie 
luy  veux  parler.  Nous  y  allasmes  donc 
ensemble;  à  peine  estoit  il  entré  dans  sa 
chambre,  qu'il  s'escria  :  Ah!  Nikanis, 
que  i'ay  fait  vne  chose  meschante  !  i'en 
suis  bien  marry  ;  ie  n'ay  point  d'esprit, 
la  colère  m'a  pensé  perdre.  Non  ie  ne 
suis  point  enfant,  ie  seray  ferme  dans  la 
parole  que  ie  vous  ay  donnée.  Nous 
auons  passé  l'hyuer  dans  vne  si  grande 
paix  :  il  ne  faut  pas  faire  le  fol  sur  la 
fin.  Ma  faute  est  grande,  mais  ie  n'ay 
battu  ny  frappé  personne,  ie  hay  ce  que 
i'ay  fait.  Monsieur  le  Gouuerneur  luy 
fit  dire  qu'il  se  doutoit  bien  que  le 
Diable  n'auroit  pas  si  grand  pouuoir 
que  de  l'empescher  de  se  recognoistre  ; 
que  s'il  perseueroit  dans  la  bonne  vo- 
lonté de  croire  en  Dieu,  que  cesle  faute 
ne  pouuoit  effacer  l'amour  qu'il  luy  por- 
toit. 

Depuis  ce  temps  là,  il  se  remit  en  son 
deuoir,  de  sorte  que  faisant  festin  quel- 
ques iours  après  il  dit  tout  haut  deuant 
ses  compatriotes  s'addressant  à  moy  : 
Père  le  leune,  ce  que  ie  t'ay  promis  au 
commencement  de  l'hyuer  ie  te  le  pro- 
mets à  la  fin,  ce  que  ie  dis  maintenant 
ie  le  diray  l'Esté  ;  ie  ne  suis  pas  enfant 
pour  mentir.  le  sçay  que  ie  seray  mo- 
qué, mais  les  risées  ne  me  tueront  pas, 
et  quand  i'en  deurois  mourir,  ie  perse- 
uererayiusques  à  la  fin;  aussi  bien  faut- 
il  que  ie  meure  quelque  iour.  Ces  bon- 
nes resolutions  n'empescherent  pas  qu'il 
ne  se  laissast  vne  autrefois  emporter  à 
sa  colère  contre  le  sieur  Oliuier,  pour  ie 
ne  sçay  quelle  mauuaise  entente  ;  il  ne 
sçauoit  comment  rentrer  en  grâce  auec 
luy.  En  fin  le  iour  du  Yendredy  Sainct, 
il  le  va  aborder  et  luy  parle  en  ceste 
sorte  :  Respons  moy,  ie  te  prie,  sçay-tu 
bien  l'oraison  que  le  fils  de  Dieu  a  faite  et 


qu'on  m'a  enseignée?  le  la  sçay  bien  en 
effet,  dit  le  sieur  Oliuier.  Ne  la  dis  tu  pas 
quelquesfois?  le  la  dis  tous  les  iours. 
Ces  mots  ne  sont -ils  pas  dans  ceste 
oraison  :  Pardonne  nous  nos  offenses, 
comme  nous  pardonnons  à  ceux  qui  nous 
ont  offensé  ?  Le  sieur  Oliuier  voyant 
bien  ce  qu'il  vouloit  dire,  l'embrasse  et 
luy  dit  que  de  bon  cœur  il  luy  pardon- 
noit  la  faute  qu'il  auoit  commise  en  son 
endroit.  Au  sortir  de  là,  il  me  vint 
tiouuer  tout  remply  de  ioye  de  s'estre 
reconcilié,  donnant  mille  louanges  à 
celuy  qui  luy  auoit  accordé  son  par- 
don. 

Or  iaçoit  que  nous  soyons  tous  fautifs, 
et  qu'il  ne  faille  pas  rebuter  vn  homme 
quand  il  recognoist  ses  péchez,  si  faut 
il  prendre  garde  en  ces  premiers  com- 
mencemens  de  quel  esprit  sont  portez 
ceux  qui  se  veulent  ranger  au  Christia- 
nisme. Cet  homme  estant  bien  touché 
seroit  puissant  parmy  les  siens  ;  mais 
comme  il  est  colère  et  superbe,  nous  ne 
le  pressons  pas  tant,  veu  mesme  qu'il  a 
plusieurs  femmes,  qu'il  promet  de  quitter 
et  qu'il  ne  quitte  point.  Il  prétend  quel- 
ques excuses  là  dedans.  le  me  souuiens 
qu'estant  certain  iour  deuant.  Monsieur 
le  Gouuerneur,  il  luy  dit:  Nikanis,  ie 
désire  à  la  vérité  d'embrasser  vostre 
créance  ;  mais  vous  faites  deux  com- 
mendemens  qui  se  choquent  l'vn  L'autre  : 
vous  me  deffendez  d'vn  costé  de  tuer, 
de  l'autre  vous  me  deffendez  d'auoir 
plusieurs  femmes,  cela  ne  s'accorde  pas  ; 
de  trois  femmes'  que  i'ay  espousées,  ie 
n'en  ayme  qu'vne,  que  ie  veux  rete- 
nir auec  moy  ;  ie  congédie  les  deux 
autres,  mais  elles  retournent  malgré  que 
i'en  ave,  si  bien  qu'il  faut  que  ie  les 
souffre  ou  que  ie  les  tuë;  i'espere  ne- 
antmoins  que  dans  quelque  temps,  ie 
les  feray  retourner  en  leur  pays.  le 
croyrois  aisément  qu'il  n'en  tient  qu'vne 
pour  sa  femme,  qu'il  ayme  fort,  hayssant 
les  deux  autres  ;  mais  il  faut  euiter  le 
scandale,  et  donner  ceste  impression  à 
ces  barbares,  que  les  Chrestiens  ne  peu- 
uent  tenir  qu'vne  seule  femme.  Neant- 
moins  comme  ceste  coustume  sera  diffi- 
cile à  exterminer,  nous  tolérons  et  at- 
tendons doucement  que  la  foy  se  fortifie 

dans  l'âme  de  ce  panure  homme,  pour 
luy  faire  faire  vu  effort  bien  difficile  à  vue 
âme  quasi  de  chair;  mais  encor  il  me 
semble  que  son  corps  n'est  pas  le  plus 
grand  obstacle  à  la  foy,  ains  pluslost  son 
esprit  remply  d'orgueil.  Si  Dieu  le  re- 
bute, ie  me  ligure  qu'il  le  fera  en  puni- 
tion de  sa  superbe  plustost  que  de  sa 
luxure,  quoy  qu'il  soit  profondément 
abysnié  dans  ces  deux  gouffres. 

Au  reste  il  dit  merueille  de  nostre 
Saincte  doctrine  ;  il  la  presche  publi- 
quement. Le  P.  Buteux  m'escrit  des 
Trois  Hiuieres,  qu'il  dit  tout  haut  qu'il 
croit  en  Dieu,  qu'il  garde  tous  ses  com- 
mandemens,  excepté  celuy  de  n'auoir 
qu'vne  femme.  le  l'ay  veu  à  Kébec  par- 
ler fort  hardiment  en  faueur  de  nostre 
saincte  Foy,  dire  en  la  présence  de  ses 
compatriotes  qu'il  alloit  ietter  bas  ses 
façons  de  faire,  qu'il  ne  feroit  iamais 
des  festins  à  tout  manger,  qu'il  n'ap- 
pelleroit  point  les  Sorciers  pour  le  pan- 
ser en  ses  maladies,  qu'il  necroyoit  plus 
aux  songes,  et  qu'il  vouloit  estre  ba- 
ptisé et  croire  ce  que  croyent  les  Fran- 
çois. Apres  tout  cela  il  rampe  encor  sur 
terre,  son  entendement  cognoist  ce  que 
la  volonté  accoustumée  au  mal  ne  peut 
ou  ne  veut  pas  encor  embrasser  forte- 
ment, le  supplie  de  tout  mon  cœur 
ceux  à  qui  Dieu  a  donné  la  foy,  diray-je 
quasi  par  héritage,  d'auoir  pitié  de  ce 
pauure  homme,  de  supplier  nostre  Sei- 
gneur qu'il  luy  donne  l'humilité.  Ah  ! 
qu'on  faict  peu  d'estat  du  don  de  la  Foy 
dans  l'Europe  !  Il  semble  que  ce  soit 
vne  chose  connaturelle  de  croire  en 
Dieu.  0  quel  présent  !  grand  Dieu, 
quelle  faueur  !  c'est  icy  qu'on  voit  quel 
thresor  c'est  que  de  croire  en  Iesvs- 
Christ;  c*est  icy  qu'on  cognoît  la  dif- 
ficulté qu'il  y  a  de  faire  entrer  ceste 
créance  dans  l'esprit  d'vn  Barbare  infi- 
delle  ;  c'est  icy  que  les  obligations  d'ai- 
mer celuy  qui  nous  a  preuenu  d'vn 
si  grand  bien  faict,  paroissent  à  dé- 
couuert.  Il  est  vray  que  l'opiniastreté 
des  hérétiques  est  vn  vray  pourtrait 
de  la  dureté  de  nos  Sauuages.  Passons 
outre. 

le  sçay  bien  que  quelques-vns  de  nos 
François,  voyant  ce  Sauuage  rétif  après 


tant  de  promesses  faictes  en  particulier 
et  en  public,  ont  voulu  dire  que  tout  ce 
qu'auoit  faict  cet  homme,  n'estoit  que 
pour  se  donner  du  crédit  auprès  des 
François,  afin  d'espouser  vne  icune 
femme,  qu'il  n'auroit  peu  auoir  autre- 
ment. C'est  vn  erreur,  car  ie  sçay  net- 
tement  le  fond  de  ceste  affaire,  et  y  ay 
contribué  sans  y  penser  :  mon  dessein 
estoil  qu'il  en  retînt  vne  des  deux  plus 
âgées  qu'il  auoit,  mais  comme  ceste 
ieune  femme  l'aymoit  et  cependant  ne 
l'osoit  espouser,  pour  la  crainte  qu'elle 
auoit  qu'vn  Sorcier  qui  la  vouloit  pren- 
dre pour  seconde  femme  ne  la  fist  mou- 
rir par  ses  sorts,  il  arriua  que  nostre 
Sauuage  en  quelque  autre  occasion 
m'ayant  tesmoigné  qu'il  redouloit  l'art 
de  cet  homme,  ie  luy  fis  entendre  qu'il 
ne  deuoit  point  craindre,  s'il  croyoit  en 
Dieu  ;  que  sa  foy  luy  seruiroit  de  bou- 
clier contre  les  charmes,  et  pour  le  con- 
firmer en  ceste  vérité  ie  prouoquay  moy- 
mesme  le  Sorcier,  ie  l'attaquay  si  viue- 
ment  que  soit  qu'il  craignist  les  chasti- 
mens  de  Dieu,  ou  qu'il  me  creût  plus 
grand  sorcier  que  luy,  il  fit  la  paix  auec 
ce  Capitaine  dans  nostre  propre  maison, 
s'imaginant  peut-estre  que  ie  le  tuerais 
par  des  charmes  plus  puissans  que  les 
siens,  s'il  perseueroit  dans  la  mauuaise 
volonté  qu'il  auoit  contre  vn  homme 
que  i'aymois.  Si  tost  qu'ils  furent  re- 
conciliez, ceste  ieune  femme  deliuréede 
sa  crainte  l'espousa  contre  mon  senti- 
ment, car  véritablement  si  i'eusse  pensé 
que  cette  réconciliation  eût  deu  faire  ce 
mariage  ie  ne  l'aurois  pas  procurée 
comme  ie  fis.  Au  reste  tout  ainsi  qu'en 
vostre  France,  si  tost  qu'vne  personne 
s'adonne  à  suiure  la  deuotion,  les  hom- 
mes imparfaits  ne  la  sçauroient  plus  sup- 
porter, si  elle  tombe  dans  quelques 
fautes,  comme  si  en  vn  moment  elle 
pouuoitdeuenir Saincte;  demesmeen  la 
nostre  vous  en  trouuerez,  mais  bien  peu 
et  bien  peu  considérables,  en  ces  affaires 
où  ils  ne  voyent  goutte,  qui  voudroient 
qu'vn  Sauuage  fust  tres-feruent  Chre- 
slien,  et  se  dcspouillast  tout  à  coup  de 
sa  vieille  peau,  si  tost  qu'il  a  fait  pa- 
roistre  quelque  bonne  inclination  pour 
nostre  créance,  autrement  tout  ce  qu'il 


32 


Relation  de  la  Nouuelle 


fait  n'est  que  feintise.  Si  leur  conclu- 
sion estoit  bonne,  ie  les  conuaincrois 
de  grande  tromperie  et  peut  estre  des 
sacrilèges  :  car  après  auoir  promis  à  Dieu 
tant  de  fois  de  s'amender  de  leurs  fautes, 
ils  ne  s'acquittent  pas  de  la  promesse 
qu'ils  en  ont  faite  en  sa  présence,  donc 
ils  procèdent  par  feintise.  La  conclu- 
sion n'est  pas  bonne  ny  pour  eux  ny 
pour  nos  Saunages.  Finissons  auec  ces 
paroles,  eâdem  quippe  mensurâ  quâ 
mensi  fueritis  rcmetietur  vobis. 


Ce  qu'on  a  fait  pour  l'instruction 
des  autres  Sauuages. 

CHAPITRE   VI. 

le  ne  sçaurois  assés  bénir  Dieu  de 
nous  auoir  donné  pour  Gouuerneur  vn 
homme  selon  son  cœur  :  il  est  tout  plein 
d'amour  pour  nos  François,  et  ne  man- 
que pas  d'affection  pour  nos  Sauuages  ; 
il  a  vne  dextérité  admirable  à  rapporter 
au  bien  de  la  Religion  tous  les  presens, 
tous  les  festins,  en  vn  mot  tous  les  se- 
cours et  toutes  les  gracieusetés  qu'on 
doit  faire  à  ces  barbares  pour  s'entre- 
tenir en  paix  auec  eux,  en  sorte  que 
ce  qu'on  fait   ordinairement   par  vne 
police  non  blasmable,  il  le  fait  par  vne 
prudence    vraiement    Chrestienne,    et 
vraiement  louable,  faisant  comme  on 
dit  d'vne  pierre  deux  coups,  car  par  les 
mesmes  faueurs  et  par  les  mesmes  bien- 
faits dont  il  se  sert  pour  les  attacher  aux 
François,   il  les  attire  encor  à  la  foy, 
qui  est  le  bien  et  la  vraie  fin  pour  la- 
quelle Dieu  fait  voguer  les  vaisseaux 
d'Europe  en  ce  nouueau  monde.    Sui- 
uant  donc  ces  maximes,   les  Sauuages 
au  commencement  de  l'Hyuer  s'estans 
retirés  qui  deçà  qui  delà   dans  leurs 
grandes  forests  pour  aller  chercher  leur 
vie,  vne  petite  trouppe  d'Algonquins, 
comme  i'ay  dit,  estans  restés  auprès  du 
fort,  après  y  auoir  passé  quelques  iours 
il  les  fit  assembler  le  15.  de  Décembre 
pour  leur  faire  festin  ;  ils  s'y  trouuerent 
tous,  hommes,  femmes  etenfans,  n'aians 


laissé  que  peu  de  personnes  pour  garder 
leurs  cabanes.    Chacun  aiant  pris  place, 
Monsieur  le  Gouuerneur,  accompagné  de 
plusieurs  François,  leur  fit  dire  par  le 
Sieur  Oliuier  truchement,   qu'il  estoit 
bien-aise  de  ce  qu'ils  se  comportoient 
fort  paisiblement,  et  qu'il  les  aimeroit 
et  protegeroit  tousiours,  tant  qu'ils  per- 
seuereroient   en    cette   bonne    intelli- 
gence ;  qu'aiant  désiré  de  les  auoir,  il 
les  auoit  inuités  au  festin  pour  se  con- 
jouyr  auec  eux  de  l'amour  qu'ils  s'en- 
treportoient,  les  François  et  les  Sau- 
uages.    A  cela  ils  repartirent  auec  leur 
exclamation,  hô,  hô,  hô,  mais  auec  vn 
ton  qui  donnoit  à  cognoistre  la  satisfa- 
ction qu'ils  auoient  de  ce  témoignage 
d'affection.  Apres  cela  le  Sieur  Oliuier, 
suiuant  la  volonté  de  Monsieur,  fit  faire 
l'ouuerture  du  banquet  par  vn  Capitaine, 
qui  garda  leurs  cérémonies,  déclarant 
qui  estoit  celuy  qui  les  inuitoit,  et  de- 
quoy  estoit  composé  le  festin  ;  et  à  cha- 
que diuersité  de  mets,  quoy  que  meslés 
tous  ensemble,  ils  témoignent  leur  con- 
tentement par  leur  hô,  hô,  hô,  tiré  du 
profond  de  l'estomach.  Aians  bien  man- 
gé, on  fit  la  conclusion  du  banquet,  et  on 
r'enuoya  toutes  les  femmes  et  les  en- 
fans  ;  les  hommes  âgés  firent  quelque 
harangue  en  recognoissance  de  l'amour 
que  Monsieur  le  Gouuerneur  leur  por- 
toit,  lequel  prenant  de  là  occasion  de 
leur  parler,   leur  dit  qu'en  effet  il  les 
aimoit,   mais  qu'il  s'estonnoit  comme 
estant  vis  à  vis  des  François  depuis  vn 
si  long-temps,  ils  n'auoientpas  encor  re- 
ceu  leur  créance,  les  asseurant  que  le 
Dieu  qui  les  conserue,  les  conserueroit 
s'ils  l'embrassoient.  Il  leur  demanda,  si 
ce  qu'on  leur  enseignoit  estoit  mauuais, 
il  les  pressa  fort  sur  ce  point  ;  ilsrespon- 
dirent  que  veritablementce  qu'ilsauoient 
ouy  dire,  estoit  bon  ;   mais  qu'il  falloit 
accuser  la  dureté  de  leur  esprit,  et  le 
défaut  de  personnes  qui  entendissent 
bien  leur  langue  pour  les  instruire.    I'a- 
uoisprié  le  Sieur  Oliuier  de  haranguer, 
nous  auions  disposé   quelques  raisons 
pour  les  presser  ;  mais  ils  sçauent  assés 
bien  se  deffaire  et  destourner  le  propos 
qui  ne  leur  aggrée  pas  ;  dequoy  m'ap- 
perceuant  et  rehaussant  ma  voix,  ie  com- 

mcnçay  en  la  présence  de  nos  François, 
et  des  Sauuages  à  parler  publiquement 
pour  la  première  fois  en  leur  langue, 
ie  niYstois  retenu  iusques alors,  non  pas 

tant  crainte  de  confusion  pour  moy,  que 
pour  n'auilir  nos  mystères,  les  exposans 
à  leurs  risées  par  mes  begaiemens.    le 
leur  dis  donc  qu'à  la  vérité  on  ne  leur 
auoit  point  presché  la  foy  iusques  alors 
dans  leurs  assemblées  publiques  ;  qu'on 
les  auoit  seulement  inuités  à  faire  comme 
nous,  mais  sans  leur  pouuoir  déclarer 
la  beauté  de  nostre  créance  ;   qu'on  le 
pourroitfaire  doresnauant,  puisquenous 
nous  auancerions  en  la  cognoissance  de 
leur  langue,  et  que  s'ils  vouloient  cor- 
respondre à  l'amour  que  leur  portoit 
nostre  grand  Capitaine,  ils  s'assemble- 
roient  parfois  en  nostre  maison,  pendant 
l'hyuer,   pour  entendre  parler  de  Dieu 
et  conférer  de  sa  doctrine  ;  que  le  sieur 
Oliuier  s'y  trouueroit  pour  m'expliquer  ce 
qu'ils  diroient,  et  que  ierespondrois  par 
ma  propre  bouche,  puis  qu'ils  m'enten- 
doient  bien  ;  que  Monsieur  nostre  Gou- 
uerneur  les  inuitoit  à  cela  ;  que  Dieu 
mesme  ne  les  pouuoit   aimer,  voiant 
qu'ils  ne  le  vouloient  pas  cognoistre,  et 
m'addressant  à  vn  Capitaine  ie  luy  dis  : 
Si  ton  fils  ne  t'aimoit  point,  s'il  se  moc- 
quoit  de  toy,  n'en  serois  tu  pas  fasché? 
or  sçache  que  tu  es  plus  enfant  de  Dieu, 
que  ton  fils  n'est  ton  fils  :  ce  n'est  pas 
toy  qui  as  compassé  le  corps  de  ton  fils  ; 
tu  n'as  point  enchâssé  ses  yeux  dans  sa 
teste,  tu  n'as  point  emboîté  ses  os  dans 
leurs  ioinfures,  attaché  et  lié  ses  bras 
aux  espaules;  si  tu  as  conduit  cet  ou- 
urage,  que  ne  luy  as  tu  donné  quatre 
bras?  que  ne  luy  as  tu  enclaué  des  yeux 
derrière  la  teste  ?  c'est  Dieu  qui  a  dressé 
ce  bastiment,  c'est  luy  qui  en  est  l'au- 
theur,  il  s'est  seruy  de  toy  pour  le  met- 
tre au  iour  et  le  conseruer.   Or  regarde 
maintenant   quelle   ingratitude   de    ne 
vouloir  pas  croire    et   obéir  à  nostre 
vray  père  !  Vous  me  dires  que  vous  ne 
le  cognoissés  pas  ;  venés  nous  voir,  et 
nous  vous  l'enseignerons.     le  leur  dis 
plusieurs  autres  choses,  leur  demandant 
de  temps  en  temps,  s'ils  m'entendoient? 
Oiiy,  respondoient-ils,  nous  t'entendons 
bien.  Ce  que  ie  dis  est-il  mauuais?  Non. 


Voulez  vous  estre  instruits  sur  cette  do- 
ctrine? Mous  le  voulons  bien.  Assemblés 
vous  donc  parfois  en  nostre  maison  pour 
en  conférer.  Nous  le  ferons,  respondent 
ils.     Serés  vous  marris  que  rassemble 
vos   enfans,   pour  leur   enseigner    les 
mesmes  choses  ?  Nous  en  serons  tres- 
contens,  et  tu  feras  plus  de  profit  auec 
eux,  qu'auec  nous,  car  nous  manquons 
de  mémoire,  eslansdesia  âgez.   Recom- 
mandez leur  donc  qu'ils  viennent  quand 
on  les  ira  appeller.     Nous  n'y  manque- 
rons pas.     Monsieur  le  Gouuemeur  et 
nos  François  tesmoignerent  bien  du  con- 
tentement de  ces  bonnes  resolutions, 
lesquelles  ont  eu  quelque  bon  effet,  car 
et  les  pères  et  les  mères,  et  les  enfans 
ontreceu  quelque  instruction,  et  encor 
bien  qu'ils  n'aient  pas  embrassé  nostre 
créance,  ils  ne  laissent  pas  pour  la  plus 
part  de  la  respecter;  cette  diuine  se- 
mence opérera  en  son  temps.    le  dis  bien 
dauantage,  que  s'ils  estoient  renfermez 
dans  vne  bourgade,  et  qu'on  les  eust  veus 
vne  couple  d'années  sédentaires,  ie  ne 
ferois  point  de  difficulté  de  baptiser  vne 
partie  des  grands,  et  tous  les  enfans 
qui  seroient  instruits  :  car  aians  receu 
la  Loy  de  Iesus-Christ,  on  leur  en  l'eroit 
bien  faire  l'exercice,  et  ainsi  petit  à  pe- 
tit ils  s'habituëroient  au  chemin  de  la 
vérité,  et  dans  peu  d'années  ce  seroit 
vn  peuple  de  bénédiction.    Tout  gist  à 
ietter  la  ieunesse  dans  de  bonnes  cou- 
stumes,  ce  qu'on  ne  peut  faire  aisément 
qu'en  les  arrestant,  ou  aians  des  Sémi- 
naires bien  fondez  ;  c'est  cela  qui  man- 
que, comme  i'ay  desia  dit  :  car  les  dé- 
penses en  vn  païs  nouueau  et  tout  neuf, 
sont  fort  grandes.     Mais   venons  aux 
conférences  que  nous  auons  eues  auec 
eux.     Ils  me  vindrent  donc  voir  plu- 
sieurs fois,  et  quand  il  n'y  auoit  que  des 
Algonquins,  ie  suppliois  le  sieur  Oliuier 
de  s'y  trouuer:  car,  comme  i'ay  dit  sou- 
uent,  ie  ne  les  entends  quasi  pas,  quoy 
qu'ils  m'entendent  fort  bien,   tout  de 
mesme   que   ie    n'entendrois   pas    vn 
vray  Gascon  ou  Prouençal,  quoy  qu'il 
m'entendit  bien,  parlant  François.    Les 
premiers  qui  vindrent  après  ce  festin, 
estoient  les  plus  appareils  d'entr'eux  ; 
ils  nous  proposèrent   trois   ou  quatre 

questions,  deuant  que  d'entrer  en  dis- 
cours de  nostre  Religion. 

Premièrement  ils  demandèrent  pour- 
quoy  ils  mouroient  si  souuent?  disans 
que  depuis  la  venue  des  François,  leur 
nation  se perdoit  entièrement;  qu'aupa- 
rauant  qu'ils  eussent  veu  des  Europeans, 
que  les  seuls  vieillards  mouroient,  mais 
qu'à  présent  il  en  meurt  plus  de  ieiines 
que  de  vieux. 

Secondement,  l'vn  d'eux  dit  qu'ils 
auoient  ouy  dire  à  son  grand  père,  que 
plus  il  y  auroit  icy  de  François,  moins 
il  y  auroit  de  Saunages,  et  que  lors 
particulièrement  qu'on  ameneroit  des 
femmes,  qu'ils  mourroient  en  grand 
nombre.  Jl  disoit  encor  qu'il  y  vien- 
droit  des  robbes  noires  pour  les  in- 
struire, et  que  cela  mesme  les  feroit 
mourir,  comme  en  effet,  disoit- il,  la 
plus  part  de  ceux  qui  ont  esté  baptisés 
sont  morts. 

En  troisiesme  lieu,  il  racontoit  qu'vn 
certain  Basque  au  commencement,  ve- 
nant en  ce  païs  cy,  ne  se  laissoit  point 
approcher  des  Sauuages;  il  les  repous- 
soit  et  crachoit  en  terre,  disant  qu'on 
les  esloignast,  qu'ils  sentoient  mal  ; 
cependant  il  descriuoit  nos  noms,  di- 
soit-il,  sur  vn  papier,  et  peut-estre 
par  ce  moyen  nous  a-il  ensorcelés  et  fait 
mourir. 

En  quatriesme  lieu,  vn  autre  dit  que 
le  Manitou  luy  auoit  reuelé  en  songe  que 
ceux  là  seulement  receuroient  nostre 
doctrine,  qui  deuiendroient sédentaires; 
que  les  autres  s'en  mocqueroienl.  Yoila 
ce  qu'ils  nous  objectent  et  ce  qu'ils  réi- 
tèrent assez  souuent. 

I'aduouë  que  les  Sauuages  errans  ne 
sçauroient  pas  se  peupler  beaucoup.  l'en 
pourrois  donner  beaucoup  de  raisons  ; 
suffit  de  dire  qu'ils  meinent  vne  vie  si 
misérable,  qu'il  n'y  a  que  les  plus  ro- 
bustes qui  puissent  résister  à  leurs  tra- 
uaux.  Mais  i'aurois  bien  de  la  peine  de 
rendre  vne  raison  naturelle,  pourquoy 
ils  meurent  bieu  plus  souuent  qu'ils  ne 
faisoient  par  le  passé  ;  on  attribue  cela 
aux  boissons  d'eau  de  vie  et  de  vin, 
qu'ils  aiment  auec  vne  passion  entière- 
ment déréglée,  non  pour  le  goust  qu'ils 
trouuent  en  les  beuuant,  mais  pour  le 


contentement  qu'ils  ont  d'estre  yures  ; 
ils  s'imaginent  dans  leur  yuresse,"  qu'ils 
sont  bien  escoutés,  qu'ils  sçauent  bien 
discourir,  qu'ils  sont  vaillans  et  redou- 
tés, qu'on  les  admire  comme  des  Capi- 
taines :  c'est  pourquoy  cette  folie  leur 
agréant,  il  n'y  a  quasi  petit  ny  grand 
Sauuage,  iusques  aux  filles  et  aux  fem- 
mes, qui  n'aiment  cet  étourdissement, 
et  ne  prennent  ces  boissons  quand  ils 
en  peuuent  auoir,  purement  et  simple- 
ment pour  s'enyurer.  Or,  comme  ils  les 
prennent  sans  manger  et  auec  vn  très- 
grand  excès,  ie  croirois  aisément  que 
les  maladies  qui  les  vont  exterminant 
tous  les  iours,  pourroient  en  partie  pro- 
uenir  de  là  ;  on  tasche  d'y  remédier, 
mais  on  a  bien  de  la  peine  d'empescher 
nos  François  de  coopérer  à  ce  desordre, 
lequel  en  fin  pourroit  esteindre,  s'il 
estoit  libre,  toute  la  nation  des  Monta- 
gnes, qui  se  retire  ordinairement  auprès 
de  nos  habitations  Françoises.  Ils  ont 
tiré  cette  coustume  des  Anglois,  à  ce  que 
quelques  vus  d'entre  eux  m'ont  dit. 
Or  comme  le  diable  preuoit  peut-estre 
leur  ruine,  il  leur  en  donne  des  senti- 
mens,  reiettant  la  cause  de  leur  mort, 
non  sur  leurs  excès,  ains  sur  la  loy  de 
Dieu  et  sur  la  multitude  des  François, 
afin  d'esloigner  tant  qu'il  pourra  ces 
pauures  barbares  de  leur  salut.  Yoions 
ce  qu'on  respondit  aux  points  qu'ils  nous 
proposèrent.  Au  premier  le  sieur  Oli- 
uier  leur  repartit,  qu'auant  mesme  que 
les  François  vinssent  icy,  ils  tomboient 
dans  certaines  grandes  maladies  qui  en 
emportoient  plusieurs:  Etqu'ainsinesoit, 
estant  fort  ieune,  disoit-il,  i'appris  que 
les  premiers  qui  abordèrent  vos  con- 
trées y  trouuerent  peu  de  monde,  et 
qu'on  leur  dit  que  l'hyuer  précèdent  en 
auoit  tué  vne  très-grande  quantité.  le 
leur  dis  aussi  qu'ils  considérassent  tous 
les  peuples  errans,  et  qu'ils  les  trouue- 
roient  en  petit  nombre  en  comparaison- 
des  sédentaires  ;  que  nous  auions  ouy 
dire  que  les  nations  du  Nord,  où  les  Nf- 
pisiriniens  vont  en  marchandise,  estoient 
quasi  toutes  esteintes  par  la  famine  de 
l'hyuer  passé.  Vous  ne  pouués,  leur  di- 
soy-ie,  attribuer  cette  mort  aux  Fran- 
çois, puisque  les  François  ne  communi- 

qiient  poinl  ces  peuples.  Ils  répliquèrent 
que  les  Nipisiriniens  leur  portaient  di- 
uerses  denrées  de  France,  et  que  leur 
mort  pouuoit  prouenif  de  là.  le  rc- 
spondis  que  certains  peuples,  demeu- 
rai)* fort  auant  dans  les  terres,  au 
dessous  de  ïadoussae,  n'auoieut  aucun 
commerce  auec  l'Europe,  ne  se  seruaiis 
que  de  haehes  de  pierre,  à  ce  qu'vue 
femme  de  ce  païs  là  m'auoit  raconté,  et 
que  cependant  ils  mourroient  aussi  sou- 
uent  que  les  autres  nations  errantes. 
Enfin  la  meilleure  response  fut  que  nous 
craignions  Dieu,  que  nous  croions  en 
luy,  et  partant  qu'il  nous  conseruoit, 
d'où  prouenoit  que  nous  estions  fort 
peuplés  ;  qu'au  reste  ce  grand  et  souue- 
rain  Seigneur  nous  deflendoit  de  tuer, 
sinon  en  guerre,  et  par  conséquent  que 
nous  n'auions  garde  de  les  faire  mourir, 
estans  nos  alliés  et  nos  amis.  Vous  autres, 
adiousta  le  sieur  Oliuier,  si  tostque  vous 
estes  en  nombre,  vous  estes  orgueilleux 
et  insupportables,  vous  prenés  guerre  à 
vos  voisins  sans  sujet,  vous  vous  assom- 
més les  vns  les  autres  ;  celuy  qui  mesure 
et  pesé  tout,  voiant  cela  ne  permet  pas 
que  vous  multipliés.  Ils  confessèrent  que 
cela  estoit  vray.  On  leur  représenta  leur 
intempérance  es  boissons  ;  mais  comme 
ils  ne  sçauroient  se  commander,  ils  re- 
partirent qu'il  faudroit  que  nostre  grand 
Roy  defendist  de  passer  icydes  boissons 
qui  enyurent.  On  répliqua  qu'il  ne  fal- 
loit  pas  ietter  les  cousteaux  et  les  ha- 
ches dans  la  riuiere,  encor  que  les  en- 
fans  et  les  estourdis  s'en  blessassent 
par  fois. 

Au  second  point,  on  leur  fit  entendre 
que  tant  s'en  faut  que  le  grand  nombre 
de  François  les  fist  mourir,  qu'au  con- 
traire plus  il  y  en  aura,  plus  il  y  aura 
de  viures  sur  le  "pais,  et  par  conséquent 
plus  ils  seront  secourus  ;  qu'ils  voioient 
bien  que  les  François  n'auoient  encor 
tiré  aucun  Sauuage,  et  que  Dieu  leur 
deflend  ;  pour  nous  autres,  ie  leur  dis 
que  s'ils  ouuroient  les  yeux,  qu'ils  ver- 
roient  bien  que  nous  taschions  de  leur 
sauner  la  vie  du  corps  et  de  l'âme  ;  que 
nous  demandions  leurs  enfans  pour  les 
nourrir  et  entretenir,  et  pour  les  ap- 
prendre à  cognoistre  Dieu,  afin  que  si 


1rs  grands  veulent  mourir  par  leurs  cx- 
cés  et  pour  ne  vouloir  point  croire  en 
celuy  qui  a  tout  fait,  leur  nation  puisse 
subsister  et  se  rcstablir  par  ces  ieunes 
piaules,  que  Dieu  conseruera  comme  il 
nous  consenie  ;  que  si  vne  partie  de 
ceux  qui  sont  baptisés,  sont  morts,  il  ne 
s'en  falloit  pas  estonner,  car  ils  n'ont 
receu  ce  Sacrement  qu'à  l'extrémité, 
pour  mettre  leur  âme  en  asseurance  ; 
qu'ils  fussent  morts,  encor  qu'ils  ne 
l'eussent  point  receu;  qu'ils  voioient  bien 
que  pas  vn  de  ceux  qui  sont  baptisés  en 
santé,  n'est  mort  soudainement,  ains  au 
contraire  quelques  malades  ont  mesme 
recouuré  la  santé  dans  ce  bain  sacré. 
Ils  se  rendent  à  ces  raisons  ;  mais 
comme  le  Diable  ne  les  veut  pas  laisser 
eschapper  de  ses  mains,  il  les  fait  bien- 
tost  après  retomber  dans  leurs  premiers 
doutes. 

Au  troisiesme  point,  nous  tesmosgnâ- 
mes  que  nous  n'auions  poinl  oùy  parler 
de  ce  Capitaine  Basque  ;  qu'il  est  pro- 
bable que  n'estant  pas  accoustumé  à 
voir  les  Sauuages,  il  auoit  de  la  peine  à 
en  supporter  l'odeur  ;  que  pour  escrire, 
on  n'ensorcelé  pas  ceux  dont  on  fait 
mention  en  escriuant,  autrement  toutes 
les  nations  de  la  terre  seroient  ensorce- 
lées, car  nous  en  parlons  dans  nos  liures  ; 
qu'il  ne  falloit  pas  qu'ils  nous  mesuras- 
sent à  leur  aulne,  parmy  eux  on  ne 
chastie  point  les  sorciers,  mais  que  nous 
les  faisons  mourir  en  nostre  païs,  et  par 
conséquent  si  ce  Basque  eust  esté  sorcier, 
que  ses  gens  l'auroient  tué. 

Au  quatriesme  point,  noustaschasmes 
de  leur  faire  entendre  que  les  songes 
n'estoient  que  des  songes,  c'est  à  dire 
des  tromperies  et  des  faussetés  :  Car  si 
tu  songesque  personne  ne  se  connertira, 
nous  songerons  que  vous  vous  conuerti- 
rés  tous,  qui  dira  vray  des  deux?  Ils  se 
mirent  à  rire. 

Or  pendant  quelques  mois  de  l'hyuer, 
lors  qu'ils  estoient  de  loisir,  ils  nous 
venoient  voir  assés  souuent,  comme  i'ay 
desja  fait  mention,  me  disant  que  ie  les 
instruisisse;  d'autrefois  nous  les  allions 
inuiter,  imitans  leurs  façons  de  faire  ; 
nous  passions  le  P.  de  Quen  et  moy  au- 
près de  leurs  cabanes  et  ie  m'escriois  : 


36 


Relation  de  la  Nouuelle 


0  hommes,  venez  en  nostre  maison,  nous 
parlerons  de  celuy  qui  a  tout  faiet,  ie 
vous  enseigneray  sa  doctrine.  Ils  re- 
spondoient,  hô,  hô,  hô,  et  ne  man- 
quoient  pas  de  venir.  Parfois  ils  me  de- 
mândoient  si  ie  ferois  festin  ;  repondant 
que  non  :  Il  n'importe,  nous  ne  laisse- 
rons pas  de  t'aller  entendre,  disoient- 
ils.  Or  remarqués  qu'après  auoir  repeu 
leurs  âmes,  nous  donnions  pour  l'ordi- 
naire à  manger  à  leurs  corps,  afin  de  les 

gagner  ;  quelques  vns  en  effet  venoient  !  quelque  présent  à  vn  amy  absent,  ii  ne 
pour  manger,  d'autres  par  curiosité  et  I  laisseroit  pas  de  t'en  aimer,  quoy  qu'il 
pour  la  nouueauté,  et  les  autres  aians  ne  te  vist  point  :  Tu  as  raison,  respondoit 
quelque   bonne    volonté.     Comme  ces  quelque  autre  :  aussi  auonsnous  de  cou- 


mercie  de  ce  que  tu  me  réioùis,  de  ce 
que  tu  me  fais  plaisir  en  m'esclairant 
et  m'eschauffant  par  le  Soleil  que  tu  as 
fait  ?  tu  me  remercies  de  ce  que  ie  te 
donne  à  manger,  et  tu  ne  remercies  pas 
Dieu  de  ce  qu'il  te  conserue  la  vie.  le 
ne  le  cognois  pas,  me  disoit-il  ;  si  ie  le 
voiois,  ie  le  remercierois.  Il  n'est  pas  né- 
cessaire que  tu  le  voies,  suffit-il  qu'il  te 
considère  incessamment;  si  tu  faisois 
du  bien  à  vn  aueugle,  ou  si  tu  enuoiois 


conférences  durèrent  quelques  temps, 
ie  leur  expliquay  à  diuerses  fois  diuers 
points  de  nostre  créance  ;  quelques  vns 
me  résistèrent,  mais  i'en  parleray  au 
chapitre  des  prises  que  nous  auons  eues 
auec  eux  ;   d'autres  m'expliquoient  leur 
doctrine,   comme  pour  l'opposer  à  la 
nostre,   i'en  toucheray  quelque  chose 
en  son  lieu  ;    d'autres   se  gaussoient, 
quelques   vns    approuuoient  ;    vniuer- 
sellemeni  parlant,  ils  paroissoient  as- 
sés  satisfaits,  soit  que  nostre  Seigneur 
commençast  d'opérer  en  leurs  âmes, 
soit  qu'ils  dissimulassent,  car  ils  sont 
assés   condescendans    et   complaisans. 
Ordinairement  ie  m'efforçois    de  leur 
prouuer  qu'il  estoit  raisonnable  que  ce- 
luy qui  a  tout  fait  prist  cognoissance 
de  nos  actions,  qu'il  nous  recompensast 
ou  nous  punist  selon  nos  œuures;  ieleur 
disois  que  ce  grand  Capitaine  nous  com- 
ble de  biens,  c'est  luy  qui  nous  esclaire 
auec  le  Soleil,  qui  nous  conserue  les 
poissons  auec  les    eaux,   les  animaux 
auec  la  terre,  c'est  luy  qui  forme  nos 
corps  dans  le  ventre  de  nos  mères,  qui 
crée  nos  âmes  auec  sa  parole  ;  que  si 
nous  ne  pouuons  supporter  l'ingratitude 
d'vn  homme  lequel  nous  tourneroit  le 
dos  quand  nous  luy  aurions  fait  beau- 
coup de  presens,   pensons  nous  que  ce 
grand  Capitaine  supportera  ceux  qui  ne 
le  veulent  pas  recognoistre?  I'enprenois 
quelqu'vn  en  particulier,  et  luy  disois  : 
Le  Soleil  ne  t'a-il  pas  fait  plaisir  quel- 
quefois en  te  réioùissant  par  la  veuë  de 
quelquebeau  iour?  pourquoydoncnedis 
tu  point  à  celuy  qui  a  tout  fait  :  ie  te  re- 


stume  de  remercier  celuy  qui  nous  faict 
du  bien,  nous  luy  crions  tout  hault: 
Nostre  grand  Père,  nous  sommes  bien 
aises  d'estre  en  santé,  nous  voudrions 
bien  estre  en  assurance,  nous  voudrions 
bien  auoir  vne  belle  iournée.  Qui  est 
celuy  la,  leur  demandois-ie,  que  vous 
appelles  vostre  grand  Père?  qu'en sçauons 
nous,  c'est  peut  estre,  repartoient-ils, 
celuy  qui  a  faict  le  iour.  Or  sçachez  que 
c'est  celuy  qui  a  tout  faict,  lequel  auec 
sa  parole  a  créé  le  premier  homme  et 
la  première  femme,  et  le  Soleil  et  tous 
les  astres.  le  serois  ennuieux,  si  ie  vou- 
lons descrire  ce  qui  se  passoit  en  ces  as- 
semblées, ie  trancheray  court. 

11  me  souuient  que  leur  aiant  parlé 
bien  amplement  de  l'Enfer  et  du  Para- 
dis, du  chastiment  et  de  la  recompense, 
l'vn  d'eux  me  dit  :  La  moitié  de  ton  di- 
scours est  bon,  l'autre  ne  vault  rien  ; 
ne  nous  parle  point  de  ces  feux,  car  cela 
nous  dégouste  ;  parle  nous  des  biens  du 
Ciel,  de  viure  long-temps  ça  bas,  de 
passer  nostre  vie  à  nostre  aise,  d'estre 
dans  les  plaisirs  après  nostre  mort,  c'est 
par  là  que  les  hommes  se  gaignent  ; 
quand  tu  nous  parles  de  ces  biens,  nous 
pensons  dans  nos  cœurs  que  cela  est 
bon  et  que  nous  en  voudrions  bien 
ioùir;  si  tu  parles  ainsi,  tous  les  Sauuages  . 
t'escouteront  bien  aisément,  mais  ces 
paroles  de  menaces  dont  tu  te  sers,  ne 
valent  rien  à  cela.  le  reparty  que  si  ie 
les  croiois  en  danger  de  tomber  dans 
quelque  grand  malheur,  que  ie  serois 
meschant  si  ie  ne  leur  en  donnois  point 
d'auis;  cette  raison  les  contenta. 

Yn  autre  me  demanda  comme  il  se 
pouuoit  faire  que  Dieu  fut  bon,  puis  qu'il 
iettoit  les  hommes  dans  des  i'cux  éter- 
nels, le  repliquay  qu'il  estoit  bon,  mais 
aussi  qu'il  estoit  iuste,  payant  vn  chacun 
selon  ses  œuures.  Si  tu  ofl'ensois  vn 
ieune  homme,  tu  ne  serois  pas  si  puny, 
que  si  lu  auois  offensé  vn  sage  vieillard, 
et  si  tu  faisois  du  mal  à  vn  simple 
homme,  on  ne  te  chastieroit  pas  tant, 
que  si  tu  auois  oiîensé  vn  Capitaine  :  or 
scache  que  Dieu  est  vn  trcs-grand  Capi- 
taine ;  il  punit  comme  vn  Dieu  et  re- 
compense comme  vn  Dieu,  et  comme  il 
nous  fait  de  grands  biens,  aussi  nous 
punit  il  auec  rigueur,  s'il  nous  voit  mé- 
dians et  superbes,  nous  qui  ne  sommes 
que  des  vermisseaux  de  terre.  I'adiou- 
stay  plusieurs  choses  qu'il  n'est  pas  be- 
soin de  rapporter. 

D'autres  me  firent  quelques  questions, 
sçauoir  si  après  la  résurrection,  nos  corps 
seroient  semblables  à  ceux  que  nous 
auons  maintenant,  si  on  se  mariera,  si 
on  aura  des  enfans,  si  on  aura  des  mai- 
sons comme  les  nostres,  si  on  aura  des 
robbes  à  nostre  façon,  si  les  hommes 
auront  de  la  barbe,  si  les  animaux  reui- 
uront,  et  quelques  autres  choses  sem- 
blables dont  il  ne  me  souuient  pas. 

À  tout  cela  nous  respondismes  selon 
la  vérité  de  nostre  créance  ;  ie  me  trou- 
uay  seulement  empesché  à  satisfaire  à 
la  demande  si  les  hommes  auroient  de 
la  barbe  :  car  ils  prennent  cela  pour  vne 
grande  difformité.  I'exquiuay  comme 
ie  peu,  disant  que  les  hommes,  quoy  qu'ils 
aient  ou  n'aient  point  de  barbe,  ne  lais- 
sent pas  d'estre  hommes,  et  que  Dieu 
nous  assuroit  que  tous  ceux  qui  luy  au- 
roient obeï  seroient  très -beaux  et  plus 
luisans  que  le  Soleil. 

Comme  ie  leur  disois  que  nous  auions 
vn  liure  qui  contenoit  la  parole  et  les 
enseignemens  de  Dieu,  ils  estoient  bien 
en  peine  comme  nous  pouuions  auoir 
eu  ce  liure  ;  quelques- vns  d'entre  eux 
croioient  qu'il  estoit  descendu  du  Ciel, 
pendu  à  vne  corde,  et  que  nous  l'auions 
ainsi  trouué  suspendu  en  l'air.  Cette 
simplicité  me  fit  rire  ;  ie  m'efforçay  de 
les  contenter  sur  cette  pensée. 

Fût-il  ainsi  que  ces  barbares  fussent 


curieux  de  sçauoir,  ce  seroit  vne  entrée 
à  la  vraie  science  ;  mais  ils  sont  froids 
comme  marbres,  et  sont  tellement  nour- 
ris là  dedans  que  vous  diriés  qu'ils  n'ad- 
mirent rien.  Cela  leur  pourroit  seruir 
s'ils  estoient  Chresliens,  car  leur  esprit 
seroit  moins  subjet  aux  erreurs  ;  pour  le 
présent,  ie  voudrois  bien  qu'ils  eussent 
vn  petit  plus  d'actiuité  et  vn  peu  plus 
de  feu.  0  Dieu,  quelle  différence  il  y  a 
d'vn  François  à  vn  Saunage  !  si  vn  Fran- 
çois reuient  de  la  chasse,  il  n'est  pas 
dans  la  maison,  qu'on  sçait  desja  s'il  a 
pris  quelque  chose,  ou  s'il  n'a  rien  pris; 
il  n'a  pas  la  patience  que  la  table  soit 
dressée  pour  manger,  estant  affamé 
comme  vn  chasseur  ;  s'il  retourne  de 
quelque  voyage,  quoy  qu'il  soit  bien  las- 
sé, on  n'attend  pas  qu'il  soit  en  repos 
pour  luy  faire  raconter  tout  ce  qu'il  sçait 
de  nouuelles  :  nos  Sauuagcs  sont  bien 
esloignez  de  cette  ardeur.  Yoicy  ce 
que  i'ay  veu  fort  souuent  parmy  eux. 
Yn  Sauuage  retournant  de  la  chasse  jet- 
tera parfois  hors  de  la  cabane  ce  qu'il 
rapporte  ;  estant  entré,  il  ne  dit  pas  vn 
mot,  aussi  ne  luy  dit  on  rien  ;  il  s'asseoit 
proche  du  feu,  se  deshabille  ;  sa  femme 
prend  ses  bas  de  chausses  et  ses  soul- 
liers,  les  tord  s'ils  sont  mouillez,  et  les 
fait  seicher  ;  luy,  prend  vne  robbe  sur 
son  dos  et  se  chauffe,  et  tout  cela  se 
passe  en  silence  ;  si  sa  femme  luy  a  gar- 
dé quelque  chose  à  manger,  elle,  luy 
présente  dans  vn  plat  d'écorce  sans  mot 
dire,  il  le  prend  et  le  mange  en  silence  ; 
a-il  mangé  il  petune,  aiant  petuné  il 
commence  à  parler  ;  si  on  n'a  point  re- 
gardé dehors,  pour  voir  ce  qu'il  a  rap- 
porté, il  auertit  qu'il  y  a  quelques  Ca- 
stors ou  quelques  Porcs -Epies.  Cette 
froideur  m'estonnoit au  commencement, 
mais  ils  me  disoient  fort  bien  qu'il  ne 
falloit  pas  estourdir  vn  homme  qui  a  plus 
besoin  de  repos  que  de  paroles.  Si 
quelqu'vn  arriue  de  quelque  autre  quar- 
tier, estant  entré  dans  la  cabane,  il  se 
met  à  son  aise  en  la  façon  que  ie  viens 
de  dire  ;  comme  on  cognoît  qu'il  apporte 
des  nouuelles,  on  le  vient  voir,  on  s'as- 
seoit prés  de  luy,  et  cependant  personne 
ne  luy  dit  mot,  car  venant  pour  parler, 
c'est  à  luy  à  commencer  ;  aiant  pris  quel- 

que  repos,  il  parle  sans  qu'on  l'inter- 
roge ny  sans  qu'on  l'interrompe  en  au- 
cune façon  ;  après  qu'il  a  raconté  ses 
nouuelles,  les  vieillards  l'interrogent  et 
s'entretiennent  auec  luy.  I'ay  veu  ar- 
riuer  deux  Sauuages  en  nostre  maison, 
qui  venoient  du  quartier  où  vn  ieune 
Sauuage  qui  estoit  chez  nous  auoit  ses 
pareils  ;  ils  furent  long  temps  de  loisir, 
et  iamais  ce  ieune  homme  ne  leur  de- 
manda comme  on  se  portoit,  ny  ce 
qu'on  i'aisoit  au  lieu  d'où  ils  venoient. 
le  luy  demanday  la  cause  d'vn  si  grand 
silence  :  C'estoit  à  eux,  me  disoit-il,  à 
parler,  car  comme  ils  sont  âgés  ie  n'ay  pas 
osé  les  interroger.  0  que  ces  âmes  sont 
peu  curieuses  !  I'attribuerois  cela  à  stu- 
pidité, n'estoit  que  quand  il  venoit  quel- 
que ieune  garçon  de  sa  sorte,  il  s'entre- 
tenoit  fort  bien  auec  luy.  Or  comme 
quelques-vns  de  nos  François  remar- 
quentcette  froidure, ils  s'imaginentquasi 
que  tous  ces  tesmoignages  que  ces  pan- 
ures gens  donnent  de  vouloir  receuoir 
nostre  créance  ne  sont  que  feintes,  puis 
qu'ils  sont  sans  feu  et  sans  ardeur  ;  mais 
si,  en  choses  qui  leur  sont  si  naturelles, 
ils  paroissent  de  glaces,  ie  ne  m'estonne 
pas  s'ils  gardent  les  mesmes  façons  de 
faire  en  des  sujets  si  esloignez  de  leurs 
sens.  Mais  disons  maintenant  quel  bien 
ont  apporté  ces  conférences,  et  puis 
nous  passerons  à  vn  autre  chapitre. 

le  dis  en  premier  lieu,  que  ces  discours 
leur  ont  donné  vne  grande  opinion  de 
nostre  créance  ;  cette  graine  de  la  parole 
de  Dieu  fructifiera  en  son  temps.  Ce 
n'est  pas  tout  d'ensemencer  les  terres  : 
il  faut  que  le  Ciel  opère,  et  quand  le 
bléd  est  en  verdure,  il  n'est  pas  encor 
en  espics  ;  quand  il  est  en  espics,  il  faut 
du  temps  pour  le  meurir.  Si  vne  partie 
de  ceux  qui  nous  ont  entendus  tomboient 
malades,  ie  m'asseure  qu'ils  demande- 
roient  le  baptesme  ;  la  grâce  sollicitant 
ces  cœurs  fera  germer  en  son  temps 
ce  que  nous  y  auons  semé  ;  c'est  dequoy 
nous  deuons  prier  la  bonté  de  nostre 
Seigneur. 

le  dis  en  second  lieu,  que  ie  ne  trouue 
plus  ces  Barbares  si  reuesches.  La  crainte 
des  supplices  commence  à  prendre  vn 
tel  ascendant  sur  leur  esprit,  qu'encor 


qu'ils  ne  se  rangent  pas  si  tost,  si  est-ce 
qu'ils  démordent  petit  à  petit  de  leurs 
meschantes  coustumes  ;  en  voicy  vn 
exemple.  Quelques  Sauuages  estoient 
arriuez  de  Tadoussac  pour  aller  à  la 
guerre  ;  le  P.  de  Quen  et  moy  les  fusmes 
voir  en  leur  cabane.  Apres  plusieurs  dis- 
cours, ils  nous  dirent  que  nous  allassions 
voir  l'appareil  d'vn  grand  festin  qui  se 
faisoit  en  vn  endroit  qu'ils  nous  nom- 
mèrent, mais  ils  nous  donnèrent  aduis 
de  n'y  pas  tarder  longtemps,  pour  ce,  di- 
soient-ils,  qu'estant  vn  festin  de  guerre, 
les  femmes  y  seruiroient  toutes  nues. 
Nous  allasmes  donc  à  la  cabane  qu'ils 
nous  auoient  enseignée,  et  discourans 
auec  le  maistre  du  festin,  nous  luy  de- 
mandasmes  s'il  garderoit  cette  me- 
schante  cérémonie.  Au  commencement 
il  sembla  vouloir  tesmoigner  qu'il  la 
garderoit  ;  mais  luy  remettant  en  mé- 
moire ce  que  nous  luy  auons  dit  l'hyuer 
sur  ces  badineries,  en  luy  représentant 
la  colère  et  la  Iustice  deceluy  qui  a  tout 
fait,  il  nous  dit  :  Allés,  ie  vous  promets 
que  cela  ne  se  fera  point.  En  effet  ny 
en  leurs  festins  ny  en  leur  départ  ils  ne 
gardèrent  point  cette  sale  coustume. 

En  troisiesme  lieu,  quand  nous  en- 
trions ce  printemps  dans  leurs  cabanes, 
ils  nous  prioient  de  les  enseigner,  ce 
que  nous  faisions  d'autant  plus  volon- 
tiers, qu'ils  se  monstroient  fort  attentifs. 
Celuy  la  mesme  à  qui  nous  persuadasmes 
de  quitter  cette  façon  de  faire  si  brutale 
me  dit:  Parle  nous  de  nostre  guerre, 
et  prie  Dieu  qu'il  nous  assiste  ;  enseigne 
nous  comme  il  nous  faut  comporter. 
Nous  leur  dismes  qu'il  falloit  qu'ils  fis- 
sent cette  oraison  :  Toy  qui  as  tout  fait, 
aide  nous  ;  tu  nous  commandes  de  nous 
entr'aimer,  nous  voulons  bien  aimer  les 
Hiroquois  nos  ennemis,  mais  ils  sont 
meschans,  fais  en  sorte  qu'ils  deuien- 
nent  bons,  ou  bien  nous  aide  à  les  tuer  ; 
nous  n'auons  pas  dessein  de  les  tuer, 
sinon  qu'à  cause  qu'ils  sont  meschans 
et  qu'ils  ont  violé  la  paix  que  nous 
auions  faite  auec  eux  ;  secours  nous  et 
nous  fais  retourner  seins  et  saunes  en 
nostre  pais  ;  nous  voulons  croire  en  toy, 
car  tu  es  véritable,  et  t'obeïr,  car  tu 
es  bon  ;  aide  nous,  afin  que  nous  croions 

et  que  nous  obeyssions.  Ils  trouuercnt 
cette  oraison  si  bonne,  qu'vn  Saunage 
me  tesmoigna  qu'ils  s'en  alloienl  auec 
espérance  d'estre  secourus  de  Dieu,  et 
qu'ils  goustoieût  particulièrement  ces 
mots  :  nous  n'auons  pas  dessein  de  tuer 
les  Hiroquois,  sinon  à  cause  qu'ils  sont 
meschans,  et  qu'ils  ont  violé  la  paix. 
Yoila,  disoienl-ils,  ce  que  celuy  qui  a 
tout faittrouuera bon.  le leurauois encor 
dit  qu'ils  fissent  quelques  prières deuant 
que  de  partir  ;  ils  ne  le  liront  pas  à  Kébec, 
mais  le  Père  Buteux  m'escrit  des  Trois 
Riuieres,  qu'auant  que  de  passer  plus 
auant,  quelques  vus  d'eux  demandèrent 
d'entrer  à  laChappelle  pour  y  demander 
secours  à  Dieu.  le  crois  bien  que  ce 
qu'ils  en  font  n'est  fondé  que  sur  la 
crainte  qu'ils  ont,  qu'il  ne  leur  arriue 
quelque  mal,  mais  initium  sapientiœ  est 
timor  Domini.  Au  reste  i'ay  appris 
qu'approchans  des  terres  de  leurs  en- 
nemis, ils  entrèrent  dans  vn  orgueil  in- 
supportable, faisans  mille  insolences,  se 
promettons  merueille.  Dieu  les  humi- 
lia bien,  car  leurs  Capitaines  etquelques 
autres  furent  mis  à  mort.  l'en  pourray 
parler  dans  le  iournal. 


De  V instruction  des  petits  Sauuages. 

CHAPITRE    VII. 

Nous  partagions  nostre  temps  pendant 
cétbyuer,  en  sorte  que  nous  donnions 
quelques  iours  aux  petits  Sauuages, 
aussi  bien  qu'aux  grands  ;  voire  mesme, 
comme  nous  attendons  plus  de  fruit  de 
ces  ieunes  plantes  que  de  ces  vieux 
arbres  quasi  tout  pourris,  nous  en  pre- 
nions vn  soing  plus  particulier.  Nous  ne 
les  inuitasmes  qu'vne  seule  fois  de  nous 
venir  voir  ;  ils  y  vinrent  si  soutient  que 
nous  fusmes  contrains  de  leur  dire,  que 
nous  les  irions  quérir  nous  mesmes,  ou 
que  nous  y  enuoierions  quelqu'vn.  Les 
filles  composoient  vne  bande,  et  les  gar- 
çons l'autre  ;  il  n'y  auoit  neige,  ny  vent 
ny  froid  qui  les  empesehast  de  venir, 
quelquefois  d'vn  quart  de  lieue,  quoy 


qu'ils  ne  soient  pas  trop  chaudement 
vestus  ;  mais  leurs  païens  prenans  plaisir 
à  les  voir  instruire,  nos  François  les 
applandissans,  les  petits  presens  que 
que  nous  leur  faisions,  et  le  petit  désir 
qu'ils  auoient  de  seauoir  choses  nou- 
uelles,  les  attiroit.  Estant  arriuez  en  la 
Chappelle,  ie  faisois  mettre  les  garçons 
d'vn  costé,  et  les  filles  de  l'autre  ;  au- 
près des  petits  garçons  Sauuages,  ie  fai- 
sois asseoir  quelques  petits  garçons  Fran- 
çois, et  de  petites  Françoise»  auprès  des 
ieunes  filles  Sauuages,  afin  que  ces  pan- 
ures enfans  barbares  qui  n'ont  aucune 
instruction,  apprissent  à  joindre  les 
mains,  à  se  mettre  à  genoux,  à  faire  le 
signe  de  la  Croix,  à  se  tenir  debout  po- 
sément quand  on  les  interroge,  à  ré- 
pondre modestement,  à  faire  la  reue- 
rence  en  voiant  faire  ces  actions  à  nos 
petits  François  et  Françoises.  le  m'estois 
figuré  qu'il  seroit  difficile  d'appriuoiser 
et  d'instruire  les  petites  filles  ;  il  est  sans 
comparaison  plus  facile  de  les  retenir 
que  les  petits  garçons  ;  elles  aimentgran- 
cîement  nos  petites  Françoises,  et  se  pi- 
quent entre  elles  de  les  imiter.  Dieu  les 
bénisse  tous  par  sa  bonté. 

Deuant  que  de  commencer  leur  in- 
struction, ie  les  faisois  mettre  à  genoux 
auec  moy  ;  nous  commencions  par  le 
signe  de  la  Croix,  prononçans  ces  pa- 
roles, au  nom  du  Père,  et  du  Fils,  et  du 
S.  Esprit,  premièrement  en  Latin,  puis 
en  Sauuage  ;  ie  recitois  vne  petite  oraison 
en  leur  langue,  pour  implorer  le  secours 
du  S.  Esprit  et  la  grâce  de  croire  en 
Dieu  ;  ils  la  disoient  tous  auec  moy. 
Cela  fait,  chacun  prenoit  sa  place  ;  bien 
souuent  il  se  trouuoit  de  grands  Sau- 
uages auec  les  petits,  ils  faisoient  tous 
pour  l'ordinaire  comme  ils  me  voioient 
faire.  Chacun  estant  assis,  ie  prononçois 
doucement  le  Pater,  ou  le  Credo,  que 
i'ay  dressé  quasi  comme  en  vers  pour 
le  pouuoir  faire  chanter;  ilsmesuiuoient 
mot  à  mot,  l'apprenant  fort  gentiment 
par  cœur.  En  ayant  appris  quelque  cou- 
plet ou  strophe,  nous  la  chantions,  en- 
quoy  ils  prenoient  vn  grand  plaisir  ;  les 
plus  âgés  mesmes  chantoient  auec  eux. 
Apres  auoir  chanté,  ie  leur  faisois  dire 
après  moy  quelques   interrogations  et 

réponses  de  nostre  créance,  qu'ils  rete- 
noient  fort  bien,  et  m'en  rendoient  bon 
compte,  respondans  puis  après  sans  bron- 
cher à  mes  demandes,  quoy  que  ie  les 
variasse  par  fois  ;  puis  ie  leur  faisois  vn 
petit  discours,  ou  sur  quelque  article  du 
Credo  ou  sur  les  choses  dernières,  ou 
bien  réfutant  ou  me  mocquant  de  leur 
sotte  créance.  Pour  conclusion  ils  se 
mettoient  tous  à  genoux  pour  demander 
à  nostre  Seigneur  la  grâce  de  retenir  ce 
qu'on  leur  auoit  enseigné,  sa  lumière 
pour  croire  en  luy,  la  force  de  luy  obe'ïr, 
et  sa  protection  contre  la  malice  du 
diable.  Yoila  comme  se  passoit  l'expli- 
cation de  nostre  catéchisme,  à  l'issue 
duquel  nous  les  faisions  chauffer,  et  bien 
souuent  nous  leur  dressions  quelque 
petit  festin,  deuant  lequel  et  après  ils 
prioient  Dieu  à  la  façon  des  Chrestiens. 

Cecy  se  faisoit  les  iours  de  trauail  en 
particulier  ;  pour  les  iours  de  festes, 
nous  le  faisions  quelque  fois  en  public. 
Le  P.  de  Quen  a  coustume  de  faire  le 
catéchisme  à  nos  François  après  vespres  ; 
les  petits  et  les  grands  y  assistent.  Or 
pour  encourager  nos  petits  Sauuages, 
nous  les  auons  fait  venir  quelque- 
fois, et  le  Père  me  cédant  la  place,  ie 
leur  parlois  en  Sauuage  en  la  présence 
de  tous  nos  François,  lesquels  prenoient 
grand  plaisir  de  voir  ces  panures  petits 
barbares  respondre  aussi  hardiment  aux 
interrogations  que  ie  leur  faisois,  comme 
s'ils  eussent  esté  instruits  dés  la  ma- 
melle. Le  mal  est  que  nostre  Chappelle 
est  trop  petite  pour  les  François  et  pour 
les  Sauuages  ensemble,  c'est  pourquoy 
nous  ne  pouuons  pas  faire  souuent  cet 
exercice  en  public. 

Désirant  certain  iour  que  quelques 
vns  de  leurs parens  lesvissentrespondre 
en  public  deuant  nos  François,  ie  priay 
Makheabichtichiou  d'en  amener  quatre 
des  principaux  qui  assisteroient  à  ve- 
spres, et  après  vespres  entendroient  ré- 
pondre leurs  enfans.  Au  lieu  de  quatre, 
il  y  en  vint  dix  ou  douze  ;  les  petits  Sau- 
nages estoient  tous  sur  des  petits  bancs, 
les  grands  se  mirent  qui  deçà,  qui  delà, 
comme  ils  peurcnt  ;  pendant  le  seruice 
ils  se  comportèrent  tous  fort  modeste- 


ment. Apres  les  vespres,  ie  fis  prier  Dieu 
nos  petits  cathechistes,  ie  les  fis  chan- 
ter, ie  les  interrogay  sur  nostre  créance  ; 
ils  me  respondoient  hardiment  en  la 
présence  de  Monsieur  nostre  Gouuerneur 
et  de  tous  nos  François  et  de  leurs  parens 
Sauuages,  qui  rempîissoient  toute  l'Eglise 
auec  grande  presse.  I'expliquois  de  fois 
à  autre  en  François  leurs  responses  afin 
qu'on  cognust  comme  ils  satisfaisoient 
bien  aux  interrogations  qu'on  leur  fai- 
soit. Au  lieu  de  petits  agnus  et  d'images 
qu'on  donne  aux  François,  ie  leur  fai- 
sois présent  de  petits  cousteaux,  de  fers 
de  flesches,  de  bagues,  d'alesnes  et  d'ai- 
guilles, qu'ils  reçoiuent  fort  gentiment, 
baisant  la  main,  et  faisant  la  reuerence 
à  la  Françoise.  Il  ne  faut  pas  doubter 
que  nos  François  ne  prissent  vn  grand 
plaisir  en  cet  exercice,  mais  bien  plus 
les  Sauuages,  voyans  l'honneur  qu'on 
faisoit  à  leurs  enfans.  Il  y  en  auoit  vn 
entr'autres,  qui  a  trois  filles,  lesquelles 
respondirent  très-bien  et  eurent  toutes 
trois  quelque  prix  ;  ie  remarquay  en  la 
face  de  leur  père,  que  la  ioye  s'esloit  ré- 
pandue dans  son  cœur,  encor  bien  que 
ces  barbares  sçachent  assez  bien  couurir 
et  dissimuler  leurs  sentimens.  Ce  bon 
homme  disoit  par  après  à  ses  enfans, 
comme  ils  me  l'ont  rapporté  :  Mes  en- 
fans, écoutez  le  Père,  ce  qu'il  dit  est 
vray  ;  vous  estes  ieunes,  vous  pouués 
mieux  retenir  cela  que  nous  autres  qui 
sommes  âgés.  Nos  François  estoient 
tellement  satisfaits  de  ces  premiers 
commencemens,  qu'ils  les  venoient  voir 
quelquefois  les  iour3  mesmes  qu'ils  ne 
s'assembloient  qu'en  particulier.  Mon- 
sieur de  Repentigny,  Monsieur  de  la 
Poterie,  et  quantité  d'autres  s'y  sont 
trouués  quelquefois,  Monsieur  Gand  fort 
souuent,  ce  qui  encourageoit  ces  petits  à 
bien  faire.  Monsieur  nostre  Gouuerneur 
prenoit  tant  de  contentement,  et  approu- 
uoitsi  fort  cette  instruction,  que  m'aiant  • 
bien  fait  munir  des  petits  presens  que 
ie  leur  donnois,  il  me  dit  plusieurs  fois 
qu'il  seroit  mescontent  s'il  sçauoit  que 
i'espargnasse  aucune  chose  qui  fust  en 
son  pouuoir,  pour  continuer  vn  si  saint 
exercice.  Monsieur  Gand  m'en  disoit 
tout  de  mesme  ;  quantité  d'autres  bénis- 

soient  Dieu  entendant  chanter  ses  lou- 
anges en  langue  estrangere. 

Or  afin  qu'on  voye  quelque  petit  échan- 
tillon de  leurs  responses,  L'en  coueheray 

icy  quelques  vues.  le  leur  demande, 
comme  s'appelle  celuy  qui  a  tout  l'ait. 
Ils  respondent  fort  bien  qu'il  se  nomme 
Dieu.  Combien  y  a-il  de  Dieux  ?  Il  n'y 
en  a  qu'vn,  disent-ils.  Combien  y  a-il 
de  personnes  en  Dieu?  Trois,  qui  se  nom- 
ment le  Père,  le  Fils  et  le  sainct  Esprit, 
et  ces  trois  personnes  ne  sont  qu'vn 
Dieu. 

Laquelle  de  ces  trois  personnes  s'est- 
elle  fait  homme?  Le  Fils,  lequel  est  né 
d'vne  Vierge  nommée  Marie.  Pourquoy 
s'est-il  fait  homme?  Pour  mourir  pour 
nous,  et  en  mourant  satisfaire  pour  nos 
peschez.  Pourquoy  l'alloit-il  qu'il  satis- 
fist?  Nostre  premier  pere,aiant  desobey 
à  Dieu,  deuoit  estre  ietté  dans  le  feu,  et 
ses  enfans,  c'est  à  dire  tous  les  hommes, 
ne  deuoient  point  aller  au  Ciel,  mais  le 
Fils  de  Dieu  a  dit  à  son  Père  :  Mon  Père, 
ayez  pitié  des  hommes,  et  ie  me  feray 
homme  et  endureray  pour  eux  :  voila 
pourquoy  il  s'est  fait  homme  et  est  mort 
pour  nous.  Est-il  point  resuscité  après 
sa  mort?  oùy,  il  est  resuscité  en  effet, 
et  a  instruit  douze  hommes,  qu'on  ap- 
pelle Apostres,  leur  disant  qu'ils  ensei- 
gnassent les  peuples,  et  que  ceux  qui 
croiroient,  iraient  au  Ciel,  ceux  qui  ne 
voudroient  point  croire,  seraient  con- 
damnez au  feu. 

Comment  se  nomme  le  Fils  de  Dieu? 
Il  se  nomme  Iesus. 

Où  est-il  ?  Il  est  monte  au  Ciel,  et  de 
là  il  viendra  vn  iour  pour  payer  tous  les 
hommes  selon  leurs  œuures. 

Combien  de  choses  sont  nécessaires 
pour  aller  au  Ciel  ?  Trois,  croire,  estre 
baptisé  et  obeïr.  Que  faut- il  croire?  Ce 
que  nous  chantons  en  ces  parolles,  Nita- 
pouëlaouaii  outanimau  Dieu,  et  ce  qui 
s'ensuit,  c'est  le  symbole  des  Apostres. 
Pourquoy  baptise  on  les  personnes  ? 
Pour  purifier  leurs  âmes,  et  en  arracher 
les  péchez.  A  qui  faut  il  obeïr  pour 
aller  au  Ciel?  A  Dieu,  lequel  nous  com- 
mande de  l'aimer,  nous  deffend  de  tuer, 
de  desrober,  de  paillarcîer,  de  s'eny- 
urer,  etc. 


Voila  iusques  où  nous  sommes  parue- 
nus;  mais  il  y  auoit  vn  ieune  garçon  en- 
tre les  autres  lequel  retenant  ce  que  ie 
disois  en  expliquant  nos  mystères,  me 
respondoit  merueilleusoment  bien;  de- 
quoy  m'estant  apperceu,  ie  l'interrogay 
sans  ordre,  tantost  sur  vn  point,  tantost 
sur  l'autre,  luy  demandant  où  esloit 
Dieu.  Il  est  icy,  il  est  au  Ciel,  il  est  par 
tout.  Nous  voit-il  bien  ?  11  voit  tout  ce 
qui  se  fait  au  Ciel,  en  terre  et  dans  les 
enfers.  Les  Saunages  iront  ils  en  Pa- 
radis? oùy  bien,  s'ils  croient  en  Dieu, 
s'ils  sont  baptisez  et  s'ils  obeyssent.  Les 
François  iront-ils  ?  Non  pas  tous,  car  il 
y  en  a  de  meschans  parmy  eux  ;  ceux 
qui  obéiront  à  Dieu,  iront.  Tu  dis  qu'il 
faut  croire  pour  aller  au  Ciel,  crois-tu  ? 
oùy  ie  crois,  ie  m'efforce  de  croire.  Que 
crois-tu?  le  crois  au  Père,  au  Fils  et  au 
sainct  Esprit;  ie  croy  que  le  fils  s'est  fait 
homme  au  ventre  d'vne  Vierge  nommée 
Marie,  que  nous  mourrons  tous,  que 
nous  resusciterons,  que  Iesus  viendra 
et  nous  payera  selon  nos  œuures.  La 
Vierge  est  elle  Dieu  ?  Il  songea  vn  peu, 
puis  respondit:  Non,  elle  n'est  pas  Dieu, 
car  tu  dis  qu'il  n'y  a  qu'vn  Dieu.  le  vous 
confesse  que  ie  m'estonnay,  entendant 
ces  responses  données  auec  plus  do 
promptitude  que  ie  ne  l'interrogeois, 
car  ie  n'auois  pas  dit  par  ordre  et  de 
suitte  ce  que  ie  luy  proposois,  mais  en 
discourant  tantost  d'vn  sujet,  tantost 
d'vn  autre.  Ce  pauure  ieune  garçon 
m'a  demandé  le  baptesme  plus  de  trois 
fois  ;  vue  fois  entre  autres  s'en  allant 
dans  les  bois  il  me  dit  :  Tu  ne  me  veux 
pas  baptiser,  et  ie  m'en  vais  bien  loing 
d'icy;  si  ie  tombe  malade,  et  si  ie  meurs, 
que  deuiendray-ie  ?■  Or  nous  n'auons 
pas  encor  osé  luy  conférer  ce  Sacre- 
ment, pource  qu'estant  ieune  et  n'aiant 
pas  d'authorité  parmy  les  siens,  il  re- 
tombera aisément  s'il  est  attaqué  par 
les  autres  infidelles,  ce  qui  n'arriuera 
que  trop.  11  faut  ou  voir  de  grands  in- 
dices de  l'esprit  de  Dieu  dans  leurs 
âmes,  ou  attendre  qu'ils  soient  protégez 
par  l'authorilé  de  quelque  personne  qui 
soit  de  crédit  parmy  eux.  S'ils  estoient 
arrëstez  parmy  les  François,  ie  ne  ferais 
nulle  difficulté  de  le  baptiser,  non  seu- 

lement  luy,  mais  tous  les  autres  que 
nous  auons  instruits,  après  les  auoir 
épronuez  quelque  temps  :  car  l'exercice 
de  la  Religion  les  fortifieroit,  et  la  puis- 
sance des  François  les  retiendrait  ai- 
sément et  doucement  dans  cet  exer- 
cice. 

Or  neantmoins,  cette  explication  de 
nostre  doctrine  leur  profitera,  car  ils 
se  mocquent  de  leurs  niaiseries,  et  se 
forment  et  accoustument  l'esprit  à  re- 
ceuoir  nos  veritez,  lesquelles  en  effet 
sont  puissantes.  le  n'ay  iusques  icy 
trouué  aucun  barbare  qui  n'ait  aduoiié 
et  confessé,  que  ce  que.  nous  enseignons 
est  tres-bon. 

le  preuois  qu'on  me  demandera  si 
nous  ne  continuons  pas  dans  vn  si  sainct 
employ.  le  dis  que  non.  Le  printemps 
venu,  nos  ouailles  se  sont  esparses  cà 
et  là  ;  vne  bonne  partie  s'est  retirée 
proche  de  la  Résidence  de  la  Conception 
aux  Trois  Riuieres.  Yoicy  ce  que  m'en 
escrit  le  Père  Buteux:  Vostre  Reuerence 
ne  sçauroit  croire  comme  les  Catéchisme* 
qu'elle  a  faits  à  Kébec  font  icy  d'éclat  et 
de  fruit.  On  ne  se  rit  plus,  entendant 
parler  de  Dieu.  On  me  demande  tous 
les  iours,  quand  ie  ferai)  le  catéchisme. 
Mes  escaliers  iïie  pressent  plus  que  ie  ne 
les  presse.  Mais  le  de /faut  du  lieu  et 
mon  incapacité  en  la  langue  me  font  re- 
tarder. Vne  bonne  vefue  entre  autres  ne 
me  parle  d'autre  chose.  Elle  me  vint 
hier  trouver  pour  me  prier,  disait-elle, 
(Vescrireau  Père  le  Jeune,  que  sa  fille 
qu'il  a  instruite  se  portoit  bien,  qu'elle 
deuoitsa  santé  à  ce  bon  Père,  lequel  luy 
auoit  appris  à  prier  Dieu.  le  VaUay 
visiter  en  sa  cabane,  le  la  trouuay  en 
bonne  santé,  et  en  bonne  volonté  de  con- 
tinuer ses  prières.  Vostre  Reuerence  ne 
sçauroit  se  persuader  quelle  consolation 
(In  domino  loquor)  ie  receus  votant  ces 
petits  germes  du  Paradis.  Ce  sont  les 
propres  mot  du  Père  qui  m'en  escrit. 
Cette  bonne  veufue  dont  il  parle,  voyant 
cet  Hyuer  sa  tille  malade,  me  la  voulut 
donner  ;  ie  ne  sçauois  où  la  mettre,  car 
nous  ne  tenons  point  de  filles  en  nostre 
maison,  d'ailleurs  nous  estions  fort 
courts  de  viures.  le  la  consolay  le  mieux 
que  ie  peu,  et  luy  dis  que  si  sa  fille  ap- 


prenoit  à  seruir  Dieu,  qu'il  la  gueriroit. 
Cette  pauure  enfant  ne  laissoit  pas  de 
venir  au  catéchisme,  toute  malade  qu'elle 
estoil.  Dieu  en  a  eu  soin,  luy  rendant 
la  santé. 

Dans  vne  autre  lettre,  le  mesme  Père 
me  mande  qu'il  seroit  nécessaire  que  ie 
me  transportasse  là  haut  pour  le  bien 
des  Sauuages,  notamment  pour  conti- 
nuer ce  sainct  exercice.  Ce  seroit  bien 
mon  souhait  ;  mais  ie  n'ay  peu  quitter 
si  tost  Kébec,  la  venue  des  vaisseaux 
donne  trop  d'occupations.  le  luy  ay  en- 
uoyé  ce  que  i'ay  escrit  en  Sauuage  sur 
le  catéchisme  ;  comme  il  parle  où  bégaie 
quasi  comme  moy,  il  taschera  d'aider  ces 
petites  âmes.  Auec  le  temps  les  Sau- 
uages s'arresteront,  et  quand  ils  ne  s'ar- 
resteroient  pas,  leur  principal  et  plus 
grand  séjour  sera  auprès  de  nos  Fran- 
çois, tantost  en  vne  habitation,  tantost 
à  l'autre,  si  bien  que  s'ils  rencontrent 
des  Pères  qui  sçachent  la  langue,  ils  se- 
ront par  tout  vn  peu  instruits.  Nostre 
Seigneur  par  sa  saincte  bonté  leur 
veuille  ouurir  les  veux. 


De  quelques  prises  ou  contrariétés 

que  nous  auons  eues  auec 

les  Sauuages. 

CHAPITRE   VIII. 

Le  grand  Prestre  n'entroit  point  ja- 
dis au  Sancta  sanctorum  qu'après  l'ef- 
fusion du  sang  de  quelque  victime. 
I'ay  bien  de  la  peine  à  me  persuader 
que  ces  peuples,  notamment  es  pais  où 
ils  sont  en  nombre,  entrent  en  l'Eglise 
sans  sacrifice,  ie  veux  dire,  sans  que 
quelqu'vn  de  ceux  qui  les  instruiront 
soit  mis  à  mort.  A  peine  a  on  commen- 
cé à  leur  descouurir  quelques  veritez  de 
TEuangile,  qu'on  a  ressenty  des  opposi- 
tions ;  si  on  dit  qu'elles  ont  esté  petites. 
aussi  ne  les  a  on  pas  encor  fortement 
preschez.  Le  diable  ne  laissera  pas 
destruire  son  Empire  sans  rendre  com- 
bat ;  il  a  commencé  d'aiguiser  quel- 
ques langues  contre  nous,  mais  à  sa  con- 
fusion. 

Si  tost  que  nous  ousmes  onuort  la  pa- 
role en  public,  et  que  Mttkheabichtichiou 
oust  tesmoigné  de  l'affection  pour  nostre 
créance,  vu  Capitaine  Montagnez,  jaloux 
de  l'amour  qu'on  luy  portoit,  se  mil  à 
descrier  sous  main  nostre  saincte  iby 
et  ceux  qui  te  publioient.  Il  disoit  que 
nostre  créance  leur  estoit  fatale,  que 
mourir  et 'croire  n'esfoit  qu'vne  mesme 
chose  pour  eux-;  il  tésmoignoit  en  parti-, 
culier  à  ses  gens,  qu'il  seroit  marry  s'ils 
se  i'aisoient  instruire  ;  il  assùroit  que 
son  ayeul  luy  auoit  dit  qu'il  y  viendrait 
des  robbes  noires  qui  seroient  cause  de 
leur  mort.  Comme  on  recogneul  sa 
malice,  et  que  d'ailleurs  il  n'est  pas 
homme  d'aulhorité,  tout  cela  ne  faisoit 
pas  grande  impression  sur  l'esprit  des 
Saunages.  Se  voyant  (bible  de  ce  eosté 
là,  il  change  de  batterie. 

11  fait  courir  vu  bruit,  que  i'auois  dit 
que  les  gens  de  Mnkheafnchtichiou  et  les 
siens  les  vouloient.  tuer  tous  deux  ; 
qu'on  m'ouoit  dit  qu'il  me  vouloit  tuer, 
pourec  qu'il  auoit  songé  qu'il  me  tuerait, 
e\  que  ie  ne  l'aimois  pas  à  cause  de  cela. 
Estant  informé  de  ses  menées,  ie  pris 
l'occasion  et  le  temps  de  luy  parler, 
m'estant  venu  voir  en  compagnie  de 
plusieurs  Saunages.  le  luy  lis  entendre 
qu'il  se  faisoit  tort  de  semer  ces  mau- 
Uôis  discours,  et  que  les  François  et  les 
Saunages,  sçachans  que  ie  les  aimois,  il 
n'auoit  gagné  autre  chose  par  ses  men- 
teries,  sinon  qu'on  le  tenoit  pour  vu  mé- 
chant homme.  Tu  fais  mal,  luy  dis-je, 
de  croire  queie  te  baisse,  mon  cœur  est 
assés  grand  pour  vous  loger  tant  que 
vous  estes.  Quelques  Saunages  te  vo'u- 
lansluër  Tan  passé,  pource  qu'usant  esté 
ail  païs  des  Iliroquois  on  te  soupçonnoit 
<le  trahison,  tu  sçais  que  toy  m'en  aiant 
donné  aduis,  ie  supplray  Monsieur  le 
General  de  te  prendre  en  sa  protection, 
et  de  te  sauner  la  vie,  ce  qu'il  fit,  pa- 
cifiant les  différons  qui  estoient  entre 
vous  autres.  Tu  luy  dis  mesme  qu'il 
n'y  auoit.  que  luy  et  moy  qm  t'aimas- 
sions, comme  tu  nfen  as  assuré  de  ta 
propre  bouche,  et  pour  reeognoissanee 
(le  cet  amour,  tu  fais  semer  de  faux 
bruits  qui  font  pareislre  ton  infidélité. 
Tu  le  plains  que  les  François  te  quittent 

et  «pie  Monsieur  le  Gbuuerncur'he  Calme 
pas.   Tu  te  trompes  en  ce  point,  il  vous 
aime,  et  vous  protège  tous.     Mais  tu  es 
jaloux  de  l'aliëction  qu'il   porte  à  vn 
autre  -,   n'esl-il  pas  vray  que  tu  chéris 
davantage  ceux  de  ta  nation,  que  les 
Algonquins  qui  sont  vos  alliez?  Mon- 
sieur le  Couuerneur  en  fait  de  mesme, 
Tous  ceux  qui  croient  en  Dieu  sont  de 
sa  nation,   il  les  tient  pour  tels,   et  les 
aime  comme  tels  ;  pour  les  autres,  il  ne 
les  hait  pas,  il  ne  leur  fait  aucun  mal  ; 
mais  l'empêcheras  tu  de  vouloir  du  bien 
à  ceux  qui  veulent  embrasser  nostre 
créance  ?  Ne  te  souuiens  tu   pas  que. 
descendant  auec  toy  l'an  passé  des  Trois 
lliuieres,  ie  te  donnay  de  bons  aduis 
pour  conseruer  voslre  nation  qui  se  va 
perdre,  et  que  toy  mesme  tu  dis  tout 
haut  qu'en  effet  ie  vous  aimois,  et  que 
si  on  suiuoit  mon  conseil,  on  s'en  trou- 
ueroit  bien,  mais  que  tu  ne  croiois  pas 
que  les  ieunes  gens  s'y  voulussent  ré- 
soudre? Ne  t'ay-je  pas  dit  ce  qui  nous 
amené  en  ce  païs  cy  ?   As  tu  recognt:: 
que  i'aimasse  vos  Castors?  vous  ay-je 
iamais  rien  demandé  ?  Tu  vois  au  con- 
traire que  ie  vous  donne  selon  mon  pe- 
tit pouuoir.     Nous  auons  quitté  nos  pa- 
rens  et  nos  amis,   nous  nous  somme? 
esloignez  de  nostre  patrie,  plus  douce  ci 
plus  agréable  que  la  vostre,  ie  me  suis 
mis  tant  de  fois  en  danger  de  mort  pour 
apprendre  vostre  langue  afin  de  vous 
instruire,  ie  t'ay  protégé  dans  tes  diffi- 
cultez  et  après  tout  cela  sero:t-il  possible 
que  ie  ne  vous  aimasse  point?  ie  vous 
chéris  tous,  mais  i'ay  vn  soin  particulier 
de  ceux  qui  prestent  l'oreille  à  nostre 
doctrine,   et  qui   veulent  recognoistre. 
nostre  commun  Seigneur,  celuy  qui  a 
tout  fait.    A  tout  cela  il  respondit  qu'en 
effet  il  voyoit  bien  que  nous  aimions 
leur  nation  ;  qu'au  reste  il  auoit  dit  à 
Monsieur  le  Gouuerneur  que  quand  ses 
gens  seroient  rassemblez,  il  leur  propo- 
seroit  nostre  créance,  et  que  s'ils  la  vou- 
loient receuoir,  il  l'embràsseroit  auec 
eux  ;  que  s'il  faisoit  autrement,  il  seroit 
mocqué.     Makeàbichltchiou  qui  estoit 
présent  repartit:  Pour  moy  ie  me  doubte 
bien  que  ceux  de  ma  nation  se  riront  do 
ce  que  ie  veux  croire  en  Dieu,  maïs  ie  ne 

doibs  point  estre  honteux  de  faire  vne 
bonne  aetion  ;  si  i'ay  des  personnes  con- 
traires, i'en  trouueray  peut  estre  quel- 
ques autres  qui  suiuront  mon  party. 

le  m'oubliois  de  dire  que  ce  inesme 
barbare,  voyant  comme  la  ieuncsse  nous 
venoit  voir  auec  grande  affection,  pour 
estre  instruite,  l'auoit   pensé   diuertir 
par  vne  très  mescliante  calomnie.     Il 
faisoit  entendre  qu'il  m'auoit  rapporté 
que  les  Saunages  me  vouloient  empoi- 
sonner, et  que  i'auois  respondu  que  ie 
les  preuiendrois.     Le  mesme  iour  que 
ce  bruit  courut  par  les  cabanes,  le  Père 
de  Quen  et  moy  qui  ne  seauions  rien  de 
cela,  y  allasmes  pour  faire  venir  les  en- 
fans.    Nous  fusmes  estonnés  qu'il  n'y 
en  eust  que  trois  qui  nous  suiuissenl  ; 
nous  attribuions  cela  à  leur  ieu,  ausquels 
nous  les  voyons  fort  attentifs.     Apres 
auoir  instruit  et  renuoyéces  trois  petits, 
Makheabichlichiou  nous  vint  voir  et  me 
dit  :   ftikaniè,  sçay  tu  bien  ce  qu'on  dit 
par  nos  cabanes?  Non,  luy  respondis-je. 
Es  tu  venu  en  nostre  quartier  auiour- 
d'huy?  Oiiy,  nous  y  sommes  allés,  mwi 
frère  et  moy.     Avez  vous  amenez  les 
enfans  ?  Nenny,  trois  seulement  nous 
ont  suiuis.     En  scauez  vous  bien  la  rai- 
son? Mon  pas.  La  voicy  :  on  dit  sourde- 
ment que  quelqu'vn  t'a  donné  aduisque 
les  Saunages  le  vouloient  empoisonner, 
et  que  lu  as  reparty  que  tu  les  preuien- 
drois; là  dessus  les  parent  ont  deffendu 
à  leurs  enfans  de  vous  venir  trouuer. 
le  me  mis  à  rire  entendant  cette  im- 
posture, et  luy  dis::  Nikanis,  personne 
ne  m'a  dit  que  vous  me  voulussiez  faire 
mourir,  et  quand  on  me  l'aurait  dit,  ie 
ne  le  croirois  pas,  et  si  ie  le  croyois  ie 
ne  voudrois  pas  m'en  venger  :  tu  sçais 
que  nous  ne  portons  point  d'armes,  que 
nous  appaisons  les  differens  qui  s'esle- 
uent  et  parmy  les  François  et  parmy 
les  Sauuages.     Ne  te  souuiens  tu  pas 
des  conseils  que  ie  t'ay  donnés  de  prier 
Dieu  pour  ton  ennemy,  qui  te  vouloit 
mettre  à  mort,  t'asseurant  que  celuy  qui 
a  tout  fait  prenoit  la  deffence  de  l'inno- 
cent ?  Ne  sçay  tu  pas  que  ie  t'ay  dit 
cent  fois  que  Dieu  deffendoit  non  seu- 
lement de  tuer,  mais  de  vouloir  tuer,  et 
qu'il  voioit  aussi  bien  les  pensées  qu'il 


entendoit  les  paroles  ?  Sçaehe  que  ce- 
luy qui  a  semé  cette  graine  de  discorde, 
est  fasché  de  ce  que  ie  t'aime  et  tous  tes 
gens. 

Tout  ce  que  tu  dis  est  véritable,  me 
respondil-il,  ie  n'ay  rien  creu  de  toutes 
ces  impostures  ;  ie  te  prie,  Nikanis,  ne 
pense  point,  me  disoit-il,  que  les  Sau- 
uages qui  sont  auec  moy  te  veulent  du 
mah     Tu  verras  maintenant  comme  ils 
se  fient  en  vous  autres.     Yeux  tu  que  ie 
fasse  >enir  les  petits  ou  les  grands  tout 
maintenant?  Non  pas,  luy  repliquay-ieT 
il  est  trop  tard,  demain  nous  continue- 
rons l'instruction  de  la  jeunesse,     ils 
ne  manqueront  pas,   dit-il,  de  te  venir 
voir  ;  mais  comme  tu  vois  qu'il  y  a  des 
meschans  parmy  nous,  ie  te  prie,  ne 
crois  point  aisément  aux  faux  bruits. 
On  te  rapportera  plusieurs   choses  de 
moy-mesme,  si  tu  yadioustes  foy,  tu  me 
haïras  et  ne  m'instruiras  plus.     le  di^ 
bien  dauantage  :  comme  vous  commen- 
cez à  entendre  nostre  langue,  ne  rap- 
portez à  vostre  Capitaine  et  aux  Fran- 
çois ce  que  vous  pourrez  entendre  de 
fascheux  dans  nos  cabanes,  cela  engen- 
dreroit  du  discord   entre  les  deux  na- 
tions. Vous  auez  de  Pesprit  vous  autres, 
pour  sçauoir  ce  qu'il  faut  dire  et  ce. 
qu'il  faut  taire,     le  pauure  homme  tout 
Saunage  qu'il  est  a  vn  bon  sens;  pleut 
à  Dieu  qu'il  lùtvn  peu  plus  humble  qu'il 
n'est,  la  foy  ne  tarderoit  pas  à  prendre 
racine  dans  son  àœe,  car  il  est  assez  in- 
struit. 

Nous  aiant  quitté,  il  s'en  alla  faire  vu 
cry  public  par  leurs  cabanes,  suiuant 
leur  coustume  quand  ils  veulent  donner 
quelque  aduerlisseraent  gênerai  ;  il  crioit 
à  pleine  teste,  se  pourmenant  à  l'entour 
de  leurs  loges.  Ecoutez,  ô  hommes,  ne 
croiez  point  les  faux  bruits  qu'on  a  lait 
courir  parmy  nous,  ne  craignez  point 
que  le  Père  nous  fasse  du  mal  :  n'est-ce 
pas  luy  qui  nous  enseigne  qu'il  ne  faut 
point  tuer,  et  que  celuy  qui  atout  fait 
prend  vengeance  des  meurtriers?  il  est 
homme  comme  nous,  il  craint  aussi  bien 
que  nous  celuy  qui  mesure  et  qui  règle 
tout.  Et  vous,  ieunesse,  ne  manquez  pas 
de  l'aller  demain  voir,  pour  vous  faire 
instruire  :  ce  qu'il  vous  dit  est  bon,  eseou- 

tez-Ie.  Ces  pauures  enfans  vindrent  le 
lendemain  en  bon  nombre  à  l'ordinaire. 
Mais  nous  nous  estonnasmes  aiant  appris 

cette  nouuelle,  comme  ces  trois  enfans 
déjà  assez  grands  n'auoient  pas  laissé  de 
nous  suiure  le  iour  précèdent,  nonob- 
stant la  dcllense  de  leurs  parais,  et  la 
menace  qu'on  les  feroit  mourir.  Pour 
ce  grand  semeur  de  calomnies,  il  a  si  peu 
de  crédit,  qu'il  ne  nous  épouuante  guère  ; 
son  propre  fils  mesme  en  fait  fort  peu 
d'estat,  à  ce  que  m'a  dit  le  sieur  Oliuier, 
iusques  là  qu'il  luy  dit  vu  iour:  le  ne 
sçaurois  demeurer  auec  toy,  pource  que 
n'ayant  point  d'esprit  tu  veux  neant- 
moins  faire  du  Capitaine,  c'est  pour- 
quoy  on  se  mocque  de  toy,  et  i'en  re- 
çois de  la  confusion  ;  si  tu  veux  que  ie 
demeure  auec  toy,  quitte  cette  vanité 
d'estre  Capitaine,  puis  que  tu  n'as  ny 
discours,  ny  conduitte.  En  effet  i'ay 
entendu  plusieurs  de  sa  bande  se  moc- 
quer  de  luy. 

Nous  auons  eu  vne  autre  prise  auec 
vn  sorcier  nommé  Pigarouïch.  Celuy-cy 
esloitau quartier  de  Makheabiehlichiou, 
et  comme  il  le  haïssoit  à  mort,  voyant 
qu'il  entroit  en  crédit  auprès  des  Fran- 
çois, il  en  estoit  jaloux,  aussi  bien  que 
cet  autre  prétendu  Capitaine;  et  à  mon 
aduis,  ce  qui  l'anima  encor  fut  qu'il  ap- 
prit que  nous  nous  mocquions  de  ses 
sortilèges,  et  que  nous  assurions  Ma- 
kheabiehlichiou, que  son  ennemy  ne  luy 
pourroit  rien  faire,  s'il  se  confioit  en 
Dieu.  Estant  donc,  certain  iour,  venu 
auec  les  hommes,  pour  conférer  des 
points  de  nostre  créance  et  de  la  vanité 
de  la  leur,  Makheabichtichiou  dit  tout 
haut  parlant  le  premier,  que  ce  que  i'a- 
uois  dit  estoit  bon,  et  qu'il  vouloit  quit- 
ter leurs  façons  de  faire  pour  prendre  les 
nostres.  Le  sorcier  là  dessus  prend  la 
parole,  et  s'addressant  à  moy  me  dit: 
Père  le  Jeune,  ie  paiieray  à  mon  tour, 
sçache  donc  que  quoy  qu'il  en  soit  de 
vostre  créance,  qu'il  y  a  cinq  choses  que 
ie  ne  veux  point  quitter  :  l'amour  enuers 
les  femmes,  la  créance  à  nos  songes, 
les  festins  à  tout  manger,  le  désir  de 
tuer  des  Hiroquois,  croire  aux  sorciers, 
et  leur  faire  festin  iusques  au  creuer. 
Voila,  dit-il,  ce  que  nous  ne  quitterons 


jamais.  Le  sieur  Oliuier  m'expliqua 
tout  cela,  car  ce  Sauuagc  a  la  parole  cl. 
l'accent  tout  à  fait  Algonquin  ;  ayant 
oi'iy  ce  discours  de  chenal  et  de  mulet, 
ie  luy  respondis  en  cette  sorte. 

Pour  les  femmes,  il  t'est  permis  d'en 
tenir  vne  auprès  de  toy;  n'ayant  qu'vn 
corps,  tu  n'as  besoing  que  d'vne  femme, 
et  comme  tu  ne  voudrois  pas  qu'on  dé- 
bauchast  la  tienne,  aussi  ne  t'est-il  pas 
permis  de  toucher  à  celles  des  autres. 
11  répliqua  qu'il  ne  laisseroit  pas  de  le 
faire,  s'il  pouuoit.  le  repliquay  que  si 
ce  desordre  estoit  parmy  eux,  qu'ils  n'e- 
stoient  pas  asseurés  de  leurs  enfans  :  Tu 
penses  quelquefois  caresser  ton  fils, 
mais  tu  te  trompes,  tu  caresses  le  fils  d'vn 
autre  :  car  si  tu  es  meschant  comme  tu 
dis,  les  autres  te  paient  en  mesme  mon- 
noye,  et  ainsi  il  n'y  a  qu'vne  confusion 
de  chiens  parmy  vous.  Il  demeura  tout 
confus,  et  les  autres  se  mocquerent  de 
luy. 

Pour  les  songes,  ie  luy  demanday  s'il 
tùeroit  son  Père,  au  cas  qu'il  eust  songé 
qu'il  le  deùt  faire  ?  Le  diable  se  mesle 
la  nuit  dans  vos  imaginations,  et  si  xous 
luy  obeyssez,  il  vous  fera  les  plus  me- 
schansdu  monde.  I'adjoustai  plusieurs 
autres  choses. 

Quant  aux  festins  à  tout  manger,  ie 
luy  dis,  que  les  démons  estoient  bien 
aises  de  les  faire  creuer  pour  les  faire 
mourir  au  plustost;  que  Dieu  au  con- 
traire, désirant  qu'ils  vescussent  long- 
temps, defendoitees  excez,  qui  ruinoient 
leur  santé.  Les  autres  trouuerent  cette 
response  très-bonne.  Pour  ce  qui  con- 
cerne les  Hiroquois,  puis  que  vous  auez 
guerre  auec  eux,  tiie  les  tous  si  tu  peux. 
Quant  aux  sorciers,  puis  que  vous  voyez 
tous  les  iours  qu'ils  ne  sçauroient  guérir 
aucun  malade  auec  leurs  tambours  et 
autres  badineries,  si  vous  auez  de  l'e- 
sprit, vous  quitterés  tout  cela.  le  m'e- 
stendis  dauantage,  mais  ie  serois  trop 
long  si  ie  voulois  tout  rapporter.  Pour 
conclusion,  ie  leur  déclarai  qu'il  y  auoit 
deux  vies,  l'vne  bien  courte,  et  l'autre 
bien  longue,  et  que  la  longue  seroittres- 
heureuse  ou  très- malheureuse  ;  qu'il 
pouuoit  maintenant  choisir  celle  qui  luy 
agreoit  dauantage.    Il  répliqua  qu'il  ai- 

moit  seulement  la  vie  qu'il  auoit  en  ce 
monde.  Le  sieur  Oliuier  luy  dit  :  Et 
moy  i'ayme  l'autre.  Si  on  te  présentait, 
luy  dit-il,  deux  robbes,  vne  meschante 
qui  ne  deût  plus  durer  que  trois  iours. 
et  vne  belle  toute  neufue  qui  peut  durer 
plusieurs  années,  laquelle  prendrois  tu 
des  deux?  sans  doute  tu  prendrois  celle 
qui  seroit  de  durée,  et  cependant  tu 
aimes,  dis-tu,  vue  vie  qui  t'eschappe 
tous  les  iours  et  que  tu  perdras  peut- 
ostre  dans  peu  de  temps,  et  tu  mé- 
prises la  vie  future,  qui  doit  durer  à  ia- 
înais. 

Yn  autre  Sauuage  de  la  compagnie 
parlant  après,  dit  qu'ils  n'estoient  point 
de  l'aduis  de  cél  homme,  mais  qu'ils 
trouuoient  bon  ce  qu'on  leur  auoit  en- 
seigné. Et  quelques  iours  après  deux 
ou  trois  nous  yenans  voir  en  particulier 
nous  dirent  que  nous  tinssions  bon  con- 
tre ce  sorcier,  qu'on  le  craignoit  dans 
les  cabanes,  et  qu'il  nous  vouloit  tenir 
teste.  Nous  ne  manquasmes  pas  de 
l'attaquer.  Nous  estant  venu  voir  vne 
autrefois,  et  nous  aiant  dit  que  dans  peu 
de  iours  il  deuoit  consulter  Ka-Khichi- 
gouKhetikhi,  ceux  qui  font  leiour  (dans 
mes  relations  i'ay  appelle  ceux  qu'ils  in- 
uoquent  dans  leurs  tabernacles,  Khichi- 
kouckhi,  que  i'interpretois  génies  du 
iour  ;  il  me  semble  que  ie  les  enten- 
dois  nommer  ainsi  ;  mais  ce  sorcier  et 
ses  gens  les  nomment  du  mot  que  ie 
viens  de  dire,  ou  d'vn  autre  approchant 
qui  signifie  ceux  qui  fonlle  iour)  ;  m'ayant 
donc  dit  qu'il  vouloit  consulter  ces  dé- 
mons, ie  luy  repliquay  qu'il  trompoitses 
gens,  leur  faisant  croire  que  ces  beaux 
faiseurs  du  iour,  mouuoient  son  taber- 
nacle, et  cependant  que  c'estoit  luy.  Il 
me  demanda  si  ie  voulois  gager  contre 
luy,  que  son  tabernacle  trembleroit, 
encor  que  luy  ny  autres  ne  le  touchassent 
point.  le  me  mettray,  disoit-il,  tout 
couché  au  fond  de  mon  tabernacle,  ie 
feray  sortir  dehors  mes  bras  et  mes 
jambes,  et  neantmoins  tu  le  verras 
trembler  auec  fureur,  l'accepte  la  ga- 
geure, et  mets  au  triple  de  ce  qu'il  di- 
soit.  Les  Sauuages  se  rejoiïissoient  fort 
de  cette  dispute  ;  les  vns  me  disoient,  tu 
perdras,  les  autres  disoient,  non,  il  ga- 


gnera, car  il  est  plus  grand  sorcier  que 
Pigaroiùch.  le  leur  dis  que  ie  ne  vou- 
lois tirer  aucun  gain  de  cette  gageure, 
que  ie  leur  donnois  ce  que  le  sorcier  au- 
1  oit  perdu  ;  cela  les  animoit  fort,  ils  se 
mettoient  tous  d'vn  costé.  M'addres- 
sant  donc  au  sorcier,  ie  luy  dis  :  Prends 
garde  à  ce  que  tu  fais  :  car  si  c'est  toy 
qui  meus  ton  tabernacle,  ie  couperay  en 
vn  moment  tous  les  liens  qui  le  tiennent 
en  estât,  et  ie  te  feray  paroistre  impo- 
steur ;  si  c'est  quelque  esprit  ou  quel- 
que vent  comme  tu  dis,  sçache  que  c'est 
le  diable  :  or  le  Diable  nous  craint;  si 
c'est  luy,  ie  luy  parlcray  fortement,  ie 
le  tanceray  et  le  contraindray  de  con- 
fesser son  impuissance  contre  ceux  qui 
croyent  en  Dieu,  et  luy  feray  auoùer 
qu'il  vous  trompe.  Or,  se  voyant  gaussé, 
s'il  entre  en  fureur  et  s'il  le  tuë,  qu'on 
ne  s'en  prenne  pas  à  nous  autres  ;  s'il 
sort  et  s'il  bat  ceux  qui  l'auront  appelle, 
n'en  rejetiez  pas  la  cause  sur  nous  :  car 
vous  verrez  que  nous  le  défilerons  de 
nous  aborder,  et  qu'il  ne  pourra  pas, 
pource  que  Dieu  nous  protège.  En  effeet 
i'auois  dessein  de  me  scruir  d'vhe  espèce 
d'exorcismes,  et  ie  eraignois  que  Dieu 
ne  permist  au  Démon  de  faire  mal  à  ces 
infidèles  etmescreans,  et  qu'ils  ne  creus- 
sent  que  cela  se  fist  à  nostre  sollicita- 
tion. Quand  ce  panure  homme  entendit 
cela,  il  eut  peur;  il  lit  neantmoins  bonne 
mine,  mais  changeant  de  discours,  ii 
me  dit  :  Yeux  tu  gager  que  ie  te  met- 
tray vn  baston  de  Porcelaine  dans  la 
main,  tu  le  verras,  tu  le  toucheras, 
tu  l'enfermeras  dans  ta  main,  puis 
venant  à  l'ouurir  tu  ne  le  trouueras 
plus?  C'en  est  fait,  luy  dis-je,  j'accepte 
la  gageure  :  car  si  c'est  toy  qui  doiues  re- 
tirer ce  baston,  tu  seras  bien  subtil  si  tu 
me  trompes  ;  si  e'est  le  Diable,  il  a  peur 
de  ceux  qui  se  confient  en  Dieu  ;  il  ne 
me  touchera  point,  mais  peut-estre  t'e- 
spoustera  t'il  bien  serré.  Mon  panure- 
sorcier  serrant  les  espaules,  eust  bien 
voulu  retirer  son  espinglc  du  jeu,  comme 
on  dit,  mais  ie  le  pressois  fort,  et  m'ad- 
dressantà  ses  gens  :  Vous  voyez  comme 
il  vous  abuse,  il  n'oseroit  gager;  pres- 
sez-le vous  autres,  afin  que  vous  reco- 
gnoissiez  ses  fourbes  et  ses  tromperies. 

Luy,  voyant  cela,  mô  donna  heure  au 
lendemain,     l'en    donne    incontinent 

aduis  au  sieur  Uliuier,  le  priant  de 
se  trouuer  auec  le  P.  de  Quen  et  moy, 
et  quelques  François  que  nous  aurions 
pris  pour  estre  tesmoins  du  l'ait.  Le 
lendemain  i'atteudois  qu'on  nous  vînt 
appeller,  selon  que  nous  allions  eonue- 
nu  ;  mais  au  contraire  on  nous  vint  dire 
que  le  sorcier  s'en  estoit  allé  dés  le 
poinel  du  iour  à  la  chasse  au  lieure,  qui 
n'est  icy  la  chasse  que  des  ieunes  gar- 
çons. Ses  gens  disoient  entr'eux  qu'il 
auoit  en  peur,  qu'il  n'auoit  point  de 
courage  ;  les  vnss'enestonnoient,  admi- 
rans  nostre  créance  ;  les  autres  disoient 
que  les  François  estoient  plus  grands 
sorciers  qu'eux.  Il  est  vray  qu'ils  nom- 
ment ces  gens-là  Mantouisiouekhi,  c'est 
à  dire,  qui  ont  cognoissance  auec  le  Ma- 
nitou, auec  celuy  qui  est  supérieur  aux 
hommes,  appliquans  le  nom  de  Manitou 
tantost  à  Dieu  tantost  au  Diable. 

Quelques  iours  s'estans  escoulez,  ce 
sorcier  tascha  de  me  venir  trouuer  en 
particulier.  le  serois  trop  long  de  rap- 
porter icy  comme  il  s'efforça  doucement 
de  me  gagner  ;  ie  laisseray  vne  partie 
de  ces  choses  pour  le  Iournal.  Comme 
il  estoit  auec  nous,  plusieurs  Saunages 
entrèrent.  le  voulus  les  remettre  sur  ce 
qui  s'estoit  passé  ;  il  me  tira  par  la 
robbe,  et  me  pria  secrettement  de  trait 


de  s'en  seruir  ;  qu'en  France  on  met- 
toit  à  mort  tous  les  Sorciers  et  Magi- 
ciens, quand  on  les  pouuoit  descouurir  ; 
(pic  le  malin  esprit  ne  faisoit  iaraais 
plaisir  à  personne,  qu'il  s'elï'orçoil  au 
commencement  de  couurir  sa  malice, 
mais  qu'en  fin  il  trompoit  ceux  qui 
auoyent  recours  à  luy.  Pour  toy,  Piga- 
rouich,  dis-ie  au  Sorcier,  si  tu  veux 
croire  mon  conseil,  tu  ne  consulteras 
iamais  les  Démons,  ce  sont  des  men- 
teurs :  ils  te  disent  que  ce  sont  eux 
qui  font  le  iour,  c'est  vne  imposture  : 
c'est  Dieu  qui  a  fait  le  iour,  créant  le 
Soleil.  Apres  que  ces  Démons  t'auront 
bien  fait  faire  du  mal  aux  autres,  ils  te 
tueront  et  t'entraisneront  dans  les  flam- 
mes. Pense  à  ce  que  ie  le  dis.  Il  me 
respondit  qu'il  nous  viendroit  voir.  Il 
y  est  venu  en  effect,  et  nous  a  pro- 
posé quelques  questions,  que  ie  vay  dé- 
duire. 


Quelques  entretiens  auec  le  Sorcier 
susd'rt. 


CHAPITRE    IX. 


Cet  homme,  ayant  veu  que  nous  luy 
faisions  teste,  que  soutient  nous  le  déi- 
fions d'exercer  ses  charmes  contre  nous, 
Ut  ce  discours.  le  luy  obey  en  ce  poinct; 'que  nous  nous  mocquions  mesme  du 


mais  ie  l'estourdy  et  ses  compagnons 
par  ce  que  ie  vay  dire.  le  pris  vne 
feuille  de  papier,  et  ie  leur  fis  tenir  par 
les  quatre  coins  ;  puis  ayant  mis  par  des- 
sus quelques  aiguilles,  ie  passois  douce- 
ment ma  main  par  dessous,  tenant  entre 
mes  doigts  vne  petite  pierre  d'aymant. 
Ces  aiguilles  attirées  par  ceste  pierre, 
alloient  et  venoient,  auançoient  ou  re- 
culoient  selon  le  mouuement  de  ma 
main  ;  cela  les  estonna,  voyans  courir 
et  tourner  ces  aiguilles  sans  qu'on  les 
touchast.  Les  voyant  dans  l'estonno- 
ment,  ie  dy  au  sorcier  qu'il  en  fist  au- 
tant ;  il  respondit  par  les  yeux,  me  re- 
gardant sans  dire  mot.  le  leur  declaray 
que  cela  se  faisoit  naturellement,  que  ie 
ne  me  seruois  point  du  diable  pour  le 
faire,  et  que  c'estoitvnechosemeschante 


Manitou  qu'ils  redoutent  comme  la  mort, 
que  nous  disions  hautement  que  les  Sor- 
ciers n'auoyent  aucun  pouuoirque  celuy 
que  le  Dieu  des  Chrestiens  leur  permet, 
et  que  tous  ceux  qui  croyent  en  luy  ne 
les  deuoyent  pas  craindre,  commença, 
comme  ie  m'imagine,  à  nous  tenir  plus 
grands  Sorciers  que  luy.  Il  me  vint 
voir  en  secret,  et  me  proposa  diuerses 
questions  grandement  ridicules. 

Estant  donc  seul  en  nostre  maison, 
il  me  dit  :  le  te  veux  raconter  ce  que  iu» 
fay  :  si  tu  l'impronues,  ie  le  quitlcray, 
car  ie  veux  croire  en  celuy  qui  a  tout 
fait.  le  fay  des  festins  ausqucls  il  faut 
tout  manger  ;  ie  chante  fort  pendant 
ces  festins  ;  ie  croy  à  mes  songes,  ie 
les  interprète,  comme  aussi  les  songes 
des  autres  ;  ie  chante  et  ie  bats  mon 


48 


Relation  de  la  Nouuelle 


Tambour,  pour  estre  heureux  à  la  chasse 
et  pour  guérir  les  malades  ;  ie  consulte 
ceux  qui  ont  fait  le  Iour  ;  ie  tué  les 
hommes  auec  mes  sorts,  et  auec  mes 
inuentions  ie  prends  desrobbes  et  d'au- 
tres presens,  pour  la  guerison  des  ma- 
lades ;  i'ordonne  qu'on  en  donne  aussi 
aux  malades  :  dy  moy  ce  que  tu  trouues 
de  mauuais  en  tout  cela.  le  luy  refutay 
tous  ces  articles  par  bonnes  raisons,  le 
mieux  qu'il  me  fut  possible. 

Vne  autre  fois,  il  me  dit  que  durant 
leur  mortalité,  il  y  a  trois  ou  quatre  ans, 
qu'estant  presque  à  l'agonie  comme  les 
autres,  il  auoit  veu  en  songe  vne  Maison 
faite  comme  la  nostre,  dans  laquelle  il 
y  auoit  des  Images  comme  celles  qu'il 
voyoit  chez  nous,  et  qu'après  ce  songe 
il  guérit,  et  depuis  autant  de  fois  qu'il 
s'est  trouué  malade,  s'il  a  peu  auoir  le 
mesme  songe,  qu'il  n'a  point  retardé  à 
recouurer  la  santé  :  Hé  bien,  me  fit-il, 
cela  n'cst-il  pas  bon  ?  le  prins  peine  de 
luy  descouurir  la  vanité  de  leurs  resue- 
ries. 

Il  me  dit  vn  autre  iour,  que  pour  de- 
uenir  sorcier,  c'est  à  dire  pour  auoir 
communication  auec  le  Manitou,  et  estre 
heureux  aux  songes,  il  auoit  jeusné 
cinq  iours  et  cinq  nuicts,  sans  boire  ny 
manger,  retiré  dans  vne  petite  cabane 
au  milieu  des  bois. 

Comme  ie  l'auois  repris  de  ses  lubri- 
citez,  il  me  proposa  quelques  cas  de 
Conscience:  Tu  dis,  me  faisoit-il,  que 
Dieu  deffend  la  pluralité  des  femmes  : 
hé  bien,  pour  le  contenter,  ie  n'en  auray 
qu'vne  à  mes  costez  ;  mais  y  aura-il  du 
mal  d'en  aller  chercher  d'autres  que  ie 
ne  tiendray  point  pour  femmes?  le  luy 
reparty:  Voudrois-tu  bien  que  quelqu'vn 
vînt  desbaucher  ta  femme  ou  ta  tille  ? 
Non  pas,  respond-il.  Tu  vois  donc  bien 
que  c'est  mal  fait  de  solliciter  à  mal  les 
femmes  ou  filles  d'autruy. 

Cela  est  vray,  me  fit-il;  mais  si  les 
Cemmes  me  recherchent,  feray-ie  mal 
.de  condescendre  à  leur  désir?  Si  ta 
•femme  ou  ta  fille  recherchoyent  quelque 
homme  pour  ge  prostituer,  feroyent  elles 
s|)ien?  Non,  ce  n'est  pas  bien  fait.  Donc 
tes  femmes  qui  te  recherchent  font  mal? 
,11  est  vray,  elles  n'ont  point  d'esprit, 


respond-il.  Si  elles  font  mal  de  te  de- 
mander vne  chose  illicite,  aussi  fais  tu 
mal  de  leur  accorder.  Tu  as  raison,  re- 
part-il, ie  cognois  bien  ce  que  tu  dis. 

Il  me  demanda  si  en  effect  Makheabi- 
chtichiou  vouloit  croire  en  Dieu  ;  ie  luy  dy 
qu'il  le  disoit  ainsi  :  Au  reste,  luy  adjou- 
stay-ie,  on  m'a  dit  que  tu  le  voulois  tuer 
par  les  sorts  ;  donne  t'en  de  garde,  car 
maintenant  qu'il  veut  croyre  en  celuy 
qui  a  tout  fait,  il  est  en  sa  protection, 
et  le  Diable,  ne  luy  pouuant  faire  aucun 
mal,  deschargeroi*  peut-estre  sa  colère 
sur  toy.  PourMakheabichtichiou,  ieluy 
ay  conseillé,  non  pas  de  te  vouloir  du 
mal,  mais  de  prier  Dieu  qu'il  te  fasse 
sage  et  te  fasse  quitter  tes  sortilèges  : 
car  nostre  Dieu  nous  deffend  de  hayr 
personne  ;  il  prend  luy-mesme  la  ven- 
geance pour  nous  contre  nos  ennemis. 
Ce  bon  homme  espouuanté  fit  inconti- 
nent  la  paix  auec  Makheabichtichiou,  se 
promettans  Tvn  l'autre  en  ma  présence 
de  s'entr'aymer  et  de  se  tenir  comme 
frères.  Depuis  ce  temps-là,  ce  Sorcier 
se  rendit  plus  curieux  de  sçauoir  quelle 
estoit  nostre  doctrine.  11  me  fit  diuerses 
interrogations  touchant  la  vie  éternelle, 
touchant  l'enfer,  touchant  la  résurre- 
ction des  corps,  et  se  monstroit  si  atten- 
tif que  i'en  estois  estonné.  Il  me  pro- 
mit qu'il  prieroit  Dieu  en  secret,  il  me 
faisoit  dire  quelque  Oraison  pour  l'ap- 
prendre. Il  m'asseura  qu'il  ne  consul- 
teroit  plus  les  Démons  et  qu'il  s'abstien- 
droit  des  autres  choses  que  ie  luy  auois 
deffenduës.  Il  a  gardé  cela  tandis  qu'il  a 
esté  nostre  voisin  ;  mais  comme  il  est 
peu  instruit,  et  que  s'il  a  la  foy  c'est  vue 
foy  de  crainte  et  tres-seruile,  il  oublie 
aisément  ses  promesses.  Estant  certain 
iour  à  la  chasse,  comme  ils  se  trouue- 
rent  pressez  de  faim,  n'ayans  rien  pris, 
Makheabichtichiou  dit  aux  Saunages: 
Vous  sçauez  que  le  P.  nous  a  dit  que 
nous  eussions  recours  à  Dieu  en  nos 
nécessitez,  prions-le  maintenant  qu'il 
nous  assiste.  Tous  les  autres  se  mirent 
à  rire,  excepté  le  Sorcier  qui  ne  con- 
traria point  la  proposition  faite  de  prier 
Dieu.  Or  pour  le  présent  ie  ne  sçay  où 
est  ce  pauure  homme.  C'est  le  malheur 
de  ceste  Nation  ;  ie  croy  qu'ils  sont  de- 

-srendus  de  Cayn,  ou  de  quelque  autre 
errant  comme  luy. 


Des  Sorciers,  et  s'ils  ont  communi- 
cation auec  le  Diable. 

chapitre  x. 

,  Les  Saunages  Montagnets  donnent  le 
nom  de  Manitou  à  toute  Nature  supé- 
rieure à  l'homme,  bonne  ou  mainmise. 
C'est  pourquoy  quand  nous  parlons  de 
Dieu,  ils  le  nomment  par  fois  le  bon 
Manitou,  et  quand  nous  parlons  du  Dia- 
ble, ils  l'appellent  le  meschant  Manitou. 
Or  tous  ceux  qui  ont  quelque  cognois- 
sanee  particulière  auec  le  Manitou  bon 
ou  mauuais  se   nomment   parmy  eux 
Mantouisiouekehi.     Et  pour  autant  que 
ces  gens-là  ne  cognoissent  que  le  me- 
schant  Manitou,  c'est  à  dire  le  Diable, 
nous  les  appelions  Sorciers.     Ce  n'est 
pas  que  le  Diable  se  communique  à  eux 
si  sensiblement  qu'il  fait  aux  Sorciers  et 
aux  Magiciens  d'Europe  ;    mais  nous 
n'auons  point  d'autre   nom   pour  leur 
donner,  veu  mesme  qu'ils  font  quelques 
actions  de  vrays  sorciers,  comme  de  se 
faire  mourir  les  vns  les  autres  par  sorts 
ou  désirs,  et  imprécations,  par  prouoea- 
tions  du  Manitou,  par  des  poisons  qu'ils 
composent  ;    et  cela    est  si  ordinaire 
parmy  eux,  du  moins  dans  leur  estime, 
que  ic  n'en  voy  quasi  mourir  aucun,  qui 
ne  pense  estre  ensorcelé.     C'est  pour- 
quoy ils  n'ont  point  d'autres  Médecins 
que  ces  Sorciers,  dont  ils  se  seruent  pour 
rompre  les  sorts  desquels  ils  pensent 
estre  liez  :  en  effet  ils  meurent  quasi 
tous  etiques,  desseichans,  en  sortequ'ils 
n'ont  plus  que  la  peau  et  les  os,  quand 
on  les  porte  en  terre.     D'icy  prouient 
que  ces  sorciers  sont  extrêmement  re- 
doutez, et  qu'on  ne  les  oseroit  fascher, 
pource  qu'ils  peuuent,  à  ce  qu'ils  croyent, 
tuer  les  hommes  par  leur  art.     Ils  sont 
aussi  grandement  recherchez,  pour  au- 
tant qu'ils  ont  pouuoir,  à  ce  qu'ils  di- 
sent, d'oster  la   maladie  qu'on  leur  a 
donnée.     C'est  chose  pitoyable  de  voir 
comme  le  D:able  se  iouë  de  ces  peuples, 


lesquels  s'estonnent  voyans  que  nous 
prouoquons  et  défions  si  aisément  lèufs 
Sorciers.  Ils  attribuent  cela  à  vue  plus 
grande  cognoissanec  du  Manitou.  Ils 
croyent  qu'il  y  a  des  hommes  parmy  eux, 
qui  n'ont  aucune  communication  auec 
le  Diable  ;  ce  sont  des  Ionglcurs  qui 
font  les  mesmes  singeries  que  les  Sor- 
ciers pour  tirer  des  autres  quelques  pre- 
sens.  Comme  nous  crions  certain  iour 
contre  la  malice  des  Sorciers,  l'vn  des 
Sau uages  qui  estoyent  presens  et  qu'on 
tenoit  pour  tel,  dit  tout  haut  :  Pour  moy, 
ie  ne  sçay  point  ces  malices  :  mon  père 
battoitson  tambour  auprès  des  malades, 
ie  Tay  veu  faire,  ie  fa  y  comme  luy  : 
voyla  toute  la  finesse  que  i'y  sçay.  Ces 
pauures  Barbares,  mourans  tous  les  iours, 
disent  qu'il  n'y  a  plus  de  vray  Mantouï- 
siou  parmy  eux,  c'est  à  dire  de  vray 
Sorcier. 

C'est  l'office  du  Sorcier  d'interpréter 
les  songes,  d'expliquer  le  chant  ou  le 
rencontre  des  oiseaux.  Les  Romains 
j  auoyent  les  Augures,  qui  faisoyent  la 
mesme  chose.  Ils  disent  que  quand  on 
songe  qu'on  a  veu  beaucoup  de  chair 
d'Orignac,  que  c'est  signe  de  vie;  mais 
si  on  a  des  songes  d'Ours,  c'est  signe 
de  mort.  I'ay  desia  dit  plusieurs  fois 
que  ces  Charlatans  chantent,  et  battent 
leurs  tambours  pour  guérir  les  malade?, 
pour  tuer  des  ennemis  en  guerre  et 
prendre  des  animaux  à  la  chasse.  Piga- 
rouich,  c'est  le  Sorcier  dont  i'ay  parlé 
cy-dessus,  nous  chanta  vne  fois  la  chan- 
son qu'il  dit  voulant  aller  à  la  chasse. 
Il  ne  profera  que  ces  paroles,  lagoua 
mou  itoutaouj  ne  e-é,  qu'il  réitéra  plu- 
sieurs fois  auec  diuers  tons  sombres  et 
pesans,  quoy  qu'assez  doux  à  l'oreille. 
Nous  luy  demandasmes  pour  quoy  il 
chantoit  cela  pour  prendre  des  animaux. 
I'ay  veu,  dit-il,  en  songe  ceste  chanson, 
c'est  pourquoy  ie  I'ay  retenue  et  m'en 
suis  seruy  depuis.  Il  nous  pria  fort  de 
luy  enseigner  ce  qu'il  falloit  chanter 
pour  guérir  les  malades,  et  pour  auoir 
bonne  chasse,  nous  promettons  de  l'ob- 
seruer  de  poinct  en  poinct. 

Voicy  l'vne  des  façons  dontse  seruent 
les  meschans  pour  tuer  leurs  compa- 
triotes.    Quelqu'vn  m'a  dit  qu'ils  s'e-* 

stoyent  autrefois  voulu  seruir  de  ces 
diableries  contre  les  François,  mais 
qu'ils  n'auoyent  peu  les  faire  malades. 
Si  le  Chrestien  sçauoit  sa  dignité,  il  en 
ïcroit  grande  estime.  Yn  Sorcier  vou- 
lant tuer  quelqu'vn,  entre  dans  son  Ta- 
bernacle, fait  venir  les  Génies  du  Jour, 
ou  ceux  qui  font  le  ipur  :  ils  les  nom- 
ment ainsi,  et  nous  les  appelions  des 
Diables.  Estans  entrez,  il  leur  enuoye 
quérir  l'âme  de  celuy  ou  de  ceux  qu'ils 
veulent  tuer.  Si  ces  personnes  sont 
d'autre  Nation,  ils  changent  leur  nom, 
de  peur  que  leurs  pareil?,  en  ayans  le 
vent,  prennent  vengeance  du  sorcier. 
Ces  Génies  apportent  ces  panures  âmes 
en  forme  de  pierres  ou  d'vne  autre  fa- 
çon. Alors  le  sorcier  les  frappe  à  coups 
d'espées  ou  de  haches  :  en  sorte  que 
le  sang  en  découle  si  fort,  que  l'espée 
ou  la  hache  en  demeure  toute  teinte  et 
toute  rouge.  Cela  fait,  celuy  dont  on  a 
frappé  l'âme,  tombe  malade  et  languit 
iusques  à  la  mort.  Yoilà  comme  ces 
pauures  gens  sont  abusez  des  Bernons. 
Quand  vu  Sauuage  enhaytquelqifautre, 
ii  se  sert  d'vn  sorcier  pour  le  tuer  en 
ceste  manière  ;  mais  ils  disent  que  si 
le  malade  vient  à  songer  qui  est  ce- 
luy qui  Ta  ensorcelé,  qu'il  guérira, 
et  que  le  sorcier  mourra.  Ces  Génies 
ou  faiseurs  de  Iour  leur  font  accroire 
qu'ils  ayment  beaucoup  leur  ÎS'ation, 
mais  que  le  meschant  Manitou  les  em- 
pesche  de  leur  procurer  les  biens  qu'ils 
leur  désirent. 

Ils  s'imaginent  que  celuy  qui  souhaitle 
ou  désire  la  mort  à  vn  autre,  notam- 
ment s'il  est  sorcier,  obtient  souuent 
Feflect  de  son  désir  ;  mais  aussi  le  sor- 
cier qui  a  eu  ce  souhait,  meurt  après 
les  autres.  C'est  chose  estrange  de  voir 
comme  ces  peuples  s'accordent  si  bien 
à  l'extérieur,  et  comme  ils  se  hayssent 
à  l'intérieur.  Ils  ne  se  faschent  pas  et 
ne  s'entrebaltcnt  pas  souuent  ;  mais  au 
fond  du  cœur  ils  se  veulent  bien  du  mal. 
le  ne  sçay  comme  cela  se  peut  accorder 
auec  le  bien  et  le  secours  qu'ils  se  pre- 
ste nt  les  mis  les  autres. 

Yn  de  ces  Sorciers  ou  longleurs  m'a 
dit,  que  parfois  le  diable  parle  à  quelque 
Sauuage  ;  on  entend  seulement  sa  voix 


sans  rien  voir.  Il  lu  y  dira  par  exemple  : 
Tu  trouueras  vue  pierre  sur  la  neige  ou 
en  tel  endroit,  ou  dans  le  cceur,  ou  dans 
l'espaule  ou  autre  partie  d'vn  Eslan  ou 
d'vn  autre  animal  ;  prends  cesle  pierre, 
et  tu  seras  heureux  à  la  chasse,  Celuy- 
cy  m'asseuroit  qu'il  auoit  trouué  vne  de 
ces  pierres  dans  le  cœur  d'vn  Elan,  et 
qu'il  Tauoit  donnée  à  vn  François  :  C'est 
pourquoy,  disoit-il,  ie  ne  tueray  plus 
rien. 

11  disoit  encore  que  le  Diable  se  com- 
muniquoit  par  songes.  Yn  Orignac  se 
présentera  à  quelqu'vn  en  dormant,  et 
luy  dira,  Viens  à  moy,  le  Sauuage 
esueillé  va  chercher  l'Ùiïgnac  qu'il  a 
veu  ;  l'ayant  trouué,  s'il  lance  ou  darde 
sur  luy  son  espée,  la  beste  tombe  roide 
morte  ;  Tournant  il  trouué  par  fois  du 
poil  ou  quelque  pierre  dans  son  corps  ; 
il  le  prend  et  le  garde  soigneusement, 
pour  estre  heureux  à  rencontrer  et  tuer 
force  animaux. 

De  plus  il  adiousloit  que  les  Démons 
leur  enseignoyent  à  faire  des  vnguens 
de  crapaux  et  cle  serpens  pour  faire 
mourir  ceux  qu'ils  ont  en  hayne.  S'il 
dilvray,  iL  n'y  a  point  de  doute  qu'il» 
n'ayent  communication  auec  le  Diable, 
le  croy  que  de  cette  superstition  ou  ro- 
uerie est  prouenuë  Mie  coustume  qu'ont 
les  Sau  uages,  d'auoirvn  sac  si  particu- 
culier  pour  eux,  que  pas  vn  autre  n'o- 
seroit  regarder  dedans;  ils  s'en  otfense- 
royent  peut-estre  iusques  à  s'enlretuer. 
Ils  ne  veulent  pas  qu'on  voye  ceste  pierre 
ou  chose  semblable,  s'ils  en  ont;  etl'vn 
d'eux  me  dit  vn  iour  ;  En  ce  poinct,  tu 
cognoistras  si  vn  Sauuage  veut  croire 
véritablement  en  Dieu,  s'il  te  donne 
ceste  pierre,  s'il  en  a  quelqu'vne. 

Makheabichtichiou  m'a  raconté  qu'e- 
stant encor  jeune  garçon  et  chassant 
tout  seul  dans  les  bois,  il  vit  venir  à  soy 
vn  Génie  du  iour  ;  il  estoit  vestu  et  paré 
comme  vn  Iliroquois,  il  estoit  porté  par 
l'air:  le  m'arrestay,  disoit-il,  tout  rem- 
ply  de  peur,  il  s'arresta  aussi  vn  peu 
îoing  de  moy  ;  toute  la  terre  à  l'entour 
de  luy  sembloit  trembler  ;  il  me  dit 
que  ie  ne  mourrois  pas  si  tost,  mais  qu'il 
n'enseroit  pas  de  mesme  de  mes  gens. 
En  fin,  ie  le  vy  cnleuer  en  l'air,  dispa- 

roissanl  de  déliant  nies  yeux,  le  re- 
tourne en  la  Cabane  loutespouuanté,  ic 
raconte  ce  que  i'auois  veu  à  mes  com- 
patriotes ;  ils  prirent  cela  à  maui;ais 
augure,  et  dirent  que  quelqu'vn  d'eux 
seroit  tué  par  leurs  ennemis.  Inconti- 
nent après,  on  leur  vint  dire  que  Tvii  de 
leurs  jeusneurs  séparé  des  autres  auoit 
esté  surpris  et  massacré  des  lliroquois. 
Si  la  crainte,  qui  fait  voir  à  l'imagination 
ce  qui  n'est  pas,  ne  troubloit  point  la 
fantasie  de  cet  homme,  sans  doute  le 
Diable  luy  estoit  apparu,  quoy  qu'il  n'e- 
stoit  point  Sorcier. 

le  me  suis  laissé  dire  par  vn  Saunage 
qu'ils  croient  que  les  Génies  du  Iour 
ont  les  yeux  de  trauers,  l'.vn  haut  et 
l'autre  bas.  Comme  i'ay  parlé  d'eux 
aux  autres  Relations,  ie  n'en  dirai  point 
dauantage  en  ce  lieu.  Respondons  à  la 
question  proposée  en  teste  de  ce  Cha- 
pitre, sçauoir  :  si  ces  Sorciers  ont  vraie- 
ment  communication  aucc  le  Diable  ?  Si 
ce  que  ie  viens  de  dire  est  véritable,  il 
ne  faut  point  douter  que  les  Démons  ne 
se  manifestent  par  fois  à  eux  ;  mais  i'ay 
creu  iusques  à  maintenant  qu'en  efleet 
le  diable  les  abusoit,  remplissant  leur 
entendement  d'erreurs,  et  leur  volonté 
de  malice.  Mais  ie  me  persuadois  qu'il 
ne  se  descouuroit  point  sensiblement, 
et  que  tout  ce  que  faisoyent  leurs  Sor- 
ciers n'estoient  que  des  Ionglerics  qu'ils 
inuentoient,  pour  en  tirer  quelque  prof- 
fit.  le  commence  maintenant  à  douter, 
voire  à  pencher  de  l'autre  costé,  pour 
les  raisons  suiuantes. 

I'ay  dit  aulresfois  que  voulans  con- 
sulter les  Génies  du  Iour,  ils  dressoient 
des  Tabernacles,  fichans  des  pieux  en 
terre,  les  lians  et  arrestans  auec  vn 
cercle,  puis  les  entourans  de  robbes  ou 
de  couuertures  ;  quand  le  sorcier  est 
entré  là  dedans,  et  qu'il  a  chanté  et  in- 
uoqué  ces  Génies  ou  Démons,  le  Taber- 
nacle commence  à  bransler  :  or  ie  me 
figuroisque  le  Sorcier l'esbransloit;  mais 
Makheabichtiehiou  me  parlant  à  cœur 
ouuert,  et  le  Sorcier  Pigarouich  me  de- 
scouurant  auec  grande  sincérité  toutes 
ses  malices,  m'a  protesté  que  ce  n'estoit 
point  le  Sorcier  qui  mouuoit  cet  édifice, 
mais  vn  vent  qui  enlroit  fort  prompte- 


meni  et  rudement  ;  et  pour  preuue  do 
cecy,  ils  nu;  disoient  que  le  Tabernacle 
est  par  fois  si  fort,  qu'à  peine  vn  homme 
le  peut-il  faire  remuer:  Et  cependant  lu 
le  verras;  si  tu  y  veux  assister,  s'agiter 
et  se  courber  de  part  et  d'autre,  auec 
vue  telle  impétuosité  et  par  vu  si  long 
temps,  que  tu  seras  contraint  de  confes- 
ser qu'il  n'y  a  force  d'homme  qui  puisse 
faire  ce  mouuement.  Ilyuernant  auec 
les  Saunages,  ie  vy  faire  ceste  diablerie, 
je  vy  suer  de  grands  jeunes  hommes, 
dressant  ce  Tabernacle;  ie  le  vy  bran- 
sler, non  pas  auec  la  violence  qu'ils  me 
disent,  mais  assez  fort,  et  si  long 
temps,  que  ie  m'estonnois  qu'vn  homme 
eust  eu  tant  de  force  pour  résister  à  ce 
trauail.  Neanlmoins  comme  ie  n'e- 
sprouuai  point  si  ceste  tour  ronde  estoit 
fortement  plantée,  ie  me  figurai  que 
c'estoit  le  Iongleur  qui  l'esbransloit. 

De  plus,  ceux  que  ie  viens  de  nom- 
mer, et  d'autres,  m'ont  fortement  as- 
seuré  que  le  haut  de  ce  Tabernacle, 
esleué  de  sept  pieds  ou  enuiron,  est  par 
fois  porté  iusques  à  terre,  tant  il  est 
puissamment  agité  ;  item,  qu'on  voioit 
quelquesfois  les  bras  et  les  iambes  du 
Sorcier  couché  sur  terre,  sortir  par  le 
bas  du  Tabernacle,  pendant  que  le  haut 
se  mouuoit  très-fortement  ;  que  le  Dé- 
mon ou  le  vent  qui  entre  dans  ceste 
maisonnette,  s'y  iette  auec  vne  telle 
impétuosité,  et  trouble  tellement  le  sor- 
cier, luy  représentant  qu'il  va  tomber 
dans  vne  abysme,  la  terre  luy  parois- 
sant  comme  s'entr'ouurir,  qu'il  sort  tout 
espouuanté  de  son  Tabernacle,  qui  ne 
laisse  pas  de  branler  par  quelque  temps 
en  son  absence.  Aniskaouaskousit,  c'est 
le  nom  d'vn  ieune  Saunage,  nous  a  as- 
seuré  qu'Ëtouet,  c'est  le  Capitaine  de 
Tadoussac,  estant  entré  l'Automne  pas- 
sé dans  son  Apitouagan,  c'est  ainsi 
qu'ils  nomment  ce  Tabernacle,  son  braié 
fut  ietté  hors  du  Tabernacle  par  le  haut, 
et  son  corps  enleué,  en  sorte  que  ceux 
qui  regardèrent  dedans  ne  le  virent 
plus  ;  qu'en  fin  on  l'entendit  retomber, 
faisant  vn  cri  plaintif,  comme  d'vn 
homme  qui  ressent  le  coup  de  sacheute. 
Estant  sorti  de  ceste  diablerie,  il  dit 

qu'il  ne  scauoit  où  il  auoit  esté,  nyce 
qui  s'esloit  passé. 

Le  mesme  m'a  dit  fort  familièrement, 
car  il  estoit  nostre  domestique,  et  nous 
l'instruisions  à  la  Foy,  qu'estant  sur  vn 
Lac  glacé  pendant  l'hyuèr  auec  vn  autre 
ieune  homme,  ils  virent  vn  sorcier  en- 
trer en  fureur,  lequel  fut  enleué  sans 
sçauoir  comment,  car  il  disparut  tout  à 
coup  de  deuant  leurs  yeux  ;  sur  le  soir 
on  trouua  sa  robe  sans  son  corps;  à  quel- 
ques iours  de  là,  il  revint  tout  harassé, 
sans  pouuoir  dire  où  il  auoit  esté,  nyce 
qu'il  auoit  fait.  I'ay  dit  cy-dessus  que 
par  fois  dans  leurs  grandes  famines  quel- 
qu'vn  d'eux  disparoissoit  sans  iamais 
plus  retourner;  ils  m'ont  asseuré  que 
cela  se  faisoit  et  que  c'estoit  vn  tres- 
mauuais  augure  pour  eux,  que  alors  le 
Manitou  les  consommoit. 

De  plus  ce  mesme  ieune  Sauuage  dit 
auoir  veu  de  ses  yeux  le  Sorcier  Kari- 
gouan,  auec  lequel  i'ay  hyuerné,  tirer 
vne  pierre  de  son  sac,  la  mettre  sur  vn 
bouclier  et  le  brusler  :  il  m'asseuroit 
qu'on  n'auoit  point  chauffé  ceste  pierre. 

Enfin,  Makheabiehtichiou  m'a  rap- 
porté que  les  Algonquins,  qui  sont  plus 
haut  sur  le  grand  fleuue,  deuinent  par 
Pyromantie  ;  mais  pource  qu'elle  n'est 
point  différente  de  celle  des  Hiroquois, 
dont  le  P.  Brebœuf  a  parlé  en  ses  rela- 
tions, ie  ne  l'expliquerai  pasdauantage. 
Toutes  ces  raisons  font  voir  qu'il  est  pro- 
bable que  le  Diable  se  communique  par 
fois  sensiblement  à  ces  pauures  Bar- 
bares ;  lesquels  ont  besoin  d'vn  grand 
secours,  et  temporel  et  spirituel,  pour 
les  tirer  de  l'esclauage  qui  les  oppresse. 
Depuis  la  conclusion  de  ce  Chapitre,  le 
Père  Pijart  nouuellement  arriué  desHu- 
rons,  m'a  apporté  vne  pierre,  que  le 
P.  Brebœuf  m'enuoie,  laquelle  a  serui 
à  vn  Sorcier  en  ceste  sorte  :  cet  homme 
voulant  panser  vn  malade,  mit  ceste 
pierre  au  feu,  l'y  laissa  si  long  temps 
qu'elle  estoit  toute  rouge  et  tout  en- 
flammée. Il  entre  cependant  en  fureur 
retire  du  feu  cette  pierre  ardente,  la 
prend  avec  les  dents,  court  comme  vn 
enragé  par  la  Cabane,  rejette  la  pierre 
encore  toute  estincelante,  sans  en  auoir 
receu  aucun  dommage.     Le  Père  Pijart 


fut  tesmoin  oculaire  de  cette  action,  et 
comme  la  pierre  est  assez  grosse,  il  vou- 
lut voir  si  elle  luy  auroit  point  bruslé  les 
léures  ou  la  langue  ;  il  trouua  que  non, 
ce  qui  luy  fit  croire  que  cela  ne  se  pou- 
uoit  faire  sans  l'opération  de  quelque 
Démon.  I'enuoye  la  mesme  pierre  à 
V.  Pi.  laquelle  est  encore  marquée  des 
dents  du  Sorcier.  Comme  elle  estoit  en 
feu,  elle  estoit  comme  calcinée,  et  plus 
tendre  ;  c'est  pourquoy  la  serrant  auec 
les  dents,  il  y  a  fait  les  deux  bresches 
qui  paroissenL 


De  leurs  Coust urnes  et  de  leur 
■Croyance. 

CHAPITRE   XI. 

ïe  ne  prétends  pas  réitérer  ce  que  i'ay 
dit  autresfois  sur  ce  sujet;  mais  i'ay 
dessein  d'adkuister  seulement  ce  que 
i'en  ay  appris  de  nouueau.  Si  i'vse  de 
redite,  c'est  pour  auoir  oublié  ce  que 
i'ay  desia  dit,  ou  pour  l'expliquer  plus 
amplement.  Entre  les  superstitions 
dont  se  seruent  les  malades  pour  guérir, 
ils  font  quelquesfois  demeurer  auprès 
d'eux  quelque  homme,  ou  femme,  ou 
enfant,  s'imaginans  que  cela  les  aide  à 
recouurer  leur  santé.  Ils  sont  si  con- 
descendans  en  ce  poinct,  que  si  vn  ma- 
lade demande  quelque  personne  pour 
demeurer  en  ceste  sorte  auprès  de  luy, 
il  est  tellement  obey,  «[u'on  croiroil  èe- 
luy-!à  bien  ingrat  qui  luy  refuseroit 
ceste  courtoisie,  quoy  que  bien  en- 
nuieuse,  car  il  faut  demeurer  là fainéant 
sans  autre  exercice  que  d'estre  assis  au- 
près du  patient. 

Us  font  prendre  des  vomitoires  à  leurs 
malades,  ils  font  bouillir  des  feuilles 
ou  branches  de  Cèdre,  dont  ils  boiuent 
le  jus  contre  la  dyssenterie.  Le  P.  Bù- 
teux  dit  auoir  veu  guérir  vn  enfant  en 
fort  peu  de  temps,  ayant  prins  ceste 
médecine. 

Ils  iettent  le  fiel  de  l'Ours  dans  le 
feu,  pour  voir  s'il  pétillera,  conje- 
cturans  par  ce  bruit  s'ils  en  prendront 
d'autres. 

Le  P.  fluteux,  demandant  à  vn  Sau- 
nage pourquoy  ils  plantaient  leurs  espées 
la  pointe  en  haut,  il  repartit  que  le 
tonnerre  ayant  de  l'esprit,  et  voyant 
ces  espées  nues,  se  detourneroit,  et  se 
donijeroit  bien  de  garde  d'approcher  de 
leurs  cabanes.  Le  P.  demandant  à  vn 
autre  d'où  venoit  ce  grand  bruit  du 
tonnerre:  C'est,  dit-il,  le  Manitou  qui 
veut  vomir  vne  grosse  couleuure  qu'il  a 
auallée,  et  à  chaque  effort  de  son  esto- 
mach,  il  fait  ce  grand  tintamarre  que 
nous  entendons.  En  effect,  ils  m'ont 
«muent  dit  que  la  foudre  n'estoit  autre 
chose  que  des  couleuures  qui  tomboient 
sur  la  terre  ;  ce  qu'ils  rccognoisseut 
aux  aii)res  frappez  de  la  foudre  :  car, 
disent-ils,  on  y  remarque  la  figure  de 
ces  animaux  comme  imprimée  par  replis 
et  tortuëmens  à  l'entourde  l'arbre.  On 
a  trouué  mesme  de  grandes  couleuures 
sous  ces  arbres,  disent-ils.  Yoilà  vne 
Philosophie  bien  nouuelle. 

Les  Saunages,  ayant  eu  du  pire  en 
guerre,  enuoient  deuant  quelqu'vn  de 
leurs  gens  comme  vn  Héraut,  qui  crie  à 
pleine  teste,  si  tost  qu'il  apperçoit  les 
Cabanes,  prononçant  les  noms  de  ceux 
qui  sont  prins  ou  tuez  ;  les  filles  et  les 
femmes  entendans  nommer  leurs  pa- 
.rens,  respandent  leurs  cheueux  sur  leur 
visage,  et  fondent  toutes  en  larmes,  se 
peignant  de  noir. 

Quand  ils  retournent  de  la  guerre,  ils 
pendent  à  vn  arbre  d'où  ils  commen- 
cent à  tourner  visage  pour  se  retirer  en 
leur  pays,  autant  de  petits  basions  qu'ils 
estoyent  de  soldats,  peut-estre  pour 
donner  à  cognoistre  à  leurs  ennemis, 
s'ils  passent  en  ces  lieux-là,  combien 
d'hommes  ils  estoient,  et  iusques  où  ils 
sont  venus,  afin  de  les  intimider.  le 
n'en  sçay  point  d'autre  raison. 

Dans  le  condict  de  leurs  guerres,  ils 
crient  à  chaque  fois  que  quelqu'vn  de 
leurs  ennemis  est  frappé,  s'ils  s'en  ap- 
perçoiuent.  le  me  doute  que  c'est  pour 
se  resiouyr  et  se  donner  courage. 

Ils  croientque  la  terre  est  toute  platte, 
qu'elle  a  ses  exlrémilez  couppées  per- 
pendiculairement, et  que  les  âmes  s'en 
vont  à  l'extrémité  qui  est  au  Soleil  cou- 
chant ;  qu'elles  dressent  leurs  Cabannes 


sur  le  bord  du  grand  précipice  que  fait 
la  terre,  au  fond  duquel  il  n'y  a  que  des 
eaux.  Ces  âmes  passent  le  temps  à 
danser,  mais  quelquesfois,  badinant  sur 
la  riue  de  ce  précipice,  quelqu'vne 
tombe  dedans  cet  abysme,  et  aussi  tost 
elle  est  changée  en  poisson.  Il  est  vrai 
qu'il  y  a  des  arbres  sur  ces  bords,  mais 
ils  sont  si  polis  que  les  Ames  ne  s'y  peu- 
uent  que  très  difficilement  aggrall'er. 
l'ay  desia  dit  qu'ils  s'imaginent  que  les 
âmes  boiuent  et  mangent,  l'adiouste 
encor  qu'ils  s'imaginent  qu'elles  se  ma- 
rient, et  que  les  enfans  qui  meurent  icy, 
sont  enfans  en  ce  bout  du  monde,  et 
deuiennent  grands,  comme  ils  auroient 
fait  au  pays  où  ils  sont  nez.  Or  ceste 
créance  toute  pleine  de  badinerie,  nous 
donne  beau  moyen  de  les  conuaincre 
d'erreur.  Premièrement,  nous  leur  di- 
sons que  si  la  terre  estoit  toute  platte, 
elle  seroit  bien  tost  inondée  du  flux  de 
l'Océan.  De  plus,  nous  leur  faisons  en- 
tendre qu'il  seroit  iouren  mesme  temps 
par  tout  le  monde.  Or  est-il  qu'estant 
icy  Midy,  il  est  nuict  en  France  pendant 
l'Hyuer.  Nous  les  asseurons  que  nos 
vaisseaux  voguent  au  Soleil  leuant  et 
couchant,  et  qu'on  ne  rencontre  point 
le  pays  des  âmes.  Ils  s'estonnent  quand 
on  leur  parle  des  Antipodes,  et  s'en 
rient,  aussi  bien  que  d'autres  de  plus 
bel  esprit  qu'eux  s'en  sont  autresfois 
mocquez. 

Nous  leur  disons  souuent  que  si  les 
âmes  mangeoient,  qu'elles  vieilliroient 
et  mourroient  :  or  est-il  qu'ils  les  croient 
immortelles.  En  outre,  si  elles  se  ma- 
rioient  et  engendroient,  comme  elles 
ne  meurent  point,  toute  la  terre  seroit 
bien  tost  remplie  d'âmes,  on  les  rencon- 
treroit  par  tout:  car  depuis  le  temps 
qu'elles  vont  en  ces  pais  du  Couchant, 
elles  se  seroient  intimement  multipliées. 
Ils  conçoiuent  bien  ces  raisons  et  autres 
que  nous  leur  alléguons. 

Voicy  vne  admirable  raison  de  l'E- 
clypse  du  Soleil  :  ils  disent  qu'il  y  a  vn 
certain,  soit  homme,  soit  autre  créature, 
qui  ayme  fort  les  hommes  ;  il  est  fasché 
contre  vne  tres-meschante  femme,  et 
par  fois  mesme  il  luy  prend  enuie  de  la 
tuer  ;  mais  il  en  est  retenu  pource  qu'il 

tueroit  le  iour,  et  introduiroit  sur  la 
terre  vue  nuit  éternelle.  Ceste  me- 
schante  est  la  femme  du  Manitou,  c'est 
elle  qui  l'ail  mourir  les  Sauuages.  Le 
Soleil  est  son  cœur,  et  par  conséquent 
qui  la  tueroit  feroit  mourir  le  Soleil 
pour  vn  iamais.  Par  fois  cet  homme  se 
iaschant  contre  elle,  et  la  menaçant  de 
mort,  son  cœur  tremble  et  paslit:  et 
c'est  de  là,  disent-ils,  qu'on  void  quand 
le  Soleil  s'esclypse.  Quand  le  Soleil  de 
lustice  ne  luit  pas  dans  vue  âme,  elle 
ne  cognoist  pas  mesme  le  Soleil  qui 
esciaire  ses  yeux.  Ils  varient  si  fort  en 
leur  créance  qu'on  ne  peut  rien  auoir 
de  certain  de  ce  qu'ils  croient.  Helas  !  le 
moyen  de  trouuer  de  la  certitude  dedans 
l'erreur. 

Ils  croient,  à  ce  que  m'a  rapporté 
Makheabichtichiou,  que  tout  le  monde 
mourra,  excepté  deux  personnes,  vn 
homme  et  vue  femme  ;  que  tous  les 
animaux  mourront  aussi,  horsmis  deux 
de  chaque  espèce,  et  que  le  monde  se 
repeuplera  de  nouueau,  de  ce  peu  qui 
doit  rester. 

le  leur  ay  ouy  raconter  quantité  de 
fables,  du  moins  ie  me  ligure  que  les 
plus  sensez  d'entr'eux  tiennent  ces  con- 
tes pour  des  fables.  l'en  toucherai  vne 
seule,  qui  me  semble  fort  ridicule.  Ils 
content  qu'vn  homme  et  vne  femme 
estans  dans  les  bois,  vn  Ours  vint  qui 
se  ietta  sur  l'homme,  l'estrangla  et  le 
mangea.  Yn  liéure  d'espouuantable 
grandeur  se  ietta  sur  la  femme  et  la  de- 
uora  ;  il  ne  toucha  point  neantmoins  à 
son  enfant  qu'elle  portoit  encore  dans  son 
ventre,  dont  elle  estoit  preste  d'accou- 
cher. Vne  femme  passant  en  cet  endroict 
vn  peu  après  ce  carnage,  fut  fort  estonnée 
voyant  cet  enfant  viuant,  elle  le  prend, 
l'esleue  comme  son  fds,  l'appellant  ne- 
antmoins son  petit  frère,  auquel  elle 
donna  le  nom  de  Tchakabech.  Cet  en- 
fant ne  creut  point  en  grandeur,  demeu- 
rant tousiours  comme  vn  enfant  au  mail- 
lot ;  mais  il  paruintà  vne  force  si  espou- 
uantable,  que  les  arbres  seruoient  de 
ilesches  à  son  arc.  le  serois  trop  long 
de  raconter  toutes  tes  auentures  de  cet 
homme-enfant:  il  tua  l'Ours  qui  auoit 
deuoré  son  père,  et  luy  trouua  encore 


dans  l'estomach  sa  moustache  toute  en- 
tière ;  il  fit  aussi  mourir  le  grand  Liéure 
qui  auoit  mangé  sa  mère,  ce  qu'il  reeo- 
gneut  à  la  trousse  de  cheueux  qu'il  luy 
trouua  dans  le  ventre.  Ce  grand  Liéure 
estoit  quelque  Génie  du  Iour,  car  ils 
nomment  l'vn  de  ces  Génies,  qu'ils  di- 
sent estre  grand  causeur,  du  nom  de 
Michtabouchiou,  c'est  à  dire  grand  Lié- 
ure. Pour  abréger,  ce  Tchakabech  vou- 
lant aller  au  Ciel,  monte  sur  vn  arbre  ; 
estant  quasi  à  la  cime,  il  souffle  contre 
cet  arbre,  lequel  s'esleua  et  grandit  au 
souille  de  ce  petit  Nain  ;  plus  il  montoit, 
plus  il  souflloit,  et  plus  l'arbre  s'esleuoit 
et  grandissoit,  en  sorte  qu'il  paruint  iu- 
sques  au  Ciel,  où  il  trouua  le  plus  beau 
pays  du  monde  ;  tout  y  estoit  rauissant, 
la  terre  excellente,  et  les  arbres  très 
beaux.  Ayant  bien  tout  considéré,  il 
vint  rapporter  la  nouuelle  de  tout  cecy 
à  sa  sœur,  pour  l'induire  à  monter  au  Ciel 
et  y  demeurer  à  iamais.  11  descend  donc 
par  cet  arbre,  dressant  dans  ses  bran- 
ches des  Cabanes  d'espaces  en  espaces, 
où  il  logeroit  sa  sœur  en  remontant.  Sa 
sœur  au  commencement  faisoitla  retiue, 
mais  il  luy  représenta  si  fortement  la 
beauté  de  ce  pays-là,  qu'elle  prit  réso- 
lution de  surmonter  la  difficulté  du  che- 
min. Elle  mené  auec  soy  vn  sien  petit 
nepucu,  et  monte  sur  cet  arbre,  Tcha- 
kabech allant  après  à  dessein  de  les  re- 
tenir s'ils  tomboient  ;  à  chaque  giste  ils 
trouuoient  tousiours  leur  Cabane  faite, 
ce  qui  les  soulageoit  fort.  En  fin,  ils 
arriuerent  au  Ciel,  et  afin  que  personne 
ne  les  suiuist,  cet  enfant  rompit  le  bout 
de  l'arbre  iusques  assez  bas,  en  sorte 
qu'on  ne  peut  atteindre  de  là  au  Ciel. 
Apres  auoir  tout  admiré  le  pays,  Tcha- 
kabech s'en  va  pour  tendre  des  lacets, 
ou  comme  les  autres  les  nomment,  des 
colets,  espérant  peut-estre  de  prendre 
quelque  animal.  La  nuict  se  leuant  pour 
aller  voir  à  ses  lacets,  il  les  vit  tout  en 
feu,  et  n'en  osa  approcher;  il  retourne 
à  sa  sœur,  et  luy  dit:  Ma  sœur,  ie  ne 
sçay  qu'il  y  a  dans  mes  lacets,  ie  ne 
voy  qu'vn  grand  feu,  duquel  ie  n'ay  osé 
approcher.  Sa  sœur,  se  doutant  de  ce 
que  c'estoit,  luy  dit  :  Ah  !  mon  frère, 
quel  mal-heur  !  asseurément  que  vous 

aurez prins  le  Soleil  au  lacet:  allez  viste 
le  desgager,  peut-eslre  que  marchant  la 
nuict,  il  s'est  jette  là  dedans  sans  y  pen- 
ser. Tchakabech  bien  estonné,  s'en  re- 
tourne, et  ayant  bien  considéré,  trouue 
qu'en  vérité  il  auoit  prins  le  Soleil 
nn  eolet.  11  s'eflbree  de  le  deliurer, 
niais  il  n'en  ose  approcher.  11  rencontre 
par  cas  fortuit  vue  petite  souris,  la  prend, 
la  souille  et  la  faict  deuenir  si  grande 
qu'il  s'en  serait  pour  détendre  ses  co- 
lels,  et  desgager  le  Soleil,  lequel  se 
trou uant  libre,  continua  sa  course  à  l'or- 
dinaire. Pendant  qu'il  fut  arresté  dans 
ces  lacets,  le  iour  manqua  ça  bas  en 
terre.  De  dire  combien  de  temps,  ny 
qu'est  deuenu  cet  enfant,  c'est  ce  qu'ils 
ne  sçauent  pas  et  qu'ils  ne  sçauroient 
sçauoir.  le  me  suis  laissé  dire  que  les 
Mahometans  croient  que  la  Lune  tomba 
jadis  du  Ciel,  et  se  rompit.  Mahomet 
voulant  remédier  à  ce  desordre  la  prit, 
la  lit  passer  par  sa  manche,  et  par  ce 
mouuement  la  refît  et  la  renuoia  en  sa 
place.  Ce  conte  de  la  Lune  est  autant 
Croiable  que  celuy  que  ie  viens  de  rap- 
porter du  Soleil.  Pour  conclusion,  Beau 
oculi  qui  rident  qnœ  nos  videmus,  Bien 
heureux  ceux  que  la  bonté  de  Dieu  a 
appelles  à  l'eschoîe  de  la  vérité.  Que 
rendront-ils  à  sa  Majesté  pour  ce  bien 
faict?  Yne  constance  en  la  Foy,  et  vue 
resolution  ferme  de  viure  conformé- 
mentaux  maximes  qu'elle  nous  ensei- 
gne,  puis  que  ceux  qui  ne.  sniuent  pas 
les  sentiers  que  ce  flambeau  leur  dé- 
couure,  méritent  de  cheminer  dans  les 
ténèbres. 


Du  Séminaire  des  Hurons. 

CHAPITRE   XII. 

Nostre  glorieux  Père  et  fondateur  S. 
Ignace,  estant  informéde  diuers endroits 
que  ses  enfans  trouuoyeni  de  grandes 
contrariété/,  dans  leurs  sainctes  entre- 
prises, s'en  resioi'iissoit  fort,  disant,  que 
les  affaires  de  Dieu  commençoient  par 
les  difficulté/  et  par  les  bassesses,  et  en 


fin  aboutissoienf  à  la  gloire  ;  iusques-îù 
qu'il  eut  mainmise  opinion  dé  l'esla- 
blissemenl  de  nostre  Compagnie  en  quel- 
que Prouinee,  apprenant  qu'on  l'auoit 
receuë  aùec  tant,  d'honneur  etauecvne 
si  générale  approbation  de  leurs  fon- 
ctions, qu'ils  n'auoyent  trouué  aucune 
résistance.  Si  les  Croix  et  les  peines 
sont  les  fondemens  les  plus  solides  de 
l'edifiee,  qui  doit  porter  son  faiste  iu- 
sques  au  Ciel,  le  Séminaire  des  Hurons 
est  très-bien  establi  ;  sa  naissance  est 
pleine  de  trauaux,  son  premier  progrès 
de  tristesse,  ie  prie  Dieu  que  sa  tin  soit 
accompagnée  de  ioye  et  de  repos.  Yostre 
H.  nous  ayant  rescrit  que  nous  nous  ef- 
forçassions de  commencer  vu  Séminaire, 
Dieu  semblant,  disposer  quelques  bonnes 
âmes  à  le  fonder,  i'en  eseriuis  au  R. 
Père  de  Brebeuf,  afin  qu'il  nous  en- 
uoiast  de  petits  Hurons  :  aussi  tost  nos 
Pères  qui  sont  en  ce  pays-là  se  mettent 
en  deuoir  d'en  trouuer;  ils  en  choisis- 
sent entre  vu  grand  nombre  vue  dou- 
zaine de  fort  gentils,  destinent  le  P. 
Antoine  Daniel  pour  auoir  soing  de  ces 
jeunes  plantes.  Les  conclusions  estoient 
prises  sur  le  pays  ;  le  P.  s'embarque 
pour  descendre  ea  bas,  espérant  que  ses 
Escholiers  ne  manqueroient  pas  de  pren- 
dre place  chacun  dans  les  Canots  de  ses 
parens  ou  de  ses  amis  :  car  de  venir 
tous  ensemble  dans  vn  mesme  vaisseau, 
ils  ne  sçauroient,  n'aians  point  d'antres 
nauires  ni  chaloupées  que  leurs  canots 
d'escorce  qui  sont  fort  petits.  Mais 
quand  il  fut  question  de  séparer  les  en- 
fans  de  leur  mère,  la  tendresse  extra- 
ordinaire que  les  femmes  Saunages  ont 
pour  leurs  enfans  arresta  tout,  et  pensa 
estouifer  nostre  dessein  en  sa  naissance. 
Vn  braue  ieUne  homme,  nommé  Satoù- 
ta,  s'estoit  Joint  au  Père,  auec  parole 
de  demeurer  auec  lui  et  mesme  de  pas- 
ser en  France  si  on  le  desiroii,.  Celui 
ci  fut  seul  constant,  perseueiant  au  mi- 
lieu des  plus  grandes  difficulté/,  dans 
la  résolution  qu'il  auoit  prise  de  se  faire 
instruire  et  de  demeurer  auec  nous. 
Quand  le  Père  fut  arriué  aux  Trois  la- 
nières, où  de  long  temps  nous  l'atten- 
dions auec  les  douze  petits  Hurons, 
comme  on  nous  l'auoit  mandé,  nous 


56 


Relation  de  la  Nouuelle 


fusmes  bien  estonnez  lors  que  nous  le 
vismes  auec  vn  seul  ieune  homme,  dcsia 
assez  âgé.  Nous  ne  perdismes  pas  cou- 
rage pourceste  première  difficulté  ;  nous 
auons  recours  à  Dieu  et  aux  hommes. 
Tout  concourt  du  costé  des  François 
à  auoir  quelques  ieunes  Hurons  qui 
estoient  descendus  auec  leurs  parens. 
Monsieur  le  General  s'y  emploie  auec 
affection,  comme  ie  l'escriuis  en  ma 
dernière  Relation.  Le  sieur  Nicolet  et 
les  autres  ïruchemens  font  ce  qu'ils 
peuuenl  ;  on  parle  tantost  à  vn  Saunage, 
tantost  à  l'autre,  on  fait  des  presens  ;  le 
P.  Daniel  prie,  coniure  les  enfans  de 
demeurer,  et  leurs  parens  de  leur  don- 
ner ceste  liberté.  Cela  en  esbranla 
quelques-vns  ;  mais  s'ils  restoient  au 
matin  auec  nous,  le  soir  ils  s'en  alloient. 
En  fin,  comme  c'est  la  coustume  de  ces 
peuples  de  tenir  vne  assemblée  ou  con- 
seil auec  nos  François  deuant  que  de 
s'en  retourner  en  leur  pays,  Monsieur 
le  General  fit  asseoir  auprès  de  soi  Sa- 
touta,  c'estoit  le  seul  constant  et  perse- 
uerant  dans  son  dessein,  l'honora  dé- 
liant tous  les  Principaux  de  sa  Nation, 
luy  attribua  le  festin  qu'il  leur  fit,  et 
enuoia  quelques  presens  à  ses  amis. 
Tout  cela  fit  dire  aux  Hurons  que  nous 
aimions  leur  Nation,  mais  ne  les  fit 
point  résoudre  sur  l'heure  à  nous  laisser 
leurs  enfans.  L'Assemblée  partie,  nous 
perdions  quasi  l'espérance  de  pouuoir 
commencer  le  Séminaire  ceste  année- 
là  ;  quand  tout  à  coup  nostre  Seigneur, 
sollicité  par  les  prières  de  l'ancienne  et 
de  la  nouuelle  France,  louche  l'vn  de  ces 
Barbares,  lui  fait  tenir  vne  assemblée 
auec  les  principaux  Hurons,  en  laquelle 
il  harangua  si  fortement  en  faueur  du 
Séminaire  et  du  bien  qu'ils  pouuoient 
espérer  de  l'alliance  des  François,  que 
les  Capitaines  enjoignirent  à  deux  ieunes 
hommes  de  tenir  Compagnie  à  Satouta, 
et  demeurer  auec  nous.  Vous  pouuez 
penser  si  ceste  nouuelle  nous  releua  le 
courage,  et  si  elle  anima  nostre  espé- 
rance qui  commençoit  bien  fort  à  chan- 
celer. On  peut  dire  auec  grande  vérité 
que  Deus  deducit  ad  inferos  et  reducit, 
ailollit  et  deprimit,  exaltât  et  humiliai. 
Nous  voila  donc  auec  trois  ieunes  hom- 


mes, au  lieu  de  douze  petits  Séminaristes 
que  nous  attendions.  Comme  le  temps 
pressoit,  Monsieur  le  General  nous  em- 
barque auec  ces  trois  ieunes  hommes 
pour  descendre  à  Kébec.  A  peine  estions 
nous  partis,  qu'vne  autre  bande  de  Hu- 
rons, arriuantaux  Trois  Riuieres  et  ap- 
prenant ce  qui  s'esloit  passé,  en  donna 
encore  trois  autres  que  le  sieur  Nicolet 
amena  à  Kébec.  Quelque  temps  après 
d'autres  Hurons,  suruenans  au  mesme 
lieu  desTrois  Riuieres,  offrirent  encor  de 
leurs  enfans,  disans,  qu'on  ne  parloit 
d'autre  chose  sur  le  grand  fleuue  que 
de  la  resolution  qu'auoient  prise  les  Hu- 
rons de  demeurer  auec  les  François, 
qu'il  en  seroit  fort  parlé  dans  le  pays  et 
qu'on  s'en  resiouïroil  grandement.  Or 
comme  il  n'y  auoit  personne  qui  peust 
tenir  Conseil  auec  eux,  les  Truehemens 
estans  descendus  à  Kébec,  on  ne  passa 
pas  outre.  Ce  fut  vne  prouidence  de 
Dieu  qu'on  n'en  enuoyast  pasdauantege, 
car  nous  eussions  manqué  de  viure* 
et  d'autres  choses  nécessaires  pour  les 
entretenir. 

Yoila  donc  le  Séminaire  commencé  auec 
de  très-grandes  difficultés  On  caresse 
ces  ieunes  gens,  on  les  fait  habiller  à  la 
Françoise,  on  les  fournit  de  linge  et 
d'autres  choses  nécessaires,  on  les 
loge  en  vn  lieu  destiné  pour  ce  suiet, 
auec  le  Père  qui  doit  auoir  soing  d'eux. 
Il  semble  que  tout  est  en  paix.  Nos 
François  prennent  plaisir  de  voir  de 
ieunes  Sauuages  jaloux  de  viure  à  la 
Françoise;  chacun  sembloit fort  content. 
Qui  loge  son  contentement  ailleurs  qu'en 
la  Croix,  ne  sera  pas  long  temps  sans 
tristesse  :  l'vn  de  ces  ieunes  hommes, 
estant  d'vne  humeur  melancholique, 
demande  bien  tost  après  son  arriuée  de 
s'en  retourner  en  son  pays,  ne  pouuant, 
disoit-il,  s'accorder  auec  les  autres.  Sur 
ces  entrefaites,  vn  Capitaine  Huron  ayant 
appris  aux  Trois  Riuieres  les  nouuelles 
du  Séminaire,  descendit  à  Kébec  pour 
voir  ces  ieunes  gens  et  les  encourager 
de  bien  faire,  notamment  l'vn  de  ses 
neueux  qui  estoit  de  la  bande.  Ce  bon 
vieillard  (car  il  est  bien  âgé  de  soixante 
ans),  aiant  veu  l'ordre  qu'on  gardoit  au 
Séminaire,  et  le  traitement  qu'on  faisoit 

à  ceux  de  sa  Nation,  s'escria  :  0  !  qu'il 
sera  parlé  de  tout  ceci  en  noslre  pais  ! 
mes  enfans,  que  vous  estes  heureux 
d'estre  si  bien  accommode/  !  nous  ne 
sçauons  que  c'est  parmi  nous  de  ces 
viandes  si  bien  apprestées  qu'on  vous 
donne  :  prenez  courage,  soie/  paisi- 
bles et  bien  obeïssans  ;  remarque/  bien 
tout  ce  que  vous  verre/  de  bon  parmi 
les  François,  pour  vous  en  seruir  par 
après  en  nostre  pays;  vous  pouuez  aspi- 
rer aux  plus  grandes  charges,  car  doré- 
nauant  on  fera  estât  de  vous.  Le 
panure  ieune  homme  qui  s'en  vouloit 
aller,  voiant  qu'on  loûoit  si  fort  ceux 
qui  demeuroient,  changeoit  de  volonté  ; 
mais  comme  on  l'eut  recogneu  plus  in- 
constant et  moins  aecort  que  les  autres, 
on  fut  bien  aise  qu'il  s'en  retournast. 
Le  Père  Daniel  luy  demanda  en  la  pré- 
sence de  ses  Compatriotes,  s'il  se  plai- 
gnoit  de  nous  autres  :  Non  pas,  dit-il, 
car  vous  m'uuez  bien  aimé,  mais  i'ai  de 
la  peine  à  m'accorder  auec  mes  Compa- 
gnons. Il  estoit  venu  sans  habits  etsans 
robbe,  on  le  renuoia  bien  couuert  On 
fait  de  grands  frais  pour  gaigner  ces 
Nations.  Quand  les  Saunages  vous  don- 
nent leurs  enfans,  ils  les  donnent  tous 
nuds  comme  la  main,  c'est  à  dire 
qu'aussi  tostque  vous  les  auez,  il  les  faut 
faire  habiller,  et  rendre  leurs  robbes  à 
leurs  parens.  11  les  faut  bien  loger  et 
bien  nourrir,  et  encore  ces  Barbares  se 
persuadent-ils  que  vous  leur  estes  beau- 
coup oblige/.  I'adiouste  bien  dauan- 
tage,  il  faut  ordinairement  faire  des 
presens  à  leurs  parens,  et  s'ils  sont  près 
de  vous,  il  les  faut  aider  à  viure  vue  par- 
tie du  temps.  C'est  la  coustume  qu'ils 
ont  cntr'eux  :  si  quelqu'vn  voiant  son 
ami  sans  enfans,  lui  en  donne  des  siens 
pour  le  consoler,  l'autre  ne  manque  pas 
de  faire  quelque  présent  aux  parens  ou 
amis  de  l'enfant.  Ceste  coustume  nous 
fera  faire  de  grandes  despenses,  mais 
Dieu  y  pouruoira  s'il  lui  plaisl .  Pour  re- 
tournera nostre  propos,  ce  ieune  homme 
estant  parti,  les  autres  qui  restèrent  fai- 
saient si  bien  et  viuoientsi  paisiblement 
par  entr'eux,  que  nous  en  estions  tous 
consolez.  Ils  estoient  contens,  ioyeux, 
obeïssans,  bref  il  nous  sembloit  quasi 


que  toutes  les  tempestes  estoient  pas- 
sées, et  qu'après  les  pluies  venoit  le 
beau  temps  sur  nostre  horizon.  Mais 
voila  que  l'vn  des  principaux  d'entr'eux 
est  saisi  tout  à  coup  d'vne  forte  heure 
continué  ;  on  le  fait  panser,  on  le  traillo 
auec  vn  très-grand  soing,  on  le  veille 
iour  et  nuict,  on  prie  Dieu  pour  lui  auec 
ardeur  ;  après  tout  cela  ce  panure  ieune 
homme  aiant  long  temps  souffert,  tombe 
en  l'agonie  ;  le  Père  Lallemant  le  baptisa? 
et  peu  après  il  rend  l'esprit  à  Dieu. 
Hélas  !  que  ceste  mort  nous  fut  sensible, 
notamment  au  Père  Daniel  qui  a  soing 
d'eux  !  il  estoit  iour  et  nuict  auprès  de 
son  malade,  luy  rendoit  tous  les  offices 
de  charité  possible  ;  mais  si  fallut-il  le 
voir  mourir  deuant  ses  yeux. 

Apeineceluy-cy  estoit-il  enterré,  que 
Satouta  tombe  dans  vue  mesme  maladie. 
Le  panure  ieune  homme  estoit  vn  exem- 
ple d'humilité  et  de  patience  en  son 
mal,  d'vn  naturel  graue  et  sérieux.  Un 
le  fait  purger  et  saigner  aussi  bien  que 
son  compagnon,  on  apporte  toute  sorte 
de  diligence  pour  luy  sauner  lavie  ;  mais 
nostre  Seigneur  le  voulant  auoir,  on  luy 
conféra  le  sainct  Baptesme,  qui  luy 
donna  bien  tost  l'entrée  dedans  le  Ciel. 
Voila  les  deux  yeux  de  nostre  Séminaire 
esteins  en  peu  de  temps,  les  deux  co- 
lonnes renuersées.  Car  sans  contraste 
ils  estoient  douez  de  tres-bellcs  qualitez 
pour  des  Sauuages.  Adorans  les  con- 
seils de  Dieu,  dans  lesquels  nous  ne 
voions  goutte,  le  Père  Daniel  entr'autres 
les  secouroit  et  veiîloitsi  assidueilement 
qu'il  en  tomba  malade,  dans  vne  si 
grande  maladie,  qu'on  croioit  quasi  que 
le  Maistre  mourroit  auec  sesEscholiers. 
Nostre  Seigneur  nous  le  rendit,  pour 
gouuerner  les  autres,  qui  ont  eu  quel- 
ques légères  maladies,  mais  Dieu  merci 
ils  sont  en  bonne  santé. 

Il  est  vrai  que  la  mort  de  ces  deux 
ieunes  hommes  nous  alfligcoit,  voians 
qu'ils  donnoient  de  très-grandes  espé- 
rances de  secourir  vn  iour  puissam- 
ment leur  Nation  ;  mais  vne  circon- 
stance arriuée  vn  peu  auant  leur  tré- 
pas nous  iettoit  tous  dans  de  grandes 
appréhensions.  Tsiko  (c'esloit  le  nom 
du  premier  mort),  se  riant  auec  vn  de 

nos  Franço;s  fort,  estonrdi,  celuy-cy  se 
iascha  et  commença  à  quereller  le  Hu- 
ron  ;  ils  en  vindrent  iusquesà  se  donner 
quelques  coups  de  poing,  non  pas  dom- 
mageables, comme  il  est  aisé  à  penser  ; 
neanlmoins  le  Huron  tombant  malade 
vn  peu  après,  accusoit  le  François,  se 
plaignant  des  coups  qu'il  auoit  receus  à 
la  teste;  on  le  visita  et  ne  trouua-on  au- 
cune vestige  ni  marque  dangereuse. 
En  effet  il  est  mort  non  pas  de  ceste 
batterie  fort  légère,  mais  de  trop  grande 
replclion,  comme  ie  diray  maintenant. 
Neanlmoins  comme  il  auoit  raconté  à 
ses  camarades  ce  qui  lui  cstoit  arriué 
auec  ce  François,  nous  estions  dans  de 
grandes  appréhensions  du  suecez  de 
ceste  affaire  :  car  si  vue  fois  les  Hurons 
se  tussent  persuadez  que  leurs  enfans 
estoient  morts  par  quelque  violence,  ils 
auraient  tué  autant  de  François  qu'on 
en  auroit  peu  enuoier  en  leur  pays.  La 
mesme  chose  arriua  à  la  mort  de  Sa- 
touta.  Ce  panure  ieune  garçon  carres- 
sant  vn  François  et  luy  passant  la  main 
sur  le  visage,  l'autre  prenant  cela  à  af- 
front, comme  s'il  lui  eust  voulu  rcleuer 
le  nez,  le  repoussa  auec  cholere  ;  quel- 
ques-vns  mesme  ont  dit  qu'il  le  frappa  ; 
c'est  pourquoi  le  Huron  print  des  pierres 
pour  se  deifendre,  et  le  François  mit  ia 
main  à  l'espée,  à  ce  qu'on  m'a  rapporté. 
Faduouë  qu'il  ne  lui  donna  aucun  coup 
capable  de  l'offenser  notablement  ;  tou- 
tesfois  comme  ce  panure  Huron  tomba 
malade  et  mourut  incontinent  après, 
nous  nous  visnaes  saisis  d'vne  nouuelle 
crainte,  d'autant  qu'vn  Algonquin,  qui 
oognoist  les  parens  de  Satouta,se  trouua 
présent  à  toute  ceste  tragédie  bien  mal 
ioùée.  Ces  deux  actions  estoient  ca- 
pables de  tout  perdre.  Nostre  Seigneur 
y  a  remédié  par  sa  bonté.  Qu'il  soit  bé- 
nit à  jamais  des  Anges  et  des  hommes 
ci  de  toutes  les  créatures.  I'estois  aux 
Trois  Riuieres  auec  Monsieur  le  (iouuer- 
ne.ur  quand  ie  receus  ces  funestes  nou- 
uelles;  on  iugea  à  propos  de  les  assoupir 
de  peur  de  fortifier  les  Saunages  dans 
vue  manuaise  pensée.  La  vraye  cause 
de  leur  mort  prouient  du  changement 
d'air  et  d'exercice  et  notamment  de 
nourriture  :  la  sagafeiilé  ou  broûet  de 


farine  d'Inde  que  mangent  ces  peuples, 
n'est  pas  ferme  ni  solide  comme  le  pain 
et  la  viande  des  François.  Ces  ieunes 
gens,  sauourans  auec  plaisir  ce  qu'on 
leur  donnoit  en  table,  mangeoient  in- 
cessamment, si  bien  que  la  trop  grande 
repletion  les  a  tuez.  Pourobuier  à  cela, 
nous  donnons  h  manger  aux  autres, 
partie  à  la  lluronne,  partie  à  la  Fran- 
çoise ;  cela  fait  qu'ils  se  portent  mieux. 
Àdioustez  que  les  Saunages  estans  ma- 
lades ne  sçauenl  que  c'est  de  se  conser- 
uer  :  s'ils  ont  chaud,  ils  se  mettent  en 
lieu  frais,  se  font  ietter  de  l'eau  froide 
sur  le  corps,  sans  considérer  qu'vne 
crise  ou  vne  bonne  sueur  les  pourroit 
guérir. 

Mais  disons  deux  mots  de  ces  panures 
ieunes  hommes.  Satouta  qui  fut  nom- 
mé Robert  en  son  baptesme,  estoit  petit 
fils  de  Tsondechaoùanouan,  qui  est 
comme  l'Admirai  du  pays.  C'est  à  luy 
auquel  se  rapportent  tous  les  affaires  de 
la  nauigation,  et  toutes  les  nouuelles 
des  nations  où  ces  Hurons  vont  par  eau 
sur  leur  mer  douce.  Son  nom  est  telle- 
ment cogneu,  que  si  l'on  veut  dire  quel- 
que chose  des  Hurons  aux  peuples  plus 
esloignez,  on  le  dit  ordinairement  au 
nom  de  Tsondechaoùanouan.  Il  prend 
eneor  cognoissance  de  tous  les  affaires 
du  costé  des  Hiroquois  et  de  la  Nation 
neutre,  sans  parler  des  différends  qu'il 
vuide  journellement  entre  ses  Compa- 
triotes. Ce  Capitaine  auoit  promis  à  son 
petit  fils  nostre  Séminariste  de  luy  don- 
ner son  nom,  et  en  suite  de  le  faire  en- 
trer dans  toutes  les  charges  qu'il  auoit 
en  son  pays  ;  nostre  Seigneur  en  a  dis- 
posé autrement.  Ce  panure  garçon,  e<> 
votant  malade  à  la  mort,  remercioit 
auec  grand  respect  ceuxquilevtvilloient, 
et  qui  luy  rendoient  quelque  office  de 
charité.  Le  Père  de  Noue  m'a  tesmoi- 
gné  qu'il  se  monstroit  si  recognoissant 
dans  ces  petits  secours,  qu'il  en  restoit 
tout  attendri  et  estonné.  Le  P.  Daniel 
J  qui  m'a  donné  les  mémoires  de  ce  qui 
1  louche  le  Séminaire,  marque  que  ce 
!  panure  malade,  se  tournant  par  fois  vers 
nostre  Seigneur,  luy  disoit:  Mon  Dieu, 
!  vous  tn'auez  fait  vo  Ire  fils,  et  ie  rousay 
[pris pour  mon  Père,  gardez- moy  donc 

s'il  vous  plaist,  ayez  pitié  de  moy,  effa- 
cez mes  offenses,  ie  les  liai,  iamais  plus 
ie  ne  les  veux  commettre.  D'autres  l'ois 
il  disoit  :  Jésus,  mon  Capitaine,  puis 
(jne  vous  auez  tant  enduré  pour  m'ou- 
urir  le  Ciel,  faites  que  ie  ne  tombe  point 
là  bas  dans  le  feu  :  ains  au  contraire 
faites  que  ie  vous  voue  au  plus  tost  dans 
les  deux. 

Il  se  sentit  affligé  de  ie  ne  sçay  quel 
songe  ou  représentation  mauuaise  : 
Qu'est-ce  que  ie  vois,  disoit-il?  qui  sont 
ces  gens-là?  Qu'est-ce  qu'ils  me  con- 
seillent? Ne  les  cognois-tu  point,  luy 
dit  le  Père?  Non,  repart-il,  ie  ne  sçais 
qui  ils  sont.  Alors  le  Père  l'encoura- 
gea et  luy  fit  entendre,  que  les  diables 
enragez  de  ce  qu'il  auoit  esté  l'ait  enfant 
de  Dieu  par  le  Baptesme,  s'efforceroient 
de  le  faire  renoncer  à  la  créance  qu'il 
auoit  embrassée,  et  partant  qu'il  tînt 
bon,  que  Dieu  ne  l'abandonneroit  pas. 
Addressant  là  dessus  sa  parole  aux  Dé- 
mons :  Allez,  meschanSy  leur  disoit-il, 
retirez-vous  de  moy,  ie  vous  ay  en  hor- 
reur. Je  ne  recognoy  point  d'autre 
Maistre  que  celuy  qui  a  faict  le  ciel  et  la 
terre,  et  qui  m'a  pris  pour  son  enfant. 
Ah  !  mon  Dieu,  ne  me  quittez  pas,  ie  ne 
vous  quitterai  iamais.  Mon  Capitaine, 
vous  auez  payé  pour  moy,  ie  suis 
à  vous  ;  vous  m'auez  achepté  le  ciel, 
donnez-le  moy.  Les  douleurs  de  sa  ma- 
ladie le  pressant,  il  souspiroit  par  fois 
doucement  et  poussoit  ces  mots  entre- 
coupez de  sanglots  :  Mon  Capitaine, 
prenez  en  gré  ce  que  ïendure,  prenez-le 
pour  mes  offenses.  Ce  que  ie  souffre  est 
bien  peu  à  comparaison  de  vos  tour- 
mens  ;  mais  permettez  que  Vvn  se  mesle 
auec  l'autre,  et  il  y  en  aura  assez  pour 
payer  tous  mes  péchez,  et  pour  auoir 
encor  le  cielpar  dessus  mon  pardon. 

Il  prenoit  vn  singulier  plaisir  quand 
ie  luy  disois,  rapporte  le  Père,  qu'on  le 
regardoit  souffrir  du  plus  haut  du  Ciel, 
et  que  plus  on  enduroit  constamment, 
plus  on  ressembloit  à  nostre  Seigneur, 
plus  on  luy  aggreoit,  et  par  conséquent 
plus  grande  en  estoit  la  recompense. 
En  lin,  après  auoir  passé  deux  nuicts  et 


encore  de  Charité  cnuers  Dieu,  il  rendit 
son  âme  à  son  Créateur,  toute  rouge  et 
toute  teinte  du  sang  de  son  fils  bien- 
aimé  Iesus  Christ  nostre  Saiiueur. 

Son  Compagnon,  nommé  Tsiko,  qui 
mourut  le  premier  et  fut  appelle  Paul, 
estoit  fils  de  Ouanda  Koca,  c'est  vn  Ca- 
pitaine des  mieux  disans  de  son  pays,  et 
par  conséquent  fort  estimé.  Son  fils 
estoit  pour  le  surpasser,  car  il  auoit  vne 
très-rare  éloquence  naturelle.  Le  soir 
comme  ie  le  faisois  quelquesfois  discou- 
rir, dit  le  P.  Daniel,  il  coloroit  son  dis- 
cours de  figures,  de  Prosopopées,  sans 
auoir  autre  estude  ni  aduanlage  qu'vne 
belle  naissance;  il  formoitdes  Dialogues 
fort  naturels  ;  bref,  il  s'animoit  en  dis- 
courant auec  vne  telle  grâce  et  naïfueté 
en  son  langage,  qu'il  rauissoit  ses  com- 
pagnons et  moi  auec  eux.  Il  n'estoit 
pas  tant  instruict  que  Robert  Satouta, 
d'autant  que  celui-ci  conuersoit  ordinai- 
rement auec  nos  Pères  en  son  pays,  et 
Paul  Tsiko  n'auoit  iamais  ouy  parler  de 
la  Foy  qu'au  Séminaire.  Il  estoit  d'vne 
humeur  gaye,  se  faisant  aimer  de  tous 
ceux  qui  le  cognoissoient.  L'affection 
qu'il  auoit  monstrée  à  nostre  Créance, 
pendant  qu'on  l'instruisoit,  fut  cause 
qu'on  le  baptisa  dans  sa  maladie,  quoy 
qu'il  perdist  bien  tost  le  sens  de  l'au- 
reille. 


De  l'ordre  qu'on  garde  au  Séminaire, 

et  de  quelques  parti  cidaritez 

des  Séminaristes. 

CHAPITRE  XIII. 

Il  n'y  a  rien  de  si  difficile  que  de  ré- 
gler les  peuples  de  l'Amérique.  Tous 
ces  Barbares  ont  le  droict  des  asnes  sau- 
uages  :  ils  naissent,  viuent  et  meurent 
dans  vne  liberté  sans  retenue  ;  ils  ne 
sçauent  que  c'est  de  bride  ni  de  cauc- 
çon  ;  c'est  vne  grande  risée  parmi  eux 
de  dompter  ses  passions,  et  vne  haute 


Philosophie  d'accorder  à  ses  sens  tout 
vn  iour  après  son  Baptesme,  exerçant  I  ce  qu'ils  désirent.     La  Loy  de  nostre 
des  actes  de  Foy  et  d'espérance,  voire  |  Seigneur  est  bien  éloignée  de  ces  disso- 

lutions:  elle  nous  donne  des  bornes 
et  nous  prescript  des  limites  hors  des- 
quelles on  ne  peut  sortir  sans  choquer 
Dieu  et  la  raison  ;  or  est-il  très-difficile 
de  mettre  ce  joug,  quoi  que  très-doux 
et  bien  léger,  sur  le  col  de  personnes 
qui  font  profession  de  ne  s'assuiettir  à 
aucune  chose  qui  soit  au  ciel  ou  en 
la  terre.  le  dis  qu'il  est  très-difficile, 
mais  non  pas  impossible  :  en  elfect  ie 
me  persuade  que  cela  est  au  delà  de  la 
puissance  et  de  l'industrie  des  hommes, 
mais  qu'il  est  très-facile  à  Dieu.  ISous 
nous  sommes  estonnez  comme  de  jeunes 
gens  libertins,  accoustumez  à  suiure 
leurs  volontez,  se  sont  capliuez  auec 
tant  de  douceur,  qu'on  ne  voit  rien  si 
souple  qu'vn  Séminariste  Huron.  Ce 
n'est  pas  qu'il  ne  faille  vne  grande  dex- 
térité à  les  conduire,  vne  douceur  et  vne 
patience  tres-insigne  :  car  de  se  seruir 
d'aigreur  parmi  ces  Nations,  c'est  les 
jetter  dans  la  reuolle.  le  crois  bien 
que  ces  ieunes  gens,  se  voyans  trois 
cens  lieues  esloignez  de  leur  pays,  se 
rendent  plus  souples  ;  mais  il  faut  con- 
fesser que  leur  docilité  et  obéissance  a 
esté  vn  grand  présent  de  la  part  de 
nostre  Seigneur.  Comme  ils  se  pic- 
quoient  au  commencement  de  viure  à  la 
Françoise,  le  Père  leur  fit  entendre  que 
nous  réglions  toutes  nos  actions  ;  que 
nous  ne  faisions  pas  ce  qui  nous  venoit 
en  la  fantasie,  mais  ce  qui  estoit  rai- 
sonnable, et  ce  que  nous  auions  pro- 
jette ;  qu'il  seroit  bon  qu'ils  nous  imi- 
tassent en  ce  poinct.  S'en  estans  mon- 
strez  tres-contens,  on  leur  dressa  ce 
petit  ordre,  qu'ils  gardent  tous  les  iours 
auec  beaucoup  d'obeïssance  et  de  sub- 
mission. 

Le  matin  estans  leuez,  on  les  fait  prier 
Dieu  :  ils  le  remercient  de  ce  qu'il  les  a 
créez,  et  de  ce  qu'il  les  a  consentez,  et 
de  ce  qu'il  lui  plaist  les  appeller  à  sa  co- 
gnoissance  ;  ils  lui  demandent  son  se- 
cours et  sa  grâce  pour  ne  le  point  offen- 
ser pendant  la  iournée,  et  puis  luy  of- 
frent toutes  les  actions,  les  consacrant 
à  la  très  saincte  Trinité,  en  l'honneur  de 
laquelle  ils  recitent  trois  fois  l'oraison 
de  nostre  Seigneur,  et  trois  fois  la  saluta- 
tion Angélique,  pour  honorer  la  saincte 


Vierge.  Us  recitent  aussi  le  symbole 
des  Apostres,  et  quelques  autres  prières. 
Apres  leur  prière  ils  vont  àlaChappelle, 
où  ils  assistent  à  la  saincte  Messe,  iu- 
squesà  l'offertoire  seulement;  ils  sont  si 
ponctuels,  que  la  Messe  qu'on  leur  a 
assignée  estant  sonnée,  ils  s'y  trouuent 
ordinairement  tous  les  premiers,  iusques 
là  qu'on  les  a  souuent  proposez  pour 
exemple  à  quelques  vns  de  nos  Fran- 
çois, bien  plus  negligens  qu'eux  en  cet 
endroit. 

Apres  la  Messe  on  les  fait  desieuner, 
puis  on  leur  monstre  à  lire  et  à  escrire, 
j  après  quoy  aians  pris  quelque  relasche, 
le  P.  leur  fait  le  Catéchisme,  leur  ex- 
pliquant les  mystères  de  nostre  cré- 
ance, ausquels  ils  se  rendent  fort  at- 
tentifs. 

L'heure  du  disner  estant  venue,  eux 
mesmes  dressent  leur  table  auec  vn  ou 
deux  ieunes  François,  qui  ont  demeuré 
auec  eux,  et  quelque  temps  après  auoir 
pris  leur  réfection,  ils  ne  manquent  pas 
d'aller  saluer  et  adorer  nostre  Seigneur 
en  la  Chappelle,  luy  présentant  cette 
petite  oraison  :  Mon  Dieu,  ie  vous  re- 
mercie de  m'auoir  conserué  depuis  le 
matin  iusques  à  maintenant  ;  conseruez 
moy  le  reste  du  iour,  oubliez  mes  fau- 
tes, et  m'aidez  à  n'y  plus  retomber  ;  ie 
vous  présente  toutes  mes  actions,  don- 
nez moy  vostre  grâce  pour  les  bien 
faire. 

Apres  cela  on  leur  enseigne  encore 
vn  peu  à  lire,  puis  on  leur  donne  la  li- 
berté de  s'aller  promener,  ou  de  s'ad- 
donner  à  quelque  exercice;  ils  s'en  vont 
ordinairement  à  la  chasse,  ou  à  la  pe- 
sche,  ou  font  des  arcs  et  des  flesches, 
ou  défrichent  quelque  terre  à  leur  fa- 
çon, ou  font  quelqu'autre  action  qui  leur 
aggrée. 

Sur  le  soir  aiant  souppé,  ils  font  l'ex-. 
amen  de  leur  conscience,  comme  aussi 
leurs  prières  à  genoux,  puis  s'en  vont 
prendre  leur  repos.  Eslre  né  Sauuage 
et  viure  dans  cette  retenue,  c'est  vn  mi- 
racle ;  estre  Uuron  et  n'estre  point  lar- 
ron (comme  en  effectils  ne  le  sont  point),  • 
c'est  vn  autre  miracle  ;  auoir  vescu  dans 
vne  liberté  qui  les  dispense  d'obéir 
mesme  à  leurs  parens,  et  ne  rien  entre- 

prendre  sans  congé,  c'est  vu  troisicsme 
miracle.  Mais  descendons  à  quelques 
particularitez  que  leur  maistreet  instru- 
cteur a  remarquées. 

L'vn  d'eux,  aiant  offensé  quelqu'vn  de 
nos  François,  luy  alla  demander  pardon, 
après  auoir  fait  son  examen  immédiate- 
ment deuant  que  de  se  mettre  au  lict, 
ne  voulant  pas  s'endormir  sur  la  faute 
qu'il  auoit  faite. 

Vn  autre,  n'aiant  pas  esté  esueillé  as- 
sez tost  pour  assister  à  la  saincte  Messe, 
en  receut  tel  regret,  qu'il  en  ietta  des 
larmes;  le  P.  luy  disant  qu'il  n'estoitpas 
encore  obligé  d'y  assister,  cela  ne  le 
consoloit  point  ;  en  fin  on  l'enuoia  faire 
ses  prières  à  la  Chappelle,  ce  qui  le  con- 
tenta. 

C'est  chose  incroiable  comme  ils  s'ac- 
cordent entr'eux,  et  comme  les  plus 
ieunes  défèrent  aux  plus  âgez  ;  mais 
aussi  les  plus  grands  ne  commandent 
point  aux  autres  auec  empire  ou  auec 
orgueil,  ains  d'vne  façon  aimable  et 
déférente,  comme  en  exhortant  et  té- 
moignant de  l'amour.  Ils  sont  si  vnis, 
que  si  on  offense  le  moindre  d'en- 
tr'eux,  ils  se  tiennent  tous  esgalement 
offensez. 

C'est  vne  douce  consolation  de  les  en- 
entendre  chanter  publiquement  dans 
hostre  Chappelle  le  symbole  des  Apostres 
en  leur  langue.  Or  afin  de  les  animer 
dauantage,  nos  François  en  chantent  vne 
Strophe  en  nostre  langue,  puis  les  Sémi- 
naristes vne  autre  en  Huron,  et  puis 
tous  ensemble  en  chantent  vne  troi- 
siesme,  chacun  en  sa  langue  auec  vn  bel 
accord  ;  cela  leur  aggrée  tant,  qu'ils  font 
retentir  par  tout  cette  chanson  saincte 
et  sacrée  ;  on  les  fait  aussi  publiquement 
respondre  aux  interrogations  du  Caté- 
chisme, afin  de  les  bien  fonder  et  esta- 
blir  en  la  foy.  I'ay  ouy  chanter  les 
François,  les  Montagnez  et  les  Hurons 
tous  ensemble,  les  articles  de  nostre 
créance,  et  iaçoit  qu'ils  parlassent  en 
trois  langues,  ils  s'accordoient  si  gen- 
timent qu'on  prenoit  grand  plaisir  à  les 
ouïr. 

Ils  m'ont  fort  pressé,  dit  le  P.,  de  les 
baptiser,  et  pour  m'induirc  à  cela,  ils 
me  representoient  entre  autres  raisons, 


que  ie  ne  pouuois  douter  de  leur  bonne 
volonté,  puis  qu'ils  auoient  pris  resolu- 
tion de  ne  iamais  nous  quitter.  L'vn 
d'eux  disoit  qu'il  feroit  fort  bien  ce  que 
font  les  Chrestiens  :  le  ieusnerai  bien, 
disoit-il,  ie  résisterai  bien  aux  mau- 
uaises  pensées  que  le  diable  iette  dans 
nostre  esprit  ;  ie  n'ai  desia  plus  de  mau- 
uais  songes,  si  bien  que  ie  ne  demande 
plus  à  Dieu  qu'il  me  garde  de  mon  mau- 
uais  songe,  mais  qu'il  esloigne  de  moy 
toute  mainmise  pensée.  Vn  autre  disoit 
que  si  on  les  baptisoit,  ils  auroient  plus 
d'esprit,  et  apprendroient  mieux  ce  qu'on 
leur  enseigne. 

Le  P.  leur  expliquant  certain  iour  les 
Commandemens  de  Dieu,  leur  faisoit 
voir  la  différence  qu'il  y  a,  de  ces  belles 
ordonnances  si  conformes  à  la  raison, 
auec  ce  que  leur  enjoignent  leurs  Char- 
latans. Ils  vous  commandent,  disoit-il, 
des  festins  de  bestes,  ils  assemblent  par 
fois  quantité  de  personnes  de  plusieurs 
bourgades,  font  faire  des  cérémonie* 
ridicules  ou  abominables,  et  tout  cela 
au  despends  du  malade,  qui  ne  reçoit 
autre  soulagement  de  ces  demoniacles 
que  d'estre  tourmenté  par  leurs  cris  et 
par  leur  tintamarre,  et  mangé  iusques 
aux  os  par  leur  gourmandise,  sans  com- 
pter les  presens  qu'il  leur  faut  faire. 
Quand  nous  desirons  obtenir  quelque 
chose,  nous  ne  sommes  point  subiets  à 
tant  de  Démons,  à  des  pierres  et  à  des 
rochers,  à  des  courants  d'eaux,  à  des 
cérémonies  badines  comme  vous  faites  ; 
nous  auons  recours  à  vn  seul  Dieu,  qui 
peut  tout,  qui  sçait  tout,  qui  est  la  bonté 
mesme. 

Là  dessus  l'vn  d'eux  prenant  la  pa- 
role, dit  :  Nous  faisons  encore  d'autres 
choses  plus  fascheusesque  tu  ne  dis  pas. 
Quand  nous  voulons  faire  bonne  chasse, 
nous  ieusnons  par  fois  iusques  à  huict 
jours,  sans  boire  ny  manger;  nous  nous 
découpons  et  tailladons  le  corps,  en 
sorte  que  le  sang  en  découle  abondam- 
ment ;  nous  voions  bien  que  cela  n'est 
pas  bon. 

Ces  bons  enfans,  voulans  entreprendre 
quelque  action,  ou  retournans  de  quel- 
que exercice,  s'en  vont  à  la  Chappelle 
pour  demander  secours  à  Dieu,  ou  le 

bénir  et  remercier  de  son  assistance. 
Nostre  Seigneur  leur  a  fait  voir  qu'il 
demandoit  d'eux  cette  recognoissance  : 
car  assez  souuent  il  leur  est  arriué  quel- 
que petit  malheur  ou  affliction,  quand 
ils  manquoient  à  ce  deuoir. 

Certain  iour  ils  s'en  allèrent  à  la  chasse 
sans  congé  et  sans  auoir  esté  demander 
secours  à  Dieu  en  sa  maison.  Ils  se  per- 
dirent dans  les  bois,  en  sorte  qu'ils 
ne  retournèrent  à  la  maison  qu'après 
auoir  bien  souffert  et  enduré  parmi  les 
neges  ;  ils  recogneurent  que  ce  mal- 
heur leur  estoit  arriué  pour  auoir  en- 
trepris cette  action  à  la  façon  des  Sau- 
uages. 

Yne  autre  fois  estans  sortis  sans  auoir 
esté  à  la  Chappelle,  et  voulant  abattre 
quelque  arbre,  l'vn  d'eux  pensa  tuer  son 
compagnon,  sa  hache  aiant  manqué  le 
coup.  Ils  s'en  reuindrent  honteux  et 
pleins  de  confusion,  si  bien  que  le  P. 
leur  demandant  s'ils  auoient  esté  prier 
Dieu  en  la  Chappelle  deuant  que  de  par- 
tir, eux  sans  faire  autre  response  sor- 
tent tout  sur  l'heure,  et  s'y  en  vont  de- 
mander pardon  de  la  faute  qu'ils  auoient 
faite. 

L'vn  d'eux,  estant  retourné  de  dehors 
auec  précipitation  et  sans  aller  faire  sa 
petite  prière,  fit  tomber  vn  aix  dessus 
sa  teste,  qui  l'offensa  fort.  La  première 
parole  que  luy  dit  l'vn  de  ses  camarades 
fut  :  As-tu  esté  à  la  Chappelle,  quand  tu 
es  rentré  à  la  maison  ?  Le  blessé  confes- 
sant que  non  :  Voila,  luy  fit-il,  la  cause 
de  ton  mal.  Et  comme  il  faisoit  paroi- 
stre  quelques  indices  de  la  douleur  qu'il 
sentoit  lors  qu'on  le  pansoit,  l'vn  d'eux 
dit  à  l'aureille  à  son  compagnon  :  Tout 
nostre  malheur  ne  vient,  sinon  de  ce 
que  nous  ne  prions  pas  Dieu. 

Le  P.  leur  expliquant  quelques  cir- 
constances de  la  passion  de  nostre  Sei- 
gneur, et  leur  parlant  de  l'eclypse  du 
Soleil  et  du  tremblement  de  terre  qui 
se  fit  sentir  en  ce  temps- là,  ils  reparti- 
rent, qu'on  parloit  en  leur  pais  d'vn 
grand  tremble-terre,  arriué  autrefois  ; 
mais  qu'ils  ne  sçauoient  ny  le  temps, 
ny  la  raison  de  cet  esbranlement.  On 
parle  encor,  disoient-ils,  d'vn  fort  nota- 
ble obscurcissement  du  Soleil,  lequel  on 


croit  estre  arriué,  pource  que  la  grande 
tortue  qui  soustient  la  terre,  changeant 
de  posture  ou  situation,  opposa  son 
escaille  au  Soleil,  et  en  desroba  la  veuë 
au  monde.  Tous  ceux  qui  n'ont  point 
la  cognoissance  de  Dieu,  ont  plus  de  té- 
nèbres dans  l'esprit,  que  la  terre  n'en 
reçoit  par  l'absence  du  Soleil.  Ils  ad- 
mirent nos  veritez  à  comparaison  de 
leurs  fables. 

Le  P.  de  Noue  estant  allé  aux  cabanes 
des  Sauuuges,  esloignées  deKébec  d'en- 
uiron  sept  ou  huict  lieues,  deux  Sémi- 
naristes Hurons  le  voulurent  accompa- 
gner. Les  Montagnez  les  Voians,  leur 
présentèrent  de  la  chair  d'Eslan  ;  or 
comme c'estoit  vn  Samedi,  ils  n'en  vou- 
lurent iamais  manger.  Le  P.  leur  dit, 
que  n'estans  pas  encore  baptisez,  ils 
n'estoient  point  obligez  à  ce  Comman- 
dement de  l'Eglise.  Il  n'importe,  di- 
rent-ils, nous  ne  desirons  pas  d'en  man- 
ger, puis  que  vous  n'en  mangez  point. 
Le  mesme  P.  me  raconta,  que  ces  bons 
garçons  faisoient  si  bien  leurs  prières 
â  deux  genoùils,  et  leur  examende  con- 
science, qu'il  en  estoit  intérieurement 
touché. 

Il  est  vrai,  Dieu  nous  a  affligés  par  la 
mort  de  leurs  compagnons,  mais  aussi 
nous  a -il  consolés  par  la  docilité  et  défé- 
rence de  ceux  qui  restent  en  vie.  Ils 
se  picquent  de  viure  à  la  Françoise,  et 
si  quelqu'vn  commet  quelque  inciuilité, 
ils  l'appellent  Huron,  et  demandent  de- 
puis quel  temps  il  est  arriué  de  ce  pais 
là.  Ils  font  gentiment  la  reuerence  et 
saluent  humblement  nos  François,  met- 
tans  la  main  au  chappeau  aux  rencon- 
tres. Tous  nos  Pères  et  nos  Frères  m'ont 
rendu  de  grands  tesmoignages  de  leur 
docilité.  Ce  n'est  pas  que  quelqu'vn 
n'ait  fait  paroistre  par  fois  quelque  pe- 
tit despit  et  mouuement  de  cholere., 
mais  cela  ne  dure  point,  aussi  les  gou- 
uerne-on  auec  vne  grande  douceur.  Le 
plus  âgé,  aiant  fait  vn  coup  de  sa  teste, 
demeura  quelque  temps  dans  son  opi- 
niastreté.  Le  P.  Daniel,  estant  venu  à 
Kébec,  me  raconta  ce  qui  s'estoit  passé, 
le  fis  venir  ce  ieune  homme,  ie  luy  de- 
mandai si  aiant  tousiours  bien  fait,  il  se 
vouloit  tout  d'vn  coup  et  par  cholere 

esloigner  du  bon  chemin  ;  qu'aiant  veu 
tant  de  prennes  de  nostre  amour  en  son 
endroit,  ce  seroit  vue  marque  de  peu 
d'e>prit,  de  n'y  pas  correspondre  ;  qu'au 
reste  Dieu  se  fascheroit  fortement  contre 
luy  s'il  le  quittait;  que  pour  nous  autres, 
nous  n'y  perdrions  rien,  que  tout  le 
malheur  tomberoit  sur  sa  teste  ;  qu'on 
m'auoitdit  qu'il  auoit  désisté  de  le  prier. 
11  me  respondit  qu'en  eflect,  il  s'estoit 
mis  en  grande  cholere,  se  figurant  qu'on 
le  vouloit  induire  à  croire  en  Dieu  par 
menaces  et  par  force,  et  pour  monstrer 
que  son  cœur  ne  se  laissoit  pas  saisir  de 
crainte,  il  auoit  fait  vn  coup  de  teste  ; 
qu'au  reste  il  auoit  bien  cessé  de  prier 
Dieu  en  public,  mais  qu'il  le  prioit  tou- 
tesfois  en  son  particulier.  Il  ne  faut, 
adiousta-il,  s'estonner  des  petites  fa- 
scheries  qui  suruiennent  :  nous  auons 
bien  quelques  differens  en  nostre  pais, 
entre  nos  plus  proches  parens  ;  nous  ne 
les  haïssons,  ny  ne  les  quittons  pas  pour 
cela  ;  nous  tenons  icy  le  P.  Daniel  comme 
nostre  Père,  nous  n'auons  garde  de  le 
quitter  pour  de  petites  fascheries.  Sa 
response  m'aggrea  fort,  et  me  confirma 
dans  la  pensée  que  i'ay,  qu'il  faut  gou- 
uerner  ces  peuples  auec  vne  grande  pru- 
dence, puis  que  la  seule  menace  des 
feux  et  des  peines  éternelles,  les  rebute 
par  fois.  Si  faut-il  bien  leur  inculquer 
cette  vérité  :  c'est  par  cette  bride  qu'on 
les  retiendra  dans  la  créance,  si  vne  fois 
ils  la  peuuent  tenir  en  bouche  sans  se 
cabrer. 

Voicy  vne  chose  pleine  de  consolation. 
La  veille  de  la  Conception  de  la  saincte 
Vierge,  que  nous  honorons  fort  en  la 
nouuelle  France,  ils  prirent  resolution 
par  ensemble  de  déserter  de  la  terre  et 
de  l'ensemencer,  et  en  suite,  de  faire 
vne  maison  ou  cabane  à  la  façon  de  leur 
pais.  Nous  prenions  cela  au  commen- 
cement, comme  vne  pensée  ou  resolu- 
tion de  ieunes  gens  qui  changent  d'aduis 
atout  propos;  mais  l'effect  surpassa  no- 
stre attente  :  ils  se  mirent  petit  à  petit 
àesbraneherdes  arbres,  et  le  Printemps 
venu,  ils  préparent  vne  telle  espace  de 
terre,  qu'ils  nous  estonnerent, se  rendant 
fort  assidus  à  ce  trauail.  Vn  malheur 
en  ce  poinct  leur  est  ardue  :   le  bled 


d'Inde  qu'ils  auoient  planté,  estant 
trop  vieil  et  trop  sec,  ou  l'aiant  poussé 
trop  auant  dans  terre  n'a  pas  réussi. 
Leur  maison  a  eu  vn  meilleur  succez  : 
ils  l'ont acheuée  gentiment,  quoy  qu'elle 
ne  serue  de  rien,  car  ils  l'auoient  dres- 
sée pour  aller  garder  et  recueillir  leurs 
grains,  qui  n'ont  point  ou  fort  peu  leuez. 
Or  jaçoit  que  ce  trauail  n'ait  pas  eu 
grand  elfect  temporel,  peut  estre  en  au- 
ra-il vn  très-grand  selon  l'esprit  :  se 
voiant  secourus  de  viures,  d'outils  et 
d'habits,  et  en  outre  bien  chéris  des 
François,  ils  auoient  résolu  de  faire  au- 
près de  leurs  parens  tout  leur  possible 
pour  demeurer,  non  seulement  l'an  pro- 
chain auec  nous,  mais  encore  pour  s'y 
habituer  le  reste  de  leurs  iours,  auec 
désir  d'attirer  de  leurs  compatriotes,  et 
de  plus  faire  descendre  quelques  fdles 
de  leurs  pais  pour  les  faire  instruire  et 
les  espouser  en  la  religion  Chrestienne 
et  Catholique  ;  si  ce  dessein  roùssissoit, 
ce  seroit  vn  grand  coup  et  très-impor- 
tant pour  la  gloire  de  nostre  Seigneur, 
et  mesme  pour  le  bien  de  Messieurs  les 
Directeurs  et  Associés,  qui  sont  Seigneurs 
de  ces  contrées.  Premièrement  dans 
peu  d'années  il  se  feroit  icy  vne  bour- 
gade de  Huions  Chrestiens,  qui  ne  ser- 
uiroient  pas  peu  pour  réduire  leurs  com- 
patriotes à  la  foy,  par  le  commerce  des 
vns  auec  les  autres,  et  nos  Montagnez 
errans  s'arresteroient  petit  à  petit  à  leur 
exemple  et  par  leur  alliance.  Secon- 
dement Messieurs  les  Directeurs  et  As- 
sociés auroient  icy  des  hostages  pour  as- 
seurer  la  vie  de  nos  François  au  pais  des 
Hurons,  et  pour  conseiller  le  commerce 
qu'ils  ont  auec  tous  ces  peuples  et  na- 
tions plus  esloignées.  le  dis  bien  dauan- 
tage  :  que  si  les  peuples  errans  voioient 
des  Hurons  sédentaires  auprès  de  nous, 
qu'ils  seroient  diuertis  de  nous  faire  la 
guerre  s'ils  en  auoient  la  volonté,  pour 
cequ'ilssçauentque  ces  Saunages  estans 
près  de  nous  et  sous  nostre  protection, 
ne  nous  quitteroient  point,  et  d'ailleurs 
aiant  cognoissance  des  bois  et  courans 
aussi  bien  que  le  reste  des  Saunages, 
ils  les  redouteroient  plus  que  les  Fran- 
çois mesmes,  et  ainsi  nous  garderions 
auec  nos  armes  la  bourgade  des  Hurons, 

et  eux  par  leurs  courses  donneroient  la 
chasse  ou  du  moins  descouuriroient  les 
ennemis. 

Quiconque  pèsera  solidement  ces  rai- 
sons, conciliera  qu'il  faut  entièrement 
s'efforcer  et  n'espargner  aucune  dé- 
pense pour  dresser  près  de  nous  vne 
bourgade  de  Hurons.  Ceux  que  nous 
auons  y  sont  desia  bien  disposés  par  la 
grâce  de  nostre  Seigneur.  Yoicy  vn 
autre  traict  de  leur  affection. 

Comme  les  vaisseaux  sont  arriués  fort 
tard,  la  trauerse  aiant  esté  longue  et 
fascheuse  ceste  année,  les  viures  nous 
manquans,  nous  estions  bien  en  peine 
ce  que  nous  ferions  de  ces  pauures  en- 
fans,  le  demandai  sur  ce  poinct  l'aduis 
de  Monsieur  de  Montmagni  nostre  Gou- 
uerneur.  l'honore  son  courage  :  il 
me  repartit  qu'aiant  eu  tant  de  peine 
d'auoir  ces  ieunes  gens,  qu'il  ne  croioit 
pas  que  nous  eussions  le  cœur  de  les 
renuoier,  puis  qu'ils  se  comportaient 
si  bien.  C'est  à  faire  à  souffrir,  di- 
soit-il,  et  à  espargner  quelque  chose 
de  vos  viures  et  des  nostres.  Il  cognoît 
bien  l'importance  de  ce  Séminaire,  pour 
la  gloire  de  nostre  Seigneur  et  pour  le 
commerce  de  ces  Messieurs.  Aiant  rap- 
porté ceste  response  si  sage  à  nos  Sémi- 
naristes, le  plus  âgé  dit  là  dessus  :  Voilà 
qui  va  bien  :  c'eust  esté  vn  grand  mal  de 
nous  renuoier  en  nostre  païs,  car  jaçoit 
que  nous  eussions  pris  resolution  de 
demeurer  auec  Echon  (c'est  le  P.  Bre- 
beuf)  et  auec  Antoine  (c'est  le  Père  Da- 
niel), s'il  remontoit  là  haut,  si  est-ce 
qu'il  vaut  bien  mieux  vn  peu  souffrir  çà 
bas  que  de  retourner  dans  de  si  grands 
dangers.  Helas  !  c'est  ce  pauure  gar- 
çon qui  a  pensé  tout  perdre.  Nous  en 
verrons  l'occasion  au  chapitre  suiuant. 
Dieu  l'a  ramené  par  d'estranges  auen- 
turcs. 


De  l' Estât  du  Séminaire  à  la  venue 
des  Hurons  leurs  compatriotes. 

CHAPITRE   XIV. 

Si  la  Mission  et  le  Séminaire  des  Hu- 
rons n'eussent  esté  establis  sur  ceste 
pierre  de  laquelle  il  est  dit  Petra  aulem 
erat  Chrislus,  c'en  estoit  fait  ceste  an- 
née, l'édifice  estoit  à  bas:  les  troubles, 
les  guerres,  les  Maladies,  les  calomnies, 
en  vn  mot  toutes  les  machines  qui  peu- 
uent  sortir  de  l'Arsenal  des  Démons,  ont 
esté  pointées  contre  ceste  sainte  entre- 
prise ;  en  sorte  que  nous  pouuons  dire 
morimur  et  ecce  viuimus  :  nous  voions 
tout  renuersé  et  tout  affermi  quasi  en 
mesme  temps.  Tous  les  mal-heurs, 
toutes  les  pestes,  les  guerres  et  les  fa- 
mines qui  affligeoient  le  monde  au  pre- 
mier âge  de  l'Eglise  naissante,  s'atlri- 
buoient  jadis  à  la  foy  de  Iesus  Christ  et 
à  ceux  qui  l'embrassoicnt,  ou  qui  la  pre- 
schoient  ;  ce  qui  s'est  passé  touchant 
ce  poinct  en  la  primitiue  Eglise,  se  voit 
tous  les  iours  en  la  Nouuelle  France, 
notamment  au  païs  des  Hurons.  Il  n'y 
a  malice  noire  dont  nous  ne  soions  char- 
gez.    En  voicy  les  occasions. 

Comme  la  contagion  a  fait  mourir 
grand  nombre  de  Hurons,  ces  peuples, 
ne  recognoissant  pointla  justice  deDieu, 
qui  prend  vengeance  de  leurs  crimes,  se 
sont  imaginez  que  les  François  estoient 
cause  de  leur  mort.  Vn  certain  Algon- 
quin fort  meschant  homme  leur  rapporta 
l'an  passé,  que  deffunct  Monsieur  de 
Champlain,  d'heureuse  mémoire,  auoit 
ditàvn  Capitaine  Montagnez,  vn  peu 
deuant  que  de  rendre  l'âme,  qu'il  em- 
porterait auec  soy  tout  le  païs  des  Hu- 
rons. C'est  la  coustume  des  Capitaines 
Barbares,  de  souhaitter  que  d'autres 
leur  tiennent  compagnie  à  leur  trespas, 
jusque  là  qu'ils  enuoieront  par  fois  tuer 
quelqu'autre  Capitaine,  pour  aller  en- 
semble en  l'autre  monde.  Cesignorans, 
pleins  de  malice,  se  figurent  aisément 
que  nous  participons  à  leurs  détestables 
sentimens  :  c'est  pourquoy  ils  soupçon- 

noient  Monsieur  de  Champlain  d'auoir 
procuré  leur  mort  à  son  trespas. 

Quelques  autres  attribuoient  la  cause 
de  leur  contagion  à  nostre  vengeance, 

disans  que  nous  n'estions  montés  en 
leur  pais  que  pour  sacrifier  tous  leurs 
corps  à  Tàme  d'vn  nommé  Estienne 
Bruslé  qu'ils  ont  misérablement  assas- 
siné. Tout  paroist  jaune  aux  icteriques, 
qui  ont  les  yeux  iaunes  :  les  peuples  que 
l'ardeur  d'vne  vengeance  enragée  contre 
ceux  qui  leur  font  mal,  va  consommant, 
nous  croient  tous  eschaufles  et  bruslez 
d'vn  mesme  feu. 

Bref,  ils  philosophoient  encore  de 
leur  maladie  d'vne  autre  façon  :  ils  di- 
soient que  nos  François  auoient  ensor- 
celé vn  capot,  ou  vnerobbe,  et  l'auoient 
enterré  aux  Trois  liiuieres,  mais  en  tel 
lieu  qu'ils  se  doutoient  bien  que  les 
Ilurons,  très-grands  larrons,  l'enleue- 
roient  ;  ce  qu'ils  firent  L'aiant  donc 
transporté  en  leur  pais,  ils  y  ont  quand 
et  quand  porté  la  peste  et  la  conta- 
gion. 

Ces  nations  se  persuadent  qu'ils  ne 
meurent  quasi  que  "par  des  sorts,  c'est 
pourquoy  nous  mesurans  à  mesme  aulne, 
ils  nous  pensent  et  croient  plus  grands 
sorciers  qu'eux-mesmes.  Surcesbruicts 
autant  esloignés  de  la  vérité,  qu'ils  sont 
proportionnés  à  l'esprit  des  Sauuages  et 
conformes  à  leurs  coustumes,  ces  bar- 
bares ont  attenté  sur  la  vie  de  nos  Pères, 
iusques-là  qu'ils  ont  parlé  en  plein  con- 
seil de  les  massacrer;  mais  Dieu  est  plus 
puissant  que  les  hommes  et  que  tous  les 
Démons.  Sa  bonté  nous  suscita  pour 
protecteur  vn  Barbare  contre  les  Bar- 
bares mesmes:  vn  Capitaine,  nommé  Ta- 
ralouan,  dont  nous  auons  le  neueu  au 
Séminaire,  entendant  ce  discours,  tire 
vn  grand  collier  de  pourcelaine,  le  iette 
au  milieu  de  l'assemblée,  disant  :  Voilà 
pour  fermer  vos  bouches,  et  arrester 
vos  paroles.  C'est  la  coustume  du  pais, 
de  n'agir  ordinairement  que  par  des 
presens:  ce  coup  fut  arresté.  le  ne  sçnis 
si  nos  Pères  des  Ilurons  l'ont  sceu,  mais 
le  neueu  de  ce  braue  Capitaine  nous  l'a 
raconté  aux  Trois  Riuieres.  le  parleray 
bien  tost.  de  sa  prise  déplorable.  Vne 
autre  fois,  dans  la  propre  bourgade  où 


estoient  nos  PP.,  on  traitta  de  les  ren- 
uoicr  ça  bas,  ou  de  les  faire   mourir  : 
leur  Capitaine  nommé  Aënon  prit  la  pa- 
role, et  harangua  de   telle  sorte  qu'on 
vint  prier  les  PP.  qu'ils  ne  nous  escri- 
uissent  rien  de  ces  mauuaises  pensées, 
de  peur  qu'ils  ne  fussent  mal  traitiez 
aux  lieux  où  sont  nos  François.     Ce  Ca- 
pitaine est  l'vn  de  ceux  qu'on  croit  qui 
ont  tué  ce  misérable  Bruslé,   dont  les 
plaies  sont    encore  toutes  sanglantes; 
mais  il  a  tellement  reparé  ceste  faute 
par  l'affection  qu'il  a  depuis  portée  aux 
François,  que  nostre  Seigneur  luy  a  fait 
la  grâce  de  venir  mourir  Chrestien  entre 
nos  bras.     Or  iugez  maintenant  si  ces 
dispositions  estoient  bien  grandes  pour 
peupler  vn  Séminaire  :  car  si  en  public 
on  parloit  de  nous  perdre,  ie  vous  laisse 
à  penser  quelles  calomnies  vomissoient 
contre  nous  les  plus  insolens.    On  n'en- 
tendoit  qu'iniures,   que    menaces  ;   en 
sorte  que  les  plus  gens  de  bien  d'en- 
tr'cux,  craignoient  qu'on  n'en  massa- 
crast  quelques-vns  de  nous  autres,  et 
par  conséquent  ils  se  pou  noient  persua- 
der qu'on  esgorgeroit  ça  bas  leurs  en- 
fans  s'ils  nous  les  enuoioient,  suiuant  la 
coustume  tres-meschante   de  tous  ces 
peuples,  lesquels  se  vengent  sur  le  pre- 
mier venu,  des  torts  qu'ils  ont  receus  de 
quelque  particulier  d'autre  nation.     Or 
nonobstant  la  rage  des  démons,  le  Sé- 
minaire subsiste.     le  l'ay  veu  à  deux 
doigts  de  sa  ruine,  puis  tout  à  coup  celuy 
qui  le  sembloit  renuerser  l'a  appuie,  et 
si  la  maladie  et  la  guerre  n'eussent  af- 
fligé les  Murons  en  chemin,  nous  eus- 
sions peut-estre  esté  contraints  de  ren- 
uoier  des  enfans,   car  nous  n'auons  pas 
les  reins  assez  forts  pour  nourrir  et  en- 
tretenir tous  ceux  que  nous  pourrions 
auoir.     Mais  voions  les  accidens  assez 
estranges  qui  sont  arriuez  à  ce  pauure 
Séminaire. 

De  six  ieunes  Ilurons  qui  le  compo- 
soient,  l'vn  d'eux,  d'assez  mauuaise  hu- 
meur, quitta  ses  compagnons  et  s'en  re- 
tourna en  son  pais,  (comme  i'ay  dit  cy 
dessus)  ;  mais  il  nous  lit.  plus  de  bien  que 
nous  n'espérions  :  car  il  dit  merueillc 
du  bon  traittement  qu'il  auoit  receu  de 
nous,  ce  qui  consola  fort  les  Ilurons.  La 

mort  nous  fît  bien  plus  de  mal  :  car  elle 
nous  enleua  les  deux  meilleurs  esprits 
du  Séminaire.  Comme  ces  barbares 
sont  remplis  de  soupçons  nous  auions 
belle  peur  qu'ils  ne  s'imaginassent,  que 
ces  pauures  ieunes  hommes  n'eussent 
perdu  la  vie  par  nostre  faute,  veu  les 
circonstances  que  i'ay  dites  estre  arri- 
uéesà  leur  mort,  et  par  conséquent  nous 
craignions  qu'ils  n'en  priassent  quelque 
vengeance  sur  nos  Pères,  ou  plustost,  ce 
qui  nous  sembloit  plus  probable,  nous 
appréhendions  qu'ils  ne  se  persuadas- 
sent que  nos  maisons  leur  fussent  fa- 
tales, et  par  ainsi  qu'ils  ne  voulussent 
plus  nous  donner  de  leurs  enfans.  Dieu 
par  sa  prouidence  a  remédié  à  ces  crain- 
tes ;  aussi  tl'auions  nous  espérance 
qu'en  sa  pure  bonté.  Le  bruit  de  ces 
deux  morts  estant  porté  aux  Hurons  par 
quelques  Algonquins,  le  Père  de  Tsiko, 
l'vn  de  ces  deux  braues  ieunes  hommes 
trespassez,  entendant  ces  nouuelles, 
non  seulement  n'entra  poinct  dans  la 
cholere  d'vn  barbare,  mais  parla  en 
homme  bien  prudent  et  bien  sage  :  Hé 
bien  !  dit-il  à  nos  PP.  qui  sont  là  haut, 
on  dit  que  mon  lils  est  mort  :  si  le  cadet 
est  mort,  ie  vous  donneray  son  aisné  ; 
ie  ne  m'attristerois  point  quand  tous 
mes  enfans  seroient  morts  entre  vos 
mains,  car  ie  sçais  bien  que  vous  en 
auez  grand  soing.  Lors  qu'on  me  rap- 
porta ces  paroles,  mes  yeux  en  furent 
aussi  tost  frappez  que  mes  oreilles. 

Les  parens  de  Satouta,  voiant  que  la 
contagion  esgorgeoit  les  Hurons  en  leur 
pais,  ne  s'estonnereut  point  d'entendre 
le  bruit  de  la  mort  de  leur  fils.  C'est 
ainsi  que  Dieu  abbaisse  et  releue,  qu'il 
attriste  et  console  ceux  qui  trauaillent 
pour  sa  gloire  :  qu'il  soit  bénit  à  iamais. 
Voilà  donc  que  l'vne  des  causes  que 
nous  pensions  deuoir  ruiner  le  Sémi- 
naire, demeure  sans  efleet  ;  voions  les 
autres. 

II  restoit  trois  Séminaristes:  l'vn  nom- 
mé Teoualirhon,  l'autre  Arielhoua,  et 
le  troisiesme  Aïacidace.  Disons  deux 
mots  de  leurs  auentures.  Nous  les 
auions  cnuoiez  aux  Trois  Riuieres  sur 
le  commencement  de  l'Esté,  pour  y  voir 
leurs  parens,  qu'on  attendoit  à  l'arri- 


uée  des  Hurons.    Comme  vne  bande  ar- 
riua,  le  P.  Buteux  m'enuoia  quérir  à  Ké- 
bec  par  l'vn  d'eux,  nommé  Andehoua. 
Sur  ces  entrefaites,  arriue  vn  oncle  de  Te- 
oualirhon, Capitaine  de  Guerre,  homme 
assez  léger  ;  celuy-cy  dit  à  son  neueu, 
qu'estant  à  l'Isle,vn  Algonquin  luy  auoit 
rapporté  que  les   Hurons   auoient  tué 
deux  François.     A  cette  nouuelle  ce 
pauure  ieune  homme,  et  son  compa- 
gnon, se  disposent  à  la  fuitte  :  car  ce 
Capitaine  leur    faisoit   assez  entendre 
qu'on  leur  feroit  paier  la  mort  des  Fran- 
çois.    Au  commencement  ils  vouloient 
partir   auec    congé  ;    mais  comme  ils 
auoient  esté  donnez  publiquement,  on 
ne  les  vouloit  pas  receuoir  à  la  sourdine, 
du  moins  le  plus  ieune  nommé  Aian- 
dace,  dont  les  parens  n'estoient.  pas  en- 
core descendus  ;  pour  Teoualirhon,  puis- 
que son  parent  le  demandoit,  on  le  lais- 
soit  aller.     le  serois  trop  long  si  ie  vou- 
lois  expliquer  toutes  les  particularité» 
de  cette  affaire.    Comme  les  secrets  des 
Saunages  sont  des  voix  publiques,   on 
vint  à  sçauoir  le  bruit  qui  couroit  de  la 
mort  de  deux  François  :  on  arreste  ce 
Capitaine  Huron,  qui  promet  de  rester 
quelques  iours  ;  mais  la  nuiet  venue  il 
veut  prendre  la  fuitte  auec  son  neueu 
et  auec  l'autre  Séminariste,  qui  se  ietta 
à  bas  d'vn  bastion  du  fort  pour  se  sau- 
uer  ;  nos  François  accourent  les  armes 
au  poing, retiennentce  Capitaine  comme 
prisonnier,  voiant  qu'il  contreuenoil  à 
sa  parole,  et  qu'il  nous  vouloit  enleuer 
nos  Hurons.  Là  dessus  Monsieur  le  Gou- 
uerneur  arriue  aux  Trois  Riuieres  ;  i'e- 
stois  auec  luy,  ramenant  nostre  troi- 
siesme Séminariste.     A  peine  estions 
nous  en  terre,  que  quelques  canots  Hu- 
rons parurent,  lesquels  dissipèrent  ces 
faux  bruits  et  nous  asseurerent  que  les 
François  se  portoient  tous  bien  en  leur 
pais,  et  qu'on  en  verroit  bien-tost  de- 
scendre quelques-vus.  Voilà  la  face  des 
aifaires  toute  changée:  le  Séminaire  que 
nous  pensions  dissout,  est  establi  ;  le 
Capitaine  est  tout  confus,  chacun  est 
bien  aise  d'auoir  appris  la  vérité.    Ne- 
antmoins  nostre  Séminariste   Teouati- 
rhon  perseuerant  dans  la  volonté  de  re- 
tourner voir  ses  parens,  notamment  sa 

inere  qui  est  fort  Agée,  pour  la  soulager 
eu  ce  qu'il  pourrolt  dans  leur  maladie 
commune,  nous  luy  donnasmes  congé, 
d'autant  plus  volontiers  qu'il  nous  pro- 
mit d'aller  voir  le  P.  de  Brebeuf,  pour 
continuer  dans  Ja  bonne  instruction 
qu'on  a  commencé  de  luy  donner  au 
Séminaire.  Et  afin  de  l'obliger  dauan- 
tage  à  garder  ce  bon  propos,  le  P.  Paul 
Ragueneau,  que  i'enuoiois  aux  Ilurons, 
s'embarqua  auec  luy  dans  vn  mesme 
canot.  Comme  ils  s'en  alloient  tous 
deux  bien  eontens,  l'vn  de  ce  qu'il  s'al- 
loit  sacrifier  à  la  croix  de  Iesus-Christ 
pour  sa  gloire,  l'autre  de  ce  qu'il  s'en 
retournoit  en  son  pais,  voilà  qu'ils  ren- 
contrent en  chemin  Taratouan,  braue 
Capitaine  qui  descendoit  aux  François. 
Celuy  cy,  voiant  nostre  Teouatirhon  son 
nepueu,  le  tance  :  Comment,  luy  fit-il, 
mon  nepueu,  quittez  vous  ainsi  les  Fran- 
çois, qui  vous  ont  si  bien  traittez  ?  Ce 
pauure  ieune  garçon  n'eut  plus  de  pa- 
role, sinon  pour  tesmoigner  qu'il  estoit 
prest  de  retourner  d'où  il  venoit.  Allons 
donc,  luy  fit  son  oncle,  embarquez  vous 
dans  l'vn  des  canots  qui  me  suiuent, 
car  ie  vous  veux  moy-mesme  remener. 
Il  obéît  sans  réplique,  prend  congé  du 
P.  Ragueneau,  qui  tire  outre  poursuiure 
son  chemin,  auec  les  autres  Hurons  qui 
le  conduisoient,  se  mit  en  la  compagnie 
de  Taratouan,  pour  nous  venir  revoir. 
Comme  ils  s'en  venoient  doucement 
dans  le  grand  lac  de  S.  Pierre,  qui  n'est 
pas  beaucoup  esloigné  de  nostre  habita- 
tion, ils  tombent  dans  vne  embuscade 
d'Hiroquois,  leurs  ennemis  et  les  no- 
stres.  Taratouan,  marchant  le  premier, 
est  le  premier  entouré.  Ces  demi  dé- 
mons sortent  comme  de  leur  enfer,  et 
se  iettent  auec  de  grandes  huëes  sur  ce 
braue  homme,  qui  se  vit  plus  tost  pris 
qu'il  n'eut  deseouuertj'eiinemi.  Aussi 
tost  la  nouuelle  nous  est  apportée  que 
Taratouan  et  Teouatirhon,  nostre  Sé- 
minariste, estoient  prisonniers.  Nous 
pensions  tous  que  le  Père  Ragueneau 
estoit  de  la  bande,  mais  quelques  Hu- 
rons, eschappez  de  ce  danger,  nous  ra- 
contèrent comme,  vn  peu  de  temps  au- 
parauant,  TeouatirhonY  auo'û quitté  pour 
descendre  çà  bas  auec  son  oncle.    le 


m'oubliois  de  dire  que  nos  PP.  qui 
estoient  en  la  résidence  de  la  Conce- 
ption aux  Trois  Riuieres,  entendant  les 
bruiets  dont  i'ay  l'ait  mention  cy  dessus, 
du  massacre  des  deux  François  aux  Hu- 
rons, et  voians  que  Teouatirhon,  s'en 
voulant  aller,  renuersoit  le  Séminaire, 
s'addresserent  à  Dieu,  par  l'entremise 
de  nostre  Père  S.  Ignace,  donnans  vne 
neufuainé  de  sacrifices  en  son  honneur, 
à  ce  qu'il  luy  pleust  conduire  cet  affaire 
à  la  gloire  de  nostre  souuerain  Maistre. 
Ils  prièrent  à  l'Autel,  et  ce  grand  Pa- 
triarche opéra  dans  les  deux,  quasi  con- 
tre nostre  attente.  Car  nous  pensions 
tous  que  ce  Séminariste  ne  retourneroit 
iamais.  Au  commencement  nous  iugions 
qu'il  s'alloit  perdre  en  son  pais,  nonob- 
stant toutes  ses  bonnes  resolutions,  car 
les  occasions  y  sont  trop  pressantes; 
puis  aians  entendu  qu'il  estoit  tombé 
entre  les  mains  des  Hiroquois,  nous 
créions  aisément  qu'il  seroit  bruslé  et 
mangé  de  ces  loups  deuorans.  Comme 
les  pensées  aflligeoient  nostre  cœur,  et 
que  l'alarme  des  ennemis,  faisans  vn 
gros  de  cinq  cens  hommes,  battoit  nos 
aureilles,  voila  qu'on  vit  paroistre  vn 
canot  d'Hiroquois  sur  la  riuiere,  dans 
lequel  on  ne  voioit  qu'vn  homme  seul 
armé  d'vne  grande  perche  seulement, 
on  ne  sçauoit  qu'en  iuger.  Le  iour  pré- 
cèdent on  en  auoit  apperceu  vn  autre 
voltigeant  deuant  nos  yeux  et  comme 
nous  brauant,  sçachant  bien  que  nous 
n'estions  que  peu  de  personnes  dans 
nostre  reduict.  Comme  donc  on  voioit 
approcher  ce  canot,  conduit  par  vn  seul 
homme,  les  vns  disoient,  que  c'estoit 
quelque  prisonnier  qui  se  sauuoit,  les 
autres  s'imaginoient  que  c'estoit  vn  Hi- 
roquois qui  nous  venoit  amuser,  pen- 
dant que  le  gros  nous  viendroit  sur- 
prendre par  dedans  les  bois  ;  quelques 
Sauuages  vont  au  deuant  pour  le  reco- 
gnoistre,  lesquels  aians. apperceu  que 
c'estoit  vn  canot,  non  de  Huron,  ny  de 
Montagnez,  mais  d'Hiroquois,  prirent  la 
fuite  tant  qu'ils peurent,  s'escriant  :  Hi- 
roquois, Hiroquois,  Hiroquois;  c'est  l'en- 
nemi, c'est  l'ennemi.  Le  canonier,  voiant 
cet  homme  à  la  portée  du  canon,  le  vou- 
lut tirer,  mais  Monsieur  le  Gouuerneur 

l'arresta.  Nous  estions  tous  sur  vne 
platte  forme,  regardans  ce  pauure  gar- 
çon, lequel  aiant  mis  pied  à  terre,  prit 
sa  route  vers  nous  ;  alors  nous  vismcs 
bien  que  c'estoitquelque  pauure  lluron, 
sorti  des  griffes  de  ces  tigres  :  Pleust  à 
nostre  Seigneur,  dismes  nous,  que  ce 
fust  nostre  pauure  Séminariste  Teoua- 
tirhon  l  A  peine  auions  nous  lasché  la 
parole,  que  Monsieur  nostre  Gouuerneur 
s'escria:  C'est  luy  mesme,  ie  le  cognois 
à  son  port  et  à  sa  façon.  C'estoit  luy 
en  effect,  lequel  se  venoit  reietter  en- 
tre nos  bras,  comme  en  vn  port  de  sa- 
lut. Il  esloit  nud  comme  la  main,  ex- 
cepté vn  meschant  braier  qui  luy  cou- 
uroit  ce  que  les  yeux  ne  sçauroient  re- 
garder sans  pudeur.  Estant  arriué,  il 
nous  raconta,  qu'aiant  veu  son  oncle 
Taratouan  puissamment  assailli,  il  s'e- 
stoit efforcé  auec  ses  camarades  à  gran- 
des tires  de  rames  de  se  sauuer.  Nous 
fusmes,  disoit-il,  poursuiuis  parplusieurs 
canots  d'Hiroquois  ;  mais  aians  quelque 
auance,  nous  abordasmes  les  premiers 
la  terre  du  costé  du  Sud,  et  abandon- 
nant nostre  canot  et  tout  nostre  esqui- 
page,  nos  robbes  mesmes,  pour  estre 
plus  légers,  nous  nous  iettasmes  dans 
les  bois,  qui  d'vn  costé,  qui  de  l'autre. 
L'ennemi  nous  suiuoit  à  la  course  ; 
la  nuict  nous  cacba,  et  nous  rendit  la 
vie,  car  ces  voleurs,  nous  perdans  de 
veuë,  perdirent  aussi  l'espérance  de 
nous  attrapper.  Aiant  demeuré  vn  iour 
caché,  ie  trauersai  à  la  desrobée  vers  le 
grand  fleuue,  tirant  vers  les  Trois  Ri- 
uieres.  Comme  i'approchois  de  ces 
riucs,  i'apperceus  vn  canot  d'Hiroquois  ; 
ie  demeure  là  tout  espouuanté,  m'ima- 
ginant  que  i'estois  retombé  entre  les 
pattes  de  ces  bestes  farouches,  i'escou- 
lai  si  ie  n'entendrois  aucun  bruict.  En 
fin  voiant  que  tout  estoit  dans  le  silence, 
ie  m'approche  doucement,  ie  regarde 
de  tous  costez.  et  ne  voiant  personne, 
ie  prens  vne  perche  et  me  iette  dans  ce 
canot,  pour  me  venir  sauuer  au  lieu  que 
i'auois  abandonné.  Nous  le  receusmes 
de  bon  cœur,  comme  vne  pauure  oùaille 
errante.  Le  P.  Daniel  luy  demanda  s'il 
ne  s'estoit  point  recommandé  à  Dieu 
dans  ce  desastre.     Ah  !  dit-il,  que  ie  le 


priois  de  bon  cœur  !  L'auenture  de  ce 
pauure  ieune  Huron  fut  iugée  si  grande, 
que  quelques  vns  le  voiant  eschappé 
creurent  qu'il  estoit  deuenu  espion,  et 
que  les  Hiroquois  luy  auoient  sauué  la 
vie  pour  nous  venir  trahir,  ou  plustost 
ceux  de  sa  nation.  Mais  helas  !  le  pau- 
ure garçon  fit  bien  paroistre  le  con- 
traire, désirant  de  s'en  aller  en  dili- 
gence à  Kébec,  pour  prendre  quelque 
repos  et  se  faire  panser  d'vne  blessure 
qu'il  s'estoit  faite  en  fuiant,  les  orties 
et  les  halliers  luy  auoient  deschiré  la 
peau  courant  dedans  les  bois. 

Le  P.  Daniel  luy  aiant  tesmoigné  de 
la  tristesse  pour  la  perte  de  son  oncle 
Taratouan,  lequel  n'estoit  pas  encore 
instruit,  il  repartit  qu'il  luy  auoit  dé- 
claré les  principaux  articles  de  nostre 
créance,  selon  qu'on  luy  auoit  enseigné 
au  Séminaire.  Au  reste  quelques  iours 
après,  vn  Huron  se  sauuant  raconta  qu'il 
s'estoit  caché  dedans  des  joncs  sans 
branslcr,  d'où  il  entendoitces  bourreaux 
tourmentans  ses  pauures  camarades  pri- 
sonniers, l'entendois,  disoit-il,  Tara- 
touan, chanter  aussi  fortement  et  aussi 
gaiement,  que  s'il  eust  esté  parmi  ses 
amis.  Comme  i'estois  couché  nud  dans 
la  vase,  caché  seulement  par  des  joncs, 
et  que  ceste  posture  me  contraignoit 
fort,  ce  pauure  Capitaine  me  donnoit 
tant  de  courage,  par  sa  constance  et 
par  la  fermeté  de  sa  voix,  que  ie  me 
pensai  leuer  plus  de  trois  fois,  pour 
m'aller  rendre  compagnon  de  ses  tour- 
mens.  Yoila  vne  estrange  auenlure  ;  le 
ieune  Séminariste  sera  bien  chastié,  s'il 
ne  recognoist  la  main  de  Dieu  en  sa  con- 
duite. Ce  n'est  pas  la  première  fois  que 
sa  bonté  l'a  deliuré  des  mains  et  de  la 
dent  de  ses  ennemis.  Comme  il  est  dé- 
ia  grand  et  courageux,  il  voulut  suiure 
quelques  Montagnez  qui  s'en  alloieni,  à 
la  guerre  ce  Printemps  ;  nous  l'empe- 
schasmes,  luy  représentant  qu'il  deuoit 
obeïr,  puis  qu'en  son  pais  mesme  on  ne 
faisoit  pas  d'estat  d'vn  ieune  homme 
désobéissant  à  son  Capitaine.  S'il  y  fust 
allé,  il  estoit  pour  y  perdre  la  vie,  aussi 
bien  que  les  autres,  qui  furent  surpris 
et  mis  en  partie  à  mort.     C'est  assez, 

parlons  des  doux  autres,  ses  compa- 
gnons. 

I'ay  dit  que  le  second  de  nos  Sémina- 
ristes se  nommoit  Andehoua  ;  celuy  cy 
est  d'vn  bon  naturel.  Comme  ie  l'eus 
remené  aux  Trois  Riuieres,  il  fut  bien 
estonné,  voiant  que  Troualichon,  l'vn 
de  ses  camarades,  s'en  vouloit  aller.  11 
se  perdra,  disoit-il,  si  tost  qu'il  sera  ar- 
riué  au  païs.  Comme  il  le  vit  sur  son 
départ,  il  luy  dit:  Tu  sçais  bien,  mon 
cher  compagnon,  comme  nous  auons 
tousiours  vescu  en  bonne  intelligence  : 
continuons  dans  cette  amitié;  souuienne 
toy  qu'auparauant  que  nous  cogneus- 
sions  Dieu,  nous  viuions  comme  des 
bestes,  ne  retournons  point  à  nostre 
première  ignorance  ;  prends  garde  à  toy, 
n'oublie  point  ce  qu'on  nous  a  enseigné. 
11  disoit  cela  auec  vne  grande  douceur, 
et  pour  conclusion  il  luy  lit  vn  petit  pré- 
sent que  nous  leur  donnasmes,  en  signe 
de  l'amour  qu'il  luy  portoit.  Il  a  fait 
d'autres  actions  pleines  d'édification. 
Quelques  canots  estans  arriuez  de  son 
païs,  voiant  qu'ils  apportoient  des  ma- 
lades, il  les  alloit  visiter,  et  à  peine 
estant  catéchumène,  il  faisoit  du  Prédi- 
cateur. Ce  n'est  pas  merueille,  leur  di- 
soit-il, si  nous  guérissons  si  rarement, 
et  si  nous  mourons  si  souuent:  nous  ne 
cognoissons  point  le  Maistre  de  la  vie, 
nous  ne  le  prions  point,  au  contraire 
nous  le  faschons  sans  cesse.  Ses  com- 
patriotes luy  demandans,  en  quoy  ils  le 
pouuoient  fascher,  il  leur  expliquoit  les 
Commandemens  de  Dieu,  et  puis  leur 
disoit:  Nous  menons  vne  vie  toute  con- 
traire à  ces  paroles.  Mais  encor,  luy 
repliquoient-ils,  les  François  ne  desro- 
bent-ils  iamais?  iamais  ne  sont-ils  im- 
pudiques? Les  bons,  respondoit-il,  ne 
commettent  iamais  ces  malices  ;  les  au- 
tres, y  estans  tombez,  s'en  repentent, 
en  demandent  pardon  à  Dieu,  qui  leur 
l'ail  miséricorde  ;  mais  nous  autres  nous 
nous  plongeons  dans  nos  offenses,  sans 
iama's  les  reuoquer.  Les  panures  gens 
se  regardaient  les  vns  les  autres  auec 
estonnemcnt,  voiant  vn  ieune  Barbare 
de  leur  nation  deuenu  Prédicateur  de  la 
loy  du  grand  Dieu.  Comme  ils  entroient 
assez  souuent  en  nostre  maison,  et  qu'ils 


iettoient  les  yeux  sur  quelques  images 
de  papier,  ce  ieune  Catéchumène  leur 
expliquoit  ce  qu'elles  vouloient  dire.  11 
leur  preschoit  lesus-Christ  crucifié,  à  la 
veué  de  sa  croix,  n'oubliant  pas  ses 
grandeurs,  après  auoir  parlé  de  ses  bas- 
sesses. En  vn  mot  ce  nous  estoit  vne 
grande  ioic  de  voir  de  nos  yeux  la  véri- 
té de  ces  paroles,  Pauperes  Euangeli- 
zantur.  Or  iaçoit  que  ce  bon  ieune 
homme  nous  donne  de  grandes  espé- 
rances, neantmoins  il  est  né  dans  la 
barbarie,  c'est  à  dire,  dans  l'incon- 
stance ;  c'est  pourquoy  il  a  bon  besoin 
d'eslre  secouru  des  prières  de  V.  R.  et 
de  tous  ceux  qui  chérissent  cette  Mis- 
sion, afin  que  celuy  qui  donne  du  poids 
au  vents,  l'affermisse  dans  le  bien  que 
luy  mesme  a  commencé. 

Nostre  troisiesme  Séminariste  se  nom- 
moit Aïandacé  ;  c'estoit  le  plus  ieune  de 
ses  compagnons.  Nous  le  regardions  au 
commencement  comme  vn  petit  Benja- 
min. En  effet  il  s'est  fort  bien  comporté  : 
il  s'est  rendu  fort  obéissant;  mais  comme 
il  estoit  le  moins  esloigné  de  la  mam- 
melle,  pour  ainsi  dire,  de  tous  les  au- 
tres, aussi  a-il  désiré  plus  ardemment 
de  retourner  voir  sa  mère  et  sa  nour- 
rice. Il  s'est  embarqué  auec  le  P.  Pierre 
Pijart,  promettant  de  l'aller  voir  souuent 
sur  le  païs,  voire  mesme  demeurer  vne 
année  auecEchon,  s'il  l'a  pour  agréable, 
et  en  fin  de  nous  reuenir  voir  l'an  pro- 
chain auec  quelques  vns  de  ses  cama- 
rades, qu'il  ameneroit,  dit-il,  au  Sémi- 
naire, le  m'en  rapporte,  Dieu  le  veuille 
conseruer  et  luy  donner  bon  conseil. 
Yoila  comme  se  sont  comportez  nos  Sé- 
minaristes à  la  venue  de  leur  compa- 
triotes. S'ils  nous  consoloient  d'vn  coslé, 
la  contagion  qui  affligeoit  ces  peuples, 
nous  attristoit  de  l'autre,  car  elle  nous 
rauissoit  les  ieunes  gens  qui  nousestoient 
destinez.  Teouatirhon,  voiant  arriuer 
après  soy  vn  sien  camarade  sauné  du 
feu  aussi  bien  que  luy,  l'emmena  auec 
soy  au  Séminaire,  pour  luy  estre  com- 
pagnons dans  vn  grand  bon -heur,  comme 
ils  l'auoient  esté  dans  le  malheur.  Ils 
partirent  trois  de  compagnie  auec  le  P. 
Daniel,  qui  les  reconduisoit  à  Kébec,  où 
nous  auons  dressé  le  Séminaire.  Comme 

ils  s'embarquoient  dans  vn  canot,  Mon- 
sieur de  Chasteau-fort,  imitant  volontiers 
l'affection  de  Monsieur  nostre  Gouuer- 
neur,  qui  estoit  allé  donner  la  chasse 
aux  Hiroquois,  les  fit  saluer  à  coups  de 
canon,  pour  tesmoigner  à  ces  ieunes 
Sauuages  et  à  tous  leurs  compatriotes, 
que  nos  Capitaines  chérissent  et  hono- 
rent tous  ceux  qui  se  veulent  ranger 
sous  l'estendard  de  nostre  créance. 

Ceux-cy  estans  partis,  quelques  iours 
après  vne  escouade  de  Hurons  leuerent 
leurs  tentes  et  leurs  pauillons  d'auprès 
de  nostre  habitation,  pour  s'en  retour- 
ner en  leur  pais,  remenant  auec  eux, 
comme  i'ay  dit,  le  P.  Pijart.  Or  ils  n'é- 
toient  pas  encor  à  demie-lieuë  de  nous, 
que  voicy  paroistre  vn  ieune  garçon,  le- 
quel auoit  quitté  là  ses  compatriotes  pour 
s'en  venir,  disoit-il,  demeurer  en  nostre 
Séminaire  ;  vne  heure  après  il  en  vint 
encor  vn  autre,  nous  demander  la  mesme 
faueur.  le  ne  sçai  si  l'honneur  que 
Monsieur  nostre  Gouuerneur  venoit  de 
faire  au  P.  qui  sortoit  d'auec  nous,  le 
conduisant  iusques  à  son  canot,  cares- 
sant les  Sauuages  par  quelques  presens, 
pour  marque  de  l'estime  qu'il  iaisoit  de 
nous,  les  auoit  incités  à  cela,  ou  s'ils 
auoient  appris  de  nos  Séminaristes  le 
bon  traittement  que  nous  leur  faisions, 
ou  plustost  si  Dieu  ne  les  auoit  point 
fortement  touchez  ;  quoy  que  c'en  soit, 
ils  se  vindrent  ietter  entre  nos  bras,  sans 
nous  demander  si  nous  les  voulions  acce- 
pter, le  remerciai  Dieu  de  bon  cœur,  ap- 
prenant de  quelques-vns  de  nos  hommes 
qui  auoient  esté  aux  Hurons,  que  l'vn 
d'eux  pour  le  moins,  estoit  d'vn  excel- 
lent naturel,  et  qu'il  frequentoitsouuent 
là  haut  en  son  païs,  nostre  maison  ou 
cabane.  Car,  encore  que  nous  soions 
bien  aises  d'auoir  des  Séminaristes,  si 
est-ce  que,  comme  nous  n'en  pouuons 
pas  tenir  si  grand  nombre,  il  est  à  pro- 
pos de  n'en  prendre  aucun  de  mainmise 
humeur  ;  c'est  ce  qui  nous  en  a  fait  re- 
fuservn,  qui  se  presentoit  de  bon  cœur, 
mais  Teoualirhon  nous  aduertit  en  se- 
cret qu'il  estoit  possédé  par  fois  de 
quelque  démon,  ou  de  quelque  noire 
melancholie,    c'est   pourquoy  nous  le 


congediasmes,  de  peur  qu'il  n'offensast 
les  autres. 

Outre  ces  ieunes  plantes,  il  en  venoit 
deux  autres  de  la  bourgade  de  Teano- 
sleaé  ;  mais  helas  !  les  pauures  eni'ans 
ont  esté  pris  en  chemin  auec  leurs  pa- 
rens  par  les  Hiroquois,  leurs  cruels  en- 
nemis. Quand  ie  les  vis  dépeints  dans 
le  nombre  des  captifs,  comme  ie  di- 
rai au  journal,  cela  me  fit  saigner  le 
cœur. 

De  l'heure  que  i'escris  cecy,  nous  en 
attendons  encor  trois  de  Ossosandué,  et 
cinq  ou  six  de  diuers  autres  endroits  ; 
ils  ont  tous  donné  leur  parole  à  nos  Pè- 
res •  voire  mesme  le  Capitaine  de  Khion- 
daësahan,  voiant  que  la  jeunesse  de  di- 
uers endroits  se  disposoit  pour  venir 
demeurer  auec  les  François,  dit  au  P. 
Pierre  Pijart,  qu'il  vouloit  estre  de  la 
partie,  et  qu'il  nous  en  enuoieroit  de  sa 
bourgade.  On  dit  par  vn  vieux  pro- 
uerbe  qu'à  quelque  chose  malheur  est 
bon  :  l'Epidémie  et  la  mort  mesme,  et 
peut  estre  encore  la  nouuelle  de  la 
guerre,  qui  empescheraparauenture  ces 
peuples  de  descendre  et  d'apporter 
leurs  enfans  au  Séminaire,  nous  soula- 
gera :  car  vn  plus  grand  nombre  nous 
oppresseroit.  Les  despenses  qu'il  faut 
faire  pour  habiller  et  nourrir  ces  ieunes 
gens,  sont  plus  grandes  qu'on  ne  sçau- 
roit  penser:  ils  viennent  nuds  comme 
vn  ver,  ils  s'en  retournent  bien  vestus, 
il  leur  faut  entretenir  maison,  vn  bon 
emmeublement,  des  matelats  et  des 
couuertures,  de  bons  habits,  quantité 
d'estoffes  et  de  linge,  vne  grande  nour- 
riture, des  personnes  pour  les  instruire 
et  seruir,  quand  ce  ne  seroit  que  pour 
les  aider  l'Hiuer  à  tirer  du  bois  de 
chauffage. 

Ce  n'est  pas  tout,  il  faut  des  presens 
pour  leurs  parens  et  pour  leurs  amis. 
Voilà  comme  on  gaigne  au  commence- 
ment des  hommes  Barbares.  Deuant 
que  tous  ces  grands  besoings  aient  fait 
mille  lieues,  pour  nous  venir  trouuer,  il 
y  a  bien  de  faux  frais  et  bien  du  déchet. 
Tout  cela  ne  nous  estonne  point  :  les 
coffres  de  Dieu  sont  grands  ;  si  sa  Ma- 
jesté veut  entrer  par  ces  voies  dans 
l'âme  de  ces  pauures  Sauuages,  elle  en 

(remuera  bien  Pouuerture.  Quo  tous 
les  A.nges  luy  rendent  honneur  et  louange 
dedans  les  eieux. 

Ce  nous  est  assez  de  consolation  après 
tant  île  bourasques,  de  voir  ces  ieunes 
gens  en  bonne  intelligence,  bien  déli- 
bérez de  prester  l'ameille  à  noslre  cré- 
ance, et  de  viure  non  plus  en  barbares 
et  en  Saunages,  mais  en  bons  Chre- 
stiens. 

Disons  encore  deux  mots  deuant  que 
de  conclure  ce  chapitre.  Le  Père  Brebeuf 
m'a  enuoié  vne  instruction,  que  ie  fais 
lire  à  tous  nos  Pères  que  i'enuoie  aux 
Jl lirons.  I'ay  creu  qu'il  seroit  à  propos 
de  la  mettre  icy,  afin  que  ceux  qui  se- 
roient  destinez  pour  cette  mission,  vis- 
sent dés  la  France  les  difficultez  qu'ils 
ont  à  combattre  :  ie  sçais  bien  que  plus 
on  les  fait  grandes,  plus  nous  voions 
d'ardeur  dedans  nos  Pères  iusques  à  les 
désirer  trop  auidement.  C'est  mieux 
fait  à  mon  aduis,  quand  on  est  encore 
en  France,  de  ne  point  penser  ny  aux 
Huions,  ny  aux  Algonquins,  ny  aux 
Montagnez,  ny  à  Kébec,  ny  à  Miskou, 
ni  mesme  à  conuertir  les  Sauuages, 
mais  à  prendre  la  Croix  par  où  lesus 
Christ  nous  la  présentera.  Venons  au 
poinct. 


INSTRUCTION 

pour  les  Pères  de  nostre  Compagnie 
qui  seront  enuoiez  aux  Hurons. 

Les  Pères  et  Frères  que  Dieu  appel- 
lera à  la  Sainte  Mission  des  Hurons, 
doiuent  diligemment  preuoir  tous  les 
trauaux,  les  peines  et  les  périls  qu'il 
faut  encourir  en  faisant  ce  voiage,  afin  de 
se  résoudre  de  bonne  heure  à  tous  les 
accidens  qui  peuuent  arriuer. 

Faut  aimer  de  cœur  les  Sauuages,  les 
regardans  comme  rachetez  du  sang  du 
fils  de  Dieu,  et  comme  nos  frères,  auec 
lesquels  nous  deuons  passer  le  reste  de 
nostre  vie. 

Pour  agréer  aux  Sauuages,  faut  pren- 
dre garde  de  ne  se  faire  iamais  attendre 
pour  s'embarquer. 


Il  faut  faire  prouision  d'vn  fusil  ou 
d'vn  miroir  ardent,  ou  de  tous  les  deux, 
afin  de  leur  faire  du  feu,  pendant  le  iour 
pour  petuner,  et  le  soir,  quand  il  faudra 
cabaner  :  ces  petits  seruices  leur  gagnent 
le  cœur. 

H  faut  s'efforcer  de  manger  de  leurs 
sagamitez  ou  salmigondits,  en  la  façon 
qu'ils  les  approstenl,encor  qu'elles  soient 
sales  et  demi  cuites,  et  tres-insipides. 
Pour  les  autres  choses  qui  sont  en  grand 
nombre,  qui  peuuent  desplaire,  il  les 
faut  supporter  pour  l'amour  de  Dieu, 
sans  en  dire  mot,  ou  sans  en  faire  sem- 
blant. 

Il  est  bon  au  commencement,  de 
prendre  tout  ce  qu'ils  baillent,  encore 
que  vous  ne  le  puissiez  tout  manger:  car 
quand  on  est  vn  peu  accoustumé,  on 
n'en  a  pas  trop. 

11  faut  s'etforcer  de  manger  dés  le 
poinct  du  iour,  n'estoit  que  vous  puis- 
siez embarquer  vostre  plat,  car  la  jour- 
née est  bien  longue,  pour  la  passer  sans 
manger.  Les  barbares  ne  mangent  qu'au 
resueil  et  au  coucher  du  Soleil,  quand 
ils  sont  en  chemin. 

Il  faut  estre  prompt  à  s'embarquer 
et  à  se  desembarquer,  et  retrousser  tel- 
lement ses  habits,  qu'on  ne  se  mouille 
point,  et  qu'on  ne  porte  ny  eau  ny  sable 
dans  le  canot.  Il  faut  aller  nuds  pieds 
et  nues  iambes,  afin  d'estre  mieux  ap- 
pareillé ;  passant  les  sauts,  on  peut 
prendre  ses  souliers,  et  aux  longs  por- 
tages, on  peut  mesme  prendre  ses  bas  de 
chausses. 

Il  se  faut  comporter  en  sorte,  qu'on 
ne  soit  point  du  tout  importun  à  pas  vn 
de  ces  Barbares. 

11  n'est  pas  à  propos  défaire  tant  d'in- 
terrogations, il  ne  faut  pas  suiure  le 
désir  qu'on  a  d'apprendre  la  langue, 
et  de  faire  quelques  remarques  sur  le 
chemin  :  on  peut  excéder  en  ce  poinct. 
Il  faut  deliurer  de  cet  ennui  ceux  de 
vostre  canot,  veu  mesme  qu'on  ne  scau- 
roit  profiter  beaucoup  dans  ces  trauaux. 
Le  silence  est  vn  bon  meuble  en  ce  temps 
là. 

Il  faut  supporter  leurs  imperfections 
sans  mot  dire,  voire  mesme  sans  en 
faire  semblant  ;  que  s'il  est  besoin  de 

reprendre  quelque  chose,  il  le  faut  faire 
modestement,  et  auec  des  paroles  et 
des  signes  qui  tesmoignent  de  l'amour, 
et  non  de  l'auersion  ;  bref,  il  faut  ta- 
scher  de  se  tenir  et  monstrer  tousiours 
ioieux. 

Vn  chacun  doit  estre  pourueu  d'vne 
demi-grosse  d'alesnes,  de  deux  ou  trois 
douzaines  de  petits  cousteaux  qu'on  ap- 
pelle jambettes,  d'vne  centaine  d'hains, 
auec  quelques  canons  et  rassades,  afin 
d'achepter  du  poisson  ou  autres  com- 
moditez,  au  rencontre  des  nations,  pour 
festoier  ses  Sauuages,  et  seroit  bon  de 
leur  dire  dés  le  commencement  :  Voila 
pour  achepter  du  poisson.  Vn  chacun 
es  portages  s'efforcera  de  porter  quel- 
que petite  chose  selon  ses  forces  :  si  peu 
qu'on  porte  aggrée  fort  aux  Sauuages, 
ne  fussent  qu'vne  chaudière. 

Il  ne  faut  point  estre  cérémonieux 
auec  les  Sauuages,  ains  accepter  les 
biens  qu'ils  vous  présentent,  comme 
seroit  quelque  bonne  place  dans  la  ca- 
bane. Les  plus  grandes  commoditez, 
sont  pleines  d'assez  grandes  incommo- 
ditez,  et  ces  cérémonies  les  offensent. 

Qu'on  prenne  garde  de  ne  nuire  à 
personne  dans  le  canot  auec  son  chap- 
peau.  Il  faut  plustost  prendre  son  bonnet 
de  nuict  :  il  n'y  a  point  d'indécence 
parmi  les  Sauuages. 

Ne  donnez  pied  à  rien,  si  vous  n'auez 
enuie  de  continuer  :  par  exemple,  ne 
commencez  point  à  ramer,  si  vous  n'a- 
uez enuie  de  ramer  tousiours.  Prenez 
dés  le  commencement  la  place  dans  le 
canotque  vous  desirez  conseruer  ;  ne 
leur  prestez  point  vos  habits,  si  vous 
n'auez  enuie  de  leur  laisser  tout  le 
voiage.  11  est  plus  aisé  de  refuser  du 
commencement,  que  de  redemander,  de 
changer  ou  désister  par  après. 

En  lin  persuadez  vous  que  les  Sau- 
uages retiendront  la  mcsme  pensée  de 
vous  dans  le  pais,  qu'ils  auront  eue  par  le 
chemin,  et  quiconque  auroit  passé  pour 
vne  personne  fascheuse  et  difficile,  au- 
roit par  après  bien  de  la  peine  d'oster 
cette  opinion.  Vous  auez  affaire  non 
seulement  à  ceux  de  vostre  canot,  mais 
encore,  s'il  faut  ainsi  dire,  à  tous  ceux 
du  pais;  vous  en  rencontrez,  auiourd'huy 


les  vns,  et  demain  les  autres,  qui  ne 
manquent  pas  de  s'enquérir  de  ceux  qui 
vous  ont  amené,  quel  homme  vous 
estes.  C'est  vne  chose  quasi  incroiable, 
comme  ils  remarquent  et  retiennent  iu- 
sques  au  moindre  défaut.  Quand  vous 
rencontrez  en  chemin  quelque  Saunage, 
comme  vous  ne  pouuez  encore  leur  don- 
ner de  belles  paroles,  au  moins  faites 
leur  bon  vidage,  et  monstrez  que  vous 
supportez  ioieusement  les  fatigues  du 
voiage.  C'est  auoir  bien  emploie  les 
trauaux  du  chemin,  et  auoir  desia  bien 
auancé,  que  d'auoir  gagné  l'affection  des 
Sauuages. 

Voila  vne  leçon  bien  aisée  à  appren- 
dre, mais  bien  difficile  à  pratiquer  :  car 
sortans  d'vn  lieu  bien  poli,  vous  tombez 
entre  les  mains  de  gens  barbares,  qui 
ne  se  soucient  gueres  de  vostre  Philoso- 
phie, ny  de  vostre  Théologie  ;  toutes  les 
belles  parties  qui  vous  pourroient  faire 
aimer  et  respecter  en  France,  sont 
comme  des  perles  foulées  aux  pieds  par 
des  pourceaux,  ou  plustost  par  des  mu- 
lets,quivousmesprisentau  dernier  point, 
voians  que  vous  n'estes  pas  bon  mallier 
comme  eux  ;  si  vous  pouuiez  aller  nuds, 
et  porter  des  charges  de  chenal  sur 
vostre  dos  comme  ils  font,  alors  vous 
seriez  sçauant  en  leur  doctrine  et  re- 
cogneu  pour  vn  grand  homme,  autre- 
ment non.  Icsus-Christ  est  nostre  vraie 
grandeur  ;  c'est  luy  seul  et  sa  croix 
qu'on  doit  chercher,  courant  après  ces 
peuples  :  car  si  vous  prétendez  autre 
chose,  vous  ne  trouuerez  rien  qu'vne 
affliction  de  corpset  d'esprit.  Maisaiant 
trouué  Iesus  Christ  en  sa  croix,  vous 
auez  trouué  les  roses  dans  les  espines, 
et  la  douceur  dans  l'amertume,  le  tout 
dans  le  néant. 

Journal  contenant  diuerses  choses, 

qui  n'ont  peu  estre  mises  sous 

les  chapitres  precedens. 

CHAPITRE   XV. 

11  reste  tousiours  quelque  chose  à  dire, 
que  le  temps  ou  le  suiel  ne  permettent 
pas  d'estre  inséré  dedans  les  chapitres 
de  la  Relation  ;  c'est  pourquoy  ie  dresse 
ce  iournal  à  la  fin,  qui  se  grossit  ordinaire- 
ment iusques  au  départ  des  vaisseaux. 
Nous  le  commencerons  par  le  29.  d'A.oust 
de  l'an  passé.  Ceiour,  Monsieur  le  Gene- 
ral leua  l'ancre  du  port  de  Kébec.  l'ay 
escrit  qu'il  emmenoit  auec  soy  trois  pe- 
tites filles  Saunages.  Comme  i'auois 
peur  qu'elles  fissent  dificulté  de  s'em- 
barquer, ie  me  voulois  sernir  de  strata- 
gème pour  les  engager  à  monter  dans 
la  barque,  mais  il  ne  fut  besoin  d'au- 
cune inuention.  Elles  estoient  plus 
portées  à  voir  la  France,  qu'à  rester  en 
leur  pais,  iusques  là  que,  deux  seule- 
ment y  deuant  aller,  la  troisiesme,  qui 
est  baptisée,  se  mit  tellement  à  pleu- 
rer, voiant  que  ses  compagnes  la  quit- 
toient,  qu'il  la  fallut  embarquer  auec 
les  autres. 

Le  4.  de  Septembre,  le  P.  Buteux 
nous  fil  entendre  que  le  P.  Dauost  estoit 
arriué  des  Hurons  depuis  peu  de  iours  ; 
qu'il  estoit  encor  descendu  quelques 
escouades  de  Sauuages  de  ce  pais  là, 
lesquels  en  vn  conseil  ou  assemblée 
qu'ils  tindrent  à  la  Conception  aux  Trois 
Riuieres,  dirent  que  Monsieur  de  Cham- 
plain  leur  auoit  promis  l'année  précé- 
dente, que  les  François  et  les  Hurons  ne 
seroient  plus  qu'vn  peuple  ;  c'est  pour- 
quoy ils  demandoient  de  nos  Pères  et 
de  nos  François,  pour  emmener  en  leur 
pais.  Nous  auons,  disoient-ils,  parlé  de 
cet  affaire  auec  Eehon  (c'est  ainsi  qu'ils 
nomment  le  P.  Brebeuf)  ;  nos  compa- 
triotes trouuent  bonne  cette  communi- 
cation :  nous  vous  donnerons  des  Hu- 
rons, et  vous  nous  donnerez  des  Fran- 
çois. À  tout  cela,  on  ne  peut  repartir 
autre  chose,  sinon  qu'ils  estoient  arri- 


uez  bien  tard,  que  les  François  estoient 
partis  pour  retourner  en  France,  et  que 
le  truchement  mesme  estoit  descendu  à 
Kébec. 

le  receus  en  mesme  temps  deux  let- 
tres, l'vne  du  P.  Garnier,  l'autre  du  P. 
Cbastellain,  qui  sont  montez  en  ces  pais 
plus  haut  ;  voicy  comme  parle  le  P. 
Chaslellain.  Dieu  soit  éternellement 
bénit,  qui  par  vue  prouidence  particu- 
lière, nous  a  procuré  vue  rencontre  si 
fauorable,  pour  vn  voiage  extrêmement 
difficile  ;  ie  puis  dire  en  vérité  :  Propter 
verba  labiorum  tuorum  ego  cuslodiui 
vias  duras.  Ouy,  mon  R.  P.  qui  me 
tenez  la  place  de  Dieu  en  cette  mission, 
vos  paroles  m'ont  engagé  dans  des  che-, 
mins  bien  durs  ;  neantmoins  il  est  tres- 
vrai,  que  ie  ne  me  suis  iamais  mieux 
porté,  que  ie  l'ai  maintenant.  Dans  le 
grand  nombre  d'incommoditez  que  Dien 
nous  a  voulu  faire  goûter,  ie  n'ay  pas 
ressenti  la  moindre  indisposition.  le 
luy  auouë  franchement  que  ie  n'eusse 
peu  cy-deuant  demeurer  vue  heure  assis 
sur  la  terre,  sans  estre  endommagé  de 
ma  santé  ;  i'y  ay  passé  les  nuicts  les  plus 
froides  sans  autres  matelas  qu'vn  petit 
bout  de  branches  d'arbres,  auec  vn  re- 
pos nompareil.  le  ne  dis  rien  du  Soleil 
et  du  viure.  Quant  à  Testât  de  l'àme, 
dans  les  plus  grands  abandonnemens 
extérieurs  et  mesme  en  partie  inté- 
rieurs, Dieu  m'a  tousiours  fait  la  grâce 
de  me  faire  cognoistre,  qu'il  me  faisoit 
vne  faneur  que  ie  ne  recognoistrai  ia- 
mais bien  que  dans  le  ciel,  et  que  mille 
vies  ne  pourroient  assez  paier  ;  que 
i'en  estois  tout  à  fait  indigne,  qu'il  se 
plaisoit  toutesfois  à  m'accabîer  sous  le 
poids  de  ses  bien-faits,  plus  i'en  estois 
incapable.  Les  consolations  qu'il  m'a 
données,  ont  esté  plusdiuines  que  sensi- 
bles, et  telles,  que  ie  me  fusse  encor 
mille  fois  plus  abandonné  pour  vn  si 
grand  Dieu  d'amour  et  de  bonté  en  mon 
endroit.  le  prie  V.  II.  de  le  remer- 
cier pour  moy,  et  le  supplier  de  ne  se 
point  rebutler  de  mes  froidures  et  ingra- 
titudes. 

Le  P.  Garnier  escrit  en  ces  termes. 
Dieu  soit  bénit  à  iamais  :  nous  voicy  aux 
Nipissiriniens  depuis  hier,  siioieux  et  en 

si  bonne  santé,  que  i'en  suis  tout  hon- 
teux. Car  si  i'eusse  eu  assez  de  cœur  et 
de  courage,  ie  ne  doute  point  quenostre 
Seigneur  ne  m'eust  donné  vn  bout  de  sa 
croix  à  porter,  comme  il  a  fait  à  nos 
Pères  qui  sont  passez  deuant  nous.  S'il 
m'eust  fait  cette  faueur  ie  serois  vn  peu 
plus  abbattu  que  ie  ne  suis  ;  qu'il  soit 
bénit  de  tous  les  Anges.  Il  a  traitté 
l'enfant,  comme  vn  enfant  :  ie  n'ay 
point  ramé,  ie  n'ai  porté  que  mon  sac, 
sinon  que  depuis  trois  iours  quei'ai  pris 
aux  portages  vn  petit  paquet  qu'on  m'a 
présenté,  à  raison  qu'vn  de  nos  Sauuages 
est  tombé  malade.  Est-ce  pas  là  estre 
traitté  en  enfant?  Le  mal  est  que  celuy 
qui  se  plaint  de  ne  pas  souffrir  beau- 
coup, reçoit  auec  beaucoup  de  lascheté 
les  souffrances  que  nostre  Seigneur  luy 
présente  ;  mais  que  faire  à  cela?  sinon 
de  ietter  mon  pauure,  foible  et  chetif 
cœurentreles  bras  de  mon  bon  maistre, 
et  de  vous  prier  de  bénir  ce  Seigneur  de 
toute  l'estenduë  de  vos  forces,  de  ce 
que  Humilia  de  cœlo  respicit,  et  de  ce 
qu'il  me  donne  l'espérance  d'estre  vn 
iour  tout  à  luy.  Nous  arriuasmes  à  l'isle 
la  veille  de  S.  Ignace  ;  nous  acheptasmes 
du  bled  d'Inde,  nos  pois  nous  manquans. 
Ce  bled  nous  a  conduits  iusques  icy,  nos 
Sauuages  n'en  aians  serrez  en  aucun 
lieu,  au  moins  ils  n'en  ont  pris  qu'vne 
cache  ;  nous  n'anons  guère  trouué  de 
poisson  iusques  à  présent.  Nous  atten- 
dons icy  auiourd'huy  le  P.  Dauost.  A 
Dieu,  mon  R.  P.,  faites  moy  tel  par  vos 
saincts  Sacrifices,  qu'il  faut  que  ie  sois 
au  lieu  où  vous  m'enuoiez  de  la  part  de 
Pieu.  Du  lac  des  Nipissiriniens,  ce  8. 
d'Aoust. 

Si  les  trauaux  qu'on  souffre  dans  ces 
chemins  affreux,  où  on  n'a  que  le  ciel 
et  la  terre  pour  hosteilerie,  sont  grands, 
Dieu  l'est  encor  plus  ;  on  cognoist  par 
ces  lettres  que  sa  bonté  ne  se  laisse  pas 
vaincre.  Qu'honneur  et  gloire  luy  soient 
rendues  à  iamais,  dans  les  temps  et 
dans  l'éternité. 

Le  13.  du  mesme  mois,  Monsieur 
nostre Gouuerneur,  désirant  voir  la  rési- 
dence de  la  Conception  aux  Trois  Ri- 
uieres  et  le  pais  plus  haut,  me  prit  auec 
soy.    Nous  arriuasmes  le  16.  aux  Trois 


Riuieres,  et  le  18.  nous  trauersasmes  le 
lac  S.  Pierre.  Le  grand  ileuue  sainct 
Laurens,  se  resserrant  deuant  Kébec,  s'é- 
largit de  rechef  montant  plus  haut;  mais 
vne  lieuë  ou  deux  au  dessus  des  Trois 
Riuieres,  il  s'eslargit  en  sorte  qu'il  fait 
vn  estang  ou  lac  si  spacieux,  qu'vn  bon 
œil  posé  au  milieu,  n'en  voit  qu'à  peine 
les  extremitez.  Au  haut  de  ce  grand 
lac  poissonneux,  on  rencontre  quantité 
de  belles  Isles  fort  agréables.  Nous 
prismes  en  allant,  le  costédu  Sud,  et  au 
retour  le  costédu  Nord.  Nous  visitasmes 
Je  Ileuue  des  Hiroquois,  ainsi  nommé 
pource  qu'il  vient  de  leur  païs.  Mon- 
sieur de  Montmagny  nomma  la  grande 
Isle  qui  correspond  à  ce  Ileuue,  du  nom 
de  sainct  Ignace.  Le  lac  sainct  Pierre 
commence  à  se  fermer  en  cet  endroit, 
le  tienne  s'estrecissant,  non  pas  en 
sorte  qu'il  n'ait  encor  bien  vn  quart  de 
lieuë  ou  enuiron  de  large,  iusques  au 
sault  sainct  Louys,  ou  iusques  à  la  Ri- 
uiere  des  Prairies  ;  là  il  se  fait  comme 
vn  autre  lac,  par  le  rencontre  de  trois 
fleuues,  qui  ioignans  leurs  eaux  tous  en- 
semble, font  vne  autre  petite  mer  par- 
semée d'Isles.  Les  terres  en  cet  en- 
droit sont  hautes  ;  c'est  pourquoy  ces 
trois  fleuues  font  trois  saults  d'eau, 
comme  nous  les  appelions  icy,  c'est  à 
dire,  que  renconlrans  vn  fond  ou  vn 
lict  penchant  et  inégal,  ils  vont  d'vne 
grande  roideur  et  rapidité.  Les  Bar- 
ques peuuent  approcher  de  ces  cheutes 
d'eau,  mais  elles  ne  sçauroient  passer 
plus  auant,  non  pas  mesme  les  chalou- 
pes. Dans  toutes  les  Isles  que  nous 
vismes  là,  il  n'y  en  a  que  deux  ou  trois 
remarquables  ;  le  reste  est  petit,  et  à 
mon  aduis,  est  noie  au  Printemps.  Voicy 
comme  les  Isles  sont  couppées  :  le  grand 
fieuue  S.  Laurent  baigne  la  terre  d'vn 
de  nos  Messieurs,  du  costé  du  Sud  ;  tra- 
uersant  au  Nord,  il  fait  deux  Isles,  l'vne 
qui  a  peut-estre  vne  lieuë  et  demie  de 
long,  mais  elle  est  fort  estroite  ;  l'autre 
c'est  la  grande  Isle,  nommée  de  Mont- 
Real.  Cette  Isle  paroist  couppée  par  le 
milieu,  d'vne  double  montagne  qui  sem- 
ble la  trauerser.  A  l'endroit  de  ces 
montagnes  est  le  sault  sainct  Louys  qui 
se  trouue  dans  le  fieuue  sainct  Laurent. 

Papprends  que  les  Sauuages  tic  l'isle  ont 
autrefois  défriché,  et  tenu  vne  bourgade 
vers  relie  montagne,  mais  ils  l'ont  quit- 
tée, estant  trop  molestez  de  leurs  enne- 
mis; ils  nomment  encor  ce  lieu,  l'isle 
où  il  y  auoit  vne  bourgade.  Au  costé 
du  Nord  de  l'isle  de  Mont-Real,  passe  la 
FUuiere  des  Prairies,  qui  est  bornée  par 
vue  autre  Isle,  belle  et  grande,  nommée 
l'isle  de  Montmagny.  Au  delà  de  cette 
Isle,  est  la  Minière  S.  lean,  qui  touche 
aux  terres  fermes  du  costé  du  Nord  ;  au 
milieu  ou  enuiron  de  cette  Isle,  il  y  a 
deux  saults  ou  cheutes d'eau,  correspon- 
dant au  sault  S.  Louys.  L'vn  est  dans 
la  Riuiere  des  Prairies,  l'autre  dans  la 
Riuiere  S.  Iean.  le  dirai  en  passant 
d'où  sont  tirez  les  noms  de  ces  fleuues. 
La  Riuiere  S.  Iean  tire  sa  dénomination 
du  sieur  Iean  Nicolet,  truchement  et 
commis  au  magasin  des  Trois  Riuieres  ; 
il  a  sonnent  passé  par  tous  ces  endroits. 
La  Riuiere  de-  Prairies  fut  ainsi  appel- 
lée,  pource  qu'vn  certain  nommé  des 
Prairies,  conduisant  vne  Barque,  et  ve- 
nant à  cet  affour  ou  rencontre  de  ces 
trois  fleuues,  s'égara  dans  les  Isles  qu'on 
y  rencontre,  tirant  à  cette  riuiere,  qu'on 
nomma  puis  après  de  son  nom,  au  lieu 
de  monter  dans  le  tienne  de  S.  Laurent 
où  on  l'attendoit.  Pour  le  grand  lleuue, 
ie  ne  sçay  à  quelle  occasion  on  luy  a 
fait  porter  le  nom  de  S.  Laurent, 
peut  estre  pour  auoir  esté  trouué  en  ce 
iour  là. 

Nous  descendismes  à  terre  en  ces  trois 
isles,  que  nous  trouuasmes  toutes  fort 
bonnes  et  bien  aggreables  ;  ie  célebray 
le  premier  Sacrifice  de  la  Messe  qui  ait 
jamais  esté  dit,  à  ce  qu'on  me  rappor- 
toit,  en  l'isle  de  Montmagny,  qui  est  au 
Nord  de  l'isle  de  Montréal.  Apres  auoir 
considéré  la  beauté  du  pays,  nous  fismes 
voile  au  Trois  Riuieres. 

Le  4.  d'Octobre,  nous  quittasmes  les 
Trois  Riuieres.  A  peine  en  estions  nous 
esloignez  de  4.  ou  5.  lieues,  que  nous 
appcrceusmcsvn  Elan  se  pourmener  sur 
li1  bord  des  bois;  nous  voguions  douce- 
ment au  milieu  du  grand  tienne,  dans  la 
beauté  d'vn  iour  tout  doré.  Monsieur 
le  Gouuerneur,  aiant  veu  ce  grand  ani- 
mal, fitaussitost  mettre  bas  les  voiles,  et 

tenir  tout  le  monde  en  silence,  pondant 
que  deux  ou  trois  de  nos  François  s'en 
allèrent  doucement  dans  vn  petit  canot, 
pour  faire  ietter  à  l'eau  cette  grande 
beste,  ou  la  tuer  à  coups  d'harquebuse, 
si  elle  tiroit  dans  les  bois.  Entendant 
le  bruit,  elle  se  iette  à  l'eau  ;  inconti- 
nent Monsieur  fit  equipper  vne  eha- 
louppe,qui  lire  dessus  à  force  de  rames. 
La  panure  beste  nesçauoit  de  quel  costé 
se  ietter  :  elle  voyoit  des  harquebuses  à 
terre,  et  vers  l'eau  vne  chalouppe  qui 
luy  courroitsus;  en  fin  on  la  mit  à  mort 
et  l'apporta-on  sur  nostre  tillac.  Si  tous 
les  voiages  qui  se  font  en  la  Nouuelle 
France  se  passoient  aussi  doucement  que 
celuy-ci,  il  y  auroit  trop  d'attrait,  et  peut 
estre  que  le  corps  y  gagneroit  plus  que 
l'esprit.  Le  gibier,  la  chair  d'Elan  et 
parfois  de  Castor,  et  le  poisson  ne  nous 
manquèrent  point  en  son  temps.  Dieu 
soit  loué  par  tous  ses  Anges  des  biens 
qu'il  fait  aux  hommes.  Pour  conclu- 
sion, nous  nous  rendismes  à  Kébec  le  7. 
iour  d'Octobre. 

Le  17.  du  mesme,  Monsieur  le  Gou- 
uerneur, voulant  aller  à  Beau-pré,  au- 
trement le  cap  de  Tourmente,  pour  auoir 
cognoissance  du  païs,  me  dit  que  puis 
qu'vn  des  Pères  de  nostre  compagnie  y 
deuoit  aller  pour  administrer  les  Sacre- 
mens  de  l'Eglise  à  nos  François  qui  de- 
meurent en  ce  quartier  là,  qu'il  trouue- 
roit  à  propos  que  i'y  allasse.  le  luy 
obeïs  volontiers.  A  mesme  temps  le 
Père  Masse  et  le  Père  du  Marché  s'em- 
barquèrent pour  aller  aux  Trois  Riuieres. 
Mais  le  temps  fut  si  rude  et  si  fascheux, 
que  leur  barque  relascha,  et  les  vens 
nous  retindrent  13.  iours  au  lieu  où 
nous  ne  pensions  estre  que  trois  ou  qua- 
tre pour  le  plus.  A  la  vérité  c'est  auec 
bonne  raison  qu'on  a  nommé  les  lieux 
voisinsduCapde  Tourmente,  Beau-pré: 
car  les  prairies  y  sont  belles  et  grandes 
et  bien  vnis;  c'est  vn  lieu  très  commode 
pour  nourrir  quantité  de  bestial. 

Le  26.  de  Nouembre,  nous  comme n- 
çasmes  de  faire  le  catéchisme  aux  petits 
Sauuages.  Monsieur  le  Gouuerneur,  en 
aiant  oùy  la  nouuelle,  nous  dit  qu'il  les 
vouloit  traitter,  et  récompenser  ceux 
qui  retiendroient  bien  ce  qu'on  leur  au- 

roit  enseigné  ;  ce  qu'il  ne  manqua  pas  de 
faire.  Nous  conlinuasmes  cet  exercice 
vn  assez  long  temps. 

Le  5.  de  Décembre,  le  froid  aiant  dé- 
jà commencé  de  nous  visiter,  la  Riuiere 
de  S.  Charles,  sur  laquelle  est  sise  la 
maison  de  nostre  Dame  des  Anges,  se 
gela  et  fit  vn  pont  qui  se  ruina  seulement 
sur  la  my  Auril. 

Le  21.  du  mesme  mois,  qui  estoit  iour 
de  Dimanche,  vne  escouade  de  petits 
Sauuages  garçons  et  filles  s'en  vindrent 
frapper  à  nostre  porte,  disans  qu'ils  ve- 
noient  à  la  Messe.  lis  entendent  bien 
maintenant,  quand  on  la  sonne,  voire 
mesme  ils  se  seruent  du  propre  mot, 
l'apprenant  de  nos  François.  Nous  leur 
dismes  qu'ils  ne  pouuoient  assister  à  la 
Messe,  qu'ils  ne  fussent  baptisez.  Bapti- 
sez nous  donc,  disoient-ils,  car  nous  y 
voulons  assister.  On  les  admit  seulement 
pendant  la  prédication,  afin  qu'ils  vissent 
comme  les  François  se  rendent  attentifs 
à  l'instruction  qu'on  leur  donne,  et  en 
les  congédiant  on  leur  dit  qu'ils  retour- 
nassent après  midy,  et  qu'ils  prieroient 
Dieu.  Ils  ne  manquèrent  pas  de  se 
trouuer  à  vespres. 

le  marqueray  en  ce  lieu,  que  les  Sau- 
uages sçauent  dé-jà  si  bien  que  nous 
chérissons  les  malades  et  que  nous  en 
auons  soing,  qu'ils  croient  que  c'est 
assez  d'alléguer  quelques  vns  de  leurs 
maux,  pour  obtenir  quelque  chose  de 
nous;  vous  en  verrez,  qui  viendront  de- 
mander des  pruneaux,  pource  qu'ils  ont 
mal  au  pied  ou  à  la  main. 

Le  iour  de  Noël,  comme  le  Père  de 
Quen  et  moy  reconduisions  sur  le  soir 
nos  Pères  de  nostre  Dame  des  Anges, 
qui  nousestoient  venus  aider  à  entendre 
les  confessions  de  nos  François,  passans 
où  estoient  les  Sauuages,  nous  trou- 
nasmes  Makheabichtichiou  qui  faisoit 
vn  cry  public  par  les  cabanes.  11  crioit 
d'vne  voix  si  forte  et  auec  vn  accent  si 
violent,  que  ie  pensois  au  commence- 
ment qu'il  fust  yure.  Il  estoit  indigné 
de  ce  que  quelques  ieunes  Sauuages 
estans  entrez  en  vne  maison  de  Fran- 
çois, auoient  pris  du  pain  et  quelques 
espics  de  blé  d'Inde  qu'ils  auoient  ren- 
contré. Il  s'escrioit  donc  à  pleine  teste  : 


Vous  ieunesse,  qui  vous  allez  faire  in- 
struire tous  les  iours,  vous  dérobez,  et 
cependant  on  vous  enseigne  que  celuy 
qui  a  tout  fait  vous  le  defiend  ;  est-ce 
ainsi  que  vous  obéissez?  vous  n'auez 
point  d'esprit  ;  ne  craignez  vous  point 
que  les  François  ne  vous  pendent  ?  ce 
ne  sont  pas  les  vieillards  qui  font  ces 
coups  là,  ce  sont  les  ieunes  gens  qui 
n'ont  point  d'esprit.  Il  parloit  auec 
telle  ardeur,  que  ie  m'en  estonnay. 

Le  26.  du  mesme,  vne  femme  Sauuage 
me  demanda  si  les  femmes  ne  pouuoient 
pas  bien  aller  au  Ciel,  aussi  bien  que  les 
hommes  et  lesenfans;  luy  aiant  respon- 
du  que  oûy  :  Pourquoy  donc,  réplique 
elle,  n'instruis  tu  point  les  femmes, 
n'appellans  que  les  hommes  et  les  en- 
fans  ?  le  luy  respondis  qu'elle  auoit  rai- 
son, et  que  nous  les  ferions  venir  à  leur 
tour,  ce  que  nous  fismes  ;  mais  il  les  fal- 
lut bien-tost  congédier,  pource  qu'elles 
apportoientlespetitsenfans,quifaisoient 
vn  très-grand  bruit. 

Le  10.  de  Ianuier,  MakhcàbichlichÀou 
me  faisoit  plusieurs  questions  des  choses 
naturelles,  comme,  d'où  prouenoit  l'E- 
clypse  de  la  lune.  Luy  aiant  respondu 
qu'elle  prouenoit  de  l'interposition  de 
la  terre  entre  elle  et  le  Soleil,  il  me 
répliqua  qu'il  auoit.de  la  peine  à  croire 
cela,  pource,  disoit-il,  que  si  cette  noir- 
ceur de  la  lune  estoit  causée  par  ce  ren- 
contre de  la  terre  entre  elle  et  le  Soleil, 
comme  ce  rencontre  arriue  souuent,  on 
verroit  la  lune  Eclypsée,  ce  qui  ne  se 
fait  pas.  le  luy  fis  voir  que  le  Ciel  estant 
si  grand  comme  il  est,  et  la  terre  si 
petite,  cette  interposition  n'arriuoit  pas 
si  souuent  qu'il  s'imaginoit;  voiant  la 
figure  auec  vn  flambeau  à  l'entour  d'vne 
boule,  il  fut  fort  satisfait.  Il  me  deman- 
doit  d'où  prouenoit  que  le  Ciel  parois - 
soit  tantost  rouge,  tantost  d'autre  cou- 
leur, le  luy  repliquay  que  la  lumière 
rendue  dans  des  vapeurs,  ou  dans  des 
nues,  faisoit  cette  diuersité  de  couleurs 
selon  la  diuersité  de  la  nue  où  elle  se 
trouuoit,  et  sur  l'heure  ie  luy  monstray 
vn  verre  trigonal.  Tu  ne  vois,  luy  dis- 
je,  aucune  couleur  en  ce  verre  ;  mets  le 
sur  tes  yeux,  et  tu  le  verras  plein  de 
belles  couleurs  qui  prouiendront  de  la 

lumière.  L'aianl  appliqué  à  sa  veuë,  et 
voient  vne  grande  variété  de  couleurs, 
il  s'escria:  Vous  estes  des  Maniions,  vous 
aulies  François,  qui  cognoissés  le  Ciel 
et  la  terre. 

Le  2G.  de  Fcburier,  les  Sauuages  qui 
n'estoient  cabanez  qu'à  vu  quart  de  lienë 
de  nous,  s'approchèrent  entièrement  de 
Kébec.  Vn  de  leurs  sorciers  auoit  veu 
sept  feux  endormant;  c'estoit  autant  de 
cabanes  d'Hiroquois,  ils  estoient  dé-jà 
en  deçà  les  Trois  Riuieres,  à  son  dire. 
La  terreur  les  saisit  si  puissamment 
qu'ils  se  logèrent  à  vn  jet  de  pierre  de 
nostre  maison,  medemandanspourquoy 
nous  ne  tenions  point  d'armes  chez  nous, 
pour  résisterai!  casque  leurs  ennemis 
parussent.  Ils  voient  des  François  ca- 
banez de  tous  costez,  et  vne  terreur  pa- 
nique ne  laisse  pas  de  les  terrasser. 
Fugit  impiiis  nemine  persequente.  Ce 
sont  effets  du  diable,  qui  les  trouble  par. 
la  représentation  des  horribles  tourmens 
que  leurs  ennemis  leur  font  souffrir 
quand  ils  les  tiennent. 

Le  premier  iour  de  Mars,  le  Perc  de 
Noue  me  racontoit  qu'estant  allé  aux  ca- 
banes de  quelques  Sauuages  qui  s'o- 
stoient  retirez  sept  ou  huit  lieues  de- 
dans les  bois,  il  fut  tort  édifié  de  deux 
Hurons  du  séminaire  qui  le  suiuoient. 
Ces  bons  enfans,  comme  i'ay  dé-ja  dit 
cy-dessus,  faisoiént  leur  examen  de  con- 
science à  deux  genoux  auec  autant  de 
modestie,  comme  s'ils  eussent  esté  in- 
struits dés  leur  ieunesse.  Le  Père  estant 
arriué  aux  cabanes,  fut  très-bien  receu 
des  Sauuages.  Comme  il  allumoil  vn 
peu  de  bougie  pour  réciter  ses  heures, 
vn  Saunage  luy  dit  :  le  voy  bien  que  tu 
veux  prier  Dieu,  retire  toy  en  ce  petit 
coin  là,  tu  seras  plus  commodément  ; 
moy-mesme  ie  le  veux  prier  :  et  là  des- 
sus se  mit  à  faire  ses  prières  fort  posé- 
ment. Son  frère  le  reprenoit  quand  il 
ne  disoit  pas  bien.  le  ne  suis  pas  encor 
bien  instruit,  disoit-il,  mais  ie  le  seray 
auec  le  temps.  Le  Père  retourna  fort 
consolé,  et  nous  dit  entre  autre  chose 
qu'il  y  auoit  vne  petite  fille  du  caté- 
chisme qui  prenoit  vn  singulier  plaisir  à 
seruir  et  apporter  aux  François  ce  doity 
ils  auoient  besoin,  faisant  cela  auec  vne 


telle  ferueur  et  gaieté,  qu'ils  en  estoient 
estonnez. 

Le  mesme  iour  sur  le  soir,  vne  trouppe 
de  pelils  Sauuages  garçons  et  filles  se 
vindrent  ietter  dans  nostre  maison  pour 
y  passer  la  nuit  ;  ces  panures  enfans 
trembioienl  de  la  crainte  qu'ils  auoient 
de  leurs  ennemis  les  lliroquois.  Nous 
leur  dismes  que  nous  recourions  les  gar- 
çons, mais  que  les  fdles  ne  couchoient 
point  en  nos  maisons  ;  ces  panures  pe- 
tites Sauuages  ne  vouloient  point  sortir  ; 
en  (in  nous  nous  auisasmes  de  prier 
Monsieur  Gand  de  les  receuoir,  ce  qu'il 
lit  fort  volontiers,  les  faisant  dormir  au- 
près d'vn  bon  feu.  Ils  firent  le  mesme 
quelque  autre  fois,  et  tousjours  nous 
prenions  les  garçons,  et  les  filles  se  re- 
tiroient  en  la  chambre  de  Monsieur 
Gand  ;  les  matins  nous  les  faisions  prier 
Dieu,  et  les  renuoionsfort  contens. 

Le  2.  iour  de  Mars,  Monsieur  le  Gou- 
uerneur  alla  visiter  vn  lac  esloigné  en- 
uiron  quatre  lieues  de  Kébec.  Il  ne 
trouua  point  là  d'autre  hosteilerie  que  la 
neige.  Monsieur  Gand  et  autres  l'ac- 
compagnèrent. Comme  le  froid  estoit 
fort  véhément,  nous  auions  peur  que  la 
nuiet  n'endommageast  leur  santé,  car  il 
la  fallut  passer  entre  le  feu  et  la  neige 
soubs  le  grand  toict  ou  la  grande  voûte 
du  Ciel  ;  mais  ils  reuindrent  sans  autre 
mal  qu'vne  grande  lassitude.  C'est  vn 
grand  trauail  que  de  cheminer  sur  la 
neige,  notamment  quand  on  n'y  est  pas 
accoustumé.  Si  ce  lac  fit  du  mal  en  le 
cherchant,  il  fit  du  bien  estant  trouué, 
et  en  fera  encor  :  Monsieur  le  Gouuer- 
neur  y  fit  pescher  soubs  la  glace  pendant 
le  caresme  ;  on  y  prit  quelques  carpes 
et  des  truites  saumonées  dont  il  fit  plu- 
sieurs presens  aux  vns  et  autres,  car  il 
n'a  rien  à  soy. 

Le  9.  du  mois  d'Auril,  vn  Sauuage, 
admiré  de  ses  gens  pour  estre  grand  man- 
geur, nous  rencontrant  le  Père  de  Quen 
et  moy  dans  les  cabanes,  se  voulut  vanter 
de  ses  prouesses  de  gueule.  I'ay,  nous 
disoit-il,  mangé  en  vn  festin  la  longueur 
de  deux  brasses  de  graisse  d'Ours,  large 
de  plus  de  quatre  doigts.  Il  s'imaginoit 
que  nous  l'admirerions  ;  mais  il  fut  bien 
estonné  quand    nous    luy  repartismes 

qu'il  se  glorifioit  cTestre  deuenu  loup  : 
C'est  la  gloire  d'vn  loup,  et  non  d'vn 
homme,  luy  dismes  nous,  de  manger 
beaucoup.  Si  tu  disois  que  tu  as  fait 
artistement  vn  canot,  vn  loup  ne  te  dis- 
puteroit  pas  cette  louange  ;  mais  si  tu 
te  glorifies  de  manger,  tu  es  moins  qu'vn 
loup  et  qu'vn  chien.  Tous  les  autres 
se  mirent  à  rire,  et  mon  panure  homme 
demeura  tout  confus. 

Le  16.  du  mesme  mois  d'Auril,  plu- 
sieurs Saunages  estans  retournez  des 
terres,  se  rassemblèrent  selon  leur  cou- 
stume  sur  le  bord  du  grand  fleuue. 
Makheabichtichiou  nous  en  amena  six 
ou  sept  des  principaux  pour  entendre 
parler  de  nostre  doctrine.  Estans  assis 
et  aians  petuné,  car  c'est  par  là  qu'ils 
commencent  et  finissent  la  plus  part  de 
leurs  actions,  ie  leur  louchay  trois 
points  :  l'vn  de  leur  vaine  créance,  ré- 
futant leurs  resueries,  l'autre  de  la  vérité 
d'vn  Dieu,  et  le  troisiesme  de  sa  iustice, 
que  ie  taschois  de  piouuer  par  raisons 
naturelles.  Le  plus  apparent  d'entre 
eux,  m'aiant  escouté  fort  attentiuement, 
me  repartit  que  pour  leur  doctrine,  ils 
n'en  auoient  pas  si  grande  certitude  et 
n'y  estoient  pas  beaucoup  attachez  ;  en 
effet,  quand  on  leur  apporte  quelque  rai- 
son qui  renuerse  leur  créance,  ils  sont 
les  premiers  à  se  rire  de  la  simplicité 
de  leurs  aieuls,  d'auoircreudes  badine- 
ries  et  des  puerilitez. 

Quant  aux  autres  points,  de  l'vn i  le 
d'vn  Dieu  et  de  sa  iustice,  il  repartit 
que  leurs  esprits  ne  pouuoient  pas  at- 
teindre iusques  à  ces  cognoissances, 
qu'ils  n'auoient  pas  assez  de  iugement 
pour  discerner  ce  qui  arriuoit  après  la 
mort.  La  dessus  Makheabichtichiou  se 
mit  à  discourir  sur  ce  que  nous  auions 
enseigné  aux  Saunages  qui  auoient  passé 
l'hiuer  auprès  de  nous. 

Il  expliqua  la  création  de  l'homme, 
l'inondation  du  monde  arriuée  pour  les 
péchez  des  hommes,  comme  l'vniuers 
s'estoit  repeuplé  par  Noë  et  par  ses  en- 
fans,  comme  tous  les  hommes  mour- 
roient  et  resusciteroient  ;  que  le  Ciel 
gardoit  de  très  grands  biens  pour  les 
bons,  et  qu'il  y  auoit  d'horribles  sup- 
plices préparés  pour  les  meschans  ;  que 


Dieu  defendoit  la  polygamie,  que  si  on 
quittoit  sa  femme,  on  n'en  pouuoit  re- 
prendre vue  autre  ;  qu'il  ne  falloit  ny 
tuer,  ny  désirer  la  mort  à  personne  ; 
qu'il  ne  falloit  faire  aucun  cas  des  son- 
ges, qu'il  falloit  quitter  ces  tambours  et 
autres  tintamarres  qui  ne  seruoienl  de 
rien,  qu'il  ne  falloit  point  faire  de  fe- 
stins à  tout  manger  ;  que  ceux  qui  croient 
en  Dieu  sont  protégez  contre  les  sor- 
ciers. Ils  approuuerent  la  pluspart  de 
tous  ces  articles  ;  mais  pour  le  regard 
des  femmes,  ils  respondirent  que  les 
ieunes  gens  ne  s'accorderoient  pas  aisé- 
ment à  cette  doctrine.  En  fin  ils  con- 
clurent comme  les  Athéniens  :  Nous  t'en- 
tendrons encor  vue  autrefois  discourir 
sur  ce  sujet. 

Le  17.  du  mesme  mois,  deux  Sau- 
nages, estans  de  l'autre  costé  du  grand 
fleuue  et  voulans  passer  à  KéJbec,  furent 
si  bien  enuironnez  de  glaces,  que  les 
marées  font  monter  et  descendre  quel- 
quefois en  très  grande  quantité,  que  leur 
canot  estant  brisé  ils  coulèrent  à  fond, 
et  furent  noiez.  L'vn  d'eux  estoit  homme 
fort  paisible  et  qui  aimoit  beaucoup  l»'s 
François  ;  sur  la  lin  du  mois  de  may,  on 
retrouua  l'vn  de  ces  deux  corps  qui 
flottoit  sur  la  riuieie.  Le  mesme  ioni- 
que ces  panures  misérables  se  perdirent, 
le  sieur  Nicolet  et  quelques  vns  de  nos 
François,  descendans  des  Trois  Uiuieres, 
pensèrent  tomber  dans  le  mesme  des- 
astre. Ils  trouuerent  le  grand  Menue 
encor  glac  •  ou  embarrassé  de  glaces  dé- 
liant eux,  et  par  derrière  il  envenoit  vne 
si  grande  quantité  qu'ils  furent  contraints 
de  sortir  de  leur  canot,  et  de  se  ietter 
sur  des  glaces.  Dieu  voulut  qu'ils  en 
trouuassent  d'assez  fermes  pour  se  sau- 
uer,  mais  auec  beaucoup  de  peine  et  de 
trauail. 

Le  24.  vn  Capitaine  de  Tadoussac, 
passant  par  Kébec  pour  aller  à  la  guerre, 
alla  saluer  Monsieur  le  Gouuerneur,  qui- 
luy  fit  quelques  presens,  puis  nous  l'en- 
uoia  pour  entendre  quelque  chose  de 
nostre  saincte  foy.  Ce  bon  homme  dé- 
jà âgé  trouuoit  nos  maximes  fort  raison- 
nables, il  nous  promit  qu'il  nous  reuien- 
droitvoir.  Deux  iours  après,  il  nous 
vint  dire  qu'il  estoit  sur  son  départ, 

nous  suppliant  de  le  mener  au  fort,  pour 
prendre  congé  de  son  amy,  c'est  ainsi 
qu'il  nommoit  Monsieur  le  (îouuerneur; 
le   Père  de  Quen  et  moy,   le  eondui- 
sismes.  Estant  entré,  il  se  ietla  inconti- 
nent sur  ses  propres  louanges,  disant 
qu'en  sa  présence  tout  estoit  paisible  à 
Tadoussae  ;  il  fit  vue  grande  enumera- 
tion  des  peuples  de  ce  pais  cy,  et  pour 
conclusion  protesta  qu'il  n'y  en  auoit 
point  de  si  posez  et  de  si  rassis,  que  luy 
et  ses  gens.  Prenant  vn  craion  en  main, 
il  nous  dépeignit  le  pays  des  Hiroquois, 
où  il  alloit.     Voila,   disoit-il,   le  fleuue 
qui  nous  doit  mener  dans  vn  grand  lac  ; 
de  ce  lac  nous  passons  dans  les  terres 
rite  nos  ennemis,   en  cet  endroit  sont 
leurs  bourgades.     Quand  ce  Capitaine 
fut  sorty  du  fort,  ie  luy  dis:  Nikanix,  ie 
n'ay  pas  bonne  opinion  de  vostre  guerre, 
ie  crains  quelque  mal-heur  contre  vous 
autres.   Pourquoy  cela,  me  dit-il  ?  Yous 
menez  auec  vous  vn  meschant  homme, 
c'est  vn  sorcier,  qui  s'est  mocqué  de  celuy 
qui  a  tout  fait.     Hier  estant  tombé  en 
discours  auec  luy,  il  blasphéma  disant 
que  Dieu  ne  seauroit  empescher  le  suc- 
cez  de  vostre  guerre  ;  voila  pour  vous 
perdre.   ■  Si  vous  estes  tuez,  il  s'en  fau- 
dra prendre  à  luy  :  si  tu  me  croiois,  tu 
le  renuoyerois  à  Tadoussae.    Ce  pauure 
homme,  qui  n'appréhende  pas  les  iuge- 
mens  de  Dieu,  me  respondit  :  11  n'a  pas 
d'esprit,  ie  luy  diray  qu'il  fait  mal.     Ce 
n'est  pas  assez,   luy  fis-je  ;   s'il  estoit 
François,  on  le  mettroit  à  mort  :   car  si 
nous  protégions  les  ennemis  de  Dieu,  il 
se  fascheroit  contre  nous.     Cela  ne  fit 
pas  beaucoup  d'impression  sur  son  esprit. 
Ils  s'en  allèrent  donc  auec  quelques  Al- 
gonquins, pour  chercher  quelque  pauure 
misérable  à  l'escart  ;   mais  Dieu  les  cha- 
stia.     Comme  ils  virent  vn  Hiroquois, 
ils  le  poursuiuirent  si  bien  qu'ils  s'en- 
gagèrent sans  ordre  dans  leur  pais.    La 
terre  estoit  tout  en  feu,  et  la  fumée  dé- 
roboit  la  veué  de  ceux  qui  brusloienl  où 
fumoient  leurs  champs  selon  leur  cou- 
stume  ;    au  bruit  de  cet  homme  qui 
fuioit,  les  autres  accoururent,  et  voians 
leurs    ennemis,   mettent  la  main  aux 
armes,  cnuironnent  vue  partie  de  ces 
pauures  misérables,  les  tuent  à  coups  de 


flesches,  en  prennent  quelques  vns,  aus- 
quels  ils  feront  souffrir  d'estranges  cru- 
autez,  les  autres  se  saunent  à  la  course. 
L'vn  d'eux  estant  de  retour,  me  dit  qu'en 
se  sauuant  il  auoit  esté  cinq  iours  sans 
manger  et  sans  dormir,  qu'il  estoit  nud 
comme  vn  ver,  et  qu'il  ramoit  nuict  et 
iour.  Vn  autre  ne  pouuant  retourner 
sur  ses  pas,  les  Hiroquois  luy  fermant 
le  passage,  tire  plusauant  dans  leur  pais; 
la  nuict  venant,  il  repasse  à  ladesrobée 
près  de  leur  bourgade,  les  entend  crier 
et  hurler  de  ioye,  bruslans  ses  compa- 
gnons, ce  qui  augmenta  tellement  sa 
peur  qu'il  se  ietta  dans  vn  fleuue,  le 
trauersa  à  la  nage,  fuit  tant  qu'il  peut. 
Il  auoit  ietté  sa  robe  pour  estre  plus  lé- 
ger, si  bien  qu'il  estoit  tout  nud.  Au 
bout  de  neuf  iours,  il  arriue  aux  Trois 
Minières,  raconte  à  ses  gens  qu'il  n'a 
point  mangé  pendant  tout  ce  temps-là  ; 
que  la  nuit  il  ne  prenoit  qu'vn  peu  de 
sommeil,  ramassant  des  feuilles  seiches 
de  l'an  passé,  dans  lesquelles  il  s'ense- 
uelissoit,  n'aiant  point  d'autres  habits. 
Il  prit  vn  bout  d'escorce  qu'il  accommo- 
da en  forme  de  canot,  voguant  là  dessus 
auec  plus  de  peur  de  ses  ennemis  que 
du  naufrage.  Se  trouuant  dans  le  grand 
lac  de  Champlain,  et  le  vent  l'empe- 
schant  d'auancer,  il  se  mit  à  terre,  con- 
tinuant son  chemin  dans  les  halliers  et 
dans  les  ronces  des  bois,  si  bien  qu'il 
auoit  les  jambes  toutes  en  sang,  et  dé- 
coupées comme  si  on  les  luy  eust  tailla- 
dées auec  des  cousteaux.  le  le  vis  moy 
mesme  par  après  à  Kébec,  où  il  me  ra- 
conta tout  cela.  A  mesme  temps  que 
ces  pauures  fuiarts  furent  retournez  à 
Kébec,  ie  rencontray  dans  les  cabanes, 
le  sorcier  blasphémateur,  qui  ne  s'estoit 
pas  ietté  bien  auant  dans  la  meslée, 
aiant  tourné  visage  des  premiers  ;  ie  luy 
dis  publiquement  deuant  tous  ses  gens, 
qu'il  estoit  cause  de  leur  déroute,  qu'il 
auoit  fait  mourir  ses  compatriotes  ;  que 
ie  l'auois  excité  à  demander  pardon  à 
Dieu  de  son  blasphème,  et  qu'il  ne  m'a- 
uoit  pas  voulu  croire.  Ton  Capitaine, 
ne  t'aiant  pas  voulu  chasser  de  sa  com- 
pagnie, est  mort  en  ta  place  ;  c'est  toy  qui 
l'as  massacré,  donne  toy  bien  de  garde 
de  plus  parler  comme  tu  as  fait;  l'amour 

que  ie  te  porte  me  faisoit  donner  vnbon 
auis,  mais  tu  ne  Tas  pas  voulu  suiure. 
Ce  pauure  misérable  ne  dit  pas  vn  seul 
mot,  mais  vn  autre  prenant  la  parole 
l'excusa  disant  :  Il  ne  fera  plus  cela,  il 
ne  cognoissoil  point  celuy  qui  a  tout  fait. 
Le  P.  du  Marché  escriuit  en  ce  temps  là 
au  Père  Lallemant,  des  Trois  Riuieres, 
que  c'estoit  chose  lugubre  de  voir  arri- 
uer  ces  panures  guerriers.  Yoiey  comme 
il  parle.  Ils  retournèrent  hier  de  leur 
guerre,  non  point,  ehantans  comme  ils 
firent  l'an  passé,  mais  tellement  abattus 
de  deuil  et  de  tristesse,  qu'ils  n'auoient 
pas  le  courage  de  tirer  leurs  canots  hors 
de  l'eau,  non  plus  que  leurs  femmes  qui 
faisoient  retentir  le  riuage  de  leurs  tristes 
et  lugubres  lamentations.  Les  deux 
Capitaines  qui  les  conduisoicnt,  ont  esté 
tuez  dans  le  combat.  Tous  deux  sont 
à  regretter,  mais  particulièrement  celuy 
de  la  nation  Algonquine,  qui  nous  ai- 
moit  et  qui  sembloit  se  vouloir  faire 
instruire.  Il  auoit  hyuerné près  de  nous, 
et  nous  auoit  permis  de  baptiser  sa 
femme,  et  de  l'inhumer  après  sa  mort 
en  nostre  cimetière  auec  les  cérémo- 
nies de  l'Eglise  ;  elle  est  bien-heureuse 
comme  nous  croions,  et  luy  bien  misé- 
rable. Yoilà  ce  qu'en  escriuit  le  Père. 
I'ay  appris  que  le  Capitaine  de  Tadous- 
sac,  se  comporta  fort  vaillamment,  car 
se  voiant  inégal  en  nombre  et  en  force 
à  ses  ennemis,  il  dit  à  ses  gens  :  Reti- 
rez-vous, et  saunez  vos  vies,  pendant 
que  ie  soustiendrai  l'effort  du  combat, 
mourant  pour  vous.  11  fui  bien-tost 
obeï  des  plus  couards.  Aiant  reçeu  vn 
coup  de  flèche  dans  la  cuisse,  il  tomba 
par  terre  ;  mais  se  mettant  sur  ses  ge- 
noux, il  se  défendit  long  temps  auec 
son  espée  ;  si  fallut- il  à  la  fin  perdre 
la  vie. 

*  Le  Père  Buteux  adiouste  quelques 
particularitez.  le  ne  vous  mande  rien, 
dit-il,  de  la  mort  des  guerriers,  ceux 
qui  vous  vont  voir  vous  raconteront 
comme  la  chose  s'est  passée.  C'est 
chose  pitoiable  de  les  voir  dans  leurs 
cabanes.  Ils  ne  retournèrent  pas  en 
trouppe  comme  l'an  passé  ;  les  canots 
descendoient  les  vns  après  les  autres, 
tous  débandez.     Il  y  en  eut  vn  qui  vint 


deuant  les  autres  donner  aduis  de  ce 
desastre  ;  il  crioit  d'vne  voix  lugubre,  à 
peu  près  comme  ceux  qui  recommandent 
les  trespassez  en  France  ;  il  nomma  par 
leur  propre  nom,  tous  ceux  qui  estoient 
morts  ou  pris  des  ennemis.  Ils  auoient 
tué  quelques  animaux  en  chemin,  leurs 
canots  estoient  remplis  de  chair  ;  mais 
ils  estoient  si  abattus,  que  cette  viande 
demeuroit  là  sans  que  personne  l'em- 
portast.  Estans  entrez  dans  leurs  ca- 
banes, ils  furent  quelque  temps  dans  vn 
moine  silence,  puis  l'vn  d'eux  prenant 
la  parole  raconta  toute  la  Catastrophe. 
Us  dirent  que  les  Hiroquois  n'estoient 
qu'à  quatre  iournées  des  Trois  Riuieres, 
et  qu'il  en  estoit  venu  cet  Hyuer  vne 
trouppe  de  cent  cinquante,  qui  s'appro- 
chèrent près  de  l'habitation  des  Fran- 
çois, enuiron  de  deux  iournées,  ce  qu'ils 
recogneurent  aux  petits  bastons,  qu'ils 
attachent  à  vn  arbre,  pour  faire  co- 
gnoistre  à  ceux  qui  passeront  par  là 
combien  ils  estoient  en  nombre. 

Le  27.  vn  Capitaine  des  Montagnez 
me  vinttrouuer  auec  Makheabichtichiou, 
me  priant  d'aller  auec  eux  trouuer  Mon- 
sieur le  Gouuerneur,  pour  parler  de  leurs 
affaires;  ie  les  accompagnai.  Ce  dernier 
print  la  parole  et  dit,  qu'ils  auoient  ap- 
pris de  leur  Capitaine  deffunt,  qu'en 
vne  assemblée  qui  se  fit  de  leur  nation 
auec  les  François,  il  y  a  quelques  années, 
que  Monsieur  de  Champlain  leur  promit 
de  les  aider  à  fermer  vne  bourgade  aux 
Trois  Riuieres,  à  défricher  la  terre,  à 
bastir  quelques  maisons  ;  qu'ils  auoient 
souuent  pensé  à  cela,  et  qu'ils  estoient 
résolus,  du  moins  vne  partie  d'entre- 
eux,  de  s'arrester  là  et  de  viure  paisi- 
blement âuec  les  François.  Nousauons, 
disoit-il,,  deux  puissans  ennemis  qui 
nous  perdent:  l'vn  est  l'ignorance  de 
Dieu  qui  tuë  nos  âmes,  l'autre  sont  les 
Hiroquois,  qui  massacrent  nos  corps  ; 
ils  nous  contraignent  d'estre  vagabonds; 
nous  sommes  comme  vne  graine  qui  se 
semé  en  diuers  endroits,  ou  plustost 
comme  la  poussière  emportée  du  vent  ; 
les  vns  sont  enterrez  d'vn  costé,  les  au- 
tres de  l'autre;  le  païsnous  va  manquer, 
il  n'y  a  quasi  plus  de  chasse  proche  des 
François,  si  nous  ne  recueillons  quel- 

que  chose  de  la  terre,  nous  nous  allons 
perdre.  Yoiez,  vous  autres,  disoit-il,  si 
vous  nous  desirez  secourir,  selon  la  pro- 
messe qu'en  a  fait  deffunct  Monsieur  de 
Champlain. 

Monsieur  le  Gouuerneur  demanda  là 
dessus  au  sieur  Oliuier  et  au  sieur  Ni- 
colet,   qui  estoient  presens,  s'il  esloit 
vray  que  Monsieur  de  Champlain  leur 
eust  l'ait  cette  promesse.     Ils  respondi- 
rent  qu'en  effet,  Monsieur  de  Champlain 
leur  auoit  dit,  qu'aussi  tost  que  l'habi- 
tation des  Trois  Minières  seroit  bastie, 
qu'on  les   secourroit.      Or  comme   ie 
m'estois  trouué  en  cette  assemblée,  ie 
priai  Monsieur  le  Gouuerneur  de   me 
laisser  respondre  aux  Saunages  ;  ce  que 
m'aiant  accordé,   ie  leur  dy  qu'ils  ou- 
blioient  vne  partie  de  ce  qui  fut  con- 
clud  en  cette  assemblée.   Ils  repartirent 
qu'ils  n'auoient  pas  la  plume  en  main 
comme  nous,  pour  conseruer  sur  le  pa- 
pier la  mémoire  de  ce  qui  se  traittoit 
parmi  eux.    .  le  leur  dy  donc  qu'on  leur 
auoit  promis  le  secours  qu'ils  disoient, 
pourueu  qu'ils  se  rendissent  sédentaires 
et  qu'ils  donnassent  leurs  enfans  pour 
estre   instruits   et   esleuez  en  la  Foy 
Chrestienne.     Monsieur  le  Gouuerneur 
aiant  ouy  cela,  leur  fit  tesmoigner  qu'il 
estoit   prest   de  garder  les   conditions 
de  son  costé,  pourueu  qu'ils  voulussent 
exécuter  celles  qui    les    concernoient. 
ils  donnèrent  à   cognoistre   qu'ils    en 
estoient  contens,    mais   qu'ils  eussent 
esté  bien  aises  qu'on  eust  instruit  leurs 
enfans  aux  Trois  Riuieres.     On  leur  ré- 
pliqua, qu'on  y  bastiroit  ;  qu'en  atten- 
dant ils  les  laissassent  à  Kébec,  et  qu'aussi 
tost  que  le  Séminaire  seroit  dressé  aux 
Trois  Riuieres,  qu'on  les  y  meneroit. 
Makheabichtichiou  dit  que  pour  luy,  il 
s'accorderoit  aisément  à  ce  que  nous 
désirions,  mais  qu'il  falloit  sçauoir  quel 
estoit  le  sentiment  des  autres  sur  ce 
poinct,  et  qu'ils  en  parleraient  par  entre 
eux.     Pour  moy,  disoit-il,  ie  tesmoigne 
encor  publiquement  que  ie  veux  croire 
en  Dieu  ;  plusieurs  de  mes  compatriotes 
me  disent  assez  que  le  Père  le  Ieune 
nous  veut  perdre,   qu'il  commence  de 
commander  parmi  nous,  qu'il  ordonne 
desia  du  nombre  de  femmes  que  nous 


deuons  tenir  :  à  tout  cela  ie  respons,  que 
ie  trouue  bon  tout  ce  qu'il  enseigne,  que 
nous  nous  perdons  nous  mesmes,  et  qu'il 
ne  nous  sçauroil  arriuer  plus  de  mal 
qu'il  nous  arriue  tous  les  iours,  puisque 
nous  mourons  à  tous  momeus.  Depuis 
que  i'ay  presché  parmy  eux,  qu'vn 
homme  ne  deuoil  tenir  qu'vne  femme, 
ie  n'ay  pas  esté  bien  venu  des  femmes, 
lesquelles  estant  en  plus  grand  nombre 
que  les  hommes,  si  vn  homme  n'en  peut 
espouser  qu'vne,  les  autres  sont  pour 
souffrir  ;  c'est  pourquoy  cette  doctrine 
n'est  pas  conforme  à  leur  affection.  0 
que  la  chair  et  le  sang  ont  de  peine  à 
gouster  Dieu  ! 

Pour  reuenir  à  mon  discours,  quand 
ce  Capitaine  et  Makheabichl'uhiou  fu- 
rent de  retour  aux  cabanes,  ils  décla- 
rèrent tout  ce  qui  s'estoit  passé  deuant 
Monsieur  le  Gouuerneur.  Les  vieillards 
conclurent  tous  qu'il  se  falloit  mettre  à 
défricher,  et  se  seruir  du  secours  des 
François;  néanmoins  qu'il  falloit  at- 
tendre que  Tchimiouiriniou,  l'vn  de 
leurs  Capitaines,  fust  arriué.  Quand  ils 
déclarèrent  qu'il  falloit  mettre  leurs  en- 
fans parmy  nous,  ils  eurent  diuers  sen- 
timens  :  les  vns  en  estoient  contens,  les 
autres  non.  Quelques  Algonquins  dirent 
que  ceux  qui  se  ioignoient  auec  nous 
mouroient.  Yn  vieillard  Montagnez  par- 
la là  dessus  en  ces  termes  :  Deuant  que 
les  robbes  noires  vinssent  en  ce  pais  cy, 
les  François  mouroient  fort  souuent; 
depuis  qu'ils  sont  arriuez,  ils  ne  meu- 
rent plus,  et  nous  au  contraire  nous 
mourons:  il  faut  qu'ils  sçachent quelque 
chose  qui  conserue  leur  nation.  Vn 
autre  tira  de  là  vne  bonne  conclusion  : 
Si  depuis  qu'ils  sont  auec  les  François, 
les  François  ne  meurent  plus,  il  est 
croiable  que  s'ils  auoient  nos  enfans, 
qu'ils  les  empescheroient  aussi  de  mou- 
rir, car  nous  voions  qu'ils  aiment  la  jeu- 
nesse. Bref,  l'vn  d'eux  prit  resolution 
de  nous  amener  deux  de  ses  garçons. 
Si  en  ce  temps  là  nous  eussions  eu  des 
hommes  pour  les  secourir,  et  des  viures 
pour  nourrir  leurs  enfans,  nous  les  eus- 
sions peut -estre  fait  résoudre  à  nos 
volontez  ;  mais  comme  nous  estions 
foibles  de  viures  et  d'hommes,  le  pais 

n'estant  pas  encor  en  estât,  comme  i'ay 
desia  dit,  de  faire  cette  dépense  à  leur- 
occasion,  nous  ne  pressions  point,  bien 
marris  neantmoins  de  laisser  perdre 
vne  si  belle  occasion.  C'est  chose  pi- 
toiable,  ie  ne  le  sçaurois  dire  assez  sou- 
tient, que  le  bien  spirituel  de  ces  pau- 
ures  barbares,  soit  retardé  par  le  delTaut 
du  temporel. 

Le  1.  iour  de  May,  Monsieur  le  Gou- 
uerneur  fit  dresser  douant  l'Eglise  vn 
grand  arbre  enrichi  d'vne  triple  cou- 
ronne, au  bas  de  laquelle  il  y  auoit  trois 
giands  cercles  l'vn  sur  l'autre,  enrichis 
de  festons,  qui  portoient  ces  trois  beaux 
noms  escrits,  comme  dans  vn  Ecusson, 
Iesus,  Maria,  Ioscph.  C'est  le  premier 
May  dont  la  nouuelle  France  ait  honoré 
l'Eglise.  11  fut  salué  d'vne  escouade 
d'harquebusiers,  qui  le  vindrent  entou- 
rer. Les  soldats  en  plantèrent  vn  autre 
deuant  le  fort,  portant  vne  couronne, 
sous  laquelle  on  appliqua  les  armes  du 
Roy,  de  Monsieur  le  Cardinal  et  de 
Monsieur  nostre  Gouuerneur. 

Le  3.  du  mesme  mois,  quelques  Sau- 
nages nous  venans  voir,  dirent  qu'on 
leur  auoit  raconté  qu'vn  European  de 
l'Acadie  auoit  tesmoigné  qu'on  mande- 
roit  aux  François  qui  sont  en  ce  pais  cy, 
qu'ils  ensorcellassent  tous  les  fleuues  et 
toutes  les  eaux  de  ces  quartiers,  afin  de 
faire  mourir  tous  les  Saunages  origi- 
naires. En  effet,  disoient-ils,  nous  sen- 
tons desia  que  les  eaux  sont  ameres. 
Ils  me  prièrent  fort,  que  si  les  vaisseaux 
apportoient  ces  nouuelles,  que  i'empe- 
schasse  ce  coup,  et  que  ie  leur  en  don- 
nasse aduis.  Ces  pauures  gens  ne  sça- 
uent  à  quoy  attribuer  la  cause  de  leur 
mort.  Le  diable  les  trouble  et  les 
espouuante,  faisant  tous  les  ans  courir 
de  meschans  bruits  parmi  eux.  le  leur 
dis  que  si  vn  François  se  seruoil  de  sor- 
tilège, qu'on  le  mettroità  mort  ;  qu'ils  en 
deuroient  faire  de  mesme  de  leurs  sor- 
ciers. L'vn  d'eux  me  répliqua  fort  à 
propos  :  Vous  autres,  vous  obéissez  à 
vn  chef;  s'il  faisoit  mourir  quelque  me- 
schant  homme,  les  autres  François,  ses 
parons,  n'oseroient  en  parler;  mais  si 
nous  tuions  vn  homme  de  nostre  nation, 
tant  meschant  fust  il,  et  ses  païens  et 


ses  amis  nous  tuëroient,  et  ainsi  nous 
nous  perdrions  tous.  Helas!  qui  au- 
roit  pouuoir  d'arrester  les  Sauuages,  et 
en  authoriser  l'vn  d'eux  pour  comman- 
der aux  autres,  on  les  verroit  conuertis 
et  policez  en  peu  de  temps. 

Le  18.  du  mesme  mois,  ie  receusvne 
lettre  des  Trois  Riuieres  dattée  du  16. 
qui  parloit  des  Sauuages  en  ces  termes. 
Vue  terreur  panique  se  ietta  leudy  der- 
nier parmi  nos  Sauuages,  sur  l'appré- 
hension qu'ils  euient  de  la  venue  des 
Hiroquois.  Ils  prièrent  qu'on  fist  entrer 
leurs  femmes  et  leurs  enfans  dans  le 
fort,  pour  estre  en  lieu  d'asscurance. 
On  leur  répliqua  qu'on  leur  presteroit  le 
lendemain  matin  des  pieux  pour  fenner 
vne  espèce  de  bourgade,  à  l'abri  du  fort. 
A.  peine  le  Soleil  estoit-il  leué,  qu'ils 
vindrent  tous,  petits  et  grands,  pour  en- 
leuer  ces  pieux  ;  ils  trauailloient  d'vne 
si  grande  ardeur,  les  vns  portans  ces 
bois  assez  pesans,  les  autres  disposans 
le  lieu  où  on  les  deuoit  planter,  les  au- 
tres les  dressans,  qu'en  moins  de  quatre 
heures  ils  se  virent  barricadez.  Pleust 
à  Dieu  que  la  resolution  qu'ils  ont  de 
s'arrester  fust  stable,  il  y  auroit  bien 
moien  de  les  instruire. 

Le  27.  du  mesme,  le  P.  Buteux  me 
manda  ce  qui  suit  :  Les  Sauuages  se 
rassemblans  icy,  nous  iugeasmes  à  pro- 
pos de  leur  faire  festin,  pour  gagner 
tousiours  dauantage  leur  affection  ;  nous 
en  inuitasmes  enuiron  vne  vingtaine, 
dont  la  moitié  estoit  de  la  nation  des 
Attikamegues.  Les  voiant  tous  assis,  ie 
leur  dis,  que  puis  que  les  François  les 
traitoient,  il  falloit  aussi  qu'ils  priassent 
Dieu  deuant  que  de  manger,  comme  fai- 
soient  les  François.  Alors  Makheabi- 
chtichiou,  qui  estoit  l'vn  des  conuiez, 
print  la  parole,  et  dit  à  ses  compatriotes  : 
Vous  autres,  qui  n'auez  point  encor  esté 
instruits,  vous  ne  sçauez  pas  encor  la 
coustume  des  François,  ie  vous  l'ensei- 
gnerai :  là  dessus  il  leur  expliqua  que 
vouloit  dire  le  bénédicité,  et  me  deman- 
da permission  de  le  dire,  deuant  que 
personne  mangeast.  le  le  dis  en  Latin, 
et  luy  en  sa  langue  Sauuage.  Pendant 
qu'ils  mangeoient,  comme  ie  leur  voulus 
expliquer  quelques   poincts  de   nostre 

créance  :  Laisse  moy  parler,  dit  le  Sau- 
uage.  Là  dessus  il  leur  déduisit  auec 
telle  emphase  la  création  du  inonde  et 
le  déluge,  et  plusieurs  autres  articles 
de  nostre  foy,  que  i'en  demeurai  tout 
raui,  et  enuieux  d'en  pouuoir  dire  au- 
tant. 0  quelle  différence  entre  vn 
homme  qui  parle,  et  vn  enfant  qui  bé- 
gaie !  non  ie  ne  doute  pas  que  si  on  auoit 
la  perfection  de  la  langue,  qu'on  n'obtînt 
beaucoup  sur  ces  peuples.  Au  reste  ie 
ne  sçaurois  iuger  de  l'intention  de  cet 
homme,  mais  ie  puis  asseurer  qu'il  di- 
soit  bien,  et  qu'il  conceuoit  ce  qu'il  di- 
soit  ;  ie  ne  sçai  pas  s'il  le  goustoit.  Ces 
barbares  ont  redoublé  leur  palissade, 
en  plantant  vue  seconde,  esloignée  d'vn 
pied  etdemyou  enuiron  de  la  première, 
auec  dessein  de  remplir  ce  vuide  de 
fascines  et  de  terre.  11  semble  qu'ils  se 
veulent  fortifier  tout  de  bon.  Ils  ont 
fait  vue  ordonnance,  que  personne  ne 
iettast  aucune  ordure  dedans  leur  fort. 
Ce  matin  toutes  les  femmes  sont  allées 
à  la  Riuiere  lauer  leurs  chauderons,  et 
leurs  plats  ou  escuelles  d'escorces.  Il 
n'y  a  que  deux  familles  qui  se  soient 
mises  à  défricher,  celle  de  Elinechka'é- 
uant,  et  de  Nenaskoumat.  Celuy-cy  a 
desia  plus  de  demi  arpent  d'ensemencé; 
il  asseure  qu'il  fera  vn  grand  champ  l'an 
prochain,  si  on  le  peut  aider  ;  il  a  plu- 
sieurs enfans,  et  de  bonne  façon  ;  s'ils 
prennent  la  mesme  volonté,  ils  réussi- 
ront, le  luy  ay  promis  toute  sorte  d'as- 
sistance, selon  nostre  petit  pouuoir,  et 
par  auance  ie  leur  ay  fait  présent  à  tous 
deux  de  la  graine  de  bled  d'Inde  qu'ils 
ont  semée.  Dieu  leur  veuille  donner  la 
constance.  Puis  que  vos  occupations  ne 
vous  permettent  pas  de  venir  si  tost,  il 
faut  me  résoudre  à  faire  le  Catéchisme  ; 
mais  i'ay  peur  que  mes  escholiers  ne 
m'entendent  pas,  la  discontinuation  des 
estudes  et  de  la  fréquentation  des  Sau- 
uages  m'a  grandement  nuit,  et  m'a  fait 
cognoistre  que  ma  mémoire  oublie 
aussi  aisément,  qu'elle  apprend  facile- 
ment. 

Le 6.  lourde  Iuin,  les  Saunages m'en- 
uoierent  quérir,  pour  assister  à  la  mort 
du  petit  Ignace  qui  agonisoit.  Comme 
nous  eusmes  esté  là  vne  espace  de  temps, 


le  P.  de  Quen  et  moy,  après  auoir  fait 
quelques  prières,  nous  nous  retirasmes, 
donnans  parole  aux  Saunages  que  nous 
retournerions  dans  quelque  temps.  A 
peine  fusmes  nous  partis,  que  ce  pauure 
petit  trespassa.  Vne  pauure  femme 
Saunage  voiantcela,  dit  au  sieur  Oliuier, 
que  ie  me  deuois  trouuerà  sa  mort:  pour 
autant  que  i'eusse  fait  en  priant  Dieu, 
que  l'âme  ne  se  fust  point  destournée 
du  chemin  du  ciel,  où  nous  disions 
qu'elle  deuoit  aller.  Peut  estre,  adiou- 
stoit  cette  femme,  que  cette  pauure  âme 
s'égarera  de  son  chemin,  faute  d'auoir 
esté  bien  dirigée  en  parlant.  Cette  sim- 
plicité monstre  quelque  sorte  de  créance. 
Le  sieur  Oliuier  me  raconta  vne  autre 
pareille  simplicité.  Vn  Saunage  estant 
auec  luy  et  auec  quelques  autres  de 
nos  François,  dans  vue  Chappelle,  les 
glaces  les  aians  mis  en  danger  de  mort, 
le  sieur  Oliuier  luy  demanda  par  après, 
quelles  pensées  il  auoit  dans  ce  danger, 
le  me  souuenois,  respondit-il,  que  i'ai 
ouy  dire  que  les  François  vont  en  vn 
lieu  plein  de  plaisir  après  leur  mort. 
C'est  pourquoy  ie  disois  à  part  moy: 
Voila  qui  va  bien,  que  ie  meure  auec 
eux,  car  ie  ne  les  quitterai  pas,  i'y  pren- 
drai bien  garde,  ie  tiendrai  le  mesme 
chemin  qu'eux,  après  ma  mort. 

Le  12.  quelques  escouades  de  Sau- 
uages,  estans  retournez  des  terres,  me 
demandèrent,  si  ie  ne  recommencerois 
pas  à  les  instruire.  le  répliquai  que  ie 
n'auois  pas  dequoi  leur  faire  festin.  Us 
repartirent  que  cela  n'importoit  pas, 
qu'ils  ne  laisseroient  pas  de  venir  escou- 
ter,  quoy  que  nous  ne  leur  donnassions 
point  à  manger.  l'en  voulus  faire  l'ex- 
périence, nous  les  allasmes  inuiter  en 
leurs  cabanes  :  ils  ne  manquèrent  pas 
de  venir  ;  si  bien  qu'vn  certain  iour, 
ie  remarquai  des  Sauuages  de  sept  et 
huict  nations,  qui  m'escoutoicnt.  La 
Chappelle  estoit  toute  pleine,  depuis 
le  haut  iusques  en  bas.  Mais  la  venue 
des  vaisseaux  me  fait  quitter  cet  exer- 
cice. 

Le  18.  du  mesme  mois,  Monsieur  de 
sainct  Iean,  descendant  des  Trois  Ri- 
uieres,  nous  raconta  vne  histoire  gen- 
tille, qui  fait  voir  la  crainte  qu'ont  les 

Sauuages  de  leurs  ennemis.  Il  disoit 
donc  qu'estant  dans  vne  barque,  en  la 
Riuiere  des  Prairies,  ils  apperceurent 
vn  canot,  qui  rodoit  doucement  à  l'en- 
tour  des  Isles,  pour  voir  s'il  ne  decou- 
uriroit  point  quelque  Hiroquois  ;  aussi 
tost  on  tira  quelques  coups  d'harque- 
buses,  pour  le  faire  venir.  Le  Saunage 
qui  estoit  dedans,  voiant  la  barque,  la 
vint  aborder.  Apres  qu'on  l'eut  inter- 
rogé sur  diuerses  choses,  on  luy  deman- 
da s'il  ne  voudroit  point  descendre  aux 
Trois  Riuieres,  pource  que  Monsieur  de 
S.  Iean  et  le  sieur  Hertel  désiroient  y 
aller;  il  respondit  qu'en  effet  il  voudroit 
bien  y  estre,  mais  qu'infailliblement  les 
Hiroquois  le  tuëroient  en  chemin.  Le 
sieur  Nicolet  luy  repart,  qu'il  ne  deuoit 
rien  craindre  auec  ces  deux  ieunes 
hommes,  tous  deux  vaillans  et  enfans 
de  braues  Capitaines  ;  qu'ils  estoient  ar- 
mez de  bonnes  harquebuses,  et  qu'au- 
cun mal  ne  luy  pouuoit  arriuer  en  leur 
compagnie.  Il  dit  tousiours  que  la  mort 
luy  est  infaillible,  s'il  se  met  en  chemin. 
Mais  en  fin  comme  on  le  pressoit  viue- 
ment,  il  asseure  bien  qu'il  embarquera 
ces  deux  ieunes  gens,  mais  à  condition 
que  le  premier  canot  d'Hiroquois  qu'il 
verra  sur  la  riuiere,  qu'il  les  plantera 
sur  le  bord  du  lleuue  et  s'enfuira  dans 
les  bois,  n'aiant  pas  enuie  de  mourir  si 
tost.  Ils  acceptèrent  cette  condition,  et 
firent  paroistre  qu'aiant  le  pied  ferme 
sur  la  terre,  ils  ne  craignoient  pas  l'a- 
bord des  Hiroquois.  Mon  Saunage,  pen- 
sant intimider  nos  François  par  cette 
menace  de  les  quitter,  fut  bien  eston- 
né,  les  voians  si  résolus.  Cela  luy  mit 
le  cœur  au  ventre,  comme  on  dit,  et  luy 
fit  proférer  ces  paroles  :  Allons,  ie  vous 
mènerai,  et  qui  plus  est  ie  ne  vous 
abandonnerai  point,  ie  mourrai  auec 
vous.  Puis  se  tournant  vers  le  sieur 
Nicolet,  luy  dit  :  Quand  tu  auras  appris 
la  nouuelle  de  ma  mort,  dis,  ie  te  prie,  à 
ceux  de  ma  nation,  que  ie  suis  mort 
courageusement,  en  la  compagnie  de 
deux  braues  Capitaines  François.  En- 
cor  ce  pauure  barbare  vouloit-il  auoir 
de  la  gloire  et  de  la  vanité  à  sa  mort. 
Il  embarqua  donc  nos  François,  et  les 
amena  aux  Trois  Riuieres,  sans  ren- 


contrer autre  chose  que  des  eaux  et  des 
bois. 

Le  20.  ie  receus  lettres,  qui  por- 
toient  qu'vn  Sauuage  aiant  voulu  tuer 
vn  François  aux  Trois  Riuieres,  Ma- 
kheabichtichiou  ne  s'estoil  pas  comporté 
comme  il  falloit,  en  cette  action.  Cet 
homme,  escrit  le  Père  Ruteux,  a  vn 
grand  pouuoir  sur  ses  gens,  mais  fort 
peu  sur  soy  :  il  fait  des  fautes  et  puis  il 
les  recognoist  ;  il  voit  que  ce  que  nous 
enseignons  est  le  meilleur,  le  dit  à  tout 
le  monde,  mais  cependant  il  ne  quitte 
point  ses  trois  femmes.  A  la  proces- 
sion du  sainct  Sacrement,  il  fit  sortir 
tous  ses  gens  pour  venir  adorer  nostre 
Seigneur  ;  il  assista  à  la  Procession,  et 
puis  à  Yespres  et  au  Sermon,  auec 
Ekhinechkaouat,  c'est  le  nom  d'vn  Capi- 
taine Montagnez. 

Le  25.  comme  nous  instruisions  quel- 
ques Sauuages  malades,  l'vn  d'entr'eux 
nous  dit  que  nous  faisions  mald'improu- 
uer  leurs  coustumes,  et  là  dessus  nous 
raconta  que  l'Hyuer  passé,  vn  petit  en- 
fant s'estant  trouué  fort  mal,  l'vn  de 
leurs  Iongleurs,  entrant  dans  son  taber- 
nacle, fit  venir  l'âme  de  ce  pauure  petit  ; 
il  eut  de  la  peine  à  l'attrapper,  mais  en 
fin  il  la  prit  auec  la  main,  la  remit  sur 
la  teste  de  l'enfant,  et  à  force  de  souf- 
fler, la  fit  rentrer  dans  son  corps,  et 
ainsi  l'enfant  commença  à  reuiure.  le 
luy  dis  que  ce  Iongleur  deuroit  appeller 
dans  son  tabernacle,  les  âmes  de  tant 
de  malades  qu'on  voit  parmi  eux,  et  les 
remettre  dans  leurs  corps,  afin  qu'ils 
guérissent  ;  mais  il  me  repartit,  qu'on 
n'attrappoit  pas  lésâmes  comme  on  vou- 
loit.  Yoila  d'estranges  erreurs.  Cela 
nous  paroist  si  ridicule  en  France,  qu'il 
semble  qu'à  la  première  parole,  on  les 
doit  dissiper.  Mais  la  malice  des  dia- 
bles, la  subtilité  des  charlatans,  colore 
si  bien  ces  impostures,  qu'elles  passent 
pour  des  veritez,  ausquelles  cps  Bar- 
bares sont  attachez  par  vne  habitude 
très-difficile  à  desraciner. 

Le  27.  ie  fus  informé  d'vn  combat  des 
Sauuages  de  la  nation  d'Iroquet  contre 
les  Hiroquois.  Les  vns  et  les  autres 
s'estans  rencontrez  dans  des  canots,  ils 
se  battirent  fort  et  ferme  sur  l'eau. 

Comme  les  canols  des  Algonquins  sont 
plus  légers  que  ceux  des  Hiroquois,  cl 
que  d'ailleurs  ils  estoient  en  plus  grand 
nombre,  ils  remportèrent  la  victoire,  ra- 
nienaiis  auec  eux  treize  prisonniers  en 
vie,  ausquels  ils  ont  fait  souffrir  d'hor- 
ribles tourmens.  llsenuoierentauxTrois 
Hiuieres  l'vn  de  ces  prisonniers  !  ôDieu, 
quelle  cruauté  n'exercèrent  point  sur  ce 
panure  misérable,  les  femmes  de  ceux 
qui  depuis  peu  auoient  esté  tués  a\i  pais 
des  Hiroquois  !  Le  Père  Buteux  m'a 
escrit  toute  cette  histoire  tragique,  me 
descriuant  la  barbarie  de  ces  tygres  ; 
leur  fureur  m'a  semblé  si  horrible,  que 
ie  ne  l'ay  peu  coucher  sur  le  papier  ;  ce 
qui  m'attriste,  c'est  que  cette  manie 
s'exerce  en  la  présence  et  à  la  veuë  de 
nos  François.  I'espere  neantmoins  que 
doresnauant  ils  s'esloigneront  de  nos 
habitations,  s'ils  veulent  exercer  cette 
rage.  Monsieur  nostre  Gouuerneurauoit 
mandé  aux  Trois  Hiuieres  qu'on  les  em- 
peebast  ou  qu'on  les  fist  retirer  d'auprès 
les  François  ;  mais  les  lettres  arriuerent 
trop  tard.  Le  dernier  iour  de  Iuin,  ar- 
riua  vue  chalouppe  dans  laquelle  estoit 
le  Père  Paul  Regueneau,  qui  nous  ap- 
porta la  nouuelle  des  vaisseaux  qu'on 
attendoit  ilyauoit  des-jà  quelques  iours. 
Comme  ils  arriuent  parfois  en  May  à 
Tadoussac,  si  tost  qu'on  vient  sur  le 
déclin  du  mois  de  Iuin  sans  en  appren- 
dre des  nouuelles,  on  commence  à  en- 
trer en  double  de  leur  venue.  Or  jaçoit 
que  cette  année  on  ait  bien  trauaillé 
au  défrichement,  et  que  les  bleds  soient 
fort  beaux,  neantmoins  comme  le  pays 
n'est  pas  encor  assés  riche  pour  nour- 
rir le  monde  qui  passe  tous  les  ans, 
si  les  vaisseaux  manquoient,  on  souf- 
friroit. 

Le  premier  iour  de  juillet,  vn  Capi- 
taine de  la  petite  nation  des  Algonquins 
m'apporta  des  lettres,  qui  portoient  que 
ce  Capitaine  descendoit  à  Kébec  pour 
voir  le  Capitaine  des  François.  On  le 
tient,  disoit  ce  Sauuage,  pour  grand 
personnage,  en  nostre  pays:  on  dit  qu'il 
est  grand  amy  du  Soleil,  et  qu'il  donne 
des  lettres  qui  empesehent  de  mourir, 
du  moins  si  tost.  le  m'en  vay,  faisoit-il, 
luy  en  demander.     le  fis  bien  rire  Mon- 


sieur de  Monlmagny  nostre  Couuerncur, 
quand  ie  luy  communiquay  celle  lettre. 
En  effet  ce  pauure  Barbare  le  vint  voir 
et  luy  demanda  pourquoy  ils  se  dépeu- 
ploient  à  veuë  d'œil,  et  nous  autres  au 
contraire  nousviuions  si  long-temps.  Il 
faut  bien,  disoit-il,  que  tu  sçaches  quel- 
que secret  pour  couseruer  tes  gens,  et 
que  tu  ayes  grande  cognoissance  du  Ma- 
nitou. Monsieur  le  Gouuerneur,  l'aiant 
entretenu  quelque  temps  et  donné  quel- 
que response  conforme  à  sa  portée,  nous 
l'enuoia  auec  quelques  vns  de  ses  gens 
qui  l'accompagnoient,  luy  disant  que  s'ils 
faisoient  ce  que  ie  leur  enseignerois,  ils 
auroient  trouué  le  secret  de  conseiller 
leur  nation  et  ne  pas  mourir  si  souuent. 
Le  sieur  Oliuier,  me  les  aiant  amenés, 
m'expliqua  le  sujet  de  leur  venue.  La 
dessus  ie  leur  fis  vn  petit  discours  de  la 
grandeur  de  Dieu,  de  sa  puissance  et  de 
sa  bonté  ;  que  c'estoit  luy  qui  nous  con- 
seruoit,  qu'il  vouloit  conseruer  toutes 
les  nations  de  la  terre,  et  que  s'ils  vou- 
loient  croire  en  luy  et  luy  obéir,  il  les 
aimeroit  comme  il  nous  aime  ;  qu'il 
defendoit  de  tuer,  de  desrober,  de  pail- 
larder,  bref  qu'il  haïssoit  tout  ce  qui 
est  mauuais,  el  aimoit  tout  ce  qui  est 
bon.  L'vn  d'eux  prit  la  parole,  et  dit 
en  Algonquin  tout  ce  que  i'auois  dit  en 
Montagnez.  Il  adjousta  mesme  quel- 
ques autres  choses  de  nostre  créance 
qu'il  auoit  ouïes  de  ceux  que  nous  auons 
instruits.  Pour  conclusion,  il  dit  à  ses 
compatriotes  :  Ces  gens  cy  ne  sont  point 
en  deux  paroles;  ils  n'ont qu'vne  mesme 
doctrine,  ils  sont  constans  en  ce  qu'ils 
nous  enseignent  :  ie  me  persuade  qu'il 
est  quelque  chose  de  ce  qu'ils  disent. 
Ils  nous  défendent  de  tuer  ;  si  les  Euro- 
peans  qui  sont  auec  les  Hiroquois  les 
enseignoient  comme  ceux  cy  nous  en- 
seignent, nous  serions  en  asseurance. 
Bref,  ils  approu lièrent  la  parole  de  Iesus 
C.  et  respondirent  qu'ils  voudroientbien 
estre  auprès  de  nous,  pour  le  pouuoir 
entendre  plus  sonnent. 

Le  5.  du  mesme  mois,  la  barque 
qu'on  auoit  enuoiéc  à  Tadoussac  au  dé- 
liant des  vaisseaux  apporta  quelques  ha- 
bitans. 

Le  9.  vn  Capitaine  Montagnez  me  vint 

trouuer  et  me  dit  que  nous  allassions 
voir  Monsieur  le  Gouuerneur,  qu'il  luy 
vouloit  parler.  Le  Père  Lallemant  s'y 
trouua.  Le  sujet  de  sa  harangue  fut 
que  les  Abenaquiois  estans  venus  à  Ké- 
bec, il  leur  auoit  deffendu  de  monter 
aux  Trois  Riuieres,  et  qu'ils  n'auoient 
tenu  compte  de  son  commandement.  Si 
Monsieur  le  Gouuerneur,  disoit-il,  me 
veut  prester  secours,  i'iray  fermer  tous 
les  fleuues  par  où  ils  peuuent  retourner 
en  leur  païs.  Comme  nos  l^auuages 
vont  parfois  au  païs  des  Abenaquiois, 
ceux-ci  les  veulent  aussi  venir  visiter  à 
Kébec  et  plus  haut.  Mais  ce  n'est  pas 
le  bien  de  Messieurs  les  Associez,  car 
ces  barbares  viennent  enleuer  les  Ca- 
stors de  ces  contrées  pour  les  porter 
ailleurs:  c'est  pourquoy  Mr.  le  Gouuer- 
neur, considérant  ce  desordre,  lit  venir 
le  Capitaine  des  Montagnais  et  des  Abe- 
naquiois pour  leur  faire  entendre  qu'il 
n'estoit  pas  content  que  ces  marchans 
vinssent  trafiquer  sur  les  brisées  de  nos 
François,  si  bien  qu'il  menaça  les  Mon- 
tagnes de  faire  défense  au  magazin  de 
leur  traitter  aucuns  viures  iusques  à  ce 
que  les  Abenaquiois  fussent  partis.  Ce 
Capitaine  Montagnez  tesmoigna  qu'il 
n'estoit  point  content  que  ces  estrangers 
montassent  aux  Trois  Riuieres,  ains  plus- 
tost  qu'ils  s'en  retournassent  en  leur 
pays.  Ces  bonnes  gens  là  dessus  se 
rembarquèrent,  feignans  leur  retour, 
mais  en  effet  ils  tirèrent  droit  aux  Trois 
Riuieres  pour  changer  leur  porcelaine 
auec  les  Castors  des  Algonquins  et  au- 
tres nations  qui  abordent  en  ces  quar- 
tiers là.  Monsieur  le  Gouuerneur  l'aiant 
appris,  dépesche  au  plus  tost  vn  messa- 
ger aux  Trois  Riuieres  pour  rompre  ce 
coup.  Il  en  escriuit  à  Monsieur  de  Cha- 
steau  fort,  lequel  fit  assembler  les  chefs 
des  Montagnez  et  les  Abenaquiois  qui 
estoient  douze  en  nombre  ;  il  demanda 
pourquoy  ils  auoient  outrepassé  le  com- 
mandement de  Monsieur  le  Gouuerneur. 
Ils  respondirent  qu'ils  n'estoient  pas  ve- 
nus pour  aucune  traitte  de  pelleteries, 
mais  pour  secourir  leurs  alliez  dans  leurs 
guerres.  Comme  ils  virent  neantmoins 
qu'on  les  pressoit,  ils  prirent  résolution 
de  se  retirer  ;  Monsieur  de  Chasteau 


fort  fit  visiter  leur  cabane  et  tout  leur 
équipage;  il  ne  trouua  point  de  Castors, 
mais  bien  trois  harquebuses,  qu'il  fit  en- 
leuer ;  enfin  ils  troussèrent  bagage  et 
s'en  allèrent.  Yn  Capitaine  Montagnez 
s'estoit  présenté  pour  leur  aller  boucher 
le  passage  suiuant  la  façon  de  faire  de 
ces  nations.  Ces  barbares  ont  vne  cou- 
stume  assez  remarquable  :  quand  quel- 
ques autres  nations  arriuent  en  leur 
pays,  elles  n'oseroient  passer  outre  sans 
la  permission  du  Capitaine  du  lieu,  au- 
trement on  briseroit  leurs  canots.  Cette 
permission  de  passer  se  demande  les 
presens  en  la  main  ;  si  le  Capitaine  n'a- 
grée pas  leurs  presens,  n'aiant  pas  enuie 
de  les  laisser  passer,  il  leur  dit  qu'il  a 
bouché  les  chemins,  et  qu'ils  ne  sçau- 
roient  passer.  A  ces  paroles,  il  faut  re- 
brousser chemin  ou  se  mettre  en  danger 
de  guerre. 

Ce  mesme  Capitaine  Montagnez  qui 
s'estoit  présenté  pour  aller  boucher  le 
passage,  me  fit  dire  à  Monsieur  le  Gou- 
uerneur qu'il  enuoiast  force  viures  et 
prouisions  en  l'habitation  des  Trois  Ri- 
uieres :  Pour  ce,  disoit-il,  que  nous  nous 
assemblerons  là  en  grand  nombre  cet 
Hyuer.  Il  m'inuita  aussi  de  m'y  trou- 
uer et  d'y  séjourner  pendant  ce  temps 
là  pour  les  instruire.  Tu  retourneras  si 
tu  veux,  me  disoit-il,  à  Kébec  sur  le 
printemps  ;  pour  nous,  le  bruit  est  que 
nous  passerons  là  l'Hyuer,  l'Esté  venu 
nous  descendrons  à  Kébec. 

Le  10.  du  mesme  mois,  aiant  fait  de- 
mander en  la  maison  de  nostre  Dame 
des  Anges,  si  quelqu'vn  n'auroit  point 
fait  quelque  remarque  pour  la  Relation, 
le  P.  Adam  m'escriuit  en  ces  termes  : 
le  n'auois  pas  enuie  de  rien  contribuer 
de  ce  qui  me  touche,  pour  grossir  la  Re- 
lation que  Y.  R.  enuoie  en  France,  neant- 
moins depuis  quelque  temps  il  m'est 
venu  vne  pensée  que  i'amoindrirois  la 
gloire  de  la  mère  de  Dieu,  si  ie  cachois 
vne  faueur  que  i'ay  receuë  par  ses  mains. 
C'est  qu'estant  malade  depuis  trois  mois 
et  receuant  tous  les  iours  la  Ste.  Com- 
munion au  lit,  d'où  ie  taschois  d'enten- 
dre toutes  les  Messes  qui  se  disoient  en 
nostre  Chappelle,  n'y  aiant  qu'vn  ais 
entre  l'Autel  et  moy,  il  pleut  à  Dieu 

m'inspirer  vne  neufuaine  de  Commu- 
nions en  l'honneur  des  neuf  mois  que 
ga  saincte  Mère  auoitlogé  dans  le  ventre 
de  sainlo  Anne,  afin  de  pouuoirdire  la 
Messe  le  iour  de  la  natiuité  de  nostre 
Daine.  Aiant  obey  à  l'inspiration,  et  le 
dit  iour  estant  venu,  le  me  résolus  de 
presser  V.  H.  quelle  me  laissas!  dire  la 
saincte  Messe.  Elle  eut  de  la  peine  à 
me  l'accorder, voiant  ma  faiblesse;  ne- 
antmoinselle  se  laissa  gagner  et  consen- 
ti! à  mon  désir,  à  condition  que  le  Père 
de  Noue  m'assisteroit  comme  si  i'eusse 
dit  ma  première  Messe.  Le  lendemain 
le  Père  Daniel  me  rendit  le  mesme  of- 
fice de  charité.  Depuis  ce  temps-là  ie 
îwiy  manqué  vn  seul  iour  à  dire  la  Messe, 
quoy  que  ie  fusse  bien  foible. 

l'auois  aussi  dit  vne  neufuaine  de 
Messes,  à  l'honneur  des  neuf  chœurs  des 
Anges,  pour  obtenir  la  grâce  de  pour.oir 
faire  les  génuflexions  douant  le  Roy  des 
Anyes,  à  l'Autel  ;  mais  nostre  Seigneur 
a  voulu  encor  que  ie  fusse  redeuable  à 
sa  saincte  Mère  de  cette  faneur,  ne  me 
l'aiant  octroiéequeversle  tempsde  l'An- 
nonciation, afin  de  pouuoir  rendre  cet 
honneur  extérieur  au  mystère  de  l'In- 
carnation saincte.  Si  Y.  H.  iuge  que 
cecy  doiue  seruir  à  resueiller  la  deuo- 
tion  à  l'endroit  de  nostre  Dame,  l'insé- 
rant, dans  la  Relation,  elie  en  fera  ce 
qu'il  luy  plaira. 

Le  14.  arriua  à  Kébec  vne  chalouppe, 
laquelle  nous  apporta  ie  Père  Claude 
Quentin  et  le  Père  Claude  Pijart.  Les 
vens  contraires  retardons  leurs  vais- 
seaux animoit  nostre  affection,  et  leur 
présence  combla  nostre  ioye. 

Le  16.  parut  enfin  vn  vaisseau  qui 
vint  mouiller  deuant  Kébec.  Il  estoit 
commandé  par  Monsieur  Fournier. 

Le  19.  vne  barque  montant  aux 
Trois  Riuieres,  i'enuoiay  le  Père  Paul 
Raguencau  pour  s'embarquer  dans  quel- 
que canot  de  Hurons,  s'il  s'en  présen- 
tait. 

Le  22.  nos  Pères  des  Trois  Riuieres 
m'enuoierent  vn  canot  à  Kébec,  afin  que 
ie  m'embarquasse  au  plus  tost  pour  venir 
nu  deuant  de  ces  peuples,  que  l'on  disoit 
deuoir  arriuer  dans  peu  de  iours.  Aiant 
porté  cette  nouuelle  à  Monsieur  nostre 


Gouuerneur,  il  me  dit  que  dans  (\vu\ 
iours  luy  mesme  partiroit,  pour  se  trou- 
uer  aussi  ;i  la  descente  de  ces  nations, 
et  que  nous  irions  de  compagnie.  Nous 
monlasmes  donc  dans  sa  barque,  et  à  la 
faneur  d'vn  petit  Nordest,  nous  vinsmes 
sur  le  soir  mouiller  deuant  la  riuiere  de 
saincte  Croix.  Les  iours  suiuans,  le  vent 
s'estant  changé,  nous  auançasmes  peu. 
Comme  nous  n'estions  encor  qu'au  tra- 
uers  du  Cap  à  l'arbre,  vn  canot  de  Sau- 
uage  nous  vint  aborder,  lequel  apportoit 
des  lettres  en  diligence  pour  informer 
Monsieur  le  Gouuerneur  de  ce  qui  s'e- 
stoit  passé  le  iour  précèdent  aux  Trois 
Riuieres.  Vn  Capitaine  de  guerre  de- 
scendant des  Hurons,  aiant  appris  par 
vn  Algonquin,  que  depuis  son  départ 
deux  François  auoient  esté  tuez  par  les 
Hurons,  ne  laissa  point  de  descendre 
iusques  à  nostre  habitation  à  dessein  de 
remener  nos  Séminaristes.  C'est  ce  qui 
a  esté  dit  au  chapitre  du  Séminaire  des 
Hurons. 

Le  2.  Monsieur  le  Gouuerneur  tint 
conseil  auec  quelques  autres  Hurons, 
pour  les  induire  à  amener  ça  bas  quel- 
ques familles  Huronnes',  lesquelles  de- 
meureroient  paisiblement  auprès  de  nos 
François.  On  leur  représenta  les  biens 
qui  pourroient  prouenir  de  cette  com- 
munication :  ils  promirent  d'en  parler 
en  leur  pays.  Ce  mesme  iourie  fis  venir 
quelques  petits  enfans  Sauuages  que 
i'auois  instruits  pendant  l'Hyuer.  le  les 
inlerrogeay  publiquement  après  les  ve- 
spres,  en  la  Chappelle  de  la  Conception 
aux  Trois  Riuieres.  Ils  respondirent  fort 
gentiment,  me  monstrant  qu'ils  n'auoient 
pas  oublié  ce  qu'on  leur  auoit  enseigné, 
le  leur  fis  chanter  le  Symbole  des  Apo- 
stres  en  leur  leur  langue,  le  Père  Da- 
niel le  fit  chanter  en  Huron  à  ses  Sémi- 
naristes, quelques  ieunes  enfans  le  chan- 
tèrent en  François;  si  bien  qu'il  fut 
chanté  en  trois  langues.  A  mesme 
temps,  comme  nous  sortions  de  ce  sainct 
exercice,  parut  vn  canot  qui  nous  ame- 
noit  le  Père  Pierre  Pijart  des  Hurons. 
Monsieur  le  Gouuerneur,  en  aiant  eu  le 
vent,  descend  au  bord  de  l'eau  ;  nous  ac- 
courusmes  tous,  quantité  de  nos  Fran- 
çois et  de  nos  Sauuages  s'y  trouuerent. 

Le  panure  Père  estoit  tout  défait,  aiant 
esté  fort  fatigué  et  bien  malade  en  che- 
min. Jl  estoit  pieds  nuds,  portant  sur 
sa  teste  et  sur  son  corps  vn  chappeau  et 
vne  soutane  qui  ne  valoient  pas  deux- 
doubles,  et  cependant  il  ne  s'en  trouua 
pas  vne  en  la  maison  pour  le  faire  chan- 
ger. Monsieur  le  Gouuerneur  l'accueil- 
lit auec  vne  singulière  bien-veillance 
et  le  mena  au  fort  ;  nous  allons  tous 
à  la  Chappelle,  pour  bénir  Dieu  de  ce 
qu'il  auoit  conserué  le  Père  de  mille 
dangers. 

Le  Père  estant  entré  en  nostre  petite 
chambrette,  nous  raconta  en  peu  de  mots 
Testât  de  la  nouuelle  Eglise  des  Hurons, 
nous  donnant  espérance,  de  la  voir  vn 
iour  fleurir,  mais  non  pas  sans  peine  et 
sans  trauaux.  Puis  discourant  de  son 
voiage,  il  nous  dit  que  la  contagion 
estant  sur  tous  les  chemins,  il  auoit 
pensé  mourir,  la  maladie  l'aiant  saisi 
aussi  bien  que  les  autres.  Qu'aiant  ren- 
contré vn  François  à  l'isle,  il  auoit  receu 
de  luy  vn  grand  soulagement.  0  !  qu'il 
me  fit  grand  plaisir,  disoit-il  !  Nous  pen- 
sions tous  que  ce  François  eust  porté 
auec  soy  quelque  rafl'raichissement  ; 
nous  luy  demandasmes  en  quoy  ce  bon 
ieune  homme  l'auoit  tant  obligé  :  Il 
auoit,  respond-il,  vne  clef  sur  soy,  qu'il 
fit  rougir  et  la  trempa  dans  de  l'eau 
pour  en  oster  la  crudité,  et  me  la  fit 
boire  ;  cela  me  fit  vn  grand  bien,  car  ie 
n'en  pouuois  plus.  Est-ce  là,  dismes 
nous,  tout  le  grand  secours  qu'il  vous 
rendit?  Qu'eust-il  peu  faire  autre  chose 
répliqua -il?  Nous  nous  mismes  à  rire 
et  à  bénir  Dieu  tout  ensemble,  voians 
que  le  grand  secours  qu'on  peut  donner 
à  vn  panure  malade  dans  ces  rencontres, 
consiste  en  vn  peu  d'eau  ferrée.  Il  s'e- 
stoit  embarqué  dans  le  canot  du  Capi- 
taine de  leur  bourgade,  nommé  Àénons  ; 
ce  pauure  homme,  tombant  malade  par 
les  chemins,  arriua  tout  languissant  aux 
Trois  Riuieres  ;  nous  le  secourusmes  le 
mieux  qu'il  nous  fut  possible.  Le  Père 
Daniel  et  le  Père  Pierre  Pijart  l'instrui- 
sirent, ou  plustost  luy  remirent  en  mé- 
moire l'instruction  qu'on  luy  auoit  desjà 
donnée.  Comme  il  se  sentit  proche  de 
la  mort,  il  fit  venir  les   interprètes, 


offrit  vn  présent  à  Monsieur  le  Gouuer- 
neur, le  suppliant  de  gratifier  les  Hu- 
rons. Les  Pères  le  voiant  sensiblement 
baisser,  luy  demandent  s'il  ne  vouloit 
pas  mourir  chrestien.  Or  sus,  dit-il, 
on  m'a  sollicité  de  venir  aux  François, 
i'y  suis  venu  ;  cela  va  bien  que  deuant 
mourir,  ie  meure  auprès  d'eux.  Bref  il 
fut  baptisé,  comme  i'ay  desjà  remarqué 
cy  dessus,  et  mourant  quelques  heures 
après  son  baptesme,  nous  l'enterrasme? 
en  nostre  cimetière. 

Le  6.  du  mesme  mois  d'Àoust,  deux 
canots  de  Hurons  estans  partis,  l'vn 
d'eux  retourna  sur  les  dix  heures  du  soir, 
criant  de  loing  :  Ûiiai  !  oiiai  !  oiiai  !  Les 
Sauuages  prestent  l'oreille  à  ce  cry,  que 
les  Hurons  font  ordinairement  quand  ils 
rapportent  de  mainmises  nouuelles;  cha- 
cun estant  dans  le  silence,  ces  bonnes 
gens  s'escrient  qu'ils  ont  rencontré  les 
Hiroquois,  que  le  canot  auec  lequel  ils 
estoient  allez  de  compagnie  estoit  pris. 
Voila  tous  les  Sauuages  en  alarme, 
toutes  les  femmes  vouloient  venir  fondre 
dans  le  fort  ;  on  délègue  quelques 
auenturiers  pour  aller  descouurir  Ten- 
nemy  ;  ceux-ci  retournent  sur  le  point 
du  iour,  remplissent  toutes  les  cabane? 
de  terreur,  racontent  qu'ils  ont  ouy 
grand  nombre  de  voix,  comme  de  lar- 
rons qui  se  réioùissoient  de  leur  proie, 
qu'ils  ont  mesme  entendu  quelques 
coups  d'harqucbuses,  et  qu'ils  s'imagi- 
nent qu'ils  sont  bien  deux  cens  hommes 
en  embuscade  à  l'entrée  du  lac  S.  Pierre. 
Chacun  est  en  haleine  :  les  femmes  mon- 
tent dans  leurs  canots  dés  quatre  heures 
du  matin,  s'enfuient  auec  leurs  enfans, 
qui  à  Kébec,  qui  dans  les  Trois  Riuieres, 
qui  en  d'autres  endroits  ;  les  hommes 
se  viennent  présenter  pour  entrer  dans 
le  fort.  Nos  François  ne  sçauoient  que 
dire  de  cette  espouuante  :  car  ces  bar- 
bares sont  souuent  alarmés  sans  sujet. 
Ils  nous  assûroient  que  les  Hiroqu-oi;* 
nous  viendraient  assiéger  dans  nostre 
réduit  ;  tout  cela  ne  faisoit  aucune  im- 
pression sur  nos  esprits,  la  plus  part 
des  François  n'adjoustant  point  defoyan 
raprort  des  Sauuages.  En  fin  on  vit 
pwoistre  vn  canot  d'Hiroquois  au  milieu 
du  grand  lleuue,  présentant  tantost  la 

pointe,  Inntost  le  flanc,  tousiours  se  pro- 
menant comme  s'il  nous  eust  voulu 
brauer  aussi  bien  que  les  Saunages  ;  on 
cogneut  par  là  qu'ils  estoient  en  nombre. 
On  laisse  entrer  les  Montagnez  et  les 
Huions  dans  le  fort  ou  plustost  dans 
nostre  reduict,  pour  les  assurer.  Ces 
panures  gens  s'animent  ;  chascun  prend 
qui  vne  espée,  qui  vn  bouclier,  qui  vne 
hache,  qui  vn  Cousteau,  qui  vne  perche. 
Ils  se  rassemblent  tous,  crians  comme 
des  enragés, les  Capitaines  huilent  plus- 
tost qu'ils  ne  haranguent  ;  estans  armes 
à  leur  mode,  et  quelques-vns  parcs  de 
plumes,  ils  se  mettent  a  danser,  pous- 
sans  de  leur  estomach  des  chansons  de 
guerre.  Comme  ces  barbares  ne  se  con- 
duisent que  par  boutades,  et  que  la  pas- 
sion les  porte  plustost  que  la  raison, 
ils  s'excitent  les  vns  les  autres  au  com- 
bat par  des  chants  et  des  mouuemens 
assez  violens  ;  en  quoy  ils  manquent 
beaucoup,  car  ils  sont  à  demy  recreus 
et  lassez  quand  il  faut  venir  aux  mains. 
Monsieur  nostre  Gouuerneur  procédait 
tout  d'vne  autre  façon  :  car  sans  bruit 
il  faisoit  disposer  ses  gens,  les  fai- 
soit  armer  par  escouades,  plustost  pour 
tenir  en  échec  les  Sauuages  entrez,  quoy 
qu'il  les  eust  mis  en  vn  retranchement 
où  ils  ne  pouuoient  nous  nuire,  que 
pour  se  deffendre  contre  les  Hiroquois. 
Or  comme  ce  canot  brauache  paroissoil 
de  temps  en  temps  pour  attirer  quelques 
François  où  quelques  Sauuages  dans 
leurs  embuscades,  ainsi  que  nous  con- 
jecturions, Monsieur  le  Gouuerneur, 
voiant  qu'il  s'esîeuoit  vn  petit  vent, 
commande  à  vne  barque  de  leuer  l'ancre 
et  déploier  ses  voiles  pour  les  aller  re- 
cognoistre.  La  chose  fusl  quasi  aussi  tost 
exécutée  que  commandée  :  la  barque 
tire  vers  le  lieu  où  estoient  les  Hiro- 
quois, le  canot  disparoist,  la  barque 
s'aduance  etdescouure  l'ennemy,  lequel 
se  promenoit  partie  sur  lariuiere,  partie 
sur  le  bord  du  bois.  Le  Sieur  Nicolet, 
qui  la  conduisoit,  rapporta  qu'ils  estoient 
enuiron  cinq  cens  hommes  bien  armez. 
11  voulut  les  approcher  -,  mais  craignant 
d'echouër,  il  ne  les  peut  ioindre  à  la 
portée  du  mousquet.  Comme  il  en  vit 
quelques-vns  se  traisner  dans  des  ioncs, 


il  fit  tirer  dessus  vn  coup  d'espoir  de 
fonte  si  dextrement,  qu'on  vit  les  autres 
Sauuages  releuer  les  corps  blessez  ou 
tuez,  autant  qu'ils  en  pouuoient  iuger. 
Ils  apperceurent  aussi  dans  vn  canot 
quelques  hommes  dont  les  testes  seule- 
ment paroissoient  ;  ils  creurent  que 
c'estoientlespauures  Huronspris  le  iour 
précèdent,  qu'ils  retenoient  prisonniers. 
Vous  pouuez  bien  penser  que  nous 
faisions  bon  guet  ;  de  vérité,  nous  bé- 
nissions Dieu  de  bon  cœur  de  ce  qu'il 
auoit  amené  en  ce  temps- là  Monsieur  le 
Gouuerneur  aux  Trois  Riuieres.  Il  mit 
tout  en  si  bon  ordre,  et  François  et  Sau- 
uages, qu'il  y  auoit  sujet  de  louer  nostre 
Seigneur,  voiant  la  disposition  et  la  ré- 
solution des  vns  et  des  autres.  Les 
Sauuages  attendans  le  choc  faisoient  de 
grandes  huées  ou  de  grands  hurlemens, 
pour  faire  entendre  à  l'ennemy  qu'ils 
estoient  sur  leur  garde,  et  qu'ils  ne  les 
craignoient  pas.  Mais  Monsieur  le  Gou- 
uerneur leur  enuoia  dire  qu'ils  gardas- 
sent le  silence,  et  lit  auerlir  leur  Capi- 
taine qu'ils  se  tinssent  tous  à  l'endroit 
où  on  les  auoit  placez,  et  qu'en  cas  qu'on 
luy  vînt  demander  trois  ou  quatre,  ou 
cinq  de  ses  gens,  pour  les  placer  ail- 
leurs, qu'il  les  enuoiast,  les  nommant 
par  leur  nom,  de  peur  de  confusion. 
Nous  estions  six  Religieux  de  nostre 
Compagnie  dedans  nostre  réduit.  I'en- 
uoiay  le  P.  Pierre  Pijart,  venu  des  IIu- 
rons,  dans  la  barque  pour  assister  nos 
François,  au  cas  qu'on  l'attaquast, 
comme  ils  ont  fait  autrefois  vne  barque 
Flamande  qu'ils  coulèrent  à  fond,  à  ce 
qu'on  ma  dit.  le  destinai  le  P.  Buleux 
pour  prendre  garde  aux  Montagnez  et 
les  secourir,  s'il  y  en  auoit  de  blessez,  et 
le  P.  Daniel  aux  llurons  ;  le  Père  Claude 
Pijart  se  deuoit  mettre  auec  le  Chirur- 
gien pour  assister  nos  François,  le  P. 
du  Marché  à  laChappelle,  pour  la  garder 
et  entendre  les  confessions  de  ceux  qui 
se  presenteroient  ;  pour  moy  îe  m'e- 
stois  résolu  de  me  trouuer  en  tous  ces 
endroits,  afin  devoir  comme  tout  s'y  pas- 
seroit,  et  de  secourir  ceux  qui  seroient 
tellement  blessez  aux  approches,  qu'on 
ne  les  peust  aisément  porter  au  Chirur- 
gien.    Or  soit  que  ces  barbares  redou- 

tassent  nos  armes  à  feu,  notamment  se 
voians  descouuerts,  soit  qu'ils  s'en  vou- 
lussent aller  au  deuant  des  Hurons,  où 
il  y  auoit  moins  de  danger  pour  eux, 
et  plus  grande  espérance  de  proie,  ils 
se  contentèrent  de  nous  regarder  de 
loing,  sans  en  venir  aux  mains.  Sur 
ces  entre-faites,  vn  Huron  du  canot  que 
i'ay  dit  auoir  esté  pris,  s'estanteschappé, 
nous  vint  asseurer  que  ces  barbares 
estoient  aux  aguets  à  l'entrée  du  grand 
lac  de  Saint  Pierre,  où  ils  prendraient 
infailliblement,  tous  ceux  des  nations 
plus  hautes,  qui  descendroient  aux 
François.  Ce  pauure  homme  disoit  que 
luy  et  ses  camarades,  se  voians  inuestis 
de  tous  costez,  abandonnèrent  leur  ca- 
not, se  ietterent  dans  les  bois,  mais  ils 
furent  bien-tost  suiuis  à  la  course.  Ses 
compagnons  furent  bien-tost  pris  ;  pour 
luy,  comme  il  est  alaigre,  il  laissa  bien 
loing  derrière  soy  cinq  grands  Jîiro- 
quois  qui  le  poursuiuoient.  En  fin  les 
orties  et  les  halliers  luy  descoupant  les 
jambes  et  les  cuisses,  car  il  estoit  tout 
nud,  il  se  ieita  dans  vn  arbre  creux 
qu'il  rencontra  par  bonne  fortune  ;  ses 
ennemis  approchèrent  iusques  au  près 
de  cet  arbre,  cherehans  et  furetans  tout 
à  l'entour,  iusques  là  qu'abattans  quel- 
ques orties,  ils  le  touchèrent  au  pied  ;  luy 
cependant  poinioit  son  espée  vers  eux, 
afin  d'en  tuer  pour  le  moins  vn,  s'il 
estoit  descouuert  ;  nostre  Seigneur  luy 
voulut  sauner  la  vie.  Si  tost  qu'il  fut 
arriué,  Monsieur  le  Gouuerneur  despe- 
che  vn  canot  à  Kébec,  pour  faire  venir 
du  secours,  afin  de  pouuoir  donner  la 
chasse  à  ces  barbares,  de  sauuer  la  vie 
aux  Hurons  et  autres  peuples  que  nous 
attendions  tous  les  iours.  Sur  l'entrée 
de  la  nuict,  parut  vn  canot  de  Hurons, 
lequel  nous  apporta  de  tristes  nouuelles. 
Nous  estions,  tit-il,  dix  canots  de  com- 
pagnie ;  comme  nous  fusmes  aux  Isles 
du  grand  Fleuue,  Taratouan,  braue 
Capitaine  entre  les  Hurons,  prit  le  costé 
du  Nord,  emmenant  auec  soy  neuf  ca- 
nots; nous  autres  tirasmes  au  Sud.  Ar- 
riuans  à  Pemboucheure  du  lac  voisin 
des  François,  nous  auons  esté  poursui- 
uis  viuement  par  l'ennemy,  ce  qui  nous 
fait  croire  que  Taratouan  est  pris  auec 


sa  bande,  car  le  gros  des  Hiroquois  s'est 
campé  au  Nord,  par  où  il  a  passé.  Il 
nous  dit  encore  que  Teouatirhon,  nostre 
Séminariste,  estoit  tombé  dans  le  mesme 
desastre,  comme  ie  I'ay  expliqué  cy 
dessus.  Sur  la  minuict,  arriua  vn  autre 
canot,  conduit  par  cinq  Hurons,  lesquels 
nous  asseurerentque  le  lac  estoit  rem- 
pli d'ennemis,  et  qu'ils  tenoient  toutes 
les  auenuës  aux  François.  Nous  estions, 
disoient-ils,  deux  canots  ensemble  ;estans 
paruenus  à  l'entrée  du  lac,  vers  les 
Isles,  nous  vismes  deux  autres  canots. 
Le  canot  qui  nous  accompagnoit  les  vou- 
lut aller  recognoistre  ;  eux,  dissimulans 
leur  malice,  faisoient  tousiours  sem- 
blant de  tenir  leur  route,  iusques  à  ce 
qu'aiant  apperceu  nos  compagnons,  bien 
esloignez  de  nous,  ils  se  ietterent  des- 
sus ;  comme  ils  les  prenoient,  nous 
euadasmes  sur  la  nuict.  Approchant  de 
l'autre  emboucheure,  nous  entendismes 
vn  bruit  horrible;  on  nous  crie  :  Oui  va 
là?  de  quelle  nation  estes  vous?  Aussi 
tost  prenans  la  fuitte  d'vn  autre  .costé, 
nous  nous  vinsmes  ietter  dans  vn  autre 
péril  :  car  estans  desia  dans  la  riuiere, 
bien  près  de  la  demeure  des  François, 
nous  nous  voulusmes  cabaner  pour 
prendre  quelque  repos,  après  auoir  ex- 
cessiuement  trauaillé  pour  nous  sauuer. 
Abordans  donc  la  terre,  nous  descou- 
urismes  vne  embuscade  ;  voulans  tour- 
ner visage,  à  mesme  temps  deux  canots 
se  iettent  après  nous,  auec  telle  ardeur 
qu'ils  nous  ont  poursuiuis  quasi  iusques 
à  vostre  habitation.  Voila  ce  que  nous 
racontoient  ces  pauures  barbares.  C'e- 
stoit  vn  grand  creue-cœur  à  Monsieur 
le  Gouuerneur  et  à  tous  nos  François, 
de  ne  pouuoir  esloigner  de  nous  ces 
coureurs,  à  raison  du  petit  nombre 
d'hommes  que  nous  estions,  n'estant 
pns  à  propos  de  laisser  nostre  réduit  ou 
palissade  sans  défense.  Ces  pauures 
gens  m'apportèrent  vn  petit  mot  d" 
lettre  du  Père  Paul  Ragueneau,  qui  parle 
ainsi  :  Ce  canot,  que  i'ay  trouué  derrière, 
les  autres  comme  tenant  î'arriere-gardt' 
d'vn  petit  gros  de  Hurons,  m'a  donné  le 
moien  de  vous  asseurer  que  ma  santé 
va  très-bien,  Dieu  mercy  :  ie  suis  aussi 
robuste  qu'au  premier  iour  ;  me  voilà 

tles-ja  fait  aux  viurcs  des  Sauuagcs.  le 
trouue  plustost  le  sommeil  en  leur  lict, 
qui  est  la  belle  terre,  que  sur  la  plume  ; 
mesme  la  pluie  ne  me  resueille  point, 
quoy  que  des-ja  par  deux  fois  elle  nous 
ait  bien  mouillés;  ie  n'en  ay  point  eu 
de  cognoissance,  sinon  quand  il  s'est 
fallu  leuer.  le  vous  ay  escrit  en  haste 
par  Teouatirhun,  lequel  a  remporté  auec 
soy  le  paquet  de  nos  petites  hardes 
qu'on  luy  auoit  confié.  le  ne  m'en  suis 
pas  auisé  qu'après  son  départ,  il  vous 
dira  comme  nostre  canot  a  esté  brisé 
d'vne  roche,  et  comme  hier  nous  fusmes 
surpris  d'vne  furieuse  tempeste.  le  me 
recommande,  etc. 

Le  9.  du  mesme  mois  d'Aoust,  Teoua- 
tirlwn  nostre  Séminariste,  s'eslantsauué 
du  danger  dont  i'ay  parlé  cy-dessus, 


trarians  nos  desseins,  Monsieur  le  Gou- 
uerneur  n'attendit  pas  tout  ce  secours. 
Aiant  veu  les  deux  premières  chaloup- 
pes  bien  délibérées,  dont  l'vne  esloit 
commandée  par  le  Capitaine  Fournier, 
l'autre  par  le  sieur  DesDames,  il  monte 
dans  sa  barque,  et  moy  auec  luy,  selon 
sa  volonté  ;  nous  faisons  voile  le  plus 
promptement  qu'il  nous  est  possible. 
La  nuit  nous  fauorisa  d'vn  bon  vent, 
pour  trauerser  le  lac  de  sainct  Pierre, 
où  nous  n'entendismes  aucun  bruict, 
ces  barbares  s'estans  retirez  à  la  riuiere 
qui  porte  leur  nom.  Le  Surouest  s'é- 
leuant  nous  arresta  dans  les  Isles  du 
lac.  La  nuict  le  temps  se  trouuant  assez 
calme,  nous  montasmes  iusques  au 
(tenue,  où  nous  pensions  trouuer  ces 
barbares.     Il  estoit  desia  grand  iour, 


arriua  aux  Trois  Riuieres.     Il  nous  dit  I  quand  nous l'approchasmes.   A  l'embou- 


que  son  oncle,  voiant  le  paquet  des  har 
des  ou  petits  besoins  que  nous  en- 
uoions  à  nos  Pères,  le  mit  et  l'embar- 
qua dans  son  canot,  disant  qu'il  se  vou- 
loit  charger  luy  mesme  de  le  rendre 
fidellement  ;  mais  comme  ce  Capitaine 
a  esté  pris,  le  paquet  a  esté  perdu  ;  nos 
panures  Pères  qui  sont  là  haut,  en  pâti- 
ront, mais  Dieu  sçaura  bien  les  consoler 
d'ailleurs. 

Le  mesme  iour  sur  la  nuict  parut  vn 
grand  feu  de  l'autre  costé  de  la  Riuiere. 
Quelques  Huions  et  Montagncz  allèrent 
recognoistre  ce  que  c'estoit  ;  ils  trouue- 
rent  les  deux  compagnons  de  Teouali- 
rhon  qui  s'estoient  eschappez  auec  luy, 
et  demandoient  par  la  lumière  de  ce  feu 
qu'on  les  vînt  quérir.  C'est  vne  chose 
bien  remarquable,  que  ces  Saunages, 
estans  tout  nuds,  n'aians  ny  fusil,  ny 
cousteau,  ny  hache,  trouuent  le  moien 
de  faire  du  feu. 

L'vnziesme  du  mesme,  arriucrent  de 
Kébec  deux  chalouppes  bien  esquippées 
en  guerre.  Monsieur  de  l'Isle,  aiant  re- 
ceu  les  lettres  de  Monsieur  nostre  Gou- 
uerneur,  arma  aussi  tost  ces  deux  cha- 
louppes en  grande  diligence,  fit  venir 
du  monde  des  vaisseaux,  en  prit  des 
familles,  et  nous  enuoia  encor  quatre 
autres  chalouppes  bien  equippées,  et  en 
suitte  vne  bonne  barque,  que  le  Capitaine 
Ptaymbaut  commandoit.  Les  vents  con- 

cheure  nous  apperceusmes  vne  grosse 
fumée,  qui  nous  fit  croire  que  l'ennemi 
n'estoit  pas  loing.  Alors  chacun  s'ef- 
force de  ramer  auec  violence,  on  se  dis- 
pose à  donner  dessus  ;  mais  comme 
nous  fusmes  arriuez  au  lieu  d'où  pro- 
uenoit  cette  fumée,  nous  trouuasmes 
que  les  oiseaux  s'en  estoient  enuolez  ; 
vn  iourdeuant,  nous  eust fait  combattre, 
car  nous  creusmes  qu'ils  n'estoient  par- 
tis que  du  iour  précèdent.  Nous  n'a- 
uions  pas  peu  diligenter  dauantage  ;  de 
les  suiure,  c'est  peine  perdue,  car  leurs 
canots  sont  bien  plus  légers  que  nos 
chalouppes  et  que  nos  barques.  Nous 
voians  donc  dans  le  repos,  au  moment 
que  nous  pensions  combattre,  et  dans 
la  paix  au  point  de  la  guerre,  nous  de- 
scendismes  à  terre.  Yisitans  les  lieux 
que  ces  voleurs  venoient  de  quitter, 
nous  trouuasmes  sur  les  riues  du  fieuue 
vne  planche,  qui  auoit  serui  de  trauers 
à  vne  croix,  que  Monsieur  le  General 
du  Plessis  auoit  dressée  l'année  précé- 
dente. Ces  barbares  l'anoient  arrachée, 
et  sur  cette  planche  ils  auoient  peint  les 
testes  de  trente  Hurons,  qu'ils  ont  pris, 
Nous  les  considerasmes  attentiuement , 
aussi  auoient-ils  attaché  cette  peinture  à 
vn  arbre  esbranché,  en  sorte  que  les 
passans  la  pouuoient  aisément  descou- 
urir  ;  les  diuers  traicts  faisoient  paroistre 
la  qualité  et  l'âge  des  prisonniers,  comme 

quelques  Sauuages  qui  se  trouuerent  là 
nous  l'expliquoient.  Ils  auoient  figuré 
deux  testes  bien  plus  grosses  que  les 
autres,  pour  représenter  deux  Capitaines 
qu'ils  tiennent  entre  leurs  mains,  dont 
l'vn  est  ce  braue  Taratouan,  duquel 
i'ay  parlé  cy  dessus  ;  on  y  voioit  aussi 
la  teste  de  deux  enfans,  et  de  deux  au- 
tres ieunes  garçons,  qu'on  amenoit  au 
Séminaire.  Ils  auoient  fait  des  raies 
en  forme  de  panaches,  sur  les  testes  des 
plus  vaillans.  Toutes  ces  testes  estoient 
griffonnées  en  rouge,  excepté  vne  qui 
estoit  peinte  en  noir,  pour  marque  que 
celuy-là  auoit  esté  tué,  et  que  tous  les 
autres  estoient  comme  des  victimes  des- 
tinées au  feu.  Quelques  Sauuages  trou- 
uerent le  corps  de  celuy  qui  auoit  esté 
massacré,  flottant  dans  le  lac.  Nous 
cogneusmes  par  ces  marmousets  (car 
les  Sauuages  ne  sçauent  point  l'art  de 
peinture)  le  dégast  qu'auoient  fait  ces 
infidèles,  lesquels  s'en  alloient  triom- 
phans,  chargez  de  quantité  de  pellete- 
ries, que  ces  pauures  Hurons  appor- 
toient  au  magazin  de  ces  Messieurs.  Ce 
qui  augmentoit  encor  nostre  tristesse, 
c'est  que  ces  coureurs  ne  nous  auoient 
point  veus.  le  me  persuade  aisément 
que  s'ils  eussent  esprouué  la  cholere  de 
ceux  qui  les  suiuoieut,  qu'ils  ne  seroient 
pas  pour  retourner  si  tost.  En  fin  il  fal- 
loit  repasser  sur  nos  brisées.  Descen- 
dais vers  les  Trois  lliuieres,  nous  ren- 
contrasmes  dans  le  lac  quatre  ehaloup- 
pes  qui  nous  venoient  au  secours.  Le 
sieur  Coùillart  estoit  de  la  partie,  comme 
aussi  le  sieur  Giffart  et  le  sieur  Pin- 
guet,  et  quelques  autres  qui  méritent 
d'estre  louez  de  s'estre  embarquez  si 
promptement,  pour  venir  faire  teste  à 
l'ennemi,  et  défendre  au  péril  de  leur 
vie,  les  biens  et  le  pais  de  Messieurs  les 
Associez.  Estans  arriuez  en  la  rési- 
dence de  la  Conception  aux  Trois  Ri- 
uieres,  nous  trouuasmes  encor  quelques 
Hurons,  qui  estoient  eschappez  des 
mains  et  de  la  dent  de  leurs  ennemis  ; 
ls  arri noient  tantost  l'vn,  tantost  l'au- 
tre, tous  deffaits,  plus  affamez  que  des 
chasseurs,  et  couuerts  de  leur  peau  tant 
seulement. 
Le  16.  du  mesme  mois  d'Aoust,  le 


P.  Pierre  Pijart,  qui  nous  estoit  venu 
voir  du  pais  des  Hurons,  pour  prendre 
soin  du  Séminaire  de  cette  nation,  en 
cas  de  mort  du  P.  Daniel,  lequel  a  esté 
fort  malade,  se  rembarqua  dans  vn  ca- 
not de  Sauuages,  pour  retourner  en  ces 
contrées.  L'amour  de  la  croix,  rend 
les  croix  douces.  Le  chemin  de  Kébec 
aux  Hurons,  tout  parsemé  d'horreurs, 
se  fait  plus  gayement  par  des  âmes  al- 
térées de  la  soif  de  Iesus-Christ,  qu'on 
ne  roule  en  ces  cours  où  les  cheuaux 
traisnent  vn  carosse,  et  la  vanité,  ceux 
qui  sont  dedans.  Monsieur  nostre  Gou- 
uerneur  ne  se  lasse  point  de  tesmoigner 
deuant  les  Sauuages  l'estime  qu'il  fait 
des  prédicateurs  de  l'Euangile  ;  il  con- 
duisit le  Père  iusques  sur  Je  riuage  du 
grand  fleuue,  le  recommanda  auec  des 
presens,  aux  Hurons  qui  leconduisoient. 
Cet  amour,  esclattant  en  public,  donne 
dans  la  veuë  de  ces  peuples,  qui  nous 
escoutent  plus  volontiers,  nous  voians 
chéris  de  personnes  de  tel  mérite  et  de 
telle  authorité. 

Le  23.  du  mesme,  ie  receus  lettre  du 
P.  de  Quen,  lequel  me  mandoit  la  mort 
d'vn  ieune  enfant  Montagnez,  qu'on  nous 
auoit  donné.  Son  père,  nous  estant  venu 
trouuer,  me  dit  :  le  n'ai  plus  que  deux 
enfans,  l'vn  est  malade,  et  l'autre  est 
encor  en  santé  ;  ie  te  les  donne  tous 
deux,  car  tu  les  conserueras  mieux  que 
moy.  le  luy  répliquai,  que  pour  le  ma- 
lade, ie  ne  sçauois  où  le  loger  ;  qu'il  le 
tînt  en  sa  cabane,  et  que  nous  Tirions 
souuent  visiter,  ce  que  nous  auons  fait. 
Le  pauure  enfant  a  esté  instruit  et  ba- 
ptisé, et  mort  enfant  de  Dieu.  Pour 
l'autre,  nous  le  prismes  auec  nous.  Mon- 
sieur le  Gouuerneur  luy  fil  faire  vn  bel 
habit  à  la  Françoise,  et  luy  donna  tout 
son  petit  équipage,  comme  on  fait  à  vn 
Séminariste.  Or  comme  il  estoit  vo- 
lage, et  que  nous  estions  souuent  diuer- 
tis  à  la  venue  des  vaisseaux,  cet  enfant 
s'ennuiant  se  retira  auec  son  père,  le- 
quel auoit  dessein  de  le  ramener  auec 
vn  sien  parent,  si  tost  que  nous  serions 
libres.  Mais  helas  !  il  ne  l'a  peu  faire, 
vne  maladie  soudaine  a  saisi  et  emporté 
en  peu  de  temps  ce  pauure  petit  sans 
baptesme.     C'est  vn  malheur  bien  sen- 

Les  iugemens  de  Dieu  sont  des 


il   en  a  pris  vn,   et  rebuté 


sible. 
décrets 

l'autre. 

Le  mesme  iour,  ic  receu  le  fragment 
d'vne  lettre,  lequel  portoit ces  paroles.  Il 
y  a  subiet  de  grande  édification  en  tout 
ce  qui  est  inséré  dans  la  Relation  qu'on 
a  enuoiée  ;  on  demanderait  neantmoins 
quelque  esclaircissemenl,  en  ce  qu'on 
peut  espérer  d'establissement  de  la 
Religion  Chrestienne,  et  en  suitte,  de 
communication  auec  les  pais  attenans 
aux  Sauuages,  leurs  frontières  et  abou- 
tissemens.  le  responds  à  cela,  que  si 
celuy  qui  a  escrit  cetle  lettre,  a  leu  la 
Relation  de  ce  qui  se  passe  au  Paraguay, 
qu'il  a  veu  ce  qui  se  fera  vn  iour  en  la 
nouuelle  France. 

La  Religion  Chrestienne,  moiennant 
la  grâce  de  Dieu,  llorira  en  ce  pais  cy, 
comme  elle  fait  en  celuy-là,  notamment 
aux  Hurons.     Ces  peuples  où  nous  som- 
mes, sont  tout  semblables  à  ces  autres 
Ameriqnains,  mommez  Paraguais,  les- 
quels se  mangeoienl,  il  n'y  a  pas  long- 
temps, les   vns  les  autres  ;    la  grâce 
abonde  neantmoins,  où  le  péché  a  régné 
fort  long-temps;  la  cruauté  s'est  chan- 
gée eu  douceur,   et  les  loups  en  des 
agneaux.     Nous  deuons  espérer  icy  la 
mesme  faueur  du  ciel.     Mais  au  nom 
de  Dieu,  prenons  tous  patience  ;   c'est 
iustement   l'humeur  du   François,    de 
vouloir  acheuer   quand   il  commence. 
On  voit  de  petites  estincellcs,  on  vou- 
drait desia  se  chauffer  à  vn  grand  bra- 
sier.    Comptez  combien  il  y  a  d'années 
que  les  Portugais  tiennent  ces  endroits 
de  l'Amérique,  d'où  nous  apprenons  ces 
belles  conuersions.     Il  y  a  plus  de  qua- 
rante ans  que  nos  Pères  trauaillent  pour 
les  réduire.     Il  y  en  a  plus  de  quatre- 
vingts,  que  ces  peuples  ont  ouy  parler  de 
nostre  créance.     Ils  ne  se  sont  pas  ren- 
dus si  tost  ;  et  nostre  promptitude  vou- 
drait que  la  glace  prist  feu,  comme  la 
poudre  à  canon.   I'ay  souuent  dit,  et  ie 
le  dis  encor,  que  ie  m'estonne  de  l'a- 
uaneement    que   Dieu    donne    à  cette 
Eglise  naissante,  veu  le  peu  de  temps 
qu'on  a  emploie   iusques  à  présent  à 
l'instruction  de  ces  barbares.     le  croy 
que  ceux  qui  nous  pressent,  pressent 


encor  Dieu  dauantage.  C'est  celuy  là 
qu'il  faut  puissamment  solliciter,  c'est 
son  affaire,  c'est  luy  qui  la  fera  réus- 
sir. 

Pour  la  communication  auec  les  pais 
voisins,  on  a  pleinement  satisfait  dans 
les  autres  Relations,  les  liures  qui  trait- 
tent  de  ces  contrées.  Il  y  a  quantité  de 
nations  sédentaires,  voisines  des  Hu- 
rons ;  l'Euangile  doit  porter  là  son  flam- 
beau. Il  y  en  a  plusieurs  d'errantes, 
celles-cy  sont  moins  peuplées  ;  elles  ne 
se  rangeront  pas  si  tost,  mais  elles  vien- 
dront aussi  bien  que  les  autres  ;  Iesus 
Christ  sera  leur  Roy,  c'est  son  héritage, 
Dabo  libi  génies  hœredilatem  tuam.  Les 
errans  du  Midy  s'estans  réduits,  il  n'est 
pas  impossible  de  conuertir  les  Septen- 
trionaux. C'est  assez  pour  cette  ques- 
tion. 

Le  mesme  iour,  le  père  de  cette  fille 
tant  aimée  qui  fut  baptisée  l'an  passé, 
le  8.  de  Ianuier,  me  vint  trouucr,  et  me 
dit  :  Nikanis,  entrons  dans  ta  chambre, 
car  ie  te  veux  parler.  Estans  donc  tous 
deux  assis,  il  me  demanda  pourquoy  ie 
l'auois  fait  sorljr  le  matin  de  la  Chap- 
pelle,  puis  qu'il  y  estoit  entré  à  dessein 
de  prier  Dieu,  désirant  croire  en  luy. 
le  luy  répliquai,  qu'il  ne  pouuoit  point 
assister  à  certaines  prières  que  nous 
faisons  le  matin  (c'est  au  S.  Sacrifice  de 
la  Messe,  que  i'allois  offrir),  mais  que 
s'il  estoit  baptisé,  qu'il  s'y  trouueroit 
comme  les  François.  Là  dessus  il  me 
fit  vn  long  discours  :  N'as-tu  point,  di- 
soit-il,  ouy  parler  de  ma  fille,  que  tes 
frères  ont  baptisée  cet  Hiuer,  laquelle  est 
morte  en  vostre  créance,  et  enterrée  au 
lieu  où  on  enterre  les  François  ?  Ne  t'a 
t-on  point  raconté  comme  ma  femme  a 
aussi  creu  en  Dieu  douant  sa  mort,  et 
comme  on  luy  a  fait  la  mesme  faueur 
qu'à  ma  fille  ?  C'est  moy  qui  les  ay  in- 
duit à  embrasser  ce  que  vous  enseignez. 
le  veux  prendre  pour  moy  le  conseil 
que  ie  leur  ay  donné.  le  veux  mourir 
Chrestien,  et  estre  enseueli  auec  vous 
autres.  Crois  moy,  Nikanis,  mon  cœur 
a  tousiours  dit  que  vostre  doctrine  estoit 
bonne,  ie  me  plais  à  l'entendre  ;  pen- 
dant que  tu  es  icy,  enseigne  moy;  tu  es 
tousiours  si  empesché,  qu'on  ne  sçau- 

roit  te  parler.  le  te  viendrai  voir,  ie 
t'escouterai  attentiuement;  ie  suis  vieux, 
il  est  temps  que  ie  pense  à  moy.  Ce 
bon  homme  me  disoit  cela  auec  vn  tel 
accent,  qu'il  m'attendrit  le  cœur.  De 
vérité  ie  bois  quelquefois  vn  calice  assez 
amer,  passant  par  les  cabanes  en  ce 
temps  icy,  de  la  venue  des  vaisseaux  : 
car.  les  petits  et  les  grands  me  deman- 
dent fort  bien,  pourquoy  ie  ne  les  en- 
seigne plus,  pourquoy  ie  ne  les  vais  plus 
voir,  pourquoy  ie  ne  les  assemble  plus  ? 
le  les  remets  de  iour  en  iour,  et  cepen- 
dant trois  grands  mois  se  passent  que 
ie  ne  suis  point  libre.  Pour  ce  bon 
vieillard,  comme  ie  l'incitois  à  parler 
en  faueur  de  nostre  Religion,  dans  les 
cabanes,  il  me  respondit,  qu'il  crai- 
gnoit  que  la  ieunesse  ne  prist  vn  mot 
pour  l'autre  ;  s'il  l'instruisoit,  qu'il  auoit 
peur  que  la  langue  ou  la  parole  ne  leur 
variast,  et  qu'il  n'en  arriuast  quelque 
malheur.  Pour  moy,  disoit-il,  qui  sçais 
bien  parler,  il  ne  sortira  rien  de  ma 
bouche  que  bien  à  propos.  C'est  vne 
des  craintes  de  ces  barbares,  de  ne  pas 
bien  dire  ou  prononcer  ce  qu'on  leur 
enseigne,  mettant  toute  la  force  de  la 
doctrine  dans  les  paroles.  Mais  ie  luy 
fis  entendre  que  Dieu  regardoit  le  cœur, 
et  non  les  léures,  et  que  la  bouche  se 
trompant,  il  n'en  pouuoit  arriuer  aucun 
inconuenient,  pourueu  que  le  cœur  fust 
bon.  Il  se  contenta  de  cette  response. 
le  luy  déclarai  que  i'auois  escrit  à  vn 
grand  Capitaine  de  France  (c'est  ainsi 
que  nous  appelions  les  personnes  de 
condition,  car  il  n'ont  point  d'autre  tiltre 
de  grandeur  que  celuy  de  Capitaine)  : 
I'ay  donc  mandé,  luy  disois-ie,  à  vn 
grand  Capitaine,  que  tout  vostre  mal- 
heur vient  de  ce  que  vous  estes  errans 
et  vagabons;  que  vous  vous  arresteriez, 
si  on  vous  aidoit  à  défricher  et  à  vous 
loger.  Comme  ce  Capitaine  est  bon,  il 
donnera  les  gens  qu'il  y  a  icy  pour  vous 
secourir  ;  alors  vous  ne  serez  plus  en- 
terrez qui  deçà,  qui  delà,  vous  ne  mour- 
rez plus  si  souuent  comme  vous  faites  : 
car  vous  ne  souffrirez  pas  tant.  0  que 
voila  qui  va  bien,  disoit-il  !  veux-tu  que 
ie  parle  de  cecy  dans  nos  cabanes  ?  car 
ie  suis  âgé,  on  m'escoutte,  et  tous  les 


Capitaines  sont  mes  ieunes  gens.     le 
luy  repartis  que  i'en  estois  content. 

Le  27.  arriuerent  quatre  canots  de 
Hurons.  L'vn  d'eux  me  rendoit  vn  petit 
mot  de  lettre  du  P.  Pierre  Pijart,  lequel 
m'escriuoit  du  long  sault,  et  me  man- 
doit  que  la  maladie  continuoit  son  mas- 
sacre dans  les  Hurons  ;  qu'elle  auoit  fait 
rebrousser  chemin  à  plusieurs,  qui  ve- 
noient  en  traitte  aux  François  ;  qu'il 
s'en  retournoit  fort  ioieux  au  païs  des 
souffrances  ;  puis  il  m'adioustoit  qu'vn 
petit  Séminariste,  qu'il  remeine  auec 
soy,  nommé  A'iandacé,  l'edifioit  grande- 
ment. Il  prie  Dieu,  dit-il,  à  genoux  le 
matin  et  le  soir,  il  fait  tousiours  la  bé- 
nédiction auant  que  de  manger,  sans 
honte  de  ses  compagnons.  le  prie  nostre 
Seigneur  qu'il  luy  donne  la  perseue- 
rance.     Ainsi  soit-il. 

le  remarquerai  en  cet  endroit,  vn 
poinctqui  seroit  mieux  placé  au  chapitre 
dixiesme.  Comme  nous  estions  sur  le 
poinct  de  retourner  à  Kébec,  perdans 
l'espérance  de  plus  voir  des  Hurons, 
pour  cette  année,  vn  Sauuage  Monta- 
gnez  dit  au  Sieur  Oliuier:  Ne  vous  hastez 
point  de  partir,  la  mamelle  a  frémi  à 
quelqu'vn  de  nos  deuins  :  vous  aurez 
demain  des  nouuelles,  asseurément  il 
viendra  des  Hurons.  Le  sieur  Oliuier 
vint  rapporter  cette  Prophétie  à  Mon- 
sieur le  Gouuerneur,  auec  lequel  i'e- 
stois  pour  lors  ;  nous  la  receusmes  en 
riant,  cependant  nous  ne  laissasmes  pas 
le  lendemain  d'estre  estonnez,  voians 
arriuer  ces  quatre  canots  qu'on  n'atten- 
doit  pas.  Cela  m'a  fait  ressouuenir 
qu'estant  à  Kébec,  deuxSauuages,  voians 
que  nous  doutions  de  la  venue  des  vais- 
seaux, nousdirent:  Ne  doutez  pointqu'ils 
ne  viennent,  demain  sans  faillir  vous  en 
aurez  nouuelles,  car  la  mamelle  a  frémi 
bien  fort  à  nos  gens  ;  cela  se  trouua  vé- 
ritable ;  le  lendemain,  vne  chalouppe 
en  apporta  nouuelle.  Tout  cecy  me  fait 
coniecturer  que  le  diable  se  fourre  la 
dedans,  et  leur  cause  ce  frémissement, 
pour  les  lier  à  soy  dauantage,  les  amu- 
sans  par  ces  belles  prophéties,  qui  se 
trouuent  fausses  assez  souuent,  Dieu  le 
le  disposant  ainsi  pour  faire  paroistre 

qu'elles  prouicnnent  de  l'autheur  de 
mensonge. 

Le  28.  passant  dans  les  cabanes,  et 
voiant  quelque  enfant  malade,  ie  de- 
mandai à  sa  more,  si  mon  frère  ne  l'a- 
uoit  point  baptisé;  cette  bonne  femme 
me  fit  rire  par  sa  response  :  Guy,  dit-elle, 
il  Ta  baptisé,  mais  si  peu  que  rien,  ba- 
ptise le  dauantage.  Comme  on  instruit 
ces  bonnes  gens  de  la  vertu  des  eaux 
sacrées  du  baptesme,  quelques-vns  s'i- 
maginent que  plus  on  en  verse,  et  plus 
de  force  a  ce  Sacrement  ;  on  les  desa- 
buse de  cette  erreur. 

Le  29.  Monsieur  le  Gouuerneur,  voiant 
que  ces  quatre  derniers  canots  nous  as- 
seuroient,  que  les  François  que  nous 
attendions  en  l'arriere-garde  des  Mu- 
rons estans  arriuezà  la  petite  nation  des 
Algonquins,  auoient  esté  contraints  de 
rebrousser  chemin  à  raison  que  les 
malades  affligeoient  leur  escouade,  se 
délibéra  de  retourner  à  Kébec,  pour 
congédier  la  flotte  ;  il  me  fit  monter 
auec  soy  dans  sa  barque.  I'estois  vn  peu 
triste,  voiant  qu'à  faute  des  Hurons,  qui 
peussent  porter  le  petit  bagage  que  nous 
enuoions  à  nos  Pères,  la  plus  grande 
partie  restoit  aux  Trois  Riuieres.  Et  ce 
qui  augmentoit  ce  mal-heur,  c'est  que 
nous  aidons  enuoié  là  haut  de  nouueaux 
hommes  ;  les  vieux  qui  ont  acheué  leur 
terme  n'ont  peu  descendre,  et  ainsi  nos 
Pères  se  trouueront  chargez  d'vn  plus 
grand  nombre  de  personnes,  et  n'au- 
ront pas  la  moitié  de  leurs  nécessitez, 
soit  pour  leurs  habits,  soit  pour  ache- 
pter  des  viures  du  pais  ;  ie  crains  fort 
qu'ils  ne  soient  contrains  de  se  seruir 
de  la  première  robbe  que  Dieu  fit  à  Adam 
et  à  sa  femme,  fecit  quoque  Dominus 
Adœ  et  vxorj  ems  tunicas  pelliceas. 
Pour  leur  nourriture,  celuy  qui  repaist 
les  oiseaux  du  ciel  ne  les  oubliera  pas  ; 


il  touchera  le  cœur  de  ces  barbares, 
pour  les  secourir,  puis  que  nous  n'a- 
uons  peu  leur  enuoier  les  denrées  qui 
leur  seruent  de  monnoie. 

A  la  vérité  il  estoit  assez  descendu  de 
canots,  mais  comme  ils  esloient  remplis 
de  malades,  ils  ne  se  vouloient  pas  char- 
ger des  hardes  ou  des  paquets  d'autruy, 
et  ceux  qui  s'en  chargeoicnt,  nous  fai- 
soient  paier  le  port  au  double  et  au  tri- 
ple. C'est  assez  pour  cette  année,  aussi 
bien  allons  nous  aborder  à  Kébec.  l'é- 
cris de  la  Sainte  Marie,  c'est  vne  barque 
qui  nous  porte  maintenant  sur  le  grand 
tleuue.  le  n'imploreray  point  les  secours 
de  ceux  qui  liront  tant  cette  Relation, 
que  celle  qu'on  m'a  enuoiée  des  Hurons, 
laquelle  se  va  de  compagnie  présenter  à 
vostre  Reuerence  :  ie  sçay  bien  que  Dieu 
parle  à  leur  cœur,  et  que  leur  cœur 
parle  à  Dieu  ;  pour  nous,  sans  que  nous 
le  sollicitions,  nous  leur  en  sommes  plus 
estroitement  obligez,  comme  aussi  à  la 
douce  charité  de  tous  nos  Pères  et  de 
tous  nos  Frères  de  sa  Prouince,  voire  de 
toute  la  France,  et  notamment  à  l'amour 
et  au  souuenir  qu'a  vostre  Reuerence 
de  tous  ses  enfans  à  l'Autel  et  à  l'Ora- 
toire. Nous  la  saluons  tous  de  toute 
l'estendùe  de  nostre  affection,  moy  tres- 
particulierement,  qui  me  dirai  auec  sa 
permission,  ce  que  ie  suis  de  cœur, 

Mon  R.  P. 

Yostre  tres-humble  et  obéissant 
seruiteuren  nostre  Seigneur, 

Pavl  le  Ievne. 

Du  bord  de  la  sainte  Marie, 
au  trauers  du  Cap  Rouge, 
en  la  Nouuelle  France, 
ce  dernier  d'Aoust,  1637. 


96 


Relation  de  la  Nouuelle 


DERNIERE  LETTRE 

DV  P.  PAYL  LE  IEVNE,  AV  R.  P.  PROVINCIAL. 


Mon  R.  Père, 

Depvis  que  i'ay  fermé  la  Relation, 
plusieurs  choses  se  sont  présentées, 
que  i'ay  iugé  deuoir  eslre  escrites  som- 
mairement à  V.  R.  mais  sans  autre 
ordre  que  celuy  qui  me  viendra  en  la 
pensée,  car  l'empressement  des  affaires 
ne  me  permet  pas  de  digérer  ce  que 
i'ay  à  dire. 

I'ay  remarqué  dans  la  Relation,  que 
Monsieur  le  Gouuerneur  estoit  monté 
au  deuant  des  Hurons,  pour  communi- 
quer auec  ces  peuples,  qui  viennent  voir 
tous  les  ans  nos  François.  Comme  le 
retour  de  la  Flotte  le  pressoit,  après 
auoir  long  temps  seiourné  aux  Trois  Ri- 
uieres,  en  fin  il  descendit  à  Kébec  le 
29.  d'Aoust,  aiant  perdu  toute  espérance 
de  voir  plus  de  Hurons,  pour  ceste  an- 
née, le  l'accompagnai  tousiours  dedans 
sa  barque  par  son  commandement;  nous 
arriuasmes  la  nuict  du  31.  du  mesme 
mois.  Le  iour  d'après  nostre  arriuée, 
parut  vn  canot,  qui  vint  nous  apporter 
nouuelle,  qu'enuiron  cent  cinquante 
Hurons  estoient  descendus,  et  qu'il  se- 
roit  à  propos  que  Monsieur  le  Gouuer- 
neur remontast  pour  les  voir,  ces  peu- 
ples souhaittans  luy  parler.  Nos  Pères 
m'escriuoient  qu'il  estoit  entièrement 
nécessaire  que  i'y  retournasse  aussi, 
pour  les  affaires  de  nostre  Mission  des 
Hurons,  et  pour  le  Séminaire.  Mon- 
sieur le  Gouuerneur,  occupé  à  expédier 
les  despesches  de  la  flotte,  et  à  la  con- 
gédier, ne  peut  quitter  Kébec  ;  il  en- 
uoia  en  sa  place  Monsieur  le  Cheualier 
de  l'Isle,  son  Lieutenant,  fort  honneste 
Gentil-homme.  le  voulois  m'embar- 
quer  dans  vn  canot  de  Sauuages,  mais 
il  me  fit  prendre  place  auprès  soy,  dans 


sa  chalouppe.  Nous  voguasmes  autant  la 
nuict  que  le  iour,  combattant  contre  la 
contrariété  des  vents,  iusques  à  la  nuict 
du  cinquiesme  de  Septembre,  que  nous 
mismes  pied  à  terre  aux  Trois  Riuieres. 
Les  Hurons  accoururent  incontinent  au 
bruit  des  rames  de  deux  chalouppes, 
qui  nous  portoient.  Le  tonnerre  du 
canon  venant  à  esclalter  du  fort,  à  no- 
stre desembarquement,  i'en  vis  quel- 
ques vns  qui  se  ietterent  par  terre  d'é- 
tonnement.  Allant  visiter  Monsieur  de 
Chasteau-fort,  nous  le  trouuasmes  bien 
malade,  en  sorte  que  le  iour  suiuant, 
ie  luy  portai  la  saincte  communion  ; 
après  cela,  ouurant  les  lettres  de  nos 
Pères  qui  sont  aux  Hurons,  i'appris 
que  la  contagion  continuoit  en  ce  pais 
là,  que  les  calomnies  redoubloient,  que 
les  démons  nous  faisoient  ouuertement 
la  guerre.  Ces  peuples  croient  que  nous 
les  empoisonnons  et  ensorcelons,  iu- 
sques là  que  quelques  vns  ne  se  seruent 
plus  de  chaudière  des  François.  Ils  di- 
sent que  nous  auons  empesté  les  eaux, 
et  que  les  vapeurs  qui  en  sortent  les 
tuent  ;  que  nos  maisons  leur  sont  fa- 
tales ;  que  nous  auons  chez  nous  vn 
corps  mort,  qui  nous  sert  pour  vne  ma- 
gie noire  ;  que  pour  faire  mourir  leurs 
enfans,  quelques  François  sont  entrez 
dans  l'horreur  des  bois,  portant  auec 
eux  le  portraict  d'vn  petit  enfant,  que 
nous  auons  piquotté  de  pointes  d'alesnes, 
et  que  voila  justement  la  cause  de  leur 
mort.  Ils  passent  bien  plus  auant,  ils 
attaquent  nostre  Sauueur  Iesus  Christ, 
car  ils  publient  qu'il  y  a  ie  ne  sçai  quoy 
dedans  le  petit  Tabernacle  de  nostre 
Chappclle,  qui  les  fait  mourir  malheu- 
reusement ;  les  diables  ne  gaigneront 
rien  de  se  prendre  à  leur  maistre.  Us 
tiennent  qu'il  y  a  vn  fameux  sorcier  par- 
mi nous  ;  qu'ils  gueriroient,  si  on  le  l'ai- 
soit  mourir.     Toutes  ces  persécutions 

nous  consolent  en  quelque  façon,  car 
c'est  sur  ce  fondement  que  la  foy  et  la 
Religion  s'est  establie.  C'est  vn  conten- 
tement bien  doux,  de  voir  auec  quelle 
ioie  tous  nos  Pères  respirent  la  vie  au 
pais  de  la  mort,  et  ce  qui  m'estonne 
dauantage,  c'est  que  quelques  ieunes 
hommes  François  qu'ils  ont  auec  eux, 
se  voians  enueloppez  dans  les  mesmes 
dangers,  n'en  veulent  pas  sortir,  vou- 
lans  courir  les  mesmes  risques  que  nos 
Pères.  Si  ie  n'estois  pressé,  ie  couche- 
rois  icy  les  sentimens  pleins  d'amour 
et  de  feu  qui  brusle  leur  cœur.  Vous 
diriez  qu'ils  souhaittent  comme  à  Pen- 
uie,  d'estre  tenus  pour  ce  fameux  sor- 
cier qu'on  destine  à  la  mort  comme 
vue  misérable  victime.  Remarquez  ce- 
pendant qu'ils  ne  laissent  pas  de  bapti- 
ser tousiours  quelques  pauures  malades; 
si  bien  que  ie  puis  dire,  que  nous  auons 
bien  baptisé  trois  cens  Sauuages  cette 
année.  Voicy  qui  passe  mon  estonne- 
ment  :  nonobstant  tous  ces  bruicts  et 
toutes  ces  impostures,  on  nous  a  pré- 
senté plus  de  Séminaristes  que  nous 
n'en  auons  peu  accepter  ;  en  effet  nous 
en  auons  esconduit  plusieurs,  faute  d'a- 
uoir  dequoy  les  nourrir  et  entretenir  ; 
nous  nous  contentons  de  six  en  ces 
premiers  commencemens  ;  cette  der- 
nière bande  de  Hurons  nous  en  ame- 
noit  en  bon  nombre,  cela  me  fait  leuer 
les  yeux  aux  ciel  et  dire  :  Digitm  Dei 
eut  hic,  c'est  Dieu  qui  conduit  cette  af- 
faire, qu'il  soit  benil  à  iamais  des  An- 
ges et  des  hommes,  dans  les  temps  et 
dans  l'éternité.  Ces  barbares  nouuelle- 
ment  descendus,  auoient  en  leur  com- 
pagnie le  premier  Chrestien  baptisé  en 
leur  pais,  en  pleine  santé,  après  vne 
longue  instruction  ;  cet  homme  nous  a 
raui  le  cœur. 

Le  P.  Pierre  Pijart,  remontant  aux 
Hurons,  l'a  rencontré  en  chemin  ;  voici 
comme  il  m'en  escrit  :  le  vous  prie  donc 
(mais  i'ay  tort  de  vous  prier  d'vne  chose 
qui  n'est  autre  que  le  desir  de  vostre 
cœur)  de  tesmoigner  bon  visage  à  nostre 
premier  Chrestien.  le  vous  aduouë  que 
d'abord  que  ie  l'ay  rencontré,  auant 
mesme  qu'il  m'eust  dit  qu'il  auoit  des 
lettres  à  me  donner,  lesquelles  ie  vous 


enuoie,  ie  fus  touché  de  sa  douceur  et 
modestie  ;  il  me  vint  en  pensée  ce  qu'au- 
trefois i'ay  appris  des  anciens  Chre- 
stiens,  conuertis  de  l'idolâtrie,  et  ce 
que  i'ay  leu  depuis  peu  des  Iapponnois, 
sçauoir  est  que  le  baptesme  receu  di- 
gnement, outre  les  grâces  qui  luy  sont 
infailliblement  attachées,  confère  vne 
douceur  extérieure  aux  nouueaux  Chre- 
stiens,  dedans  leurs  mœurs  et  dedans 
leurs  paroles.  Le  peu  de  temps  que 
ie  l'ay  veu  en  passant,  il  m'a  tellement 
touché,  que  si  i'eusse  peu,  ie  me  fusse 
iclté  à  ses  pieds  pour  les  baiser.  Ce 
sont  les  paroles  du  P.  Celuy  qui  peut 
changer  les  loups  en  des  agneaux,  a 
changé  vn  barbare  en  enfant  de  Dieu. 
Comme  les  Hurons  tomboient  malades 
en  chemin,  ce  bon  Néophyte  les  instrui- 
soit  pour  les  rendre  capables  du  ba- 
ptesme. Son  nepueu  estant  frappé  de 
la  contagion,  Mathurin  (c'est  ainsi  qu'on 
appelle  l'vn  de  nos  hommes)  luy  dit  : 
Pierre  (c'est  le  nom  qu'il  a  receu  au  S: 
Baptesme),  aie  soin  de  ton  nepueu.  le 
prie  Dieu,  respond-il,  tous  les  iours  et 
toutes  les  nuicts  pour  luy,  prie  le  aussi 
pour  le  mesme  subiect.  Mais  prends 
garde,  luy  repliqua-il,  qu'il  ne  meure 
sans  instruction.  le  l'ay  desia  instruit, 
respondit  le  bon  homme,  il  sçait  tout  ce 
qu'il  faut  croire  pour  estre  Chrestien,  il 
le  croit  :  s'il  baisse,  ie  t'appellerai  pour 
le  baptiser,  ou  tu  me  diras  les  paroles 
qu'il  faut  dire  ;  s'il  se  porte  bien,  ie  le 
mènerai  au  Séminaire,  en  la  maison  des 
Pères.  Estant  arriué  aux  Trois  Riuieres, 
le  P.  Claude  Pijart  allant  par  les  ca- 
banes, porter  des  pruneaux  aux  malades, 
il  le  prenoit  auec  soy,  et  luy  faisoit  si- 
gne qu'il  instruisist  ses  compatriotes  ;  il 
le  faisoit  auec  affection,  comme  aussi 
l'vn  de  nos  hommes  nommé  Petit-pré  ; 
ce  qui  fut  cause  que  le  P.  en  baptisa 
quelques  vns.  Mais  nous  en  parlerons 
l'an  prochain.  C'est  lacoustume,  quand 
ces  peuples  descendent  pour  venir  voir 
les  François,  de  tenir  quelques  conseils 
ou  assemblées  ;  au  commencement  ce 
sont  eux  qui  parlent  et  qui  traittentde 
leurs  affaires,  sur  la  fin  ce  sont  les 
François  qui  les  assemblent  et  qui  leur 
recommandent  ce  qu'ils  ont  à  leur  dire. 

Aians  donc  à  leur  arriuée  demandé  de 
parler  au  Capitaine  des  François,  Mon- 
sieur le  Cheualier  de  l'Isle  s'y  trouua 
en  l'absence  de  Monsieur  le  Gouuer- 
neur.    Pour  tesmoigner  l'estime  qu'il 
faisoit  de  ceux  qui  embrassoient  nostre 
saincte  foy,   il  fit  asseoir  nostre  Néo- 
phyte auprès  de  soy,  lequel  fut  bien 
estonné  se  voiant  tant  honoré  des  Fran- 
çois.    Nous  estions  assis  sur  des  bancs, 
et  les  Hurons  estoient  assis  en  terre, 
selon  Teur  coustume.     Chaqu'vn  aiant 
pris  place,  et  tout  le  monde  gardant  le 
silence,  deux  Capitaines  Hurons  expo- 
sèrent leurs  presens.     L'vn  d'eux  vou- 
lant haranguer,  demanda  premièrement 
comme  se  nommoit  Monsieur  le  Cheua- 
lier de  l'Isle,  puis  il  l'apostropha,  et  luy 
dit  :  L'Isle  (c'est  ainsi  que  ces  peuples 
nomment  chaque  chose  par  son  nom, 
sans  autre  cérémonie),  vous  estes  des 
Okhi,  c'est  à  dire,  vous  estes  des  Dé- 
mons, ou  des  créatures  extraordinaires 
et  hors  le  commun  des  hommes.     Quoy 
que  nostre  pais  soit  perdu,  que  la  conta- 
gion et  la  guerre  rauagent  tout,  vous 
nous  attirez  vers  vous,  faisans  que  nous 
surmontions  toutes  sortes  de  difilcultez 
pour  vous  venir  voir.     Puis  nous  mon- 
strant  leurs  presens  :    Voila  qui  parle 
peu,  aussi  sommes  nous  en  petit  nom- 
bre, tout  le  monde  se  mourant  dans  nos 
bourgades  et   par   les  chemins  ;  cela 
n'empesche  pas  que  nous  ne  soions  ve- 
nus confirmer  la  paix  et  l'amitié  qui  est 
entre  nous.     Monsieur  le  Cheualier  de 
l'Isle  fit  repartir,  qu'il  estoit  fort  aise  de 
les  voir,    que  nostre  grand  Capitaine 
Monsieur  le  Gouuerneur,   estoit  monté 
là  haut  pour  leur  parler,  qu'il  les  auoit 
long-temps  attendus,  qu'il  auoit  enuoié 
vne  barque  au  deuant  d'eux  pour  les  pro- 
téger contre  les  Hiroquois,  que  les  viures 
manquans,  la  barque  estoit  descendue, 
puis  remontée  pour  la  seconde  fois,  mais 
en  fin  voians  que  la  saison  se  passoit, 
elle  auoit  esté  contrainte  de  retourner  ; 
que  ce  grand  Capitaine,  aiant  appris  que 
cinq  cens  Hiroquois  tenoicnt  le  lac  S. 
Pierre,  prenans  les  Hurons  au  passage, 
auoit  enuoié  quérir  du  secours  à  Kébec; 
qu'on  luy  auoit  enuoié  vne  barque,  et 
quatre  chalouppes,   pleines  de  braucs 


guerriers,  et  que  luy  mesme  auoit  voulu 
poursuiure  leurs  ennemis;  qu'au  reste 
il  estoit  fort  marry  de  n'auoir  peu  re- 
monter iusques  aux  Trois  Riuieres,  qu'il 
y  auoit  quantité  de  nauires  et  vn  très- 
grand  nombre  de  François,  tant  à  Ké- 
bec, qu'à  Tadoussac  ;  qu'il  estoit  empe- 
sché  à  les  congédier,  mais  qu'il  l'auoit 
délégué  en  sa  place,  qu'il  les  verroit 
tres-volontiers  l'an  prochain.  Pourmoy, 
leur  fit-il,  ie  suis  bien  resiouï  de  vous 
voir,  mais  tres-marri  de  vostre  maladie, 
le  vous  remercierai  de  vos  presens,  qui 
me  sont  fort  agréables  ;  mais  i'ai  vn 
poinct  à  vous  recommander  puissam- 
ment, c'est  que  vous  ne  croiez  iamais 
les  faux  bruicts,  comme  celuy  qui  por- 
toit,  que  Monsieur  de  Champlain  auoit 
voulu  perdre  tout  le  pais  à  sa  mort.  Ils 
dirent  que  les  Algonquins  de  l'Isle 
auoient  semé  ces  faux  rapports.  Là  des- 
sus Monsieur  le  Cheualier  fit  venir  vn 
nommé  Oumaslikoueian,  lequel  est  al- 
lié de  ces  insulaires,  et  luy  fit  deman- 
der pourquoy  les  Algonquins  semoient 
des  discordres  entre  les  François  et  les 
Hurons,  disans  que  Monsieur  de  Cham- 
plain auoit  voulu  perdre  le  pais  et  l'en- 
traisner  à  la  mort  auec  soy,  qu'vn  Ca- 
pitaine mesme  des  Sauuages  Monta- 
gnez  estoit  tesmoin  de  cette  me- 
schante  volonté.  Où  est  ce  Capitaine, 
luy  dit-on  ?  parle  maintenant,  fais  le 
venir,  qu'il  nous  dise,  si  Monsieur  de 
Champlain  a  iamais  tenu  tel  discours. 
Ce  pauure  homme  se  mit  à  crier  contre 
les  Hurons,  disant  que  c'estoit  eux  qui 
faisoient  courir  vn  bruict,  que  les  Fran- 
çois auoient  ensorcelé  vn  capot  pour 
les  faire  mourir.  Nous  demandasmes 
aux  Hurons  s'ils  inuentoient  ces  men- 
songes. Ceux  d'vne  bourgade  repro- 
chèrent aux  habitans  d'vne  autre,  que 
ces  bruits  venoient  de  leur  costé,  et 
qu'ils  s'en  purgeassent.  Bref,  chacun 
denioit  ces  calomnies,  disans  qu'il  ne . 
falloit  plus  parler  de  cela,  et  qu'on  re- 
iettoit  la  cause  de  leur  mort  sur  cer- 
tains colliers  de  porcelaine  que  les 
Montaguez  ramassoient,  pour  les  inuiter 
à  la  guerre.  On  les  pressa  fort  de  ne 
plus  prester  l'oreille  à  ces  impostures. 
Demandez  à  vostre  compatriote  que  voi- 

la,  leur  dit  Monsieur  de  l'Isle,  si  ce  que 
nous  croions  est  raauuais,  si  nous  ensei- 
gnons à  tuer  les  hommes  ;  nous  vous  ai- 
mons tous,  il  sçaitbien  que  ce  qu'un  luy 
a  enseigné  est  fort  bon.  Il  parloit  à 
nostre  Néophyte,  qui  approuua  nostre 
créance  auec  vue  grande  modestie.  Ce 
conseil  ou  assemblée  estant  terminé, 
ces  barbares  s'en  allèrent  au  magazin 
pour  changer  leurs  pelleteries  contre 
des  haches,  des  cousteaux,  des  couuer- 
tures,  et  autres  denrées,  que  Messieurs 
les  Directeurs  et  Associez  leur  enuoient. 
Aiant  fait  leurs  traites,  pour  me  seruir 
du  mot  qui  court  icy,  on  tient  le  dernier 
conseil.  La  saincte  Vierge  y  présida, 
car  cette  assemblée  se  fit  le  iour  de  sa 
naissance.  Monsieur  le  Cheualier  de 
l'Isle  me  fit  asseoir  auprès  de  soy,  et  en 
suitte  nostre  nouueau  Chrestien  Huron. 
Les  presens  des  François  estoient  expo- 
sez au  milieu  de  la  place,  et  les  chefs 
et  principaux  de  cette  nation,  estoient 
assis  en  rond  douant  nous.  Monsieur 
le  Cheualier  me  dit:  Mon  père,  commen- 
çons par  les  affaires  du  Christianisme, 
car  ce  poinct  est  le  plus  important.  En 
effect,  c'est  par  où  il  fauttousiours  com- 
mencer le  conseil  des  François  :  car 
quand  on  entre  en  discours  par  la  dé- 
claration des  presens,  ceux  qui  n'ont 
point  d'affection  pour  la  foy,  se  leuent 
et  s'en  vont  sans  cérémonies,  si  tost 
qu'on  commence  à  parler  de  nostre 
créance  ;  mais  tandis  que  les  presens 
frappent  leurs  yeux,  leur  esprit  ny  leur 
corps  ne  s'esloigne  pas  beaucoup  des 
discours  qu'on  leur  tient.  C'est  la  cou- 
stume  de  ces  peuples  de  parler  par  des 
presens  et  par  des  festins  ;  pendant 
que  la  marmitte  bout,  vous  aurez  les 
Sauuages  attentifs,  tant  que  vous  vou- 
drez ;  le  festin  est-il  distribué,  les  Sau- 
uages  ferment  leurs  oreilles,  et  ouurent 
leurs  bouches  ;  ils  ne  donnent  point  tant 
d'occupation  à  leurs  sens  tout  à  la  fois. 
Mais  entrons  en  conseil. 

Monsieur  le  Cheualier  de  l'Isle  pre- 
nant la  parole  leur  dit,  qu'il  agreoit  fort 
les  presens  qu'ils  luy  auoient  faits;  qu'il 
honoroit  la  constance  de  leur  amitié, 
puis  que  la  prise  de  leurs  compatriotes 


par  leurs  ennemis,  ny  la  maladie  qui 
les  aflligeoit  de  tous  costez,  ne  les 
auoit  cmpeschez  de  nous  venir  visiter  ; 
que  cette  communication  estoit  le  nœud 
de  la  paix  et  de  la  bonne  intelligence, 
qui  est  depuis  long  temps  entre  les  deux 
nations,  Françoise  et  lluronne  ;  qu'au 
reste  nous  estions  quelquefois  afiligez 
dans  nostre  pais  des  mesmes  fléaux  de 
la  peste,  dont  ils  sont  battus,  qu'alors 
nous  demandions  à  nos  Pères  qui  sça- 
uent  bien  prier  Dieu,  ce  qu'il  falloit 
faire  pour  appaiser  les  maladies  ;  que 
s'ils  vouloient  faire  le  mesme,  qu'ils  s'en 
trouueroient  bien  ;  et  si  tout  présente- 
ment ils  vouloient  m'escouter,  que  ie 
leur  dirois,  comme  ils  se  deuoient 
comporter.  Ils  respondirent  qu'ils  en 
estoient  fort  contens.  Là  dessus,  ie 
tire  vn  beau  tableau  de  nostre  Sauueur 
Iesus  Christ,  ie  le  descouuré,  et  le  place 
deuant  leurs  yeux,  puis  prenant  la  pa- 
role, ie  leur  dis  que  nous  n'estions  point 
lesmaistres  de  la  vie  et  de  la  mort  ;  que 
ccluy  dont  ils  voioient  l'image  estoit 
Fils  du  Tout-puissant,  qu'il  estoit  bon, 
qu'il  aimoit  les  hommes,  que  les  dé- 
mons, qui  font  tant  de  mal,  n'estoient 
que  ses  esclaues  ;  que  quand  nous  of- 
fensions ce  grand  Capitaine,  fils  de  Dieu, 
soit  en  dérobant,  ou  en  refusant  de 
croire  en  luy,  et  de  luy  obeïr,  qu'il  per- 
mettoit  aux  diables  de  nous  affliger  ; 
mais  que  lors  que  nous  auions  recours 
à  luy,  demandant  pardon  de  nos  of- 
fenses, promettans  de  luy  estre  fidèles  ; 
qu'il  nous  guerissoit  de  nos  maux,  et 
lioit  les  mains  aux  malins  esprits,  les- 
quels ne  nous  pouuoient  plus  nuire  ; 
que  s'ils  desiroient  faire  le  mesme,  ie 
donnerois  ce  beau  portraict  à  Pierre 
Tsioiiendaenlaha,  nostre  Néophyte,  pour 
le  porter  en  leur  pais  afin  de  prier  ce 
grand  Capitaine,  d'auoir  pitié  d'eux.  Ils 
respondirent  que  Echon,  c'est  le  nom 
du  Père  Brebeuf,  leur  disoit  la  mesme 
chose  que  ie  leur  venois  d'enseigner  ; 
qu'ils  parleroient  de  cette  affaire  à  leurs 
vieillards,  et  que  tous  ensemble  feroient 
ce  que  nous  leur  auions  recommandé. 
Là  dessus  nostre  nouueau  Chrestien 
prit  le  Tableau,  et  se  mit  à  prescher. 
Il  y  a  long  temps  qu'aucune  prédication 

ne  m'a  tant  touché,  encor  que  ie  ne 
l'entendisse  que  par  la  bouche  du  Sieur 
Nicolet,  qui  fait  volontiers  seruir  sa 
langue  à  la  Religion  de  Iesus  Christ. 
Pourquoy,  disoit  ce  bon  Néophyte,  ne 
voulez-vous  pas  croire  ce  qu'on  vous 
enseigne?  est-il  mauuais?  faites  en  l'ex- 
périence, esprouuez  la  vérité  des  pa- 
roles qu'on  vous  dit,  aiez  recours  à celuy 
qui  peut  tout,  cela  est  de  valeur.  Pour 
moy,  ie  ne  sçay  pas  encor  grande  chose, 
ie  m'efforce  et  prends  peine  d'escouter, 
et  d'apprendre  ;  puis  en  les  tançant,  il 
les  rèprenoit  doucement  de  ce  qu'es 
assemblées  où  se  trouuoient  nos  Pères, 
la  plus  part  s'en  alloient,  si  tost  qu'on 
commmençoit  à  parler  de  la  foy.  Ne 
vousl'ay-ie  pas  dit  quelquefois  là  hault? 
pourquoy  sortez  vous  quand  on  vous 
veut  instruire?  Cela  est  véritable,  dit  le 
Sieur  Nicolet,  i'ay  veu  quelquefois  que 
tout  le  monde  estant  attentif  à  escouter 
Echon,  si  quelqu'vn  venoit  inuiter  l'as- 
semblée au  festin,  elle  le  quittoit  là,  au 
milieu  de  son  discours.  Les  Hurons 
enlendans  cela,  se  parlèrent  les  vns  aux 
autres  quelque  temps,  disans  qu'il  fal- 
loit  prendre  garde  à  ce  qu'on  leur  disoit, 
pour  en  faire  leur  profit  en  leur  pais. 
En  fin  nostre  bon  Chrestien  desploiant 
le  petit  Tableau  ou  Saluator,  que  ie  luy 
auois  donné,  s'escria  :  Si  nous  auons 
les  ennemis  à  la  rencontre  en  nostre 
retour,  esleuons  cet  estendard  hault, 
iettons  tous  les  yeux  dessus,  et  nous 
serons  secourus.  Les  yeux  ont  de  la 
peine  à  se  tenir,  quand  les  oreilles  en- 
tendent ces  paroles  sortir  de  la  bouche 
d'vn  barbare,  qui  peut  estre  a  mangé 
plus  de  vingt  fois  de  la  chair  humaine, 
et  maintenant  presche  les  louanges  du 
grand  Dieu.  Cela  dit,  il  me  présente 
le  Tableau,  me  priant  de  le  bien  enue- 
lopper  afin  qu'il  ne  se  gastast  point. 

Ce  poinct  estant  conclud,  Monsieur 
de  l'Isle  en  entame  vn  autre,  exhortant 
ces  peuples  d'amener  quelques  familles 
Huronnes,  pour  demeurer  auprès  des 
François,  les  asseurant  qu'on  les  se- 
courroit,  que  nous  leur  donnerions  des 
habits,  et  les  aiderions  à  défricher  et 
faire  bastir  vne  bonne  maison.     Il  leur 


expliqua  les  raisons  qui  les  pouuoient 
induire  à  embrasser  cette  affaire,  qu'ils 
n'exécuteront  point  si  tost,  car  les  fem- 
mes ne  se  ietteront  pas  aisément  dans 
vn  chemin  d'enuiron  deux  à  trois  cens 
lieues,  pour  venir  demeurer  auec  des 
estrangers.  Il  ne  faut  pas  laisser  de 
battre  et  rebattre  le  mesme  poinct, 
la  perseuerance  l'emportera  ;  et  si  ja- 
mais on  l'obtient,  ce  sera  vn  bien  qui 
ne  se  peut  dire,  pour  le  Christianisme. 
C'est  pour  lors  que  si  on  dresse  des 
Séminaires,  ils  seront  remplis  de  petites 
Huronnes.  Mais  à  propos,  nous  ne 
fismes  point  mention  du  Séminaire  de 
garçons,  pource  que  nous  auions  peur 
qu'ils  ne  nous  pressassent  d'en  prendre 
plus  que  nous  n'en  pouuons  entretenir. 
Seulement  Monsieur  de  l'Isle  print  auec- 
ques  soy  vn  ioli  garçon,  qu'ils  nous 
allaient  donné,  le  caressant  deuant  eux, 
pour  marque  que  les  Capitaines  cheris- 
soient  ceux  qu'on  nous  confioit.  Voila 
vne  estrange  prouidence  du  grand  Dieu. 
Nous  importunions  le  ciel  et  la  terre 
pour  auoir  ces  enfans,  tout  sembloit 
tendre  à  la  destruction  du  Séminaire, 
nous  n'en  attendions  que  la  ruine  à  tous 
momens,  et  nous  sommes  contrains 
de  nous  taire,  de  peur  d'estre  pressez 
d'en  prendre.  Les  affaires  du  Christia- 
nisme estans  conclues,  on  en  vint  aux 
presens. 

Monsieur  le  Cheualier  fit  dire  à  ces 
peuples,  qu'il  leur  presentoit  vn  baril 
de  haches  et  de  fers  de  flesches,  par- 
tie pour  repousser  doucement  leurs  ca- 
nots en  leurs  pais,  partie  pour  les  atti- 
rer vers  nous  l'année  prochaine.  C'est 
la  coustume  des  Saunages  de  se  seruir 
de  semblables  métaphores.  11  fit  venir 
en  suitte  vn  autre  présent  d'vne  belle 
chaudière,  de  quelques  haches  et  de 
quelques  fers  de  flesches,  qu'il  offrit 
aux  habitans  a"1  Ossosaiïé ,  pource  qu'ils 
auoient  receu  nos  Pères  et  nos  Fran- 
çois en  leur  bourgade,  leur  aiant  fait 
vne  belle  cabane.  C'est  vne  riche  pru- 
dence de  ces  Messieurs,  d'appliquer 
pour  la  Religion,  ce  qui  ne  s'est  donné 
quasi  iusques  à  présent,  que  par  police. 
11  ne  couste  rien  d'offrir  auec  vne  saincte 

intention,  ce  qui  d'ailleurs  doit  estre 
donné,  pour  entretenir  l'amitié  de  ces 
peuples.  CVt  l'vne  des  belles  indu- 
stries de  Monsieur  le  Cheuallier  de 
Montmagni  et  de  Monsieur  de  l'Isle, 
son  Lieutenant.  Lespresens  faits,  Mon- 
sieur de  Tlsle  se  tourne  vers  nostre 
Néophyte,  et  luy  dit  :  Mon  frère,  ie  ne 
Fay  rien  donné,  cependant  nous  ne 
sommes  plus  qu'vne  mesme  chose,  car 
tu  es  Chrestien  et  enfant  de  Dieu,  aussi 
bien  que  moy.  Viens  moy  voir  en  par- 
ticulier, ie  te  veux  parler  ;  il  ne  man- 
qua pas  de  luy  faire  vne  belle  gracieu- 
seté, et  nous  aussi  de  nostre  costé,  en 
tesmoignage  de  l'amour  que  nous  por- 
tons à  ceux  qui  reçoiuent  nostre  cré- 
ance. La  conclusion  du  conseil,  fut  que 
comme  on  auoit  fait  retarder  ces  bonnes 
gens,  lesquels  manquoient  de  viures, 
Monsieur  de  l'Isle  leur  fit  donner  quel- 
ques barils  de  pois,  pour  leur  prouision 
en  chemin,  en  appliquant  vn  en  consi- 
dération du  nouueau  Chrestien.  Les 
Capitaines  les  vns  après  les  autres,  firent 
de  grands  remerciemens.  L'vn  disoit: 
L'Isle,  tu  fais  comme  il  faut  faire  ;  c'est 
ainsi  que  les  frères  se  secourent  dans 
leurs  besoins.  L'autre  asseuroit  que 
tout  leur  païs  alloit  estre  rempli  de  la 
renommée  du  Capitaine  des  François, 
et  de  sa  libéralité.  Il  y  en  eut  vn  qui 
s'escria  :  L'Isle,  ie  te  remercie,  ie  re- 
mercie les  vestus  de  noir,  ie  remercie 
le  Truchement  qui  nous  parle,  ie  remer- 
cie toute  la  ieunesse  qui  esta  tescostez; 
tout  nostre  païs  vous  remercie.  Et  là 
dessus  tous  les  autres  firent  resonner, 
en  signe  d'approbation,  leur  ho,  ho,  ho, 
et  puis  chacun  se  despartit.  Remar- 
quez la  promptitude  de  ces  nations  en 
leurs  affaires.  Nous  arriuasmes  le  Sa- 
medi à  la  nuict,  et  le  Mardi  d'après, 
tout  cecy  fut  conclud  et  terminé. 

le  me  suis  oublié  de  dire,  que  Mon- 
sieur de  l'Isle  recommanda,  dans  ces 
conseils,  tres-effieacement,  tous  nos 
François  et  nos  Pères  qui  sont  en  ces 
contrées  fortesloignées,aduertissant  ces 
peuples  de  bien  prendre  garde  à  eux, 
de  ne  point  perdre  leur  païs  ;  que  tous 
les  Capitaines  François  nous  tenoient 


fort  chers  ;  que  c'estoitnous  qui  instrui- 
sions les  plus  grands  ;  qu'ils  sçauoient 
bien  (pu;  nous  n'allions  point  en  leur 
païs  par  inlerest  temporel,  ce  qu'ils 
aduouerent  publiquement.  Bref,  ie  ne 
seaurois  souhaitter  dauantage  que  fit 
ce  braue  Gentil-homme  pour  le  bien  de 
celte  Eglise  naissante,  et  pour  tesmoi- 
gner  de  l'amour  au  nouueau  Chrestien, 
qui  se  trouua  parmi  ces  barbares.  Per- 
sonne ne  sçauroit  dire,  que  ce  bon  Néo- 
phyte se  soit  rangé  sous  les  estendards 
de  Iesus-Christ  pour  quelque  considé- 
ration humaine.  Quoy  que  les  Sauua- 
ges  soient  importuns  à  demander,  Ri- 
sques au  dernier  poinct,  iamais  il  ne 
nous  a  demandé,  ny  monstre  inclination 
d'auoir  de  nous  aucune  chose  ;  il  venoit 
à  la  Messe  et  à  Yespres,  il  frequentoit 
nostre  Chappelle  pour  prier  Dieu,  et 
n'eust  pas  mis  le  pied  dans  nostre  mai- 
son, si  on  ne  l'eust  inuité,  contre  la 
coustume  de  ses  compatriotes,  qui  s'in- 
geroient  à  tous  momens,  et  deman- 
doient  qui  vne  chose,  qui  l'autre.  Nous 
Fanons  laissé  long  temps,  sans  luy  don- 
ner mesme  à  manger,  ny  sans  le  beau- 
coup caresser  :  il  ne  s'est  point  venu 
présenter,  demeurant  en  paix  dans  vne 
grande  modestie,  qui  a  raui  nostre 
cœur  ;  aussi  a-il  dit  soutient  au  P.  Bre- 
beuf:  le  me  suis  fait  Chrestien,  non  pour 
le  corps,  mais  pour  1  ame.  Il  s'est  con- 
fessé et  communié,  deuant  que  de  partir 
de  son  païs,  auec  vne  singulière  conso- 
lation de  nos  Pères  ;  il  faut  que  ie  con- 
fesse ingenuëment  à  Y.  R.  que  ie  ne 
m'attendois  pas  de  voir  en  toute  ma  vie, 
en  vn  Saunage,  ce  que  ie  pense  auoir 
veu  et  ressenti  en  celuy-cy.  II  y  a  vne 
certaine  modestie,  qui  prouient  de  l'e- 
sprit intérieur,  il  me  semble  que  ie  la 
sentois  en  cet  homme,  quand  il  s'appro- 
choit  de  moy.  I'ay  actuellement  consi- 
déré les  autres  Sauuages,  pour  voir  si 
ie  pouuois  remarquer  vne  mesme  sim- 
plicité colombine  que  ie  voiois  en  celui- 
ci,  ie  n'en  ay  point  veu.  le  m'estonnois 
de  ce  qu'on  l'auoit  admis  à  la  commu- 
nion après  sonbaptesme;  mon  estonne- 
rnent  s'est  changé  en  vn  autre,  quand 
ie  l'ai  veu  et  pratiqué.  Dix  personnes 
comme  ecluy  là  mettroient  le  feu  dans 

toutes  les  bourgades  des  Hurons,  aus- 
quels  on  peut  desia  dire  par  auance  : 
Leuate  capita  vestra,  appropinquauit 
enim  redemptio  vestra.     Amen. 

Cependant  i'ay  remarqué  que  cette 
contagion  ou  Epidémie  qui  égorge  tant 
de  Hurons,  ne  s'est  point  communiquée 
aux  François  aux  Trois  Riuieres,  quoy 
qu'ils  aient  agi  et  conuersé  auec  ces 
peuples.  le  raconteray  en  passant  vne 
chose  assez  gaie  que  le  Père  Paul  Rague- 
neau  m'a  escrit  de  son  voiage.  Comme 
il  gardoit  vn  perpétuel  silence  auec  ces 
panures  barbares,  n'entendant  pas  leur 
langue,  sa  conuersalion  estoit  ordinai- 
rementauCiel;  parlant  donc  quelquefois 
au  Dieu  du  Ciel  et  poussant  de  son  cœur 
quelques  oraisons  jaculatoires,  ces  bon- 
nes gens  estoient  bien  en  peine  de  sça- 
uoir  à  qui  il  adressoit  sa  voix  ;  ils  se 
mettoientaux  aguets,  les  vns  d'vn  costé, 
les  autres  de  l'autre,  pour  le  descouurir  ; 
et  comme  ils  n'aperceuoient  rien,  ils 
redoubloient  leur  diligence,  changeans 
de  place,  regardans  qui  d'vn  costé,  qui 
d'vn  autre,  auec  estonnement.  Le  de- 
part  des  vaisseaux  me  presse,  mais  de- 
uant  que  de  finir,  ie  dirai  ce  que  i'ai 
appris  fraischement  de  la  mort  du  Père 
Charles  Turgis. 

Il  y  a  enuiron  trois  ans  qu'il  fut  en- 
uoié  auec  le  Père  du  Marché  aux  isles 
de  Mishcou,  pour  assister  principale- 
ment les  François  qui  y  alloient  esta- 
blir  vne  demeure,  et  par  occasion  faire 
ce  qui  se  pourroit  auec  les  Sauuages  qui 
s'y  rencontreroient.  Ils  y  ont  demeuré 
ensemble  enuiron  vn  an,  en  assez  bonne 
santé,  au  bout  duquel  les  affaires  de 
cette  résidence  aians  obligé  le  Père  du 
Marché  de  prendre  l'occasion  de  quel- 
que vaisseau  qui  alloitàKébec,  pour  me 
communiquer  quelque  point  d'impor- 
tance, le  Père  Turgis  demeura  seul. 
Depuis  aiant  esté  inuité,  à  l'occasion 
d'autres  vaisseaux,  de  se  retirer,  n'y 
aiant  guère  d'apparence  du  retour  de 
son  compagnon,  ou  de  quelque  autre  en 
sa  place,  lequel  en  effet  i'enuoiai  de 
Kébec,  mais  il  ne  peut  aborder  à  Mis- 
chou  à  raison  des  vents  contraires  qui 


regnoient  en  ce  temps,  et  que  d'ailleurs 
il  y  auoit  beaucoup  de  sujet  de  craindre 
là  quelque  disgrâce  de  maladie  ou  mi- 
sère, ou  quelque  irruption  de  Sauuages, 
il  respondit  courageusement  qu'il  ne 
pouuoit  mourir  en  lieu  plus  auantageux, 
qu'en  celuy  où  l'obéissance  l'auoit  mis, 
et  en  la  Croix  que  la  paternelle  bonté  et 
prouidence  de  Dieu  luy  auoit  choisie, 
outre  que  la  charité  l'obligeoit  de  ne 
point  quitter  ceux  qui  par  son  départ 
demeureroient  abandonnés  de  tout  se- 
cours spirituel. 

II  semble  que  cette  action  ait  mis  le 
Ciel  en  ialousie  contre  la  terre  de  possé- 
der vn  si  bon  courage,  car  la  maladie 
du  scorbut,  ordinaire  en  ces  nouuelles 
habitations,  s'estant  mise  parmy  ces 
nouueaux  habilans,  le  Père  en  fut  at- 
teint et  en  fin  abattu  le  deuxiesme  de 
Mars,  et  en  mourut  après  plusieurs  au- 
tres, le  quatriesme  de  May  ;  aiant  eu, 
parmy  vne  si  grande  désolation,  cette 
consolation,  d'auoir  presque  assisté  tous 
ceux  qui  moururent,  se  faisant  par- 
ler au  lict  des  malades  selon  le  besoin 
qu'ils  auoient  de  luy,  et  d'auoir  disposé 
les  autres  sains  et  malades  à  souffrir 
patiemment  tout  ce  que  Dieu  ordonne- 
roit  d'eux  ;  il  n'y  en  eut  qu'vn  qui  mou- 
rut après  luy.  Ce  bon  Père  en  outre 
a  eu  cette  consolation,  de  se  voir  au 
moins  en  mourant,  en  quelque  façon 
semblable  au  grand  Apostre  des  Indes 
du  siècle  passé,  sainct  François  Xauier, 
ne  pouuant  en  ce  passage  estre  secouru 
et  assisté  de  personne  pour  le  spirituel, 
et  fort  peu  pour  le  temporel.  C'est  le 
premier  de  nostre  Compagnie  qui  soit 
mort  de  maladies  en  ces  terres.  Il  a 
esté  esgalement  regretté  des  François 
et  des  Sauuages,  qui  l'honoroient  et  ai- 
moient  tendrement. 

Quoy  qu'en  deux  ans  ou  enuiron,  que 
ce  bon  Père  a  esté  en  ce  lieu,  il  n'ait 
baptisé  qu'vn  ou  deux  petits  enfans  Sau- 
uages, qui  moururent  incontinent  après 
lcbaptesme,  toutesfoisceseul  bien  estoit 
capable  d'essuier  tous  ses  trauaux,  et 
luy  appportera  éternellement  vne  re- 
compense et  vne  consolation  pour  la- 


France,  en  l'Année  1637. 


103 


quelle  il  exposeroit  encore  mille  vies, 
s'il  estoit  en  estât  de  les  donner.  Dieu 
soit  à  iamais  loué  de  la  fidélité  et  du 
courage  qu'il  a  donné  à  ce  sien  serui- 
teur.  le  prie  V.  11.  et  tous  nos  Pères 
de  se  souuenir  de  luy  douant  Dieu  et 
ne  point  oublier  nos  panures  Saunages. 
C'est  la   requeste  que  luy  en  fait  le 


moindre  de  sesenfans,  qui  se  dira  encor 
ce  qu'il  est, 

Mon  R.  Père, 

Vostre  tres-humble  et  tres-obeïssant 
seruiteur  en  N.  S.  Iesus  Christ, 

Pavl  le  Ievne. 
De  Kébec,  ce  11.  de  Septembre,  1637. 


RELATION 

DE  CE  QYI  S'EST  PASSE  EN  LA  MISSION  DE  LA  COMPAGNIE  DE  IESVS, 

AV  PAYS  DES  m/RONS, 

EN  L'ANNEE  1637, 

Enuoyée  à  Kébec  au  R.  P.  Paul  le  Ieune,  Supérieur  des  Missions  de  la 
Compagnie  de  Iesus,  en  la  Nouuelle  France. 


Récit  des  choses  plus  mémorables  qui  sont 
passées  depuis  le  mois  de  Iuillet  iu- 
sques  au  mois  de  Septembre,  dressé  en 
forme  de  tournai. 

CHAPITRE   PREMIER. 

Qvelqv'vn  pourroit  peut-estre  trouuer 
que  ie  fais  icy  passer  plusieurs  cho- 
ses moins  considérables  que  ne  porte 
ce  tiltre  ;  mais  i'escris  à  vostre  R.  et  en 
ceste  considération,  i'appelle  choses  mé- 
morables tout  ce  qui  est  capable  de  luy 
apporter  quelque  consolation,  et  luy 
donner  cognoissance  des  mœurs  de  nos 
Sauuages. 

le  commenceray  du  terme  de  l'em- 
barquement pour  la  traicte  de  Kébec, 
qui  fut  le  22.  de  Iuillet  1636.  Il  y  auoit 
long  temps  que  nous  estions  dans  l'at- 
tente de  ceste  iournée  ;  ce  retardement 
si  notable  et  les  bruits  de  guerre,  qui 
auoient  faict  changer  l'auiron  à  plusieurs 
en  vn  arc  et  des  flèches,  nous  donnoient 
quelque  suject  de  craindre  qu'ils  ne  se 


contentassent  de  leurs  vieilles  chaudiè- 
res pour  ceste  année  ;  ce  qui  ne  se  pou- 
uoit  faire  sans  vn  notable  interest  des 
affaires  du  Christianisme  :  les  secours 
tant  spirituels  que  temporels  ne  nous 
viennent  icy  que  par  l'entremise  et  les 
mains  des  Sauuages. 

Doncques  le  P.  Antoine  Daniel  s'em- 
barqua auec  deux  de  nos  domestiques 
en  compagnie  de  huict  ou  dix  canots.  La 
iournée  estoit  belle,  et  le  lac  fort  pai- 
sible ;  mais  il  ne  faut  pas  dissimuler, 
ceste  séparation  nous  fut  vn  peu  sen- 
sible d'abord  :  car  nous  iugions  dés  lors, 
que  pour  trauailler  plus  efficacement  à 
la  conuersion  de  ces  peuples,  il  nous 
falloit  vne  nouuelle  habitation  dans  le 
cœur  du  pays,  et  le  Père  sembloit  nous 
estre  tout  à  faict  nécessaire  pour  cet  ef- 
fect,  n'y  ayant  que  luy  qui  pust,  après  le 
[\.  Père  Iean  de  Rrebeuf  nostre  Supé- 
rieur, se  desmesler  aisément  en  la  lan- 
gue. Mais  riQus  iugeasmes  que  de  don- 
ner commencement  à  vn  Séminaire  de 
Ieunesse  Huronne,  estoit  vne  chose  si 
auantageuse  pour  la  gloire  de  Dieu,  que 
nous  auons  passé  par  dessus  ceste  con- 

sideration,  auec  espérance  que  Dieu 
nous  dénoûeroit  bien  tost  la  langue,  et 
ne  manqueroit  pas  de  nous  enuoyer  des 
personnes  qui  s'appliqueroient  efficace- 
ment à  cette  estude,  selon  toute  l'esten- 
duë  de  leur  zèle  ;  nous  n'auons  pas  esté 
trompez  dans  nostre  espérance,  et  ce 
nous  est  maintenant  vn  nouueau  su- 
ject  de  remercier  ceste  infinie  bonté  qui 
a  vn  soin  si  particulier  de  ceste  Mis- 
sion. 

Le  27.  le  P.  Ambroise  Dauost  s'em- 
barqua. Il  sembloit  nécessaire  en  ces 
commencemens,  au  cas  que  Dieu  dis- 
posast  du  P.  Daniel,  que  quelqu'vn 
se  trouuast  sur  les  lieux  pour  prendre 
sa  place,  et  puis,  comme  vostre  R.  a  sou- 
vent à  agir  auec  nos  Sauuages  aux  Trois 
Riuieres,  ayant  l'intelligence  de  la  lan- 
gue, il  luy  pourra  rendre  de  bons  ser- 
uices. 

Le  P.  Pierre  Pijart  et  moy,  nous  suc- 
cedasmes  au  bénéfice  du  P.  Antoine  Da- 
niel, en  l'instruction  des  petits  enfans 
de  nostre  Bourgade  ;  le  P.  Supérieur 
nous  assigna  à  chacun  vn  certain  nom- 
bre de  cabanes,  que  nous  commen- 
çasmes  dés  lors  à  visiter  tous  les  iours 
iusques  au  fort  de  la  maladie,  où  nous 
iugeasmes  à  propos  de  désister  pour  des 
raisons  que  ie  toucheray  par  après  en 
son  lieu.  Nous  tirions  beaucoup  d'auan- 
tage  de  ce  petit  exercice,  pour  profiter 
en  !a  langue  :  outre  qu'enseignans  les 
enfans,  nous  prenions  l'occasion  d'expli- 
quer aux  pères  et  mères  quelques- vns 
de  nos  mystères  ;  en  quoy  pour  l'ordi- 
naire nous  vsions  de  preuoyance.  Au 
reste  les  discours  n'estoient  pas  bien 
longs  :  il  faut  apprendre  à  mettre  vn  pied 
deuant  l'autre,  auant  que  de  marcher. 
Nous  estions  bien  consolez  de  voir  qu'on 
nous  entendît,  et  qu'vn  Saunage  prist  la 
parole  et  repetast  ce  que  nous  auions 
dict.  Incontinent  après  rembarquement, 
nous  ne  fismes  quasi  que  prendre  pos- 
session de  nostre  bénéfice,  le  repos  et 
la  douceur  du  temps  nous  inuitant  à 
faire  les  exercices  spirituels  ;  aussi  bien 
en  ceste  saison  les  visites  par  les  vil- 
lages seroient  quasi  inutiles,  les  femmes 
estans  toute  la  iournée  occupées  à  leur 
champ,  et  les  hommes  en  traicte. 


Le  6.  d'Aoust,  il  arriua  vn  accident 
qui  demande  icy  quelques  lignes,  les 
circonstances  en  sont  tout  à  fait  no- 
tables. Yn  ieune  homme  Huron  fut  as- 
sassiné misérablement  par  son  propre 
frère.  Ce  n'est  pas  d'auiourd'huy  que 
la  rage  et  la  vengeance  faict  passer 
par  dessus  les  droicts  de  l'amour  natu- 
rel, mais  ie  ne  sçay  si  c'a  esté  iamais 
auec  vn  prétexte  si  noir  et  si  détestable. 
Ce  malheureux,  qui  n'estoit  pas  moins 
larron  que  cruel,  ayant  pris  vn  iour  son 
temps,  déroba  son  beau  père,  et  trans- 
porta son  larcin  en  vn  autre  village 
chez  sa  mère  ;  neantmoins  il  ne  put  si 
bien  couurir  son  ieu,  que  le  soupçon  ne 
luy  en  demeurast:  de  sorte  que,  suiuant 
la  coustume  du  pays,  ce  dit  beau  père, 
vsant  auantageusement  du  droict  de  re- 
presaille,  luy  alla  piller  sa  cabane,  luy 
enleua  tout  ce  qu'il  auoit,  et  ne  laissa 
quasi  à  personne  dequoy  se  couurir. 
Voila  bien  des  esprits  aigris,  mais  sur 
tout  celuy  qui  auoit  faict  le  premier 
coup  ;  il  en  machine  vn  second  pour 
prendre  vengeance  du  soupçon  dont  il 
auoit  esté  chargé,  et  pour  obliger  son 
beau  père,  en  apparence  par  voye  de 
iustice,  s'il  y  en  peut  auoir  parmy  ces 
Barbares,  à  rendre  et  à  luy  payer  au 
double  ce  qu'il  pretendoit  luy  auoir  esté 
rauy  iniustement.  Il  se  laisse  tellement 
aueugler  de  sa  passion,  que  pour  l'as- 
souuir  il  se  résout  d'employer  le  sang 
de  son  frère  et  le  respandre  de  ses  pro- 
pres mains  :  voilà  vne  voye  bien  extra- 
ordinaire et  inoùye.  Pour  exécuter  son 
dessein,  il  le  meine  à  l'escart  vers  le 
Bourg d'Onnentisati,  d'où  estoitson  beau 
père,  sous  prétexte  d'aller  cueillir  des 
meures  ;  il  choisit  particulièrement  ce 
lieu,  afin  que  comme  on  n'ignoroit  pas 
leur  différent,  le  meurtre  luy  pust  eslre 
imputé  plus  aysément,ou  au  moins,  que 
le  Bourg  en  demeurast  chargé,  et  ainsi 
que  ceste  personne  particulière,  ou- le 
public,  fussent  obligez  de  le  satisfaire,  et 
aux  parens  du  deffunct  par  les  presens 
que  porte  la  coustume  du  pays  :  car 
vostre  R.  sçait  desià  que  parmy  ces  peu- 
ples, ce  crime  ne  demeure  iamais  im- 
puny  ;  si  le  coulpable  ne  se  trouue,  le 
Bourg  auprès  duquel  le  coup  a  esté  faict 

ru  est  responsable.  En  effeet  la  chose 
arriua,  selon  qu'elle  anoit  esté  projectée, 
et  cet  accident  ne  fut  pas  si  tost  publié, 
que  Pautheur  eut  bien  l'effronterie  de 
paroistre  et  maintenir  que  son  beau 
père  estoit  le  meurtrier,  que  l'on  sçauoit 
bien  la  mauuaise  volonté  qu'il  auoit  pour 
sa  famille,  que  non  content  de  les  auuir 
pillez,  il  auoit  encor  voulu  leur  faire 
tort  en  ostant  la  vie  à  vue  personne  qui 
les  louchoit  de  si  prés.  Ils  parlèrent  si 
haut,  luy  et  ses  parens,  qu'ils  fermèrent 
la  bouche  à  plusieurs  qui  auoient  les 
yeux  assez  ouuerts  pour  voir  la  fausseté 
de  cestc  calomnie  ;  ils  poursuiuirent  si 
viuement  l'affaire,  que  nonobstant  les 
raisons  que  les  accusez  alléguèrent  pour 
leur  descharge,  et  qui  eussent  esté  re- 
ceuës  en  bonne  justice,  le  bourg  d'Onen- 
tisati  fut  condamné  à  faire  la  satisfa- 
ction. 11  est  vray  que  l'amende  fut  mo- 
dérée, à  raison  que  la  personne  du  mort 
et  ses  parens  estoient  gens  de  néant  et 
de  fort  petite  considération.  Sur  ces 
entrefaites  vne  fille  du  mesme  Bourg  se 
présente,  et  rapporte  qu'elle  auoit  veu 
ce  meurtre  de  ses  yeux,  que  l'homicide 
n'estoit  point  de  leur  Bourg,  que  c'estoit 
vn  coup  de  la  main  de  celuy  qui  faisoit 
tant  de  bruit,  et  que  le  sang  de  ce  pau- 
ure  misérable  ne  crioit  vengeance  que 
contre  son  propre  frère.  Elle  cotta  les 
circonstances  du  faict.  le  reuenois,  dit- 
elle,  de  mon  champ,  lors  que  i'entendis 
du  bruit  comme  de  personnes  qui  estoient 
en  quelque  différent  ;  ie  m'approche  dou- 
cement, et  me  cache  dans  des  bros- 
sailles  voisines,  d'où  ie  pourrois  ouyr 
et  voir  sans  estre  veuë,  tout  ce  qui  se 
passeroit;  de  fait  i'apperceus  fort  distin- 
ctement Sendetsi  (c'est  le  nom  de  ce 
Barbare)  et  son  frère,  et  comme  ie  con- 
sidérais leur  maintien,  et  prestois  l'o- 
reille pour  entendre  ce  qu'ils  disoient, 
ie  fus  toute  estonnée  que  Sendetsi  le 
saisit  à  la  gorge  d'vnc  main  et  de  l'autre 
luy  deschargea  vn  coup  de  hache  sur  la 
teste.  Ce  pauure  misérable  s'escria  plu- 
sieurs fois  :  Mon  frère,  aye  pitié  de  moy  ; 
mon  frère,  aye  pitié  de  moy  :  mais  ces 
paroles  trouuerent  des  oreilles  impi- 
toyables. Ccste  laschc  et  infâme  action 
ne  fut  pas  plus  tostacheuée,  que  ie  m'é- 


coulay  secretlemcnt  et  m'enfuy,  crai- 
gnant <pie  le  mesme  ne  m'arriuasl:  si  ce 
malheureux  m'eust  apperçcuë,  il  n'eust 
eu  garde  de  laisser  vn  tesmoin  de  son 
forfait,  nommément  vne  tille  qu'il  eust 
peu  tuer  sans  résistance. 

Les  Anciens  et  les  plus  considérables 
de  ce  Bourg  trouuerent  le  faict  si  plau- 
sible selon  que  la  fille  le  racontoit,  qu'ils 
voulurent  se  seruir  de  sa  déposition 
contre  Sendetsi,  et  descharger  par  ce 
moyen  celuy  qui  estoit  accusé,  et  pour 
lequel  ils  estoient  en  peine  ;  mais  ce  fut 
en  vain,  car  cet  esprit  noir  et  plein  de 
ruses  sans  changer  de  vidage  leur  dit 
que  c'estoit  vn  tesmoignage  aposté;  que 
si  neantmoins  ils  vouloient  persister  à 
descharger  son  beau  père,  il  en  estoit 
content,  mais  qu'il  prendrait  doresna- 
uant  cette  fille  à  party  ;  qu'il  y  auoit 
bien  sujet  de  croire  qu'elle  mesme  estoit 
coupable  de  ce  crime,  n'estant  nulle- 
ment probable  qu'vn  frère  voulût  iamais 
attenter  sur  la  vie  de  son  frère.  Ces 
paroles,  dites  auec  vn  front  d'airain  et 
vne  audace  incroyable,  rendirent  muette 
toute  l'assistance,  et  les  parens  furent 
incontinent  liurez,  selon  qu'il  auoit  esté 
conuenu.  le  laisse  à  penser  à  vostre  R. 
plus  que  ie  ne  pourrois  dire  sur  ce  faict. 
Les  bonnes  nouuelles  que  nous  receu- 
smes  incontinent  après,  m'emportent  et 
m'obligent  de  passer  outre. 

Le  8.  nous  receusmes  vn  pacquet  de 
lettres  de  vostre  R.  par  le  moyen  d'vn 
Saunage,  oncle  de  Louys  de  Saincte  Foy. 
Les  fruicts  hastifs  semblent  auoir  quel- 
que douceur  que  n'ont  pas  ceux  qui 
viennent  en  la  saison,  aussi  ces  nou- 
uelles reçeuës  auant  le  temps  nous  ap- 
portèrent vne  consolation  toute  particu- 
lière. Nous  fusmes  bienresjoiiys  d'en- 
tendre des  nouuelles  de  la  flotte,  qu'elle 
estoit  composée  de  huict  beaux  vais- 
seaux sous  la  conduite  de  Monsieur  du 
PlessisBochart.  Nos  Pères  qui  nous  sont 
venus  voirceste  année,  et  sur  tout  le  P. 
Pierre  Chasteliain  et  le  P.  Charles  Gar- 
nier,  qui  ont  eu  l'honneur  de  passer  dans 
son  vaisseau,  ont  iouy  d'vnc  faueur  qui 
ne  se  peut  assez  estimer,  de  célébrer  la 

Saincte  Messe  quasi  tout  le  long  de  la 
trauerse,  au  grand  contentement  de  l'é- 
quipage.    Nous    apprismes    aussi    par 
mesrae  moyen  le  nombre  et  le  nom 
des  Pères  que  Dieu  nous  enuoyoit,  c'est 
à  dire,  la  continuation  des  bénédictions 
du  Ciel  sur  les  Missions  de  la  nouuelle 
France  ;  mais  nostre  ioye  fut  trauersée 
par  les  asseurances  que  vostre  Reuer. 
nous  donnoit  de  la  mort  de  feu  Mon- 
sieur de  Champlain  ;  ie  dis  asseurances, 
car  il  y  auoit  long  temps  que  les  bruits  en 
auoient  couru,  et  s'estoient  portez  iu- 
sques  à  nous,  mais  on  en  parloit  si  di- 
uersement,  mesme  pour  la  personne,  que 
nous  auions  quelque  suject  de  nous  per- 
suader, que  ce  que  nous  craignions  ne 
fust  pas  arriué  ;  nous  n'auions  pas  ce- 
pendant laissé  de  satisfaire  dés  lors  à 
vne  partie  de  nos  deuoirs,  et  recomman- 
dé bien  particulièrement  à  Dieu  le  salut 
de  son  came  à  nos  prières,  et  nommé- 
ment à  l'Autel.   Nous  redoublasmes  nos 
vœux  à  cesle  occasion  :   nous  ne  sçau- 
rions  trop  faire  pour  vne  personne  de 
son  mérite,  qui  a  tant  faict  et  souffert 
pour  la  nouuelle  France,  pour  le  bien 
de  laquelle  il  sembloit  auoir    sacrifié 
tous  ses  moyens,  voire  mesme  sa  pro- 
pre vie  ;  aussi  Dieu  l'a  il  recompensé  dés 
ceste  vie  d'vne  mort  accompagnée  de 
tant   de  sentimens  de  deuotion  et  de 
pieté,  que  sa  mémoire  en  demeurera  à 
iamais  honorable.     Nostre  Compagnie 
en  particulier  luy  aura  vne  éternelle 
obligation  pour  la  bien-veillance  qu'il 
luy  a  tousiours  tesmoignée,   et  de  son 
viuant  et  à  sa  mort,  ayant  légué  vne 
partie  de  ce  qui  luy  restoit  pour  le  sous- 
tient  de  la  Mission  de  nos  Pères  en  ces 
contrées. 

Le  12.  le  P.  Pierre  Chastellain  arriua 
sur  le  soir.  Nous  fusmes  surpris  d'abord 
à  la  nouuelle  de  son  arriuée,  car  il  n'y 
auoit  que  trois  semaines  que  nos  Sau- 
uages  estoient  partis  pour  Kébec  ;  aussi 
la  voye  estoit  extraordinaire.  Le  P. 
Supérieur  et  le  P.  Pijart  luy  allèrent  au 
deuant  ;  pour  moy  i'estois  encor  à  la 
retraicte.  le  luypreparay  de  ce  que  nous 
auions,  pour  le  receuoir,  mais  quel  fe- 
stin !  vne  poignée  de  petit  poisson  sec 
auec  vn  peu  de  farine  ;  i'enuoyay  cher- 


cher quelques  nouueaux  espics,  que  nous 
luy  fismes  rostir  à  la  façon  du  pays  ; 
mais  il  est  vray  que  dans  son  cœur  et  à 
l'entendre,  il  ne  fit  iamais  meilleure 
chère.  La  ioye  qui  se  ressent  à  ces  entre- 
ueuës  semble  estre  quelque  image  du 
contentement  des  bien-heureux  à  leur 
arriuée  dans  le  Ciel,  tant  elle  est  pleine 
de  suauité.     Aussi  Dieu  nous  la  mé- 
nagea de  telle  sorte,  que  nous  ne  la  re- 
çeusmes  pas  tout  entière  en  vn  iour,  car 
le  P.  Charles  Garnier  n'arriua  que  le 
lendemain  ;   quoy  qu'à  deux  ou  trois 
iournées  prés  ils  fussent  tousiours  venus 
de  compagnie  luy  et  le  P.  Chastellain, 
ils  eurent  le  bien  de  cabaner  ensemble 
tout  le  long  du  chemin,  et  parmy  ces 
roches  affreuses  et  ces  solitudes  escar- 
tées  ils  eurent  toute  la  consolation  qu'ils 
pouuoient  souhaitter,   à  la  reserue  du 
sainct  Sacrifice  de  la  Messe  depuis  leur 
départ  des  Trois  Riuieres  ;  ils  estoient 
entre  les  mains  de  bons  Sauuages  qui 
les  traicterent  doucement  ;  tout  cela, 
auec  l'heureuse  rencontre  qu'ils  firent 
du  P.  Antoine  Daniel  et  quatre  ou  cinq 
iours  après  du  P.  Ambroise  Dauost  aux 
Bissiriniens,  leurayda  grandement  à  es- 
suyer vne  grand  partie  des  fatigues  de 
ce  voyage  :  aussi  les  receusmes  nous  en 
très-bonne  santé,  et  aussi  forts  et  vi- 
goureux que  s'ils  n'eussent  bougé  de  Pa- 
ris. Nous  apprismes  d'eux  que  Monsieur 
le  Cheualier  de  Montmagny  auoit  pris  la 
place  de  feu  Monsieur  de  Champlain,  en 
quoy  nous  admirasmes  la  prouidence  de 
Dieu,  qui  voulant  disposer  de  l'vn,  auoit 
donné  la  pensée  à  ces  Messieurs  d'en 
procurer  vn  autre  à  tout  le  pays,   qui 
sçauroit  ioindre  en  son  gouuernement 


vne  rare  doctrine  et  expérience,  auec 
vne  intégrité  de  vie  tout  à  fait  exem- 
plaire. 

Le  24.  vn  Sauuage  nous  auertit  en 
passant  chez  nous  que  Soranhes,  père 
de  Louys  de  Saincte  Foy,  estoit  malade. 
Il  le  fit  si  froidement,  que  nous  ne  nous 
en  mismes  pas  autrement  en  peine  ; 
neantmoins,  comme  le  P.  Supérieur 
auoit  vn  voyage  à  faire  vers  ces  quar- 
tiers là,  il  partit  le  lendemain  à  dessein 
de  l'aller  visiter  par  mesme  moyen  ; 
mais  il  apprit  par  le  chemin  qu'il  estoit 

Tnorl  :  il  y  a  bien  dequoy  adorer  icy  les 
iustes  iugemens  de  Dieu.  Ce  Sauuage 
auoit  eu  soutient  des  pensées  de  sa  con- 
Uersion  :  c'estoit  desià  vn  grand  aduan- 
tage  pour  luy,  d'auoir  vu  lils  si  bien  in- 
struit en  tous  les  mystères  de  nostre 
Foy  ;  outre  eela  dés  l'an  passé,  sur  le 
désir  qu'ils  nous  auoient  tesmoigné  luy 
et  toute  sa  famille  de  receuoir  le  S.  Ba- 
ptesme,  le  P.  Supérieur  alla  passer  huict 
ou  dix  iours  chez  luy,  et  l'informa  plei- 
nement de  tout  ce  qu'il  iugea  à  propos 
pour  le  disposer  à  vne  vraye  conuersion  ; 
il  leur  satisfit  de  telle  sorte,  à  ce  qu'ils 
tesmoignerent,  et  demeurèrent  si  con- 
tens  et  si  pleins  de  bonne  volonté, 
qu'ils  ne  trouuoient  rien  difficile,  et  ne 
restoit  plus  ce  sembloit  qu'à  venir  à  la 
pratique  :  en  effet  quoy  qu'il  y  eustde  la 
chair  en  la  maison,  il  voulut  que  toute  la 
famille  gardast  l'abstinence  du  Vcndredy 
et  Samedy  ;  ils  commencèrent  dés  lors  à 
dessein  de  continuer  par  après,  mais  ie 
m'en  rapporte.  De  temps  en  temps  il 
nous  venoit  visiter,  et  demeuroit  quel- 
ques iours  auec  nous  ;  le  P.  Supérieur 
continùoit  tousiours  à  l'instruire,  et  nous 
luy  apprenions  quelques  petites  prières. 
Il  nous  pressoit  fort  de  le  baptiser  ;  mais 
nous  remarquasmes  si  peu  de  solidité 
dans  ses  resolutions,  et  le  trouuasmcs 
'  si  fort  attaché  aux  interests  temporels, 
que  nous  ne  iugeasmes  pas  à  propos  de 
passer  outre.  Il  nous  fit  de  nouuelles 
instances  vers  le  Printemps,  non  tant 
pour  le  Baptesme  que  pour  tirer  de  nous 
quelques  lettres  de  recommandation, 
prétendant,  à  ce  qu'il  disoit,  descen- 
dre au  plus  tost  à  Kébec,  pour  passer 
quelques  semaines  auec  nos  Pères, 
et  estre  par  après  baptisé  solemnclle- 
ment  à  l'arriuée  des  vaisseaux.  Le  P. 
Super,  voyant  qu'il  n'y  auoit  que  vanité 
à  son  faict,  et  que  le  propre  inlerest  le 
portoità  faire  ceste  proposition,  luy  ré- 
pondit là  dessus,  que  cela  alloitfort  bien, 
qu'il  continùast  dans  la  volonté  d'estre 
baptisé,  mais  que  le  principal  esloit  qu'il 
fust  bien  instruit,  et  pristvne  bonne  re- 
solution de  quitter  ses  mauuaiscs  habi- 
tudes, et  viure  doresnauant  en  vray 
Chreslien  ;  au  reste  qu'il  importoit  fort 


nous  y  auiserions  par  après,  seulement 
qu'auant  que  de  s'embarquer  il  vînt  pas- 
ser quelques  iours  auec  nous,  afin  de 
prendre  plus  meurement  les  dernières 
resolutions,  sur  vne  affaire  de  telle  im- 
portance. Il  promit  de  le  faire,  mais  il 
ne  tint  pas  sa  parole  ;  il  s'embarqua  in- 
continent après  sans  nous  voir,  et  au 
lieu  de  tirer  droit  à  Kébec,  il  s'arresta  à 
l'Isle,  où  il  séjourna  près  de  deux  mois 
à  iouër  et  faire  la  vie  ordinaire  ;  estant 
aux  Trois  Riuieres,  il  ne  se  monslra  qua- 
si pas.  Dieu  ce  semble  auoit  dés  lors 
abandonné  ce  misérable  :  il  eut  le  bien 
à  son  retour  d'auoir  vn  de  nos  Pères 
dans  son  canot  ;  ce  luy  deuoit  estre  vne 
belle  occasion  pour  nous  venir  reuoir 
par  après,  se  remettre  auec  nous  et  re- 
prendre ses  premières  resolutions  ;  mais 
estant  arriué  aux  Bissiriniens,  il  chan- 
gea de  canot  et  s'embarqua  auec  d'au- 
tres, et  ainsi  il  alla  droit  à  Ieanau- 
steaiae  son  village  ;  nous  ne  le  vismes 
en  aucune  façon,  et  les  premières  nou- 
uelles que  nous  ouysmes  de  luy,  furent 
qu'il  estoit  malade,  et  quasi  en  mesme 
temps  nous  apprismes  sa  mort.  Nous 
en  eusmes  d'autant  plus  de  ressentiment, 
que  quelques  vus  nous  rapportèrent 
qu'elle  n'auoit  pas  esté  naturelle,  mais 
que  la  tristesse  qu'il  auoit  eue  de  la  perte 
de  son  fils,  l'auoit  ietté  si  auant  dans  le 
desespoir,  qu'il  s'étoitauancé  luy-mesme 
ses  iours.  Yoicy,  à  ce  que  l'on  dit, 
comme  la  chose  se  passa.  Yn  iour  qu'il 
se  trouua  luy  seul  en  sa  cabane  auec 
vne  sienne  petite  fille,  il  l'enuoya  cher- 
cher d'vne  certaine  racine  qu'ils  appel- 
lent Ondachienroa,  qui  est  vn  poison 
présent  ;  cet  enfant  y  alla  fort  innocem- 
ment, croyant  que  son  pere  auoit  des- 
sein de  faire  quelque  médecine,  car  il 
auoit  tesmoigné  quelque  petite  indispo- 
sition :  elle  luy  en  apporte,  mais  non 
assez  à  son  gré,  elle  y  retourne  pour  la 
seconde  fois  ;  il  en  mange  son  saoul, 
vne  grosse  fieure  le  saisit,  et  l'emporte 
en  peu  de  temps.  Toutefois  ses  parens 
n'auoùent  pas  ce  genre1  de  mort  ;  quoy 
que  c'en  soit,  il  est  mort  misérable,  puis 
qu'il  s'est  rendu  indigne  de  la  grâce  du 
Baptesme.     I'ay  voulu   toucher  toutes 

fection  que  vostre  R.  tous  nos  Pères  et 
tant  de  gens  de  bien  auoient  pour  la 
conuersion  de  ceste  famille.  Quelque 
temps  après,  sa  petite  fille  mourut;  nous 
n'eusmes  nouuelle  que  de  sa  mort.  Ce 
fut  auec  vn  regret  bien  particulier,  c'é- 
toit  vn  esprit  fort  ioly  et  docile  à  mer- 
ueille  ;  mais  Iudicia  Dei  abyssus  mulla. 
Yoicy  vn  suject  de  consolation. 

Le  30.  nous  commençasmes  vne  neuf- 
uaine  en  l'honneur  de  la  bien-heureuse 
Yierge  ;  nous  au  ions  fait  ce  vœu,  afin 
qu'il  plust  à  Dieu  tirer  sa  gloire  de  la 
maladie  d'vne  femme  de  nostre  bour- 
gade. Ce  qui  nous  auoit  porté  particu- 
lièrement à  ceste  deuotion,  estoit  la 
bonne  volonté  que  nous  auions  remar- 
quée en  toute  la  cabane  pour  receuoir  le 
S.  Baptême,  et  que  nous  espérions  tirer 
pour  l'aduancement  de  ce  dessein,  de 
grands  aduantages  dubaptesme  de  ceste 
femme,  de  quelque  façon  qu'il  plust  à 
Dieu  par  après  en  disposer,  fust  pour  la 
vie  ou  lamort.  La  bien-heureuse  Yierge 
sembla  agréer  nostre  deuotion  :  car  le 
mesme  iour  que  le  P.  Supérieur  l'alla 
voir  sur  le  soir,  et  la  trouua  assez  mal, 
il  ne  luy  eut  pas  si  tost  faict  ouuerture 
du  Baptesme,  qu'elle  respondit  qu'elle 
en  estoit  tres-contente,  et  que  quand 
elle  perdroit  la  parole,  elle  le  souhait- 
teroit  tousiours  en  son  cœur,  et  qu'elle 
entendoit  qu'on  ne  laissast  pas  pour  cela 
dépasser  outre  :  Car,  dit-elle,  s'il  estvray, 
comme  vous  m'en  asseurez,  que  nostre 
âme  après  le  baptesme  aille  au  Ciel,  ie 
désire  estre  baptisée  et  aller  trouuer 
mon  frère.  Ce  Sauuage  fut  baptisé  et 
mourut  il  y  a  deux  ans.  Ceste  bonne 
disposition,  auec  le  mauuais  estât  de  sa 
santé  qui  menaçoit  de  mort,  inuita  le  P. 
Supérieur  à  l'instruire  amplement,  auec 
beaucoup  de  satisfaction  et  de  consola- 
tion de  nostre  costé.  Le  P.  Pierre  Cha- 
stellain  la  baptisa,  et  fut  nommée  Marie, 
pour  l'accomplissement  d'vn  vœu  qu'il 
auoit  faict.  Elle  mourut  quelques  peu 
de  iours  après.  La  cause  de  sa  maladie, 
à  entendre  sesparens,  auoit  esté  la  perte 
d'vn  bonnet  rouge  ;  en  efl'ect  on  nous 
pressa  importunément  de  luy  en  donner 
vn,  comme  si  ce  bonnet  eust  deu  luy 


rendre  la  santé,  et  mesme  après  sa  mort 
son  père  auoit  grande  deuotion  de  la 
voir  porter  au  tombeau  auec  vn  bonnet 
rouge  en  sa  teste;  voicy  sa  raison:  Com- 
ment, disoit-il,  voulez-vous  que  les  Fran- 
çois la  reconnoissent  dans  le  Ciel,  si 
elle  n'en  porte  les  liurées?  Cela  n'est-il 
pas  tout  à  faict  pitoyable,  que  ce  vieillard, 
après  auoir  ouy  tant  de  fois  parler  du 
Ciel,  fust  encore  demeuré  dans  ceste 
ignorance  ? 

le  diray  encorcecy,  que  ceste  femme,, 
sur  le  commencement  de  sa  maladie, 
s'imagina  qu'elle  auoit  veu  entrer  vn 
homme  noir  qui  l'auoit  touchée  au 
corps,  et  qu'en  mesme  temps  elle  s'é- 
toit  trouuée  tout  en  feu.  Au  reste  que 
ce  spectre,  auant  que  de  disparoistre,  s'é- 
toit  mis  à  danser  auec  le  reste  de  la 
troupe.  Comme  elle  racontoit  cecy, 
tous  ceux  qui  estoieut  là  presens  con- 
clurent que  sans  doute  c'estoit  le  Dé- 
mon Aoutaerohi,  qui  la  faisoit  malade. 
On  fit  force  festins  pour  sa  santé,  et 
entr'autres,  vn  iour  qu'elle  estoit  bien 
malade,  on  fit  festin  d'vn  chien,  dont 
à  leur  dire  elle  se  trouua  merueilleuse- 
ment  bien,  et  mesme,  parce  que  le  chien 
estant  encor  demy  vif  sur  les  charboiffe 
elle  commença  à  ouurir  les  yeux,  ils 
creurentque  ceste  médecine  operoit,  et 
qu'elle  en  ressentoit  desià  quelques  ef- 
fects.  On  inuita  vn  médecin  pour  tra- 
uailler  après  sa  guerison.  11  fit  vne  suë- 
rie  pour  prendre  cognoissance  de  la  ma- 
ladie ;  il  ielta  du  petun  dans  le  feu,  et 
apperceut,  dit-il,  cinq  hommes  ;  pui3  il 
porta  ce  iugement  qu'elle  estoit  ensor- 
celée, qu'elle  auoit  cinq  sorts  dans  le- 
corps  ;  que  le  plus  dangereux  et  celuy 
qui  estoit  pour  luy  causer  lamort,  estoit 
au  nombril.  Il  fallut  s'addresser  à  vn 
autre  pour  les  tirer,  car  ces  Messieurs  se 
contentent  de  designer  le  mal  ;  cestuy- 
cy  se  fit  prier.  Il  demande  d'ordinaire 
trois  choses,  quand  il  vient  traitter  quel- 
que malade  :  il  ne  faut  point  que  les 
chiens  jappent,  ses  cures  ne  se  font  que 
dans  le  silence  ;  il  n'applique  ses  re- 
mèdes qu'à  l'escart,  et  souuent  il  vous 
fera  porter  vn  pauure  malade  dans  les 
bois,  et  si  il  faut  que  le  Ciel  soit  serein. 
Neantmoins  il  ne  s'arresta  pas  à  toutes 


France,  en  l'Année  1637. 


109 


Ces  cérémonies  en  cesfe  occasion,  car  la 
naïade  ne  fut  point  transportée  hors  la 
cabane,  peut-estre  parce  qu'en  etfeotle 
Ciel  estoit  couuert,  et  plut  vue  partie  de 
la  iournée.  Ce  ionr  là  mesme  i'y  ac- 
eompagnayleR.P.  Supérieur.  Ce  charla- 
tan estoit encor  dans  la  cabane;  nous 
trouuasmcs  le  Père,  la  mère  et  quasi 
toute  la  famille  à  la  porte.  Ce  vieillard 
nous  fit  incontinent  signe,  et  nous  dit 
tout  bas,  que  nous  nous  en  retournas- 
sions :  Contentez-vous,  dit-il,  qu'elle 
est  baptisée,  allez  et  priez  seulement 
Dieu  qu'elle  guérisse.  Ce  Sorcier  luy 
donna  vn  breuuage  qui  deuoit,  à  son 
dire,  descendre  tout  droit  au  nombril, 
où  estoit  le  fort  de  son  mal  ;  mais  il 
monta,  dit-on,  aux  oreilles,  qui  luy  en- 
flèrent aussi  tost,  et  peu  de  temps  après 
elle  mourut.  On  luy  demanda  pourquoy 
son  remède  auoit  esté  sans  effecl  ;  il  se 
trouua  qu'on  ne  luy  auoit  pas  donné 
tout  ce  qu'il  demandoit,  sur  tout  vn  pe- 
tunoir  de  pierre  rouge,  et  vn  sac  à  met- 
tre son  petun:  voilà  comme  ces  ion- 
gleurs  abusent  ce  pauure  peuple.  Le 
principal  est  qu'elle  mourut  Chreslienne. 
Toutes  ces  médecines  luy  estoient  pro- 
curées de  ses  parens,  qui  les  regardoient, 
comme  font  la  pluspart  des  Saunages, 
de  mesme  œil  que  nous  faisons  en 
France  nos  remèdes  les  plus  ordinaires, 
le  m'estois  obligé  de  dire  à  vostre  R. 
que  le  P.  Charles  Garnier  auoit  baptisé 
solemnellement  dés  le  27.  de  ce  mois 
vn  petit  enfant,  qui  fut  nommé  Ioseph, 
en  vertu  du  vœu  qu'il  en  auoit  faict  en 
l'honneur  de  ce  Sainct  Patriarche,  et  le 
R.  P.  Supérieur  peu  de  iours  aupara- 
uant  en  auoit  aussi  baptisé  deux  autres 
auec  les  cérémonies  de  l'Eglise.  Mais 
il  faut  que  ie  luy  donne  icy  la  consola- 
tion tout  entière  :  à  quel  propos  différer 
plus  long  temps  à  luy'  dire,  que  depuis 
la  dernière  qu'elle  a  receuë  de  nous, 
Dieu  nous  a  faict  la  grâce  de  baptiser, 
iusques  à  maintenant  que  ie  commence 
à  escrire  la  présente,  deux  cens,  tant 
adultes  que  petits  enfans,  dont  la  plus- 
part  n'ont  esté  baptisez  qu'en  danger 
de  mort.  le  ne  m'arresteray  gueres  do- 
resnauant  en  particulier  qu'à  ceux  en  la 
conuersion  desquels  nous  auons  remar- 


qué des  effets  plus  notables  de  la  misé- 
ricorde de  Dieu,  et  de  sa  prouidence  sur 
le  salut  de  ses  eslcuz  ;  nous  espérons 
que  le  nombre  en  croistra  encor  auant 
que  nos  Saunages  descendent  pour  la 
traitte  de  Québec. 


Les  excessiues  cruautez  des  hommes,  et 
les  grandes  miséricordes  de  Dieu  sur 
la  personne  d\m  prisonnier  de  guerre, 
Iroquois  de  Nation. 

CHAPITRE    II. 

Le  2.  de  Septembre,  nous  apprismes 
qu'on  auoit  amené  au  bourg  d'Onnenti- 
sali  vn  prisonnier  Iroquois,  et  qu'on  se 
disposoit  à  le  faire  mourir.  Ce  Sauuage 
auoit  esté  pris  luy  huictiesme,  au  lac 
des  Iroquois,  où  ils  estoient  25.  ou  30. 
à  la  pesche  ;  le  reste  s'estoit  sauué  à  la 
fuitte.  Pas  vn,  dit-on,  n'eust  eschappé 
si  nos  iïurons  ne  se  fussent  point  si  fort 
précipitez  ;  ils  n'en  amenèrent  que  sept, 
pour  le  huictiesme  ils  se  contentèrent 
d'en  apporter  la  teste.  Ils  ne  furent  pas 
si  tost  hors  des  prises  de  l'ennemy,  que 
selon  leur  coustume  toute  la  trouppe 
s'assembla,  et  tinrent  conseil,  où  il  fut 
résolu  que  six  seroient  donnez  aux  Ati- 
gnenonghac  et  aux  Arendarrhonons,  et 
le  septiesme  à  ceste  pointe  où  nous 
sommes.  Ils  en  disposèrent  de  la  sorte 
d'autantque  leur  bande  estoit  composée 
de  ces  trois  nations.  Quand  les  prison- 
niers furent  arriuez  dans  le  pays,  les 
Anciens,  ausquels  les  ieunes  gens  au 
retour  de  la  guerre  laissent  la  disposition 
de  leur  proye,  firent  vne  autre  assem- 
blée, pour  auiser  entr'eux,  du  bourg  où 
chaque  prisonnier  en  particulier  seroit 
bruslé  et  mis  à  mort,  et  des  personnes 
qui  en  seroient  gratifiées  :  car  c'est  l'or- 
dinaire que  lors  que  quelque  personne 
notable  a  perdu  en  guerre  quelqu'vn  de 
ses  parens,  on  luy  fasse  présent  de  quel- 
que captif  pris  sur  les  ennemis,  pour  es- 
suyer ses  larmes,  et  appaiser  vne  partie 
de  ses  regrets.  Cestuy-cy  donc,  qui 
auoit  esté  destiné  pour  ceste  pointe,  fut 

amené  par  le  Capitaine  Enditsacone  an 
bourg   d'Onnentisati,   où  les  chefs  de 
guerre  tinrentConseil,  et  résolurent  que 
ce  prisonnier  seroit  donné  à  Saoùanda- 
oiiascoùay,  qui  est  vue  des  grosses  testes 
du  pays,  en  considération  d'vn  sien  ne- 
ueu  qui  auoit  esté  pris  par  les  Iroquois. 
La  resolution  prise,  il  fut  mené  à  Aron- 
laen,  qui  est  vn  bourg  esloigné  de  nous 
enuiron    deux    lieues.     D'abord    nous 
auions  quelque  horreur  d'assister  à  ce 
spectacle  ;  neantmoins  tout  bien  consi- 
déré, nous  iugeasmes  à  propos  de  nous 
y  trouuer,   ne  desesperans  pas  de  pou- 
uoir  gaigner  ceste  âme  à  Dieu  :  la  charité 
fait  passer  par  dessus  beaucoup  de  con- 
sidérations.   Nous  partismes  donc,   en 
compagnie  du  P.  Supérieur,  le  P.  Gar- 
nier  et  moy,   nous  arriuasmes  à  Aron- 
taen  vn  peu  auparauant  le  prisonnier  ; 
nous  vismes  venir  de  loin  ce  pauure  mi- 
sérable, chantant  au  milieu  de  30.  ou 
40.   Saunages  qui  le  conduisoient.    Il 
estoit  reuestu  d'vne  belle  robbe  de  ca- 
stor, il  auoit  au  col  vn  collier  de  pour- 
celaine,  et  vn  autre  en  forme  de  cou- 
ronne autour  de  la  teste.    11  se  lit  vn 
grand  concours  à  son  arriuée  ;  on  le  fit 
seoir  à  l'entrée  du  bourg,  ce  fut  à  qui  le 
feroit  chanter.    le  diray  icy  que  iusques 
à  l'heure  de  son  supplice  nous  ne  vismes 
exercer  en  son  endroit  que  des  traicls 
d'humanité  ;  aussi  auoit-il  desià  esté  as- 
sez mal  mené  dés  lors  de  sa  prise,  il 
auoit  vne  main  toute  brisée  d'vn  caillou, 
et  vn  doigt  non  coupé,  mais  arraché  par 
violence;  pour  l'autre  main  il  en  auoit 
le  poulce  et  le   doigt  d'auprès  emporté 
d'vn  coup  de  hache,  et  pour  tout  em- 
plastre  quelques  feuilles  liées  auec  des 
escorces;  il  auoit  les  ioinctures  des  bras 
toutes  bruslées,  et  en  l'vn  vne  grande 
incision.  Nous  nous  approchasses  pour 
le  considérer  de  plus  prés  ;  il  leua  les 
yeux,   et  nous  regarda  fort,  attentine- 
ment,   mais  il  ne  sçauoit  pas  encor  le 
bon  heur  que  le  Ciel  luy  pre paroi t  par 
nostre  moyen  au  milieu  de  ses  enne- 
mis. On  inuita  le  P.  Supérieur  à  le  faire 
chanter,  mais  il  fit  entendre  que  ce  n'é- 
toit  pas  ce  qui  l'auoit  amené,  qu'il  n'é- 
toit  venu   que  pour  luy  apprendre  ce 
qu'il  deuoit  faire  pour  aller  au  Ciel,  et 


estre  bien-heureux  à  iamais  après  la 
mort  ;  il  s'approcha  de  luy,  et  luy  té- 
moigna que  nous  luy  portions  tous  beau- 
coup de  compassion.     Cependant  on  luy 
apportoit  à  manger  de  tous  costez,  qui 
du  sagamité,  qui  des  citrouilles  et  des 
fruicts,  et  ne  le  traittoient  que  de  frère 
et  amy  ;   de  temps  en  temps  on  luy 
commandoit  de  chanter,  ce  qu'il  faisoit 
auec  tant  de  vigueur  et  vne  telle  con- 
tention de  voix,  que,  veu  son  âge,  car  il 
paroissoit  auoir  plus  de  50.  ans,  nous 
nous  estonnions  comment  il  y  pouuoit 
suffire,  veu  meame  qu'il  n'auoit  quasi 
faict  autre  chose  nuict  et  iour  depuis  sa 
prise  et  nommément  depuis  son  arriuée 
dans  le  pays.     Sur  ces  entrefaites  vn 
Capitaine,  haussant  sa  voix  du  mesme 
ton  que  font  en  France  ceux  qui  procla- 
ment quelque  chose  par  les  places  pu- 
bliques, luy  adressa  ces  paroles  :  Mon 
neueu,  tu  as  bonne  raison  de  chanter, 
car  personne  ne  te  faict  mal,  te  voilà 
maintenant  parmy   tes   parens   et  tes 
amis.  Don  Dieu,  quel  compliment!  tous 
ceux  qui  estoient  autour  de  luy,  auec  leur 
douceur  estudiée  et  leurs  belles  paroles, 
estoient  autant  de  bourreaux,  qui  ne  luy 
faisoient  bon  visage  que  pour  le  traitter 
par  après  auec  plus  de  cruauté.     Par 
tout  où  il  auoit  passé  on  luy  auoit  donné 
dequoy  faire  festin  ;  on  ne  manqua  pas 
icy  à  ceste  courtoisie,  on  mit  inconti- 
nent vn  chien  en  la  chaudière  ;  il  n'é- 
toit  pas  encor  demy  cuit,  qu'il  fut  mené 
dans  la  cabane,  où  il  deuoit  faire  l'as- 
semblée pour  le  banquet.     Il  fit  dire  au 
P.   Supérieur  qu'il  le   suiuist  et  qu'il 
estoit  bien  aise  de  le  voir  :  sans  doute 
cela  luy  auoit  touché  le  cœur,  de  trou- 
uer, parmy  des  barbares  que  la  seule 
cruauté  rendoit  affables  et  humains,  des 
personnes  qui  auoient  vn  véritable  res- 
sentiment de  sa  misère.     Nous  com- 
mençasmes  dés  lors  à  bien  espérer  de  sa 
conuersion.    Nous  entrasmes  donc-  et 
nous  mismes  auprès  de  luy;  le  P.  Supé- 
rieur prit  occasion  de  luy  dire  qu'il  eust 
bon  courage,  qu'il  estoit  à  la  vérité  pour 
estre  misérable  le  peu  de  vie  qui  luy 
restoit,  mais  que  s'il  le  vouloit  escouter, 
et  croire  ce  qu'il  auoit  à  luy  dire,   il 
l'asseuroit  d'vn  bonheur  éternel  dans  le 

Ciel  après  la  mort.  Il  luy  parla  ample- 
ment de  l'immortalité  de  l'âme,  des 
contentemens  dont  iouyssent  les  bien- 
heureux dans  le  Paradis,  et  du  malheu- 
reux estât  des  damnez  dans  l'Enfer. 
Cependant  le  P.  Garnier  et  moy,  pour 
contribuer  quelque  chose  à  la  conuersion 
de  ce  panure  Saunage,  nous  fismes  vu 
vœu  de  dire  quatre  Messes  en  l'honneur 
de  la  bien-heureuse  Vierge,  afin  qu'il 
plust  à  Dieu  luy  faire  miséricorde  et  luy 
donner  la  grâce  d'estre  baptisé.  Vostre 
R.  eust  eu  de  la  consolation  devoir  auec 
quelle  attention  il  eseouta  ce  discours  ; 
il  y  prit  tant  de  plaisir  et  le  com- 
prit si  bien,  qu'il  le  repela  en  peu  de 
mots,  et  tesmoigna  vu  grand  désir  d'al- 
ler au  Ciel.  Tous  ceux  qui  estoient  au- 
près de  luy,  conspiroient  ce  sembloit 
auec  nous  dans  le  dessein  de  l'instruire, 
entr'autres  vn  ieune  homme,  lequel  quoy 
que  sans  aucune  nécessité  faisoit  le  de- 
uoirde  truchement,  et  luy  repetoit  ce 
que  le  P.  Supérieur  luy  auoit  expliqué. 
Mais  ie  deuois  auoir  dit  à  vostre  R.  que 
ce  prisonnier  n'estoit  pas  proprement 
du  pays  des  ennemis  ;  il  estoit  natif  de 
Sonontoûan  ;  neantmoins,  d'autant  que 
depuis  quelques  années  les  Sonontou- 
anhrronon  auoient  fait  la  paix  auec  les 
Hurons,  cestui-cy  n'ayant  pas  agréé  cet 
'  accord  s'estoit  marié  parmy  les  Ononta- 
ehronon,  afin  d'auoirtousioursla  liberté 
de  porter  les  armes  contre  eux.  Voilà 
comme  la  sage  prouidence  de  Dieu  a 
conduit  ce  panure  Sauuage  dans  les 
voyes  de  Salut.  Peut-estre  que  demeu- 
rant à  Sonontoûan,  il  fust  aussi  demeuré 
iusques  à  la  mort  dans  l'ignorance  de 
son  Créateur. 

Mais  retournons  au  festin  qui  se  pre- 
paroit.  Aussi  tost  que  le  chien  fut  cuit, 
on  en  tira  vn  bon  morceau,  qu'on  luy 
lit  manger,  car  il  luy  falloit  mettre 
iusques  dans  la  bouche,  estant  incapable 
de  se  seruir  de  ses  mains;  il  en  lit  part 
à  ceux  qui  estoient  auprès  de  luy.  A 
voir  le  traittement  qu'on  luy  faisoit, 
vous  eussiez  quasi  iugé  qu'il  estoit  le 
frère  et  le  parent  de  tous  ceux  qui  luy 
parloient.  Ses  panures  mains  luy  cau- 
Boient  de  grandes  douleurs,  et  luy  cui- 
soient  si  fort,  qu'il  demanda  de  sortir 


de  la  cabane  pour  prendre  vn  peu  d'air; 
il  luy  fut  accordé  incontinent.  11  se  fit 
deuelopper  ses  mains;  on  luy  apporta  de 
l'eau  pour  les  rafraîchir.  Elles  estoient 
deiny  pourries  et  toutes  grouillantes  de 
vers  ;  la  puanteur  qui  en  sortoit  estoit 
quasi  insupportable.  Il  pria  qu'on  luy 
tirasteesvers  qui  luy  rougeoient  iusques 
aux  mouelles,  et  luy  faisoient,  disoit-il, 
ressentir  la  mesme  douleur  que  si  on  y 
eust  appliqué  le  feu.  On  lit  tout  ce 
que  l'on  pût  pour  le  soulager,  mais  en 
vain,  car  ils  paroissoient  et  se  retiraient 
au  dedans,  comme  on  se  mettoit  en  de- 
noir  de  les  tirer.  Cependant  il  ne  lais- 
soit  pas  de  chanter  à  diuerses  reprises, 
et  on  luy  donnoit  tousiours  quelque 
chose  à  manger,  comme  quelques  fruicts 
ou  citrouilles. 

Voiyant  que  l'heure  du  festin  s'ap- 
prochoit,  nous  nous  retirasmes  dans  la 
cabane  où  nous  auions  pris  logis  :  car 
nous  ne  iugions  pas  à  propos  de  demeu- 
rer en  la  cabane  du  prisonnier,  n'espe- 
rans  pas  trouuer  la  commodité  de  luy 
parler  dauantage  iusques  au  lendemain. 
Mais  Dieu,  qui  auoit  dessein  de  luy  faire 
miséricorde,  nous  l'amena,  et  nous  fu- 
smes  bien  estonnez  et  bien  resiouys 
quand  on  nous  vint  dire  qu'il  venoit  lo- 
ger auec  nous  ;  et  encor  plus  par  après, 
lors  que,  en  vn  temps  auquel  il  y  auoit 
tout  sujet  de  craindre  que  la  confusion 
et  l'insolence  de  la  ieunesse  amassée  de 
tous  les  bourgs  circonuoisins  ne  nous 
inlerrompist  en  nostre  dessein,  le  P. 
Super,  se  trouua  là  dans  vne  belle  occa- 
sion de  luy  parler,  et  eut  tout  loisir  de 
l'instruire  de  nos  mystères,  en  vn  mot 
de  le  disposer  au  S.  Baptesmc.  Vne 
bonne  troupe  de  Saunages,  qui  estoient 
là  presens,  non  seulement  ne  l'inter- 
rompoient  point,  mais  mesme  l'escou- 
terent  auec  beaucoup  d'attention  ;  où 
il  prist  suject  de  les  entretenir  sur  la 
bonté  de  Dieu,  qui  ayme  vniuerselle- 
ment  tous  les  hommes,  les  Iroquois 
aussi  bien  que  les  Hurons,  les  captifs 
aussi  bien  que  ceux  qui  sont  en  liberté, 
les  panures  et  les  misérables  à  l'esgal 
des  riches,  pourueu  qu'ils  croyent  en 
luy  et  gardent  ses  Ss.  Commandemens. 
Que  c'est  vn  grand  auanlage  d'auoir  la 

langue  en  maniment,  d'estre  aymé  de 
ces  peuples,  et  en  crédit  parmy  eux  ! 
Vous  eussiez  dit  que  tout  ce  monde  se 
fust  assemblé,  non  pour  passer  le  temps 
autour  du  prisonnier,  mais  pour  en- 
tendre la  parole  de  Dieu.  le  ne  pense 
pas  que  les  veritez  Chrestiennes  ayent 
esté  iamais  preschées  dans  ce  pays  en 
vne  occasion  si  fauorable,  car  il  y  en 
auoit  quasi  là  de  toutes  les  nations  qui 
parlent  la  langue  Huronne.  Le  Père 
Supérieur  le  trouua  si  bien  disposé,  qu'il 
ne  iugea  pas  à  propos  de  différer  plus 
long  temps  sonbaptesme  ;  il  fut  nommé 
Ioseph.  Il  estoit  bien  raisonnable  que 
le  premier  baptisé  de  ceste  nation  fust 
en  la  protection  de  ce  Sainct Patriarche. 
Nous  auons  desià  receu  de  Dieu  tant  de 
faueurs  par  son  entremise,  que  nous 
espérons  que  quelque  iour,  et  peut-estre 
plus  tost  que  nous  ne  pensons,  il  nous 
moyennera  auprès  de  ceste  infinie  mi- 
séricorde l'entrée  dans  ces  nations  Bar- 
bares, pour  y  prescher  courageusement 
le  Sainct  Euangile.  Cela  faict,  nous 
nous  retirasmes  d'auprès  de  luy  bien 
consolez,  pour  prendre  vn  peu  de  repos; 
pour  moy,  il  me  fut  impossible  de  clorre 
quasi  l'œil,  et  remarquay  autant  que  ie 
puis  entendre,  qu'vne  grande  partie  de 
la  nuict,  les  Anciens  du  bourg  et  quel- 
ques Capitaines  qui  le  gardoient  l'en- 
tretindrent  sur  les  affaires  de  son  pays 
et  le  suject  de  sa  prise,  mais  auec  des 
tesmoignages  de  bien  veillance  qui  ne 
se  peuuent  dire.  Le  matin  le  Père  Su- 
périeur trouua  encor  moyen  de  luy  dire 
vn  bon  mot,  de  luy  remettre  en  mé- 
moire la  faueur  qu'il  auoit  receuë  du 
Ciel,  et  le  disposer  à  la  patience  dans  ses 
tourmens.  Et  puis  il  fallut  partir  pour 
aller  à  Tondakhra,  qui  est  à  vne  lieuë 
(YArontaen  ;  il  se  mit  en  chemin  bien 
accompagné  et  chantant  à  son  ordinaire. 
Nous  prismes  donc  occasion  nous  autres, 
de  faire  vn  tour  chez  nous,  pour  dire  la 
Messe  et  faire  part  de  ces  bonnes  nou- 
uelles  à  nos  Pères.  Le  mesme  iour 
nous  allasmes  à  Tondakhra,  où  par  vne 
Prouidence  particulière,  nous  nous  lo- 
geasmes  sans  le  sçauoir,  dans  la  cabane 
qu'on  auoit  destinée  pour  le  prisonnier. 
Le  soir  il  fit  festin,    où  il  chanta  et 


dansa  à  la  mode  du  pays  vne  bonne 
partie  de  la  nuict.  Le  Père  l'instruisit 
plus  particulièrement  de  tout  ce  qui 
touche  le  deuoir  d'vn  Chrestien  et  nom- 
mément sur  les  saincts  Commandemens 
de  Dieu.  Il  y  auoit  vne  bonne  compa- 
gnie, et  tous  tesmoignoient  prendre  vn 
singulier  plaisir  à  cet  entretien  ;  ce  qui 
donna  suject  au  Père,  à  l'occasion  du 
sixième  Commandement,  de  leur  faire 
entendre  Risques  à  quel  poinct  Dieu 
faisoit  estât  de  la  chasteté,  et  que  pour 
cette  considération  nous  nous  estions 
obligez  par  vœu  de  cultiuer  cette  vertu 
inuiolablement  iusques  à  la  mort.  Ils 
furent  bien  estonnez  d'apprendre  que 
parmy  les  Chrestiens  il  se  trouue  tant 
de  personnes  de  l'vn  et  l'autre  sexe  qui 
se  priuent  volontairement  pour  toute 
leur  vie  des  voluptez  sensuelles,  aus- 
quelles  ils  mettent  toute  leur  félicité; 
ils  firent  mesme  plusieurs  questions, 
entre  autres  quelqu'vn  demanda  pour- 
quoy  les  hommes  auoient  honte  de  se 
voir  nuds  les  vns  les  autres,  et  sur  tout 
nous  autres  pourquoy  nous  ne  pouuions 
supporter  qu'ils  fussent  sans  brayes.  Le 
Pereleurresponditquec'estoitvneffectdu 
péché  du  premier  homme,  qu'auparauant 
qu'il  eust  transgressé  la  loy  de  Dieu,  et 
que  sa  volonté  se  fust  déréglée,  ny  luy 
ny  Eue  sa  femme  ne  s'apperceuoient 
pas  de  leur  nudité,  que  leur  desobeys- 
sance  leur  auoit  ouuert  les  yeux,  et  leur 
auoit  fait  chercher  dequoy  se  couurir. 
le  ne  touche  icy  qu'en  deux  mots  les 
longs  et  beaux  discours  que  le  P.  Supé- 
rieur leur  fit  en  telles  et  semblables  oc- 
casions. Vn  autre  luy  demanda  d'où 
nous  sçauions  qu'il  y  auoit  vn  Enfer,  et 
d'où  nous  tenions  tout  ce  que  nous  di- 
sions de  Testât  des  damnez  ;  le  Père 
dit  là  dessus  que  nous  en  auions  des 
asseurances  indubi labiés,  que  nous  le 
tenions  par  reuelation  diuine  ;  que  le 
S.  Esprit  auoit  luy-mesme  dicté  ces  veri- 
tez à  des  personnages,  et  à  nos  Ancestres 
qui  nous  les  ont  laissées  par  escrit,  que 
lions  en  consentions  encor  précieuse- 
ment les  liures.  Mais  nostre  histoire 
ira  trop  loin,  si  ie  ne  tranche  ces  dis- 
cours. 

Le  lendemain  matin,  qui  fut  le  4.  de 

Septembre,  le  prisonnier  confirma encor 
la  volonté  qu'il  aùoit  de  mourir  Clire- 
stien,  et  son  désir  d'aller  au  Ciel  ;  et 
mesme  il  promit  au  Père  qu'il  se  sou- 
uiendroit  dans  les  tourmensde  dire  :  le- 
sus  taîtenr,  Iesus  ayez  pitié  de  moy. 
On  attendoit  cneor  le  Capitaine  Saoïïan- 
daoiïaseoiiay,  qui  estoit  allé  en  traitte, 
pour  arrester  le  iour  et  le  lieu  de  son 
supplice,  car  ce  captif  estoit  tout  à  fait 
en  sa  disposition  ;  ilarriua  vnpeu  après, 
et  dés  leur  première  entreueuë,  nostre 
ïoseph,  au  lieu  de  se  troubler  dans  la 
crainte  et  l'appréhension  de  la  mort  pro- 
chaine et  d'vne  telle  mort,  luy  dit  en 
nostre  présence  que  le  Père  l'auoit  ba- 
ptisé, haiataehondi  ;  il  vsa  de  ce  terme 
tesmoignant  en  estre  bien  aise.  Le  Père 
le  consola  encor,  luy  disant  que  les 
tourmens  qu'il  alloit  souffrir  seraient 
de  peu  de  durée,  mais  que  les  conten- 
temens  qui  l'attendoient  dans  le  Ciel 
n'auroient  point  d'autre  terme  que  l'E- 
ternité. 

Saoùandaouascoûay  luy  fit  bon  visage 
et  le  traicta  auec  vne  douceur  incroyable. 
Voicy  le  sommaire  du  discours  qu'il  luy 
fit  :  Mon  neueu,  il  faut  que  tu  sçaches 
qu'à  la  première  nouuelle  que  ie  receus 
que  tu  estois  en  ma  disposition,  ie  fus 
merueilleusement  ioyeux,  m'imaginant 
que  celuy  quei'ay  perdu  en  guerre  estoit 
comme  resuscité  et  retournoit  en  son 
pais;  ie  pris  en  mesme  temps  resolution 
de  te  donner  la  vie.  le  pensois  desià  à 
te  préparer  vne  place  dans  ma  cabane, 
et  faisois  estât  que  tu  passerois  douce- 
ment auec  moy  le  reste  de  tes  iours  ; 
mais  maintenant  que  ie  te  vois  en  cet 
estât,  les  doigts  emportez,  et  les  mains  à 
demy  pourries,  ie  change  d'auis,  et  ie 
m'asseure  que  tu  aurois  toy -mesme 
regret  maintenant  de  viure  plus  long 
temps  :  ie  t'obligeray  plus  de  te  dire 
que  tu  te  disposes  à  mourir,  n'est-il  pas 
vray  ?  Ce  sont  les  Tohontaenras  qui 
t'ont  si  mal  traitté,  qui  sont  aussi  la 
eause  de  ta  mort.  Sus  donc,  mon  ne- 
ueu, aye  bon  courage,  prépaie  toy  à 
ce  soir,  et  ne  te  laisse  point  abattre 
par  la  crainte  des  tourmens.  Là  dessus 
Ïoseph  luy  demanda d'vn  maintien  ferme 
et  asseuré,  quel  seroit  le  genre  de  son 


supplice  ;  à  quoy Saoùandaouascoûay  ré- 
pondit qu'il  mourroit  par  le  feu  :  Voilà 
qui  va  bien,  répliqua  ïoseph,  voilà  qui 
va  bien.  Tandis  que  ce  Capitaine  l'en- 
tretenoit,  vne  femme  qui  estoit  la  sœur 
du  deffunct,  luy  apportoità  manger  auec 
vu  soin  remarquable  ;  vous  eussiez  quasi 
dit  que  c'eust  esté  son  propre  fils,  etie 
ne  sçay  si  cet  obiect  ne  luy  representoit 
point  celuy  qu'elle  auoit  perdu  ;  mais 
elle  estoit  d'vn  visage  fort  triste,  et 
auoit  les  yeux  comme  tous  baignez  de 
larmes.  Ce  Capitaine  luy  mettoit  sou- 
uent  son  petunoir  à  la  bouche,  luy  es- 
suyoit  de  ses  mains  la  sueur  qui  luy 
couloit  sur  le  visage,  et  le  rafraischis- 
soit  d'vn  esuentail  de  plumes. 

Enuiron  sur  le  midy,  il  fit  son  Asta- 
taion,  c'est  à  dire  festin  d'adieu,  selon 
la  couslume  de  ceux  qui  sont  sur  le 
poinct  de  mourir  ;  on  n'y  inuita  personne 
en  particulier,  chacun  auoit  la  liberté 
de  s'y  trouuer,  on  y  estoit  les  vns  sur 
les  autres.  Auant  qu'on  commençast  à 
manger,  il  passa  au  milieu  de  la  cabane, 
et  dit  d'vne  voix  haute  et  asseurée  : 
Mes  frères,  ie  m'en  vay  mourir,  au  reste 
ioi'iez  vous  hardiment  autour  de  moy, 
ie  ne  crains  point  les  tourmens  ny  la 
mort.  Incontinent  il  se  mit  à  chanter 
et  à  danser  tout  le  long  de  la  cabane  ; 
quelques  autres  chantèrent  aussi  et 
dansèrent  à  leur  tour  ;  et  puis  on  donna 
à  manger  à  ceux  qui  auoient  des  plats, 
ceux  qui  n'en  auoient  point  regardoient 
faire  les  autres  ;  nous  estions  de  ceux 
cy,  aussi  n'estions  nous  pas  là  pour  man- 
ger. Le  festin  acheué,  on  le  remena  à 
Arontaen  pour  y  mourir;  nous  le  sui- 
uismes  pour  l'assister  et  luy  rendre  tout 
le  seruice  que  nous  pouuions.  Estant  ar- 
riué,  aussi  tost  qu'il  vist  le  P.  Supérieur, 
il  l'inuita  à  se  seoir  auprès  de  luy,  et  luy 
demanda  quand  il  le  disposerait  pour 
le  Ciel,  pensant  peut-estre  qu'il  le  deust 
baptiser  encor  vne  fois,  et  d'autant  que 
le  Père  n'entendoit  pas  bien  ce  qu'il 
vouloit  dire,  luy  ayant  respondu  que  ce 
ne  seroit  pas  encor  si  tost  :  Enonske, 
dit-il,  fais  le  au  pluslost.  Il  fit  instance, 
et  luy  demanda  s'il  iroit  au  Ciel.  Le 
Père  luy  respondit  qu'il  ne  deuoit  point 
en  douter,  puis  qu'il  estoit  baptisé  ;  il  luy 

répéta  encore  que  les  tourmens  qu'il 
alloit  souffrir  finiroient  bien  tost,  et  que 
sans  la  grâce  du  S.Baptesme  il  eu?t  esté 
tourmenté  à  iamais  dans  les  flammes 
éternelles.  Il  prit  de  là  suject  de  luy 
expliquer  comme  Dieu  hayssoitle  péché, 
et  auec  quelle  rigueur  il  punissoit  les 
pécheurs  ;  que  tous  les  hommes  estoient 
sujects  au  péché,  que  la  miséricorde  de 
Dieu  nous  auoit  neantmoins  laissé  vn 
moyen  très-facile  et  tres-efficace  pour 
retourner  en  grâce,  et  le  disposa  à  faire 
vn  acte  de  contrition. 

Ceux  qui  estoient  là  presens  auoient 
des  pensées  bien  différentes  :  les  vus 
nous  consideroient,  et  s'estonnoient  de 
nous  voir  si  fort  attachez  à  luy,  de  voir 
que  nous  le  suiuions  par  tout,  que  nous 
ne  perdions  point  d'occasions  de  luy 
parler  et  luy  dire  quelque  mot  de  con- 
solation ;  d'autres  ne  songeoient  ce 
semble  qu'à  luy  faire  du  bien  ;  plusieurs 
s'arrestoient  à  sa  condition,  et  conside- 
roient l'extrémité  de  sa  misère  ;  en- 
tr'autres  vne  femme,  pensant  comme  il 
est  à  présumer,  que  ce  panure  patient 
seroit  bien  -  heureux  et  espargneroit 
beaucoup  de  ses  peines,  s'il  pouuoit  se 
tuer  et  preuenir  l'insolence  et  la  cruau- 
té de  la  jeunesse,  demanda  au  Père  s'il 
y  auroit  du  mal  en  ceste  action.  C'est 
ainsi  que  la  diuine  bonté  donnoit  tous- 
iours  de  nouuelles  ouuertures  pour  faire 
cognoistre  et  expliquer  sa  sainte  Loy  à 
ce  peuple  barbare  :  le  Père  les  instrui- 
sit amplement  sur  ce  poinct,  et  leur  lit 
entendre  qu'il  n'y  auoit  que  Dieu  qui 
fust  le  maistre  de  nos  vies,  et  qu'il  n'ap- 
partenoit  qu'à  luy  d'en  disposer  ;  que 
ceux  qui  s'empoissonnoient  ou  deffai- 
soient  eux-mesmes  par  violence,  pe- 
choient  griefuement,  et  que  Saoûanda- 
noncoùa,  parlant  de  nostre  Ioseph,  per- 
droit  le  fruict  de  son  baptesme,  et  n'i- 
roit  iamais  au  Ciel,  s'il  auançoii  d'vn 
seul  moment  l'heure  de  sa  mort. 

Cependant  le  Soleil  qui  baissoit  fort 
nous  aduertit  de  nous  retirer  au  lieu  où 
se  deuoit  acheuer  ceste  cruelle  Tragédie. 
Ce  fut  en  la  cabane  d'vn  nommé  Atsan, 
qui  est  le  grand  Capitaine  de  guerre  : 
aussi  est-elle  appellée  Otinontsiskiaj  on- 
daon,  c'est  à  dire  la  maison  des  testes 


couppées.  C'est  là  où  se  tiennent  tous  les 
Conseils  de  guerre  ;  pour  la  cabane  où 
se  traittent  les  affaires  du  pays,  et  qui 
ne  regardent  que  la  police,  elle  s'appelle 
Endionrra  ondaon,  la  maison  du  Con- 
seil. Nous  nous  mismes  donc  en  lieu 
où  nous  peussions  estre  auprès  du  pa- 
tient, et  luy  dire  vn  bon  mot  si  l'occa- 
sion s'en  presentoit.  Sur  les  8.  heures 
du  soir,  on  alluma  onze  feux  tout  le  long 
de  la  cabane,  esloignez  les  vns  des  au- 
tres enuiron  d'vne  brasse.  Incontinent 
le  monde  s'assembla,  les  vieillards  se 
placèrent  en  haut,  comme  sur  vne  ma- 
nière d'echaffauts  qui  régnent  de  part 
et  d'autre  tout  le  long  des  cabanes  ;  les 
ieunes  gens  estoient  en  bas,  mais  telle- 
ment pressez  qu'ils  estoient  quasi  les 
vns  sur  les  autres,  de  sorte  qu'à  peine  y 
auoit-il  passage  le  long  des  feux.  Tout 
retentissoit  de  cris  d'allégresse  ;  cha- 
cun luy  preparoit  qui  vn  tison,  qui  vne 
escorce  pour  brusler  le  patient  ;  auant 
qu'on  l'eust  amené,  le  Capitaine  Aenons 
encouragea  toute  la  troupe  à  faire  son 
deuoir,  leur  représentant  l'importance 
de  ceste  action,  qui  estoit  regardée,  di- 
soit-il,  du  Soleil  et  du  Dieu  de  la  guerre. 
Il  ordonna  que  du  commencement  qu'on 
ne  le  bruslast  qu'aux  iambes,  afin  qu'il 
pust  durer  iusques  au  poinct  du  iour;  au 
reste  que  pour  ceste  nuict  on  n'allast 
point  lolastrer  dans  les  bois.  Il  n'auoit 
pas  quasi  acheué,  que  le  patient  entre  ; 
ie  vous  laisse  à  penser  de  quel  effroy  il 
fut  saisi  à  la  veué  de  cet  appareil.  Les 
cris  redoublèrent  à  son  arriuée  ;  on  le 
faict  seoir  sur  vne  natte,  on  luy  lie  les 
mains,  puis  il  se  leue,  et  faict  vn  tour 
parla  cabane,  chantant  et  dansant  ;  per- 
sonne ne  le  brusle  pour  ceste  fois.  Mais 
aussi  est-ce  le  terme  de  son  repos  ;  on 
ne  sçauroit  quasi  dire  ce  qu'il  endurera 
iusques  à  ce  qu'on  luy  coupé'  la  teste. 
Il  ne  fut  pas  si  tost  retourné  en  sa  place 
que  le  Capitaine  de  guerre  prit  sa 
robbe,  disant  :  Oteiondi,  parlant  d'vn 
Capitaine,  le  despouillera  de  la  robbe 
que  ie  tiens,  et  adiousta  :  Les  Atacon- 
chronons  luy  coupperont  la  teste,  qui 
sera  donnée  à  Ondessone,  auec  vn  bras 
et  le  foye  pour  en  faire  festin.  Yoila 
sa  sentence  prononcée.   Cela  faict,  cha- 

cun  s'arma  d'vn  tison  on  d'vne  cscorce 
allumée,  et  luy  commença  à  marcher 
ou  plustost  à  courir  autour  de  ces  feux  ; 
c'estoit  à  qui  le  brusleroit  au  passage  ; 
cependant  il  crioit  comme  vne  âme  dam- 
née, toute  la  troupe  contrefuisoit  ses 
cris,  ou  plustost  les  estouffoit  auec  des 
esclats  de  voix  effroyables  ;  il  falloit  estre 
là  pour  voir  vne  viue  image  de  l'Enfer. 
Toute  la  cabane  paroissoit  comme  en 
feu,  et  au  trauers  de  ces  flammes,  et 
ceste  espaisse  fumée  qui  en  sortoit,  ces 
barbares  entassez  lesvns  sur  les  autres, 
hurlans  à  pleine  teste,  auec  des  tisons 
en  main,  les  yeux  estincellans  de  rage 
et  de  furie,  sembloient  autant  de  Dé- 
mons, qui  ne  donnoient  aucune  trèue  à 
ce  pauure  misérable.  Soutient  ils  l'ar- 
restoient  à  l'autre  bout  de  la  cabane,  et 
les  vns  luy  prenoient  les  mains  et  luy 
brisoient  les  os  à  viue  force,  les  autres 
luy  perçoient  les  oreilles  auec  des  ba- 
sions qu'ils  y  laissoient,  d'autres  luy 
lioyent  les  poignets  auec  des  cordes 
qu'ils  estreignoient  rudement,  tirant  les 
vns  contre  les  autres  à  force  de  bras. 
Auoit-il  achcué  le  tour  pour  prendre  vn 
peu  d'haleine,  on  le  faisoit  reposer  sur 
des  cendres  chaudes  et  des  charbons 
ardens.  I'ay  horreur  d'escrire  tout  cecy 
à  vostre  R.  mais  il  est  vray  que  nous 
'eusmes  vne  peine  indicible  à  en  souf- 
frir la  veuë  ;  et  ie  ne  sçay  pas  ce  que 
nous  fussions  deuenus,  n'eust  esté  la 
consolation  que  nous  auions  de  le  con- 
sidérer, non  plus  comme  vn  Sauuage 
du  commun,  mais  comme  vn  enfant  de 
l'Eglise,  et  en  ceste  qualité  demander 
à  Dieu  pour  luy  la  patience,  et  la  faneur 
de  mourir  en  sa  saincte  grâce.  Pour 
moy,  ie  me  vis  réduit  à  tel  poinct  que  ie 
ne  pouuois  quasi  me  résoudre  à  leuer 
les  yeux  pour  considérer  ce  qui  se  pas- 
soit  ;  et  encor  ie  ne  sçay  si  nous  n'eus- 
sions point  faict  nos  efforts  'pour  nous 
tirer  de  ceste  presse  et  sortir,  si  ces 
cruautez  n'eussent  eu  quelque  remise. 
Mais  Dieu  permit  qu'au  septiesme  tour 
de  la  cabane,  les  forces  luy  manquè- 
rent ;  après  s'estre  reposé  quelque  peu 
de  temps  sur  la  braise,  on  voulut  le 
faire  leuer  à  l'ordinaire,  mais  il  ne 
bougea,  et  vn   de  ces  bourreaux  luy 


ayant  appliqué  vn  tison  aux  reins,  il 
tomba  en  foiblesse  ;  il  n'en  fust  iamais 
releué,  si  on  eust  laissé  faire  les  ieunes 
gens.  Ils  commençoient  desià  à  attiser 
le  feu  sur  luy  comme  pour  le  brusler  ; 
mais  les  Capitaines  les  empescherent  de 
passer  outre,  ils  ordonnèrent  qu'on  ces- 
sast  de  le  tourmenter,  disans,  qu'il  estoit 
d'importance  qu'il  vist  le  iour  ;  ils  le 
firent  porter  sur  vne  natte,  on  esteignit 
la  pluspart  des  feux,  et  vne  grande 
partie  du  monde  se  dissipa.  Voilà  vn 
peu  de  tréues  pour  nostre  patient,  et 
quelque  consolation  pour  nous.  Que 
nous  eussions  souhaitté  que  ceste  pas- 
moison  eust  duré  toute  la  nuict!  car  de 
modérer  par  vne  autre  voye  ces  excez 
de  cruauté,  ce  n'estoit  pas  chose  qui 
nous  fust  possible.  Tandis  qu'il  fut  en 
cet  estât,  on  ne  pensa  qu'à  luy  faire  re- 
uenir  les  esprits  ;  on  luy  donna  force 
breuuages  qui  n'estoient  composez  que 
d'eau  toute  pure  :  au  bout  d'vne  heure 
il  commença  vn  peu  à  respirer  et  à  ou- 
urir  les  yeux;  on  luy  commanda  inconti- 
nent de  chanter.  Il  le  fit  du  commence- 
ment d'vne  voix  casse  et  comme  mou- 
rante, mais  en  fin  il  chanta  si  haut  qu'il 
se  fit  entendre  hors  la  cabane.  La  jeu- 
nesse se  rassemble,  on  l'entretient,  on 
le  fait  mettre  à  son  séant,  en  vn  mot, 
on  recommence  à  faire  pis  qu'aupara- 
uant.  De  dire  en  particulier  tout  ce  qu'il 
endura  le  reste  de  la  nuict,  c'est  ce  qui 
me  seroit  quasi  impossible;  nous  eusmes 
assez  de  peine  à  gaigner  sur  nous  d'en 
voir  vne  partie,  du  reste  nous  en  iugeâ- 
mes  de  leur  discours,  et  la  fumée  qui 
sortoit  de  sa  chair  rostie,  nous  faisoit 
connoistre  ce  dont  nous  n'eussions  peu 
souffrir  la  veuë.  Vne  chose  à  mon  aduis 
accroissoit  de  beaucoup  le  sentiment  de 
ses  peines,  en  ce  que  la  colère  et  la  rage 
ne  paroissoit  pas  sur  le  visage  de  ceux 
qui  le  tourmentoient,  mais  plustost  la 
douceur  et  l'humanité  ;  leurs  paroles 
n'estoient  que  railleries,  ou  des  tesmoi- 
gnages  d'amitié  et  de  bienueillance.  Ils 
ne  se  pressoient  point  à  qui  le  brusle- 
roit, chacun  y  alloit  à  son  tour;  ainsi 
ils  se  donnoient  le  loisir  de  méditer 
quelque  nouuelle  inuention,  pour  luy 
faire  sentir  plus  viuement  le  feu  ;  ils  ne 

le  bruslerent  quasi  qu'aux  iambes,  mais 
il  est  vray  qu'ils  les  mirent  en  pauure 
estât,  et  tout  en  lambeaux.  Quelques- 
vns  y  appliquoyent  des  tisons  ardens,  et 
ne  les  retiroyent  point  qu'il  ne  jettast 
les  hauts  cris,  et  aussi  tost  qu'il  cessoit 
de  crier,  ils  recommeneoient  aie  brusler 
iusques  à  sept  et  huict  fois,  allumans 
souuent  de  leur  souffle  le  feu  qu'ils  te- 
noient  collé  contre  la  chair  ;  d'autres 
l'entouroient  de  cordes,  puis  y  mettaient 
le  feu  qui  le  brusloit  ainsi  lentement, 
et  luy  causoitvne  douleur  tres-sensible. 
11  y  en  auoit  qui  luy  faisoient  mettre  les 
pieds  sur  des  haches  toutes  rouges,  et 
appuyoient  encor  par  dessus.  Vous  eus- 
siez ouy  griller  sa  chair,  et  veu  mon- 
ter iusques  au  haut  de  la  cabane  la  fu- 
mée qui  en  sortoit.  On  luy  donnoit  des 
coups  de  bastons  par  la  teste,  on  luy 
en  passoit  de  plus  menus  au  trauers  les 
oreilles,  on  luy  rompoit  le  reste  de  ses 
doigts,  on  luy  attisoit  du  feu  tout  autour 
des  pieds  :  personne  ne  s'espargnoit,  et 
chacun  s'efforçoit  de  surmonter  son 
compagnon  en  cruauté.  Mais,  comme 
i'aydit,  ce  qui  estoit  capable  parmy  tout 
cela  de  le  mettre  au  desespoir,  c'estoit 
leurs  railleries,  et  les  complimens  qu'ils 
luy  faisoient,  quand  ils  s'approchoient  de 
luy  pour  le  brusler  :  cestuy-cy  luy  di- 
soit  :  Ça,  mon  oncle,  il  faut  que  ie  te 
brusle  ;  Et  estant  après,  cet  oncle  se 
trouuoit  changé  en  vn  canot  :  Ça,  disoit- 
il,  que  ie  braye  et  que  ie  poisse  mon 
canot  :  c'est  vn  beau  canot  neuf  que  ie 
traictay  nagueres,  il  faut  bien  boucher 
toutes  les  voyesd'eau;  Etcependant,  luy 
pourmenoit  le  tison  tout  le  long  des 
iambes.  Cestuy-là  luy  demandoit  :  Ça, 
mon  oncle,  où  auez  vous  pour  agréable 
que  ie  vous  brusle?  Et  il  falloit  que  ce 
pauure  patient  luy  designast  vn  endroit 
particulier.  Yn  autre  venoit  là  dessus,  et 
disoit  :  Pour  moy,  ie  n'entends  rien  à 
brusler,  et  c'est  vn  mestier  que  ie  ne 
fis  iamais,  Et  cependant  faisoit  pis  que 
les  autres.  Parmy  ces  ardeurs,  il  y  en 
auoit  qui  vouloient  luy  faire  croire  qu'il 
auoit  froid  :  Ah  !  cela  n'est  pas  bien, 
disoit  l'vn,  que  mon  oncle  ait  froid;  il 
faut  que  ie  te  rechauffe.  Vn  autre  adiou- 
stoit  :  Mais  puis  que  mon  oncle  a  bien 


daigné  venir  mourir  aux  Hurons,  il  faut 
que  ie  luy  fasse  quelque  présent,  il  faut 
que  ie  luy  donne  vne  hache  ;  El  ejî 
mesme  temps,  tout  en  gaussant,  luy  ap- 
pliquoit  aux  pieds  vne  hache  toute  rouge. 
Vn  autre  luy  fit  tout  de  mesme  vne  paire 
de  chausses  de  vieilles  nippes  auxquelles 
il  mit  par  après  le  feu.  Souuent  après 
l'auoir  bien  fait  crier,  ils  luy  deman- 
doient  :  Eh  bien,  mon  oncle,  est-ce  as- 
sez? Et  luy,  ayant  respondu:Onn'a  choùa- 
tan,  onna,  ouy  mon  neueu,  c'est,  assez, 
c'est  assez  :  ces  barbares  repliquoient, 
non  ce  n'est  pas  assez,  et  continuoient 
encor  à  le  brusler  à  diuerses  reprises, 
luy  demandant  tousiours  à  chaque  fois 
si  c'estoit  assez.  Ils  ne  laissoient  pas 
de  temps  en  temps  de  le  faire  manger, 
et  luy  verser  de  l'eau  dans  la  bouche, 
pour  le  faire  durer  iusques  au  matin,  et 
vous  eussiez  veu  tout  ensemble  des 
espics  verds  qui  rotissoient  au  feu,  et 
auprès  des  haches  toutes  rouges,  et  quel- 
quesfois  quasi  en  mesme  temps  qu'on 
luy  faisoit  manger  les  espics,  on  luy 
mettoit  les  haches  sur  les  pieds;  s'il  re- 
fusoit  de  manger  :  Eh  quoy,  luy  disoit- 
on,  penses-tu  estre  icy  le  maistre  ?  Et 
quelques-vns  adioustoient  :  Pour  moy  ie 
croy  qu'il  n'y  auoit  que  toy  de  Capitaine 
dans  ton  pays  ;  mais  viens  ça,  n'estois- 
tu  pas  bien  cruel  à  l'endroit  des  prison- 
niers? dis  nous  vn  peu,  n'auois  tu  pas 
bonne  grâce  à  les  brusler?  tu  ne  pen- 
sois  pas  qu'on  te  deust  traitter  de  la 
sorte?  mais  peut  estre  pensois-tu  auoir 
tué  tous  les  Hurons  ? 

Voilà  en  partie  comme  se  passa  la 
nuict,  qui  fut  tout  à  fait  douloureuse  à 
nostre  nouueau  Chrestien,  et  merueil- 
leusement  ennuyeuse  à  nous,  qui  com- 
patissions de  cœur  à  toutes  ses  souf- 
frances ;  neantmoins  vne  âme  bien  vnic 
auec  Dieu,  eust  eu  là  vne  belle  occasion 
de  méditer  sur  les  mystères  adorables 
de  la  Passion  de  N.  S.  dont  nous  auions 
quelque  image  deuant  nos  yeux.  Vne 
chose  nous  consola,  de  voir  la  patience 
auec  laquelle  il  supporta  toutes  ces  pei- 
nes, parmy  ces  brocards  et  ces  risées  ; 
iamais  il  ne  luy  eschappa  aucune  parole 
iniurieuse  ou  d'impatience  ;  outre  cela 
Dieu  fit  naistre  3.  ou  4.  belles  occasions 

au  P.  Supi  de  prescher  son  S.  nom  à 

ces  barbares,  et  leur  expliquer  les  ve- 
niez Chrestiennes  :  car  quelqu'vn  luy 
ayant  demandé  si  nous  portions  compas- 
sion au  prisonnier,  il  luy  tesmoigna 
qtfouy,  et  que  nous  souhaittions  gran- 
dement qu'il  en  fust  bien  tost  deliuré,  et 
allastau  Ciel  pour  y  estre  à  jamais  bien- 
heureux. De  là  il  prit  sujet  de  leur 
parler  des  ioyes  de  Paradis,  et  des  grief- 
ues  peines  de  l'Enfer,  etleurmonstraque 
s'ils  estoient  cruels  à  l'endroit  de  ce  pan- 
ure misérable,  les  Diables  Festoient  en- 
core plus  à  l'endroit  des  reprouuez;  que 
ce  qu'ils  luy  faisoient  endurer  n'estoit 
qu'vne  peinture  fort  grossière  des  tour- 
mens  que  soulîroient  les  damnez  dans 
l'Enfer,  soit  qu'ils  en  considérassent  la 
multitude,  ou  la  grandeur  et  l'estenduë 
de  leur  durée  ;  que  ce  que  nous  auions 
baptisé  Saùandanoncoùa,  n'estoit  que 
pour  l'affranchir  de  ces  supplices,  et 
afin  qu'il  pust  aller  au  Ciel  après  la  mort. 
Et  comment,  repartirent  quelques-vus, 
il  est  de  nos  ennemis  :  il  n'importe  pas 
qu'il  aille  en  Enfer,  et  qu'il  y  soit  bruslé 
à  iamais.  Le  P.  leur  repartit  fort  à  pro- 
pos, que  Dieu  estoit  Dieu  des  Iroquois 
aussi  bien  que  desHurons,  et  de  tous  les 
hommes  qui  sont  sur  la  terre  ;  qu'il  ne 
mesprisoit  personne,  fust-il  laid  ou  pau- 
ùre  ;  que  ce  qui  gagnoit  le  cœur  de  Dieu 
n'estoit  pas  la  beauté  du  corps,  la  gen- 
tillesse de  l'esprit  ou  l'aftluence  des  ri- 
chesses, mais  bien  vne  exacte  obser- 
uance  de  sasaincteLoy;  que  les  flammes 
de  l'Enfer  n'estoient  allumées  et  ne 
brusloyent  que  pour  les  pécheurs  de 
quelque  nation  qu'ils  fussent;  qu'à  l'ar- 
ticle de  la  mort  et  au  départ  de  l'âme 
d'auec  le  corps,  celuy  qui  se  trouuoit 
auec  vn  péché  mortel,  y  estoit  condam- 
né pour  vn  iamais,  fust  il  Iroquois  ou 
lluron  ;  que  pour  eux,  c'estoit  bien  tout 
ce  qu'ils  pouuoient  faire,  de  brusler  et 
tourmenter  de  captif  iusques  à  la  mort; 
que  iusques  là  il  estoit  en  leur  disposi- 
tion, qu'après  la  mort  il  tomboit  entre 
les  mains  et  en  la  puissance  de  celuy 
qui  seul  auoit  le  pouuoir  de  l'enuoyer 
aux  Enfers  ou  Paradis.  Mais  penses-tu, 
dit  vn  autre,  que  pour  ce  que  tu  dis  là, 
et  pour  ce  que  tu  fais  à  cestuy-cy,  les 


Iroquois  t'en  fassent  meilleur  traicte- 
ment,  s'ils  viennent  vne  fois  à  rauager 
noslre  pays  ?  Ce  n'est  pas  dequoy  ie  me 
mets  en  peine,  repartit  le  Père  ;  ie  ne 
pense  maintenant  qu'à  faire  ce  que  ie 
dois,  nous  ne  sommes  venus  icy  que 
pour  vous  enseigner  le  chemin  du  Ciel; 
pour  ce  qui  est  du  reste,  et  ce  qui  est 
de  nos  personnes,  nous  le  remettons  en- 
tièrement à  la  prouidence  de  Dieu. 
Pourquoy,  adiousta  quelqu'vn,  es-tu  mar- 
ry  que  nous  le  tourmentions?  le  ne 
trouue  pas  mauuais  que  vous  le  fassiez 
mourir,  mais  de  ce  que  vous  le  traittez 
de  la  sorte.  Et  quoy,  comment  faites 
vous,  vous  autres  François?  n'en  faites 
vous  pas  mourir?  Guy  dea,  nous  en  fai- 
sons mourir,  mais  non  pas  auec  ceste 
cruauté.  Et  quoy,  n'en  bruslez  vous 
iamais?  Assez  rarement,  dit  le  Père,  et 
encore,  le  feu  n'est  que  pour  les  crimes 
énormes,  et  il  n'y  a  qu'vne  personne  à 
qui  appartienne  en  chef  ceste  exécution; 
et  puis  on  ne  les  faict  pas  languir  si  long 
temps,  souuent  on  les  estrangle  aupa- 
rauant,  et  pour  l'ordinaire  on  les  iette 
tout  d'vn  coup  dans  le  feu,  où  ils  sont 
incontinent  estouffez  et  consommez.  Ils 
firent  plusieurs  autres  questions  au  P. 
Super,  comme,  où  estoit  Dieu,  et  d'au- 
tres semblables,  qui  luy  donnèrent  de- 
quoy les  entretenir  sur  ses  diuins  attri- 
buts, et  leur  faire  cognoistre  les  my- 
stères de  nostre  foy.  Ces  discours 
estoient  fauorables  à  nostre  loseph  : 
car  outre  qu'ils  luy  donnoient  de  bonnes 
pensées,  et  estoient  pour  le  confirmer 
en  la  foy,  tandis  que  cet  entretien  dura, 
personne  ne  pensoit  à  le  brusler,  tous 
escoutoient  auec  beaucoup  d'attention, 
exceptez  quelques  ieunes  gens  qui  di- 
rent vne  fois  ou  deux  :  Ça  il  faut  l'inter- 
rompre, c'est  trop  discourir  ;  Et  inconti- 
nent se  mettoient  à  tourmenter  le  pa- 
tient. Luy-mesme  entretint  aussi  quel- 
que temps  la  compagnie  sur  Testât  des 
affaires  de  son  pays,  et  la  mort  de  quel- 
ques Hurons  qui  auoient  esté  pris  en 
guerre  :  ce  qu'il  faisoit  aussi  familière- 
ment et  d'vn  visage  aussi  ferme  qu'eust 
fait  pas  vn  de  ceux  qui  estoient  là  pre- 
sens  ;  cela  luy  valoit  tousiours  autant  de 
diminution  de  ses  peines  :  aussi,  disoit-il, 

qu'on  lu  y  f  ai  soit  grand  plaisir  de  luy  faire 
force  questions,  et  que  cela  luy  dissipoit 
vne  partie  de  son  ennuy.  Dés  que  le 
iour  commença  à  poindre,  ils  allumèrent 
des  feux  hors  du  village,  pour  y  faire 
éclater  à  la  veuë  du  Soleil  l'excez  de 
leur  cruauté;  on  y  conduisit  le  patient. 
Le  P.  Supérieur  l'accosta  pour  le  conso- 
ler et  le  confirmer  dans  la  bonne  vo- 
lonté qu'il  auoit  tousiours  tesmoignée  de 
mourir  Chrestien  ;  il  luy  remit  en  mé- 
moire vne  action  deshonneste  qu'on  luy 
auoit  fait  faire  dans  les  tourmens,  et 
quoy  que  tout  bien  considéré  il  n'y  eust 
gueres  d'apparence  de  péché,  au  moins 
grief,  il  luy  en  lit  neantmoins  demander 
pardon  à  Dieu,  et  après  l'auoir  instruit 
briefuement  touchant  la  remission  des 
péchez,  il  luy  en  donna  l'absolution  sous 
condition,  et  le  laissa  auec  l'espérance 
d'aller  bien  tost  au  Ciel.  Sur  ces  entre- 
faites ils  le  prennent  à  deux,  et  le  font 
monter  sur  vn  eschalïaut  de  6.  à  7. 
pieds  de  hauteur  ;  3.  ou  4.  de  ces  bar- 
bares le  suiuent.  Ils  l'attachèrent  à  vn 
arbre  qui  passoit  au  trauers,  de  telle 
façon  neantmoins  qu'il  auoit  la  liberté 
de  tournoyer  autour  ;  là  ils  se  mirent  à 
le  brusler  plus  cruellement  que  iamais, 
et  ne  laissent  aucun  endroit  en  son  corps 
qu'ils  n'y  eussent  appliqué  le  feu  à  di- 
uerses  reprises  ;  quand  vn  de  ces  bour- 
reaux commençoit  à  le  brusler  et  à  le 
presser  de  prés,  en  voulant  esquiuer,  il 
tomboit  entre  les  mains  d'vn  autre  qui 
ne  luy  faisoit  pas  meilleur  accueil.  De 
temps  en  temps  on  leur  fournissoit  de 
nouueaux  tisons  ;  ils  luy  enmettoientde 
tout  allumez  Risques  dans  la  gorge,  ils 
luy  en  fourrèrent  mesme  dans  le  fonde- 
ment, ils  luy  bruslerent  les  yeux,  ils  luy 
appliquèrent  des  haches  toutes  rouges 
sur  les  espaules,  ils  luy  en  pendirent  au 
col,  qu'ils  tournoient  tantost  sur  le  dos, 
tantost  sur  la  poitrine,  selon  les  postures 
qu'il  faisoit  pour  euiter  la  pesanteur  de 
ce  fardeau  ;  s'il  pensoit  s'asseoir  et  s'ac- 
croupir, quelqu'vn  passoit  vn  tison  de 
dessous  l'eschaiTaut,  qui  le  faisoit  bien- 
tost  leuer.  Cependant  nous  estions  là, 
prians  Dieu  de  tout  nostre  cœur  qu'il 
luy  plust  le  deliurer  au  plus  tost  de  ceste 
vie.   Ils  le  pressoient  tellement  de  tous 


costez,  qu'ils  le  mirent  en  fin  hors  d'ha- 
leine ;  ils  luy  versèrent  de  l'eau  dans  la 
bouche  pour  luy  fortifier  le  cœur,  et  les 
Capitaines  luy  crièrent  qu'il  prist  vn  peu 
haleine  ;  mais  il  demeura  seulement  la 
bouche  ouuerte,  et  quasi  sans  mouue- 
ment.  C'est  pourquoy,  crainte  qu'il  ne 
mourust autrement  que  par  le  cousteau, 
vn  luy  coupa  vn  pied,  l'autre  vne  main, 
et  quasi  en  mesme  temps  le  troisiesme 
luy  enleua  la  teste  de  dessus  les  espaules, 
qu'il  ietta  parmy  la  troupe  à  qui  l'aurait 
pour  la  porter  au  Capitaine  Ondessone, 
auquel  elle  auoit  esté  destinée  pour  en 
faire  festin.  Pour  ce  qui  est  du  tronc,  il 
demeura  à  Arontaen,  où  on  en  fist  festin 
le  mesme  iour.  Nous  recommandasmes 
son  âme  à  Dieu,  et  retournasmes  chez 
nous  dire  la  Messe.  Nous  rencontrasmes 
par  le  chemin  vn  Sauuage  qui  portoit  à 
vne  brochette  vne  de  ses  mains  demy 
rostie.  Nous  eussions  bien  souhaitté 
empescher  ce  désordre  ;  mais  il  n'est 
pas  encor  en  nostre  pouuoir,  nous  ne 
sommes  pas  icy  les  maistres,  ce  n'est 
pas  vne  petite  affaire  que  d'auoir  en 
teste  tout  vn  pays,  et  vn  pays  barbare 
comme  est  cestiiy-cy  ;  si  quelques-vns 
et  vn  assez  bon  nombre  des  plus  consi- 
dérables nous  escoutent  et  aduoùent 
que  ceste  inhumanité  est  tout  à  faict 
contre  la  raison,  les  vieilles  coustumes 
ne  laissent  pas  tousiours  d'auoir  leur 
cours,  et  il  y  a  bien  de  l'apparence 
qu'elles  régneront  iusques  à  ce  que  la 
foy  soit  receuë  et  professée  publique- 
ment :  des  superstitions  et  des  coustu- 
mes enuieiliies  et  authorisées  par  la 
suitte  de  tant  de  siècles,  ne  sont  pas  si 
aisées  à  abolir;  sou  lient  il  arriue  dans 
les  meilleures  villes  de  France,  qu'vne 
troupe  d'enfans  mettant  à  se  battre  à 
coups  de  fonde,  toute  vne  ville,  ses  Ma- 
gistrats ont  bien  de  la  peine  d'empe- 
scher  ce  désordre  ;  et  qu'y  pourroient 
profiter  deux  ou  trois  estrangers  qui 
voudroient  s'en  mesler,  sinon  de  se 
faire  massacrer  ?  Nous  sommes  neant- 
moins pleins  d'espérance,  et  ces  nou- 
uelles  résidences  que  nous  allons  esta- 
blir  aux  principales  bourgades  du  pays, 
seront  comme  nous  espérons  autant  de 
forts  d'où,  auec  l'assistance  du  Ciel,  nous 

ruinerons  entièrement  le  Royaume  de 
Sathan.  Tandis  que  ceste  heure  bien- 
heureuse s'approche,  Dieu  ne  laisse  pas 
«le  temps  en  temps,  pour  nous  animer  le 
courage,  de  nous  consoler  en  la  con- 
uersion  de  plusieurs,  nommément  de 
ceux  dont  le  Baptesme  semble  estre  ac- 
compagné de  marques  plus  euidentes  de 
prédestination. 

Le  pays  des  Iroquois  est  encor  vne 
terre  inaccessible  pour  nous,  nous  ne 
pouuons  pas  y  prescher  le  S.  Euangile, 
et  Dieu  nous  les  amené  icy  entre  les 
mains.  (Jue  les  pensées  des  hommes 
sont  esloignées  des  desseings  de  ceste 
sage  Prouidence  !  Cependant  que  nos 
Hurons  estoient  à  espier  les  occasions 
de  prendre  ce  pauure  Saunage,  le  Ciel 
meditoit  sa  liberté;  sans  doute  que  ses 
parens  et  ses  amis  auront  estimé  ceste 
pesche  bien  malheureuse  qui  luy  a  esté 
vne  oeccasionde  tomber  entre  les  mains 
de  ses  ennemis,  et  ne  seauent  pas  qu'en 
iettant  ses  rets,  il  est  luy-mesme  heu- 
reusement tombé  dans  les  filets  de  S. 
Pierre.  Tous  ceux  qui  l'ont  veu  con- 
duire par  ces  bourgades  le  regardoient 
comme  vn  homme  qu'on  menoitau  sup- 
plice et  à  la  mort;  mais  les  esprits  ce- 
lestes  et  les  Anges  tutelaires  de  ces 
contrées  luy  disposoient  icy  des  per- 
'  sonnes,  par  l'entremise  desquelles  il  se- 
roit  exempt  des  peines  de  l'Enfer,  et 
iouyroit  à  iamais  d'vne  vie  bien-heu- 
reuse. Que  i'ay  regret  que  nous  ne  sça- 
uons  quelques  particularitez  de  sa  vie  ! 
peut  estre  que  nous  trouuerions,  sinon 
vne  parfaite  intégrité  de  mœurs,  au 
moins  quelque  bonté  morale  qui  aura 
prouoqué  Dieu  à  luy  faire  part  de  ses 
miséricordes  par  des  voyes  si  extraordi- 
naires. Le  P.  Antoine  Daniel  nous 
manda  l'an  passé  que  descendant  à  Ké- 
bec,  il  auoit  aussi  baptisé  à  l'Isle  vn  pri- 
sonnier Iroquois  de  la  nation  des  Agni- 
ehroron  ;  nous  en  lusmes  les  particula- 
ritez auec  beaucoup  de  consolation,  et  ie 
les  insererois  icy  volontiers,  n'estoitque 
ic  croy  qu'il  en  aura  pleinement  informé 
vostre  K.  et  qu'elle  en  aura  desià  faict 
part  au  public. 


Suilte  du  Iournal,  où  principalement  eut 
déclarée  la  maladie  dont  a  esté  affli- 
gée noslre  petite  maison,  et  du  bon 
succez  qiïellc  a  eu. 

chapitre  m. 

Avant  que  de  m'engager  dauantage 
dans  ce  mois  de  Septembre,  la  saison  et 
la  beauté  des  bleds,  qui  commençoient 
dés  lors  à  entrer  en  maturité,  m'in- 
uite  à  dire  à  vostre  R.  que  la  prophé- 
tie de  ce  Sorcier  s'est  trouuée  fausse, 
qui  auoit  menacé  de  famine  le  pays,  et 
auoit  prédit  qu'vne  gelée  blanche  per- 
droit  toutes  les  moissons;  l'année  grâces 
à  Dieu  a  esté  fauorable  en  toutes  façons. 
Si  les  raisins  du  pays  estoyent  aussi 
bons  qu'ils  estoient  beaux,  ils  nous  au- 
roient  seruy  ;  nous  en  recueillismes  ne- 
antmoins  suffisamment  pour  en  dire  la 
Messe  iusques  à  Noël  ;  cela  soulage  les 
petits  barillets  qu'on  nous  enuoye,  qui 
n'arriuent  icy  d'ordinaire  qu'auec  beau- 
coup de  déchet. 

Le  10.  le  P.  Supérieur  baptisa  à  nostre 
bourgade  vne  femme  fort  vieille.  Il  y 
auoit  long  temps  qu'elle  souhaittoit  et 
demandoit  instamment  le  Raptesme,  di- 
sant souuent  qu'elle  ne  vouloit  pas 
mourir  comme  Ianontassa,  son  beau 
frère.  Nous  escriuismes  l'an  passé  à 
vostre  R.  la  mort  misérable  de  ce  Sau- 
uage.  Elle  mourut  cet  hyuer,  auec  de 
très -bons  sentimens  et  vne  grande 
espérance  d'aller  au  Ciel.  Le  iour  précè- 
dent, estant  allé  visiter  vne  sienne  petite 
fille  que  le  P.  Pijart  auoit  baptisée  quel- 
ques iours  auparauant,  comme  ie  l'in- 
struisois  et  luy  faisois  faire  quelques 
actes  de  foy  et  de  contrition,  ceste  bonne 
vieille  prit  la  parole,  et  me  dit  :  Mon 
petit  fils,  tu  fais  bien,  i'entends  volon- 
tiers ce  que  tu  dis.  Mais  ie  ne  pensois 
pas  qu'elle  fust  si  proche  de  sa  mort, 
car  elle  ne  paroissoit  pas  quasi  malade. 
Le  P.  Pijart  alloit  tous  les  iours  instruire 
les  petits  enl'ans  de  sa  cabane;  elle  estoit 
la  première  à  luy  demander  qu'il  la  (ist 
prier  Dieu,  et  le  faisoit  auec  vne  can- 

deur  nompareille,  et  exhortoit  les  autres 
à  bien  escouter  le  Père.  Ceste  femme 
auoit  vne  bonté  et  vne  douceur  natu- 
relle tout  à  faict  par  dessus  l'ordinaire 
desSauuages. 

Le  11.  le  P.  Isaac  Iogues  arriua  auec 
le  petit  garçon,  qui  luy  auoit  donné  le 
long  du  chemin  de  belles  occasions  d'ex- 
ercer la  charité.  Cet  enfant  estoit  tom- 
bé malade  dés  le  septiesmeiour,  et  auoit 
tout  à  faict  perdu  l'appétit,  ce  qui  l'affoi- 
blit  si  fort,  qu'au  bout  de  quelques  iours 
il  n'auoit  pas  les  forces  de  descendre  du 
canot,  beaucoup  moins  pour  cheminer 
le  long  des  saults.  Les  Sauuages  le  sou- 
lagèrent de  ceste  peine  du  commence- 
ment, et  le  portèrent  deux  ou  trois  fois; 
s'estans  neantmoins  bien  tost  lassez,  ce 
fut  à  la  charité  du  Père  de  s'en  charger. 
Ce  fardeau  luy  sembloit  fort  léger,  et 
l'eust  apporté  volontiers  iusques  aux 
Huions  ;  mais  la  mesme  charité  qui  luy 
auoit  faict  entreprendre  quasi  au  dessus 
de  ses  forces,  luy  lit  quitter  après  l'auoir  I  souhaittable  à  vn 


porté  4.  ou  cinq  saults  assez  longs, 
crainte  de  le  perdre  et  se  perdre  auec 
luy.  Il  s'accorda  donc  auec  vn  Saunage, 
et  le  changea  contre  vn  pacquet  de  ha- 
ches plus  pesantes  en  efï'ect  :  il  y  a  tels 
passages  où  les  cheutes  ne  seroient  pas 
moins  que  mortelles  ;  les  Sauuages  ont 
le  pied  plus  ferme  que  nous.  Auec  tout 
cela,  il  eut  assez  de  peine  à  gaigner  les 
Bissiriniens  ;  là  il  commença  à  se  misux 
porter  :  vn  peu  de  nourriture  faict  du 
bien  en  ces  rencontres  ;  le  poisson  frais 
y  abonde  d'ordinaire  en  ceste  saison. 
Toutesfois  il  estoit  encor  assez  mal 
quand  nous  le  receusmes,  et  fut  trois 
semaines  ou  vn  mois  à  se  remettre. 

Pour  le  Père  Iogues,  Dieu  nous  l'ame- 
na en  assez  bonne  santé,  mais  ce  ne  fut 
que  pour  peu  de  iours  :  ce  qui  me  feroit 
aisément  croire  que  s'il  ne  ressentoit 
dés  lors  de  son  arriuée  des  effects  des 
fatigues  du  voyage,  c'estoit  en  partie  à 
cause  de  la  ioye  et  du  contentement 
qu'il  auoit  de  se  voir  en  possession  d'vn 
bien  qu'il  auoit  si  longtemps  souhaitté, 
et  qu'il  luy  estoit  presque  eschappé  des 
mains.  Miscou  l'auoit  pensé  arrester 
en  chemin,  et  les  PP.  Pierre  Chastel- 
lain  et  Charles  Garnier,  qui  estoient  ar- 


riuez  des  premiers,  auoient  desià  faict 
tant  d'instance  au  Ciel  pour  la  Mission 
des  Hurons,  que  suruenant  par  après, 
les  conclusions  auoient  desià  esté  comme 
prises,  que  pour  luy  il  demeureroit  à 
Kébec  ;  mais  voslre  R.  eut  esgard  à  ses 
saincts  désirs  et  sur  tout  à  la  requeste 
que  nous  luy  auions  faite,  de  nous  en- 
uoyer  s'il  estoit  possible  trois  ou  quatre 
de  nos  Pères.  Tant  y  a  que  la  conso- 
lation fut  bien  grande  de  son  costé,  et 
du  nostre  d'autant  plus  sensible  que, 
deux  iours  auparauant  que  nous  auions 
receu  quelques  nouuelles,  nous  n'y  pen- 
sions quasi  plus,  et  ne  nous  attendions 
que  pour  l'année  suiuante.  Dieu  soit 
infiniment  beny.  Le  17.  il  tomba  ma- 
lade, et  que  du  commencement  ce  ne 
fust  pas  grand  chose  en  apparence,  néant- 
moins  au  bout  de  quelques  iours  la 
heure  parut  quotidienne  et  assez  vio- 
lente. De  tous  les  pays  du  monde,  il 
est  vray  que  voicy  peut-estre  le  plus 

pour  pouuoir 


malade 
dire  auecverité  :  Dieu  mercy,  au  lieu  et 
en  l'estat  où  ie  suis,  ie  n'ay  point  d'autre 
médecin  que  sa  paternelle  prouidence? 
et  de  toutes  les  douceurs  que  peut  dési- 
rer vn  malade,  ie  n'ay  à  proprement 
parler  que  celles  qui  me  viennent  immé- 
diatement du  Ciel.  Le  P.  Supérieur  me 
fit  la  faneur  de  me  donner  le  soin  du  P. 
Iogues  ;  i'auois  cet  office  dés  l'an  passé, 
mais  sans  pratique,  Dieu  nous  auoit  con- 
sentes tous  en  bonne  santé;  neantmoins 
ie  ne  fus  gueres  long  temps  seul  en 
ceste  charge,  car  nostre  cabane  fut  bien 
tost  après  changée  en  vne  infirmerie,  ou 
plustost  en  vn  hospital  ;  de  sorte  qu'il  y 
auoit  autant  d'infirmiers  que  de  per- 
sonnes saines,  et  peu  pour  les  malades. 
Le  mesme  iour,  Mathurin  l'vn  de  nos 
domestiques  arriua  auec  bien  de  la  peine, 
qui  fit  le  troisiesme  de  nos  malades  cinq 
iours  après  ;  c'estoit  vne  recidiue  qui 
l'empescha  vn  mois  entier,  auec  toute  sa 
bonne  volonté,  de  nous  pouuoir  rendre 
aucun  seruice  ;  il  auoit  esté  assez  mal 
mené  par  les  chemins.  C'est  vn  pauure 
pacquet  à  porter  par  les  saults,  qu'vne 
fleure  ;  ce  fut  vn  bon-heur  pour  luy  de 
trouuer  des  Sauuages  assez  faciles  :  ils 
ne  le  pressèrent  point  de  ramer,  si  tost 

qu'ils  s'apperceurcnt  de  son  indisposi- 
tion ;  ils  le  débarquèrent  mesmc  plu- 
sieurs fois,  et  quand  ils  auoient  cabane, 
ils  lny  faisoient  le  meilleur  traittement 
qu'ils  pouuoient.  Il  eut  bien  de  la  peine 
à  se  traisner  iusques  aux  Dissuïnicns, 
où  il  fut  laissé;  ses  Saunages  luy  firent 
entendre  par  signe  le  mieux  qu'ils  pu- 
rent, qu'ils  le  iugeoicnt  trop  foible  pour 
passer  outre,  qu'il  y  auoit  encor  quatre 
ou  cinq  saults  à  passer,  où  il  pourroit 
bien  demeurer.  Cela  alloit  bien  iusques 
là  ;  mais  ils  manquèrent,  en  ce  qu'ils  luy 
laissèrent  quatre  de  nos  pacquets,  cela 
estoit  bien  empeschant  pour  vn  malade. 
Là  il  trouua  autant  et  plus  de  secours 
et  d'assistance  qu'il  en  eust  sceu  espé- 
rer, en  vn  pays  incogneu  et  barbare  : 
ils  le  prirent  à  deux,  et  le  portèrent 
dans  vne  cabane.  Il  y  demeura  trois 
iours;  pendant  ce  temps  là,  le  poisson  ne 
luy  manquoit  point;  mais  ce  n'estoit 
pas  son  faict,  aussi  n'en  pouuoit  il  man- 
ger ;  dequoy  s'estant  apperceu,  Oraoù- 
andindo  (c'est  vn  Saunage  qui  auoit  cou- 
stume  d'obliger  les  François  au  passage) 
s'en  alla  par  les  cabanes  luy  chercher 
de  la  chair,  et  fit  si  bien  qu'il  luy  ap- 
porta vn  canard.  Au  bout  de  trois  iours, 
la  fleure  l'ayant  quitté,  il  trouua  heureu- 
sement vn  canot  de  Hurons,  qui  rem- 
barquèrent luy  et  ses  pacquets,  et  l'a- 
menèrent fort  doucement. 

Le  23.  Dominique  tomba  malade. 
YostreR.  n'entendra  doresnauant  parler 
que  de  maladie.  Nous  fusmes  dés  lors 
quasi  sans  domestiques;  car  François 
Petit-pré,  qui  restoit  seul,  estoit  d'ordi- 
naire occupé  nuict  et  iour  à  la  chasse, 
c'estoit  de  là  que  nous  attendions  tout 
nostre  secours,  après  Dieu.  Les  premiers 
iours  que  nous  n'auions  pas  encor  de 
gibier,  nous  n'auions  presque  rien  à  don- 
ner à  nos  malades  que  quelques  bouil- 
lons de  pourpier  sauuagc  cuit  à  l'eau, 
auec  vn  filet  de  verjus  du  pays  :  voilà 
nos  premiers  consommez.  Nous  auions 
bien  vne  poule,  mais  elle  ne  nous  don- 
noit  pas  vn  œuf  tous  les  iours,  et  puis 
qu'est-ce  qu'vn  œuf  à  tant  de  malades  ? 
C'estoit  vn  grand  plaisir  de  nous  voir 
nous  autres  qui  estions  sains,  dans  l'at- 
tente de  cet  œuf  ;  et  encor  après,  fal- 


loit-il  consulter  à  qui  nous  le  donne- 
rions, et  voir  qui  en  auoit  le  plus  de 
besoin  :  pour  nos  malades,  c'estoit  à  qui 
ne  le  mangeroit  pas. 

Le  24.  le  P.  Iogues  se  trouua  en  tel 
estât,  que  nous  iugeasmes  qu'vne  saignée 
luy  estoit  tout  à  fait  nécessaire  ;  il  y  auoit 
deux  ou  trois  iours  que  nous  ne  pou- 
uions  venir  à  bout  de  luy  arrester  le 
sang  qui  luy  couloit  par  le  nez  en  telle 
abondance  et  si  importunément  qu'il 
n'estoit  pas  possible  de  luy  faire  rien 
prendre  qu'auec  beaucoup  de  difficulté  ; 
cela  l'atToiblissoit  fort,  et  la  fleure  ne 
diminuoit  point,  ce  qui  nous  faisoit  desià 
porter  assez  mauuais  iugement  de  sa 
maladie  :  il  fut  donc  conclu  qu'on  le 
saigneroit;  le  tout  estoit  de  trouuer  vn 
Chirurgien.  Nous  estions  tous  si  ha- 
biles en  ce  mestier,  que  le  malade  ne 
sçauoit  qui  luy  ouuriroit  la  veine,  et 
tous  tant  que  nous  estions,  nous  n'at- 
tendions que  la  bénédiction  du  P.  Su- 
per, pour  prendre  la  lancette  en  main 
et  faire  le  coup  ;  neantmoins  il  s'y  réso- 
lut luy-mesme,  aussi  bien  auoit  il  desià 
saigné  autrefois  vn  Sauuage  fort  heureu- 
sement, et  il  plut  à  Dieu  que  ceste  se- 
conde saignée  fust  aussi  fauorable  que 
la  première,  et  que  ce  qui  manquoit  à 
l'art  fust  suppléé  auec  auantage  par  la 
charité.  Nous  en  vismes  de  bons  effects 
dés  le  mesme  iour  :  son  sang  s'arresta, 
et  le  lendemain  sa  fleure  diminua  de 
beaucoup.  Ce  mesme  iour  le  Père 
Pierre  Chastellain  fut  pris,  et  s'alita  sur 
le  soir.  Le  Père  Charles  Garnier,  qui 
faisoit  les  exercices  spirituels,  demanda 
ceste  occasion  au  P.  Supérieur,  à  les 
interrompre  pour  nous  ayder  à  assister 
nos  malades,  quoy  que  dés  lors  il  com- 
mençast  à  sentir  quelque  petite  indis- 
position, qu'il  dissimula  neantmoins,  ne 
la  iugeant  pas  telle  qu'il  en  deust  parler 
en  ces  circonstances,  où  il  y  auoit  plus 
besoins  d'infirmiers  que  de  malades. 
Il  luy  fallut  neantmoins  se  rendre  le  27. 
après  auoir  dit  la  Messe  ;  nous  voilà 
réduits  à  trois  personnes,  le  P.  Supé- 
rieur, le  Père  Pijart  et  moy.  Le  P.  Su- 
périeur eust  esté  desià  assez  occupé  du 
soin  de  toute  la  maison,  et  le  P.  Pijart 
alloit  de  temps  en  temps  faire  des  cour- 

ses  aux  villages  circonuoisins  ;  et  non- 
obstant cela,  il  falloit  aller  au  bois,  à 
l'eau,  faire  la  cuisine,  et  auoir  soin  de 
nos  malades.      Ce  mesme  iour,  le  P. 
Pijart,  estant  allé  auec  vn  de  nos  do- 
mestiques, baptisa  deux  petits  enfans 
qui  luy  furent  présentez  par  leur  père 
mesme,  qui  tesmoigna  souhaitter  gran- 
dement que  ils  allassent  au  Ciel.  Vn  de 
ces  petits  innocens  mourut  deux  ou  trois 
mois  après,  et  ce  misérable  père  le  sui- 
uit  bien  tost,  mais  il  ne  voulut  iamais 
ouyr  parler  du  Baptesme,  et  les  flammes 
de  l'Enfer  ne  firent  aucune  impression 
sur  son  esprit.     Nous  fusmes  double- 
ment  consolez  à  leur  retour.     Nous 
voyons  à  veuë  d'œil  la  paternelle  pro- 
uidence  de  Dieu  sur  ceste  petite  maison: 
car  le  gibier  alloit  croissant  à  mesure 
que  croissoit  le  nombre  des  malades. 
Nous  n'en  manquasmes  qu'vn  seul  iour, 
et  ce  fut  sans  doute  pour  nous  faire  vne 
belle  leçon  :  vn  de  nos  Sauuages  nour- 
rissoit  vne  outarde  en  sa  cabane  ;  nous 
l'auions  obligé  en  vne  infinité  d'occa- 
sions, nous  la  luy  demandasmes  à  ache- 
pter,  et  ne  la  pusmes  tirer  de  luy  qu'à 
bonnes  enseignes  ;  vne  peau  de  cerf  est 
précieuse  en  ce  pays,  encor  auoit-il  de 
la  peine  à  s'en  contenter  ;  mais  que  ne 
luy  eussions  nous  point  donné  en  ceste 
occasion?  sans  cela  nous  estions  sur  le 
poinct  de  tuer  vnde  nos  cbiens,  on  n'en 
a  pas  icy  d'auersion  comme  en  France, 
nous  n'eussions  pas  laissé  d'en  faire  des 
bouillons  à  nos  malades.     Nous  auons 
bien  de  l'obligation  à  la  diuine  bonté, 
qui  nous  combla  de  consolation  pendant 
ceste  petite  affliction  domestique  :  nous 
ne  fusmes  iamais  plus  ioyeux  les  vns  et 
les  autres  ;   les  malades  cstoient  aussi 
contens  de  mourir  que  de  viure,  et  par 
leur  patience,  pieté  et  deuotion,  ren- 
doient  bien  légères  les  petites  peines 
que  nous   prenions  après  eux  nuict  et 
iour.     Pour  nos  Pères,  ils  iouyssoient 
d'vn  bien  qui  n'est  pas  ordinaire  en 
France,  de  receuoir  tous  les  iours  le  S. 
Sacrement  de  l'Autel  ;  le  P.  Supérieur 
ou  vn  autre,  leur  porloit  pendant  la 
nuict:  c'est  de  ce  thresor  qu'ils  tiroient 
tant  de  sainctes  resolutions,  et  tant  de 
bons  sentimens  qui  leur  iaisoient  ay- 


mer  et  chérir  tendrement  leur  condi- 
tion, et  préférer  leur  pauureté  à  toutes 
les  commoditez  de  la  France.     Le  P. 
logues  ne  fut  pas  si  tost  hors  de  danger, 
que  le  P.  Chastellain  y  entra;  il  fut  tra- 
uaillé  d'vne  fleure  chaude  qui  luy  causa 
de  grandes  inquiétudes,   et  le  tint  iu- 
sques  au  7.  d'Octobre.   Le  P.  Supérieur 
le  saigna  deux  fois  fort  heureusement, 
et  vne  fois  Dominique,  lequel  alla  si  bas 
que  nous  luy  donnasmes  l'Extrême  On- 
ction. Sa  maladie  estoitvne  fleure  pour- 
preuse.    Pour  le  P.  Garnier  sa  fleure 
n'estoit  pas  si  violente,   et  nous  ne  la 
iugeasmes  pas  autrement  dangereuse, 
seulement  elle  luy  causoit  de  grandes 
débilitez.    Le  P.  Supérieur  essaya  par 
deux  fois  à  le  saigner,  mais  le  sang  ne 
voulut  point  sortir  ;  c'est  ainsi  que  Dieu 
luy  gouuernoit  la  main  selon  la  néces- 
sité.    Parmy  tout  cela,  il  est  vray  qu'ils 
enduroient  beaucoup,  et  nous  leur  por- 
tions assez  de  compassion,  car  le  soula- 
gement que  nous  leur  pouuions  donner 
estoit  fort  petit  :  si  vn  lict  de  plume 
semble  souuent  bien  dur  à  vn  malade, 
ie  laisse  à  penser  à  vostre  R.  s'ils  pou- 
uoient  estre  mollement  sur  vn  lict  qui 
n'estoit  qu'vne  natte  de  joncs  estenduë 
sur  quelques  escorces,  et  tout  au  plus 
vnecouuerture  ou  quelque  peau  par  des- 
sus ;  outre  cela  vne  des  choses  les  plus 
fascheuses  et  à  laquelle  il  nous  estoit 
presque  impossible  de  remédier,  estoit 
le  bruit  continuel  tant  dehors  que  de- 
dans la  cabane,  car  vous  n'eussiez  peu 
empescher  les  visites  et  l'importunité 
des  Sauuages,  qui  ne  sçauent  ce  que 
c'est  que  de  parler  bas,  et  si,  souuent 
trouuoient-ils  estrange  qu'on  leur  don- 
nast  vn  petit  mot  d'aduertissement  sur 
ce  point.    Comme  ie  disois  vn  iour  à  vn 
Sauuage  :  Mon  amy,  ie  te  prie,  parle  vn 
peu  plus  bas  ;  Tu  n'as  pas  d'esprit,  me 
dit-il,  voilà  vn  oiseau,  parlant  de  nostre 
coq,  qui  parle  plus  haut  que  moy,  et-tu 
ne  luy  dis  rien. 

Le  1.  iour  d'Octobre,  ie  senty  quel- 
ques attaques  ;  la  fleure  me  prit  sur  le 
soir,  et  il  fallut  me  rendre  aussi  bien 
que  les  autres  ;  mais  i'en  fus  quitte  à 
trop  bon  marché,  ie  n'eus  que  trois  ac- 
cez  ;  neantmoinsle  deuxiesme  fut  si  vio- 

lent,  que  ie  me  condamnay  moy-mesme 
à  vne  saignée  ;  mais  mon  sang  tint  bon. 
Dieu  me  reseruoitvn  remède  plus  natu- 
rel, qui  parut  à  la  fin  du  troisiesme 
accez,  et  me  mit  en  estât  de  pouuoir 
dire  la  saincte  Messe  dés  le  lendemain  ; 
toutesfois  ie  fus  incapable  six  ou  sept 
iours  de  rendre  quasi  aucun  seruice  à 
nos  Pères.  Les  Sauuages  admiroient 
l'ordre  que  nous  tenions  à  gouuerner 
nos  malades,  et  le  régime  que  nous  leur 
faisions  obserucr  ;  c'estoit  vne  curiosité 
pour  eux,  car  ils  n'auoient  point  encor 
veu  de  François  malades.  le  n'ay  pas 
dit  à  vostre  K.  que  Tonneraoùanont,  vn 
des  fameux  Sorciers  du  pays,  ayant  ouy 
dire  que  nous  estions  malades,  nous 
estoitvenu  visiter;  le  personnage  estoitde 
mérite  et  de  considération  à  l'entendre, 
quoy  qu'en  apparence  ce  fust  fort  peu 
de  chose,  c'estoit  vn  petit  bossu,  mal- 
fait à  l'extrémité,  vn  bout  de  robbe  sur 
l'espaule,  c'est  à  dire,  quelques  vieils 
castors  gras  et  rapiécez  :  voilà  vn  des 
Oracles  de  tout  le  pays,  et  qui  a  faict 
plier  cet  Hyuer,  les  bourgs  entiers  sous 
ses  ordonnances.  Il  estoit  pour  lors 
venu  souffler  quelques  malades  de  no- 
stre  bourgade.  Il  dit  d'abord  au  P. 
Super,  qu'il  auoit  pensé  s'en  retourner 
sans  nous  venir  voir,  ne  doutant  point 
que  nous  n'eussions  des  remèdes  pour 
guérir,  mais  que  ce  qu'il  nous  visitoit, 
n'estoit  que  pour  contenter  Tsioûanda- 
entaha.  C'est  vn  Saunage  qui  se  picque 
de  nous  aymeret  de  faire  estât  de  nous, 
et  vn  des  esprits  les  plus  adroits  et  les 
plus  aduisez  que  nous  connoissions.  Il 
adiousta  qu'il  le  faisoit  d'autant  plus  vo- 
lontiers qu'il  nous  regardoit  comme  les 
parens  de  son  deffunt  frère,  qui  auoit 
esté  baptisé  l'année  précédente.  Or  pour 
nous  faire  venir  l'eau  à  la  bouche,  et 
vendre  mieux  sa  Theriaque  :  le  ne  suis 
pas,  dit-il,  de  l'ordinaire  des  hommes, 
ie  suis  comme  vn  Démon  ;  aussi  n'ay-je 
jamais  esté  malade  ;  trois  ou  quatre  fois 
que  le  pays  a  esté  affligé  de  contagion,  ie 
ne  m'en  suis  pas  remué  dauantage  pour 
cela  ;  ie  n'ai  iamais  appréhendé  le  mal, 
i'ay  des  remèdes  pour  m'en  préserver. 
Partant  si  tu  me  veux  donner  quelque 
chose,  ie  me  fais  fort  dans  peu  de  jours, 

de  te  remettre  sur  pied  tous  tes  ma- 
lades. Le  Père  Supérieur,  pour  en  auoir 
le  plaisir  tout  entier,  lui  demanda  ce 
qu'il  desiroit  :  Tu  me  donneras,  dit-il, 
dix  canons  de  verre,  et  de  plus  vn  pour 
chaque  malade.  Le  P.  luy  responditque 
pour  le  nombre  il  ne  s'en  mist  pas  en 
peine,  que  ce  n'estoit  pas  chose  de  con- 
séquence, que  la  bonté  de  ses  remèdes 
ne  dependoit  pas  de  cela,  outre  que  ce 
seroit  tousiours  à  recommencer,  veu 
que  le  nombre  des  malades  alloit  crois- 
sant de  iour  à  autre  ;  ainsi,  qu'il  tînt 
pour  tout  asseuré  que  nous  le  conten- 
terions. Il  dit  là  dessus,  qu'il  nous 
enseigneroit  les  racines  dont  il  se  fau- 
drait seruir,  mais  que  pour  expédier 
plus  prompicment,  si  nous  voulions  il 
trauailleroit  luy-mesme,  qu'il  prieroit, 
et  feroit  vne  suërie  en  son  particulier, 
en  vn  mot  toutes  ses  charlataneries  or- 
dinaires, et  que  dans  trois  iours  tous 
nos  malades  seroient  guéris.  Il  s'estoit 
parfaitement  bien  addressé.  Le  Père  le 
contenta,  ou  plustostl'instruisitlàdessus, 
luy  fit  entendre  que  nous  ne  pouuions 
approuuer  ceste  sorte  de  remède,  que 
la  prière  qu'il  faisoit  ne  valoit  rien  et 
n'estoit  qu'vn  pacte  diabolique,  veu 
qu'il  n'auoit  pas  la  cognoissance  ou  la 
la  croyance  du  vray  Dieu,  auquel  seul 
il  est  permis  d'adresser  des  vœux  et  des 
prières  ;  que  pour  ce  qui  estoit  des 
remèdes  naturels,  nous  nous  en  serui- 
rions  volontiers,  et  qu'il  nous  obligeroit 
de  nous  en  apprendre  quelques-vns.  Il 
ne  fit  pas  dauantage  d'instance  sur  sa 
suërie,  et  nous  nomma  deux  racines,  à 
ce  qu'il  disoit,  fort  excellentes  contre 
les  tîeures.  Il  nous  instruisit  de  la  façon 
d'en  vser  ;  mais  nous  ne  nous  mismes 
guerres  en  peine  d'en  voir  les  eflects  : 
nous  ne  sommes  pas  habituez  à  ces  re- 
mèdes, et  puis  deux  ou  trois  iours  après 
nous  vismes  tous  nos  malades  quasi 
hors  de  danger.  Mais  il  faut  que  vostre 
R.  sçache  icy  à  fonds  la  généalogie  de 
ce  personnage,  au  rapport  qu'il  en  a 
fait  luy  mesme  ;  elle  entendra  parler  de 
sa  mort  en  son  temps  :  voicy  ce  qu'il  en 
a  dit,  au  rapport  que  nous  en  a  faict  vn 
nommé  Tonkhratacoiian.  le  suis  vn 
Démon  ;    ie  demeurois  autrefois  sous 

terre  en  la  maison   des  Démons,  lors 
qu'il    me    prit  fantasie   de    me    faire 
homme  ;   voici  comme  la  chose  arriua. 
Ayant  vn  iour  entendu  de  ce  lieu  sous- 
terrain  les  voix  et  les  cris   de  quelques 
enfans  qui  gardoient  les  bleds  et  en 
chassoient  les  animaux  et  les  oiseaux, 
ie  pris  resolution  de  sortir  ;  ie  ne  fus 
pas  si  tost  sur  terre,  que  ie  rencontray 
vne  femme.    l'entre  subtilement  dans 
son  ventre,  et  m'y  forme  vn  petit  corps  ; 
i'auois  auec  moy  vne  diablesse,  qui  fit 
tout  le  mesme.    Si  tost  que  nous  fusmes 
enuiron  de  la  grosseur  d'vn  espy  de 
bled,  ceste  femme  voulut  se  deliurer 
de  son  fruict,  sçachant  qu'elle  n'auoit 
pas  conceu  par  voye   humaine,  et  crai- 
gnant que  cet  ocki  ne    luy   apportast 
quelque  malheur.      Elle    trouua  donc 
moyen  d'auancer  son  terme.     Or  il  me 
semble  que   sur  ces  entrefaites  ayant 
honte  de  me  voir  suiuy  d'vne  fille,  et 
craignant  qu'on  ne  la  prist  par  après 
pour  ma  femme,  ie  la  battis  tant,  que  ie 
la  laissay  pour  morte;  en  effet  elle  vint 
morte  au  monde.     Ceste  femme  s'é- 
tant  deliurée  nous  prit  tous  deux,  nous 
enueloppa  dans  vn  castor,  nous  porta 
dans  les  bois,  nous  mit  dans  le  creux 
d'vn  arbre,  et  nous  abandonna  ;  nous 
demeurasmes  là  iusques  à  ce  qu'vn  Sau- 
uage  passant  par  là,  ie  me  mis  à  pleurer 
et  à  crier,  afin  qu'il  m'entendist  ;  de 
faict  il  m'apperceut,  il  en  porte  la  nou- 
uelle au  bourg;  ma  mère  vient,  elle  me 
reprend,  m'emporta  en  sa  cabane,  et 
m'éleua  tel  que  tu  me  vois.     Ce  char- 
latan racontoit  encor  de  soy,  qu'estant 
ieune,  comme  il  estoit  fort  mal  fait,  les 
enfans  luy  faisoientla  guerre,  et  se  rao- 
quoient  de  luy,  et  qu'il  en  auoit  faict 
mourir  plusieurs  ;   neantmois  qu'il  s'é- 
toit  enfin  résolu  d'endurer  doresnauant, 
de  peur  de  perdre  le  pays,  s'il  eust  tout 
tué  :    voilà    vne    belle    rodomontade. 
Yostre  R.  en  entendra  bien  de  plus  ex- 
trauagantes  en  son  temps.     Tant  y  a 
que  voilà  vn   des  grands  Médecins  du 
pays  ;  il  ne  manquoit  point  de  pratique. 
Pour  nous,  nous  nous  passasmes  bien 
Dieu  mercy    de   ses  remèdes.      Nous 
eusmes   recours  à  vn  autre  Médecin, 
qui  nous  a  fait  cognoistre  sensiblement, 


comme  vostre  R.  peut  voir,  son  secours 
et  son  assistance,  et  ne  s'est  pas  contenté 
de  nous  rendre  à  tous  la  santé,  mais  il  a 
tellement  disposé  ceste  petite  affliction, 
que  de  quelque  biais  que  nous  la  con- 
sidérions, nous  ne  pouuons  que  nous  ne 
la  prenions  comme  vne  faneur  tres-si- 
gnalée.     C'est  vne  chose  tout  à  faict  dé- 
sirable (quoy  qu'on  ait  eu   desjà  aupa- 
rauant    vne    infinité  d'occasions  d'ap- 
prendre à  ne  se  confier  qu'en  Dieu), 
d'auoir  icy  à  son  arriuée  vne  leçon  si 
claire  et  si  intelligible  de  ceste  belle 
vertu.     Nous  sçauions  bien  tous  que 
non  in  solo  pane  viuit    homo,  sed  in 
omni  verbo  quod  procedit  de  ore  Dei  ; 
mais  nous  n'auions  pas  encor  expéri- 
menté que  dans  vn  si  grand  dénuement 
de  remèdes  humains,  tant  de  personnes 
peussent  si  aisément  et  si  doucement 
recouurer  la  santé  à  la  faneur  de  la 
seule  providence  diuine.    Pour  ne  point 
obliger  Dieu  à  nous  guérir  par  quelque 
sorte  de  miracle,  de   huict  mois  que 
dure  ceste  contagion,  nous  ne  pouuions 
tomber  malades  en  vn   temps  plus  fa- 
uorable  qu'en  Automne,  qui  est  la  seule 
saison  du  gibier  ;  tout  le  reste  de  l'année 
il  est  assez  rare.    Nous  n'auions  que 
François  Petit-pré  qui  nous  pust  assister 
en  ce  poinct,  et  Dieu   nous  le  conserua 
tousiours  en  bonne  santé,  nonobstant 
les  trauaux  continuels    de  la    chasse, 
outre  les  veilles  ordinaires  de  la  maison, 
quand  il  y  estoit.     Nous  eussions  tous 
volontiers  donné  nos  vies  pour  la  con- 
servation de  la  personne  du  P.  Supé- 
rieur, qui  a  vne  si  parfaite  cognoissance 
de  la  langue;  et  il  plut  à  ceste  diuine 
bonté  luy  maintenir  tousiours  des  forces 
suffisantes  pour  exercer  sa  charité  en 
nostre  endroit  nuict  et  iour.     Dauan- 
tage  Dieu  ayant  résolu  de  tirer  de  nous 
quelques  petits  seruices  pour  la  conso- 
lation et  conversion  de  nos  Sauuages, 
n'estoit  il  pas  bien  raisonnable  que  nous 
fussions  malades  des  premiers  pour  être 
dauantage  hors  des  prises  du  mal,  leur 
faire  estimer  quelques  petits  remèdes, 
dont  nous  les  deuions  ayder,  et  auoir 
vne  belle  entrée   pour  leur  faire  co- 
gnoistre le  maistre  de  nos  vies,  leur 
donnant    à   entendre    que    nous    luy 

estions  priuatiiicment  à  tout  autre  rede- 
usbles  de  nostre  guerison?  Mais  en  tin, 
mon  R.  l'ère,  nous  pouuons  dire  que  pe- 
fteramws  tiiri  perijssemus,  et  que  nous 
serions  peut-estre  morts  maintenant,  si 
nous  n'eussions  esté  malades  :  c'est  vne 
chose  qui  a  souuentesfois  esté  dite  du- 
rant les  mauuais  bruits  qui  couroienlde 
nous  par  le  pays,  que  si  nous  n'eussions 
esté  affligea  aussi  bien  que  les  autres,  on 
n'eust  point  douté  que  nous  n'eussions 
esté  la  cause  du  mal.  Yostre  R.  sçait 
comme  on  traitte  icy  les  empoisonneurs  ; 
nous  luy  mandions  l'an  passé  et  nous  en 
auons  veu  nagueres  vn  exemple  de  nos 
yeux,  et  la  chose  n'a  esté  que  trop 
auaut  pour  pouuoir  dire  que  nous  n'en 
eussions  pas  esté  quilles  à  meilleur  mar- 
ché. Nous  nous  estimions  tous  heu- 
reux de  mourir  en  ceste  occasion,  mais 
puis  qu'il  a  pieu  à  ceste  diuine  misé- 
ricorde nous  conseruer  la  vie,  ce  nous 
est  vne  nouuelle  obligation  de  l'em- 
ployer pour  sa  gloire,  et  ne  nous  point 
espargner  en  tout  ce  qui  pourra  auancer 
la  conuersion  de  nos  Sauuages. 


Le  secours  que  nous  auons  rendu  aux 
malades  de  nostre  bourgade,  et  la 
Prouidence  de  Dieu  en  la  conuersion 
des  vhs  et  Vabandonnement  des  autre». 

CHAPITRE    IV. 

Enuiron  le  15  d'Octobre,  que  nos  ma- 
lades furent  tout  à  fait  hors  de  danger, 
et  commencèrent  à  reprendre  la  nour- 
riture ordinaire  du  pays,  nostre  princi- 
pal employ  iusques  au  17.  de  Nouembre 
fut  d'assister  les  malades  de  nostre  bour- 
gade. De  bonne  fortune  la  saison  de  la 
chasse  n'estoit  pas  encor  passée,  et  nos 
hommes  eurent  bien  lachariléde  prendre 
pour  eux  vne  partie  de  la  peine  qu'ils 
auoient  prise  pour  nous  ;  iedis  pour  eux, 
car  nous  nous  contentasmes  d'ordinaire 
pendant  ce  temps  là  des  viures  du  pays, 
et  si  nous  nous  passons  bien  de  gibier 
tout  le  reste  de  l'année,  nous  nous  en 
priuasmes  pour  lors  d'autant  plus  vo- 
lontiers que  nous  espérions  que  par  ces 
petits  offices  de  charité,  Dieu  nous  feroit 


la  grâce  de  coopérer  au  salut  de  quel- 
que âme.  Voicy  l'ordre  que  nous  te- 
nions :  nous  les  visitions  deux  fois  le 
iour,  le  matin  et  le  soir,  et  leur  portions 
des  bouillons  et  de  la  viande,  selon  l'é- 
tat et  la  disposition  des  malades,  pre- 
nans  tousiours  l'occasion  de  les  exhor- 
ter à  auoir  recours  à  Dieu,  et  les  dispo- 
ser doucement  au  Baptesme.  Nous 
auions  mangé  pendant  nos  maladies  le 
peu  de  raisins  et  de  pruneaux,  et  quel- 
ques petits  remèdes  que  vostre  R.  nous 
auoit  enuoyés,  ne  nous  en  semant  que 
dans  la  nécessité,  de  sorte  qu'il  nous 
en  restoit  encore  une  bonne  partie,  que 
nous  auons  fait  filer  iusques  à  présent  ; 
tout  s'est  donné  par  compte,  deux  ou 
trois  pruneaux,  ou  5.  ou  6.  raisins  à  vn 
malade,  c'estoit  luy  rendre  la  vie.  Nos 
médecines  ont  eu  des  effets  qui  ont 
esclatté  par  tout  le  pays,  et  cependant 
ie  vous  laisse  à  penser  quelles  méde- 
cines, vn  petit  sachet  de  séné  a  seruy  à 
plus  de  50.  personnes  ;  on  nous  en  a 
demandé  de  tous  costez  ;  et  quelques- 
fois  le  plaisir  estoit  que  si  le  malade  se 
trouuoit  trauaillé  d'vne  rétention  d'v- 
rine,  nostre  médecine  n'operoit  iuste- 
ment  que  pour  cela.  Simon  Baron  a 
rendu  de  bons  seruices  en  ceste  occa- 
sion, car  ayant  appris  autresfois  au  Chi- 
bou  en  vne  pareille  nécessité  à  manier 
la  lancette,  il  n'a  pas  manqué  icy  de 
practique  tout  le  long  de  l'hyuer,  et  les 
lancettes  nous  ont  pluslost  manqué  qu'à 
luy  la  bonne  volonté,  et  à  nos  Sauuages 
le  désir  d'estre  saignez,  pour  en  auoir 
veu  de  bons  effets  en  la  guerison  de 
plusieurs  personnes  presque  abandon- 
nées. Si  nous  ne  commençasmes  que 
pour  lors  à  nous  employer  tout  à  faict  à 
les  secourir,  ce  n'est  pas  qu'ils  n'eussent 
esté  quelque  temps  auparauant  accueil- 
lis du  mal  ;  nostre  cabane  estoit  encore 
saine  et  entière,  qu'il  y  auoit  desià  des 
malades  en  nostre  bourgade  et  à  la  Ro- 
chelle. Dés  le  29.  de  Septembre  que 
le  mal  alloit  croissant,  deux  vieillards 
estoient  venus  trouuer  le  P.  Supérieur 
pour  s'assembler  et  faire  quelque  prière 
publique,  pour  chasser  la  contagion  et 
l'enuoyer  ailleurs,  c'est  ainsi  qu'ils  par- 
loyent.  Le  Père  les  instruisit  là  dessus, 

et  agréa  leur  requeste  ;  mais  cela  ne  se 
put  faire  encor  si  tost,  la  pluspart 
estoient  à  la  pesche.  Nous  les  auions 
assistez  dés  lors,  principalement  pour  ce 
qui  est  du  spirituel,  car  pour  le  reste 
nous  auions  vsé  de  quelque  reserue  :  les 
enfans  de  la  maison  sont  préférables 
aux  estrangers  ;  nous  voyons  bien  chez 
nous  le  commencement  du  mal,  mais 
nous  n'auions  pas  la  veuë  assez  perçante 
pour  en  voir  la  fin. 

Or  auant  que  de  passer  outre,  vostre 
Pi.  me  permettra,  s'il  luy  plaist,  de  re- 
passer vn  peu  sur  mes  pas,  et  ramasser 
ce  que  i'ay  obmis  pour  euiter  la  confu- 
sion, et  d'abord  ie  tombe  sur  vn  suject 
qui  nous  a  souuent  touchés  bien  sensible- 
ment, et  maintenant  que  ie  me  dispose 
à  l'escrire,  ieme  sens  le  cœur  tout  saisi, 
et  peu  s'en  faut  que  les  larmes  ne  me 
tombent  des  yeux. 

Le  2.  iour  d'Octobre,  vn  ieune  en- 
fant âgé  d'onze  à  douze  ans  mourut  sans 
baptesme  en  nostre bourgade.  Il  s'appel- 
loit  Arakhié,  c'est  à  dire  iour  faillant;  ce 
nom  ne  luy  conuint  iamais  mieux  qu'en 
sa  dernière  maladie  et  sur  le  poinct  de 
sa  mort  ;  iusques  alors  c'auoit  esté  comme 
vn  petit  Soleil  qui  montoit  à  veuë  d'œil. 
Vostre  R.  s'estonnera  que  ie  parle  en  ces 
termes  d'vn  enfant  et  d'vn  Saunage, 
neantmoins  ie  ne  pense  pas  vser  beau- 
coup d'exaggeration  :  il  auoit  des  aduan- 
tages  de  nature  qui  surpassoient  non 
seulement  le  commun  de  ces  peuples 
barbares,  mais  mesme  l'ordinaire  de  la 
France.  Il  auoit  le  corps  assez  bien 
fait,  et  l'esprit  encor  mieux,  et  si  sa  sta- 
ture et  la  grandeur  de  son  corps  montoit 
au  dessus  de  son  âge,  la  gentillesse  de 
son  esprit  et  la  force  de  son  iugement  le 
faisoit  marcher  quasi  de  pair  auec  les 
hommes  faits.  Il  estoit  posé,  graue, 
officieux,  et  d'vn  aggreable  entretien; 
il  estoit  complaisant  et  se  picquoit  de 
paroistre  sérieux  parmy  les  insolences 
de  ses  compagnons,  sur  tout  en  nostre 
présence  ;  il  estoit  docile  à  merueille, 
et  comme  il  auoit  la  mémoire  fort  heu- 
reuse, il  apprenoit  aisément  tout  ce 
qu'on  luy  enseignoit,  et  tesmoignoitvne 
grande  inclination  pour  nos  Ss.  my- 
stères ;  il  sçauoit  fort  bien   le  Pater, 


YAue,  le  Credo,  les  Commandemens  de 
Dieu,  et  quelques  autres  petites  prières. 
Le  P.  Daniel  estoit  son  maistre  l'an 
passé,  et  en  auoit  vne  satisfaction  qui 
ne  se  peut  dire,  il  ne  tint  pas  à  luy  qu'il 
ne  fust  vn  de  nos  Séminaristes,  mais 
l'amour  que  ses  parens  auoientpour  luy 
le  priua  de  ce  bien  ;  ils  en  sont  mainte- 
nant aux  regrets.  Il  fut  par  après  vn 
des  escoliers  du  P.  Pijart,  qui  trouuoit 
aussi  beaucoup  de  consolation  à  l'in- 
struire. Yn  iour,  en  l'absence  du  père, 
après  que  ie  luy  eus  fait  dire  les  Com- 
mandemens de  Dieu  :  Il  est  vray,  me 
dit-il,  que  voilà  vn  beau  discours.  Ce 
n'estoit  pas  la  première  fois  qu'il  auoit 
faict  ceste  reflexion.  Il  se  plaisoit  gran- 
dement auec  nous  ;  il  demeuroit  sou- 
uent vne  grande  partie  de  la  iournée 
en  nostre  cabane,  et  ne  nous  quittoit 
qu'à  l'occasion  de  la  nuict.  Quelque 
temps  après  la  mort  du  père  de  Louys 
de  Saincte  Foy,  comme  le  Père  Pijart  le 
faisoit  prier  Dieu,  il  luy  dit  de  son  propre 
mouuement,parlantde  ce  misérable, qu'il 
n'estoit  pas  allé  au  ciel,  d'autant  qu'il 
estoit  mort  sans  baptesme,  et  n'auoit 
pas  eu  soin  de  se  recommander  à  Dieu  ; 
et  en  ceste  mesme  occasion,  vn  sien  petit 
cousin  faisant  le  difficile  pour  dire  quel- 
ques petites  prières  que  le  Père  luy 
auoit  apprises,  cet  enfant  perd  la  parole. 
Courage,  luy  dit-il,  mon  cousin,  priez 
bien  Dieu:  c'est  lui  qui  nous  donne  tout 
ce  que  nous  ations,  le  blé,  les  fruicts, 
le  poisson.  Cela  est  remarquable  pour 
vn  enfant.  Mais  voici  ce  qui  nous  fait 
baisser  les  yeux,  et  admirer  en  toute 
humilité  les  secrets  iugemens  de  Dieu. 
Yn  mois  auant  sa  mort  et  plus  de  quinze 
iours  auant  que  de  tomber  malade,  il 
fit  de  grandes  instances  pour  estre  ba- 
ptisé, et  continua  plusieurs  iours  en  sa 
requeste,  tantost  s'addressant  au  Père 
Pijart,  tantost  au  P.  Supérieur  ;  nous 
fusmes  tout  prêts  de  luy  accorder  ce 
qu'il  nous  demandoit  auec  tant  de  fer- 
ueur,  veu  mesme  qu'il  estoit  fort  bien 
instruit,  et  que  nous  auions  le  consen- 
tement de  ses  parens.  Neantmoins, 
tout  bien  considéré,  nous  iugeasmes  plus 
à  propos  de  différer  pour  quelque  temps  : 
nous  n'auions  point  encore  baptisé  per- 

sonne  qui  cust  l'vsage  do  raison,  sinon 
en  danger  de  mort  ;  c'eust  esté  par  trop 
exposer  le  sainct  Baptesme,  d'estre  lui 
seul  de  Chrestien  en  sa  cabane,  et  quoi 
que  toute  la  famille  temoignast  assez 
bonne  volonté  pour  le  Baptesme,  neant- 
moins  ils  remettaient  la  chose  au  retour 
de  Sateuta  leur  parent,  et  maintenant 
vn  de  nos  Séminaristes  à  Québec.  Sur 
ces  entrefaites,  le  voila  accueilli  de  la 
contagion  ;  cet  enfant  est  pris  le  pre- 
mier, sa  grand  mère  et  sa  mère  le  sui- 
uent,  et  en  peu  de  iours  les  voila  4.  ou 
5.  sur  la  litière.  Il  y  auoit  ce  sembloit 
quelque  sujet  de  bien  espérer  des  vns 
et  des  autres  en  ceste  occasion,  et  que 
le  danger  de  mort  et  la  crainte  des 
peines  éternelles  preuaudroient  à  toutes 
les  considérations  qu'ils  auoient  alléguées 
pour  instiller  leur  pesanteur  en  vne  af- 
faire de  telle  importance  ;  et  sur  tout 
nous  nousresioùissionsde  voir  que  Dieu 
nous  presentoit  vn  moien  de  contenter 
l'enfant  et  lui  accorder  sa  requeste. 
Mais  il  en  arriua  tout  autrement.  Le 
P.  Supérieur  alla  souuentesfois  pour  les 
visiter  ;  mais  ou  il  trouuoit  la  porte  fer- 
mée, ou  on  lui  fermoit  la  bouche  aussi 
tost  qu'il  vouloit  faire  quelque  ouuerture 
du  Baptesme  ;  ils  auoient  fait  vn  retran- 
chement clans  la  cabane  où  estoit  l'en- 
fant, iamais  ils  ne  voulurent  permettre 
au  P.  de  le  voir,  ou  lui  parler,  et  puis  à 
peine  auoit  il  dit  trois  mots,  qu'on  lui 
disoit  incontinent  qu'il  s'en  allast.  Nous 
n'en  auions  pas  si  mauuaise  opinion, 
iusques  à  ce  que  se  voians  vn  iour  pres- 
sez par  le  Père,  ils  se  déclarèrent  tout  à 
fait,  et  la  mère  dit  nettement  que  ni 
l'enfant,  ni  personne  r#seroit  baptisé, 
puisque  Akhioca  ne  l'auoit  point  esté. 
Ce  Sauuage  estoit  vn  de  leurs  parens, 
qui  estoit  mort  à  la  Rochelle  dés  le  23. 
de  Septembre.  Cet  enfant  ne  disoit  mot 
à  tout  cela,  et  cependant  il  empiroit  de 
iour  en  iour.  Les  occupations  conti- 
nuelles que  nous  donnoient  nos  malades, 
ne  nous  empeschoient  pas  de  rechercher 
toutes  sortes  de  voies  pour  les  gagner  ; 
nous  les  assistions  de  tout  nostre  pos- 
sible de  tout  ce  qu'ils  pouuoient  souhait- 
ter,  et  preuenions  sonnent  leurs  de- 
mandes ;  ils  persistèrent  tousiours  dans 


leur  opiniastreté.  Quoi  que  les  parens 
n'aient  pas  ici  beaucoup  d'ascendant  sur 
leurs  enfans,  neanlmoins  les  enfans  dé- 
fèrent grandement  aux  sentimens  des 
pères  et  mères,  quand  il  est  question  du 
Baptesme  ;  nous  ne  Panons  que  trop 
expérimenté,  aussi  dirai-ie  en  passant 
que  plusieurs  de  ceux  qui  se  sont  oppo- 
sez au  Baptesme  des  autres  et  nommé- 
ment de  leurs  enfans,  tombans  par 
après  eux  mesmes  malades,  ou  ont  ré- 
sisté opiniastrémentau  Baptesme  et  sont 
morts  misérables,  ou  ont  esté  emportez 
auant  que  nous  en  eussions  eu  quelque 
cognoissance.  le  ne  sçai  pas  quelle  sera 
la  tin  de  ceste  misérable  mère,  elle  est 
encore  pleine  de  santé  ;  mais  tant  y  a 
qu'elle  fut  en  partie  la  cause  du  malheur 
de  son  fils.  Le  Père  Pijart  l'alla  voir  la 
veille  de  sa  mort,  et  trouua  moien  de 
luy  parler  ;  il  s'adressa  premièrement  à 
la  grand'mere,  mais  n'en  tirant  aucune 
satisfaction,  nonobstant  toutes  les  con- 
sidérations qu'il  luy  put  alléguer,  il  se 
tourna  vers  l'enfant,  luy  demanda  ce 
qu'il  lui  en  sembloit,  luy  représentant 
que  la  chose  estoit  tout  à  fait  en  sa  dis- 
position ;  qu'il  voioit  bien  le  danger  où 
il  estoit,  et  qu'il  ne  tenoit  qu'à  lui  qu'il 
n'allast  au  ciel  après  la  mort.  Il  lui  de- 
manda aussi  s'il  ne  croioil  pas  tout  ce 
qu'on  luy  auoit  enseigné  ;  il  lui  répéta 
mesme  les  principaux  poincts  de  nostre 
croiance.  A  tout  cela  il  ne  fît  autre  ré- 
ponse sinon,  chieske,  que  sçai-ie.  Le 
Père  vouloit  poursuiure  à  lui  faire  plus 
d'instance  ;  mais  outre  que  la  grand'- 
mere se  tenoit  tousiours  sur  la  negatiue 
pour  ce  qui  estoit  du  Baptesme,  sa  mère, 
qui  estoit  pour  lors  dans  vne  fleure 
chaude,  print  vn  tison  ardent,  et  se 
tournant  vers  le  Père,  fit  mine  de  lui 
vouloir  ietter,  luy  criant  qu'il  s'en  al- 
last. Il  se  retira  donc,  et  ce  pauure  en- 
fantmourut  la  nuict;  ce  fut  bien  vne  nuict 
pour  luy:  helas  que  cette  nouuelle  nous 
affligea  !  et  que  cette  mort  nous  donne 
encor  bien  auant  au  cœur,  quand  nous  y 
pensons  ! 

L'onziesme  du  mesme,  arriua  Simon 
Baron,  amené  par  Endahiacoric,  premier 
Capitaine  du  bourg  de  Tcanaostahé  et 
de  la  Nation  des  Atigncnongach.     Ce 


128 


Relation  de  la  Nouuelle 


Sauuage  nous  tesmoigna  vne  grande 
satisfaction  du  traittement  que  l'on  fai- 
soit  à  Québec  à  nos  Séminaristes,  et 
nommément  à  son  nepueu,  adiouslant 
qu'il  les  auoit  exhortez  à  se  tenir  tous- 
iours  dans  le  deuoir  et  à  ne  donner  au- 
cun mescontentement  à  nos  Pères  ;  que 
pour  lui  il  faisoit  estât  maintenant  d'estre 
de  nos  parens,  et  qu'en  ceste  qualité  il 
pretendoit  estre  des  maistres  de  la 
grande  riuiere. 

Le  douziesme,   le  P.  Pijart  fit  vne 
course  à  Khinonascarant,  ce  sont  trois 
petites  bourgades  à  deux  lieues  de  nous. 
Il  y  rencontra  vn  homme  qui  en  appa- 
rence s'en  alloit  mourant  ;  il  prit  occa- 
sion de  l'instruire  et  lui  parler  du  Ba- 
ptesme.    Ce  malade  l'escouta  volontiers 
du  commencement,  et  tesmoigna  mesme 
qu'il  seroit  bien  aise  d'estre  baptisé  ; 
mais  sa  femme  suruenant,  le  diuertit  de 
ce  dessein,  lui  représentant  qu'il  n'é- 
toit  pas  à  propos  qu'il  allast  au  ciel,  veu 
qu'il  n'y  auoit  là  aucun  de  ses  parens, 
et  dit  au  Père,  qu'il  ne  se  mist  pas  da- 
uantage  en  peine,  qu'aussi  bien  il  n'a- 
uoit  pas  de  ingénient,  et  qu'il  ne  sçauoit 
ce  qu'il  disoit  :  si  bien  qu'ils  en  demeu- 
rèrent là  ;   mais  de  bonne  fortune  pour 
lui,  sa  maladie  ne  fut  pas  mortelle.  C'est 
vne  chose  tout  à  fait  digne  de  compas- 
sion, de  voir  comme  quelques-vns  pren- 
nent les  discours  que  nous  leur  faisons 
du  ciel.     Vn  Sauuage  disoit  en  quelque 
occasion  au  P.   Supérieur,   qu'ils  n'é- 
toient  pas  bien  aises,  quand  nous  de- 
mandions aux  malades,  où  ils  desiroient 
aller  après  la  mort,  au  ciel,  ou  en  en- 
fer: Cela  n'est  pas  bien,  disoit-il,  nous 
ne  faisons  point  ces  sortes  de  demandes 
nous  autres,  car  nous  espérons  tousiours 
qu'ils  ne  mourront  pas  et  qu'ils  recou- 
ureront  leur  santé.    Yn  autre  disoit: 
Pour  moi,  ie  n'ai  point  enuie  d'aller  au 
ciel,  ie  n'y  ai  point  de  cognoissance,  et 
les  François  qui  y  sont  n'auroient  garde 
de  me  donner  à  manger.    Ils  ne  pen- 
sent pour  la  pluspart  qu'au  ventre  et 
aux  moiens  de  prolonger  ceste  vie  mi- 
sérable. 

Le  13.  vn  Sauuage  nommé  Teientoen, 
se  trouuant  bien  malade,  enuoia  de  son 
propre  mouuement  quérir  le  P.  Supé- 


rieur, et  lui  demanda  instamment  le  Ba- 
ptesme,  luy  tesmoignant  qu'il  auoit  tous- 
iours creu  tout  ce  que  nous  enseignions, 
et  qu'il  desiroit  aller  au  ciel.     Ce  bon 
homme  parloit  de  cœur,  et  le  Père  lui 
aiant  expliqué  briefuement  les  Articles 
de  nostre  croiance  et  les  Commande- 
mens  de  Dieu:  Oui  dea,  dit- il,  ie  crois 
tout  cela,  et  suis  résolu  de  garder  tout 
ce  que  Dieu  a  dit.     Il  fut  donc  baptisé 
et  nommé  Ioseph.   Nous  auions  aimé  ce 
Sauuage  pour  l'atfection  qu'il  auoit  tous- 
iours   fait   paroistre   à    entendre    nos 
saincts  Mystères  :  il  n'auoit  point  man- 
qué d'assister  aux  Catéchismes  de  l'Hy- 
uer  précèdent,  et  ce  auec  vne  attention 
remarquable  ;  il  nous  auoit  lui  mesme 
amené  ses  petits  enfans  pour  estre  ba- 
ptisez, et  vne  sienne  petite  fille  faisant 
quelque  difficulté,  il  voulut  neantmoins 
qu'on  passast  outre,  disant  que  ce  n'é- 
toit  qu'vn  enfant,  et  que  la  chose  n'é- 
toit  pas  en  sa  disposition.     Nous  auions 
desia  admiré  sa  douceur,  sa  patience, 
et  sa  charité  à  assister  sa  femme  pen- 
dant vne  maladie  de   trois    et  quatre 
mois,   et  si  ceste   femme  estoit  d'vne 
humeur  assez  fascheuse.     Nous  auions 
bien  eu  de  la  peine  à  la  disposer  au  Ba- 
ptesme,  et  depuis  qu'il  auoit  esté  veuf, 
il  auoit  eu  vn  très-grand  soin  de  3.  ou 
4.  petits  enfans  qui  lui  estoient  demeu- 
rez ;  il  auoit  pour  eux  l'amour  et  la  ten- 
dresse d'vne   bonne  mère.     Ce  nous 
estoit  vne  consolation  de  le  visiter  et 
l'assister,  pendant  sa  maladie  ;  nous  le 
trouuions  tousiours  disposé  à  prier  Dieu, 
et  à  lui  demander  pardon  de  ses  péchez  ; 
souuent  il  nous  preuenoit,   et  nous  té- 
moignoit  le  soi§  qu'il  auoit  nuict  et  iour 
de  se  recommander  à  Dieu.    Il  perseue- 
ra  dans  ces  bons  sentimens  iusques  à  la 
mort,  et  immédiatement  auant  que  de 
mourir,  il  dit  à  sa  mère  :  le  m'en  vai  au 
Ciel  auec  vn  beau  François  qui  me  vient 
quérir  ;  Et  elle,  lui  aiant  respondu  qu'il 
seroit  bien-heureux,  et  se  disposant  à 
lui  faire  prendre  quelque  chose,  il  ex- 
pira doucement.     Plaise  à  ceste  diuine 
miséricorde    nous  donner   souuent  de 
semblables  consolations.    Ce  sont  des 
efi'ects   des  feruentes  prières  de  tant 
d'âmes  saintes  qui  importunent  le  ciel 

Buict  et  iour  pour  le  salut  de  ces  pau- 
ures  âmes  abandonnées. 

Cependant  le  Diable  faisoit  des  siennes 
ailleurs,  et  parlant  par  la  bouche  du 
Sorcier  Tonneraiianont,  destournoitces 
peuples  d'auoir  recours  à  Dieu.  Il  y 
auoit  desia  quelque  temps  que  ce  petit 
bossu  auoit  déclaré  que  tout  le  pais 
estoit  malade,  et  lui  auoit  ordonné  vne 
médecine,  ieveux  dire  vu  icu  de  crosses 
pour  sa  guerison.  Ceste  ordonnance 
auoit  esté  publiée  par  toutes  les  bour- 
gades ;  les  Capitaines  s'estoient  mis  en 
deuoirdelafaire  exécuter,  et  la  icunesse 
n'y  auoit  point  espargné  ses  bras,  ne- 
antmoins  sans  effet  ;  le  mal  n'auoit  pas 
laissé  de  croistre  et  de  gagner  tousiours 
dauantage,  et  le  15.  d'Octobre  nous 
comptions  dans  nostre  petite  bourgade 
treize  à  14.  malades  :  aussi  nostre  Sor- 
cier ne  se  faisoit  fort  pour  lors  d'entre- 
prendre la  guerison  de  tout  le  pais. 
Neantmoins,  il  auança  vne  parole  aussi 
téméraire  qu'elle  estoit  auantageuse 
pour  le  bourg  Onnentisatj,  d'où  il  estoit  : 
il  ne  se  contenta  pas  de  donner  quelque 
espérance  que  personne  ne  seroit  ma- 
lade, il  en  donna  des  asseurances  qu'il 
faisoit  indubitables,  fondées  sur  le  pou- 
uoir  qu'il  pretendoit  auoir  sur  la  conta- 
gion en  qualité  de  Démon  ;  on  lui  donna 
incontinent  dequoi  faire  festin.  Ceste 
rodomontade  courut  par  tout,  et  fut 
prise  comme  vne  vérité  ;  on  estimoit 
desia  heureux  et  hors  de  danger  tous 
ceux  qui  estoient  d' Onnentisatj  ;  ce  qui 
nous  obligea  de  nous  emploier  auprès 
de  Dieu,  et  supplier  sa  diuine  bonté  de 
confondre  le  diable  en  la  personne  de 
ce  malheureux,  et  tirer  sa  gloire  de 
ceste  aftliction  publique.  Et  le  lende- 
main 14.  nous  fismes  vœu  de  dire  à 
ceste  intention  30.  Messes  en  l'honneur 
du  glorieux  Patriarche  sainct  Ioseph. 
Nous  n'auons  pas  esté  long  temps  sans 
auoir  dequoi  fermer  la  bouche  à  ceux 
qui  nous  vantoient  ses  prouesses,  et  ce 
Bourg  n'a  esté  gueres  moins  espargné 
que  les  autres  ;  il  y  a  eu  grand  nombre 
de  malades,  plusieurs  en  sont  morts;  le 
ciel  y  a  gagné,  comme  nous  espérons. 
Le  mesme  iour  nous  baptisâmes  en  no- 
stre bourgade  vn  Saunage  nommé  Onen- 


(loihrha  et  sa  femme,  tous  deux  bien 
malades  ;  ils  auoient  demandé  quelques 
iours  auparauant  le  Baptesme  auec  beau- 
coup de  ferueur,  etsatislirent  grandement 
au  P.  Supérieur,  quand  il  fallut  venir  à  vne 
instruction  plus  particulière  ;  neantmoins 
ils  sont  encor  tous  deux  en  pleine  santé. 
C'est  vn  desplaisir  pour  nous,  que, 
comme  nous  n'auons  pas  encor  de 
Bourgs  entièrement  conuertis,  nous  ne 
tirons  par  après  que  de  belles  paroles 
de  ces  nouueaux  Chrestiens  que  nous 
n'auons  baptisez  que  dans  l'extrémité  ; 
le  torrent  des  vieilles  coustumes  et  des 
superstitions  ordinaires  les  emporte. 
Nous  attendons  tous  les  iours  qu'il 
plaise  à  Dieu  y  mettre  la  main,  et  nous 
espérons  bien  tost  ceste  faneur  du  Ciel. 
Le  20.  mourut  vne  malheureuse 
femme  nommée  Khiongnona  ;  ie  dis 
malheureuse,  d'autant  que,  comme  il 
est  à  présumer,  par  vne  malice  pure, 
suiuie  d'vn  abandonnement  de  Dieu 
manifeste,  elle  auoit  refusé  le  Baptesme. 
Le  P.  Supérieur  l'en  auoit  sollicitée  plu- 
sieurs fois  ;  souuent  ie  lui  auois  fait 
compagnie,  nous  lui  portions  tous  les 
iours  des  bouillons  et  quelque  morceau 
de  viande.  Du  commencement  elle  s'é- 
toit  laissé  instruire  en  partie  et  auoit 
donné  quelque  consentement  pour  le 
Baptesme  ;  mais  depuis,  cinq  ou  six 
iours  durant  auant  sa  mort,  nous  n'en 
pûmes  tirer  aucune  satisfaction  ;  tantost 
elle  faisoit  la  sourde  oreille,  tantost  elle 
disoit  elle  mesme  qu'elle  n'entendoit 
point,  et  cependant,  si  vous  parliez  de 
lui  donner  quelque  chose,  elle  vous  en- 
tendoit  fort  bien.  Il  me  sembloit  voir 
sur  son  visage  des  traces  d'vne  âme  re- 
prouuée.  Vn  iour  que  le  P.  Supérieur 
la  pressoit  sur  le  poinct  de  sa  conuer- 
sion  :  Chassez  les  moi,  dit-elle,  qu'ils 
s'en  aillent.  Ceux  qui  estoient  -là  pre- 
sens  nous  vouloient  faire  croire  que  ce 
n'estoit  pas  de  nous  qu'elle  parloit,  mais 
que  quelques  chiens  qui  estoient-là  au- 
tour î'importunoient.  Vne  sienne  sœur 
la  desobligea  bien  en  ceste  occasion, 
car  elle  fut  en  partie  la  cause  de  son 
endurcissement  ;  c'est  vn  esprit  fort  mal 
fait.  Elle  auoit  souuent  tesmoigné  au 
P.  Supérieur  qu'elle  n'aggreoit  pas  les 

discours  qu'il  faisoitduBaptesme.  Entre 
autres,  vn  iour  qu'il  representoit  à  la 
malade,  qu'elle  eustà  faire  choix  du  lieu 
où  elle  vouloit  aller  après  la  mort,  et  la 
pressoit  fort  de  prendre  la  dernière  re- 
solution :  Mon  frère,  dit-elle,  tu  n'as 
pas  d'esprit,  il  n'est  pas  encor  temps, 
elle  y  aduisera  quand  elle  sera  morte, 
le  ne  sçay  pas  quelle  fin  Dieu  luy  re- 
serue,  mais  son  mari  et  vne  sienne 
fille  moururent  aussi  sans  Baptesme 
quelque  temps  après.  Pour  le  mari,  nous 
ne  pouuons  auoir  recours  qu'aux  iustes 
iugemens  de  ceste  diuine  Prouidence, 
car  d'ailleurs  il  paroist  assez  bon  Sau- 
uage.  Sur  le  commencement  de  sa  ma- 
ladie, ie  l'auois  visité  en  l'absence  du 
P.  Supérieur,  et  en  estois  sorti  fort  sa- 
tisfait :  il  m'auoit  tesmoigné  dés  lors 
qu'il  estoit  fort  content  d'estre  baptisé, 
mais  il  n'y  auoit  pas  encor  d'apparence. 
Le  P.  Supérieur  estant  de  retour,  le 
trouua  dans  la  mesme  volonté  iu»ques 
à  la  veille  de  sa  mort  ;  neantmoins  le 
danger  ne  paraissant  pas  encor  mani- 
feste, il  iugea  à  propos  de  différer  son 
Baptesme  iusques  au  lendemain,  mais 
sa  mort  nous  preuint  ;  nous  fusmes  bien 
estonnez  le  matin  quand  nous  enten- 
dismes  la  cabane  retentir  de  plaintes. 
Pour  sa  fille,  ce  fut  à  mon  aduis  par  vn 
iuste  chastiment  de  Dieu  qu'elle  fut  pri- 
uée  de  la  grâce  du  Baptesme.  Deux 
choses  contribuèrent  beaucoup  à  son 
malheur  :  la  première,  qu'elle  estoit 
débordée  auec  excez,  et  quoy  que  les 
Saunages  n'vsent  gueres  de  retenue  en 
matière  de  chasteté,  neantmoins  elle 
s'estoit  rendue  remarquable  en  ce  poinct, 
et  se  prostituoit  à  toute  rencontre  ;  l'au- 
tre cause  fut  vne  affection  déréglée 
qu'elle  et  ses  parens  auoient  pour  sa 
santé,  de  sorte  qu'elle  estoit  quasi  inca- 
pable de  toute  autre  pensée  pendant  sa 
maladie,  et  sa  mère  ne  nous  parloit 
d'autre  chose  que  des  moiens  de  lui  pro- 
curer sa  guerison.  Aussi  Dieu,  qui  se 
sert  sou uent  des  péchez  des  hommes 
comme  d'instrumens  pour  les  punir, 
permit  qu'à  l'occasion  d'vn  médecin  qui 
la  souflloit  et  lui  donnoit  quelque  breu- 
uage,  elle  ne  fut  pas  sollicitée  efficace- 
ment du  Baptesme.     Comme  nous  al- 


lions, le  P.  Garnier  et  moi,  instruire  à 
l'ordinaire  les  petits  enfans,  le  P.  Su- 
périeur nous  auoit  donné  commission 
de  la  voir  et  luy  rapporter  l'estat  de  sa 
santé  ;  mais  la  porte  de  sa  cabane  se 
trouua  fermée,  les  opérations  de  ce  sor- 
cier demandoient  le  silence.  Nousfismes 
nostre  petite  ronde  par  les  autres  ca- 
banes, à  dessein  de  retourner  par  là, 
mais  nous  trouuasmes  que  ce  n'estoit 
pas  encor  fait  ;  nous  ne  nous  en  mismes 
pas  autrement  en  peine,  d'autant  que 
iusques  alors  nous  ne  l'auions  pas  iugée 
si  mal  ;  il  n'est  pas  croiable  comme  ceste 
sorte  de  contagion  est  trompeuse,  de 
fait  elle  ne  passa  pas  la  nuict. 

Le  21.  on  apporta  de  la  Pesche  vn 
panure  vieillard  assez  malade,  nommé 
Anerraté,  père  deKhiongnona.  Ce  Sau- 
uage  auoit  autant  d'inclination  et  d'af- 
fection pour  le  Baptesme,  que  sa  fille 
en  auoit  eu  d'auersion.  Le  23.  le  P. 
Supérieur  l'instruisit  et  ne  iugea  pas 
neantmoins  à  propos  de  précipiter  si 
fort  son  Baptesme  ;  mais  comme  si  ce 
bon  vieillard  eust  senti  les  approches  de 
la  mort,  il  pria  instamment  le  père  de  ne 
pas  différer  long  temps,  et  qu'il  ne  man- 
quast  pas  de  le  venir  baptiser  le  lende- 
main matin  dés  le  poinct  du  iour,  lui 
tesmoignant  qu'il  croioit  fermement 
tous  nos  Mystères,  et  qu'il  souhaittoit 
aller  au  ciel.  Le  P.  lui  accorda  sa  re- 
queste,  et  ce  auec  tant  de  consolation 
de  part  et  d'autre,  qu'il  estoit  aisé  à 
voir  que  c'estoit  vn  coup  du  ciel,  et 
vne  miséricorde  de  Dieu  bien  particu- 
lière ;  de  fait  il  perdit  le  ingénient  fort 
peu  de  temps  après,  et  mourut  dés  le 
mesme  iour.  Ce  Sauuage  estoitJ/</o/i- 
quin  de  Nation,  et  auoit  esté  eslcué  dés 
son  bas  âge  parmi  les  Huions.  (Juelle 
prouidence  de  Dieu  !  sans  doute  que 
ceste  si  heureuse  fin  lui  aura  esté  octroiée 
de  ceste  infinie  bonté  en  considération 
de  la  grande  assiduité  qu'il  auoit  tous- 
iours  apportée  à  entendre  la  parole  de 
Dieu.  Les  bonnes  qualitez  que  i'ai 
louées  ci-deuant  en  quelques  autres, 
estoient  beaucoup  plus  notables  en  cestui 
ci  ;  il  auoit  vne  douceur  naturelle  qui 
gaignoit  tout  le  monde  ;  ce  n'estoit  pas 
vn  homme  sujet  à  son  ventre,  il  estoit 

sobre  par  dessus  le  commun  des  Sau- 
uages.  Ses  visites  quoi  qu'assez  fréquen- 
tes ne  nous  estoient  point  importunes  : 
les  autres  out  d'ordinaire  quelque  chose 
à  demander  ;  pour  lui  il  ne  nous  visitoit 
que  par  amitié,  et  vous  le  trouuiez  tous- 
iours  disposé  à  entendre  quelques  bons 
discours.  Dans  les  catéchismes  que  fai- 
soit  le  P.  Sup.  Phyuer  précèdent,  il 
estoit  lousiours  des  premiers  à  prendre 
la  parole  et  à  louer  nos  Mystères,  et 
nous  auoit  soutient  tesmoigné  vne  bonne 
volonté  de  se  faire  Ghrestien.  Ce 
sont  des  pierres  précieuses  que  Dieu 
nous  decouure  au  milieu  de  ces  terres 
abandonnées,  et  nous  auons  tout  sujet 
de  croire  qu'elles  ne  nous  seront  pas  si 
rares  à  l'auenir,  puisque  nous  sommes 
résolus  de  les  aller  chercher  doresna- 
uant  dans  les  bourgades  les  plus  peu- 
plées et  les  plus  considérables  du  pais, 
où  la  prouidence  de  Dieu  ne  manquera 
pas  d'en  faire  paroistre  etesclatter  à  nos 
yeux  vn  plus  grand  nombre. 

Le  4.  de  Nouembre,  vn  Saunage,  que 
nous  allions  baptisé  quelques  iours  au- 
parauant,  nous  pria  de  baptiser  sa  femme, 
qui  estoit  fort  malade;  et  du  commence- 
ment elle  tesmoignoit  en  estre  fort  con- 
tente, mais  le  P.  Sup.  lui  aiant  repré- 
senté, qu'estant  baptisée  elledeuoit  faire 
estât  de  ne  se  séparer  iamais  d'auee  son 
mari,  à  cela  elle  demeura  muette  ;  et 
en  suite,  se  voiant  pressée  sur  le  Ba- 
ptesme,  elle  respondit  en  sa  présence 
teoûastato,  c'est  à  dire  ie  ne  veux  pas, 
quoi  que  son  mari  eust  desia  fait  en- 
tendre au  Père,  que  pour  lui  il  estoit 
content  de  ne  la  quitter  iamais.  Nous 
n'en  pûmes  rien  tirer  autre  chose  ;  grâ- 
ces à  Dieu  elle  est  encor  viuante.  Yoilà 
deux  beaux  mariages. 

Le  5.  nous  eusmes  encor  deuant  nos 
yeux  vn  exemple  de  la  Iustice  de  Dieu, 
en  la  mort  d'vn  nommé  Oronlon  ;  il  ne 
voulut  iamais  ouïr  parler  du  Baptesme, 
pour  toutes  les  considérations  que  le 
P.  Supérieur  lui  put  représenter.  le  lui 
en  parlai  encor  fort  particulièrement  vn 
peu  auant  sa  mort,  mais  ic  ne  pus  tirer 
de  lui  autre  response,  sinon  qu'il  vou- 
loit  aller  au  lieu  où  estoient  ses  ance- 
stres.    Il  y  auoit  desia  long  temps  que 


ce  mauuais  esprit  s'estoit  déclaré,  et 
auoit  souuent  fait  paroistre  qu'il  ne 
croioit  point  ce  que  nous  enseignions  ; 
il  s'en  estoit  mesme  mocqué,  et  s'il 
assisloit  quelquesfois  au  Catéchisme,  ce 
n'estoit  que  pour  auoir  quelque  morceau 
de  Petun.  Outre  cela  c'esloit  vn  Lyon 
et  vn  Tygre  dans  sa  colère,  et  s'oflen- 
soit  de  rien  ;  il  auoit  par  fois  mis  quel- 
ques-vns  de  nos  domestiques  en  des 
peurs  et  des  appréhensions  qui  n'estoient 
pas  trop  agréables;  il  auoit  mesme  té- 
moigné quelque  mauuaise  volonté,  et 
vsé  de  menaces.  Neantmoins  nous  l'as- 
sistasmes  de  tout  ce  que  nous  pûmes 
pendant  sa  maladie,  pour  tascher  de  le 
gaigner  à  Dieu  ;  mais  nous  auons  desia 
souuent  remarqué  en  plusieurs  de  nos 
Saunages,  que  le  mespris  de  nos  saincts 
Mystères  est  vne  fort  mauuaise  disposi- 
tion à  vne  bonne  conuersion  à  l'article 
de  la  mort  ;  ie  ne  me  souuiens  point 
d'en  auoir  veu  vn  seul  qui  ait  fait  vne 
heureuse  fin,  au  contraire  i'ai  remarqué 
que  la  plus  paît  sont  sortis  de  ceste 
vie  auec  des  signes  manifestes  d'vn 
abandonnement  de  Dieu  et  de  réproba- 
tion. 


Ossosané,  affligé  de  contagion.  Diverses 
courses  que  nous  y  auons  faites  au 
temps  le  plus  fasrheux  de  llnjuer. 
Continuation  de  la  mesme  maladie 
dans  noslre  Bourgade,  et  l'assistance 
que  nous  auons  rendue  aux  lieux  cir- 
conuoisins  accueillis  du  mesme  mal. 

CHAPITRE   V. 

Nous  auions  espéré  que,  comme  il  ar- 
riue  d'ordinaire  en  France  et  ailleurs, 
les  premières  froidures  arresteroient  le 
cours  de  ceste  maladie  contagieuse  ; 
mais  il  en  est  arriué  tout  autrement,  et 
le  fort  de  l'Hyuer  a  esté  aussi  la  force 
du  mal  ;  de  sorte  que  dés  le  10.  ou  12. 
de  Nouembre  nous  nous  en  vismes  pre- 
sque inuestis  de  tous  costoz.  Ce  qui 
nous  fil  résoudre  à  diuiser  nos  soins,  et 
ouurir  nos  cœurs  aux  nécessitez  de  ce 

pauure  peuple.     Pour  eux,  ils  n'auoieut 
recours  qu'à  leurs  Sorciers,  et  n'espar- 
gnoient  point   les  presens   pour  tirer 
d'eux  quelques  remèdes  imaginaires  ; 
mais  leurs  bons  Anges,  ausquels  leurs 
âmes  estoient  précieuses,  nous  tendoient 
les  bras,  et  Dieu  mesme  qui  auoit  des- 
sein de  toute  éternité  de  faire  miséri- 
corde à  plusieurs,  nous  donnoit  de  fortes 
inspirations  de  les  aller  secourir,  mé- 
prisans  toutes  sortes  de  considérations 
humaines,   et  nous  abandonnans  à  la 
conduite  de  son  amoureuse  prouidence. 
Nous  auions  besoin  de  prendre  ces  sain- 
ctes  pensées  pour  animer  nos  pas,  car 
d'ailleurs  nous  n'auions  gueres  de  mo- 
tifs humains  qui  nous  portassent  à  cestc 
entreprise.     On  auoit  dés  lors  semé  de 
fort  mauuais  bruits  de  nous  par  le  païs  : 
ce  petit  Sorcier  faisoit  desia  sonner  bien 
haut,  qu'il  auoit  veu  venir  la  maladie  du 
costé  du  grand  Lac  ;  on  ne  parloit  que 
d'vn  capot  supposé,  et  empoisonné,  di- 
soit-on,  par  les  François,  et  le  Capitaine 
Aënons  auoit  desia  rapporté  d'vn  Sau- 
uage  de  l'Isle,   que   feu  Monsieur  de 
Cliamplain  estoit  mort  auec  la  resolu- 
tion de  ruiner  tout  le  païs.     Outre  cela, 
après  auoir  assisté  les  malades  de  nostre 
Bourgade  auec  tant  d'assiduité  l'espace 
d'vn  mois,  et  nous  estre  osté  les  mor- 
ceaux de  la  bouche   pour  leur  donner, 
encor  s'en  trouuoit-il  qui  disoient  que 
ce  que  nous  leur  portions  les  faisoit 
mourir,   et  d'autres  qui  nous  voioient 
tous  les  iours  tirer  la  graisse  des  bouil- 
lons que  nous  leur  préparions,  qu'eux 
mesmes  estiment  fort  nuisible  aux  ma- 
lades, adioustoient,  qu'il  n'y  auoit  pas 
dequoi  nous  auoir  beaucoup  d'obliga- 
tion ;    que  si  nous   donnions  quelque 
chose  aux  malades,  ce  n'estoit  que  ce 
que  nous  eussions  ietté  ;  que  nous  en 
reseruions  tousiours  le  meilleur  pour 
nous  ;  que  ce  pot,  qui  estoit  nuict  et  iour 
auprès  de  nostre  feu,  n'estoit  que  pour 
amasser  force  graisse  :  voilà  comme  ils 
paiioient.  Et  enuiron  ce  temps-là  estant 
allé  instruire  les  petits  enfans  à  l'ordi- 
naire, vn  Saunage  me  donna  vn  mor- 
ceau de  poisson,  et  me  fit  ce  compli- 
ment :  Regarde,  voilà  comme  il  faut  faire, 
quand  on  se  mesle  de  donner  :  vous 


autres,  vous  estes  des  vilains  ;  quand 
vous  donnez  de  la  viande,  c'est  si  peu, 
qu'il  n'y  en  a  pas  quasi  pour  engouster: 
Et  ce  pendant  sa  cabane  estoit  vne  de 
celles  qui  auoient  plus  de  suiet  d'estre 
satisfaites  de  nos  liberalitez.  Toutes  ces 
mescognoissances  nous  sont  comme  au- 
tant de  faueurs  du  ciel,  qui  nous  mettent 
en  vne  sainte  nécessité  en  toutes  nos 
actions  de  ne  chercher  purement  que 
Dieu. 

Doncques  le  17.  de  Nouembre,  le  P. 
Supérieur,  voiant  que  tout  estoit  assez 
paisible  en  nostre  Bourgade,  et  que  ce 
qu'il  y  restoit  de  malades  commençoit  à 
se  mieux  porter,  partit  pour  aller  à  Os- 
sosané,  accompagné  du  P.  Isaac  Iogues 
et  de  François  Petitpré.  Ce  premier 
voiage  ne  fut  pas  bien  long  ;  il  y  baptisa 
neuf  malades,  trois  petits  enfans,  et  six 
adultes.  Il  retourna  le  20.  sa  présence 
estoit  ici  nécessaire,  sur  le  commence- 
ment de  ces  mauuuis  bruits  ;  et  puis 
nos  Saunages  auoient  donné  quelque 
parole  qu'ils  desiroient  s'adresser  à  Dieu 
en  ceste  affliction  publique  et  implorer 
solennellement  son  secours  ;  il  falloit 
les  disposer  à  ceste  action. 

Le  27.  vne  femme  mourut  à  nostre 
Bourgade  ;  elle  auoit  esté  baptisée  le 
iour  précèdent.  Le  mesme  iour  son  père 
nous  vint  raconter  vn  songe  tout  à  fait 
agréable,  qu'elle  euoit  eu,  à  l'entendre, 
vn  peu  auant  sa  mort  :  ce  songe  sup- 
posé ne  tendoit  qu'à  auoir  quelques 
cordes  de  rassade.  Il  nous  dit  donc 
qu'elle  auoit  esté  quelque  temps  comme 
morte,  et  qu'estant  reuenuë  de  ce  pro- 
fond assoupissement,  elle  nous  auoit  de- 
mandez, et  auoit  tesmoigné  qu'elle  ne 
desiroit  point  aller  où  vont  les  Hu- 
rons  après  la  mort,  qu'elle  vouloit  al- 
ler au  Ciel  où  alloient  les  François  ; 
qu'elle  en  venoit,  qu'elle  y  auoit  veu 
vne  infinité  de  François,  beaux  à  mer- 
ueille,  et  quelques  Sauuages  de  sa  cô- 
gnoissance,  qui  auoient  esté  baptisez, 
entre  autres  vn  sien  oncle  et  sa  sœur 
qui  estoit  morte  Chrestienne  peu  de 
iours  auparauant;  que  son  oncle  lui  auoit 
dit:  Eh  bien,  ma  niepce,  vous  voila  donc 
venue  ;  et  que  sa  sœur  luy  auoit  deman- 
dé, si  Eclwn  (parlant  du  P.  Supérieur) 

ne  lui  auoit  rien  donné  en  partant  ;  à 
quoi  elle  auoit  respondu  que  non  ;  que 
l'autre  lui  auoit  reparti  :  Pour  moi, voila 
vn  bracelet  de  rassade  qu'il  me  donna  ; 
et  que  là  dessus  celle-ci  s'estoit  résolue 
de  retourner  et  nous  en  venir  demander 
autant  ;  qu'elle  estoit  reuenuë  à  soi,  et 
qu'ayant  raconté  son  songe,  elle  auoit 
incontinent  perdu  leiugement,  et  estoit 
morte  :  c'est  pourquoi  il  prioit  qu'on  lui 
donnast  autant  de  rassade,  qu'on  en 
auoit  donné  a  sa  sœur  pour  la  conten- 
ter. Voilà  vn  homme  qui  a  de  belles 
idées  du  ciel  et  de  Testât  des  bien- 
heureux. 

Le  mesme  iour  Dieu  nous  aiant  donné 
vn  morceau  de  cerf,  nous  en  fismes  fe- 
stin à  nos  Sauuagas  pour  prendre  occa- 
sion de  leur  tesmoigner  le  ressentiment 
que  nous  auions  de  leur  affliction  ;  et 
pour  y  procéder  à  la  mode  du  pays,  nous 
leur  fismes  vn  présent  de  400.  grains 
de  Pourcelaine,  vne  couple  de  haches 
et  vne  peau  d'Orignac.  Le  P.  Supé- 
rieur prit  aussi  occasion  de  les  exhor- 
ter à  croire  en  Dieu,  à  implorer  sa  mi- 
séricorde, et  luy  faire  vn  vœu  solennel 
en  cette  nécessité  publique  ;  ils  agréè- 
rent la  proposition,  et  promirent  de  te- 
nir entre  eux  conseil  là  dessus.  Apres 
le  festin,  le  P.  Pijart  partit  pour  aller 
coucher  à  Arontaen,  où  il  baptisa  3.  pe- 
tits enfans.  Ce  n'estoit  pas  ce  qui  l'a- 
uoit  amené  ;  il  estoit  allé  voir  vne  pau- 
ure  femme  bien  malade.  Mais  elle  ne 
fit  point  d'estat  du  baptesme,  et  fit  au 
Père  la  response  ordinaire  des  Sauuages, 
qu'elle  ne  vouloit  point  quitter  ses  pa- 
rens,  et  qu'après  la  mort  elle  estoit  ré- 
solue de  les  aller  trouuer  en  quelque 
lieu  du  monde  qu'ils  pussent  estre  ;  et 
le  père  luy  ayant  représenté  que  ceux 
qui  mouroient  sans  baptesme  alloient 
aux  enfers,  elle  répliqua  qu'elle  ne  se 
soucioit  pas  d'aller  aux  enfers  et  d'y 
estre  bruslée  à  iamais.  Le  père  fut 
contraint  de  l'abandonner,  n'en  pouuant 
tirer  autre  chose.  Le  lendemain  elle 
fut  quelque  temps  comme  morte,  et 
estant  hors  de  cet  assoupissement,  elle 
voulut  en  effect  qu'on  la  prist  comme 
vne  personne  ressuscitée.  l'estois  morte, 
dit-elle,  et  passoisdesiapar  le  cimetière 


pour  m'en  aller  droit  au  village  des 
âmes,  lors  que  i'ay  rencontré  vn  mien 
parent  défunt,  qui  m'a  demandé  où  i'al- 
lois  et  ce  que  ie  pensois  faire  ;  que  si  ie 
ne  changeois  de  résolution,  ils  estoient 
perdus,  qu'ils  n'auroient  plus  de  parents 
qui  fissent  doresnauant  à  manger  pour 
les  âmes  ;  c'est  ce  qui  m'a  fait  retour- 
ner, et  prendre  resolution  de  viure. 
Telles  et  semblables  resueries  passent 
parmy  eux  pour  de  véritables  résurre- 
ctions, et  seruent  de  fondement  et  d'ap- 
puy  à  la  croyance  qu'ils  ont  de  Testât 
des  âmes  après  la  mort. 

Le  28.  le  P.  Pierre  Chastellain  et  moy 
nous  fismes  vn  tour  à  vne  petite  bour- 
gade à  vne  lieue  de  nous,  où  le  père  ba- 
ptisa vn  petit  enfant  malade  ;  nous 
trouuasmes  aussi  l'occasion  d'instruire 
quelques  Chresliens  qui  auoient  esté 
baptisez  Testé  passé.  Nous  leur  répé- 
tâmes quelques  vns  de  nos  principaux 
mystères,  leur  aprismes  à  demander 
pardon  à  Dieu  quand  ils  pescheroient, 
et  à  faire  quelque  petite  prière  matin 
et  soir.  Estans  de  retour,  i'accompa- 
gnay  le  P.  Supérieur,  qui  auoit  esté  prié 
par  vn  vieillard  de  nostre  bourgade, 
nommé  Tandoutsahoronc ,  d'aller  passer 
la  nuit  en  sa  cabane,  pour  assister  sa 
petite  fille  qui  estoit  à  l'extrémité.  Il 
n'y  auoit  pas  grande  nécessité  d'ailleurs, 
car  cet  enfant  n'auoit  que  sept  à  huict 
ans,  et  auoit  esté  baptisé  dés  Tan  passé  ; 
mais  il  nous  auoit  fait  ceste  requeste 
par  vne  grande  confiance  qu'il  a  en 
nous,  espérant  tirer  beaucoup  de  con- 
solation de  nostre  compagnie  dans  son 
affliction,  et  que  nous  apporterions  quel- 
que soulagement  à  ceste  petite  malade. 
Nous  voions  ici  des  traits  de  l'amour  na- 
turel tout  à  fait  remarquables  :  il  y  auoit 
sept  ou  huict  iours  que  ce  pauure  vieil- 
lard et  sa  femme  se  donnoient  vne  peine 
incroiable  nuict  et  iour;  cet  enfant  n'a- 
uoit point  d'autre  lict  que  le  sein  de 
son  grand  père,  tantost  il  luy  falloit 
estre  assis,  tantost  couché  d'vn  costé 
tantost  de  l'autre,  et  changer  de  posture 
à  tous  moments,  car  elle  estoit  dans  des 
inquiétudes  et  des  conuulsions  qui  du- 
rèrent presque  toute  la  nuict.  Quelques 
petits  raisins  que  nous  lui  donnions  de 

temps  en  temps,  seruirent  plus  à  con- 
tenter le  père  qu'à  soulager  la  fille,  qui 
mourut  peu  de  temps  après  ;  ce  vieil- 
lard nous  en  est  demeuré  fort  obligé, 
et  nous  l'a  tesmoigné  depuis  en  plu- 
sieurs rencontres.  Nous  estimons  pré- 
cieuses les  moindres  occasions  que  Dieu 
nous  présente,  de  gaigner  l'affection  de 
nos  Saunages. 

Enuiron  ce  temps-là,  vn  autre  vieil- 
lard de  nostre  bourgade  se  trouua  fort 
en  peine  :  on  ne  parloit  que  de  lui  aller 
fendre  la  teste  ;  il  y  auoit  desia  long 
temps  qu'on  s'en  deffioit  comme  d'vn 
Sorcier  et  d'vn  empoisonneur,  et  tout 
fraischement  vn  nommé  Oaca  auoit  té- 
moigné qu'il  estoil  dans  ceste  créance 
que  ce  Saunage  le  faisoit  mourir,  et 
quelques-vns  disoient  l'auoir  veu  de 
nuict  roder  autour  des  Cabanes,  jettant 
des  flammes  par  la  bouche.  N'en  voila 
que  trop  pour  lui  faire  vn  mauuais  parti. 
En  effect  vne  fille,  voiant  sept  ou  huict 
de  ses  parens  emportez  en  peu  de  iours, 
eut  bien  la  hardiesse  d'aller  en  sa  Ca- 
bane, auec  resolution  de  lui  maintenir 
qu'il  estoit  la  cause  de  leur  mort  ;  et 
lui  n'y  estant  pas,  elle  parla  si  ouuer- 
tement  et  auec  tant  de  passion  à  sa 
femme,  que  le  fds  suruenant  là  dessus, 
mit  sa  robbe  bas,  et  prenant  vne  hache, 
s'en  alla  tout  transporté  de  colère  en 
la  cabane  où  s'estoient  formez  ces  mau- 
uais soupçons,  et  s'estant  assis  tout  au 
beau  milieu,  s'adressa  à  vn  nommé 
Tioncharon,  et  lui  dit  d'vn  visage  ferme 
et  auec  vn  maintien  assuré:  Situ  penses 
que  ce  soit  nous  qui  te  fassions  mourir, 
prends  maintenant  ceste  hache,  et  me 
fends  la  teste,  ie  ne  branslerai  pas. 
Tioncharon  lui  répliqua  :  Nous  ne  te 
tuerons  pas  maintenant  à  ta  parole, 
mais  la  première  fois  que  nous  t'aurons 
pris  sur  le  fait.  La  chose  en  demeura 
là  pour  lors  ;  mais  ils  sont  tousiours 
regardez  de  fort  mauuais  œil.  Ces  peu- 
ples-ci sont  grandement  soupçonneux, 
nommément  quand  il  y  va  de  la  vie  ; 
les  expériences  qu'ils  pensent  auoir  en 
ceste  matière  et  les  exemples  de  mille 
personnes  qu'ils  croient  estre  mortes 
par  sort  ou  par  poison,  les  tiennent  dans 
ces  deffiances.      Le  mesme  iour  que 


ceste  histoire  se  passa,  le  P.  Sup.  estant 
allé  visiter  vn  malade,  on  lui  monstra 
quelque  espèce  de  sort  qu'on  lui  venoit 
de  faire  ietter  par  la  force  d'vn  vomi- 
toire,  sçauoir  est  quelques  cheueux, 
vne  graine  de  petun,  vne  feuille  verte  et 
vne  petite  branche  de  cèdre  ;  mais  le 
malheur  voulut,  à  leur  opinion,  que  l'vn 
de  ces  sorts  estoit  rompu,  l'autre  partie 
estant  demeurée  dans  le  corps,  ce  qui 
lui  causa  la  mort.  Vous  n'entendez  par- 
ler d'autre  chose  en  ce  pais  ;  il  n'y  a 
gueres  de  malades  qui  ne  croient  estre 
empoisonnez  ;  et  tout  fraischement,  le 
P.  Super,  passant  par  le  bourg  Andialae, 
on  lui  fit  voir  vne  jambe  de  sauterelle, 
entortillée  de  quelques  cheueux,  qu'vn 
malade  venoit  de  vomir.  Si  les  Sorciers 
sont  aussi  communs  dans  le  pais,  qu'ils 
sont  souuent  à  la  bouche  des  Sauuages, 
nous  pouuons  bien  dire  que  nous  som- 
mes par  excellence  in  medio  nationîs 
prauœ,  et  si,  auec  tout  cela  dans  l'opi- 
nion de  plusieurs,  nous  sommes  passez 
maistres  en  ce  mestier,  et  auons  de  l'in- 
telligence auec  les  diables.  Yostre  R. 
voirra  bien  tost  esclatter  ceste  calomnie. 
Dieu  en  soit  glorifié  à  iamais.  Nous 
auons  cogneu  à  veuë  d'œil  sa  paternelle 
prouidence  en  nostre  endroit  ;  et  nous 
eusmes  la  consolation,  pendant  que  l'on 
ne  parloit  que  de  nous  fendre  la  teste, 
d'assister  tousiours  nos  malades  et  de 
coopérer  à  la  conuersion  de  plusieurs  et 
de  prescher  autant  que  iamais  son  sainct 
Nom. 

Le  29.  tous  les  principaux  de  nostre 
bourgade  s'assemblèrent  en  nostre  ca- 
bane, bien  résolus  de  faire  tout  ce  que 
nous  ingérions  à  propos  pour  fleschir 
Dieu  à  miséricorde,  et  obtenir  de  sa 
bonté  quelque  soulagement  en  ceste  ca- 
lamité publique.  Le  P.  S.  leur  auoit 
desia  représenté  que  le  vrai  et  vnique 
moien  de  destourner  ce  fléau  du  ciel, 
estoit  de  croire  en  Dieu  et  prendre  vnè 
ferme  résolution  de  le  seruir  et  garder 
ses  Commandemens  ;  dauantage  que 
Dieu  prenoit  grand  plaisir  aux  vœux  que 
nous  lui  addressions  en  telles  ou  sem- 
blables nécessitez  ;  que  fort  souuent  en 
France  nous  en  auions  veu  et  expéri- 
menté de  bons  effects  ;  et  ainsi  que  s'ils 

vouloient  lui  promettre,  au  cas  qu'il  lui 
plût  faire  cesser  tout  à  faitceste  conta- 
gion, de  bastir  au  Printemps  vnc  ca- 
bane ou  vnc  petite  Chappelle  en  son 
honneur,  comme  il  est  le  maistre  et 
l'autheurde  nos  vies,  ils  auroient  tout 
sujet  d'espérer  l'entérinement  de  leur 
requeste.  Ils  auoient  desia  délibéré  là 
dessus  en  leur  particulier,  et  la  resolu- 
tion qu'ils  auoient  prise  estoit  le  sujet 
de  ceste  seconde  assemblée,  où  le  P. 
Supérieur  les  instruisit  encor  fort  parti- 
culièrement sur  l'importance  de  l'action 
qu'ils  alloient  faire,  et  les  exhorta  à 
auoirvne  grande  confiance  en  Dieu,  s'ils 
y  procedoient  en  toute  sincérité,  adiou- 
stant  que  pour  ceux  qui n'estoient  là  que 
par  cérémonie  ils  prissent  bien  garde  à 
ce  qu'ils  alloient  faire,  qu'ils  auoient  à 
faire  à  vn  Dieu  qui  cognoissoit  le  fond 
de  leurs  cœurs  et  ne  manquerait  pas  de 
les  punir  rigoureusement,  s'ils  ne  se 
comportoient  en  son  endroit  auec  le 
respect  et  la  reuerence  que  requiert  sa 
diuine  Majesté.  L'exhortation  acheuée, 
le  Père  les  fit  tous  prosterner  à  genoux 
deuant  vn  image  de  nostre  Seigneur, 
et  prononça  à  haute  voix  la  formule  du 
vœu,  quicontenoit  vne  ferme  resolution 
de  croire  en  Dieu,  et  le  seruir  fidèle- 
ment, et  en  suite  vne  promesse  de  dres- 
ser au  Printemps  vne  petite  Chappelle 
en  son  honneur,  au  cas  qu'il  lui  pleust 
leur  faire  miséricorde,  et  les  deliurer  de 
ceste  maladie  contagieuse.  Nous  n'eu- 
smes  pas  toute  la  satisfaction  que  nous 
souhaittions  en  ceste  action  :  tous  ceux 
qui  y  auoient  esté  inuitez,  ne  s'y  trou- 
uerent  pas  ;  et  entre  autres,  celui  qui 
passoit  pour  Capitaine,  quoi  qu'il  n'en 
portast  que  le  tiltre,  estoit  sorti  dehors 
auant  qu'on  commençast  la  Cérémonie, 
et  s'amusoit  à  folastrer  et  à  rire  auec 
quelques-vns  de  sa  Cabane.  Aussi  ont- 
ils  esté  chastiez  la  pluspart  d'vne  mort 
misérable.  Dieu  dissimula  pour  lors  : 
la  mesure  de  leurs  péchez  n'estoit  pas 
encor  comblée  ;  ils  auoient  à  adiouster 
d'horribles  blasphèmes  et  de  tres-mau- 
uais  desseings  sur  la  vie  de  ceux  qu'ils 
n'auoient  que  trop  de  suiet  de  croire 
n'estre  ici  dans  leur  pais  que  pour  les 
obliger  :  ie  parlerai  plus  clairement  en 


son  lieu.  Il  s'en  trouua  ncantmoins  qui 
nous  donnèrent  de  la  consolation,  sur 
tout  vn  nommé  Tsi oandaentaha  ;  quoi 
que  le  P.  Supérieur  parlast  fort  distin- 
ctement, neantmoins  comme  ils  auoient 
quelquefois  de  la  peine  à  le  suiure  et  à 
repeter  ce  qu'il  auoit  dit,  cestui-ci  leur 
seruoit  de  maistre,  et  outre  qu'il  ne 
perdoit  pas  vne  seule  parole  du  Père,  il 
les  repetoit  si  fidèlement  et  d'vne  voix 
si  intelligible,  qu'il  estoit  aisé  à  croire 
qu'il  parloit  de  cœur,  et  plusieurs  à  son 
exemple  s'efforçoient  de  faire  paroistre 
qu'il  n'y  auoit  point  de  dissimulation  à 
leur  fait.  Mais  les  euenemens  ne  nous 
donnent  que  trop  de  suiet  d'en  douter. 
Pour  ce  Saunage,  Dieu  l'a  preserué  de 
maladie,  lui  et  tous  ceux  de  sa  cabane, 
qui  est  des  plus  peuplées  de  nostre  bour- 
gade :  il  y  a  trois  ménages  bien  fournis, 
et  grand  nombre  de  petits  enfans.  La 
chose  est  d'autant  plus  remarquable, 
que,  ostez  vne  autre  petite  cabane  de  la- 
quelle nous  auons  aussi  beaucoup  de 
satisfaction,  il  n'y  en  a  point  qui  n'ait 
eu  plusieurs  malades,  et  la  pluspart  as- 
sez grand  nombre  de  morts. 

Le  lendemain  30.  nous  fismes  aussi 
vn  vœu  de  nostre  costé,  nous  et  nos 
domestiques,  tant  pour  le  bien  de  toute 
nostre  bourgade,  que  pour  la  conserua- 
tion  de  nostre  petite  maison.  Le  P. 
Supérieur  le  prononça  au  nom  de  tous, 
à  la  Messe,  prenant  en  main  le  S.  Sa- 
crement de  l'autel.  Nous  nous  obli- 
geasmes  de  dire  chacun  trois  Messes, 
l'vne  en  l'honneur  de  nostre  Seigneur, 
l'autre  de  la  bien  heureuse  Vierge,  et  la 
troisiesme  de  S.  Ioseph,  auec  resolution 
de  renouueller  à  cette  mesme  intention, 
le  iour  de  l'Immaculée  Conception  de  la 
mesme  Vierge,  le  vœu  que  nous  auions 
fait  dés  l'an  passé.  Pour  nos  domesti- 
ques, ils  s'obligèrent  à  trois  communions 
extraordinaires,  et  à  reciter  douze  fois 
le  chapelet.  Pour  nostre  particulier, 
nous  n'auons  maintenant  que  tout  sujet 
de  louer  Dieu,  qui  nous  a  fait  la  grâce  a 
tous  de  passer  l'hyuer  en  très-bonne 
santé,  quoy  que  nous  ayons  esté  la  plus- 
part  du  temps  parmy  les  malades  et  les 
morts,  et  que  nous  en  aions  veu  tomber 
et  mourir  plusieurs  par  la  seule  commu- 

nication  qu'ils  auoient  les  vns  auec  les 
autres.  Les  Sauuages  s'en  sont  eston- 
nez  et  s'en  estonnent  encor  tous  les 
iours,  et  disent  parlant  de  nous  :  Pour 
ceux  là,  ce  ne  sont  pas  des  hommes,  ce 
sont  des  Démons.  Dieu  leur  fera  s'il 
lui  plaist  la  grâce  de  cognoistre  quelque 
iour  que  misericordiœ  domini,  quia  non 
sumus  consumpti,  quia  non  defecerunt 
miserationes  eius  ;  ce  n'est  que  par  sa 
seule  miséricorde  que  nous  ne  sommes 
pas  réduits  en  poussière  auec  les  autres, 
et  que  le  Ciel  verse  sans  cesse  sur  nous 
les  torrents  de  ses  faueurs  et  de  ses  bé- 
nédictions. Nostre  pauure  bourgade  a 
esté  dans  l'affliction  iusques  au  prin- 
temps, et  est  presque  toute  ruinée;  nous 
ne  nous  en  estonnons  pas,  ils  ont  mon- 
stre la  pluspart  que  leur  croyance  ne 
consistoit  qu'en  belles  paroles,  et  que 
dans  leur  cœur  ils  n'ont  point  d'autre 
Dieu  que  le  ventre  et  celuy  qui  leur 
promettra  absolument  de  leur  rendre  la 
santé  dans  leurs  maladies. 

Le  quatriesme  de  Décembre,  aiant 
appris  des  nouuelîes  d'Ossosané  que  le 
mal  y  alloit  croissant,  et  que  quelques 
vns  y  estoient  morts  toutfraischement,  le 
P.  Supérieur  nous  y  enuoia,  le  P.  Charles 
Garnier  et  moi  ;  nous  fismes  ce  voiage 
ioieusement,  et  auec  d'autant  plus  de 
confiance  en  Dieu  que  i'estois  conuaincu 
de  mon  insuffisance  en  la  langue.  Dés  no- 
stre arriuée  nous  instruisismes  et  bapti- 
sasmesvn  pauure  homme  qu'on  ne  croioit 
pas  deuoir  passer  lanuict.  Nous  n'yfismes 
pas  grand  séjour,  nous  auions  ordre  de 
nous  trouuer  pour  la  Feste  de  la  Con- 
ception nostre  Dame;  sans  cela  nous 
n'eussions  eu  garde  de  quitter  les  ma- 
lades, qui  estoient  iusques  au  nombre  de 
cinquante,  de  compte  fait;  nous  les  visi- 
tasmes  tous  en  particulier,  leur  donnant 
tousiours  quelque  mot  de  consolation. 
Nous  fusmes  très-bien  venus,  et  tous 
nous  firent  tres-bon  visage.  Le  voiage 
que  le  P.  Supérieur  y  auoit  fait  nous 
auoit  disposé  les  cœurs  et  les  affections 
de  tout  le  monde  ;  la  plus  part  ne  nous 
regardoient  que  comme  des  personnes 
desquelles  ils  attendoient  de  la  consola- 
tion et  mesme  quelque  soulagement  en 
leur  mal.  Yn  peu  de  raisins  auoient  esté 


très-bien  receus,  nousn'auions  eu  garde 
d'en  oublier;  ce  peu  que  nous  en  auons, 
n'est  que  pour  les  Sauuages,  et  vostre 
R.  ne  croiroit  pas  comme  ils  prennent 
ces  petites  douceurs,  le  lui  dirai  ici  en 
gênerai,  que  souuent  elles  nous  ont  don- 
né entrée  auprès  des  malades,  et  s'il  ar- 
riuoit  qu'en  les  instruisant,  ils  tombas- 
sent dans  vn  assoupissement,  vn  peu  de 
sucre  ou  de  bonne  conserue  dans  vne 
cuillerée  d'eau  tiède,  nous  seruoit  à  leur 
faire  reuenir  les  esprits.  I'adiousterai 
mesme  que  quelques  petits  innocents 
ont  esté  baptisez  dans  l'extrémité,  au 
desceu  et  contre  la  volonté  de  leurs  pa- 
rents, soubs  prétexte  de  leur  vouloir  don- 
ner semblables  douceurs.  Nous  en  ba- 
ptisasmes  8.  en  ce  voyage,  4.  adultes  et 
4.  petits  enfans  ;  ce  fut  vne  prouidence 
de  Dieu  pour  nous  qui  estions  encor 
nouueaux  en  ce  mestier,  de  trouuer 
presque  par  tout  des  personnes  qui  fa- 
uoriserent  nostre  dessein,  et  nous  ay- 
derent  grandement  à  tirer  des  malades 
ce  que  nous  prétendions.  Entre  autres, 
vn  des  plus  considérables  du  bourg  nous 
seruit  de  truchement  pour  instruire  vne 
sienne  fille,  ce  qu'il  fit  de  son  propre 
mouuement  et  auec  beaucoup  d'affe- 
ction ;  il  faisoit  mesme  plus  que  nous 
ne  voulions,  et  au  lieu  que  nous  nous 
contentions  de  tirer  de  la  malade  vn 
oûy,  et  vn  non,  il  vouloit  qu'elle  repe- 
tast  de  mot  à  mot  l'instruction  que  nous 
luy  donnions.  Auant  que  de  partir,  nous 
vismes  le  Capitaine  Anenkhiondic  et 
quelques  vns  des  anciens,  ausquels  nous 
parlâmes  du  vœu  que  ceux  de  nostre 
bourgade  auoient  fait,  pour  arrester  le 
cours  de  la  maladie  ;  ils  tesmoignerent 
vn  grand  désir  d'en  faire  autant,  et  nous 
donnèrent  charge  de  rapporter  au  Père 
Supérieur  qu'ils  estoient  tous  prests  de 
faire  tout  ce  qu'il  iugeroit  à  propos  en 
cette  occasion.  L'affection  qu'ils  auoient 
pour  la  vie  les  faisoit  parler  de  la  sorte, 
et  de  fait  ils  feront  la  mesme  promesse 
que  les  autres  et  mesme  auec  plus  d'ap- 
pareil, et  au  reste  quand  il  faudra  venir 
à  l'exécution  de  ce  qu'ils  auront  promis, 
ils  ne  se  trouueront  pas  meilleurs  que 
les  autres. 
Cependant  que  nous  estions  à  Osso- 

tané,  le  Pere  Supérieur  et  no?  Percs  ne 
demeuraient  pas  les  bras  croise/  à  lli<>- 
naliria:  les  malades  leur  donnèrent  d'vn 
costé  assez  d'exercice,  et  d'vn  autre 
costé  les  habitants  d'Oenrio,  qui  estvne 
bourgade  à  vue  lieue  de  nous,  se  voyants 
accueillis  du  mal,  tesmoignerent  quel- 
que volonté  d'auoir  recours  à  Dieu.  Le 
P.  Supérieur  les  alla  voir,  pour  les  son- 
der là  dessus  ;  il  baptisa  vn  petit  enfant 
dés  son  arriuée.  En  mesme  temps  le 
Capitaine  fit  assembler  le  conseil,  et  y 
inuita  le  pere,  où  d'abord  il  luy  deman- 
da ce  qu'ils  auoient  à  faire  afin  que  Dieu 
eust  pitié  d'eux.  Le  P.  Supérieur  leur 
respondit  que  le  principal  estoitde  croire 
en  luy  et  d'estre  bien  résolus  de  garder 
ses  commandemens,  et  leur  toucha  en 
particulier  quelques  vnes  de  leurs  cou- 
stumes  et  superstitions  ausquelles  ils 
auoient  à  renoncer,  s'ils  faisoient  estât 
de  le  seruir.  Entre  autres  il  leur  pro- 
posa que  puis  qu'ils  estoient  dans  cette 
volonté,  ils  eussent  doresnauant  à  quit- 
ter la  croyance  qu'ils  auoient  à  leurs 
songes  ;  2.  que  leur  mariage  fussent 
stables  et  à  perpétuité,  qu'ils  gardassent 
la  chasteté  coniugale  ;  3.  il  leur  fit  en- 
tendre que  Dieu  defendoit  les  festins  à 
vomir  ;  4.  ces  assemblées  impudiques 
d'hommes  et  de  femmes  (ie  rougirois 
de  parler  plus  clairement)  ;  5.  de  man- 
ger la  chair  humaine  ;  6.  ces  festins 
qu'ils  appellent  Aoiïtaerohi,  qu'ils  font, 
disent-ils,  pour  appaiser  vn  certain  pe- 
tit, démon  auquel  il  donne  ce  nom.  Voila 
les  points  que  le  pere  leur  recommanda 
particulièrement,  et  en  suite  leur  parla 
du  vœu  que  nos  Sauuages  d'Ihonatiria 
auoient  fait,  de  bastirau  prin-temps  vne 
petite  Chappelle  pour  y  louer  et  remer- 
cier Dieu,  s'il  plaisoit  à  sa  diuine  bonté 
les  deliurer  de  cette  maladie.  Le  Pere 
fut  escouté  de  tous  auec  beaucoup  d'at- 
tention ;  mais  ces  articles  les  estonne- 
rent  grandement,  et  Onaconchiaronk, 
que  nous  appelions  le  vieil  Capitaine, 
prenant  la  parole  :  Mon  nepueu,  dit-il, 
nous  voila  bien  trompez,  nous  pensions 
que  Dieu  se  deust  contenter  d'vne  Cha- 
pelle, mais  à  ce  que  ie  vois  il  demande 
bien  dauantage:  Et  le  Capitaine  Aënons 
enchérissant  là  dessus  :  Echon,  dit-il, 


il  faut  que  ie  vous  parle  franchement  ; 
ie  eroy  que  voslre  proposition  est  impos- 
sible. Ceux  d'Ihonatiria  disoient  l'an 
passé  qu'ils  croyoient  afin  qu'on  leur 
donnas!  du  petun,  mais  tout  cela  ne  me 
plaisoit  point;  pour  moy  ie  ne  sçaurois 
dissimuler,  ie  dis  nettement  mes  senti- 
mens,  i' estime  que  ce  que  vous  proposez 
ne  seruira  que  d'vne  pierre  d'achoppe- 
ment. Au  reste  nous  auons  nos  façons 
de  faire,  et  vous  les  vostres,  aussi  bien 
que  les  autres  nations  ;  quand  vous  nous 
parlez  d'obeïr  et  de  recognoistre  pour 
maistre  celuy  que  vous  dites  auoir  fait 
le  Ciel  et  la  terre,  ie  m'imagine  que 
vous  parlez  de  renuerser  le  pays.  Vos 
ancestres  se  sont  autrefois  assemblez 
et  ont  tenu  conseil,  où  ils  ont  résolu  de 
prendre  pour  leur  Dieu  celuy  que  vous 
honorez,  et  ont  ordonné  toutes  les  céré- 
monies que  vous  gardez  ;  pour  nous,  nous 
en  auons  appris  d'autres  de  nos  Pères. 
Le  Pere  luy  respondit  qu'il  se  Irom- 
poit  tout  à  fait  en  son  opinion  ;  que  ce 
n'estoit  pas  par  vne  pure  élection  que 
nous  auions  pris  Dieu  pour  nostre  Dieu, 
que  la  nature  mesme  nous  enseignoit  à 
recognoistre  pour  Dieu  celuy  qui  nous 
a  donné  l'estre  et  la  vie.  Pour  ce  qui 
estoit  de  nos  cérémonies,  que  ce  n'é- 
toit  pas  vne  inuention  humaine,  mais 
diuine,  que  Dieu  mesme  nous  les  auoit 
prescriptes,  et  qu'elles  se  gardoient 
estroitement  par  toute  la  terre  ;  quant 
à  nos  façons  de  faire  qu'il  estoit  bien 
vray  qu'elles  estoient  tout  à  fait  dif- 
férentes des  leurs,  que  nous  auions 
cela  de  commun  auec  toutes  les  nations, 
qu'en  effet  il  y  auoit  autant  de  diuerses 
coustumes  qu'il  y  a  de  peuples  différents 
sur  la  terre,  que  la  façon  de  viure,  de 
se  vestir  et  de  bastir  des  maisons  estoit 
tout  autre  en  France  que  non  pas  icy, 
et  aux  autres  contrées  du  monde,  et  que 
ce  n'estoit  pas  ce  que  nous  trou  nions 
mauuais  ;  mais  quant  à  ce  qui  estoit 
de  Dieu,  que  toutes  les  nations  deuoient 
auoir  les  mesmes  sentimens  ;  que  la  vé- 
rité d'vn  Dieu  estoit  vne,  et  si  claire 
qu'il  ne  falloit  qu'ouurir  les  yeux  pour 
la  voir  escrite  en  gros  characteres  sur  le 
front  de  toutes  les  créatures.  Le  Pere 
leur  fit  vn  beau  et  assez  long  discours 

sur  ce  sujet,  duquel  il  tira  cette  conclu- 
sion, que  pour  plaire  à  Dieu  ce  n'estoit 
pas  assez  de  bastir  vne  Chapelle  en  son 
honneur,  comme  ils  pretendoient,  mais 
que  le  principal  estoit  de  garder  ses 
commandemens  et  de  quitter  leurs  su- 
perstitions. Onaconchiaronk  aduoùa 
que  le  père  auoit  raison,  et  fit  tout  son 
possible  pour  exhorter  toute  la  compa- 
gnie à  passer  par  dessus  toutes  ces  diffi- 
cultez  ;  mais  chacun  baissa  la  teste,  et 
faisant  la  sourde  oreille,  la  chose  fut  re- 
mise au  lendemain. 

Le  6.  le  conseil  se  rassembla  dés  le 
matin,  où  Onaconchiaronk  tesmoigna 
qu'il  auoit  esté  toute  la  nuict  presque 
sans  dormir,  pensant  aux  points  que  le 
père  auoit  proposés  ;  que  pour  luy  il  les 
iugeoit  très  raisonnables,  mais  qu'en 
effet  il  voyoit  bien  que  la  ieunesse  y 
IroLiueroit beaucoup  de  difficulté;  toute- 
fois que  tout  bien  considéré,  il  concluoit 
qu'il  valoit  mieux  auoir  vn  peu  de  peine 
et  viure,  que  de  mourir  misérablement, 
comme  ceux  qui  auoient  desia  esté  em- 
portez par  la  maladie.  Il  parla  en  si 
bons  termes,  et  les  pressa  si  fort,  que 
pas  vn  n'osa  luy  contredire,  et  tous  s'ac- 
cordèrent à  ce  que  le  père  auoit  deman- 
dé, adjoustants  qu'ils  s'obligeoient  aussi 
de  bastir  au  prin-temps  vne  belle  Chap- 
pelle.  Cette  resolution  prise,  ie  Père 
s'en  retourna  à  Ihonattiria,  bien  consolé 
de  les  auoir  laissez  en  cette  bonne  dis- 
position ;  il  prenoit  de-jà  dessein  de  les 
aller  catéchiser  de  temps  en  temps  ; 
mais  outre  que  Dieu  nous  a  donné  de 
l'employ  ailleurs,  ils  reprirent  inconti- 
nent leurs  vieilles  coustumes.  Il  est  vray 
que  ceux  de  nostre  bourgade  auoient 
commencé  les  premiers,  et  dés  le  len- 
demain qu'ils  s'estoiont  assemblez  en 
nostre  cabane,  ils  dansèrent  habillez  en 
masques,  pour  chasser  la  maladie.  Auec 
tout  cela,  ils  ne  laissèrent  pas  de  nous 
dire  qu'ils  estoient  les  meilleurs  Chre- 
stiens  du  monde  et  estoient  tous  prests 
d'estre  baptisez.  Estant  allé  inconti- 
nent après  pour  instruire  les  petits  en- 
fans,  ie  rencontray  iustement  celuy 
qui  auoit  esté  comme  le  maistre  de  ces 
folies  ;  il  m'aborda,  et  faisant  l'hypocrite  : 
Eh  bien,  mon  frère,  me  dit-il,  quand  nous 


assemblerons  nous  pour  prier  Dieu  ?  II 
me  donnoit  beau  ieu  de  luy  lauer  la 
teste  ;  mais  c'est  grand  pitié  de  ne  pou- 
uoir  pas  dire  tout  ce  qu'on  voudroit  bien, 
le  me  contentay  de  luy  dire  :  Tu  n'as 
pas  d'esprit,  ne  sçais  tu  pas  bien  ce  que 
tu  viens  de  faire  ?  tu  te  mocques.  Mais 
cela  n'est  rien,  Y.  Reuerence  les  verra 
bien  tost  tout  à  fait  tourner  casaque,  et 
adresser  leurs  vœux  et  faire  des  offrandes 
à  tout  autant  qu'il  y  a  de  sorciers  dans 
le  pays  ;  ils  auront  mesme  recours  aux 
démons,  et  feront  des  choses  si  extraua- 
gantes,  qu'on  aura  sujet  de  dire  que  l'af- 
fection qu'ils  ont  pour  la  vie,  leur  aura 
tourné  la  ceruelle. 

Le  7.  nous  retournasmes  d'Ossossané, 
le  Père  Garnier  et  moy,  et  le  lendemain 
iour  de  la  feste  de  l'Immaculée  Conce- 
ption de  la  Vierge,  nous  renouuellàmes 
tous  ensemble  le  vœu  que  nous  auions 
fait  l'an  passé  le  mesme  iour,  pour  sup- 
plier plus  instamment  que  iamais  cette 
mère  de  miséricorde  de  s'employer  au- 
près de  son  fils  pour  la  conuersion  de 
ces  peuples,  dont  la  misère  nous  perce 
le  cœur.  Sur  le  soir  le  Père  Supérieur 
assembla  les  anciens  de  nostre  bour- 
gade, et  leur  fit  vne  petite  exhortation 
pour  leur  donner  courage,  leur  re- 
mettre en  mémoire  la  promesse  qu'ils 
auoient  faite,  les  exciter  à  n'auoir  con- 
fiance qu'en  Dieu,  et  à  obseruer  sa 
saincte  loy,  qu'eux  mesmes  auoient  iu- 
gée  si  raisonnable.  Il  leur  recommanda 
aussi  fort  particulièrement  les  points 
qu'il  auoit  proposés  aux  habitants  d'O- 
enrio,  ausquels  ils  acquiescèrent  tous  à 
leur  ordinaire,  promeltansde  les  garder. 
Ce  sont  des  pécheurs  inueterez,  qui 
après  leurs  bons  propos  ne  laissent  pas 
de  reprendre  la  route  de  leur  vie  passée. 
Le  Père  à  cette  occasion  leur  ayant 
parlé  du  Ciel  et  des  grandes  recom- 
penses que  Dieu  reserve  à  ses  fidèles 
seruiteurs,  vn  vieillard,  nommé  Tendon- 
tsahoronc,  luy  dit  qu'ils  auoient  quelque 
regret  de  ce  que  nous  auions  baptisé  ce 
prisonnier  Hiroquois,  d'autant  qu'il 
estoit  pour  les  chasser  du  Paradis 
quand  ils  iroient  pour  y  entrer,  et  le 
père  luy  aiant  répliqué  que  le  Paradis 
estoit  vn  lieu  de  paix  :  Comment,  dit-il, 

nous  pensons  nous  autres  que  les  morts 
se  lassent  la  guerre  aussi  bien  que  les 
viuants.  (les  panures  peuples  ont  toutes 
les  peines  du  monde  à  prendre  les  idées 
du  Ciel.  Vous  en  tramiez  qui  renoncent 
au  Ciel  quand  vous  leur  dites  qu'il  n'y  a 
point  de  champs  et  de  bleds,  qu'on  n'y 
va  point  en  traitte  ou  à  la  pesche,  qu'on 
ne  s'y  marie  point.  Vn  autre  nous  dit 
vn  iour  qu'il  trouuoit  mauuais  qu'on  ne 
trauaillast  point  dans  le  Ciel,  que  cela 
n'estoit  pas  bien  d'estre  oisif,  et  que 
pour  ce  sujet  il  n'auoit  pas  enuie  d'y 
aller.  Nous  entendons  vne  infinité  de 
contes  semblables,  qui  nous  donnent  su- 
jet cent  l'ois  le  iour  de  remercier  cette 
infinie  miséricorde,  de  nous  auoir  pre- 
uenu  si  auantageusement  de  ses  grâces, 
et  esclairé  nos  esprits  de  ses  veritez 
éternelles.  Cette  faneur  n'est  pas  sen- 
sible au  milieu  de  la  France  comme  par- 
my  ces  barbares  :  en  France  ces  cognois- 
sances  nous  semblent  estre  connatu- 
relles,  nous  les  suççons  auec  le  laict,  le 
sa i net  nom  de  Dieu  est  vn  de  nos  pre- 
miers bégaiements,  et  ces  grossières 
impressions  du  bas  âge  vont  se  perfe- 
ctionnans  presque  insensiblement  à  me- 
sure que  nous  croissons  par  l'instru- 
ction, le  bon  exemple  et  la  pieté  de  nos 
parents  ;  de  sorteque  ces  auantages  nous 
creuent  bien  sonnent  les  yeux,  et  plu- 
sieurs sctrouuentà  l'article  de  la  mort, 
qui  n'ont  pas  peut  estre  vne  fois  en 
leur  vie  remercié  Dieu  cordiallemeiil  de 
celte  faneur  si  particulière.  Vn  sainct 
personnage  a  dit,  que  la  sage  proui- 
-dence  de  Bien  auoit  ordonné  que  les 
pauures  malades  fussent  gisants  par  les 
rues  et  les  places  publiques,  non  seu- 
lement pour  exercer  la  charité  des  gens 
de  bien,  mais  aussi  pour  nous  faire  co- 
gnoistre  l'obligation  que  nous  luy  auons 
de  nous  conseruer  la  santé;  qu'autant  de 
playes  que  nous  voyons,  sont  autant  de 
faueurs  qu'il  nous  fait,  et  comme  autant 
de  langues  qui  nous  parlent  et  nous  in- 
uitent  à  Juy  en  rendre  vn  million  d'a- 
ctions de  grâces.  Aussi  l'ignorance  et 
l'aueuglement  de  nos  Saunages  nous 
fait  gouster  le  bon  heur  que  nous  auons 
de  eognoistre  les  veritez  éternelles,  et 
tout  autant  que  nous  en  voyons,  sont 

comme  autant  de  voix  qui  nous  crient  : 
Beali  qui  vident  quœ  vos  videlis,  vobis 
autan  dalum  est  nosse  mysteria  regni 
Dei. 

Le  9.  le  Père  Supérieur  retourna  à 
Ossosané,  auec  le  Père  Pierre  Chastel- 
lain  et  Simon  Baron.  ïe  ne  mande  rien 
icy  à  vostre  Reuercnce  de  la  difficulté 
des  chemins,  elle  sçait  assez  quels  ils 
peu uent  estre  en  cette  saison;  ie  diray 
seulement  qu'il  n'estoit  question  que  de 
quatre  lieues,  et  cependant  la  iournée  ne 
se  trouuoit  guercs  trop  longue  pour  en 
venir  à  bout. 

Ce  voyage  fut  de  huictiours;  les  Pères 
baptisèrent  cinquante  personnes,  qua- 
torze adultes,  et  le  reste  tous  petits  en- 
fans  tant  sains  que  malades.  Simon  Ba- 
ron fit  aussi  plus  de  deux  cens  saignées, 
et  en  vn  seul  iour  iusques  à  cinquante  ; 
c'estoit  à  qui  luy  tendrait  le  bras,  les 
sains  se  faisoient  saigner  par  précaution, 
et  les  malades  s'estimoient  à  demy  gué- 
ris quand  ils  voyoient  couler  leur  sang, 
entre  autre  vn  vieillard  qui  estoit  demy 
aueiigle.  Si  tost  qu'il  fut  saigné  :  Ah  ! 
dit-il,  mon  nepueu,  tu  m'as  rendu  la 
veuë,  ie  voy  maintenant  Tant  y  a  qu'il 
se  trouua  sur  l'heure  merueilleusement 
soulagé.  Mais  ce  qui  nous  consola  par- 
ticulièrement fut  de  voir  tant  de  petits 
innocents  et  tant  d'ames  reconciliées 
auec  Dieu.  le  luy  toucheray  seulement 
trois  par  tien  laritez  assez  notables,  dont 
l'vne  est  pleine  de  deuotion,  l'autre  mon- 
tre vn  esprit  qui  agit  par  raison,  la  troi- 
siesme  est  tout  à  fait  naïfue.  Cependant 
que  le  Père  Supérieur  estoit  à  instruire 
trois  malades  en  la  cabane  d'vn  nommé 
Ochiotta,  ce  bon  homme  prenoit  sou- 
tient la  parole  et  les  aydoit  auec  beau- 
coup de  ferueur  a  faire  l'acte  de  contri- 
tion, et  depuis,  quoy  que  la  maladie  luy 
eust  emporté  vne  grande  partie  de  sa 
famille,  dont  la  pluspart  auoient  esté 
baptisez,  il  n'a  pas  fait  à  l'ordinaire  des 
Saunages,  qui  nous  regardent  souuent 
de  mauuais  oeil  et  ne  veulent  point 
oùyr  parler  du  baptesme  si  tost  que 
quelqu'vn  de  ceux  que  nous  auons  ba- 
ptisez est  mort  en  leur  cabane  ;  pour 
luy  il  nous  a  tousiours  fait  le  meilleur 
accueil  du  monde  et  a  tousiours  mon- 

stré  qu'il  faisoit  vn  grand  estât  de  ce 
que  nous  enseignions.  Mais  ce  que  ie 
veux  dire  à  vostre  Pieuerence,  c'est  que 
sa  femme  receut  le  baplesme  auée  tant 
de  deuotion,  que  les  larmes  en  tombè- 
rent des  yeux  à  quelques  vns  des  assi- 
stants. Apres  auoir  de-jà  donné  dans 
l'instruction  beaucoup  de  satisfaction  au 
Père,  comme  il  commençoit  à  luy  verser 
l'eau  sur  la  teste  et  à  prononcer  les  pa- 
roles Sacramentales,  elle  s'escria  de  son 
propre  mouuement  :  Ah  !  mon  Lieu, 
que  ie  vous  ay  offensé  !  que  ie  vous  ay 
offensé  !  i'en  ay  vn  grand  regret  ;  mon 
Dieu,  ie  ne  vous  effenseray  plus.  Cette 
bonne  femme  mourut  la  mesme  nuit. 
Le  Père  demandoit  à  vne  autre  si  elle 
croyoit  fermement  tout  ce  qu'il  luy  er.- 
seignoit  :  Oùy  dea,  dit-elle,  iele  croy  ;  ie 
ne  t'escouterois  pas,  si  ie  ne  croyois. 
Yne  autre  tesmoigna  qu'elle  estoit  bien 
contente  d'estre  baptisée  :  Mais  ie  te 
prie,  dit-elle  au  Père,  oblige  moy,  ne 
me  donne  point  de  nouueau  nom,  ie 
suis  ennuyée  de  changer  de  nom. 

Le  10.  le  Père  Supérieur  fit  ouuer- 
ture  au  Capitaine  Anenkhiondic  sur  la 
parole  que  luy  mesme  nous  en  auoit 
donnée  quelques  iours  auparauant,  de 
faire  quelque  vœu  à  Dieu  en  cette  né- 
cessité publique  ;   et  le  lendemain  le 
conseil  s'assembla,  où  le  Père  les  instrui- 
sit sur  la  vérité  d'vn  Dieu,  qui  estoit  le 
maistre  de  nos  vies,  leur  fit  vn  som- 
maire des  principaux  mystères  de  nostre 
croyance,  leur  expliqua  les  commande- 
ments de  Dieu  et  les  points  qu'il  auoit 
proposés  aux  autres.     L'affliction  en  la- 
quelle ils  estoient  (car  il  en  mouroit 
tous  les  iours)  mit  l'affaire  hors  de  dé- 
libération, et  tous  conclurent  qu'ils  re- 
cognoistroient  doresnauant  Dieu   pour 
leur  Dieu,  qu'ils  çroyoient  en  luy,  en 
vn  mot  qu'ils  se  resoluoient  de  quitter 
toutes  leurs  coustumes  qu'ils  sçauroient 
luy  déplaire,  et  luy  faisoient  -vœu  1res 
volontiers  de  dresser  au  prin-temps  vne 
cabane  en  son  honneur.     L'inconstance 
des  autres  nous  donnoit  assez  de  sujet 
de  nous  déifier  de  la  bonne  volonté  de 
ceux-cy  ;  neant-moins  tout  bien  consi- 
déré, le  Père  Supérieur  iugea  que  ce  se- 
roit  peut  eslre  s'opposer  aux  desseings 


du  Ciel,  de  ne  pas  seconder  cette  bonne 
pensée.  Ils  s'y  estoient  portez  en  partie 
de  leur  propre  mouuement,  ils  nous  té- 
moignoient  vne  affection  toute  particu- 
lière, les  grâces  que  Dieu  faisoient  à  plu- 
sieurs au  point  de  leur  conuersion,  nous 
faisoient  croire  qu'il  regardoit  ce  bourg 
d'vn  œil  tout  particulier  et  luy  prepa- 
roit  de  grandes  bénédictions  ;  outre  cela 
c'est  l'abord  de  tout  le  païs,  et  dés  lors 
nous  auions  de  grandes  inclinations  à 
nous  y  habituerai!  plus  tost.  Toutefois 
le  Père  ne  iugea  pas  à  propos  de  préci- 
piter la  chose,  la  dernière  conclusion  fut 
remise  au  lendemain.  Cependant  comme 
il  y  en  auoit  là  de  toutes  les  cabanes, 
chacun  eut  tout  loisir  d'en  conférer 
auec  ceux  de  sa  famille,  et  leur  propo- 
ser les  points  desquels  despendoit  le  bon 
succez  de  toute  l'affaire. 

Le  12.  le  vœu  fut  entièrement  ratifié, 
on  ne  délibéra  que  de  la  façon  de  le  pu- 
blier en  sorte  que  tout  le  monde  l'en- 
tendist.  Ils  proposèrent  deux  voyes, 
la  première  de  monter  sur  le  haut  d'vne 
cabane,  l'autre  d'en  faire  la  proclama- 
tion par  les  rues  du  bourg  ;  celle  cy  fut 
iugée  la  meilleure  ;  on  en  donna  la  com- 
mission à  vn  nommé  Okhiarenta,  qui 
est  vn  de  leurs  Arendioané,  c'est  à  dire 
vn  des  sorciers  du  païs,  qui  alla  crier  à 
haute  voix  que  les  habitants  d'Ossosané 
prenoient  Dieu  pour  leur  Seigneur  et 
leur  maistre,  qu'ils  renonçoient  à  toutes 
leurs  erreurs  que  doresnauant  ils  n'é- 
couteroient  plus  leurs  songes,  qu'ils  ne 
feroient  plus  de  festins  au  démon  Aoû- 
taerohi,  que  leurs  mariages  seroient 
stables,  qu'ils  ne  mangeroient  de  chair 
humaine  et  s'obligeoient  au  printemps 
de  bastir  en  son  honneur  vne  cabane,  au 
cas  qu'il  luy  pleust  arrester  le  cours  de 
la  maladie.  Quelle  consolation  de  voir 
Dieu  glorifié  publiquement  par  la  bouche 
d'vn  barbare  et  d'vn  des  supposts  de 
sa  tan  !  iamais  on  n'auoit  veu  chose  sem- 
blable parmy  les  Hurons. 

Cependant  que  tout  cela  se  passoit  à 
Ossosané,  Dieu  par  sa  bonté  nous  don- 
noit aussi  de  temps  en  temps  l'occasion 
de  pratiquer  la  charité  et  de  prescher 
son  sainct  nom. 

Le  14.  vn  malade  de  nostre  bourgade 

M  trouua  si  bas,  que  nous  estions  pre- 
sque hors  d'espérance  d'en  pouuoir  rien 
Urer  pour  le  baptesme  ;  neantmoins  le 
klgement  luy  estant  reuenu  sur  le  soir, 
le  Père  Pierre  Pijart  l'instruisit,  et  fut 
baptisé  en  mesme  temps. 

Le  Père  Charles  Garnier  et  moy  nous 
allâmes  coucher  à  Anenatea,  qui  n'est 
-'•pi' vne  lieuë  de  nous.  Nous  anions  ouy 
parler  qu'il  y  auoit  quelques  malades 
assez  en  danger  ;  à  nostre  arriuée  on 
nous  inuita  à  vn  festin  qui  se  faisoit 
justement  en  la  cabane  où  nous  auions 
le  plus  à  faire,  et  où  il  y  auoit  vne  pau- 
ure  fille  à  l'extrémité  ;  nous  y  allasmes 
pour  prendre  oceasion  de  luy  parler  et 
l'instruire.  Ce  festin  estoit  vn  Aoutae- 
rohjf  où  nous  vismes  vn  vrai  sabat  :  les 
femmes  chantoient  et  dansoient,  tan- 
dis que  les  hommes  frappoient  rude- 
ment sur  des  eseorces  ;  iamais  ie  n'ouïs 
vn  tel  tintamarre  et  des  esclals  de  voix 
si  des-agreables.  Elles  prenoient  comme 
à  la  cadence,  des  braises  ardentes  et 
des  cendres  toutes  rouges  à  belles  mains, 
puis  passoient  la  main  sur  l'estomac  de 
la  malade,  qui,  fust  par  cérémonie  ou 
autrement,  se  tourmentoit  comme  vn 
demoniacle,  et  bransloit  sans  cesse  la 
teste.  Le  festin  acheué,  elle  demeura 
fort  paisible.  Nous  luy  parlasmes  du 
baptesme  ;  d'abord  elle  nous  témoigna 
en  estre  fort  contente,  mais  luy  aiant 
fait  entendre  qu'elle  ne  deuoitpas  pren- 
dre le  baptesme  comme  vne  médecine 
corporelle,  et  qu'il  ne  seruoit  que  pour 
nous  faire  aller  au  ciel  après  la  mort, 
elle  n'en  vouloit  point  ouïr  parler  ;  de 
sorte  que  ce  soir,  nous  ne  peusmes  rien 
gaigner  dauantage,  ce  qui  nous  fit  ré- 
soudre à  coucher  dans  la  cabane.  Nous 
luy  donnions  de  temps  en  temps  quel- 
ques raisins  ;  ces  petits  soulagements 
luy  firent  passer  la  nuict,  à  entendre  ses 
parents.  En  effect  elle  estoit  fort  mal, 
et  Dieu  voulut  qu'elle  se  portast  vn  peu 
mieux  sur  le  matin  ;  nous  luy  parlasmes 
derechef  du  baptesme,  et  lui  aiant  fait 
entendre  ce  que  nous  prétendions,  nous 
la  trouuasmesbien  disposéeà  nous  escou- 
ter  ;  ie  l'instruisis  assez  briefuement  et 
la  baptisai  ;  elle  mourut  deux  heures 
après.    De  là  nous  fismes  vn  tour  iu- 


sques  aux  Dissiriniens,  qui  esloient  ve- 
nus hyuerner  à  vn  demy  quart  de  lieuë 
de  là  ;  nous  y  trouuasmes  assez  de  ma- 
lades, et  leur  donnasmes  quelques  rai- 
sins, c'esloit  tout  ce  que  nous  pouuions 
faire.  Qui  auroit  entendu  la  langue 
Algonquine,  auroit  peut  estre  gaigné 
quelque  chose  après  eux;  il  en  est  mort 
quantité.  Eslans  de  retour,  nous  ap- 
prismes  qu'vn  de  nos  Saunages,  nommé 
Sononresk,  estoit  fort  malade,  ie  l'allai 
voir  et  le  trouuai  fort  abattu.  le  lui  fis 
ouuerture  du  baptesme  ;  il  me  respon- 
dit  qu'il  en  estoit  bien  content,  mais 
comme  ie  commençois  à  l'instruire,  il 
me  pria  de  différer  iusques  sur  lemidy, 
d'autant  qu'il  n'auoit  pas,  disoit-il,  l'e- 
sprit assez  libre  pour  m'escouter.  Nous 
y  relournasmes  donc  sur  le  midy,  le 
Père  Iogues  et  moy  ;  aussi  tost  qu'il 
nous  vist,  il  nous  dit  que  nous  venions 
à  la  bonne  heure,  et  qu'il  se  trouuoit 
vn  peu  mieux.  Nous  l'instruisismes 
amplement,  en  quoy  nous  aida  beau- 
coup vn  nommé  Tehondeguan,  qui  mou- 
rut par  après  fort  chrestiennement.  Ce 
vieillard  luy  repetoit  et.  luy  inculquoit 
ce  que  ie  luy  enseignois,  auec  vne  affe- 
ction tout  à  fait  remarquable,  nous  en  de- 
meurasmes  fort  satisfaits,  le  Père  Iogues 
le  baptisa.  le  l'allai  reuoir  quelque 
temps  après  ;  ie  le  trouuai  assis,  et  me 
dit,  qu'il  pensoit  estre  guery,  que  l'eau 
du  baptesme  luy  estoit  entrée  dans  la 
teste,  et  estoit  descendue  iusques  à  la 
gorge,  qu'il  n'y  sentoit  plus  du  tout  de 
mal.  11  estoit  plus  près  de  sa  fin  qu'il 
ne  pensoit,  il  mourut  vn  iour  après.  Sa 
femme  nous  tesmoigna  que  pendant  la 
nuict,  elle  luy  auoit  souuentesfois  ouy 
dire  Rihouiosta,  ie  crois.  Ce  mesme 
iour  le  Père  Pierre  Pijart  auoit  instruit 
et  baptisé  vne  fille  qui  luy  auoit  donné 
beaucoup  de  consolation  ;  elle  auoit  de- 
mandé le  baptesme  de  son  propre  mou- 
uement,  et  aussi  tost  après,  elle  s'escria  : 
Ho,  ho,  ho,  ie  vous  remercie,  mon  Dieu, 
de  ce  que  vous  m'auez  fait  la  grâce 
d'estre  baptisée.  Sur  le  soir  on  tint 
conseil  chez  le  Capitaine,  ie  me  trouuai 
dans  sa  cabane.  Comme  la  compagnie 
en  sortoit,  son  pere  m'appella  et  me  dit, 
qu'on  auoit  fort  parlé  de  la  maladie,  et 

que  son  fils  auoit  dit,  qu'il  ne  falloit  pas 
s'estonner  qu'elle  ne  diminuast  point, 
parce  qu'on  ne  croioit  pas  à  bon  escient. 
le  m'en  rapporte  à  ce  qui  en  estoit,  ie 
doute  fort  qu'il  eusl  parlé  si  librement  ; 
mais  la  pluspart  disoient  fort  bien  que 
ce  pouuoit  bien  estre  la  cause  de  leur 
malheur. 

Le  17.  le  P.  Supérieur  partit  d'Osso- 
sané,  et  s'en  vint  coucher  à  Anonatea, 
où  il  trouua  vn  nommé  honnaat,  père 
de  celte  fille  que  nous  y  auions  baptisée 
bien  malade  ;  neantmoins  il  ne  peut 
se  résoudre  à  le  baptiser,  quoy  qu'il  en 
tesmoignast  quelque  sorte  de  désir,  il  ne 
le  trouua  pas  assez  bien  disposé.  Ce 
pauure  Sauuage  auoit  fort  en  teste,  d'al- 
ler trouuer  vne  sienne  sœur  vterine  qui 
estoit  morte,  et  à  son  dire  auoit  esté 
changée  en  vne  couleuure. 

Le  19.  le  P.  Supérieur  nousrenuoia  à 
Ossosané,  le  P.  Charles  Garnier  et  moy, 
auec  commission  de  nous  arrester  en 
passant  à  Anonatea   pour  voir    encor 
Isonnaat  ;    mais  il   estoit  desia  mort. 
Nous  allasmes  loger  chez  vn  nommé 
Chiateandaoua,  aians  appris  qu'il  estoit 
fort  malade  ;  nous  eusmes  de  la  peine  à 
y  entrer,  d'autant  qu'il  y  auoit  festin. 
C'est  vn  crime  en  ces  rencontres,  de 
mettre  le  pied  dans  vne  cabane  ;   nous 
y  enlrasmes  neantmoins  sur  la  fin,   il 
n'y  restoit  plus  que  deux  ou  trois  per- 
sonnes, ausquelles  le  malade  auoit  fait 
donner  à  chacun  à  manger  pour  quatre  ; 
ils  trauaillerent  après  fort  long  temps, 
s'encourageans  les  vns  les  autres  ;  en 
fin  il  leur  fallut  rendre  gorge,  ce  qu'ils 
firent  à  diuerses  reprises,  ne  laissants 
pas  pour  cela  de  continuer  à  vuider  leur 
plat.   Cependant  Chiateandaoua  les  re- 
mercioit,   leur  tesmoignant  qu'ils  fai- 
soient  bien,  et  qu'il  leur  auoit  beaucoup 
d'obligation.     Yous  eussiez  dit  à  l'en- 
tendre et  à  le  voir  faire,  que  sa  gueri- 
son  despendoit  de  cet  excez  de  gour- 
mandise.    C'estoit  vne  fort  pauure  dis- 
position pour  le  baptesme,  aussi  ne  luy 
en  parlasmes  nous  pas  ;  il  n'estoit  encor 
que  sur  le  commencement  de  sa  maladie. 
Le  20.  nous  allasmes  à  Onnentisatj, 
où  nous  apprismes  qu'il  y  auoit  trois 
malades  ;  nous  trouuasmes  deux  pauures 


femmes  bien  bas  ;  l'vne  ne  parloit  n'y 
n'entendoit,  et  l'autre  estoit  dans  des 
conuulsions  presques  continuelles  :  de 
sorte  que  nous  ne  peusmes  lui  faire  en- 
tendre nostre  dessein,  et  de  mauuaise 
fortune  il  n'y  auoit  que  des  enfans  dans 
la  cabane  ;  nous  nous  contentasmes  de 
luy  donner  vn  peu  de  conserue  et  4.  ou 
5.  grains  de  raisins,  auec  resolution  d'y 
retourner  auant  que  de  partir  :  nous 
auions  bien  du  regret  de  les  voir  en  cet 
estât,  et  ne  les  pouuoir  aider,  pour  ce 
qui  estoit  de  l'àme.  En  cette  extrémité, 
Dieu  nous  inspira  de  luy  vouer  quelques 
Messes  en  l'honneur  de  S.  Ioseph.  Nous 
nous  retirasmes  cependant  chez  nostre 
hoste,  où  nous  baptisasmes  vn  petit  en- 
fant. Il  n'y  auoit  pas  demi-heure  que 
nous  y  estions,  qu'vn  Sauuage  nous  vint 
quérir  pour  aller  voir  cette  femme,  que 
nous  auions  visitée  la  première,  nous 
priant  bien  fort  de  luy  porter  encor  vn 
peu  de  conserue,  adiouslant  que  ce 
que  nous  luy  auions  donné,  luy  auoit 
fait  reuenir  l'esprit,  et  entendoit  fort 
bien.  Nous  voilà  bien  consolez  ;  et  de 
fait  nous  la  trouuasmes  si  bien  disposée 
qu'après  l'auoir  instruite  nous  la  bapti- 
sasmes, au  grand  contentement  des  as- 
sistants, qui  nous  escouterent  auec  beau- 
coup d'attention.  De  ce  pas  nous  al- 
lasmes reuoir  l'autre,  où  nous  eusmes 
aussi  beaucoup  de  consolation,  sans 
doute  par  les  mérites  du  glorieux  Pa- 
triarche S.  Ioseph:  elle  estoit  vn  peu 
plus  en  repos,  et  Dieu  nous  pourueul 
é'vn  truchement,  c'estoit  vne  femme 
d'assez  bon  esprit,  qui  nous  tesmoignoit 
beaucoup  d'affection  ;  elle  exhorta  la 
malade  à  nous  escouter,  et  luy  fit  en- 
tendre nostre  dessein.  Comme  ie  vis 
qu'elle  luy  expliquoit  si  nettement  ce 
que  ie  pretendois,  ie  me  résolus  de  son- 
ger plustost  à  l'instruire  que  la  malade  ; 
mais  comme  nous  continuions  de  la 
sorte,  la  malade  prit  la  parole,  et  drt  : 
C'est  assez  qu'il  parle  luy,  ie  l'entends 
assez  bien,  seulement  qu'il  expédie  en 
peu  de  mots.  le  poursuiuis  donc,  et 
elle  me  respondit  à  tout  fort  distincte- 
ment. Nous  la  baptisasmes,  et  nous 
apprismes  à  nostre  retour  qu'elle  estoit 
morte  la  mesme  iournée.     Yoila  sans 

doute  de  grandes  marques  d'vne  âme  I 
prédestinée. 

Nous  arriuasmes  sur  le  soir  à  Osso- 
tanê,  où  la  maladie  continuoit  à  faire 
beaucoup  de  rauage.  Nous  nous  en- 
quismes  de  Testât  de  quelques  vus,  dont 
le  P.  Supérieur  nous  auoit  donné  les 
noms,  entre  autres  d'vne  femme  qui 
mourut  la  nuiet  :  on  nous  dit  qu'elle  se 
portoit  vn  peu  mieux,  ce  qui  nous  dé- 
tourna de  la  visiter,  pour  auoir  à  voir 
les  plus  pressez.  On  nous  adressa  chez 
vn  nommé  Aonchiare,  qui  estoit  à  la  vé- 
rité bien  mal  ;  nous  Tinstruisismos  et  le 
baptisasmes  ;  il  est  encor  plein  de  vie.  Il 
estoit  desia  trop  tard  ;  neantmoius  en- 
tendant que  le  Capitaine  Anemchiendis, 
qu'on  nous  auoit  fait  demi  guéri  par  le 
chemin,  estoit  à  l'extrémité,  nous  y  cou- 
rusmes  ;  il  estoit  temps,  car  il  ne  par- 
loit  quasi  plus  et  auoit  encore  plus  de 
peine  à  entendre.  le  luy  parlai  du  ba- 
ptesme  et  de  son  importance,  il  me  ré- 
pondit ce  qu'il  nous  auoit  soutient  té- 
moigné, qu'il  estoit  fort  content  d'estre 
baptisé.  Sa  femme  nous  aida  à  l'in- 
struire ;  ce  ne  fut  pas  sans  peine,  car 
outre  qu'elle  estoit  d'vne  nation  eslran- 
gere  et  parloit  d'vn  langage  que  ie 
n'entendois  pas  si  bien,  souuentce  vieil- 
lard sembloit  s'assoupir,  et  luy  deman- 
dant de  temps  en  temps  s'il  m'enten- 
doit,  quelquefois  il  ne  me  respondoit 
pas  à  la  première  fois.  Ce  qui  fut  cause 
que  nous  ne  le  baptisasmes  que  sous 
condition.  Il  mourut  le  lendemain  sur 
le  poinct  du  iour. 

Le  21.  nous  baptisasmes  vne  femme, 
qui  nous  arresta  sur  deux  poincts.  Pre- 
mièrement, luy  aiant  parlé  du  Paradis, 
et  luy  aiant  fait  entendre,  que  sans  le 
baptesme  il  n'estoit  pas  possible  d'y  al- 
ler iamais,  et  que  ceux  qui  mouroient 
sans  estre  baptisez,  alloient  aux  enfers, 
elle  me  dit  nettement  que  pour  elle, 
elle  ne  pretendoit  point  aller  ailleurs 
que  là  où  estoient  ses  parents  défunts  ; 
neantmoius  clic  changea  bien  tost  d'a- 
uis,  quand  elle  ouït  parler  de  Testât 
misérable  des  damnez,  et  qu'ils  ne  re- 
ceuoient  aucune  consolation  les  vns  des 
autres.  le  luy  expliquai  le  reste  de  nos 
mystères,  iusques  aux  Commandements 


de  Dieu  ;  là  elle  m'arresta  encor,  et 
comme  ie  Texhortoisàestre  mairie  d'a- 
uoir  offensé  Dieu,  et  luy  disois  que  sans 
cela  ses  pochez  ne  luy  seroient  point 
pardonnez,  elle  me  respondit  qu'elle 
ne  pouuoit,  qu'elle  n'auoit  point  .offensé 
Dieu,  et  qu'elle  ne  sçauoit  ce  que  c'estoit 
que  péché.  Ceux  qui  estoient  là  presens, 
et  qui  auoient  esté  fort  portez  pour  son 
baptesme,  pensèrent  gaster  toute  l'af- 
faire, disans  qu'en  effet  elle  auoit  tous- 
iours  bien  vescu  ;  et  elle  mesme,  tant  que 
ie  peus  entendre,  s'estendit  fort  sur  ses 
louanges,  protestant  qu'elle  ne  sçauoit 
ce  que  c'estoit  que  du  libertinage  et  la 
vie  ordinaire  du  pais.  le  luy  respondis 
que  i'en  estois  bien  aise,  mais  au  reste, 
qu'elle  ne  pensast  pas  estre  sans  péché, 
et  que  tous  les  hommes  estoient  suiets 
au  péché.  Toutesfois  persistant  tous- 
iours  sur  son  innocence,  ie  luy  repré- 
sentai que  cela  estant,  ie  ne  pouuois  pas 
la  baptiser,  et  que  quand  bien  mesme 
ie  la  baptiserois,  le  baptesme  ne  luy  ser- 
uiroit  de  rien.  le  luy  adioustai  que  ie 
ne  luy  demandois  pas  qu'elle  mefist  vn 
dénombrement  de  tous  ses  péchez,  mais 
seulement  qu'elle  me  tesmoignast  vn 
grand  regret  de  les  auoir  commis.  Nous 
demeurasmes  là  dessus  vn  bon  quart 
d'heure  ;  de  temps  en  temps  elle  me 
demandoit  le  baptesme,  mais  ie  luy  ré- 
pondois  qu'il  ne  m'estoit  pas  possible 
de  la  baptiser,  tandis  qu'elle  me  tien- 
droit  ce  langage  ;  que  ie  ne  souhaittois 
autre  chose,  que  c'estoit  ce  qui  m'auoit 
amené,  mais  qu'elle  mesme  me  lioit  les 
mains,  et  m'empeschoit  de  luy  faire 
cette  faueur.  le  la  menaçai  de  l'enfer, 
et  luy  en  parlai  plus  en  particulier  que 
ie  n'auois  fait  au  commencement,  luy 
disant  que  l'enfer  estoient  plein  de  ceux 
qui  ne  s'estoient  point  recogneus  pour 
pécheurs.  En  fin  il  pleust  à  la  miséri- 
corde de  Dieu  luy  toucher  le  cœur  ;  elle 
nous  aduoùa  qu'elle  auoit  péché,  qu'elle 
en  estoit  marrie,  et  qu'elle  nepescheroit 
plus  ;  nous  la  baptisasmes,  et  elle  mou- 
rut peu  de  iours  après. 

En  ce  mesme  voiage  vn  ieune  homme 
nous  fit  la  mesme  difficulté.  11  estoit 
fort  malade,  et  nous  l'aiùons  instruit 
auec  autant  de  consolation  et  de  satis- 

faction  qu'il  se  peut  dire  ;  ses  parens 
auoient  aussi  pris  grand  plaisir  à  enten- 
dre nos  saincts  mystères  ;  tout  alloit  le 
mieux  du  monde;  mais  il  ne  vouloit  point 
ouïr  parler  de  se  repentir  de  ses  pé- 
chez. Or  après  m'estre  serai  de  tous  les 
moiens  que  Dieu  m'inspira  pour  luy  faire 
franchir  ce  pas,  ie  m'aduisaide  luy  dire, 
que  pour  moy  i'auois  souuentesfois  of- 
fensé Dieu,  mais  que  ie  luy  en  deman- 
dois  pardon  de  tout  mon  cœur,  et  estois 
bien  résolu  de  plustost  mourir  que  de 
l'offenser  jamais.  11  se  rendit  en  fin, 
et  nouscontenta  tellementsur  cepoinct, 
que  nous  ne  iugeasmes  pas  à  propos  de 
différer  plus  long  temps  son  baptesme. 
Nous  espérons  qu'il  est  maintenant  bien 
heureux  dans  le  ciel. 

Ce  mesme  iour  le  sorcier  Tonneraoiï- 
anont,  qui  commençoit  à  faire  des  sien- 
nes dans  ce  bourg  et  auoit  entrepris 
de  guérir  les  malades,  vint  sur  le  soir 
faire  vne  suerie  en  nostre  cabane,  pour 
prendre  cognoissance  de  cette  maladie. 
Ils  vous  croisèrent  quatre  ou  cinq  per- 
ches en  rond,  et  firent  comme  vne  ma- 
nière de  petit  berceau,  qu'ils  entourè- 
rent d'vne  escorce  d'arbre  ;  ils  s'entas- 
sèrent là  dedans  douze  ou  treize,  pres- 
que les  vns  sur  les  autres;  au  milieu  il 
y  auoit  cinq  ou  six  grosses  pierres  toutes 
rouges.  Si  tost  qu'ils  furent  entrez,  on 
les  couuiït  à  l'ordinaire,  de  robbes  et 
de  peaux,  pour  tenir  la  chaleur,  et  ce 
petit  sorcier  commença  à  chanter,  les 
autres  chantoient  après  luy;  il  y  auoit 
vn  Sauuage  au  dehors,  qui  n'estoit  que 
pour  le  seruir  en  tout  ce  qu'il  desireroit. 
Apres  auoir  bien  chanté,  il  demanda  du 
pelun,  qu'il  ietta  sur  ces  pierres  rouges, 
en  s'addressant  au  diable  en  ces  ternies 
Io  seclwngnac. 

Les  autres  de  temps  en  temps  l'exci- 
toient  à  bien  faire  ;  ce  sabat  dura  bien 
vne  bonne  demi  heure,  après  lequel  ils 
se  mirent  à  manger.  le  m'approchai 
pour  escouter  ce  qui  se  diroit  ;  qui  au- 
roit  bien  compris  tout  le  discours  du 
sorcier,  obligeroit  vne  personne  curieuse 
de  luy  en  faire  part  et  de  le  coucher 
icy  de  mot  à  mot  ;  ie  n'entreprends  pas 
cela.  le  remarquerai  neantmoins  que 
son  entretien  ne  fut  qu'vne  suite  de 


vartteries  et  d'extrauagances  ;  il  ne  dé- 
clara pas  la  source  du  mal,  car  il  a  son- 
uent  depuis  aduoùé  qu'il  n'y  cognois- 
soit  rien,  mais  il  se  fit  fort  d'y  remé- 
dier, si  l'on  vouloit  exécuter  ses  ordon- 
nances. Il  se  vanta  faussement  d'en 
auoir  desia  guéri  beaucoup  en  nostre 
bourgade  et  ailleurs,  que  pour  luy  il 
estoit  hors  de  crainte  de  gaigner  la  ma- 
ladie; en  fin  à  l'entendre,  il  n'auoit 
quasi  qu'à  commander,  et  tous  les  ma- 
lades seroient  incontinent  sur  pied  ;  il 
demanda  quelques  biens  pour  faire  fe- 
stin, et  ordonna  quelques  danses.  Toute 
la  compagnie  l'escoutoit  auec  des  ap- 
plaudissemens  nonpareils,  et  nostre 
hoste,  qui  estoit  vn  des  principaux,  luy 
dit  :  Courage,  mon  nepueu,  assiste  nous. 
Ces  paroles  me  donnèrent  bien  auant 
dans  le  cœur  ;  il  n'y  auoit  rien  qu'ils 
auoient  renoncé  publiquement  au  diable 
et  à  tous  ceux  qui  pactisoient  auec  luy, 
et  auoient  protesté  qu'ils  n'auroient  re- 
cours qu'à  Dieu  seul,  duquel  ils  auoient 
aduoùé  tenir  l'eslre  et  la  vie  ;  et  voila 
qu'aujourd'hui  ils  mettent  toute  leur 
confiance  aux  fausses  promesses  d'vn 
charlatan  et  d'vn  imposteur.  le  ne  peus 
me  tenir  de  parler  aussi  à  mon  tour; 
mais  que  pouuois-ie  dire  ?  c'est  vne 
chose  bien  sensible  de  se  trouuer  court 
de  termes,  pour  s'expliquer  en  vne  si 
belle  occasion.  Yoicy  tout  le  discours 
que  ie  leur  fis  :  Vous  auez  grand  tort  de 
faire  ce  que  vous  faites  ;  vous  monstrez 
bien  que  vous  ne  croiez  pas  ce  que 
Echon  vous  a  enseigné  :  cettui-là,  par- 
lant de  ce  sorcier,  n'a  pas  le  pouuoir 
que  vous  pensez  ;  il  n'y  a  que  Celuy  qui 
a  fait  le  ciel  et  la  terre  qui  soit  le  maî- 
tre de  vos  vies  ;  ie  ne  condamne  pas 
les  remèdes  naturels,  mais  ces  sueries, 
ces  danses  et  ces  festins  ne  valent  rien 
et  sont  tout  à  fait  inutiles  pour  la  santé. 
Ils  m'eseoulerent  fort  patiemment  et 
sans  réplique,  soit  qu'ils  ne  fissent  pas 
grand  estât  de  cette  réprimande,  soit  de 
confusion  qu'ils  auoient,  ne  doutans 
point  que  ie  ne  fisse  le  rapport  au  Père 
de  ce  que  i'auois  veu,  qui  ne  manque- 
roit  pas  de  leur  en  parler  dans  l'occa- 
sion en  bons  termes.  Quoy  que  c'en 
soit,  nous  gaignasmes  tousiours  cecy  : 

que  tout  le  soir  le  monde  estant  couché, 
nostre  hoste  fit  la  prière  tout  haut  au 
nom  de  toute  la  famille,  en  ces  termes: 
Escoutez,  vous  qui  auez  fait  le  ciel  et  la 
terre,  prenez  toute  cette  cabane  en  ro- 
stre protection,  vous  estes  le  maistre  de 
nos  a  ies.  C'est  dommage  que  cela  n'est 
dit  de  bon  cœur.  Nous  partismes  de 
là  le  vingt-troisiesme,  et  passant  par 
Anonatea,  nous  baptisasmes  vn  Saunage 
bien  malade,  qui  fit  le  quinziesme  de 
ceux  que  Dieu  nous  fit  la  grâce  de  bap- 
tiser en  ce  voiage.  Estant  de  retour 
nous  fusmes  bien  consolez,  d'entendre 
que  le  P.  Pijart  auoit  baptisé  huict  pe- 
tits enfans  à  Ouenrio,  et  le  P.  Supé- 
rieur deux  au  mesme  lieu  et  vue  femme 
en  nostre  bourgade.  Mais  nous  eusmes 
vn  grand  regret  de  trouuer  morte  sans 
baptesme  la  more  d'vn  de  nos  Chre- 
stiens  ;  nous  auions  tousiours  en  espé- 
rance iusques-là,  que  cette  femme  ne 
mourroit  iamais  autre  que  Chrestienne. 
Elle  paroissoit  fort  docile,  et  auoit  té- 
moigné estre  fort  satisfaite  du  baptesme 
de  ses  enfans  ;  nous  l'aiiions  visitée  fort 
souuent,  et  tout  fraischement  nous  luy 
venions  de  guérir  vne  plaie  qu'elle  s'é- 
toit  faite  à  la  iambe,  prenans  tousiours 
l'occasion  de  l'exhortera  se  recomman- 
der à  Dieu  ;  de  sorte  qu'elle  auoit  sou- 
uent ouy  la  pluspart  de  nos  saincts  my- 
stères. Neantmoins  iamais  le  P.  Supé- 
rieur ne  la  peut  faire  consentir  au  ba- 
ptesme en  cette  extrémité,  apportant 
pour  toute  raison,  qu'absolument  elle 
desiroit  aller  où  estoit  vn  sien  petit  fils 
qui  estoit  mort  sans  baptesme.  le  dirai 
icy  à  vostre  Reuerence,  auant  que  de 
passer  outre,  que  les  bruits  alloient  tou- 
siours croissans,  et  qu'on  parloit  de  nous 
en  tres-mauuais  termes,  nommément 
•à  quatre  ou  cinq  bourgades  d'icy  autour; 
car  pour  ce  qui  est  d'0,s,sossa/ie,  nous  y 
auons  tousiours  esté  les  bien  venus.  Ce 
mesme  vingt-troisiesme,  vn  nommé  En- 
taraha  dit  au  Père  Supérieur,  que  ce 
collier  de  porcelaine,  qu'ils  auoient  ac- 
cepté l'année  passée  en  vn  conseil  gê- 
nerai qui  s'estoit  tenu  à  l'occasion  de  la 
feste  des  morts,  estoit  maintenant  la 
cause  de  leur  mort,  et  que  c'estoit  la 
croiance  de  tout  le  monde.     D'autant 


que  le  Père  leur  auoit  dit,  que  ce  pré- 
sent n'esloit  pour  les  morts,  et  que  son 
intention  n'estoit  pas  qu'on  le  mist  en 
leur  fosse,  mais  que  ce  qu'il  pretendoit 
estoit  de  faire  le  chemin  du  ciel  aux  vt- 
uans,  et  de  les  encourager  par  là  à  pas- 
ser par  dessus  toutes  les  diffîcultez  qui 
les  empcschoientde  prendre  cette  route. 

Le  25.  vn  vieillard  de  nostre  bour- 
gade, nommé  Noël  Tehondecoûan  mou- 
rut et  alla  comme  nous  espérons,  célé- 
brer dans  le  ciel  la  feste  de  la  glorieuse. 
Natiuité  de  nostre  Seigneur.  le  dirai 
encor  icy  de  ce  Sauuage,  ce  que  i'ay 
desia  dit  d'vn  autre,  qu'il  estoit  vn  de 
ceux  qui  assistoient  le  plus  assiduëment 
aux  Catéchismes  et  auoient  le  plus  ap- 
prouué  la  doctrine  que  nous  enseignions. 
C'estoit  luy  qui  auoit  porté  des  premiers 
la  parole  au  P.  Supérieur  pour  faire 
quelque  prière  publique,  en  cette  der- 
nière nécessité  ;  et  tout  fraischement  il 
m'auoit  beaucoup  aidé  à  instruire  vn 
Sauuage  de  sa  cabane  ;  Dieu  luy  fit  aussi 
beaucoup  de  grâce  en  son  baptesme, 
qui  fut  la  vigile  de  Noël.  Il  arresta  vn 
peu  le  Père  sur  l'acte  de  contrition  :  Ce 
seroit,  luy  dit-il,  pour  néant  que  ie  me 
repentirois  d'auoir  péché,  d'autant  que 
ie  n'ay  iamais  péché.  Neantmoins  après 
auoir  esté  bien  instruit  sur  point,  il  s'en 
acquita  excellemment,  et  tenant  le  cruci- 
fix en  main,  il  demanda  pardon  à  nostre 
Seigneur  aucc  beaucoup  de  ressenti- 
ment, et  luy  promit  de  garder  toute  sa 
vie  ses  saints  commandements.  Parmy 
eux,  vn  homme  n'est  point  censé  pé- 
cheur qui  ne  tue,  ne  desrobe,  n'ensor- 
celle quelqn'vn,  ou  ne  fait  quelque 
chose  extraordinaire.  Il  pria  aussi  le 
P.  de  luy  laisser  la  croix,  pour  le  garder 
des  esprits  qui  le  tourmentoientde  nuict, 
à  ce  qu'il  disoit,  adioustant  que  quand 
il  les  voioit,  il  iettoit  les  yeux  sur  ce 
signe  adorable  de  nostre  rédemption,  et 
prioit  nostre  Seigneur  de  le  deffendre. 

Le  27.  le  P.  Supérieur  retourna  à  Os- 
sossané,  auec  le  P.  Isaac  Iogues  et  Si- 
mon Baron.  Il  passa  par  Anonatea,  où 
il  visita  les  Bissiriniens,  pour  leur  té- 
moigner le  ressentiment  que  nous  auions 
de  leur  affliction  :  car  ils  comptoient  dé- 
ia  Risques  à  30.  à  40.  morts.     Le  Perc 

fît  ouuerture  à  quelques-vns  du  S.  ba- 
ptesme,  mais  sans  effect  ;  nos  Ss.  my- 
stères en  langue  Huronne  sont  des 
ténèbres  pour  eux,  outre  qu'ils  sont  en- 
cor  plus  attachez  à  leur  superstition  que 
nos  Sauuages.  Il  apprit  là  ce  qu'ils 
pensoient  de  la  maladie,  qui  leur  estoit 
procurée,  disoient-ils,  aussi  bien  qu'aux 
Hurons,  par  Andesson  Capitaine  de  l'Isle, 
en  vengeance  de  ce  qu'ils  n'auoient  pas 
voulu  ioindre  leurs  forces  auec  eux  pour 
faire  la  guerre  aux  Hiroquois.  Mais  en 
passant  par  Onnentisalj ,  il  apprit  bien 
vne  autre  nouuelle,que  Tonner aoiianoné 
qui  estoit  à  Ossossané  et  vendoit  là  sa 
theriaque,  nous  accusoit  comme  estans 
la  cause  de  cette  contagion,  adioustant 
que  c'estoit  le  sentiment  de  ceux  de 
nostre  bourgade,  qui  disoienl  mesme 
que  quand  ils  se  porloient  mieux,  nous 
leur  donnions  ie  ne  sçay  quoy  qui  les 
faisoit  mourir.  Neantmoins  il  desa- 
uoua  tout  cela  par  après,  parlant  au 
père,  soustenant  auoir  dit  seulement 
que  dés  l'Automne  il  auoil  veu  la  mala- 
die venir  du  costé  du  lac,  en  forme  d'vn 
puissant  démon,  du  reste  qu'il  n'en  co- 
gnoissoit  pas  la  cause.  Le  père  l'ayant 
repris  de  son  procédé,  il  luy  respondit  à 
l'ordinaire  des  Sauuages:  Vous  auez  vos 
façons  de  faire,  et  nous  les  nostres; 
Oniondechanonkhron,  c'est  à  dire,  nos 
pays  sont  différents.  Simon  Baron  fit 
encor  force  saignées  en  ce  voiage,  et  le 
P.  Supérieur  ayant,  donné  vue  petite 
médecine  au  Capitaine  Endahiach,  vn 
sien  parent  fît  vne  suerie  pour  la  faire 
opérer,  pendant  laquelle  ils  s'adressa 
pour  cet  effect  à  vn  certain  démon.  Ce 
mesme  Capitaine,  vn  iour  qu'il  se  trou- 
uoit  fort  mal,  demanda  quel  temps  il 
faisoit,  on  luy  respondit  qu'il  negeoit  : 
le  ne  mourray  donc  pas,  dit-il,  encor 
auiourd'huy,  car  ie  ne  dois  partir  de 
celte  vie  que  de  beau-temps.  Neuf  ma- 
lades eurent  le  bien  de  receuoir  le  saint 
baptesme. 

Tonncraouanont  ne  réussit  pas  en 
ses  cures,  non  plus  qn'en  ses  prophéties  : 
il  auoit  prédit  qu'il  n'en  mourroit  plus 
que  cinq,  et  que  la  maladie  eesseroit  au 
bout  de  9.  iours,  et  cependant  auant  le 
départ  du  Père  il  en  estoit  mort  dix  et 


depuis,  plus  de  50.  et  le  4.  de  Ianuier 
que  le  Père  partit,  il  n'y  auoit  gueres- 
moins  de  malades  qu'à  l'ordinaire,  et  si 
c'estoit  le  13.  de  cette  belle  Prophétie  : 
aussi  perdit-il  vne  grande  partie  de  son 
crédit,  et  toute  sa  practique  se  réduisit 
à  vne  seule  cabane,  en  laquelle  il  estoit 
luy  mesme  malade.  Toute  sorte  de  mal- 
heurs luy  en  vouloient,  ou  pour  mieux 
dire,  Dieu  commençoit  à  chastier  cet 
esprit  superbe  :  quelques-iours  aupara- 
uant  il  estoit  tombé  si  rudement  sur  la 
glace  à  la  sortie  d'vne  cabane,  qu'il  s'é- 
toit  rompu  la  iambe,  et  ceste  blessure 
luy  causa  la  mort  au  bout  de  trois  se- 
maines. 

Le  Père  Supérieur  retourna  donc  à 
lhonatiria  le  4.  de  Ianuier.  En  son 
absence  nous  auions  veu  de  nos  yeux 
des  efiects  de  la  iuste  vengeance  de  Dieu 
sur  le  famille  d'vn  nommé  Taretandé. 
Ce  Saunage  estoit  Capitaine  de  nostre 
bourgade,  et  auoit  ietté  feu  et  flamme 
contre  nous  en  plein  festin  ;  il  auoit  dit 
que  sans  doute  que  nous  estions  la  cause 
de  la  maladie,  et  que  si  quelqu'vn  de 
sa  cabane  venoit  à  mourir,  il  fendroit  la 
teste  au  premier  François  qu'il  trouue- 
roit.  Il  n'auoit  pas  esté  seul  qui  auoit 
parlé  à  nostre  desauantage  ;  pas  vn  de 
la  compagnie,  au  moins  des  plus  consi- 
dérables, ne  nous  auoit  espargnez,  etvn 
nommé  Achioantaeté,  qui  fait  estât  de 
nous  aimer,  auoit  esté  si  auant  que  de 
dire  que  s'il  eust  esté  ÏAondechio,  c'est 
à  dire  le  maislre  du  païs,  ce  seroit  bien 
tost  fait  de  nous,  et  nous  auroit  desia 
mis  en  estât  de  ne  pouuoir  plus  nuire. 
Là  dessus  le  Capitaine  Aënons  prit  la 
parole,  au  moins  à  ce  qu'il  dit,  et  leur 
représenta  qu'ils  parloient  là  d'vne  af- 
faire bien  dangereuse,  c'est  à  dire  de 
perdre  et  ruiner  le  païs  ;  que  s'ils  auoient 
esté  deux  ans  sans  descendre  à  Kebec 
pour  la  traitte,  qu'ils  se  verroient  ré- 
duits à  telle  extrémité,  qu'ils  s'estimè- 
roient  heureux  de  s'associer  auec  les 
Algonquins,  et  s'embarquer  dans  leurs 
canots.  Racontant  cecy  au  P.  Supérieur, 
il  adiousta  qu'après  tout  cela  nous  n'eus- 
sions point  de  peur,  et  que  quand  nous 
voudrions  nous  habituer  en  son  bourg, 
nous  y  serions  tousiours  les  très-bien 

venus.  Tarelandé,  ne  se  contenta  pas 
d'auoir  parlé  si  mal  à  propos  de  nous 
6D  celte  occasion,  luy  et  Sononkhiaconc 
son  frère  \  nuiront  nous  quereller  dans 
nostre  cabane,  et  nous  reprocher  que 
nous  estions  des  sorciers,  et  que  c'é- 
toit  nous  qui  les  faisions  mourir.  Ad- 
ioustant  qu'ils  auoient  résolu  de  se  def- 
faire  de  nous,  et  qu'au  moins  la  conclu- 
sion estoit  prise  de  nous  rembarquer 
au  pria  -  temps,  tous  tant  que  nous 
estions,  et  nous  ramener  à  Kébec.  La 
chose  alla  plus  loing  que  nostre  bour- 
gade, et  les  chefs  de  cinq  ou  six  bourgs 
de  cette  pointe  nous  ont  depuis  aduoùé 
qu'ils  auoient  esté  sur  le  point  de  faire 
vn  mauuais  coup.  Helas  !  c'eusl  esté 
vn  très-grand  bon- heur  pour  nous.  Ces 
bruits  estaient  si  communs,  que  les  en- 
fans  mesmes  ne  parloient  de  nous  que 
comme  des  personnes  à  qui  on  alloit 
bien-tost  fendre  la  teste.  Vn  iour  de 
Dimanche  qu'ils  nous  ouïrent  chanter 
sur  le  soir  les  Litanies  de  nostre  Dame, 
ils  auoient  creu,  à  ce  qu'ils  nous  dirent 
eux  mesme  par  après,  que  nous  pleu- 
rions, attendants  l'heure  en  laquelle  on 
nous  deuoit  venir  tous  esgorger,  ou  bru- 
sler  dans  nostre  cabane.  Nous  voilà 
encor  tous  pleins  de  vie,  grâces  à  Dieu  ; 
e.t  presque  en  mesme  temps,  le  lleau 
tomba  sur  cette  malheureuse  famille, 
qui  auoit  parlé  le  plus  à  nostre  desauan- 
tage.  Il  y  auoit  long-temps  que  ce  cha- 
stiment  luy  estoit  deu  pour  le  mespris 
qu'elle  auoit  tousiours  fait  de  nos  saints 
mystères  :  sonnent  l'an  passé  nous  n'y 
allions  instruire  les  petits  enfans  qu'a- 
uec  beaucoup  de  répugnance,  et  enfin 
nous  fusmes  contraints  de  désister  tout 
à  fait,  Tarelandé  et  ses  frères  ne  se 
trouuoient  d'ordinaire  aux  Catéchismes, 
que  pour  auoir  vn  morceau  de  petun, 
ou  pour  se  rire  par  après  entre  eux  de 
ce  qu'ils  auroient  entendu.  Outre  cela 
sonnent  ils  nous  auoient  aduoùé,  qu'ils 
nous  prenoient  pour  des  menteurs,  et 
ne  croioient  en  façon  du  monde  ce  que 
nous  enseignions,  et  que  ce  que  nous 
disions  n'estoit  aucunement  probable, 
qu'il  n'y  auoit  aucune  apparence  que 
nous  eussions  eux  et  nous  vn  mesme 
Dieu,  Créateur  de  leur  terre  aussi  bien 


que  de  la  nostre,  et  que  nous  eussions 
tous  pris  naissance  d'vn  mesme  père. 
Comment,  disoit  vn  iour  Sononkhiaconc, 
qui  nous  auroit  amenés  en  ce  païs?  com- 
ment aurions  nous  trauersé  tant  de  mers 
dans  de  petits  canots  d'escorce  ?  le 
moindre  souffle  nous  auroit  abysmez, 
ou  au  moins  serions  nous  morts  de  faim 
au  bout  de  4.  ou  5.  iours  ;  et  puis  si 
cela  estoit,  nous  sçaurions  faire  des 
cousteaux  et  des  habits  aussi  bien  que 
vous  autres.  le  perdrois  trop  de  papier 
si  ie  voulois  entreprendre  de  coucher 
icy  toutes  leurs  extrauagances.  Mais  la 
iustice  que  Dieu  à  exercée  sur  eux  est 
tout  à  fait  remarquable.  Ils  auoient 
veu  la  plus  part  des  autres  cabanes  in- 
fectées du  mal  sans  que  la  vie  s'en  res- 
sentist,  ils  auoient  mesprisé  ouuerte- 
ment  les  moiens  que  nous  leur  donnions 
pour  obtenir  du  ciel  d'estre  deliurez  de 
cette  maladie,  ils  marchoient  teste  leuée 
au  milieu  de  tant  de  cadaures,  comme 
s'ils  eussent  esté  d'vne  autre  paste  que 
les  autres  et  hors  des  atteintes  de  la 
mort,  lors  que  le  bras  de  Dieu  s'appe- 
santit sur  eux  :  trois  tombèrent  mala- 
des presque  en  mesme  temps.  La  mère 
fut  la  première,  c'estoit  vne  Chrétienne 
renégate,  et  qui  aiant  esté  baptisée  il  y 
a  deux  ans,  auoit  depuis  souuentesfois 
retracté  son  baptesme.  Iamais  nous  n'a- 
uions  peu  luy  apprendre  aucuns  de  nos 
mystères,  et  mesme  quand  nous  luy 
parlions  quelquefois  de  faire  le  signe  de 
la  croix,  ou  de  dire  le  Pater,  elle  nous 
arrestoit  au  premier  mot  et  se  mettoit  à 
nous  quereller.  V.  R.  sçait  desia,  qu'il 
n'y  a  rien  qui  soit  capable  de  mettre  en 
cholere  vn  Huron  qui  a  perdu  son  pore 
ou  sa  mère,  que  de  luy  dire,  Ton  père 
est  mort,  ta  mère  est  morte  ;  le  seul 
terme  de  père  ou  de  mère  les  met  hors 
d'eux  mesmes,  et  ic  dirai  icy,  puis  que 
l'occasion  s'en  présente,  que  dés  le  mois 
de  Décembre  nous  fusmes  contrains  pour 
cette  mesme  raison  de  désister  d'aller 
par  les  cabanes  instruire  les  petits  en- 
fans  et  les  assembler  chez  nous  tous  les 
Dimanches  pour  les  faire  prier  Dieu, 
veu  que  il  leur  estoit  mort  loutfraische- 
ment  quantité  de  leurs  parens  ;  et.  puis 
ceux  qui  leur  restoient  en  vie,  ont  esté 

tout  l'Hyuer  si  fort  occupez  après  la  re- 
cherche des  remèdes  pour  la  santé  des 
malades,  et  ont  tesmoigné  si  peu  d'affe- 
ction à  nos  saincts  mystères,  que  nous 
auons  iugé  que  cet  exercice  pourrait 
plustost  nuire,  qu'apporter  quelque  ad- 
uancement  aux  affaires  du  Christia- 
nisme. Mais,  pour  retourner  à  cette 
malheureuse  renégate,  nous  la  visi- 
tasmes  plusieurs  fois  pendant  sa  mala- 
die, et  entre  autres  vn  peu  auant  que 
de  mourir.  Nous  y  estions  allez,  le  P. 
Pierre  Chastellain  et  moy,  en  resolution 
de  faire  tout  ce  que  nous  pourrions  pour 
la  disposer  à  la  pénitence,  en  cette  ex- 
trémité ;  mais  elle  nous  arresta  au  pre- 
mier pas,  car  luy  aiant  demandé  si  elle 
n'estoit  pas  bien  contente  d'auoir  esté 
baptisée,  elle  nous  respondit  que  non. 
Et  mesme  vn  de  ses  enfans,  d'enuiron 
15.  à  16.  ans,  qui  estoit  dés  lors  fort 
malade,  estant  sollicité  plusieurs  fois  du 
baptesme,  et  s'en  estant  rapporté  à  ce 
qu'elle  en  ordonneroit,  cette  marastre 
respondit  iusques  à  la  mort,  qu'elle  ne 
vouloit  point  qu'il  fust  baptisé.  Le  R. 
P.  Supérieur  pressa  aussi  bien  fort  sur 
le  mesme  suiet  Sononkhiaconc,  frère  du 
Capitaine,  qui  estoit  aussi  à  l'extrémité  ; 
mais  ce  fut  sans  effect.  Ce  ieune homme 
estoit  de  25.  ou  30.  ans,  et  pouuoit 
bien  de  luy-mesme  indépendamment 
de  la  volonté  de  sa  mère  consentir  au 
baptesme  ;  mais  vn  esprit  de  superbe 
qui  le  possedoit  et  tant  de  blasphèmes 
qu'il  auoit  faits,  le  priuereut  de  cette  si 
signalée  faueur.  Ces  trois  misérables 
ne  passèrent  pas  le  7.  de  Ianuier.  Le 
Capitaine  Taretandé  les  suiuitdebien 
près,  et  fut  emporté  en  4.  ou  5.  iours  ; 
le  iour  de  sa  mort,  ie  l'allois  voir  du  ma- 
tin, et  luy  portois  quelque  petit  remède  ; 
ie  le  trouuai  assis  à  l'ordinaire  des  Sau- 
uages,  et  la  pensée  ne  me  vint  pas  qu'il 
deust  mourir  si  tost  ;  nous  ne  fismes  le 
Père  Garnier  et  moy,  que  visiter  quel- 
ques personnes  malades  à  Anonatea, 
que  nous  le  trouuasmes  à  nostre  retour 
dans  l'agonie,  et  mourut  sur  le  soir. 
Voila  vne  cabane  bien  désolée.  Le 
mesme  iour  7.  de  Ianuier,  le  P.  Supé- 
rieur nous  renuoia  à  Ossossané,  le  P. 
Garnier  et  moy,  où  nous  demeurasmes 


iusques  au  15.  nous  baptisasmes  douze 
personnes  malades,  quatre  petits  enfans 
et  le  reste  adulte.  A  nostre  arriuée 
nous  instruisismes  et  baptisasmes  vne 
femme  chez  nostre  hoste,  qui  mourut 
au  bout  de  deux  ou  trois  iours,  nous 
l'assistasmes  des  prières  de  l'Eglise,  iu- 
sques au  dernier  souspir.  Le  lende- 
main nous  visitasmes  vne  grande  partie 
des  cabanes  du  bourg.  Quand  nous  trou- 
uions  quelque  cabane  sans  malades, 
nostre  entretien  ordinaire  estoit  de 
nous  coniouïr  auec  eux,  de  ce  qu'ils 
estoient  encor  pleins  de  santé,  de  leur 
parler  de  Dieu,  les  exhorter  à  s'addres- 
ser  à  luy  pour  la  conseruation  de  leur 
famille,  et  leur  apprendre  quelque  pe- 
tite prière  pour  cet  effet.  Nous  vismes 
le  petit  sorcier,  qui  estoit  bien  humilié 
auec  sa  iambe  rompue,  de  sevoircomme 
cloiié  sur  vne  natte.  S'il  estoit  immo- 
bile, il  remuoit  assez  les  autres,  qu'il 
faisoit  danser  et  chanter  nuict  et  iour 
pour  sa  santé.  Il  estoit  vn  peu  confus 
de  se  voir  en  cet  estât  ;  neantmoins  ses 
discours  estoient  accompagnez  de  faste 
et  d'orgueil  ;  nous  ne  fusmes  pas  quasi 
entrez  en  la  cabane  où  il  estoit,  qu'il 
nous  dit  que  nous  ne  jugeassions  pas 
que  son  mal  fust  la  maladie  ordinaire 
des  autres,  qu'vne  cheute  l'auoit  alicté 
depuis  quelques  iours.  le  luy  monstrai 
quelques  onguents  que  nous  auions,  luy 
disant  que  c'estoit  de  quoy  nous  auions 
coustusmes  de  nous  seruir  en  semblables 
rencontres  ;  mais  il  desdaigna  l'offre  que 
nous  luy  faisions  de  nostre  petit  seruice. 
C'est  vne  chose  remarquable,  que  tan- 
dis que  ce  démon  incarné  fut  dans  cette 
cabane,  nous  ne  peusmes  presque  rien 
gaigner  auprès  des  malades  ;  nous  vou- 
lusmes  faire  ouuerlure  du  baptesme 
à  vn  ieune  homme,  duquel  on  auoit  fort 
mainmise  opinion,  il  nous  respondit  fort 
mal  à  propos,  et  vn  sien  parent  prenant 
la  parole  se  mit  à  nous  chanter  poùille, 
nous  reprochant  tous  les  bruits  qui  cou- 
roient  de  nous  par  le  pais  ;  et  le  sorcier 
nous  dit  tout  net  que  nous  nous  en  al- 
lassions. La  veille  de  nostre  départ, 
nous  instruisismes  vne  ieune  fille  ;  nous 
differasmes  neantmoins  son  baptesme 
iusques  au  lendemain  ;  ce  ne  fut  pas 

sans  quoique  changement  dans  sa  vo- 
lonté, car  elle  songea  la  nuict  qu'elle  ne 
deuoit  pas  estre  baptisée,  autrement 
qu'elle  mourroit  ;  la  croianec  qu'elle 
adioustoil  à  ce  songe  et  l'appréhension 
qu'elle  auoit  de  mourir,  la  lit  persister 
tout  à  fait  sur  la  negatiue,  et  refuser  le 
baptesme.  Mais  après  luy  auoir  repré- 
sente que  le  diable  estoit  l'autheur  de 
ce  songe,  et  qu'il  ne  pretendoit  autre 
chose  que  de  la  voir  misérable  pour  ia- 
inais  dans  les  flammes  de  l'enfer,  et 
que  Dieu  au  contraire,  qui  ne  souhait- 
toit  rien  tant  que  de  la  voir  bien  heu- 
reuse à  toute  éternité  dans  le  ciel,  l'in- 
uitoit  à  recevoir  le  S.  Baptesme,  elle 
nous  donna  son  consentement  ;  nous  la 
baptisasmes  aussi  tost  ;  il  a  pieu  à  la 
diuine  bonté  luy  rendre  la  santé  du 
corps  auec  celle  de  l'âme.  Nous  sommes 
heureux  de  trouuer  de  semblables  ex- 
périences, pour  esbranler  et  renuerser 
la  croiance  qu'ils  ont  aux  songes. 

Cependant  vn  autre  sorcier,  presque 
aveugle,  nommé  Sondacoùané,  se  met- 
toit  fort  en  crédit  au  bourg  d'Onnenti- 
satî,  et  abusoit  de  ses  resueries  les  bour- 
gades circonuoisines;  dés  le  neufuiesme 
de  ce  mois,  que  le  P.  Supérieur  estoit 
allé  à  Ouenrio,  auec  le  P.  Chastellain, 
baptiser  deux  petits  enfans,  il  en  auoit 
appris  des  particularitez  qui  ne  sont  pas 
à  obmettre.  Doncques  l'histoire  ou  le 
conte  porte,  que  cet  aueugle  aiant  songé 
qu'il  luy  falloit  ieusner  six  iours,  il  se 
résolut  d'en  ieusner  sept,  et  à  ce  des- 
sein fit  faire  vn  retranchement  en  vn 
des  bouts  de  la  cabane,  où  il  se  retira 
luy  seul,  se  contentant  de  boire  de 
temps  en  temps  vn  peu  d'eau  tiède,  à 
ce  qu'on  disoit,  pour  se  réchauffer  l'e- 
stomac. Au  bout  de  quelques  iours,  les 
démons  commencèrent  à  s'apparoistre 
à  luy,  tournoians  simplement  autour  du 
foyer,  sans  faire  autre  chose,  iusques  au 
sixiesme  iour,  qu'ils  luy  parlèrent,  et 
luy  dirent  :  Tsoiulacoùané,  nous  venons 
icy  pour  t'associer  auec  nous  ;  nous 
sommes  des  démons,  c'est  nous  qui 
auons  perdu  le  pais  par  la  contagion. 
Et  là  dessus  quelqu'vn  d'entr'eux  nom- 
ma tous  les  autres  parleur  nom  :  Cettui- 
là,  dit- il,  s'appelle  Atechiategnon,  c'est 


à  dire  qui  se  change  et  se  déguise,  et 
est  le  démon  de  Tandehouaronnon,  qui 
est  vne  montagne  auprès  du  bourg  On- 
nentisati  ;  Et  après  luy  auoir  dit  le  nom 
de  cinq  ou  six  qu'ils  estoient  :  Mais  il 
faut  que  lu  seaches,  luy  dit-il,  que  le 
plus  meschant  de  tous  est  celuy  d'On- 
dichaouan  (qui  est  vue  grande  Isle  que 
nous  auons  icy  à  nostre  veuë)  ;  ce  démon 
est  comme  vn  feu.  C'estceluyquise  re- 
paist  des  cadaures  de  ceux  qui  se  noient 
dans  le  grand  lac,  et  excite  les  orages  et 
les  tempestes  dans  l'obscurité  desquels 
il  abysme  les  canots.  Mais  maintenant 
nous  desirons  auoir  pitié  du  païs,  et 
t'associer  auec  nous,  pour  remédier  à 
la  contagion  qui  court.  A  quoy  Tson- 
dacoûanê  aiant  respondu  qu'il  en  estoit 
fort  content,  ils  luy  enseignèrent  quel- 
ques remèdes,  dont  il  se  seruiroit  pour 
la  guerison  des  malades.  Entre  autres, 
ils  luy  recommandèrent  fort  les  festins 
d'Aoutaërohi,  adioustant  qu'ils  ne  crai- 
gnoient  rien  tant  que  cela.  On  dit  aussi 
qu'ils  firent  mine  de  le  vouloir  empor- 
ter, mais  qu'il  leur  résista  si  bien,  qu'ils 
le  quittèrent  à  faire  festin  d'vn  chien, 
le  menaçant  de  le  venir  quérir  dés  le 
lendemain,  au  cas  qu'il  y  manquast. 
Ces  démons  aiant  disparu,  Tsondacoil- 
ané  raconta  toute  l'affaire  au  Capitaine 
Enditsaconc,  lequel  en  aiant  fait  le  rap- 
port en  plein  conseil,  on  luy  trouua  in- 
continent vn  chien,  dont  il  fit  festin  dés 
le  mesme  iour.  Tout  le  monde  estant 
assemblé,  ce  sorcier  se  print  à  crier  que 
les  diables  venoient  pour  l'emporter, 
mais  qu'il  ne  les  craignoit  point,  seule- 
ment que  tous  chantassent  vne  certaine 
chanson;  tandis  qu'on  chantoit:  Envoi- 
là,  dit-il,  deux  qui  s'approchent,  et  ce 
que  ie  dis  n'est  pas  vne  imagination, 
mais  vne  vérité.  Yn  peu  après,  il  dit  à 
ceux  qui  preparoient  le  festin:  Retirez 
vous,  les  voicy  tous  proches.  Et  en 
mesme  temps  ils  commencèrent  à  par- 
ler, à  luy  reprocher  plusieurs  manque- 
mens  qu'il  auoit  faits  touchant  les  choses 
qui  luy  auoient  esté  ordonnées,  et  à  dire 
qu'ils  estoient  venus  pour  l'emporter  ; 
en  vn  mot  le  festin  acheué,  comme  il 
voulut  sortir  dehors,  il  rencontra  ces 
démons  qui  luy  dirent  :   Tsondacoilané, 

sois  maintenant  en  asseurance,  nous  ne 
te  sçaurions  plus  rien  faire  ;  te  voila  as- 
socié auecnous,  il  faut  que  tu  \iues  doré- 
nauant  comme  nous,  et  que  nous  te  dé- 
couurions  nostre  mangé,  qui  n'est  autre 
chose   que  du  bouillon  clair  auec  des 
fraises.     Il  y  auoit  bien  de  l'apparence 
de  trouuer  des  fraises  au  mois  de  lan- 
uier  ;  mais  nos  Saunages  en  gardent 
de  seiches.    Ce  fut  à  qui  en  mangeroit, 
afin   de  n'estre  point  malade.     Ils  or- 
donnèrent encore  que  ceux  qui  vou- 
draient estre  deliurez  tout  à  fait  de  la 
maladie,  pendissent  à  l'entrée  des  por- 
tes, de  grandes  faces    et   des  figures 
d'hommes  au  dessus  de  leurs  cabanes, 
semblables  à  ces  espouuantaux  qu'on 
met  en  France  dans  les  vergers  pour 
chasser  les  oyseaux.     Cela  fut  bien  tost 
exécuté,  et  en  moins  de  deux  fois  24. 
heures,  toutes  les  cabanes  d'Onnentisatl 
et  des  lieux  circonuoisins  en  furent  pre- 
sque couuertes  ;   tel  auoit  4.  ou  6.  de 
ces  archers  de  paille  pendus  aux  perches 
de  son  foyer,  c'estoient  leurs  idoles  et 
leurs  dieux  tutelaires.    Ce  fut  en  ces 
marmousets    qu'ils  mirent    toute  leur 
confiance,  fondez  sur  ce  qu'vn  miséra- 
ble aueugle  leur  auoit  dit  que  les  diables 
en  auoient  peur  et  l'auoient  ainsi  or- 
donné pour  le  bien  du  pais.  Yn  vieillard 
de  nostre  bourgade,  nommé  Tendoulsa- 
haroné,  nous  exhorta  à  faire  le  mesme, 
pour  l'atfection  qu'il  auoit  pour  nostre 
maison,  tant  il  adiousîoit  de  croiance 
aux  resueries  de  ce  sorcier.     Le  P.  Su- 
périeur luy  respondit  qu'ils  se  trom- 
poient,  de  penser  faire  peur  aux  dé- 
mons, et  chasser  la  maladie  auec  des 
bouchons  de  paille  ;  que  s'il  se  souue- 
noit  bien  de  ce  que  nous  luy  auions  tant 
de  fois  enseigné,  il  sçauoit  bien  que  tout 
cela  estoil  inutile  pource  qu'ils  preten- 
doient  ;  que  s'il  y  auoit  chose  au  monde 
qui  fust  capable  de  donner  l'espou liante 
aux  démons,  c'estoit  la  croix  ;  que  nous 
en  auions  desiavnedeuant  nostre  porte, 
mais  qu'à  cette  occasion  nous  en  érige- 
rions vne  autre  au  dessus  de  nostre 
cabane,  afin  que  tous  ceux  qui  la  ver- 
roient  entendissent  que  c'est  en  la  croix 
que  nous  mettons  toute  nostre  confiance, 
et  qu'en  vertu  de  ce  signe  nous  ne  re- 


doutions point  les  démons,  et  espérions 
que  Dieupreserueroit  nostre  petite  mai- 
son de  cette  maladie  contagieuse.  Au 
reste  ce  sorcier,  quoy  que  demi  aueugle, 
voioit  ce  semble  vn  peu  plus  clair  en 
ses  affaires,  que  cet  autre  petit  bossu, 
qui  auoit  promis  qu'en  huict  iours  Os- 
sossané  seroit  sans  malades  ;  cettuy-cy 
ne  promettoit  vne  parfaite  et  entière 
guerison,  qu'à  la  fin  de  la  Lune  de  Ian- 
uier.  Encor,  disoit-il,  que  si  ceux  du 
bourg  tfArenté,  et  les  sorciers  ou  Bissi- 
riniens  ne  luy  faisoient  présent  d'vne 
rets,  c'estoit  fait  d'eux.  le  ne  sçai  pas 
ce  qu'ils  ont  fait,  et  s'ils  luy  ont  accordé 
sa  demande,  mais  il  est  vray  que  les 
pauures  Bissh'iniens,  ont  esté  bien  mal 
traittez  ;  il  en  est  mort  iusques  à  se- 
ptante ;  pour  eux  ils  disoient  qu'vne 
des  causes  de  cette  si  grande  mortalité, 
c'estoit  de  ce  qu'ils  n'auoient  pas  de 
chaudière  assez  grande  pour  faire  fe- 
stin. 

Le  16.  les  principaux  de  nostre  bour- 
gade s'assemblèrent  et  firent  inuiter  au 
conseil  le  P.  Supérieur,  où  le  Capitaine 
Aënons  fit  vn  long  discours,  pour  nous 
supplier  au  nom  de  tous  tant  qu'ils 
estoient,  de  ne  plus  penser  à  ce  qui  s'é- 
toit  passé,  et  de  ne  point  faire  esclaller 
les  mauuais  desseins  qu'ils  auoient  eus 
sur  nos  vies  ;  le  Père  les  contenta  là  des- 
sus, et  prit  occasion  de  les  reprendre 
doucement,  de  ce  qu'ils  auoient  man- 
qué de  fidélité  à  Dieu,  et  n'auoient  eu 
soin  d'auoir  recours  à  son  infinie  bonté 
pendant  leur  affliction,  s'arrestans  plus- 
lost  aux  folles  imaginations  d'vn  homme 
de  néant,  qui  les  abusoit  et  ne  cherchoit 
que  ses  interests.  A  cela  Aënons  ne 
respondit  autre  chose,  sinon  :  Onanon- 
haraton,  que  veux-tu,  nous  auons  la 
ceruelle  renuersée.  Etvn  peu  aupara- 
uant,  vn  vieillard  luy  auoit.  dit  :  Mon  ne- 
ueu,  nous  nesçauons  où  nous  en  sommes  ; 
il  n'y  a  rien  que  nous  ne  fassions  pour 
nous  conseruer  la  vie,  et  s'il  faut  dan- 
ser nuict  et  iour  pour  chasser  la  mala- 
die, tout  décrépit  que  ie  suis,  ie  com- 
menceray  le  premier,  pour  sauuer  la  vie 
à  mes  enfans.  Ils  ouïrent  dire  qu'vn 
autre  sorcier  du  bourg  Andiatac,  nom- 
mé  Tehorenhaegnon,  promettoit  mer- 

ueill<\  pourueu  qu'on  luy  fist  quelque 
présent  ;  on  lit  incontinent  assommer 
vu  chien,  qui  luy  fut  porté  auec  beau- 
coup de  cérémonies,  mais  sans  effect. 

Le  17.  la  maladie  qui  alloit  tousiours 
continuante  Ossossané,  obligea  le  1\  Su- 
périeur de  continuer  aussi  les  secours 
que  nous  unions  rendus  aux  malades 
iusques  à  lors.  Il  prit  auec  soy  le  P. 
baac  logues  et  Mathurin,  qui  fit  aussi 
quelques  saignées  fort  heureuses.  Le  Père 
passant  par  Ouenrio  y  trouua  assezde  ma- 
lades, mais  pas  vn  ne  voulut  oùir  parler 
du  baptestne,  et  vn  Saunage  d'Arenté 
luy  auoiïa,  ce  qu'on  auoit  rapporté,  qu'il 
auoit  dit  que  nous  n'auions  que  faire  de 
les  aller  voir  pour  les  baptiser,  qu'ils 
ne  faisoient  point  d'estat  du  baptesme  ; 
ce  misérable  mourut  quelque  temps 
après,  et  fut  priué  de  cette  faneur;  nous 
sçeusmes  aussi  tost  sa  mort  que  sa  ma- 
ladie. Nous  n'auons  pas  laissé  depuis  de 
les  aller  visiter  dans  le  besoin,  d'y  pre- 
scher  nos  saints  mystères,  baptiser  quel- 
ques malades,  sur  tout  quelques  petits 
enfans  qui  sont  maintenant  dans  le  ciel, 
et  à  l'heure  mesme  que  i'escris  cecy, 
les  Pères  Garnier  et  isaac  Iogues  par- 
tent pour  y  aller  visiter  quelques-vns. 
Le  P.  Supérieur  continua  de  là  son 
voyage,  et  s'arresta  à  Angoutenc,  où  il 
baptisa  deux  petits  enfans.  Le  lende- 
main 28.  il  arriua  à  Ossossané,  où  il 
trouua  les  démons  deschaînez,  et  vn 
pauure  peuple  dans  l'affliction  plus  que 
iamais,  attentif  aux  impertinences  d'vn 
certain  TehorenJiaegnon,  qui  se  faisoit 
fort  d'auoir  vn  secret  pour  cette  sorte 
de  maladie,  qu'il  disoit  auoir  appris  des 
démons  mesmes,  après  vn  ieusne  de  12. 
ou  13.  iours,  dans  vne  petite  cabane 
qu'il  s'estoit  faite  à  ce  dessein  sur  le 
bord  du  lac.  Doncques  les  habitants 
d' Ossossané  entendant  parler  de  ce  qu'il 
sçauoit  faire,  et  voiants  que  de  toutes 
parts  on  luy  faisoit  des  presens,  pour 
gaigncr  sa  bien-veillance  et  tirer  de 
luy  quelque  soulagement,  luy  députè- 
rent quelques-vns  des  principaux  d'en- 
tre-eux,  pour  eux  le  supplier  bien  hum- 
blement d'auoir  pitié  de  leur  misère,  et 
de  se  transporter  à  leur  bourg,  pour  voir 
les  malades  et  leur  donner  quelques 


remèdes.  Tehorcnhacgnon  tesmoigna 
agréer  leur  requeste,  et  ne  pouuant,  ou 
pliislosl  ne  daignant  pas  y  aller  en  per- 
sonne, y  enuoia  vn  de  ses  associez  nom- 
mé Saossarinon,  auquel  il  communiqua 
toute  sa  puissance  ;  en  prenne  dequoy 
il  luy  donna  son  arc  et  ses  flèches,  qui 
representeroient  sa  personne.  Aussi 
tost  qu'il  fut  arriué,  vn  des  Capitaines 
publie  par  le  bourg  à  haute  voix,  que 
tous  les  malades  prissent  courage  ;  que 
Tehorenhacgnon  promettoit  de  chasser 
bien  tost  la  maladie,  que  ne  pouuant 
pas  venir  en  personne  Saossarinon  esioit 
enuoyé  de  sa  part  auec  pouuoir  de  leur 
donner  toute  sorte  de  contentement  ; 
qu'il  ordonnoit  que  trois  iours  consécu- 
tifs on  fist  trois  festins,  promettant  que 
tous  ceux  qui  y  assisteroient  et  y  obser- 
ueroient  toutes  les  cérémonies,  seroient 
guarantis  de  maladie.  Sur  le  soir  le 
monde  s'assemble,  justement  en  la  ca- 
bane de  nostre  hoste,  qui  est  vn  des 
plus  grands  du  bourg  ;  nos  Pères  y  de- 
meurèrent, pour  voir  tout  ce  qui  s'y  pas- 
seroit.  La  compagnie  n'estoit  compo- 
sée que  d'hommes,  les  femmes  deuoient 
auoir  par  après  leur  tour  :  il  y  en  auoi" 
de  toutes  les  familles.  Auant  que  de 
commencer  la  cérémonie,  vn  des  Capi- 
taines monta  sur  le  haut  de  la  cabane, 
et  cria  à  pleine  teste  en  cette  sorte  :  Or 
sus  nous  voilà  assemblez,  escoutez, 
vous  autres  démons  que  Tehorenhac- 
gnon inuoeque,  voilà  que  nous  allons 
faire  vn  festin  et  vne  danse  en  voslre 
honneur  :  sus  que  la  contagion  cesse 
et  quitte  ce  bourg  ;  que  si  vous  auez  en- 
cor  enuie  de  manger  la  chair  humaine, 
transportez  vous  au  pais  de  nos  enne- 
mis, nous  nous  associons  maintenant 
auec  vous,  pour  leur  porter  la  maladie 
et  les  perdre.  Cette  harangue  finie,  on 
commence  à  chanter.  Cependant  Saos- 
sarinon va  visiter  les  malades,  et  fait  la 
ronde  par  toutes  les  cabanes.  Au  reste 
le  festin  ne  se  fit  qu'au  point  du  iour  ; 
toute  la  nuit  se  passa  dans  vn  tintamarre 
perpétuel  :  tantost  ils  chantoient,  et  en 
mesme  temps  ils  frappoient  rudement  à 
la  cadence  sur  des  escorces,  tantost  ils 
se  leuoient  et  se  meltoient  à  danser, 
chacun  s'eflbreoit  à  bien  faire,  comme 

estimant  qu'il  y  alloit  de  sa  vie.  Ce 
substitut  de  Tehorenhaegnon,  après 
auoir  veu  les  malades,  deuoit  se  rendre 
en  cette  cabane  ;  mais  il  trouua  tant  de 
practique,  que  le  iour  le  surprit  dans  sa  [ 
course.  Cependant  on  l'altendoit  auec 
grande  impatience,  et  comme  ils  chan- 
toient  les  vns  après  les  autres,  il  y  en 
eut  vn  qui  commença  en  ces  termes  : 
Venez,  grand  Arendiouane,  venez,  voilà 
le  iour  qui  commence  à  poindre.  Pour 
ne  les  point  tenir  plus  long  temps  en 
attente,  il  passa  quelques  cabanes  qui 
luy  restoient  ;  à  son  arriuée,  il  se  fit  vn 
grand  silence.  Vn  Capitaine  marchoit 
deuant  luy,  tenant  en  vne  main  l'arc  de 
Tehorenhaegnon,  comme  la  marque  du 
pouuoir  qu'auoit  ce  substitut,  et  en  l'au- 
tre vne  chaudière  pleine  d'eau  mysté- 
rieuse dont  il  arrousoit  les  malades  ; 
pour  luy,  il  portoit  vne  aisle  de  cocq 
d'Inde  dont  il  les  euentoit  grauement  et 
de  loing,  après  leur  auoir  donné  quel- 
ques breuuages.  Il  fit  les  mesmes  céré- 
monies à  l'endroit  des  malades  de  cette 
cabane  ;  puis  ayant  donné  courage  et 
bonne  espérance  à  toute  la  compagnie, 
il  se  retira.  Le  festin  se  fit,  et  après,  les 
hommes  quittèrent  la  place  aux  femmes, 
qui  vindrent  aussi  chanter  et  danser  à 
leur  tour  ;  pour  de  festins,  elle  n'en  firent 
point. 

Ce  20.  Saossorinon  fit  luy  mesme  le 
second  festin.  Un  y  inuoqua  l'assistance 
des  démons  en  mesme  termes  que  le 
iour  précèdent,  et  après  auoir  mangé, 
quelqu'vn  dit  que  le  Médecin  en  auoit 
(lesia  guery  douze  ;  cette  nouuelle  ré- 
ioùit  bien  la  compagnie  ;  le  Capitaine 
Andahiach  le  remercia,  et  son  maistre 
Tehorenhaegnon,  auec  tous  les  Capitai- 
nes du  bourg  à'Andiataé,  tesmoignant 
que  tout  le  bourg  leur  demeuroit  obligé, 
et  les  pria  de  leur  continuer  cette  fa- 
ueur.  Le  3.  festin  ne  se  fit  point,  faute 
de  poisson. 

Le  21.  Saossarinon  s'en  retourne  à 
Andialaé,  associant  à  son  départ  auec 
soy  et  Tehorenhaegnon,  vn  nommé 
Khioutenstia  et  Iandatassa,  auxquels  il 
enseigna  les  secrets  de  l'art,  et  commu- 
niqua sa  puissance,  pour  marque  dequoy 


il  leur  laissa  à  chacun  vne  aisle  de  coq 
d'Inde,  adioustantquedoresnauant  leurs 
songes  se  trouueroient  véritables  ;  il 
donna  aussi  commission  qu'au  bout  de 
quelques  iours  on  leur  allast  rapporter 
le  succez  de  leurs  remèdes.  4.  ou  5. 
iours  après  on  parcourut  toutes  les  ca- 
banes pour  sçauoir  au  vray  le  nombre 
des  guéris  et  des  malades,  afin  d'en  in- 
former Tehorenhaegnon.  Suiuant  leur 
calcul,  il  s'en  trouua  25.  de  guéris,  et 
25.  malades  ;  on  va  incontinent  à  An- 
dialaé, en  faire  le  rapport  à  ce  person- 
nage, qui  renuoye  dés  le  lendemain 
Saossarinon,  pour  trauailler  à  guérir  le 
reste,  mais  ce  fut  à  sa  confusion.  Il  ne 
voulut  pas  prendre  la  peine  d'aller  visi- 
ter les  malades,  il  donna  charge  qu'ils 
se  traînassent  eux  mesmes,  ou  qu'on  les 
luy  apportast  en  la  cabane  d'vn  nommé 
Oonchiarré ,  où  il  y  auoit  desia  force  ma- 
lades ;  mais  ce  dessein  luy  réussit  fort 
mal,  et  on  ne  vit  cette  seconde  fois 
aucuns  bons  effects  de  ses  remèdes,  car 
quelques-vns  ne  voulurent  pas  y  aller, 
pour  se  sentir  trop  faibles  ;  la  mesme 
nuict  vne  femme  de  la  cabane  mourut, 
et  le  lendemain  matin  vne  autre  qu'on  y 
auoit  apportée;  pour  celle- cy  le  P.  Supé- 
rieur l'instruisit  et  la  baptisa  auec  beau- 
coup de  satisfaction.  Au  reste  il  fit  si 
bien,  que  ces  messieurs  les  substituts  de 
Tehorenhaegnon  furent  contraints  de 
ietter  leur  aisle  de  coq  d'Inde  et  re- 
noncer à  leur  office. 

Le  25.  Tonneraouanont,  ce  petit  sor- 
cier dont  ie  parlois  cy  deuant,  mourut 
au  bourg  d'Onnentisali.  Il  estoit  encor 
à  Ossossané  le  23.  mais  se  trouuant  ex- 
traordinairement  mal,  et  voiant  qu'il 
n'y  auoit  plus  de  remède,  il  se  fit  trans- 
porter à  Onnentisatj ,  tesmoignant  qu'il 
vouloit  mourir  au  lieu  de  sa  naissance  ; 
il  ordonna  aussi  qu'on  le  mist  en  terre, 
afin  que  comme  il  estoit  vn  démon,  il 
retournast  au  lieu  d'où  il  estoit  venu. 
Pendant  sa  maladie  il  se  plaignit,  à  ce 
qu'on  dit,  d'vne  certaine  diablesse,  qu'il 
appelloit  sa  sœur,  d'autant  qu'elle  s'é- 
toit  incarnée  en  mesme  temps  que  luy 
dans  le  ventre  de  sa  mère  ;  c'estoit  elle 
à  l'entendre  qui  estoit  la  cause  de  sa 
mort,  et  qui  luy  auoit  rompu  la  iambe, 

crantant  que  contre  sa  volonté,  il  anoit 
voulu  traitter  d'autres  malades  que  ceux 
de  la  cabane  de  Tondaaiondi. 

Le  P.  Supérieur  baptisa  quinze  per- 
sonnes en  ce  voyage.     La  Prouidence 
de  Dieu  parut  particulièrement  en   la 
eonuersion  de  deux,  dont  l'vne  après 
auoir  résisté  plusieurs  ioursau  baptesme 
tousiours  en  vu  danger  manifeste  de 
mort,  et  en  tel  estât  qu'il  n'y  auoit  gue- 
res  d'apparence  qu'elle  deust  passer  la 
iournée,  Dieu  luy  conserua  la  vie,  iu- 
sques  à  ce  que  son  mary  surnînt,  qui 
ayant  esté   baptisé   auparauant  par  le 
père  en  vne  semblable  extrémité,  l'ex- 
horta si  bien  et  si  efficacement  qu'elle 
se  laissa  vaincre,  et  tesmoigna  en  iin 
estre  fort  contente  de  receuoir  le  ba- 
ptesme.    L'autre  fut  vn  ieune  homme 
qui  faisoit  paroistre  assez  bonne  volonté 
pour  le  baptesme,  mais  son  beau-pere 
et  sa  belle-mere  s'y  opposoient  de  telle 
sorte  qu'il  n'y  auoit  pas  moien  de  passer 
outre  ;  cependant  le  danger  de   mort 
alloit  croissant  ;  le  père  y  alloit  3.  et  4. 
ibis  le  iour,   sans   pouuoir  trouuer  la 
commodité  de  luy  parler.  Il  y  auoittous- 
iours  quelque  empeschement  :  tantost 
on  y  faisoit  festin,  tantost  le  Médecin  y 
estoit,  et  iamais  presque  le  beau-pere 
ou  la  belle  mère  n'en  partoient.    Dieu 
enfin  voulut  que  le  beau  père  n'y  estant 
pas,  la  belle  mère  fust  inuitée  à  vn  festin 
dans  vne  autre  cabane,  de  sorte  que  le 
P.  Supérieur  se  trouua  fort  heureuse- 
ment seul  auec  le  malade  ;  comme  il 
l'auoit  des-ia  instruit  quelques  iours  au- 
parauant, l'affaire  fut  bien  tost  faite,  et 
le  baptisa  incontinent  auec  beaucoup  de 
consolation  de  part  et  d'autre.    Le  père 
ne  faisoit  que  d'acheuer,  que  la  belle 
mère  entra  ;  elle  ne  s'estoit  mise  qu'en 
chemin  pour  aller  à  ce  banquet,  et  en 
auoit  incontinent  quitté  le  dessein.     La 
diuine  bonté  auoit  disposé  ce  moment 
pour  faire  miséricorde  à  cepauure  ieune 
homme,  sans  doute  par  les  mérites  de 
S.  Ioseph  qui  fut  inuoqué  fort  particuliè- 
rement en  cette   occasion,   aussi  bien 
qu'en  la  précédente.  C'est  nostre  refuge 
ordinaire  en  semblables  nécessitez,  et 
d'ordinaire  auec  tels  succez,  que  nous 
auons  sujet  d'en  bénir  Dieu  à  iamais, 


qui  nous  fait  cognoistre  en  cette  barba- 
rie le  crédit  de  ce  S.  Patriarche  auprès 
de  son  infinie  miséricorde. 

Le  28.  le  P.  Supérieur  retourna  à 
IhonaUiria.  Pendant  son  absence,  nous 
auions  fait  quelques  courses  à  Oùenrio, 
et  à  Anonalea,  où  il  y  auoit  force  ma- 
lades. Le  21.  le  P.  Pierre  Pijart  auoit 
baptisé  deux  femmes  :  l'vne  à  Anonalea, 
que  nous  auions  veuë  et  instruite,  le  P. 
Cliastcllain  et  moy,  deux  iours  aupara- 
uant; l'autre  à  Oùenrio,  qui  mourut  in- 
continent après,  auec  de  grands  signes 
de  prédestination.  Ce  fut  vne  proui- 
dence de  Dieu  que  le  Père  fit  ce  petit 
voiage  dés  le  20.  car  s'il  eust  attendu  au 
lendemain,  comme  le  dessein  en  auoit 
esté  pris,  il  l'eust  trouuée  incapable  du 
baptesme  ;  mais  il  se  sentit  intérieure- 
ment inspiré  d'y  aller  coucher  dés  le 
iour  précèdent  de  sa  mort  ;  à  son  arri- 
uée  auant  que  d'aller  à  la  cabane  de 
celle-cy,  il  en  auoit  visité  d'autres,  qui 
auoient  refusé  nettement  le  baptesme, 
et  mesme  il  passa  le  soir  à  instruire  vne 
femme,  qui  estoit  tout  auprès  d'elle, 
qui  paroissoit  bien  mal,  et  demandoit 
fort  instamment  le  baptesme.  Pour  l'au- 
tre, à  qui  Dieu  preparoit  le  ciel,  le  père 
n'y  pensa  quasi  pas  ;  aussi  ne  iugea  il 
pas  nécessaire  de  luy  parler  encor  des 
affaires  de  son  salut,  ne  s'apperceuant 
pas  du  danger  auquel  elle  estoit;  cepen- 
dant elle  eut  assez  de  peine  à  passer  la 
nuict.  Le  lendemain  matin  le  Père  les 
retourna  visiter  :  car  il  s'estoit  retiré 
dans  vne  autre  cabane;  son  dessein  prin- 
cipal estoit  de  baptiser  celle  qu'il  auoit 
instruite,  et  Dieu  le  conduisit  tout  droit  à 
l'autre  ;  en  vn  mot  il  l'instruisit  et  la  ba- 
ptisa. Elle  mourut  au  bout  d'vne  heure 
ou  deux  ;  et  celle  qui  auoit  demandé  si 
ardemment  le  baptesme  le  soir  précè- 
dent, n'en  voulut  ouyr  parler  en  façon 
du  monde,  Vnus  assumelur,  aller  relin- 
quelur.  Nous  visitasmes  encor  ces  deux 
bourgades  quelques  iours  après,  le  P. 
Pierre  Chastellain  et  moy  ;  mais  nous 
n'y  auions  trouué  aucune  disposition 
pour  le  baptesme;  les  vns  auoient  perdu 
le  ingénient,  et  les  autres  manquoient 
de  bonne  volonté. 
Le  30.  nostre  grand  lac  se  prit  tout  à 

fait.  Il  y  auoit  long  temps  qu'il  estoit 
glacé  iusques  à  quelques  Isles  ;  mais  au 
delà,  les  vents  presque  continuels  auoient 
tousiours  rompu  les  glaces.  Il  ne  se  gelé 
par  tout  que  de  grand  calme  ;  c'est  vne 
commodité  pour  ces  peuples,  car  aussi 
tost  que  la  glace  est  assez  forte,  ils  por- 
tent des  bleds  aux  Algonquins,  et  en 
rapportent  force  poisson.  Nous  auons 
eu  vn  long  Hyuer  cette  année,  il  a  com- 
mencé des  le  10.  ou  12.  d'Octobre,  et  a 
beaucoup  anticipé  sur  le  Printemps  ;  il 
n'y  a  gueres  d'apparence  d'vne  bonne 
année,  si  la  bonté  de  Dieu  n'y  met  la 
main  :  nous  voicy  au  30.  de  May,  et  à 
peine  les  bleds  commencent  ils  à  leuer, 
encor  n'est-ce  qu'en  quelques  endroits. 
Plusieurs  n'ont  pas  encor  semé,  et  les 
autres  se  plaignent  que  leurs  grains 
sont  pourris  dans  terre  ;  il  y  a  15.  iours 
que  nous  auons  des  pluyes  presque  con- 
tinuelles. 

Le  1.  de  Feburier,  nous  partismes 
pour  aller  à  Ossossané,  le  Père  Pierre 
Pijart  et  moy  ;  nous  y  seiournasmes  iu- 
sques au  13.  nous  y  baptisasmes  cinq 
personnes.  Nous  en  instruisismes  plu- 
sieurs autres  ;  mais  ne  les  trouuant  pas 
encor  en  danger,  nous  n'auionspas  iugé 
à  propos  de  précipiter  leur  baptesme. 
Nous  trouuasmes  vn  grand  changement 
dans  la  cabane  d'vn  nommé  Tondaïondi  : 
tandis  que  le  petit  sorcier  Toeneraoua- 
nont  y  estoit,  nous  y  auions  tousiours 
esté  fort  mal  receus,  nommément  sur  le 
suiet  du  baptesme;  nous  y  auions  esté 
chargez  d'injures,  et  tout  fraischement 
le  P.  Supérieur  auoit  fait  tout  son  pos- 
sible pour  gaigner  vne  pauure  femme 
malade,  mais  outre  qu'elle  auoit  escouté 
fort  froidement  le  discours  qu'il  luy  auoit 
fait  du  Paradis  et  d«  l'enfer,  son  père 
n'auoit  tesmoigné  aucune  inclination 
pour  son  baptesme,  et  auoit  donné  à 
cognoistre  au  père,  qu'ils  ne  faisoient 
pas  grand  estât  de  ce  que  nous  ensei- 
gnions ;  que  pour  eux  ils  auoient  aussi 
bien  que  nous  vn  lieu  asseuré,  où  al- 
loient  les  âmes  de  leurs  parensdefuncts. 
Ahahabreti  onaskenonteta,  nous  auons, 
dit-il,  vn  chemin  asseuré,  que  tiennent 
nos  âmes  après  la  mort.  Depuis  la  mort 
de  ce  petit  sorcier,  Dieu  leur  auoit,  ce 


semble,  changé  le  cœur.  Nous  n'auions 
quasi  point  d'espérance  de  trouuer  encor 
en  vie  cette  malade,  que  ses  parens 
auoient  comme  abandonnée  dés  le  de- 
part  du  P.  Supérieur  ;  de  fait  nous  trou- 
uasmes qu'on  l'auoit  desia  chaussée  et 
bottée  selon  la  coustume  du  pais,  et 
auec  si  peu  de  iugement,  que  nous  la 
iugeasmes  pour  lors  incapable  du  ba- 
ptesme. Le  3.  l'esprit  luy  estant  re- 
uenu,  Dieu  nous  fil  la  grâce  de  la  ba- 
ptiser. Elle  mesme  de  son  propre  mou- 
uement  fait  entendre  à  son  père,  qu'elle 
desiroit  estre  baptisée  ;  luy,  respondit 
qu'il  en  estoit  fort  content,  et  après  son 
baptesme  se  conjoint  auec  elle  du  bon- 
heur qu'elle  auoit  d'estre  en  estât  d'al- 
ler au  ciel,  luy  représentant  que  desia 
plusieurs  de  ses  parens  qui  estoient 
morts  Chrestiens  y  estoient,  et  qu'il  de- 
siroit aussi  luy  mesme  estre  baptisé. 
Ce  mesme  iour  nous  rencontrasmes  vn 
ieune  homme  qui  nous  tint  vn  discours 
qui  consolera  Y.  R.  Il  s'estoit  desia 
rencontré  fort  heureusement  en  vn  de 
nos  premiers  voiages  comme  i'instruisois 
vn  malade,  et  auoit  pris  grand  plaisir 
d'entendre  les  commandemens  de  Dieu, 
et  m'auoit  prié  dés  lors  de  les  repeter 
encor  vne  fois  ;  et  en  cette  seconde  ren- 
contre, me  parlant  d'vne  femme  vefue 
que  i'auois  baptisée,  et  qui  s'estoit  guérie, 
il  me  demanda  ce  qu'elle  deuoit  faire 
pour  aller  au  ciel,  luy  aiant  respondu 
qu'elle  deuoit  garder  les  commande- 
mens de  Dieu,  et  luy  en  ayant  dit  le 
sommaire  :  Pour  moi,  me  dit-il,  ie  les 
ay  gardez  depuis  que  ie  les  ay  appris,  et 
suis  résolu  de  les  garder  toute  ma  vie. 
Il  me  répéta  les  poincts  que  le  P.  Super, 
leurauoïtparticulierementrecommandés, 
et  adiousta  que  quand  il  luy  arriuoit  de 
songer  la  nuict,  le  matin  il  s'addressoit 
à  Dieu  et  luy  disoit:  Mon  Dieu,  i'ay  son- 
gé, mais  puis  que  vous  ne  voulez  pas 
que  nous  nous  arrestions  à  nos  songes, 
ie  ne  m'en  mettrai  pas  en  peine.  Au 
reste  qu'il  auoit  soin  de  prier  Dieu  tous 
les  iours,  et  pour  cette  ieune  femme, 
qu'elle  estoit  pour  se  remarier,  mais 
que  ce  mariage  seroit  stable.  Là  dessus 
il  me  fit  vne  question,  et  me  demanda 
ce  que  deuoit  faire  vne  femme,  à  qui 


France,  en  l'Année  1637. 


155 


son  mm  y  ne  luy  gardoit  pas  la  fidélité, 
et  si  elle  ne  pouuoit  pas  aussi  mener  la 
mesme  vie  de  son  eosté  ;  ie  luy  respon- 
dis  que  non,  qu'elle  pecheroit  griefue- 
ment,  et  feroit  contre  les  Commandc- 
Hients  de  Dieu  ;  pour  conclusion  ie  l'ex- 
hortai à  continuer  dans  la  bonne  volonté 
qu'il  auoit  do  seruir  Dieu,  luy  pro- 
mettantque  nous  l'instruirions  quelque 
iour  plus  particulièrement.  Ce  ieune 
homme  a  l'esprit  bon  etparoist  fort  hon- 
neste  pour  vn  Sauuage. 

Le  4.  Dieu  nous  enuoia  dequoy  faire 
du  bien  à  nos  malades,  et  resiouïr 
nostre  hoste,  qui  estoit  court  de  poisson. 
Robert,que  nous  aidons  mené  auec  nous, 
tua  deux  Outardes;  il  n'y  auoil  de  bonne 
fortune  que  4.  ou  5.  personnes  bien  ma- 
lades, de  sorte  que  nous  les  peusmes  ai- 
sément obliger,  sans  faire  parler  les 
autres  ;  et  le  gibier  est  si  rare  parmi  les 
Saunages,  que  quoy  qu'ils  fussent  20. 
ou  25.  dans  nostre  cabane,  et  que  nostre 
hoste  en  eust  en  noyé  à  ses  amis,  ils 
s'estimèrent  encor  auoir  l'ait  très- bonne 
chère,  et  toute  la  cabane  retentissoit  de 
ho,  ho,  ho,  et  entre  autres  vne  vieille, 
qui  est  la  femme  de  nostre  hoste,  s'a- 
dressant  à  nostre  chasseur,  luy  fit  son 
remerciement  en  ces  termes:  Ho,  ho, 
ho,  Echiongniœ  et  sagon  achitec,  Ah  ! 
mon  nepueu,  ie  te  remercie,  prends  cou- 
rage pour  demain.  De  fait  il  en  tua  encor 
4.  ou  5.  de  sorte  que  nous  eusmes  de 
qnoy  faire  quelques  bouillons  à  deux 
malades  de  la  cabane,  et  en  porter  à 
quelques  autres  qui  en  auoient  le  plus 
de  besoin,  et  neantmoins  nostre  hoste 
ne  le  trouuant  pas  bon,  nous  nous  con- 
tentasmes  par  après  de  leur  porter  quel- 
ques morceaux  d'Outarde  toute  crue, 
<>t  de  leur  apprendre  à  en  faire  des  bouil- 
lons. En  cette  occasion  nous  fismes  vne 
agréable  rencontre  :  comme  nous  por- 
tions vn  bouillon  à  vn  malade,  le  Méde- 
cin s'y  trouua,  c'est  vn  des  Sauuages 
des  plus  graues  et  des  plus  sérieux  que 
i'aie  veu  ;  il  prend  le  bouillon,  le  regarde 
et  tire  d'vne  certaine  ponldre  qu'il  auoit 
dans  son  sac,  il  en  prit  dans  sa  bouche, 
et  la  cracha  sur  le  bouillon  ;  puis  choi- 
sissant le  meilleur,  le  fait  manger  à  la 
malade. 

Le  5.  nous  baptisasmes  chez  nostre 
hoste  vne  vieille  femme,  le  l'auois  in- 
struite quelques  iours  auparauant  auec 
beaucoup  de  satisfaction  ;  depuis  son  ba- 
ptesme  particulièrement,  nous  l'enten- 
dions, de  l'autre  bout  de  la  cabane  où 
nous  estions,  se  recommander  à  Dieu  le 
matin  et  le  soir,  et  faire  quelque  petite 
prière  que  nous  luy  auions  aprise.  Elle 
ressentoit  de  grandes  douleurs,  et  cepen- 
dant nous  la  trouuions  tousiours  dispo- 
sée à  auoir  recours  à  Dieu.  Le  Capitaine 
Andahiach,  son  frère,  nous  pria  fort  in- 
stamment de  luy  donner  quelque  remède 
pour  le  mal  de  teste,  dont  elle  se  plai- 
gnoit,  nous  disant  que  le  P.  Supérieur 
et  Simon  Baron  en  auoient  donné  à  quel- 
ques vns,  qui  s'en  estoienl  bien  trouuez  ; 
ie  ne  pus  m'imaginer  autre  chose  sinon 
qu'il  parloit  de  quelques  vnguens  dont 
on  s'estoit  seruy  pour  quelques  enflures 
de  ioues  qui  auoient  abouty  par  dehors, 
le  luy  monstray  vne  petite  boîte  où 
il  y  en  auoit  de  plusieurs  sortes  ;  il  se 
trouua  que  c'estoit  iustement  ce  qu'il 
demandoit.  le  luy  dis  d'abord  que  ie 
ne  pensois  pas  que  cela  fust  bon  pour  le 
mal  de  cette  femme  ;  neantmoins  luy 
persistant  tousiours  et  me  pressant  de 
luy  en  donner,  ie  luy  demandayde  quelle 
couleur  il  en  vouloit,  car  i'en  auois  de 
5.  ou  6.  façons,  et  m'ayant  monstre  du 
rouge,  du  blanc  et  du  vert,  ie  luy  en  fis 
vn  grand  emplastre  que  ie  luy  appliquay 
au  front.  Que  l'imagination  est  puis- 
sante icy  aussi  bien  qu'en  France  !  le 
lendemain  elle  se  trouua  grandement 
soulagée,  et  Andahiach  me  pria  de  ne 
point  faire  part  de  ce  remède  à  d'autres, 
et  le  reseruer  seulement  pour  leur  ca- 
bane ;  ie  luy  respondis  qu'il  ne  se  mist 
pas  en  peine,  et  que  tandis  que  nous 
en  aurions,  ils  n'en  manqueroient  point. 
Siie  l'eusse  voulu  croire,  ie  luy  en  eusse 
fait  aussi  vn  emplastre  pour  luy  couurir 
l'estomac,  où  estoit  tout  son  mal.  Elle 
ne  laissa  pas  de  mourir  deux  ou  trois 
iours  après. 

Le  mesme  5.  iour  de  Feburier,  le 
conseil  s'assemble  chez  le  Capitaine 
Andahiach,  où  presidoit  le  sorcier  Tsen- 
dacoûane  du  bourg  d' Onnentisati  :  car 
le  sieur  Tehorenhachncn  et  ses  substi- 

tuts  n'estoient  plus  en  crédit.    Cettui  cy 
parla  en  maistre  et  en  Prophète,  et  dit 
que  si  on  ne  faisoit  ce  qu'il  ordonnerait, 
que  la  maladie  durerait  iusques  au  mois 
de  Iuillet;  au  contraire  si  on  luy  obeis- 
soit  et  si  on  luy  accordoit  ce  qu'il  de- 
manderait,  il  donnoit  parole  que  dans 
dix  iours  le  bourg  en  seroit  tout  à  fait 
garanty.      Il  ordonna  donc  première- 
ment que  doresnauant  on  mist  les  morts 
en  terre,  et  qu'au  prin-temps  on  les  ti- 
reroit  pour  les  mettre  dans  des  tom- 
beaux d'écorces  dressez  sur  quatre  pi- 
liers à  l'ordinaire.     Secondement  qu'on 
ne  leurdonnast  point  de  nattes  au  moins 
neufues.    Troisiesmement  qu'on  luy  fist 
présent  de  5.  pains  de  petun.    Sa  re- 
queste  luy  fut  incontinent  accordée  ;  vn 
des  gendres  de  nostre  hoste  fournit  à 
cette  contribution.   On  se  rassembla  sur 
le  soir  hors  du  bourg,  on  m'inuita  à  ce 
conseil  par  deux  foix,  et  vn  des  Capitaine 
aduertit  à  haute  voix  les  enfans  de  ne 
point  faire  de  bruit.     Ils  allumèrent  vn 
grand  feu,  et  le  sorcier  après  auoir  re- 
présenté aux  assistans  l'importance  de 
la  chose,  y  ietta  les  o.  pains  de  petun 
qu'on  luy  auoit  donnés,  en  adressant  sa 
prière  au  Soleil,   aux  Démons  et  à  la 
Peste,  les  coniurant  de  quitter  leur  pais 
et  se  transporter  au  plus  tost  au  pays  des 
Hiroquois. 

Le  8.  nostre  hoste,  ayant  fait  tout 
fraischement  bonne  chère  et  prenant 
goust  aux  outardes,  voyant  que  nostre 
chasseur  manquoit  de  pouldre,  s'offrit 
luy  mesme  pour  en  aller  quérir  ;  nous 
luy  accordâmes  plus  volontiers,  pour 
auoir  dequoy  faire  du  bien  à  nos  mala- 
des, aussi  bien  estions  nous  au  bout  de 
quelques  petites  douceurs  que  nous 
auions  apportées.  Ce  nous  fut  vne  belle 
leçon,  de  voir  vn  vieillard  âgé  de  plus  de 
60.  ans  entreprendre  4.  grandes  lieues 
en  la  saison  la  plus  fascheuse  de  l'année, 
en  espérance  de  manger  vn  morceau  de 
viande.  Il  y  auoit  trois  pieds  de  neige 
par  tout,  et  si  il  n'y  auoit  point  encore  de 
chemins  faits,  aiant  neigé  toute  la  jour- 
née précédente  et  si  ie  ne  me  trompe 
vne  partie  de  la  nuit. 

Sur  le  soir,  le  Capitaine  Andahiach 
alla  par  les  cabanes  publier  vne  nou- 


uelle  ordonnance  du  sorcier  Tsondacoù- 
anné.  Ce  personnage  estoit  à  Onnenti- 
sati,  et  ne  deuoit  retourner  qu'vn  iour 
après  ;  il  faisoit  ses  préparatifs,  c'est  à 
dire  quelques  sueries  et  festins  pour 
inuoequer  l'assistance  des  démons  et 
rendre  ses  remèdes  plus  efficaces.  Cette 
ordonnance  consistoit  à  prendre  de  l'é- 
corce  de  fresne,  de  sappin,  de  prusse, 
de  merisier,  faire  bien  bouillir  le  tout 
dans  vne  grande  chaudière,  et  s'en  la- 
uer  par  tout  le  corps  ;  il  adiousta  que 
ses  remèdes  n'estoient  point  pour  les 
femmes  qui  estoient  dans  leur  moys,  et 
qu'on  se  gardas t  bien  de  sortir  le  soir 
nuds  pieds  hors  des  cabanes. 

Le  9.  nostre  hoste  retourna  et  nous 
apporta  de  la  pouldre  ;  mais  de  malheur 
pour  luy,  la  chasse  ne  luy  réussit  plus  ; 
aussi  auoit  ce  esté  vne  retraite,  car  ce 
n'estoit  pas  la  saison  du  gibier.  Auant 
que  de  se  coucher,  il  ietta  du  petun  au 
feu,  et  pria  les  démons  d'auoir  soin  de  sa 
cabane.  Quel  creue  cœur  pour  nous  de 
ne  pouuoir  empescher  ces  infâmes  Sa- 
crifices ! 

Le  10.  on  fit  vne  danse  pour  la  santé 
d'vn  malade.  Il  y  auoit  deux  iours  qu'il 
en  auoit  eu  le  songe,  et  qu'on  trauailloit 
après  les  préparatifs  ;  tous  les  danseurs 
estoient  contre-faits  en  bossus,  auec  des 
masques  de  bois  tout  à  fait  ridicules,  et 
chacun  vn  baston  en  main  :  voila  vne  ex- 
cellente médecine.  xV  la  fin  de  la  danse, 
au  commandement  du  sorcier  Tsonda- 
couane,  tous  ces  masques  furent  pendus 
au  dessus  d'vne  perche  au  dessus  de 
chaque  cabane,  auec  des  hommes  de 
paille  aux  portes,  pour  faire  peur  à  la 
maladie  et  donner  l'espouuante  aux  dé- 
mons qui  les  faisoient  mourir. 

Ce  mesme  iour  le  sorcier,  qui  estoit 
venu  dés  le  iour  précèdent,  s'en  retourna 
et  demanda  8.  pains  de  petun  et  trois 
poissons  de  diuerses  espèces,  à  sçauoir 
vn  Àtsihiendo,  vn  poisson  qu'ils  appel- 
lent du  bord  de  l'eau,  et  vne  anguille  ; 
des  pains  de  petun  il  en  emporta  4.  et 
les  4.  autres  seruirent  à  faire  vn  Sacri- 
fice aux  diables,  comme  on  auoit  fait 
deux  iours  auparauant.  Nostre  hoste  fit 
aussi  le  sien  ;  nous  leur  en  tesmoignions 
dans  l'occasion  nostre  sentiment,  mais 

sans  effet;  ils  auoient  la  ccruellecomme 
renuersée,  c'estoit  presque  paroles  per- 
dues (pie  de  leur  en  parler  :  aussi  nous 
remarquions  que  Dieu  les  abandonnoit 
a  veûe  d'œil  ;  nonobstant  la  diligence 
que  nous  apportions  à  visiter  les  cabanes, 
deux  ou  3.  moururent  sans  baptesme. 
L'vn  auoit  esté  instruit  en  partie,  mais 
on  nous  le  faisoit  comme  vue  personne 
qui  alloit  se  guérissant  ;  les  autres 
auoient  esté  emportez  à  l'improuiste  dés 
le  commencement  de  leur  maladie. 

L'onze,  nous  visitasmes  vne  femme 
fort  malade,  esperans  que  Dieu  luy  au- 
roit  peut  estre  changé  le  cœur,  car  nous 
n'y  auions  rien  peu  gaigner  iusques 
alors  ;  mais  nous  la  trouuasmcs  aussi 
opiniastre  que  iamais,  et  pour  tout  ce 
que  nous  luy  pûmes  dire  de  l'enfer,  elle 
ne  nous  respondit  autre  chose  sinon 
qu'elle  ne  vouloit  en  aucune  façon  estre 
baptisée  ;  elle  mourut  sur  le  soir.  Le 
Capitaine  Andahiach  fit  vne  ronde  par 
toute  les  cabanes,  et  exhorta  à  haute 
voix  les  femmes  à  prendre  courage,  et 
à  ne  se  point  laisser  abattre  de  tristesse 
pour  la  mort  de  leurs  parents,  et  que 
quand  les  ieunes  hommes  viendroient 
leur  apporter  du  chamure  pour  filer, 
qu'elles  leur  rendissent  volontiers  ce 
petit  seruice  ;  que  leur  dessein  estoit  de 
faire  îles  armes  pour  aller  au  Prin-temps 
à  la  guerre  contre  les  Hiroquois,  et  les 
mettre  en  asseurance  et  en  estât  de 
pouuoir  trauailler  paisiblement  à  leurs 
champs.  Au  reste  ces  armes  ne  sont 
pas  à  l'épreuue  du  mousquet,  comme 
sçait  Y.  R.  aussi  est-ce  bien  assez  que  la 
flèche  ne  les  puisse  fausser. 

Le  12.  de  grand  matin,  nostre  hoste 
addressa  sa  prière  aux  démons,  iettant 
du  petun  dans  le  feu,  pour  la  conserua- 
tion  de  sa  famille.  Sur  le  soir  on  leur 
fît  publiquement  vn  3.  sacrifice  de  4. 
pains  de  petun,  qui  fut  suiuy  d'vn  linta- 
mare  et  d'vn  chariuary  qui  se  fit  par 
toutes  les  cabanes,  et  dura  bien  vn  bon 
quart  d'heure  ;  ils  irappoient  si  rudement 
contre  des  escorecs,  qu'il  n'estoit  pas 
possible  de  s'entendre.  Leur  desseing 
estoit,  à  ce  qu'ils  nous  dirent  par  après, 
de  faire  peur  à  la  maladie  et  la  mettre 
en  fuite  ;  et  aiin  que  rien  ne  manquast 


à  cette  cérémonie  comme  ces  marques 
de  bois  et  ces  hommes  de  paille  n'a- 
uoient  esté  pendus  au  dessus  des  ca- 
banes que  pour  donner  l'epouuante  à  la 
maladie  et  aux  démons,  nostre  hoste  les 
coniura  de  faire  bonne  garde,  et  pour  se 
les  rendre  plus  fauorables,  il  ietla  vn 
morceau  de  petun  dans  le  feu  en  leur 
honneur.  Quelles  extremitez  pour  des 
hommes  raisonnables  !  Tout  cela  nous 
fit  rcsouldre  le  lendemain  à  penser  effi- 
cacement à  nostre  retour,  voyant  que 
parmy  tous  ces  desordres  nos  S.  Mystè- 
res ne  pouuoient  pas  estre  receus  et 
traictez  auec  le  respect  et  la  reuerence 
qu'ils  méritent,  et  que  nous  estions  son- 
nent contraints  de  souffrir  beaucoup  de 
choses,  tanl  pour  ne  les  pouuoir  empe- 
scher,  que  pour  n'estre  pas  encore  capa- 
bles de  leur  en  témoigner  comme  il  faut 
nos  sentimens.  Nous  prismes  d'autant 
plus  aysement  cette  resolution  qu'il  y 
auoit  pour  lors  fort  peu  de  maladies. 

Nous  partismes  doneques  le  13.  et  ar- 
riuâmes  au  giste  bien  auantdans  la  nuit 
auec  beaucoup  de  peine,  caries  chemins 
n'esloient  larges  qu'enuiron  d'vn  demy 
pied  où  la  neige  portoit,  et  si  vous  dé- 
tourniez tant  soit  peu  à  droitte  ou  à  gau- 
che, vous  en  auiez  iusques  à  my  cuisse. 

Pendant  nostre  seiourd' Ossossané,  le 
P.  S.  et  le  P.  C.  G.  firent  vn  petit  voiage 
qui  n'est  pas  à  obmettre.  Le  5.  de  ce 
mois  ils  baptisèrent  2.  malades  à  Anon- 
natea,  et  le  lendemain  6.  aux  Bissiriniens 
qui  hiuernoient  à  1.  quart  de  lieue,  vn 
petit  enfant  tout  fraischement  né.  Par 
vne  prouidence  de  Dieu  bien  particulière, 
ils  auoient  esté  iusques  là  dés  le  iour  pré- 
cèdent, et  auoient  visité  toutes  les  caba- 
nes ;  mais  n'ayant  rien  trouué  qui  fust 
capable  de  les  y  arrester  plus  long- 
temps, ils  en  estoient  partis  à  dessein 
de  retourner  dés  le  soir  à  la  maison.  A 
vn  quart  de  lieue  de  là,  ils  s'estoient  ap- 
perecus  qu'vn  chien  qui  les  auoit  suiuis 
ne  paroissoit  (vn  chien  n'est  pas  peu  de 
chose  en  ce  pays,  et  cettny-cy  fait  beau- 
coup en  ce  rencontre)  ;  neantmoinsils  ne 
s'en  estoient  pas  mis  autrement  en 
peine,  sçachant  bien  que  ce  n'estoit  pas 
la  première  fois  qu'il  estoit  retourné 
tout  seul.    Eslant  auprès  d'Ancatca,  la 

neige  commença  à  tomber  si  espaisse 
qu'ils  auoient  assez  de  peine  à  se  con- 
duire, de  sorte  qu'il  leur  fallut  contre 
leur  dessein  passer  la  nuict  en  cette 
bourgade.  Le  lendemain  matin,  par  vne 
prouidence  particulière  de  Dieu,  le  chien 
ne  se  trouuant  point,  ils  se  résolurent  de 
l'aller  chercher  iusquesauxBissiriniens. 
Ils  ne  furent  pas  plustost  au  village, 
qu'on  les  auertit  qu'vne  femme  estoit 
accouchée  la  nuict,  mais  que  son  enfant 
estoit  mort  ;  c'estoit  assez  dire  pour  ne 
s'en  remuer  pas  dauantage,  neantmoins 
Dieu,  qui  auoit  dessein  de  sauuer  cette 
petite  âme,  les  inspira  d'aller  voir  la 
mère  ;  ils  trouuerent  cette  femme  bien 
malade,  et  l'enfant  encor  auec  vn  peu 
de  vie  ;  le  P.  Garnier  le  baptisa  sans  que 
ses  parents  s'en  apperceussent  ;  il  auoit 
à  ce  dessein  par  preuoyance  trempé  son 
mouchoir  dans  l'eau,  auant  que  d'entrer 
dans  la  cabane  ;  peut  estre  si  on  eust 
consulté  là  dessus  la  mère  elle  n'en  eust 
pas  esté  d'auis  :  les  Agonquins  ne  sont 
encor  gueres  capables  du  sainct  bapte- 
sme.  Peu  de  temps  après  ce  petit  Ange 
s'enuola  au  Ciel. 

Le  20.  nous  apprismes  d'Anons  vne 
nouuelle  opinion  touchant  la  maladie, 
qu'il  couroit  vn  bruit  qu'elle  estoit  ve- 
nue des  Agniehenon,  qui  l'auoient  ap- 
portée des  Andasîoerhonon,  qui  est  vne 
nation  vers  la  Virginie.  Ces  peu- 
ples, dit  on,  en  auoient  esté  infectez 
par  Ataentsic,  qu'ils  tiennent  estre  la 
mère  de  celuy  qui  a  fait  la  terre.  Qu'elle 
auoit  passé  par  toutes  les  cabanes  de 
deux  bourgs,  et  qu'au  second  on  luy 
auoit  demandé  :  Mais  en  fin  pourquoy 
est-ce  que  tu  nous  fais  mourir?  Et  qu'elle 
auoit  fait  cette  response  :  D'autant  que 
mon  petit  fils  Iouskehaest  fasché  contre 
les  hommes  :  ils  ne  font  que  se  faire  la 
guerre  et  s'entretuër  les  vns  les  autres  ; 
il  est  maintenant  résolu  en  punition  de 
cette  inhumanité,  de  les  faire  tous  mou- 
rir. Yostre  R.  me  permettra  s'il  luy 
plaist  de  retrencher  doresnauant  sem- 
blables contes  ;  aussi  bien  on  me  presse 
de  tous  costez,  et  on  me  menace  tous 
tous  les  iours  qu'on  va  mettre  inconti- 
nent les  canots  à  l'eau.  I'iray  iusques  où 
ie  pourray,  et  escriray  iusques  au  iour 


de  l'embarquement  ;  si  ie  n'arriue  au 
terme,  quelque  autre  s'il  luy  plaist, 
luy  mandera  le  reste  l'année  prochaine. 

Depuis  enuiron  le  20.  de  Feuvrier 
iusques  à  la  semaine  de  la  Passion,  nostre 
principal  employ  fut  l'eslude  de  la  lan- 
gue. Le  P.  S.  nous  auoit  déjà  composé 
quelques  discours  qui  nous  auoient  gran- 
dement façonnés  dans  l'instruction  des 
Sauuages  ;  et  pendant  le  Caresmeil  nous 
a  expliqué  quelques  Catéchismes  que 
Louys  de  ste.  Foy  nous  auoit  tournés 
l'an  passé,  sur  les  mystères  de  la  vie, 
mort  et  passion  de  N.  S.  qui  nous  ont 
encor  grandement  aydés  nommément  en 
ce  point.  Nous  auions  dessein  de  tra- 
uailler  cette  année  au  Dictionnaire,  mais 
Dieu  nous  a  mis  dans  la  nécessité  de 
nous  contenter  de  ce  que  nous  auions  ; 
on  n'a  pas  laissé  par  sa  ste.  grâce  de 
faire  vn  grand  progrez  en  la  langue,  de 
sorte  que  maintenant,  s'il  est  question 
de  faire  quelques  petites  courses  pour 
visiter  et  instruire  quelque  Sauuage,  le 
P.  S.  trouue  des  personnes  toutes  dispo- 
sées à  partir,  et  n'y  en  a  pas  vn  de  nous 
autres  qui  ne  se  tienne  heureux  d'aller 
coopérer  au  salut  de  quelque  âme.  Nous 
auons  bien  suiet  de  remercier  cette  in- 
finie bonté,  qui  nous  donne  vne  si  grande 
affection  pour  cette  langue  barbare  :  après 
nos  exercices  de  deuotion,  nous  n'auons 
point  de  plus  grande  consolation  que  de 
vaquer  à  cette  estude  ;  ce  sont  nos  en- 
tretiens les  plus  ordinaires,  et  nous  re- 
cueillons tous  les  mots  de  la  bouche  des 
Sauuages  comme  autant  de  pierres  pré- 
cieuses pour  nous  en  seruir  par  après 
à  faire  éclatter  à  leurs  yeux  la  beauté  de 
nos  s.  mystères.  Depuis  peu  le  P.  S.  a 
trouué  de  belles  ouuertures  pour  distin- 
guer les  coniugaisons  des  verbes,  en 
quoy  consiste  tout  le  secret  de  la  langue, 
car  la  plus  part  des  mots  se  coniuguent; 
tant  plus  on  ira  en  auant,  on  ira  tous- 
iours  decouurant  nouueau  pays. 

Le  2.  iour  de  Mars  vne  vieille  femme 
mourut  en  nostre  bourgade  ;  le  P.  S. 
l'auoit  baptisée  quelques  iours  aupara- 
uant.  Le  lendemain  il  baptisa  à  An- 
nonatea  vn  ieune  enfant  de  9.  à  10  ans. 
La  maladie  y  continuoit  touiours  et  n'en 
est  pas  encore  partie. 

Le  7.  on  trouua  vn  icunc  homme 
roide  mort  étendu  sur  la  neige  à  vne 
portée  de  mousquet  de  nostre  cabane. 
Le  P.  S.  et  F.  Petitpré,  allant  du  matin  à 
Ouenrio,  auoient  ouy  sa  voix  connue 
4'vne  personne  qui  se  mouroit,  etestans 
en  resolution  de  l'aller  chercher  s'il  eut 
crié  encor  vne  lois  ;  mais  les  forces  luy 
ayans  manqué,  et  quelques  Sauuages 
disans,  les  vus  que  c'estoit  vue  âme  qui 
se  plaignoit,  les  autres  vn  chien,  ils 
auoient  continué  leur  chemin  sans  se 
mettre  dauantage  en  peine.  Nos  Sau- 
uages discoururent  fort  sur  la  mort  de 
ce  pauure  ieune  homme  :  entre  autres 
choses  plusieurs  attribuèrent  la  cause 
de  sa  mort  à  vn  larcin  qu'il  auoit  fait 
aux  Algonquins,  dont  on  le  trouua  saisi  ; 
ce  qui  les  îaisoit  parler  de  la  sorte  n'é- 
toit  pas  la  cognoissance  qu'ils  ont  que 
Dieu  deffend  et  punit  le  larcin,  c'est  à 
quoy  ils  ne  pensoient  gueres,  mais  ils 
fondoient  leur  opinion  sur  la  parole  du 
sorcier  Tsondacoûane,  qui  auoit  dit  quel- 
que temps  auparauant  que  quiconque 
déroberoit  les  lignes  des  Algonquins  où 
les  amorces  de  leurs  hameçons,  il  ne 
manqueroit  point  d'estre  incontinent 
saisi  de  la  maladie. 

Le  9.  le  Père  Supérieur  et  le  Père 
Charles  Garnier  allèrent  visiter  quelques 
malades  au  bourg  d'Onnentisati,  où  ils 
baptisèrent  vn  petit  enfant. 

Le  12.  le  Père  Garnier  et  moy  nous 
baptisasmes  vne  femme  à  vne  petite 
bourgade  que  nous  appelions  Arendao- 
natia  ;  ce  fut  auec  vne  consolation  toute 
particulière  ;  de  fait  Dieu  luy  ayant  de- 
puis rendu  la  santé,,  il  luy  est  demeuré 
vn  grand  estime  du  sainct  baptesme, 
nous  a  tesmoigné  beaucoup  de  bonne 
volonté  pour  garder  les  commandemens 
de  Dieu,  et  a  seruy  mesme  à  instruire 
quelques  autres  Sauuages. 

Le  15.  i'accompagnay  le  Père  Supé- 
rieur à  Anonatea,  où  il  baptisa  vne 
femme  fort  malade.  De  là  nous  allasmes 
visiter  les  Algonquins,  où  nous  auions 
appris  qu'il  y  auoit  aussi  quantité  de  ma- 
lades ;  nous  vismes  entre  autres  vn 
nommé  Oraoiïandindo,  qui  mourut  deux 
ou  trois  iours  après  ;  nous  auions  vne 
particulière  obligation   à  ce  Sauuage. 


Le  P.  Supérieur  fit  tout  son  possible 
pour  le  rendre  capable  de  nos  mystères 
et  du  baptesme.  De  fait  il  sembloit  du 
commencement  y  vouloir  prester  l'o- 
reille, par  après  neantmoins  se  voyant 
pressé  de  respondre  distinctement  il 
prit  pour  prétexte  qu'il  n'entendoit  pas 
bien  ;  on  fait  venir  vn  Sauuage  de  sa 
nation  qui  en  effet  entend  et  parle  ex- 
cellemment bien  Huron,qui  luy  repetoit 
fort  fidèlement  en  sa  langue  tout  ce  que 
disoit  le  Père.  Apres  tout  cela  nous  ne 
pûmes  tirer  autre  chose  de  luy,  sinon 
qu'il  ne  sentoit  aucune  inclination  d'al- 
ler au  Ciel,  veu  qu'il  n'auoit  là  aucune 
cognoissance,  et  pour  tout  ce  que  le 
Père  luy  peut,  dire,  iamais  il  ne  fit  autre 
response.  Nous  eusmes  tousiours  cette 
consolation,  que  le  Capitaine  et  plu- 
sieurs qni  estoient  là  furent  à  cette  oc- 
casion pleinement  informez  de  ce  que 
nous  prétendons  en  ce  pays,  et  qui  nous 
sommes  :  car  ils  nous  aduouërent  inge- 
nuëmënt  que  iusques  alors  ils  ne  nous 
auoient  pas  pris  pour  des  hommes  en- 
gendrez à  l'ordinaire  des  autres,  mais 
pour  de  vrays  démons  incarnez,  et  nous 
dirent  que  ceux  de  l'isle  les  auoient  mis 
dans  cette  créance.  A  entendre  les  vns 
et  les  autres,  ie  veux  dire  les  Hurons  et 
les  Algonquins,  ces  messieurs  là  nous 
prestentsouuentde  semblables  charitez. 
Le  17.  i'accompagnai  encor  le  P.  S. 
à  Iahenhouton,  où  demeure  le  chef  du 
conseil  de  cette  pointe  ;  le  suiet  de  ce 
voyage  estoit  pour  leur  faire  3.  propo- 
sitions. La  1 .  s'ils  n'estoient  pas  enfin 
en  resolution  de  croire  ce  que  nous  en- 
seignons, et  d'embrasser  la  foy;  la  2. 
s'ils  auroient  pour  agréable  que  quelques 
vns  de  nos  François  se  mariassent  au 
plustost  dans  leurs  pays  ;  la  3.  s'il  y 
auoit  quelque  apparence  de  réunion  en- 
tre eux  et  ceux  d'Ossossané  et  de  quel- 
ques bourgs  circonuoisins.  Vostre  R. 
sçait  le  suiet  de  leur  diuision,  nous  luy 
en  escriuismes  amplement  l'an  passé  à 
l'occasion  de  la  feste  des  Morts.  Pour 
ce  qui  est  de  la  première  proposition, 
nous  n'eusmes  pas  toute  la  satisfaction 
possible,  ce  Capitaine  ivest  pas  des  plus 
grands  esprits  du  monde,  au  moins  hors 
du  tracas  de  leurs  affaires  ;  pour  la  se- 

conde  et  la  troisiesme,  ils  la  gousterent 
fort,  et  tesmoignerent  nous  auoir  beau- 
coup d'obligation  de  cette  si  étroitte  al- 
liance que  nous  voulions  faire  auec  eux, 
et  de  ce  que  nous  nous  intéressions  si 
fort  pour  le  bien  du  pays  ;  à  cette  oc- 
casion ils  nous  aduouerent  les  mauuais 
desseins  qu'ils  auoient  eus  cet  hyuer  sur 
nos  vies,  aians  appris  à  ce  qu'ils  pen- 
soient  de  bonne  part,  que  l'oncle  de  feu 
Estienne  Bruslé,  en  vengeance  de  la 
mort  de  son  nepueu,  dont  on  n'auoit  tiré 
aucune  satisfaction,  auoit  entrepris  la 
ruine  de  tout  le  pays,  et  auoit  causé 
cette  maladie  contagieuse.  Et  sur  ce 
que  le  Père  témoigna  qu'il  souhaitleroit 
bien  fort  que  ces  articles  fussent  propo- 
sez en  vne  assemblée  generalle,  il  ré- 
pondit que  la  chose  n'estoit  pas  impos- 
sible, qu'ils  en  confereroient  entre  eux, 
et  nous  en  diroient  par  après  leur  senti- 
ment ;  neantmoins  que  pour  ce  qui  estoit 
des  mariages,  qu'il  n'estoit  pas  néces- 
saire de  faire  tant  de  cérémonies  -,  que 
ceux  des  François  qui  estoient  en  reso- 
lution de  se  marier,  auoient  la  liberté  de 
prendre  des  femmes  où  bon  leur  semble- 
roit,  que  ceux  qui  s'estoient  mariez  par 
le  passé  n'auoient  point  demandé  vn  con- 
seil gênerai  pour  cela,  mais  qu'ils  en 
auoient  pris  par  où  ils  en  auoient  voulu. 
Le  Père  responditàceîa  qu'il  estoit  bien 
vray  que  les  François  qui  s'estoient  au- 
trefois mariez  dans  le  pays  n'auoient 
point  fait  tant  de  bruit,  mais  aussi  que 
leurs  prelensions  estoient  bien  esloi- 
gnées  des  nostres  ;  que  leur  dessein 
auoit  esté  de  se  faire  barbares  et  se  ren- 
dre tout  à  fait  semblables  à  eux,  et  que 
nous  au  contraire  nous  prétendions  par 
cette  alliance  les  rendre  semblables  à 
nous,  leur  donner  la  cognoissance  du 
vray  Dieu  et  leur  apprendre  à  garder  ses 
saints  commandemens,  et  que  les  ma- 
riages dont  nous  parlions  seroient  stables 
et  perpétuels  ;  et  leur  proposa  tous  les 
autres  auantagcs  qu'ils  en  tireroient.  Ces 
esprits  brutaux  ne  s'arresterent  gueres 
aux  spirituels  ;  les  temporels  furent  plus 
à  leur  goust,  ils  n'en  eussent  souhaitté 
que  des  asseurances  bien  certaines. 
Quelques  iours  après,  ce  Capitaine  nous 
vint  trouuer  en  l'absence  du  Père  Su- 


périeur, nous  tesmoignant  qu'ils  auoient 
conféré  entre  eux  touchant  les  trois  pro- 
positions qui  auoient  esté  faites  ;  que  les 
anciens  les  auoient  fort  agréés,  et  qu'il 
esto>t  venu  pour  s'esclaircir  sur  quelques 
doutes  qu'ils  auoient  sur  le  mariage,  et 
premièrement  il  nous  dit  qu'ils  seroient 
bien  aise  de  sçauoir  ce  qu'vn  mary  don- 
neroit  à  sa  femme,  que  parmy  les  Mu- 
rons la  coustume  estoit  de  donner  beau- 
coup, au  reste  c'est  à  dire  vne  robe  de 
castor,  et  peut  estre  quelque  collier  de 
pourcelaine  ;  2.  si  la  femme  auroit  tout 
en  sa  disposition  ;  3.  s'il  prenoit  enuie 
au  mary  de  retourner  en  France,  s'il 
emmeneroit  sa  femme  auec  soy,  et  au 
cas  qu'elle  demeurast,  qu'est-ce  qu'il  luy 
laisseroit  à  son  départ  ;  4.  si  la  femme 
venoit  à  manquer,  et  que  son  mary  la 
chassast,  ce  qu'elle  emporteroit  ;  tout 
de  mesme,  si  de  son  plein  gré  la  fantai- 
sie luy  prenoit  de  retourner  chez  ses 
parens.  Toutes  ces  questions  monstrent 
qu'ils  y  auoient  pensé.  Nous  fismes  ce 
que  nous  peusmes  pour  les  contenter 
là  dessus,  luy  tesmoignant  au  reste 
que  quand  il  en  auroit  conféré  auec  le  P. 
j  Sup.  qui  l'expliqueroit  en  bons  termes, 
ils  auroient  tout  suiet  de  demeurer  plei- 
nement satisfaits  de  nostre  procédé  en 
ce  point.  Yoyla  où  nous  en  sommes  de 
ces  mariages  ;  quelques  vns  de  nos 
François  auoient  bien  eu  la  pensée  de 
passer  plus  outre  et  d'en  venir  à  l'exécu- 
tion ,  et  la  chose  semble  estre  bien  auanta- 
geuse  pour  le  Christianisme  ;  mais  quel- 
ques empeschemens  se  sont  iettez  à  la 
trauerse.  La  chose  mérite  bien  vne 
meure  délibération:  il  y  a  bien  des  con- 
sidérations à  faire  auant  que  de  s'enga- 
ger dans  le  mariage,  sur  tout  parmy  des 
peuples  barbares  comme  ceux-cy. 

Pour  ce  qui  regarde  la  réunion  de 
toute  cette  nation  des  Ours,  c'est  vne 
affaire  encor  indécise.  Le  P.  Supérieur 
a  fait  à  ce  dessein  plusieurs  voyages, 
soubs  l'espérance  qu'on  nous  auoit  don- 
née d'vn  conseil  gênerai  ;  il  leur  auoit 
mesme  donné  parole,  que  s'il  n'estoit 
question  que  de  quelque  présent,  nous 
estions  résolus  de  ne  rien  espargner  en 
cette  occasion  ;  et  tout  fraischement, 
estant  à  Ossossané,  où  quelques  anciens 

tenoient  la  chose  comme  faite,  il  nous 
■uoit  mandé  que  nous  luy  enuoiassions 

douze  crus  grains  de  pourcelaine,  pour 
présenter  aux  deux  parties  qui  deuoient 
B'assemblerà  Andiataé.  De  fait  la  plus- 
parl  des  Capitaines  des  bourgades  de 

cette  pointe,  s'estoient  mis  en  chemin  ; 
mais  celuy  qui  a  esté  l'autheur  et  le  chef 
de  la  diuision,  aiant  refusé  de  s'y  trou- 
oer,  l'affaire  est  demeurée  pendue  au 
croc  ;  neantmoins  on  ne  la  tient  pas  en- 
core désespérée. 

Le  21.  nousallasmes  à  Ouenrio,  le  P. 
Garnier  et  moy,  où  nous  baptisâmes  la 
femme  du  Capitaine,  fort  âgée.  Son 
mary  tesinoigna  en  estre  assez  content; 
neantmoins  craignant  que  le  baptesme 
ne  la  fist  mourir,  il  me  dit,  me  mon- 
strant  trois  de  ses  doigts  :  Mon  neueu, 
regarde,  trois  iours  sont  d'importance, 
me  donnant  à  entendre  qu'il  estoit  im- 
portant qu'elle  ne  mourust  dans  le  troi- 
siesme  iour,  autrement  qu'ils  croii  oient 
que  nous  serions  cause  de  sa  mort,  et 
me  pressa  de  luy  dire  si  elle  gueriroit. 
le  luy  respondis  qu'il  n'y  auoit  que  Dieu 
qui  le  peust  dire  asseurément,  qui  seul 
estoit  le  maistre  de  nos  vies,  et  en  dis- 
posoit  à  sa  volonté;  mais  que  ie  l'asseu- 
rois  bien  d'vne  chose,  que  le  baptesme 
•  ne  luy  auanceroit  point  ses  iours;  au 
contraire  que  Dieu,  qui  a  vu  soin  parti- 
culier de  tous  ceux  qui  sont  baptisez, 
luy  pounoit  bien  aussi  rendre  la  santé. 
De  fait  au  bout  de  quelques  iours  elle 
fut  parfaitement  guérie,  et  depuis  nous 
a  beaucoup  aydés  pour  en  baptiser  quel- 
ques autres.  Le  26.  le  P.  Pijart  et  le 
P.  Garnier  baptisèrent  deux  petits  en- 
fans  à  Onnenlisalj. 

Le  vingt-neutiesme,  nous  assembla- 
smes  les  principaux  de  nostre  bourgade, 
pour  sçauoir  premièrement,  s'ils  estoient 
en  resolution  de  passer  encor  icy  l'Hy- 
uer  ;  secondement  si  le  dessein  qu'ils 
auoient  eu  de  se  réunir  auec  ceux  d'Ow- 
enrio  estoit  tout  à  fait  rompu,  autrefois 
ce  n'estoit  qu'vn  bourg  ;  troisiesme- 
ment,  si  enfin  ils  ne  vouloient  pas  pre- 
ster  l'oreille  aux  propositions  qu'on  leur 
auoit  faites  si  sonnent  touschant  leur 
salut.  A  ce  dernier  article  ils  respon- 
dirent  que  quelques  vus  d'entre  eux 


croyoient  ce  que  nous  enseignions,  que 
pour  les  autres  ils  n'en  pouuoient  pas 
respondre  ;  au  reste  qu'ils  n'estoient 
pas  encor  en  disposition  pour  cette  année 
de  changer  le  lieu  de  leur  demeure,  et 
que  l'année  prochaine  il  ne  tiendroit  pas 
à  eux  qu'ils  ne  s'assemblassent  en  vn 
mesme  bourg  auec  ceux  d'Ouenrio.  Quoy 
que  c'en  soit  nous  sommes  résolus  pour 
nous,  d'establir  ailleurs  d'autres  rési- 
dences. 

Ce  mesme  29.  le  P.  Sup.  partit  pour 
aller  à  Teanaostaiaé  auec  le  P.  Garnier, 
afin  qu'il  peust  témoigner  sur  les  lieux 
aux  parens  de  Louys  de  Ste.  Foy  le  res- 
sentiment que  nous  auions  de  l'affliction 
de  leur  famille,  et  essuier  par  quelques 
petits  presens  le  reste  de  leurs  larmes. 
Ce  voyage  ne  fut  pas  inutile  pour  plu- 
sieurs, dont  les  vns  receurent  le  S.  ba- 
ptesme, et  les  autres  eurent  le  bien 
d'estre  informez  de  nos  saincts  mystères, 
que  nous  aurons  doresnauant  plus  de 
commodité  de  leur  prescher,  mainte- 
nant que  nous  sommes  habituez  à  Os- 
sossané,  qui  est  comme  le  cœur  du  pays. 
Au  bourg  de  Scanonaenrat,  le  P.  Sup. 
aiant  ietté  quelques  propos  de  nostre 
croyance  à  nostre  hoste,  quelques  autres 
de  la  cabane  s'approchèrent  et  escou- 
terent  fort  attentiuement  sans  destour- 
ner le  discours  ailleurs,  selon  la  cou- 
stume  des  Saunages,  mais  luy  faisans 
plusieurs  questions  fort  à  propos,  entre 
autres,  comment  nous  sçauions  qu'il  fai- 
soit  si  bon  au  Ciel  ?  ce  qu'il  falloit  faire 
pour  y  aller?  comment  s'entendoient 
les  commandemens  de  Dieu,  que  le  Père 
leur  proposoit  ?  Us  les  goustoient  et  ap- 
prouuoient  grandement. 

Le  30.  ils  arriuerent  à  Teanaostaiaé, 
où  ils  rencontrèrent  vnc  bonne  partie 
des  parens  de  Louys  de  Ste.  Foy,  et  à 
cette  première  entreueùe,  se  rcnouue- 
lerent  les  ressenlimens  de  la  perte  qu'ils 
auoient  faite  ;  le  Père  leur  témoigna 
d'abord  que  dés  le  mois  d'Octobre  il 
auoit  eu  dessein  de  les  aller  consoler  à 
la  première  commodité,  mais  que  la 
maladie  de  nostre  maison,  les  occupa- 
tions de  tout  l'hyuer  et  les  mauuais 
bruits  qui  auoient  couru  par  le  pays,  l'a- 
uoient  faict  différer  ce  voyage  iusques 

en  vn  temps  auquel,  la  maladie  estant 
diminuée  de  beaucoup, ils  auroient  moins 
de  suiet  d'auoir  ombrage  de  nous  et 
de  craindre  que  nous  ne  leur  portassions 
le  mal  ;  puis  il  les  consola,  et  comme 
selon  la  coustume  du  pais,  vne  personne 
qui  est  dans  l'affliction  ne  s'estime  guè- 
re s  consolée,  si  vous  ne  luy  donnez  que 
des  paroles,  le  Père  leur  fît  vn  présent 
de  400.  grains  de  pourcelaine,  et  de  2. 
petites  haches.  Yn  des  oncles  de  Louys 
de  sainte  Foy,  nous  auoit  voulu  faire 
croire  que  Louys  n'estoit  pas  mort  ;  il  y 
auoit  plus  de  deux  mois  qu'il  nous  auoit 
dit  en  secret,  qu'il  auoit  appris  de  bonne 
part  qu'il  estoit  encor  plein  de  vie  ;  ne- 
antmoins la  mère  leur  dit  en  ceste  oc- 
casion, qu'elle  n'en  croioit  rien  :  elle  a 
depuis  changé  d'auis  comme  ie  diray  en 
son  lieu. 

Le  31.  au  retour  de  Teanaosiaiaé,  les 
Pères  couchèrent  à  Ekhiondaltsaan,  qui 
est  vn  bourg  assez  beau  et  assez  peuplé. 
Nostre  hoste  fit  vne  question  au  P.  Su- 
périeur, .que  iamais  aucun  de  nos  Sau- 
uages  ne  nous  auoit  faite  ;  il  luy  deman- 
da pour  quel  vsage  il  y  auoit  à  l'entrée 
de  nostre  Chapelle  de  Kébec,  vn  vase 
plein  d'eau.  Le  P.  leur  dit  qu'entre- 
autres  vsages  cette  eau  seruoit  à  chasser 
les  diables  ;  ils  demandèrent  si  cette 
eau  leur  pourroit  seruir  à  mesme  fin. 
Le  P.  Supérieur  leur  respondit  qu'ouy, 
moyennant  qu'ils  creussent  en  Dieu,  et 
prit  de  là  occasion  de  les  instruire  sur 
la  croiance  d'vn  Dieu,  et  sur  la  fin  de 
l'homme.  Ils  firent  retirer  toute  la  jeu- 
nesse, qui  s'estoit  amassée  à  la  foule 
pour  voir  les  Pères,  et  assemblèrent  les 
chefs  du  bourg  pour  conférer  ensemble 
sur  ce  suiet.  Tous  conclurent  qu'il  fal- 
loit  auoir  de  l'eau  bénite  ;  neantmoins 
trouuans  quelque  difficulté  à  ce  que  le 
Père  leur  disoit,  que  Dieu  nous  deffen- 
doit  de  nous  seruir  de  Arenrfioouané 
ou  sorciers,  en  nos  maladies,  ils  propo- 
soientde  s'assembler  encor  le  lendemain 
matin  auant  nostre  départ.  Mais  le 
Père  leur  aiant  fait  entendre  que  Dieu 
ne  defendoit  pas  l'vsage  des  remèdes 
naturels  que  prescriroient  les  Ârendio- 
ouané  ;  ils  se  tindrent  pleinement  satis- 
faits, et  conclurent  qu'il  n'estoit  point 


besoin  de  s'assembler  le  lendemain, 
mais  seulement  de  venir  au  plus  tost 
quérir  de  l'eau  bénite.  Nous  les  atten- 
dons encore  ;  il  y  a  bien  de  l'apparence 
qu'ils  ne  s'en  mettent  plus  gueres  en 
peine,  maintenant  qu'ils  ne  sont  plus 
dans  l'appréhension  de  la  maladie,  leur 
bourg  en  ayant  esté  présenté  iusques  à 
présent. 

Le  1.  iour  d'Auril,  estant  arriuez  à 
Ândiataé,  ils  visitèrent  quelques  ma- 
lades, entre  autres  vn  ieune  enfant  de 
13.  ans.  Voslre  Reuerence  aura  de  la 
consolation  d'entendre  quelques  particu- 
laritez  de  son  baptesme,  que  nousauons 
tout  suiet  d'attribuer  aux  mérites  de  S. 
îoseph.  Les  Pères  le  trouuerent  en  tel 
estât  que  ses  parents  n'attendoient  plus 
que  l'heure  qu'il  expirast  ;  tout  ce  qu'ils 
peurent  faire  pour  lors,  fut  de  luy  faire 
aualler  vn  peu  d'eau  sucrée,  et  de  de- 
mander à  Dieu  son  âme  ;  ils  firent  vn 
vœu  à  Dieu  de  quelques  Messes  en  l'hon- 
neur de  S.  Ioseph.  Il  y  auoit  encore 
quelques  autres  malades  dans  le  bourg; 
le  P.  Supérieur  les  alla  voir,  et  laissa 
le  Père  Garnier  auprès  de  cet  enfant, 
afin  que  s'il  reuenoit  à  soy  il  peust  en 
estre  auerty  incontinent.  Cependant  le 
Père  Garnier  ne  laissa  pas  de  dire  quel- 
que bon  mot  aux  parents,  et  leur  par- 
ler du  Paradis  et  de  l'Enfer.  Ils  sem- 
bloient  du  commencement  auoir  quel- 
que inclination,  que  cet  enfant  allast 
après  la  mort  où  estoient  ses  parents 
detfunts,  neantmoins,  le  P.  Supérieur 
estant  retourné  sur  le  soir,  et  leur  ayant 
demandé  leur  auis,  ils  dirent  qu'ils  de- 
siroient  que  leur  fils  allast  où  il  faisoit 
le  meilleur,  et  leur  aiant  respondu  que 
c'estoit  au  ciel  où  il  faisoit  le  meil- 
leur, ils  dirent  qu'ils  desiroient  donc 
qu'il  y  allast.  Or  de  peur  de  perdre 
l'occasion  de  mettre  au  Ciel  l'àme  de  ce 
pauure  malade,  le  P.  Supérieur  laissa 
coucher  auprès  de  luy  le  P.  Garnier.  Il 
s'entretint  vne  partie  de  la  nuict  auec 
les  parents,  et  sur  tout  auec  vn  fameux 
sorcier,  sur  la  vérité  d'vn  Dieu,  et 
quelques  autres  bons  discours,  le  ma- 
lade passa  la  nuict  assez  doucement,  et 
la  nature  mesme  fit  quelques  efforts, 
de  sorte  que  le  jugement  luy  reuint,  au 

gland  contentement  du  père  et  de  la 
mère,  qui  à  cette  occasion  disoient  mer- 
ueilk'  d'vn  peu  de  sucre  qu'on  luy  auoit 
donné.  Le  P.  Garnier  ne  perdit  point  de 
temps,  mais  si  tost  qu'il  le  vit  tant  soit 
peu  à  soy,  il  se  mit  à  l'instruire,  pour 
le  baptiser;  il  n'acheua  pas  neantmoins 
voyant  qu'il  y  auoit  bien  de  l'apparence, 
qu'allant  auertir  le  P.  Supérieur  ils  le 
trouueroient  encor  en  bon  iugement.  Le 
Père  vient,  l'instruit,  et  en  vn  mot  le 
fait  baptiser  par  le  P.  Garnier.  Il  fut 
nommé  Ioseph  en  recognoissance  de  la 
faueur  qu'ils  auoient  receuë  de  ce  S. 
Patriarche,  qui  nous  tesmoigne  lous- 
iours  que  c'est  à  bonne  raison  que  nous 
l'auons  pris  pour  nostre  patron  et  nostre 
Père. 

Le  2.  iour  d'Auril,  ilstrouuerent  aussi 
à  Ossossané,  vne  ieune  femme  à  l'ex- 
trémité, elle  auoit  encor  assez  de  iuge- 
ment ;  mais  il  ne  leur  fut  pas  possible 
de  luy  persuader  le  baptesme,  nonob- 
stant toutes  les  considérations  qu'on  luy 
peust  représenter  du  Paradis  et  de  l'en- 
fer ;  elle  mourut  misérablement  quel- 
ques iours  après. 

Le  5.  vn  Capitaine  d'Ossossané  en- 
uoia  inuiter  le  P.  Supérieur  à  vn  conseil 
gênerai  qui  s'y  deuoit  tenir  ;  il  partit  le 
6.  ie  luy  fis  compagnie.  En  passant  par 
Ouenrio,  il  fit  assembler  les  anciens 
pour  traitter  de  leur  réunion  auec  ceux 
de  nostre  bourgade  ;  mais  ils  ne  réso- 
lurent rien,  seulement  ils  promirent 
d'en  conférer  entr'eux  encor  plus  parti- 
culièrement. Estans  arriuez  à  Ossos- 
sané, nous  attendismesdeux  iours  après 
le  conseil,  et  après  cela  il  nous  en  fallut 
reuenir  comme  nous  estions  allez,  l'ab- 
sence du  Capitaine  du  bourg,  Angouteus, 
en  fut  la  cause.  Cependant  le  Capitaine 
<ï  Ossossané  loua  fort  le  dessein  que 
nous  auions  de  les  rallier  tous  ensemble, 
que  ce  seroit  vn  nouueau  suiet  de  nous 
faire  aimer,  et  nous  rendre  considéra- 
bles dans  le  pais,  que  si  la  chose  reiis- 
sissoit,  il  en  seroit  parlé  à  iamais  en 
toutes  les  assemblées  solemnelles, etaux 
Festes  des  morts.  Tandis  que  nous 
estions  à  attendre  ce  conseil  ;  vn  des 
gendres  de  nostre  hoste  retourna  de  la 
chasse  de  l'Ours  ;  mais  à  l'entendre,  ce 


qu'ils  auoient  pris  ne  recompensoit  pas 
la  perte  qu'ils  auoient  faite.  Nous 
eusmes  du  plaisir  à  ce  narré,  il  raconta 
la  mort  d'vn  chien,  qu'ils  croioientauoir 
esté  deuoré  d'vn  Ours,  si  pathétique- 
ment, que  vous  eussiez  presque  creu 
qu'il  parlast  de  la  mort  d'vn  des  braues 
Capitaines  du  pais  :  il  loua  son  courage 
à  poursuiure  l'Ours,  et  à  luy  faire  teste, 
il  adiousta  que  l'aiant  perdu  de  veuë  et 
l'aiant  suiui  long  temps  à  la  piste  iu- 
sques  à  vne  petite  riuiere,  il  s'estoit  en 
fin  arresté  et  auoit  dit,  en  fichant  sa 
hache  en  terre  :  Qouy  donc,  Oûatit 
(c'estoit  le  nom  du  chien),  es-tu  mort  ? 
voila  ma  hache  que  ie  risque  auec  toy. 
Celuy  à  qui  estoit  le  chien,  escoutoit  ce 
discours  auec  vn  cœur  si  saisi  qu'il  eust 
trompé  ceux  qui  eussent  ignoré  le  suiet 
de  sa  douleur.  Ah  !  il  est  vray,  disoit- 
il,  que  i'aimois  bien  fort  Oïiatii  :  i'auois 
résolu  de  le  garder  auec  moy  toute  sa 
vie,  il  n'y  auoit  point  de  songe  qui  fust 
capable  de  me  porter  à  en  faire  festin, 
pour  rien  du  monde  ie  ne  l'eusse  donné; 
et  encor  me  seroit-ce  maintenant  quel- 
que consolation,  si  on  m'auoit  apporté 
vn  petit  Ours  qui  peust  prendre  sa  place 
et  porter  son  nom.  Mais  voicy  vn  suiet 
plus  sérieux  et  tout  à  fait  plein  de  con- 
solation. 

Le  13.  à  l'occasion  de  quelques  vns 
de  nos  domestiques,  qui  alloient  faire 
vn  voyage  à  la  nation  du  Petun,  qui  est 
à  deux  Journées  de  nous,  le  P.  Gar- 
nier demanda  au  P.  Supérieur  de  leur 
faire  compagnie,  simplement  pour  y  vi- 
siter les  malades,  qui  estoient,  à  ce  qu'on 
nous  auoit  dit,  en  assez  bon  nombre.  Ce 
voiage,  fut  de  14.  iours;  le  père  baptisa 
15.  personnes  malades:  vn  enfant  à 
Arenté,  deux  autres  à  Ossossané,  qui 
moururnnt  peu  de  iours  après,  le  reste 
à  la  nation  du  Petun,  sçauoir  est  deux 
femmes  fort  âgées,  et  dix  petits  enfans, 
dont  deux  moururent  le  mesme  iour  de 
leur  baptesme.  Ce  fut  vne  prouidence 
de  Dieu  bien  particulière,  nommément 
pour  vn  petit  garçon  de  dix  ans:  il  y 
auoit  trois  ans  qu'il  languissoit,  et  n'at- 
tendoit  ce  semble,  que  le  baptesme  pour 
mourir. 

Le  15.  nous  apprismes  qu'vn  ieune 

homme  s'estoit  empoisonné  à  Ossossa- 
né, et  à  cette  occasion  quelques  Sauua- 
ges  nous  dirent,  qu'vne  des  principales 
causes  pourquoy  ils  vsoient  d'vne  si 
grande  indulgence  enuers  leurs  enfans, 
c'estoit  d'autant  que  lors  que  les  enfans 
se  voioient  traitiez  de  leurs  parens  auec 
quelque  rigueur,  ils  en  venoient  d'ordi- 
naire à  ces  extremitez  et  se  pendoient, 
ou  mangeoient  d'vne  certaine  racine, 
qu'ils  appellent  Àndachienrra,  qui  est 
vn  poison  fort  présent. 

Le  19.  les  Bissiriniens  voiansles  gla- 
ces rompues  et  le  lac  ouuert,  s'embar- 
quèrent pour  retourner  en  leur  païs,  et 
emportèrent  dans  sept  canots  soixante 
et  dix  corps,  de  ceux  qui  estoient  morts 
pendant  leur  hyuernement  parmi  les 
Hurons.  Nous  nous  seruismes  de  cette 
occasion  pour  faire  sçauoir  de  nos  nou- 
uelles  à  vostre  R.  veu  mesme  qu'vn 
Sauuage  nommé  Outaeté  auoit  dessein 
de  tirer  droit  à  Kébec. 

Le  20.  on  fit  mourir  à  Ossossané  vne 
femme  en  qualité  de  sorcière  :  parmi 
ces  barbares,  moins  que  demi  preuue  en 
cette  matière  suffit  pour  vous  faire  fen- 
dre la  teste.  Voicy  comme  la  chose 
arriua  :  Celuy  qui  se  croioit  auoir  esté 
ensorcelé  d'elle,  l'enuoia  quérir  sous 
prétexte  de  l'inuiter  à  vn  festin  ;  elle 
n'est  pas  si  tost  arriuée  qu'on  luy  pro- 
nonce sa  sentence,  sans  autre  forme  de 
procez.  Cette  panure  misérable^  voiant 
qu'il  n'y  auoit  point  d'appel,  nomma 
celuy  qui  luy  donneroit  le  coup  de  hache  ; 
en  mesme  temps  on  la  traisne  hors  la 
cabane,  on  luy  brusle  la  face,  et  vne 
partie  du  corps  auec  des  escorces  ar- 
dentes, et  en  fin  celuy  qu'elle  auoit  pris 
pour  parrain,  luy  fendit  la  teste  ;  le 
lendemain  son  corps  fut  bruslé  et  mis 
en  cendre  au  milieu  du  bourg.  Quel- 
ques vns  disent  qu'elle  aduoiia  le  fait, 
et  mesme  qu'elle  nomma  quelques  vns 
de  ses  complices,  d'autres  disent  qu'elle 
parla  seulement  en  gênerai,  disant  qu'ils 
s'estoient  tous  accordez  de  ne  se  point 
descouurir  l'vn  l'autre,  au  cas  que  quel- 
qu'vn  fust  pris  sur  le  fait.  Aondaenchrio, 
vn  des  Capitaines  voiant  qu'elle  estoit 
prise,  fut  d'auis  qu'on  l'expediast  prom- 
ptement,  disant  que  les  anciens  estoient 


trop  lasches,  et  que  si  on  la  gardoit  iu- 
sques  au  lendemain,  elle  seroit  pour 
auoir  la  vie  sauue. 

Le  21.  on  nous  rapporta  qu'vn  Sau- 
uage, venu  fraischementde  Sonontouan, 
auoit  aduerti  que  nos  Hurons  se  tins- 
sent hardiment  sur  leurs  gardes,  et  que 
les  ennemis  leuoient  vne  armée,  soit 
pour  venir  fondre  dans  le  païs,  tandis 
qu'ils  seront  allez  en  traitte,  soit  pour 
les  attendre  au  passage  quand  ils  de- 
scendront à  Kébec.  Toutes  les  années 
en  cette  saison,  on  ne  manque  pas  de 
faire  courir  semblables  bruits,  qui  sont 
d'autant  moins  croiables  qu'ils  sont,  or- 
dinaires, et  d'autant  plus  à  craindre 
que  nos  Saunages  s'en  mettent  peu  en 
peine.  On  dit  que  les  anciens  et  les 
plus  considérables  du  païs  sont  souuent 
les  autheursde  ces  fausses  alarmes,  pour 
retenir  tousiours  -dans  les  bourgs  vne 
bonne  partie  des  ieunes  gens,  et  de 
ceux  qui  sont  capables  de  porter  les 
armes,  et  empescher  qu'ils  ne  s'esear- 
tent  tous  ensemble  en  mesme  temps 
pour  leur  traitte. 

Le  23.  le  P.  Supérieur  nous  enuoia, 
le  Père  Isaac  Iogues  et  moy,  visiter  les 
malades  de  deux  ou  trois  petites  bour- 
gades. Nous  baptisâmes  quatre  petits 
enfans  ;  deux  moururent  dés  le  lende- 
main, et  le  troisiesme  peu  de  iours  après. 
Quelle  faueur  du  ciel  pour  ces  petits  An- 
ges !  et  quelle  consolation  pour  nous, 
de  voir  que  cette  diuine  bonté  daigne  se 
seruir  de  nous  pour  tirer  des  mains  du 
diable  tant  d'âmes  créées  à  son  image 
et  leur  appliquer  les  mérites  du  sang  de 
son  fils  !  Que  nous  auons  bien  suiet  de 
dire  en  ces  si  heureuses  occasions  :  Quis 
sum  ego  et  quœ  est  domus  patris  mei, 
quia  me  deduxisti  vsque  hue  ! 

Le  1.  iour  de  May,  le  P.  Supérieur 
partit  auec  le  P.  Charles  Garnier,  pour 
aller  à  Ossossané.  Le  suiet  de  ce  voiage 
estoit  quelque  espérance  qu'on  nous 
auoit  donnée  d'vne  assemblée  générale 
qui  se  deuoit  tenir  au  bourg  iïAndia- 
taé  ;  mais  le  ciel  auoit  d'autres  des- 
seings :  ce  conseil  fut  remis,  et  les  Pères 
eurent  le  bien  de  baptiser  en  diuers  en- 
droits quatre  malades,  vne  femme  qui 
mourut  incontinent   après,    son    mari 

estoii  à  l'extrémité,  mais  il  refusa  *|*«£^ 
niastrementlebaptesme.  à  de  peine  à  se  sauuer.    Le  feu  courut  si 

Le  3.  le  P.  Pierre  Pijart  baptisa  a  ^^       t       ,en  moins  de  rien  la 
Anonatea  vn  petit  enfant  de  deux  no   ,    non ipte mcn    qu  nous  cou_ 

en  danger  manifeste  de  ^XK  ir  les  secourir,  mais  ee  ne  fut 
ses  parens  s'en  apperceussent  n^M™™£  regarder  et  tesmoigner  que 
pou  obtenir  leur  consentement  ;  voicy  que  pour  reg  ssion  .  le  vent 

hnuention  dont  .1  se  senn  Nostre  ™^t^(rouesl)  se  trouua  grâces  a 
sucre  fait  icy  des  mcrue.lles    1  fait  sem  |  qm  eaw  ^  ^  pour  le 

blant  de  luy  vouloir  lairc  boire  1  ^  I  ^g^1  ^abane8  des  Sauuages  que 
d'eau  sucrée,  et  parmesme  mou  n  te mpe  reste  ûes  autrement  vn  bourg  en- 

le  doigt  dans  l'eau,  et  venant  que  topera  pou.  la  no  é  ^  ^ 

entroite»  quelque  défiance  et  l.iyit-  ^u.  i  de  &    t  la 

commandoitfortdenelepasbap.se £  «Sdï  ^  couuerteS) 

^hW*Tto^S  ïari  aussi  aisément  feu  que 
femme  qui  estoit  la  auprès,  ei  my  i"  ■  £ 

Fais  luy  prendre  to^«^E^^  d\e  Hea  anciens  s'assemblèrent  pour 
r^mesrU^lee^e  "-|  conuenir  ensemble  de  quelque contr. bu- 


texte  de  voir  si  en  effet  il  dormoit,  luy 
appliqua  son  doigt  mouillé  sur  le  visage 
et  le  baptisa  ;  au  bout  de  deux  fois  vingt 
quatre  heures  il  alla  au  ciel.  Quelques 
iours  auparavant,  il  s'estoit  serui  a  peu 


lion  pour  assister  ces  panures  ortehns. 
chaque  cabane  s'obligea  a  fournu  Uois 
sacs%e  blé,  car  on  n'en  aumt  peu  sau- 
ner vn  seul  grain  :  en  vn  mot  chacun 
lesaidadecequ'npùt;q»1eurta1u3> 


iours  auparauant,  il  s'estoit  serui  a  peu   ie  au.  ^    .     ; -        ,         vn5 
près  do  la  mesme  industrie  pour  ban t- ,vn  gtoM™™  ^ta  d;  c'astor.   Nous 
ser  vn  petit  garçon  de: six  a  sept  a  s.   »«  aussi  fort .libéralement  ;  i 
Son  père  estait  fort  malade,  et  aumt  re-  ^™£,'  de  nos  domestiques  qui 
fusé  plusieurs  fois  le  baptesme ;  le  Père   ny  eut  gueres  a  g,.acieuseté. 

luy  demanda  s'il  ne  scroil  pas  bien  con- ,  ne  ^»£^  V"»»  enfans  se 
lent  que  son  fils  fust  baptise  ;  a  quo    ™  «>™ que  ^  moins  en 

^"SS»  patUm=^e  ŒUabits,  qu'Us  n'estoient  an- 
lionne  du  suçre._  Oui  dea,  mais  nej  parauaiit. 


le  baptise  pas.  Le  Père  luy  en  fait  donc 
prendre  vne  fois,  deux  fois,  et  a  la  troi- 
siesme  cuillerée,  auant  que  d  y  mettre 
le  sucre,  laissa  tomber  de  l'eau  sur  1  en- 
fant en  prononçant  les  paroles  Sacra- 


Le  5  ie  P.  Chastelluin  estoit  aile  auec 
le  P  Piiart  visiter  quelques  malades  a 
à  Anendaonaclia  ;  il  baptisa  vn  leune 
homme  qui  estoit  à  rextrejmte. 

Le  10.  le  P.  Pijart  partit  pour  aller 


monçant  les  paroles  bacra-       ^  iyj'      .  '     J       fans  pour  mener 
mentales:    En  mesme  temps  vue  petite  ehe  chei  de^e  mes  «*  ^  fl  q 
fille,  quileregardoitfa.re,sepntacr.ei     a  Uucbec     wwu  demeui-er, 

Mon  père,  il  le  baptise,  ^Hf^tt^  pas'mal  fourni 
en  peine  ;  mais  le  P.  I  Uart  lui  d.t  :  ^  as-  ^  se™l^^encement.  Si  nouscroyons 
tu  pas  bien  veu  que  ie  lu.  ai  donne  du   pour  vn  comni  rhiuei%  ]} 

sucre?  Cet  enfant  ne  la  fit  pas  longue:  ^J^J^j^Sb  de  ceux  de  l'an 
pour  son  père,  Dieu  lui  a  fait  vue  belle  y  en  a  deux .de  m  ce  ne  sont 

-race,  car  il  est  encor  plein  de  santé.       |  passe  ,   ma »  p  »  h  ccux 

°  Ce  mesme  iour  3.  de  Mai ,  sur  les  onze  ,  W  ^^^J  £  mort  de  Louys 
heures  du  soir,  le  feu  prit  en  nostre  qu  0 a  fait  co  un  asplus?&. 

bourgade  à  vne  cabane  qmn'estoit  esloi-  de  smnete  ^oy^  ce         ,Œ 

gnéè  de  la  nostre  qu'euuiron  de  la  por-  seurez,  et  juj  ^.^ 

le  d'vn  mousquet,    Il  n'y  auoit  dedans  dit  ma  nten an  ^^    Sa 

sœ^  ■*—  cscou- 

1er  ce  qui  s'en  disoit,  pense  maintenant 
auoir  des  asseurances  infaillibles  qu'il 
est  parmi  les  Agnietironons  ;  on  lui  a 
mesme  nommé  celui  qui  l'a  adopté  pour 
son  fils  :  si  cela  est,  nous  auons  quel- 
que espérance  que  Dieu  nous  le  rendra 
par  quelque  voie  que  ce  soit.  le  sçais 
bien  que  s'il  demeure  en  ceste  captiuité, 
ce  ne  sera  pas  faute  d'auoir  ici  et  en 
France  des  personnes  qui  importunent 
le  Ciel  de  vœux  et  de  feruentes  prières 
pour  sa  deliurance. 

Le  12.  le  P.  Charles  Garnier  et  le  P. 
Isaac  ïogues  baptisèrent  à  Anonatra  3. 
personnes  bien  malades  ;  entre  autres 
vne  pauure  femme,  qui  mourut  dés  le 
lendemain.  Et  parce  qu'vn  de  ceux-là 
auoit  esté  baptisé  sous  condition,  à  rai- 
son du  peu  de  iugement  que  il  faisoit 
paroistre,  le  P.  Chastellain,  y  retourna 
vn  peu  après,  et  l'aiant  trouué  vn  peu 
plus  à  soi  l'instruisit  derechef  et  le  ba- 
ptisa auec  les  conditions  requises. 

Le  19.  nous  eusmes  tout  à  fait  vne 
îournée  d'hiuer  :  il  tomba  près  d'vn  demi 
pied  de  neige  et  gela  bien  fort  la  nuit 
suiuante.  Sondacouane  perdit  vn  peu 
de  son  crédit,  en  ceste  occasion.  Deux 
ou  3.  iours  auparauant,  on  s'estoit  tué 
de  crosser  en  toutes  les  bourgades  d'ici 
autour,  ce  sorcier  aiant  asseuré  que  le 
temps  ne  dependoit  que  d'vn  ieu  de 
crosse  ;  aussi  nos  Sauuages  disoient  à 
pleine  bouche  que  ce  n'estoit  qu'vn 
charlatan  et  vn  imposteur  ;  cependant 
c'est  grand  cas  que  ces  expériences  ne 
les  rendent  gueres  plus  sages. 

Le  28.  le  P.  Charles  Garnier  et  le  P. 
Jogues  allèrent  visiter  vn  vieillard  fort 
malade  à  Arontaen.  On  nous  auoit  fait 
entendre  que  ceux  de  cette  bourgade 
auoient  quelque  auersion  du  baptesme  ; 
neantmoins  ce  bon  homme,  à  la  pre- 
mière ouuerture  qu'on  lui  en  fit,  tesmoi- 
gna  des  sentiments  tout  contraires,  et 
après  auoir  esté  suffisamment  instruit 
et  receu  le  sainct  Baptesme,  il  en  remer- 
cia nos  pères  auec  beaucoup  d'affe- 
ction. 

Le  premier  iour  de  Iuin,  le  P.  Charles 
Garnier  et  le  Père  Chastellain  furent 
enuoiez  à  Ouenrio,  à  l'occasion  d'vne 
femme  qu'on  nous  auoit  fait  bien  ma- 


lade. Quelle  prouidence  de  Dieu  !  cette 
femme  se  trouua  hors  de  danger,  et  fut 
en  partie  cause  que  3.  autres  malades, 
qui  moururent  peu  après,  receurent  le 
baptesme,  dont  le  dernier  mourut  hier 
quatriesme  de  ce  mois.  Voici  comme 
la  chose  arriua.  Les  Pères  estant  à 
Ouenrio,  apprirent  qu'vn  petit  enfant 
estoit  à  l'extrémité  ;  ils  coururent  et  le 
baptisèrent,  il  mourut  auant  hier.  De  là 
ils  allèrent  iusques  à  Onnentisatj,  pour 
visiter  vn  nommé  Oncndich,  vn  des  pre- 
miers supposts  du  Sorcier  Sondacouane, 
qui  leur  parla  comme  vn  homme  qui 
estoit  en  estât  de  se  guérir,  et  qui  n'auoit 
pas  auec  cela  beaucoup  de  disposition  à 
receuoir  des  auis  touchant  son  salut.  Mais 
sans  doute  quelque  Ange  du  ciel  condui- 
soit  leurs  pas  :  on  leur  donna  auis  de  se 
transporter  à  vne  petite  cabane  dressée 
à  l'escart  dans  les  champs,  et  qu'il  y 
auoit  vne  femme  malade,  qui  seroit  bien 
aise  de  les  voir  ;  il  se  présenta  mesme 
vn  ieune  homme  plein  de  bonne  vo- 
lonté qui  les  y  conduisit  ;  mais  le  ma- 
lade qu'ils  alloient  voir  estoit  desia  sur 
pieds.  Ils  estoient  sur  le  poinct  de  s'en 
retourner,  lors  qu'ils  entendirent  vne 
voix  plaintiue,  qui  leur  fit  demander  s'il 
y  auoit  quelque  autre  malade  :  on  ré- 
pondit que  ouï,  qu'il  y  auoit  dehors  vne 
femme  qui  tiroit  à  la  fin.  De  fait  ils  la 
trouuerent  couchée  sur  quelques  feuil- 
lages, et  exposée  aux  ardeurs  du  soleil  ; 
ceste  pauure  femme  venoil  d'accoucher 
deuant  terme  d'vn  enfant  mort  ;  il  sem- 
bloit  qu'elle  n'attendist  plus  que  le  ba- 
ptesme, dés  le  lendemain  elle  mourut. 
Au  retour  ils  passèrent  par  Anonatea, 
selon  qu'ils  auoient  ordre  du  P.  Supé- 
rieur, pour  visiter  encor  vne  femme  ma- 
lade, mais  elle  estoit  morte  dés  le  iour 
de  la  Pentecoste.  Ils  se  trouuerent  là 
tout  à  propos  pour  instruire  et  baptiser 
vn  pauure  vieillard  que  nous  ne  sçauions- 
pas  estre  malade  ;  nous  lui  auions  pansé 
trois  ou  quatre  mois  durant  quelques 
vlceres  qu'il  auoit  aux  pieds,  dont  il 
commencoit  à  se  mieux  porter  ;  il  a  esté 
emporté  en  peu  de  iours.  Les  Pères  le 
baptisèrent  auec  bien  de  la  consolation. 
Comme  les  Pères  lui  demandoient  s'il 
ne  seroit  pas  bien  aise  d'aller  au  ciel  : 

llelas!  dit-il,  il  y  a  bien  loing,  et  j'ai 
de  bien  mauuaises  ïambes,  comment 
pourroi-ie  y  aller?  Nous  receusmes  hier 
[es  nouuelles  de  sa  mort.  Vostre  R. 
voit  que  nos  panures  Saunages  ne  sont 
pas  encor  hors  de  maladie  ;  si  Dieu  par 
sa  miséricorde  n'y  met  bien  tosl  la  main, 
les  grandes  chaleurs  qui  régnent  icy 
en  cette  saison  ne  sont  pas  pour  dissi- 
per ce  mauuais  air.  II  y  a  deux  bour- 
gades qui  en  sont  particulièrement  af- 
fligées, Andiataé  et  Onnentisatj,  où  de- 
meurent les  deux  plus  grands  sorciers 
du  pais,  sçauoir  est  Sondacouané  et  Te- 
horenliaegnon.  Pendant  l'hyuer  ils 
auoient  desia  perdu  vne  grande  partie 
de  leur  crédit  auprès  des  malades  des 
autres  bourgades,  et  maintenant  ils  sont 
plus  que  iamais  dans  la  confusion,  voians 
que  leurs  sueries,  festins,  breuuages  et 
leurs  ordonnances  ne  seruent  de  rien 
à  leurs  compatriotes.  Depuis  peu  Sa- 
condouané  s'est  auisé  de  défendre  aux 
malades  la  neige  de  France,  c'est  ainsi 
qu'ils  appellent  le  sucre,  et  a  persuadé  à 
quelques  vns  que  c'estoit  comme  vn 
espèce  de  poison  ;  il  est  aisé  de  iuger 
qu'il  est  le  principal  autheur  de  ceste 
defence.  Le  diable  sçait  assez  bien 
combien  ces  petites  douceurs  nous  ont 
desia  serui,  pour  luy  tirer  des  mains 
tant  d'âmes  qu'il  lenoit  captiues.  lia 
fait  tous  ses  efforts  cet  hyuer  pour  nous 
fermer  la  bouche,  et  nous  empescher 
de  prescher  à  ces  peuples  barbares  les 
grandeurs  et  les  infinies  miséricordes 
du  maistre  que  nous  seruons  ;  mais  ses 
desseins  n'aians  pas  réussi  (car  Dieu 
nous  a  fait  la  grâce  de  baptiser  deux  cens 
trente  à  quarante  personnes),  il  a  depuis 
peu  suscité  contre  nous  de  nouuelles 
tempestes.  On  dit  encor  presque  au- 
tant que  iamais,  que  nous  sommes  la 
cause  de  la  maladie  ;  ces  bruits  sont  en 
partie  fondez  sur  ce  qu'elle  est  en  ceste 
saison  beaucoup  plus  mortelle  qu'elle 
n'estoit  pendant  les  froidures  de  l'hyuer, 
et  par  conséquent  la  plus  part  de  ceux 
que  nous  baptisons  meurent.  Auec  cela 
tout  fraischement  vn  certain  capitaine 
Algonquin  a  fait  entendre  à  nos  Hurons, 
qu'ils  se  trompoient  de  penser  que  les 
diables  les  fissent  mourir,  qu'ils  ne  de- 


uoient  s'en  prendre  qu'aux  François,  et 
qu'il  auoit  veu  comme  vne  femme  Fran- 
çoise qui  empestoil  de  son  souffle  et 
de  son  haleine  tout  le  pays;  nos  Sau- 
nages s'imaginent  que  c'est  la  sœur  de 
feu  Esticnnc  Bruslé  qui  se  venge  de  la 
mort  de  son  frère.  Ce  Sorcier  adiouste 
que  nous  nous  meslons aussi  nous  mesme 
(l'ensorceler,  que  nous  nous  semions  à 
ce  dessein  des  images  de  nos  saincts  ; 
qu'en  les  montrant,  il  en  sort  de  cer- 
taines influences  empestées,  qui  se  cou- 
lent iusques  dans  la  poictrine  de  ceux 
qui  les  regardent,  et  ainsi  qu'il  ne  faut 
pas  s'estonner  s'ils  se  trouuent  par  après 
accueillis  du  mal.  Les  principaux  et  les 
chefs  du  pays  nous  font  assez  paroistre 
qu'ils  ne  sont  pas  dans  cette  créance, mais 
neantmoins  qu'ils  craignent  que  quel- 
que estourdi  ne  fasse  quelque  mauuais 
coup  qui  leur  donne  suiet  de  rougir, 
Nous  sommes  entre  les  mains  de  Dieu, 
et  tous  ces  dangers  ne  nous  font  pas 
perdre  vn  moment  de  nostre  joye  :  ce 
nous  seroit  vn  trop  grand  honneur,  de 
perdre  la  vie  en  nous  emploiant  à  sau- 
uer  quelque  pauure  âme.  Pour  tous 
ces  bruits  et  toutes  ces  menaces,  nous 
sommes  résolus  dans  la  prudence  et  la 
discrétion,  de  ne  rien  démordre  de  nos 
fonctions  et  exercices  ordinaires.  Si 
nous  en  faisions  autrement,  nous  croi- 
rions faire  tort  à  la  grâce  que  Dieu  nous 
a  faite,  dégénérer  de  nostre  condition  ; 
et  ce  seroit  sans  doute  ignorer  que  les 
Apostres  n'ont  iamais  planté  la  croix 
du  fils  de  Dieu,  que  parmi  les  persécu- 
tions et  en  fin  aux  dépends  de  leur 
vie. 

Le  4.  de  ce  m'ois,  i'ai  receu  vne  lettre 
du  P.  Pierre  Pijart,  qui  est  maintenant 
au  bourg  d' Ossossané ,  où  il  a  l'œil  sur 
ceux  qui  trauaillent  à  dresser  nostre 
cabane.  Puisque  l'embarquement  de 
nos  Sauuages  est  encor  différé  pour  quel- 
ques iours,  ie  me  garderai  bien  de  tren- 
cher  en  deux  mots  ce  qui  ne  peut  qu'ap- 
porter beaucoup  de  consolation  à  V.  R. 

De  la  Résidence  de  la  Conception 

de  nostre  Dame  au  bourg 

cVOssossané. 

CHAPITRE   VI. 

En  fin  voicy  nos  désirs  accomplis  ;  ie 
Redonnerai  plus  maintenant  de  simples 
espérances  à  V.  R.  on  trauaille  à  bon 
escient  à  nous  dresser  nostre  cabane  à 
Ossossané  ;  et  nous  attendons  qu'elle 
nous  enuoie,  s'il  lui  plaist,  des  ouuriers 
pour  y  bastir  vne  chapelle  en  l'honneur 
de  l'Immaculée  Conception  de  nostre 
Dame. 

Le  17.  de  Mai,  le  P.  Super,  fitouuer- 
ture  de  nostre  resolution  au  Capitaine, 
à  dessein  de  faire  mettre  la  mainàTœu- 
ure  au  plus  tost.  Le  Capitaine  fit  assem- 
bler le  Conseil,  où  la  proposition  fut 
receuëauec beaucoup  de  contentement; 
ils  s'obligèrent  de  nous  faire  vne  Ca- 
bane d'enuiron  douze  brasses,  nous 
priant  s'ils  ne  la  faisoient  plus  grande 
de  considérer  que  la  maladie  auoit  em- 
porté vne  partie  des  jeunes  gens,  et  que 
le  reste  estoient  presque  tous  allez  en 
traitte  ou  à  la  pesche,  et  nous  donnant 
parole  de  nous  la  faire  si  longue  et  si 
ample  que  nous  voudrions  l'année  pro- 
chaine. Le  Conseil  fini,  chacun  prit  sa 
hache,  et  s'en  allèrent  tous  en  troupe 
disposer  la  place. 

Le  21.  le  P.  Pierre  Pijart  partit  pour 
mettre  en  besogne  les  ouuriers  auec 
deux  de  nos  domestiques.  Là  il  eut  de 
l'exercice  en  toutes  façons  ;  les  malades 
luy  ont  donné  dequoi  exercer  la  charité, 
et  ceux  qui  trauailloient  à  nostre  cabane 
vn  beau  suiet  de  pratiquer  la  patience. 
Voici  ce  qu'il  m'en  escrit  du  quatriesme 
de  Iuin. 

le  me  trouue  ici  dans  vn  tracas  bien 
extraordinaire  :  i'ai  d'vn  costé  à  faire 
trauailler  à  nostre  cabane,  et  de  l'autre 
des  malades  à  visiter  ;  ceux-là  ne  font 
qu'vne  partie  de  ce  qu'ils  veulent,  et 
auprès  de  ceux-ci  ie  rencontre  plus  de 
sorciers  et  d' Arendioouané  que  d'occa- 
sions de  leur  parler  de  Dieu  et  des  af- 


faires de  leur  salut.  le  remercie  mon 
Sauueur  de  la  patience  qu'il  me  donne, 
et  de  ce  que  parmi  tant  de  sujets  de  dis- 
tractions, il  ne  me  laisse  point  sans 
consolation  intérieure  :  autrement  ce 
me  seroit  vn  petit  enfer,  de  me  voir  en 
cet  estât,  et  d'estre  priué  comme  ie  suis 
de  l'vsage  des  Sacremens.  le  me  con- 
sole dans  la  pensée  que  i'ai  que  nous 
ne  bastissons  pas  ici  vne  simple  cabane, 
mais  vne  maison  de  nostre  Dame,  ou 
plustost  plusieurs  belles  chappelles  aux 
principales  bourgades  du  païs,  puis  que 
c'est  icy  où  nous  espérons  auec  l'assi- 
stance du  Ciel  jetter  les  semences  d'vne 
belle  et  plantureuse  moisson  des  âmes. 
Depuis  que  ie  suis  ici,  Dieu  m'a  fait  la 
grâce  de  baptiser  trois  malades,  vn  pe- 
tit enfant,  nostre  hoste  et  sa  fille  ;  pour 
ce  qui  est  de  ceux-ci,  s'ils  ne  guérissent, 
ce  ne  sera  pas  pour  auoir  espargné  les 
remèdes  du  pays.  Ce  bon  homme  a 
tousiours  esté  disposé  pour  danser, 
chanter  et  faire  VAoutaerohj  pour  les 
autres  ;  en  cette  occasion  ci,  on  n'a  pas 
manqué  de  lui  rendre  la  pareille.  On 
nous  a  souuentesfois  raconté  des  choses 
presque  incroiables  de  ces  festins  qu'ils 
appellent  ù'Aoutaerohj  ;  voici  ce  que 
i'en  ai  veu-  de  mes  yeux. 

Le  24.  de  May,  on  fit  vn  de  ces  festins, 
pour  sa  santé  et  celle  de  sa  fille.  Ils 
dansqrent  et  hurlèrent  comme  des  dé- 
mons vne  grande  partie  de  la  nuict  ; 
mais  ce  qui  nous  estonna  le  plus,  fut 
qu'vn  certain  nommé  Oscouta  prit  de  sa 
bouche  vn  gros  charbon  de  feu  tout 
rouge,  et  le  porta  iusques  aux  malades, 
qui  estoient  assez  loing  de  lui,  faisant 
force  grimaces  et  grondant  comme  vn 
ours  à  leurs  oreilles.  Neantmoins  la 
chose  ne  réussit  pas  à  son  gré  :  ce 
charbon  n'estoit  pas  assez  dur  et  s'e- 
stoit  rompu  dedans  sa  bouche,  ce  qui 
empescha  l'opération  de  ce  remède  ; 
c'est  pourquoi  il  fut  ordonné  qu'on  rè- 
commenceroit  le  lendemain,  et  qu'on 
se  seruiroit  de  cailloux  ardents  au  lieu 
de  charbons.  Cependant  i'estois  en 
peine  pour  le  malade,  qui  alloit  en  em- 
pirant, et  ie  fus  presque  sur  le  point  de 
lui  faire  ouuerture  du  Baptesme  ;  neant- 
moins aiant  recommandé  la  chose  à  Dieu, 

ie  pensai    qu'il  valoit  mieux  attendre 
qu'il  t'ust  au  bout  de  toutes  ses  fanta- 
ries,  espérant  qu'après  auoir  recognu 
par  expérience  le  peu  de  soulagement 
qui  se  tire  en  ces  extremitez  do  ces  re- 
mèdes imaginaires,  ie  le  trouuerois  plus 
disposé  à  m'escouter  et  à  ne  mettre  sa 
confiance  qu'en  Dieu.    Doncqucs  le  len- 
demain  on  se  dispose  pour  vu  second 
festin  d'Aoutaeroty  :   on  apporte  force 
cailloux,  pour  les  faire  rougir  ;  on  fait  vn 
feu  à  brusler  la  cabane.     l'auois  eu 
quelque   pensée  de   m'aller  retirer  ail- 
leurs pour  cette  nuict  que  se  deuoit  faire 
cesabat,  toutesfois  ie  iugeai  à  propres  de 
m'y  trouuer  pour  voir  si  en  effet  tout  ce 
que  i'en  auois  ouï  dire  estait  véritable. 
24.   personnes   furent  designées    pour 
chanter  et  faire  toutes  les  cérémonies  ; 
mais  quel  chant  et  quels  tons  de  voix  ! 
pour  moi  ie  crois  que  si  les  démons  et 
les  damnez  chantoient  dans  l'enfer,  ce 
seroit  à  peu  près  de  cette  sorte  ;  ie  n'ouïs 
iamais  rien  de  plus  lugubre  et  de  plus 
effroiabie.  l'attendois  tousiours  ce  qu'ils 
feroient  de  ces  cailloux  qu'ils  faisoient 
chauffer  et  rougir  auectant  soin.     Vous 
me  croirez,  puisque  ie  parle  d'vne  chose 
que  i'ai  veuë  de  mes  yeux  ;  ils  escarte- 
rent  les  tisons,  les  tirèrent  du  milieu  du 
feu,  et  aiant  les  mains  derrière  le  dos 
les  prirent  à  belles  dents,  les  portèrent 
iusques  aux  malades,  et  demeurèrent 
assez  long  temps   sans  laseher   prise, 
soufflans  sur  eux  et  grondans  à  leurs 
oreilles.    le  garde  vn  de  ces  cailloux 
expressément  pour  vous  le  monstrer  ; 
vous  vous  estonnerez  comme  vn  homme 
peut  auoir  la  bouche  si  bien  fendue  :  il 
est  enuiron  de  la  grosseur  d'vn  œuf 
d'oie  ;  cependant  i'ai  veu  vn  Sauuage 
le  mettre  dans  sa  bouche,  en  telle  façon 
qu'il  y  en  auoit  plus  dedans  que  dehors  ; 
il  le  porta  assez  loing,   et  après  cela  il 
estoit  encor  si  chaud,  que  l'ayant  ietté 
contre  terre  il  en  sortit  descstincellesde 
feu.  Iem'oubliois  de  vous  dire  qu'après 
ce  premier  festin  d' Aoulaerohj ',  vn  de 
nos  François  eut  la  curiosité  de  voir  si 
en  effet  tout  cela  se  faisoit  sans  que  per- 
sonne selu'uslast  ;   il  s'adressa  à  cet 
Oscouta  qui  auoit  empli  sa  bouche  de 
charbons  allumez,  il  lui  fit  ouurir  et  la 


trouua  si  saine  et  entière  sans  aucune 
apparence  de  bruslure  ;  et  non  seule- 
ment ceux-ci   ne  se  brusloient   point, 
mais  les  malades  mesmes.   Ils  se  laissè- 
rent frotter  par  le  corps  de  cendres  tou- 
tes rouges,  sans  tesmoigner  aucun  senti- 
ment de  douleur,  et  sans  que  leur  peau 
en  parust  tant  soit  peu  intéressée.  Ce  fe- 
stin acheué,  ils  ne  se  trouuerent  pas  au 
bout  de  leurs  douleurs,  au  contraire  il  y 
auoit  plus  d'apparence  de  danger:  aussi 
fit  on   venir  deux  autres  sorciers,  qui 
firent  mille  singeries  autour  de  ces  pau- 
ures  malades  ;  mais  tout  cela  n'est  rien 
au  pris  de  ce  que  ie  vous  viens  de  dire. 
Voici  vne  chose  assez  remarquable.    Le 
26.  sur  le  soir,  on  disposa  vne  suerie, 
qui  fut  suiuie  d'vn  festin.     le  ne  vis  de 
ma  vie  chose  pareille  :  ils  y  entrèrent  20. 
hommes,  et  s'entassèrent  presque  les 
vus  sur  les  autres  ;  le  malade  mesme  s'y 
traîna  quoi  qu'auec  beaucoup  de  peine, 
et  fut  de  la  troupe  ;  il  chanta  aussi  assez 
long  temps,  et  au  milieu  des  ardeurs  de 
cette  suerie,  il  demanda  de  l'eau  pour  se 
rafraischir,  il  en  bût  vne  partie  et  ietta 
le  reste  sur  son  corps. .  Voilà  vn  excel- 
lent remède  pour  vn  malade  à  l'extré- 
mité ;  aussi  le  lendemain  ie  le  trouuai 
en  bel  estât.     De  fait  ce  fut  vn  bel  eslat 
pour  lui,  puisque  Dieu  lui  fit  pour  lors 
la  grâce  de  conceuoir  l'importance  des 
affaires  de  son  salut,  et  à  moy  de  me 
mettre  en  la  bouche  des  paroles  pour 
lui  expliquer  les  principaux  de  nos  my- 
stère.    Comme  ie  lui  disois  que  le  Ba- 
ptesme  n'estoit  pas  vn  remède  pour  la 
santé  du  corps  :   Nous  le  sçauons  bien, 
me  dit-il,  lui   et  vn  des  anciens  qui  se 
trouua  lors  que  ie  l'instruisois  ;  nous  le 
sçauons  assés.    C'est  vn  grand  auantage 
pour  nous,  que  dans  ce  bourg  ils  sont 
pleinement  informez  de  ce  que  nous 
prétendons  par  le  Baptesme.     La  fille 
suiuit  bien  tost  l'exemple  de  son  père, 
qui  l'exhorta  lui  mesme  à  demander  le 
Baptesme,  à  l'occasion  de  la  mort  de 
leurs  enfans  qui  auoient  esté  baptisez. 
Le  père  mourut  le  iourde  la  Pentecoste; 
pour  sa  fille,  il  semble  qu'elle  se  porte 
vn  peu  mieux.    l'auois  bien  de  l'obli- 
gation à  ce  bon  vieillard,  de  m'auoir 
amené  en  ce  païs,  et  ie  me  resioùis  main- 

tenant  de  ce  qu'il  a  pieu  à  Dieu  se  seruir 
de  moi  pour  le  conduire  dans  le  ciel. 
Ce  Sauuage  auoit  des  qualitez  qui  le 
rendoient  tout  à  fait  aimable  ;  ie  ne  me 
fusse  iamais  imaginé  pouuoir  trouuer  en 
vn  barbare  tant  de  douceur  et  de  debon- 
naireté  :  pendant  mon  voyage,  il  me  trait- 
toit  comme  son  propre  fils. 

Le  mesme  iour  que  ie  receus  la  pré- 
sente, le  P.  Supérieur  et  le  P.  Chastel- 
lain  retournèrent  (V Ossossané ,  où  ils 
estoient  allez  le  iour  précèdent  pour 
consoler  par  quelque  présent  les  parents 
de  nostre  hoste  :  le  bien  que  nous  auions 
receu  d'eux  pendant  tout  l'hiuer,  de- 
mandoit  de  nous  ce  tesmoignage  du  res- 
sentiment que  nous  auions  de  leur  af- 
fliction. Ils  prirent  aussi  ceste  occasion 
pour  s'asseurer  des  bruits  qui  courroient 
en  ces  quartiers,  qu'à  raison  de  la  mort 
de  ce  Sauuage,  on  auoit  tout  à  fait  aban- 
donné l'entreprise  de  nostre  cabane, 
pour  n'y  plus  remettre  la  main.  Mais 
en  y  allant,  ils  passèrent  par  Auenté,  où 
ils  trouuerent  les  esprits  vn  peu  aigris 
et  rebutez  du  Baplesme,  à  cause  de  la 
mort  d'vn  ieune  enfant  baptisé  dans 
l'extrémité  depuis  deux  iours  ;  si,  qu'é- 
tans  entrez  dans  vne  cabane  pour  voir 
vne  petite  fille  de  cinq  ans,  qui  estoit  en 
pareil  danger  et  qui  auoit  tesmoigné 
auparauant  par  ses  larmes  et  ses  pleurs 
l'auersion  qu'elle  auoit  du  Baptesme,  à 
la  première  ouuerture  qu'ils  firent  de 
ce  Sacrement,  on  les  pria  de  n'en  parler 
pas  dauantage  ;  neantmoins  Testât  de 
cette  petite  malade  leur  fit  iuger  qu'il 
falloit  passer  par  dessus  le  refus  des  pa- 
rents, qui  estoient  là  en  grand  nombre. 
C'est  pourquoi  le  P.  Pierre  Chastellain 
pria  le  P.  Supérieur  de  parler  vn  peu  de 
la  fieure  et  de  la  maladie,  à  fin  qu'il  eust 
occasion  de  faire  le  médecin  et  taster  le 
poulx  à  l'enfant  ;  cependant  il  mouilla  vn 
mouchoir  le  plus  secrettement  qu'il  put 
dans  vn  seau  qui  estoit  là,  et  fit  mine 
de  s'en  frotter  le  visage  ;  puis  s'appro- 
chant,  d'vne  main  il  lui  tasta  le  poulx, 
et  de  l'autre  sous  prétexte  de  voir  si 
elle  auoit  la  teste  extraordinairement 
eschauffée,  il  la  baptisa  sans  qu'aucun 
des  assistans  s'en  apperceust,  quoi  qu'ils 


eussent  tous  les  yeux  ouuerts  sur  ce 
qu'il  alloit  faire. 

Estans  arriuez  à  Ossossané,  ils  appri- 
rent que  les  bruits  qui  auoient  couru 
estoient  faux,  et  que  la  seule  absence 
du  Capitaine  estoit  cause  de  l'interru- 
ption de  l'ouurage  ;  les  Pères  eurent 
moien  de  sçauoir  de  la  bouche  mesme 
du  Capitaine  ce  qui  en  estoit,  qui  leur 
tesmoigna  des  sentimens  tout  contraires, 
et  mesme  leur  fit  entendre  que  les  chefs 
et  les  principaux  des  dernières  bourga- 
des du  païs,  auec  lesquels  ils  venoient 
de  tenir  Conseil,  lui  auoient  fait  pa- 
roistre  beaucoup  de  contentement  de  ce 
que  nous  nous  approchions  d'eux,  veu 
qu'ils  auroientdoresnauantplus  de  com- 
modité de  nous  venir  visiter,  adioustans 
qu'ils  eussent  à  nous  donner  toute  sorte 
de  satisfaction,  et  nous  bastir  vne  belle 
cabane.  Le  P.  Supérieur  fit  ses  pre- 
sens  auxparensde  nostre  hoste  deffunt; 
les  remerciments  s'en  firent  sur  l'heure 
et  par  après  en  plein  festin. 

Au  retour,  ils  estoient  desia  au  de-là 
du  bourg  tfAngoutem,  par  lequel  ils 
estoient  passez,  lors  qu'ils  rencontrèrent 
vne  femme  qui  s'en  ailoit  en  son  champ, 
et  qui  entre  autres  discours  leur  parla 
d'vne  sienne  petite  fille  qu'elle  faisoit  fort 
malade,  priant  le  Père  de  l'aller  bapti- 
ser, ce  qui  les  obligea  à  retourner  sur 
leurs  pas.  Comme  ils  estoient  sur  le 
point  de  baptiser  cet  enfant,  la  grand' 
mère  voiant  que  la  ieunesse  entroit  à  la 
foule  pour  les  voir  :  Et  comment,  leur 
dit -elle,  n'auez  vous  iamais  veu  des 
François  ?  ne  seauezvous  pas  que  quand 
nos  sorciers  viennent  visiter  les  ma- 
lades, ils  ne  veulent  point  qu'on  les  voie, 
qu'on  les  interrompe"?  Il  n'en  fallut  pas 
dire  dauantage.  Sur  ces  entrefaites,  on 
fiirt  aduertir  le  Père  qu'vne  femme 
estoit  extrêmement  malade  ;  de  fait  il  la 
trouua  en  tel  estât,  qu'il  iugea  à  propos 
de  l'instruire.  Elle  estoit  bien  contenté 
d'estre  baptisée  ;  mais  quand  on  lui  dit 
qu'il  estoit  nécessaire  de  faire  vne  ferme 
resolution  de  changer  de  vie  et  de  ne 
plus  pécher,  elle  s'escria  :  Est-il  pos- 
sible que  ie  ne  pèche  plus  ?  il  n'est  pas 
possible.  Et  en  mesme  temps  se  couurit 
le  visage  de  sa  robe,  donnant  à  entendre 


France,  en  V Année  1G37. 


171 


que  cela  estant,  elle  n'auoit  que  faire 
d'estre  baptisée.  Le  Pcre  lui  représenta 
qu'elle  ne  deuoit  pas  se  rebuter  pour 
cela  ;  qu'il  esloit  bien  vrai  que  nous 
estions  tous  suiets  au  péché,  aussi  qu'il 
ne  lui  demantloit  pas  absolument  qu'elle 
ne  pechast  plus,  seulement  qu'elle  prist 
vne  bonne  resolution  de  ne  plus  retour- 
ner à  sa  vie  passée.  Au  reste  que  s'il  ar- 
riuoit  après  le  baptesme  qu'elle  pechast, 
qu'elle  ne  pensast  pas  pour  cela  que 
tout  fust  perdu  ;  qu'il  lui  enseigneroit 
encor  vn  autre  moien  par  lequel  les  pé- 
chez s'effaçoient.  Vue  sienne  parente 
prit  là  dessus  la  parole  :  Courage,  lui 
dit-elle,  puis  que  les  péchez  s'effacent, 
et  ne  perds  point  vne  si  belle  occasion 
d'estre  baptisée  :  tu  as  maintenant  la 
commodité  des  François,  regarde  qu'ils 
s'en  vont  et  que  peut  estre  nous  ne  les 
reuerrons  de  long  temps.  Elle  la  pre- 
scha  si  bien,  qu'elle  franchit  ce  pas 
et  promit  de  faire  son  possible  pour 
ne  plus  pécher,  et  ainsi  le  Père  la  ba- 
ptisa. 

Le  septiesme,  ie  receus  vne  seconde 
lettre  du  Père  Pierre  Pijart  ;  il  m'escri- 
uit  en  ces  termes  :  Depuis  ma  dernière 
ie  continuerai  à  vous  mander  Testât  de 
nostre  nouuelle  Résidence.  Le  cin- 
quiesme  de  ce  mois,  ie  dis  la  première 
Messe  en  nostre  maison  de  la  Conce- 
ption de  nostre  Dame,  offrant  ce  très 
sainct  Sacrifice  par  vne  Messe  votiue  de 
la  tres-saincte  Trinité  à  ces  mesmes  di- 
uines  personnes  pour  la  disposition  des 
cœurs  de  ces  pauures  Saunages,  et  pour 
l'heureux  succez  des  labeurs  de  ceux 
qui  y  seront  emploiez.  Le  lendemain 
ie  dis  la  Messe  de  l'Immaculée  Conce- 
ption, l'inuoquant  comme  patronne  par- 
culiere  de  cette  nouuelle  habitation, 
vous  pouuez  penser  auec  quelle  con- 
solation de  mon  âme,  et  ie  fus  tel- 
lement soulagé  des  petits  trauaux  et  im- 
portunilez  des  Sauuages  que  i'auois  en- 
duré les  iours  précédents,  que  ie  m'i- 
maginois  estre  en  vne  autre  vie.  le  me 
trouuai  si  plein  de  courage,  qu'il  me 
sembloit  que  le  passé  auoit  esté  fort  peu 
de  chose  en  comparaison  de  ce  que  ie 
souhaittois  endurer,  ie  me  les  represen- 
tois  desia  deuant  les  yeux,  et  quoi  que 

ie  m'y  sois  tousiours  consacré,  ncant- 
moins  ie  m'y  voue  maintenant  par  vne 
affection  plus  particulière  de  suiure  ce- 
lui qui  a  tant  enduré  pour  nous. 

Le  quatriesme  de  ce  mois,  ie  baptisai 
vn  petit  enfant  par  vne  particulière  pro- 
uidence  de  Dieu.  Le  iour  précèdent,  i'a- 
uois esté  en  la  mesme  cabane,  et  ne  I'a- 
uois point  veu,  de  fait  il  n'y  estoit  pas 
pour  lors.  Yn  de  nos  François  y  estant 
allé  par  après,  pour  y  voir  vn  petit 
fan  qu'on  vouloit  vendre,  le  trouua 
couché  sur  le  dos,  abandonné  de  sa 
mère  qui  n'attendoit  que  l'heure  qu'il 
expirast  ;  il  me  vint  quérir  promptement, 
ie  le  baptisai.  le  viens  d'apprendre 
qu'il  y  a  des  malades  à  Angoutenc,  ce- 
pendant ie  ne  sçaurois  quitter  ce  bourg, 
l'ai  baptisé  ce  matin  vne  femme  à  l'ex- 
trémité ;  ie  l'auoi»  instruite  dés  hier  au 
soir  :  Dieu  lui  fasse  miséricorde,  qu'il 
soit  à  iamais  béni.  Maintenant  que 
i'escris  la  présente,  il  ne  reste  que  dix 
escorces  pour  acheuer  la  cabane  ;  on  les 
est  allé  quérir,  le  soir  c'en  sera  fait. 
Priez  Dieu  qu'il  m'attire  tout  à  soy,  et 
estant  parfaitement  conuerti  à  lui , 
croiez  que  vous  n'aurez  iamais  trouué 
personne  qui  soit  dauantage  vostre  tout 
en  Iesus.  De  la  Résidence  de  la  Con- 
ception de  Nostre  Dame,  ce  septiesme  de 
Iuin. 


L'heureuse  Conuersiun  du  Tsioucnda- 
enlaha,  premier  Saunage  adulte  ba- 
ptisé en  estât  de  santé,  dans  le  Pays 
des  H urons. 


CHAriTRE  vu. 

En  mesme  temps  que  le  Diable  semble 
auoir  le  dessus,  que  le  sainct  Baptesme 
est  décrié  en  deux  ou  trois  bourgades 
d'ici  autour,  à  raison  de  la  mort  de 
quelques  baptisez  ;  que  les  Sorciers,  dont 
les  paroles  sont  receuës  pour  des  oracles, 
défendent  aux  malades  l'vsage  de  quel- 
ques douceurs  qui  nous  donnoient  entrée 

auprès  d'eux;  que  quelques  anciens  qui 
font  estât  d'estre  de  nos  amis  tasehent 
de  nous  persuader  de  nous  en  retourner 
en  France,  et  qu'on  crie  de  tous  costez 
que  c'est  trop  endurer  de  nous,  et  qu'il 
faut  nous  fendre  la  teste  ;  vn  Sauuage 
âgé  d'enuiron  cinquante  ans,  homme 
d'esprit,  des  plus  judicieux  et  des  plus 
considérables  du  païs,  après  y  auoir 
pensé  meurement  depuis  trois  ans  qu'il 
a  assisté  à  l'explication  de  la  doctrine 
Chrestienne,  et  aiant  esté  instruit  fort 
particulièrement,  depuis  quelques  mois 
a  demandé  instamment  le  baptcsme,  et 
le  iour  de  la  très  saincte  Trinité  a  esté 
baptisé  publiquement  et  auec  les  cé- 
rémonies de  l'Eglise,  en  présence  des 
principaux  de  cette  bourgade,  dont  les 
vns  ont  regardé  cette  action  auec  eston- 
nement,  et  les  autres  auec  vn  désir  de 
l'imiter, 

La  France  a  eu  l'honneur  et  la  gloire 
d'ouurir  la  porte  de  l'Eglise  au  premier 
de  ces  peuples  barbares,  et  s'attendoit 
qu'il  deust  estre  vn  des  Apostres  du 
pays  ;  mais  Dieu  ayant  permis  par  les 
secrets  ressors  de  sa  diuine  prouidence, 
qu'il  soit  tombé  entre  les  mains  des  en- 
nemis, où  il  est  mort  ou  captif,  il  a  plù 
à  cette  infinie  bouté  nous  en  rendre  au- 
jourd'hui vn  autre,  ce  qui  nous  donne 
suiet  d'espérer  qu'il  sera  suiui  de  plu- 
sieurs. Il  est  vray  que  ce  ieune  homme 
auoit  des  qualité/  qui  le  rendoient  re- 
commandante: comme  il  estoit  d'vn  na- 
turel fort  docile,  auoit  l'esprit  assez 
bon,  et  vne  suffisante  cognoissance  de 
nostre  langue,  il  pouuoit  sans  doute 
rendre  de  bons  seruices  à  Dieu,  et  nous 
aider  grandement  en  la  prédication  du 
S.  Euangile  ;  mais  ie  trouue  en  cettui-ci 
quelque-  chose  dauantage,  au  moins  de 
plus  ferme  et  de  plus  solide.  Ce  fut  vne 
chose  pleine  de  consolation  de  voir  vn 
Sauuage  tiré  de  son  pays  en  la  fleur  de 
la  ieunesse,  baptisé  et  reuestu  de  la 
robe  d'innocence  en  vne  ville  et  vne 
assemblée  des  plus  célèbres  de  toute  la 
France  ;  toutesfois  i'estime  que  plu- 
sieurs seront  en  quelque  façon  plus  con- 
solez d'entendre  qu'vn  homme  fait,  de 
bonne  famille,  qui  est  en  la  réputation 
d'vn  homme  d'esprit  et  de  jugement,  en 


vn  pays  barbare  parmi  ses  parens  encor 
infidèles,  en  vn  temps  auquel  le  Ba- 
ptesme  est  mesprisé,  et  les  Prédicateurs 
de  l'Euangile  regardés  comme  sorciers 
et  empoisonneurs,  ait  produit  auiour- 
d'huy  vne  ferme  resolution  de  viure  en 
Chrestien  le  reste  de  sa  vie,  et  renoncé 
publiquement  et  pour  jamais  à  toutes 
ses  superstitions.  Il  y  auoit  desia  long 
temps  qu'il  nous  auoit  tesmoigné  quel- 
que désir  d'en  venir  à  ce  poinct  ;  neant- 
moins  le  peu  d'effets  que  nous  voions 
de  ses  belles  paroles,  et  la  cognoissance 
que  nous  auons  que  cette  nation  est 
peut  estre  vne  des  plus  dissimulées  qui 
soit  sur  la  terre,  faisoit  que  nous  ne 
nous  pressions  pas  bien  fort  de  l'engager 
dans  le  Baptesme.  Il  nous  auoit  fait 
quelques  traicts  qui  nous  faisoient  en- 
trer en  deffiance  et  craindre  qu'il  n'y 
eust  bien  du  propre  inlerest  en  son  fait  ; 
entre  autres  l'an  passé,  ie  nesçaisi  nous 
l'auons  mandé  à  vostre  R.  mais  l'action 
est  assez  gentille.  Apres  auoir  assisté 
à  quelques  Catéchismes,  où  le  P.  Supé- 
rieur auoit  parlé  amplement  contre  leurs 
Superstitions,  et  où  lui  mesme  auoit 
applaudi  à  tout  ce  qui  s'estoit  dit,  il 
tomba  malade,  quoi  qu'assez  légèrement; 
deux  ou  trois  jours  consécutifs  on  ioûa 
au  plat  dans  sa  cabane,  comme  il  est 
croiable,  de  l'ordonnance  du  médecin, 
ou  en  suite  de  quelque  songe  :  ce  ieu  est 
vn  des  excellents  remèdes  qu'ils  aient. 
Au  bout  de  sept  ou  huict  iours  qu'il  eut 
tout  fait  recouuré  sa  santé,  il  sembloit 
qu'il  eust  quelque  honte  de  se  monstrer; 
neantmoins  a>ant  rencontré  le  P.  Supé- 
rieur, il  lui  dit  qu'il  auoit  quelque  chose 
à  lui  communiquer,  et  qu'il  trouuast  bon 
qu'il  vint  passer  la  nuict  chez  nous.  Il 
ne  fut  pas  si  tost  entré,  qu'il  nous  dit 
qu'il  auoit  pesché.  Nous  voila  bien  aise 
de  le  voir  au  moins  dans  quelque  reco- 
gnoissance  de  sa  faute  ;  nous  pensions 
desia  qu'il  s'allast  accuser  d'auoir  con- 
treuenu  à  ce  que  le  Père  leur  auoit  en- 
seigné ;  mais  quand  il  vint  à  s'expliquer, 
il  se  trouua  que  ce  péché  estoit  qu'on 
lui  auoit  desrobé  son  bonnet.  Il  est  fort 
probable  que  le  motif  de  cette  confes- 
sion estoit  l'espérance  qu'il  auoit  que 
pour  pénitence  on  luy  en  rendroit  vn 

dit,  que  le  larron  auoit  péché  et  non  pas 
lui,  et  que  pour  lui  s'il  auoit  poché  c'é- 
stoiten  ce  qu'il  auoit  fait  iouër  au  plat 
pour  sa  santé  ;  à  cela  il  ne  manqua  point 
de  repartie,  tesmoignant  que  ce  qu'il 
on  auoit  faict  n'auoit  pas  esté  qu'il  crenst 
que  cela  lui  deusl  rendre  la  santé,  mais 
simplement  pour  se  diuertir. 

Cette  année  il  a  tesmoigné  plus  de 
sincérité  en  ses  paroles,  et  Dieu  lui  a 
sans  doute  touché  le  cœur.  Cet  hyuer 
que  nos  Saunages  s'assemblèrent  en 
nostre  cabane, pour  faire  quelque  prière 
publique  à  l'occasion  de  la  maladie,  ce 
fut  lui  qui  fit  paroistre  le  plus  de  foi  et 
de  confiance  en  Dieu  ;  aussi  est-il  encor, 
lui  et  toute  sa  famille,  à  ressentir  des 
efiects  de  cette  contagion,  qui  n'a  quasi 
espargné  personne. 

Le  mercredy  des  Cendres,  il  vint  trou- 
uer  le  P.  Sup.  et  lui  demanda  instam- 
ment le  Baptesme  ;  le  Père  lui  respondit 
qu'il  estoit  bien  aise  de  le  voir  clans 
cette  bonne  volonté,  mais  neantmoins 
que  la  chose  estoit  de  telle  importance 
qu'elle  meritoit  bien  qu'il  y  pensast  en- 
cor  sérieusement  quelques  mois,  pen- 
dant lesquels  il  prendroit  vn  soin  plus 
particulier  qu'auparauant  de  l'instruire 
de  tout  ce  qui  est  de  nos  saincts  my- 
stères. Yne  grande  partie  du  Caresme 
il  venoit  nous  voir  tous  les  iours  de 
grand  matin,  et  le  Père  l'instruisoit  et 
lui  racontoit  les  Euangiles  de  chaque 
iour.  Il  y  prenoit  vn  grand  plaisir  ;  et 
ces  cognoissances  lui  firent  dés  lors  con- 
ceuoir  vn  grand  estime  de  nostre  Sei- 
gneur. Vn  iour  que  le  Père  lui  deman- 
doit  s'il  croioit  fermement  tout  ce  qu'il 
lui  auoit  enseigné  :  Oui  dea,  dit-il,  ie  le 
crois  ;  il  m'est  resté  seulement  quelque 
petit  doute  sur  la  proposition  que  tu  me 
fis  vn  iour  que  le  Ciel  tournoi t  autour 
de  la  terre,  veu  que  i'ay  remarqué  que 
l'Ëtoille  Theandihar  ne  change  point  de 
place  (il  parloit  de  celle  que  nous  ap- 
pelions Polaire).  Le  Perc  le  contenta,  lui 
monstrant  que  la  stabilité  apparente  de 
cette  estoille  n'estoit  pas  contraire  aux 
mouuements  des  Cieux. 

Or  de  tous  nos  mystères  celui  qui  lui 
a  tousiours  le  plus  agréé  et  qui  a  fait  le 


plus  d'impression  sur  son  esprit,  c'a  esté 
le  mystère  de  la  glorieuse  Résurrection 
de  nostre  Seigneur  :  Car,  disoit-il  sou- 
tient et  quelquefois  mesme  aux  Sau- 
nages, ie  ne  trouue  point  de  marques 
plus  infaillibles  de  la  diuinité  de  celui 
qu'on  nous  prêche,  que  sa  résurrection  : 
comment  eust-il  pu  resusciter  s'il  n'eust 
esté  Dieu  ?  Mais  ce  qui  nous  agrée  le 
plus  en  ce  Saunage,  c'est  la  liberté  qu'il 
prend  de  parler  onuertement  de  nos 
saincts  mystères  deuant  les  autres,  et 
do  la  resolution  qu'il  a  prise  de  viure 
doresnauant  en  Chrcstien.  Au  com- 
mencement du  Printemps,  la  maladie 
estant  tout  à  fait  cessée  en  nostre  bour- 
gade, le  P.  Sup.  assembla  les  principaux 
de  ceux  qui  estoient  eschappez,  pour 
leur  déclarer  qu'il  n'estoient  point  obli- 
gez, selon  la  promesse  qu'ils  en  auoient 
faite  à  Dieu,  de  lui  bastir  vne  petite  cha- 
pelle, puisque  s'estants  adressez  aux 
sorciers  et  mesme  aux  démons,  et  aians 
mis  toute  leur  confiance  en  leurs  super- 
stions  ordinaires,  Dieu  les  auoit  iugez 
indignes  de  ressentir  les  effects  de  sa 
miséricorde.  Et  comme  il  les  exhor- 
toit  à  recognoistre  Dieu  pour  leur  mai- 
stre,  à  n'auoir  recours  qu'à  lui,  et  se 
plaignoit  de  ce  qu'il  y  en  auoit  si  peu 
qui  creussent  ce  que  nous  enseignions  : 
Pour  moi,  dit  Tslouendaenlaha,  ie  crois 
tout  ce  que  vous  croiez  vous  autres,  et 
me  trouue  volontiers  en  vostre  cabane 
quand  vous  priez  Dieu.  Au  reste,  Echon, 
tu  ne  dois  pas  festonner,  si  quelques 
vns  ne  croient  point  et  se  mocquent 
mesme  de  ce  que  tu  enseignes  :  tu  sçais 
bien  que  tous  les  hommes  n'ont  pas 
creu  au  tils  de  Dieu  pendant  qu'il  viuoit 
sur  terre,  que  plusieurs  ont  mesprisé  sa 
doctrine,  l'ont  persécuté  et  mis  à  mort. 
Sur  ces  entrefaites,  vn  certain  nommé 
Ihongoïiaha  s'estant  leué  de  sa  place 
pour  sortir  :  Eh  bien,  dit-il,  Echon,  ne 
t'auois-ie  pas  bien  dit  que  Ihongouana 
ne  croioit  point  et  ne  prenoit  point  plai- 
sir à  tes  discours  ?  si  tost  que  tu  as  ou- 
uert  la  bouche  pour  parler  de  Dieu,  s'est 
leué.  Puis  s'adressant  à  lui  mesme  : 
Ihongoaaha,  parle,  et  dis  franchement 
ton  sentiment,  si  tu  n'agrées  pas  ces 
discours  ne  t'y  trouue  point.     Le  P. 

Garnier  le  rencontra  en  son  voiage  de 
la  nation  du  Petun,  et  ayant  pris  le 
temps  pour  dire  son  chapelet  auec  lui,  le 
lendemain  il  le  vint  prier  de  le  lui  faire 
dire,  et  le  Père  l'aiant  entretenu  de 
quelques   bons   discours,    nommément 
sur  la  Passion  de  nostre  Seigneur  aux 
Pèlerins  d'Emaus,  il  en  lit  le  récit  lui 
mesme  par  après  à  d'autres  Sauuages. 
Parmi  toutes  ces  belles  dispositions,  nous 
nous  e.stonnions  vn  peu  de  ce  qu'il  ne 
pressoit  pas  son   baptesme  auec   plus 
d'instance  ;    neantmoins    la   constance 
qu'il  apportoit  à  nous  venir  voir  tous  les 
iours  pour  estre  instruit,  nous  donnoil 
occasion  de  croire  qu'il  procedoit  en  ce 
point  auec  beaucoup  de  simplicité.     De 
fait  le  P.  Super,  lui  aiant  demandé  ce 
qu'il  en  pensoit,   et  s'il  ne  seroit  pas 
bien  content  d'estre  baptisé  :  Oui  dea, 
dit-il,  mon  nepueu,  mais  attends  encor 
vn  peu,  ie  te  prie.  Sa  raison  estoit,  qu'il 
n'en  sçauoit  pas  encor  assez.     Comme 
le  père  lui  racontoit  souuent  quelques 
histoires  tant  du  vieil  que  du  nouueau 
Testament,   il  s'imaginoit    qu'il  falloit 
tout  sçauoir  auant  que  d'estre  baptisé, 
et  se  plaignoit  souuent  de  sa  mémoire, 
le  pense,  disoit-il,  auoir  assez  d'esprit, 
et  cependant  ie  ne  scaurois  bien  rete- 
nir, et  si  ie  n'en  sçay  dauantage,  com- 
ment pourray-ie  m'entretenir  tout  seul 
comme  vous  faites  vous  autres  ?  11  se 
trouuoit  d'ordinaire  chez  nous  lors  que 
nous  faisions  nos  oraisons.     Mais  enfin 
le  P.  luy  ayant  fait  entendre,  que  c'é- 
tait assez  de  bien  sçauoir  les  articles  de 
nostre  croyance,    et   que  le  principal 
estoit  d'auoir  vne  ferme  resolution  de 
garder  les  commandemens  de  Dieu,  il 
prit   pour  terme  de  son  baptesme   le 
iour  de  la  tres-sainte  Trinité.   15.  iours 
auparauant  le  Père  l'instruisit  sur  les 
principaux  mystères  de  nostre  foy,  et 
les  cérémonies  et  obligations  du  ba- 
ptesme ;  pendant  ce  temps  là  le  P.  Gar- 
nier a  tasché  de  luy  apprendre  le  Pater 
et  Y  Ane,  et  quelques  petites  prières  ; 
ie  dis  tasché,  car  il  n'en  a  peu  encor 
venir  à  bout  ;  ce  n'a  pas  esté  faute  de 
diligence  de  part  et  d'autre.     C'estoit 
vn  plaisir  de  luy  voir  quelques  fois  estu- 
dier  sa  leçon  :  il  vous  repetoit  trois  ou 


quatre  fois  vne  mesme  chose,  tenant  sa 
teste  à  deux  mains,  et  se  bouchant  les 
yeux.  Au  reste  il  estoit  tousiours  disposé 
à  prier  Dieu  ;  souuent  il  preuenoit  le 
Père,  et  le  venoit  chercher  pour  cet  ef- 
fect  ;  quelquefois  il  faisoit  ses  prières  à 
deux  genoux  deuant  le  saint  Sacrement, 
quelque  fois  dans  les  champs,  et,  ce  qui 
nous  a  pieu  dauantage,  en  présence  des 
Sauuages,  demandant  luy  mesme  de 
son  propre  mouuement  à  prier  Dieu.  Vn 
iour  le  Père  Garnier  luy  monstrant  vn 
Crucifix,  il  le  prit  entre  ses  mains  et  se 
mit  à  prescher  en  présence  de  ceux  de 
sa  cabane,  sur  le  mystère  de  nostre  ré- 
demption ;  et  en  vn  autre  occasion  que 
le  Père  luy  fit  voir  vne  image  de  nostre 
Seigneur  fort  bien  faite,  il  commença  à 
l'apostropher  en  ces  termes  :  Ha  !  donne 
nous  ta  bénédiction,  garde  nous,  aye 
pitié  de  nous  ;  tu  es  le  maistre  de  nos 
vies,  tu  nous  as  rachetés.  le  luy  ay  veu 
faire  tout  le  même  de  son  propre  mou- 
uement en  vne  semblable  rencontre. 
Tout  cela  nous  contentoit  grandement; 
neantmoins  nous  ne  pouuions  nous  las- 
ser de  le  sonder  sur  la  disposition  de  sa 
volonté,  pour  renoncer  à  toutes  ses  su- 
perstitions et  viure  Chrestiennement  le 
reste  de  sa  vie  ;  en  quoy  il  nous  a  tous- 
iours monstre  beaucoup  de  courage,  di- 
sant que  pour  ce  qui  estoit  des  supersti- 
tions il  n'auoit  point  de  regret  de  les 
quitter,  puisque  ce  n'estoit  que  péché, 
et  que  pour  ce  qui  estoit  des  femmes, 
son  temps  estoit  passé,  que  ce  ne  seroit 
pas  ce  qui  luy  donneroit  de  la  peine  ;  et 
le  P.  Supérieur  luy  aiant  expliqué  à  cette 
occasion,  comme  nous  pouuons  offenser 
Dieu  par  pensée  :  Pour  moy,  dit-il,  ie 
ne  sçay  ce  que  c'est  que  d'auoir  de  mau- 
uaises  pensées  :  nos  pensées  ordinaires 
sont,  voylà  où  ie  seray,  et  maintenant 
que  nous  sommes  pour  aller  en  traitte, 
ie  pense  quelquefois  que  l'on  me  feroit 
bien  plaisir  quand  ie  descendray  à  Ké- 
bec,  de  me  donner  vne  belle  et  grande 
chaudière  pour  vne  robe  que  i'ay.  Dieu 
luy  fera  la  grâce  quelque  iour,  s'il  luy 
plaist,  de  voir  plus  clair  dans  son  inté- 
rieur. Le  terme  de  son  baptesme  s'ap- 
prochant,  nous  souhaittions  pour  son 
plus  grand  bien,  et  pour  sa  consolation 


France,  en  V Année  1037. 


175 


et  la  nostre,  qu'il  flst  publiquement  ou- 
tterture  de  son  dessein,  afin  que  par 
après  il  eust  plus  de  liberté  de  changer 

de  vie  et  faire  comme  nous  :  il  s'y  ac- 
corda très  volontiers,  et  se  proposa  de 
faire  vn  festin,  pour  assembler  plus 
commodément  tous  ceux  de  nostre  bour- 
gade. Nous  y  assistasmes,  le  Père  Su- 
périeur et  moy,  auec  vn  de  nos  dome- 
stiques ;  là  il  ne  fit  point  la  petite  bou- 
che, et  déclara  nettement  la  résolution 
qu'il  auoit  prise.  La  pluspart  se  conioiii- 
rent  auec  luy,  mais  pas  vn  ne  parla 
encor  pour  soy.  Pendant  le  festin  il  en- 
tretint la  compagnie  sur  nos  saints  my- 
stères ;  il  leur  expliqua  celuy  de  l'An- 
nonciation de  nostre  Dame,  quelques 
miracles  de  N.  S.  sa  mort  et  Passion. 
En  fin  le  P.  Super,  inuita  la  compagnie 
à  son  baptesme  pour  le  lendemain  ma- 
tin iour  de  la  tres-saincte  Trinité.  Celte 
iournée  nous  a  eslé  peut-estre  vne  des 
plus  belles  que  nous  ayons  iamais  eu  en 
ce  païs.  Du  grand  matin  le  P.  Supé- 
rieur baptisa  vn  vieillard  fort  malade, 
qui  mourut  deux  ou  tro;s  iours  après  ; 
de  là  nous  allasmes  pour  voir  nostre 
catéchumène,  mais  il  esloit  chez  nous. 
Le  Père  l'instruisit  encor  auant  la  cé- 
rémonie, nommément  sur  la  commu- 
nion. Nostre  Chapelle  estoit  extraordi- 
nairement  bien  ornée  ;  elle  occupoit  la 
moitié  de  nostre  cabane,  aussi  n'y  fismes 
nous  point  de  feu  ce  iour  là  :  nous  auions 
dressé  vn  portique  entortillé  de  feuil- 
lage, meslé  d'oripeau,  en  vn  mot  nous 
auions  estallé  tout  ce  que  vostre  R. 
nous  a  enuoié  de  beau  ;  iamais  on  n'a  - 
uoit  rien  veu  de  si  magnifique  en  ce 
pays.  Toutefois  la  pièce  la  plus  rare 
estoit  nostre  proselite,  aussi  toute  l'as- 
sistance auoit  les  yeux  arrestez  sur  luy  : 
on  auoit  bien  veu  baptiser  quantité  de 
petits  enfans  en  nostre  cabane,  mais 
qu'vn  homme  de  son  âge  et  en  estât  de 
santé  se  presentast  pour  receuoir  le  ba- 
ptesme, c'est  ce  qui  ne  s'estoit  point 
encor  veu.  Au  commencement  de  la 
cérémonie  il  parut  vn  peu  honteux,  et 
trembloit  de  tout  le  corps  ;  et  comme  le 
P.  Supérieur  l'interrogeoit,  il  se  perdit 
et  luy  dit  tout  bas  :  Echon,  ie  n'entends 
rien  à  respondre.   Neantmoins  quand  il 


n'esloit  question  que  d'vn  oiiy  ou  d'vn 
non,  il  parloit  si  haut  et  si  distinctement 
qu'il  vous  ostoit  tout  sujet  de  douter  de 
la  sincérité  de  son  cœur,  et  mesme  cette 
pudeur  qui  paroissoit  sur  son  front,  nous 
f'aisoit  voir  comme  à  decouuerl  la  droi- 
ture de  ses  intentions  en  vne  affaire  de 
telle  importance.  Cependant  il  y  eut 
vn  vieillard  nommé  TendoiUwhorinc, 
qui  ne  se  peut  tenir  de  parler  et  de  dire 
tout  haut,  que  cela  estoit  bien  mieux 
d'estre  ainsi  baptisé,  qu'en  estât  de  ma- 
ladie, qui  nous  oste  souuent  le  iugement 
et  l'esprit  ;  et  exhorta  toute  l'assemblée 
à  imiter  Tsiouendaentalia,  et  se  faire 
baptiser  comme  luy  au  plus  tost.  Du 
reste  nous  eusmes  assez  de  silence  :  vn 
peu  d'appareil  extra- ordinaire  y  faisoit 
beaucoup.  Simon  Baron  fut  son  par- 
rain, et  le  nomma  Pierre.  Nous  espé- 
rons qu'il  sera  comme  la  pierre  fonda- 
mentale du  Christiasnisme  en  ce  pays, 
que  Dieu  se  seruira  de  luy  pour  la  con- 
uersion  de  plusieurs,  et  que  ce  S.  Apo- 
stre,  dont  il  porte  le  nom,  prendra  ces 
peuples  en  sa  protection,  et  leur  ouurira 
la  porte  du  ciel.  Apres  son  Baptesme 
le  P.  Supérieur  dit  la  Messe,  qu'il  en- 
tendit auec  assez  de  deuotion  pour  vn 
Saunage.  De  temps  en  temps  ie  luy  di- 
sois  quelque  petit  mot  :  tantost  ie  luy 
faisois  faire  vn  acte  de  foy,  tantost  de- 
mander à  Dieu  pardon  de  ses  péchez, 
tantost  ie  luy  disois  qu'il  s'entretînt  in- 
térieurement sur  les  grandes  obligations 
que  nous  auions  à  nostre  Seigneur  ;  à  la 
fin  de  la  Messe  il  communia  auec  beau- 
coup de  modestie,  et  le  P.  Supérieur  luy 
aida  par  après  à  faire  son  action  de  grâ- 
ces. Vne  heure  ou  deux  après,  nous 
fismes  vn  festin  à  tous  ceux  de  nostre 
bourgade,  pour  nous  coniouïr  par  ensem- 
ble de  la  grâce  que  Dieu  venoit  de  faire 
à  nostre  Chrcstien  ;  on  scait  assez  que 
tous  les  festins  ordinaires  consistent  en 
deux  ou  trois  poissons  boueanez  et  cuits 
dans  le  blé  du  païs.  Il  se  tint  plusieurs 
bons  discours  touchant  le  baptesme  et 
nos  saints  mystères.  Nous  laissasmes 
nostre  Chapelle  en  mesme  estai  tout  le 
long  du  iour:  ce  qui  donna  aux  Sau- 
nages dequoy  admirer,  ctànous  vn  beau 
sujet  de  les  instruire.    Yn  vieillard  re- 

gardant  nostre  Crucifix  me  demanda  qui 
estoit  celuy  qui  y  estoit  attaché  ;  et  luy 
ayant  expliqué,  il  se  mit  à  parler  à  no- 
stre Seigneur  en  ces  termes  :  Etsagon 
ihouaten  etsagon  taouacaratat,  courage, 
mon  neueu,  courage,  garde  nous.  C'est 
ainsi  que  les  vieillards  appellent  les 
ieunes  gens.  le  luy  fis  entendre  qu'il 
estoit  nostre  père  à  tous,  et  que  c'estoit 
de  luy  que  nous  tenons  l'estre  et  la  vie  ;  \ 
sa  simplicité  le  rendoit  excusable.  Nos 
images  et  nos  tableaux  sont  grandement 
desirez  en  quelques  endroits,  sur  tout  à 
Arenté.  Il  arriua  iustement  qu'vne 
femme  de  cette  bourgade  nous  vint  vi- 
siter ce  iour  là  ;  elle  fut  merueilleuse- 
ment  surprise  à  l'entrée  de  nostre  ca- 
bane :  elle  s'arresta  quelques  temps, 
n'osant  s'auancer  et  passer  outre.  Ce 
fut  vn  plaisir  de  la  voir  dans  ce  combat  : 
car  d'vn  costé  elle  se  sentoit  puissam- 
ment attirée  par  la  nouueauté  de  cet 
obiet;  d'vn  autre  costé  la  crainte  qu'elle 
auoit,  qu'approchant  de  plus  près  nos 
tableaux  elle  ne  fust  incontinent  saisie 
du  mal,  la  faisoit  reculer  en  arrière. 
Neantmoins  après  auoir  bien  disputé,  la 
curiosité  l'emporta  :  Ça,  dit-elle,  il  n'y  a 
remède,  Iariscon,  il  faut  que  ie  m'ha- 
zarde,  il  faut  que  ie  voye,  quand  il  m'en 
deuroit  couster  la  vie.  Cette  action  en 
toucha  plusieurs,  et  i'espere  (moyen- 
nant la  continuation  des  feruentes  priè- 
res de  tant  de  sainctes  âmes,  qui 
s'emploient  si  constamment  auprès  de 
Dieu,  pour  le  bien  de  ces  peuples)  que 
nous  luy  en  manderons  l'année  pro- 
chaine de  bons  effets.  Cet  exemple 
donna  bien  à  songer  à  Enditsaconc, 
Capitaine  d' Ownentisati,  c'est  vn  fort 
bon  esprit  et  curieux  à  merueille  d'en- 
tendre nos  façons  de  faire  de  France  : 
à  l'occasion  d'vne  image  du  ingénient 
que  nous  auions  exposée,  il  s'enquit  fort 
particulièrement  du  P.  Supérieur,  qui 
estoient  ceux  qui  alloient  aux  enfers,  et 
de  ce  qu'il  falloit  faire  pour  aller  au  ciel  ; 
le  Père  l'instruisit  amplement.  Deux 
iours  après,  vne  autre  famille  de  nostre 
bourgade  s'en  vint  nous  demander  le 
baptesme,  auec  beaucoup  d'instance  ; 
le  P.  Supérieur  est  maintenant  après  à 
les  instruire.    C'est  vn  grand  aduantage 


que  quelqu'vn  ait  commencé,  et  encore 
vne  personne  de  considération  comme 
est  Pierre  Tsiouendaentaha  ;  il  ne  man- 
que point  de  venir  prier  Dieu  tous  les 
iours,  et  d'entendre  la  Messe  les  Festes 
et  les  Dimanches  ;  nous  espérons  que 
toute  sa  famille  suiura  bien  tost  son 
exemple.  Dieu  soit  infiniment  béni  : 
c'est  vne  grande  consolation  pour  nous, 
d'auoir  vn  tel  Chrestien  que  celuy-là, 
qui  fasse  profession  publique  de  nostre 
saincte  foy,  en  vn  temps  auquel  ses  my- 
stères les  plus  adorables  sont  tenus 
pour  suspects,  et  ceux  qui  lespreschent, 
regardez  plus  que  iamais  comme  au- 
tant d'empoisonneurs  et  de  sorciers. 

Ce  n'est  pas  seulement  dans  ce  pais 
que  nous  sommes  en  cette  réputation, 
ces  faux  bruits  ont  couru  iusques  aux 
nations  estrangeres,  qui  nous  prennent 
comme  les  maistres  et  les  arbitres  de  la 
vie  et  de  la  mort.  Il  n'y  a  pas  long 
temps  qu'vne  nation  Algonquine,  que 
nous  nommons  des  Cheueux  releuez, 
nous  enuoiavne  ambassade  exprès,  auec 
des  presens  pour  nous  supplier  de  les 
espargner  dans  ce  commun  desastre,  et 
d'auoir  esgard  à  l'affection  qu'ils  nous 
portoient.  Nous  leur  fismes  entendre 
que  nous  ne  pouuions  receuoir  ces  of- 
frandes, que  ce  n'estoit  pas  à  nous  qu'ils 
se  deuoient  adresser,  et  qu'il  n'y  auoit 
qu'vn  souuerain  Seigneur  de  la  vie  et 
de  la  mort,  et  que  c'estoit  à  luy  à  qui  ils 
deuoient  auoir  recours;  que  c'estoit  IV- 
nique  remède  dont  nous  nous  estions 
serui  dans  nos  maladies,  et  dont  nous 
nous  estions  très-bien  trouuez.  Ils  s'en 
retournèrent  bien  satisfaits,  auec  reso- 
lution de  suiure  nostre  conseil.  Neant- 
moins la  prouidence  de  Dieu  a  permis 
qu'ils  ayent  esté  depuis  affligez  comme 
les  autres,  si  qu'en  leur  bourg  ils  com- 
ptent iusques  à  soixante  et  dix  morts, 
ce  qui  leur  donne  bien  à  penser;  toutes- 
fois  après  auoir  recherché  tout  ce  qu'ils 
s'imaginoient  pouuoir  estre  la  cause  de 
ce  malheur,  ils  s'arresterent  enfin  à  vne 
chose,  que  la  seule  lumière  que  l'au- 
theur  de  la  nature  a  imprimée  sur  le  front 
de  tous  les  hommes,  leur  pouuoit  dé- 
couurir.     Quelques-vns  se  souuindrent 

qu'ils  auoiont  autre  fois  desrobé  vn  col- 
lier de  2400  grains  de  pourcelaine  à  feu 
Etienne  Bruslé  ;  ils  se  déférèrent  eux- 
mesmes  aux  anciens,  qui  à  ces  nouuelles 
s'assemblèrent  incontinent,  et  après 
auoir  tout  bien  considéré,  ingèrent  qu'ils 
auoient  trouué  la  source  de  leur  mala- 
die, et  ainsi  que  l'vnique  moyen  d'y  re- 
médier estoitd'en  faire  au  plus  tost  la 
restitution  ;  et  afin  que  la  chose  reiissist 
mieux,  ils  se  résolurent  de  venir  en 
personne  trouuer  les  François,  et  satis- 
faire au  tort  qu'on  leur  auoit  fait.  La 
resolution  ne  fut  pas  si  tost  prise,  qu'ils 
se  mirent  en  chemin.  le  laisse  à  pen- 
ser à  vostre  R.  si  nous  fusmes  estonnez 
du  suiet  de  cette  seconde  ambassade, 
que  ces  vieillards  déclarèrent,  auec  des 
termes  dignes  de  compassion  :  ils  esta- 
lerent  sur  vne  natte  les  deux  mille  qua- 
tre cens  grains  de  pourcelaine,  qu'ils 
auoient  amassés  par  vne  contribution 
qu'auoient  faite  ceux  qui  restoient  dans 
leur  bourg  ;  ils  nous  coniurerent  tres- 
instamment  et  à  diuerses  reprises,  de 
receuoir  ce  collier  en  satisfaction  du 
larcin  fait  à  vn  François,  d'auoir  pitié 
d'eux  et  de  conseruer  ce  peu  que  la  ma- 
ladie auoit  iusques  à  présent  espargné. 
Le  P.  Supérieur  respondit  que  c'estoit 
très-bien  aduisé  à  eux,  de  vouloir  faire 
cette  restitution,  que  c'estoit  vne  action 
de  iustice  et  très- raisonnable  de  ne 
point  retenir  le  bien  d'autrui  ;  neant- 
moins  que  nous  ne  pouuions  pas  acce- 
pter ce  collier,  puis  qu'il  ne  nous  auoit 
pas  esté  desrobé,  et  que  celuy  à  qui  il 
auoit  esté  pris  estoit  mort,  et  n'y  auoit 
personne  dans  le  pays  qui  le  peust  rece- 
uoir en  son  nom  ;  dauantage  que  c'é- 
toit  vne  chose  trop  dangereuse  pour 
nous,  nommément  en  ce  temps,  de  re- 
ceuoir des  presens  de  nations  estran- 
geres  ;  que  ceux  de  ce  pais,  qui  au- 
roient  bien  tost  le  vent  de  cette  affaire, 
ne  prendroient  pascecy  pour  vne  simple 
restitution,  mais  pluslost  pour  quelque 
secrette  intelligence  à  leur  desauantage; 
enfin  qu'ils  deuoient  se  contenter  de 
s'estre  mis  en  deuoir  de  rendre  ce  qu'ils 
iugeoient  ne  leur  appartenir  pas,  qu'ils 
satisfaisoient  en  cela  suffisamment  à  leur 
obligation,  et  que  l'acceptation  que  nous 


en  ferions,  seroit  tout  à  fait  inutile  pour 
eux,  et  nous  pourroit  estre  extrême- 
ment dommageable,  s'ils  venoient  à 
guérir  désormais  ;  que  si  au  contraire 
le  mal  continuoit,  ils  ne  manqueroient 
pas  de  nous  estimer  des  trompeurs, 
comme  n'aians  pas  respondu  à  leur  at- 
tente. Ils  se  contentèrent  de  ces  rai- 
sons, et  s'en  retournèrent  auec  leur 
pourcelaine  et  mesme  auec  quelque 
petit  présent.  Mais  ce  n'est  iamais  fait  : 
ceux-cy  ne  sont  pas  si  tost  partis,  qu'en 
voici  d'autres  qui  nous  donnent  suiet 
de  chercher  de  nouueauxexpedienspour 
satisfaire  à  leur  imagination.  Le  iour 
du  baplesme  de  Pierre  Tsiouendaentaha, 
nous  auions  exposé  vne  fort  belle  image 
du  iugement,  où  les  damnez  sont  dé- 
peints, les  vns  auec  des  couleuures  et 
des  dragons  qui  leur  deschirent  les  en- 
trailles, et  la  pluspart  auec  quelque 
espèce  d'instrumens  de  leurs  supplices. 
Plusieurs  tirèrent  quelque  profit  de  cette 
veuë  ;  neantmoins  quelques  vns  se  sont 
persuadez  que  cette  multitude  d'hommes 
désespérez  et  entassez  les  vns  sur  les 
autres,  estoit  tous  ceux  que  nous  auions 
fait  mourir  cet  Hyuer  ;  que  ces  tlammes 
representoient  les  ardeurs  de  cette  fle- 
ure pestilentielle,  et  ces  dragons  et  ces 
serpens,  les  bestes  venimeuses  dont 
nous  nous  estions  seruis  pour  les  em- 
poisonner. Cela  fut  dit  en  plein  festin 
à  Ouenrio,  au  rapport  du  Capitaine  En- 
ditsacon.  Vn  autre  depuis  nous  de- 
manda si  en  effet  il  estoit  vrai  que  nous 
nourrissions  chez  nous  la  maladie  comme 
vn  animal  domestique,  disant  que  c'é- 
toit  vne  opinion  assez  commune  dans  le 
pais.  Et  tout  fraischement  que  ie  re- 
tournois d'Ossossané,  vne  femme  qui 
venoit  de  son  champ,  prit  vne  saute- 
relle et  me  l'apporta,  me  priant  instam- 
ment de  lu  y  enseigner  quelque  inuen- 
tion  pour  faire  mourir  ces  bestioles,  qui 
mangent  les  bleds,  adioustant  qu'on  luy 
auoit  dit,  que  nous  estions  passez  mai- 
stres  en  ce  mestier. 

Le  9.  nostre  cabane  d' Ossossané  estant 
tout  à  fait  acheuée,  quarante  à  cinquante 
Saunages,  tant  hommes  que  femmes, 
vindrent  icy  à  Ihonaltiria  quérir  vne 
partie  de  nostre  bled,  et  quelques  petits 

meubles  ;  les  Capitaines  estoient  de  la 
troupe.  Ce  sont  des  seruices  qu'ils 
vous  rendent  gratuitement  en  ces  occa- 
sions. 

Le  16.  tomba  malade  de  la  contagion, 
vne  ieune  fille,  des  parentes  et  de  la  ca- 
bane de  nostre  nouueau  Chrestien.  La 
sage  prouidence  de  Dieu  a  des  desseins 
que  nous  ne  voions  pas  :  tout  l'Hyuer 
ils  n'auoient  esté  occupez  qu'à  consoler 
les  autres,  et  maintenant  les  voila  seuls 
de  nostre  bourgade  dans  l'affliction. 
C'est  vne  secousse  vn  peu  bien  forte 
pour  vne  nouuelle  plante,  et  pour  nous 
vn  suiet  d'adorer  auec  soubmission  les 
secrets  iugemens  de  Dieu.  La  voila  main- 
tenant dans  le  cinquième  iour  de  sa 
fiebure,  auec  des  signes  assez  manifestes 
de  danger  ;  aussi  l'auons  nous  desia  dis- 
posée au  S.  Baptesme,  pour  lequel  elle 
et  ses  païens  nous  ont  donné  leur  con- 
sentement, auec  des  tesmoignages  d'vne 
grande  foy  et  résignation  à  la  volonté 
de  Dieu.  Ce  nous  est  encor  vne  conso- 
lation de  ne  rien  voir  dans  la  cabane 
iusques  à  présent,  de  contraire  aux  pre- 
mières promesses  et  resolutions  du  ba- 
ptesme. Pour  luy  il  continue  constam- 
ment depuis  son  baptesme,  dans  les  de- 
uoirs  de  Chrestien  ;  il  a  changé  de  mai- 
stre,  le  Père  Garnier  est  à  Ossossané  ; 
maintenant  le  P.  Chasteliain  prend  le 
soin  de  le  faire  prier  Dieu  soir  et  matin. 
Il  ne  manque  pas  desia  de  personnes 
qui  le  persécutent  ;  il  se  comporte  neant- 
moins  courageusement.  Dieu  luy  donne 
le  don  de  perseuerance,  et  continue  à 
toute  sa  famille  l'inclination  qu'elle  a  à 
receuoir  la  foy.  Dieu  soit  béni,  nous 
venons  tout  maintenant  de  nous  seruir 
de  la  bonne  disposition  que  nous  auions 
trouuée  dans  cette  cabane.  Le  P.  Cha- 
steliain vient  de  baptiser  cette  panure 
malade  ;  nous  auons  encor  exhorté  ses 
parens  à  se  conformer  au  bon  plaisir 
de  Dieu.  Cette  fille  fait  le  50.  par  des- 
sus les  deux  cens  que  nous  auons  ba- 
ptisez cette  année  en  ce  pais.  Yne  par- 
tie reste  encor  en  vie,  et  bien  nous  en 
prend  qu'ils  ne  sont  pas  tous  dans  le 
ciel,  il  y  auroit  à  craindre  qu'ils  ne  fer- 
massent la  porte  à  beaucoup  d'autres  ; 
quelques  vns  n'ont  desia  que  trop  d'a- 


uersion  du  S.  Baptesme.  Neantmoins 
ce  nous  est  vne  consolation  bien  sen- 
sible, d'auoir  veu  mourir  en  cette  bar- 
barie vn  si  grand  nombre  de  Sauuages 
auec  de  grandes  marques  de  prédestina- 
tion. Et  quand  nous  n'aurions  que  l'as- 
seurance  du  bon-heur  éternel  de  trente 
à  40.  petits  enfans  qui  ont  esté  empor- 
tez par  cette  maladie  contagieuse,  après 
auoir  receu  le  baptesme,  nous  estime- 
rions auoir  desia  receu  la  recompense 
de  mille  fois  plus  de  trauaux  que  nous 
n'en  pouuons  souffrir  à  la  recherche  de 
tant  de  pauures  brebis  esgarées,  et  à  la 
conqueste  de  ce  nouueau  monde.  C'est 
vne  partie  de  l'héritage  de  Iesus  Christ 
qui  luy  est  bien  acquise  :  Postula  a  me, 
et  dabo  tibi  génies  hœreditatem  tuam  ; 
ce  sont  autant  d'auocats  pour  nous,  pour 
tout  le  pais  et  pour  tous  ceux  qui  s'in- 
téressent pour  le  salut  de  ces  peuples, 
et  vn  motif  bien  puissant  pour  moienner 
la  conueraon  des  parents,  qui  n'ont  rien 
tant  à  cœur  que  de  suiure  leurs  enfans 
après  la  mort. 

Maintenant  ie  puis  finir  la  présente 
quand  ie  voudrai,  puis  que  ie  ne  sçau- 
rois  laisser  vostre  R.  dans  vn  suiet  de 
consolation  qui  luy  puisse  agréer  da- 
uantage  ;  aussi  bien  l'embarquement 
presse,  il  y  a  deux  iours  qu'vn  de  nos 
domestiques  est  parti  ;  ie  m'en  vais  à 
nostre  nouuelle  Résidence,  pour  prendre 
la  place  du  P.  Pijart,  qui  vient  icy  pour 
se  préparer  au  voyage.  Le  P.  Supé- 
rieur l'enuoie  à  Kébec,  pour  pouuoir 
conférer  de  bouche  auec  vostre  R.  de 
tout  ce  qui  regarde  le  bien  de  cette  mis- 
sion. Le  grand  zèle  que  nous  sçauons 
qu'elle  a  pour  le  salut  de  ces  pauures 
âmes,  nous  feroil  souhailter  la  voir  icy 
en  personne  ;  au  moins  il  nous  rem- 
plit d'espérance  qu'elle  nous  enuoiera 
tousiours  de  braues  ouuriers,  et  qu'elle 
nous  aidera  de  ses  bons  conseils,  pour, 
commencer  heureusement  cette  nou- 
uelle Eglise,  après  l'establissement  de 
laquelle  nous  allons  trauailler  plus  cou- 
rageusement que  iamais.  Tant  d'adultes 
eschappez  de  la  mort  après  le  baptesme 
nous  y  obligent,  la  guerre  que  nous  ont 
déclarée  ouuertement  les  puissances  des 
ténèbres,  ne  permettent  pas  que  nous 

soions  sans  auoir  les  armes  au  poing,  et 
tant  de  bons  sentimens  que  Dieu  nous 
donne,  et  à  mille  et  mille  personnes  qui 
sont  en  Fiance,  nous  aceuseroient  d'in- 
fidélité si  nous  nous  comportions  lasche- 
ment  parmi  tant  de  si  belles  occasions 
et  sur  tout  les  asseurances  que  nous 
auons  sur  le  secours  des  sainctes  prières 
et  saincts  sacrifices  de  vostre  II.  ausquels 


nous  nous  confions  tous,  et  moy  parti- 
culièrement qui  suis, 

Mon  R.  Père, 

Vostre  très  humble  et  très-  obéissant 
seruiteur,  en  N.  S.  Iesus  Christ, 

François  Iosepii  le  Mercier. 


De  la  Résidence  do  S.  Ioseph,  à  Ihonattiria, 
aux  pays  des  Hurons,  ce  21  Iuin,  iour  du 
bien-heureux  Gonzague,  1637. 


Extraict  du  Priuilege  du  Roy. 

Par  Grâce  et  Priuilege  du  Roy  il  est  permis  à  Iean  le  Boullenger,  marchand  Libraire,  et  Imprimeur 
à  Roiien,  d'imprimer  ou  faire  imprimer  et  exposer  en  vente,  vn  liure  intitulé  :  Relation  de  ce  qui  s'est 
passé  en  la  Nouuelle  France  en  l'année  mil  six  cens  trente-sept.  Enuoyée  au  R.  P.  Prouincial  de  la 
Compagnie  de  Iesus  en  la  prouince  de  France.  Par  le  Père  Paul  le  leune  de  la  mesme  Compagnie, 
Supérieur  de  la  Résidence  de  Kcbec,  et  ce  pondant  lo  temps  et  espace  de  sept  années  consecutiues.  Auec 
défenses  à  tous  Libraires  et  Imprimeurs  d'imprimer  ou  faire  imprimer  le  dit  liure,  sous  prétexte  de  desgui- 
gement  ou  changement  qu'ils  y  pourroient  faire,  à  peine  de  confiscation,  des  exemplaires  qui  seront  trouuez, 
et  de  sept  cens  liures  d'amende  ainsi  qu'il  est  porté  par  le  Priuilege.     Donné  à  Paris,  le  5.  de  Feurior  1638. 

Par  le  Roy  en  son  conseil, 


PETIT. 


Approbation. 

Ie  Estienne  Binet,  Prouincial  de  la  Compagnie  de  Iesvs  en  la  Prouince  de  France.  Suiuant  le 
Priuilege  qui  nous  a  esté  octroyé  par  les  Roys  Tres-Chrestiens  Henry  III.  le  10.  May  1583.  Henry  IV.  le 
10.  Décembre  1605.  et  Louys  XIII.  à  présent  régnant,  le  14.  Feurier  1612.  par  lequel  il  est  défendu  à  tous 
Libraires  de  n'imprimer  aucun  Liure  de  ceux  qui  sont  composez  par  quelqu'vn  de  nostre  dite  Compagnie,  sans 
permission  des  Supérieurs  d'icelle  :  Permets  à  Iean  le  Boullenger  Marchand  Libraire  et  Imprimeur  en  la  ville 
de  Rouen,  de  pouuoir  imprimer  pour  dix  ans  la  Relation  de  ce  qui  s'est  passé  en  la  Nouuelle  France,  en 
l'année  1637.  qui  m'a  esté  enuoyée  par  le  Père  Paul  le  leune,  de  nostre  mesme  Compagnie,  Supérieur  de  la 
Résidence  de  Kebec    En  foy  dequoy  i'ay  signé  la  présente  à  Paris,  ce  22.  Ianuier  1638. 

Signé, 


E.  BINET. 


RELATION 

DE  GE  QVI  S'EST  PASSE  EN  LA  NOVVELLE  FRAMGE 


EN  L'ANNEE  1638. 


AV  R.  PERE  PROVINCIAL  de  la  Compagnie  de  Iesus  en  la  prouince  de  France. 
Par  le  P.  Pavl  le  Ievne  de  la  mesme  Compagnie, 

SVPERIEVR  DE  LA  RESIDENCE  DE  KeBEC.     (*) 


Mon  R.  Père, 


vis  que  nous  ne  poll- 
uons auoir  de  treue 
pour  la  Relation   de 
ce  qui  se  passe  en  ce 
nouueau  monde,    et 
qu'il   en    faut  encor 
payer  le  tribut  cette 
année,  ie  me  compor- 
teray  enuers  ceux  qui 
la  souhaittent,  comme 
on  fait  enuers  des  estomacs 
desia  rassasiés,  ausquels  on 
ne  présente   que   peu  de 
choses,  et  encor  bien  délicates, 
de  peur  de  les  débaucher.     On 
est  desia  si  remply  des  façons 
de  faire  de  nos  Sauuages  et  de 
nos  petits  trauaux  en  leur  en- 
droit,  que    j'appréhende   le    degoust  ; 
c'est  pourquoy  ie  diray  peu  de  beau- 

(*)  D'aprôs  l'édition  de  Sébastien  Cramoisy,  publiée  à  Paris  en  l'année  1638. 

coup,  omettant  des  chapitres  entiers, 
de  peur  d'estre  accusé  de  longueur. 


chapitre  premier. 

Des  moyens  que  nous  tenons  pour 

publier  et  amplifier   la  Foy 

parmy  les  Sauuages. 

La  superstition,  l'erreur,  la  barbarie 
et  en  suite  le  péché,  sont  icy  comme 
dans  leur  empire.  Nous  nous  semons  de 
quatre  grandes  machines  pour  les  ren- 
uerser  :  Premièrement  nous  faisons  des 
courses  pour  aller  attaquer  l'ennemy 
sur  ses  terres  par  ses  propres  armes, 
c'est  à  dire,  par  la  cognoissance  des 
langues  Montagnese,  Algonquine  et  Hu- 

ronne.  Quand  les  portes  nous  seront 
ouucrles  dans  d'autres  nations  encor 
plus  esloignées,  nous  y  entrerons,  si  Dieu 
nous  preste  secours.  Or  ie  diray  en 
passant  sur  ce  poinct,  que  plusieurs  n'at- 
tendoient  rien  des  vieilles  souches  Sau- 
uages,  toute  l'espérance  n'estoit  que 
dans  la  jeunesse  ;  mais  l'expérience  nous 
apprend  qu'il  n'y  a  bois  si  sec,  que  Dieu 
ne  fasse  reuerdir,  quand  il  luy  plaist. 
Nous  commençons  à  voir,  dans  les  Hu- 
rons  et  parmy  nos  Monlagnets  et  Al- 
gonquins, quelques  familles  professer 
publiquement  la  Foy,  et  fréquenter  les 
Sacremens  auec  vne  deuotion  et  mo- 
destie qui  n'a  rien  de  Sauuage  que  l'ha- 
bit. Cette  basse  estime  qu'on  auoit 
de  nos  panures  Sauuages  errans,  se 
doit  changer  en  des  actions  de  grâce  et 
de  bénédiction,  comme  nous  verrons  cy 
après. 

Secondement,  comme  ces  peuples  sont 
attaqués  de  grandes  maladies,  nous  pro- 
curons qu'on  leur  dresse  vn  hospital. 
On  y  trauaille  maintenant  fort  et  ferme, 
selon  que  le  pais  le  peut  permettre.  Ma- 
dame la  duchesse  d'Aiguillon,  qui  a  jette 
les  fondemens  de  ce  grand  ouurage, 
peut  dés  cette  année  gouster  les  fruicts 
de  ses  libéralités  :  car  les  hommes  qui 
trauaillenticypour  son  dessein,  rendans 
cet  hyuer  quelque  assistance  à  de  pau- 
ures  Sauuages  délaissés,  Dieu  les  toucha 
tellement,  qu'en  vérité  ie  souhaitterois 
vne  semblable  mort  à  celle  qu'il  a  donnée 
à  deux  de  ces  barbares  deuenus  enfans 
de  Dieu  dans  le  sang  de  Iesus-Christ. 

En  troisiesme  lieu,  nous  nous  effor- 
çons de  commencer  des  séminaires  de 
Hurons,  d'Algonquins  et  de  Montaguets. 
Nous  en  auons  maintenant  de  ces  trois 
sortes  à  Kébec  ;  i'en  diray  deux  mots  cy 
après. 

En  quatriesme  lieu,  nous  taschons 
d'arrester  les  Sauuages  errans.  le  con- 
fesse qu'il  faut  des  chaînes  d'or  pour  ce 
dessein  ;  mais  leurs  âmes  sont  plus  pré- 
cieuses que  l'or  et  que  les  perles,  c'est 
bien  gagner  au  change  que  de  les  pren- 
dre à  cet  appas.  Vne  personne  de  grande 
vertu  a  commencé  de  leur  tendre  ce 
piège  :  ayant  gagé  quelques  hommes 
pour  ayder  ces  pauures  Barbares  à  se 


bastir  et  à  cultiuer  la  terre,  il  a  pris 
du  premier  coup  à  cette  diuine  attrappe 
deux  familles,  composées  d'enuiron 
vingt  personnes  ;  ie  me  trompe,  il 
en  a  pris  dauantange,  car  bien  qu'on 
n'ait  encor  logé  que  ces  deux  familles, 
il  y  en  a  beaucoup  d'autres  gagnées  par 
ce  miracle  de  charité.  C'est  vne  béné- 
diction, de  voir  ces  pauures  Sauuages 
deuenus  enfans  de  Dieu,  les  vns  en  effet 
par  le  sa i net  Baptesme,  les  autres  par 
désir  et  par  bonne  volonté.  Nous  en  par- 
lerons plus  amplement  en  son  lieu. 

Yoyla  les  quatre  batteries  qui  détrui- 
ront l'empire  de  Sathan,  et  qui  arbore- 
ront le  drappeau  de  Iesus-Christ  en  ces 
contrées.  Ce  sont  les  mains  et  les 
cœurs  de  quelques  personnes  chéries  de 
Dieu,  qui  font  ioiier  ces  machines  par 
leurs  bien-faits  et  par  leurs  prières.  Les 
Chapitres  suiuans  leur  vont  donner  sub- 
iet  de  croire  que  leurs  oraisons  sont 
agréables  à  Dieu,  puis  qu'il  se  plaist  à 
les  exaucer,  et  par  conséquent  ie  les 
coniure  de  nous  continuer  ce  grand  se- 
cours, le  confesse  ingenuément  ma 
pusillanimité,  ie  ne  m'attendois  pas  le 
reste  de  mes  iours  de  voir  de  si  puis- 
sans  effets  de  la  grâce  en  des  âmes  si 
barbares.  Iusques  icy  quelques  Sau- 
uages approuuoientle  Baptesme  en  leurs 
enfans  et  en  leurs  malades;  mainte- 
nant ceux  qui  sont  en  santé  et  qui  de- 
meurent vne  partie  de  l'année  proche 
de  nos  habitations,  l'honorent  et  le 
pourchassent  auec  affection  pour  eux- 
mesmes.  Ce  changement  a  esté  si 
soudain  et  si  sensible,  que  ceux  qui 
n'esperoient  quasi  rien  de  ces  peuples 
errans,  ont  esté  contrains  de  confesser 
que  le  Dieu  du  Ciel  estoit  aussi  bien  le 
Dieu  des  Barbares,  que  le  Dieu  des  Fran- 
çois, le  ne  parle  point  des  Sauuages 
de  Tadoussac,  ce  sont  les  moins  dispo- 
sés de  tous,  mais  de  ceux  qui  se  retirent 
ordinairement  à  Kébec  ou  aux  Trois 
Riuieres.  Nous  en  auons  baptisé  plus 
de  cent  cinquante  cette  année,  sans 
compter  ceux  qui  ont  esté  faits  Chre- 
stiens  aux  Hurons.  le  ne  rapporteray 
pas  tout  ce  qui  s'est  passé  de  remarqua- 
ble en  cesBaptesmes  ;  i'en  diray  peu,  et 
ce  peu  rassemblé,  approchera  peut-estre 

plus  près  de  la  longueur,  que  ie  ne  desi- 
rerois.     Entrons  en  discours. 


CHAPITRE    II. 

Du  Bapteyme  (Vvn  Saunage,  et  de  quel- 
ques-vns  de  sa  famille. 

IYscriuy  Tan  passé  les  entretiens  que 
nous  auions  eus  auec  vne  escouade  de 
Montagnetset  d'Algonquins  qui  s'estoient 
campés  proche  de  nous  pendant  l'hyuer, 
pource  que  la  graine  de  l'Euangile  ne 
germa  pas  si  tost  que  quelques  vns  atlen- 
doient;  cela  leur  fit  dire  que  c'estoit  peine 
perdue,  de  prescher  des  Sauuages,  veu 
mesme  que  celuy  qui  tranchoit  du  Capi- 
taine parmy  eux,  nommé  Makheabichti- 
chiou,  n'auoit  pas  correspondu  à  l'espé- 
rance qu'on  auoiteuëde  luy.  C'est  chose 
estrange,  qu'on  voudroit  en  vn  moment 
introduire  le  Christianisme  dans  l'Infidé- 
lité, la  politesse  dans  la  Barbarie  ;  et  il 
a  fallu  des  siècles  pour  établir  noslre 
créance  dans  l'Europe,  parmy  des  na- 
tions sédentaires  et  policées  !  Or  ie  puis 
dire  que  cette  graine  sacrée  qu'on  ietta 
cet  h  y  ucr  dans  leurs  cœurs,  a  rapporté 
au  centuple. 

Premièrement,  ce  Capitaine  Makhea- 
bichtichiou  n'est  point  dans  le  dése- 
spoir de  son  salut,  ie  crois  qu'il  a  la 
foy  ;  quoy  qu'il  en  soit  de  la  charité,  il 
y  a  bien  de  la  différence  entre  croire  et 
obéir  à  Dieu.  Nous  estant  venu  voir  ce 
Printemps,  il  n'osoit  entrer  dans  no- 
stre  maison.  le  le  tançay  vertement;  il 
m'escouta  patiemment,  puis  il  me  répli- 
qua :  Si  tu  sçauois  le  regret  qui  me 
ronge  le  cœur,  tu  me  porterois  compas- 
sion au  lieu  de  me  tancer.  le  pensois 
que  tu  m'interrogerois  sur  la  créance 
que  tu  m'as  enseignée  ;  ie  t'en  eusse 
rendu  bonne  raison,  car  i'ay  prié  Dieu 
tout  cet  hyuer;  et  au  lieu  de  memonstrer 
bon  visage,  tu  me  reçois  auec  des  re- 
proches ?  Tu  me  dis  que  i'ay  tousiours 
plusieurs  femmes  :  penses-tu  qu'on  se 
défasse  si  aisément  de  ses  vieilles  habi- 
tudes? peut- estre  que  vous  autres  aués 


eu  autant  de  peine  que  nous,  de  quitter 
vos  anciennes  coustumes,  quand  on  a 
commencé  de  vous  annoncer  la  Foy? 
Prescris  moy  laquelle  tu  desires  que  ie 
retienne  de  mes  femmes,  et  ie  chasse- 
ray  les  autres.  En  vn  mot,  il  est  dans 
vne  bonne  disposition  ;  ie  n'en  parleray 
neantmoins  qu'en  passant,  iusques  à  ce 
que  ie  le  voie  Chrestien,  si  Dieu  luy  en 
fait  la  grâce. 

En  second  lieu,  le  sorcier  nommé  Pi- 
garouïeh,  auec  lequel  nous  auions  eu 
quelques  prises  comme  ie  I'ay  escrit  en  la 
Relation  précédente,  a  bruslé  toutes  les 
ustensilles  de  son  art,  et  iamais  plus  ne 
s'en  est  voulu  mesler  depuis,  quoy  qu'on 
l'en  ait  sollicité  plusieurs  fois  en  ca- 
chette et  par  de  grands  presens.  S'é- 
lant  fait  pleinement  instruire,  il  a  fait 
des  merueillespour  la  Foy;  mais  pource 
qu'il  a  terny  ce  lustre  par  quelques 
actions  de  promptitudes,  que  nous  ne 
pouuons  supporter  en  vn  Catéchumène, 
ie  n'en  diray  pas  dauantage,  encor  bien 
qu'il  nous  soit  venu  depuis  peu  lesmoi- 
gner  ses  regrets  iusques  aux  larmes  ;  s'il 
continué  fortement  à  frapper,  on  luy 
ouurira  les  portes  de  l'Eglise. 

En  troisiesme  lieu,  la  maladie  s'estant 
iettée  sur  ces  pau lires  peuples,  tous  ceux 
qui  auoient  assisté  aux  instructions  que 
nous  leur  donnasmes,  se  trouuans  saisis 
de  cette  épidémie,  se  sont  fait  catéchi- 
ser plus  amplement,  et  pas  vn  d'eux 
n'est  mort  sans  Baptesme,  s'il  a  peu 
auoir  accès  àquelqu'vn  de  nos  Pères. 

Mais  enfin,  celuy  dont  ie  vay  parler 
estoit  de  cette  escouade  ;  il  fut  touché 
viuement  dés  lors,  quoy  qu'il  n'en  ait 
rien  fait  paroistre  que  cette  année.  Ce 
feu  qui  brusloit  son  âme  ne  luy  donnant 
aucun  repos,  il  nous  vint  trouuer  et 
nous  dit  que  dés  les  premières  instru- 
ctions que  nous  donnasmes  aux  Sau- 
uages, son  cœur  auoit  creu  tout  ce  que 
nous  disions  de  la  grandeur  de  Dieu,  et 
que  pour  cela  il  enuoioit  ses  enfans  au 
Catéchisme,  leur  recommandant  d'é- 
couter altentiuement  ce  qu'on  leur  en- 
seignois  :  le  n'osois  pas,  faisoit-il,  vous 
aborder,  ny  ne  sçauois  comment  vous 
déclarer  les  pensées  de  mon  âme  ;  ie 

souhaittois  que  vous  m'appellassiez.  En 
fin  Negabamat  (c'est  le  nom  d'vn  Sau- 
uage,  son  amy)  me  parlant  du  dessein 
que  vous  auiez  de  nous  aider  à  deuenir 
sédentaires,  ie  luy  dis  que  ie  desirois 
estre  de  la  partie,  non  tant  pour  le  se- 
cours temporel  que  vous  promettiez, 
que  pour  vous  entendre  parler  du  salut 
de  nostre  âme.  Il  me  semble,  disoit-il, 
que  i'ay  eu  dés  ma  Jeunesse  quelque  pe- 
tite cognoissance  des  choses  que  vous 
enseignez  ;  ie  pensois  ainsi  à  part  moy  : 
il  y  en  a  vn  qui  a  tout  fait,  de  qui  nous 
dépendons,  qui  nous  a  donné  la  vie,  et 
nous  fait  trouuer  dequoy  la  soustenir, 
et  celuy  là  haït  les  meschans.  I'auois 
désir  de  le  cognoistre,  c'est  pourquoy  ie 
me  suis  beaucoup  resioiïy  quand  ie  vous 
en  ay  oùy  parler.  En  fin  il  nous  pro- 
mit de  venir  passer  l'hyuer  auprès  de 
nous  pour  estre  plus  particulièrement 
instruit.  A  peine  estoit-il  Catéchumène, 
que  Dieu  le  mit  dans  de  fortes  espreu- 
ues:  il  auoit  vne  belle  et  grosse  famille, 
la  maladie  se  iette  là  dedans,  et  en  liure 
vne  bonne  partie  à  la  mort  ;  vne  femme 
âgée  sa  parente,  qui  gouuernoit  son  mé- 
nage, est  enleuée  en  peu  de  iours  ;  sa 
propre  femme  et  deux  de  ses  enfans 
meurent  deuant  ses  yeux,  quelques-vns 
de  ses  parens  et  alliez  demeurans  auec 
luy,  sont  emportez  en  mesme  temps  ;  il 
se  consoloit  sur  leurs  Baptesmes,  car  il 
n'y  en  eut  pas  vn  qui  ne  prist  à  sa  mort 
vne  nouuelle  naissance  en  I.  C.  Apres 
les  auoir  quasi  tousenseuelisdeses  pro- 
pres mains,  luy  mesme  est  terrassé,  le 
voila  dans  la  mesme  contagion  que  les 
autres  ;  et  pour  surcroist  d'affliction, 
son  fils  aisné  le  croiant  mort,  se  marie 
contre  sa  volonté  :  c'estoit  pour  acca- 
bler l'esprit  d'vn  Géant,  et  pour  resueil- 
ler  les  pensées  que  plusieurs  Sauuages 
auoienteuës,  que  vouloir  estre  Chrestien, 
c'estoit  vouloir  partir  de  ce  monde. 
Mais  Dieu,  qui  tient  le  fond  de  l'Océan 
en  repos  durant  la  furie  des  vents,  cal- 
ma son  cœur  dans  ces  tempestes.  Ce 
pauure  homme  se  iette  entre  nos  bras_, 
qui  ne  luy  estoient  que  trop  ouuerts. 
M.  le  Cheualier  de  Montmagny,  nostre 
Gouuerneur,  voiant  la  bonté  de  ce  Sau- 
uage,  n'espargne  rien  de  tout  ce  qui  luy 


pouuoit  donner  quelque  soulagement  : 
il  luy  enuoye  et  perdrix  et  volailles,  et 
autres  oiseaux  qu'on  gardoit  pour  sa 
table  ou  plustost  pour  les  malades  ;  il 
n'espargne  ny  les  confitures,  ny  le  tra- 
uail,  ny  la  boutique  de  son  Médecin  et 
Chirurgien  tout  ensemble.  Véritable- 
ment ce  grand  cœur  est  louable  de  n'a- 
uoir  rien  pour  soy  que  les  cœurs  et  l'a- 
mour de  tous  ceux  qui  sont  sous  son 
gouuernement  ;  il  n'y  a  famille  Françoise 
qui  ne  se  ressente  de  ses  bontez  dans 
son  affliction.  Au  bout  du  conte,  no- 
stre Catéchumène  alloit  tousiours  s'af- 
foiblissant,  en  sorte  que  se  voyant  à 
deux  doigts  de  la  mort,  il  fit  venir  le 
reste  de  ses  enfans,  et  leur  dit  :  Mes 
enfans,  croyez  en  Dieu,  imitez  en  ce 
poinct  vostre  Père  :  ie  croy  en  luy  auec 
autant  d'asseurance  que  si  ie  le  voyois 
de  mes  yeux.  Ne  l'offensez  point,  et  il 
vous  aidera.  le  suis  desia  mort  ;  quand 
mon  corps  sera  en  terre,  demeurez  au- 
près des  Pères,  et  leur  obéissez.  le  se- 
rois  trop  long  de  rapporter  tout  ce  qu'il 
leur  dit.  Il  tira  les  larmes  des  yeux  de 
ceux  qui  l'entendoient.  Les  ayant  fait 
retirer,  il  nous  pressa  de  luy  accorder 
le  S.  Baptesme.  Hastez  vous,  nous 
disoit-il,  ie  me  meurs,  ie  suis  pressé 
d'aller  au  Ciel.  Quelquefois  pensant 
estre  seul,  nous  l'escoutions  d'vn  lieu 
voisin,  faisant  ses  prières  à  Dieu  auec 
vne  tendresse  et  vne  deuotion  toute 
pleine  de  confiance.  Enfin  le  iour  de 
la  feste  du  glorieux  S.  François  Xauier, 
M.  le  Gouuerneur,  M.  le  Cheualier  de 
l'Isle  et  M.  Gand  estans  presens,  nous 
le  fismes  Chrestien.  M.  de  l'Isle  le 
nomma  François  Xauier.  Il  tesmoigna 
tant  de  cœur  et  tant  de  satisfaction  de 
cette  faueur,  que  ces  Messieurs  s'en  re- 
tournèrent tous  consolez.  A  huict  iours 
de  là,  M.  le  Gouuerneur  et  M.  de  l'Isle 
m'estans  venus  prendre  pour  l'aller  visi- 
ter dans  vne  petite  Cabane  où  il  s'estoit 
retiré  pour  mourir  en  paix  et  sans  bruit, 
il  nous  déclara  auec  vne  simplicité  toute 
naïfue  vne  grande  communication  qu'il 
auoit  eue  auec  Dieu.  Hier  sur  le  soir, 
me  disoit-il,  pensant  en  Dieu,  ie  me  suis 
veu  entouré  d'vne  grande  lumière  ;  i'ay 
veu  les  beautez  du  Ciel,  dont  tu  nous 

parles  ;  i'ay  veu  la  maison  do  ce  grand 
Capitaine  qui  a  tout  l'ait,     l'estois  dans 
vn  plaisir  qui  ne  se  peut  exprimer.  Cecy 
disparoissant  tout  à  coup,   ie  rabbaisse 
mes  yeux  vers  la  terre,  et  vis  vn  gouffre 
épouuantable,  qui  m'a  transi  de  peur.  Il 
me  semble  qu'on  me  dit,  ne  va  pas  là  ; 
ie  n'auois  garde  de  m'en   approcher, 
car  ie  tremblois  comme  la  touille  sur 
l'arbre  poussé  du  vent.     Cette  horreur 
s'euanoiïissant,  aussi  bien  que  la  beauté 
et  la  lumière  qui  m'auoit  enuironné,  ie 
suis  demeuré  tout  csperdu,  auec  vn  de- 
sir  de  croire  et  d'obeyr  à  Dieu  toute  ma 
vie.  Asseure  nostre  Capitaine  que  voila, 
que  ie  croy  du  profond  du  cœur.     Or  ie 
puis  asseurer  V.  R.  que  nous  auons  fait 
nostre  possible  pour  descouurir,  si  ce 
n'estoit  point  vne  fourbe  ou  vn  songe. 
Nous  Taiions  sondé  plusieurs  fois  et  en 
diuers  temps  ;  iusques  là  que  le  croiant 
auoir  l'âme  sur  lesleures,  nous  le  fismes 
souuenir  de  cette  vision,   le  menaçant 
d'vn  rigoureux  chastiment  s'il  mentoit 
en  chose  de  telle  importance.     Ce  pau- 
ure  homme  espouuanté  s'efforça  de  se 
leuer  en  son  séant,  et  nous  dit  d'vn  œil 
constant  :  le  vous  asseure  en  toute  vé- 
rité que  la  chose  est  comme  ie  vous  l'ay 
descrite  ;  ie  ne  vous  ay  pas  menty  à 
la  vie,   ie  ne  vous  mentiray  pas  à  la 
mort.     A  cela  que  peut-on  dire  autre 
chose  sinon  que  le  Dieu  du  Paradis  ré- 
pand ses  bénédictions  aussi  bien  sur  les 
Barbares,  que  sur  les  Grecs.   M.  le  Gou- 
uerneur  et  M.  de  l'Isle  le  retournans  en- 
core voir  vne  autre  fois  auec  le  sieur 
Marsolet,  qui  entend  fort  bien  la  langue 
des  Saunages,  furent  si  satisfaits,  que 
le  sieur  Marsolet  m'assura  puis  après 
qu'il  luy  auoit  pensé  tirer  les  larmes  des 
yeux.    Luy  demandant  s'il  n'auoit  point 
besoin  d'aucune  chose  qui  fust  en  son 
pouuoir  :   Non,  repart-il,  sinon  que  tu 
pries  Dieu  pour  moy  tous  les  iours  et  tous 
les  matins.    Combien  de  fois,  s'adres- 
sant  à  Dieu,  luy  a-il  dit:  Vous  estes  mon 
Seigneur  et  mon  maistre,  ordonnez  de 
ma  vie  et  de  ma  mort,  ie  souhaitte  la 
mort  pour  vous  voir,  et  ie  voudrois  viure 
pour  le  bien  de  mes  enfans.    Sa  famille 
l'affligeant,  il  disoit  :  Que  tout  le  monde 
me  quitte,  ie  ne  vous  quitteray  pas. 


Estre  né  Barbare  et  parler  en  ces  ter- 
mes, c'est  publier  les  bontez  du  Dieu 
des  Scythes  et  des  Chrestiens. 

Sa  maladie  tirant  en  longueur  (car 
il  fut  plus  de  trois  mois  tantost  dans  vn 
peu  de  vie,  maintenant  quasi  dans  la 
mort),  il  appclloit  ceux  qui  restoient  de 
sa  famille,  et  leur  donnoit  des  conseils 
admirables.  Enfin  on  fit  tant  de  prières 
pour  luy,  nos  Pères  s'adressans  à  Dieu 
par  quelques  vœux  et  par  quelques  mor- 
tifications, qu'au  mesme  temps  qu'on 
l'auoit  abandonné,  et  qu'on  luy  donnoit 
comme  à  vn  mort  tout  ce  qu'il  desiroit, 
Dieu  luy  renuoye  sa  santé,  le  voila  sorty 
du  tombeau  auec  l'estonnement  des 
François  et  des  Sauuages.  Il  s'en  va 
chercher  sa  prouision  de  chair  d'Eslan 
dans  les  bois  ;  il  part  en  Mars  après  tous 
les  Sauuages,  et  reuient  en  Auril,  et  ce 
pendant  il  en  rapporte  plus  que  six  au- 
tres ensemble.  Au  retour  il  est  ac- 
cueilly  d'vne  tempeste  dans  les  glaces  ; 
il  a  recours  à  Dieu,  fait  prier  sa  famille, 
il  sort  du  péril  qui  l'alloit  engloutir,  et 
qui  abysma  l'vn  de  ses  canots  chargé  de 
viande.  Comme  il  vit  que  quelques  vns 
de  ses  gens  ne  prioient  pas  de  bon  cœur, 
il  leur  dit  :  Voicy  que  nous  abordons 
la  maison  des  François  où  on  a  promis 
de  me  loger  :  ie  ne  veux  personne  auec 
moy  qui  ne  croye  en  Dieu  ;  si  quel- 
qu'vn  de  vous  autres  n'a  le  cœur  ferme, 
qu'il  prenne  sa  part  de  nostre  prouision, 
et  qu'il  se  retire  ailleurs.  Il  auoit  deux 
femmes  auant  son  baptesme,  la  plus 
forte  et  la  plus  ieune  mourut  Chre- 
stienne  ;  l'autre  qui  n'a  guiere  d'esprit 
se  monstroit  froide  en  la  foy.  C'est  à 
celle-là  qu'il  parloit  tacitement,  et  à  sa 
sœur  ;  cclle-cy  respondit  tout  haut, 
qu'elle  croioit  desia  dans  son  cœur  ;  en 
effet  elle  futbaptizée  peu  de  iours  après. 
Pour  sa  femme,  voyant  qu'elle  se  range 
vn  petit,  il  ne  l'a  pas  voulu  répudier, 
quoy  qu'elle  ne  le  soulage  quasi  point 
en  son  mesnage.  Nostre  nouueau  Chre- 
stien,  professant  hautement  la  foy  et 
publiant  par  tout  que  Dieu  luy  auoit  ren- 
du la  santé  du  corps  et  de  l'âme,  désira 
de  s'approcher  de  la  Sainte  Table  ;  il  s'y 
prépara  auec  vne  grande  pureté  :  il  fit 
vne  bonne  Confession  depuis  son  Ba- 

ptesme,  ieusna  la  veille  du  S.  Sacre- 
ment, iour  destiné  pour  sa   première 
communion.     Monsieur  nostre  Gouuer- 
neur  nous  parla  de  luy  donner  l'vn  des 
basions  du  Poésie,  soubs  lequel  on  por- 
toit  le  S.  Sacrement,  en  prenant  vn  luy 
mesme  par  vne  humilité  vrayment  gé- 
néreuse.   C'estoitvn  spectacle  agréable 
au  Ciel  et  à  la  terre,  de  voir  ce  Néophyte 
couuert  d'vne  modestie  vrayment  Chre- 
stienne  sous  vne  belle  robbe  de  Sauuage, 
porter  le  dais  à  la  procession  auec  la 
première  personne  du  pays.     Les  Mou- 
squetades  et  les  canons  venant  à  bruire 
et  à  tonner,  les  autels  etreposoirs  estant 
bien  parez,  donnoient  ie  ne  sçay  quelle 
deuotion,  que  nostre  nouueau  soldai gou- 
stoit  auec  vne  douceur  incroyable.    En- 
fin il  récent  celuy  qui  le  venoit  d'hono- 
rer publiquement,  ne  se  pouuant  saou- 
ler de  le  bénir.     Il  dit  par  après  à  l'vn 
de  nos  Pères  :  le  ne  me  soucie  plus  des 
choses  de  la  terre  ;  il  importe  peu  que 
ie  sois  pauure  ou  riche,  sain  ou  malade, 
puisque  le  Ciel  m'est  ouuert,  et  que  mon 
vray  Capitaine  m'est  venu  visiter.  Quand 
vous  me  chasseriez,  quand  vostre  gou- 
uerneur  me  rebuteroil,  quand  vous  sorti- 
riez tous  de  nostre  pays,  ie  ne  quitterois 
iamais  Dieu.     Quel  changement  !   cet 
homme,  qui  a  mangé  plusieurs  fois  la 
chair  de  ses  ennemis,  reçoit  maintenant 
Iesvs-Curist  auec  vn  cœur  plein  de  de- 
uotion, le  confesse  auec  vne  candeur 
toute  naïfue  !  bref,  il  est  dans  l'exercice 
de  la  Religion,  se  comportant  en  vray 
Chrestien.     Dieu  luy  fasse  la  grâce  de 
perseuerer  iusques  à  sa  mort.     Disons 
deux  mots  de  ses  enfans.    Il  auoit  trois 
garçons  et  trois  filles  ;  Dieu  prit  l'vn  de 
ses  garçons  dans  la  contagion,  et  l'vne 
de  ses  filles,  douée  d'vne  grâce  non  com- 
mune aux  Sauuages.    Pour  marque  que 
la  foy  estoit  dedans  son  cœur,  voyant 
vn  Père  de  nostre  Compagnie  qui  la  vi- 
sitoit  à  la  mort,  elle  s'escria  en  resuant, 
car  elle  auoit  vne  violente  fiéure  :  Ah  ! 
mon  Père,   ie  m'en  vay  dans  les  feux, 
ie  suis  damnée.     Cela  fit  voir  que  la 
crainte  estoit  dans  son  âme.    Le  P.  luy 
parlant  de  Dieu,  elle  reuint  à  soy,  se 
rasseura   et  mourut  dans  l'innocence 
de  son  Baptesme. 


Sa  sœur  iumelle,  née  à  mesme  iour, 
et  quasi  dans  les  mesmes  perfections 
naturelles,  se  présentant  aux  sainctes 
Cérémonies  du  Baptesme,  Monsieur  no- 
stre Gouuerneur  la  voyant  si  gentille, 
voulut  estre  son  parrain  ;  et  ayant  ap- 
pris que  nostre  grande  Reine  ietoit  par- 
fois quelques  regards  vers  le  Ciel  pour 
le  salut  de  nos  pauures  Barbares,  qu'elle 
auoit  mesme  souhaitté  qu'on  esleuast 
quelque  ieune  fille  Sauuage  en  la  Foy 
en  sa  considération,  il  luy  fit  porter  son 
nom,  l'appellant  Anne.  Cette  nouuelle 
plante  croist  tous  les  iours  en  la  foy, 
fréquentant  les  Sacremens  à  l'imitation 
de  son  père.  Il  arriua  certain  iour  que 
celuy  qui  la  deuoit  entendre  de  confes- 
sion, l'instruisant  auparauant  et  luy 
recomandant  la  candeur,  elle  le  regarda 
comme  estonnée,  et  luy  dit  :  Ne  m'auez 
vous  pas  enseigné  que  c'est  à  Dieu  à  qui 
on  déclare  ses  péchez  en  la  présence  du 
Preslre  ?  le  moyen  donc  de  luy  mentir 
et  de  luy  cacher  quelque  chose,  puis 
qu'il  sçaii  tout  ? 

Entre  ces  trois  enfans  baptisés,  l'vn 
des  Pères  que  Y.  R.  nous  a  enuoyés 
cette  année,  mettant  pied  à  terre,  a  re- 
ceu  à  mesme  temps  en  l'Eglise  de  Dieu 
le  plus  petit  fils  de  nostre  Néophyte  ; 
reste  encore  a  Baptiser  son  fils  aisné, 
et  vne  autre  fille  plus  ieune,  que  Dieu 
bénira  s'il  luy  plaist  en  son  temps. 

Cette  femme  qui  gouuernoit  sa  fa- 
mille, se  disposant  au  Baptesme,  vit  en- 
trer la  nuict  en  sa  petite  Cabane  vn  ani- 
mal gros  comme  vn  ours.  Croyant  que 
ce  fust  vn  démon,  elle  eust  recours  à 
Dieu,  et  cette  beste  ou  fantosme  dispa- 
rut. Le  lendemain  elle  fut  receuë  dans 
l'Eglise  militante,  et  peu  de  temps  après 
dans  la  triomphante. 

CHAPITRE    III. 

De  quelques  autres  Saunages 
baptisez. 

Vn  ieune  Saunage,  se  voyant  malade, 
demanda  le  Baptesme  auec  instance  ; 
mais  comme  on  le  tenoit  dans  les  épreu- 
ues  :  Ne  voyez- vous  pas,  nous  fit-il, 
qu'on  me  va  mener  à  la  mort  ?  car  mes 
paréos  me  traînans  après  eux  dans  les 
bois,  ne  manqueront  iamais,  pour  se 
deliurer  de  la  peine  que  ie  leur  don- 
neray,  de  m'assommer  ou  de  m'aban- 
donner  seul  dans  ees  grandes  forests. 
Oùy,  mais  si  tu  guéris,  luy  dit-on,  per- 
seuereras  tu  dans  la  foy  que  tu  professes 
maintenant?  Comme  il  est  d'vn  naturel 
violent  et  assez  orgueilleux,  nous  crai- 
gnons en  luy  l'Apostasie  :  Ne  me  parlez 
pas  de  guerison,  respond  il,  ie  vous  de- 
mande le  Baptesme  comme  vn  homme 
qui  s'en  va  à  la  mort.  Là  dessus  il  se 
leue  en  son  séant,  prie  qu'on  le  fasse 
Chrestien.  Sa  demande  accomplie,  on  le 
voulut  faire  recoucher,  car  il  estoit  fort 
débile:  Attendez,  dit-il,  que  i'aye  vn  pe- 
tit remercié  Dieu  du  grand  présent  que 
ie  viens  de  receuoir.  Apres  son  Ba- 
ptesme, il  fut  traisné  en  mille  endroits; 
on  ne  l'assomma  pas,  mais  on  le  fit  bien 
souffrir  :  il  fut  quelquefois  délaissé  tout 
seul  au  coin  d'vn  bois  auec  vn  peu  de 
viures  qu'on  mettoit  auprès  de  luy.  la- 
mais  ie  ne  vy  homme  tant  endurer  ;  ie 
ne  croy  pas  que  lob  fust  plus  pauure, 


belles  nouuelles,  nous  le  fismes  apporter, 
et  le  secourusmes  si  bien,  que  cette  car- 
casse reprit  corps,  ce  mort  resuscita  ; 
et  ce  pauure  muet  délia  si  bien  sa  lan- 
gui', que  c'est  vn  plaisir  de  l'enten- 
dre maintenant  bénir  Dieu  ;  il  presche 
ses  gens,  leur  reproche  leurs  vices  et 
leur  ingratitude  auec  vne  liberté  qui 
nous  console,  et  le  bon  est  qu'il  s'ac- 
cuse le  premier  tout  publiquement,  d'a- 
uoir  autrefois  commis  les  péchez  qu'il 
reprend  en  eux.  Il  conçoit  si  bien  nos 
mystères,  que  ie  ne  croy  pas  que  beau- 
coup de  vieux  Chrestiens  procèdent 
plus  sincèrement  et  plus  nettement  au 
Sacrement  de  Pénitence,  que  ce  Néo- 
phyte. 

Vn  autre  plus  ieune  que  luy,  fut  aussi 
délaissé  dans  sa  maladie.  Le  Saunage  qui 
l'abandonna  vint  trouuer  vn  de  nos 
Pères,  et  luy  dit  :  Va-t-en  trouuer  vu 
ieune  garçon  que  i'ay  laissé  en  tel  en- 
droit, pouree  que  ie  m'en  vay  à  la  chasse 
dans  les  bois,  et  ie  ne  le  sçaurois  traî- 
ner après  moy.  Cela  dit,  mon  homme 
s'en  va  sans  autre  cérémonie.  Nous 
prismes  ce  pauure  enfant,  desia  fait  Chre- 
stien par  le  Baptesme  ;  nous  luy  rendons 
toute  l'assistance  possible  l'espace  de 
plus  de  trois  mois  qu'il  fut  en  nostre 
petite  maison.  Dieu  le  voulut  appeller 
à  soy;  il  se  confessa  et  receut  ie  Sacre- 
ment de  l'Extreme-Onction.  Vn  peu 
deuant  sa  mort,  il  nous  demanda  qui 
estoient  ceux  qu'il  auoit  oùy  chanter 
fort  mélodieusement  toute  la  nuict,  ce 
qui  l'auoit  recréé  au  possible  ;  il  pensoit 
que  nous  les  auions  entendus.  Comme  il 
disoit  cela,  il  se  monstra  estonné,  et 
nous  dit:  Ne  voyez  vous  pas  ces  gens  là 


car  il  n'auoit  plus  que  la  peau  collée  sur ,  fort  épouuantables   qui   me  regardent 


ses  os,  et  vne  meschante  escorce  d'ar- 
bre qui  luy  seruoit  de  lict,  de  robe  et 
de  maison.  Il  s'escryoit  parfois:  le  hay 
mon  corps,  ie  ne  crains  point  la  mort. 
Puis  en  pinçant  sa  peau  toute  noire  et 
affreuse  à  voir  :  Ce  n'est  pas  cette  pour- 
riture que  i'aime,  c'est  le  Ciel  où  mon 
âme  doit  aller.  Les  Sauur.ges  s'en  vou- 
lans  deffaire,  firent  courre  vn  bruit  qu'il 
estoit  deuenu  loup  garou,  et  qu'il  vou- 
loit  manger  tous  ceux  qui  l'approchoient. 
Comme  nous  eusmes  appris  toutes  ces 

d'vn  mauuais  œil?  On  le  rassura  aussi- 
tost.  Le  soir  dont-il  mourut  la  nuict, 
il  appella  fort  vn  de  nos  Pères,  qui  ac- 
courut incontinent  ;  mais  on  ne  pût 
sçauoirce  qu'il  vouloit  dire.  11  s'escrioit 
seulement  :  le  Père  le  sçaura,  le  Père 
le  sçaura.  Quelques  temps  après,  il  ren- 
dit son  âme  bien-heureuse  à  nostre  Sei- 
gneur. 

I'ay  parlé  dans  les  Relations  précé- 
dentes d'vn  certain  surnommé  des  Fran- 
çois   Le  grand  Oliuier,   lequel  lit  bapti- 

ser  il  y  a  deux  ans  sa  fille,  et  puis  après  I 
sa  femme,  se  promettant  bien  de  mou- 
rir Chrestien  aussi  bien  que  les  autres. 
Ce  bonheur  luy  est  arriué  non  sans  vue  i 
faueur  particulière  de  Dieu,  car  il  estoit  j 
fort  superstitieux,  et  ne  manquoit  pas 
d'esprit  pour  deffendre  ces  niaiseries: 
il  se  mesloit  de  deuiner.  Or  soit  que  le 
diable  se  communiquast  à  luy  par  leur 
frémissement  de  mammelle,  soit  qu'il 
rencontrast  quelquefois  par  hazard,  ie 
l'ay  veu  assurer  qu'vne  certaine  nou- 
uelle qu'on  attendoitarriueroit  le  lende- 
main matin,  et  cela  fut  trouué  véritable. 
Estant  tombé  malade,  il  nous  fit  appel- 
ler  ;  nous  y  allasmes  trois  de  compagnie. 
Ce  bon  homme  desia  conuaincu  sur  ses 
superstitions,  nous  dit  :  Ah  !  mes  chers 
amis,  vous  me  faites  plaisir,  ie  n'ay  plus 
de  paroles  qu'autant  qu'il  en  faut  pour 
vous  tesmoigner  que  ie  croy  en  Dieu, 
que  ie  renonce  à  nos  badineries  pour 
embrasser  la  Foy  que  vous  m'auez  en- 
seignée. Là  dessus  il  se  voulut  mettre 
à  genoux,  mais  il  n'eut  pas  assez  de 
force,  on  luy  conféra  le  premier  Sacre- 
ment de  grâce,  et  tout  sur  l'heure  il 
passa  dans  la  gloire. 

Nous  verrons  quelques  exemples,  bien 
plus  notables  que  celuy  que  ie  vay  dé- 
duire, comme  il  ne  faut  point  désespé- 
rer de  la  bonté  de  Dieu,  nonobstant  la 
barbarie  des  Saunages,  Vn  de  nos 
Pères  abordant  vue  ieune  fille  malade 
pour  la  disposer  au  Baptesme,  cette  pau- 
ure  créature l'apperceuant,  luy  dit  :  Sors 
d'icy,  ie  ne  te  veux  pas  voir.  Le  Père 
faisant  semblant  de  ne  la  pas  entendre, 
luy  dit  :  Ma  fille,  ie  voudrois  bien  sça- 
uoir  où  est  ta  plus  grande  douleur,  pour 
y  apporter  quelque  remède.  La  malade, 
incitée  par  l'esprit  malin,  se  tourne  de 
l'autre  costé  toute  en  colère  ;  ce  que  sa 
sœur  qui  la  gardoit  ayant  apperceu, 
dit  au  Père  :  N'enlends-tu  pas  qu'elle 
te  dit  que  tu  t'en  ailles,  et  que  tu  luy 
romps  la  teste  ?  Les  deux  Pères  qui 
estoient  là,  recognoissant  la  tentation 
du  diable,  ont  recours  à  Dieu,  et  le  dé- 
mon s'enfuit.  Ma  fille,  dit  l'vn  de  ces 
Pères,  nous  te  voudrions  donner  vn  bon 
conseil,  et  tu  le  mesprises  ;  quoy  donc, 
sortirons-nous  sans  que  tu  nous  parles? 


A  ces  paroles  elle  se  tourne  la  face,  et 
s'escrie  :  Ah  !  mon  Père,  ie  me  meurs, 
ie  n'en  puis  plus,  c'est  fait  de  ma  vie  ! 
Non,  ma  fille,  vous  ne  mourez  pas  tout 
à  fait,  luy  dit  le  Père,  si  vous  croyez  en 
Dieu  ;  car  vostre  àme  ioùira  d'vn  plaisir 
éternel.  le  croy,  respond-elle,  iecroy, 
ie  suis  marrie  de  l'auoir  offensé.  On 
l'interroge  sur  les  principaux  articles  de 
nostre  créance;  comme  elle  auoit assisté 
au  Catéchisme,  elle  respondit,  fort  bien. 
On  luy  demanda  si  elle  voudroit  bien 
receuoir  le  S.  Baptesme,  elle  respondit, 
non  de  paroles,  mais  par  effet  :  car  en- 
core qu'elle  fust  aux  abois  de  la  mort, 
elle  se  sousleue  doucement,  met  vn  plat 
d'écorce  sous  sa  teste,  faisant  signe 
qu'on  versast  dessus  ces  eaux  sancti- 
fiantes pour  guérir  les  playes  de  son 
àme  ;  on  luy  obeyt,  on  la  fait  Chre- 
stienne  et  à  mesme  temps  citoyenne 
du  Paradis,  car  en  rabbaissant  son 
corps  vers  la  terre,  son  àme  s'enuola 
dans  les  Cieux.  C'est  vue  saincte  pen- 
sée de  méditer  par  fois,  quels  sont  les 
estonnemenset  les  sainctes  épouuantes, 
pour  ainsi  dire, qu'a  l'àme  d'vn  Sauuage 
passant  en  vn  moment  de  l'extrémité 
de  la  barbarie  et  de  la  bassesse  dans  le 
sein  de  la  gloire.  Quelle  action  de  grâce 
ne  fait-elle  point  à  ceux  qui  luy  ont  pro- 
curé cette  grandeur  !  quelle  bénédiction 
du  Ciel,  ne  demande-elle  point  à  Dieu 
pour  ceux  qui  n'ont  point  espargné  les 
biens  de  la  terre,  afin  qu'on  luy  appli- 
quast  le  sang  de  Iesvs-Ciirist  !  Passons 
outre,  i'ay  peur  d'estre  long. 


CHAPITRE    IV. 


D'autres  personnes  adultes  baptisées 
solennellement. 


Le  séminaire  des  Hurons  nous  a  don- 
né cette  année  deux  ieunes  hommes, 
aussi  constans  en  la  Foy  que  leur  nation 
est  variable  et  changeante.  le  n'ay  pas 
connoissance  du  futur,  mais  ie  sçay  bien 
que  le  seiour  qu'ils  ont  fait  parmy  nous 
les  a  fait  iuger  tres-disposez  pour  rece- 

noir  le  caractère  du  Ghrestien.  M.  le 
Cheualier  de  Montmagny  en  nomma  vn 
Armand- lean,  du  nom  de  Monseigneur 

le  Cardinal,  iugeant  qu'il  esloità  propos 
qu'vn  Prince  de  l'Eglise  qui  fauorise 
cette  Eglise  naissante,  en  recueillist  les 
premiers  fruicls.  Son  compagnon  est 
celuy  qui  se  sauna  l'an  pas^é  des  mains 
des  Hiioquois  par  vne  espèce  de  miracle. 
Monsieur  Gand  et  Mademoiselle  de  Ue- 
pentigny,  ses  parrain  et  marraine,  l'ap- 
pellerent  Ioseph,  au  nom  de  Messieurs 
de  la  Nouuelle  France.  Le  Chapitre 
du  Séminaire  des  Huions  nous  fera  voir 
les  bonnes  dispositions  et  les  vertus  de 
ces  deux  ieunes  hommes  vrayment  tou- 
chés de  Dieu.  I'ay  parlé  dans  les  Rela- 
tions précédentes,  d'vne  ieune  fille  don- 
née à  vne  famille  Françoise  pour  deux 
ans,  à  condition  que  ce  temps  expiré 
elle  se  pourroit  retirer  auprès  de  ses 
parens  si  elle  en  auoit  la  volonté.  Le 
terme  approchant,  son  père  la  pressa 
fort  de  le  suiure  :  elle  fit  la  sourde 
oreille.  Il  enuoie  vn  ieune  homme 
pour  luy  parler  de  mariage,  et  afin  de 
gagner  plus  fortement  son  amitié  et  la 
diuertir  des  François,  il  luy  fait  présent 
de  brasselets  et  de  pendans  d'oreille,  et 
d'vn  collier  de  pourcelaine,  ce  sont  les 
perles  et  les  diamans  du  pays.  Cette 
bonne  Cathecumene,  âgée  de  12  à  14 
ans,  respondit  en  fuyant,  laissa  là  ces 
presens  et  celuy  qui  les  ofïroit,  sans  luy 
dire  vn  seul  mot.  Ayans  donc  reco- 
gnu  sa  constance,  nous  la  disposasmes 
au  Baplesme.  Le  diable  s'y  voulut  op- 
poser :  car  elle  fut  saisie  d'vne  espèce 
d'obsession  si  violente,  qu'en  vn  mo- 
ment elle  tournoit  la  teste  auec  vne 
deformité  fort  horrible  ;  son  estomac 
s'esleuoit  démesurément  ;  on  la  voyoit 
toute  épouuantée  sans  pouuoir  dire  autre 
parole  sinon,  i'ay  peur,  i'ay  peur.  Cecy 
luy  arriua  par  trois  fois,  et  tousiours  en 
des  temps  que  pas  vn  de  nous  ne  pou- 
uoit  estre  appelle  pour  la  voir  en  cet 
estât.  On  pressa  fort  de  luy  faire  pren- 
dre quelque  médecine,  pour  luy  purger 
le  cerueau,  disoit-on.  Nous  en  auions  la 
volonté,  mais  l'oubly  nous  saisissoit  in- 
continent. Le  Baptesmc  la  deuoit  gué- 
rir ;  car  depuis  que  les  eaux  sacrées 


l'eurent  faite  enfant  de  Dieu,  iamais 
plus  le  diable  ne  luy  donna  cette  épou- 
uante.  Elle  fut  appelée  Magdeleine  de 
S.  Ioseph.  ['espère  qu'vne  àme  chérie 
de  Dieu  luy  trouuera  son  mariage. 

Le  sorcier  Pigarouch,  auec  lequel  nous 
eusmes  tant  de  prises  l'an  passé,  comme 
i'ay  desia  dit,  a  instruit  et  fait  Baptiser 
sa  femme,  et  trois  de  ses  enfans  à  la 
mort.  Vn  sien  frère  se  rendant  opi- 
niastre  et  se  moquant  des  feux  d'Enfer, 
il  le  pressa  si  fortement  qu'il  le  fléchit. 
Comment,  luy  faisoit-il,  tu  crois  que  ton 
àme  n'aura  aucune  connoissance  après 
ta  mort  ?  Est-ce  toy  qui  l'as  créée,  pour 
en  parler  auec  cette  opiniastreté  ?  Tu 
mets  toute  ton  asseurance  en  tes  appré- 
hensions remplies  d'erreurs,  et  moy  qui 
croy  en  Dieu,  ie  m'appuye  sur  sa  parole  ; 
c'est  luy  qui  a  tiré  les  âmes  du  néant, 
et  par  conséquent  qui  en  peut  parler 
auec  toute  vérité.  La  raison  t'apprend 
que  celuy  qui  t'a  donné  l'estre,  en  de- 
mande quelque  reconnoissance  sur  peine 
de  chastiment.  11  fit  si  bien  que  ce  bon 
homme  se  rendit,  et  fut  nommé  Chryso- 
stome. 

Ayant  baptisé  vne  bonne  femme  dans 
vne  grosse  maladie,  en  sorte  qu'elle  ré- 
pondoit  auec  vne  entière  connoissance  à 
toutes  les  demandes  qu'on  luy  fit,  sans 
que  iamais  elle  parust  extrauaguer,  ar- 
riue  qu'elle  retourne  en  santé;  nous  luy 
demandasmes  si  elle  se  souuenoit  bien 
du  nom  qu'on  luy  auoit  donné  :  Non, 
dit-elle,  ie  ne  sçay  pas  seulement  si  on 
m'a  baptisée.  Mais  ne  te  souuiens-tu 
pas,  luy  dismes  nous,  des  responses  que 
tu  nous  as  faittes  touchant  nostre  cré- 
ance ?  Non,  respondit-elle,  ie  ne  sçay 
ce  que  vous  m'auez  demandé,  ny  ce  que 
ie  vous  ay  respondu,  mais  ie  me  sou- 
uiens  bien  qu'il  me  sembloit  quand  vous 
me  parliez,  que  le  Diable  me  vouloittuer, 
et  que  ie  disois  en  mon  cœur  :  c'est 
bien  à  luy  à  m'offenser,  puisque  ie  crois 
en  Dieu,  il  n'en  sçauroit  venir  à  bout, 
le  me  senty  par  après  deliurée  de  ce 
danger,  ce  fut  sans  doute  par  ce  Ba- 
ptesme.  Cette  pauure  femme  se  com- 
porte bien  maintenant,  fort  ioyeuse  d'a- 
uoir  esté  malade,  pour  auoir  receu  vne 
faueur  qu'on  ne  luy  eust  pas  si  tost  ac- 

cordée.  le  ne  sçaurois  me  lasser  de 
dire  que  ceux  qui  désespèrent  de  la  con- 
uersion  des  Sauuages,  font  vne  iniure  à 
la  bonté  de  Dieu.  Nous  auons  secouru 
cet  Hyuer  vn  ieune  homme  auec  vne 
grande  patience,  car  sa  maladie  a  duré 
plus  de  cinq  mois.  Apres  toute  la  cha- 
rité qu'on  luy  eut  fait,  et  l'instruction 
qu'on  luy  eut  donnée,  le  Diable  luy  ren- 
uersa  quasi  la  ceruelle.  Ce  pauure  misé- 
rable entre  en  fureur,  blasphème  contre 
Dieu,  proteste  qu'il  ne  croit  plus  en  luy. 
Tout  l'Hyuer,  faisoit-il,  ie  l'ay  prié,  et 
ie  m'attendois  qu'il  me  gueriroit,  et  me 
voilà  plus  mal  que  iamais:  qu'il  me  damne 
s'il  veut,  ie  ne  m'en  soucie  pas.  Ceux  qui 
entendirent  ces  blasphèmes,  creurent  in- 
continent que  les  Sauuages  ne  croyent 
que  par  interest.  C'est  chose  estrange 
que  le  mal  est  mieux  receu  que  le  bien. 
Tout  le  monde  croit  au  premier  récit 
toutes  les  simplicités  que  nous  escriuons 
de  ces  peuples,  mais  si  on  remarque 
quelque  traict  d'esprit,  de  bon  sens, 
en  vn  mot,  quelque  faueur  de  la  nature 
ou  de  la  grâce,  cela  est  comme  reuoqué 
en  doute.  Qui  eust  iamais  cru  que  no- 
stre  blasphémateur  deust  chanter  les 
louanges  de  Dieu  ?  Nous  le  fismes  por- 
ter dans  la  Cabane  de  quelques  Sauuages 
ses  parens  ;  et  au  mesme  temps  que 
nous  ne  luy  donnions  plus  aucun  se- 
cours, sinon  de  luy  remontrer  douce- 
ment son  péché,  il  fut  si  contrit,  qu'il 
nous  tira  les  larmes  des  yeux.  Il  de- 
manda le  Baptesme,  protesta  qu'il  estoit 
marry  d'auoir  offensé  son  Seigneur,  luy 
donne  sa  vie  sans  le  prier  de  la  prolon- 
ger d'vn  moment,  dit  tout  haut  qu'il 
croit  et  qu'il  veut  croire  à  iamais  en  ce- 
luy  qui  luy  a  touché  le  cœur.  On  le  ba- 
ptize  dans  cette  ferueur  ;  le  Diable  sur- 
uient  à  la  trauerse  :  vn  sien  frère  songe 
que  si  on  mettoit  vn  baston  auprès  de 
luy  qui  ressemblast  à  vne  couleuure, 
qu'il  gueriroit;  on  en  fait  vn  aussi-tost, 
on  le  place  auprès  de  sa  teste.  Ayant 
eu  aduis  de  cette  superstition,  nous  l'al- 
lasmes  visiter  ;  comme  nous  luy  de- 
mandions si  ce  baston  n'auoit  point  fait 
son  corps,  puis  qu'on  le  mettoit  auprez 
de  luy  pour  le  refaire,  il  le  prit  et  nous 
le  donna  :  Emportez-le,  fit-il,  afin  qu'il 


n'en  soit  plus  de  nouuelle,  ils  l'ont  mis 
auprès  de  moy  sans  que  i'y  aye  aucune 
créance.  le  l'enuoye  à  V.  R.  encore 
qu'il  n'ait  autre  rareté  sinon  qu'il  fera 
vn  long  voyage.  Ayant  suruescu  quel- 
que temps  après  son  baptesme,  il  se 
confessa  et  receut  l'extrême- Onction 
auec  vn  tel  sentiment  de  deuotion,  que 
sa  face  en  estoit  toute  épanouie.  Nous 
luy  demandasmes,  s'il  ne  craignoit  point 
la  mort  :  Non,  ie  ne  la  crains  plus  de- 
puis mon  baptesme  ;  au  contraire,  ie  de- 
sire  fort  d'aller  voir  mon  Père  et  mon 
Dieu.  Nous  luy  remismes  en  mémoire 
quelques  offenses  qu'il  pourroit  auoir 
faites  depuis  qu'il  estoit  Chrestien,  afin 
d'en  demander  pardon  à  Dieu.  Il  pensa 
vn  petit  à  part  soy,  puis  il  nous  dit  : 
Non,  ie  ne  suis  pas  tombé  dans  ces  pé- 
chez :  car  me  présentant  au  Baptesme, 
ie  fis  mon  compte  qu'estant  enfant  de 
Dieu  ie  ne  le  deuois  plus  offenser  ;  et 
puis  il  me  semble  que  ceux  qui  sont  ba- 
ptizés  ne  tombent  point  dans  ces  offen- 
ses. Sa  mort  estonna  ceux  qui  auoyent 
désespéré  de  sa  conuersion. 


chapitre  v. 

De  la  conuersion  et  du  Baptesme  d'vn 

ieune  homme  et  de  quelques 

autres  Sauuages. 

Non  est  abbreuiata  manus  Domini  rt 
saluare  nequeat;  neque  aggrauata  est 
auris  eius  vt  non  exaudiat.  Dieu  n'a 
pas  les  mains  plus  foibles,  ny  les  au- 
reilles  plus  fermées  qu'il  auoit  il  y  a 
mille  ans.  Ces  paroles  nous  seruiront 
de  garant  contre  ceux  qui  prendroient 
les  faueurs  que  sa  bonté  commence  à 
faire  aux  Sauuages,  pour  des  exagéra- 
tions. Nous  verrons  en  ce  ieune  homme 
vn  triomphe  de  la  prouidence  et  de  la 
miséricorde  du  grand  Dieu.  Il  y  a  tan- 
tost  deux  ans  que  Monsieur Gand,  homme 
fort  charitable  enuers  les  pauures  Sau- 
uages, recueillit  ce  misérable  à  demy 
mort  de  faim,  de  froid  et  de  maladie  ; 
quoy  qu'il  fust  très-bien  apparenté  par- 

my  les  siens,  il  rhabille,  le  loge,  luy 
procure  des  viures,  et  nous  le  met  entre 
les  mains  pour  l'instruire.  On  le  presse 
par  diuerses  raisons  ;  on  le  fait  prier 
Dieu  soir  et  matin,  il  sçait  la  pluspart  de 
nos  mystères  ;  mais  il  ne  les  croit  qu'en 
apparence:  en  vn  mot,  il  cherchoit  la  vie 
du  corps,  et  non  de  l'âme.  L'hyuer 
I  passé,  le  froid  continue  dans  son  cœur; 
I  dequoy  nous  apperceuans,  nous  le  chas- 
I  sasmes  comme  vne  personne  qui  nous 
|  suiuoit  à  la  façon  des  chiens  pour  auoir 
du  pain.  Il  passe  l'Esté  auec  sescompa- 
!  triotes,  parlant  tousiours  honorablement 
de  nous.  Sur  l'Automne,  il  luy  arriue 
vne  disgrâce  :  faisant  vne  suërie,  il  tomba 
sur  les  pierres  ardentes  qui  esehauflbient 
ces  estimes,  il  se  grilla  et  bru  si  a  vne 
grande  partie  du  corps  :  c'estoit  chose 
affreuse  de  le  voir.  Le  voila  donc  aussi 
prés  de  la  mort  que  de  l'hyuer  :  car  il 
commit  bien  qu'il  ne  le  passera  Jamais, 
s'il  n'est  fortement  secouru  ;  ce  qu'il 
n'attendoit  point  de  ses  gens,  qui  ne 
sçauent  non  plus  ce  que  c'est  de  charité 
que  de  chirurgie.  Il  nous  iette  plusieurs 
oeillades,  nous  parle  de  retourner  auec 
nous;  mais  nousn'auions  plus  d'oreilles 
pour  luy,  croians  qu'il  n'en  auoit  point 
pour  Dieu.  En  ce  mesme  temps  nous 
receusmes  lettres  de  nos  Pères  des  Trois 
Riuieres,  lesquels  nous  demandoient 
quelque  ieune  Sauuage  pour  passer  l'hy- 
uer auec  eux,  afin  qu'en  l'instruisans 
ils  se  formassent  tousiours  en  lacognois- 
sance  de  leur  langue.  Nous  ne  pensions 
guère  à  ce  pauure  corps  toutrosty;  mais 
en  fin  après  en  auoir  trouué  d'autres 
qui  nous  manquèrent  de  parole,  nous 
fusmes  contraints  de  leur  enuoier  ce 
pauure  misérable,  qui  n'auoit  plus  que 
la  moitié  de  son  corps.  0  mon  Dieu, 
quelle  prouidence  !  ils  le  font  panser, 
ils  le  traittent  auec  toute  sorte  d'amour 
et  de  cœur  ;  estant  guery,  cet  homme 
de  pierre  demeura  tousiours  froid  comme 
vne  glace.  En  fin  nos  Pères  ne  pou- 
uans  souffrir  cette  langueur,  ont  recours 
à  Dieu,  lui  font  quelques  vœux  par  l'in- 
tercession du  glorieux  Apostre  sainct 
Paul,  présentent  le  sainct  Sacrifice  de  la 
Messe  le  iour  de  sa  conuersion,  pour  la 
conuersion  de  cette  statue  insensible. 


Chose  estrange  !  le  voila  changé  en  vn 
moment  :  son  cœur  est  plein  de  regrets 
d'auoir  si  long  temps  résisté  à  Dieu,  il 
presse  qu'on  le  baptise  pour  estre  dé- 
chargé du  fardeau  de  ses  péchez  ;  il 
ieusne  de  soy-mesme,  faisant  semblant 
de  manger,  et  remettant  dextrement  à 
l'escart  ce  qu'on  luy  donnoit  pour  son 
viure  ;  il  passe  dans  la  rigueur  de  lhy- 
uer  les  heures  entières  dans  la  Chapelle, 
attiré  par  vne  vertu  secrette,  qu'il  adore 
sans  la  cognoistre.  Son  esprit  qui  iu- 
sques  à  lors  auoit  paru  massif  et  pesant 
comme  du  plomb,  se  subtilise  en  sorte 
qu'il  conçoit  sans  peine  tout  ce  qu'on  luy 
enseigne  de  nos  mystères.  Nos  Pères 
s'en  estonnans,  il  respondit  :  C'est  vne 
faueur  de  mon  bon  Ange,  auquel  ie  de- 
mande secours  autant  de  fois  que  vous 
m'appeliez  pour  estre  instruit.  Comme 
on  luy  vint  à  parler  de  la  présence  de 
Iesus-Christ  au  Sainct  Sacrement,  il  fit 
vn  geste  comme  d'vn  homme  plein  de 
ioye.  le  ne  m'estonne  plus,  fit-il,  si  ie 
prenois  tant  de  plaisir  d'approcher  de 
l'Autel  quand  ie  faisois  mes  prières  en 
la  Chapelle  :  plus  i'en  estois  proche,  plus 
ie  ressentois  de  contentement  dans  mon 
âme,  sans  pouuoir  comprendre  d'où  cela 
procedoit. 

Ses  parens  ayant  rapporté  force  chair 
fraische  de  leur  chasse  pendant  le  Ca- 
resme,  on  luy  dit  qu'il  en  pouuoit  man- 
ger, puis  qu'il  n'estoit  pas  encore  ba- 
ptizé.  Il  repartit,  vous  vous  en  abste- 
nez pour  vn  bien,  ie  désire  me  procurer 
ce  bien  à  moy-mesme.  Pour  le  sonder 
on  luy  fit  entendre  que  le  Baplesme  luy 
seroit  peut  estre  occasion  de  mort,  Dieu 
punissant  la  feintise  de  son  cœur  par  ce 
supplice.  Il  respondit  en  ces  termes  :  Si  le 
Baptesme  ne  me  doit  faire  mourir  qu'en 
cas  de  feintise,  ie  ne  le  dois  pas  crain- 
dre ;  mais  quand  il  tueroit  absolument 
mon  corps,  ie  le  demanderoispour  faire 
reuiure  ma  pauure  âme.  Dieu  est  ad- 
mirable dans  ses  procédures  :  à  mesme 
temps  qu'on  promet  le  Sacrement  de 
lumière  à  ce  pauure  Catéchumène,  il  luy 
oste  les  yeux  du  corps  ;  vne  delluxion  luy 
tombe  en  vn  moment  sur  la  veuë,  et  le 
rend  aueugle,  ou  peu  s'en  faut,  car  il 
ne  voit  pas  assez  pour  se  conduire.    Ce 

coup  ne  l'estonna  point,  il  tint  ferme 
dans  sa  resolution  ;  le  diable  n'eut  pas 
la  force  de  resueiller  dans  son  âme  l'er- 
reur des  Sauuages,  qui  s'imaginoient  il 
n'y  a  pas  long  temps,  qu'ils  ne  pouuoienl 
procurer  la  vie  de  leur  àme  qu'en  per- 
dant celle  du  corps.  Comme  on  le  vit 
constant  dans  cette  tentation  et  dans 
cette  épreuue  que  Dieu  luy  donna,  on  le 
mit  au  nombre  des  enfans  de  Dieu  ;  il 
fut  nommé  Paul,  suiuant  la  promesse 
qu'on  en  auoit  faite  à  ce  grand  Apostre. 
Quelque  temps  après  son  Baptesme, 
nos  Pères  des  Trois  Riuieres  nous  l'en- 
uoierent  à  Kébec  auec  vu  mot  de  lettre, 
dout  voicy  la  teneur  :  Le  peude  viures 
que  nous  auons,  et  le  grand  nombre  de 
Sauuages  qui  ont  besoin  de  nostre  se- 
cours, nous  ont  fait  résoudre  de  vous 
enuoier  ce  nouueau  soldat  de  Iesus- 
Christ  ;  peut-estre  encore  luy  pourra-on 
trouuer  là  bas  quelque  remède  à  ses 
yeux.  Au  reste,  il  est  vraiment  touché, 
il  a  vne  humilité,  vraiment  Chrestienne, 


vue  grande 


résignation  à  la  volonté  de 


Dieu.  Nous  luy  auonssouuent  demandé 
s'il  ne  s'affligeoit  point  d'auoir  perdu 
les  yeux  ;  il  a  tousiours  respondu  que 
n'estant  pas  maistre  de  soy-mesme,  il 
falloit  laisser  agir  Dieu,  lequel  estant 
nostre  Père  cognoissoit  bien  ce  qui  nous 
estoit  le  meilleur.  Tout  de  mesme,  di- 
soit-il,  que  si  mon  corps  n'enst  esté 
bruslé  cet  Automne,  mon  âme  fust  tom- 
bée cet  hyuer  dans  les  feux  ;  car  i'eusse 
suiuy  les  Sauuages,  et  perdu  la  vie  auec 
eux  dans  la  faiblesse  en  laquelle  ie  me 
trouuois  :  de  mesme,  peut-estre  que  ie 
perdrois  la  veiïe  du  Ciel,  si  Dieu  ne  m'o- 
stoit  la  veuë  de  la  terre.  La  Foy  luy  a 
fait  perdre  la  honte  de  parler  de  Dieu 
deuant  ses  compatriotes.  I'espere  qu'il 
vous  donnera  de  la  consolation. 

Aussi-tost  qu'il  fut  arriué,  il  se  con- 
fessa et  communia,  et  le  iour  mesme  il 
tomba  malade,  mais  si  brusquement  et 
si  fortement,  qu'on  me  vint  viste  appel- 
les pour  le  voir  mourir.  Estans  auprès 
de  luy,  nous  luy  demandâmes  en  la  pré- 
sence des  Sauuages,  s'il  craignoit  la 
mort;  il  sousrit  doucement,  quoy  qu'il 
fust  extrêmement  abattu.  le  suis  baptisé, 
repliqua-il,  ie  ne  crains  plus  ny  la  mort 


ny  le  diable.  Si  ie  ne  croiois  pas  en 
Dieu,  i'aurois  peur  ;  mais  Dieu  estant 
auec  moy,  ie  ne  crains  plus  rien  sinon 
de  l'offenser.  N'estes  vous  point  triste 
de  mourir  si  tost?  luy  fismesnous.  De- 
mandez moy  plustost,  si  ie  ne  suis  pas 
bien  ioyeux  d'aller  au  Ciel  ;  que  ceux-là 
s'attristent  de  la  mort,  qui  n'ont  point 
d'espérance  en  Dieu,  pour  moy  ie  croy 
en  sa  parole,  i'espere  en  sa  bonté,  c'est 
pourquoy  ie  ne  suis  point  triste.  Ces  pa- 
roles nous  touchèrent  d'autant  plus, 
qu'elles  furent  proiitables  à  ses  gens  qui 
admiroient  ce  grand  changement  en  vn 
ieune  homme  de  leur  nation.  Ils  furent 
encor  plus  estonnés,  quand  à  peu  de 
iours  de  là  ils  le  virent  en  santé  contre 
leur  espérance.  11  fréquente  maintenant 
les  Sacremens,  voire  mesme  il  gouste 
Dieu  dans  l'Oraison  :  voila  où  la  grâce 
peut  porter  vn  Saunage.  Dieu  luy  donne 
la  perseuerance:  car  si  les  estoilles  tom- 
bent du  Ciel,  personne  ne  vit  en  as- 
seurance. 

Nous  adiouterons  à  ce  ieune  homme 
la  conuersion  d'vne  famille  plus  heu- 
reuse pour  le  Ciel  que  fortunée  sur  la 
terre.  Yn  grand  homme  bien  fait  et 
bien  renommé  parmy  les  Sauuages, 
après  nous  auoir  vn  assés  long  temps 
preste  l'oreille,  nous  aborda,  pour  nous 
tesmoigner  les  sentiments  de  son  cœur  : 
il  nous  dit,  venant  d'inhumer  l'vn  de 
ses  enfans  :  l'ay  l'âme  remplie  de  tri- 
stesse, non  de  la  movt  de  mon  fils,  mais 
de  ce  qu'il  est  mort  sans  baptesme.  Or 
comme  il  eut  appris  que  son  enfant 
estant  mort  en  bas  âge  ne  ressentoit 
point  la  peine  du  feu,  pour  n'auoir  com- 
mis aucun  péché  actuel,  il  nous  remer- 
cia fort  de  luy  auoir  enseigné  vne  do- 
ctrine si  fauorable,  disoit-il.  Puis  il 
adiousta  :  Il  court  vn  bruit  là  haut,  que 
vous  auez  écrit  à  vn  grand  Capitaine  de 
France,  pour  nous  ayder  à  loger  à  la 
Françoise  et  à  défricher  la  terre,  cela 
est-il  vray  ?  Luy  aiant  respondu  que 
cela  estoit  véritable  :  Souuenez-vous, 
dit-il,  que  ie  suis  des  premiers  qui  me 
veux  ranger  sous  vos  drapeaux  ;  ie  ne 
seray  pas  seul,  ie  vous  en  ameneray  plu- 
sieurs auec  moy.  Mais  vn  poinct,  fai- 
soit-il,  me  tient  en  halene  :   si  ce  Capi- 

laine  auquel  vous  auez  rescrit  vous  en- 
uoie  vn  'meschant  papier,  desisterez- 
vous  de  nous  enseigner  ?  A  Dieu  ne 
plaise,  luy  dismes  nous,  iamais  nous  ne 
vous  abandonnerons.  Voila,  repart-il, 
le  meilleur  de  vos  discours:  car  ie  ne 
veux  m'arrester  auprès  de  vous  que  pour 
le  salut  de  mon  âme.  Sur  ces  entre- 
faites, se  préparant  pour  faire  vn  voiage, 
à  Tadoussac,  il  nous  dit  plusieurs  fois  : 
Visitez  sonnent  ma  famille,  si  quelqu'un 
meurt  sans  baptesme,  vous  en  respon- 
drez  :  car  nous  voulons  tous  croire  en 
Dieu.  Vn  autre  mien  fils  est  malade, 
faites  le  Chrestien  au  plus  lost,  de  peur 
de  surprise.  Les  iugemens  de  Dieu  sont 
desabysmes:cebon  homme,  lequel  nous 
resiouissoit  iusques  au  fond  du  cœur, 
non  pour  sa  seule  conuersion,  mais  pour 
l'espérance  que  nous  auions  que  plu- 
sieurs imiteroient  son  exemple,  tomba 
malade  leiour  qu'il  se  deuoit embarquer, 
et  dans  quatre  iours  après  il  est  baptisé 
et  mis  au  tombeau.  Trois  iours  après  sa 
femme  est  saisie  du  mesme  mal  ;  se  sen- 
tant frappée  à  mort,  elle  nous  appelle  et 
nous  dit  :  L'amour  que  vous  nous  por- 
tez me  fait  croire  que  ie  ne  peux  mieux 
laisser  mes  deux  petits  fils  qu'entre  vos 
mains  :  puisque  vous  auez  chcry  le  père, 
chérissez  les  enfans  ;  ie  vous  les  donne, 
esleuez-les  en  vostre  créance,  et  me  ba- 
ptisez, car  ie  suis  morte.  Comme  on 
les  transportoit,  cette  panure  mère  les 
regardant,  leur  dit  d'vne  voix  dolente  : 
Adieu,  mes  enfans,  c'est  pour  la  der- 
nière fois  que  ie  vous  verray  ça  bas  en 
terre.  Cela  dit,  on  la  fait  Chrétienne, 
et  du  Baptesme  on  la  porte  au  tombeau  ; 
ses  deux  enfans  sont  deux  petits  germes 
du  Séminaire.  Sur  ces  entrefaites,  sa 
sœur  arriue  toute  malade,  c'estoit  l'vne 
des  meschantes  femmes  du  pais  ;  elle  se 
mesloit  de  leur  sorcellerie,  en  quoy  elle 
reïïssissoit  mieux  que  les  hommes.  L'af- 
fliction ouure  les  yeux  de  l'entende- 
ment, cette  misérable  demande  le  Ba- 
ptesme, crie  mercy  à  Dieu,  proteste 
qu'elle  croit,  elle  nous  estonne  par  vn 
changement  si  subit,  nous  luy  accordons 
ce  qu'on  ne  luy  pouuoit  refuser  sans  im- 
pieté. A  peine  est-elle  purgée  de  ses 
offenses,qu'on  la  met  en  terre;  son  mary, 


se  voiant  chargé  de  son  enfant  encor 
fort  ieune,  nous  le  donne  pour  estre  mis 
auec  ses  cousins.  La  mort  de  ces  deux 
panures  créatures  n'empesche  pas  que 
leur  troisiesme  sœur  ne  se  fasse  main- 
tenant instruire  pour  viure  à  lesus- 
Christ.  En  mesme  temps  vn  ieune 
homme  bien  instruit,  frappé  de  la  mesme 
contagion,  recherchant  le  salut  de  son 
âme  dans  les  eaux  du  Baptesme,  y  trou- 
ua  encor  celuy  du  corps  :  car  il  guérit  à 
mesme  temps  qu'il  fut  Chrestien.  Cette 
guerison  bien  soudaine  nous  eslonna, 
d'autant  qu'il  estoit  aux  abois  quand  on 
le  baptisa.  Reuenu  à  soy,  il  nous  donna 
son  petit  frère  pour  le  ietter  au  port  du 
salut  tant  pour  le  corps  que  pour  l'àme. 
Vn  Père  passant  auprès  d'vne  cabane 
sans  entrer  dedans,  vne  femme  sauuage 
luy  dit  en  se  plaignant  :  le  croy  que  tu 
ne  nous  aimes  plus,  puis  que  tu  passes 
sans  nous  visiter.  Le  Père  sousrit  à  cette 
plainte,  entre  dans  la  Cabane,  y  trouue 
vue  panure  femme  fort  malade,  qui  luy 
dit  :  Sied  toy  vn  petit  auprès  de  moy, 
car  ie  me  meurs.  Puis  en  luy  monstrant 
son  petit  fils,  elle  luy  demande  la  larme 
à  l'œil,  s'il  ne  voudroit  pas  bien  seruir 
de  père  au  panure  petit  enfant  qu'elle 
alloit  laisser.  Le  Père  la  consola  bien 
tost,  il  fit  emporter  ce  petit  innocent 
pour  estre  esleué  auec  les  autres  ;  puis 
comme  cette  femme  estoit  baptisée,  il 
l'enquist  si  elle  ne  seroit  pas  bien  aise 
de  se  confesser  des  péchés  qu'elle  au- 
roit  commis  depuis  son  baptesme.  Elle 
le  fit  auec  tant  de  préparation  et  tant 
de  candeur,  que  le  Père  demeura  quel- 
ques iours  comme  estonné,  voiant 
comme  la  Foy  iettoit  de  profondes  ra- 
cines dans  les  âmes  de  ces  pauures  Bar- 
bares. 

Quelque  temps  après,  vn  Capitaine  étant 
tombé  malade  et  ayant  receu  le  sainct 
Baptesme,  nous  donna  sa  propre  fille 
âgée  d'enuiron  trois  ou  quatre  ans;  nous 
la  faisons  esleuer  chés  vne  famille  Fran- 
çoise. La  mère  de  cette  enfant  ne  la  pou- 
uoit quitter  qu'auec  peine,  mais  ce  bon 
Néophyte  la  pressa  tant,  qu'elle  nous 
l'apporta  elle- mesme,  cognoissant  bien 
qu'elle  seroit  mieux  dans  nos  maisons 
Françoises,  que  sous  l'vne  de  leurs  ca- 

banes.  l'obmets  vn  grand  nombre  de 
baptesmes,  pour  ne  passer  les  limites 
que  ie  me  suis  proposé,  encor  qu'on  y 
peut  remarquer  quelque  chose  de  no- 
table, quand  ce  ne  seroit  qu'vne  proui- 
dence  de  Dieu  très  particulière.  Par 
exemple,  quelqu'vn  de  nous  entre  par 
cas  fortuit  dans  vne  cabane,  voit  vn  pe- 
tit mouuement  sous  vne  peau  d'Eslan, 
trouue  vn  enfant  mourant,  le  baptise 
et  l'enuoye  au  Ciel  à  mesme  temps. 

Vn  Sauuage  vient  quérir  vn  de  nos 
Pères  pour  aller  baptiser  vn  malade  dans 
sa  cabane.  Le  Père  le  suit,  tous  deux 
passent  sur  le  fîeuue  glacé  ;  à  peine 
sont-ils  à  l'autre  bord,  que  la  glace  se 
creue  et  s'en  va  à  vau  l'eau  ;  s'ils  eus- 
sent encor  vn  peu  attendu,  ils  estoient 
morts.  Entrés  qu'ils  sont  en  la  cabane, 
le  P.  rencontre  vn  enfant  qui  n'a  plus 
que  ce  qu'il  faut  de  vie  pour  receuoir 
le  S.  Baptesme  ;  estant  fait  enfant  de 
Dieu,  il  s'enuole  au  Ciel,  et  le  P.  re- 
tournant sur  ses  pas,  trouue  le  pont  sur 
lequel  il  auoit  passé  mis  en  pièces  :  il 
restoit  encor  vne  grosse  glace  eschoùée 
sur  les  bords  du  grand  fleuue  ;  il  monte 
dessus,  appelle  tant  qu'il  peut,  afin  qu'on 
le  vienne  quérir  auec  vn  canot.  On 
Papperçoit,  on  y  court,  il  s'embarque, 
et  la  glace  qui  le  portoit  flotte  aussi- tost 
qu'il  Ta  quittée,  et  s'en  va  dans  le  cou- 
rant de  la  riuiere  :  vous  eussiés  dit 
qu'elle  n'attendoit  sinon  que  le  P.  fut  en 
lieu  de  sauueté.  Toutes  ces  rencontres 
sont  vn  prodige  de  la  prouidence  de  Dieu. 

Yn  Père  descendant  à  Kébec,  arriue 
en  mesme  temps  que  ceux  qui  alloient 
visiter  les  Sauuages  qui  estoient  ma- 
lades :  il  s'en  va  donc  luy-mesme  en 
leurs  cabanes,  en  baptise  trois  ou  quatre 
à  l'article  de  la  mort,  s'en  retourne  d'où 
il  estoit  venu,  sans  qu'on  ait  quasi  peu 
cognoistre  ce  qui  î'auroit  peu  appeler  au 
lieu  où  Dieu  le  conduisoit  pour  le  salut 
de  ces  âmes.  Quant  sa  majesté  veut 
sauuer  vne  âme,  tous  les  démons  ne  la 
sçauroient  perdre.  Yne  autre  fois  les 
Sauuages  vindrent  encor  quérir  vn  de 
nous  pour  aller  visiter  leurs  malades  à 
quelques  lieues  de  nos  demeures.  Le  P. 
s'embarque  auec  eux;  le  diable  pre- 
uoiant  le  bien  qu'il  deuoit  faire,  ramasse 


tant  de  glaces  à  l'entour  de  leur  canot, 
qu'ils  furent  contraints  de  se  desembar- 
quer sur  vne  isle  noiée  et  couuerte  d'vne 
seule  glace.  Les  Sauuages  trouuerent 
l'inuention  de  faire  du  feu  sur  ce  foyer 
sans  le  fondre  :  ils  coupent  vn  grand 
arbre  de  bois  blanc,  lequel  ne  brusle 
guère  au  feu,  ils  en  font  leur  atre,  allu- 
ment du  feu  dessus,  et  pour  maison  et 
lict  tout  ensemble,  prennent  des  mor- 
ceaux de  bois  sur  lesquels  ils  se  cou- 
chent auec  le  P.  et  y  passent  la  nuict.  Le 
matin  ils  se  rembarquent  ;  les  glaces 
les  enuironnent  de  rechef,  ils  crient  au 
secours  :  les  Sauuages  du  lieu  où  ils  al- 
loient les  entendans,  accourent,  leur 
tendent  de  longues  perches,  et  les  tirent 
des  portes  de  la  mort.  Le  P.  ayant 
remercié  Dieu  de  cette  faueur,  instruit 
les  sains  et  les  malades,  en  baptize 
quelques-vns,  entre  autres  vn  enfant 
qui  perdit  la  vie  aussi-tost.  Cela  fait,  il 
s'en  retourne  auec  facilité,  admirant 
dans  son  âme  les  voyes  que  Dieu  tient 
pour  sauuer  ses  esleus. 


CHAPITRE    VI. 

Des  grandes  dispositions  d'vn  Catéchu- 
mène Algonquin. 

le  ne  sçay  pas  bon  gré  à  ceux  qui  ont 
crû  qu'on  ne  remarquoit  dans  l'esprit 
des  Sauuages  aucun  petit  rayon  de  lu- 
mière, ny  de  cognoissance  touchant  la 
Diuinité.  Fay  autrefois  escrit  contre 
cet  erreur.  Voicy  deux  exemples  qui 
le  combattent  :  Vne  femme  nous  di- 
soit,  il  n'y  a  pas  long  temps,  qu'estant 
bien  malade,  elle  eut  vne  pensée  qu'il 
falloit  qu'il  y  eustquelqu'vn  qui  la  peus.t 
guérir;  elle  l'inuoque  et  recouure  la 
santé.  A  quelque  temps  de  là,  disoit- 
elle,  ie  descendis  vers  Kébec,  ie  vous 
entendis  parler  de  Dieu  et  de  sa  Toute- 
Puissance,  aussi-tost  ie  commençay  à 
dire  en  mon  cœur  :  voyla  celuy  que 
i'ay  prié  et  qui  m'a  guery,  ie  ne  sça- 
uois  pas  son  nom,  ie  ne  le  cognoissois 

pas  ■.  il  faut  que  i'escoute  ce  qu'on  en  dit, 
pour  croire  en  luy. 

Ce  ieune  homme  dont  ie  vay  parler, 
estant  deliuré  d'vne  maladie  qui  en  auoit 
enleué  plusieurs  autres,  philosophoit  eu 
cotte  sorte  :  Il  faut  bien  qu'il  y  ait  dans 
Huiliers  quelque  puissant  génie  qui 
m'ait  conseillé:  car  ie  n'ay  rien  apporté 
à  ma  guerison,  non  plus  que  les  autres 
et  si  mon  corps  n'est  point  d'vne  autre 
trempe,  ie  voudrois  bien  cognoistre  ce 
bien-facteur. 

Vne  autre-fois  estant  seul,  et  con- 
templant sa  main,  il  disoit  :  Ce  n'est 
pas  moy  qui  ay  composé  cette  main,  ny 
estendu  ces  doigts  ;  cela  ne  peut  estre 
non  plus  attribué  à  mon  pore  ny  à  ma 
mère  :  car  outre  qu'ils  n'auoient  point 
de  cognoissance  quand  ma  main  se  for- 
moit,  ils  ne  sçauroient  donner  aucun 
mouuementà  leur  ouurage  ;  ils  ne  sçau- 
roient faire  ny  auiron,  ny  canot,  ny  au- 
tre manufacture  qui  s'ouure  et  se  ferme 
par  vn  mouuement  secret  comme  font 
mes  doigts  :  sans  doute  il  y  a  quelque 
grand  ouurier  qui  fait  ces  merueilles. 
Fust-il  ainsi  que  quelqu'vn  m'en  don- 
nast  la  cognoissance.  le  prie  V.  R.  de 
croire  que  ie  n'adiouste  rien  aux  pen- 
sées de  ce  Sauuage.  Nous  sommes  di- 
gnes de  reproche  d'en  auoir  perdu  plu- 
sieurs semblables,  pour  ne  les  auoir 
marquées  sur  le  papier. 

Ce  bon  ieune  homme  estant  dans  cette 
disposition,  descendit  par  cas  fortuit  vers 
nos  demeures  :  car  il  est  de  l'Isle,  na- 
tion fort  esloignée  des  François.  Nous 
ayant  entendu  parler  du  grand  Archi- 
tecte de  FVniuers,  son  cœur  prend  feu, 
il  nous  vient  aussi-tost  trouuer  en  parti- 
culier ;  le  voila  touché,  plus  on  luy 
parle  de  Dieu,  et  plus  il  en  veut  oùir 
parler,  il  gouste  à  longs  traicts  cette  eau 
sacrée  qui  altère  en  rassasiant,  il  deuient 
importun,  mais  d'vne  importunité  qui 
nous  estoit  fort  agréable  ;  on  l'enseigne 
tous  les  iours  deux  fois,  et  après  vne 
grosse  heure  d'instruction,  il  deman- 
dait permission  d'aller  à  la  Chappelle, 
pour  demander  à  Dieu  la  grâce  de  rete- 
nir ce  qu'on  luy  auoit  enseigné  ;  au  sor- 
tir de  là  il  se  reliroit  pour  l'ordinaire  à 
l'escart  dans  le  bois  pour  ruminer  à  part 


soy  ce  qu'il  auoit  appris  ;  retournant  en 
sa  cabane,  il  en  faisoit  part  aux  siens 
auec  vne  ardente  affection,  accompagnée 
d'vne  insigne  modestie. 

Quand  il  se  sentit  fortifié  dans  laFoy, 
il  fit  vn  festin  à  tous  les  Saunages  qui 
estoient  dans  les  cabanes  voisines,  pour 
leur  décharger  son  cœur.  Estant  as- 
semblés, il  leur  dit  :  Mes  chers  compa- 
triotes, ie  vous  ay  fait  venir  pour  vous 
déclarer  publiquement  que  dés  ce  mo- 
ment ie  quitte  toutes  les  sottes  coustu- 
mes  de  nostre  nation,  et  pour  prenne 
de  mon  dire,  ie  ne  chanteray  point,  ie 
ne  feray  point  les  cris  et  les  bruits  que 
nous  faisons  à  nos  banquets,  mais  ie 
prieray  Dieu  et  le  beniray  de  ce  qu'il 
nous  a  donné  ce  que  ie  vous  présente  à 
manger  de  bon  cœur  :  voies  si  vous  le 
voulés  prier  auec  moy.  A  ces  paroles 
les  voila  bien  estonnés,  ils  baissent  les 
yeux,  le  suiuent  mot  à  mot  dans  les 
prières  qu'il  présenta  à  Dieu. 

Voicy  vne  autre  preuue  de  sa  foy  : 
comme  nous  lui  faisions  quelque  pré- 
sent pour  gagner  plus  fortement  son 
amitié,  il  le  refusa,  disant,  qu'il  ne  croioit 
point  pour  tirer  aucune  vtilité  des  Fran- 
çois :  Tous  vos  biens  ne  sauueront  pas 
mon  âme  ;  c'est  la  Foy  seule  que  i'at- 
tends  de  vous  ;  si  ie  prenois  quelque 
autre  chose,  ceux  de  ma  nation  s'ima- 
gineroient  que  ie  ne  croirois  pas  en 
Dieu,  mais  en  vous  autres.  le  souhait- 
terois  vne  seule  faueur,  c'est  qu'on 
m'aidast  à  deuenir  sédentaire,  afin 
d'estre  auprès  de  vous  pour  entendre  la 
parole  de  Dieu.  On  parle  icy  qu'on  a 
desia  bâty  vne  maison  prés  de  Kébcc 
pour  ce  sujet.  Mandez,  s'il  vous  plaist, 
au  Père  qui  en  a  la  conduitte,  qu'il  me 
fera  plaisir  de  m'accorder  la  mesme 
courtoisie  qu'il  prétend  faire  aux  autres  ; 
mais  faites  luy  bien  entendre,  qu'encor 
qu'il  m'esconduise,  ie  ne  laisseray  pas 
de  croire  en  Dieu.  Ce  n'est  pas  luy  qui 
a  fait  mon  âme,  et  qui  luy  doit  pardon- 
ner mes  péchés  ;  quand  il  n'y  auroit 
plus  aucun  de  vous  autres  sur  le  pais,  ie 
nepourroispasquitterDieu.  Il  nous  a  dit 
iusques  là  :  Quand  tous  les  François  me 
traitteroient  auec  rigueur,  iusques  à  me 
frapper,  et  me  mettre  en  pièces,  ie  n'a- 

bandonnerois  point  la  Foy,  car  ce  n'est 
pas  en  eux  que  ie  croy,  mais  en  Dieu. 
Cette  foy  est  accompagnée  d'vn  grand 
zèle  qu'il  a  du  salut  de  ses  compatriotes, 
il  les  presse  incessamment  par  viues 
raisons,  il  nous  les  amené  pour  en- 
tendre la  doctrine  de  I.  C.  Quelques- 
vns  faisans  la  sourde  oreille,  il  dit  vn 
iour  au  P.  qui  les  enseiguoit  :  Allons, 
mon  Père,  quittons  ces  opiniastres  ;  al- 
lons parler  de  Dieu  aux  nations  plus 
eslo'gn.ées,  ie  m'asseure  que  si  elles  en- 
tendoient  ce  que  vous  enseignés  ça  bas, 
qu'elles  receuroient  la  Foy  à  bras  ou- 
ueits,  et  nous  faisons  les  retifs.  Sa  con- 
fiance en  Dieu  est  d'autant  plus  digne 
d'admiration,  qu'elle  a  commencé  lors 
qu'il  n'estoit  encore  que  Catéchumène. 
Estant  bien  esloigné  dans  les  bois,  où  il 
estoit  allé  à  la  chasse,  vne  femme  de 
son  escouade  tomba  malade  :  cela  les 
incommodoit  fort  dedans  leurs  courses  ; 
d'abandonner  cette  panure  créature, 
c'est  ce  qu'il  ne  pouuoit  plus  gouster.  Il 
s'adress.j  à  son  mary,  et  luy  dit  :  Tu  as 
appris  ce  qu'on  nous  a  enseigné  de  la 
bonté  et  de  la  puissance  de  Dieu,  il  est 
maistre  de  nostre  vie,  il  nous  l'a  don- 
née, il  nous  la  peut  rendre  quand  nous 
l'aurons  perdue  :  prions-le  qu'il  gué- 
risse ta  femme,  mais  prions-le  de  bon 
cœur,  et  nous  confions  en  luy.  Ce  bon 
homme  et  toute  la  cabane  s'y  estant  ac- 
cordée, il  fait  mettre  tout  le  monde  à 
geno  ix,  il  innoque  la  bonté  de  Dieu,  et 
tous  les  autres  prient  mot  pour  mot 
après  luy.  Ce  n'est  pas  tout,  désirant 
d'estre  exaucé,  il  passa  luy  seul  vne  par- 
tie de  la  nuit  en  prières.  Nostre  Sei- 
gneur soit  beny  à  jamais.  Deuant  que 
le  iour  suiuant  fut  passé,  celte  femme 
trauailloit  aussi  gaiement,  etauec  autant 
de  santé  que  toutes  les  autres. 

Il  expérimenta  le  secours  de  Dieu  dans 
sa  chasse.  Tous  les  matins  et  tous  les 
soirs  il  faisoit  prier  Dieu  à  tous  ses  gens, 
et  luy  mesme  luy  adressoit  ces  paroles  : 
C'est  vous,  ô  mon  Dieu,  qui  m'auez  fait, 
et  par  conséquent  ie  suis  à  vous  ;  vous 
pouuez  disposer  de  moy  comme  ie  dis- 
pose des  petits  meubles  que  i'ay  faits. 
Regardez-moy  donc  comme  vne  chose 
qui  vous  appartient  :  comme  l'vsaged'vn 


auiron  que  i'ay  fait  est  à  moy,  aussi 
faut-il  que  l'vsage  de  mon  corps  et  de 
mon  âme,  et  de  toutes  mes  puissances, 
que  vous  auez  basties,  soit  à  vous.  le 
vous  offre  tout,  et  le  corps  et  l'âme,  et 
toutes  mes  actions  ;  ie  me  repose  sur 
vous  de  ma  chasse,  me  souuenant  que 
vous  estes  mon  Père.  Il  s'en  alloit  auec 
cette  confiance,  et  faisoit  merueille,  ja- 
mais il  ne  disoit,  i'ay  pris,  i'ay  tué,  mais 
Dieu  m'a  donné  telle  chose.  Retour- 
nant certain  iour  de  la  chasse,  il  son- 
geoit  à  part  soy  aux  prières  qu'on  luy 
auoit  enseignées.  Sur  ces  entrefaites, 
il  apperçoit  vn  Ours,  le  poursuit  et  le 
tuë.  Estant  mort,  il  s'arreste  tout  court  : 
Cet  animal  n'est  pas  à  moy,  faisoit-il, 
car  Dieu  me  l'a  fait  tuer  non  par  mes 
mérites,  mais  en  vertu  des  prières  que 
font  les  François  :  c'est  donc  à  eux 
qu'il  appartient,  et  non  à  moy.  Il  l'ap- 
porte, nous  le  présente  pour  le  distri- 
buer, disoit-il,  à  ceux  qui  faisoient  bien 
leurs  prières. 

le  ne  sçay  pas  s'il  a  la  charité,  mais 
ie  sçay  bien  qu'il  en  donne  de  grands 
indices.  Entendant  vn  iour  vn  de  nos 
Pères  parler  de  Dieu,  il  le  deuoroit  des 
yeux  ;  et  pour  conclusion  luy  dit  :  Que 
ne  suis-je  éternellement  auec  toy  !  C'est 
la  vérité  que  ce  Catéchumène  ne  se  lasse 
iamais  de  semblables  discours  ;  y  aiant 
passé  les  trois  heures  entières,  comme 
on  le  renuoioit  de  peur  qu'il  ne  s'en- 
nuiast,  vous  eussiez  dit  qu'on  ostoit  le 
morceau  de  la  bouche  à  vn  affamé.  Ne 
craignez  pas,  disoit-il,  de  me  lasser,  i'ay 
prou  de  regret  d'auoir  passé  ma  vie  sans 
cognoistre  Dieu  ;  le  plus  grand  plaisir 
que  i'aye  au  monde,  c'est  d'en  ouïr  par- 
ler. Il  alla  bien  iusques  dans  cet  excès, 
qu'ayantconsommé  toutes  ses  prouisions, 
il  s'abstenoit  d'aller  à  la  pesche  ou  à  la 
chasse,  de  peur  d'estre  priué  de  nous 
venir  voir,  pour  parler  de  Dieu  et  de 
nostre  créance,  passant  quelquefois  quasi 
les  deux  iours  sans  manger.  Nous  en 
estans  apperçeu,  nous  le  reprismes  de 
cette  ardeur  déréglée,  le  secourant  se- 
lon nostre  pouuoir.  le  sçay  bien  qu'à 
peine  me  croira-on,  mais  ie  ne  sçaurois 
cacher  les  merueilles  de  Dieu. 

Il  n'y  a  pas  long  temps  que  regardant 

vn  Iïuron  fort  âgé,  il  nous  dit  :  Holas  ! 
que  Dieu  est  bon,  qu'il  est  bon  !  il  y  a 
peut-estre  soixante  et  dix  ans  qu'il  nour- 
rit et  qu'il  conserue  ce  vieillard,  et  ie 
m'asseure  qu'il  ne  luy  a  iamais  rendu 
vue  parole  d'action  de  grâces  !  Si  i'a- 
uois  donné  dix  fois  à  manger  à  vn 
homme  sans  qu'il  en  fist  aucune  reco- 
gnoissance,  ie  ne  le  voudrois  plus  voir  ; 
nous  dépendons  de  Dieu  en  toutes  nos 
actions,  et  nous  pensons  si  peu  en  luy  ! 
Il  n'entreprend  iamais  aucun  voiage 
qu'il  ne  vienne  demander  secours  à  N. 
Seigneur  dans  la  Chapelle,  et  se  recom- 
mander à  nos  prières.  Que  vous  estes 
heureux,  dit-il  par  fois,  d'auoir  cogneii 
Dieu  dés  vostre  jeunesse,  et  de  le  sça- 
uoir  prier  !  Pour  moy  depuis  que  i'en 
ay  la  cognoissance,  ie  pense  incessam- 
ment en  luy.  C'est  vne  chose  bien  re- 
marquable, que  les  Sauuages  fortement 
touchés,  sont  ordinairement  deuots  à 
leurs  bons  Anges.  Relisant  les  mé- 
moires de  nos  Pères,  dispersés  en  di- 
uers  endroits,  i'ay  esté  estonné,  consi- 
dérant comme  lesainct  Esprit  va  donnant 
les  mesmes  sentiments  à  ces  Néophytes. 
Car  sans  se  rien  communiquer  les  vns  aux 
autres,  ils  demandent  lumière  à  leur 
bon  Ange,  quand  ils  viennent  pour  estre 
"instruicts.  Us  ont  les  mesmes  estonne- 
mens  de  la  grandeur  et  de  la  bonté  de 
Dieu,  quoy  qu'ils  les  expliquent  diuerse- 
ment.  Nostre  Catéchumène  en  a  des 
sentimens  fort  doux.  Ouy,  mais,  dira 
quelqu'vn,  pourquoy  retient-on  encore 
au  nombre  des  Catéchumènes  vn  homme 
si  bien  disposé?  le  responds  qu'il  ne  se 
faut  pas  trop  haster  dans  les  atfaires 
d'importance.  L'empressement  qu'ap- 
portent les  vaisseaux,  nous  a  fait  diffé- 
rer son  Baptesme  iusques  après  leur  dé- 
part ;  deuant  qu'ils  ayent  ietté  l'Anchre 
dans  vos  haures,  ce  bon  Catéchumène 
sera  Chrestien. 


chapitre  vu. 

De  quelques  Saunage*  errans  deuenus 
sédentaires. 

Ce  Chapitre  donnera  de  la  consolation 
à  V.  II.  et  à  toutes  les  personnes  qui 
prennent  plaisir  de  voir  régner  Iesvs- 
Ciirist  dans  nos  grands  bois  :  car  il 
nous  met  dans  vne  grande  espérance  de 
la  conuersion  des  Sauuages,  si  tant  est 
qu'on  les  puisse  secourir  à  la  façon  que 
ie  le  vay  déduire. 

L'vn  des  plus  puissans  moyens  que 
nous  puissions  auoir  pour  les  amener  à 
Iesvs-Curist,  c'est  de  les  réduire  dans 
vne  espèce  de  Bourgade,  en  vn  mot  de 
les  aider  à  défricher  et  cultiuer  la  terre, 
et  à  se  bastir.  Comme  nous  cherchions 
tousiours  quelque  secours  pour  faire 
cette  entreprise,  arriue  qu'vne  personne 
de  vertu  de  vostre  France,  bien  cognué 
au  Ciel  et  en  la  terre,  et  dont  le  nom  ne 
peut  sortir  de  ma  plume  sans  luy  dé- 
plaire, me  donna  aduis  d'vn  dessein 
qu'il  auoit  de  seruir  Nostre  Seigneur  en 
ces  contrées.  Il  gage  à  cet  effet  quel- 
ques artisans  et  quelques  hommes  de 
trauail  pour  commencer  vn  bastiment, 
et  pour  défricher  quelques  terres,  m'as- 
surant  dans  ses  lettres  qu'il n'auoit  point 
d'autre  but  en  ce  trauail  que  la  plus 
grande  gloire  de  Dieu.  Nous  mismes 
ses  ouuriers  dans  vn  bet  endroit,  nommé 
à  présent  la  résidence  S.  Toseph,  vne 
bonne  lieuë  au  dessus  de  Kébec  sur  le 
grand  fleuue.  Monsieur  Gand  auoit  pris 
ce  lieu  pour  soy,  mais  il  le  consacra  vo- 
lontiers à  vn  si  bon  dessein.  Les  af- 
faires estant  en  cette  disposition,  nous 
mandasmes  à  ce  bon  Seigneur,  qu'il  fe- 
roit  vn  grand  sacrifice  à  Dieu  s'il  vou- 
loit  appliquer  le  trauail  de  ses  hommes 
à  secourir  les  Sauuages.  Il  falloit  at- 
tendre vne  année  pour  auoir  response. 
Cependant  il  arriue  que  demandans  à  vn 
Saunage  ses  enfans  pour  les  mettre  au 
Séminaire,  il  nousrespondit  :  C'est  trop 
peu  de  vous  donner  mes  enfans,  prenez 
le  père  et  la  mère  et  toute  la  famille,  et 

logez-nous  auprès  de  vostre  demeure, 
afin  que  nous  puissions  entendre  vostre 
doctrine,  et  croire  en  celuy  qui  a  tout 
fait.  Nous  luy  demandasmes  s'il  parloit 
sans  feintise.  le  vous  parle  nettement, 
respond-il,  selon  les  pensées  de  mon 
cœur.  Cecy  nous  fit  résoudre  de  luy 
offrir  tout  sur  l'heure  la  maison  qu'on 
bastissoit  en  la  résidence  de  S.  Ioseph,à 
condition  neantmoins  que  si  celuy  à  qui 
nous  en  auions  rescrit  n'en  estoit  pas 
content,  qu'il  en  sorliroit.  Ce  bon  Sau- 
uage,  nommé  des  siens  Negabamat,  nous 
dit  qu'il  nous  viendrait  voir  pour  parler 
de  cette  affaire,  et  qu'il  prendroit  auec 
soy  vn  sien  amy  de  mesme  volonté.  Il 
s'allia  d'vn  nommé  Nenaskoumat.  C'est 
nostre  François  Xauier  dont  i'ay  parlé 
cy-dessus.  Ils  nous  vindrent  trouuer 
tous  deux  en  vn  soir,  et  nous  dirent  que 
les  bonnes  affaires  se  faisoient  bien 
mieux  dans  le  silence  de  la  nuict,  que 
dans  le  bruit  du  iour,  et  par  consé- 
quent que  nous  leur  donnassions  le  cou- 
uert  pour  traitter  auec  nous  de  ce  que 
nous  leur  auions  parlé. 

Le  Sofeil  estant  couché  et  tout  le 
monde  en  repos,  Negabamat  me  fit  cette 
harangue  :  Père  le  Ieune,  tu  es  desia 
âgé,  et  partait  il  ne  t'est  plus  permis  de 
mentir  :  sus  donc,  prends  courage,  dis 
hardiment  la  vérité.  Est- il  pas  vray 
que  tu  m'as  promis  de  nous  loger  en 
cette  maison  qu'on  bastit,  et  de  nous 
ayder  à  défricher,  moy  et  vne  autre  fa- 
mille ?  Voicy  Nenaskoumat  auec  lequel 
ie  me  suis  associé,  c'est  vn  homme  pai- 
sible, tu  le  cognois  bien  :  nous  venons 
voir  si  tu  persistes  enta  parole.  Tous  les 
Sauuages  à  qui  nous  auons  parlé  de  ce 
dessein  l'admirent,  mais  ils  ne  croient 
pas  que  tu  le  mettes  iamais  en  exécu- 
tion :  prends  garde  à  ce  que  tu  feras  ;  si 
tu  veux  mentir,  ments  de  bonne-heure, 
deuant  que  de  nous  engager  dans  vne 
maison  pour  nous  en  faire  sortir.  Nous 
sommes  en  quelque  crédit  parmy  ceux 
de  nostre  nation,  s'ils  nous  voyoient  de- 
ceus  par  vous  autres,  ils  se  mocque- 
roient  de  nous,  ce  qui  nous  fascheroit. 
Cette  harangue  si  naïfue  nous  fit  sous- 
rire,  le  leur  reparty  que  cette  maison 
n'estoit  point  à  nous,  que  les  hommes 


qui  la  bastissoient,  n'estoient  point  à 
nos  gages,  mais  que  i'auois  rescrit  en 
France  à  celuy  qui  auoit  entrepris  ce 
dessein  de  l'appliquer  pour  le  bien  de 
leur  nation,  et  qu'eux  se  presentans  les 
premiers  pour  estre  secourus,  on  les  ai- 
derait aussi  les  premiers,  si  nous  auions 
de  fauorables  responses  ;  qu'au  reste  ie 
me  promettois  tant  de  la  bonté  de  cet 
homme  de  Dieu,  qu'il  leur  accorde- 
roit  aisément  cette  grande  et  singulière 
faueur. 

Ils  nous  firent  là  dessus  mille  que- 
stions :  Ce  grand  homme  à  qui  tu  as 
rescrit,  n'est-il  pas  bien  aussi  bon  que 
vous  autres  ?  Bien  meilleur,  luy  dismes- 
nous.  Voila  qui  va  bien,  repliquent-ils  ; 
car  puisque  vous  nous  voulés  du  bien, 
et  que  vous  nous  en  faites,  si  ce  Capitaine 
est  meilleur  que  vous,  il  nous  en  fera 
encore  dauantage.  Mais  est-il  bien  âgé  ? 
Il  l'est  en  effet,  leur  fismes-nous.  Ne 
mourra-il  point  bien  tost  ?  Nous  n'en 
sçauons  rien.  Prie-il  bien  Dieu?  gran- 
dement bien.  C'en  est  fait,  dirent-ils, 
nous  serons  secourus  :  car  s'il  prie  bien 
Dieu,  Dieu  l'aimera  ;  si  Dieu  l'aime,  il  le 
conseillera,  et  s'il  vit  long-temps,  il  nous 
aidera,  puis  qu'il  est  bon.  Vous  pou- 
uez  penser  si  ce  raisonnement  si  naïf 
nous  consoloit.  Voicy,  firent-ils  pour- 
suiuant  leurs  discours,  encore  vn  autre 
poinct  d'importance  :  comme  nous  ti- 
rons desia  sur  l'âge,  si  nous  venons  à 
mourir,  ne  chasserez  vous  point  nos  en- 
fans  de  cette  maison?  ne  leur  refuserez- 
vous  point  le  secours  que  vous  nous  au- 
rez donné?  Leur  ayant  expliqué  comme 
parmy  nous  les  biens  des  parens  appar- 
tenoient  aux  enfans  après  leur  mort,  ils 
s'escrierent  :  Ho,  ho,  que  tu  dis  de 
bonnes  choses,  si  tu  ne  ments  point  ! 
mais  pourquoy  mentirois-tu,  n'estant 
plus  enfant? 

Voila  donc  mes  gens  les  plus  contents, 
du  monde  ;  ils  vont  voir  la  maison  qu'on 
bastissoit,  ils  ne  se  sçauroient  saouler 
de  la  regarder  ;  ils  demandent  d'y  loger 
au  Printemps,  si  tost  qu'elle  sera  ache- 
uée  et  meublée.  Cependant,  disoit  Ne- 
gabamat, nous  irons  faire  nostre  chasse 
durant  l'Hyuer.  Nenaskoumat,  qui  pen- 
soit  autant  aux  biens  du  Ciel,  qu'au  se- 

cours  de  la  terre,  nous  dit  tout  bas  : 
Pour  moy  ie  viendray  passer  l'iïyuer  au- 
près de  vous  pour  estre  instruit. 

Les  voila  donc  séparez  ;  Pvn  trauerse 
le  grand  fleuue  pour  aller  chercher  des 
Casiers,  l'autre  se  vient  cabaner  tout 
près  de  Kébec.  Les  affaires  de  Dieu  ne 
s'establissent  que  dans  les  difficultés, 
ils  tombent  tous  deux  fort  malades  à 
mesme  temps.  Qui  n'eust  pensé  que 
tout  ce  dessein  estoit  renuersé?  Nena- 
skoumat  trouua  la  vie  de  l'âme  dans  la 
maladie  du  corps  ;  il  fut  fait  Chrestien 
et  nommé  François  Xauier,  comme  i'ay 
desia  remarqué.  Pour  Negabamat,  nous 
ne  luy  pouuions  donner  aucun  secours, 
estant  trop  esloigné  de  nous. 

La  bonté  de  Dieu  qui  a  commencé  cet 
ouurage,  et  qui  le  mettra  en  son  dernier 
poinct,  comme  nous  espérons,  nous  ren- 
dit nos  deux  prosélytes  en  bonne  santé, 
non  sans  crainte  et  sans  beaucoup  de 
vœux  et  de  mortifications  qu'on  luy  pré- 
senta. Le  Printemps  venu,  mes  gens 
se  présentent  à  la  maison  qui  les  atten- 
doit,  on  les  reçoit  à  bras  ouuerts.  Leur 
cœur  est  tout  plein  de  ioye,  les  autres 
Sauuagesd'étonnement,  et  nous  de  con- 
solation, voyant  les  premiers  fondemens 
iettés  d'vne  bourgade,  et  en  suitte  d'vne 
Eglise  qui  produit  desia  des  fleurs  et  des 
fruicts  tres-agreables  aux  yeux  des  Anges 
et  des  hommes.  Ces  deux  familles  sont 
composées  d'enuiron  vingt  personnes, 
dont  la  pluspart  sont  desia  baptisés,  le 
reste  le  sera  bien  tost  s'il  plaist  à  Dieu. 
De  l'heure  que  i'escris  cecy,  il  y  a  desia 
plusieurs  mois  qu'ils  sont  ensemble  dans 
vne  chambre  assez  petite,  et  cependant 
ie  puis  dire  auec  vérité  que  ie  suis  en- 
core à  remarquer  la  moindre  querelle  ou 
la  moindre  dispute  qu'ils  ayent  eue  par 
entr'eux. 

Les  autres  Saunages  circonuoisins  se 
vinrent  cabaner  à  l'entour  de  cette  mai- 
son demandans  la  mesme  faueur,  mais 
ils  voyent  bien  qu'on  ne  les  peut  pas 
si  tost  secourir  :  nos  maisons  ne  se  dres- 
sent pas  en  deux  heures  comme  leurs 
Cabanes. 

Le  bruit  de  cette  assistance  qu'on 
vouîoit  donner  aux  Sauuages,  se  respan- 
dit  incontinent  dans  toutes  les  nations 


circonuoisines  ;  cela  les  a  tellement  tou- 
chées qui;  si  nous  au  ions  les  forces  de 
leur  donner  les  mesmes  secours,  on  les 
reduiroil  toutes  en  fort  peu  de  temps. 
Et  remarqués  s'il  vous  plaist  vne  grande 
bénédiction  en  cette  affaire:  pas  vn  n'e- 
spere  estre  logé  ny  secouru  qui  ne  se 
résolue  d'estre  homme  de  bien,  et  de 
se  faire  Chrestien  ;  si  bien  que  c'est  vne 
mesme  chose  en  vn  Sauuage  de  vouloir 
estre  sédentaire,  et  de  vouloir  croire  en 
Dieu. 

Dans  ces  ioyes  communes  et  publi- 
ques, vn  poinct  tenoit  nos  deux  prosé- 
lytes en  haleine,  le  doute  qu'ils  auoient 
tousiours  que  cet  homme  de  bien,  qui 
faisoit  bastir  cette  maison  à  ses  despens, 
ne  nous  enuoiast  point  de  bon  papier, 
comme  ils  parloient,  c'est  à  dire,  ne  ré- 
pondist  pas  fauorablementà  leur  dessein  ; 
ils  souhaittoient  auec  passion  la  venue 
des  vaisseaux.  Enfin  en  ayant  eu  nou- 
uelles,  ils  nous  vindrent  trouuer  et 
nous  demandèrent  si  le  papier  venu  de 
France  estoit  bon.  Ils  auoient  belle 
peurqu'vn  mot  de  lettre  ne  les  fist  sortir 
de  leur  demeure,  qu'ils  chérissent  ex- 
trêmement. Nous  leur  respondismes 
que  les  Pères  qui  apportaient  ce  papier 
estoient  en  chemin,  de  Tadoussac  à 
Kébec,  dans  vne  barque  qui  les  ame- 
noit.  Comme  ils  virent  que  le  vent  les 
pouuoit  retarder,  ils  me  demandent  vn 
mot  de  lettre  pour  les  aller  quérir  dans 
leur  canot  ;  ie  leur  donne  aussi-tost,  et 
s'embarquent  encore  plusviste  :  ils  vont 
comme  le  vent,  abbordent  la  barque, 
enleuent  les  deux  Pères,  et  nous  les 
amènent.  Nostre  ioye  fut  double,  et 
de  voir  nos  Pères  en  bonne  santé  et 
d'apprendre  les  sainctes  volontés  de  cet 
homme  vraiment  de  Dieu,  lequel  ac- 
cordoit  ce  secours  aux  pauures  Sauua- 
ges auec  vn  cœur  si  dénué  et  plein  d'a- 
mour que  nous  en  restions  tous  eston- 
nés.  Si  tost  que  i'en  eus  ouuert  la 
bouche  à  nos  deux  sédentaires,  ils  triom- 
phent de  ioye,  font  mille  actions  de 
grâce  à  leur  mode,  et  me  disent  cent 
fois,  que  ie  n'estois  point  menteur,  que 
ce  braue  homme  estoit  vrayment  Capi- 
taine, qu'ils  connoissoient  bien  que  i'é- 
tois  maintenant  de  leur  nation,  qu'ils 

alloient  dire  par  tout  qu'ils  estoientaussi 
de  la  nostre,  et  que  ie  ne  manquasse 
point  d'escrire  vn  bon  papier  en  France 
pour  asseurer  ce  bon  Capitaine  qu'ils  ne 
mentiraient  iamais  en  ce  qu'ils  nous 
auoient  promis  de  seruir  Iesvs-Christ 
toute  leur  vie.  Negabamattenoit  ce  dis- 
cours. Pour  François,  desia  Chrestien, 
il  me  dit  que  sa  grande  ioye  estoit  de  se 
voir  auprez  de  nous,  pour  pouuoir  ap- 
prendre à  mieux  prier  Dieu. 

Au  sortir  de  là  ils  publient  par  tout 
que  nous  estions  véritables,  que  nous 
estions  leurs  pères,  que  nous  voulions 
resusciter  leur  nation,  qui  s'en  alloit 
mourant.  C'est  merueille,  combien  la 
charité  de  cet  homme  de  bien  a  de  puis- 
sans  effets  sur  ces  barbares.  Ils  nous 
pressent  maintenant,  et  nous  ne  pou- 
uons  subuenir  à  tous,  la  difficulté  de 
bastir  en  ce  pays  cy,  pour  la  longueur 
de  l'Hyuer  et  pour  les  frais  qu'il  faut 
faire,  estant  extrême.  S'ils  voient  ia- 
mais vn  hospital  dressé,  et  leurs  ma- 
lades bien  logez  et  bien  secourus,  c'est 
vn  autre  estonnement  qui  les  rauira 
tous.  La  pauureté  du  pays  soulage  peu 
ou  point  les  grandes  despenses  qu'il  faut 
faire  pour  ces  entreprises  vrayment  hé- 
roïques ;  mais  pleust  à  Dieu  que  ceux 
qui  peuuent  fauoriser  ces  entreprises, 
vissent  du  moins  vne  seule  fois  les  exer- 
cices de  deuotion  qui  se  font  tous  les 
iours  en  la  maison  de  ces  deux  nou- 
ueaux  sédentaires.  Si  ie  n'auois  peur 
d'ennuyer,  ie  raconterois  icy  les  grands 
désirs  qu'ils  ont  de  bien  cognoistre  Dieu, 
leur  naïueté,  leur  bonté  naturelle,  leurs 
questions  gentilles,  le  contentement 
qu'ils  ont  de  se  voir  non  seulement 
logez  à  la  Françoise,  mais  encore  in- 
struits en  la  Foy.  Nostre  Seigneur  les 
veuille  tenir  sous  sa  saincte  protection. 
Ainsi  soit-il. 


CHAPITRE    VIII. 

De  V Estât  présent  des  Saunages  touchant 
la  Foy. 

Pour  faire  conceuoir  à  V.  R.  la  dispo- 
sition dans  laquelle  Dieu  a  mis  nos  Sau- 
uages,  ie  luy  diray  ce  qui  se  passa  au 
desembarquement  des  quatre  Pères 
qu'elle  nous  a  enuoiés  de  renfort,  les- 
quels sont  tous  arriuez  en  bonne  santé 
par  la  grâce  de  Nostre  Seigneur.  Met- 
tant pied  à  terre,  ils  baptizerent  tous 
quelques  Sauuages.  Mais  ce  qui  les 
toucha  plus  viuement,  fut  que  les  ayant 
menez  à  diuerses  reprises  en  la  rési- 
dence de  S.  Ioseph,  où  demeurent  ces 
deux  familles  dont  ie  viens  de  parler, 
où  s'estoit  encore  retiré  quelque  nombre 
de  nos  Sauuages,  nous  les  fismes  assi- 
ster aux  prières  et  à  l'instruction  que 
nous  donnons  à  ces  pauures  brebis  éga- 
rées, qui  ne  demandent  sinon  qu'on  leur 
ouure  la  porte  du  bercail.  Le  signal 
donné  pour  les  assembler,  ils  viennent 
tous,  hommes,  femmes  et  enfans,  ex- 
cepté fort  peu,  dont  la  pluspart  sont 
malades  ou  gardent  les  Cabanes.  Ils 
quittent  souuent  leur  souper,  ou  leur 
jeu,  ou  quelque  autre  action  que  ce  soit, 
pour  venir  aux  prières.  Entrant  en  la 
Chapelle,  ils  saluent  l'Autel,  puis  se  vont 
retirer  auprès  des  bancs  qu'on  leur  a 
préparés  à  cet  effet.  Estans  assemblés, 
le  Père  qui  les  instruit  se  met  à  genoux, 
fait  les  prières  propres  du  matin  et  du 
soir,  car  ils  s'assemblent  deux  fois  le 
iour  ;  ils  suiuent  tous  le  Père  mot  après 
mot,  priant  auec  luy  les  genoux  en  terre 
et  les  mains  iointes  :  après  les  prières 
ils  s'assoient,  et  le  Père  leur  explique 
quelque  poinct  de  la  doctrine  de  Iesvs.- 
Christ,  ou  réfute  quelqu'vnes  de  leurs 
superstitions,  eux  demeurans  fort  at- 
tentifs et  faisans  par  fois  quelques  in- 
terrogations pour  estre  mieux  éclaircis. 
Apres  ce  discours,  ils  chantent  tous,  ou 
le  Symbole  des  Apostres,  ou  l'Oraison 
Dominicale,  ou  les  Commandemens  de 
Dieu,  ou  quelque  autre  hymne  en  leur 

langage  auec  vn  accord  bien  agréable  ; 
ensuite  ils  se  remettent  à  genoux,  de- 
mandent à  Dieu  la  grâce  de  retenir  ce 
qu'on  leur  a  enseigné,  font  la  reuerence 
à  l'Autel  et  s'en  retournent  en  leurs 
Cabanes.  Les  Pères  nouuellement  ar- 
riués,  estans  dans  la  Chapelle,  et  vovms 
cet  agréable  spectacle,  parlèrent  du 
cœur,  des  yeux  et  de  la  bouche,  et  nous 
dirent:  On  ne  croit  pas  en  France  ce 
que  nous  voions.  Quoy  que  vous  nous 
en  ayez  rescrit,  quand  nous  estions  en- 
core à  Tadoussac,  il  falloit  se  seruir  de 
nos  yeux  pour  voir  vne  si  grande  béné- 
diction. Nous  voions  bien  maintenant 
que  les  miracles  nécessaires  pour  con- 
uertir  ces  paumes  peuples,  c'est  de  les 
aider  à  demeurer  et  viure  par  ensemble, 
et  qu'en  leur  faisant  tirer  leur  nourri- 
ture de  la  terre,  vous  leur  ferez  ioùir 
des  biens  du  Ciel. 

Or  ce  n'est  pas  seulement  en  la  rési- 
dence de  S.  Ioseph  qu'on  fait  prier  les 
Sauuages,  et  qu'on  les  instruit  ;  le  mesme 
se  fait  aux  Trois  Riuieres,  où  ils  se  mon- 
strent  également  affectionnés  à  nostre 
créance  :  Hœc  est  mutât io  dexlerœ  ex- 
cehi,  c'est  vn  changement  de  Dieu  bien 
soudain  :  car  l'année  passée  ils  n'é- 
toient  point  en  cet  estât.  Voicy  vn 
exemple  qui  fait  voir  le  respect  qu'ils 
portent  à  nos  prières.  Vne  femme  estant 
tombée  en  phrenesie  par  la  violence  de 
la  fiéure,  renuersoit  tout  dans  sa  Ca- 
bane ;  vn  Père  y  arriuant  pour  les  faire 
prier  Dieu,  cette  pauure  insensée  se 
mit  à  genoux  auprès  du  Père,  sans  don- 
ner aucune  marque  de  sa  folie  ;  et  au- 
tant de  fois  qu'on  alloit faire  les  prières, 
autant  de  fois  paroissoit-elle  en  son  bon 
sens  ;  hors  de  là  elle  estoit  phrenetique. 
Je  necognoisplus  aucun  Sauuage  qui  ait 
demeuré  quelque  temps  auprès  de  nos 
habitations,  qui  ose  publiquement  ré- 
sister à  nostre  Foy.  le  ne  dis  pas  que 
tous  la  suiuent  ou  en  ayent  enuie  ;  mais 
Iesvs-Christ  est  maintenant  si  cognu 
parmy  eux,  que  pas  vn  n'en  oseroit  par- 
ler mal  à  propos  deuant  nous.  Il  n'y 
a  plus  que  ceux  qui  ne  nous  ont  point 
encore  entendus,  qui  fassent  difficulté  de 
nous  présenter  leurs  enfans  et  leurs 
malades  auBaptesme.  Ces  eaux  sacrées, 


ayant  sauné  la  vie  par  fois  à  quelques 
familles  entières,  sont  maintenant  en 
grand  crédit  parmy  eux. 

Si  plusieurs  ne  demandent  pas  le  Ba- 
ptesme,  c'est  qu'ils  s'en  iugent  indignes; 
d'autres,  ne  voulant  pas  quitter  leurs 
vices,  approuuent  nostre  créance,  mais 
ils  la  croyent  fâcheuse  et  difficile.  C'est 
vne  marque  que  le  S.  Esprit  est  l'Esprit 
de  l'Eglise,  puisque  pas  vn  Sauuage  n'a 
pas  plustost  la  volonté  d'y  entrer,  que 
d'estre  homme  de  bien.  Ils  s'imaginent 
que  ceux  qui  sont  baptisez  doi uent  quit- 
ter leurs  péchez  et  leurs  vices,  pour 
mener  vne  vie  nouuelle,  ce  qui  est  vé- 
ritable. 

Les  Sorciers  et  les  Iongleurs  ont  tel- 
lement perdu  leur  crédit,  qu'ils  ne  souf- 
flent plus  aucun  malade,  et  ne  font  plus 
ioïier  leur  tambour  sinon  peut-estre  la 
nuiet,  où  en  des  lieux  écartez,  mais 
iamais  plus  en  nostre  présence.  On  ne 
voit  plus  de  festins  à  tout  manger,  plus 
de  consultes  de  démons.  Tout  cela  est 
banny  de  deuant  nos  yeux  ;  les  autres  su- 
perstitions s'estoufferont  petit  à  petit. 
Quand  quelqu'vn  d'eux  s'en  sert,  il  fait 
ce  qu'il  peut  afin  que  nous  n'en  soyons 
point  aduertis,  de  peur  d'estre  tancé. 
Si  tous  les  Saunages  estoient  arrestés 
comme  ces  deux  familles  sédentaires 
dont  i'ay  parlé  cy-dessus,  nous  ne  fe- 
rions point  difficulté  de  les  baptiser 
bien-tost  :  car  vous  les  entendriez  de- 
mandera Dieu  la  grâce  de  croire  en  luy, 
de  luy  obeyr  et  de  iamais  plus  ne  l'of- 
fenser. En  vn  mot,  c'est  tout  de  bon 
que  plusieurs  de  ces  panures  Sauuages 
pensent  à  leur  salut.  Il  n'est  pas  in— 
sques  aux  enfans  mesmes,  qui  ne  pren- 
nent plaisir  d'estre  instruits.  Vn  Père 
leur  faisant  vn  iour  le  Catéchisme  à  l'air, 
la  pluye  suruenant,  cinq  ou  six  petits 
garçons  prirent  vne  grande  escorce, 
qu'ils  taschoient  d'esleuer  sur  la  teste 
du  Père  pour  le  mettre  à  couuert. 
Cette  action  pleine  d'innocence  mon- 
stre que  Nostre  Seigneur  prend  encore 
plaisir  qu'on  luy  amené  des  enfans. 
Quelques  Sauuages  des  Attikamegues, 
de  la  nation  des  Porcs-epics  et  de  l'Isle, 
ont  demandé  le  mesme  secours  qu'on 
donnoit  aux  autres,  notamment  pour 

estre  instruicts.  Helas,  si  le  pays  estoit 
plus  facile  à  faire  réussir,  ou  si  plusieurs 
mains  s'ouuroient  à  ces  panures  bar- 
bares, qu'on  feroit  vne  belle  Eglise  !  Ce 
que  t'ait  ce  grand  homme,  dont  i'ay 
parlé  cy-dessus,  en  la  résidence  de  S. 
Ioseph  proche  de  Kébec,  il  le  faudroit 
faire  encore  aux  Trois  Riuieres,  à  la 
Riuiere  des  Prairies  et  aux  nations  plus 
hautes  :  ce  seroit  le  moyen  d'amener 
des  âmes  à  Iesvs-Christ.  Peut-estre  que 
nous  enuoierons  à  ce  Printemps  vn  de 
nos  Pères  à  l'Isle,  où  on  dit  que  la  pe- 
tite nation  des  Algonquins  s'est  retirée. 

Voila  en  gênerai  Testât  de  cette  Eglise 
naissante.  Les  chastimens  arriués  à 
quelques  mécréans,  et  les  faueurs  accor- 
dées à  ceux  qui  ont  eu  recours  à  Dieu, 
n'ont  pas  peu  serui  pour  en  réduire 
quelqu'vns  à  leurdeuoir.  Vn  misérable 
Sauuage,  se  gaussant  fort  de  nostre  cré- 
ance, deuint  phrenetique  au  milieu  de 
ses  gausseries.  Comme  il  estoit  sale 
et  impudent  dans  ses  folies,  les  Sau- 
uages  pour  s'en  défaire  luy  attachèrent 
vne  corde  au  col  et  au  pied,  qu'ils  ra- 
mènent contre  sa  cuisse,  afin  que  ve- 
nant à  s'estendre  et  à  bander  cette 
corde,  il  s'estranglast  soy-mesme  ;  là 
dessus  ils  font  sa  fosse,  et  disent  qu'il 
est  mort.  Nos  Pères  suruenans,  le 
voyent  remuer  sous  vn  bout  de  couucr- 
ture,  l'ayant  descouuert,  couppent  viste 
la  corde  qu'il  auoit  au  col,  mais  trop 
tard,  il  estoit  déjà  estouffé  ;  il  mourut 
incontinent  après.  Vn  autre,  résistant 
publiquement  à  la  Foy,  donna  vn  coup 
de  pied  à  vn  de  nos  Pères,  qui  bapti- 
soit  vn  enfant  dans  sa  Cabane  ;  à  quel- 
que temps  de  là  il  est  emporté  par  vne 
maladie  aussi  fâcheuse  comme  elle  estoit 
estrange.  Les  Sauuages  ont  mesme  re- 
cognu  en  quelques  vns,  que  Dieu  leur 
dénioit  le  baptesme  à  la  mort,  dont  ils 
s'estoient  mocqués  pendant  leur  vie. 
Laissons  ces  tristes  discours,  voicy  quel- 
que chose  de  meilleur. 

Deux  ieunes  Sauuages,  s'estans  em- 
barqués cet  Hyuer  dans  un  canot  pour 
porter  des  viures  à  quelqu'vns  de  leurs 
gens  au  delà  du  grand  fleuue,  furent 
tellement  assaillis  des  glaces,  qu'en  vn 
moment  leur  canot  et  tout  ce  qui  estoit 


dedans  fut  froissé  et  mis  en  pièces.  Eux 
se  iettent  sur  vne  grande  glace  portée 
auec  impétuosité  par  le  courant  de  la 
marée.  Ils  s'attendoient  à  tous  coups 
que  cette  glace  venant  à  se  briser,  ou  à 
se  culbuter  contre  les  autres,  ils  coule- 
roient  à  fond.  De  secours,  ils  n'en  pou- 
uoient  espérer  :  car  outre  qu'il  estoit 
nuict,  la  riuiere  estoit  si  chargée  de 
glaces,  qu'homme  du  monde  n'en  eust 
osé  aborder.  Se  voyant  donc  pourme- 
nez  plus  d'vne  grande  lieuë  loing,  plus 
près  de  la  mort  que  de  la  vie,  l'vn  des 
deux  dit  à  son  compagnon,  qui  se  me- 
sîoit  de  leurs  sorcelleries  ou  de  leurs 
iongleries  :  Sers  toy  maintenant  de  ton 
art  pour  nous  sauner  la  vie.  L'autre 
respondit,  il  n'est  pas  temps  de  penser 
à  cela,  mais  bien  à  ce  que  les  Pères 
nous  enseignent.  Ils  disent  que  nous 
auons  vn  Père  au  Ciel  qui  peut  tout  et 
qui  voit  tout,  que  t'en  semble  ?  si  nous 
le  prions,  seroit-ce  pas  bien  fait?  Son 
camarade  s'y  accordant,  celuy-cy  fit  la 
prière  tout  haut,  et  à  mesme  instant  la 
glace  qui  les  portoit  au  milieu  du  grand 
fleuue,  tire  à  bord  au  trauers  de  quan- 
tité d'autres,  ils  quittent  d'vn  plein  saut 
ce  pont  flottant  ;  à  peine  estoient-ils  à 
bord,  que  cette  glace  qui  les  auoit  amenés 
au  port  de  salut,  s'alla  briser  entre  mille 
autres  en  vne  pointe  qui  leur  eust  seruy 
de  sepulchre.  Ces  pauures  gens  bien 
estonnés,  publièrent  par  après  comme 
ils  auoient  esté  sauués.  L'vn  d'eux  est 
desia  baptisé,  et  sa  femme  et  son  en- 
fant ;  le  sorcier  a  quitté  toutes  ses  ba- 
dinerics,  et  nous  a  promis  de  se  faire 
instruire. 

Dans  la  grande  contagion  qui  a  mas- 
sacré quasi  tous  ces  peuples,  sans  s'at- 
tacher aux  François,  quelques-vns,  ayans 
eu  recours  à  Dieu  tout  de  bon,  sont  ré- 
chappez des  portes  de  la  mort.  Le  Ba- 
ptesme a  sauué  la  vie  à  plusieurs  :  car 
en  vérité  il  n'y  auoit  ailleurs  aucune 
espérance  de  guerison  pour  eux,  selon 
toutes  les  raisons  humaines.  Tout  cela 
joint  au  secours  qu'on  donne  à  ces  pau- 
ures Sauuages,  a  faict  brèche  dans  leurs 
cœurs.  I'obmets  vne  infinité  de  bons 
sentimens  que  Dieu  leur  donne,  pour 
trouuer  la  fin  de  ce  Chapitre. 


France,  en  V Année  1038. 

CHAPITRE   IX. 

Du  Séminaire  des  Murons, 

On  a  tousiours  bien  iugé  que  les  puis- 
sances d'Enfer  banderoient  toutes  leurs 
forces  contre  le  dessein  de  ce  Séminaire, 
et  de  leurs  semblables,  et  que  s'il  auoit 
à  réussir  comme  on  a  beaucoup  de  suiet 
de  l'espérer,  cène  scroit  qu'après  auoir 
soustenu  plusieurs  batailles  et  essuyé 
tout  plein  de  disgrâces.  Nous  vismes 
l'an  passé  comme  il  pensa  estre  estouffé 
dans  son  berceau  :  Voicy  la  suitte  des 
efforts  de  ces  malheureux  esprits,  qui 
veillent  continuellement  à  la  ruine  des 
hommes. 

Les  jeunes  Sauuages  Hurons  qui 
auoient  passé  Pannée  d^auparauant  auec 
nous  au  Séminaire  de  Nostre-Dame  dos 
Anges,  en  auoient  dit  tant  de  bien  à 
leurs  compatriotes,  descendus  l'année 
d'après  pour  la  traitte,  qu'ils  firent  venir 
l'enuie  à  plusieurs  de  se  présenter  pour 
y  estre  receus  ;  mais  il  ne  fut  pas  pos- 
sible de  donner  satisfaction  à  tous,  on 
se  contenta  du  nombre  de  six,  Fvn  des- 
quels fut  bien-tost  après  desbauché  par 
vn  de  ses  parens,  qui  le  ramena  au  pays  ; 
de  sorte  qu'il  n'en  resta  que  cinq,  les 
deux  qui  nous  estoient  demeurez  de  Fan 
passé,  et  trois  nouueaux.  Mais,  comme 
les  deux  anciens  faisoient  Jugement  du 
bon-heur  de  leur  demeure  en  ce  lieu., 
plus  par  le  succès  et  par  le  profit  de  l'e- 
sprit, que  par  Pagréement  de  la  nature 
corrompue,  les  nouueaux  venus  au 
contraire  n'y  pretendans  que  la  satisfa- 
ction de  leurs  plaisirs  et  sensualités, 
l'issue  des  vns  et  des  autres  a  esté  bien 
différente  :  car  ces  nouueaux  hostes 
s'emporlans  selon  leur  coustume  au  lar- 
cin, à  la  gourmandise,  au  ieu,  à  la  fai- 
néantise, aux  mensonges  et  à  sembla- 
bles desordres,  ne  purent  souffrir  les 
aduertissemens  paternels  qui  leur  furent 
donnés  de  commencer  à  changer  de  vie, 
et  sur  tout  les  reproches  tacites  des 
exemples  de  leurs  compagnons,  qui 
estoient  autant  dans  la  retenue,  que 

ceux-cy  estoient  dans  le  desordre  et  dans 
le  dérèglement.  Ce  fut  lors  que  le  ma 
lin  esprit  prit  son  temps,  et  leur  fit  enfin 
prendre  là  resolution  de  s'enfuir  ;  pour 
cela  il  falloit  vn  canot,  des  viures,  et  de- 
quoy  en  auoir  par  les  chemins  :  ils  font 
si  bien  par  leurs  larcins,  par  leurs  fein- 
tes et  par  leurs  dissimulations,  qu'ils  se 
trouuent  fort  bien  équipés,  et  vn  beau 
malin  ils  s'en  vont  à  la  dérobée,  enle- 
uant  tout  ce  qu'ils  peurent,  sans  qu'on 
en  ait  eu  depuis  aucune  nouuelle. 

Voyla  donc  derechef  le  Séminaire  rc- 
duitau  petit  pied,  et  au  nombre  de  deux  ; 
ce  qui  n'est  pas  anïué  sans  vne  spé- 
ciale prouidence  de  Dieu  :  car  d'vn  costé 
les  Saunages  du  païs  ayant  esté  malades 
exliaordinairement,  on  a  eu  le  moien 
d'en  assister  dauantage  qu'on  n'eust 
fait,  etdc  sauner  les  corps  et'lés  âmes  de 
plusieurs,  réduits  à  l'extrême  nécessité  ; 
de  l'autre  les  anciens  Séminaristes  de- 
meurans  seuls,  n'ont  receu  aucune  alté- 
ration dans  leur  bonne  disposition,  par 
le  mauuais  exemple  et  par  les  mauuais 
discours  des  autres  ;  ce  qui  estoit  quasi 
nécessaire  pour  les  establir  dans  Testât 
auquel  en  fin  par  la  grâce  de  Dieu,  on 
les  a  veus  après  leur  Baptesme  auec  édi- 
fication et  satisfaction  d'vn  chacun, 
tout  le  monde  aduoùant  qu'on  ne  pou- 
uoit  désirer  plus  de  pieté,  plus  de  dou- 
ceur et  plus  de  retenue  dans  des  Chre- 
stiens  de  naissance.  Yoicy  ce  qu'en 
escrït  leur  instructeur. 

Armand-ïean,  qui  a  esté  baptisé  le 
premier,  a  l'esprit  bon  et  le  iugement 
assés  ferme  ;  ie  ne  l'ay  point  veu  chan- 
celer depuis  qu'il  a  conceu  ce  qui  est  de 
nostre  créance  ;  il  est  porté  à  se  vaincre 
dans  son  naturel  vn  peu  brusque,  en 
quoy  il  n'a  pas  peu  profité. 

Parlant  vn  iour  auec  son  compagnon 
de  l'indissolubilité  du  mariage,  comme 
il  voioit  de  grandes  difficultés  panny 
ceux  de  sa  nation  touchant  ce  poinct,  il 
monstra  d'estre  fort  en  peine.  Car  ou 
nous  nous  marierons,  ou  non,  disoit-il, 
si  nous  prenons  femme,  la  première 
quinte  qui  la  prendra,  elle  nous  quittera 
là,  et  partant  nous  voila  réduits  à  vne 
vie  misérable,  attendu  que  ce  sont  les 
femmes  en  nostre  païs  qui  sèment,  qui 

plantent  et  qui  cultiuent  la  terre,  et  qui 
nourrissent  leurs  maris.  De  refuir  le 
mariage  parmy  les  Hurons,  c'est  ce  qui 
demande  vne  chasteté  que  nostre  pais 
n'a  iamais  cogneuë.  Que  ferons-nous 
donc?  Pour  moy,  dit  ce  braue  ieune 
homme,  ie  ne  prendray  iamais  de  Hu- 
ronne,  si  ie  n'y  voy  vne  constance  ex- 
traordinaire, ie  rechercheray  vne  Fran- 
çoise ;  si  ie  suis  éconduil,  ie  suis  en 
resolution  de  \iure  et  mourir  chaste. 
Remarqués  qu'il  n'estoit  pas  encore  ba- 
ptisé. Pendant  l'hyuer  il  a  bien  le  cou- 
rage de  se  faire  quelquefois  violence, 
par  le  motif  d1vne  patience  vraiement 
Chrétienne,  soit  à  tenir  ses  mains  dans 
l'eau  glacée,  soit  à  y  entrer  parfois  iu- 
squ'à  la  ceinture,  sous  prétexte  de  quel- 
que nécessité  qui  s'en  présente,  soit  tra- 
uaillant  teste  nue  quand  il  pîeut,  lors 
mesme  que  tous  les  autres  se  mettent 
à  couuert.  Ce  n'est  pas  là  l'humeur  des 
Sauuages  qui  ne  cognoissent  pas  Iesus- 
Christ. 

Il  est  de  si  bon  exemple  parmy  les 
ouuriers,  que  iamais  il  ne  mettra  la  main 
à  l'œuure,  qu'anparauant  il  n'ait  leué  le 
cœur  et  les  mains  à  Dieu  pour  luy  dédier 
son  action.  A.u  reste  il  s'applique  si 
bien  à  tout  ce  qu'on  luy  commande, 
qu'il  n'y  a  trauail  auquel  il  ne  réussisse 
passablement. 

Depuis  son  baptesme  il  se  confesse 
et  se  communie  tous  les  huict  iours  auec 
vne  deuotion  et  vne  modestie  qui  nous 
fait  recognoistre  en  luy  la  présence  de 
la  grâce.  Sur  tout  il  a  vne  auersion 
grande  du  péché,  nommément  de  l'im- 
pureté. Il  ne  faut  que  se  figurer  les 
debordemens  d'vn  Sauuage  lubrique, 
pour  admirer  ce  que  ie  vay  dire.  Se 
sentant  attaqué  la  nuict  en  songe  de 
quelque  pensée  messeante,  il  se  leue  en 
sursaut,  se  met  à  genoux  pour  prier 
Dieu  iusqu'au  son  de  quatre  heures  pour 
le  leuer  ;  alors  il  me  vient  trouuer  auec 
tant  de  confusion  et  d'humilité,  qu'il 
me  fut  aisé  de  cognoistre  que  le  Prince 
des  superbes  auoit  quitté  la  place.  Il 
s'accusoit  comme  coulpable,  d'vn  grand 
acte  de  vertu  qu'il  auoit  exercé.  Il  de- 
siroit  fort  ieusner  les  Vendredis  et  les 
Samedis  de  l'année,   pour  la  deuotion 


sensible  que  Dieu  luy  communique  à  la 
passion  du  Fils,  et  aux  douleurs  de  la 
Mère  ;  mais  nous  le  contentasmes  sur 
ce  que  nostre  Seigneur  auroit  esgard  à 
sa  bonne  volonté  dans  son  trauail.  Yoicy 
vn  trait  de  sa  grande  résignation.  Il 
auoit  vne  iambe  gelée  ;  son  compagnon 
voulant  aller  à  la  chasse  et  ne  sça- 
chantrien  de  son  incommodité,  le  presse 
de  luy  tenir  compagnie;  luy  de  peur  de 
luy  déplaire,  se  leue  de  grand  matin,  et 
se  dispose  comme  s'il  eust  deu  partir 
quant  et  luy  ;  durant  la  Messe  il  prie 
Dieu  à  ce  qu'il  inspire  son  instructeur  ce 
qui  seroit  de  sa  volonté,  estant  tout  prest 
de  partir,  si  on  le  iugeoit  à  propos  ;  Dieu 
y  pourueut,  car  de  bonne  rencontre  ie 
l'arrestay,  aiant  veu  la  mauuaise  dispo- 
sition de  sa  iambe. 

Son  compagnon  semble  vn  peu  plus 
morne  ;  c'est  ce  pauure  fugitif  que  Sainct 
Ignace  nous  ramena  l'an  passé,  après 
vn  vœu  que  nous  luy  fismes  pour  son 
retour  ;  le  changement  et  la  constance 
d'Armand  luy  a  beaucoup  seruy.  De- 
puis qu'il  le  vit  Chrestien,  il  se  rangea 
de  soy-mesme  aux  ieusnes  de  l'Eglise. 
Il  a  monstre  vn  désir  extraordinaire  du 
Baptesme,  il  entend  volontiers  quand  on 
Paduertit  de  ses  manquemens,  il  est 
d'vne  humeur  assez  affable  et  complai- 
sante. N'estant  encore  que  Catéchu- 
mène, il  s'abstint  de  manger  d'vn  Eslan 
qu'il  auoit  pris  à  la  chasse,  pendant  le 
Caresme,  nonobstant  les  fatigues  de  ses 
courses. 

Il  se  prépara  au  sainct  Baptesme,  l. 
par  vn  ieusne  extraordinaire  ;  2.  par  le 
retranchement  des  plaisirs  de  la  chasse, 
où  il  est  fort  enclin  ;  3.  par  vn  recueil- 
lement intérieur,  s'entretenant  quelques 
sepmaines  sur  les  Commandemens  de 
Dieu. 

Depuis  qu'il  a  esté  fait  enfant  de  l'E- 
glise, on  a  remarqué  en  luy  toute  vne 
autre  docilité,  vne  modestie  et  vne 
honesteté  extérieure,  qui  part  d'vne  pu- 
reté intérieure  de  l'âme,  auec  vne  soub- 
mission  de  sa  volonté  à  la  conduite  du 
sainct  Esprit  et  à  la  direction  de  ses 
maistres. 

le  ferme  ce  Chapitre,  disant  vn  mot 
de  l'vnion  et  de  la  concorde  qui  se  re- 

Irouue  entre  ces  doux  ieunes  Sauuages, 
si  qu'on  ne  les  a  iamais  veus  so  que- 
reler  l'vn  l'autre.  le  sçay  bien  qu'il  y 
a  de  la  nature,  et  qu'vne  mesme  langue 
et  les  mesraes  exercices  leur  lient  natu- 
rellement les  cœurs  ;  mnis  aussi  s'apper- 
çoit-on  bien  de  la  grâce  qui  agit  là  de- 
dans, en  sorte  qu'ils  se  preuiennent  l'vn 
l'autre  auec  des  motifs  d'vne  véritable 
charité.  Le  chapitre  suiuant  fera  voir 
comme  ils  ont  bien  reùssy  en  leur  pays. 


OTAPITRE   x. 

Continuation  du  Séminaire. 

Apres  le  départ  de  la  flotte  de  l'année 
passée,  les  nouuelles  que  nous  rece- 
lons des  Huions  alloient  lousiours  de 
mal  en  pis,  si  bien  que  nous  n'atten- 
dions qu'vn  massacre  gênerai  de  nos 
Pères  et  de  nos  François  en  ce  pais-là, 
ou- quelque  clTect  extraordinaire  de  la 
douce  prouidence  du  grand  Dieu  en  leur 
endroit.  Nous  auons  passé  limier  dans 
ces  craintes  et  dans  ces  espérances,  sol- 
licita us  le  Ciel  de  respandre  ses  béné- 
dictions sur  ceux  qui  nous  chargeoient 
de  mille  malédictions.  En  fin  le  prin- 
temps venu,  Mr.  le  Cheualier  de  Mont- 
magny  nostre  Gouuerneur,  homme  vraie- 
ment  sage  et  prudent,  voulant  conser- 
uer  la  Religion  en  ces  contrées,  et  le 
commerce  de  ces  peuples  auec  nos  Fran- 
çois, se  délibère  d'y  enuoier  quelques- 
vns  de  ses  hommes,  pour  sçauoir  en 
quel  estât  estoient  les  affaires  ;  mais 
comme  on  auoit  peur  qu'vn  petit  nombre 
de  François  ne  fussent  massacrés  des 
Hurons  au  cas  qu'ils  nous  eussent  dé- 
claré la  guerre,  nos  Séminaristes  se  pre- 
senterentpour  rendre  ce  seruiccà  Dieu, 
à  Mr.  nostre  Gouuerneur  et  à  tous  ces 
Messieurs  de  la  Nouuclle  France.  On 
les  fit  promptement  équipper  auec  vn 
ieunc  François  bien  courageux,  et  pour 
conseruer  ces  deux  ieunes  Néophytes, 
nous  enuoiasmes  auec  eux  le  P.  qui  les 
auoit  instruits  au  Séminaire,  afin  de  nous 


les  ramener,  au  cas  que  tous  nos  Pères 
et  nos  François  lussent  mis  à  mort  par 
vue  conspiration  générale  de  tout  le 
pais.  Que  si  ce  meurtre  prouenoit seule- 
ment de  quelques  particuliers,  ils  auoient 
ordre  d'asseurer  les  innocens  de  l'ami- 
tié des  François.  Les  voila  donc  em- 
barqués auec  des  Algonquins  qui  vont 
comme  le  vent  malgré  le  courant  des 
eaux  merueilleusement  grosses  et  ra- 
pides au  Printemps,  à  raison  d'vne  in- 
finité de  neiges  fondues  qui  se  viennent 
ietter  dans  les  grands  fleuries.  le  se- 
rois  trop  long  si  ie  voulois  rapporter 
toutes  les  particularités  de  ce  voiage,  ie 
me  contenteray  d'en  toucher  quelques- 
vnesen  passant. 

Comme  nous  auons  fait  publiquement 
prier  Dieu  nos  Sauuages,  soit  à  Kébec, 
soit  aux  Trois  Riuieres,  soit  en  la  Ri- 
uiere  des  Prairies,  le  bruit  de  cette 
bonne  action  s'estant  respandu  par  tout, 
les  Algonquins  voulurent  estre  de  la 
partie.  Ils  prièrent  le  Père  de  les  in- 
struire ;  mais  comme  il  ne  sçauoit  pas 
la  langue,  il  prit  quelques  Litanies  que 
nous  auons  dressées  des  attributs  de 
Dieu,  et  leur  lit  chanter  tous  les  soirs 
et  tous  les  matins,  faisant  le  mesme 
dans  les  nations  qu'ils  rencontroient, 
ces  peuples  publians  volontiers  en  leur 
langue  les  grandeurs  du  maistre  qu'ils 
ne  cognoissent  pas  encor.  Ils  n'estoient 
pas  trop  auancés  dans  leurs  voiages, 
qu'vne  disgrâce  arriua  à  l'vn  de  nos 
deux  Séminaristes  nommé  Armand  : 
doublant  vne  pointe,  les  bouillons  d'eau 
comme  d'vne  grosse  marée,  venant  à 
choquer  son  canot,  le  renuerserent  et 
tout  ce  qui  estoit  dedans,  en  sorte  qu'on 
croioit  que  tout  fust  perdu.  Le  ieune 
Algonquin  qui  n'auoit  rien  que  son 
corps  dans  le  canot,  ne  pensa  qu'à  se 
sauner.  Il  fut  bien-tost  à  bord  hors  du 
danger;  mais  Armand,  voulant  sauuer 
vne  Chapelle  que  le  Père  portoit  pour 
dire  la  sainetc  Messe,  et  quantité  de 
pourcelaine  et  autre  bagage  renfermé 
dans  vne  caisse,  s'engagea  si  auant 
qu'on  le  perdit  de  veuë  :  voila  la  caisse 
et  le  calice,  et  l'aube,  et  la  chasuble,  et 
tout  son  équipage  abysmé  d'vn  costé,  et 
luy  de  l'autre.     Le  P.  ne  le  voiant  plus 

en  terre  ny  sur  les  eaux,  le  cherche  au 
Ciel,  se  iettant  à  genoux  au  coing  d'vn 
bois.  Ce  pauure  ieune  Chrestien,  aiant 
combattu  contre  la  mort  iusques  à  auoir 
les  mains  toutes  écorchées,  et  le  corps 
tout  brisé,  se  trouue  assis  au  fond  de 
l'eau  sur  vne  roche  ;  il  en  l'ait  vne  Cha- 
pelle plus  fauorable  que  celle  qu'il  ve- 
noit  de  perdre,  ie  veux  dire  qu'il  s'a- 
dresse à  Dieu  du  fond  des  abysmes,  non 
de  la  bouche  qu'il  tenoit  bien  fermée, 
mais  du  cœur,  qu'il  respandit  deuantsa 
bonté.  Vous  estes  le  Maistre  de  la  vie, 
luy  disoit-il,  la  mienne  n'est  plus  à  moy, 
car  ie  ne  la  scaurois  conseruer  ;  vous 
pouués  tout,  laissez-moy  mourir,  faites- 
moy  reuiure,  vous  estes  mon  Dieu.  A 
peine  son  âme  auoit-elle  poussé  ces  af- 
fections, que  son  corps  se  vit  esleué  sur 
l'eau,  où  il  rencontre  des  brossailles, 
qu'il  attrappe  en  telle  sorte  qu'il  trouua 
tousiours  dequoy  se  tirer  iusques  au 
bord  du  torrent  malgré  sa  rapidité.  Ses 
compagnons  l'aiant  veu  disparoistre,  re- 
gardoient  si  les  ondes  ne  ietteroient 
point  vn  corps  mort  ;  quand  ils  en  virent 
vn  viuant,  ils  s'escrierent  de  ioye  ;  le 
P.  accourt  pour  voir  son  pauure  nour- 
risson ressuscité.  La  perte  que  ce  ieune 
homme  venoit  de  faire  des  ornemens 
Ecclésiastiques,  le  rendoit  confus  et  le 
iettoit  dans  des  excuses,  quand  le  P. 
l'embrassant,  luy  dit  :  C'est  assés,  mon 
fils,  c'est  assés  que  vous  soies  viuant, 
ne  parlons  point  de  nostre  perte,  mais 
bénissons  Dieu  de  ce  qu'il  vous  a  retiré 
de  la  mort. 

A  peine  ce  ieune  homme  estoit-il  re- 
tiré de  ce  danger,  que  le  P.  tombe  dans 
vn  autre.  Les  canots  s'estans  séparés, 
celuy  qui  menoit  le  P.  demeura  le  der- 
nier ;  comme  ils  arriuerent  à  vne  iour- 
née  de  l'Isle,  il  fallut  aller  à  pied  ;  le 
pauure  P.  pensa  mourir  en  ce  chemin  ; 
voicy  comme  il  m'en  rescrit.  Noue  par- 
tismes  dés  le  grand  matin  sans  boire  ny 
manger  ;  nous  cheminions  à  grand  pas 
par  vn  tres-mauuais  chemin,  et  dans  de 
grandes  chaleurs  ;  i'estois  chargé  de 
mon  petit  bagage,  ie  croiois  que  mes 
gens  s'arresteroient  sur  le  Midy  pour 
manger,  mais  ils  me  laissèrent  der- 
rière, gagnant  tousiours  païs  ;  ma  foi- 


blesse  croissant  auec  la  chaleur  du  iour, 
ie  demeure  là  comme  tout  euanoûy,  ie 
me  iette  à  terre  n'enpouuant  plus;  puis 
aiant  pris  vn  peu  de  repos,  ie  trouue 
trois  ou  quatre  grosseilles,  qui  ne  me 
soulagèrent  pas  beaucoup,  car  voulant 
reprendre  mon  chemin,  ie  fus  contraint 
de  me  coucher  vne  autre  fois,  tant  i'a- 
uois  de  mal  à  la  teste,  et  de  faiblesse 
par  tout  le  corps.  le  me  souuenois  assez 
de  la  pauure  Agar  et  du  Prophète  Elie, 
que  Dieu  auoit  secourus  dans  leurs  né- 
cessités, mais  mes  péchés  me  defen- 
doient  d'espérer  cette  faueur  tempo- 
relle ;  mon  Ame  neantmoins  se  conso- 
loit  se  voiant  partir  de  ce  monde  par 
obéissance,  au  cas  qu'on  ne  me  vinst 
point  secourir.  le  demeuray  vne  heure 
ou  deux  en  cet  état,  quand  mes  gens 
s'estans  apperceu  que  ie  tardois  trop, 
me  vindrent  chercher.  le  leur  deman- 
da v  vn  peu  à  manger,  mais  ils  me  ré- 
pondirent qu'ils  n'auoient  rien  ;  ils 
prennent  mon  petit  bagage,  et  m'exci- 
tent à  prendre  cœur  ;  nous  trouuasmes 
vn  ruisseau,  qui  me  ratfraischit  et  qui 
me  donna  quelques  forces  pour  arriuer 
sur  le  soir  à  l'Isle,  où  ie  trouuay  mes 
Séminaristes  et  nostre  François  bien 
en  peine,  car  ils  m'attendoient  depuis 
deux  iours.  le  fis  rencontre  de  quel- 
ques Hurons  parens  de  nostre  Armand, 
auec  lesquels  ie  me  reliray.  Les  Al- 
gonquins m'enuoierent  quérir  sur  le 
soir  pour  les  faire  prier  Dieu,  et  pour 
chanter  les  Litanies  en  leur  langue  dans 
leurs  Cabanes.  Ma  débilité  ne  me  put 
empescher  de  leur  donner  ce  contente- 
ment, qui  m'estoit  plus  doux  qu'à  eux- 
mesmes.  En  fin  nous  apprismes  icy 
que  nos  Pères  et  nos  François  se  por- 
toient  bien  aux  Hurons,  et  qu'ils  nous 
raconteroient  à  nostre  arriuée  les  dan- 
gers qu'ils  auoient  encourus  pendant 
l'hyuer.  Apres  nous  estre  rafraischis 
quelque  temps  dans  cette  isle,  nous 
nous  embarquasmes  auec  les  Hurons, 
quittans  les  Algonquins  en  leur  païs  ;  à 
deux  iours  de  là  nous  trouuasmes  les 
amis  et  les  alliés  de  IosephThe8athiron, 
qui  descendoient  vers  les  François  ;  ie 
fus  d'aduis  qu'il  se  mist  en  leur  compa- 
gnie, pour  passer  encor  vn  hyuer  à  Ké- 

bec,  afin  de  s'y  fortifier  dauantage  en 
la  Foy.  Bref,  continuant  nostre  route, 
Bous  arriuasmes  aux  Hurons  le  9.  de 
Juillet,  estant  partis  de  la  Riuierc  aux 
Prairies  le  11.  de  loin,  leste  de  sainct 
Barnabe.  Voila  vue  partie  des  choses 
que  le  Père  m'escriuoit.  Dieu  sçaitquel 
contentement  receurent  nos  Pères  à 
eette  entreueuë  :  ils  se  consoloient  tous 
comme  de  gens  retirés  du  tombeau, 
quoy  qu'en  diuerses  façons.  le  ne  ra- 
contera}' point  les  persécutions  qu'ils 
auoient  souffertes  pendant  tout  l'hyuer, 
la  Relation  qu'ils  m'ont  cnuoiée  et  que 
t'adresse  à  V.  R.  l'apporte  tout  cela  ;  ie 
diray  seulement  qu'ils  furent  bien  eston- 
nés  de  voir  les  deportemens  de  nostre 
Séminariste  :  ce  ieune  homme  s'estant 
retiré  dans  sa  bourgade,  dénient  Prédi- 
cateur, il  loue  nostre  foy,  dit  mille  biens 
de  la  libéralité  des  François,  crie  par 
tout  que  nous  sommes  les  Pères  de  tous 
ces  Peuples,  que  nous  leur  venons  an- 
noncer des  paroles  de  vie,  il  ne  peut 
souffrir  qu'on  nous  soupçonne  d'auoir 
causé  leurs  maladies  ;  la  honte  natu- 
relle aux  ieunes  Saunages  deuant  les 
vieillards,  est  bannie  de  son  cœur,  la 
foy  le  rend  hardy  comme  vn  lion,  ses 
gens  l'escoutent,  admirent  ses  discours, 
quittent  petit  à  petit  les  pensées  noires 
qu'ils  auoient  prises  de  nous.  La  vertu 
et  la  chasteté  de  ce  nouueau  Prédicateur 
les  rauit.  Voicy  ce  qu'en  mande  vn  de 
nos  Pères.  Priez  Dieu  pour  nostre  pau- 
ure  Armand,  il  fait  merueille,  mais  il 
est  au  milieu  des  périls,  il  couche  dans 
les  cabanes  des  Hurons  ses  pareils,  où 
les  filles  font  gloire  de  rechercher  les 
ieunes  hommes  ;  il  a  rendu  de  grands 
combats  et  remporté  de  signalées  vi- 
ctoires, il  tesmoigne  hautement  qu'il 
est  Chrestien,  et  qu'il  se  veut  comporter 
comme  tel  en  toutes  ses  actions  ;  il  se 
vient  confesser  et  communier  tous  les 
Dimanches  en  la  bourgade  où  nous  som- 
mes, esloignée  d'vne  bonne  iicuë  de  la 
sienne.  Nous  estions  si  décriés  dans 
cette  bourgade,  que  plusieurs  personnes 
sont  mortes  cet  hyuer  sans  Baptesme, 
pource  que  nous  n'en  osions  approcher  ; 
les  ent'ans  mesmes  nous  regardoient 
comme  des  sorciers  et  comme  des  em- 


poisonneurs ;  si  bien  qu'vn  Père  se  trou- 
uautauecce  Néophyte,  vn  petit  enfant 
voiant  qu'on  luy  faisoit  bon  visage,  de- 
manda à  ses  parons  si  les  François  ne 
faisoient  plus  mourir  les  Hurons.  Que 
le  Ciel  donne  à  iamais  des  bénédictions 
à  ceux  qui  ont  soustenu  et  qui  soustien- 
nent  les  Séminaires  des  Sauuages.  Dites- 
moy,  ie  vous  prie,  toutes  les  grandes 
despenses  qu'on  a  faites  iusques  à  pré- 
sent pour  establir  et  pour  conseruer  ce 
Séminaire  et  les  autres,  peuucnt-elles 
est  re  mises  en  parangon  aiïec  le  fruict 
que  ce  ieune  homme  a  commencé  de 
faire  ?  En  vérité  nous  sommes  dans 
l'estonnement  et  dans  les  bénédictions 
de  Dieu,  voians  ce  que  nous  n'osions 
attendre  d'vne  plante  née  au  milieu  de 
la  Barbarie,  et  si  nouuellcment  entée  en 
l'Eglise  de  Dieu. 

Nos  Pères  des  Hurons  voians  le  fruict 
que  faisoit  ce  ieune  homme,  et  comme 
dés  cet  hyuer  prochain,  peut-estre,  deux 
de  nos  Pères  iront  demeurer  auec  luy 
en  sa  bourgade,  nous  rescriuent  que 
nous  leur  renuoyassions  au  plustost  fo- 
seph  TheSathiron,  pour  auoir  vn  autre 
Prédicateur  en  sa  ville  ou  bourgade  bien 
belle  et  bien  peuplée,  nous  coniurans 
de  faire  nos  efforts,  d'arrester  autant  que 
nous  pourrions  de  ieunes  Hurons  qui 
voudroient  rester  au  Séminaire,  qu'ils 
n  auoient  osé  en  demander  sur  le  pais 
dans  la  difficulté  du  temps,  et  pour  les 
dangers  qui  sont  sur  la  riuiere  qui  les 
doit  apporter.  Nous  y  ferons  nos  efforts, 
on  nous  en  a  desia  donné  quelques-vus  ; 
mais  comme  ce  peuple  descend  cette 
année  à  la  débandade,  ie  ne  sçay  pas 
le  nombre  que  nous  pourrons  auoir.  11 
s'en  présente  assés  de  grands  et  de  fort 
âgés,  mais  nous  craignons  qu'ils  n'en- 
leuent  les  plus  ieunes.  Entre  ceux  que 
nous  auons  rebutés,  il  s'est  trouuo  vn 
homme  âgé  de  plus  de  40.  ans,  lequel 
a  voulu  demeurer  à  toute  force  :  voiant 
que  nous  luy  fermions  l'oreille,  il  est 
allé  prier  nos  François  de  le  roccuoir 
auec  eux,  s'adressant  tantostàl'vn,  lau- 
tost  à  l'autre.  Si  on  craint  que  ie  ne 
dérobe,  disoit-il,tenés,  voila  mon  bagage, 
que  ie  ne  renuoie  point  au  pais,  ie  ne 
sçaurois  commettre  larcin  qui  vaille  cela  : 

TheSathiron  que  i'ay  rencontré  en  che- 
min (c'est  nostre  Séminariste  Joseph), 
m'a  tant  dit  de  ]}ien  des  François  et  de 
leur  créance,  que  ie  veux  croire  en  Dieu, 
et  demeurer  auec  eux  pour  estre  in- 
struit. Il  tira  vn  Chapelet  en  nostre 
présence,  que  ce  ieune  Séminariste  luy 
auoit  donné  pour  tesmoignage  qu'il  vou- 
loit  estre  Chrestien,  neantmoins  comme 
ces  peuples  sont  assés  dissimulés,  nous 
l'auons  laissé  aux  Trois  Riuieres  pour  l'é- 
prouuer  dauantage.  Ce  pauure  homme 
nous  faisoit  compassion,  car  il  pressoit 
la  larme  à  l'œil.  Si  ses  compatriotes 
qui  doiuentencor  descendre  ne  l'esbran- 
lent  point,  nous  le  recevrons  :  nous 
n'auons  que  trop  de  cœur  pour  luy,  mais 
comme  il  est  âgé,  et  par  conséquent 
plus  attaché  à  ses  volontés  que  les  ieunes 
gens,  nous  auons  peur  qu'il  ne  se  ielte 
dans  quelque  débauche. 

Au  reste,  ie  voy  bien  que  si  Dieu  nous 
en  donne  beaucoup,  nous  serons  acca- 
blés :  car  au  lieu  d'vn  Séminaire,  en 
voila  trois  sur  pied  dans  peu  de  temps, 
l'vn  d'Algonquins,  l'autre  de  Monta- 
gnets,  et  le  troisiesme  de  llurons.  On 
m'a  donné  sept  petits  enfans,  tant  Mon- 
tagnets  qu'Algonquins,  il  les  faut  pour- 
uoir  ;  od  m'en  présente  encor  4.  ou  5. 
autres,  pour  mettre  au  Séminaire,  et  on 
m'a  promis  d'en  amener  encor  au  Prin- 
temps :  ie  ne  sçay  comment  satisfaire 
à  tout  cela  ;  ie  me  trompe,  la  main  de 
Dieu  est  grande,  son  cœur  est  plus  grand 
que  le  nostre,  tous  les  ans  il  me  semble 
que  nous  allons  manquer  de  forces,  et 
tous  les  ans  ie  les  voy  croistre  à  pro- 
portion que  les  occasions  d'exercer  la 
charité  se  présentent.  Confîde  in  Do- 
mino, et  dabit  tibi  petit  iones  cordis  lui. 
Nous  luy  demandons  le  salut  de  ces 
pauures  Saunages,  dont  nous  en  auons 
quinze  sur  les  bras,  qu'il  faut  nourrir  et 
secourir  plus  particulièrement  que  les 
autres,  ausquels  il  faut  faire  l'aumosne 
de  temps  en  temps,  iusques  à  ce  qu'ils 
soient  en  estât  de  tirer  leur  vie  de  la 
terre.  Outre  ceux-cy,  on  auoit  donné 
deux  enfans  à  Monsieur  Gand,  l'vn  des- 
quels est  monté  au  Ciel  après  son  Ba- 
ptême, il  fait  esleuer  l'autre  auec  vn 
grand  amour  ;  il  rend  bien  d'autres  se- 


cours à  ces  pauures  peuples.  Le  sieur 
Oliuier  a  aussi  deux  petites  filles  Sau- 
uages  et  vn  petit  garçon  ;  comme  ii  est 
icy  Commis  au  Magazin  de  Messieurs  de 
la  Nouuelle  France,  ie  ne  doute  point 
que  ces  Messieurs  ne  seruent  de  bras 
droit  à  la  charité  qu'ils  exercent  entiers 
ces  ieunes  plantes  de  l'Eglise  de  Dieu. 


CHAPITRE    XI. 

Ramas  de  diuerscs  choses. 

Le  iour  de  Sainct  Barnabe  nous  auons 
eu  vn  tremble  terre  en  quelques  en- 
droits ;  il  se  fit  si  bien  sentir,  que  les 
Sauuages  estoient  bien  estonnés  de  voir 
leurs  plats  d'écorces  se  choquer  les  vns 
les  autres,  et  l'eau  sortir  de  leurs  chau- 
dières. Cela  leur  fit  ietter  vn  grand  cry 
plein  d'estonnement. 

Voicy  vne  façon  gentille  de  terminer 
vn  procès.  Vn,  Sauuage  s'estant  esloi- 
gné  du  païs  pour  ie  ne  sçay  quel  sujet, 
sa  femme  se  voiant  recherchée  dans  son 
absence,  en  espouse  vn  autre.  Quel- 
ques mois  après  ces  secondes  nopees, 
le  premier  mary  retourne  et  veut  rauoir 
sa  femme  ;  l'autre  ne  la  voulant  pas 
rendre,  les  voila  en  procès.  Le  père  de 
cette  femme  iugea  ce  différent  en  der- 
nier ressort  :  il  prend  vn  baston,  le 
porte  vn  peu  loin,  le  fiche  en  terre,  puis 
s'adressant  aux  plaideurs,  leur  dit  :  Ce- 
luy  qui  rapportera  le  premier  ce  baston, 
aura  ma  fille  :  eux  de  courre.  La  femme 
fut  adjugée  à  celuy  qui  auoit  meilleures 
iambes,etle  procès  fut  tellement  esteint, 
qu'il  n'en  fut  plus  parlé  que  pour  rire. 
Ce  traict  est  aussi  gaillard  que  l'incon- 
stance dans  leurs  mariages  nous  causera 
de  tristesse.  Le  lien  si  serré  qui  tient 
l'homme  et  la  femme  sous  vn  mesme 
giou,  aura  bien  de  la  peine  d'y  arrester 
les  Sauuages.  Messieurs  de  la  Nouuelle 
France  me  semblent  auoir  apporté  quel- 
que commencement  de  remède  à  ce  mal- 
heur ;  véritablement  ils  sont  louables 
pour  l'affection  qu'ils  portent  au  salut 

de  ces  panures  peuples  :  i 'apprends 
qu'ils  ont  donné  celte  année  quatre  ar- 
yens de  terre  défrichée  à  deux  ieunes 
filles  Sauuages  qui  se  marieroient  à 
quelques  Chresticns,  sans  preiudice  du 
secours  qu'ils  pourront  donner  aux  au- 
tres à  Faduenir.  le  les  remercie  de 
tout  mon  cœur  de  cette  charité,  au  nom 
de  deux  Néophytes  à  qui  cette  aumosne 
est  desia  destinée.  Ce  sont  deux  ieunes 
filles  baptisées,  dont  les  bons  Anges  ne 
seront  pas  ingrats  enuers  ces  Messieurs. 
Vne  honneste  Dame,  dont  on  ne  m'a 
point  escrit  le  nom,  a  fait  présent  d'vne 
bonne  pièce  d'argent  pour  marier  aussi 
quelque  filie  Saunage  baptisée.  Tout 
cela  est  desia  appliqué.  Dieu,  qui  pour- 
uoit  aux  petits  oiseaux  du  Ciel,  bénira 
ces  âmes  d'eslite,  puis  qu'elles  prennent 
les  interests  de  lesus  Christ  son  Fils  en 
la  personne  de  ces  nouueaux  enfans. 
Voila  iustement  les  moiens  de  rendre 
les  mariages  des  Sauuages  stables  et  in- 
dissolubles :  car  vn  mary  ne  quittera  pas 
si  aisément  vne  femme  qui  luy  apporte 
vn  honneste  dot,  et  vne  femme  aiantses 
biens  auprès  de  nos  habitations  Fran- 
çaises, ne  s'en  esloignera  pas  facilement 
non  plus  que  de  son  mary.  Àdioustés 
que  s'estans  donnés  parole  près  de  nos 
Autels,  la  crainte  des  loix  les  retiendra 
dans  le  deuoir.  Les  biens  qu'on  fait  et 
qu'on  procure  à  ces  pauures  Néophytes, 
donnent  vn  puissant  empire  sur  eux  à 
ceux  qui  les  gouuernent,  et  vne  grande 
authorité  à  la  foy  Chrétienne  pour  se  faire 
rendre  obéissance.  En  voicy  vn  exemple. 
Quatre  cabanes  affligées  de  maladies, 
se  voiant  vn  peu  secourues  par  nostre 
entremise,  se  sont  assemblées  au  con- 
seil, où  ceux  qui  sont  encor  en  santé., 
ont  conclud  qu'il  falloit  croire  en  Dieu, 
et  auoir  recours  à  sa  bonté.  Voila  la 
première  assemblée  qu'ils  ont  faite  entre 
eux  purement  pour  la  Foy,  d'autant 
plus  remarquable,  qu'en  mesme  temps 
Mr.  nostre  Gouuerneur  nous  parloit  de 
les  secourir  fortement,  et  pour  la  foy  et 
pour  leur  maladie  ;  si  bien  qu'eux  et 
nous,  sans  sçauoir  rien  l'vn  de  l'autre, 
estions  assemblés  pour  le  mesme  sujet. 
Depuis  ce  temps  là  ils  n'ont  point  man- 
qué, tant  qu'ils  ont  esté  proches  de  nos 


demeures,  de  venir  tous  les  iours  soir 
et  matin  à  la  Chapelle  (pour  prier  Dieu, 
et  pour  estre  instruits  en  sa  doctrine. 
l'apprends  que  MaKheabichtichiou  parla 
le  premier  en  ce  conseil,  et  dit  :  Mes 
compatriottes,  i'ay  preste  l'oreille  vn 
long  temps  aux  Percs,  ce  qu'ils  m'ont 
enseigné  est  tres-bon  ;  ie  leur  auois 
promis  de  croire  en  Dieu,  i'ay  manqué 
de  parolle,  i'en  suis  marry  :  c'est  à  ce 
coup  qu'ils  feront  preuue  de  ma  con- 
stance. Sus,  rangeons  nous  tous  sous 
la  protection  de  celuy  qui  a  tout  fait  ; 
ne  perdons  point  courage,  si  quelqu'vn 
de  vous  luy  promet  de  croire  en  luy, 
qu'il  tienne  sa  parole,  et  n'imite  pas 
mon  inconstance.  En  suite  de  ces  bon- 
nes resolutions,  les  Sauuages  de  ces 
quatre  cabanes  se  trouuerent  tous  en 
nostre  maison  le  iour  de  la  glorieuse 
Assomption  de  la  Vierge,  afin  d'assister  à 
la  procession  que  nous  fîsmes  pour  re- 
cognoistre  cette  grande  Princesse  comme 
Supérieure  et  protectrice  de  l'vne  et  de 
l'autre  France,  selon  les  sainctes  affe- 
ctions de  nostre  bon  Roy,  et  encor 
pour  bénir  Dieu  de  ce  qu'il  a  pieu  à  sa 
bonté  de  luy  donner  vn  enfant  de  mi- 
racle et  de  bénédiction.  Mr.  nostre  Gou- 
uerneur n'oublia  rien  de  toute  la  magni- 
ficence possible  pour  honorer  cette  pro- 
cession. Il  faisoit  beau  voir  vne  escouade 
de  Sauuages  marcher  après  les  François 
auec  leurs  robes  peintes  et  figurées, 
tous  deux  à  deux  et  fort  modestement. 
Les  bayes  de  soldats  en  diuers  endroits, 
les  salues  de  mousquetades,  les  canons 
qui  estoient  sur  la  terre  et  sur  l'eau, 
ioûans  auec  vn  bel  ordre,  causoient  ie 
ne  sçay  quelle  resiouissance,  accompa- 
gnée d'vne  saincte  deuotion  que  tous 
offroient  à  Dieu  pour  l'accomplissement 
des  desseins  de  nostre  grand  Roy,  et 
pour  le  salut  de  -ces  peuples.  En  ce 
mesme  temps  trois  iongleurs  ou  sor- 
ciers nous  apportèrent  cinq  tambours, 
dont  ils  s'estoient  semis  dans  leurs  Sab- 
bats, protestans  par  cette  action  qu'ils 
abandonnoient  le  party  de  Reliai  pour 
suiure  Iesvs  Curist.  Comme  ce  Cha- 
pitre n'est  qu'vn  ramas  de  diuerses  cho- 
ses qui  n'ont  point  de  liaison,  il  contien- 
dra quelques  articles  bien  différons  les 

vns  des  autres.  Yoicy  vne  nouuêlle  assés 
faschcuse. 

Le  Pore  Hierosme  Lallemant  nous 
aiant  quittés  pour  aller  aux  Hurons,  fit 
rencontre  en  chemin  de  quatre  cabanes 
d'Algonquins  de  l'Isle  ;  les  Hurons  qui 
les  menoient,  mettans  pied  à  terre,  en- 
trèrent dans  l'vne  de  ces  cabanes,  et  le 
Père  se  retira  à  part  pour  prier  Dieu  ; 
mais  on  le  fit  bien  tost  appeller,  et  on 
luy  fit  signe  qu'il  se  mist  auprès  d'vn 
certain  Sauuage  de  mauuaise  façon.  Ce- 
luy-cy  voyant  le  Père,  entre  en  colère, 
et  se  plaint  de  ce  qu'vn  François,  passé 
par  là  depuis  peu  de  iours,  auoit  saigné 
l'vn  de  ses  malades,  dont  la  mort  s'en 
estoit  ensuiuie.  Là  dessus  se  mettant 
en  humeur  et  en  furie,  il  me  monstre 
vn  licol  et  vne  hache  (dit  le  P.  qui 
m'a  rescrit  toute  cette  tragi-comœdie), 
me  faisant  signe  qu'il  falloit  mourir. 
En  suitte  il  dispose  ce  cordeau  par  vn 
nœud  courant,  et  auec  vne  action  de 
furieux  et  d'enragé,  il  me  prend  la  teste 
auec  les  deux  mains  pour  me  la  faire 
passer  dans  ce  licol  ;  ie  l'arreste  auec  la 
main,  luy  faisant  entendre  mon  inno- 
cence le  mieux  qu'il  m'estoit  possible. 
Luy  se  mocquant  de  tout  cela,  deuenoit 
tousiours  plus  furieux,  et  leuant  la  ha- 
che, me  donne  à  entendre  que  si  ie  ne 
finissois  par  l'vn,  ie  finirois  par  l'autre. 
Voyant  que  le  collet  de  ma  soutane  l'em- 
pechoit  de  m'estrangler,  il  s'efforça  de 
la  degraffer.  Dans  cette  contraste  nos 
Hurons  petunoient  sans  dire  vn  seul 
mot  ;  deux  de  nos  François  qui  estoient 
hors  la  cabane  coururent  aux  armes, 
mais  ie  les  arrestay  de  peur  de  plus 
grand  mal-heur,  les  aduertissant  qu'ils 
agissent  plustost  auec  les  Hurons  qui 
nous  auoient  pris  en  leur  protection  et 
sauuegarde.  Enfin  ce  barbare  fit  sortir 
nos  Hurons  de  sa  cabane,  et  me  tirant 
par  vn  pied,  me  retint  prisonnier  pour 
m'expedier.  Les  Hurons  venoient  par 
fois  regarder  dans  la  cabane  ce  qu'on  y 
faisoit,  disans  qu'ils  demeureroient  là 
toute  la  nuict  pour  auiser  à  ce  qu'ils 
auoient  à  faire,  se  portans  pour  respon- 
dans  de  ma  personne,  au  cas  qu'on  me 
voulust  deliurer  ;  ce  qui  fit  que  ce  bar- 
bare me  lascha.  le  m'en  retournav  dire 


mon  breuiaire,  et  nos  Hurons  s'en  vont 
au  conseil,  dans  lequel  ils  arrestent  de 
faire  des  presens  à  cet  homme  forcené  ; 
ils  le  font  venir  en  leur  cabane  pour 
luy  donner  des  haches  et  vne  lame  d'é- 
pée.  Le  plus  âgé  de  nos  Hurons  leuant 
ces  haches  l'vne  après  l'autre,  s'escrioit 
à  chacune  :  Voila  pour  deliurer  les  Fran- 
çois qui  sont  auec  nous.  Ce  barbare 
ayant  regardé  toutes  ces  haches,  dit  : 
La  pensée  de  tuer  les  François  com- 
mence à  sortir  de  mon  esprit  ;  mais  à 
ce  que  ie  sois  content,  et  qu'elle  sorte 
tout  à  fait,  il  me  faut  encore  vne  chau- 
dière ;  ne  s'en  trouuant  point,  il  de- 
mande en  la  place  vne  chemise  j  on  la 
luy  donne,  alors  il  tesmoigna  d'estre 
parfaitement  content;  et  se  faisant  ap- 
porter vn  plat  d'écorce  plein  d'eau,  il 
en  laue  sa  face  et  ses  yeux,  puis  aualant 
le  reste  :  Voila,  dit-il,  pour  essuyer  mes 
larmes  et  changer  mon  visage;  voila 
pour  aualer  toute  l'amertume  et  le  fiel 
de  ma  colère  :  ie  ne  suis  plus  fâché. 
Là  dessus  s'en  va  emportant  les  presens. 
Estant  de  retour  en  sa  cabane,  il  en- 
uoia  la  chair  d'vn  Castor  à  nos  gens 
pour  témoignage  de  reconciliation.  Nos 
Hurons  m'ont  fort  pressé  d'escrire  cette 
histoire  à  Monsieur  le  Gouuerneur;  le 
déplaisir  qu'ils  ont  de  ce  qui  s'est  passé 
en  a  tellement  irrité  l'vn  d'eux,  qu'il 
pensa  tuer  ce  barbare  d'vn  coup  de  ha- 
che le  lendemain  matin.  11  ne  m'est  pas 
possible  d'escrire  dauantage,  les  Marin- 
guoins  ou  cousins  me  massacrent  à  mil- 
liasse,  ne  me  donnant  pas  la  permission 
d'escrire  vne  seule  syllabe  sans  douleur. 
C'est  bien  à  ce  coup  qu'il  me  faut  par- 
donner si  i'escris  mal,  et  m'excuser  au- 
près de  Monsieur  le  Gouuerneur,  dont 
ie  ne  vous  puis  dire  la  charité  pendant 
que  i'ay  eu  l'honneur  d'estre  auec  luy  ; 
c'est  l'inuariable,  et  tousiours  luy  mesme 
et  tousiours  l'incomparable.  Dieu  le 
bénisse  à  iamais.  Tout  cecy  est  tiré  des 
lettres  du  Père.  le  me  promets  bien 
que  Monsieur  le  Cheualier  de  Montma- 
gny  ne  manquera  pas  d'arrester  l'orgueil 
de  cet  Insulaire. 

Le  Père  Le  Moine,  que  nous  enuoyons 
aussi  aux  Hurons,  a  couru  vne  autre  for- 
tune non  moins  dangereuse.     Ses  gens 

ayant  gaspillé  lesviures  qu'on  leurauoit 
donnés,  voire  mesme  en  ayant  vendu 
vue  pailie  aux  Algonquins,  desembar- 
querent  le  Père  et  deux  François  qui 
estoient  auec  luy.  D'autres  François, 
deseendans  des  llurons,  se  trouuerent  à 
ce  beau  rencontre  ;  et  comme  ils  tan- 
çoient  ces  barbares  de  n'auoir  pas  con- 
serué  leurs  viures,  ils  repartirent  qu'ils 
estoient  courageux,  et  qu'ils  passeroient 
bien  huict  iours  sans  manger.  Ces  Fran- 
çois firent  donner  au  Père  vu  peu  de 
bled  et  de  farine  d'Inde  pour  viure  dans 
le  grand  désert  où  il  estoit  abandonné,  en 
attendant  que  l'vn  des  canots  qui  descen- 
doientle  prît  en  repassant.  LepauurePere 
m'escrit  son  desastre  en  peu  de  mots, 
le  ne  sçay  si  mes  péchez  me  ferment 
la  porte  au  pays  que  i'ay  tant  désiré  ; 
mais  quoy  que  c'en  soit,  me  voila  dé- 
gradé et  délaissé  à  vne  pointe  de  sable 
au  delà  de  la  petite  nation  des  Algon- 
quins, n'ayant  point  d'autre  maison  que 
le  grand  monde.  Il  n'y  a  que  trois  iours 
que  l'vn  des  canots  qui  portoit  nostre 
petit  bagage  tourna  dans  l'eau  ;  nos  pa- 
quets furent  emportés  par  le  courant, 
nous  en  repeebasmes  vn  auec  grande 
peine,  l'autre  fut  perdu  ;  Dieu  soit  beny 
de  tout. 

I'ay  desia  dit  comme  le  Père  qui  re- 
menoit  les  Séminaristes  Hurons,  auoit 
aussi  perdu  son  équipage  dans  le  mesme 
chemin.  Si  les  Sauuages  se  rient  de- 
dans leurs  pertes_,  nous  ne  deuons  pas 
pleurer  dedans  les  nostres.  puisque  Dieu 
les  sçaura  bien  reparer. 

Le  Père  du  Perron,  qui  monte  aussi  là 
haut,  aura  peut  estre  vn  plus  heureux 
succez  que  ces  trois  premiers  ;  sa  gayeté 
à  son  départ,  et  l'honneur  que  luy  fit 
Monsieur  nostre  Gouuerneur  aussi-bien 
qu'aux  autres,  ietta  les  Sauuages  dans 
vue  allégresse  qui  nous  promet  quelque 
chose  de  bon.  Celuy  qui  le  mené  nous 
dit  en  s'embarquant:  le  suis  Capitaine, 
il  ne  peut  arriuer  aucun  mal  au  Père 
en  ma  présence.  Ils  nous  promirent 
de  prendre  en  passant  le  Père  Le  Moine, 
et  les  François  qui  estoient  auec  luy. 

Voicy  vn  bout  de  lettre  du  Père  que 
que  i'ay  laissé  à  la  résidence  de  S.  lo- 


seph,  où  les  Sauuages  se  rendent  sé- 
dentaires. Apprenant  qu'vne  barque 
montoit  aux  Trois  Riuieres,  ie  dy  aux 
Sauuages:  Que  voulez-vous  que  i'escriue 
au  Père  le  Ieune  par  la  barque  qui  doit 
monter  là  haut?  Tu  luy  manderas,  me 
respondirent-ils  vniuersellement,  que 
nous  desirons  tous  croire  en  Dieu,  que 
nous  voulons  tous  estre  baptisez,  et  que 
nous  le  prions  qu'il  retourne  au  plus  tost 
ça  bas  pour  nous  donner  le  baptesme. 
Ayant  receu  cette  response,  ie  me  reti- 
ray  plein  do  consolation  ;  n'en  auois-je 
pas  bien  suiet?  Ce  sont  les  propres  mots 
du  Père.  Si  tost  que  ie  fus  descendu  à 
Kébec,  ces  bons  Sauuages  me  vindrent 
voir,  les  Chrestiens  se  confessèrent  et 
communièrent  ;  ceux  qui  ne  sont  pas 
encore  baptisés  me  pressèrent  de  leur 
donner  le  baptesme.  Le  mesme  Père 
m'escriuit  vue  autrefois  en  ces  termes  : 
Makheabichtiehiou,  Pigarouich,  Ouche- 
skouetou  et  plusieurs  autres  Sauuages 
sont  arriués  à  S.  Ioseph  ;  mettant  pied 
à  terre,  ils  sont  venus  droit  en  ma 
chambre  pour  les  conduire  en  la  cha- 
pelle, afin  de  remercier  Dieu  de  ce  qu'il 
les  auoit  conserués  dans  leurs  voiages  ; 
ne  m'ayant  point  trouué,  ils  ont  esté 
prier  vn  autre  de  nos  Pères  qui  estoit 
icy,  lequel  s'excusant  sur  le  peu  de  co- 
gnoissance  qu'il  a  de  la  langue,  ils  ont 
pris  Paul  le  bon  aueugle,  l'ont  mené  à 
la  chapelle,  et  l'ont  fait  prier  Dieu.  Ce 
bon  Néophyte  leur  a  fait  faire  les  prières 
qu'il  reeite  soir  et  matin.  Que  pouuez- 
vous  espérer  dauantage  des  Sauuages  ? 
On  croioit  que  ces  pauures  errans  se- 
roient  les  derniers  à  se  ranger,  et  ils  se 
présentent  des  premiers  :  aidez-les  à  cul- 
tiuer  la  terre  et  à  se  loger,  et  vous  les 
aurez  tous. 

Le  Père  Charles  Laîlemant,  qui  passe 
en  France  pour  nos  petites  affaires  au 
lieu  du  Père  Quentin,  qui  a  esté  enuoié 
à  Miskou,  dira  de  bouche  ce  que  ie  ne 
puis  coucher  sur  le  papier  sans  lon- 
gueur. 

Il  est  temps  de  tirer  à  la  fin  ;  ie  croy 
que  ie  n'ay  point  contreuenu  à  la  reso- 
lution que-  i'auois  prise  d'estre  court, 
puisque  i'obmets  quantité  de  choses  de 
peur  d'estre  long.     Fauray  cette  con- 

solation  cette  année  que  disant  peu,  il  se 
glissera  peu  de  fautes  sous  le  rouleau  de 
la  presse. 

La  Relation  de  l'année  passée  en  est 
remplie  ;  il  faut  que  i'en  cotte  vne,  pour 
inuiter  l'Imprimeur  à  prendre  quelque 
ialousie  de  son  ouurage.  Au  Chapitre 
8.  page  145.  où  il  s'agit  de  quelque 
prise  que  i'eus  auec  vn  sorcier,  au  lieu 
de  me  seruir  d'exorcismes  contre  le 
diable,  l'Imprimeur  me  fait  seruir  d'vne 
épée.  Yoicy  ce  que  i'auois  couché  dans 
l'original  :  En  effet  i'auois  dessein  de 
me  seruir  d'vne  espèce  d'exorcismes  ; 
l'Imprimeur  a  mis  :  En  effet  i'auois  des- 
sein de  me  seruir  d'vne  épée  désormais. 
le  vous  confesse  que  ce  beau  rencontre 
m'a  fait  rire.  Quand  on  parle  de  si 
loing,  on  ne  fait  pas  si  bien  entendre 
ses  pensées  :  l'escriture  est  vne  parole 
muette,  qui  se  change  aussi  facilement, 
qu'il  est  aisé  de  prendre  vn  caractère 
pour  vn  autre  ;  on  fait  dire  à  vn  enfant 
ce  qu'on  veut,  quand  son  père  est  absent. 
C'est  assez  pour  ce  coup. 

Cependant  nous  demanderons  à  Dieu 


sa  grande  bénédiction  pour  ces  âmes  d'é- 
lite, qui  par  leurs  mains  et  par  leurs 
vœux  attirent  nos  pauures  Sauuages  à 
Iesys-Christ.  Nous  coniurons  tous  V. 
R.  et  tous  nos  Pères  et  nos  Frères  de  sa 
Prouince,  de  Joindre  vos  prières  auec 
les  nostres,  afin  que  nostre  recognois- 
sance  auprès  de  Dieu  attire  les  grâces  et 
les  faueurs  du  Ciel,  et  sur  nostre  Colo- 
nie, et  sur  nos  Néophytes,  et  sur  ces 
pauures  peuples,  et  sur  ses  enfans,  les- 
quels se  professent  tous  en  gênerai,  et 
moy  en  particulier,  ce  que  ie  suis  de 
tout  mon  cœur, 

De  Y.  R. 

Tres-humble  et  tres-obligé 
seruiteur  selon  Dieu, 

Pavl  le  Ievne. 


Aux  Trois  Entières  en  la  Résidence 
de  la  Conception,  ce  25.  d'Aoïist. 
1638. 


RELATION 

DE  CE  QVI  S'EST  PASSÉ  EN  LA  MISSION  DE  LA  COMPAGNIE  DE  IESVS, 

DANS  LE  PAYS  DES  HVRONS, 

EN  L'ANNEE  1637  ET  38, 

Enuoyée  à  Kébec  au  R.  P.  Paul  le  Ieune,  Supérieur  des  Missions  de  la 
Compagnie  de  Iesus  en  la  Nouuelle  France, 


Mon  R.  Père, 
Pax  Christi. 

Vostre  Reuerence,  nous  a  tous  extrê- 
mement consolez  par  ses  dernières, 
de  nous  mander  qu'elle  nous  porte  plus 


d'enuie  que  de  compassion,  nous  voyant 
de  tous  costez  chargez  d'horribles  ca- 
lomnies, et  entendant  que  nous  sommes 
dans  des  périls  de  mort  presque  conti- 
nuels. Ce  qu'elle  en  apprit  l'an  passé, 
n'estoit  que  des  dispositions  à  ce  qui 
est  depuis  arriué  ;  ce  n'estoit  que  des 
bruits  qui  couroient  assez  confusément 

dans  le  pais  ;  et  ces  discours  qui  s'é- 
toient  tenus  si  soutient  pendant  tout 
l'hyuer  dans  les  festins  et  les  conseils 
des  Sauuages,  n'auoient  esté  que  de 
simples  paroles,  et  des  menaces  de  per- 
sonnes assez  peu  considérables.  Mais 
depuis  le  départ  des  canots  pour  la  traite 
de  Kébec,  la  maladie,  qui  n'auoit  encor 
aeeueilly  que  quelques  bourgades,  s'é- 
tant  répandue  vniuersellement  par  tout, 
toutes  ces  Nations  se  sont  déclarées  ou- 
uertement  dans  des  assemblées  géné- 
rales laites  à  ce  dessein  ;  nous  y  auons 
comparu  en  personne,  nous  y  auons  oiiy 
les  dépositions  faites  contre  nous  de  la 
bouche  des  chefs  du  pais  ;  nos  A.mis  ne 
nous  auoient  point  dissimulé  leur  sen- 
timent touchant  les  dangers  ausquels 
nous  estions  ;  ils  nous  auoient  mesme 
demandé  des  lettres  de  confiance  pour 
pouuoir  par  après  en  toute  seureté  de- 
scendre à  Kébec,  et  y  porter  la  nouuelle 
de  nostre  mort  ;  nous  auions  desia  fait 
Dostre  testament,  et  couché  nos  der- 
nières paroles,  pour  faire  entendre  que 
nous  nous  estimions  trop  heureux  de 
mourir  enfants  de  la  Compagnie,  et  de 
répandre  nostre  sang  pour  la  conuersion 
de  ces  pauures  peuples. 

Le  Diable  se  sentoit  pressé  de  prés,  il 
ne  pouuoit  supporter  le  Baptesme  solen- 
nel de  quelques  Sauuages  des  plus  si- 
gnalez. Mais  Dieu  luy  a  enfin  lié  les 
bras,  pour  donner  cours  à  ses  miséri- 
cordes, et  nous  faire  voir  vn  autre  Io- 
seph  dans  cette  Egypte,  qui  est  desia  si 
auant  dans  ses  bonnes  grâces,  qu'il 
semble  luy  auoir  mis  entre  les  mains 
la  disposition  de  ses  thresors,  pour  les 
ouurir  à  ses  frères,  les  tirer  de  la  misère, 
et  leur  donner  entrée  dans  la  cour  du 
Roy  du  Ciel  et  de  la  terre.  Son  exemple 
en  a  desia  touché  plusieurs,  et  des  meil- 
leurs esprits,  qui  pensent  à  l'imiter.  On 
sera  consolé  de  voir  que  ces  peuples 
sont  non  seulement  capables  de  nos 
Saincts  mystères,  mais  mesme  d'vne 
vertu  non  commune. 

le  m'en  vay  ramasser  ce  qui  est  de 
plus  mémorable  soubs  quelques  Chapi- 
tres, que  i'étendray  selon  le  temps  que 
Dieu  me  donnera. 


CHAPITRE   PREMIER. 

Des  Persécutions  que  nous  auons  souf- 
fertes en  Vannée  1637. 

Ie  dis  vn  mot  l'an  passé  de  nostre  nou- 
uelle Résidence  en  la  bourgade  qui 
est  comme  le  cœur  du  pais.  Nostre  Ca- 
bane n'estoit  pas  encore  demy-faite 
qu'elle  attiroit  ces  peuples  de  toutes 
parts  pour  nous  venir  voir  ;  la  foule  y 
estoit  si  grande,  que  c'estoitvnplus  que 
suffisant  employ  que  de  prendre  garde 
à  leurs  mains,  outre  le  grand  nombre 
de  malades  qu'il  falloit  continuellement 
visiter. 

Nos  Pères  auoient  dressé  comme  vne 
manière  d'Autel,  où  ils  auoient  placé 
quelques  petits  tableaux,  pour  prendre 
de  là  suiet  de  leur  faire  entendre  quel 
estoit  le  principal  motif  qui  nous  ame- 
noit  icy,  et  nous  auoit  attirés  dans  leur 
bourg.  Toute  la  Cabane  retentit  de 
voix  d'admiration  à  la  veuë  de  ces  ob- 
jects  extraordinaires  ;  sur  tout  ils  ne 
pouuoient  se  lasser  de  regarder  deux 
tableaux,  l'vn  de  Nostre  Seigneur,  et 
l'autre  de  Nostre  Dame  ;  nous  auions  de 
la  peine  à  leur  faire  croire,  que  ce  ne 
fust  que  de  plattes  peintures,  aussi  les 
pièces  sont-elles  de  grandeur  naturelle, 
car  les  petites  ligures  ne  font  que  fort 
peu  d'impression  sur  leurs  esprits.  Jl 
nous  les  fallut  laisser  exposées  tout  le 
iour,  pour  contenter  tout  le  monde. 

Ceste  première  veuë  nous  cousta  bien 
cher  :  car  sans  parler  de  l'importunité 
que  nous  ont  depuis  causée  les  curieux, 
c'est  à  dire  tout  autant  de  personnes  qui 
arriuent  des  autres  bourgades,  si  nous 
en  auons  tiréquelqu'aduantage  pour  leur 
parler  de  nos  Saincts  mystères  et  les 
disposer  à  la  cognoissance  du  vray  Dieu, 
plusieurs  en  ont  pris  suiet  de  semer  de 
nouucaux  bruits,  et  authoriser  les  pre- 
mières calomnies,  sçauoir  est  que  nous 
faisions  mourir  ces  peuples  par  nos 
Images. 

Dans  peu  de  iours  le  pais  se  trouua 
tout  à  fait  imbu  de  cette  opinion,  qu'in- 
failliblement nous  estions  les  aulheurs 
de  ceste  contagion  si  vniuerselle.  Il  y 
a  bien  de  l'apparence  que  ceux  qui  con- 
trouuoient  ces  calomnies  n'en  croyoient 
rien  ;  neantmoins  ils  pailoient  en  ter- 
mes si  exprez,  que  la  pluspart  n'en  dou- 
toient  plus.  Les  femmes  et  les  enfants 
nous  regardoient  comme  des  personnes 
qui  leur  portions  malheur.  Dieu  soit 
beny  à  iamais,  qui  a  voulu  que,  l'espace 
de  trois  ou  quatre  mois  qu'a  duré  le  fort 
de  ceste  persécution,  nous  ayons  esté 
priuez  quasi  de  toute  consolation  hu- 
maine. Ceux  de  nostre  bourgade  sem- 
bloient  nous  espargner  plus  que  les  au- 
tres ;  neantmoins  ces  mauuais  bruits 
estoient  si  constants,  et  seruoient  d'en- 
tretien si  ordinaire  dans  les  assemblées, 
qu'ils  entrèrent  bien  fort  dans  le  sou- 
pçon ;  et  les  plus  notables,  qui  nous 
auoient  aymez  et  auoient  coustume  de 
parler  en  nostre  faneur,  en  perdirent 
tout  à  fait  la  parole,  et  quand  on  lesobli- 
geoit  de  parler,  ils  auoient  recours 
aux  excuses,  et  se  iustifioient  le  mieux 
qu'ils  pouuoient  de  ce  qu'ils  nous  auoient 
basty  vne  cabane. 

Le  6.  Iuin,  la  niepce  de  Pierre  nostre 
premier  Chrestien  mourut,  nonobstant 
les  vœux  et  les  prières  que  nous  auions 
faits  pour  sa  guerison,  ce  fut  la  première 
secousse  de  ceste  famille,  qui  fut  suiuie 
quelque  temps  après  de  la  mort  de  sa 
femme  ;  et  depuis  son  retour  de  la 
traitte,  la  maladie  luy  enleuavne  sienne 
fille  et  son  beau-frere.  Plusieurs  lan- 
gues mesdisantes,  qui  estoient  desia 
d'elles  mesmes  assez  fécondes  en  four- 
bes et  calomnies,  pensoient  auoir  vn 
nouueau  sujet  de  nous  ietter  le  chat  aux 
jambes,  alléguants  pour  raison,  que 
l'affliction  n'auoit  accueilly  ceste  cabane 
que  depuis  le  Baptesme  solemnel  de 
Pierre.  En  effect,  ils  auoient  passé 
l'hyuer  fort  doucement,  la  pluspart  des 
autres  cabanes  ayant  esté  fort  mal  trai- 
tez de  la  maladie. 

Ceste  opinion  entra  si  auant  dans  l'e- 
sprit de  quelques-vns,  qu'vne  bourgade 
entière,  selon  le  rapport  qu'on  nous  en 
fit,  prit  resolution  de  ne  se  plus  seruir 


des  chaudières  de  France,  s'imaginant 
que  tout  ce  qui  venoit  en  quelque  façon 
de  nous,  estoit  capable  de  leur  commu- 
niquer le  mal. 

Il  vint  vne  autre  nouuelle  de  la  Na- 
tion du  Petun  (car  ces  bruits  aboient 
croissants,  mesme  dans  les  Nations  cir- 
conuoisines)  :  on  asseura  qu'vn  Saunage 
frappé  de  ceste  maladie  pestilentielle 
auoit  vomy  dans  du  sang  vne  dragée  de 
plomb,  d'où  ils  concluoient  qu'vn  Fran- 
çois l'auoit  ensorcelle.  Nous  auions  tous 
les  iours  à  respondre  à  des  porteurs  de 
semblables  nouuelles,  et  s'en  trouuoit 
fort  peu  de  capables  des  raisons  que 
nous  leur  apportions,  pour  leur  faire 
voir  combien  nous  estions  esloignez  de 
ces  pensées  noires.  Leur  response  or- 
dinaire estoit,  que  cela  se  disoit  con- 
stamment par  tout,  et  qu'au  reste  toute 
I'Isle  où  ces  peuples  habitent  auoitla 
ceruelle  renuersée,  que  la  mort  d'vn  si 
grand  nombre  de  leurs  parents  leur 
auoit  troublé  l'esprit,  et  ainsi  qu'il  ne 
falloit  pas  s'estonner,  si  comme  des  in- 
sensez  ils  s'en  prenoient  à  la  volée  à 
tout  ce  qui  se  presentoit.  Pour  nostre 
regard,  nous  nous  estimions  trop  hono- 
rez de  porter  les  livrées  de  Nostre  Sei- 
gneur ;  vne  seule  chose  nous  aflligeoit, 
de  voir  l'Enfer  triompher  pourvn  temps 
et  enleuer  vn  si  grand  nombre  d'Ames, 
dont  nous  entendions  le  danger  sans 
leur  pouuoir  tendre  la  main  et  les  met- 
tre en  voye  de  salut.  Nous  ne  dési- 
stâmes neantmoins  iamais  de  faire  nos 
courses  ordinaires,  qu'à  toute  extrémité, 
lors  que  nous  vismes  que  nos  saincts 
Mystères  n'estoient  plus  receus  auec 
le  respect  qu'ils  méritent,  et  que  nous 
jugeâmes  que  ces  visites  pourroient  estre 
préjudiciables  au  progrez  du  Sainct 
Euangile. 

La  mortalité  estoit  par  tout,  mais  sur 
tout  au  bourg  d'Àngoutenc,  qui  n'estoit 
qu'à  trois  quarts  de  lieuë  de  nous.  On 
y  fit  deux  voyages,  mais  sans  effect  ; 
nous  y  retournâmes  le  3.  de  Iuiilet, 
nous  trouuâmes  vn  assez  bon  nombre 
de  malades,  mais  les  vus  s'enuelop- 
poient  dans  leur  robe  et  se  couuroient 
le  visage  de  peur  de  nous  parler  ;  d'au- 
tres nous  voyant  couroient  fermer  la 

porte  de  leur  cabane  ;  nous  auions  desia 
le  pied  sur  la  porte  de  deux  autres, 
qu'on  nous  en  chassa,  apportant  pour 
raison  qu'il  >  auoit  des  malades.  Ilelas 
e'esloil  justement  ce  que  nous  cher- 
eliions  !  Nous  ne  perdismes  pas  cou- 
rage pour  cela  ;  et  d'autant  plus  que  le 
diable  joiioit  des  siennes,  nous  nous 
sentions  d'autant  plus  inspirez  à  «e 
point  abandonner  ce  panure  bourg. 
Tout  bien  considéré,  nous  jugeâmes  que 
ce  mauuais  visage  ne  venoit  que  de  ce 
qu'ils  n'estoient  pas  encore  bien  infor- 
mez de  ce  que  nous  prétendions  par  ces 
visites  :  car  ils  n'ont  pas  couslume  de 
s'entre-visiter  ainsi  les  vns  les  autres 
dans  leurs  maladies,  sinon  entre  proches 
parents.  Et  ce  leur  estoit  vne  grande 
nouueauté  de  voir  des  personnes  qui  ne 
cherchoient  que  des  malades,  et  encore 
les  plus  misérables  et  les  plus  abandon- 
nez ;  c'est  pourquoy  nous  y  retour- 
nâmes le  8.  du  mesme,  non  tant  pour 
les  malades,  que  pour  voir  quelques  an- 
ciens et  ceux  qui  auoient  le  maniement 
des  affaires,  pour  tâcher  de  les  rendre 
capables  de  nostre  dessein.  Nous  fismes 
rencontre  fort  heureusement  d'vn  Capi- 
taine plein  d'esprit:  on  luy  fit  entendre 
combien  nos  visites  leur  deuroient  estre 
précieuses  ;  il  nous  escouta  volontiers, 
nous  donnant  parole  qu'il  en  communi- 
queroit  auec  les  Anciens,  que  pour  luy 
il  nous  asseuroit  desia  qu'il  nous  ver- 
roi  t  tousiours  de  bon  oeil.  De  ce  pas 
nous  iïismes  voir  les  plus  malades,  mais 
nous  n'y  fusmes  pas  mieux  receus  qu'au 
premier  voyage.  Vn  certain  Capitaine 
de  guerre  ne  nous  vit  pas  plustost  à  la 
porte  de  sa  cabane,  qu'il  nous  menaça 
de  nous  fendre  la  teste  si  nous  passions 
outre. 

Sur  l'apres-disnée  Ondesson,  vn  des 
premiers  chefs  de  guerre  de  tout  le  pais, 
nous  vint  voir  auec  vn  autre  notable 
d'Ang8tenc.  Sur  le  sujet  de  nos  cour- 
ses, ils  nous  aduoùerent  que  plusieurs 
auoient  peur  de  nous,  et  que  pour  louer 
ces  craintes,  il  seroit  fort  à  propos  de 
tenir  conseil  là  dessus,  où  nous  nous 
trouuerions  en  personne  ;  nous  ne  sou- 
haitions autre  chose. 


De  plus,  vne  des  grosses  testes  de  no- 
stre bourg  nous  vint  tirer  à  l'escaft 
Mes  nepueux,  nous  dit-il,  i'ay  vne  chose 
d'importance  à  vous  dire,  c'est  qu'An- 
toine (il  parloit  du  P.  Daniel)  a  lasché 
vue  parole  inconsidérément,  qui  donne 
bien  à  parler  au  monde.  L'Esté  passé 
vn  ieune  homme  se  faisant  prier  pour 
demeurer  à  Kébec,  estant  sur  le  point 
de  mettre  le  pied  dans  le  canot  :  Que 
penses-tu  faire  ?  luy  dit-il,  tu  vas  à  la 
mort,  la  peste  s'en  va  ruiner  ton  pais, 
croy  moy,  passe  l'hyuer  auec  nous,  si 
tu  veux  te  tirer  de  ce  danger.  Voyla 
ce  que  ie  viens  d'apprendre  à  Onncnti- 
sati,  où  on  parle  de  vous  autres  en  fort 
mauuais  termes  ;  on  tient  tout  asseuré 
que  vous  estes  la  cause  de  nostre  mal- 
heur. A  toutes  nos  raisons  il  n'eut  au- 
tre chose  à  nous  répliquer,  sinon  que 
cela  se  disoit  ;  ce  qui  laissoit  tousiours 
de  fortes  impressions  dans  leurs  esprits. 

Estant  retournez  à  AngStenc  pour  le 
conseil,  nous  y  trouuons  tous  les  Capi- 
taines (car  il  y  en  a  plusieurs  dans  vn 
mesme  bourg,  selon  la  diuersité  des  af- 
faires), qui  nous  firent  vn  assez  bon  ac- 
cueil :  le  plus  qualifié  inuite  les  autres 
à  l'assemblée,  criant  à  pleine  teste  au- 
tour de  la  bourgade.  Les  Anciens,  les 
femmes,  la  jeunesse  et  les  enfans  y  ac- 
courent à  nostre  sollicitation.  L'ou- 
uerture  du  conseil  se  fit  par  vn  pain 
de  Pet  un  que  nous  leur  presenlasmes 
dans  vn  plat  à  la  mode  du  pais  ;  vn  des 
Capitaines  le  rompt,  pour  le  distribuer 
aux  plus  considérables  de  la  troupe. 
Iamais  ils  ne  parlent  d'affaires  et  ne  ti- 
rent aucune  conclusion  que  le  calumet 
à  la  bouche,  ceste  fumée  qui  leur  monte 
au  cerneau  leur  donne,  disent-ils,  de 
l'esclaircissement  dans  les  difficultez  qui 
se  présentent.  Cela  fait,  le  Président 
hausse  la  voix,  à  peu  prez  du  mesme  ton 
que  nos  cricurs  publics  font  par  les  care- 
fours  de  France,  faisant  entendre  que 
ses  Nepueux  les  François  alloient  parler, 
qu'on  les  escoutast  bien,  et  qu'on  ne 
s'ennuyast  pas  de  la  longueur  de  leur 
discours  ;  que  la  chose  estoit  d'impor- 
tance et  meritoit  d'estre  bien  conceuë. 
Nous  leur  exposasmes  ce  qui  nous  auoit 
amenés  en  leur  pais,  et  particulièrement 


36 


Relation  de  la  Nouueïïe 


ce  que  nous  prétendions  dans  les  visites 
de  leurs  malades.  Ils  nous  escouterent 
auec  assez  d'attention  ;  mais  lors  que 
nous  estions  sur  le  point  de  conclure, 
on  vint  inuiter  ces  Messieurs  à  vn  festin, 
et  par  ce  que  le  temps  pressoit,  il  nous 
fallut  briser,  car  il  n'y  a  affaire  d'im- 
portance qu'ils  ne  quittent  pour  vn  fe- 
stin. Ayant  donc  acheué,  ils  se  regar- 
dent quelque  temps,  à  qui  parleroit,  par 
déférence.  En  fin  celuy  qui  presidoit 
prenant  la  parole,  répéta  à  la  haste  le 
principal  de  nostre  discours,  et  insista 
particulièrement  sur  ce  que  nous  les 
aymions,  et  que  ce  n'estoit  que  par  affe- 
ction que  nous  les  allions  visiter,  auec 
dessein  de  viure  et  mourir  dans  leur  pais. 
Vn  des  plus  àgez  adiousta  qu'il  seroit  à 
propos  que  ceste  parole  retentist  par 
toute  la  terre  ;  qu'au  reste  nous  les 
obligions  grandement  de  les  consoler 
dans  leurs  larmes  ;  que  nos  personnes 
leur  estoient  chères  ;  que  la  ieunesse 
prist  bien  garde  à  ne  pas  faire  vn  coup 
dont  tout  le  païs  gemiroit.  Tous  enfin 
conclurent,  auec  des  termes  pleins  de 
bien-veillance,  nous  militant  à  les  visi- 
ter doresnauant.  Voyla  le  naturel  du 
païs  :  pour  des  paroles  tant  que  vous  en 
voudrez.  Nous  iugeâmes  pourtant  que 
nous  auions  pour  lors  tout  sujet  de  satis- 
faction. 

Depuis,  dans  nos  visites  nous  fismes 
rencontre  d'vn  vieillard  fort  malade. 
Nos  Nepueux,  nous  dit-il  d'abord,  soyez 
les  bien-venus.  Il  changea  bien-tost  de 
compliment,  quand  il  sçeut  ce  qui  nous 
amenoit,  car  la  colère  luy  montant  au 
visage  :  C'est  vous  autres,  dit-il,  qui  me 
faites  mourir,  depuis  six  iours  que  vous 
mistes  le  pied  céans,  ie  n'ay  pas  mangé, 
et  ie  vous  ay  veus  en  songe  comme  des 
personnes  qui  nous  portez  malheur  ;  c'est 
vous  qui  me  faites  mourir.  Notez  que 
parmy  ces  peuples  il  n'en  faut  pas  dire 
dauantage  pour  faire  fendre  la  teste  à  vn 
homme.  Eneffect,  nonobstant  les  belles 
promesses  que  ie  viens  de  dire,  nous 
remarquâmes  par  après  tant  de  froideur 
par  tout,  et  vne  si  grande  défiance  de 
nous  autres,  que  nous  iugeâmes  à  pro- 
pos de  désister  tout  à  fait  de  nos  visites  ; 
ioint  que  sur  l'aduis  que  nous  enuoya 


N.  Père  Supérieur,  nous  demeurâmes 
quelque  temps  à  l'anchre  pendant  la 
tempeste.  Il  nous  escriuoit  de  plus, 
qu'à  l'issue  de  ce  festin  qui  auoit  inter- 
rompu nostre  conseil,  ils  s'estoient  ras- 
semblez, et  auoient  résolu  entrreux  de 
tuer  vn  François,  qui  que  ce  fust. 

Us  ne  laissoient  pas  pourtant  de  nous 
consoler  par  leurs  visites  ;  Dieu  ce  sem- 
ble nous  enuoyoit  les  Principaux  pour 
estre  informez  de  nostre  procédé  les 
vns  après  les  autres.  Ce  dernier  mesme 
qui  nous  chassa  si  rudement  de  sa  ca- 
bane, ne  feignit  pas  de  nous  dire  chez 
nous,  qu'en  vérité  il  nous  croyoit  les 
autheurs  de  leur  maladie.  Vn  autre  se 
plaignit  à  nous  qu'vn  sien  parent  auoit 
expiré  incontinent  après  nostre  visite. 

Si  nous  estions  aux  prises  en  ceste 
habitation  de  la  Conception,  nos  autres 
Pères  ne  l'estoient  pas  moins  en  celle 
de  S.  Ioseph  :  car  ceste  pointe  de  terre 
se  refroidissoit  de  plus  en  plus  en  nostre 
endroit,  à  l'occasion  des  calomnies  que 
quelques  mauuais  esprits  alloient  for- 
geants de  iour  en  iour.  Voicy  bien 
d'autres  bruits  :  quatre  barques,  ce  dit- 
on,  de  ceux  qui  ne  sont  pas  de  nos  pa- 
rents (ils  vouloientdire  lesÀnglois),  sont 
montez  malgré  tous  les  François,  iusques 
à  la  Riuiere  des  Prairies  ;  et  ceux  qui 
les  conduisent  maintiennent  que  les  ro- 
bes noires  sont  la  cause  de  toutes  les 
maladies.  Nous  auions  beau  leur  re- 
monstrer  par  fortes  raisons  comme  quoy 
la  chose  sembloit  incroyable,  ils  perse- 
ueroient  dans  leurs  pensées. 

Nostre  premier  Clirestien  nous  aduisa 
d'vn  autre  bruit  semblable  à  celuy  dont 
nous  escriuismes  l'an  passé,  qui  certes 
a  eu  vn  grand  cours  :  sçauoir  que  nous 
auions  apporté  de  France  vn  cadaure, 
et  qu'il  y  auoit  sans  doute  dans  nostre 
\  tabernacle  quelque  chose  qui  les  faisoit 
mourir.  Ces  pauures  gens  s'en  pren-, 
nent  à  vn  sort  qu'ils  cherchent  par  tout  ; 
possible  que  ce  bon  homme,  ou  quel- 
qu'vn  de  nos  Néophytes,  aura  parlé  trop 
cruëment  de  ce  précieux  depost  ;  car 
pour  nous,  nous  ne  leur  en  parlons  qu'a- 
près vne  longue  espreuue  de  leur  iby. 

Ce  bruit  icy  n'estoit  pas  encore  estouf- 
fé,  qu'il  s'en  esleue  vn  autre.     Nostre 

erime  osloit,  ce  disoient-ils,  que  nous 
nous  estions  logés  au  cœur  du  païs  pour 
en  procurer  plus  aisément  la  ruine  to- 
tale ;  pour  quoy  faire,  nous  aurions  tué 
dans  les  bois  vn  petit  enfant  à  coups 
d'alesnes,  ce  qui  auroit  causé  la  mort  à 
tout  plein  d'cnfans  :  le  diable  eiua- 
geoit  peut-estre  de  ce  que  nous  auions 
placé  dans  le  ciel  quantité  de  ces  petits 
innocents.  Bref  nous  voyla  rebutez  par 
tout  ;  si  que  tascbant  vn  iour  d'entrer 
dans  l'esprit  d'vn  de  leurs  malades,  qui 
est  icy  des  plus  considérables,  et  luy  et 
ses  parens  nous  clianterent  poùilles. 
Ils  s'ombragent  de  la  moindre  de  nos 
actions  :  qui  se  plaint  de  ce  que  les  ma- 
tins nous  tenons  nostre  porte  fermée, 
possible,  disent-ils,  pour  quelque  sort  ; 
qui  nous  soupçonne  de  quelque  sinistre 
dessein,  lors  que  sur  le  soir  nous  chan- 
tons nos  Litanies.  En  vn  mot  ils  con- 
courent tous  en  ce  point,  que  pour 
mettre  fin  cà  leurs  misères  il  falloit  se 
desfaire  de  nous  au  plus  tost,  ou  bien 
nous  renuoyer  en  France.  N'y  eut  pas 
iusques  à  vue  floûette  que  nous  auions 
fait  mettre  au  haut  d'vn  sapin  qui  ne 
leur  donna  matière  de  parler.  Car,  où 
auez-vous  l'esprit,  ce  dit  vn  des  plus 
qualifiez,  vous  autres  mes  Nepueux? 
que  veut  dire  ce  morceau  de  toile  que 
ie  voy  là  si  haut  monté  ?  Mais  ceste 
plainte  se  termina  plaisamment,  quand 
après  auoir  sçeu  qu'on  la  plaçoit-là, 
pour  sçauoir  de  quel  costé  souffloit  le 
vent,  il  nous  reprit  d'y  auoir  espar- 
gné  la  toile,  à  ce  qu'on  la  vist  de  plus 
loing. 

Nostre  horloge  ne  paroissoit  plus,  à 
raison  qu'ils  la  croyoient  le  Démon  qui 
tué  ;  et  nos  images  enluminées  ne  leur 
représentent  plus  que  ce  qui  arriuoit 
à  leurs  malades.  A  nous  voir  pourme- 
ner,  sans  plus,  on  croyoit  qu'il  y  eust  de 
la  sorcellerie. 

Yoicy  la  nouuelle  qui  nous  effraya  le 
plus  :  le  bruit  est  que  N.  Père  Supérieur 
auoit  esté  massacré.  Vn  Sauuage  tout 
effaré  nous  la  vint  apporter  le  premier. 
Deux  Capitaines  de  considération  en  di- 
rent les  particularité/,  aux  autres  de  nos 
Pères,  iusques  à  leur  nommer  le  meur- 
trier.   Nous  voyla  enfin  comme  de  mi- 


sérables excommuniez,  car  pour  lors 
tout  le  monde  nous  quitte,  et  on  ne  nous 
regarde  plus  qu'auec  effroy.  Cet  assas- 
sinat prétendu  se  respandoit  par  tout  le 
Pais,  lors  que  le  Père  pour  nous  conso- 
ler se  hasta  de  nous  venir  mettre  hors 
de  peine.  Il  alla  d'abord  visiter  nostre 
Capitaine  qui  l'accueillit  comme  vn 
homme  ressuscité.  Les  Anciens  du 
bourg  le  vinrent  bienueigner  les  vns 
après  les  autres  ;  nous  ne  pûmes  faire 
sçauoir  de  la  santé  du  Père,  à  l'habita- 
tion de  sainct  Ioseph,  qu'après  la  hui- 
ctaine,  faute  de  messager.  Les  lettres 
qu'ils  nous  escriuirent  monstrent  eui- 
demment  que  la  chose  passoit  pour  vé- 
ritable parmy  ceux  de  leur  bourgade. 
De  l'ait,  et  le  peu  d'estatque  ces  peuples 
font  de  la  vie  d'vn  homme,  et  la  réputa- 
tion de  sorcier  qui  enlraisne  infaillible- 
ment la  mort  après  soy,  nous  font  tou- 
cher au  doigt  les  obligations  sensibles 
que  nous  auons  à  celuy  qui  est  le  Mai- 
sire  de  nos  vies. 


CHAPITRE    II. 

Assemblée  générale  de  tout  le  païs, 

où  on  délibère  de  nostre 

mort. 

Il  a  pieu  à  Dieu  nous  exaucer,  en  ce 
qu'en  fin  il  a  fait  naistre  l'occasion  d'vne 
assemblée  générale,  pour  informer  les 
Chefs  du  païs  de  ce  que  nous  prétendons 
chez  eux. 

Il  fut  question  de  délibérer  meure- 
ment  sur  vne  guerre.  Les  Anciens  de 
chaque  bourg  en  concertèrent  aupara- 
uant  par  ensemble  dans  leurs  conseils 
particuliers.  Y  estant  inuitez  nous  leur 
fismes  vn  présent  de  trois  à  quatre  cent 
grains  de  pourcelaine  (ce  sont  les  pi- 
sloles  du  païs)  ;  c'estoit  pour  leur  donner 
quelque  tesmoignage  comme  nous  pre- 
nions part  aux  interests  du  public.  Or 
comme  nous  sçauions  bien  qu'on  deuoit 
parler  de  nous  en  ceste  assemblée  gé- 
nérale.   Le  Père  Supérieur  tàchoit  de 

nous  purger  auprès  des  vns  et  des  au- 
tres, en  particulier  sur  les  calomnies 
qu'on  nous  auoit  imposées;  mais  ils 
estoient  desja  si  aigris  que  les  Capi- 
taines qui  nous  estoient  les  plus  fauo- 
rables,  luy  disoient  nettement  que  la 
plus  grande  faneur  que  nous  pouuions 
espérer,  estoit  d'estre  chassés  du  pais  et 
renuoyez  à  Kébec. 

Enfin  l'ouuerture  de  la  grande  as- 
semblée se  fit  sur  le  soir  du  4.  d'Aoust, 
où  après  les  complimens  ordinaires  on 
ne  toucha  pour  ce  coup  que  les  affaires 
de  la  paix  auec  leurs  alliez,  d'où  ils 
consultèrent  quasi  toute  la  nuict,  auec 
la  prudence  qu'on  ne  se  pourrait  ima- 
giner. 

Le  bon  fut  que  sur  la  fin  du  conseil, 
N.  Père  Supérieur  prenant  sujet  de  ré- 
pondre tantost  à  l'vn,  tantost  à  l'autre 
de  ces  Conseillers,  sur  les  poincts  indiffé- 
rents du  Ciel,  du  Soleil  et  des  Astres,  il 
tomba  insensiblement  sur  ceux  de  no- 
stre  Foy,  et  toucha  puissamment  ces 
esprits  assez  indifférents  d'ailleurs,  par 
la  considération  des  flammes  éternelles. 

L'autre  assemblée  s'ouurit  sur  les 
huict  heures  du  soir  ;  ce  conseil  estoit 
composé  de  trois  Nations,  sçauoir  de 
celle  dite  des  Ours,  nos  premiers  hostes, 
qui  font  en  tout  quatorze  tant  bourgs 
que  villages  ;  ceux-cy  tenoient  vn  des 
cestez  de  la  cabane,  on  nous  plaça  au 
milieu  du  mesme  ;  à  costé  l'opposite 
estoient  les  deux  autres  Nations,  au 
nombre  chacune  de  quatre  bourgades 
bien  peuplées.  C'est  icy  qu'il  s'agit 
du  fait  des  robes  noires,  que  l'on  croit 
par  tout  estre  la  cause  de  tous  les  mal- 
heurs du  pais.  Ils  défèrent  tous  la  qua- 
lité de  Président  à  vn  certain  vieillard 
aueugle,  vn  des  plus  recommandables 
de  nostre  bourg,  et  le  plus  âgé  de  la 
compagnie,  respecté  parmy  les  siens, 
par  la  réputation  qu'il  s'estoit  acquise 
d'homme  d'esprit  et  de  conduite.  Voicy 
à  peu  près  comme  tout  se  passa. 

Le  premier  des  Capitaines  met  comme 
en  la  bouche  d'Ontitarac  (c'est  ce  Prési- 
dent aueugle)  les  termes  dont  il  se  de- 
uoit  seruir  pour  faire  l'ouuerture  du 
conseil.  Alors  ce  vieillard,  d'vne  voix 
tremblante  et  neantmoins  assez  forte, 


salua  ces  Nations  en  gênerai,  et  chacun 
des  Chefs  en  particulier,  se  conioûissant 
auec  eux  de  ce  qu'ils  s'estoient  heureu- 
sement assemblez  pour  délibérer  sur 
vue  affaire  la  plus  importante  qui  fust 
dans  le  pais.  Puis  il  exhorte  toute  l'as- 
sistance à  procéder  sérieusement  en 
ceste  occasion,  où  il  s'agissoit  de  leur 
conseruation,  car  il  est  question  de 
descouurir  les  autheurs  de  la  maladie 
publique,  et  de  remédier  au  mal  :  Par- 
lez donc  franchement,  disoil-il,  et  que 
personne  ne  dissimule  ce  qu'il  sçaura 
estre  de  la  vérité.  Là  dessus  le  Maistre 
de  la  feste  solennelle  des  morts,  qui  est 
le  chef  du  conseil  de  tout  le  pais,  prit  la 
parole,  et  exaggera  Pestât  déplorable  de 
sa  nation  ;  il  conclud  son  discours  en 
nous  taxant  comme  personnes  qui  en 
auions  de  longue  main  quelque  cognois- 
sance.  Il  parloit  si  peu  distinctement, 
que  nous  perdions  beaucoup  de  ses  pa- 
roles; c'est  pourquoy  N.  P.  Supérieur 
ayant  représenté  que,  puis  qu'il  s'agis- 
soit de  nous,  il  estoit  à  propos  que  nous 
comprissions  bien  tout  ce  qui  se  diroit, 
pour  y  pouuoir  respondre.  Nous  mon- 
tasmes  plus  haut,  et  prismes  place  au- 
près de  ceux  qui  auoient  les  pièces  les 
plus  sanglantes  à  produire  contre  nous, 
le  ne  sçache  auoir  rien  veu  jamais  de 
plus  lugubre  que  ceste  assemblée  :  du 
commencement  ils  se  regardoient  les 
vns  les  autres  comme  des  cadaures, 
ou  bien  comme  des  hommes  qui  res- 
sentent desia  les  affres  de  la  mort  ; 
ils  ne  parloient  que  parsouspirs,  chacun 
se  mettant  à  faire  le  desnombrement 
des  morts  et  des  malades  de  sa  famille. 
Tout  cela  n'estoit  que  pour  s'animer  à 
vomir  contre  nous  auec  plus  d'aigreur 
le  venin  qu'ils  cachoient  au  dedans.  Il 
ne  se  trouua  personne  qui  prist  ouuer- 
tement  nostre  défense  ;  et  tel  pensoit 
nous  auoir  grandement  obligé  de  s'estre. 
teû  tout  à  fait.  Ils  estoient  tous  comme 
autant  d'accusateurs  qui  pressoient  vi- 
uement  l'Arrest  de  nostre  condamnation. 
Ils  firent  leur  possible  par  leurs  dites  et 
redites,  de  surprendre  le  Père  en  quel- 
qu'vne  de  ses  paroles.  Deux  vieillards 
nommément  nous  entreprirent,  car  les 
autres  ne  firent  que  rebattre  viuement 

Ce  i)11*'  ceux-ey  auoiont  dit  :  l'vn  creux 
pria  quasi  en  ces  termes. 

Mes  Frères,  vous  sçauez  bien  que  ie 
ne  parle  quasi  inniais  que  dans  nos  con- 
seils de  guerre,  et  que  ie  ne  me  mesle 
que  ries  armes  ;  neantmoins  il  faut  que 
ie  parle  icy,  puisque  tous  les  autres  Ca- 
pitaines sent  morts.  Auant  donc  que  ie 
les  suiue  au  tombeau,  il  faut  que  ie  me 
descharge,  et  peut-estre  que  ce  sera  le 
bien  du  pais,  qui  s'en  va  perdu  ;  tous 
les  iours  c'est  pis  que  iamais,  ceste 
cruelle  maladie  a  tantost  couru  toutes 
les  cabanes  de  nostre  bourg,  et  a  fait 
vn  tel  raiiage  dans  nostre  famille,  que 
nous  voyla  réduits  à  deux  personnes,  et 
encore  ne  seay-ie  si  nous  csehaperons. 
la  furie  de  ce  Démon.  ï'ay  veu  autre- 
fois des  maladies  dans  le  pais,  mais  ie 
n'ay  iamais  rien  veu  de  semblable,  deux 
ou  trois  Lunes  nous  en  faisoient  voir  la 
fin,  et  en  peu  d'années  nos  familles 
testant  restablies,  nous  en  perdions 
quasi  la  mémoire  :  mais  maintenant 
nous  comptons  desia  vue  Année  depuis 
que  nous  sommes  affligez,  et  ne  voyons 
encore  aucune  apparence  de  voir  bien- 
tost  le  terme  de  nostre  misère.  Ce  qui 
nous  a  mis  iusques  à  présent  le  plus  en 
peine,  est  que  nous  ne  voyons  goutte  dans 
ceste  maladie  et  que  nous  n'auons  peu 
encor  en  descouurir  la  source,  le  vous 
dirayeeque  Ten  ay  appris  depuis  peu  de 
iours;  mais  auparauant  il  faut  que  vous 
sçachiez  que  ie  parle  sans  passion,  et 
que  ie  ne  fais  estât  qne  de  dire  la  pure 
vérité.  ïe  ne  hays  ny  n'ayme  les  Fran- 
çois, iamais  ie  n'ay  rien  eu  à  demesler 
auec  eux,  et  c'est  d'aujourd'huy  que 
nous  nous  entrevoyons  ;  ie  ne  pretens 
point  leur  faire  aucun  tort,  seulement  ie 
rapporteray  fidèlement  le  discours  d'vn 
de  nostre  nation  reuenu  fraischement 
de  la  traite  de  Kébec. 

le  serois  trop  long  de  rapporter  icy 
les  chefs  de  son  accusation,  qui  consi- 
stoient  en  ie  ne  sçay  quels  sortilèges 
prétendus,  desquels  nous  aurions  la  co- 
gnoissance.  Au  reste  il  enrichit  le  tout 
de  tant  de  belles  paroles,  et  le  déduisit 
auec  tant  de  passion,  que  toute  la  com- 
pagnie récent  ces  fourbes  comme  des 
veritez.  Notez  que  cet  esprit  malicieux, 

pour  donner  plus  de  couleur  à  ses  con- 
tes, faisoit  difficulté  de  receuoir  le  té- 
moignage de  ceux  qu'il  seauoit  eslre 
descriez  pour  leurs  mensonges  ;  mais 
s'il  en  reiettoit  vn,  il  en  rapportoit  cin- 
quante autres,  prests,  ce  disoit-il,  à  sous- 
tenir  son  dire. 

N.  P.  Supérieur  voulant  parler,  laissa 
quelque  temps  ietler  son  feu  à  ce  Capi- 
taine ;  puis  ayant  demandé  audience, 
luy  ferma  la  bouche  en  peu  de  mots, 
par  des  raisons  ausquelles  il  n'eut  point 
de  response  ;  la  confusion  de  cet  accu- 
sateur n'empescha  pas  qu'vn  autre  vieil- 
lard ne  nous  prist  à  partie  auec  autant 
de  subtilité,  que  ce  qu'il  nous  obiectoit 
estoil  esloigné  de  la  vérité.  Apres  tout 
les  Conseillers  pressent  importunément 
le  Père  de  produire  ie  ne  sçays  quelle 
pièce  d'esloffe  ensorcelée  qu'il  gardoit 
à  la  ruine  du  païs,  auec  asseurance  de 
vie  saune,  au  cas  qu'il  voulust  aduoùer 
qu'elle  estoit  chez  nous.  Le  Père  in- 
sistant tousiourssurlanegatiue:  11  n'im- 
porte, dit  le  Président,  lasche  seulement 
le  mot,  mon  Nepueu,  ne  crains  point,  il 
ne  te  sera  fait  aucun  tort.  En  fin  le 
Père  se  voyant  importuné  et  pressé  si 
opiniastrément  :  Si  vous  ne  me  croyez, 
leur  dit-il,  euuoyez  chez  nous,  qu'on  y 
visite  partout,  et  si  vous  craignez  de 
vous  tromper,  comme  nous  auons  di- 
uerses  sortes  d'habits  et  d'étoffes,  iettez 
tout  dans  le  lac.  Yoyla  iustement comme 
parlent  les  coulpables  et  les  sorciers, 
rcpliqua-il.  Comment  donc  veux-tu  que 
ie  parle?  dit  le  Père.  Encore  si  tu  nous 
disois  ce  qui  nous  fait  mourir,  dit  vn 
autre.  C'est  ce  que  ie  ne  sçay  pas,  et  ce 
que  ie  ne  vous  puis  dire  ;  mais  néant- 
moins,  puis  que  vous  me  pressez  si  fort, 
il  faut  que  ie  parle. 

le  vous  ay  desia  dit  souuent,  mes 
Frères,  que  nous  n'auions  aucune  co- 
gnoissance  de  ceste  maladie,  et  véri- 
tablement ie  ne  croy  pas  que  vous  en 
puissiez  decouurir  la  source,  cela  vous 
est  caché  ;  mais  ie  m'en  vay  vous  expo- 
ser des  veritez  infaillibles.  Apres  leur 
auoir  parlé  hautement  de  la  grandeur 
de  nostre  bon  Dieu,  de  ses  recompenses 
pour  les  bons,  et  des  chastiments  pour 
les  meschants,  il  tombe  sur  le  sujet  de 

la  contagion,  les  causes  de  laquelle  il 
ne  déduisit  qu'auec  peine,  pour  les  in- 
terruptions que  ces  Barbares  luy  fai- 
soient.  Le  pis  fut,  que  le  Président 
rompit  tout  le  discours,  en  ce  que,  di- 
soit-il,  nous  sommes  après  pour  reco- 
gnoistre  les  autheurs  de  nos  maladies; 
et  comme  si  le  Père  n'eust  encore  rien 
dit,  il  se  met  à  le  presser  plus  que  ia- 
mais  de  monstrer  ceste  pièce  ensorcelée  ; 
mais  voyans  qu'ils  n'auançoient  rien  de 
ce  costé-là,  quelques-vns  s'endorment, 
d'autres  s'ennuyant  s'en  vont  sans  rien 
conclure.  Yn  vieillard  entr'autres  sor- 
tant, salua  le  Père  ainsi  :  Si  on  te  fend 
la  teste,  nous  n'en  dirons  mot.  Les 
principaux  demeurèrent,  quoy  qu'il  fust 
desia  après  minuict  ;  bref  ils  remirent 
la  conclusion  de  tout  au  retour  des  Hu- 
rons,  qui  estoient  descendus  à  Kébec  ; 
ce  fut  vn  coup  de  la  tres-douce  proui- 
dence  de  Dieu  en  nostre  endroit,  veu 
les  bonnes  nouuelles  que  ceux-cy  de- 
uoient  rapporter  des  François.  Quel- 
ques-vns, ayans  plus  particulièrement 
preste  l'oreille  aux  discours  du  Père,  le 
prièrent  de  les  instruire  des  moyens 
qu'ils  deuoient  tenir  pour  appaiser  Dieu. 
Le  Père  tàchoit  encore  de  les  contenter 
là  dessus;  quand  voyla  tout  à  coup  le 
Capitaine  de  nostre  bourg,  lequel  iusques 
alors  auoit  gardé  le  silence  par  maxime 
d'estat,  qui  s'écrie  :  Hé  quelles  gens  son  t- 
ce-cy  !  ils  disent  tousieurs  le  mesme,  ils 
ne  se  lassent  point  de  nous  tenir  cent 
fois  vn  mesme  langage;  ils  parlent  sans 
cesse  de  leur  Oki,  c'est  à  dire,  de  ce 
grand  Esprit  qu'ils  adorent,  de  ce  qu'il 
a  commandé,  de  ce  qu'il  défend,  de 
l'Enfer  et  du  Paradis. 

Voyla  toute  l'issue  de  ce  misérable 
conseil.  Plaise  à  la  diuine  Bonté  le 
rendre  heureux  pour  quelques-vns,  qu'il 
aura  possible  touchés  de  sa  saincte  Pa- 
role. Si  les  effects  n'en  ont  esté  plus 
funestes,  selon  qu'ils  auoient  proietté, 
nous  en  sommes  redeuables  après  Dieu 
à  la  très  saincte  Vierge,  nostre  recours 
ordinaire,  ayant  fait  vœu  en  ceste  occa- 
sion d'Vne  neufuaine  de  Messes  en  l'hon- 
neur de  son  Immaculée  Conception. 

Ce  Capitaine  de  guerre  qui  parut  le 
plus  animé  contre  nous,  se  voyant  si  fort 


trompé  de  son  attente,  ne  feignit  pas  de 
dire  qu'il  se  repentoit  de  n?auoir  pas  re- 
tenu celuy  des  Nostres  qui  est  arriué  le 
dernier,  et  de  ne  l'auoir  pas  mis  à  la 
question,  pour  tirer  de  luy,  disoit-il, 
toutes  les  veritez  que  ses  frères  nous 
cèlent  :  le  l'eusse  sans  doute  perdu  et 
pris  en  quelqu'vne  de  ses  paroles.  Mais 
que  pouuoit-il  tirer  d'vn  homme  qui  ne 
pouuoit  encore  sçauoir  ny  entendre  ce 
qu'on  luy  eùst  demandé  ? 

Apres  tout  cela,  vn  de  ces  Messieurs 
nos  luges,  fut  fort  heureux  de  sTen  venir 
passer  chez  nous  le  reste  de  la  nuict, 
où  nous  l'accommodasmes  comme  nous 
mesmes,  et  la  pluspart  nous  vinrent 
demander,  qui  vne  chose,  qui  vue  autre  ; 
mais  il  n'y  a  rien  de  si  commun  parmy 
les  Saunages  que  la  mescognoissance. 
Par  tout  le  pais  on  auoiteu  fortmauuaise 
opinion  de  ceste  assemblée  ;  plusieurs 
estoient  dans  l'attente  de  la  nouuelle  de 
nostre  mort,  et  quelques-vns  firent  cou- 
rir le  bruit  qu'vn  de  Chefs  du  conseil 
auoit  leué  la  hache  sur  le  Père. 

Les  mauuais  bruits  s'augmentèrent 
encor  après  ce  conseil.  Vn  certain  de 
la  nation  des  Arendahronons,  disoit-on, 
ressuscité  depuis  peu,  dit  auoir  rencon- 
tré en  l'autre  monde  deux  femmes,  les- 
quels se  disoient  d'Angleterre,  qui  l'a- 
uiserent  qu'il  n'iroit  pas  encore  au  païs 
des  Ames  ;  mais  qu'estant  reuenu  en 
vie,  il  eut  à  brusler  sa  robe  pour  re- 
médier à  la  maladie  ;  quTau  reste  les 
robes  noires  qui  demeuroient  auec  eux, 
auoient  de  mauuais  desseins,  auec  ré- 
solution de  ne  s'en  retourner  en  Fiance, 
que  lors  qu'ils  auront  fait  mourir  tout  le 
pais. 

De  fraische  date,  ie  ne  scay  quel  Sau- 
uage  a  pensé  estrangler  vn  ieune  garçon 
François  proche  nostre  cabane  ;  mais 
me  voyant  courir  au  bruit,  le  cruel  gai- 
gna  au  pied.  Quelques  autres  ieunes 
esuentez  ont  couué  de  mauuais  desseins 
sur  quelques-vns  des  Nostres.  Tout 
cela  nous  apprend  à  nous  vnir  forte- 
ment à  celuy  qui  s'appelle  la  Vie  par 
excellence. 


France,  en  V Année  10.18. 

CIIAVITM    III. 

Assistance  particulière  de  Dieu  sur 
nous  dans  nostre  persécution. 

Bien  que  ce  Conseil,  dont  ie  viens  de 
parler,  ne  détermina  rien  à  rencontre 
de  Nous,  si  causa- il  de  grandes  altéra- 
tions dans  les  esprits  :  en  sorte  que  ceux 
qui  auoient  escouté  iusques  icy  auec 
assez  d'indifférence  les  bruits  qu'on  se- 
moit  de  nous,  commencèrent  à  entrer 
dans  de  grandes  deffiances  de  nos  fa- 
çons de  faire.  Peu  de  temps  après  vn 
des  Oncles  de  Louys  de  sainctcFoy  nous 
vint  voir,  et  nous  ayant  tiré  à  part  nous 
aduisa,  que  plusieurs  des  Capitaines  qui 
s'estoient  trouuez  au  conseil,  et  auoient 
parlé  contre  nous,  estoient  tombez  ma- 
lades ;  qu'il  venoit  de  leur  part  pour 
sçauoir  sur  cela  nos  sentiments,  en  ce 
qu'ils  auoient  à  faire  pour  recouurer 
leur  santé.  Ce  nous  fut  vne  belle  occa- 
sion pour  l'instruire.  Il  nous  adiousta 
que  les  Anciens  n'estoient  plus  en  cré- 
dit, mais  bien  que  la  jeunesse  gouuer- 
noit  tout  ;  tesmoins,  disoit-il,  les  deux 
sorciers  qu'ils  massacrèrent  n'y  a  pas 
long-temps.  Nous  nous  appereeûmes  as- 
sez où  il  visoit  ;  mais  celuy  qui  craint 
Dieu,  ne  craint  plus  rien. 

Le  3.  d'Octobre,  le  feu  prit  à  nostre 
cabane.  Nous  auions  sujet  de  iuger  pro- 
bablement que  c'estoit  vn  coup  de  quel- 
que mauuais  esprit  ;  et  il  y  auoit  desia 
long-temns  qu'on  nous  auoit  menacés  de 
nous  brusler  tous,  lors  que  nous  y  pen- 
serions le  moins.  Enuiron  ce  temps-là 
nostre  flotte  d'escorces,  i'entends  les 
Hurons  descendus  aux  François,  arrié- 
rent. Ils  estoient  tous  les  plus  contents 
du  monde  ;  ils  nous  consolèrent  puis- 
samment, quand  ils  nous  firent  entendre 
comme  quoy  tant  de  personnes  signa- 
lées en  vertu  et  en  mérite  s'employent 
auec  tant  d'ardeur  et  de  zèle  pour  le 
salut  de  ces  pauures  abandonnez.  Nous 
vismes  des  elfects  admirables  de  l'accueil 
qu'on  leur  fit  au  conseil  que  vous  tinstes 


aux  Trois  Minières.  Ils  ne  croyent  plus, 
ce  disent-ils,  que  nous  les  fassions  mou- 
rir, attendu  qu'ils  n'ont  rien  veu  ny  ouy 
par  delà,  qui  ne  les  esloignast  grande- 
ment de  ces  sinistres  soupçons. 

II  est  vray  que  c'est  vn  coup  de  Dieu 
qui  donne  iusques  dans  vn  miracle,  que 
vous  leur  ayez  dit  sur  le  sujet  de  leur 
maladie,  non  seulement  la  substance 
des  choses  que  nous  leur  disons  icy, 
mais  aussi  dans  le  mesme  ordre,  et  dans 
la  mesme  suite  que  nous  leur  incul- 
quons ;  si  qu'ils  ont  recognu  distincte- 
ment, ce  que  nous  auons  souuent  en  la 
bouche,  que  la  vérité  est  vne  par  tout. 
Ce  fut  sans  doute  le  sainct  Esprit  qui 
vous  inspira  de  parler  auec  tant  d'aduan- 
tage  de  nos  saintes  Images,  que  plusieurs 
d'entr'eux  auoientprises  auparauantpour 
autant  de  Démons.  Geste  image  du 
Sauueur,  que  vous  listes  esleuer  en  l'air 
afin  qu'ils  la  peussent  tous  voir,  leur 
fit  croire  qu'vn  objet  que  tant  de  monde 
respectoit  publiquement  ne  pouuoit  ser- 
uir  à  quelque  magie  noire  et  cachée. 
Nous  bénissons  Dieu,  de  ce  que  sans 
nous  estre  communiqué,  rien  ne  se  pou- 
uoit faire  de  plus  à  propos  dans  les  né- 
cessitez où  nous  nous  trouuions  pour 
lors. 

Tant  y  a  que  l'affliction  et  le  dese- 
spoir auoit  si  fort  troublé  l'esprit  de  ces 
Barbares,  que  si  par  malheur  ceux  qui 
retournoient  des  Trois  Uiuieres  eussent 
parlé  de  nous  autres  en  termes  moins 
fauorables,  nous  estions  en  proye  à 
leur  fureur  ;  mais  vous  les  auiez  tel- 
lement satisfaits,  qu'ils  fermoient  la 
bouche  à  ceux  qui  ne  nous  aymoient 
pas,  faisant  cesser  pour  quelque  temps 
la  persécution  publique  ;  ie  dis  publi- 
que, car  quelques  particuliers  ne  laissè- 
rent pas  tousiours  de  nous  donner  de 
l'exercice  ;  et  vn  des  parens  du  Capi- 
taine Aënons,  qui  estoit  mort  aux  Trois 
Riuieres,  pensa  faire  vn  mauuais  coup  en 
la  personne  d'vn  des  Nostres,  qui  auoit 
fait  le  voyage  dans  son  canot.  Voicy  le 
précis  de  ce  que  ce  bon  Père  nous  en 
manda.  Quelques  Sauuages,  dit-il,  vin- 
rent chez  nous,  auec  vne  assez  mauuaise 
volonté,  ce  me  sembloit  ;  le  plus  ieune 
d'entr'eux  tenant  son  Arc  bandé,  faisoit 

mine  de  le  vouloir  décocher  sur  moy, 
disantà  ses  compagnons,  c'est  celuy-là  ; 
cependant  vn  autre,  pour  me  donner 
plus  à  cognoistre,  m'appella  par  mon 
nom,  luy  donnant  asseurance  que  c'é- 
toit  moy  :  en  mesme  temps  vn  de  la 
troupe,  regardant  nos  Images,  les  mon- 
stroit  aux  autres  par  mespris  ;  et  lors  il 
se  fit  vn  petit  bruit  sourd  entr'eux, 
comme  s'ils  se  fussent  animez  à  quel- 
que mauuaise  action.  le  ne  sçay  qui  le 
destourna  de  me  tirer  cest  heureux  coup. 
Iusques  icy  le  Père  ;  mais  voicy  bien 
d'autres  attaques. 

Nous  eusmes  bien  de  la  peine  à  nous 
desfaire  de  certains  Saunages  venus  ex- 
prés de  la  Nation  du  Petun,  lesquels 
après  auoir  veu  et  admiré  nostre  Cha- 
pelle, nous  offrirent  vne  robe  de  castor, 
à  ce  que,  disoient  ces  panures  gens,  nous 
fissions  cesser  la  maladie  qui  faisoit  vn 
si  grand  rauage  dans  leur  pais.  Ce  nous 
fut  vne  heureuse  rencontre  pour  leur 
parler  de  nostre  saincte  Foy. 

Peu  après  vn  de  nos  Amis  nous  vient 
dire  tout  hors  d'haleine  :  Mes  Nepueux, 
vous  estes  morts,  lesAttigueenongnaliac 
vous  viendront  fendre  la  teste,  lors  que 
ceux  du  bourg  seront  allez  à  la  pesche, 
ie  l'ay  appris  du  Capitaine.  Nous  iu- 
geasmes  cependant  à  propos  de  ne  pas 
mespriser  cet  aduis,  pour  la  probabilité 
que  nous  y  voyons.  Nous  disposons 
donc  nos  domestiques  à  ce  qu'ils  se  con- 
formassent en  tout  cas  aux  saintes  vo- 
lontez  de  Dieu  ;  c'est  la  vérité  qu'ils  se 
disposèrent  sainctement,  mais  en  reso- 
lution neantmoins,  disoient-ils,  de  ne 
pas  mourir  les  bras  croisez,  ne  se  vou- 
lans  pas  laisser  massacrer  sans  se  met- 
tre en  défense.  Pour  nous  autres  nous 
estions  résolus  d'attendre  paisiblement 
la  mort  deuant  le  sainct  Autel. 

le  party  aussi-tost  de  nostre  Résidence 
de  la  Conception,  pour  informer  de  tout 
ce  qui  se  passoit,  nostre  P.  Supérieur, 
qui  estoit  en  la  Résidence  de  sainct  Io- 
seph.  Sur  le  soir  de  mon  départ,  vn  de 
nos  meilleurs  amis  vint  quérir  en  haste 
les  Pères  que  ie  venois  de  quitter,  pour 
comparoistre  deuant  ceux  qui  ne  nous 
pouuoient  souffrir  en  vie  qu'à  regret  ;  il 
nous  parla  en  ces  termes  :  Sus  venez 


respondre  au  conseil,  vous  estes  morts. 
Ils  trouuerent  tous  les  Anciens  assem- 
blez auec  ce  Capitaine  qui  nous  auoit  si 
mal  traités  aux  autres  conseils.  D'abord 
cet  homme  leur  parle  brusquement  sur 
le  fait  de  la  contagion,  dont  il  attribue 
la  cause  aux  robes  noires.  Sur  tout 
qu'Echon  remontant  au  pais,  il  y  a  bien 
quatre  ans,  auoit  dit  que  ce  voyage  ne 
seroit  que  de  cinq  ans  ;  que  voyla  le 
terme  prefix  tantost  expiré  ;  que  ce  mé- 
chant homme  auoit  desia  trop  profité  de 
leur  ruine,  et  que  partant  on  demande 
vn  conseil  gênerai  pour  l'entendre  là 
dessus  et  terminer  l'affaire.  Nos  Pères 
sans  s'estonner  dirent  qu'ils  fissent  à 
la  bonne  heure  vn  autre  conseil  quand 
il  leur  plairoit,  que  pour  eux,  ils  y  as- 
sisteroient  volontiers.  Et  certes  Dieu 
les  assista  bien  en  ceste  rencontre  :  car 
s'ils  eussent  changé  de  visage  ou  chan- 
celé en  leur  response,  on  estoit  pour 
vuider  sur  le  champ  leur  procès,  ainsi 
que  depuis  ces  barbares  nous  ont  con- 
seillé. En  elfect  nous  auons  sçeu  que  la 
conclusion  estoit  prise  de  nous  faire  tous 
mourir. 

N.  P.  Supérieur  vint  en  diligence 
pour  comparoistre  en  personne  en  ceste 
nouuelle  assemblée,  estant  bien  aduerty 
par  ceux  de  nos  meilleurs  Amis,  que 
sans  doute  il  basteroit  mal  pour  luy  et 
pour  nous  dans  ceste  confusion  d'enne- 
mis. A  son  arriuée  il  va  saluer  les  plus 
remarquables  du  bourg,  qui  ne  firent 
que  baisser  la  teste,  donnansà  entendre 
par  ceste  posture  que  c'estoit  fait  de 
nous.  Bref,  Dieu  voulut  qu'vn  seul  Ca- 
pitaine de  nos  Amis,  à  qui  nous  pouuions 
auoir  recours,  fust  pour  lors  esloigné  du 
bourg,  peut-estre  à  ce  que  toute  nostre 
espérance  fust  en  celuy  qui  nous  veut 
entièrement  à  luy.  Le  Père  donc  prend 
son  temps  pour  dresser  vne  forme  de 
testament,  qu'il  laisseroit  entre  les 
mains  de  quelques  Chrestiens  affidez,- 
ainsi  qu'ils  s'y  offrirent  d'eux -mesmes, 
pour  le  porter  en  son  temps  à  Kébec  ; 
voicy  les  termes  : 

Mon  R.  Père, 
Pax  Christ i. 

Novs  sommes  peut-estre  sur  le  point 
de  respandre  nostre  sang,  et  d'im- 
moler nos  vies  pour  le  seruiee  de  nostre 
bon  Maistre  lesus-Clirist.  11  semble  que 
sa  bonté  veuille  aecepter  ce  sacrifice  dé 
moy  pour  l'expiation  de  mes  grands  et 
innombrables  péchez,  et  pour  couron- 
ner dés  ceste  heure  les  seruices  passez 
et  les  grands  et  enflammez  désirs  de 
tous  nos  Pères  qui  sont  icy. 

Ce  qui  me  donne  la  pensée  que  cela 
ne  sera  pas,  est  d'vn  costé  Pexcez  de 
mes  malices  passées,  qui  me  rendent 
du  tout  indigne d'vne si  signalée  faneur; 
et  d'autre  costé,  par  ce  que  ie  ne  croy 
pas  que  sa  Bonté  permette  qu'on  fasse 
mourir  ses  ouuriers,  puisque  par  sa 
grâce  il  y  a  desia  quelques  bonnes  âmes 
lesquelles  reçoiuent  ardemment  la  se- 
mence de  l'Euangile,  nonobstant  les 
mesdisances  et  persécutions  de  tout  le 
monde  contre  nous.  Mais  d'ailleurs  ie 
crains  que  la  diuine  Iustice,  voyant  l'o- 
piniastreté  de  la  pluspart  de  ces  Bar- 
bares en  leurs  folies,  ne  permette 
tres-iustement  qu'ils  viennent  à  oster 
la  vie  du  corps  à  ceux  qui  de  tout  leur 
cœur  souhaitent  et  procurent  la  vie  de 
leurs  âmes. 

Quoy  que  c'en  soit,  ie  vous  diray  que 
tous  nos  Pères  attendent  le  succez  de 
ceste  affaire  auec  vn  grand  repos  et 
contentement  d'esprit.  Et  pour  moy  ie 
puis  dire  à  V.  R.  auec  toute  sincérité, 
que  ie  n'ay  pas  eu  encore  la  moindre 
appréhension  de  la  mort  pour  vn  tel 
sujet.  Mais  nous  sommes  tous  marris 
de  ce  que  ces  panures  Barbares  par 
leur  propre  malice  bouchent  la  porte  à 
l'Euangile  et  à  la  grâce.  Quelque  con- 
clusion qu'on  prenne,  et  quelque  traite- 
ment qu'on  nous  fasse,  noustascherons 
auec  la  grâce  de  Nostre  Seigneur  de 
l'endurer  patiemment  pour  son  seruiee. 
C'est  vue  faneur  singulière  que  sa  Bonté 
nous  fait,  de  nous  faire  endurer  quelque 


chose  pour  son  amour.  C'est  mainte- 
nant que  nous  nous  estimons  vrayement 
estre  de  sa  Compagnie.  Qu'il  soit  beny 
à  iamais  de  nous  auoir,  entre  plusieurs 
autres  meilleurs  que  nous,  destinez  en 
ce  pais,  pour  luy  ayderà  porter  sa  Croix. 
En  tout,  sa  sainte  volonté  soit  faite  ;  s'il 
veut  que  dés  ceste  heure  nous  mourions, 
ô  la  bonne  heure  pour  nous  !  s'il  veut 
nous  reseruer  a  d'autres  trauaux,  qu'il 
soit  beny  ;  si  vous  entendez  que  Dieu 
ait  couronné  nos  petits  trauaux,  ou  plus- 
lost  nos  désirs,  bénissez- le  :  car  c'est 
pour  luy  que  nous  desirons  viure  et 
mourir,  et  c'est  luy  qui  nous  en  donne 
la  grâce.  Au  reste  si  quelques-vns  sur- 
uiuent,  i'ay  donné  ordre  de  tout  ce  qu'ils 
doiuent  faire.  I'ay  esté  d'aduis  que 
nos  Pères  et  nos  domestiques  se  retirent 
chez  ceux  qu'ils  croyront  estre  leursmeil- 
leurs  amis  ;  i'ay  donné  charge  qu'on 
porte  chez  Pierre  nostre  premier  Chre- 
stien  tout  ce  qui  est  de  la  Sacristie,  sur 
tout  qu'on  ait  vn  soin  particulier  de 
mettre  en  lieu  d'asseurance  le  Diction- 
naire et  tout  ce  que  nous  auons  de  la 
langue.  Pour  moy,  si  Dieu  me  fait  la 
grâce  d'aller  au  Ciel,  ie  prieray  Dieu 
pour  eux,  pour  les  panures  Hurons,  et 
n'otiblieray  pas  Yostre  Reuerence. 

Apres  tout,  nous  supplions  V.  R.  et 
tous  nos  Pères  de  ne  nous  oublier  en 
leurs  saincts  Sacrifices  et  prières,  afin 
qu'en  la  vie  et  après  la  mort,  il  nous 
fasse  miséricorde  ;  nous  sommes  tous 
en  la  vie  et  à  l'Eternité, 

De  vostre  Reuerence, 

Tres-humbles  et  tres-afïe- 
ctionnez  seruiteurs  en  No- 
stre Seigneur, 

Iean  de  Brebevf. 
François  Ioseph  le  Mercier. 
Pierre  Ciiastellain. 
Charles  Garnier. 
Pavl  Ragveneav. 

En  la  Résidence  de  la 

Conception,  à  Ossos- 
sané,  ce  28  Octobre. 

I'ay  laissé  en  la  Résidence  de  sainct 
Ioseph  les  Pères  Pierre  Puart,  et  Isaag 
Iouves,  dans  les  mesmes  sentimens. 

Yoyla  les  pensées  que  Dieu  nous  in- 
spiroit  alors.  Or  en  ceste  extrémité 
d'affaires,  nostre  recours  fut  au  grand 
saint  Ioseph,  faisants  tous  vœu  à  Dieu 
de  dire  neuf  iours  consécutifs  la  saincte 
Messe  en  son  honneur,  lesquelles  nous 
commençasmes  le  iour  des  Saincts  Si- 
mon et  Iudes.  De  plus,  comme  il  estoit 
important  que  ce  peuple  sçeût  l'affection 
que  nous  auions  à  leur  bien,  et  le  peu 
d'estat  que  nous  faisions  de  ceste  vie 
misérable,  le  Père  trouua  bon  de  les 
inuiter  à  son  Atsataïon,  c'est  à  dire  fe- 
stin d'Adieu,  tel  qu'ils  ont  coustume  de 
faire  quaud  ils  approchent  de  la  mort. 
Nostre  cabane  regorgeoit  de  monde  ;  il 
eut  là  vne  belle  occasion  de  leur  parler 
de  l'autre  vie  ;  le  morne  silence  de  ces 
bonnes  gens  nous  attristoit  plus  que 
nostre  propre  danger. 

Cependant  vn,  deux  et  trois  iours  s'é- 
coulerent  auec  l'estonnement  de  tout 
nostre  bourg,  sans  que  ces  Messieurs 
nous  menacent  plus  de  mourir  dans  leur 
assemblée.  le  ne  sçay  pas  si  le  diable 
auoit  mutiné  ces  Barbares  contre  nous  ; 
si  puis-ie  dire  que  nous  n'auions  pas 
encor  acheué  nostre  neufuaine,  que  tou- 
tes ces  tempestes  s'appaiserent  ;  %en 
sorte  qu'eux-mesmes  s'en  estonnoienl 
entr'eux  auec  raison.  Pouuons  nous  pas 
espérer  qu'vn  iour  ce  grand  Patron  de 
nos  Infidèles  fera  paroistre  des  elfects 
encore  plus  admirables  dans  le  change- 
ment de  leurs  cœurs  ?  Tant  y  a  que  de- 
puis le  6.  de  Nouembre  que  nous  ache- 
uasmes  nos  Messes  votiues  à  son  hon- 
neur, nous  auons  iouy  d'vn  repos  in- 
croyable, nous  nous  en  emerueillons 
no  is-mesmes  de  iour  en  iour,  quand 
nous  considérons  en  quel  estât  estoient 
nos  affaires  il  n'y  a  que  huict  iours. 


CUAPITRE   IV. 

Des  Hurons  baptisez  ceste  année  1638. 

Si  nous  auons  trouué  la  porte  fermée 
aux  autres  bourgades,  où  les  deux  et 
trois  cens  mouroient,  helas  sans  assi- 
stance !  Dieu  nous  a  disposé  en  ce  bourg 
des  esprits  et  des  oreilles,  qui  ont  receu 
tres-voîon fiers  sa  saincte  parole.  Nous 
auons  baptisé  plus  de  cent  personnes 
tant  hommes  faits,  que  petits  enfans, 
dont  quarante-quatre  sont  maintenant, 
comme  nous  croyons,  dans  le  Ciel  ;  au 
moins  sommes-nous  bien  asseurez  de 
vingt-deux  petites  Ames  innocentes,  que 
la  mort  a  tirées  du  berceau,  et  la  grâce 
du  S.  Baptesme  a  mises  au  nombre  des 
bien-heureux.  La  plus  grande  de  nos 
peines  estoit  de  seauoir  ceux  qui  estoient 
malades,  tant  ceste  recherche  leur  estoit 
odieuse.  "Vous  n'aymez  que  les  malades 
et  les  morts,  nous  disoit-on.  Si  que 
sans  cesse  nous  faisions  la  ronde  par  les 
cabanes  :  car  soutient  tel  estoit  pris  et 
emporté  en  moins  de  deux  iours.  Le 
plus  ordinaire  de  nos  mestiers  estoit 
celuy  de  Médecins,  en  dessein  de  decre- 
diter  de  plus  en  plus  leurs  sorciers,  auec 
leurs  régimes  imaginaires  ;  quoy  que 
pour  toute  médecine  nous  n'eussions 
rien  à  leur  donner  qu'vn  petit  morceau 
d'escorce  de  citron,  ou  citrouille  de 
France  qu'ils  appellent,  ou  quelques 
grains  de  raisin  dans  vn  peu  d'eau  tiède, 
auec  vne  pincée  de  sucre  :  tout  cela 
pourtant,  auec  la  bénédiction  que  Dieu 
luy  donnoit,  faisoit  des  merueilles,  et  à 
les  entendre  rendoit  la  santé  à  plusieurs. 
Nous  estant  trouuez  au  bout  d'vn  peu  de 
conserue  de  trois  ou  quatre  ans,  il  nous 
fallut,  pour  contenter  ces  panures  lan- 
guissans,  lauer  et  tordre  dans  vn  peu 
d'eau  le  papier  qui  luy  auoit  seruy  d'en- 
ueloppe  ;  ceste  eau  sentoit  plus  le  papier 
et  l'encre  que  le  sucre,  et  cependant 
c'est  vne  chose  incroyable  comme  ces 
pauures  gens  la  trouuoient  bonne.  Dieu 
bénie  ces  cœurs  charitables  qui  nous 

ènuoyerent  il  y  a  doux  ans  quelques  on- 
guents :  ils  seront  bien  consolez  d'en- 
tendre que  ce  qui  n'est  ordonné  que 
pour  les  corps,  a  seruy  pour  guérir 
quantité  d'âmes  abandonnées.  le  ne 
sçay  comme  cela  se  fait,  mais  on  n'a  icy 
aucune  horreur  de  ce  qui  feroit  bondir 
le  cœur  en  France.  Aussi  nostre  plus' 
grand  creue-cœur  est,  qu'après  toutes 
ces  assistances  pour  le  corps,  la  plus- 
part  de  ces  âmes  abandonnées  se  rebu- 
tent à  l'ouuerture  de  nostre  sainete 
créance  ;  tant  il  est  mal-aisé  de  rame- 
ner vn  panure  Saunage  à  son  Créateur. 
C'est  pitié  de  voir  icy  le  domaine  que  le 
Diable  va  exerçant  sur  vn  esprit  infi- 
delle  !  par  exemple,  si  vous  leur  parlez 
de  l'Enfer,  ils  vous  respondront  froide- 
ment, qu'ils  ne  voudroient  pas  aller  ail- 
leurs qu'auec  leurs  Parents  qui  y  sont 
desia.  0  que  ces  difficultez  nous  font 
cognoistre  le  peu  que  nous  pouuons  ! 
c'est  pourquoy  nostre  refuge  ordinaire 
après  Dieu,  est  en  la  bien-heureuse 
Vierge,  sa  sainete  Mère,  et  à  son  tres- 
glorieux  Espoux  sainct  Iosepli.  Le  cœur 
nous  dit,  que  c'est  par  ces  sacrez  ca- 
naux que  Dieu  veut  faire  couler  sur 
nous  et  nos  Sauuages  les  torrens  de  ses 
grâces. 

Yoicy  les  choses  plus  notables  dans 
quelques  Baptesmes.  Vn  des  nostres 
venoit  de  baptiser  vne  fille,  qui  n'atten- 
doit  que  la  mort,  quand  quelques-vns 
des  parents  de  la  malade  entrent,  parmy 
lesquels  vne  femme  tenoit  vn  petit  en- 
fant d'enuiron  deux  mois  ;  il  apprend 
que  c'est  vn  panure  orfelin  qui  ne  telte 
quasi  plus;  il  le  baptise, du  consentement 
de  celle  qui  le  portoit.  Le  lendemain 
la  malade  meurt,  et  ce  petit  innocent 
estant  pris  de  la  contagion,  s'en  alla 
bien-tost  tenir  son  rang  parmy  ses  sem- 
blables. 

N.  Père  Supérieur,  pendant  son  der- 
nier voyage  pour  le  conseil,  eutaduis 
qu'vne  panure  femme  d'assez  bon  na- 
turel luy  vouloit  parler  :  il  ne  fut  pas 
plustost  entré  dans  la  cabane,  que  ceste 
panure  malade  luy  dit  assez  haut:  0 
Echon,  que  i'ay  eu  ceste  nuict  vn  beau 
songe  !  il  m'a  semblé  voir  vn  ieune 
homme  veslud' vne  robe  blanche  comme 


neige,  et  beau  comme  vn  François,  qui 
alloit  baptisant  tout  nostre  bourg  ;  ie 
prenois  grand  plaisir  à  le  voir  :  et  main- 
tenant ie  te  pries  de  me  baptiser.  Le 
Père  l'instruisit  pour  ce  qui  estoit  du 
songe,  et  luy  expliqua  le  Catéchisme 
auec  beaucoup  de  consolation  de  part  et 
d'autre.  La  cognoissanec  qu'elle  eut 
des  peines  de  l'Enfer,  et  des  joyes  du 
Paradis,  luy  firent  souhaitter  et  deman- 
der le  sainct  Daptesme  auec  plus  d'in- 
stance. 11  n'y  auoit  rien  en  apparence 
qui  pressast  du  costé  de  sa  maladie, 
niais  le  Père  se  sentant  inspiré  forte- 
ment, luy  accorda  sa  requeste.  Elle 
ne  passa  pas  deux  iours  sans  aller  re- 
ccuoir  dans  le  Ciel  la  recompense  de  sa 
Foy. 

Dans  le  mesme  mois,  Dieu  attira  à  soy 
vn  ieune  enfant  de  quatre  ou  cinq  ans, 
par  vne  faneur  bien  particulière.  Nous 
parcourions  les  cabanes,  lors  qu'vne 
fille  toute  espleurée  nous  vient  au  dé- 
liant :  Helas  !  disoit-elle,  le  pauure  en- 
fant vient  de  mourir.  Nous  rentrons 
(car  nous  n'en  venions  que  de  sortir), 
nous  trouuons  le  pauure  petit  qui  tiroit 
à  la  fin,  nous  le  baptisons  du  consente- 
ment de  son  grand  Père  ;  deux  heures 
après  il  estoit  au  Ciel.  Il  auoit  esté  rap- 
porté le  mesme  four  du  bord  de  l'eau, 
où  ses  parents  estoient  à  la  pesche,  et 
n'estoit  tombé  malade  que  du  iour  pré- 
cèdent. 

Vn  petit  innocent  de  deux  mois  n'a- 
uoit  pas  la  mine  de  la  faire  bien  longue: 
vne  fille  qui  le  portoit  sur  son  dos,  se- 
lon leur  coustume,  s'amusant  après  le 
Chapellet  d'vn  des  Pères,  l'autre  le  ba- 
ptise lestement  ;  le  pauure  petit  n'at- 
tendoit  que  ceste  faueur  du  Ciel  pour  s'y 
enuoler. 

chapitre  v. 

La  Conuersion  de  Ioseph  ChiSalenhSa, 
natif  de  ce  bourg  d'Ossossané. 

li  faut  icy  que  quelques-vus  de  nos 
François  corrigent  l'imagination  qu'ils 
ont  eue  de  nos  Saunages,  se  les  figurant 
comme  des  bestes  farouches,  pour  n'a- 
uoir  rien  d'humain  que  l'Economie  ex- 
térieure du  corps.  Yoicy  vn  Néophyte 
entre  les  autres  à  qui  Dieu  a  touché  le 
cœur,  qui  ne  cède  en  rien  au  plus  zélé 
Catholique  de  la  France. 

Ce  Sauuage,  surnommé  Chi8atenh8a, 
en  danger  de  mort,  récent  le  16.  d'Aoust 
le  nom  de  Ioseph  au  SaincPBaptesme  ; 
deslors  il  ne  nous  promettoit  rien  de 
médiocre,  mais  depuis  sa  foy  a  esté  tel- 
lement esprouuée  par  la  persécution,  et 
va  tous  les  iours  coopérant  auec  tant  de 
fidélité  aux  grâces  de  Dieu,  que  si  ceste 
infinie  miséricorde,  qui  l'a  preuenu  si 
auantageusement  de  ses  bénédictions, 
luy  donne  la  grâce  de  perseuerer,  il  est 
pour  seruir  de  modèle  à  tous  les  croyants 
de  ceste  nouuelle  Eglise.  le  me  per- 
suade assez  que  tant  d'àmes  sainctes, 
qui,  par  les  secours  qu'elles  rendent  con- 
tinuellement à  ces  Missions,  et  par  leurs 
feruentes  prières  ont  véritablement  en- 
gendré en  N.  Seigneur  ces  premiers 
Chrestiens,  seront  bien  aises  de  sçauoir 
que  leurs  enfants  spirituels  commencent 
desia  à  bégayer. 

Ce  braue  Néophyte  est  âgé  de  trente- 
cinq  ans  ou  enuiron,  et  n'a  quasi  rien 
de  Sauuage  que  la  naissance.  Or  quoy 
qu'il  ne  soit  pas  des  plus  accommodez 
de  ce  bourg,  il  est  neantmoins  d'vne 
famille  des  plus  considérables,  et  neueu 
du  chef  de  ceste  Nation.  Il  a  l'esprit 
excellent,  non  seulement  en  comparai- 
son de  ses  compatriotes,  mais  mesme, 
à  nostre  ingénient,  il  passeroit  pour  tel 
en  France.  Pour  sa  mémoire  nous  Ta- 
lions souuent  admirée  :  car  il  n'oublie 
rien  de  ce  que  nous  luy  enseignons,  et 
c'est  vn  contentement  de  l'entendre  dis- 


courir sur  nos  Saincts  Mystères.  Dés  sa 
ieunesse  il  s'est  engagé  dans  le  mariage, 
et  n'a  eu  iamais  qu'vne  seule  femme, 
contre  l'ordinaire  des  Sauuages,  qui  ont 
coustume  en  cet  âge  d'en  changer  quasi 
en  toutes  les  saisons  de  l'année  ;  il  n'est 
point  ioûeur,  et  ne  sçait  mesme  manier 
les  pailles,  qui  sont  les  cartes  du  pais  ; 
il  n'vse  point  de  Petun,  qui  est  comme 
le  vin  et  l'yurongnerie  du  païs  ;  s'il  en 
fait  chaque  année  en  vn  petit  jardin  pro- 
che sa  cabane,  ce  n'est,  dit-il,  que  par 
passe-temps,  ou  pour  en  donner  à  ses 
amis,  ou  pour  en  achepter  quelques  pe- 
tites commoditez  pour  sa  famille  ;  il 
ne  s'est  iamais  seruy  de  sort  pour  estre 
heureux,  à  leur  opinion,  soit  au  jeu, 
soit  à  la  pesche,  etc.  qui  est  toute  l'am- 
bition de  ces  pauures  Barbares  :  et 
mesme  son  Père  en  ayant  laissé  vn  après 
la  mort,  dont  il  s'estoil,  dit-on,  seruy 
heureusement  plusieurs  années,  le  pou- 
uant  prendre  pour  luy,  il  ne  s'en  est  pas 
mis  en  peine,  se  contentant  de  sa  petite 
fortune  ;  iamais  il  ne  s'est  adonné  aux 
festins  diaboliques.  Adjoustez  à  tout 
cela  vn  beau  naturel,  docile  à  merueil- 
les,  et  contre  l'humeur  du  païs,  curieux 
de  sçauoir. 

Le  premier  coup  de  grâce  qui  l'é- 
branla,  ce  fut  le  premier  discours  que 
fit  iamais  le  P.  Supérieur  en  vn  de  leurs 
conseils  au  sujet  de  leur  feste  des  Morts  : 
car  il  demeura  deslors  si  fort  affectionné 
et  à  nous  et  à  nos  Saincts  Mystères,  que 
peu  après  il  présenta  au  P.  Supérieur 
vn  sien  petit  fils  pour  estre  baptisé,  et 
en  suite,  comme  il  disoit,  pour  aller  au 
j  Ciel.  Presque  en  mesme  temps  le  Père 
consolant  ceux  de  son  bourg,  sur  la  ma- 
ladie qui  rengregeoit  de  iour  en  iour,  et 
leur  ouurant  les  moyens  les  plus  effi- 
caces pour  appaiser  Dieu,  ce  bon  Sau- 
uage fut  tellement  touché,  que  deslors 
il  se  rendit  à  la  raison  et  au  S.  Esprit.  Il 
commence  donc  à  prier  Dieu  de  soy-. 
mesme,  à  rouler  en  sa  pensée  ses  SS. 
Commandements,  lesquels  il  iugeoit  si 
raisonnables,  à  se  mocquer  de  ses  son- 
ges ;  bref  il  passe  desia  pour  Chrestien 
parmy  les  siens.  Beatus  quem  tu  erudie- 
ris  Domine,  et  de  legetua  docueriseum. 
Depuis  nostre  demeure  en  sa  bour- 

gade,  il  nous  est  tousiours  venu  visiter, 
auec  vue  très-grande  consolation  de  part 
et  d'autre  ;  son  entrelien  le  plus  ordi- 
naire n'estoit  que  de  Dieu  et  de  sa  loy, 
et  ce  qui  est  bien  rare  parmy  nos  Sau- 
uages,  iamais  il  ne  nous  demandoitrien, 
quoy  qu'il  n'ignorast  pas  l'affection  que 
nous  auions  pour  luy.  11  procuroit  aux 
petits  entants  le  S.  Baptesme,  et  Dieu 
le  luy  procura  par  le  danger  d'vne  fleure 
pestilentielle,  qui  sembïoit  le  vouloir 
estoulï'er  ;  il  ne  s'en  sentit  pas  plustost 
frappé,  que  tout  esmeu  qu'il  estoit,  il 
accourt  chez  nous,  nous  prie  de  l'in- 
struire comme  quoy  il  se  deuoit  com- 
porter pendant  sa  maladie,  au  cas  qu'il 
pleut  à  Dieu,  ce  disoit-il,  l'affliger  comme 
les  autres,  et  de  quelle  sorte  de  remè- 
des il  luy  seroit  permis  de  se  seruir. 
Ce  fut  pour  nous  vue  consolation  bien 
sensible,  d'entendre  les  beaux  actes  de 
résignation  que  faisoit  ce  bon  Prosélyte 
dans  nostre  Chapelle. 

Le  lendemain  nous  le  Irouuasmes 
assez  mal  :  ô  que  Dieu  luy  auoit  touché 
le  cœur  !  doutant  si  vu  certain  remède 
estoit  permis,  il  nous  fait  chercher  par 
les  cabanes.  Mes  frères,  disoit-il,  si 
vous  me  dites  que  ceste  médecine  des- 
plaist  à  Dieu,  i'y  renonce  dés  mainte- 
nant, et  pour  rien  du  monde  ie  ne 
m'en  veux  seruir.  Il  nous  obeïssoit 
en  tout  fort  ponctuellement,  non  seu- 
lement pour  la  conduite  de  son  âme, 
mais  mesmepour  le  régime  de  sa  santé. 
Arriua  que  l'ayant  couuert  pendant  l'ac- 
cez,  il  demeura  ainsi  tout  le  iour  auec 
assez  d'incommodité,  Risques  à  nostre 
retour  ;  et  lors  il  nous  lit  rougir,  nous 
demandant  auec  sa  candeur  naturelle, 
s'il  pouuoit  se  mettre  vn  peu  plus  à  l'air. 
Iugeants  enfin  que  le  mal  pressait,  nous 
luy  parlasmes  de  son  Baptesme  :  Ce 
n'est  pas  à  moy,  dit-il,  à  parler  là  des- 
sus, non  ce  n'est  pas  à  moy.  Mais  la 
sincérité  de  son  cœur  parut  bien-tost, 
en  ce  qu'il  adjousta  incontinent  :  le  vous 
ay  si  souuent  tesmoigné  que  ie  croyois, 
ie  vous  ay  cent  fois  demandé  le  Ba- 
ptesme, et  depuis  le  temps  de  ma  ma- 
ladie vous  ne  m'estes  iamais  venu  voir, 
que  ie  n'aye  dit  en  moy-mesme  :  Hé  que 
ne  me  baptisent-ils  ?  c'est  à  eux  à  en 


disposer,  car  ils  seauent  trop  bien  que 
i'en  seray  tres-content.  Son  Baptesme 
donc,  et  le  nom  de  Ioseph,  luy  rempli- 
rent le  cœur  de  consolation,  se  voyant 
en  estât  comme  il  pensoit  d'aller  au 
tHiel.  Il  continue  dans  sa  résignation 
amoureuse  à  la  saincte  volonté  de  Dieu, 
pour  la  vie  ou  pour  la  mort.  Et  c'est 
par  ce  beau  chemin  que  Dieu  l'a  tous- 
iours conduit  depuis  sa  conuersion,  ne 
désirant  en  ce  monde  que  le  bon  plaisir 
de  son  Créateur. 

Quel  cœur  ne  se  fust  attendry  de  voir 
vn  Saunage  au  lict  de  la  mort,  parler 
non  seulement  en  vray  Chrestien,  mais 
aussi  en  bon  Religieux.  Ce  spectacle 
seul  nous  essuyoit  le  peu  de  ressenti- 
ment que  nous  pouuions  auoir  de  tout 
ce  qui  se  brassoitpour  lois  contre  nous. 
Vn  de  nos  souhaits  estoit,  que  quelques 
personnes  qui  sont  en  France  eussent 
le  bien  de  voir  ce  que  nous  ne  pouuions 
voir  sans  larmes  de  deuotion.  Dans  le 
plus  fort  de  la  resuerie,  on  ne  luy  par- 
loit  pas  plustost  de  nostre  bon  Dieu,  qu'il 
reuenoit  à  soy  auec  des  actes  de  vertu, 
capables  de  toucher  les.  plus  endurcis. 
Il  ne  sçauoit  quels  remerciements  nous 
faire,  pour  les  petits  seruices  que  nous 
luy  rendions,  selon  nostre  petit  pou- 
uoir. 

Nous  attribuons  sa  santé  à  son  sainct 
Patron,  car  il  parut  hors  de  danger 
deux  iours  après  que  nous  l'en  sup- 
pliasmes  de  bon  cœur.  Dieu  sans  doute, 
disoit-il,  aura  eu  esgard  à  ma  résigna- 
tion :  maintenant  donc,  puis  qu'il  luy  a 
pieu  me  rendre  la  santé,  ie  suis  résolu 
de  luy  estre  tres-fidelle  toute  ma  vie  ; 
ie  feray  en  sorte  que  les  autres  le  co- 
gnoissent.  Depuis  nous  auons  admiré 
tous  les  iours  en  ce  Saunage  les  effects 
de  la  grâce  de  Dieu  ;  c'est  assez  de  dire 
que  l'escolier  va  surpassant  de  beaucoup 
l'espérance  de  ses  Maistres.  Son  festin 
de  cou  jouissance  qu'il  lit,  selon  leur 
coustume,  fut  véritablement  vn  des 
beaux  Auditoires  qu'on  puisse  voir  ;  là 
ce  nouueau  Prédicateur  lit  merueilles, 
commençant  par  le  Benediviw  des  Chre- 
stiens,  qu'il  dit  tout  haut  en  sa  langue, 
les  loix  du  banquet  n'y  contribuant  pas 
peu,  qui  portent  que  le  Maistre  du  festin 

se  contente  d'entretenir  les  conuiez  ; 
tous  l'admirèrent,  et  disoient  entr'eux 
qu'il  auoit  vn  grand  esprit,  et  s'eston- 
noient  de  le  voir  dans  la  résolution  de 
viure  en  Chrestien. 


CHAPITRE    VI. 

La  conduite  de  Dieu  sur  nostre  nouueau 
Chrestien. 

Deslors  que  nostre  Ioseph  eut  recou- 
uré  ses  forces,  il  vint  remercier  Lieu 
en  nostre  petite  Chapelle  de  la  santé 
qu'il  auoit  reçeuë  de  luy,  luy  promettant 
de  mieux  viure  cy-apres,  et  de  faire 
profession  publique  de  son  seruice.  La 
vie  qu'il  a  menée  depuis  n'a  en  rien  dé- 
menly  ceste  saincte  et  généreuse  re- 
solution. Vn  mot  de  ses  vertus  plus 
insignes. 

5a  Foy.  Il  est  si  bien  fondé  en  la 
Foy,  qu'il  fait  grand  scrupule  de  faire 
quoy  que  ce  soit,  deuant  que  d'auoir 
offert  à  Dieu  son  action  ;  iusques-là  qu'il 
se  plaignit  vn  iour  à  nous  de  ce  qu'il  visi- 
tait par  fois  ses  parents,  sans  considérer 
si  Dieu  agréeroit  ses  visites.  Pendant  sa 
pesche  ou  sa  chasse,  il  s'adresse  à  Dieu 
luy  disant  de  cœur  :  Vous  qui  auez  tout 
fait,  vous  estes  le  Maistre  des  animaux, 
si  vous  en  faites  tomber  quelqu'vn  dans 
mes  pièges,  soyez  beny  ;  sinon,  ie  ne 
veux  que  ce  que  vous  voulez.  Il  ne 
manque  pas  de  venir  prier  Dieu  en  no- 
stre Chapelle,  le  matin  et  le  soir,  où  il 
employé  chaque  fois  vn  bon  quart  - 
d'heure  ;  il  fait  quantité  d'actes  d'Ado- 
ration, lesquels  il  termine  par  celuy  de 
la  contrition  ;  il  n'a  pas  de  honte  de 
s'agenouiller  et  prier  Dieu  en  présence 
des  autres,  sans  s'interrompre  pour 
ceux  qui  sortent  et  entrent  dans  sa  ca- 
bane. 

Son  Espérance.  En  moins  d'vn  mois, 
sa  cabane  et  celle  de  son  Frère  fut  pleine 
de  malades  ;  il  perdit  quantité  des  siens 
et  sur  tout  le  dernier  de  ses  enfans,  qui 
estoit  le  cœur  de  son  cœur.     Ces  affli- 


ctions domestiques  ne  le  troublèrent 
aucunement,  il  ne  chancela  pas  dans 
l'espérance  qu'il  auoit  en  celuy  qui  l'é- 
prouuoit  ;  il  apprit  à  tous  ses  malades  la 
pratique  de  l'entière  résignation  d'eux- 
mesmes  entre  les  mains  d'vn  si  bon 
Père.  Iamais  il  ne  permit  qu'aucun 
Sorcier,  qui  sont  icy  les  Médecins,  mist 
le  pied  dans  sa  cabane.  Tout  son  re- 
cours estoit  à  Dieu,  qu'il  prioit  ardem- 
ment pour  leur  santé.  Il  eût  bien  de  la 
peine  à  se  roidir  contre  les  reproches 
de  ses  parents,  qui  luy  remonstroient  le 
danger  manifeste  de  mort,  ensemble 
l'expérience  qu'ils  pensent  auoir  de  leurs 
remèdes  ou  sortilèges.  Son  courage 
anima  mesme  son  beau-frere  à  fermer 
la  bouche  à  sa  femme  languissante,  qui 
auoit  songé  ie  ne  sçay  quel  festin  ^'im- 
porte, luy  dit  ce  bon  homme,  que  tu 
meures,  pourueu  que  Dieu  soit  obey. 
Son  premier  soing  qu'il  prenoit  des  ma- 
lades, c'estoit  de  les  faire  baptiser  sans 
attendre  l'extrémité.  Nous  baptisasmes 
son  aisné  âgé  de  six  à  sept  ans,  croyants 
qu'il  n'en  eschaperoit  pas;  il  receut  le 
nom  de  nostre  sainct  Fondateur.  Celuy 
qui  nous  contenta  le  plus,  ce  fut  vn  sien 
nepueu  à  l'âge  de  dix-neuf  à  vingt  ans, 
que  nous  appellasmes  Pierre,  il  est  Dieu 
mercy  l'imitateur  de  son  bon  Oncle.  Il 
y  auoit  du  plaisir  à  parler  de  Dieu  aux 
malades  dans  ceste  grande  cabane  de 
cinq  familles.  Trois  de  ses  petites 
niepces,  dont  la  plus  âgée  est  d'enuiron 
de  dix  à  douze  ans,  et  les  deux'autres 
de  cinq  à  six,  toutes  filles  d'esprit,  fu- 
rent du  nombre  ;  elles  receurent  au  Ba- 
ptesme  les  noms  des  Sainctes  Agathe, 
Cécile  et  Thérèse.  Il  procura  le  nom 
d'Anne  à  sa  belle-sœur,  laquelle,  Dieu 
mercy,  retourna  en  santé,  auec  vn  petit 
poupon  à  la  mammelle,  qui  suruescut 
au  grand  estonnementde  tout  le  monde. 
Voyla  bien  des  malades  dansvne  cabane, 
mais  aussi  voyla  de  grandes  faueurs  du 
Ciel  en  peu  de  -temps  !  Or  pour  reuenir 
à  nostre  Père  de  famille,  il  nous  cre- 
uoit  le  cœur  à  tous,  en  l'offrande  héroï- 
que qu'il  alloit  réitérant  de  son  Benja- 
min ;  car  pour  vaincre  le  sentiment  na- 
turel que  luy  donnoit  le  danger  de  ce 
cher  enfant,  il  l'offroit  cent  fois  le  iour 

à  Dieu,  auec  des  termes  d'vne  confiance 
vravt'iiienl  Chrestienne  ;  par  l'ois  il  le 
prenoit  entre  ses  bras,  et  parloit  à  ce 
petit,  comme  s'il  eût  eu  bien  de  la  rai- 
son :  Thomas,  mon  cher  enfant,  luy 
disoit  ce  bon  l'ère,  nous  ne  sommes  pas 
les  Maistres  de  ta  vie,  si  Dieu  veut  que 
tu  ailles  au  Ciel,  nous  ne  sçaurions  I*1 
retenir  sur  terre.  lugeant  enfin  qu'il 
âlloit  mourir  :  Vous  m'auez,  nous  dit-il, 
enseigné  ce  que  ie  deuois  dire  à  Dieu 
pour  sa  saut»',  dites-moy  maintenant 
tomme  ie  m'adresseray  à  luy  quand  i! 
sera  mort.  0  que  ceste  demande  nous 
lut  sensible  !  Ce  petit  Ange  s'estaut  en- 
uolé  au  Ciel,  nousiugions  à  propos  d'at- 
tendre vu  peu,  et  laisser  couler  les  pre- 
mières larmes  ;  mais  il  vint  luy-mesmc 
bous  en  apporter  la  nouuelle.  Nous  le 
meitasmes  deuant  le  sainct  Sacrement, 
où  il  parla  en  vray  Abraham.  Nous  al- 
lasmes  pour  consoler  la  panure  Mère, 
et  assister  aux  funérailles  :  la  saison 
n'est  pas  encore  d'obtenir  de  ces  peu- 
ples que  nous  ayons  vn  cimetière  parti- 
culier. 

Sa  Charité.  11  ayme  Dieu  auec  tant 
de  sincérité,  que  nous  sommes  rouis  de 
l'entendre  par  fois  parler  à  Dieu  dans 
ses  prières  (car  nous  le  faisons  encore 
prier  à  haute  voix)  ;  il  les  fait  auec  des 
sentiments  qu'il  n'a  peu  apprendre  que 
du  sainct  Esprit.  Il  ne  sçait  bonnement 
d;j  quels  termes  se  seruir,  pour  luy  faire 
les  remerciements  de  luy  auoir  donné 
la  foy.  Ii  prie  Dieu  tous  les  iours  pour 
toate  sa  Nation,  de  si  bonne  grâce, 
qu'il  faudroit  estre  de  bronze  pour  n'en 
estre  pas  esmeu.  Il  trouue  de  soy- 
mesme  de  iour  en  iour  de  nouueaux 
motifs,  pour  former  des  actes  de  con- 
trition, concluant  ainsi  d'ordinaire:  Ouy 
mon  bon  Dieu,  ie  vous  honorera  y  toute 
ma  vie,  et  vous  aimeray  de  tout  mon 
cœur  !  Il  nous  asseura  vn  iour  que  les 
pensées  du  Ciel  et  de  la  bonté  de  Dieu 
luy  touchoient  le  cœur,  plus  que  celles 
de  l'Enfer  ne  luy  donnoient  de  crainte. 
Il  fut  vne  autre-fois  bien  surpris,  quand 
ayant  manqué  à  se  trouuer  à  la  Messe 
le  Dimanche,  il  nous  dit  tout  esperdu 
qu'il  estoit  :  Comment  donc,  aurois-ie 
bien  fait  vn  poché  grief?  ie  ne  le  pense 


pas,  car  vous  ne  m  auiez  pas  encore 
parlé  de  ce  péché.  Aussi,  luydismes- 
iions,  il  n'y  a  que  ton  ignorance  qui 
l'excuse.  L'estant  allé  voir  sur  le  soir, 
nous  le  trouuasmes  tout  pensif:  Ah  !  ce 
dit-il,  mes  Frères,  i'ay  fait  vne  faute 
ce  matin,  mais  i'en  demande  pardon  à 
Dieu  de  tout  mon  cœur.  Dans  l'expli- 
cation du  sainct  Sacrement  de  Pénitence, 
il  fut  tout  consolé  de  la  bonté  de  Dieu, 
qui  nous  a  laissé  vn  moyen  si  facile  et 
si  efficace  pour  rentrer  en  sa  grâce.  Il 
auoit  fait  partie  pour  aller  à  quelques 
lieues  d'icy  assister  vn  sien  nepueu  en 
quelque  ouurage,  où  il  alloit,  à  son  dire, 
d'autant  plus  volontiers  que  Noslre  Sei- 
gneur nous  commandoit  de  nous  en- 
tr'aymer  les  vns  les  autres  ;  mais  ayant 
sçeu  que  le  lendemain  c'estoit  le  vray 
iour  (c'est  ainsi  qu'en  leur  langue  nous 
exprimons  le  Dimanche),  il  voulut  diffé- 
rer à  vn  autre.  C'est  bien  assez,  disoit- 
il,  d'auoir  fait  la  première  faute,  sans 
en  faire  vne  seconde  ;  que  si  on  me 
demande  la  cause  de  mon  retardement, 
ie  veux  bien  qu'on  sçache  que  i'aime 
Dieu,  et  que  ie  fais  estât-  de  ses  sainctes 
Ordonnances.  En  vn  mot,  tout  son 
déduit  est  de  s'entretenir  des  choses 
de  Dieu  ;  ce  qui  nous  est  vn  grand 
aduancement  pour  la  langue,  car  il  s'é- 
nonce brauement  et  en  bon  termes. 

le  serois  trop  long,  si  ie  voulois  ra- 
conter par  le  menu  toutes  les  autres  cir- 
constances de  ses  vertus  ;  ie  me  con- 
tenteray  de  dire  ce  qui  ne  se  peut  assez 
dire  :  1.  Qu'il  a  vne  horreur  extrême 
du  péché,  ne  nous  parlant  quasi  iamais, 
qu'il  ne  nous  propose  quelque  cas  de 
conscience,  laquelle  il  a  tres-delicale. 
2.  Qu'il  presche  hautement  et  à  toutes 
rencontres  Iesus-Christ,  et  d'exemple  et 
de  paroles  ;  il  le  lit  bien  paroistre  dans 
les  conseils  dont  i'ay  parlé  cy-dessus. 
Nommément  il  est  admirable  en  l'in- 
struction continuelle  de  sa  cabane,  leur 
inculquant  à  tout  propos  les  Sainets 
Commandements  de  Dieu.  3.  Qu'il  a 
vne  particulière  communication  auec 
Dieu,  le  priant  chaque  iour  la  larme  à 
l'œil,  à  ce  qu'il  luy  plaise  regarder  en 
pitié  son  panure  pais.  Si  que  c'est  vne 
de  nos  plus  sensibles  consolations,  de 

nous  trouuer  auprez  de  luy  quand  il  fait 
ses  prières,  sur  tout  son  action  de  grâce 
après  la  Communion.  4.  Deuant  et 
après  les  instructions  qu'on  luy  fait,  il 
y  a  du  plaisir  de  le  voir  à  genoux  pour 
demander  la  grâce  de  l'Esprit  diuin  ; 
iusques-là  qu'il  s'est  captiué  luy-mesme 
à  apprendre  cet  hyuer  à  escrire,  pour 
retenir  et  repeter  ce  qu'on  luy  dit,  mais 
sur  tout  pour  remarquer,  disoit-il,  plus 
clairement  le  nombre  de  ses  péchez. 
5.  Il  s'adonne  à  vne  pureté  de  con- 
science incroyable,  se  iettant  souuent 
à  nos  pieds  pour  se  confesser,  faisant 
scrupule  de  la  moindre  chose.  6.  Il  se 
tiendra  par  fois  en  prières  les  trois 
quarts-d'heure  entiers  à  deux  genoux, 
qui  est  vne  posture  très-difficile  à  vn 
Saunage.  7.  Au  reste  c'est  merueille 
des  forces  que  Dieu  luy  donne  pour 
combattre  à  tout  propos  les  grandes  dif- 
ficultez  que  le  Diable  luy  va  suscitant 
par  ceux  de  sa  Nation,  qui  à  l'inuiter  à 
leurs  festins  infâmes  et  superstitieux, 
qui  à  se  mocquer  ouuertement  de  luy. 
Il  nous  dit  vn  iour  auec  sa  naïfueté  or- 
dinaire :  Guy,  mes  Frères,  ie  suis  tel- 
lement résolu  de  garder  iusques  à  la 
mort  la  fidélité  que  i'ay  vouée  à  mon 
Dieu,  que  si  quelqu'vn  me  vouloit  faire 
retourner  à  mes  premières  folies,  il 
m'arracheroit  plustost  la  vie.  Bref,  le 
précis  de  sa  deuotion  consiste  en  vne 
saincte  tendresse  de  cœur  que  Dieu  luy 
donne  pour  le  grand  et  amoureux  re- 
spect qu'il  porte  au  sainct  Sacrement, 
pour  l'honneur  qu'il  rend  à  son  Ange 
gardien  et  son  grand  Patron,  pour  re- 
commander à  la  saincte  Vierge  son  pais, 
et  les  âmes  des  fidelles  Trespassez. 

Du  commencement  vne  seule  chose 
luy  faisoit  de  la  peine,  c'estoit  quand 
nous  l'asseurions  que  Dieu  a  de  cou- 
stume  d'esprouuer  ses  plus  fidelles  ser- 
uiteurs  par  les  souffrances  et  les  tribu- 
lations ;  de  fait  il  nous  disoitnagueres, 
qu'à  propos  de  l'histoire  de  lob  il  auoit 
souuent  dit  à  Dieu  :  Mon  Dieu,  ie  vous 
prie  ne  faictes  pas  espreuue  de  ma  loy, 
vous  cognoissez  mes  plus  secrettcs  pen- 
sées, vous  sçauez  que  c'est  tout  de  bon 
que  ie  croy  en  vous,  helas  ne  m'affligez 
point.     Mais  ceste  infinie  bonté  qui  le 


comble  de  iour  en  iour  de  nouuelles 
grâces,  luy  fit  bien  peu  après  changer  de 
sentiment  et  de  langage. 

le  finiray  ce  Chapitre,  en  disant,  que 
sa  constance  au  bien  l'a  rendu  remar- 
quable luy  et  toute  sa  famille,  non  seu- 
lement à  ceux  du  bourg,  mais  mesme  à 
tout  le  païs,  en  sorte  qu'on  en  parle 
fort  diuersement  :  les  plus  raisonnables 
l'ont  admiré,  et  l'admirent  encore  tous 
les  iours  ;  d'autres  s'en  mocquent,  e{ 
appellent  sa  famille,  par  dérision,  la 
famille  des  Croyants.  Il  s'en  est  trouué 
quantité  qui  luy  ont  reproché  les  dan- 
gers où  il  se  mettoit  luy  et  les  siens,  ne 
se  voulant  seruir  des  remèdes  de  tout 
le  païs.  Bref,  le  bruit  a  esté  quasi  vui- 
uersel,  que  ces  bons  Chrestiens  s'estoient 
possible  associez  auec  nous  pour  perdre 
toute  leur  nation  par  maladie.  Où  Dieu 
l'a  le  plus  esprouué,  eu  égard  aux  lan- 
gues mesdisantes,  ce  fut  à  mon  aduis 
en  vn  voyage  qu'il  lit  pour  la  chasse  de 
l'Ours  :  car  bien  que  ceux  qui  songent 
icy  le  mieux  et  croyent  ce  qu'ils  ont 
songé,  passent,  par  vne  tromperie  dia- 
bol;que,  pour  les  meilleurs  chasseurs  ; 
nostre  Chrestien  neantmoins,  qui  se  moc- 
quoit  de  tous  les  songes,  retourna  les 
mains  vuides,  auec  le  mespris,  ce  luy 
sembloit,  de  nostre  saincte  Foy  dans 
l'esprit  de  ses  compagnons,  lesquels  at- 
tribuants le  bon-heur  de  leur  chasse 
à  leurs  songes,  luy  donnèrent  bien  du 
sujet  de  patience,  et  le  gaussèrent  san- 
glamment  sur  sa  croyance.  Il  tint  bon 
cependant,  se  retranchant  tousiours  dans 
l'entière  et  forte  résignation  à  la  saincte 
volonté  de  Dieu. 


France,  en  l'Année  1638. 

CHAPITRE    VII. 


Iour  de  S.  Ioseph  solemncl  dans  les 

Murons  pour   quelques 

circonstances. 


Deslors  que  nous  vismes  nostre  bon 
Ioseph  dans  le  train  d'vn  véritable  Chre- 
stien,  nous  souhaitasmes  la  mesme 
grâce  à  sa  tomme  pour  le  bien  de  toute 
sa  famille  :  car  bien  qu'elle  creust  en 
Dieu,  elle  ne  se  desfit  pas  si  tost  de  tout 
ce  qui  estoit  contraire  à  la  loy  de  Dieu. 
Il  pleut  donc  enfin,  comme  nous  croyons, 
au  grand  sainct  Ioseph,  Patron  de  cesle 
famille  et  de  tout  le  pais,  luy  toucher 
le  cœur,  en  sorte  que  nous  iugeames  à 
propos  de  disposer  son  Baptesme  pour 
le  iour  de  sa  leste.  La  veille  de  ce  beau 
iour,  son  mary  fit  vu  festin  solemnel  à 
ses  parents  et  à  ses  amis  les  plus  con- 
sidérables du  bourg,  où  nous  assista- 
smes.  Il  le  commence  par  la  bénédi- 
ction de  l'Eglise,  et  pendant  que  la 
chaudière  se  vuide,il  les  entretient  bra- 
uement  ;  voicy  ce  qu'il  leur  disoit  : 
Mes  Frères,  ie  veux  bien  que  vous  sça- 
chiez  que  ma  femme  est  entièrement 
résolue  de  croire  en  Dieu  et  le  seruir, 
et  que  dés  maintenant  elle  abandonne 
pour  iamais  toutes  les  superstitions  du 
pais,  pour  estre  baptisée.  Pour  moy 
et  le  reste  de  nostre  famille,  nous  auons 
tous  esté  baptisez  pendant  la  maladie. 
Echon  paracheuera  seulement  quelque 
chose  qui  y  manque.  Il  termina  toute 
la  cérémonie  auec  l'action  de  grâces  des 
Chrestiens,  qu'il  fit  à  haute  voix. 

La  nouuelle  ne  fut  pas  plustost  ré- 
pandue par  la  bourgade,  que  nous  allions 
ouurir  la  Feste,  quand  nostre  cabane 
se  trouua  pleine  non  seulement  des  plus 
considérables,  mais  d'vne  plus  grande 
partie  de  la  jeunesse  ;  en  sorte  que  si 
elle  eût  esté  capable,  ie  ne  sçay  s'il  fust 
resté  personne  dans  le  bourg.  La  ca- 
bane estoit  parée  assez  honnestement 
pour  nostre  pauureté  ;  sur  tout  nous  y 
admirions  vn  silence  extraordinaire  pen- 


dant toute  la  cérémonie  ;  soit  que  l'é- 
el.il  que  nous  y  apportions  leur  donnas! 
dans  les  yeux,  soit  que  le  S.  Esprit  leur 
louchât  pour  lors  les  cœurs.  Ce  qui  nous 
rauissoit  le  plus,  ce  furent  nos  Néophytes, 
le  bon  Ioseph,  Marie  sa  femme,  Pierre 
son  nepueu,  et  deux  de  ses  petites 
niepees  baptisées  en  danger  de  mort. 
Son  frère  eust  esté  de  la  partie,  ne 
manquant  pas  de  foy  ny  de  bonne  vo- 
lonté pour  cela  ;  mais  parce  qu'il  auoit 
de  la  peine  à  quitter  vn  mestier  diabo- 
lique, auquel  il  est  passé  maistre,  nous 
l'auions  remis  pour  vn  autre  temps, 
lors  que  nous  Suppléerions  les  cérémo- 
nies du  baptesme,  que  nous  auions  esté 
contraints  d'obmettre  à  celuy  de  sa 
femme  et  de  ses  deux  enfans.  Mais 
ceste  femme,  qui  n'estoit  venue  qu'en 
intention  de  voir,  touchée,  comme  il  est 
à  croire,  du  S.  Esprit,  fendit  la  presse 
auec  son  petit  garçon  qu'elle  auoit  à 
la  mammelle,  et  vue  petite  fille  de  5. 
à  6.  ans,  demandant  la  mesme  faneur 
qu'on  alloit  faire  aux  autres.  Chose  qui 
augmenta  beaucoup  la  ioye  de  ce  grand 
iour. 

Nous  commençasmes  la  célébrité  par 
vne  prière,  que  nous  chantasmes  en 
leur  langue,  laquelle  nous  auions  com- 
posée exprez,  en  faneur  de  cette  heu- 
reuse famille.  le  ne  dis  rien  de  la  de- 
uotion  du  Père  de  famille,  qui  redoubla 
en  ceste  célèbre  action.  Apres  les  cé- 
rémonies du  baptesme,  N.  Supérieur, 
s'addressant  à  toute  l'assemblée,  leur 
parla  hautement  de  la  saincteté  du  Ma- 
riage parmy  les  Chrestiens.  Puis  inter- 
rogeant là  dessus  nostre  Ioseph  et  Marie 
sa  femme,  qui  luy  satisfirent  pleine- 
ment, il  procède  aux  cérémonies  de 
l'Eglise  pour  leur  mariage,  dont  il  est  à 
croire  qu'ils  receurent  la  grâce,  que 
sembloit  mériter  la  fidélité  qu'ils  s'é- 
toient  gardez  iusques  alors.  La  foule 
estant  escoulée,  nos  deux  mariez  et 
leur  nepueu  Pierre  approchèrent  de  la 
Saincte  Table,  reseruant  cette  faucur 
aux  autres,  quand  elles  en  seroient  ca- 
pables. Nous  les  bienueignasmes,  en 
compagnie  de  six  des  plus  notables,  d'vn 
petit  festin  de  quelques  poissons  enfu- 
mez.    Ils  monstrerent  par  leur  Ho  ho 

ho  redoublez  le  contentement  qu'ils  en 
receurent,  possible  pour  les  beaux  dis- 
cours auec  lesquels  N.  Supérieur  assai- 
sonnoit  ce  peu  que  nous  gardions  depuis 
l'Automne. 

Dieu  nous  deslrempa  vn  peu  cette 
ioye,  en  ce  qu'Anne  la  belle  sœur  de 
Ioseph  (c'est  elle  qui  se  présenta  de  son 
bon-gré  pour  accompagner  les  autres  au 
baptesme  auec  ses  deux  enfans)  fut 
prise  le  soir  mesme  d'vne  fiebure  si 
maligne,  que  la  voila  au  tombeau  en 
moins  de  2.  fois  24.  heures.  Nous 
auions  beau  nous  consoler  sur  ce  qu'elle 
estoit  morte  après  les  deuoirs  d'vne 
bonne  Chrestienne  :  car  d'vn  costé  l'af- 
fliction soudaine  de  cette  bonne  famille, 
et  d'ailleurs  l'estonnement  vniuersel  de 
toutes  les  cabanes,  nous  donnoient  bien 
de  quoy  penser,  et  recommander  à  Dieu 
son  affaire.  En  eflect  il  s'en  trouua  qui 
demenderent  froidement  à  vn  de  nos 
domestiques,  quel  présent  nous  auions 
fait  pour  satisfaire  aux  parens  de  la 
defuncte,  que  nous  auions  fait  mourir  si 
tost,  en  la  baptisant.  Ce  fut  vn  coup  du 
Ciel,  de  ce  que  ceste  mort  n'esclata  pas 
davantage,  laquelle  sans  doute  eust  esté 
d'vne  conséquence  plus  sinistre  ;  tant  y 
a  que  peu  depersonnes  en  ont  parlé,  et  la 
famille  Chrestienne  n'a  rien  perdu  de  la 
confiance  qu'elle  auoit  en  nous.  Rien 
ne  tenoit  tant  en  ceruelle  le  bon  Ioseph 
son  beau-frere,  que  l'appréhension  d'vn 
costé,  que  cette  mort  si  soudaine,  ne 
fust  la  naissance  d'vne  nouuelle  persé- 
cution ;  d'autre  part,  que  son  petit  nep- 
ueu,  faute  de  Nourrice  (lesquelles  on 
ne  rencontre  pas  icy  comme  en  France) 
ne  la  suiuist  tost  après.  Nous  venant 
voir  sur  le  soir,  il  lit  ses  prières  accou- 
stumées,  lesquelles  il  accompagna  de 
tout  plein  d'actes  héroïques  de  résigna- 
tion. Mon  bon  Dieu,  ie  ne  suis  qu'en 
peine,  disoit  ce  Chrestien,  de  mon  petit 
nepueu  ;  conseruez-le,  mon  Dieu,  pour 
vostre  seruice.  Si  vous  luy  faites  la 
grâce  d'atteindre  l'vsage  de  raison,  ie 
m'oblige  dés  maintenant  à  l'instruire, 
car  tout  mon  souhait  n'est  autre  que  de 
le  voir  vn  iour  capable  de  vous  reco- 
gnoistre,  pour   vous  honorer  et  vous 


aymer  de  tout  ce  que  vous  luy  auez 
donné. 

Pour  dire  vn  mot  de  Marie  Aonnetta 
sa  femme,  elle  est  trop  heureuse  d'auoir 
rencontré  vn  si  bon  Père  en  vn  si  fidelle 
mary.  Elle  se  confesse  souuent  ;  ce 
qui  nous  fait  espérer  qu'elle  perseue- 
rera,  c'est  qu'elle  va  rondement  et  à 
cœur  ouuert  ;  de  plus  elle  n'a  jamais 
vescu  dans  le  libertinage  où  se  ieltent 
icy  les  tilles  et  les  femmes.  Ce  nous  est 
vne  consolation  inexplicable,  de  ce  que 
les  actions  vertueuses  de  ces  nouueaux 
Chrestiens,  contraignent  en  fin  ces  peu- 
ples d'aduoûer  ce  qu'ils  ne  pouuoient 
croire,  Que  les  Hurons  aussi  bien  que 
les  François,  peuuent  garder  la  loy  de 
Dieu.  Ils  n'osent  plus  nous  dire  que 
nos  pays  sont  différents,  et  que,  comme 
leur  terre  ne  peut  pas  leur  fournir  les 
fruicts  qui  croissent  en  France,  aussi 
ne  sont-ils  pas,  à  leur  dire,  capables 
comme  nous  des  vertus  du  Christia- 
nisme. Us  n'ont  donc  plus  rien  qui  les 
retienne,  que  leur  infirmité  et  la  foi- 
blesse  de  courage,  qui  manque  autant 
à  plusieurs  Chrestiens  d'Europe,  pour 
quitter  leurs  mauuaises  inclinations, 
qu'aux  barbares  de  ce  nouueau  monde. 
Nous  changeons  donc  maintenant  de 
batterie,  nous  resoluant  d'entrepren- 
dre particulièrement  les  adultes,  attendu 
que  le  chef  d'vne  famille  estant  à  Dieu, 
le  reste  ne  nous  fera  pas  beaucoup  de 
résistance. 


CHAPITRE   VIII. 

Noslre  cmploy  pendant  tout  l'hyuer, 

quand  ces  peuples  sont  plus 

sédentaires. 

Nous  auons  esté  sept  des  Nostres  ceste 
année  parmy  ces  Peuples,  en  deux  Ré- 
sidences :  le  R.  P.  Iean  de  Brebeuf 
nostre  Supérieur,  les  PP.  Charles  Gar- 
nier,  Paul  Ragueneau  et  moy,  en  ceste 
nouuelle  du  bourg  Ossossané,  sous  le 
titre  de  l'Immaculée  Conception  ;  les  PP. 


France,  en  l'Année  1038. 

Pierre  Pijart,  Pierre  Chastellain  et  Isaac 
togues,  à  sainct  Ioseph  à  Ihonattiria. 

Le  peu  de  temps  que  nous  a  laisse 
l'instruction,  et  le  secours  que  nous 
rendons  icy  aux  malades,  nous  l'auons 
employé  à  sonder  quelques  bons  esprits, 
que  nous  iugions  les  plus  dociles  et  les 
plus  capables  d'authoriser  la  doctrine 
que  nous  preschions.  Entr'autres  la 
famille  de  Ioseph  a  occupé  vue  bonne 
partie  de.nos  soins  ;  Dieu  nous  en  ayant 
fait  présent,  dés  nostre  arriuée  en  ce 
bourg.  L'opinion  qu'il  a  de  nous,  luy 
lit  naistre  vn  grand  désir  de  sçauoir  lire 
et  escrire  comme  il  nous  .voyoit  faire  : 
il  trouua  incontinent  des  Maistres  tous 
pleins  de  bonne  volonté.  Il  a  passé  vue 
bonne  partie  de  l'hyuer  en  cet  estude, 
auec  vue  patience  et  vne  assiduité  digne 
de  son  courage,  au  reste  auec  vne  telle 
pureté  d'intention,  qu'il  nousdemandoit 
nagueres,  s'il  y  auroit  du  péché,  de  dé- 
sirer sçauoir  l'escriture,  non  seulement 
pour  pouuoir  coucher  par  escrit  ce  qui 
regarde  l'aduancement  de  son  àme, 
mais  aussi  les  affaires  du  pais.  Ce  tra- 
uail  n'a  pas  esté  inutile  :  pour  l'escriture 
il  y  aura  vne  grande  facilité  ;  la  lecture 
luy  coustera  vn  peu  plus.  La  difficulté 
que  nous  auons  eue  à  luy  en  expliquer 
le  secret,  l'a  vn  peu  relardé  ;  neant- 
moins  nous  espérons  que  dans  peu  de 
temps  il  en  viendra  à  bout.  Yous  serez 
consolé  de  receuoir  vne  de  ses  lettres  ; 
ie  vous  donne  desia  parole  qu'elle  est 
toute  de"  sa  main.  En  eschange,  le  pro- 
fit a  esté  bien  grand  pour  nous  :  car  en 
luy  semants  de  Maistres  pour  la  lecture, 
nous  nous  sommes  façonnez  vn  bon 
Maistre  en  la  langue  ;  quand  nous  luy 
demandons  les  initiales  ou  finales  des 
mots,  ce  qui  est  quelque-fois  quasi  im- 
perceptible, il  nous  les  dit  fort  distin- 
ctement ;  si  qu'il  nous  seruira  fort, 
auecl'ayde  de  Dieu,  pour  les  coniuguai- 
sons.  Il  nous  a  mesme  dicté  plusieurs 
beaux  discours  sur  nos  Saincts  Mystères, 
dans  vne  suite  fort  iudicieuse,  mais  si 
distinctement  que  vous  ne  perdez  pas 
vne  syllabe. 

Le  8.  de  Décembre,  nos  Sauuages 
estants  de  retour  de  leur  pesche,  nous 
prismes  resolution  de  les  enseigner  pu- 


bliquement. Or  comme  les  festins  sont 
les  grosses  cloches  du  pais,  nous  en 
fismes  vn,  auquel  nous  inuitasm.es  les 
Chefs  de  chaque  cabane.  La  compagnie 
estoit  d'enuiron  cent  cinquante  person- 
nes. Ils  approuuerent  nostre  dessein, 
et  à  les  entendre,  au  moindre  mot  ils  se 
deuoient  rendre  chez  nous.  Mais  leur 
pesche  ayant  esté  fort  heureuse,  les  fe- 
stins continuels  les  occupèrent  en  sorte 
nuicl  et  iour,  que  nous  ne  pûsmes  les 
assembler  auant  le  9.  de  lanuier.  Ce 
iour  donc  le  premier  Capitaine,  secon- 
dant nostre  dessein,  fit  vn  festin  chez 
luy,  à  l'issue  duquel  il  arresta  la  com- 
pagnie. Mes  Nepueux,  leur  dit  ce  bon 
vieillard,  demeurez  icy,  nous  allons  te- 
nir conseil,  ie  m'en  vay  y  inuiter  les 
principaux,  qui  ne  sont  pas  icy.  Tous 
ne  furent  pas  plustost  assemblez,  que  ce 
bon  homme  leue  sa  voix,  et  dit  :  C'est 
Echon  qui  assemble  icy  le  Conseil  ;  or 
bien  que  ie  ne  sçache  pas  son  dessein, 
ie  iuge  pourtant  que  l'affaire  qu'il  a  à 
nous  traiter  est  importante,  c'est  pour- 
quoy  que  tous  l'escoutent  attentiuc- 
ment. 

Le  Père  auoit  vne  belle  occasion, 
aussi  s'en  seruit-il  très  à  propos,  et  les 
toucha  si  puissamment,  qu'vn  des  An- 
ciens sembla  luy  reprocher  d'auoir  trop 
différé  à  leur  parler  d'vne  chose  de  telle 
importance,  comme  est  la  vie  qui  nous 
attend  après  nostre  mort,  et  cela  auec 
vne  éloquence  qui  ne  sentoit  rien  du 
Sauuage.  Mais  comme  il  deflendoit  vne 
mauuaise  cause,  on  luy  monstra  douce- 
ment qu'il  se  plaignoit  à  tort  de  nostre 
silence.  Et  ce  que  l'assemblée  admira  le 
plus,  ce  fut  la  repartie  de  nostre  Ioseph, 
qui  nous  seruit  icy  d'Aduocat:  car  ce 
braue  Chrestien  reprit  courageusement 
vu  de  ses  cousins,  qui  se  plaignoit  ma- 
licieusement, de  ce  que  pas  vn  des  Fran- 
çois n'estoit  mort  pendant  la  contagion. 
Le  remède,  disoit-il,  dont  ils  se  seruent 
c'est  de  croire  en  celuy  qui  a  tout  fait, 
il  ne  tient  qu'à  toy  de  t'en  seruir.  Nous 
leur  sommes  trop  obligez  de  ce  qu'ils, 
sont  venus  de  si  loing,  pour  nous  don- 
ner la  cognoissance  de  ce  remède  si  sa- 
lutaire, lequel,  Dieu  mercy,  ils  m'ont 
enseigné  :  ce  m'est  trop  de  gloire,  de 

croire  comme  les  François.  Le  reste 
de  son  discours  va  de  mesme  air  en  fa- 
ueur  de  nostre  Foy.  Geste  générosité 
fut  louée  des  plus  sages.  Le  succez  de 
ce  premierconseilou  assemblée  fut,  que 
ce  qu'on  y  auoit  déduit  touchant  l'En- 
fer et  le  Paradis,  auoit  grandement  re- 
meûé  les  consciences,  chacun  en  tirant 
les  conclusions  que  sa  passion  luy  four- 
nissoit.  Vn  vieillard  entr'autres,  homme 
d'esprit  et  respecté  pour  son  âge  et  sa 
prudence,  tesmoigna  au  sortir  qu'il  sou- 
haitoit  fort  que  nous  voulussions  les  as- 
sembler ainsi  plus  soutient. 

Cependant  si  nous  eusmes  de  la  peine 
à  assembler  ce  premier,  le  second  ne 
nous  cousta  pas  moins.  ïl  nous  fallut 
attendre  quinze  iours,  pour  obeïr  aux 
songes  d'vn  vieil  richard,  pour  la  santé 
duquel  ce  bourg  estoit  tous  les  iours  de 
feste.  En  lin  le  Père  gaigna  le  plus 
considérable  de  tous  les  Anciens  ;  il 
rengage  fortement  dans  nostre  dessein, 
sçauoir,  qu'il  auoit  à  leur  dire  des  choses 
nouuelles  de  l'Enfer,  et  sur  tout  comme 
ce  ne  sont  pas  fables,  ainsi  que  la  plus- 
part  s'esloit  imaginé.  Donc  le  1.  de 
Feburier,  voyla  l'auditoire  plus  beau 
que  deuant,  auec  bonne  deuotion  de 
prester  l'oreille  à  nostre  Prédicateur. 
Il  prit  le  suiet  de  son  discours,  sur  ce 
que,  si  pour  eschaper  les  mains  des  Iro- 
quois  leurs  ennemis,  ils  n'espargnoient 
aucune  industrie,  à  plus  forte  raison 
deuoieut-ils  se  tenir  sur  leur  garde,  pour 
ne  tomber  vn  iour  entre  les  mains 
d'vn  ennemy  cruel,  qui  les  tourmentera 
pour  vn  iamais.  C'est  à  mon  grand  re- 
gret que  ie  ne  puis  icy  rapporter  la  naïf- 
ueté  du  langage,  que  le  Père  possède 
parfaitement,  sans  doute  ie  iugeay 
ce  discours  capable  de  conuaincre  le 
cœur  le  plus  endurcy.  Mais  ce  qui 
fut,  à  mon  aduis,  le  plus  persuasif, 
ce  fut  le  discours  de  ce  bon  Capi- 
taine, qui  pour  enchérir  sur  ce  que  le 
Père  leur  auoit  auancé,  loua  tout  haut 
nostre  Ioseph,  et  exhorta  ceux  du  bourg 
à  se  faire  instruire.  A  tout  cela  ils  re- 
doublent leur  Ho,  ho,  ho,  ce  qu'ils  font 
quand  ils  agréent  la  conclusion  d'un  Ca- 
pitaine. Ils  demeurent  en  suite  dans 
vn  profond  silence,  iusques  à  ce  qu'vn 


autre  vieillard  s'adressant  au  Père  l'ad- 
uertit  de  tesmoigner  sa  ioye  en  plein 
conseil,  attendu  qu'il  auoit  obtenu  ce 
qu'il  pretendoit.  Nous  chantasmes  alors 
l'Hymne,  Veni  Creator,  que  nous  iu- 
geasmes  le  plus  conuenable  à  ceste  ren- 
contre. Les  prières  finies,  chacun  s'en- 
tretint vn  assez  long  temps  sur  le  sujet 
du  conseil.  Or  n'estoit  que  ie  crains 
d'estre  ennuyeux,  ie  coucherois  icy  les 
diuers  senti  mens  de  ces  Barbares  ;  ils 
butoient  tous  à  ce  point,  qu'en  fin  il  fal- 
loit  nous  croire  et  croire  en  Dieu.  Apres 
tout,  ils  adiousterent  d'vn  commun  con- 
sentement, que  doresnauant  ils  reco- 
gnoistroient  le  Père  Supérieur  comme 
vn  des  Capitaines  de  la  bourgade  ;  et 
qu'en  suite,  il  assembleroit  le  conseil 
en  nostre  cabane  toutes  et  quantes  fois 
qu'il  trouueroit  bon. 

Depuis  ce  Sermon  nous  auons  remar- 
qué vn  notable  changement  dans  toutes 
les  cabanes  :  chacun  ne  parloit  plus  que 
de  la  resolution  qu'on  auoit  prise  de 
croire.  Il  s'en  est  trouué  mesme  qui 
ont  fait  des  festins  exprés,  pour  faire 
entendre  que  toute  leur  famille  desiroit 
embrasser  nostre  foy.  Quelques  estran- 
gers  mesmes  ayant  sçeu  le  tout  comme 
il  s'estoit  passé,  se  promettoient  de  sui- 
ure  ceux-cy.  Mais  helas  !  Non  omnis 
quidicit  mi hi  Domine,  Domine,  intrabit 
in  regnum  cœlorum  :  ils  ressemblent 
quasi  tous  à  leur  bon  Capitaine  dont  ie 
viens  de  parler,  cet  homme  gouste  vé- 
ritablement les  veritez  éternelles  de 
nostre  saincte  créance  ;  mais  il  n'est 
pas  pour  se  résoudre  en  vn  moment  à 
quitter  vne  vie  qu'il  meine  il  y  a  tant 
d'années.  le  le  recommande  et  tous 
ses  sujets  à  ces  sainctes  Ames  de  France, 
à  ce  qu'il  plaise  au  Maistre  souuerain 
des  cœurs  de  regarder  enfin  ce  bon  vieil- 
lard en  pitié,  car  il  seroit  pour  fauoriser 
ceste  Eglise  naissante  par  son  exemple, 
autant  qu'il  l'authorise  tous  les  iours 
dans  les  assemblées,  où  il  parle  de  no- 
stre Foy  auec  aduantage.  Helas  !  s'il 
est  difficile  en  Europe  de  conuertir  vn 
grand  Pécheur,  il  est  icy  encore  plus 
mal  aisé  de  faire  changer  de  cœur  à  vn 
Infidelle  :  c'est  battre  l'air  que  de  luy 
parler  de  l'vnité  d'vn  Dieu.     Tous  nos 

motifs  de  crédibilité  qu'on  apporte  tou- 
chant la  venue  du  Fils  do  Dieu  sur  terre, 
leur  sont  dos  ténèbres  en  plein  midy. 

Voicyà  pou  présce  qui  lestait,  joindre 
à  la  Vérité  que  nous  leur  preschons  : 
1.  L'art  de  coucher  sur  le  papier  les 
choses  esloignées.  2.  La  grande  con- 
formité anec  la  raison  qui  se  retrouue 
en  toutes  nos  maximes.  3.  L'vnité  de 
nostre  doctrine,  s'estonnans  qu'on  leur 
dit  à  Kébec  le  mesme  que  nous  leur  pre- 
schons icy.  4.  Nostre  asseurance  à 
maintenir  ce  que  nous  enseignons.  5. 
Le  mespris  qu'ils  nous  voyent  faire  de 
la  mort  et  de  tous  les  dangers  qu'il  nous 
faut  essuyer.  6.  L'auersion  qu'ils  admi- 
rent aux  François,  de  toute  sorte  de  sen- 
sualité, à  laquelle  ils  se  laissent  empor- 
ter par  vue  pente  qui  leur  est  naturelle. 

7.  L'opinion  qu'ils  ont  maintenant,  que 
nous  ne  sommes  pas  gens  à  nous  trom- 
per en  chose  de  si  grande  importance. 

8.  Ceste  confiance  Chrestienne  en  la 
bonté  de  Dieu,  qu'on  leur  monstre  dans 
les  aduersitez  qui  se  rencontrent.  9. 
Ce  principe,  que  l'homme  no  s'est  pas 
formé  soy-mesme,  et  qu'en  suite  il  faut 
monter  iusques  à  son  origine,  qui  ne 
peut  estre  qif  vu  Estre  indépendant.  10. 
La  vanité  qu'ils  vont  descouurant  en 
leurs  resueries  ordinaires. 

Depuis  le  bon  succez  de  ce  conseil,  la 
curiosité  de  voir  nos  Images,  et  d'en- 
tendre nostre  chant,  attire  ces  peuples 
les  Dimanches  et  les  Festes  en  nostre 
cabane,  où  nous  paroissons  auec  nos 
surplis  pour  les  prières  publiques.  En 
voicy  l'ordre  :  N.  Supérieur  commence 
par  vne  Oraison  en  leur  langue,  qu'il 
prononce  dans  le  ton  ordinaire  des  Con- 
seils. Elle  est  vn  peu  longue,  comme 
estant  faite  pour  leur  instruction,  aussi 
bien  que  pour  les  recommander  à  Dieu. 
A  mesme  dessein  nous  chantons  en  suite 
le  symbole  des  Apostres  en  rhymes  du 
pals.  Tout  cecy  n'est  que  pour  les  dis- 
poser au  Catéchisme,  où  il  nous  faut 
autant  de  variété  qu'en  France,  car  ils 
ont  vniuersellement  l'esprit  bon.  Icy 
nostre  Ioseph  fait  merueilles,  car  par 
fois  faisant  du  rétif,  tantost  de  l'igno- 
rant, ores  du  Docteur,  il  donne  sujet  à 
Nostre  Catéchiste  d'expliquer  par  Dia- 

logue  et  auec  plus  de  clarté,  ce  qui  d'ail- 
leurs ne  se  conceuroit  qu'à  demy.  Il 
n'est  pas  croyable  comme  quoy  ces  de- 
mandes et  ces  res[ionses  leur  agréent, 
et  les  tiennent  dans  l'attention.  Suit 
quelque  Hymne  do  l'Eglise,  pour  finir 
le  tout  par  vne  prière  sur  le  ton  do  quel- 
que air  approchant  de  leurs  chansons 
qu'ils  aiment  fort.  Ces  Catéchismes 
leur  plaisent  grandement,  et  n'en  sor- 
tent quasi  iamais  sans  leur  acclamation 
de  ioye  et  d'approbation  :  Ho,  Ho.  Ce 
qui  est  le  plus  admirable  pour  le  païs 
est,  que  ny  les  grands  ny  les  petits  n'y 
ont  autre  attrait  que  le  desir  d'entendre 
et  la  curiosité  de  voir,  aussi  nostre  pau- 
ureté  ne  suffirait  pas  ou  aux  présents, 
ou  aux  festins.  Vn  certain  aueugle  d'en- 
uiron  cent  ans,  voulut  à  son  tour  faire 
son  obiection  au  Catéchisme,  et  apporta 
la  pluspart  de  ses  resueries;  mais  nostre 
Ioseph  luy  réspondit  auec  tant  de  mo- 
destie et  de  prudence  qu'il  se  fit  admirer 
de  tout  le  monde.  Iamais  il  n'eut  si 
beau  jeu,  et  c'est  de  vérité  à  regret  que 
ie  tranche  ses  beaux  discours. 

Celuy  do  qui  nous  espérons  le  plus 
après  Ioseph,  c'est  vn  des  plus  honora- 
bles Capitaines.  Il  parle  de  nostre  saincte 
Foy  auec  honneur,  y  exhortant  la  jeu- 
nesse. Il  se  mocque  de  ses  songes,  et 
se  plaist  fort  à  prier  Dieu,  si  qu'il  nous 
inuita  nagueres  à  vn  sien  festin,  appor- 
tant, pour  nous  y  attirer  puissamment, 
que  nous  y  donnerions  la  bénédiction 
des  Chrestiens,  et  dirions  les  grâces  de 
l'Eglise  ;  mais  nous  en  estant  dispensez, 
force  nous  fut  de  luy  donner  vn  de  nos 
domestiques  qui  suppléroil  pour  nous  le 
Benedicite  et  les  grâces  qu'il  demandoit. 
Ce  fut  là  où  ce  bon  vieillard  prit  sujet 
de  parler  honorablement  de  nostre  bon 
Dieu  et  de  sa  saincte  Loy,  attribuant  à 
nos  prières  la  bonne  pesche  qu'il  anoit 
faite  ceste  Automne.  Les  plus  touchez 
d'entr'eux  adressent  sonnent  ceste  prière 
au  Ciel  :  0  vous  qui  auez  fait  le  Ciel  et 
la  terre,  assistez  moy,  ie  désire  me  des- 
faire de  tout  ce  que  vous  auez  défendu  : 
aydez-moy  en  cecy  et  en  cela  qui  me 
donne  bien  encore  de  la  peine.  Dieu 
veuille  bénir  ces  belles  semences,  qui 
ne  nous  promettent  que  de  bons  fruits. 

Bref  quelques  ieunes  hommes  se  ran- 
gent chez  nous  constamment  depuis 
l'Hyuer,  l'instruction  desquels  nous  em- 
ployé grandement.  Ils  se  sont  d'eux- 
mesmes  offerts  à  nous,  auec  beaucoup 
de  tesmoignages  de  bonne  volonté,  Nous 
ne  précipiterons  pas  neantmoins  leur 
baptesme,  à  raison  que  nous  les  met- 
trions quasi  dans  l'impossibilité  de  trou- 
uer  party,  n'y  ayant  point  encore  icy 
de  ieunes  fdles  bien  Chrestiennes.  Iu- 
sques  à  ce  que  nous  ayons  vn  bourg  qui 
soit  tout  à  Dieu,  les  mariages  de  nos 
nouueaux  Chresliens  nous  donneront  de 
la  peine.  Nous  recommandons  d'affe- 
ction à  V.  R.  et  à  tous  nos  Pères  et  Frè- 
res ces  bons  vieillards,  lesquels  bien 
qu'ils  ne  soient  pas  Chrestiens,  ne  lais- 
sent pas  de  donner  vn  crédit  à  nostre 
saincte  Foy. 

Ce  que  nous  battons  maintenant,  est 
de  leur  leuer  les  difficultez  que  le  diable 
leur  fait  naistre  aux  rencontres,  sur 
leurs  songes,  leurs  danses,  suëries  et 
festins.  La  raison  que  nous  leur  allé- 
guons de  nostre  propre  expérience  en 
tout  plein  d'idolâtres  et  d'infidelles, 
comme  ceux  fraischement  du  Paraguay, 
les  contente  le  plus  ;  lesquels  en  fin  ont 
ouuert  les  yeux  à  la  vérité  de  l'Euan- 
gile.  Quoy  qu'il  en  soit,  le  plus  grand 
fruict  que  nous  espérons  de  ce  pays, 
sera,  Dieu  aydant,  dans  les  conférences 
particulières,  pour  y  persuader  ceux  que 
nous  iugerons  pouuoir  guigner  à  Dieu. 
Ce  qui  n'est  pas  l'atfaire  d'vn  iour.  Si 
nous  eussions  esté  le  nombre  que  nous 
souhaiterions  en  ces  commencemens, 
ie  ne  doute  pas  que  le  salut  de  ces 
peuples  n'en  fust  de  beaucoup  plus 
aduancé. 


CHAPITRE   IX. 


La  Résidence  de  S.  Ioseph  à  Ihonaiiria* 

Nostre  Père  Supérieur  et  le  P.  Cha- 
stellain  qui  ont  icy  passé  tout  l'Esté,  y  ont 
baptisé  onze  personnes  tant  adultes  que 
petits  enfans.  Le  Baptesme  de  quel- 
ques-vns  est  remarquable.  Ils  estoient 
à  la  recherche  d'vne  pauure  malade,  la- 
quelle d'abord  on  leur  fit  morte;  ce- 
pendant ces  bonnes  gens,  gaignez  qu'ils 
furent  par  quelque  gratification,  appor- 
tent aux  Pères  deux  petits  enfans  pour 
estre  baptisez,  ce  qu'ils  firent,  eu  égard 
à  Testât  déplorable  où  estoit  toute  la 
bourgade.  Là  dessus  vn  d'entr'eux  s'a- 
perçoit que  celle  qu'ils  croyoient  de- 
functe  auoit  le  visage  extraordinaire- 
raent  vermeil,  ils  apprennent  qu'elle 
n'étoit  pas  encore  passée,  mais  bien 
qu'elle  auoit  entièrement  perdu  la  pa- 
role et  l'vsage  des  sens.  Le  désir  qu'ils 
eurent  de  la  baptiser  leur  fit  faire  vn 
vœu  de  trois  Messes  en  l'honneur  de  S. 
Ioseph.  En  vn  mot  elle  renient  à  soy 
suffisamment  pour  estre  instruite.  Bref, 
interrogée  si  elle  estoit  contente  de  re- 
ceuoir  le  Baptesme,  ne  pouuant  parler 
elle  respondit  fauorablement  en  portant 
la  main  sur  sa  teste,  ils  le  luy  octroyè- 
rent, et  elle  mourut  tost  après. 

Vn  Sauuage  leur  vint  donner  aduis 
qu'vne  panure  femme  estoit  à  l'extrémi- 
té, qui  venoit  d'arriuerde  dix  lieues  loing, 
Par  vne  heureuse  rencontre  pour  elle, 
ils  y  accourent  ;  ils  l'instruisent  autant 
que  le  temps  le  pouuoit  permettre,  elle 
meurt  incontinent  après  le  Baptesme. 
Ils  doiuent,  ce  disent-ils,  ceste  autre 
faneur  à  N.  Dame  et  à  son  glorieux 
Espoux. 

Yn  des  Nostres  ayant  disposé  vne  pe- 
tite fille  âgée  de  huict  ans  pour  mourir 
Chrestienne,  sans  toute  fois  la  baptiser, 
ne  voyant  rien  qui  pressast  du  costé  de 
la  maladie,  quelques  heures  après  ses 
parens  la  trouuant  extraordinairement 

mal,  vinrent  appelle!'  le  Père,  à  ce  qu'il 
luy  fist  la  faneur  tout  entière.  Elle 
quitta  bien-tost  la  vie  du  corps,  pour  al- 
ler ioûir  de  celle  de  l'âme  dans  le  Ciel. 
Presque  le  mesme  est  arriué  à  vue  au- 
tre, qui  après  son  instruction  sembla 
chanceler  en  sa  demande,  pour  le  re- 
spect du  Sacrement  ;  mais  le  lendemain 
il  luy  resta  encore  assez  de  temps,  pour 
se  disposer  au  S.  Baptesme,  et  alla  voir 
sa  Patrone  S.  Elizabeth. 

Voicy  deux  mots  de  consolation.  At- 
san,  premier  Capitaine  de  guerre  dans 
tout  le  pais,  nous  vint  voir  et  nous  de- 
manda instamment  le  Baptesme.  Ayant 
eu  pour  response  que  ce  n'estoil  pas  vne 
petite  affaire,  et  qu'il  falloit  estre  bien 
instruit  auparauant:  le  le  sçay  bien, 
dit-il  ;  c'est  bien  mon  intention  de  vous 
voir  plus  d'vne  fois  pour  ce  sujet,  mais 
i'ay  esté  bien  aise  que  vous  sçeussiez 
mes  pensées  et  ma  volonté.  En  effect 
il  se  mocque  desia  de  toutes  leurs  super- 
stitions, et  ne  peut  souffrir  ce  qu'il  croit 
estre  desplaisant  à  Dieu. 

Pierre  nostre  premier  Chrestien,  estant 
frappé  de  la  maladie,  se  comporta  tous- 
iours  en  bon  Chrestien  ;  car  il  n'eut  pas 
recours  aux  sottises  du  pais  (non  plus 
qu'il  n'auoit  fait  pendant  l'affliction  de 
sa  famille),  tesmoignant  tousiours  qu'il 
mettoit  toute  sa  confiance  en  Dieu. 
Aussi  ne  luy  auons-nous  pas  manqué  au 
besoing,  tant  spirituel  que  temporel, 
selon  nostre  heureuse  pauureté.  Na- 
gueres  vn  de  nous  l'estant  allé  voir,  il 
fit  de  son  propre  mouuement  ce  qu'on 
n'eust  pas  attendu  de  luy  à  l'extrémité  : 
car  ayant  trouué  son  Chapellet  à  tastons 
il  baisa  deuotement  l'Image  de  N.  Sei- 
gneur et  de  N.  Dame  qui  estoient  à  sa 
médaille  ;  puis  faisant  le  signe  de  la 
Croix,  il  commença  à  rouler  les  grains 
entre  ses  doigts,  disant  sur  les  gros  : 
Iesus  ayez  pitié  de  moy,  et  sur  les  petits  : 
Marie  ayez  pitié  de  moy  ;  entre-cou- 
pant soutient  sa  prière  par  des  actes  de 
Résignation  :  Seigneur,  vous  estes  le 
seul  Maistre  de  nos  vies,  disposez  de  la 
mienne  selon  vostre  saincte  volonté. 
Saincte  Marie  gardez-moy  ceste  nuict. 
Il  a  esté  exaucé,  car  il  eut  vne  crise  fa- 


uorable,  qui  a  esté  le  commencement 
de  sa  santé. 

Dans  nos  visites  nous  auons  fait  ren- 
contre d'vn  vieillard  si  touché  de  ce  que 
nous  luy  preschions,  qu'il  se  plaignoil 
mesme  de  ce  que,  disoit-il,  on  ne  pre- 
noit  plus  à  cœur  ceste  affaire  comme  elle 
meritoit.  Il  adiousta  qu'il  estoit  résolu 
de  quitter  ses  songes,  danses  et  festins 
superstitieux.  Depuis  il  nous  est  venu 
voir  souuent,  auec  resolution  de  se  faire 
Chrestien  auec  toute  sa  famille,  qui 
monte  iusques  à  treize  personnes.  Nous 
auons  tousiours  remarqué  de  bonnes  in- 
clinations en  ceste  famille  :  les  espreu- 
ues  feront  voir  ce  qu'ils  ont  dans  le 
cœur. 


CHAPITRE   X. 

Bref  iournal  des  choses  qui  lïont  peu 

entrer  dans  les  Chapitres 

précédents. 

Yoiis  aurez  sçeu  la  risque  que  courut 
le  Père  qui  arriua  icy  le  premier  de  Se- 
ptembre, et  comme  il  pensa  tomber 
entre  les  mains  des  Iroquois  :  bon  Dieu 
que  ces  entre-veuës  sont  douces  ! 

Le  Père  qui  est  remonté  icy  ceste  an- 
née remarque  auec  raison,  que  nos  Hu- 
rons  sont  louables,  pour  leur  humanité 
par  dessus  les  Algonquins,  car  au  lieu 
que  ceux-cy  s'abandonnent  pour  l'or- 
dinaire les  vns  les  autres  dans  leur  ma- 
ladie, les  Hurons  au  contraire  s'incom- 
modent pour  assister  vn  malade  iusques 
à  la  mort.  Il  dit  les  auoir  veu  faire  des 
brancarts,  et  porter  par  les  Sauts  leurs 
carcasses  languissantes,  si  que  s'il  arri- 
uoit  que  quelqu'vn  des  leurs  mourût,  ils 
l'enseuelissoient  et  l'enterroient  auec 
autant  de  soing  que  s'ils  eussent  esté 
sur  le  pais  ;  au  lieu  que  les  Algonquins 
laissent  souuent  les  leurs  sans  sépul- 
ture. 

Il  auoit  disposé  vn  pauurc  malade 
d'vn  autre  canot,  qui  fut  baptisé  auant 
de  mourir  par  vn  ieune  François,  qui 

luy  donna  le  nom  de  S.  Barthélémy  à 
l'occasion  de  sa  feste.  Il  en  baptisa  vn 
autre,  qu'il  eut  assez  de  peine  à  instruire, 
pour  ce  que  d'autres  Sauuages  s'y  oppo- 
soient  ;  il  mourut  tost  après,  pour  por- 
ter le  nom  d'Augustin  au  Ciel. 

Passant  aux  Bissiriniens,  il  trouua 
ceste  pauure  Nation  fort  affligée  de  la 
maladie,  et  vn  Arendi8ané  entr'autres 
des  plus  suiuis,  qui  se  plaignoit  aux  autres 
de  ce  que  le  mestier  de  Sorcier,  ce  di- 
soit-il,  ne  valoit  plus  rien,  attendu  que 
le  Manitou  se  mocquoit  d'eux,  les  fai- 
sant mourir  aussi  bien  que  les  autres. 

Ahiendasé,  l'vn  de  ces  ieunes  hommes, 
que  l'on  auoit  esleué  en  N.  Séminaire, 
descendant  auec  son  père  aux  Trois  Ri- 
uieres  pour  retourner  à  Kébec,  tomba 
en  danger  de  mort,  et  fut  baptisé  par  vn 
de  nos  domestiques,  auec  vne  marque 
euidente  de  sa  prédestination  :  car  peu 
après,  son  père,  hélas  !  fut  pris  au  pas- 
sage et  tué  par  les  Iroquois.  Ce  ieune 
homme  estoit  d'vn  fort  bon  naturel,  il 
ne  luy  manquoit  plus  que  la  faneur  que 
Dieu  luy  a  faite  à  la  fin  de  sa  vie.  Que 
ce  petit  Séminaire  a  desia  attiré  de  bé- 
nédictions célestes  ! 

Remarquez  que  pas  vn  de  nos  dome- 
stiques n'est  monté  icy  cette  année,  qui 
n'ait  gagné  à  Dieu  quelque  âme  par  les 
chemins.  Ce  sera  vn  très-grand  bon- 
heur pour  cette  mission,  s'il  plaist  à 
Dieu  nous  donner  tousiours  des  dome- 
stiques qui  prennent  en  affection  de  co- 
opérer, comme  ils  peuuent  beaucoup, 
à  la  conuersion  de  ces  peuples.  On  ne 
sçauroit  croire  le  grand  bien  qu'a  fait 
le  bon  exemple  de  ceux  que  nous  auons 
eus  depuis  4.  ans.  Nos  Sauuages  en  par- 
lent auec  admiration,  et  voians  que 
des  personnes  qui  ne  portent  pas  nostre 
habit,  pratiquent  neantmoins  si  exa- 
ctement ce  que  nous  enseignons,  ils  font 
plus  d'estat  de  nostre  foy  ;  ce  leur 
pourra  estre  quelque  iour  vn  motif  pour 
l'embrasser. 

Nous  fismes  nostre  petite  moisson  et 
nos  vendanges  pour  le  sainct  Autel,  au 


mois  de  Septembre.  La  récolte  a  esté 
d'enuiron  vn  demy  boisseau  de  bon 
froment,  c'estoit  trop  pour  le  peu  que 
nous  auions  semé,  et  d'vn  petit  barillet 
de  vin,  qui  s'est  fort  bien  conserué  pen- 
dant tout  l'hyuer,  on  le  trouue  encore 
passable.  Trois  Prestres  s'en  seruent  il 
y  a  tantost  six  mois. 

Nous  sommes  sur  les  termes  de  leuer 
nostre  nouuelle  Chapelle.  Elle  aura  30. 
pieds  de  longueur,  seize  de  largeur,  et 
24.  de  hauteur.  Si  Dieu  nous  fait  la 
grâce  de  voir  cet  ouurage  accomply,  ce 
sera  non  pas  vn  des  plus  grands,  mais  vn 
des  plus  ioly  qui  ait  encore  paru  en  la 
Nouuelle  France. 

Yne  eclypse  de  Lune,  qui  arriua  le 
dernier  de  Décembre  au  matin,  et  dura 
iusques  au  leuer  du  Soleil,  qui  fut  à  7. 
heures  4.  minutes,  nous  donna  icy  vn 
grand  crédit  pour  faire  approuuer  ce  que 
nous  croions.  Car,  leur  disions  nous, 
vous  auezveu  comme  la  Lune  s'est  ecly- 
psée  le  mesme  iour  et  au  mesme  mo- 
ment que  nous  auions  prédit  ;  au  reste, 
nous  n'eussions  pas  voulu  mourir  pour 
vous  maintenir  cette  vérité,  comme  nous 
sommes  prests  de  faire,  pour  vous  main- 
tenir que  Dieu  vous  brûlera  éternelle- 
ment, si  vous  ne  croiez  en  luy. 

le  ne  puis  icy  rapporter  sans  rougir 
les  beaux  éloges  que  certains  Capitaines 
nous  donnent  en  leurs  conseils  de  guer- 
re, où  ils  ont  coutume  de  nous  appeller. 
Nous  en  espérons  de  très  bons  effects. 
Desia  les  chefs  du  pays  font  gloire  du 
Christianisme,  nous  desirans  dans  leurs 
bourgades  ;  ils  recognoissent  desia  les 
torts  qu'ils  ont  eus  de  nous  persécuter 
auec  si  peu  de  raison.  Ils  ontdesaduoùé 
publiquement  ce  qu'ils  auoient  controu- 
ué  du  P.  Antoine  Daniel,  si  que  toute 
l'assemblée  agréa  fort  cette  réparation 
d'honneur.  Pour  le  faire  court,  nos 
nouueaux  Chrétiens  continuent  dans 
leurs  premiers  sentimens  ;  ils  se  con- 
fessent et  communient  auec  la  deuotion 
que  nous  pourrions  souhaitter.  Ils  re- 
doublèrent leur  pieté  les  saincts  iours 
de  la  Pentecoste  et  de  la  feste  Dieu. 

Nous  allons  en  fin  transporter  la  rési- 
dence de  Sainct  Ioseph,  qui  est  encore 
à  Ihonattiria,  en  vne  autre  bourgade 
plus  belle  et  plus  grande.  Elle  est 
comme  la  capitale  d'vne  nation  qui  est 
estroittement  alliée  auec  celle  des  Ours, 
nos  meilleurs  amis.  Nous  vous  en- 
uoions  le  P.  Pierre  Pijart,  qui  vous  in- 
formera de  tout  plus  en  particulier, 
comme  aussi  de  tout  ce  qui  nous  touche. 
Quœ  circà  nos  sunt,  quid  agamus,  omnia 
vobis  nota  faciet  Rdelis  minister  in  Do- 
mino, quem  mittimus  ad  vos  in  hoc 
ipsum,  vt  cognoscatis  quœ  circa  nos  sunt} 
et  consoletur  corda  vestra.     Nous  nous 


recommandons  tous  bien  humblement 
aux  Saincls  sacrifices  et  prières  de  V. 
R.  et  de  tous  nos  P.  P.  et  F.  F.  et  moy 
sur  tout, 

Vostre  tres-humble  et 
tres-obeïssant  seruiteur, 
en  N.  Seigneur, 

François  Ioseph  le  Mercier. 


De  la  Résidence  de  la  Conception 
au  pays  des  Hurons,  au  bourg 
d'Ossosané,  ce  9.  Iuin  1638. 


Extraict  du  Priuilege  du  Roy. 


Par  Grâce  et  Priuilege  du  Roy  il  est  permis  à  Sebastien  Cramoisy,  Marchand  Libraire,  Iuré  en  l'Vni- 
uersité  de  Paris,  et  Imprimeur  ordinaire  du  Roy,  Bourgeois  de  Paris,  d'imprimer  ou  faire  imprimer  vn  Liure 
intitulé:  Relation  de  ce  qui  s'est  passé  en  la  Nouuelle  France  en  l'année  mil  six  cens  trente-huit.  En- 
uoyée  au  R.  P.  Prouincial  de  la  Compagnie  de  lesus  en  la  prouince  de  France.  Par  le  Père  Paul  le 
Ieune  de  la  mesme  Compagnie,  Supérieur  de  la  Résidence  de  Kebec,  et  ce  pendant  le  temps  et  espace 
de  dix  années  consecutiues.  Auec  défenses  à  tous  Libraires  et  Imprimeurs  d'imprimer  ou  faire  imprimer  la 
dit  liure,  sous  prétexte  de  desguisement  ou  changement  qu'ils  y  pourroient  faire,  à  peine  de  confiscation  et 
de  l'amende  portée  par  le  dit  Priuilege.    Donné  à  Paris,  le  14.  iour  de  Décembre  1638.' 


Par  le  Roy  en  son  conseil, 


DEMONCEAVX. 


Permission  du  P.  Prouincial. 

Novs  Estienne  Binet,  Prouinoial  de  la  Compagnie  de  Iesvs  en  la  Prouince  de  France,  auons 
accordé  pour  l'aduenir  au  sieur  Sebastien  Cramoisy,  Marchand-Libraire,  Imprimeur  ordinaire  du  Roy,  l'im- 
pression des  Relations  de  la  Nouuelle  France.    Faict  à  Paris  le  26-  Mars  1638. 

RELATION 

DE  CE  0V1  S'EST  PASSE  EN  LA  NOVVELLE  FRANGE 


EN  L'ANNEE  ÎG39. 

ENVOYES 


A¥  a.  PERE  PROVINCIAL  de  la  Compagnie  de  tas  en  la  prouince  de  France. 
Par  le  P.  Pavl  le  ïevne  de  la.  mesme  Compagnie, 

SVPERIEVR  DE  LA  RESIDENCE  DE  KeBEC.     (*) 


Mon  R.  Père, 


a  naissance  d'vn  Dau- 
phin, les  affections  et 
es  présents  de  nostre 
grand   Roy  pour  nos 
Sauuages,    les  seings 


sonnes  de  mérite  et  de  condition,  les 
vœux  et  les  prières  des  bonnes  âmes, 
les  sainctes  Associations  que   l'on  fait 
pour  attirer  les  bénédictions  du  Ciel  sur 
ces  peuples,  ont  esté  les  sujets  de  nos 
entretiens  à  l'abord  des  vaisseaux,  non 
seulement  en  public  dans  la  conuersa- 
tiondes  hommes,  mais  encore  en  secret 
Sauuages,    les  seings!  deuant  Dieu.     Toutes  ces  joyes  m'ont 
de  Monseigneur  le  Car-   esté  d'autant  plus  sensibles    que  1e  les 
dmal  po»r   «■  con  -   ay  goûtées  aiiec  la  douce  l^rteque.e 
trées,  et  ses  aumosnes   respirois  il  y  a  long  temps,  et  qu  en  lin 
ur  a  Mission  des  Hurons,   V.  R.  m'a  accordée  nous  enuoyant  le  R 
tes  gratifications  de  Mes-   P.  Vimont,  la  vertu  duquel  reparera  tous 
sieurs  de  a  NoiulelleFran-   les  défauts  que  i'ay  commis  dans    a 
ce  pmn  nos  Néophytes  ou   charge  que  ie  luy  ay  remise  entre  les 
mmueaux    Chrestiens,    la  .  mains.     Il  m'a  fait  entendre  que  V.R. 
eontfnuatbn    de    Monsieur  le  desiroit  que  ie  traçasse  encore  cette  an- 
Cheùàlier  de  Montmagny  dans  |  née  la  Relation,  commençons, 
son  gouuernement,    la   venue 
des  Religieuses,  le  secours  qu'il 
a  pieu  à  Vostre  Reuerence  de  nous  en- 
uoyer,    l'assistance    de  plusieurs  per- 

(*)  D'après  l'édition  de  Sébastien  Cramoisy,  publiée  à  Paris  en  l'année  1640 

CHAPITRE    PREMIER. 

De  lajoye  qu'a  receu'è  la  Nouuelle  France 
pour  la  Naissance  de  Monseigneur  le 
Baulphin,  et  d'vn  conseil  que  tindrent 
les  Saunages. 

Le  retardement  de  la  flotte  bien  extra- 
ordinaire cette  année,  nous  iettoit 
dans  l'impatience,  quand  vn  vaisseau 
paraissant  quarante  lieues  au  dessous 
de  Kébec,  enuoya  vn  petit  mot  de  lettre 
à  Monseigneur  nostre  Gouuerneur.  Tout 
le  monde  accourt  pour  sçauoir  des  nou- 
uelles  ;  mais  le  papier,  ne  disant  mot  de 
la  naissance  de  Monseigneur  le  Daul- 
phin,  arrestoit  le  cours  de  nostre  ioye. 
Nous  auions  appris  l'an  passé  que  la 
Reine  estoit  enceinte,  et  nous  attendions 
vn  enfant  de  bénédiction  et  de  miracle  ; 
nous  croyons  tous  que  les  dons  de  Dieu 
seroient  parfaits,  et  que  nous  aurions 
vn  Prince.  Ce  vaisseau  qui  nous  deuoit 
donner  cette  première  nouuelle,  n'en  dit 
mot  ;  il  nous  aduertit  seulement  qu'il 
en  venoit  d'autres  desquels  il  s'estoit 
séparé  sur  mer  dans  des  brumes  fort 
espaisses.  En  fin  les  vents  se  rendans 
fauorables  à  nos  désirs,  nous  apprismes 
que  le  Ciel  nous  auoit  donné  vn  Daul- 
phin.  Ce  mot  de  Baulphin  ne  sortit  pas 
si  tost  de  la  bouche  des  Messagers,  que 
la  ioye  entra  dans  nos  cœurs,  et  les 
actions  de  grâces  dedans  nos  âmes.  La 
nouuelle  futbien-tost  répandue  par  tout; 
on  chante  le  TeDeum  laudamus,  on  pré- 
pare des  feux  de  reioùyssance  auec 
tout  l'artifice  possible  en  ces  contrées. 
Messieurs  de  la  Nouuelle  France  recom- 
mandoient  les  actions  de  ioye,  mais 
toute  leur  recommandation  ne  seruit 
qu'à  donner  vne  preuue  de  leur  amour 
enuers  ce  nouueau  Prince  ;  car  denant 
que  leurs  lettres  eussent  paru,  lajoye 
s'estoit  desia  emparée  de  nos  cœurs,  et 
tous  les  ordres  estoient  donnez  par  Mon- 
sieur nostre  Gouuerneur,  pour  la  faire 
paroistre  deuant  Dieu  et  deuant  les 
hommes.  On  fait  voler  des  feux  au  Ciel, 
tomber  des   pluyes   d'or,    briller  des 


estoilles;  lesserpentauxbrulans  courent 
par  tout,  les  chandelles  ardentes  éclai- 
rent vne  belle  nui  et  ;  bref  le  Canon  fait 
vn  grand  tonnerre  dans  les  Echos  de  nos 
grands  bois.  Les  Hurons  qui  se  trou- 
uerent  presens  mettoient  la  main  sur 
leur  bouche  en  signe  d'admiration  et 
d'estonnement.  Ces  pauures  Sauuages, 
n'ayans  iamais  rien  veu  de  semblable, 
croyoient  que  l'empire  des  François  s'é- 
tendoit  iusques  à  la  Sphère  du  feu,  et 
que  nous  faisions  de  cet  Elément  tout 
ce  qui  nous  venoit  en  pensée. 

En  suitte  de  cette  merueille,  on  leur 
fit  entendre  que  Monseign.  le  Cardinal 
contribuoit  puissamment  à  l'entretien 
des  Ouuriers  Euangeliques  qu'on  en- 
uoyoit  en  leur  pays  ;  ce  qui  les  fit  pas- 
ser au  delà  de  l'estonnement  ;  et  n'é- 
toit  qu'ils  sont  Chrestiens,  iamais  ils 
n'auroient  peu  croire  qu'on  peut  rencon- 
trer sur  la  terre,  des  hommes  qui  vou- 
lussent faire  des  despenses  pour  les  se- 
courir au  bout  du  monde,  sans  autre 
interest  que  le  bien  de  leurs  âmes  et 
de  la  gloire  de  nostre  Seigneur,  dont 
les  barbares  ne  se  soucioient  gueres  de- 
uant quelafoy  leur  eust  ouuert  les  yeux. 

Nostre  joie  ne  se  contint  pas  dans 
l'éclat  de  nos  feux,  nous  fismes  quelque 
temps  après  vne  procession  qui  auroit 
rauy  toute  la  France  si  elle  auoit  paru 
dans  Paris.  Deuant  que  d'en  parler,  il 
faut  que  ie  dise  deux  mots  des  présents 
de  sa  Majesté,  qui  parurent  en  cette 
action  si  saincte,  que  nous  offrismes  à 
Dieu  en  action  de  grâces  de  son  Daul- 
phin,  et  pour  vne  marque  que  la  Nou- 
uelle France  recognoissoit  auec  son  Roy 
la  Saincte  Vierge,  comme  la  Dame  et 
Protectrice  de  sa  couronne  et  de  tous 
ses  Estats.  L'année  passée  vn  Sau- 
uage  Canadien,  fils  d'vn  nommé  I8an- 
chS,  Capitaine  Saunage,  bien  connu 
des  François,  estant  passé  en  France, 
fut  veu  d'vn  fort  bon  œil  de  sa  Majesté," 
aux  pieds  de  laquelle  il  posa  sa  Couronne 
de  Porcelaine,  pour  marque  qu'il  re- 
connoissoit  ce  grand  Prince  au  nom  de 
tous  ces  peuples  pour  leur  vray  et  légi- 
time Monarque.  Le  Roy  et  la  Reine, 
tout  remplis  d'amour  pour  le  salut  de 
ces  pauures  peuples,  luy  firent  voir  leur 

Daulphin,  et  après  plusieurs  marques 
de  bienueillance,  luy  flrent  présent  de 
six  paires  d'habits  vrayment  royaux  ;  ce 
n'est  que  toile  d'or,  velours,  satin, 
panne  de  soye,  écarlatte,  et  le  reste  à 
l'aduenant.  Ce  ieune  Saunage,  estant 
'de  retour  en  son  pays,  monta  iusques  à 
Kébec  auec  vne  escouade  de  ses  Compa- 
triotes, vint  trouuer  monsieur  le  Cheua- 
lier  de  Montmagny,  nostre  Gouuerneur, 
auquel  ces  présents  furent  apportez.  Il 
se  trouua  pour  lors  des  Saunages  IIu- 
rons,  des  Algonquains  et  des  Monta- 
gnets,  qui  tous  ensemble  admirèrent  la 
bonté  de  nostre  Prince,  qu'ils  appel-' 
loient  leur  Roy.  Or  comme  on  vint  à 
faire  l'ouuerture  de  ces  présents,  on  iu- 
gea  ;à  propos  pour  répandre  l'honneur 
du  Roy  parmy  ces  peuples,  et  pour  éui- 
ler  la  ialousie  qui  pourroitnaistre  parmy 
ces  barbares  si  vne  seule  nation  ioiïis- 
soit  de  ces  faneurs,  de  les  distribuer  à 
plusieurs,  veu  mesme  que  ce  Sauuage 
estoit  allé  rendre  hommage  au  Roy,  non 
pas  seulement  au  nom  de  son  père  et 
de  sa  nation,  mais  encore  au  nom  des 
autres  nations  du  pays.  On  donna  donc 
trois  habits  magnifiques  à  ce  ieune  Sau- 
uage, l'vn  pour  luy,  l'autre  pour  son  fils, 
et  le  troisiesme  pour  son  père.  Comme 
on  songeoit  à  qui  on  distribuent  les 
trois  autres,  Monsieur  nostre  Gouuer- 
neur  dit  qu'il  falloit  choisir  trois  Chfe- 
stiens  Sauuages  de  trois  nations  ;  que  sa 
Maiesté  agreeroit  ce  dessein,  puisqu'elle 
mesme  auoit  demandé  à  ce  Sauuage  s'il 
n'estoit  point  encore  baptisé,  et  s'il 
n'estoit  point  sédentaire,  donnant  à  co- 
gnoistre  par  cette  demande  l'affection 
qu'elle  porte  aux  nouueaux  Chrestiens 
arrestez  auprez  de  nous  pour  professer 
nostre  créance.  Quand  ie  vins  à  décla- 
rer à  trois  de  nos  Chrestiens  les  pré- 
sents que  le  Roy  leur  faisoit,  les  exhor- 
tans  à  prier  pour  sa  Maiesté  et  pour 
son  Daulphin,  ils  furent  tous  estonnez  ; 
puis  en  prenant  la  parole,  ils  firent  vne 
response  que  ie  n'attendois  pas  de  la 
bouche  d'vn  Sauuage  :  Nikanis,  dis  à 
nostre  Capitaine  qu'il  escriue  à  nostre 
Roy  (c'est  ainsi  qu'ils  parloient)  que  nous 
le  remercions  et  que  nous  l'admirons  ; 
et  que  quand  il  ne  nous  auroit  rien  en- 


uoyé,  nous  ne  laisserions  pas  de  l'ay- 
mer.  Au  reste,  garde  toy-mesme  ces 
habits,  car  nous  ne  nous  en  voulons 
point  seruir,  sinon  quand  on  marchera 
en  priant  Dieu  pour  luy  et  pour  son  fils, 
et  pour  sa  femme  (ils  vouloientdire  qu'ils 
ne  s'en  seruiroient  point,  sinon  quand 
on  feroit  quelque  Procession  pour  le  Roy, 
pour  la  Reine  et  pour  Monseigneur  le 
Daulphin)  et  quand  nous  serons  morts, 
si  toy  ou  tes  frères  faites  prier  Dieu 
pour  le  Roy,  faites  porter  ces  habits  à 
nos  enfans,  afin  que  ceux  qui  viendront 
après  nous,  sçachent  l'amour  que  nostre 
Roy  nous  a  porté.  Venons  maintenant 
à  la  première  procession  qui  s'est  faite 
auec  ces  habits  magnifiques. 

Le  iour  dédié  à  la  glorieuse  et  triom- 
phante Assomption  de  la  saincte  Vierge, 
fut  choisi.  Dés  le  grand  matin,  nos  Néo- 
phytes Chrestiens  vindrent  entendre  la 
saincte  Messe,  et  se  confesser  et  com- 
munier. Tous  les  autres  Sauuages  qui 
estoient  pour  lors  es  enuirons  de  Kébec 
se  rassemblèrent,  nous  les  mismes  dans 
l'ordre  qu'ils  deuoient  tenir.  La  pro- 
cession commençant  à  marcher,  la  Croix 
et  la  bannière  passoient  douant  ;  Mon- 
sieur Gand  venoit  après,  marchant  en 
teste  des  hommes  Sauuages,  dont  les  six 
premiers  estoient  reuestus  de  ces  habits 
royaux,  ils  alloienttous  deux  à  deux  fort 
posément,  auec  vne  belle  modestie. 
Apres  les  hommes  marchoit  la  fonda- 
trice des  Vrsulines,  tenant  à  ses  costez 
trois  ou  quatre  filles  Sauuages  vestuës  à 
la  françoise,  et  en  suite  venoient  toutes 
les  filles  et  femmes  des  Sauuages  en 
leur  propre  habit,  gardant  parfaitement 
bien  leur  rang  ;  suiuoit  le  Clergé,  après 
lequel  marchoit  monsieur  nostre  Gou- 
uerneur,  et  nos  François,  et  puis  nos 
Françoises,  sans  autre  ordre  que  celuy 
de  l'humilité. 

Si  tost  que  la  Procession  commença 
à  marcher,  les  Canons  firent  vu  ton- 
nerre qui  donna  vne  saincte  frayeur  à 
ces  pauures  Sauuages  ;  nous  marcha- 
smes  à  l'Hospilal,  où  estans  paruenus, 
tous  les  Sauuages  se  mirent  à  genoux 
d'vn  costé,  les  François  de  l'autre,  et 
le  Clergé  au  milieu  ;  alors  les  Sauuages 
prièrent  tous  ensemble  pour  le  Roy,  re- 

mercierent  Dieu  de  ce  qu'il  luy  auoit 
donné  vn  Dauphin.  Ils  prièrent  encore 
pour  la  Reine  et  pour  tous  les  François, 
et  en  suitte  pour  toute  leur  nation  ;  puis 
se  mirent  à  chanter  les  principaux  ar- 
ticles de  nostre  créance.  Cela  fait,  le 
Clergé,  Monsieur  le  Gouuerneur,  et  les 
principaux  de  nos  François  et  des  Sau- 
uages entrèrent  en  la  Chapelle  dédiée 
au  sang  de  Iesus-Christ,  où  ils  prièrent 
pour  les  mesmes  sujets.  Au  sortir  de 
î'Hospital,  on  tire  droit  aux  Vrsulines. 
Passant  deuant  le  Fort,  les  Mousquetai- 
res firent  vne  salue  fort  gentille,  et  le 
Canon  redoubla  ses  foudres  et  ses  ton- 
nerres ;  nous  gardasmes  les  mesmes 
cérémonies.  Les  Religieuses  chantants 
YExaudiat,  rauirent  nos  Saunages,  et 
resioûyrent  fort  nos  François,  voyant 
que  deux  Chœurs  de  vierges  chantoient 
les  Grandeurs  de  Dieu  en  ce  nouueau 
monde.  Au  sortir  des  Vrsulines,  nous 
tirasmes  droit  à  l'Eglise,  dans  la  mesme 
modestie  et  dans  le  mesme  ordre  que 
nous  en  estions  partis.  Nous  reïte- 
rasmes  encore  les  prières  en  langue  sau- 
uage  à  la  porte  de  la  Chapelle,  puis  ren- 
trans  dans  l'Eglise,  nous  terminasmes 
la  Procession  ;  laquelle  estant  finie,  mon- 
sieur le  Gouuerneur  fit  vn  festin  à  vne 
centaine  de  Sauuages,  ouenuiron  ;  nous 
prismes  auec  nous  les  six  qui  estoient 
vestus  à  la  royale,  que  nous  lismes  man- 
ger en  nostre  maison.  Apres  le  disner, 
ils  assistèrent  à  Vespres  auec  les  mesmes 
liberalitez  du  Roy  ;  quelques-vns  d'eux 
n'auoient  rien  de  sauuage  que  la  cou- 
leur bazannée,  leur  port  et  leur  démar- 
che estoit  pleine  de  grauité  et  de  bonne 
grâce.  Les  Vespres  dites,  nous  les  pen- 
sions congédier,  mais  l'vn  d'eux  me  dit 
que  les  plus  apparents  des  Sauuages  as- 
semblez dans  nostre  Salle,  m'atten- 
doient  pour  tenir  conseil  ;  ie  m'y  trans- 
porte pour  les  écouter.  Voyant  qu'ils 
entroient  en  discours,  ie  fis  aduertir  le 
R.  Père  Vimont  de  ce  qui  se  passoit,  le- 
quel nous  amena  monsieur  le  Gouuer- 
neur et  Madame  de  la  Pelterie,  qui  ne 
se  pouuoit  saouler  de  voir  la  deuotion 
de  ces  bonnes  gens.  Tout  le  monde 
estant  assis,  vn  Capitaine  me  parla  en 
cette  sorte  :  Sois  sage,  Père  le  Ieune, 


demeure  en  repos,  ne  laisse  point  égarer 
ton  esprit,  afin  que  tu  ne  perdes  rien  de 
ce  que  ie  vay  dire.  Ho,  ho,  luy  fis-ie  ! 
m'accommodant  à  leur  façon  de  faire. 
Ce  n'est  pas  moy,  dit-il,  qui  parle,  ce 
sont  tous  ceux  que  tu  vois  là  assis,  les- 
quels m'ont  donné  charge  de  te  dire 
que  nous  désirons  tous  croire  en  Dieu 
et  que  nous  souhaitions  d'estre  aidez 
à  cultiuer  la  terre,  pour  demeurer  au- 
près de  vous.  Tu  nous  auois  fait  espé- 
rer qu'il  te  viendroit  beaucoup  de  monde, 
et  maintenant  tu  n'en  as  que  fort  peu. 
Sus  donc,  dis  à  nostre  Capitaine  qu'il 
écriue  à  nostre  Roy,  et  qu'il  luy  dise 
ainsi  :  Tous  les  Sauuages  vous  remer- 
cient, ils  s'estonnent  que  vous  pensiez 
en  eux  ;  ils  vous  disent  :  Prenez  cou- 
rage, aydez  nous  puis  que  vous  nous 
aymez,  nous  voulons  nous  arrester,  mais 
nous  ne  sçaurions  faire  des  maisons 
comme  les  vostres,  si  vous  ne  nous  ay- 
dez. Dis  à  ton  frère  qui  est  venu  en  ta 
place  qu'il  écriue  aussi,  écris  toy-mesme, 
afin  qu'on  croye  que  nous  disons  vray. 
Voila  le  stile  des  Sauuages.  Celuy-cy 
ayant  finy  sa  harangue,  vn  autre  prit  la 
parole,  et  dit  :  Père  le  Ieune,  ie  ne  suis 
pas  de  ce  pays  cy,  voila  ma  demeure 
dans  ces  Montagnes  vers  le  Midy,  il  y  a 
fort  long  temps  que  ie  n'estois  venu  à 
Kébec.  Ces  hommes  que  tu  vois  m'é- 
tans  venu  visiter  en  mon  pays,  m'ont 
dit  que  tu  faisois  bâtir  des  maisons  pour 
les  Sauuages,  que  tu  les  aydois  à  culti- 
uer la  terre.  Ils  m'ont  demandé  si  ie  ne 
te  voulois  point  venir  voir  pour  demeu- 
rer auprès  de  toy  auec  les  autres  :  ie 
suis  venu,  i'ay  veu  que  tu  auois  com- 
mencé, mais  que  n'as  pas  fait  beau- 
coup de  choses  pour  tant  de  person- 
nes que  nous  sommes.  Sus,  prends 
courage,  tu  dis  de  bonnes  choses,  ne 
ments  point,  ie  m'en  vay  encore  dans 
les  froidures  de  nos  Montagnes  pour  cet 
Hyuer,  au  Printemps  qu'il  y  aura  encore 
de  la  neige  sur  la  terre,  ie  viendray  voir 
si  tu  dis  vray,  et  si  tu  as  des  hommes 
pour  nous  ayder  à  cultiuer  la  terre,  afin 
que  nous  ne  soyons  plus  comme  les 
bestes  qui  vont  chercher  leur  vie  dans 
les  bois.  A  ces  paroles  tout  le  monde 
fut  touché  de  compassion  :  Monsieur  le 

Gouuerneur  promit  de  faire  ce  qu'il 
pourroit  de  soncosté  ;  leReuerend  Père 
Viinoul  estoit  quasi  dans  l'impatience, 
voyant  que  faute  de  secours  temporel, 
Bathan  tenoit  tousiours  ces  panures  Ames 
sous  son  Empire  ;  Madame  de  la  Pelte- 
fie  s'écria:  Hélas  que  les  dépenses  d'vne 
seule  collation  de  Paris,  et  d'vn  seid 
ballet  qui  ne  dure  que  deux  ou  trois 
heures,  sauueroient  d'àmes  en  ce  pays- 
cy  !  ie  n'ay  gueres  amené  d'hommes 
de  trauail,  mais  ie  feray  ce  que  ie  pour- 
ray  pour  secourir  ces  bonnes  gens  :  Mon 
Père,  me  dit-elle,  assurés-les  que  si  ie 
les  pouuois  ayder  de  mes  propres  bras, 
ie  le  ferois  de  bon  cœur,  ie  tascheray 
de  planter  quelque  chose  pour  eux.  Ces 
bons  Sauuages  entendans  son  discours, 
se  mirent  à  rire,  disans  que  les  bleds 
qui  seroient  faits  par  des  bras  si  foibles, 
seroient  trop  tardifs.  La  conclusion  fut 
qu'on  feroit  vn  effort  pour  les  secourir 
au  Printemps. 

le  les  consolay  menieilleusement, 
quand  ie  leur  dis  que  le  Capitaine  qui 
auoit  commencé  la  Résidence  de  Sainct 
Ioseph,  auoit  donné  dequoy  entretenir 
tousiours  six  ouuriers  pour  eux,  et  que 
même  après  sa  mort,  les  ouuriers  ne 
laisseroient  pas  de  trauailler  :  ils  ne 
pouuoientpas  comprendre  comment  cela 
se  pouuoit  faire,  ny  pourquoy  ces  ou- 
uriers n'alloient  pas  prendre  tout  à  la 
fois  l'argent  qu'il  laissoit  pour  eux,  ny 
comme  vn  homme  mort  pouuoit  faire 
trauailler  des  hommes  viuans  :  car  ils 
ne  sçauent  que  c'est  de  laisser  des  ren- 
tes ny  des  reuenus.  Pleut  à  Dieu  que 
plusieurs  personnes  abondantes  en  ri- 
chesses voulussent  prendre  la  deuotion 
de  ce  grand  homme,  ce  n'est  pas  perdre 
au  change  de  donner  la  terre  pour  le  Ciel. 

On  demanda  à  même  temps  à  Ioan- 
cA8,età  son  fils  qui  auoit  esté  en  France, 
s'ils  ne  vouloient  point  estre  de  la  par- 
tie, ils  respondirent  qu'ils  s'en  iroient 
consulter  leurs  gens,  que  s'ils  auoient 
de  l'affection  de  monter  ça  haut,  ils  les 
ameneroient. 

Or  ie  fus  bien  aise  de  parler  des  gran- 
deurs de  la  France  deuant  vn  Saunage 
qui  en  reuenoit.  Reprochés  moy  main- 
tenant mes  mensonges,  leur  disois-je, 


demandés  à  vostre  Compatriote   si  ce 
que  ie  vous  ay  dit  de  la  grandeur  de 
nostre  roy  et  de   la   beauté  de  nostre 
païs,  n'est   pas  véritable  ?    et  ne  re- 
uoqnés  plus  en  doute  ce  que  ie  vous 
diray  dorénavant.     Ce  bon  Saunage  di- 
soit  des  merueilles,  mais  selon  sa  portée, 
et  quoy  qu'il  eût  bien  admiré  des  choses, 
et  entre  autres  le  grand  peuple  de  Paris, 
grand  nombre  de  rôtisseries,  ce  grand 
Sainct  Christophle  de  Nostre  Dame  qui 
luy  donna  de  la  terreur  à  son  premier 
regard,  les  Carosses  qu'il  appelloit  des 
cabanes  roulantes  tirées  par  des  Ori- 
gnaux, si  est-ce  qu'il  auoùoit  que  rien 
ne   l'auoit  tant  touché  que   le  Roy,  le 
voyant  marcher  le  premier  iour  de  l'an 
auec  ses  gardes,  il  regardoit  attentiue- 
ment  tous  les  soldats  marchants  en  bon 
ordre,   les  Suisses  luy  donnèrent  fort 
dans  la  veuë,  et  leur  tambour  dans  la 
teste.    Au  sortir  de  là,  il  demeura  le 
reste  du  iour  sans  parler,  à  ce  que  m'a 
dit  le  Père  qui  l'accompagnoit,  ne  fai- 
sant que  penser  à  ce  qu'il  auoit  veu.     Il 
racontoit  tout  cela  à  ses  gens  qui  l'é- 
coutoient  auec  auidité.    La  pieté  du  Roy 
nous  seruit  puissamment  pour  honorer 
nostre  créance,  car  ce  bon  Canadien 
confessa  que  la  première  fois  qu'il  vit  le 
Roy,  ce  fut  en  la  maison  de  prières,  où 
il  prioit  Iesvs  comme  on  le  fait  prier  icy. 
Il  dit  encore  publiquement  que  le  Roy 
luy  auoit  demandé  s'il  estoit  baptizé,  ce 
qui  nous  seruit  et  seruira  encore  pour 
faire  entendre  à  ces  panures  peuples 
l'état  que  fait  ce  grand  Prince  de  la  do- 
ctrine qu'on  leur  enseigne.     Bref,   si 
tost  que  ce  Sauuage  eut  veu  le  Roy,  il 
dit  au  Père  qui  le  conduisoit:  Allons  nous 
en,  i'ay  tout  veu,  puisque  i'ay  veu  le  Roy. 
Pour  conclusion  de  ce  Chapitre,  nos 
Sauuages,   notamment    les  Chrestiens, 
voyans  que  sa  Maiesté  leur  auoit  en- 
noyé  des  habits  à  la  Françoise,  se  dé- 
terminèrent d'enuoyer  vne  petite  robe 
à  la  Sauuage  à  Monseigneur  le  Daul- 
phin.     Comme  ils  me  la  présentèrent, 
ils  eurent  bien  l'esprit  de  me  dire  :   Ce 
n'est  pas  vn  présent  que  nous  luy  fai- 
sons, car  il  a  bien  d'autres  richesses  que 
les  nostres,  mais  c'est  vn  metaHagan,  vn 
petit  ioûet  pour  recréer  son  petit  Fils, 

qui  prendra  peut-estre  plaisir  de  voir 
comme  nos  enfans  sont  vestus.  Nous 
enuoyons  cette  petite  robe  à  V.  R.  neant- 
moins  comme  la  petite  verolle  attaque 
viuement  nos  Saunages,  ie  ne  sçay  s'il 
est  à  propos  de  la  présenter,  de  peur 
qu'elle  ne  porte  tant  soit  peu  de  mauuais 
air  auec  soy  ;  il  est  vray  que  ie  l'auois 
entre  mes  mains  deuant  que  le  mal  at- 
taquast  ceux  qui  me  l'ont  confiée,  mais 
quand  il  s'agit  d'vne  personne  si  sacrée, 
il  faut  craindre  de  mille  lieues  loing. 


CHAPITRE   IL 

Des  Religieuses  nouuellement  arriuées  en 

la  Nouuelle  France,  et  de 

leur  employ. 

C'a  donc  esté  cette  Année  que  Ma- 
dame la  duchesse  d'Aiguillon  a  dressé 
et  fondé  vne  maison  à  Dieu  en  ce  nou- 
ueau  monde,  pendant  que  Dieu  luy  en 
prépare  vne  autre  dans  les  Cieux.  Et 
il  s'est  trouué  vne  Amazone  qui  a  con- 
duit et  establydes  Yrsulines  en  ces  der- 
niers confins  du  monde.  Et  c'est  chose 
bien  remarquable  qu'en  mesme  temps 
que  Dieu  touchoit  à  Paris  le  cœur  de 
Madame  la  Duchesse  d'Aiguillon,  et  luy 
inspiroit  de  bastir  vn  Hostel-Dieu  pour 
nos  Sauuages  qui  mouroient  dans  les 
bois  abandonnez  de  tout  secours,  et 
qu'elle  iettoit  les  yeux  pour  ce  des- 
sein sur  les  Religieuses  Hospitalières 
de  Dieppe,  il  suscitoit  en  vn  autre 
endroit  de  la  France  vne  honneste  et 
vertueuse  Dame,  et  l'inspiroit  d'entre- 
prendre le  séminaire  des  petites  filles 
des  Sauuages,  et  d'en  donner  le  gou- 
uernement  aux  Yrsulines  ;  et  a  telle- 
ment disposé  les  affaires,  que  sans  que 
l'vne  sçeust  rien  du  dessein  de  l'autre,  il 
s'est  trouué  accomply  en  mesme  temps, 
afin  que  ces  bonnes  Religieuses  eussent 
la  consolation  de  trauerser  ensemble 
l'Océan,  et  que  les  Sauuages  receussent 
en  mesme  temps  ce  double  seruice  éga- 
lement nécessaire.   le  ferois  tort  au  de- 


sir  raisonnable  de  plusieurs,  si  ie  ne  di- 
sois  icy  vn  mot  de  la  conduite  de  cette 
honneste  Dame  dans  toute  son  entre- 
prise. Elle  est  natiue  d'Alençon,  et  se 
nomme  Magdelaine  de  Chauuiguy,  fille 
de  feu  Monsieur  de  Chauuigny,  seigneur 
de  Yaubegon,  et  Président  des  Esleuz 
en  l'Election  d'Alençon.  Dés  son  bas 
âge  elle  fit  tout  son  possible  pour  entrer 
en  Religion,  et  commençoit  deslors  à 
practiquer  les  œuures  de  pieté  et  charité 
Chrestienne  ;  mais  Monsieur  son  Père 
l'obligea  de  se  marier  à  vn  honneste 
Gentil-homme  nommé  Monsieur  de  la 
Pelterie,  qui  la  laissa  veufue  cinq  ans  et 
demy  après  le  mariage,  et  sans  enfans, 
n'ayant  eu  d'elle  qu'vne  fille  qui  mourut 
incontinent  après  le  Raptesme.  Si  tost 
qu'elle  se  vit  veufue,  elle  commença, 
par  la  lecture  des  Relations  que  nous 
enuoyons  tous  les  ans,  à  penser  à  bon 
escient  aux  moyens  de  contribuer  à  l'in- 
struction des  petites  filles  Sauuages,  et 
fit  faire  à  cette  intention  quantité  de 
prières,  car  ayant  résolu  de  se  sacrifier 
entièrement*  elle  mesme  et  tout  ce 
qu'elle  pouuoit  légitimement  de  son  bien 
à  la  Diuine  Maiesté,  elle  desiroit  sçauoir 
de  Dieu  s'il  auroit  aggreable  que  ce  fust 
à  la  Nouuelle  France.  Comme  elle  estoit 
en  ce  doute,  la  prouidence  de  Dieu  se 
seruil  d'vne  forte  maladie  qui  la  mit  si 
bas  en  peu  de  temps,  que  les  Méde- 
cins desesperans  de  sa  santé  l'abandon  - 
nerent  ;  comme  elle  se  vit  en  cet  estât 
elle  se  sentit  fortement  inspirée  de  faire 
vœu  de  consacrer  ses  moyens  et  sa  per- 
sonne à  la  Nouuelle  France  sans  en  rien 
communiquera  personne.  Ynpeu  après, 
le  Médecin  arriuant  la  trouua  en  bien 
meilleur  estât,  et  sans  sçauoir  ce  qu'elle 
venoit  de  faire,  ny  chose  aucune  de  son 
dessein,  luy  dit  :  Madame,  vostre  mala- 
die est  allée  en  Canada.  Il  parloit  mieux 
qu'il  ne  croyoit,  et  fit  rire  la  malade, 
qui  fut  extrêmement  aise  de  voir,  par 
cet  elîect  si  extraordinaire,  que  Dieu  ac- 
ceptoit  son  sacrifice.  Estant  donc  re- 
uenuë  en  pleine  santé,  elle  ne  fit  plus 
que  penser  à  l'exécution  de  son  dessein. 
Mais  Mr.  son  Père,  qui  viuoit  encore,  la 
pressoit  cependant  de  se  remarier,  iu- 
sques  là  qu'il  la  menaça  à  bon  escient 

de  la  déshériter  si  elle  ne  luy  obeyssoit: 
COmme  elle  veit  que  son  Père  parloit  à 
bon  eseient,  et  qu'à  faute  d'vser  de  quel- 
que condescendance  elle  se  mettoit  en 
danger  de  ruiner  tout  son  pieux  dessein, 
elle  prit  résolution  de  feindre  qu'elle 
vouloit  se  remarier,  et  par  ce  moyen  se 
remit  en  la  bonne  grâce  de  son  Père, 
qui  sur  ces  entrefaictes  passa  de  cette 
vie  à  l'autre.  Lors  sans  différer,  ayant 
partagé  son  bien  auec  sa  sœur,  elle  vinl 
à  Paris  en  lanuier,  et  là  ayant  conféré 
de  son  entreprise  auec  plusieurs  saincts 
et  doctes  personnages  qui  l'approuue- 
uerent,  s'en  alla  à  Tours,  où  il  y  auoit 
vne  Vrsuline  de  sa  cognoissance  fort 
vertueuse  et  tres-zelée,  qui  depuis  long- 
temps soùpiroit  après  laNouuelle  France. 
Il  n'est  pas  croyable  comme  elle  fut  bien 
receuë  de  Monseigneur  l'Illustrissime  et 
Reuerendissime  Archeuesque  de  Tours 
qu'elle  alla  saluer,  et  luy  déclara  naïf- 
uement  tout  son  dessein.  Ce  vénérable 
Prélat,  tres-affectionné  au  salutdes  âmes, 
admirant  le  courage  et  la  vertu  de  cette 
Dame,  et  luy  ayant  fait  paroistre  les 
grandes  affections  qu'il  auoit  pour  les 
missions  de  la  Nouuelle  France,  luy  pro- 
mit tout  le  secours  et  l'assistance  qui 
dependoit  de  luy.  Les  Vrsulines  d'autre 
part  la  receurent  à  bras  ouuerts,  et  pas- 
sant par  dessus  mille  diflîcultez,  luy  ac- 
cordèrent la  Religieuse  qu'elle  deman- 
<?oit,  et  pour  compagne  luy  donnèrent 
vne  autre  Religieuse  pleine  de  courage 
et  de  vertu,  fille  de  Monsieur  de  Sauo- 
niere  seigneur  de  la  Troche,etde  Sainct 
Germain  en  Anjou,  qui  ayantde  premier 
abord  résisté  à  ce  choix  qu'on  auoit  fait 
de  sa  fille  pour  ce  dessein,  y  donna  par 
après  son  consentement  auec  Madame 
sa  femme,  par  des  lettres  si  pleines  de 
pieté  et  de  vertu  Chrestienne,  qu'elles 
meriteroieut  d'estre  communiquées  au 
public.  Madame  de  la  Pelterie,  ayant 
obtenu  si  heureusement  à  Tours  ce 
qu'elle  desiroit,  s'en  alla  prendre  congé 
de  Monseigneur  l' Archeuesque,  et  par 
son  commandement  luy  amena  les  deux 
Religieuses  choisies  pour  ce  dessein.  Ce 
fut  là  qu'il  récent  vne  singulière  conso- 
lation contemplant  ces  trois  charitables 
Ames  comme  trois  Victimes  qui  s'al- 


loient  immoler  à  tant  de  croix  iusques 
au  bout  du  monde  ;  et  comme  à  raison 
de  son  infirmité  il  ne  pouuoif  célébrer 
la  Saincte  Messe,  il  voulut  communier 
auec  elles  à  la  Messe  qu'il  fit  dire  en  sa 
Chappellc  particulière,  et  puis  il  leur 
donna  sa  saincte  bénédiction,  à  laquelle 
il  adiousta  vne  courte,  mais  tres-fer- 
uente  exhortation,  enlremeslée  de  lar- 
mes, pour  leur  recommander  les  vertus 
et  la  ferueur  nécessaire  à  cette  entre- 
prise :  la  Nouuelle  France  luy  aura  à 
iamais  de  tres-particulieres  obligations. 
Madame  de  la  Pelterie  bien  contente 
s'en  reuientà  Paris,  emmenant  auec  elle 
les  deux  Vrsulines,  où  estant  arriuée, 
elle  s'efforce  d'obtenir  vne  troisiesme 
Vrsuline  de  la  Congrégation  de  Paris, 
qui  diffère  vn  peu  de  celle  de  Tours, 
afin  de  donner  moyens  aux  vnes  et  aux 
autres  de  trauailler  au  salut  des  Sau- 
nages, et  peut-estre  commencer  l'vnion 
des  deux  Congrégations  tant  souhaittée  ; 
mais  elles  ne  peurent  obtenir  ce  qu'elles 
desiroient,  nous  n'en  auons  pas  encore 
pu  seauoir  la  cause,  seulement  scay-je 
bien  qui  ne  tint  point  aux  Vrsulines  de 
Paris,  qui  depuis  douze  ans  sont  dans 
vne  ferueur  incroyable  pour  la  Nouuelle 
France,  et  qui  au  lieu  d'vne  Religieuse, 
en  eussent  fourny  plusieurs  autres,  et 
sont  encore  toutes  prestes  de  les  don- 
ner ;  aussi  furent-elles  bien  mortifiées 
se  voyant  priuées  de  ceste  occasion 
qu'elles  auoient  si  long-temps  attendue. 
La  bonne  Fondatrice  ne  perd  pas  pour- 
tant courage,  mais  continuant  dans  le 
dessein  qu'elle  auoit  de  mener  vne  Vr- 
suline de  la  Congrégation  de  Paris,  elle 
s'addresse  à  Monseigneur  l'Illustrissime 
et  Reuerendissime  Archeuesque  de 
Rouen,  le  sollicitant  par  l'entremise  de 
quelque  personne  de  vertu  et  de  pieté 
de  luy  donner  vne  troisiesme  Vrsuline 
du  Couuent  de  Dieppe,  vny  à  celuy  de 
Paris  ;  ce  qu'il  accorda  auec  mesmezele 
qu'il  auoit  donné  à  Madame  la  Duchesse 
d'Aiguillon  les  trois  Religieuses  Hospi- 
talières. C'est  vne  double  obligation 
que  la  Nouuelle  France  luy  aura  à  ia- 
mais. Ainsi  la  Mère  Cécile  de  la  Croix, 
Vrsuline,  fut  choisie  dans  le  Couuent  de 
Dieppe  pour  se  ioindre  aux  deux  autres, 

qui  en  furent  fort  consolées,  comme 
estant  bien  portées  a  l'vnion  des  deux 
Congrégations  ;  et  pour  monstrer  que 
Madame  de  la  Pelterie  ivauoit  pas  plus 
d'affection  pour  les  vnes  que  pour  les 
autres,  elle  n'a  iamais  voulu  contra- 
cter auec  aucune  maison  d'Yrsulines  de 
France,  mais  seulement  auec  les  Vrsu- 
lines  qui  ont  leur  Obédience  pour  la 
Nouuelle  France,  et  a  attaché  sa  dona- 
tion à  l'vnique  maison  des  Yrsulines 
érigée  en  la  Nouuelle  France.  I'aurois 
icy  à  dire  beaucoup  de  choses  de  la  ver- 
tu signalée  et  du  zèle  incomparable  de 
la  personne  de  laquelle  s'est  seruie  ceste 
bonne  Dame  pour  la  conduitte  de  toute 
son  entreprise,  qui  rauiroit  les  cœurs 
de  ceux  qui  le  îiroient  ;  mais  sa  mode- 
stie ne  me  permet  pas  seulement  de  le 
faire  cognoistre,  il  se  contente  que  Dieu 
se  soit  voulu  seruir  de  luy  pour  assister 
en  son  dessein  ceste  Dame  incompa- 
rable, qui  seruira  de  modelle  à  tous 
ceux  qui  auront  le  courage  de  l'imi- 
ter et  ensuiure.  Reuenons  à  nostre 
Histoire. 

Quand  on  nous  vint  donner  auis 
qu'vne  barque  alloit  surgir  à  Kébec,  por- 
tant vn  Collège  de  Iesuites,  vue  maison 
d'Hospitalières  et  vn  Couuent  d'Yrsu- 
lines, la  première  nouuelle  nous  sem- 
bla quasi  vn  songe,  mais  en  fin  de- 
scendais vers  le  grand  fleuue,  nous 
trouuasmes  que  c'étoitvne  vérité.  Cette 
saincte  trouppe,  sortant  du  vaisseau,  se 
iette  à  deux  genoux,  beny  le  Dieu  du 
Ciel,  baisans  la  terre  de  leur  chère  pa- 
trie, c'est  ainsi  qu'ils  appelloient  ces 
contrées.  Tout  le  monde  regardoit  ce 
spectacle  dans  vn  silence  :  on  voyoit 
sortir  d'une  prison  flottante  ces  vierges 
consacrés  à  Dieu,  aussi  fraisches  et  aussi 
vermeilles,  que  quand  elles  partirent 
de  leurs  maisons,  tout  l'Océan  auec  ses 
flots  et  ses  tempestes  n'ayans  pas  altéré 
vn  seul  petit  brin  de  leur  santé.  Mon- 
sieur le  Gouuerneur  les  receut  auec 
tout  l'accueil  possible  ;  nous  les  condui- 
sismes  à  la  Chapelle,  on  chanta  le  Te 
Deum  laudamus,  le  Canon  retentit  de 
tous  costez,  on  bénit  le  Ciel  et  la  terre, 
et  puis  on  les  conduit  aux  maisons  de- 
stinées pour  elles,  en  attendant  qu'elles 


en  ayent  de  plus  propres  pour  leurs  fon- 
ctions. Le  lendemain  on  les  mené  en 
la  Résidence  de  Sillery,  où  se  retirent 
les  Sauuages.  Quand  elles  veirent  ces 
pauures  gens  assemblez  à  la  Chapelle, 
faire  leurs  prières  et  chanter  les  ar- 
ticles de  nostre  créance,  les  larmes  leur 
couloient  des  yeux  ;  elles  auoient  beau 
se  cacher,  leur  mye  se  trouuant  trop 
resserrée  dans  leur  cœur,  se  répandoit 
par  leurs  yeux.  Au  sortir  de  là,  ils  vi- 
sitent les  familles  arrestées  et  les  Ca- 
banes voisines.  Madame  de  la  Pelterie 
qui  conduisoit  la  bande,  ne  rencontroit 
petite  fille  Sauuage  qu'elle  n'embrassast 
et  ne  baisast,  auec  des  signes  d'amour 
si  doux  et  si  forts,  que  ces  pauures  bar- 
bares en  restoient  d'autant  plus  eston- 
nez  et  plus  édifiez,  qu'ils  sont  froids  en 
leurs  rencontres  ;  toutes  ces  bonnes 
filles  faisoient  le  mesme  sans  prendre 
garde  si  ces  petits  enfans  sauuages 
estoient  sales  ou  non,  ny  sans  deman- 
der si  c'étoit  la  coutume  du  pais,  la  loy 
d'amour  et  de  charité  l'emportoit  par 
dessus  toutes  les  considérations  humai- 
nes. On  fait  mettre  la  main  à  l'œuure 
aux  Pères  nouuellement  arriuez  ;  on  leur 
fait  baptiser  quelques  Sauuages.  Ma- 
dame de  la  Pelterie  est  desia  maraine 
de  plusieurs  ;  elle  ne  se  pouuoit  conte- 
nir, elle  se  vouloit  trouuer  par  tout, 
quand  il  s'agissoit  des  Sauuages.  Il  luy 
arriua  bien-tost  après  qu'elle  eut  mis 
pied  à  terre,  que  se  voulant  communier 
elle  ne  veit  à  la  saincte  Table  que  mon- 
sieur le  Gouuerneur  et  des  Sauuages 
qui  faisoient  leurs  deuotions  ce  iour  là  : 
elle  se  iette  parmy  eux,  non  sans  lar- 
mes de  consolation,  voyant  la  simplicité 
et  la  deuotion  de  ces  bons  Néophytes. 
En  effect,  c'est  vn  doux  plaisir  de  voir 
ces  bonnes  gens  s'approcher  de  lesus- 
Christ  parmy  nos  François.  Il  faut  con- 
fesser que  Dieu  se  fait  sentir  en  ces  ren- 
contres ;  sa  bonté  veut  que  ceux  qui 
coopèrent  au  salut  des  Sauuages  goûtent 
quelque  petit  brin  des  faueurs  qu'il  fait 
à  ces  ieunes  plantes  de  son  Eglise.  Ces 
visites  bientost  passées,  on  dresse  des 
Autels  dans  les  Chapelles  de  leurs  mai- 
sons, on  y  va  dire  la  saincte  Messe,  et 
ces  bonnes  filles  se  renferment  dans 

leur  closture  :  dans  l'Hospital,  les  trois 
Hospitalières  enuoyées  par  Monseigneur 
le  Reuerendissime  Archeuesque  de 
Rouen,  tres-zelé  au  salut  des  âmes,  et 
Ires-desireux  de  témoigner  à  Madame 
d'Aiguillon  les  inclinations  qu'il  a  de 
contribuer  de  tout  son  pouuoir  aux  bon- 
nes œuures  qu'elle  l'ait,  ne  pouuant 
mieux  l'obliger  qu'en  obligeant  les  pau- 
mes Saunages,  leur  donnant  pour  se- 
cours vn  des  plus  précieux  tbresors  de 
son  Diocèse,  car  ces  bonnes  filles,  ou- 
tre qu'elles  sont  très-exactes  en  la  di- 
scipline et  obseruance  régulière,  sont 
sans  doute  excellentes  au  soin  et  traite- 
ment des  malades,  tant  pour  le  tempo- 
rel, que  pour  le  spirituel  ;  les  trois  Vr- 
sulines  se  retirèrent  dans  vue  maison 
particulière,  après  s'estre  mutuellement 
embrassées  les  vues  et  les  autres.  Bien- 
tost  après  nous  fismes  donner  six  filles 
saunages  à  Madame  de  la  Pelterie,  ou 
aux  Yrsulines,  et  quelques  filles  fran- 
çoises  commencèrent  de  les  aller  voir 
pour  estre  instruittes  :  si  bien  que  les 
voila  desia  dans  l'exercice  de  leur  insti- 
tut ;  mais  si  iamais  elles  ont  vne  mai- 
son bien  capable  et  bien  dequoy  nour- 
rir les  enfans  saunages,  elles  en  auront 
peut-estre  iusques  à  se  lasser.  Dieu 
veuille  que  les  grands  fiais  ne  relardent 
leur  dessein  :  les  despenses  qu'on  fait 
icy  sont  fort  grandes,  mais  Dieu  l'est 
encore  plus. 

Pour  l'Hospital,  les  Religieuses  n'é- 
toient  pas  encore  logées,  leur  bagage 
n'étoit  pas  encore  arriué,  qu'on  leur 
amena  des  malades;  il  fallut  prester  nos 
paillasses  et  nos  mattelats  pour  exercer 
cette  première  charité.  0  que  i'ay  sou- 
uent  soubaitté  que  Madame  la  Duchesse 
d'Aiguillon  veist  seulement  pour  trois 
iours  ce  qu'elle  a  commencé  d'opérer 
en  ces  contrées!  Les  filles  qu'elle  nous  a 
enuoyées  ne  se  pouuoient  contenir  d'aise, 
elles  auoient  des  malades,  et  n'auoient 
pas  dequoy  leur  donner,  mais  la  charité 
de  Monsieur  nostre  Gouuerneur  est  ra- 
uissante.  Si  fallut-il  refuser  de  pauures 
Sauuages  affligez  :  on  ne  peut  pas  tout 
du  premier  coup,  nous  espérons  que 
Madame  la  Duchesse  faisant  croistre  le 
secours,  fera  croistre  la  miséricorde  en- 


tiers les  panures  malades  de  sa  maison, 
disons  pluslosl  de  la  maison  de  Dieu. 
Si  les  Sauuages  sont  capables  d'étonné- 
ment,  c'est  icy  qu'ils  le  prennent  :  car 
parmy  eux  on  ne  tient  compte  des  ma- 
lades, notamment  si  on  les  iuge  mala- 
des à  la  mort,  on  les  regarde  desia 
comme  des  gens  de  l'autre  monde,  auec 
qui  on  n'a  ny  commerce  ny  paroles.  Or 
comme  ils  voyent  les  caresses  et  les 
soins  qu'on  a  de  leurs  Compatriotes,  cela 
leur  fait  conceuoir  vne  grande  estime 
de  celuy  pour  lequel  on  leur  preste  ces 
grands  secours,  qui  est  Iesvs-Christ  no- 
stre Sauueur. 

Mais  voyons,  s'il  vous  plaisl,  les  des- 
seins qu'a  eus  Madame  d'Aiguillon  en 
la  fondation  de  ceste  maison.  Voicy 
comme  elle  en  parle  dans  la  lettre  qu'elle 
rescriuit  à  la  Mère  Supérieure  des  Ho- 
spitalières qui  sont  icy  passées.  Ma 
bonne  Mère,  ie  loue  Dieu  de  la  resolu- 
tion que  vous  auez  prise  de  passer  en  la 
Nouuelle  France,  dont  ie  vous  suis  ex- 
trêmement obligée,  et  aux  deux  bonnes 
sœurs  qui  vous  y  accompagnent.  I'ay 
aussi  beaucoup  de  ioyede  ce  que  Nostre 
Seigneur  vous  a  chosie  pour  cela,  ayant 
vne  tres-particuliere  estime  de  vostre 
mérite  ;  i'espere  que  cela  reparera  tous 
les  manquements  qu'il  y  a  de  ma  part, 
et  que  Dieu  par  sa  bonté  aura  plus  d'é- 
gard à  vos  vertus,  qu'à  mes  défauts.  le 
vous  veux  dire  le  dessein  que  i'ay  eu 
faisant  ceste  fondation,  c'est  de  dédier 
cet  Hospital  au  Sang  du  Fils  de  Dieu, 
respandu  pour  faire  miséricorde  à  tous 
les  hommes,  et  pour  luy  demander  qu'il 
l'applique  sur  nos  Ames,  et  sur  celles 
de  ce  pauure  peuple  barbare.  le  vous 
fais  part  de  mes  intentions  afin  que  vous 
les  offriez  à  nostre  Seigneur,  et  qu'allant 
faire  la  fondation,  vous  luy  dédiez  selon 
cela,  et  que  vous  fassiez  mettre  sur  la 
porte  :  Hospital  dédié  au  Sang  du  Fils 
de  Dieu,  répandu  pour  faire  miséricorde 
à  tous  les  hommes.  Si  on  ne  trouue 
pas  à  propos  que  ceste  Inscription  soit 
sur  la  porte,  ie  désire  que  toutes  les  Re- 
ligieuses sçachent  que  c'est  là  mon  in- 
tention dans  la  fondation,  et  qu'elles 
s'employenl  au  seruice  des  pauures  auec 
ceste  intention.     le  désire  de  plus  que 

le  Prestre  qui  dira  tous  les  iours  la 
Messe  ait  pareille  intention.  I'ay  bien 
du  regret  de  ne  vous  pouuoir  embrasser 
et  vos  bonnes  Sœurs  qui  passent  auec 
vous,  et  vous  prier  moy-mesme  de  de- 
mander à  Nostre  Seigneur  qu'il  me  fasse 
miséricorde.  Ce  m'a  esté  vne  grande 
consolation  de  voir  ces  bonnes  Yrsulines 
qui  vont  aussi  à  Rébec  auec  Madame  de 
la  Pelterie  ;  on  m'a  promis  que  vous  se- 
rez toutes  en  mesme  vaisseau.  (Et  plus 
bas)  Asseurez-vous,  ma  Mère,  que  ie 
vous  seruiray  en  vostre  particulier  auec 
beaucoup  de  passion,  et  vostre  maison 
nouuelle,  et  que  ie  seray  toute  ma  vie, 

Ma  bonne  Mère, 

Vostre  tres-affectionnée  à 
vous  faire  seruice, 

Dv   Pont. 


En  marge  sont  écrites  ces  paroles. 

Ma  bonne  Mère,  obligez  moy  de  pren- 
dre soin  de  faire  demander  aux  Sauua- 
ges  que  vous  assisterez  à  la  mort,  le 
salut  de  Monseigneur  le  Cardinal,  celuy 
de  quelques  personnes  à  qui  i'ay  de  par- 
ticulières obligations,  et  le  mien,  et  que 
toutes  vos  Religieuses  me  fassent  la 
mesme  charité. 

De  Paris,  ce  10.  oVAuril,  1639. 


Les  lettres  dont  il  luy  a  pieu  m'hono- 
rer  sont  remplies  de  semblables  affe- 
ctions, ie  n'ay  que  ces  deux  mots  à  luy 
dire  pour  Response. 

Madame,  que  toute  la  France  vous  ho- 
nore pour  cette  belle  Couronne  Ducale 
qui  enuironne  vostre  Chef  ;  ie  vous  as- 
seure  que  tous  les  diamans  qui  l'embel- 
lissent ne  frappent  ny  mon  cœur  ny  mes 
yeux,   leur  éclat  est  trop  foible  pour 


trauerser  la  grandeur  de  l'Océan  ;  mais 
ie  vous  confesse  que  vostre  cœur  qui 
honore  puissamment  le  Sang  de  Iesvs- 
C  h  r  i  s  t  me  touche  au  vif,  vous  allez  à 
la  source  de  la  vie,  et  personne  ne  peut 
aimer  [esvs,  qu'il  n'aime  ceux  qui  chéris- 
sent et  qui  honorent  son  Sang.  Saincte 
Terese  ayant  rendu  quelque  seruice  à 
Nostre  Seigneur,  ce  bon  Prince  luy  dit 
ces  belles  paroles  couchées  à  la  fin  du 
Hure  de  sa  vie  :  Ma  fille,  ie  veux  que 
mon  Sang  te  profite,  et  que  tu  n'ayes 
point  de  peur  que  ma  miséricorde  te 
manque,  ie  I'ay  répandu  auec  beaucoup 
de  douleurs,  et  tu  en  ioûis  auec  de  gran- 
des délices  comme  tu  vois.  Ce  sont, 
Madame,  les  paroles  que  ie  souhaitte, 
que  ce  Roy  des  cœurs  addresse  à  vostre 
cœur  ;  seroit-il  bien  possible  qu'vne 
Ame  qui  honore  si  amoureusement  le 
Sang  de  Iesvs-Christ,  n'en  ressentist 
point  les  effects  ?  0  mon  Seigneur,  ne 
le  permettez  pas.     Amen,  Amen. 

Ceste  grande  Dame  est  desia  payée 
de  ses  aumosnes  dés  l'heure  que  i'escri 
cecy,  plusieurs  Saunages  ont  desia  prié 
pour  elle  dans  son  Hospital,  plusieurs  y 
sont  desia  morts  ;  le  premier  auoit  vescu 
comme  vn  Sainct  depuis  son  Baptesme, 
il  y  est  mort  comme  vn  Sainct.  Ce  bon 
homme  regardoit  la  vie  comme  vne 
prison,  et  la  mort  comme  vn  passage  à 
la  vraye  liberté.  La  parole  luy  manqua 
par  vne  grande  oppression  de  la  poi- 
ctrine,  du  moins  on  ne  l'entendoit  quasi 
plus  ;  mais  quand  on  luy  eut  recom- 
mandé de  prier  pour  ceux  qui  le  secou- 
roient  si  charitablement,  il  s'efforça  si 
bien  qu'il  pria  tout  haut  pour  Monsei- 
gneur le  Cardinal,  et  pour  Madame  la 
Duchesse  d'Aiguillon,  la  mort  luy  coupa 
la  parole  du  corps,  mais  ne  pût  arrester 
la  prière  de  l'àme  qu'il  alla  continuer 
dedans  les  Cieux.  le  voulois  faire  por- 
ter son  corps  à  Sillery,  comme  vn  pré- 
cieux dépost,  et  comme  vne  Relique, 
mais  les  vents  et  la  marée  me  contrai- 
gnirent de  la  laisser  à  Kébec.  Yoicy 
vn  mot  de  Lettre  du  P.  de  Quen  qui  fait 
voir  le  bien  qu'on  fait  à  l'Hospilal. 

Barnabe  Mistikoman  s'en  retourne  à 
Sillery  sain  du  corps  et  de  l'âme,  comme 

ie  croy,  il  s'est  confessé  et  communié  le 
malin  en  action  de  grâce  de  sa  santé, 
cela  est  venu  de  luy  raesme.  Nous  en- 
terrasmes  hier  l'vn  des  deux  Algonquins 
que  ie  baptisay  auant  hier,  c'est  celuy 
qui  auoit  vne  playe  en  la  poictrine  ;  son 
compagnon  se  porte  vn  peu  mieux  qu'à 
l'ordinaire.  Marie,  femme  de  Noël  Ne- 
gabamat,  pensa  mourir  hier  ausoir  d'vne 
grosse  colique  et  d'vne  forte  fleure  qui 
la  trauaille  encor,  ie  l'ay  confessée  ce 
matin  en  intention  de  la  communier, 
mais  la  saignée  l'en  a  empeschée  ;  Noël 
son  mary  se  porte  mieux,  il  s'est  con- 
fessé et  communié  ;  ie  croy  qu'il  vous 
retournera  voir  dans  peu  de  iours. 
Estienne  Pygarouich  voulant  aller  à  la 
chasse  aux  Castors,  vous  a  esté  chercher 
iusques  à  Sillery  pour  se  confesser,  ne 
vous  ayant  point  trouué,  il  m'est  venu 
voir,  ie  l'ay  confessé  auec  vne  grande 
satisfaction  et  contenîemcnt  de  mon 
âme.  Les  autres  malades  vont  à  l'ordi- 
naire. Souuenez-vous  à  l'autel  de  celuy 
qui  vous  est,  etc. 

Ne  diroit-on  pas  que  cet  Hospital  qui 
ne  fait  que  de  naistre  est  dressé  depuis 
cent  ans  dans  le  cœur  de  laChrestienté? 
Si  la  France  voyoit  la  ioye,  la  modestie 
et  la  charité  des  bonnes  Religieuses  qui 
le  gouuernent  dans  vne  parfaicte  clo- 
sture  et  régularité,  les  Dames  accour- 
roient  à  leur  secours  :  c'est  l'exercice 
des  Emperieres  et  des  Reines  de  secou- 
rir les  panures  de  Iesvs-Christ.  Or  il 
faut  que  ie  dise  en  passant  que  voicy 
quatre  grands  ouurages  liez  par  ensem- 
ble d'vn  mesme  nœud  :  l'arrest  des 
Sauuages,  l'Hospital,  le  séminaire  des 
petits  garçons,  et  le  séminaire  des  pe- 
tites filles  Sauuages.  Ces  trois  derniers 
dépendent  du  premier.  Faites  que  ces 
barbares  soient  tousiours  vagabonds, 
leurs  malades  mourront  dedans  Jes  bois, 
et  leurs  enfants  n'entreront  iamais  au 
séminaire  ;  rendez -les  sédentaires, 
vous  peuplés  ces  trois  maisons  qui  ont 
toutes  besoin  d'estre  puissamment  se- 
courues. 

Messieurs  de  la  Compagnie  de  la  Nou- 
uelle  France,  pour  inciter  les  Sauuages 
à  s'arresler,  ont  accordé  mesme  faueur 

en  leur  magazin  aux  Chrestiens  séden- 
taires qu'aux  François  ;  ils  ont  encore 
ordonné  qu'on  donneroit  quelques  ter- 
res desfrichées  aux  ieunes  filles  qui  se 
mariroient;  de  plus  ils  ont  destiné  tous 
les  ans  vne  somme  d'argent  pour  faire 
quelques  présents  aux  Ilurons  Chre- 
stiens qui  viendront  se  fournir  de  mar- 
chandises en  leurs  magazins.  Vérita- 
blement ces  actions  sont  louables,  et 
dignes  d'estre  honorées  des  hommes  et 
des  Anges. 

Vn  autre  a  bien  secouru  le  séminaire 
des  petits  garçons,  et  cette  année  il  s'est 
trouué  vne  personne  qui  faisant  vne 
aumosne  de  cent  escus,  la  fait  employer 
en  étoffes  et  en  quelques  viures,  qui 
semblent  auoirestéenuoyez  ceste  année 
par  vne  tres-particuliere  prouidence  de 
Dieu. 

Vne  personne  de  mérite  et  de  pieté  a 
fait  donner  cent  escus  pour  le  mariage 
d'vne  ieune  fille  Sauuage  recherchée 
d'vn  ieune  homme  François  d'vn  fort 
bon  naturel. 

Messieurs  de  la  Congrégation  de  No- 
stre  Dame  érigée  à  Paris  donnent  tous 
les  ans  pour  la  nourriture  d'vn  Souuage. 
Ainsi  Dieu  va  tousiours  disposant  quel- 
que âme  d'élite  pour  coopérer  à  son  ou- 
urage. 

le  ne  dy  rien  de  la  mission  des  Hu- 
rons  et  des  autres  peuples  sédentaires 
où  la  moisson  est  plus  abondante  :  tou- 
tes choses  viendront  en  leur  temps  ;  ny 
le  séminaire  des  filles,  ny  des  garçons, 
ny  l'Hospital,  ny  l'arrest  des  Sauuages, 
ny  les  missions  es  nations  plus  éloignées, 
ne  manqueront  point  d'assistance.  Bien- 
heureux ceux  desquels  le  Dieu  du  Ciel 
se  voudra  seruir  pour  ces  grands  ou- 
urages, soit  y  employant  leurs  person- 
nes, soit  y  contribuant  de  leurs  biens, 
ou  procurant  que  d'autres  y  contri- 
buent. 

CHAPITRE    III. 

Des  bonnes  dispositions  des  Saunages 
pour  la  Foy. 

Tout  ce  que  nous  dismes  Tan  passé 
des  bénédictions  que  Dieu  donne  à  ceste 
nouuelle  Eglise,  s'est  augmenté  sensi- 
blement depuis  ce  temps-là  malgré  tou- 
tes les  oppositions  et  tous  les  obstacles 
des  Démons  et  de  leurs  suppôts.  Nous 
auons  baptizé  plus  de  Sauuages  que  les 
années  précédentes.  Les  familles  sé- 
dentaires ont  perseueré  dans  l'exercice 
du  Christianisme,  et  en  ont  disposé  d'au- 
tres à  les  imiter.  Les  prières  se  font 
publiquement  par  tout.  Les  chants  et 
les  Tambours  des  Sorciers  ou  des  jon- 
gleurs perdent  leur  crédit.  Le  nom  de 
Iesvs- Christ  se  va  répandant  comme  vn 
baume  odoriférant,  qui  se  fait  sentir 
bien  loing  dans  ces  vastes  contrées.  Le 
bruit  de  nostre  créance,  et  le  secours 
qu'on  a  commencé  de  donner  à  ceux 
qui  se  sont  arrestez,  a  fait  descendre 
iusques  aux  Trois  Riuieres  plus  de  huict 
cens  Algonquins,  lesquels  ont  tesmoigné 
qu'ils  ne  s'appiochoient  de  nous  que 
pour  entrer  dans  la  cognoissance  du 
vray  Dieu  :  si  bien  que  ie  puis  dire  que 
nous  auons  veu  des  Saunages  de  plus 
de  dix  sortes  de  Nations  fléchir  le  ge- 
noùil  deuant  Iesvs- Christ,  prestans  l'o- 
reille à  vn  langage  qu'ils  n'auoient  ia- 
mais  entendu.  le  ne  dy  pas 'cm' ils  soient 
tous  conuertis,  mais  du  moins  ont-ils 
commencé  à  rendre  quelque  hommage 
à  leur  Dieu,  assistans  aux  prières  que 
leurs  Compatriotes  ou  alliez  luy  présen- 
tent en  sa  maison.  Or  afin  de  garder 
quelque  ordre,  voyons  premièrement 
les  obstacles  que  nous  auons  eus  en  l'in- 
struction des  vns  et  des  autres,  et  puis 
nous  verrons  le  bien  que  Dieu  en  a  tiré. 

11  ne  faut  pas  penser  que  le  Diable  se 
rende,  ny  ses  forteresses,  sans  combat. 
Quoy  que  les  Sauuages  témoignent  qu'ils 
désirent  estre  instruits,  ils  n'ont  pas 
tous  vn  mesme  sentiment  ny  la  volonté 
également  bonne.     Les  meilleurs  d'en- 


tre eux  sont  preuenus  dés  le  berceau  de 
beaucoup  d'erreurs,  qui  ne  se  déracinent 
que  petit  à  petit,  à  proportion  que  la  lu- 
mière et  la  grâce  entrent  dans,  leurs 
âmes.  Comme  ils  ont  esté  affligez  de- 
puis quelques  années  de  grandes  mala- 
dies, et  qu'ils  s'imaginent  quasi  tous 
qu'ils  ne  meurent  que  par  des  sortilèges, 
deux  étourdis  d'entre  eux,  voyans  que 
tout  le  monde  prestoit  l'oreille  à  nostre 
créance,  s'opposèrent  à  nous,  crians  que 
les  prières  les  faisoient  mourir.  L'vn 
d'eux  vsa  de  menace  enuers  les  Pères 
qui  appelloient  les  Sauuages  pour  estre 
instruits  en  la  Chappelle.  Depuis,  di- 
soient-ils,  que  nous  prions,  nous  voyons 
par  expérience  que  la  mort  nous  enleue 
par  tout.  D'autres  adioustoient  que  les 
François  estoient  vindicatifs  au  dernier 
poinct,  et  qu'on  nous  auoit  mandé  de 
Fiance  que  nous  tirassions  vengeance, 
par  vue  mort  générale  de  tout  le  pays,  de 
quelques  François  qui  ont  esté  tuez  par 
les  Sauuages  il  y  a  desia  quelques  an- 
nées. 

Vn  certain  sorcier  ou  plustost  char- 
latan, homme  de  quelque  crédit  parmy 
eux,  voulut  prouuer  par  nostre  doctrine 
que  nous  leur  causions  la  mort  :  Les 
François  enseignent,  disoit-il,  que  la 
première  femme  qui  fut  iamais  a  intro- 
duit la  mort  dedans  le  monde  :  ce  qu'ils 
disent  est  vray,  les  femmes  de  leur  pays 
sont  capables  de  ceste  malice,  et  c'est 
pour  cela  qu'ils  les  font  passer  en  ces 
contrées,  pour  nous  faire  perdre  la  vie  à 
tous  tant  que  nous  sommes  ;  si  le  peu 
qu'ils  ont  desia  fait  venir  a  tant  tué  de 
monde,  celles  qu'on  attend  perdront 
tout  le  reste.  (Le  Diable  sentoit  desia  la 
venue  des  Hospitalières  et  des  Yrsuli- 
nes).  Tous  ces  mauuais  bruits  retardent 
grandement  la  gloire  de  Nostre  Sei- 
gneur, et  le  salut  de  ces  pauures  peu- 
ples ;  c'a  tousiours  esté  le  dessein  du 
malin  esprit,  de  décrier  tant  qu'il  a  .pu 
ceux  qui  s'efforcent  de  tirer  les  âmes 
des  ténèbres  et  du  péché.  La  guerre 
qui  est  suruenuë  lorsque  ces  bruits  sem- 
bloient  assoupis,  et  la  défaite  des  Algon- 
quins a  puissamment  diuerty  les  esprits 
des  bonnes  pensées  que  Dieu  leur  don- 
noit;  neantmoins  comme  pas  vn  de  ceux 


France,  en  l'Année  1639. 


13 


qui  sont  baptisez  n'a  esté  pris  ou  tué 
dans  le  combat,  ceste  bénédiction  en  a 
confirmé  plusieurs  dans  leur  bonne  vo- 
lonté. 

Bref  le  péché  ou  l'accoutumance  au 
vice  est  vue  chaisne  très-difficile  à  rom- 
pre. Nous  en  entendons  tous  les  iours 
qui  nous  disent  que  nostre  doctrine  est 
bonne,  mais  que  la  practique  en  est  fa- 
scheuse.  Les  vus  ont  deux  femmes 
qu'ils  ayment,  ou  qui  leur  sont  vtiles 
pour  leur  ménage  ;  les  autres  sont  en 
crédit  par  quelque  superstition,  qu'il 
faudroit  quitter  s'ils  se  faisoient  bnpli- 
zer.  Les  ieunes  gens  ne  pensent  pas 
pouuoir  perseuerer  dans  le  mariage  auec 
vue  mauuaise  femme,  ou  auec  vu  mau- 
uais  mary  ;  ils  veulent  estre  libres,  et 
se  pouuoir  répudier  s'ils  ne  s'cntr'ay- 
ment.  Yoila  les  principaux  empêche- 
ments extérieurs  que  nous  auons  eus 
dans  l'exercice  de  nos  fonctions  ;  voyons 
maintenant  comme  les  forces  des  Dé- 
mons ne  sont  que  des  pailles,  et  comme 
les  épines  n'empêchent  pas  la  naissance 
des  roses. 

Premièrement,  tous  les  Sauuages  qui 
ont  esté  instruicts,  excepté  fort  peu,  ont 
vne  grande  opinion  de  nostre  créance  : 
ils  croyent  qu'estre  Chrestien  et  enne- 
my  des  vices,  c'est  la  même  chose  : 
"C'est  pourquoy  quand  on  leur  demande 
s'ils  n'ont  point  commis  quelque  mal, 
ils  répondent  :  le  prie  Dieu,  et  par  con- 
séquent ie  ne  commets  pointées  actions. 
S'ils  voyent  quelque  vice  en  vn  Fran- 
çois, ils  disent  fort  bien,  qu'il  ne  croit 
pas,  et  qu'il  descendra  dans  les  Enfers. 

Ils  viennent  aux  prières  publiques, 
apportent  leurs  enfans  pour  estre  ba- 
ptizez,  demandent  ce  Sacrement  auec 
affection,  i'entends  ceux  qu'on  ensei- 
gne plus  particulièrement.  Bref  on  co- 
gnoist  déjà  par  leurs  déportemens  que  la 
Foy  opère  dedans  leurs  âmes.  Quand 
ces  Algonquins  arriuerent  aux  Trois  Ri- 
uieres  au  nombre  de  plus  de  cent  canots, 
ils  estoient  extrêmement  superbes  etar- 
rogans,  notamment  ceux  de  l'isle.  Ayans 
oui  la  doctrine  de  Iesvs  Christ,  on  les  a 
veus  tellement  changez,  que  nos  Fran- 
çois mesmes  s'en  estonnoient. 

Vn  certain  de  la  petite  Nation  des  Al- 


gonquins, ayant  assisté  aux  prières,  et 
oui  chanter  les  Litanies  des  attributs  de 
Dieu,  s'imprima  cela  si  bien  dans  l'e- 
sprit qu'il  les  demanda  par  écrit  ;  ce  que 
luy  estant  accordé,  il  faisoit  grand  estât 
du  papier  qui  les  contenoit.  Arriue  que 
ce  bon  homme  retournant  en  son  pays 
fit  naufrage  ;  toutes  ses  marchandises  fu- 
rent perdues,  luy  et  ses  gens  eurent  la 
vie  saune  ;  ce  qui  l'attristoit  le  plus,  à 
ce  qu'il  dit  par  après,  estoit  la  perte  de 
son  papier,  si  bien  qu'encor  qu'il  fust 
grandement  éloigné  de  celuy  qui  luy 
auoit  donné,  il  pensa  retourner  sur  ses 
brizées  pour  luy  en  demander  vn  autre  ; 
mais  il  fut  bien  étonné  quand  il  vit  ce 
papier  tout  sain  et  entier  entre  les  va- 
rangues de  son  canot  réchappé  du  dan- 
ger ;  il  admiroit  cela  comme  vn  pro- 
dige, et  le  racontoit  comme  vn  miracle 
à  ses  gens.  Estant  de  retour  en  son 
pays,  il  assembloit  tous  les  iours  ses 
voisins  dans  vne  grande  cabane,  pendoit 
ce  papier  à  vne  perche,  et  tous  se  met- 
tans  à  l'entour,  chantoientee  qu'ils  sça- 
uoient  de  ces  Litanies,  s'escrians  tous  à 
Dieu:  Cha8erindama8inan,  ayez  pitié  de 
nous.  Dieu  prit  plaisir  à  leur  demande  : 
car  la  maladie  qui  les  affligeoit  cessa 
entièrement.  Ce  pauure  homme  reue- 
nant  voir  nos  Pères  rapporta  ce  papier, 
et  puis  se  retirant  l'hyuer  dans  les  bois 
pour  faire  sa  prouision  d'Elan,  en  de- 
manda vn  autre  qu'il  respectoit  en  la 
mesme  façon  ;  et  comme  il  ne  sçauoit 
pas  encore  par  cœur  les  prières  qu'il 
faut  présenter  à  Dieu,  il  luy  offroit  ce 
papier,  et  luy  disoit  auec  tous  ses  gens  : 
Si  nous  sçauions  ce  qui  est  dans  ce  pa- 
pier, nous  te  le  dirions  tous  ;  mais  puis- 
que nous  sommes  ignorans,  contente 
toy  de  nos  cœurs,  et  nous  fais  miséri- 
corde, toy  qui  es  nostre  grand  Capi- 
taine. Estant  par  après  de  retour  vers 
nos  Pères,  il  leur  dit  que  rien  ne  luy 
auoit  manqué,  et  que  Dieu  l'auoit  mis 
dans  l'abondance. 

Le  Sorcier  mesme  dont  i'ay  parlé 
cy-dessus,  lequel  au  commencement 
crioit  contre  la  venue  des  femmes  Fran- 
çoises,  voyant  sa  petite  fille  malade, 
n'eut  point  de  recours  à  son  art,  mais 
au  Baptesmc  qu'il  procura  à  son  enfant, 

et  la  santé  du  corps  luy  estant  rendue 
auec  la  saincteté  de  l'âme,  ce  charlatan 
ne  cessoit  de  nous  préconiser,  et  nostre 
doctrine  ;  mais  il  faisoit  comme  les 
cloches,  qui  appellent  le  monde  à  l'E- 
glise, et  n'y  entrent  iamais. 

Vne  chose  nous  attrista  à  la  venue 
de  ces  Algonquins  :  vn  Capitaine  Nipi- 
cirinien,  venant  aussi  pour  se  faire  in- 
struire, tomba  si  fort  malade  à  la  riuiere 
des  prairies,  enuiron  trente  lieues  au 
dessus  des  Trois  Riuieres,  qu'il  en  mou- 
rut. Deuant  que  de  rendre  l'âme,  il  dit 
à  ses  gens  :  Yous  direz  aux  François 
que  ie  les  allois  voir  pour  apprendre  le 
chemin  du  Ciel,  ie  suis  bien  marry  que 
ie  ne  puis  mourir  auprès  d'eux,  ie  me 
suis  pressé  tant  que  i'ay  pu,  mais  la  ma- 
ladie ne  me  permet  pas  de  passer  outre  ; 
pour  vous  ne  laissez  pas  de  continuer 
vostre  dessein  après  ma  mort. 

Vn  autre  Algonquin,  entendant  parler 
de  Dieu,  s'écria  :  Voilà  ce  que  ie  desi- 
rois  entendre  il  y  a  long  temps.  Et  ve- 
nant trouuer  le  Père,  il  le  pria  de  l'in- 
struire plus  particulièrement,  et  pour  ce 
faire  il  venoit  tous  les  iours  à  nostre 
maison.  A  peine  auoit-il  commencé  cet 
exercice,  que  son  fils  tombe  fort  malade. 
Cela  ne  l'étonné  point  ;  il  luy  pend  au 
col  vn  chapelet,  et  venant  voir  le  Père 
qui  l'instruisoit,  luy  dit  :  le  n'ay  rien 
de  si  cher  au  monde  que  mes  deux  en- 
fans,  voiià  desia  mon  fils  malade,  et  en 
danger  de  mort  ;  quand  luy  et  sa  sœur 
mourroient,  ie  ne  quitteray  point  la  re- 
solution que  i'ay  prise  de  prier  Dieu, 
ie  sçay  bien  qu'il  est  le  maistre  de  nos 
vies:  ma  femme  et  mes  enfans,  et  moy, 
adioustoit-il,  estans  tous  ensemble  tom- 
bez dans  vne  grande  maladie,  il  me  vint 
vne  pensée  qu'il  falloit  qu'il  y  eût  quel- 
qu'vn  au  monde  qui  eust  soin  des  hom- 
mes ;  iel'inuoquay  sans  sçauoir son  nom, 
il  nous  guérit  tous,  quoy  que  nous  ne 
le  cognussions  pas  :  maintenantquenous 
commençons  à  le  cognoistre,  il  ne  nous 
abandonnera  pas.  En  effect  son  fils  gué- 
rit bien-tost  après,  et  il  fut  baptisé  auec 
sa  petite  sœur  et  leur  grande  mère. 
Ce  pauure  homme,  voyant  qu'il  falloit 
partir  sans  Baptesme,  la  faim  les  pres- 
sant à  cause  qu'on  ne  leur  pouuoit  ven- 


dre de  vi Lires  au  magazin,  disoit  au  Père 
qui  les  auoit  instruits  :  Pourquoy  me  re- 
fusez-vous le  bien  que  vous  auez  ac- 
cordé à  mes  enfans  et  à  ma  mère  ?  Tou- 
tes choses  ont  leur  temps,  il  ne  se  faut 
pas  précipiter  en  choses  de  telle  impor- 
tance. C'est  vne  coutume  parmy  ces 
peuples  de  faire  festin  à  tout  manger 
pour  la  guerison  des  malades:  or  pour 
détourner  petit  à  petit  ceste  superstition, 
vn  de  nos  Pères  ayant  prêché  contre  ces 
festins,  dit  publiquement  que  Dieu  les 
haïssoit,  mais  qu'il  se  plaisoit  aux  œu- 
ures  de  charité,  et  par  conséquent  qu'il 
falloit  donner  aux  pauures  veufues  et 
orphelins  ce  qu'on  donnoit  aux  jongleurs 
et  aux  charlatans.  Vn  vieillard  se  sou- 
uenant  de  cet  enseignement,  et  voyant 
sa  tille  malade,  dit  à  son  gendre  qu'il 
s'en  allast  à  la  chasse,  et  qu'il  deman- 
dast  vn  orignac  à  Dieu  pour  donner  à 
manger  aux  pauures  .  son  gendre  obéît, 
tua  ce  grand  animal  ;  le  bon  vieillard 
fit  son  aumosne,  et  sa  fille  guérit. 

Vne  bande  de  Saunages,  nous  quittant 
pendant  l' Automne  pour  aller  hyuerner 
dedans  les  bois,  nous  racontoit  au  Prin- 
temps comme  Dieu  les  auoit  secourus. 
Nous  le  priions  tous  les  iours,  disoient- 
ils,  sans  y  manquer  ;  si  tost  qu'on  auoit 
tué  quelque  animal,  on  l'en  remercioit 
sur  la  place  même,  comme  celuy  qui 
nous  l'auoit  donné  :  en  effect  il  nous 
sembloit  que  nous  tirions  nostre  nour- 
riture comme  d'vne  dépense  pièce  après 
pièce  ;  par  exemple,  ayans  trouué  vn 
Ours,  nous  étions  quelque  temps  sans  rien 
rencontrer  ;  l'Ours  estant  mangé,  nous 
disions  à  Dieu:  Nous  n'auons  plus  rien, 
donne-nous  nostre  nourriture,  tu  es  no- 
stre Père  ;  aussi-tost  nous  trouuions 
dequoy  uiure,  et  Dieu  nous  a  tenus  fort 
long-temps  comme  cela,  de  sorte  que 
nous  nous  en  étonnions,  et  disions  que 
quand  il  n'y  auroit  plus  rien  dans  nos 
sacs,  que  Dieu  en  feroit  venir.  Si  quel- 
qu'vn  de  nous  faisoit  quelque  mal,  aussi- 
tost  les  autres  luy  disoient  :  Fay  ce  que 
tu  voudras,  mais  il  faut  que  les  Pères 
sçachent  tout  ce  que  nous  faisons.  De 
faict  quand  ils  furent  arriuez,  ils  nous 
déclarèrent  sans  le  demander  tout  le 
bien  et  le  mal  qu'ils  auoient  fait,  se  con- 

fessans  tout  haut  deuant  que  d'estre 
baptisez. 

l'ay  fait  mention  cy-dessus  des  mau- 
uais  bruits  et  de  la  guerre  qui  retar- 
doient  le  cours  de  l'Euangile.  Monsieur 
Dostre  Gouuerneur,  montant  aux  Trois 
Riuieres  auee  vne  barque  et  quelques 
chalouppes  bien  armées,  leua  ces  obsta- 
cles :  car  encor  bien  que  la  contrariété 
des  vents,  et  la  précipitation  des  Sau- 
uages  luy  eussent  osté  l'occasion  de  def- 
faire  leurs  ennemis  qu'il  alloit  trouuer, 
neantmoins  voyans  la  bonne  volonté 
qu'vn  homme  d'un  tel  mérite  auoit  pour 
eux,  ils  se  rassemblèrent,  et  lindrent 
plusieurs  conseils  entr'eux,  dans  les- 
quels ils  conclurent  d'embrasser  la  Foy 
Chrestienne,  et  de  s'habituer  auprès  des 
François  ;  en  effect  ils  tirent  de  bonnes 
et  longues  cabanes  tout  auprès  de  nostre 
habitation  des  Trois  Riuieres,  nous  don- 
nans  vne  belle  occasion  de  les  instruire. 
Les  affaires  de  Dieu  sont  tousiours  con- 
trariées :  tout  procedoit  heureusement, 
ils  se  rendoient  assidus  aux  prières 
qu'on  leur  faisoit  faire  à  la  Chapelle,  et 
à  l'explication  du  Catéchisme  qu'on  fai- 
soit le  matin  aux  femmes,  et  le  soir  aux 
hommes  ;  quand  la  famine  les  contrai- 
gnit d'aller  chercher  leurs  vies  qui  deçà 
qui  delà  dans  les  riuieres  et  dans  les 
bois  ;  le  retardement  des  vaisseaux  fut 
cause  de  ce  mal-heur.  Ce  nous  fut  vne 
douleur  bien  sensible  de  voir  partir 
d'auprès  de  nous  bon  nombre  d'àmes 
très-bien  disposées,  faute  de  pouuoir  se- 
courir leurs  corps.  Enfin  les  vaisseaux 
ayans  paru  après  auoir  esté  long-temps 
attendus,  ces  pauures  ouailles  égarées 
se  rassemblèrent  petit  à  petit  auprès  de 
nous. 

Comme  ie  finissois  ce  Chapitre,  l'vn 
des  Pères  de  nostre  Compagnie  qui 
sont  aux  Trois  Riuieres  m'a  rescrit  ce 
qui  suit  : 

La  persécution  recommence  contre 
nous  :  la  petite  verolle,  ou  ie  ne  sçay 
quelle  maladie  semblable,  s'estant  iettée 
parmy  les  Sauuagcs,  le  Diable  leur  fait 
dire  que  c'est  nous  qui  leur  causons 
ceste  contagion  ;  ils  disent  tout  haut 
que  le  Père  le  Ieune  est  infailliblement 


l'autheur  de  la  mort  de  Mant8etchîmat 
qui  ne  luy  voulut  pas  obeïr  ;  ils  disent 
encor  qu'il  a  fait  mourir  sa  femme.  Ils 
sont  icy  bon  nombre  de  cabanes,  et  quel- 
ques-vnes  bien  affligées.  K8ik8iriba- 
bSgSch  me  presse  de  le  baptizer  auant 
que  de  partir  d'icy  ;  la  crainte  de  mou- 
rir dans  les  bois  luy  fait  désirer  le  Ba- 
plesme,  luy  donneray-je  ?  Tous  les  Sau- 
nages qui  sont  icy  disent  que  c'est  faict 
d'eux,  et  que  pas  vn  ne  verra  le  Prin- 
temps. Vostre  Reuerence  sera-elle  icy 
bien-tost?  les  mères  Hospitalières  sont- 
elles  venues  ?  le  bruit  court  icy  qu'elles 
sont  arriuées  ;  si  les  malades  des  Trois 
Riuieres  demandent  d'estre  portez  à 
Kébec,  que  leur  diray-je  ?  Pourra-on 
secourir  ceux  de  là  bas  et  ceux  d'icy 
haut  tout  ensemble  ?  Vn  petit  mot  de 
Réponse  s'il  vous  plaist. 

Voila  vne  Lettre  bien  bigarrée.  D'vn 
costé  on  nous  accuse  de  causer  la  mort, 
et  de  l'autre  on  nous  demande  le  Sacre- 
ment de  vie. 

le  diray  en  passant  que  ce  MantSe- 
tchîmat  estoit  vn  meschant  Apostat,  le- 
quel ne  se  voulant  pas  ranger  à  son  de- 
uoir,  ie  luy  dy  que  s'il  s'attaquoit  à  Dieu, 
il  ne  seroit  pas  long-temps  impuny  ;  il 
me  promit  qu'il  descendrait  auec  moy  à 
Kébec,  car  i'estois  pour  lors  aux  Trois 
Riuieres;  ie  croy  qu'il  auoit  quelque 
bonne  volonté,  mais  il  ne  tint  pas  sa 
parolle.  A  peine  estois-je  party,  que  luy 
et  sa  femme,  qui  estoit  aussi  baptizée, 
et  qui  ne  valoit  pas  mieux  que  son  ma- 
ry,  moururent  ;  cela  fit  dire  aux  Sau- 
uages  que  ie  leur  auois  causé  la  mort. 

Ilarriua  quasi  en  mesme  temps  qu'vn 
Sorcier  ou  Iongleur  soufflant  vn  malade 
sur  les  dix  heures  de  nuict,  pource  qu'il 
ne  l'osoit  faire  de  iour,  ie  l'entendy  ;  i'y 
couru  auec  vn  de  nos  Pères,  ie  le  tançay 
et  le  fis  cesser,  le  menaçant  de  la  part 
de  Dieu.  Deuant  qu'il  fut  iour,  ce  mi- 
sérable fut  frappé  de  la  contagion  ou 
petite  verolle,  qui  le  rendit  fort  horrible; 
cela  étonna  les  Sauuagcs,  et  fit  croire  à 
quelques  vus  que  nous  souhaittions  leur 
mort,  et  que  Dieu  obeïssoit  à  nos  désirs. 
I'auois  beau  leur  dire  que  Dieu  se  fa- 
scheroit  contre  nous,  et  nous  puniroit  si 

nous  voulions  mal  à  quelqu'un  :  Quand 
vous  tueriez  quelqu'vn  de  nous,  nous  di- 
soient-ils,  Dieu  ne  vous  diroit  rien,  car 
vous  le  priez  soir  et  matin,  et  à  toute 
heure,  et  nous  autres  nous  ne  le  sça- 
uons  pas  prier,  voila  pourquoy  il  nous 
laissera  mourir. 

Pour  ce  qui  touche  l'HospitaT,  ie  ré- 
pondy  que  nous  auions  assez  de  malades 
à  Kébec,  et  qu'il  falloit  attendre  qu'on 
fut  mieux  accommodé,  et  qu'on  eût  plus 
de  forces  pour  secourir  tant  de  pauures 
misérables.  Au  reste  toutes  ces  contra- 
dictions sont  les  vrais  arguments  de  la 
conuersion  de  ces  peuples  ;  nous  com- 
mençons à  si  bien  remarquer  ceste  vé- 
rité, qu'elles  ne  nous  font  plus  trembler  ; 
elles  ressemblent  aux  froidures  et  aux 
vents,  qui  font  prendre  de  bonnes  ra- 
cines aux  bleds  et  aux  arbres,  lors  qu'ils 
paroissent  deuoir  tout  rompre  et  tout 
perdre. 


CHAPITRE    IV. 

Des  Chrestiens  ou  Saunages  baptisez 
en  gênerai. 

Nous  auons  de  deux  sortes  de  Chre- 
stiens  en  ces  contrées  :  les  vns  ont  esté 
baptisez  en  extrémité  de  maladie  auec 
vne  instruction  assez  légère,  mais  suffi- 
sante pour  receuoir  ce  Sacrement  en  cet 
estât  ;  les  autres  ont  esté  baptisez  en 
pleine  santé  après  auoir  esté  bien  in- 
struits es  principaux  et  plus  nécessaires 
articles  de  nostre  créance  :  les  vns  et 
les  autres  montent  iusques  au  nombre 
de  quatre  cens  cinquante  ou  enuiron, 
comprenant  les  Huions  qui  font  bien  la 
plus  grande  partie.  Or  pour  parler  de 
ceux  d'icy  bas,  ie  diray  en  premier  lieu 
que  ie  n'en  sçay  aucun  de  ceux  qui  ont 
esté  baptisez  en  maladie,  qui  méprise 
apertement  son  Baptesme.  Il  y  en  a  bien 
deux  ou  trois  qui  se  sont  mariez  à  des 
femmes  Sauuages  non  Cbrestiennes, 
pource  qu'ils  n'en  trouuent  point  de  ba- 
ptisées qui  les  veuillent  épouser  ;  on  agit 


doucement  auec  eux,  on  les  laisse  venir 
aux  prières,  mais  on  ne  les  reçoit  pas 
encor  aux  Sacremens  :  Lac  potum  vobis 
dedi,  on  leur  donne  du  laict  à  boire 
comme  à  des  enfans.  L'expérience  nous 
apprend  qu'il  ne  faut  désespérer  de  per- 
sonne. 

Pour  tous  les  autres,  c'est  vne  béné- 
diction bien  sensible  de  les  voir  assister 
aux  prières  et  aux  instructions  qu'on 
leur  fait,  se  trouuer  à  la  Messe  les 
Festes  et  les  Dimanches,  et  quelques- 
vns  les  iours  ouuriers,  venir  à  Yespres 
quand  on  les  chante  en  nostre  Chappelle 
de  Sillery,  en  la  résidence  de  Sainct 
Ioseph_,  chanter  le  Pater  et  le  Credo, 
les  Commandemens  de  Dieu  et  quelques 
Hymnes  composés  en  leur  Langue,  se 
confesser  auec  vne  candeur  admirable, 
se  communier  auec  deuotion  et  respect, 
reciter  tous  les  iours  leurs  Chappelets  à 
l'honneur  de  la  saincte  Vierge.  C'est 
vne  consolation  bien  sensible  de  voir 
des  Sauuages  dans  ces  saincts  exercices. 
Il  y  en  a  qui  viennent  demander  à  No- 
stre Seigneur  sa  saincte  bénédiction  dans 
la  Chappelle,  quand  ils  veulent  entre- 
prendre quelque  voyage,  et  au  retour 
luy  viennent  aussi  rendre  grâces  de  les 
auoir  conserués.  En  vu  mot  ie  réitère 
ce  que  i'ay  dit  cent  fois,  si  nous  auions 
moyens  de  secourir  fortement  les  Sau- 
uages et  les  arrester,  nous  verrions  vne 
grande  bénédiction  sur  ces  peuples,  beau- 
coup plus  dociles  aux  choses  de  la  Foy 
que  nous  n'eussions  osé  espérer,  comme 
on  verra  des  remarques  que  ie  vay 
faire. 

I'ay  sceu  de  bonne  part,  que  quelques 
femmes  impudentes  s'approchants  la 
nuict  de  quelques  hommes,  les  ont  sol- 
licitez à  mal  en  secret  ;  elles  n'ont  eu 
pour  réponse  que  ces  parolles  :  le  croy 
en  Dieu,  ie  le  prie  tous  les  iours  ;  il 
défend  ces  actions,  ie  ne  les  scaurois 
commettre. 

On  loue  tant  la  réponse  de  ceste  ser- 
uante  Chrestienne  de  l'Eglise  de  Lion, 
laquelle  inuitéeau  péché  par  son  maistre 
encor  Payen,  répondit  :  Christiana  ego 
sum,  nihilscëlerisadmittunt  Christiani  : 
le  suis  Chrestienne,  les  Chrestiens  ne 
commettent  point  de  crimes  si  énormes. 

Fay  appris  que  quelques  ieunes  femmes 
veufues  Saunages  et  quelques  filles,  sol- 
licitées et  pressées  de  s'abandonnera 
des  Saunages  qui  les  secouroient  et  ay- 
doient  à  viure,  ont  répondu  qu'elles 
estoient  baptisées,  et  qu'elles  ne  com- 
metlroient  jamais  de  telles  offenses  : 
cela  n'est  il  pas  étonnant  au  pays  de  la 
barbarie  ? 

Il  y  a  vue  tres-méchante  coustume 
panny  les  Saunages  :  Ceux  qui  recher- 
chent vue  tille  ou  vue  femme  en  ma- 
riage, luy  vont  faire  l'amour  la  nuict;  il 
y  bien  du  mal  dans  ces  visites,  mais 
non  pas  tousiours,  car  les  femmes  Sau- 
nages de  ces  quartiers  sont  assez  rete- 
nues, craignant  de  ne  point  trouuer  party 
si  elles  se  rendentcommunes.     Or  pour 
exterminer  vne  si  méchante  façon  de 
faire,    nous   recommandons  aux  filles 
Chrestiennes  de  ne  donner  aucune  ré- 
ponse à  ceux  qui  les  recherchent  en  ce 
temps  là  ;   il  s'en  est  trouué  qui  l'ont 
très-bien  gardé,  rebutans  ceux  qui  les 
venoient  visiter,  iusques  à  nous  venir 
prier  de  leur  défendre  semblables  vi- 
sites, croyans  que  ces  ieunes  gens  nous 
obeïroient  plustost  qu'à  elles.    D'autres 
leur  disoient  seulement  ce  peu  de  pa- 
roles :  Allez  vous-en  trouuer  les  Pères, 
faites  vous  instruire   et  baptiser,  puis 
ie  vous  parleray,  non  pas  la  nuict,  mais 
le  iour.     Trois  ieunes  Algonquins  de 
l'Isle,  estant  descendus  à  Kébec,  et  vou- 
lant faire  l'amour  selon  leur  coustume, 
s'addresserent  à  des  filles  Chrestiennes, 
ils  furent  bien  étonnez  quand  ces  filles 
leur  dirent  qu'ils  s'addressassent  à  nous 
pour  cette  affaire,  et  qu'elles  ne  con- 
cluroient  rien  sans  nostre  auis.     Ces 
bonnes  gens  vindrentà  la  fin  nous  trou- 
uer, et  nous  demandèrent  si  nous  gou- 
uernions  les  filles  Saunages.    Au  com- 
mencement nous  ne   sçauions  pas  ce 
qu'ils  vouloient  dire  ;  enfin  l'ayant  con- 
ceu,  nous  leur  fismes  entendre  que  ces 
visites  ne  valoient  rien,  et  qu'ils  nepou- 
uoient  pas  prétendre  d'épouser  aucune 
fille  Cbrestienne,  qu'ils  ne  fussent  ba- 
ptisez.    Si  toutes  auoient  la  retenue  de 
celles  dont  ie  viens  de  parler,  ce  seroit 
vne  grande  consolation  ;  mais  le  malheur 
est  que  quelques-vues,  estant  éloignées 


de  nos  habitations,  se  marientà  la  solli- 
citation de  leurs  parents,  et  tous  leurs 
mariages,  n'estans  pas  selon  Dieu,  se 
rompent  aussi  aysément  qu'ils  ont  esté 
légèrement  contractez. 

Nous  en  auons  confirmé  quelques-vns 
dans  leurs  mariages  depuis  leur  Ba- 
ptesme  :  ceux  là,  comme  nous  espé- 
rons, seront  fermes  et  constans.  I'en- 
tendois  vne  fois  vne  femme  instruire 
son  mary  sur  la  Confession,  i'estois  con- 
solé de  voir  la  candeur  de  ces  bons  Néo- 
phytes. Donne-toy  bien  de  garde,  di- 
soit-elle,  de  cacher  aucun  de  tes  péchez, 
recherche  les  dans  ta  conscience,  et  les 
dy  tous  à  Dieu  ;  c'est  à  luy  que  tu  parles, 
le  Père  n'est  là  que  pour  tenir  sa  place, 
à  cause  que  Dieu  ne  se  fait  pas  voir  en 
terre  ;  mais  sur  tout  sois  bien  marry  de 
l'auoir  offensé,  car  si  tu  n'as  douleur  de 
tes  offenses,  il  ne  se  fera  rien. 

Voicy  vn  poinct  qui  m'a  fort  consolé. 
Les  Hiroquois  ayant  paru  proche  des 
Trois  Riuieres,  les  Saunages  furent  con- 
uoquez  de  tous  costez  ;  estant  rassem- 
blez, ils  firent  plusieurs  festins  de  guerre, 
où  il  faut  chanter,  danser,  hurler,  et 
tout  cela  par  superstition  pour  auoir  de 
l'auantage  sur  leurs  ennemis;  comme 
ils  dansent  les  vns  après  les  autres,  ils 
se  donnent  le  signal,  choisissant  celuy 
qu'ils  veulent  faire  danser  après  eux. 
Il  arriua  que  l'vn  de  ces  danseurs  porta 
le  bouquet  ou  le  signal  à  François  Xauier, 
vn  de  nos  nouueaux  Chrestiens  ;  luy  le 
reietle,  renonçant  à  ces  danses  super- 
stitieuses: on  le  présente  à  Ignace  Ami- 
sk8ape,  il  en  fit  de  rnesme:  on  le  pré- 
sente à  quelques  autres  Chrestiens,  tous 
imitèrent  la  hardiesse  de  ces  braues 
Athlètes,  se  mocquans  des  badineries 
de  leurs  Compatriotes,  lesquels  met- 
toient  leurs  espérances  en  des  actions 
ridicules. 

Vne  autrefois  quelqu'vn  de  nos  Pères, 
ayant  eu  aduis  qu'on  faisoit  vn  grand 
festin  de  viande  vn  iour  de  Vendredy 
dans  vne  cabane,  demanda  aux  femmes 
qui  en  sortoient,  si  les  Chrestiens  n'e- 
stoient  pas  des  conuiez,  elles  répondi- 
rent qu'ils  en  estoient  en  effect,  mais 
qu'ils  ne  mangeoient  point,  qu'ils  se 
trouuoient  là  seulement  pour  s'entre- 

tenir  et  discourir  auec  les  autres.  Le 
Père  entrant  dans  la  cabane  sur  la  fin 
du  banquet,  trouua  tous  les  Chrestiens 
auec  leurs  plats  remplis  de  viande  sans 
y  auoir  touché.  Ils  la  reçoiuent  pour  la 
donner  à  ceux  qui  ne  sont  pas  encor 
baptisez.  Bref  toute  l'assemblée  pria  le 
Père  de  leur  faire  rendre  grâces  à  Dieu, 
et  de  leur  déclarer  quelques  poincts  de 
nostre  créance. 

Ayant  quitté  la  Résidence  de  Sainct 
Ioseph  pour  quelques  affaires,  le  Père  à 
qui  i'en  laissay  le  soin  me  récriuit  en 
ces  termes  : 

On  cognoist  bien  depuis  vostre  départ 
ceux  des  Sauuages  qui  veulent  croire 
en  vérité,  et  ceux  qui  n'ont  que  de  l'ap- 
parence. Ceux  là  sont  assidus  aux  priè- 
res, et  ceux-cy  n'y  viennent  quasi  point 
depuis  que  vous  estes  party  ;  pour  les 
Chrestiens  ils  donnent  très-grande  édi- 
fication, ils  ne  manquent  pas  aux  prières 
publiques,  et  quelques-vns  d'eux  assi- 
stent tous  les  iours  à  la  saincte  Messe 
dés  quatre  heures  du  matin  ;  ce  qui  con- 
fond et  encourage  nos  François  qui  sont 
icy. 

Vu  autre  Père,  laissé  au  mesme  en- 
droit, me  manda  ces  parolles  : 

Fay  ce  matin  entendu  de  Confession 
vingt-deux  Sauuages  Chrétiens  ;  il  aborde 
icy  tous  les  iours  des  canots,  ie  ne  puis 
moy  seul  suffire  à  tous,  pressez  vostre 
retour  s'il  vous  plaist,  etc. 

Les  Sauuages  ayment  vniquement 
leurs  enfans  ;  ils  ressemblent  au  Singe, 
ils  les  étouffent  pour  les  embrasser  trop 
étroitement  ;  ils  ont  encor  vn  grand  re- 
spect humain,  n'osans  donner  leurs  en-f 
fans  de  peur  d'estre  blasmez  de  leurs 
Compatriotes.  Voyant  vue  bonne  femme 
Chrestienne  proche  de  la  mort,  ie  luy 
demanday  vne  sienne  petite  fille  pour  la 
faire  éleuer  chez  les  Reuerendes  Mères 
Yrsulines,  dont  nous  auions  eu  nouuelle 
de  Tadoussac  ;  ceste  bonne  femme  me 
dit  :  Pour  moy  i'en  suis  bien  contente, 
ie  sçay  bien  que  vous  auez  vn  grand 
soin  des  pauures  orphelins  ;  mais  sça- 
chez  vn  petit  de  son  Oncle  s'il  en  sera 
content.  De  bonne  fortune  cet  Oncle 
estoit  Chrestien  ;  ie  luy  demanday  s'il 
seroit  content  que  nous  fissions  éleuer 


ceste  petite  fille  auec  ces  bonnes  Reli- 
gieuses, il  me  repartit  que  c'estoit  l'en- 
fant de  son  propre  frère,  et  qu'il  ne  la 
pouuoit  quitter  sans  estre  blasmé  des 
siens.  Alors  ie  luy  repliquay,  que  i'é- 
tois  bien  aise  qu'elle  fust  auec  luy,  et 
qu'il  la  feroit  éleuer  en  la  Foy,  mais  ie 
craignois  seulement  que  Dieu  ne  luy 
demandast  compte  de  ceste  enfant,  à 
raison  que  sa  femme  ne  la  conserueroit 
pas  comme  il  faut,  et  que  pour  moy  ie 
m'en  déchargeois  sur  luy.  Ce  bon  homme 
étonné  me  la  donna  sur  l'heure  pour  la 
présenter  à  ces  bonnes  Mères  à  leur  ar- 
riuée.  Ceste  action  me  fit  cognoistre 
que  la  crainte  de  déplaire  à  Dieu  s'en- 
racinoit  dans  l'âme  de  ces  pauures  Néo- 
phytes. 

Yn  François  voulant  faire  trauailler 
vn  iour  de  Feste  vne  femme  Sauuage 
Chrestienne  sans  sçauoir  qu'elle  fust 
baptizée,  ceste  bonne  femme  luy  dit  : 
T'est -il  permis  de  trauailler  auiour- 
d'huy  ?  Le  François  ayant  répondu  que 
non  :  Pourquoy  donc,  dit-elle,  me  veux 
tu  faire  trauailler,  puisque  ie  croy,  et  que 
ie  prie  Dieu,  et  que  i'ay  enuie  d'aller  au 
Ciel  aussi  bien  que  toy  ? 

Non  requiritur  in  Christiano  initium, 
sed  finis,  dit  vn  grand  Sainct,  Ce  n'est 
pas  tout  de  bien  commencer,  tout  gist  à 
bien  conclure  le  dernier  période  de  sa 
vie.  I'ay  parlé  es  Relations  précédentes 
d'vn  ieune  homme  appelle  Paul  Aniska- 
8ask8sit,  deuenu  aueugle  depuis  sonBa- 
ptesme  ;  ce  bon  Néophyte  est  mort 
comme  il  auoit  vescu  depuis  sa  conuer- 
sion,  c'est  à  dire,  fort  sainctement. 
Quand  nous  luy  donnâmes  le  Sacrement 
de  l'Extrême  Onction,  il  prenoit  le  Cru- 
cifix qu'on  luy  presentoit,  le  baisoit,  l'a- 
postrophoit  tendrement  :  C'est  toy  qui 
m'as  donné  la  vie,  ie  te  la  rends  main- 
tenant, tu  es  bon,  aye  pitié  de  mon 
âme,  ie  ne  te  demande  point  la  santé, 
tu  es  le  maistre,  fay  comme  tu  voudras. 
Ce  pauure  ieune  homme  a  souffert  auec 
la  patience  d'vn  lob  depuis  son  Baptême, 
et  nous  a  fait  dire  à  sa  mort,  qu'il  n'y  a 
cœur  si  dur,  que  le  feu  du  Ciel  n'amo- 
lisse. 

le  vay  coucher  icy  le  bout  d'vne  Let- 
tre qui  nous  apprend  que  la  Foy  a  bien 

de  la  force  dans  vn  cœur,  quoy  que  bar- 
bare. L'an  passé  nous  baptisasmes  vn 
ieune  garçon  âgé  d'enuiron  quatorze 
ans;  nous  estions  bien  en  doute  si  nous 
luy  accorderions  ceste  faueur,  car  il 
estoit  assez  peu  instruict,  mais  comme 
il  s'en  retournoit  en  son  pays,  où  se  re- 
tire la  nation  des  Attikamegues,  nous 
le  fismes  Clirestien,  il  fut  nommé  Jac- 
ques. Ce  pauure  ieune  homme,  estant 
tombé  malade,  a  instruit  son  père  le 
mieux  qu'il  a  pu,  Ta  fait  prier  Dieu,  et 
deuant  que  de  rendre  les  derniers  sou- 
pirs, luy  a  recommandé  de  se  venir 
faire  baptiser  aux  Trois  Riuieres,  ce 
qu'il  a  fait.     Voicy  ce  qu'on  m'en  écrit  : 

Les  Attikamegues  ou  poissons  blancs, 
c'est  le  nom  de  ceux  de  ceste  nation,  sont 
descendus  aux  Trois-Riuieres  ;  ie  les  ay 
vn  peu  instruicts,  ils  m'ont  fort  conten- 
té. Yn  vieillard  entre  autres  nous  a  si 
bien  pressés,  que  nous  luy  auons  accordé 
le  Baptesme  ;  c'est  le  père  de  Iacques 
8passe8igan,  que  nous  baptisasmes  l'an 
passé.  Ce  pauure  garçon  a  perseueré  en 
la  Foy,  encor  qu'il  fustbien  éloigné  de 
nous  ;  il  a  enseigné  son  Père,  et  se 
voyant  surpris  d'vne  grosse  maladie,  il 
luy  recommanda  à  la  mort  de  nous  ve- 
nir trouuer  pour  se  faire  instruire.  Il 
m'a  étonné  ;  il  estoit  attentif  à  mer- 
ueille  :  Voila,  disoit-il  par  fois,  ce  que 
ie  deuois  sçauoir  il  y  a  long-temps  ;  iu- 
sques  icy  ie  n'ay  pas  vescu,  ie  ressem- 
blois  à  vn  mort  ;  mon  fils  a  commencé 
à  me  donner  la  vie.  Haste  toy  mon  fils, 
disoit-il  au  Père,  de  m'instruire  et  de 
me  baptiser,  car  ie  ne  veux  pas  aller 
dans  le  feu. 


chapitre  v. 


Des  premières  Familles  rendues 
sédentaires. 


Celuy  qui  a  commencé  de  donner  se- 
cours à  nos  Saunages  pour  se  loger,  et 
défricher  la  terre,  a  ietté,  comme  nous 
espérons,  les  fondements  d'une  bour- 
gade Chrestienne,  qui  est  toute  remplie 
de  bénédictions  en  sa  naissance.  Les 
deux  premières  Familles  qui  ont  seruy 
de  premières  pierres  à  cet  édifice,  ou  à 
ceste  nouuelle  Eglise,  non  seulement 
ont  perseueré  dans  leurs  desseins,  mais 
elles  en  ont  encor  attiré  d'autres,  qui 
commencent  de  les  imiter  ;  tout  gist 
à  les  ayder.  Monsieur  Gand,  homme 
vrayement  charitable,  voyant  le  grand 
bien  qu'on  opère  dans  leurs  âmes,  a 
augmenté  nostre  secours  de  quelques 
hommes  qu'il  a  gagés  pour  ceste  an- 
née et  la  suiuante.  Il  voit  de  ses 
yeux  les  difficultez  du  pais,  le  peu  d'a- 
uance  qu'on  fait  dans  la  longueur  et  la 
rigueur  des  hyuers  ;  et  cependant  pour 
ioùir  du  fruict  qu'on  recueille  des  nou- 
uelles  plantes,  il  faut  de  grands  fraiz 
pour  les  cultiuer.  Voicy  les  prémices 
des  deux  premières  Familles  qui  se  sont 
arrestées,  et  qui  donnent  le  bransle 
aux  autres  ;  ie  les  dédie  de  bon  cœur  à 
celuy  qui  leur  a  donné  le  premier  se- 
cours, et  à  tous  ceux  qui  fauorisent  ce 
grand  dessein. 

Premièrement,  tous  ceux  qui  compo- 
sent ces  deux  Familles  sont  régénérez 
dans  le  Sang  de  Iesvs-Curist.  Secon- 
dement, quoy  qu'ils  soient  en  bon  nom- 
bre tous  logez  dans  vne  même  maison, 
hommes,  femmes  et  enfans,  n'ayans 
qu'vn  même  foyer  et  vne  même  table, 
si  est-ce  que  iamais  nous  n'auons  re- 
marqué en  eux  aucun  différent  ;  la  paix 
qui  loge  si  profondement  chez  eux, 
nous  est  vne  marque  asseurée  que 
Dieu  n'en  est  pas  loin  :  Factus  est  in 
pace  locus  eius.  Us  font  leurs  prières 
en  particulier  soir  et  matin,  à  genoûil, 

et  ne  laissent  pas  de  venir  aux  publi- 
ques ;  ils  entendent  pour  l'ordinaire 
tous  les  iours  la  saincte  Messe,  et  quel- 
ques-vns dés  quatre  heures  du  matin. 
Ils  fréquentent  les  Sacrements  auec 
amour  et  respect,  et  quelques-vns  d'eux 
ont  la  conscience  si  tendre,  qu'aussi-tost 
qu'ils  pensent  auoir  commis  quelque 
offense,  ils  s'en  viennent  accuser  au 
Père  qui  lesgouuerne,  auec  vne  candeur 
nonpareille. 

Quelqu'vn  de  nous  sans  estre  veu  en- 
tendoit  vn  iour  les  Chefs  de  ces  deux 
Familles  se  donner  courage  l'vn  à  l'autre 
d'accomplir  la  loy  Chrestienne.  Ne 
perdons  point  cœur,  disoient-ils,  nous  ne 
serons  pas  seuls,  les  principaux  d'entre 
nous  veulent  croire  et  demeurer  auprès 
de  nous  ;  quittons  nos  anciennes  façons 
de  faire  pour  prendre  celles  qu'on  nous 
enseigne,  qui  sont  meilleures  que  les 
nostres. 

Us  setrouuerent  bien  en  peine  comme 
ils  pourroient  garder  l'abstinence  de 
viande  les  Vendredis  et  Samedis  :  Car 
lors  que  nous  serons  dans  les  bois  pour 
faire  nostre  prouision  d'Elan,  disoient- 
ils,  nous  n'aurons  rien  que  de  la  chair 
à  manger,  que  ferons-nous?  L'autre  ré- 
pondit :  Nous  voilà  bien  en  peine  ;  puis 
qu'il  n'y  a  que  deux  iours  la  semaine, 
il  les  faut  passer  sans  rien  manger,  et 
par  ce  moyen  nous  garderons  l'absti- 
nence de  viande.  Ce  conseil  fut  trou  né 
bon,  mais  non  pas  du  Père  qui  les  gou- 
uerne,  lequel  les  instruisit  de  ce  qu'ils 
deuoient  faire  en  telle  occasion.  Descen- 
dons plus  en  particulier. 

Ces  deux  Familles  estant  parties  pour 
aller  chercher  leur  prouision  de  chair 
d'Elan,  François  Xauier,  iadis  nommé 
des  siens  Nenask8mat,  retourna  auec  la 
plus  grande  partie  de  ses  gens  deux  iours 
auant  la  saincte  Quarantaine.  Comme 
il  n'auoit  que  de  la  chair  et  de  l'anguille 
boucanée,  nous  ne  luy  parlasmes  point 
de  l'abstinence  de  viande  qu'on  garde 
en  ce  temps  là  ;  mais  luy  l'ayant  appris 
par  la  communication  de  nos  François, 
nous  dit  qu'il  desiroit  garder  ceste  lov, 
puis  qu'il  estoit  Chrestien.  Nous  luy  ré- 
pondismes,  que  n'ayant  nypain  ny  pois, 
en  vn  mot  n'ayant  pour  tous  mets  qu'vn 


peu  d'anguille  seiche,  qu'il  n'estoit  pas 
obligé  à  ceste  rigueur.    Il  repartit,  que 
les  mesmes  raisons  qui  nous  induisent  à 
ne  point  manger  de  viande,  l'y  obli- 
geoient,  puis  qu'il  n'auoit  qu'vne  même 
créance  auec  nous,  et  qu'il  auoit  assez 
de  force  pour  se  pouuoir  passer  à  vn  peu 
de  poisson  fumé.     Ceste  réponse  nous 
toucha  le  cœur,  et  nous  fit  résoudre  de 
le  soulager  luy  et  sa  fille  du  peu  que 
nous  auions,  c'est  à  dire,  d'vn  peu  de 
pain  et  de  pois,  et  quelquefois  d'vn  peu 
de  moluë.     Voila  donc  le  père  et  la  tille 
dans  l'abstinence,   et  par  fois  dans  le 
ieusne,  pendant  que  le  reste  de  la  Fa- 
mille qui  n'estoit  pas  encor  toute  baptisée 
mangeoit  de  fort  bonne  viande.  Entrant 
vn  iour  qu'ils  ieusnoient  dans  leur  cham- 
bre, ie  les  trouuay  tous  deux  retirez  à 
part,  faisans  collation  sur  le  soir  auec 
vn  peu  de  pain  ;  puis  me  tournant  de 
l'autre  costé,   i'apperceus  vne   grande 
marmite  remplie  de  langues  et  de  mulles 
d'orignac,  qui  rendoient  vne  fort  bonne 
odeur  ;  ces  viandes  les  plus  délicates  de 
la  beste  estoient   préparées   pour  ses 
gens.    le  vous  confesse  que  ce  spectacle 
m'étonna  ;   en  effect  c'est    vne  chose 
étonnante  de  voir  vn  homme  chef  de  sa 
Famille,  après  auoir  bien  peiné  et  sué  à 
tuer  tels  animaux,  en  voir  manger  dé- 
liant ses  yeux  les  plus  frians  morceaux, 
et  se  réduire  au  ieusne  sans  obligation 
ny  contrainte,  et  pour  collation  se  con- 
tenter d'vn  morceau  de  pain.     Mais  ce 
qui  m'étonne  dauantage,  c'est  qu'vne 
ieune  fille  âgée  d'enuiron  dix-huict  à 
vingt  ans,  imitant  son  père,  passe  ces 
quarante  iours,  partie  en  ieusne,  et  tous- 
iours  en  abstinence,  et  fort  mal  nourrie 
dans  l'abondance.     Nous  luy  deman- 
dasmes  vne  fois  si  ce  temps  ne  luy  sem- 
bloit  pas  bien  long,  et  si  elle  n'auoit  pas 
beaucoup  de  peine  de  se  priuer   des 
viandes   qu'elle  voyoit   manger  à  ses 
compagnes  ;  elle  nous  confessa  qu'en 
effect  elle  en  auoit  eu  vn  peu  au  com- 
mencement, mais  que  cela  s'estoit  bien- 
tost  passé.     Vne  autre  fois  comme  on 
faisoit  vn  bon  festin  en  leur  maison  pour 
receuoir  quelques-vns  de  leurs  amis,  ie 
demanday  à  son   père  s'il  n'estoit  pas 
tenté  de  goûter  vn  peu  de  ce  festin, 

compost'  de  fort  bonnes  pièces  d'Elan, 
sur  lesquelles  il  iettoit  les  yeux  ;  il  me 
répondit  en  souriant  :  Nikanis,  au  com- 
mencement du  Caresme,  ie  mis  mon 
cœur  sous  ceste  table,  c'est  pourquoy 
mes  yeux  ont  beau  voir  de  la  chair,  ils 
n'en  souhaittent  pas,  car  ils  n'ont  plus 
de  cœur  ;  et  puis  ne  faut-il  pas  que  nous 
soutirions  vn  petit  aussi  bien  que  les 
autres  Chrestiens?  nous  voulons  conten- 
ter Dieu  aussi  bien  que  vous  autres.  0 
Dieu,  qui  eust  iamais  pensé  que  ces  pa- 
rolles  deussent  sortir  de  la  bouche  d'vn 
barbare  !  et  que  ceste  abstinence  eust 
deuë  estre  practiquée  par  vn  Saunage 
qui  s'est  autrefois  repeu  de  chair  hu- 
maine !  Dieu  est  Dieu,  et  sa  bonté  n'a 
pas  de  limites,  elle  se  répand  sur  qui  il 
luy  plaist. 

Voicy  qui  est  encor  dans  le  mémo 
étonnement.  Ce  bon  homme  s'estant 
engagé  trop  auant  dans  sa  chasse, 
n'ayant  porté  qu'vn  peu  de  pain  que 
nous  luy  auions  donné,  se  trouua  sans 
autre  viure  que  les  Elans  qu'il  auoit  tués; 
il  ayma  mieux  passer  deux  iours  sans 
manger,  que  de  rompre  son  abstinence 
de  viande  ;  et  qnoy  que  nous  luy  eus- 
sions dit  qu'il  n'estoit  point  obligé  à 
ceste  austérité,  il  ne  laissa  pas  vne  au- 
tre fois  en  semblable  occasion  de  faire  le 
mesme. 

Sa  fille  estant  allée  suiuant  la  cou- 
tume du  païs  auec  quelques-vnes  de  ses 
compagnes  pour  tirer  des  bois  la  viande 
des  animaux  que  son  père  auoit  tués,  fut 
retenue  du  mauuais  temps  plus  de  iours 
qu'elle  ne  pensoit,  si  bien  qu'ayant  con- 
sommé sa  petite  prouision  de  Caresme, 
elle  se  trouua  sans  autre  nourriture  que 
de  la  viande  ;  il  restoit  encor  enuiron 
deux  iours  de  grand  trauail  deuant  que 
d'arriuer  à  la  maison  ;  il  falloit  tirer  à 
viue  force  de  grosses  traisnes  de  chair 
dessus  les  neiges  ;  on  la  pressa  fort 
d'en  manger,  mais  ceste  panure  fille, 
suiuant  l'exemple  de  son  père,  n'en 
voulut  iamais  goûter.  Ceux  qui  cognois- 
sent  plus  particulièrement  les  Saunages, 
et  qui  voyent  ces  actions,  sont  contraints 
de  confesser  que  la  grâce  est  plus  forte 
que  la  nature.  (Jiielquos-vns  de  nos 
François,  voyans  ceste  coustume,  disoient 


que  si  iamais  ils  repassoient  en  France, 
qu'ils  reprocheroient  cent  et  cent  fois 
aux  Hérétiques  et  aux  mauuais  Catholi- 
ques, que  les  Saunages  gardoient  le  Ca- 
resme, cependant  qu'ils  mangeoient  de 
la  chair  comme  des  chiens.  Au  reste 
ces  panures  gens  ne  sont  nullement 
obligez  aux  loix  du  ieusne,  car  ils  n'ont 
le  plus  sou uent  que  du  poisson  tout  seul 
sans  pain  ny  autre  sauce  que  de  l'eau, 
ou  de  la  viande  toute  seule,  et  le  plus 
sonnent  ils  n'ont  rien  du  tout.  Les  dé- 
serts qu'ils  ont  commencé  à  défricher, 
les  tireront  auec  le  temps  de  ces  grandes 
misères. 

le  serois  trop  long  si  ie  voulois  remar- 
quer toutes  les  bonnes  qualitez  de  cet 
homme  vrayement  Chrestien.  Il  nous 
entretient  quelquefois  des  regrets  qu'il 
a  de  voir  les  sinistres  opinions  quequel- 
ques-vns  de  sa  nation  ont  de  nous  au- 
tres ;  il  déplore  la  dureté  du  cœur  de 
ceux  qui  ne  prestent  point  l'oreille  à 
l'Euangilé.  Du  reste  il  est  homme 
adroit,  fort  industrieux,  bien  éloigné  de 
la  paresse  et  de  la  fainéantise  naturelle 
aux  Saunages.  S'il  estoit  secondé,  il  se 
tireroit  bien-tost  de  la  misère  commune 
à  ces  barbares  ;  mais  il  a  fait  rencontre 
d'vne  femme  de  fort  peu  de  conduite  ; 
le  secours  qu'on  luy  donne  maintenant, 
le  fera  réussir.  Il  admire  nos  façons  de 
faire.  C'est  chose  étrange,  disoit-il  vn 
iour,  que  vous  sçachiez  tout  ce  que  vous 
devez  faire  par  le  son  d'vne  cloche  sans 
qu'on  vous  die  rien,  et  sans  vous  parler 
les  vns  aux  autres  :  si  tost  que  vous 
entendez  ceste  cloche,  les  vns  sortent, 
les  autres  entrent  ;  les  vns  vont  au  tra- 
uail, les  autres  vont  prier  ;  elle  vous 
fait  leuer  et  coucher,  et  sans  parole  elle 
fait  par  vn  mesme  son  tous  les  comman- 
dements qu'il  faut  faire.  Il  n'en  est  pas 
de  mesme  parmy  nous  autres  :  si  ie  veux 
induire  mes  gens  au  trauail,  il  faut  bien 
dire  des  paroles,  et  après  tout  cela  ie 
ne  suis  gueres  obey. 

Vn  ieune  homme  de  sa  Nation  luy  de- 
mandant sa  fille  en  mariage,  il  luy  dit  : 
Maintenant  qui1  ie  suis  Chrestien,  ie  re- 
specte Dieu,  ie  luy  veux  obeïr  ;  or  il  ne 
veut  pas  que  ie  donne  ma  fille  sinon  à 
vne  personne  qui  croye  en  luy,  et  qui  se 

résolue  de  ne  la  quitter  iamais  s'il  l'é- 
pouse :  regarde  si  tu  as  assez  de  cou- 
rage pour  te  résoudre  à  ces  deux  condi- 
tions. Le  ieune  homme  répondit,  qu'il 
n'auoit  pas  assez  d'esprit  pour  retenir 
tout  ce  que  nous  enseignions,  et  qu'il 
n'osoit  quasi  espérer  le  Baptesme.  Le 
Néophyte  luy  repartit  :  Ce  n'est  pas  le 
défaut  de  ta  mémoire  qui  t'empêchera 
de  ioûir  de  ce  bonheur  :  au  commence- 
ment i'estois  dans  le  mesme  erreur, 
mais  i'ay  recognu  par  après  que  quand 
on  prioit  Dieu,  il  donnoit  de  l'esprit,  et 
qu'il  aydoit  à  sçauoir  ce  qui  est  néces- 
saire pour  estre  baptisé;  on  me  dit  aussi 
qu'il  n'estoit  pas  besoin  que  ie  sceusse 
tant  de  choses,  mois  que  i'eusse  vne 
bonne  volonté,  et  vne  grande  affection 
de  bien  obéir  à  Dieu  et  ne  le  point  of- 
fenser. Ce  n'est  pas  le  défaut  d'esprit 
que  i'apprehende  en  toy,  mais  la  reso- 
lution de  seruir  Dieu  toute  ta  vie,  et  de 
ne  iamais  quitter  ma  fille  pour  en  épou- 
ser vne  autre  ;  regarde  si  tu  as  assez  de 
constance  pour  ce  poinct.  Ce  pauure 
ieune  homme  saigna  du  nez,  comme  on 
dit,  il  ne  pût  iamais  se  résoudre  à  se 
ietter  dans  le  lien  d'vn  mariage  indisso- 
luble. Or  remarquez  que  ce  n'est  point 
le  Néophyte  qui  nous  a  raconté  ce  pro- 
cédé, c'est  le  ieune  homme  mesme,  le- 
quel a  tâché  depuis  de  renouer  ceste 
affaire,  mais  il  n'en  a  encor  pu  venir  à 
bout.  0  que  les  mariages  des  Sauuages 
nous  donneront  de  peine  !  C'est  assez 
parlé  du  père,  disons  deux  mots  de  ses 
enfans.  Cet  homme  de  bien  en  auoit 
plusieurs,  il  luy  en  estoit  resté  quatre  ; 
Dieu  a  pris  pour  soy  ceste  année  les 
deux  plus  ieunes,  si  bien  qu'il  n'a  plus 
qu'vn  fds  âgé  de  vingt  à  vingt-deux  ans, 
et  vne  fille,  dont  nous  venons  de  parler, 
âgée  d'enuiron  dix-huicl  ans.  Ce  ieune 
homme  estant  monté  aux  Trois  Riuieres 
cet  hyuer  dernier,  pour  aller  à  la  guerre 
contre  leurs  ennemis,  s'en  alla  tout 
droit  loger  chez  nos  Pères,  sans  que  per- 
sonne luy  eust  donné  ce  conseil.  Il  leur 
dit,  que  s'il  se  retiroit  dans  les  cabanes 
des  Sauuages,  il  se  mettoit  en  danger 
d'offenser  Dieu  ;  que  l'exemple  delà  ieu- 
nesse  fort  dissolue  le  peruertiroit,  et  par 
conséquent   qu'il  les  supplioit  de  luy 


donner  le  couuert  ;  de  plus  que  deuant 
bien-tost  partir  pour  aller  en  guerre 
auec  ses  Compatriotes,  il  souhaittoit 
qu'on  luy  conferast  le  sainct  Baptesme, 
pour  ne  mettre  son  âme  dans  les  dan- 
gers où  il  alloit  engager  son  corps.  Nos 
Pères  le  receurent  à  bras  ouuerts,  le 
trouuerent  bien  instruit,  et  ayant  con- 
sidéré de  prés  ses  deportements,  ingè- 
rent qu'ils  ne  pouuoient  en  saine  con- 
science luy  refuser  ce  Sacrement  qu'il 
demandoit  auec  tant  d'instance.  Le 
voila  donc  fait  Chrestien  et  nommé  Vin- 
cent ;  son  père  en  ayant  eu  la  nouuelle, 
s'en  réioùit  fort,  mais  non  pas  moy, 
car  i'auois  résolu  de  ne  le  point  baptiser 
qu'il  ne  fust  marié,  pour  la  difficulté  que 
ie  preuoyois,  et  dans  laquelle  ie  le  vois 
de  trouuer  vne  femme  Chrestienne  qui 
luy  agrée,  ou  qui  ne  soit  pas  sa  parente. 
Neantmoins  Dieu  m'a  fait  cognoistre  iu- 
sques  à  maintenant  que  sa  grandeur 
passoit  la  petitesse  de  mon  cœur,  peut- 
estre  trop  étroit  et  trop  étrecy  dans  ces 
rencontres  :  car  ce  ieune  homme  assi- 
sté des  grâces  qu'il  tire  des  Sacrements, 
a  perseueré  dans  la  resolution  de  n'é- 
pouser aucune  fille  iusques  à  maintenant 
qui  ne  fust  Chrestienne  ;  s'il  se  conserue 
dans  la  netteté  de  conscience  que  Dieu 
luy  a  donnée  depuis  son  Baptesme,  ses 
paroles  seront  trouuées  véritables  ,  No- 
stre  Seigneur  luy  en  fasse  la  grâce. 

Quant  à  l'autre  Famille,  dont  le  Chef 
se  nommoit  Negabamat  ;  mais  il  porte 
maintenant  le  nom  de  celuy  qui  les  a 
secourus,  et  qui  les  secourt  encor  puis- 
samment; il  a  pris  pour  son  Parrain  Mon- 
sieur Gand,  qui  en  ceste  considération 
l'a  nommé  Noël  ;  il  fut  baptisé  auec  sa 
femme  et  son  fils  aisné  le  iour  de  l'Im- 
maculée Conception  de  la  saincte  Yierge  ; 
ils  estoient  tous  vestus  à  la  Françoise 
des  liberalitez  de  celuy  qui  les  presen- 
toit  au  Baptesme.  Sa  femme  fut  nom- 
mée Marie,  et  son  fils  Charles.  11  auoit 
trois  enfans  de  soy,  et  deux  adoptez  ; 
tous  ont  esté  régénérez  en  Iesvs-Christ. 
Nous  en  parlerons  maintenant. 

Cet  homme  est  bien  fait,  et  d'vn  bon 
naturel,  comme  on  l'interrogeoit  en  son 
Baptesme,  et  sur  tout  qu'on  luy  recom- 
mandoit  de  ne  mettre  son  espérance 

qu'on  Dieu,  et  non  pas  au  secours  tem- 
porel des  hommes,  il  répondit  d'vne  voix 
haute  :  l'ay  |>nssi;  vue  bonne  partie  de 
mon  âge,  ie  ne  suis  pas  pour  viure  long- 
temps en  ce  monde  :  c'est  pourquoy  ie 
n'appuyé  ma  croyance  ny  ne  l'onde  mon 
espérance  sur  les  hommes,  qui  ne  me 
sçauroient  prolonger  la  vie,   mais  sur 
celuy  qui  a  tout  l'ait,  lequel  m'en  peut 
donner  vue  éternelle.     O^oy  que  les 
femmes  soient  naturellement  honteuses, 
la  sienne  ne  parut  iamais  s'eslonner, 
encor  qu'elle  se  veist  dans  vn  habit  à  la 
françoise,  qu'elle  n'auoit  iamais  porté, 
la  présence  de  nos  François,  qui  rem- 
plissoientl'Eglise,  ne  l'émeut  point  ;  elle 
répondoit  aux  interrogations  qu'on  luy 
faisoit  d'vne  voix  forte,  et  d'vn  visage 
remply  de  ioye.  Nous  luy  demandasmes 
par  après  d'où  prouenoit  qu'elle  ne  s'é- 
toit  pas  montrée  craintiue  deuant  tant 
de  monde;  elle  répondit:  le  ne  pensois 
pas  du  tout  à  ceux  qui  me  regardoient, 
ie  disois  seulement  en  mon  cœur  :  le 
n'iray  pas  en  Enfer,  i'iray  au  Ciel,  tous 
mes  péchez  vont  estre  pardonnez  ;  et 
puis  il  ne  faut  pas,  disoit-elle,  que  ceux 
qui  croient  en  Dieu  soient  honteux  de 
dire  leurs  créances.  Cette  bonne  femme 
a  de  grandes  marques  de  sa  prédestina- 
tion ;  elle  prie  Dieu  volontiers,  entend 
Volontiers  sa  parole,  ayme  la  fréquenta- 
tion des  Sacremens  ;  elle   est  par  fois 
retournée  de  bien  loin  tout  exprés  pour 
se  confesser  et  communier,  s'ennuyant 
fort  quand  elle  est  empeschée  d'entendre 
la  Messe.     Estant  dans  les  bois  pour 
faire    seicherie    d'Grignac,    et    voyant 
qu'elle  retardoit  trop  long  temps,  elle 
s'en  vint  à  Kébec  pour  communier  ;   le 
Père  qui  l'entendit  de  Confession,  par 
mégarde  ou  pour  l'éprouuer,  la  laissa  là 
sans  la  faire  approcher  de  la  saincte 
Table.    Cette  pauure  femme  luy  disoit  : 
le  suis  venue  de  si  loin  et  auec  tant  de 
peine,  pour  ioiiir  d'vn  si  grand  bien,  et 
vous  m'en  piïuez  ;  ay-ie  donc  fait  quel- 
que offense  qui  mérite  ce  châtiment  ? 
Elle  s'en  alla  trouuer  vn  autre  Père,  et 
luy  fit  ses  plaintes  auec  vne  telle  can- 
deur, qu'il  en  demeura  tout  édifié.     Il 
faut    confesser   que  ces  deux  bonnes 
âmes  m'ont  trompé,  ie  ne  croyois  pas 


que  la  Foy  fust  si  fortement  enracinée 
dans  leurs  cœurs.     A  peine  estoienl-ils 
Chrestiens,  que   Dieu  les  a  visités  ou 
éprouués  fort  rudement.     Ce  nouueau 
Chrestien,  parlant  vu  iour  à  vn  sien  pa- 
rent de  nostre  doctrine  et  du  secours 
que  nous  donnions  aux  Saunages  pour 
les  réduire  dans  vne  bourgade,  luy  dit 
que  le  sentiment  commun  de  la  pluspart 
de  ceux  de  sa  nation,  estoit  que  tout  ce 
que  nous  en  faisions  n'estoit  qu'vn  voile 
pour  couurir  nostre  malice,  et  que  nous 
ne  prétendions  que  la  ruine  du  pays  et 
la  mort  de  tous  les  habitans:  Et  qu'ainsi 
ne  soit,  dit-il  à  Noël,  tu  verras  bien-tost 
tes  enfans  mourir  deuant  tes  yeux,  tu 
suiuras  par  après,  et  si  nous  leur  pre- 
stons  l'oreille  aussi  bien  que  toy,  nous 
passerons  par  le  mesme  guichet.     Voila 
le  bruit  qui  court,   disoit  ce  causeur. 
Noël  me  vint  raconter  tout  cecy  sans  se 
troubler,  m'exhortant  à  prescher  fort  et 
ferme  contre  cet  erreur.     Or  soit  que  le 
Diable  cognust  la  disposition  du  corps  de 
ses  enfans,  ou  que  Dieu  voulust  tirer  sa 
gloire  de  la  foy  et  de  la  constance  de  ces 
nouueaux  Chrestiens  ;   quoy  que  c'en 
soit,  de  cinq  enfans  qu'ils  auoient,  les 
voila  quasi  reduicts  à  vn.      Bien-tost 
après  ce  discours,  l'vn  de  ses  enfans  fut 
pris  d'vne  fiebure  etique  qui  luy  ostera 
la  vie  dans  peu  de  iours,  car  il  n'a  plus 
que  les  os,  qui  luy  percent  la  peau  en 
plusieurs  endroicts.     A  quelque  temps 
de  là  vn  autre  qui  estoit  au  séminaire, 
fut  saisi  d'vne  autre  maladie  qui  luy  a 
duré  depuis  cinq  mois,  et  pour  le  pré- 
sent on  ne  luy  donne  plus  que  peu  de 
iours  de  vie.     Son  fils  aisné  âgé  d'enui- 
ron  quatorze  ans,  qui  estoit  aussi  nostre 
Séminariste,  luy  seruoit  de  consolation 
dans  ses  aduersitez,  car  en  vérité  c'étoit 
vn  enfant  bien  fait  et  d'vn  excellent 
esprit:  vne  deiluxion  ou  vne  pleurésie 
le  saisit  inopinément,  et  après  luy  auoir 
fait  souffrir  de  grandes  douleurs,  l'em- 
porta dans  peu  de  iours  dans  nostre 
Maison,  où  on  l'auoit  apporté  pour  estre 
pansé  plus  commodément.     Son  père 
ne  bougea  d'auprès  de  luy  tandis  qu'il 
fut  malade  ;  sa  mère  le  venoit  visiter 
tous  les  iours  de  plus  d'vne  grande  lieuë. 
C'est  dans  cette  maladie  que  nous  recon- 

nusmes  la  foy  du  père  et  de  l'enfant  :  la 
fiéure  estant  deuenuë  si  chaude  et  si 
violente,  qu'elle  le  faisoit  par  fois  ex- 
trauaguer,  sitost  que  ce  pauure  enfant 
auoit  quelque  relâche,  son  père  nous 
appelloit  et  nous  prioit  de  luy  parler  de 
Dieu  pour  bien  disposer  sou  âme  à  la 
mort.  le  Tay  veu  par  fois  se  ietter  à 
genoux  auprès  de  son  lict  pour  prier 
Dieu,  et  le  faire  prier  à  son  fils  ;  sa  mère 
prioit  de  son  costé,  et  tous  deux  firent 
vn  vœu  à  Dieu  pour  la  santé  de  leur 
enfant,  mais  auec  vne  très-grande  rési- 
gnation à  la  volonté  de  Dieu  :  Ce  n'est 
pas  nous,  disoient-ils,  qui  commandons 
à  la  vie,  si  tu  preuois,  ô  grand  Capitaine 
du  Ciel,  que  nostre  enfant  venant  sur 
l'âge,  ne  te  veuille  pas  obéir,  nous  ne 
te  demandons  point  sa  santé  ;  mais 
comme  tu  es  bon,  donne  luy  secours  et 
pour  son  corps  et  pour  son  âme.  L'en- 
fant de  son  costé  estoit  fort  bien  disposé, 
témoignant  qu'il  ne  croignoit  point  la 
mort  ;  il  se  confessa,  récent  le  Corps  de 
Nostre  Seigneur  et  l'Extréme-Onction 
auec  bon  iugement,  se  remettant  à  la 
volonté  de  Dieu,  sans  luy  demander  la 
vie,  si  on  ne  luy  faisoit  demander.  Sa 
prière  ordinaire  estoit  :  Iesvs,  aye  pitié 
de  moy,  fay  moy  miséricorde,  ie  suis 
marry  de  t'auoir  offensé.  En  fin  se 
sentant  proche  de  la  mort,  il  nous  dit  : 
le  n'en  puis  plus,  tenez,  touchez  mon 
corps,  il  est  desia  froid,  ie  me  meurs. 
On  le  fit  confesser  derechef,  et  l'absolu- 
tion receuë,  sa  déiluxion  l'étouffa  tout 
d'vn  coup.  Estant  mort,  i'aduerty  Fran- 
çois Xauier,  qui  se  trouua  présent  de 
consoler  son  père,  craignant  que  ce  coup 
ne  l'ébranlast  ;  mais  François  me  dit: 
Noël  a  le  cœur  bon  :  si  tost  qu'il  a  veu 
expirer  son  fils,  il  m'a  dit  que  pen- 
dant qu'il  le  voyoit  souffrir,  la  tri- 
stesse affligeoit  son  âme,  mais  que  le 
voyant  mort,  et  hors  de  tout  secours 
humain,  son  cœur  s'estoitsenty  soulagé. 
En  eflect,  ce  bon  homme  me  vint  trou- 
uer,  et  me  dit  :  Nikanis,  tu  diras  à  no- 
stre Capitaine,  il  parloit  de  Monsieur  le 
Gouuerneur,  que  ie  le  remercie  de  ce 
qu'il  a  visité  mon  fils  dans  sa  maladie, 
et  tu  l'asseureras  que  mon  cœur  est  tout 
libre,  et  que  ie  me  souuiens  bien  de  la 


parole  que  i'ay  donné  à  Dieu  de  le  ser- 
uir  tonte  ma  vie  ;  ie  ne  suis  pas  vn  en- 
fant pour  la  reuoquer  ;  ie  le  prieray 
tousiours,  c'est  luy  qui  dispose  de  nos 
vies,  nous  n'en  sommes  pas  les  maistres. 
Ces  paroles  consolèrent  grandement 
Monsieur  le  Cheualier  de  Montmagny, 
que  ie  nommerois  volontiers  le  Cheua- 
lier du  sainct  Esprit,  tantie  le  vois  porté 
aux  actions  sainctes  et  courageuses,  et 
remplies  de  l'esprit  de  Dieu. 

Apres  ceste  mort,  il  se  trouue  que  sa 
fille  adoptiue  a  vne  toux  dangereuse,  et 
que  son  plus  petit  fils  s'en  va  mourant  : 
en  vérité  ce  bon  homme  peut  bien  dire  : 
Probasli  me,  et  cognouisti  me  :  C'est  ce 
qu'on  luy  inculquoit  souuent,  que  Dieu 
vouloit  éprouuer  sa  foy.  Ces  coups  de 
flèches  luy  estoient  tirés  du  Ciel  par 
amour.  Ce  n'est  pas  tout,  sa  femme 
subsistoit  parmi  toutes  ces  maladies,  et 
secouroit  ses  enfans  ;  Dieu  la  voulut 
affliger  aussi  bien  que  les  autres  :  elle 
fut  prise  de  la  petite  vérole  qui  couroit, 
et  fut  la  première  qui  entra  dans  l'Ho- 
spital  nouuellement  étably  à  Kébec.  De- 
uant  ces  grandes  atteintes,  son  mary 
auoit  desia  receu  quelques  attaques  de 
ses  gens  ;  car  estant  descendu  à  Tadous- 
sac,  les  Saunages  se  mocquoient  de  luy 
sçachant  qu'il  prioit  Dieu,  disans  qu'il 
vouloit  deuenir  Ie^uite  ;  qu'il  vouloit 
paroistre  auoir  de  l'esprit,  et  que  tout 
ce  qu'il  en  faisoit,  n'estoit  que  pour 
viure  long-temps  çà  bas  en  terre,  mais 
qu'il  se  trouueroit  trompé.  Yn  de  ses 
Compatriotes  luy  dit  vn  iour  ie  ne  sçay 
quoy  qu'il  auoit  veu  en  songe,  luy  en- 
joignant de  l'exécuter  s'il  ne  vouloit 
bien-tost  mourir  ;  cela  ne  l'étonna  point, 
il  répondit  qu'il  demanderoit  au  Père 
qui  le  gouuernoit,  si  la  chose  estoit  per- 
mise, qu'en  ce  cas  il  l'accompliroit,  au- 
trement non.  On  luy  deffendit  de  la 
faire,  il  obéît  sans  scrupule  et  sans  ré- 
plique. Yoila  ce  qu'opère  la  grâce  dans 
vn  cœur  qu'on  appelle  barbare,  disons 
plustost  dans  les  enfans  de  Dieu,  puis 
qu'ils  sont  rendus  tels  par  le  Baptesme. 

le  pensois  finir  le  discours  de  ces  deux 
Familles,  mais  puis  que  les  vaisseaux 
me  donnent  encor  loisir  de  parler,  il 
faut  que  la  douleur  et    la   ioye    qui 

partagent  maintenant  mon  cœur,  soient 
(a  conclusion  de  ce  Chapitre.  Quel- 
ques Sauuages  de  l'Isle,  retournant  du 
pais  des  Abnaquiois,  ont  rapporté  icy 
vue  petite  vérole  extrêmement  conta- 
gieuse ;  ce  mal  qui  tue  par  tout  ces  pan- 
ures peuples,  est  descendu  iusques  à 
Sillery,  c'est  à  dire,  en  la  Résidence  de 
Sainct  Joseph,  où  nous  rassemblons  les 
Sauuages.  Apres  nous  en  auoir  enleué 
quelques-vns,  après  nous  auoir  rauy  vn 
vray  Apostre  de  ces  contrées,  iJ  s'est 
ietté  sur  les  Chefs  de  ces  deux  premières 
Familles  sédentaires  auec  vue  telle  fu- 
reur, que  nous  n'en  sçauons  pas  encor 
le  succez.  François  Xauier,  iadis  Ne- 
naskSmat,  a  esté  pris  le  premier,  on  le 
fît  incontinent  porter  à  l'Hospital  pour 
y  estre  promptement  secouru.  A  peine 
y  estoit-il  entré,  que  iNoél  Negahamat  se 
sentit  assailly  du  mesme  mal;  comme 
ie  me  disposois  pour  l'emporter  à  Kébec 
dans  vn  canot,  afin  de  le  loger  auec  les 
autres  malades,  on  m'écriuit  que  Fran- 
çois Xauier  me  demandoit,  et  que  si  ie 
le  voulois  voir  pour  la  dernière  fois,  que 
ie  me  dépêchasse.  A  mesme  temps, 
voicy  quatre  Familles  de  Sauuages  qui 
arriuent  à  Sillery  à  dessein  de  se  rendre 
sédentaires,  et  de  grossir  nostre  Bour- 
gade encommencée.  Les  conseils  de 
•Dieu  sont  étranges  :  il  oste,  il  donne,  il 
deslruit,  il  bastit,  en  vn  mot  il  est  le 
Maistre,  il  fait  ce  qu'il  veut,  qu'il  soit 
beny  à  iamais  ;  s'il  n'eust  affligé  le  bon 
lob,  iamais  ce  grand  flambeau  n'eust 
éclairé  le  monde  ;  s'il  n'eust  secoué  les 
premières  Colomnes  de  ceste  nouuelle 
Eglise  et  de  cet  arrest  ou  réduction  des 
Sauuages,  on  n'en  eust  pas  veu  la  fer- 
meté. Il  me  fallut  ioùer  vn  étrange 
personnage  :  car  faisant  profession  d'ar- 
rester  les  Sauuages,  il  me  fallut  chasser 
ceux  qui  se  presentoient.  Allez,  mes 
chers  amis,  leur  dis-je,  retirez-vous, 
autrement  la  maladie  vous  pourra  égor- 
ger :  l'amour  que  ie  vous  porte  me  fait 
vous  donner  ce  conseil  ;  ne  vous  éloi- 
gnez pas  neantmoins  beaucoup,  afin  que 
nous  puissions  auoir  de  vos  nouuelles, 
ils  me  promirent  de  m'obeir  de  poinct 
en  poinct,  et  là  dessus  se  rembarquent 
et  s'en  vont,  me  nommant  le  lieu  où  ils 


se  retireroient.  Cela  fait,  ie  m'en  vay 
dire  à  toutes  les  autres  Familles  arre- 
stées  auprès  de  nous,  qu'il  seroit  bon 
qu'ils  s'éloignassent  pour  vn  temps.  Je 
ne  sçay  pas  quels  estoient  les  mouue- 
mens  de  mon  âme,  mais  ie  sçay  bien 
que  Dieu  ne  veut  pas  que  le  cœur  de 
l'homme  s'attache  à  quoy  que  ce  soit. 
Ayant  donc  chassé,  pour  ainsi  dire,  et 
banny  pour  vn  temps  ces  panures  bre- 
bis bien  désolées,  le  Père  Yimont  qui 
nous  estoit  venu  voir  à  Sillery,  et  moy 
et  vn  ieune  Sauuage,  prenons  nostre 
malade  dans  vn  canot,  et  le  portons 
en  la  maison  de  charité  et  de  miséri- 
corde, c'est  à  dire,  à  l'Hospital.  Si  tost 
qu'il  fut  placé,  ie  m'approche  du  lict  de 
François  Xauier,  et  le  voyant  en  vn  tres- 
pitoyable  état,  ie  me  couure  la  face 
de  mon  mouchoir,  et  m'appuye  la  teste 
sur  son  cheuet,  sans  luy  poùuoir  parler. 
Ceux  qui  trauaillentau  salut  des  âmes, 
ont  des  tendresses  pour  leurs  Néophytes, 
aussi  bien  que  les  mères  pour  leurs  en- 
fans.  Ce  bon  Sauuage  vrayement  Chre- 
stien,  se  tournant  vers  moy,  me  dit  : 
Nikanis,  ne  t'attriste  point,  ie  meurs 
fort  volontiers,  ie  ne  crains  point  la 
mort,  ie  m'ennuye  sur  la  terre,  i'espere 
que  i'iray  au  Ciel.  le  vous  laisse  à  pen- 
ser si  ces  paroles  me  perçoient  le  cœur. 
Le  voyant  fort  oppressé,  ie  prie  nos 
Pères  qui  estoient  présents  de  luy  appor- 
ter le  sainct  Viatique  ;  pendant  qu'on 
l'alloit  quérir,  ie  le  confessay.  Mon- 
sieur le  Gouuerneur,  Monsieur  le  Che- 
ualier  de  l'Isle,  et  quantité  de  nos 
François  se  trouuerent  présents  à  ceste 
action  :  le  malade  ayant  receu  son  Créa- 
teur, ie  priay  encore  qu'on  allast  quérir 
les  sainctes  Huiles  pour  luy  donner  l'Ex- 
tréme-Onction.  Pendant  ces  allées  et 
venues,  ce  bon  Néophyte  fit  son  action 
de  grâces  à  Dieu,  et  comme  ie  luy  eus 
déclaré  qu'vne  Damed'eminente  qualité, 
Niepce  d'vn  des  plus  grands  du  Royaume, 
auoit  enuoyé  ces  bonnes  Religieuses  pour 
le  secourir  et  tous  les  siens,  ie  ne  pou- 
uois  luy  faire  entendre  la  grandeur  de 
Monseigneur  le  Cardinal  et  de  Madame 
la  Duchesse  d'Aiguillon  sous  autres  ter- 
mes, il  s'écria  :  Vous  quiauez  tout  fait, 
donnez  vostre  Paradis  à  ce  grand  Capi- 

taine,  et  payez  bien  au  Ciel  tous  les 
biens  que  nous  fait  sa  Niepce  en  terre. 
Vous  estes toutbon,  ayez  encore  pitié  de 
celuy  qui  nous  a  logés,  et  tous  nos  enfans. 
Apres  qu'il  eut  fait  ses  prières,  ie  luy 
demanday  s'il  se  souuenoit  bien  de  ceste 
grande  veuë  du  Paradis  et  de  l'Enfer, 
qu'il  auoit  eue  vn  peu  après  son  Baptesme 
il  y  a  plus  d'vn  an  ;  ie  luy  recommanday 
sur  tout  qu'il  se  donnast  bien  garde  de 
mentir,  ayant  l'âme  sur  le  bord  des  lé- 
ures,  et  nostre  Seigneur  encore  présent 
dans  son  cœur.  Nïkanis,  il  se  peut  faire 
que  ie  n'aye  pas  dit  vray,  me  fit-il:  car  ie 
t'ay  dit  que  i'auois  veu  la  demeure  du 
grand  Capitaine  du  Ciel,  ie  ne  sçay 
pas  si  c'estoit  sa  maison  ;  mais  ce  que 
i'ay  veu  estoit  si  beau  et  si  rauissant,  que 
ie  creus  que  c'estoit  là  sa  demeure  :  il 
n'y  a  rien  de  semblable  en  terre;  i'ay 
encore  ceste  beauté  si  imprimée  en  l'e- 
sprit, que  ie  ne  croy  pas  en  perdre  ia- 
mais  la  mémoire.  En  fin  nous  luy  don- 
nâmes l'Extréme-Onction,  qu'il  receut 
auec  de  grands  ressentiments  de  dou- 
leur d'auoir  offensé  Dieu.  Comme  il 
voyoit  bon  nombre  de  nos  François 
prians  Dieu  pour  luy  à  genoux  à  l'entour 
de  son  lict,  il  éleua  sa  voix,  et  leur  dit  : 
Mes  amis,  vous  me  faites  plaisir  de  me 
visiter  et  de  prier  Dieu  pour  moy  ;  ie 
vous  asseure  que  si  ie  vay  au  Ciel, 
comme  i'espere,  ie  le  prieray  pour  vous. 
Ces  paroles  et  la  deuotion  de  ce  bon 
Sauuage  en  toucha  plusieurs  iusques  aux 
larmes.  Nous  n'attendions  pas  de  voir 
ces  conuersions  de  nos  iours.  Ce  n'est 
pas  tout,  à  quelque  temps  de  là,  il  fit 
venir  ses  enfans,  qui  se  ietterent  à  ge- 
noux auprès  de  son  lict,  luy  demandè- 
rent pardon,  et  le  prièrent  de  leur  don- 
ner sa  bénédiction  ;  il  leur  donna  de 
très-bons  conseils,  leur  recommanda  la 
perseuerance  en  la  Foy,  leur  enioignit 
de  nous  obeïr  comme  à  luy-mesme,  de 
viure  en  paix  et  en  amitié  l'vn  auec 
l'autre,  et  de  ne  rien  mettre  dans  sa 
fosse  après  sa  mort  ;  puis,  faisant  le 
signe  de  la  Croix  sur  eux,  il  leur  dit  : 
Adieu,  mes  enfans,  ie  prieray  pour  vous 
en  Paradis. 

Quelque  temps  après,  comme  ie  le 
visitois,  ie  luy  demanday  ce  qu'il  pen- 


soit  :  le  pense  en  Dieu,  me  fit-il,  mon 
cœur  est  tousiours  en  luy,  ie  tasche  de 
faire  comme  vous  :  il  me  semble  que 
vous  pensez  tousiours  en  luy,  ie  veux 
faire  le  mesme.  Quel  subiect  de  confu- 
sion à  vn  cœur  lasche  comme  le  mien  ! 

A  même  temps  que  cecy  sepassoit,  sa 
femme  accoucha  toute  seule  sans  ayde 
d'aucune  personne,  elle  accoucha  le  ma- 
tin, et  sur  le  midy  ie  la  vy  trauailler. 
Elle  s'estoit  retirée  sous  vne  méchante 
écorce  qui  ne  l'abrioit  d'aucun  vent  ;  à 
deux  iours  de  là  elle  porta  elle-mesme 
son  enfant  à  Kébec  pour  estre  baptisé. 
Mais  pour  augmenter  l'affliction  de  ceste 
Famille,  ceste  pauure  créature  tomba 
bien-tost  après  en  phrenesie,  qui  luy 
dura  quelque  temps  ;  de  l'heure  que 
i'écry  cecy,  elle  est  en  son  bon  sens  ; 
mais  noqs  sommes  encor  dans  l'incer- 
titude de  la  santé  ou  de  la  mort  de  son 
pauure  mary. 

Reuenons  à  nostre  autre  Néophyte 
Noël  Negabamat.  Si  tost  qu'il  se  sentit 
frappé  de  la  maladie,  il  me  dit  :  Nika- 
nis, ie  m'en  vay  à  la  mort  aussi  bien 
que  les  autres.  Comme  ie  l'exhortois  à 
diuertir  son  esprit  de  ceste  pensée,  il  se 
mit  à  rire.  Cela  seroit  bon,  dit-il,  si  ie 
craignois  la  mort  ;  nous  autres  qui 
croyons  en  Dieu,  ne  la  deuons  pas  crain- 
dre :  Tu  sçais  bien,  adiousta-il,  que 
plusieurs  Sauuages  croyent  que  vous 
estes  les  Autheurs  des  maladies  qui 
nous  font  mourir  ;  sois  asseuré  que 
ceux  qui  ont  la  foy  n'ont  point  ces  pen- 
sées ;  souuienne  toy  seulement  de  tenir 
ta  parole,  et  d'auoir  pitié  de  nos  enfans 
après  nostre  mort  ;  ie  ne  parle  pas  pour 
moy,  car  les  miens  sont  morts,  ou  peu 
s'en  faut,  mais  pour  François  Xauier. 
Il  ne  faut  point  perdre  la  resolution  que 
tu  as  prise  d'arrester  les  Sauuages.  Là 
dessus,  il  me  nomma  vne  Famille,  et 
me  dit  :  Quand  ie  seray  mort,  ceste 
Famille  prendra  ma  place.  Pour  les 
presens  que  nostre  Roy  nous  a  faits,  le 
fils  de  François  portera  l'habit  de  son 
père,  quand  on  fera  quelques  prières 
publiques  pour  le  Roy,  et  vn  tel  Sau- 
uage, qu'il  me  nomma,  portera  le  mien  ; 
consente  tousiours  ces  habits,  afin  que 
nos  descendans  sçachent  combien  le 

Roy  nous  a  aymez.  le  vous  confesse 
que  ie  fus  bien  estonné  quand  Pentendis 
tenir  ce  langage  à  ce  panure  homme. 
Sa  maladie  n'a  pas  esté  si  forte  ny  si 
pressante,  que  celle  des  autres.  Le 
Père  de  Quen  qui  visite  souuentefois  le 
iour  les  malades  de  THospital,  me  mande 
que  ce  bon  Néophyte  s'est  confessé  et 
communié,  et  qu'on  espère  qu'il  retour- 
nera bien-tost  en  sa  maison  à  Sillery, 
mais  que  sa  femme  est  retombée,  et 
qu'elle  est  en  danger  de  mort.  Voila 
d'étranges  épreuues  ;  mais  pour  vue 
marque  asseurée  que  Non  est  malum  ïn 
Ciuilatc,  quod  non  fecerit  Dominus,  que 
Dieu  est  l'Aulheur  de  ces  afflictions, 
e'est  que  la  foy  de  ces  nouueaux  Chre- 
stiens,  que  nous  pensions  deuoir  estre 
ébranlée  dans  les  tempestes.a  faitcomme 
les  arbres  qui  iettent  de  plus  profondes 
racines,  plus  ils  sont  combattus  des 
vents  ;  elle  s'est  affermie  iusques  à  nous 
consoler  sensiblement  dansles  plus  viues 
sources  de  noslre  douleur. 

En  fin  nous  espérons  le  calme  après 
ceste  bourasque,  Dieu  ne  démolit  point 
que  pour  mieux  rebastir.  Vous  diriez 
que  ces  calamitez  attirent  les  Saunages. 
ïe  me  tiens  desia  comme  asseuré  que 
nous  en  aurons  au  double  et  au  triple 
Van  prochain,  si  nous  auons  dequoy  les 
assister  ;  ils  nous  ont  donné  leurs  pa- 
roles, et  desia  quelques- vns  se  sont  rap- 
prochez en  attendant  que  le  froid  dis- 
sipe le  mauuais  air  que  les  malades  ont 
apporté  auec  eux.  l'espère  que  deuant 
que  les  vaisseaux  soient  armiez  en 
France,  que  nostre  petit  troupeau  se 
rassemblera,  et  se  trouuera  accreu  de 
plus  de  personnes  qu'il  n'en  est  mort. 
Ainsi  soit-il. 

CHAPITRE   VI. 

Du  Baptesme  d'vn  ieune  homme 
Algonquin. 

Te  couchay  bien  amplement  dans  la 
Relation  de  l'an  passé  les  grandes  dis- 
positions de  ce  ieune  homme,  lequel 
n'estant  encor  que  catéchumène,  pa- 
roissoit  desia  remply  des  grâces  bien 
particulières  que  Dieu  accorde  à  ceux 
qui  sont  laués  clans  le  sang  de  son  Fils, 
le  ne  m'estonneray  pas  si  après  auoir  si 
souuent  parlé  des  grandes  simplicitez 
de  ces  peuples,  il  se  trouue  en  France 
quelqu'vn  qui  reuoque  en  doute  les  biens 
que  nous  en  publions,  puisque  moy 
mesme  qui  vois  les  merueilles  de  mes 
yeux,  ne  les  puis  quasi  croire  qu'en  fai- 
sant reflexion  sur  la  grandeur  de  Dieu, 
Qui  non  est  personarum  aceeptor,  qui 
d'vn  berger  en  fait  vn  grand  Roy  et  vn 
grand  Prophète,  d'vn  pécheur  vn  grand 
Apostre,  et  d'vn  Saunage  vn  Ange  de 
son  Eglise.  Ce  ieune  homme  dont  nous 
parlons,  voyant  l'Automne  passé  que 
nous  retardions  son  Baptesme,  prit  ré- 
solution de  s'en  aller  auec  vne  escouade 
de  ses  gens  chercher  quelque  prouision 
dans  Fespaisseur  de  leurs  grandes  Fo- 
rests.  Il  ne  fut  pas  bien  loing,  que  son 
cœur  transi  de  crainte,  le  fit  rebrousser 
chemin  :  le  ne  sçaurois  plus,  nous  fit-il, 
m'esloigner  de  vous,  que  ie  ne  sois  ba- 
ptisé. Quand  ie  iette  les  yeux  "sur  les 
péchez  que  i'ay  commis  depuis  que  ie 
suis  au  monde,  et  que  ie  me  représente 
le  Baptesme  comme  vn  bain  qui  les  doit 
lauer,  ie  ne  sçaurois  quitter  ceux  qui 
me  doiuent  conférer  vn  si  grand  bien  ; 
i'ay  résolu  de  demeurer  icy  iusques  à  ce 
que  vous  m'ayez  ouuert  les  portes  de 
l'Eglise.  Nous  le  remismes  à  la  Feste 
de  tous  les  Saincts.  Dans  cette  attente 
comme  il  nous  visitoit  souuent,  cl  que 
par  fois  nous  le  faisions  manger  en  no- 
stre maison,  il  nous  tint  vne  lois  ce  dis- 
cours :  Mes  compatriotes  s'imagineront 
peut  estre  que  ie  vous  viens  voir  pour 

tirer  de  vous  quelques  commoditez  tem- 
porelles, et  peut  estre  encor  vous  au- 
tres pourriez  vous  auoir  cette  pensée  ; 
mais  ie  vous  supplie  de  croire  que  ie  ne 
vous  demande  rien,  et  que  ie  n'attends 
de  vous  que  la  seule  instruction  de  mon 
âme.  Si  Dieu  paroissoit  ça  bas  en  terre, 
ie  vous  quitteroislà  pour  l'aller  trouuer, 
ou  plustost  ie  vous  inuiterois  de  le  venir 
recognoistre  auec  moy,  car  vous  estes 
l'ouurage  de  ses  mains,  comme  tout  le 
reste  des  autres  créatures  ;  mais  puis- 
que Dieu  ne  se  fait  pas  voir  en  terre,  et 
que  nous  n'auons  pas  la  cognoissance 
de  ses  volontez,  il  faut  de  nécessité  que 
nous  visitions  et  que  nous  importunions 
ceux  qui  nous  la  peuuenl  donner. 

Yne  autre  fois  il  nous  parla  en  ces 
termes  :  Mon  cœur  est  fait  d'vne  autre 
façon  qu'il  n'estoit  il  y  a  quelque  temps  : 
car  auparauant  que  ie  vous  eusse  co- 
gneus,i'employois  tout  mon  esprit  à  re- 
chercher les  commoditez  de  cette  vie  ; 
à  peine  estois-ie  en  vn  endroit,  que  ie 
pensois  trouuer  mieux  en  vn  autre  ; 
maintenant  en  quelque  lieu  que  ie  trans- 
porte mon  corps,  mon  âme  demeure 
tousiours  auec  vous,  elle  n'a  point  de 
repos  qu'en  vos  discours,  iamais  elle  ne 
se  lasse  de  vous  oùir  parler  de  Dieu, 
nos  cabanes  me  semblent  des  maisons 
estranges  ;  et  encor  que  ie  sçache  que 
Dieu  est  par  tout,  ncantmoins  il  me 
semble  que  ie  suis  plus  prés  de  luy 
quand  ie  ne  suis  pas  esloigné  de  \ous. 
Quelques-vns  de  mes  gens  me  repro- 
chent que  ie  deuiens  françois,  que  ie 
quitte  ma  nation,  et  ie  leur  responds 
que  ie  ne  suis  ny  françois,  ny  sauuage, 
mais  que  ie  veux  estre  enfant  de  Dieu. 
Tous  les  François  ny  leur  Capitaine  ne 
sçauroient  sauner  mon  âme  ;  ce  n'est  pas 
en  eux  que  ie  crois,  mais  en  celuy  qui 
les  a  faits  eux  mesmes.  11  nous  tint  ces 
discours  en  meilleurs  termes  en  sa  lan- 
gue, que  ie  ne  les  rapporte  en  la  nostre. 

Le  voyant  tres-mal  couuert  dans  vn 
froid  fort  picquant,  ie  luy  demanday  s'il 
n'auoit  point  d'autre  robbe  que  celle 
qu'il  portoit  :  Ton  frère,  me  fit-il,  m'en 
adonné  vue  il  y  a  desia  long-temps, 
mais  ie  ne  la  porte  point  pour  deux  rai- 
sons  :    premièrement   ie    crains   mon 


corps,  si  ie  luy  donne  ses  aises,  et  que 
ie  le  couure  chaudement,  il  me  sollici- 
tera de  luy  procurer  tousiours  le  mesme 
bien,  et  si  ie  ne  le  puis  recouurer  par 
mon  industrie,  il  m'induira  doucement 
à  vous  fréquenter  plustost  pour  son  bien 
particulier  que  pour  le  salut  de  mon 
âme,  c'est  ce  qui  m'a  fait  résoudre  de 
ne  me  point  seruir  de  vos  presens  ; 
secondement  si  ie  me  montre  affe- 
ctionné à  vos  dons,  ie  seray  incessam- 
ment importuné  d'vne  femme  qui  n'a 
gueres  d'esprit,  laquelle  me  pressera 
de  tirer  de  vous  tout  ce  qu'elle  croira 
que  vostre  bonté  me  pourra  accorder. 
De  là  vient  que  i'ay  pris  resolution  de 
mépriser  mon  corps  pour  mieux  penser 
aux  biens  de  mon  esprit. 

Au  commencement,  disoit-il,  que  i'al- 
lois  voir  vos  Pères  qui  sont  aux  Trois 
Riuieres,  ie  pensois  à  part  moy:  Peut- 
estre  que  ces  gens-cy  s'imaginent  que 
ie  les  viens  voir  soubs  espérance  de  quel- 
que secours  temporel  ;  ils  se  trompent 
bien,  disois-ie  en  mon  cœur,  ce  n'est 
pas  mon  corps  qui  m'ameine  icy,  mais 
le  désir  de  sauner  mon  âme  ;  ie  pensois 
aux  biens  de  l'autre  vie,  et  non  pas 
aux  commoditez  de  celle-cy  que  nous 
menons  en  terre.  Parlons  de  son  Ba- 
ptesme. 

Il  s'y  disposa  de  longue  main  par  de 
grands  désirs  d'estre  fait  enfant  de  Dieu 
et  de  son  Eglise,  et  par  de  grands  re- 
grets de  ses  offenses  ;  il  admiroit  les 
effets  de  ce  Sacrement  que  nous  luy 
auions  expliqué,  il  souhaittoitd'en  auoir 
la  jouissance  ;  en  fin  le  iour  destiné 
s'approchant,  il  ieusna  la  veille.  Nous 
le  menasmesà  Kébec  pour  y  receuoir  ce 
Sacrement  en  la  présence  de  nos  Fran- 
çois. Là  il  fut  nommé  Ignace  par  Mon- 
sieur Ge.nd  son  Parrain.  Sa  modestie 
accompagnée  d'vne  saincte  liberté  luy 
faisoit  respondre  auec  grâce  et  fran- 
chise à  toutes  les  interrogations  qu'on 
luy  fit.  Il  fut  baptizé  le  Dimanche,  der- 
nier iour  d'Octobre,  et  le  lendemain  iour 
consacré  à  l'honneur  de  tous  les  saincts, 
il  se  communia  publiquement  en  la  Cha- 
pelle de  Kébec.  Les  occupations  que  nous 
auons  en  ce  temps-là  furent  cause  que 
ie  ne  pus  pas  sitost  l'interroger  des  sen- 

timcns  que  Dieu  luy  auoit  donnés  dans 
la  réception  de  ces  deux  grands  Sacra- 
mens.  ïe  le  lis  deux  iours  après  par 
manière  de  discours,  luy  demandant  si 
son  cœur  n'auoit  point  ressenly  de  ioye 
dans  son  Baptesma.  Sa  faee  s'épanouit 
à  cette  demande,  et  son  àme  goustant 
vue  autre  t'ois  les  contentemens  qu'elle 
auoit  receus  en  ces  mystères  sacres,  fit 
sortir  ces  paroles  de  sa  bouche  :  Estant 
à  la  porte  de  l'Eglise,  où  on  fait  demeu- 
rer les  Catéchumènes  deuant  leur  Ba- 
plesme,  il  m'estoit  à  voir  qu'on  me  te- 
noit  là  pour  cognoistre  ma  dernière  vo- 
lonté, et  pour  sçauoir  si  ie  croyois  et  si 
en  effect  ie  voulois  estre Chrestien  ;  mon 
cœur  sentoit  vne  grande  presse  d'en- 
trer vistement  dans  la  maison  de  Dieu, 
comme  si  quelqu'vn  m'eust  incité  vi- 
uement  à  faire  vue  chose  à  laquelle 
toute  mon  affection  esloit  portée.  le 
prenois  vu  singulier  plaisir  à  toutes 
les  interrogations  qu'on  me  faisoit.  le 
disois  en  moy  mesme  :  En  fin  Dieu  a  eu 
pitié  de  moy,  en  fin  la  porte  me  sera 
ouuerte,  ie  seray  bien  tost  de  la  famille 
des  croyans,  et  de  la  nation  des  enfans 
de  Dieu.  Quand  on  m'imprimoit  le  signe 
de  la  croix  au  front,  il  me  sembloit  que 
le  Diable  s'enfuyoit,  et  qu'il  n'auroit  plus 
doresnauantdepouuoirsurmoy.  Comme 
on  me  fit  entrer  en  l'Eglise,  ie  m'eeton- 
nois  comme  ie  ne  descendois  point  plus- 
tost  dans  les  enfers,  tous  mes  péchez 
se  representans  à  ma  mémoire  ;  mais  ie 
prenois  vn  si  grand  plaisir  qu'ils  s'en 
alloient  tous  s'effacer  en  vn  moment, 
que  ie  ne  sçaurois  l'expliquer  ;  ie  m'é- 
tonnois  comme  Dieu  m'auoit  tant  atten- 
du pour  me  faire  tant  de  biens  tout  en 
vn  coup.  Tout  aussi-tost  qu'on  eut  versé 
les  eaux  Sacrées  sur  ma  teste,  mon  cœur 
se  sentit  tout  changé.  En  effect  il  est 
tout  autre  qu'il  n'estoit  :  car  depuis  ce 
temps-là  il  me  semble  qu'il  n'attend  pas 
que  le  péché  vienne  iusques  à  luy  dans 
les  occasions  de  mal  faire  ;  mais  vous 
diriez  qu'il  sort  hors  de  moy  pour  aller 
au  deuant  des  choses  mauuaises,  pour 
les  repousser  et  les  esloigner  auec  vne 
telle  force,  qu'il  m'est  aduis  que  ce  n'est 
pas  moy  qui  résiste.  Il  me  semble  aussi 
que  ie  suis  deuenu  comme  sourd   et 


I  aueugle,  car  ie  ne  prends  point  garde  à 
ce  qui  se  passe  deuant  moy.  Hier  il  se 
litvn  grand  bruit  clans  nostre  cabane, 
les  enfans  faisoient  vn  tel  tintamarre, 
que  tous  mes  gens  s'en  fâchèrent  et  se 
mirent  à  crier  et  faire  plus  de  bruit  que 
les  enfans  mesmes  ;  ie  ne  prenois  point 
garde  à  tout  cela,  si  on  ne  m'en  eust 
aduerty,  si  bien  qu'il  me  vint  vne  pen- 
sée si  ie  ne  deuenois  point  sourd,  mais 
ie  m'aperceus  bien  que  mon  cœur  me 
parloit  si  fort  que  ie  n'escoutois  point 
les  créatures.  Magnus  Dominus  et  ma- 
gnitudinis  eius  non  est  finis.  0  que  Dieu 
est  grand  et  qu'il  est  bon  !  Si  les  Sau- 
nages pouuoient  tirer  ces  pensées  et  ces 
sentimens  d'vn  autre  endroit  que  du 
Liure  viuant  qui  est  Iesus-Christ,  iedou- 
terois  s'ils  disent  vray  ;  mais  ils  n'ont 
ny  liure  imprimé  ny  escrit  à  la  main,  et 
quand  ils  en  auroient,  ils  n'y  cognois- 
senl  rien,  ils  n'ont  commerce  auec  au- 
cun homme  de  la  terre  qui  leur  puisse 
donner  ces  pensées,  c'est  ce  qui  me  fait 
dire  que  cette  diuine  source  de  lumière 
et  d'amour  verse  par  soy  mesme,  ou  par 
le  ministère  des  bons  Anges,  ces sainctes 
pensées  et  ces  doux  sentimens  dans  des 
cœurs  iadis  remplis  de  barbarie,  et 
maintenant  possédez  de  Dieu. 

Pour  la  Communion,  comme  on  com- 
mença de  l'instruire  sur  ce  mystère 
vrayment  adorable,  il  s'écria  tout  rem- 
ply  d'étonnement  :  0  Sauuages,  serez 
vous  tousiours  des  chiens?  n'aurez-vous 
jamais  d'autre  nourriture  que  celle  des 
chiens?  Et  comme  on  luy  recomman- 
doit  de  ne  point  déclarer  cette  doctrine 
à  ses  compatriotes,  qui  n'ont  pas  encor 
la  Foy  :  Non,  non,  fit-il,  ne  craignez 
point,  ie  sçay  bien  qu'ils  ne  sont  pas 
tous  capables  de  ce  que  vous  m'ensei- 
gnez :  c'est  pourquoy  ie  ne  leur  dy  rien 
que  ce  qu'il  faut  dire  à  des  fols,  pour  les 
guérir  de  leur  maladie.  Cette  response 
non  attendue  nous  fit  rire,  car  il  la  don- 
noit  auec  assez  de  grâce  et  de  candeur. 
Comme  il  voulut  s'approcher  de  cette 
table,  Monsieur  (ïand  le  Parrain  le  con- 
duisant, Dieu  luy  donna  vn  grand  sen- 
timent d'humilité  :  11  me  sembloit,  disoit- 
il,  que  ie  ne  n'estois  qu'vne  pauure  pe- 
petite  puce,  et  ie  m'estonnois  qu'vn  si 

grand  Capitaine  voulust  entrer  dans  le 
cœur  d'vn  si  petit  animal  ;  î'e  ressenlois 
neantmoins  vn  si  grand  désir  de  m'ap- 
procher  de  lny,  que  ie  ne  le  sçaurois  dé- 
clarer. Il  apportoit  cette  comparaison  : 
si  on  retenoit  long-temps  vn  homme 
dans  vn  pais  estranger  esloigné  de  ses 
pareils  et  de  ses  amis,  si  après  auoir 
esté  bien  tourmenté  il  Irouuoit  moyen 
d'éuader  et  de  retourner  en  sa  patrie, 
auec  quelle  affection  s'y  porteroit-il?  de 
quel  doux  plaisir  ne  ioùiroit-il  pas  à  la 
veuë  de  ses  parens  et  de  ses  amis  ? 
Voila  comme  estoit  mon  âme,  il  me 
sembloit  qu'elle  sortoit  d'vne  rude  ca- 
ptiuité,  et  qu'elle  courroit  de  toutes  ses 
forces  après  celuy  qu'elle  alloitreceuoir, 
et  nonobstant  toute  son  ardeur,  il  luy 
sembloit  qu'on  la  pressoit  encor  inté- 
rieurement de  s'approcher  de  luy  quand 
elle  l'eut  receu,  elle  se  trouua  contente 
et  satisfaite  comme  vne  personne  qui 
n'a  plus  rien  à  souhailter.  Rcgi  sœcu- 
lorum  immortali  soli  Deo  honor  et  glo- 
ria,  amen.  Que  le  Dieu  des  Dieux  soit 
à  iamais  beny.  le  ne  m'attendois  pas 
de  voir  le  reste  de  mes  iours  des  effects 
si  puissans  de  sa  grâce  dans  le  cœur 
d'vn  barbare.  Toutes  les  peines  qu'on 
a  prises,  toutes  les  dépenses  qu'on  a 
faites  pour  le  salut  des  Saunages,  sont 
plus  que  suffisamment  payées  par  la 
conuersion  de  ce  seul  homme.  Passons 
outre. 

Depuis  son  Baptesme,  il  a  mené  vne 
vie  conforme  à  ces  grâces,  en  voicy  quel- 
ques preuues.  Les  Algonquins  de  l'isle, 
qui  sont  ses  compatriotes,  estans  de- 
scendus en  grand  nombre  aux  Trois 
Riuieres,  il  se  mit  à  les  instruire  auec 
vne  telle  ardeur  que  ses  gens  le  tindrent 
suspect,  si  bien  que  quelques-vns  le 
soupçonnèrent  de  s'allier  auec  nous  pour 
les  faire  mourir.  Ils  espioient  toutes 
ses  actions,  prenoient  garde  où  il  alloit, 
ne  l'abordant  qu'en  crainte,  comme  on 
feroit  vn  Negromancien.  On  ne  l'inui- 
toit  plus  aux  festins,  comme  vn  tres-me- 
schant  homme  dont  ils  se  défioient  ;  c'est 
vn  déshonneur  estans  parmy  eux  que 
d'estre  exclu  de  ces  banquets,  mais  il 
ne  s'en  mettoit  guiere  en  peine  ;  bref 
ie  cognoissois  l'amour  ou  l'auersion  que 


quelqu'vn  auoit  de  nostre  créance  par 
le  bon  ou  manuais  visage  qu'on  luy 
portoit,  ayant  cette  consolation  la  plus 
douce  qu'vn  homme  puisse  auoir  en  ce 
monde,  de  se  voir  aymé  ou  hay  pour 
Iesus-Christ.  En  fin  les  faux  bruits  que 
le  Diable  semoit  conti  e  la  Doctrine  de  Ie- 
sus-Christ se  dissipans,  ceux  qui  auoient 
quelque  désir  de  leur  salut  l'escoutoient 
volontiers.  Il  preschoit  auec  vne  liberté 
vrayment  apostolique,  reprenoit  hardi- 
ment les  vices  deuant  les  plus  apparens 
et  les  plus  orgueilleux  de  sa  nation. 

Uni  pensons  nous  estre  ?  disoit-il  vn 
iour  ;  voulez-vous  que  ie  vous  déclare 
quelle  est  vostre  grandeur  ?  Il  prenoit 
vn  pois  chiche  en  sa  main,  et  le  tenant 
suspendu  sur  vn  grand  brasier,  il  s'é- 
crioit  :  Voila  ce  que  nous  sommes  entre 
les  mains  de  Dieu.  Si  ce  pois  que  ie 
tiens  de  mes  deux  doigts  s'enorgueil- 
lissoit,  s'il  estoit  capable  de  receuoir 
mon  commandement,  et  qu'il  me  refu- 
sas! obéissance,  s'il  me  disoit  qu'il  n'a 
que  faire  de  moy  qui  le  soustiens  au 
dessus  de  ce  feu,  ne  meriteroit-il  pas 
que  ie  le  laissasse  tomber  dans  ce  bra- 
sier? Voila  ce  que  nous  deuons  attendre 
de  la  main  de  Dieu,  qui  nous  soustient 
et  qui  nous  conserue,  si  nous  refusons 
d'embrasser  la  Foy  et  d'obeyr  à  ses  vo- 
lonlez. 

Il  trauailloit  iour  et  nuict  pour  la  con- 
uersion de  ces  panures  gens,  il  agissoit, 
et  auprès  de  Dieu,  et  auprès  de  nous,  et 
auprès  d'eux.  Il  faisoit  des  oraisons 
pleines  de  larmes,  s'en  alloit  dans  le 
fond  du  bois,  et  là  prenoit  vn  chasti- 
ment  sur  son  corps  auec  des  ronces 
pour  attirer  la  miséricorde  de  Dieu, 
et  appaiser  sa  colère  contre  son  peuple. 

Il  nous  venoit  auertir  de  ceux  qui 
estoient  mieux  disposez,  et  nous  don- 
noit  aduis  comme  il  se  falloit  comporter 
en  leur  endroit.  Helas,  leur  disoit-il 
par  fois,  s'il  ne  tenoit  qu'à  donner  ma 
vie  pour  vostre  salut,  que  ie  le  ferois 
volontiers  !  Quand  il  vit  que  la  nécessité 
les  contraignoit  de  s'esloigner  de  nous, 
les  Nauires  tardans  trop  à  venir,  il  s'é- 
crioit  auec  vn  grand  sentiment:  11  me 
semble  qu'on  m'arrache  les  entrailles: 
faut-il  que  tant  d'âmes  se  perdent  faute 

de  secours  !  le  Diable  qui  ne  les  a  pas 
créés  sera- il  lousiours  leur  maistre  ? 
Les  Hiroquois  leurs  ennemis  leur  venans 
faire  la  guerre,  il  «lit  au  Père  qui  l'auoit 
particulièrement  instruit  aux  Trois  \{\- 
uieres,  qu'il  falloit  l'aire  paroislre  que 
ceux  qui  estoient  baptisez  n'estoient 
point  poltrons,  (pie  Dieu  leur  donnoit 
du  courage.  Il  se  confessa,  puis  alla 
recognoistre  l'ennemy,  l'approchant  de 
si  près  qu'il  luy  eust  peu  parler.  ramais 
on  ne  le  vit  troublé,  ny  iamais  saisi  de 
crainte  ;  il  leur  reprocha  par  après  que 
le  peu  de  confiance  qu'ils  auoient  eu  en 
Dieu,  les  auoit  perdus. 

Les  Saunages  sont  fort  libéraux  les 
vns  entiers  les  autres,  niais  ils  font  leurs 
presens  à  leurs  parens  ou  à  leurs  amis, 
ou  à  ceux  dont  ils  espèrent  le  récipro- 
que. Rostre  Néophyte,  ayant  fait  quel- 
que bonne  chasse,  ou  quelque  bonne 
pesche,  partage  les  malades  et  les  pau- 
ures  nécessiteux  tout  les  premiers. 

Il  auoit  vne  sœur  qu'il  aymoit  vnique- 
ment;  il  taschoit  de  luy  procurer  le  Ba- 
ptesme,mais  deuantqne  ce  bonheur  luy 
arriuast  elle  mourut,  s'estant  esioignée 
du  lieu  où  elle  peust  receuoir  ce  Sacre- 
ment; cela  le  troubla  fort,  notamment 
de  ce  qu'elle  estoil  morte  denant  que 
ses  péchez  luy  fussent  pardonnez.  Comme 
il  estoit  dans  cette  angoisse,  il  s'appro- 
cha de  la  Communion,  et  sortant  de  la 
table,  il  eut  cette  pensée  :  Si  ma  sœur 
est  damnée,  ce  n'est  pas  la  faute  de  Dieu, 
car  il  est  tout  bon,  et  n'a  pas  manqué 
de  luy  donner  les  moyens  nécessaires 
pour  se  sauner  ;  c'est  donc  elle  qui  a 
failly  de  son  costé  :  or  puis  qu'elle  a 
refusé  l'amitié  de  Dieu,  ie  ne  la  veux 
plus  aymer,  car  ie  ne  veux  point  auoir 
d'autres  amis  que  les  amis  de  Dieu  ; 
ie  suis  de  son  party.  Depuis  ce  temps 
il  perdit  entièrement  la  mémoire  de 
cette  sœur  qu'il  auoit  tant  chérie. 

Quelques  iours  après  cette  mort,  vn 
Saunage  son  beau  frère  l'abordant  luy 
lit  beaucoup  de  reproches  de  ce  qu'à  son 
dire  il  ne  luy  faisoit  point  part  des  meu- 
bles de  sa  sœur,  dont  il  pensoit  qu'il 
fust  saisi  :  Tu  dis,  luy  faisoit-il,  que  lu 
crois  en  Dieu,  et  cependant  tu  commets 
vne  espèce  d'auarice  ou  de  larcin,  rete- 


nant pour  toy  seul  ce  qu'auoit  ta  sœur  ; 
si  tu  croyoiscomme  tu  le  dis,  lu  ne  com- 
met trois  pas  ces  actions.  Ignace  enten- 
dant ce  discours  et  plusieurs  autres  in- 
jures et  reproches  que  cet  homme  luy 
fit,  repartit  en  celte  sorte  sans  se  trou- 
bler :  Tu  dis  que  ie  croy  en  Dieu,  tu  le 
dis  auec  reproche,  mais  ie  croy  auec 
vérité,  et  si  ie  n'y  croyois  pas,  ie  te  fe- 
rois  bien  ressentir  les  iniures  que  lu  me 
donnes;  mais  ie  t'asseureque  mon  cœur 
n'est  point  altéré,  qu'il  ne  te  veut  au- 
cun mal,  et  qu'il  souffre  auec  plaisir 
tous  ces  reproches  que  tu  m'as  fait;  il  y 
a  quelque  temps  que  ie  n'aurois  pas  en- 
duré tes  iniures,  pour  le  présent  ie  te 
donne  parole  que  non  seulement  ie  ne 
te  veux  aucun  mal,  mais  que  ie  prieray 
Dieu  pour  toy,  et  que  dans  les  occasions 
ie  te  i'eray  tout  le  plaisir  qui  me  sera 
possible.  Quand  est  du  bagage  de  ma 
sœur,  ie  ne  l'ay  pas  ;  sçache  où  elle  l'a 
mis  en  depost,  et  l'emporte  ;  i'aymerois 
mieux  perdre  tout  ce  que  i'ay,  que  de 
te  voir  offenser  celuy  qui  a  tout  fait.  II 
disoit  par  fois  au  Père  qui  l'a  instruit 
plus  particulièrement:  Mortifie  moy 
en  public  denant  les  autres,  afin  que 
ceux  qui  veulent  estre  baptisez  se  per- 
suadent qu'il  faut  exerceria  vertu  quand 
on  est  enfant  de  Dieu.  Yoila  de  grands 
elfects  de  la  grâce.  Que  Dieu  soit  beny 
à  iamais  des  hommes  et  des  Anges, 
des  Schytes  et  des  Barbares,  aussi  bien 
que  des  Grecs.     Ainsi  soit-il. 

CHAPITRE   VII. 

De  la  Conuersion  d'vn  Capitaine  et  de 
toute  sa  famille. 

Il  y  a  de  deux  sortes  de  Capitaines 
parmy  les  San  liages,  les  vns  le  sont  par 
droit  de  naissance,  les  autres  par  éle- 
ction. Ces  peuples  ne  sont  point  si 
barbares  qu'ils  ne  portent  du  respect 
aux  descendans  de  leurs  Chefs;  si  bien 
que  si  le  fils  d'vn  Capitaine  a  quelque 
conduite,  sur  tout  s'il  a  quelque  élo- 
quence naturelle,  il  tiendra  la  place  de 
son  père  sans  contredit.  Celuy  dont 
nous  parlons,  est  Capitaine  d'extraction, 
il  est  d'vn  bon  sens,  homme  de  courage  ; 
mais  comme  il  n'a  pas  le  babil  en  main, 
aussi  n'est-il  pas  dans  la  souueraine 
gloire  des  Capitaines:  ces  barbares  font 
bien  soutient  plus  d'état  d'vn  grand  cau- 
seur que  d'vn  homme  de  bon  sens.  Us 
honorent  neantmoins  celuy-cy,  et  l'ont 
en  estime,  luy  déférant  beaucoup  en 
leurs  conseils.  Nous  auons  tâché  vn 
fort  long-temps  de  le  gagner  à  Dieu, 
mais  il  nous  faisoit  tousiours  de  la  ré- 
sistance. Yn  Saunage,  voyant  vn  iour 
que  nous  pressions  fort  ce  Capitaine 
d'embrasser  la  Foy,  nous  dit  par  après 
en  particulier  :  Si  celuy-là  vous  donne 
sa  parole,  tenez -vous  asseurez  qu'il 
croit,  car  il  ne  vous  déguisera  point  sa 
pensée.  En  effect  Jamais  il  ne  nous  a 
donné  grande  espérance  de  sa  couuer- 
sion,  Risques  à  ce  que  Dieu  l'a  contraint 
de  se  rendre.  Nous  l'auions  destiné 
pour  estre  le  fondement  et  la  base  de  la 
réduction  de  sainct  Ioseph,  croyans  qu'il 
s'arresteroit  en  la  maison  qu'on  y  fai- 
soit bastir  ;  nous  luy  promettions  du 
secours  pour  l'aider  à  défricher  la  terre; 
il  nous  prestoit  assez  l'oreille,  écoutoit 
volontiers,  notamment  ce  qui  concerne 
l'autre  vie  ;  mais  il  n'auoit  point  de  pa- 
roles pour  nous  répondre.  En  fin  nous 
luy  auons  demandé  depuis  son  Baptesme 
d'où  venoit  qu'il  faisoit  tant  le  rétif  : 
Peut-estre,   luy  disions -nous,  que  tu 


croyois  que  nous  estions  des  menteurs? 
Non  pas  cela,  répondit-il,  ie  n'ay  point 
douté  de  vos  paroles  ny  de  vos  pro- 
messes ;  mais  ie  vous  diray  franche- 
ment, que  ie  craignois  que  mes  gens  me 
tinssent  pour  François  ;  c'est  pourquoy 
ie  ne  voulois  point  quitter  les  façons  de 
faire  de  ma  Nation  pour  embrasser  les 
vostres,  quoy  que  ie  les  jugeasse  meil- 
leures, le  ne  laissois  point  de  croire 
dans  mon  âme  ce  que  vous  enseigniez 
de  celuy  qui  a  tout  fait.  Il  faut  auouer 
qu'il  a  donné  sonnent  des  preuues  de  sa 
foy.  Deuant  qu'il  fust  Chrestien,  il  ap- 
portait luy-mesme  ses  enfans  en  la  Cha- 
pelle pour  estre  baptisez  ;  que  s'ils 
estoient  trop  malades,  il  nous  appelloit 
en  sa  cabane  ;  il  a  procuré  le  mesme 
bien  à  l'vne  de  ses  femmes,  car  il  en 
auoit  deux.  Il  a  veu  iusques  à  quatre 
de  ses  enfans  mourir  Chrestiens  deuant 
ses  yeux.  Il  entendoit  les  blasphèmes 
de  ses  Compatriotes  contres  ces  eaux 
sacrées,  leur  attribuans  la  cause  de  leur 
mort  ;  et  nonobstant  tout  cela,  pas  vn 
des  siens  n'est  passé  en  l'autre  vie  sans 
estre  laué  du  sang  de  iESvs-CmtiST.  Vne 
sienne  fille  âgée  d'enuiron  dix-huict  à 
vingt  ans,  pressée  d'vne  forte  maladie 
j  qui  luy  arrachoit  la  vie  par  violence,  ne 
vouloit  en  aucune  façon  oûir  parier  du 
Baptesme,  s'imaginant  que  ceste  méde- 
cine sacrée  de  nos  âmes,  n'ayant  point 
guery  les  corps  de  ses  frères,  luy  seroit 
fatale  et  nuisible  ;  son  panure  père,  la 
voyant  en  danger  de  mort,  la  pressoit 
fort  de  la  receuoir,  quoy  qu'il  ne  la  de- 
mandait point  pour  soy- mesme  :  Ne 
crains  point,  ma  fille,  luy  disoit-il,  ce 
n'est  pas  l'eau  qu'on  te  versera  sur  la 
teste  qui  te  fera  mourir,  en  voila  tant 
qui  sont  réchappez  après  le  Baptesme  ; 
c'est  pour  le  bien  de  ton  âme  qu'on  te 
veut  baptiser,  et  non  pour  abbreger  tes 
iours.  Et  comme  elle  sembloit  vn  peu 
condescendre  à  ces  paroles,  il  nous  pres- 
soit de  la  baptiser  au  plus  tost.  En  fin 
nous  luy  dismes  que  quand  on  la  bapti- 
seroit  cent  fois  pour  vn  iour,  ces  eaux 
sainctes  ne  luy  seruiroient  de  rien,  si 
elle  ne  croyoit  en  son  cœur,  et  si  elle 
n'auoit  regret  d'auoir  offensé  Dieu  ;  qu'au 
reste  elle  n'en  donnoit  aucune  marque. 

Ce  panure  homme  entendant  cela,  la 
pressa  tant  et  la  catéchisa  si  bien,  qu'à 
la  parfin  elle  nous  donna  de  suffisans 
indices  de  sa  bonne  disposition  ;  on  la 
fit  Chrestienne,  et  peu  de  temps  après 
elle  mourut.  Or  comme  la  maladie  con- 
linuoit  ses  rauages,  nous  vismes  toute 
la  cabane  de  ce  panure  Capitaine  dans 
l'affliction  ;  nous  baptizasmes  pour  vu 
iour  treize  personnes  de  ses  parents  et 
alliez  ;  et  comme  il  se  trouuoit  mal 
aussi  bien  que  les  autres,  en  fin  il  se  ré- 
solut de  prendre  pour  soy  ce  qu'il  auoit 
procuré  pour  tant  d'autres  ;  il  se  nom- 
moit  en  sa  Langue  EtinechkaSat,  et  le 
nom  de  lean  Baptiste  luy  fut  donné  au 
Baptcsme.  Ayant  traisné  fort  long- 
temps dans  sa  maladie,  Nostre  Seigneur 
luy  rendit  la  santé  ;  il  l'en  vint  remer- 
cier dans  la  Chappelle  de  Kebec,  si  tost 
qu'il  put  marcher.  Mais  il  ne  tarda  pas 
long-temps  sans  estre  éprouué  :  FM, 
accedem  ad  seruitutem  Dei  sta  in  iusti- 
tia  et  timoré,  et  prœpara  animant  tuam 
ad  ienlatione.in.  Ces  paroles  du  Sage  se 
vérifient  tous  les  iours  deuant  nos  yeux. 
Ce  Neophyle  n'auoit  plus  que  trois  en- 
fans,  c'estoient  trois  filles  :  l'vne  ma- 
riée, l'autre  âgée  d'enuiron  trois  ans,  et 
l'autre  d'vn  an.  La  plus  âgée  est  morte 
sans  enfans  en  la  Heur  de  son  âge  ;  son 
panure  père  la  voyant  trépassée,  nous  a 
renuoyé  son  corps  de  quarante  lieues 
loing,  pour  estre  mise  au  cimetière  des 
Chrestiens.  Il  nous  donna  celle  qui 
n'auoit  que  trois  ans  pour  estre  éleuée 
chez  quelque  Famille  Françoise;  et  afin 
qu'elle  ne  s'ennuyast  pas,  il  luy  donna 
pour  compagne  vue  autre  petite  fille  sa 
parente,  dont  Monsieur  Gaud,  vray  père 
des  panures,  prit  le  soin,  payant  sa  pen- 
sion, comme  nous  faisons  de  ceux  que 
nous  tenons  chez  quelques  Familles. 
Dieu  a  pris  pour  soy  la  fille  de  ce  Capi- 
taine, et  a  laissé  l'autre  ;  si  bien  qu'il 
ne  luy  reste  plus  qu'vn  enfant  qui  est 
encor  à  la  mammelle,  d'vn  grand  nom- 
bre que  Dieu  luy  auoit  donnés.  Au  bout 
du  compte  toutes  ces  afflictions  ne  l'ont 
point  ébranlé.  Le  Perc  qui  residoit  à 
Sillery,  où  s'est  fait  la  Réduction  des 
Saunages,  entrant  vn  iour  dans  sa  ca- 
bane, le  trouua  tenant  et  baisant  vn 


petit  Crucifix  qu'on  luy  auoit  donné  ; 
voyant  le  Père,  il  luy  dit  :  Nikanis,  i'ay 
recours  en  mes  afflictions  à  celuy  qui 
est  mort  pour  moy  ;  sois  asseuré  que  ic 
croy  en  luy  du  fond  de  mon  cœur  ;  ie 
ne  vous  ay  point  menty  quand  ie  vous 
ay  donné  parole  que  ie  ne  quitlerois 
point  la  Foy. 

Quelques  Saunages  venus  de  Tadous- 
sac,  logez  dans  sa  cabane,  n'auoient 
guère  d'inclination  à  nostre  créance,  se 
gaussant  quand  on  en  voidoit  parler  ; 
luy,  pour  leur  imposer  silence,  dit  tout 
haut  qu'il  croioit  en  Dieu,  et  qu'il  le 
vouloit  prier,  inuitant  le  Père  qui  se 
trouua  là  de  l'instruire,  et  de  le  venir 
voir  tous  les  iours  pour  le  mesme  sub- 
iect  ;  le  Père  prenant  donc  la  parole, 
demanda  à  ses  nouueaux  hostes,  pour- 
quoy  Dieu  auoit  créé  le  Soleil,  pourquoy 
il  auoit  formé  les  animaux  ?  Ces  grands 
causeurs  en  matière  de  badineries  n'eu- 
rent point  de  réponse  à  ces  interro- 
gations •;  nostre  Néophyte,  les  voyant 
muets,  prit  la  parole,  et  discourut  fort 
bien  de  la  Création  du  monde,  comme 
Dieu  auoit  fait  le  Soleil  pour  nous  éclai- 
rer, les  animaux  pour  nous  nourrir, 
pensant  à  nous  comme  vn  bon  père 
pense  à  ses  enfans.  Son  discours  nous 
fit  cognoistre  que  la  Foy  s'enracinoit 
tous  les  iours  de  plus  en  plus  dedans 
son  cœur.  Il  tient  auec  soy  vne  sienne 
parente,  baptisée  à  l'extrémité.  Ceste 
femme,  estant  retournée  en  santé,  ne  se 
soucioit  guiere  de  son  âme;  quand  on 
luyparloit  des  Sacrements,  elle  se  gaus- 
soil,  la  Confession  luy  semant  de  risée. 
Nostre  Néophyte  la  reprit  luy  imposant 
silence  pour  vn  temps,  mais  il  ne  luy 
changea  pas  le  cœur  ;  elle  perseueroit 
tousiours  dans  ses  railleries,  se  riant 
notamment  du  Sacrement  de  Pénitence. 
En  fin  elle  fut  surprise  tout  en  vn  coup 
d'vn  cataire  qui  luy  ferma  quasi  le  con- 
duit de  la  respiration,  et  luy  osta  la  pa- 
role. Ayant  perdu  la  langue,  Dieu  luy 
ou u rit  les  oreilles.  Le  Père  qui  l'in- 
struisoit  l'allant  visiter,  l'épouuanta  : 
En  fin  te  voila  prise  à  la  gorge,  c'est  à 
ce  coup  que  le  Diable  te  veut  empêcher 
tout  de  bon  de  te  confesser  ;  tu  as  re- 
fusé de  le  faire  estant  en  santé,  peut- 

estre  ne  le  pourras-tu  plus  faire  estant 
malade.  Ceste  pauure  femme,  touchée 
de  Dieu,  fit  signe  qu'elle  desiroit  déchar- 
ger sa  conscience,  et  tout  sur  l'heure, 
et  dans  sa  cabane,  le  Père  luy  donna  les 
signes  qu'elle  deuoit  faire  aux  interro- 
gations qu'il  luy  feroit.  Comme  elle 
auoit  fort  bon  iugement,  non  seulement 
elle  les  gardoit,  mais  elle  s'efforça  en 
telle  sorte  qu'elle  recouura  vn  petit  la 
parole  ;  bref,  ayant  purifié  son  cœur, 
Dieu  la  remit  en  santé.  Elle  se  com- 
porte maintenant  comme  vne  personne 
qui  croit  en  Dieu,  et  qui  a  volonté  de 
luy  obeïr. 

Le  Gendre  de  nostre  Néophyte  auoit 
bien  de  plus  grandes  dispositions  à  la 
Foy  que  ceste  femme.  Ce  bon  homme 
retournant  des  bois  pour  se  confesser, 
le  Père  auquel  il  s'adressa  luy  deman- 
dant s'il  ne  prioit  pas  Dieu  en  sa  ca- 
bane :  Non,  dit-il,  ie  ne  le  prie  pas, 
pource  queie  ne  sçay  pas  encore  ce  qu'il 
luy  faut  dire.  Mais  ne  penses.-tu  pas 
quelquefois  en  luy,  répliqua  le  Père? 
Ah  !  Nikanis,  répondit-il,  i'y  pense  in- 
cessamment, i'ay  assez  de  regret  de  ce 
que  ie  ne  sçay  pas  ce  qu'il  faut  dire. 
En  quelque  lieu  que  i'aille,  ie  pense 
tousiours  qu'il  me  voit  ;  i'espere  tous- 
iours  en  luy,  mon  cœur  veut  tousiours 
parler  à  luy,  mais  il  ne  sçait  pas  ce  qu'il 
luy  faut  dire.  Le  Père  fut  bien  consolé 
voyant  que  ce  bon  homme  faisoit  oraison 
sans  le  cognoistre. 

La  dernière  personne  de  la  Famille 
de  nostre  Néophyte,  qui  a  esté  baptisée, 
c'est  sa  femme,  laquelle  est  bonace  et 
simple,  se  laissant  conduire  aisémentau 
bien  ;  plaise  à  nostre  Seigneur  répandre 
sur  elle  sa  saincte  bénédiction,  et  sur 
son  mary,  et  sur  tous  ceux  de  sa  cabane 
ou  maison. 

Quelques  Sauuages  ont  voulu  persua- 
dera ce  braue  Capitaine  de  prendre  vne 
seconde  femme,  à  quoy  il  sembloit  quasi 
obligé  selon  les  loix  ou  les  coutumes  de 
sa  Nation  ;  la  femme  mesme  l'en  a  sol- 
licité, et  cela  luy  estarriué  par  deuxfois 
à  l'occasion  de  deux  femmes  qu'on  luy 
a  voulu  donner  en  diuers  temps  ;  mais 
il  répondit  en  ces  termes  :  Tous  venez 
trop  tard,  i'ay  donné  ma  parole  à  Dieu, 


ie  ne  sçaurois  plus  m'en  dédire,  ie  luy 
veux  obeïr  ;  ie  luy  ay  dit:  le  t'obeïray, 
ie  le  veux  faire.  Quiconque  a  cognois- 
sance  de  la  liberté  des  Sauuages,  et  le 
besoin  qu'ils  ont  de  plusieurs  femmes 
pour  leur  ménage,  dira  que  la  grâce  est 
bien  forte  qui  renuerse  les  coutumes  du 
païs,  bride  les  loix  de  la  chair,  et  com- 
bat le  propre  interest. 


CHAPITRE    VIII. 

De  la  Conuersion  et  du  Baptesme 
d'vn  Sorcier. 

I'ay  dit  sonnent  qu'on  donnoit  icy  le 
nom  de  sorcier  à  certains  Iongleurs  ou 
charlatans  qui  se  mêlent  de  chanter  et 
de  souffler  les  malades,  de  consulter  les 
Diables,  et  de  tuer  les  hommes  par  leurs 
sorts.  le  me  persuade  qu'en  effect  il  y 
en  a  quelqu'vn  entre  eux  qui  a  commu- 
nication auec  les  Démons  ;  mais  la  plus- 
part  ne  sont  que  des  trompeurs,  exer- 
çans  leurs  iongleries  pour  tirer  quelques 
presens  des  pauures  malades,  et  pour  se 
rendre  recommandables,  ou  pour  se 
faire  craindre.  Celuy  dont  ie  vay  parler 
estoit  de  ceste  catégorie  ;  il  estoit  re- 
douté de  ses  gens,  et  tenu  pour  vn  mé- 
chant homme  ;  i'en  ay  souuent  parlé  es 
Relations  précédentes,  car  nous  auons 
eu  quelques  prises  auec  luy  en  la  pré- 
sence de  ses  Compatriotes  ;  mais  comme 
son  art  estoit  fondé  sur  le  mensonge,  et 
que  nous  estions  appuyez  sur  la  vérité, 
nous  le  battismes  si  rudement,  qu'il  se 
rendit.  Il  nous  venoit  trouuer  en  par- 
ticulier pour  se  faire  instruire  ;  nous 
croyons  au  commencement  qu'il  n'auoit 
pas  tant  de  désir  de  nous  auoir  pour 
amis,  qu'il  craignoit  de  nous  auoir  pour 
ennemis  ;  mais  Dieu,  qui  est  le  Maistre 
des  cœurs,  le  touchoitinterieurement,  et 
le  disposoità  vn  bien  qui  surpasse  nostre 
cognoissance.  Nous  quittant  pour  aller 
à  la  guerre,  il  nous  asseura  qu'il  auroit 
recours  à  Dieu,  et  qu'il  croyoit  en  luy 
sans  feintise  ;  il  cognut  bien  que  nous 

prônions  ses  paroles  comme  vn  com- 
pliment de  Saunage,  <|iii  ne  fait  pas  dif- 
ficulté de  mentir  ;  c'est  pourquoy  se 
trouuan!  par  après  dans  les  difficulté/,, 
el  s'adressant  à  Dieu,  il  luy  disoit  :  Les 
Pères  ne  pensent  pas  que  i'aye  recours 
à  toy,  et  que  ie  te  prie,  mais  ils  sont 
trompez  ;  ne  laisse  pas  pourtant  de  me 
secourir.  Or  comme  plusieurs  choses 
luy  sont  arriuées  l'espace  de  deux  ans 
qu'il  a  poursuiuy  son  Baptesme,  i'en 
rapporteray  succinctement  vue  partie. 
Voicy  ce  qu'il  nous  a  raconté: 

Comme  nous  vous  eusmes  quittés  pour 
aller  à  la  guerre,  ie  dy  à  mes  camarades 
sur  le  soir  qu'il  falloit  faire  les  prières 
qu'on  nousauoit  enseignées;  ilssemoc- 
querent  de  moy  ;  ce  qui  fut  cause  que 
ie  ne  priois  Dieu  qu'en  mon  cœur. 
Quand  nous  fusmes  arriuez  au  pais  de 
nos  ennemis,  nous  eslans  iettez  trop 
auant,  nous  nous  vismes  en  vn  instant 
inuestis  de  tous  costez  ;  alors  ie  fis  le 
signe  de  la  Croix,  et  dis  à  Dieu  :  Tu  es 
tout-puissant,  secours  moy,  tu  le  peux 
faire.  Le  combat  s'anima  tout  à  coup, 
les  lléches  voloient  par  l'air  comme  la 
gresle  tombe  sur  la  terre,  elles  passoient 
à  l'entour  de  moy  comme  la  foudre  sans 
me  toucher,  ie  voyois  tomber  mes  ca- 
marades à  mes  pieds,  les  vus  tuez  les 
autres  blessez,  sans  que  ie  receusse  au- 
cun dommage  ;  en  fin  trouuant  iour  au 
trauers  de  l'ennemy,  ie  me  saune  auec 
quelques-vns  de  mes  gens,  et  comme 
nous  estions  poursuiuis  nous  allions 
comme  la  tempeste  ;  ceux  qui  m'ac- 
compagnoient,  me  disoient  sonnent  qu'ils 
n'en  pouuoient  plus  ;  pour  moy  leuant 
sonnent  mon  cœur  à  Dieu,  il  me  semble 
qu'il  me  fortifioit  en  sorte,  que  ie  ne 
senty  iamais  aucune  débilité,  ny  pour  la 
faim,  ny  pour  le  trauail  que  nous  endu- 
rions. Eslans  arriuez  au  lieu  où  nous 
auions  laissé  nos  canots,  nous  n'auions 
rien  du  tout  à  manger  ;  ie  dy  derechef 
à  ceux  qui  estoient  restez  auec  moy, 
qu'il  se  falloil  adresser  à  Dieu  ;  mais 
ils  n'en  lindrent  compte.  le  ne  laissay 
pas  de  l'imioquer,  luy  présentant  ceste 
prière  :  Toy  qui  as  fait  les  oiseaux,  i'en 
ay  besoin,   tu  m'en  peux  donner  si  tu 


veux  ;  si  tu  ne  veux  pas,  il  n'importe  ; 
ie  ne  laisseray  pas  de  croire  en  toy. 
Ayant  dit  cela,  ie  fa  y  le  signe  de  la 
Croix,  et  me  iette  dans  vue  Isle  pour 
chasser,  ie  n'allay  pas  bien  loing  que  ie 
reneonlray  vue  vache  saunage  ;  ie  la 
fais  saillir  à  l'eau,  où  nous  la  tuasmes. 
La  voyant  morte,  ie  remerciay  celuy  qui 
nous  l'auoit  donnée  ;  et  mes  gens  fuient 
contraints  de  confesser  que  ce  présent 
venoit  de  sa  bonté. 

Apres  nous  estre  vn  petit  rafraischis, 
nous  poiirsuiuismes  nostre  chemin  ;  ar- 
riuez que  nous  fusmes  au  grand  fleuue, 
nous  descendismes  dans  les  Isles  du 
Lac,  où  nous  trouuasmes  quelques  Sau- 
nages pressez  de  la  faim  ;  nos  gens  leur 
dirent  qu'ayant  fait  ma  prière  à  Dieu,  il 
nous  auoit  donné  à  manger,  ils  me  pres- 
sèrent fort  de  le  prier  pour  eux.  Yoyans 
leur  nécessité  et  la  nostre,  car  nous 
auions  desia  consommé  ce  qui  nous  re- 
stoitde  chair  de  ceste  vache  saunage, 
ie  luy  dis  ces  paroles  :  Ces  gens  sont  a 
toy,  car  tu  as  fait  tous  les  hommes  ; 
ils  ont  faim,  et  nous  aussi  ;  donne  nous 
à  manger  si  tu  veux,  tu  peux  tout,  si  tu 
as  de  bonnes  pensées  pour  nous,  nous 
en  trouuerons  ;  sinon,  nous  n'en  trou- 
uerons  point,  mais  il  n'importe,  quand 
tu  ne  m'en  voudrois  point  donner,  ie  ne 
laisserois  pas  de  croire  en  toy.  Ma 
prière  finie,  ie  m'en  vay  chasser,  ie  ne 
trouuay  rien  ;  ie  pensois  à  part  moy  :  Il 
ne  m'en  veut  pas  donner,  mais  il  n'im- 
porte, c'est  luy  qui  est  le  Maistre. 
Comme  ie  remontois  dans  mon  canot, 
ie  veis  ie  ne  seay  quoy  flotter  sur  la  ri- 
uiere  ;  ie  pensois  au  commencement  que 
ce  fust  vn  bois,  mais  voyant  qu'il  eoup- 
poit  le  lil  de  l'eau,  ie  le  poursuiuy  ;  ie 
trouuay  que  c'estoit  vn  cerf  qui  trauer- 
soit  d'vne  Isle  en  vne  autre  :  nous  le 
mismes  bien-tost  à  mort,  auec  l'éton- 
nement  de  mes  gens  qui  en  firent  curée 
auec  moy. 

Au  partir  de  là,  ie  me  retiray  vers  les 
Algonquins,  où  la  contagion  commen- 
çoit  desia.  Or  comme  ie  vous  auois 
fréquentés,  on  me  demandoit  sonnent 
quelle  estoit  vostre  créance.  Leur  expo- 
sant ce  que  vous  m'auiez  enseigné  de 
l'autre  vie,  ils  se  mocquoient  de  moy, 

s'estonnans  que  ie  fusse  si  hebeté  de 
croire  des  choses  si  éloignées  des  sens. 
Si  ces  Pères  nous  disoient,  faisoient-ils, 
croyez  en  Dieu,  et  vous  viurez  long- 
temps en  terre,  vous  ne  serez  point 
malades,  vous  aurez  tous  les  cheueux 
gris  deuaut  que  de  mourir,  cette  do- 
ctrine seroit  bonne,  tout  le  monde  les 
croiroit;  mais  ils  parlent  d'vne  autre  vie, 
et  nous  font  perdre  celle  que  nous  vi- 
uons  çà  bas  par  leurs  prières  :  voila  ce 
qui  ne  vaut  rien.  Et  toy-mesme,  me 
disoient-ils,  tu  mourras  bien-tost,  puis 
que  tu  leur  veux  croire.  le  disois  à  part 
moy,  entendant  ces  discours:  le  ne  pense 
pas  que  Dieu  qui  est  si  bon,  me  tuëpour 
croire  en  luy,  et  pour  luy  vouloir  obeyr. 
En  effect  il  m'a  conserué,  et  tous  ceux 
qui  parloient  contre  luy  sont  morts.  La 
maladie  nous  pressa  si  fort,  qu'on  laissoit 
les  corps  des  Trépassez  sans  sépulture, 
on  ne  les  osoit  aborder,  et  moy  ie  les 
enseuelissois  et  enterrois  sans  rien  crain- 
dre, priant  Dieu  qu'il  me  conseruast,  ce 
qu'il  a  fait.  Voila  ce  que  ce  Néophyte 
nous  racontoit. 

Quittant  le  pays  des  Algonquins,  il 
s'en  vint  aux  Trois  Riuieres,se  présente 
à  nos  Pères  pour  estre  instruit  ;  ils  le 
rebutèrent  au  commencement,  comme 
vn  sorcier  qu'ils  croyoient  trop  attaché 
à  ses  badineries  ;  mais  sa  perseuerance 
l'emporta.  On  l'instruit  en  particulier, 
et  Dieu  l'éprouue  en  public  ;  sa  femme 
et  ses  enfans,  et  son  frère,  meurent  de 
peste,  il  leur  procure  à  tous  le  Baptesme 
sans  s'ébranler. 

Vn  Capitaine  le  fait  prier  de  souffler 
vn  malade,  luy  offrant  vn  grand  collier 
de  porcelaine  ;  il  renuoye  le  présent,  et 
dit  tout  haut  en  public  que  son  art  de 
sorcier  est  vn  art  de  trompeur,  qu'il  a 
abusé  autrefois  ses  Compatriotes,  et  qu'il 
ne  le  veut  plus  faire. 

Comme  il  se  voyoit  molesté  de  ses 
gens  aux  Trois  Riuieres,  il  descendit  à 
Kébec,  où  il  fit  des  merueilles  au  com- 
mencement ;  mais  en  fin  les  femmes, 
qui  ont  depraué  le  cœur  de  Salomon,  le 
pensèrent  perdre  ;  il  en  voulut  épouser 
vne  à  laquelle  vn  autre  pretendoit,  il  se 
laisse  emporter  au  ieu,    bief  il  nous 


donna  vn  tel  mécontentement,  que  nous 
le  chassasmes  de  la  maison  où  nous  l'a- 
uions  logé,  et  luy  fismes  quitter  l'habit 
à  la  françoise  qu'il  portoit.  Comme  il 
se  veit  traité  de  la  sorte,  il  ouure  les 
yeux,  et  parle  au  Père  qui  l'enuoyoit 
en  cette  sorte  :  En  me  chassant  de  cette 
maison,  me  fermez  vous  la  porte  de 
l'Eglise?  refusez  vous  de  m'instruire? 
Le  Père  luy  répliquant  qu'on  ne  laisse- 
roit  par  de  l'enseigner  s'il  vouloit  obeïr, 
il  s'écria  :  Voila  qui  va  bien,  ie  ne  crai- 
gnois  que  ce  poinct:  pour  vostre  maison 
et  vostre  secours,  et  vos  habits,  c'est 
dequoy  ie  ne  me  mets  pas  en  peine,  dit- 
il,  ie  pourray  viure  sans  cela  ;  mais 
i'auois  grand  peur  que  vous  refusassiez 
de  m'enseigner  le  chemin  du  Ciel.  le 
voy  bien  que  ie  fais  mal,  mais  ie  ne 
veux  pas  perseuerer  dans  mon  péché. 

Comme  nous  crions  certain  iour  con- 
tre leur  façon  de  faire,  il  nous  dit  : 
Escoutez-moy  à  vostre  tour,  ie  veux 
parler  :  si  vous  n'auiez  non  plus  lacon 
noissance  des  Escritures  que  nous  au- 
tres, si  Dieu  ne  vous  auoit  pas  enseigné 
dauantage,  si  vos  ancestres  ne  vous 
auoient  laissez  que  le  ventre  et  la 
guerre  comme  à  nous,  peut-estre  ne 
seriez  vous  pas  plus  gens  de  bien  que 
nous. 

Vne  autre  fois  vn  de  Pères  qui  l'auoit 
enseigné  passant  auprès  de  luy  sans  luy 
rien  dire,  comme  en  le  méprisant  pour 
auoir  perdu  sa  ferueur,  il  l'arresta  tout 
court,  et  luy  dit  d'vne  voix  haute  :  Qui 
penses-tu  que  soitPigar8ich?  (c'estainsi 
qu'il  se  nommoitdeuant  son  Baptesme). 
C'est  vn  gros  arbre  fortement  enraciné 
dans  la  terre,  crois-tu  le  ietter  à  bas  tout 
d'vn  coup  ?  Donne,  donne  de  grands 
coups  de  hache,  et  continue  long-temps 
et  en  fin  tu  le  renuerseras  ;  il  a  enuie 
de  tomber,  mais  il  ne  peut,  ses  racines, 
c'est  à  dire,  ses  meschanles  habitudes, 
le  retiennent  malgré  qu'il  en  ait  ;  ne 
perds  pas  courage,  tu  en  viendras  à 
bout. 

Au  mesme  temps  que  nous  le  rebu- 
tions, il  fut  sollicité  de  retourner  à  ses 
iongleries  ;  on  luy  fit  des  présents,  on 
luy  promit  que  le  tout  se  feroit  en  se- 
cret, cependant  quoy  il  eut  vne  grande 

Risette  des  choses  qu'on  luy  présentait, 
jamais  neantmoins  il  ne  les  voulut  ac- 
cepter,  ny  reprendre  son  tambour.  En 
(in  nous  n'auons  pas  reconnu  qu'il  ail 
perdu  la  foy,  nonobstant  ses  débauches 
ou  ses  libertez.  11  prioit  Dieu  tous  les 
iours  soir  et  matin  en  sa  Cabane,  et  par 
tout  où  il  se  trouuoit  il  publioit  nostre 
créance  sans  craindre  ses  compatriotes. 
Le  respect  humain,  qui  fait  icy  bien  du 
mai,  aussi  bien  qu'en  France,  ne  l'em- 
pêche guiere  de  dire  ce  qu'il  pense. 
C'est  vu  esprit  prompt,  hardy,  que  la 
crainte  de  l'enfer  a  retenu  dans  quelque 
deuoir  depuis  que  la  Foy  s'est  emparée 
de  son  àme.  Or  comme  il  voyoit  que 
nous  le  renuoyons  de  temps  en  temps 
pour  son  baptesme,  il  nous  a  fort  pres- 
sez, et  par  de  bonnes  raisons  :  Puis  que 
vous  enseignez,  disoit-il,  que  Dieu  fait 
miséricorde,  et  efface  les  péchez  de  ceux 
qui  croient  en  luy  et  qui  sont  baptisez, 
pourquoy  me  refusez-vous  le  baptesme, 
moy  qui  tesmoigne  publiquement  le  re- 
gret, que  i'ay  de  l'auoir  offensé?  Si  vous 
hayssez  mes  malices,  baptisez-moy,  et 
elles  seront  effacées,  et  vous  n'aurez 
plus  dequoy  haïr  en  moy.  I'ay  commis 
plusieurs  péchez  que  ie  n'aurois  pas 
commis  si  vous  m'eussiez  baptisé,  car 
i'ay  tousiours  eu  cette  resolution,  si  ia- 
màis  ie  le  pouuois  estre,  que  ie  respe- 
cterois  mon  baptesme  ;  mais  ne  Testant 
pas,  ie  suis  comme  vn  chien,  c'est  pour- 
quoy ie  me  laisse  aller  à  mes  passions, 
auec  regret  neantmoins.  Nous  le  re- 
prismes vne  fois  publiquement  d'vne 
faute  qu'il  faisoit  en  nostre  présence. 
Luy  sans  s'estonner  nous  dit  deuant  tous 
ses  gens  :  le  ne  croyois  pas  que  cette 
action  fust  mauuaise,  mais  puis  qu'elle 
l'eft,  i'ay  regret  de  l'auoir  commise,  et 
iamais  plus  il  ne  m'aduiendra  de  la 
commettre.  El  puis  il  nous  vint  trou- 
uer  en  particulier  pour  sçauoir  la  rai- 
son pourquoy  nous  condamnions  cette 
action  ;  luy  ayant  donné,  il  s'accusa  soy 
mesme,  s'estonnant  de  sa  bestise. 

Le  voyans  vn  certain  iour  tout  pensif 
et  affligé,  nous  luy  demandasmes  ce 
qu'il  auoit  :  Mon  cœur  est  triste,  ré- 
pondit-il, car  il  me  semble  que  Dieu 
ne  nous  ayme  pas,  puis  qu'il  nous  com- 


mande des  choses  que  nous  ne  sçaurions 
garder  :  il  y  a  bien  des  péchez  que  ie 
De  crains  point,  mais  il  y  en  a  qui  me 
font  peur.  le  ne  crains  point  l'yuron- 
gnerie,  ny  les  festins  à  manger,  ny  la 
consulte  des  Démons,  ny  noschanteries, 
ny  l'orgueil,  ny  le  larcin,  ny  le  meurtre  ; 
mais  ie  crains  les  femmes  :  Dieu  nous 
commande  de  n'espouser  qu'vne  seule 
femme,  et  si  elle  nous  quitte,  de  n'en 
point  prendre  d'autre  ;  me  voila  donc 
contraint  d'estre  seul,  car  nos  femmes 
n'ont  point  d'esprit.  De  viure  parmy 
nous  sans  femme,  c'est  viure  sans  se- 
cours, sans  mesnage,  et  tousiours  vaga- 
bond. Nous  luy  demandasmes  s'il  ne 
pensoit  pas  auoir  assez  de  force  auec  la 
grâce  de  Dieu,  de  ne  point  quitter  sa 
femme  au  cas  qu'il  en  eust  espousé  vne 
clnestienne  :  Ouy  dea,  repartit-il,  car 
ie  n'ay  pas  enuie  de  l'abandonner.  Or, 
luy  lîsmes-nous,  si  Dieu  est  assez  puis- 
sant pour  te  donner  la  perseuerance  au 
mariage  auec  vne  seule  femme,  pour- 
quoy ne  pourra-il  pas  donner  la  mesme 
force  à  vne  femme,  si  elle  est  chre- 
stienne  ?  Vous  auez  raison,  repli qua-il, 
ie  ne  perdray  point  courage,  mon  espé- 
rance est  en  luy,  et  quand  mesme  ie  de- 
urois  estre  seul  le  reste  de  mes  iours,  la 
vie  n'est  pas  longue. 

Le  temps  destiné  pour  son  Baptesme 
s'approchant,  nous  le  sondasmes  plus 
particulièrement,  nous  luy  dismes  cer- 
tain iour  que  s'il  tomboit  malade  estant 
chrestien,  qu'il  s'imagineroit  que  nous 
luy  auions  causé  cette  maladie  :  Il  est 
vray,  dit-il,  qu'on  vous  croit  les  au- 
theurs  dç  la  contagion  qui  recommence  ; 
mais  ie  me  ris  de  tout  cela,  vous  n'estes 
pas  des  Dieux  pour  disposer  de  la  vie 
des  hommes.  Tes  gens  le  diuerliront 
de  la  Foy,  luy  dismes-nous,  tu  es  in- 
constant, tu  ne  tiendras  point  ferme.  Il 
est  bien  vray  que  ie  n'ay  point  d'esprit, 
respondit-il,  mais  quand  tous  les  Sau- 
nages me  diroient  :  Nous  te  tuerons  si 
tu  te  fais  baptiser  ;  ie  leur  di.rois  :  Tuez 
moy,  il  n'importe,  ie  veux  estre  baptisé, 
puis  que  le  grand  Capitaine  du  Ciel  le 
veut  ainsi,  ie  luy  veux  obeyr,  et  non  pas 
à  vous  autres,  qui  n'auez  ny  force  ny 
crédit  sur  nos  âmes.     Mais  d'où  vient, 

luy  dismes-nous,  que  tu  n'es  pas  aymé 
de  tes  Capitaines?  le  n'en  sçache  qu'vn, 
respondit-ilj  qui  me  haïsse,  et  celuy  là 
me  décrie  auprès  des  autres,  il  a  dépit 
de  ce  que  ie  veux  aller  au  Ciel,  voyant 
bien-  qu'il  ira  en  enfer  s'il  ne  quitte  ses 
femmes,  ce  qu'il  ne  fera  iamais;  il  dit 
qu'il  veut  estre  baptisé,  mais  si  vous  ne 
le  baptisez  auec  deux  femmes,  il  ne  le 
sera  de  long-temps  :  or  comme  il  void 
que  ie  suis  pour  estre  baptisé  deuant 
luy,  quoy  que  vous  ayez  commencé  de 
l'instruire  deuant  moy,  il  me  porte  en- 
uie  de  ce  que  ie  veux  aller  le  premier 
en  Paradis.  Sa  response  nous  fit  rire. 
Ce  n'est  pas  neantrooïns  la  raison  pour 
quoy  il  est  moins  aymé.  Cela  prouient 
de  ce  qu'estant  libre  et  d'vne  humeur 
hardie,  il  paroist  altier.  Or  les  Saunages 
ne  sçauroient  supporter  eu  aucune  fa- 
çon ceux  qui  paroissent  vouloir  prendre 
quelque  ascendant  sur  les  autres  ;  ils 
mettent  toute  la  vertu  en  vne  certaine 
douceur  ou  apathie,  ne  recognoissant 
quasi  point  de  péché  plus  énorme  que  la 
colère. 

En  fin  ce  bon  homme,  après  auoir 
frappé  long-temps  à  la  porte,  fut  admis 
au  Sacrement  de  Baptesme,  on  luy  fit 
porter  le  nom  d'Eslienne  au  sortir  de 
ce  bain  Sacré,  il  nous  dit  :  11  me  semble 
que  ie  suis  autre  que  ie  n'estois,  que 
i'ay  vne  autre  vie  en  moy,  c'est  tout  de 
bon  que  ie  veux  obéir  à  Dieu.  Nous  luy 
fismes  entendre  qu'il  estoit  à  propos 
qu'il  tesmoignast  à  ses  Compatriotes  ses 
bonnes  resolutions.  le  l'ay  desia  fait, 
repliqua-il,  i'ay  publié  par  tout  que  ie 
voulois  quitter  mes  meschantcs  habi- 
tudes, et  qu'on  m'auoit  appris  que  les 
eaux  du  Baptesme  ne  me  seruiroient  de 
rien,  si  ie  ne  voulois  vinre  selon  la  Loy 
de  Dieu  et  de  son  Eglise  ;  mais  ie  leur 
diray  encor  vne  fois  puisque  vous  le  de- 
sirez, ie  leur  feray  festin  et  declareray 
tout  haut  que  ie  suis  enfant  de  Dieu,  et 
que  ie  veux  garder  tout  ce  qui  me  sera 
commandé,  renonçant  à  toutes  nos  sot- 
tises, et  foulant  aux  pieds  toutes  nos 
vieilles  façons  de  faire.  Dieu  luy  en 
fasse  la  grâce. 

Quelque  temps  après  son  baptesme, 
nous  l'auons  marié  en  face  de  l'Edise  à 


vne  veufue  chrestienne.  Les  sainctes 
cérémonies  que  nous  gardons  en  l'admi- 
nistration des  Sacremens,  suiuant  l'or- 
dre ou  le  Rituel  Romain,  rauissent  et 
touchent  ces  bonnes  gens.  Luy  et  sa 
femme  fréquentent  maintenant  les  Sa- 
cremens, i'espere  que  Dieu  leur  donnera 
sa  saincte  bénédiction.     Amen. 


CHAPITRE    IX. 

Du  Séminaire  des  Saunages. 

Nous  auons  tenu  cette  année  dans  nos 
Séminaires  des  Montagnais,  des  Algon- 
quins et  des  Hurons.  Les  Séminaristes 
sont  de  conditions  bien  différentes  aussi 
bien  que  d'âges  :  les  vns  nous  sont  don- 
nez pour  tousiours,  et  nous  les  auons 
esleuez  chez  quelques  familles,  à  cause 
de  leur  ieunesse  ;  les  autres  demeu- 
roient  auec  nous  afin  d'estre  instruits 
en  la  Foy  et  es  vertus  chrestiennes  ;  les 
vns  n'ont  respiré  que  la  liberté,  les  au- 
tres se  sont  faits  pleinement  instruire, 
et  ont  receu  le  sainct  Baptesme.  Bref, 
ie  puis  dire  que  le  Séminaire  s'est  veu 
dans  la  bonace  et  dans  la  tempeste, 
dans  la  prospérité  et  dans  l'aduersité. 
Mais  pour  descendre  en  particulier. 

Celuy  des  Hurons  qui  a  réussi  par  ex- 
cellence, estoit  vn  homme  âgé  d'enuiron 
cinquante  ans.  Il  n'y  a  point  d'âge  qui 
ne  soit  propre  pour  le  Ciel  ;  on  a  tant 
crié  qu'il  falloit  auoir  soin  particulière- 
ment des  ieunes  plantes,  qu'on  ne  deuoit 
espérer  aucun  lruict  des  vieilles  souches, 
et  Dieu  nous  fait  sonnent  cognoistre  le 
contraire.  Ce  bon  homme,  ayant  oïiy 
parler  de  Dieu  en  son  pais,  pri1  resolu- 
tion de  descendre  à  Rébec,  et  d'y  passer 
vn  hyuer,  afin  d'apprendre  à  le  cognoi- 
stre. En  chemin  il  rencontra  Ioseph 
Te8atirhon  qui  sortoit  du  Séminaire, 
qui  le  confirma  fortement  dans  son  des- 
sein, luy  donnant  vn  chappelet  pour 
marque  de  son  amitié.  Estant  aniué 
aux  Trois  Riuieres,  il  se  présente  pour 
estre  receu  ;   le  voyant  si  âgé,  nous  le 

rebutasmes.  Los  Saunages  no  se  font  pas 
osniiuluiiv  trois  lois,  s'ils  n'ont  \ne 
grande  passion  d'obtenir  ce  qu'ils  de- 
mandent  ;  nous  refusasmes  celuy-cy 
plus  de  quatre,  et  copendanl  iaraais  il 
ne  perdit  courage;  il  s'adressoit  à  nos 
François  afin  d'anoir  entrée  chez  nous 
par  leur  moyen.  Mais  le  Père  qui  dcuoit 
auoir  charge  de  luy,  le  voulant  econduire 
entièrement,  luy  dit  qu'il  osloit  trop 
âgé,  et  qu'il  auoit  l'esprit  trop  posant 
pour  retenir  ce  qu'on  luy  enseigneroit  ; 
do  plus,  qu'ayant  cognoissance  de  la 
Riuiere,  il  s'en  pourroit  enfuir,  et  des- 
rober  ce  qu'il  pourroit  attraper  en  nostre 
maison,  comme  d'autres  auoient  faiet, 
et  par  conséquent  qu'il  s'en  retournât 
en  son  pais  pour  se  faire  instruire  par 
nos  Pères  qui  estoient  là.  A  tout  cela 
il  repartit  auec  jugement:  Urne  semble, 
fit-il,  que  tu  n'as  pas  raison  de  préférer 
des  onfans  à  des  hommes  faits.  Les 
îeunes  gens  ne  sont  point  escoutez  en 
nostre  pays  ;  quand  ils  diraient  des 
merueilles,  on  ne  les  croirait  pas  ;  mais 
les  hommes  parlent,  ils  ont  l'esprit 
ferme,  on  croit  ce  qu'ils  disent,  c'est 
pourquoy  ie  feray  mieux  mon  rapport  de 
vostre  doctrine  estant  de  retour  au  pais, 
que  non  pas  les  enfans  que  tu  recherches. 
Pour  la  crainte  que  tu  as  que  ie  ne  m'en- 
fuye  et  que  ie  ne  desrobe,  ie  laisseray 
des  gages  entre  les  mains  des  François 
qui  vaudront  bien  ce  que  ie  pourrais 
emporter,  si  ie  voulois  estre  meschant. 
Quand  est  de  me  faire  instruire  en  no- 
stre bourgade,  c'est  chose  pénible,  pour 
les  diuertissemens  qui  suruiennent,  tant 
d'vn  costé  des  affaires,  que  de  la  diuer- 
sité  des  opinions  et  des  sentimens  de 
mes  Compatriotes,  qui  n'ont  pas  la 
mesme  volonté  que  moy  ;  c'est  ce  qui 
m'a  fait  résoudre  de  venir  ça  bas  pour 
traiter  auec  vous  en  paix  et  hors  du 
bruit,  d'vne  chose  de  si  grande  impor- 
tance :  si  bien  que  i'ay  résolu  quand 
vous  m'esconduiriez  de  chercher  quel- 
que François  qui  me  reçoiue  en  sa  mai- 
son, du  moins  pour  vn  hyuer,  afin  qu'on 
m'enseigne  ce  que  ie  ne  puis  sçauoir  de 
moy-mesme.  En  elîect,  comme  ce  bon 
homme  vit  que  nonobstant  ses  responses 
nous  ne  le  voulions  admettre  au  Sémi- 


naire, il  s'allie  d'vn  François  qui  le  loge 
en  sa  maison,  auec  dessein  d'aller  tous 
les  iours  apprendre  quoique  chose  de 
nostre  créance  chez  vn  truchement  l'ran- 
çois.  Cependant  nous  attendions  de  iour 
à  autre  qu'il  s'en  irait,  estant  homme 
dosia  âgé,  et  qu'il  s'embarquerait  auec 
quelques-vns  de  ses  compatriotes  qu'il 
voyoit  tous  les  iours  arriuer  et  s'en  re- 
tourner en  leur  pais,  ayans  leurs  traites 
I  ou  leurs  marchandises.  Mais  enfin  Dieu 
1  l'auoit  choisi  et  escrit  au  Liure  de  ses 
Esleuz.  Comme  nous  vismes  que  ses 
gens  ne  l'ébransloient  point,  nous  le 
receusmes  et  fismes  descendre  à  Kobec, 
où  sans  mentir  il  a  fait  paroistre  vn  na- 
turel bien  esloigné  de  tout  ce  qu'on  con- 
çoit d'vn  Saunage  ;  il  a  aussi  donné  des 
indices  d'vne  grâce  si  particulière,  qu'à 
peine  l'aurions  nous  pu  croire,  si  nous 
ne  l'auions  veu  de  nos  yeux.  Il  estoit 
doux,  courtois,  facile,  prompt  à  faire 
plaisir  à  qui  que  ce  fust,  iamais  oisif;  il 
admirait  la  beauté  de  nostre  Foy,  et 
voyant  nos  veritez  si  conformes  à  la 
raison,  il  les  goûtoit  auec  plaisir.  Se 
voyant  suffisamment  instruit  pour  le 
Baptesme,  il  le  demandoit  auec  vne  af- 
fection si  cordiale  qu'on  ne  luy  pût  re- 
fuser. Nostre  Seigneur  nous  donna  vn 
beau  sujet  de  recognoistre  sa  constance. 
Quinze  ou  seize  Binons  de  ses  compa- 
triotes se  trouuans  engagez  dans  le  com- 
mencement de  l'hyuer  parmy  les  Fran- 
çois, et  ne  pouuant  retourner  en  leur 
pais,  demeurèrent  assez  long-temps  pro- 
che du  Séminaire,  comme  la  pluspart 
auoient  pluslost  des  pensées  de  guerre, 
où  ils  voulaient  encor  aller  et  d'où  ils 
venoient,  que  de  la  paix  Euangelique, 
ils  se  mocquoient  de  nostre  Néophyte, 
lequel  leur  donnoit  de  bons  conseils, 
auec  vne  prudence  et  vne  dextérité  fort 
remarquable  ;  mais  voyant  que  ses  pa- 
roles tomboient  à  terre,  il  s'esloignoit 
doucement  de  leur  compagnie  pour  n'e- 
stre  participant  de  leurs  sottises.  Ils 
luy  reprochoient  qu'il  n'esloit  plus  Hu- 
ron,  qu'il  auoit  renoncé  à  son  pais  ;  mais 
ce  bon  Catéchumène,  ne  se  souciant 
guiere  de  leur  blasme,  leur  respondoit 
doucement  qu'il  ne  se  despoùilloit  pas 
de  l'amour  de  sa  nation,  mais  qu'il  en 

quittoit  les  vices.  Yoicy  comme  en 
parle  le  Père  qui  auoit  soin  du  Sémi- 
naire Huron  :  Il  reprenoit  ses  compa- 
gnons de  leurs  fautes  auec  autant  de 
prudence  qu'on  auroit  peu  désirer  ;  vne 
fois  entr'autres,  il  me  demanda  deuant 
vn  ieune  Séminariste  son  compagnon, 
si  les  enuieux  et  les  menteurs  n'alîoient 
point  en  enfer  ;  luy  ayant  respondu  que 
Dieu  punissoit  ces  crimes  selon  leur 
démérite,  il  ne  fit  que  ietter  les  yeux 
sur  ce  ieune  homme,  lequel  se  sentit 
tellement  repris  de  ce  seul  regard,  qu'il 
ne  parut  point  de  tout  le  reste  du  iour 
dans  la  maison. 

le  l'ay  souuent  entendu  repeter  du- 
rant la  nuict  ce  que  ie  luy  auois  en- 
seigné pendant  le  iour.  Il  portoit  vne 
telle  affection  à  nostre  Seigneur,  que 
la  pluspart  de  ses  songes  n'estoient  que 
de  luy,  recherchant  mesme  en  dormant 
les  moyens  de  luy  plaire.  Il  prenoit 
grand  plaisir,  dit  le  mesme  Père,  d'as- 
sister au  seruice  Diuin  ;  il  ieusnoit  deux 
fois  la  sepmaine  en  Caresme,  deuant 
qu'il  fust  baptisé  ;  et  comme  on  luy  eut 
accordé  le  Baptesme  pour  la  veille  de 
Pasques,  il  voulut  ieusner  toute  la  se- 
maine Saincte  ;  ie  ne  le  pouuois  quasi 
contenter,  tant  il  auoit  désir  que  ie  l'en- 
tretinsse des  choses  de  son  salut.  En 
fin  il  fut  faitchrestien,  et  nommé  Pierre 
Ateïachias,  et  le  iour  d'après  son  Ba- 
ptesme, il  communia  auec  de  grands 
ressentimens  de  ces  augustes  mystères. 
Comme  ie  luy  eus  parlé  des  œuures  de 
miséricorde,  il  se  mit  en  deuoir  de 
les  pratiquer,  si  bien  qu'il  donnoit  à 
quelques  paumes  le  poisson  mesme 
qu'on  destinoit  pour  le  disner  de  nos 
Séminaristes,  et  l'en  ayant  repris  :  Ne 
m'auez  vous  pas  dit,  faisoit-il,  que  c'e- 
stoit  bien  fait  d'estre  charitable?  ne  vous 
ay-ie  pas  veus  vous-mesmes  faire  de 
semblables  aumosnes  ?  pourquoy  donc 
ne  feray-ie  pointée  qu'on  m'enseigne  ? 
Il  prenoit  par  fois  vne  hache,  et  s'en  al- 
loit  coupper  du  bois  de  chauffage  pour 
quelques  personnes  nécessiteuses  ;  il  se- 
couroit  tous  ceux  qu'il  pouuoit,  et  auec 
vne  telle  démonstration  d'amour,  que 
tout  le  monde  l'aimoit. 


Depuis  son  baptesme,  il  assistoit  tous 
les  iours  à  la  saincte  Messe,  recitoit  deux 
fois  le  iour  son  chappelet,  visitoit  sou- 
uent le  S.  Sacrement  de  l'Autel,  bref 
il  estoit  dans  de  grandes  résolutions 
d'estre  à  iamais  fidelle  à  nostre  Sei- 
gneur, quand  il  nous  fut  rauy,  par  vn 
misérable  accident  selon  les  hornmes; 
peut  estre  par  vn  trait  d'vn  grand  amour 
et  d'vne  douce  prouidence  selon  Dieu. 
Se  disposant  pour  s'en  aller  en  son  pais 
et  choisir  ceux  qu'il  iugeroit  propres 
pour  amener  au  Séminaire,  vn  coup  de 
vent  renuersa  son  canot,  dans  lequel  il 
estoit  auec  vn  ieune  Algonquin.  Celuy- 
cy  se  sauuaà  la  nage,  quittant  aysément 
sa  robe,  qu'il  portoit  volante  à  la  façon 
des  Sau uages  ;  mais  nostre  panure  Néo- 
phyte, estant  vestu  à  la  Françoise,  ne  pût 
résister  à  la  tempeste,  si  bien  qu'il  fut 
noyé  dans  le  grand  Fleuue  qui  a  seruy 
de  sepulchreà  son  corps.  Pour  son  âme, 
ie  ne  puis  quasi  douter  qu'elle  ne  soit  au 
Ciel  :  car  outre  qu'il  estoit  nouuellement 
baptisé,  et  encore  tout  remply  du  sainct 
Esprit,  vous  eussiez  dit  que  Dieu  le  dis- 
posoit  à  ceste  mort,  car  vn  peu  de- 
uant que  de  s'embarquer,  le  Père  le 
voulant  faire  déieuner  pour  ce  qu'il  auoit 
trauaillé,  il  le  refusa  ;  et  comme  le 
Père  le  pressoit,  il  luy  dit:  l'ay  pris  re- 
solution de  ieusner  auiourd'huy  pour 
communier  demain.  Ce  qu'il  fit  ;  et  peu 
de  temps  après  Nostre  Seigneur  l'ap- 
pella  à  soy. 

Venons  à  nos  ieunes  Montagnets  et 
Algonquins.  Ces  ieunes  enfans,  âgez  de 
douze  à  quinze  ans  pour  la  plus  part,  nous 
ont  appris  deux  belles  veritez  :  l'vne, 
que  si  les  animaux  sont  capables  de  di- 
scipline, beaucoup  plus  les  ieune?  en- 
fans  Saunages  ;  l'autre,  que  la  seule 
éducation  manque  à  cespauures  enfans, 
ayans  l'esprit  aussi  bon  que  nos  Euro- 
peans,  comme  on  verra  par  ce  que  ie 
vay  dire. 

Yn  petit  Asnon  sauuage  n'est  pas  né 
dans  vne  plus  grande  liberté  qu'vn  pe- 
tit Canadien  ;  ce  pendant  quand  ces  en- 
fans se  voyent  dans  vn  séminaire,  ils 
se  rangent  doucement  aux  petits  exer- 
cices qu'on  exige  d'eux  :  ils  font  leurs 
prières  à  deux  genoùils  soir  et  matin  ; 

cinq  d'entre  eux  estant  baptisez  assi- 
stoient  tous  les  iours  à  la  Messe,  quand 
ils  estoient  au  séminaire.  Deuant  le  Ba- 
ptesme,  ils  ne  l'entendent  que  iusques 
après  l'Euangile.  Ils  seruent  au  Prestre 
à  l'Autel  auec  autant  de  grâce  et  de  mo- 
destie, que  s'ils  auoient  esté  éleuez  dans 
vue  académie  bien  réglée.  Ils  se  trou- 
uent  aux  heures  qu'on  les  instruit,  s'en- 
tr'ayment  les  vus  les  autres  ;  mais  aussi 
leur  faut-il  donner  la  liberté  de  se  re- 
créer ;  et  comme  on  ne  les  meine  pas  par 
la  crainte,  il  faut  prendre  son  temps 
pour  les  ranger  par  amour,  à  quoy  ils 
sont  assez  prompts,  demandans  humble- 
ment congé  à  leur  maistre  quand  ils  se 
veulent  vn  peu  éloigner  du  logis.  Comme 
on  fait  le  Catéchisme  aux  petits  Fran- 
çois les  iours  de  Dimanches,  ou  le  matin 
ou  bien  après  Vespres,  ils  ont  voulu 
estre  de  la  partie  ;  si  bien  qu'on  expli- 
quoit  la  doctrine  de  Iesvs-Christ  en  deux 
Langues  ;  et  nos  Séminaristes,  ialoux 
de  l'honneur  qu'on  faisoit  aux  petits 
François,  quand  ils  répondoient  bien, 
leur  voulurent  tenir  teste,  demandans 
mesme  qu'on  leur  donnast  par  écrit 
quelque  poinct  du  Catéchisme,  comme 
ils  voyoient  qu'on  en  donnoit  aux  autres 
pour  l'apprendre  pendant  la  semaine  ; 
et  en  tout  cela  ils  reùsissoient  auec  au- 
tant de  grâce  et  de  gentillesse  qu'aucun 
François, répondans  aux  questions  qu'on 
leur  faisoit  auec  vne  petite  granité  et 
vue  modestie  qui  gagnoit  le  cœur,  et  at- 
tiroit  l'affection  des  spectateurs.  Us  se 
confessoient  assez  souuent,  et  ceux  qu'on 
iugeoit  capables  de  la  saincte  Commu- 
nion s'en  approchoient  auec  préparation 
et  respect. 

La  crainte  du  péché  entroit  profon- 
dement dans  leurs  âmes.  Deux  ou  trois 
d'entre  eux  estant  allez  voir  ces  Huions 
dont  i'ay  parlé  cy-dessus,  ils  leur  pré- 
sentèrent ie  ne  sçay  quel  potage  ou  sa- 
gamité  dans  laquelle  il  y  a.uoit  de  petits 
morceaux  de  chair.  Or  comme  c'estoit 
vn  iour  auquel  il  n'estoil  pas  permis 
d'en  manger,  et  que  d'ailleurs  c'est  vne 
grande  inciuilité  parmy  eux,  et  vne 
marque  d'orgueil  ou  d'inimitié  de  refu- 
ser ce  qu'en  présente,  ils  prirent  le 
bouillon,  détournant  doucement  les  petits 


morceaux  de  viande  qui  estoient  dedans. 
Neantmoins  estans  sortis  de  là,  leur 
âme  fut  saisie  d'vn  scrupule,  si  bien 
qu'ils  demandèrent  le  soir  au  Père  qui 
auoitsoin  du  Séminaire  Montagnets  et 
Algonquin,  s'ils  n 'auoient  pas  offensé 
Dieu,  d'auoir  mangé  de  ce  bouillon. 
Pour  moy,  disoit  l'vn,  ie  n'ay  point  man- 
gé de  chair.  L'autre  disoit  qu'il  en  auoit 
aualé  vn  petit  morceau  par  mégarde  ; 
bref  ils  témoignèrent  que  leur  cœur 
n'estoit  pas  content  de  ceste  action, 
et  prirent  resolution  de  ne  plus  fré- 
quenter ceux  qui  les  pouuoient  porter 
au  mal. 

Pour  ce  que  ie  disois  de  la  bonté  de 
leur  esprit,  i'en  tire  la  preuue  des  inter- 
rogations qu'ils  faisoient  à  leur  maistre. 
En  voicy  quelques-vnes  qu'il  m'a  données 
par  écrit,  le  confesse  que  ces  enfans 
sont  éueillez,  et  qu'ils  font  paroistre 
beaucoup  d'esprit,  mais  ie  n'eusse  pas 
creu  qu'ils  eussent  tant  raisonné,  no- 
tamment en  matière  de  nostre  créance. 
Escoutons  leurs  demandes:  Vous  nous 
dites  que  le  Baptesme  est  absolument 
nécessaire  pour  aller  au  Ciel  :  s'il  se 
trouuoit  vn  homme  si  bon,  que  iamais 
il  n'eût  offensé  Dieu,  et  qui  mourût  sans 
Baptesme,  iroit-il  en  Enfer  ?  s'il  va  en 
Enfer,  Dieu  n'ayme  pas  tous  les  gens 
de  bien,  puis  qu'il  iette  celuy-là  dans 
le  feu. 

Vous  nous  enseignez  que  Dieu  estoit 
auant  la  Création  du  ciel  et  de  la  terre  : 
s'il  estoit,  où  se  logeoit-il  ?  puis  qu'il 
n'estoit  ni  au  ciel  ni  en  la  terre.  Vous 
dites  encore  que  les  Anges  ont  esté 
créés  au  commencement  du  monde,  et 
que  ceux  qui  désobéirent  furent  lettez 
en  Enfer  ;  d'ailleurs,  vous  mettez  l'En- 
fer dans  le  fond  de  la  terre  :  cela  ne 
se  peut  pas  bien  accorder,  car  si  les 
Anges  ont  péché  deuant  la  Création 
de  la  terre,  ils  n'ont  pu  estre  iettez  en 
Enfer,  ou  l'Enfer  n'est  pas  où  vous  le 
placez. 

De  plus  vous  asseurez  que  ceux  qui 
vont  en  Enfer  n'en  sortent  point,  et  ce 
pendant  vous  nous  racontez  des  Histoires 
de  quelques  damnez  qui  ont  paru  au 
monde  :  comment  cela  se  peut-il  en- 
tendre ? 

Ceux  qui  liront  cecy  en  croiront  ce 
qu'il  leur  plaira  ;  mais  il  est  vray  que  ces 
demandes  ont  esté  faites  par  de  ieunes 
Séminaristes  Sauuages  àgez  de  douze  à 
quinze  ans.  Comme  on  leur  expli- 
quoit  que  les  Diables  n'auoient  pas  de 
corps,  et  que  se  voulant  faire  voir  aux 
hommes,  ils  se  couuroient  de  figures 
difformes,  ils  demandèrent  si,  quand  ils 
paroissoient  en  forme  d'hommes  ou  d'à-  ( 
nimal,  on  ne  lespouuoit  point  tuer  :  Ah  ! 
que  ie  les  tuërois  volontiers,  disoit  l'vn 
d'eux,  puis  qu'ils  font  tant  de  mal  î  Mais 
quand  ils  sont  faits  comme  des  hommes, 
disoient -ils,  et  qu'ils  viennent  parmy  les 
hommes,  sentent-ils  encore  le  feu  d'En- 
fer? D'où  vient  qu'ils  ne  se  repentent 
point  d'auoir  offensé  Dieu  ?  s'ils  se  re- 
pentoient,  Dieu  ne  leur  feroit-il  pas  mi- 
séricorde? Si  Nostre  Seigneur  a  souffert 
pour  tous  les  pécheurs,  pourquoy  ceux- 
là  ne  trouuent-iis  pas  de  pardon  auprès 
deluy?  Voilà  encore  vne  autre  question 
bien  remarquable  pour  des  enfans:  Vous 
dites  que  la  Vierge  Mère  de  Iesvs-Christ, 
n'est,  pas  Dieu,  et  qu'elle  n'a  iamais  of- 
fensé Dieu,  et  que  son  Fils  a  racheté 
tous  les  hommes,  et  payé  pour  tous  :  si 
elle  n'a  fait  aucun  mal,  son  Fils  ne  l'a 
pu  racheter,  ni  payer  pour  elle.  En 
vérité  toutes  ces  demandes  m'étonnent, 
quand  ie  les  considère  en  la  bouche  d'vn 
enfant  qu'on  appelle  Saunage  et  bar- 
bare, le  ne  fay  point  mention  des  ré- 
ponses que  leur  donnoit  leur  Directeur, 
tant  pour  n'estre  trop  long,  que  pour 
autant  que  ie  ne  prétends  point  parler 
icy  directement  de  nos  actions,  mais  de 
celles  des  Sauuages.  Or  comme  nos 
Séminaristes  viuoient  dans  vne  douce 
tranquillité,  s'auancans  de  iour  à  autre 
en  la  cognoissance  de  Dieu,  et  en  l'ex- 
ercice des  vertus  proportionnées  à  leur 
âge,  la  maladie  et  la  mortvindrent  trou- 
bler nostre  ioye.  L'vn  d'eux  traisna  as- 
sez long- temps  d'vne  maladie  fort  lan- 
guissante ;  ses  compagnons  l'auoient 
au  commencement  en  auersion  ;  mais 
comme  on  leur  eut  enseigné  que  Dieu 
prenoit  plaisir  aux  actions  de  charité,  ils 
le  visitoient,  luy  portoient  à  manger, 
et  si  pour  sa  foiblesse  il  ne  pouuoit  pas 
faire  la  bénédiction  deuant  son  repas, 


ils  la  faisoient  pour  luy  ;  en  fin  la  mort 
l'enleua  le  cinquième  de  Mars.  Il  fallut 
pour  le  mettre  au  sepulchre  chercher  la 
terre  sous  six  pieds  de  neige,  tant  il  en 
est  tombé  ceste  année. 

Enuiron  six  semaines  ou  deux  mois 
après  sa  mort,  l'vn  des  plus  gentils  et 
des  plus  adroits  enfans  du  mesme  Sé- 
minaire, fut  saisi  d'vne  fièvre  lente  qui 
ne  l'a  pas  encore  quitté;  nous  voyons 
bien  qu'elle  le  mènera  au  tombeau  aussi 
bien  que  son  compagnon.  Quelque 
temps  après,  le  plus  accomply  de  tous, 
fut  enleué  de  ce  monde  par  vne  espèce 
de  pleurésie,  et  cela  en  moins  de  dix 
iours.  Ces  accidens  nous  firent  résou- 
dre de  ne  retenir  auec  nous  que  les  cinq 
ou  six  plus  petits,  qui  ont  encor  esté  at- 
taquez de  catarres  et  de  rhumes,  tant  il 
est  difficile  de  faire  subsister  ces  panures 
Séminaristes  hors  de  la  maison  ou  des 
cabanes  de  leurs  parens.  Le  Diable 
voit  bien  le  fruict  qu'on  en  peut  espé- 
rer, c'est  pourquoy  il  fait  ioûer  tous  les 
ressors  de  sa  malice  pour  renuèrser 
ceste  saincte  entreprise  ;  il  n'y  perdra 
que  ses  peines. 

Outre  ces  enfans,  nous  secourons 
tousiours  quelques  Sauuages  proches  de 
nos  habitations  ;  ce  pauure  peuple  est 
le  vray  obicct  de  la  miséricorde,  il  a 
besoin  d'estre  puissamment  aydé.  La 
charité  a  des  bras  puissants,  ie  ne  dy 
que  deux  mots  à  tous  ceux  qui  s'en  ser- 
uent  :  Date  et  dabitur  vobis,  memu- 
rain  bonam,  et  confertam,  et  coagita- 
tam,  et  super  fliientem  dabunt  in  sinum 
restrum.  Donnez  d'vne  main,  et  rece- 
uez  de  l'autre  ;  Iesvs-Christ  y  est  engagé, 
il  vérifiera  ses  paroles  ;  quiconque  fera 
fructifier  sa  Croix  et  son  Sang,  sera 
payé  à  bonne  mesure. 

CHAPITRE    X. 


De  la  créance,  des  superstitions  et 
quelques  couslumes  des  Sauuages. 


de 


Les  Relations  des  années  précédentes 
estant  remplies  des  façons  de  faire  de 
nos  Saunages,  ie  ne  prétends  pas  en 
parler  icy  pleinement,  mais  bien  cou- 
cher en  peu  de  paroles  ce  que  i'ay  appris 
de  nouueau  sur  ce  suiet  ;  que  si  i'vse 
de  quelques  redites,  c'est  que  i'ay  perdu 
la  mémoire  de  ce  que  i'ay  récry  par  cy- 
deuant. 

Premièrement,  pour  ce  qui  touche 
leur  créance,  quelques-vns  se  figurent 
vn  Paradis  remply  de  bluets  ;  ce  sont 
petits  fruicls  bleus,  dont  les  grains  sont 
aussi  gros  que  les  plus  gros  grains  de 
raisin  ;  ie  n'en  ay  point  veu  en  France. 
Us  sont  d'vn  assez  bon  goust  ;  c'est 
pourquoy  les  âmes  les  ayment  fort. 
D'autres  disent  que  les  âmes  ne  font 
que  danser  après  le  départ  de  ceste  vie. 
Il  y  en  a  qui  admettent  la  transmigration 
des  esprits,  comme  faisoit  Pythagore, 
et  la  pluspart  s'imaginent  que  l'âme  est 
stupide,  ayant  quitté  le  corps  ;  tous 
croyent  pour  l'ordinaire  qu'elle  est  im- 
mortelle. Ils  distinguent  plusieurs  âmes 
dans  vn  même  corps.  Vn  vieillard  nous 
disoit  il  y  a  quelque  temps,  que  quelques 
Sauuages  auoient  iusqu'à  deux  et  trois 
âmes,  que  la  sienne  Pauoit  quitté  il  y 
auoit  plus  de  deux  ans  pour  s'en  aller 
auec  ses  parents  defuncts,  qu'il  n'auoit 
plus  que  l'âme  de  son  corps,  qui  deuoit 
descendre  au  tombeau  auec  luy.  On 
cognoist  par  là  qu'ils  s'imaginent  que  le 
corps  a  vne  âme  propre,  que  quelques- 
vns  appellent  l'âme  de  leur  Nation,  et 
qu'en  outre  il  y  en  vient  d'autres,  qui 
le  quittent  plus  tost  ou  plus  tard  selon 
leur  fantaisie.  En  etîect,  i'en  ay  oiiy 
quelques-vns  qui  asseuroient  n'auoir 
point  d'âmes,  ils  entendoient  parler  de 
ces  formes  assistantes  dont  ils  se  per- 
suadent parfois  qu'ils  sont  possédez,  le 
Diable  se  seruant  de  leur  fantaisie  et 

de  leurs  passions  ou  de  leur  mélancolie, 
pour  opérer  quelques  effoctsqui  leur  pa- 
roissent  extraordinaires.  Ils  s'imaginent 
que  cela  prouient  de  la  diuersitéde  leurs 
âmes,  s'ils  cessent  de  songer,  ou  d'estre 
poussez  de  quelque  passion  non  com- 
mune, ou  de  quelque  Démon,  ils  disent 
que  leur  âme  les  a  quittés  ;  si  le  Diable 
réueille  leur  fantaisie,  leur  âme  est  de 
retour.  le  pense  auoir  desia  remarqué 
qu'ils  se  représentent  l'âme  comme  vne 
ombre  qui  a  des  pieds  et  des  mains, 
vn  corps,  vne  teste,  des  dents  ;  aussi 
croyent-ils  qu'elle  mange,  ils  ont  trouué 
de  la  viande  rongée  par  les  âmes,  ils  les 
ont  oiiy  siffler,  comme  ces  petits  grillets 
qu'on  entend  quelquefois  à  la  campagne; 
ils  s'en  trouuent  qui  ont  des  pensées  en- 
core plus  raualées  que  tout  cela  touchant 
les  âmes  ;  car  ils  disent  que  le  Diable 
se  repaist  de  leur  ceruelle,  mettant  au 
lieu  des  feuilles  d'arbres  seiches  ;  c'est 
pourquoy  ces  pauures  âmes  sont  folles 
et  étourdies,  n'ayans  point  de  ceruelle. 
Voila  les  ténèbres  où  se  perdent  les 
hommes  qui  ne  sont  point  éclairez  du 
flambeau  de  la  Foy.  Ceux  qui  se  sou- 
uiendront  de  la  créance  des  anciens, 
tant  Grecs  que  Romains,  et  des  sottes 
opinions  que  ces  Sages  du  monde  ont 
eues  touchant  laDiuinité  et  touchant  nos 
âmes,  diront  que  toute  la  sagesse  des 
hommes  n'est  que  folie:  Sapientiahuius 
mundi  shdlitia  est  apud  Beum.  La 
Foy  découure  les  vérité  du  Ciel  et  de  la 
terre. 

Il  y  a  des  superstitions  en  l'ancienne 
France  aussi  bien  qu'en  la  nouuelle. 
Vne  femme  Françoise  estant  icy  malade, 
vne  autre  femme  luy  dit  qu'elle  gueri- 
roit,  si  on  luy  pendoit  au  col  vn  trous- 
seau de  clefs  ;  voila  qui  vient  de  vostre 
France,  en  voicy  de  la  nostre. 

Quelques  Sauuages  malades,  voulans 
recognoistre  d'où  procedoient  leurs  ma- 
ladies, mirent  des  os  de  Castors  bien 
secs  dessous  vne  couuerturc,  puis  l'vn 
de  la  trouppe  se  glissant  dessous,  mist 
le  feu  à  ces  os  auec  des  charbons  bien 
allumez  ;  ce  pendant  ses  camarades 
chantoient  et  hurloient  à  leur  mode  ; 
en  fin  ces  os  réduits  en  cendre,  celuy 
qui  s'estoit  caché,  sortit,  leua  la  couuer- 

ture,  ietta  les  cendres  et  le  feu  au  vent, 
s'écriant  qu'on  prist  bien  garde  d'où 
venoit  la  maladie  ;  le  Père  qui  vit  faire 
ceste  superstition,  demanda  prou  com- 
ment on  pouuoH  recognoistre  par  ceste 
badinerie  d'où  leur  mal  procedoit,  mais 
on  ne  luy  voulut  pas  apprendre  ce  se- 
cret. 

Le  mesme  Père,  voyant  quelques  Al- 
gonquins bien  empêchez,   trappans  sur 
leurs  cabanes  auec  des  basions,   leur 
demanda  ce  qu'ils  faisoient  ;  ils  répon- 
dirent qu'ils  tàchoient  de  chasser  l'âme 
d'vne  femme  trépassée  qui  rodoit  là  au- 
tour.    On  dit  qu'il  y  en  a  de  si  simples 
qu'ils  tendent  des  rets  à  l'entour  de 
leurs  cabanes,  afin  que  les  âmes  de  ceux 
qui   trépassent   chez  leurs  voisins  s'y 
prennent,  si  elles  veulent  entrer  dans 
leurs  demeures.      Les   autres  brûlent 
quelque  chose  puante  pour  diuertir  les 
âmes  par  ceste  odeur,  voire  ils  mettent 
sur  leurs  testes  ce  qui  sent  mal,  afin 
que  les  âmes  ne  les  abordent.     Vn  Ion- 
gleur  brandilloit  vn  iour  son  épée  de- 
dans l'air,  s'imaginanl  qu'il  épouuante- 
roit  vne  âme  nouuellement  sortie  de 
son  corps.     Ils  ont  grand  peur  que  ces 
âmes  n'entrent  dans  leurs  cabanes,  ou. 
n'y  fassent  quelque  seiour,   car  elles 
emmeneroient  quelqu'vn  auec  elles  en 
leur  pais.     Vn  certain  ayant  veu  vne 
fusée  en  l'air,   et  ne  sçachant  pas  d'où 
elle  estoit  partie,    ne   pouuant  croire 
d'ailleurs  que  les  François  pussent  lan- 
cer du  feu  si  haut,  assuroit  qu'il  auoit 
veu  vne  âme  qui  s'égaroit  dedans  le 
iour  ;  c'est  ainsi  qu'ils  nomment  l'air. 
Les  femmes  pendent  au  col  de  leurs  pe- 
tits enfans  vn  petit  bout  du  nombril 
qu'ils  apportent  en  leur  naissance  ;  s'ils 
le  pei'doient,  leurs  enfans  seroient  tous 
hebetez  et  sans  esprit,  à  ce  qu'ils  pen- 
sent.   Quand  on  marche  dans  les  ténè- 
bres, on  ne  fait  guiere  de  pas  sans  chop- 
per.     l'ay  déjà  trop  parlé  de  ce  qu'ils 
font  pour  la  guerison  de  leurs  malades, 
nous  auons  veu  ceste  année  vn  ieu  so- 
lennel ou  vn  défy  entre  deux  nations 
qui  s'échauffèrent  fort  et  ferme  pour 
guérir  vn  pauure  patient.     Les  ioùeurs 
et  les  parians  s'en  allèrent  en  sa  cabane 
au  son  du  tambour  et  de  l'écaillé  de 


tortue,  qu'ils  accompagnèrent  de  cris 
et  de  chants  à  leur  mode.  Ceux  qui  pa- 
rioientou  qui  gageoientestoicnt  assis  de 
part  et  d'autre,  regardans  leurs  ioùeurs, 
chacun  fauorisant  son  party  auec  plu- 
sieurs gestes  et  plusieurs  cris  suiuans 
leur  passion  et  leur  affection.  La  con- 
clusion fut,  que  l'âme  des  deux  nations 
perdit  quantité  de  porcelaine  et  d'au- 
tres choses,  qu'ils  auoient  mis  au  ieu  ; 
car  pour  le  malade  il  ne  récent  autre 
soulagement,  sinon  d'auoir  la  teste  bien 
rompue  de  tout  ce  grand  tumulte.  Âpres 
que  ces  beaux  Médecins  furent  sortis, 
il  enuoya  quérir  vn  de  nos  Pères  qui 
auoit  commencé  de  l'instruire,  il  luy 
demande  le  Baptesme.  Le  Père  le  vou- 
lut tancer,  et  rebuter,  voyant  ceste  sotte 
superstition  ;  mais  le  pauure  patient  luy 
dit  :  Ce  n'est  pas  moy  qui  les  ay  appel- 
iez ;  ma  mère  a  songé  que  ie  guerirois, 
si  on  faisoit  vn  ieu  solennel  ;  c'est  pour- 
quoy  elle  m'a  amené  tout  cet  embarras 
sans  m'en  rien  dire. 

Au  reste  la  créance  et  les  supersti- 
tions des  Saunages  n'est  pas  bien  profon- 
dement enracinée  dans  leur  esprit  ;  car 
comme  toutes  ces  réueries  ne  sont  fon- 
dées que  sur  le  mensonge,  elles  tombent 
d'elles  mesmes,  et  se  fondent  ou  se 
dissipent  aux  rayons  des  veritez  qu'on 
leur  propose  tres-conformes  à  la  raison, 
le  n'ay  veu  que  quelques  vieillards  bien 
opiniastres,  dont  le  cerueau  desseiché 
dans  leurs  vieilles  maximes,  n'auoit  plus 
d'humeur  pour  receuo'r  l'impression  de 
nostre  doctrine  ;  si  quelques  vns  retom- 
bent par  fois  en  leurs  badineries,  c'est 
pluslost  par  habitude  que  par  vne  grande 
créance  qu'ils  ayent  en  leurs  supersti- 
tions, notamment  depuis  qu'on  les  in- 
struit. 

Pour  ce  qui  concerne  leurs  coutumes 
c'est  vne  affaire  de  plus  grande  haleine  : 
il  est  plus  aysé  de  bannir  l'erreur  de 
l'entendement,  que  d'oster  les  mainmi- 
ses habitudes  de  la  volonté  :  il  n'y  a  pas 
beaucoup  de  peines  à  reconnoistre  et  ap- 
prouuer  le  bien,  mais  on  en  trouue  à  le 
practiquer.  Video  meliora  proboque, 
détériora  sequor.  Il  est  vray  qu'il  y  a 
quelques  coutumes  parmy  les  Sauuages 
qui  s'aboliront  aysément,  d'autres  non. 

En  voicy  de  diuerses  Tarons.  La  pas- 
sion du  jeu  esl  vioiente,  aussi  bien  en 
nostre  France,  qu'en  la  vostre.  ï'ay 
▼eu  vue,  femme  Saunage  avant  perdu 
tout  ce;  qu'elle  auoit,  se  ioïier  « 1 1 1  »  * 
mesme,  non  pas  son  honneur,  niais 
bien  son  seruice,  c'est  à  dire,  qu'elle 
eust  esté  comme  eselaue  ou  semante  du 
vainqueur  si  eile  eust  perdu  ;  ils  disent 
qu'il  arriue  par  fois  qu'vn  homme  ou 
vne  femme  s'estans  ioiïez  eux-mesmes, 
ecluy  qui  les  gagne,  les  retient  vu  ou 
deux  ans,  et  les  employé  à  la  pèche,  à 
la  chasse,  aux  petites  affaires  domesti- 
ques ;  puis  leur  donne  liberté.  Les 
Sauuages  ne  sçauroient  exercer  de  se- 
uerité,  ny  exiger  auec  rudesse  aucun 
seruice  de  leurs  Compatriotes. 

Vn  Huron  ayant  ioûé  toutes  ses  ri- 
chesses, mit  sa  perruque  en  jeu,  l'ayant 
perdue,  le  vainqueur  le  raza  iusques  au 
cuir  de  la  teste.  On  m'a  dit  qu'il  y  en 
a  qui  ioûent  iusques  à  leur  petit  doigt 
de  la  main,  et  que  Tayaut  perdu,  ils  le 
donnent  à  coupper  sans  monstrer  aucun 
signe  de  douleur.  le  croirois  bien  qu'vn 
Sau uage  d'vne  Nation  pourrait  bien 
coupper  le  doigt  à  vn  Saunage  d'vne 
autre  ;  mais  ie  ne  sçaurois  me  persua- 
der qu'il  exerce  ceste  cruauté  enuers 
aucun  homme  de  son  pais,  ils  se  re- 
spectent ou  se  craignent  trop  les  vns 
les  autres;  pour  les  étrangers,  ils  les  mé- 
prisent fort. 

Pour  conclusion  de  ce  poinct,  ie  puis 
dire  que  les  Sauuages,  quoy  que  pas- 
sionnez pour  le  ieu,  l'emportent  par  des- 
sus nos  Europeans.  Ils  ne  font  quasi 
paroistre  iamais  ny  de  ioye  pour  leur 
gain,  ny  de  tristesse  pour  leur  perte, 
ioùans  auec  vne  tranquillité  extérieure 
très  remarquable,  fidèles  au  possible, 
sans  se  tromper  les  vns  les  autres,  le 
ne  sçay  si  i'ay  fait  mention  d'vne  cou- 
tume qu'ont  les  Sauuages,  de  ressusciter 
ou  faire  reuiure  leurs  amis  trespassez, 
notamment  s'ils  estoient  hommes  de 
considération  parmy  eux.  Ils  font  por- 
ter le  nom  du  defunct  à  quelque  autre  : 
et  voila  le  mort  resuscilé,  et  la  tristesse 
des  parens  entièrement  passée.  Remar- 
quez que  le  nom  se  donne  dans  vne 
grande  assemblée  ou  festin,  on  adioûte 


vn  présent,  qui  se  fait  de  la  part  des  pa- 
ïens ou  des  amis  de  eeluy  qu'on  fait  re- 
uiure, et  celuy  qui  accepte  le  nom  et 
le  présent,  s'oblige  d'auoir  soin  de  la 
famille  du  defunct,  si  bien  que  les  pu- 
pils  le  nomment  leur  père.  Cette  cou- 
stnme  semble  fort  louable  pour  le  bien 
des  panures  orphelins. 

Ils  gardent  les  mesmes  cérémonies 
quand  quelque  braue  homme  a  esté 
massacré  par  leurs  ennemis  ;  s'il  auoit 
quelque  Collier  de  porcelaine,  ou  autre 
cho<e  de  valeur,  ses  amis  l'offrent  à 
quelque  bon  guerrier, ou  luyfontquelque 
présent  de  leurs  propres  moyens,  si  cet 
homme  les  accepte  auec  le  nom  du  de- 
funct qu'on  luy  donne  publiquement,  il 
s'oblige  d'aller  à  la  guerre,  d'y  mener 
ceux  qu'il  pourra,  et  de  tuer  quelques 
ennemis  à  la  place  du  trespassé  qui  reuit 
en  sa  personne. 

On  me  dit  encor  que  les  Sauuages 
changent  souuent  de  noms.  On  leur 
en  donne  vn  en  leur  naissance,  ils  le 
changent  en  l'âge  viril,  et  en  prennent  vn 
autre  en  leur  vieillesse  ;  voire  mesme 
si  quelqu'vn  est  bien  malade,  s'il  n'é- 
chappe de  cette  maladie,  il  quittera  par 
fois  son  ancien  nom,  comme  s'il  luy  por- 
toit  malheur  pour  en  prendre  vn  autre 
de  meilleur  augure. 

Si  vn  Sauuage  se  remarie  deuant  trois 
ans  après  le  decez  de  sa  femme,  il  n'est 
pas  bien  voulu  des  parens  de  la  defuncte  ; 
ils  tiennent  cela  comme  vne  espèce  de 
mespris,  cet  homme  faisant  voir  qu'il 
n'aimoit  point  leur  parenté,  puis  qu'il 
s'allie  sitost  d'vne  autre.  Que  si  vne 
femme  après  Je  decez  de  son  mary  en 
prend  vn  autre  deuant  ce  terme  sans  le 
congé  des  parens  du  trespassé,  non  seu- 
lement ils  luy  seauent  mauuais  gré, 
mais  ils  pillent  son  mary  s'ils  le  rencon- 
trent, et  cette  coustume  est  tellement 
passé  pour  loy,  que  nous  l'auons  veu 
prattiquer  deuant  nos  yeux  ;  en  sorte 
que  celuy  qui  s'estoit  ainsi  marié,  vit 
prendre  ses  Colliers  de  Porcelaine,  et 
tout  ce  qu'il  auoit,  sans  dire  autre  chose 
sinon  que  c'estoit  luy  qui  se  faisoit  ce 
tort,  pour  auoir  enfreint  leur  coustume. 

Quand  vne  fille  ou  vne  femme  agrée 

quelqu'vn  qui  la  recherche,  elle  se  fait 
couper  les  cheueux  à  la  façon  que  les 
portent  les  filles  en  France,  pendant 
dessus  le  front,  ce  qui  a  fort  mauuaise 
grâce,  tant  en  l'vne  qu'en  l'autre  France, 
S.  Paul  défendant  aux  femmes  de  faire 
paroistre  leurs  cheueux.  Les  femmes 
portent  icy  leurs  cheueux  en  pacquets 
derrière  la  teste,  en  forme  d'vne  trousse 
qu'elles  ornentde  Porcelaine  quand  elles 
en  ont.  Si  se  marians  à  quelqu'vn,  elles 
le  quittent  mal  à  propos,  ou  si  s'estans 
promises,  et  ayans  accepté  quelque  pré- 
sent, elles  ne  tiennent  leur  parolle,  leur 
prétendu  mary  leur  couppe  par  fois  ces 
cheueux,  ce  qui  les  rend  fort  mespri- 
sables,  et  les  empesche  de  trouuer  vn 
autre  espoux.  Cette  coustume  se  garde 
plus  estroitement  chez  les  Algonquins, 
que  parmy  les  Montagnets.  Les  Sau- 
nages ne  s'allient  pas  aysément  de  leurs 
parens,  ie  ne  sçay  pas  encor  les  degrez 
ausquels  ils  se  peuuent  marier  sans  re- 
proche de  leurs  Compatriotes,  mais  il 
me  semble  qu'ils  sont  bien  plus  reser- 
uez  que  nous  en  certain  cas.  Par  exem- 
ple, si  vn  père  a  deux  enfans,  ils  s'ap- 
pellent frère  et  sœur,  comme  parmy 
nous,  mais  leurs  enfans  se  nommeront 
aussi  frère  et  sœur,  et  les  descendans 
de  ceux-cy  porteront  le  mesme  nom  de 
frère  et  de  sœur,  et  iamais  ne  se  ma- 
riront  ensemble,  s'ils  gardent  les  bonnes 
coustumes  de  leur  nation  ;  que  s'ils  les 
enfreignent,  on  ne  leur  dit  autre  chose 
si  non  qu'ils  n'ont  point  d'esprit.  Vn  Sau- 
uage  ne  fait  point  de  difficulté  d'espou- 
ser  deux  sœurs  à  mesme  temps,  ou  s'il 
en  a  desia  espousé  vne,  il  peut  prendre 
l'autre  du  viuant  de  sa  première  femme 
car  s'il  attendoit  après  sa  mort,  il  la 
reputeroit  comme  sa  niepce,  et  ne  l'e- 
spouseroit  pas  sans  blasme.  Ils  enterrent 
leurs  morts  en  sorte  que  la  teste  du  tré- 
passé regarde  l'Occident,  c'est  afin  que 
l'âme  cognoisse  le  lieu  où  elle  doit  aller. 
Ils  croyent  comme  i'ay  dit  qu'elle  s'en 
va  où  le  Soleil  se  couche,  c'est  là  le  pays 
des  âmes  à  leur  dire.  En  effect  estans 
priuez  du  flambeau  de  la  Foy,  ils  des- 
cendent, in  regionem  vmbrœ  mortis,  où 
le  Soleil  de  Iustice  est  couché  pour  eux 
éternellement. 


Us  sont  fort  portez  à  croire  les  choses 
extraordinaires.  Vn  Saunage  de  l'Isle 
nous  disoit,  il  n'y  a  pas  long-temps  que 
le  bruit  estoit  par  tous  les  pais  plus  hauts 
iusques  dans  les  Nipissiriniens,  qu'vn 
de  nos  Pères  d'icy  bas  auoit  vescu  cinq 
âges  d'hommes,  que  le  poil  luy  estoit 
tombé  quatre  fois,  qu'il  grisonnoit  pour 
la  cinquiesme  :  là  dessus  il  luy  deman- 
doit  combien  de  fois  encor  il  retourne- 
roi  t  en  l'âge  viril  deuant  que  de  mourir. 


CHAPITRE   XI. 


Ramas  de  d  hier  ses  choses  qui  n'ont  peu 

estre  rapportées  sous  les  Chapitres 

précédents. 


Quoy  que  les  remarques  que  ie  vay 
faire  n'ayent  quasi  point  de  liaison  les 
vnes  auec  les  autres,  elles  donneront 
neantmoins  tousiours  quelque  iour  et 
quelque  lumière  pour  mieux  recognoistre 
l'esprit  des  Sauuages.  Vn  Capitaine 
des  Algonquins  de  l'Isle,  homme  d'e- 
sprit et  bien  éloquent  pour  vn  Sauuage, 
ayant  eu  quelque  différent  auec  vn  autre 
Algonquin,  receut  vn  coup  de  hache  à 
la  teste  qui  luy  pensa  oster  la  vie.  Et 
en  effect  il  l'auroit  perdue  n'eust  esté 
qu'vn  Sauuage  détournant  le  bras  de 
l'aggresseur  empescha  la  violence  du 
coup.  Cet  homme  se  voyant  tout  baigné 
dans  son  sang,  ne  se  troubla  point,  il 
s'assit  froidement  dans  la  cabane  de 
celuy  qui  l'auoit  frappé,  sans  faire  pa- 
roistre aucun  mouuement,  ny  de  crainte, 
ny  de  vengeance  ;  celuy  qui  auoit  fait 
le  coup  s'assit  vn  peu  plus  loing,  ne  pa- 
roissant  nullement  altéré.  Vu  de  nos 
Pères  aduerty  de  cette  dispute,  s'encourt 
droit  à  la  cabane,  entre  dedans,  trouue 
tout  le  monde  dans  le  silence  aussi  pai- 
sible et  aussi  froid  que  marbre,  il  n'eust 
pas  creu  qu'il  y  eust  eu  aucune  querelle 
entre  des  gens  si  froids  et  si  paisibles 
en  apparence,  s'il  n'eust  veu  le  sangruis- 

seler  de  la  teste  de  ce  panure  misérable  ; 
il  luy  demande  qui  luy  a  fait  cette  playe, 
point  de  response  ;  l'aggresseur  prit  la 
parolle,  et  luy  dit  :  C'est  moy  qui  l'ai 
fait,  par  ce  qu'il  m'a  fâché.  Cela  dit,  il 
se  teut.  Le  Tore  tâcha  de  les  reconci- 
lier ;  enfin  ce  Capitaine  sortant,  tint  ce 
discours  à  ses  gens  :  Mes  nepneux,  ne 
tirez  aucune  vengeance  de  l'iniure  qui 
m'a  esté  faite,  c'est  assez  que  la  terre 
ait  tremblé  du  coup  qui  m'a  esté  donné, 
ne  la  renucrsez  point  par  vostre  colère. 
Quelque  temps  après,  cet  homme  su- 
perbe au  possible  estant  guery;  et  voyant 
que  les  François  vouloient  tirer  quelque 
satisfaction  du  Sauuage  qui  auoit  mis 
l'an  passé  la  corde  au  col  du  Père  Hie- 
rosme  Lallemant,  cet  homme  rehaus- 
sant sa  voix,  harangua  en  cette  sorte  : 
le  m'estonne  que  ceux  qui  font  estât  de 
prier  Dieu,  et  qui  disent  qu'il  faut  par- 
donner les  offenses  puisque  Dieu  les 
pardonne,  veuillent  tirer  vengeance 
d'vne  iniure  qu'on  leur  a  faite  il  y  a 
desia  long-temps  :  on  cognoist  assez  qui 
ie  suis,  on  sçait  bien  que  c'est  moy  qui 
tient  la  terre  affermie  de  mes  bras,  et 
cependant  ayant  receu  il  n'y  a  pas  long- 
temps vn  coup  qui  me  pensa  diuiser 
la  teste  en  deux  pièces,  ie  ne  m'e- 
smeus  point,  ie  ne  conçeus  aucun 
désir  de  vengeance  ;  pourquoy  n'imi- 
terez-vous  pas  cet  exemple  ?  Que  si 
le  coup  eust  fait  sortir  mon  âme  de  son 
corps,  ma  bouche  eût  prononcé  ces  der- 
nières parolles  :  Mes  nepueux,  ne  trou- 
blez point  la  terre  à  l'occasion  de  vostre 
oncle  qui  l'a  tousiours  maintenue.  le 
dy  dauantage,  si  i'eusse  senty  la  terre 
esbranlée,  ie  me  fusse  efforcé  de  l'ar- 
rester,  et  de  la  mettre  en  son  repos, 
auec  les  deux  bras  de  mon  âme  ;  et  si 
ie  n'eusse  peu  en  venir  à  bout,  ie  me 
fusse  escrié  :  Tout  est  perdu,  le  monde 
est  renuersé  ;  ie  ne  me  mesle  plus  d'af- 
faires :  ie  me  suis  acquitté  de  mon  de- 
uoir,  i'ay  pardonné  l'iniure  qu'on  m'a 
faite,  i'ay  donné  conseil,  on  n'a  pas 
voulu  estre  sage,  la  faute  n'est  point  de 
mon  costé.  Voila,  disoit  cet  homme  plein 
de  faste,  comme  les  hommes  d'esprit  se 
comportent.  0  que  l'orgueil  a  d'instruire! 
il  arreste  la  colère,  il  semble  donner  de 


la  patience  ;  et  au  bout  du  compte,  il 
ne  fait  rien  qui  vaille,  iettant  les  hom- 
mes dans  des  ténèbres  plus  sombres  que 
la  nuict„  et  leur  faisant  proférer  des 
impertinences  qui  n'appartiennent  qu'à 
des  fols  et  à  des  éceruelcz.  Changeons 
de  discours. 

Les  Hiroquois  ayant  emmené  vne  pau- 
ure  vieille  femme  âgée  de  plus  de  soi- 
xante et  dix  ans,  luy  arrachèrent  les 
ongles  des  pieds  et  des  mains,  luy  ap- 
pliquèrent des  flambeaux  de  feu  en  plu- 
sieurs endroits  de  son  corps  ;  ils  la  me- 
noient  auec  d'autres  prisonniers  en  leur 
païs  ;  comme  ils  vindrent  à  passer  vn 
saut  ou  vne  cheute  d'eau  où  tout  le 
monde  met  pied  à  terre,  ceste  pauure 
femme  sans  faire  semblant  de  rien,  ra- 
massa vne  coquille  qu'elle  rencontra  sur 
la  greue,  la  serre  sans  mot  dire,  et  la 
nuict  tout  le  monde  estant  couché,  elle 
couppe  doucement  ses  liens  auec  ceste 
coquille,  et  s'enfuit  à  la  dérobbée  dans 
le  bois  ;  elle  fit  si  bien  que  ses  ennemis 
ne  la  purent  retrouuer.  Elle  arriua  aux 
Trois  Riuieres  le  sixième  iour  après 
auoir  quitté  les  Hiroquois,  ayant  en  par- 
tie cheminé  tout  ce  temps-là,  en  partie 
nauigé  toute  seule  dans  vn  méchant 
canot  d'Hiroquois  qu'elle  trouua,  et  cela 
sans  manger.  En  vérité  c'est  vne  chose 
bien  étonnante  qu'vne  femme  âgée  prés 
de  quatre-vingts  ans,  trauerse  quasi 
toute  nuë  tant  de  brossailles,  ayant  les 
pieds  pleins  de  douleur,  et  les  orteils 
sans  ongles,  estant  toute  brûlée  par  les 
costez,  assaillie  de  mille  esquadrons  de 
mousquilles,  dont  ces  païs  sont  infe- 
stez, et  passer  cinq  ou  six  iours  dans 
ces  trauaux  sans  prendre  aucune  nour- 
riture. 

Quelque  temps  après  son  arriuée,  nous 
assemblâmes  vne  vingtaine  de  vieilles 
femmes,  dont  la  plus  ieune  auoit  prés 
de  soixante  et  dix  ans  pour  les  instruire 
en  laFoy,  sur  le  déclin  de  leur  âge  ;  celle- 
cy  estoit  du  nombre.  Comme  on  luy  vint 
à  décrire  les  feux  d'Enfer  :  Encor  vau- 
droit-il  bien  mieux,  disoit-elle,  estre 
brûlé  des  Hiroquois  que  des  Diables. 
Pour  conclusion,  elle  fut  baptisée  auec 
quelques  autres,  et  nous  fit  dire  que  tous 
les  Démons  et  tous  les  hommes  ne  sçau- 

roient  détourner  la  bonté  de  Dieu,  quand 
il  plaist  à  sa  Diuine  Prouidence  de  met- 
tre vne  âme  au  nombre  de  ses  éleuz. 
Yne  autre  femme  vn  peu  moins  âgée 
que  celle-cy,  courut  aussi  grand  risque 
de  sa  vie,  en  la  défaite  de  ses  gens. 
Comme  elle  vit  que  les  Hiroquois  estoient 
aux  prises  auec  eux,  elle  se  iette  dans 
l'épaisseur  d'vne  grosse  sapinière,  d'où 
elle  entendoit  les  cris  et  les  coups  des 
combattans  ;  et  de  peur  que  ses  pas  ou 
ses  vestiges  ne  parussent,  elle  se  cache 
dedans  des  eaux  fangeuses  et  croupis- 
santes qu'elle  rencontra  ;  comme  elle 
n'estoit  pas  loing  du  Fort  des  Hiroquois, 
elle  n'osoit  partir  de  cesle  triste  de- 
meure.   En  fin  Pennemy  estant  party, 
elle  en  sort  deux  iours  après  le  combat 
pour  tirer  vers  l'habitation  de  nos  Fran- 
çois ;  elle  n'estoit  pas  bien  loin,  qu'elle 
entend  vn  grand  cry,  elle  crût  que  c'é- 
toient  encore  les  Hiroquois,  se  va  ietter 
dans  sa  tanière,  où  elle  passe  encor  vn 
iour  entier.    Le  lendemain  pensant  que 
tout  estoit  en  pa>x,  elle  quitte  ces  eaux 
froides  et  bourbeuses  ;    mais   comme 
elle  approchoit  des  François,   elle  en- 
tendit tirer  de  grands  coups  de  canons. 
Ceste  pauure  créature  s'imagina  que  les 
Hiroquois  attaquoient  le  Fort,  et  qu'on 
se  battoit  fort  et  ferme,  elle  se  va  re- 
plonger vne  autre  fois  dans  la  fange,  et 
y  passer  deux    autres   iours    suiuans. 
Bref,  la  misère  la  contraignant  de  sortir, 
elle  s'en  reuint  doucement,  tâchant  de 
découurir  à  la  dérobbée  si  elle  ne  ver- 
roit  pas  Pennemy  ;  elle  fut  bien  éton- 
née quand  approchant  de  nostre  de- 
meure,  elle  vit  ses  gens  cabanez  en 
asseurance,  elle  les  aborde  et  leur  conte 
son   desastre  ;    et   eux  luy   déclarent 
comme  les  cris  qu'elle  auoit  entendus 
estoient  des  gens  de  sa  Nation,  et  non 
des  Hiroquois  ;  et  que  le  canon  qu'elle 
auoit  oùy  se  tiroit  pour  honorer  la  ve- 
nue de  Monsieur  nostre  Gouuerneur  aux 
Trois  Riuieres.    Cet  erreur  eust  esté  ca- 
pable de  faire  mourir  vn  homme  bien 
robuste,  et  ceste  femme  n'en  receut  au- 
tre mal,  que  celuy  qu'elle  endura  dans 
sa  triste  solitude. 

Tl  faut  que  ie  touche  icy  en  pas- 
sant vn   trait   de   simplicité   de  quel- 


que Sauuage.    Comme  on  leur  faisoit 
voir  dans  la  Chappelle  vn  tableau  où 
Nostre  Seigneur  est  représenté  au  mi- 
lieu des  Docteurs  de  la  Loy,  ils  con- 
sideroient  sa  jeunesse  et  la  vieillesse 
de  ces  Docteurs  ;  et  comme  ils  estoient 
tous  peins  auec  vn  liure  en  main,  et 
nostre    Seigneur   aussi,    ils    prindrent 
gai'de  que  les  Docteurs  regardoient  tous 
dans  leurs  liures,   et  les  tenoient  ou- 
uerts,  et  que  Nostre  Seigneur  ne  regar- 
doit  point  dans  le  sien  ;  cela  leur  fit 
dire  ces  paroles  :  Le  Père  a  raison  de 
dire  que  ce  ieune  enfant  sçauoit  tout  ; 
tenez,  prenezgarde,faisoient-ils,  comme 
il  ne  iette  point  les  yeux  sur  son  liure, 
et  ces  vieillards  regardent  les  leurs  fort 
attentiuement.    La  naîfueté  de  ces  bon- 
nes gens  est  par  fois  agréable.     Il  est 
temps  de  finir.     La  flotte  nous  laisse 
dans  la  tristesse  et  dans  la  ioye  :  PHo- 
spital  est  chargé  de  tant  de  malades, 
qu'on  est  contraint  d'en  loger  dehors 
sous  des  cabanes  d'écorces  ;  les  Sau- 
uages  sont  grandement  affligez,  on  dit 
qu'ils  meurent  en  tel  nombre  es  pais 
plus  hauts,  que  les  chiens  mangent  les 
corps  morts  qu'on  ne  peut  enterrer.  Les 
Religieuses  Hospitalières  se  sont  portées 
auec  vne  telle  ferueur  dans  ces  pres- 
santes nécessitez,  qu'elles  en  ont  altéré 
leur  santé.     Ceux  de  nos  Pères  qui  vi- 
sitent et  qui  assistent  ces  pauures  gens 
empestez,   ne  se  portent  pas  mieux  ; 
ceste  contagion  seule  se  vouloit  glisser 
parmy  nos  François.     Quelques  ieunes 
femmes  nées  sur  le  pais  en  sont  atta- 
quées.    Tout  cela  peut  donner  de  la 
tristesse.  La  résignation  de  nos  pauures 
Saunages,  le  recours  qu'ils  ont  au  Ba- 
ptesme,   le   désir  qu'ont  quelques-vns 
d'aller  au  Ciel,   le  mépris  de  la  vie,  la 
perseuerance  en  la  Foy  dons  ces  tem- 
pestes,  sont  capables  d'essuyer  nostre 
douleur.     La   croix   porte   des  fruicts 
agréables  en  tout  temps.     Si  iamais  ces 
pauures  gens  ont  besoin  d'estre  secou- 
rus de  bonnes  âmes  qui  s'intéressent, 
et  se  liguent  sainctement  pour  leur  sa- 
lut, c'est  en  ce  temps  de  calamité.     Il 
faut  que  la  Foy  se  prouigne  à  la  façon 
qu'elle  a  esté  plantée,  c'est  à  dire,  dans 
les  calamitez  ;  et  pour  ce  qu'on  ne  voit 

point  icy  de  Tyrans  qui  massacrent  nos 
Néophytes,  Dieu  y  pouruoit  d'ailleurs, 
tirant  des  preuues  de  leur  constance  par 
des  afllictions  bien  sensibles.  Qu'il  soit 
beny  à  iamais.  Nous  supplions  tous  V. 
R.  et  tous  nos  Pères,  et  nos  Frères  de 
sa  Prouince,  voire  de  toute  laFnmce,et 
tant  (raines  sainctes,  dans  l'association 
desquelles  nous  sommes  entrez,  de  prier 
pour  ces  panures  peuples,  et  pour  nous, 


et  en  particulier,  pour  celuy  qui  est  de 
toute  son  affection, 

De  V.  R. 

Très-humble  et  trcs-obeïs- 
sant  seruiteur  selon  Dieu, 

Pavl  le  Ievne. 

A  Sillery,  autrement  en  la  Résidence 
de  sainct  Ioseph,  en  la  Nouuelle 
France,  ce  4.  de  Septembre,  1G39. 

Adressée  au  li.  P.  Paul  le  Jeune,  Supérieur  des  3Tissions  de  la  Compagne 
de  Iesus  en  la  Nouuelle  France. 


M1 


Mon  R.  Père, 

"E  voila  donc  obligé  de  rendre 
_  compte  à  Y.  R.  de  l'employ  des 
Religieux  de  noslre  Compagnie  en  ces 
contrées  :  ie  le  feray  d'autant  plus  vo- 
lontiers, vn  peu  plus  au  long  cette  fois, 
qu'estant  encore  pour  le  présent  inutile 
à  autre  chose,  ce  ne  me  sera  pas  peu  de 
consolation  de  seruir  au  moins  à  décla- 
rer le  bien  que  la  diuine  miséricorde 
commence  à  faire  à  ces  peuples  parmy 
lesquels  nous  viuons,  par  l'entremise 
des  autres  de  nos  Pères  qui  sont  icy.  le 
crois  que  vostre  Reuerence  y  trouuera 
dequoy  bénir  Dieu,  et  s'affectionner  de 
plus  en  plus  à  nous  assister  de  ses  soins 
et  charitez,  et  sur  tout  de  ses  S.  S.  et 
prières,  que  ie  luy  demande  tres-hum- 
blement,  et  à  tous  nos  Pères  et  Frères 


de  par  delà,  pour  tous  tant  que  nous 
sommes  icy,  et  particulièrement  pour 
celuy  qui  en  a  le  plus  de  besoin,  c'est, 

M.  R.  P. 

Vostre  tres-humble  et  tres- 
obeïssant  seruiteur  en  N. 
Seigneur, 

HlEROSME    LALEMANT. 


De  la  Résidence  de  la  Con- 
ception de  N.  Dame,  au 
Bourg  d'Ossossané  aux 
Hurons,  ce  7.  de  Iuin, 
1639. 

CHAPITRE   PREMIER. 

De  la  situation  du  pais,  et  du 
nom  de  Huron. 

Mon  dessein  n'est  pas  de  redire  icy, 
ce  qui  se  peut  trouuer  dans  les 
précédentes  Relations  ou  dans  les  au- 
tres Liures  qui  ont  desia  traité  de  ce 
sujet,  mais  seulement  de  suppléer  au 
défaut  de  certaines  circonstances  sur 
lesquelles  i'ay  reconnu  qu'on  desiroit 
quelque  satisfaction. 

Par  le  mot  du  pais  des  Hurons,  se 
doit  entendre  à  proprement  parler,  vne 
certaine  petite  portion  de  terre  dans 
l'Amérique  Septentrionale,  qui  en  lon- 
gueur d'Orient  à  l'Occident,  n'a  pas  plus 
de  20.  ou  25.  lieues,  et  en  largeur  du 
Septentrion  au  Midy,  n'est  pas  en  plu- 
sieurs endroits  considérable,  et  en  pas 
vn  ne  passe  sept  ou  huict  lieues.  Son 
esleuation  dans  le  cœur  du  païs,  s'est 
trouuée  de  quarante-cinq  et  demy.  Que 
si  quelques-vns  par  le  passé  luy  ont 
donné  quelque  peu  moins,  pour  accor- 
der les  deux,  il  faut  dire  que  ceux  qui 
le  mettent  à  quarante-quatre  et  demy 
ou  enuirom,  l'ont  prise  à  quelque  nation 
voisine  plus  Méridionale,  censée  du 
nombre  des  Huronnes,  comme  nous  di- 
rons cy-apres. 

Quant  à  sa  longitude,  on  ne  l'a  pu 
encore  establir,  selon  les  Règles  de  Geo- 
graphie,  pour  ne  s'estre  appliqué  par 
accord  en  France  et  icy,  à  l'exacte 
obseruation  des  eclypses*.  On  attend  la 
response  des  obseruations  qui  en  ont  esté 
faic'.us  l'année  dernière,  et  cependant 
nous  nous  figurons  estre  esloignez  de 
France  d'enuiron  treize  cent  lieues,  ti- 
rant de  la  France  à  nous  en  droite  ligne 
vers  l'Occident,  sous  vn  mesme  paral- 
lelle  d'esleuation  ;  et  de  Québec,  la 
principale  demeure  de  nos  François  en 
la  nouuelle  France,  de  deux  cent  lieues, 
quoy  qu'on  en  fasse  d'ordinaire  plus  de 
trois  cent  pour  arriuer  de  là  icy,  à  rai- 
son des  détours  qu'il  faut  prendre,  pour 


euiter  la  rencontre  des  ennemis  de  ces 
peuples. 

Dans  cette  petite  estenduë  de  terre, 
située  à  l'Est  quart  de  Suest  d'vn  grand 
lac  appelle  par  quelques-vns  Mer  douce, 
se  trouuent  quatre  Nations,  ou  plustost 
quatre  diuers  amas  ou  assemblages  de 
quelques  souches  de  familles  par  en- 
semble, qui  toutes  ayant  communauté 
de  langue,  d'ennemis  et  de  quelques 
autres  interests,  ne  sont  presque  distin- 
guées que  par  diuerses  sources  d'ayeuls 
et  bisayeuls,  dont  ils  conseruent  chère- 
ment les  noms  et  la  mémoire  ;  elle  s'au- 
gmentent toutefois  ou  diminuent  par 
l'adoption  de  quelques  autres  familles, 
qui  se  joignent  tantost  auec  les  vnes,  et 
tantost  auec  les  autres,  et  qui  s'en  sé- 
parentaussi  quelquefois  pour  faire  bande 
et  nation  à  part. 

Le  nom  gênerai  et  commun  à  ces 
quatre  Nations,  selon  la  langue  du  païs, 
est  Sendat  ;  les  noms  particuliers  sont  At- 
tignaSantan,  Attigneenongnaliac,  Aren- 
dahronons  et  Tohontaenrat.  Les  deux 
premiers  sont  les  deux  plus  considé- 
rables, comme  .  ayant  receu  en  leur 
païs  et  adopté  les  autres.  L'vne  depuis 
cinquante  ans  en  ça,  et  l'autre  depuis 
trente.  Ces  deux  premiers  parlent  auec 
asseurance  des  demeures  de  leurs  An- 
cestres,  et  des  diuerses  assiettes  de  leurs 
bourgades  au  delà  de  deux  cens  ans,  car 
comme  il  se  peut  remarquer  dans  les 
précédentes  Relations,,  ils  sont  con- 
traints de  changer  de  place  au  moins  de 
dix  ans  en  dix  ans.  Ces  deux  Nations 
s'entrequalifient  dans  les  conseils  et  as- 
semblées, des  noms  de  frères  et  de 
sœur.  Elles  sont  les  plus  peuplées  pour 
auoir  dans  le  cours  du  temps  adopté 
plus  de  familles,  et  ces  familles  adoptées 
retenant  tousiours  les  noms  et  la  mé- 
moire de  leurs  souches,  font  encore  di- 
uerses petites  Nations  dans  celles  où 
elles  ont  esté  adoptées,  s'y  conseruant 
vn  nom  gênerai  et  la  communauté  de 
quelques  petits  interests  particuliers, 
auec  dépendance  à  leurs  deux  Capitaines 
particuliers,  l'vn  de  guerre,  l'autre  de 
conseil,  ausquels  se  rapportent  les  af- 
faires publiques  de  leur  communauté. 

Mais  venons  au  nom  de  Huron,  attri- 

bué  originairement  à  ces  nations  prin- 
cipales dant  nous  venons  de  parler. 

Il  y  a  enuiron  quarante  aus  que  ces 
peuples  pour  la  première  fois  se  résolu- 
rent de  chercher  quelque  route  asseurée 
pour  venir  traiter  eux-mesmes  auec  les 
François,  dont  ils  auoient  eu  quelque 
cognoissance,  particulièrement  par  le 
rapport  de  quelques-vns  d'entr'eux,  qui 
allant  à  la  guerre  contre  leurs  ennemis, 
auoient  donné  par  occasion  iusques  au 
lieu  où  pour  lors  les  François  tenoient 
la  traite  auec  les  autres  barbares  de  ces 
contrées.  Arriuez  qu'ils  furent  aux 
François,  quelque  Matelot  ou  Soldat, 
voyant  pour  la  première  fois  cette  sorte 
de  barbares,  dont  les  vns  portoient  les 
cheueux  sillonnez,  en  sorte  que  sur  le 
milieu  de  la  teste  paroissoit  vne  raye 
de  cheueux  large  d'vn  ou  deux  doigts, 
puis  de  part  et  d'autre  autant  de  razé,  en 
ensuite  vne  autre  raye  de  cheueux,  et 
d'autres  qui  auoient  vn  costé  de  la  teste 
tout  razé  et  l'autre  garny  de  cheueux  pen- 
dants iusques  sur  î'espaule,  cette  façon 
de  cheueux  luy  semblant  des  hures,  cela 
le  porta  à  appeller  ces  barbares  Hurons, 
et  c'est  le  nom  qui  depuis  leur  est  de- 
meuré. Quelques-vns  le  rapportent  à 
quelque  autre  semblable  source,  mais 
ce  que  nous  en  venons  de  dire  semble 
le  plus  asseuré. 

Ce  n'est  donc  pas  merueille  si  dans 
les  Autheurs  anciens  il  ne  se  trouue  rien 
du  nom  de  ces  peuples;  car  pour  ce 
nom  François,  ils  ne  l'ont  que  depuis  le 
commencement  de  ce  siècle.  Pour  leurs 
noms  en  leur  langue,  comme  leur  de- 
meure est  bien  auant  dans  les  terres,  y 
ayant  plus  de  vingt  iournées  de  leur  pais 
aux  endroits  de  Mer  les  plus  proches, 
dont  presque  les  seuls  riuages  iusques 
icy  ont  esté  conneus  à  nos  Europeans, 
leurs  noms  propres  aussi  bien  que  leurs 
personnes  et  leurs  pais  ont  esté  par  le 
passé  inconneus,  particulièrement  estant 
si  peu  considérables  en  l'estenduë  de 
leur  terre,  et  façon  de  viure  toute  dans 
le  commun  des  Saunages  et  Barbares  de 
cette  partie  Septentrionale  de  l'Améri- 
que. Ces  Saunages  continuans  de  ve- 
nir tous  les  ans  à  la  traite,  on  s'appri - 
uoisa  bien-tost  auec  eux,    et   prit -on 


en  suite  resolution  d'enuoyer  quelques 
François,  pour  hyuerncr  dans  leur  pais, 
et  prendre  de  plus  particulières  connois- 
sances  de  ces  peuples  et  de  leur  langue, 
laquelle  ayant  esté  reconnue  conuenir 
encore  à  d'autres  nations  voisines,  de  là 
vint  que  dans  la  suite  des  années,  le 
nom  de  Huron  s'estendit  dauantage,  et 
s'appliqua  encore  aux  peuples  voisins 
qui  auoient  communauté  de  langage 
auec  les  susdites  nations,  quoy  qu'elles 
fussent  séparées  d'interests. 

Mais  ce  nom,  dans  les  idées  des  Reli- 
gieux de  nostre  Compagnie,  s'estend  en- 
core bien  plus  auant  :  car  y  ayant  deux 
sortes  de  Barbares  dans  ce  tiers  du  nou- 
ueau  monde,  compris  sous  le  nom  de 
Nouuelle  France,  sçauoir  les  Errans  et 
les  Sédentaires,  nostre  Compagnie  s'e- 
stant  proposé  la  conuersion  des  vns  et 
des  autres,  elle  y  a  deux  missions  prin- 
cipales, l'vne  pour  les  Barbares  Errans 
et  vagabonds,  que  l'on  tasche  ensemble 
de  réduire  et  de  faire  Chrestiens,  l'au- 
tre pour  les  peuples  plus  Sédentaires. 
La  première  comprend  tous  les  pais  qui 
sont  depuis  l'embouchure  du  fleuue  de 
sainct  Laurens  dans  la  Mer  Oceane  iu- 
sques à  nous,  ce  qui  faict  vn  espa- 
ce de  plus  de  trois  ou  quatre  cents 
lieues  d'Orient  en  Occident,  sans  par- 
ler de  la  latitude,  particulièrement  du 
costé  du  Septentrion  ;  et  la  seconde,  qui 
porte  le  nom  de  Mission  des  Hurons, 
comprend  en  suite  tous  les  autres  peu- 
ples qui  sont  particulièrement  vers  l'Oc- 
cident et  le  Midy,  tant  que  la  terre  se 
peut  estendre,  et  au  delà,  s'il  s'y  trouue 
des  Isles  habitées  de  créatures  rache- 
ptées  du  Sang  de  Iesus-Christ,  capables 
du  Paradis. 

Cela  présupposé,  ie  laisse  à  iuger,  si 
nous  auons  raison  d'esleuer  les  yeux  et 
les  mains  au  Ciel,  pour  prier  le  Maistre 
de  la  moisson  d'enuoyer  des  Ouuriers  à 
son  champ,  et  si  nous  n'auons  pas  en 
suite  sujet  de  nous  escrier  à  qui  il  ap- 
partient sur  terre,  messis  quidcm  multa, 
operarij  autem  pauci. 

Que  si  l'on  demande,  quand  est-ce 
que  nous  serons  venus  à  bout  de  ce 
grand  dessein,  veu  qu'à  peine  auons- 
nous  encore  faict  vne  démarche,  etauau- 

ce  d'vn  pas  dans  ce  païs  depuis  que  nous 
y  sommes,  à  cela  ie  respons  premiere- 
rement,  que  quand  bien  cela  ne  deût 
estre  accomply  qu'vn  peu  deuanl  la  fin 
du  monde,  si  faut-il  toujours  commen- 
cer deuant  que  de  finir  ;  en  second 
lieu  ie  dis,  que  s'il  plaist  à  Dieu  donner 
autant  de  bénédiction  à  ce  second  siècle 
de  l'âge  de  noslre  Compagnie,  dans  le- 
quel nous  allons  entier,  qu'il  en  a  donné 
au  premier,  tel  est  maintenant  en  vie, 
qui  pourra  voir  le  tout  et  l'accomplis- 
sement de  ce  dessein.  le  dis  en  outre, 
pour  le  temps  du  progrez  et  aduance- 
ment,  qu'il  sera  quand  il  plaira  à  Dieu, 
de  qui  seul  dépend  le  tout,  puisque  ne- 
que  qui  plantai,  neque  qui  rigal  est  ali- 
quid,  sed  qui  incrementum  dût  Deus; 
et  qui  veut  que  tous  ceux  qui  trauaiilent 
et  contribuent  à  l'establissement  de  sa 
gloire,  espèrent  de  la  sorte  en  luy  qu'ils 
soient  dans  vne  entière  résignation  à 
son  bon  plaisir,  et  dans  vne  généreuse 
attente  des  temps  et  des  moments  ar- 
restez  par  sa  saincte  prouidence,  sans 
bransler  dans  cette  disposition,  ny  se 
lasser  pour  quelque  retardement  ou  dif- 
ficulté qui  arriue. 

le  croy  toutefois  pouuoir  dire  auec 
vérité,  qu'en  ces  4.  ou  cinq  ans  que  l'on 
s'est  appliqué  assiduëment  à  se  ren- 
dre capable  de  contribuer  à  la  conuer- 
sion  de  ces  Peuples,  plustost  qu'à  y 
trauailler  effectiuement,  on  a  plus  faict 
encore  cependant  pour  leur  salut,  qu'en 
quelques  autres  endroits,  où  on  a  passé 
les  20.  et  irente  ans  deuant  que  d'en 
faire  autant  ;  quand  il  n'y  auroit  que 
quelques  centaines  d'enfants,  qu'on  y  a 
baptisés  et  qui  incontinent  après  le  Ba- 
ptesme  s'en  sont  enuolez  au  Ciel. 

Au  reste,  ie  ne  pense  pas  qu'il  se  ren- 
contre icy  moins  de  difficultez  capables 
d'arrester  le  cours  de  l'Euangile,  qu'en 
aucun  autre  lieu  du  monde,  comme  on 
pourra  facilement  reconnoistre  par  ce 
qui  en  a  esté  dit  dans  les  précédentes 
Relations  :  là  où  on  pourra  voir,  que 
nous  auons  affaire  à  des  Barbares,  à  qui 
on  n'a  encore  Jamais presché l'Euangile: 
Barbares  semblables  à  ceux  de  la  Flo- 
ride, et  autres  de  l'Amérique,  dont  plu- 
sieurs histoires  font  mention,  auec  pre- 


sque vn  gênerai  desespoir  de  pouuoir 
iamais  rien  profiter  auprès  d'eux  en  faict 
de  Christianisme,  sinon  auec  des  assi- 
stances et  des  procédures  du  tout  extra- 
ordinaires qui  font  soutient  douter  de  la 
solidité  de  leur  eonuersion  ;  et  cepen- 
dant pour  en  venir  à  bout  nous  n'auons 
ny  le  secours  extraordinaire  du  Ciel  par 
le  don  des  langues  et  des  miracles, 
ny  ne  pou  nous  auoir,  au  défaut  de  ce 
moyen,  celuy  de  l'esclat,  puissance  et 
Majesté  de  l'Eglise  et  de  nosire  France, 
pour  la  grande  et  insurmontable  diffi- 
culté des  chemins,  non  pas  mesme,  pour 
cette  mesme  raison,  vn  secours  et  assi- 
stance médiocre  pour  subsister  dans 
cette  barbarie,  où  nous  sommes  à  tous 
coups  menacez  de  mort  ou  au  moins  de 
bannissement  :  de  sorte  qu'avant  les 
mesmes  difficultez  que  les  autres,  nous 
sommes  destituez  des  secours  et  assi- 
stances ordinaires  et  extraordinaires 
pour  les  surmonter. 

Apres  tout  ie  ne  sçay  ce  que  c'est,  ny 
ce  que  Dieu  veut  faire,  ny  par  quel 
moyen  ;  mais  nous  sommes  tous  pleins 
d'espérance,  qu'auec  patience  et  cou- 
rage celuy  à  qui  rien  n'est  impossible, 
et  qui  de  rien  faict  tout  ce  qu'il  veut, 
fera  plus  que  nous  n'oserions  dire.  Ce 
qui  s'est  passé  cette  année  nous  donne 
plus  de  suiet  que  iamais  de  le  penser  de 
la  sorte. 


chapitre  n. 

De  Vemploy  en  gênerai  des  Religieux 

de  noslre  Compagnie  en  ces 

quartiers. 

Arriuant  icy  le  26-  d'Aoust  de  l'an 
passé  1638.  i'y  trouuay  sept  Religieux 
Prestres  de  nostre  Compagnie  distribuez 
en  deux  Maisons  ou  Résidences  esîablies 
aux  deux  Bourgs  les  plus  considérables 
des  deux  principales  Nations  des  quatre 
qui  composent  les  vrais  Hurons,  ainsi 
que  nous  auons  déduit  au  Chap.  précè- 
dent,    le  fis  donc  le  huictiesme,  et  en- 

uiron  vu  mois  après  arriuerent  le  P. 
Simon  le  Moyne  et  le  P.  François  du 
fleron,  qui  accomplirent  le  nonibre  de 
dix.  Six  ont  la  pluspart  du  temps  de- 
meuré en  la  Résidence  do  la  Conception 
au  Bourg  d'Ossosané,  le  P.  Rrauçois  le 
Mercier,  surnommé  parmy  les  Saunages 
Chaiïosé,  le  P.  Anloine  Daniel,  sur- 
nommé AnSeanen,  le  P.  Pierre  Cha- 
stellain,  surnommé  Arioo,  le  P.  Char- 
les Garnier,  surnommé  Saracha,  le  P. 
François  du  Pérou,  surnommé  Anon- 
cliiara,  et  moy  à  qui  on  a  donné  le  nom 
d'Aeliiendassé  ;  et  quatre  en  la  liesi- 
denee  de  S.  Ioseph  au  Bourg.de  Teanau- 
staiaé,  le  P.  Iean  de  Breheuf,  surnom- 
mé Echon,  le  P.  Isaac  logues,  sur- 
nommé Ondessone,  le  P.  Paul  Bague- 
neau,  surnommé  Aondecheté,  et  le  P. 
Simon  le  Moyne,  surnommé  8ane. 

La  raison  de  ces  surnoms  vient,  de  ce 
que  les  Saunages  ne  pouuant  ordinaire- 
ment prononcer  ny  nos  noms,  ny  nos 
surnoms,  pour  n'auoir  en  leur  langue 
l'vsage  de  plusieurs  consonantes  qui  s'y 
rencontrent,  ils  font  le  possible  pour  en 
approcher;  que  si  ils  n'enpeuuent  venir 
à  bout,  ils  cherchent  en  la  place  des 
mots  vsitez  dans  le  pais,  qu'ils  puissent 
facilement  prononcer  et  qui  ayent  quel- 
que rapport  ou  à  nos  noms,  ou  à  leur 
signification  ;  mais  d'autant  qu'il  arriue 
quelquefois  qu'ils  rencontrent  assez  mal 
à  propos,  la  confirmation  ou  le  change- 
ment des  noms  qu'ils  ont  donnés  pen- 
dant le  voyage,  se  faict  dans  le  pais. 
Mais  c'est  assez  de  ce  sujet  ;  venons  à 
nos  occupations  ordinaires  en  ces  con- 
trées. 

Depuis  les  quatre  heures  iusques  aux 
huict  du  matin,  le  temps  est  employé 
aux  Messes  et  autres  deuotions  particu- 
lières. Sur  les  huict  heures  la  porte  de 
la  Maison  s'ouure  aux  Saunages  qui  par 
le  passé  ne  se  fermoit  plus  iusques  aux 
quatre  heures  du  soir,  tant  pour  se  re- 
dimer  de  la  vexation  que  autrement  on 
apprehendoit,  les  Saunages  ne  semblant 
pas  capables  d'vn  refus  d'entrer,  au 
moins  de  iour,  dans  les  cabanes  qui  sont 
dans  leur  pais,  qui  ne  sont  pour  lors 
ordinairement  fermées  à  personne,  que 
pour  prendre  occasion  de  profiter  de 


celte  coustume,  car  autant  de  Barbares 
qui  vous  viennent  voir,  ce  sont  autant 
de  Maistres  et  d'escoliers  qui  voiîs  vien- 
nent trouuer  et  vous  détinrent  de  la 
peine  de  les  aller  chercher  :  Maistres, 
dis— ie,  pour  l'usage  de  la  langue  ;  Esco- 
liers,  pour  les  affaires  de  leur  salut  et 
du  Christianisme. 

Toutefois  l'importunité  de  ces  Bar- 
bares, fainéants  au  dernier  point,  deue- 
nant  insupportable  et  presque  dore- 
suauant  inutile  depuis  qu'on  a  trouué 
le  secret  de  leur  langue.,  on  a  pris  vue 
honneste  liberté  de  n'y  plus  admettreque 
ceuxauee  lesquels  on  espère  profiter.  On 
a  eu  vu  peu  de  peine  d'arriueràce  point, 
mais  Dieu  luy-mesme  semble  auoir  con- 
duit cette  affaire,  de  sorte  que  nous  en 
sommes  heureusement  en  possession, 
auec  vue  consolation  grande  du  dedans 
et  dehors  de  nos  maisons,  excepté  peut- 
estre  de  quelques-vus  entre  ces  Bar- 
bares qui  ont  l'esprit  plus  mal  faict. 

Ceux  de  nos  Pères  qui  sont  de  garde, 
se  tiennent  à  leur  tour  à  la  cabane,  et 
particulièrement  celuy  qui  tient  la  pe- 
tite escole  des  enfans,  des  Chrestiens  et 
Catéchumènes  ;  les  autres  s'en  vont  au 
Bourg,  faire  la  ronde  et  les  visites  de 
leur  quartier,  le  Bourg  estant  diuisé  en 
autant  de  parties  qu'il  y  a  de  personnes 
intelligentes  à  la  langue,  et  par  consé- 
quent capables  de  trauailler.  Mais  pour 
le  peu  d'oeuriers  qu'il  y  a  pour  main- 
tenant, tel  se  trouue  qui  est  chargé  de 
quarante  cabanes,  dans  plusieurs  des- 
quelles se  trouuent  quatre  et  cinq  feux, 
c'est  à  dire,  huit  ou  dix  familles  ;  ce  qui 
leur  tailleroit  beaucoup  plus  de  beson- 
gne  qu'ils  n'en  pourroient  expédier,  si 
leur  courage  ne  leur  dpnnoit  des  forces 
pour  cela  et  au  deià. 

Ces  visites  consistent  premièrement  à 
voir  et  à  faire  que  pas  vn,  soit  enfant, 
soit  plus  âgé,  malade,  ne  meure  sans 
Bapiesme  ou  sans  instruction  ;  pour  à 
quoy  arriuer  plus  facilement,  on  les  se- 
court et  assiste  temporellement  de  tout 
ce  que  l'on  peut,  et  particulièrement  de 
remèdes  et  saignées,  qui  ont  de  fort 
bons  elfects.  En  2.  lieu,  on  veille  à 
prendre  les  occasions  d'instruire  ceux 
qui  se  portent  bien,  et  leur  inculquer 

sur  tout,  les  matières  des  derniers  Ca- 
téchismes, ou  conseils  à  parler  selon 
l'air  du  pais,  et  les  disposer  à  l'intelli- 
gence des  suiuants.  Mais  sur  tout  on 
s'applique  à  recognoistre  les  terres  ou 
personnes  dans  lesquelles  le  grain  et  la 
semence  de  la  parole  de  Dieu  aura  pris 
racine,  pour  en  suite  les  considérer  et 
cultiuer  comme  Catéchumènes. 

A  quatre  ou  cinq  heures,  selon  la  sai- 
son, on  se  retire,  et  les  Sauuages  qui 
sont  en  nostre  cabane  s'en  vont  ;  en 
suite  dequoy  on  entre  en  conférence, 
tantost  des  empeschemens  et  des  moyens 
d'auancer  la  conuersion  de  ces  peuples, 
tantost  des  cas  qui  regardent  l'establis- 
sement  d'vne  nouuelle  Eglise,  et  le  plus 
ordinairement  des  préceptes  de  la  lan- 
gue, et  des  mots  et  façons  de  parler 
qu'on  a  entendus  de  nouueau  ;  dans 
lesquels  exercices  et  autres,  qui  regar- 
dent le  Spirituel  et  le  deuoir  particulier 
d'vn  chacun,  le  temps  setrouue  si  court, 
qu'encore  qu'il  soit  véritable  qu'il  y 
ait  icy  disette  de  toutes  les  douceurs  qui 
sont  en  France,  n'y  ayant  que  les  qua- 
tre éléments,  et  du  reste  pas  plus  de 
nourriture  ordinaire  et  de  couuert  que 
ce  qu'il  en  faut  pour  ne  pas  mourir  de 
faim  et  de  froid,  ie  n'y  entens  toutes- 
fois  qu'vne  seule  plainte,  qu'il  n'y  a 
point  de  temps  ;  et  en  effect  il  n'y  en  a 
pas  à  demy. 

Les  Catéchismes  publics  se  font  plu- 
sieurs fois  la  semaine  en  ceste  manière. 
Premièrement,  les  iours  de  Dimanche 
et  de  Feste  estant  destinez  pour  l'in- 
struction propre  et  particulière  de  nos 
Néophytes  et  nouueaux  Chrestiens,  le 
matin  pendant  le  temps  de  la  Messe,  on 
leur  donne  vne  instruction  en  façon  de 
prosne,  où  on  a  esgard  à  les  instruire 
de  ce  qu'ils  doiuent  sçauoir,  et  tout  en- 
semble former  leur  esprit  à  la  pieté  et 
deuotion  Chrestienne.  L'apres-disné, 
après  les  Yespres,  on  les  nourrit  à  ce 
commencement  de  la  pure  parole  de 
Dieu,  leur  racontant  vn  Dimanche  les 
histoires  et  la  suite  de  l'ancien  Testa- 
ment, auec  reflexion  sur  le  profit  qu'ils 
en  doiuent  tirer,  et  le  Dimanche  suiuant 
on  en  fait  autant  du  Nouueau,  le  tout 
pour  se  conformer  à  ce  qui  est  escrit  : 


Hœc  est  vila  œterna,  vt  cognoscant  te 
Deum,  et  quem  misisti  Iesum  Christum. 
On  prend  vn  iour  ouurier  de  la  se- 
maine, pour  faire  vne  autre  instruction 
publique  à  tous  indifféremment,  soit  fi- 
delles,  soit  infidelles  ;  ce  qui  se  passe 
en  ceste  manière.  Sur  l'heure  du  Midy 
on  s'en  va  crier  par  le  Bourg,  ou  auec 
la  clochette,  inuiter,  dans  les  rues  et  car- 
refours, au  conseil,  mais  au  conseil  des 
conseils,  qui  concerne  l'affaire  impor- 
tante du  salut.  Au  lieu  où  il  n'y  a  point 
de  Chappelle,  et  où  nostre  cabane  est 
trop  petite,  on  le  fait  le  plus  que  l'on 
peut  au  dehors,  et  lors  que  le  temps  et 
la  saison  ne  le  permettent,  on  le  fait  au 
dedans,  mais  pour  lors  on  n'admet  que 
les  hommes,  reseruant  les  femmes  et  les 
enfans  au  lendemain.  Le  monde  estant 
assemblé,  après  l'inuocation  du  sainct 
Esprit,  on  dit  ou  l'on  chante  vne  Orai- 
son propre  à  cet  exercice  en  langue  Hu- 
ronne.  Apres  quoy  on  commence  l'in- 
struction, qui  est  quelquefois  interrom- 
pue par  l'approbation  ou  obiections  des 
Sauuages  ;  à  la  fin  de  laquelle  on  leur 
fait  faire  quelques. prières  et  entr'autres 
vne  petite,  où  est  enfermé  l'acte  de  con- 
trition. A  l'issue  de  cela,  on  se  met  à 
chanter  le  Credo,  les  Commandemens, 
le  Pater,  YAue,  et  autres  prières,  tant 
et  si  peu  qu'on  voit  les  Sauuages  atten- 
tifs et  en  estât  d'en  faire  leur  profit. 

Outre  ceste  instruction  commune,  on  en 
fait  quelqu'autre  iour  de  la  semaine  vne 
moins  générale,  où  sont  inuitées  nom- 
mément les  personnes  qu'on  désire  y 
assister,  qui  sont  les  Capitaines  et  les 
plus  notables  du  Bourg  qui  ont  esté  re- 
cogneus  auoir  quelque  pieuse  affection 
et  inclination  au  Christianisme,  et  aus- 
quels  il  importe  particulièrement  de 
faire  bien  entendre  les  mystères  de  no- 
stre foy,  et  qu'ils  soient  deuèment  in- 
formez de  ce  que  nous  prétendons  en  ce. 
pays,  par  toutes  ces  sortes  d'assemblées 
et  d'appareil. 

Outre  tout  ce  que  dessus,  au  lieu  où 
les  Catéchumènes  ne  peuuent  estre  suffi- 
samment instruicts  par  des  conférences 
particulières  de  ceux  qui  ont  soin  de 
leurs  cabanes,  on  les  assemble  tous  les 
iours  le  soir,  où  en  commun  on  leur 

donne  l'instruction  que  l'on  iuge  le  plus 
à  propos,  touchant  ce  qu'ils  doiuent  sça- 
uoir,  deuant  que  d'estre  baptisez. 

On  ne  s'est  pas  contenté  de  trauailler 
dans  les  Bourgs  où  nous  auons  des  rési- 
dences ;  mais  nous  sentans  vn  peu  plus 
forts,  que  par  le  passé,  d'oiiuriers  inlel- 
ligens  en  la  langue,  on  a  entrepris  des 
Missions  par  les  Bourgs  et  villages  du 
pays,  particulièrement  pendant  l'IIyuer, 
qui  est  le  seul  temps  propre  à  cela,  les 
Eurons  en  ceste  saison  faisant  demeure 
en  leurs  cabanes,  en  tout  autre  temps 
estants  ou  à  la  guerre,  ou  en  traite,  ou  à 
la  chasse,  ou  à  la  pesche.  On  parcourra 
premièrement  tout  le  pais  qui  le  premier 
nous  a  receus,  puis  on  poussera  plus 
auant,  et  tousiours  de  plus  en  plus,  iu- 
sques  à  ce  que  nostre  tasche  soit  accom- 
plie, qui,  comme  nous  auons  desia  dit, 
n'est  bornée  que  des  limites  du  Soleil 
couchant. 

le  ne  parle  point  icy  du  soin  du  Sé- 
minaire érigé  à  Québec  en  faueur  de  ces 
peuples,  cest  article  estant  esloigné  de 
nous  de  300.  lieues.  C'est  vn  ouurage 
qui  vn  iour  fera  vn  plus  grand  elîect 
pour  le  seruice  de  Dieu  en  ces  contrées, 
que  ne  se  persuadent  ceux  que  Dieu 
inspire  d'y  contribuer,  quoy  que  peut- 
estre  ce  ne  soit  pas  de  la  façon  qu'ils 
i'ont  pensé. 

Le  libertinage  des  enfans  en  ces  pais 
est  si  grand,  et  ils  se  trouuent  si  inca- 
pables de  règlement  et  de  discipline, 
que  tant  s'en  faut  que  nous  puissions 
espérer  la  conuersion  du  païs  par  l'in- 
struction des  enfants,  qu'il  faut  dése- 
spérer leur  instruction,  sans  la  conuer- 
sion des  Parens.  Et  par  conséquent, 
tout  bien  considéré,  la  première  chose  à 
laquelle  nous  deuons  veiller,  c'est  à  la 
stabilité  des  mariages  de  nos  Chrestiens, 
qui  nous  donnent  des  enfans  qui  de 
bonne  heure  soient  esleuez  à  la  crainte 
de  Dieu  et  de  leurs  parents.  Yoila  le 
seul  moyen  de  fournir  les  Séminaires 
de  ieunes  plantes  ;  pour  à  quoy  arriuer, 
quelques  charitez  seroient  merueilleuse- 
ment  bien  employées,  par  lesquelles  on 
pourroit  obuier  aux  difficultez  qui  se 
rencontrent  à  l'excution  de  la  stabilité 
des  mariages,  contre  la  coustume  immé- 


moriale du  païs  ;  vne  trentaine  de  per- 
sonnes donnant  vne  fois  pour  toutes, 
chacune  vne  douzaine  d'escus  l'vne  por- 
tant l'autre,  donneroient  icy  cinquante 
mariages  stables,  qui  feroient  dans 
quelque  temps  vn  monde  ou  plustost 
vn  Paradis  tout  nouueau.  Que  s'il  y 
auoit  quelque  fondation  pour  cela,  en- 
core mieux.  Il  en  sera  ce  qu'il  plaira  à 
Dieu. 

Cependant  le  Séminaire  de  Québec 
pourra  seruir,  pour  y  retirer  les  enfans 
de  nos  Chrestiens  qui  se  trouueront  de 
bon  naturel;  il  seruira  en  outre  pour 
des  personnes  âgées,  qui  désireront  tout 
de  bon  estre  à  loisir  et  plus  en  repos 
instruites,  et  pour  ce  se  veulent  esloi- 
gner  du  païs  pour  quelque  temps.  Aussi 
bien  si  ceux  qui  retournent  du  séminaire, 
ne  sont  promptement  liez  par  le  ma- 
riage, le  torrent  des  mauuaises  cou- 
stumes  et  compagnies  est  si  grand,  qu'il 
faudroit  du  miracle  pour  y  résister. 
L'âge  en  outre  de  tels  séminaristes  don- 
nera du  poids  et  de  l'authorité  à  leurs 
paroles  et  au  rapport  de  ce  qu'ils  au- 
ront veu  de  bien  parmy  la  Chrestienté 
de  Québec. 

Nous  auons  aussi  pensé  d'appliquer 
quelques-vns  à  la  connoissance  de  nou- 
uelles  langues.  Nous  iettions  les  yeux 
sur  trois  autres  des  Peuples  plus  voisins: 
sur  celle  des  Algonquains,  espars  de 
tous  costez,  et  au  Midy,  et  au  Septen- 
trion de  nostre  grand  Lac  ;  sur  celle 
de  la  Nation  neutre,  qui  est  vne  mai- 
stresse  porte  pour  les  païs  méridionaux, 
et  sur  celle  de  la  Nation  des  Puants, 
qui  est  vn  passage  des  plus  considé- 
rables pour  les  païs  Occidentaux,  vn  peu 
plus  Septentrionaux.  Mais  nous  ne  nous 
sommes  pas  trouuez  encore  assez  forts 
pour  conseruer  l'acquis,  et  songer  en- 
semble à  tant  de  nouuelles  conquestes  ; 
de  sorte  que  nous  auons  iugé  plus  à  pro- 
pos de  différer  l'exécution  de  ce  dessein 
encore  pour  quelque  temps,  et  de  nous 
contenter  cependant  de  prendre  l'occa- 
sion que  Dieu  nous  enuoyoit  à  nostre 
porte,  d'entrer  en  quelque  nation  de  la 
langue  des  Neutres,  par  l'arriuée  en  ce 
païs  des  8eanohronons,  qui  s'y  sont  ré- 
fugiez, comme  nous  dirons  cy-apres, 

lesquels  faisoient  vne  des  Nations  asso- 
ciées à  la  Nation  neutre. 

Nous  auons  d'autant  plus  facilement 
quitté  la  pensée  de  nous  appliquer  pour 
le  présent  à  la  langue  des  Algouquains, 
que  nos  Pères  de  Québec  et  des  Trois 
Riuieres  s'y  appliquent  fortement.  Nous 
espérons  de  là  quelque  braue  puurier, 
qui  vienne  icy  rompre  la  glace,  et  nous 
donner  entrée  et  ouuerture  parmy  ces 
peuples  qui  sont  autour  de  nous,  et  n'ont 
î'vsage  d'autre  langue  que  de  l'Algon- 
quine.  Plaise  à  la  diurne  Majesté  don- 
ner bénédiction  à  toutes  ces  pensées  et 
entreprises. 


chapitre  m. 

De  VEstat  gênerai  du  Christianisme 
eu  ces  contrées. 

Enuisageant  de  loin  les  affaires  du 
Christianisme  de  la  Nouuelle  Fiance,  et 
particulièrement  celles  des  Huions,  elles 
me  sembloient  bien  à  la  vérité,  vn  ou- 
urage  particulier  de  la  Prouidence  di- 
uine  ;  mais  ie  me  suis  beaucoup  dauan- 
tage  trouué  confirmé  en  cesle  pensée, 
les  ayant  veuz  de  près.  Qui  n'cust 
dit,  lors  que  pour  la  première  fois  nos 
Pères  arriuerent  en  ce  pais,  que  le 
meilleur  eust  esté,  qui  en  eust  eu  le 
pouuoir,  de  s'establir  dans  les  premiè- 
res et  principales  places,  comme  nous 
sommes  maintenant  ?  Mais  si  cela  eust 
esté,  qu'y  eussions -nous  fait  n'ayant 
aucune  notion  ny  vsage  de  la  langue, 
ny  cognoissance  des  coustumes  du  pais 
et  de  l'humeur  des  Barbares?  Il  y  a 
grande  apparence,  que  n'ayants  rien 
d'ailleurs  qui  nous  peut  faire  subsister 
dans  l'esprit  et  l'estime  de  ces  Sauua- 
ges,  nous  fussions  tombez  dans  vn  tel 
mespris  gênerai  de  tout  le  pais,  que 
nous  eussions  eu  de  la  peine  de  nous 
en  releuer  et  nous  mettre  de  long 
temps  en  estât  de  les  assister  etfectiue- 
ment.  Et  en  effect,  ie  ne  sçay  si  ce 
n'est  point  de  là  qu'est  arriué,  qu'on  a  si 
peu  profité  au  lieu  où  on  s'estoit  pre- 
mièrement estably. 


Dieu  donc  disposa  les  affaires  de  la 
sorte,  que  nous  fusmes  contraints  au 
commencement  d'arrester  en  vn  petit 
coin  du  pais,  où  on  a  forgé  les  armes 
nécessaires  à  la  guerre,  ie  veux  dire 
qu'on  s'y  est  estudié  à  la  connoissance 
et  vsage  de  lu  langue,  et  qu'on  y  a  com- 
mencé à  la  réduire  en  préceptes,  en 
quoy  il  a  fallu  estre  à  soy-mesme  et 
maistre  eteseholier  tout  ensemble,  auec 
vne  peine  incroyable,  et  de  là  au  bout 
de  trois  années  on  est  venu,  pour  ainsi 
parler,  enseigne  déployée  aux  bourg 
d'Ossosané,vn  des  plus  considérables  de 
tout  le  pais,  en  l'année  d'après  au 
bourg  de  Teanaustayaé  le  principal  de 
tous,  laissant  entièrement  et  abandon- 
nant la  première  demeure,  à  faute  d'ha- 
bitans  et  de  personnes  capables  de  pro- 
fiter de  nos  trauaux,  tous  presque  estans 
dissipez  ou  morts  de  maladie  ;  ce  qui 
semble,  non  sans  fondement,  estre  vne 
punition  du  Ciel,  pour  le  mespris  qu'ils 
ont  faict  de  la  grâce  de  la  visite  que  la 
diuine  bonté  leur  auoit  ménagée. 

De  premier  abord  on  a  eu  grand  soing 
des  enfans  et  des  plus  âgés  malades  à 
l'extrémité,  qu'on  ne  laissoit  point  mou- 
rir sans  Baptesme,  ou  au  moins  sans  in- 
struction pour  ceux  qui  en  auoient  be- 
soin, nos  Pères  entrant  librement  par 
toutes  les  cabanes  pour  ce  suiet.  C'est 
vn  bien  et  vn  aduantage  qui  ne  se  peut 
estimer  ;  et  ceux  à  qui  il  en  a  pensé 
couster  la  vie  plusieurs  fois,  ainsi  qu'il 
se  peut  voir  dans  la  Relation  de  l'an 
passé,  sont  si  satisfaits  de  ceste  con- 
queste,  qu'ils  en  exposeroient  encore 
mille,  s'ils  les  auoient,  pour  se  la  con- 
seruer. 

Dans  les  instructions  générales  et  par- 
ticulières, comme  aussi  dans  les  courses 
ou  missions,  on  gagne  par  fois  quelques 
esprits,  quoy  que  pour  le  présent  ce  ne 
soient  d'ordinaires  que  mocqueries  et 
menaces,  qui  seront,  comme  i'espere,  la 
semence  qui  produira  en  son  temps  le 
fruict  de  l'Euangile  et  la  réduction  gé- 
nérale de  ces  peuples  à  la  foy. 

Nous  auons  quelque  fois  douté,  sça- 
uoir  si  on  pouuoit  espérer  la  conuersion 
de  ce  pais  sans  qu'il  y  eust  effusion  de 
sang  :  le  principe  receu  ce  semble  dans 

l'Eglise  de  Dieu,  que  le  sang  dos  Martyrs 
esi  la  semence  des  Chrestiens,  mo  fai- 
soil  conclure  pour  lors,  que  cela  n'ëstoit 
pas  à  espérer,  vo:rc  mesme  qu'il  n'é- 
loitpasà  souhaiter,  considéré  la  gloire 
qui  renient  à  Dieu  de  la  constance  des 
Martyrs,  du  sang  desquels  tout  le  reste 
de  la  terre  ayant  tantost  esté  abreuué, 
ce  seroit  vue  espèce  de  malédiction,  que 
ce  quartier  du  monde  ne  participas! 
point  au  bon -heur  d'auoir  contribué  à 
.reselat  de  ceste  gloire. 

Mais  i'aduoué  que  depuis  que  ie  suis 
icy,  et  que  ie  vois  ce  qui  se  passe,  sça- 
uoir  les  combats,  les  batailles,  les  atta- 
ques et  les  assauts  généraux  à  toute  la 
Nature  que  souffrent  tous  les  iours  icy 
les  ouuriers  de  l'Euangile,  et  cependant 
leur  patience,  leur  courage  et  leur  ap- 
plication continuelle  à  poursuiure  leur 
pointe,  ie  commence  à  douter  si  quel- 
qu'autre  martyre  est  plus  nécessaire  que 
celuy-cy  pour  l'effect  que  nous  préten- 
dons, et  ie  ne  doute  point  qu'il  ne  se 
trouuast  plusieurs  personnes  qui  aymas- 
sent  mieux  tout  d'vn  coup  receuoir  vu 
coup  de  hache  sur  la  teste,  que  de  me- 
ner les  années  durant,  la  vie  qu'il  faut 
mener  icy  tous  les  iours,  trauaillant  à  la 
conuersion  de  ces  Barbares. 
.  Si  vous  les  allez  trouuer  dans  leurs 
cabanes,  et  il  y  faut  aller  plus  souuent 
que  tous  les  iours,  si  vous  voulez  vous 
acquiter  comme  il  faut  de  vostre  deuoir, 
vous  y  trouuerez  vne  petit»;  image  de 
l'Enfer,  n'y  voyant  pour  l'ordinaire  que 
feu  et  fumée,  et  des  corps  nuds  deçà  et 
delà  noirs  et  à  demy  rostis,  pesle-meslez 
auec  les  chiens,  qui  sont  aussi  chéris 
que  les  enfants  de  la  maison,  et  dans 
vne  communauté  de  lict,  de  plat  et  de 
nourriture  auec  leurs  maistres.  Tout  y 
est  dans  la  poussière,  et  si  vous  entrez 
dedans,  vous  ne  serez  pas  au  bout  de  la 
cabane,  que  vous  serez  tout  couuert  de 
noirceur,  de  suye,  d'ordure  et  de  pau- 
ureté. 

Leurs  paroles  souuent  ne  sont  que 
blasphèmes  contre  Dieu  et  nos  mystères, 
et  des  iniures  contre  nous  accompa- 
gnées d'ingratitude  incroyable,  nous  re- 
prochants que  ce  sont  nos  visites  et 
nos  remèdes  qui  les  font  malades  et 


mourir,  et  que  nostre  séjour  icy  est  la 
seule  cause  de  tous  leurs  maux.  Si  vous 
leur  voulez  parler  pour  les  instruire,  il 
faudra  quelque  fois  attendre  les  heures 
entières  deuant  que  de  trouuer  l'occa- 
sion de  leur  dire  à  propos  vn  bon  mot  ; 
et  après  toutes  vos  peines  et  vos  visites, 
vu  songe,  qui  est  à  proprement  parler 
le  Dieu  du  pais,  en  défera  plus  en  vne 
nuict,  que  vous  n'aurez  auancé  en  trente 
iours,  et  vous  pourroit  bien,  pour  toute 
recompense,  procurer  vn  coup  de  hache 
ou  de  flèche.  S'ils  viennent  en  vostre 
cabane,  ne  pensez  pas  que  vous  puissiez 
facilement  leur  refuser  vostre  porte,  ny 
quand  ils  sont  dedans,  les  gouuerner  à 
vostre  mode  :  ils  se  mettent  où  il  leur 
plaist,  et  n'en  sortent  pas  quand  il  vous 
plaist  ;  il  faut  qu'ils  entrent  par  tout, 
et  qu'ils  voyent  tout,  et  si  vous  les  vou- 
lez empescher,  ce  sont  querelles  et  re- 
proches auec  iniures  ;  et  dans  tout  cela 
il  faut  filer  doux,  vn  coup  de  hache 
est  bien  tost.  donné  par  ces  Barbares, 
et  le  feu  mis  à  vne  escorce  ;  et  de  recher- 
che de  Justice  pour  le  crime,  il  n'y  en  a 
point  dans  le  pais,  et  au  plus  qu'on  en 
pourroit  attendre,  ce  seroit  quelques 
presens.  De  sorte  qu'il  faut  tousiours 
estre  en  garde,  et  sur  la  patience,  et 
faire  estât  qu'on  n'a  icy,  et  moins  en- 
core qu'en  tout  autre  lieu  monde,  au- 
cun moment  de  sa  vie  asseuré. 

Adioustez  à  ce  que  dessus,  que  vostre 
façon  de  loger,  de  coucher  et  de  viure 
estant  en  tout  semblable  à  celle  des 
Saunages,  la  nature  ne  trouue  guère  de 
consolation  parmy  tous  ces  trauaux.  Yn 
peu  de  bled  d'Inde  bouilly  dedans  l'eau, 
et  pour  le  meilleur  ordinaire  du  pais, 
vn  peu  de  poisson  puant  de  pourriture 
dedans,  ou  de  la  poussière  de  poisson 
sec  pour  tout  assaisonnement,  voila  le 
manger  et  le  boire  ordinaire  du  pais  ; 
pour  l'extraordinaire  vn  peu  de  pain  de 
leur  bled,  cuit  sous  la  cendre,  sans  au- 
cun leuain,  où  l'on  mesle  quelque  fois 
quelques  febves  ou  fruicts  sauuages  : 
voila  vne  des  grandes  régales  du  pais. 
Le  poisson  frais  et  la  chasse  sont  choses 
si  rares,  qu'elles  ne  valent  pas  le  parler, 
y  ayant  toutes  les  peines  du  monde 

d'en  recouurer  pour  les  malades.  Vne 
natte  sur  la  terre  ou  sur  vne  escorce, 
est  vostre  coucher,  le  feu  vostre  chan- 
delle ;  les  trous  par  où  passe  la  fumée, 
vos  fenestres  qui  ne  ferment  iamais  ; 
des  perches  courbées,  couuertes  d'é- 
corces,  vos  murailles  et  vostre  lambris, 
par  où  le  vent  passe  de  tous  costez.  En 
vn  mot  tout  le  reste  à  l'auenantdes  Sau- 
uages,  excepté  le  vestir,  auquel  encore 
faut  il  commencer  à  se  réduire. 

le  ne  dy  rien  de  la  rigueur  des  sai- 
sons, de  l'incommodité  des  chemins, 
qu'on  ne  peut  faire  qu'à  pied  ou  sur  le 
dos  d'vn  autre,  des  dangers  continuels 
des  Ennemis  du  pais,  qui  sont  tous  les 
iours  à  vos  portes  et  remplissent  tout 
de  frayeur,  nouuelle  arriuant  à  toute 
heure  de  quelque  massacre  ou  prison- 
nier qu'ils  ont  enleué,  et  de  leur  reso- 
lution de  venir  brusler  tout  le  païs  ;  ie 
ne  dy  rien,  dis-ie,  de  tout  cela  et  d'in- 
finies autres  petites  disgrâces  qui  ac- 
compagnent et  s'ensuiuent  de  tout  ce 
que  dessus.  Pour  conclurre  en  fin,  qu'il 
semble  qu'vne  seule  année  de  patience 
et  de  courage,  parmy  ces  combats  et  ba- 
tailles continuelles  vaut  bien  vn  petit 
martyre,  et  qu'ainsi,  quoy  qu'il  n'y  ait 
point  encore  de  sang  de  martyrs  ré- 
pandu, nous  n'auons  pas  toute  fois  su- 
iet  de  désespérer  la  conuersion  de  ces 
Peuples. 

11  en  sera  toutefois  tout  ce  qu'il  plaira 
à  Dieu,  et  on  s'attend  bien  que  le  fort 
armé,  qui  commande  absolument  dans 
ce  pais  depuis  tant  de  siècles,  ne  laissera 
pas  si  facilement  eschaper  de  ses  mains 
tant  de  vieilles  et  anciennes  conquestes, 
et  qu'il  fera  tout  son  possible  pour  pren- 
dre et  exterminer  tous  ceux  qui  s'oppo- 
sent à  son  empire,  et  qui  n'en  cher- 
chent que  la  ruine.  Mais  qu'il  fasse  du 
pis  qu'il  pourra,  tost  ou  tard  le  tout 
réussira  à  sa  plus  grande  confusion,  et 
à  l'auancement  de  la  gloire  de  Dieu, 
quand  ce  ne  seroit  qu'en  iustifiant  sa 
bonté  et  miséricorde  sur  ce  pais  ;  et 
rien  cependant  n'arriuera  sans  sa  per- 
mission, pour  l'amour  duquel  mourir, 
c'est  vivre,  et  estre  abattu,  c'est  vaincre 
et  triompher. 

Que  si  ce  que  dit  vn  des  SS.  Pères  de 


l'Eglise  est  véritable,  que  les  bien-faits 
présents  de  la  diuine  Maiesté  entiers  les 
hommes,  seruent  de  caution  et  d'asseu- 
rance  pour  ceux  de  l'aduenir,  le  repos, 
la  confiance,  la  ioye  et  la  consolation 
dans  laquelle  viuent  icy  les  ouuriers  de 
l'Euangile  parmy  ce  premier  genre  de 
martyre,  fait  qu'on  n'a  pas  suiet  de 
redouter  dauantage  le  second,  que  le 
premier. 

Mais  deuant  que  de  passer  plus  auant 
à  déclarer  Testât  particulier  et  le  détail 
du  Christianisme  en  ce  pais,  ie  prie  vne 
fois  pour  toutes,  tous  ceux  et  celles  qui 
iusques  icy  ont  contribué  aux  moyens 
d'instruire  ces  Peuples,  soit  par  leurs 
prières,  soit  par  leurs  autres  charitez  et 
bien-faits,  ou  à  qui  Dieu  en  donneroit 
doresnauant  la  pensée,  de  considérer 
que  le  fruict  après  lequel  nous  trauail- 
lons,  est  fruict  de  l'Euangile,  lequel  s'il 
doit  estre  bon  et  de  durée,  ne  viendra 
qu'après  beaucoup  de  patience  ;  et  par 
conséquent  de  ne  se  point  lasser  d'exer- 
cer ceste  charité,  la  plus  grande  qui 
puisse  estre  exercée  en  ce  monde,  en- 
uisageant  tousiours  ces  affaires  auec  l'œil 
de  la  foy,  qui  seul  leur  en  fera  veoir  le 
mérite  et  l'excellence,  et  que  de  si 
grands  ouurages  ne  se  font  pas  tout 
d'vn  coup.  Combien  faut-il  en  France 
de  temps  et  de  peine,  pour  conuertir 
vn  seul  hérétique,  ou  bien  quelque 
ieune  ou  vieux  Pécheur  ?  Hé  qu'est-ce 
de  cela  en  comparaison  de  la  conuer- 
sion de  tout  vn  monde,  terrestre  et  bru- 
tal au  dernier  point,  enuieilly  depuis 
tant  de  siècles  dans  ses  erreurs  et  super- 
stitions ? 

Nous  nous  trouuons  icy  comme  au 
milieu  d'vne  mer,  où  vn  million  de  per- 
sonnes se  noyent,  et  ne  sçachants  au- 
quel courir,  nous  sentons  nos  cœurs  se 
fendre,  et  nous  nous  trouuons  réduits 
au  point  d'expérimenter  ce  que  dit  l'A- 
postre  des  Gentils,  Charitas  Christi 
vrget  nos.  Le  malheur  n'arriue  qu'à 
faute  d'ouuriers,  ou  plustost  de  moyens 
de  les  pouuoir  faire  icy  subsister,  et  de 
les  entretenir  dans  vn  pais  et  parmy 
des  peuples  où  il  faut,  par  nécessité, 
auec  Sainct  Paul,  renoncer  aux  droits 
de  l'Euangile,  et  viure  du  sien,  au  moins 

pour  le  présent,  si  on  ne  veut,  en  vu 
moment,  voir  le  tout  renuersé,  et  les 
affaires  réduites  au  désespoir. 

Je  sçay  bien  que  les  difficultez  d'ap- 
porter  de  dehors  dequoy  y  subsister, 
sont  exlremes  ;  mais  après  tout,  il  ne 
laisse  pas  d'y  auoir  vu  inonde  entier  à 
conuertir  ;  et  n'y  a  point  de  porte  plus 
commode  pour  y  passer,  que  celle  où 
nous  sommes  auiourd'huy  et  c'est  ce 
qui  afflige  nostre  cœur  et  nostre  esprit. 

Que  si  ces  pertes  nous  sont  si  sensibles 
à  qui  ces  peuples  ne  sont  rien,  combien 
a-on  suiet  de  croire,  qu'elles  sont  con- 
sidérables à  celuy  qui  leur  a  donné  l'e- 
stre,  pour  les  rendre  bien-heureux,  et 
de  plus  vue  vie  diuine,  et  son  sang  pour 
leur  rachapt?  Heureuses  les  Ames  à  qui  le 
S.  Esprit  donne  et  conserue  la  deuotion 
de  contribuer  selon  leur  pouuoir  à  estan- 
eher  la  soif  de  I E  S  V  S  Christ  mourant 
en  Croix,  et  à  ramasser  les  gouttes  de 
son  sang  précieux,  ou  pour  mieux  dire, 
la  marchandise  dont  ce  sang  adorable  a 
esté  le  prix. 

le  ne  puis  icy  obmettre  la  louange  qui 
est  deuë  à  Messieurs  les  Associez  de  la 
Compagnie  de  laN.France,qui  continuent 
plus  que  iamais  à  contribuer  de  ce  qu'ils 
peuuent  pour  vne  si  sainte  entreprise. 
Et  cet  ouurage,  aussi  bien  que  tous  les 
autres  de  la  Nouuelle  France,  aura  à 
iamais  vne  tres-particuliere  obligation  à 
Monsieur  le  Cheualier  de  Montmagny 
nostre  Gouuerneur,  à  la  prudence,  gé- 
nérosité, charité  et  zèle  duquel,  il  ne 
semble  pas  qu'il  soit  possible  de  rien 
adiouster  :  toutes  lesquelles  vertus  et 
belles  qualitez  se  font  aussi  bien  sentir 
icy  à  trois  cents  lieues,  que  nous  sommes 
de  son  seiour,  que  sur  les  lieux  où  il  fait 
sa  demeure. 

Il  y  en  a  encore  plusieurs  autres,  qui 
meriteroient  vne  bonne  part  à  la  louange 
de  contribuer  selon  leur  pouuoir  à  vn 
si  saint  ouurage  ;  mais  ce  ne  seroit  ia- 
mais fait,  et  c'est  le  point,  que  le  liure 
de  vie  en  conserue  pour  iamais  la  mé- 
moire. Pour  nous,  tout  ce  que  nous 
pouuons,  c'est  de  leuer  les  mains  au 
Ciel,  et  de  dire  de  tout  nostre  cœur  :  De 
rore  cœli  et  de  pinguedinc  terrœ,  et  de- 
super  sil  benediclio  vestra. 
Iklation—m9. 


CHAPITRE    IV. 

De  ce  qui  cal  arrivé  de  plus  remarquable 
en  la  Résidence  de  la  Conception  au 
bourg  d'Ossosané,  et  particulièrement 

de  la  nouuelle  Eglise  de  ce  bourg. 

Le  nombre  des  enfans  baptisez  en 
maladie  en  cette  Résidence,  est  de  52. 
dont  vingt-sept  s'en  sont  enuolez  au 
Ciel  ;  celuy  des  plus  âgés  qui  ont  esté 
baptisez  à  la  mort  ou  en  extrémité  de 
maladie,  de  septante -quatre,  dont  vingt- 
deux  sont  morts,  et,  comme  il  est  à  pré- 
sumer de  la  bonté  et  miséricorde  de 
Dieu,  ont  pris  le  mesme  chemin  du 
Ciel  ;  celuy  des  Catéchumènes,  baptisez 
en  bonne  santé,  de  quarante-neuf. 

Deuant  que  de  déclarer  ce  qu'il  y  a  eu 
de  plus  remarquable  en  touteecy,  il  faut 
que  ie  parle  de  ceux  qui  ont  dauantage 
participé  à  ce  bonheur,  et  qui  nous  ren- 
dront en  suite,  plus  que  iamais,  ado- 
rables les  secrets  profonds  et  les  aby- 
smes  de  la  sagesse,  Bonté  et  Prouidence 
diuine  sur  ses  Esleus. 

Les8enrôhrononsfaisoient  par  le  pas- 
sé vne  des  Nations  associées  à  la  Nation 
Neutre,  et  estoient  situez  sur  ses  con- 
tins du  costé  des  Hiroquois,  les  ennemis 
communs  de  tous  ces  Peuples.  Tant 
que  cette  Nation  d'Senrôhronons  a  esté 
en  bonne  intelligence  auec  ceux  de  la 
Nation  Neutre,  elle  a  esté  bastante  pour 
résister  aux  Ennemis,  subsister  et  se 
maintenir  contre  leurs  courses  et  inua- 
sions ,  mais  par  ie  ne  sçay  quel  mescon- 
tement,  ceux  de  la  Nation  Neutre  s'é- 
tant  retirez  et  séparez  d'interests  auec 
eux,  ils  sont  demeurez  en  proye  à  leurs 
Ennemis,  et  n'eussent  pas  esté  encore 
long  temps  sans  estre  du  tout  extermi- 
nez, s'ils  n'eussent  songé  à  la  retraite, 
et  à  se  mettre  à  couuert  de  la  prote- 
ction et  association  de  quelque  autre 
Nation. 

Tout  bien  considéré,  ils  aduiserent 
qu'ils  ne  pouuoient  mieux  choisir  que 
celle  de  nos  Uurons.    Ils  députent  donc 

les  plus  intelligens  d'entr'enx,  pour  en 
venir  faire  la  proposition,  qui  fut  faite 
aux  conseils  et  assemblées  particulières 
et  générales  de  tout  le  Pais,  où  en  fin 
il  fut  conclu,  de  les  receuoir,  leur  arri- 
uée  ne  seruant  pas  de  peu  à  la  défense 
et  conseruation  du  pais. 

En  suite  de  ceste  resolution,  le  temps 
fut  pris  pour  les  aller  quérir  et  assister 
en  leur  voyage,  soit  pour  les  soulager 
au  portage  de  leurs  meubles  et  enfants, 
n'y  ayant  en  toutes  ces  contrées  autre 
voiture  par  terre,  que  celle  de  la  teste 
ou  des  espaules  des  hommes  et  des 
femmes,  soit  aussi  pour  les  défendre 
de  leurs  ennemis  communs,  et  leur  faire 
escorte. 

Quelque  soulagement  qu'on  leurpeust 
donner,  la  fatigue  et  les  incommoditez 
d'vn  tel  voyage,  de  plus  de  quatre-vingts 
lieues,  où  estoient  plus  de  six  cents  per- 
sonnes, dont  les  femmes  et  les  petits 
enfants  faisoient  le  plus  grand  nombre, 
furent  si  grandes,  que  plusieurs  en  mou- 
rurent en  chemin,  et  presque  tous  ar- 
riérent malades,  ou  le  furent  inconti- 
nent après. 

Ce  Bourg  fut  le  premier  du  pais  où 
ils  abordèrent,  et  aussi-tost  que  la  nou- 
uelle fut  venue  qu'ils  approchoient,  tout 
le  monde  sortit,  pour  aller  au  deuant  ; 
et  les  Capitaines  s'y  trouuerenl,  et  ex- 
hortèrent leurs  gens  auec  tant  d'ardeur 
et  de  compassion,  à  prendre  courage, 
et  assister  ces  pauures  estrangers,  que 
ie  ne  sçay  pas  qu'eust  peu  faire  dauan- 
tage  le  Prédicateur  Chrestien  le  plus  zélé 
pour  les  œuures  de  charité  et  de  misé- 
ricorde. 

Ils  furent  incontinent  distribuez  par 
les  principaux  Bourgs  du  pais.  La  plus 
grande  part  toute  fois  s'arresta  en  celuy- 
cy,  comme  vn  des  plus  aysez  et  accom- 
modez de  tous  ;  mais  par  tout  où  ils 
furent  receus,  les  meilleures  places  dans 
les  cabanes  leur  furent  données  ;  les 
greniers  ou  quaisses  de  bled  ouuertes, 
auec  liberté  d'en  disposer  comme  si  elles 
leur  appartenoient. 

Le  gros  arriua  en  ce  bourg,  au  mesme 
temps  que  i'y  arriuay  auec  quelques 
domestiques,  intelligens  à  la  saignée  et 
aux  remèdes,  que  nous  auions  amenés 


de  France,  et  Jamais  rien  ne  se  ren- 
contra plus  à  propos  :  car  aussi-tost 
auec  ce  secours,  on  courut  aux  plus  ma- 
lades qui  estoient  en  danger  de  mort, 
pour  auoir  entrée  par-là  de  pouruoir  a 
leur  salut.  C'est  icy  que  nous  parurent 
premièrement  les  secrets  adorables  de 
la  bonté  de  Dieu,  sur  ces  pauures  réfu- 
giez, car  ce  secours  vint  si  à  propos  pour 
quelques-vns  d'entr'eux,  tant  enfants 
que  plus  âgez,  qu'il  se  trouua  que  de- 
puis leur  arriuée  iusques  à  la  mort,  il 
n'y  eut  que  le  temps  qu'il  falloit  pour 
les  instruire  et  baptiser. 

Depuis  ce  temps,  ces  malades  donnè- 
rent tant  d'occupation,  qu'ils  emportè- 
rent, l'espace  de  quelque  temps,  la  plus 
grande  part  de  l'employdenosouuriers, 
qui  ne  pouuoient  retenir  les  regrets  et 
les  plaintes  innocentes,  de  ne  pouuorr 
pour  ce  suiet  vaquer  à  la  culture  de 
ceux  de  leur  quartier,  dont,  comme  nous 
auons  dit,  vn  chacun  est  chargé.  Mais 
ils  ne  s'apperceuoient  pas,  que  tandis 
qu'ils  gardent  l'ordre  de  la  charité,  la 
miséricorde  de  Dieu  passe  par  dessus 
l'ordre  de  leurs  pensées  et  industrie, 
et  aduance  luy  mesme  leur  tasche  quiis 
estimoient  de  beaucoup  reculer. 

Deux  mois  donc,  ou  enuiron,  après 
l'arriuée  de  ces  pauures  estrangers,  leurs 
malades  commençant  à  diminuer,  nos 
ouuriers  eurent  plus  de  temps  et  de  loi- 
sirs de  visiter  les  champs  que  par  le 
passé  ils  auoient  ensemencés.  Et  voila 
qu'aussi-tost,  contre  toute  leur  attente, 
ils  en  aperçoiuent  la  plus  part,  tout  dis- 
posez à  la  moisson,  rencontrants  1rs 
esprits  de  plusieurs  de  ceux  qu'ils  auoient 
par  le  passé  cultiués,  pleins  de  satisfa- 
ction et  de  conuiction  des  veritez  de  la 
Foy,  et  ne  desirans  autre  chose  que 
d'estre  au  plustost  baptisez. 

Leur  ferueur  passa  si  auant,  que  nous 
nous  trouuâmes  obligez  de  mettre  en 
délibération,  si  nous  les  différerions  iu- 
sques aux  temps  qu'il  semble  que  l'Eglise 
destine  pour  le  Baptesme  des  Catéchu- 
mènes, sçauoir  Pasques  et  la  Pentecoste  ; 
mais  l'vn  et  l'autre  se  trouuoit  trop 
esloigné  ;  tout  bien  considéré,  il  fut 
résolu  d'ouurir  à  ce  commencement  la 
porte  à  tous  ceux  qui  se  presenleroient, 

i\  mesure  qu'ils  s'en  trouucroient  capa- 
bles ;  puis  qu'il  estoit  question  d'vnc 
houuelle  Eglise,  à  laquelle  il  failoit  son- 
ger de  donner  l'estre,  deuant  que  de 

s'appliquer  à  luy  donner  sa  perfection. 
Que  toute  fois  il  y  failoit  procéder  au.ee 
beaucoup  de  retenue  et  nous  souucnir 
tousiours  que  nous  auions  à  faire  à  des 
Saunages,  à  la  dissimulation  et  légèreté 
desquels  il  ne  semble  pas  qu'il  y  ait  rien 
de  pareil. 

C'est  ce  qui  nous  fit  conclure,  de  n'en 
receuoir  au  commencement,  que  fort 
peu,  et  des  Anciens  et  plus  considérables 
des  Chefs  de  familles  et  personnes  ma- 
riées auec  stabilité,  crainte  que  si  nous 
en  admettions  d'autres  sans  vue  plus 
grande  expérience,  les  fondemens  ve- 
nâns  à  crouler,  nous  ne  vissions  bien- 
lost  tout  l'édifice  à  bas,  et  sa  ruine  to- 
tale auparâuant  son  eslablissement,  et 
le  sepulchre  de  cette  nouuelle  Eglise 
dans  son  berceau. 

Ayant  donc  l'œil  à  toutes  ces  circon- 
stances, et  sur  ce  que  la  diuine  Proui- 
dence  nous  presentoit,  on  donna  iour  à 
la  feste  de  S.  Martin  à  trois  chd"s4e  fa- 
mille des  plus  anciens  et  des  plus  con- 
sidérables du  bourg.  Donc  l'vn  fut  ba- 
ptisé auec  sa  femme  et  trois  de  ses  en- 
fants. Des  deux  autres  l'vn  estoit  veuf 
et  sans  enfants  qui  fussent  petits  ;  l'au- 
tre ne  iugea  pas  que  sa  femme  fust  en- 
core capable  de  ce  bien,  comme  en  effect 
elle  ne  l'estoit  pas. 

Enuiron  vn  mois  après,  scauoir  à  la 
Feste  de  la  Conception  de  la  saincte 
Vierge,  se  firent  les  seconds  baptê- 
mes, de  seize  personnes,  entre  lesquelles 
estoient  trois  ou  quatre  chefs  de  familles, 
auec  leurs  femmes  et  enfans  ;  ce  qui 
joint  auec  les  precedens,  en  la  famille 
de  Ioseph  Chih8aterih8a,  celuy  dont  a 
esté  parlé  amplement  en  la  dernière 
relation,  faisant  vne  compagnie  d'vne 
trentaine  de  personnes,  qui  assistèrent 
ensemble  ce  iour  là  à  la  saincte  Messe 
pour  la  première  fois,  où  se  communiè- 
rent tous  ceux  qui  estoient  en  âge  de  le 
faire:  il  semble  que  nous  auons  tout 
subiet  de  recognoistre  et  de  remarquer 
ce  sainct  iour,  destiné  à  la  mémoire  et 
•i  l'honneur  de  la  première  grandeur  de 


cestc  saincte  Vierge,  pour  celuy  de  la 
Naissance  de  ceste  nouuelle  Eglise,  et 
du  commencement  du  bon- heur  et  de 
la  bénédiction  du  pais. 

Nous  auons  bien  raison  de  croire,  que 
celle  en  l'honneur  de  laquelle  est  con- 
sacrée ceste  Feste,  a  mis  la  main  à  cet 
ouurage,  et  l'a  conduit  depuis  au  point 
que  nous  dirons  cy-apres,  et  que  nous 
voyons  de  nos  yeux,  auec  vne  consola- 
tion qui  ne  se  peut  expliquer. 

Il  y  eut  trois  ans  à  ce  mesme  iour, 
que  le  vœu  fut  fait  par  nos  Pères,  pour 
obtenir  la  faneur  de  ceste  grande  Prin- 
cesse en  l'establissement  du  Christia- 
nisme en  ces  contrées,  de  ieusner  la 
veille  de  ceste  Feste,  et  de  dire  tous 
les  mois  vne  Messe  en  l'honneur  de 
ceste  sienne  première  grandeur,  et  en 
outre  que  la  première  Chappelle  que 
nous  bastirions  dans  le  pais,  seroit  en 
son  honneur  et  sous  le  titre  de  sa  saincte 
Conception.  Ceste  Chapelle  a  esté  celle 
dans  laquelle  se  sont  faits  ces  premiers 
Baptesmes,  dans  laquelle  nous  auons  veu 
l'efïéct  que  nous  prétendions,  deuant  que 
d'estre  parfaitement  deschargez  de  l'o- 
bligation de  ce  que  nous  auions  promis, 
puis  que  la  Chappelle  n'estoit  encore 
acheuée  jusqu'au  point  qu'on  y  peut 
dire  la  Messe  auec  bienséance,  et  ne 
sembloit  estre  capable  que  d'y  faire  les 
Baptesmes,   qui  en  effect  y  furent  faits. 

Que  louange  donc  et  action  de  grâces 
soient  à  iamais  rendues  à  ceste  grande 
Reyne  du  Ciel  et  de  la  terre,  par  tous 
ceux  qui  ont  et  auront  cy-apres  interest 
à  cet  ouurage,  et  quant  aux  personnes 
qui  ont  vne  pieuse  et  saincte  affection 
pour  cette  entreprise,  elles  nous  oblige- 
ront grandement  de  nous  ayder  à  re- 
mercier ceste  saincte  Vierge  de  tant  de 
grâces  que  nous  auons  receuës  et  rece- 
uons  continuellement  de  sa  faueur  et 
assistance,  laquelle  nous  fait  espérer  que 
son  sacré  Fils,  nostre  tres-honoré  Sei- 
gneur et  Maistre,  qui  seul  pouuoit  met- 
tre le  fondement  de  cet  édifice,  aura 
agréable  d'y  continuer  sa  bénédiction, 
et  le  conduire  iusques  au  comble  et  au 
point  de  sa  perfection. 

Depuis  ce  iour  on  a  continué  par  in- 
terualles  de  baptiser  ceux  et  celles  qui 


62 


Relation  de  la  Nouuelle 


se  son  tpresentez,  qu'on  a  iugés  capables 
de  ce  bonheur,  en  sorte  que  le  nombre 
des  fidelles  faisant  profession  du  Chri- 
stianisme, monte  présentement  en  ce 
Bourg  à  près  de  60.  dont  plusieurs  sont 
Semroronons,  du  nombre  de  ces  pan- 
ures Estrangers  réfugiez  en  ce  pais, 
comme  nous  auons  dit  au  commence- 
ment de  ce  Chapitre,  la  diuine  Proui- 
dence  les  ayant  attendus  pour  donner 
commencement  à  cette  nouuelle  Eglise, 
comme  prédestinez  de  toute  Eternité, 
pour  en  estre  vne  partie  des  pierres  fon- 
damentales. Dans  ce  nombre  se  sont 
trouuez  encore  quelques  autres  Estran- 
gers de  diuerses  Nations,  qui  depuis  se 
sont  retirez  en  leurs  pais,  qui  tost  ou 
tard  pourront  bien  seruirà  quelque  des- 
sein de  Prouidence,  Bonté  et  Miséricorde 
de  Dieu. 

le  dy  près  de  60.  Fidèles,  faisants 
profession  du  Christianisme  :  car  de  ba- 
ptisez en  extrémité  de  maladie,  il  y  en 
a  beaucoup  d'autres  dans  le  Bourg, 
mais  qui  ayans  recouuré  la  santé,  n'ont 
fait  aucun  estât  du  bien  qu'ils  auoient 
receu,  auquel  toutes  fois  il  est  croyable, 
au  moins  pour  quelques-vns,  qu'ils  luy 
sont  encore  obligez  de  la  vie  tempo- 
relle. 

Il  faut  aduoûer  que  le  trauail  d'vn 
enfantement  spirituel,  est  grand  pour  le 
regard  de  ces  Peuples  Barbares  et  sau- 
uages  au  dernier  point  ;  mais  aussi  est-il 
véritable  que  la  consolation  est  grande 
de  voir  ces  pauures  créatures  réduites  à 
la  reconnoissance,  respect  et  obeïs  - 
sance  à  leur  Créateur  et  Rédempteur, 
et  se  ranger  aux  deuoirs  de  véritables 
Chrestiens. 

Seroit-il  possible  de  retenir  les  larmes 
de  ioye,  voyant  vn  Dimanche  matin, 
arriuer  chez  nous,  pour  entendre  la 
Messe,  ces  pauures  gens  partis  de  leurs 
cabanes  à  point  nommé,  et  quelque 
temps  qu'il  fasse  trauerser  vn  espace 
notable  qu'il  y  a  de  leur  Bourg  à  nostre 
demeure,  nuds  pour  la  pluspart,  comme 
la  main,  excepté  vne  simple  peau  qu'ils 
ont  sur  le  dos  en  forme  de  mante, 
et  dans  la  rigueur  de  l'hyuer  quelques 
peaux  à  l'entour  de  leurs  pieds,  et  de 
leurs  iambes. 


Mais  sur  tout  quand  on  les  voit  se 
mettre  à  genoux,  ce  qui  leur  est  vne 
posture  du  tout  estrange  et  extraordi- 
naire, faire  leurs  prières  à  haute  voix, 
en  la  présence  du  sainct  Sacrement,  et 
se  communier  pesle  mesle  auec  nos 
François,  il  faut  confesser  que  le  con- 
tentement est  tel,  que  le  centuple  là 
dedans  nous  est  richement  payé,  et  au- 
delà,  et  que  nous  n'aurons  iamais  suiet 
d'estre  en  peine  de  voir  en  ce  point 
accomplies  les  promesses  de  l'Euangile. 

On  a  soin  l'hyuer  de  tenir  en  plu- 
sieurs endroicts  de  la  Chappelle,  des 
foyers  pleins  de  braise,  pour  remédier 
aux  inconueniens  qui  s'en  pourroient 
ensuiure  du  froid  et  de  leur  nudité. 
Cela  les  satisfait  de  la  sorte,  que  quel- 
ques-vns demeurent  soutient  de  leur 
plein  gré  les  heures  entières  après  le 
seruice,  à  s'entretenir  de  nos  mystères, 
et  à  se  faire  instruire  tousiours  de  plus 
en  plus. 

La  première  occasion  qui  se  présenta 
après  leurs  baptesmes,  de  faire  paroistre 
leur  deuotion,  fut  à  la  nuict  de  Noël,  la- 
quelle plusieurs  passèrent  partie  dans 
nostre  cabane,  partie  dans  la  Chappelle 
nouuelle,  qui  se  trouua  en  estât  de  ser- 
uir  à  ceste  solemnité.  On  disposa  les 
choses  auec  le  plus  d'ornement  et  d'é- 
clat qui  fut  possible,  pour  leur  faire  ap- 
préhender le  mérite  de  ce  iour.  Et  la 
chose  réussit  de  la  sorte,  que  ces  pauures 
gens  ont  souuent  depuis  demandé,  quand 
est-ce  que  celte  nuict  reuiendroit,  ou 
plustost  ceste  sorte  de  beau  iour  :  car 
ces  peuples  n'ayans  aucun  vsage  de 
chandelles,  voyant  quantité  de  lumières 
qui  brilloient  et  esclattoient  dans  cette 
Chappelle,  auoient  quelque  suiet  de 
doute,  s'il  faisoit  iour  ou  nuict. 

Nostre  Chrestien  (ainsi  appelions  nous 
Ioseph  Chih8atenh8a,  tant  par  ce  qu'il  a 
esté  le  premier  en  ce  Bourg,  et  seul 
neuf  ou  dix  mois  auec  sa  famille  faisant 
profession  du  Christianisme  nonobstant 
tous  les  discours  et  les  persécutions  de 
langue  de  ses  compatriotes,  que  parce 
qu'il  est  incomparablement  eminent  par 
dessus  tous  les  autres  en  cognoissance 
et  pieuse  affection  à  nos  mystères  et 
à  l'esprit  du  Christianisme),  ce  braue 


France,  en  V Année  1639. 


G3 


Chrestien,  dis-ie,  ne  manqua  pas  en  ccsle 
occasion,  de  prendre  soutient  la  parole, 
et  \  Caire  fonction  de  frère  aisné,  en  in- 
stniisanl  et  enseignant  ses  cadets  auec 
vn  aduantage  et  succez  lotit  particulier, 
pour  auoir  tout  ensemble  l'esprit,  la  pa- 
ru!»1, la  probité,  la  réputation,  la  con- 
noissance  de  nos  mystères,  et  l'affection 
en  vu  eminent  degré  ;  de  sorte  que 
nous  commençons  à  le  regarder  plustost 
comme  vn  Apostre,  que  comme  vu  bar- 
bare de  ces  contrées.  Ah  !  disoit-il, 
mes  Frères,  que  veulent  dire  ces  lu- 
mières brillantes  et  esclalantes  au  mi- 
lieu de  la  nuict,  sinon  que  celuy  dont 
nous  honorons  maintenant  la  mémoire, 
a  par  sa  naissance  dissipé  les  ténèbres 
et  l'ignorance  du  monde  ;  ce  qu'ayant 
fait  pour  la  première  fois  depuis  tant  de 
siècles,  il  nous  va  auiourd'huy  pour  la 
première  fois  en  ces  contrées,  faisant  la 
mesme  grâce  et  miséricorde.  Ce  sont 
des  desseins  et  des  iugemens  qu'il  ne 
faut  qu'adorer,  pourquoy  c'est  qu'il  ne 
l'a  pas  fait  plustost;  mais  c'est  vne  grâce 
et  vne  faueur  pour  nous  qui  ne  se  peut 
priser  ny  recounoistre  suffisamment, 
que  sa  prouidenec  ait  ménagé  ce  bien  à 
nostre  pais,  pendant  que  nous  sommes 
encore  en  vie. 

De  tels  et  semblables  discours  entre- 
tint ce  bon  Chrestien  vne  bonne  partie 
de  la  nuict,  le  petit  troupeau  de  cesie 
Eglise  naissante,  laquelle  il  n'édifia  pas 
moins  de  ses  exemples  que  de  sa  pa- 
role :  car  entre  autres  ne  se  contentant 
pas  d'vne  Messe,  il  en  entendit  cinq 
tout  de  suite,  la  plus  part  à  genoux, 
ce  qui  pour  vn  Barbare,  qui  n'a  iamais 
sçeu  que  c'estoit  de  ceste  contenance, 
pourroit  bien  passer  pour  vn  petit  mar- 
tyre. D'autres  à  son  imitation  n'en  en- 
tendirent guère  moins,  et  tous  se  con- 
fessèrent, communièrent,  et  donnèrent 
en  ceste  occasion  tant  de  contentement 
et  de  satisfaction,  qu'on  n'en  pouuoit 
plus  souhaiter  dauantage. 

le  puis  dire  le  mesme  à  proportion, 
de  tontes  les  grandes  Festes  et  Diman- 
ches qui  depuis  ont  suiuy,  ausquels  on 
garde  tout  ce  qui  se  peut  des  cérémonies 
de  l'Eglise  ;  e.ntr'autres  celle  du  pain 
bénit,  que  ces  bons  Néophytes  font  cha- 


cun à  son  tour,  auec  beaucoup  de  de- 
uotiou,  particulièrement  quelques-vus. 

Ce  n'est  pas  que  pour  conduire  h;  tout 
de  la  sorte,  il  n'y  faille  apporter  beau- 
coup de  peine  et  de  soin,  et  autant  pour 
le  moins  qu'à  esleuer  des  enfans  ma- 
lailes, mais  le  contentement  (Tauoir  en 
fin  mis  ces  enfans  au  monde,  ou  plustost 
dans  la  grâce  du  Christianisme,  et  le 
désir  et  espérance  de  les  voir  deuenir 
hommes  dans  l'Eglise  de  Dieu,  fait  qu'on 
ne  sent  presque  point  son  mal,  et  qu'on 
est  tout  disposé  à  en  souffrir  beaucoup 
dauantage. 

Ceste  grâce  de  Dieu  sur  ces  peuples, 
n'est  conceuable  qu'à  ceux  qui  sçauent 
iusques  à  quel  point  ces  pauures  Bar- 
bares sont  terrestres  et  d'eux-mesmes 
esloignez  et  incapables  de  conceuoir  et 
estimer  les  choses  de  l'esprit  et  de  l'E- 
ternité ;  mais  celuy  à  qui  rien  n'est  im- 
possible, et  qui  n'est  pas  moins  puissant 
en  vn  temps  qu'en  vn  autre,  semble  en 
fin  agréer  de  susciter  de  ces  pierres  et 
rochers,  des  vrays  enfans  d'Abraham  et 
de  l'Eglise. 

Ce  qui,  après  l'assistance  du  Ciel,  sem- 
ble auoir  le  plus  contribue  à  Paduance- 
ment  de  cet  ouurage  sont  :  Première- 
ment, la  patience  et  le  courage  des  Pères 
qui  ont  esté  icy  par  cy-deuant,  qui  ne 
se  sont  pas  rebutez  ny  lassez  dans  l'at- 
tente des  temps  et  des  moments  de  la 
diuine  Prouidence,  et  qui  nonobstant 
toutes  les  persécutions  et  dangers  de 
massacre,  dont  ils  se  sont  veus  à  la  veille 
soutient,  et  particulièrement  l'année 
précédente,  n'ont  rien  relasché  de  leurs 
soins  et  charitez  à  visiter  et  assister  les 
malades,  voire  mesme  dans  les  cabanes 
de  ceux  qui  sembîoient  leur  vouloir  le 
plus  de  mal. 

Et  il  semble  en  effet,  que  Dieu  ait 
voulu  tesmoigner  que  c'estoit  là  le  grain 
qui  auoit  produit  ce  fruict,  disposant  les 
choses  de  la  sorte,  qu'au  mesme  mois 
d'Octobre,  auquel  l'année  d'auparauant 
on  auoit  conclu  leur  mort,  ça  esté  en  ce 
mesme  mois,  l'année  d'après,  que  pen- 
sants estre  encore  bien  esloignez  de  la 
recolle,  ils  ont  aperceu  les  fruicts  tous 
meurs  et  prests  à  cueillir. 

En  second  lieu,    l'exemple   de  nos 

François  séculiers  ou  domestiques,  n'y 
a  pas  de  peu  seruy.  Nous  n'expérimen- 
tons que  trop  la  force  de  cet  article,  soit 
pour  le  bien,  soit  pour  le  mal  ;  et  ie 
ne  doute  point  que  l'affaire  ne  se  fust 
plus  tost  aduancée,  si  tous  les  François 
qui  ont  monté  en  ce  païs  iusques  icy, 
eussent  esté  d'vne  vie  irréprochable. 
Au  moins  est-il  asseuré  que  les  Barbares  J 
ne  nous  eussent  pas  si  souuent  arrestés  j 
leur  proposant  les  commandements  de  ) 
Dieu  et  représenté  le  contraire  de  ce 
que  nous  enseignons,  dans  les  actions  et 
lesœuuresde  quelques  personnes.  Mais 
Dieu,  disposant  les  affaires  au  point  que 
nous  les  voyons,  semble  auoir  inspiré  à 
Messieurs  de  la  Compagnie  de  la  Nou- 
uelle France,  de  si  bonnes  pensées  et 
resolutions  là  dessus,  et  Monsieur  le 
Cheualicr  de  Montmagny  nostre  Gouuer- 
neur  y  apporte  vn  si  bon  ordre,  que 
nous  espérons  que  cette  pierre  d'achop- 
pement ne  se  trouuera  plus  en  nostre 
chemin.  Et  en  effect  ceux  qui  sont  icy 
de  présent,  non  seulement  meinent  vne 
vie  irréprochable,  mais  en  outre  viuent 
et  se  comportent  de  la  sorte,  que  nous 
auons  tout  suiet  de  croire  que  Dieu  en 
leur  considération,  a  donné  vne  particu- 
lière bénédiction  à  cet  ouurage,  auquel 
ils  s'estudient,  selon  leur  pouuoir  et  in- 
dustrie, de  prendre  vne  bonne  part. 

le  mets  au  rang  des  causes  de  l'ad- 
uancement  de  ce  mesme  ouurage,  les 
discours  et  comportemens  de  Ioseph  Ghi- 
h8atcnh8a,  ce  bon  Néophyte  duquel 
nous  auons  desia  plusieurs  fois  parlé, 
qui  semble  auoir  esté  ce  leuain  de  l'E- 
uangile,  qui  a  faict  leuer  toute  la  masse 
de  cette  nouuelle  Eglise  des  Ilurons, 
non  seulement  en  ce  bourg,  mais  encore 
par  tout  ailleurs,  où  nous  auons  trauaillé 
à  faire  des  Chrestiens,  soit  en  celuy  de 
Teanaustayaé  où  nous  auons  vne  Rési- 
dence, soit  aux  Missions,  s'estant  trouué 
par  tout  aux  meilleures  occasions,  pour 
faire  profession  publique  et  rendre  com- 
pte de  sa  foy  et  de  sa  conuersion.  En 
quoy  il  s'est  comporté  par  tout  auec 
vne  satisfaction  pleine  et  entière  de  ses 
compatriotes,  qui  ne  se  lassent  Jamais 
de  l'entendre.   Vous  vous  rebutez,  mes 


Frères,  leur  dit-il  quelquefois,  sur  ce 
que  les  affaires  de  vostre  salut  que  vous 
proposent  les  François,  sont  choses  nou- 
uelles,  et  leurs  propres  coustumes  qui 
renuersent  les  nostres.  Vous  leur  dites 
que  chaque  païs  a  ses  façons  de  faire  ; 
que  comme  vous  ne  les  pressez  pas  de 
prendre  les  nostres, aussi  vous  estonnez- 
vous  de  ce  qu'ils  nous  pressent  de  pren- 
dre en  cela  les  leur,  et  de  reconnoistre 
auec  eux  le  mesme  Créateur  du  Ciel  et 
de  la  Terre,  et  le  Seigneur  vniuersel  de 
toutes  choses.  le  vous  demande,  quand 
au  commencement  vous  vistes  de  leurs 
haches  et  chaudières,  après  auoir  re- 
connu qu'elles  estoient  incomparable- 
ment meilleures  et  plus  commodes  que 
nos  haches  de  pierre,  et  que  nos  vais- 
seaux de  bois  et  de  terre,  auez  vous 
pour  cela  reietté  leurs  haches  et  chau- 
dières, parce  que  c'estoit  chose  nouuelle 
à  vostre  païs  et  la  coustume  de  France 
de  s'en  seruir,  et  non  pas  la  vostre?  Que 
s'ils  nous  pressent  de  croire  ce  qu'ils 
croyoient,  et  de  viure  conformément  à 
ceste  créance,  nous  leur  en  auons  beau- 
coup d'obligation  :  car  en  effet  si  ce 
qu'ils  disent  est  vray,  comme  il  est, 
nous  sommes  les  plus  misérables  gens 
du  monde,  si  nous  ne  faisons  ce  qu'ils 
nous  disent. 

le  n'aurois  iamais  faict,  si  ie  me  vou- 
lois  estendre  plus  au  long  sur  tous  les 
discours,  ou  plustost  sur  toutes  les  sail- 
lies de  l'esprit  de  Dieu,  qui  semble  par- 
ler souuent  par  la  bouche  de  ce  bon 
Néophyte.  le  dy  saillies  de  l'esprit  de 
Dieu,  car  nous  ne  sçauons  que  penser 
autre  chose,  le  voyant  quelque  fois  se 
mettre  à  bénir  Dieu  et  le  louer  tout  en 
la  mesme  façon  et  manière,  que  firent 
autre  fois  les  enfans  dans  la  fournaise, 
sans  que  iamais  il  ait  eu  connoissance 
de  ce  que  la  saincte  Escriture  nous  en 
apprend. 

le  ne  me  trouuerois  pas  moins  em'- 
pesché,  s'y  i'auois  entrepris  de  déclarer 
tous  les  actes  de  vertu  remarquables 
et  tous  les  bons  exemples  qu'il  a  conti- 
nué de  faire  paroistre  depuis  le  temps 
de  la  dernière  Relation,  soit  en  santé, 
soit  en  maladie,  soit  dans  la  prospérité, 
soit  dans  l'aduersité. 

Quand  il  fut  question  d'aller  quérir 
ces  pauures  estrangerâ  dont  nous  auons 
parlé  cy  dessus,  il  ne  se  contenta  pas 
d'aller  à  my-chemin  comme  plusieurs 
autres,  mais  il  lit  le  voyage  entier,  et 
prit  tant  de  peine  et  de  soin  à  les  assi- 
ster, par  des  motifs  véritablement  Chre- 
stiens,  qu'estant  iey  de  retour,  il  en 
tomba  malade  d'vne  fièvre  qui  luy  dura  i 
40.  iours,  pendant  lesquels  on  le  tint  i 
par  plusieurs  fois  pour  désespéré.  11 
pleut  toute  fois  à  Dieu  donner  bénédi- 
ction aux  remèdes  et  aux  charitez  dont 
nous  l'assistâmes,  en  sorte  qu'au  bout 
des  40.  iours  il  se  trouua  entièrement 
hors  de  danger.  Au  plus  fort  de  son 
mal,  estant  surpris  de  resuerie,  ses  dis- 
cours et  extrauagances  n'estoient  que 
des  choses  de  Dieu  et  de  la  Foy  :  il  se 
leuoit  quelque  fois  tout  nud,  et  se  tenant 
auprès  du  l'eu  :  Qu'ils  viennent,  qu'ils 
viennent,  disoit-il,  qu'ils  me  bruslent,  et 
qu'ils  voyent  si  c'est  tout  de  bon,  que 
ie  croy,  où  si  c'est  seulement  du  bout 
des  lèvres. 

Depuis  ce  temps,  ceste  bonne  Ame 
nous  a  semblé  de  plus  en  plus  se  rem- 
plir du  S.  Esprit,  et  outrer  dans  le  sen- 
tier des  Saints,  dont  il  a  donné  plu- 
sieurs autres  prennes,  tant  aux  atta- 
ques contre  la  chasteté  et  la  Religion, 
qu'aux  exercices  de  charité  et  de  misé- 
ricorde. 

le  ne  seay  à  quoy  ie  dois  attribuer, 
ce  qui  luy  arriua  l'esté  passé,  lors  qu'é- 
tant à  la  [«esche,  il  plût  par  tout  le  pais 
et  spécialement  tout  à  l'entour  du  lieu 
où  il  esloit,  ce  qui  causa  vn  grand  de- 
gast  de  poisson,  et  cependant  il  ne 
pleut  iamais  à  l'endroit  où  il  se  trouua 
auec  ceux  de  sa  compagnie  ;  et  lit  sa 
pesche  fort  heureusement.  Vue  chose 
est  asseurée,  qu'il  n'obmif  iamais  en 
tout  ce  temps,  de  prier  et  faire  prier 
Dieu  matin  et  soir  tous  ceux  qui  estoieul 
auec  luy,  outre  que  tous  les  iours  il  se 
retiroit  seul  dans  le  bois,  pour  vacquer 
auec  moins  de  diuertissement  et  plus 
long-temps  à  l'oraison. 

En  fin,  il  semble  que  ce  soit  ce  bon 
grain  de  l'Euangile,  et  du  meilleur,  qui 
rem!  non  seulement  00.  mais  100.  puis 
qu'à  la  S.  loseph  de  l'an  passé,  n'y  ayant 


que  luy  en  sa  famille  de  baptisé,  fai- 
sant profession  du  Christianisme,  vn  an 
après  au  mesnie  iour,  il  y  en  auoit  prez 
de  cent,  dans  le  pais,  faisants  la  mesnie 
profession,  à  la  conuersion  desquels  il 
n'auoit  pas  peu  contribué. 

le  ne  m'estendray  point  dauantage 
en  ce  Chapitre  ny  aux  suiuants,  sur 
plusieurs  autres  particularitez  des  af- 
faires qui  se  sont  passées,  nommément 
sur  les  Daptesmes  tant  des  enfants  que 
des  adultes  malades,  tant  pour  éditer 
la  longueur,  que  pour  ne  donner  de 
l'ennuy  à  ceux  qui  pourront  ietler  les 
yeux  sur  ce  Narré  :  car  quoy  ([n'en 
plusieurs  il  y  ait  beaucoup  de  choses 
considérables  et  qui  sont  ouurages  ex- 
cellons de  la  bonté,  justice  et  Proui- 
dence  de  Dieu  sur  ses  Créatures,  il  en 
est  toute  fois  de  ces  affaires,  comme  des 
ouurages  de  peinture  ou  de  sculpture, 
desquels  si  les  traits  sont  subtils  et  déli- 
cats, ils  ne  se  peuuent  voir  de  loin  auec 
contentement,  pourexcellens  qu'ils  puis- 
sent estre,  et  demandent  des  personnes 
qui  ne  soient  point  esloignées,  pour  les 
voir  de  près  et  en  conceuoir  ie  mérite. 
Ces  cas  donc  seront  reseruez  à  l'entre- 
tien des  sainctes  Ames  au  séjour  bien- 
heureux de  l'Eternité,  qui  cependant 
nous  ayderont  encore,  s'il  leur  plais»,  à 
remercier  la  diuine  Maiesté,  aussi  bien 
des  faneurs  particulières  et  occultes,  que 
des  esclatantes  et  générales. 

l'aurois  tous  les  torts  du  monde,  si  ie 
fermois  ce  Chapitre,  deuasit  que  d'adiou- 
ster  vne  autre  cause  de  l'aduancement 
de  cet  ouurage  :  ce  sont  les  saintes 
prières  et  dénotions  de  tant  de  bonnes 
Ames  qui  sont  en  France,  et  qui  pren- 
nent vne  si  grande  part  et  vn  si  grand 
interest  à  toutes  ces  affaires. 

le  me  suis  quelque  fois  estonné  de 
l'ordre  que  tenoit  autre  fois  ce  grand 
Àpostre  des  Indes,  S.  François  Kauier, 
inuitant  et  conjurant  la  diuine  Maiesté 
de  l'assister  à  l'entreprise  de  la  con- 
uersion des  infidelles  des  contrées  où  il 
estoit,  en  vne  sienne  Oraison  qu'il  disoit 
tous  les  iours  à  ce  suiet,etqui  se  trouue 
dans  sa  vie:  il  y  met  en  premier  l'en  les 
prières  des  sainctes  Ames,  comme  les 
plus  puissants  moyens  qu'il  eust  de  lie- 

ehir  Dieu,  et  le  porter  à  faire  miséri- 
corde à  ces  pauures  Errans. 

Mais  l'expérience  me  fait  sortir  de 
onnem.ent,  car  considérant  dans  la 
r.  coite  de  ceste  année  ce  qu'il  plaist  à 
Dieu  nous  faire  espérer  à  l'aduenir  de 
nos  trauaux  en  ces  contrées,  et  cepen- 
dant le  peu  de  proportion  de  nos  forces 
auec  teis  ouurages,  ie  me  sens  forcé  de 
reconnoistre  que  comme  dans  le  Ciel, 
qui  roule  dessus  nos  testes,  il  y  a  des 
Estoilles  et  des  constellations  si  puis- 
santes que  la  première  et  principale 
vertu  productiue  de  certaines  richesses 
de  la  terre  leur  est  attribuée,  ce  qui  se 
fait  ordinairement  par  les  Philosophes, 
lois  qu'ils  ne  rencontrent  icy  bas  au- 
cune cause  proportionnée  à  l'efTect  ; 
que  pareillement  dans  le  ciel  de  l'Eglise, 
il  y  a  des  Estoilles  et  des  constellations 
mystiques  si  puissantes  à  influer  sur  les 
affaires  que  nous  auons  entre  les  mains, 
qi  la  première  et  principale  vertu  pro- 
(îucliue  des  biens  que  nous  pouuons 
faire  icy  ,  leur  doit  estre  attribuée,  puis 
qu'en  effect  nous  n'y  voyons  point  icy 
bas  d 'autres  causes  proportionnées  à  ces 
effeets. 

le  prêtons  par  cecy  en  faire  vne  re- 
connoissance  et  vn  remerciement  gê- 
nerai, duquel  chaque  sainte  Ame  et 
communauté  prendra  s'il  hiy  plaist  la 
part  qu'elle  y  prétend,  et  qui  luy  est 
deuë,  si  eile  n'ayme  mieux  quittant  ses 
droits,  attendre  de  Dieu  sa  recompense. 


CHAPITRE    V. 

De  la  Résidence  de  S.  loseph.au  bourg 
de  Teanaustayaé,  de  ce  qui  s'y  est 
passé  de  plus  remarquable,  et  prin- 
cipalement de  la  Naissance  et  esta- 
blishment de  laN.  Eglise  de  ce  bourg. 

La  résolution  estant  prise,  de  quitter 
la  demeure  d'Ihonaîiria,  à  faute  d'habi- 
i  - .  la  pluspart  ayant  esté  emportez  ou 
dissipez  par  la  maladie,  comme  a  esté 
dit  cy-dessus,  et  plus  amplement  encore 


en  la  précédente  Relation,  on  ne  fut 
pas  long-temps  à  aduiser,  de  quel  costé 
il  seroit  à  propos  de  tirer,  le  bourg 
de  Teanaustayaé  estant  le  plus  considé- 
rable de  tout  le  païs,  et  qui  par  consé- 
quent estant  vne  fois  gagné  à  Dieu,  don- 
nerait vn  grand  bransle  à  la  conuersion 
de  tout  le  reste. 

Mas  quelle  apparence  d'entamer  ceste 
affaire,  et  moins  encore  d'en  venir  à 
bout,  ce  bourg  ayant,  esté  vn  peu  au- 
parauant  vne  des  principales  boutiques, 
où  s'estoient  forgées  des  calomnies  les 
plus  noires,  et  les  desseins  les  plus  perni- 
cieux contre  nous,  iusques  là  que  les 
Capitaines  auoient  publiquement  exhor- 
té la  ieunesse  à  nous  venir  massacrer  à 
ce  bourg,  icy  où  nous  estions,  d'Ossosané. 
Toute  fois  celuy  à  qui  rien  n'est  impos- 
sible, a  donné  plus  de  facilité  à  l'vn  et  à 
l'autre  que  nous  n'eussions  iamais  osé 
espérer. 

Appuyé  donc  sur  Dieu  seul,  le  P.  lean 
de  Brebeuf  se  transporte  à  ce  Bourg, 
parle  aux  particulières,  puis  au  Con- 
seil, et  faict  si  bien,  qu'il  gagne  les  vns 
et  les  antres  ;  de  sorte  qu'en  peu  de 
temps  ils  arresterent  de  nous  reeeuoir 
dans  leur  bourg,  et  de  nous  y  donner 
vne  cabane  ;  ce  qui  fut  exécuté.  La  pre- 
mière Messe  y  fut  dite  le  25.  de  luin, 
au  grand  contentement  de  nos  Pères, 
qui  auoiênt  de  la  peine  de  croire  ce 
qu'ils  voyoient,  tant  vn  peu  aupara- 
uant  ce  bourg  nous  auoit  eus  en  abo- 
mination. 

Il  est  vray  que  ceste  cabane  est  si 
panure  et  si  chetiue,  que  si  le  Sauueur 
du  monde  n'eût  autre  fois  pris  luy- 
mesme,  dans  la  nécessité,  le  logement, 
de  l'estable  de  Bethléem,  nous  aurions 
de  la  peine  de  luy  donner  tous  les  iours 
vne  espèce  de  nouuelle  naissance  en  ce 
lieu,  qui  n'est  couuert  que  de  meschan- 
tes  eseorces,  par  où  le  vent  entre  de 
tous  costez  ;  mais  la  nécessité  et  l'im- 
puissance de  mieux,  nous  excuse  facile- 
ment enuers  la  diuine  Maiesté.  Voila 
la  première  année  accomplie  depuis  l'é- 
tablissement de  ceste  Residenee  :  voicy 
les  fruicts  qu'elle  a  portés. 

Enfants  baptisez  en  danger  de  mort, 
au  nombre  de  49.  dont  dix-huict  s'en 

sont  enuolés  an  Ciel.  Des  autres  qui 
sont  rechapez,  ie  ne  sçay  si  plusieurs 
n'en  ont  point  l'obligation  au  sainctba- 
ptesme. 

Adultes  baptisez  dans  la  maladie, 
s  auoir  esté  instruits,  au  nombre  de 
quarante-quatre,  dont  vingt-six  ont  pris, 
comme  il  est  à  espérer,  le  mesme  che- 
min du  Ciel.  De  ceux  qui  sont  rache- 
ptez,  quelques-vns  ont  l'ait  profession 
iVcn  auoir  l'obligation  au  sainct  bapte- 
sme  ;  mais  tons  ceux  qui  luy  ont  ceste 
obligation,  n'en  ont  pas,  à  nostre  grand 
regret,  tel  ressentiment  qu'ils  deùroient. 

Adultes  catéchumènes  baptisez  en 
pleine  santé  auèc  leurs  enfants,  au  nom- 
bre de  vihgt-huict. 

Venons  aux  particularitez  les  plus  re- 
marquables de  ces  baptesmes. 

Le  premier  baptisé  dans  ce  bourg 
ayant  esté  vn  panure  malheureux  Hiro- 
quois,  prisonnier  de  guerre,  qu'on  me- 
noità  vn  autre  bourg  voisin,  pour  le 
donner  en  recompense  aux  parens  de 
ce  braue  Tarat8ane,  qui  fut  pris  ces  an- 
nées [tassées  par  les  Ennemis,  comme  11 
a  esté  remarqué  dans  les  précédentes 
Relations,  ie  ne  sçay  si  ie  ne  dois  point 
vn  peu  arrester  à  considérer  et  admirer 
L'adorable  Prouidence  de  Dieu  sur  ce 
panure  mal-heureux  et  sur  ses  sembla- 
bles, au  nombre  de  12.  ou  13.  baptisez 
par  les  Pères  de  ceste  Résidence  ;  mais 
i'ayme  mieux  laisser  ceste  reflexion  à 
ceux  qui  ietteront  les  yeux  sur  ce  Narré, 
et  m'arrester  seulement  à  remarquer 
quelques  circonstances  de  ces  rencontres 
qui  les  rendent  plus  considérables. 

De  long  temps,  les  Aurons  n'ont  eu 
plus  de  bon-heur  et  d'auantage  sur  leurs 
ennemis,  que  l'année  dernière.  Estants 
allez  à  la  guerre  auec  quelques  Algon- 
quains  leurs  voisins,  ils  prirent  pour  vn 
coup,  de  leurs  ennemis  enuiron  quatre- 
vingts,  qu'ils  amenèrent  en  vie  dans  le 
paiV.  Outre  cet  aduantage  le  plus  con- 
sidérable de  Ions,  ils  en  oui  eu  d'autres 
de  moindre  importance,  qui  en  tout 
leur  ont  donné  plus  de  cent  prisonniers. 

Tous  ceux  qui  ont  esté  destinez  poul- 
ies Bourgs  où  nous  auons  des  résidences, 
ou  pour  les  voisins,  ont  esté,  grâces  à 


Dieu,  instruicts  et  baptisez,  et  presque 
l>as  vn  sans  des  rencontres  si  particu- 
lières, qu'il  y  a  suiet  de  croire  qu'il  y 
auoit  en  leur  l'ait  quelque  conduite  spé- 
ciale de  la  diuine  Prouidence  et  de  leur 
prédestination  :  en  plusieurs  on  n'a  eu 
que  le  temps  précisément  qu'il  falloit 
pou i-  leur  instruction  et  baptesme;  d'au- 
tres après  estre  baptisez,  se  sont  trou- 
nez  si  consolez,  qu'ils  ne  se  pouuoient 
tenir  de  mettre  en  chanson  ce  suiet  de 
leur  consolation,  qu'au  moins  doresna- 
uant  ils  estoient  asseurez  d'aller  au  Ciel  ; 
d'autres  ont  refusé  généreusement  de 
contrefaire  des  actions  sales  et  impu- 
diques, à  quoy  on  les  vouloit  porter; 
d'autres  en  suite  ont  fait  paroistre  tant 
de  constance  dans  leurs  tourments,  que 
nos  Barbares  prirent  resolution  de  ne 
plus  souffrir  qu'on  baptisast  ces  panures 
inl'ortunez,  reputans  à  malheur  pour 
leur  pais,  quand  ceux  qu'ils  tourmentent 
ne  crient  point  ou  fort  peu. 

En  effet,  cela  nous  a  donné  depuis 
tant  de  peine,  qu'il  n'y  en  a  eu  pas  vn, 
pour  lequel  baptiser  il  n'ait  fallu  donner 
des  batailles  contre  ceux' qui  en  sont  les 
Maistres  et  les  Gardiens,  et  quelque  fois 
a  esté  nécessaire  de  redimer  ceste  vio- 
lence de  quelque  présent. 

Entre  ceux  qui  ont  fait  paroistre  plus 
de  constance  et  plus  de  connoissance  de 
leur  bonheur,  a  esté  vn  nommé  Ononel- 
8aia,  et  en  son  baptesme  Pierre,  qui  fut 
vn  des  prisonniers  de  cette  principale 
défaite  dont  nous  venons  de  parler,  Ca- 
pitaine desOneiSehronons,  nation  d'Iro- 
quois.  Celuy-cy,  estant  attaché  à  vn  pieux 
survn  théâtre,  non  guère  loin  d'vn  sien 
compagnon  attaché  à  vn  autre,  où  nos 
barbares  les  tourmentoient  à  Penny  les 
vns  des  autres,  par  l'application  des 
flammes,  des  tisons  et  des  fers  ardents, 
auec  des  façons  cruelles  au  delà  de  tout 
ce  qui  s'en  peut  escrire,  et  de  toute  l'i- 
magination de  ceux  qui  ne  l'ont  point 
von,  Pierre,  dis-ie,  voyant  ce  sien  com- 
pagnon perdre  patience  dans  ces  tour- 
Biens,  le  consoloit  et  l'encouragooil  par 
la  représentation  du  bonheur  qu'ils 
auoient  rencontré  dans  leur  malheur, 
et  de  celuy  qui  leur  estoit  préparé  après 
cette  vie.     En  fin  le  voyant  mort:  Ah! 

dit-i!,  mon  panure  camarade,  as-tu  de- 
mandé pardon  à  Dieu  deuant  que  de 
mourir  ?  craignant  que  ce  qu'il  auoit  té- 
moigné de  douleur,  ne  fust  quelque  pé- 
ché considérable. 

Ce  braue  courage,  qui  meritoit  vue 
meilleure  fortune,  ne  fut  jamais  plus 
tourmenté  par  nos  barbares  que  depuis 
la  mort  de  ce  sien  compagnon.  Car  ce- 
luy-cy  estant  mort  plus  tost  qu'ils  ne 
s'attendoient,  ils  deschargerenttous  en- 
semble le  reste  de  leur  fureur  sur  celuy 
qui  restoit.  La  première  chose  donc 
qu'en  suite  ils  luy  firent,  fut  qu'vn 
d'eux  luy  cerna  auec  vn  cousteau  la 
peau  de  la  teste,  laquelle  il  escorcha, 
pour  emporter  la  cheuelure,  et  la  gar- 
der selon  leur  coustume  fort  précieuse- 
ment. 

Apres  vn  tel  traictement,  à  peine 
croioit  on  qu'il  reslast  en  vn  corps  si 
vsé  de  tournions,  aucun  sentiment  de  la 
vie  ;  mais  voila  qu'il  se  leue  subitement, 
et  ne  voyant  sur  l'eschafaut,  que  le  ca- 
daure  de  son  cher  compagnon,  il  arme 
ses  mains  qui  estoienl  toutes  en  lam- 
beaux, d'vn  tison,  pour  ne  pas  mourir 
en  captif,  et  défendre  ce  peu  de  liberté 
qu'il  auoit  recouurée  vn  peu  auparauant 
la  mort.  La  rage  et  les  cris  de  ses  en- 
nemis redoublent  à  ce  spectacle,  ils  ac- 
courent à  luy,  les  fers  tout  rouges  à  la 
main.  Son  courage  luy  donne  des  for- 
ces, il  se  met  en  defience,  il  darde  ses 
tisons  sur  ceux  qui  l'approchent  plus 
prez,  il  abat  les  eschelles  pour  leur  rom- 
pre chemin,  et  se  sert  des  feux  et  des 
flammes  dont  il  venoit  d'esprouuer  la 
rigueur,  pour  repousser  fortement  leur 
assaut.  Le  sang  qui  rejaillissoit  de  sa 
teste  sur  tout  son  corps  eust  fendu  de  pitié 
vn  cœur  qui  eust  eu  quelque  reste  d'hu- 
manité, mais  la  fureur  de  nos  barbares 
y  trouuoit  son  contentement.  Les  vns 
luy  iettent  des  charbons  et  des  cendres 
ardentes;  les  autres  de  dessous  l'escha- 
faut trouuent  passage  à  leurs  tisons.  Il 
voit  de  toutes  parts  quasi  autant  de 
bourreaux  que  de  spectateurs;  lors  qu'il 
éuite  vn  feu,  il  en  rencontre  vn  autre, 
et  ne  fait  aucune  démarche  qu'il  ne 
tombe  dans  le  malheur  qu'il  fuit. 

En  se  défendant  vn  long-temps  de  la 


sorte,  vn  faux  pas  le  fait  tomber  en  ar- 
rière par  terre.  Ses  ennemis  en  mesme 
temps  fondent  sur  luy,  le  bruslent  de 
rechef,  puis  le  iettent  au  feu.  Ce  cou- 
rage inuincible  se  releue  du  milieu  des 
flammes,  tout  reuestu  de  cendres  qui 
s'estoient  imbues  dans  son  sang.  Deux 
tisons  tout  flambans  en  ses  mains,  il  se 
tourne  vers  le  gros  de  ses  ennemis,  pour 
leur  donner  la  peur  encore  vue  lois 
auant  que  de  mourir.  Pas  vn  n'est  si 
hardy  que  de  l'attendre  ;  il  se  fait  place 
et  marche  vers  le  Bourg,  comme  pour  y 
mettre  le  feu. 

Il  auance  enuiron  cent  pas,  qu'on  luy 
iette  vn  baston  qui  le  renuerse  à  terre  ; 
auant  qu'il  se  releue,  on  est  sur  luy  ;  ils 
luy  coupent  les  pieds  et  les  mains,  et 
ayants  pris  le  reste  de  ce  corps  tronçon- 
né, ils  le  tournent  de  tous  costez  sur 
neuf  diuers  braziers,  qu'il  estouffa  quasi 
tous  de  son  sang.  En  fin  ils  le  fourrent 
sous  vn  tronc  d'arbre  tout  en  feu,  ren- 
uerse par  terre,  afin  qu'en  mesme 
temps  il  n'y  eust  partie  de  son  corps  qui 
ne  fust  cruellement  bruslée.  Ce  fut  alors 
que  la  nature,  deuant  que  de  céder  à  la 
cruauté  des  supplices,  fit  vn  dernier  ef- 
fort que  iamais  on  n'eust  attendu  :  car 
n'ayant  ny  pieds  ny  mains,  il  se  roula 
dedans  les  flammes,  et  s'en  estant  mis 
hors,  marcha  plus  de  dix  pas  sur  les 
coudes  et  sur  les  genoux  du  costé  de  ses 
ennemis,qui  s'enfuirent  deluy,redoutans 
les  approches  d'vn  homme  auquel  rien 
ne  restoit  que  le  courage,  qu'ils  ne  pou- 
uoient  pas  luyrauir,  sinon  luy  arrachant 
la  vie;  ce  qu'ils  firent  en  fin,  vn  d'eux  luy 
couppant  la  teste  auec  vn  Cousteau  :  coup 
heureux  qui  luy  donne  la  liberté,  car 
nous  auons  suiet  de  croire  que  ce  braue 
courage  ioùit  maintenant  dans  le  Ciel  de 
la  liberté  des  enfans  de  Dieu  ;  puisque 
mesme  ses  ennemis  crioyent  tout  haut, 
qu'il  y  auoit  plus  que  de  l'humain  .là 
dedans,  et  que  sans  doute  le  baptesme 
luy  auoit  donné  ces  forces  et  ce  courage, 
qui  surpassoit  tout  ce  que  iamais  ils 
auoient  veu. 

Quelques  Sauuages  ont  rapporté  auec 
admiration,  et  quelque  espèce  de  con- 
uiction  des  veritez  que  nous  leurs  pre- 

sciions,  qu'vn  peu  deuant  qu'il  reeeut  le 
dernier  coup  qui  luy  apporta  la  mort,  il 
leua  les  yeux  au  Ciel,  et  s'escria  auec 

ioie  :  Allons  doue,  allons  !  comme  s'il 
cust  respondu  à  vue  voix  qui  l'inuitoit. 

Certes  il  semble  qu'il  nes'agissoitd'au- 

tre  voyage  que  de  eeluy  du  Ciel,  où  sans 
distinction,  le  captif,  s'il  le  veut,  a  au- 
tant de  droict  et  d'accez  que  celuy  qui 
est  en  liberté.  On  apprit  des  autres  pri- 
sonniers ses  compagnons  de  fortune  et 
de  misère,  ce  qui  suit  : 

Quelques  Aucnturiers  de  la  bande  de 
nos  Hurons  et  Algonquains,  ayants  en 
reste  principale  défaite,  deuancé  leur 
troupe  qui  estoit  de  trois  cens  hommes, 
pour  descouurir  s'il  y  auoit  point  d'en- 
nemis en  embuscade,  s'en  trou  Lièrent 
plnstost  plus  proches  qu'ils  ne  pensoient. 
Ils  ne  furent  pas  toutes  fois  tellement 
surpris,  que  la  pluspart  ne  peut  se  re- 
tirer vers  le  gros  ;  vn  d'eux  seulement 
fut  attrappé  par  les  ennemis,  qui  se 
voyants  descoutierts  prirent  resolution 
de  s'en  retourner  auec  ceste  seule  con- 
queste,  quoy  qu'ils  fussent  au  nombre 
décent.  Mais  le  captif,  les  voyant  en 
ceste  disposition,  leur  donna  à  enten- 
dre que  ceux  qui  venoient  après  eux 
n'estaient  pas  en  tel  nombre  qu'ils  n'en 
peussent  facilement  venir  à  bout  ;  il  leur 
dit  cela  d'vn  tel  air  et  d'vn  tel  accent, 
qu'ils  le  creurent,  et  se  résolurent  de 
faire  vn  fort,  et  là  d'attendre  tout  le 
gros  de  leurs  ennemis.  Mais  ils  furent 
bien  estonnez  à  l'approche  de  nos  Bar- 
bares d'en  voir  la  multitude,  et  de  se 
voir  entourez  de  la  sorte,  qu'à  peine 
auoient  ils  le  moyen  de  fuyr.  Toute- 
fois y  ayant  encore  quelque  endroit  par 
où  ils  pouuoient  eschapper,  après  auoir 
deschargé  leur  colère  sur  leur  captif, 
qu'ils  mirent  aussi  tost  en  pièces,  on 
mit  en  délibération  ce  qu'il  y  auoit  à 
faire. 

La  pluspart  opinant  à  la  fuite,  Onon- 
k8aia  ou  Pierre,  celuy  dont  nous  venons 
de  parler,  iettant  les  yeux  au  Ciel,  et 
voyant  le  Soleil  sans  aucun  nuage  :  Ceste 
résolution,  dit-il,  seroit  passable,  si  le 
Ciel  estoit  couuert  et  si  le  Soleil  ne  de- 
uoit  estre  spectateur  de  ceste  lascheté  ; 


mais  cela  n'estant  pas,  il  faut  combattre 
tant  que  nous  pourrons,  et  puis  vn  cha- 
cun aduisera  à  ce  qu'il  a  à  faire.  Ainsi 
dit,  ainsi  exécuté.  Mais  nos  Ilurons  et 
Algonquains  ioûerent  si  bien  leur  per- 
sonnage, que  n'en  ayant  tué  sur  la  place 
que  17.  ou  18.  ils  prirent  tout  le  reste 
en  vie,  à  la  reserue  de  quatre  ou  cinq, 
qui  leur  eschaperent.  Et  les  ayants  tous 
amenez  au  pais,  ils  furent  distribuez  par 
tous  les  bourgs,  où  on  leur  lit  souffrir 
ce  qu'il  n'est  pas  possible  d'expliquer, 
le  ne  puis  toute  fois  obmettre  icy  vne 
circonstance  des  cruautez  que  l'on  ex- 
erça sur  celuy  qui  le  premier  depuis 
mon  arriuée  en  ce  païs,  y  fut  amené 
prisonnier  de  guerre.  Ce  fut  le  premier 
iour  de  Décembre,  ce  qui  donna  occa- 
sion de  le  nommer  en  son  Baptesme 
François,  en  l'honneur  de  sainct  Fran- 
çois Xauier,  dont  le  lendemain  nous  fai- 
sions la  feste.  Ce  panure  malheureux 
la  nuict  de  ses  tourments  (car  il  est  de 
l'essence  d'y  employer  au  moins  toute 
vne  nuict)  fut  entr'autres  entrepris  par 
vn  de  nos  Barbares,  qui  luy  ayant  com- 
mandé de  mettre  les  mains  contre  terre, 
les  luy  perça  l'vne  après  l'autre  auec  vn 
fer  ardent,  et  ne  cessa  de  les  hausser  et 
baisser,  et  les  tirailler  le  long  du  fer, 
iusques  à  ce  que  le  feu  en  fust  esteint. 
On  a  dit  qu'vn  autre  luy  en  fit  autant 
aux  pieds  :  il  ne  falloit  plus  que  luy  ou- 
urir  le  costé,  pour  estre  en  quelque  ma- 
nière semblable  à  Celuy  dont  le  sang  luy 
auoit  esté  vn  peu  auparauant  appliqué 
par  le  S.  Baptesme  ;  et  cela  pareille- 
ment ne  luy  manqua  pas  :  car  vn  peu 
deuant  que  d'expirer,  on  le  luy  ouurit 
pour  luy  arracher  le  cœur.  Si  ceste 
espèce  de  tourment  n'a  seruy  à  ce  pau- 
ure  infortuné  pour  se  consoler  de  se 
voir  en  ceste  façon  semblable  à  celuy 
qu'il  ne  connoissoit  que  pour  ne  le  pas 
ignorer,  et  autant  seulement  qu'il  estoit 
nécessaire  pour  l'expérimenter  son  Sau- 
ueur,  au  moins  a-il  seruy  à  d'autres 
qui  ont  ressenty  des  touches  particu- 
lières, de  l'obligation  que  nous  unions  à 
ce  bon  Seigneur  et  Maistre  qui  par  les 
playes  qu'il  a  voulu  receuoir  pour  nous, 
nous  a  deliurés  des  feuxet  des  tourments, 
dont  ceux  que  nos  Barbares  exercent 

entiers  leurs  captifs,  ne  sont  qu'ombres 
et  figures  passagères. 

Nos  Barbares,  qui  sçauentle  desplaisir 
que  nous  auons  de  ces  cruautez  et  en 
particulier  de  leur  inhumanité  à  manger 
les  corps  de  ces  pau lires  victimes  après 
leur  mort,  trouuerent  le  moyen,  pour 
nous  faire  despit,  de  ietter  par  vne  ca- 
bane vne  des  mains  de  ce  pauure  de- 
funct,  comme  nous  donnant  nostre  part 
du  festin.  Nous  fûmes  surpris  voyants 
à  nos  pieds  ceste  main  percée  ;  et  con- 
sidérants que  c'estoit  la  main  d'vn  Chre- 
stien,  nous  l'enterrâmes  en  nostre  Cha- 
pelle, et  priâmes  Dieu  pour  le  repos  de 
son  Ame. 

On  feroit  vn  Roman  des  aduentures 
de  ce  pauure  captif.  Il  estoit  Agnierho- 
non  de  Nation,  qui  fait  vne  des  cinq 
des  Hiroquois,  la  plus  esloignée  de  nos 
Hurons.  Il  partit  de  son  pais  pour  venir 
aux  nations  des  Hiroquois  les  plus  pro- 
ches de  nous,  auec  dessein  d'y  traiter 
quelque  pourcelaine  qu'il  portoit,  pour 
des  castors.  Mais  estant  arriué,  au  lieu 
de  faire  ce  pourquoy  il  estoit  venu,  il  se 
met  à  ioùer,  et  perd  tout  ce  qu'il  auoit 
apporté.  Honteux  de  retourner  au  pais 
sans  autre  effect,  il  prend  resolution  de 
s'arrester  là  quelque  temps,  et  voyant 
vn  peu  après  que  quelques-vns  du  lieu 
où  il  estoit  s'en  venoient  à  la  guerre  en 
nos  quartiers,  il  se  met  de  la  partie  ; 
mais  leurs  desseins  ayants  mal  réussi,  il 
fut  du  nombre  des  captifs,  et  amené  en 
ce  bourg,  où  il  fit  la  fin  que  nous  venons 
de  représenter. 

Mais  laissons  ces  panures  captifs,  et 
venons  à  d'autres  sortes  de  baptesme  et 
de  conuersion. 

Ce  n'est  pas  l'ordre  de  la  Nature,  de 
donner  les  fruits  de  la  terre  sinon  après 
vne  année  escoulée  des  influences  des 
astres,  du  Ciel  et  du  trauail  des  hom- 
mes ;  mais  la  grâce  ne  s'attache  pas 
tousiours  aux  loix  de  la  Nature,  et  il  a 
pleù  à  Dieu  en  dispenser,  en  l'establis- 
sement  de  la  nouuelle  Eglise  de  ce 
bourg,  où  après  six  mois  de  trauail  on 
a  veu  ce  qu'en  plusieurs  années  on  n'a 
peu  faire  ailleurs.  En  suite  donc  des 
instructions  générales  et  particulières 
qui  ont  esté  données  aux  habitans  de  ce 


bourg  par  les  Pères  de  ceste  Résidence, 
selon  l'ordre  déclaré  au  chap.  2.  le  pre- 
mier des  Catéchumènes  qui  se  déclare 
pour  conuaincu  et  résolu  de  suiure  la 
Vocation  et  semonce  du  S.  Esprit,  qui 
eu  suite  demanda  instamment  le  Ba- 
ptesme, fut  vn  bon  vieillard  d'enuiron 
70.  ans  nommé  A.ochiati. 

On  ne  fut  pas  long-temps  à  recon- 
noistre  qu'il  parloit  tout  de  bon,  et  qu'en 
etfect  il  croyoit  et  vuuloit  tout  ce  qui 
estoit  nécessaire  pour  receuoir  le  Ba- 
ptesme ;  et  quoy  qu'en  suite  on  eust 
suiet  d'espérer  qu'il  ne  feroit  pas  moins 
qu'il  promettoit,  toute  fois  sa  qualité 
de  Saunage  nous  empeschoit  de  nous 
haster  en  ceste  affaire,  et  de  luy  donner 
contentement  aussi  tost  qu'il  le  desiroit. 
Mais  le  temps  le  pressant  d'aller  à  vne 
traite,  où  il  deuoit  passer  trois  mois  de 
temps  auec  beaucoup  de  dangers  de  sa 
vie,  il  redoubla  ses  instances,  priant 
qu'on  donnast  ceste  consolation  à  son 
âme,  qui  ne  pouuoit  autrement,  disoit- 
il,  estre  en  repos  ;  puis  qu'après  la 
mort,  ceux  qui  n'estoient  point  baptisez 
alloient  en  des  feux  qui  ne  s'esteignent 
iamais. 

Nonobstant  toutes  ces  instances,  on 
iugea  à  propos  de  le  différer,  et  se  con- 
tenta-on de  le  bien  instruire  et  infor- 
mer de  l'acte  de  contrition,  et  ce  pour 
bonnes  raisons  et  considérations.  Mais 
il  semble  que  la  diuine  Prouidence  nous 
voulut  faire  voir  clairement  qu'elle  l'a- 
uoit  destiné  de  toute  Eternité,  pour  estre 
la  première  pierre  fondamentale  de  la 
nouuelle  Eglise  de  ce  bourg  :  car  deux 
iours  après  son  départ,  le  voila  surpris 
d'vn  si  mauuais  temps,  et  aduerty  par 
tant  de  personnes  des  embusches  des 
ennemis,  qu'il  fut  contraint  de  rebrous- 
ser chemin,  et  de  reuenir  icy  attendre 
vn  temps  plus  fauorable  et  de  meilleures 
nouuelles. 

Au  mesme  temps  de  son  retour,  se 
trouua  icy  ce  braue  Chrestien  de  la  Ré- 
sidence de  la  Conception,  losepb  ChlhSa- 
tenhSa,  les  discours  et  la  conuersation 
duquel  l'ayant  eschaufé  plus  que  iamais, 
il  redoubla  ses  instances  du  baptesme, 
qui  en  fin  fut  accordé  le  20.  de  Décem- 
bre, et  fut  nommé  Mathias,  comme  celuy 

Biir  lequel  estoit  tombé  le  sort  de  pre- 
mier  Chrestien  de  ce  bourg,  comme  de 
Catéchumène  baptisé  en  pleine  saule  et 
auec  solemnité.  Et  il  se  trouua  que  sa 
cabane  portoit  le  nom  de  ce  sainct  Apo- 
stre,  conformémenl  à  la  deuotton  qu'on 
a  eue  de  mettre  chaque  cabane  de  Sau- 
nages des  bourgs  où  nous  trauai lions, 
sous  le  patronage  et  la  protection  de 
quelque  saincl  ou  sainte  du  Paradis. 

Ce  qui  nous  fit  plus  facilement  con- 
descendre à  son  désir,  fut  qu'il  estoit 
tous  les  tours  sur  le  point  de  se  mettre 
en  chemin  ;  et  que  quatre  ou  cinq  iours 
auparauant,  il  auoit  protesté  à  quelques 
chefs  du  bourg,  qu'il  estoit  prest  de  quit- 
ter toutes  les  danses  et  superstitions 
diaboliques  du  pais,  mais  particulière- 
ment la  danse  des  Nuds,  dont  il  estoit 
le  chef  et  le  maistre.  Ce  bon  homme, 
après  auoir  respondu  et  satisfait  à  tou- 
tes les  abrenoncialions  qui  se  trouuent 
dans  les  cérémonies  du  Baptesme,  pen- 
dant la  Messe  repassant  dans  son  esprit, 
s'il  y  auoit  plus  rien  de  mal  à  quoy  il 
eust  de  l'attache,  ne  luy  estant  rien 
venu  dont  ildoutast,  que  le  Petun,  il  de- 
manda aussi  tost  si  le  petun  estoit  dé- 
fendu, et  donna  à  entendre  qu'il  estoit 
tout  prest  de  le  quitter  et  abandonner 
'en  cas  qu'il  ne  fust  pas  permis  de  s'en 
seruir.  Ceste  resolution  peut  passer 
pour  des  actes  des  plus  héroïques  que 
puisse  faire  vn  Saunage,  qui  se  passeroit 
ce  semble  aussi-tost  de  viure  que  de  pe- 
tuner. 

Auec  ce  bon  homme  qui  estoit  veuf, 
furent  baptisées  deux  siennes  petites 
filles,  lesquelles  il  cherissoit  vniquemen  t, 
ce  qui  n'estoit  pas  vne  petite  marque  de 
sa  foy  et  de  son  affection  au  Christia- 
nisme, veu  l'imagination  commune  de 
tout  le  pais,  que  le  Baptesme  fait  mou- 
rir toute  sorte  de  personnes,  mais  par- 
ticulièrement les  enfants. 

L'exemple  de  celuy-cy  futsuiuy  quel- 
ques iours  après  d'onze  autres  person- 
nes, choisies  du  nombre  des  Catéchu- 
mènes, qu'on  auoit  soigneusement  in- 
struites, et  qui  ne  cessoient  de  deman- 
der le  baptesme.  Ces  douze  ou  quinze 
donc  se  trouuans  tous  ensemble  à  la 
Messe  le  premier  iour  de  l'année  1639. 


c'est  le  iour  que  nous  remarquerons  et 
reconnoislrons  à  iamais  pour  celuy  de  la 
naissance  de  ceste  N.  Eglise,  comme 
celuy  de  la  Conception  de  la  Vierge, 
pour  la  naissance  de  celle  de  la  Rési- 
dence de  la  Conception. 

Depuis  ce  temps  on  a  continué  de  fois 
à  autre  de  baptiser  ceux  et  celles  qui  se 
sont  trouuez  disposez  et  capables  de  ce 
bien  ;  de  sorte  que  le  nombre  des  per- 
sonnes baptizées  en  ce  Bourg,  faisans 
profession  du  Christianisme,  monte  de 
présent  à  près  de  trente,  comme  nous 
auons  dit  cy-dessus. 

le  ne  m'estendray  point  icy  sur  le 
contentement,  et  la  satisfaction  que  nous 
donne  ce  petit  troupeau,  et  particulière- 
ment quelques -vns,  non  plus  que  sur 
les  causes  qui  ont  précédé  et  concourru 
à  ce  sainct  Ouurage,  le  tout  estant  sem- 
blable, et  presque  en  rien  différent  de 
ce  que  nous  auons  déduit  au  Chapitre 
précèdent,  parlant  de  la  Naissance  de  la 
N.  Eglise  de  la  Résidence  de  la  Conce- 
ption. Quand  il  n'y  auroit  que  la  reso- 
lution et  la  constance  de  ces  Néophytes, 
à  faire  profession  du  Christianisme  au 
beau  milieu  de  leur  Nation,  l'vne  des 
plus  peruerses  de  la  terre,  où  ils  se 
trouuent  dans  les  attaques  continuelles 
des  railleries  et  calomnies,  des  craintes 
et  frayeurs,  des  malheurs  dont  on  les 
menace  de  tous  costez,  en  suite  de  ce 
qu'ils  se  sont  faits  Chrestiens  ;  quand, 
dis-je,  il  n'y  auroit  que  ce  point,  nous 
aurions  tous  suiet  d'estre  contens.  Et 
cet  article  semble  si  considérable,  qu'il 
mérite  qu'on  en  parle  vn  peu  plus  au 
long  ;  mais  cela  se  fera  plus  commodé- 
ment en  l'vn  des  Chapitres  suiuants,  où 
nous  traicterons  des  trauerses  et  diffi- 
cullez  qui  se  sont  trouuées  et  se  ren- 
contrent encore  tous  les  iours  en  la  nais- 
sance et  establissement  de  ces  nouuel- 
les  Eglises.  Disons  auparauant  quelque 
chose  des  Missions. 

CHAPITRE   VI. 


De  ce  qui  S'est  passé  de  plus  remarquable 
dans  les  Missions. 


De  dix  Pères  de  nostre  Compagnie 
qu'il  y  a  icy,  s'en  estant  trouué  sept  sur 
la  fin  de  l'année  passée  (non  sans  vne 
grâce  et  faueur  très  spéciale  de  Dieu) 
qui  entendoient  la  langue  de  nos  Sau- 
uages,  et  laparloicnt  suffisamment  pour 
eonuerser  auec  fruict  parmy  eux,  et 
leur  donner  les  instructions  nécessaires 
pour  leur  salut  ;  et  trois  autres  der- 
niers venus,  qui  deux  ou  trois  mois 
après  leur  arriuée,  par  le  secours  et  as- 
sistance des  autres,  qui  ont  heureuse- 
ment réussi  à  réduire  cette  langue  et 
préceptes  et  en  faciliter  l'entrée  à  ceux 
qui  viennent  de  nouueau,  se  trouuoient 
capables  détenir  vne  petite  escole,  pour 
enseigner  les  enfans  à  prier  Dieu.  On 
considéra  que  trois  des  anciens  auec  vn 
nouueau,  pouuansen  quelque  façon  suf- 
fire au  trauail  de  la  vigne  de  chaque  Ré- 
sidence, on  pourroit  se  seruir  d'vn  an- 
cien auec  vn  nouueau,  pour  aller  battre 
la  campagne  et  seruir  aux  desseins  de 
la  diurne  Prouidence  sur  quelque  pré- 
destiné. 

Le  Bourg  sur  lequel  d'abord  on  ietta 
les  yeux,  fut  celuy  de  Scanonaentat, 
tant  parce  que  c'est  vn  des  plus  consi- 
dérables du  pays,  faisant  luy  seul  vne 
nation  entière,  des  quatre  qui  compo- 
sent les  Hurons,  ainsi  que  nous  auons 
déclaré  au  Chapitre  premier,  que  parce 
qu'il  n'est  esloigné  que  de  cinq  quarts 
de  lieues  de  la  Résidence  de  sainct Io- 
seph.  D'où  s'ensuiuoit,  que  si  Dieu 
donnoit  bénédiction  au  trauail  qu'on 
auoit  à  prendre  en  ce  bourg,  les  Pères 
de  cette  Résidence  pourroient  facilement 
entretenir  et  arrouser  le  champ  qui  au- 
roit  esté  ensemencé. 

Si  nous  n'eussions  eu  esgard  à  la  puis- 
sance du  Maistre  que  nous  seruons  et 
dont  nous  portons  la  parole,  sans  doute 
il  y  auoit  dequoy  s'effrayer  et  se  rebu- 


ter de  ce  dessein,  les  barbares  de  ce 
bourg  passans,  en  commun  discours  des 
habitans  de  ces  contrées,  pour  les  Dé- 
mons du  pays.  Mais  tant  s'en  faut  que 
cette  qualité  qu'on  leur  donne  nous  dé- 
tournast,  que  plustost  elle  nous  porta, 
appuiez  vniquement  sur  le  seul  fonde- 
ment et  ressort  de  telles  entreprises  qui 
est  lESYS-Christ,  à  donner  doresnauant 
à  ce  bourg  le  nom  de  sainct  Michel,  en 
l'honneur  des  saincts  Anges,  ausquels 
nous  ne  désespérions  pas  que  ces  pau- 
urcs  peuples  vn  iour  seroient  plustost 
semblables,  qu'à  ceux  dont  on  leur  don- 
noit  le  nom. 

le  ne  sçay  si  ce  fut  de  l'inuention  et 
stratagème  de  l'ennemi  commun  des 
hommes,  qui  n'agreoit  pas  vne  telle  re- 
solution, que  le  iour  que  les  deux  Pè- 
res partirent,  deuans  arriuer  au  gisle 
sur  les  quatre  heures  du  soir,  en  cette 
mesme  heure  ils  s'esgarent  de  la  sorte 
dans  les  bois,  qu'ils  n'y  arriuerent 
qu'aux  quatre  heures  du  matin  du  len- 
demain, ayans  marché  douze  heures  du- 
rant et  toute  la  nuict,  chargez  pour  la 
plusparl  du  temps  chacun  d'vn  pacquet, 
dont  en  fin  ils  furent  contraints  de  se 
descharger  du  plus  pesant  et  le  cacher 
proche  d'vn  ruisseau,  pour  le  pouuolr 
plus  aisément  retrouuer,  quand  on  se- 
roit  en  estât  de  le  pou  noir  chercher. 

Il  auoit  neigé  vne  bonne  partie  du 
iour,  et  si  la  nuict  eust  esté  telle  qu'il 
sembloit  qu'elle  deuoit  estre,  les  deux 
Pères  possible  n'en  eussent  pas  esté 
quittes  à  meilleur  marché  que  quelques- 
vnsde  nosSauuages,  qui  s'estans  pareil- 
lement quelque  temps  après  esgarez 
dans  les  bois  pendant  la  nuict,  furent 
trouuez  morts  le  lendemain.  La  neige 
qui  estoit  tombée,  leur  fit  plus  de  bien 
que  de  mal,  car  elle  leur  seruit  à  ap- 
paiser  la  faim,  et  sur  tout  la  soif,  qui 
dans  le  trauail  et  le  soucy  de  personnes 
esgarées,  ne  leur  donnoit  pas  peu  de 
peine  ;  et,  à  leur  rapport,  la  neige  n'est 
pas  vn  si  mauuais  manger  qu'on  pour- 
roit penser,  ou  pour  mieux  dire,  la  né- 
cessité est  vn  maistre  cuisinier. 

Quoy  que  c'en  soit  ils  se  trouuerent 
sains  et  saufs  à  la  maison  sur  les  quatre 
heures  du  matin,  et  leur  pafffiH  lawé 

proche  d'vn  ruisseau,  où  estoit  vue 
bonne  partie  de  la  Chappelle,  fut  heu- 
reusement retrouué  le  mesme  iour. 

]1  pleut  à  Dieu  disposer  les  affaires  de 
la  sorte,  que  l'on  lit  rencontre  d'vne 
cabane  dans  le  bourg  de  sainct  Michel, 
la  plus  commode  qui  se  pouuoit  rencon- 
trer, pour  ce  qu'on  y  pretendoit.  Il  n'y 
auoil  qu'vn  seul  feu  ou  famille,  qui 
estoit  justement  ce  qu'il  falloit  pour 
estre  deschargez  du  soin  du  viure  ;  il 
s'y  trouua  vn  petit  retranchement  pro- 
pre à  y  dresser  vne  Chappelle,  où  l'on 
dit  tous  les  jours  la  Messe,  tant  qu'on 
y  demeura,  qui  fut  l'espace  de  trente 
tours. 

De  premier  abord,  on  parle  à  l'assem- 
blée des  Capitaines,  qui  estoient  au  nom- 
bre de  dix  ou  douze,  à  qui  on  déclare 
ce  qu'on  pretendoit,  qui  estoit  de  leur 
donner  et  à  tout  le  bourg,  la  cognois- 
sance  d'vn  seul  Dieu  et  de  IESVS-Christ 
N.  Seigneur  et  Rédempteur  ;  pour  quoy 
leur  donner  mieux  à  entendre,  les  Pères 
portoient  ordinairement  vn  Crucifix  pen- 
du au  col.  Le  conseil  agréa  la  propo- 
sition de  ce  dessein,  auec  des  formes 
et  des  complimens  qui  surpassent  de 
beaucoup  l'imagination  ordinaire  qu'on 
a  des  Saunages. 

•  Dés  le  lendemain  l'vn  des  Pères  com- 
mença, à  faute  de  clochette,  d'aller  faire 
vne  criée  par  tout  le  bourg,  selon  la  cou- 
slume  du  pays  pour  les  assemblées  gé- 
nérales, en  suite  de  laquelle  on  ne 
manqua  pas  de  voir  bien  tost  la  cabane 
toute  pleine.  Il  y  auoit  trop  de  nou- 
ueauté  et  d'appareil,  pour  en  attendre 
moins,  ma>'s  la  confusion  obligea,  les 
iours  suiuans,  d'en  exclurre  les  enfans, 
et  leur  assigner  le  temps  d'après  les  as- 
semblées, pour  venir  à  la  petite  escole. 

Ce  concours  toutes  fois  si  gênerai  ne 
dura  pas  long-temps.  On  vid  bien  tost 
la  séparation  du  bon  grain  d'auec  le 
mauuais,  et  qui  estoient  les  brebis  en- 
tendans  la  voix  du  Pasteur,  et  qui  ne 
festoient  pas.  Les  premiers  confinuoient 
d'y  venir,  et  escoutoient  volontiers  ; 
les  autres  après  auoir  satisfait  à  leur 
curiosité,  ne  s'y  trouuerent  plus,  ou 
s'ils  y  venoient,  ce  n'estoit  que  pour 
y  brouiller  et  pour  y  commettre  des 


insolences.  C'est  ce  qui  obligea  de 
changer  de  batterie,  et  de  s'appliquer 
totalement  à  la  visite  des  cabanes  ;  où, 
après  qu'on  auroit  recogneu  plus  parti- 
culièrement les  terres  où  le  grain  au- 
roit pris  racine,  on  pourroit  faire  des 
assemblées  particulières,  de  ceux  qu'on 
auroit  recogneu  auoir  quelque  pieuse 
affection  au  Christianisme  qu'on  leur 
auoit  publié. 

L'expérience  nous  a  fait  voir  par  tout, 
que  c'estoit  de  la  sorte  qu'il  en  falloit 
vser,  au  moins  auec  ces  barbares  par- 
my  lesquels  nous  viuons.  Au  commen- 
cement qu'on  les  aborde,  il  est  à  pro- 
pos, voire  nécessaire,  de  faire  tant  de 
prédications  publiques  que  l'on  peut, 
puis  dans  la  continuation  s'il  arriuc  du 
desordre  et  de  l'insolence,  on  se  con- 
tente des  visites  dans  les  cabanes,  et 
des  susdites  assemblées  particulières; 
et  seulement  de  fois  à  autre  renouueller 
le  cry,  en  la  publication  de  l'Euangile, 
pour  seruirau  moins  à  instiller  vn  iour 
la  bonté  et  miséricorde  de  Dieu  sur  ces 
peuples. 

On  iugea  aussi,  que  des  assemblées 
particulières  de  Capitaines  et  plus  an- 
ciens du  bourg,  pourraient  estre  de 
grand  profil.  Ce  que  iugeans  bien  qu'on 
ne  pouuoit  pas  espérer  que  par  quelque 
attraict  temporel,  il  fallut  se  résoudre 
de  ietter  chaque  fois  quelques  pains  de 
petun  au  milieu  de  l'assemblée,  lesquels 
aussi  tost  estoient  couppez  par  mor- 
ceaux, et  distribuez  par  les  principaux 
Capitaines,  ou  par  leur  ordre  ;  ce  qui 
réussit  comme  on  le  pretendoit.  C'est 
en  ces  assemblées,  où  se  trouua  quelque 
fois  le  Chrestien  de  la  Conception,  Jo- 
seph Cheh8atenh8a,  dans  lesquels  il  fit 
merueilles  de  bien  parler  et  expliquer 
nos  mystères. 

Mais  il  faut  aduoùer,  que  si  Dieu  ne 
met  fortement  la  main  à  tels  ouurages. 
il  n'y  a  rien  à  gaiguer  que  des  paroles 
et  des  propositions  qui  s'en  vont  en  fu- 
mée. Il  s'en  est  trouué  tel,  dans  ces 
assemblées  particulières  de  Capitaines, 
qui  iettant  sa  peau  ou  mante  bas,  venoit 
tout  nud  proche  des  Pères,  présentant 
sa  teste  et  tout  son  corps  à  baptiser  ; 
mais  c'esloient  des  saillies  qui  n'estoient 

pas  de  saison,  dont  le  lendemain  on  ne 
voyoit  ny  fruict,  ni  fleur. 

En  fin  tout  bien  considéré,  l'estenduë 
d'vn  mois,  qui  estoit  le  temps  qu'on  s'é- 
toit  proposé,  s'en  allant  escouler,  on 
se  résolut  de  prendre  ce  qui  sembloit 
paroistre  de  plus  asseuré  ;  et  le  sort 
tomba  sur  quatre  chefs  de  famille,  qui 
furent  baptisez  solemnellement,  dont 
l'vn  estoit  nostre  Hoste,  ce  qui  donna 
beaucoup  de  consolation  aux  Pères,  et 
deux  autres  Capitaines  du  bourg,  dont 
l'vn  semble  estre  plus  du  nombre  de 
ceux  pour  lesquels  les  Anges  viendroient 
du  Ciel  au  défaut  des  hommes,  plustost 
que  Dieu  manquast  à  leur  pourueoir 
des  moyens  de  se  sauuer,  tant  ce  bon 
homme  et  toute  sa  famille  se  sont  trou- 
uez  raisonnables  et  exacts  obseruateurs 
de  la  loy  de  Nature.  Leurs  femmes 
toute  fois  et  leurs  enfans  ne  furent  point 
baptisez,  la  crainte  et  la  frayeur  restant 
encore  trop  grande  dans  ce  bourg,  aussi 
bien  que  dans  le  reste  du  pays,  que  le 
baptesme  faisoit  mourir,  ourendoit  ceux 
qui  le  receuoient  suiets  à  mille  maux  et 
misères  ;  en  quoy  est  de  plus  considé- 
rable la  resolution  de  ces  pauures  Néo- 
phytes, dontquelques-vns  se  sont  portez 
au  baptesme,  aussi  bien  que  plusieurs 
autres  aux  autres  endroits,  auec  cette 
pensée  :  En  deusse-ie  mourir. 

Ce  fut  le  premier  iour  de  l'an  1639. 
que  ces  baptesmes  se  firent,  dont  le  len- 
demain qui  estoit  Dimanche  ces  Néo- 
phytes s'estans  trouuez  ensemble  pour 
la  première  fois  à  la  Messe,  au  nombre 
de  cinq  ou  six,  on  pourroit  remarquer 
ce  2.  iour  de  la  présente  année  pour 
ie  premier  de  la  naissance  de  cette 
Eglise  nouuelle,  le  nombre  estant  suf- 
fisant pour  porter  le  nom  d'assemblée 
ou  congrégation.  Quelques  iours  après 
on  en  baptisa  quelques  autres,  et  en 
suite  encore  d'autres  en  diuerses  oc- 
casions et  visites  qui  ont  esté  faites 
depuis  en  ce  bourg  :  de  sorte  que  de 
présent,  le  nombre  des  Chrestiens  y 
monte  à  vne  vingtaine,  quelqu'autres 
personnes,  soit  enfans  ou  plus  âgées,  y 
ont  esté  baptisées  en  extrémité  de  ma- 
ladie ou  misère,  comme  entr'autres  vn 
pauure  prisonnier  lliroquois,  qui  y  fut 


amené  pendant  que  les  Pères  y  estoiont 
pour  la  première  fois.  Ce  pauure  mal- 
heureux ayant  duré  24.  heures  après 
son  baptesme,  on  apprit  qu'en  sa  der- 
nière et  funeste  nuict  il  auoit  fait  effort, 
pour  s'eslouffer  de  luy-mesme.  Cela 
obligea  de  l'aller  trouuer,  vn  peu  dé- 
liant qu'on  exerçast  sur  luy  les  derniè- 
res cruautez,  et  luy  faire  reconnoistre 
sa  faute,  le  porter  à  s'en  accuser  et  en 
demander  pardon  ;  ce  qu'ayant  fait,  on 
luy  donna  l'obsolution,  et  deux  heures 
après  il  boûilloit  dans  vne  chaudière, 
dont  ceux  de  la  cabane  des  Pères  furent 
inuilez  de  venir  prendre  leur  part. 

Yoilà  la  principale  Mission  de  cette 
année.  C'esloit  bien  le  dessein  d'en 
faire  au  moins  vne  ou  deux  autres  sem- 
blables pendant  le  reste  de  l'hyuer,  qui 
est  le  seul  temps  qu'on  peut  ioùir  des 
Saunages,  qui  en  toute  autre  saison 
sont  en  guerre  ou  en  traite.  Mais  s'é- 
tant  trouué  plus  de  peine  et  de  soin  à 
nourrir  et  esleuer  les  enfants  spirituels 
de  ces  trois  nouuelles  Eglises,  qu'on 
n'auoit  eu  à  leur  donner  la  vie  de  la 
grâce,  et  beaucoup  plus  d'affaire  à  l'af- 
fermissement qu'à  l'establissement  de 
ces  Ouurages,  il  a  fallu  vacquer  au  plus 
pressé.  On  n'a  pas  laissé  de  faire  quel- 
ques courses,  en  diuers  endroits,  de 
moins  de  durée,  qui  ont  eu  de  bons 
effets.     En  voicy  quelques  exemples. 

Le  30.  de  Nouembre,  iour  de  sainct 
André,  vn  de  nos  Pères  estant  allé  au 
Bourg  de  Taenhatentaron,  que  nous 
aiions  surnommé  de  sainct  Ignace,  esloi- 
gné  d'enuiron  2.  lieues  de  celuy  de  la 
Résidence  de  sainct  Ioseph,  il  y  baptiza 
vn  ieune  enfant  fort  malade,  et  vn  vieil- 
lard d'enuiron  quatre-vingts  ans,  qui 
n'auoit  autre  maladie  que  celle  de  sa 
vieillesse,  mais  au  reste  se  trouuoit 
tout  disposé  à  escouter,  et  en  suite 
donna  à  entendre  qu'il  croyoit  et  estoit 
tout  résolu  de  faire  ce  qu'il  falloit  pour 
estre  sauué.  Le  Père  sentit  de  l'incli- 
nation à  ne  point  différer  plus  long- 
temps à  le  mettre  en  estât  de  ce  faire, 
et  là  dessus  le  baptize. 

Deux  iours  après,  iour  de  la  feste  de 
S.  François  Xauier,  la  nouuelle  estant 
venue  asseurée  de  l'arriuée  d'vn  prison- 

nier  de  guerre,  Hiroquois  <le  nation,  au 
susdit  bourg,  qu'on  y  auoit  amené  des 
dernières  bourgades  du  pais,  pour  le 
donner  à  quelque  paient  de  ceux  qui 
aiioient  esté  pris  autre  fois  par  les  En- 
Demis.  Le  mesnie  Père  qui  y  auoit 
este  deux  iours  auparauant,  l'ut  député 
<niee  vu  autre,  pour  aller  promptemenl 
à  la  despoùille  de  ce  panure  malheu- 
reux, et  trauailler  pour  leur  part  au 
gain  de  son  Ame.  Comme  ils  appro- 
chent du  bourg,  ils  aperçoiuent  vne 
fosse  que  l'on  l'assoit.  Ils  demandent 
pour  qui  ;  on  respond  que  c'est  pour  vn 
tel  vieillard,  mort  le  iour  précèdent,  et 
c'estoit  Justement  eeluy  qu'on  auoit  ba- 
ptizé,  qui  estoit  mort  le  lendemain  de 
son  Baptesme.  Ils  s'enquestent  des 
nouuelles  de  l'enfant  qui  fut  baptisé  en 
mesrae  temps,  et  ils  apprirent  qu'il  se 
portoil  mieux.  Passans  plus  auant,  ils 
-arriuerent  à  la  cabane  où  estoit  ce  pan- 
ure prisonnier.  C'estoit  vn  ieune  homme 
de  22.  ans,  d'aussi  bonne  grâce  et  aussi 
bien  l'ait  qu'on  en  puisse  rencontrer  qui 
ne  sembloit  auoir  rien  de  barbare,  que 
la  misère  et  la  condition  où  il  estoit.  I! 
portoit  (U'Aix  mains  toutes  saigneuses 
des  doigts  qu'en  riant  et  par  plaisir  on 
luy  auoit  coupez  par  auance  du  traite- 
ment qu'on  s'attendoit  de  luy  faire  la 
nuict  suiuante. 

Ce  panure  ieune  homme,  aux  pre- 
mières paroles  que  luy  dirent  nos  Pères, 
parut  si  abattu  de  la  douleur  qu'il  souf- 
froit  et  de  son  malheur,  que  l'on  douta 
si  on  en  pouuoit  espérer  beaucoup  de 
contentement.  On  s'aduisa  de  tirer 
quelque  image  de  N.  Seigneur.  A  cette 
veuë  l'esprit  de  ce  ieune  homme  se  ré- 
ueille  ;  il  escoute  ce  qu'on  luy  dit.  Et 
pour  le  faire  court,  il  donne  toute  la  sa- 
tisfaction nécessaire  pour  ce  qu'on  pre- 
tendoit  ;  voire  mesme  se  met  à  chanter 
son  actedecontrition,  tesmoignant beau- 
coup de  contentement  et  de  consolation, 
ïl  fut  donc  baptisé. 

Mais  voicy  où  parut  particulièrement 
adorable  la  Prouidence  diuine  sur  ce 
pauure  infortuné  :  car  les  affaires  ne 
s'estant  pas  trouuées  telles  qu'il  falloit, 
pour  le  laisser  à  la  disposition  de  ceux 
de  ce  bourg,  on  prit  resolution  de 

le  remener  d'où  il  estoit  party,  pour 
aduiser  de  rechef  à  ce  qu'on  en  feroit. 
Mais  y  estant  vne  fois  arriué,  il  n'en  sor- 
tit plus  et  passa  là  par  les  cruautez  or- 
dinaires aux  barbares  de  ces  contrées  ; 
comme  s'il  n'y  pouuoit  mourir,  qu'aupa- 
rauant  il  n'eût  esté  baptizé,  et  comme 
s'il  n'y  auoit  autre  affaire  pour  luy  en 
nos  quartiers,  que  d'y  rencontrer  cette 
heureuse  fortune,  par  laquelle  il  se  trou- 
ua  en  estât  d'eschanger  son  extrême  mi- 
sère en  vne  félicité  Eternelle. 

Au  commencement  du  Printemps,  les 
Chrestiens  des  Bourgs  où  nous  auons 
des  Résidences,  et  qui  fontles  2.  princi- 
pales Eglises  ou  assemblées,  s'estans  dis- 
sipez et  allez  qui  deçà  qui  delà,  les  vns 
en  traite,  les  autres  à  la  pesche,  d'autres 
principalement  à  la  guerre,  les  ouuriers 
de  PEuangile  se  trouuerent  auec  vn  peu 
de  relasche.  Apres  auoir  donc  vn  peu 
respiré  des  trauaux  passez,  et  s'estre 
refraischis  spirituellement,  on  en  a  ap- 
pliqué ce  qu'on  a  peu  aux  Missions  et 
aux  visites  des  bourgs  et  bourgades  du 
pais,  auec  dessein  de  ne  laisser  pas  vne 
cabane  de  Saunages  dans  laquelle  on 
ne  se  présente,  et  qu'on  n'y  parle  et 
agisse  autant  qu'il  faut,  pour  seruir  aux 
desseins  de  Dieu  sur  ses  Esleus.  Pour 
ce  suiet,  quatre  Pères  ont  esté  destinez, 
deux  d'vn  coslé  et  deux  de  l'autre,  qui 
après  auoir  parcouru  leur  quartier,  re- 
tournent sur  leurs  pas,  pour  arrouser 
ce  qu'ils  ont  semé.  Leur  soin  principal 
est  d'auoir  l'œil  aux  enfants,  vieillards 
et  malades,  sans  négliger  l'instruction 
des  autres.  Nous  auons  tout  suiet  de 
croire  que  Dieu  reçoit  beaucoup  de  con- 
tentement de  cet  exercice,  et  nos  con- 
sciences se  trouuenl  en  fin  par  là  en 
repos,  et  en  asseurance  que  rien  n'est 
oublié  de  ce  qui  peut  eslre  fait  main- 
tenant pour  sa  gloire  et  pour  son  ser- 
uice  en  ces  contrées.  Ces  Missions,  de- 
puis Pasques  iusques  à  l'Ascension,  nous 
ont  donné  28.  baptisez,  dont  plusieurs 
sont  allez  au  Ciel,  comme  nous  le  pré- 
sumons de  la  bonté  et  miséricorde  de 
Dieu.  Mais  ie  n'estime  pas  moins  l'im- 
pression et  la  disposition  qu'on  a  laissée 
dans  les  esprits  et  les  cœurs  de  tous 
ceux  du  pais,  ce  qui  en  son  temps, 

comme  nous  espérons,  sernira  aux  des- 
seins de  la  Prouidenee  diuine,  et  nous 
donnera  des  fruicts  lors  que  nous  y  pen- 
serons le  moins. 

Entr'autres  baptisez  par  les  Pères  de- 
stinez aux  Missions,  ont  esté  onze  pri- 
sonniers de  guerre,  de  douze  qui  furent 
amenez  au  Pais  sur  la  fin  du  mois  de 
May  de  cette  présente  année.  Ce  ne  fut 
pas  sans  peine  et  trauail,  qu'ils  vinrent 
à  bout  d'vne  telle  entreprise,  pour  les 
diflicultez  qui  se  rencontrent  aux  ba- 
ptesmes  de  telles  personnes,  comme 
nous  auons  plus  amplement  déclaré  au 
chap.  5.  mais  il  faut  aduoùer  qu'il  n'y 
a  rien  que  la  charité  ne  surmonte. 

Il  semble  que  Dieu  nous  voulut  con- 
firmer en  ce  rencontre  dans  la  pensée 
que  l'expérience  nous  auoit  desia  fait 
auoir    d'autres    occasions   semblables, 
que  les  Baptesmes  de  telles  personnes 
n'estoient  pas  sans  vue  spéciale  disposi- 
tion de  sa  bonté  et  miséricorde  sur  ces 
panures  malheureux,  et  sans  que  luy- 
mesme  y  mist  la  main.     Celuy  seul  des 
douze  qui  ne  fut  pas  baptisé,  ne  fut  pas 
celuy  qui  y  eust  moins  de  vocation  et 
d'attrait.  Ontrouua  moins  de  résistance 
à  l'aborder  de  la  part  des  Sauuages  qui 
le  gardoient,  qu'on  n'auoit  faict  aux  au- 
tres.    On  eut  le  moyen  de  luy  rendre 
plus  de  tesmoignages  de  bonne  volonté 
et  affection;  et  cependant  il  ne  fut  ja- 
mais possible  d'obtenir  de  ce  malheu- 
reux aucun  agreement  de  ce  qui  luy 
estoit  dit  et  représenté.     On  l'attaque 
par  trois  diuers  iours,  et  le  suit-on  la 
part  où  on  le  menoit  ;  on  ne  peusl  ia- 
mais  rien  gagner  sur  cet  esprit,  voire 
mesme  empescha-ilpourvn  temps,  qu'vn 
sien  compagnon  ne  se  fist  baptiser,  qui 
d'ailleurs  tesmoignoit  aillant  d'inclina- 
tion et  de  pieuse  affection  à  eslre  in- 
struit, que  ce  malheureux  en  auoit  d'a- 
uersion  ;  mais  vne  fois  ayans  esté  trou- 
uez  séparez,  on  accomplit  enuers  ce  2. 
ce  dont  la  compagnie  de  l'autre  l'auoit 
destourné,  l'ayant  rencontré  en  aussi 
bonne  disposition  qu'au  parauant. 

Des  12.  il  y  en  eut  deux  qui  furent 
destinez  pour  ce  bourg  d'où  i'escris,  et 
abandonnez  à  l'ordinaire,  par  ceux  qui 


en  estoient  les  maistres,  aux  cruautez 
ordinaires  du  pais.     Tous  deux  estoient 
du  nombre  des  baptisez,   dont  l'vn  par- 
ticulièrement fit  paroistre  vne  constance 
dans  ses  tourmens,  au  delà  non  seule- 
ment de  ce  que  iamais  on  n'a  veu,  mais 
peut-estre  au  delà  de  ce  qu'on  eust  peu 
s'imaginer  si  .on  ne   l'eust  veu.     L'e- 
space des  deux  premières  heures  de  la 
nuict  qu'il  fut  tourmenté  de  toutes  les 
façons,  auec  tisons  ardens,  hasches  bru- 
slantes  et  autres  ferremens  tout  en  feu 
qu'on  luy    appliquoit  par   tout,    il  ne 
bransla  ri  y  remua  non  plus  que  s'il  eust 
esté  de  marbre.     Il  ne  se  plaingnit  ia- 
mais, ny  ne  ietta  aucun  cry,  non  pas 
mesme  vn  souspir  qui  tesmoignast  de  la 
douleur,  ce  qui  mettoit  en  furie  ceux 
qui  le   tourmentoient,  qui  imputent  à 
grand  malheur  quand  ils  font  rencontre 
d'vne  telle  constance  ;  ils  eurent  beau 
faire,  ils  se  lassèrent  plustost  de  le  tour- 
menter que  luy  de  souffrir  ;  luy  mesme 
s'arresloit  et  se  presentoit  à  ceux  qui 
plus  le  vouloient  tourmenter,  et  tandis 
qu'ils  le  faisoient,  il  s'entretenoit  aussi 
iroidement  auec  tous  ceux  qui  le  vou- 
loient questionner,   de  mesme  que  si 
c'eust  esté  vn  autre   qu'on  eust  tour- 
menté ;  et  au  défaut  d'entretien  il  ne  ces- 
soit  déchanter,  et  souuent  repetoitdans 
sa  chanson  :   «  Aronhiae  Eskenonteta, 
ie  m'en  vay  donc  au  Ciel  !  »  quoy  qu'il 
n'y  eust  pas  vn  des  nostres  présent  pour 
ie  faire  ressouuenir  de  son  bonheur. 
Lois  qu'on  l'aborda  pour  l'instruire  la 
première  fois,  vous  eussiez   dit  qu'on 
luy  eust  porté  vne  nouuelle  qu'il  y  a 
trente  ans  qu'il  attendoit  et  à  laquelle 
de  longue  main  il  s'estoit  préparé,  tan! 
il  agréa  et  conceut  tout  d'vn  coup  le 
point  de  l'affaire.  Toutes  ces  rencontres 
nous  font  toucher  au  doigt  les  secrets 
adorables  de  la  prédestination  de  Dieu 
-sur  ses  Esleus.     En  fin  le  matin  venu, 
nos  barbares  le  firent  mourir  promp'te- 
ment,  voyans  que  la  prolongation  de 
ses  tourmens,  estoit  celle  de  leur  con- 
fusion, et  qu'ils  ne  perdoient  que  leur 
peine  sans  en  retirer  ny  donner  au  pu- 
blic aucun  plaisir,  qui  consiste  sur  tout 
à  entendre  crier  ces  panures  victimes 
de  leur  fureur.  Vn  entr'autres  qui  pen- 

dantson  instruction  m'y  auoit  pareille- 
mentdonné  beaucoup  de  contentement, 
ayant  esté  donné  à  quelques  peuples 
esloignez,  ceux-cypar  ie  ne  sçay  quelle 
considération  se  resoluent  de  luy  don- 
ner la  vie  et  de  le  remener  à  son  païs  ; 
mais  lors  qu'on  fut  sur  le  point,  de  l'y 
conduire,  comme  si  son  baptesme  ne 
lin  eust  deu  de  rien  seruir  s'il  sortoitde 
ces  contrées,  il  tomba  dans  vne  maladie 
qui  luy  apportant  la  mort  luy  donna  la 
vie,  et  fut  l'accomplissement  de  sa  pré- 
destination. 


comme  vn  donjon  des  Démons  ;  et  en 
effect  ie  ne  pense  pas  qu'il  y  ait  per- 
sonne qui  ayant  considéré  ou  veu  les 
difficultez  d'y  aborder  et  d'y  subsister, 
le  souuerain  empire  et  le  repos  auec 
lequel  les  Démons  y  ont  dominé  depuis 
tant  de  siècles,  en  fasse  vn  autre  ingé- 
nient. 

La  resolution  des  ouuriers  de  l'Euan- 
gile  en  ces  dernières  années,  de  les  ve- 
nir attaquer  en  vn  tel  Fort,  et  leur  don- 
ner l'alarme,  les  auoit  irrités  iusques  au 
point    qu'on  a  bien  veu,  particuliere- 


Ie  ne  sçay  si  ce  que  nos  Saunages   ment  ces  deux  dernières  années,  qu'ils 


appréhendent  de  malheur  du  présage  de 
constance  de  leurs  prisonniers,  leur  ar- 
riuera  ;  ie  prie  Dieu  qu'il  le  destourne 
de  dessus  leurs  testes  ;  mnis  ie  sçay 
bien  qu'ils  ont  tout  suiet  d'ailleurs  de 
l'appréhender.  Ces  12.  prisonniers  sont 
les  prémices  d'vne  guerre  qu'ils  ont  en- 
treprise de  nouueau  cette  année  contre 
vn  Peuple  puissant,  nommé  Senontoue- 
rhonons,  les  plus  proches  de  tons  leurs 
ennemis,  auec  qui  depuis  quelques  an- 
nées ils  auoient  la  paix.  Ils  voyent  bien 
que  cela  ne  leur  peut  apporter  que  mal- 
heur; maisquelques-vns  de  leurs  ieunes 
gens  ayans  recommencé  l'année  passée 
à  tuer  quelqu'vn  de  cette  Nation,  le 
ressouuenir  et  le  ressentiment  de  ceux 
de  leurs  parens  qui  autrefois  ont  esté 
maltraitez  par  ces  peuples,  a  fait  résou- 
dre tout  le  païs  à  reprendre  la  guerre 
contre  eux,  et  les  attaquer,  plustostqu'à 
reparer  la  faute. 


CIIXl'lTRE   vu. 

Des  diuerses  trauerscs  et  difficultez  qui 
se  sont  rencontrées  en  la  naissance  de 
ces  nouuelles  Eglises,  et  de  celles  qui 
se  présentent  encore  tous  les  iours  en 
leur  establissement. 

Considérant  de  prés  aussi  bien  que 
de  loing  ce  païs  des  Hurons  et  autres 
peuples  voisins,  il  m'a  tousiours  sem- 
blé vne  des  principales  forteresses  et 


auoient  coniuréleur  ruine.  Mais  comme 
ils  ne  peuuent  pas  tout  ce  qu'ils  veulent, 
leurs  efforts  ont  abouti,  où  depuis  le 
commencement  du  monde  ils  sont  arri- 
uez  et  arri lieront  à  iamais,  sçauoir  à  la 
plus  grande  gloire  de  Dieu  et  à  leur 
confusion,  comme  on  a  peu  voir  aux 
Chapitres  precedens.  Ce  n'est  pas  toute 
fois  l'humeur  de  ces  esprits  orgueilleux, 
de  se  rendre  si  tost  :  tant  plus  leur  con- 
fusion est  grande,  tant  plus  leur  rage 
croist,  qui  leur  fournit  fous  les  iours  de 
nouuelles  inuenlions  de  trauerser  les 
affaires  de  Dieu  ;  sur  tout  quand  ils 
voyent  qu'il  s'agit  de  Pestenduë  du 
Royaume  de  Iesus-Christ,  de  luy  former 
de  nouuelles  Espouses,  en  vn  mot  d'é- 
tablir de  nouuelles  Eglises  ou  assem- 
blées de  Chrcstiens,  cela  allant  à  la 
ruine  fondamentale  de  leur  empire  et 
au  renuersement  de  leurs  principales 
prétentions. 

En  effect,  lors  que  i'arriuay  icy  sur  la 
fin  du  mois  d'Aoust,  i'y  trouuay  les 
esprits  des  Sauuages  en  assez  grand 
repos,  et  comme  dans  le  regret  et  le 
repentir  de  ce  qui  s'estoit passé,  s'eston- 
nans  de  leur  aueuglement  et  peu  d'e- 
sprit, d'auoir  de  tels  ombrages  et  de  si 
mauuaises  inclinations  pour  des  person- 
nes comme  nous,  qui  ne  leur  faisions 
que  du  bien.  Mais  après  le  retour  des 
traites,  on  n'eut  pas  phistost  redoublé 
les  batteries  des  Prédications  et  instru- 
ctions tant  générales  que  particulières, 
et  à  trauailler  tout  de  bon  à  l'establis- 
sement  de  l'oiiurage  que  l'on  preten- 
doit,  que  voila  les  langues  qui  se  dé- 
lient plus  que  iamais.    On  rcnouuelle 

toutes  les  plaintes  et  les  cris  :  que  de- 
puis que  nous  estions  au  pais,  et  que 
nous  y  auions  semé  nostre  doctrine,  on 
n'y  voyoit  plus  que  malheur  et  misère, 
on  n'y  voyoit  plus  de  vieillards  ;  que 
tout  le  pais  s'en  alloit  en  décadence  et 
en  ruine  ;  qu'après  auoir  fait  mourir 
tous  ceux  du  quartier  ou  nous  nous 
estions  mis  d'abord,  nous  allions  par 
tous  les  autres  bourgs,  pour  faire  le 
mesme  dégast  ;  que  si  on  n'arrestoit  la 
cause  de  tous  ces  maux,  bien-tost  on 
verroit  toute  leur  nation  anéantie. 

Ces  discours  ne  se  tenoient  pas  seule- 
ment dans  le  particulier  et  en  cachette, 
mais  aussi  en  public  et  dans  nos  cabanes 
mesmes,  et  aux  assemblées  de  nos  Ca- 
téchismes. Il  s'est  trouué  quelque  fois 
qu'en  mesme  temps  qu'vn  Père  alloit 
par  le  bourg,  sonner  ou  faire  la  criée 
pour  assembler  le  monde,  au  mesme 
temps  quelque  Capitaine  mal  affectionné 
sortoit  de  sa  cabane,  qui  faisoit  vn  cry 
contraire,  disant  qu'on  se  donnast  bien 
de  garde  d'y  venir,  que  nous  estions 
sorciers,  qui  n'auions  autre  dessein  que 
de  les  perdre  et  ruiner  ;  qu'il  falloit 
plustost  songer  à  se  défaire  de  nous, 
que  de  croire  et  faire  ce  que  nous  di- 
sions. 

Ces  mesmes  discours  se  sont  faits 
pendant  les  Catéchismes,  où  ces  organes 
du  diable  interrompoient  le  Catéchiste, 
pour  faire  leur  Presche,  auec  des  blas- 
phèmes, qui  donnoient  bien  auant  dans 
le  cœur  de  nos  Pères,  mais  qui  pour 
cela  ne  leur  osloient  pas  la  parole, 
pour  respondre  à  ces  fols  et  les  traiter 
comme  il  falloit,  non  pas  toute  fois 
tant  selon  leur  mérite,  qu'aucc  la  pa- 
tience et  la  compassion  auec  laquelle 
il  faut  agir  auec  ces  pauures  malheu- 
reux. 

L'insolence  de  telles  personnes  d'au- 
thorité,  augmente  beaucoup  la  hardiesse 
des  enfans  et  des  personnes  du  com- 
mun, desquelles  en  suite  il  n'a  pas  fallu 
peu  souffrir.  On  a  veu  les  pelotes  de 
neige,  les  bastons,  les  troignons  de  bled 
et  autres  fatras,  à  faute  de  pierres, 
(qu'on  ne  trouue  pas  tousiours  quand  on 
veut  en  ce  pais),  voler  sur  les  testes  des 
Pères,  pendant  mesmes  les  Catéchismes, 


et  le  long  de  la  iournée,  par  les  trous 
de  la  cabane  qui  seruent  de  fenestre  et 
de  cheminée,  pour  ne  point,  parler  da- 
uantage  de  plusieurs  autres  disgrâces 
qui  s'ensuiuent  tous  les  iours,  viuans 
parmy  vn  peuple  barbare  contre  le- 
quel nous  n'auons  ny  ne  pouuons  auoir 
aucune  défense. 

Quelques  vus  des  plus  aduisez  entre 
les  Capitaines  et  anciens,  voyans  bien 
que  cela  est  contre  les  droits  de  l'alliance 
dont  ils  font  profession  auec  les  Fran- 
çois, en  font  bien  quelque  fois  des  ex- 
cuses, et  taschent  d'y  apporter  quelque 
ordre  ;  mais  le  tout  se  fait  si  froide- 
ment et  auec  si  peu  d'authorité,  que 
cela  sonnent  augmente  plus  le  mal,  qu'il 
ne  le  guérit. 

Toutes  ces  imaginations  de  ces  pau- 
ures Barbares,  que  nous  sommes  la 
ruine  et  la  perte  de  leur  pais,  s'augmen- 
tent autant  de  fois  que  quelque  malheur 
leurarriue  de  noiuieau,  suit  maladie, 
soit  famine,  laquelle  règne  maintenant 
en  quelques  endroits  du  pais,  particu- 
lièrement au  bourg  de  la  Kesidence  de 
la  Conception,  nous  imputans  tous  ces 
malheurs,  comme  si  nous  en  estions  la 
cause,  ou  qu'y  pouuansapporter  remède 
nous  ne  le  vo. dussions  pas. 

Sur  ce  que  nous  leur  prédisons  les 
Ecclypses  de  la  Lune  et  du  Soleil,  dont 
ils  ont  beaucoup  de  peur,  ils  se  sont  ima- 
ginez que  nous  en  estions  les  maistres; 
que  nous  seauions  toutes  les  choses  à 
aduenir,  et  que  c'est  nous  qui  en  dis- 
posons ;  et  en  ceste  considération,  ils 
s'adressent  à  nous  pour  sçauoir  si  leurs 
bleds  réussiront  ?  où  sont  leurs  enne- 
mis? et  en  quelle  quantité  ils  viennent? 
ne  se  pouuans  persuader,  qu'en  toutes 
choses  nous  n'en  sçachions  dauantage 
que  leurs  sorciers,  qui  font  profession 
de  descouurir  de  semblables  secrets. 
Et  voicy  ce  qui  les  confirme  encore  da- 
uantage dans  leur  imagination  :  car  la 
coustume  du  pais  estant  qu'aux  néces- 
sitez publiques  on  a  recours  aux  Sorciers 
les  plus  fameux,  ceux-cy  ne  manquans 
pas  de  promettre  merueilles,  pourueu 
qu'on  leur  fasse  des  presens,  nous  ne 
pouuons  pas  en  telles  occasions  nous 
taire,  particulièrement  depuis  que  nous 

auons  des  Chresticns,  qui  se  troiuionl 
engagés  et  enueloppez  dans  telles  af- 
faires ;  nous  parlons  donc  et  disons  ce 
qu'il  faut.  Mais  aussi  lost  à  les  enten- 
dre, nous  voila  déclarez  atteints  eteon- 
naincus  de  ee  dont  on  nous  accuse,  de 
ne  prétendre  autre  chose  que  la  perte 
et  la  ruine  du  inonde,  puisque  nous  ne 
les  voulons  pas  deliurer  de  leurs  mi- 
sères, ny  leur  permettre  qu'ils  se  pour- 
uoient  d(^^  remèdes  ordinaires  practi- 
quez  dans  leurs  pays  de  tout  temps 
contre  leurs  malheurs,  particulièrement 
dans  la  créance  qu'ils  ont  que  c'est  nous 
qui  en  sommes  la  cause  ;  et  en  suite 
on  ne  menace  de  rien  moins  que  de 
coups  de  hache  et  de  toute  sorte  de 
massacre. 

Ces  discours  se  tiennent  plus  soutient 
que  tous  les  iours,  à  l'occasion  des  af- 
flictions particulières,  particulièrement 
de  leurs  maladies.  Car  comme  ils  n'ont 
point  d'autres  Médecins  que  Sorciers  on 
Magiciens,  et  que  la  pluspart  de  leurs 
remèdes  consistent  en  des  danses,  fe- 
stins, cérémonies  et  circonstances  du 
tout  diaboliques,  nous  ne  pouuons  pas 
ne  leur  déclarer  que  tout  cela  ne  vaut 
rien,  et  qu'ils  ioùent  en  fin  à  se  perdre 
et  tout  leur  pays.  Cela  les  met  au  des- 
espoir :  car  d'vn  costé  ils  ne  se  peu- 
uent  résoudre  de  quitter  ces  remèdes, 
qu'en  quittant  l'espérance  de  viure,  qui 
est  cependant  leur  souuerain  bien  ;  de 
l'autre  ils  voyent  des  personnes  qui  les 
menacent  de  la  cholere  et  de  la  justice 
de  Dieu,  s'ils  continuent  de  s'en  seruir. 
Il  est  croyable  que  ce  desespoir  les  por- 
tera vn  iour  à  faire  pis  qu'ils  n'ont  en- 
core fait  par  le  passé  ;  mais  nous  semons 
vn  maistrequi  sçaura  bien  tirer  sa  gloire 
de  quoy  que  ce  soit  qui  puisse  arriuer, 
et  on  est  bien  résolu  de  faire  voir,  que 
ceux  qui  le  soruent  ne  craignent  rien 
sinon  de  luy  déplaire. 

Les  Démons,  pour  souffler  et  eschauf- 
fer  dauantage  cette  fournaise,  semblent, 
auoir  acheminé  quelques  estrangers  en 
ces  contrées  des  derniers  confins  de  la 
terre.  Ce  sont  barbares  des  pays  voi- 
sins de  l'Océan,  qui'  ont  habitude  auec 
certains  Europeans  Insulaires,  qui  se 
sont  habituez  aux  costes  de  la  mer,  ti- 


rant au  Midy,  et  qui  sont  personnes 
qui  ont  tousiours  paru  esgalement  mal 
affectionnez  à  l'Eglise  Romaine  et  à  ceux 
de  nostre  robe.  Ces  barbares  estran- 
gers, dis-ie,  se  troiuians  en  ces  quar- 
tiers par  ii1  ne  sçay  quelle  rencontre, 
ont  donné  à  entendre,  que  ces  Euro- 
peans, dont  nous  venons  de  parler, 
ayarts  sceu  que  nous  estions  icy,  leur 
auoient  dit  de1  nous,  que  nous  estions 
gens  à  perdre  et  ruiner  le  monde  ;  qu'il 
y  en  auoit  comme  nous  en  leur  pays  en 
Europe,  mais  qu'ils  y  estoient  cachez 
sans  oser  se  monstrer,  et  qu'autant 
qu'on  en  atlrappoit,  on  les  faisoit  mou- 
rir. 

Toutes  ces  rencontres  ont  tellement 
confirmé  ces  panures  gens  en  leur  ima- 
gination, qu'aux  premières  prises  que 
nous  auons  auec  eux  à  l'occasion  de 
leurs  insolences,  c'est  aussi  tost  à  tom- 
ber sur  ces  reproches  et  à  prier  qu'on 
ne  les  fasse  pas  languir,  mais  qu'on  les 
despesche  promptement  comme  on  fait 
les  autres.  11  s'est  trouué  des  proches 
parens,  comme  nepueux,  qui  à  la  mort 
de  leurs  oncles  ont  fait  tout  leur  pos- 
sible pour  leur  faire  dire,  que  c'estoit 
nous  qui  les  faisions  mourir,  afin  d'a- 
uoir  fondement  de  descharger  leur  res- 
sentiment sur  nous,  et  se  consoler  de 
la  mort  des  personnes  qu'ils  cherissoient 
tendrement,  par  le  massacre  de  ceux 
qui  en  auroient  esté  déclarez  la  cause, 
par  la  bouche  des  defuncls.  Mais  Dieu 
n'a  pas  permis  que  ceux  qui,  peut-estre, 
pendant  leur  vie  l'auoient  dit  plusieurs 
ibis  en  gênerai,  le  confirmassent  pour 
leur  regard  à  la  mort,  mais  plustost 
ont  témoigné  tout  le  contraire. 

Nonobstant  tout  ce  que  dessus,  c'est 
vn  plaisir  de  faire  réflexion  sur  ce  qui 
se  passe  le  long  d'vne  scpmaine  :  car 
ramassant  ensemble  les  diuers  senti- 
mens  qu'on  a  reconneus,  traietant  auec 
les  Saunages  qu'on  a  visités,  vous  y 
voyez  ce  semble  clairement  l'esprit  de 
Dieu  et  du  diable  se  combaltans  dans 
leur  esprit  et  dans  leur  cœur.  On  voit 
vn  iour  tout  le  monde,  qui  se  lue  de 
dire  qu'il  croid  et  qu'il  veut  estre  ba- 
ptisé; vn  autre  iour,  tout  se  trouue  ren- 
uersé  et  désespéré.     Ce  contraste  est 

vn  signe  manifeste  de  combat  et  de  ba- 
taille ;  mais  il  faut  aduouer,  que  nous 
ne  voyons  pas  encore  de  quel  costé  pen- 
che l'entière  victoire  ;  et  si  nous  n'a- 
uious  autre  principe  pour  nous  conduire 
dans  nos  espérances,  que  ce  qui  paroist 
aux  yeux,  nous  aurions  sujet  de  penser 
que  l'affaire  est  encore  fort  esloignée  ; 
mais  comme  il  n'y  a  rien  d'impossible 
à  Dieu,  et  que  sa  bénédiction  dépend 
souvient  de  certains  temps  et  moments, 
et  de  certains  ressorts  qui  nous  sont 
inconneus,  il  nous  faut  attendre  auec 
patience  et  courage  tout  ce  qu'il  luy 
plaist  en  ordonner. 

L'excellence  est,  que  les  plus  spirituels 
entre  ces  panures  Barbares,  ne  pouuans 
comprendre  le  suiectetle  motif  qui  nous 
a  fait  quitter  la  France  et  venir  de  si 
loing  auec  tant  de  peine  et  de  trauair, 
ne  nous  voyans  prétendre  aucun  profit 
ny  aduantage  de  nostre  demeure  parmy 
eux,  ny  des  biens  que  nous  leur  fai- 
sons continuellement,  ils  concluent 
qu'il  faut  doue  que  nous  prétendions 
leur  ruine,  puisque  nous  ne  pouuons 
pas  ne  prétendre  quelque  chose  de  grand 
dans  vue  telle  resolution. 

On  a  beau  leur  dire,  que  c'est  pour 
leur  annoncer  les  biens  et  les  richesses 
de  l'autre  vie,  ils  n'y  conçoiuent  rien, 
n'apprehendans  autres  biens  que  ceux 
qu'ils  voyent  de  leurs  yeux.  Et  comme 
on  est  contraint  de  leur  dire,  que  les 
biens  que  nous  leur  preschons  ne  se 
voyent  qu'après  la  mort,  ces  discours 
où  la  mort  entre,  les  confirment  plus 
que  iamais  dans  leur  imagination,  que 
nous  les  faisons  mourir.  De  sorte  que 
les  plus  modérez  et  mesme  queîques- 
vns  de  nos  panures  Chrestiens,  pensent 
tout  simplement  qu'il  en  est  ainsi,  mais 
que  ce  que  nous  en  faisons,  c'est  par 
amour  et  affection  que  nous  auons  de 
leur  faire  voir  Dieu  au  plus  tost,  et  de 
les  rendre  iouyssans  de  ces  biens  dont 
nous  faisons  tant  d'estat.  Mais  là  des- 
sus ces  panures  gens  se  trouuent  bien 
empeschez  :  les  vns  disent  qu'ils  ne 
voyent  pas  comment  ayans  de  si  mau- 
uaises  iambes  ils  pourront  faire  vn  si 
grand  voyage,  et  arriuer  iusques  au 
Ciel  ;  d'autres  tesmoignent  auoir  desia 


peur,  et  craindre  de  cheoir  de  si  haut, 
ne  pouuans  pas  aprehender  comment  ils 
se  pourront  tenir  là  long-temps  sans  tom- 
ber. Yous  en  trouuerez  qui  sont  en 
peine  s'il  y  aura  du  petun,  disant  qu'ils 
ne  s'en  peuuent  passer.  Brc-f  ce  sont 
des  faiblesses  inimaginables,  qu'à  ceux 
qui  les  voyent.  Or  après  tout,  ce  sont 
créatures  raisonnables,  capables  du  Pa- 
radis et  de  l'Enfer,  racheptez  du  sang 
delESYS-Christ,  desquelles  il  est  escrit: 
Et  alias  ones  liabeo  quœ  non  mnt  ex  hoc 
ouilij  et  illas  oportet  me  adducere.  Et 
pour  cet  effect  il  les  enuoye  chercher 
dans  les  buissons  et  par  tout. 

Les  orages  dont  nous  venons  de  par- 
ler estoient  à  la  vérité  considérables  et 
de  conséquence,  puis  qu'ils  alloient  à  la 
ruine  ou  à  resloignement  des  vniques 
ouuriers  de  cette  vigne  ;  ce  ne  sont  pas 
toutes  fois  ces  rencontres  qui  nous  ont 
donné  plus  de  peine  et  de  soucy,  mais 
bien  dauantage  les  tempestes  et  les  ten- 
tations suruenuës  à  Nos  Néophytes  de- 
puis leur  baptesme,  et  la  naissance  de 
ces  nouuelles  Eglises,  dont  nous  auons 
parlé  dans  la  Chapitres  précédons,  veu 
la  tendresse  de  ces  ieunes  plantes,  et  le 
peu  de  fond  qui  se  trouue  dans  le  natu- 
rel et  le  génie  des  Barbares,  pour  aider 
la  semence  de  l'Eiiangile  à  y  ietter  de 
grandes  et  profondes  racines. 

Si  vn  panure  Barbare  se  fait  Chre- 
stien,  aussi  tost  il  est  accueilly  de  tous 
ceux  de  sa  eognoissance,  qui  le  lamen- 
tent et  le  déplorent  comme  s'il  estoit 
desia  perdu,  et  que  ce  fust  fait  de  luy. 
Les  vns  l'asseurent,  si  c'est  l'hyuer, 
qu'au  Printemps  (s'il  est  encore  en  vie) 
tous  les  cheueux  luy  tomberont  ;  les 
autres,  qu'il  ne  faut  plus  qu'il  fasse  estât 
d'aller  à  la  chasse,  en  traite,  ou  à  la 
guerre,  deuant  estre  asseuré  que  par 
tout  doresnauaut  il  sera  mal- heureux. 
On  donne  l'aprehension  aux  femmes, 
qu'elles  ne  porteront  plus  d'enfans  ;  bref 
on  les  menace  tous,  ou  pluslost  on  les 
asseure  que  ce  qu'ils  craignent  le  plus  au 
monde,  ne  manquera  pasde  leur  arriuer. 

On  leur  représente  en  outre,  que  les 
voila  doresnauaut  frustrez  des  festins, 
et  par  conséquent  de  l'vnique  douceur 
ou  béatitude  du  pays.     Qu'il  faut  neces- 

sniremont  on  suite  qu'ils  renoncent  à 
tous  les  droicts  et  entretiens  de  l'amitié 
emiers  leurs  proches  et  compatriotes, 
et  si  ce  sont  Capitaines  qui  ayent charge 
de  faire  les  criées  et  les  cérémonies, 
qu'ils l'assiMit  estai  de  se  voir  despoùillez 
de  leur  crédit  et  authorité. 

Et  voila  la  plus  forte  batterie,  et.  qui 
en  effet  en  empesche  le  plus,  (-1  en  a  le 
plus  esbranlé  du  nombre  de  ces  panures 
Néophytes.  Car  en  effet,  la  pluspart  de 
leurs  danses,  festins,  Médecins  et  mé- 
decines, cérémonies  et  coustumes  estant 
ou  manifestement  diaboliques,  ou  rem- 
plies de  tant  de  cérémonies  impertinen- 
tes, qu'il  est  presque  impossible  de  les 
iugerou  interpréter  exemptes  de  super- 
stition ou  pacte  et  communication  tacite 
auec  le  diable  ,  on  est  contraint  de  te- 
nir tout  pour  suspect,  et  d'en  donner  le 
scrupule  à  nos  Catéchumènes  et  Néo- 
phytes. Àrriuant  donc,  ce  qui  arriue 
tous  les  iours,  que  quelqu'vn  de  la  fa- 
mille, par  exemple,  tombe  malade, 
voilà  aussi  tost  le  panure  Catéchumène 
ou  Néophyte  poursuiuy  de  toute  la  pa- 
renté, à  ce  qu'il  ait  à  faire  venir  le  Mé- 
decin, c'est  à  dire  le  visiteur  ou  Sorcier, 
et  faire  mettre  en  exécution  les  remèdes 
ordinaires  du  pais,  qui  sont  les  ordon- 
nances du  Sorcier,  lequel  ou  n'agit 
que  dependamment  de  la  connoissance 
que  luy  donne  le  diable,  de  la  nature  de 
la  maladie  et  des  remèdes  qu'il  y  faut 
apporter,  ou  ordonne  des  choses  qui 
ne  sont  qu'abomination  ou  diableries. 
Que  fera  en  ces  rencontres  vu  panure 
Néophyte  ?  S'il  le  fait,  il  renonce  publi- 
quement à  sa  profession  ;  s'il  ne  le  fait, 
le  voila  dans  la  haine  et  l'abandonne- 
mentdes  siens,  qui  luy  reprochent,  qu'à 
son  tour  on  l'assistera  comme  il  a  as- 
sisté les  autres  ;  et  que  pour  lors  il  ait, 
recours  à  de  malheureux  estrangers, 
qui  ne  sont  venus  à  leurs  pais,  que  poul- 
ies perdre  et  les  ruiner. 

A  la  vérité  toutes  ces  rencontres  ne 
seruiroient  que  de  matière  et  de  suiet 
de  victoire  et  de  triomphe  à  ces  nou- 
ueaux  Champions,  s'ils  auoient  assez 
de  résolution  et,  de  courage  ;  mais  le 
mal  de  fous  les  maux  est  au  dedans  de 
ces   paumes  créatures  :     leur   esprit, 


pour  la  pluspart,  est  foible  au  dernier 
point,  pour  conceuoir  et  appréhender 
les  choses  qu'ils  ne  voyent  pas,  et  pour 
se  soustenir  dans  ces  attaques,  par  l'e- 
sprit de  la  Foy,  en  l'espérance  du  futur; 
et  leur  cœur  semble  incapable  de  pou- 
uoir  résister  aux  assauts  de  l'affection 
de  la  nature  corrompue  enuers  les  pro- 
ches, et  pour  les  douceurs  et  commo- 
dité/, de  cette  vie,  dans  laquelle  depuis 
vn  si  long  temps  ils  ont  mis  leur  sou- 
uerain  bien. 

L'attache  qu'ils  ont  là  dedans,  fait  que 
ce  qui  leur  paroissoit  au  commencement 
facile,  lors  qu'ils  ne  le  mesuroient  que 
par  la  raison,  leur  deuient  dans  l'exécu- 
tion, si  difficile,  que  vous  les  voyez  à 
tous  coups  donner  du  nez  en  terre  et 
perdre  courage,  se  plaignons  que  le 
Christianisme  ne  leur  sert  de  rien,  et 
ne  leur  apporte  aucun  profit  en  cette  vie. 

Ces  ressentimens  se  renouuellent  au- 
tant de  fois  que  quelqu'vn  des  leurs  de- 
uient malade,  ou  se  meurt,  ou  que  quel- 
que autre  malheur  leur  arriue.  Vous 
diriez,  à  les  entendre  parler,  qu'ils  n'ont 
prétendu,  se  faisans  Chrestiens,  que  de 
viure long-temps,  eux  ou  au  moins  leurs 
enfants.  Et  ie  ne  sçay  si  ce  qui  se 
trouue  dans  la  façon  de  proposer  les 
commandements  de  Dieu,  où  il  est  pro- 
mis vue  longue  vie  à  ceux  qui  honorent 
Père  et  Mère,  ne  les  abuse  et  trompe 
point  pour  l'ordinaire. 

le  ne  m'estonne  plus  d'où  vient  que 
les  Epistres  des  Àpostres  sont  si  fort 
remplies  du  wodicum  mine  û  oporlet 
contristari  in  variis  tribulationibus  :  ils 
escriuoient  à  des  Catéchumènes  et  Néo- 
phytes qui  ne  sçauroient  estre  assez 
estançonnez  de  ce  costé  là.  Et  nous 
nous  trouuons  fort,  soutient  dans  la 
mesme  peine  que  ce  grand  Apostre 
des  Gentils,  qui  disoil  :  Fitioli  quos  ité- 
rant parlurio  donec  formetur  Christus 
in  vobis. 

Il  semble  que  le  passage,  du  chapitre 
14.  de  l'Euangile  de  sainct  Luc  ne  se 
peut  mieux  entendre,  que  de  nos  pan- 
ures barbares  ;  lors  qu'il  y  est  parlé  de 
ceux  qui  fout,  les  derniers  furent  inui- 
lez  au  souper  de  l'adorable  Homme- 
Dieu,  pour  parfournir  les  places  qui  rc- 

stoient  vuides  dans  la  table  du  banquet, 
et  suppléer  en  fin  au  défaut  de  tous  ceux 
qui  auparauant  auoient  esté  inuitez. 
C'estoient  des  personnes  qu'on  alla  cher- 
cher dans  les  sentiers,  parmy  les  ronces 
et  les  brossailles,  et  qu'on  auoit  com- 
mission d'amener  et  faire  entrer  par 
force.  Nous  n'auons  icy  et  n'y  pouuons 
auoir  ny  la  force  de  la  contrainte,  ny  les 
chaisnes  des  biens-faits,  au  point  qu'il 
faudroil  pour  rendre  ces  peuples  entiè- 
rement nostres.  Toute  nostre  force  est 
au  bout  de  la  langue,  et  en  la  monstre 
et  production  de  nos  liures  et  Escri- 
tures,  dont  ils  ne  cessent  tous  les  iours 
d'admirer  les  effets  ;  ce  qui  nous  sert 
vniquement  enuers  ces  peuples,  au  iieu 
de  tout  autre  motif  de  crédibilité  ;  leur 
faisans  voir  par  là,  que  ceux  qui  nous 
ont  précédés  et  qui  ont  esté  depuis  le 
commencement  du  monde,  ont  peu  nous 
donner  cognoissance  et  asseurance  de 
ce  que  nous  leur  preschons,  là  où  eux 
ne  peuuent  auoir  aucune  marque,  que 
ce  que  leurs  pères  leur  ont  enseigné 
n'a  point  esté  controuué  par  eux  ou  par 
d'autres  qui  leur  en  ont  voulu  faire  ac- 
croire. 

Il  est  croyable  que  quelque  grand  don 
de  miracle  seroit  bien  capable  d'esbran- 
ler  les  vns,et  confirmer  les  autres  ;  mais 
outre  que  tous  ceux  qui  ont  veu  les  mi- 
racles du  Sauueur  du  monde  et  ceux 
des  Apostres,  n'ont  pas  pour  cela  creu, 
au  moins  auec  fermeté  et  constance,  il 
semble  que  Dieu  nous  ait  mesme  voulu 
faire  voir  par  expérience,  que  ce  n'é- 
toit  pas  cela  à  quoy  il  tenoit,  et  qu'il 
falloit  quelque  autre  chose  que  des  mi- 
racles, pour  conuertir  des  Sauuages, 
aussi  bien  que  pour  conuertir  toute  autre 
sorte  de  personnes. 

Au  plus  fort  de  l'Esté  dernier,  les 
champs  d'alentour  le  bourg  de  la  Rési- 
dence de  la  Conception  estans  tous  gril- 
lez de  chaleur  et  de  seicheresse  à  faute 
de  pluye,  les  habitans  estans  au  dese- 
spoir, s'adressèrent  à  nos  Pères,  qui  fi- 
rent vœu  de  dire  quelques  Messes.  Le 
lendemain  on  n'eut  pas  plustost  com- 
mencé la  première,  qu'il  commença  à 
pleuuoir  vne  pluye  la  plus  fauorable 
qu'on  eust  peu  souhaitter,  qui  dura  trois 


iours.  Ce  ne  furent  sur  le  champ  qu'ad- 
mirations et  remerciemens  ;  mais  en 
suite,  de  renoncer  à  leurs  superstitions, 
c'est  à  quoy  ils  ne  se  peuuent  résoudre. 

Au  bourg  de  la  Résidence  de  sainet 
Joseph  vn  des  principaux  et  plus  anciens 
Capitaines,  nommé  Ondihorrea,  estant 
par  maladie  réduit  à  l'extrémité,  et 
ayant  au  commencx'rnent  refusé  nos  vi- 
sites et  nostre  assistance,  après  auoir 
expérimenté  en  vain  tous  les  remèdes 
ordinaires  du  païs  pour  le  recouurement 
de  sa  santé,  estant  abandonné  et  comme 
•aux  abois  de  la  mort,  se  sentit  porté  par 
quelque  espèce  de  vision  qu'il  eut  de 
nous  eseouster  en  fin  et  receuoir  le 
bien  et  iesbons  offices  que  nous  luy  de- 
sirions rendre  en  telle  occasion,  comme 
à  celuy  qui  auoit  le  plus  contribué  à  no- 
stre eslablissemeut  dans  ce  bourg.  Le 
voila  donc  insixuiet  et  baptisé  ;  et  aussi 
tost  le  voila  sur  pied,  auec  l'estonne- 
ment  de  tous  ceux  qui  l'auoient  vn  peu 
auparauant  tenu  pour  désespéré,  aus- 
quels  comme  à  toute  autre  sorte  de  per- 
sonnes qui  le  venoieut  voir  de  tout  le 
pais,  il  ne  se  lassoit  iamais  de  leur  ra- 
conter ce  qui  s'estoit  passé,  et  qu'il  te- 
noit entièrement  sa  vie  du  baptesme 
qu'il  auoit  receu. 

Qui  n'eust  pensé  que  cette  rencontre 
en  vne  personne  si  considérable,  n'eust 
deu  esbranler  tout  le  païs?  Mais  tant 
s'en  faut  qu'elle  ait  profité  à  personne, 
que  celuy  mesme  à  qui  elle  est  arriuée, 
qui  en  tesmoignoit  tant  de  recognois- 
sance,  après  auoir  assisté  vne  fois  à  la 
Messe,  n'y  est  pas  retourné  pour  la  se- 
conde, voyant  qu'en  suite  de  la  profes- 
sion qu'il  ïeroit  du  Christianisme,  il  luy 
falloit  quitter  certaines  confrairies  dia- 
boliques, dont  il  estoit  le  chef,  et  les 
fonctions  et  exercices  du  ministère  de 
Satan,  en  qualité  d'ancien  et  principal 
Capitaine,  à  qui  il  appartient  de  régler  et 
maintenir  les  cousturnes  du  pays. 

le  pourrois  produire  quelques  autres 
exemples  semblables  des  merueilles  qu'il 
a  pieu  à  Dieu  de  faire  en  de  pareilles 
rencontres,  lesquelles  si  elles  ne  sont 
miracles,  n'en  sont  gueres  loing.  Mais 
ce  n'est  pas  icy  ce  que  nous  prétendons. 
Cecy  seulement  soit  dit,  pour  faire  voir, 

qu'il  semble  que  ce  n'est  pas  à  vu  dé- 
faut des  merueilles,  que  le  retardement 
de  la  conuersion  générale  de  ces  peuples 
doit  estre  attribué,  et  qu'il  y  a  quelque 
autre  chose  d'où  dépend  ce  bonheur, 
qu'il  faut  attendre  auec  patience  de  la 
main  de  Dieu. 

Au  reste,  il  semble  que  Dieu  nous  ait 
encore  voulu  faire  voir,  que  ce  n'est 
pas  seulement  pour  le  temps  passé  qu'il 
a  choisi  les  pauures,  et  non  les  riches, 
les  personnes  de  peu  de  considération 
aux  yeux  du  monde,  et  non  pas  celles 
qui  sont  dans  l'eselat  et  en  dignité,  pour 
estre  les  pierres  fondamentales  de  son 
Eglise,  mais  encore  au  temps  présent. 
Toutes  les  personnes  les  plus  considé- 
rables des  bourgs  où  nous  auons  tra- 
uaillé  à  faire  des  Chrestiens,  ou  ont  fait 
la  sourde  oreille,  ou,  après  auoir  em- 
brassé le  Christianisme,  l'ont  d'eux 
mesmes  abandonné  ;  ou  se  sont  com- 
portez de  la  sorte,  reprenans  leurs  mau- 
uaises  coustumcs  auec  volonté  d'y  per- 
seuerer,  que  nous  auons  esté  contraints 
de  leur  donner  aduisde  ne  se  plus  trou- 
uer  à  l'assemblée  des  Chrestiens,  réso- 
lus de  voir  plustost  le  tout  réduit  au 
néant,  que  de  souffrir  vn  tel  meslange, 
et  des  taches  et  des  rides  si  énormes 
dans  ces  nouuelles  Espouses,  que  nous 
prétendons  offrir  à  celuy  qui  a  respandu 
son  sang  diuin,  pour  leur  donner  l'estre 
et  la  vie,  et  qui  nous  aicy  enuoyés  pour 
en  recueillir  les  fruicts.  Cette  douce 
rigueur  que  nous  auons  exercée  enuers 
ces  pauures  esclaues  de  Satan,  n'a  pas 
seruy  de  peu  à  relouer  l'estime  de  nos 
mystères  et  du  Christianisme,  dans  l'e- 
sprit de  tous  ceux  qui  en  ont  eu  la  con- 
noissance,  et  a  commencé  à  les  desabu- 
ser de  la  créance  que  plusieurs  ont,  que 
lors  que  nous  desirons  et  les  pressons 
de  se  faire  Chrestiens  et  d'en  faire  pro- 
fession, c'est  noslre  interest  et  nostre 
affaire,  non  la  leur,  et  qu'il  n'y  a  rien 
pour  eux  à  y  profiter. 

Apres  tout,  ie  ne  soay  si  nous  auons 
plus  de  suiet  de  plaindre  et  déplorer  ces 
desastres,  que  de  nous  en  resiouyr  et 
remercier  Dieu  des  lumières  et  du  cou- 
rage qu'il  donne  à  quelqucs-vns  de  ce 
petit  troupeau,  n'y  ayant  pas  vue  de 


ces  trois  Eglises,  dans  laquelle  il  ne  se 
trouue  des  Chrestiens  en  la  procédure 
desquels  il  ne  semble  pas  qu'il  y  ait  rien 
à  souhaiter  de  plus  net  et  de  plus  ac- 
comply,  auec  des  tendresses  de  con- 
science  et  vn  recours  cordial  à  la  con- 
fession, qui  ne  furent  iamais  du  creu 
d'vn  Saunage.  Ce  que  nous  auons  dit 
aux  Chapitres  precedens,  suffira  pour  le 
présent.  C'est  vn  leuain  que  le  sainct 
Esprit,  va  formant  et  conseruant,  qui  en 
son  temps  sentira,  etferadebons  effects 
comme  nous  espérons  et  nous  nous  pro- 
mettons de  la  bonté  et  miséricorde  de 
Dieu.   . 

le  n'ay  rien  dit  icy,  -pour  oui  ter  la 
longueur,  de  la  difficulté  que  ces  Bar- 
bares ont  de  chommer  les  Dimanches, 
ces  peuples  ne  viuans  qu'au  iour  laiour- 
née,  et  y  ayant  de  la  peine  à  le  faire 
autrement.  le  n'ay  point  aussi  parlé  de 
la  peine  qu'il  y  a  de  garder  le  Caresme, 
qui  se  trouue  tousiours  en  la  saison 
dans  laquelle  est  le  retour  de  leur 
chasse,  et  par  conséquent  l'vnique 
temps  de  l'année  auquel  ils  ont  quel- 
que peu  de  chair  ;  non  plus  que  de  tout 
plein  d'autres  difficultez  qui  se  rencon- 
trent en  l'establissement  de  ces  nou- 
uelles Eglises,  dont  l'vne  des  plus  con- 
sidérables est  l'instabilité  de  leurs  ma- 
riages :  ce  sont  difficultez  qui  se  con- 
ceuront  aysément,  et  mieux  peut-estre 
que  ie  ne  les  pourrois  expliquer.  Ve- 
nons à  la  principale  de  toutes  leurs  diffi- 
cultez où  pour  mieux  dire  à  la  source 
de  tous  leurs  malheurs. 


CHAPITRE    DERNIER. 

Du  règne  de  Satan  en  ces  contrées,  et 
des  diuerses  superstitions  qui  s'y  trou- 
uent  introduites  et  estabiies  comme 
premiers  principes  et  loix  fondamen- 
tales de  Vestat  et  conserualion  de  ces 
peuples. 

le  n'entreprends  pas  de  traiter  ceste 
affaire  à  fonds.  Quiconque  l'entrepren- 
droitj  se  trouueroit  à  mon  iugement, 

plus  empesché  que  ne  fust  Jamais  Her- 
cule à  escurer  les  estables  d'Augee. 

Ce  que  ie  prétends,  n'est  autre  chose, 
que  de  parcourir  quelques  actions  par- 
ticulières qui  se  sont  passées  cet  hyuer, 
au  seul  bourg  de  la  Résidence  de  la 
Conception,  où  i'ay  fait  ma  principale 
demeure,  dans  lesquelles  nous  nous 
sommes  trouucz  obligez  d'examiner  les 
tenants  et  aboutissants  de  ces  misères, 
en  considération  de  nos  Chrestiens,  à  la 
conscience  desquels  nous  estions  obligez 
de  pouruoir. 

Iettans  les  yeux  sur  les  coustumes  et 
façons  de  faire  de  ces  peuples,  eiles 
nousauoienttousiours  bien  paru  comme 
de  vieilles  mares  puantes,  toutefois  nous 
n'en  auions  quasi  veu  par  le  passé,  que 
le  dessus.  Mais  depuis  qu'à  l'occasion 
de  nos  Chrestiens,  il  nous  a  fallu  fouil- 
ler dedans,  et  remuer  ceste  cloaque,  il 
n'est  pas  croyable  combien  on  y  a  trou- 
ué  de  puanteur  et  de  misère. 

Vn  vieillard  de  ce  bourg  nommé  Ta- 
orhenché,  auoit  depuis  enuiron  deux 
ans,  vn  chancre  au  bras,  qui  du  poignet 
où  il  commença,  luy  estoit  tousiours 
monté  vers  l'espaule,  et  commençoit  à 
entrer  dans  le  corps.  L'on  dit  que  par 
le  passé,  il  n'auoit  oublié  aucune  céré- 
monie, ou  pour  mieux  dire,  aucune  su- 
perstition de  celles^  qui  se  pratiquent 
dans  le  pais,  pourîe  recouurement  de 
sa  santé.  Cet  hyuer  dernier,  vn  peu 
deuant  que  de  mourir,  il  donna  à  en- 
tendre aux  Capitaines  qu'il  desiroit  quel- 
ques choses  pour  sa  consolation,  et  pour 
faire  vn  dernier  effort  de  sa  guerison. 
On  assemble  le  Conseil,  on  députe  des 
personnes,  pour  aller  apprendre  ses  de- 
sirs,  qui  aboutissoient  à  cinq  ou  six 
chefs  :  à  quelque  nombre  de  chiens 
d'vne  certaine  façon  et  couleur,  pour 
faire  festin  trois  iours  durant  ;  à  quan- 
tité de  farine  pour  le  mesme  suiet  ;  à 
quelques  danses  et  choses  semblables  ; 
mais  principalement  à  la  cérémonie  de 
l'andacSandet,  qui  est  vn  accouplement 
d'hommes  auec  filles  qu'il  se  fait  à  l'is- 
sue du  festin  ;  il  spécifia  qu'il  falloit  12. 
filles,  et  vne  treiziesme  pour  luy. 

La  response  portée  au  conseil,  on  luy 
fournit  aussi  tost  ce  qui  se  pouuoit  don- 


ner sur  le  champ,  et  ce  de  la  libéralité 
et  contribution  volontaire  des  particu- 
liers qui  se  trouuerent  là,  ou  en  en- 
tendirent parler,  ces  peuples  faisants 
gloire  en  telles  rencontres,  de  se  dé- 
pouiller de  ce  qu'ils  ont  de  plus  pré- 
cieux. En  suite  les  Capitaines  furent  par 
les  rues  et  carre-fours,  et  par  les  caba- 
nes, crier  à  pleine  teste,  déclarants  les 
désirs  du  malade,  et  exhortants  qu'on 
eust  à  y  satisfaire  promptement. 

Ils  ne  se  contentent  pas  d'y  aller  vne 
fois,  ils  y  retournent  trois  et  quatre, 
auec  des  termes  et  des  accents  tels, 
qu'en  effect  on  eust  jugé  qu'il  y  alloit 
du  bien  de  tout  le  pats.  Ils  ont  cepen- 
dant soin  de  marquer  le  nom  des  filles 
et  des  hommes  qui  se  présentent  pour 
l'exécution  du  principal  désir  du  malade, 
et  dans  l'assemblée  du  festin  ;  on  les 
nomme  tout  haut,  après  quoy  s'ensui- 
uent  les  congratulations  de  toute  l'assi- 
stance, et  les  meilleurs  morceaux  qui 
sont  portez  à  ces  députez  et  députées, 
qui  doiuent  iouer  de  si  mal-heureux  per- 
sonnages à  l'issue  du  festin  ;  après  quoy 
s'ensuiuent  les  remerciements  de  la  part 
du  malade,  et  de  la  santé  qu'on  luy  a 
redonnée,  se  professant  tout  à  fait  guery 
par  vn  tel  remède. 

Ce  misérable  jeu  continua  deux  iours  ; 
le  troisiesme  il  ne  se  fit  pas,  quoy  qu'il 
se  deust  faire  selon  le  premier  dessein 
et  intention  du  malade.  On  nous  a 
voulu  faire  croire,  que  ce  fust  nous  qui 
!  en  fusmes  la  cause,  pour  auoir  tesmoi- 
1  gné  le  desplaisir  et  la  peine  que  nous 
en  auions.  Quoy  qu'il  en  soit,  toute  la 
cérémonie  se  passa,  sans  que  le  malade 
pour  cela  s'en  portas!  mieux,  et  bien  tost 
après  il  mourut.  Bans  son  dernier  fe- 
stin auant  la  mort,  il  dit  qu'il  mouroit 
volontiers,  et  qu'il  n'auoit  qu'vn  seul 
regret,  de  se  voir  priué  des  bons  mor- 
ceaux dont  toute  sa  vie  on  l'auoit  hono- 
ré dans  les  festins.  Cette  âme  estoit 
trop  de  chair,  pour  gouster  les  choses 
de  l'esprit. 

Deuant  que  le  fort  de  la  maladie  eust 
attaché  ce  pauure  malheureux  sur  sa 
natte,  il  vcnoit  quelque  fois  cn-nostre 
cabane  et  en  suite  dansnostre  Chapelle  ; 
ou  après  auoir  considéré  toutes  les  ima- 

ges  •.  le  ne  sçay,  disoit-il,  qui  est  celuy- 
l;i,  monstrant  l'image  de  nostre  Sei- 
gneur, niais  il  n'y  a  <iuc  lu  y  qui  me  lasse 
peur. 

Uauoitbien  raison  de  le  dire,  parti- 
culièrement après  auoir  tant  de  lois  mé- 
prisé sessainctes  semonces.  Uu  lit,  Ions 
les  efforts  imaginables  pendant  sa  ma- 
ladie, pour  le  gaignerà  Dieu  ;  niais  cet 
es|  ril  railleur,  n'auoit  de  la  langue  que 
pour  demander  dos  pruneaux  et  des  rai- 
sins, et  des  oreilles  pour  entendre  la 
response  ;  hors  de  cela  on  luy  rompoit 
la  leste,  ou  se  metloit  à  railler. 

On  redoubla  les  efforts  à  sa  mort  ; 
et  en  fin  on  lit  tant  qu'au  moins  en 
apparence  il  tesmoigna  désirer  le  ba- 
ptesme.  On  l'instruit  donc  plus  parti- 
culièrement encore,  que  par  le  passé. 
Mais  comme  il  auoit,  toute  sa  vie,  mé- 
prisé nos  mystères,  et  qu'il  venoit  tout 
Craischement  de  donner  vu  scandale 
public,  on  iugea  à  propos  qu'il  donnast 
quelque  marque  de  sa  bonne  volonté  et 
qu'il  n'y  auoit  point  de  fiction,  ny  en  sa 
foy,  ny  en  sa  pénitence. 

On  luy  propose  donc  qu'il  eust  au 
moins  à  inuiter  deux  ou  trois  personnes 
du  bourg,  des  plus  considérables,  aus- 
quels  il  s'estoit  adressé  pour  ces  mé- 
chantes actions  ;  et  qu'en  leur  présence 
il  tesmoignast  le  désir  qu'il  auoit  du  ba- 
ptesme,  et  son  desplaisir  et  regret  de 
ce  qui  s'estoit  passé  pendant  sa  vie  si 
détestable  et  abominable.  Il  receut  fort 
froidement  ceste  proposition,  et  ne  se 
voulut  mettre  en  peine  de  l'exécuter. 
Ce  qu'estant  adiousté,  auec  plusieurs 
autres  indices  du  peu  de  disposition  qu'il 
y  auoit  en  luy,  on  fut  contraint  de  l'a- 
bandonner. 

Ce  misérable,  vn  peu  deuant  que  de 
mourir,  tomba  en  pasmoison,  de  la- 
quelle reuenant  il  dit,  à  ce  qu'on  nous 
a  rapporté,  qu'il  venoit  de  l'autre  inonde, 
où  il  n'auoit  rien  veu  de  ce  que  disent 
les  François  ;  mais  bien  qu'il  y  auoit 
rencontré  plusieurs  de  sa  famille  et  pa- 
renté', qui  luy  auoient  fait  tres-bon  ac- 
cueil, Fasseinants  qu'il  y  auoit  long- 
temps qu'on  l'atlendoif  en  bonne  éleuo- 
tion,  et  qu'on  se  disposoit  pour  faire  en 
sa  considération  force  danses  et  festins 


excellons.  En  effect,  se  le  persuadant 
de  la  sorte,  pour  s'y  irouuer  dans  le 
mesme  équipage  et  appareil  qu'il  auoit 
veu  les  autres,  il  se  lit  peindre  tout  le 
visage  de  rouge,  se  fit  apporter  et  met- 
tre dessus  soy  ce  qu'il  auoit  de  plus 
beau,  on  luy  donne  son  plat  et  sa  cuil- 
ler, cl  là  dessus  meurt. 

Ce  barbare  passoit  dans  le  ingénient 
commun  des  Saunages,  pour  vn  des 
plus  honnestes  hommes  et  des  plus  gens 
de  bien  de  tout  le  pais.  Que  si  vous 
leur  demandez,  en  vertu  de  quoy?  c'est, 
disoient-ils,  que  c'estoit  vn  homme  pai- 
sible, qui  ne  faisoit  mal  à  personne,  et 
qui  se  plaisoit  fort  à  se  resioùir  et  faire 
festin.  Si  le  ingénient  des  Saunages 
est  véritable,  ie  laisse  à  penser  ce  que 
valent  tous  les  autres. 

A  l'occasion  de  ce  malheureux  qui 
s'estoit  plusieurs  fois  seruy  des  remèdes 
dont  nous  venons  de  parler,  et  qui  auoit 
certaines  danses  et  chansons  affectées 
en  toutes  les  cérémonies  qui  se  faisoient 
à  son  occasion,  nous  apprismes  qu'il 
n'y  a  point,  ou  presque  point  de  famille 
en  ces  contrées,  dont  les  chefs  n'ayent 
quelques  danses,  festins  et  autres  céré- 
monies affectées  pour  le  remède  de  leurs 
maladies  et  le  bonheur  de  leurs  af- 
faires ;  mais  que  le  tout  a  esté  ensei- 
gné par  les  Démons,  soit  en  la  façon  que 
nous  dirons  tantost,  soit  en  leur  appa- 
roissant  en  songe,  tantost  en  forme  de 
corbeau,  ou  autre  oyseau,  tantost  en 
forme  de  couleuure,  comme  il  estoit  ar- 
riué  à  celuy  dont  nous  venons  de  parler, 
ou  d'autre  animal,  qui  leur  parle  et  leur 
déclare  le  secret  de  leur  bonheur,  soit 
pour  le  recouurement  de  leur  santé, 
quand  ils  seront  tombez  malades,  soit 
pour  le  bon  succez  de  leurs  affaires.  Et 
ce  secret  s'appelle  Ondinoc,  c'est  à  dire 
désir  inspiré  par  le  Démon.  Et  en 
effect  si  vous  demandez  à  celuy  qui  de- 
sire  en  cette  manière,  quelle  est  la  cause 
de  ce  désir,  il  n'a  autre  response,  sinon  : 
Ondays  ihatonc  oki  haendaerandic,  la 
chose  sous  l'apparence  de  laquelle  mon 
Démon  familier  m'apparoist,  m'a  donné 
cet  aduis. 

Ces  Ondinoncs  sont  tousiours  accom- 
pagnez de  festins  ou   de  danses,  dont 

les  cérémonies  et  mesme  les  chansons 
qui  s'y  chantent,  sont  pour  la  pluspart 
dictées  par  le  Démon,  qui  exprime  le 
tout  auec  des  précautions  et  menaces, 
que  tout  est  perdu  si  on  manque  à  la 
moindre  circonstance.  C'est  ce  qui  fait, 
que  lors  que  les  Capitaines  vont  publier 
les  désirs  des  malades,  ou  autres  per- 
sonnes qui  ont  songé,  et  qu'ils  disent 
que  c'est  rOndinonc  d'vn  tel,  aussi-tost 
chacun  se  met  en  peine  et  s'applique 
de  tout  son  pouuoir  à  donner  contente- 
ment et  satisfaction  à  qui  il  appartient. 
Cecy  semble  entièrement  confirmé  par 
la  formule  de  laquelle  se  seruent  les 
Capitaines,  apportants  à  la  personne  les 
choses  qu'elle  a  désirées,  au  temps  de 
la  première  assemblée  :  Escoute,  vn  tel, 
ou  vne  telle,  crient-ils,  et  toy  voix  de 
Démon  (sçauoir  qui  l'as  inspiré),  voila  ce 
qu'vn  tel  ou  vne  telle  donnent.  Et  en 
disant  cela  ils  iettent  les  présents  sur  le 
malade. 

C'est  la  forme  dont  on  s'est  seruy, 
dans  vne  cérémonie  qui  s'est  passée 
pendant  que  i'escriuois  ce  que  dessus, 
à  l'occasion  d'vne  femme  malade,  qui 
selon  l'vn  de  ses  désirs,  fut  dansée 
d'vne  danse  particulière  trois  heures  du- 
rant, par  cinquante  personnes.  On  a 
esté  trois  iours  à  se  préparer  à  ceste 
danse,  et  le  iour  qu'elle  s'est  faite,  les 
Capitaines  firent  plus  de  cinq  criées  pu- 
bliques, tantost  pour  aduertir  qu'on 
commençast  à  se  lauer  le  corps,  tantost 
que  l'on  se  graissast,  tantost  que  l'on  se 
parast  d'vne  parure,  et  puis  d'vne  autre. 
En  tin  vous  eussiez  dit  que  le  feu  estoit 
au  bourg,  et  que  tout  alloit  estre  con- 
sommé. La  dernière  criée  se  fit,  pour 
exciter  tout  le  monde  à  s'y  trouuer,  et 
d'entrer  auparauant  l'arriuée  de  ceux 
qui  deuoient  danser;  deuant  lesquels 
vint  vn  Capitaine  qui  apportant  le  reste 
des  désirs  de  la  malade,  fit  sa  clameur 
en  la  forme  que  nous  venons  de  dire, 
suiuit  vn  peu  après  la  compagnie  des 
danseurs  hommes  et  femmes,  à  la  teste 
de  laquelle  marchoient  deux  maistres 
de  cérémonie  chantants,  et  la  Tortue  en 
main,  de  laquelle  ils  ne  cessoient  de 
iouer.  Cette  tortue  n'est  pas  vne  véri- 
table tortue,  il  n'y  a  que  l'escaille  et  la 


peau,  disposez  à  faire  vne  espèce  de 
tambour,  dans  lequel  iettans  certains 
petits  noyaux,  ils  s'en  font  vn  instru- 
ment semblable  à  celuy  dont  se  seruent 
quelques  enfants  en  France,  pour  ioûer. 
Il  y  a  ie  ne  sçay  quoy  de  mystérieux 
dans  ceste  apparence  de  tortue,  à  la- 
quelle ces  peuples  attribuent  leur  ori- 
gine. Nous  sçaurons  auec  le  temps  ce 
qui  en  est. 

Ces  maistres  de  cérémonie  se  mettent 
tantost  à  la  teste  de  la  malade,  qui  est 
au  milieu  de  la  cabane,  et  tantost  se 
diuisant,  l'vn  demeurant  à  la  teste,  et 
l'autre  allant  aux  pieds.  Tous  les  au- 
tres qui  dansent  font  vne  espèce  d'ouale, 
et  ne  cessent  de  tourner  à  l'entour  de 
la  malade,  tant  que  les  maistres  de  la 
cérémonie  chantent  et  ioiient  de  la 
tortue.  Il  ne  sembloit  pas  qu'on  y  peust 
apporter  plus  de  soin  et  de  mystère,  et 
qu'il  fust  possible  d'y  auoir  plus  d'appli- 
cation, que  celle  que  chacun  auoit  à 
bien  iouer  son  personnage  ;  et  cepen- 
dant la  malade  ne  se  plaignit  d'autre 
chose,  sinon  qu'on  n'auoit  pas  gardé 
toutes  les  formes,  et  qu'elle  n'en  gue- 
riroit  pas,  comme  en  effect  elle  empira. 

Cinq  ou  six  iours  après,  elle  se  fait 
porter  en  vn  autre  bourg,  où  elle  a  esté 
dansée  et  redansée  derechef,  auec  aussi 
peu  de  succez  et  le  mesme  mesconten- 
tement  de  sa  part.  Retournée  qu'elle  a 
esté  icy,  on  a  recommencé  à  luy  ordon- 
ner de  pareils  remèdes,  et  entr'autres 
force  festins  de  Feu,  de  la  nature  des- 
quels a  esté  amplement  parlé  aux  précé- 
dentes Relations.  En  tin  au  milieu  de 
l'vne  de  ces  cérémonies,  ceste  panure 
malheureuse  a  misérablement  expiré, 
passant  d'vn  festin  de  feu,  à  vn  autre, 
mais  qui  a  bien  d'autres  mets  et  d'au- 
tres seruices,  et  pour  comble  de  mal- 
heur n'a  aucune  issue. 

Elle  estoit  fille  d'vn  Sauuage,  qui  est 
en  réputation  d'estre  vn  des  plus  riches 
et  des  plus  considérables  du  païs  en 
nombre  de  sorts,  dits  AscSandics  ou 
diables  familiers,  qui  y  soit;  et  qui  pour 
l'affection  qu'il  leur  portoit  voulut  que 
cette  sienne  fille  qu'il  cherissoit  vnique- 
ment  portast  le  nom  d'Asch8andic.  Ce 
barbare  fut  prié  de  prester  ces  sorts 

pourvue  cérémonie  du  jeu  de  Plat,  dont 
nous  parlerons  cy-apres.  Sa  fille  s'y  eu 
va,  où  se  liant  sur  les  th resors  de  son 
père,  elle  se  met  à  parier  comme  les 
autres  ;  comme  elle  estalloit  les  sorts,  la 
voila  surprise  de  la  maladie,  qui  lit  tant 
danser  de  monde,  et  dont  en  fin  elle 
mourut,  comme  nous  venons  de  dire. 
Tous  lesquels  mal-heurs  ne  sont  attri- 
bue/ à  autre  chose  qu'aux  défauts  et 
manquements  aux  formes  et  circonstan- 
ces des  cérémonies. 

C'est  la  plainte  ordinaire  des  Capi- 
taines que  tout  se  va  perdant,  à  faute 
de  garder  les  formes  et  coustumes  de 
leurs  ancestres.  Si  on  brusle  vn  pri- 
sonnier, et  que  la  jeunesse  là  dedans 
soit  insolente,  vn  vieillard  se  met  à  crier 
ettempester,  qu'on  ioueà  perdre  le  pais, 
que  c'est  vue  affaire  d'importance,  et 
qu'on  n'y  procède  pas  assez  sérieuse- 
ment. Si  on  ressuscite  vn  Capitaine,  ou 
pour  mieux  dire,  son  nom,  quand  on  vient 
à  chanter  la  chanson  des  morts,  si  deux 
femmes  ne  sont  entrées  pour  donner  le 
ton,  tout  est  perdu,  et  on  ne  s'attend  à 
voir  que  testes  cassées  sous  vn  tel  Capi- 
taine qui  prend  le  nom. 

Bref,  c'est  la  seruitude  et  i'esclauage 
le  plus  estrange  qu'on  se  puisse  imagi- 
ner ;  et  iamais  galérien  ne  craignit  tant 
de  manquera  son  deuoir,  que  ces  peu- 
ples ont  de  frayeur  de  faillir  à  la  moin-' 
dre  des  circonstances  de  toutes  leurs 
malheureuses  cérémonies,  s'ensuiuant 
de  ce  défaut  non  seulement  la  priuation 
de  ce  qu'ils  attendoient,  mais  encore 
punition  sensible  que  le  diable  pour  ce 
snict  exerce  sur  ces  panures  malheu- 
reux. Les  plus  judicieux  d'entr'eux 
aduoiient  franchement  leur  misère,  et 
disent  nettement  que  les  seuls  démons 
sont  les  véritables  maistres  du  pais  ; 
<jùe  ce  sont  eux  qui  règlent  et  ordon- 
nent tout,  soit  en  songe,  soit  autrement; 
qu'ils  voyent  bien  cela,  mais  qu'il  n'y  a 
point  de  remède  ;  qu'ils  ont  tousiours 
vescu  de  la  sorte,  et  qu'il  n'y  a  appa- 
rence ny  moyen  de  viurc  d'autre  ma- 
nière, autrement  que  tout  seroit  perdu. 

Les  Capitaines  et  anciens  disent,  que 
s'ils  auoient  entrepris  ce  changement, 
ils  verroient  bien  tost  leurs  bourgs  aban- 


donnez, et  que  chacun  infailliblement 
se  retireroit  où  il  verroit  les  coustumes 
du  païs  obseruées,  et  où  il  trouueroit 
les  remèdes  ordinaires  de  leurs  mala- 
dies. Cet  article  est  le  prétexte  que 
prennent  quelques-vus  de  ces  plus  an- 
ciens  et  Capitaines,  pour  ne  se  pas  en- 
core rendre  aux  semonces  du  saint 
Esprit.  Celuy  qui  leur  frappe  si  sonnent 
l'oreille,  ouurira  la  porte  du  cœur  quand 
il  luy  plaira. 

Outre  les  Ondinoncs  ou  Désirs  dont 
nous  venons  de  parler,  dictez  par  le  dé- 
mon qui  apparoist  sous  quelque  forme 
empruntée,  il  y  a  d'autres  secrets  et 
désirs  moins  considérables  qui  viennent 
de  certains  songes,  dont  ils  croient  leurs 
démons  les  autheurs,  ausquels  ils  n'o- 
sent refuser  d'obeïr,  à  moins  que  de 
s'exposer  à  vn  danger  de  quelque  grand 
malheur.  Les  plus  considérables  pour 
le  jugement  et  l'expérience  d'entre  nos 
Chrestiens,  nous  ont  donné  à  entendre 
qu'il  ne  se  fait  quasi  dans  le  païs  au- 
cune danse  ny  festin  qui  ne  vienne  de  ce 
mesme  principe  du  démon  :  d'où  vient 
qu'on  y  lient  toutes  ces  choses  pour  si 
augustes,  que  nous  n'en  ferions  pas  da- 
uantage  pour  les  choses  les  plus  sainctes 
et  sacrées  de  nos  mystères. 

S'il  arriue  quelquefois  que  les  enfans 
se  veulent  resiouïr  et  danser  quelques- 
vnes  des  danses  qu'ils  ont  veu  danser  à 
leurs  cérémonies,  aussi  tost  on  les  tanse, 
et  reprend-on  fort  rudement,  comme 
si  en  France  on  voyoil  quelques  person- 
nes profaner  vne  chose  saincte,  qui  ne 
doit  auoir  autre  vsage  que  celuy  auquel 
elle  est  consacrée. 

Que  dire  là  dessus  à  nos  pauures  Chre- 
stiens, quand  ils  demandent  s'ils  pour- 
ront assister  aux  festins,  qui  sont  les 
seuls  repas  extraordinaires  du  païs  ? 
tout  le  meilleur  poisson  et  la  chair  ne 
se  mangeant  ordinairement  qu'à  tels  fe- 
stins ;  où  en  outre  pour  le  plus  soutient, 
on  exige  des  assistons,  des  présents  et 
des  cérémonies,  qu'on  a  bien  de  la  peine 
d'excuser  d'hommage  rendu  à  ce  cruel 
tyran  etvsurpateurde  l'empire  de  Dieu  ; 
voire  mesme  que  plusieurs  à  ces  festins 
semblent  de  véritables  sacrifices,  sur 
tout  quand  il  s'agit  d'vn  chien  qui  se 

tue  et  se  mange  particulièrement  en 
quelques  rencontres,  auec  telles  circon- 
stances et  cérémonies,  qu'il  ne  semble 
pas  qu'on  en  puisse  faire  vn  autre  ingé- 
nient. Mais  ce  n'est  pas  maintenant 
dequoy  il  est  question,  venons  à  d'autres 
histoires. 

Yne  femme,  natifue  de  ce  bourg,  mais 
mariée  dans  vn  autre  prochain  nommé 
AngStenc,  sortant  vue  nuict  de  sa  ca- 
bane auec  vne  sienne  petite  fille  entre 
ses  bras,  au  temps  que  l'on  faisoit  dans 
le  bourg  vnefeste  semblable  à  celle  que 
ie  m'en  vay  raconter,  vit  en  vu  in- 
stant, dit-elle,  la  Lune  fondre  sur  sa 
teste,  qui  aussi  tost  luy  parut  comme 
vne  belle  grande  femme,  tenant  vne 
petite  fille  semblable  à  la  sienne  entre 
ses  bras. 

le  suis,  luy  dit  ce  spectre,  l'immor- 
tel seigneur  gênerai  de  ces  contrées,  et 
de  ceux  qui  y  habitent  :  en  foy  dequoy 
ie  veux  et  ordonne,  que  de  tous  les 
quartiers  de  mon  domaine  ceux  qui  y 
habitent  t'offrent  des  présents,  qui  soient 
du  creu  de  leur  pais  :  des  Khiononta- 
terons  ou  îsalion  du  petun,  du  petun  ; 
des  AttiSandarons  ou  Nation  neutre,  des 
robes  d'8tay  ;  des  Askic8aneronons  ou 
Sorciers,  vne  ceinture  et  chausses,  auec 
leur  ornement  de  porcs-espics  ;  des 
Ehonkeronons  ou  de  ceux  de  l'isle,  vue 
peau  de  cerf.  Et  continue  ainsi  à  luy 
nommer  quelques  autres  nations,  dont  il 
vouloit  que  de  chacune  on  luy  fist  quel- 
que présent,  et  entr'autres  nomma  les 
François  qui  habitoient  en  ce  pais, 
comme  nous  dirons  incontinent. 

La  solemnité  qui  se  fait  maintenant 
dans  le  bourg,  adiousle  ce  Démon,  m'est 
fort  agréable  ;  et  ie  prétends  bien  que 
l'on  en  fasse  plusieurs  semblables  dans 
tous  les  autres  endroits  et  bourgs  du 
pays.  Au  reste,  luy  dit-il,  ie  t'ayme  ; 
et  en  ceste  considération  ie  veux  que 
doresnauant  tu  me  sois  semblable,  et 
que  comme  ie  suis  tout  de  feu,  que  tu 
sois  aussi  au  moins  en  couleur  de  feu.  Et 
là  dessus  luy  ordonne  vn  bonnet  rouge, 
vne  plume  rouge,  vne  ceinture,  chaus- 
ses, souliers  et  le  reste  de  ses  veste- 
mens  auec  leurs  ornemens,  rouges  ;  qui 
est  en  elfet  l'appareil,  auec  lequel  elle 


parut  dans  la  cérémonie  qui  fut  faite  en 
suite  à  son  occasion. 

Ceste  pauure  créature  retourne  en  sa 
cabane,  et  aussi  tost  qu'elle  y  est  arri- 
uée,  la  voila  parterre  auecvn  tournoye- 
ment  de  teste  et  vne  contraction  de 
nerfs,  qui  fit  iuger  qu'elle  estoit  ma- 
lade d'vne  maladie  dont  le  remède  est 
vne  cérémonie,  qui  en  la  langue  de  nos 
barbares  s'appelle  OnonhSaroia  ou  lour- 
noyement  de  teste,  mot  pris  du  pre- 
mier symptôme  de  ceste  maladie  ouplus- 
tost  belle  superstition.  La  malade  fut 
confirmée  en  ceste  créance,  ne  voyant 
en  songe  qu'allées  et  venues,  et  clameurs 
par  sa  cabane  ;  ce  qui  la  fit  résoudre  de 
demander  au  public  qu'on  luy  celebrast 
ceste  feste. 

Sa  deuotion,  ou  plustost  celle  du  diable, 
pour  nous  faire  dépit  et  trauerser  les 
affaires  du  Christianisme  qui  estoient  en 
leur  premier  lustre  et  esclat,  la  porta  à 
s'adresser  à  ce  bourg  icy  où  nous  som- 
mes crOssonane  ou  Résidence  de  la  Con- 
ception, d'où,  comme  nous  auons  dit, 
elle  estoit  natifue.  On  vient  donc  de  sa 
paît  en  faire  la  proposition  aux  Capi- 
taines, qui  aussi-tost  assemblent  le  con- 
seil, où  il  fut  déclaré  que  ceste  affaire 
estoit  vne  de  celles  qui  esloient  des  plus 
importantes  pour  le  bien  du  pais,  et 
qu'il  falloit  bien  se  donner  de  garde  de 
manquer  en  telle  occasion  de  donner 
tout  contentement  et  satisfaction  à  la 
malade. 

Le  lendemain  matin  on  publie  l'af- 
faire par  le  bourg,  et  exhorte-on  puis- 
samment qu'on  eust  à  aller  prompte- 
ment  quérir  la  malade,  et  à  se  préparer 
à  la  feste.  On  y  court  plustost  que  d'y 
aller,  de  sorte  que  sur  le  midy  la  voila 
qu'elle  arriue,  ou  plustost  qu'on  la  porte 
sur  les  espauies,  dans  vne  certaine  espèce 
de  hotte,  auec  vn  conuoy  de  vingt-cinq 
ou  trente  personnes  qui  se  tuoient  cle 
chanter. 

Yn  peu  deuant  qu'elle  arriuast,  on 
assemble  le  conseil  gênerai,  auquel  nous 
fusmes  inuitez.  Trois  de  nos  Pères  s'y 
en  vont  sans  sçauoir  dequoy  il  estoit 
question.  D'abord  on  leur  donne  à  en- 
tendre qu'on  auoit  désiré  de  nous  voir 
en  ce  conseil,  pour  sçauoir  nostre  aduis 

sur  la  proposition  qu'vne  telle  malade 
auoit  faite,  et  ce  que  nous  en  pensions. 
La  response  et  substance  fut  qu'ils  ne 
pouuoient  faire  vue  plus  raauuaise  af- 
faire pour  le  pais:  que  c'estoient  des 
hommages  qu'ils  continuoient  de  rendre 
aux  malins  esprits,  desquels  par  consé- 
quent iis  confirmoient  de  plus  en  plus 
l'empire  sur  eux  et  sur  le  pais,  et  qu'il 
ne  leur  pouuoit  arriuer  que  malheur, 
continuant  de  seruir  vu  si  mauuais 
maistre. 

Le  principal  Capitaine,  qui  sous  main 
dirigeoit  toute  l'affaire,  homme  adroit 
et  délié  si  iamais  la  terre  en  porta,  au  lieu 
de  parler  à  propos  de  ce  que  nous  auions 
dit,  s'adresse  à  toute  l'assemblée,  et 
se  met  à  crier  :  Courage  doncieuncsse, 
courage  femmes,  courage  mes  frères, 
rendons  à  nostre  pais  ce  seruice  si  né- 
cessaire et  important,  suiuant  les  cou- 
stumes  de  nos  anecslres.  Et  continué 
vu  grand  discours  de  mesme  air  et  ac- 
cent; puis  d'vne  voix  vn  peu  plus  basse, 
s'adressant  à  ceux  qui  estoient  à  I'en- 
tour  de  luy  :  C'est,  dit*il,  le  conseil  que 
i'auois  donné  à  mes  nepueux  les  Fran- 
çois, l'Automne  passé  :  vous  verrez  cet 
Hyuer,  leur  disois-ie,  plusieurs  choses 
qui  vous  déplairont,  des  OnonhSaroia, 
des  Staerohi  et  semblables  cérémonies; 
ne  dites  mot  ie  vous  prie,  leur  disois-ie, 
ne  faites  pas  semblant  de  voir  ce  qui  se 
passera,  auec  le  temps  cela  pourra  chan- 
ger. On  nous  a  dit  autrefois  aux  Trois 
Kiuieres  et  à  Québec,  adiousta-il,  que 
pourueu  que  dans  quatre  ans  l'on  creust, 
c'estoit  assez. 

Comme  il  continuoit  semblables  dis- 
cours, entrent  les  députez  de  la  part  de 
la  malade,  qui  venoient  signifier  son  ar- 
riuée  au  conseil,  et  dire  de  sa  part  qu'on 
luy  enuoyast  deux  hommes  et  deux  filles 
parées  de  robes  et  de  colliers  de  telle  et 
telle  façon,  auec  tels  et  tels  poissons  et 
présents  en  main  ;  et  ce  pour  apprendre 
de  sa  propre  bouche  ses  désirs,  et  ce 
qu'il  luy  falloif  pour  sa  guerison  :  aussi 
tost  proposé,  aussi  tost  exécuté. 

Deux  hommes  donc  et  deux  filles  s'en 
vont  chargez  de  tout  ce  que  la  malade 
auoit  désiré,  et  retournèrent  aussi-tost 
nuds  d'vn  costé  comme  la  main,  excepté 


le  brayé,  tout  ce  qu'on  auoit  porté, 
estant  demeuré  à  la  malade  ;  niais  de 
l'autre  chargez  de  demandes  qui  estoient 
les  importantes,  et  celles  dont  l'accom- 
plissement deuoit  commencer  le  re- 
couurement  de  sa  santé,  ce  qu'on  luy 
auoit  porté  ne  passant  que  pour  compli- 
ment et  agreenient  (h;  son  arriuée.  Les 
députez  donc  déclarent  vingt-deux  pré- 
sents qu'elle  desiroit  qu'on  luy  fist,  qui 
estoient  ceux  que  le  diable  luy  auoit 
speciliez  en  son  apparition,  ainsi  que 
nous  anons  dit  vn  peu  auparauant.  L'vn 
estoit  six  chiens  d'vne  certaine  façon  et 
couleur.  Yn  autre  estoit  cinquante  pains 
de  petun.  Yn  autre,  vn  grand  canot; 
et  ainsi  du  reste,  et  entr'autre  fut  nom- 
mée vnc  couuerture  bleue,  mais  auec 
ceste  circonstance,  qu'il  falloit  qu'elle 
appartînt  à  vn  François. 

Le  rapport  fait  par  les  députez,  les 
Capitaines  se  mettent  à  exhorter  tout  le 
monde  de  satisfaire  promptement  aux 
désirs  de  la  malade,  leur  représentant 
et  inculquant  sans  cesse  l'importance 
d'vne  telle  affaire.  On  s'y  eschauffe  de 
la  sorte,  que  deuant  que  nos  Pères  fus- 
sent sortis  de  l'assemblée,  on  auoit  desia 
fourny  quinze  de  ces  présents. 

On  attaque  cependant  nos  Pères  à  di- 
uerses  occasions  et  reprises,  et  les  ex- 
horte-on de  ne  pas  espargner  au  moins 
ce  qui  les  regardoit  et  dependoit  d'eux. 
Nos  Pères  à  cela  respondent  qu'on  se 
mocque  de  nous  et  que  si  c'est  pour  ce 
suiet  qu'on  nous  a  appeliez  au  conseil, 
que  la  malade  s'en  peut  bien  retourner, 
si  sans  nostre  contribution  et  nostre 
hommage  rendu  au  diable  et  à  ses  or- 
donnances elle  ne  peut,  guérir. 

Nonobstant  cela,  vue  demie  heure 
après  que  nos  Pères  furent  retournez  à 
la  cabane,  vn  Capitaine  y  vint  de  la  part 
du  conseil,  pour  nous  dire  que  tout 
estoit  fourny,  excepté  la  couuerture 
qu'on  attendoit  de  nous,  suiuant  le  désir 
de  la  malade.  Ceste  recharge  n'eut  au- 
tre response,  sinon  qu'en  cas  qu'on  ne 
voulust  pas  passer  outre  en  ceste  céré- 
monie, qui  n'estoit  encore  qu'à  son  com- 
mencement, et  qu'on  voulust  renuoyer 
la  malade  d'où  elle  estoit  venue,  qu'en 
ce  cas  nous  ferions  volontiers  au  public, 

présent  d'vne  couuerture,  ou  de  quel- 
que autre  chose  de  plus  grande  valeur. 

Voila  la  première  cérémonie  de  la 
feste.  le  luy  eusse  volontiers  donné  le 
nom  de  premier  acte,  si  i'eusse  peu 
estre  asseuré  de  la  catastrophe  de  toute 
l'affaire,  pour  le  qualifier  selon  son 
espèce  ;  ce  terme  toutefois  nous  seruira 
doresnauant. 

Le  second  acte  donc,  ou  la  seconde 
cérémonie  de  ceste  feste,  fut  que  tous 
les  présents  estans  fournis  et  portez  à 
la  malade,  auec  les  formes  ordinaires 
dont  nous  auons  parlé  cy-deuant,  sur  le 
soir  on  fit  vn  cry  public,  pour  aduertir 
toutes  les  cabanes  et  toutes  les  familles 
de  tenir  leurs  feux  allumez  et  les  places 
de  part  et  d'autre  toutes  disposées  pour 
la  première  visite  que  la  malade  y  de- 
uoit  faire  sur  le  soir. 

Le  Soleil  donc  estant  couché,  au  son 
de  la  voix  des  Capitaines  qui  redoubloient 
le  cry,  on  attise  les  feux,  et  les  entre- 
tient-on auec  grand  soin  ;  la  malade 
faisant  recommander  par  tout,  qu'on 
les  fasse  les  plus  grands  et  les  meilleurs 
qui  se  pourra,  et  que  celaseruiroit  beau- 
coup à  son  soulagement. 

L'heure  venue  qu'il  luy  fallut  partir, 
ses  nerfs,  ce  dit-on,  se  desserrèrent,  et 
la  liberté  de  marcher  mieux  qu'aupara- 
uant  luy  fut  rendue,  mais  il  semble  plus 
asseuré  que  cela  ne  se  fit  qu'après  auoir 
passé  par  quelques  feux,  ce  qui  est  l'or- 
dinaire ;  quoy  que  c'en  soit,  deux  Sau- 
uages  se  tinrent  tousiours  à  ses  costez, 
pendant  sa  promenade,  luy  soustenans 
chacun  vue  main;  et  elle  ainsi  appuyée, 
marcha  au  milieu  des  deux,  et  s'en  alla 
par  toutes  les  cabanes  du  bourg. 

Dans  les  cabanes  des  Sauuages,  qui 
sont  en  longueur  et  en  façon  comme  des 
berceaux  de  jardins,  les  feux  sont  au 
beau  milieu  de  la  largeur,  et  plusieurs 
feux  dans  la  longueur  selon  le  nombre 
des  familles  et  la  grandeur  de  la  ca- 
bane, distans  ordinairement  de  deux  à 
trois  pas.  C'est  par  le  milieu  des  ca- 
banes et  par  conséquent  par  le  beau  mi- 
lieu des  feux  que  passa  et  marcha  la 
malade  pieds  et  jambes  nues,  c'est  à 
dire,  par  plus  de  deux  et  trois  cent  feux, 
sans  se  faire  aucun  mal,  voire  se  plai- 


gnant continuellement  du  peu  de  feu 
qu'elle  trouuoit,  qui  ne  la  soulageoit 
point  contre  le  froid  qu'elle  sentoit  aux 
pieds  et  aux  iambes.  Ceux  qui  luy  sous- 
tenoient  les  mains  passèrent  aux  deux 
costez  du  feu,  et  l'ayant  conduite  de  la 
sorte  par  toutes  les  cabanes,  ils  la  ra- 
menèrent au  lieu  d'où  elle  estoit  partie, 
sçauoir  en  la  cabane  où  elle  auoit  sa 
retraicte,  et  ainsi  se  finit  le  second 
Acte. 

Suiuit  le  troisiesme,  qui  selon  les 
formes  et  coustumes  consiste  en  vne 
manie  générale  de  tous  ceux  du  bourg, 
qui  excepté  peut- estre  quelques  Vieil- 
lards, se  mettent  à  courir  par  tout  où  a 
passé  la  malade,  matachiez  où  barbouil- 
lez à  leur  mode,  auec  des  deformitez 
espouuantables  de  visage,  à  l'enuy  les 
vns  des  autres,  faisant  par  tout  vn  tinta- 
marre et  des  extrauagances  telles,  que 
pour  les  exprimer  et  les  mieux  donner 
à  entendre,  ie  ne  sçay  si  ie  les  dois  com- 
parer ou  à  nos  mascarades  les  plus  ex- 
trauagants,  dont  on  ait  oûy  parler,  ou 
aux  bacchantes  des  anciens,  ou  plustost 
aux  furies  d'Enfer.  Ils  entrent  donc 
par  tout,  et  ont  pendant  le  temps  de  la 
feste  sur  tout  les  soirs  et  les  nuicts  des 
trois  iours  qu'elle  dure,  liberté  de  tout 
faire,  sans  qu'on  leur  ose  rien  dire. 
S'ils  trouuentdes  chaudières  sur  le  feu, 
ils  les  renuersent,  cassent  les  pots  de 
terre,  assomment  les  chiens,  jettent  le 
feu  et  les  cendres  par  tout  si  bien  et  si 
beau  que  souuent  les  cabanes  et  les 
bourgs  entiers  en  bruslent.  Mais  le 
point  estant,  que  tant  plus  on  fait  de 
bruit  et  de  tempeste,  tant  plus  la  per- 
sonne malade  en  ressent  de  soulage- 
ment, on  ne  se  soucie  de  rien  ;  et  cha- 
cun se  tuë  à  faire  pis  que  son  compa- 
gnon. 

Nos  cabanes  qui  sont  dans  les  bourgs, 
ne  sont  pas  exemptes  des  fruicts  d'vhe 
telle  feste.  La  porte  de  la  cabane  de  la 
Résidence  de  sainct  loseph  fut  brisée 
trois  fois  en  vne  pareille  cérémonie. 
Pour  ceste  résidence  icy  où  ie  suis,  de 
la  Conception,  nous  auons  esté  plus  en 
repos  pendant  telles  tempestes,  pour 
estre  esloignez  du  bourg  d'enuiron  vne 

portée  de  mousquet.     Yoila  quel  est  le 
troisiesme  acte,  venons  au  quatriesme. 
Le  soleil  du  lendemain  estant  leué, 
tout  le  monde  se  dispose  à  aller  dere- 
chef par  toutes  les  cabanes  où  la  malade 
a  passe,  et  particulièrement  en  celle  où 
elle  est  retirée,  et  ce  pour  proposer  à 
chaque  feu,   son  propre  et  particulier 
désir  ou  Ondinonc,  selon  que  chacun  en 
peut  auoir  eu  lumière  et  esclaircisse- 
ment  en  songe,  non  pas  toute  fois  ou- 
uertement,    mais  par   Enigmes.      Par 
exemple,  quelqu'vn  dira,  ce  que  ie  de- 
sire  et  que  ie  cherche,  c'est  ce  qui  porte 
vn  lac  dedans  soy,  et  par  cela  il  entend 
vne  courge  ou  calebasse.  Vn  autre  dira, 
ce  que  ie  demande  se  voit  à  mes  yeux, 
qui  seront  marquez  de  diuerses  cou- 
leurs, et  par  ce  que  le  mesme  mot  ïïu- 
ron  qui  signifie  œil,  signifie  aussi  de  la 
rassade,  on  a  entrée  à  deuiner  qu'il  en 
désire,  sçauoir  quelque  sorte  de  grains 
de  ceste  nature  et  de  diuerses  couleurs. 
Vn  autre  donnera  à  entendre  qu'il  de- 
sire  vn  festin  d'AndacSandet,   c'est  à 
dire  force  fornications  et  adultères.  Son 
Enigme  estant  deuinée,  on  ne  manque 
pas  de  personnes  qui  satisfont  à  son  dé- 
sir. 

le  ne  m'estonne  plus  que  Satan  ait  si 
fort  agréable  ceste  feste  et  solemnité, 
selon  qu'il  le  tesmoigna  à  ceste  panure 
malheureuse  créature  dont  il  s'agit  : 
puis  qu'en  icelle  toutes  les  facultez  in- 
térieures et  extérieures  semblent  trauail- 
ler  à  luy  rendre  vne  espèce  d'hommage 
et  de  reconnoissance.  Et  il  semble 
qu'entre  toutes  les  cérémonies  de  la 
feste,  il  fasse  vn  particulier  estât  de 
celle-cy,  où  l'esprit  mesme  trauaille  de 
la  sorte  à  son  occasion,  comme  il  se 
peut  voir  en  ce  qui  suit. 

Aussi  tost  donc  que  l'Enigme  est  pro- 
posée, aussi  tost  on  s'esuertuë  de  le  de- 
uiner ;  et  en  disant,  c'est  cela,  en  mesme 
temps  on  le  jette  à  la  personne  qui  de- 
mande et  propose  ses  désirs.  Si  c'est 
en  effet  son  mot,  elle  s'escrie  qu'on  l'a 
trouué,  et  là  dessus  c'est  vne  resioùis- 
sance  de  toute  la  cabane,  qui  se  met 
d'aise  à  frapper  contre  les  escorces,  qui 
sont  les  murailles  de  leurs  cabanes  ;  et 
en  mesme  temps,  la  malade  se  sent  sou- 

lagée,  et  ce  autant  de  fois  qu'on  trouue 
les  désirs  de  ceux  qui  les  ont  proposes 
par  Enigme.  Il  se  tronuadans  le  conseil 
qui  fut  tenu  pour  conclusion  de  ceste 
présente  cérémonie,  où  cela  s'examina 
selon  les  formes  et  coustumes,  que  cent 
Enigmes  auoient  esté  trouuées  ceste 
fois. 

Que  si  ce  que  l'on  deuine  n'est  pas  le 
mot  de  celuy  qui  a  proposé  l'Enigme,  il 
dit  qu'on  en  a  approché,  mais  que  ce  ne 
l'est  pas  ;  il  ne  laisse  pas  pour  cela 
d'emporter  ce  qu'on  luy  a  donné,  pour 
le  moustrer  par  les  autres  cabanes,  et 
par  là  leur  faire  voir  et  donner  mieux  à 
entendre  que  ce  n'est  pas  cela,  afin  que 
par  l'exclusion  de  plusieurs  choses  on 
ait  plus  d'entrée  à  dire  ce  que  c'est.  Il 
est  vray  qu'après  il  reporte  ce  qu'on  luy 
a  donné,  soit  qu'on  ait  en  fin  trouué  son 
désir,  soit  qu'on  ne  l'ait  pas  trouué,  ne 
reseruant  que  ce  qui  estoit  véritable- 
ment son  mot.  Quelques-vns  obseruent 
le  tout  fort  religieusement,  mais  ie  ne 
doute  point,  qu'il  ne  se  glisse  aussi  là 
dedans  beaucoup  de  frasque  et  de  fri- 
ponnerie. Tant  y  a  que  voila  le  4.  Acte, 
qui  auec  le  précèdent  recommence  tou- 
tes les  trois  nuicts  et  les  trois  iours  que 
dure  la  feste. 

Le  cinquiesme  ou  dernier  se  com- 
mence le  3.  iour.  Cela  consiste  en  vn 
second  voyage  ou  promenade  de  la  ma- 
lade par  les  cabanes  qui  ferme  toute  la 
feste,  et  ce  pour  proposer  son  dernier 
et  principal  désir,  non  pas  ouuertement, 
comme  elle  auoit  fait  d'abord  en  arri- 
uant,  mais  par  Enigme,  comme  les  au- 
tres ont  fait  les  iours  précédents.  C'est 
icy  où  le    diable  triomphe  et   fait  le 


maistre  et  le  seigneur  tout  de  bon.  Car 
premièrement,  ceste  pauure  malheu- 
reuse sortant  de  la  cabane  est  assistée 
de  nombre  de  personnes,  qui  la  suiuent, 
et  de  quelques-vns  qui  vont  deuant, 
tous  file  à  file  et  vn  à  vn  sans  dire  mot, 
auec  des  visages,  des  mines  et  des  con- 
tenances de  personnes  affligées  et  péni- 
tentes, et  sur  tout  la  malade  qui  pa- 
roist  seule  au  milieu,  et  dont  tous  les 
autres  deuant  et  derrière  sont  vn  peu 
esloignez  :  de  sorte  que  les  voyant  mar- 
cher comme  ils  marchent,  il  est  impos- 

sible  de  faire  vn  autre  iugement,  sinon 
que  ce  sont  personnes  qui  prétendent 
de  donner  de  la  compassion,  et  fléchir 
à  miséricorde  quelque  puissance  souue- 
raine  qu'ils  reconnoissent  estre  le  prin- 
cipe et  la  cause  du  mal  de  la  personne 
dont  il  s'agit,  et  de  la  volonté  duquel 
en  dépend,  à  leur  iugement,  la  conti- 
nuation ou  la  guerison,  et  en  effect  c'est 
cela  mesme. 

Or  il  ne  faut  pas  que,  pendant  que 
ceste  espèce  de  procession  dure,  pas  vn 
Sauuage  paroisse  au  dehors  des  cabanes  : 
de  sorte  que  de  si  loing  qu'on  en  voit, 
ceux  qui  assistent  le  malade,  se  tuent  de 
faire  des  signes  et  des  gestes,  qu'on  ait 
à  se  retirer  et  à  rentrer  au  dedans. 

Entrée  qu'est  la  malade  dans  les  ca- 
banes, c'est  à  raconter  sa  misère  d'vne 
voix  plaintiue  et  languissante,  donnant 
au  reste  à  entendre  que  sa  guerison  dé- 
pend de  la  satisfaction  à  son  dernier 
désir,  dont  elle  propose  l'Enigme.  Aussi 
tost  vn  chacun  s'applique  à  en  trouuer 
l'explication,  et  en  mesme  temps iettent- 
ils  à  la  malade  ce  qu'ils  ont  pensé  que  ce 
pouuoit  estre,  ainsi  que  nous  venons  de 
déclarer. 

Ceux  qui  assistent  la  malade  ramas- 
sent tout,  et  sortent  chargez  de  chau- 
dières, de  pots,  de  peaux,  de  robes,  de 
couuertes,  de  capots,  de  colliers,  cein- 
tures, chausses,  souliers,  de  bled,  de 
poisson,  bref  de  tout  ce  qui  est  dans  l'v- 
sage  des  Sauuages,  et  qui  leur  a  peu 
venir  en  pensée,  pour  arriuer  à  la  satis- 
faction du  désir  de  la  malade. 

Voila  ce  qui  paroist,  et  non  sans  grand 
fondement,  aux  yeux  esclairez  de  la  lu- 
mière de  la  foy,  de  véritables  trophées 
de  Satan,  ou  plustost  vne  cérémonie 
accomplie  de  foy  et  hommage  que  ces 
peuples  rendent  à  celuy  qu'ils  recognois- 
sent  pour  souuerain  maislre  et  Seigneur, 
d'où  ils  estiment  que  dépend  tout  leur 
bonheur  ou  malheur. 

En  fin  la  malade  fait  tant,  et  donne 
tant  et  tant  d'ouuertures  pour  l'expli- 
cation de  son  Enigme,  que  l'on  trouue 
son  mot.  Et  aussi-tost  voila  vne  cla- 
meur et  resioùissance  générale  de  tout 
le  monde  :  on  frappe  par  tout  contre  les 
escorces,  ce  ne  sont  que  congratulations 


qu'on  luy  fait,  et  de  sa  part  des  remer- 
ciemens  de  la  santé  qu'elle  a  recouurée. 
Elle  retourne  pour  ce  suiet  vne  troi- 
siesme  fois  par  toutes  les  cabanes  ;  après 
quoy  se  tient  le  dernier  conseil  gênerai, 
où  on  fait  rapport  de  tout  ce  qui  s'est 
passé,  et  entr'autres  du  nombre  des 
Enigmes  trouuées.  S'ensuit  le  dernier 
présent  de  la  part  du  public,  qui  con- 
siste à  parfournir  et  combler  le  dernier 
désir  de  la  malade,  par  dessus  ce  que 
celuy  des  particuliers  qui  l'aura  deuiné, 
aura  peu  donner  ;  et  là  se  termine  la 
cérémonie. 

Il  est  à  présumer  que  la  véritable  fin 
de  cest  Acte  et  sa  catastrophe  ne  sera 
autre  que  d'vne  Tragédie,  n'estant  pas 
la  coustume  du  diable  de  se  comporter 
autrement.  Toutefois  ceste  pauure  mal- 
heureuse s'est  trouuée  après  la  feste  plus 
soulagée  de  beaucoup  qu'auparauant, 
quoy  qu'elle  ne  fust  pas  entièrement 
libre  et  deliurée  de  son  mal  ;  ce  qui 
est  attribué  par  les  Sauuages  à  l'ordi- 
naire, au  defau  t  et  manquement  de  quel- 
que circonstance  et  perfection  de  la  cé- 
rémonie ;  ce  qui  entretient  ces  peuples 
dans  les  frayeurs  continuelles,  et  appli- 
cations si  exactes  aux  formes  et  particu- 
laritez  de  leurs  cérémonies. 

le  ne  sçay  si  selon  l'ordinaire  du  dia- 
ble, de  ne  s'abstenir  iamais  d'vn  mal 
que  pour  en  faire  vn  autre,  il  n'auoit 
pas  dessein  de  faire  mourir  en  contre- 
eschange,  la  petite  fille  de  ceste  femme, 
dont  nous  auons  parlé  au  commence- 
ment de  ceste  histoire. 

Tant  y  a  qu'après  la  feste  elle  deuint 
grandement  malade,  ce  qui  porta  celuy 
de  nos  Pères  qui  auoit  charge  de  la 
cabane  où  elle  estoit,  de  la  baptiser 
comme  en  extrémité  au  desceu  de  sa 
mère,  après  quoy  la  petite  fille  se  porta 
mieux  ;  nous  ne  sçauons  pas  toutefois 
au  vray  ce  qui  est  depuis  arriué,  soit  à 
la  mère,  soit  à  la  fille,  qui  sont  retour- 
nées à  leur  bourg. 

Pendant  la  maladie  de  la  fille,  vne 
bruslure  qui  luy  arriua,pour  laquelle  on 
cherchoit  quelque  remède,  ayant  donné 
accez  au  susdit  Père  au  feu  où  elle  estoit 
auec  sa  mère,  les  caresses  qu'on  fit  à 
à  la  fille,  appriuoisoient  l'esprit  de  la 

more  ;  de  sorte  que  le  Perc  tromia  en- 
trée suffisante  pour  l'aborder  et  luy 
l'aire  raconter  tout  ce  qui  s'estoit  passé. 
Ce  fut  de  sa  bouche  que  nous  eusmes 
la  confirmation  et  l'esclaircissement  de 
ce  que  dessus,  que  nous  auions  desia 
appris  d'ailleurs,  tant  pour  ce  qui  re- 
gardoit  ceste  histoire  particulière,  que 
pour  la  nature  de  la  maladie  en  soy,  et 
ce  par  des  personnes  qui  auoient  eu  le 
mesme  mal  et  qui  auoient  esté  guéries 
par  vn  semblable  remède.  Elle  nous 
apprit  toutefois  plusieurs  circonstances 
que  nous  ne  seau  ions  pas,  et  en  outre 
nous  dit,  que  le  diable  après  le  refus 
que  nous  luy  fismes  de  donner  la  cou- 
uerture  qu'il  auoit  ordonnée,  qu'on  nous 
demanda,  luy  estoit  apparu  de  nuict,  et 
luy  auoit  dit  que  nous  faisions  bande  à 
part,  et  que  partant  nonobstant  nostre 
refus,  elle  ne  lairroit  pas  de  guérir,  le 
reste  alloit  bien  ;  qu'au  reste,  dores- 
nauant  il  ne  nous  mettroit  plus  de  la 
partie. 

Si  cela  est,  ie  ne  sçay  pas  comme  il 
l'entend,  ou  si  c'est  vn  tour  du  mestier 
qu'il  a  exercé  dés  le  commencement  du 
monde,  Qui  mendax  est  ab  initio  ;  mais 
il  est  asseuré  que  depuis  ce  temps,  il 
n'a  pas  laissé  de  nous  faire  solliciter, 
soit  à  la  Résidence  de  sainct  Ioseph  en 
cas  pareil,  soit  icy  en  quelques  autres 
rencontres,  et  tousiours  auec  aussi  peu 
de  succez. 

Jl  faut  qu'à  ce  propos  ie  raconte  en 
passant  ce  qui  est  icy  arriué  pendant 
que  i'escriuois  ce  que  dessus.  Vn  Sau- 
uage  d'vn  bourg  voisin  est  entré  chez 
nous,  portant  derrière  soy  vn  pacquet 
d'vne  robe  de  castor,  disant  qu'il  la  ve- 
noit  traiter  pour  vne  couuerture,  ou 
quelque  autre  pièce  d'estoffe,  la  response 
a  esté,  qu'il  n'y  en  auoit  point  à  la  mai- 
son qui  fust  à  cest  vsage.  Helas,  dit-il, 
ie  n'en  demande  qu'vn  petit  morceau 
grand  comme  le  coude.  On  se  douta 
aussi  tost  qu'il  y  auoit  de  l'Ondinonc  : 
C'est  pour  quelque  personne  malade  ? 
luy  dit-on.  Helas  !  ouy,  respond-il,  i'ay 
vne  pauure  petite  fille  âgée  de  quatre 
ans  ou  enuiron,  qui  depuis  l'Automne 
dernier  est  dans  le  plus  piteux  estât  qui 
se  puisse  voir.    I'ay  fait  iusques  icy  tout 


ce  que  i'ay  peu,  pour  le  recouurement 
de  sa  santé.  En  tin  le  Sorcier  l'a  visi- 
tée pour  la  dernière  fois,  et  a  dit  que 
son  Ame  desiroit  ce  que  ie  suis  venu 
vous  demander,  et  qu'au  plus  tost  ie  vous 
vinsse  trouuer  pour  ce  suiet. 

Il  n'en  fallut  pas  dauantage.  Incon- 
tinent vn  de  nos  Percs  se  dispose  pour 
partir  auec  le  Sauuage,  et  aller  trouuer 
la  petite  fille  là  part  où  elle  seroit,  sous 
prétexte  de  luy  porter  quelque  douceur, 
qui  passe  icy  pour  médecine.  Il  y  va, 
la  trouue  telle  qu'on  auoit  dit,  la  baptise 
sans  faire  semblant  de  rien,  parcourt 
quelques  autres  cabanes  selon  leur  loi- 
sir, pour  voir  s'il  n'y  auoit  point  encore 
quelque  autre  proyeà  enleuer  des  mains 
de  Satan*.  Et  voila  d'ordinaire  ce  qu'il 
gaigne,  à  rechercher  de  nous  des  hom- 
mages et  des  reconnaissances  de  sa  sou- 
ueraineté  en  ces  contrées.  Cette  pauure 
petite  fille  est  morte  heureusement  quel- 
que temps  après. 

Ce  Loup  infernal  ne  gaigneroit  guerre 
dauantage  sur  les  ouailles  que  sur  les 
Pasteurs,  si  toutes  estoient  semblables 
à  Ioseph  Chi8atenh8a,  '  ce  braue  Néo- 
phyte, duquel  nous  auons  parlé  aux  Cha- 
pitres precedens.  Ce  bon  homme  nour- 
rit en  sa  cabane  vne  Brenesche,  qui  est 
vne  espèce  d'oye  sauuage,  qui  a  desia 
esté  ie  ne  sçay  combien  de  fois  l'Ondi- 
nonc ou  le  songe  de  tout  plein  de  per- 
sonnes, et  pour  laquelle  en  suite  auoir 
de  luy,  ie  ne  sçay  ce  qu'on  ne  luy  a  pas 
présenté.  Ce  n'est  pas  toutefois  ce  qui 
luy  a  donné  plus  de  peine,  que  de  refu- 
ser ceux  qui  se  sont  présentez  pour  la 
traiter,  mais  bien  dauantage  de  refu- 
ser à  ses  amis  qui  la  luy  ont  demandée 
pour  ce  suiet  iusques  à  l'importunité  : 
Mais  encore,  dit  sa  femme,  s'ils  nous  la 
demandoient,  sans  dire  que  c'est  l'On- 
dinnne,  mais  vous  diriez  qu'on  veut  que 
ce  soit  expressément  pour  cela,  ils  ne 
tiennent  rien  !  Plaise  à  Dieu  nous  don- 
ner plusieurs  familles  de  Barbares  sem- 
blables à  celle-là.  Mais  retournons  à 
nostre  histoire. 

Il  arriuc  quelque  fois,  que  le  diable 
en  ceste  grande  cérémonie  dont  nous 
venons  de  parler,  a  recommandé  entre- 
autres  choses  à  la  personne  malade,  de 

faire  maison  nouuelîe.  En  ce  cas,  il  ne 
faut  pas  qu'elle  retienne  chose  du  monde 
de  ce  qui  luy  appartient  :  elle  doit  donc 
donner  tout  ce  qu'elle  a,  à  mesme  que 
ceux  du  bourg  pendant  les  trois  iours, 
vont  proposer  leurs  désirs  par  les  ca- 
banes. Et  il  est  quelque  fois  arriué, 
que  pour  vn  seul  plat  de  bois  retenu  par 
affection  et  attache,  le  Diable  s'en  est  si 
fort  ressenty,  qu'outre  qu'il  n'a  pas  ac- 
cordé la  guerison,  il  a  marqué  en  songe 
à  la  personne  malade,  le  lieu  et  l'endroit 
où  elle  en  deuoit  mourir,  pour  auoir 
manqué,  en  ce  point,  d'obéissance  et  de 
déférence  à  ses  ordres  ;  ce  qui  en  effeet 
est  arriué. 

Yne  cérémonie  si  selemnelle,  nous 
porta  à  en  rechercher  la  source  et  l'ori- 
gine ;  et  nous  auons  trouué  par  le  rap- 
port des  anciens,  tant  de  ce  bourg,  que 
de  celuy  de  la  Résidence  de  sainct  lo- 
seph,  que  les  autheurs  tant  de  ceste 
feste,  que  de  toutes  les  autres  cérémo- 
nies du  païs,  et  nommément  des  danses 
nues  et  choses  semblables,  ne  sont  au- 
tres que  les  Démons. 

On  nomme  la  Nation  et  le  bourg  où 
cela  commença,  et  le  Capitaine  qui,  les 
ayant  apperceus  sur  vn  lac  passer  le 
temps  de  la  sorte,  les  pria  instamment 
d'aborder  à  son  Bourg,  et  leur  ensei- 
gner tous  ces  beaux  mystères  ;  ce  qu'a- 
près beaucoup  d'instance,  et  de  sacri- 
fices de  chiens,  que  ce  Capitaine  leur  fit,  i 
ils  s'accordèrent  en  fin. 

Or  nos  barbares  aduoùent  que  de  là 
s'ensuiuit  la  mort  du  Capitaine  et  la 
ruine  du  bourg,  et  après,  celle  de  toute 
la  Nation,  dont,  quelques  reliquats  à 
peine  restent  réfugiez  parmy  eux,  des- 
quels ils  ont  appris  plus  particulièrement 
toutes  les  cérémonies  de  ces  solemnitez. 
Toutes  fois  ils  asseurent  que  ceux  qui 
par  après  les  ont  practiquées,  s'en  sont 
bien  trouuez  ;  et  partant  que  les  mal- 
heurs de  mortalité  et  de  misère,  qui  les 
achemine  à  vne  pareille  fin,  ne  doiuent 
pas  estre  attribuez  à  cela,  comme  nous 
leur  disons  et  preschons  continuelle- 
ment, mais  à  nostre  demeure  parmy 
eux,  à  laquelle  seule  ils  s'en  prennent. 
Au  reste,  le  corps  des  Hurons  n'estant 
qu'vn  amas  de  diuerses  familles  et  pe- 


tites Nations,  qui  se  sontiointes  les  vnes 
aux  autres  pour  se  maintenir  contre 
leurs  ennemis  communs,  chacune  a  ap- 
porté ses  danses,  ses  coustumes  et  cé- 
rémonies particulières  toutes  émanées 
du  mesme  principe,  qui  se  sont  commu- 
niquées à  tout  le  païs,  et  qui  se  font  en 
suite  dependemment  du  songe  ou  de 
l'ondinonc  d'vn  chacun,  quand  il  est 
malade,  ou  par  l'ordonnance  du  Méde- 
cin du  païs,  ou  visiteur,  qu'on  a  eu  suiet 
de  nommer  Sorcier  ou  Magicien,  comme 
nous  pourrons  dire  cy-apres.  Et  telles 
affaires  s'appellent  chez-eux  Onderha, 
c'est  à  dire  la  terre  ;  comme  qui  diroit 
le  soustien  et  la  manutention  de  tout 
leur  Estât.  Voila,  nous  disent  les  an- 
ciens et  les  Capitaines,  ce  que  nous  ap- 
pelions affaires  d'importance. 

Pour  plusieurs  de  ces  superstitions  il 
y  a  des  Confrairies  instituées,  ausquelles 
et  particulièrement  aux  Maistres  d'i- 
celles  il  se  faut  adresser. 

Tous  ceux  qui  ont  esté  autrefois  le 
suiet  et  l'occasion  de  la  danse  ou  de  la 
feste,  sont  de  la  Confrairie,  ausquels 
après  leur  mort  succède  vn  de  leurs  en- 
fans  ;  quelques-vns  en  outre  ont  vn  se- 
cret ou  vn  sort  qui  leur  a  esté  déclaré 
en  songe  auec  la  chanson,  pour  s'en 
seruir  deuant  que  d'aller  par  exemple, 
au  festin  de  feu  ;  après  quoy  ils  manient 
le  feu  sans  s'offenser. 

Voicy  vne  histoire  qui  se  passa  pen- 
dant le  temps  de  cette  grande  cérémo- 
nie. Vn  des  ieunes  gens  du  bourg  des 
plus  considérables,  courant  l'vne  de  ces 
trois  nuicts,  et  faisant  l'enragé,  fit  ren- 
contre d'vn  spectre  ou  démon,  auec 
lequel  il  eut  quelque  parole  ;  ceste  ren- 
contre luy  renuersa  de  la  sorte  la  cer- 
uelle,  qu'il  tomba,  et  en  effet  en  deuint 
fol.  Le  remède  fut  de  tuer  prompte- 
ment  deux  chiens,  et  entr'autres  vn 
qu'il  cherissoit  vniquement,  dont  on  fit 
festin  ;  en  suite  dequoy  il  se  porta 
mieux,  et  en  fin  retourna  en  son  bon 
sens. 

Ce  ne  seroit  iamais  fait,  si  i'auois  en- 
trepris de  dire  tous  les  tenans  et  abou- 
tissans  de  ces  misères.  En  voila  assez 
de  cette  façon,  venons  à  d'autres  my- 
stères. 

Sur  le  milieu  du  mois  de  Mars,  la 
saison  de  pescheràla  Seine  estant  ve- 
nue, on  parla  de  la  marier  selon  la  cou- 
stume  du  pais  à  deux  ieunes  filles,  ou 
plustost  à  deux  enfants,  qui  n'eussent 
jamais  eu  connoissance  d'homme,  et 
en  suite  de  faire  les  nopces,ou  le  festin, 
auquel  selon  la  forme,  la  Seine  seroit 
au  milieu,  et  les  deux  ieunes  filles  au- 
près. C'est  là  où  on  exhorte  puissam- 
ment la  Seine,  à  prendre  bon  courage, 
et  de  faire  en  sorte  que  la  pesche  soit 
heureuse,  comme  a  esté  dit  plus  ample- 
ment aux  précédentes  relations. 

On  jetta  les  yeux  entr'autres  sur  vne 
de  nos  petites  Chrestiennes,  âgée  de 
quatre  ou  cinq  ans,  pour  estre  l'vne  des 
deux  mariées.  On  nous  en  donne  aduis: 
nous  voila  aussi  tost  à  la  recherche  du 
fond  de  l'affaire,  pour  aduiser  à  ce  que 
nous  auions  à  dire  là  dessus.  II  se 
trouue  donc  qu'il  y  a  quelques  années 
que  les  Algonquains,  qui  sont  peuples 
voisins  tres-intelligens  et  excellents  en 
toute  sorte  de  pesche,  y  estans  allez  en 
cette  saison,  pour  pescher  auec  la  Seine, 
du  commencement  ne  prirent  rien.  Sur- 
pris et  estonnez  d'vn  succez,  qui  leur 
estoit  si  extraordinaire,  ils  ne  sçauoient 
que  penser.  Là  dessus,  l'Ame,  le  Gé- 
nie ou  TOki  de  la  Seine,  car  nos  Sau- 
uages  l'appellent  de  toutes  ces  façons, 
leur  apparoist  en  forme  d'vn  grand 
homme  bien  faict,  tout  mescontent  et 
en  cholere,  qui  leur  dit  :  I'ay  perdu  ma 
femme,  et  ie  n'en  puis  trouuer  qui  n'ait 
cogneu  d'autres  hommes  deuant  moy  : 
voila  ce  qui  fait  que  vous  ne  réussissez 
pas,  et  ne  réussirez  iamais,  iusques  à  ce 
qu'on  m'ait  donné  contentement  sur  ce 
point. 

Les  Algonquains  là  dessus  tiennent 
conseil,  et  aduisent  que  pour  appaiser 
et  donner  satisfaction  à  la  Seine,  il  luy 
falloit  présenter  des  Filles  en  si  bas  âge, 
qu'il  n'eust  plus  de  suiect  de  se  plain- 
dre ;  et  que  pour  plus  grande  satisfa- 
ction, il  luy  en  falloit  présenter  deux 
pour  vne  :  ils  le  font  donc  en  la  manière 
que  i'ay  marqué  cy-dessus  dans  vn  fe- 
stin, et  aussi  tost  leur  pesche  réussit  à 
merueilles. 

Les  Ilurons  leurs  voisins  n'en  eurent 


pas  plus  tost  le  vent,  que  voila  vne  feste 
et  solemnité  instituée,  qui  depuis  a  tous- 
iours  duré,  et  se  célèbre  tous  les  ans  en 
ceste  mesme  saison.  Cela  estant,  ie 
laisse  à  penser  ce  que  nous  dismes  et 
conseillasmes  aux  parens  de  la  Fille. 
Mais  voicy  le  grief  :  car  toute  la  famille 
profitant  notablement  d'vn  tel  mariage, 
vne  partie  de  la  pesche  luy  reuenant 
l'année  qu'il  se  faict,  en  quoy  luy  estant 
deuë  et  affectée  en  considération  d'vne 
telle  alliance,  refuser  son  consentement 
à  vn  tel  mariage,  c'est  se  priuer,  et  fru- 
strer toute  vne  famille  de  la  plus  grande 
douceur  et  de  la  meilleure  rencontre 
qui  se  fasse  dans  le  pais. 

le  ne  sçay  si  Dieu  eut  agréable  de 
mettre  particulièrement  la  main  à  cette 
affaire,  pour  la  rompre  tout  à  fait  ;  tant 
y  a  que  la  cérémonie  ne  se  fit  ny  d'vne 
façon,  ny  d'autre. 

Vne  des  dernières  folies  qui  se  soit 
passée  en  ce  bourg  a  esté  à  l'occasion 
d'vn  malade  d'vn  bourg  voisin,  qui  pour 
sa  santé,  songea  ou  receut  l'ordonnance 
du  Médecin  du  pais,  qu'on  luy  fist  vn 
jeu  de  plat.  11  en  parle  aux  Capitaines, 
qui  aussi  tost  assemblent  le  conseil,  ar- 
restent  le  temps,  et  le  Bourg  qu'il  fal- 
loit aller  inuiter  pour  ce  suiect,  et  ce 
bourg  fut  le  nostre.  On  députe  de  là 
pour  en  venir  faire  icy  la  proposition  ; 
elle  est  agréée,  et  en  suite  on  se  prépare 
de  part  et  d'autre. 

Ce  ieu  de  plat  consiste  à  faire  sauter 
dans  vn  plat  de  bois  quelques  noyaux 
de  prunes  sauuages,  chacun  blanc  d'vn 
costé,  et  noir  de  l'autre,  d'où  s'ensuit 
perte  ou  gain  selon  les  loix  du  jeu. 

Il  est  hors  de  mon  pouuoir  de  repré- 
senter l'application  et  l'actiuité  de  nos 
Barbares  à  se  préparer,  et  à  rechercher 
tous  les  moyens  et  les  augures  de  quel- 
que bonheur  et  succez  en  leur  ieu.  Us 
s'assemblent  les  nuicts,  et  les  passent 
partie  à  remuer  le  plat  et  à  reconnoistre 
qui  a  la  meilleure  main,  partie  à  estal- 
ler  leurs  sorts,  et  à  les  exhorter.  Sur 
la  fin  ils  se  mettent  à  dormir  dans  la 
mesme  cabane,  ayants  au  préalable 
ieusné,  et  s'estans  abstenus  quelque 
temps  de  leurs  femmes,  le  tout  pour 
auoir  quelque  songe  fauorable,   et  le 

matin  c'est  à  raconter  ce  qui  s'est  passé 
la  nuict. 

En  fin  on  assemble  tout  ce  qu'on  a 
songé  qui  pourroit  apporter  bon-heur,  et 
en  remplit-on  des  sacs  pour  porter.  On 
recherche  en  outre  par  tout,  ceux  qui 
ont  des  sorts  propres  pour  le  jeu,  ou  des 
AscSandics  ou  diables  familiers,  pour 
assister  celuy  qui  tient  le  plat/ et  estre 
le  plus  proche  de  luy,  lors  qu'il  le  re- 
muera. S'il  y  a  quelques  vieillards  dont 
la  présence  soit  recogneuë  efficace  à 
augmenter  la  force  et  la  vertu  de  leur 
sort,  on  ne  se  contente  pas  de  porter 
leurs  sorts,  mais  encore  les  charge-on 
quelque  fois  eux  mesmes  sur  les  espaules 
des  ieunes  gens,  pour  les  porter  au  lieu 
de  l'assemblée.  Et  d'autant  que  nous 
passons  dans  le  pais  pour  maistres  sor- 
ciers, on  ne  manque  pas  de  nous  auer- 
tir,  de  nous  mettre  en  prières  et  faire 
force  cérémonies  pour  les  faire  gaigner. 

On  n'est  pas  plus  tost  arriué  au  lieu 
de  l'assignation,  que  chaque  party  se 
range  de  costé  et  d'autre  de  la  cabane, 
et  la  remplissent  depuis  le  haut  iusques 
en  bas,  dessus  et  dessous  les  Andichons, 
qui  sont  escorces  faisant  comme  vn  ciel 
de  lict,  ou  couuerture  respondant  à  celle 
d'en  bas  collée  sur  terre,  sur  laquelle  on 
se  couche  la  nuict.  Il  s'en  met  sur  les 
perches  couchées  et  suspendues  le  long 
de  la  cabane.  Les  deux  joueurs  sont 
au  milieu,  auec  leurs  assesseurs  qui 
tiennent  les  sorts.  Chacun  de  ceux  qui 
sont  à  l'assemblée,  parie  contre  quel- 
qif  autre,  ce  qu'il  veut ,  et  on  commence 
le  ieu. 

C'est  pour  lors  que  tout  le  monde  se 
met  à  prier  ou  marmotter  ie  ne  sçay 
quelles  paroles,  auec  des  gestes  et  des 
empressemens  de  mains,  d'yeux  et  de 
tout  le  visage,  le  tout  pour  attirer  à  soy 
le  bonheur,  et  exhorter  leurs  Démons 
de  prendre  courage  et  de  ne  se  pas  lais- 
ser tourmenter. 

Quelques-vns  sont  députez  pour  faire 
des  exécrations  et  des  gestes  tout  con- 
traires, à  dessein  de  repousser  le  mal- 
heur de  l'autre  costé,  et  en  faire  peur  au 
Démon  du  parti  contraire. 

Ce  jeu  s'est  ioûé  cet  Hyuer  plusieurs 
fois  par  tout  le  pais  ;  mais  ie  ne  sçay 


comment  il  est  arriué  que  ceux  des 
bourgs  où  nous  auons  des  Résidences  y 
ont  tousiours  esté  malheureux  au  der- 
nier point  ;  et  tel  bourg  y  a  perdu  trente 
colliers  de  pourcelaine,  chacun  de  mille 
grains,  qui  est  en  ce  pais,  comme  si 
vous  disiez  en  France  cinquante  mille 
perles  ou  pistoles.  Mais  ce  n'est  pas 
tout,  car  espérants  tousiours  regaigner 
ce  qu'ils  ont  vne  fois  perdu,  ils  ioûent 
sacs  à  petun,  robes,  souliers  et  chaus- 
ses, en  vn  mot  tout  ce  qu'ils  ont.  De 
sorte  que  si  le  malheur  leur  en  veut, 
comme  il  est  arriué  à  ceux-cy,  ils  re- 
uiennent  à  la  maison  nuds  comme  la 
main,  ayans  quelquefois  perdu  iusques 
à  leur  bravé. 

Jls  ne  s'en  vont  pas  toutesfois  deuant 
que  le  malade  les  'ait  remerciés  de  la 
santé  qu'il  a  recouurée  par  leur  moyen, 
se  professant  tousiours  guery  à  la  fin  de 
toutes  ces  belles  cérémonies,  quoy  que 
souuent  ils  ne  la  fassent  pas  longue  après 
en  ce  monde. 

Le  bon  est  qu'en  suite  de  ces  pertes, 
nos  Barbares  retournez  à  la  maison,  ne 
manquent  pas  de  nous  venir  reprocher, 
que  voila  iustement  à  quoy  profite  de 
croire,  et  qu'on  voit  bien  en  effet  que 
tout  ce  que  nous  prétendons,  n'est  que 
de  ruiner  les  lieux  où  nous  faisons  nostre 
demeure,  et  ainsi  peu  à  peu  ruiner  tout 
le  pais  ;  que  depuis  que  nous  sommes 
auec  eux  et  qu'on  leur  a  parlé  de  Dieu, 
ils  ne  songent  plus  ;  leurs  sorts  et  As- 
cSandics n'ont  plus  de  force,  ils  sont 
mal-heureux  par  tout,  bref  il  n'y  a  mi- 
sère qui  ne  les  accompagne. 

le  serois  infiny  si  ie  voulois  raconter 
tout  ce  qui  s'est  passé  de  semblable  à  ce 
que  dessus,  qui  regarde  les  cérémonies 
publiques,  les  danses  différentes,  les 
festins  d'8taerohi,  ou  du  feu,  et  de  sem- 
blables superstitions,  qui  se  sont  dis-je 
passées  cet  hyuer  dernier  en  ce  seul 
bourg  d'où  i'escry,  où  toutefois  ie  puis 
dire  auec  asseurance,  qu'on  en  a  moins 
faiet  qu'en  pas  vn  autre  bourg  du  pays. 
le  ne  puis  me  résoudre,  voyant  la  lon- 
gueur où  cela  me  porteroit,  à  entamer 
le  narré  et  le  discours  à  fonds  des 
autres  superstitions  particulières  qu'on 

de sco u ure  tous  les  iours.  le  me  con- 
lenleray  de  ce  qui  suit. 

Quelques-vns  de  nos  Barbares,  et 
cntr'autres  vn  de  nos  paùures  renégats, 
racontant  vn  iour  à  vn  de  nos  Pères  les 
aduantages  qu'ils  out  à  retenir  et  con- 
seiller leur  AscSandic  ou  diable  familier, 
que  le  Père  l'exhortoit  de  quitter  :  Ilelas, 
dit-il,  que  me  dis-tu  là?  quand  ie  vay 
en  traite  ie  n'ay  qu'à  ouurir  le  sac  où  il 
est,  ie  luy  recommande  de  me  faire 
auoir  vn  collier  de  pourcelaine  de  tant 
de  grains,  vne  robe  oii  mante  de  tant  de 
peaux  de  castor  ;  ie  luy  iette  en  hom- 
mage et  recognoissance  quelques  grains 
de  pourcelaine,  et  quelque  pièce  ou  mor- 
ceau de  castor  ;  finalement  ie  fay  le  fes- 
tin :  ie  m'en  vay  là  dessus,  et  ce  que 
i'ai  prétendu  ne  manque  iamais.  Ma 
femme,  dit-il,  tremble  quand  ie  le  tire 
pour  luy  parler,  mais  c'est  une  femme. 
Le  Père  le  pria  de  le  luy  faire  voir.  0, 
dit-il,  mon  nepueu  voila  vue  grande 
demande  !  mais  que  donneras-tu?  Cet 
homme  passe  pour  vn  des  plus  sages  et 
des  plus  reseruez  du  bourg,  et  en  effet 
il  l'est?  iugez  du  reste.  Ce  pauure  mal- 
heureux est  allé  à  la  guerre  auec  des 
regrets  de  nostre  part  qui  ne  se  peuuent 
expliquer,  et  des  craintes  des  malheurs 
qui  lui  peuuent  arriuer,  et  ensuite  à  sa 
famille,  qui  est  grande  et  considérable. 

Vn  autre  se  plaignant  que  son  sort 
n'auoit  plus  de  force,  ny  pour  la  pesche, 
ny  pour  la  chasse,  ny  pour  la  traicte, 
mais  sur  tout  pour  le  jeu,  le  Père  luy 
demanda  :  Que  faudroit-il  pour  luy  ren- 
dre la  vertu  ?  Vn  festin,  respond  le  bar- 
bare; mais  quoy  ie  n'ay  ny  chair  ny 
poisson. 

le  ne  sçay  comme  qualifier  les  festins 
au  regard  de  nos  Sauuagcs,  c'est  l'huyle 
de  leurs  onguents,  le  miel  de  leurs  mé- 
decines, le  preparatif  de  leurs  maux, 
l'estoile  de  leur  conduite,  l'Alcyon  de 
leur  repos,  le  ressort  de  leurs  ressorts 
et  AscSandics,  bref  l'instrument  gênerai, 
ou  condition  sans  laquelle  rien  ne  se 
fait.  C'est  à  cela  et  pour  cela  que  sont 
reseruez  les  meilleurs  morceaux  des- 
quels toute  la  famille  se  priuera  pour  les 
conseruer  pour  les  occasions  d'vn  songe 
ou  de  maladie,  le  Diable  ayant  gaigné 


qu'on  luy  gardast  touiours  et  reseruast- 
on  le  meilleur  et  le  plus  beau.  Et  c'est 
ce  qui  donne  suiel  de  les  qualifier  véri- 
tables sacrifices,  particulièrement  lors 
que  le  songe  ou  la  maladie  demande 
le  massacre  d'vn  chien,  comme  nous 
auons  tanlost  dit  ;  ce  qui  n'arriue  que 
trop  souuent. 

Mais  pour  retourner  à  nos  Asc8andics 
ou  diables  familiers,  la  response  com- 
mune de  ceux  que  nous  persécutons  sur 
ce  suiet,  est  qu'il  n'y  a  personne  qui 
n'en  ait,  et  que  s'ils  n'en  auoient,  ils 
seroient  en  tout  et  par  tout  mal-heureux. 
Il  est  vray,  qu'il  y  a  en  cela  du  plus  et 
du  moins  :  quelques  vns  en  ont  en 
nombre  et  de  plus  expiez  et  plus  effi- 
caces que  les  autres  ;  les  vns  les 
acheptent  des  Nations  voisines,  particu- 
lièrement des  Algonquains,  qui  sont  en 
réputation  d'en  auoir  d'excellens,  et 
c'est  la  marchandise  la  plus  chère  et 
précieuse  du  pais  ;  les  autres  les  ont  hé- 
rités de  leurs  parents.  C'est  de  la  façon 
qu'en  auoit  eu  le  Chrestien  susmen- 
tionné de  ce  bourg,  Ioseph  ChiliSaten- 
h8a,  qui  aussitost  qu'il  eut  appris  que 
cela  estoit  contre  les  commandements 
de  Dieu,  et  luy  desplaisoit,  le  ietta  bien 
loing  au  premier  voyage  qu'il  fit  ;  par 
où  depuis,  lors  qu'il  repasse,  il  a  tous- 
iours  peur  qu'il  ne  se  remette  dans  son 
sac,  comme  il  est  arriué  à  plusieurs,  qui 
par  despit  de  n'auoir  pas  eu  ce  qu'ils 
auoient  demandé,  ayants  ietté  leur  As- 
cSandic, l'ont  après  retrouué  ou  dans 
leur  sac,  ou  dans  quelqu'vne  de  leur 
quaisse. 

le  ne  diray  rien  des  Visiteurs  ou  Mé- 
decins, nommez  en  leur  langue  Ocata  ; 
ny  aussi  des  Apotiquaires,  ou  donneurs 
de  remèdes,  nommez  Ontetsans.  le 
diray  seulement  que  les  premiers  se 
seruent  souuent  d'eau  ou  de  feu  pour 
reconnoistre  l'estat  et  le  mal  de  la  per- 
sonne malade,  et  prononcer  ensuite 
leurs  ordonnances  ;  et  ce  tousiours  auec 
les  circonstances  de  tortue,  qu'ils  re- 
muent, dont  nous  auons  parlé  cy-dessus, 
et  de  chanson  qu'ils  chantent,  et  autres 
circonstances  du  tout  impertinentes. 

Les  seconds  ne  donnent  aussi  d'ordi- 
naire leurs  remèdes  qu'auec  l'appareil 

de  semblables  circonstances,  et  des  ex- 
hortations à  leurs  remèdes,  d'auoir 
l'effet  prétendu.  Que  si  l'Ocata,  ou  Vi- 
siteur, a  prononcé  que  c'est  vn  sort, 
l'Apntiquaire  ou  l'Atetsans  ne  manque 
pas  de  faire  voir  quelque  chose  dans  sa 
main,  par  souplesse  ou  autrement,  et 
quelquesfois  dans  la  matière  qu'il  a  fait 
vomir,  de  ce  qui  dans  le  sens  commun 
de  ceux  du  pais  passe  pour  sort. 

Les  8enroronons,  qui  sont  ces  eslran- 
gers  arriuez  de  nouveau  en  ce  pais  dont 
nous  auons  parlé  aux  Chapitres  prece- 
dens,  sont  excellens  pour  tirer  vne  flèche 
du  corps  et  en  guérir  la  playe  ;  mais  la 
recepte  n'a  point  de  force  qu'en  pré- 
sence d'vne  femme  grosse,  dont  le 
diable  a  rendu  la  circonstance  grande- 
ment considérable  en  ces  pais,  soit  à  bon- 
heur, soit  à  malheur,  en  mille  rencontres 
et  occasions.   Mais  il  faut  briser  icy. 


En  voila  assez  pour  faire  voir  vn  es- 
chantillon  de  Testât  misérable  de  ces 
pauures  peuples  parmy  lesquels  nous 
viuons.  Ce  qui  ne  peut  qui  ne  donne 
de  la  compassion  à  tous  ceux  qui  ont  vne 
foy  saincte  et  viue  de  ce  que  les  hommes 
sont  à  Dieu,  et  Dieu  aux  hommes,  et  de 
ce  que  nous  deuenons  après  la  mort. 

le  prie  tous  ceux  qui  ietteront  les 
yeux  sur  ce  narré  de  considérer  le  be- 
soin que  nous  auuons  de  leurs  sainctes 
prières  et  deuotions,  veu  les  combats 
et  batailles  que  nous  auons  à  liurer  et  à 
soustenir  tous  les  iours,  pour  establiren 
ce  pais  vn  autre  Souuerain  que  celuy 
qui  depuis  tous  les  siècles  y  a  si  tyranni- 
quement  vsurpé  l'empire  de  Dieu  et  de 
IESVS-Christ  ;  pour  les  droicts  et  la 
gloire  duquel  puissions  nous  tous  estre 
consommez.     Ainsi  soit-il. 


Eociraict  du  Priuilege  du  Roy. 

Par  Grâce  et  Priuilege  du  Boy  il  est  permis  à  Sebastien  Cramoisy,  Marchand  Libraire  Iuré,  Impri- 
meur ordinaire  du  Roy,  et  Bourgeois  de  Paris,  d'imprimer  ou  faire  imprimer  vn  Liure  intitulé:  Relation 
de  ce  qui  s'est  passé  en  la  Nouuelle  France  en  l'année  mil  six  cent  trente-neuf.  Enuoyée  au  Réué- 
rend  Pire  Prouincial  de  la  Compagnie  de  lesus  en  la  Prouince  de  France,  Par  le  Père  Paul  le 
Ieune  de  la  mesme  Compagnie,  Supérieur  de  la  Résidence  de  Kebec,  et  ce  pendant  le  temps  et  espace 
de  dix  années  consecutiues.  Auec  défenses  à  tous  Libraires  et  Imprimeurs  d'imprimer  ou  faire  imprimer  le 
dit  liure,  sous  prétexte  de  desguisement  ou  changement  qu'ils  y  pourroient  faire,  à  peine  de  confiscation  et 
de  l'amende  portée  parle  dit  Priuilege.     Donné  à  Paris,  le  14.  jour  de  Décembre  1639. 

Par  le  Roy  en  son  conseil, 

CEBERET. 


Permission  du  P.  Prouincial. 


Novs  Lacques  Dinet,  Prouincial  de  la  Compagnie  de  Iests  en  la  Prouince  de  France,  auons 
accordé  pour  l'aduenir  au  sieur  Sebastien  Cramoisy,  Marchand-Libraire,  Imprimeur  ordinaire  du  Roy,  l'im- 
pression des  Relations  de  la  Nouuelle  France.    Faict  à  Paris  le  20.  Décembre  1639. 


IACQVES  DINET. 


RELATION 

DE  CE  OVI  S'EST  PASSE  EN  LA  NÛWELLE  FRANGE 


EN  L'ANNEE  1640. 


kl  R.  PERE  PROVINCIAL  de  la  Compagnie  de  Iesus  de  la  prouince  de  France. 
Par  le  P.  Barthélémy  Vimont,  de  la  mesme  Compagnie, 

SvPERIEVR  DE  LA  RESIDENCE  DE  KeBEC.     (*) 


Mon  R.  Père, 

1  e  croyois  qu'estant  des- 
[ chargé  du  fardeau  de 
la  Supériorité,  ie  se- 
rois  ensuite  deliuré  des 
i  soins  de  la  Relation  que 
V.  R.  exige  de  nous,  et 
quVne  grande  partie 
de  la  France  attend 
auec  quelque  passion  ;  mais 
nostre  R.  P.  Supérieur  m'a 
fait  veoir  que  ceste  consé- 
quence n'estoit  point  néces- 
saire, si  bien  que  nonob- 
stant qu'il  la  pût  dresser  auec 
auantage  ayant  desia  vne  grande 
cognoissance  du  pays  et  des 
Sauuages,  il  s'est  encore  reposé 
sur  moy  pour  ceste  année,  dans  l'em- 
pressement de  ses  affaires,  du  tribut  dont 
les  affections  de  V.  R.  et  d'une  infinité 
de  personnes  de  mérite  et  de  condition 

(*)  D'après  l'édition  de  Sébastien  Cramoisy,  publiée  à  Paris  CD  l'année  1641. 

nous  rendent  redeuables.  le  doute  fort 
si  nous  aurons  vn  assez  grand  fonds  pour 
faire  ceste  rente  annuelle,  si  ce  n'est 
qu'on  ayme  les  redites,  car  les  subiets 
se  trouuans  fort  semblables,  les  discours 
ne  sçauroient  pas  auoir  vne  grande  di- 
uersité,  quand  les  Sauuages  se  seront 
tous  réduits  comme  il  arrivera  quelque 
iour  si  on  les  secourt  fortement  ie  ne 
sçay  plus  ce  qu'on  pourroit  remarquer 
sinon  leurs  bonnes  actions,  qui  pour 
auoir  beaucoup  de  ressemblances  pour- 
raient causer  du  degoust.  Pleut  à  Dieu 
que  nous  fussions  dans  ceste  peine,  et 
que  tous  ces  pauures  Barbares  fussent 
au  point  que  nous  les  souhaittons,  à 
peine  de  ne  produire  leurs  actions  qu'à 
la  veuë  du  Ciel  et  de  n'en  parler  qu'à 
celuy  auquel  on  ne  les  peut  cacher. 
Mais  entrons  en  discours. 


Relation  de  la  Nouuelle 


CHAPITRE   I. 


Du  Voyage  et  de  V arrime  de  la  Flotte 
en  la  Nouuelle  France. 


Le  Père  René  Menart  estant  arriué  à 
Kebec  nous  a  raconté  quelques  particu- 
laritez  du  Voyage  de  la  Flotte  de  ceste 
année,   lesquelles  m'ont  semblé  tres- 
dignes  de  composer  ce  premier  chapitre. 
Nos  vaisseaux,  disoit-il,  se  mirent  en 
Rade  le  vingt-sixiesme  de  Mars.     Ma- 
dame la  Duchesse  d'Aiguillon  ayant  aug- 
menté la  fondation  de  son  Hospital  en  la 
Nouuelle  France,   et  désirant  ensuite 
que  deux  Religieuses  de  la  maison  de  la 
Miséricorde  establie  à  Dieppe  vinssent 
donner  du  secours  à  leurs  bonnes  sœurs, 
Monseigneur  l'Archeuesque  de  Rouen 
leur  accorda  leur   congé  auec  autant 
d'amour  et  d'affection  qu'il  désire  l'ac- 
croissement de  la  gloire  de  nostre  Sei- 
gneur en  la  conuersion  des  pauuresSau- 
uages  ;  la  Mère  de  saincte  Marie  et  la 
sœur  de  sainct  Nicolas  toutes  deux  pro- 
fesses de  ce  Monastère  furent  choisies 
auec  vne  tres-sensible  consolation  de 
leur  bon-heur  et  auec  les  regrets  de 
quantité  d'autres  qui  soupiroient  après 
ceste  croix  qu'ils  enuisageoient  comme 
vn  Paradis.     Madame  de  la  Pelletrie 
fondatrice  d'vn  Séminaire  de  petites  fil- 
les sauuages  et  des  Religieuses  Yrsu- 
lines  qu'elle  a  fait  passer  en  ces  con- 
trées, désirant  qu'on  leur  amenast  vne 
Professe  du  Couuent  de  Paris,  Monsei- 
gneur l'Archeuesque,  s'interessant  dans 
la  cause  de  Dieu,  et  voulant  auoir  part  à 
l'instruction  et  au  salut  des  âmes  que  ces 
bonnes  filles  cultiueront,   ne    jugeant 
pas  à  propos  qu'vne  seule  sortist  de  son 
Couuent,  en  enuoya  deux,  sçauoir  est  la 
Mère  Anne  de  saincte  Claire,  et  la  Mère 
Marguerite  de  saincte  Athanase,  qui  en- 
leuerent  auec  elles  tous  les  cœurs  de 
ceste  grande  Maison.     Voyla  donc  qua- 
tre  Religieuses   embarquées   dans    le 
vaisseau  nommé  l'Espérance,  conduit 
par  Monsieur  de  Courpon  fort  honeste 
Gentilhomme,  lequel  a  obligé  ces  bon- 


nes âmes  au  dernier  point.   le  ne  sçay 
si    les    démons    preuoyoient   quelque 
grand  bien  de  ce  passage,  mais  il  sem- 
ble qu'ils  nous  ayent  voulu  abysmer  dés 
la  rade  :  ils  sousleuerent  tout  l'Océan, 
deschainerent  les  vents,  excitèrent  des 
tempestes  si  horribles  et  si  continues 
qu'elles   nous    pensèrent  perdre  à  la 
veuë  de  Dieppe.   Nous  fusmes  dans  ces 
dangers,  racontoit  le  Père,  depuis  le 
vingt-sixiesme  de  Mars  iusques  au  vingt- 
huictiesme  d'Auril,  battus  de  pluye  et 
de  neige,  aussi  près  de  la  mort  que  nous 
Testions  des  costes  de  France.  Vn  vais- 
seau de  sainct  Valéry  qui  estoit  en  rade 
auec  nous,  se  détachant  de  ses  ancres, 
s'alla  briser  à  nos  yeux  ;  tout  ce  qui  es- 
toit  dedans  se  perdit,  les  hommes  furent 
engloutis  dans  les  ondes  et  de  vingt  ou 
environ  qu'ils  étoient  dans  ce  Nauire  il 
ne  s'en  sauua  que  trois.   La  mort  qui 
moissonnoit  ces  corps   sembloit  nous 
attendre  à  tous  moments  pour  nous  de- 
uorer  ;  i'entendois  plusieurs  personnes 
détester  l'heure  et  le  moment  que  la 
pensée  leur  estoit  venue  en  l'esprit  de 
monter  sur  mer  et  de  confier  leur  vie  à 
la  mercy  d'vn  cable.  La  vertu  anime 
puissamment  vn  cœur,  ces  bonnes  filles 
qui  en  autre  temps  auroient  tremblé 
dans  vn  basteau   dessus  la  Seine,  se 
mocquoient  de  la  mort  et  de  ses  ap- 
proches :  en  effet  il  importe  peu  qu'on 
meure  sur  la  terre  ou  dans  les  eaux, 
pourueu  qu'on  meure  auec  Dieu.    Ceste 
tempeste  estant  passée,  il  s'en  esleua  vne 
autre  aussi  furieuse  que  la  première; 
comme  on  la  vit  naistre  dans  l'air,  nos 
mariniers  ietterent  le  second  ancre,  qui 
nous  sauua  la  vie,  car  le  cable  du  pre- 
mier qui  nous  auoit  tenus  iusques  alors 
se  rompit  en  vn   moment,  et  nostre 
vaisseau  se  fust  perdu  sans  ressource, 
si  le  second  ancre  ne  l'eust  arresté.     Si 
nous  euitions  vn  péril,  nous  tombions 
dans  l'autre:  le  cable  manquant  à  nostre 
Vice- Admirai,  vn  coup  de  mer  le  ietta 
sur  nous  auec  une  telle  fureur  que  les 
plus  constans  pensoient  estre  perdus  ; 
jamais  ie  n'ay  enuisagé  la  mort  de  si 
prés.    l'eus  recours  au  grand  sainct  lo- 
seph,  patron  des  contrées  où  nous  vou- 
lions aller  :  si  ce  vaisseau  se  fust  auancé 

de  vingt  pas,  nous  nous  fussions  brisés, 
et  l'Océan  nous  auroit  enseuelis  dedans 
ses  ondes  ;  au  point  que  ie  présentais 
mes  vœux  à  Dieu  par  l'entremise  de  ee 
grand  Sainct,  on  nous  vint  dire  que  le 
vent  auoit  escarté  ee  vaisseau  ;  Dieu 
conserua  les  trois  de  nostre  Flotte  qui 
estoient  en  rade,  sans  autre  perte  que 
d'vn  cable  et  d'vn  basteau  que  la  tem- 
peste  nous  enleua.  Quelques  vns  auoient 
l'ait  courre  le  bruit  qu'vne  des  Religi- 
euses estoit  morte  et  que  l'autre  estoit 
à  l'extrémité.  le  deseendy  en  terre, 
disoit  le  Père,  pour  asseurer  du  con- 
traire ;  il  est  vray  qu'elles  eurent  de 
l'exercice  vn  grand  mois  durant  pen- 
dant ces  tempestes,  que  Dieu  esprouua 
leur  constance,  mais  pas  vne  ne  recula 
en  arrière.  Ah  !  qu'il  fait  bon  se  ietter 
entre  les  bras  de  sa  douce  prouidence 
et  receuoir  auec  amour  les  coups  que  sa 
main  nous  donne  !  les  Anges  conser- 
uoient  nostre  Flotte  par  les  mesmes 
tempestes  que  les  démons  excitoient 
pour  la  perdre.  le  ne  sçay  si  depuis  cent 
ans  on  a  veu  des  vaisseaux  si  long  temps 
en  rade,  ny  battus  de  vents  si  fortement 
contraires;  ceste furie  nous  enchaisnant 
prés  du  port  nous  deffendoit  contre  des 
frégates  ennemyes  équipées  en  guerre 
qui  nous  attendoient  au  passage,  si  bien 
que  si  nous  eussions  leué  l'ancre  vn  iour 
dëuant  nostre  despart,  nous  fussions  in- 
failliblement tombez  entre  les  mains  de 
l'ennemy.  Madame  la  Duchesse  d'Aiguil- 
lon, ayant  eu  aduis  de  cette  embuscade, 
lit  en  sorte  que  Monseigneur  le  Cardinal 
de  Richelieu  commanda  aux  vaisseaux 
du  Havre  de  nous  donner  escorte  ; 
comme  nous  nous  mettions  en  deuoir 
de  les  aller  ioindre,  nous  rencontrasmes 
cinq  frégates  Dunquerquoises  ;  aussitost 
on  met  la  main  aux  armes,  on  iette  les 
canons  hors  des  sabors,  chacun  se  dis- 
pose au  combat,  Monsieur  de  Courpon 
nostre  Admirai  s'auance  ;  mais  ces  fré- 
gates estant  embarassées  de  deux  vais- 
seaux Hollandois  qui  nous  auoient  quit- 
tez la  nuict  précédente  et  qui  venoient 
d'estre  pris  vn  peu  auant  que  nous  pa- 
russions, s'escarterent  de  nous,  voyans 
à  nostre  contenance  que  nous  estions 
pour  leur  disputer  fortement  la  victoire. 


Nous  arriuasmes  au  Havre  incontinent 
après,  où  nous  trouuasmes  cinquante 
Nauires  à  l'ancre  qui  nous  attendoient; 
le  vent  nous  fauorisant,  Monsieur  de 
Beaulieu,  qui  commandoit  la  Flotte 
Roialc,  nous  fit  entourer  de  quarante 
vaisseaux.  le  ne  pensois  pas  estre  en 
mer,  disoit  le  Père,  me  voyant  enuiron- 
né  de  tant  de  bois.  Comme  nousvoguions 
dans  cette  asseurance,  les  vaisseaux  du 
Roy  descouurirent  huict  frégates  enne- 
mies ausquelles  ils  donnèrent  la  chasse; 
mais  elles  euaderent  à  la  faneur  du 
vent  ;  l'escorte  Royale  nous  voyant  hors 
de  la  Manche  et  hors  du  danger,  nous 
quitta.  Voila  comme  les  tempestes,  nous 
voulant  perdre  au  port,  nous  prote- 
geoient  contre  les  ennemis.  Si-tost  que 
nous  fusmes  en  haute  mer,  les  vents 
nous  fauoriserent  pour  la  pluspart  du 
temps  ;  nous  eusmes  quelques  petites 
bourasques,  mais  de  peu  de  durée.  le 
n'ay  point  veu  plus  de  deuotion  sur  la 
terre  que  sur  la  mer  :  les  principaux  de 
nostre  flotte,  les  passagers  et  les  mate- 
lots assistoient  au  diuin  seruiceque  nous 
chantions  fort  souuent,  ils  frequentoient 
les  Sacremens,  se  trouuoient  aux  prières 
et  aux  lectures  publiques  qu'on  faisoit 
en  son  temps.  Mais  la  deuotion  fut  tres- 
sensible  et  tres-remarquable  le  iour  du 
sainct  Sacrement  :  on  prépara  vn  autel 
magnifique  dans  la  chambre  de  nostre 
Admirai,  tout  l'epuipage  dressa  vn  re- 
posoir  sur  l'auant  du  vaisseau  ;  nostre 
Seigneur  voulant  estre  adoré  sur  cet 
élément  si  mobile,  nous  donna  vn  calme 
si  doux  que  nous  pensions  voguer  sur 
vn  estang.  Nous  fismes  vne  procession 
vrayement  solemnelle,  puis  que  tout  le 
monde  y  assista  et  que  la  pieté  et  la  de- 
uotion la  faisoient  marcher  en  bel  ordre 
tout  à  l'entour  du  vaisseau  :  nostre  frère 
Dominique  Scot  reuestu  d'vn  surplis 
portoit  la  croix,  aux  deux  costés  de  la- 
quelle marchoient  deux  enfans  portans 
vn  flambeau  ardent  en  la  main;  sui- 
uoient  les  Religieuses  auec  leurs  cierges 
blancs  et  vne  modestie  Angélique  ;  après 
lePrestre  qui  portoit  le  sainct  Sacrement, 
marchoit  l'Admirai  de  la  flotte,  et  en- 
suitte  tout  l'équipage  ;  les  canons  firent 
retentir  l'air  et  les  ondes  de  leur  ton- 

nerre,  et  les  Anges  prenoient  plaisir 
d'entendre  les  louanges  que  nos  cœurs 
et  nos  bouches  donnoient  à  leur  Prince 
et  à  nostre  souverain  Roy.     Il  n'y  eut 
que  sept  personnes  qui  n'approchassent 
de  la  saincte  table,  et  encor  s'estoient 
ils  repus  vn  peu  auparauant  de  cette 
viande  sacrée.   Enfin  après  auoir  iouy 
d'assez  beau-temps  depuis  cette  action, 
toute  pleine  de  pieté,  l'Admirai  arriua 
à  Tadoussac  le  dernier  de  Iuin,  où  le 
sainct  Iacques  estoit  entré  deux  iours 
auparauant.  Le  Père  Menard,  s'embar- 
quant  dans  vne  chalouppe  auec  nostre 
frère  Dominique  Scot,  laissa  le  Père  Io- 
seph  Duperron  et  nostre  frère  Iacques 
Ratel  auec  les  Religieuses,  pour  nous 
venir  donner  promptement  nouuelles  de 
l'arriuée  de  la  flotte  ;  bref  le  Dimanche 
au  matin  le  sainct  Iacques,  commandé 
par  le  Capitaine  Ancelot,  vint  mouiller 
l'ancre  deuant  Kebec.   Monsieur  nostre 
Gouuerneur  descendit  sur  le  port  auec 
nostre  R.  P.  Supérieur,  pour  receuoir 
nos  Pères  et  pour  conduire  ces  filles 
vrayement  généreuses  en  leurs  maisons, 
au  sortir  du  vaisseau  elles  se  iettent  à 
genoux,  baisent  la  terre  tant   désirée, 
chantent  vn  Laudate  Dominum  onmes 
Gentes,  et  Madame  de  la  Pelletrie  ac- 
compagnée de  ses  petites  Séminaristes 
gentiment  vestuës,  embrasse  ces  bonnes 
Religieuses,  les  conduit  premièrement 
en  la  Chapelle  des  Yrsulines,  comme 
estant  la  plus  proche  du  Quay,  nostre 
Eglise  et  nostre  maison  ayant  esté  brus- 
lées,  on  les  mena  en  cette  Chapelle  pour 
adorer  nostre  Seigneur  et  pour  le  re- 
mercier des  faueurs  qu'elles  auoient  re- 
çues de  sa  bonté  ;  delà  elle  vont  saluer 
Monsieur  nostre    Gouuerneur  en  son 
fort,  puis  on  les  mena  chaqu'vne  dans 
leurs  maisons,  où  la  ioye  et  la  charité 
leur  donna  entrée.     Elles  sortirent  du 
vaisseau  plus  saines  qu'elles  n'yestoient 
entrées  ;  la  pauureté  et  les  incommoditez 
des  maisons  basties  sur  la  terre,  semblent 
des  palais  et  des  richesses  à  ceux  qui 
sortent  d'vne  maison  de  bois  flottante 
au  gré  des  vents  et  des  vagues.   Le  len- 
demain on  les  conduisit  à  S.  Ioseph, 
peur  leur  faire  veoir  les  Sauuages,  qui 
les  ont  attirées  en  ce  nouueau  monde  ; 


elles  assistèrent  aux  prières  et  à  l'in- 
struction qu'on  leur  fit  ;  la  ioye  deroboit 
leurs  cœurs  et  leurs  yeux.  Ce  panure 
peuple  admiroit  la  généreuse  constance 
de  ces  ieunes  Amazones,  qui  malgré 
l'Océan  viennent  chercher  le  salut  de 
ces  barbares  en  ces  derniers  confins  du 
monde.  Bref  ayant  visité  les  pauures  de- 
meures de  ce  peuple,  elles  se  retirèrent 
en  leur  closture,  pour  la  garder  suiuant 
leurs  Reigles  et  leurs  Instituts.  Quel- 
ques iours  après  leur  arriuée,  la  Mère 
de  saincte  Marie  Hospitalière  est  tombée 
malade  ;  c'est  vn  petit  agneau  tout  dis- 
posé pour  entrer  dans  le  bercail  du  vray 
Berger,  il  semble  neantmoins  que  Dieu 
luy  veuille  rendre  la  santé. 

Pour  conclusion  de  ce  Chapitre,  ie 
diray  ces  deux  mots  à  vne  infinité  de 
Religieuses,  qui  bruslent  d'vn  désir  de 
suiure  celles  qui  sont  passées.  Ce  n'est 
pas  tout  d'estre  enuoyées  de  la  France, 
il  faut  estre  appelée  de  la  nouuelle,  pour 
faire  icy  plus  de  fruict  que  de  bruit. 
Les  filles  ne  sçauroient  pénétrer  dans 
les  Nations  plus  éloignées  et  plus  peu- 
plées ;  il  en  est  venu  très-suffisamment 
pour  les  occupations  qu'elles  peuuent 
auoir  dans  vn  païs  qui  ne  fait  que  de 
naislre.  Celles  à  qui  l'humilité,  l'obe- 
yssance  et  l'appel  leur  ont  donné  des 
patentes,  ont  estéreceuës  à  bras  ouverts 
des  Anges  gardiens  de  ces  contrées  ; 
elles  coopèrent  sainctement  auec  ces 
bien-heureux  esprits  au  salut  de  ces 
peuples  ;  en  effet  et  les  Hospitalières  et 
les  Yrsulines  sont  dans  la  ioye,  elles  ont 
passé  l'année  dans  vne  profonde  paix, 
chéries  des  François  et  des  Sauuages, 
tres-zelées  pour  les  fonctions  de  leur 
institut.  Ce  bon-heur  n'en  doit  point 
attirer  dauantage,  puis  qu'vn  plus  grand 
nombre  n'est  pas  de  saison  ;  le  pais  se 
faisant  tous  les  iours  ouurira  en  son 
temps  la  porte  aux  autres.  Il  faut  pour 
le  présent  bander  tous  nos  nerfs  pour 
arrester  les  Sauuages.  Au  commence- 
ment que  nous  vinsmes  en  ces  contrées, 
comme  nous  n'espérions  quasi  rien  des 
vieux  arbres,  nous  emploions  toutes  nos 
forces  à  cultiuer  les  ieunes  plantes  ;  mais 
nostre  Seigneur  nous  donnant  les  adul- 
tes,  nous  conuertissons   les    grandes 

despenses,  que  nous  faisions  pour  les 
enfans,  au  secours  de  leurs  pères  et  de 
leurs  mères,  les  aydaut  à  eultraer  la 
terre  et  à  se  loger  dans  vne  maison  fixe 
cl  permanente  ;  nous  retenons  rieant- 
moins  encor  auec  nous  quelques  petits 
orphelins  délaissés.  Mais  nostre  plus 
grand  effort  doit  tendre  à  rallier  ces 
panures  brebis  égarées,  sans  cela  il  n'y 
a  point  d'occupation  en  ces  contrées 
pour  les  Religieuses,  notamment  pour 
les  Vrsulines.  Il  n'en  est  pas  de  mesme 
de  nous  autres,  car  nous  pénétrons  es 
nations  sédentaires,  où  les  fdles  n'ont 
aucun  accès,  tant  pour  l'eloignement  de 
nos  Français  qui  les  consentent,  que 
pour  l'horreur  des  chemins  et  pour  les 
grand  trauaux  et  dangers  qui  surpassent 
leur  sexe  ;  les  fdles  et  les  femmes  ne 
sçauroient  monter  plus  haut  que  l'Isle 
de  Montréal,  ou  le  sault  sainct  Louys  : 
or  est  il  que  depuis  l'embouchure  du 
fleuue  S.  Laurens  iusques  à  cette  Isle, 
tous  les  Sauuages  sont  errans  ;  il  les 
faut  donc  réduire  à  vne  vie  sédentaire, 
si  on  veut  auoir  leurs  enfans.  Ceux  qui 
prenoient  plaisir  de  secourir  nostre  sé- 
minaire seront  consolés,  voyant  que  les 
despenses  qu'on  faisoit  pour  des  enfans, 
estant  employées  à  faire  vne  petite  mai- 
son, arrestent  et  gaignent  à  Iesus-Christ 
le  père,  la  mère  et  les  enfans.  Nous 
auons  fait  quatre  petits  logemens  cette 
année,  voila  pour  quatre  familles  ;  ces 
bonnes  gens  sont  rauis  voyant  cette  cha- 
rité. Le  tout  peut  reuenir  à  quatre  ou 
cinq  cens  escus  ;  helas  !  ce  n'est  qu'vn 
coup  de  dez  en  France,  ou  vne  simple 
collation,  et  dans  nos  grands  bois  c'est 
le  salut  de  quatre  panures  familles,  qui 
peut  estre  ne  verroient  iamais  Dieu,  si 
on  ne  leur  prestoit  ce  secours. 


CHAPITRE    II. 

De  Veslat  gênerai  de  la  Colonie  Fran- 
çoise et  de  la  conuersion  des  Saunages. 

La  paix,  l'amour  et  la  bonne  intelli- 
gence règne  parmy  nos  François.     La 


foy  s'estend  et  iette  de  profondes  racines 
parmy  les  Sauuages;  ces  quatre  paroles 
suffiroient  pour  monstivr  que  nous  vi- 
uons  icy  dans  vn  siècle  d'or. 

Ceux  qui  nous  ont  parlé  des  siècles 
dorés,  ne  les  embellissoient  pas  des 
mines  du  Pérou,  mais  d'vne  innocence 
préférable  aux  richesses  de  l'vn  et  de 
l'autre  hémisphère.  Si  bien  que  nous 
pouuons  quasi  dire  que  l'vsage  du  fer, 
rend  les  siècles  d'or,  et  l'vsage  de  l'or 
fait  les  siècles  de  fer.  Il  est  vray  qu'on 
vit  en  ces  contrées  dans  vne  grande  in- 
nocence ;  la  vertu  y  règne  comme  dans 
son  empire,  le  vice  qui  la  poursuit  in- 
cessamment n'y  paroît  qu'en  cachette  et 
à  la  dérobée,  ne  se  produisant  iamais 
sans  confusion.  Les  principaux  habi- 
tans  de  ce  nouueau  monde,  désireux  de 
conseruer  cette  bénédiction  du  Ciel,  se 
sont  rangés  sous  les  drapeaux  de  la 
saincte  Vierge,  à  l'honneur  de  laquelle 
ils  entendent  tous  les  Samedis  la  saincte 
Messe,  fréquentent  souuent  les  Sacre- 
mens  de  vie,  prestent  l'oreille  aux  dis- 
cours qu'on  leur  fait  des  grandeurs  de 
cette  Princesse  et  du  bon-heur  de  la 
paix  et  de  l'vnion  qui  les  allie  ça  bas  en 
terre,  pour  les  rendre  vne  mesme  chose 
auec  Dieu  dedans  les  Cieux  ;  cette  deuo- 
tion  a  banny  les  inimitiés  et  les  froi- 
deurs, elle  a  introduit  de  bons  discours, 
au  lieu  des  paroles  trop  libertines,  elle 
a  fait  reuiure  la  coustume  de  prier  Dieu 
publiquement  soir  et  matin  dans  les  fa- 
milles, elle  a  donné  des  affections  de  la 
pureté  à  quelques  personnes  dans  le  ma- 
riage, iusques  à  présenter  leurs  vœux 
par  mutuel  accord,  à  l'intégrité  de  la 
saincte  Yierge  et  les  renouueller  de 
temps  en  temps,  pour  receuoir  plus 
sainctement  son  fils  bien  aymé  dedans 
leurs  cœurs.  L'année  passée  les  che- 
nilles, les  sauterelles  et  les  autres  ver- 
mines, mangeant  tout  ce  qui  sortoit  de 
la  terre,  on  fit  quelques  processions  et 
quelques  prières  publiques  pourceteiïet , 
chose  estrange,  le  iour  suiuant  ces  be 
tioles  moururent  et  disparurent  en  telle 
sorte,  que  telle  personne  a  recueilly 
plus  de  trente  poinçons  de  froment, 
n'en  espérant  pas  dix  boisseaux. 

Au  reste  nous  viuons  icy  fort  contens 

et  fort  satisfaits  ;  les  François  sont  en 
bonne  santé,  l'air  du  pays  leur  est  bon, 
aussi  est-il  pur  et  sain  ;  la  terre  com- 
mence à  leur  donner  des  grains  abon- 
damment ;  les  guerres,  les  procez,  les 
débats  et  les  querelles  ne  l'empestent 
point,  en  vn  mot,  le  chemin  du  Ciel 
semble  plus  court  et  plus  asseuré  de  nos 
grands  bois,  que  de  vos  grandes  villes. 
Il  est  vray  que  nous  ne  pensons  point 
estre  seuls  dans  vn  pays  estranger, 
aussi  n'y  sommes  nous  pas,  puis  que 
nous  n'auons  tous  qu'vn  mesme  Prince 
et  qu'vn  mesme  Roy,  que  nous  aymons 
et  que  nous  honorons  vniquement  ;  nous 
fismes  l'an  passé  des  feux  de  resiouys- 
sance  pour  la  naissance  de  Monseigneur 
le  Dauphin,  nous  priasmes  Dieu  par  vne 
procession  solemnelle,  de  rendre  cette 
enfant  semblable  à  son  père;  nostre 
ioye  et  nostre  affection,  ne  s'est  pas  con- 
tenues dans  les  limites  d'vne  année, 
Monsieur  le  Cheualier  de  Montmagny 
nostre  Gouuerneurla  voulant  prolonger, 
a  fait  représenter  cette  année  vne  Tragi- 
comédie  en  l'honneur  de  ce  Prince  nou- 
ueau  né.  le  n'auroispas  creu  qu'on  eust 
peu  trouuer  vn  si  gentil  appareil  et  de 
si  bons  acteurs  à  Kebec;  le  sieur  Martial 
Piraubé,  qui  conduisoit  cette  action  et 
qui  en  representoit  le  premier  person- 
nage, réussit  auec  excellence  ;  mais  afin 
que  nos  Sauuages  en  peussent  retirer 
quelque  vtilité,  Monsieur  leGouuerneur 
doué  d'vn  zèle  et  d'vne  prudence  non 
commune,  nous  inuita  d'y  mesler  quel- 
que chose  qui  leur  pût  donner  dans  la 
veuë  et  frapper  leurs  oreilles.  Nous  fismes 
poursuiure  l'âme  d'vn  infidelle  par  deux 
démons,  qui  enfin  la  précipitèrent  dans 
vn  enfer  qui  vomissoit  des  flammes  ;  les 
résistances,  les  cris  et  les  hurlemens  de 
cette  âme  et  de  ces  démons,  qui  par- 
loient  en  langue  Algonquine,  donnèrent 
si  auant  dans  le  cœur  de  quelques  vns, 
qu'vn  Sauuage  nous  dit  à  deux  iours  de 
là,  qu'il  auoit  esté  fort  espouuanté  lanuict 
par  vn  songe  tres-affreux  :  le  voyois, 
disoit-il,  vn  gouffre  horrible,  d'où  sor- 
toient  des  flammes  et  des  démons  ;  il  me 
sembloit  qu'ils  me  vouloient  perdre,  ce 
qui  me  donna  bien  de  la  terreur.  Bref  ce 
pauure  peuple  se  vient  rendre  à  Iesus- 


I  Christ  de  iour  en  iour  ;  le  secours  qu'on 
leur  donne  pour  défricher  et  pour  cul- 
tiuer  la  terre  les  encourage  si  fort,  que 
c'est  vne  bénédiction  de  les  voir  prier  et 
trauailler  en  son  temps. 

Les  bons  exemples  des  principaux  de 
celte  colonie  les  gagnent  puissamment. 
Monsieur  nostre  Gouuerneur  approche 
par  fois  de  la  saincte  table  auec  eux  ;  il 
les  honore  de  sa  présence,  les  venant 
visiter  à  S.  Ioseph.  Ayant  appris  que  ces 
bons  Néophytes  deuoient  communier  le 
iour  de  feste  de  nostre  Père  et  Patri- 
arche S.  Ignace,  il  vint  faire  ses  deuo- 
tions  auec  eux  en  nostre  Chapelle  de 
S.  Ioseph  ;  Madame  de  la  Peltrie  s'y 
trouua  en  mesme  temps,  pour  estre 
marraine  de  quelques  enfans  qu'on  de- 
uoit  baptiser  :  ne  faisoit-il  pas  beau  voir 
ces  personnes  de  mérite  et  de  qualité 
meslées  parmy  des  Sauuages  approcher 
tous  ensemble  de  Iesus-Christ?  Cette  in- 
nocence nous  fait  un  siècle  d'or. 

Il  y  a  quelque  temps  que  nous  disions 
aux  Sauuages  que  des  personnes  de  con- 
dition auoient  désiré  d'estre  recomman- 
dées à  leurs  prières  quand  ils  communie- 
roient,  que  la  Royne  mesme  auoit  sou- 
haitté  qu'ils  priassent  Dieu  pour  son 
Dauphin,  comme  ie  l'ay  appris  de  bonne 
part  ;  cela  les  estonne  et  les  console,  et 
donne  vne  appréhension  de  la  grandeur 
de  Dieu  et  vne  estime  des  prières,  voy- 
ans  que  des  personnes  si  releuées  en 
font  tant  d'estat;  leur  disant  que  cette 
bonne  Princesse  auoit  fait  quelque  au- 
mosne  pour  les  secourir,  que  d'autres 
Dames  ou  femmes  de  Capitaines  faisoient 
le  mesme,  qu'on  prioit  Dieu  pour  eux 
par  toute  la  France,  ils  admiroient  la 
bonté  et  la  noblesse  du  christianisme, 
qui  abbaisse  les  choses  grandes  et  releue 
les  plus  basses.  Quelques  vns  d'eux  me 
dirent  que  tous  les  iours  ils  ne  man- 
quoient  pas  de  prier  pour  les  personnes 
qui  les  assistoient,  me  nommant  fort 
bien  ceux  qui  ont  estably  quelque  se- 
cours solide,  pour  les  tirer  de  leurs 
grandes  misères.  Les  Chapitres  suyuans 
donneront  de  la  consolation  à  ceux  qui 
ont  coopéré  au  sang  de  Iesus-Christ, 
dont  la  vertu  paroît  auec  estonnement 
en  ces  pauures  barbares. 


France,  en  l'Année  1640. 


ciupitre  m. 

Les  Saunages  se  rassemblent  à  sainct1 
Ioseph  après  la  maladie,  élisent  quel- 
ques Capitaines,  et  font  paroistre  leur 
zèle  pour  la  foy. 

I'ay  veu  quelquefois  des  pigeons  effa- 
rez battus  d'vn  faucon  ;  ces  panures  oy- 
seaux  voloient  qui  deçà  qui  delà  à  l'en- 
tour  de  leur  colombier  sans  y  entrer, 
puis  leur  ennemy  venant  à  disparoistre 
ils  venoient  fondre  tout  à  coup  dans  leur 
petite  maison  :  voilà  justement  l'idée  du 
pitoyable  estât  auquel  se  trouuoient  l'an 
passé  nos  Sauuages  ;  la  maladie  les  pour- 
suiuoit  comme  à  tire  d'aisle,  ils  tour- 
noient à  l'entour  de  la  maison  S.  Io- 
seph, passoient  et  repassoient  dans  leurs 
petites  gondoles  et  canots,  et  voyant 
encor  l'ombre  du  Vautour  qui  les  chas- 
soit,  ils  s'enfuyoient  derechef  ;  mais 
enfin  ce  fléau  venant  à  cesser,  ils  se 
sont  venus  rejetter  dans  la  demeure 
qu'ils  ont  choisie,  Et  Deus  fecit  cum  ten- 
tatione  prouentum,  Dieu  leur  a  donné 
plus  de  courage  qu'auparauant.  Au 
temps  qu'ils  se  rassembloient  le  R.  P. 
Vimont  nostre  Supérieur,  montant  aux 
trois  Riuieres  en  rencontra  quelques  vns 
en  chemin,  desquels  il  m'escriuit  en  ces 
termes.  Nous  arriuasmes  hier  sur  le 
midy  chez  Monsieur  de  la  Poterie  ;  nous 
n'en  pourrons  partir  que  ce  iourd'huy 
presque  à  mesme  heure,  pource  que  nos 
matelots  ont  laissé  eschouer  nostre  cha- 
louppe  trop  haut;  ie  n'ai  peutrouuer  de 
canot  pour  gaigner  le  deuant,  car  il  n'y 
en  a  icy  que  deux,  dont  l'vn  s'en  va  à 
S.  Ioseph,  l'autre  doit  seruir  à  trente 
Sauuages  ou  enuiron,  que  ie  rencontray 
icy  hier  au  soir.  le  les  fis  prier  Dieu  et 
les  enseignay  le  mieux  que  ie  peus , 
ils  me  forcèrent  de  chanter  liïnitik 
(c'est  un  Cantique  composé  en  leur  lan- 
gue), Dieu  sçait  comme  iem'en  acquitai, 
ie  passay  pourtant  iusques  au  bout  auec 
les  Litanies  ;  ie  leur  exposay  comme 
vostre  Iteuerence  et  moy,  leur  auions 
procuré  la  Gribanc,  pour  mener  leur 


petit  bagage  à  S.  Ioseph,  et  que  Mon- 
sieur le  Gouuerneur  leur  accordoit  cette 
faueur  pour  les  obliger  à  défricher  la 
terre  ;  ils  s'y  tesmoignerent  fort  portez. 
Apres  que  i'eus  parlé,  ils  me  dirent  d'eux 
mcsmes  qu'ils  estoient  parens  du  Capi- 
taine de  l'Isle  ;  mais  cependant  qu'ils 
ne  l'aymoient  pas,  pource  qu'ils  sça- 
uoient  bien  qu'il  ne  se  montroit  affec- 
tionné à  la  culture  de  la  terre  et  à  l'ins- 
truction qu'en  apparence.  Prenant congé 
d'eux  ie  les  asseuray  que  ie  presserois 
mon  voyage,  pour  les  venir  prendre  au 
retour  et  me  faire  leur  Capitaine  iusques 
à  S.  Ioseph  ;  i'ai  veu  quelques  vieilles 
femmes  infirmes  et  quelques  enfans,  qui 
pourront   augmenter   l'occupation   des 
mères  Hospitalières  et  des  mères  Vrsu- 
lines.  le  désire  auec  passion  de  retour- 
ner bien  viste  et  de  contribuer  quelque 
chose  à  l'arrest  de  ces  pauures  Sauuages. 
I'oubliois  vn  mot  qui  me  consola  bien 
fort,  ils  adiousterent  à  leur  harangue, 
qu'ils  n'auoient  point  d'esprit  pour  re- 
tenir ce  qu'on  leur  enseignoit,  pource 
qu'ils  n'estoient  point  baptisez,  et  qu'ils 
sçauoient  bien  que  le  baptesme  ayde  à 
bien  comprendre  et  à  bien  retenir,  et 
que  s'ils  estoient  baptisez  ils  auroient 
plus  de  force  et  plus  d'esprit,  pour  ap- 
prendre les  choses  de  la  foy  et  pour  faire 
comme  les  François.  le  vous  prie  saluer 
de  ma  part  V.     Ces  bonnes  gens  et  plu- 
sieurs autres  de  diuers  endroits  se  sont 
enfin  rassemblez  à  S.  Ioseph,  où  ils  ont 
fait  ce  que  ie  vay  vous  dire.   Tous  les 
Chrestiensqui  sont  les  principaux  d'entre 
eux  firent  vn  complot,  sans  nous  en  rien 
dire,  d'assembler  les  Sauuages  pour  les 
induire  fortement  à  croire  ;  que  si  quel- 
qu'vn  se  montroit  formellement  ennemy 
de  la  foy,  ils  prirent  resolution  de  le 
chasser  de  la  bourgade  qu'ils  commen- 
cent.    Nous  ayant  donné  aduis  de  leur 
dessein,  nous  iugcasmes  qu'il  les  falloit 
laisser  faire,  et  que  cette  action  si  extra- 
ordinaire aux  Sauuages,  qui  ne  se  con- 
tredisent quasi  jamais,  s'estimans  tous 
aussi  grands  seigneurs  les  vns  que  les 
autres,  pouuoit  prouenir  de  l'esprit  de 
Dieu.  L'assemblée  faite  trois  Chrestiens 
haranguèrent  ;  le  premier  fut  Estienne 
Pigarouik,  iadis  fameux  sorcier  parmy 

eux  ;  il  aigrit  vn  petit  les  esprits  de  quel- 
ques payens  par  sa  ferueur,  car  après 
auoir  tesmoigné  qu'il  ne  craignoit  point 
la  mort,  qu'il  tiendroit  à  faueur  qu'on 
le  massacrast  pour  la  foy,  il  dit  qu'il  fal- 
loit  bannir  le  diable  de  leur  nouuelle 
résidence,  et  que  les  mescreans  le  re- 
tenoient  auec  eux,  notamment  ceux  qui 
vouloient  auoir  deux  femmes,  et  par 
conséquent  qu'il  falloit  ou  croire  ou  se 
séparer,  et  que  ceux  qui  auoient  du  cou- 
rage deuoient  dire  franchement  leurs 
pensées  sur  ce  sujet. 

Apres  celuy-cy  Noël  Negabamat  par- 
la, mais  plus  modérément.  L'expé- 
rience, fit  il,  nous  apprend  que  Monsieur 
le  Gouuerneur,  que  les  Pères  et  tous  les 
François  nous  ayment  :  vous  voyez  qu'ils 
ne  secourent  pas  seulement  ceux  qui 
sont  baptisez,  ils  nous  aydenttous  à  cul- 
tiuer  la  terre  et  à  nous  loger,  ils  nous 
soulagent  en  nos  maladies,  ils  subuien- 
nent  à  nos  disettes  sans  nous  rien  de- 
mander, ny  sans  attendre  de  nous  au- 
cune recompense  ;  vous  approuuez  tous 
ces  bonnes  actions,  vous  dites  tous,  cela 
est  bien,  ces  gens  là  nous  ayment  ;  mais 
sçachez  que  si  ce  qu'ils  font  est  bon,  ce 
qu'ils  enseignent  est  encore  meilleur  : 
ils  ne  disent  pas  qu'ils  iront  tous  seuls 
au  Ciel,  ils  disent  que  nous  sommes  tous 
frères,  que  nous  n'auons  qu'vn  mesme 
Père,  que  les  plaisirs  de  l'autre  vie  sont 
aussi-bien  pour  nous  que  pour  eux  ;  vous 
sçauez  ce  qu'ils  enseignent,  vous  les 
escoutez  tous  les  iours.  Il  me  semble 
que  nous  deurions  nous  vnir  tous  d'vne 
mesme  créance,  puis  que  nous  voulons 
nous  rassembler  dans  vne  mesme  bour- 
gade. 

Iean  Baptiste  Etinechkadat,  qui  estCa- 
pitaine  d'extraction,  parla  le  dernier. 
Vous  sçauez,  dit-il,  que  ie  ne  suis  pas 
grand  discoureur,  que  ma  langue  tient 
mon  palais  et  qu'à  peine  ma  bouche  est 
elle  percée  ;  ie  suis  desia  âgé,  ie  com- 
mence à  penser  plus  qu'à  parler  :  or  ie 
vous  asseure  que  i'ay  bien  considéré  la 
Foy  deuant  que  de  l'embrasser,  ie  ne 
me  suis  pas  rendu  à  la  première  se- 
monce, mais  i'en  suis  maintenant  si  sa- 
tisfait que  plus  ie  la  considère,  et  plus 
ie  l'ayme,  et  par  conséquent  si  vous 


auez  quelque  créance  en  moy  ne  crai- 
gnez point  de  l'embrasser  ;  ie  croy  que 
l'vnique  moyen  de  ressusciter  vostre 
nation  qui  se  va  perdre  c'est  de  vous 
rassembler  tous  et  de  croire  en  Dieu, 
non  par  feintise,  mais  du  fond  du  cœur  ; 
et  comme  il  est  bon  et  qu'il  peut  tout, 
il  nous  fera  reuiure  et  nous  conseruera. 
Voila  ce  que  dirent  nos  Chrestiens  en 
ceste  première  assemblée  qui  se  fit  la 
nuict,  en  laquelle  nous  ne  nous  trou- 
uasmes  point  non  plus  qu'aux  autres 
suiuantes  :  nos  Néophytes  ou  plustost 
nostre  Seigneur  conduisoit  toute  cette 
affaire. 

Vn  payen  seul,  homme  arrogant,  mais 
qui  l'a  autrefois  esté  davantage,  prit  la 
parole  après  ces  trois  harangues.  le  voy 
bien,  dit-il,  qu'on  nous  veut  chasser,  iî 
est  vray  qu'on  ne  s'attaque  pas  si  dire- 
ctement à  moy  qu'à  vn  tel,  qui  est  mon 
parent  ;  mais  il  faut  qu'on  sçache  qu'on 
ne  le  peut  heurter  sans  me  choquer.  On 
crie  qu'il  ayme  deux  femmes,  n'auons 
nous  pas  ceste  liberté  depuis  vn  long 
temps  d'en  prendre  tant  que  nous  vou- 
drons ?  Si  on  pense  nous  faire  sortir  de 
force,  il  faut  ioùer  à  qui  l'emportera, 
celuy  qui  perdra  la  partie  cédera.  Nous 
escoutons  tous  les  iours  les  Pères,  nous 
n'improuuons  pas  ce  qu'ils  disent  ;  mais 
nous  ne  croyons  pas  pouuoir  retenir  ce 
qu'ils  enseignent,  ny  garder  ce  qu'ils 
recommandent  ;  il  ne  se  faut  pas  haster, 
les  forces  viennent  auec  l'âge.  I'ay  eu 
de  grands  degousts  de  ce  qu'ils  pres- 
chent,  ie  me  suis  autrefois  mocqué  d'eux, 
ie  les  ay  querellez  et  menacé,  ie  n'auois 
que  la  bouche  en  ce  temps-là  ;  mainte- 
nant ie  commence  à  auoir  des  oreilles, 
si  elles  ne  sont  pas  encore  si  bien  per- 
cées que  les  vostres,  ce  qu'on  dit  ne 
laisse  pas  d'y  entrer.  Pour  moy  si  i'es- 
tois  parent  des  François  comme  vous 
qui  auez  receu  leur  créance,  ie  ne  vou- 
drois  pas  pourtant  offenser  mes  com- 
patriotes. La  conclusion  fut  qu'on  pen- 
seroit  à  cette  affaire.  Nos  Chrestiens  ne 
quittèrent  pas  leur  poincte,  ils  nous 
vindrent  prier  d'agir  secrettement  auec 
Monsieur  le  Gouuerneur,  afin  qu'il  les 
portast  à  créer  quelques  Chefs  pour  les 
conduire    dans   leurs    petites  affaires, 

iugeans  bien  que  le  petit  nombre  des 
Chefs  estant  gagné,  tout  le  reste  suiuroit 
aisément  après.  Monsieur  le  Gouuer- 
neur  qui  ne  laisse  escouler  aucune  oc- 
casion d'amplifier  la  Foy  et  le  Royaume 
do  [esus-Christ,  fit  appeler  les  princi- 
paux, et  après  les  auoir  loiiez,  les  vns 
d 'auoir  receu  le  sainct  Baptesme,  les 
autres  de  se  disposera  le  receuoir,  après 
les  auoir  exhortez  à  tenir  ferme  dans  la 
resolution  qu'ils  ont  prise  et  qu'ils  ont 
dcsia  mise  en  practique  de  cultiuer  la 
terre  et  de  s'arrester,  après  auoir  re- 
commandé aux  Chrestiens  la  constance 
en  leurs  mariages,  il  leur  fit  entendre 
qu'il  seroit  à  propcs  qu'ils  estassent 
quelques  chefs  pour  les  gouuerner,  et 
que  si  les  femmes  et  la  jeunesse  viuoient 
dans  l'indépendance,  que  cen'estoit  pas 
le  moyen  de  se  conseruer,  ils  promirent 
tous  de  s'assembler  à  S.  Ioseph  sur  ce 
subjet. 

A  trois  iours  de  là  ils  nous  vindrent 
trouuer  en  nostre  maison,  et  nous  de- 
mandèrent comme  ils  procéderaient  en 
ceste  affaire  ;  leur  ayant  expliqué  comme 
cela  se  pourroit  faire  par  bulletins  se- 
crets, ils  conclurent  tout  sur  l'heure 
qu'il  falloit  qu'ils  entrassent  l'vn  après 
l'autre  en  la  chambre  de  l'vn  de  nous 
pour  nommer  au  Père  qui  seroit  là  trois 
des  principaux  qu'ils  iugeroient  plus 
propres  pour  commander  ;  cela  se  fit 
sur  l'heure,  le  Père  escriuit  leurs  voix 
secrètement,  puis  il  leur  déclara  tout 
haut  combien  chacun  d'eux  auoit  de  suf- 
frages, sans  nommer  ceux  qui  les  auoient 
donnez  ;  les  Chrestiens  l'emportèrent  par 
dessus  les  Payons.  Iean  Baptiste  Eti- 
nechkadat  n'entra  point  dans  l'eslection  ; 
car  estant  Capitaine  d'extraction,  chacun 
luy  donna  le  premier  rang  ;  vn  seul 
Payen  approcha  du  nombre  des  voix 
qu'eurent  les  Chrestiens. 

L'élection  faite,  ils  se  regardoient  l'vn 
l'autre  bien  eslonnez,  n'ayans  iamais 
procédé  en  ceste  façon  ;  pas  vn  ne  pre- 
noit  la  parole.  Enfin  un  Chrestien,estro- 
piatd'vne  iambe,quis'estoittrouué  auec 
les  autres,  s'escria  :  A  quoy  pensons 
nous?  pourquoy  personne  ne  parle-il? 
voyla  vostre  ouurage,  c'est  nous  qui  ve- 
nons de  conclure  qu'il  faut  que  tels  et 


tels  commandent,  ou  plustost  c'est  Dieu 
qui  l'a  ainsi  ordonné,  il  a  conduit  nos 
voix  et  nos  suffrages,  il  ne  reste  plus 
qu'à  obeyr.  Puis  se  tournantvers  nous  : 
le  voy  bien,  chacun  regarde  son  compa- 
gnon à  qui  commencera  de  parler  :  mes 
Pères,  nous  dit-il,  permettez  nous  de 
nous  retirer  en  quelque  endroit  hors  de 
vostre  maison,  afin  que  nous  puissions 
nous  consulter  les  vns  et  les  autres,  sur 
ce  que  nous  venons  de  faire,  et  qu'vn 
chacun  dise  librement  ce  qu'il  en  pense. 
On  les  congédia  sur  le  champ  ;  eux  s'é- 
tans  assemblez  en  l'vne  de  leurs  cabanes, 
à  part,  ce  boiteux  poussé  comme  iecroy, 
de  l'esprit  de  Dieu,  parla d'vne  si  grande 
ferueur  des  grandeurs  de  la  Foy  et  sur 
tout  des  biens  de  l'obéissance,  qu'il  les 
étonna  tous.  Ils  parlementèrent  entr'eux 
et  conclurent  :  Premièrement  que  ce 
pauure  boiteux,  qui  parloit  si  bien  de 
Dieu,  seroit  Capitaine  des  prières,  qu'il 
seroit  escouté,  qu'il  apprendrait  de  nous 
tout  ce  qu'il  pourroit  des  veritez  de 
nostre  créance  pour  leur  expliquer,  et 
que  chacun  se  disposerait  à  la  receuoir. 

Secondement  ils  en  destinerentdeux, 
qui  tiendraient  la  ieunesse  dans  leur 
deuoir,  l'vn  estoit  Chestien  et  l'autre 
encore  Payen. 

En  troisième  lieu  ils  conclurent,  que 
les  trois  qui  auoient  eu  plus  de  voix  dé- 
termineraient de  leurs  affaires,  auec 
Iean  Baptiste  des-ia  Capitaine,  et  que 
ces  nouueaux  Magistrats  ne  seraient 
qu'vn  an  en  charge,  leur  terme  expiré 
qu'on  procéderait  à  vne  nouuelle  esle- 
ction. 

En  quatriesme  lieu,  ils  confirmèrent 
la  resolution  qu'ils  auoient  prise  de  cul- 
tiuer la  terre.  Cela  faict  ils  allèrent  trou- 
uer Monsieur  le  Gouuerneur  pour  luy 
rendre  raison  de  leur  procédé,  et  pour  le 
supplier  d'authoriser  ceux  qu'ils  auoient 
eslus,  il  leur  promit  de  les  maintenir,  et 
comme  il  fait  rendre  obeyssance  à  cha- 
que père  de  famille  dans  sa  maison, 
qu'il  tiendra  la  main  s'ils  l'en  requièrent, 
que  leurs  compatriottes  obeyssont  à  ce 
qu'ils  ont  conclud  par  entr'eux.  Quand 
tout  fut  arresté,  la  ieunesse  passant  l'ar- 
quebuse sur  l'espaule  à  l'entour  de  la 
cabane  où  les  Capitaines  auoient  esté 

esleus,  fit  vne  gentille  salue  pour  les  ho- 
norer. 

Le  lendemain  l'vn  de  nous  interro- 
geant vn  Payen  assez  esloigné  de  la  foy, 
s'il  ne  pensoit  point  à  se  faire  instruire  : 
N'auez  vous  pas,  dit-il,  ouy  ces  coups 
d'arquebuses  qu'on  tira  hier  au  soir?  ce 
bruit  vous  asseuroit  de  la  volonté  que 
i'ai  de  croire  en  Dieu  :  car  nous  con- 
clûmes tous  qu'il  falloit  vous  escouter, 
et  embrasser  vos  façons  de  faire. 

Comme  tout  cecy  s'estoit  passé  seule- 
ment entre  les  hommes,  ils  résolurent 
d'assembler  les  femmes  pour  les  presser 
de  se  faire  instruire  et  de  receuoir  le 
sainct  Baptesme.  On  les  fit  donc  venir, 
et  les  ieunes  gens  aussi  ;  lebonfutqu'on 
les  prescha  si  bien,  que  le  iour  suiuant 
vne  partie  de  ces  pauures  femmes,  ren- 
contrant le  Père  de  Quen,  luy  dirent  :  Où 
est  vn  tel  Père?  nous  le  venons  prier  de 
nous  baptiser  ;  hier  les  hommes  nous 
appelèrent  en  Conseil,  c'est  la  première 
fois  que  iamais  les  femmes  y  sont  en- 
trées ;  mais  ils  nous  traicterent  si  ru- 
dement que  nous  en  estions  toutes  es- 
tonnées.  C'est  vous  autres, nous  disoient- 
ils,  qui  estes  causes  de  tous  nos  mal- 
heurs, c'est  vous  qui  retenez  les  démons 
parmy  nous  :  vous  ne  pressez  point  pour 
estre  baptisées,  il  ne  se  faut  pas  conten- 
ter de  demander  vne  seule  fois  cette 
faueur  aux  Pères,  il  les  faut  importuner  ; 
vous  estes  paresseuses  d'aller  aux  pri- 
ères, quand  vous  passez  deuant  la  croix, 
vous  ne  la  salués  point,  vous  voulez 
estre  indépendantes  :  or  sçachez  que 
vous  obéirez  à  vos  maris,  et  vous  ieu- 
nesse  vous  obéirez  à  vos  parents  et  à  nos 
Capitaines,  et  si  quelqu'vn  y  manque 
nous  auons  conclud  qu'on  ne  luy  don- 
nerait point  à  manger.  Yoila  vne  partie 
du  sermon  de  ces  nouueaux  Prédica- 
teurs, lesquels  à  mon  aduis  sont  d'au- 
tant plus  estonnans  qu'ils  sont  nouueaux 
et  tres-esloignez  des  façons  d'agir  des 
Sauuages.  le  croy  bien  qu'ils  n'entre- 
ront pas  tout  d'vn  coup  dans  cette 
grande  sousmission  qu'ils  se  promettent  ; 
mais  il  en  sera  de  cet  article  comme  des 
autres,  ils  l'embrasseront  petit  à  petit. 
Vne  ieune  femme  vn  peu  après  ces  esle- 
ctions,  s'en  estant  fuye  dans  le  bois,  ne 


voulant  pas  obeyr  à  son  mary,  les  Capi- 
taines la  firent  chercher  et  nous  vindrent 
demander  si  l'ayant  trouuée  il  ne  seroit 
pas  bon  de  l'enchainer  par  vn  pied  et  si 
ce  seroit  assez  de  la  faire  ieuner  quatre 
iours  et  quatre  nuicts  sans  manger,  pour 
pénitence  de  sa  faute. 

Il  arriua  au  mesme  temps  vn  traict 
d'édification.  Deux  femmes  aveugles, 
ayans  ouy  dire  qu'il  falloit  honorer  la 
croix  qui  estoit  entre  leurs  cabanes  et 
la  Chapelle,  la  cherchoient  auec  leurs 
bastons  quand  elles  venoient  à  la  Messe, 
et  comme  elle  est  plantée  dans  vne  pa- 
lissade de  pieux,  elles  passoient  leurs  bâ- 
tons sur  ces  pieux,  se  doutant  bien  que 
cette  croix  estant  plus  haute,  elles  la 
rencontreroient  ;  quelques  vns  de  nos 
François  les  voyans  si  attentiues  à  cher- 
cher, s'arresterentpour  veoir  ce  qu'elles 
vouloient  faire.  Apres  auoir  bien  suyui 
la  pallisade,  enfin  elles  rencontrèrent  la 
croix,  et  toutes  deux  luy  firent  vne 
grande  reuerence  ;  cela  fit  rire  nos  Fran- 
çois, qui  ne  laissèrent  pas  d'estre  bien 
édifiez  de  la  simplicité  de  ces  bonnes 
gens. 

En  suite  de  toutes  ces  conclusions,  ils 
se  mirent  àtrauailleràleurs  déserts  ;  de 
vérité  ie  croy  que  leurs  Anges  se  ré- 
iouyssoient  bien  fort,  les  voyant  si  fer- 
uens  dans  vne  occupation  si  innocente 
et  si  vtile,  pour  le  bien  de  leurs  corps  et 
de  leurs  âmes.  Nostre  Reuerend  Père 
Supérieur,  qui  auoit  passé  l'Hyuer  à 
Kebec,  voulut  iouyr  de  cette  consolation, 
il  s'en  vint  demeurer  à  S.  Ioseph  et 
fit  merueille  pour  les  secourir.  Nous 
sommes  extrêmement  obligez  à  V.  R. 
de  nous  auoir  enuoyé  vn  homme  si  pru- 
dent, si  charitable  et  si  zélé  pour  le  salut 
des  pauures  Sauuages.  Nonobstant  les 
diuertissemens  de  sa  charge,  il  a  telle- 
ment aduancé  en  la  cognoissance  de  la 
langue  qu'il  se  faict  desia  entendre,  ex- 
pliquant le  catéchisme  auec  fruict  ;  il 
s'en  alloit  luy  mesme  auec  nos  hommes 
secourir  ces  bons  Néophytes,  leur  don- 
nant par  fois  à  manger  à  la  fin  de  leur 
trauail,  leur  procurant  du  bled  d'Inde 
pour  semer.  le  vous  laisse  à  penser  si 
ces  pauures  Sauuages  estoient  consolez, 
voyans  ces  grands  actes  de  charité. 

Quelques  François,  voulant  participer 
à  ce  bon  œuvre,  donnèrent  aussi  quel- 
ques tournées  de  leurs  hommes  pour ad- 
uaneer  cetouurage,  et  ayder  ces  panures 
gens  à  semer  leurs  bleds  ;  la  graine  de 
charité,  produit  des  fruicts  de  gloire. 

A  mesme  temps  qu'on  tratiailloit  ça 
bas  auec  ferueur,  quelques  Algonquains 
de  l'Isle  faisoient  le  mesme  aux  trois 
riuieres,  le  désert  qu'ils  ont  l'ait,  est 
l'vne  des  plus  fortes  chaisnes  qui  les 
puissent  arrester.  Ils  auoient  donné  pa- 
role à  N.  R.  P.  Supérieur  qui  les  alla  vi- 
siter, de  se  faire  instruire  et  de  cultiuer 
la  terre,  ie  croy  qu'ils  la  garderont,  si 
la  crainte  de  leurs  ennemis  ne  les  faict 
quitter  prise.  Le  Père  Iacques  Buteux 
et  le  Père  Charles  Raimbault  qui  tra- 
uaillent  en  cette  résidence,  les  gaignent 
fortement  à  nostre  Seigneur. 

Quand  nos  Sauuages  eurent  ense- 
mencé leurs  champs,  ils  nous  dirent 
qu'ils  auoient  dessein  de  descendre  à 
Tadoussac,  en  partie  pour  aller  en  mar- 
chandise aux  peuples  du  Saguene,  mais 
principalement  pour  inuiter  le  Capitaine 
de  Tadoussac  et  ses  gens,  d'embrasser 
la  foy  et  de  venir  demeurer  auprès  d'eux, 
et  pource  qu'en  telles  occasions  les  pre- 
sens  parlent  plus  que  la  bouche,  ils 
amassèrent  quantité  de  porcelaine  pour 
présenter  à  ce  Capitaine;  nous  y  contri- 
buasmes  quelque  chose  de  nostre  part. 
Ils  nous  dirent  encore  que  si  ceux  de 
Tadoussac  se  rangoient  auec  eux,  qu'ils 
iroient  inuiter  les  autres  nations  plus 
esloignées  à  faire  le  mesme,  afin,  ad- 
ioustoient-ils,  que  nous  n'ayons  tous 
qu'vn  Dieu  etqu'vne  façon  de  faire.  Nos 
paroles, disoient  les  Chrestiens,  ne  seront 
point  nouuelles  ;  car  le  bruit  de  nostre 
créance  se  respand  desia  partout.  Ha  ! 
qu'il  est  vray  que,  Deus  noster  ignis 
consumons  est,  que  Dieu  est  vn  feu  con- 
sommant, et  que  Nemo  est  qui  se  abscon- 
dat  à  cabre  eius,  qu'il  n'y  a  marbre 
qu'il  n'échauffe.  Eussay-ie  iamais  creu 
que  des  Barbares  nés  dans  la  cruauté, 
nourris  de  chair  humaine,  fussent  de- 
uenus  Prédicateurs  de  Iesus -Christ?  le 
puis  asseurer  que  ie  ne  sçache  personne 
qui  leur  ayt  donné  ces  pensées,  d'aller 
inuiter  les  autres  nations  de  croire  en 


Dieu,  c'est  vn  pur  ouurage  du  sainct 
Esprit,  et  afin  qu'on  voye  que  c'est  l'e- 
sprit Qui  continet  omnia  et  replet  orbem 
lerrarum  scienliam  habens  vocis,  voici 
ce  qu'il  a  fait  dire  aux  Sauuages  des 
Trois  Riuieres.  Quelques  canots  d'At- 
tikamegues  (ce  sont  peuples  qui  habitent 
ordinairement  au  dessus  du  fleuve  des 
trois  Riuieres)  estans  descendus  vers 
nos  François,  les  Algonquins  les  inui- 
terent  de  venir  demeurer  auec  eux  pour 
auoir  la  connoissance  de  Dieu,  leur  di- 
sant mille  biens  du  secours  que  nous 
leur  rendons  selon  nostre  petit  pouuoir. 
Ces  nouueauxhostes  ne  repartirent  rien 
à  cela  ;  mais  s'en  allans  trouuer  le  Père 
Buteux,  ils  luy  tesmoignerent  qu'ils 
auoient  vn  grand  désir  d'estre  instruicts 
et  de  cultiuer  la  terre,  non  pas  auec  les 
Algonquins,  à  raison  qu'ils  estoient  dif- 
ferens  d'humeur  et  de  langue.  Le  Père 
leur  demanda  s'ils  ne  voudroient  pas 
bien  choisir  vne  place,  vne  iournée  de 
chemin  ou  enuiron,  dans  le  fleuue  Me- 
ta berdtin,  que  nous  appelons  les  Trois 
Riuieres,  et  que  là  deux  Pères  de  nostre 
Compagnie  les  iroient  instruire  :  Helas  ! 
firent-ils,  c'est  bien  ce  que  nous  souhait- 
terions.  Yoicy  les  propres  termes  de  la 
lettre  du  Père  Buteux,  qui  nous  rescri- 
uit  ces  bonnes  nouuelles  :  Asseure  toy, 
me  dit  le  Capitaine  de  cette  nation,  que 
ie  feray  ce  que  ie  pourray  enuers  mes 
gens,  afin  que  cela  se  fasse  ;  tu  en  sçau- 
ras  des  nouuelles  deuant  l'Automne, 
afin  qu'on  se  puisse  disposer  pour  dé- 
serter au  Printemps  ;  prend  courage, moy 
et  mon  oncle  que  voila  parlerons  forte- 
ment de  cette  affaire.  Cet  oncle  dont  il 
parloit  et  qui  estoit  là  présent,  est  vn 
bon  vieillard  que  ie  baptisay  l'an  passé, 
et  que  le  sieur  Marsolet  nomma  Nicolas, 
le  luy  auois  dit  qu'il  taschastde  se  venir 
confesser  au  Printemps,  il  n'y  a  pas 
manqué,  il  a  rompu  exprès  le  dessein 
qu'il  auoit  d'aller  plus  haut;  cet  homme 
est  fort  affectionné  à  la  saincte  Foy,  ce 
qui  luy  donne  vne  grande  confiance  en 
Dieu,  dont  en  voicy  vn  effect  qu'il  me 
raconta  :  Lorsque  ie  le  voulois  congédier, 
après  s'estre  confessé  :  Attend  encor  vn 
petit,  me  dit-il,  ie  te  veux  dire  ce  que 
m'a  fait  nostre  Père,  c'est  ainsi  qu'il 

appeloit  Dieu  :  les  neiges  n'ont  pas  esté 
bonnes  cette  année,  ce  qui  a  esté  cause 
qu'à  la  fin  de  l'Hyuer  ie  me  suis  trouué 
vne  fois  bien  en  peine,  ie  n'auois  rien  à 
manger  et  ie  n'esperois  pas  d'en  trouuer 
auec  mes  iambes  desia  vieilles,  veu  que 
de  meilleurs  chasseurs  que  moy  per- 
doient  courage,  ie  m'adressay  pour  lors, 
comme  ie  fay  en  toutes  mes  nécessités, 
à  nostre  Père,  et  luy  dis  i'espere  en  toy, 
tu  es  le  maistre  de  tout,  ayde  nous  ;  fais 
ce  qu'il  te  plaira  :  quelque  temps  après 
ma  prière,  ie  rencontray  inopinément 
deux  Orignaux,  dont  i'en  tuay  vn  sur  le 
champ,  et  donnay  charge  à  de  ieunes 
gens  d'aller  tuer  l'autre,  ce  qu'ils  firent: 
ainsi  i'espere  que  celuy  qui  est  bon  me 
logera  au  ciel  auec  luy.  le  puis  dire  en 
vérité  que  le  P.  Raimbault  et  moy,  voyans 
comme  ce  bon  homme  s'estoit  si  bien 
conserué  dans  les  forets  et  parmy  des 
Barbares,  n'ayant  eu  que  fort  peu  d'in- 
struction, admirasmes  la  bonté  de 
Dieu.  Le  sainct  Esprit  est  vn  grand 
maistre. 

Nos  Algonquins  sont  allez  en  traicte 
vers  vne  nation  qui  se  nomme  les  Ytak- 
d'amivek  ;  ceux-cy  traictent  auec  d'autres 
qui  viennent  du  Nord,  et  qui  s'appellent 
Papiragad'ek  ;  ils  ont  vn  rendez-vous, 
où  ils  s'assemblent  au  mois  d'Àoust.  Il 
fait  si  froid  au  pays  de  ceux-cy  que  les 
arbres  ne  viennent  pas  à  iuste  grandeur, 
pour  donner  de  l'escorce  suffisante  pour 
leur  faire  des  canots,  qu'ils  acheptent 
des  autres  peuples.  I'espere  que  la  Foy 
sera  portée  dans  ces  nations,  qu'on 
pourra  attirer  et  arrester  ça-bas  auec  le 
temps.  Ce  sont  les  paroles  du  Père, 
Dieu  le  veuille  exaucer. 

I'ay  desia  dit,  qu'vne  pièce  de  cent 
escus  est  capable  d'an-ester  et  de  con- 
uertir  toute  vne  famille,  par  vne  petite 
maisonnette  qu'on  luy  dresse,  partie  à 
la  Françoise,  partie  à  la  façon  des  Sau- 
uages  :  pleust  à  Dieu  que  la  superiluité 
des  bastimens  de  France,  fust  conuertie 
en  ces  petits  édifices,  et  que  la  deuotion 
d'arrester  et  fixer  ces  panures  peuples, 
entrast  dans  le  cœur  des  puissans  du 
monde.  Qui  réduit  vne  famille  conuer- 
tit  tous  ses  descendans,  et  fait  vn  pelit 
peuple  Chrestien. 


CHAPITRE   IV. 

Des  Sauuages  baptisés,  et  des  bonnes 
actions  de  cette  nouuelle  Eglise. 

Nous  auons  baptisé  cette  année  enui- 
ron  douze  cens  Sauuages,  tant  aux  Hu- 
rons  qu'icy  bas,  ceux  qui  ont  receu  ce 
Sacrement  es  résidences  de  Kebec,  de 
S.  loseph,  et  des  Trois  Riuieres,  sont  la 
pluspart  personnes  adultes,  qui  ont  em- 
brassé la  Foy  de  Iesus-Christ,  dans  vne 
bonne  santé,  après  vne  suffisante  in- 
struction qu'on  leur  a  donnée  ;  ils  viuent 
maintenant  dans  vne  ioye  et  dans  vne 
innocence  tres-aymable.  le  ne  m'ar- 
resteray  pas  à  descrire  les  particularités 
de  leurs  baptesmes,  ie  me  contenteray 
de  coucher  quelques  vnes  de  leurs  bon- 
nes actions  et  des  bons  sentimens  que 
Dieuleurdonne.  C'est maintenantqu'on 
peut  dire  que,  Samaria  recipit  Verbum 
Bei,  qu'il  n'y  a  point  de  barbarie  à  l'é- 
preuue  des  bontés  de  Dieu  ;  les  âmes 
sainctes  qui  ont  arrousé  ces  nouuelles 
plantes  de  leurs  larmes,  et  qui  les  ont 
fait  germer  et  pousser  par  leurs  sainctes 
prières  et  par  leurs  secours  charitables, 
gousteront  auec  plaisir  ces  fruicts  du 
sang  de  Iesus-Christ,  que  ie  leur  pré- 
sente de  tout  mon  cœur. 

Nous  auons  donc  en  la  résidence  de 
sainct  loseph,  vne  nouuelle  Eglise  de 
Sauuages,  qui  se  rassemblent  petit  à 
petit  en  ce  lieu  là,  tant  pour  estre  in- 
struicts,  que  pour  cultiuer  la  terre.  Nous 
en  auons  vn  autre  aux  Trois  Riuieres, 
qui  pour  eslre  plus  ieune  n'a  pas  encor 
tant  de  force.  Les  principaux  Sauuages 
d'icy-bas  sont  desia  Chrestiens,  les 
autres  aspirent  à  celte  faneur  ;  c'est  vne 
consolation  bien  douce  de  voir  la  can- 
deur de  ces  nouueaux  enfans  de  Dieu. 

Premièrement  il  n'y  a  nulle  difficulté 
de  porter  ces  bons  Néophytes  à  fréquen- 
ter les  Sacremens  les  iours  qu'on  désire 
qu'ils  s'en  approchent,  vn  Père  s'en  va 
la  veille  par  les  cabanes,  ou  bien  leur 
dit  aux  prières  et  à  l'instruction  qu'on 
leur  fait  tous  les  soirs  en  la  Chapelle  où 


France,  en  l'Année  1640. 


13 


ils  s'assemblent  :  Demain  ne  manques 
pas  de  vous  venir  confesser,  et  ceux  à 
qui  on  accordera  la  saincte  Communion 
la  receuront  auee  reucrence.  Ho  !  ré- 
pondent-ils. Cela  fait  tenez  vous  preste 
si  vous  voulez  dés  quatre  heures  du  ma- 
tin ;  car  vous  ne  manquerez  pas  de  voir 
des  Saunages  à  vostre  porte,  tous  prests 
de  se  confesser.  Cette  obeyssance  est 
elle  pas  bien  aymable  ? 

Comme  on  leur  recommande  de  ne 
laisser  croupir  dans  leur  cœur  aucune  of- 
fense qu'ils  iugenttant  soit  peu  griesue, 
i'en  ay  veu  s'en  venir  dés  le  point  du 
iour  en  nostre  maison,  et  dire  à  l'vn  de 
nous  :  Mon  cœur  est  meschant,  i'ay  fâché 
Dieu,  i'ay  fait  telle  offense,  disant  tout 
haut  leur  péché,  par  exemple,  i'ay  fait 
vn  festin  à  tout  manger,  le  Diable  m'a 
trompé,  ie  me  viens  confesser,  ie  n'au- 
ray  point  de  repos  que  ie  n'aye  vomy  la 
malice  de  mon  âme.  S'estans  confessez 
ils  s'en  vont  soulagez,  se  croyans  pu- 
rifiez dans  le  sang  de  Iesus-Christ  qui 
leur  est  appliqué  par  ce  Sacrement,  dont 
ils  conçoiuent  fort  bien  la  vertu. 

Il  y  en  a  qui  ne  manquent  point  de  se 
confesser  tous  les  huict  iours,  et  de  se 
communier  autant  de  fois  qu'on  leur 
permet,  car  ils  ne  le  font  point  sans 
congé. 

I'ay  desia  remarqué  aux  Relations 
précédentes,  que  plusieurs  quittent  leur 
ieu,  ou  leur  disner,  ou  leur  souper,  c'est 
à  dire  leur  manger,  quand  on  les  ap- 
pelle aux  prières  où  à  l'instruction  qui 
se  fait  tous  les  iours  vne  fois  ou  deux  à 
l'Eglise,  quand  ils  ne  sont  point  à  la 
chasse. 

Yn  de  nos  François  estant  venu  cer- 
tain iour  de  grand  matin  à  Sillery,  et 
ayant  ietté  les  yeux  par  les  cabanes,  vit 
encor  les  Sauuages  tous  endormis  ;  là 
dessus  on  sonne  la  première  Messe,  la- 
quelle assez  soutient  se  dit  deuant  que 
le  Soleil  se  leue.  En  vu  moment  il  vit 
la  pluspart  des  Chrestiens  debout,  et 
en  vn  tour  de  main  s'estans  enueloppez 
de  leurs  couuertes  qui  leur  seruent  de 
robbes  et  de  licts,  ils  s'en  vindrent  droit 
à  la  Chapelle  en  cet  équipage  sans  mot 
dire  ;  ce  bon  homme  qui  les  regardoit 
resta  tout  estonné,  les  ayant  plustot  veus 


en  la  Maison  de  Dieu  qu'vn  François  ne 
se  seroii  habillé.  La  pluspart  des  Chré- 
tiens sont  ialoux  d'entendre  tous  les 
iours  la  Messe,  cet  avantage  qu'ils  ont 
par  dessus  les  Payens  de  pouuoir  assi- 
ster à  ces  mystères  sacrez  les  console 
fort. 

Nous  auons  esté  long-temps  en  doute 
si  nous  baptizerions  les  ieunes  gens 
prests  de  se  marier  deuant  qu'ils  ayent 
pris  party.  L'expérience  nous  fait  veoir 
que  la  grâce  du  Baptesme  opère  puis- 
samment dans  vn  cœur.  La  loy  qui  def- 
fend  au  Chrestien  de  s'allier  d'vne  infi- 
delle  est  si  bien  receuë  parmy  ces  bonnes 
gens,  que  si  vn  ieune  homme  Payen  re- 
cherche vne  fille  Chrestienne,  pour  l'or- 
dinaire il  s'adressera  à  nous  pour  estre 
instruit,  et  pour  receuoir  le  Baptesme 
deuant  que  parler  à  la  tille,  car  il  sçait 
bien  qu'elle  le  mesprisera  comme  vn  in- 
fidèle, où  si  elle  a  quelque  bonne  incli- 
nation pour  luy  elle  ne  manquera  pas  de 
luy  dire  qu'elle  ne  se  peut  pas  marier 
sans  le  consentement  du  Père  qui  l'aura 
baptisée  ou  instruicte. 

Nous  viuons  maintenant  dans  vne  pro- 
fonde paix,  la  Foy  est  respectée  des 
Payens  mesme,  les  nouueaux  Chrestiens 
sont  dans  la  ferueur;  il  estvray  que  Dieu 
a  esprouué  ces  pauures  peuples  par  de 
grandes  calamitez,  mais  comme  la  nuict 
retourne  après  le  iour,  et  l'IIyuer  après 
l'Esté,  ie  m'attend  bien  qu'il  s'esleuera 
quelque  tempeste  après  cestebonace.  le 
me  persuade  quasi  que  ces  bourrasques 
prouiendront  des  mariages  faits  à  la  fa- 
çon des  Chrestiens,  les  Saunages  sont 
depuis  plusieurs  siècles  dans  la  posses- 
sion d'vne  pleine  liberté  brutale,  chan- 
geans  de  femmes  quand  il  leur  plaist, 
n'en  prenant  qu'vne  ou  plusieurs,  selon 
leur  passion  ;  maintenant  qu'ils  se  font 
Chrestiens,  il  faut  qu'ils  baissent  le  col 
sous  le  ioug  d'vn  mariage,  qui  peut-estre 
leur  semblera  vn  iour  bien  rude.  Il  est 
vray  qu'il  ne  s'est  iamais  trouué  au 
monde  d'alliances  plus  sainctes  et  plus 
parfaictes,et  plus  propres  pour  conseruer 
l'amitié,  que  celles  des  Chrestiens  ;  mais 
cela  n'empesche  pas  que  les  mariés  tri- 
bulationem  camis  habcant,  ne  soient 
assez  soutient  troublés  dans  leurs  mé- 

nages,  et  que  ce  ne  soit  vne  espèce  de 
martyre,  d'estre  lié  inséparablement 
auec  vn  homme  ou  vne  femme,  qui  aura 
plus  d'âpreté  qu'vn  chardon,  et  moins 
de  douceur  qu'vne  épine. 

Or  ce  n'est  pas  que  iusques  à  présent 
nous  ayons  grand  subiet  de  nous  plaindre 
de  nos  Néophytes  en  ce  point  ;  au  con- 
traire, ie  dirois  volontiers  que  l'amour 
que  se  portent  ceux  que  nous  auons  ma- 
riés en  face  de  l'Eglise,  après  la  publi- 
cation des  bans,  et  le  désir  qu'ils  ont 
de  perseuerer  iusques  à  leur  mort  dans 
cette  amitié,  est  vn  miracle  de  la  Reli- 
gion Chrestienne  ;  il  est  bien  vray  que 
deuant  que  de  les  baptiser,  et  par  après 
deuant  que  de  les  marier,  nous  leur  fai- 
sons fortement  appréhender  les  loix  du 
mariage,  leur  faisant  voir  l'importance 
qu'il  y  a  d'obéir  aux  ordonnances  de  Dieu 
et  de  son  Eglise,  et  la  disgrâce  qu'ils 
encourroient  de  choquer  l'authorité  de 
Monsieur  le  Cheualier  de  Montmagny 
noslre  Gouuerneur,  lequel  ne  manque- 
roit  pas  de  faire  punir  seuerement  ceux 
qui  rebuteroient  leurs  femmes  pour  en 
prendre  d'autres. 

Véritablement  Dieu  nous  a  fauorisés 
d'vn  homme  selon  son  cœur,  très  zélé 
pour  sa  gloire  et  pour  son  seruice.  Com- 
me il  voit  l'importance  qu'il  y  a  d'au- 
thoriser  ce  Sacrement  et  de  le  rendre 
vénérable  parmy  ces  peuples,  il  désira 
qne  la  cérémonie  de  trois  mariages  que 
nous  auons  publiés  à  Sillery,  se  passât  à 
Kebec,  et  voulut  luy  mesme  faire  vn 
magnifique  festin  à  tous  les  conuiés  aux 
nopces  ;  Madame  de  la  Pelletrie  et  quel- 
ques autres  Dames  Françoises  prirent 
charge  d'accommoder  les  épousées,  et 
pour  les  hommes  on  les  fit  richement 
vestir,  portans  les  dons  précieux  que  sa 
Maiesté  fit  l'an  passé  à  quelques  vus  de 
nos  Sauuages,  les  principaux  de  nos 
François  les  conduisirent  auec  honneur 
iusques  à  l'Eglise  ;  ayant  receu  le  Sacre- 
ment de  mariage,  ils  les  menèrent  en 
vne  sale,  où  ils  furent  très-bien  traictés. 
Les  Sauuages  voyant  cet  appareil  estoient 
rauis,  nos  François  bien  édifiés,  et  les 
cieux  prenoient  plaisir  à  vne  action  qui 
se  faisoit  pour  la  gloire  de  celuy  qui  les 
abastis.     Quelques  Montagnets  et  Al- 


gonquins, non  conuies  aux  nopces,  re- 
gardoient  ces  cérémonies  auec  estonne- 
ment,  et  leurs  femmes  voyant  les  ieunes 
filles  et  femmes  qu'on  alloit  marier,  re- 
uestuës  des  petites  richesses  du  pays, 
dont  ils  font  grande  estime,  se  disoient 
l'vne  à  l'autre  :  On  cognoistbien  que  ces 
épousées  ne  sont  point  orphelines,  que 
leurs  pères  ne  sont  pas  morts,  elles  ne 
seroient  pas  si  braues  si  elles  n'auoient 
de  bons  parens,  louant  par  cette  admi- 
ration le  soin  qu'on  a  de  ces  nouuelles 
plantes  du  iardin  de  l'Eglise.  I'entendy 
de  mes  oreilles  ces  paroles  sortir  de  la 
bouche  de  quelques  vus  de  nos  François  : 
Nous  n'attendions  pas  cette  bénédiction 
de  nos  iours,  en  vérité  c'est  vne  conso- 
lation bien  sensible,  de  voir  vn  Barbare 
esleué  dans  la  liberté  qu'ont  les  âmes 
sauuages,  se  captiuer  doucement  sous  le 
ioug  de  lesus-Christ  nostre  Sauueur. 

L'un  de  ces  mariés  estoit  Vincent  Xa- 
uier,  fils  de  deffunct  François  Xauier 
Nenaskvmate,  ieune  homme  âgé  d'enui- 
ron  vingt  deux  ans,  se  voyant  priué  de 
son  père  et  de  sa  belle  mère,  emportés 
de  l'epidemie  commune,  nous  vint  dire 
qu'il  auoit  besoin  du  secours  d'vne  fem- 
me, qui  luy  fist  ses  raquettes  et  ses  ro- 
bes, bref  qui  prist  garde  àsonmesnage  : 
I'ay  de  l'affection,  disoit-il,  pour  vne 
ieune  fille,  ie  vous  prie  d'assembler  mes 
parens,  et  de  considérer  si  elle  m'est 
propre,  si  vous  iugés  que  ce  soit  mon 
bien  ie  l'espouseray,  sinon  ie  suiuray 
vostre  conseil.  Ses  parens  et  ses  amis 
conclurent  que  ce  party  luy  estoit  sor- 
table.  Or  comme  l'Aduent  approchoit, 
nous  luy  dismes  qu'à  la  vérité  ils  se  pou- 
uoient  bien  marier  en  ce  sainct  temps, 
mais  que  les  plus  sages  Chrestiens  ne  le 
faisoient  pas  :Ouy,mais,disoit-il, le  temps 
me  presse  d'aller  à  la  chasse,  vous  me 
remettez  à  quarante  iours  d'icy,  qui  me 
fera  mes  raquettes?  Priez-en  vostre  pro- 
mise, luy  dismes  nous.  Il  se  mit  à  rire  : 
le  me  feray,  répondit-il,  gausser  de  moy  : 
car  ce  n'est  pas  la  coustume  de  nostre 
nation  d'emploier  les  filles  deuant  leur 
mariage  ;  mais  il  n'importe,  fit  il,  quoy 
que  le  terme  que  vous  me  donnez  soit 
bien  long,  il  vaut  mieux  attendre  et  se 
mettre  en  danger  d'estre  moqué  que  de 

ne  pas  vous  obeïr.  Ce  bon  ieune  homme 
attendit,  et  se  comporta  auec  vne  inno- 
cence vrayement  Chrestienne  pendant 
tout  ce  temps-là,  se  confessant  fort  sou- 
uent,  pour  se  fortifier  contre  les  em- 
busches  de  sathan,  qui  ne  dort  pas  en 
telles  occasions. 

le  ne  sçay  si  ce  que  ie  vay  dire,  ne 
sera  point  trouué  ridicule  en  vostre 
France  ;  mais  il  est  icy  et  dans  l'inno- 
cence et  dans  la  bien-seance.  Les  Sau- 
uages  qui  vont  à  l'entour  de  nos  habita- 
tions, s'adressent  à  nous  pour  tous  leurs 
petis  négoces,  comme  feroient  des  enfans 
à  leurs  pères  ;  ils  viennent  par  fois  de- 
mander s'ils  iront  chasser  en  tel  endroit, 
s'ils  prendront  médecine,  s'ils  feront 
suerie,  s'ils  danseront,  s'ils  se  marieront  ; 
les  ieunes  gens  nous  viennent  trouuer 
en  particulier  et  nous  prient  de  leurs 
trouuer  femme,  ou  de  parler  pour  eux  à 
celles  qu'ils  désirent  épouser  ;  quelques 
femmes  veufues  et  mesme  encor  quel- 
ques filles  nous  prient  en  secret  de  leurs 
trouuer  mary,  se  confians  plus  en  nous 
qu'à  ceux  de  leur  nation,  et  nous  disent 
fort  bien  que  nous  agissions  comme  de 
nostre  part,  sans  faire  semblant  qu'ils 
nous  ont  parlé  ;  le  tout  gistà  se  compor- 
ter en  sorte  dans  ces  offices  de  charité, 
qu'eux  mesmes  se  lient  et  qu'ils  con- 
cluent leurs  affaires  sans  nous  engager, 
sinon  à  les  conduire  dans  les  voyes  des 
enfans  de  Dieu.  Les  Payens  mesme 
qui  ont  quelque  inclination  à  la  Foy,  se 
comportent  ainsi  enuers  nous. 

Il  y  a  quelque  temps  qu'vn  ieune  Sau- 
uage  non  encor  baptisé,  nous  fit  deman- 
der par  quelques  vns  de  ses  parens 
Chrestiens,  si  noustrouuerions  bon  qu'il 
se  mariât  à  vne  fille  qu'il  nommoit.  Or 
comme  ny  l'vn  ny  l'autre  n'estoient  pas 
Chrestiens,  nous  respondismes  que  nous 
n'entrions  point  dans  ces  cognoissances, 
et  que  nous  ne  nous  meslions  point  des 
mariages,  sinon  pour  prendre  garde 
qu'ilssetraictentà  la  façon  desChrestiens 
quand  on  est  baptisé  ;  ce  ieune  homme 
ne  passa  pas  outre.  L'ayant  rencontré 
à  quelques  iours  delà,  ie  lui  demanday 
s'iln'estoit  point  marié:  le  n'ay  garde, 
fit-il,  de  me  marier  sans  vostre  consen- 
tement, vous  estes  mon  père,  c'est  à 


vous  non  seulement  de  me  dire  si  vous 
trouués  bon  que  ie  me  marie,  mais  encor 
de  m'assigner  le  iour  que  ie  le  dois  faire. 
Ouy,  mais  luy  dy-ie,  vous  n'estes  pas 
Chrestien  ?  le  ne  le  suis  pas  encor, repar- 
tit-il, mais  i'ay  grande  enuie  de  l'estre, 
et  celle  que  ie  recherche  a  la  mesme 
volonté,  c'est  pourquoy  ie  vous  supplie 
de  nous  baptiser  tous  deux  deuant  nostre 
mariage  ;  nous  attendrons  tant  qu'il  vous 
plaira,  si  nous  ne  sommes  pas  encor 
assez  instruicts.  Les  âmes  sainctes,  qui 
prient  pour  la  conuersion  de  ces  peuples 
et  qui  se  voient  exaucées,  pourront  elles 
ouïr  parler  de  cette  candeur  sans  que 
leurs  cœurs  s'amollissent  ou  se  fondent 
dans  le  cœur  de  Dieu  ?  Comme  nous 
voyons  que  nostre  Seigneur  va  bénissant 
les  mariages  de  ces  bons  Néophytes,  nous 
baptisasmes  ces  deux  ieunes  gens,  bien 
instruicts,  et  puis  les  mariasmes  en  face 
de  l'Eglise.  Nous  auons  fait  plusieurs 
autres  mariages,  ils  sont  tous  par  la 
grâce  de  nostre  Seigneur  dans  vne  bonne 
resolution  de  ne  se  point  quitter  iusques 
à  la  mort,  excepté  vn  ou  deux,  qui  com- 
mencent à  nous  donner  de  la  peine. 

Quand  il  arriue  quelque  différent  en- 
tr'eux,  il  nous  viennent  trouuer,  ou  nous 
en  font  donner  aduis,  vne  femme  Chre- 
stienne apprenant  qu'on  faisoit  ie  ne 
sçay  quels  ieux  ou  récréations  publiques 
dans  vne  cabane,  s'y  voulut  trouuer, 
son  mary  tesmoigna  qu'il  ne  l'aggreoit 
pas;  elle  ne  laissa  pas  d'y  aller  contre 
sa  volonté.  Estant  de  retour,  son  mary 
luy  dit  :  Si  ie  n'estois  pas  Chrestien,  ie 
vous  dirois  que  si  vous  n'auez  point 
d'affection  pour  moy,  que  vous  cher- 
chassiez vn  autre  mary  à  qui  vous  ren- 
dissiez plus  d'obéissance  ;  mais  ayant 
promis  à  Dieu  de  ne  vous  point  quitter 
iusques  à  la  mort,  ie  ne  sçaurois  vous 
tenir  ce  language,  quoy  que  vous  m'of- 
fensiés.  Cette  pauure  femme  luy  deman- 
da pardon  tout  sur  l'heure,  et  dès  le 
matin  du  iour  suiuant,  elle  s'en  vint 
trouuer  le  Père  qui  l'a  baptisée,  et  luy 
dit:  Mon  Père,  i'ay  fâché  Dieu,  ie  n'ay 
pas  obey  à  mon  mary,  i'en  ay  le  cœur 
tout  triste,  ie  voudrois  bien  m'en  con- 
fesser. Celte  candeur  est  rauisante.  C'est 
assez  pour  ce  Chapitre,  passons  à  quel- 

ques  autres  actions  de  ces  bons  Néo- 
phytes. 


chapitre  v. 


Continuation  du  mesme  discours. 


Yn  ieune  Sauuage  malade,  ayant  esté 
abandonné  de  ses  gens  enuiron  dix 
lieues  au  dessus  de  la  résidence  S.  Io- 
seph,  le  Père  de  Quen,  qui  a  grande- 
ment trauaillé  toute  cette  année  en  cette 
résidence,  prit  vn  François  auec  soy  et 
s'en  alla  chercher  ce  pauure  malade, 
l'ayant  trouué  auec  bien  de  la  peine,  le 
fit  amener  à  l'Hospital,  où  ce  pauure 
garçon  fut  si  bien  assisté,  qu'il  en  guérit. 
La  charité  fait  des  miracles,  elle  change 
les  Sauuages  en  enfans  de  Dieu .  Ce  ieune 
Sauuage,  voyant  vn  si  grand  amour  en 
son  endroit,  se  fait  instruire,  presse 
qu'on  le  baptise,  on  en  fait  quelque  dif- 
ficulté, pource  qu'estant  prest  à  se  ma- 
rier, on  çraignoit  qu'il  ne  s'alliast  de 
quelque  infidèle,  s'il  ne  pouuoit  trouuer 
de  fille  Chrestienne  ;  il  promet  de  garder 
toutes  les  loix  de  Dieu  et  de  son  Eglise, 
tant  qu'il  lui  sera  possible,  mais  il  Je 
promet  de  si  bonne  grâce  et  d'vn  si-bon 
cœur,  qu'on  le  baptise.  La  grâce  a  de 
puissans  effects  :  depuis  ce  temps-là  ce 
ieune  homme  ne  s'est  iamais  démenti 
de  sa  parole,  il  n'a  pas  la  seule  pensée 
d'épouser  vne  infidèle  ;  il  est  si  ennemy 
des  dissolutions  de  la  ieunesse,  qu'vn 
certain  iour  quelques  Sauuages  estans 
arriués  du  pays  des  Algonquins,  il  nous 
vint  dire  en  secret,  et  sur  le  soir  :  le 
vous  supplie  de  me  donner  le  couuert 
cette  nuict  et  les  autres  suiuantes,  tant 
que  ces  ieunes  gens  seront  parmy  nous, 
pource  que  ie  serois  obligé  par  bien- 
séance de  les  accompagner,  et  comme 
ils  ne  sont  pas  baptisez,  ils  pourront  faire 
quelque  chose  que  Dieu  hayt,  et  moy  ie 
nesçaurois  plus  l'offenser,  car  c'est  tout 
de  bon  que  ie  croy,  et  que  ie  luy  ay  dit 
que  ie  luy  obeyrois. 
Yn  autre  ieune  homme  nous  disoit 


que  son  baptesme  luy  auoit  bouché  les 
oreilles:  le  n'entends  plus,  faisoit-il, 
les  paroles  dissolues  que  quelques  es- 
tourdis  profèrent  par  fois  en  nostre  ca- 
bane ;  mon  cœur  est  si  content  de  se  voir 
libre  de  ses  offenses,  qu'il  ne  se  peut 
comprendre.  le  sçay  de  bonne  part  ce 
que  ie  vay  dire.  Yn  ieune  homme  âgé 
d'enuiron  vingt-cinq  à  trente  ans,  pas- 
sant chemin,  coucha  dans  vne  cabane  de 
Sauuages  ;  la  nuit  vne  femme  l'aborda. 
Luy,  voyant  son  dessein,  courut  au  deuant 
de  la  tentation  :  Retirés  vous,  luy  dit-il, 
car  ie  suis  Chrestien,  ceux  qui  prient 
Dieu  ne  commettent  point  ces  pechez-là. 

I'ay  desia  dit  ailleurs,  que  les  ieunes 
Sauuages  qui  cherchent  femme,  vont  voir 
la  nuit  leurs  maistresses.  Nous  crions 
fortement  contre  cette  coustume  tres- 
pernicieuse,  car  encor  que  pour  l'ordi- 
naire tout  se  passe  dans  vne  grande  ho- 
nesteté,  neantmoins  le  danger  d'offenser 
Dieu  y  est  trop  grand. 

Or  tout  aussi-tost  qu'il  arriue  quelques 
ieunes  Sauuages  de  dehors,  nos  Chre- 
stiens  nous  en  donnent  aduis,  afin  que 
nous  tenions  la  main  que  tous  se  con- 
tiennent dans  leur  deuoir  ;  eux  mesmes 
crient  contre  la  ieunesse  qui  s'émancipe, 
leurs  reprochans  qu'ils  appellent  les  dé- 
mons dans  leurs  cabanes,  et  qu'ils  at- 
tirent la  malédiction  de  Dieu  dessus 
leurs  testes.  Il  est  arriué  vne  chose 
bien  remarquable  en  cet  endroit.  Yn 
ieune  homme  non  encor  baptisé,  recher- 
chant vne  fille  Chrestienne,  l'alla  voir  la 
nuit  ;  cette  fille  ne  le  rebuta  point  de 
prime  abord,  elle  l'escouta  discourir  ;  ce 
qui  scandalisa  tellement  les  Chrestiens, 
que  nous  en  fusmes  incontinent  aduer- 
tis.  Nous  la  fismes  venir  et  la  tançasmes 
vertement,  luy  reprochant  qu'elle  se 
comportoit  comme  vne  personne  aban- 
donnée, qui  ne  croyoit  point  en  Dieu,  et 
que  les  seules  caresses  de  ce  ieune 
homme  en  tel  temps,  estoient  coul- 
pables.  Cette  pauure  fille  bien  estonnée 
repartit  au  Père  qui  la  tançoit  :  Mon 
Père,  il  est  vray  que  i'ay  escouté  ce 
ieune  homme,  mais  il  ne  m'a  point  ca- 
ressée, ie  ne  suis  point  Françoise,  i'ay 
veu  des  François  badiner  auec  des  filles, 
et  les  caresser  et  baisoter  ;  ce  n'est  point 

nostre  coustume,  ceux  qui  nous  recher- 
chent, nous  parlent  seulement  et  puis 
s'en  vont  :  croyés  moy,  disoit  elle,  quand 
ce  ieune  homme  me  parloit,  ieme  souue- 
nois  fort  bien  que  i'estois  Chreslienne, 
et  que  ie  ne  veulois  pas  offenser  Dieu  ; 
ie  luy  ay  dit  seulement  qu'il  s'addressât 
à  vous  pour  celte  affaire.  Le  bruit  estee- 
pendant,  luy  dit  le  Père,  que  vous  ne 
vous  estes  pas  bien  comportée.  Ceux  qui 
prient  Dieu,  respondit  elle,  ne  diront  pas 
cela,  car  ie  vous  asseureque  ie  n'ay  l'ait 
autre  mal  que  de  l'escouter,  me  com- 


retint  ;  le  François  s'en  oublia  pour  lors, 
si  bien  qu'il  ereut  l'anoir  perdu,  mais 
l'ayant  recognu  entre  les  mains  de  cette 
femme,  il  luy  voulut  oster;  elle  résiste, 
protestant  qu'il  luy  a  donné;  ladiuersité 
de  langage  fuit  assez  sonnent  de  fausses 
ententes,  enfin  cette  femme  entre  si 
bien  en  colère,  qu'elle  lit  coniecturer 
au  Père  de  Cuien,  qui  estoit  là  présent, 
que  la  Foy  n'estoit  pas  profondement 
enracinée  dans  son  âme,  c'est  pourquoy 
il  luy  demanda  si  elle  auoit  voulu  trom- 
per Dieu  en  son  baptesme;  à  ces  paroles 


portant  selon  nostre  ancienne  façon  de   elle  entre  en  soymesme  et  luy  dit:  Mon 


faire.  Là  dessus,  vn  certain  qui  voulut 
rire,  et  tout  ensemble  s'asseurerde  l'in- 
nocence de  la  fille  en  sa  simplicité  :  le 
sçauray.  bien,  luy  dit-il,  si  ce  ieune  hom- 
me vous  a  trompée,  car  ie  vous  feray 
prendre  vn  breuuge  qui  vous  fera  vomir 
tout  sur  le  champ,  s'il  vous  a  touchée.  Ne 
vomiray-ie  point,  dit-elle,  au  cas  qu'il 
ne  m'ait  point  touchée  ?  Point  du  tout. 
Ça  donc  donnez  le  moy  tout  maintenant, 
et  vous  verrez  mon  innocence.  Le  com- 
pagnon luy  donne  une  cuillerée  de 
sirop  fort  noir  ;  elle  le  prend  d'vn  visage 
tout  guay,  l'anale  auecasseurance:  Si  ie 
ne  dois  point  vomir,  s'escrie  elle,  qu'au 
casque  i'aye  commis  quelque  mal,  ie  ne 
crains  rien.  Elle  fut  louée  de  sa  con- 
stance, marque  de  sa  pureté  ;  mais  on 
luy  fit  si  bien  entendre  le  mal  que 
c'estoit  de  scandaliser  son  prochain,  et 
de  se  mettre  en  danger  d'estre  trompée 
du  diable,  qu'elle  et  ses  compagnes  en 
profitèrent.  Et  à  quelques  sepmaines 
de  là,  d'autres  ieunes  gens  les  estans 
venus  rechercher  la  nuit,  elles  leur  dirent 
aussi-tost  qu'ils  se  retirassent,  et  qu'elles 
estoient  Chrestiennes,  qu'ils  s'adressas- 
sent aux  Pères  qui  les  auoient  baptisées, 
pour  parler  de  mariage  s'ils  en  vou- 


Pere,  c'est  la  colère  qui  m'a  transportée, 
i'ay  fâché  Dieu,  ie  m'iray  confesser  ;  ce 
n'est  pas  l'amour  que  ie  porte  au  Cous- 
teau, mais  la  peur  que  i'ay  eue  que  vous 
ne  me  tinssiés  pour  vne  larronnesse  :  ie 
vous  asseurc  que  i'ay  procédé  de  cœur 
douant  Dieu  en  mon  baptesme,  et  c'est 
ce  qui  m'afflige,  qu'on  croie  que  ie  com- 
mette les  péchés  que  ceux  qui  sont  ba- 
ptisés ne  commettent  point.  Là-dessus 
elle  se  mit  à  prescher  les  ieunes  filles 
qui  estoient  là,  leur  déclarant  ce  qu'elles 
deuoient  quitter,  au  cas  qu'elles  vou- 
lussent estre  Chrestiennes. 

Quelques  Sauuages  nous  ont  proposé 
ces  cas'  de  conscience  bien  aisés  à  ré- 
soudre :  par  exemple,  si  c'estoit  vn  grand 
péché  de  songer  la  nuit  quelque  mal, 
quoy  qu'en  dormant  mesme  on  y  resis- 
tast  ?  quand  le  diable  nous  porte  à  croire 
nos  songes,  si  nous  les  rejettons,  di- 
soient-ils,  la  pensée  que  nous  auons  eue 
de  les  croire,  est-elle  vn  grand  mal  ? 
I'ay  eu  peine  quelque  fois  de  demander 
certains  péchés  à  quelques  Sauuages,  de 
peur  de  leur  faire  entendre  que  des 
personnes  baptisées  les  pouuoient  com- 
mettre. 

On  baptisa  certain  iour  cinq  vieilles 


loient  épouser  quelques  vnes;  ces  ieunes   femmes  ensemble,  dont  la  plus  ieune 
gens  ne  s'en  allans  point,  elles  prirent  auoit  plus  de  soixante  ans.    Apres  le  ba- 


des  tisons  de  feu  et  les  menacèrent  de 
leur  porter  à  la  face  s'ils  ne  se  retiroient. 
Estre  né  dans  la  barbarie  et  faire  ces 
actions,  c'est  prescher  hautement  Iesus- 
Chrisl. 

Vne  femme  Chreslienne,  croyant  qu'vn 
François  luy  donnoit  vn  cousteau  assez 
gçntiï,  qu'il  luy  prestoit  seulement,  le 

plesme,  l'vne  de  ces  bonnes  Néophytes 
prit  le  Père  qui  les  auoit  baptisées  par  la 
main,  et  luy  dit:  Mon  lils,  lu  nous  as  fait 
reuiurc,  nostre  cœur  est  tout  resiouy,  il 
nous  dit  que  tes  paroles  soutveritables,et 
que  nous  irons  au  ciel.  L'autre  s'escrioit: 
Oquc  ie  prierai  Dieu  maintenant  de  bon 
cœur  !  En  effet  si-tost  qu'on  parloit  de 

Dieu  dans  leurs  cabanes,  elles  se  met- 
toient  à  genoux  et  ioignoient  les  mains  ; 
la  plus  âgée  disoit  à  ses  gens  :  Il  me  sem- 
ble que  nos  Ancestres  croyoient  quelque 
chose  de  ce  qu'enseignent  les  Pères,  car 
il  me  souuient  qu'estant  bien  ieune, 
mon  père  fort  âgé  nous  racontoit  que 
celuy  qui  a  tout  fait,  et  qui  donne  à  man- 
ger, se  faschoit  quand  on  faisoit  quelque 
mal,  et  qu'il  haïssoit  les  meschans  et 
qu'il  les  punissoit  après  leur  mort. 

Apres  le  baptesme  de  ces  bonnes 
vieilles,  comme  nous  renuoions  vn  grand 
homme  bien  l'ait,  reiettans  son  baptesme 
en  autre  temps,  pour  ne  nous  sembler 
assez  instruict,  il  parut  fort  triste  :  le  suis 
affligé,  nous  disoit-il,  vous  me  dites  que 
ie  ne  suis  pas  encor  assez  instruict,  n'en 
sçay-ie  pas  autant  que  ces  bonnes  vieilles 
que  vous  auez  baptisées?  permettez  moy 
que  ie  reuienne  demain  matin,  et  vous 
m'examinerés  encor  vne  fois.  Nous  luy 
permismes,  et  ce  bon  homme,  iadis  fort 
orgueilleux,  mais  maintenant  fort  bon 
Chrestien,  se  faisoit  instruire  par  vn  en- 
fant, des  principaux  articles  du  Caté- 
chisme; enfin  il  nous  pressa  si  bien,  al- 
léguant qu'il  s'en  alloit  faire  vn  voiage, 
et  qu'il  n'osoit  partir  sans  estre  des- 
chargé  de  ses  péchés,  que  nous  le  ba- 
ptisasmes  auec  quelques  autres  qu'on  fit 
Chrestiens  à  mesme  temps.  Yn  peu  de 
cognoissance  Chrestienne  auec  vne  bon- 
ne volonté,  vaut  plus  que  toute  la  Philo- 
sophie d'Aristote. 

Le  seiziesme  de  Ianuier,  ayant  appris 
qu'vnepauure  vieille  femme  estant  par- 
tie de  la  résidence  de  S.  Joseph,  pour 
aller  aux  Trois  Riuieres,  estoit  demeurée 
malade  en  chemin  auec  deux  enfans,  in- 
capables de  la  secourir,  nous  enuoiasmes 
deux  Sauuages  pour  l'amener  à  l'Hospi- 
tal  ;  comme  ils  n'auoient  point  de  trais- 
nes,  ils  amenèrent  les  deux  enfans,  et 
laissèrent  la  malade  toute  seule  au  mi- 
lieu des  bois.  Nous  tançasmes  fort  ces 
deux  messagers,  et  leur  dismes  qu'il 
falloit  retourner  quérir  cette  pauure 
créature  ;  l'vn  d'eux,  qui  n'estoit  pas 
encor  Chrestien,  entendant  parler  de 
retourner,  esquiue  au  plus  tost  ;  celuy 
qui  estoit  baptisé,  rebrousse  chemin  auec 
vn  de  nos  Pères  et  nostre  frère  Iean 


Ligeois.  Arriuées  qu'ils  furent  où  estoit 
la  malade,  ils  la  trouuerent  en  vn  trou 
fait  dans  la  neige,  couchée  sur  quelque 
branche  de  pin,  sans  autre  abry  que  le 
Ciel,  elle  n'auoit  point  d'ecorces  pour  se 
deffendre  de  l'iniure  de  l'air  ;  il  fallut 
coucher  en  cette  mesme  hostellerie,  où 
on  ne  trouue  rien  à  soUpper  que  ce 
qu'on  y  porte.  Dieu  donna  vn  nouuel 
abry  à  ces  nouueaux  hostes,  il  neiga  tant 
toute  la  nuit,  qu'ils  estoient  couuerts  et 
enseuelis  dans  la  neige  de  tous  costés. 
Ces  trauaux,  qui  paroissent  grands  en 
France,  passent  icy  pour  légers,  en  effet 
on  les  souffre  sans  peine.  Le  iour  venu 
la  malade  se  confesse,  on  la  lie  sur  vne 
petite  traisne,  nostre  frère  Ligeois  et  ce 
bon  ieune  Sauuage  la  tirent  et  la  pous- 
sent tant  qu'ils  peuuent  ;  mais  comme  le 
temps  estoit  fascheux  et  qu'elle  auoit 
beaucoup  enduré,  elle  mourut  deuant 
que  d'arriuer  à  l'Hospital.  Si  ces  actions 
touchent  les  Sauuages,  elles  touchent 
aussi  le  Ciel,  qui  dat  niuem  sicut  lanam, 
qui  fait  trouuer  vn  manteau  de  neige 
aussi  chaud  qu'vn  manteau  de  laine. 

C'est  vne  chose  assez  ordinaire  aux 
Chrestiens  de  se  mettre  à  genoux  si-tost 
qu'ils  ont  tué  quelque  animal,  et  d'en 
remercier  Dieu  sur  le  champ.  Vne  bonne 
vieille  femme, sçachantcette  coustume,la 
pratiqua  à  sa  mode  s'en  allant  chercher 
des  racines  pour  manger;  en  ayant  trou- 
ue elle  se  mit  à  genoux  sur  la  neige, 
tenant  ce  discours  à  nostre  Seigneur  : 
Grand  Capitaine,  c'est  vous  qui  auez  fait 
le  ciel  et  la  terre,  et  ces  racines,  vous 
les  auez  faictes  pour  nostre  nourriture, 
vous  me  les  auez  enseignées  afin  que  i'en 
mangeasse,  ie  vous  en  remercie  ;  si  vous 
m'en  voulés  encor  donner,  ie  les  pren- 
dray,  si-non  ie  ne  laisseray  pas  de  croire 
en  vous.    Yoila  sa  prière. 

Vn  Sauuage  passant  sur  le  bord  du 
grand  fleuue,  comme  les  vents  souf- 
lloient  auec  violence,  vne  assez  belle  tor- 
tue poussée  par  la  tempeste,  sortit  du 
fond  de  l'eau  et  fut  iettée  à  ses  pieds 
comme  vne  pierre  ;  luy  la  voyant  se  met 
à  genoux,  et  leuant  les  yeux  au  Ciel  dit 
ces  paroles  :  Mon  Père,  ie  vous  remercie, 
c'est  vous  qui  m'auez  donné  cet  animal, 
vous  l'auez  fait  pour  me  nourrir,  et 

maintenant  vous  me  le  présentés,  ic 
vous  en  remercie. 

De  vérité  ces  bonnes  gens  ont  vne 
candeur  bien  aymable.  Ce  seroit  vue 
chose  bien  nouuellc  en  France,  si  quel- 
qu'vn  des  auditeurs  assemblés  pour  en- 
tendre la  prédication,  arrestoit  le  prédi- 
cateur au  milieu  de  son  discours,  ou 
pour  luy  parler,  ou  pour  luy  demander 
l'explication  de  quelque  point  de  sa  doc- 
trine; cela  se  fait  tous  les  iours  icy  sans 
messeance.  Quelqu'vn  de  nous  preschant 
de  la  confession,  et  déclarant  l'impor- 
tance qu'il  y  a  de  purifier  son  cœur  dans 
ce  Sacrement,  et  de  ne  rien  cacher  à 
Dieu,  vn  Capitaine  s'escria  tout  haut  : 
Mon  Père,  on  ne  fait  que  iouër  dans  nos 
cabanes  :  escoutés  ieunesse,  entendez- 
vous  bien  ce  que  nous  dit  le  Père,  vous 
ne  faictes  pas  bien,  amendez-vous,  vous 
ioùcz  trop,  venez  vous  confesser,  et 
gardez-vous  bien  de  celer  aucun  de  vos 
péchez.  Cette  parenthèse  fermée,  le  Pré- 
dicateur continue  son  discours. 

Vne  autre  fois  le  Père  parlant  de  la 
Communion,  et  disant  que  le  Fils  de 
Dieu  se  cachoit  sous  la  blancheur  du  pain 
pour  esprouuer  nostre  foy,  vne  bonne 
vieille  leuant  sa  voix,  dit  aux  autres 
femmes  qui  estoient  là  :  Nous  auons  beau 
nous  déguiser,  il  vient  exprès  en  nostre 
cœur  pour  voir  tout  ce  qui  s'y  passe,  il 
cognoist  bien  si  nous  croyons  par  fein- 
tise  ou  non,  c'est  pour  cela  qu'il  se 
cache,  afin  de  descouurir  si  nous  auons 
de  la  malice  en  Pâme. 

Quand  on  dit  quelque  chose  qu'ils  ap- 
prouuent  fort,  ils  le  tesmoignent  par  fois 
tout  au  milieu  de  la  prédication  ho  ho, 
disent-ils,  ou  bien,  mi  ht,  voila  qui  va 
bien  ;  ou  bien  encor,  mi  he  tiang,  nous 
ferons  cela. 

Vous  en  verrez  qui  diront  au  Prédica- 
teur :  Mon  Père,  n'allez  pas  si  viste,  par- 
lez plus  doucement  Si  le  Père  ne  se  sert 
pas  bien  à  propos  de  quelque  mot  en 
leur  langue,  ils  luy  suggèrent  le  vray 
mot  qu'il  faut  dire,  et  personne  ne  trouue 
cela  estrange.  I'ay  autrefois  remarqué, 
que  lesSauuages  pour  se  faire  beaux,  se 
rougissent  ou  se  noircissent  la  face,  ou 
se  la  peignent  d'vne  autre  couleur  :  or 
comme  quelqu'vn  de  nous  cryoit  certain 


iour  contre  cette  mauuaise  coustume, 
l'vn  de  ses  auditeurs,  indigné  contre 
ceux  qui  la  retenoient,  s'escria  :  Mon 
Père,  il  n'y  a  que  les  difformes  et  les 
malotrus  qui  se  peignent,  nous  autres 
qui  sommes  beaux  naturellement,  nous 
auons  quitté  cette  vieille  mode.  Voila 
leur  franchise.  Mais  remarquez  s'il  vous 
plaisl,  qu'il  n'y  a  que  les  principaux  de 
l'auditoire  qui  se  donnent  l'autorité  de 
parler.  C'est  assés  pour  ce  chapitre. 


CHAPITRE   VI. 

Continuation  du  mesme  suiet. 

Vn  ieune  homme  Chrestien  s'estant 
mis  en  colère,  battit  sa  femme, qui  l'auoit 
insolemment  prouoqué  ;  il  n'estoit  pas 
encor  hors  de  fougue,  que  se  repentant 
de  son  péché,  il  se  glisse  en  nostre  chap- 
pelle  pour  en  crier  mercy  à  Dieu.  Il  y 
rencontra lePerede  Quen auquel  ildit  :  le 
suis  triste,  ie  viens  de  fascher  Dieu,  priez- 
le  pour  moy.  Or  comme  cela  s'estoit  fait 
deuant  plusieurs  personnes,  il  s'esleue 
vne  grande  rumeur  dans  les  cabanes  ; 
plusieurs  Chrestiens  et  plusieurs  Payons 
tous  ensemble,  s'en  viennent  chez  nous 
se  plaindre  de  ce  scandale  :  Ces  gens  là 
ne  respectent  pas  leur  baptesme,  disoient 
les  Chresliens,  ils  viuent  comme  s'ils  ne 
croyoient  pas  en  Dieu,  Les  infidèles 
nous  reprochoient  que  nous  ne  les  bap- 
tisions pas,  et  qu'ils  faisoient  mieux  que 
plusieursqui  Festoient;  On  leur  enseigne 
du  bien,  disoient-ils,  et  ils  ne  le  font 
pas  ;  ils  prient  Dieu  et  cependant  ils  se 
mettent  en  colère,  ils  sont  baptisés  et 
neantmoins  ils  ne  laissent  pas  de  se 
battre.  Comme  nous  leur  eusmes  dit- 
que  nous  lesaducrtirionsdeleurdeuoir, 
ils  les  allèrent  quérir  tout  sur  l'heure, 
sans  attendre  dauantage,  ils  fuient  ves- 
perisés  comme  il  faut,  notamment  la 
femme,  qui  cstoitplus  coulpable  que  son 
mary  ;  cette  confusion  leur  seruit,  et  ne 
fit  point  de  mal  aux  autres.  Les  infidèles 
ne  seauroient  supporter  les  deflauts  des 

Chrestiens,  ils  croyent  qu'ayant  em- 
brassé vne  Loy  si  saincte,  ils  doiuent 
estre  exempts  de  toute  fragilité  :  il  est 
vray  que  la  grâce  du  baptesme  fait.d'e- 
stranges  métamorphoses,  quand  on  y 
correspond. 

Yn  Saunage  Chrestien,  voulant  entrer 
en  quelque  maison,  vn  François  le  re- 
poussa auec  violence.  Ils  se  parloient 
tous  deux  sans  s'entendre  ;  le  Sauuage  se 
voyant  mal  traicté,  disoit  :  Si  ie  n'estois 
baptisé  ie  t'accommoderois  bien,  ie  suis 
plus  grand  et  plus  fort  que  toy,  ie  t'au- 
rois  bien-tost  renuersé  par  terre  ;  mais  le 
Père  qui  m'a  baptisé  m'a  dit  que  la  co- 
lère ne  valoit  rien,  et  qu'il  ne  falloit 
point  faire  de  mal,  mesme  à  ceux  qui 
nous  en  faisoient,  c'est  pourquoy  ie  me 
refireray. 

Vn  ieune  Néophyte  ayant  fait  rencon- 
tre d'vn  caribou,  le  tua  d'vn  coup  d'ar- 
quebuse, aussi-tost  il  se  mit  à  genoux 
pour  en  remercier  Dieu,  coustume  qu'il 
gardoit  mesme  deuant  que  d'estre  ba- 
ptisé, mais  ce  qu'il  fit  en  suilte  est  fort 
remarquable  :  premièrement  il  enuoya 
aux  panures  malades  de  l'Hospital,  vne 
partie  de  sa  chasse,  offrant  ces  prémices 
à nostre Seigneur;  secondement, comme 
il  auoit  tué  cet  animal  le  Ieiuly  au  soir, 
et  qu'il  en  deuoit  faire  festin  le  iour  sui- 
uant  selon  la  coustume  du  pays,  il  vou- 
lut attendre  iusques  au  Dimanche,  de 
peur  que  les  Chrestiens  ne  mangeassent 
de  la  chair  les  iours  deffendus;  il  voyoit 
bien  que  la  nécessité  en  laquelle  ils 
étoieht  les  dispensoicnt  assez,  on  luy 
disoit  aussi  que  les  hommes  deuoient 
partir  le  Samcdy  pour  aller  à  la  chasse, 
et  qu'ils  ne  gousteroient  point  de  son 
festin  s'il  ne  se  hastoit  de  le  faire,  non- 
obstant tout  cela,  il  tint  ferme,  aymant 
znieux  plaire  à  Dieu  qu'aux  hommes. 
La  veille  de  Noël  quelques  Sauuages  non 
encor  baptisez,  eslans  arriuésà  S.  Ioseph, 
firent  festin  de  graisse  d'ours,  ce  sont 
leurs  grar  des  délices;  comme  on  y  inui- 
toit  quelques  vns  de  nos  Chrestiens,  l'vn 
U'eux  respondit  :  Encore  que  véritable- 
ment nous  soyons  dans  la  nécessité,  né- 
anmoins nous  ne  mangerons  point  de 
chair  auiourd'huy,  nous  ieusnons  tous, 
c'est  pourquoy  nous  n'irons  point  au  fe- 


stin. Nous  aprismes  cette  response  quel- 
ques iours  après  par  cas  fortuit,  cela 
nous  édifia  et  consola  d'autant  plus  que 
ces  pauures  gens  souifroient  de  la  di- 
sette. 

Madame  de  la  Pelterie  fondatrice  des 
Vrsulines,  tres-zelée  pour  les  Sauuages, 
voulut  venir  à  sainct  Ioseph  à  la  feste  de 
Noël,  pour  se  trouuer  à  la  Messe  de  mi- 
nuict  auec  eux,  elle  a  vne  ioye  et  vne 
consolation  nomparcille  quand  elle  peut 
communier  auec  ces  bons  Néophytes  ; 
elle  se  trouua  certain  iour  entourrée  de 
plus  de  quarante  Sauuages,  qui  appro- 
choient  tous  de  la  saincte  table  auec  elle, 
cela  ne  se  passa  pas  sans  larmes  de  ioye  : 
aussi  fautril  auoùer  que  le  changement 
si  subit  de  ces  pauures  barbares,  donne 
bien  du  contentement  au  cœur  qui  ayme 
Iesus-Christ. 

Quand  les  Sauuages  Chrestiens  eurent 
aduis  qu'elle  leur  vouloit  faire  cet  hon- 
neur de  les  venir  visiter  à  cette  bonne 
feste,  ils  l'allerent.  quérir,  hommes,  fem- 
mes et  tilles,  auec  vne  telle  ardeur  que 
nous  en  estions  estonnés,  c'esloit  à  qui 
la  caresseroit  dauantage  ;  si  par  fois  elle 
les  vient  visiter  par  eau,  ces  bonnes 
gens  luy  font  vne  petite  salue  d'arqué  - 
buzades  lors  qu'elle  se  desembarque, 
l'accompagnant  iusques  à  leurs  maisons 
ou  cabanes,  auec  beaucoup  d'affection. 
Elle  amené  touiours  auec  soy  quelques 
petites  filles  Sauuages  séminaristes  bien 
gentiment,  couuertes,  ce  qui  agrée  fort 
aux  Sauuages  ;  or  comme  ces  enfans  en- 
tendent tous  les  iours  la  saincte  Messe 
auec  les  Religieuses,  et  qu'elles  les  en- 
tendent chanter  pendant  l'eleuation  du 
sainct  Sacrement,  elles  ont  si  bien  re- 
tenu vn  de  leurs  motets,  qu'elles  le  chan- 
tèrent brauement  à  S.  Ioseph  deuant 
tous  leurs  parens  Chrestiens,  lors  qu'on 
leuoit  la  saincte  Hostie  à  la  Messe  de 
minuict  ;  elles  chenterent  aussi  deuant  la 
saincte  Messe  vn  Cantique  spirituel  com- 
posé en  leur  langue,  sur  la  Naissance  du 
Fils  de  Dieu,  tous  les  Sauuages  repre- 
noient  gentiment  les  strophes,  chantans 
les  vns  après  les  autres  auec  vn  bon  ac- 
cord. Dieu  sçait  si  ces  bons  Néophytes 
estoient  contons  aussi-bien  que  leurs 
enfans,  et  si  Madame  de  la  Pelterie  qui 

en  est  plus  ialousc  que  leurs  panures 
mères,  estoit  consolée.  Deux  choses 
augmentèrent  sa  ioye  :  la  première  fut, 
qu'entrant  sur  le  soir  en  la  maison  de 
Noël  Negabamat,  où  elle  se  retiroit,  elle 
le  trouuaà  genoux  auec  toute  sa  famille, 
faisant  leurs  prières,  elle  fut  bien  eston- 
née  et  les  Pères  aussi  qui  l'accompa- 
gnoient,  d'entendre  les  longues  oraisons 
qu'ils  faisoient,  nonobstant  qu'ils  eus- 
sent assisté  aux  prières  communes, 
qu'on  fait  faire  ordinairement  aux  Sau- 
uages  en  la  Chapelle. 

En  second  lieu,  voulant  faire  festin 
aux  Sauuages  qui  l'auoient  tant  édifiée, 
elle  fit  présenter  à  Noël  Negabamat  ce 
qu'elle  leur  donnoit  ;  mais  Noël  dit  au 
Père  qui  luy  parloit  :  Mon  Pcre,  il  y  a  icy 
quelques  Sauuages  qui  s'en  vont  aux 
Trois  Riuieres,  i'apprends  que  ceux  qui 
sont  là  sont  esbranlés  et  qu'ils  ont  enuie 
de  croire,  il  seroit  bon  que  Madame  de 
la  Pelterie  fist  ce  présent  à  ces  Sauuages 
qui  sont  sur  leur  départ,  pour  les  ga- 
gner, afin  qu'ils  parlent  bien  de  la  Foy, 
et  qu'ils  portent  leurs  compatriotes  à 
l'embrasser.  le  n'auro's  pas  attendu 
cette  response  ny  ce  zèle  d'vn  homme, 
qui  ne  fait  que  de  naistre  en  Iesus- 
Christ. 
'  Il  n'est  pas  iusques  aux  enfans,  qui 
n'ayent  quelque  affection  pour  leur 
créance  ;  si  vn  d'entr'eux  voit  faire  quel- 
que mal  à  son  compagnon,  il  luy  dit 
qu'il  faut  qu'il  se  confesse,  et  qu'il  a 
mal  fait.  Il  y  a  quelques  iours  que  deux 
ieunes  garçons  l'vn  Chrestien  et  l'autre 
Payen,  se  pensèrent  gourmer  à  bon 
escient  pour  leur  créance.  Le  Chrestien 
parlant  à  celuy-cy  nouuellement  arriué, 
î'inuitoit  de  prier  Dieu  ;  il  luy  dit  :  Com- 
ment veux  tu  que  ie  le  prie  ne  le  voyant 
pas?  L'autre  le  menace d'allerenenfers'il 
ne  leprioit.  Penses-tu,  dit  Pinfidele,que 
ce  que  disent  les  Pères  soit  vray  ?  nous 
irons  nous  autres  après  nostre  mort  où 
le  Soleil  se  couche,  nous  n'irons  point 
dans  la  terre,  les  Pères  sont  des  men- 
teurs. Non,  fit  le  Chrestien,  ils  ne  men- 
tent pas,  ceux  qui  croyent  et  qui  obeys- 
sentà  Dieu  iront  au  Ciel,  les  autres  iront 
an  feu.  Cela  n'est  pas  vray,  repart  son 
compagnon.  Le  Chrestien  résiste,  l'autre 


luy  lient  leste, bref  ils  s'animent  si  bien, 
que  si  on  ne  fust  venu  pour  les  séparer, 
ils  s'alloicnt  battre  bien  serré,  hi  trouue 
ce  zèle  d'autant  plus  admirable  que  les 
Sauuages  sont  froids  comme  glace,  et 
ennemis  des  disputes  et  des  querelles  ; 
ce  n'est  pas  qu'ils  n'ayent  de  la  colère, 
mais  ils  la  cachent  mieux  que  nous, 
aussi  leur  fait  elle  plus  de  mal  ;  en  voicy 
vn  exemple. 

Vne  ieune  femme,  se  voyant  pressée 
d'espouser  vn  homme  qu'elle  n'aymoit 
point,  entre  en  telle  fureur  sans  le  faire 
paroistre  au  dehors,  qu'elle  se  voulut 
étrangler  ;  on  court  incontinent,  on  la 
trouue  demie  morte,  on  coupe  le  licol, 
on  la  reporte  toute  pasmée  en  sa  cabane  ; 
aussi-tost  vn  Chrestien  nous  en  vient 
donner  aduis,  nous  y  courusmes.  L'vn  de 
nous  la  voyant  en  cet  estai  déplorable, 
fit  secrettement  vn  vœu  à  la  plus  saincte 
et  plus  adorable  famille  qui  fui  iamais, 
de  lesus,  de  Marie  et  de  S.  Ioseph,  priant 
le  chef  de  cette  auguste  maison,  d'em- 
pescher  que  cette  âme  ne  se  perdist;  elle 
revint  à  soy,  et  nous  donna  tout  le  con- 
tentement que  nous  eussions  peu  espé- 
rer d'vne  âme  qui  sortoit  des  portes  de 
l'enfer.  Nous  luy  demandasmes  si  elle 
ne  craignoit  point  d'estre  damnée  :  le  ne 
pensois  point  à  cela,  disoil-elle,  mais 
seulement  à  me  deliurer  de  l'ennuy  de 
cet  homme. 

Vn  ieune  Chrestien,  ayant  ioûé,  et 
perdu  quelque  chose  notable  de  son  pe- 
tit meuble,  se  douta  bien  que  nous  en 
serions  mescontens  ;  il  s'en  vint  trouuer 
l'vn  de  nous  et  luy  dit  :  Mon  Père,  ie 
vous  prie  ne  soyés  point  mescontent  de 
ce  que  i'ay  fait,  ie  ne  le  feray  plus;  i'ay 
perdu  beaucoup  au  ieu,  i'ay  mal  fait,  ie 
ne  suis  pas  triste  de  ma  perte,  mais  de 
vous  auoir  mescontenté,  car  ie  sçay 
bien  que  cela  vous  deplaist,  et  que  Dieu 
ne  l'agrée  pas  ;  ie  ne  ioùeray  plus  que 
chose  de  petite  valeur.  Celte  simplicité 
est  aimable. 

Vne  femme  Chresticnnc  ayant  songé 
qu'elle  voyoil  le  diable,  nous  vint  trou- 
uer dés  le  malin  :  I'ay  pensé  venir  dés 
celte  nuit,  disoil-elle,  le  mesebant  ma- 
nitou m'est  venu  voir,  il  m'a  voulu  don- 
ner à  manger,  ie  I'ay  refusé  ;  i'estois  si 

épouuantée  me  souuenant  de  ce  que 
vous  nous  auez  enseigné  que  ce  mes- 
chant  nous  vouloit  perdre,  que  m'estant 
eueillée  en  sursault,  ie  voulois  courir  en 
"vostre  maison  de  peur  qu'il  ne  me  trom- 
past.  On  l'asseura  que  si  elle  estoit forte 
en  la  Foy,  qu'il  ne  luy  pourroit  faire 
aucun  mal,  notamment  si  elle  ne  croyoil 
plus  en  ses  songes  :  le  les  haïs  mesme 
en  dormant,  disoil  cette  pauure  créature. 
Voicy  vn  point  d'édification  :  les  neiges 
estant  vn  peu  hautes,  nos  Sauuages  s'en 
allèrent  dans  les  bois  pour  faire  leurs 
prouisions  de  chairs  d'Elan  ;  comme  ils 
deuoient  estre  long-temps  nous  donnâ- 
mes aux  Chrestiens  vn  calendrier  pour 
recognoistre  les  Dimanches,  afin  de  faire 
leurs  prières  vn  petit  plus  longues  ces 
iours-îà  ;  or  comme  ils  ne  scauent  ny 
lire,  ny  escrire,  on  auoit  distingué  les 
iours  et  les  Lunes,  et  les  Festes  par  di- 
uerses  marques,  leurdonnans  ce  papier 
comme  à  l'auenture,  pour  voir  s'ils  s'en 
pourroient  seruir.  le  vous  asseurc  que 
nous  fusmes  bien  estonnés  à  leur  retour, 
car  nous  estans  venus  voir,  après  auoir 
remercié  Dieu  en  la  Chappelle,  ils  nous 
apportèrent  leur  papier,  et  nous  dirent  : 
Voyez  si  nous  ne  nous  sommes  point 
mescompteSjVoilale  iouroù  nous  pensons 
estre,  firent-ils.  Ils  ne  s'estoient  pas 
mespris  d'vn  seul  iour.  Voila,  adious- 
toient-ils,  les  iours  de  Dimanches,  nous 
les  auons  gardez  tous,  excepté  celuy-là, 
qu'ils  monstroient  ;  nous  Panons  marqué 
exprès  pour  vous  le  monstrer,  nous  dî- 
mes qu'il  falloit  vous  en  aduertir  :  le 
dégel  nous  contraignit  de  trauailler  ce 
iour-là,  nous  en  estions  bien  marris, 
mais  nous  estions  en  danger  de  perdre 
nos  prouisions  ;  les  iours  de  Festes  nous 
nous  assemblions  et  prions  Dieu  dans 
vne  cabane,  et  nous  chantions  ce  .que 
nous  sçauons,  les  autres  iours  chacun 
prioit  Dieu  chez  soy. 

Le  quinziesme  de  Ianuier,  quelques 
Sauuages  nous  vindrent  trouuer  de  plus 
d'vne  lieuë  loin  pour  se  confesser,  de- 
uant  que  de  s'engager  plus  auant  dans 
les  terres  ;  entre  autres  vne  femme  nous 
toucha.  le  n'ay  point  encor  communié, 
disoit-elle,  ie  ne  sçaysiievous  reuerray 
vamais,  accordez  moy  la   Communion 


deuant  mon  despart.  On  l'interrogea  eî 
Payant  trouuée  assez  instruicte,  on  luy 
donna  l'accomplissement  de  son  désir. 

Voicy  quelques  parolles  tirées  des  let- 
tres que  la  Mère  Supérieure  de  PHospi- 
tal  m'escriuoit,  renuoyant  les  malades  à 
S.  Ioseph  :  Cette  fille  qui  retourne  à  S. 
Ioseph,  et  que  nous  auons  pansée  en 
nostre  Hospital,  est  Pvne  des  plus  mo- 
destes que  Paye  veu,  non  seulement 
parmy  les  Sauuages,  mais  aussi  parmy 
les  Françoises  ;  elle  s'est  comportée  auec 
vne  très-grande  retenue  parmy  tant  de 
personnes  qui  sont  en  PHospital.  Dans 
vne  autre  lettre  :  Plusieurs  Sauuages 
vindrent  hier  en  nostre  maison,  comme 
il  estoit  tard,  ils  ont  couché  à  PHospital, 
ils  m'ont  extrêmement  édifiée  :  au  pre- 
mier mot  des  prières  qu'on  fait  le  soir, 
ils  se  mirent  à  genoux,  et  les  firent  auec 
vne  deuotion  qui  me  touchoit.  le  crains 
que  mes  offenses  ne  me  rendent  indigne 
d'ayder  ce  pauure  peuple. 

Vne  autre  fois  elle  escriuoit  en  ces 
termes  :  Les  malades  que  vous  nous  en- 
uoyez  sont  extrêmement  patiens,  ils 
m'estonnent;  ils  prient  Dieu  fort  volon- 
tiers, nous  les  faisons  entrer  en  nostre 
Chappelle  pour  prier,  ils  le  font  auec 
grande  affection. 

Pay  dit  cy-dessus,  que  les  Sauuages 
auoient  créé  vn  certain  ieune  Chrestien 
fort  feruent,  Capitaine  des  prières,  c'est 
à  dire  qu'il  auroit  soing  de  faire  faire  les 
prières  en  nostre  absence,  et  de  se  faire 
instruire  soy- mesme,  pour  rapporter  à 
ses  gens  ce  qu'on  luy  auroit  enseigné  :  or 
il  arriua  que  les  Sauuages  s'en  estant  al- 
lez à  quelques  lieues  de  Sainct  Ioseph, 
pour  faire  des  canots,  ce  Capitaine  les 
suiuit,  et  quelques  iours  après  il  nous 
vint  retrouuer,  et  nous  tint  ce  discours: 
Nos  Capitaines  m'ont  enuoyé  vers  vous, 
pour  estre  instruict,  selon  que  nous 
auions  conuenu  par  ensemble  ;  ie  leur  ay 
enseigné  tout  ce  que  ie  sçauois,  ie  m'en 
viens  à  l'escole  pour  apprendre  quelque 
autre  chose  de  nostre  créance,  afin  de 
leur  enseigner.  Ils  sont  tous  extrême- 
ment contens  de  la  Foy  qu'ils  ont  em- 
brassée, c'est  tout  de  bon  qu'ils  croyent 
en  Dieu,  on  ne  fait  maintenant  non  plus 
d'estat  de  nos  vieilles  coustumes,  et  de 

nos  vieilles  superstitions  anciennes, 
dans  les  cabanes  de  ceux  qui  sont  ba- 
ptisés, que  de  celte  pierre.  Quelques 
Sauuages  de  Tadbussac  nous  sont  venus 
voir  pour  estre  instruicls,  et  pour  de- 
meurer aucc  nous  et  pour  cultiuer  la 
terre,  ils  nous  ont  estonnés,  tant  ils  té- 
moignent de  désir  d'estre  Chrestiens.  Ils 
nous  ont  dit  iusques  à  ces  paroles  :  Si 
vous  nous  voyez  chanceler  dans  la  re- 
solution que  nous  auons  prise  de  nous 
faire  baptiser,  nous  vous  permettons  de 
nous  frapper  et  de  nous  chasser  d'auec 
vous. 

Voicy  vn  mot  de  lettre  du  P.  de  Qucn, 
touchant  ces  bons  Néophytes  :  fean  Ba- 
ptiste EtinechkavatetEsticnne  Pigarvich, 
me  vindrent  voir  hier  tout  exprès  pour 
sçauoir  quand  il  seroit  Dimanche,  ils  me 
dirent  qu'ils  estoient  tristes  de  n'auoir 
pus  ouy  la  Messe  depuis  qu'ils  estoient 
partis  de  S.  Ioseph.  le  leur  ay  donné  vn 
papier,  où  i'ay  marqué  les  iours,  afin 
qu'ils  poussent  sçauoir  quand  il  sera 
Dimanche  ;  ils  m'ont  promis  qu'ils  ne 
manqueroient  pas  de  venir  à  la  Messe 
ce  iour-là,  quoy  qu'ils  soient  esloignés 
d'icy  enuiron  trois  lieues,  en  effect,  ils 
n'y  ont  pas  manqué,  ils  m'ont  asseuré 
qu'on  prioit  Dieu  dans  vne  cabane,  où 
tous  les  Sauuages  Chrestiens  s'assem- 
bloient,  et  qu'ils  allumoient  vne  écorce 
deuant  l'image  de  noslre  Seigneur,  mais 
pource  que  l'écorce  se  consomme  trop 
tost,  ils  m'ont  prié  de  leur  donner  vn 
cierge  ;  ils  sont  tous  dans  vn  contente- 
ment incroyable  d'auoir  embrassé  la 
Foy.  Nouschaslions,disoient-ils,  lesdes- 
obeïssans  :  vne  ieune  fille,  n'ayant  pas 
voulu  aller  à  la  rets,  où  son  père  l'en- 
uoyoit,  fut  deux  iours  sans  manger  en 
punition  de  sa  désobéissance  ;  deux 
ieunes  garçons,  estans  venus  trop  tard 
aux  prières  du  matin,  furent  punis  par 
vne  poignée  de  cendres  chaudes  qu'on 
leur  ietta  sur  la  teste,  auec  menace  de 
plus  grand  chastiment  en  cas  de  rèci- 
diue.  Le  Saunage  qui  me  raconloit  cette 
histoire  me  lit  rire  :  Estant,  disoit-il,  aux 
prières  auec  les  autres,  la  face  tournée 
vers  l'image  de  noslro  Seigneur,  i'auois 
grande  enuie  de  voir  si  ces  deux  ieunes 
gens  que  ie  venois  d'eueillcr  estoient 


venus  aux  prières  ;  mais  me  souuenant 
que  vous  recommandiez  la  modestie  et 
l'attention  quand  on  parle  à  Pieu,  ie 
n'osois  me  mouuoir  ;  enfin  voulant  re- 
eognoistre  si  tout  le  monde  estoit  en 
son  deuoir,  ie  me  laissay  aller,  ie  tour- 
nay  la  teste,  mais  tant  soit  peu  et  bien 
sagement;  ie  croy,  faisoit-il,  qu'il  n'y  a 
point  de  mal  en  cela.  Cette  candeur  me 
fit  rire. 

Yoicy  vne  action  qui  m'a  grandement 
touché.  Vn  ieune  homme  Chrestien, 
âgé  d'enuiron  vingt-deux  ans,  n'ayant 
peu  trouuer  femme  à  S.  Ioseph,  s'en  alla 
en  marchandise  vers  vne  autre  nation 
dans  les  terres,  d'où  il  ramena  vne  ieune 
fille,  auec  le  scandale  des  nouueaux 
Chrestiens,  qui  ne  veulent  pas  qu'vn 
ieune  homme  baptisé  épouse  vne  Pa- 
yenne  ;  il  demeuroit  auec  elle  comme 
estant  marié  à  la  façon  des  Sauuages. 
Si-tost  qu'il  parut  aux  Trois  Riuieres,  on 
la  luy  fit  quitter,  l'ayant  quitté  il  s'en 
reuint  à  S.  Ioseph  tout  plein  de  confu- 
sion. Nous  assemblasmes  les  principaux 
Chrestiens  pour  sçauoir.  comme  on  se 
comporteroit  en  cette  affaire  ;  ils  con- 
cluoient  nettementqu'ille  falloit  chasser 
et  luy  deffendre  de  iarnais  plus  demeu- 
rer auec  lesChrestiens  pour  auoir  fait  vne 
si  mauuaise  action.  Nous  repartismes 
que  cette  rigueur  seroit  bonne  en  cas 
qu'il  voulust  perseuerer  dans  sa  malice, 
mais  que  Dieu  estant  plein  de  miséri- 
corde, il  le  falloit  receuoir  à  pardon  s'il 
recognoissoit  son  offense  :  aussi-tost  fut 
ordonné  qu'il  crieroit  mercy  à  Dieu  pu- 
bliquement de  son  péché.  Voicy  comme 
la  chose  se  passa  :  vn  Dimanche  matin  la 
pluspart  des  Chrestiens  estans  assem- 
blés en  l'Eglise  pour  ouyr  la  saincte 
Messe,  ce  pauure  ieune  homme  se  tint  à 
l'entrée  de  la  porte,  et  parlant  tout  haut, 
dit  au  Père  qui  se  disposoit  pour  célé- 
brer :  Mon  Père,  me  voulez  vous  per- 
mettre l'entrée  de  l'Eglise  ?  Le  Père  luy 
reprocha  qu'il  auoit  commis  vn  grand 
scandale,  et  que  s'il  en  vouloit  deman- 
der pardon  à  Dieu,  qu'il  enlrast.  Il  entre 
donc,  se  met  à  genoux  deuant  l'Autel, 
et  de  soy-mesme  parlant  tout  haut  il 
s'escrie  :  Mon  Dieu,  faictes  moy  miséri- 
corde, ie  vous  ay  offensé,  ie  vous  en 

demande  pardon,  ayés  pilié  de  mo-y,  i'ay 
commis  vu  grand  péché,  mais  vous  estes 
bon,  faites  moy  miséricorde,  ie  ne  com- 
mettray  plus  iamais  cette  offense,  ie  me 
confesseray,  ayés  pitié  de  moy,  et  vous 
autres  qui  estes  icy  assemblés,  priés  pour 
moy,  afin  que  Dieu  me  fasse  miséricorde, 
ie  suis  bien  marry  de  l'auoir  fâché.  Cela 
dit,  il  se  prosterna  baisant  la  terre,  et 
vn  Capitaine  Chrestien  s'écria  :  Prions 
pour  luy  afin  que  Dieu  luy  fasse  miséri- 
corde, tout  le  monde  se  mit  aussi-tostà 
genoux,  priant  tout  haut  nostre  Seigneur 
d'auoir  pitié  de  ce  pauure  pénitent.  le 
confesse  ingenuement  que  cette  action 
me  perça  le  cœur.  Ce  n'est  pas  tout,  ce 
ieune  homme  m'estantvenu  voir  sur  les 
trois  heures  après  midy,  me  toucha  plus 
qu'il  n'auoitfaitle  matin:  Mon  Père,  me 
disoit-il,  i'ay  eu  vn  si  grand  regret  de 
ma  faute  que  ie  n'ay  osé  aborder  aucun 
Chrestien  depuis  mon  retour,  ie  n'oserois 
seulement  les  regarder;  on  m'auoitbien 
dit  que  vous  me  tanceriez  si  ie  reuenois 
à  sainct  Joseph,  ie  n'ay  pas  laissé  de 
vous  venir  trouuer,  ie  vous  asseure  que 
depuis  que  i'ay  quitté  cette  femme,  i'ay 
ieusné  tous  les  iours,  ne  mangeant 
qu'vne  fois  le  iour  et  encore  pas,  tant 
i'ay  de  douleur  d'auoir  fasché  Dieu  ;  ie 
n'ay  osé  me  retirer  aux  cabanes  des 
Chrestiens,  ie  passe  deuant  eux  la  teste 
baissée  sans  mot  dire,  ie  les  iray  voir 
quand  ie  seray  confessé.  Yoyla  comme 
la  chose  passa,  mais  voicy  ce  qui  me 
ietta  dans  vn  profond  estonncment  : 
quand  ce  bon  Néophyte  eut  satisfait  pour 
ce  scandale,  ie  luy  demanday  comme  il 
s'estoit  laissé  aller  à  vn  si  grand  péché, 
ie  ne  luy  auois  point  voulu  parler  deuant 
sa  pénitence  ;  i'examinay  diligemment 
son  procédé,  ie  le  trouuay  si  peu  coul- 
pab'.e  deuant  Dieu,  que  ie  frémis  quelque 
temps  en  moy-mesme  d'vne  saincte 
horreur:  il  est  vray  qu'il  auoit  amené 
celte  ieune  fille,  ayant  desia  donné  pa- 
role à  vue  autre,  il  est  vray  qu'il  de- 
meuroit  auec  elle  comme  s'il  eust  esté 
marié,  et  voyla  le  scandale,  mais  il  est 
vray  aussi  que  la  crainte  qu'il  auoit  d'of- 
fenser Dieu  et  le  respect  qu'il  portoit  à 
son  baptesme,  l'auoient  empesché  de  la 
toucher,  quoy  qu'il  en  fust  fortement 


sollicité,  désirant  qu'elle  fût  Chrestienne 
deuant  que  de  luy  tesmoigner  son  ami- 
tié. Yoila  à  mon  aduis  ce  qui  passe  l'é- 
tonnement,  estre  dans  le  feu  et  ne  pas 
brusler,  faire  vne  action  presque  inno- 
cente deuant  Dieu,  et  en  porter  la  pé- 
nitence auec  amour  deuant  les  hommes. 


chapitre  vn. 

Continuation  des  actions  de  nos  nou- 
ueaux  Chrestiens. 

Conccptum  sermonem  tenere  quis  po- 
terit.  Puis  que  ie  suis  en  train  de  parler 
des  actions  de  nos  Chrestiens,  il  faut  que 
ie  couche  en  ce  Chapitre  le  reste  des 
petites  remarques  que  i'en  ay  faictes  ou 
qu'on  m'en  a  données. 

Vn  Sauuage  de  l'Isle  estant  descendu 
à  S.  Ioseph  pour  trouuer  femme  à  son 
fils,  et  recherchant  la  fille  de  deffunct 
François  Xauier  Nenaskvmat,  Noël  Ne- 
gabamat,  à  qui  cette  fille  a  esté  fort  re- 
commandée, parla  en  ces  termes  au 
père  du  ieune  homme  :  Nous  ne  sommes 
plus  ce  que  nous  auons  esté,  nous  auons 
quitté  nos  anciennes  façons  de  faire 
pour  en  prendre  de  meilleures,  celles 
que  nous  auons  prises  nous  aggreent, 
nous  les  aymons  et  nous  les  voulons 
garder  iusquesàla  mort:  c'est pourquoy 
nous  ne  pouuons  donner  cette  fille,  qui 
croit  en  Dieu  et  qui  est  baptisée,  qu'à 
vne  personne  de  inesme  créance,  autre- 
ment Dieu  se  fascheroit,  et  nous  ne  vou- 
lons pas  l'offenser.  Le  barbare  ne  repartit 
rien  à  ce  discours,  il  diuertit  le  propos, 
et  s'entretint  pour  lors  de  tout  autre 
chose  ;  mais  le  lendemain  matin  il  re- 
tourna auec  vn  grand  colier  de  pource- 
laine,  qu'il  présenta  à  Noël  Negabamat, 
et  luy  dit  ;  Yoyla  qui  parle  pour  moy  et 
qui  vous  asseure  que  ie  veux  croire  en 
Dieu,  et  que  ie  veux  embrasser  les  façons 
de  faire  que  vous  chérissez  tant,  et  par 
conséquent  ne  faites  nulle  difficulté 
d'accorder  cette  fille  à  mon'  fils,  car  il 
se  fera  baptiser,   et  moy  aussi.   Noël 

Negabamal  bien  estonné  de  ectte  action 
repartit  :  Nous  ne  voulons  rien  conclure 
touchant  ce  mariage  sans  l'aduis  de 
nostre  Pere  ;  il  est  allé  faire  vn  tour  à 
Kebec,  nous  l'attendons  ce  soir,  si-tost 
qu'il  scia  de  retour  ie  luy  porteray  ce 
collier,  qui  luy  fera  entendre  vos  inten- 
tions. Il  n'y  manqua  pas,  à  peine  le  Pere 
estoit  il  entré  dans  sa  chambre,  que 
Noël  luy  présente  cette  pourcelaîne  et 
luy  expose  tonte  l'affaire  ;  ie  sçay  de 
bonne  part  que  ce  ieune  Saunage  pressa 
fort  la  lille  pour sçauoir si  ellel'aggreoit, 
mais  encor  qu'elle  eût  de  l'affection  pour 
luy,  neanlmoins  elle  ne  respondit  autre 
chose  sinon,  qu'il  ne  falloit  pas  s'addres- 
ser  à  elle  pour  cette  afl'aire,  mais  au  Pere 
qui  l'a  instruicte  et  à  ses  parens. 

Or  ce  Saunage  se  voyant  éconduit  de 
ce  costé-là,  pour  des  iustes  raisons,  re- 
chercha une  ieune  femme  Payenne  qui 
venoit  de  quitter  son  mary,  et  comme 
celle-cy  estoit  parente  de  Jean  Baptiste 
Etinechkavat,  il  s'addresse  à  luy,  le  tire 
à  l'écart,  luy  fait  ses  presens  et  sa  de- 
mande. Iean  Baptiste  luy  repondit  en 
cette  sorte  :  le  tiens  cette  ieune  femme 
comme  ma  fille,  mais  ie  ne  te  celeray 
point  que  les  eaux  du  baptesme  n'ayant 
pas  encor  passé  sur  sa  teste,  elle  a  peu 
d'esprit  ;  i'ay  prié  souuent  vn  tel  Pere 
de  la  baptiser,  comme  il  recognoissoit 
qu'elle  n'aymoit  pas  son  mary,  et  qu'elle 
le  pouuoit  quitter,  comme  elle  a  fait,  il 
ne  l'a  pas  voulu  faire  ;  si  elle  estoit  bap- 
tisée ie  ne  la  donnerois  iamais  qu'à  vn 
Chrestien,  puis  qu'elle  ne  l'est  pas,  ie 
te  l'accorde,  si  elle  en  est  contente.  Au 
reste  encor  que  le  Pere  qui  sçait  la  va- 
leur des  eaux  qu'il  verse  sur  nous,  ne 
l'ait  point  voulu  baptiser,  il  ne  l'a  pas 
entièrement  éconduite,  mais  il  nous  à 
dit  seulement,  qu'il  falloit  attendre 
qu'elle  fust  mieux  disposée  ;  c'est  pour- 
quoy  ie  te  supplie  de  la  faire  instruire 
là  haut  par  les  Pères  qui  sont  aux  Trois 
Riuieres,  etde  luy  procurer  le  baptesme, 
et  à  ton  (ils  aussi.  Ce  sont  les  paroles  de 
ce  bon  Néophyte. 

I'ay  parlé  cy-dessusd'vn  Chrestien  es- 
tropiai d'vne  iambe,  ie  puis  dire  qui;  la 
grâce  fait  vn  miracle  en  ce  ieune  hom- 
me ;  ie  pense  auoir  descritson  baptesme 


aux  relations  précédentes,  mais  cela 
n'empeschera  pas  que  ie  ne  touche  icy 
vne  ou  deux  de  ses  actions  en  passant  ; 
il  est  d'vn  naturel  prompt  et  al  lier,  mais 
si  le  sang  amollit  les  diamants,  la  grâce 
dompte  les  cœurs.  11  nous  racontoit  vn 
iour,  qu'estant  allé  à  la  guerre,  il  se  vit 
poursuiuy  par  trois  grands  Hiroquois; 
comme  lors  il  auoit  de  bonnes  iambes, 
il  les  deuançoit  auec  aduantage  ;  enfin 
s'estant  apperceu  qu'ils  n'estoient  pas 
tous  trois  ensemble,  il  tourne  visage, 
attaque  le  premier  et  l'arreste  d'vn  coup 
de  flèche.  Cela  fait,  il  fait  semblant  de 
fuir;  les  autres  le  poursuiuans,  il  se  re- 
tourne vne  autre  fois,  transperce  le  plus 
proche,  puis  ayant  ictté  son  arc  et  son 
carquois,  il  court  après  le  troisiesme 
l'espée  à  la  main  ;  mais  comme  il  crai- 
gnoit  d'en  rencontrer  quelques  autres, 
il  se  retira  bien  ioyeux  d'auoir  euité  vn 
tel  danger. 

11  auoit  pour  lors  vn  corps  de  fer,  pour 
ainsi  parler,  et  vne  âme  de  feu,  mais 
les  grandes  maladies  qui  l'attaquèrent 
par  après  luy  firent  bien,  voir  qu'il  estoit 
basly  de  fange  et  de  boue,  comme  le 
reste  des  hommes  ;  il  attribue  toutes  ses 
disgrâces  à  son  orgueil,  il  dit  hautement 
deuant  ses  compatriotes  qu'à  mesme 
temps  qu'il  s'est  veu  plongé  dans  quel- 
que estime  de  soy-mesme,  à  mesme 
temps  quelque  malheur  Ta  accueilly. 
Nous  l'auons  secouru  quelques  années 
dans  ses  misères  ;  enfin  la  maison  de 
charité  etde  miséricorde  estant establie, 
on  l'y  fit  porter  ;  comme  il  est  vrayement 
louché  de  Dieu,  il  profitoit  grandement 
aux  autres  malades.  Ayant  appris  cet 
llyuer  que  les  Pères  de  la  résidence  de 
S.  Joseph  se  retiroient,  ou  comme  parlent 
maintenant  les  Saunages  qui  nous  co- 
gnoissént,  se  cachoient,  pour  parler  à 
Dieu  dans  leurs  exercices  spirituels,  il 
pria  instamment  qu'on  l'y  tîst  porter, 
n'ayant  plus  d'autre  incommodité  que 
sa  iambe,  dont  il  ne  se  peut  seruir.  La 
mère  Supérieure  de  l'Hospital  m'en 
escriuit  ces  mots  :  Pierre  Trigatin  (c'est 
ainsi  qu'il  se  nomme)  mevovanl  donner 
ma  lettre  à  vn  Sauuage,  m'a  obligée  de 
mandera  V.  I».  qu'il  désire  auec  passion 
d'aller  à  S.  Ioseph,  pour  estre  enseigné 

à  prier  Dieu,  et  faire  quelque  retraicte. 
Il  fut  hier  vue  heure  et  demie  en  uostre 
Chappelle  eu  oraison,  et  toutes  les  fois 
qu'il  en  sort,  on  voit  bien  qu'il  est  tout 
remply  de  Dieu,  nous  tesmoignaut  vn 
mespris  de  tout,  mesme  du  boire  et  du 
manger,  il  est  soumis  à  tout,  on  diroit 
d'vn  prédicateur  le  voyant  enseigner  les 
autres,  l'affection  luy  faisant  faire  tous 
les  gestes  qu'il  faut  pour  leur  imprimer 
ce  qu'il  dit  ;  ie  croy  que  les  âmes  qui 
ayment  Dieu  feruemment  ont  des  con- 
solations nompareilles  voyans  ces  bons 
Néophytes.  Ce  sont  les  paroles  de  la 
Mère. 

Enfin  nostre  R.  P.  Supérieur  le  fit  ap- 
porter ou  plustost  traisner  à  la  façon  du 
païs.  Il  conceuoit  fort  bien  les  choses  de 
Dieu,  gardoit  le  silence,  se  retiroit  en 
vn  petit  coing  pour  faire  ses  oraisons  et 
ses  méditations  ;  il  s'estonnoit  de  l'igno- 
rance des  hommes,  et  deploroit  la  mi- 
sère de  ses  compatriotes  :  Nous  ne  som- 
mes, disoit-il,  que  des  chiens,  nous  ne 
pensons  qu'à  cette  vie  ;  quand  on  me 
parle  de  Dieu,  mon  âme  est  repue,  il  me 
semble  qu'elle  est  comme  vn  homme 
qui  a  grand  appétit,  auquel  on  donne 
bien  à  disner. 

Le  Père  qui  le  conduisoit  le  voyant 
petuner,  luy  demanda  pourquoy  il  petu- 
noil,  il  demeura  court  sans  respondre. 
Si  Dieu  vous  disoit,  poursuit  le  Père,  ren- 
dez compte  de  vos  actions,  pourquoy 
auez  vous  pris  du  tabac  ?  que  diriez- 
vous  ?  le  serois  bien  en  peine,  car  ie  n'en 
ay  iamais  pris  que  pour  le  plaisir  que  i'y 
sentois  ;  mais  pourquoy,  adioutoit-il,  ne 
m'auez  vous  pas  auerty  plus  tost  de  cette 
action  déréglée  ?  ie  n'en  prendray  iamais 
plus.  En  effet  il  s'en  passa  fort  long- 
temps, iusques  à  ce  qu'vne  personne  luy 
dit  qu'il  seroit  à  propos  qu'il  en  prist  vn 
peu  pour  sa  santé.  Ceux  qui  sçauent  de 
quelle  manie  les  Saunages  et  quelques 
François  sont  portés  à  prendre  la  fumée 
du  tabac,  admireront  cette  abstinence 
en  vn  Canadois  :  les  grands  yurongnes 
n'ayment  pas  tant  le  vin,  que  les  Sau- 
uages  ayment  le  petun. 

Ayant  fait  vn  tour  ce  Printemps  aux 
Trois  Riuieres,  le  Père  Buteux  rescriuit 
de  luy  ces  paroles  au  Père  Claude  Pijart  : 


Pierre  Trigatin  est  ça  haut  de  fort  bonne 
édification,  il  ne  laisse  pasd'auoir  enuie 
de  courir  tout  boiteux  qu'il  est  ;  il  y  a 
quelque  iours  qu'vn  François  nous  vint 
donner  l'alarme  des  Hiroquois,  Pierre 
aussi-tost  se  présente  pour  aller  decou- 
urir  l'ennemy,  etquoy  que  ie  luy  peusse 
alléguer,  il  désira  s'embarquer  dans  vn 
canot  de  quatre  personnes,  qu'il  gou-  ■ 
uernoit  au  commencement  auec  l'vne 
des  potences  dont  il  se  sert  pour  mar- 
cher, et  puis  auec  vn  auiron.  Ils  s'en 
allèrent  donc  dans  le  lac  S.  Paul,  où  on 
auoit  entendu  du  bruit  ;  comme  la  nuit 
approchoit,  ils  apperceurent  comme  vn 
canot  ;  aussi-tost  croyans  que  c'estoit 
l'ennemy,  Pierre  fit  desembarquer  les 
Sauuages  et  vnFrançois  qui  estoient  auec 
eux,  les  fait  mettre  à  genoux,  pour  prier 
Dieu,  et  leur  prière  estant  faite  ils  se 
rembarquent,  s'en  vont  donner  sur  ce 
canot  pour  le  combattre  ;  mais  en  l'ap- 
prochant ils  trouuerent  que  c'estoit  vn 
arbre  qui  flottoit  sur  l'eau  ;  s'il  ne  com- 
battit point  ce  ne  fut  pas  faute  de  cou- 
rage, mais  d'occasion.  Il  s'est  icy  con- 
fessé et  communié,  et  Louis  Nichvtensis 
aussi,  les  deux  Dimanches  qu'ils  y  ont 
esté.  Il  a  bonne  enuie  de  reuenir  encor 
enseigner'ses  gens  ;  en  vérité  ie  n'eusse 
pas  creu  qu'il  eust  eu  la  hardiesse  qu'il 
a  monstrée  à  l'endroit  de  ceux  qu'il  en- 
seignoit,  principalement  en  ce  qu'il  leur 
disoit  qu'il  cherissôit  tous  les  hommes 
et  mesmes  les  Hiroquois  en  Dieu,  et  que 
s'il  auoit  vn  prisonnier,  il  auroit  plus  de 
soin  de  luy  brusler  le  cœur  de  l'amour 
de  Dieu,  que  de  tourmenter  son  corps. 
A  mon  aduis  il  n'y  a  que  la  grâce  qui 
puisse  faire  dire  cela,  notamment  à  vn 
homme  de  son  humeur.  Yoila  ce  que 
porte  la  lettre  du  Père. 

I'ay  parlé  bien  amplement  aux  années 
précédentes  d'vn  certain  sorcier  tres- 
fameux  parmy  les  Sauuages, maintenant 
bon  Chrestien,  il  fut  baptisé  des  l'année 
passée  ;  i'en  diray  deux  mots  pour  le  pré- 
sent. Il  se  nomme  Estienne  Pigarovich, 
il  arriua  à  S.  Ioseph  le  vingt-troisiesme 
d'Auril,  retournant  de  sa  chasse  de 
l'Eslan  ;  voicy  ce  qu'il  nous  raconta  à 
diuerses  rencontres.  Voyant  que  la  pe- 
tite vérole  attaquoit  ceux  auec  lesquels 

il  s'estoit  ioint  premièrement,  il  reprit 
les  incrédules  de  n'auoir  pas  preste  l'o- 
reille aux  discours  de  la  foy  que  nous 
leur  auions  faicts  ;  eu  après  il  s'eseria  :  Si 
(juelqu'vn  veut  prier  Dieu,  qu'il  se  ioigne 
à  moy,  i'espere  qu'il  nous  secourra. 
Quelques  infidèles  se  ietterent  de  son 
party,  tous  les  soirs  et  tous  les  matins 
ils  faisoient  leurs  prières  à  genoux,  il 
les  prononçoit  tout  haut  et  les  autres  le 
suiuoient  mot  après  mot;  chose  estrange 
pas  vu  d'eux  ne  fut  attaqué  de  cette  ma- 
ladie pestilente,  qui  emporta  tous  ceux 
que  l'infidélité  ou  le  respect  humain  em- 
pescherent  d'auoir  recours  à  Dieu. 

Il  nous  racontoit  que  le  Capitaine  de 
Tadoussac,  nommé  Etovait,  auec  lequel 
il  s'estoit  retiré,  disoit  par  fois  deuant 
ses  gens  ;  le  hay  la  foy  et  les  prières, 
ny  moy  ny  mes  enfans  ne  croirons  ia- 
mais  ce  que  les  François  disent  de  l'autre 
vie.  le  m'estonnois,  faisoit  ce  bon  Néo- 
phyte, de  cette  malice  ;  Dieu  ne  l'a  pas 
laissée  long-temps  impunie,  car  luy,  sa 
femme  et  tous  ses  enfans  et  ceux  qui 
estoient  auec  luy  furent  pris  du  mal 
commun  etenleués  en  vn  instant  :  0  que 
i'estois  triste,  disoit-il,  de  voir  mourir 
ces  pau ures  misérables  sans  baptesme  ! 
Apres  que  nous  fusmes  deliurés  de  ce 
fléau  commun  ie  tombay  malade  bien 
auant  dans  l'Hyuer,  et  dans  les  bois,  en 
sorte  que  ie  n'en  pouuois  plus,  tous  ceux 
qui  estoient  auec  moy  me  tenoient  pour 
mort;  dans  cette  affliction  ie  mesouuins 
que  i'estois  baptisé  et  que  Dieu  estoit 
mon  Père,  ie  luy  dis  pour  lors  en  mon 
cœur  :  Tu  peux  tout,  tu  sçais  bien  que  ie 
n'en  puis  plus  et  que  i'ay  la  teste  si 
foible  que  ie  vay  perdre  l'esprit  ;  si  tu 
veux,  tu  me  peux  guérir,  détermine  né- 
ant moins  et  faicts  ce  que  tu  voudras, 
mais  ie  croy  que  tu  es  tout  puissant  et 
que  si  tu  voulois  tout  maintenant  tu  me 
guerirois.  Comme  ie  priois  en  mon  cœur, 
faisoit-il,  ie  me  senty  guery  en  vn  in- 
stant kaïasikat,  kaïasikat,tout  à  coup, tout 
à  coup  ;  ie  me  leuay  tout  sur  l'heure  et 
mangeay  auec  l'eslonncment  de  ces 
gens  que  tu  vois,  monstrant  ceux  qui 
l'accompagnoient  pour  lors.  Non  est  per- 
sonarum  acceplio  apud  Deum,  Dieu  ne 
regarde  point  si  on  est  Grec  ou  Barbare, 


qui  a  plus  de  confiance  et  plus  d'amour 
est  le  mieux  venu  auprès  de  sa  Majesté. 

Voicy  vn  autre  traict  de  sa  prouidence. 
Ayant  fait  ma  prouisionde  chair  d'Elan, 
disoit  ce  bon  Néophyte,  ie  me  trouuay 
bien  en  peine  comme  ie  la  porterois  à 
saincl  Joseph,  car  nous  n'auions  pas  assez 
de  canots  pour  nous  et  pour  nostre  ba- 
gage ;  ie  pensois  dans  mon  esprit  si  ie 
ne  pourrois  pas  bien  faire  vn  caieux  de 
bois,  sur  lequel  ie  mettrois  mon  équi- 
page ;  mais  les  marées  sont  si  fortes,  les 
vents  si  dangereux,  et  les  caieux  si  pe- 
sans,  que  toute  ma  prouision  s'en  fust 
allée  à  vaux  l'eau.  Ne  sçachant  quel  con- 
seil prendre,  ie  dy  à  ma  femme  ;  Prions 
Dieu,  nous  sommes  baptisés,  il  nous  in- 
spirera ce  qu'il  faut  faire.  Apres  nostre 
prière,  ie  me  senty  porté  à  faire  vn  ca- 
not, ie  n'en  auois  iamais  fait,  et  ie  des- 
esperois  deuant  ma  prière  d'en  pouuoir 
faire,  mais  ayant  dit  à  Dieu  que  tout  ce 
qu'il  nous  auoit  donné  à  manger  seroit 
perdu  s'il  ne  nous  aydoit,  ie  creu  que 
i'en  viendrois  à  bout,  en  eiTet  nous  en 
fismes  aussi  bien  que  les  plus  experts. 

Ce  bon  homme  est  si  zélé,  que  quand 
il  sçait  quelque  desordre  parmy  ses 
gens,  il  nous  en  vient  donner  aduis  pour 
y  remédier  ;  luy  mesme  va  voir  ceux 
qu'il  croit  faire  mal  et  leur  donne  bon 
conseil,  il  prend  vn  très-grand  plaisir 
d'oùir  parler  de  Dieu,  et  des  grandes 
recompenses  et  des  grands  chastimens 
de  l'autre  vie,  il  a  si  peu  de  respect  hu- 
main qu'il  ne  craint  ny  petit  ny  grand, 
et  par  fois  il  nous  tesmoigne  qu'il  vou- 
droit  bien  souffrir  la  mort  pour  sa  cré- 
ance. 

C'est  vne  consolation  bien  sensible 
d'entendre  auec  quelle  innocence  ces 
bonnes  gens  rendent  compte  de  leurs 
consciences  quand  ils  retournent  des 
bois  après  cinq  ou  six  mois  d'absence  ; 
ils  se  consentent  pour  la  pluspart  auec 
vue  pureté  rauissante,  encor  qu'ils  soient 
auec  des  barbares,  et  qu'ils  n'ayentaiitre 
secours  que  du  Ciel  ;  comme  ils  ne  sont 
pas  polis  à  l'extérieur,  il  n'y  a  que  ceux 
qui  entendent  leur  langue  .et  qui  les  con- 
uersent,  qui  ayent  cognoissance  de  ces 
vrais  biens  ineoguus  aux  yeux  des  hom- 
mes, mais  bien  cognus  de  Dieu. 

CHAPITRE   VIII. 


De  la  bonne  disposition   de  quelques 
Sauuages  non  encor  baptisés. 

Dans  les  grandes  résistances  que  les 
Sauuages  nous  faisoient  au  commence- 
ment que  nous  leurs  parlions  de  la  foy, 
ie  suppliois  souuent  nostre  Seigneur  de 
me  faire  cesle  grâce  qu'auant  ma  mort 
ie  peusse  voir  deux  familles  lauées  de- 
dans son  sang,  professer  publiquement 
et  constamment  la  Religion  Chrestienne  ; 
sa  bonté  ayant  donné  ceste  consolation  à 
mes  yeux,  ie  souhaitais  quasi  de  chanter 
le  Cantique  de  S.  Simeon,  tant  ceste  fa- 
ueur  me  sembloit  grande,  mais  Dieu  qui 
ne  mesure  pas  ces  dons  à  la  petitesse  de 
nostre  cœur,  a  voulu  que  ie  visse  entrer 
en  son  Eglise,  non  seulement  ces  deux 
premières  familles,  mais  plusieurs  au- 
tres, et  que  i'eusse  ce  contentement  bien 
doux  de  les  voir  professer  courageuse- 
ment la  foy  de  Iesus-Christ  ;  ce  n'est  pas 
tout,  ce  Dieu  des  miséricordes  a  telle- 
ment disposé  les  Sauuages  non  encor 
baptisez,  qu'il  semble  que  sa  Majesté 
veut  changer  ce  pauure  peuple,  et  faire 
reluire  ses  lumières  dans  les  ténèbres. 
Disons  deux  mots  des  sentiments  qu'il 
donne  à  quelques  vns  de  ces  Infidèles. 

Plusieurs  se  viennent  recommander  à 
nos  prieresquand  ils  entreprennent  quel- 
que voyage  ;  cet  hyuer  dernier,  voulant 
trauerser  la  grande  riuiere  toute  héris- 
sée de  glaces,  ils  nous  venoient  trouuer, 
et  l'vn  d'eux,  s'addressant  au  Père  qu'il 
cognoissoit,  luy  disoit  :  Mon  Père,  quand 
vous  nous  verrez  embarquez,  regardez 
nous,  leuez  les  yeux  au  Ciel,  dites  à  Dieu 
ces  paroles:  Gardez-les,  ouurez  leur  pas- 
sage, escartez  les  glaces,  deliurez-lesdu 
péril  ou  plusieurs  perdent  la  vie.  Ne  nous 
perdez  point  de  veuë  tandis  que  nous  se- 
rons sur  la  riuiere,  disoient  ces  bonnes 
gens,  et  quand  nous  serions  esloignés 
de  vous  dedans  les  bois,  pensez  à  nous 
quand  vous  prierez  Dieu. 

Vn  autre  Saunage,  dont  la  mère  et  la 
fille  estoient  baptisées  et  se  nommoient 


Magdeleine  et  Dorothée,  faisoit  ceste 
prière  à  Dieu  quand  il  alloit  à  la  chasse: 
Vous  qui  auez  tout  fait,  regardez  Magde- 
leine et  Dorothée  vos  enfans  ;  elles  veu- 
lent manger,  donnez  leur  dequoy,  i'en 
vay  chercher  pour  elles,  vous  lesaymez, 
car  elles  sont  baptisées.  Ce  bon  homme 
empruntoit  les  noms  de  sa  mère  et  de 
sa  fille  pour  induire  nostre  Seigneur  à 
luy  donner  bonne  chasse,  faisant  voir 
par  cesle  action  l'estime  qu'il  faisoit  du 
baptesme,  qu'il  receura  bien-tost  s'il 
plaist  à  Dieu. 

Vn  Saunage  nous  disoit  que  dés  sa 
jeunesse  il  regardoit  le  Ciel  et  la  terre 
auec  estonnement  :  Mais  qui  pourroit 
bien  auoir  fait  tout  cela,  disoit-il  ?  cela 
n'a  pas  esté  fait  en  vain  et  sans  dessein. 
Yn  autre  nous  racontoit  qu'estant  ma- 
lade cet  Automne,  il  auoit  veu  dans  le 
Ciel  vn  ieune  François  de  sa  cognois- 
sance,  trespassé  depuis  peu  :  le  le  vy,  di- 
soit-il, dans  vne  beauté  et  dans  vn  lieu 
le  plus  rauissant  du  monde  ;  ie  voulus 
m'auancer  pour  aller  en  ce  lieu  de  de- 
lices,  mais  il  me  demanda  si  i'estois 
baptisé  ;  ayant  respondu  que  non,  il  me 
dit  :  Retire  toy,  tu  ne  sçaurois  voir  le 
grand  Capitaine  du  Ciel,  ny  venir  auec 
moy,  si  tu  n'es  laué  dans  les  eaux  du 
baptesme.    Cela  m'estonna  fort,  et  à 
mesme  temps  ce  que  ie  voyais  disparut. 
Quoy  qu'il  en  soit  de  ceste  vision,  ce 
Sau uage  a  soustenu  publiquement  dé- 
liant ceux  de  sa  nation  que  les  âmes 
pouuoient  aller  au  Ciel,  et  qu'il  y  seroit 
desia  s'il  eust  esté  baptisé.     Yn  certain 
Algonquin  racontoit   cet   hyuer  qu'vn 
Sauuage  de  ces  pays  plus  haut  esloit 
resuscité  :  On  l'auoit  ensevely,  disoit-il, 
on  estoit  tout  prest  de  le  mettre  en  terre, 
quand  il  commença  à  se  remuer  ;  on  se 
met  à  découdre  vistementles  robes  dans 
lesquelles  on  l'auoit  enueloppé,  ce  bon 
homme  se  leue  à  son  séant,  racontant 
qu'il  vient  du  pays  des  âmes,  lequel  est 
situé  où  le  Soleil  se  couche,  asseure 
qu'il  n'a  veu  là  aucun  François,  ce  lieu 
estant  destiné  seulement  pour  les  Sau- 
uages: Il  est  en  ma  puissance,  disoit-il, 
de  vibre  encore  en  terre,  mais  i'ayme 
mieux  m'en  aller  au  pays  des  âmes  que 
rester  parmy  les  hommes.  Cela  dit,  il  se 

Couche,  meurt  derechef,  on  le  renue- 
loppe  et  le  met-on  en  terre.  Le  Sau- 
nage qui  a  eu  la  vision  dont  ie  viens  de 
parler,  entendant  ceste  fable,  dit  tout 
liault  qu'il  n'en  croyoit  rien,  et  que  ce 
qu'il  auoit  veu  estoit  si  admirable  qu'il 
ne  le  pouuoit  oster  de  son  esprit,  asseu- 
rant  tousiours  que  les  âmes  pouuoient 
aller  au  Ciel. 

Mais  remarquez  s'il  vous  plaist  que  le 
Diable  déçoit  ce  pàuure  homme,  don- 
nant vue  fausse  interprétation  aux  pa- 
roles qu'il  a  entendues:  car  comme  ce 
François  qu'il  asseure  auoir  veu  dans 
vne  grande  gloire,  luy  dit  qu'il  n'entre- 
roit  point  au  Ciel  qu'il  ne  fust  baptisé,  il 
a  conclud  de  là,  qu'aussi  tost  qu'il  sera 
baptisé  il  pourra  y  aller,  si  bien  qu'il  re- 
tarde de  iour  en  Jour  ne  pouuant  se  ré- 
soudre à  quitter  si  tost  la  terre  ;  i'espere 
qu'on  luy  ostera  bien  tost  cet  erreur.  11 
a  fait  desia  baptiser  sa  femme  et  ses 
enfans. 

Il  y  a  desSauuages  non  encor  baptisez 
qui  nous  viennent  donner  aduis  des  su- 
perstitions qui  se  commettent  en  secret 
dans  les  cabanes,  disans  que  ceux  qui 
croyent  encor  à  ces  resueries,  retiennent 
les  démons  parmy  eux  ;  il  est  vray  que 
les  Infidèles  n'oseroient  quasi  plus  diuul- 
guer  ces  vieilles  sottises,  qui  se  vont  tous 
les  iours  abolissant  à  S.  Ioseph. 

Vn  Sauuage  encor  payen,  auoit  pro- 
curé le  baptesme  à  vne  sienne  petite 
fille,  cet  enfant  venant  à  mourir  nous 
l'enterrasme  honorablement  en  nostre 
Cimetierre,  ce  qui  le  toucha  fort  ;  mais 
comme  nous  luy  eusmes  parlé  de  la 
gloire  dont  iouyssoit  son  enfant,  il  en 
fut  si  aise  qu'il  s'escria  :  Mon  cœur  estoit 
estouffé,  et  vous  luy  auez  donné  de  l'air  ; 
puis  que  ma  fille  est  si  heureuse,  ie  veux 
aller  auec  elle,  et  puis  que  vous  auez 
logé  son  corps  auprès  de  vostre  maison, 
logez  moy  aussi  auprès  de  vous,  car 
doresnauant  ie  tiendray  ce  lieu-cy  pour 
mon  pays,  et  ie  m'arresteray  auec  les 
autres  qui  veulent  composer  vne  bour- 
gade, instruisez  moy  tous  les  iours  et 
ma  femme  aussi,  elle  a  volonté  d'estre 
baptisée  aussi  bien  que  moy.  Comme  on 
les  instruisoit,  s'il  arriuoit  que  le  Perc 
qui  en  auoit  pris  charge  s'absentast  quel- 


que fois,  ils  luy  disoient  au  retour  : 
Vostre  absence  nous  attriste  et  nostre 
cœur  est  resiouy  quand  vous  estes  de 
retour,  car  vous  estes  nostre  père. 

Yne  femme  Sauuage  ayant  racoriimo- 
dé  quelque  chose  pour  nostre  maison, 
quelque  canot  ou  chose  semblable,  nous 
luy  demandasmes  ce  qu'elle  vouloit 
pour  sa  peine  :  Helas  !  dit-elle,  ie  ne  de- 
mande rien  sinon  que  vous  vous  souue- 
niezque  ie  ne  suis  pas  baptisée  ;  ie  crai- 
gnois  cet  hiuer  de  mourir  dans  les  bois 
sans  baptesme,  au  moindre  mal  mon 
cœurtrembloit:  ne  me  laissez  plus  csloi- 
gner  de  vous,  chargée  de  mes  offenses. 

Doux  autres  femmes  s'estant  esgarées 
du  chemin  sur  la  nuit,  estoient  en  danger 
de  mourir  de  froid  sur  les  neiges,  car 
elles  n'auoient  point  de  raquettes  ny  de 
hache  ny  de  fusil,  et  ne  se  portoient  pas 
trop  bien  ;  se  voyans  dans  ceste  angoisse, 
elles  ont  recours  à  Dieu,  l'vne  estoit 
Chrestienne  et  l'autre  non  ;  ayant  fait 
leur  prière  elles  crient  à  l'auenture  pour 
voir  si  elles  ne  seroient  point  entendues 
de  quelqu'vn.  A  mesme  temps  vn  canot 
conduit  par  deux  Chresliens  passoit  sur 
le  grand  fleuue  à  l'endroit  ou  estoient 
ces  femmes  ;  ils  respondent  à  leurs  cris, 
les  appellent,  les  font  descendre  au  bord 
de  l'eau,  et  les  embarquent.  Ces  bonnes 
femmes  admiroient  ce  rencontre,  et  di- 
soient auec  estonnement  :  Dieu  nous  a 
promptement  secourues. 

Vn  sorcier  de  Tadoussacfort  estourdy, 
estant  venu  à  S.  Ioseph,  nous  le  traietà- 
mes  rudement  de  paroles;  il  nous  disoit 
nettement  que  son  art  luy  auoit  sauué 
la  vie,  et  que  s'il  croyoit  en  Dieu  qu'il 
ne  passerait  pas  l'Esté.  Nous  recomman- 
dasmes  à  Noël  Negabamat  de  luy  parler 
en  secret  ;  il  n'y  manqua  pas,  il  passoit 
quasi  les  nuicts  à  luy  parler  de  nostre 
créance.  En  fin  cet  homme  quoy  que 
méchant,  fut  touché  des  discours  de  ce 
bon  Néophyte  et  des  bons  exemples  des 
nouueauxChrestiens,  en  sorte  qu'il  nous 
vint  prier  de  baptiser  son  fils,  et  nous 
asscura  qu'il  se  feroit  instruire!  :  le  voy 
bien,  dit  il,  que  ie  ne  fay  pas  bien,  ie 
veux  quitter  le  Diable,  et  croire  en  Dieu  ; 
ie  m'en  vais  faire  vn  tour  à  Tadoussac, 
bien  tost  vous  me  verrez  de  retour.     le 

ne  sçay  pas  ce  qui  en  sera,  tous  ceux 
que  Dieu  appelle  ne  respondent  pas  à 
sa  voix  ;  cet  homme  à  bien  des  liens  à 
rompre. 

I'ay  de?ia  remarqué  qu'il  yades  Sau- 
uages  non  encor  baptisez  qui  ne  se  veu- 
lent pas  marier  sans  noslre  aduis  ;  d'au- 
tres ne  manquent  point  de  se  mettre  à 
genoux  si-tost  qu'ils  ont  tué  quelque  ani- 
mal, et  d'en  remercier  Dieu,  cela  se  va 
mettre  en  coustume  parmy  eux,  d'où 
naistra  vn  grand  bien,  car  s'ils  ont  re- 
cours à  Dieu  sa  bonté  ne  les  abandonne- 
ra pas. 

Vn  Payen  allant  voir  la  nuit  vne  fem- 
me veufue  pour  l'épouser,  celle-cy  luy 
dit  :  Ne  sçais  tu  pas  que  les  Pères  crient 
contre  cette  coustume  ?  de  plus  tu  as 
desia  vne  femme,  en  voudrois  tu  auoir 
deux,  toy  qui  fais  estât  d'approuuer  les 
prières  ?  si  vn  tel  Père,  disoit-elle,  te 
trouuoit  icy,quedirois-tu?  Cet  importun 
continuant  de  la  molester  les  autres 
nuits,  elle  luy  dit  :  Tu  me  contraindras  de 
m'en  aller  ailleurs,  et  de  descouurir  ta 
malice  aux  Pères  ;  ne  crains  tu  point 
l'enfer  ?  sçache  que  ie  veux  estre  Chré- 
tienne, et  que  ie  ne  veux  épouser  qu'vn 
Chrestien  ;  ne  me  parle  plus,  tu  perds 
tes  peines,  ie  veux  obeïr  à  Dieu. 

Il  n'y  a  cœur  si  dur  que  la  parole  de 
Dieu  n'amollisse  à  la  longue.  Vn  esprit 
rude  et  superbe,  me  disoit  il  y  a  quelque 
temps  :  le  me  suis  moqué  cent  fois  des 
discours  du  Père  de  Quen,  i'ay  résisté 
au  Père  Buteux  le  voulant  empescher  de 
nous  instruire,  pour  toy  ie  ne  te  pouuois 
supporter,  ie  prenois  plaisir  de  te  que- 
reller, et  quand  ie  l'auois  fait  ie  l'allois 
raconter  par  les  cabanes  comme  vne 
grande  prouesse  ;  mais  maintenant  vos 
paroles  me  semblent  bonnes,  elles  de- 
scendent petit  à  petit  dans  mon  cœur, 
ie  croy  que  mes  oreilles  se  feront  à  les 
écouter. 

Voicy  quelques  remarques  du  Père 
Buteux  enuoyées  des  Trois  Riuieres  :  Ces 
pauures  gens  sont  dans  la  créance  que 
la  maladie  les  doit  accueillir  cet  Esté, 
ils  ne  laissent  pas  de  se  disposer  pour  le 
baptesme,  ils  sont  fort  portés  à  prier 
Dieu  ;  quand  nous  entrons  dans  leurs  ca- 
banes, ils  demandent  si  c'est  pour  faire 


les  prières,  se  mettans  à  genoux  si-tost 
qu'on  les  commence. 

L'vn  de  nous  allant  faire  prier  Dieu 
dans  les  cabanes,  vn  peu  esloignées  de 
nostre  habitation,  rencontra  vn  vieillard 
qui  s'en  alloit  faire  des  traisnes  ;  il  de- 
manda au  Père  où  il  alloit  :  le  vay  faire 
prier  tes  gens,  luy  dit  le  Père.  le  n'y 
pourray  assister,  dit  ce  bon  Sauuage, 
mais  prions  icy.  Là  dessus  il  se  met  à 
genoux  sur  la  neige,  par  vn  temps  très- 
rigoureux,  le  Père  le  fit  prier  Dieu  ;  cela 
fait,  ce  bon  homme  s'en  alla  tout  content 
à  son  trauail. 

Vne  femme  me  disoit  qu'estant  dans 
la  nécessité  au  milieu  des  bois,  son  ma- 
ry  fit  mettre  ceux  de  sa  cabane  à  genoux, 
et  leur  dit  :  Or  sus  addressons  nous  à 
celuy  qui  nous  peut  nourrir,  il  est  bon, 
asseurement  il  nous  secourra  si  nous 
le  prions  de  bon  cœur.  Ce  qu'ils  firent, 
et  incontinent  après  ils  firent  fort  bonne 
chasse  d'ours. 

Voicy  ce  qui  est  arriué  depuis  peu,  dit 
le  Père  :  vn  Sauuage  de  considération 
parmy  les  siens,  me  vint  dire  qu'il  auoit 
veu  le  manitou,  et  qu'il  me  prioit d'aller 
chez  luy  faire  les  prières  instituées  pour 
le  chasser,  il  y  fallut  aller  quoy  qu'il  fust 
nuit;  ie  portayauec  moyvn crucifix, que 
chacun  adora  ;  après  les  auoir  asseurez 
ie  laissay  le  crucifix  dans  leur  cabane. 
Quelque  temps  après  ce  Sauuage  qui 
m'estoit  venu  quérir  se  trouua  oppressé 
d'vn  mal  de  costé,  causé  du  trop  grand 
trauail  qu'il  auoit  pris  à  son  champ  ;  ce 
pauure  homme  ne  sçachant  à  qui  auoir 
recours,  s'addressa  à  celuy  qu'il  croyoit 
aussi  puissant  pour  chasser  la  maladie 
que  les  diables,  il  luy  demanda  la  gue- 
rison,  qu'il  receut  pleinement  et  soudai- 
nement. 

Vn  ieune  homme  nous  a  fort  édifiés 
demandant  le  baptesme.  le  confesse, 
disoit-il,  que  ie  suis  vn  coureur,  que  ie 
n'ay  point  d'arrest  ;  mais  depuis  que 
vous  m'auez  parlé  de  l'autre  vie,  ie  porte 
tousiours  vos  paroles  dans  mon  cœur, 
i'ay  beau  aller  ça  et  là,  ce  que  vous 
m'auez  dit  me  suit  partout,  il  me  sem- 
ble qu'on  l'a  escrit  dans  mon  cœur  ;  ie 
disois  l'autre  iour  au  sieur  Oliuier,  que 
ie  croyois  tout  de  bon,  et  que  i'auois 

pris  résolution  de  m'arrester  ;  ce  n'est 
pas,  luy  disoy-ie,  que  inespéré  qu'on  me 
fera  meilleur  marché  au  magazin  si  ie 
suis  baptisé,  non  ic  ne  pense  point  à  vos 
marchandises,  ie  pense  à  quelque  chose 
de  meilleur;  voila, luy monstrant leCiel, 
ee  que  ie  pense,  c'est  cela  qui  est  escrit 
dedans  mon  cœur,  et  qui  me  fait  crain- 
dre de  mourir  auparauant  que  mes  pé- 
chez soient  emportés  par  les  eaux  du 
baptesme.  Dieu  luy  donne  la  perseue- 
rance. 

Il  y  a  trois  iours  qu'vne  femme  non 
encor  baptisée  demeuroit  à  la  porte  de 
l'Eglise  pendant  la  Messe,  mais  comme 
son  petit  fils  estoit  Chrestien,  et  qu'il 
n'est  permis  qu'aux  Chrestiens  d'enten- 
dre la  Messe,  elle  plantoit  ce  petit  enfant 
tout  de  bout  attaché  à  son  berceau  à 
l'entrée  de  la  Chapelle,  attendant  dehors 
que  la  Messe  fust  dite  pour  le  prendre, 
faisant  voir  par  cette  action  l'estime 
qu'elle  faisoit  du  bon-heur  de  son  fds, 
qu'on  luy  accorderait  à  elle  mesme  n'e- 
stoit  la  crainte  qu'on  a  qu'elle  épouse 
vn  Payen,  son  mary  l'ayant  laissée  fort 
ieune. 


CHAPITRE    IX. 

De  la  prouidence  de  Dieu  au  choix  de 
quelques  vns,  et  au  rebut  de  quelques 
autres. 

Quelques  Sauuages  se  conuertissent 
quelques  fois  si  soudainement,  et  par 
des  occasions  si  peu  préméditées,  qu'il 
semble  qu'vn  hazard  les  mené  au  Ciel, 
et  cependant  ils  n'y  entrent  que  par  vne 
sage  conduite  et  par  vne  assurée  proui- 
dence du  grand  Dieu. 

Vn  Capitaine  Sauuage  s'estoit  cabane 
au  dessus  de  S.  Ioseph  en  pleine  santé, 
le  voila  tout  à  coup  saisi  d'vne  grande 
maladie  ;  arriue  qu'vne  femme,  passant 
deuant  nostre  maison  dans  son  canot, 
nous  dit  deux  mots  sans  se  desembar- 
quer ;  comme  elle  poursuiuoit  son  che- 
min, l'vn  de  nous  luy  crie  :  N'y  a-il  point 


de  malades  en  vostre  cabane  ?  Ilelas  ! 
fit  elle,  ie  m'oubliois  de  vous  dire  qu'vn 
tel  Capitaine  est  tombé  ce  matin  dans  de 
grandes  eonuulsions.  Aussi-tost  le  Père 
de  Qûen  entendant  cela,  court,  prend  sa 
eouuorture  et  vn  morceau  de  pain  pour 
tout  viure  et  s'embarque  ;  il  arriue  sur 
la  nuit,  trouue  cet  homme  en  vn  pi- 
toyable estât,  l'instruit,  le  console  ;  il 
demande  le  baptesme,  crie  mercy  à  Dieu 
de  ses  péchez.  Le  Père,  ne  le  croyant  pas 
si  mal,  se  retire  en  la  cabane  voisine 
pour  faire  ses  prières  et  prendre  vn  peu 
de  repos  ;  mais  Dieu,  qui  vouloit  auoir 
cette  âme,  l'empescha  si  bien  de  dormir, 
qu'il  fut  comme  contraint  de  se  leuer  et 
d'aller  voir  son  malade  :  chose  estrange, 
il  le  trouue  aux  abois,  n'ayant  plus  de 
vie  qu'autant  qu'il  en  falloit  pour  de- 
mander et  pour  receuoir  le  sainct  Ba- 
ptesme ;  le  Père  bien  estonrié  luy  donne, 
et  l'enuoie  tout  sur  l'heure  en  Paradis  : 
vous  diriez  que  cet  homme  s'est  sauué 
par  hazard,  et  que  d'autres  se  damnent 
par  accident  ;  mais  il  n'y  a  ny  hazard ny 
accident  deuant  Dieu,  sa  bonté  et  sa 
iustice  s'accordent  bien  àuec  sa  proui- 
dence. 

Ce  n'est  pas  tout,  quelques  enfans 
estoient  malades  dans  ces  mesmes  ca- 
banes ;  le  Père  les  veut  baptiser,  les 
parens  s'y  opposent,  vne  femme  plus 
instruite  que  les  autres  se  trouuant  là 
plaide  pour  le  baptesme  de  ces  panures 
enfans,  et  Dieu  gagna  sa  cause,  car  ils 
furent  faicts  ses  enfans.  Qu'il  soit  beny 
à  iamais,  laudent  eum  cœli  et  terra  et 
omnia  quœ  in  eis  sunt.  L'vn  de  nous, 
estant  allé  dire  la  saincte  Messe  à  l'Ho- 
spital,  trouue  vne  femme  nouucllement 
apportée  bien  malade  ;  il  luy  vint  vne 
forte  pensée  de  la  disposer  tout  sur 
l'heure  au  baptesme,  mais  comme  il 
estoit  pressé  et  qu'il  auoit  quelque  indis- 
position pour  lors,  il  voulut  différer,  se 
promettant  bien  de  la  reuenir  voir  dans 
peu  de  temps.  Comme  il  la  quitloit,  il 
sentit  ce  reproche  en  son  cœur:  Si  cette 
femme  meurt  sans  baptesme,  à  qui  en 
sera  la  faute  ?  Il  retourne  vers  la  ma- 
lade, luy  touche  le  poux,  et  le  trouuant 
assez  bon  à  son  aduis,  la  quitte  encor 
vne  fois.  Il  n'estoit  pas  sorty,  qu'vn  rc- 

mords  luy  fait  prendre  resolution  de  ne  I 
point  quitter  cette  pauure  créature,  qu'il  ' 
ne  la  vist  en  estât  de  recetioir  ce  Sacre- 
ment de  salut  :  il  s'arreste,  l'instruit,  la 
laisse  dans  vu  grand  désir  d'eslre  Chre- 
stienne,  et  dans  des  regrets  d'auoir  of- 
fensé son  Dieu  et  son  Père.  11  ne  fut  pas 
loing,  qu'on  luy  vint  crier  que  celle 
pauure  femme  expiroit  ;  il  retourne,  la 
baptise,  elle  meurt  donnant  des  indices 
très-grands  de  sa  prédestination.  Le  Père 
se  souuenant  de  ce  qui  s'estoit  passé  en 
son  cœur,  resta  tout  épouuanté,  voyant 
qu'il  ne  s'en  estoit  quasi  rien  fallu  qu'elle 
ne  fust  morte  sans  baptesme.  11  est  vray 
qu'à  son  regard  le  salut  de  cette  âme 
paroissoit  n'auoir  esté  attaché  qu'au  petit 
filet  fort  aisé  à  rompre,  mais  Dieu  le 
tenoit  auec  vne  chaisne  bien  forte. 

Voicy  quelques  remarques  tirées  des 
mémoires  du  Père  Buteux.  Yne  troupe 
d'Algonquins    traisnans  quand  et  eux 
beaucoup  de  pauures  veufues  et  orphe- 
lins, se  sont  venus  ietler  entre  les  bras 
de  nostre  charité,   qui  n'estoient  que 
trop  ouuerls  pour  les  receuoir.    11  faut 
que  ie  confesse  que  voyant  l'extrême 
disette  de  ces  pauures  barbares,  soit 
pour  leurs  viures,  soit  pour  leurs  habits, 
iamais  ie   n'eus   plus   d'enuie  d'estre 
riche  :  la  première  cabane  où  i'entray, 
fut  de  deux  pauures  veufues  bien  âgées, 
lesquelles  auoient  recueilly  cnuiron  dix 
ou  douze  enfans,  et  pour  toute  prouision 
n'auoient  pas  la  valeur  d'vn  sac  de  bled 
d'Inde;  c'est  pour  lors  que  ie  regrettay 
les  viures  qu'on  nous  enuuyoit,  lesquels 
ont  esté  perdus  dans  la  barque  qui  nous 
venoit  voir,  i'entrois  dans  quelque  def- 
fiance  voyant  tant  de  pauures  créatures 
sur  nos  bras  auec  si  peu  de  viures  qui 
se  rencontroient  en  nostre  maison  ;  mais 
celuy  qui  nourrit  les  oyseaux  du  Ciel, 
n'abandonne  pas  ceux  pour  lesquels  il  a 
créé  les  oyseaux,  et  les  poissons  et  tous 
les  animaux.     le  ne  sçay  par  quel  mi- 
racle de  sa  prouidence  cela  s'est  fait, 
mais  ie  sçay  bien  que  ces  pauures  gens 
ont  tous  passé  l'Hyuer  sains  et  gaillards, 
et  sa  bonté  nous  a  fait  trouuer  dequoy 
les  secourir.  Nous  en  auons  baptisé  quel- 
ques vus  qui  nous  consolent,  entre  au- 
tres vne  bonne  veufue,  qui  semble  auoir 


esté  rescruée  pour  le  Ciel  par  vne  parti- 
culière prouidence  de  nostre  Seigneur  • 
les  Hiroquois  venant  faire  la  guerre  en 
son  pays  l'enleuerent  en  sa  petite  ieu- 
nesse  auec  quelques  autres  prisonniers, 
elle  fut  esleuée  parmy  eux  et  réputée 
par  après  comme  vnp  femme  de  leur 
nation  ;  estant  desia  grande  les  Algon- 
quins allans  en   guerre    auec   delfunt 
Monsieur  de  Champlain,   et  se  iettans 
sur  vne  bourgade  d'Hiroquois  où  estoit 
cette  femme,   massacroient  tous  ceux 
qu'ils  auoient  à  la  rencontre  ;  cette  pau- 
ure créature  se  trouuant  dans  ia  mêlée, 
voulut  faire   entendre  aux  Algonquins 
qu'elle  estoit  de  leur  nation,  mais  elle 
auoit  oublié  sa  langue,  excepté  ce  mot 
seul,   qu'elle    reïteroit    de    toutes  ses 
forces:  nir,  nir,  nir,  moy,  moy,  moy. 
Ce  mot  luy  sauua  la  vie  :   vn  Algonquin 
l'ayant  tirée  à  part,  elle  luy  fit  entendre 
comme  elle  pût,  qu'elle  auoit  esté  prise 
en  sa  ieuncsse  par  l'ennemy  ;  on  la  re  - 
mené  en  son  pays,  où  s'estant  mariée, 
elle  a  veu  mourir  son  mary,  ses  enfans 
grand  nombre  de  ses  parens,  et  Dieu  l'a 
conseruée  dans  la  grande  mortalité  qui 
a  fort  affligé  sa  nation,  la  reseruant  pour 
luy  donner  entrée  en  son  Eglise,  et  pour 
exciter  ses  compatriotes  à  déserter  la 
terre  :  car  elle  seule,  auec  cinq  petits 
enfans  qu'elle  a  conseruez  dans  la  cala- 
mité publique,  n'ayant  de  viure  que  ce 
que  nostre  pauureté  luy  fournit,  a  desia 
fait  vn  beau  grand  champ  de  bled  d'Inde. 
Elle  me  fit  grande  pitié  l'autre  iour:  en- 
trant sur  le  soir  en  sa  cabane,  ie  la  trou- 
vay  tout  abattue  et  tout  éplorée  ;  luy 
en  demandant  la  raison,  elle  me  dit  :  le 
ne  puis  tenir  mes  larmes,  iettanl  les 
yeux  sur  ces  pauures  orphelins  :  pour 
moy  il  y  a  long-temps  que  ie  suis  ac- 
coutumée à  passer  les  iournées  entières 
sans  manger,  comme  i'ay  fait  tout  au- 
iourd'huy,  trauaillantàmon  champ  sans 
rien  prendre  ;  mais  ie  ne  puis  entendre 
ces  enfans  crier  à  la  faim  sans  estre  tou- 
chée :  voila,  disoit-elle,  le  subiect  de  mes 
larmes;  de  vousimportuner,ie  n'oserois, 
car  depuis  l'Automme  iusques  à  main- 
tenant vous  nous  auez  tousiours  secou- 
rues, consommant  les  viures  qui  vous 
font  grand  besoin.    Si  est-ce,  luy  dis-ie, 

que  i'ay  donné  ce  matin  de  quoy  vous 
taire  vne  fois  à  manger  auionrd'huy.  le 
n'en  ay  rien  veu,  repart  elle.  Enfin  le 
Père  trouua  que  le  Saunage  à  qui  il 
auoit  donné  cette  commission,  ayant  de 
quoy  disner  ce  iour-là,  auoit  rescrué 
cette  aumosne  pour  le  lendemain.  La 
bonté  et  la  iustice  sont  les  deux  bras  de 
la  grande  prouidence  de  Dieu  :  nous 
auons  veu  des  effects  de  sa  miséricorde, 
voyons  vn  coup  de  sa  iustice. 

Vn  Sauuage  ayant  esté  baptisé  en  dan- 
ger de  mort  auec  de  grands  sentimens 
de  l'autre  vie,  reuint  en  santé.    Il  estoit 
d'vn  assez  bon  naturel,  mais  l'amour 
d'vne  femme  le  perdit  ;  il  l'aymoit  pas- 
sionnément, et  n'ayant   pas   le   loisir 
qu'elle  fut  instruite  et  baptisée,  il  l'é- 
pousa à  la  façon  des  Sauuages,  sans  at- 
tendre la  bénédiction  de  l'Eglise.    Nous 
le  menaçasmes  des  chastimens  de  Dieu, 
qui  le  suiuirent  de  bien  prés  ;  ce  misé- 
rable s'en  estant  allé  à  la  chasse  du 
castor  auec  sa  famille  assez  nombreuse, 
vit  mourir  sa   femme,   et  les  enfans 
qu'elle  auoit  d'vn  autre  lit,  sans  baptes- 
me  ;  ses  parens  saisis  du  mesme  mal 
furent  bien  tost  emportez;  enfin  il  tombe 
malade  auec  vn  sien  fils  âgé  d'enuiron 
vingt  ans,  et  vne  sienne  fille  Chrestienne 
âgée  de  douze.  Sa  sœur,  qui  estoit  veufve 
depuis  quelques  années  et  qui  auoit  pour 
fils  vn  grand   ieune  homme  excellent 
chasseur,  soignoit  tous  ces  malades  dans 
les  bois  ;  mais  comme  elle  vit  son  fils 
saisi  de  ceste  contagion,  elle  prit  vn 
estrange  conseil  pour  luy  sauuer  la  vie  : 
le  voulant  amener  vers  les  demeures  de 
nos  François  pour  trouuer  quelque  re- 
mède à  son  mal,  et  ne  pouuant  embar- 
quer son  frère,  qui  estoit  ce  misérable 
apostat  que  Dieu  poursuiuoit,  viuement, 
elle  l'assomme  à  grands  coups  de  bastons 
en  la  présence  de  ses  deux  enfans,  de 
son  nepueu  et  de  sa  niepee,  qui  n'o- 
soient  branler,  de  peur  que  ceste  megere 
ne  leur  en  fist  autant.  Cela  fait,  elle  em- 
barque son  fils  malade,  et  laisse  à  l'aban- 
don son  nepueu  et  sa  niepee  qui  sor- 
toient  de  maladie,   leur   crians  qu'ils 
prissent  vn  canot  qu'elle  leur  monstroit 
s'ils  se  vouloient  sauuer.  Ces  pauures 
enfans  ne  pouuans  pas  mettre  à  l'eau  ce 

canot  ny  le  gouuerner  dans  leur  foi  - 
blesse,  quittant  leur  père  qu'on  venoit 
d'assommer,  suiuenl  vn  iour  entier  leur 
tante  sur  le  bord  de  l'eau  sans  manger; 
ceste  proserpine  les  regardoit  sans  com- 
passion. En  fin  estant  lasse  de  ramer 
elle  descendit  en  terre  pour  se  reposer  ; 
son  nepueu  la  prie  d'auoir  pitié  de  luy 
et  de  sa  pauure  sœur,  ceste  cruelle  re- 
part :  Si  tu  veux  que  ie  te  sauue  la  vie, 
tue  ta  sœur,  car  ie  ne  vous  sçaurois  pas 
embarquer  tous  deux  ;  de  plus  promets 
moy  que  tu  ne  parleras  iamaisde  ce  que 
i'ay  fait  à  ton  père.   Ha  !  Dieu  que  fera 
ce  pauure  ieune  homme  ?  de  tuer  sa 
sœur  c'est  cruauté,  de  rester  auec  elle, 
c'est  choisir  la  mort  sans  luy  pouuoir 
donner  la  vie.    Ces  deux  pauures  en- 
fans se  regardoient  l'vn    l'autre   par- 
lans   des  yeux,  car  leurs  cœurs  n'a- 
uoient  pas  assez  de  forces  pour  don- 
ner du  mouuement  à  leurs  langues  ;  en 
fin  ceste  tigresse  pressa  ce  pauure  ieune 
homme  d'estre  le  bourreau  de  sa  propre 
sœur.     Ma  plume  ne  peut  sans  horreur 
trancher  le  mot:  il  prend  vne  corde,  la 
passe  au  col  de  sa  sœur,  ietle  ceste  pau- 
ure innocente  par  terre,  met  vn  pied 
sur  le  bout  de  ce  licol  et  tire  l'autre 
bout  tant  qu'il  peut  des  deux  mains  im- 
molant à  la  cruauté  de  ceste  louue  ceste 
pauure  victime  innocente.     Quand  ce 
misérable  frère  fut  de  retour,  ie  luy  de- 
mandois  si  s<i  sœur  ne  Tauoit  point  sup- 
plié de  luy  laisser  la  vie.  Non,  fit-il,  elle 
ne  m'en  parla  point,  ny  ne  s'enfuit  de 
moy:  elle  me  regarda  d'vn  œil  pitoyable 
et  me  laissa  exercer  vne  cruauté  qui  me 
devoit  sauuer  la  vie.  Ce  meurtre  commis, 
ce  ieune  homme  s'embarque  auec  ceste 
megere  ;  mais  Dieu,  à  la  veuë  duquel  se 
ioiioit  toute  ceste  funeste  tragédie,  vou- 
lut que  ceste  proserpine  en  fist  vn  acte  : 
il  la  frappa  de  la  contagion  qu'elle  fuyoit 
et  avant  que  d'arriuer  où  elle  vouloit 
mener  son  fils,  elle  mourut  comme  vne 
beste.    En  fin  son  fils  fut  apporté  à  l'ho- 
spital,  où  il  est  mort  dans  vne  puanteur 
intolérable,  mais  auec  de  grands  indices 
de  son  salut.  Nous  en  parlerons  en  son 
lieu. 

CHAPITRE   X. 

De  Vesperance  qu'on  a  de  la  conuersion 
de  plusieurs  Sauuages. 

l'auray  de  la  peine  à  déclarer  mes 
pensées  dans  ce  Chapitre,  mon  esprit 
croit  plus  qu'il  n'en  sçauroit  dire  ;  fai- 
sons le  dénombrement  de  quelques  na- 
tions en  partie  voisines  des  riues  du 
grand  fleuue,  et  puis  ie  tascheray  de 
m'enoncer. 

A  l'entrée  du  grand  golfe  de  S.  Lau- 
rent du  costé  du  Nord,  on  trouue  les  Es- 
quimaux,peuples  bien  barbares  et  grands 
ennemis  des  Europeans,  à  ce  qu'on  dit; 
suiuant  le  mesme  costé  du  Nord  en  mon- 
tant, on  rencontre  les  peuples  de  Chise- 
dech  et  les  Bersiamites,  ce  sont  petites 
nations  dont  on  a  peu  de  cognoissance, 
lesquelles  ont  commerce  auec  d'autres 
qui  sont  dedans  les  terres.  En  suite  on 
trouue  les  Sauuages  de  Tadoussac,  qui 
ont  cognoissance  auec  la  nation  du  Porc 
Epie,  et  par  l'entremise  de  ceux-cy  auec 
d'autres  Sauuages  encore  plus  retirez 
dedans  les  terres.  Montant  toujours  on 
arriue  à  Kebec,  et  puis  aux  Trois  Ri- 
uieres.  Les  Sauuages  qui  fréquentent 
ces  deux  habitations  vont  en  marchan- 
dise aux  Attikamegues,  et  ceux-cy  à  trois 
ou  quatre  petites  nations  qui  sont  au 
Nord  de  leur  pays, 

Quand  on  arriue  au  premier  saut  qui 
se  rencontre  dans  le  grand  fleuve  S.  Lau- 
rent, que  nous  appelons  le  saut  sainct 
Louis,  on  trouue  vn  autre  fleuue  nommé 
la  Riuiere  des  Prairies.  Ce  fleuue  se 
nomme  ainsi,  pource  qu'vn  certain  Fran- 
çois nommé  desPrairies  ayant  charge  de 
conduire  vne  barque  au  saut  S.  Louis, 
quand  il  vint  à  cet  affour  ou  rencontre 
de  ces  deux  fleuues,  au  lieu  de  tirer  du 
costé  du  Sud,  où  est  le  saut  S.  Louis  il 
tira  au  Nord  vers  cet  autre  tleuue  qui 
ifauoit  point  encore  de  nom  François, 
et  qui  depuis  ce  temps  là  fut  appelé  la 
Riuiere  des  Prairies.  Montant  donc  sur 
cette  riuiere  on  rencontre  les  Ouaouech- 
kaïrini,  que  nous  appelions  la  petite  na- 


tion des  Algonquins.  Montant  tousiours 
plus  haut  on  trouue  les  Kichesipirini,les 
Sauuages  de  l'Isle,  qui  ont  à  costé  dans 
les  terres  au  Nord  les  Eotakoutouemi. 
Au  Sud  de  l'Isle  sont  les  Kinounchepi- 
rini,  les  Mataouchkarini,  les  Ountchata- 
rounounga,  les  Sagahiganirini,  les  Sa- 
gnitaouigama,et  puis  les  Hurons  qui  sont 
à  l'entrée  de  la  mer  douce.  Ces  six  na- 
tions dernières  sont  entre  le  fleuue  de 
sainct  Laurens  et  la  Riuiere  des  Prairies. 
Quittant  la  Riuiere  des  Prairies  quand 
elle  tire  droit  au  Nord  pour  aller  au 
Surouest  on  va  trouuer  le  Lac  Nipisin  où 
sont  les  Nipisiriniens.  Ceux-cy  ont  au 
Nord  les  Timiscimi,  les  Outimagami,  les 
Ouachegami,  les  Mitchilamou,lesOutur- 
bi,  les  Kiristinon  qui  habitent  sur  les 
riues  de  la  mer  du  Nord  où  les  Nipisiri- 
niens  vont  en  marchandise.  Reuenons 
maintenant  à  la  mer  douce.  Ceste  mer 
n'est  autre  chose  qu'vn  grand  Lac,  lequel 
se  venant  à  estreeir  à  l'Ouest,  ou  l'Ou- 
est Nord-ouest,  fait  vn  autre  plus  petit 
Lac,  qui  puis  après  se  va  élargissant  en 
vn  autre  grand  Lac  ou  seconde  mer 
douce.  Yoicy  les  nations  qui  bordent 
ces  grands  Lacs  ou  ces  mers  du  costé  du 
Nord. 

I'ay  dit  qu'à  l'entrée  du  premier  de 
ces  Lacs  se  rencontrent  les  Hurons  ;  les 
quittans  pour  voguer  plus  haut  dans  le 
lac,  on  trouue  au  Nord  les  Ouasouarim, 
plus  haut  sont  les  Outchougai,  plus  haut 
encore  à  l'embouchure  du  fleuue  qui 
vient  du  Lac  Nipisin  sont  les  Atchiligoù- 
an.  Au  delà  sur  les  mesmes  riues  de 
ceste  mer  douce  sont  les  Amikoùai,  ou 
la  nation  du  Castor,  au  Sud  desquels 
est  vne  Isle  dans  ceste  mer  douce  longue 
d'enuiron  trente  lieues  habitée  des  Ou~ 
taouan,  ce  sont  peuples  venus  de  la  na- 
tion des  cheueux  releuez.  Apres  les 
Amikoùai  sur  les  mesmes  riues  du  grand 
lac  sont  les  Oumisagai,  qu'on  passe  pour 
venir  à  Baouichtigouin,  c'est  à  dire,  à  la 
nation  des  gens  du  Sault,  pource  qu'en 
effect  il  y  a  vn  Sault  qui  se  iette  en  cet 
endroit  dans  la  mer  douce.  A.u  delà  de 
ce  Sault  on  trouue  le  petit  lac,  sur  les 
bords  duquel  du  costé  du  Nord  sont 
les  Roquai.  Au  Nord  de  ceux-cy  sont 
les  Mantoue,  ces  peuples  ne  nauigent 

guiorc,  viuans  des  fruiets  de  la  terre. 
Passant  ce  plus  petit  lue,  un  entre  dans 
la  seconde  nier  douce,  sur  les  riues  do 
laquelle  sont  lesMaroumine  ;  pins  auant 
encore  sur  les  inesmes  riues  habitent 
les  Ouinipigou,  peuples  sédentaires  qui 
sont  en  grand  nombre.  Quelques  Fran- 
çois les  appellent  la  Nation  des  Puans, 
à  cause  que  le  mot  Algonquin  ouinipeg 
signifie  eau  puante  ;  or  ils  nomment 
ainsi  l'eau  de  la  mer  salée,  si  bien  que 
ces  peuples  se  nomment  Ouinipigou, 
pouree  qu'ils  viennent  des  bords  d'vne 
merdont  nous  n'auons  point  de  eognois- 
sance,  et  par  conséquent  il  ne  faut  pas 
les  appeller  la  nation  des  Puans,  mais  la 
nation  de  la  mer.  Es  enuirons  de  cette 
nation  sont  les  Nadvesiv,  les  Assinipour, 
les  Eriniouaj,  les  Rasaoua  koueton,  et 
les  Pouutoualami.  Yoila  les  noms  d'vne 
partie  des  nations  qui  sont  au  delà  des 
riues  du  grand  lleuue  sainct  Laurent,  et 
des  grands  lacs  des  Hurons  du  costé  du 
Nord.  le  visiteray  tout  maintenant  le 
costé  du  Sud,  ie  diray  en  passant  que  le 
sieur  Nicolet,  interprète  en  langue  Al- 
gonquine  et  Huronne  pour  Messieurs 
de  la  nouuelle  France,  m'a  donné  les 
noms  de  ces  nations  qu'il  a  visitées  luy 
.mesme  pour  la  pluspart  dans  leur  pays, 
tous  ces  peuples  entendent  l'Algonquin, 
excepté  les  Hurons,  qui  ont  vne  langue 
à  part,  comme  aussi  les  Ouinipigou  ou 
gens  de  mer.  On  nous  a  dit  cette  année 
qu'vn  Algonquin  voyageant  au  delà  de 
ces  peuples,  a  rencontré  des  nations  ex- 
trêmement peuplées  :  le  les  voyois,  di- 
soit-il,  assemblés  comme  dans  vne  foire, 
achepter  et  vendre,  en  si  grand  nombre 
qu'on  ne  les  pouuoit  compter.  Ildonnoit 
vne  idée  des  villes  d'Europe,  ie  ne  sçay 
pas  ce  que  c'en  est.  Visitons  mainte- 
nant le  costé  du  Sud  du  grand  fleuue 
S.  Laurent. 

Depuis  son  embouchure  iusques  au 
sault  S.  Louis,  on  trouue  les  Sauuages 
du  Cap  Breton,  les  Souricois  sont  plus 
auant  dans  les  terres,  on  rencontre  les 
Sauuages  de  Miscou  et  de  Gaspé,  entre 
les  riues  de  la  mer  de  l'Acadie  et  le 
grand  lleuue  sont  les  Etcchemins,  les 
Pentagouetch,  les  Abnaquiois,  les  Na- 
higaniouetch,  et  quelques  autres  na- 


tions, mais  elles  sont  toutes  bien  pe- 
tites. 

Depuis  le  sault  S.  Louis  montant  tous- 
iours  sur  ce  grand  lleuue,  on  trouue  de 
belles  nations  au  Sud,  et  toutes  séden- 
taires, et  fort  nombreuses,  comme  les 
Agneehronon,  les  Oneiochronon,  les  0- 
nontaehronon,  lesKonkhandeenhronon, 
les  Oniouenhronon,  les  Andasloebrouon, 
les  Sonontouehronon,  les  Andoouan- 
chronon,  les  Kontareahronon,  les  Ouen- 
dat,  les  Khionontatehronon,  les  Ohero- 
kouaehronon,  les  Aondironon,  les  On- 
gmaralironon,  les  Akhrakvaeronon,  les 
Oneronon,  les  Ehressaronon,  les  Atti- 
ouendaronk,lesEriehronon,lesTotonta- 
ratonhronon,  les  Ahriottaehronon,  les 
Oscouarahronon,  lesllvattoehronon,  les 
Skenehiohronon,  les  Attistaehronon,  les 
Ontarahronon,  les  Aoueatsiouaenhro- 
non,  les  Attochingochronon,  les  Alti- 
ouendarankhi  onon.  Toutes  ces  nations 
sont  sédentaires,  comme  i'ay  desia  dit, 
elles  culliuent  la  terre,  et  par  consé- 
quent sont  remplies  de  peuples,  i'ay 
tiré  leurs  noms  d'vne  carte  Huronne, 
que  le  Père  Paul  Kagueneau  m'a  com- 
muniquée, il  n'y  a  point  de  doute  que  ces 
peuples  ne  soient  au  Nord  de  la  Virgi- 
nie, de  la  Floride,  et  peut  estre  encore 
de  la  nouuelle  Mexique.  Voila  vn  beau 
champ  pour  les  ouuriers  Euangeliques 
et  bien  parsemé  de  Croix.  La  pluspart 
de  ces  peuples  entendent  la  langue  Hu- 
ronne. 

Le  vingt-quatriesme  iour  de  Iuin  est 
arriué  vn  Anglois  auecvn  sien  seruiteur, 
conduits  dans  des  canots  par  vingt  Sau- 
uages Abnaquiois.  11  est  party  du  lac  ou 
lleuue  Quinibequi  en  Lacadie,  où  les 
Anglois  ont  vne  habitation,  pour  venir 
chercher  quelque  passage  par  ces  con- 
trées vers  la  mer  du  Nord.  Monsieur  le 
Gouuerneur  en  ayant  ouy  nouuelle,  ne 
luy  permit  pas  de  venir  à  Kebec,  il  l'en- 
uoya  garder  par  quelques  soldats,  luy 
enjoignant  de  presser  son  retour  ;  il  s'en 
mit  en  deuoir,  mais  quelques  vus  des 
principaux  Sauuages  qui  l'auoient  ame- 
nez estans  tombez  malades,  et  les  riuie- 
res  ou  ruisseaux  par  où  il  auoit  passé 
estans  asseichées,  il  se  vint  ietter  entre 
les  mains  des  François,  pour  euiter  la 

mort  qu'il  ne  pouuoit  quasi  pas  euiter 
au  retour,  tant  ces  chemins  sont  hor- 
ribles et.  épouuantables.  Monsieur  de 
de  Montmagny  le  fit  conduire  à  Tadous- 
sac,  pour  aller  rechercher  l'Angleterre 
par  la  France. 

Ce  bon  homme  nous  racontoit  des 
merueilles  de  la  nouuelle  Mexique  : 
I'ay  appris,  disoit-il,  qu'on  peut  nauiger 
en  ce  pays  là  par  les  mers  qui  luy  sont 
au  Nord  ;  il  y  deux  ans  que  i'ay  rodé 
toute  la  coste  du  Sud,  depuis  la  Virginie 
iusques  à  Quinebiqui,  pour  chercher  si 
ie  ne  trouuerois  point  quelque  grande 
riuiere,  ou  quelque  grand  lac  qui  me 
conduisist  à  des  peuples  qui  eussent 
cognoissance  de  cette  mer  qui  est  au 
Nord  du  Mexique,  n'en  ayant  point 
trouué  ie  suis  venu  en  ces  pays  cy,  pour 
entrer  dans  le  Saguené,  et  pour  péné- 
trer si  ie  pouuois  auec  les  Saunages  du 
pays  iusques  à  la  mer  du  Nord.  Ce  pau- 
ure  homme  eust  perdu  cinquante  vies 
s'il  en  eust  eu  autant,  deuant  que  d'ar- 
riuer  en  cette  mer  du  Nord,  par  le  che- 
min qu'il  se  figuroit,  et  quand  il  auroit 
trouué  cette  mer,  il  n'auroitrien  decou- 
uert  de  nouueau,  ny  rencontré  aucune 
ouuerture  au  nouueau  Mexique,  il  ne 
faut  pas  estre  grand  Géographe  pour  re- 
cognoistre  cette  vérité. 

Mais  ie  diray  en  passant  que  nous 
auons  de  grandes  probabilités,  qu'on 
peut  descendre  par  le  second  grand 
lac  des  Hurons,  et  par  les  peuples  que 
nous  auons  nommés  dans  cette  mer 
qu'il  cherchoit,  le  sieur  Nicolet  qui  a  le 
plus  auant  pénétré  dedans  ces  pays  si 
esloignés,  m'a  asseuré  que  s'il  eust  vo- 
gué trois  iours  plus  auant  sur  vn  grand 
fleuue  qui  sort  de  ce  lac,  qu'il  auroit 
trouué  la  mer,  or  i'ay  de  fortes  conjec- 
tures que  c'est  la  mer  qui  respond  au 
Nord  de  la  nouuelle  Mexique,  et  que 
de  cette  mer,  on  auroit  entrée  vers  le 
lapon  et  vers  la  Chine  ;  neantmoins  com- 
me on  ne  sçait  pas  où  tire  ce  grand  lac, 
ou  cette  mer  douce,  ce  seroitvne  entre- 
prise généreuse  d'aller  descouurir  ces 
contrées.  Nos  Pères  qui  sont  aux  Hu- 
rons, inuités  par  quelques  Algonquins, 
sont  sur  le  point  de  donner  iusques  à 
ces  gens  de  l'autre  mer,  dont  i'ay  parlé 


cy-dessus  ;  peut  estre  que  ce  voyage  se 
reseruera  pour  l'vn  de  nous  qui  auons 
quelque  petite  cognoissance  de  la  langue 
Algonquine. 

On  voit  par  ce  que  ie  viens  de  dire,  la 
grande  estenduë  de  pays,  et  le  grand 
nombre  de  peuples  qui  n'ont  point  ouy 
parler  de  Iesus-Christ. 

Et  me  semble  que  le  temps  viendra 
et  qu'il  est  desia  venu,  auquel  Dieu  se 
veut  faire  cognoistre  à  vne  partie  de  ces 
nations  :  on  ne  peut  reuoquer  en  doute 
que  le  Père  Eternel  ne  veuille  mettre  son 
Fils  en  possession  de  l'héritage  qu'il  luy 
a  promis,  dabo  tïbi  gentes  hœriditalem 
luam,  dominabitur  à  mari  usque  ad 
mare,  il  commandera  depuis  la  mer  du 
Nord,  iusques  à  la  mer  du  Sud,  et  à  flu- 
mine  usque  ad  terminos  orbis  terrarum, 
et  depuis  le  grand  fleuue  de  S.  Laurens, 
qui  est  le  premier  de  tous  les  fleuues, 
iusques  aux  derniers  confins  de  la  terre, 
iusques  aux  dernières  limites  de  l'Amé- 
rique, et  iusques  aux  Isles  du  lapon,  et 
ultra,  et  au  delà,  omnes  génies  seruient 
ei,  toutes  les  nations  luy  rendront  hom- 
mage, animas  pàuperum  salvas  faciet, 
il  sauuera  les  âmes  des  panures  Sau- 
nages, omnes  gentes  mag ni ficabimt  eum, 
tous  les  peuples  le  magnifieront,  et  re- 
plebitur  Maiestate  eius  omnis  terra,  sa 
Majesté  remplira  toute  la  terre,  fiât,  fiât. 
Et  il  y  a  de  l'apparence,  que  nous  en 
sommes  là,  veu  le  changement  .des 
cœurs,  que  Dieu  fait  en  ces  quartiers, 
en  estant  sollicité  par  vne  infinité  de 
sainctes  âmes,  qui  iour  et  nuict  em- 
ployent  leurs  vœux  et  leurs  prières,  au- 
près de  sadiuine  Majesté  pour  ce  subiel. 
Le  zèle  aussi  et  la  ferueur  de  ceux  qui  y 
contribuent,  et  s'offrent  à  y  contribuer 
de  plus  en  plus,  nous  en  donne  aussi  de 
grandes  asseurances.  Ce  n'est  pas  sans 
dessein,  que  Dieu  inspire  tant  de  bonnes 
âmes,  à  assister  de  leurs  moyens  cette 
Eglise  naissante,  qui  ne  peut  s'esleuer 
vers  le  Ciel,  si  elle  n'est  soustenuë  sur 
terre,  ie  veux  dire,  si  les  biens  tempo- 
rels n'y  sont  employés  et  ne  seruent 
d'attrait  aux  Sauuages,  pour  les  retirer 
du  milieu  des  bois,  et  leur  donner 
quelque  espérance  de  mieux  en  des  de- 
meures arrestées,  où  ils  puissent  estre 

instruiets.  le  n'ose  icy  spécifier  ce  que 
plusieurs  y  l'ont,  parce  qu'ils  m'ont  l'ait 
entendre,  qu'ils  ne  veulent  auoir  que 
Dieu  pour  tesmoin.  Ceux  qui  auront 
deuotion  de  les  imiter,  ont  par  delà  le 
P.  Charles  Lalemant  Procureur  de  toutes 
nos  missions,  qui  sçaura  bien  leur  dire 
ce  qui  sera  le  plus  expédient,  lors  qu'il 
sera  aduerty  de  leurs  bonnes  intentions. 
Mais  si  nous  nous  promettons  le  secours 
des  Princes  et  liberalitez  des  viuanls, 
nous  n'auons  pas  moins  de  suiet  d'espé- 
rer que  ceux  qui  nous  ont  honorez  de 
leurs  affections  et  offert  leurs  vœux  à 
Dieu  pour  nous,  durant  le  cours  de  cette 
vie,  continueront  cet  exercice  dans  le 
Ciel,  et  ce  d'autant  plus  volontiers,  qu'ils 
en  cognoîtront  mieux  la  nécessité.  C'est 
icy  que  ie  sens  mon  cœur  attendry,  et 
se  renouuellent  tous  les  sentimens  dont 
il  fut  saisy  à  la  nouuelle  du  deces  de 
Monsieur  Foucquet  d'heureuse  mémoi- 
re, duquel  il  n'y  à  que  Dieu  qui  comprit 
les  tendresses  pour  nos  pauures  Sau- 
uages,  l'estime  qu'il  faisoit  de  cesle  en- 
treprise, le  zèle  et  les  liberalitez  auec 
lesquelles  il  en  procuroit  l'exécution.  le 
ne  doute  point  que  la  perte  d'vn  homme, 
si  vtile  à  l'Estat,  et  dont  les  actions  ont 
mérité  vne  approbation  si  vniverselle, 
n'ayt  esté  extraordinairement  sensible  à 
l'ancienne  France,  mais  elle  me  per- 
mettra de  dire  qu'elle  ne  l'a  pas  moins 
esté  à  la  nouuelle,  la  consolation  de  l'vne 
et  de  l'autre  est  que,  uno  auulso,  non 
déficit  aller,  il  a  laissé  vn  héritier  non 
seulement  de  sa  réputation  et  de  ses 
charges,  mais  aussi  de  ses  vertus,  et 
particulièrement  de  son  zeîe  pour  le  ser- 
uice  de  Dieu,  dans  ces  contrées.  La 
crainte  que  i'ay  de  faire  souffrir  la  mo- 
destie des  viuans,  et  de  violer  le  secret 
dont  l'obligation  dure  mesme  après  la 
mort,  ne  me  permettra  pas  d'en  dire 
dauantage. 

Quant  à  Messieurs  de  la  Nouuelle 
France,  qui  font  de  grands  frais  tous  les 
ans,  pour  l'aire  passer  en  ces  contrées  si 
esloignées  de  l'Europe,  les  choses  néces- 
saires pour  y  subsister,  ils  nous  obli- 
gent tousiours  infiniment  en  cola,  comme 
aussi  en  ce  qu'ils  ont  accordé  mesmes 
faueurs  aux  Saunages  Chrestiens  qui  se 


rendront  sédentaires,  qu'aux  François,  ie 
les  en  remercie  de  tout  mon  cœur,  et 
les  coniure  de  perseuerer  dans  leurs 
faueurs.  Et  sur  ce  propos,  ils  me  per- 
mettront s'il  leur  plaist,  de  leur  dire  icy 
quatre  petites  paroles:  la  plus  saine  par- 
tie de  leur  corps  s'est  ietlée  dans  leur 
association,  non  tant  pour  retirer  les 
biens  périssables  de  ce  nouueau  monde, 
que  pour  coopérer  puissamment  au  salut 
de  ces  peuples,  or  puisque  Dieu  fauorise 
leur  premier  dessein,  appelant  ces  pau- 
ures barbares  à  soy,  par  leur  entremise, 
il  me  semble  qu'ils  ont  s.ubiet  de  se  res- 
iouïr,  et  de  bénir  celuy  qui  leur  accorde 
la  fin  plus  noble  qu'ils  pretendoient,  les 
choisissant  pour  procurer  vn  si  grand 
ouurage.  Que  si  les  fruicts  de  ces  gran- 
des terres  que  le  Roy  leur  a  donnée  ne 
correspondent  pas  à  leurs  despenses  ex- 
cessiues,  ie  ne  croy  pas  que  le  Dieu  du 
Ciel,  duquel  ils  ont  procuré  et  procure- 
ront encor  la  gloire,  s'oublie  d'eux. 

Que  l'esprit  de  Dieu  est  agissant  !  ie 
souhaittais  que  quelqu'vn  fist  aux  Trois 
Riuieres,  ce  que  nous  faisons  à  S.  Ioseph 
proche  de  Kebec  ;  plusieurs  Algonquins 
se  presentoient  pour  s'arrester,  et  nous 
manquions  de  forces  :  le  Dieu  du  ciel,  qui 
voyoit  nos  foiblesses,  nous  disposoit  des 
bras  d'amour  et  de  charité,  vne  per- 
sonne de  mérite  et  de  condition  a  faict 
passer  cette  année  quatre  hommes,  à  ce 
dessein,  pour  défricher  et  pourbastir. 

Restoit  encor  à  pouruoir  à  la  Riuiere 
des  prairies  :  on  croit  icy  que  si  on  dresse 
là  quelque  habitation,  plusieurs  Sauua- 
ges  y  aborderont  de  di tiers  endroits. 

Nous  apprenons  par  la  lïotte  de  cette 
année,  que  des  personnes  de  vertu  et 
de  courage  sont  en  resolution  d'y  en- 
uoier  nombre  d'hommes  l'an  prochain, 
ils  ont  desia  fait  passer  des  viures  pour 
ce  dessein.  N'est- il  donc  pas  vray  que 
Dieu  fraie  le  chemin  aux  pauures  Sau- 
nages, pour  les  attirer  dans  les  filets 
de  l'Euangile?  Guy,  mais  dira  quelqu'vn, 
cette  entreprise  est  pleine  de  dépenses 
et  de  difficulté/,  ces  Messieurs  trouue- 
ront  des  montagnes  où  ils  pensent  trou- 
uer  des  vallées.  I'ay  desia  dit  cent  fois, 
que  tous  ceux  qui  trauaillent  sous  l'esten- 
dart  de  Iesus-Christ,  pour  luy  amener 

des  âmes,  seminant  in  lacrymis,  ie  ne 
diray  pas  à  ces  Messieurs  qu'il  trouue- 
ront  des  chemins  parsemés  de  roses,  la 
croix,  les  peines  et  les  grands  frais,  sont 
les  pierres  fondamentales  de  la  maison 
de  Dieu.  Au  reste  si  iamais  les  Fran- 
çois s'establissent  en  cet  endroit,  i'e- 
sperc  que  les  Saunages  qui  ont  autrefois 
habité  cette  contrée,  et  qui  sont  montés 
plus  haut  pour  la  crainte  de  leurs  enne- 
mis, retourneront  dans  leur  ancien  pays, 
où  ils  trouueront  la  vie  de  l'àme,  n'y 
cherchans  que  la  vie  du  corps. 

Ce  n'est  pas  tout,  si  iamais  nous  som- 
mes en  paix  auec  les  peuples  du  Midy, 
ce  qui  se  fera  bien  aysement,  si  quel- 
ques Ilollandois  cèdent  ce  qu'ils  ont 
vsurpé  en  l'Acadie  sur  les  terres  de  sa 
Majesté,  car  cette  coste  est  de  la  nou- 
ueîle France,  l'habitation  qui  se  fera  en 
la  Riuiere  des  Prairies,  donnera  vn 
facile  accez  à  tous  ces  peuples  qui  sont 
en  nombre  et  sédentaires.  Madame  la 
Duchesse  d'Aiguillon  m'en  escrit  de  sa 
grâce,  et  me  promet  de  s'y  emploier, 
comme  elle  a  desia  commencé  ;  d'où 
réussira  vn  bien  nompareil  pour  ces 
pauures  contrées  ;  et  il  n'y  aura  que 
Dieu  seul  qui  soit  capable  de  récompen- 
ser cette  saincte  et  forte  entreprise. 

C'est  ce  qui  faict  que  nous  nous  por- 
tons à  de  nouuelles  decouuerturos,  nos 
Pères  qui  sont  au  pays  des  Hurons, 
combattans  tous  les  iours  contre  la  mort 
et  contre  les  démons,  ne  sçauroient  s'ar- 
rester  ;  ils  parlent  d'aller  à  la  nation  du 
petun,  à  la  nation  neutre,  à  la  nation 
des  gens  de  mer  ;  ceux  qui  trauaillent 
pour  les  Algonquins  veulent  estre  de  la 
partie.  Dieu  leur  présente  des  Saunages 
qui  fauorisent  leurs  desseins,  il  remue 
leurs  cœurs,  et  anime  leur  courage. 

Il  me  semble  que  quand  ic  mis  le  pied 
en  ces  contrées,  il  y  auoit  moins  d'ap- 
parence que  les  Sauuages  qui  ont  receu 
Iesus-Christ,  se  deussent  arrester  et  se 
sousmettre  à  ses  loix,  que  ie  n'en  voy, 
pour  vne  partie  des  nations  dont  i'ay 
fait  mention  cy-dessus.  Pourquoy  donc 
les  desespererons-nous?  Ouy,  mais  tout 
le  monde  n"est  pas  dans  ces  sentimens 
là.  le  respond,excepté  ceux  qui  ne  voyent 
les  Sauuages  qu'en  passant,  et  au  lieu 


où  ils  ne  sont  pas  encor  instruits,  ex- 
cepté quelques  esprits  mescontens,  et 
mal  faits  qui  blasphèment  quœcumque 
ignorant,  qui  condamnent  ce  qu'ils  ne 
voyent  pas  et  qu'ils  pensent  voir,  il  n'y 
a  personne  icy  qui  n'admire  et  ne  bé- 
nisse Dieu  dans  la  conuersion  des  Sau- 
uages. Voulez-vous  que  ie  vous  parle 
nettement  ?  quand  ie  regarde  auec  mes 
yeux  de  chair,  les  frais  innombrables 
qu'il  faut  faire  pour  venir  à  bout  de 
cette  entreprise,  les  peines,  les  trauaux, 
les  souffrances,  les  croix,  les  dangers, 
les  morts,  les  calomnies  qui  se  rencon- 
trent, et  qui  se  rencontreront  de  plus  en 
plus,  et  de  toutes  parts,  en  ce  chemin 
où  nous  nous  iettons,  quand  ie  contem- 
ple auec  ces  mesmes  yeux  la  légèreté, 
l'inconstance,  et  la  barbarie  des  Sau- 
uages., ie  tremble,  ie  suis  foible  comme 
vn  roseau,  ie  n'ay  plus  de  cœur,  tout 
me  semble  basty  sur  le  sable  mouuant; 
mais  quand  ie  releue  ma  pensée  et  que 
ie  la  iette  en  Iesus-Christ,  et  que  ie  l'en- 
uisage  auec  les  yeux  de  la  foy  et  de  la 
contiance,  quand  ie  considère  ce  qu'il  a 
fait  et  ce  qu'il  fait  tous  les  iours  pour 
sauner  ces  pauures  âmes,  ie  suis  tout 
puissant,  ces  difficultez  m'animent,  et 
tout  cet  ouurage  me  semble  fondé  sur 
la  pierre  viue,  pelra  autem  erat  Christus. 
le  parle  dans  les  sentimens  de  tous  ceux 
que  Dieu  a  appelés  à  cette  vigne,  dontie 
suis  le  moindre. 


CHAPITRE   XI. 

De  VHospital. 

Les  Religieuses  hospitalières  arriue- 
rent  à  Kebec  le  premier  iour  du  mois 
d'Aoust  de  l'an  passé.  A  peine  estoient 
elles  descendues  du  vaisseau,  qu'elles 
se  virent  accablées  de  malades  ;  la  salle 
de  l'IIospital  estant  trop  petite,  il  fallut 
dresser  des  cabanes  en  leur  iardin,  à  la 
façon  des  Sauuages  ;  n'ayans  pas  de  meu- 
bles suffisamment  pour  tant  de  monde, 
il  leur  fallut  couper  en  deux  et  en  trois 

vne  partie  des  eouuerlures  et  des  draps 
qu'elles  auoient  apportes  pour  ces  pan- 
ures malades  ;  en  vu  mot,  au  lieu  de 
prendre  vn  peu  de  repos  et  de  se  rafraî- 
chir des  grandes  incommoditez  qu'elles 
auoient  souffertes  sur  la  mer,  elles  se 
virent  si  chargées  et  si  occupées,  que 
nous  eusmes  peur  de  les  perdre  et  leur 
hospital  dés  sa  première  naissance.  Les 
malades  abordoient  de  tous  costez  en 
tel  nombre,  leur  puanteur  estoit  si  in- 
supportable, les  chaleurs  si  grandes,  les 
rairaiehissemens  si  courts  et  si  panures, 
dans  vn  pays  si  neuf  et  si  nouueau,  que 
ie  ne  sçay  comme  ces  bonnes  filles,  qui 
n'auoient  quasi  pas  le  loisir  de  prendre 
vn  petit  de  sommeil,  résistèrent  à  tous 
ces  trauaux.  Nostre  R.  P.  Supérieur 
auoit  vn  soing  très-particulier  de  ces 
pauures  Sauuages,  le  P.  de  Quen  se  ioi- 
gnoit  à  luy  auec  vne  charité  incompara- 
ble, su  santé  en  fut  endommagée  pour 
quelque  temps,  car  l'air  estoit  si  cor- 
rompu et  si  infect,  qu'à  peine  les  poul- 
inons pou  noient  ils  respirer  sans  que  le 
cœur  s'en  ressentist.  Tous  les  François 
nez  sur  le  pays,  furent  attaquez  de  cette 
contagion  aussi-bien  que  les  Sauuages  ; 
ceux  qui  sont  venus  de  vostre  France 
en  furent  exempts,  excepté  deux  ou 
trois,  desia  naturalisez  à  l'air  de  cette 
contrée. 

Bref  depuis  le  mois  d'Àoust  iusques 
au  mois  de  May,  il  est  entré  plus  de 
cent  malades  à  l'hospital  ;  plus  de  deux 
cens  pauures  Sauuages  y  ont  esté  soula- 
gez, soit  en  passant,  soit  en  y  couchant 
vne  nuit  ou  deux  ou  dauantage  ;  on  en 
a  veu  iusques  à  dix,  douze,  vingt,  trente 
à  la  fois  ;  vingt  pauures  malades  y  ont 
receu  le  sainct  Baptesme,  et  enuiron 
vingt-quatre  sortant  de  cette  maison  de 
miséricorde,  sont  entrez  dans  le  seiour 
de  la  gloire.  Tout  cecy  est  dû  à  la 
charité  et  libéralité  de  Madame  la  Du- 
chesse d'Aiguillon,  qui  procure  auec  des 
soins  et  des  affections  toutes  d'or,  cet 
ouurage.  Que  ce  grand  courage  qu'elle 
a  conecu  dans  le  sang  du  Fils  de  Dieu, 
prenne  ses  accroissemens dans  ce  mesme 
sang  adorable.  Mais  voyons  en  détail 
ce  qui  s'est  passé  dans  la  maison  de 


cette  Dame,  ou  plustost  dans  celle  qu'elle 
a  érigée  à  Dieu. 

Le  bel  ordre  qui  se  garde  au  seruice 
des  panures  malades  en  la  maison  de 
miséricorde  de  Dieppe,  se  faict  voir  icy 
en  la  nouuelle  France,  auec  vne  grande 
édification  de  nos  François  et  des  Sau- 
uages ;  ie  ne  le  coucheray  point  sur  ce 
papier,  puis  que  vous  le  pouuez  voir  de 
vos  yeux  en  vostre  France.  Le  Père 
Claude  Pijard,  lequel  a  eu  soin  tout 
l'hyuer  de  l'instruction  des  pauures  de 
cette  maison,  m'a  donné  vn  petit  mé- 
moire couché  en  ces  termes.  Le  matin 
on  faisoit  faire  les  prières  aux  Sauuages, 
et  quelque  temps  après  se  disoit  la  saincte 
Messe,  où  ceux  qui  estoient  baptisez  as- 
sistoient  ;  après  le  disner  on  faisoit  re- 
citer le  catéchisme,  et  en  suite  on  en 
donnoitvne  petite  explication,  adioutanl 
pour  l'ordinaire  quelque  histoire  pieuse, 
qu'vn  des  Sauuages  repetoit.  Le  soir 
ils  faisoient  leur  examen  de  conscience, 
ils  se  confessoient  et  communioient  tous 
les  quinze  iours,  et  l'auroient  fait  plus 
souuent  si  on  leur  eût  permis  ;  leur  de- 
uotion  s'est  fait  voir  à  visiter  souuent  le 
tres-sainct  Sacrement,  à  dire  plusieurs 
fois  le  iour  leur  chapelet,  à  chanter  des 
cantiques  spirituels,  qui  ont  succédé  à 
leurs  chansons  barbares,  bref  à  ieusner 
la  saincte  quarantaine,  pour  ceux  qui  le 
pouuoient  faire  ;  vn  pauure  boiteux  et 
deux  femmes  aueugles  nouuellement 
baptisées,  comme  on  leur  parla  du  ca- 
resme  non  pour  les  induire  à  le  ieusner 
tout  entier,  mais  quelques  iours  seule- 
ment, respondirent  qu'ils  vouloient  faire 
tout  ce  que  faisoient  les  Chrestiens,  en 
effet  ils  ont  ieusné  comme  nous. 

Vne  bonne  vieille,  entendant  parler 
que  les  personnes  de  son  âge  estoient 
exemptes  de  cette  loy,  dit  qu'elle  auoit 
assez  de  force  pour  la  garder,  et  la  peur 
qu'elle  eut  qu'on  ne  la  list  point  ieusner 
auec  les  autres,  luy  fit  commencer  le  ca- 
resme  deux  iours  deunnt  le  Mercredy 
des  cendres  ;  les  Religieuses  auoient 
beau  luy  dire  qu'il  n'estoit  pas  encor 
temps  de  ieusner,  si  le  Pcre  ne  l'en 
eust  asséuré,  elle  ne.  vouloit  manger 
qu'à  midy,  nonobstant  qu'elle  nefust  pas 


40 


Relation  de  la  Nouuelle 


encor  fortifiée  d'vne  maladie  qui  l'auoit 
fort  affaiblie. 

le  diray  iey  en  passant  que  l'vne  de 
ces  deux  femmes  aueugles,  dont  ie  viens 
de  parler,  auoit  vne  petite  fille  âgée  de 
deux  ans  seulement  ;  cette  enfant  con- 
duisoit  sa  mère,  et  l'aduertissoit  en  son 
petit  iargon  des  endroits  raboteux  où 
elle  auroit  peu  faire  quelque  faux  pas. 

Ce  que  ie  vay  dire  est  tiré  des  lettres 
que  la  Mère  Supérieure  m'a  escrites. 

Tous  nos  malades  ont  vn  grand  soin 
de  prier  Dieu,  ils  nous  pressent  souuent 
de  prier  pour  eux,  ce  nous  est  vne  grande 
consolation  de  les  voir  assidus  aux  priè- 
res soir  et  matin,  ils  se  resueillent  les 
vns  les  autres  si-tost  que  le  temps  des 
prières  approche,  il  y  en  a  qui  se  tien- 
nent long- temps  seuls  en  la  Chapelle 
deuant  le  S.  Sacrement.  Les  deux  fem- 
mes aueugles  sont  deuenuës  fort  deuotes 
depuis  leur  baptesme  ;  Heleine  me  sem- 
bloit  fort  stupide  auantque  d'estre  Chre- 
stienne,  ie  n'eusse  iamais  creu  la  voir 
si  zélée  comme  elle  est,  elle  employé 
beaucoup  de  temps  à  prier  Dieu,  elle  se 
tient  dans  vn  grand  silence  deuant  la 
Messe  le  iour  qu'elle  veut  communier, 
le  leur  ay  demandé  assez  souuent  ce 
qu'elles  pensoient,les  voyant  fort  atten- 
tives et  recueillies:  Nous  pensons  à  Dieu, 
disoient  elles,  et  à  ce  que  le  Père  nous 
enseigne. 

Pierre  Trigatin  continue  dans  les  deuo- 
tions  desquelles  ie  vous  ay  desia  rescry, 
passant  beaucoup  de  temps  en  oraison 
dans  nostre  chappelle. 

La  patience  de  nos  malades  m'estonne: 
i'en  ay  veu  plusieurs  couuerts  de  la  pe- 
tite verolle  par  tout  le  corps,  auec  vne 
fieure  tres-ardente,  ne  se  plaindre  non 
plus  que  s'ils  n'auoient  point  de  mal, 
obéir  ponctuellement  au  médecin,  se 
monstrer  recognoissant  des  moindres 
seruices  qu'on  leur  rendoit. 

Entre  autres  Lazare  Petikovchkaovat, 
nous  a  laissé  l'vn  des  plus  rares  exem- 
ples de  patience  qu'on  puisse  voir.  Vous 
l'auez  veu  souuent  dans  son  infirmité; 
il  a  esté  sept  mois  entiers  dans  nostre 
hospital,  affligé  de  playes  tres-sensibles 
en  plusieurs  endroits  de  son  corps,  auec 
vne  fieure  qui  le  minoit  continuellement 


et  qui  le  brusloit  si  fort,  qu'il  ne  pouuoït 
etancher  sa  soif  ;  il  fut  pris  d'une  faim 
canine,  en  sorte  qu'il  ne  pouuoit  se  ras- 
sasier,  il  mangeoit  incessamment,   et 
plus  il  mangeoit  et  plus  il  desseichoit,  il 
vint  en  tel  estât  que  les  os  luy  perçoient 
actuellement  la  peau  ;  la  pourriture  se 
mit  et  dans  ses  os  et  dans  sa  peau,  on 
eust  mis  vne  grosse  noix  dans  quelques 
vns  de  ses  os  decouuerts  et  tout  cauez 
de  pourriture,  ses  vlceres  estoient  grands 
et  profonds  ;  il  souffroit  estrangement, 
mais   auec   vne   patience   encor    plus 
estrange.  Il  se  faisoitleuer  tous  les  iours 
vne  fois,  après  vn  cry  qu'il  iettoit  par  la 
violence  des  douleurs  qu'on  luy  faisoit 
en  le  touchant,  il  encourageoit  ceux  qui 
le  portoient,  et  puis  les  remercioit  auec 
beaucoup  de  douceur.  Il  aymoit  notam- 
ment ce  ieune  homme  qui  s'est  donné  à 
nostre  hospital  pour  secourir  les  panures 
malades,  aussi  faut  il  confesser  que  ce 
bon  ieune  homme  l'a  secouru  auec  vne 
charité  qui  ne  se  peut  assez  louer;  il  ap- 
peloit  ce  malade  sa  consolation,  vous 
sçauez  combien  il  estoit  puant,  ie  n'ay 
iamais  senty  rien  de  si  infect,  cependant 
son  corps  resta  sans  aucune  mauuaise 
odeur  après  sa  mort,  ce  qui  nous  eston- 
na.  Il  se  confessoit  et  communioit  assez 
souuent,  il  l'a  fait  encor  depuis  que  vous 
luy  auez  donné  l'extreme-onction,  bref 
il  est  mort  auec  ces  paroles  en  la  bouche, 
Iesus  chaverimir,  Iesus  ayez  pitié  de 
moy,  Iesus  ayez  pitié  de  moy.     Ius- 
qu'icy  la  Mère. 

Les  secrets  de  Dieu  sont  des  abymes. 
Ce  grand  et  puissant  Sauuage  auoit  esté 
fort  superbe  et  desbauché  ;  au  commen- 
cement qu'il  fut  en  l'hospital  il  estoit 
encor  plein  de  soy-mesme,  il  se  vouloit 
faire  mourir  pour  se  deliurer  des  tour- 
nions qu'il  souffroit  ;  mais  le  P.  Pijard 
racontant  tous  les  iours  du  caresme 
quelque  histoire  de  la  Passion  en  la 
salle  des  pauures,  ce  misérable  fut  tou- 
ché, et  se  rangea  sainctement  à  son  de- 
uoir.  Les  Religieuses  ont  exercé  vne  cha- 
rité tres-signalée  enuers  ce  cadaure  vi- 
uant  ;  c'est  l'vn  de  ceux  que  Dieu  a  voulu 
sauuer,  par  la  miséricorde  qui  s'exerce 
en  leur  hospital. 

I'ay  veu,  poursuit  la  Mère,  en  quelques 

vus  vne  grande  constance  à  la  mort,  et 
vue  ioye  fondée  sur  l'espérance  qu'ils 
auoient  d'aller  au  ciel,  entre  autres  Es- 
pérance Itavichpich  nous  a  grandement 
consolées:  au  commencement  qu'elle 
entra  en  nostre  hospital,elleauoil. grand 
désir  de  recouurer  sa  santé,  elle  parois- 
soit  fort  ennemie  de  la  mort,  et  Cepen- 
dant aussi-rtost  qu'on  luy  eut  dit  que  sa 
maladie  estoit  mortelle,  que  c'estoit  l'ait 
de  sa  vie,  elle  ne  s'en  estonna  point, 
elle  pria  qu'on  luy  fist  venir  le  Père  ; 
s'estant  confessée  deux  ou  trois  fois,  en 
peu  de  temps  elle  paroissoit  résolue  et 
ferme  comme  vn  rocher,  elle  voyoit  de- 
uantses  yeux  quatre  petits  enfans qu'elle 
laissoit  fort  panures  et  fort  ieunes,  et 
son  mary  grandement  désolé,  et  tout 
cela  ne  l'esbranloit  point.  La  foy  opère 
fortement  dans  ces  nouueaux  Chrestiens, 
vous  diriez  qu'ils  sont  asseurez  qu'en 
sortans  de  cette  vie,  ils  vont  droit  en 
Paradis. 

I'ay  remarqué  vne  honesteté  tres- 
grande  dans  tous  les  Sauuages  que  nous 
auons  eus  à  l'hospital,  notamment  aux 
filles  et  femmes  Chrestiennes.  Comme 
nous  disions  certain  iour  par  récréation 
à  nos  malades,  que  nous  irions  au  pays 
des  Hurons  pour  les  secourir,  ils  nous 
•dirent  que  ces  peuples  estoient  fort  dis- 
solus, et  que  nous  autres  qui  aymions 
tant  la  pureté  ne  les  pourrions  suppor- 
ter, bref  ils  prièrent  vos  Pères  de  nous 
dissuader  ce  dessein,  par  l'affection  que 
nous  portions  à  l'honnesteté  ;  mais  com- 
me nous  leurs  eusme  dit  que  nous  n'a- 
uions  dit  cela  qu'en  riant,  ils  nous  repar- 
tirent qu'il  falloit  nous  confesser,  et  que 
Dieu  deffendoit  de  mentir;  cela  nous  fit 
rire  et  nous  édifia  fort,  voyant  la  ten- 
dresse de  leur  conscience. 

Vn  de  nos  malades  ayant  fait  quelque 
action  de  dépit,  en  demanda  pardon  de 
luy  mesme  auec  beaucoup  d'humilité  ;  il 
s'en  confessa  le  mesme  iour,  et  deux  ou 
trois  iours  après  il  paroissoit  encor  tout 
confus  de  sa  faute,  il  taschoit  d'ama- 
douer la  personne  qu'il  auoit  offensée, 
il  prioit  Dieu  pour  elle,  et  luy  offroit 
quelque  petite  chose  qu'il  auoit,  pour 
l'appaiscr, 

l'ay  souuent  admiré,  dit  la  Merc, 


comme  ces  personnes  si  différentes  de 
pays,  d'âge  et  de  sexe,  s'accordent  si 
bien.  11  faut  qu'vne  Religieuse  veille 
tous  les  iours  en  France  dans  nos  mai- 
sons, pour  obuier  aux  disputes  de  nos 
panures,  ou  pour  les  assoupir,  et  tout 
1  hyuer  nous  n'auons  pas  remarqué  le 
moindre  discord  parmy  nos  Sauuages 
malades,  il  ne  s'est  esleué  pas  vne  petite 
querelle. 

Les  remèdes  que  nous  auons  apportés 
d'Europe  sont  fort  bons  pour  les  Sauua- 
ges, lesquels  n'ont  point  de  difficulté  à 
prendre  nos  médecines,  ny  à  se  faire 
saigner  ;  la  charité  des  mères  entiers 
leurs  enfans  est  fort  grande,  car  elles 
prennent  dans  leur  bouche  la  médecine 
qu'on  donne  à  leurs  enfans,  et  puis  la 
font  passer  dans  la  bouche  de  leurs 
petits.  Voila  ce  que  m'escriuit  cette 
bonne  Mère. 

Messieurs  de  la  nouuelle  France,  ayant 
désiré  que  les  Religieuses  hospitalières 
fissent  célébrer  le  sacrifice  de  la  saincte 
Messe,  pour  attirer  la  bénédiction  de 
Dieu  sur  leurs  sainctes  entreprises,  cela 
se  fit  solemnellement  le  trentiesme  iour 
de  Nouembre,  et  pour  les  honorer  da- 
uantage,  Monsieur  Gand  fut  parrain  en 
leur  nom  d'vn  braue  ieune  Sauuage,  qui 
fut  baptisé  dans  la  chappelle  de  l'hospi- 
tal, et  nommé  François. 

Le  Ieudy  sainct,  comme  c'est  la  cou- 
stumc  des  hospitaux  bien  réglés,  de  la- 
uer  les  pieds  des  pauures,  Monsieur 
nostre  Gouuerneur  se  voulut  trouuer  à 
cette  saincte  cérémonie  ;  le  matin  on 
dit  la  Messe  dans  la  salle  des  malades, 
où  les  Religieuses  et  les  Sauuages  ma- 
lades communièrent,  en  suite  on  rangea 
tous  les  hommes  d'vn  costé,  et  les  fem- 
mes et  filles  de  l'autre,  Monsieur  le 
Gouuerneur  commença  le  premier  à  la- 
uer  les  pieds  des  hommes,  Monsieur  le 
Cheualier  de  l'isle  et  les  principaux  de 
nos  François  suiuirent  après  ;  les  Reli- 
gieuses auec  Madame  de  la  Pellelrie, 
Mademoiselle  de  Repentigny,  et  plu- 
sieurs autres  femmes  lauerent  les  pieds 
des  femmes  Sauuages  auec  vne  grande 
charité  et  modestie.  Dieu  sçait  si  ces 
panures  barbares  voyans  des  personnes 
de  tel  mérite  à  leurs  pieds,   estoient 

touchez.  Nous  leur  expliquasmes  pour- 
quoy  nous  exercions  ces  actions  d'hu- 
milité, ils  sont  très  capables  de  cette  in- 
struction. La  conclusion  leur  fut  bien 
agréable,  car  on  leur  fit  après  vne  belle 
collation  ;  vn  honneste  homme  habitant 
du  pays,  ne  s'estant  peu  trouuer  à  cette 
saincte  action  assembla  le  soir  ses  do- 
mestiques, et  fit  le  mesme  en  leur  en- 
droit. 

Les  Sauuages  qui  sortent  de  l'hospi- 
tal  et  qui  nous  viennent  reuoir  à  S.  Jo- 
seph, ou  aux  Trois  Riuieres,  disent  mille 
biens  de  ces  bonnes  Religieuses,  ils  les 
appellent  les  bonnes,  les  libérales,  les 
charitables.  La  Mère  Supérieure  estant 
tombée  malade,  ces  pauures  Sauuages 
en  estoient  tous  tristes,  les  malades 
s'accusoienteux  mesmes  :  C'est  nous  qui 
l'auons  fait  malade,  disoient-ils,  elle 
nous  ayme  trop,  pourquoy  trauaille  elle 
tant  pour  nous  ?  Quand  cette  bonne 
Mère  fut  guérie,  et  qu'elle  entra  dans  la 
salle  des  pauures,  ils  ne  scauoient  quelle 
chère  luy  faire  ;  ils  ont  bien  raison  d'ay- 
mer  ces  bonnes  Mères,  car  ie  ne  croy 
pas  que  les  parens  aycnt  des  affections 
si  douces,  si  fortes  et  si  constantes  pour 
leurs  enfans,  que  ces  bonnes  filles  en 
ont  pour  leurs  malades  ;  ie  les  ay  veuës 
soutient  si  accablées  qu'elles  n'en  pou- 
uoient  plus,  cependant  ie  ne  les  ay  ia- 
mais  ouy  plaindre,  ny  du  trop  grand 
nombre  de  leurs  malades,  ny  de  leur 
infection,  ny  de  la  peine  qu'ils  leurs 
donnoient.  Elles  ont  vn  cœur  si  amou- 
reux et  si  tendre  pour  ces  pauures  gens, 
que  si  par  fois  on  leur  faisoit  quelque 
petit  présent,  on  pouuoit  biens'asseurer 
qu'elles  n'en  goutteroient  pas,  quelque 
besoin  qu'elles  en  eussent,  tout  estoit 
dédié  et  consacré  pour  leurs  malades  ;  il 
a  fallu  modérer  cette  charité,  et  leur 
faire  vn  commandement  de  manger  du 
moins  vne  partie  des  petits  dons  qu'on 
leur  feroit,  lors  principalement  qu'elles 
estoient  infirmes.  le  ne  m'estonne  pas 
si  les  Sauuages,  qui  recognoissent  fort 
bien  ce  grand  amour,  les  ayment,  les 
chérissent  et  les  honorent. 

Le  P.  Buteux  rescriuoit  il  y  a  quel- 
ques iours  au  R.  P.  Supérieur,  qu'vne 
femme  qui  auoit  demeuré  long-temps  à 


l'hospital,  faisoit  beaucoup  de  fruict  par- 
my  les  Sauuages  de  sa  nation,  les  in- 
struisant auec  vne  grande  ferueur  ;  cela 
est  ordinaire  à  tous  ceux  qui  ont  passé 
l'hyuer  dans  cette  saincte  maison,  ils 
preschent  par  après  leurs  compatriotes 
auec  vn  grand  zèle. 

Pour  conclusion,  ie  ne  sçay  qui  des 
deux  a  plus  de  contentement,  ou  Mada- 
me la  Duchesse  d'Àiguillond'auoir  fondé 
et  basty  vne  maison  à  nostre  Seigneur 
en  la  nouuelle  France,  ou  ses  filles  de 
se  voir  en  ce  nouueau  monde. 

Yoicy  les  paroles  d'vne  lettre  de  la 
Mère  de  S.  Ignace  Supérieure  :  Mon  con- 
tentement est  si  grand  de  me  voir  en 
Canada,  que  ie  n'ay  peu  m'empescher 
d'escrire  à  Y.  R.  que  ie  fay  plus  d'estat 
de  m'y  voir  que  d'estre  Emperiere  de 
tout  le  monde. 

Pour  Madame  la  Duchesse  d'Aiguillon, 
sa  ioye  se  produit  et  se  fait  paroistre  par 
des  paroles  et  par  des  effects  tout  d'a- 
mour ;  i'ay  veu  icy  plusieurs  lettres  escri- 
tes  de  sa  main  dont  elle  a  honoré  di- 
uerses  personnes,  il  n'y  en  a  pas  vne 
qui  ne  m'ait  touché  le  cœur,  car  tous 
les  articles  portent  coup,  il  me  semble 
qu'ils  vont  tous  donner  dans  le  cœur  de 
Dieu,  n'enuisageant  que  son  pur  amour 
dans  cette  grande  entreprise,  pour  la- 
quelle Dieu  l'a  choisie,  et  qu'elle  va  ac- 
complissant de  iour  à  autre  auec  succez 
et  libéralité,  par  la  grâce  du  mesme  Dieu 
inspirateur  des  cœurs. 

le  pensois  finir  ce  chapitre,  mais  i) 
faut  que  ie  dise  deux  mots  d'vne  ieune 
femme  Hiroquoise,  qui  fut  enuoyée  en 
France  il  y  a  quelques  années. 

Madame  la  Duchesse  d'Aiguillon  l'ay- 
ant fait  receuoir  au  nombre  des  enfans 
de  Dieu  par  le  sainct  baptesme,  la  fit 
loger  au  grand  Couuent  des  Mères  Car- 
mélites au  fauxbourg  S.  Iacques  de  Pa- 
ris. Ces  bonnes  Mères  me  voulant  faire 
gouster  des  fruicls  qu'vn  sauuageon  dé 
ces  contrées  transplanté  en  l'Eglise  de 
Dieu  auoit  porté  en  vostre  France,  m'ont 
enuoyé  vn  papier,  sans  nom,  qui  parle 
de  ses  vertus  et  de  sa  mort  ;  la  Mère 
Magdeleine  de  Iesus,  tres-zelée  pour  la 
conuersion  de  ces  peuples,  m'en  a  aussi 
amplement  rescrit.    le  tireray  deux  ou 

trois  mots  de  ces  lettres,  pour  faire  voir 
qu'il  n'y  a  cœur  si  barbare  qui  ne  soit 
capable  de  lesus-Christ. 

l'ay  remarqué,  dit  la  Mère  Magdelei- 
nc  de  Iesus,  qu'Anne  Thérèse,  c'estoit 
le  nom  de  cette  bonne  Iliroquoise,  auoit 
vu  désir  tout  à  fait  extraordinaire  d'estre 
instruicte:  elle  ne  se  lassoitiamais  d'en- 
tendre parler  de  Dieu,  ny  de  le  prier  les 
Festes  et  les  Dimanches,  elle  demandent 
par  fois  congé  de  s'aller  pourmener, 
mais  sa  récréation  estoit  d'aller  enten- 
dre Vespres  en  vne  Eglise,  et  Complie 
en  vue  autre  ;  elle  auoit  vne  pureté  et  vne 
tendresse  de  conscience  admirable,  elle 
aymoit  extrêmement  la  fréquentation 
des  Sacremens  ;  quand  elle  voyoit  parer 
l'Eglise  elle  en  demandoit  la  raison,  et 
on  n'auoit  point  de  paix  auec  elle  qu'on 
ne  luy  eust  expliqué  le  mystère  de  la 
feste  qu'on  deuoit  célébrer,  l'escoutanf 
auec  vne  grande  auidité.  Son  cœur  sça- 
uoit  bien  s'entretenir  auec  Dieu  :  ayant 
remarqué  certain  iour  qu'vne  fille  sor- 
tant de  la  Communion,  s'occupa  incon- 
tinent en  prières  vocales,  recitant  son 
chappelet,  elle  luy  dit  au  sortir  de 
l'Eglise  :  Ma  sœur,quand  vous  auez  com- 
munié, il  faut  regarder  lesus-Christ  dans 
vostre  cœur  sans  parler,  il  le  faut  adorer 
en  silence,  et  luy  dire  du  fondsde  vostre 
âme  :  Monseigneur  ie  me  donne  à  vous, 
prenés  mon  cœur,  possédés  vostre  pau- 
ure  créature,  et  quand  vous  luy  aurez 
parlé  quelque  temps  du  cœur,  alors  vous 
pourrez  remuer  vos  leures. 

Elle  estoit  d'vn  bon  naturel,  fort  cha- 
ritable effort  recognoissante  :  estant  vne 
fois  auec  la  Mère  Magdeleine,  on  luy 
vint  dire  qu'vne  personne  qui  luy  venoit 
monstrer  à  lire  estoit  morte,  elle  en  fut 
touchée,  et  me  pria  et  toutes  les  sœurs 
de  recommander  son  âme  à  nostre  Sei- 
gneur. 

Quand  il  se  presentoitquelque  panure, 
elle  ne  vouloit  pas  qu'on  le  fist  attendre, 
elle  mesme  luy  donnoit  son  disner  s'il 
venoit  en  ce  temps-là,  se  passant  à  du 
pain  seul  ;  la  nuit  qu'elle  mourut,  elle 
tesmoigna  qu'elle  auoit  de  grandes  obli- 
gations aux  Pores  Iesuites,  elle  en  nom- 
ma trois  ou  quatre  par  leurs  noms,  elle 
£e  tesmoigna  aussi  fort  redeuable  à  la 


Mère  Magdeleine  et  à  la  Mère  Prieure 
de  l'auoir  receuë  en  leur  maison. 

Quelques  personnes  estant  en  nostre 
tour,  elle  les  fit  rire  par  quelques  paroles 
Françoises  qu'elle  prononça  mal  ;  cela 
l'émeut  vn  peu  et  la  fit  sortir  brusque- 
ment, pour  fuir  la  confusion,  mais  vn 
remords  la  saisissant  tout  sur  l'heure, 
elle  rentra  dans  la  chambre,  se  mit  à 
genoux,  baisa  la  terre,  et  demanda  par- 
don de  sa  promptitude  et  de  son  défaut 
d'humilité. 

Voyant  vn  homme  s'impatienter  pour 
s'estre  blessé,  elle  s'escria  :  Est  il  pos- 
sible qu'vn  Chrestien  souffre  auec  impa- 
tience, puis  qu'on  luy  promet  le  Paradis, 
où  il  fait  si  beau,  pour  payement  de  sa 
patience?  nous  autres,  disoit  elle,  nous 
n'auons  pas  l'espérance  ny  la  promesse 
de  ces  biens,  et  cependant  nous  ne  nous 
faschons  point  dans  les  douleurs  hor- 
ribles qu'on  nous  fait  souffrir,  quand 
nous  sommes  pris  en  guerre  par  nos  en- 
nemis. 

Elle  ne  s'impatienta  point  en  sa  ma- 
ladie, quoy  qu'assez  longue  ;  elle  disoit 
qu'elle  estoit  bien  aysede  souffrir,  pen- 
sant bien  souuent  à  ce  que  nostre  Sei- 
gneur lesus-Christ  auoit  enduré  pour 
elle.  Si-tost  qu'elle  fut  baptisée, elle  vou- 
lut ieusner  toutleCaresme  suiuant,  sur- 
montant généreusement  la  peine  qu'ont 
ceux  de  sa  nation  de  s'abstenir  de  man- 
ger quand  ils  ont  appétit.  Estant  allée 
pendant  ce  sainct  temps  en  quelque  mai- 
son, on  luy  présenta  à  manger,  peut 
estre  quelques  fruicts  ;  iamais  elle  n'en 
voulut  gouster. 

Elle  auoit  vne  honesteté  et  vne  pureté 
admirable.  Vn  homme  de  qualité,  qu'elle 
honoroil  et  qu'elle  auoit  souuent  veu 
chez  Madame  la  Duchesse  d'Aiguillon, 
venant  des  champs,  s'approcha  d'elle 
pour  la  saluer,  elle  se  retira  bien  viste 
disant  :  Iesus,  c'est  vn  homme,  ie  ne  le 
puis  saluer.  Iamais  elle  ne  parloit  à  au- 
cun seul  à  seul  ;  s'il  venoit  en  la  maison 
quelque  Religieux  ou  quelque  séculier, 
elle  alloit  aussi-tost  quérir  vue  tourriere 
pour  luy  tenir  compagnie. 

Comme  ie  luy  parfois,  m'escritlaMere 
Magdeleine,  du  dessein  que  vous  auiez 
de  la  rappeler  en  la  nouuclle  France, 

pour  luy  faire  épouser  quelque  Sauuage 
Chreslien,  elle  me  dit  qu'elle  ne  vouloit 
point  d'autre  époux  que  Iesus-Christ. 
Luy  en  parlant  vne  autre  fois,  elle  se 
fascha  si  fort,  qu'elle  s'en  alla  sur  l'heure 
et  on  ne  la  put  faire  reuenir  qu'on  ne 
luy  eût  promisqueiamaisplus  on  ne  luy 
parleroit  de  mariage. 

Estant  malade  elle  demanda  pardon  à 
toutes  les  sœurs  auec  beaucoup  de  de- 
uotion.  Elle  auoit  quelque  répugnance  à 
mourir,  mais  ayant  demandé  si  la  Vierge 
estoit  morte,  comme  on  luy  eut  dit  que 
cette  Princesse  auoit  payé  cette  debte 
commune  à  tous  les  hommes,  elle  té- 
moigna qu'elle  estoit  fort  contente  de 
mourir  ;  vn  peu  deuant  que  de  rendre 
l'esprit,  elle  appella  vne  fourrière  et  luy 
dit  :  Si  vous  sçauiez  ma  sœur  que  ie  suis 
ayse  là  dedans,  en  luy  monstrant  son 
cœur,  ie  suis  si  contente  que  ie  ne  vous 
le  puis  dire.  Elle  pria  qu'on  recitast  les 
Litanies  de  la  saincte  Vierge  ;  comme 
elle  y  repondoit  auec  grande  attention, 
on  luy  dit  qu'elle  se  feroit  mal,  mais  il 
fallut  accordera  la  deuotion  de  son  es- 
prit, ce  qui  pouuoit  vn  peu  nuire  à  la 
santé  de  son  corps. 

On  luy  demanda  si  elle  estoit  bien  aise 
de  mourir  Chrestienne,  ouy,  dit  elle,  de 
tout  mon  cœur,  elle  paroissoit  tres-ioy- 
euse  et  tres-contente.  Vne  bonne  sœur 
luy  faisant  faire  vne  acte  de  contrition, 
cette  panure  Néophyte  luy  dit  :  Recom- 
mencés, ma  sœur,  encor,  encor.  Elle  le 
fit  iusques  à  trois  fois,  souhaittant qu'on 
luy  parlast  incessamment  de  Dieu.  Enfin 
cette  âme  qui  a  pris  naissance  au  milieu 
de  la  Barbarie,  s'en  alla  voir  celuy  qu'elle 
n'a  cognu  que  bien  tard,  mais  auec 
beaucoup  d'ardeur  et  d'amour.  Qu'il 
soit  beny  à  iamais  dans  les  temps  et 
dans  l'éternité. 


CHAPITRE   XII. 

Du  séminaire  des  Mères  Vrsulines. 

le  n'ay  point  veu  de  Mères  si  ialouses 
pour  leurs  enfans,  que  Madame  de  la 


Pelletrie  et  les  Vrsulines  le  sont  pour 
leurs  petites  séminaristes  :  l'amour  qui 
prend  sa  naissance  en  Dieu  est  plus  gé- 
néreux et  plus  constant  que  les  ten- 
dresses de  la  nature,  ces  bonnes  filles 
semblent  n'auoir  ny  bras  ny  cœur,  que 
pour  cultiuer  ces  ieunes  plantes,  et  les 
rendre  dignes  du  iardin  de  l'Eglise,  pour 
estre  vn  iour  transplantées  dans  les  sa- 
crés parterres  du  Paradis. 

Le  dessein  de  cette  bonne  dame  estoit 
de  commencer  vn  petit  séminaire  de  six 
pauures  petites  orphelines  Sauuages,  la 
difficulté  de  iouïr  de  ses  biens  ne  luy 
permettant  pas  dauantage  ;  son  cœur  est 
bien  moins  limité  que  ses  forces,  au  lieu 
de  six,  il  en  est  entré  dix-huict  dans 
cette  petite  maison;  il  est  vray  qu'elles 
n'ont  pas  demeuré  toutes  ensemble  à 
mesme  temps,  mais  pour  l'ordinaire, 
elles  estoient  six  ou  sept  logées  auec 
Madame  de  la  Pelletrie,  trois  Religieuses 
et  deux  filles  Françoises,  et  tout  cela 
dans  deux  petites  chambres,  où  de  uou- 
ueau  sont  encor  entrées  deux  Religieu- 
ses, sans  compter  les  petites  filles  Fran- 
çoises qui  vont  en  ce  petit  Monastère 
pour  estre  instruictes,  sans  compter  aussi 
les  filles  et  les  femmes  Sauuages,  qui 
entrent  à  toutes  heures  en  la  chambre, 
où  on  enseigne  leurs  petites  compatrio- 
tes, et  qui  assez  soutient  y  passent  la 
nuit,  estant  surprises  de  mauuais  temps, 
ou  retenues  pour  quelque  autre  sujet. 
le  vous  laisse  à  penser  combien  grandes 
sont  les  incommodités,  qui  prouiennent 
d'vn  lieu  si  rétrecy  ;  mais  après  tout 
cela,  ie  puis  dire  que  la  ioye  qu'elles  re- 
çoiuent  de  voir  le  fruict  de  leurs  petits 
trauaux,  essuyé  tellement  leurs  ennuis, 
et  donne  vn  tel  plaisir  à  leur  cœur,  que 
si  leurs  corps  sont  logez  à  l'estroit,  leur 
esprit  ne  ressent  rien  de  cette  prison. 
Escoutons  les  parler  de  leur  thresor, 
c'est  à  dire  de  leurs  enfans  ;  si  ie  voulois 
coucher  icy  toutes  les  lettres  de  ioye 
qu'elles  m'ont  escrites  sur  ce  sujet,  ie 
ferois  quasi  vn  liure  au  lieu  d'vn  cha- 
pitre. Ceux  qui  passent  icy  de  vostre 
France,  sont  quasi  tous  trompez  en  vn 
point  :  ils  ont  des  pensées  extrêmement 
basses  de  nos  Sauuages,  ils  les  croyent 
massifs  et  pesans,  et  si-tost  qu'ils  les  ont 

pratiqués,  ils  confessent  que  la  seule 
éducation,  et  non  l'esprit,  manque  à  ces 
peuples. 

La  Mère  Cécile  de  la  Croix,  et  la  Mère 
Marie  de  sainct  loseph,  m'ont  quelque- 
fois entretenu  des  bonnes  qualités  de 
leurs  enfans  ;  vofcy  comme  celle-cy  en 
parle  :  11  n'y  a  rien  de  si  docile  que  ces 
enfans,  on  les  plie  comme  on  veut,  elles 
n'ont  aucune  réplique  à  ce  qu'on  désire 
d'elles  ;  s'il  faut  prier  Dieu,  reciter  leur 
catéchisme,  ou  faire  quelque  petit  tra- 
uailou  quelque  ouurage,  elles  sont  aussi- 
tost  prestes  sans  murmure  et  sans  ex- 
cuses. 

Elles  ont  vne  particulière  inclination 
à  prier  Dieu  :  outre  les  heures  ordonnées 
pour  le  faire,  et  pour  les  instruire,  elles 
nous  pressent  cent  fois  le  iour  de  les 
faire  prier,  et  de  leur  enseigner  comme 
il  faut  faire,  ne  se  lassant  iamais  de 
cette  action  ;  vous  les  verriez  joindre 
leurs  petites  mains,  et  donner  leur  cœur 
à  nostre  Seigneur.  Tous  les  iours  elles 
assistent  à  la  saincte  Messe  auec  telle 
attention  que  nous  en  sommes  rauies, 
ne  badinant,  ny  ne  parlant  point  à  la 
façon  des  petits  enfans  de  France,  elles 
se  composent  et  se  règlent  sur  nos  ac- 
tions, excepté  que  pour  les  reuerences 
elles  imitent  Madame  de  la  Pelletrie  ; 
elles  ont  si  peur  de  ne  point  assistera 
ce  diuin  sacrifice,  qu'vn  iour  Madame 
les  voulant  mener  à  l'habitation  de  S. 
loseph,  où  sont  leurs  parens,  elles  de- 
mandèrent si  on  ne  leur  feroit  pas  en- 
tendre la  Messe  deuant  que  de  partir. 

Elles  ne  manquentpasde  reciter  tous 
les  iours  leur  ehappelet  ;  si  elles  apper- 
çoiuent  quelque  Religieuse  se  retirer  à 
part  pour  le  reciter,  elles  se  présentent 
pour  le  dire  auec  elle.  Vne  Religieuse 
leur  ayant  certain  iour  accordé  cette  fa- 
ueur,  leur  dit  que  c'estoit  vne  bonne 
deuotion  de  proférer  ces  paroles  après 
chaque  Aue  Maria,  sancte  loseph,  ora 
pro  nobis,  elles  promirent  qu'elles  les 
diroient,  et  qu'elles  prieroient  ce  grand 
Sainct  ;  en  eflect  si-tost  qu'elles  sor- 
toienl  de  la  Messe, elles  venoient  rendre 
compte  à  cette  bonne  Mère  de  leur  petite 
deuotion.  Elles  se  glissent  par  fois  dans 
nostre  chœur,  et  là  se  plaçant  de  part  et 


d'autre,  tenant  chacune  vn  liure  en  la 
main,  elles  se  comportent  comme  nous 
faisons  pendant  nostre  office,  elles  chan- 
tent VA  ue  maris  Stella  et  le  Gloria  Patri, 
faisant  les  mesmes  inclinations  qu'elles 
nous  voyent  faire  ;  et  comme  elles  ne 
sçauent  que  cette  Hymne  par  cœur,  elles 
le  chantent  vingt  et  trente  fois  sans  se 
lasser,  s'imaginans  qu'elles  font  vne 
prière  bien  agréable  à  Dieu.  Cette  inno- 
cence est  rauissante. 

Le  Vendredy  Sainct,  comme  elles  vi- 
rent que  les  Religieuses  quittoient  leur 
chaussure,  et  faisoient  de  grandes  pro- 
sternations pour  adorer  la  saincte  Croix, 
ces  pauures  enfans  posèrent  leurs  sou- 
liers, et  gardèrent  les  mesmes  cérémo- 
nies qu'elles  auoient  remarquées  en 
leurs  Mères. 

Assés  souuent  on  les  trouue  seules 
priant  Dieu,  et  recitant  leur  ehappelet. 
Elles  prennent  vn  grand  plaisir  de  ra- 
masser des  ileurs  par  les  bois,  et  d'en 
faire  de  petites  couronnes,  qu'elles  vont 
présenter  à  l'image  de  la  saincte  Vierge, 
qui  est  dans  nostre  chœur,  elles  l'entou- 
rent de  bouquets,  et  luy  font  toutes  les 
caresses  possibles  ;  ces  petites  deuotions 
prouiennent  d'elles  mesmes,  ouplustost 
de  l'esprit  de  Dieu,  car  personne  ne  les 
incite  à  les  embrasser,  suffit  qu'elles 
voient  vne  action  louable  pour  l'imiter 
selon  leur  petit  pouuoir. 

Elles  ayment  grandement  les  images  : 
elles  en  font  de  petits  oratoires,  où  elles 
couchent,  elles  se  font  expliquer  ce 
qu'elles  représentent,  ne  se  lassant  ia- 
mais d'ouïr  parler  des  mystères  de 
nostre  créance. 

Leur  plus  grande  récréation  c'est  de 
danser  à  la  mode  de  leur  pays,  elles  ne 
le  font  pas  neantmoins  sans  congé  ; 
l'estant  venu  demander  vn  iour  de  Ven- 
dredy, on  leur  dit  que  Tesus  estoit  mort 
vn  Vendredy,  et  que  c'estoit  vn  iour  de 
tristesse,  il  n'en  fallut  pas  dauantage 
pour  les  arresler  :  Nous  ne  danserons 
plus  ce  iour  là,  firent  elles,  nous  serons 
tristes,  puisque  Iesus  est  mort  à  tel  iour. 

Quand  on  eut  donné  espérance  à  trois 
des  plus  grandes,  qu'elles  pourroient 
communier  à  Pasques,  ie  ne  vy  iamais 
plus  de  ioye,  dit  la  Mère  qui  les  instruict  : 

elles  prenoientvn  plaisir  indicible  quand 
on  les  instruisent  sur  cet  adorable  my- 
stère, se  rendant  extraordinairement  at- 
tentiues.  Il  semble  qu'elles  conceuoient 
cette  amoureuse  vérité  par  dessus  leur 
âge,  car  elles  n'ont  pas  plus  de  douze 
ans  ;  elles  voulurent  ieusner  la  veille  de 
leur  communion,  coustume  qu'elles  ont 
gardée  depuis,  autant  de  l'ois  qu'elles  se 
sont  approchées  de  la  saincte  table. 

Comme  le  Père  Pijard  instruisoit  ces 
trois  séminaristes,  vne  des  plus  petites 
âgée  d'enuiron  six  ans,  se  présenta  de- 
mandant la  saincte  communion  auec  les 
autres  ;  le  Père  luy  dit  qu'elle  estoit  trop 
petite  :  Ile  mon  Père,  disoit  elle,  ne  me 
rebutés  pas  pour  estre  petite,  ie  deuien- 
dray  grande  aussi-bien  que  mes  com- 
pagnes. On  la  laissa  escouter,  elle  retint 
si  bien  tout  ce  qu'on  expliquoit  de  cet 
adorable  mystère  et  en  rendoit  par  après 
si  bon  compte,  qu'elle  rauissoit  ceux  qui 
l'en  interrogeoient  ;  on  ne  luy  accorda 
pas  neantmoins  cette  viande  des  forts. 
Sa  mère  l'estant  venue  voir  pendant  ces 
iours  là,  cette  enfant  se  mita  l'instruire 
des  mystères  de  nostre  foy,  qu'elle  ex- 
pliquoit par  des  images,  elle  la  fit  prier 
Dieu,  et  puis  luy  monslroit  les  lettres 
alphabétiques  dans  vn  liure,   pour  luy 
lesmoigner  le  désir  qu'elle  auoit  de  sça- 
uoir  lire  :  cette  bonne  femme  estoit  si 
rauie,  qu'elle  faisoit  l'enfant  auec  son 
enfant,  proférant  les  lettres  après  sa 
petite  fille,  comme  si  elle  eust  répété  sa 
leçon.     A  la  mienne  volonté,  disoit  elle 
aux  Religieuses,  que  i'eusse  cognu  Dieu 
aussi-tost  que  vous,   ie  suis  extrême- 
ment contente  de  voir  ma  fille  auec  vous 
autres,  quand  nous  la  retirerons  elle 
nous  instruira,  son  Père  et  moy,  nous 
auons  tous  deux  vn  grand  désir  d'estre 
baptisés,  elle  nous  enseignera  à  prier 
Dieu. 

Mais  voyons  ce  que  m'escriuit  la  mère 
Marie  de  l'Incarnation  touchant  la  pre- 
mière communion  de  ces  ieunes  en- 
fans,  l'ay  esté  grandement  consolée 
ayant  appris  que  le  K.  P.  Supérieur  auoit 
inclination  que  trois  de  nos  séminaristes 
tissent  leur  première  communion,  si 
elles  en  estoient  iugées  capables  ;  le  P. 
Claude  Pijard  les  instruit  auec  vn  grand 


soin,  il  est  tout  consolé  de  les  voir  en 
vne  si  bonne  disposition  ;  il  estvray,mon 
bon  Père,  qu'elles  font  paroistre  tant  de 
désir  de  posséder  vn  si  grand  bien,  que 
vous  diriés  qu'elles  vont  entrer  au  ciel, 
tant  elles  ont  de  ioye  sur  leur  visage. 
Agnes  faisoit  hier  quelque  traict  d'en- 
fant, on  luy  dit  qu'elle  faschoit  Dieu, 
elle  se  prit  à  pleurer,  luy  en  ayant  de- 
mandé la  raison,  elle  repondit  :  On  ne 
me  fera  pas  communier  à  cause  que  i'ay 
fasché  Dieu.    On  ne  la  peut  appaiser 
qu'on  ne  l'eust  asseurée,  que  cela  ne 
l'empescheroit  pas  de  communier.  Elles 
sont  si  attentiues  à  ce  qu'on  leur  ensei- 
gne, qu'outre  ce  que  le  Père  les  instruit, 
si  ie  leur  voulois  faire  repeter  ce  qu'on 
leur  dit,  et  ce  qui  est  couché  au  caté- 
chisme depuis  le  matin  iusques  au  soir, 
elles  s'y  assuiettiroient  volontiers;  i'en 
suis  rauie  d'estonnement,  ie  n'ay  point 
veu  des  filles  en  France  ardentes  à  se 
faire  instruire  ny  à  prier  Dieu,  comme 
le  sont  nos  séminaristes,  ie  croyque  les 
bénédictions  du  ciel  sont   pleinement 
sur  ces  âmes   innocentes,  car  elles  le 
sont  vrayement.    Yoicy  ce  que  Madame 
de  la  Pelletrie  m'escriuit  sur  ce  sujet. 

Il  ne  m'est  pas  possible  de  laisser  pas- 
ser cette  occasion,  sans  vous  raconter  la 
ioye  que  nos  enfans  font  paroistre  de  ce 
qu'on  leur  a  accordé  la  saincte  commu- 
nion pour  le  Ieudy  sainct  :  vous  auriez 
vne  consolation  bien  sensible,  si  vous 
voyés  auec  quelle  attention  elles  escou- 
tenl  les  instructions  que  le  Père  Pijard 
leur  fait  tous  les  iours  vne  fois,  et  nostre 
Mère  deux  ou  trois  fois,  pour  les  bien 
disposer  à  receuoirvn  tel  hoste  ;  ce  sont 
des  ferueurs  qui  ne  sont  pas  croyables  : 
quand  on  leur  demande,  pourquoy  elles 
ont  vn  si  grand  désir  de  communier, 
elles  respondent,  que  Iesus  les  viendra 
baiser  au  cœur,  et  qu'il  embellira  leurs 
âmes.  Souuent  on  apperçoit  le  visage  de 
ma  filliole  Marie  Megabamat,  dans  vn 
épanouissement  de  ioye  tout  extraordi- 
naire ;  si  vous  luy  en  demandés  le  subiet  : 
C'est,  dit  elle,  que  ie  communieray  bien- 
tost.  le  vous  confesse  mon  R.  P.  que 
i'ay  le  cœur  tout  rauy  de  les  voir  dans 
de  si  belles  dispositions,  de  sorte  que 
quand  il  plaira  à  ladiuine  prouidencede 

me  retirer  do  ce  monde,  ie  suis  satis- 
faicte,  puisque  sa  diuine  miséricorde 
commence  à  reluire  sur  nos  petites  sé- 
minaristes, et  qu'il  semble  agréer  nos 
petits  trauaux. 

Le  Père  Claude  Pijard,  qui  auoit  le 
soin  d'instruire  ces  enfans  pendant  cet 
hiuer  dernier,  m'a  confessé  que  les  lar- 
mes luy  tomboient  des  yeux,  voyant  la 
modestie  de  ces  ieunes  enfans  en  leur 
première  communion. 

Heuenons  aux  remarques  que  la  Mère 
Marie  de  S.  Joseph  m'a  mises  en  main  : 
Elles  sont,  dit  elle,  fort  recognoissantes 
de  l'amour  qu'on  leur  porte,  et  du  bien 
qu'on  leur  procure.  Voyans  certain 
iour,  qne  nous  auions  de  la  peine  d'ap- 
prendre leur  langue  :  0  que  volontiers 
nous  vous  donnerions  nos  langues,  di- 
soient elles.  Si  Madame  de  la  Pelletrie 
les  mené  en  quelque  endroit,  elles  la 
suiuent  auec  plus  d'amour,  que  les  en- 
fans ne  suiuent  leur  vraye  mère.  I'ay 
admiré  ce  que  ie  vay  dire  :  quand  cette 
honneste  Dame  les  amené  à  l'habitation 
de  sainct  Ioseph,  ces  enfans  s'en  vont 
voir  leurs  parens,  qui  deçà  qui  delà  ;  Ma- 
dame est  elle  preste  de  partir,  vous  les 
voyés  quitter  leurs  parens  pour-  se  ran- 
ger auprès  d'elle,  l'embrassant  auec  plus 
•d'affection  que  leurs  propres  parens. 

Il  y  a  quelque  temps  que  trois  filles 
entrant  de  nouueau  au  séminaire,  les 
plus  anciennes  s'en  allèrent  quérir,  qui 
l'vne  de  ses  robes,  qui  vn  bonnet  pour 
reuestir  leurs  nouuelles  compagnes,  en 
attendant  qu'on  leur  eût  fait  des  habits. 

Elles  sont  si  honnestes,  que  si  quel- 
qu'vne  a  la  gorge  tant  soit  peu  descou- 
uerte,  les  autres  luy  disent  qu'elle  chas- 
sera son  bon  Ange  ;  cela  est  maintenant 
si  receu  parmy  elles,  que  pour  auertir 
vue  fille  qu'elle  se  tienne  dans  la  bien- 
séance, elles  luy  disent  :  Prenez  garde 
que  vostre  bon  Ange  ne  vous  quitte. 
Aussi-tost  celle  à  qui  on  tient  ce  langage 
iette  la  veuë  sur  soy,  pour  voir  s'il  n'y  a 
rien  de  messeant.  Magdeleine  Ami- 
skoveiam  âgée  d'enuiron  dix-sept  à  dix- 
huict  ans,  est  singulièrement  pudique, 
jamais  on  ne  luy  a  veu  rien  faire  qui 
soit  tant  soit  peu  blasmable  en  ce  point  ; 
c'est  elle  qui  recommande  aux  autres 


l'honcsteté,  les  corrigeant  quand  elles 
font  quelque  action  d'enfance,  mais 
auec  tant  d'adresse  que  pas  vue  ne  s'en 
fasche.  Agnes  ayant  prononcé  quelque 
parole  messeante  par  mégarde,  s'en  vou- 
lut confesser  tout  sur  l'heure,  et  le  fit 
à  la  venue  du  Père. 

Au  reste  ces  enfans  ont  le  corps  bien 
fait,  elles  sont  très-capables  de  ciuilité. 
Elles  sont  grandement  adroites  à  faire 
tous  les  petits  ouurages,  et  les  autres 
petites  fonctions  du  ménage,  qu'on  leur 
enseigne.  Voyons  encore  vue  lettre  ou 
deux  sur  le  mesme  subiet. 

Voicy  comme  la  Mère  Supérieure  m'en 
escrit  :  11  me  seroit  impossible  de  vous 
dire  la  consolation  qu'a  receuë  mon 
esprit,  d'auoir  eu  le  bon-heur  de  voir 
cette  sepmaine  tant  d'àmes  qui  ont  re- 
ceu le  sainct  Baptesme,  et  que  nostre 
Seigneur  nous  ait  fait  ce  bien  qu'elles 
ayent  esté  instruictes  en  nostre  petite 
Chappelle.  Auiourd'huy  nostre  ioye  a 
recommencé,  lors  que  nous  auons  veu 
chez  nous  les  filles  et  les  femmes  Chre- 
stiennes,  qui  doiuent  partir  pour  suiure 
leurs  parens  à  la  chasse;  nous  les  auons 
traictées  trois  fois  cette  sepmaine,  mais 
de  bon  cœur.  Mon  11.  P.  il  semble  que 
ces  bonnes  gens  portent  le  Paradis  auec 
eux,  aussi  sont  ce  des  âmes  fraîchement 
lauées  dans  le  sang  de  l'agneau.  Mais 
que  vous  diray-ie  de  nos  séminaristes  ? 
Magdeleine  Amiskoveian  est  en  ses 
mœurs  comme  si  elle  auoit  esté  esleuée 
parmy  nous,  il  ne  se  peut  voir  vne  hu- 
meur plus  douce  et  plus  flexible  ;  elle 
fait  tenir  toutes  ses  compagnes  en  leur 
deuoir,  elle  gouste  grandement  bien  les 
choses  de  Dieu.  Marie  Negabamat  de- 
uient  tous  les  iours  plus  accomplie  ;  cette 
fille  est  tellement  craintiue  des  iuge- 
mens  de  Dieu,  que  l'vn  de  ces  iours 
comme  i'instruisois  les  deux  qui  ne  sont 
pas  encor  baptisées,  elle  auoit  les  larmes 
aux  yeux  ;  elle  entend  fort  bien  les  my- 
stères de  nostre  foy,  le  plus  grand  plaisir 
qu'on  luy  puisse  faire,  c'est  de  luy  ex- 
pliquer ces  vérités  par  des  images  ;  elle 
a  tant-  de  deuotion  entiers  la  saincte 
Vierge,  qu'elle  tressaillit  de  ioye  à  la 
veuë  de  son  pourlraiet,  elle  l'appelle  sa 
mère,  la  baise,  et  la  chérit  vniquement  ; 

elle  ne  peut  souffrir  aucune  indécence 
en  ses  compagnes  ;  quand  on  Ta  fait  prier 
Dieu  en  sa  langue  auec  ses  compagnes, 
elle  s'en  va  encor  auec  les  petites  Fran- 
çoises  pour  le  prier.  On  ne  prendrait 
pas  la  petite  Magdeleine  pour  vne  Sau- 
uage,  il  ne  se  peut  voir  vn  entant  plus 
obéissant,  ny  plus  affectueux,  on  luy 
faict  faire  ce  qu'on  veut,  c'est  vn  petit 
Ange  en  innocence,  et  la  petite  Yrsule 
aussi. 

Les  trois  dernières  que  vous  nous 
aués  données, ont  laissé  leur  humeur  Sau- 
uage  à  la  porte,  elles  n'en  ont  rien  ap- 
porté chez  nous,  il  semble  qu'elles  y 
ayent  esté  touiours  esleuées  :  elles  ne 
sont  point  emeuës  pour  voir  entrer  et 
sortir  des  filles  ou  femmes  Sauuages, 
elles  ne  font  paroistre  aucun  désir  de 
les  suiure,  elles  les  saluent  à  la  Fran- 
çoise, et  les  quittent  en  riant,  il  semble 
que  nous  soyons  leurs  mères  naturelles  ; 
elles  se  viennent  ietter  entre  nos  bras, 
comme  à  leur  refuge,  quand  elles  ont 
quelque  petite  affliction.  L'vn  de  ces 
iours,  ayant  quelque  douleur  de  teste,  on 
leur  dit  que  i'eslois  malade,  que  ie 
mourrois  si  elles  faisoient  du  bruit  :  à  ce 
mot  de  mourir  elles  se  mirent  à  pleurer, 
et  à  garder  parfaictement  le  silence.  Que 
desireriés  vous  dauantage?  nesemble-t- 
il  pas  que  les  thresors  du  ciel  se  versent 
sur  ce  pauure  peuple  ? 

Disons  encor  deux  mots  des  affections 
de  Madame  de  la  Pelletrie,  et  puis  nous 
conclurons  ce  Chapitre,  elle  me  parle  en 
ces  termes  de  ses  enfans. 

le  ne  serois  pas  satisfaite  si  ie  ne  vous 
enlretenois  de  la  consolation  que  ie  re- 
çois iournellement  de  nos  petites  tilles, 
l'en  ay  tous  les  plaisirs  qu'vne  mère 
pourroit  souhaitter  de  ses  bons  enfans, 
tant  en  1'obeïssanee  qu'elles  me  rendent, 
qu'en  vn  amour  tendre  et  filial  qu'elles 
me  portent.  I'auois  commission  durant 
la  retraicte  de  nos  mères  de  les  faire 
prier  Dieu,  de  leur  faire  reciter  leur  ca- 
téchisme, et  de  leur  faire  dire  leur 
leçon  ;  ie  ressentois  en  faisant  cette  ac- 
tion vne  ioye  dans  mon  cœur,  qui  ne  se 
peut  dire.  le  ne  manque  point  de  leur 
faire  exercer  tous  les  iours  les  actes 
que  vous  me  donnastes  dernièrement, 


et  l'oraison  du  séminaire  que  vous  ouez 
faite  très  conforme  à  mes  désirs.  Leur 
ayant  fait  entendre  que  nos  mères  es- 
toient  auec  Dieu,  ie  leur  fis  garder  vn 
silence  de  huict  iours,  qui  m'estonna  ; 
i'en  venois  bien  plus  aysement  à  bout, 
que  des  Françoises.     L'vn  de  ces  iours 
ayant  gardé  le  lict  vne  matinée  pour 
quelque  indisposition,  comme  ie  vins  à 
passer  dans  leur  chambre  l'apresdinée, 
ce  furent  des  chères  et  des  caresses,  qui 
ne  sont  pas  croyables  ;  elles  s'ecrioient 
Ninque,  Ninque,  ma  mère,  ma  mère, 
elles  se  iettoient  à  mon  col,  si  bien  que 
i'eus  de  la  peine  de  m'en  défaire  ;  ie  vous 
confesse,  mon  cher  Père,  que  cela  me 
rauit  le  cœur  de  voir  vn  si  grand  naturel 
en  des  enfans   barbares  ;  aussi  est-il 
vray  que  s'ils  estoient  mes  enfans  pro- 
pres, ie  ne  les  pourrois  pas  aymer  da- 
uantage. Yous  allant  voir  dernièrement 
à  l'habitation  de  sainct  loseph,  ie  laissay 
deux  de  mes  enfans  à  la  maison  ;  elles 
ne  firent  que  lamenter   en   mon  ab- 
sence, on  en  trouua  vne  tout  éplorée 
en  vn  petit  coing  s'escriant  daiar  Nin- 
que daiar,  venez  ma  mère,  venez,  daiar 
Madame,  venez  Madame  ;  elle  m'appel- 
loit  tantost  d'vne  façon,  tantost  d'vne 
autre,  pensant  que  ie  luy  repondrois 
plustost.    le  ne  vous  parle  point  des  ca- 
resses qu'elles  me  firent  à  mon  retour, 
de  si  loing  qu'elles  m'apperceurent  à 
trauers  la  pallissade  de  pieux  qui  nous 
ferment,  elles  eussent  volontiers  sauté 
par  dessus,  pour  me  venir  à  la  rencontre. 
Tay  commencé  à  leur  monstrer  à  tra- 
uailler  à  l'aiguille  ;  mais  mon  principal 
exercice  c'est  de  les  habiller,  de  les  pei- 
gner et  de  les  accoustrer,  ie  ne  suis  pas 
capable  de  chose  plus  grande.     Helas 
mon  cher  Père  !  encor  trop  heureuse  de 
leur  pouuoir  rendre  ce  petit  seruice. 

Yoila  iusques  où  se  porte  l'affection 
de  cette  Dame,  qui  a  augmenté  le  nom- 
bre de  ses  enfans,  ou  de  ses  petites  sé- 
minaristes, voyant  le  secours  qu'on  luy 
donnoit  en  France  ;  son  cœur  est  si  bon 
et  si  grand,  que  si  elle  auoit  autant  de 
force  que  de  bonne  volonté,  elle  feroit 
construire  des  petits  logemens  aux  Sau- 
uages pour  les  arrester,  et  son  contente- 
ment seroit  d'aller  instruire  les  nouuelles 

Chrestiennes,  et  leur  apprendre  à  dres- 
ser et  (cuir  net  leur  petit  ménage,  de 
leur  faire  à  manger  de  ses  propres  mains. 
La  charité  a  la  vertu  qu'auoient  les  mains 
de  ce  fabuleux  Midas,  elle  change  tout 
ce  qu'elle  touche  en  or,  ou  plustost  en 
vne  beauté  du  Paradis  ;  elle  reloue  les 
plus  petites  actions,  et  les  l'ait  monter 
•bien-haut. 


CHAPITRE   XIU, 

Diverses  choses  qui  n'ont  peu  cslre 

rapportées  aux  Chapitres 

précédents* 

Encor  que  nous  viuions  icy  dans  vn 
siècle  de  paix,  l'affliction  ne  laisse  pas 
de  pénétrer  par  fois  dedans  nos  grandes 
forests,  aussi-bien  que  dans  vos  grandes 
villes,  LeR.  P.  Yimontnoslre  Supérieur, 
ayant  pris  auec  soy  le  P.  Raimbault  et 
moy,  peur  monter  aux  Trois  Riuieres,  la 
barque  qui  nous  portait  se  pensa  briser 
au  port  ;  la  nuit  suiuante  comme  nous 
voguions  heureusement,  nous  échou- 
•  asmes  dans  des  roches;  la  marée  se  re- 
tirant, nostre  barque  se  couche  sur  le 
costé  ;  la  marée  retournant,  elle  se  re- 
dresse, mais  elle  estoit  si  offensée  qu'elle 
faisoit  eau  de  tous  costez.  Nous  tirasmes 
à  l'autre  bord  du  grand  fleuue  pour  la 
radouber,  si  nous  eussions  tardé  vn 
quart  d'heure  à  trouuer  terre,  elle  se 
fust  abymée  sans  resource  ;  nous  Talla- 
mes  échouer  derrière  le  platon  de  saincle 
Croix;  la  marée  montant  la  renuersa  en 
sorte  qu'elle  ne  paroissoit  plus,  mais 
enfin  s'estant  relouée  contre  nostre  at- 
tente, on  la  racommoda  promptement  ; 
le  vent  et  la  tempeste  s'esleuant  là  des- 
sus, la  ietterent  contre  vne  roche,  et  la 
creuerent  derechef,  si  bien  qu'on  la 
pensoit  toute  brisée  ;  on  la  radouba  en- 
cor  vne  autre  fois,  et  la  mit  on  en  rade, 
mais  auec  vne  grande  perte,  car  tout 
ce  qui  put  dépérir  à  l'eau  fut  gasté,  le 
secours  que  nous  portions  aux  panures 
Sauuages  fut  tout  perdu.  Si-tost  que  la 

barque  trou ua  fond,  on  nous  mit  à  terre, 
où  nous  prismes  logis  à  l'enseigne  de  la 
Lune,  du  froid  et  de  la  pluye.  Voila  le 
premier  voyage  que  nostre  R.  P.  Supé- 
rieur commença,  et  qu'il  ne  peut  ache- 
uer  pour  lors,  car  il  fut  contrainct  de 
retourner  à  Kebec. 

Qui  n'auroit  qu'vne  affliction  en  vne 
année,  ne  pourroit  quasi  dire  de  quel 
goust  sont  les  fruicts  de  la  Croix.  Nous 
n'auions  que  quatre  hommes  de  trauail 
en  nostre  maison  de  nostre  Dame  des 
Anges,  deux  se  noyèrent  le  premier  iour 
de  May,  le  Père  Claude  Pijard  se  pensa 
perdre  auec  eux  ;  voicy  comme  il  en 
parle  en  vn  papier  qu'il  m'a  mis  entre 
les  mains.  Je  retournois  de  nostre  Dame 
des  Anges,  où  i'allois  ordinairement  dire 
la  saincte  Messe,  les  Festes  et  les  Di- 
manches ;  trauersant  la  riuiere  sainct 
Charles,  fort  rapide  par  les  grandes 
crues  d'eau  au  Printemps,  le  Nordest 
soufflant  auec  violence,  le  canot  dans 
lequel  deux  de  nos  hommes  me  passoient 
renuersa;  l'vn  des  hommes  enfonça  in- 
continent et  ne  parut  plus,  l'autre  fut 
emporté  assez  loing  par  le  courant  de  la 
marée,  et  après  s'eslre  débattu  quelque 
temps  contre  la  mort  se  noya.  le  me 
trouuay  bien  en  peine,  aussi-bien  que 
ces  deux  iounes  hommes,  car  ie  ne  scay 
non  plus  nager  qu'vne  pierre.  Dieu  me 
conserua  le  iugementsain  et  entier,  i'eus 
recours  à  la  mère  de  miséricorde  la 
saincte  Vierge,  ie  fis  vœu  de  ieusner 
trois  Samedis  à  son  honneur  ;  i'y  adiou- 
stay  l'intercession  de  son  tres-pur  époux 
sainct  loseph  :  aussi-tost  ie  me  senty 
aydé,  i'allois  dans  l'eau  tout  debout  où 
i'estois  iusques  à  la  teste  bien  loing  du 
fond  ;  enfin  ie  me  senty  doucement 
porté  vers  le  bord,  où  ie  commença  y  à 
toucher  la  terre  des  pieds;  ie  sors  le  plus 
viste  qu'il  me  fut  possible,  ie  remercie  la 
diurne  bonté,  la  saincte  Vierge  et  son 
cher  époux,  les  larmes  aux  yeux,  et  le 
regret  au  cœur  de  la  perte  de  ces  deux 
pauures  hommes,  qui  venoient  de  périr 
deuant  moy. 

A  quelques  iours  de  là  deux  soldats 
firent  vn  semblable  naufrage  dans  la 
grande  riuiere  ;  leur  canot  tournant,  ils 
se  virent  emportés  au  gré  de  la  marée, 

tenant  des  mains  leur  petit  batteau  d'é- 
corce.  L'vn  d'eux  qui  ne  sçauoil  point 
nager,  se  souuenant  de  la  faueur  que  le 
P.  Pijard  auoit  receuë  par  l'entremise 
de  la  saincte  Vierge,  luy  promit  par  vœu 
de  ieusner  trois  Samedis  au  pain  et  à 
l'eau,  et  d'aller  en  pèlerinage  à  nostre 
Dame  des  Anges  à  pieds  nuds  :.  cette 
bonne  Mère  luy  sauua  la  vie,  et  ce  bon 
ieune  homme  accomplit  son  vœu,  se 
confessant  et  communiant  à  pieds  nuds, 
en  action  de  grâce  d'vne  faueur  si  si- 
gnalée. 

On  arresteroit  plastost  vn  torrent  que 
le  cours  d'vne  affliction,  quand  il  plaisi 
à  Dieu  de  l'enuoier.  Apres  ces  pertes  le 
feu  se  mit  en  nostre  maison  de  Kebec, 
qu'il  a  réduite  en  poudre,  et  la  Chap- 
pelle  de  Monsieur  le  Gouuerneur,   et 
l'église  publique  :  tout  a  esté  consom- 
mé.   Cela  se  fit  si  soudainement,  qu'en 
moins  de  deux  ou  trois  heures  on  ne  vit 
de  tous  ces  bastimens  et  de  la  pluspart 
de  tous  nos  meubles,  qu'vn  peu  de  cen- 
dres et  quelques  pans  de  murailles  qui 
sont  restés  pour  publier  cette  désola- 
tion.   Comme  il  n'y  a  point  icy  de  bou- 
tiques de  marchans  d'où  on  puisse  tirer 
ses   besoins,    nous    faisons   venir   de 
France  tout  ce  qui  nous  est  nécessaire 
pour  subsister  en  ce  nouueau  monde  ; 
et  comme  Kebec  est  le  port  d'où  on 
transporte  aux  autres  demeures  tout  ce 
que  les  vaisseaux  y  déchargent,  nous 
auions  ramassé  en  cette  maison,  comme 
en  vn  petit  magazin,  tout  l'appuy  et  le 
support  de  nos  autres  résidences  et  de 
nos  missions  :  Dieu  a  réduit  tout  cela  au 
néant.  Le  linge  et  les  habits,  et  les  autres 
meubles  nécessaires  pour  vingt-sept  per- 
sonnes  que  nous  auons  aux  Hurons, 
estoient  tout  prests  d'estre  portés  par 
eau  dans  ces  pays  si  esloignés,  et  nostre 
Seigneur  les  a  fait  passer  par  le  feu.   Ce 
qui  est  nécessaire  pour  entretenir  selon 
nostre  petit  pouuoir  la  résidence  de  S. 
Ioseph  où  se  rassemblent  les  Sauuages, 
la  résidence  des  Trois  Riuieres  où  pa- 
reillement les  Algonquins  s'arrestent, 
la  maison  de  nostre  Dame  des  Anges  et 
la  propre  maison  de  Kebec,  tout  s'est 
consommé  dans  les  flammes.   Le  vent 
assez  violent,  la  seicheresse  extrême, 


les  bois  onctueux  de  sapin,  dont  ces 
édifices  estoient  construicts,  allumèrent 
vn  feu  si  prompt  et  si  violent,  qu'on  ne 
pût  quasi  rien  sauuer,  toute  la  vaisselle 
et  les  cloches  et  calices  se  fondirent, 
les  étoffes  que  quelques  personnes  de 
vertu  nous  auoient  enuoiées  pour  ha- 
biller quelques  séminaristes  ou  quel- 
ques pauures  Sauuages,  furent  consom- 
mées dans  ce  mesme  sacrifice.  Ces 
habits  vrayement  Royaux  que  sa  Majesté 
auoit  cnuoiés  à  nos  Sauuages,  desquels 
ils  se  seruoient  aux  actions  publiques, 
pour  honorer  la  libéralité  d'vn  si  grand 
Roy,  furent  abysmés  dans  ce  naufrage 
de  feu,  qui  nous  réduisit  à  l'hospital  : 
car  il  fallut  aller  prendre  logis  à  la  salle 
des  panures,  iusques  à  ce  que  Monsieur 
nostre  Gouuerneur  nous  prestast  vne 
maison, dans  laquelle  estans  logés,  il  fal- 
lut changer  cette  salle  des  malades  en 
vne  Eglise.  Voila  vne  perte  dont  nous 
nous  ressentirons  long-temps. 

Quelque  temps  après  ce  grand  brasier, 
Monsieur  le  Cheualier  de  Montmagny 
nostre  Gouuerneur,  assemblant  les  prin- 
cipaux Sauuages  de  Trois  Riuieres,  et 
de  la  résidence  de  sainct  Ioseph,  pour 
louer  les  vns  du  courage  qu'ils  font  pa- 
roistre  pour  la  foy,  et  pour  animer  les 
autres  à  l'embrasser,  l'vn  de  ceux  qui 
participoient  le  plusàces  riches  presens, 
voyant  que  Monsieur  le  Gouuerneur 
estoit  sur  le  poinct  de  congédier  ras- 
semblée, luy  addressa  ces  paroles  : 
Nostre  Capitaine,  vous  sçauez  bien  l'es- 
time que  nous  faisions  des  presens  de 
vostre  grand  Roy,  nous  les  logions  bien 
haut,  afin  que  le  monde  les  vist  ;  nous 
les  conseruions  exprés  pour  conseruer 
la  mémoire  de  ses  liberalitez  et  de  son 
amour  en  nostre  endroit  ;  maintenant 
que  le  feu  nous  les  a  rauis,  escriuez,  s'il 
vous  plaist,  au  Roy  que  ce  n'est  point 
nostre  faute,  nous  les  auions  mis  en 
garde  en  la  maison  de  nos  Pères,  le  feu 
s'y  estant  pris  nous  n'en  sommes  point 
coupables.  Ces  bonnes  gens  qui  ne  se 
font  que  rire  dans  leurs  pertes,  nous 
portoient  compassion  dans  la  nostre  : 
aussi  est-il  vray  qu'ils  y  ont  de  l'interesL 
Que  Dieu  soit  beny  à  iamais.     Fust  il 

ainsi  que  ce  brasier  eust  consommé 
toutes  mes  offenses. 

Puisque  ie  ne  fais  icy  qu'vn  ramas  de 
choses  décousues,  ie  toucheray  vne  ou 
deux  coustumes  de  ces  peuples,  que  i'ày 
apprises  de  nouueau. 

Les  ieunes  gens  qui  se  marient  viuent 
quelquefois  deux  ou  trois  mois  auec 
leurs  espousées  sans  les  toucher.  Nous 
auons  appris  cette  coustume  à  l'occasion 
de  quelques  ieunes  Chresliens,  nouuelle- 
ment  mariez  :  car  comme  on  les  instrui- 
soit  sur  l'honnesteté  et  sur  la  chasteté 
cohiugale,  quelques-vns  nous  dirent:  Ne 
vous  mettez  pas  en  peine,  nostre  cou- 
stume est  de  respecter  celles  que  nous 
aimons,  et  de  les  tenir  vn  long  temps 
comme  nos  parentes  sans  les  toucher. 

Vn  Sauuage  estant  fort  malade,  on 
nous  appella  pour  le  voir.  Sa  femme 
l'assistoit  auec  vne  grande  charité  ;  com- 
me elle  vit  qu'il  se  debattoit,  entrant  en 
frénésie,  elle  prend  vn  bout  de  peau 
qu'elle  lit  brusler,  puis  luy  en  frotte  la 
teste  pour  empuantir  par  cette  mauuaise 
odeur  le  Manitou,  c'est  à  dire  le  diable, 
afin  qu'il  n'approchast  de  son  mary. 

Voicy  vne  chose  que  plusieurs  ont  tenu 
pour  remarquable  :  Vne  femme,  qui  a 
eu  neuf  enfans,  dont  le  dernier  estoit 
marié  et  auoit  des  enfans,  ie  veux  dire 
en  vn  mot  que  cette  femme  estoit  fort 
âgée,  ie  croy  qu'elle  auoit  plus  de  60. 
ans  -,  cependant  vne  sienne  fdle  venant 
de  mourir,  et  laissant  vn  enfant  au 
maillot,  celte  bonne  vieille  prit  l'enfant, 
luy  présenta  sa  mamelle  toute  seiche  ; 
l'enfant  à  force  de  la  tirer  lit  revenir  le 
laict  en  telle  sorte  que  sa  grande  mère 
l'a  nourry  plus  d'vn  an  :  nous  auons  veu 
cela  de  nos  yeux.  La  nature  a  d'e- 
stranges  inuentions  pour  se  conseruer, 
ou  pluslost  celuy  qui  la  conduit  est  vn 
grand  Maistrc. 

Voicy  vne  estrange  coustume  des  Hi- 
roquois.  On  nous  a  raconté  qu'ils  pren- 
nent par  fois  vn  enfant  nouueau  né,  le 
lardent  de  flèches,  le  iettent  au  feu,  la 
chair  estant  consommée  ils  prennent  les 
os  qu'ils  mettent  en  poudre,  et  quand  ils 
veulent  aller  en  guerre  ils  boiuent  vn 
peu  de  cette  poudre,  croyans  que  ce 
breuuage  leur  augmente  le  cœur  ;  ils 


se  seruent  aussi  de  ces  cendres  pour 
leurs  sorts  et  pour  leurs  superstitions. 
La  mère  qui  donne  son  enfant  pour  cet 
abominable  sacrifice  est  recompensée  de 
quelque  beau  présent.  Cela  n'est-il  pas 
horrible  ? 

Il  est  temps  de  sonner  la  retraitte.  I'ay 
mille  actions  de  grâces  à  rendre  à  toutes 
les  personnes  qui  coopèrent  au  salut  de 
ces  pauures  peuples,  soit  par  l'affection 
de  leurs  cœurs,  soit  par  les  bonnes 
actions  de  leurs  mains.  Nous  sommes 
obligez  iusques  à  ceux  qui  enuoyent 
quelques  chapelets  pour  nos  nouueaux 
Chrestiens,  et  à  ceux  encore  qui  en- 
uoyent quelque  morceau  d'estoile  pour 
faire  des  habits  aux  plus  pauures.  Dieu 
soit  leur  recompense  à  tous. 

Nos  Néophytes  prient  Dieu  pour  tous. 
Nous  ne  baptisons  ny  ne  faisons  com- 
munier personne  qu'on  ne  le  fasse  prier 
pour  ceux  qui  nous  prestent  la  main 
dans  ces  grandes  entreprises.  Mais  puis 
qu'on  ne  s'acquitte  iamaisde  l'obligation 
que  nous  auons  tous  contractée  dans  le 
sang  de  Iesus-Christ,  de  nous  aimer  les 
vns  les  autres,  nous  auons  droit  de  re- 
chercher le  réciproque,  coniurans  V.  R. 
tous  nos  Pères  et  nos  Frères  de  sa  Pro- 
uince,  et  toutes  les  personnes  auec  les- 
quelles nous  sommes  associez  et  alliez 
en  Nostre  Seigneur,  de  se  souuenir  de 
nous  deuant  Dieu,  de  nostre  Colonie 
Françoise,  de  tous  nos  pauures  Sauua- 
ges,  notamment  des  ieunes  plantes  nou- 
uellement  insérées  au  iardin  de  l'Eglise, 
en  vn  mot  d'vn  pauure  pécheur  qui  auec 
sa  permission  se  dira  ce  qu'il  est  de 
cœur, 


De  V.  R. 


Tres-humble  et  très  obligé  ser- 
uiteur  en  Nostre  Seigneur, 

Pavl  le  Ievne. 


A  Kébee,  en  la  nouuelle  France, 
ce  10.  de  Septembre  1640. 

RELATION 


DE    CE    QVI    S'EST    PASSÉ 


EN  LA  MISSION  DES  HVRONS, 

DEPVIS  LE   MOIS   DE   IVIN   DE   L'AN    1639.    IVSQVES   AV   MOIS   DE   IVIN 
DE  l'année  1640. 


Enuoyée  à  Kébec,  au  R.  P.  Barthélémy  Vimont,  Supérieur  des  Missions  de  la 
Compagnie  de  Iesus  en  la  Nouuelle  France. 


Mon  Révérend  Père, 
Pax  Christi. 

Voict  la  rente  que  ie  dois  à  V.  R.  le 
narré  de  ce  qui  s'est  passé  de  plus 
considérable  depuis  la  dernière  Relation, 
touchant  l'employ  des  Pères  de  nostre 
Compagnie  qui  sont  ici. 

Nous  nous  trouuasmes  au  milieu  de 
celte  barbarie  au  commencement  du 
mois  d'Octobre  de  l'an  1639.  vingt-sept 
François,  et  entre  autres  treize  de  nos 
Pères.  La  bonne  volonté,  le  zèle  et  le 
courage  que  ie  remarque  tant  aux  vns 
comme  aux  autres,  me  font  beaucoup 
espérer  cette  année  pour  le  seruice  de 
Dieu,  et  pour  la  consolation  de  vostre 
Reuerence  ;  elle  verra  cy-apres  ce  qui 
en  est. 

Que  si  par  aduance  elle  désire  sçauoir 
en  peu  de  mots  le  fruict  de  cette  année, 
voicy  ce  que  i'en  puis  dire  :  On  a  fait 
retentir  le  son  de  l'Euangile  aux  oreilles 
de  plus  de  dix  milles  barbares,  non  tant 
en  public  et  en  commun,  comme  en  par- 
ticulier dedans  les  cabanes  et  aux  feux 
de  chaque  famille.  On  en  a  baptizé  plus 
de  mille,  la  pluspart  dans  la  maladie  de 
la  petite  vérole,  qui  s'est  attachée  indif- 
féremment à  toute  sorte  de  personnes, 


dont  vne  bonne  partie  est  sortie  de  ce 
monde  auec  de  grandes  marques  de  pré- 
destination ;  et  entre  eux  plus  de  trois 
cens  soixante  enfans  au  dessous  de  sept 
ans,  sans  compter  plus  d'vne  centaine 
d'autres  petits  enfans,  qui  ayant  esté 
baptisez  les  années  précédentes,  ont  esté 
moissonnez  par  cette  mesme  maladie, 
et  recueillis  des  Anges  comme  des  fleurs 
du  Paradis. 

Et  quoy  que  pour  le  regard  des  per- 
sonnes adultes  en  bonne  santé  il  y  ait 
fort  peu  de  fruict  qui  paroisse,  au  con- 
traire qu'il  n'y  ait  eu  qu'orages  et  tour- 
billons de  ce  costé  là,  si  ne  mettons-nous 
pas  au  rang  des  peines  perdues  ce  que 
nous  auons  fait  en  leur  endroit,  ayant 
distribué  nos  ouuriers  Euangeliques  en 
cinq  missions,  par  toute  l'estenduë  du 
pays  où  nous  auons  pu  aller  :  puis  que 
tant  plus  qu'ils  se  sont  opposez  au  des- 
sein que  nous  auions  de  leur  salut,  et 
ont  paru  coniurer  nostre  ruyne,  tant 
plus  ils  ont  rehaussé  l'éclat  et  le  reten- 
tissement du  son  de  l'Euangile,  et  ser- 
uiront  au  moins  vn  iour  à  justifier  la 
miséricordieuse  prouidence  de  Dieu  en 
leur  endroit. 

Yoila,  mon  Reuerend  Père,  en  peu  de 
mots  ce  qui  en  est,  et  qui  suffit  pour 
faire  voir  à  V.  R.  le  besoin  et  la  néces- 
sité que  nous  auons  plus  que  iamais  de 

sa  charité,  et  sur  tout  de  ses  SS.  SS.  et 

prières,   auxquelles  nous  nous  recom- 
mandons lous  de  cœur  et  d'affection. 

De  V.  R. 

Tres-humble  et  très  obéissant 
seruiteur  selon  Dieu, 

HlEROSME    LALEMANT. 

Des  Hurons,  ce  27.  de  May  1640. 


CHAPITRE    I. 

De  l'eslat  du  pays. 

De  long  temps  nos  Hurons  n'ont  eu 
vne  année  plus  fertile  et  plus  abondante 
que  la  dernière  1639.  Nous  y  vismes 
pour  lors  en  vn  coup  tout  ce  qu,e  la  na- 
ture luy  a  laissé  de  beau  et  de  meilleur; 
ie  dis  laissé,  car.  en  comparaison  de 
nostre  France  et  des  autres  quartiers  du 
monde,  toutes  leurs  richesses  n'estant 
que  pauureté,  il  semble  que  la  nature 
ait  transporté  ailleurs  le  plus  précieux 
de  son  bien,  et  n'ait  presque  laissé  icy 
que  le  rebut.  Mais  ce  qui  est  déplora- 
ble, c'est  qu'au  lieu  de  recognoistre  la 
principale  main  qui  leur  fait  ces  biens, 
la  plus  grande  part  et  le  meilleur  s'en 
est  allé,  selon  leurs  anciennes  couslu- 
mes,  en  festins  ordinaires  et  extraordi- 
naires, ou  pour  mieux  dire  en  véritables 
sacrifices  au  diable. 

Quant  à  la  guerre,  leurs  pertes  ont. 
esté  plus  grandes  que  leurs  aduantages: 
car,  le  tout  consistant  en  quelques  testes 
cassées  sur  les  chemins,  ou  quelques 
captifs  amenez  dans  le  pays  pour  les  y 
brusler  et  manger,  sans  autre  intention 
que  de  ruiner  et  exterminer  leurs  en- 
nemis en  les  tuant,  et  les  intimider  de 
venir  à  la  guerre  contre  eux,  en  les 
trailtant  cruellement  dans  leurs  sup- 
plices, en  tout  cela  ils  y  ont  plus  perdu 
que  gaigné. 

Nous  remarquons  icy  l'accomplisse- 


ment, de  la  parole  du  Prophète,  que 
l'impie  s'enfuit  quoy  que  personne  ne 
coure  après,  ces  panures  misérables 
estansdans  des  frayeurs  et  alarmes  pres- 
que continuelles,  que  leurs  ennemis 
sont,  à  leurs  portes,  et  qu'ils  viennent 
enleuer  leurs  bourgs. 

Ce  à  quoy  trauaillent  les  principaux 
ministres  de  Satan,  ou  les  Magiciens  du 
pays,  c'esl  à  prédire  les  succez  de  la 
guerre,  à  descouurir  par  leurs  sortilèges 
les  troupes  ennemies  qui  se  mettent  en 
campagne,  et  le  nombre  qu'ils  sont,  les 
endroits  où  ils  sont  cachez,  intimidant 
par  leurs  menaces  ceux  qui  n'ont  pas 
recours  à  leur  art,  et  au  contraire  don- 
nant des  asseurances  de  protéger  puis- 
samment ceux  qui  recognoissent  par 
quelque  présent  le  démon  qu'ils  adorent. 
Ces  imposteurs  leuent  la  teste,  et  se  font 
recognoistre  publiquement  comme  des 
Anges  de  lumière  et  les  protecteurs  du 
pays,  on  les  ayme  et  honore  en  cette 
qualité,  on  leur  obeyt  en  tout,  ce  qu'ils 
commandent,  quand  vne  fois  ils  se  sont 
donné  du  crédit  ;  mais  il  y  en  a  d'autres 
qui  se  cachent  comme  des  Anges  de  té- 
nèbres, et  n'osent  pas  paroistre,  estans 
tenus  le  mal-heur  du  pays  et  les  instru- 
mens  du  démon,  pour  procurer  la  mort 
de  ceux  qu'on  croit  qu'ils  ensorcellent. 
Ceux-cy  sont  en  horreur,  et  lors  mesme 
qu'on  les  soupçonne,  on  les  massacre 
impunément.  11  est  bien  asseuré  que 
les  vns  ne  sont  pas  plus  blancs  que  les 
autres,  estant  tous  des  supportsdesatan; 
mais  toul.es  fois  pour  ne  pas  les  confon- 
dre, nous  appellerons  les  premiers  Ma- 
giciens, d'vn  nom  plus  honorable  parmy 
les  puissances  d'enfer,  et  les  seconds 
Sorciers,  qui 'ne  sont  que  les  valets  du 
diable. 

A  propos  de  cecy  arriuavne  chose  re- 
marquable au  Bourg  de  la  Conception, 
enuiron  la  fin  du  mois  de  Iuillet.  Vn 
Magicien  estant  enquis  sur  les  craintes 
dans  lesquelles  on  estoit  que  quelques 
ennemis  ne  fussent  en  campagne,  après 
auoir  fait  force  cérémonies,  dit  qu'il  en 
voyoit  tant,  de  telle  et  telle  parure,  et 
que  dans  tant  de  iours  ils  arrineroicnt 
an  pays,  le  ne  sçay  ce  qui  se  passa, 
mais  il  se  comporta  de  la  sorte,  qu'on 

n'eut  pas  de  créance  en  luy.  Ce  mal- 
heureux, ne  trouuant  meilleur  moyen  de 
faire  valoir  son  mestier  et  de  se  main- 
tenir en  crédit,  s'aduisa  vn  soir  de  sui- 
ure  sa  femme  qui  alloit  aux  bois,  et  la 
prenant  à  l'escart  il  luy  fendit  la  teste  ; 
puis  pour  mettre  l'effroy  dans  le  bourg, 
il  y  accourt  tout  hors  d'haleine,  faisant 
le  cry  d'vne  personne  qui  auoit  descou- 
uert  l'ennemy  :  les  ieunes  gens  se  met- 
tent en  armes,  tout  le  monde  est  dans 
l'espouuante  et  dans  la  crainte  que  quel- 
qu'vn  n'ait  esté  tué  ;  on  visite  par  les 
cabanes,  et  en  etfect  on  recognoist  bien 
tost  celle-là  qui  manquoit,  mais  la  fray- 
eur et  l'obscurité  de  la  nuict  empesche 
de  courrir  sus  à  l'ennemy,  et  de  cher- 
cher cette  panure  femme.  Le  lende- 
main matin  on  trouua  son  cadaure  bai- 
gné dedans  son  sang  ;  mais  n'ayant  ap- 
perceu  aucune  piste  d'ennemy,  on  se 
douta  bien- tost  du  coup,  et  tant  de  cir- 
constances augmentèrent  si  fort  le  sou- 
pçon, qu'on  n'en  doutoit  plus  ;  toutes 
fois  ceux  du  bourg  n'osèrent  descouurir 
le  secret  de  l'affaire,  dans  la  crainte 
qu'ils  eurent  que  si  elle  éclatoit,  il  leur 
fallust  selon  les  loix.,  satisfaire  pour  ce 
meurtre  aux  parens  de  la  defuncte,  qui 
estoit  d'vn  autre  bourg.  Mais  cet  œil 
adorable  qui  voit  tout,  et  dont  la  iustice 
se  fait  sentir  quelquesfois  dés  cette  vie, 
ne  permit  pas  que  ce  mal-heureux  la 
portast  plus  loin  :  vingt  iours  après,  al- 
lant par  les  bourgs  faire  le  cry  d'vn 
autre  massacre,  commis  en  etfect  par 
les  ennemis,  il  fut  attaqué  par  vn  du 
pais.,  qui  l'accusant  d'estre  sorcier,  luy 
fendit  la  teste,  sans  qu'il  en  ait  esté  fait 
aucune  plainte  ny  recherche. 

Puis  que  i'en  suis  sur 'ces  ministres 
d'enfer,  i'adiousteray  encore  icy  la  sui- 
uante  histoire.  Va  nouueau  magicien 
désirant  se  donner  à  cognoistre,  lit  sça- 
uoir  partout  le  pays  que  les  bourgs  qui 
luy  feroient  certains  petits  presens,  et 
qui  au  commencement  de  leur  pesche, 
et  de  fois  à  autres  pendant  qu'elle  dure- 
roit,  s'assembleroient  en  corps,  feroient 
vn  feu  public  pour  y  jctter  en  sacrifice 
quelques  pains  de  petun  en  son  honneur 
et  de  son  démon,  l'inuoquant  à  haute 
voix,  retourneroient  heureusement  auec 


quantité  de  poisson,  mais  que  ceux  qui 
mepriseroient  cet  aduis  s'en  trouue- 
roient  mal.  Plusieurs  bourgs  acceptè- 
rent son  offre,  et  luy  enuoyerent  les 
presens  qu'il  auoit  désirés,  auec  asseu- 
rance  d'accomplir  les  autres  conditions, 
ce  qui  en  effet  leur  a  bien  réussi  ;  vn 
seul  bourg  refusa  de  luy  obeïr,  auec 
quelque  mespris.  Est-il  vray  qu'ils  se 
moquent  de  moy,  dit-il  ?  qu'ils  soient 
asseurez  que  tous  ceux  d'entre  eux  qui 
s'embarquent  pour  aller  à  la  pesche,  n'en 
reuiendront  pas.  II  faut  bien  que  le 
diable  fusl  d'intelligence  auec  luy,  car 
au  bout  de  deux  ou  trois  mois,  les  deux 
principaux  Capitaines  de  ce  bourg,  re- 
tournans  de  leur  pesche  en  compagnie 
de  deux  autres  de  leurs  parens,  furent 
surpris  de  la  tempeste  dans  le  milieu  du 
lac,  vn  orage  vint  fondre  sur  eux,  et 
presque  en  vn  moment  ils  furent  tous 
abismez  dans  les  eaux. 

Tenons  à  la  maladie,  qui  ayant  tout 
mis  en  désolation,  nous  a  donné  beau- 
coup d'exercice,  mais  aussi  nous  a  esté 
vn  sujet  de  beaucoup  de  consolation, 
Dieu  ne  nous  ayant  donné  quasi  autre 
moisson  que  de  ce  costé  là. 

Ce  fut  au  retour  du  voyage  que  les 
Hurons  auoient  fait  à  Kébec,  qu'elle  se 
mit  dedans  le  pays,  nos  Hurons  en  re- 
montant icy  haut,  s'estans  inconsidéré- 
ment meslez  auec  les  Algonquins  qu'ils 
rencontrèrent  par  le  chemin,  dont  la 
pluspart  estoient  infectez  de  la  petite 
vérole.  Le  premier  Huron  qui  l'apporta 
vint  aborder  au  pied  de  nostre  maison, 
nouuellement  bastie  sur  le  bord  d'vn 
lac,  d'où  estant  porté  à  son  bourg,  éloi- 
gné de  nous  enuiron  vne  lieue,  il  en 
mourut  incontinent  après.  Sans  estre 
grand  prophète,  on  pouuoit  s'asseurer 
que  le  mal  seroit  bien  tost  respandu  par 
toutes  ces  contrées  :  car  les  Hurons-, 
quelque  peste  ou  contagion  qu'ils  ayent, 
viuent  au  milieu  de  leurs  malades,  dans 
la  mesme  indifférence  et  communication 
de  toutes  choses  que  si  on  estoit  en 
pleine  santé  :  en  effet  dans  peu  de  iours, 
quasi  tous  ceux  de  la  cabane  du  défunt 
se  trouuerent  infectez,  puis  le  mal  se 
respandit  de   maison    en   maison,  de 

bourg  en  bourg,  et  enfin  se  trouua  dis- 
sipé par  tout  le  pays. 


CHAPITRE    IL 

Des  persécutions  excitées  contre  nous. 

Les  bourgs  plus  proches  de  nostre 
nouuelle  maison  ayant  esté  les  premiers 
attaquez,  et  des  plus  affligez,  le  diable 
ne  manqua  pas  de  prendre  son  temps 
pour  reueiller  toutes  les  vieilles  imagi- 
nations, et  faire  renouueller  les  ancien- 
nes plaintes  de  nous  et  de  nostre  de- 
meure en  ces  quartiers,  comme  si  elle 
estoil  l'vnique  cause  de  tous  leurs  mal- 
heurs et  sur  tout  des  maladies.  On  ne 
parle  plus  d'autre  chose,  on  crie  tout 
haut  qu'il  faut  massacrer  les  François  ; 
ces  barbares  s'y  animent  les  vus  les 
autres,  la  mort  de  leurs  plus  proches 
leur  oste  la  raison,  accroist  leur  rage 
contre  nous  si  fortement  dans  chaque 
bourg,  que  les  plus  auisez  ont  de  la 
peine  à  croire  que  nous  puissions  sur- 
uiure  à  vne  si  horrible  tempeste.  Ils 
remarquoient  auec  quelque  sorte  de 
fondement,  que  depuis  nostre  arriuée 
dedans  ces  terres,  ceux  qui  auoient  esté 
les  plus  proches  de  nous,  s'estoient 
trouuez  les  plus  ruynez  des  maladies,  et 
que  les  bourgs  entiers  de  ceux  qui  nous 
auoient  receus  se  voyoient  maintenant 
du  tout  exterminez  :  Et  asseurément, 
disoient-ils,  le  mesme  en  arriueroit  de 
tous  les  autres  si  on  n'arresloit  le  cours 
de  ce  mal-heur  par  le  massacre  de  ceux 
qui  en  estoient  la  cause.  C'estoit  vn 
sentiment  commun,  non  seulement  dans 
les  discours  particuliers,  mais  dans  les 
conseils  généraux  tenus  sur  ce  sujet,  où 
la  pluralité  des  voix  alloit  à  nostre  mort, 
n'y  ayant  que  quelques  anciens  qui 
croyoient  nous  bien  obliger  de  conclure 
au  bannissement. 

Ce  qui  confirmoit  puissamment  cette 
fausse  imagination  esloit  qu'en  mesme 
temps  ils  nous  voyoient  dispersez  par 
tout  le  pays,  cherclians  toutes  sortes  de 


voyes  pour  entrer  dedans  les  cabanes, 
instruire  et  baptiser  les  plus  malades 
auec  vn  soin  qu'ils  n'auoientiamais  veu. 
Sans  doute,  disoient-ils,  il  falloit  bien 
que  nous  eussions  vne  secrette  intelli- 
gence auec  la  maladie  (car  ils  croyent 
que  ce  soit  vn  démon),  puis  que  nous 
seuls  estions  tous  pleins  de  vie  et  de 
santé,  quoy  que  sans  cesse  nous  ne  re- 
spirassions qu'vn  air  tout  infecté,  nous 
tenant,  les  fournées  entières  attachez  au 
costé  des  malades  les  plus  puants,  dont 
tout  le  monde  auoit  horreur  :  sans  doute 
nous  portions  auec  nous  le  mal -heur, 
puis  que  partout  où  nous  mettions  le 
pied,  ou  la  mort,  ou  la  maladie  nous 
suiuoit. 

En  suite  de  tous  ces  discours  plusieurs 
nous  auoient  en  horreur,  ils  nous  chas- 
soient  de  leurs  cabanes,  et  ne  permet- 
toient  pas  que  nous  approchassions  de 
leurs  malades,  et  principalement  des 
enfans,  non  pas  mesme  que  nous  pous- 
sions ietter  la  veuë  sur  eux  :  en  vn  mot 
on  nous  redoutoit  comme  les  plus  grands 
sorciers  de  la  terre. 

En  quoy  véritablement  il  faut  auoûer 
que  ces  pauures  gens  sont  aucunement 
excusables  :  car  il  est  arriué  tres-sou- 
uent,  et  on  l'a  remarqué  plus  de  cent 
fois,  qu'où  nous  estions  les  mieux  venus, 
où  nous  baptisions  plus  de  monde,  c'e- 
stoit là  en  effect  où  on  se  mouroit  da- 
uantage  ;  et  au  contraire  dans  les  ca- 
banes dont  on  nous  deffendoit  l'entrée* 
quoy  qu'ils  fussent  quelquefois  malades 
à  l'extrémité,  on  voyoit  au  bout  de  quel- 
ques iours  tout  le  monde  heureusement 
guery.  Nous  verrons  dans  le  ciel  les 
secrets  mais  tousiours  adorables  iuge- 
mens  de  Dieu  là  dessus.  Cependant 
c'est  vn  de  nos  estonuemens  des  plus 
ordinaires,  et  vn  de  nos  plaisirs  des  plus 
solides,  de  considérer  parmy  tout  cela 
les  aimables  boulez  de  Dieu  sur  ceux 
qu'il  veut  à  soy,  et  de  voir  plus  que  tous 
les  iours  ses  sainctes  et  efficaces  proui- 
dences,  qui  vont  dispensant  tellement 
les  affaires,  qu'il  se  trouue  que  pas  vn 
des  esleus  ne  se  perd,  quoy  que  l'enfer 
etla  terre  s?yJQpposent.  Nous  le  verrons 
dans  la  suite  de  cette  Relation.  Seule- 
ment diray-je  en  passant  pour  ce  qui 

touche  les  petits  enfans  qui  esloient  en 
danger  de  mort,  et  qui  n'estoient  aucu- 
nement coupables  du  refus  que  souuent 
leurs  parens  nous  faisoientde  les  appro- 
cher, qu'à  peine  en  est-il  mort  vue 
douzaine  qui  n'ait  receu  son  passe-port 
pour  aller  au  ciel,  durant  le  temps  que 
nous  auons  eu  libre  accez  dans  les 
bourgs,  le  zèle  et  la  charité  de  nos  ou- 
uriers  euangeliques  ayant  esté  plus  in- 
dustrieuse et  plus  actiue  à  leur  procurer 
ce  bon-heur,  que  la  rage  et  la  haine  du 
diable  à  les  empescher. 

Les  raisons  que  iusques  icy  nous  auons 
apportées  pourquoy  les  barbares  nous 
soupçonnent  d'eslre  la  cause  de  leurs 
maladies,  semblent  auoir  quelque  fonde- 
ment ;  mais  le  diable  n'en  demeura  pas 
là  :  ce  seroit  vn  miracle  s'il  ne  bastissoit 
le  plus  fort  de  ses  calomnies  sur  de  purs 
mensonges. 

Robert  le  Coq,  vn  de  nos  domestiques, 
estoit  retourné  de  Kebec  dans  vn  estât 
de  maladie  qui   donnoit  autant  d'hor- 
reur que  de  compassion  à  tous  ceux  qui 
auoient  assez  de  courage  pour  considé- 
rer les  vlceres  dont  tous  ses  membres 
étoient  couuerts  ;  iamais  Huron  n'eust 
creu  qu'vn  corps  si  remply  de  misères 
eust  pu  retourner  en  santé  :  le  iugeant 
donc  pour  mort,  il  se  trouua  des  calom- 
niateurs si  asseurez  en  leur  mensonge, 
qu'ils  maintenoient  publiquement  que 
ce  ieune  François  leur  auoit  dit  en  con- 
fiance que  les  lesuil.es  estoient  seuls  les 
autheurs  et  les  causes  des  maladies  qui 
d'année  en  année  alloient  dépeuplant  le 
pays  ;  qu'il  auoit  descouuert  nos  my- 
stères, et  les  secrets  les  plus  cachez  de 
nos  sorcelleries.     Les  vus  disoient  que 
nous  nourrissions  en  vn  lieu  retiré  de 
nostre  maison  vn  certain  serpent  duquel 
leurs  fables  font  mention,  et  que  c'estoit 
la  maladie  ;  d'autres  disoient,  que  c'estoit 
vne  espèce  de  crapeau  tout  marqué  de 
vérole,  et  que  mesme  on  l'auoitapereeu  ; 
quelques  vns  faisoient  cette  maladie  vn 
démon  vn  peu  plus  subtil,  et  à  leur  dire 
nous  le   tenions  caché  dans  le  canon 
d'vne  arquebuse,  et  de  là  il  nous  estoil 
facile  de  l'enuoyer  la  part  où  nous  vou- 
lions.    On  rapporloit  mille  semblables 
fables,  et  tout  cela  estoit  tenu  pour  vray, 


puis  qu'il  partoit,disoil-on,  de  la  bouche 
mesme  d'vn  François,  qui  auant  sa  mort 
auoit  rendu  ce  bon  office  à  tout  le  pays 
des  Huions,  de  les  aduertir  d'vne  magie 
si  noire,  dont  en  efl'ect  tous  leurs  bourgs 
se  voyoient  désolez.  C'estoient  là  les 
plus  puissantes  armes  dont  on  nous  com- 
balloit,  c'estoit  la  raison  peremptoire 
qui  nous  faisoit  tous  criminels.  Les  na- 
tions circonuoisines  en  furent  bien  lost 
informées,  tout  le  monde  en  estoit  imbu, 
et  mesme  les  enfans  aussi  bien  que  les 
pères,  en  quelque  lieu  que  nous  peus- 
sions  aller,  portaient  là  dessus  l'arrest 
certain  de  nostre  mort. 

Auant  que  nous  passions  plus  outre, 
ie  croy  que  c'est  vne  chose  qui  mérite 
d'estre  remarquée,  que  la  maladie  et  la 
santé  de  ce  ieune  homme.  Ce  seroit 
faire  tort  en  quelque  façon  à  la  proui- 
dence  de  Dieu  de  ne  l'en  pas  bénir,  puis 
qu'elle  y  a  grandement  éclaté. 

Ce  bon  ieune  homme  remontant  icy 
de  Rébec  en  troupe  de  plusieurs  canots 
de  Huions,  qui  luy  auoient  promis  toute 
assistance  par  le  chemin, se  vid  bien  tost 
abandonné  de  ces  barbares,  qui  luy  faus- 
sèrent la  foy,  incontinent  qu'ils  furent 
hors  la  crainte  des  ennemis,  et  au  deçà 
des  lieux  où  la  chasse  n'estant  plus  heu- 
reuse, ils  ne  iouyssoient  plus  des  fruicts 
d'vne  arquebuse  qu'il  portoit.  Il  resta 
seul,  accompagné  de  deux  Sauuages 
dans  vn  petit  canot  qu'il  auoit  achepté. 
Estant  dans  les  saults  il  les  veut  soula- 
ger, il  se  charge  dans  les  portages  de 
quelques  paquets  si  pesans  que  succom- 
bant dessous  le  faix  il  s'en  ensuiuit  vne 
entorse  et  vne  rupture  de  reins  si  dou- 
loureuse qu'à  peine  croyoit-il  pouuoir 
auancer  plus  outre,  et  desia  ces  Sauna- 
ges parloient  de  le  quitter,  mais  Dieu 
luy  reseruoit  vne  croix  plus  pesante.  11 
fut.  bien  tost  saisi  d'vne  violente  fièvre, 
et  en  suite  la  maladie  du  temps,  la  petite 
!  vérole  couurittout  son  corps  d'vne  façon 
si  extraordinaire,  que  sur  tous  ses  mem- 
bres il  ne  paroissoil  qu'vne  croûte  de 
puanteur.  Au  lieu  de  ramer  et  de  sou- 
lager ses  matelots  dans  les  portages,  le 
voila  deuenu  luy-mesme  vne  nouuelle 
charge  à  des  gens  qui  ont  incontinent 
horreur  de  luy,  ny  mesme  n'ont  pas 

assez  de  cœur  pour  arrester  leurs  yeux  i 
sur  son  corps,  tant  il  est  hideusement 
difforme,  bien  loin  de  le  soulager  dans 
le  plus  fort  de  ses  douleurs,  et  de  com- 
patir à  son  mal  ;  tant  s'en  faut,  ils  par- 
lent à  tous  inoinens  de  s'en  deffaire,  et 
de  le  ietter  sur  le  riuage  oomme  vn  ca- 
daure  qui  estoit  desia  confisqué  à  la 
mort  ;  ils  en  viennent  à  l'exécution, 
mais  ce  panure  malade  à  qui  rien  ne  re- 
stait d'entier  que  le  iugement  et  la 
langue,  fit  tant  à  force  de  raisons,  de 
prières,  de  menaces,  de  promesses,  et 
sur  tout  de  presens  excessifs,  qu'ils  luy 
promirent  de  ne  le  point  abandonner. 
Ce  fut  là  toute  la  faueur  qu'il  pût  espérer 
d'eux  :  car  d'ailleurs  ils  le  traitloient 
auec  moins  de  respect  et  de  compassion 
que  nous  ne  ferions  vncadaure,  iusques 
là  mesme  qu'ils  auoient  honte  d'estre 
chargez  de  luy,  en  sorte  qu'au  rencontre 
qu'ils  faisoient  de  quelques  canots,  ils  le 
cachoient  comme  vne  charogne  puante 
et  vn  fumier  qu'on  n'ose  pas  exposer  en 
veuë. 

Il  fut  12.  ou  13.  iours  à  traisner  de 
la  sorte  vne  si  misérable  vie,  et  se  voyoit 
en  fin  dans  l'espérance  de  pouuoir  en 
deux  bonnes  iournées  arriuer  en  cette 
maison,  où  sa  consolation  seroitde  mou- 
rir assisté  de  nous,  et  encore  vne  fois 
iouyr  de  la  douceur  des  Saeremens  au 
milieu  d'vne  compagnie  qui  ne  luy  ser- 
uiroit  pas  peu  à  luy  procurer  les  senti- 
mens  de  pieté,  dans  lesquels  il  eust 
voulu  rendre  son  âme  à  Dieu.  Mais 
quoy,  vn  Huron  infidèle  est  tousiours 
barbare. 

Ces  malheureux  l'abandonnent  tout 
seul  sur  vne  longue  roche,  qui  est  sur  le 
bord  du  grand  lac  qui  vient  baigner  ces 
costes  ;  ils  luy  emportent  son  canot,  et 
tous  les  presens  qu'ils  auoient  tirés  de 
luy  par  le  chemin,  sans  luy  laisser  non 
pas  mesme  vne  écorce  pour  se  couurir, 
ny  aucun  viure  dont  il  peust  soustenir 
ce  peu  qui  luyrestoit  de  vie.  Sans  doute 
si  les  rochers  mesmes  sur  lesquels  il  fut 
exposé,  eussent  eu  quelque  sentiment, 
ils  auroient  pris  compassion  de  voir  ce 
panure  ieune  homme  abandonné  de  tout 
secours  humain,  tout  chargé  de  playes 
et  d'vlceres,  couucrt  d'vne  maladie  si 


pleine  de  douleur,  sans  feu,  sans  viures 
el  sans  abry,  couché  sur  vne  roche  nue, 
qui  n'auoit  rien  d'égal  aussi  peu  que  son 
corps,  et  mouillé  depuis  les  pieds  ius- 
ques à  la  teste  d'vne  pluye  furieuse  qui 
tomba  dessus  luy  quasi  vn  iour  entier. 
Nonobstant  tout  cela  son  courage  ne 
cède  pas  à  sa  misère,  il  a  recours  à  Dieu, 
et  (raisnanl  son  misérable  corps  sur  ses 
coudes  et  sur  ses  genoux  (car  il  ne 
pouuoit  se  tenir  sur  ses  pieds,  ny  s'ap- 
puyer sui'  autre  chose),  les  yeux  lout 
bouchez  de  vérole,  il  s'en  va  dans  les 
buissons  et  parmy  les  brossailles  cher- 
cher à  laslons  s'il  ne  trouuera  point 
quelque  racine  ou  quelque  fruict  pour 
rassasier  la  faim  qui  le  presse  autant  et 
plus  que  tous  ses  maux  ensemble. 

Il  failoit  que  Dieu  le  conduisis!,  car  ses 
mains  tomboientsi  heureusement  sur  ce 
qu'il  cherchoit,  qu'en  peu  de  temps  il 
trouua  vne  certaine  espèce  de  grozeilles, 
assez  pour  soulager  aucunement  sa  faim, 
lugez  quelle  fut  la  nuict  de  ce  pauure 
malade. 

Le  lendemain  comme  il  estoit  couché 
quasi  tout  nud  sur  le  riuage,  quelques 
canots  Hurons  qui  l'auoient  apperceu  de 
loin,  croyant  que  ce  fust  quelque  corps 
mort,  s'approchèrent  pour  le  recognoi- 
slre  ;  mais  luy,  s'estant  vn  peu  leué  au 
bruit  pour  leur  crier  miséricorde,  leur 
donna  tant  d'horreur,  que  n'osans  abor- 
der plus  près,  ils  le  laissèrent  impitoya- 
blement sans  luy  prester  aucun  secouis, 
non  pas  mesme  d'vne  poignée  de  bled 
ou  de  farine.  Vn  peu  de  temps  après 
quelques  autres  passèrent,  qui  en  fin 
s'estans  laissé  fléchir  par  les  presens 
qu'il  leur  offrit,  se  résolurent  de  s'en 
charger  ;  mais  helas  cette  ioye  fut  bien 
courte,  à  peine  l'eurent-ils  porté  enuiron 
vne  demie  lieue,  que  ne  pouuans  plus  le 
souffrir,  ils  ie  remirent  à  bord  auec  ses 
hardes  et  vn  paquet  d'enuiron  50.  ou 
60.  limes,  en  cela  plus  fidèles  que  les 
premiers,  qui  luy  emportèrent  ses  pre- 
sens. 

Voila  donc  ce  pauure  garçon  derechef 
abandonné  à  toutes  ces  misères,  mais 
pis  qu'auparauant,  car  ses  forces  estant 
diminuées  manque  de  nourriture,  el  la 
maladie  ayant  creu,  il  se  vit  enfin  quasi 

dans  l'impuissance  de  'plus  se  remuer. 
Ce  fut  alors  qu'il  eut  plus  à  patir,  car 
vn  grand  orage  de  pluye  estant  suruenu, 
et  se  trouuant  couché  au  milieu  de  deux 
roches  par  où  sedeschargeoientleseaux 
des  collines  et  des  buttes  voisines,  il  ne 
peut  pas  s'en  retirer,  et  fut  contraint 
de  croupir  la  dedans  autant  que  l'orage 
dura.  Ce  fut  bien  pis  au  retour  du  beau 
temps  :  car  alors  les  moucherons  venans 
àtrouppe  s'attachoient  au  pus  qui  sortoit 
de  ses  playes,  d'où  s'ensuiuit  vne  four- 
milière de  vermine  et  de  vers  vniuerselle 
par  tout  le  corps. 

A  moins  que  cela  on  en  meurt:  aussi 
ce  bon  ieune  homme,  désespérant  tout  à 
fait  de  sa  vie,  ne  songea  plus  qu'au  Ciel. 
Il  regardoit  la  mort  d'vn  œil  aussi  pai- 
sible que  font  ceux  qui  enuisagent  leur 
bonheur. 

Il  s'estoit  chargé  partant  des  Trois  Ri- 
uieres  d'vn  paquet  qu'il  nous  apportoit, 
où  estoient  plusieurs  reliques  assez  no- 
tables. C'estoit  là  l'vnique  support  qui 
luy  restoit  en  terre,  et  du  moins  ne 
pou uant  pas  venir  mourir  entre  nos  bras, 
il  se  consoloit  que  son  corps  reposerait 
en  paix  auprès  des  reliques  des  Saincts  ; 
mais  Dieu  le  vouloit  voir  dans  vn  aban- 
don plus  entier. 

Ceux  qui  l'auoient  quitté  racontoient 
aux  autres  Hurons  dont  ils  faisoient  ren- 
contre, le  misérable  estât  de  ce  pauure 
garçon.  Entre  ceux  qui  entendirent  ces 
nouuelles  fut  vn  certain  barbare,  auec 
lequel  autresfois  il  auoit  fait  plusieurs 
voyages  dans  le  pays,  et  qui  faisoit  pro- 
fession de  l'aymer.  Celuy-cy,  qui  s'en 
alloit  en  vne  traitte  assez  longue,  quitte 
sa  route,  tire  droit  la  part  où  estoit  le 
malade  pour  le  soulager  ;  mais  l'ayant 
abordé,  et  considéré  sa  misère,  et  encor 
plus  le  paquet  qui  estoit  prés  de  luy,  ce 
barbare  fit  ce  iugement,  que  c'estoit  vne 
personne  dont  la  mort  auoit  desia  pris 
possession,  et  qu'ainsi  on  le  pouuoit  im- 
punément piller.  Toutesfois  pour  ne  pas 
si  ouuertement  faire  vncoup  d'ennemy, 
il  le  salue  à  la  Huronne,  et  pour  toute 
consolation  luy  présentant  vn  morceau 
de  méchant  pain  quasi  moisy,  il  prend 
son  temps,  et  enleue  subtilement  le  dit 
paquet.  Le  pauure  malade,  qui  de  temps 


en  temps  prenoit  garde  à  ce  qui  luy  re- 
stoit de  consolation  au  monde,  ne  sen- 
tant plus  son  trésor,  se  douta  aussi-tost 
de  ce  qui  estoit  arriué.  Ce  coup  là  luy 
perça  le  cœur,  se  considérant  doresna- 
uant  comme  abandonné  de  l'assistance 
du  ciel  et  de  la  terre.  Mais  c'est  là  ju- 
stement le  moment  que  Rostre  Seigneur 
attendoit  pour  faire  paroistre  sa  gloire 
et  le  soin  paternel  qu'il  a  de  ceux  qui 
mettent  en  luy  toute  leur  confiance. 

Il  y  auoit  vn  an  que  retournant  du 
mesme  voyage  il  auoit  rencontré  à  cinq 
ou  six  iournées  au  deçà  des  Trois  Ri- 
uieres  vn  pauure  barbare  Huron,  dé- 
laissé par  ses  compagnons  pour  vn  mes- 
me suiet  de  maladie.  Il  fut  touché  de 
compassion,  et  se  résolut  d'assister  ce 
pauure  mal-heureux  :  il  luy  dresse  vne 
petite  cabane,  le  couure  d'vne  robe  et 
de  sa  casaque,  il  va  pour  luy  et  à  la 
chasse  et  à  la  pesche,  il  luy  prépare  son 
manger  ;  bref  il  luy  rend  nuict  et  iour 
tant  de  charité  et  de  bons  offices  qu'il  le 
remet  sur  pied,  et  le  rend  en  estât  de 
prendre  la  première  commodité  des  ca- 
nots qui  passeroient  par  là  pour  le  ra- 
mener. L'année  s'estoit  écoulée  sans 
que  ce  barbare  eust  tesmoigné  à  son 
bienfaicteur  aucune  recognoissance  ; 
mais  le  Dieu  de  iustice  et  de  bonté  ne 
voulut  pas  que  cette  ingratitude  durast 
plus  long-temps.  Yoicy  ce  barbare  qui 
retournant  dans  vn  canot  auec  vn  autre 
sien  camarade,  de  ie  ne  sçay  quel  voy- 
age, aborde  par  vn  heureux  rencontre 
au  lieu  où  estoit  son  ancien  bien-faicteur, 
ne  songeant  pas  à  luy.  Il  est  surpris  de 
voir  là  vn  si  hideux  spectacle,  mais  il 
n'auoit  garde  de  le  recognoistre.  Ce 
pauure  malade  eut  de  la  peine  à  entre- 
ouurir  ses  yeux  bouchez  de  vérole,  il  se 
sent  tout  reuiure  apperceuant  celuy 
qu'il  auoit  autresfois  tellement  obligé. 
Ha  !  luy  dit-il,  mon  camarade,  c'est 
moy  qui  meurs  icy  mal-heureusement 
délaissé,  il  est  en  ton  pouuoir  de  me 
rendre  ce  que  ie  t'ay  donné.  Le  barbare 
recogneust  sa  voix,  et  touché  de  com- 
passion et  de  ressentiment  du  bien  de 
la  vie  qu'en  effet  l'année  précédente  il 
auoit  receu  par  son  assistance,  il  luy 
donne  parole  qu'il   ne   l'abandonnera 

point  qu'il  no  l'ayt  mis  on  lien  d'as- 
geuradce,  et  qu'ils  courroient  mesme 
risque. 

Bn  effect  quoy  que  ces  deux  barbares 
n'eussent  plus  de  farine  que  pour  vn 
iour,  et  que  le  temps  fust  fort  fascheux, 
ils  se  chargèrent  de  celte  carcasse  vi- 
wante  abandonnée  depuis  quatre  iours  à 
toutes  les  iniures  des  temps,  et  nuict  et 
iour  ils  luy  rendirent  toute  l'assistance 
dont  ils  se  peurent  aduiser.  Mais  il 
sembloit  que  les  démons  enuiassent  cette 
charité  en  des  personnes  infidèles  :  la 
tempeste  s'accreust,  les  vents  se  redou- 
blèrent, et  les  orages  furent  si  vehemens 
qu'ils  ne  croyoient  pasiamais  en  réchap- 
per ;  toutesfois  leur  courage  surmonta 
la  rage  des  Ilots,  car  enfin  après  auoir 
fortement  ramé  l'espace  de  cinq  iours, 
durant  lesquels  ils  moururent  quasi  de 
faim,  et  trauersé  le  lac  (ce  qui  en  temps 
de  calme  n'eust  esté  que  le  trauail  de 
deux  iournées),  ils  abordèrent  au  pied  de 
nostre  maison,  et  liurerent  entre  nos 
mains  celuy  dont  ils  s'estoient  chargez. 
le  ne  croy  pas  qu'on  puisse  voir  vn  corps 
humain  plus  couuertde  misères  ;  pas  vn 
de  nous  n'eust  iamais  pu  lerecognoistre  ; 
il  n'y  auoit  partie  sur  luy  qui  ne  ressen- 
tist  sa  douleur.  Mais  toutesfois  le  cœur 
estant  entier,  le  mal  qui  le  pressoit  le 
plus  estoit  vne  faim  déréglée  qui  luy 
auoit  quasi  osté  le  sentiment  de  tous  ses 
autres  maux. 

Dieu  sçait  combien  fut  grande  la  con- 
solation qu'il  sentit:  c'estoit  bien  à  cette 
heure  qu'il  mouroit  le  plus  content  du 
monde.  Nous  luy  donnasmes  les  Sacre- 
mens  pour  l'y  mieux  disposer.  Mais  il 
pleut  tellement  à  Dieu  bénir  la  charité 
qu'on  luy  rendit,  qu'enuiron  quarante 
iours  après  son  arriuée,  il  se  trouua  en 
parfaite  santé. 

Que  si  luy  fut  consolé  en  nous  voyant, 
peul-estre  que  nostre  ioye  ne  fut  pas 
moindre  que  la  sienne  :  car  nous  l'at- 
tendions mort,  et  nous  le  vismes  en  vie. 
Quelques  Il  lirons  de  ceux  qui  les  der- 
niers l'auoient  quitté,  nous  en  apportè- 
rent des  premières  nouuelles,  ceux  qui 
tout  les  premiers  l'auoient  plus  infidè- 
lement abandonné  nous  en  ayant  caché 
la  cognoissance,  crainte  comme  on  peut 


penser,  que  si  le  malade  estoit  secouru, 
il  ne  leur  fallust  rendre  les  presens  et  le 
canot  dont  ils  desiroient  profiter.  Quoy 
qu'il  en  soit,  on  nous  l'auoit  fait  mort,  et 
aussi  tost  nous  auions  équipé  vn  canot 
d'vn  de  nos  Pères,  d'vn  de  nos  dome- 
stiques et  de  quatre  excellons  Saunages, 
pour  l'aller  ou  secourir  viuant,  ou  quérir 
mort.  Mais  estans  arriuez  au  lieu  qu'on 
auoit.  designé,  et  après  auoir  parcouru 
quasi  toute  la  coste  auec  bien  du  trauail 
sans  rien  trouuer,  Dieu  y  ayant  pourueu 
d'ailleurs,  ils  ne  le  virent  qu'à  leur 
retour. 

Or  pour  comble  de  bénédiction,  le  iour 
de  la  Toussaincts  comme  nous  estions 
sur  le  poinct  de  dire  Vespres,  nos  Pères 
de  la  Mission  de  la  Conception  arriuerent 
icy,  et  nous  apportèrent  ce  dont  nous 
auions  perdu  quasi  toute  espérance,  les 
Reliques  des  Sainctsque  ce  traistre  bar- 
bare auoit  enleuées  au  pauure  malade. 
Ce  malheureux  volleur  n'ayant  pas  trou- 
ué  dans  le  paquet  ce  qu'il  pensoity  estre, 
et  n'y  ayant  qnasi  rien  veu  que  des 
choses  dont  il  n'eust  pu  tirer  aucun 
vsage,  se  résolut  par  ie  ne  sçay  quel 
mouuement  secret  de  cacher  le  dit  pa- 
quet dans  les  bois,  et  poursuiure  sa 
route  :  de  sorte  qu'au  retour  de  son 
voyage  qui  dura  40.  ou  50.  iours,  ayant 
appris  que  Robert  le  Coq  estoit  encore 
en  vie,  se  doutant  bien  que  son  vol  se- 
roit  cogneu,  il  reprit  et  rapporta  le  dit 
paquet,  et  n'eut  pas  assez  de  front  pour 
le  nier  à  nos  Pères,  qui  s'adressèrent  à 
luy  aussi  tost  qu'il  fut  arriué.  Sans 
doute  ces  bons  Saincts,  à  qui  souuent 
nous  recommandions  affectueusement 
cette  affaire  qui  les  touchoit  eux-mesmes 
autant  que  nous,  auoient  écouté  nos 
prières  ;  ils  n'eussent  pas  pu  nous  donner 
cette  ioye  en  vne  meilleure  iournée. 
Nous  exposasmes  incontinent  sur  nostre 
Autel  toutes  ces  belles  et  heureuses  Re- 
liques, auec  bon  nombre  d'autres  qui 
nous  estoient  venues  de  France  cette 
année.  Les  Vespres  de  ce  sainct  iour 
furent  chantées  auec  vne  consolation 
qu'il  seroit  difficile  d'expliquer. 

Mais  renouons  à  nosSauiHiges  animez 
contre  nous  au  suiet  de  la  maladie,  et  à 
ces  imposteurs  qui  auoient  maintenu  que 

Robert  le  Coq  les  auoit  si  confidemment 
aduertis  des  magies  noires  et  des  sorti- 
lèges exécrables  dont  nous  les  faisions 
tous  mourir.     Il  ne  fut  pas  bien  difficile 
de  réfuter  ces  calomnies,  puis  que  celuy 
qu'on  disoit  auoir  esté  l'vnique  source 
de  tous  ces  bruits  n'estant  pas  mort, 
comme  ils  auoient  iugé,  mais  ayant  re- 
couuré  vne  pleine  santé,  put  démentir 
tous  ceux  qui  maintenaient  auparauant 
l'auoir  entendu  de   sa   bouche.     Mais 
quoy  ?  le  mensonge  l'emporte  au  dessus 
de  la  vérité,  les  calomniateurs  trouuent 
plus  de  créance  que  celuy  qui  nous  Ju- 
stifie.  Le  diable  passa  bien  plus  outre  : 
car  la  maladie  de  ce  ieune  François 
ayant  tenu  assez  long  temps  l'esprit  de 
plusieurs  en  balance,  nous  voyant  enue- 
loppez  dans  la  mesme  misère,  lorsqu'ils 
virent  en  santé  celuy  que  tous  les  hom- 
mes eussent  iugé  pour  mort,  il  leur  vint 
en  pensée  que  tout  cela  n'auoit  esté  que 
collusion  auec  la  maladie,  et  qu'ayant 
intelligence  auec,  nous  en  auions  dis- 
posé de  la  sorte,  pour  leur  ietter  de  la 
poussière  aux  yeux.  Quoy  qu'il  en  soit, 
on  crie  publiquement  au  meurtre,  mais 
les  démons  sont  comme  des  tonnerres, 
qui  font  plus  de  bruit  que  de  mal  :  car 
toutes  ces  menaces  n'ont  pas  eu  beau- 
coup d'effect.  Nous  viuons,  Dieu  mercy, 
tous  pleins  de  vie  et  de  santé.  Il  est  bien 
vray  que  les  croix  ont  esté  abbatlues  de 
dessus  nos  maisons,  qu'on  est  entré  la 
hache  en  main  dans  nos  cabanes  pour 
y  faire  quelque  mauuais  coup  ;  on  a,  dit- 
on,  attendu  sur  les  chemins  aucuns  des 
nostres  en  intention  de  les  tuer  ;  on  a 
leué  la  hache  sur  les  autres,  et  ramené 
le  coup  iusques  à  vn  doigt  près  de  leur 
teste  nue  ;  les  Crucifix  qu'on  portoit  aux 
malades  nous  ont  esté  arrachez  par  vio- 
lence, les  coups  de  baston  ont  esté  des- 
' chargez  fortement  sur  vn  de  nos  mis- 
sionnaires, pour  l'empescherde  conférer 
quelque  baptesme  ;  Sed  nondum  usque 
ad  sanguinem  reslitimus  :  Nostre  sang 
et  nos  vies  ne  sont  pas  encore  respan- 
duës  pour  celuy  auquel  nousdeuons  tous 
nos  cœurs.     Nostre  âme  est  entre  nos 
mains,  et  c'est  la  faueur  la  plus  grande 
que  nous  espérions  receuoir  du  grand 
Maistre  qui  nous  employé,  que  de  mourir 


pour  son  sainct  nom,  après  auoir  beau- 
coup paty. 

Ce  n'est  pas  que  ie  ne  loué  à  iamais  ce 
grand  Dieu  de  bonté,  de  nous  auoir  ius- 
ques à  maintenant  protégés  auec  tant 
d'amour  :  car  c'est  véritablement  vn 
honneur  indicible  pour  nous,  au  milieu 
de  cette  barbarie,  d'entendre  les  rugis* 
semens  des  démons,  et  de  voir  tout 
l'enfer,  et  quasi  tous  les  hommes  animez 
et  remplis  de  fureur  contre  vne  petite 
poignée  de  gens  qui  ne  voudroient  pas 
se  défendre  ;  de  nous  voir  renfermez  en 
vn  lieu  à  quinze  cens  lieues  de  nostre 
patrie,  où  toutes  les  puissances  de  la 
terre  ne  pourroient  pas  nous  garantir  de 
la  colère  de  l'homme  le  plus  foible  qui 
auroit  dessein  sur  nos  vies,  et  où  mesme 
nous  n'aitons  pas  vn  sac  de  bled  qui  ne 
nous  soit  fourny  par  ceux  qui  sans  cesse 
parlementent  de  nous  tuer  ;  et  de  sentir 
en  mesme  temps  vue  confiance  si  parti- 
culière en  la  bonté  de  Dieu,  vne  asseu- 
rance  si  ferme  au  milieu  des  dangers, 
vn  zèle  si  actif,  et  vn  courage  si  résolu 
à  tout  faire  et  patir  pour  la  gloire  de 
nostre  Maistre,  vne  constance  si  infati- 
gable dans  les  trauaux  qui  augmentent 
de  iour  en  iour.  De  sorte  qu'il  est  aisé 
de  conceuoir  que  c'est  Dieu  qui  prend 
nostre  cause,  que  c'est  luy  seul  qui  nous 
protège,  et  que  sa  prouidence  prend 
plaisir  de  se  faire  paroistre  où  nous  voy- 
ons moins  de  l'humain. 

ie  parle  avec  cette  liberté  du  courage 
de  nos  ouuriers  Euangeliquesdans  leurs 
trauaux,  pour  n'auoir  autre  part  à  cette 
gloire,  que  d'auoir  veu  et  considéré  de 
près  ce  qui  en  estoit,  me  sentant  d'ail- 
leurs obligé  de  rendre  ce  tesmoignage  à 
leur  vertu.  On  en  verra  les  effects  plus 
en  particulier  aux  Chapitres  suiuans. 


chapitre  ni. 

De  Vestat  gênerai  du  Christianisme  en 
ces  contrées. 

le  ne  puis  donner  vne  idée  plus  con- 
forme à  Testât  des  affaires  du  Christia- 

nisme  en  ces  contrées,  que  disant  que 
nous  sommes  iey  connue  ceux  qui  vont 
cherchant  les  mines  d'vn  pays.  Apres 
qu'ils  ont  mis  ordre  à  tout  l'appareil  né- 
cessaire ;i  leur  dessein,  ils  considèrent 
premièrement  et  remarquent  les  terres, 
puis  en  ayant  recognue  quelques  mines 
qui  semblent  cacher  les  llnesors  qu'ils 
souhaitent,  ils  fouillent  et  creusent  en 
cet  endroit,  et  à  mesure  qu'ils  rencon- 
trent quelque  matière  qui  a  apparence 
du  metail  qu'ils  recherchent,  ils  l'épurent 
et  1  eprouuent  au  feu ,  cependant  s'ils  se 
trouuent  assez  forts  de  monde,  ils  vont  en 
mesme  temps  sonder  d'autres  endroits 
pour  s'employer  fortement  selon  leur 
dessein. 

Dans  la  dernière  relation  on  a  peu  re- 
marquer trois  lieux  où  nous  pensions 
auoir  trouué  le  metail  que  nous  sommes 
venus  chercher  dans  celte  barbarie,  sça- 
uoir  quelques  âmes  capables  de  la  foy, 
pour  en  former  vne  couronne  à  Iesvs- 
Ciirist.  Ce  à  quoy  depuis  on  s'est  estu- 
dié,  a  esté  premièrement  d'épurer  ce 
metail,  puis  on  s'est  auancé  plus  outre 
pour  descouurir  quelques  nouueauxthre- 
sors  dignes  du  ciel.  Le  fruict  qui  s'est 
cnsuiuy  du  premier  trauail,  a  esté  de 
reeognoistre  au  vray  dans  les  occasions 
qui  se  sont  présentées,  qui  estoient  les 
solides  Chrestiens,  qui  ceux  qui  n'auoient 
embrassé  la  foy  que  sur  de  fausses  espé- 
rances de  quelque  bien  temporel  et 
sur  tout  d'vne  longue  vie.  Ne  faut-il  pas 
que  cette  Eglise  naissante  soit  espurée 
comme  l'or  en  la  fournaise  ? 

Quant  à  la  recherche  que  nous  auons 
faite  de  quelques  autres  nouueaux  thre- 
sors,  le  succez  en  a  esté  semblable  à  celuy 
de  ceux  qui  se  meslent  en  effect  des  mi- 
nes,qui  en  creusant  la  terre  trouuent  sou- 
tient ce  qu'ils  ne  cherchent  pas,  et  quel- 
quefois plus  qu'ils  n'eussent  osé  espérer: 
car  prétendant  principalement  trouucr 
des  âmes  capables  de  nos  instructions, 
pour  en  former  quelque  partie  de  l'E- 
glise militante,  nous  n'en  auons  quasi 
rencontré  que  de  propres  pour  la  triom- 
phante, Dieu,  ce  semble,  par  vn  mesna- 
gement  extraordinaire  de  sa  prouidence 
nous  donnant  par  tout  où  nous  auons 
esté,  les  maladies  pour  manœuures,  qui 


nous  ont  fait  rencontrer  ces  précieux 
thresors  que  nous  ne  cherchions  pas,  ou 
plustost  d'vne  façon  que  nous  ne  pen- 
sions pas  ;  ie  veux  dire  que  de  mille 
personnes  baptisées  depuis  la  dernière 
Relation,  il  n'y  en  a  pas  vingt  de  bapti- 
sées hors  du  danger  de  la  mort,  dont 
en  cllcct  plusieurs  estans  décédez  vn 
peu  après  le  baptesme,  et  entr'autres 
plus  de  260.  enfans  au  dessous  de  sept 
ans,  et  de  plus  vn  très-grand  nombre 
qui  n'auoient  pas  encore  atteint  dix, 
douze  et  quatorze  ans,  dont  nous  croyons 
le  salut  en  asseurance  :  nous  nous  som- 
mes employez  cette  année  à  accroistre 
l'Eglise  triomphante  plustost  que  la  mi- 
litante. 

le  serois  bien  en  peine  si  i'estois  obli- 
gé de  décider  si  nous  auons  en  cela  plus 
ou  moins  d'auantage  que  ce  que  nous 
prétendions  ;  quoy  qu'il  en  soit,  nous 
auons  suiet  d'estre  contens,  puis  que  le 
grand  Maistre  qui  nous  employé  en  a 
disposé  de  la  sorte. 

Or  des  deux  façons  auec  lesquelles  on 
pouuoit  passer  plus  auant  en  la  conuer- 
sion  de  ces  peuples,  ou  par  la  voye  des 
résidences,  ou  par  celle  des  Missions  ; 
celle  des  résidences  nous  ayant  paru 
pleine  d'inconueniens  et  bien  moins  ef- 
ficace, nous  nous  sommes  résolus  à  celle 
des  missions,  quoy  que  plus  fascheuse 
de  beaucoup,  et  plus  pénible,  sur  tout 
en  ces  contrées. 

En  suite  de  ce  dessein,  après  auoir 
mesuré  nos  forces  en  la  langue,  le  dé- 
partement fut  fait  de  nos  ouuriers  dans 
tout  le  pays  où  nous  pou  nions  aller,  en 
cinq  missions  :  sçauoir,de  saincte  Marie 
aux  Ataronchronons,  de  sainct  Ioseph 
aux  Attinquenongnahac,  de  la  Conce- 
ption auxAttignaouentan,  de  S.  Iean  Ba- 
ptiste aux  Ahrendaronons,  et  de  celle  à 
laquelle  nous  auons  donné  le  nom  des 
Apôtres  aux  Khionontateronons. 

Ce  fut  à  la  Toussaincts  que  nous  nous 
dispersasmes,  qui  est  le  temps  du  retour 
des  traittes,  et  la  saison  iusques  au  Prin- 
temps pour  trouuer  les  hommes,  les 
femmes  et  les  enfans  en  leur  cabane, 
quoy  que  la  plus  incommode  pour  voy- 
ager. 

On  auoit  fait  pendant  l'Esté  vne  ronde 

presque  par  tout,  pour  pouruoir  au  plus 
pressé,  et  prendre  quelque  cognoissance 
de  la  disposition  des  esprits.  Dans  cette 
course  on  donna  le  nom  de  quelque 
Sainct  à  tous  les  bourgs  et  villages  qu'on 
rencontra,  ce  qui  depuis  dans  les  mis- 
sions d'hyuer  a  esté  acheué,  dans  la 
pensée  que  si  iamais  Dieu  donnoit  bé- 
nédiction à  nos  petits  trauaux,  et  que 
l'on  vînt  à  dresser  vne  Eglise  ou  Cha- 
pelle en  ces  lieux,  elles  seroient  érigées 
en  l'honneur  du  Sainct  dont  on  imposoit 
le  nom. 

En  suite  nous  auons  eu  le  moyen  de 
faire  le  dénombrement  non  seulement 
des  bourgs  et  bourgades,  mais  aussi  des 
cabanes,  des  feux  et  mesme  à  peu  prés 
des  personnes  de  tout  le  pays,  n'y  ayant 
autre  moyen  de  prescher  l'Evangile  en 
ces  contrées  qu'au  foyer  de  chaque  fa- 
mille, dont  on  a  tasché  de  n'obmettre 
pas  vne.  Il  se  trouue  dans  ces  cinq 
missions  trente-deux  tant  bourgs  que 
bourgades,  qui  comprennent  en  tout  en- 
uiron  sept  cens  cabanes,  de  feux  enuiron 
deux  mille,  et  enuiron  douze  mille  per- 
sonnes. 

Ces  bourgs  et  cabanes  estoient  bien 
autrement  peuplés  autrefois,  mais  les 
maladies  extraordinaires  et  les  guerres 
depuis  quelques  années  en  ça,  semblent 
auoir  emporté  le  meilleur,  ne  restant 
que  fort  peu  de  vieillards,  fort  peu  de 
personnes  de  main  et  de  conduite.  11 
est  à  craindre  que  le  comble  de  leurs 
péchez  ne  s'approche,  qui  porte  la  Ius- 
tice  diuine  à  les  exterminer,  aussi  bien 
que  plusieurs  autres  nations,  dont  les 
restes  se  sont  venus  réfugier  parmy  eux  ; 
ce  qui  doit  exciter  plus  que  iamais  la 
charité  et  le  zèle  de  tout  le  monde  pour 
secourir  ces  pauures  misérables,  crainte 
qu'ils  ne  tombent  dans  leur  dernier  mal- 
heur. 

Yoila  le  champ  où  ont  trauaillé  depuis 
l'Automne  nos  ouuriers  Euangeliques, 
où  il  faisoit  le  plus  chaud.  C'est  là  où 
premièrement  on  a  tourné  la  teste,  où 
on  a  esté  à  l'attaque  ;  et  iamais  pour 
quelque  aduis,  menaces,  ou  mauuais 
traittementque  le  diable  ait  pu  susciter, 
on  n'a  quitté  aucun  dessein,  ny  perdu 


aucune  occasion  de  seruir  le  maistre  qui 
nous  employé. 

le  ne  dis  rien  icydes  iniures  du  temps 
qu'il  a  fallu  que  nos  ouuriers  ayent  souf- 
fert pendant  leurs  voyages  de  bourg  en 
bourg  de  leur  département,  voyageant 
touiours  à  pied  pendant l'Hyuer,  chargez 
de  leurs  petites  hardes  et  chapelles,  par 
de  petits  sentiers  couuerts  de  neige,  qui 
disparoissant  souuent,  laissent  la  per- 
sonne clans  le  doute  et  l'incertitude  des 
chemins,  d'où  s'ensuiuent  des  esgare- 
mens  assez  ordinaires. 

Mais  le  comble  de  ces  disgrâces  est 
de  n'auoir  aucune  hostellerie  pour  re- 
traitte,  et  d'estre  contraint  de  chercher 
la  cabane  de  quelque  Sauuagequi  veuille 
nous  receuoir,   où  d'ordinaire  la  plus 
grande  caresse  qu'on  nous  ait  faite  cette 
année,  ont  esté  des  reproches  continuels 
de  la  perte  du  pays,  dont  on  noustenoit 
la  cause  ;  pour  lict,  la  terre  couuerte 
d'vne  meschante  escorce  ;  pour  toute 
nourriture,  vne  poignée  ou  deux  de  bled 
rosty,   ou  de  farine  détrempée  dedans 
l'eau,  qui  bien  souuent  laissent  nostre 
faim  tout  entière  ;  et  après  tout  cela, 
n'oser  faire  aucune  action,  non  pas  mê- 
me les  plus  sainctes,  qui  ne  soit  sou- 
pçonnée et  prise  pour  des  sortilèges  : 
n'est-ce  pas  là  mener  vne  vie  qui  n'a 
rien  de  douceur  sinon  la  Croix  de  Iesus- 
Christ  ?  Si  nous  voulions  ou  nous  mettre 
à  genoux,  ou  dire  nostre  Office  à  la 
lueur  de  cinq  ou  siz  charbons,  c'estoient 
justement  là  ces  magies  noires  dont 
nous  les  faisions  tous  mourrir.    Deman- 
dions-nous le  nom  de  quelqu'vn  pour 
l'escrire  dans  le  registre  de  nos  baptisez, 
et  n'en  pas  perdre  la  mémoire,  c'estoit, 
nous  disoient-ils,  pour  le  piquer  secret- 
tement,  et  deschirant  par  après  ce  nom 
escrit,  faire  mourir  d'vn  mesme  coup 
celuy  ou  celle  qui  portoit  ce  nom  là  :  en 
tout  nous  estions  criminels.     Au  reste, 
il  a  pieu  à  Dieu  assister  les  ouuriers  qu'il 
employoitdefaueursextraordinaires,soit 
par  va  don  passager  de  la  langue,  que 
plusieurs  ont  expérimenté  aux  occasions, 
entendant  et  parlant  au  delà  de  leur 
portée,  soit  par  le  don  de  guerisons,  qui 
se  sont  ensuiuies  de  l'vsage  et  applica- 
tion du  Crucifix  et  eauë  bénite.  Mais  les 

souffrances  endurées  pour  va  Sauueur 
crucifié  sont  préférables  à  tout  cela. 

Yoilu  en  général  quels  ont  esté  les 
Irauaux  et  fruicts  de  cette  année.  Dé- 
liant que  ie  l'explique  plus  en  particulier, 
ie  ne  puis  que  ie  ne  remercie  icy  au  nom 
des  bons  Anges  de  ce  pays,  Messieurs 
de  la  Compagnie  de  la  INouuelle  France, 
qui  vont  tous  les  ans  augmentant  leurs 
chantez  enuers  ces  paumes  peuples.  Ils 
se  peuuent  bien  asseurer  qu'à  proportion 
se  trouuera  vu  iour  augmentée  la  part 
qu'ils  ont  suiet  de  prétendre  aux  mérites 
de  tout  ee  qui  se  fait  et  se  passe  icy,  dont 
ie  prie  Dieu  de  tout  mon  cœur  de  leur 
donner  dés  cette  vie  des  gages  et  asseu- 
rances  telles  qu'ils  peuuent  désirer. 

le  ne  diray  rien  icy  des  obligations 
continuelles  que  nous  auons  à  Monsieur 
le  Cheualier  de  Montmagny  nostre  gou- 
uerneur  :  tout  ce  que  i'en  pourrons  dire 
est  au  dessous  de  son  mérite  et  des  res- 
sentimens  que  nous  en  auons.  le  prie 
la  diuine  bonté  d'auoir  aggreables  les 
prières  que  nous  nous  tenons  obligez  de 
faire  pour  sa  santé  et  prospérité,  et 
celle  de  tous  ceux  de  l'vne  et  de  l'autre 
France  à  la  charité  desquels  cette  mis- 
sion du  bout  du  monde  a  de  si  grandes 
et  particulières  obligations. 


CHAPITRE    IV. 

De  la  résidence  fuce  de  saincle  Marie. 

Fescriuois  l'an  passé  que  nous  auions 
deux  Résidences  dedans  le  pays  des  Du- 
rons, l'vne  de  S.  losephàTeanansteixé, 
l'autre  de  la  Conception  à  Ossossarie  ; 
outre  cela  nous  estions  dans  le  dessein 
d'en  ériger  d'autres  nouuelles  en  quel- 
ques bourgs  plus  éloignez,  mais  depuis 
ayant  recognu  que  la  multiplicité  de  tant 
de  Résidences  estoit  suiete  à  beaucoup 
d'inconueniens,  et  que  la  conuersion  de 
ces  peuples  pourroit  plus  s'aduancer  par 
la  voye  des  missions,  nous  prismes  la 
resolution  de  reunir  nos  deux  maisons 
en  vne  ;  et  afin  que  dans  la  suitte  des 


années  nous  ne  fussions  point  obligez  à 
changer  de  lieu  comme  font  les  Sauua- 
ges,qui  transportent  leur  bourg  d'vn  en- 
droit à  vu  autre  après  huicl  ou  neuf  ans, 
nous  choisismes  vne  place,  où  nous  iu- 
geasmes  nous  pouuoir  establir  à  de- 
meure, d'où  nous  pourrions,  selon  que 
nous  aurions  de  force  en  main,  détacher 
vn  bon  nombre  de  missionnaires  qui  s'y 
seroient  formez,  pour  aller  auec  bien 
plus  de  liberté  porter  aux  bourgs  et  na- 
tions circonuoisines  le  sainct  Nom  de 
Nostre  Seigneur. 

Ce  lieu  est  situé  au  milieu  du  pays, 
sur  la  coste  d'vne  belle  riuiere,  qui 
n'ayant  pas  de  longueur  plus  d'vn  quart 
de  lieuë,  ioinct  ensemble  deux  lacs,  l'vn 
qui  s'eslend  à  l'Occident,  tirant  vn  peu 
vers  le  Septentrion,  qui  pourroit  passer 
pour  vne  mer  douce,  l'autre  qui  est  vers 
le"  Midi,  dont  le  contour  n'a  guère  moins 
de  deux  lieues. 

Nous  commeneasmes  dés  l'Esté  passé 
a  nous  y  establir,  et  sur  le  milieu  de 
l'Automne  nous  y  transportâmes  la  ré- 
sidence que  nous  auions  à  Ossossarie, 
ayant  différé  d'y  réunir  pareillement 
celle  de  sainct  Ioseph  ;  mais  dés  le  com- 
mencement du  Printemps  l'insolence 
des  Saunages  nous  a  obligés  de  le  faire 
bien  plus  tost  que  d'ailleurs  nous  n'a- 
uions  résolu.  Et  ainsi  nous  n'auons 
maintenant  dans  tout  le  pays  qu'vne 
seule  maison,  qui  sera  ferme  et  stable, 
le  voisinage  des  eaux  nous  estans  tres- 
aduantageux  pour  suppléer  au  manque- 
ment qui  est  en  ces  contrées  de  toute 
autre  voiture,  et  les  terres  estans  assez 
bonnes  pour  le  bled  du  pays,  que  nous 
prétendons  auec  le  temps  y  recueillir 
nous  mesmes. 

Il  y  auoit  sujet  d'appréhender  la  pro- 
position et  ouuerture  de  cette  affaire  aux 
communautez  des  Sauuauges  qui  en 
estoient  les  maistres,  mais  il  pleut  à  Dieu 
en  cela  nous  assister  :  car  la  proposition 
fut  incontinent  agréée,  et  aussi  lost  ex- 
écutée, et  les  presens  nécessaires  à  cela 
deliurez  au  temps  qu'il  le  falloit:  si  nous 
eussions  tardé  deux  heures,  ie  ne  sçay 
si  iamais  l'affaire  eust  pu  réussir. 

Nous  trauaillons  maintenant  à  nous  y 
establir,  et  à  dresser  quelque  logement 

raisonnable  proportionnée  nos  fonctions; 
mais  cela  se  l'ait  auec  des  peines  qu'il 
seroit  difficile  d'expliquer,  n'ayant  aucun 
secours  ny  assistance  du  pays,  et  eslans 
d'ailleurs  dans  vne  disette  presque  vni- 
uerselle  d'ouuriers  et  d'outils. 

Nous  auons  donné  à  cette  nouuellc 
maison  le  nom  de  saincte  Marie,  ou  de 
Nostre  Dame  de  la  Conception.  Les  obli- 
gations générales  et  particulières  que 
nous  auons  à  cette  grande  Princesse  du 
ciel  et  de  la  terre,  font  qu'vn  de  nos 
plus  sensibles  desplaisirs  est  de  ne  luy 
en  pouuoir  tesmoigner  assez  de  reco- 
gnoissance.  Au  moins  prétendons  nous 
doresnauant  cette  consolation,  qu'autant 
de  fois  qu'on  parlera  de  la  principale 
demeure  de  cette  mission  des  H  tirons, 
la  nommant  du  nom  de  saincte  Marie, 
ce  soient  autant  d'hommages  qui  luy  se- 
ront rendus  de  ce  que  nous  luy  sommes 
et  tenons  d'elle,  et  de  ce  que  nous  luy 
voulons  estre  à  iamais  ;  ioinct  que  sainct 
Ioseph  ayant  esté  choisi  pour  le  patron 
de  ce  pays,  et  en  suite  la  première  et 
principale  Eglise  qui  se  bastira  dans  les 
Iluronsluy  estant  destinée,  nousn'auons 

pas  deu  prendre  d'autre  protectrice  de  j  tout  le  maistre  des  cœurs, 
nostre  maison  que  la  saincte  Vierge  son 
espouse,  pour  ne  pas  séparer  ceux  que 
Dieu  a  liez  si  estroitement. 

C'auoil  bien  esté  vne  de  nos  pensées, 
faisant  vne  maison  à  l'escart  esloignée 
du  voisinage  des  bourgs,  qu'elle  serui- 
roit  entr'autres  choses  à  la  retraitte  et 
recollection  de  nos  ouuriers  euangeli- 
ques,  qui  après  leurs  combats  trouue- 
roient  cette  solitude  pleine  de  délices  ; 
mais  iamais  nous  n'eussions  creu  que  le 
premier  à  qui  cette  maison  seruiroit 
pour  ce  sujet,  deust  estre  vn  pauure 
barbare,  dont  le  génie  est  si  fort  esloi- 
gné  des  idées  conformes  à  telles  occupa- 
tions. Ce  fut  Ioseph  Chihouatenhoua, 
surnommé  icy  par  excellence  le  Chre- 
stien. 

A  l'occasion  des  tempestes  que  nous 
preuoyions,  nous  iugeasmes  à  propos  de 
le  preuenir  de  quelque  instruction  plus 
particulière,  afin  de  luy  fortifier  le  cou- 
rage, comme  à  celuy  qui  deuoit  seruir 
d'exemple  à  tous  les  autres.  On  luy  en 
fit  donc  ouuerture,  et  on  luy  donna  quel- 


que idée  des  exercices  spirituels.  Helas  ! 
dit-il,  pourquoy  auez  vous  esté  si  long 
temps  sans  me  faire  part  d'vn  si  grand 
bien  ?   I'auois  eu  mille  fois  la  pensée  de 
m 'enquérir  pourquoy  vous  ne  m'ensei- 
gniez point  ce  que  ie  voyois  faire  si  sou- 
uent  aux  deux  Pères  qui  sont  en  ma  ca- 
bane, qui  prient  si  longtemps  Dieu  sans 
remuer  les  leures  ;  ie  m'en  suis  retenu 
croyant  que  si  vous  m'en  eussiez  iugé 
capable  vous  me  l'eussiez  enseigné,  et 
partant  qu'il  falloit  attendre  d'en  estre 
trouué  digne  :  deslors  le  temps  fut  pris 
pour  ce  dessein,  mais  des  occupations 
extraordinaires  luy  suruenant  les  vnes 
après  les  autres,  la  chose  tiroit  en  lon- 
gueur. Ce  bon  homme  s'en  aperceut,  et 
se  doutant  bien  de  luy-mesme  qu'il  pour- 
roit  y  auoir  de  la  ruse  du  diable,  il  quitte 
tout  à  l'heure  mesme,  abandonne  entre 
les  mains  de  Dieu  le  soin  de  sa  famille, 
et  en  eflect  nous  vint  trouuer  lors  que 
nous  l'attendions  le  moins.     Peut-estre 
on  sera  bien  aise  de  sçauoir  quelque 
partie  des  sentimens  que  nostre  Seigneur 
luy  donna  pendant  cette  saincte  occupa- 
tion, on  verra  que  le  S.  Esprit  est  par 


1 .  Toute  ma  vie  i'ay  touiours  esté  oc- 
cupé ;  si  ie  mourois  à  cette  heure,  quel 
profit  m'en  resteroit-il  pour  l'éternité, 
sinon  du  peu  que  i'ay  fait  pour  le  salut 
de  mon  âme  depuis  que  i'ay  lafoy?  l'oc- 
cupation que  ie  vais  entreprendre  me 
sera  à  iamais  profitable,  il  faut  donc  m'y 
employer  plus  fortement  que  iamais  ie 
iray  entrepris  affaire  du  monde. 

2.  Mon  Dieu  ie  viens  icy  pour  sçauoir 
vostre  saincte  volonté,  et  en  resolution 
à  quelque  prix  que  ce  soit  de  l'accomplir, 
m'en  deust-il  couster  la  vie.  Si  vous  ne 
me  la  donnez  à  cognoistre,  pardonnez 
moy  mon  Dieu  :  vn  subjet  à  qui  son  Ca- 
pitaine ne  déclare  pas  ses  désirs,  est  ex- 
cusable s'il  ne  les  fait. 

3.  Helas  que  l'appuy  des  hommes  est 
peu  de  chose  !  ceux  qui  m'aymoient  le 
plus  au  monde,  et  de  qui  ie  tiens  dauan- 
tage,  mon  père  et  ma  mère,  sont  morts  ; 
Dieu  seul  par  sa  bonté  m'a  seruydepere 
et  de  mère  ;  lorsque  ie  ne  songeois  au- 
cunement en  luy,  il  a  songé  sans  cesse  à 
moy  ;  i'estois  comme  vn  enfant  à  la 

mamtnelle,  qui  mord  et  tourmente  sa 
mère  lors  qu'elle  luy  fait  plus  de  bien. 
Ce  grand  Dieu  a  appelle  du  bout  du 
monde  et  de  delà  les  mers  des  hommes 
qui  sont  venus  pour  moy,  et  pour  moy 
quasi  seul,  IleJas  mon  Dieu  que  vostre 
amour  est  grand  !  me  dois-je  appuyer 
sur  autre  que  sur  vous  ? 

4.  Vu  certain  iour  il  se  trouua  le  soir 
dans  vne  grande  aridité  et  euagation 
d'esprit;  quand  il  fut  question  de  rendre 
compte  de  sa  méditation  au  Père  qui  le 
dirigeoit:  Mon  frère,  luy  dit-il,  ie  re- 
cognois  bien  que  ie  n'ay  point  d'esprit, 
ie  n'ay  point  bien  fait  mon  oraison,  ie 
me  suis  incontinent  trouué  au  bout  de 
mes  pensées.  Helas,  qu'est-ce  que  de 
nostre  esprit  !  Le  Père  luy  ayant  de- 
mandé comment  il  s'estoit  comporté  en 
cette  occasion  ;  I'ay  dit  à  Dieu,  respon- 
dit-ilc  Helas  mon  Dieu  ie  ne  suis  rien, 
est  ce  à  moy  à  vous  porter  quelque  pa- 
role ?  ie  viens  icy  pour  vous  entendre, 
parlez  donc  au  fond  de  mon  coeur,  et 
dites  moy,  fais  cela  ;  ie  le  feray  mon 
Dieu,  quand  i'en  deurois  mourir.  Puis 
i'ay  dit  à  la  Vierge:  Saincte  Marie  mère 
de  mon  Sauueur  Iesus,  me  voicy  en 
vostre  maison  et  dans  vostre  Chapelle, 
qui  m'y  fera  du  bien  sinon  vous  ?  ayez 

'  pitié  de  moy  :  ie  suis  icy  venu  pour  co- 
gnoistre  la  volonté  de  Dieu,  mais  ie  n'ay 
point  d'esprit,  et  s'il  parle,  ie  ne  l'en- 
tends point,  le  ne  suis  rien,  vous  estes 
toute  puissante,  priez  pour  moy  vostre 
fils  bien-aimé  lesus.  Puis  ie  me  suis 
addressé  aux  Saincts  dont  les  reliques 
sont  icy,  et  dont  la  plus  grande  part  m'a 
donné  bien  de  la  peine  à  apporter  icy 
haut  de  Kébec  ;  ie  leur  ay  dit  :  Grands 
Saincts,  ie  ne  scay  pas  vos  noms,  neant- 
moins  vous  ne  pouuez  ignorer  que  i'ay 
apporté  vos  reliques  en  ce  pays,  ayez 
pitié  de  moy,  priez  pour  moy  vostre 
maistre  et  le  mien  Iesus.  Par  après  ie 
me  suis  souuenu  des  tableaux  qui  sont 
en  cette  Chapelle,  et  ay  prié  les  Saincts 
qui  y  sont  dépeints,  particulièrement 
sainct  Ioseph,  dont  ie  porte  le  nom, 

5,  En  la  méditation  du  Paradis  il  ne 
voulut  point  s'arrester  à  considérer  tout 
ce  qu'on  peut  se  figurer  de  beau  dans  le 
ciel  :  Mon  Dieu,  dit-il,  ie  ne  veux  pas 

iuger  des  biens  que  vous  rescruez  après 
cette  vie  à  ceux  qui  vous  seruent,  car  ie 
n'ay  point  d'esprit.  C'est  assez  que  vous 
ayez  ditqu'on  y  seroit  à  tout  iamais  con- 
tent, vous  en  sçauez  mieux  les  moyens 
que  tous  les  hommes  ne  le  peuuentcom- 
prendre.  Si  ie  me  représentais  le  Pa- 
radis comme  vu  lieu  où  il  y  a  de  belles 
cabanes,  de  belles  robbes  de  castor,  des 
cerfs  et  des  ours  à  manger,  ie  ne  vous 
ferais  pas  plus  riche  que  les  hommes  : 
il  n'y  a  rien  de  tout  cela,  mais  il  y  a  bien 
plus  que  tout  cela,  puis  que  les  hommes 
et  toutes  leurs  richesses  ne  sont  rien  à 
l'esgal  des  vostres.  On  me  raconte  mille 
raretez  et  beautez  de  la  France,  que  ie 
ne  puis  comprendre,  ie  lecroy  toutefois? 
pourquoy  ne  serois-je  pas  asseuré  des 
contentemensineffablesqu'il  y  a  dans  le 
ciel ,  quoy  qu'ils  surpassent  mes  pensées  : 
c'est  assez  que  vous  ayez  dit  qu'on  y 
sera  à  tout  iamais  content. 

6.  Vn  iour  on  luy  apporte  vne  fausse 
nouuelle  de  la  maladie  d'vne  de  ses 
niepees.  Quand  bien,  dit-il,  ma  femme 
et  mes  enfans  seroient  malades,  ie  ne 
partiray  point  d'icy  que  les  huict  iours 
ne  soient  expirez  :  ie  me  console  dans 
la  créance  que  i'ay  que  Dieu  voit  tout  ce 
qui  se  passe  dans  ma  famille  ;  ie  n'en 
suis  pas  le  chef,  c'est  Dieu  :  s'il  veut  que 
tous  meurent,  qui  luy  peut  résister?  ma 
présence  leur  seroit  maintenant  inutile  ; 
ie  feray  plus  icy  pour  eux  auprès  de 
Dieu.  Le  diable  a  fait  tout  ce  qu'il  a  pu 
pour  m'empescher  de  commencer  ces 
exercices,  il  tasche  maintenant  à  faire 
que  ie  ne  les  continué  pas.  Ceux  qui  me 
dirigent  iugeront  mieux  que  moy  s'il 
faut  que  i'aille  assister  ceux  qu'on  me 
dit  estre  malades. 

7.  Vne  nuict  entr'autres  s' estant  es- 
ueillé,  il  se  mit  en  oraison,  et  à  considé- 
rer la  prouidence  de  Dieu  sur  la  conduite 
de  la  vie  des  hommes  :  que  nous  estions 
en  la  disposition  de  Dieu,  comme  les 
chiens  qu'ils  nourrissent  sont  en  leur 
pouuoir  ;  que  comme  eux  quand  ils  ont 
vn  ieunc  chien  qui  se  fait  mauuais,  ils 
le  tuent  pour  obuier  au  mal  qu'il  feroit 
deuenant  plus  grand,  de  mesme  Dieu 
prcuoyant  qu'vn  enfant  sera  meschant 
s'il  deuient  homme,  le  preuient  de  la 

mort  par  vn  effect  de  sa  bonté,  ce  que  les 
hommes  ne  voyent  pas.  Tout  de  mesme, 
quoy  que  nous  donnions  à  nos  chiens  ce 
qui  leur  suffit  pour  leur  nourriture,  ils 
ne  laissent  pas  de  manger  ce  qu'ils  trou- 
uent,  et  d'en  prendre  où  ils  peuuent  : 
ainsi,  quoy  que  Dieu  nous  donne  suffi- 
samment pour  viure,  jamais  nous  ne 
sommes  contens.  Nous  battons  nos 
chiens  dans  ces  rencontres,  quoy  que 
nous  les  aimions  :  de  mesme  quand  nous 
abusons  des  biens  de  Dieu,  il  nous  cha- 
stie,  et  toutefois  il  ne  laisse  pas  de  nous 
aimer  ;  mais  ceux  qui  le  seruent  fidèle- 
ment, Dieu  les  aime  auec  plus  de  ten- 
dresse qu'vn  père  n'aime  ses  enfans. 

8.  Il  disoit  souuent:  le  ne  crains  plus 
du  tout  la  mort,  et  ie  remercierois  Dieu 
si  ie  me  voyois  à  la  fin  de  ma  vie,  dans 
la  ferme  espérance  que  i'ay,  que  i'irois 
au  ciel  ;  tout  de  mesme  ie  n'appréhende 
plus  la  mort  d'aucun  de  mes  parens, 
ponrueu  qu'ils  meurent  en  la  grâce  de 
Dieu.  Lorsqu'vne  ieune  femme  qui  de- 
meure en  la  maison  de  son  beau -père, 
est  inuitée  par  son  père  de  Tenir  passer 
quelques  mois  en  sa  maison,  si  c'est  vn 
homme  riche  et  libéral,  le  beau-pere 
s'en  réjouit  dans  la  pensée  qu'il  a  que 
sa  bru  sera  bien  à  son  aise  :  de  mesme 
si  quelqu'vn  de  nostre  famille  mouroit, 
i'aurois  la  pensée  que  Dieu  son  père 
l'auroittiré  dans  sa  maison  ;  ie  m'en  ré- 
jouïrois,  puisqu'elle  y  seroit  mieux  que 
chez  moy. 

9.  Souuent  sortant  de  l'oraison  il  ne 
trouuoit  point  de  paroles  pour  expliquer 
les  sentimens  de  son  cœur,  et  repetoit 
plusieurs  fois  :  Taouskeheati  iatacan, 
c'est  vne  chose  estrange,  mon  frère.  0 
qu'il  est  vray,  adiousloit-il,  que  les  hom- 
mes n'ont  point  d'esprit, c'est  maintenant 
que  ie  commence  à  cognoistre  Dieu.  0 
que  n'est-il  cognu  î  à  quoy  songent  les 
hommes  ?  et  moy  qui  parle,  où  estoit 
mon  esprit  ?  comment  se  peut-il  faire 
qu'on  demeure  infidèle?  peut-on  pécher 
après  cela?  11  offrit  souuent  son  sang 
et  sa  vie  pour  la  conuersion  de  ses  com- 
patriotes, et  fit  vn  ferme  propos  de  ne 
point  perdre  d'occasion  de  parler  de 
Dieu,  et  iamais  ne  rougir  de  professer 


ce  qu'il  estoit,  Chrestien  iusques  à  la 
mort. 

Les  journées  Iuy  estoient  (rop  courtes, 
et  souuent  il  demandoit  s'il  ne  pourroit 
pas  faire  les  exercices  plusieurs  fois  l'an- 
née. En  vn  mot  il  n'y  a  point  de  cœur 
barbare,  mesme  dans  le  plus  profond  de 
la  barbarie,  lors  que  Dieu  veut  en  pren- 
dre la  possession.  lesus -Christ  n'a  pas 
moins  mérité  de  grâces  aux  Saunages 
de  l'Amérique,  qu'aux  peuples  les  plus 
policez  de  l'Europe. 

Depuis  ce  temps-là  nous  l'auons  veu 
croistre  sensiblement  dans  cet  espFit 
vrayement  Chrestien  qui  se  trouuoit  en 
la  primitiue  Eglise. 

Vn  de  ses  huictiours  d'exercices,  pen- 
dant qu'il  se  chaufl'oit,vne  bande  de  dix 
ou  douze  Saunages  des  plus  anciens  du 
pays  entra  dans  nostre  cabane  -r  ces  bar- 
bares se  mirent  aussi  tost  sur  leur  en- 
tretien ordinaire,  que  nous  estions  la 
ruine  de  leur  patrie.  Ce  braue  Chrestien 
après  auoir  fait  vne  profession  publique 
et  honorable  de  ce  qu'il  estoit,  se  mit  à 
leur  parler  si  à  propos,  et  auec  tant  de 
douceur  et  efficace,  que  de  loups  qu'ils 
estoient  entrez,  ils  s'en  retournèrent 
agneaux  ;  et  l'vn  d'eux  qui  ne  trempoit 
point  dans  ces  sentimens,  mais  de  long 
temps  pensoit  et  ruminoit  les  discours 
que  nous  allions  tenant  par  tout  de  nos 
mystères,  gousta  de  telle  sorte  ses  pa- 
roles et  son  esprit,  qu'il  le  désira  entre- 
tenir en  particulier,  où  il  passa  à  trois 
diuers  iours  qu'il  le  reuint  voir  les  trois 
et  quatre  heures  chaque  iour,sans  sentir 
que  le  temps  se  passoit,  tant  les  discours 
de  ce  bon  Chrestien,  ou  plustost  le 
sainct  Esprit  qui  parloit  par  sa  bouche, 
luy  donnoit  de  satisfaction. 

En  effect  il  ne  la  voulut  faire  plus 
longue,  il  demanda  le  baptesme,  et  don- 
na telle  satisfaction  qu'on  ne  iugea  pas  à 
propos  de  différer  plus  long  temps.  Le 
iour  fut  pris  à  l'octaue  de  la  feste  des 
Roys,  qui  estoit  le  lendemain  de  la  fin 
des  exercices  de  nostre  Chrestien,  et  le 
iour  de  son  départ  de  chez  nous  ;  ce 
qui  nous  parut  comme  vne  offrande  de 
cette  gentilité  que  Nostre  Dame  faisoit  à 
son  cher  fils  Nostre  Seigneur,  pour  y 
donner  sa  bénédiction. 

Ce  nouueau  Chrostien,  nommé  Louys 
en  son  baplesme,est  vn  dos  bons  esprits 
du  pays,  et  qui  nous  a  semblé,  dés  la  pre- 
mière fois  qu'on  l'a  abordé,  des  plus  ca- 
pables de  nos  mystères  ;  s'il  correspond 
aux  grâces  de  Dieu,  il  est  pour  estrc  vn 
des  piliers  de  cette  Eglise  naissante. 
(!e  qui  nous  confirme  dans  cette  espé- 
rance, est  qu'ayant  repassé  la  vie  et  la 
conduite  de  cet  bomme,  il  ne  s'est  Ja- 
mais trouué  engagé  dans  aucune  céré- 
monie diabolique,  ni  autre  vice  considé- 
rable, quoy  qu'il  passe  quarante  ans. 

Au  sortir  de  ses  exercices  nostre  Jo- 
seph Chihouatenhoua  se  sentit  poussé  à 
visiter  quelques  siens  parons,  en  vn 
bourg  assez  proche  d'icy.  Le  Père  le 
Mercier,  qui  l'auoit  assisté  en  ses  exer- 
cices^ l'accompagna  aussi  en  ce  voyage, 
pour  le  mesnager  à  la  gloire  de  Dieu. 
Ce  bon  Chrestien  s'y  comporta  auec  vn 
esprit  qui  semble  auoir  ie  ne  sçay  quoy 
de  celuy  des  Apostres,  lors  qu'ils  sor- 
tirent du  lieu  où  ils  auoient  receu  le 
sainct  Esprit. 

Il  commença  par  la  visite  d'vn  sien 
frère,  et  après  quelques  complimens  or- 
dinaires. Mon  frère,  luy  dit-il,  il  est 
vray  que  ie  ne  suis  que  vostre  cadet, 
mais  il  faut  que  vous  sçachiez  que  la 
grâce  que  Dieu  m'a  faite  de  receuoir  le 
sainct  baptcsme,  et  les  sentimens  qu'il 
me  donne,  m'obligent  de  prendre  la 
qualité  d'aisné  ;  et  en  cette  qualité  ie 
vous  diray  que  deux  choses  m'ont  ame- 
né icy  :  la  première,  pour  vous  appren- 
dre comme  vous  deuez  vous  comporter 
parmy  les  mauuais  bruits  qui  courent 
de  moy  dans  le  pays  ;  la  seconde,  pour 
vous  communiquer  derechef  la  doctrine 
qu'on  m'a  enseignée,  et  vous  sommer 
plus  que  iamais  de  penser  sérieusement 
aux  affaires  de  vostre  salut.  Si  on  a 
parlé  de  moy  en  mauuais  termes  par  le 
passé,  il  faut  bien  vous  attendre  que  ce 
sera  pis  à  l'aduenir,  puis  que  ce  que 
i'ay  fait  iusques  à  présent  n'est  rien  en 
comparaison  de  ce  que  ie  prétends  faire 
doresnauant  pour  Dieu.  C'est  mainte- 
nant que  ie  commence  à  le  cognoistre, 
et  que  ie  ne  désire  rien  espargncr  pour 
son  seruice. 

Ce  qui  me  fait  parler  de  la  sorte,  est 


que  ie  viens  de  passer  huict  iours  auec 
mes  frères,  où  i'ay  appris  que  ie  ne  suis 
rien,  et  les  grandes  obligations  que  nous 
auons  à  vn  Dieu  Tout-puissant  qui  nous 
a  tant  aymés  :  à  quelque  prix  que  ce  soit 
ie  veux  accomplir  ses  sainctes  volonlez  ; 
iamais  ie  ne  rougiray  de  faire  profession 
de  ce  que  ie  suis,  et  l'appréhension  de  la 
mort  ne  me  fermera  iamais  la  bouche 
quand  il  se  présentera  quelque  occasion 
de  parler  de  ses  grandeurs.  le  vous  dis 
cecy  afin  que  vous  vous  disposiez  à  tout 
ce  que  Dieu  voudra  faire  de  moy.  On 
vous  asseurerabien-tosttoutde  nouueau 
ce  dont  on  vous  a  sonnent  battu  les 
oreilles,  que  ie  suis  vne  des  causes  de  la 
ruync  du  pays,  que  les  François  m'ont 
appris  le  secret,  et  que  ie  suis  passé 
maistre  en  matière  de  sorts  ;  d'autres 
vous  viendront  dire  que  la  resolution  est 
prise  de  me  tuer,  ou  mesme  que  dcsia 
on  m'aura  fendu  la  teste.  Eseoutez  pai- 
siblement tous  ces  discours  sans  vous 
troubler,  baissez  la  teste  et  vous  taisez, 
de  peur  que  vous  ne  parliez  mal  à  pro- 
pos :  car  vous  n'auez  point  encore  d'e- 
sprit, n'ayant  point  encore  de  foy.  Re- 
posez-vous, si  vous  pouuez  sur  cette 
pensée,  que  celuy  que  ie  reeognois  pour 
mon  maistre  disposera  pour  mon  bien 
de  tout  ce  qui  me  touche.  Au  reste  ne 
me  tenez  pas  en  mesme  rang  que  ceux 
qu'on  soupçonne  parmy  nous  estre  sor- 
ciers :  ceux-là  ont  tout  sujet  d'estre  en 
peine  pour  leur  personne,  estant  seuls, 
et  n'ayant  point  d'autre  support  que  le 
diable,  qui  n'a  aucun  pouuoir  ;  mais 
moy  ne  pensez  pas  que  ie  sois  seul,  i'ay 
pour  moy  et  auec  moy  celuy  qui  est  tout 
puissant,  s'il  me  prend  en  sa  protection, 
tous  les  hommes,  ny  mesme  tous  les 
démons  de  l'enfer  ne  peuuent  rien 
contre  moy  ;  i'ay  pour  moy  les  Anges, 
qui  sont  en  plus  grand  nombre  que  tous 
les  hommes,  tous  les  Saincts  du  Paradis, 
entre  lesquels  il  y  a  desia  vn  bon  nom- 
bre de  nos  compatriotes,  qui  prient  sans 
cesse  pour  moy.  C'est  cela  qui  m'enfle 
le  courage  :  en  vn  mot,  craignant  Dieu 
ie  ne  crains  rien.  Enfin  le  pis  qui  me 
puisse  arriuer  à  vostre  aduis,  est  qu'on 
me  fende  la  teste  comme  on  fait  aux 
sorciers  du  pays  ;  mais  ie  veux  bien  que 

vous  sçacliiez  que  ie  me  tiendrois  trop 
heureux  de  donner  ma  vie  pour  celuy 
qui  no  -sa  lantaymés.  Ne  craignez  point 
que  nostre  famille  en  soit  marquée  d'au- 
cune infamie  :  si  Dieu  fait  la  grâce  à 
nostre  pays  d'embrasser  la  Foy,ma  mé- 
moire en  sera  honorable  à  toute  la  po- 
stérité, et  sera  dit  à  iamais  que  i'auray 
esté  le  premier  qui  auray  mieux  aimé 
perdre  la  vie  que  la  liberté  de  viure  ou- 
uertement  en  Chreslien.  Pour  vous  si 
vous  auiez  tant  soit  peu  de  foy,  comme 
vous  ne  manquez  pas  d'affection  pour 
moy,  vous  vous  réiouyriez  à  la  nouuelle 
de  ma  mort,  qui  me  mettroit  sans  doute 
pour  vn  iamais  en  possession  de  tous  les 
biens  imaginables  ;  et  vous  mesmes  y 
auriez  beaucoup  d'interest,  car  quel 
bien  vous  puis-ie  faire  en  cette  vie?  tout 
ce  que  ie  puis  est  de  prier  Dieu  pour 
vous  et  vostre  famille,  et  vous  exciter  à 
embrasser  la  foy  ;  mais  c'est  dans  le  ciel 
que  ie  pourray  beaucoup,  et  qu'ayant 
plus  de  cognoissance  de  vostre  misère,  et 
par  conséquent  plus  de  compassion  pour 
vous,  ie  feray  plus  grande  instance  au- 
près de  Dieu,  pour  vous  obtenir  la  grâce 
de  recognoistre  vostre  malheur. 

Ce  Sauuage  escouta  ce  discours  sans 
dire  vn  seul  mot,  et  demeura  dans  vn 
étonnement  incroyable,  voyant  son  frère 
luy  parler  d'vn  language  incogneu. 
Toute  sa  response  fut,  qu'en  effecton  ne 
parloit  dans  les  festins  et  les  assemblées 
que  de  luy  et  des  François,  que  les  af- 
faires s'alloient  aigrissant  de  plus  en 
plus,  et  que  les  desseins  sembloient 
estre  tout  formez  de  s'en  deffaire.  Nostre 
Chreslien  ne  luy  respondit  autre  chose 
sinon  qu'il  ne  s'en  mist  pas  en  peine, 
que  sa  vie  et  la  nostre  estoient  entre  les 
mains  de  Dieu. 

Puis  se  tournant  vers  tous  ceux  qui 
estoient  là  dans  la  cabane,  il  continué 
vne  bonne  partie  de.  la  nuict  à  les  in- 
struire des  choses  de  nostre  foy,  tantost 
leur  parlant  des  beautez  ineffables  du 
Paradis,  puis  des  effroyables  tournions 
de  l'Enfer.  Il  addressoit  plus  ordinaire- 
ment la  parole  à  son  frère,  sans  se  lasser 
de  battre  ce  cœur  plus  dur  que  la  pierre. 
En  fin  voyant  qu'il  ne  pouuoit  tirer  de 
-luy  aucune  bonne  parole  :  Mon  frère,  ie 


recognois  bien,  luy  dit-il,  que  vous  ne 
faites  pas  beaucoup  d'estat  de  ce  que  ie 
vous  enseigne,  vn  iour  viendra  que  vous 
regretterez  de  n'en  auoir  pas  fait  vostre 
profit.  Nous  sommes  comme  des  enfans 
pendant  cette  vie,  nous  sommes  sans 
esprit,  nous  n'estimons  que  des  passe- 
temps  inutiles  ;  et  sur  tout  ceux  qui 
n'ont  pas  encore  la  foy,  ny  receu  le  ba- 
ptesme,  n'ont  non  plus  de  raison  que 
des  enfans.  C'est  alors  que  nous  de- 
uiendrons  grands,  et  que  nostre  esprit 
s'ouurira, quand  nostre  âme  sera  séparée 
du  corps  ;  mais  las  il  sera  trop  tard  ! 
Vous  m'escoutez  comme  vn  homme  à 
demy  endormy,  ou  qui  a  l'esprit  ailleurs  : 
vous  estes  encore  enfant,  tandis  que  vous 
vous  amusez  après  vos  songes  et  autres 
superstitions  du  pays.  0  malheureux 
frère,  luy  disoit-il,  d'vn  autre  ton,  si  Dieu 
n'a  pitié  de  toy,  tu  viuras  iusques  à  la 
mort  dans  l'enfance,  tu  ouuriras  pour 
lors  les  yeux  à  ton  malheur,  tu  seras 
dans  le  repentir  de  n'auoir  pas  preste 
l'oreille,  et  donné  tout  ton  cœur  aux  ve- 
niez que  les  François  viennent  icy  nous 
enseigner  ;  mais  ce  repentir  sera  sans 
remède,  et  le  malheur  qui  t'accueillera 
te  rendra  misérable  pour  vn  iamais. 
Mon  frère,  ie  m'asseure  que  tu  ferois 
estât  de  mes  dernières  paroles  si  i'estois 
à  l'article  de  la  mort  ;  au  reste  voila 
ce  que  ie  te  dirois  :  Il  n'y  a  qu'vn  seul 
maistre  de  tout  le  monde,  ceux  qui  le 
seruent  seront  à  iamais  bien-heureux, 
ceux  qui  l'offensent  et  ne  luy  obéissent 
pas,  seront  bruslez  après  leur  mort  dans 
les  Enfers  :  choisis  l'vn  de  ces  deux,  ou 
vn  bon-heur,  ou  vn  mal-heur  éternel. 
Voila  ce  que  ie  te  dirois  si  i'estois  sur  le 
point  de  mourir.  Mais  en  fin  il  faut  que 
tu  sçaches  le  fond  de  mes  sentimens  : 
tandis  que  tu  seras  esclaue  du  diable,  ie 
ne  te  regarderay  pas  comme  mon  frère, 
mais  comme  vn  estranger,  duquel  ie 
dois  estre  séparé  pour  vn  iamais  :  car 
le  peu  de  temps  que  nous  auons  à  viure 
ensemble  n'est  pas  considérable  ;  ceux 
qui  m'ont  enseigné  sont  proprement  mes 
frères,  et  ie  ne  tiens  pour  mes  parens 
que  ceux  qui  ont  renoncé  au  diable  et 
receu  le  sainct  Baptesme.  C'est  auec 
ceux-là  que  ie  viuray  éternellement  bien- 

heureux  dans  le  Ciel,  ce  sont  ceux-là 
que  véritablement  L'appelle  mes  frères  : 

si  nous  nouions  la  Foy,  nous  de  seations 
ce  que  c'est  que  nous  enlre-aymer,  il 
n'y  a  que  les  Ghrestiens  qui  ioùissentde 
cette  douceur  en  cette  vie.  Ce  fut  vue 
chose  qui  me  toucha  bien  sensiblement 
estant  à  Kébec,  et  si  ie  n'eusse  appris  de 
longue  main  l'estroite  amitié  qui  est 
entre  les  Chrestiens,  ie  me  fusse  per- 
suadé que  tous  les  François  de  Kébec 
n'eussent  esté  qu'vne  mesme  famille, 
tant  ils  s'entre-aymont  et  s'entre-che- 
rissent.  le  me  trouuay  à  l'arriuée  d'vn 
vaisseau,  ie  ne  vis  iamais  telle  réjouis- 
sance, et  tant  de  tesmoignages  d'amitié, 
et  toutesfois  plusieurs  ne  s'estoient  ia- 
mais veus  ny  cogneus  que  dans  ce  ren- 
contre. Mais  ce  qui  m'estonna  est  ce 
que  i'ay  desia  raconté  cent  fois,  ce  fut 
de  voir  de  sainctes  filles,  habillées  de 
noir,  foibles  de  complexion,  qui  n'ont 
quitté  la  France  et  passé  la  mer  qu'en 
nostre  considération,  dont  les  vnes  pri- 
rent en  leur  maison  de  petites  filles 
Montagnaises,  les  habillèrent  à  la  Fran- 
çoise, les  faisoient  manger  auec  elles 
pour  les  instruire  et  leur  apprendre  à 
cognoistre  Dieu  ;  les  autres  sont  venues 
pour  auoir  soin  des  malades  ;  tandis  que 
iè  fus  à  Kébec  elles  prirent  le  soin  de 
quatre  ou  cinq  Montagnaises  bien  ma- 
lades, les  retirèrent  en  leur  maison,  leur 
donnèrent  de  bonnes  couuertures  pour 
se  couurir,  les  veilloient  les  nuicts  en- 
tières, et  leur  donnoient  toutes  les  dou- 
ceurs qu'elles  eussent  pu  souhaiter.  Ha! 
que  nous  sommes  bien  esloignez  de  cette 
amitié. 

Ce  bon  Chrestien  ne  pouuoit  finir,  et 
ne  se  lassoit  point  de  dire  des  merueilles 
de  nostre  foy  ;  mais  il  est  bien  vray  que 
Spiritus  vbi  vult  spirat,  car  ny  son 
frère,  ny  les  autres  n'estoient  guère  bien 
disposez  à  faire  profit  de  ces  bons  dis- 
cours. Aussi  leur  dit-il  que  nous  ne 
prétendions  point  faire  des  Ghrestiens 
par  force,  que  Dieu  ne  nous  auoit  en- 
uoyez  icy  que  pour  leur  faire  voir  leur 
misérable  condition,  et  leur  deseouurir 
ces  belles  veritez  ;  que  c'estoit  à  eux  à 
voir  ce  qu'ils  auoient  à  faire,  que  la 


perte  en  tomberoit  sur  eux  s'ils  negli- 
geoient  la  visite  de  Dieu. 

Le  lendemaip  il  alla  dans  quelques 
autres  cabanes,  où  ayant  trouué  vne  as- 
semblée de  plusieurs  anciens,  il  leur 
parla  auec  vu  ascendant  que  l'esprit  de 
Dieu  luy  donnoit.  Tous  admiroient  son 
éloquence  ;  car  il  parloit  les  heures  en- 
tières dans  vu  air  qu'ils  n'auoient  iamais 
veu.  La  vérité  et  la  raison,  leur  dit-il, 
ne  se  trouue  que  dans  la  foy  :  ie  ne  suis 
qu'vn  enfant,  et  serois  vu  superbe  si 
i'entrepreuois  de  moy-mesme  de  vous 
conuaincre  ;  ce  n'est  pas  de  moy  que  ie 
parle, c'est  le  maistreque  ie  sers  qui  me 
donne  les  pensées,  et  me  rend  éloquent 
à  soustenir  sa  cause.  Ces  vieillards  luy 
firent  quantité  de  questions,  il  satisfit  à 
tous  leurs  doutes.  En  fin  vn  de  la  troupe 
louant  vn  peu  plus  haut  sa  voix  :  Il  est 
vray,  luy  dit-il,  que  ce  que  les  François 
t'ont  enseigné  est  raisonnable,  ie  serois 
bien  d'aduis  que  nous  nous  fissions  tous 
Chrestiens  comme  toy  ;  mais  c'est  à 
nostre  Capitaine  à  parler  là  dessus,  c'est 
luy  qui  manie  les  affaires..  Yrayement, 
repliqua-t-il,  vous  auez  moins  d'esprit 
que  des  enfans  :  si  vos  Capitaines  se 
damnent,  voulez  vous  vous  damner  auec 
eux  ?  vn  enfant  s'enfuiroit  qui  verroit 
tous  les  Capitaines  brusler  au  milieu  des 
flammes.  Qui  de  vos  Capitaines  vous  a 
iamais  appris  à  bien  viure  ?  qui  d'eux  a 
défendu  le  larcin  ou  l'adultère  ?  tant  s'en 
faut,  ils  sont  plus  larrons  et  impudiques 
que  les  autres.  Il  les  confondit  là  des- 
sus, et  les  contraignit  d'aduoùer  qu'ils 
estoient  sans  esprit.  Apres  tout,  le  Père 
le  Mercier,  auquel  après  son  retour  ie 
recommanday  d'escrire  tout  cecy,  puis 
qu'il  y  auoit  assisté,  m'asseura  que  les 
paroles  qui  sortoient  toutes  de  feu  de  la 
bouche  de  ce  Chrestien,  estoient  receuës 
dans  des  cœurs  plus  froids  que  des  mar- 
bres ;  mais  c'est  vne  semence  que  le 
sainct  Esprit  fera  germer  quand  il  luy 
plaira. 

Ce  premier  effect  des  exercices  spiri- 
tuels de  ce  bon  Saunage  fut  suiui  <!o  plu- 
sieurs autres,  qui  se  verront  en  leur  lieu. 

CHAPITRE   V. 

De  la  mission  de  saincte  Marie  aux 
Ataronchronons. 

Cette  maison  de  saincte  Marie  ne 
porte  pas  seulement  la  qualité  de  Rési- 
dence, mais  encore  de  Mission,  comme 
ayant  quatre  bourgs  dependans  du  soin 
et  de  la  culture  de  ceux  qui  y  font  leur 
demeure.  Ces  quatre  bourgs  sont  saincte 
Anne,  S.  Louys,  S.  Denys,  et  S.  Jean, 
le  nombre  des  âmes  peut  arriuer  à  qua- 
torze cens. 

Le  bourg  de  saincte  Anne  fut  le  pre- 
mier qui  nous  donna  de  l'exercice,  ayant 
esté  tout  le  premier  affligé  de  la  maladie. 
Il  pleut  à  Dieu  nous  donner  cette  béné- 
diction que  pas  vn  presque  n'y  mourut 
sinon  baptisé,  ou  instruict  suffisamment 
pour  iouïr  de  ce  bon-heur.  Ce  ne  fut  pas 
sans  essuyer  beaucoup  de  disgrâces  qu'on 
emporta  cet  aduantage  :  car  comme  les 
baptesmes  n'eurent  pas  le  succez  que 
plusieurs  auoienl  prétendu,  de  rendre  la 
santé  du  corps,  ils  furent  bien  tost  dé- 
criez, et  le  bruit  fut  incontinent  respan- 
du  que  cette  eau  sacrée  du  baptesme 
estoit  mortelle  à  ceux  qui  en  estoient 
lauez. 

En  suite  de  cela  les  cabanes  de  plu- 
sieurs nous  furent  fermées,  on  nous  re- 
garde comme  portans  le  malheur  du 
pays,  on  nous  menace  et  on  nous  dit  tout 
haut  que  iamais  sorcier  Huron  n'auoit 
esté  tué,  qui  en  eust  donné  plus  d'occa- 
sion que  nous.  Nonobstant  nous  suiuons 
nostre  pointe,  gaignant  tousiours  quelque 
Ame  à  Dieu,  et  nous  voyons  sensible- 
ment que  Dieu  s'en  mesle. 

On  nous  chasse  d'vne  cabane  où  nous 
voulons  baptiser  vn  malade,  nous  en- 
trons en  vne  autre  voisine  ;  incontinent 
le  malade  que  nous  cherchions,  par  ie 
ne  sçay  quel  accident  est  transporté 
d"vne  maison  à  l'autre,  on  l'apporte  où 
nous  sommes,  il  y  a  tout  loisir  de  l'in- 
struire, on  le  baptise,  il  meurt  et  s'en 
va  dans  le  Ciel. 
.Vn  enfant  de  trois  ans  qu'on  auoit 


porté  à  la  pesche,  y  est  saisi  de  maladie, 
on  le  rapporte  par  canot,  il  aborde  au 
pied  de  nostre  maison  ;  vn  de  nos  Pères 
se  trouue  là  par  vn  heureux  rencontre 
lors  qu'on  descharge  cet  enfant,  il  se 
doute  bien  que  c'est  fait  de  sa  vie  ;  il  se 
baisse,  prend  de  l'eau  au  lac  et  le  ba- 
ptise. Ce  petit  innocent  n'est  pas  plus 
tost  enfant  de  Dieu  qu'on  l'enleue  de  là, 
il  est  porté  dans  vne  cabane  du  village 
prochain,  qui  nous  est  interdite,  le  len- 
demain il  est  entre  les  Anges. 

Les  autres  bourgs  de  cette  mission  vn 
peu  plus  éloignez  nous  donnèrent  bien- 
tost  après  assez  de  peine,  la  maiadie 
n'ayant  pas  tardé  long  temps  à  s'y  ré- 
pandre ;  mais  le  maistre  qui  nous  em- 
ployé continué  de  nous  assister. 

Vn  de  nos  Pères  faisant  la  visite  au 
bourg  de  sainct  Iean,  trouue  sans  y  pen- 
ser au  fonds  d'vne  cabane  vn  grand 
homme,  affreux  au  possible,  toutcouuert 
de  vérole,  assis  sur  son  séant:  Approche 
ie  te  prie,  mon  frère,  s'escria  le  malade, 
et  donne  moy  de  l'eau.  Le  Père  se  per- 
suadant que  le  malade  desirast  d'vne 
certaine  eau  destrempée  dans  deux  ou 
trois  grains  de  raisin,  ou  dans  vn  peu 
de  sucre,  dont  quelquesfois  nous  don- 
nons aux  enfans  pour  prendre  l'occasion 
de  les  baptiser,  tire  quelques  grains  de 
raisin  pour  les  mettre  dans  l'eau  :  Non, 
non,  dit  ce  barbare,  ce  n'est  pas  là  l'eau 
que  i'entends  ;  ie  te  parle  de  celle  qui 
efface  tous  les  péchez,  et  qui  empesche 
d'estre  bruslé  dans  les  enfers.  Très  vo- 
lontiers ;  mais  il  faut  croire  auparauant, 
et  détester  de  tout  ton  coeur  les  péchez 
de  ta  vie  passée.  Enseigne  moy,  ré- 
plique ce  pauure  homme,  il  n'y  a  rien 
que  ie  ne  fasse.  Quel  plaisir  de  parler 
à  vne  âme  que  Dieu  luy  mesme  nous 
dispose  !  Ce  bon  Catéchumène  est  aussi 
tost  Chrestien,  et  bénit  Dieu  d'anoir 
receu  le  sainct  Baptesme.  Au  reste-, 
adiousta-il,  il  faut  que  tu  sçaches,  mon 
frère,  ce  qui  me  fait  mourir  .  ce  n'est 
pas  la  vérole  dont  tu  me  vois  couuert, 
mais  deux  coups  de  cousteau  que  par 
desespoir  ie  me  suis  enfoncé  dans  le 
ventre,  et  vne  alaisne  que  i'ay  analée, 
voyant  que  les  médecins  du  pays  et  nos 
magiciens  ne  me  donnoient  aucun  con- 

tentcmenh  i'en  demande  pardon  à  Dieu, 
et  doresnauant  i'attendray  de  sa  main 
souueraine  tout  ce  qu'il  luy  plaira  or- 
donner de  ma  vie.  Le  Soleil  n'estait  pas 
couché  qu'il  mourut.  N'auons  nous  pas 
sujet  de  croire  qu'il  bénit  maintenant  les 
miséricordes  de  Dieu  ? 

Mais  cette  bonté  infinie  nous  paroist 
bien  plus  adorable  quand  qnelquesfois 
elle  nous  ameine  sans  que  nous  allions 
les  chercher,  ceux  qu'elle  ne  veut  pas 
perdre  au  moment  de  leur  mort,  quoy 
que  toute  leur  vie  ils  n'ayent  rien  fait 
que  l'offenser. 

Il  y  a  quelques  iours  qu'vn  ieune 
homme  de  sainct  François  Xauier  entra 
de  grand  matin  dedans  nostre  cabane  ;  il 
estoit  venu  d'vn  pas  ferme,  et  chantant 
comme  ceux  qui  vont  à  la  guerre.  A 
peine  est-il  assis,  que  le  cœur  luy  man- 
que, il  tombe  à  terre  et  ne  peut  pas  se 
releuer.  Nous  croyons  ou  qu'il  fasse  le 
fol,  ou  qu'il  le  soit  ;  nous  le  voulons 
mettre  dehors,  il  nous  prie  doucement 
d'attendre.  Les  yeux  luy  roùllent  en 
teste,  l'escume  luy  vient  à  la  bouche, 
nous  ne  sçauons  que  veulent  dire  ces 
symptosmes  ;  nous  luy  demandons  son 
nom,  d'où  il  est,  et  quels  sont  ses  pa- 
rens,  pour  les  aller  quérir  ;  à  cela  il 
respond  :  Mais  las  !  adiousta-il,  ie  seray 
mort  auant  qu'ils  viennent  ;  seulement 
donnez  leur  cela,  dit-il,  tirant  de  son 
sac  à  petun  vn  morceau  de  racine.  Nous 
ignorons  ce  qu'il  prétend  ;  toutesfois  vn 
de  nos  Pères  part  en  haste  pour  aller 
quérir  ses  parens  :  à  peine  auoit-il  tra- 
uersé  la  moitié  de  la  largeur  du  lac,  dont 
les  glaces  estoient  encore  assez  fermes, 
qu'il  rencontra  çà  et  là  quelques  Sau- 
uages  qui  peschoient  ;  il  dit  à  celuy  qui 
estoit  le  plus  proche,  qu'vn  tel  ieune 
homme  du  bourg  prochain  estoit  bien 
malade  dedans  nostre  maison,  et  en 
mesme  temps  luy  présente  ce  morceau 
de  racine.  Celuy-cy  le  met  en  la  bouche, 
et  sans  faire  autre  response  au  Père,  il 
s'escrie  à  ses  camarades  :  Vn  tel  est  mort, 
il  a  mangé  de  l'aconit  :  allons  quérir  son 
corps.  Ils  quittent  là  leur  pesche,  accou- 
rent en  haste  ;  mais  le  l'ère  tasehc  à  les 
preuenir,  il  vient  courant  tout  hors  d'ha- 
leine, et  s'escriant  qu'on  eustauplustost 


à  baptiser  cet  homme,  qu'il  auoit  mangé 
du  poison.  Ce  fut  vn  grand  bon-heur 
pour  luy  qu'on  y  auoit  vn  peuauparauant 
mis  ordre  :  car  tandis  que  le  Père  alloit, 
le  malade  nous  auoit  dit  que  c'estoit  du 
poison  qui  le  faisoit  mourir  ;  là  dessus 
on  l'auoit  instruict  et  heureusement  dis- 
posé à  receuoir  le  sainct  Baptesme.  On 
acheuoit  le  coup  de  son  salut,  lors  que 
ces  barbares  arriuerent  en  foule,  le 
mirent  sur  vne  claye  pour  le  traisner 
sur  les  glaces  du  lac,  et  le  mener  en  sa 
maison  ;  mais  helas  !  il  se  mit  bien 
tosl  à  vomir  iusques  au  sang,  et  mourut 
incontinent  dans  le  chemin.  Le  tout  ne 
dura  pas  vne  heure.  Cecy  arriua  le  21 . 
de  Mars,  iour  de  S.  Benoist.  Pouuoit 
on  rencontrer  vn  nom  plus  eonuenable 
pour  luy  donner  en  son  Baptesme,  puis- 
que la  bénédiction  du  ciel  tomba  si  à 
propos  sur  luy  ? 

Ce  sont  là  des  victoires  remportées 
dessus  les  démons  ;  mais  ce  n'est  pas 
sans  bien  combattre  ;  il  faut  soutient 
soustenir  des  attaques  et  des  blasphèmes 
contre  la  Foy  de  Iesus-Çhrist,  et  contre 
nous  qui  la  preschons. 

Vn  nommé  Oscouenrout,  des  princi- 
paux capitaines  de  la  nation  des  Ours, 
ayant  fait  rencontre  du  Père  le  Mercier 
dans  vne  des  cabanes  du  bourg  de  sainct 
Louys,  où  le  Père  faisoit  ses  visites,  ne 
l'eut  pas  plus  tost  apperceu  qu'il  entre 
dans  vne  manie  qui  le  rendit  plus  sem- 
blable à  vn  possédé  qu'à  vn  homme  en 
colère.  Ce  mal-heureux  a  vne  langue 
des  plus  perçantes  qui  soient  dans  le 
pais  ;  mais  si  iamais  il  fut  éloquent,  il  le 
(it  paroistre  dans  le  discours  qu'il  tint 
alors,  nous  faisant  les  reprochesde  toutes 
leurs  misères,  d'vn  ton  et  d'vn  accent 
plein  de  furie.  Apres  tout,  il  prend  vn 
tison  ardent  de  feu,  et  s'approchant  du 
Père  :  Resous-toy,  luy  dit-il,  à  ne  pas 
partir  de  la  place,  auiourd'huy  tu  seras 
bruslé.  Le  Père,  qui  auoit  la  langue  à 
commandement,  et  le  courage  meilleur 
que  ce  mal-heureux,  leue  sa  voix  plus 
haut  que  luy  :  Ce  n'est  pas  là,  dit-il,  ce 
que  ie  crains,  ma  vie  ne  despend  pas  de 
toy,  mais  du  Dieu  que  les  croyans  ado- 
rent, qui  est  le  maistre  de  ta  vie  autant 
que  de  la  mienne  ;    s'il   permet  aux 

démons  d'enfer  de  se  seruir  de  ta  main 
pour  faire  ce  coup,  pour  moy  ie  ne  puis 
faire  vn  plus  heureux  rencontre  ;  mais 
quand  à  toy  tu  en  porteras  à  tout  iamais 
toy  et  toute  ta  postérité  la  honte  et  la 
confusion  sur  le  visage.  En  mesme 
temps  Dieu  donna  la  pensée  au  Père, 
que  la  meilleure  façon  de  coniurer  cette 
tempeste  seroit  de  prescher,  y  ayant  là 
vne  grande  assemblée.  11  pleust  à  Dieu 
par  la  force  de  son  discours  abbattre  cet 
esprit  orgueilleux,  qui  depuis  ne  parla 
plus  ;  et  le  Père,  après  auoir  l'ail  ce  qu'il 
pretendoit  en  cette  cabane,  s'en  alla 
acheuer  le  reste  de  ses  visites,  où  par 
tout  il  fut  receu  auec  admiration  de  ce 
qu'il  estoit  encor  en  vie,  le  bruit  ayant 
courut  que  c'en  estoit  fait,  et  qu'on  auoit 
brûlé  et  fendu  la  teste  à  la  robbe  noire. 

Sans  doute  nous  auons  tout  sujet  au 
milieu  de  ces  peuples  barbares,  de  chan- 
ter, mais  d'vn  accent  remply  de  ioye, 
ce  Pseaume  du  Prophète  :  Qaare  fre- 
muerunt  génies,  et  populi  meditati  sunl 
inania  1  car  Dieu  dissipe  leurs  efforts, 
va  se  moquant  de  leurs  conseils  et  y 
iettant  la  confusion  lors  qu'ils  concluent 
plus  fortement  nostre  ruyne. 

Il  n'y  a  que  deux  mois  qu'on  tint  vn 
conseil  gênerai  du  pays  au  mesme  bourg 
de  sainct  Louys,  nos  vies  y  furent  puis- 
samment balottées  l'espace  d'vne  nuict 
entière  :  (  car  c'est  le  temps  de  leurs 
conseils,  est-ce  merueille  que  les  esprits 
des  ténèbres  y  président?)  la  pluspart 
concluoient  à  la  mort,  et  le  plus  promp- 
tement,  disoient-ils, ce  sera  le  meilleur; 
vne  seule  nation  y  résista,  faisant  voir 
les  conséquences  de  cette  resolution  qui 
alloit  à  la  ruine  de  la  patrie  :  les  esprits 
se  mutinent  à  cette  opposition  ;  ceux 
qui  tenoient  pour  nous  se  voyant  les 
plus  foibles  :  Faisons  donc  mourir  les 
François,  disent-ils,  puis  que  vous  le 
voulez  ;  mais  que  ceux  qui  poursuiuent 
si  viuement  cette  affaire  en  commencent 
eux-mi'smes  l'exécution,  nous  sçaurons 
bien  nous  en  purger.  Là  dessus  ils  se 
renuoyerent  tous  l'estœuf  l'vn  à  l'autre, 
prétendant  que  ce  n'est  pas  à  eux  à  com- 
mencer ;  les  heures  entières  se  coulent 
en  ce  débat.  Vn  ancien,  qui  a  de  l'affe- 
ction pour  nous,  prend  la  parole,  après 


s'estre  teu  bien  long-temps  :  Pour  moy, 
dit-il, ie  suis  d'aduis  que  nous  commen- 
cions par  nous  mesmes  :  nous  sommes 
asseniez  qu'il  y  a  parmy  nous  grand 
nombre  de  sorciers,  ceux-là  continue- 
roient  à  nous  faire  mourir,  quand  bien 
nous  aurions  massacré  toutes  les  robbes 
noires  :  faisons  vne  exacte  recherche  de 
ces  mal-heureux  qui  nous  ensorcellent, 
puis  quand  ils  seront  mis  à  mort,  alors 
si  le  cours  de  la  maladie  ne  cessoit  pas, 
nous  aurions  occasion  de  tuer  les  Fran- 
çois, etesprouuer  si  leur  massacre  ar- 
resteroit  le  mal.  Celte  pensée  pour  ce 
coup  arresta  l'exécution  de  leurmauuais 
dessein. 

Le  diable  se  mesle  bien  auant  dedans 
ces  parties,  puis  que  c'est  luy  qui  y  perd 
dauantage. 

À  ce  propos  ie  raconteray  vne  chose 
qui  nous  estonna  il  y  a  quelques  iours. 
Le  Père  Pierre  Pijart  estant  en  dispute 
dans  le  bourg  de  sainct  lean  auec  vn 
vieux  Magicien  du  pays,  ce  barbare 
s'estant  mis  en  colère,  le  menace  que 
nous  pouuions  bien  nous  résoudre  à 
mourir,  et  que  desia  Echon  (c'est  le  Père 
de  Brebeuf)  estoit  frappé  de  maladie. 
Le  Père  Pijart  se  mocque  de  ce  vieillard, 
n'y  ayant  pas  trois  heures  qu'il  auoit 
laissé  le  Père  de  Brebeuf  à  la  maison  de 
sainct  loseph  en  fort  bonne  santé.  Le 
Magicien  luy  repart,  tu  verras  si  ie  suis 
menteur,  ie  t'en  ay  assez  dit.  En  effect 
le  Père  Pijart  s'en  estant  retourné  le 
mesme  iour  à  S.  îoseph,  esloigné  de 
deux  bonnes  lieues,  trouue  le  Père  de 
Brebeuf  attaqué  d'vne  grosse  fleure,  d'vn 
mal  de  cœur  et  mal  de  teste,  et  dans 
tous  les  symptômes  d'vne  grande  mala- 
die ;  au  moment  que  le  Magicien  en 
auoit  porté  la  parole,  aucun  Saunage  n'en 
auoit  esté  aduerty.  Mais  si  le  diable  et 
ses  ministres  minutent  nostre  mort,  la 
prompte  guerison  du  Père,  qui  ne  fut- 
pas  malade  plus  de  24.  heures,  nous  fit 
bien  voir  qu'il  y  a  des  esprits  mille  fois 
plus  puissans  qui  veillent  à  nostre  dé- 
fense et  conseruation. 

CHAPITRE    VI. 

De  ht  résidence  el  mission  de  sainct 
Toseph  aux  Attingneehongnahac. 

Il  est,  bien  difficile  de  viure  en  paix 
parmy  vne  ieunesse  barbare,  altiere  de 
sou  naturel,  et  d'ailleurs  aigrie  par  les 
mauuais  bruits  qui  courent  incessam- 
ment de  nous.  Nos  Pères  l'ont  esprouué 
dans  le  bourg  de  S.  Iosepb,  car  c'est  là 
que  les  pierres  ont  volé  sur  nos  lestes 
iusqucs  au  fond  de  nostre  cabane  ;  c'est 
là  que  les  croix  ont  esté  abbaltuës  et  ar- 
rachées, les  haches  et  les  tisons  leuez 
sur  nous,  les  coups  de  baston  deschargez, 
et  le  sang  respandu  :  en  vn  mot  quasi 
chaque  iour  on  a  souffert  mille  inso- 
lences, et  mesme  quelques  Capitaines 
des  plus  considérables  voyant  la  ieu- 
nesse desia  dans  la  fureur  et  les  armes 
en  main,  l'ont  excitée  à  faire  pis  qu'elle 
ne  faisoit,  nous  ont  condamnés  publique- 
ment comme  des  malfaicleurs  et  les 
plus  grands  sorciers  qui  fussent  dans 
leurs  terres,  ont  commandé  qu'on  eust 
au  plus  tost  à  démolir  nostre  cabane,  et 
la  mettre  par  terre,  adioustant  que 
quand  mesme  on  nous  massacreroit, 
nous  n'aurions  que  selon  nos  mérites, 
bien  loin  de  reprimer  les  violences,  et 
arrester  les  coups  de  ceux  qui  desia  s'é- 
toient  ruez  sur  nous. 

Le  P.  lean  de  Brebeuf  et  le  P.  Pierre 
Chastelain  ont  le  plus  ordinairement 
cultiué  cette  vigne  ;  outre  le  bourg  de 
sainct  Ioseph,  ils  ont  eu  soin  des  bourgs 
de  sainct  Michel  et  de  sainct  Ignace.  Le 
bourg  de  sainct  Ioseph,  estant  le  plus 
'grand  et  le  plus  peuplé  de  tout  Je  pays, 
leur  a  aussi  fourny  durant  la  maladie 
plus  d'occupation  luy  seid  que  plusieurs 
autres  ensemble  n'ont  fait  ailleurs. 

Le  nombre  des  baptisez  en  ce  seul 
bourg,  depuis  la  dernière  Relation, 
monte  à  plus  de  deux  cens  soixante,  donî 
plus  de  soixante  etdixenfans  au  dessous 
de  sept  ans  estans  morts  heureusement 
après  le  sainct  Baptesme  :  cette  conso- 
lation nous  fera  attendre  auec  plus  de 


patience  le  temps  auquel  nous  espérons 
vn  iour  voir  ce  que  sera  deuenu  le  reste. 

Plus  les  démons  se  sont  opposez  en 
tout  cela  à  nos  desseins,  plus  la  gloire 
de  Dieu  et  les  traicts  de  sa  prouidènce 
nous  y  ont  paru  remarquables  ;  en  voicy 
quelques  exemples  tirez  d'vne  lettre  que 
m'escriuit  sur  ce  sujet  le  P.  Pierre  Cha- 
stelain, selon  que  ie  luy  auois  expressé- 
ment recommandé. 

le  voulois  dernièrement  entrer  en  vne 
cabane  pour  voir  s'il  n'y  auroit  point 
quelque  malade,  on  me  ferme  la  porte, 
on  dit  qu'il  y  a  festin.  Sur  le  poinct 
d'entrer  en  vne  autre  maison,  il  me  vint 
en  pensée  que  la  cabane  dont  on  me  ve- 
noit  de  refuser  l'entrée,  estoit  longue, 
et  que  peut-estre  il  y  auoit  quelque  ma- 
lade à  l'autre  bout,  et  point  de  festin  : 
i'y  vay,  i'entre,  il  n'y  a  point  de  malade, 
le  festin  se  fait  au  milieu.  Le  maistre  du 
festin  m'appelle, disantqu'il ne  craignoit 
point  que  ie  gastasse  son  festin.  le  luy 
parle,  et  voyant  que  rien  ne  m'arreste, 
ie  passe  outre  pour  m'en  retourner  par 
où  l'on  m'auoit  refusé  :  ie  trouueque  le 
diable  auoit  raison,  et  qu'il  gardoit  vne 
proye  qu'il  deuoit  emporter  deux  heures 
après,  et  qui  luy  fut  rauie  de  la  sorte  : 
ie  m'approclie,  le  pauure  malade  ne  fait 
plus  que  souffler  les  derniers  abois  ;  ie 
demande  l'assistance  du  S.  Esprit,  in- 
struis ce  moribond,  et  luy  demande  s'il 
entend  et  s'il  désire  estre  sauné  ;  j'ap- 
proche l'oreille  de  sa  bouche,  i'entends 
tirer  du  fond  de  son  estamach  vne  et 
deux  fois  le  mot  que  ie  cherchois,  auec 
elîort  et  tesmoignage  d'vne  puissante 
volonté.  le  luy  demande  s'il  veut  estre 
baptisé  ;  il  me  respond  auec  autant 
d'effort  que  la  première  fois,  qu'il  le  vou- 
loit.  le  le  baptise,  el  le  nomme  Ioseph  ; 
deux  heures  après  il  est  dans  la  Jouis- 
sance de  ce  qu'il  esperoit. 

Vne  antre  fois  voulant  entrer  en  vne 
cabane  pour  visiter  vne  femme  fort  ma- 
lade, on  me  dit  d'abord  que  c'en  estoifl 
faif,etqu'ilyadeux  heures  qu'elle  auoit 
expiré.  Comme  on  ne  nous  voit  pas  vo- 
lontiers où  il  y  a  quelques  morts,  i'entre 
dans  vne  cabane  voisine  ;  mais  ie  n'y 
puis  estre  en  repos,  ie  me  sens  pressé  in- 
térieurement de  retourner  et  entrer  chez 

ladite  morte  ;  son  mary  la  garde  comme 
vn  cadaure  auec  beaucoup  de  tristesse, 
toutefois  ie  l'aperçois  encore  qui  respire. 
le  me  recommande  à  Dieu,  et  ne  crai- 
gnant rien  que  mes  péchez  en  sembla- 
bles affaires,  luy  en  ayant  demandé  le 
pardon,  ie  m'approche  auec  confiance 
en  sa  bonté  pour  l'instruire.  On  se  m  oc- 
que  de  moy,  disant  qu'elle  auoit  perdu 
l'oùye  et  la  parole,  il  y  auoit  desia  long 
temps  :  ie  fais  instance  disant  que  i'en 
auois  desia  trouué  plusieurs  autres  qui 
ayant  perdu  les  sens  pour  les  choses  or- 
diraires,  auoient  par  vne  incomparable 
miséricorde  de  Dieu  entendu  ce  qui 
estoit  de  leur  salut,  et  parlé  suffisam- 
ment pour  cela  ;  ie  m'approche  en  mê- 
me temps  et  l'instruis  auec  une  confiance 
extraordinaire  à  vn  cœur  infidèle  à  son 
Dieu  comme  le  mien,  le  luy  demande 
son  consentement,  voila  que  d'immobile 
qu'elle  estoit  elle  commence  à  remuer 
la  teste,  les  bras  et  tout  le  corps,  et 
parle  suffisamment  pour  me  tesmoigner 
son  désir.  Son  mary  maintient  que  c'est 
vne  auersion  de  ce  que  ie  luy  dis  qu'elle 
fait  paroistre,  il  ne  veut  pas  que  ie  la 
baptise  ;  ie  maintiens  ce  que  i'auois 
aduancé.  Il  l'interroge  luy-mesme,  la 
presse  de  dire  vn  teouastato,ie  ne  le  veux 
pas  ;  à  cela  elle  ne  dit  mot.  le  luy  re- 
demande en  mesme  temps  s'il  n'est  pas 
vray  qu'elle  désire  estre  baptisée,  elle 
respond  distinctement  qu'ouy.  Le  mary 
surpris  :  Quoy  donc,  luy  dit-il,  veux  tu 
quitter  tes  parens,  tes  pères,  mères  et 
enfans  qui  sont  morts,  pour  aller  auec 
des  estrangers  ?  Dieu  sçait  si  ie  redou- 
blois  mes  prières.  Elle  respond  auec  vn 
effort  et  ferueur  que  ie  n'eusse  osé  es- 
pérer, ouy  :  ie  la  baptise,  elle  meurt 
incontinent  après. 

Dans  vne  certaine  cabane  qui  est  des 
plus  superstitieuses  du  pays,  tous  ceux 
qui  y  sont  morts  se  mocquoient  du  ba- 
ptesme,  et  ie  n'y  estois  veu  que  de  tres- 
mauuais  œil,  c'est  pour  quoy  ie  iugeay  à 
propos  de  n'y  pas  aller  si  souuent.  le 
m'aduise  vn  iour  d'y  entrer,  pour  voir  si 
ie  trouuerois  tousiours  les  mesmes  vi- 
sages ;  i'y  rencontray  vne  fille  de  seize 
ans  qui  alloit  rendre  l'esprit.  le  m'en 
approche  ;  ils  me  laissent  faire,  parce 


que  la  malade  estoit  abandonnée,  el 
iugée  en  estât  de  ne  pouuoir  plus  en- 
tendre ce  que  ie  luy  dirois  ;  ie  ne  sçay 
mesme  s'ils  ne  l'auoientpointà  mespris, 
car  elle  estoit  sans  natte,  sans  feu  et 
misérablement  couuerte.  Ce  spectacle 
me  touche  au  vif,  ie  t'en  instruis  auee 
plus  d'affection  ;  elle  m'entend,  me  de- 
mande instamment  le  baptesme,  pour 
estre  heureuse  dans  le  ciel.  le  la  ba- 
ptise, et  la  prie  de  prier  Dieu  pour  moy 
quand  elle  y  sera  arriuée,  elle  me  le 
promet  de  bon  cœur,  elle  mourut  le 
mesme  iour. 

Torichés  estoit  vn  Capitaine  qui  nous 
tesmoignoit  de  l'affection,  mais  estoit 
esloigné  des  sentimensdu  Christianisme 
plus  qu'homme  de  sa  sorte.  11  me  disoit 
souuent  entendant  les  instructions  que 
ie  faisois  aux  malades  de  sa  cabane  :  Tu 
nous  desobliges  de  parler  du  Paradis  :  dis 
seulement,  courage,  tu  retourneras  en 
santé  si  tu  fais  ce  que  ie  te  dis.  Il  tombe 
malade  luy-mesme,  et  vient  à  l'extré- 
mité :  ie  luy  parle  du  Paradis,  il  preste 
l'oreille  comme  à  vne  chose  que  iamais 
il  n'auoit  entendue  ;  il  voit  que  cela  le 
touche  de  bien  près,  il  me  demande  le 
baptesme.  Mais,  luy  dis-je,  il  faut  dé- 
tester ses  péchez,  le  les  déteste,  me 
respond-il  :  escoute  moy.  le  croyois 
qu'il  allast  faire  vn  acte  de  contrition, 
mais  ce  bon  homme  commence  aupara- 
uant  à  faire  vne  confession  générale  de 
toute  sa  vie  passée  :  ie  le  baptise.  Le 
lendemain  ie  le  retournay  voir  ;  il  me 
promet  de  prier  Dieu  pour  moy  lors 
qu'il  seroit  au  ciel,  qu'il  n'oubliera  pas 
son  pays,  et  tous  tant  que  nous  sommes 
qui  les  venions  instruire  ;  incontinent 
après  il  meurt. 

On  me  vient  quérir  vn  iour  pour  aller 
voir  vn  malade  ;  c'estoit  vn  ieune  homme 
de  14.  ans,  qui  vouloit,  disoit-il,  aller 
au  ciel,  parce  que  dans  son  nom  il  por— 
toit  le  nom  du  ciel,  et  concluoit  de  là 
que  le  ciel  luy  seroit  à  bon-heur.  le  l'in- 
struis, ie  le  baptise,  il  meurt  au  bout  de 
deux  iours.  Là  mesme  ie  baptisay  s>e- 
cretlement  deux  petits  innocens,  qui 
s'enuolerent  incontinent  au  ciel.  le  ne 
sçay  si  ces  pertes  n'irritèrent  point  les 
démons  ;  quoy  qu'il  en  soit,  vn  ieune 

homme  do  cette  cabane  se  leue,  et  se 
met  à  blasphémer  en  ma  présence:  ie  le 

reprends,  et  luy  dis  qu'il  prenoit  le  che- 
min de  l'Enfer  :  l'y  suis  tout  résolu,  me 
respoudit-il.  Tu  verras  ce  que  c'en  est, 
luy  dis-je,  et  puis  ie  sors.  Le  soir  se 
fait,  la  nuict  vient,  le  diable  luy  appa- 
roist,  luy  dit  qu'il  luy  faut  vne  teste,  au- 
trement qu'il  baste  mal  pour  luy  ;  il  le 
possède,  il  dénient  furieux,  il  court  par 
le  bourg  vne  hache  à  la  main,  cherchant 
vn  François.  Quelques  Capitaines  nous 
vinrent  prier  de  ne  point  sortir,  le  chef 
de  la  cabane  me  vint  dire  en  particulier 
que  cet  enragé  me  cherchoit  nommé- 
ment, comme  l'ayant  maudit,  et  luy 
ayant  causé  ce  mal-heur:  On  le  lie,  on 
luy  met  vn  cuir  double  sur  les  yeux,  il 
voit  à  traucrs  comme  vn  démon,  me 
disoit  cet  homme.  Bref  à  l'entendre 
parler,  on  n'auoit  iamais  rien  veu  de 
semblable.  Eu  fin  on  s'aduise  de  luy 
présenter  vne  teste  d'ennemy,  enleué 
depuis  peu,  aussi  tost  le  voila  guery  :  le 
diable  par  sonequiuoque  luy  ayant  porté 
la  pensée  sur  la  teste  d'vn  François. 

Voila  quelques  articles  de  la  susdite 
lettre  du  P.  Cliastelain. 

Plusieurs  choses  non  moins  considé- 
rables sont  arriuéesau  P.  de  Brebeuf  Su- 
périeur de  cette  Résidence,  qui  dans  la 
misère  de  ce  pauure  peuple  n'a  oublié 
aucune  assistance  spirituelle  et  corpo- 
relle en  leur  endroit,  iusques  à  s'oster 
souuent  le  morceau  de  la  bouche,  cha- 
rité d'autant  plus  précieuse  aux  yeux  des 
Anges,  qu'elle  n'a  esté  iusques  à  main- 
tenant recompensée  que  par  ingratitude, 
par  des  menaces  et  des  coups  ;  encore 
depuis  peu  il  a  esté  indignement  traitté 
et  battu  auec  outrage  dans  le  bourg  de 
sainct  loseph.  C'est  luy  qui  dans  l'esprit 
de  ces  panures  Sauuages  passe  tousiours 
pour  le  plus  grand  sorcier  des  François, 
et  la  source  de  toutes  les  misères  qui 
ruinent  le  pays  ;  quoy  que  d'ailleurs, 
lors  qu'ils  consultent  quelquefois  la  rai- 
son, ils  se  sentent  contraints  de  reco- 
gnoistre  et  aduoiïer,  nonobstant  toule 
leur  barbarie,  qu'il  y  a  des  boutez  sur 
terre  qui  passent  tout  à  fait  l'humain. 

Nous  aiions  toute  occasion  de  croire 
que  les  bons  Anges  se  sont  souuent  inté- 


ressez en  la  pluspart  de  ces  baptesmes  ; 
au  moins  il  nous  est  apparu  plus  sensi- 
blement en  d'aucuns. 

Vne  bonne  femme  qui  depuis  plus 
d'vn  an  pressoit  nos  Pères  de  la  baptiser, 
tombe  griefuement  malade,  elle  est  heu- 
reuse de  trouuer  à  la  mort  ce  que  du- 
rant sa  vie  elle  n'a  pas  obtenu  :  mais  il 
fallut  pour  obeiir  à  son  sainct  désir  auant 
qu'en  venir  là,  dire  le  Venicreator,  faire 
quelques  autres  prières,  et  y  garder  les 
cérémonies  que  le  temps  et  le  lieu  pou- 
uoient  permettre.  Cette  heureuse  Néo- 
phyte vn  peu  deuant  sa  mort  aperçoit  à 
son  costé  vne  troupe  de  visages  inco- 
gneus  d'vne  rare  beauté,  qui  luy  pré- 
sentent de  très-belles  estoffes  pour  la 
couurir  :  elle  est  surprise  à  cette  veuë. 
Retirez  vous,  dit-elle  à  sa  grand  mère 
qui  estoit  proche  d'elle,  retirez  vous 
d'icy,  voila  ce  que  ie  voy,  vous  m'em- 
pesehez.  Peu  après  elle  expire  paisible- 
ment, et  comme  nous  croyons  elle  se  vit 
reuestuë  de  la  robbe  de  gloire,  dont  elle 
auoit  des  gages  si  asseurez,  ayant  receu 
peu  auparavant  la  grâce  du  baptesme. 

Vne  autre  petite  fille  d'enuiron  dix 
ans,  parente  d'vne  excellente  Chrestien- 
ne,  dont  nous  parlerons  cy  après,  est  à 
l'extrémité  :  elle  consent  à  son  baptê- 
me, ses  parens  s'y  opposent  ;  lors  qu'on 
estoit  dans  le  conteste,  cette  petite  in- 
nocente esleue  doucement  sa  voix  :  On 
m'auertit,  s'écrie-t-elle,  que  ie  ne  suiue 
pas  ma  sœur,  que  ie  n'aille  pas  auee 
elle.  C'estoit  sa  sœur  aisnée,  qui  depuis 
quelques  iours  estoit  morte  malheureu- 
sement, ayant  refusé  le  baptesme  ;  sans 
doute  celle-cy  ne  la  suiuit  pas,  car  elle 
le  récent  sainctement.  Ce  sont  des  bon- 
tez  inelïablesdeDieu.qui  veut  accroislre 
de  la  sorte  là  haut  dedans  le  ciel  l'Eglise 
qui  y  triomphe. 

Maintenant  pour  parler  de  cette  Eglise 
militante,  nous  auons  veu,  à  noslre 
grand  regret,  durant  le  cours  de  cette 
maladie,  la  nature  du  sol  sur  lequel  elle 
estoit  bastie  :  c'estoit  sable  pour  la  plus- 
part,  les  vents  et  les  orages  ont  quasi 
tout  ietté  par  terre.  C'est  vne  chose 
difficile  à  adoucir  que  la  perte  de  la  vie, 
ou  de  celle  de  ceux  d'où  elle  despend, 
sur  tout  à  des  barbares  qui  depuis  deux 

et  trois  mille  siècles  n'auoientiamais  eu 
la  pensée  qu'il  y  eust  d'autre  bien  que 
celuy  de  la  vie  présente  ;  de  là  se  fait 
que  les  choses  du  ciel  ne  font  quasi  au- 
cune impression  sur  leur  esprit,  que 
pour  le  temps  de  la  prospérité  :  car  aussi 
tost  qu'il  se  rencontre  quelque  chose  qui 
heurte  Testât  de  la  vie  présente,  à  peine 
peuuent-ils  se  tenir  qu'ils  n'ayent  re- 
cours à  leurs  danses  et  festins,  à  l'ob- 
seruance  de  leurs  songes  et  autres  in- 
uentions  diaboliques,  dont  ils  espèrent 
tirer  quelque  secours.  La  créance  pu- 
blique que  nous  estions  la  cause  de  leur 
misère  s'emparant  en  suite  de  leurs  es- 
prits, et  la  crainte  d'estre  compris  dans 
le  massacre  gênerai  dont  nous  estions 
continuellement  menacez,  toutes  ces 
choses  ont  fait  que  plusieurs  qui  auoienl 
professé  la  foy  les  années  précédentes, 
non  seulement  sont  retournez  à  l'vsage 
de  leurs  anciennes  superstitions,  mais 
encore  ont  tesmoigné  publiquement 
qu'ils  renonçoient  à  ce  qu'ils  auoient 
embrassé. 

Entre  ceux-cy  a  esté  vn  des  plus  con- 
sidérables du  bourg,  et  des  meilleurs 
esprits  de  tout  le  pays,  dont  l'humeur  et 
les  bonnes  qualitez  nous  auoient  tous- 
jours  fait  souhaitfer  la  conuersion,  et  la 
demander  à  Dieu  auec  beaucoup  d'in- 
stance :  en  effect  vn  peu  auparauant  le 
cours  de  la  maladie  il  demanda  le  ba- 
ptesme,  et  fut  baptisé.  Sed  non  hos 
elegit  Dominus  :  Il  semble  que  Dieu  ne 
nous  eust  accordé  nostre  requeste  que 
pour  nous  apprendre  que  nous  nedeuons 
non  plus  que  luy  auoir  acception  de  per- 
sonnes, ou  plustost  que  c'estoit  à  luy  et 
non  pas  à  nous  de  choisir  ses  esleuz  : 
tant  y  a  qu'aux  premiers  tourbillons  qui 
s'éleuerent  contre  nous,  il  rendit  son 
chappelet,  et  fit  toute  sorte  de  protesta- 
tion publique  et  particulière  de  son  re- 
noncement au  Christianisme.  Au  reste, 
il  a  esté  vn  des  plus  mal  traittez,  la  ma- 
ladie luy  ayant  enleué  vne  partie  de  ce 
qu'il  auoit  de  meilleur  dans  sa  famille. 
Peut-eslre  Dieu  l'a  il  conserué  pour  luy 
faire  vn  iour  miséricorde. 

Vn  autre,  ayant  pareillement  renoncé 
au  Christianisme,  estant  frappé  de  la  ma- 
ladie eut  recours  à  leurs  remèdes  dia- 


boliques. Dieu  luy  a  prolongé  la  vie, 
mais  il  semble  que  ce  n'ait  esté  que  pour 
le  rendre  vn  spectacle  de  sa  Itistice  :  luy 
seul  de  tous  ceux  qui  som  réchappez 
estant  resté  aueugle,  et  sec  comme  vne 
squelette  ;  depuis  peu  il  est  mort  im- 
pénitent. 

Or  si  la  cheute  de  plusieurs  de  nos 
Chrestiens  nous  a  affligés, la  resolution  et 
le  courage  de  quelques  autres  nous  a 
remplis  de  consolation.  N'est-ce  pas  vn 
plaisir  de  considérer  vne  bonne  femme 
septuagénaire,  qui  en  ce  temps  n'enlen- 
doit  rien  que  des  blasphèmes  contre 
Dieu,  estoit  contrainte  tous  les  iours  de 
voir  en  sa  cabanedes  diableries  de  toutes 
sortes,  n'auoit  deuant  les  yeux  que  des 
morts,  des  malades,  des  spectaclesd'hor- 
reur,  et  parmy  tout  cela  n'a  pas  manqué 
d'vn  poinct  aux  deuoirs  de  Chrestien, 
iusques  à  se  dérober  les  Festes  et  les 
Dimanches,  pour  à  l'insceu  de  ses  plus 
proches,  qui  la  persecutoient  et  vou- 
loient  l'empescher  de  professer  la  Foy, 
se  trouuer  à  temps  à  la  Messe,  et  là  faire 
ses  dénotions  auec  autant  de  paix  que  si 
elle  eust  esté  hors  l'orage  et  à  l'abry  de 
ces  tempestes?  Verè  talium  eut  regnum 
Dei  :  elle  fut  nommée  Anne  en  son  ba- 
ptesme.  C'est  vn  esprit  simple,  m'escrit 
le  Père  de  Brebeuf,  d'vn  naturel  fort 
doux  et  bénin  ;  il  semble  qu'elle  a  tous- 
jours  vescu  dans  vne  grande  innocence, 
horsmis  les  supperstitions  en  Tobser- 
uance  desquelles  elle  a  esté  nourrie. 
Ayant  entendu  parler  de  Dieu,  elle  fut 
incontinent  éprise  de  son  amour,  et  du 
désir  de  croire  en  luy  et  de  le  seruir. 
Elle  ne  demande  jamais  rien,  et  quand 
elle  a  quelque  chose,  elle  nous  en  fait 
part,  et  ne  veutreceuoirde  nous  aucune 
recompense  (c'est  peut-estie  l'vnique 
en  son  espèce).  Elle  appréhende  fort  le 
péché,  et  dans  le  doute  elle  vient  de- 
mander conseil.  Elle  se  cenfesse  des 
moindres  choses,  et  ce  incontinent 
qu'elle  les  a  commis,  sans  dilayer.  Vn 
iour  luy  ayant  dit  qu'elle  ne  mangeast 
point  de  chair  humaine  :  Comment,  dit- 
elle,  en  mangerois-je  ?  pendant  tout  le 
Caresme  ie  me  suis  abstenue  de  toute 
viande  et  festins,  quoy  que  vous  m'eus- 
siez permis  d'y  assister  et  d'en  manger. 

Àuparauant  que  d'estre  baptisée  elle 
auoil  de  continuels  vertiges,  et  chaque 
année,  enuiron  l'Automne,  elle  faisoit 
faire  des  chansons  et  «les  danses  pour  sa 
guerison  ;  mais  depuis  son  baptesme 
elle,  n'a  plus  esté  tourmentée  de  ce  mal, 
et  c'est  ce  qu'elle  va  racontant  à  tout  le 
monde,  aussi  bien  que  quelques  autres 
faneurs  qu'il  a  pieu  à  Dieu  de  faire  à 
quelques  petits  enfans  ausquels  elle 
auoit  procuré  le  baptesme.  Elle  a  vue 
grande  tendresse  pour  tous  nos  intérêts, 
et  se  fasche  des  mauuais  bruits  qu'on 
fait  courir  contre  nous  ;  et  quand  elle  a 
appris  quelque  mauuaise  nouuelle,  elle 
nous  la  vient  raconter.  Il  y  a  quelque 
temps  que  parlant  à  vne  sienne  amie  de 
l'efficace  du  Baptesme,  et  du  change- 
ment qu'il  cause  en  nos  âmes  :  On  est 
si  bon,  disoit  cette  bonne  femme,  depuis 
qu'on  est  baptisé,  que  l'autre  iour  voyant 
qu'on  me  desroboit  vn  plat,  iamais  ie 
n'en  dis  mot.  N'est-ce  pas  là  vne  sim- 
plicité extraordinaire,  et  vne  disposition 
bien  grande  à  pratiquer  le  conseil  de 
nostre  Seigneur,  et  donner  son  manteau 
à  celuy  qui  veut  nous  rauir  nostre  robbe  ? 

Il  est  vray  que  cette  nouuelle  Eglise 
n'a  pas  beaucoup  de  courages  sembla- 
bles, quoy  qu'il  s'en  relrouue  encore 
quelques  autres  qui  donnent  assez  de 
contentement  ;  mais  ee  sera  vne  grande 
consolation,  s'il  plaist  à  Dieu  donner  bé- 
nédiction à  la  constance  de  nos  petits 
trauaux,  de  se  souuenirde  ces  premiers 
commencemens  et  de  ce  grain  de  mou- 
tarde. 

Auant  que  finir  ie  ne  puis  taire  vne 
chose  prodigieuse  qui  est  arriuée  à  vn 
Saunage  baptisé  depuis  quelque  temps  : 
il  estoit  encore  catéchumène,  et  ne  don- 
noit  pas  la  satisfaction  que  nous  eussions 
désirée  pour  luy  conférer  le  baptesme, 
que  d'ailleurs  il  nous  demandoit  auec 
assez  de  ferueur  ;  sur  tout  nous  ne  voy- 
ons pas  qu'il  priasl  Dieu  auec  le  respect 
qui  est  inséparable  d'vne  vraye  foy.  Yn 
iour  comme  vn  de  nos  Pères  le  faisoit 
prier  Dieu  dans  leur  Chapelle,  ce  Sau- 
nage fut  tout  surpris  d'vne  chose  qui  luy 
osta  quasi  la  parole.  Il  vit  vn  tableau 
de  Nostre  Seigneur  se  remuer  de  soy- 
mesme,  le  regarder  d'vn  œil  de  cour- 


roux, et  remuer  les  leurcs  d'vne  façon 
qui  luy  donna  horreur.  Ce  barbare  s'ar- 
reste  tout  court,  et  ne  pût  poursuiure  sa 
prière  ;  après  estre  vn  peureuenuàsoy: 
(Jue  voy-je  là,  dit-il,  quel  prodige  ?  ce 
tableau  me  mcnacc-l-il  do  la  mort?  que 
veut-il  dire  par  là  ?  Le  Père  qui  n'auoit 
lien  veu  est  estonné  de  l'estonnement 
de  cet  homme,  luy  fait  expliquer  ce  qui 
luy  donne  ces  craintes  et  ces  pensées. 
Ayant  entendu  sa  responsc  :  le  ne  sçay 
pas,  luy  dit  le  Père,  si  tu  ne  veux  point 
me  tromper,  mais  si  la  chose  est  comme 
tu  me  la  racontes,  c'est  peut-estre  que 
Nostre  Seigneur  te  reprend  du  peu  de 
respect  que  tu  apportes  en  le  priant  :  il 
est  arriué  quelquefois  en  l'Eglise  des 
choses  semblables.  Ce  barbare  asseure 
derechef  ce  qu'il  a  veu,  et  la  peur  dans 
laquelle  il  est  donne  occasion  à  quatre 
de  nos  Pères  qui  examinèrent  par  après 
cette  affaire,  de  croire  que  la  chose  estoit 
véritable. 

le  veux  estre  Chrestien,  continue  ce 
Catéchumène,  baptise  moy  :  pourquoy 
tant  différer?  tandis  que  ie  ne  seray  pas 
dans  la  grâce  de  Dieu,  i'ay  crainte  qu'il 
ne  me  punisse.  On  n'y  va  pas  si  chau- 
dement, on  le  diffère  pour  tousiours  l'es- 
prouuer  :  luy  de  son  costé  vient  tousiours 
prier  Dieu,  et  presser  son  baptesme  ; 
mais  ses  prières  sont  du  depuis  accom- 
pagnées de  respect,  et  la  deuotion  qui 
paroist  au  dehors,  et  qui  continue  les 
mois  entiers,  donne  sujet  de  croire  que 
vrayement  son  cœur  est  touché,  et  que 
la  grâce  y  est,  ou  que  Dieu  l'y  veut 
mettre.  On  examine  de  plus  près  ses 
deportemens,  et  on  recognoist  qu'en 
effect  il  a  abandonné  tout  ce  que  la  foy 
nous  défend.  En  fin  on  ne  peut  différer 
plus  long  temps,  il  fut  baptisé  solennel- 
lement en  compagnie  de  deux  autres. 
Depuis  quelques  iours  ayant  esté  moy- 
mesme  au  bourg  de  sainct  Ioseph,  i'ay 
examiné  cette  histoire,  et  ay  trouué 
qu'elle  estoit  véritable.  Ce  nouucau 
Chrestien  s'appelle  Ioseph  Teaouehé,  et 
est  gendre  de  ce  renégat,  si  bon  esprit, 
dont  nous  auons  parlé  quelques  pages 
àuparauant  dans  ce  mesme  chapitre. 

On  s'est  tellement  appliqué  au  soin  du 
bourg  de  sainct  Ioseph,  qu'on  n'a  pas 

obmis  les  deux  autres  appartenans  à 
cette  mission,  S.  Michel  et  S.  Ignace,  où 
plusieurs  tant  enfans  qu'adultes  ont  esté 
baptisez  pendant  la  maladie,  auec  des 
prouidences  de  Dieu  tres-particulieres, 
que  ie  serois  trop  long  à  déduire.  On  a 
fait  aussi  le  possible  pour  y  conseruer 
ce  peu  de  Chrestiens qu'on  y  auoit  acquis 
par  le  passé  ;  mais  c'est  où  on  a  eu 
beaucoup  de  peine,  tant  le  mal  qui  les 
pressoit,  et  les  mauuais  bruits  qui  cou- 
roient  de  nous,  leur  auoient  renuersé  la 
ceruelle. 

Ces  deux  bourgs  ont  esté  les  premiers 
qui  nous  furent  solennellement  inter- 
dits par  les  Capitaines  et  Anciens,  qui 
prirent  pour  prétexte  que  quelques-vus 
de  leurs  ieunes  gens  auoient  dessein  sur 
nos  vies  ;  il  fallut  interrompre  pour 
quelque  temps,  mais  depuis  peu  nous 
auons  trouué  le  moyen  de  reprendre  le 
cours  de  nos  visites,  les  esprits  s'estans 
aucunement  appaisez. 


chapitre  vu. 

De  la  mission  de  la  Conception  aux 
Atlignaouentan. 

Ayant  quitté  la  Résidence  que  nous 
auions  les  années  précédentes  au  bourg 
de  la  Conception,  ou  Ossossané,  on  a 
continué  de  cultiuer  ce  mesme  bourg 
par  voye  de  mission,  à  laquelle  ont  de 
plus  esté  adioints  douze  autres  tant 
bourgs  que  petits  villages.  S.  François 
Xauier,  sainct  Charles,  saincte  Agnes, 
saincte  Magdeleine,  saincte  Geneuiefue, 
sainct  Martin,  sainct  Antoine,  saincte 
Cécile,  saincte  Catherine,  saincte  Terese, 
saincte  Barbe  et  sainct  Estienne. 

Le  Père  Paul  Ragueneau  a  eu  le  soin 
principal  de  cette  mission  ;  le  Père  du 
Perron  et  le  Père  Chaumonot  l'ont  as- 
sisté l'vn  après  l'autre,  et  tous  trois 
n'ont  pas  eu  peu  à  souffrir  et  trauailler, 
tant  pour  l'estenduë  de  leur  départe- 
ment, que  pour  la  qualité  des  personnes 
qui  s'y  rencontrent  :  car  ayant  tousiours 


habile  parmy  eux  depuis  que  nous  som- 
mes dans  le  pays,  ils  se  trouuent  pour  la 
pluspart  battus  et  rebattus  de  nos  my- 
stères, et  par  le  mespris  qu'ils  ont  fait 
de  la  grâce  de  Dieu,  leur  cœur  est  en- 
durcy,  et  tous  les  iours  de  plus  en  plus 
ils  se  vont  aigrissant  contre  luy,  à  me- 
sure que  cette  main  paternelle  les  va 
chastiant  pour  les  réduire  à  leurdeuoir. 
C'est  de  là  que  sont  venus  les  plus  mau- 
uais bruits  et  les  plus  pernicieux  des- 
seins contre  nous  ;  ce  sont  ceux  là  qui 
dans  les  conseils  publics  crioient  le  plus 
fort  au  massacre,  et  qui  ont  remply  de 
calomnies  contre  nous  les  nations  où 
nous  auons  esté  de  nouueau  annoncer 
l'Euangile,  lesquels  ils  ont  sollicitées  de 
nous  mettre  à  mort,  pour  se  pouuoir 
deffaire  de  nous  auec  moins  de  consé- 
quence. 

Voicy  ce  que  m'escrit  le  P.  Ragueneau 
de  Testât  de  celte  mission,  en  vne  de 
ses  lettres. 

Les  cabanes  de  nos  Chrestiens  sont, 
dans  ce  bourg  de  la  Conception,  les  plus 
affligées  de  la  maladie  :  outre  vne  seule 
de  Ioseph  Chihoualenhoua,  ou  cinq  en- 
fans  n'ont  eu  que  le  mal,  il  n'y  en  a  pas 
vne  qui  ne  se  voye  plus  rigoureusement 
trailtée  que  ne  sont  les  familles  des  infi- 
dèles. René  compte  dans  sa  cabane  ius- 
ques  à  onze  morts  ;  la  bonne  Anne  se 
voit  despouillée  de  tous  enfans,  vnique 
appuy  de  sa  vieillesse  :  tandis  que  des 
esprits  rebelles  à  Dieu,  et  qui  tousiours 
se  sont  bandez  contre  la  foy,  se  vantent 
de  voir  toute  leur  famille  en  santé,  et 
que  malgré  le  ciel  ils  sont  heureux  en  ce 
monde.  En  suite  de  cela  les  bruits  se 
confirment  plus  que  iamais  que  la  Foy 
est  inutile  à  ceux  qui  l'embrassent  ;  que 
si  Dieu  ne  les  conserue  pas,  c'est  ou 
manque  d'affection,  ou  manque  de  pou- 
uoir; que  du  mauuais  traittement  qu'ils 
esprouuent  en  cette  vie  on  ne  peut  rai- 
sonnablement tirer  autre  conséquence, 
sinon  que  les  espérances  du  Paradis  dont 
nous  les  voulons  consoler,  ne  sont  rien 
que  des  fables  ;  qu'au  reste  la  mortalité 
estant  principalement  sur  les  enfans  qui 
sont  encore  dans  l'innocence,  nous  ne 
pouuons  attribuer  aux  péchez  des  parens 
la  mort  de  ces  petites  créatures,  puis 

que  Dieu  estant  iuste  ne  doit  pas  punir 
l'innocent  pour  le  coupable.  En  vu  mot, 
nous  pouuons  dire  que  la  Foy  est  main- 
tenant en  opprobre  non  seulement  en 
ce  bourg,  mais  aussi  dans  toutes  les 
bourgades  voisines,  qui  se  voyans  moins 
attaquées  du  mal,  se  reiouïssent  d'estre 
demeurées  opiniastres  dans  l'infidélité, 
et  s'endurcissent  plus  que  iamais  dans 
les  resolutions  non  seulement  de  refuser 
la  Foy,  mais  mesme  de  ne  pas  escouler 
ceux  qui  leur  vont  annoncer.  En  effect 
en  la  ronde  que  nous  venons  de  faire 
nous  auons  trouué  quasi  par  tout  les  ca- 
banes fermées,  et  plusieurs  qui  se  voy- 
oient  surpris  plustost  qu'ils  n'auoient  pu 
preuoir  nostre  arriuée,  nous  ont  incon- 
tinent chassés  ;  d'autres  ont  dit  qu'ils 
estoienl  sourds,  et  mesme  se  sont  mali- 
cieusement bouché  les  oreilles,  crainte 
de  nous  entendre  ;  d'aucuns  faisoient 
des  fols  et  demoniacles,  et  s'eserioient 
qu'ils  ne  pouuoient  supporter  nostre 
veuë  ;  quelques-vnss'enfuyoient  et  nous 
laissoient  la  cabane  quasi  vuide  :  en  vn 
mot  ils  ne  veuleut  pas  entendre  ce  qu'ils 
ne  sont  pas  résolus  de  faire.  Nous  n'a- 
uons  pas  laissé  quasi  en  chaque  bourg 
de  gaigner  quelques  âmes  à  Dieu,  sinon 
dans  celuy  de  saincte  Terese,  où  nous 
eusmes  vn  plus  mauuais  accueil.  Nous 
ne  fusmes  pas  plustost  arriuez,  qu'vn 
ieune  homme  bien  fait  nous  prie  de  l'in- 
struire ;  il  escoute  volontiers,  et  à  le 
voir  on  eust  iugé  qu'il  goustoit  les  pa- 
roles de  Dieu.  Apres  vn  long  temps 
voicy  vn  autre  Sauuage  fort  mal  fait,  qui 
se  présente  le  visage  tout  enflammé,  et 
nous  commande  de  sortir.  le  me  leue  ; 
ce  ieune  homme  que  nous  auions  instruit 
m'arrache  auec  effort  le  Crucifix  que  ie 
portois  au  col,  il  prend  vne  hache  en 
main,  dit  que  résolument  i'en  mourrois. 
le  ne  crains  pas  la  mort,  luy  dis-je;  tu 
deurois  me  remercier  de  ce  que  nous 
venons  t'enseigner  :  si  tu  me  veux  tuer, 
ie  ne  fuiray  pas,  car  la  mort  me  mettra 
au  Ciel.  11  leue  la  hache  droit  sur  le 
milieu  de  ma  teste  alors  descouuerle,  et 
descharge  son  coup  si  roidement  que  le 
Père  Chaumonot  et  moy  croyons  voir  en 
ce  moment  ce  que  nous  souhaittons  il  y 
a  si  long-temps  :  ie  ne  sçay  ce  qui  ar- 


resta  le  coup,  sinon  la  grandeur  de  mes 
péchez  ;  mais  à  moins  que  de  sentir  la 
hache  fendre  vne  teste  en  deux,  on  ne 
peut  pas  se  voir  plus  proche  de  la  mort. 
Il  veut  recommencer  son  coup,  vne  fem- 
me luy  arreste  le  bras  et  le  saisit.  le 
bénis  Dieu  de  la  resolution  qu'il  nous 
donna  ;  au  moins  ces  paumes  barbares 
peurent  voir  que  ceux  qui  ont  leur  espé- 
rance dans  le  Ciel  ne  craignent  pas  la 
mort,  et  qu'ils  l'enuisagent  aussi  asseu- 
rement  que  des  âmes  infidèles  souspirent 
après  la  vie.  le  redemande  mon  Cruci- 
fix, ce  ieune  homme  veut  le  ietter  au 
feu,  redouble  ses  menaces  ;  mais  en  fin 
on  le  fait  disparoistre.  Nous  demandons 
le  capitaine  du  vilage,  il  vient,  nous  luy 
formons  nostre  plainte  :  enuiron  vn  quart 
d'heure  après, ce  ieune  homme  retourne, 
offre  de  me  rendre  mon  Crucifix  en  cas 
que  nous  leur  promettions  que  la  mala- 
die n'attaquera  pas  leur  village  :  vous 
pouuez  voirquelle  fut  la  response.  Nous 
prismes  de  là  occasion  de  les  instruire, 
car  il  y  auoit  bon  nombre  de  Saunages  ; 
Nostre  Seigneur  nous  y  assista.  Nous 
le  prions  qu'vn  iour  cette  semence  fructi- 
fie ;  mais  pour  lors  nous  n'en  vismes 
point  d'autre  effect,  sinon  d'appaiser  les 
esprits  qui  s'estoient  esmeus.  Iusques 
icy  le  Père. 

C'est  vne  chose  pitoyable  de  voir  ces 
pauures  barbares  accuser  tout  autre  que 
eux-mesmes  des  mal-heurs  dont  Dieu 
les  punit  ;  toutesfois  il  s'en  trouue  qui 
en  cela  ont  les  yeux  assez  clair-voyans. 
Vn  des  meilleurs  esprits  du  bourg  de  la 
Conception,  et  des  mieux  informez  des 
choses  de  la  Foy,  mais  d'ailleurs  infi- 
dèle, ayant  parlé  à  nos  Pères  de  la  mor- 
talité qui  rauageoit  tout  le  pays,  et  des 
mauuais  bruitsqu'onfaisoiteourir  contre 
nous  :  Ce  sont  là  pures  calomnies,  ad- 
jousta-il,  vous  n'auez  pas  quitté  vostre 
patrie,  vos  biens  et  tout  ce  que  vous 
pouuiez  auoir  de  plus  cher  en  ce  monde, 
pour  venir  icy  procurer  nostre  mort  : 
quel  profit  en  retireriez  vous  ?  Mais  ie 
voy  bien  que  Dieu  s'irrite  contre  nous, 
de  ce  qu'ayant  esté  suffisamment  in- 
struits nous  refusons  de  croire  et  de  luy 
obéir.  Qu'ainsi  ne  soit,  le  mal-heur  a 
commencé  par  lhonatiria,  qui  se  void 

maintenant  ruyné,  et  c'est  le  lieu  où 
ayant  fait  premièrement  vostre  demeure 
aussi  vous  y  auez  premièrement  annon- 
cé la  parole  de  Dieu  ;  Ossossané  vous  a 
depuis  receus,  la  pluspart  ont  refusé  de 
croire,  en  suite  voila  le  mal -heur  qui 
nous  accueille  et  qui  ruyne  toutes  nos 
familles  ;  cette  année  vous  auez  couru 
tout  le  pays,  à  peine  auez  vous  trouué 
quelqu'vn  qui  voulût  abandonner  ce  que 
Dieu  deffend,  incontinent  le  mal  s'est 
espandu  par  tout,  et  le  pays  se  void 
ruyné.  Qne  pouuoit-on  attendre  après 
vn  discours  si  raisonnable,  sinon  qu'il 
se  rendist  luy  mesme  à  Dieu,  et  adorast 
cette  puissance  qu'il  recognoissoit  ven- 
geresse de  leurs  péchez?  mais  voicy  vne 
conclusion  bien  différente  :  Mon  sen- 
timent, adiousta-il,  seroit  qu'on  vous 
fermast  toutes  les  cabanes,  ou  que  vous 
y  laissant  entrer,  quand  vous  parlez  de 
Dieu  on  baissast  la  teste,  et  on  se  bou- 
chast  les  oreilles,  sans  plus  disputer 
contre  vous  :  car  ainsi  nous  serions 
moins  coupables,  et  Dieu  ne  nous  puni- 
roit  pas  si  cruellement. 

N'est-ce  pas  là  résister  obstinément 
au  S.  Esprit,  et  vouloir  ne  pas  voir  ce 
qu'on  void  ?  Pleust  à  Dieu  que  ce  mal- 
heur ne  se  retrouuast  que  parmy  les 
Hurons.  En  effect  il  semble  qu'ils  soient 
pour  la  pluspart  dans  vn  sens  reprenne. 
Mais  toutesfois  la  miséricorde  de  Dieu 
y  éclate  autant  qu'en  aucun  autre  lieu  : 
car  nonobstant  toutes  ces  dispositions 
contraires,  on  y  a  baptisé  malgré  les  dé- 
mons et  l'enfer  plus  de  250.  personnes, 
la  pluspart  au  fort  de  la  maladie  ;  et  de 
ce  nombre  plus  de  70.  enfans  baptisez 
au  dessous  de  7.  ans  sont  maintenant  en 
Paradis,  sans  y  comprendre  plus  de  60. 
autres  petits  innocens,  qui  ayant  esté 
baptisez  les  années  passées,  ont  esté 
celle-cy  rauis  de  la  mort,  crainte  que  la 
malice  des  parens  ne  changeast  leur 
esprit,  et  ne  les  mist  au  rang  des  re- 
prouuez. 

Dans  ces  baptesmes  la  prouidence  de 
Dieu  sur  ses  esleus  s'y  est  fait  souuent 
recognoistre.  Voicy  ce  que  m'en  escrit 
le  P.  Ragueneau. 

Yn  soir  nous  arriuons  à  Ossossané  bien 
fatiguez  d'vne  excursion  assez  pénible  ; 


auant  que  nous  peussions  nous  reposer 
on  nous  aduertit  que  la  fille  d'vn  de  nos 
bons  Chrestiens  est  à  l'extrémité.    le 
m'y  porte  de  ce  mesme  pas;  entrant  en 
la  cabane,  ie  trouue  au  premier  feu  vne 
femme  qui  se  mouroit,  et  qui,  me  disoit- 
on,  auoit  perdu  et  l'ouye  et  la  parole  :  ie 
m'approche  pour  luy  parler  de  Dieu, 
elle  m'entend  sans  aucune  difficulté  : 
C'est  en  Paradis,  me  dit-elle,  où  ie  pre- 
tens  aller.    Faut  donc  te  résoudre,  luy 
dis-je,  à  estre  baptisée.  C'est  pour  cela, 
dit-elle,  que  tous  les  iours  depuis  ma 
maladie  ie  te  demande  :  mais  las  où 
estois-tu  ?  le  la  baptise  en  la  présence 
de  ses  parens,  qui  ne  me  disent  pas  vn 
mot.     le  passe  au  second  feu,  où  estoit 
celle  qui  m'amenoit  .  helas  !  ie  trouue 
vne  âme  endurcie  dedans  son  péché  ; 
elle  fait  malicieusement  de  la  sourde,  et 
ne  veut  pas  respondre  vn  mot.     le  fais 
tout  mon  possible,  mais  si  Nostre  Sei- 
gneur ne  parle  au  cœur  luy-mesme,que 
faisons  nous  sinon  du  bruit  ?   le  quitte 
cette  malheureuse,  et  passe  outre  sans 
autre  dessein,  sinon  de  sortir  par  l'autre 
porte  de  la  cabane  ;  mais  Dieu  me  con- 
duisoit  :  ie  trouue  en  mon  chemin  deux 
autres  femmes  qui  n'en  peuuent  plus,  ie 
les  instruis  l'vne  après  l'autre,  et  les 
dispose  à  bien  mourir.     Que  les  grâces 
du  bon  Iesus  sont  adorables!  et  qu'elles 
sont  puissantes  lors  qu'il  esclaire  vne 
âme  !  ces  bonnes  femmes  me  conten- 
tent, elles  reçoi uent  le  baptesme,  et  puis 
la  nuictm'auerlit  de  me  retirer  au  plus 
tost.     le  ne  fus  pas  long  temps  sans  en- 
tendre la  mort  de  ces  quatre  malades. 
Ne  sont-ce  pas  des  iugemens  adorables 
de  Dieu?  celle-là  seule  qui  me  menoit 
est  du  nombre  des  reprouuez,  et  nous 
auons  sujet  de  croire  que  les  trois  autres 
sont  au  ciel.     La  première  auoit  depuis 
vn  mois  vn  petit  enfant  dans  le  ciel,  qui 
peut-estre  y  attira  sa  mère  ;  les  deux 
dernières  furent  bien  tost  suiuies  cha- 
cune d'vn  enfant  qu'elles  auoient  laissé 
dans  le  berceau,  et  qui  tous  deux  furent 
heureusement  baptisez  vn  peu  deuant 
leur  mort. 

Nous  ne  pouuons  auoir  entrée  dans 
vne  certaine  cabane  qui  n'est  remplie 
que  de  naïades  :  lors  que  nous  sommes 

dans  la  rue,  vn  enfant  d'enuiron  quatre 
ans  qui  est  plein  de  santé  accointa  nous, 
et  nous  (latte  extraordinairement  :  nous 
luy  demandons  sa  maison,  il  nous  l'en- 
Beigne  ;  nous  nous  doutons  qu'en  l'âge 
où  il  estoit,  au  milieu  de  tant  de  ma- 
lades, la  mort  pourrait  bien  le  rauir  sans 
que  nous  poussions  dans  l'extrême  né- 
cessité pouruoir  au  salut  de  son  came. 
le  me  sens  poussé  fortement  à  ne  pas 
perdre  l'occasion,  ie  prie  le  P.  Chaumo- 
not  de  le  baptiser  en  secret.  11  prend 
dans  le  chemin  vne  poignée  de  neige, 
l'eschauffe  dans  sa  main,  et  verse  l'eau 
sur  ce  petit  enfant,  qui  luy  sousrit  en 
mesme  temps  ;  et  puis  après,  comme 
s'il  auoit  receu  tout  ce  qu'il  desiroit  de 
nous,  il  se  retire  en  courant  deuers  sa 
cabane  :  il  tombe  incontinent  malade. 
Tous  ceux  de  sa  maison  que  nous  n'a- 
uions  pu  aborder  retournent  en  santé, 
luy  seul  est  emporté  de  la  force  du  mal, 
et  son  âme  s'enuole  au  Ciel. 

Vn  petit  enfant  nouueau  né,  n'est  pas 
si  tost  venu  au  monde  qu'il  est  attaqué 
de  vérole  :  ie  songeois  à  le  baptiser, 
mais  les  parens  ne  sont  pas  disposez  à  le 
souffrir,  et  l'eau  me  manque.  Sans  que 
j'y  pense  on  apporte  vn  grand  vaisseau 
remply  d'eau  tiède  pour  le  lauer  :  ie  me 
îette  dans  la  meslée,  et  me  saisis  gaye- 
ment  de  cet  enfant  ;  ie  le  plonge  tout 
nud;  et  le  replonge  en  l'eau,  et  le  ba- 
ptise tout  à  mon  aise,  usque  ad  trinam 
immersionem  ;  au  bout  de  quelques  iours 
il  meurt.  Les  parens  estoient bien  esloi- 
gnez  de  croire  que  c'estoit  là  la  meil- 
leure façon  de  baptiser. 

Au  bourg  de  sainct  Xauier  ie  trouue 
trois  frères  malades,  ie  les  instruis  ;  leur 
mère  s'oppose  à  leur  baptesme  :  Vn  de 
leurs  frères,  dit-elle,  mourut  l'Esté  passé 
pour  auoir  esté  baptisé.  Elle  adiousle 
d'autres  blasphèmes  contre  Dieu.  le 
quitte  là  cette  megere,  et  me  tourne 
vers  les  enfans  ;  ie  leur  parle  le  plus 
fortement  que  ie  puis  de  l'enfer  et  de 
ces  flammes  qui  iamais  ne  s'esteignent. 
le  m'addresse  àl'aisné  âgé  près  de  vingt 
ans  :  Es-tu  résolu  à  ces  peines,  luy 
dis-je  ?  Ilclas  nenny  !  baptise  moy. 
Quoy,  mal-heureux,  luy  dit  sa  mère, 
es-tu  donc  résolu  de  mourir  ?  tu  es  mort 

si  on  te  baptise.  le  veux  qu'on  me  ba- 
ptise, respond-il,  car  ie  redoute  trop  ces 
ilammes  qui  bruslent  tout,  et  iamais  ne 
finissent.  Dieu  sçait  de  quel  cœur  ie 
conferay  ce  sainct  Baptesme  ;  mais  les 
deux  autres  frères  n'eurent  pas  assez  de 
courage  pour  en  cela  désobéir  saincte- 
ment  à  leur  mere.  Iluict  iours  après  ie 
retourne  les  voir,  celuy  que  i'auois  ba- 
ptisé ne  l'auoit  pas  fait  longue,  les  deux 
autres  estoient  rechapez  :  de  quel  œil 
pouuoit  on  me  voir  ?  et  cette  panure 
mere  n'auoit-elle  pas  quelque  raison 
d'auoir  le  baptesme  en  horreur,  et  celuy 
qui  l'auoit  conféré  ? 

Au  reste  cet  aube  frère  qui  leur  estoit 
mort  l'Esté  précèdent,  après  auoir  receu 
le  sainct  baptesme,  nous  auoit  fait  pa- 
roistre  vne  prouidence  de  Dieu  bien  par- 
ticulière sur  luy.  Le  P.  Garnier  arriua 
heureusement  en  ce  bourg,  à  l'heure 
mesme  qu'on  y  rapportoitee  ieune  hom- 
me, qui  estoit  desia  quasi  mort.  Lors 
qu'ils  estoient  à  la  pesche  à  deux  iour- 
nées  de  leur  pays,  vne  nation  incogneuë 
s'estoit  venu  ietter  sur.  leur  cabane,  et 
auoit  tué  sur  le  lieu  trois  ou  quatre  de 
nos  Hurons,  quelques  autres  estans 
eschappez.  Celuy-cy  voyant  vne  gresle 
de  flèches  fondre  sur  eux,  au  lieu  de 
prendre  la  fuite,  prit  entre  ses  bras  vn 
petit  frère  qu'il  auoit,  et  auoit  paré  tous 
les  coups  qu'on  decochoit  sur  ce  petit 
innocent,  les  receuant  luy-mesme  sur 
son  corps,  auec  vn  courage  et  vn  amour 
fraternel  qui  semble  auoir  quelque  chose 
plus  que  la  nature.  Eneffectilconserua 
ce  petit  frère,  mais  luy  fut  transpercé  de 
flèches,  et  tomba  comme  mort  sur  celuy 
qu'il  vouloit  couurir  de  son  corps  en 
mourant.  Les  ennemis  s'estans  retirez, 
ceux  qui  auoient  pris  la  fuite  retournè- 
rent au  lieu  où  s'estoit  fait  le  meurtre, 
et  ayant  trouué  celuy-cy  auec  quelques 
restes  de  vie,  ils  l'amenèrent  en  leur 
bourg.  Le  Pcre  Garnier  s'estant  donc 
là  trouué  lors  que  ce  panure  moribond 
arriuoit,  s'approcha  de  luy  pour  l'in- 
struire ;  mais  las  il  n'auoit  plus  de  juge- 
ment, son  esprit  estoit  sans  arrest  dans 
des  folies  continuelles.  Le  Père  iette 
ses  yeux  et  son  cœur  vers  le  ciel,  et 
voyant  bien  que  si  Dieu  n'auoit  pitié  de 

ce  pauure  homme,  c'estoit  fait  à  iamais 
de  son  âme,  il  a  recours  aux  mérites  de 
S.  François  Xauier,  il  implore  son  assi- 
stance, et  YOùe  quelques  Messes  et  quel- 
ques mortifications  en  son  honneur.  A 
l'heure  mesme  le  malade  comme  reue- 
nant  d'vn  profond  sommeil,  s'écrie  :  Toy 
qui  as  fait  le  monde,  aye  pitié  de  moy.  A 
ce  cry  les  barbares  qui  sont  là  présent 
sont  tous  estonnez,  le  Père  bénit  Dieu, 
instruit  ce  pauure  moribond,  qui  luy  de- 
mande le  baplesme,  déteste  ses  péchez, 
souspire  après  le  ciel,  où  sans  doute  il 
se  vit  bien  tost,  n'ayant  pas  survescu  vn 
iour  à  son  baptesme. 

Voicy  encore  quelques  autres  coups 
de  faueur  de  Dieu  sur  ses  esleus. 

Allant  en  vn  endroit,  nous  nous 
égarons  sans  y  penser,  et  nous  trou- 
uons  engagez  dans  des  routes  que  nous 
ne  cherchions  pas  :  nous  rencontrons 
deux  petits  enfans  qui  se  meurent,  cou- 
chez près  de  leur  mère  tout  éplorée  ; 
ils  reçoiuent  tous  deux  le  baplesme,  et 
puis  s'enuolent  au  ciel.  N'est-ce  pas  Dieu 
qui  nous  guidoit? 

La  veille  de  laToussaincts  ie  suis  con- 
traint de  courir  seul  en  deux  ou  trois 
cabanes,  au  milieu  d'vne  espaisse  forest, 
où  la  maladie  les  ruinoit.  le  mets  le 
pied  dans  vne  pauure  maisonnette  où 
iamais  ie  n'estois  entré,  ie  trouue  vn 
ieune  garçon  en  bien  grand  danger  de 
mourir  :  ie  l'instruis  et  le  dispose  au 
sainct  baptesme  ;  son  père  s'y  oppose,  et 
ne  veut  pas  me  le  permettre,  si  en 
mesme  temps  ie  n'en  baptise  vn  autre 
qui  estoit  encore  au  berceau  ;  i'en  fais 
difficulté,  ce  plus  petit  n'estant  aucune- 
ment malade  ;  le  père  de  son  costé  per- 
siste aussi  dans  son  refus,  me  disant 
qu'il  vouloit  que  si  ses  deux  enfans  mou- 
roient  ils  allassent  de  compagnie  ou 
dans  le  ciel  ou  aux  enfers.  le  suis  con- 
traint de  luy  accorder  ce  qu'il  veut,  pour 
ne  pas  perdre  vne  âme,  ie  les  baptise 
donc  tous  deux  ;  au  bout  de  huict  iours 
ie  retourne,  ie  ne  les  trouue  plus  en  vie, 
on  me  chasse  de  la  cabane,  et  on  n'y 
veut  plus  entendre  parler  de  Dieu.  C'est 
ainsi  que  ïsostre  Seigneur  se  sert  mesme 
des  reprouuez  pour  auoir  ses  esleus. 
le  passe  proche  d'vne  cabane,  où  trois 


petits  enfans  se  meurent,  on  m'appelle 
comme  vn  grand  médecin  pour  porter 
ingénient  combien  il  leur  restoitde  vie  : 
en  entrant  ie  voy  bien  qu'il  en  restoit 
encore  assez  pour  les  faire  viure  à  iamais 
dans  le  ciel  :  en  leur  tastant  le  poux,  ie 
prends  mon  temps  secrettement,  et  les 
baptise  ;  ils  n'attendoient  rien  que  cela 
pour  mourir  à  toutes  leurs  misères.  En 
vn  mot  nous  faisons  ici  les  affaires  de 
Dieu,  est-ce  merueille  qu'il  s'en  mesle  ? 
Iusques  icy  le  Père. 

ÎS'y  a-il  pas  dans  ces  rencontres  de- 
quoy  bénir  à  iamais  les  miséricordes  de 
Dieu?  mais  aussi  tres-souuent  les  effects 
adorables  de  sa  iustice  se  font  voir  clai- 
rement sur  vne  quantité  d'infidèles  et  de 
reprouuez  qui  vomissent  leur  âme  blas- 
phémant contre  vn  si  bon  Seigneur, 
dont  ils  refusent  les  faueurs  gratuites  à 
l'heure  de  la  mort,  qu'ils  voudroient 
dedans  l'éternité  auoir  rachepté  au  prix 
de  toutes  les  souffrances  d'enfer.  le 
n'en  apporte  qu'vn  exemple,  qui  me 
donne  autant  de  pitié  que  d'indigna- 
tion. 

Vn  de  nos  Pères  entre  en  vne  cabane, 
il  y  aborde  vn  malade  qui  tire  à  la  mort, 
il  obtient  auec  bien  de  la  peine  de  plu- 
sieurs qui  estoient  là  presens  le  loisir 
d'instruire  ce  pauure  moribond  ;  il  est 
instruit  et  disposé,  il  donne  son  consen- 
tement au  baptesme,  il  ne  faut  plus  que 
de  l'eau.  A  ce  moment  vne  petite  fille 
de  sept  à  huict  ans  se  leue,  prend  le 
seau  où  estoit  l'eau,  la  verse  en  terre, 
et  la  foule  aux  pieds  ;  elle  s'écrie  que  ré- 
solument le  malade  ne  seroit  point  ba- 
ptisé. Tu  es  mort,  luy  dit-elle,  si  tu 
permets  qu'on  te  baptise,  retracte  ton 
consentement  ;  pour  moy  quoy  que  tu 
fasses,  i'empescheray  bien  qu'on  ne 
trouue  de  l'eau.  En  fin  cette  petite  furie 
d'enfer  est  si  éloquente  que  le  malade 
se  dédit,  ne  veut  plus  estre  baptisé. 
Yeux  tu  donc  te  damner  ?  Ouy  da,  ie 
suis  tout  résolu,  dit-il,  de  souffrir  les 
feux  et  les  flammes  d'enfer  ;  ie  me  suif 
disposé  dés  mon  bas  âge  à  estre  cruelle- 
ment bruslé,  i'y  feray  paroistre  mon 
courage.  Le  diable  qui  sans  doute  auoit 
animé  cet  enfant,  n'entra-il  point  clan* 
le  corps  de  cet  homme  ?  quoy  qu'il  en 

soit,  ce  malheureux  persista  iusquesà  la 
mort  dans  sou  relus. 


CHAPITRE   VIII. 

Des  Chrestiens  de  cette  mesme  mission 
de  la  Conception. 

L'an  passé  cette  Eglise  florissoit  assez 
heureusement  pour  les  commencemens 
d'vne  Eglise  naissante  au  milieu  cTvne 
barbarie  qui  n'auoit  rien  que  de  sau- 
uage  depuis  la  création  du  monde.  Cette 
année  le  nombre  en  est  notablement 
décheu;  plusieurs  ont  esté  renuersez  par 
terre,  qui  dans  la  mort  de  leurs  parens, 
de  leurs  nepueux,  de  leurs  enfans,  et  la 
ruine  de  leur  famille  n'ont  pas  eu  assez 
de  foy  pour  supporter  auec  courage  ces 
coups-là  de  la  main  de  Dieu,  mais  ont 
blasphémé  contre  luy,  et  se  voyant  plus 
mal  trait tez  que  ceux  qui  estaient  infi- 
dèles, ont  abandonné  le  Christianisme, 
comme  si  ce  malheur  ne  leurfustarriué 
que  par  l'impuissance  de  Dieu,  qui  auroit 
eu  moins  de  pouuoir  à  les  preseruer  du 
fléau  qui  rauageoit  tout  le  pays,  que 
n'auoient  les  démons  pour  ceux  qui  se 
rangeoient  de  leur  party.  Nous  appren- 
drons dans  l'éternité  les  ressorts  adora- 
bles de  cet  oeil  qui  voit  tout  et  va  dis- 
posant en  cette  façon  les  ordres  de  sa 
prouidence  ;  mais  cependant  nous  ne 
cessons  de  le  bénir  de  tout  :  car  si  plu- 
sieurs en  ces  rencontres  ont  esté  infi- 
dèles à  Dieu,  nous  auons  admiré  le  cou- 
rage de  quelques  vns,  qui  se  sont  con- 
sentez entièrement  dans  leur  ferueur, 
et  mesme  ont  augmenté  leur  zèle  au 
plus  fort  de  toutes  ces  bourrasques. 

Vne  bonne  vieille  d'enuiron  septante 
ans,  de  mesme  nom  d'Anne  que  celle 
dont  nous  auons  parlé  au  chapitre  sixi- 
esme,  pour  estre  agréable  aux  yeux  de 
Dieu,  n'a  pas  esté  exempte  du  lleau  qui 
a  rauagé  cette  petite  Eglise,  plustost  ie 
puis  dire  que  peut-estre  dans  tout  le  pays 
il  n'y  a  eu  aucun  plus  auant  dans  l'affli- 
ction qu'elle.    Elle  n'auoit  que  deux 


grandes  filles  et  vne  niepce,qui  esloient 
î'vnique  appuy  de  sa  vieillesse  et  toutes 
les  richesses  de  celte  pauure  femme  : 
Dieu  les  prit  toutes  trois  à  soy  en  moins 
de  trois  semaines;  elle  se  vitdonc  aban- 
donnée, non  pas  toute  seule,  mais  pour 
accroistre  sa  misère,  trois  petits  enfans 
orphelins  sur  les  bras.  Ce  n'est  pas  tout, 
ces  trois  petits  innocens  tombent  ma- 
lades quasi  en  mesme  iour,  et  sont  si 
bas  qu'ils  ne  peuuent  demander  assi- 
stance que  par  leurs  cris  :  lors  qu'elle 
soulage  l'vn,  l'autre  pleure  voyant  qu'on 
le  quitte  ;  l'vn  est  dans  le  berceau,  et 
crie  après  le  laict,  il  tend  les  mains  à  sa 
grand-mere  pour  se  pendre  à  vne  mam- 
melle  llcstrie  et  qui  n'a  plus  de  suc;  les 
deux  autres  meurent  aussi  de  faim,  et 
luy  demandent  à  manger.  Cette  pauure 
vieille  est  si  foible  qu'à  peine  peut-elle 
en  vne  heure  briser  entre  deux  pierres 
vne  poignée  de  bled  ;  de  plus  le  bois  luy 
manque,  et  n'a  pas  dans  la  rigueur  du 
froid  dequoy  entretenir  son  feu  ;  d'en 
aller  couper  dans  les  bois,  outre  qu'elle 
se  voit  quasi  toute  nuë,.la  veuë  et  les 
forces  luy  deffaillent.  Dans  tout  son 
bourg  ils  ont  eu  assez  de  langue  et  de 
malice  pour  plaindre  sa  misère,  et  ac- 
cuser Dieu  comme  impuissant  ou  iniuste 
en  ses  prouidences  ;  mais  à  peine  y  en 
eut-il  aucun,  mesme  de  ses  plus  proches, 
qui  se  mist  en  deuoir  de  luy  donner 
quelque  assistance.  Son  affliction  en  a 
espouuanté  plusieurs,  et  leur  a  fait  per- 
dre courage,  craignant,  disoient-ils,  vn 
semblable  malheur  s'ils  persistoient  de- 
dans la  Foy.  Mais  elle  seule  supporta 
plus  constamment  son  mal  que  les  autres 
ne  le  considérèrent.  Quant  à  nous,quoy 
que  nous  fismes  le  possible  pour  l'as- 
sister, et  que  cette  misère  nous  touchast 
viuement,  nous  prismes  toutefois  plaisir 
aussi  bien  que  le  ciel,  à  voir  sa  fidélité  et 
la  fermeté  de  son  cœur  en  vne  espreuue 
si  asseurée.  Durant  tout  ce  temps  iamais 
elle  ne  dit  aucun  mot  contre  Dieu,  plus- 
tost c'estoit  sa  plus  grande  consolation 
d'auoir  recours  à  luy,  et  de  leuer  les 
yeux  au  ciel,  où  elle  espère  après  la  mort 
se  trouuer  exempte  de  ses  maux.  Ses 
filles  furent  baptisées,  et  sa  niepee  qui 
l'auoit  esté,  fut  confessée  vn  peu  deuant 

îa  mort.  Cette  bonne  femme  les  voyant 
mortes  toutes  trois,  se  consoloit  dans  la 
pensée  qu'elles  estoient  au  ciel  bien- 
heureuses. Sa  simplicité  fut  bien  si 
grande,  que  voyant  ces  petits  orphelins 
qui  luy  restoient  malades,  quoy  que 
desia  ils  eussent  esté  baptisez,  elle  se 
tourna  vers  vii  de  nos  Pères  :  Tu  vois 
bien,  luy  dit-elle,  que  ces  enfans  se 
meurent,  ie  te  prie  rebaptise  les,  afin 
que  plus  asseurément  ils  aillent  dans  le 
ciel,  ce  sera  ma  consolation  de  les  voir 
mourir  par  après.  Yn  d'eux  ne  la  fit 
pas  longue,  l'autre  à  qui  le  laict  manque 
le  suiura  bien-tost.  Qa'fl  est  bien  vray 
que  Dieu  se  plaist  à  faire  ses  grâces  aux 
plus  simples  !  car  cette  bonne  femme 
continue  autant  que  iamais  dans  la  pra- 
tique des  Sacremens,  et  dans  les  devoirs 
d'vne  bonne  Chreslienne.  Vne  Ame  si 
fidèle  à  Dieu,  quand  bien  elle  seroit  toute 
seule,  meriteroit  qu'on  employast  cent 
vies  pour  la  conduire  dans  les  voyes  de 
îa  saincleté  que  luy  a  méritée  le  Sang  et 
la  Passion  de  Iesus-Christ. 

Vn  autre  bon  Chrestien,  chef  d'vne 
famille  des  plus  considérables,  du  mesme 
bourg  de  la  Conception,  et  qui  depuis 
son  baptesme  nous  a  donné  l'espace  de 
treize  mois  toute  sorte  de  satisfaction, 
estant  venu  vn  iour  dans  la  chappelle 
entendre  Messe  et  prier  Dieu  à  son  or- 
dinaire, après  auoir  acheué  quelques 
prières  qu'il  a  apprises  par  cœur  :  Mon 
Dieu,  dit-il,  escoutez  moy,  car  c'est 
maintenant  que  ie  vais  vous  prier.  Tous 
mes  enfans  sont  maintenant  attaquez  de 
la  maladie,  et  quasi  tous  en  danger  de 
mourir  :  vous  diray-je  guérissez  les  ? 
vous  le  pouuez  d'vne  seule  parole  ;  ce 
n'est  pas  là,  mon  Dieu,  ce  que  ie  veux 
vous  dire  :  escoutez  les  pensées  de  mon 
âme,  vous  qui  cognoissez  tous  nos  cœurs. 
Vous  estes  le  grand  maistre  de  tout, 
vous  qui  auez  créé  le  monde,  et  toutes- 
fois  i'ay  désir  auiourd'huy  de  vous  faire 
vn  présent  :  ie  regarde  par  tout,  et  ne 
rencontre  rien  qui  soit  digne  de  vous. 
Helas  !  ie  ne  suis  que  poussière  en  vostre 
présence,  et  les  balieures  d'vne  cabane 
qu'on  nettoyé  ;  tous  les  hommes  ne 
sont  rien  deuant  vous  :  que  puis-je  donc 
vous  offrir,  grand  Dieu?  tout  ce  que  i'ay, 


mon  Dieu.  Vous  estes  le  maistre  de  nos 
vies  :  c'est  auiourd'huy  que  ie  vous  les 
offre,  non  seulement  la  vie  de  mes  en- 
fans, mais  la  mienne,  et  de  tous  ceux 
de  ma  famille.  Si  ie  suis  le  dernier  à 
mourir,  ie  vous  diray,  prenez  ma  vie, 
mon  Dieu,  tout  ce  que  vous  voulez  est 
raisonnable.  C'est  auiourd'huy  mon 
Dieu,  que  vous  pouuez  m'esprouuer  en 
me  prenant  au  mot.  Guy,  ie  ne  diray 
rien  autre  chose  sinon  que  vostre  vo- 
lonté est  saincte  en  tout  ce  qu'elle  or- 
donne. Mais  vous,  Iesus,  mon  Sauueur, 
que  puis-je  maintenant  vous  offrir?  il  ne 
me  reste  rien  après  le  don  que  ie  viens 
de  faire  ;  mais  aussi  vous  y  auez  part, 
puis  que  vous  estes  Dieu.  Ayez  pitié  de 
moy,  ce  m'est  assez  que  le  présent  que 
ie  viens  de  faire  vous  agrée. 

Vn  de  nos  Pères  qui  escoutoit  cette 
prière,  lorsque  le  bon  homme  necroyoit 
pas  auoir  aucun  tesmoin,  m'asseure  au 
bas  de  la  lettre  qu'il  m'en  escriuoit,  qu'il 
!  n'y  a  du  tout  rienadiousté,etque  mesme 
il  n'a  pas  peu  exprimer  en  nostre  langue 
Françoise  l'efficace  et  l'affection  de  la 
deuotion  qui  luy  paroissoit  bien  plus 
grande  dans  les  termes  Hurons. 

Il  pleust  à  Dieu  prendre  au  mot  ce  bon 
Chrestien  :  celuy  de  ses  enfans  qu'il 
cherissoit  le  plus  mourust,  après  des 
douleurs  quasi  insupportables  ;  mais 
sans  doute  Dieu  fit  miséricorde  au  fils 
pour  recompenser  les  sainctes  volontez 
du  père.  Ce  ieune  garçon  depuis  son 
baptesme  n'auoit  pas  quasi  fait  aucune 
profession  du  Christianisme,  la  ieunesse 
l'ayant  emporté  dans  le  libertinage. 

Vn  iour  que  les  deux  Pères  qui  ont 
soin  de  cette  mission  retournèrent  au  dit 
bourg,  après  quelques  courses  qu'ils 
auoienl  faites,  on  leur  dit  que  ce  ieune 
garçon  estoit  mort  :  ils  vont  incontinent 
en  la  cabane  pour  consoler  le  père,  ils 
trouuent  le  fils  encore  en  vie,  et  auec 
vn  plein  iugement,  mais  tirant  à  sa  fin. 
On  luy  parle  du  Ciel,  il  escoute  tres-vo- 
lontiers,  il  s'accuse  de  ses  péchez,  et 
demande  pardon  à  Dieu  ;  on  luy  donne 
l'absolution,  et  se  dispose  à  bien  mourir. 
A  peine  les  Pères  furent  retournez  en 
leur  cabane,  qu'on  leur  vint  apporter  les 
nouuelles  asseurées  de  sa  mort. 

Cette  mort  résonna  Lien  liant  :  par 
tout  il  si»  disoit  que  Dieu  abandonnait 
ses  plus  fidèles  seruiteurs,  que  la  Foy  ne 
seruoif  qu'à  les  faire  mourir,  et  que  le 
désir  que  nous  auions  de  les  mettre  au 
plus  tost  dans  le  Ciel,  faisoit  que  nous 
auancions  les  iours  de  ceiix  que  nous 
croyons  y  estre  les  mieux  disposez.  Le 
père  en  la  perte  de  ce  (Ils,  qui  suiuit  la 
mort  de  deux  autres  petits  enl'ans,  ne 
manqua  pas  d'esfre  puissamment  attaqué 
et  dedans  et  dehors  sa  maison  :  ses 
amys  et  sa  femme  luy  disoient  aussi  bien 
qu'autresfois  on  disoit  au  bon  lob,  Be- 
mdic  Deo,  et  morere.  Nonobstant  il  fut 
entièrement  fidèle  à  Dieu,  il  continua 
dans  sa  mésme  ferueur,  et  vint  derechef 
en  nostre  Chappclle  remercier  Dieu  de 
la  mort  de  ce  fils  bien-aymé,  et  luy 
offrir  tout  de  nouueau  tout  ce  qui  luy 
restoit  d'enfans. 

Mais,  helas  !  si  l'esprit  est  prompt,  la 
foiblesse  de  la  chair  est  grande  :  le 
pauure  homme  se  trouua  surpris,  Nostre 
Seigneur  ayant  continué  d'esprouuer  sa 
fidélité  et  sa  constance.  Yoicy  ce  que 
nos  Pères  m'en  escriuent.  Helas  !  que 
le  bon  René  a  besoin  que  nous  redou- 
blions nos  prières  pour  luy  !  Cecidit  de 
cœlo  Lucifer  qui  mane  oriebalur.  Tant 
de  morts  de  sa  cabane  et  de  ses  propres 
enfans,  et  l'extrémité  dans  laquelle  il 
void  enfin  vne  sienne  fille  de  vingt  ans, 
l'importunité  de  sa  femme  qui  ne  cesse 
de  le  tourmenter,  les  asscurances  qu'vn 
imposteur  magicien  leur  a  données  qu'il 
gueriroit  leur  fille  :  toutes  ces  choses 
enfin  l'ont  fait  tomber  dans  le  péché,  et 
recourir  à  ces  remèdes  diaboliques.  Au 
reste  on  ne  parle  dans  tout  ce  bourg  que 
de  ce  magicien  :  il  a  promis  publique- 
ment de  guérir  tous  les  malades  qu'il 
arroseroit  d'vne  eau  que  son  démon, 
dit-il,  luy  a  enseignée.  On  a  tenu  conseil 
trois  iours  entiers  pour  vne  affaire  de 
telle  conséquence  ;  on  a  fait  treize  pre- 
sens  notables  à  cet  imposteur  :  inconti- 
nent après  il  commença  son  opération, 
il  arrosa  tous  les  malades  du  village. 
Dieu  soit  beny  des  heureux  commence- 
mens  qu'il  a  donnés  à  ce  mal-heureux 
médecin,  qui  a  esté  si  bien  payé  par 
aduanee  :  quatre  de  ceux  qu'il  aspergea 


moururent  la  mesme  nuict,  et  vne  autre 
estoit  morte  sur  l'heure  entre  ses  mains. 
fusques  icy  le  Pore. 

Yoila  ce  semble  des  tesmoignages  bien 
assëurez  du  grand  pouuoir  que  les  dé- 
mons ont  acquis  sur  ces  pauures  bar- 
bares,  de  voir  qu'il  se  fasse  adorer  si 
facilement  pour  leur  maistre,  quoy  qu'il 
les  trompe  si  publiquement.  Ouoy  qu'il 
en  soit,  Nostre  Seigneur  eut  pitié  de  ce 
pauure  Chrestien  :  cette  fille,  qui  auoit 
esté  l'occasion  de  sa  cheutte, mourut  bien 
tost  entre  les  mains  du  Magicien  aussi 
bien  que  les  autres  ;  cette  mort  fut  la  vie 
du  père,  il  ouurit  incontinent  les  yeux  à 
son  malheur,  il  recogneut  sa  faute,  et  se 
vint  confesser,  et  depuis  ce  temps-là 
continue  en  la  pratique  des  Sacremens. 
Dieu  veuille  que  sa  femme  ne  luy  soit 
point  encore  vne  Eue,  car  cette  malheu- 
reuse n'est  pas  réduite  en  sondeuoir. 

Venons  à  la  perle  de  nos  Chrestiens, 
Ioscph  Chihouatenhoua.  Yoicy  ce  que 
m'en  escriuent  nos  Pères. 

Nostre  bon  Chrestien  se  comporte  gé- 
néreusement au  milieu,  de  toutes  ces 
tempestes  :  il  parle  plus  résolument  et 
plus  hautement  que  iamais,  il  reprend 
publiquement  les  superstitions  diaboli- 
ques et  la  sottise  de  ses  compatriotes. 
Nous  prenions  plaisir  à  l'entendre  il  y  a 
quelques  iours,  parlant  à  des  Anciens  et 
Capitaines  :  I'estois,  disoit-il,  ces  années 
passées  appelé  à  tous  vos  conseils,  sem- 
blables à  ceux  qu'on  a  tenus  ces  iours 
derniers  ;  ie  m'estonnerois  de  n'auoir 
point  esté  inuité  à  ceux-cy,  n'estoit  que 
ie  sçay  bien  que  le  Magicien  n'a  pas 
voulu  que  les  croyans  y  assistassent.  l'y 
eusse  parlé  volontiers,  et  quoy  que  ie 
vous  honore,  et  vous  appelle  tous  mes 
oncles,  ie  vous  eusse  dit  publiquement 
qu'en  toutes  ces  affaires  vous  vous  com- 
portez comme  des  enfans  sans  esprit. 
Vn  sorcier  vous  persuade  ce  qu'il  veut  : 
il  a  promis  de  guérir  tous  vos  malades, 
vous  l'aucz  creu  et  luy  auez  fait  de 
grands  presens  selon  qu'il  les  a  désirés. 
Le  diable  est  vn  menteur,  et  nonobstant 
vous  le  croyez  ;  il  est  insolent  en  ses 
demandes,  et  toutefois  quoy  qu'il  vous 
couste  vous  luy  obéissez  de  poinct  en 
poinct  ;  Dieu  est  véritable  en  ses  pro- 

messes,  vous  luy  refusez  la  croyance  ; 
ses  commandemens  sont  faciles  et  rai- 
sonnables, pas  vn  ne  se  met  en  peine  de 
luy  obeïr.  Le  diable  prend  plaisir  à  re- 
ceuoir  des  honneurs  qui  ne  sont  deus 
qu'à  Dieu  seul,  et  après  il  se  mocque  de 
vous  :  la  maladie  continué  aussi  fort  que 
iamais,  la  mortalité  rauage  vos  cabanes, 
et  ceux  que  cet  imposteur  Magicien  a  le 
plus  arrosés  de  son  eau,  ce  sont  ceux-là 
justement  qui  sont  morts.  Vous  voyez 
cela  aussi  bien  que  moy,  et  nonobstant 
vous  persistez  dans  vostre  aueuglement: 
ouurez  les  yeux,  et  vous  confesserez  que 
le  diable  vous  trompe.  Au  reste  i'en- 
tends  qu'on  parle  de  moy  comme  d'vn 
homme  qui  a  intelligence  auec  les  robbes 
noires  :  ie  veux  qu'on  scache  que  ie  suis 
lié  auec  eux,  non  pas  pour  ruiner  le  pays, 
comme  disent  les  langues  mesdisahtes, 
mais  pour  maintenir  les  veritez  qu'ils 
sont  venus  nous  annoncer  ;  ie  seray 
heureux  de  mourir  pour  ce  sujet,  ie  suis 
tout  prest  d'estre  bruslé  pour  cette 
cause.  le  ne  pretens  rien  en  croyant,  que 
d'honorer  le  maistre  de  nos  vies,  non 
pas  pour  l'espérance  d'aucun  bien  que 
i'attende  de  luy  en  ce  monde,  mais  sous 
les  seules  espérances  du  Paradis,  dont 
nous  n'auions  pas  cognoissance  auant 
qu'on  fust  venu  nous  enseigner.  Cela 
lait  que  ie  ne  crains  pas  de  mourir  ; 
qu'on  me  tué  pour  ce  sujet,  ie  ne  fuiray 
pas  la  mort.  Dites  cela  à  tout  le  monde, 
ie  le  dis  à  tous  ceux  qui  me  parlent  de 
ma  croyance,  afin  qu'on  sçache  nette- 
ment l'estime  que  ie  fais  de  la  Foy. 

La  pureté  de  sa  conscience  ne  luy 
permet  pas  de  porter  plus  d'vn  iour  ce 
qui  luy  semble  le  moins  du  monde  désa- 
gréable à  Dieu  ;  il  a  horreur  du  péché 
véniel  autant  qu'il  seroit  souhailableque 
tous  les  Chrestiens  eussent  des  péchez 
mortels.  Ses  discours  ne  sont  que  de 
Dieu,  lors  qu'il  se  trouue  en  lieu  où  il 
puisse  sans  donner  occasion  aux  blas- 
phèmes parler  de  nostre  Foy,  et  il  en 
parle  si  fortement,  que  les  plus  infidèles 
qui  l'entendent  à  loisir,  sont  contrains 
d'auoùer  qu'ils  souhaiteroient  que  tout 
le  pays  fust  Chrestien  ;  mais  tous  ceux 
qui  approuuoient  ce  que  disoit  Nostre 
S.eigneur  ne  se  rangeoient  pas  de  son 


party.  Il  souffre  maintenant  plus  que 
iamais  persécution  :  il  n'oseroitparoistre 
en  compagnie  qu'on  ne  se  raille  de  sa 
bonté,  qu'on  ne  se  mocque  de  son  inno- 
cence, et  qu'on  ne  l'accuse  de  participer 
auec  nous  aux  desseins  de  ruyner  ce 
pays  ;  mais  il  n'a  point  de  honte  de  l'E- 
uangile,  il  professe  par  tout  ce  qu'il  est, 
et  ce  qu'il  voudroit  que  tous  les  autres 
fussent,  quoy  que  pour  ne  pas  donner 
sujet  aux  impies  de  pécher  blasphémant 
contre  Dieu,  il  se  soit  priué  de  soy- 
mesme  de  tous  les  festins,  qui  est  le 
souuerain  bien  des  Hurons  :  Parce, dit-il, 
que  dans  les  festins  les  supposts  de  Sa- 
tan trouuent  tousiours  assez  de  temps 
pour  y  vomir  leur  poison,  et  s'animer 
les  vns  les  autres  à  offenser  Dieu  ;  et  - 
moy  ie  n'ay  pas  le  loisir  et  l'audience 
pour  iustifier  la  vérité. 

Il  ne  permet  aucune  offense  en  sa  fa- 
mille sans  correction,  et  en  effect  on  y 
vit  Chrestiennement  et  auec  édification  : 
c'est  là  son  premier  soin  de  bien  ensei- 
gner ceux  que  Dieu  a  mis  en  sa  charge. 

Il  est  encore  plus  éloquent  parlant  à 
Dieu  en  ses  prières,  qu'il  ne  l'est  en 
parlant  aux  hommes  ;  sur  tout  c'est  vn 
plaisir  de  l'entendre  après  la  commu- 
nion, car  c'est  là  qu'il  va  goustant  la  de- 
uotion  auec  vne  douceur  incroyable,  et 
ne  peut  se  saouler  de  bénir  celuy  qui 
alors  se  fait  sensiblement  cognoistre  par 
les  effects  de  la  grâce  qu'il  va  produisant 
en  son  âme.  Quelqu'vn  de  ses  enfans 
est-il  tombé  malade  :  Mon  Dieu,  dit-il, 
cette  maison  est  la  vostre,  ie  sçay  le 
soin  que  vous  en  deuez  auoir,  puis  que 
vous  nous  aimez  :  soit  en  la  vie,  soit  en 
la  mort  de  celle-cy  qui  est  malade,  en 
tout  il  est  sans  doute  que  vous  aurez 
égard  à  nostre  plus  grand  bien  ;  grand 
Dieu,  que  vostre  volonté  soit  faite,  et  que 
la  vostre  soit  la  nostre. 

Ya-il  en  quelque  voyage  :  Mon  Dieu, 
dit-il,  que  i'ay  fait  de  pas  inutiles  en  ma 
vie,  parce  que  ie  ne  vous  ay  pas  cogneu  ! 
faites,  mon  Dieu,  en  quelque  endroit  où 
i'aille,  que  iamais  ie  ne  m'oublie  que 
vous  estes  auec  moy,  afin  qu'en  aucun 
lieu  ie  n'aye  l'asseurancc  de  vous  y  of- 
fenser. 

L'Esté  passé  allant  et  retournant  de 

Kébec,  dans  les  saults  et  portages  il  fai- 
soit  trois  et  quatre  voyages  chargé  quasi 
au  dessus  de  ses  forces,  et  tout  cela  pour 
Dieu.  Au  commencement  du  portage  il 
oflroit  son  trauail  à  nostre  Seigneur, 
dans  le  chemin  il  s'entretenoit  continu- 
ellement auec  luy,  et  à  la  fin  il  lcremer- 
cioit  de  luy  auoir  donné  la  force  de  faire 
quelque  chose  pour  luy. 

Dans  les  pacquels  qu'il  rapporta  pour 
nous  il  y  auoit  entr'autres  choses  des 
Reliques  précieuses  de  quelque  Sainct  : 
c'estoit  là  se  consolation,  et  iamais  ne 
voulut  permettre  qu'autre  que  luy  se 
chargeast  d'vn  si  sainct  quoy  que  pe- 
sant fardeau,  et  ses  deuis  plus  ordi- 
naires dans  le  plus  fort  de  ses  trauaux 
estoient  auec  ceux  qu'il  ne  cognoissoit 
pas  mesme  de  nom,  mais  qu'il  aimoit  et 
honoroit  puis  qu'ils  estoient  amis  de 
Dieu.  De  sept  caches  de  bled  qu'il  auoit 
faites  en  descendant,  pour  les  reprendre 
à  son  retour,  il  n'en  trouua  que  deux,  les 
cinq  autres  luy  ayant  esté  dérobées  : 
c'est  à  dire  qu'il  fallut  redoubler  ses  tra- 
uaux, et  diminuer  ses  viures,  se  voyant 
quasi  condamné  à  mourir  de  faim.  Ce 
bon  Chrestien  receuoit  ces  disgrâces 
comme  faneur  du  ciel  ;  aussi  sçauoit-il 
bien  auant  que  visiter  ses  caches  dispo- 
ser sainctement  son  cœur  à  tout  ce  qui 
luy  pouuoit  arriuer.  Mon  Dieu,  disoit-il, 
vous  ne  manquez  pas  aux  bestes  qui  vi- 
uent  dans  les  bois,  et  toutefois  elles 
n'ont  ny  champs,  ny  lieu  où  elles  ca- 
chent leurs  viures  ;  elles  ne  meurent 
que  quand  vous  l'ordonnez  :  disposez 
grand  Dieu  de  nos  viures  et  par  consé- 
quent de  nos  vies  selon  vos  volontez. 

Le  P.  le  Mercier,  qui  fit  tout  ce  voyage 
auec  luy,  estoit  tout  consolé  de  le  voir 
en  tout  temps  égal  à  soy-mesme,  tous- 
jours  et  par  tout  dedans  les  sentimens 
de  Dieu. 

A-il  fait  quelque  perte  :  Helas,  dit-il, 
mon  Dieu,  il  n'y  a  rien  que  vous  depre- 
eieux  au  monde,  pourueu  que  ie  ne 
perde  pas  ce  qui  rend  mon  âme  agréable 
à  vos  yeux,  ie  suis  tousiours  trop  riche  ; 
ie  deuois  quitter  à  la  mort  ce  que  ie 
viens  de  perdre,  et  ainsi  ie  n'ay  fait 
qu'auancer  quelque  peu  le  temps  de 
cette  perte. 


A-il  receu  quelque  faueur  :  Mon  Dieu, 
dit-il,  que  i'ay  receu  de  grâces  et  de 
biens  en  ma  vie  sans  vous  en  recognoi- 
slre  !  si  ie  n'auois  la  Foy,  ie  serois  encore 
dans  le  mesme  aueuglement  que  mes 
compatriotes  ;  ils  vous  cognoissent  assez 
pour  blasphémer  vostre  sainct  nom, 
mais  pas  encore  assez  pour  vous  bénir  : 
qu'ay-je  fait  plus  qu'eux  pour  que  vous 
ayez  voulu  me  préférer  à  eux  ?  le  vous 
rends  grâces  de  tant  de  biens  ;  aydez 
moy,  mon  Dieu,  afin  que  iamais  ne  soit 
dit  que  vous  ayez  abandonné  celuy  qui 
se  confie  entièrement  en  vous. 

En  effect  sa  confiance  est  aussi  grande 
que  sa  foy  ;  et  Dieu  nous  a  voulu  mon- 
strer  qu'il  l'agreoit.  11  y  a  quelques 
iours  qu'vne  de  ses  petites  niepees  estant 
inquiétée  de  terreurs  qui  luy  prenoient 
dans  son  sommeil,  et  luy  faisoient  passer 
les  nuicts  dans  des  cris  et  frayeurs 
estranges,  tous  ceux  de  sa  cabane  se 
trou uerent  en  grande  peine,  ne  pouuant 
iuger  autre  chose  sinon  que  quelque 
esprit  malin  tourmentoit  ainsi  cet  enfant. 
Ils  auoient  trop  d'horreur  du  péché  pour 
seulement  songer  à  se  seruir  des  danses 
superstitieuses  du  pays,  seuls  remèdes  à 
ces  sortes  de  maladies  ;  mais  ils  n'a- 
uoient  pas  assez  de  confiance  en  Dieu 
pour  espérer  que  la  foy  seule  deuoit 
estre  plus  puissante  en  ce  poinctque  ces 
inuentions  diaboliques.  Le  bon  Ioseph 
se  leue,  voyant  sa  niepee  au  plus  fort  de 
ses  craintes  :  Non,  non,  dit-il,  les  diables 
ne  seront  pas  les  maistres  en  vne  maison 
qui  ne  veut  point  auoir  d'autre  maistre 
que  Dieu;  si  ce  sont  euxquiépouuantent 
cet  enfant,  il  faut  résolument  qu'ils  ces- 
sent. Il  prend  la  croix  de  son  chapelet 
en  la  main,  s'approche  de  l'enfant  :  Cou- 
rage, luy  dit-il,  souuiens  toy  que  tu  es 
baptisée,  que  tu  n'es  plus  créature  du 
diable  :  croy  seulement,  et  pends  cette 
croix  à  ton  col,  ces  frayeurs  cesseront. 
Aussi  tost  fait,  à  mesme  temps  cet  enfant 
se  sent  deliuré,  ses  terreurs  se  dissipent, 
le  calme  retourne  en  cet  esprit,  et  de- 
puis le  sommeil  la  saisit  si  paisiblement, 
qu'il  fut  aisé  de  iuger  que  ces  insomnies 
et  frayeurs  nocturnes  n'esloient  causées 
que  de  cet  esprit  de  ténèbres  qui  porte 
le  trouble  auec  soy,  et  ne  redoute  rien 

au  monde  qu'vne  vraye  foy,  et  vn  cœur 
généreux,  qui  met  en  Dieu  seul  toutes 
ses  confiances. 

Nos  Pères  qui  ont  eu  soin  de  cette 
mission,  ont  eu  tout  loisir  de  considérer 
ses  deportemens,  n'ayant  point  eu  de 
retraite  plus  ordinaire  que  sa  cabane 
plus  de  cinq  mois  entiers. 

Ce  fut  vn  bon-heur  pour  nous,  quittant 
le  bourg  de  la  Conception  et  la  chapelle 
qui  y  auoit  esté  dressée  en  son  honneur, 
de  trouuer  vn  si  bon  Chrestien  pour  en 
estre  le  gardien,  tandis  que  nos  Pères 
deuoient  l'abandonner  de  fois  à  autres 
pour  parcourir  les  bourgs  et  villages  cir- 
conuoisins  dans  l'estenduë  de  leur  res- 
sort. Mais  luy  de  son  costé  s'en  ressentit 
plus  obligé  à  Dieu  ;  c'estoit  là  sa  conso- 
lation, de  mener  toute  sa  famille  soir  et 
matin  en  ce  sainct  lieu  pour  y  faire  plus 
deuotement  leurs  prières.  Pour  luy  il 
y  passoit  les  heures  entières  dans  la  mé- 
ditation, quoy  que  souuent  son  cœur 
s'espanchast  par  sa  bouche.  Heias  !  mon 
Dieu,  s'escrioit-il,  si  ie  garde  vostre 
maison  vous  conseruez  la  mienne  ;  i'ay 
soin  de  vostre  temple,  ayez  soin  de  mon 
âme.  Il  faut  vn  Sainct  pour  garder  des 
choses  si  sainctes  :  mon  Dieu  c'est  à 
vous  à  me  sanctifier.  Et  quoy,  mon 
Dieu,  disoit-il  autrefois,  faut  il  que  les 
démons  soient  si  puissans  en  ce  pays  ! 
toute  la  terre  vous  adore,  pourquoy  per- 
mettez-vous que  celle-cy  ne  vous  co- 
gnoisse  pas  ?  ne  l'emplissez-vous  pas 
aussi  bien  que  le  reste  du  monde  ?  Il 
est  vray  que  nos  péchez  vous  ont  iuste- 
ment  irrité  ;  mais  quoy  où  voit-on  vostre 
miséricorde  sinon  où  il  a  plus  de  mi- 
sère ? 

le  crains  d'estre  ennuyeux  ;  mais  ie 
croy  que  de  voir  tant  de  bonssentimens 
en  l'âme  d'vn  barbare,  c'est  estre  con- 
uaincii  que  Dieu  par  tout  est  semblable 
à  soy-mesme,  et  qu'il  n'est  pas  moins 
Dieu  des  Scythes  que  des  Grecs  et  Ro- 
mains. 

Ce  bon  Chrestien  estant  retourné  il  y 
a  quelques  mois  d'vn  voyage  qu'il  auoit 
fait  aux  Khionontateronons,  où  il  estoit 
allé  assister  nos  Pères  en  la  prédication 
de  l'Euangile,  se  voyant  fatigué  du  che- 
min, fit  suerie  (c'est  vne  certaine  façon 


de  bain  qu'ont  les  Sauuages  pour  se  dé- 
lasser) ;  estant  entré  dedans  ce  bain,  ce 
fut  vn  plaisir  de  l'entendre,  non  pas 
chanter  des  songes  et  des  chansons  de 
guerre,  comme  font  en  ce  rencontre  tous 
ses  compatriotes,  mais  s'animer  à  vn 
nouueau  combat,  se  résoudre  à  mourir 
pour  la  deffense  de  la  Foy,  promettre  à 
Dieu  de  parcourir  tout  le  païs,  et  annon- 
cer par  tout  son  sainct  nom.  En  vn  mot, 
ce  qu'il  a  plus  auant  dans  le  cœur  est  le 
sujet  plus  ordinaire  de  ses  discours,  de 
ses  chansons,  de  ses  plus  aymables  en- 
tretiens. 

Il  a  fait  cette  année  tout  ce  qu'on  peut 
attendre  d'vn  excellent  Chrestien  :  il 
s'est  ietté  dans  l'employ  apostolique  au 
plus  fort  de  toutes  ces  bourrasques,  qu'il 
a  toujours  enuisagées  auec  l'œil  de  la  foy. 
Il  n'y  a  contrée  dans  le  pays  ou  il  n'ait 
assisté  nos  Pères  à  la  publication  de  PE- 
uangile :  par  tout  il  a  rendu  publique- 
ment tesmoignage  à  la  vérité  qu'il  co- 
gnoit,  et  tous  ces  peuples  infidèles  ont 
esté  contraints  d'aduoùer  que  la  Foy  et 
la  loy  de  Dieu  ne  leur  estoient  pas  impos- 
sibles, voyant  vn  Huron  comme  eux,  qui 
depuis  sa  naissance  a  esté  nourry  et 
eleué  dans  les  mesmescoustumes  qu'eux, 
le  voyant  non  seulement  professer  cette 
Foy,  et  pratiquer  en  toutes  occasions  les 
commandemens  de  ce  grand  maistre  de 
nos  vies  qu'on  leur  vient  annoncer,  mais 
protester  publiquement  qu'il  est  prest 
de  mourir  plustost  que  d'offenser  en  ce 
poinct  là  sa  conscience  ;  spectacle  vraye- 
ment  digne  de  Dieu,  et  qui  sans  doute 
a  rauy  tous  les  Anges,  quoy  que  cette 
terre  infidelle  n'en  ait  pas  retiré  le  profit 
que  meritoit  vn  si  sainct  zèle.  Dieu  luy 
fasse  la  grâce  de  perseuerer  iusques  à 
la  mort. 

Toute  la  famille  de  ce  bon  Chrestien 
s'est  ressentie  de  sa  pieté  :  sa  femme, 
ses  enfans,  ses  nepueux  et  ses  niepces- 
suiuent  tous  son  exemple  ;  tous  quasi  se 
sont  veus  dedans  la  maladie,  leur  vnique 
recours  a  esté  en  Dieu  seul.  Il  n'y  a  pas 
iusques  à  vne  petite  fille  de  huict  ans, 
qui  se  voyant  la  première  attaquée  de 
vérole,  ne  iettast  ses  pensées  au  ciel  : 
Grand  maistre  de  nos  vies,  disoit-elle 
pleusieurs  fois  le  iour,  ordonnez  de  ma 

mort  selon  qu'il  vous  plaira  ;  ie  n'ay 
point  d'esprit  et  ne  sçay  pas  ce  qui  m'est 
bon,  ic  ne  vous  demande  que  vostre  pa- 
radis. Mais  le  cœur  parloit  plus  que  la 
bouche. 

Aussi  Dieu  les  a  il  conserués,  et  c'a 
esté  vu  argument  bien  fort  pour  rembar- 
rer les  infidèles,  lors  qu'ils  maintenaient 
que  la  Foy  les  faisoit  mourir,  et  que 
ce  grand  Dieu  des  Chrestiens  estoit  im- 
puissant. 

La  femme  de  ce  Chrcsticn,  Marie 
Àonnetla,  communique  le  plus  au  zele 
de  son  mary  Ioseph  :  il  y  a  quelques 
mois  qu'elle  le  lit  bien  parois tre. 

Le  Père  Paul  Ragueneau,  ayant  appris 
le  iour  du  mardy  gras  qu'vne  femme  du 
bourg  d'Ossossané  se  mouroit,  y  alla  au 
plus  tosl.  Nostre  Seigneur  luy  auoit  dis- 
pose luy  mesme  cette  panure  malade  :  il 
n'ouure  pas  plus  tost  la  bouebe  pour  luy 
parler  de  Dieu,  qu'elle  embrasse  la  Foy, 
déteste  ses  péchez,  et  se  prépare  à  mou- 
rir Chresfienne.  Rien  ne  luy  manque 
pour  cet  effect  que  le  Baptesme  ;  mais 
le  diable  ne  vouloit  pas  quitter  à  si  bon 
marché  vue  âme  qu'il  auoit  possédée  de- 
puis sa  naissance.  Voicy  le  mary  de 
cette  pauure  languissante  qui  entre  brus- 
quement :  Iamais  ie  ne  permettray  que 
ma  femme  soit  baptisée,  dit-il  ;  ie  dé- 
teste la  Foy,  et  ie  maudis  le  Dieu  des 
croyans  :  sors  d'icy  et  ne  parle  plus. 
Quoy  donc,  luy  respond  le  Père,  veux  tu 
que  ta  femme  soità  iamais  mal-heureuse 
dans  les  flammes  d'enfer  ?  quoy  que  tu 
fasses,  tu  ne  peux  pas  l'empescher  de 
croire  :  Dieu  aura  pitié  d'elle,  et  ton  im- 
pieté ne  la  rend  pas  coupable,  attens  ie 
te  prie  vu  moment.  C'esfoit  trop  au  ju- 
gement de  ce  cœur  infidèle  :  il  se  saisit 
d'vn  gros  baston  au  défaut  d'vne  hache 
qu'il  ne  put  pas  trouuer;  il  de&charge  sa 
colère  fortement  sur  le  Père,  ne  donnant 
autre  response  à  tout  ce  qu'il  peut  dire, 
sinon  de  redoubler  ses  coups  ;  et  quoy 
que  son  baston  se  fust  rompu  en  deux 
après  cinq  ou  six  bonnes  descharges,  il 
continue  de  ce  qui  luy  restoit  en  main. 
Il  fallut  obeyr  à  ce  malheureux,  et  sor- 
tir, puis  que  la  présence  du  Père  ne  ser- 
uoit  lien  qu'à  l'irriter,  et  ne  pouuoitplus 
en  ce  temps-là  estre  vtile  à  celte  ma- 


lade, qui  quoy  qu'elle  peust  s'escrier, 
trouua  son  mary  aussi  sourd  pour  elle 
que  pour  ccluy  qui  la  venoit  instruire. 
Ce  nous  eust  esté  vn  coup  bien  sensible 
si  cette  bonne  âme  n'eust  pas  trouué  dé- 
liant la  mort  la  grâce  du  Baptesme  ;  de 
le  tenter  en  la  présence  du  mary,  c'eust 
esté  vue  témérité.  Marie  Aonnetta,  cou- 
sine de  celle  qui  se  mouroit,  entreprend 
de  luy  procurer  cette  charité,  luy  en 
dciist-il  couster  la  vie.  Elle  va  donc  vi- 
siter sa  cousine  vne,  deux,  et  trois  fois, 
elle  luy  répète  les  principaux  mystères 
de  la  Foy,  l'instruit  tout  de  nouueau, 
l'anime  à  ne  pas  obéir  aux  volontez  de 
son  mary,  et  ne  pas  perdre  auant  la 
mort  vu  bien  qui  la  rendroit  à  iamais 
heureuse.  En  vn  mot  elle  fait  l'office 
d'Apostre,  et  voyant  en  fin  vn  temps  fa- 
uorable,  vient  aduertir  nos  Pères  qu'il 
estoit  temps  de  faire  le  coup.  Ce  fut  vn 
coup  vrayement  heureux  pour  cette  pau- 
ure languissante,  car  tost  après  elle 
rendit  son  ame  à  Dieu. 

Pas  vn  de  la  cabane  n'agreoit  le  ba- 
ptesme, que  celle  qui  le  receuoit,  aussi 
fallut-il  que  la  bonne  Marie  Aonnetta 
rendist  bien  du  combat.  Et  quoy,  luy 
disoit-on,  veux  tu  que  ta  cousine  meure? 
Si  elle  meurt,  ce  sera,  respond-elle,  le 
plus  grand  bon-heur  qui  luy  puisse  ar- 
riuer  :  ie  l'ayme  autant  que  moy,  mon 
mary,  mes  enfans,  qui  tous  auons  receu 
le  sainct  baptesme,  et  ferons  profession 
de  la  Foy  iusques  au  dernier  souspir. 
Dequoy  te  mesles-tu,  luy  disent-ils?  est- 
ce  à  toy  à  prendre  le  soin  d'elle  ?  Guy 
da,  quand  il  s'agit  du  salut  de  son  àme. 
Prends  donc  aussi  le  soin  du  corps.  Vo- 
lontiers, leur  dit-elle  ;  lors  qu'elle  a  esté 
en  santé,  ma  cabane  luy  a  tousiours  esté 
ouuerte,  et  elle  ne  luy  sera  pas  fermée 
au  temps  de  la  maladie,  non  seulement 
à  elle,  mais  aussi  à  tous  ses  frères,  aus- 
quels  ie  procurcray  le  baptesme,  si  ie 
voy  que  leur  maladie  se  rengrege  ;  nous 
ne  ferons  qu'vne  famille  au  ciel,  comme 
nous  n'en  faisons  qu'vne  en  terre. 

Plaise  à  Nostre  Seigneur  nous  donner 
quantité  de  fidèles  semblables  à  ces  deux 
cy,  Ioseph  et  Marie:  pourroit-on  souhai- 
ter  un  mariage  plus  aceomply  ? 

Ce  sont  là  les  plus  belles  richesses  de 

cette  pauure  Eglise  ;  il  y  en  a  encore 
quelques  autres,  mais  ils  n'approchent 
pas  de  ces  courages. 

De  nouueaux  baptisez  cette  année  en 
estât  de  santé,  à  peine  s'en  retrouue-il 
quatre  ou  cinq  :  ce  n'est  pas  peu  pour 
les  temps  où  nous  sommes,  encore  ce 
sont  de  bonnes  vieilles  gens  plus  qu'o- 
ctogénaires, à  qui  il  semble  que  Dieu 
veuille  faire  miséricorde  vn  peu  deuant 
leur  mort.  Sans  doute  il  y  a  dequoy 
bénir  Dieu  ;  mais  craignant  la  longueur, 
attendons  dans  l'éternité  à  adorer  les 
ineffables  bontez  de  ces  miséricordes 
qui  nous  paroissent  icy  de  iour  en  iour 
surpasser  tous  les  autres  ouurages  de 
Dieu. 


CHAPITRE   IX. 


De  la  mission  de  sainct  Iean  Baptiste 
aux  Arendaronons. 


Les  Arendaronons  font  vne  des  quatre 
nations  qui  composent  ceux  qu'à  propre- 
ment parler  on  nomme  Hurons  :  elle 
est  la  plus  Orientale  de  toutes,  et  est 
celle  qui  la  première  a  découuert  les 
François,  et  à  qui  en  suite  appartenoit 
la  traitte,  selon  les  loix  du  pays.  Ils  en 
pouuoient  iouïr  seuls,  neantmoins  ils 
trouuerent  bon  d'en  faire  part  aux  au- 
tres nations,  se  retenant  toutefois  plus 
particulièrement  la  qualité  de  nos  alliez, 
et  se  portans  en  cette  considération  à  la 
protection  des  François,  lors  que  quel- 
que malheur  est  arriué.  C'est  où  feu 
monsieur  de  Champlain  s'arresta  plus 
long  temps  au  voyage  qu'il  fit  icy  haut,  il 
y  a  enuiron  22.  ans,  et  où  sa  réputation 
vit  encore  dans  l'esprit  de  ces  peuples 
barbares,  qui  honorent  mesme  après 
tant  d'années  plusieurs  belles  vertus 
qu'ils  admiroient  en  luy,  et  particulière- 
ment sa  chasteté  et  continence  enuers 
les  femmes.  Pleust  à  Dieu  que  tous  les 
François  qui  les  premiers  sont  venus  en 
ces  contrées  luy  eussent  esté  sembla- 
bles :  nous  n'en  rougirions  pas  si  sou- 


uent  auprès  de  nos  Sauuages,  qui  nous 
obiectent  les  impudicitez  et  les-  desbau- 
ches  de  plusieurs,  comme  si  c'estoit  vne 
marque  infaillible  que  ce  dont  nous  les 
menaçons  de  l'enfer  ne  soient  rien  que 
des  fables,  puis  que  ces  premiers  Fran- 
çois qu'ils  ont  cogneus  n'en  auoient  point 
de  crainte. 

Cette  alliance  si  particulière  que  ces 
peuples  Arendaronons  ont  auec  les 
François  nous  auoit  souuent  donné  la 
pensée  de  leur  aller  communiquer  les  ri- 
chesses de  l'Euangile,maisle  deffaut  de 
langue  nous  auoit  tousiours  empeschés 
de  pousser  iusques  là,  nous  estans  trou- 
uez  engagez  de  premier  abord  à  nostre 
première  demeure,  qui  estoit  située  à 
l'autre  extrémité  du  pays  tout  opposée. 

Cette  année  nous  estant  trouuez  assez 
forts  pour  cette  entreprise,  nous  y  auons 
commencé  vne  mission,  qui  a  eu  dans 
son  ressort  trois  bourgs  :  de  S.  Iean  Ba- 
ptiste, de  S.  Ioachim,  et  de  Saincte  Eli- 
zabeth.  Les  Pères  Antoine  Daniel  et 
Simon  le  Moine  en  ont  eu  le  soin. 

Ils  firent  leur  première  demeure  et  la 
plus  ordinaire  dans  le  bourg  plus  peuplé 
de  S.  Iean  Baptiste,  y  ayant  plus  à  tra- 
uailler.  D'abord  ils  exposèrent  en  plein 
conseil  le  dessein  de  leur  venue,  qui  fut 
approuué  et  receu  vniuersellement  de 
tout  le  monde  ;  on  ne  parloit  rien  que 
de  croire  et  d'embrasser  la  Foy,  les  ca- 
banes leur  estoient  ouuertes,  et  mesme 
à  l'enuy  l'vnde  l'autre  ;  ces  bonnes  gens 
les  venoientinuiter,  et  leur  presentoient 
auec  vn  cœur  d'amy  toutes  les  douceurs 
dont  ils  peurent  s'imaginer. 

La  maladie  qui  auoit  desia  commencé 
dans  ce  bourg,  se  rengregea  après  l'ar- 
riué  de  nos  Pères  ;  l'affection  et  la  con- 
fiance de  ces  pauures  barbares  sembloit 
en  mesme  temps  s'accroistre  en  leur  en- 
droit :  vn  ou  deux  grains  de  raisins  secs, 
plein  la  paulme  de  la  main  d'eau  à  demy- 
sucrée,  l'assistance  qu'on  taschoit  de 
donner  aux  malades  soit  par  conseil,  soit 
allant  demander  l'aumosne  dans  les  ca- 
banes des  plus  riches  pour  ceux  qui 
estoient  dans  la  pauureté,  c'estoient  des 
charmes  d'vne  charité  qui  iamais  n'auoit 
esté  veuë  dans  ces  bourgs. 

Cependant  on  faisoit  doucement  les 

affaires  de  Dieu  :  les  enfans  estoient  ba- 
ptisez lors  qu'on  les  logeait  en  danger, 
les  adultes  receuoient  à  eœur  ou  lier  t  les 
paroles  du  ciel,  et  à  peine  s'en  trouuoit- 
il  qui  dans  le  péril  de  la  mort  ne  voulust 
songer  au  salut  de  son  âme  ;  les  parens 
mesmes,lors  qu'ils  auoient  quelque  ma- 
lade, venoient  en  aduertir  nos  Pères. 

Quelques  effects  de  la  bonté  de  Dieu 
sur  ces  panures  barbares  leur  redoublè- 
rent encore  l'affection  qu'ils  auoient 
pour  nous.  Yn  ieune  homme  des  plus 
grands  chasseurs  et  guerriers  du  pays, 
et  des  mieux  aparentez  de  tout  ce  bourg, 
fut  mis  si  bas  par  la  maladie,  qu'on 
desesperoit  entièrement  de  luy  :  il  fut 
instruit  et  baptisé  par  vn  de  nos  Pères, 
qui  lit  là  vne  course  sur  la  fin  du  mois 
de  Septembre.  Peu  après  il  retourne  en 
santé  contre  toute  espérance  ;  mais  il 
demeure  aueugle,  et  il  luy  reste  vne 
fluxion  insupportable  qui  luy  gaste  les 
yeux.  Yn  mois  après,  nos  deux  mission- 
naires estant  arriuez  en  ce  bourg  visitè- 
rent ce  Néophyte  :  il  bénit  Dieu  d'estre 
guery,  mais  il  déplore  sa  misère  d'auoir 
perdu  la  veuë,  sans  laquelle  il  ne  peut 
plus  aymer  la  vie.  On  l'exhorte  à  espé- 
rer en  Dieu,  à  qui  rien  n'est  impossible  ; 
il  proteste  qu'il  croit,  en  preuue  de  sa 
croyance  il  se  défait  d'vne  tortue,  qui  est 
comme  le  luth  et  le  violon  de  leurs  con- 
certs, dont  il  se  seruoit  à  la  chasse  pour 
inuoquer  l'assistance  de  son  démon.  On 
luy  applique  sur  les  yeux  de  l'eau  bénite 
auec  un  signe  de  croix,  proférant  ces  pa- 
roles :  Celuy  que  tu  as  pris  pour  maistre, 
Nostre  Seigneur,  le  Père,  le  Fils,  et  le 
S.  Esprit  te  guérisse.  Il  pleust  à  Dieu 
bénir  sa  Foy  :  la  fluxion  se  dissipe,  la 
douleur  cesse,  il  n'y  a  plus  d'aueugle- 
ment,  la  veuë  retourne  en  son  entier. 
Il  luy  restoit  encore  quelques  fistules 
sur  le  visage  et  sur  le  corps  :  on  luy 
laissa  quelque  peu  de  cette  eau  bénite 
pour  s'en  seruir  de  temps  en  temps,  in- 
uoquant  Nostre  Seigneur,  l'espace  de 
neuf  iours,en  l'honneur  des  neuf  chœurs 
des  Anges,  auec  promesse  d'en  venir 
rendre  grâce  à  Dieu  dans  la  Chapelle  que 
nos  Pères  auoient  dressée  dans  la  cabane 
du  principal  capitaine  de  ce  bourg,  chez 
lequel  ils  estoient  logez.     Le  ciel  conti- 


nua ses  faucurs  sur  ce  panure  ieune 
homme  :  il  se  trouua  du  tout  guery  auant 
le  temps,  et  pour  n'en  estre  pas  ingrat 
il  lit  vn  festin  solemnel,  où  le  monde 
estant  assemblé,  il  protesta  publique- 
ment qu'il  tenoit  du  Dieu  des  croyans 
la  veuë,  la  santé  et  la  vie.  Ce  ieune 
homme  s'appelle  Ononrouten,  et  fut 
nommé  Charles  en  son  baptesme. 

Les  faneurs  de  Dieu  n'en  demeurent 
pas  là  :  vne  sienne  petite  tille  tomba 
malade  et  en  danger  de  mort,  pour  vn 
certain  charbon  qui  la  mangeoit  iusques 
aux  os.  Il  prie  qu'on  la  baptise,  on  ne 
peut  pas  luy  refuser  :  elle  se  trouue  après 
son  baptesme  entièrement  guérie. 

Yne  autre  femme  de  la  mesme  cabane 
estoit  suffoquée  d'vne  cholique  furieuse 
qui  luy  fit  rendre  par  des  vomissemens 
estranges  tout  ce  qu'elle  auoit  dans  le 
corps  ;  après  cela  elle  perdit  le  senti- 
ment, et  desia  ses  parens  la  comptoient 
pour  morte.  Nos  Pères  y  accoururent 
et  luy  mirent  deuant  les  yeux  vne  image 
de  Nostre  Seigneur  :  on  est  tout  eslonné 
que  les  sens  luy  reuiennent,  elle  parle 
et  entend,  on  la  baptise  auec  toute  sorte 
de  satisfaction.  Apres  cela  on  luy  donne 
vn  peu  d'eau  bénite,  et  on  l'exhorte  à 
mettre  sa  confiance  en  Dieu.  Le  lende- 
main elle  est  sur  pied,  elle  trauaille 
comme  auparauant,  et  dit  tout  haut  à 
tout  le  monde,  que  c'est  Dieu  seul  qui  l'a 
guérie.  Elle  fut  nommée  Marie  en  son 
baptesme  ;  son  nom  Huron  est  Atatasé. 

Chez  l'hoste  où  logeoient  nos  Pères, 
deux  y  receurent  vne  semblable  gueri- 
son,  et  pour  action  de  grâce  les  parens 
firent  deux  festins  publics  à  la  Chrétien- 
té, où  au  lieu  de  leurs  chansons  de 
guerre  ou  de  songes,  le  Palcr  nosler  en 
Huron  y  fut  chanté,  et  quelques  autres 
prières,  qui  rauirent  en  admiration  toute 
l'assistance.  Yne  voix  Françoise  qui  a 
de  l'harmonie  l'emporte  au  dessus  de 
tous  leurs  heurlemens. 

Quelques  autres  coups  du  ciel  sem- 
blables à  ceux  cy,  retentirent  bien  haut 
par  toutes  les  cabanes,  où  en  suite  nos 
Pères  estoient  receus  et  veus  d'vn  œil 
qui  n'auoit  du  tout  rien  de  Sauuage. 

La  maladie  ne  laisse  pas  d'y  faire  ses 

rauages;  tout  ce  beau  et  grand  bourg  de- 
uient  vn  hospital  funeste. 

C'eust  esté  bien  merueille  si  les  puis- 
sances de  l'enfer  n'eussent  point  trauersé 
les  affaires  de  Dieu  :  il  faut  bien  que  le 
diable  deffende  son  royaume,  qu'il  a  pos- 
sédé de  tout  temps,  et  ce  n'est  pas  sans 
résistance  qu'il  en  doit  estre  expulsé. 

Vn  homme  de  ce  mesme  bourg  estoit 
durant  tout  ce  temps  là  occupé  à  la  pes- 
che,  vn  démon  s'apparut  à  luy  sous  la 
forme  d'vn  beau  et  grand  ieune  homme  : 
Ne  crains  point,  dit  cet  esprit  superbe, 
ie  suis  le  maistre  de  la  terre  que  vous 
autres  Hurons  honorez  sous  le  nom  de 
Iouskeha;  c'est  moy  que  les  François 
appellent  mal  à  propos  Iesus,  mais  ils 
ne  me  cognoissent  pas.  Fay  pitié  de 
vostre  pays,  que  i'ay  pris  soubs  ma  pro- 
tection ;  ie  te  viens  enseigner  et  les  i 
causes  et  les  remèdes  de  vostre  mal- 
heur :  ce  sont  les  estrangers  qui  seuls 
en  sont  la  cause  ;  ils  courent  maintenant 
deux  à  deux  par  tout  le  pays  auec  des- 
sein de  respandre  le  mal  par  tout  ;  ils 
n'en  demeureront  pas  là,  après  cette  vé- 
role qui  maintenant  dépeuple  vos  ca- 
banes, sniuront  de  certaines  choliques 
qui  en  moins  de  trois  iours  emporteront 
tous  ceux  que  cette  maladie  n'aura  pas 
enleués.  Vous  pouuez  preuenir  ce  mal- 
heur :  chassez  de  vostre  bourg  les  deux 
robes  noires  qui  y  sont.  Pour  ceux  qui 
maintenant  sont  attaquez  de  la  vérole, 
ie  veux  que  tu  me  serues  à  les  guérir  : 
fais  quantité  d'vne  telle  eau,  cours  au 
plus  tost  au  bourg,  et  dis  aux  anciens 
qu'ils  portent  et  distribuent  cette  potion 
pendant  toute  la  nuict,  et  alors  toute  la 
ieunesse  et  les  Capitaines  de  guerre 
.iront  faisant  les  furieux  par  toutes  les 
cabanes  ;  mais  ie  veux  qu'on  continue 
iusques  à  l'aube  du  iour.  Apres  cela  le 
démon  disparoist. 

Ce  pauure  homme  accourt  incontinent 
au  bourg,  donne  aduis  de  tout  ce  qu'il 
sçait  :  là  dessus  les  Anciens  assemblent 
deux  et  trois  fois  le  conseil,  ces  céré- 
monies diaboliques  sont  receuës  auec 
approbation  ;  sur  le  soir  on  n'entend  par 
toutes  les  rues  que  le  cry  des  Capitaines, 
qui  exhortent  la  ieunesse  à  faire  braue- 
ment  les  fols.  Ce  fut  alors  que  cet  esprit 


de  trouble  triompha  dans  son  règne. 
Comme  nos  missionnaires  estoient  logez 
dans  la  cabane  du  principal  Capitaine, 
ce  fut  là  que  commença  le  premier 
acte  de  cette  comédie  ;  il  fallut  que  nos 
Pères  rompissent  leur  petite  retraitte 
pour  la  saincte  Messe,  afin  de  preuenir 
ce  qu'eussent  fait  ces  fols  :  car  on  iuge  le 
plus  vaillant  celui  qui  fait  mieux  l'enragé. 
Ce  n'estoient  qu'heurlemens  par  tout, 
rien  que  trouble  et  folie  ;  mais  la  rigueur 
du  froid  s'accroist,  ces  mascarades  se  re- 
tirent vn  peu  après  my-nuict,  qui  fut 
cause  que  ces  nouueaux  Apothiquaires 
(c'estoient  six  des  Anciens  qui  portoient 
en  silence  vne  grande  chaudière  pleine 
de  cette  eau  diabolique,  dont  ilsfaisoient 
boire  tous  les  malades),  ces  médecins 
d'enfer  cessèrent  de  faire  leur  ronde, 
pour  ce  que  les  folies  des  ieunes  gens 
auoient  cessé.  La  nuict  du  lendemain 
il  fallut  satisfaire  au  diable,  et  recom- 
mencer tqut  de  nouueau.  Cette  nuict 
fut  celle  de  Noël,  durant  laquelle  le  dé- 
mon fut  obey  ponctuellement. 

En  suite  de  cela  ce  Prince  de  luxure 
commanda  des  danses  et  des  festins  in- 
fâmes, durant  tous  ces  saincts  iours  con- 
sacrez à  la  mémoire  du  petit  Iesvs,  Roy 
de  pureté,  et  de  son  cher  disciple  le  bien 
aimé  pour  sa  virginité. 

Voila  les  âmes  de  ces  pauures  bar- 
bares possédées  du  démon,  les  veritez 
de  nostre  Foy  ne  trouuent  plus  passage 
en  leur  esprit,  leur  affection  pour  nous 
se  change  en  haine.  Cet  esprit  de  men- 
songe, qu'ils  honorent  comme  le  maistre 
de  leur  terre,  les  ayant  asseurez  que 
nous  seuls  estions  la  cause  de  leur  ruine, 
les  portes  des  cabanes  commencent  à 
estre  fermées  à  nos  Pères,  on  redoute 
leur  veué,  comme  si  vn  seul  de  leurs  re- 
gards faisoit  mourir  tous  les  enfans,  on 
les  a  en  horreur,  et  à  peine  trouuent-ils 
quelqu'vn  qui  les  supporte. 

De  iour  en  iour  les  esprits  s'aigrissent 
dauantage,  les  faux  bruits  qui  venoient 
des  nations  voisines  augmentent  leurs 
soupçons,  estant  receus  pour  véritables, 
et  de  certains  supposts  du  diable  confir- 
moient  toutes  ces  médisances,  asseurant 
auoir  veu  en  songe  des  robes  noires, 
j  maintenant  hors  la  palissade  du  bourg, 

ores  sur  le  bord  du  lac,  qui  déueloppoient 
de  certains  liures  d'où  sortoient  des 
étincelles  de  feu  qui  se  respandoient 
par  tout,  et  sans  doute  causoient  celte 
maladie  pestilentielle. 

Il  n'y  a  pas  iusques  dans  la  cabane  où 
nos  deux  missionnaires  se  retiraient, 
qu'on  ne  les  regarde  de  mauuais  œil, 
que  nuict  et  iour  on  ne  leur  obiecte  les 
bruits  qui  courent  d'eux,  que  tout  le 
monde,  et  principalement  vne  megerc 
qui  est  la  maislresse  de  la  maison,  ne 
les  trailte  de  pis  en  pis,  afin  de  les 
obliger  de  sortir  au  plustost  ;  leur  hostc 
est  seul  qui  les  supporte,  mais  il  les 
prie  en  amyde  se  tenir  clos  etcouuerts, 
pour  la  crainte  qu'il  a  de  quelque  mau- 
uais coup. 

Vn  si  grand  et  si  subit  changement 
n'est  pas  difficile  à  comprendre  à  qui 
songera  que  le  Sauueur  du  monde  fut 
blasphémé  de  tous  les  Iuifs,  et  traitté 
comme  vn  mal-faicteur,  qui  peu  de 
iours  auparauant  l'auoient  receu  dedans 
leur  ville,  et  auoient  recogneu  vne  par- 
tie de  ses  grandeurs. 

Au  reste  c'est  vne  chose  estrange,  que 
mesme  ceux  qui  peu  auparauant  auoient 
receu  leur  guerison  du  ciel,  et  qui  n'o- 
soient  pas  le  nier,  se  refroidissent  dans 
la  Foy  après  toutes  ces  menées  de  satan, 
et  perdent  les  idées  dcDicu  et  des  obli- 
gations qu'ils  ont  en  sa  bonté.  Comme 
vn  de  nos  Pères  en  faisoit  vn  iour  des 
reproches  à  celuy  qui  auoit  si  heureuse- 
ment reeouuré  la  veuë  par  la  force  de 
l'eau  bénite  :  Mais,  luy  dit  ce  barbare, 
comment  luy  ay-ie  vne  si  grande  obli- 
gation ?  que  luy  a- il  cousté  à  me  rendre 
la  veuë  ?  tu  ne  t'es  seruy  que  d'eau 
froide  :  ce  n'est  pas  là  vn  remède  bien 
difficile.  C'est  pour  cela,  mal-heureux, 
luy  dit-on,  que  tu  deurois  admirer  son 
pouuoir,  et  aimer  sa  bonté,  qui  t'a  rendu 
si  facile  ta  guerison,  sans  te  commander 
comme  font  vos  démons,  qui  toutefois 
sont  impuissans,  des  cerfs,  des  chiens 
et  des  ours  en  sacrifice.  Sçache  donc 
que  s'il  a  tant  de  pouuoir  à  te  faire  du 
bien,  il  n'en  aura  pas  moins  à  te  cha- 
stier,  si  tu  ne  le  sers  suiuant  ta  pro- 
messe. A  cela  point  de  repartie  :  vn 
esprit  dont  le  diable  a  repris  possession, 


n'est  plus  capable  d'estimer  les  gran- 
deurs de  Dieu,  qu'auparauaut  il  adoroit. 

Nonobstant  tout  cela  nos  missionnai- 
res suiuent  leur  pointe;  Atironta  leur 
hoste,  qui  les  ayme  et  qui  portant  le 
nom  du  premier  Capitaine  Huron  qui  ait 
rencontré  les  François,  en  a  aussi  la 
charge  et  le  pouuoir,  les  assiste  de  tout 
ce  qu'il  peut  pour  assembler  vn  conseil 
des  Anciens  du  bourg,  où  ils  puissent 
publiquement  faire  paroistre  leur  inno- 
cence, et  réfuter  ces  calomnies. 

Par  vn  heureux  rencontre  Joseph  Chi- 
houatenhoua,  cet  excellent  Chrestien 
dont  nous  auons  parlé  au  chapitre  pré- 
cèdent, arriue  en  ce  mesme  bourg  pour 
assister  nos  Pères  en  ce  dont  ils  vou- 
dront se  seruir  de  luy  pour  la  publication 
de  l'Euangile  :  le  conseil  se  tient,  le 
Père  Antoine  Daniel  réfute  les  calom- 
niateurs, et  parle  d'vn  accent  si  fort, 
que  pas  vn  ne  luy  ose  respondre.  Ioseph 
Chihouatenhoua  prend  après  la  parole, 
et  passe  plus  de  deux  heures  entières  a 
parler  des  mystères  de  nostre  Foy.  Ces 
anciens  Capitaines  se  trouuent  tous  sur- 
pris de  voir  vn  ieune  homme  parler  en 
maistre  vn  language  nouueau  ;  ils  ne 
peuuent  que  l'admirer,  ils  approuuent 
les  veritez  de  nostre  Foy,  tous  les  com- 
mandemens  de  Dieu  leur  semblent  rai- 
sonnables :  en  vn  mot  ils  se  condamnent 
eux-mesmes,  et  d'aucuns  s'écrioient 
qu'il  faudroit  que  toute  la  terre  écoustast 
de  si  grandes  affaires,  et  des  discours 
d'vne  telle  importance.  Mais  au  bout, 
quel  aueuglement  !  pas  vn  n'embrasse 
les  veritez  qu'il  recognoist,  pas  vn  ne 
prend  pour  luy  le  conseil  qu'il  approuue. 

Toutefois  cette  assemblée  etlesuccez 
qui  en  fut  fauorable  pour  nous,  appaisa 
quelque  peu  les  esprits  ;  les  ombrages 
qu'ils  auoient  contre  nous  se  diminuè- 
rent de  beaucoup  :  on  commence  à  re- 
ceuoir  nos  Pères  assez  paisiblement  dans 
la  pluspart  des  cabanes,  et  eux  conti- 
nuent à  annoncer  le  nom  de  Dieu  aux 
sains  et  aux  malades.  Quelques  esprits 
de  ceux  qui  ne  sont  point  en  maladie  le 
goustent,  et  mesme  quelques  vns  dési- 
rent le  baptesme  ;  mais  nous  n'y  allons 
pas  si  viste,  il  faut  les  esprouuer,  autre- 
ment nous  nous  mettrions  en  danger  de 

faire  plusieurs  baptisez,  mais  bien  peu 
de  Chrestiens. 

La  miséricorde  de  Dieu  parut  dauan- 
tage  sur  les  malades  :  dans  le  seul  bourg 
de  sainct  Iean  Baptiste  plus  de  140.  y 
furent  baptisez,  dont  la  pluspart  sont 
morts,  et  entr'autres  40.  petits  enfans, 
dont  le  salut  est  hors  de  doute.  Les  iu- 
gemens  de  Dieu  sont  tousiours  adora- 
bles. Voicy  ce  que  m'en  escriuent  les 
Pères  de  cette  mission. 

D'aucuns  reçoiuent  le  baptesme  auec 
vne  ioye  indicible,  et  ne  sçauent  comme 
exprimer  la  grâce  qu'ils  ressentent  par 
des  colloques  amoureux,  tantostànostre 
Crucifix,  tantost  à  l'Image  du  Sauueur 
du  monde.  Helas  !  (  disoit  entr'autres 
vn  ieune  homme  de  25.  ans)  ô  !  le 
maistre  de  nos  vies,  tu  voy  que  ie  n'ay 
point  d'esprit,  et  que  ie  ne  puis  parler  : 
dy  moy  donc  ce  qu'il  te  plaist  que  ie  te 
die.  Et  d'autres  quasi  en  mesme  temps 
blasphèment  contre  Dieu,  ayant  leur 
âme  sur  leurs  leures.  Dernièrement  vn 
Capitaine  de  guerre,  lors  que  nous  luy 
parlions  de  l'enfer,  se  mocquoit  de  ces 
feux  :  Ces  flammes  là  ne  bruslent  pas 
pour  moy,  disoit  ce  brauache,  la  mort 
me  redoute,  ie  la  cherche  par  tout,  et 
elle  me  fuit  ;  ma  plus  ordinaire  proui- 
sion  est  la  chair  de  nos  ennemis.  Ce 
pauure  mal-heureux  fut  bien  tost  em- 
porté de  la  mort,  sans  iamais  se  vouloir 
recognoistre.  Vn  pauure  enfant  est  mort 
au  milieu  de  nostre  cabane,  sans  que 
iamais  nous  ayons  pu  le  baptiser.  Plu- 
sieurs autres  bien  éloignez  de  nous  en 
des  cabanes  escartées  au  milieu  des 
campagnes,  n'attendoient  que  nostre  ve- 
nue pour  expirer  quasi  entre  nos  mains, 
et  sont  allez  iouïr  au  Ciel  de  celuy  qui 
ne  les  auoit  faits  que  pour  les  sauuer. 
D'aucuns  nous  fermant  leurs  cabanes 
nous  contraignent  d'entrer  en  vne  autre 
où  nous  ne  prétendions  pas  d'aller  : 
nous  y  trouuons  vne  àme  à  qui  rien  ne 
manque  sinon  le  baptesme  pour  qu'elle 
soit  le  mesme  iour  en  paradis.  D'autres 
que  nous  ne  cherchions  pas,  nous  appel- 
lent chez  eux,  et  sans  y  penser  nous 
donnent  le  moyen  de  procurer  le  salut 
d'vn  pauure  homme  qui  desia  auoit  vn 
pied  dedans  l'enfer.    En  vn  mot,  les 


Anges  nous  assistent  à  acroistre  le  nom- 
bre des  bien-heureux.  Nous  ne  pou- 
uons  attribuer  à  d'autre  puissance  qu'à 
des  esprits  tutelaires  des  hommes  le  cas 
qui  suit. 

Pendant  que  le  songe  ou  plus  tost  le 
diable  se  fait  obeyr  dans  nostre  propre 
cabane  par  vn  desordre  ou  folie  vniuer- 
selle  de  tout  le  peuple,  et  qu'en  suite  il 
nous  interrompt  le  cours  de  nostre  exer- 
cice, vn  capitaine  des  Algonquins  qui 
hiuernent  à  vn  demy  quart  de  lieuë  d'ici, 
nous  vient  chercher  en  haste  :  Yn  mien 
frère,  nous  dit-il,  se  meurt  dans  la  con- 
tagion :  venez  ie  vous  prie  le  visiter  tan- 
dis qu'il  est  encore  en  vie,  venez  luy 
enseigner  le  chemin  du  ciel,  car  il  le 
désire.  Nons  y  courons,  on  l'instruit 
plus  de  cœur  que  de  bouche  ;  son  frère, 
voyant  qu'il  ne  nous  entendoit  qu'à 
demy,  se  met  de  la  partie,  car  il  entend 
passablement  le  Huron,  et  nous  sert 
d'interprète.  Nous  nous  seruons  de 
quelques  prières  Algonquines  que  nous 
auions  par  escrit  de  nos  Pères  qui  sont 
aux  Trois  Riuieres,  et  entre  autres  de 
l'acte  de  contrition*  que  ce  moribond  re- 
petoit  de  si  bon  cœur,  qu'enfin  nous 
l'appelions  Félix  au  baptesme,  de  fait  il 
mourut  peu  d'heures  après.  Ces  bonnes 
gens  nous  parlèrent  de  l'enterrer  à 
nostre  mode,  comme  nos  Pères  font  aux 
Trois  Riuieres  ;  mais  la  saison  n'en  est 
pas  encore  venue.  Iusques  icy  la  lettre. 

l'espère  que  dans  quelque  temps  nous 
aurons  icy  haut  des  ouuriers  qui  sçau- 
ront  la  langue  Algonquine,  et  qui  pour- 
ront non  seulement  assister  quelques 
bandes  d'Algonquins  qui  viennent  hy- 
uerner  chaque  année  proche  de  nos  Hu- 
rons,  mais  passer  outre  à  deux  et  trois 
cens  lieues  d'icy,  où  la  langue  des  Al- 
gonquins se  fait  entendre» 

Les  deux  bourgs  de  sainct  Ioachim  et 
de  saincte  Elizabeth  donnèrent  aussi  de 
l'exercice  à  nos  ouuriers  euangeliques, 
la  maladie  ayant  régné  esgalement  par 
tout.  La  plus  grande  peine  que  nous  y 
auons,  m'escrit  vn  de  nos  Pères,  n'est 
pas  à  deuorer  les  pauuretez  de  ces  misé- 
rables, mais  c'est  d'entrer  dans  leurs 
esprits,  que  nous  voyons  manifestement 
estre  la  pluspart  possédez  de  quelque 

démon,  iusqucs  là  que  d'aucuns  à  nostre 
abord  heurtent  par  fois  comme  des 
loups;  lesquels i'ay  expérimenté  se  taire 
court  lors  qu'extérieurement  nous  les 
exhorcisons  per  Dominum  nostrum  Ic- 
sum  Christwm. 


CHAPITRE  X. 


De  la  mission  surnommée  des  Apostres 
aux  Khionontateronons. 


Les  Khionontateronons,  qu'on  appelle 
la  nation  du  Petun,  pour  l'abondance 
qu'il  y  a  de  cette  herbe,  sont  éloignez  du 
pays  des  Huions,  dont  ils  parlent  la 
langue,  enuiron  douze  ou  quinze  lieues 
tirant  à  l'Occident  ;  ils  ont  eu  autrefois 
de  cruelles  guerres  les  vns  contre  les 
autres,  mais  ils  sont  maintenant  en 
très-bonne  intelligence,  et  depuis  peu 
ont  renouuellé  leur  alliance,  et  fait  nou- 
uelle  confédération  contre  quelques  au- 
tres peuples  leurs  ennemis  communs. 

Nous  auons  pris  cette  occasion  pour  y 
annoncer  l'euangile,  et  y  arborer  si  nous 
pouuons  le  drappeau  de  lesus-Christ. 
C'a  esté  la  cinquiesme  de  nos  missions, 
que  nous  auons  nommée  la  mission  des 
Apostres.  Le  sort  en  est  escheu  au  Père 
Charles  Garnier,  et  au  Père  ïsaaclogues. 
Voicy  les  noms  qu'ils  ont  donnés  à  neuf 
bourgs  qu'ils  y  ont  rencontrés  :  sainct 
Pierre  et  sainct  Paul,  sainct  André, 
sainct  lacques,  sainct  Thomas,  sainct 
Iean,  sainct  lacques  et  sainct  Philippe, 
sainct  Barthélémy,  sainct  Matthieu, 
sainct  Simon  et  sainct  Iude. 

Cette  mission  a  esté  la  plus  riche  de 
toutes,  puis  que  les  croix  et  les  souffran- 
ces y  ont  esté  plus  abondantes.  Voicy 
ce  que  m'escriuircnt  nos  Pères  des  com- 
mencemens  qu'ils  y  eurent. 

En  fin  nous  voila  arriuez,  Dieu  mercy, 
au  dernier  et  principal  bourg  de  nostre 
district,  auquel  nous  auons  donné  le 
nom  de  sainct  Pierre  et  sainct  Paul. 
N'ayant  peu  trouuer  aucun  Sauuage  au 


bourg  de  la  Conception  pour  .venir  aucc 
nous,  les  chemins  estans  alors  tropmau- 
uais  pour  des  gens  qui  ne  cherchent  pas 
Dieu,  nous  fusmes  contraints  de  partir 
seuls,  prenant  nos  bons  Anges  pour 
guides.  Sur  le  milieu  du  chemin,  n'ayant 
pu  trouuer  vn  certain  destour  qui  nous 
eust  conduits  àquelques  cabanes  qui  sont 
vn  peu  à  l'escart,  nous  fusmes  surpris  de 
la  nuict  dans  vne  sapinière  ;  nous  estions 
en  vu  lieu  humide  et  ne  pouuions  en 
aller  chercher  vn  plus  sec  ;  nous  eusmes 
assez  de  peine  à  nous  amasser  quelques 
morceaux  de  bois  pour  faire  vn  peu  de 
feu,  et  quelques  branches  seiches  pour 
nous  coucher  dessus  ;  la  neige  nous  me- 
naçoit  d'esteiudre  nostre  feu,  mais  elle 
cessa  incontinent.  Dieu  soit  beny,  nous 
passasmes  la  nuict  fort  doucement.  Le 
lendemain  matin  nous  rencontrasmes 
quelques  pauures  cabanes  dans  les 
champs,  mais  ils  n'auoient  point  de  bled. 
Y  trouuant  compagnie  pour  venir  dans 
le  pays  nous  ne  la  voulusmes  perdre, 
pour  ce  que  les  chemins  estoient  fort 
difficiles  à  raison  des  neiges  nouuelle- 
ment  tombées  qui  auoient  effacé  les 
pistes.  Nous  partismes  donc  et  allasmes 
par  de  biens  mauuais  chemins  en  vn 
bien  mauuais  temps  à  vn  petit  village 
que  nous  nommasmes  S.  Thomas  ;  nous 
fismes  bien  vne  lieuë  à  la  seule  clarté  de 
la  neige,  et  arriuasmes  vers  les  huict 
heures  du  soir  auec  bon  appétit,  n'ayant 
pas  mangé  en  toute  la  iournée  que  cha- 
cun vn  morceau  de  pain.  Nous  n'auions 
aucun  dessein  sur  ce  bourg-là  plus  tost 
que  sur  vn  autre  ;  mais  ayant  pris  la 
compagnie  des  Sauuages  qui  se  présenta, 
et  les  ayant  suiuis,  nous  arriuasmes  sans 
doute  où  Dieu  nous  conduisoit,  pour  le 
salut  d'vne  âme  prédestinée,  qui  n'at- 
tendoit  rien  que  nostre  venue  pour  mou- 
rir à  toutes  ses  misères.  Lors  que  nous 
estions  en  peine  de  sçauoir  s'il  n'y  auoit 
point  quelque  malade  qui  pressast,  vn 
ieune  homme  nous  vint  prier  d'aller 
donner  quelque  douceur  à  vne  de  sa  ca- 
bane :  nous  y  allons  et  trouuons  vne 
pauurc  femme  qui  n'en  peut  plus  ;  elle 
fut  instruite  et  receut  heureusement 
aucc  la  Foy  la  grâce  du  Baptesme,  peu 
après  elle  se  vit  dans  la  gloire.     11  n'y 

auoit  dans  tout  le  village  que  celle-là 
qui  eust  besoin  de  nostre  secours. 
Nous  courusmes  à  quelques  autres  petits 
bourgs,  où  on  nous  dit  qu'il  y  auoit  des 
malades  :  nous  en  auons  baptisé  quel- 
ques-vns  ;  les  brebis  de  Nostre  Seigneur 
sont  bien  esgarées  ça  et  là.  Nous  auons 
rencontré  quelques  personnes  qui  d'a- 
bord goustent  bien  l'euangile.  Dieu  leur 
fasse  la  grâce  de  l'embrasser  tout  à  fait. 
Nous  receusmes  de  la  consolation  il  y  a 
deux  ou  trois  iours,  voyant  qu'vne  fille 
qui  se  venoit  engager  de  parole  à  vn 
ieune  garçon,  ayant  vn  peu  après  enten- 
du parler  de  Dieu  et  des  peines  d'enfer, 
s'alla  coucher  seule,  disant  :  Il  nous 
void  mesme  la  nuict. 

Arriuant  en  ce  bourg,  nous  ne  sçauions 
pas  qu'il  y  auoit  vn  petit  enfant  de  la 
nation  neutre,  âgé  de  cinq  ans,  que  ses 
parens  ont  apporté  fraischement  icy,  où 
la  faim  les  fait  réfugier  ;  il  y  auoit  long 
temps  que  chaque  iour  on  croyoit  que 
ce  seroit  le  dernier  de  sa  vie.  De  45.  ou 
50.  cabanes,  sans  penser  à  luy,  nous 
visitasmes  d'abord  celle  où  estoit  ce 
petit  estranger,  et  le  baptisasmes  :  il  se 
vit  incontinent  hors  de  bannissement, 
et  heureux  dedans  sa  patrie.  Ce  sont  là 
les  prémices  de  cette  nation  neutre,  et 
celuy  qui  tout  le  premier  a  esté  arrousé 
du  sang  de  lesus-Christ. 

Tout  ce  pays  est  remply  de  mauuais 
bruits  qui  courent  contre  nous  :  les  en- 
fans  nous  voyant  arriuer  quelque  part, 
s'escrient  que  la  famine  et  la  maladie 
viennent  ;  quelques  femmes  s'enfuyent, 
d'autres  nous  cachent  leurs  enfans,  quasi 
tous  nous  refusent  l'hospitalité,  qu'ils 
accordent  à  des  peuples  les  plus  inco- 
gneus.  Nous  n'auons  pu  trouuer  maison 
pour  Nostre  Seigneur,  n'ayant  pu  trou- 
uer aucun  lieu  où  nous  puissions  dire  la 
Messe.  Nostre  hoste,  qui  est  le  premier 
Capitaine  de  ce  pays,  et  qui  par  vne  pru- 
dence naturelle  auoit  paru  assez  paisible, 
nous  voyant  prier  Dieu  les  matins  et  les 
soirs  à  genoux,  en  (in  ne  pût  se  tenir 
vne  fois  de  nous  faire  paroistre  ce  qu'il 
auoit  sur  le  cœur.  Il  commence  donc 
à  parler,  mais  d'vne  voix  de  conseil, 
c'est  à  dire  haute  et  intelligible  :  C'est 
véritablement  maintenant  que  ie  crains 


et  que  ie  parle  :   que  font  maintenant 
ces  démons  autre  chose  que  des  sorts 
pour  nous  faire  mourir,  et  acheuer  ce 
que  la  maladie  a  laissé  de  reste  en  cette 
cabane  ?    on  me  l'auoit  bien  dit  que 
c'estoient  des  sorciers,  mais  ie  le  croy 
trop  tard  :  c'est  vne  chose  que  l'on  ne 
voit  point,  que  des  personnes  qui  vien- 
nent loger  chez  quelqu'vn,  passent  la 
nuict  dans  des  postures  ausquelles  nos 
yeux  ne  sont  aucunement  accoustumez. 
Iugez  de  quel  œil  on  nous  voit  en  vne 
cabane  où  on  a  de  si  belles  idées  de 
nous.  A  peine  peusmes  nous  remettre 
cet   esprit.     On   nous  trailte  tres-mal 
pour  nous  obliger  de  sortir.     C'est  bien 
tout  si  nous  auons  ce  qui  suffit  à  viure  ; 
nostre  faim  nous  accompagne  d'ordinaire 
depuis  le  matin  iusques  au  soir.    Mais 
ces  bonnes  gens  ne  voyent  pas  que  ce 
qui  nous  arreste  est  plus  précieux  que 
tout  ce  qu'ils  conçoiuent  de  douceurs  en 
ce  monde.     Il  n'y  a  point  presque  de 
bled  en  ce  bourg,  et  neantmoins  tous 
les  iours  arriuent  des  Attiouandarons 
(ce  sont  ceux  de  la  nation  neutre)  des 
bandes  d'hommes,  de  femmes  et  enfans, 
tous  haues  et  défigurez,  que  la  famine 
chasse  icy  :  fuyant  la  famine  ils  trouuent 
icy  la  mort,  ou  plus  tost  vne  vie  bien- 
heureuse, car  nous  auons  l'œil  que  pas 
vn  ne  meure  sans  baptesme.     Entre 
ceux-là  a  esté  vn  petit  enfant  d'vn  an, 
qui  sembloit  plus  tost  vn  monstre  qu'vn 
homme  ;  il  fut  heureusement  baptisé. 
Dieu  ce  semble  ne  luy  conseruoit  la  vie 
que  par  miracle,  afin  qu'estant  laué  dans 
le  sang  de  lesus-Christ,  il  benist  à  iamais 
ses  miséricordes. 

Tandis  que  nous  taschons  de  rendre 
quelque  honneur  à  Dieu,  le  diable  con- 
tinue de  se  faire  adorer.  Encore  hier 
dans  nostre  cabane  on  luy  fit  vn  sacri- 
fice solennel  :  tout  le  monde  y  estant 
assemblé,  on  ietta  plusieurs  fois  du 
petun  et  de  la  graisse  dans  le  feu,  faisant 
plusieurs  inuoeations,  et  tout  cela  pour 
la  guerison  d'vn  malheureux  que  son 
démon  priué  afflige  d'vne  certaine  ma- 
ladie, pour  ce  qu'il  ne  luy  a  pas  obey  en 
quelques  festins  qu'il  luy  auoit  ordonnés. 

Est-ce  merueille  qu'on  nous  ait  en 
horreur  dans  vn  lieu  où  les  diables  sont 

rccogncus  pour  maistres.  Nostre  hostc 
veut  qu'on  y  barricade  sa  porte  tous  les 
soirs,  crainte  que  de  nuict  on  ne  nous 
fasse  quelque  violence  :  car  si  on  nous 
tuoit  dans  sa  maison  il  en  auroit  les  re- 
proches, mesmc  de  ceux  qui  ne  souhai- 
tent que  nostre  mort.  Ce  n'est  pas  ce  qui 
nous  asseure  :  nous  auons  vue  protection 
plus  puissante,  quoy  que  moins  visible 
à  ces  panures  infidèles. 

Iusques  icy  les  Pères. 

Ce  ne  furent  là  que  les  commenec- 
mens  de  leurs  souffrances  ;  dans  les 
autres  bourgs,  comme  les  bruits  alloient 
tousiours  s'augmentant,  ils  eurent  plus 
à  endurer  :  ils  n'auoient  pas  esté  deux 
iours  en  vn  lieu  qu'on  ne  pouuoit  plus 
les  souffrir,  et  qu'il  falloit  changer  de 
place.  Quelques  Hurons  qui  alloient  là 
de  fois  à  autres  y  faire  quelques  traittes 
animoient  les  esprits  contre  eux,  et 
mesme  firent  leur  possible  afin  que  l'on 
s'en  deffist  au  plus  tost.  Tantost  vn 
homme  qui  se  resueille  auec  effroy  au 
milieu  de  la  nuict,  leur  commande  de 
sortir  hors  de  sa  cabane  ;  tantost  on 
vient  de  dehors  aussi  en  pleine  nuict 
crier  à  leur  porte  que  le  lendemain  ma- 
tin ils  ne  paroissent  pas  dans  le  bourg  ; 
comme  ils  sortent  d'vn  bourg  prenant 
la  route  de  quelque  autre,  on  les  pre- 
uient,  et  on  va  donner  aduis  aux  villages 
prochains  qu'on  ait  à  leur  en  refuser 
l'entrée  ;  les  Capitaines  viennent  qui 
leur  défendent  d'y  mettre  le  pied,  et  les 
menacent  qu'on  leur  fendroit  la  teste  si 
seulement  ils  en  approchoient. 

Leur  plus  grand  crime  est  qu'ils  por- 
tent la  Foy  et  le  nom  de  Iesus  par  tout, 
qu'ils  défendent  les  cérémonies  diabo- 
liques, que  faisant  leurs  prières  ils  en- 
sorcellent les  villages.  Mais  leur  ioye  et 
consolation  est  celle-là  mesme,  de  se 
voir  ainsi  rebutez  pour  le  nom  de  Iesus, 
non  seulement  dans  les  conseils,  mais 
des  bourgs  et  des  maisons  particulières, 
de  se  voir  en  l'horreur  de  ceux  dont  ils 
recherchent  le  salut  au  péril  de  leur  vie, 
endurant  la  faim,  le  froid,  les  pluyes  et 
les  neiges,  en  vn  mot  toutes  les  iniures 
des  saisons  et  des  temps  ;  de  se  voir 
menacez  quasi  à  tout  moment  de  mourir 
comme  des  malfaicteurs  :  Non  est  scruus 

maior  domino  suo.  Si  le  Sauueur  du 
monde  a  esté  traitté  de  la  sorte,  les  ser- 
uiteurs  n'ont-ils  pas  suiet  de  se  glorifier 
selon  Dieu,  portant  les  liurées  de  leur 
maistre  ? 

Là  dessus  vn  de  nos  missionnaires 
tombe  malade,  la  fieure  le  saisit,  et 
quelques  autres  incommoditez.  Il  faut 
bien  que  Dieu  soit  leur  médecin,  leur 
nourriture  et  leur  tout  en  ces  rencon- 
tres, puis  que  là  tout  leur  manque. 

A  peine  est-il  aucunement  soulagé  de 
son  mal,  qu'il  faut  partir  à  ieun  dés  les 
trois  heures  du  matin,  pour  aller  à  vn 
autre  bourg  à  onze  et  douze  lieues  de  là, 
où  les  affaires  de  Dieu  les  appellent.  Yn 
peu  de  pain  du  pays,  si  toutefois  c'est 
pain  vne  masse  de  farine  de  bled  d'Inde 
détrempée  dedans  l'eau  sans  leuain,  qui 
ne  vaut  pas  le  pain  qu'on  fait  en  France 
pour  les  chiens,  quelque  nom  qu'on  luy 
donne  ;  ce  peu  qu'ils  portent  de  nour- 
riture se  gelle  en  chemin,  et  toutefois  il 
faut  s'en  contenter,  et  faire  par  néces- 
sité onze  lieues,  n'ayant  pas  mangé  en 
toute  la  iournée  gros  comme  le  poing  de 
ce  manger  si  délicat  :  peu  s'en  faut 
qu'ils  ne  demeurent  de  foiblesse  ;  mais 
Nostre  Seigneur  les  assiste,  et  enfin  ils 
se  traisnenl  parmy  les  neiges,  et  arriuent 
bien  tard  au  lieu  qu'ils  pretendoient, 
remplis  de  sueur  d'vn  costé,  et  de  l'autre 
plus  qu'à  demy  gelez.  Quelques  âmes 
esgarées  çà  et  là,  qu'on  metdansle  che- 
min du  ciel  lors  qu'elles  sont  sur  le 
poinct  d'estre  abysmées  dedans  l'enfer, 
méritent  mille  fois  plus  que  ces  trauaux, 
puis  qu'elles  ont  cousté  plus  cher  au 
Sauueur  du  monde. 

Lors  que  nos  Missionnaires  estoient 
dans  ces  persécutions,  Ioseph  Chihoua- 
tenhoua,  dont  nous  parlons  souuent, 
parce  que  son  zèle  et  son  courage  luy 
ont  fait  prendre  bonne  part  en  toutes  nos 
souffrances,  ce  bon  Chrestien  voulant 
eslre  de  la  partie,  quitte  sa  femme  et  ses 
enfans,  abandonne  entre  les  mains  de 
Dieu  le  soin  de  sa  maison  au  temps  que 
tout  leur  bourg  estoit  plus  affligé  de  ma- 
ladie. Cette  pauure  famille  atlendoit 
tous  les  iours  la  visite  de  Nostre  Sei- 
gneur ;  la  pauure  mère  particulièrement 
estoit  dans  l'appréhension  pour  ses  en- 

fans,  voyant  bien  que  son  mary  estant 
éloigné  elle  demeuroit  priuée  d'vn  fort 
appuy,  et  spirituel  et  temporel.  Yn  de 
nos  Pères  qui  estoit  là,  voulant  la  conso- 
ler, luy  dit  que  ce  voyage  seroit  court,  de 
douze  ou  quinze  iours  au  plus.  Helas. 
dit-elle,  nos  enfans  seront  morts  dans 
cet  espace  de  temps,  sans  qu'il  ait  appris 
la  nouuelle  de  leur  maladie.  Ma  femme, 
respondit  le  mary,  pour  qui  me  prenez- 
vous  ?  ie  ne  suis  rien  du  tout  :  hé  de 
quoy  seruiroil  icy  ma  présence  ?  Quand 
mes  enfans  seroient  malades,  tout  ce  que 
ie  pourrois  faire  ce  seroit  d'en  auoir  du 
ressentiment,  et  donner  de  la  peine  à 
mon  esprit  pour  tascher  de  les  soulager  ; 
mais  cela  et  rien  c'est  tout  vn,  c'est  à 
Dieu  seul  qu'il  appartient  de  conseruer 
ou  rendre  la  santé  à  qui  il  luy  plaist  ; 
pour  nous  nous  n'auons  qu'à  tascher  de 
luy  plaire  en  toutes  nos  actions  :  c'est 
ce  qui  me  fait  séparer  maintenant  d'auec 
vous  ;  il  me  suffit  que  ce  soit  sa  volonté. 
Pour  ce  qui  est  de  noslre  famille,  il  en 
aura  le  soin  s'il  luy  plaist  ;  et  puis  voila 
mes  frères  les  Iesuites  qui  demeurent 
auec  vous  ;  quand  ie  serois  icy,  le  meil- 
leur que  ie  peusse  faire  ce  seroit  de 
suiure  leur  conseil  :  tenez  vostre  esprit 
en  repos.  Deuant  que  de  partir,  il  se 
confessa  et  communia,  et  sur  le  poinct 
de  la  séparation  il  se  mit  à  deux  genoux 
dans  sa  cabane,  pour  offrir  à  Dieu  et  luy 
recommander  sa  famille. 

Il  partit  là  dessus,  lors  qu'il  faisoit  vn 
temps  terrible,  le  froid  fendoit  les  ar- 
bres, vn  vent  furieux  luy  donnoit  en 
face  ;  mais  le  feu  de  sa  charité  fut  plus 
fort  que  toutes  ces  froidures.  S'estant 
joint  à  nos  missionnaires,  ils  commen- 
cent à  parcourir  les  bourgs  et  villages. 
Estans  arriuez  au  premier,  bien  las  et 
fatiguez,  ils  se  présentent  pour  entrer 
en  vue  cabane,  on  leur  ferme  la  porte  ; 
ils  s'addressent  à  vne  autre,  ils  y  re- 
çoiuent  vn  pareil  refus  ;  enfin  ce  Chre- 
stien  les  mené  chez  quelques  siens 
parens,  mais  ils  sont  contrains  de  deslo- 
ger le  lendemain,  après  auoir  fait  en  ce 
bourg  quelques  baptesmes.  Estans  abor- 
dez en  vne  autre  bourgade,  la  porte  du 
Capitaine  leur  est  incontinent  fermée  ; 
il  fallut  que  ce  bon  Chrestien  eust  encore 


recours  chez  vn  de  ses  parens  :  ce  ne 
fut  pas  sans  des  reproches  qu'on  luy  fit, 
de  se  ranger  auec  des  gens  qui  estoient 
les  plus  grands  sorciers  de  la  terre  ; 
mais  il  sceut  bien  les  releuer.  Cela 
n'empescha  pas  que  la  nuict  estant  ve- 
nue vn  ieune  homme  de  la  cabane  ne  se 
mist  en  furie,  soit  qu'il  fust  possédé  du 
diable,  soit  qu'il  le  contrefist.  Il  iette 
les  tisons  des  feux  de  costé  et  d'autre, 
il  brusle  ce  qu'il  trouue,  mesme  de  plus 
précieux  ;  les  barbares  se  cachent  où  ils 
peuuent.  Ce  phrenetique  vient  iuste- 
ment  se  ietter  en  la  place  où  sont  nos 
missionnaires  ;  mais  par  bon-heur  ils 
venoient  de  s'en  retirer.  Comme  ce  fol 
estoit  là  à  faire  mille  tours  d'enragé, 
cherchant  des  yeux  ceux  à  qui  il  en  vou- 
loit,  on  l'aduertit  doucement  du  lieu  où 
ils  s'estoient  retirez.  Nostreloseph  ayant 
eu  assez  bonne  oreille  pour  entendre  cet 
aduis  :  Quoy  donc,  s'escria-il,  ce  fol  a 
de  l'esprit,  et  vous  conspirez  auec  luy  ? 
Nonobstant  ce  frénétique,  soit  vray,  soit 
contrefait,  va  de  fureur  au  lieu  où  estoit 
vn  de  nos  Pères,  qui  se  retire  en  mesme 
temps,  et  sort  de  la  cabane  pour  tiouuer 
quelque  giste  ailleurs  au  milieu  de  la 
nuict.  Dieu  sçait  quels  estoient  les  des- 
seins de  ce  fol  ;  mais  il  fut  incontinent 
guery. 

En  vn  autre  bourg,  où  quelques  iours 
auparauant  nos  Pères  auoient  esté  assez 
bien  accueillis,  tout  le  monde  leurrefu- 
soit  le  giste,  et  toutefois  la  nuict  estoit 
bien  proche  ;  lors  qu'ils  ne  sçauoient  où 
aller,  estans  tout  transis  de  froid  et  tout 
mouillez,  vn  bon  vieillard  qu'ils  auoient 
autrefois  instruit,  et  qui  auoit  gousté  la 
parole  de  Dieu,  s'approche  d'eux  :  Eh 
quoy  ta  porte  nous  sera-elle  aussi  fer- 
mée, luy  dirent-ils  ?  Yenez,  à  la  bonne 
heure,  respondit  ce  vieillard.  C'estoit  vn 
estranger  d'vne  nation  ennemie,  qu'ils 
appellent  Atsistaehronons,  Nation  du 
feu,  qui  ayant  esté  pris  captif  dés  son  bas 
âge,  receut  la  vie,  et  s'habitua  parmy 
eux.  Non  est  inucntus,  nisi  hic  alieni- 
gena,  qui  daret  laudem  Deo.  Ce  bon 
homme  receut  auidement  les  paroles 
de  salut;  toutesfois  comme  nous  ne  nous 
pressons  pas  tant  pour  les  baptesmes,  on 
le  remit  à  vne  autre  fois. 

Ce  fut  dans  le  bourg  principal  de 
sainet  Pierre  et  sainct  Paul,  où  estans 
retournez  y  l'aire  vne  seconde  visite,  ils 
ne  peurent  trouuer  aucun  qui  voulût  les 
admettre  :  les  portes  leur  sont  fermées 
d'abord,  mesme  de  ceux  qui  du  com- 
mencement auoient  tesmoigné  quelque 
pieuse  affection  pour  la  Foy  ;  ils  n'en- 
tendent que  des  menaces  et  des  ma- 
lédictions ;  les  femmes  s'eserient  tout 
haut  :  Où  sont  maintenant  ceux  qui  di- 
soient  que  si  ces  habillez  de  noir  retour- 
noient ils  leurs  fendroient  la  teste  ?  Les 
heures  se  passent,  et  plus  ils  se  pré- 
sentent à  de  cabanes,  plus  ils  sont  re- 
fusez. Les  enfans  crient  après  eux 
comme  après  des  sorciers.  Enfin  la 
nuict  s'approche  et  les  oblige  de  sortir 
de  ce  bourg,  où  pas  vn  n'auoit  esté 
trouué  digne  de  les  receuoir.  Ils  n'e- 
stoient  pas  bien  loin,  qu'vne  trouppe 
insolente  de  ieunes  gens  les  suit  la  hache 
en  main  pour  les  massacrer.  Le  capi- 
taine de  ce  bourg  les  auoit  exhortés  à 
cela  dans  vu  festin  où  ils  estoient  tous 
assemblez.  le  ne  sçay  si  ce  fut  vn  bon- 
heur ou  mal-heur  pour  nous,  que  ces 
barbares  se  mirent  vn  peu  trop  tard  en 
chemin,  et  ne  peurent  pas  les  atteindre: 
peut-estre  nostre  sang  feroit  plus  pour 
là  conuersion  de  ces  peuples,  que  toutes 
nos  sueurs. 

Le  lendemain  le  capitaine  de  ce  mal- 
heureux bourg  vint  trouuer  nos  Mission- 
naires au  village  où  ils  s'estoient  retirez, 
pour  faire  ses  excuses  ;  mais  il  auoit 
bien  de  la  peine  à  se  purger.  Ce  fut 
lors  que  nostre  Ioseph  Chihouatenhoua 
fit  plus  paroistre  son  courage,  et  releua 
bien  ce  capitaine,  qui  s'estonnoit  de  ce 
que  nous  appellions  les  choses  de  la  Foy 
affaires  d'importance.  Ce  Chrestien  donc 
prenant  la  parole,  luy  dit  :  C'est  bien 
vous  autres  capitaines,  qui  ignorez  ce  que 
c'est  qu'affaires  d'importance  ;  c'est 
vous  qui  auez  renuersé  nostre  pays,  nous 
séparant  des  maximes  et  bons  regle- 
mens  de  nos  ancestres  ;  ce  sont  ces 
robes  noires  icy  que  vous  mesprisez,qui 
sçauent  ce  que  c'est  qu'affaires  d'impor- 
tance, et  qui  viennent  pour  nous  l'ap- 
prendre, le  veux  bien  que  tu  seaches 
que  c'est  moy  que  par  dérision  on  ap- 


pelle par  tout  Le  croyant  :  on  pense  me 
maudire,  et  c'est  là  ma  plus  grande 
gloire.  le  suis  vn  tel,  i'ay  tels  et  tels 
parens  en  ton  bourg,  ie  fais  profession 
de  suiure  les  bons  enseignemens  que 
ces  miens  maistres  me  donnent.  Nous 
n'auons  point  d'esprit  tous  tant  que  nous 
sommes,  nos  pensées  ne  s'estendent 
pas  plus  loing  que  cette  vie  ;  ceux  qui 
croyent  iettent  leurs  espérances  sur  vue 
éternité  de  biens  qui  asseurement  les 
attendent  ;  pour  vous  autres  qui  estes 
tousiours  infidèles,  vous  n'attendez  pas 
des  misères  après  vostre  mort,  et  toute- 
fois elles  vous  seront  inéuitables  si  vous 
n'ou urez  les  yeux  à  vostre  mal-heur  : 
Vous  chassez  ceux  qui  vous  ayment  plus 
qu'eux  mesmes,  puis  que  leur  vie  leur 
est  moins  précieuse  que  vostre  salut, 
qu'ils  viennent  procurer  de  si  loing  auec 
tant  de  trauaux.  Nos  ancestres  ont  esté 
en  quelque  façon  excusables  s'ils  n'ont 
pas  adoré  ce  grand  maistre  qui  a  créé  le 
monde,  pas  vn  ne  leur  enseignoit  ;  mais 
vous  serez  cent  mille  fois  plus  punis 
qu'eux,  puis  que  vous  voulez  demeurer 
dedans  vostre  misère,  quoy  qu'on  tasche 
à  vous  en  retirer.  Tout  ce  que  pût  ré- 
pondre ce  capitaine  fut  de  dire,  Cela  est 
vray,  et  destourner  le  propos  ailleurs. 

Voila  comme  l'Euangile  a  esté  receuë 
de  ces  pauures  barbares.  Ce  n'est  pas 
qu'on  ne  trouue  quasi  tousiours,  en  quel- 
que bourg  qu'on  aille,  quelque  âme  à  re- 
tirer du  précipice,  et  dont  le  salut  qu'on 
procure  rend  pleines  de  douceur  toutes 
les  amertumes  qu'il  faut  par  nécessité 
deuorer  ;  et  en  cela  ce  qui  console  da- 
uantage  est  qu'on  y  void  sensiblement 
la  main  de  Dieu. 

Entrant  dedans  vn  bourg,  m'escrit  le 
Père  Garnier,  i'apprens  qu'on  preparoit 
festin  en  vne  cabane  ;  au  nom  d'vn  en- 
fant qui  se  meurt,  ie  m'y  présente,  i'y 
trouue  aussi-tost  mon  relus.  le  me  re- 
tire et  recommande  à  Nostre  Seigneur 
ce  petit  innocent  :  quelque  temps  âpre?, 
ses  parens  m'enuoyent  inuiter  au  festin, 
et  ce  auant  qu'on  allast  inuiter  le  com- 
mun, l'entre,  ie  trouue  place  tout  pro- 
che du  malade  :  faisant  semblant  de  luy 
taster  la  veine  de  la  tempe  pour  reco- 
|  guoistre  Testât  de  sa  santé,  i'arrouse 

heureusement  son  âme  du  sang  de  Iesus- 
Christ,  qui  l'appella  à  soy  pour  assister 
au  banquet  éternel. 

Dans  vn  autre  village,  peu  après  y  estre 
arriuez,  ie  fais  rencontre  d'vn  petit  en- 
fant de  dix  iours  ;  ie  voy  bien  qu'il  n'est 
pas  pour  cette  vie  mortelle,  ie  le  ba- 
ptise :  le  lendemain  il  est  au  ciel. 

Faisant  vne  excursion  en  vn  autre 
petit  bourg,  ie  trouue  vn  enfant  de  deux 
iours,  dont  la  mère  estoit  venue  d'vn 
autre  bourg  faire  ses  couches  en  celuy- 
cy  :  cet  enfant  n'estoit  né  que  pour  estre 
heureux,  car  il  mourut  bien  tost  après  le 
sainct  baptesme,que  ie  luy  conferayàla 
faneur  d'vne  bonne  femme,  qui  a  de 
bonnes  inclinations  pour  la  Foy,  et  que 
Dieu  en  mesme  temps  n'auoit  ce  semble 
amenée  de  dix  lieues  loin  pour  autre 
sujet  que  pour  me  rendre  cette  assi- 
stance.    Iusques  icy  le  Père. 

Ces  prouidences  si  aimables  de  Dieu, 
et  plusieurs  autres  semblables  coups  de 
salut  pour  quelques  âmes  prédestinées, 
nous  font  bien  recognoistre  que  nous  ne 
sommes  pas  tout  seuls,  et  qu'il  y  a  mille 
personnes  dans  la  France  qui  leuent  les 
mains  au  ciel,  tandis  que  nous  sommes 
au  combat.  Ce  sera  dans  l'éternité  où 
nous  verrons  à  qui  appartiennent  les 
despouïlles  que  nous  emportons  icy  sur 
les  puissances  de  l'enfer.  Tant  de  vœux 
et  tant  de  saincts  désirs  pour  la  conuer- 
sion  de  ces  peuples,  des  mortifications 
si  fréquentes  et  si  continués  qui  se  font 
à  cette  intention,  et  particulièrement 
trois  mille  Messes  qui  se  disent  pour  le 
mesme  sujet  le  second  Dimanche  de 
chaque  mois,  et  des  communions  innom- 
brables qui  se  font  à  mesme  iour  (  fa- 
ueur  qui  nous  a  esté  sainctement  moy- 
ennée  par  vne  personne  de  grand  mérite, 
qui  semble  n'estre  au  monde  que  pour 
obliger  le  ciel  et  la  terre)  :  c'est  sans 
doute  ce  qui  fléchit  le  cœur  de  Dieu,  et 
luy  fait  verser  dessus  nous  tant  de 
grâces.  Il  est  ce  semble  doucement  forcé 
ce  grand  Dieu  à  ne  pas  refuser  à  vn  si 
puissant  effort  de  prières  vn  nombre 
d'âmes.  Qui  sçait  si  voyant  que  ces 
peuples  n'eussent  pas  fait  profit  dans  la 
santé  des  paroles  de  leur  salut,  il  n'a 
point  permis  toutes  ces  maladies  pour 


attirer  à  soy  par  cette  voye  ceux  qu'il 
auoit  choisis  ?  N'est-il  pas  raisonnable 
de  croire  que  450.  enfans  qui  sont  morts 
après  le  baptesme,  ont  esté  rauis  de  ce 
monde,  crainte  que  la  malice  n'alterast 
la  blancheur  de  leur  innocence  ?  et  pour 
quoy  ne  penserons  nous  pas  que  des 
peuples  estrangers  où  jamais  nous  n'a- 
uons  mis  le  pied,  qui  cette  année  sont 
venus  mourir  entre  nos  mains,  chassez 
de  leur  pays  par  la  famine,  n'ayent  esté 
sans  qu'ils  y  pensassent  conduits  du 
sainct  Esprit,  qui  a  voulu  par  ce  moyen 
fournir  et  accomplir  ce  nombre  d'âmes 
qu'il  deuoit  mettre  au  ciel  en  vertu  de 
toutes  ces  prières? 

Il  faut  confesser  que  nous  ne  pouuons 
pas  respondre  du  futur,  et  qu'enuisa- 
geant  ces  affaires  des  yeux  de  la  chair, 
on  n'y  voit  pas  le  iour  que  plusieurs  y 
desireroient.  Mais  quoy,  c'est  l'ouurage 
de  Dieu,  c'est  luy  seul  qui  en  voit  le 
terme,  et  qui  en  cognoist  les  moyens  ; 
c'est  à  nous  à  le  suiure,  et  non  pas  à  le 
preuenir.  Il  faut  seruirvnrnaistre  selon 
sa  volonté,  et  quoy  qu'arriue,  estre  con- 
tent pourueu  qu'il  le  soit:  c'est  la  gloire 
de  Dieu  que  les  choses  aillent  comme  il 
le  veut.  Souuent  nousauançons  le  plus, 
lors  que  nous  croyons  estre  bien  reculez  : 
nous  auons  veu  en  plusieurs  malades 
que  nous  auons  beaucoup  gaigné  à  les 
instruire  lors  qu'ils  estoient  en  santé, 
quoy  qu'alors  il  nous  sembloit  auoir 
perdu  tout  nostre  temps  :  plusieurs  ont 
adoré  à  l'heure  de  la  mort  celuy  qu'ils 
blasphemoient  durant  leur  vie.  La  pa- 
role de  l'Euangile  germe  quand  le  sainct 
Esprit  la  veut  rendre  féconde  ;  c'est  à 
nous  seulement  à  la  semer  auec  fidélité, 
et  attendre  les  momens  du  ciel.  Plu- 
sieurs qui  ne  voyent  nos  Hurons  que  de 
quinze  cens  lieues  d'icy,  s'impatientent 
qu'ils  ne  soient  desia  tous  conuertis,  et 
pensent  qu'il  ne  faut  que  parler  des' 
grandeurs  de  la  Foy  pour  les  rendre 
adorables  ;  d'autres  désespèrent  quasi 
du  salut  de  ces  panures  barbares,  voyant 
qu'ils  sont  si  esloignez  des  sentimens 
non  seulement  de  la  Foy,  mais  mesme 
de  la  raison.  le  prierois  volontiers  les 
premiers  de  songer  qu'il  n'y  a  point  de 
pays  sur  la  terre  qui  se  soit  si  tost  con- 

uerty.  Si  des  peuples  ciuilisez  ont  esté 
des  siècles  entiers  à  recognoistre  Iesvs 
Christ,  peut-on  raisonnablement  exiger 
vue  plus  prompte  obéissance  des  peuples 
qui  sont  nez  dans  la  barbarie  ?  S'ils  les 
eonsideroient  de  près,  ils  prendroicnt 
pour  vn  vray  miracle  que  mesme  vn  seul 
eust  esté  conuerty  :  car  il  semble  que  ny 
PEuangile,  ny  rEscriture  saincte  n'ayent 
esté  composez  pour  eux.  Non  seule- 
ment les  mots  leur  manquent  pour  ex- 
primer la  saincteté  de  nos  mystères, 
mais  mesme  les  paraboles  et  les  dis- 
cours plus  familiers  de  Iesus-Cbrist  leur 
sont  inexplicables  :  ils  ne  sçauentceque 
c'est  que  sel,  leuain,  chasteau,  perle, 
prison,  grain  de  moutarde,  tonneaux  de 
vin,  lampe,  chandelier,  flambeau  ;  ils 
n'ont  aucune  idée  des  Royaumes,  des 
Roys  et  de  leur  majesté,  non  pas  mesme 
de  pasteurs,  de  troupeaux  et  de  berge- 
rie :  en  vn  mot  l'ignorance  qu'ils  ont 
des  choses  de  la  terre  semble  leur  fer- 
mer le  chemin  du  ciel.  Les  motifs  de 
crédibilité  pris  de  l'accomplissement  des 
prophéties,  des  miracles,  des  Martyrs, 
des  Conciles,  des  saincts  Docteurs,  des 
histoires  tant  sacrées  que  profanes,  de 
la  saincteté  de  l'Eglise,  et  de  l'éclat  ex- 
térieur qui  la  rend  vénérable  aux  plus 
grands  Monarques  du  monde,  tout  cela 
n'a  point  icy  de  lieu  :  par  où  la  Foy  peut- 
elle  entrer  dans  leur  esprit  ? 

Mais  toutefois  ce  seroit  impieté  de 
désespérer  du  salut  de  ces  peuples  :  le 
sang  de  Iesus-Christ  a  esté  respandu 
pour  eux.  La  main  de  Dieu  n'est  pas  ra- 
courcie  ;  si  des  pierres  il  en  peut  sus- 
citer des  enfans  d'Abraham,  s'il  peut 
rendre  les  stériles  fécondes,  pourquoy 
ne  pourra-il  pas  tirer  de  ces  déserts  et 
du  profond  de  cette  barbarie,  des  hom- 
mes qu'il  formera  selon  son  cœur,  et 
qu'il  placera  parmy  les  Chœurs  des 
Anges  ?  Ce  qu'on  a  veu  dans  les  autres 
contrées  du  monde,  ce  que  nous  mesmes 
nous  voyons  icy  de  nos  yeux  doit  animer 
nos  espérances,  et  faire  que  nous  pre- 
nions des  sentimcns  dignes  de  la  bonté 
de  Dieu. 

Il  est  vray  que  la  pluspart  de  ces  pau- 
urcs  barbares  s'endurcissent  dans  leurs 
péchez,  et  se  rendent  de  iour  en  iour 


plus  indignes  des  grâces  de  Dieu  ;  il  est 
vray  qu'ils  se  mutinent  à  toute  occasion 
contre  la  main  du  médecin  qui  veut 
guérir  leur  mal,  nous  prenant  pour  la 
cause  de  toutes  leurs  misères,  et  s'exci- 
tant  les  vns  les  autres  à  nous  faire  mou- 
rir ;  il  est  sans  doute  que  toutes  les 
raisons  humaines  nous  l'ont  paroistre  de 
plus  en  plus  de  nouuelles  difficultez  en 
cet  ouurage  :  mais  c'est  de  cela  mesme 
que  nous  tirons  nos  pluspuissans  motifs 
pour  espérer  contre  toute  espérance, 
aussi  bien  que  faisoit  Abraham.  Nous 
recognoissons  euidemment  que  c'est 
Dieu  qui  conduit  nos  affaires,  et  pas  vn 
ne  le  peut  nier  qui  ouurira  les  yeux  aux 
choses  que  nous  voyons  iournellement. 
Ces  barbares  desiroient  quasi  tous  nostre 
mort,  aussi  passionnément  qu'ils  souhai- 
tent la  conseruation  de  leur  vie  ;  ils  ne 
parloient  dans  leurs  discours  que  de 
nous  massacrer,  c'estoit  vn  sujet  ordi- 
naire de  leurs  conseils  :  rien  au  monde 
ne  leur  est  si  facile,  et  mesme  ils  eussent 
pu  le  faire  sans  que  deuant  les  hommes 
on  leur  eust  imputé  ce  crime.  Nous  ne 
viuons  que  de  ce  qu'eux  mesmes  nous 
vendent  et  nous  viennent  apporter  en 
nostre  maison  :  qui  les  a  contraints  de  le 
faire  ?  Ils  ont  l'vsage  du  poison  :  ne 
pourroient-ils  pas  chaque  iour  en  mesler 
dans  ce  qu'ils  nous  apportent  ?  Ils  se 
tuent  assez  soutient  les  vns  les  autres, 
et  ces  meurtres  s'imputent  aux  ennemis, 
qui  tout  le  long  de  l'esté  et  de  l'automne 
sont  aux  embusches  sur  les  chemins  :  qui 
les  retient  de  nous  massacrer  durant  ces 
temps,  que  nous  courons  de  bourg  en 
bourg  sans  armes  ny  défense,  quelques 
fois  seuls,  et  au  plus  deux  de  compagnie? 
N'est-ce  pas  Dieu  qui  leur  ferme  les 
yeux?  n'est-ce  pas  luy  qui  nous  protège, 
et  qui  veut  que  nous  ne  doutions  pas  du 
soin  qu'il  a  de  nous,  et  que  luy  seul  est 
nostre  forteresse,  nos  canons,  nos  ar- 
mées, nostre  pouruoyeur,  nostre  tout? 
Nous  voyons  qu'il  prend  son  temps  et 
ses  momens  à  l'heure  mesme  qu'il  le 
faut  :  il  nous  donne  l'acccz  auprès  de 
ceux  qu'il  veut  tirer  à  soy,  quoy  que  la 
terre  et  l'enfer  s'y  oppose,  et  cela  se  fait 
aucc  tant  de  suauité  et  d'efficace,  qu'il 
est  aisé  de  iuger  que  c'est  vn  coup  de 

cette  main  qui  touche  fortement  d'vne 
extrémité  à  vne  autre,  et  va  disposant 
de  tout  auec  douceur. 

Lors  que  la  maladie  rauageoit  ce  pays, 
nos  ouuriers  Euangeliques  iouyssoient 
d'vne  santé  plus  robuste  que  iamais  en 
leur  vie  ils  n'auoient  eu  :  la  maladie 
ayant  cessé,  et  par  conséquent  la  néces- 
sité n'estant  plus  de  courir  de  bourgade 
en  bourgade  pour  secourir  ces  pauures 
infidèles  à  l'heure  de  la  mort,  nous  nous 
sommes  veus  arrestez  par  les  jambes,  et 
attaquez  du  mal  de  terre.  N'est-ce  pas 
celte  adorable  prouidence  qui  en  a  or- 
donné de  la  sorte  ?  En  vn  mot  nous  ne 
sommes  que  les  instrumens  de  ce  bras 
tout-puissant,  c'est  Dieu  qui  est  le  mai- 
stre,  ses  desseins  ne  demeurent  iamais 
imparfaits  :  puis  donc  que  iusques  icy 
les  commencemens  sont  de  luy,  ne  do- 
uons nous  pas  espérer  qu'il  accomplira 
son  ouurage  ?  Et  ainsi  que  les  Hurons 
conspirent  nostre  mort,  que  les  moyens 
humains  nous  manquent  pour  soustenir 
icy  nos  vies,  que  les  ennemis  de  ces 
peuples  s'accroissent  comme  ils  font 
toutes  les  années,  leur  coupent  le  che- 
min qu'ils  tiennent  pour  descendre  à 
Kébec,  et  en  ce  faisant  nous  priuent  du 
peu  de  secours  que  nous  tirons  de  là, 
que  tout  l'enfer  et  les  démons  se  sousle- 
uent  contre  la  Foy  et  contre  ceux  qui  la 
publient,  nos  confiances  et  nos  pensées 
de  passer  plus  auant  n'en  diminueront 
pas  d'vn  poinct,  puis  qu'elles  ont  pour 
appuy  la  Croix  de  Iesus-Christ,  qui  doit 
en  lin  subjuguer  tout  le  monde,  et  se 
faire  adorer  des  Anges,  des  hommes  et 
des  enfers. 

Depuis  la  Relation,  voicy  vne  lettre 
venue  des  Hurons,  addressée  au  R.  P. 
Vimont,  qui  mérite  de  faire  partie  de  ce 
présent  narré. 


Mon  Révérend  Père, 
Pax  Christi. 

Il  semble  que  les  derniers  canots  qui 
doiuent  descendre  n'attendent  à  partir 
que  pour  nous  donner  moyen  de  faire 


sçauoir  à  V.  R.  vne  nouuelle  qui  ie 
m'asseure  la  surprendra  autant  qu'elle 
nous  a  surpris,  et  luy  fera  mettre  au 
nombre  des  secrets  profonds  et  des  dis- 
positions adorables  de  la  diuine  proui- 
dence, ce  que  nous  ne  pouuons  consi- 
dérer sans  estonnement. 

le  me  disposois  à  escrire  à  Y.  R.  pour 
la  dernière  fois  de  cette  présente  année, 
par  la  voye  de  Ioseph  Chihouatenhoua 
nostre  bon  Chrestien,  et  voila  que  le 
mesme  papier  dont  il  deuoit  estre  le 
porteur,  est  employé  pour  portera  Y.  R. 
la  nouuelle  de  sa  mort. 

Hier  sur  le  soir,  deuxiesme  du  cou- 
rant, lors  qu'il  trauailloit  en  son  champ 
à  couper  quelques  arbres,  deux  Hiro- 
quois,  ennemis  des  Hurons,  sortirent  du 
bois  prochain,  où  ils  se  tenoient  en  em- 
busche,  et  s'estans  ruez  dessus  luy,  le 
percèrent  d'vne  longue  espée,  puis  l'ay- 
ant abattu  de  deux  coups  de  hache,  se 
retirèrent  promptement  à  la  fuitte,  après 
luy  auoir  enleué  sa  cheuelure  selon  leur 
coustume,  pour  l'emporter  en  triomphe 
dans  leur  pays.  Comme  on  vit  en  sa 
maison  qu'il  tardoit  à  reuenir,  on  se 
douta  de  ce  qui  estoit  arriué  ;  et  en  ef- 
fect  ayant  esté  pour  le  chercher,  on 
trouua  au  lieu  mesme  son  cadaure  esten- 
du  roide  mort  et  enseuely  dans  son 
sang.  Il  y  a  de  l'apparence  qu'ils  ne 
l'eurent  pas  sans  résistance,  et  les  an- 
ciens du  bourg,  après  la  visite  du  lieu, 
ont  iugé  par  le  foulement  de  la  place  et 
le  pietillement  du  bled,  qu'il  auoit  rendu 
du  combat,  et  que  les  ennemis  n'en 
fussent  venus  à  bout  s'ils  n'eussent  eu 
vne  longue  espée  dont  ils  l'atteignirent. 
Sans  doute  que  cette  mort,  quoy  que 
subite  à  ce  bon  et  excellent  Chrestien, 
ne  le  prit  pas  à  l'impourueu  :  car  outre 
qu'il  estoit  continuellement  en  la  grâce 
de  Dieu,  comme  asseurent  ceux  qui  ont 
eu  soin  de  son  âme  et  entendu  ses  con- 
fessions, qui  d'vn  costé  s'estonnoient 
des  lumières  que  Dieu  luy  donnoit  de 
ses  moindres  deffauts,  et  d'autre  part 
admiroientla  tendresse  de  sa  conscience 
et  sa  fidélité  à  respondre  aux  grâces  de 
Dieu,  ce  iour  là  mesme  dés  le  matin  il 
s'estoit  mis  à  deux  genoux  à  son  ordi- 
naire au  milieu  de  la  cabane,  recom- 

mandant  son  âme  à  Dieu,  et  s'oflïant 
àuec  toute  sa  famille  à  tout  ce  qu'il  plai- 
roitàNostre  Seigneur  disposer  de  luy 
ou  des  siens.  Sur  le  midy  estant  sorty 
de  sa  cabane  aucc  trois  de  ses  petites 
niepecs  pour  aller  en  son  champ,  il  ne 
fit  que  les  instruire  par  le  chemin  ;  puis 
estant  arriué  sur  le  lieu,  et  y  voyant  les 
fruiets  de  la  terre  extraordinairement 
beaux  :  Mettons  nous  à  genoux,  dit-il, 
et  remercions  Dieu  de  ces  biens  qu'il 
nous  donne,  c'est  bien  le  moins  que 
nous  puissions  faire,  puisque  sans  cesse 
il  continue  ses  bénédictions  dessus  nous. 
Apres  qu'ils  eurent  prié  Dieu,  il  leur  fit 
cueillir  quelques  citrouilles,  et  au  plus- 
tost  les  renuoya  toutes  trois  chargées  à 
la  maison,  leur  disant  qu'ils  n'estoient 
pas  en  lieu  asseuré  ;  que  pour  luy  il 
alloit  dans  les  bois  couppcr  quelques 
bastons  de  Cèdre  pour  acheuer  le  canot 
qui  le  deuoit  porter  à  Kébec,  et  qu'au 
retour  il  continueroit  à  trauailler  dans 
son  champ  le  reste  de  la  iournée,  ce 
trauail  estant  nécessaire.  Mais  quoy  ! 
c'estoit  là  mesme  où  quelques  heures 
après,  la  mort  le  deuoit  trouuer. 

Dimanche  dernier  il  estoit  venu  en 
nostre  maison,  esloignée  maintenant  de 
la  sienne  d'enuiron  trois  lieues,  auec  sa 
femme  et  ses  deux  enfans,  pour  y  faire 
ses  deuotions  à  son  ordinaire.  Apres 
s'estre  confessé  et  communié,  il  auoit  fait 
venir  et  auoit  offert  à  Nostre  Seigneur 
les  premiers  fruiets  de  ce  mesme  champ 
où  depuis  il  a  esté  tué  ;  et  Dieu  sans 
doute  accepta  dés  lors  et  le  don  et  celuy 
qui  faisoit  l'offrande,  l'ayant  trouué 
meur  pour  le  ciel  ;  puis  que  si  peu  de 
iours  après  il  a  voulu  le  cueillir  du  par- 
terre de  son  Eglise  militante  pour  le 
mettre  dans  la  triomphante.  Ceux  qui 
auront  leu  les  Relations  précédentes  et 
celle  de  cette  année  n'auront  pas  de  la 
peine  à  le  croire  :  Dieu  n'auoit  pas  com- 
mencé et  conduit  si  auant  vn  courage  si 
rare,  pour  ne  pas  continuer  dessus  luy 
ses  miséricordes  autant  et  plus  à  l'heure 
de  la  mort  qu'il  n'auoit  fait  pendant  sa 
vie.  Ceux  qui  ont  cogneu  de  plus  prés 
ce  bon  Chrestien,  et  qui  l'ont  pratiqué 
eux  mesmcs,  me  rendent  tesmoignage 
qu'il  auoit  vne  présence  de  Dieu  quasi 


continuelle,  qu'il  agissoit  en  tout  aucc 
des  intentions  dignes  d'vn  cœur  vraye- 
ment  Chrestien,  et  que  si  quelques  fois 
son  esprit  s'csgaroit  le  moins  du  monde 
hors  de  la  voye  des  Saincts,  il  se  retrou- 
uoit  incontinent,  et  se  confondoit  de  ses 
fautes  légères  comme  d'autant  de  crimes 
qu'il  commcttoit  dans  l'amour  de  celuy 
sans  lequel  il  n'eust  pas  voulu  respirer 
vn  moment.  Pour  moy  ie  puis  dire  en 
vérité,  que  i'admirois  en  luy  de  iour  en 
iour  les  puissans  effects  de  la  grâce  qui 
posscdoit  entièrement  son  cœur,  et  que 
ie  ne  souhaitte  point  d'autre  recompense 
après  cette  vie,  que  le  lieu  où  ie  crois 
asseurément  que  soit  son  âme. 

11  est  vray  que  nous  espérions  beau- 
coup de  luy  pour  la  conuersion  de  ces 
peuples,  dont  il  s'estoit  rendu  Apostrc 
durant  le  cours  de  cette  aimée  ;  mais 
puis  que  les  Saincts  ont  plus  de  pouuoir 
lors  qu'ils  sont  dans  le  ciel  qu'icy  bas 
sur  terre,  nous  deuons  croire  que  nous 
auons  plus  gaigné  que  perdu  à  sa  mort. 
Nous  verrons  en  son  temps  ce  qu'elle 
produira. 

Puis  que  le  temps  mé  presse,  et  que 
les  canots  sont  sur  le  point  de  partir,  ie 
suis  contraint  de  rompre  icy  et  n'en  pas 
dire  dauantage,  quoy  qu'il  y  ait  des 
choses  qui  n'ayant  deu  estre  publiées 
d'vn  homme  auant  sa  mort,  couronnée 
du  don  de  perseuerance,  meriteroient 
d'estre  icy  adioustées,  pour  faire  aduoùer 
à  tout  le  monde  que  Dieu  est  admirable 
dans  ses  Saincts,  autant  en  cette  barba- 
rie qu'en  autre  lieu  du  monde  ;  mais  si 
elles  ne  sont  cogneuës  en  terre,  elles  le 
seront  dans  le  ciel  :  c'est  là  où  sans  cesse 
nous  bénirons  Dieu  de  ses  miséricordes 
qu'il  va  exerçant  sur  cette  pauure  bar- 
barie et  sur  ceux  qu'il  veut  y  employer. 
V.  R.  continue,  s'il  luy  plaist,  par  ses 
saincts  sacrifices  et  prières  de  nous  ayder 
à  ne  nous  en  pas  rendre  indignes. 

De  Y.  R. 

Tres-humble  et  très  obéissant 
seruiteur  selon  Dieu, 

HlEROSME   L.ALEMANT. 

Des  Hurons,  co  3.  d'Aoust  1640. 

RELATION 

DE  GE  OVI  S'EST  PASSE  EN  LA  NOWELLE  FRANGE 


EN  L'ANNEE  1641. 


AY  R.  PERE  PROVINCIAL  de  la  Compagnie  de  Iesus  de  la  prouince  de  France. 
Par  le  P.  Barthélémy  Vimont,  de  la  mesme  Compagnie, 

SVPERIEVR  DE  LA  RESIDENCE  DE  KEBEC.     (*) 


Mon  R.  Père, 

]  e  fais  quasi  comme  ce- 
luy,  qui  ayant  escrit 
ses  lettres,  en  estoit 
luy-mesme  le  porteur  : 
i'ay  tracé  en  la  Nou- 
uelle  France  les  Cha- 
pitres suiuans,  et  ie  les 
viens  moy-mesme  pré- 
senter à  Y.  R.  La  flotte  qui 
a  fait  trauerscr  l'Océan  à  ce 
peu  de  lignes,  nous  a  em- 
barqués trois  de  nostre 
Compagnie:  le  Père  Nicolas 
'Adam,  que  la  charité  de  V.  R. 
a  rappelle  pour  ses  infirmités  ; 
le  Père  Claude  Quentin,  qu'elle 
a  aussi  mandé  pour  trauailler 
aux  affaires  de  la  Mission,  et  moy  qui 
parois  sans  estre  attendu,  mais  non  pas 
sans  estre  enuoyé.  Monsieur  le  Cheua- 
lier  de  Montmagny  nostre  Gouucrneur, 


les  principaux  François  de  nostre  Colo- 
nie, le  R.  P.  Yimont  nostre  Supérieur, 
et  tous  nos  Pères,  les  Sauuages  mesmes 
m'ont  condamné  d'entreprendre  ce  voy- 
age pour  le  bien  public  et  commun. 
Nous  estions  quatre  vaisseaux  de  com- 
pagnie commandés  par  le  sieur  de  Cour- 
pon,  homme  vaillant  et  bon  nauigateur. 
Yne  tempeste  nous  sépara  au  sortir  du 
golfe  de  sainct  Laurens,  de  sorte  que 
nous  ne  nous  sommes  point  veus  depuis, 
ny  rencontrés  en  mer.    Le  vaisseau  qui 
portoit  le  Père  Claude  Quentin  ayant 
pris  la  manche  de  sainct  Georges  pour 
celle   qui    sépare    l'Angleterre   de   ia 
France,  a  demeuré  long  temps  sans  pa- 
roistre  ;  mais  enfin  Dieu  l'a  conduit  à 
bon  port.     Nous  rencontrasmes  aux  ap- 
proches des  terres  vn  grand  mast,  et 
d'autres  pièces  du  débris  de  quelques 
nauires  perdus  aux  costcs  de  France  ou 
d'Angleterre.   Quoy  que  c'en  soit,  ie  ne 
voy  qu'vn  seul  bien  sur  la  mer,  c'est 
que  vous  estes  à  tous  momens  dans  vne 


(*)  D'après  l'édition  de  Sébastien  Cramoiey,  publiée  a  Paria  en  l'annôo  1642. 

dépendance  de  Dieu  plus  grande  et  plus 
immédiate,  pour  ainsi  dire,  et  par  con- 
séquent plus  douce  que  sur  la  terre. 
Mais  poursuiuons  nostre  route,  Y.  R. 
verra  dans   la  suitte   de  ce  discours, 
comme  Dieu  va  exauçant  les  grandes 
prières  qu'on  fait  pour  les  pauures  Sau- 
uages,  comme  il  va  bénissant  les  secours 
qu'on  leur  donne  ;  mais  elle  verra  aussi 
comme  les  Démons  ne  dorment  pas, 
comme  ils  s'efforcent  de  tout  perdre  : 
ces  maudits  esprits,  voyans  que  leurs  an- 
ciens sujets  les  quittent,  que  les  âmes 
sainctes,  et  que  les  grands  de  la  terre  et 
bien  chéris  du  ciel,  s'employent  pour 
faire  ouurir  la  porte  à  l'Euangile  dans 
de  vastes  contrées  que  nous  decouurons 
tous  les  iours,  remplies  de  Nations  bien 
peuplées  et  toutes  sédentaires,  arment 
tous  leurs  supposts  tant  qu'ils  peuuent, 
pour  détruire  ce  qui  est  si  sainctement 
commencé,  pour  ruiner  la  Colonie  Fran- 
çoise, et  pour  fermer  toutes  les  auenuës 
de  salut  à  toutes  ces  âmes  qui  n'ont 
jamais  ouy  parler  de  Iesus-Christ.   Les 
Chapitres  suiuans  feront  voir  les  grandes 
oppositions  qu'ils  nous  forment.  Cepen- 
dant ie  consoleray  vostre  R.  l'assurant 
qu'elle  a  des   sujets   en   ce   Nouueau 
Monde,  qui  courent  à  grands  pas  à  la 
saincteté  ;  Dieu  leurdepart  ses  faueurs  en 
abondance  :  les  difficultés  les  animent, 
la  disette  est  leur  trésor,  les  dangers 
leur  assurance,  les  souffrances  leurs  de- 
lices,  la  mort  en  la  Croix  leur  attente, 
et  le  Dieu  des  viuans  leur  grande  re- 
compense. I'espere  qu'aussi-tost  que  ie 
me  seray  acquitté  de  ma  commission, 
V.  R.  me  donnera  mon  Passeport  pour 
retourner  en  ce  Nouueau  Monde,   et 
mourir  dans  vn  nouueau  païs,  ou  parmy 
ces  bons  Néophytes  qui  m'ont  rauy  le 
cœur  par  leur  pieté  et  par  leur  deuo- 
tion.    le  les  recommande  tous,  et  tous 
les  ouuriers  de  TEuangile,  et  toute  la 
Colonie  Françoise,  à  ses  saincts  Sacri- 
fices et  aux  prières  des  âmes  sainctes 
qui  honorent  le  très  aimable  Iesus. 

DeV.  B. 

Très-humble  et  obéissant  seruiteur  en 
ÏTostre  Seigneur, 

Pavl  le  Ievne. 


CHAPITRE  PREMIER. 

De  la  Résidence  de  Nostre-Dame  de 
Recouurance  à  Kébec  et  du  Sé- 
minaire des  Vrsulines. 

C'est  en  ce  Chapitre  que  ie  deurois 
parler  de  la  vertu  de  nos  François  ; 
mais  il  suffit  de  dire,  que  la  paix,  le 
repos  et  la  tranquillité  que  nous  possé- 
dons, et  le  bon  exemple  de  ceux  qui 
nous  commandent,  auec  l'éloignement 
des  occasions  du  péché,  nous  mettent 
dans  le  chemin  du  Ciel  sans  grande  re- 
cherche ;  si  bien  que  si  quelqu'vn  de 
ceux  qui  meurent  en  ces  contrées,  se 
damne,  ie  croy  qu'il  sera  doublement 
coupable  :  car  tout  nous  porte  à  la 
Vertu,  et  le  chemin  du  vice  est  icy  tout 
plein  de  honte  et  de  vergongne.  C'est 
assez  pour  cet  article.  Disons  deux  mots 
du  Séminaire  des  Mères  Vrsulines.  Deux 
braues  tilles  armées  d'vn  bon  dot,  pour 
ayder  à  bastir  la  Maison  qu'elles  font 
commencer  cette  année  à  Kébec  et  qui 
leur  coustera  bon,  seroient  bien  receiies 
en  leur  Monastère,  qui  renferme  plus  de 
ioye  dans  son  petit  pourpris,  que  les 
Palais  des  Césars  dans  leur  grande 
estenduë.  On  dit  qu'à  peine  se  trou- 
uera-t-il  des  filles  séculières  qui  veuillent 
porter  leurs  biens,  et  passer  leur  vie  en 
ce  Nouueau  Monde,  soit  parmy  les  Filles 
de  la  Miséricorde  dans  l'Hospital,  soit 
dans  la  maison  des  Vrsulines.  Quoy 
donc?  est-il  possible  que  tout  ce  qu'il 
y  auoit  de  filles  généreuses  en  l'ancienne 
France,  soit  passé  en  la  Nouuelle  ?  et 
qu'il  ne  se  trouue  plus  de  cœurs  assés 
hardis,  pour  suiure  les  vestiges  de  ces 
premières  Amazones?  c'est  ce  que  iene 
puis  croire  ;  du  moins  puis-je  asseurôr 
que  si  on  vouloit  des  Religieuses  pro- 
fesses, qu'on  en  trouueroitdix  pourvue. 
Ouy,  mais  elles  manqueroient  d'employ. 
Non  pas,  si  les  Sauuages  s'arrestent, 
comme  ils  s'y  prennent  fort  bien,  Dieu 
mercy.  Madame  de  la  Pelterie,  qui  a 
vn  cœur  vrayement  généreux,  et  toutes 
ses  filles  font  leur  possible  pour  auancer 

ce  dessein,  aussi  me  semble-l-il  que 
nostre  Seigneur  les  fauorisc  :  car  il  se 
trouue  quelques  personnes  en  France 
de  mérite  et  de  vertu,  qui  prennent 
cette  deuotioa  vrayement  chrostienne, 
de  marier  quelques  Séminaristes  ;  ils 
enuoyent,  par  exemple,  cent  escus  pour 
luy  faire  vue  petite  maisonnette,  et  voila 
vue  famille  arrestée,auec  quelque  autre 
aide  qu'on  luy  donne,  de  cultiuer  vn 
peu  de  terre  pour  son  viure.  Us  ont 
quatre  Séminaristes  quasi  toutes  prestes 
à  marier,  ie  prie  Dieu  qu'il  les  fauorise 
d'vn  heureux  rencontre.  Si  cette  pieté 
touche  le  cœur  de  plusieurs,  les  Sau- 
nages quitteront  les  bois  pour  nous  venir 
joindre,  et  les  parens  donneront  leurs 
enfans  au  Séminaire,  pour  pouuoir  en- 
trer dans  ces  maisons,  et  pour  ioûyr  de 
cette  aumosne  enregistrée  dans  les  ca- 
hiers du  grand  Dieu. 

Au  reste,  l'occupation  de  ces  bonnes 
Mères  est  tres-vtile,  et  le  sera  encor 
plus  doresnauant,  quand  elles  seront 
basties.  Outre  les  petites  Françaises 
qu'elles  instruisent,  elles  ont  de  petites 
Séminaristes  sédentaires  ;  ces  enfans 
seront  bien  plus  fermes  en  la  foy  que 
les  autres  :  car  elles  sont  dans  vne  con- 
tinuelle instruction,  elles  ne  voyent  rien 
qui  ne  les  porte  à  la  vertu.  Nous  auons 
marié  cette  année  Magdeleine  de  sainet 
Ioseph  AmiskSeian,  tirée  de  leur  Sé- 
minaire. Cette  ieune  femme  sortit  bien 
couuerte  de  leur  maison,  les  Mères  luy 
donnèrent  son  petit  ameublement.  Bien 
tost  après  elle  donna  des  preuues  d'vne 
foy  viue  et  animée  de  la  charité  :  estant 
aux  Trois  Riuieres,  elle  fut  recherchée  et 
sollicitée  de  plusieurs  ieunes  hommes 
payens  ;  mais  sa  constance  les  rebutta, 
et  fit  voir  que  Iesus-Christ  a  des  grâces 
plus  fortes  que  la  nature  :  comme  elle 
vit  que  certains  Iongleurs  souffloient  et 
chantoient  vn  sien  frère  malade,  elle  ne 
fit  que  pleurer  ;  si  tost  qu'on  eut  chassé 
ces  Charlatans,  la  panure  enfant  se  mit 
à  rire,  témoignant  par  ses  larmes  l'hor- 
reur qu'elle  auoit  de  leurs  anciennes 
superstitions,  ot  monstrant  par  sa  ioye 
le  plaisir  qu'elle  prenoit  de  voir  son  frère 
dans  les  pensées  d'auoir  recours  à  Dieu. 
Elle  porte  le  nom  de  la  B.  Mère  Magde- 


leine de  sainet  Ioseph  Carmélite  ;  celte 
âme  saincte  honorée  de  Dieu  par  plu- 
sieurs miracles,  a  procuré  sur  la  terre  le 
dot  du  mariage  de  celte  ieune  Néophyte, 
ie  ne  doute  nullement  qu'elle  ne  parle 
puissamment  pour  elle  dedans  les  cieux, 
et  pour  ceux  qui  trauaillent  en  cette 
vigne,  qu'elle  a  tant  chérie. 

Outre  ces  Séminaristes  arrestées,  nous 
en  enuoyons  d'autres  passagères,  vestuës 
à  la  Sauuage,  qui  demeurent  quelque 
temps  en  cette  petite  maison,  pour  y 
estre  instruites  sur  les  Mystères  de 
nostre  créance.  Ces  ieunes  filles  ayant 
pris  quelque  bonne  teinture  en  cette 
Maison,  s'en  retournent  par  après  chés 
leurs  parens.  Quand  ces  bonnes  Mores 
seront  logées  plus  au  large,  elles  auront 
encor  vne  autre  occupation,  les  filles 
et  les  femmes  qu'on  voudra  baptiser, 
iront  deuant  leur  baplesme  passer  quel- 
ques iours  en  leur  Monastère,  pour  y  ap- 
prendre auec  plus  de  repos  la  doctrine 
de  Iesus-Christ  ;  voire  mesme  les  Néo- 
phytes y  pourront  aller,  pour  se  préparer 
plus  sainctement  à  la  saincte  Commu- 
nion. Or  encor  qu'elles  soient  logées  à 
l'estroit,  elles  ne  laissent  pas  d'estre 
sonnent  visitées  par  de  bonnes  femmes 
Saunages  pressées  de  la  faim  ;  les  Mères 
les  font  prier  Dieu,  leur  disent  un  bon 
mot,  les  font  manger,  puis  les  renuoyent 
auec  cette  double  aumosne.  Mais  de- 
scendons plus  en  particulier,  et  disons 
deux  mots  des  petites  Séminaristes,  sui- 
uant  le  mémoire  que  leurs  bonnes  Mères 
m'ont  enuoyé. 

Ces  petites  créatures  ont  vn  si  grand 
désir  de  se  faire  instruire,  qu'elles  disent 
par  fois  à  leur  maistresse  qu'elle  les 
chastie,  si  elles  manquent  à  leur  deuoir  ; 
et  si  quelqu'vne  tombe  en  quelque  faute, 
elle  se  iette  aussi-tost  à  genoux  pour  en 
demander  pardon.  Vu  de  nos  Pères 
estant  descendu  ce  Printemps  à  Tadous- 
sac,  à  la  requeste  des  Sauuages,  les  deux 
plus  grandes  Séminaristes  luy  escriui- 
reut  de  leur  propre  main,  témoignant 
d'vn  costé  vne  grande  consolation  de  ce 
qu'il  instruisoit  leurs  compatriotes,  et 
de  l'autre,  vn  désir  de  son  retour  ;  le 
Père  leut  ces  deux  lettres  en  la  présence 
des  Sauuages,  leur  monstrant  comme 

leurs  enfans  esloient  capables  du  Mas- 
sinabigan  aussi  bien  que  les  nostres  ;  ils 
prenoient  ces  lettres,  les  tournoient  de 
tous  costés,  les  regardoient  auec  atten- 
tion comme  s'ils  les  eussent  pu  lire,  ils 
faisoient  dire  et  redire  ce  qui  esloit  cou- 
ché dedans,  bien  ioyeux  de  voir  que 
nostre  papier  parloit  leur  langue,  car 
ces  enfans  escriuoicnten  Saunage.  C'est 
vn  plaisir  de  voir  les  filles  plus  grande- 
lettes  et  les  mieux  instruites,  s'accoster 
des  Séminaristes  passagères,  leur  expli- 
quer la  doctrine  de  Iesus-Christ,  se  ser- 
uir  des  mesmes  interrogations  qu'on 
leur  fait,  déchiffrer  vne  image,  raconter 
gentiment  vne  histoire,  et  se  concilier 
l'attention  de  celles  qui  les  escoutent. 

Si  les  actions  extérieures  sont  des  in- 
dices des  mouuemens  et  des  affections 
du  cœur,  ces  enfans  croissent  tous  les 
iours  en  la  deuotion  et  en  la  vertu  :  elles 
font  tous  les  soirs  l'examen  de  leur  con- 
science, et  s'entr'aduertissent  auec  paix 
de  leurs  petits  défauts  ;  elles  ont  vn 
très-grand  soin  de  rechercher  leurs  of- 
fenses quand  il  se  faut  confesser.  Il  y 
en  a  vne  qui  n'a  pas  plus  de  huict  ans, 
qui  parle  aux  plus  petites,  les  aide  à 
s'examiner,  et  leur  recommande  sur 
tout  de  ne  cacher  aucun  péché.  le  puis 
rendre  bon  témoignage  de  leur  con- 
science ;  mais  ie  puis  assurer  auec  sin- 
cérité, que  ie  n'ay  entendu  aucun  enfant 
François  de  leur  âge,  ny  deçà  ny  delà 
l'Océan,  qui  ouurît  son  cœur  plus  nette- 
ment, et  qui  en  reconnût  mieux  les  petits 
plis  et  replis  :  en  vn  mot,  les  Sauuages 
se  confessent  parfaitement  bien  ;  c'est 
chose  admirable  comme  ils  conçoiuent 
l'importance  de  ce  Sacrement,  cela  m'a 
par  fois  donné  de  l'étonnement,  de  voir 
que  les  barbares  connoissent  ce  que  les 
hérétiques  ignorent  ou  veulent  ignorer. 

La  veille  de  l'Assomption  de  la  saincte 
Vierge,  vn  Père  ayant  ouy  en  confession 
la  petite  Anne  Marie  Negabamat,  cette 
enfant  luy  dit  après  l'absolution  :  NSsai 
capilch  ni-Sich  tissaraSi  ;  Mon  père,  ie 
veux  tousiours  estre  vierge,  ne  me  faites 
point  sortir  de  cette  Maison,  ie  désire 
d'y  demeurer  toute  ma  vie.  Ses  paroles 
touchèrent  le  Père,  se  ressouuenant  des 
résistances  qu'elle  luy  auoit  faites,  ius- 


ques  là  qu'il  la  prit  vne  fois  et  fit  sem- 
blant de  la  jetter  dans  la  riuiere,  voyant 
qu'elle  ne  voulait  pas  obeïràsesparens, 
qui  luy  commandoient  de  demeurer 
auec  ces  bonnes  Filles. 

Agnes  Chab8ek8echich  entendant  par- 
ler la  Mère  Supérieure  des  grandes  souf- 
frances de  nostre  Seigneur,  s'écria  : 
Helas  !  s'il  n'eust  payé  pour  nous,  nous 
serions  tombées  au  feu  après  nostre 
mort:  en  vérité  ie  Pairne  plus  que  moy- 
mesme.  Les  autres  témoignèrent  aussi 
qu'elles  l'aimoient.  Quelqu'une  s'en- 
questa  si  Dieu  n'estoit  pas  assés  bon 
pour  pardonner  aux  méchans  Manitous  : 
la  Mère  leur  répondit,  que  les  démons 
estoient  superbes,  et  que  s'ils  se  pou- 
uoient  humilier,  que  Dieu  leur  feroit  mi- 
séricorde. 

Les  grandes  neiges  et  les  froids  tout 
glacés  ne  sont  pas  capables  d'éteindre 
l'ardeur  d'vne  âme  qui  aime  Iesus- 
Christ.  Madame  de  la  Pelterie,  qui  n'a 
point  de  consolation  plus  sensible  que 
de  visiter  les  Sauuages,  s'en  vint  à  S. 
loseph  au  trauers  des  neiges  pour  assi- 
ster à  la  Messe  de  minuict  auec  les  nou- 
ueaux  Chrestiens,  elle  amena  auec  soy 
deux  ou  trois  Séminaristes.  Ces  enfans 
estans  de  retour  en  la  Maison,  Agnes  se 
mit  à  raconter  ce  qu'vn  Père  auoit  dit 
de  la  Naissance  du  petit  Iesus,  en  la  Pré- 
dication qu'il  fit  aux  Sauuages  sur  ce 
Mystère  ;  elle  exprimoit  les  gestes,  disoit 
la  Mère  Supérieure,  monstroit  le  rebut 
que  les  Bethleemites  faisoient  de  la 
saincte  Yierge,  auec  vne  indignation 
contr'eux,  et  vne  compassion  pour  la 
Mère  et  pour  l'Enfant  ;  elle  décriuoit  le 
petit  Iesus  dedans  sa  creiche  auec  des 
paroles  qui  attendrissoient  les  bonnes 
Mères. 

On  auoit  dressé  dans  le  Séminaire  vne 
petite  creiche,  les  enfans  ne  cessoient 
d'aller  voir  le  petit  Iesus  qui  y  reposoit; 
elles  se  tenoient  à  genoux  auprès  de  luy, 
portoient  de  petites  écorces  allumées, 
faute  de  chandelles  de  cire.  Soutient 
elles  font  des  bouquets  et  des  chappeaux 
de  fleurs  qu'elles  vont  présenter  à  l'i- 
mage de  la  saincte  Yierge,  qu'elles 
apostrophent  auec  des  affections  fort 
tendres. 

S'cstant  vn  iour  rassemblées,  elles 
firent  vue  petite  cabane  de  feuillages,  la 
tapissèrent  de  verdure  à  leur  façon,  puis 
allèrent  demander  congé  à  la  Mère  Su- 
périeure d'y  passer  la  nuict.   La  Mère  les 
en  voulant  destourner,  leur  dit  qu'elles 
auraient  peur,  et  que»  la  porte  de  cette 
cabane  ne  fermoit  point  :  Nous  ne  crai- 
gnons rien,  firent-elles,  nous  porterons 
auec  nous  l'Image  de  Iesus  et  de  la 
saincte  Vierge,  et  le  meschant  Manitou 
ne  nous  pourra  aborder.    Nous  n'auons 
pas  peur  îles  âmes  des  trespassez  :  car 
ceux  qui  meurent,  s'ils  sont  bien  bons, 
s'en  vont  au  Ciel  ;  s'ils  n'ont  pas  payé  et 
satisfait  pour  leurs  offenses,  ils  vont  en 
Purgatoire  ;  s'ils  sont  bien  meschans,  ils 
vont  en  Enfer  :  ijs  ne  sortiront  pas  de 
là  pour  nous  venir  trouuer.  Si  le  Diable 
s'approche  de  nostre  cabane  nous  prie- 
rons Dieu,  et  il  le  fera  fuir.  La  Mère  ad- 
jointe dans  son  mémoire  :  Cette  response 
m'estonna,  il  s'en  faut  beaucoup  que  nos 
petites  Françoises  soient  si  présentes  à 
elles,  quoy  qu'on  les  instruise  sans  cesse. 
11  y  a  vne  petite  Huronne  parmy  les 
Algonquines  ;   estant  interrogée  si  elle 
auoit  encor  sa  mère  :  Celle  que  i'ay  en 
moii  pais  n'est  plus  ma  ehere  mère,  ré- 
pond cet  enfant,  parce  qu'elle  ne  croit 
'  point  en  Dieu  ;  c'est  vous  qui  estes  mes 
vrayes  Mères,  puis  que  vous  m'instruises. 
Cette  petite  Néophyte  fut  long-temps 
auec  le  bon  Charles  Sondatsaa  la  veille 
de  son  Baptesme  ;  elle  luy  parloit  des 
biens  qu'on  reçoit  dans  ces  eaux  sa- 
crées, des  grandes  recompenses  que  Dieu 
donne  à  ceux  qui  luy  obéissent,  des  hor- 
ribles chastimens  qu'il  exerce  sur  les 
superbes  et  sur  les  rebelles  ;   elle  le 
presse  fort  d'exciter  les  petites  Huronnes 
de  venir  demeurer  au  Séminaire,  elle 
en  disoit  mille  biens  :  Ces  Filles  vierges 
nous  ayment  tant,  disoit-elle,  ce  sont 
vrayement  nos  mères,  nous  ne  man- 
quons de  rien  auec  elles.    Cet  homme 
sage  et  sérieux  se  plaisoit  si  fort  au  dis- 
cours et  à  la  conuersation  de  cette  ieune 
fille,  âgée  d'enuiron  douze  ou  treize  ans, 
qu'il  y  passa  plus  de  deux  heures  et 
demie. 

Si  quelque  personne  de  son  pais  la 
vient  visiter,  elle  ne  s'enqueste  point  de 


ses  parens,  ny  de  ce  qui  se  passe  parmy 
ses  proches,  mais  elle  demande  si  les 
Huions  n'ont  point  enuie  de  croire  en 
Dieu,  s'ils  ne  quittent  point  leurs  dances 
et  leurs  chants  superstitieux,  s'ils  con- 
sultent tousiours  les  Diables. 

Vn  sien  parent  l'interrogeant,  si  elle 
ne  vouloit  point  retourner  en  son  pais  : 
Non,  dit-elle,  ie  n'y  pense  plus,  ie  me 
trouue  fort  bien  où  ie  suis.  Ma  tille,  lu 
ne  fais  pas  bien,  luy  dit-il,  il  ne  faut  pas 
que  tu  penses  à  toy  seule  ;  quand  tu  seras 
bien  instruite,  il  faut  venir  instruire  tes 
compatriotes.  Voila  comme  les  enfans 
les  plus  Saunages  deuiennent  enfans  de 
Dieu.  Qu'il  soit  beny  à  iamais  par  toutes 
les  nations  de  la  terre. 

La  bonne  Madame  de  la  Pelterie,  qui 
a  ietté  les  fondemens  de  ce  petit  Sémi- 
naire, a  suiet  de  bénir  Dieu  de  ce  qu'il 
l'a  choisie  pour  vn  ouurage  qui  luy  est 
si  agréable.  Mais  son  cœur  est  grand, 
les  désirs  qu'elle  a  de  rassembler  les 
pères  et  mères,  encor  errants,  pour 
ayder  à  sauuer  les  enfans,  luy  font  sou- 
hailter  vn  trésor  dessus  ses  forces  ;  elle 
ne  cesse  de  visiter  ces  bonnes  gens,  elle 
leur  parle  des  yeux,  ne  pouuant  leur 
parler  de  la  langue,  elle  leur  parleroit 
bien  plus  volontiers  des  mains  ;  et  si 
elle  pouuoit  exercer  le  mestier  de  mas- 
son  et  de  charpentier  pour  leur  dresser 
de  petites  demeures,  et  de  laboureur 
pour  les  ayder  à  cultiuer  la  terre,  elle 
s'y  employeroit  auec  autant  d'ardeur, 
qu'elle  voit  de  bonnes  dispositions  en 
ces  peuples  pour  s'arrester  ;  mais  ses 
bras  sont  foibles  aussi  bien  que  les 
nostres.  Deus  Dominus  forliludo  nostra 
in  œlernum. 


CHAHTRE    II. 

De  la  résidence  de  sainct  Ioseph. 

Le  nombre  des  Chresliens  croist  tous 
les  iours  ;  le  reste  de  ceux  qui  ne  sont 
point  baptisés,  et  qui  se  retirent  en  cette 
Bourgade  encommencée,  n'ont  point 
d'aliénation  de  lafoy,  les  prières  se  font 

publiquement,  et  dans  les  cabanes,  et 
dans  les  maisons,  et  dans  la  chapelle  ; 
les  Sacremens  sont  en  honneur,  et  plu- 
sieurs ne  sçauroient  garder  aucune  of- 
fense qu'ils  croyent  tant  soit  peu  griefue, 
sur  leur  cœur,  si  tost  qu'ils  pensent 
estre  blessés,  quoy  que  légèrement,  ils 
ont  recours  aux  remèdes  sacrés  que  Dieu 
a  laissés  en  son  Eglise.  On  ne  souffre 
aucun  deffaut  public  ;  les  Néophytes 
sont  fortement  liés  par  ensemble,  auec 
vn  zèle  qu'on  n'auroit  iamais  ozé  espérer 
des  Saunages  ;  car  c'est  chose  estrange 
comme  ces  peuples  sont  froids,  et  esloi- 
gnés  de  nostre  chaleur  et  de  nostre 
promptitude  ;  mais  descendons  plus  en 
particulier  :  à  fructibus  eorum  cogno- 
scetis  eos. 

Les  Chrestiens  plus  zélés  s'assemblè- 
rent à  nostre  desceu  durant  cet  hyuer, 
pour  traitter  par  entr'eux,  des  moyens 
de  se  conseruer  en  la  foy  :  l'vn  d'eux 
haranguant,  dit,  qu'il  faisoit  plusd'estat 
des  prières,  c'est  ainsi  qu'ils  parlent, 
que  de  la  vie,  et  qu'il  mourroit  plutost 
que  de  les  quitter  ;  l'autre  dit,  qu'il  de- 
siroit  qu'on  le  punist  et  qu'on  le  cha- 
stiast,  en  cas  qu'il  se  dementisl  de  la 
parole  qu'il  auoit  donnée  à  Dieu  ;  vn 
troisiesme  s'escria,  qu'il  falloit  mettre 
en  prison  celuy  qui  tomberoit  dans  quel- 
que faute,  et  qu'il  le  falloit  faire  ieusner 
quatre  iours  sans  boire  ny  manger.  Les 
actions  de  iustice  qu'ils  voyent  par  fois 
exercer  contre  les  delinquans,  leur  don- 
nent ces  pensées.  Charles  MeiachkaSat 
tout  nouuellement  baptisé  se  troqua  dans 
cette  assemblée  ;  non  seulement  cela  ne 
l'épouuanta  point,  ains  au  contraire  il 
en  fut  consolé  :  le  suis  des  vostres,  leur 
dit-il,  tout  ce  que  vous  concluërés  m'ag- 
gréera,  c'est  tout  de  bon  que  ie  croy  en 
Dieu,  et  si  vous  aués  quelque  croyance 
que  ie  doiue  perdre  cœur,  ie  vous  donne 
dés  à  présent  la  liberté  de  me  lier  et  de 
me  tenir  en  prison  ;  mais  mon  cœur  me 
dit  que  ie  marcheray  droit,  et  que  ce 
que  i'ay  embrassé  auec  tant  d'affection, 
ne  sortira  iamais  de  ma  pensée. 

Celte  assemblée  se  fit  dans  le  silence 
de  la  nuict,  et  le  matin  ils  nous  en  vin- 
drent  donner  aduis.  Nous  repartismes 
qu'ils  procedoient  auec  trop  de  seuerité, 


que  la  douceur  auoit  plus  de  pouuoir  sur 
les  esprits,  que  la  force  ;  qu'vne  femme 
tout  fraischement  nous  auoit  dit,  que  ce 
qui  la  retardoit  de  presser  son  baptesme 
estoit,  qu'elle  ne  croyoit  pas  pouuoir 
viure  si  sainctement  que  les  Chrestiens, 
et  qu'elle  ne  sçauroit  venir  tous  les  iours 
à  la  Messe,  comme  ils  faisoient  dans  les 
rigueurs  de  l'hyuer,  estans  par  fois  assés 
esloignés  de  l'Eglise,  et  la  neige,  et  la 
gresle,  et  le  froid  assiégeant  le  chemin  ï 
que  sera-ce  donc,  leur  disions  nous,  si 
on  parle  de  prison  à  des  gens  foibles,  et 
non  encor  éclairés  du  flambeau  de  la  foy? 
Ils  ne  laissèrent  pas  de  poursuiure  leur 
pointe,  et  de  dire  tout  haut,  qu'ils 
auoient  fait  vn  complot  par  entr'eux,  que 
le  premier  de  leur  nombre  qui  tomberoit 
dans  quelque  faute  tant  soit  peu  no- 
table, subiroit  la  prison  et  le  ieusne  ; 
cela  épouuanta  les  foibles,  et  le  bruit 
courut  parmy  les  intidelles,  que  les 
Sauuages  Chrestiens  auoient  des  chaî- 
nes et  des  liens  tout  prests  pour  ga- 
rotter  les  refraclaires  ;  quelques  Payens 
nous  dirent  qu'on  ioùoit  à  tout  perdre, 
et  que  les  Sauuages  se  tueroient  les  vns 
les  autres.  Tout  cela  nous  consoloit  fort  : 
car  nous  prenions  plaisir  de  voir  l'vnion 
des  Chrestiens  ;  il  est  bien  plus  aisé  de 
tempérer  la  ferueur  que  de  l'allumer. 
Il  est  bon  que  les  Sauuages  sentent  ces 
feux,  mais  il  ne  faut  pas  condescendre  à 
tous  leurs  désirs  :  les  façons  de  faire  d'vn 
peuple  ne  se  changent  pas  si  tost,  il  faut 
procéder  auec  dextérité,  douceur  et 
patience. 

Quelque  temps  après  ces  resolutions 
prises,  vn  de  nos  Pères  estant  entré  dans 
la  cabane  d'vn  des  principaux  Sauuages 
qui  les  auoient  receuës  et  approuuées, 
ce  bon-homme  enuisagea  le  Père  d'vn 
œil  triste,  et  luy  dit  :  Nikanis,  ie  suis  en 
cholere,  i'ay  fasché  Dieu,  i'ay  pensé 
m'en  aller  rendre  prisonnier  à  Kébec, 
pour  passer  quatre  iours  sans  boire  ny 
manger,  suiuant  ce  que  nous  auons  ré- 
solu, mais  i'attens  que  tu  m'y  enuoyes. 
Le  Père  à  ces  paroles  fut  surpris,  ne  sça- 
chant  que  respondre  ;  cet  homme  le 
voyant  pensif,  luy  dit  :  Tu  n'as  point  de 
cœur,  tu  te  deffies  de  nous  autres,  tu  ne 
tiens  pas  assés  ferme  ;  tu  t'imagines  que 

si  tu  nous  cnioignois  ces  pénitences,  que 
nous  ne  les  ferions  pas  :  éprouue-le  tout 
maintenant  en  ma  personne, commando 
moy  d'aller  en  prison,  donne  moy  vu 
mot  d'escrit  afin  que  la  porte  me  soit 
ouuerte,  et  tout  à  l'heure  ie  parts  en  ta 
présence.  Le  l'ère  luy  demande,  si  sa 
faute  méritait  bien  vu  tel  chasliment  : 
Ouy,  dit-il,  i'ay  fasché  Dieu,  mon  péché 
est  grand,  i'ay  frappé  ma  femme  auec 
cholere.  Il  est  vray  qu'elle  m'a  irrite  : 
car  ce  matin  m'en  allant  à  la  Messe,  ie 
luy  ay  dit  qu'elle  y  vinst  après  moy  ;  ne 
l'ayant  point  veuë,  ie  I'ay  frappée  à  mon 
retour  ;  ie  ne  veux  personne  auec  moy, 
disoil-il,  qui  ne  prie  Dieu.  Ouy  mais, 
luy  lit  Je  Père,  tu  sçais  bien  qu'il  n'est 
pas  iour  de  fesle,  et  qu'elle  n'a  point 
d'obligation  d'assister  auiourd'huy  à  la 
sainete  Messe  ?  11  est  vray,  respond-il, 
mais  puis  que  c'est  mieux  fait  d'y  as- 
sister, elle  le  deuoit  faire,  veu  mesme 
que  ie  l'y  auois  inuitée,  et  que  c'est 
nostre  coustume  de  l'entendre  tous  les 
iours;  ie  mérite  neantmoinschastiment, 
car  ie  me  suis  laissé  emporter  à  ma  cho- 
lere, donne  moy  vn  mot  de  lettre  afin 
que  ie  fasse  pénitence  de  mon  péché. 
Le  Père  se  mit  là-dessus  à  excuser  cette 
faute,  et  à  témoigner  que  cette  bonne 
femme  estoit  bien  marrie  d'auoir  deso- 
bey,  qu'elle  aimoit  son  mary,  et  que  ja- 
mais chose  semblable  ne  luy  arriueroit. 
Cette  pauure  créature  prenant  la  parole, 
dit,  d'vne  voix  pleine  de  douceur  et  de 
regret  :  Mon  Père,  i'ay  en  mon  cœur  ce 
que  vous  aués  en  la  bouche,  Et  puis  se 
teut.  La  conclusion  fut,  que  dés  le  len- 
demain au  poinct  du  iour,  ils  se  vindrent 
confesser  tous  deux  ;  mais  ce  qui  nous 
estonna  fort,  fut  que  cette  bonne  femme 
jamais  ne  s'excusa,  quoy  que  son  mary 
luy  dist  ou  reprochast,  et  cependant  elle 
auoit  vn  grand  suiet  d'excuse,  car  elle 
nous  dit  depuis  que  quand  son  mary 
l'appela  pour  aller  à  la  Messe,  qu'elle  ne 
l'auoit  pas  entendu  ;  neantmoins  de  peur 
de  le  fascher,  elle  aima  mieux  se  rendre 
coupable,  que  de  s'excuser. 

A  quelque  temps  de  là,  vn  ieune 
homme  estant  tombé  dans  vne  faute 
assés  lourde,  car  il  s'estoit  enyuré,  vn 
Chrestien  son  parent  délibéra  de  le  faire 


mettre  en  prison.  Comme  on  en  deman- 
doit  aduis  à  celuy  dont  ie  viens  de 
parler,  il  répliqua:  le  n'ay  point  de  pa- 
role sur  ce  sujet  :  i'ay  mérité  chastiment, 
on  ne  me  l'a  pas  donné,  ie  n'y  puis  con- 
damner vn  autre.  En  effet,  il  ne  voulut 
iamais  déclarer  son  aduis  ;  on  ne  laissa 
pas  d'enuoyer  ce  ieune  étourdy  à  Kobec. 
Monsieur  le  Gouucrneur  le  fit  mettre 
dans  vne  basse  fosse,  à  la  requesle  des 
Saunages;  il  y  fut  misiustementla  veille 
de  Noël,  et  le  lendemain  de  celle  grande 
feste,  cinq  des  principaux  Chrestiens 
allèrent  trouuer  monsieur  de  Montma- 
gny,  et  l'vn  d'eux  luy  tint  ce  discours  : 
Voila  les  deux  plus  proches  parons  du 
prisonnier,  sçauoir  est  Noël  Negabamat, 
et  Charles  MeiachkaSat  :  il  y  a  long- 
temps que  le  premier  est  déliuré  des 
chaisnes  du  Diable  ;  pour  le  second,  il 
a  esté  mis  tout  récemment  en  liberté 
par  le  sainct  Bapiesme  ;  mais  quant  à 
celuy  que  vous  aués  fait  emprisonner, 
il  est  garotté  de  tous  costés,  le  Diable  le 
tient  fortement  lié,  car  il  n'est  pas  encor 
baptisé,  et  son  péché  mérite  vne  double 
prison  ;  au  reste,  ses  parens  vous  prient 
d'en  faire  justice,  car  estans  Chrestiens 
ils  veulent  garder  toutes  les  loix  de  Dieu, 
ils  se  départent  entièrement  de  sa  pa- 
renté. Voila  vn  coup  capable  d'étonner 
tous  ceux  qui  cognoissent  les  façons  de 
faire  des  Sauuages,  lesquels  ne  sçau- 
roient  souffrir  qu'on  touche  leurs  alliés; 
mais  Dieu  a  plus  de  force  que  la  nature. 
Monsieur  le  Gouuerneur  repartit,  qu'il 
le  feroit  venir  devant  soy,  qu'il  luy  don- 
neroit  de  bons  aduis  et  de  la  terreur, 
et  que  s'il  retomboit  dans  sa  faute,  qu'il 
ne  manqueroit  pas  de  le  faire  reprendre 
vne  autre  fois.  Tout  se  passa  auec  pru- 
dence et  auec  fruict.  Ce  pauure  homme 
estant  sorty  de  prison,  nous  vint  aussi- 
tost  trouuer  à  sainct  Ioseph;  il  nous  dit, 
qu'il  n'improuuoit  point  ce  qui!  les  Fran- 
çois et  les  Sauuages  auoient  fait,  qu'au 
commencement  cela  l'auoit  fort  irrité, 
mais  qu'ayant  connu  que  c'estoit  pour 
son  bien,  qu'il  s'estoit  appaisé  :  le  m'a- 
menderay,  disoit-il,  le  Capitaine  m'a 
donné  de  bons  adlii!  ie  les  garderay  ;  il 
m'a  faitentendre  qu'il  auoiide  longs  bras, 
et  qu'encor  que  PallaSBe  à  Tadoussac 

ou  aux  Trois  Riuieros,  qu'il  atteignoit 
iusques  là  et  encor  plus  loing  ;  ie  luy 
ay  promis  que  ie  ne  le  mécontenterois 
plus,  et  que  ie  me  rendrois  obéissant, 
c'est  la  parole  que  ie  vous  donne  aussi, 
et  que  ie  garderay  ;  mais  hastés-vous 
de  me  baptiser,  afin  que  ie  deuienne 
plus  sage. 

Estant  de  retour  en  sa  cabane,  les 
principaux  Sauuages  l'allerent  trouuer 
sur  la  nuict,  et  luy  parlèrent  en  cette 
sorte  :  Tu  sçais  bien  que  tu  t'es  meslé 
de  sortilèges,  mais  comme  nous  sommes 
maintenant  Chrestiens,  nous  ne  crai- 
gnons plus  tes  inuocations  de  Démon, 
tes  menaces  et  tes  sorts  ne  nous  donnent 
plus  Pépouuante  ;  au  reste,  il  faut  que 
tu  sçaclies  que  c'est  nous  qui  t'auons  fait 
mettre  en  prison,  c'est  nous  qui  auons 
prié  nostre  Capitaine  de  t'arrester,  sois 
maintenant  plus  sage,  quitte  tes  façons 
de  faire  ;  si  tu  veux  croire  en  Dieu  et 
receuoir  sa  Loy,  nous  t'aimerons  et  te 
protégerons  par  tout  ;  sinon,  dés  à  pré- 
sent nous  renonçons  à  ta  parenté  et  à 
ton  amitié  ;  si  tu  veux  perseuerer  en  ta 
malice,  tu  feras  bien  de  t'éloigner,  car 
si  quelqu'vn  te  met  à  mort,  comme  tu 
en  as  esté  desia  dans  les  dangers,  nous 
ne  vengerons  point  ta  mort.     A  ces  pa- 
roles, cet  homme  qui  auoit  coutume  de 
donner  de  la  terreur  aux  autres  par  ses 
iongleries  et  par  son    impudence,   se 
trouua  bien  estonné  :  Yous  nfaués  fait 
plaisir,  respondit-il,  ce  que  vous  aués 
fait  ne  tend  qu'à  mon  bien,  ie  l'ay  desia 
dit  à  nostre  Capitaine,  ie  seray  plus  re- 
tenu et  plus  discret  doresnauant,  la  re- 
solution en  est  prise  ;  pour  mes  sorti- 
lèges, c'est  vne  chose  que  i'ay  desia 
abandonnée,   et  que  ie  ne  reprendra  y 
iamais.  Voila  le  premier  coup  de  iustice 
que  les  Sauuages  ayent  fait  exercer  ;  il 
les  faut  petit  à  petit,  et  auec  adresse, 
ranger  dans  la  soumission. 

Yoicy  d'autres  actions  aussi  remar- 
quables que  les  précédentes.  Quelques 
Sauuages  de  l'Isle  et  autres  endroits, 
estans  descendus  à  sainct  loseph,  les 
Chrestiens  voyans  que  ces  nouueaux 
hostfs  n'auoient  pas  dequoy  disner,  fi- 
rent vne  cueillette  par  entr'eux  et  four- 
nirent iusques  à  douze  cens  anguilles 


boucannées,  diuisées  en  douze  gros  pac- 
quets  ;  ayans  rassemblé  cette  aumosne, 
ils  nous  enuoyent  quérir,  pour  sçauoir 
si  elle  seroit  agréable  à  Dieu.  Les  pau- 
ures  gens  n'auoient  pas  trop  de  viures 
pour  eux  ;  mais  comme  on  leur  recom- 
mande les  actions  de  charité,  ils  se  cot- 
tiserent  ioyeusement  les  vns  les  autres. 
Ayans  donc  enuoyé  quérir  quatre  des 
principaux  Sauuages  nouuellement  ve- 
nus, ils  leur  mirent  cette  aumosne  entre 
les  maiiiSj  pour  estre  distribuée  à  tous 
ceux  qui  en  auoient  besoin.  Nous  ap- 
prouuasmes  fort  cette  bonté,  elle  ne  sera 
pas  sans  recompense,  Dieu  la  bénira  au 
centuple. 

Cette  charité  n'empescha  pas,  que  ces 
nouueaux  hostes,  naturellement  super- 
bes et  orgueilleux,  n'eussent  diuerses 
prises  auec  les  Chrestiens  de  S.  loseph, 
et  quasi   tousiours  pour  la  Religion  ; 
voicy  trois  ou  quatre  paroles  qui  donnent 
à  connoistre  la  grande  vanité  et  l'insup- 
portable superbe  du  Capitaine  de  ces 
Insulaires.     Nous  estant  venu  voir  pen- 
dant le  séjour  qu'il  fit  à  S.  loseph,  il 
nous  tint  ce  discours  :  l'auois  quelque 
dessein  de  passer  icy  l'hyuer,  mais  on 
me  dit  que  vostre  Capitaine,  ny  vous 
autres  aussi,  ne  m'aimes  pas  ;  peut-estre 
ne  sçaués  vous  pas  que  ie  commande 
dés  ma  ieunesse,  que  ie  suis  né  pour 
commander.  Si  tost  que  i'ouure  la  bou- 
che, tout  le  monde  m'écoute  :  aussi  est- 
il  vray  que  ie  soustiens  et  que  ie  con- 
sente tout  le  pais  pendant  la  vie  de  mes 
petits  enfans  et  de  mes  neueux,  c'est 
ainsi  qu'il  nomme  ses  gens  ;  les  Huions 
mesme  me  prestent  l'oreille,  et  ie  com- 
mande parmy  eux,  ie  les  règle,  comme 
estant  Capitaine  ;  ie  ne  dy  mot  ça  bas, 
les  autres  parlent,  mais  il  ne  se  fait  rien 
que  ce  que  i'ay  dans  la  pensée  ;  ie  suis 
comme  vn  arbre,  les  hommes  en  sont 
les  branches,  ausquelles  ie  donne  la  vi- 
gueur.  Yoir  vn  homme  tout  nud,  qui 
n'a  ny  chaussure  aux  pieds,  ny  autre 
habit  qu'vn  méchant  bout  de  peau  qui 
n'abrie  que  la  moitié  de  son  corps,  dis- 
gracié de  la  nature  n'ayant  que  la  moitié 
de  ses  yeux,  car  il  est  borgne,   sec 
comme  vn  vieil  arbre  sans  feuilles;  voir, 
dis-je,  vne  squelette,  ou  plus  tost  vn 

gueux,  marcher  en  Président,  et  parler 
en  lloy,  c'est  voir  l'orgueil  et  la  superbe 
sous  (les  haillons.  Ce  Tlnason  et  vne 
partie  de  ses  gens,  estàns  dans  cette  dis- 
position, furent  bien-tost  aux  prises  auec 
nos  Chrestiens  :  ils  leur  reproçhoierit  que 
la  foy  et  les  prières  faisoient  mourir  les 
hommes  ;  que  depuis  que  quelques-vus 
s'estoient  fait  baptiser,  que  les  maladies 
auoienl  régné  parmy  eux  ;  et  qu'à  mesme 
temps  qu'on  leur  a  enseigné  vue  autre 
croyance  que  celle  de  leurs  pères,  à 
mesme  temps  la  mort  les  a  extermines  ; 
qu'vne  partie  de  ceux  qui  se  sont  faits 
Chrestiens,  s'entendent  auec  les  Fran- 
çois pour  perdre  tout  le  pais  dos  Sau- 
uages. Ils  apportent  des  exemples  qu'ils 
eroyent  fort  puissans  :  Yn  tel,  disent-ils, 
ayant  deux  femmes,  et  n'ayant  pas  voulu 
obéir  au  Capitaine  des  François,  est 
tombé  malade  tout  sur  l'heure;  d'autres 
sont  morts  subitement  ayans  quitté  leurs 
anciennes  façons  de  faire.  Les  Chre- 
stiens là-dessus  se  défendent,  quelques- 
vns  auec  trop  de  zèle  :  Si  les  prières 
vous  tuent,  allés  vous- en  ailleurs,  et  ne 
demeurés  point  auec  nous  :  chacun  se 
trouue  bien  icy  de  croire  en.  Dieu,  et 
d'auoir  quitté  ses  vieilles  malices.  Ce 
n'est  pas  la  foy  qui  nous  extermine, 
mais  nos  péchés,  et  notamment  vostre 
infidélité  ;  c'est  vous  qui  vous  faites 
mourir,  relenans  les  Démons  au  milieu 
de  vous  par  vos  méchantes  actions  ;  sça- 
chés  que  nous  ne  vous  craignons  nulle- 
ment, et  que  nous  ne  quitterons  iamais 
la  croyance  que  nous  auons  embrassée. 
L'affaire  en  vint  à  tel  point  sans  que 
nous  en  eussions  connoissance,  que  les 
Infidelles  parlèrent  d'assommer  quel- 
ques-vns  clés  croyans  ;  ce  qu'estant  venu 
aux  oreilles  d'vn  des  principaux  Chre- 
stiens, il  s'en  alla  sur  la  nuict  trouuer 
les  ieunes  gens  baptisés,  et  leur  dit  :  On 
parle  de  meurtre,  tenés  ferme  en  la  foy  ; 
si  on  veut  massacrer  quelqu'vn  pour  sa 
croyance,  il  ne  faut  point  mettre  la  main 
aux  armes,  souffrons  la  mort  pourlesus- 
Christnostre  Capitaine  ;  mais  si  on  nous 
veut  tuer  par  inimitié  particulière,  ou 
par  cnuie,  il  se  faut  défendre  courageu- 
sement. Nous  ne  sçeûmes  point  ce  pro- 
cédé que  long-temps  après,  et  encor 
Relation — 1641. 


par  accident  ;  ie  vous  laisse  à  penser  si 
la  resolution  des  Chrestiens  nous  con- 
sola. Bcnediclus  J)cus  in  œternum,  les 
Sauuages  paroissenl  froids  comme  la 
glace,  mais  Dieu  ne  laisse  pas  d'échauf- 
fer et  de  brasier  leur  cœur  quand  il  luy 
plais.t. 

Dans  ces  entrefaites,  vn  Chrcstien 
ayant  parlé  fort  hautement,  les  antres 
nous  en  vindrent  donner  aduis,  disans 
qu'il  prouoquoit  trop  les  Infidelles;  nous 
le  fismes  venir  pour  luy  recommander 
la  douceur  et  la  discrétion.  11  nous  dit 
ces  paroles  :  Enseignés-vous  maintenant 
vne  autre  doctrine  que  celle  que  vous 
nous  aués  enseignée  parcy-deuant?  Non 
pas,  luy  dismes-nous.  Ne  nous  aués 
vous  pas  dit,  repliqua-l-il,  que  quand  il 
s'agissoit  de  la  foy,  il  falloit  tenir  bon, 
et  parler  hardiment,  et  monstrer  qu'on 
ne  craiguoit  point  la  mort  ?  et  que  si  on 
mouroit  pour  sa  créance,  qu'on  iroit 
droit  au  ciel  ?  C'est  cela,  adiousta-t-il, 
qui  m'a  fait  parler  haut.  Ils  nous  re- 
prochent que  nous  les  faisons  mourir, 
quillans  les  coustumes  de  nos  ancestres, 
et  que  nos  prières  tuent  les  Sauuages, 
et  là-dessus  ils  nous  menacent  :  ie  leur 
ay  dit  que  ie  ne  les  craignois  pas,  ny  tous 
leurs  Démons,  que  ie  les  deffiois  de  me 
tuer,  que  ie  croirois  malgré  qu'ils  en 
eussent,  et  qu'ils  s'en  allassent  d'auec 
nous,  s'ils  auoient  peur  de  nos  prières. 
Son  zelc  nous  pleut  ,  mais  nous  luy  re- 
commandasmes  de  l'assaisonner  de  dou- 
ceur, et  que  cette  rigueur  n'atliroit  pas 
des  esprits  aigris  par  leurs  malheurs. 

A  quelques  mois  de  là,  le  mesme 
Chrcstien  ayant  sçeu  que  sa  liberté  en 
auoit  fortement  irrité  quelques-vns,  et 
qu'ils  machinoient  sa  mort,  à  ce  qu'on 
luy  rapporto.it,  il  s'en  alla  trouuer  Mon- 
sieur le  Couuerneur,  pour  luy  demander 
vn  cas  de  conscience  :  car  comme  il  s'a- 
gissoit de  mort,  et  qu'il  sçait  bien  que 
nous  ne  portons  point  les  armes,  il  s'i- 
magina que  c'estoit  à  celuy  qui  com- 
mande aux  soldats,  et  qui  fait  profession 
des  armes,  de  satisfaire  à  sa  demande. 
Yn  de  nos  Pères  de  sainct  Ioseph,  se 
trouua  par  rencontre  ce  iour  là  à  Kcbec  ; 
l'ayant  apperceu,  il  le  pria  de  l'introduire 
ehés  Monsieur  le  Gouuerneur,  auquel  il 

auoit  vn  petit  mot  à  dire.  Estant  en  sa 
présence,  il  luy  demanda  comme  il  se 
deuoit  comporter,  en  cas  que  quelqu'vn 
l'attaquast,  et  le  voulus!  mettre  à  mort  : 
Puis  que  ie  suis  Chrestien,  disoit-il,  ie 
veux  faire  tout  ce  que  doit  faire  vn  bon 
Chrestien  :  s'il  se  faut  défendre,  ie  me 
defendray  ;  s'il  faut  poser  les  armes,  ie 
les  poseray.    Monsieur  le  Cheualier  de 
Montmagny  luy  demanda  s'il  auoit  des 
ennemis,  et  à  quel  propos  il  faisoit  cette 
demande  :  le  suis  le  premier  de  ma  na- 
tion, respondit-il,  qui  me  suis  fait  Chre- 
stien ;  ceux  de  mon  pais,  voyant  que  i'ay 
quitté  leur  party,  croyentque  les  prières 
et  la  foy  que  i'ay  embrassée  leur  cause 
les  grandes  maladies  qui  les  ont  quasi 
tous  exterminés  :  voila  pourquoy  ils  me 
haïssent  à  mort.     Monsieur  le  Gouuer- 
neur  luy  ayant  donné  la  resolution  de 
son  doute,  ce  bon  homme  luy  dit:  Tous 
les  iours,  si  tost  que  ie  suis  leué,  ie  dy  à 
Dieu,  si  on  me  tue  pour  ce  que  ie  croy 
en  toy,  i'en  seray  bien  aise,  ie  seray 
bien  content  de  mourir  ;  ie  luy  dy  le 
mesrae  à  la  Messe  tous  les  iours,  et  ie 
sens  dans  mon  cœur  que  ie  ne  les  crains 
pas  tous  tant  qu'ils  sont  :  car  ils  ne  seau- 
roient  toucher  à  mon  àme,  leur  rage  ne 
peut  tomber  que  sur  mon  corps.  Si  quel- 
qu'vn m'attaque   pour   quelque   autre 
sujet  que  pour  la  foy,  il  ne  sera  pas  le 
bien  venu.     Il  disoit  cela  d'vne  façon  si 
gaye  et  si  résolue,  qu'il  recréa  Monsieur 
le  Gouuerneur,  lequel  admirant  son  cou- 
rage et  sa  bonne  disposition,  luy  tesmoi- 
gna  que  si  on  l'attaquoit  pour  la  foy, 
qu'on  s'attaquoit  à  sa  propre,  personne, 
n'ayant  qu'vne  mesme  créance  et  qu'vn 
mesme  Dieu  auec  luy  :    cela  resioûit 
merueilleusement  ce  pauure  Néophyte, 
qui  s'en  alla  aussi  content  que  s'il  eust 
gaigné  vn  grand  Empire.   En  voyla  suf- 
fisamment pour  ce  Chapitre. 


chapitre  m. 

Continuation  de  ce  qui  s'est  passé  entre 

les  Sauuages  de  la  Résidence 

de  Sainct  Joseph. 

Le  Diable,  qui  voit  bien  que  l'arrest 
des  Sauuages  errans  est  le  plus  court 
chemin  et  le  plus  assuré  de  leur  salut, 
bande  toutes  ses  forces  pour  détruire  ce 
que  Dieu  a  si  heureusement  commencé. 
Les  Sauuages  de  l'Isle  dont  i'ay  parlé  cy- 
dessus,  estans  sur  le  point  de  se  retirer 
de  Sainct  Ioseph,  où  ils  estoient  venus 
pour  vn  peu  de  temps,  ne  vouloienl  pas 
se  séparer  auec  aigreur  de  nos  Chre- 
stiensetde  nos  Catéchumènes.    Ils  fi- 
rent ioûer  vn  ressort  qui  auroit  bien  fait 
du  mal,  si  Dieu  n'eust  donné  de  la  con- 
stance à  ces  bons  Néophytes  :  ils  les  in- 
uitent  donc  à  vn  festin,  et  leur  disent, 
que  la  prière  est  bonne,  qu'il  est  vray 
que  nostre  doctrine  est  vn  peu  rude,  no- 
tamment touchant  les  Mariages,  mais 
qu'estant  receuë  de  quelques  vns,  les 
autres  la  pouuoient  aussi  embrasser  auee 
le  temps,  et  que  pour  faciliter  l'affaire, 
et  pour  vne  plus  grande  vnion  des  vns 
auec  les  autres,  il  seroità  propos  qu'ils 
demeurassent  tous  ensemble,  qu'il  falloit 
choisir  quelque    lieu    plus  éloigné   de 
Kebec,  que  n'estoit  Sainct  Ioseph,  pour 
mille  raisons  qu'ils  alleguoient  ;  que  les 
Pères  seroient  auec  eux  pour  les. in- 
struire, et  que  petit  à  petit  chacun  se 
rendroit  aux  façons  de  faire  des  Fran- 
çois :  bref  ils  tesmoignerent  vne  grande 
amitié,  et  vn  grand  désir  que  les  Chre- 
stiens  quittassent  leur  demeure  pour 
s'en  aller  loger  auec  eux  en  quelque 
autre  endroit  ;  c'estoit  vn  coup  fourré 
de  l'Ennemy  de  Dieu  et  des  hommes, 
qui  se  seruoit  de  la  bouche  de  l'élo- 
quence d'vn  misérable  borgne,  qui  ne 
voit  que  la  moitié  de  la  terre,  et  rien  du 
tout  de  la  beauté  du  ciel.  Nos  Néophytes 
ayans  entendu  ce  discours,  nous  en  vin- 
drent  faire  le  rapport.    Il  ne  fut  pas  dif- 
ficile de  leur  faire  voir  la  malice  de 
Satan,  et  l'inconstance  de  ceux  qui  les 

limitaient  :  c'est  pourquoy  l'vn  d'eux 
dans  vue  assemblée  qu'ils  firent  sur  ce 
sujet,  leur  dit  ces  paroles  :  Si  ie  ne 
croyois  pas  en  Dieu,  ie  vous  pourrois 
suiure,  mais  le  coup  est  donné  ;  i'ay 
respondu  à  Dieu,  et  luy  ay  dit,  que  ie 
luy  obeïrois,  et  ainsi  ie  ne  puis  m'éloi- 
gnec  du  lieu  où  nous  sommes  instruits 
de  ses  volontés.  Yn  autre  adiousta  : 
Vous  dites  que  vous  tiendrés  ferme  au 
lieu  que  vous  voulés  choisir,  et  ie  vous 
auise  que  la  foy  seule  vous  donnera  de 
la  constance  :  ie  vous  connois  bien,  vos 
testes,  ny  vos  pieds  n'auront  point  d'ar- 
rest  iusques  à  ce  que  vous  eroyés  en 
Dieu.  v 

Ces  Algonquins  estans  retournés  aux 
Trois  Riuieres,  enuoyerent  inuiter  les 
Saunages  de  Sainet  loseph  d'aller  à  la 
guerre  auec  eux  ;  celuy  qui  porta  la  pa- 
role, vsa  de  ces  termes  :  Yoicy  vn  coup 
d'Estat  pour  les  prières  et  pour  la  foy 
que  vous  aués  embrassée  :  les  Algonquins 
de  l'Isle  et  de  la  petite  iNation,  disent 
que  si  vous  les  voulés  accompagner  à  la 
guerre,  qu'ils  se  feront  tous  baptiser 
au  retour,  et  qu'ils  embrasseront  les 
prières.  Iean  Baptiste  EtinechkaSat  ré- 
pondit au  nom  de  tous  :  Yostre  harangue 
n'est  pas  dans  son  lustre,  vous  l'aués 
mise  à  l'enuers  :  vous  dites,  allons  à  la 
guerre,  et  puis  nous  nous  ferons  bapti- 
ser ;  renuersés  vostre  parole,  et  dites  : 
Faisons  nous  baptiser,  et  puis  allons  tous 
de  compagnie  à  la  guerre  ;  si  vous  parlés 
ainsi,  vostre  discours  ira  droit,  vous  ne 
vous  mettrés  pas  en  danger  de  vous 
perdre,  et  Dieu  nostre  père  voyant  ses 
enfans  ensemble,  aura  de  bonnes  pen- 
sées pour  nous.  Ce  discours  en  son  lan- 
gage n'a  rien  de  barbare,  et  ces  senti- 
xnens  ne  se  trouuent  que  dans  vn  cœur 
vrayement  Chrestiem 

Quelques  vns  de  nos  Néophytes  ne 
laissèrent  pas  de  les  accompagner,  quoy 
qu'auec peine,  à  cause  de  leurs  supersti- 
tions, Yoicy  ce  que  l'vn  d'eux  nous  en 
racontoit  à  son  retour.  Partant  de  Sainet 
Joseph,  nous  aUasmes  prier  Dieu  à  la 
Chapelle  ;  passant  par  les  Trois  Riuieres 
nous  nous  confessâmes  nous  autres  qui 
estions  baptisés  ;  et  vn  peu  au  delà  les 
mescroyans  firent  vn  festin  de  deux 


chiens,  ils  chantèrent  et  hurlèrent  selon 
nos  anciennes  coustumes,  et  tout  cela 
pour  tuer  des  ennemis.  le  leur  disois 
prou  que  cela  ne  seruoit  de  rien,  mais 
ils  s'en  mocquoient  ;  ils  consultèrent 
cinq  fois  les  Diables  dans  leurs  taber- 
nacles, pendant  tout  ce  temps  là  nous 
nous  retirasmesà  part  faisant  nos  prières 
à  genoux  ;  vn  Sauuage  non  encor  baptisé 
se  mit  de  nostre  costé  renonçant  au 
Sabbat  des  infidèles.  A  la  dernière  con- 
sulte les  ennemis  nous  enuironnerent  ; 
si  tost  que  nous  en  eusmes  le  vent,  mes 
Iongleurs  quittent  leurs  tabernacles,  et 
gaignent  au  pied.  le  leur  criay  tout 
haut,  et  leur  demanday  ce  que  leur 
auoient  seruy  leurs  démons  ;  mon  dis- 
cours ne  fut  pas  long,  car  il  se  fallut 
sauuer  aussi  bien  que  les  autres  ;  les  vns 
gaignent  les  bois,  les  autres  les  eaux, 
nous  nous  embarquasmes  sur  le  grand 
lac,  sur  lequel  voguoit  l'Ennemy,  nous 
passasmes  et  repassasmes  dans  les  dan- 
gers sans  estre  descouuerts.  le  priois 
Dieu  dans  mon  âme  de  tout  mon  cœur  ; 
il  me  sembloit  que  ie  sentois  dans  moy 
ie  ne  sçay  quelle  force  qui  me  sous- 
tenoit,  et  qui  me  donnoit  l'espérance 
de  mon  salut.  Yoilà  comme  se  termina 
nostre  guerre,  disoit  ce  bon  Néophyte. 
Mais  touchons  quelques  actions  particu- 
lières des  plus  fermes  Chrestiens. 

Yn  ieune  homme  nous  parlant  d'e- 
spouser  vne  fille  Chrestienne,  nous  luy 
conseillasmes  de  prendre  aduis  de  sou 
frère  aisné,  homme  de  considération 
parmy  les  Algonquins  :  Il  n'est  pasChre- 
stien,  respondit-il,  il  est  ennemy  des 
prières,  ie  ne  le  reconnois  point  pour 
mon  frère;  s'il  croyoit  en  Dieu,  ie  luy 
obeïrois  de  tout  mon  cœur  :  quel  bon 
aduis  me  pourroit  donner  vn  homme 
qui  ne  prend  pas  pour  soy  les  bous  aduis 
qu'on  luy  donne  de  son  salut  ?  c'est  à 
vous  de  me  conseiller,  vous  m'aués 
donné  la -vie  de  l'âme,  ie  suiuray  aussi 
vostre  direction  pour  le  bien  de  mon 
corps.  Sa  mère  s'estant  mise  vn  iouren 
cholere,  luy  dit,  qu'elle  vouloit  se  re- 
tirer de  Sainet  loseph  pour  demeurer 
ailleurs,  où  elle  esperoit  plus  grand 
secours.  Son  fils  luy  répliqua  :  Ma  mère, 
nous  n'auons  pas  receu  la  foy  pour  h  s 

biens  de  la  terre  :  quand  tout  le  monde 
s'en  iroit,  ie  demeurerois  tousiours  au- 
près de  ceux  qui  nous  enseignent  le  che- 
min du  ciel  ;  c'est  tout  de  bon  que  ie 
croy  en  Dieu,  ie  tiendray  ferme  iusques 
à  la  mort.  Vn  sien  parent  le  voulant 
enleuer  après  son  mariage,  luy  dit,  qu'il 
s'embarquast  au  plus  tost  pour  empê- 
cher le  desordre  de  sa  femme,  laquelle 
estant  allée  voir  ses  parens  aux  Trois 
Riuieres,  s'y  gouuernoit  mal,  au  dire  de 
cet  imposteur,  ce  bon  ieune  homme 
nous  vint  trouuer  là-dessus,  et  nous  dit: 
le  viens  d'apprendre  des  nouuelîes  qui 
affligent  mon  cœur,  on  m'a  rapporté  que 
ma  femme  n'obeïssoit  pas  à  Dieu  ;  mais 
il  n'importe,  qu'elle  quitte  Dieu  si  elle 
veut,  que  tous  mes  parens  me  quittent 
et  m'abandonnent,  ie  ne  quitteray  ja- 
mais la  foy  ;  ce  qui  m'attriste  dauantage, 
c'est  l'offense  qu'elle  commet,  et  le  peu 
d'estat  qu'elle  fait  de  son  âme.  De 
bonne  fortune  nous  venions  de  receuoir 
des  lettres  des  Pères  qui  sont  aux  Trois 
Riuieres,  qui  rcndoient  vn  grand  témoi- 
gnage de  l'honnesteté  et  de  la  con- 
stance en  la  foy  de  cette  ieune  femme  ; 
son  mary,  entendant  la  lecture  de  ces 
lettres,  s'écria  :  Ah!  ie  voy  bien  mainte- 
nant le  dessein  de  mes  parens,  ils  ont 
forgé  cette  calomnie  pour  me  perdre  ; 
ils  s'imaginent  que  s'ils  me  tenoient 
parmy  eux,  qu'ils  me  feroient  quitter  la 
foy:  ils  sont  bien  loin  de  leur  compte,  ie 
ne  la  quitteray  qu'auec  la  vie.  La  reso- 
lution de  ce  ieune  homme  me  toucha  le 
cœur. 

I'entendois  certain  iour  vn  Sauuage 
Chrestien  prescher  dans  vne  cabane,  où 
vn  ieune  homme  baptisé  mouroit  ;  les 
raisons  que  l'Esprit  de  Dieu  luy  sugge- 
roit,  m'estonnoient.  Il  ne  me  voyoitpas, 
car  i'estois  derrière  la  cabane,  où  ie 
m'arrestay  pour  l'escouter.  11  parîoit  du 
mespris  de  la  terre,  et  du  bonheur  du 
ciel,  auec  des  paroles  de  feu  :  Ce  que 
nous  croyons  est  vray,  disoit-il,  c'est 
porter  cnuie  à  ceux  qui  vont  en  Paradis, 
de  s'attrister  de  leur  mort.  Yne  autre 
fois  pressant  vn  Infidèle  de  se  rendre  à 
Dieu  :  le  n'ay  pas  assés  d'esprit,  luy  dit 
cet  homme,  pour  estre  baptisé,  ie  ne 
çaurois  retenir  tout  ce  qu'on  m'en- 


seigne ,  ie  suis  muet  deuant  Dieu,  ie  ne 
sçay  que  luy  dire.  11  n'est  pas  besoin, 
luy  fit  ce  Néophyte,  de  beaucoup  parler 
des  léures,  suffit  que  ton  cœur  soit  à 
Dieu  ;  quand  i'estois  encor  petit  garçon, 
et  que  mon  père  s'en  allant  à  la  chasse 
où  en  quelque  autre  endroit,  me  laissoit 
en  la  cabane,  ie  ne  faisois  que  penser  à 
1UY>  i'y  pensois  le  soir  en  me  couchant, 
et  le  matin  en  me  leuant,  et  ie  disoisen 
mon  cœur,  quand  le  verray-je  ?  ma 
bouche  ne  parloit  point,  tout  se  passoit 
dans  ma  pensée  :  voila  comme  il  te  faut 
comporter,  disoit-il,  enuers  Dieu  ;  il 
importe  peu  que  tu  parles,  suffit  que  ton 
cœur  pense  à  luy:  le  soir  deuant  que  de 
prendre  ton  repos,  le  matin  à  tonréueil, 
pense  à  luy,  et  luy  dy  seulement  ces 
quatre  paroles  :  Si  ie  sçauois  ce  qu'il  le 
faut  dire,  ie  te  le  dirois;  cela  suffit,  il 
n'en  demande  pas  dauantage.  Lalangue 
du  cœur  est  la  plus  intelligible  en  Para- 
dis. Noël  Negabamat  voguant  ce  prin- 
temps dans  vn  canot  aucc  vn  de  nos 
Pères,  luy  raconta  ce  que  ie  vay  dire  : 
Il  y  a  deux  hyuers  que  ie  pensay  perdre 
la  vie  en  ce  lieu  cy.  Le  Prie  demandant 
la  raison,  il  poursuit:  Comme  ie  trauer- 
sois  le  grand  lleuue  auec  mes  gens  pour 
aller  à  la  chasse  de  l'autre  bord,  nous 
fusmes  enuironnés  d'vn  grand  banc  de 
glaces,  qui  se  fracassoient  d'vne  telle 
impétuosité  dans  la  rencontre  de  deux 
courans  d'eaux,  que  nous  pensions  tous 
estre  perdus.  Yoyant  le  danger  éludent, 
nous  montasmes  sur  vne  glace,  sur  la- 
quelle nous  tirasmes  aussi  nos  canots  -} 
le  malheur  est  qu'elle  estoit  si  petite, 
qu'à  peine  y  pouuions  nous  estre  debout. 
Nous  voila  tous  sur  vn  pont  flottant, 
mais  si  estroit  et  si  volage,  qu'au  moin- 
dre heurt  nous  attendions  vne  mort  sans 
ressource  ;  ie  m'écriay  :  c'est  fait  de 
nous,  prions  Dieu  pour  la  dernière  fois  ; 
Toy  qui  as  tout  fait,  tu  es  tout-puissant, 
sauue  nous  si  tu  nous  veux  sauuer  ;  si  tu 
veux  que  nous  mourions,  nous  le  vou- 
lons bien  ;  puisque  nous  croyons  en  toy, 
nous  irons  au  ciel,  et  nous  te  verrons, 
nous  ne  croyons  pas  en  toy  pour  viure 
long-temps  sur  la  terre.  Ayant  fait  ma 
prière  tout  haut,  ie  dis  à  mes  gens  :  Ne 
craignons  point,  mourons  courageuse- 

mont,  nous  sommes  baptisés  :  courage, 
nous  irons  au  ciel.  Au  commencement 
du  péril,  i'eus  grand  peur,  mais  ayant 
fait  ma  prière  ie  ne  craignais  plus  la 
mort.  le  n'anois  pas  acheué  la  parole, 
qu'il  se  lit  vue  grande  éclaircio  deuant 
nos  yeux,  les  glaces  s'écartans  pour  nous 
faire  passage  ;  aussi-lost  nous  mettons  ! 
nostre  canot  à  l'eau,  nous  sautons  de- 
dans plus  viste  que  le  vent,  nous  vo- 
guons sans  sçauoir  où  nous  allions,  car 
les  glaces  nous  déroboient  la  veuë  des 
bords  de  la  riuiere,  en  fin  celte  éclaircie 
nous  conduisit  iusques  aux riues  où  nous 
désirions  aller.  Nous  fusmes  si  épouuan- 
tés  de  cette  merueille,  que  sans  nous 
dire  mot  les  vns  aux  autres,  chacun  se 
mit  à  genoux  sur  le  bord  du  lleuue.  pour 
remercier  Dieu  du  péril  que  nous  ve- 
nions d'eu  i  1er  par  sa  faneur.  Ce  bon 
homme  ne  nous  auoit  point  encor  ra- 
conté ce  grand  bénéfice  de  nostre  Sei- 
gneur: les  Saunages  parlent  peu  de  ce 
qui  se  passe  chez  eux,  si  les  occasions 
ne  s'en  présentent. 

Vne  pauure  femme  estant  venue  deux 
ou  trois  fois  pour  se  confesser,  et  n'ayant 
peu  le  faire  pour  l'absence  du  Père  qui 
la  pût  entendre,  elle  s'en  retourna  si 
triste  qu'elle  passa  vne  grande  partie  de 
la  nuict  en  larmes  ;  le  matin  estant  re- 
tournée, elle  dit  au  Père  :  le  n'ay  point 
eu  de  repos  depuis  mon  offense,  ie  ne 
m'en  retourneray  plus  que  ie  ne  sois 
confessée.  I'ay  desia  remarqué  que  quel- 
ques vns  ne  sçauroient  souffrir  sur  leur 
cœur  aucune  offense  qu'ils  ayent  com- 
mise volontairement,  quoy  que  fort,  lé- 
gère. Vn  ieime  Saunage  Chrestien  s'é- 
tant  éueillé  la  nuict,  et  voyant  vne 
femme  indécemment  couuerte  dans  son 
sommeil,  fut  saisi  de  frayeur,  tant  l'oc- 
casion de  pécher  touche  ces  bonnes 
gens;  ne  sçachant  comme  aduertir  cette 
femme,  de  peur  de  luy  donner  de  la 
confusion,  il  s'aduisa  de  battre  rude- 
ment vn  chien,  et  de  le  faire  crier  bien 
haut,  afin  que  cette  femme  s'éueillant  se 
remist  dans  la  bienséance.  Si  ie  dy  que 
des  tilles  et  des  femmes  et  des  ieunes 
hommes  sollicités  au  mal  iusques  aux 
menaces,  ont  imité  h;  Saincl Joseph  et  la 
chaste  Susanne,  i'vscray  de  redites  ;  ces 


actions  estant  réitérées  méritent  d'estre 
publiées,  car  en  vérité  elles  sont  hé- 
roïques. 

Vn  ieunc  payen  s'estant  glissé  la  nuict 
dans  vne  cabane,  s'adressa  à  vne  ieune 
fille  Chresticnne,  et  luy  dit  ces  quatre 
paroles:  Crois  tu  en  Dieu?  Ouy,  dit-elle, 
i'y  croy.  Y  crois-tu  tout  de  bon  ?  C'est 
tout  de  bon,  respond  la  fille.  Adieu  donc, 
dit  ce  frippon,  ie  n'ay  rien  à  te  dire. 

Vn  bon  Néophyte  nous  disoit  vn  iour, 
qu'il  s'ennuyoit  de  cette  vie,  qu'il  sen- 
loit  bien  maintenant  qu'il  estoit  prison- 
nier, et  qu'il  pensoit  incessamment  à  la 
vie  qui  ne  meurt  iamais  ;  que  son  cœur 
estoit  tousiours  en  Dieu. 

Vn  de  nos  Pères  ayant  parlé  de  nostre 
Seigneur  dans  vne  maison  de  Sauuages, 
et  recommandé  l'honnesteté,  vne  ieune 
femme  mariée  depuis  peu,  le  suiuit  et 
luy  demanda  en  secret,  si  elle  ne  pou- 
uoit  pas  bien  se  séparer  de  son  mary,  et 
coucher  auec  vne  sienne  parente.  Le 
Père  luy  demanda  si  elle  haïssoit  son 
mary,  et  s'il  la  traitoit  mal  :  Non  pas, 
fit-elle,  mais  ie  voudrois  bien  me  sauuer. 

La  mesme  estant  allée  communier  aux 
Vrsulines  auec  ses  compagnes,  les  Mères 
leur  firent  vn  petit  festin  :  celle-cy  ne 
fit  que  pleurer  pendant  que  les  autres 
mangeoient.  On  la  presse  d'en  donner 
la  raison,  mais  iamais  elle  n'en  voulut 
parler.  Cela  estant  venu  à  nos  oreilles, 
nous  luy  demandasmes  le  sujet  de  ses 
larmes  ;  en  fin  après  vn  long  silence  : 
I'estois  triste,  respondit-elle,  de  ce  que 
vous  m'auiés  mariée,  ie  voyois  ces 
bonnes  Religieuses  auec  lesquelles  i'ay 
demeuré,  et  i'eusse  bien  voulu  viure 
comme  elles,  et  ie  ne  sçaurois  plus 
maintenant.  Mais  ne  vous  ay-je  pas  de- 
mandé, luy  dit  vn  de  nous,  si  vous  desi- 
riés  estre  Religieuse?  ne  m'aués  vous 
pas  respondu  que  vous  vouliés  estre 
mariée  ?  Vous  m'aués  bien  demandé, 
lit-elle,  si  ie  voulois  estre  Religieuse  ;  ie 
ne  vous  ay  pas  respondu  que  ie  voulois 
estre  mariée  ;  mais  bien  que  ie  ne  pen- 
sois  pas  pouuoir  faire  comme  ces  bonnes 
Filles,  et  voila  le  sujet  de  ma  douleur, 
de  ce  que  ie  n'ay  pas  assés  d'esprit  pour 
viure  comme  elles. 

Vne  ieune  femme  Chrestienne  pensant 


14 


Relation  de  la  Nouuelle 


mourir  en  ses- couches,  et  sa  petite  fille 
noiiueUement  née,  estant  si  malade  que 
les  femmes  Sauuages  disoient  qu'elle 
s'en  alloit  expirer,  le  père  et  la  mère 
de  l'enfant  promirent  à  Dieu  qu'elle  se- 
roit  tousiours  vierge,  c'est  à  dire,  qu'ils 
la  ici  oient  Religieuse  quand  elle  seroit 
grande,  si  elle  le  vouloit  estre  :  Dieu 
sauna  la  mère  et  la  fille.  Maintenant 
ces  bonnes  gens  offrent  souuent  leur 
fruit  à  nostre  Seigneur,  et  le  supplient 
de  l'aggréer  pour  la  Maison.  Le  sieur 
Giffard  sauua  la  vie  à  la  mère,  et  nostre 
Seigneur  resuscita,  pour  ainsi  dire,  le 
petit  enfant. 

Vne  bonne  Chrestienne  estant  accou- 
chée dans  les  bois,  voyant  son  enfant 
nouuellement  né  bien  malade,  et  ne 
sçachant  que  luy  faire,  consulta  quelques 
autres  Chrestiennes  ;  mais  comme  ces 
bonnes  gens  ne  sçauoientpasla  formule 
du  Baptesme,  ils  s'aduiserent  de  pendre 
leurs  chappelets  au  col  du  petit  enfant  ; 
et  peut-estre  que  nostre  Seigneur  aggre- 
ant  leur  foy  et  leur  simplicité  a  conserué 
cette  petite  créature,  qui  depuis  a  receu 
le  sainct  Baptesme,  et  se  porte  fort  bien. 
I'aurois  quantité  d'autres  actions  sem- 
blables à  dire  de  nos  Néophytes,  mais  il 
faut  éuiter  la  longueur.  En  vérité,  Dieu 
est  bon,  et  sa  bonté  n'a  point  de  limites: 
le  Scythe  et  le  Tartare  sont  aussi  bien  à 
luy  que  les  Grecs  ;  ie  voudrois  que  toutes 
les  langues  du  ciel  et  de  la  terre  le  bé- 
nissent pour  les  merueilles  qu'il  a  opé- 
rées et  qu'il  opère  tous  les  iours  deuant 
nos  yeux,  au  milieu  de  la  Barbarie.  Qui 
n'admire  point  ces  Métamorphoses,  ne 
les  voit  pas  ;  ou  qui  les  voit,  et  ne  les 
admire  pas,  n'a  point  de  cœur,  ne  con- 
cédant pas  ce  qu'il  a  cousté  à  Iesus- 
Christ  pour  changer  des  enfans  de  Satan 
en  des  enfans  du  grand  Dieu. 


CHAPITRE   IV. 


■De  quelques  baptesmes  plus  signalés  en 
la  Résidence  de  Sainct  Joseph. 

Le  nombre  de  ceux  qu'on  a  fait  Chre- 
stiens  cette  année,  es  Résidences  de  la 


Conception  et  de  S.  Ioseph,  n'est  pas 
moindre  que  celuy  des  années  précé- 
dentes ;  nous  auons  maintenant  cette 
consolation  qu'on  ne  baptise  pas  seule- 
ment les  enfans  et  les  malades,  mais 
encor  les  adultes  qui  sont  pleins  de  vie 
et  de  santé.    Les  grâces  que  Dieu  fait  à 
quelques  vns  de  ces  bons  Néophytes  sont 
signalées  ;  i'en  toucheray  quelques-vnes 
en  ce  chapitre,  que  ie  presenteray  comme 
vne  riche  recompense  à  tous  ceux  qui 
procurent  deuant  Dieu   et  deuant  les 
hommes,  la  conuersion  de  ces  peuples. 
Nous  baptisasmes  à  mesme  iour  trois 
chefs  de  familles  qui  se  retiroient  ordi- 
nairement à  Tadoussac,  mais  le  désir  de 
leur  salut  leur  a  fait  prendre  party  auec 
les  Chrestiens  de  la  Résidence  de  Sainct 
Ioseph,  le  plus  signalé  des  trois  se  nom- 
me Charles  MeiachkaSat.     Monsieur  le 
Cheualier  de  Montmagny,  nostre  Gou- 
uerneur  le  voyant  si  zélé  pour  nostre 
croyance,  voulut  estre  son  parrain.    le 
dirois  volontiers  de  luy  ce  que  nostre 
Seigneur  disoit  de  Nathanaël  :  Ecce  verè 
hraelita  in  quo  dolus  non  est,  ce  bon 
homme  est  vn  vray  Israélite,  il  n'est 
composé  ny  de  fraude  ny  de  supercherie, 
c'est  la  mesme  candeur  ;  il  a  tousiours 
esté  porté  au  bien,  mais  depuis  enuiron 
deux  ans  Dieu  l'a  fortement  touché.    Il 
nous  a  raconté,  qu'estant  certain  iour 
dans  les  bois,  il  vit  vn  homme  veslu 
comme  nous,    et  qu'il  entendoit  vne 
voix  qui  luy  disoit  :  Quitte  tes  anciennes 
façons  de  faire,  preste  l'oreille  à  ces 
gens  là,  et  fais  comme  eux  ;  et  quand  tu 
seras  instruit,  enseigne  tes  Compatri- 
otes,   le  ne  sçay,  disoit-il,  si  c'estoit  la 
voix  du  grand  Capitaine  du  ciel,  mais  ie 
voyois  et  conceuois  des  choses  grandes, 
le  tins  au  commencement  tout  ce  dis- 
cours pour*  vne  réuerie  de  Sauuage,  et 
i'ay  passé  plus  d'vn  an  sans  y  faire  autre 
réflexion  que  celle  que  ie  ferois  sur  vn 
songe  ;  mais  enfin  voyant  que  ce  bon- 
homme s'elîoreoit  de  nous  imiter  le  plus 
prés  qu'il  luy  esloit  possible,  selon  sa 
condition,  voyant  sa  ferueur  à  embras- 
ser et  publier  la  foy,  quoy  qu'il  en  soit 
de  cette  vision  ou  de  ce  songe,  i'ay  creu 
que  ces  bons  effets  ne  pouuoient  proue- 
nir  que  de  la  grâce  de  Iesus-Christ.    Si 

tost  qu'il  eut  entendu  cette  voix,  il  quitta 
de  soy-mesme  sans  nous  parler,  car  il 
estoit  bien  loin.de  nous,  toutes  les  folies 
de  sa  nation,  les  festins  à  tout  manger, 
les  chants  superstitieux  ;  il  quitta  mesme 
les  choses  indifférentes,  comme  de  se 
peindre  le  visage,  de  s'oindre  et  de  se 
graisser  les  cheueux  et  la  face,  à  la  façon 
des  autres  Sauuages  ;  il  quitta  le  petun, 
dont  les  Sauuages  sont  passionnés  au 
delà  de  ce  qui  s'en  peut  dire.  Il  se  mit 
à  prescher  ses  gens,  disant,  qu'il  falloit 
croire  en  Dieu,  qu'il  nous  falloit  prester 
l'oreille,  qu'il  falloit  faire  le  signe  de  la 
Croix  :  C'est,  disoit-il,  tout  ce  que  ie 
sçay.  11  le  faisoit  à  tous  propos,  sans 
prononcer  aucune  parole,  n'ayant  pas 
encor  esté  instruit.  Il  parla  si  bien  aux 
Sauuages  de  Tadoussac  et  à  quelques 
vns  du  Sagné,  qu'ils  le  déléguèrent  à 
Kebec  pour  venir  quérir  quelque  Père 
de  nostre  Compagnie,  afin  de  leur  en- 
seigner les  prières,  c'est  ainsi  qu'ils 
parloient.  Ce  bon-homme,  voyant  que 
le  Père  qu'il  demandait  n'y  pouuoit 
aller,  se  tourmentoit  :  le  pense,  faisoit- 
il,  qu'on  s'imagine  que  ie  suis  vn  men- 
teur. Il  s'adresse  au  sieur  Oliuier,  et  le 
coniure  de  faire  en  sorte  auprès  de  Mon- 
sieur nostre  Gouuerneur,  qu'on  en- 
uoyast  ce  Père  à  Tadoussac,  assurant 
que  les  Sauuages  qui  estoient  là,  vou- 
loient  croire  en  Dieu.  Il  n'y  eut  point 
moyen  de  luy  satisfaire  pour  lors.  Il 
s'en  retourne  donc  porter  response, 
qn'on  ne  les  pourroit  aller  visiter;  qu'au 
Printemps  le  Père  qu'ils  demandoient 
les  iroit  voir.  Ayant  fait  son  message, 
il  s'en  reuint  en  la  Résidence  de  Saincl 
loseph,  amenant  auec  soy  deux  familles. 
Nous  prenions  plaisir  de  voir  la  naïfueté 
de  ce  bon  Néophyte  :  il  ne  iettoit  point 
les  yeux  sur  les  autres  François,  mais 
sur  nous,  taschant  de  nous  imiter  selon 
ses  forces.  Il  nous  vint  demander  vn 
papier,  nous  priant  d'y  marquer  tous  les 
iours  :  Marqués,  disoit-il,  les  iours  de 
feste,  les  iours  de  trauail,  les  iours 
qn'on  ne  mange  point  de  chair,  les  iours 
de  ieusne,  les  iours  'que  vous  ieunés 
vous  autres,  et  non  pas  les  Compagnes, 
c'est  ainsi  qu'ils  nomment  les  hommes 
de  trauail,  car  ie  veux  faire  entièrement 


comme  vous.  Luy  ayant  donné  ce  pa- 
pier, il  remarquoit  fort  bien  la  différence 
des  iours.  Yn  honneste  François  ayant 
fait  quelque  voyage  auec  luy,  nous  a 
rapporté,  qu'il  se  contentoit  les  iours  de 
poisson  d'vn  peu  de  galette  bouillie  de- 
dans de  l'eau  pure  ;  il  s'est  comporté  si 
religieusement  en  ce  point  que  le  pauure 
homme  a  quelquefois  passé  deux  iours 
sans  manger,  n'ayant  autre  chose  que 
de  la  chair,  ne  voulant  pas  violer  le 
Commandement  de  l'Eglise,  auquel  il 
n'est  nullement  obligé  dans  la  nécessité 
de  leurs  viures.  Estant  inuité  au  festin 
les  iours  qu'on  ne  mangeoit  point  de 
viande,  il  gardoit  son  mets  pour  sa  fa- 
mille, sans  y  toucher  ;  mais  comme  nous 
luy  auions  dit  seulement  qu'on  ne  man- 
geoit point  de  chair  les  iours  marqués 
dans  son  papier,  luy  prenant  cela  au 
pied  de  la  lettre,  sans  philosopher  plus 
auant,  ne  mangeoit  point  de  chair,  mais 
ne  laissoit  pas  de  boire  du  bouillon  où 
la  viande  auoit  cuit.  Nous  en  estans  ap- 
perceus,  nous  ne  luy  voulusmes  point 
défendre,  ayans  compassion  de  sa  pau- 
ureté  ;  car  il  n'auoit  le  plus  souuent  ces 
iours  là  qu'vn  morceau  de  galette,  ou  vn 
morceau  de  pain  pour  tout  mets,  et 
encor  bien  petit. 

Il  a  tellement  dans  l'esprit  d'imiter 
nos  façons  de  faire,  qu'il  nous  demanda 
si  nous  le  voudrions  bien  receuoir  par  • 
my  nous;  qu'aussi  bien  il vouloit quitter 
sa  femme,  puis  qu'elle  ne  pressoit  point 
son  baptême  :  La  voix  que  i'ay  entendue, 
disoit-il,  m'exhorte  à  vous  imiter,  ie  ne 
me  soucie  point  d'estre  marié,  ie  don- 
neray  ma  petite  fille  aux  Yrsulines,  et 
ie  demeureray  auec  vous.  Ce  dessein 
nous  fit  rire.  Comme  il  nous  voit  par 
fois  retirer  seuls  à  l'escart,  pour  nous 
entretenir  auec  Dieu,  il  fait  le  mesme, 
se  promenant  tout  seul,  contre  la  cou- 
stume  de  sa  nation,  recitant  son  chap- 
pelet,  ou  ruminant  quelque  point  de  la 
doctrine  qu'on  luy  a  enseignée. 

Yn  Père  de  nostre  Compagnie,  estant 
descendu  ce  Printemps  à  Tadoussac, 
comme  il  s'éloignoit  tous  les  iours  des 
cabanes,  pour  se  recueillir  quelque 
temps,  ce  bon-homme  le  suiuoit  sans 
mot  dire,  se  promenant  à  part  sans 

l'interrompre.  Enfin  le  Père  s'estant1 
apperceu  qu'il  portoitvn  pistolet  sous  sa 
robe,  luy  demanda  ce  qu'il  venoit  faire, 
et  ce  qu'il  vouloit  faire  de  ces  armes  : 
l'y  viens,  fit-il,  pour  faire  mes  prières, 
et  pour  te  garder  :  ce  lieu  où  tu  te  retires 
est  dangereux,  quelque  Etechimin  ou 
autre  Sauuage  mal  affectionné  peut  venir 
iusques  icy,  et  te  tuer  sans  que  nous 
nous  en  apperceuions  ;  si  cela  arriuoit 
tu  attristerois  tous  les  Sauuages:  voila 
pourquoy  ie  viens  armé  pour  te  protéger  ; 
tu  ne  deurois  pas  t'éloigner  des  cabanes 
iusques  à  la  venue  des  natures,  qui  nous 
mettront  en  assurance. 

On  l'entend  assés  souuent  exhorter 
les  Sauuages  à  suiure  nos  façons  dé 
faire  :  Iettés  les  yeux,  leur  fait-il,  sur 
les  principaux  François,  sur  les  Capi- 
taines, sur  les  Pères  :  ce  sont  ceux-là 
qu'il  faut  imiter;  s'il  y  a  quelque  Com- 
pagnes qui  ne  marche  pas  droit,  il  n'y 
faut  pas  prendre  garde,  ils  ne  sçauent 
pas  tous  le  Massinahigan,  c'est  à  dire  le 
Liure  qui  enseigne  comme  il  se  faut 
bien  comporter.    Si  tost  qu'il  fut  touché 
de  Dieu,  voyant  des  Sauuages  du  Sagné 
arriuer  à  Tadoussac,  il  les  alla  visiter, 
les  exhorta  à  embrasser  la  foy,  dont  il 
n'auoit  quasi  aucune  cognoissance,  et 
pour  ce  que  les  présents  sont  les  paroles 
de  ce  païs-cy,  il  leur  offre  vn  grand  col- 
lier de  porcelaine,  pour  les  engager  à 
croire  en  nostre  Seigneur.  le  n'appris 
cela  qu'vn  an  après,  etencor  par  accident. 
Ces  trois  chefs  de  familles  dont  i'ay 
parlé,  esloient  si  ardens  à  se  faire  in- 
struire,  qu'ils  nous  lassoient.     Ayans 
esté  certain  iour  long  temps  auec  nous, 
on  les  vint  inuiter  au  festin,  ils  se  dirent 
l'vn  l'autre  :  N'y  allons  pas,  nous  voicy 
en  repos  auprès  des  Pères  qui  nous  in- 
struisent,   escoutons    les  pendant  que 
nous  auons  le  temps.     Qui  a  connois- 
sance  du  génie  des  Saunages,  ingéra  que 
cette  action  est  remarquable  en  eux.  I'ay 
veu  entr'autres  Charles,   dont  ie  parle 
maintenant,  se  bander  si  fort  pour  re- 
tenir les  prières,  qu'il  en  suoit  à  grosses 
gouttes  en  vn  temps  assés  froid.    11  se 
faisoit  instruire  par  desenfans,  escriuoit, 
ou  plus  tost  faisoit  des  marques  sur  de 
l'escorce,  pour  s'imprimer  dans  l'esprit 


ce  qu'on  luy  enseignoit  ;  ils  ont  tous 
trois  passé  plusieurs  nuicls,  ou  peu  s'en 
falloit,  pour  se  faire  dire  et  redire  le 
Pater  et  VAue,  et  le  Credo  en  leur 
langue,  afin  de  pouuoir  reciter  leur  cha- 
pelet. Ils  eurent  de  grands  sentimens 
en  leur  baptesme  ;  ie  m'estonnay  du 
courage  de  l'vn  d'eux  :  car  deuant  qu'il 
fustChrestien,  ilauoit  de  grandes  crain- 
tes que  sa  femme  ne  le  quittast  ;  estant 
baptisé,  non  seulement  il  perdit  cette 
crainte,  mais  voyant  qu'elle  ne  pressoit 
pas  son  baptesme  assés  fortement  à  son 
gré,  il  luy  dit  nettement,  que  si  elle  ne 
se  hastoit  de  croire  en  Dieu,  qu'il  la 
banniroit  de  ses  costés,  et  qu'il  espouse- 
roit  vne  Chrestienne.  Ces  trois  familles 
sont  pour  le  présent  régénérées  dans  le 
Sang  de  l'Agneau,  il  n'y  a  que  la  femme 
de  Charles,  qui  se  fait  maintenant  in- 
struire, quoy  qu'assés  lentement  ;  c'est 
vn  naturel  brusque  et  hagard,  qui  donne 
bien  de  l'exercice  à  ce  panure  homme. 
Il  nous  vint  trouuer  certain  iour  tout 
affligé  :  Vous  m'auez  dit  que  ceux  qui 
font  du  mal  y  sont  bien  souuent  incités 
par  les  Démons,  helas  !  faisoif-il,  ie  suis 
donc  tousiours  auec  quelque  Démon,  car 
ma  femme  est  incessamment  en  cholere  ; 
i'ay  peur  que  les  Démons  qu'elle  retient 
en  ma  cabane  ne  fassent  tort  au  bien  que 
i'ay  receu  dans  le  sainct  Baptesme.  Et 
là  dessus  mettant  les  bras  sur  son  cœur: 
le  vous  assure,  disoit-il,  que  c'est  tout 
de  bon  que  ie  croy  en  Dieu,  et  que  ie  luy 
veux  obéir  ;  et  comme  i'ay  appris  que  le 
péché  chassoit  Dieu  de  nostre  âme, 
quand  vn  autre  fait  mal  en  ma  présence, 
ie  crains  que  cela  ne  porte  dommage  à 
mon  cœur. 

Vne  autre  fois  sa  femme  luy  portant 
vn  cousteau  dans  la  cuisse,  luy  esquiuant 
le  coup,  il  n'y  eut  que  sa  robe  offensée, 
à  laquelle  cette  Megere  fit  vne  grande 
estafilade.  Là  dessus  il  nous  vint  trou- 
uer; rencontrant  des  Sauuages  en  che- 
min, il  se  mettoit  à  rire  :  Yoila,  disoit-il, 
la  cholere  de  celle  qui  me  tient  pour  son 
valet,  elle  pensoit  me  pouuoir  fascher, 
mais  i'ay  plus  de  pouuoir  sur  moy  que 
d'entrer  en  fureur  pour  la  cholere  d'vne 
femme.  Et  regardant  sa  robe  toute  dé- 
chirée :  En  vérité,  disoit-il,  cette  femme 

n'a  point  d'esprit.  C'est  chose  estratige 
comme  1rs  Sauuages  sont  ennemis  de  la 

cholere,  et  comme  ce  péché  les  choque. 

le  ne  scay  ce  que  ce  bon-homme  n'a 
point  fait  pour  la  gaigner  à  Dieu  :  Si  tu 
veux  croire,  luy  disoit,-il;  ie  l'aymeray 
iniquement,  ie  te  seruiray  à  tous  tes 
besoins,  ie  t'eray  mcsme  les  petits  offices 
que  font  les  femmes,  i'iray  quérir  de 
l'eau  et  du  bois,  ie  te  ehcrirny  plus  (pie 
moy-mesme.  Il  se  pinçoit  le  bras,  et  luy 
disoit:  Vois-tu  cette  chair?  ie  ne  l'ayme 
pas,  c'est  Dieu  que  i'aime,  et  ceux  qui 
croyent  en  luy  ;  si  tu  ne  luy  veux  pas 
obeïr,  il  te  faut  éloigner  de  moy,  car 
ie  ne  puis  aimer  ceux  qui  n'aiment  pas 
Dieu. 

Sa  femme  se  mocquoit  de  luy  :  Ne 
vois-tu  pas  que  nous  mourons  tous  de- 
puis qu'on  nous  a  parlé  de  prier  Dieu  ? 
où  sont  tes  parens?  où  sont  les  miens? 
la  pluspart  sont  morts  :  il  n'est  plus  temps 
de  croire. 

Tu  n'as  pas  d'esprit,  luy  repartoit-il, 
celuy  qui  nous  a  donné  la  vie,  et  qui 
nous  la  conserue  lors  que  nous  ne  croy- 
ons pas  en  luy,  nous  l'ostera-t-il  main- 
tenant que  nous  voulons  luy  obeïr  ?  et 
quand  il  nous  l'osteroit  ie  ne  laisserois 
.  pas  de  raimer  ;  car  ie  ne  l'aime  pas  pour 
viure  long-temps  ça  bas  en  terre,  mais 
pour  le  voir  au  ciel  :  si  tu  ne  veux  croire 
en  luy,  retire  toy  d'auprès  de  moy  ;  si 
mon  Père  qui  m'a  instruit,  dit  que  ie 
viiie  seul,  ie  luy  obeïray  ;  s'il  me  fait  re- 
marier à  vue  Chrestienne,  ie  la  pren- 
dray.  Comme  on  luy  auoit  donné  vn 
catalogue  des  ionrs  de  testes,  et  qu'il 
les  gardoit  dans  les  bois,  sa  femme  luy 
reprochoit  qu'il  estoit  paresseux,  qu'il 
ne  chassoit  point,  qu'il  ne  seroit  qu'vn 
gueux,  qu'il  n'auroit  pas  dequoy  viure, 
ny  dequoy  se  couurir.  Tes  paroles,  luy 
disoit-il,  ne  m'estonnent  pas  ;  quand 
tout  ce  que  tu  dis  deuroit  arriuer,  ie  ne 
laisserois  pas  d'obeïr  à  Dieu,  ie  n'aftens 
pas  de  luy  des  richesses  en  terre,  i'e- 
sperc  noantinoins  qu'il  m'assistera,  et 
quoy  que  l'on  me  die,  ie  luy  obeïray. 
Quelques  Saunages,  voyans  qu'il  jettoit 
aux  chiens  les  os  de  castor  qu'il  prenoit, 
l'accusoient  de  folie,  disant  qu'il  n'en 
prendroit  plus  :  c'est  l'vne  de  leurs  su- 


perstitions anciennes  de  jéttcr  dans  la 
liuiero  ou  dans  le  feu  les  os  de  certains 
animaux,  afin  qu'ils  ayent  bonne  chasse. 
Luy  leur  reprochoit  leur  ignorance  :  Ces 
animaux  sont  faits  pour  nous,  disoit-il, 
c'est  vue  tromperie  du  Diable  de  s'ar- 
resler  à  ces  superstitions,  vous  vous  ar- 
restés  à  des  mensonges  ;  et  vous  fermés 
les  yeux  à  la  vérité. 

Si  on  l'incitoit  à  embrasser  quelque 
chose  où  il  doutast  qu'il  y  eût  péché  :  le 
ne  scay  pas,  faisoit-il,  si  cela  m'est  per- 
mis, ie  le  demanderay  à  mon  Père,  et  ie 
feray  ce  qu'il  me  dira  sur  ce  sujet. 

Quand  il  s'en  alla  faire  sa  chasse  pen- 
dant l'hyuer,  nous  luy  donnasmes, 
comme  i'ay  remarqué  cy-dessus,vn  petit 
calendrier,  où  ilmarquoit  tous  les  iours; 
nous  l'exhortasmes  aussi  de  se  trouuer 
le  iour  du  grand  Vendredy  à  Kebec,  s'il 
y  auoit  moyen  :  il  n'y  manqua  pas,  il  s'y 
trou  ira  parmy  les  François,  et  fut  plus 
de  trois  heures  à  l'Eglise,  assistant  au 
Scruice  et  à  la  Passion,  quoy  qu'il  n'y 
entendît  rien  ;  après  le  disner  il  se  vint 
confesser,  et  après  sa  confession  il  fut 
encor  vne  heure  et  demie  à  la  chapelle, 
il  n'auoit  mangé  pendant  le  Caresme 
qu'vn  peu  de  galette  et  vn  peu  d'huile 
de  loup-marin,  qu'il  auoit  expressément 
conseruée  pour  ce  temps-là.  S'estant 
confessé  et  communié,  il  s'en  retourna 
à  la  chasse  ;  le  temps  luy  estant  encor 
fauorable,  il  fit  bonne  prouision  de  chair 
d'Eslan  ;  mais  ayant  donné  charge  à  ses 
gens  de  l'aller  requérir  aivec  sa  eha- 
louppe,  et  les  vents  estans  contraires,  il 
fut  long-temps  comme  prisonnier  dans 
ces  grands  bois,  sans  nous  pouuoir  venir 
voir  ;  a  son  retour  il  nous  tira  quasi  les 
larmes  des  yeux,  nous  racontant  comme 
il  se  comportait  dans  ce  petit  bannis- 
sement. 

le  disois  à  Dieu,  faisoit-il  :  Toy  qui 
commandes  aux  vents,  arreste-lcs,  afin 
que  ie  puisse  aller  en  ta  Maison,  ie 
m'ennuie  d'estre  si  long-temps  sans  me 
confesser  et  sans  voir  la  Maison  de 
prière.  Quand  il  faisoit  quelque  chose 
qu'il  pensoit  eslre  péché,  aussi- tost  il  se 
mettoit  à  genoux,  en  demandoit  à  Dieu 
pardon,  et  se  frappoit  soy-mesme,  pour 
tirer  vengeance  de  ce  qu'il  pensoit  estre 


18 


Relation  de  la  Nouuelle 


faute,  et  qui  bien  souuent  nel'estoitpas, 
prenant  la  crainte  du  péché  pour  le 
péché  mesme. 

Sa  petite  fille  estant  tombée  malade, 
en  sorte  qu'il  pensoit  qu'elle  en  deust 
mourir,  sa  femme  ne  manqua  pas  de 
luy  reprocher  que  le  baptesme  la  faisoit 
mourir  ;  ce  bon  homme  mettant  son 
espérance  en  Dieu,  prend  son  chappelet, 
luy  pend  au  col,  et  la  présente  à  Dieu 
auec  ces  paroles  :  Cet  enfant  est  à  toy, 
tu  me  l'as  donnée,  et  ie  te  l'ay  rendue  : 
détermine  de  sa  vie  comme  tu  voudras, 
tu  en  es  le  maistre  ;  si  tu  veux  qu'elle 
meure,  ie  l'aggréeray  ;  si  tu  me  la  veux 
encor  donner  vne  fois,  ie  t'en  remer- 
cieray,  et  si  tost  qu'elle  sera  grande,  ie 
la  donneray  aux  Filles  vierges,  pour  la 
faire  instruire  ;  fais-en  comme  tu  vou- 
dras, quoy  qu'il  ardue,  ie  ne  laisseray 
pas  de  croire  en  toy.  L'enfant  guérit 
auec  l'estonnement  et  auec  la  consola- 
tion de  ses  parens. 

Ayant  appris  qu'vn  certain  homme 
parloil  mal  de  luy,  il  luy  vint  quelque 
pensée  de  le  payer  en  mesme  monnoye, 
et  de  diuulguer  quelque  mal  qu'on  luy 
auoit  appris  de  cette  personne  ;  faisant 
reflexion  sur  sa  pensée,  il  deuint  tout 
confus,  et  se  mit  à  genoux,  demanda 
pardon  à  Dieu, disant  en  soy-mesme  :  Si 
ceux  qui  ne  sont  pas  baptisés  font  du 
mal,  il  ne  faut  pas  que  ceux  qui  le  sont, 
les  imitent.  Et  là  dessus  il  se  mit  à  prier 
pour  celuy  qui  le  calomnioit.  La  nature 
ne  va  pas  si  auant  ;  ces  fruicts  ne  se 
cueillent  qu'au  iardin  de  la  grâce,  au 
milieu  duquel  est  planté  l'arbre  de  la 
saincte  Croix,  sur  lequel  Iesus- Christ 
prioit  pour  ses  ennemis. 

Exhortant  vn  malade,  et  luy  repré- 
sentant les  biens  de  l'autre  vie  :  Ne 
pense  pas,  disoit-il,  que  les  eaux  du  Ba- 
ptesme se  versent  pour  guérir  ton  corps, 
c'est  pour  purifier  ton  âme,  et  te  donner 
vne  vie  qui  ne  peut  mourir  ;  le  Baptesme 
n'est  pas  institué  pour  vne  chose  si 
basse  que  nostre  vie  ;  nostre  Pcre  qui 
est  dans  les  cieux,  ne  nous  tient  pas  au 
rang  des  chiens  pour  ne  nous  donner 
que  la  vie  commune  aux  bestes. 

De  vérité,  ie  luy  ay  ouy  dire  tant  de 
biens  de  la  foy,  et  tenir  des  discours  si 


deuots  et  si  tendres,  que  i'en  estois  tout 
estonné  ;  ie  me  veux  mal,  d'auoir  laissé 
eschapper  de  ma  mémoire  les  bons 
sentimens  que  Dieu  luy  donne,  et  à  plu- 
sieurs autres  ;  mais  comme  ces  bonnes 
gens  ne  decouurent  les  mouuements  de 
leur  cœur,  que  dans  les  occasions  qui  se 
présentent,  et  que  nous  n'auons  pour 
lors,  ny  plume,  ny  encre,  pour  les  re- 
marquer, nous  laissons  écouler  quantité 
de  sainctes  affections  de  ces  bons  Néo- 
phytes, sans  les  remarquer.  Adioustés 
que  la  ressemblance  de  ces  actions,  me 
fait  craindre  le  dégoust,  pour  ce  que 
cela  semble  des  redites. 

L'vn  de  ces  trois  chefs  de  famille  fut 
nommé  Achilles  par  Monsieur  le  Cheua- 
lier  de  l'Isle,  lequel  prend  grand  plaisir 
de  voir  ces  bonnes  gens  se  ranger  au 
bercail  de  l'Eglise.  Tant  que  des  hom- 
mes de  vertu  et  de  mérite  tiendront  icy 
le  timon,  la  foy  y  florira  ;  si  ceux  qui 
doiuent  estre  comme  les  yeux,  s'aueu- 
glent  iamais  dans  les  vices,  le  beau  iour 
dont  maintenant  nous  ioùissons,  sera 
bien-tost  changé  en  des  ténèbres.  Mais 
pour  parler  de  nostre  Néophyte,  ie  ne 
fais  pas  moins  de  cas  de  celuy-cy  que  de 
Charles.  Tl  est  vray  qu'il  n'a  pas  si 
grande  authorité,  qu'il  a  moins  de  pa- 
role, mais  ie  croy  que  son  cœur  n'est 
pas  moins  touché  ;  il  estoit  fort  orgueil- 
leux deuant  son  baptesme,  nous  en  espé- 
rions peu  de  chose,  Dieu  l'a  conuerty 
en  vn  petit  agneau.  Son  père  estoit  Ca- 
pitaine, plus  aimé  des  François  qu'il  ne 
les  aimoit,  il  a  esté  misérablement  mas- 
sacré par  les  Iliroquois  ;  son  fds  a  main- 
tenant autant  de  bonnes  qualités  que 
son  père  en  auoit  de  mauuaises.  Il  fut 
baptisé  en  Nouembre,  et  tomba  malade 
au  mois  de  Décembre  ;  on  le  tenoit  pour 
mort.  La  crainte  que  nous  auions  qu'il 
n'attribuast  sa  maladie  à  son  baptesme, 
comme  font  les  infidèles,  nous  portoit  à 
le  visiter  souuent  ;  nous  en  retournions 
tousiours  tres-consolés  :  le  ne  m'attriste 
point  de  ma  maladie,  ie  ne  crains  point 
la  mort,  ie  pense  incessamment  à  Dieu, 
faisoit-il,  ie  me  réjouys  de  ce  que  mes 
péchés  sont  effacés  ;  si  ie  meurs,  i'espere 
que  i'iray  au  ciel,  voila  ce  qui  console 
mon  cœur. 

H  n'auoit  qn'vne  petite  fille,  Dieu  luy 
rauit  quelque  temps  après  sou  baptesme  ; 
ce  coup  ne  l'esbraula  point.  Il  nous 
aduoiïa  neautmoins  qu'il  l'auoit  ressen- 
ty  :  Ma  maladie,  disoit-il,  ne  m'a  causé 
aucune  tristesse,  mais  la  mort  de  mon 
enfant  m'a  vn  peu  touché.  Dieu  luy  a 
rendu  depuis  vn  beau  fils. 

Pendant  la  Messe  de  minuict,  comme 
il  estoit  malade,  il  demeura  dans  sa  ca- 
bane,mais  il  ne  voulut  iamais  dormir  ; 
il  passa  tout  ce  temps-la  en  prières,  fai- 
sant ses  plaintes  à  nostre  Seigneur  de  ce 
qu'il  ne  pouuoit  point  aller  à  l'Eglise 
comme  les  autres. 

Vn  Sauuage  me  menant  de  grand  ma- 
tin à  Kebec,  son  canot  faisant  eau,  il 
descend  deuant  l'IIospital  pour  deman- 
der vn  peu  de  feu  afin  de  radouber  son 
petit  vaisseau  ;  i'entray  cependant  à  la 
Chappelle,  i'ay  trouuay  nostre  nouueau 
Chrestien  à  deux  genoux,  les  mains 
iointes,  et  les  yeux  au  ciel,  mais  si  at- 
tentif à  sa  prière  qu'il  ne  m'apperceut 
point,  quoy  que  ie  demeurasse  là  quel- 
que temps,  et  que  i'en  sortisse  auec 
assés  de  bruit  ;  son  attention  m'atten- 
drissoit  ;  en  effet,  ses  deportemens  font 
voir  que  son  cœur  est  à  Dieu. 

Il  nous  a  dit  par  rencontre,  ce  qui 
l'auoit  porté  à  embrasser  la  foy  :  vn 
Chrestien  parlant  hardiment  de  Dieu  de- 
uant les  infidèles,  et  priant  publique- 
ment, quoy  qu'on  l'improuuast  et  qu'on 
se  mocquast  de  luy,  fut  cause  qu'il  con- 
clud  quelque  chose  de  grand  de  nostre 
créance,  puis  qu'vn  homme  la  defendoit 
si  courageusement  aux  dépens  de  son 
honneur. 

Vn  autre  homme  son  parent,  non 
encor  baptisé,  estant  malade  à  la  mort, 
fit  venir  ses  amis,  et  leur  dit  :  I'ay  esté 
à  Kebec,  i'ay  entendu  parler  vn  tel  Père, 
des  choses  de  l'autre  vie,  tout  ce  qu'il 
dit  me  semble-  véritable  ;  i'ay  vn  grand 
regret  de  mourir  deuant  que  d'estre  in- 
struit ;  vous  autres,  allés  trouuer  ce 
Père  après  ma  mort,  écoutés-le,  croyés 
ce  qu'il  vous  dira,  et  faites  vous  bapti- 
ser :  car  ce  que  ces  gens- la  enseignent, 
est  bon.  Ce  panure  homme  meurt  là- 
dessus,  et  nostre  Néophyte  desia  tout 
disposé  dans  l'âme,  ayant  fait  rencontre 


de  Charles  son  Compatriote,  qui  l'inui- 
toit  à  croire  en  Dieu,  se  ioint  auec  luy 
pour  venir  faire  sa  résidence  à  Sainct 
Iôseph.  Dieu  luy  a  rendu  la  santé,  mais 
il  ne  l'a  pas  forte,  et  s'il  peine  beaucoup, 
il  n'est  pas  pour  viure  long-temps. 

Charles  l'emmenant  ce  Printemps  à 
Tadoussac,  il  me  disoit  en  secret  :  Oque 
i'ay  eu  de  peine  à  me  résoudre  à  ce 
voyage,  il  me  sembloit,  quand  ie  quittay 
la  Chappelle  pour  m'embarquer,  qu'on 
m'arrachoit  le  cœur,  et  iamais  ie  ne 
m'eusse  pu  résoudre  à  partir,  n'estoit 
que  i'esperois  de  te  trouuer  à  Tadoussac, 
et  que  i'aurois  le  moyen  de  me  confesser 
et  communier. 

11  disoit  vn  iour  après  auoir  receu 
nostre  Seigneur  :  Mon  cœur  est  plein 
de  ioye,  ie  ne  sçay  ce  qu'il  dit,  ie  sçay 
bien  qu'il  parle,  mais  ie  ne  l'entens  pas, 
il  va  plus  viste  que  ma  pensée  ;  il  me 
semble  que  ce  que  Dieu  me  fait,  est  ad- 
mirable ;  ie  tremble,  tant  i'ay  peur  de 
sallir  ce  qui  est  en  moy;  il  m'est  auis 
qu'on  me  dit  dans  l'âme,  qu'il  faut  que 
ie  sois  bon,  puis  que  ie  croy  en  luy,  et 
que  ie  ne  commette  plus  aucun  mal.  Si 
vous  sçauiés,  disoit-il,  combien  i'aime 
mon  baptesme,  et  combien  i'en  ressens 
de  ioye  dans  mon  cœur,  il  me  semble 
que  ie  n'ay  plus  rien  à  craindre.  Si  tost 
qu'il  eut  enuie  de  se  conuertir,  le  Diable 
luy  dressa  vne  forte  embusche,  le  misé- 
rable Mathembichtichid,  dont  i'ay  sou- 
uent  parlé  es  Relations  précédentes, 
honteux  de  demeurer  parmy  les  Chre- 
stiens,  qui  le  confondoient  par  leurs 
exemples,  prit  résolution  de  s'éloigner 
auec  ses  deux  femmes,  qu'il  ne  pouuoit 
quitter.  Il  fit  ses  efforts  pour  emmener 
ce  bon-homme  auec  luy  dans  le  pais  des 
Abnaquiois,  luy  promettant  monts  et 
merueilles,  comme  on  dit  ;  mais  ce 
braue  Néophyte  luy  respondit,  qu'ayant 
ouy  parler  d'vne  autre  vie,  il  vouloit 
aller  voir  ceux  qui  en  ouuroient  le  che- 
min, que  la  chose  estoit  de  trop  grande 
conséquence  pour  la  négliger  :  Peut- 
estre  que  ie  n'auray  pas  assés  d'esprit, 
disoit-il,  pour  comprendre  ce  qu'on  me 
dira,  mais  tousiours  est-il  bon  d'ouir 
parler  de  ces  merueilles.  Il  s'en  vint  à 
Sainct  loseph,  et  Mathembichtichid  s'en 

alla  au  païs  des  Àbnaquiois,  où  il  a  esté 
misérablement  tué  cet  hyuer.  Ses  fem- 
mes sont  reuenuës  fort  misérables,  son 
fils  aisné  mort  comme  vn  chien,  sans 
baptesme,  sa  famille  renuersée  :  voila 
la  fin  de  ceux  qui  ferment  l'oreille  à  la 
voix  de  Dieu  qui  les  appelle. 

le  voy  bien  que  ie  diray  la  mesme 
chose,  si  ie  veux  rapporter  les  bons  sen- 
timens  des  autres  que  nous  auons  bapti- 
sés :  car  nostre  Seigneur  leur  donne  les 
mesmes  affections  et  les  mesmes  vo- 
lontés, le  diray  seulement  en  passant, 
que  deux  ieunes  hommes  à  marier  nous 
pressant  fort  pour  leur  baptesme,  enfin 
comme  nous  les  remettions  après  leur 
mariage,  à  cause  que  nous  auons  de  la 
peine  à  marier  les  ieunes  Chrestiens, 
d'autant  que  le  mariage  desSauuagesne 
s'affermit  pour  l'ordinaire  que  par  vne 
ressemblance  d'humeurs,  ou  par  les  en- 
fans  que  Dieu  leur  donne,  ou  par  vn  long 
temps  et  par  vne  longue  et  mutuelle 
conuersation  par  ensemble,  comme 
donc  nous  remettions  nos  ieunes  gens, 
leur  promettant  le  baptesme  quand  ils 
seroient  mariés,  ils  nous  venoient  sou- 
uent  trouuer  et  nous  disoient:  Ou  ba- 
ptise nous  sans  nous  marier,  ou  nous 
trouue  des  filles  propres  pour  nous  : 
veux-tu  nous  perdre?  si  nous  mourions 
dans  les  bois,  s'il  nous  arriue  quelque 
accident  allans  à  la  chasse,  que  deuien- 
dront  nos  âmes  ?  lu  nous  fais  trembler 
par  le  récit  des  feux  et  des  tourmens  de 
l'Enfer,  et  tu  ne  veux  pas  nous  deliurer 
de  ce  péril.  Enfin,  comme  il  falloit  ce 
Printemps  partir  pour  aller  à  la  guerre, 
ils  dirent  tous  deux  à  leurs  Capitaines, 
qu'ils  ne  marcheroient  point  s'ils  n'é- 
toient  baptisés,  et  qu'ils  craignoient  de 
mourir  deuant  que  de  receuoirce  Sacre- 
ment, ils  promirent  de  plus  lostiamaisne 
se  marier,  s'ils  ne  trouuoient  des  Chre- 
stiennes  :  le  me  soucie  bien  de  mariage, 
disoit  l'vn  deux  ;  vous  ne  procédés  pas 
bien,  nous  disoit-il,  ie  vous  parle  du 
ciel  et  du  baptesme,  et  vous  me  parlés 
de  me  marier  :  vne  femme  effacera-t- 
elle  mes  péchés?  Il  se  fascha  si  bien 
qu'il  nous  dit  :  le  voy  bien  ce  que  c'est, 
vous  voulés  que  ie  sois  damné,  vous  me 
faites  perdre  cœur  :  mais  vous  respon- 


drés  de  mon  âme.  Enfin  nonobstant  les 
peines  que  nous  appréhendons  pour  leurs 
mariages,  nous  les  baptisasmes  à  leur 
grand  contentement.  Le  plus  ieune  a 
esté  esleu  Capitaine  ;  et  nostre  Seigneur 
depuis  qu'il  est  Chrestien,  luy  a  donné 
vne  ieune  femme  Chrestienne,  qui  ne  le 
pouuoit  aimer  deuant  qu'il  fust  enfant  de 
Dieu.  Ils  ont  esté  mariés  publiquement 
à  la  venue  des  Vaisseaux. 


chapitre  v. 

Du  baptesme  cVvn  Huron  en  la  Résidence 
de  Sainct  Ioseph proche  de  Eebec. 

Le  Père  Iean  de  Brebeuf  estant  de- 
scendu des  Hurons  auec  le  Père  François 
du  Peron,  fut  conduit  iusques  à  Kebec 
par  des  Sauuages,  en  partie  Chrestiens, 
en  partie  Catéchumènes.  Il  y  en  auoit  vn 
de  considération,  homme  de  bon  sens, 
fils  du  Capitaine  de  sa  Bourgade;  mais 
comme  en  ces  quartiers  là,  les  enfans  ne 
succèdent  pas  à  leurs  pères  dans  ces 
charges  honorables,  si  bien  les  neueux 
du  costé  de  la  sœur,  cet  homme  mené 
vne  vie  priuée  en  son  païs  ;  neantmoins 
comme  il  est  adroit  et  reconnu  pour  vn 
homme  d'esprit,  il  est  écouté  et  bien 
voulu  de  ses  Compatriotes.  Monsieur  le 
Cheualier  de  Montmagny,  ayant  appris 
de  la  bouche  du  Père  de  Brebeuf  les 
belles  qualités  de  ce  bon  Catéchumène, 
demanda  si  on  ne  le  pouuoit  pas  bien 
baptiser  deuant  son  départ  ;  le  Père  re- 
partit que  ce  bon  homme  n'auoit  pas  de 
plus  ardens  désirs,  qu'on  ne  le  retardoit 
que  pour  l'éprouuer  dauantage  :  Iamais, 
disoit  le  Père,  il- n'a  combattu  formelle- 
ment la  foy.  Au  plus  fort  de  nos  per- 
sécutions, lors  qu'on  nous  bannissoit  de 
tous  costés,  et  que  les  portes  des  ca- 
banes et  l'entrée  des  Bourgades  nous 
estoient  fermées,  il  nous  receuoit  chari- 
tablement, et  nous  permettoit  de  faire 
baptiser,  non  pas  seulement  ses  parens, 
mais  encor  ses  propres  enfans.  Ce  Prin- 
temps dernier,  il  a  ietté  au  feu  les  sorts 

qu'il  auoil  pour  la  chasse,  déclarant  tout 
haut  qu'il  vouloit  croire  en  Dieu,  niais 
tout  de  bon  cl  sans  feintise,  renonçant 
publiquement  à  toutes  les  anciennes 
coustumes  et  à  toutes  les  superstitions 
de  ses  aneestres.  Estant  allé  en  gueire, 
il  s'accosta  de  deux  Chrestiens,  et  lés 
voyant  retirer  dans  les  bois,  pour  fuir 
les  superstitions  de  .leurs  Compatriotes, 
et  faire  à  part  leurs  petites  prières,  il  les 
suiuoit  et  prioit  comme  eux.  Dans  tout 
le  voyage  depuis  les  lliirons  iusques  à 
Kebec,  qui  est  fort  long,  il  n'a  passé  iour 
qu'il  n'ait  inuoqué  le  sainct  Nom  de  Dieu, 
et  iamais  il  ne  s'engageoit  dans  aucun 
saut  et  dans  aucun  danger,  qu'il  n'eust 
fait  sa  prière  et  qu'il  ne  se  fust  armé  du 
signe  de  la  saincte  Croix.  Il  disoit  par 
fois  au  Père,  que  s'il  s'en  retournoit  en 
son  pais  sans  estre  baptisé,  qu'il  appré- 
hendent l'abord  de  sa  femme  :  Elle  ne 
manquera  pas,  faisoit-il,  de  me  faire  ce 
reproche,  on  voit  bien  qu'il  y  a  quelque 
chose  qui  manque  en  ta  foy,  si  les  Pères 
auec  lesquels  tu  as  esté  si  long  temps, 
pendant  vn  si  grand  voyage,  t'auoient 
iugé  digne  du  baptesme,  ils  ne  te  l'au- 
roient  pas  refusé  :  peut-estre  que  l'a- 
mour de  quelque  autre  femme,  l'a  em- 
pesehé  de  poursuiure  vn  si  grand  bien  : 
voila,  disoit-il,  le  premier  salut  que 
i'attens  de  ma  femme,  à  mon  arriuée  au 
pais.  Monsieur  le  Gouuerneur,  voyant 
vne  âme  si  bien  disposée,  dit  pour  ce 
bon  Néophyte,  ce  que  l'Eunuque  de  la 
Reine  de  Candace  disoit  à  sainct  Philippe. 
Ecce  aqua,quid  probibet  eum  baptisari? 
Il  y  a  tant  d'eau  sur  le  pais,  qu'y  a-t-il 
donc  qui  puisse  retarder  son  baptesme  ? 
puis  qu'il  croit  de  tout  son  cœur  en 
Iesus-Christ  ?  Les  Percs  y  condescendent 
aisément  ;  Monsieur  le  Gouuerneur  vou- 
lut estre  son  Parrain,  le  iour  est  pris  au 
vingt-sixiesme  de  Iuin,  on  en  porte  la 
nouuelle  à  ce  bon  Catéchumène,  on  luy 
dit  que  le  grand  Capitaine  des  François 
a  intercédé  pour  son  baptesme  ;  il  est 
tout  raui,  la  ioye  possède  son  cœur  tout 
entier.  La  cérémonie  se  passa  en  l'Eglise 
de  sainct  Ioseph,  où  se  retirent  les  Sau- 
nages ;  il  y  en  auoit  pour  lors  vn  bon 
nombre,  chacun  accourt  pour  voir  vn 
Sau uage  de  trois  cens  lieues,  se  venir 


présenter  au  baptesme  en  vne  Eglise  de 
nouucaux  Chrestiens.  Ces  bons  Néo- 
phytes prennent  vn  souuerain  plaisir  à 
ce  doux  spectacle,  et  pour  marque  de 
leur  ioye  ils  font  retentir  Pair  de  leurs 
Cantiques  Spirituels  :  de  sorte  que  ce 
bon  Catéchumène  s'escria  :  Si  vouschan- 
liés  ces  airs  en  mon  pais,  vous  euleueriés 
tous  les  cœurs  de  mes  Compatriotes. 
Enfin  le  Reuercnd  Père  Yimont  com- 
mence les  sainctes  cérémonies,  et  le 
Père  de  Brebeuf  l'interroge  sur  sa  cré- 
ance et  sur  ses  volontés  :  comme  il  est 
homme  de  iugement,  il  ne  se  troubla 
point,  il  repondit  posément  et  résolu- 
ment à  toutes  les  demandes,  protestant 
tout  haut  qu'il  vouloit  viure  et  mourir 
Chrestien,  dans  l'obseruance  des  volon- 
tés et  des  commandemens  de  Dieu,  et 
de  son  Eglise.  Monsieur  de  Montmagny 
le  nomme  Charles,  luy  faisant  porter  son 
nom  ;  il  se  nommoit  en  sa  langue  Son- 
dalsaa,  du  Bourg  d'Ososane.  Si  tost  que 
les  eaux  sacrées  eurent  touché  son  corps, 
et  purifié  son  âme,  son  parrain  le  ca- 
resse et  luy  dit  :  le  me  resiouis  cle  vous 
voir  maintenant  au  nombre  des  enfans 
de  Dieu  ;  puis  que  vous  estes  affranchy 
des  liens  des  Démons,  combattes  géné- 
reusement, tenés  la  parole  que  vous 
aués  donnée  à  Dieu,  le  Baptesme  vous  a 
donné  des  armes  et  des  forces  contre 
vos  ennemis  inuisibles,  serués-vous-en 
courageusement  ;  et  pour  ce  que  les 
peuples  qui  vous  font  la  guerre  désirent 
de  vous  détruire,  ie  vous  veux  armer 
contre  eux.  Là-dessus  il  luy  fait  présent 
d'vne  belle  arquebuse,  qui  estonna  ce 
bon  Néophyte,  car  ces  armes  leur  sont 
toutes  nouuelles  :  Allés,  luy  dit-il,  ex- 
hortés vos  Compatriotes  à  embrasser  la 
foy  que  vous  aués  reccuë,  et  les  assurés 
de  ma  part,  que  ie  les  protegeray,  s'ils 
se  rangent  au  giron  cle  l'Eglise.  Ce  dis- 
cours tiny,  le  Capitaine  de  nos  Chrestiens 
de  Sainct  Ioseph  se  loue,  et  apostrophant 
ce  nouueau  Chrestien  luy  dit  : 

Mon  frère,  tous  les  Saunages  que  tu 
vois  icy  à  l'entour  de  toy  sont  Chrestiens, 
nous  auons  tous  quitté  nos  vieilles  cou- 
stumes, nous  auons  ielté  bas  les  sottises 
et  les  superstitions  de  nostre  Nation  ;  tu 
ne  sçaurois  coneeuoir  la  ioye  de  nos 

cœurs,  voyans  que  tu  embrasses  nostre 
créance,  et  que  tu  as  choisi  cette  petite 
Eglise  pour  y  estre  fait  nostre  frère  : 
oûy,  tu  l'es  maintenant,  nous  n'auons 
plus  qu'vn  Père,  qui  est  Dieu,  et  qu'vne 
Mère  commune,  qui  est  l'Eglise  ;  voicy 
donc  tes  frères  qui  te  déclarent,  que  tes 
amis  sont  leurs  amis,  et  que  tes  ennemis 
sont  leurs  ennemis  ;  et  pource  que  nostre 
Capitaine  t'a  fait  présent  d'vne  arme  à 
feu,  tes  frères  te  présentent  par  mes 
mains  de  la  poudre  pour  t'en  seruir  dans 
les  besoins,  en  ton  retour. 

A  ces  harangues  le  bon  Charles  Son- 
datsaarespondit  :  Onontio ,  grande  Mon- 
tagne (c'est  ainsi  que  les  Hurons  et  les 
Hiroquois   nomment   Monsieur    nostre 
Gouuerneur,  à  cause  qu'il  s'appelle  De 
Montmagny),  le  nom  que  vous  m'aués 
donné  est  vn  riche  présent  ;  c'est  vne 
obligation  qui  m'est  particulière,  de  la- 
quelle ie  me  ressentiray  toute  ma  vie  ; 
ce  canon  que  vous  aués  adiousté,  fera 
vn  grand  bruit  dedans  nostre  pais,  il 
fera  voir  l'estime  que  vous  faites  des 
croyaus  ;  cette  affaire  est  importante, 
vostre  aulhorité  en  touchera  plusieurs, 
et  vostre  présent  ne  sera  jamais  mis  en 
oubly.    Puis  se  tournant  vers  les  Sau- 
uages  :  Mes  frères,  si  vostre  cœur  a  de 
la'  ioye  me  voyant  l'ait  enfant  de  Dieu,  le 
mien  en  doit  ressentir  dauantage,  vous 
voyant  tous  dans  la  possession  de  ce 
bon-heur  ;  vous  m'aués  deuancé,  et  ie 
vous  veux  suiure  et  imiter  :  si  vous  dé- 
sirés d'aller  au  ciel,  i'ay  les  mesmes 
volontés  ;  si  vous  faites  profession  de 
garder   les   Commandemens  de  Dieu, 
c'est  ce  qu'auiourd'huy  i'ay  publique- 
ment promis  et  protesté,  i'espere  que 
iamais  ie  ne  me  dementiray  de  ma  pa- 
role.   Nous  n'auons  rien  de  si  précieux 
que  nos  colliers  de  porcelaine  ;  si  i'en 
voyois  briller  vne  vingtaine  deuant  mes 
yeux  pour  m'allecher  au  péché,  ie  dé- 
tournerois  ma  veuë,  et  mon  cœur  auroit 
du  dégoust  de  ce  qu'il  a  tant  aimé. 
Nous  faisons  estât  dans  nos  Bourgades 
de  quelques  habits  et  de  quelques  robes 
qui  sont  en  estime  parmy  nous  ;  si  ce 
que  nous  appelons  beauté  me  presentoit 
vne  de  ces  robes  pour  me  corrompre,  ie 
luy  dirois  :  Si  le  Dieu  que  i'adore  veut 


que  ie  me  serue  de  ces  habits,  il  m'en 
fera  trouuer  par  d'autres  voyes  :  le  péché 
est  banny  de  mon  cœur,  il  n'y  doit  ja- 
mais rentrer  ;  et  si  par  les  mesmes  at- 
traits on  m'offroit  vu  baril  de  poudre, 
et  des  armes  toutes  de  feu  pour  détruire 
nos  ennemis,  ie  respondrois  :  Celuy  qui 
a  purifié  mon  âme  ne  veut  pas  que  ie 
la  sallisse  de  rechef,  il  a  bien  d'autres 
moyens  de  me  protéger,  i'aymerois 
mieux  perdre  la  vie  que  de  l'offenser. 
Yoila,  mes  frères,  les  resolutions  que  ie 
prens  dans  mon  baptesme.  Au  reste  ma 
famille  est  desia  toute  baptisée,  mes  en- 
fans  et  mes  neueux  sont  Chrestiens,  il 
ne  reste  plus  que  ma  femme,  laquelle 
non  seulement  suiura  mon  exemple, 
mais  comme  ie  suis  en  quelque  considé- 
ration dans  mon  pais,  i'espere  que 
d'autres  encor  prendront  enuie  de  m'i- 
miter,  notamment  quand  ie  leur  auray 
fait  le  récit  de  l'honneur  que  le  grand 
Capitaine  des  François  fait  aux  Croyans, 
et  que  ie  leur  parleray  de  la  conuersion 
des  peuples  qui  nous  sont  semblables. 

Apres  ces  harangues,  on  fait  festin, 
chacun  prenant  part  à  cette  ioye,  benis- 
soit  Dieu,  de  voir  de  ses  yeux  des  chan- 
gemens  si  estranges.  Que  l'on  en  die  ce 
qu'on  voudra,  mais  ie  croy  que  quelques 
Sauuages  s'énoncent  mieux  en  leur 
langue,  que  ie  ne  fais  en  la  nostre,  et 
leurs  sentimens  de  Dieu  sont  par  fois  si 
tendres  que  le  cœur  les  gouste  mieux, 
que  le  papier  ne  les  exprime  ;  le  mal  est 
qu'il  n'y  a  que  ceux  qui  les  entendent, 
qui  connoissent  plus  particulièrement 
ces  merueilles  du  grand  Dieu. 

Quelque  temps  après,  ce  bon  Néophyte 
parlant  familièrement  au  Père  de  Bre- 
beuf,  luy  disoit  :  Si  ma  femme  retarde 
tant  soit  peu  son  baptesme,  ie  luy  feray 
le  mesme  reproche  que  i'attendois  d'elle, 
ie  la  piqueray  iusques  au  vif.  I'aduoùe 
qu'elle  est  plus  sage  et  plus  juste  que 
moy,  il  y  a  long-temps  que  i'ay  des 
preuues  de  la  fidélité  qu'elle  m'a  gar- 
dée ;  mais  comme  ie  la  désire  voir  au 
plus  tost  dans  le  bon-heur  dont  i'ay  fait 
rencontre,  si  elle  ne  presse  son  ba- 
ptesme, ie  luy  diray  que  la  veuë  des 
ieunes  hommes  l'aueugle,  et  l'empesche 
de  voir  la  beauté  de  la  loy  de  Dieu  ;  ia 

ne  croy  pas  que  i'en  vienne  là,  car  elle 
est  plus  portée  au  bien  que  moy. 

A  peine  estoit-il  baptisé,  qu'il  se  mit 
dans  l'exercice  du  Christianisme,  et  dans 
la  fréquentation  des  Sacremens;  il  se 
confessa  trois  fois  tleuant  que  do  remon- 
ter en  son  pais.  Ayant  fait  vn  tour  aux 
Trois  lliuieres,  comme  i'eslois  sur  le 
point  de  mettre  le  pied  dans  le  canot, 
pour  descendre  à  Sainct  Ioseph,  ce  bon 
Néophyte  s'adressa  au  Père  de  Brebeuf, 
et  le  pria  de  me  dire  ce  qui  suit  :  le  prie 
le  Père  de  dire  à  Onontio  grand  Capi- 
taine des  François,  que  ie  n'ay  point  de 
paroles  pour  le  remercier,  mais  que  i'en 
trouueray  pour  publier  dans  mon  pais 
les  riches  obligations  que  ie  luy  ay.  Il 
est  vray  que  l'honneur  qu'il  m'a  fait,  et 
ses  riches  présents  me  touchent  au  cœur, 
mais  tout  cela  n'approche  de  la  ioye  et 
du  contentement  que  ie  ressens  d'estre 
Chrestien  ;  il  m'a  recommandé  de  publier 
cette  faneur,  ie  ne  la  sçaurois  taire,  ie 
reporte  ma  langue  tout  entière,  voire 
elle  est  accreùe  de  beaucoup  en  ce 
voyage,  ie  l'employeray  toute,  et  en 
tous  lieux,  à  publier  les  vérités  de  nostre 
créance.  Ce  discours  m'attendrit,  ie 
l'embrassay  là-dessus  et  m'embarquay 
auec  vn  Nocher  Chrestien,  et  vn  autre 
Catéchumène,  bien  édifiés  de  la  foy  de 
ce  bon  Néophyte.  Il  adiousta  au  Père, 
qu'il  estoit  bien  marry  de  ce  qu'il  ne 
pouuoit  reconnoistre  par  quelque  pré- 
sent réciproque,  les  faueurs  de  Monsieur 
le  Gouuerneur,  l'amitié  des  François, 
et  la  charité  des  Sauuages  Chrestiens  ; 
mais  le  Père  luy  ayant  reparty,  que 
Monsieur  le  Gouuerneur  n'attendoit 
autre  chose  de  luy  qu'vne  constance 
en  le  foy,  et  vne  fidèle  obéissance  aux 
■Commandemens  de  Dieu  :  l'espère,  re- 
pliqua-t-il,  que  ie  luy  donneray  toute 
satisfaction  en  ce  point,  car  il  me  semble 
selon  la  disposition  de  mon  cœur,  que 
rien  ne  mepeutesbranler;  neantmoins, 
comme  ie  suis  fragile,  si  ie  venois  à 
chopper,  le  souuenir  de  la  protestation 
publique  et  solennelle  que  i'ay  faite  à 
mon  baptesme,  de  vouloir  viurc  et  mou- 
rir dans  l'obseruance  des  Commande- 
mens de  Dieu,  me  rappelleroit  à  mon 
doujoir  ;  et  vous,  mon  Père,  faisoit  ce 


bon  Néophyte,  si  iamais  vous  me  voyés 
chanceler  tant  soit  peu,  remettes  inoy 
en  mémoire  cette  promesse  faite  à  Dieu, 
et  vous  me  verres  bien  tost  dans  mes 
premières  résolutions,  comme  i'espere. 

Il  disoit  que  trois  choses  l'auoient 
fortement  touché  à  Kebec  :  Première- 
ment, la  prompte  obéissance  et  le 
grand  respect  qu'on  rendoit  à  Monsieur 
nostre  Gouuerneur  :  cet  éclat  et  cette 
bonté  n'est  point  chés  les  Sauuages  ;  les 
Capitaines  ont  beau  commander,  les 
Sujets  n'en  sont  pas  plusoboïssans,  s'ils 
ne  veulent. 

Secondement,  la  pieté  et  la  charité 
des  Religieuses  le  rauissoit  :  en  effet 
c'est  l'vn  des  puissans  motifs  que  nous 
ayons,  pour  faire  paroistre  l'estime  que 
nous  faisons  de  Dieu  et  des  actions  qui 
luy  sont  agréables,  de  monstrer  comme 
de  ieunes  Filles,  tendres  et  délicates, 
ont  quitté  leurs  perens  et  leurs  amis,,  et 
leur  patrie  si  douce  et  si  agréable,  pour 
venir  en  vn  païs  pauure  et  fascheux, 
sous  l'espoir  d'vne  vie  éternelle,  et  pour 
agréer  à  celuy  qui  la  leur  doit  donner  ; 
cela  leur  fait  croire  qu'en  effet  cette 
autre  vie  doit  estre,  puis  que  sans  atten- 
dre autre  recompense,  ces  bonnes  Filles 
chérissent,  medicamentent  et  nourris- 
sent leurs  malades,  auec  vne  netteté 
et  vne  charité  admirable,  instruisent 
leurs  enfans  auec  des  affections  de 
vrayes  Mères.  Les  Sauuages  nous  de- 
mandent assés  souuent,  si  ces  filles  de 
Capitaines,  car  c'est  ainsi  que  par  fois 
ils  les  appellent,  ont  encor  leurs  pères 
et  leurs  mères  ;  et  quand  on  leur  en 
monstre  quelques  vnes  dont  les  parens 
sont  encor  viuans,  ils  s'eslonnent  com- 
ment elles  ont  pu  prendre  la  resolution 
de  les  quitter.  Là-dessus  on  leur  fait 
voir  que  la  Grâce  a  plus  de  force  que  la 
Nature,  et  que  les  feux  d'vn  cœur  qui 
aime  Dieu  sont  plus  ardens,  que  leurs 
grandes  glaces  et.  leurs  profondes  neiges 
n'ont  de  froideur. 

La  troisième  chose  qui  a  grandement 
édifié  ce  bon  Néophyte  et  ses  Compa- 
triotes, c'est  la  deuotion  et  la  charité 
des  nouueaux  Chrestiens.  Les  Sauuages 
ne  s'estonnent  pas  tant  de  voir  des 
François  portés  au  bien  et  croire  forte- 

ment  en  Dieu,  ils  pensent  que  cela  nous 
est  requis  dés  nostre  naissance  ;  mais 
de  voir  des  Sauuages  qui  leur  sont  sem- 
blables, aecoustuinés  à  leurs  supersti- 
tions, plongés  dans  les  vices  de  leur 
Nation,  sortir  du  Baptesme  tout  purs  et 
tout  nets,  embrasser  la  foy  et  la  publier 
sans  crainte,  détester  ce  qu'ils  ont  aimé, 
et  fouler  aux  pieds  ce  que  les  autres 
adorent,  c'est  ce  qui  les  estonne  et  qui 
leur  fait  dire  :  Si  ceux-là  qui  nous  res- 
semblent se  passent  d'vne  seule  femme, 
s'ils  sont  fermes  et  constans  dans  leurs 
mariages,  s'ils  aiment  ceux  mesmes  qui 
ne  sont  pas  de  leur  Nation,  s'ils  prient 
Dieu,  et  si  les  prières  ne  leur  font  point 
de  mal,  pourquoy  ne  les  imiterons  nous 
pas  ?  En  effet,  i'ay  remarqué  qu'vn  bon 
Sauuage  Chrestien,  et  zélé  pour  la  foy, 
fait  plus  parmy  ses  gens  que  trois  Ie- 
suites. 


CHAPITRE  VI. 

De  VHospital. 

I'ay  creu  que  ce  chapitre  deuoit  estre 
placé  en  suitte  de  ce  que  nous  auons  dit 
de  la  Résidence  de  Sainct  loseph,  non 
seulement  pource  que  cette  Maison  est 
bastie  auprès  des  Sauuages,  mais  aussi 
pour  autant  que  la  charité  de  ces  bonnes 
Filles  coopère  puissamment  à  l'arrestde 
ceux  qui  se  retirent  en  cette  Bourgade 
encommencée.  C'est  chose. estrange, 
comme  ces  peuples  sont  froids,  et  comme 
ils  paroissent  exempts  des  admirations 
qui  nous  estonnent  ;  ils  ne  le  sont  pas 
neantmoins,  leur  cœur  est  touché  aussi 
bien  que  le  nostre,  mais  il  ne  se  produit 
pas  tant.  I'ay  par  fois  ouy  des  Sauuages 
tenir  ce  langage  :  Nikanis,  nous  nous 
estonnons  comme  ces  bonnes  Filles  si 
délicates  ont  quitté  vn  si  bon  pais  comme 
tu  nous  le  dépeins,  comme  elles  ont 
abandonné  leurs  parens  pour  venir  de- 
meurer auprès  de  nous,  et  ce  qui  est 
plus  admirable,  elles  nous  donnent  à 
manger,  et  nous  pensent  dans  nos  ma- 


ladies, Chekher,  c'esi  à  dire  sans  attente 
d'aucune  recompense. 

Nostre  Seigneur,  qui  a  donné  les  pen- 
sées à  Madame  la  Duchesse  d'Aiguillon, 
de  fonder  vne  Maison  de  Miséricorde  en 
ce  bout  du  Monde,  luy  auoit  aussi  inspiré 
le  lieu  où  elle  deuoit  estre  bastie  :  or 
comme  elle  s'estoit  prudemment  rap- 
portée de  cette  affaire,  à  ceux  qui  sont 
sur  le  païs,  ils  prirent  au  commence- 
ment des  pensées  contraires  à  ses  incli- 
nations ;  mais  après  auoir  considéré 
meurenient  l'affaire  deuant  Dieu,  ils 
ingèrent  que  les  raisons  que  ces  bonnes 
Filles  alleguoient,  pour  auoir  quelque 
demeure  auprès  des. Sauuages,  l'empor- 
toient  pardessus  ces  pensées  contraires. 
En  effet,  si  elles  eussent  esté  éloignées 
des  Sauuages,  ces  pauures  gens  ne  se 
fussent  iamais  fait  porter  à  l'Hospital, 
qu'à  l'extrémité  de  leur  vie  ;  et  ainsi 
les  Barbares  auroient  appelé  cette  Mai- 
son, la  Maison  de  mort,  et  non  la  Maison 
de  santé,  ou  de  Mîsericorde,  comme 
quelques  vns  l'appellent.  Celte  grande 
Dame,  écriuant  sur  ce  sujet,  parle  en  ces 
termes  :  I'ay  vne  ioye  bien  grande  de  ce 
qu'on  a  résolu  que  la  Maison  de  ces 
bonnes  Filles  s'establiroit  à  Sainet  lo- 
seph, sans  doute  le  fruict  en  sera  plus 
grand  :  car  il  me  semble  que  les  con- 
uersions  qui  se  font  au  commencement 
des  maladies,  sont  plus  asseurées  que 
celles  qui  arriuent  si  proches  de  la  mort  ; 
et  si  la  satisfaction  qu'en  auront  les 
pauures  Sauuages,  contribuera  sans 
doute  beaucoup  à  leur  salut,  cela  est 
tres-veritable. 

Ces  bonnes  gens  furent  tellement  épris, 
quand  ils  sçeurent  le  iour  que  les  Reli- 
gieuses deuoient  venir  en  leur  nouuelle 
Maison,  que  les  principaux  d'entre  eux 
montèrent  incontinent  en  leurs  canots, 
pour  les  aller  quérir  eux  mesmes  :  ils 
prirent  nostre  Reuerend  Père  Supérieur, 
et  quelques  autres  de  nos  Pères  dans  vn 
de  leurs  petits  vaisseaux,  et  ces  bonnes 
Filles  dans  vn  autre,  et  les  rendirent 
bien-tost  où  estoient  desia  leurs  sou- 
haits. Si  tost  que  les  Sauuages  qui 
estoient  restés  à  S.  loseph  apperceurent 
les  canots,  ils  accourent  au  deuant, 
témoignent  des  ioyes   très -sensibles, 

emportent  en  vn  instant  tout  leur  petit  i  pour  les  malades  de  l'ITospital,  ic  prie 


bagage  ;  c'estoità  qui  leur  rendrait  que 
que  petit  seruice.  Dieu  sçait  quelles 
estoient  les  pensées  et  les  affections  de 
ees  bonnes  Mères,  voyans  que  des  bar- 
bares, dont  le  seul  nom  fait  peur,  et  le 
regard  épouvante,  au  commencement, 
eouroient  douant  elles  auee  leurs  robes 
faites  à  la  Sainet  lean  Baptiste,  pour 
marque  de  leur  bien-veillanee,  plus 
remplis  d'atTeclion  et  de  candeur  que  de 
politesse. 

Elles  entrèrent  en  cette  nouuelle  Maison 
le  premier  de  Décembre  de  l'an  passé. 
Si  elles  n'eussent  esté  fortement  secou- 
rues, cette  Maison,  dans  vn  si  pauure 
pais,  eust  traisné  bien  plus  long  temps, 
elle  n'est  pas  eneor  aeheuée  :  qui  com- 
mence à  bastir  n'est  pas  si  tost  au  bout  ; 
on  a  beau  faire  comme  cet  homme  qui 
vouloit  bastir  vue  tour,  Sedens  compu- 
tabat  sumptus  mos,  on  a  beau  compter 
son  fonds  et  ses  reuenus,  on  se  trouue 
tousiours  court  en  ces  entreprises,  no- 
tamment en  vn  païs  où  tout  est  cher  au 
double  de  la  France,  où  lesOuuriers  qui 
s'y  rencontrent  en  petit  nombre,  ne  se 
louent  pas  à  prix  d'argent,  mais  au 
poids  d'or. 

le  sçay  bon  gré  à  vne  Dame  de  mérite 
et  de  condition,  dont  la  vertu  est  bien 
connue  par  ses  effets,  d'auoir  donné  la 
première  aumosne  à  cet  Hospital  après 
sa  fondation.  Elle  sçait  bien  que  Ma- 
dame la  Duchesse  d'Aiguillon  a  vn  grand 
cœur  ;  mais  elle  n'ignore  pas  aussi  que 
ce  cœur  aime  et  chérit  l'vne  et  l'autre 
.  France,  et  que  les  misères  qui  frappent 
ses  yeux  dans  vn  temps  si  déplorable, 
luy  sont  aussi  sensibles,  que  celles  qui 
passent  l'Océan  pour  venir  iusqucs  à  ses 
oreilles  ;  elle  a  tant  de  modestie  et 
d'humilité,  disons  plutost  de  charité, 
qu'elle  tient  à  faueur  que  les  âmes 
d'eslite  fassent  des  biens  iusques  au  bout 
du  Monde.  le  me  suis  trompé  en  mon 
calcul,  ce  sont  Messieurs  de  la  Nouuelle 
France  qui  ont  les  premiers  coopéré  à 
ce  grand  Ouurage,  nonobstant  le  peu  de 
succès  de  leurs  affaires  temporelles. 

l'apprcns  qu'ils  ont  encor  aumosné 
Cette  année  quelques   toiles   pour  les 
pauures  Sauuages  de  Sainet  Ioseph,  et 
Relation — 1641. 


Dieu  qu'il  soit  leur  grande  recompense. 
Yne  personne  de  vertu  leur  a  cnuoyé 
celle  année  vn  beau  Soleil  et  vn  beau 
Ciboire  d'argent  doré  pour  leur  Cha- 
pelle, le  croy  que  tous  ceux  qui  aiment 
îesœuures  de  Miséricorde,  seront  con- 
solés, lisant  ce  que  ie  vais  dire  de  cette 
petite  Maison. 

Premièrement,  ces  bonnes  Filles  ac- 
coustumées  à  exercer  les  œuures  de 
charité  les  plus  répugnantes  au  sensetà 
la  nature,  recueillent  tous  les  pauures 
Sauuages  abandonnés.  Il  y  a  peu  de 
iours  que  le  Père  de  Quen  escriuoit  en 
ces  termes  au  R.  P.  Supérieur  :  l'enuoye 
à  l'IIospital  Adam  ce  bon  vieillard,  le 
plus  âgé  des  Sauuages.  le  l'ay  retiré  de 
la  mort,  que  ces  Barbares  luy  vouloient 
causer  par  vn  cordeau,  pour  se  défaire 
d'vn  fardeau  qui  les  charge  fort  ;  i'ay 
prié  nos  François  qui  descendoient  là- 
bas  de  le  mettre  dans  leur  barque  :  ie 
ne  doute  pas  que  les  Mères  ne  le  reçoi- 
uent  volontiers  ;  elles  l'ont  desia  nourry 
et  secouru  tout  l'hiuer  passé.  Ce  bon- 
homme n'a  point  d'autre  maladie  que 
celle  qu'il  a  commencé  de  contracter 
il  y  a  plus  de  cent  ans. 

Secondement,  tous  les  malades  Fran- 
çois et  Sauuages  sont  bien  venus  en 
cette  Maison,  et  le  seul  regret  des  Mères 
en  leurs  fonctions,  est  l'impuissance 
qu'elles  ont  de  les  secourir  auee  la 
mesme  assistance  qu'elles  auroient  en 
France,  le  pais  estant  encor  tout  neuf, 
et  tout  pauure,  et  destitué  de  biens, 
dont  regorge  l'Europe. 

En  troisième  lieu,  si  tost  qu'vn  Sau- 
nage se  trouue  mal,  il  se  va  faire  purger 
et  saigner  à  l'Hospilal  ;  quelques-vns 
vont  demander  médecine,  qu'ils  pren- 
nent en  leurs  cabanes.  l'apprens  que 
les  Mères  en  ont  fait  cette  année  plus  de 
cent  cinquante. 

En  quatrième  lieu,  cette  Maison  n'est 
pas  seulement  l'appuy  des  malades,  mais 
encor  des  pauures  nécessiteux.  Quand 
ces  bonnes  Mères  voient  que  la  disette 
presse  ces  pauures  gens,  elles  font  à 
manger  aux  plus  pauures,  et  les  font 
venir  en  la  Salle  des  malades,  où  le  R. 
Perc  Supérieur,  ou  quelqu'vn  de  nos 

Pères  qui  sçaucnt  la  langue,  se  Irouiie 
pour  i oindre  l'aumosne  spirituelle  auec 
la  corporelle. 

En  cinquième  lieu,  comme  Sainct  Jo- 
seph est  éloigné  d'enuiron  vne  lieuë  et 
demie  de  Kebec,  où  se  sont  retirées  les 
Mères  Yrsuli ries,  pour  mieux  retenir  et 
instruire  leurs  petites  Séminaristes,  tant 
sédentaires  que  passagères,  qui  seroient 
moins  soupples  et  plus  volages  auprès  de 
leurs  parens,  les  petites  Saunages  qui 
ne  sçauro'ent  aller  si  loin  trouuer  ces 
bonnes  Mères,  s'assemblent  chés  les 
Hospitalières  pour  y  estre  instruites  ; 
elles  ont  tant  de  zèle  pour  apprendre, 
qu'elles  passent  iusques  à  l'importunité. 
Voila  lesfruictsque  cette  saincte  Maison 
produit  ;  et  si  les  forces  viennent  à 
croistre,  les  fruicts  croistront  à  propor- 
tion :  car  les  grandes  actions  de  charité 
sont  les  vrais  Miracles  qui  touchent  les 
cœurs  des  Grecs  et  des  Barbares.  Bref, 
on  peut  dire  des  Sauuages,  ce  que  disoit 
Iacob,  parlant  de  Dieu  :  Si  dederit  mihi 
pancmad  vescendum,  et  vestimentum  ad 
indueridum,erit  mihiDominus  inDeum, 
Si  vous  secoures  les  Sauuages  vous  les 
aurés  tous. 

Yoicy  ce  que  ie  ly  dans  vn  papier  que 
m'a  donné  la  Mcre  Supérieure.  Nous 
auons  receu  et  assisté  soixante  sept  ma- 
lades Sauuages  en  nostre  Hospital,  et  vn 
François  ;  nous  auons  nourry  pendant 
l'hyuer  les  pauures  et  les  infirmes  qui 
ne  pouuoient  suiure  leurs  compatriotes 
à  la  chasse  ;  sept  personnes  ont  esté  ba- 
ptisées en  nostre  Maison,  et  quatre  seu- 
lement de  nos  malades  sont  passés  à 
l'autre  vie,  auec  des  marques  plus  que 
probables  de  leur  salut.  Le  François  qui 
nous  a  quittés,  pour  entrer  dans  vn  repos 
éternel,  auoit  vne  patience  de  lob  :  ses 
plaintes  n'estoient  pas  du  pauure  se- 
cours que  nous  luy  rendions  dans  nos 
disettes,  mais  de  ce  qu'il  ne  pouuoit 
s'acquitter  de  ses  deuotions  ordinaires  ; 
et  cependant  nous  remarquions  qu'il  re- 
citoit  tout  les  iours  l'Office  de  Nostre 
Dame  et  son.  chappelet  ;  ie  ne  doute 
nullement  que  Dieu  ne  l'ait  fait  passer 
en  ce  bout  du  monde,  pour  le  mettre  au 
ciel  :  ce  ieune  homme  a  honoré  etchery 
la  vertu  depuis  son  arriuée  à  Kebec,  et 


iamais  il  ne  s'est  dementy  depuis  qu'il 
s'est  fortement  donné  à  Dieu. 

Iean  Sakii8neg8chit  n'a  iamais  esté 
abattu,  ny  à  la  mort,  ny  dans  sa  mala- 
die :  les  nouueaux  Chresliens  ont  ie  ne 
sçay  quelle  force  qui  les  anime  et  qui 
les  console  dan*  leurs  afflictions.  Ce 
bon  Néophyte,  voulant  éuiter  les  occa- 
sions du  péché  parmy  ceux  de  sa  nation, 
s'estoit  retiré  quelques  mois  auec  les 
Pères  de  nostre  Compagnie,  qui  sont  aux 
Trois  Riuieres.  Il  a  rendu  des  prennes 
d'vne  foy  viue  et  constante  ;  au  point 
qu'on  le  vouloit  marier,  il  est  tombé  ma- 
lade d'vne  pleurésie  bastarde,  il  s'est 
formé  vu  abcès  dans  son  costé,  il  ne 
pouuoit  respirer,  la  fieure  le  tourmentoit 
fort  :  tout  ces  maux  ne  l'ont  iamais  ietté 
dans  l'impatience  ny  dans  les  plaintes  ; 
on  luy  demandoit  soutient  s'il  n'estoit 
point  triste  :  Point  du  tout,  respondoit- 
il.  C'est  vne  grande  bénédiction  de  Dieu, 
et  vue  grâce  bien  particulière,  de  voir 
vn  ieune  homme  à  la  fleur  de  son  âge, 
aller  au  tombeau  auec  autant  de  ioye 
qu'il  alloit  au  mariage.  Yoicy  comme  en 
parle  la  Mère  Supérieure  :  C'estoit  la 
douceur  mesme  :  il  ne  demaudoit  iamais 
rien,  il  prenoit  auec  vne  tres-prompte 
obéissance  tout  ce  qu'on  luy  donnoit, 
sans  s'enquérir  s'il  estoit  amer  ou  doux  ; 
il  prenoit  vn  très-grand  plaisir  d'en- 
tendre parler  de  Dieu,  et  souuent  on  le 
voyoit  prier  auec  grande  attention,  il  se 
confessoit  et  communioit  tous  les  huict 
iours,  il  assistoit  tous  les  iours  à  la 
saincte  Messe  ;  bref  il  le  falloit  modérer 
quelque  temps  deuant  sa  mort,  pour  ce 
que  sa  ferueur  augmentoit  son  mal. 
Ouand  il  se  vit  hors  d'espérance  de  re- 
couurer  sa  santé,  il  dit  qu'il  auoit  laissé 
quelques  pelteries  aux  Trois  Riuieres, 
il  pria  les  Mères  de  tenir  la  main  qu'on 
en  payast  ses  dettes,  et  que  du  surplus 
on  fist  vne  aumosne  aux  pauures  Sau- 
uages de  son  païs.  Il  receut  dans  vne 
grande  paix  le  S.  Viatique  et  l'Extrême 
Onction  ;  bref  ny  en  sa  maladie,  ny  en 
sa  mort,  il  ne  fit  paroistre  aucune  crainte, 
passant  de  cette  vie  comme  s'il  eust  esté 
assuré  d'aller  tout  droit  au  ciel. 

La  petite  Anne  8pitaban8k8e  â  ïe 
d'enuiron  13.  ou  14.  ans  nous  a  fort 

consolés  dans  sa  maladie  :  clic  auoitcvn 
Ires-grand  désir  d'estre  baptisée,  si  tost 
qu'on  l'inslruisoil  surce  Sacrement,  elie 
se  monstroit  atlentiue,  et  sa  maladie 
quoy  que  tres-t'aseheuse  ne  la  diuerlis- 
soit  point  de  prester  l'oreille,  encore 
qu'es  autres  discours  elle  n'eust  quasi 
point  d'attention.  Estant  régénérée  dans 
le  Sang  du  Fils  de  Dieu,  on  luy  parla  de 
receuoirson  sainct  Corps  :  cette  doctrine 
luy  fit  redoubler  son  affection  ;  comme 
elle  auoil  l'esprit  excellent,  elle  fut  bien- 
tost  capable  de  reccuoir  cette  viande  sa- 
crée. Estant  à  l'agonie,  elle  paroissoit 
n'auoir  plus  d'yeux  ny  d'oreilles  ;  mais 
si  tost  qu'on  luy  parloit  de  Dieu,  elle  sem- 
bloit  reuenir  à  soy,  monstrant  par  signe 
qu'elle  prenoit  plaisir  d'oùir  parler  de 
celuy  dont  elle  ioûit  maintenant. 

Françoise  SnatchiganikSé  apprehen- 
doit  grandement  la  mort  au  commence- 
ment de  sa  maladie  ;  si-tost  qu'elle  fut 
baptisée,  et  qu'on  luy  eut  enseigné, 
qu'après  cette  vieil  yen  auroitvne  autre 
pleine  de  bon-heur,  elle  perdit  celte 
crainte,  quoy  que  sa  maladie  fust  fort 
langoureuse,  et  qu'elle  n'eust  point  de 
forces.  Elle  estoitsi  honneste  que  iamais 
on  n'a  remarqué  en  elle  la  moindre  in- 
décence. Toutes  les  filles  Sauuages,  dit 
la  Mère,  sont  tres-verecondes  et  remplies 
de  pudeur  :  iamais  on  ne  les  voit  ioûer 
auec  les  petits  garçons  ;  et  comme  vu 
.certain  iour  vn  enfant  assés  ieune  fut 
entré  en  la  salle  des  malades  auec  sa 
parente,  qui  venoit  pour  se  faire  in- 
struire, les  autres  filles  demandèrent  à 
la  Mère,  permission  de  le  faire  sortir, 
alléguant  que  c'estoit  vn  garçon  ;  elles 
le  traitèrent  si  rudement,  qu'il  n'y  re- 
tourna pas  vne  autre  fois. 

L'vne  des  ioyes  que  nous  auons  d'estre 
logées  à  Sainct  Ioseph,  disent  ces  bonnes 
Mères,  c'est  la  consolation  de  voir  tous 
les  iours  des  Sauuages  ;  leur  deuotion 
nous  rauit.  Ce  Printemps,  comme  ils 
reuenoient  de  la  chasse,  tirant  après  eux 
leurs  grandes  traisnes,  ils  s'arresterent 
deuant  uostre  Hospital,  et  s'en  vindrenl 
faire  leur  petite  prière  en  nostre  Cha- 
pelle, puis  ils  poursuiuirent  leur  che- 
min :  ces  actions  sont  pleines  de  ioye. 
Il  ne  s'est  passé  aucun  iour  de  l'Esté, 


que  quelqu'vn  d'eux  n'ait  entendu  la 
saincte  Messe  en  nostre  Eglise.  î'ay 
veu,  dit  la  Mère  Supérieure,  de  petites 
filles  si  attentiucs  à  reciter  leurs  eliap- 
pelets,  que  leurs  compagnes  les  venans 
appeller  peur  aller  ioûer  ou  pour  re- 
tourner h  la  maison,  elles  ne  parloient 
point  de  la  Chappelle  qu'elles  ne  les 
eussent  achcués.  Sonnent  ces  petites 
âmes  nous  viennent  dire  :  Ma  More, 
faites  nous  repeter  ce  que  les  Percs  nous 
ont  enseigné  au  Cateehisme,  afin  que 
nous  sçaclnons  bien  nostre  leçon. 

C'est  assés  pour  cet  article,  disons  deux 
mots  de  la  simplicité  et  de  la  candeur  de 
ces  bonnes  gens.  Quand  quelqu'vn  d'eux 
s'est  bien  trouué  d'vne  médecine,  tous 
les  autres  malades  en  demandent  vne 
semblable,  quoy  que  leur  maladie  soit 
bien  différente.  Vne  bonne  femme  s'é- 
tant  venue  rendre  à  PHospital,  auec 
deux  de  ses  enfans,  dont  l'vn  se  portoit 
mal,  on  ordonna  deux  médecines,  l'vne 
pour  l'enfant,  et  l'autre  pour  la  mère  ; 
le  matin  on  présenta  les  deux  gobelets 
à  la  mère  :  or  comme  c'est  la  coustume 
parmy  eux,  de  se  faire  part  les  vus  aux 
autres  de  ce  qu'ils  boiuent,  ou  de  ce 
qu'ils  mangent,  cette  bonne  créature 
prend  en  main  la  médecine  de  sa  fille, 
elle  y  gouste  la  première,  puis  elle  en 
donne  à  boire  à  ses  deux  enfans  l'vn 
après  l'autre  ;  ayant  vuidé  le  premier 
gobelet,  elle  prend  le  second,  et  le  dis- 
tribue à  la  mesme  façon,  chacun  y  beu- 
uant  à  son  tour  :  voila  vne  bonne  façon 
de  prendre  médecine. 

Madame  la  Duchesse  d'Aiguillon  aiant 
enuoyé  en  la  Chappelle  de  son  Hospital 
vn  beau  Crucifix,  où  d'Vn  costé  est  la 
saincte  Yierge,  qui  présente  à  nostre 
Seigneur  cette  bonne  Dame,  et  de 
l'autre  Sainct  Iean,  qui  présente  Mon- 
seigneur le  Cardinal  et  de  petits  Sau- 
uages peints  tout  à  l'entour,  ces  bonnes 
gens,  notamment  les  femmes  et  les 
filles,  accouroient  pour  voir  ce  Tableau 
viuant.  Or  comme  les  Mères  leur  de- 
claroient  les  obligations  qu'ils  ont  à  cette 
grande  Dame,  ces  bonnes  gens  ne  se 
contentèrent  pas  de  regarder  simple- 
ment ce  beau  Portrait,  il  fallut  es  1er 
les  actions  qui  frappoient  leurs  }<uix. 

Les  filles  se  disoient  l'vne  à  l'autre,  par- 
tons de  Madame  la  Duchesse  :  Elle  est 
à  genoux  ;  là-dessus  elles  s'y  mettoient 
toutes  :  Elle  ioint  les  mains,  toutes  les 
io'gnoient  aussi-tost  :  Elle  regarde  noslre 
Capitaine  qui  est  mort  en  Croix  pour 
nous  ;  toutes  leuoient  les  yeux ,  et  regar- 
doient  attentiuement  le  Crucifix  :  Elle 
prie  Dieu  ;  elles  se  meltoient  aussi-tost  à 
reciter  les  oraisons  qu'elles  sçauent  ; 
puis  ayant  fait  leurs  prières,  elles  se  le- 
uoient debout,  et  faisans  vue  grande 
reuerence  à  cette  Dame,  l'alloienl  baiser 
auec  plus  de  simplicité  et  de  candeur, 
que  de  grâce,  et  puis  s'en  relournoient 
bien  contentes.  Ce  n'est  pas  la  coustume 
des  Saunages  de  se  saluer  par  vn  baiser  ; 
mais  comme  Madame  de  la  Pelterie  em- 
brasse assés  sonnent  et  baise  ses  pan- 
ures fdles  à  la  rencontre,  ces  bonnes 
créatures  s'imaginent  que  cette  action 
est  de  prix  et  de  valeur,  comme  ils 
parlent,  et  qu'il  faut  imiter  pour  bien 
faire. 

Les  Mères  ne  parlent  en  leur  mémoire 
que  de  ceux  qui  sont  trespassés  en  leur 
Maison,  elles  ne  voient  pas  le  fruit  qui 
promeut  de  leur  Hospital  :  car  ceux  qui 
recouurent  leur  santé,  s'en  retournent 
dans  leurs  cabanes,  sans  leur  donner  ce 
bien  souuent  à  connoistre  que  la  charité 
a  opéré  dans  leurs  âmes.  Yne  partie  de 
ce  que  nous  auons  dit,  au  chapitre  de  la 
Résidence  de  Sainct  Ioseph,  se  doit  rap- 
porter à  cette  Maison  de  Miséricorde  : 
car  les  Sauuages  y  ayans  receu  du  se- 
cours dans  leurs  maladies,  ont  esté  for- 
tement gaignés  à  Dieu.  l'en  sçay  vn 
entre  autres,  lequel  fut  porté  en  cette 
Maison  par  l'vn  de  nos  Pères,  qui  l'alla 
quérir  dans  les  bois,  où  ses  Compa- 
triotes l'auoient  abandonné  :  ce  bon 
ieune  homme  ayant  recouuert  la  santé 
par  les  soins  de  ces  bonnes  Mères,  fut  si 
puissamment  touché,  que  non  seulement 
il  pours.uiuit  fortement  son  baptesme, 
mais  il  prit  resolution  de  demeurer  toute 
«a  vie  auprès  de  nous,  pour  y  estre  plus 
pleinement  instruit,  et  iamais  ses  païens 
ne  luy  ont  pu  faire  quitter  cette  pensée  ; 
ils  ont  fait  leur  possible  pour  l'en  di- 
vertir, mais  tous  leurs  efforts  n'ont 
seruy  qu'à  faire  paroistre  sa  constance. 


Ce  n'est  pas  tout  :  comme  S.  Bernard 
gaigna  ses  frères,  qui  le  vouloient  di- 
uertir  d'entrer  en  Religion,  de  mesme 
ce  ieune  homme  appellera  et  attirera 
auecsoy  ceirx  qui  le  vouloient  empescher 
d'écouter  Iesus- Christ  :  car  i'apprens 
que  l'vn  des  principaux  d'entr'eux  chan- 
celé desia,  disant,  qu'il  veut  croire  en 
Dieu  comme  son  cadet. 

le  concluray  ce  chapitre  par  la  mort 
d'vne  petite  colombe,  c'est  la  Mère  de 
saincte  Marie  que  Dieu  nous  a  rauïe  : 
Preliusa  in  conspectu  Domini  mors 
sanctorum  eius.  0  que  la  mort  de  cette 
Espouse  de  Iesus-Christ  est  précieuse 
deuant  Dieu  !  Elle  se  trouuoit  vn  peu 
mal  dés  la  France,  d'vn  rheume  ou 
d'vne  delluxion  qui  la  saisit  au  temps  de 
l'embarquement;  le  mal  creut  sur  mer, 
et  encor  plus  sur  terre.  Depuis  son  ar- 
riuée  elle  a  presché  plus  fortement  les 
Sauuages  par  sa  patience,  par  sa  rési- 
gnation, par  sa  gaieté,  dans  vne  maladie 
traisnante  et  douloureuse,  que  ne  sçau- 
roient  faire  trois  Prédicateurs,  auec  toute 
leur  éloquence.  Elle  se  traisnoit  souuent 
dans  la  salle  des  malades,  pour  auoir  la 
consolation  de  les  voir  ;  nous  prenions 
plaisir  de  nous  y  rencontrer,  auec  vne 
bande  de  ces  panures  Barbares,  pour 
leur  apprendre  la  résignation  par  l'ex- 
emple de  celte  pauure  malade  :  ils  ne 
pouuoient  comprendre  comme  vne  ieune 
fille  si  tendre  et  si  délicate,  put  oublier 
son  pais  et  ses  parens  auec  la  gaieté 
qu'elle  faisoit  paroistre  en  son  visage  et 
en  ses  paroles. 

Le  sieur  Giffard  la  traitlant  dans  sa 
maladie,  luy  dit,  que  c'estoit  fait  de  sa 
vie,  qu'elle  auoit  trois  maladies  mor- 
telles :  cette  âme  innocente  se  mit  à 
rire,  se  monstrant  aussi  ioieuse  de  la 
nouuelle  de  la  mort,  qu'vn  autre  eût  fait 
de  la  nouuelle  de  la  vie.  Nous  ne  man- 
quions pas  de  rapporter  tout  cela  aux 
Sauuages,  qui  prenoient  vn  singulier 
plaisir  de  l'aller  voir  ;  elle  les  caressoit 
en  souriant,  ce  qui  les  touchoit  fort.  La 
vertu  a  plus  d'éloquence  que  l'Aristote 
ou  le  Ciceron. 

Quelqu'vn  de  nous  luy  demandant, 
certain  iour,  si  elle  n'auoit  point  de  re- 
gret d'auoir  passé  la  mer,  d'auoir  quitté 

vno  maison  qui  la  pouuoit  secourir,  ot 
qui  àuroit  trou  né  dos  remèdes  propres 
pour Ja remettre  eii  santé;  si  lapauureté 
du  pays,  l'incommodité  du  logement, 

l'absence  de  tant  de  bonnes  tilles,  le 
défaut  de  viures  propres  pour  vue  per- 
sonne malade,  ne  luy  causoient  point 
quelque  tristesse  :  celte  petite  colombe 
le  regardant  d'vn  œil  qui  faisoil  voir  la 
sincérité  de  son  cœur,  luy  dit  :  Mon 
Père,  si  i'estois  en  France,  et  qu'on  me 
presentast  toutes  les  grandeurs  capables 
d'allécher  vn  cœur,  ie  les  quitterois 
toutes,  pour  venir  en  Canada,  quand 
mesme  ie  serois  asseurée  d'y  trouuer  la 
maladie  qui  afflige  mon  corps  :  car  il 
me  semble  que  la  résignation  que  ie 
ressens  dans  mon  cœur,  et  la  patience 
que  i'ay  dans  vne  maladie  bien  longue 
et  bien  douleureuse,  m'a  esté  donnée  de 
Dieu,  en  considération  du  Canada,  pour 
m'estre  offerte  à  sa  Maiesté  sans  re- 
serue,  prenant  plaisir  de  luy  venir  sa- 
crifier ma  vie  au  seruice  des  panures 
Saunages.  Si  vn  Ange  esloit  capable 
de  nos  désirs,  il  soubaitteroit  de  pou- 
uoir  parler  et  souffrir  comme  cette 
vierge. 

Enfin  celte  belle  âme  se  détacha  de 
son  corps  le  cinquiesme  du  mois  de 
Mars;  elle  remplit  ses  panures  sœurs  de 
douleur,  et  nostre  cœur  de  ioie  ;  elle 
laissa  vne  douce  odeur  de  ses  vertus  aux 
François  et  aux  Sauuages.  Estant  à  l'a- 
gonie comme  la  fluxion  la  suffoquoit  de 
temps  en  temps,  puis  luy  donuoit  quel- 
que liberté  de  respirer,  elle  estoit  si 
présente  en  elle  mesme,  qu'elle  disoit 
par  fois  :  Ce  dernier  coup  larde  bien  à 
venir.  On  luy  demandoit  de  fois  à  autre, 
si  le  cœur  estoit  en  paix  ;  mais  il  ne  fal- 
loit  que  regarder  son  visage,  pour  voir 
la  paix  de  son  âme.  Enfin  sentant  la 
mort  prochaine,  elle  s'écria  :  C'est  à 
ce  coup  :  adieu  ma  Mère,  dit-elle  à  sa 
Supérieure,  et  le  respir  cessa  auec  sa 
vie.  Quelques  habitans  nous  dirent 
après  sa  mort,  qu'ils  tenoient  à  faneur 
que  cette  saincte  eût  passé  la  mer,  pour 
venir  laisser  vn  si  sacré  depost  en  leur 
pais,  et  qu'ils  croioienl  que  par  ses 
mérites  et  par  ses  prières,  nostre  Sei- 
gneur beniroit  ces  contrées.     Si  deux 


braucs  Filles  auec  leur  dot,  pour  n'estre 
point  à  charge,  venoient  prendre  la  place 
de  cette  colombe,  elles  trouueroient 
encor  le  parfum  de  ses  vertus.  Nous 
sommes  en  petit  nombre,  disent  ces 
bonnes  Mères,  pour  tous  les  trauaux 
qu'il  faut  subir  en  ce  bout  du  monde  ; 
deux  âmes  généreuses  pourraient  icy 
cueillir  des  palmes  approchantes  d'vn 
petit  Martyre  :  car  les  dangers  de  l'Océan, 
la  prison  flottante  au  gré  des  tempestes, 
la  pauureté  d'vn  pais  tout  neuf,  la  ri- 
gueur des  hiuers,  sont  les  tyrans,  qui 
n'ostent  pas  la  ioie  des  âmes  constantes, 
mais  qui  étoffent  leurs  guirlandes  de  lis, 
de  roses  et  de  palmes. 


CHAPITRE   VII. 

De  la  Résidence  de  la  Conception,  aux 
Trois  Riuieres. 

le  croy  que  la  panure  Eglise  des  Trois 
Riuieres  a  esté  plus  battue  celle  année 
de  toutes  les  sortes  de  vents,  que  les 
pilotes  ou  nauloniiiers  n'en  marquent 
dedans  leurs  roses,  ou  dedans  leurs 
cartes  marines.  11  s'est  fait  là  de  temps 
en  temps,  vn  ramas  de  diuerses  Nations, 
qui  a  bien  donné  de  l'exercice  à  nos 
Pères  :  on  y  a  veu  des  Sauuages  de 
l'isle,  de  la  petite  nation  des  Allika- 
megues,  desMontagnais,  des  Skotoemis, 
des  Snatchalazonons,  et  plusieurs  autres, 
dans  la  paix,  dans  la  guerre,  dans  de 
petites  jalousies  les  vns  enuers  les 
autres  ;  si  bien  que  les  mauuais  gasloient 
les  bons,  et  les  Démons  réueilloient  les 
superstitions  qu'on  ne  voit  plus  à  Sainct 
Ioseph,  et  qui  sembloient  estre  éteintes 
aux  Trois  Riuieres.  Mais  écoutons  ce 
qu'en  escriuent  le  Père  Iacques  Buteirx 
et  le  Père  Iean  de  Quen,  dedans  les 
lettres  qu'ils  ont  cnuoïées  à  nostre  R.  P. 
Supérieur,  et  dedans  les  mémoires  qu'ils 
m'ont  communiqués:  Les  Chrestiens  de 
Sainct  Joseph  qui  sont,  montés  icy,  font 
très-bien,  le  moins  qu'il  en  pourra  venir 
pour  le  présent,  ce  sera  le  meilleur  pour 


30 


Relation  de  la  Nouuelle 


eux  :  car  les  Saunages  venus  nouuelle- 
ment  des  terres  de  diuerses  contrées, 
n'ayant  encor  eu  aucune  instruction,  re- 
suscitent Jes  vieilles  superstitions  ;  ils 
font  bruire  les  tambours,  dont  il  n'estoit 
quasi  pins  de  mémoire  ;  ils  réueillent  la 
créance  aux  songes,  que  Ton  ignoroit 
quasi  du  tout.  Ceux  qui  sont  venus  des 
endroits  plus  voisins  des  Hurons,  ont 
apporté  ie  ne  sçay  quelle  danse,  ou  su- 
perstition diabolique,  qui  nous  a  donné 
bien  de  la  peine.  L'orgueil  est  icy  en 
son  règne,  et  la  famine  qui  presse  ces 
pau ures  misérables,  ne  le  sçauroit  ab- 
battre.  La  crainte  qu'ils  ont  de  leurs 
ennemis,  les  empesche  d'aller  à  la 
chasse,  pour  conseruer  leur  vie  :  ils  ont 
tous  les  iours  et  toutes  les  nuicts  des  vi- 
sions ;  ils  voient,  disent-ils,  des  Hiro- 
quois  derrière  leurs  bleds,  ils  en  voient 
dans  les  bois,  ils  voient  des  canots 
voguans,  ils  en  voient  à  l'ancre,  ils 
en -voient  qui  les  poursuiuent  ;  ils  re- 
marquent la  piste  de  leurs  ennemis  sur 
le  sable,  ils  reconnoissent  le  lieu  où  ils 
ont  couché,  les  arbres  où  ils  ont  cueilly 
des  fruicts,  ils  les  entendent  mesme 
crier  dans  le  profond  des  bois  ;  ils  don- 
nent mille  fausses  allarmes  à  nos  Fran- 
çois. Et  dans  tout  cela  il  n'y  a  qu'vne 
seule  vérité,  sçauoir  est,  qu'vne  vaine 
crainte  de  la  mort  engendre  tous  ces 
phantosmes  dans  leur  imagination,  et  les 
détourne  de  la  vraye  peur  qu'ils  de- 
uroient  auoir,  d'offenser  Celuy  qui  seul 
peut  affermir  leur  cœur.  Fugit  implus 
nemine  persequente.  Les  reproches  qu'on 
nous  faisoit  jadis,  recommencent  icy  : 
ces  nouueaux  hosles  nous  disent  que  les 
prières  les  font  mourir,  que  d'estre  ba- 
ptisé et  voir  bien  tost  la  fin  de  sa  vie, 
c'est  vne  mesme  chose  ;  si  vn  Chrestieïi 
est  malade,  ou  s'il  vient  à  mourir,  c'est 
le  Baptesme  qui  luy  oste  la  vie  ;  on  a 
beau  leur  dire  qu'il  en  meurt  beaucoup 
plus  d'infidèles  que  de  Croyans,  le  Diable 
prend  son  temps,  et  leur  bande  les  yeux 
contre  la  vérité  connue.  Cet  hiuer  passé. 
tous  les  Saunages  qui  sont  icy  s'estans 
ioints  ensemble  et  renfermés  comme 
dans  vn  fort,  les  pauures  Chrestiens  sotif- 
froient  l'insolence  et  les  mauuais  ex- 
emples des  Payens.     Entre  leurs  super- 


stitions ils  en  commencèrent  vne,  tirée 
des  pais  plus  hauts,  qui  deuoit  durer 
trois  nuieis,  pendant  lesquelles  les  Sau- 
nages vont  courans  par  les  cabanes,  auec 
des  cris  et  des  hurlemens  de  Démons  ; 
le  plus  bel  acte  de  celte  tragieomedie 
consiste  en  ce  point,  les  filles  et  les 
femmes  vont  dançant,  et  quelques  hom- 
mes mènent  le  longleur  ou  le  Sorcier 
par  dessous  les  bras,  et  le  font  marcher 
par  dessus  des  charbons  ardens  sans 
qu'il  se  brusle.  Le  Père  Buleux  ayant 
eu  secrettement  aduis  par  vn  Chreslien, 
du  temps  que  cette  farce  diabolique  se 
deuoit  ioùer  pour  la  guerison  d'vne 
femme  malade,  porté  d'vn  zèle  de  la 
gloire  de  nostre  Seigneur,  s'en  alla  dans 
les  cabanes  sur  les  dix  heures  du  soir, 
accompagné  du  Père  Poucet,  crie  tant 
qu'il  peut  contre  ces  insolences,  aborde 
le  Capitaine  des  Saunages  de  l'Isle,  qui 
seul  pouuoit  arrester  ces  desordres, 
comme  en  estant  le  premier  autheur  et 
promoteur  :  cet  homme  plus  froid  natu- 
rellement que  la  glace,  s'échauffe,  re- 
proche au  Pore  que  le  Baptesme  et  les 
prières  faisoient  mourir  les  Saunages. 
Le  Père  luy  réplique,  que  leurs  péchés 
et  leurs  sortilèges  estoient  la  cause  de 
leur  mort.  A  ce  bruit  Jes  Sauuages  ac- 
courent de  tous  costés,  l'allarme  se  met 
dans  leur  camp,  les  Chrestiens  ne  disent 
mot,  estant  en  petit  nombre,  les  Paiens 
crient  à  pleine  teste  :  ie  serois  trop  long 
de  raconter  tout  ce  qui  se  passa  pour 
lors.  Bref,  ce  Capitaine  transporté  de 
cholere,  jette  des  cendres  bruyantes 
aux  yeux  du  Père,  et  prend  vne  corde, 
comme  s'il  eust  voulu  le  garolier,  le 
menaçant  de  le  tuer.  Le  Père  tend  le 
col  tout  froidement,  mais  ce  Barbare  ne 
passa  plus  outre.  Enfin,  quelques  Sau- 
uages prièrent  les  Pères  de  se  retirer, 
ce  qu'ils  firent,  et  cette  superstition 
diabolique  fut  arrestée  pour  ce  coup  !à. 
Les  François  ayans  appris  l'affront 
qu'on  auoit  fait  au  Père  à  leur  porte, 
s'altèrent.  Monsieur  de  Chanflour  com- 
mandant aux  Trois  Riuieres,  fait  venir 
ce  Capitaine,  pour  tirer  satisfaction, 
contre  la  prière  que  le  Père  luy  faisoit 
de  ieller  tout  cela  dans  l'oubly  ;  comme 
ce  Barbare  est  subtil  et  rusé,  il  trouua 


France,  en  l'Année  1641. 


31 


sadcffaile,  il  auoûa  hién  qu'il  auoit  jette 
des  oendres  sur  le  Porc,  et  qu'il  estoit 
tout  prest  d'.eu  receuoir  autant  pouf  ré- 
paration de  sa  faute  :  Mais  pour  le  cor- 
deau que  i'ay  pris  eu  maiu,  l'aisoit-il,  ce 
n'a  iamais  esté  ma  pensée  de  lier  le 
Père,  beaucoup  moins  de  l'étrangler  ; 
mais  comme  il  me  reproehoit  que  ie  f'ai- 
sois  mourir  les  Saunages  par  mes  sorts, 
et  que  ie  luy  reprochais  dans  ma  eho- 
lere,  qu'il  les  i'aisoit  mourir  par  les 
prières,  i'ay  pris  vn  licol  pour  luy 
monslrer,  que  si  nous  disions  Ions  deux 
vray,  que  nous  méritions  tous  deux  la 
mort  ;  d'auoir  attenté  sur  sa  vie,  c'est 
ce  qui  n'est  iamais  entré  dans  ma  pensée. 
La  catastrophe  de  cette  tragédie  fut, 
que  ces  beaux  Médecins  ne  purent  iamais 
guérir  leur  malade.  Yoila  vue  partie  des 
bourrasques  et  des  tempesles  qui  sont 
arriuées  celle  année  en  diuers  temps, 
aux  Trois  Riuieres.  Ces  épines  n'oni;  pas 
empesché  la  naissance  des  roses  :  pre- 
sentons-en  quelques  vnes  sur  l'autel  de 
nostre  Seigneur. 

L'Eglise  qui  commence  à  naistre  en 
cette  Résidence,  estoit  composée  de 
quatre-vingt  Néophytes,  au  mois  de  ïan- 
uier.  Ceux  qui  sont  capables  d'instru- 
ction, viennent  tous  les  iours  vne  l'ois  à 
la  Chappelle,  pour  entendre  la  saincte 
Messe  ;  les  médisances  de  leurs  Com- 
patriotes inlidelles,  ne  les  en  ont  peu 
empescher  iusques  à  présent;  la  rigueur 
du  froid,  les  neiges  et  les  glaces,  et  l'é- 
loignement  de  leurs  cabanes  ny  l'heure 
de  la  Messe,  qui  est  au  point  du  iour,  ne 
les  retiennent  point  ;  ils  fréquentent  sou- 
uentles  Sacromeus,  c'est  ce  qui  les  nour- 
rit et  qui  les  entretient  en  la  foy  :  bref 
ils  se  comportent  fort  bien,  et  feroient 
encor  mieux,  si  leurs  yeux  n'etoient 
point  blessés  par  le  mauuais  exemple  de 
leurs  païens  et  de  leurs  Compatriotes 
infidelles.  I'ay  sçeu  que  trente  deux 
Néophytes  s'esfoient  communies  à  la 
leste  de  Saincl  Pierre  et  Sainct  Paul  : 
ce  n'est  pas  peu  pour  vne  Eglise  qui  ne 
fait  que  de  naistre,  et  qui  ne  se  nourrit 
encor  (pu;  de  pain  paistri  dans  les  larmes. 
Mais  descendons  plus  eu  particulier. 

Yn  ieune  Chresiien  se  trouvante  plus 
de  cent  beiies  des  Trois  Riuieres,  dans 


vne  cabane  de  payens,  introduisoit  les 
prières,  et  les  prononçait  le  premier,  et 
tous  les  autres  lespondoient.  Si  qucl- 
qu'vn  tuoit  quelque  castor  ou  quelque 
autre  animal,  il  se  ielloil  à  genoux  sur 
la  place,  et  en  rendoit  grâces  à  Dieu. 

Vne  femme  extrêmement  superbe  a 
esté  tellement  changée  par  Je  baptesme, 
qu'elle  est  deuenuë  docile  comme  vn 
petit  agneau.  Elle  a  vne  ardeur  incroy- 
able de  se  faire  instruire  ;  si  elle  passe 
quelque  temps  sans  fréquenter  les  Sa- 
cremens,  (die  renient  altérée  de  ces 
eaux  viues,  comme  le  cerf  poursuiuy  des 
chasseurs.  Yn  ieune  homme  de  sa  fa- 
mille estant  tombé  malade,  la  pria  de 
faire  venir  l'vn  de  leurs  Iongleurs,  pour 
se  faire  chanter  et  souffler  à  leur  mode  ; 
cette  bonne  femme  se  fascha  contre  luy  : 
ï'aymerois  mieux,  luy  fit-elle,  te  voir 
mourir,  que  Dieu  fust  iamais  offensé  par 
mon  entremise  ;  aye  recours  à  celuy  qui 
t'a  fait,  ces  trompeurs  ne  te  sçauroient 
guérir. 

Elle  exhorte  les  nouueaux  Chrestiens, 
à  donner  bon  exemple  aux  Fidelles  et 
Inlidelles,  afin  que  le  sainct  Nom  de  Dieu 
ne  soit  point  blasphémé. 

La  crainte  de  Dieu  et  du  poché,  se 
graue  sensiblement  dans  les  cœurs  de 
ces  bons  Néophytes,  les  enfans  mesme 
commencent  à  prendre  le  party  de  la 
vertu  :  si  leurs  pères  et  mères  par  mes- 
garde,  ou  par  vne  vieille  habitude,  lais- 
sent sortir  de  leurs  bouches  quelques 
paroles  meschanles,  ces  pauures  petits 
leurs  disent  qu'ils  s'en  doiuent  con- 
fesser, et  qu'ils  offensent  Dieu  ;  qu'ils  le 
chassent  de  leurs  cabanes,  pour  y  faire 
entrer  le  meschant  Manitou. 

Les  Dimanches  et.  les  Festes  ils  as- 
sistent tous  ensemble  à  vne  Messe,  qui 
se  dit  expressément  pour  eux  :  car 
comme  la  Chappelle  est  trop  petite  pour 
tenir  les  François  et  les  Saunages,  on 
les  appelle  séparément  au  diuin  Seruice. 
Au  commencement  on  les  fait  prier  tout 
haut,  puis  on  leur  fait  vne  petite  instru- 
ction en  leur  langue  ;  en  suite  on  chante 
l'eau  bénite.  Pendant  l'éleualion  on 
leur  fait  faire  quelques  actes  de  l'oy, 
d'espérance  et  d'amour  ;  et  après  le 
sacré  Office  on  leur  fait  chanter  quelque 

Cantique  spirituel,  qui  nourrit  en  leurs 
eœurs  ladeuotion. 

Vne  bonne-femme  nouucllement  ba- 
ptisée, estant  inuitée  à  vn  festin,  voiant 
qu'on  parloit  de  tout  manger,  suiuant 
leur  ancienne  superstition,  se  voulut 
retirer,  disant,  qu'il  n'estoit  pas  permis 
aux  Chrestiens  d'entrer  aux  banquets, 
où  Dieu  esloit  offensé.  Celle  qui  faisoil 
le  festin  luy  dit  :  Les  Pères  ne  vous  dé- 
fendent pas  d'assister  à  ces  festins,  mais 
bien  d'en  faire.  Les  Pères,  respondit- 
elle,  défendent  nos  excès.  Hé  bien  donc, 
fit  celle  qui  l'auoit  conuiée,  ne  faites 
aucun  excès,  ne  mangés  que  ce  qu'il 
vous  plaira.  La  bonne-femme  s'y  ac- 
corde, protestant  qu'elle  ne  vouloit  con- 
treuenir  à  aucune  des  loix  de  son  ba- 
ptesme. 

Vne  ieune  fille  de  la  Nation  d'Iroquet, 
ayant  eu  quelque  instruction  ça  bas 
pendant  l'Automne,  a  passé  l'hiuer  aux 
Hurons,  et  voyant  que  dans  la  Bourgade 
où  elle  estoit,  on  vomissoit  mille  blas- 
phèmes contre  Dieu  et  contre  nous, 
elle  prit  la  cause  de  Dieu  en  main  et 
nostre  dcffence,  jamais  on  ne  la  put  em- 
pescher  de  faire  ses  prières  ;  ses  parens 
nous  disoient,  qu'ils  auoient  appris  à 
prier  Dieu  par  son  moyen. 

Malgré  toutes  les  attaques  du  Diable, 
les  Infidelles  ne  laissent  pas  d'ouurir  les 
yeux  petit  à  petit  ;  en  sorte  qu'ils  s'a- 
doucissent et  s'appriuoisent,  nous  don- 
nans  de  bonnes  espérances  de  leur  con- 
uersion.  Vn  certain,  qui  paroissoit  autant 
opiniastre  que  les  autres,  estant  pour- 
suiuy  des  Hiroquois,  eut  recours  à  la 
prière  ;  et  comme  on  luy  demanda  ce 
qu'il  disoit,  il  récita  le  Pater  et  YAue, 
qu'il  auoit  appris  en  deux  iours  d'vne 
pauure  femme  aueugle,  instruite  et  ba- 
ptisée à  l'Hospital. 

Ce  que  ie  vais  dire  des  Àttikamegues, 
appartient  à  cette  Résidence,  pour  ce 
que  les  Pères  qui  sont  là  les  instruisent, 
mais  fort  peu,  car  ils  ne  paroissent  que 
comme  des  éclairs.  Les  Saunages  de  ce 
pais  les  nomment  Attikamegues,  du 
mot  AttikamegS,  qui  signifie  vn  certain 
poisson  blanc.  le  n'en  ay  point  veu 
en  France  de  semblables,  il  est  d'vn 
fort  bon  goust  ;  et  peut-estre  que  s'en 


trouuant  quantité  au  païs  de  ces  bonnel 
gens,  on  leur  a  fait  porter  le  nom.de  ce 
poisson.  Us  demeurent  dans  les  terres, 
au  Nord  des  Trois  Riuieres,  ils  ont  com- 
merce auec  d'autres  Nations,  encor  plus 
esloignées  de  nos  habitations  ;  ils  de- 
scendent par  le  fieuue  que  nous  appelons 
en  Sauuage,  MetaberStin,  en  François, 
les  Trois  Riuieres,  pour  venir  trafiquer 
au  magasin  de  Messieurs  de  la  Nouuelle 
France.  Pendant  le  séjour  qu'ils  font 
là,  nos  Pères  qui  sont  en  la  Résidence 
de  la  Conception,  aux  Trois  Riuieres, 
font  vn  autre  trafic  auec  eux  :  ils  leur 
promettent,  au  nom  de  lesus-Christ, 
vne  Eternité  de  grandeur,  pour  vne 
obéissance  passagère.  Ces  bonnes  gens 
auoient  donné  parole  qu'ils  s'approche- 
roient  plus  prés  de  nous,  pour  estre  in- 
struits ;  mais  la  crainte  des  Hiroquois, 
ennemis  communs  de  tous  les  Saunages 
qui  ont  commerce  auec  les  François, 
leur  a  fait  quitter  cette  pensée  ;  si  bien 
qu'estans  descendus  au  Printemps  aux 
Trois  Riuieres,  voicy  comme  ils  parlèrent 
au  Père  Iacques  Buteux  :  Nous  te  pro- 
mismes  l'an  passé,  dit  leur  Capitaine, 
que  nous  viendrions  demeurer  à  vne 
journée  de  vostre  Habitation,  tant  pour 
apprendre  le  chemin  du  ciel,  que  pour 
cultiuer  la  terre  :  nous  nous  sommes 
assemblés  sur  ce  sujet  en  nostre  païs, 
tout  le  monde  approuuoit  ce  dessein  ; 
mais  l'orgueil  des  Hiroquois  nous  en  fait 
suspendre  l'exécution  ;  nous  ne  sommes 
pas  gens  de  guerre,  nous  manions  mieux 
l'auiron  que  l'espée,  nous  aimons  la  paix, 
c'est  pour  quoy  nous  nous  éloignons  le 
plus  que  nous  pouuons  des  occasions 
de  combattre  ;  si  on  pouuoit  dompter 
ces  peuples  qui  nous  veulent  massacrer, 
nous  serions  bien  tost  auprès  de  vous, 
car  nous  auons  vn  grand  désir  d'estre 
instruits.  En  effet,  ces  bonnes  gens 
sont  plus  souuent  chés  nous,  qu'au  raa- 
gazin  où  ils  vont  acheter  leurs  denrées. 
Apres  le  discours  de  ce  Capitaine,  l'vn 
de  ses  gens  vint  trouuer  le  Père  en  par- 
ticulier, pour  se  faire  plus  pleinement 
instruire.  Le  Père  luy  ayant  expliqué  à 
diuerses  fois  vne  bonne  partie  de  nostre 
créance,  ce  bon-homme  le  pria  à  son 
départ,  de  luy  donner  vn  chappellet  et 

vnc  image,  douant  laquelle  il  pût  faire 
ses  prières  ;  de  plus,  il  luy  demanda  vn 
papier  où  les  prières  qu'il  deuoil  faire, 
fussent  escrites*  Le  Pore  voyant  la 
naïfuelé  de  ee  bon-homme,  luy  accorda 
tout  ce  qu'il  demandoit,  encor  bien 
qu'il  n'ignorast  pas  que  ce  panure  Sau- 
uage  ne  sçauoit  pas  lire  ;  mais  assés 
sonnent  ils  prennent  leurs  papiers  et 
les  présentent  à  Dieu,  et  luy  disent  : 
I'ay  enuie  de  te  dire  tout  ce  qui  est  là 
dedans  ;  si  ie  le  sçauois,  ie  te  le  dirois 
tout  au  long.  A  quelques  mois  de  là, 
ce  bon-homme  estant  de  retour,  vint 
voir  le  Père,  luy  présente  l'image  qu'il 
luy  auoit  donnée  :  Elle  n'est  pas  si 
blanche,  dit-il,  que  lors  que  ie  la  receus 
de  ta  main,  c'est  la  fumée  de  la  cabane, 
qui  l'a  noircie,  ie  la  tirois  tous  les  iours 
de  mon  sac,  ie  l'attachois  à  ma  cabane, 
et  ma  femme  et  moy,  et  toute  ma  fa- 
mille, nous  nous  mettions  à  genoux  pour 
faire  nos  prières  soir  et  matin.  le  disois 
soutient  à  ma  femme  :  le  suis  bien  fasché 
de  ce  que  ie  ne  sçay  pas  tout  ce  qu'il 
faut  dire  à  nostre  Père  qui  a  fait  le  ciel 
et  la  terre.  le  n'ay  point  d'esprit,  tu  me 
ferois  grand  plaisir,  disoit-il  au  Père 
Buteux,  si  tu  me  donnois  le  moyen  d'en 
auoir,  et  si  tu  m'enseignois  la  façon  de 
bien  retenir  toutes  les  prières  qu'il  faut 
faire  à  Dieu  :  prens  courage,  enseigne 
moy  tous  les  iours  pendant  que  ie  seray 
auprès  de  vous  ;  ne  me  parle  point 
d'autre  chose  que  de  mon  salut,  c'est 
cela  que  ie  veux  sçauoir  ;  ce  feu  qui  est 
là  bas,  est  bien  à  craindre,  i'espere  que 
ie  n'iray  pas,  car  Celuy  qui  est  bon 
m'aidera  à  croire  en  luy.  Ayantditcela, 
il  tire  son  papier:  Or  ça  mon  Père,  fit-il, 
regarde  si  i'ay  bien  retenu  les  prières 
que  tu  m'as  enseignées,  et  que  ie  t'ay 
fait  escrire  en  ce  papier  ;  regarde-le,  et 
m'escoute,  pour  voir  si  ie  n'ay  rien  ou- 
blié. Le  Père  fut  bien  en  peine,  car  il 
n'auoit  mis  que  les  lettres  initiales  de 
plusieurs  prières  et  de  plusieurs  actes 
de  verlus,  qu'il  luy  auoit  enseignés,  dont 
il  ne  se  souuenoit  plus.  11  s'auisa  de 
cette  défaite  :  Mais  plus  tost,  commence 
toy  le  premier,  luy  dit-il  ;  dy  tout  haut 
ce  que  ie  t'ay  enseigné,  pour  voir  si  tu 
n'as  rien  changé.    Ce  bon  Sauuage  se 


mit  à  reciter  non  seulement  ce  qui 
estoit  marqué  en  son  papier,  mais  tout 
ce  qu'on  luy  auoit  enseigné,  aucc  vne 
fidélité  que  le  Perc  en  resta  tout  réjoïiy 
et  tout  estônné.  Il  faut  que  ie  confesse, 
adjouste  le  Père,  que  jamais  Sauuage  ne 
m'a  plus  touché  que  ccluy-cy,  soit  pour 
la  candeur  et  la  simplicité  auec  laquelle 
il  agissoit,  soit  pour  les  sentimens  de 
deuolion  qu'il  faisoit  paroistre,  soit  pour 
l'attention  qu'il  apportoit  à  ma  parole, 
et  pour  l'auidité  qu'il  auoit  de  sçauoir  la 
doctrine  de  salut.  Si  tost  que  ie  luy 
parlay  du  Baptesme,  il  me  le  demanda 
auec  vne  très-grande  ardeur  :  Ne  crains 
point,  me  faisoit-il,  ie  ne  retourneray 
point  en  arrière,  ie  croy  tout  de  bon, 
mon  Père  m'aidera  à  luy  obeïr.  le  le 
voulus  éprouuer  douant  ses  gens,  dit  le 
Père  ;  il  se  monstra  tousiours  ferme  et 
constant:  si  bien  que  ie  luy  auois  donné 
iour  pour  son  baptesme,  mais  arriuant 
la-dessus  vne  alarme  des  Hiroquois,  ces 
gens  s'enfuirent  incontinent  dans  les 
terres,  et  luy  auec  eux,  redoutant  ces 
guerriers,  plus  que  les  Démons. 

Les  Néophytes  nouuellement  baptisés, 
aident  grandement  leurs  Compatriotes, 
l'vn  de  ceux  qui  se  retirent  à  Sillery, 
estant  aux  Trois  Riuieres  pendant  le 
séjour  de  ces  Attikamegues,  qui  lui  sont 
parens,  disoit  à  quelqu'vn  d'eux,  qui  se 
faisoit  instruire  :  Nous  serons  bientost 
parens  tout  de  bon  :  mes  vrais  parens 
sont  ceux  qui  croient  en  Dieu,  et  qui 
sont  baptisés,  car  ie  seray  éternellement 
auec  eux.  Nous  n'auons  qu'vn  Père, 
qui  est  Dieu,  puis  que  tu  le  veux  con- 
noistre,  tu  seras  bien  tost  de  mes  parens. 
La  parenté  que  nous  auons  selon  la 
chair,  n'est  pas  grand' chose  ;  il  faut  que 
tu  sois  baptisé,  pour  estre  mon  vray 
parent.  La  chair  ne  connoist  point  ce 
langage,  il  ne  se  parle  point  en  terre,  il 
vient  du  ciel. 

CHAPITRE   VIII. 

De  quelques  baptcsmes  en  la  Résidence 

de  la  Conception  eux  Trois 

Riuieres. 

Il  se  trouue  vn  certain  Apostat  dans  Je 
district  de  cette  Résidence,  nommé  des 
siens  SmasaiikSeie,  c'est  à  dire  le  cra- 
paud: ce  meschant  homme  a  plus  de 
venin  en  son  cœur,  et  en  sa  langue,  que 
cette  vilaine  besle  n'en  a  en  toutes  les 
parties  de  son  corps.  11  a  esté  baptisé 
dans  vne  grande  maladie  ;  estant  guery 
il  n'a  pas  imité  ceux  qui  ont  publique- 
ment confessé  dans  leur  santé  la  foy 
qu'ils  auoient  recette  dans  leur  maladie, 
il  s'est  déclaré  publiquement  ennemy  de 
Dieu  et  du  Christianisme,  faisant  tous 
ses  efforts  pour  diuerlir  ceux  qui  Jevou- 
droient  embrasser.  Il  a  voulu  empê- 
cher qu'vn  certain  nommé  Piescars,dont 
ie  veux  parler,  homme  assés  conneu  des 
siens,  ne  receust  le  sainct  Baptesme  ; 
mais  le  Diable  a  esté  vaincu  dans  l'vade 
ses  plus  grands  suppôts,  et  Dieu  a  triom- 
phé dans  vne  âme  qui  s'est  rendue  fi- 
dèle :  ce  bon  Néophyte  a  esté  nommé 
Simon  par  AJonsieur  de  Chanflour  com- 
mandant au  fort  des  Trois  Riuieres. 
Comme  il  vit  que  les  Infidelles,  et  no- 
tamment ce  misérable  Apostat,  le  piquo- 
toient  sur  le  dessein  qu'il  auoit  de  se 
faire  baptiser,  il  voulut  rendre  son  ba- 
ptesme le  plus  solemnel  qu'il  luy  fut 
possible,  protestant  par  cette  action  toute 
publique,  qu'il  ne  vouloit  point  croire 
en  cachette  comme  Nicodeme  propter 
metum  Iudœorum,  mais  qu'il  vouloit 
sans  crainte  esleuer  l'étendard  de  la 
Croix  par  tout  où  il  se  Irouueroit.  Quel- 
que temps  deuant  son  baptesme,  il  as- 
sembla les  principaux  Saunages,  et  leur 
dit  :  l'ay  pris  résolution  d'eslre  Chre- 
stien,  ie  ne  suis  pas  vn  enfant,  ie  sçay 
bien  ce  que  ie  fay  ;  ie  ne  doute  pas  que 
plusieurs  n'iinprouuent  mon  dessein, 
mais  la  doctrine  qu'on  m'a  enseignée, 
me  semble  si  belle  et  si  véritable,  que 
quand  bien  tout  le  monde  la  rebuteroit, 
ie  l'embrasserois  de  tout  mon  cœur, 
deussé-ie  estre  seul  dans  mes  resolu- 


tions. Yoyant  que  quelques  vns  bais- 
soient  la  teste,  pour  marque  que  ces 
paroles  auoient  blessé  leurs  oreilles,  le 
lendemain  il  recharge  de  nouueau,  il 
sort  en  public,  s'en  va  faire  vn  grand 
cry  à  J'entour  des  cabanes  selon  la  cou- 
stume  du  païs  :  les  Capitaines  et  les 
principaux  Sauuages,  voulans  annoncer 
quelque  chose  publiquement,  n'ont  point 
d'autres  trompettes  que  leurs  voix,  qu'ils 
font  retentir  dans  leurs  Bourgades,  ou 
dans  les  lieux  où  ils  rassemblent  leurs 
cabanes.  Celuy-cy  s'en  alla  criera  pleine 
teste  :  Hommes,  écoutés  ma  parole. 
Aussi- lost  chacun  se  taist  dans  les  ca- 
banes, et  pour  marque  qu'on  écoute, 
quelques-vns  répondent  :  ho  ho  !  I'ay 
desia  dit  à  quelques-vns,  que  ie  croyois 
en  Dieu,  que  ie  voulois  estre  baptisé  :  ie 
le  dy  publiquement,  ie  ne  fais  rien  en 
cachette,  la  chose  estant  de  soy  bonne 
et  saincte,  il  ne  la  faut  point  cacher  ; 
l'improuue  qui  voudra,  la  conclusion  en 
est  prise,  ieseray  demain  baptisé.  Ayant 
dit  cela  il  rentre  dans  sa  cabane,  et 
l'Apostat  sort  de  la  sienne  vomissant  de 
sa  bouche  du  poison,  dont  il  s'efforça 
d'empester  tous  ses  Compatriotes  :  le 
voy  bien,  s'écria-t-il,que  celuy  qui  vient 
de  haranguer,  se  veut  laisser  tromper 
par  les  François  :  qu'il  soit  trompé;  à  la 
bonne  heure,  puis  qu'il  le  veut  estre  ; 
mais  il  sera  seul  de  sa  bande,  car  per- 
sonne n'a  enuie  de  le  suiure  :  c'est 
quelque  vain  espoir  qui  le  pousse,  dont 
nous  ne  faisons  point  d'esiat.  On  m'a 
baptisé  lois  que  i'estoïs  malade  à  la 
mort;  si  iost  que  l'esprit  m'est  reuenu, 
i'ay  desauoiié  tout  ce  que  i'auois  dit  pour 
lors.  Nostre  Cathechumene  entendant 
ce  discours,  s'anime  dauantage,  il  va 
trouuer  le  Père  Buteux,  luy  raconte  tout 
ce  qui  s'esloit  passé  :  Allons,  luy  dit-il, 
à  la  ChapoeJle,  ie  veux  faire  vu  autre 
cry  public  contre  l'impudence  de  cet. 
Apostat  ;  mais  deuant  que  l'entrepren- 
dre, ie  veux  recommander  l'affaire  à 
nostre  Seigneur.  Ayant  fait  sa  prière,  il 
s'en  va  vers  les  cabanes,  éleue  sa  voix, 
crie  auec  vn  ze!e  de  feu  :  le  vous  ay 
desia  dit  plusieurs  fois,  que  ie  voulois 
estre  baptisé,  ie  perseuere  dans  ma  ré- 
solution ;  si  quelqu'vn  a  quelque  chose 

à  dire  contre  moy,  qu'il  se  hastc,  car 
c'est  demain  que  ie  le  dois  estre  ;  ie  le 
deuois  estre  auiourd'huy,  mais  pouree 
que  la  ieunesse  est  absente;  i'attens  sou 
retour,  afin  qu'elle  apprenne  par  mon 
exemple,  à  ne  point  redouter  les  langues 
médisantes,  quand  il  s'agit  d'vne  si 
saincte  action. 

Le  lendemain  il  se  a! n (  présenter  au 
sainct  Baptesme  ;  deuant  que  de  le  rece- 
uoir  il  tint  ce  discours  à  ceux  qui  estoient 
presens  :  Escoutés  ieunesse,  peut-estre 
que  quand  vous  me  voies  à  la  porte  de 
cette  Eglise,  vous  dites  dans  vos  cœurs: 
Voila  qui  va  bien,  Pieskars  va  estre  amy 
des  François,  il  nous  sera  fauorable,  il 
ne  manquera  pas  de  belles  robes,  il  aura 
des  viures  en  abondance.  Voila. peut- 
estre  vos  pensées  ;  mais  vous  vous 
abusés,  sçachés  que  Pieskars  ne  se  fait 
pas  Chrestien  pour  aucune  considération 
humaine,  c'est  pour  cuiter  les  feux  de 
l'autre  vie,  c'est  pour  estre  parent  de 
Dieu,  et  pour  aller  vu  iour  au  ciel  :  voila 
les  desseins  de  Pieskars.  Ayant  dit  cela, 
il  se  jette  aux  pieds  du  Père,  demandant 
le  sainct  Baptesme,  qui  luy  fut  accordé 
auec  la  ioye  de  tous  ceux  qui  aiment  le 
salut  de  ces  peuples.  Depuis  son  ba- 
ptesme il  a  vescu  dans  l'exercice  du 
Christianisme,  marchant  la  teste  leuée, 
consolant  les  Chrestiens,  et  confondant 
les  Infideîles  par  son  exemple.  Cet 
homme  est  de  llsle.  En  voicy  vn  autre 
de  la  petite  Nation  des  Algonquins,  moins 
contrarié  des  hommes,  mais  peut-estre 
plus  fortement  attaqué  des  Démons. 

Estant  encor  Catéchumène,  le  Père 
Buteux  luy  dit,  qu'il  ne  falloit  iamais 
plus  manier  son  tambour:  car  il  estoit 
du  mestier  des  Iongleurs,  ou  des  Char- 
latans du  pais,  que  quelques  vus  ap- 
pellent Sorciers,  Ce  bon-homme  prit 
resolution  d'obeïr  ;  mais  il  voulut  faire 
vn  traict  de  gentillesse  à  la  sépulture  de 
son  tambour.  Il  pria  donc  le  Père  de  le 
venir  voirie  iour  suiuaut  ;  le  Père  appro- 
chant de  s;i  cabane,  ce  Charlatan  prend 
son  tambour,  et  s'anime  à  la  façon  des 
Iongleurs,  il  h;  fait  si  fortement  retentir, 
que  le  Père  l'ayant  entendu  de  bien 
loin,  s 'arreste  tout  court.  Vn  Saunage 
aposté  par  nostre  Catéchumène,  l'aborde 


sans  faire  semblant  de  rien  ;  le  Père  luy 
demande  qui  estoit  celuy  qui  faisoit 
ioûer  ce  tambour  :  (Test,  dit-il,  vn  nom- 
mé DabiriniSich,  qui  souffle  et  qui  chante 
quelque  malade.  Le,  Père  entendant 
nommerson  Catéchumène,  s'en  va  tout 
indigné,  s'imaginant  que  cet  homme  luy 
auoit  donné  de  belles  paroles.  Le  Sau- 
nage l'inuite  d'entrer,  mais  le  Père  ne 
le  voulut  point  écouter.  Le  panure  Ca- 
téchumène voyant  cela,  prend  son  tam- 
bour, le  met  en  pièces,  et  le  jette  à  ses 
chiens  :  le  voulois,  dit-il,  recréer  le 
Père,  elle  faire  spectateur  de  Testât  que 
ie  fais  de  mon  tambour,  le  donnant  aux 
chiens  en  sa  présence  ;  mais  puis  qu'il 
n'a  pas  voulu  entrer,  il  ne  laissera  pas 
d'estre  jette  dans  vu  oubly  éternel.  Le 
Père  ayant  appris  l'histoire,  fut  bien  aise 
d'auoir  esté  sainctement  trompé  par  ce 
bon  Néophyte,  qui  fut  nommé  Paul  en 
son  baptesme. 

Si  lost  qu'il  fut  Chrestien,  il  inuita  les 
principaux  Sauuages  à  vn  banquet,  pour 
leur  rendre  raison  de  ce  qui  l'auoit  meu 
à  rechercher  si  ardemment  le  baptesme  : 
La  vie  que  nous  menons  ça -bas,  est 
courte  ;  on  nous  enseigne  qu'il  y  en  a 
vne  autre  remplie  de  biens  éternels, 
qu'on  ne  peut  obtenir,  qu'on  ne  soit 
laué  dans  les  eaux  du  baptesme,  il  faut 
donc  que  ces  eaux  soient  de  grande  im- 
portance ;  on  nous  dit  que  ceux  qui  les 
mesprisent,  ne  doiuent  attendre  qu'vn 
feu  éternel,  si  cela  est,  comme  ie  croy 
qu'il  est,  car  nos  âmes  estans  immor- 
telles, doiuent  estre  recompensées  selon 
leurs  ceuures,  il  me  semble  que  i'ay  eu 
raison  de  rechercher  le  moyen  d'en- 
trer dans  ces  biens,  et  d'euiter  ces 
grands  maux  ;  ne  pensés  point  que  l'in- 
terest  temporel  me  touche,  ou  que  ie 
fasse  estai,  de  la  parenté  et  de  l'alliance 
des  François,  ma  pensée  va  plus  loing 
que  tout  cela. 

Au  reste  i'ay  résolu  de  quitter  pour 
iamais  nos  anciennes  façons  de  faire  ;  ie 
n'ay  plus  de  voix  pour  les  chants  super- 
stitieux, mou  tambour  n'a  plus  de  sou, 
et  ma  bouche  n'a  plus  de  souille,  pour 
tromper  les  malades  :  car  toutes  ces 
niaiseries  ne  leur  sçauroieut  rendre  la 
sanié.   le  veux  obcïr  à  Dieu,  et  tout  ce 

qu'il   défend,    me   sera   interdit  pour 
tousiours. 

La  Capitaine  de  l'Isle,  qui  ne  frappe 
que  de  trauers  et  à  coups  fourrés,  vou- 
lant raualer  cette  saincte  action,  et  mon- 
strer  qu'il  n'appartenoit  qu'aux  vieilles 
femmes  et  aux  enfans  de  se  faire  ba- 
ptiser, s'écria  par  les  cabanes  :  Allés, 
bonnes  vieilles,  allés,  et  vous  petits  en- 
fans,  qui  D'ailés  pas  le  moyen  de  trouuer 
à  manger,  allés  vous  en  trouuer  les 
Robes  noires,  et  vous  faites  baptiser, 
afin  que  vous  ne  mouriés  pas  de  faim  ; 
que  ceux  qui  vous  ressemblent,  vous 
imitent.  Le  Père  de  Quen  voyant  que 
ce  cry  se  faisoit  au  mespris  de  la  foy,  et 
pour  éloigner  les  Saunages  du  baptesme, 
rendit  le  change  à  ce  misérable  borgne  ; 
car  allant  le  lendemain  appeller  les 
Chrestiens  pour  venir  à  la  Messe,  ajousta 
ces  paroles  d'vne  voix  haute  :  Hommes 
et  femmes,  qui  n'estes  pas  baptisés, 
allés  trouuer  Tes8ehat  (c'est  le  nom  de 
ce  borgne),  il  vous  donnera  tous  à  man- 
ger, c'est  luy  qui  tue  les  castors  et  qui 
sçait  bien  attrapper  l'orignac.  Cet  hom- 
me superbe  au  dernier  point  se  croyant 
offensé,  s'en  vint  tout  ivimant  de  cho- 
lere,  trouuer  le  sieur  Nicolet  et  le  Père 
Buteux,  se  plaignant  de  l'affront  qu'on 
luy  auoit  fait  ;  mais  on  luy  demanda  si, 
quand  il  renuoyoit  les  vieilles  femmes  et 
les  enfans  aux  Pères  pour  se  faire  bapti- 
ser, afin  d'auoirà  manger, s'il pretendoit 
mespriser  les  prières  et  le  baptesme.  Il 
dit,  que  non  :  on  luy  repart,  que  le  Père 
de  Quen  ne  pretendoit  pas  aussi  de  l'of- 
fenser, luy  adressant  les  hommes  et  les 
femmes  pour  les  secourir,  veu  mesme 
qu'il  estoit  Capitaine.  Ce  bon  homme 
voyant  bien  qu'il  perdroit  son  procès  s'il 
passoit outre,  aima  mieux  se  taire,  que 
de  plaider  dauantage. 

Pour  reuenir  à  nostre  Néophyte,  il  a 
fait  baptiser  toute  sa  famille  ;  sa  femme 
estant  bien  instruite,  se  vint  présenter 
au  Baptesme  trois  iours  après  sa  couche, 
sans  que  la  longueur  du  chemin,  ny  que 
la  rigueur  du  froid  l'en  pustempescher. 
Si  tost  que  son  fils  fut  né,  son  père  vint 
presser  pour  son  baptesme  ;  ce  pauure 
petit  estant  malade,  tous  les  Chrestiens 
mirent  leurs  chappelets  sur  son  berceau, 


espérant  que  Dieu  luy  rendroit  la  santé 
par  cette  deuotion  ;  il  se  porte  bien  à 
présent,  Dieu  mercy. 

Tous  les  iours  on  prie  Dieu  dans  sa 
famille,  soir  et  matin,  chacun  se  mettant 
à  genoux;  ils  fréquentent  lesSacremens 
auec  vne  candeur  admirable  ;  ils  obéis- 
sent aux  loix  de  Dieu  et  de  son  Eglise 
auec  fidélité.  On  pressoit  certain  iour, 
ce  bon  Néophyte,  de  faire  acheuer  ses 
raquettes  vn  iour  de  l'esté,  la  neige 
estant  très-propre  pour  la  chasse  ;  il  ne 
voulut  iamais  qu'on  y  trauaillast  :  le  ne 
suis  pas,  dit-il,  Chrestien  àdemy,ilfaut 
obeïr  à  tout  ce  qu'on  nous  commande. 

S'en  allant  à  la  chasse  d'Eslan  dans 
les  bois,  il  demandoit  auec  instance,  si 
quelqu'vn  de  ceux  qui  le  pourroient  in- 
struire et  entretenir  en  deuotion,  ne  le 
voudroit  pas  bien  accompagner  ;  et  Si- 
mon Pieskars  pressoit  qu'on  l'instruisist 
pleinement  de  tout  ce  qu'il  falloit  faire 
quand  on  estoit  éloigné  de  l'Eglise,  sen- 
tant vn  regret  de  s'en  absenter,  quoy 
que  pour  vn  peu  de  temps. 

Yn  certain  Paien  disoit  vn  iour,  qu'il 
se  feroit  volontiers  baptiser,  si  après 
eslre  purifié  dans  les  eaux  du  Baptesme, 
on  l'assuroit  qu'il  iroit  au  ciel  :  Mais 
vous  me  dites,  faisoit-il,  qu'on  peut  estre 
damné,  quoy  qu'on  soit  baptisé,  et  que 
la  recheute  au  péché  nous  précipite  dans 
les  Enfers  :  qui  doute  que  nous  ne  re- 
tombions dans  nos  offenses  par  la  vio- 
lence de  nos  vieilles  habitudes,  qui  nous 
entraînent  ?  Il  est  vray  que  les  habi- 
tudes ont  vn  poids  épouuantable  sur  nos 
cœurs  ;  mais  il  est  vray  aussi  que  le 
Baptesme  est  puissant,  et  qu'il  fait  d'e- 
stranges  métamorphoses  ;  ce  qui  n'em- 
pesche  pas  que  quelques-vns  ne  retom- 
bent dans  les  occasions  puissantes  et 
dans  les  fortes  tentations,  ce  qui  arriua 
à  ce  pauure  Néophyte  dont  nous  parlons  : 
car  estant  tombé  malade,  et  se  trouuant 
dans  des  douleurs  très -cruelles,  vn 
Charlatan  se  présentant  pour  le  chanter 
a  la  façon  du  pais,  il  y  condescendit.  Le 
bon  Charles  Sondatsaa  Huron,  encor 
Catéchumène,  voyant  cette  superstition, 
en  vint  donner  aduis  à  nos  Pères.  Aussi- 
tost  le  Père  de  Quen  court  aux  cabanes, 
trouue  le  Charlatan  en  action,  et  plu- 

sieurs  Infidèles  à  l'entoùr  du  patient.   11 
commence  à  fulminer  contre  ces   re- 
mèdes, plus  propres  à  tuer  les  malades 
qu'il  les  guérir  :  vn  de  la  trouppe  leue 
la  main   pour  le  frapper  ;   mais  il  se 
retint.    Le  Père  demande  au  malade, 
s'il  auoit  quelque  créance  à  ces  badine- 
ries,  qu'il  auoit  exercées  luy-mesme,  et 
dont  il  ne  connoissoit  que  trop  l'impuis- 
sance :  le  panure  homme  repentant  de 
sa  faute,  chasse  le  Sorcier.    A  quelques 
fours  de  là,  se  trouuant  mieux,  il  s'en 
vint  en  l'Eglise,  et  en  la  présence  des 
François  et  des  Sauuages,  il  demanda 
publiquement  pardon  du  scandale  qu'il 
auoit  donné,  suppliant  à  (\qux  genoux 
tous  les  Chrostiens  de  prier  Dieu  pourluy, 
à  ce  qu'il  luy  pleusl  oublier  son  péché, 
promettant  de  iamais  plus  n'y  retomber. 
Il  est  bon  de  tenir  terme  au  commence- 
ment,   pour  des  fautes    mesme   assés 
légères,  on  ne  se  relasche  que  trop  ai- 
sément.   Ce  bon  Néophyte  est  mainte- 
nant dans  l'exercice  de  la  patience  et 
de  la  résignation  à  la  volonté  de  Dieu, 
ayant  fait  voir  par  plusieurs  actions, qu'il 
auoit  la  foy  fortement  grauée  au  cœur. 
Celuy  qui  auoit  leué  la  main  sur  le 
Père  pour  le  frapper,  lut  touché  de  Dieu 
à  quelque  temps  de  là.  11  demanda  sou- 
tient le  Baptesme  ;  mais  comme  il  s'est 
monstre  contraire  à  la  foy,  on  veut  tirer 
de  luy  de  fortes  épreuues.    Il  en  donna 
vne  il  n'y  a  pas  long-temps,  qui  nous 
réjouit  bien  fort  :  Ayant  fait  assembler 
ceux  qu'il  eroyoit  les  plus  éloignés  de  la 
foy,  il  leur  dit,  qu'il  auoit  pris  resolution 
de  se  faire  baptiser,  et  que  la  pensée 
d'vne  recompense,  ou  d'vn  chastiment 
éternel,   luy  touchoit  le   cœur.    L'A- 
postat, dont  i'ay  parlé  cy-dessus,  estant 
présent,  ne  put  supporter  ce  discours  ; 
il  se  leua  incontinent  et  sortit,  quittant 
la  compagnie  sans  mot  dire.   Paul  8abi- 
rinSich  reloua  le  courage  de  ce  nouueau 
athlète  :    Si  nous  faisons   de  grandes 
festes  lors  que  nous  resuscitons  quelque 
trespassé,  donnant  son  nom  à  quelqu'vn 
des  viuans,  il  me  semble  qu'il  y  a  bien 
plus  de  sujet  de  se  réjouir  quand  vn 
homme  deuient  enfant  de  Dieu,  et  qu'on 
luy  fait  porter  le  nom  de  l'vn  des  Bien- 
heureux qui  sont  en  Paradis. 


le  ne  fais  pas  profession  de  parler  de 
tous  ceux  qu'on  a  baptisés,  mais  seule- 
ment de  ceux  qui  sont  en  estime  parmy 
leurs  Compatriotes,  et  qui  ont  le  plu» 
d'empeschemens  et  plus  d'obstacles, 
pour  receuoir  noslre  créance. 

le  ne  parleray  point  d'vn  certain 
nommé  Arim8stig8an,  qui  fut  nommé 
Claude  en  son  baptesme.  Il  esloit  ex- 
cellent [ongleur  ;  quelque  temps  âpre» 
s'estre  fait  Chrestien,  vn  malade  luy  en- 
uoya  vn  présent,  le  suppliant  de  le  venir 
panser  auec  ses  chants  et  auec  son  tam- 
bour ;  le  bon  Néophyte  respond,  qu'il 
a  quitté  ces  folies,  pour  ne  les  iamais  re- 
prendre. Le  messager  laissa  le  présent 
en  la  cabane  du  Néophyte  ;  mais  voyant 
que  ce  médecin  ne  venoit  point,  il  le 
renuoya  quérir,  et  laissa  en  repos  ce 
bon-homme,  auquel  ie  prie  nostre  Sei- 
gneur de  donner  perseuerance. 


CHAPITRE   IX. 

De  la  prise  de  deux  François  conduits 

au  païs  des  Hiroquois,  et  de  leur 

retour  aux  Trois  liiuieres. 

Sous  le  nom  d'IIiroquois  nous  enten- 
dons six  Nations,  ennemies  des  Hurons, 
des  Algonquins,  des  Monlagnais,  et 
maintenant  des  François.  Nous  auons 
des  peuples  au  Sud,  tirant  du  coslé  de 
l'Acadie  ;  ils  s'estendent  à  l'Ouest  de  la 
Virginie,  dedans  les  terres.  Or  comme 
leurs  Bourgades  sont  éloignées  les  vne» 
des  autres,  il  n'y  a  que  la  seule  Nation 
des  Aquieeronons,  à  proprement  parler, 
qui  se  soit  déclarée  ennemie  des  Fran- 
çois ;  elle  a  trois  Bourgades  bien  peu- 
plées, situées  assés  proches  les  vues  des 
autres  sur  trois  petites  montagnes  ;  il  est 
vray  que  ces  Nations  se  prestent  la  main 
dans  leurs  guerres,  comme  font  aussi 
celles  qui  ont  quelque  commerce  auec 
les  François.  Les  Aquieeronons  tuèrent 
vn  François  en  leur  pais,  il  y  a  plusieurs 
années,   contre  le  droit  commun  des 

peuples,  car  il  estoit  enuoyé  auec  quel- 
ques Saunages,  pour  traiter  la  paix  auec 
eux.  L'an  1633.  le  second  iour  de  Iuin, 
ils  tuèrent  en  trahison  trois  autres  Fran- 
çois, fort  proche  du  fleuue  que  nous  ap- 
pelons les  Trois  Riuieres  ;  depuis  ce 
temps  là  ils  ont  massacré  plusieurs  Hu- 
rons  et  Algonquins,  comme  i'ay  fait  voir 
es  Relations  précédentes  :  en  vn  mot, 
ils  sont  venus  à  tel  point  d'insolence, 
qu'il  faut  voir  perdre  le  pais,  ou  y  ap- 
porter vn  remède  prompt  et  efficace. 
Si  les  François  estoient  ralliés  les  vns 
auprès  des  autres,  il  leur  seroit  bien  aisé 
de  maislriser  ces  Barbares  ;  mais  estans 
dispersés,  qui  deçà,  qui  delà,  nauigeans 
à  toute  heure  sur  le  grand  fleuue  dans 
des  chaloupes,  ou  dans  des  canots, 
ils  peuuent  estre  aisément  surpris  de 
ces  traistres,  qui  chassent  aux  hommes 
comme  on  fait  aux  bestes,  qui  peuuent 
offenser  sans  estre  quasi  offensés,  car 
estans  descouuerts,  ils  n'attendent  pas 
pour  l'ordinaire  le  choc,  mais  ils  sont 
plustost  hors  de  la  portée  de  vos  armes, 
que  vous  n'estes  en  disposition  de  les 
tirer.  Yoyons  maintenant  ce  qu'ils  ont 
fait  depuis  l'an  passé. 

Sur  la  fin  de  l'Automne  ils  partirent 
de  leur  païs  enuiron  quatre  vingts  et  dix 
hommes,  ils  se  répandirent,  qui  deçà 
qui  delà,  dans  les  petits  fleuues  et  dans 
les  riuieres,  où  ils  sçauenl  que  les 
Sauuages  nos  alliés  vont  chercher  les 
castors  ;  vne  trentaine  ayanstrouuéleur 
proie  au  dessus  de  Montréal,  l'enleuent 
en  leurs  païs,  les  autres  s'en  vindrent 
rodera  l'entour  de  l'Habitation  des  Trois 
Riuieres.  Deux  ieunes  François,  l'vn 
interprète  en  la  langue  Algonquine  pour 
Messieurs  de  la  Nouuelle  France,  nommé 
François  Marguerie,  l'autre  appelle  Tho- 
mas Godefroy,  qui  est  frère  d'vn  hon- 
neste  habitant  du  païs,  estans  allés  faire 
vn  tour  à  la  chasse,  furent  découuerts 
par  ces  Barbares,  qui  suiuans  la  trace  de 
leurs  raquettes,  imprimées  sur  la  neige, 
les  abordèrent  à  pas  de  larrons  pendant 
la  nuict,  et  tout  à  coup  se  voulans  jetter 
sur  eux,  firent  des  cris  et  des  hurlemens 
épouuantables.  L'vn  des  deux  François 
eut  loisi'-  depresi  ntei  son  arquebuse  au 
premier  qpii      voul.it.  saisir  ;  mais  par 


vn  bon-heur,  ou  plus  tost  par  vne  proui- 
dence  de  nosire  Seigneur,  elle  fait  vne 
fausse  amorce  :  si  elle  eust  pris  feu,  et 
qu'il  eust  tué  c%  barbare,  ils  auroient 
tous  deux  perdu  la  vie.  Il  en  fut  quitte 
pour  vn  coup  d'épée  que  luy  darda  son 
ennemy  dans  la  cuisse.  L'autre  Fran- 
çois s'esfant  leué  promptementau  bruit, 
met  la  main  à  Pépée  ;  vn  Hiroquois  luy 
tire  vn  coup  de  flèche,  qui  luy  passa  sous 
le  bras  ;  vn  autre  le  voulant  aborder,  fit 
vne  mauuaise  démarche,  et  tomba  dans 
la  neige.  Aussi-tost  le  François  luy  pré- 
sente l'épée  nuë  à  la  gorge  ;  les  Hiroquois 
le  regardoient  faire  sans  branler,  pas  vn 
ne  faisant  mine  de  l'empescher,  ou  de 
le  tuer,  de  peur  qu'il  ne  transperçast  son 
ennemy,  qu'il  auoit  à  ses  pieds.  Enfin 
ce  ieune  homme  voyant  qu'il  seroit 
massacré  en  vn  instant,  s'il  passoit  outre, 
jette  bas  son  épée  et  se  rend,  pour  auoir 
loisir  de  penser  à  sa  conscience,  quoy 
qu'il  se  fust  confessé  et  communié  le 
Dimanche  précèdent,  aimant  mieux  estre 
bruslé,  rosly  et  mangé,  que  de  mourir 
dans  cette  précipitation  sans  penser  à 
Dieu.  Yoila  donc  ces  deux  pauures 
victimes  entre  les  mains  de  ces  Tygres  : 
ils  les  lient,  les  garottent,  les  emmeinent 
en  leur  païs  auec  des  cris  et  des  huées, 
ou  plus  tost  auec  des  hurlemens  de 
loups.  Ayans  neantmoins  reconnu  qu'ils 
estoient  François,  ils  ne  les  traitèrent 
pas  comme  ils  font  les  Sauuages,  vsans 
d'vne  plus  grande  douceur  ;  car  ils  ne 
leur  arrachèrent  ny  les  ongles  des  doigts, 
ny  ne  les  meurtrirent  en  aucune  partie 
de  leur  corps. 

Cependant  comme  ils  ne  retournoient 
point  au  iour  assigné,  on  commence  à 
douter  qu'il  ne  leur  soit  suruenu  quel- 
que malheur  ;  on  attend  encor  quelque 
temps,  mais  comme  ils  ne  paroissoient 
point,  les  François  les  vont  chercher  au 
lieu  où  ils  auoient  dit  qu'ils  iroient 
chasser.  Ils  rencontrèrent  vne  perche 
plantée  dans  la  neige,  à  laquelle  estoit 
attaché  vn  meschant  papier,  griffonné 
auec  vn  charbon  ;  ils  le  prennent,  le 
lisent,  treuuent  ces  paroles  escrites:  Les 
Hiroquois  nous  ont  pris  entrés  dedans 
le  bois.  Ils  entrent  dans  le  bois,  treu- 
uent vn  gros  arbre  duquel  on  auoit  fraî- 


France,  en  l'Année  1641. 


39 


chôment  oiiIimk'*  Pécorce,  sur  lequel 
estoient  éscrits  ces  mois  auec  du  char- 
bon :  Les  Hiroquois  nous  ont  pris  la 
nuict,  ils  Qe  nous  ont  fait  encor  au- 
cun mal,  ils  nous  emmeinent  eu  leqr 
païs.  11  y  auoit  quelques  autres  paroles 
qu'on  ne  pût  lire.  Cecy  arriua  enuiron 
le  vingtiesme  de  Feurier.  Ce  coup 
estonna  vn  peu  nos  François,  qui  re- 
commandèrent à  Dieu  auec  ferueur,  ces 
deux  panures  captifs  ;  on  chercha  toutes 
les  voyes  possibles  pour  les  déliurer.mais 
on  ne  voyoit  point  de  iour  à  cet  affaire. 
Nos  Saunages  voisins  nous  disoient,  que 
c'estoit  fait  de  leur  vie,  qu'ils  auoient 
esté  bouillis  et  rostis,  et  mangés  ;  mais 
Dieu  qui  se  plaist  d'exaucer  les  prières 
de  ceux  qui  ont  confiance  en  sa  bonté, 
en  disposoit  autrement  :  il  nous  les  a 
rendus,  et  nous  auons  appris  ce  qui  suit, 
de  leurs  bouches. 

Nous  arriuasmes  dans  la  Bourgade  de 
ceux  qui  nous  ont  pris,  après  dix-sept 
ou  dix-huict  iours  de  chemin.  Au  bruit 
de  nostre  arriuée  chacun  accourt  pour 
nous  voir;  non  senlementles Bourgades 
voisines,  mais  encor  les  autres  Nations 
se  vouloient  donner  ce  contentement, 
de  voir  des  captifs  François.  On  nous  fai- 
soit  tenir  debout  à  toute  heure,  pour  nous 
contempler  depuis  la  teste  iusques  aux 
pieds  :  quelques-vns  se  mocquoient  de 
nous,  d'autres  nous  menaçoient  de  nous 
brusler,  d'autres  nous  portoient  com- 
passion ;  quelques  Hiroquois  qui  auoient 
esté  prisonniers  à  Kebec  et  aux  Trois 
Riuieres,  et  qui  auoient  esté  fauorable- 
ment  traités  des  François,  nous  regar- 
dèrent de  bon  œil,  et  nous  dirent  que 
nous  ne  mourrions  point  ;  vn  entre 
autres,  que  François  Marguerie  auoit  fort 
caressé  et  que  nos  Pères  auoient  se- 
couru dans  sa  nécessité,  dit  tout  haut, 
que  les  François  estoient  bons,  et  qu'il 
ne  les  falloit  pas  faire  mourir.  Vn  bien- 
fait n'est  iamais  en  oubly  deuant  Dieu, 
il  en  sçait  rendre  la  recompense  en  son 
temps  ;  il  fait  bon  exercer  des  actes  de 
chanté  etde  miséricorde  pour  son  amour. 

Vn  ieune  prisonnier  Algonquin,  à  qui 
les  Hiroquois  auoient  donné  la  vie,  re- 
connoissant  nos  François,  leur  dit  :  Pre- 
nés  courage,  vous  ne  mourrés  point  ; 


puis  que  vous  sçaués  prier  Dieu,  il  ne 
manquera  pas  de  vous  secourir,  le  ne 
sçaj  pas  si  ce  leune  homme  auoit  quel- 
que confiance  en  son  souuerain  Sei- 
gneur ;  mais  quoy  que  c'en  soit,  il  s'est 
sauné  des  mains  de  ses  ennemis. 

Nonobstant  tous  ces  discours,  ces 
ieunes  hommes  auoient  tout  sujet  de 
craindre,  se  voyans  au  milieu  de  la  bar- 
barie et  de  la  cruauté,  sans  secours  d'au- 
cune créature.  11  n'y  alloit  pas  moins 
que  du  feu,  de  la  rage  et  de  la  dent  de 
ces  barbares,  qui  exercent  des  tourmens 
estranges  sur  leurs  prisonniers. 

Quelques  Sauuages  des  Nations  plus 
hautes,  ne  voulans  pas  irriter  les  Fran- 
çois, firent  des  presens,  à  ce  qu'on  deli- 
urast  ces  deux  pauures  captifs. .,  Enfin, 
on  tint  conseil  dans  le  pais,  et  la  con- 
clusion fut  prise  de  traiter  de  paix  auec 
les  François;  cela  fait,  on  promet  aux 
prisonniers  qu'on  les  ramènera  au  Prin- 
temps aux  Trois  Riuieres.  En  attenda.it 
on  les  donne  en  garde  à  deux  chefs  de 
familles,  qui  les  traitèrent  comme  leurs 
enfans.  L'vn  d'eux  voyant  que  son  pri- 
sonnier prioit  Dieu  soir  et  matin,  etqu'il 
faisoit  le  signe  de  la  Croix  deumt  le 
repas,  luy  demanda  ce  que  signitoit  ce 
signe  sacré  ;  ayant  eu  pour  respome,  que 
le  Dieu  qui  a  fait  le  ciel  et  h  terre, 
les  animaux  et  tous  les  bleds,  coiseruoit 
ceux  qui  l'honoroient  et  qui  auoient 
recours  à  luy  :  le  veux  donc  faire  le 
mesme,  respond-il,  afin  qu'il  me  con- 
seille et  qu'il  me  nourrisse. 

Vne  autre  fois  plusieurs  de  .ces„Ilar- 
bares  inu itèrent  l'vn  de  leurs  prison- 
niers à  chanter  à  la  Françoise  :_  Tenés 
vous  donc  dans  le  respect,  fît-il,  car  le 
Dieu  du  Ciel  et  de  la  terre,  que  nous  ho- 
norons par  nos  voix  et  par  nos  Cantiques, 
vous  pourroit  chastier  rudement,  si  vous 
entriés  dans  quelque  mépris.  Ils  pro- 
mirent tous  de  ne  point  rire  et  de  se 
comporter  sagement.  Le  François  en- 
tonne YAue  maris  Stella,  qu'ils  escou- 
terent  la  teste  baissée  auec  beaucoup  de 
modestie  et  de  respect,  témoignant  par 
après  que  ce  chant  leur  auoit  agyreé. 
La  saincte  Vierge,  qui  faisoit  tous  les 
iours  chanter  cet  Hymne  à  Kebec,  pour 
la  deliurance  des  prisonniers,  preuoyoit 

dés  lors  leur  liberté,  et  peut-estre  encor 
demandent  à  son  fils  la  conuersion  de 
ces  peuples,  qui  entendront  bien-lost 
la  clairon  de  l'Euangile,  si  l'ancienne 
France  ayme  la  nouuelle,  comme  vne 
sœur  aisnée  doit  aymer  sa  cadette. 

Or  ces  deux  pauures  François  se  trou- 
uans  incommodés  dans  les  rigueurs  du 
froid,  car  ils  auoient  donné  partie  de 
force,  partie  de  bon  gré,  le  meilleur  de 
leurs  habits  à  ces  Barbares,  l'vn  deux 
ayant  connoissance  de  la  langue  An- 
glaise, écriuit  aux  Hollandois  qui  se  sont 
emparés  d'vne  partie  de  l'Acadie,  qui 
appartient  au  Roy,  les  suppliant  d'auoir 
pitié  de  leur  misère  ;  il  se  seruit  de  la 
peau  d'vn  castor  pour  papier,  d'vn  petit 
baston  pour  plume,  et  de  la  crasse  ou 
suie  attachée  au  dessous  d'vn  chaude- 
ron,  pour  encre.    Le  Sauuage  à  qui  ap- 
partenoit  ce  castor,  le  portant  aux  Hol- 
landois, ils  reconnurent  celle  escriture, 
ev  touches  de  compassion,  ils  enuoyerent 
à  ces   deux   pauures   prisonniers  vne 
couple  de  chemises,  deux  eouuertures, 
quelques  viures,  et  vne  escritoire  et  du 
papnr,  aueC  vn  mot  de  lettre.    Le  Sau- 
uage rendit  tout  fidèlement,  excepté  la 
lettre,  disant  que  l'escriture  des  Fran- 
çois estoit  bonne,  mais  que  celle  des 
Hollaniois  ne  valoit  rien.  François  Mar- 
guerie  ^yant  du  papier,  escriuit  toute 
l'histoire  de  leur  prise,  et  pour  ce  qu'ils 
craignoient  que  les  Hollandois  n'enten- 
dissent pas  la  langue  Françoise,  il  coucha 
sa  lettre  en  François  et  en  Latin  comme 
il  pût,  et  en  Angluis.   Il  croit  qu'elle  fut 
portée  ;  nuis  il  ne  vit  point  de  response, 
les  Hiroquois  sans  doute  ne  leur  vou- 
lurent pas  rendre.  Ils  ne  voulurent  aussi 
iamais  leur  permettre  d'aller  visiter  les 
Hollandois  :  Ces  gens,  leur  disoient- ils, 
sont  cruels,  ils  nous  mettront  aux  fers, 
ils  pilleront  nos  Compatriotes,  s'ils  vien- 
nent en  ces  quartiers  pour  vous  deli- 
urer.     Les  François  ne  croioient  rien 
de  tout  cela  ;  d'ailleurs,  ils  ne  vouloient 
pas  s'eschapper  des  mains  de  ces  Bar- 
bares, pour  les  mieux  disposer  à  vne 
bonne  paix. 

Sur  la  fin  du  mois  d'Auril,  la  conclu- 
sion de  rechercher  cette  paix  auec  les 
François  estant  prise,  cinq  cens  Hiro- 


quois  ou  enuiron,  partirent  de  leur  païs 
bien  armés,  ramenant  auec  eux  les  deux 
François  :    quelques-vns    s'en  retour- 
nèrent, d'autres  se  débandèrent  du  gros, 
pour  s'en  aller  au  deuant  des  Hurons  et 
dès  Algonquins,  à  dessein  de  piller,  de 
tuer  et  de  massacrer  tous  ceux  qu'ils 
pourroient  surprendre,  le  reste  tire  droit 
aux  Trois  Riuieres.     Le  cinquiesme  de 
Iuin,  sur  le  point  du  iour  parurent  vingt 
canots,   plus  bas  que  la  demeure  des 
François,  tous  chargés  d'hommes  bien 
armés  :  il  en  parut  d'autres  au  milieu 
de  la  riuiere  dans  le  mesme   équipage. 
Yoila  aussi4ost  l'alarme  parmy  les  Fran- 
çois et  parmy  les  Algonquins  qui   de- 
meurent auprès  de  nous  ;  ceux-cy  s'é- 
crient que  c'estoit  fait  de  leurs  gens,  qui 
estoient  allés  chasser  au  castor;    là- 
dessus  vn  canot  Algonquin  sortant  de 
l'embouchure  du  lleuue,  que  nous  ap- 
pelions les  Trois  Riuieres,  fut  pris  de 
ses  ennemis  à  la  veuë  des  François  et 
des  Sauuages,  sans  qu'on  luy  peut  don- 
ner aucun  secours.    Comme  on  estoit 
dans  cette  alarme,  parut  vn  autre  canot, 
conduit  par  vn  homme  seul,  sortant  du 
quartier  de  l'ennemy,  tirant  vers  le  fort 
des  François  ;  ce  canot  portoit  vn  petit 
guidon  pour  marque  de  paix.  On  iette  les 
yeux  sur  son  nocher  :  à  l'habit  il  parois- 
soit  comme  vn  Sauuage,  mais  à  la  voix 
on  reconnut  que  c'estoit  François  Mar- 
guerie,  l'vn  des  deux  prisonniers.  Ayant 
mis  pied  à  terre,  on  le  conduit  au  fort 
pour  saluer  le  sieur  de  Chanflour,  qui  le 
commande  ;  tout  le  monde  accourt,  cha- 
cun l'embrasse,  on  le  regarde  comme 
vn   homme   resuscité   et   comme   vne 
victime  échappée  du  cousteau  qui  l'alloit 
sacrifier,  et  du  feu  qui  l'alloit  consom- 
mer ;  on  luy  fait  quitter  ses  haillons, 
on  le  reuest  à  la  Françoise,  chacun  est 
dans  la  ioye,  on  le  traite  auec  amour, 
et  après  les  premières  caresses,  chacun 
se  met  dans  le  silence  pour  l'écouter. 
Il  dit  donc  que  les  Hiroquois  souhaitans 
l'alliance  des  François,  les  auoient  dou- 
cement traités  ;  qu'ils  estoient  partis  cinq 
cens  du  païs,  qu'on  en  voyoit  trois  cens 
cinquante  roder  sur  la  grande  riuiere,  à 
la  veuë  du  fort,  qu'ils  l'auoient  député 
pour  parler  de  paix  auec  les  François,  et 

non  auoc  les  Sauuagcs,  Algonquins  et 
Montagnais,  qu'ils  haïssent  à  mort,  et 
qu'ils  veulent  exterminer  entièrement  : 
Us  ont,  dit-il,  trente-six  arquebusiers, 
aussi  adroits  que  les  François,  le  reste 
est  fort  bien  armé  à  la  Saunage;  ils  sont 
munis  de  poudre,  de  plomb,  d'arcs  et  de 
flèches,  d'épées,  et  de  viures  abondam- 
ment ;  ils  s'attendent  qu'on  leur  fera 
présent  de  trente  bonnes  arquebuses. 
Ce  sont  gens  résolus,  ausquels  ils  ne  se 
faut  fier  que  de  bonne  sorte  ;  veu  mesme 
qu'vne  femme  Algonquine,  habituée  de- 
puis quelque  temps  dans  leur  pais,  de 
laquelle  ces  Barbares  se  cachoient  peu, 
nous  a  aduertis  en  secret,  que  ces 
peuples  se  vouloient  seruir  de  nos  corps 
comme  d'vne  amorce,  pour  prendre  tous 
les  Saunages  nos  confédérés,  perdre  tout 
le  pais,  et  se  rendre  maistres  absolus  de 
la  grande  Riuiere.  I'ay  commission, 
faisoil-il,  de  retourner  sans  delay  ;  ils  ont 
retenu  auec  eux  mon  compagnon  pour 
hostage,  et  moy  ie  leur  ay  donné  parole 
que  ie  les  reuerrois  au  plus  tost.  Le 
sieur  de  Chanflour  donna  pour  response, 
que  cette  affaire  estant  de  grande  impor- 
tance, il  falloit  que  le  grand  Capitaine 
des  François  en  fust  aduerty  ;  qu'on  ne 
doutoit  pas  qu'il  n'agreast  les  recherches 
de  la  paix,  qu'on  luy  alloit  déléguer  des 
Messagers,  et  qu'il  seroit  dans  peu  de 
temps  aux  Trois  Riuieres.  Nostre  pri- 
sonnier,etvn François  qui  l'accompagne, 
se  rembarque  auec  cette  response,  as- 
saisonnée de  quantité  de  viures  et  de 
petites  douceurs,  pour  gagner  ces  Bar- 
bares. Ils  approuuerent  nostre  procédé, 
mais  ils  ne  laissèrent  pas  de  se  bien  for- 
tifier, en  attendant  la  venue  d'Onontio, 
c'est  ainsi  qu'ils  appellent  Monsieur  le 
Gouuerneur.  Us  renuoyerent  vne  autre 
fois  François  Marguerie  et  Thomas  Go- 
defroy  son  concaptif,  suppliant  le  Capi- 
taine des  Trois  Riuieres,  de  les  venir 
voir  pour  parlementer,  en  attendant  la 
venue  du  grand  Capitaine.  Le  Père  Paul 
Ragueneau  et  le  sieur  Nicolet,  tous  deux 
bien  versés  en  la  Langue  Huronne,  qui  a 
du  rapport  auec  la  Langue  Hiroquoise, 
s'y  transportèrent  au  lieu  du  Capitaine, 
qui,  auec  raison,  ne  voulut  pas  quitter 
son  fort.  Arriués  qu'ils  furent  dans  le 
Relation — 1641. 


réduit  de  ces  Barbares,  ils  leur  témoi- 
gnèrent que  les  François  auoient  receu 
vn  grand  contentement  à  la  veuë  de 
leurs  Compatriotes,  qu'ils  prenoient  tous 
plaisir  aux  nouuelles  de  la  paix,  et  qu'on 
les  auoit  en  noyés  sçauoir  ce  qu'ils  sou- 
haitoient  du  Capitaine,  qu'ils  auoient 
demandé.  Bs  respondirent,  qu'ils  vou- 
loient parler,  c'est  à  dire,  qu'ils  vou- 
loient faire  des  presens,  tant  pour  nous 
rendre  nos  prisonniers,  que  pour  nous 
inuiter  à  faire  vne  Habitation  vers  leur 
pais,  où  toutes  les  Nations  Hiroquoises 
aborderoient  pour  leur  commerce.  Il 
leur  fut  respondu,  qu'on  les  écouteroit 
volontiers,  mais  qu'on  attendoit  le  grand 
Capitaine,  auquel  on  auoit  donné  aduis 
de  tout  ce  qui  se  passoit.  Us  firent  de 
longues  harangues  de  Testât  de  leur 
pais,  des  désirs  qu'auoient  toutes  les 
Nations  Hiroquoises,  de  se  voir  liées 
auec  les  François  ;  et  pour  preuue  de 
leur  parole,  ils  font  vn  petit  présent 
par  auance,  en  attendant  la  venue  d'O- 
nontio. 

Le  lendemain  trois  canots  ennemis  se 
vindrent  promener  deuant  le  fort,  à  la 
portée  de  la  voix  ;  l'vn  des  plus  âgés  de 
cette  escouade  s'écria  à  pleine  teste, 
parlant  aux  Sauuages  :  Prestes  moy  l'o- 
reille, ie  viens  pour  traiter  la  paix  auec 
toutes  les  Nations  de  ces  quartiers,  auec 
les  Montagnais,  auec  les  Algonquins, 
auec  les  Hurons  ;  la  terre  sera  toute  belle, 
la  riuiere  n'aura  plus  de  vagues,  on  ira 
par  tout  sans  crainte.  Vn  Capitaine  Al- 
gonquin reconnoissant  la  fourbe  de  cet 
imposteur,  luy  respondit  d'vne  voix  plus 
forte  et  d'vn  ton  piquant  :  le  représente 
toutes  les  Nations  que  tu  as  nommées, 
en  leur  absence,  et  ie  te  dy  de  leur  part, 
que  tu  es  vn  menteur  :  si  tu  venois  pour 
parler  de  paix,  tu  déliurerois  du  moins 
vn  de  nos  prisonniers  selon  nostre  cou- 
stume,  tu  ne  ferois  aucun  acte  d'ho- 
stilité ;  et  tous  les  iours  tu  es  aux  aguets 
pour  nous  surprendre,  tu  massacres  tous 
ceux  que  tu  peux  attraper.  Cela  dit,  cha- 
cun se  retire  en  son  quartier. 

Cependant  le  canot  qu'on  auoit  de- 
pesché  à  Kebec,  fit  vne  très-grande  dili- 
gence ;  Monsieur  le  Gouuerneur  ayant 
receu  les  nouuelles,  arma  en  vn  instant 

vne  barque  et  quatre  chaloupes,  prit 
auec  soy  le  Père  Yimont  nostre  Supé- 
rieur, vogue  contre  les  vents  et  contre 
les  marées  ;  mais  voyant  que  la  barque 
n'auançoit  point,  il  prend  le  deuant  auec 
ses  chaloupes  ;  les  matelots  et  les  sol- 
dats ramoient  à  toutes  forces.  Enfin, 
ils  arriuerent  aux  Trois  Riuieres  plus  tost 
qu'on  n'esperoit.  Si  tost  que  l'ennemy 
les  apperceut,  il  se  resserra  dans  son 
fort  ;  il  estoit  neantmoins  si  enragé 
contre  les  Algonquins,  qu'vne  heure  au- 
parauant  que  Monsieur  le  Gouuerneur 
les  allast  trouuer,  ils  se  jetteront  sur  vn 
canot  Algonquin,  conduit  par  deux  hom- 
mes et  vne  femme  ;  celle-cy  fut  tuée, 
l'vn  des  hommes  fut  pris  prisonnier,  et 
l'autre  se  sauua.  Le  iour  procèdent 
AneraSi,  Capitaine  de  guerre  des  plus 
hauts  Algonquins,  s'estoit  sauué  de  leurs 
mains,  les  ayant  apperceus  de  loin  à 
l'emboischeure  du  grand  Lac,  voisin  des 
Trois  Riuieres,  où  ils  gardoient  toutes 
les  auenuës,  par  la  multitude  de  leurs 
canots. 


CHAPITRE  X. 

De  la  deliurance  des  prisonniers  Fran- 
çois, et  du  pourparler  de  paix 
auec  les  Êiroquois. 

Monsieur  le  Cheualier  de  Montmagny, 
ayant  appris  des  prisonniers  François 
l'humeur  de  ces  Barbares,  et  reconnu 
leur  malice  par  leurs  actions,  se  com- 
porte auec  vne  grande  prudence  et  dex- 
térité. Il  s'en  va  mouiller  l'ancre  deuant 
leur  fort,  à  la  portée  du  mousquet  ;  ces 
Barbares  luy  font  vne  salue  de  trente- 
six  ou  quarante  coups  d'arquebuse,  fort 
adroitement  ;  cela  fait,  deux  canots 
d'Hiroquois  le  vindrent  aborder,  dans 
lesquels  ils  lit  embarquer  le  Père  Ra- 
gueneau  et  le  sieur  Nicolet,  pour  aller 
représenter  les  deux  prisonniers,  les 
tirer  de  leufs  mains,  et  entendre  les 
propositions  de  la  paix,  qu'ils  venoient 
rechercher.  Ils  entrent  donc  tous  quatre 


dans  le  réduit,  ou  fort  des  Hiroquois, 
qu'ils  trouuent  assis  en  rond,  en  assés 
bon  ordre,  sans  tumulte  et  sans  bruit  ; 
ils  firent  asseoir  les  deux  médiateurs  de 
la  paix  sur  vn  bouclier,  et  les  deux  pri- 
sonniers à  terre,  les  liant  par  forme  de 
contenance,  pour  monstrer  qu'ils  estoient 
encor  captifs.  Là-dessus,  l'vn  des  Ca- 
pitaines, nommé  Onagan,  se  leue,  prend 
le  Soleil  à  témoing  de  la  sincérité  de  son 
procédé,  puis  parle  en  ces  termes. 

Ces  deux  ieunes  hommes  que  vous 
voyés,  sont  Hiroquois,  ils  ne  sont  plus 
François,  le  droit  de  la  guerre  les  a  faits 
nostres  ;  jadis  le  seul  nom  de  François 
nous  jettoit  la  terreur  dedans  l'àme,  leur 
regard  nous  donnoit  l'épouuante,  et  nous 
les  fuions  comme  des  Démons,  qu'on 
n'ose  aborder  ;  mais  enfin,  nous  auons 
appris  à  changer  les  François  en  Hiro- 
quois. Ces  deux  que  vous  voyés  deuant 
vos  yeux,  ont  esté  pris  cet  hyuer  par  vne 
escouade  de  nos  ieunes  gens.  Se  voyan? 
entre  nos  mains,  ils  eurent  peur  qu'on 
ne  les  mal-traitast  ;  mais  on  leur  dit, 
que  les  Hiroquois  rechcrchoient  l'al- 
liance des  François,  et  qu'on  ne  leur 
feroit  aucun  tort  :  Si  cela  est,  dirent-ils, 
que  l'vn  de  nous  retourne  vers  les  Fran- 
çois pour  les  informer  de  vos  bonnes 
volontés,  et  que  l'autre  s'en  aille  en 
vostre  pais.  Nous  repliquasmes,  qu'il 
estoit  plus  à  propos  qu'ils  vinssent  tous 
deux  consoler  toutes  les  Nations  Hiro- 
quoises  par  leur  présence,  puis  qu'elles 
auoient  toutes  de  l'affection  pour  les 
François  :  en  effet,  les  peuples  les  plus 
éloignés,  nous  ont  fait  des  presens  pour 
leur  sauner  la  vie.  Il  ne  falloit  point  de 
ces  attraits  pour  nous  donner  de  l'amour 
et  de  l'affection  vers  vous,  nos  cœurs  y 
estoient  desia  tout  portés  ?  vous  sçaurés 
d'eux  qu'on  les  a  traités  en  amis,  et  non 
en  esclaues.  Si  tost  que  le  Printemps  a 
paru,  nous  nous  sommes  mis  en  chemin 
pour  les  ramener  ;  ils  sont  encor  Hiro- 
quois, mais  tout  maintenant  ils  seront 
François  ;  disons  plus  tost  qu'ils  seront 
François  et  Hiroquois  tout  ensemble, 
car  nous  ne  serons  plus  qu'vn  peuple. 
Disant  cela,  il  prit  les  mains  du  Père 
Ragueneau  et  du  sieur  Nicolet,  délégués 
pour  traitter  la  paix,  puis  les  touchant 

au  visage  cl  sur  le  menton,  leur  dit  : 
Non  seulement  nos  coustumes  seront 
vos  coustumes,  mais  nous  serons  si 
étroitement  vnis,  que  nos  mentons  se 
freuestiront  de  poil  et  de  barbe  comme 
les  vostrés.  Apres  quelques  autres  cé- 
rémonies, il  s'approche  des  captifs,  brise 
leurs  liens,  les  jette  pardessus  la  palis- 
sade de  leur  tort,  s'écriant  :  Une  la  ri- 
niere  emporte  si  loin  ces  liens,  que 
jamais  il  n'en  soit  de  mémoire,  ces 
ieunes  gens  ne  sont  plus  captifs,  leurs 
liens  sont  brisés,  ils  sont  maintenant 
tous  vostres.  Puis  tirant  vn  collier  de 
Porcelaine,  il  le  présente  aux  Médiateurs 
de  la  paix,  auec  ces  paroles  :  Cardés 
pour  vn  iamais  ce  collier,  comme  vne 
marque  de  leur  pleine  et  entière  liberté. 
Puis  taisant  apporter  deux  pacquets  de 
peaux  de  castors  :  le  ne  veux  pas,  fit-il, 
vous  rendre  tout  nuds  à  vos  frères,  voila 
dequoy  leur  faire  chacun  vne  belle  robe. 
Il  lit  en  suite  quantité  de  presens,  selon 
la  coustume  du  pais,  où  le  mot  de  pre- 
sens se  nomme  parole,  pour  faire  en- 
tendre que  c'est  le  présent  qui  parle  plus 
fortement  que  la  bouche.  Il  en  fit  quatre 
au  nom  des  quatre  Nations  Hiroquoiscs, 
pour  marque  qu'elles  souhaitoient  nostre 
alliance.  Eleuant  vne  robe  de  castor  : 
Voicy,  dit-il,  l'estendard  que  vous  plan- 
terés  sur  vostre  fort,  lors  que  vous 
verres  paroistre  nos  canots  sur  cette 
grande  riuiere  ;  et  nous  autres,  voyant 
ce  signal  de  vostre  amitié,  nous  aborde- 
rons auec  assurance  à  vos  ports.  Tirant 
vn  autre  collier  de  porcelaine,  il  le  mit 
en  rond  sur  la  terre  :  Voicy,  dit-il,  la 
maison  que  nous  aurons  aux  Trois  Ri- 
uieres,  quand  nous  y  viendrons  trai- 
ter auec  vous,  nous  y  petunerons  sans 
crainte,  puis  que  nous  aurons  Ononlio 
pour  frère. 

Les  Députés  pour  la  paix,  témoignè- 
rent à  ces  Barbares  vne  grande  satis- 
faction de  tout  ce  qui  s'estoit  paesé  en 
ce  conseil  ;  ils  adiouslercnt  qu'ils  s'en 
alloient  faire  vn  ample  rapport  de  tout  à 
Monsieur  le  Gouuerneur,  lequel  ne  leur 
pourroit  parler  que  le  iour  suiuant, 
pource  qu'il  estoit  desia  tard  ;  ils  em- 
portent les  presens,  et  remenent  les 
deux  prisonniers  mis  en  liberté.  Comme 


ils  sorloient,  ce  Capitaine  leur  cria  : 
Dites  à  Onôntio,  que  nous  le  prions  de 
cacher  les  haches  des  Montagnais  et  des 
Algonquins  sous  sa  robe,  pendant  que 
nous  traiterons  de  la  paix.  Ils  promirent 
de  leur  costé,  qu'ils  ne  courroient  aucun 
canot  Algonquin,  et  qu'ils  ne  leur  dres- 
seraient aucune  embusche  ;  mais  leur 
promesse  n'estoit  que  perfidie,  car  les 
François  festoient  quasi  pas  retirés  au 
port  des  Trois  Hiuieres,  qu'ils  poursui- 
iiirent  quatre  canots  Algonquins  qui  re- 
ucnoientde  la  chasse,  bien  chargés  de 
viures  et  de  pelteries  ;  à  peine  les  hom- 
mes se  purent-ils  sauner,  tout  leur  ba- 
gage fut.  pillé,  et  vne  pauure  femme 
chargée  de  son  enfant,  fut  prise. 

Monsieur  le  Cheualier  de  Montmagny 
iugea  par  le  rapport  qui  luy  fut  fait,  et 
par  la  contenance  qu'il  remarqua  en  cet 
ennemy  rusé  et  déloyal,  que  la  crainte 
dos  armes  Françoises  luy  laisoit  souhai- 
ter la  paix  auec  nous,  pourpouuoir  auec 
j  plus  de  liberté  massacrer,  mesme  dé- 
liant nos  yeux,  les  peuples  qui  nous  sont 
confédérés  ;  neantmoins,  comme  il  est 
prudent  et  adroit,  il  rechercha  les  moy- 
ens d'induire  ces  Barbares  à  entrer 
dans  vue  bonne  paix  vniuerselle  auec 
toutes  les  Nations  qui  nous  sont  alliées. 
Le  lendemain  iour  de  Sainct  Barnabe, 
ces  Barbares,  qui  n'osoient  aborder  du 
fort,  pour  crainte  des  Algonquins,  atten- 
doient  auec  impatience  Monsieur  le  Gou- 
uerneur  ;  mais  les  vents  et  la  pluie 
l'arresterent,  il  ne  s'embarqua  que  le 
iour  suiuant,  dans  ses  chaloupes,  char- 
gées de  soixante  et  dix  hommes  bien 
armés.  Il  s'en  vient  mouiller  deuant 
leur  fort  ;  mais  la  mauuaise  foy  de  ces 
Barbares  les  rendans  coupables,  les  fit 
entrer  en  deffiance,  fondée  sur  le  retar- 
dement d'vn  iour,  qu'on  auoit  pris  pour 
le  mauuais  temps,  et  sur  les  actes  d'ho- 
stilité qu'ils  auoient  commis,  se  doutans 
bien  que  nous  ou  allions  connoissance. 
On  attendoit  qu'ils viendroient quérir les 
Députés  de  la  paix,  comme  ils  auoient 
desia  fait  ;  mais  la  deffiance  les  arresta. 
Ils  poussent  vn  canot  vuide  vers  nos 
chaloupes,  inuilans  Monsieur  le.  Gou- 
uerneur, le  Père  Ragueneau  et  le  sieur 
Nicolet,  de  s'embarquer  pour  les  aller 

trouucr  ;  leur  dessein  estoit  de  les  mas- 
sacrer, à  ce  qu'vn  ieune  Algonquin,  qui 
se  sauna  de  leurs  mains,  nous  rapporta 
puis  après.  Ce  procédé  tout  brutal,  fit 
qu'on  se  tint  plus  sur  ses  gardes  que 
iamais.  On  inuite  les  Capitaines  de  ve- 
nir écouter  nos  paroles,  comme  on  auoit 
esté  écouter  les  leur  ;  à  cela,  point  de 
nouueîle.  On  les  presse  d'enuoyer  quel- 
ques Hurons,  de  ceux  qui  se  sont  natu- 
ralises parmy  eux,  et  qui  sont  deuenus 
Hiroquois  ;  ils  en  firent  de  grandes  dif- 
ficultés. Enfin,  deux  abordèrent  nos 
chaloupes  dans  vn  canot,  ils  regardoient 
par  tout,  s'ils  ne  vcrroient  point  quelque 
Algonquin  caché  parmy  nous  ;  n'en 
ayant  apperceu  aucun,  trois  Capitaines 
Hiroquois  s'embarquèrent  dansvn  autre 
canot  :  nous  ayans  approchés  à  la  portée 
du  pistolet,  ils  inuiterent  Onontio,  c'est 
Monsieur  nostre  Gouuerneur,  à  parler, 
c'est  à  dire,  à  faire  ses  presens. 

le  ne  deduiray  point  la  harangue  qu'il 
leur  fit  faire  par  son  truchement,  suf- 
fira de  dire  deux  petits  mots  de  la  façon 
qu'il  leur  fit  offrir  ses  presens,  se  con- 
formant aux  loix  de  ces  peuples  ;  ses 
dons  surpassoient  de  beaucoup  ceux  de 
ces  Barbares. 

Il  en  fit  vn  pour  remerciment  de  la 
bonne  chère  qu'ils  auoient  faite  à  nos 
François  en  leur  païs,  il  offrit  des  cou- 
uertures  pour  les  nattes  qu'ils  auoient 
estenduës  sous  eux  pendant  la  nuict,  il 
donna  des  haches  pour  le  bois  qu'ils 
auoient  couppé  durant  Fhiuer  pour  les 
chauffer,  des  robes  ou  des  capots  poul- 
ies auoir  reuestus,  des  cousteaux  en  la 
place  de  ceux  dont  ils  s'estoient  semis, 
coupant  la  teste  aux  cerfs  dont  ils  leur 
auoient  fait  festin,  d'autres  presens  pour 
les  Nations  qui  recherchoient  nostre 
alliance,  et  d'autres  encor  pour  marque 
qu'ils  verroient  sur  nos  bastions  des 
estendards  de  paix,  et  qu'ils  trouue- 
joient  vne  maison  d'asseurance  auprès 
de  nous. 

Tous  ces  presens  furent  acceptés  de 
ces  Barbares,  auec  de  grands  témoi- 
gnages d'affection  en  apparence  ;  mais 
comme  ils  ne  voyoienl  point  d'arquebu- 
ses dont  ls  auoient  vne  passion  eslrange, 
ils  dirent  qu'on  n'auoit  point  parlé  de  la 


rupture  des  liens  de  nos  captifs,  qu'ils 
auoient  mis  en  liberté  :  là-dessus  on 
leur  fait  encor  d'autres  presens  pour 
auoir  couppé  ces  liens.  Mais  on  ne  par- 
loit  point  d'armes  à  feu,  qui  estoit  le 
plus  ardent  de  leurs  souhaits,  cela  les 
incita  à  parler  derechef  :  ils  présentent 
donc  vn  collier  de  porcelaine  pour  nous 
inuiter  à  faire  vne  habitation  dans  leur 
païs  ;  ils  en  donnent  vn  second  pour 
seruir  de  traict,  ou  de  rames  à  nos 
barques,  pour  y  monter  ;  ils  en  offrent 
vn  troisiesme  au  nom  de  la  ieunesse 
Hiroquoisc,  à  ce  que  leur  oncle  Onontio 
grand  Capitaine  des  François,  leur  fist 
présent  de  quelques  arquebuses  ;  ils  en 
tirent  vn  quatriesme  pour  marque  de 
paix  qu'ils  vouloient  coulracter  auec  les 
Montagnais,  auec  les  Algonquins  et  auec 
les  Hurons  nos  alliés  ;  ils  produisent 
quelques  peaux  de  castor  pour  asseu- 
rance  qu'estans  de  retour  en  leurs 
Bourgades,  ils  feroient  vne  assemblée 
générale  des  personnes  plus  considé- 
rables de  toutes  les  Nations  Hiroquoises, 
pour  publier  par  tout  la  générosité  et  la 
libéralité  des  François  :  bref,  ils  font  vn 
dernier  présent,  pour  témoigner  qu'ils 
donnoient  vn  coup  de  pied  aux  Hollan- 
dois,  auec  lesquels  ils  ne  vouloient  plus 
auoir  de  commerce,  disoient-ils.  Re- 
marqués, ie  vous  supplie,  en  passant,  le 
procédé  de  ces  peuples,  et  ne  me  dites 
plus,  que  les  Sauuages  sont  des  bestes 
brutes  :  assurément  ils  ne  manquent 
pas  de  bonne  éducation.  Leur  dessein 
estoit  de  faire  vne  paix  fourrée  auec 
nous  pour  se  deliurer  de  la  peur  qu'ils 
ont  de  nos  armes,  et  pour  massacrer 
sans  crainte  nos  confédérés  :  nous  pou- 
uoient-ils  plus  finement  induire  à  leur 
donner  des  armes  ?  Se  pouuoient-ils 
plus  finement  insinuer  en  nostre  amitié, 
qu'en  nous  rendant  nos  prisonniers,  nous 
offrant  des  presens  ?  qu'en  témoignant" 
qu'ils  vouloient  entrer  en  bonne  intelli- 
gence auec  ceux  que  nous  protégions  en 
leur  présence  ?  qu'en  nous  inuitant  en 
leur  païs,  nous  assurans  qu'ils  nous  pre- 
feroient  aux  Hollandois,  nous  extollans 
par  dessus  le  commun  des  hommes  ? 
Voila  leur  conduite,  qui  manque  à  la  vé- 
rité, du  vray  Esprit  des  enfans  de  Dieu, 

mais  non  pas  de  l'esprit  des  enfans  du 
Biecle.  Monsieur  nostre  Gouuerneur  plus 
auisé  et  plus  prudent  que  ces  bonnes 
gens  ne  sont  rusés,  demanda  l'auis  du 
Reuerend  Père  Yimont  et  du  Père  Ra- 
gueneau,  sur  le  présent  sujet  ;  mais 
s'estans  excusés  de  parler  en  matière  de 
guerre,  il  conclud,  après  auoir  recueilly 
les  pensées  des  principaux  de  ceux  qui 
l'accompagnoient,  qu'il  ne  falloit  point 
faire  la  paix  auec  ces  peuples,  à  l'exclu- 
sion de  nos  confédérés  ;  autrement, 
qu'on  pourrait  entrer  dans  vne  guerre 
plus  dangereuse  que  celle  qu'on  vou- 
drait éuiter  :  car  si  ces  peuples  auec 
lesquels  nous  viuons  tous  les  iours,  et 
qui  nous  enuironnent  de  tous  costés, 
nous  attaquoient,  comme  il  se  pourroit 
faire  si  nous  les  abandonnions,  ils  nous 
donneroient  bien  plus  de  peine  que  les 
Hiroquois  ;  de  plus,  si  les  Hiroquois 
auoient  vn  libre  accès  dans  nos  ports,  le 
commerce  des  Hurons,  des  Algonquins 
et  des  autres  peuples  qui  viennent  vi- 
siter les  magazins  de  Messieurs  de  la 
Nouuelle  France,  seroit  entieremenl 
rompu  ;  ie  dy  bien  dauantage,  que  dés 
à  présent  le  commerce  se  va  perdre,  si 
on  n'arreste  les  courses  de  ces  Barbares. 
.Enfin,  ny  Monsieur  nostre  Gouuerneur, 
ny  aucun  des  François,  ne  se  pouuoient 
résoudre  à  jetter  dans  la  gueule  de  l'en- 
nemy  les  nouueaux  Chrestiens,  qui  se 
professent publiquementFrançois  :  aussi 
est-il  vray  que  nostre  bon  Roy,  que  Dieu 
bénisse  dans  le  temps  et  dans  l'éternité, 
les  regarde  et  les  reconnoist  pour  ses 
Sujets,  dans  le  don  qu'il  a  fait  de  ces 
contrées  à  Messieurs  de  la  Nouuelle 
France. 

Monsieur  le  Cheualier  de  Montmagny, 
pénétrant  la  force  de  ces  raisons,  iugea 
qu'il  falloit  faire  parler  nettement  les 
Hiroquois  ;  il  leur  fit  dire,  que  s'ils  vou- 
loient  vne  paix  vniverselle,  qu'elle  leur 
seroit  accordée  auec  vne  grande  satis- 
faction des  François,  et  de  leurs  confé- 
dérés; et  que  si  le  présent  qu'ils  auoient 
fait  aux  Algonquins,  pour  entrer  en  paix 
auec  eux,  estoit  sans  feintise,  qu'ils  dé- 
liurassent  présentement  l'vn  des  pri- 
sonniers dont  ils  s'esloient  nouuelle- 
ment  saisis,  telle  estant  la  coustume  des 


peuples  amis  et  confédérés.  Ils  respon- 
dirent,  que  le  iour  suiuant  ils  passe- 
raient b  grand  fleuue,  pour  s'en  venir 
traiter 'rie  cette  affairotauec  les  Algon- 
quins dans  nostre  fort,  et  que  nous  nous 
retirassions.  Monsieur  le  Gouuerneur 
voyant  bien  que  leur  dessein  estoit  de 
s'enfuir  dans  l'obscurité  de  la  nuict,  ré- 
pliqua, qu'il  souhaitoit  remener  auec 
soy  vn  captif  Algonquin,  pour  le  rendre 
à  ses  frères  alliés,  en  témoignage  de  la 
paix  qu'ils  vouloient  conclure.  Ils  firent 
semblant  d'en  vouloir  donner  vn  ;  mais 
enfin  ils  respondirent,  qu'on  se  retirast, 
et  que  cette  affaire  estant  importante,  ils 
en  conféreraient  entr'eux  pendant  la 
nuict.  Monsieur  le  Gouuerneur  leur  fit 
respondre,  qu'ils  en  traitassent,  à  la 
bonne  heure  ;  mais  qu'il  ne  s'éloignerait 
point  qu'il  n'eust  veu  le  cours  de  leur 
resolution.  Comme  on  parlementoit, 
voila  sept  canots  Algonquins,  ignorans 
de  la  venue  de  l'ennemy,  qui  paroissoient 
au  haut  du  grand  fleuue,  remplis  d'hom- 
mes, et  de  chasse  et  de  castors.  Les 
ieunes  guerriers  Hiroquois  les  ayans  ap- 
perceus,  se  retenoientà  peine,  les  mains 
leur  demangeoient,  comme  on  dit;  mais 
la  présence  de  nos  chaloupes  armées  et 
de  la  barque,  qui  n'ayant  pu  encor 
monter,  commença  à  paroistre,  tirant 
vers  nous  auec  ses  voiles  desployés,  les 
arresta  et  les  fit  retirer  dans  leur  fort, 
auec  quelques  paroles  de  mettre  au  plus 
tost  vn  captif  Algonquin  en  liberté.  On 
attend  l'effet  de  leurs  promesses  :  il  s'é- 
coule vne  bonne  demie  heure  dans  vn 
profond  silence,  puis  tout  à  coup  on  en- 
tend vn  tintamarre  et  vn  cliquetis  de 
haches,  si  horrible  et  si  épouuantable, 
vne  cheute  et  vn  débris  de  tant  d'arbres 
qu'il  sembloit  que  toute  la  forest  s'en 
alloit  renuerser  ;  et  alors  on  connut  leur 
fourbe  plus  que  iamais.  Monsieur  le 
Gouuerneur  les  voulant  mettre  tout  à 
fait  dans  leur  tort,  deuant  que  d'en 
venir  aux  mains,  se  délibéra  de  passer 
la  nuict  sur  l'eau  auec  sa  barque  et  ses 
chaloupes,  pour  les  empescher  de  fuir 
et  pour  les  sonder  encor  vne  fois  sur 
leurs  pensées  de  la  paix. 

CHAPITRE  XI. 


De  la  guerre  auec  les  Hiroquois. 

Le  lendemain  matin  Monsieur  le  Che- 
ualier  de  Montmagny,  fait  équiper  vn 
canot  auec  vn  guidon  pour  inuiter  les 
Capitaines  à  parler  :  ils  mesprisent  le 
canot,  et  le  guidon,  et  le  herault  ;  ils 
nous  chargent  de  brocards,   auec  des 
huées  barbaresques;  ils  nous  reprochent 
qu'Onontio    ne   leur  a  point  donné  à 
manger  d'arquebuses  (c'est  leur  foçon 
de  parler,  pour  dire  qu'il  ne  leur  en  a 
point  fait  présent)  ;  ils  arborent  vneehe- 
uelure,  qu'ils  au  oient arrachée  à  quelque 
Algonquin,  dessus  leur  fort  comme  vn 
guidon,  dénotant  la  guerre  ;  ils  tirent 
des  flèches  sur  nos  chaloupes.    Toutes 
ces  insolences  firent  résoudre  Monsieur 
le  Gouuerneur,  de  leur  donner  à  man- 
ger des  arquebuses,  non  à  la  façon  qu'ils 
demandoient  :  il  fit  décharger  sur  leur 
fort  les  pièces  de  fonte  de  la  barque, 
les  pierriers  des  chaloupes  et  toute  la 
mousqueterie  ;  tout  cela  se  fit  auec  vne 
telle  ardeur  des  François,  et  auec  vn  tel 
redoublement,  qu'encor  bien  que  l'en- 
nemy  par  vne  ruse  qu'on  n'attendroit 
pas  des  Saunages,  se  fust  mis  en  sûreté, 
neantmoins  il  prit  vne  telle  épouuante, 
qu'aussi-lost  qu'il  se  vit  couuert  des  té- 
nèbres de  la  nuict,  il  emporte  ses  canots 
au  trauers  du  bois,  pour  s'aller  embar- 
quer vn  quart  de  lieue  plus  haut  que 
nous,  et  se  sauuer  de  nos  mains.  Estant 
decouuert,  on  le  voulut  suiure,  les  cha- 
loupes rament  de  toutes  leurs  forces  ; 
mais  le  vent  et  la  marée  contraires  les 
arresterent.    Quelques    canots   Algon- 
quins leur  voulurent  donner  la  chasse  ; 
comme  ils  estoient  en  petit  nombre,  à 
comparaison   des  Hiroquois,  Monsieur 
le  Gouuerneur  les  rappella.    Vn  ieune 
homme  Algonquin,    qui   estoit  depuis 
deux  ans  parmy  les  Hiroquois,  s'estant 
sauué  dans  cette  retraite,  nous  rapporta 
que  ces  Barbares  auoient  eu  peur  de  nos 
canons  ;  que  si  on  les  eût  peu  aborder, 
qu'on  les  auroit  défaits,   c'est  à  dire 
qu'on  les  auroit  mis  en  fuite  dans  les 


bois  :  car  d'en  tuer  beaucoup,  c'est  ce 
que  les  François  ne  doiuent  pas  pré- 
tendre, d'autant  qu'ils  courent  comme 
des  cerfs,  ils  sautent  comme  des  daims, 
ils  connoissent  mieux  les  estres  de  ces 
grandes  et  épouuantablesforests  que  les 
besles  saunages,  qui  les  ont  pour  de- 
meure; les  François  n'osèrent  s'engager 
aisément  dans  ces  grands  bois. 

Apres  leur  retraite  on  reconnut  leur 
ruse  et  leur  adresse  plus  que  iamais.  ils 
auoient  vn  fort  assés  proche  des  riues  du 
grand  fleuue,  d'où  ils  nous  parloient  ; 
ils  en  auoient  vn  autre  secret  plus  éloi- 
gné dans  les  bois,  mais  si  bien  fait  et 
si  bien  muny,  qu'il  estoit  à  l'epreuue  de 
toutes  nos  batteries.  Or  se  doutant  bien 
que  nous  en  pourrions  venir  aux  mains, 
dans  la  resolution  qu'ils  auoient  de  con- 
tinuer la  guerre  auec  les  Sauuages  nos 
alliés,  ils  mirent  pendant  la  nuict  leurs 
canots  en  sauueté  ;  ils  transportèrent 
dans  leur  second  fort  tout  leur  bagage, 
où  ils  se  retirèrent  eux-mesmes  en  ca- 
chettes, et  afin  que  nous  pensassions 
qu'ils  estoient  dans  le  premier,  contre 
lequel  nous  tirions,  n'ayanspasconnois- 
sance  du  second,  ils  y  tenoienttousiours 
du  feu  allumé  ;  ils  y  laissèrent  aussi  leurs 
arquebusiers,  lesquels  après  auoir  tiré 
quelques  coups,  en  sortirent  pour  nous 
choisir  de  plus  prés,  se  cachans  d'arbres 
en  arbres,  tirans  fort  adroitement  ;  ils 


déchargeoient  toute  leur  fureur  sur  la 
barque,  sçachans  que  Monsieur  le  Gou- 
uerneur estoit  dedans  ;  et  en  effet,  si 
elle  n'eust  esté  bien  pauoisée,  ils  au- 
roient  blessé  et  tué  plusieurs  de  nos 
hommes  ;  vne  épée  Françoise  paroissant 
au  dessus  des  pauois,  fut  emportée  d'vn 
coup  d'arquebuse,  plusieurs  cordages 
couppés,  et  les  pauois  tous  remplis  de 
balles.  Ils  firent  leur  retraite  dans  vne 
bonne  conduite  :  car  ils  enchargerent  à 
leurs  arquebusiers  de  combatre  vaillam- 
ment, comme  ils  firent,  pendant  qu'ils 
transportèrent  à  trauers  des  marais  et 
des  bois,  leur  bagage  et  leurs  canots, 
pour  n'estre  point  apperceus.  La  nuict 
venue,  ils  éuaderent,  comme  i'ay  remar- 
qué cy-dessus.  Yoila  comme  la  guerre, 
auec  ces  peuples,  s'est  déclarée  plus  que 
iamais  ;  mais  voyons  ce  qui  suit. 

Ils  estoicnt  partis  cinq  cens  bons 
guerriers  de  leurs  pais,  comme  i'ay 
desia  dit;  vue  trouppe  s'eii estoit  allée 
au  déliant  des  limons,  pour  leur  dresser 
des  cmhiiselies,  et  les  attendre  comme 
on  al  tend  vue  beste  à  Paffust  :  estans  aux 
aguets,  ils  apperceurent  deux  canots  qui 
nous  amenoient  le  Père  de  Brebeuf  cl 
quelques  François  ;  mais  les  ayans  dé- 
couuerts  vu  peu  tard,  dans  vu  lieu  où  ils 
se  pourraient  sauner  à  force  de  rames, 
ils  les  laissèrent  passer  sans  leur  donner 
la  chasse,  ny  sans  se  decouurir.  Ce  fut 
vn  grand  trait  de  la  bonté  et  de  la  pro- 
uidence  de  nostre  Seigneur  enuers  le 
Père  et  enuers  ceux  qui  l'accompa- 
gnoient  :  car  cinq  autres  canots  de  II  li- 
rons, venans  vn  peu  après,  furent  atta- 
qués de  ces  voleurs,  qui  en  massacrèrent 
quelques  -vns,  d'autres  se  sauuerent, 
d'autres  tombèrent  tout  vifs  entre  leurs 
mains,  pour  estre  le  ioùet  des  flammes 
et  de  leur  rage,  et  la  pasture  de  leurs 
malheureux  estomachs.  Yoila  les  funé- 
railles et  le  sepulchre  que  nous  atten- 
dons, si  iamais  nous  venons  à  tomber 
entre  les  griffes  de  ces  tigres,  et  dans  la 
fureur  de  ces  Démons. 

L'vn  de  ceux  qui  se  sauuerent  de  cette 
embuscade,  tira  droit  aux  Trois  Riuieres  ; 
les  autres  remontèrent  vers  les  Hurons, 
pour  auertir  ceux  qui  descendoient,  du 
danger  où  ils  s'estoient  perdus.  Quelque 
temps  après  cette  défaite,  le  Père  Paul 
Ragueneau  et  le  Père  René  Menard,  re- 
montans  au  pais  des  Hurons,  conduits 
par  quelques  canots,  tirent  rencontre  de 
huict  ou  dix  Saunages,  qui  leur  dirent, 
que  c'esloit  fait  de  leur  vie  s'ils  passoient 
outre  ;  que  l'ennemy  ne  s'estoit  pas 
encor  retiré.  A  ce-tte  nouuelle  inopinée, 
ces  canots  retournent  aux  Trois  Ri- 
uieres, pour  demander  secours  aux 
Algonquins  ;  ceux-cy  les  exhortent  de 
donner  iusques  à  Kebec,  pour  obtenir 
quelques  armes  du  fort,  et  quelque  as- 
sistance des  Saunages  Chrestiens  de 
Sainct  Ioseph,  promettans  de  se  joindre 
à  cette  escorte.  Le  Père  de  Brebeuf,  le 
Père  Ragueneau  et  le  bon  Charles  Son- 
datsaa  se  chargent  de  cette  commission, 
ils  viennent  voir  Monsieur  le  Gouuer- 
neur;  qui  lit  embarquer  quelques  soldats 


bien  armés  et  bien  résolus,  les  recom- 
mandans  aux  nouueaux  Chrestiens  de 
Sainct  Ioseph,  qui  armèrent  huict  canots 
de  leur  part,  pour  ce  mesme  dessein. 
Comme  ils  estoicnt  prests  de  partir,  ar- 
riuent  deux  Sauuages,  du  pais  des  Abna- 
quiois,  qui  disent  pour  nouuelles,  que 
tout  le  pais  des  Hiroquois  ne  respire  que 
la  guerre  ;  que  les  Anglois  ont  quitté 
l'habitation  qu'ils  auoient  à  Quinîbequi; 
qu'vn  nommé  MatheabichtichiS,  dont 
i'ay  parlé  cy-dessus,  auoit  esté  miséra- 
blement massacré  en  leur  pais,  par  vn 
Abnaquiois  plus  voisin  de  la  mer  ;  que 
ce  coup  s'estoit  fait  dans  l'yurognerie, 
que  tous  ses  Compatriotes  l'auoient  fort 
improuué,  et  qu'ils  estoientenuoiés  pour 
satisfaire  aux  parens  et  aux  alliés,  et  à 
toute  la  Nation  du  defunct.  Or  comme 
ses  parens  estoient  pour  la  pluspart  aux 
Trois  Riuieres,  ces  deux  Abnaquiois 
s'embarquèrent  auec  la  flotte,  pour  les 
aller  trouuer  ;  le  bruit  de  leur  venue 
ayant  desia  couru,  nos  guerriers,  qui 
auoient  receu  dans  leurs  canots  ces 
deux  Ambassadeurs,  furent  assés  mal 
receus  des  Algonquins. 

On  leur  dit  d'abord,  que  ces  Algon- 
quins se  vouloient  saisir  des  Abnaquiois, 
pour  les  mettre  à  mort,  contre  le  droict 
de  toutes  les  Nations,  car  ils  venoient 
pour  traiter  de  la  paix.  Iean  Baptiste 
Etinechka8at  et  Noël  Negabamat,  qui 
sont  les  deux  principaux  Chefs  de  Sainct 
Ioseph,  voyans  que  les  Algonquins  se 
tenoient  pressés,  et  que  quelques-vns 
d'eux  estoient  armés,  commandent  à 
ceux  qui  les  suiuoient,  de  faire  halte,  et 
de  charger  leurs  arquebuses  à  balle. 
Là-dessus,  vn  ieune  Algonquin  s'auance 
le  cousteau  en  la  main  pour  le  jetter  sur 
l'vn  des  Abnaquiois  ;  mais  celuy-cy  fai- 
sant vne  démarche  en  arrière,  luy  pré- 
sente le  bout  de  son  arquebuse.  Les 
Algonquins  s'écrient,  que  c'est  vne 
feinte,  que  leur  coustume  est  d'épou- 
uanter  ceux  qui  apportent  nouuelle  de 
la  mort  de  quelqu'vn  de  leur  Nation, 
quoy  qu'ils  viennent  comme  Délégués  et 
comme  Médiateurs  de  la  paix. 

A  ces  paroles  chacun  s'arreste,  on  se 
visite,  quoy  qu'assés  froidement,  les 
Abnaquiois  traitent  leur  affaire,  et  vn 

Capitaine  Algonquin,  proche  parent  de 
l'vn  de  nos  Chrestiens  de  Sainct  Ioseph, 
l'abordant  et  le  saluant,  luy  dit  :  Mon 
nepueu,  ie  suis  bien  aise  de  ta  venue. 
Et  moy,  fit  ce  ieune  Chrestien,  ie  me 
suis  trouué  bien  estonné  à  l'abord  des 
Trois  Riuieres,  voyant  qu'on  metloit  la 
main  aux  armes.  Quoy  donc,  faisois-je 
à  part  moy,  sommes  nous  desia  ardues 
au  pais  de  l'ennemy  ?  Quand  ie  suis 
party  de  Saincl  Ioseph,  ie  disois  dans 
mon  cœur,  ie  trouueray  mes  parens  aux 
Trois  Riuieres,  ie  seray  bien  consolé  de 
les  voir  ;  et  aussi-tost  que  i'ay  mis  pied 
à  terre,  i'ay  rencontré  le  pais  des  Hiro- 
quois  :  car  on  nous  a  commandé  de 
charger  à  balle.  Y  as-tu  chargé,  luy  dit 
son  oncle  ?  Ouy,  respond-il,  i'ay  mis 
deux  balles  dans  mon  arquebuse.  Au- 
rois  tu  tiré  sur  tes  parens  ?  I'aurois  obéi 
à  nos  Capitaines,  et  tiré  à  tort  et  à  tra- 
uers  :  ie  suis  du  party  de  ceux  qui 
croyent  en  Dieu.  Ces  responses  me  font 
d'autant  plus  voir  la  force  de  la  foy,  que 
les  Sauuages  sont  étroitement  liés  à 
leurs  parens  :  mais  Iesus-Christ  est  venu 
rompre  ce  lien.  Veni  separare  hominem 
aduersus  palrem  suum. 

Ce  tumulte  estant  appaisé,  le  sieur  de 
Chanflour  fit  appeller  les  principaux  Sau- 
uages, Montagnais  et  Algonquins  ;  il  leur 
fit  demander,  quand  ils  partiroienl  pour 
escorter  les  Hurons.  Les  Algonquins 
firent  signe  à  Iean  Baptiste  EtinezkaSat 
Capitaine  Montagnais,  que  c'estoit  à  luy 
à  parler,  sa  harangue  ne  comprit  qu'vn 
seul  mot  :  le  suis  François,  dit-il,  ie 
n'ay  rien  à  dire  dauantage.  Ce  mot  en 
valloit  dix  mille,  il  vouloit  dire  qu'il 
estoit  Chrestien  et  François  tout  en- 
semble, qu'il  estoit  prest  d'obeïr  aux 
volontés  de  celuy  qui  commandoit  aux 
François,  et  que  dans  vne  affaire  si 
pressée  il  n'esloit  pas  question  de  long 
discours,  mais  de  marcher  sans  delay. 

L'Apostat  8masatikeie  prit  la  parole, 
dit  mille  impertinences  ;  enfin,  il  con- 
clud  que  l'ennemy  estoit  party,  et  par 
conséquent  qu'il  n'estoit  pas  besoin  de 
faire  escorter  les  Hurons. 

Charles  Sondatsaa  Huron,  harangue 
là  dessus  puissamment,  représente  le 
danger,  presse  les  Algonquins  ;  mais  il 


parla  à  des  oreilles  fermées,  qui  sortirent 
de  l'assemblée,  si  tost  qu'ils  eurent  tiré 
leur  coup.  Il  s'agit  donc  maintenant  de 
voir  si  les  huict  canots  de  Chrestiens  qui 
portoient  quelques  soldats  François,  pas- 
seroient  outre  auec  les  Hurons  :  leur 
petit  nombre,  à  comparaison  de  l'enne- 
my, estoit  pour  les  épouuanter.  On  de- 
mande aux  soldats  François,  s;  se  voyans 
destitués  du  secours  des  Algonquins,  ils 
voudroient  bien  marcher  plus  auant  :  ils 
respondent  auec  vne  constance  vraie- 
ment  généreuse,  que  Monsieur  le  Gou- 
uerneur  leur  ayant  commandé  d'accom- 
pagner les  Sauuages  Chrestiens  de  Sainct 
Ioseph,  qu'ils  ne  les  quitteront  iamais 
pour  aucun  danger.  La  foy  a  ie  ne  sçay 
quel  lien, qui  vnit  les  cœurs.  Les  soldats 
au  retour  dirent  tout  plein  de  bien  de 
nos  Néophytes,  et  nos  Néophytes  ne  se 
pouuoient  assés  louer  des  soldats.  Voila 
donc  nos  soldats  François  prests  de 
s'embarquer,  si  ces  huict  canots  de 
Chrestiens  veulent  marcher.  On  leur 
demande,  quelle  estoit  leur  pensée  ;  ils 
respondent,  que  ce  n'est  pas  à  eux  d'en 
déterminer,  qu'ils  ostoient  tous  dispo- 
sés de  receuoir  l'ordre  et  le  comman- 
dement des  François  :  cela  mit  en  peine 
le  sieur  Chanflour  et  tous  ceux  qui 
estoient  presens  ;  pas  vn  n'opina  iamais 
qu'il  leur  fallust  commander  ce  voyage, 
personne  ne  voulant  exposer  ces  bons 
Néophytes  dans  les  grands  dangers  qu'on 
apprehendoit.  Ce  petit  nombre  de  Chre- 
stiens, disoit  quelqu'vn,  est  comme  le 
leuain,  qui  doit  faire  leuer  toute  la  masse 
du  Christianisme  en  ces  contrées  ;  s'il 
est  défait,  les  Infidèles  se  rendront  plus 
difficiles  que  iamais,  et  nous  accuseront 
d'auoir  jette  à  la  mort  ceux  qui  ont 
receu  nostre  créance.  Sur  ces  difficul- 
tés, les  pauures  Hurons  se  voyans  aban- 
donnés de  tout  secours,  estoient  bien  en 
peine,  et  nous  aussi  bien  qu'eux,  car  le 
Père  Paul  Ragueneau  et  le  Père  René 
Menart  les  deuoient  accompagner. 

Enfin,  nostre  Seigneur  nous  consola: 
car  au  mesme  temps  qu'on  vouloit  partir, 
arriue  vn  canot  de  Huron,  qui  nous  ap- 
prend, que  l'ennemy  s'estoit  retiré  ;  si 
bien  que  les  Pères  sont  passés,  auec  le 
bon   Charles    Sondatsaa  et  les  autres 

Iïurons,  sans  autre  mal  que  les  grandes 
fatigues  d'vn  chemin  trcs-affreux. 

Quelque  temps  après  leur  départ,  ar- 
riérent quelques  autres  canots  de  Iïu- 
rons, qui  calomnièrent  puissamment  le 
panure  Pcre  de  Brebeuf  ;  ils  disoient, 
qu'ayant  rencontré  vn  Huron  sauné  des 
mains  de  l'ennemy,  ils  auoient  appris  de 
luy  ce  que  ie  vais  raconter.  Estant 
entre  les  mains  des  Hiroquois,  disoit  ce 
prisonnier  échappé,  l'vn  d'eux  m'a  tenu 
ce  discours  :  Nous  auons  connoissance 
et  bonne  intelligence  aucc  les  François 
vestus  de  noir,  qui  sont  en  vostre  pais, 
et  notamment  auec  vn  certain  que  vous 
nommés  Echon  (c'est  ainsi  qu'ils  ap- 
pellent le  Père  Iean  de  Brebeuf)  ;  cet 
homme  a  passé  l'hyuer  dans  la  Nation 
neutre,  où  il  a  eu  communication  auec 
les  Hiroquois  nos  confédérés;  il  s'est  lié 
auec  eux  et  auec  nous,  pour  vous  perdre  : 
Courage,  leur  disoit-hY  nous  sommes 
entrés  dans  le  pais  des  Hurons  pour  les 
exterminer  ;  nous  en  auons  desia  fait 
mourir  grand  nombre  par  nos  prières, 
comme  par  de  puissans  charmes  ;  mais 
nous  n'auons  pu  les  consommer  entière- 
ment: il  faut  que  vous  les  acheuiés  par 
vos  guerres  et  par  vos  surprises  ;  quand 
ils  seront  tout  à  fait  détruits,  nous  irons 
demeurer  auec  vous  en  vostre  pais. 
Nos  confédérés  nous  ayans  donné  aduis 
de  tout  cecy,  nous  vous  sommes  venus 
dresser  des  embusches,  nous  auons  re- 
connu Echon,  nous  l'auons  visité  pen- 
dant la  nuict,  il  nous  a  fait  des  presens, 
nous  l'auons  laissé  passer,  il  nous  a 
auerty  des  canots  qui  le  suiuoient  ;  et 
voila  comment  vous  estes  tombés  entre 
nos  mains,  disoient  les  Hiroquois  à  ce 
prisonnier,  au  rapport  de  ces  calomnia- 
teurs, qui  controuuoient  ces  impostures 
pour  nous  perdre.  Sainct  Paul  a  bien 
raison  de  dire^  que,  Si  in  hac  vita  tan- 
tum  in  Christo  sperantes  sumus,  mise- 
rabiliores  sumus  omnibus  hominibus  : 
Si  nous  n'attendons  rien  en  l'autre  vie, 
nous  sommes  plus  misérables  que  le 
reste  des  hommes  :  car  ceux  pour  qui 
nous  donnons  nos  vies  dans  des  trauaux 
immenses,  nous  procurent  la  mort  par 
des  voyes  les  plus  iniques  du  monde. 

Auant  que  de  conclure  ce  chapitre,  il 


faut  que  ie  remarque  vn  traict  de  géné- 
rosité de  nos  Chrestiens  de  S.  Ioseph, 
pendant  le  séjour  qu'ils  ont  fait  aux 
Trois  Riuicrcs.  Leur  Capitaine  ayant  dit 
en  pleine  assemblée,  qu'il  estoit  Fran- 
çois, puis  qu'il  auoit  embrassé  leur  cré- 
ance, vn  certain  Iniidele,  homme  im- 
pudent, luy  voulut  faire  vn  affront,  et  à 
tous  ses  gens  ;  se  promenant  à  l'entour 
de  sa  cabane,  il  luy  cria  tout  haut  :  Ya 
t'en  donc,  François,  va-t'en  à  la  bonne 
heure  en  ton  pais,  embarque  toy  dans 
les  Nauires,  puis  que  tu  es  François, 
passe  la  mer,  et  t'en  va  en  ta  patrie  :  il  y 
a  trop  long-temps  que  tu  nous  fais  icy 
mourir.  Ce  Capitaine  me  vint  trouuer 
tout  sur  l'heure,  sans  rien  repartir: 
Mon  cœur  veut  estre  meschant,  disoit-il, 
maisie  ne  luy  obeïray  pas.  Si  ie  n'auois 
quitté  mes  anciennes  façons  de  faire, 
i'abattrois  bien  l'orgueil  de  cet  impu- 
dent ;  mais  puis  qu'il  ne  faut  pas  estre 
Chrestien  à  demy,  ie  ne  luy  diray  mol, 
ie  ne  luy  feray  aucun  mal.  le  sçay  bien 
qu'ils  disent  que  ie  n'ay  point  d'esprit 
d'auoir  embrassé  la  foy,  ils  m'accusent 
de  les  faire  mourir,  pour  ce  que  ie  les 
ay  inuités  de  se  faire  instruire  ;  leurs 
calomnies  m'auroit  troublé  en  autre 
temps  :  mais  puis  que  i'ay  donné  ma 
parole  à  Dieu,  ie  veux  faire  tout  ce  qui 
m'est  commandé,  ie  ne  leur  feray  aucun 
reproche  ;  ce  qui  me  seroit  bien  facile, 
non  seulement  pource  que  leur  vie  n'est 
pas  meilleure  que  la  nostre,  mais  pource 
que  ie  n'ay  iamais  receu  aucun  de  leurs 
presens,  quoy  que  nous  leur  en  ayons 
fait  par  plusieurs  fois.  La  grâce  a  d'e- 
stranges  effets  :  aussi  est-il  vray,  que 
le  Dieu  qui  la  donne,  est  vn  Dieu  tout- 
puissant*. 


CHAPITRE   XII. 

jD'tme  Mission  faicle  à  Tadoussac. 

Encor  que  les  Saunages  de  Tadoussac 
soient  quasi  les  premiers  que  nos  vais- 
seaux rencontrent,  si  est-ce  qu'on  ne 

leur  a  porté  les  bonnes  nouuelles  de 
l'Euangile  qu'après  plusieurs  autres,  et 
encor  faut-il  confesser  que  ce  n'est  pas 
nous  qui  les  auons  attirés,  mais  nos 
Néophytes  ou  nouueaux  Chrestiens  de 
la  Résidence  de  Sainct  Ioseph.  Comme 
ils  se  sont  visités  de  part  et  d'autre,  et 
qu'ils  ont  veu  que  les  principaux  Sau- 
uages  de  cette  Résidence,  faisoient  pro- 
fession publique  de  la  foy,  ils  s'en  sont 
mocqués  au  commencement;  mais  enfin, 
le  bon  exemple  et  le  bon  discours  de 
leurs  Compatriotes,  leur  ont  fait  aimer 
ce  qu'ils  haïssoient,  et  rechercher  ce 
qu'ils  abhorroient.  L'an  passé  nos  Néo- 
phytes, comme  i'ay  remarqué,  les  al- 
lèrent inuiter  par  vn  beau  présent,  de 
venir  demeurer  auec  eux  à  S.  Joseph, 
pour  entendre  parler  des  biens  de  l'autre 
vie.  Ils  respondirent  par  vn  autre  pré- 
sent, qu'ils  n'estoient  point  aliénés  de 
la  foy  ;  mais  qu'ils  desiroient  qu'on  les 
vînt  instruire  en  leur  pais.  En  effet,  ils 
déléguèrent  Charles  MeiachkaSat,  qui 
n'estoit  pas  encor  baptisé,  pour  venir 
quérir  vn  Père  de  nostre  Compagnie,  et 
l'emmener  à  Tadoussac,  où  quelques 
Sauuages  des  peuples  du  Sagné  se  de- 
uoient  aussi  trouuer  ;  comme  le  Père 
qu'ils  demandoient  estoit  occupé  ailleurs, 
on  leur  promit  qu'on  ne  manqueroit  pas 
de  les  secourir  au  Printemps. 

Le  douziesme  de  May,  le  Capitaine  de 
Tadoussac  vint  sommer  nostre  Reuerend 
Père  Supérieur  de  sa  promesse  ;  le  Père 
luy  accorda  tres-wlontiers  celuy  de 
nostre  Compagnie  qu'il  demandoit.  Si 
tost  que  nos  Chrestiens  de  Sainct  Ioseph 
eurent  connoissance  de  ce  voyage,- ils 
vindrent  trouuer  le  Père,  le  suppliant  de 
parler  à  Tadoussac,  c'est  à  dire, .de  faire 
des  presens  pour  attirer  à  Sainct  Ioseph 
le  reliquat  de  ces  pauures  peuples  :  Prie 
Monsieur  nostre  Capitaine,  luy  disoient- 
ils,  qu'il  parle  aussi,  peut-estre  qu'ils 
respecteront  sa  parole  ;  s'ils  viennent 
demeurer  auec  nous,  nous  parlerons  de 
nostre  costé,  c'est  à  dire,  nous  leur 
ferons  des  presens,  pour  [applanir  la 
terre  sur  laquelle  ils  placeront  leurs 
cabanes  ou  leurs  maisons.  Monsieur  le 
Gouuerneur  voyant  que  ce  dessein  ten- 
doit  à  la  gloire  de  nostre  Seigneur,  fit 


son  présent,  auec  lequel  nous  ioignismes 
le  nostre,  pour  les  offrir  selon  l'instru- 
ction que  nos  Néophytes  nous  auoient 
donnée  :  car  ils  nous  informèrent  par 
le  menu,  comme  il  failoit  parler.  Cela 
fait,  le  Père  monte  dans  vne  barque,  qui 
descendoit  à  Tadoussac,  les  vents  con- 
traires le  retardèrent  assés  long  temps 
en  chemin,  mais  écoutons-le  parler  d<j 
son  voyage. 

Le  Mercredy  veille  du  tres-Sainct  Sa- 
crement, vn  canot  de  Sauuages  nous 
vint  aborder.  Comme  ie  vy  que  les  vents, 
qui  sembloient  vouloir  faire  quelque 
tréue  auec  nous,  recommençoient  leur 
guerre,  ie  m'embarquay  auec  eux,  pro- 
mettant à  nos  François  que  ie  leur  vien- 
drais dire  la  saincte  Messe  le  iour  sui- 
uant,  si  le  temps  le  permettoit.  Les 
Saunages  m'emmenèrent  en  vn  lieu  où 
il  n'y  auoit  ny  terre  ny  bois  ;  c'estoit 
sur  des  roches,  où  ils  auroient  passé  la 
nuict  sans  autre  couuerture  que  le  ciel, 
si  ie  ne  me  fusse  trouué  auec  eux.  le  les 
excite  incontinent  à  chercher  quelque 
meschant  lieu  pour  nous  cabaner  ;  en 
ayant  fait  rencontre,  ils  jettent  leurs 
écorces  sur  cinq  ou  six  perches  ;  et  bien 
leur  en  prit,  et  à  moy  aussi,  dit  le  Père, 
car  nous  fusmes  battus  toute  la  nuict  du 
vent  et  de  la  pluie. 

Le  lendemain,  ne  pouuant  aborder  la 
barque,  ie  passay  la  grande  feste  d« 
nostre  Seigneur  dans  cette  maison  tres- 
pauure  des  biens  de  la  terre,  mais  ri- 
chement pourueuë  des  biens  du  ciel  : 
la  meilleure  partie  des  Sauuages  estoient 
Chrestiens.  le  leur  parlay  de  l'honneur 
qu'on  rendoit  ce  iour  là  au  Fils  de  Dieu 
auec  pompe  et  magnificence  dans  toute 
l'Europe  ;  là-dessus  ie  dresse  vn  petit 
Autel  pour  dire  la  saincte  Messe  ;  ils 
m'aidoient  auec  tant  d'affection  que  i'en 
estois  tout  attendry  :  voyans  que  le  lieu 
où  ie  deuois  marcher,  estoit  tout  hu- 
mide et  fangeux,  ils  jettent  par  terre 
vne  robe  pour  me  seruir  de  marchepied. 
I'estendy  vne  petite  nappe  de  commu- 
nion au  trauers  de  la  cabane,  pour  sé- 
parer les  fidèles  d'auec  les  infidèles.  Là- 
dessus  ie  commence  la  saincte  Messe, 
non  sans  estonnement,  que  le  Dieu  des 
dieux  s'abaissast  vne  autre  fois,  dans  vn 

lieu  plus  chetif  que  restable  de  Bethlé- 
em. Ces  bonnes  gens  se  vouloient  con- 
fesser el  communier,  mais  ie  les  remis 
au  Dimanche  suiuant.  Les  Sauuages  qui 
n'estoient  pas  baptisés,  gardèrent  vn 
profond  silence  pendant  ce  diuin  Sacri- 
fice :  aussi  ont-ils  bonne  cnuie  d'estre 
Chrestiens. 

La  tempcste  nous  retint  deux  iours  et 
deux  nuicts  prisonniers  sous  ces  écorces, 
plus  ouucrtes  qu'vne  porte  enchère. 
Comme  nous  songions  à  nostre  départ, 
le  sieur  Marsolet,  qui  jcommandoit  la 
barque,  m'escriuit  ce  peu  de  mots  par 
vn  ieune  Saunage,  qui  m'apporta  la 
lettre:  LeSauuage  surnommé  Boyer,  est 
arriué  en  nostre  barque  ;  il  dit,  qu'il 
vous  est  venu  quérir  tout  exprés  pour 
vous  mener  à  Tadoussac  ;  il  vous  attend 
icy  :  faites  luy,  s'il  vous  plaist,  vn  petit 
mot  de  response.  l'ay  donné  au  présent 
porteur  vn  peu  de  pain  et  de  pruneaux, 
«cachant  bien  que  vous  en  auiés  besoin. 

Ayant  receu  ce  petit  mot,  ie  vais 
trouuer  la  barque  ;  le  Sauuage  qui  estoit 
venu  au  deuant  de  moy,  me  presse  d'en- 
trer à  Tadoussac,  disant,  que  tous  ceux 
qui  estoient  là,  souhaitoient  ardemment 
d'estre  instruicts  :  ie  m'y  transporte 
dans  les  canots  qui  me  v'mdrent  quérir. 
Estant  arriué,  ils  me  témoignèrent  toute 
sorte  de  bonne  volonté,  ils  m'accueilli- 
rent tous  auec  beaucoup  de  bienueil- 
lauce.  le  visite  les  malades,  ie  trouue 
vne  femme  en  danger,  ie  Pinstruy,  ie 
la  baptise,  et  Dieu  l'enleue  au  ciel  : 
Cuius  vult,  miseretur,  Dieu  choisit  ceux 
qu'il  luy  plaist.  Cette  pauure  femme  at- 
tendoit  ce  passeport  pour  entrer  en  Pa- 
radis. 

Si  tost  que  ie  fus  arriué,  poursuit  le 
Père,  les  Sauuages  me  bastirent  vne 
maison  à  leur  mode.  Elle  fut  bien-tost 
dressée  -.  les  ieunes  hommes  vont  cher- 
cher des  écorces,  les  filles  et  les  femmes 
des  branches  de  sapin  pour  la  tapisser 
d'vn  beau  verd,  les  hommes  plus  âgés 
en  font  la  charpente,  qui  consiste  en 
quelques  perches  qu'ils  arrondirent  en 
berceau  ;  on  iette  là-dessus  des  écorces 
de  fresne  ou  de  prusse,  et  voila  vne 
Eglise  et  vne  maison  bien-tost  bastie. 
Au  commencement  ie  songeois,  où  on 


coupperoit  les  écorces  pour  faire  des 
fenestres  ;  mais  la  maison  estant  faite, 
ie  reconnus  qu'il  ne  falloit  point  prendre 
celle  peine,  car  il  y  auoit  assés  de  iour 
et  de  lumière  sans  fenestres.    le  dresse 
là  dedans  vn  Autel,  ie  fay  ma  petite  re- 
traite tout  auprès,  et  ie  me  trouue  plus 
content,  et  aussi  bien  logé,  que  dans  vn 
Louure.   La  porte  seule  me  meftoit  en 
peine  :  car  ie  désirais  la  pouuoir  fermer 
quand  ie  sortirois  ;  les  Saunages,  qui  ne 
se  seruent  que  d'vne  écorce  ou  d'vne 
peau  pour  fermer  leurs  cabanes,  ne  me 
sembloient  pas  assés  bons  charpentiers 
pour  fermer  mon  palais  ;  mais  Charles 
MeiachkaSat  me  monstra  que  si.    11  s'en 
va  chercher  deux  bouts  de  planche,  les 
cloue  par   ensemble,    fait   vne   petite 
porte  ;    i'auois   auec  moy  vn  eadenat 
pendu  à  vn  petit  sac,  il  trouue  l'inuen- 
tion  de  s'en  seruir  pour  fermer  ma  mai- 
son à  clef  :  me  voila  donc  logé  comme 
vn  petit  Prince,  dans  vn  Palais  basly  en 
trois  heures.    Comme  ie  craignois  l'im- 
portunité  des  enfans,  le  Capitaine  fait  vn 
grand  cry  par  les  cabanes,  et  recom- 
mande à  la  ieunesse  de  ne  point  entrer 
en  ma  demeure,  que  par  ma  permission  : 
Ieunesse,  disoit-il,  et  vous  enfans,  re- 
spectés nostre  Père  :  allés  le  visiter, 
mais  quand  il  priera  ou  qu'il  sera  em- 
pesché,  retirés  vous  sans  bruit  ;  portés 
luy  du  poisson,  quand  vous  en  prendrés. 
Les  enfans  me  suiuoient  par  tout,  et 
m'appelloient  leur  Père  ;  ils  m'appor- 
taient de  leur  pesche,  et  ie  leur  donnois 
vn  peu  de  galette  :  en  vn  mot,  i'estois  en 
paix  quand  ie  voulois,  dans  ma  maison 
d'écorce,  car  ie  pris  la  liberté  dés  le 
premier  commencement,  de  renuoyer 
tous  ceux  que  ie  voudrois,  quand  i'auois 
quelque  empeschement.    Encor  que  ce 
soit  chose  inoûie,  qu'vn  Sauuage  refuse 
la  porte  de  sa  cabane  à  vn  autre  Sau- 
uage, personne  neantmoins  ne  se  for- 
malisoit  de  la  façon  d'agir  du  Père.    11 
faut  dés  vostre  première  entrée  donner 
le  ply  que  vous  désirés  à  ces  bonnes 
gens,  capables  de  raison,  et  ils  ne  s'e- 
stonnent  pas  que  nous  ayons  des  façons 
de  faire  différentes  des  leurs. 

Quelque  temps  après  mon  arriuée  ie 
fis  festin  auec  les  Sauuages  d'vn  bled 

d'Inde,  qu'ils  aiment  beaucoup  ;  ie  l'auois 
fait  apporter  exprés  dans  la  barque  pour 
ce  sujet.  le  voulus  parler  pendant  ce 
festin,  mais  les  Sauuages  ayans  éuenté 
mon  dessein,  me  remirent  en  vn  autre 
temps.  Sur  le  soir  le  sieur  Marsolet  et 
moy,  voulans  produire  les  presens  de 
Monsieur  le  Gouuerneur  et  les  nostres, 
le  Capitaine  nous  courut  au  deuant,  et 
me  parla  en  ces  termes  :  Mon  Père,  il 
n'est  pas  besoin  de  nous  faire  des  pre- 
sens pour  nous  inuiter  à  croire  en  Dieu, 
nous  y  sommes  desia  tous  résolus  :  le 
Ciel  est  vne  assés  grande  recompense, 
nous  ne  desirons  point  d'estre  orgueil- 
leux, ny  nous  vanter  d'estre  honorés  de 
vos  presens  ;  pour  toute  parole,  suffît  que 
vous  nous  enseigniés  le  chemin  du  ciel. 
Sans  entrer  en  d'autres  discours,  tous 
ceux  que  vous  voies  icy  sont  dans  la  re- 
solution de  prier,  mais  non  pas  de 
quitter  leur  pais  pour  monter  là  haut. 
Il  apporta  plusieurs  raisons,  pour  faire 
voir  qu'il  leur  estoit  important,  de  ne 
se  point  retirer  de  Tadoussac.  En  effet, 
son  discours  estoit  bon,  mais  fondé  sur 
les  considérations  humaines  et  tempo- 
relles. Yoila  donc  nos  presens  arrestés. 
Charles  MeiachkaSat,  qui  s'est  retiré, 
comme  i'ay  desia  dit,  de  Tadoussac, 
pour  viure  en  enfant  de  Dieu,  à  Sainct 
Ioseph,  leur  parla  plusieurs  fois  très- 
fortement,  mais  pardessus  leur  portée, 
car  les  hommes  ne  se  deprennent  pas  si 
tost  des  intérêts  de  la  terre,  quoy  qu'elle 
ne  soit  qu'vn  point,  à  comparaison  du 
ciel.  Ah!  ievoy  bien,  fit  ce  bon-homme, 
que  le  Diable  vous  arreste  icy  :  il  vous 
donne  des  pensées,  que  vous  serés  pau- 
ures,  si  vous  quittés  vostre  païs,  il  vous 
fait  appréhender  que  les  richesses  de  la 
terre  sont  de  grande  importance  ;  et 
que  vous  seruira  tout  cela  à  l'heure  de 
la  mort?  Il  voit  bien  qu'il  ne  sçauroit 
vous  rauir  la  volonté  que  vous  aués  de 
croire  en  Dieu  ;  il  vous  jettera  dans 
l'impossibilité  de  l'excuter,  vous  atta- 
chant en  vn  lieu,  où  vous  ne  pouués 
estre  instruits  :  si  tost  que  vous  ne 
verres  plus  le  Père,  vous  ne  penserés 
plus  à  Dieu  ;  qui  vous  conseillera  dans 
vos  difficultés  ?  qui  vous  empeschera  de 
retomber  dans  vos  chants  superstitieux 


et  dans  vos  festins  ?  Si  quelqu'un  a  vn 
tambour,  qui  prendra  la  hardiesse  de 
luy  oster  ?  Nous  les  auons  tous  jettes, 
dires- vous?  comme  si  vous  n'en  pouuiés 
pas  refaire  d'autres.  Moy  mesme,  encor 
que  ie  croye  de  tout  mon  cœur,  il  me 
semble  que  quand  ie  suis  long-temps 
absent  des  Pères,  que  mes  vieilles  idées 
veulent  retourner  :    voila  pour  quoy, 
quand  ie  deurois  estre  le  plus  pauure  du 
monde,  ie  ne  les  quitteray  iamais.  Ce 
bon'  Néophyte  ne  cessoit  matin  et  soir, 
et  la  nuict  mesme,  de  presser  ses  Com- 
patriotes, de  venir  demeurer  auprès  de 
ceux  qui  enseignent  le  chemin  du  salut. 
Les  Sauuages  pressés  de  ces  raisons,  ne 
concluoient  pas  qu'il  fallust  monter  à 
Kebec,  mais  qu'il  estoit  à  propos  que 
nous  descendissions  à  Tadoussac,  pour 
y  dresser  vne  Maison,  afin  de  les  in- 
struire :  Les  Nations  voisines  y  viendront 
demeurer,  disoient-ils,  elles  embrasse- 
ront la  foy  sans  contredit.    Mais  ce  païs 
est  si  misérable,  qu'à  peine  y  trouue-t-on 
de  la  terre  pour  leurs  sépulcres,  ce  ne 
sont  que  rochers  stériles  et  affreux  ; 
si  neantmoins  Monsieur  le  gênerai,  et 
la  flotte  de  Messieurs  de  la  Nouuelle 
France,  qui  passe  tous  les  ans  quelque 
mois  à  Tadoussac,  y  faisoit  bastir  vne 
maison  par  leur  ordre,  comme  Monsieur 
du  PlessisBochart  auoit  commencé,  cela 
feroit  du  bien  à  tout  son  équipage  et  aux 
panures  Sauuages  :  car  quelques  Pères 
de  nostre  Compagnie  se  pourroient  re- 
tirer là  depuis  le  Printemps  iusques  au 
départ  des  vaisseaux,  pour  secourir  les 
François  et  les  Sauuages  dans  leurs  be- 
soins spirituels.    D'y  demeurer  pendant 
l'hyuer,  c'est  chose  que  ie  ne  conseille- 
rois  à  aucun  François  :  car  les  Sauuages 
s'en  éloignent   pendant  ce   temps -là, 
abandonnans  leurs  rochers  au  froid,  et  à 
la  neige  et  aux  glaces,  dont  on  voyoit 
encor  quelques  reliquats,  cette  année 
bien  auant  dans  le  mois  de  Iuin.     Au 
reste,  ie  ne  doute  nullement,  que  si  la 
fureur  des  Hiroquois  peut  estre  arrestée, 
que  tous  les  Sauuages  de  Tadoussac,  du 
Sagné  et  de  plusieurs  autres  petites  Na- 
tions, ne  montent  plus  haut,  si  on  con- 
tinue de  les  secourir.  Mais  voyons  toutes 
les  remarques  du  Père. 

Pendant  le  seiour  que  i'ay  fait  là,  ces 
bonnes  gens,  dit-il,  m'appelloicnt  ordi- 
nairement à  leurs  conseils,  ils  me  com- 
muniquoient  leurs  petites  affaires,  ils 
m'inuitoient  à  leurs  festins,  me  traitant 
comme  leur  père.  Ils  firent  vn  festin 
sur  les  fosses  de  leurs  morts,  inconti- 
nent après  mon  arriuée,  auquel  ils  em- 
ploierent  huict  orignaux  et  dix  castors  ; 
le  Capitaine  haranguant,  dit,  que  les 
âmes  des  defuncls  prenoient  grand  plai- 
sir à  l'odeur  de  ces  bonnes  viandes.  le 
voulus  parler  pour  réfuter  cet  erreur  ; 
mais  ils  me  dirent,  ne  te  mets  pas  en 
peine,  ce  n'est  pas  cela  qui  nous  em- 
peschera  de  croire,  nous  allons  bien- 
tost  jetter  à  bas  nos  vieilles  façons  de 
faire. 

Yoicy  comme  i'cmploiois  le  temps 
auec  eux  :  dés  le  petit  iour,  qui  estoit 
enuiron  trois  ou  quatre  heures  du  matin, 
ie  m'en  allois  faire  prier  Dieu  par  les 
cabanes  ;  puis  ie  disois  la  saincte  Messe, 
où  tous  les  Chrestiens  qui  estoient  de- 
scendus à  Tadoussac,  pour  aller  en  traite, 
assistoient  tous  les  iours,  se  confessans 
et  communians  assés  souuent  ;  la  Messe 
estant  dite,  ie  me  retirois  à  l'écart,  hors 
le  brui  t des  cabanes,  pour  vacquer  vn  peti  t 
à  moy  mesme,  i'allois  en  suitte  visiter 
les  malades,  puis  i'assemblois  les  enfans 
pour  leur  faire  le  Catéchisme  ;  le  Soleil 
ne  regloit  ny  mon  leuer,  ny  mon  cou- 
cher, ny  l'heure  de  mes  repas,  mais 
la  seule  commodité  qui  n'estoit  guère 
auantageuse  ny  fauorable  au  corps. 

le  donnois  vn  temps  après  le  disner, 
lantost  aux  hommes,  et  puis  aux  femmes 
qui  s'assembloient  pour  estre  instruites, 
et  sur  le  soir,  après  m'estre  retiré  quel- 
que temps,  ie  faisois  faire  les  prières 
auec  vne  instruction  publique  où  les  en- 
fans  rendoient  compte  deuant  leurs 
pères  et  mères,  de  ce  qu'ils  auoient 
appris  au  Catéchisme  ;  cela  les  encou- 
rageoit,  et  consoloit  infiniment  leurs 
parens. 

l'en  ay  veu  de  si  ardens  à  se  faire  in- 
struire, qu'ils  ont  passé  les  nuicts  auprès 
de  nos  Chrestiens,  se  faisans  dire  et  re- 
dire vne  mesme  chose,  pour  la  mettre 
dans  leur  mémoire.  l'interrogeois  les 
plus  âgés  publiquement  comme  des  en- 


fans,  et  tous  me  rendoient  compte  de  ce 
que  ie  leur  auois  enseigné.  En  vn  mot, 
si  cette  Mission  est  pénible,  elle  est  as- 
saisonnée de  beaucoup  de  consolation. 

le  leur  disois  certain  iour,  que  quel- 
ques François  m'auoient  dit  à  mon  de- 
part  de  Kebec,  que  ie  ferois  d'eux  tout 
ce  que  ie  voudrois  deuant  la  venue  des 
Vaisseaux,  mais  qu'à  l'abord  des  Na- 
uires,  on  ne  les  pourroit  plus  retenir, 
qu'ils  seroient  yures  depuis  le  matin 
iusques  au  soir.  L'vn  d'eux  prenant  la 
parole,  me  dit  auec  bonne  grâce  :  Mon 
Père,  fay  gageure  auec  ceux  qui  t'ont 
dit  cela,  et  nous  te  ferons  gagner,  car 
assurément  nous  ne  nous  enyurerons 
point  ;  demeure  auec  nous  iusques  à  la 
flotte,  et  nous  t'apporterons  toutes  les 
boissons  que  nous  aurons,  tu  en  seras 
l'Echanson  et  le  distributeur,  tu  nous 
en  verseras  de  tes  mains,  et  nous  ne 
passerons  point  la  mesure  que  tu  nous 
donneras. 

le  vy  aborder  icy  quelques  ieunes 
gens  du  Sagné,  qui  n'anoient  iamais  veu 
de  François  ;  ils  furent  bien  estonnés 
de  m'entendre  parler  leur  Langue.  Ils 
demandoient  de  quel  pais  i'estois  :  on 
leur  dit,  que  i'estois  de  Kebec,  et  de 
leurs  parens  ;  mais  ils  n'en  pouuoient 
rien  croire,  car  nos  barbes  mettent  vne 
différence  quasi  essentielle,  pour  ainsi 
dire,  entre  vn  European  et  vn  Sauuage. 
I'ay  communiqué  auec  quelques  fa- 
milles venues  des  Terres,  ce  sont  gens 
simples,  et  très-capables  de  receuoir  le 
bon  grain  et  la  riche  semence  de  l'E- 
uangile. 

Estant  certain  iour  en  vne  assemblée, 
où  les  Sauuages  traitoient  d'enuoyer  la 
ieunesse  en  marchandise  vers  ces  Na- 
tions plus  éloignées,  ie  me  presenlay 
pour  les  accompagner,  afin  de  parler  de 
Dieu  à  ces  pauures  peuples  :  cela  les  mit 
vn  peu  en  peine,  car  ils  ne  veulent  pas 
que  les  François  ayent  connoissance  de 
leur  commerce,  ny  de  ce  qu'ils  donnent 
à  ces  autres  Sauuages  pour  leurs  pelte- 
ries  ;  et  cela  se  garde  si  bien  que  per- 
sonne ne  le  sçauroit  découurir.  Ils  me 
faisoient  les  chemins  horribles  et  épou- 
uantables,  comme  ils  le  sont  en  effet  ; 
mais  ils  en  augmentoienl  l'horreur  pour 

m'étonner  et  pour  me  diuertir  de  mon 
dessein.  Ayant  reconnu  leur  crainte, 
ie  me  mets  à  discourir  des  malheurs  et 
des  biens  éternels  ;  les  voyant  touchés, 
ie  leur  demanday,  s'ils  seroient  bien 
aises  que  ces  panures  peuples  de  leur  ) 
connoissance,  tombassent  dans  ces  feux.  J 
Ils  respondent  que  non.  Il  les  faut  donc 
instruire,  reparty-je  ;  qui  le  fera,  si  vous 
me  fermés  la  porte  ?  11  est  vray,  dit  l'vn 
des  principaux,  il  faut  qu'il  soit  permis 
au  Père  d'aller  par  tout,  il  n'est  point 
chargé  ny  de  cousleaux,  ny  de  haches, 
ny  d'autres  marchandises,-  c'est  "nostre 
Père,  il  nous  aime,  ie  suis  d'auis  qu'il 
aille  où  il  voudra.  Tous  les  autres  s'y 
estans  accordés,  vn  Capitaine  s'écria  : 
Va  où  tu  voudras,  mon  Père,  la  porte 
t'est  ouuerle  dans  toutes  les  Nations 
dont  nous  auons  connoissance,  nous  t'y 
porterons  dans  nos  canots  ;  mais  de- 
meure auec  nous  pour  ce  Printemps  : 
car  estant  venu  pour  nous  instruire,  il 
ne  faut  pas  nous  quitter  que  nous  ne 
sçachions  les  prières,  tu  pourras  aller 
visiter  ces  bonnes  gens  vne  autre  année. 
Les  voyant  dans  cette  appréhension  ie 
leur  dis,  qu'ils  sçauoient  bien  mon  des- 
sein :  Il  est  vray,  fit  l'vn  des  principaux, 
le  Père  ne  vient  pas  icy  pour  nos  pelte- 
ries,  il  n'a  aucune  marchandise  entre 
les  mains,  il  nous  aime,  c'est  nostre 
Père,  il  faut  que  la  porte  luy  soit  ouuerte 
par  toutes  les  Nations  dont  nous  auons 
connoissance.  Tous  les  autres  furent  de 
mesme  auis  ;  mais  ils  me  prièrent  ne- 
antmoins  de  rester  là.  Ceux  qui  n'e- 
stoient  pas  baptisés,  me  demandèrent 
des  Chrestiens  pour  les  embarquer  et 
pour  parler  de  ma  part  à  ces  peuples, 
le  mis  des  presens  entre  les  mains  de 
deux  Chrestiens  pour  inuiter  deux  Na- 
tions à  venir  prester  l'oreille  aux  bonnes 
nouuelles  de  l'Euangile.  Ils  me  ren- 
uoyerent  d'autres  presens  auec  parole, 
que  si  ie  voulois  m'arrester  à  Tadoussac, 
qu'ils  y  viendroient.  L'vn  de  nos  Chre- 
stiens de  Sainct  Ioseph,  frère  d'vn  Ca- 
pitaine des  Sauuages  qui  sont  dedans 
les  Terres,  l'inuitant  de  venir  voir  leurs 
champs  et  leurs  bleds,  pour  l'inciter  à 
cultiuer  la  terre,  celuy-cy  respondit  : 
Travaillés   courageusement,   priés   les 


François  de  vous  aider  fortement  à  dé- 
fricher la  terre  ;  si  tost  que  vous  aurés 
des  bleds,  pour  nous  pouuoir  secourir, 
nous  irons  tous  vous  voir  et  demeurer 
auprès  de  vous;  mais  nous  craignons  les 
Hiroquois. 

Quelque  temps  après  Charles  Meiach- 
ka8at  alla  de  luy  mesme  inuiter  vne 
autre  Nation  de  croire  en  Dieu  ;  il  trouua 
ces  gens  si  bien  disposés,  qu'il  s'en 
estonna.  Yoicy  comme  il  entra  en  dis- 
cours auec  eux  :  comme  ils  auoient  desia 
ouy  parler  de  nostre  créance,  par  le 
bruit  qui  en  court  par  tout  ces  grands 
bois,  ils  luy  demandèrent  s'il  en  auoit 
quelque  connoissance  :  Ouy  dea,  fit-il, 
moy  mesme  ie  suis  baptisé  et  ie  croy  en 
celuy  qui  a  fait  le  ciel  et  la  terre.  In- 
struy  donc,  dirent-ils,  ce  pauure  malade, 
que  tu  as  visité  et  qui  s'en  va  mourant. 
Il  l'aborde,  luy  parle  du  pouuoir  de  Dieu 
sur  tous  les  hommes,  du  recours  qu'il 
deuoit  auoir  en  luy,  le  fait  prier  et  de- 
mander secours  à  sa  bonté.  Le  malade 
après  cette  prière,  se  trouue  à  demy 
guery,  il  se  leue,  il  marche,  auec  l'é- 
tonnementdeses  Compatriotes.  Charles 
les  voyant  attentifs,  leur  parle  de  la 
création  du  monde,  de  l'Incarnation  du 
Verbe,  en  vn  mot,  leur  enseigne  ce 
qu'il  a  appris  de  nous.  Estans  las  de 
parler,  il  se  retiroit  seul,  recitoit  son 
chapellet  et  s'entretenoit  en  quelque 
saincte  pensée,  se  pourmenantà  l'écart, 
sans  auoir  égard  si  ses  gens  s'en  eston- 
noient  ou  non,  imitant  ce  qu'il  auoit 
veu  faire  au  Père  qui  instruisoit  les 
Sauuages  de  Tadoussac.  Si  tost  qu'il 
rentroit  dans  la  cabane  du  malade,  tous 
les  autres  Sauuages  accouroient,  ils  se 
mettoient  en  rond  à  l'enlour  de  luy, 
dans  vn  profond  silence,  et  luy  les  in- 
struisoit selon  sa  portée.  Ne  sçachant 
plus  que  dire,  il  se  mit  à  crier  si  fort 
contre  leurs  superstitions,  contre  leurs 
festins  à  tout  manger,  monstrant  la  bru- 
talité de  leurs  mœurs,  et  bénissant  Dieu 
d'auoir  quitté  son  ancienne  barbarie,  il 
dit  tant  de  chose  contre  l'inutilité  et  la 
folie  de  leurs  tambours,  que  tous  ceux 
qui  en  auoient,  les  allèrent  tout  soudai- 
nement quérir,  et  les  mirent  en  mille 
pièces  en  sa  présence  ;  cela  l'estonna  et 

le  consola  fort.  Quand  il  fut  de  retour, 
il  ne  sçauoit  se  comprendre  :  Nikanis, 
me  faisoit-il,  le  les  ay  pensé  amener  iey 
auee  moj  ;  s'il  eussent  eu  dequoy  ache- 
ter  des  viures  pour  passer  l'inner,  ils 
m'auroient  suiuy  ;  tous  ceux  que  i'ay 
veus  sont  dans  la  resolution  de  se  faire 
instruire  et  de  quitter  leurs  anciennes 
coustumes,  pour  embrasser  les  nostres. 
Enfin,  ie  ne  doute  point  que  toutes  ces 
panures  petites  Nations  qui  sont  dans 
les  bois,  où  nos  Chrestiens  fréquentent, 
ne  se  viennent  ranger  au  bercail  de  l'E- 
glise, si  on  les  peut  secourir. 

Pour  conclusion,  le  Père  arriua  à  Ta- 
doussac  le  second  iour  de  Iuin,  et  en  fut 
rappelle  le  vingt-neuf.  Il  baptisa  qua- 
torze ou  quinze  Sauuages,  notamment 
des  enfans  et  des  personnes  âgées  ;  il 
en  auroit  baptisé  bien  dauantage,  si  ces 
pauures  gens  eussent  esté  en  vn  lieu  où 
ils  pourroient  estre  conseruésen  la  foy  ; 
tout  cela  arriuera  en  son  temps.  Le 
Dieu  qui  les  a  touchés  et  qui  les  appelle, 
leur  ouurira  la  porte  et  leur  donnera  le 
moyen  d'exécuter  ses  sainctes  volontés. 
Ainsi  soit-il. 


CHAPITRE   XIII. 

Des  bonnes  espérances  et  des  obstacles 
de  la  conuersion  des  Sauuages. 

La  venue  des  Vaisseaux  apporte  ordi- 
nairement vn  meslange  de  ioie  et  de 
tristesse.  Nous  auons  receu  du  conten- 
tement à  la  veuë  des  hommes  de  Mes- 
sieurs de  Montréal,  pource  que  leur 
dessein  est  entièrement  à  la  gloire  de 
nostre  Seigneur,  s'il  réussit.  Ce  con- 
tentement a  receu  du  meslange  par  le 
retardement  du  sieur  de  Maison-neufue 
qui  commanda  ces  hommes,  lequel  a 
relasché  trois  fois  en  France,  et  enfin 
est  arriué  si  tard,  qu'il  ne  sçauroit  mon- 
ter plus  haut  queKebec  pour  cette  année  ; 
et  Dieu  veuille  que  les  Hiroquois  ne 
ferment  point  les  chemins,  quand  il  sera 
question  de  passer  plus  auant.    Quicon- 


que a  pris  vne  forte  resolution  de  tra- 
uailler  pour  Iesus-Christ,  doit  aimer  la 
Croix  de  Iesus-Christ.  Non  est  disci- 
pidus  super  magistrum.  La  Croix  est 
l'arbre  de  vie,  qui  porte  les  fruicls  du 
Paradis,  et  folia  il  g  ni  ad  sanilatem  gen- 
tium.  Le  conuersion  des  Sauuages  ne 
se  fera  que  par  la  Croix. 

Ce  nous  est  encor  vne  douce  consola- 
lion,  de  voir  que  les  longues  fatigues  de 
la  mer  n'ont  point  altéré  la  santé  des 
passagers  qui  viennent  grossir  nostre 
petite  Colonie  :  le  Père  Iacques  de  la 
IMace  et  nostre  frère  Ambroise  Broùet 
sont  arriués  en  bonne  santé,  Dieu  mercy. 
Vne  ieune  Damoiselle,  qui  n'auoit  pas 
pour  deux  doubles  de  vie  en  France,  à 
ce  qu'on  dit,  en  a  perdu  plus  de  la 
moitié  dans  le  Vaisseau,  tant  elle  a  souf- 
fert, mais  elle  en  a  trouué  à  Kebec  plus 
qu'elle  n'en  auoit  embarqué  à  la  Ro- 
chelle ;  les  hommes  de  trauail  arriuent 
ordinairement  icy  le  corps  et  la  dent 
bien  saine,  et  si  leur  âme  a  quelque 
maladie,  elle  ne  tarde  gueres  à  recou- 
urer  vne  bonne  santé.  L'air  de  la  Nou- 
uelle  France  est  tres-sain  pour  l'âme  et 
pour  le  corps.  On  nous  a  dit  qu'il  cou- 
roit  vn  bruit  dans  Paris,  qu'on  auoit 
mené  en  Canada,  vn  Vaisseau  tout  char- 
gé de  filles,  dont  la  vertu  n'auoit  l'ap- 
probation d'aucun  Docteur  ;  c'est  vn  faux 
bruit,  i'ay  veu  tous  les  Vaisseaux,  pas 
vn  n'estoit  chargé  de  cette  marchandise. 
Changeons  de  propos. 

11  n'y  auoit  pas  long-temps  que  nos 
Autels  auoient  porté  le  deuil  de  la  mort 
de  Monsieur  Gand,  quand  la  flotte  a 
paru.  Cet  homme  de  bien  secouroil  for- 
tement les.  Sauuages  qui  se  retirent  à 
Sainct  loseph  ;  leurs  conuersions  luy 
touchoient  les  yeux  et  gagnoient  le 
cœur.  Il  est  mort  dans  vn  sublime  ex- 
ercice de  patience  ;  en  vn  mot,  il  est 
mort  comme  il  auoit  vescu,  c'est  à  dire, 
en  homme  qui  cherche  Dieu  auec  vérité. 
A  peine  auoit-on  acheué  les  derniers  de- 
uoirs  qui  luy  estoient  deubs,  qu'il  nous 
a  fallu  vne  autre  fois  reuestir  de  noir 
nos  Chappelles,  pour  faire  le  seruice  de 
Monsieur  le  Commandeur  de  Sillery. 
Monsieur  de  Montmaguy  nostre  Gouuer- 
neur,  Monsieur  le  Cheualier  de  l'isle,  et 


56 


Relation  de  la  Nouuelle 


plusieurs  autres,  y  assistèrent  ;  quelques 
Sauuages  voulurent  communier  ce  iour 
là,  et  tous  prièrent  pour  son  âme,  n'i- 
gnorans  pas  les  grandes  obligations 
qu'ils  ont  à  ce  sainct  Homme  qui  a 
jette  les  fondemens  de  l'arrest  de  ces 
pauures  peuples  errans,  en  la  Résidence 
de  Sainct  Ioseph.  Pleust  à  Dieu  que 
ceux  qui  succéderont  à  l'affection  de  ce 
grand  Homme,  vissent  vn  petit  brin  des 
grandes  recompenses  dont  il  ioïiit  de- 
dans les  cieux.  Sa  mort  auoit  arresté 
le  secours  qu'il  nous  donne  ;  mais  i'ap- 
prens  que  quelques  personnes  de  mérite 
n'ont  pas  voulu  que  ce  grand  ouurage 
cessast,  fortifians  nos  bras,  qui  s'alloient 
affoiblir  par  le  decés  de  ceux  qui  mé- 
ritent de  porter  le  nom  de  vrais  Pères 
des  Chrestiens  Sauuages. 

Monsieur  le  Marquis  de  Gamache  de- 
funct,  a  mérité  le  premier  de  porter  ce 
tiltre  :  car  il  a  ouuert  la  première  porte 
aux  grandes  Missions  que  nous  auons 
entreprises  en  ces  derniers  confins  du 
Monde.  Son  fils  s'estant  donné  à  nostre 
Compagnie,  finit  ses  iours  l'an  passé, 
auec  la  couronne  d'vne  riche  perseue- 
rance  en  la  vertu.  Ils  voient  maintenant 
tous  deux,  combien  sainctement  et  vti- 
lement  ces  grandes  libéralités  sont  em- 
ploiées,  et  comme  vne  belle  action  faite 
dans  les  temps,  fructifie  pour  l'Eternité. 

On  m'a  fait  voir  vne  deuotion,  dont  ie 
ne  doute  nullement  que  le  Sainct  Esprit 
n'en  soit  l'autheur  :  la  Charité  est  indu- 
strieuse. Yn  homme  de  mérite  et  de 
condition,  veut  prendre  le  soin  d'vne 
famille  de  Sauuages:  il  destine  vne  cen- 
taine d'escus  pour  luy  bastir  vne  petite 
maison  ;  il  veut  qu'on  luy  escriue  le 
nombre  des  personnes  qui  la  composent 
et  comme  ils  s'appellent  ;  il  demande 
ce  qu'ils  auront  de  besoin  pour  s'esta- 
blir  la  première  année,  et  quel  ordre  il 
faut  garder  pour  la  faire  subsister.  Cette 
inuention  ne  vient  point  d'Àrchimede, 
mais  d'vn  plus  grand  esprit.  Voila  iu- 
stement  le  moyen  de  donner  à  Iesus- 
Christ  tous  les  descendans  de  cette  fa- 
mille, et  nati  natorum,  et  qui  nascentur 
ab  illis  :  Tous  les  enfans  de  leurs  en- 
fans,  leurs  neueux  et  leurs  arriere-ne- 
ueux  croiront  en  Dieu.  Qui  conuertit  vn 


pécheur  en  France,  ne  conuertit  ordi- 
nairement qu'vn  homme  ;  qui  appelle 
à  la  foy  vn  chef  de  famille  Sauuage,  y 
appelle  tous  ses  descendans,  vsque  ad 
tertiam  et  quartam  gêner  ationem,  et 
vitra.  le  ne  sçaurois  croire  que  Dieu 
ne  verse  tost  ou  tard  ses  bénédictions 
sur  la  famille  de  ceux  qui  procurent 
l'amplification  de  la  famille  de  Iesus- 
Christ  son  Fils. 

I'vseray  de  redites,  si  ie  fais  mention 
des  grandes  prières,  des  grandes  deuo- 
tions,  des  ieusnes  et  des  autres  mortifi- 
cations qui  se  font  en  beaucoup  d'en- 
droits de  l'Europe,  pour  la  conuersion 
de  ces  peuples,  notamment  en  quelques 
Maisons  de  Filles  signalées  en  vertu, 
le  sçay  vn  Monastère,  où  depuis  plu- 
sieurs années  il  y  a  incessamment  iour 
et  nuict,  quelque  Religieuse  deuant  le 
S.  Sacrement,  sollicitant  ce  Pain  de  vie, 
de  se  faire  donner  à  connoistre  et  de  se 
faire  gouster  aux  pauures  Sauuages.  Il 
s'est  trouué  mesme  dans  la  campagne 
vn  Curé  si  zélé  pour  le  salut  des  pauures 
Sauuages,  des  Paroissiens  si  pleins  de 
bonté,  qu'ils  ont  fait  trois  processions 
générales,  soixante  et  quinze  ieusnes, 
cent  vingt-quatre  disciplines,  dix-huict 
aumosnes  et  quantité  de  prières,  pour 
la  conuersion  de  ces  peuples:  cela  n'est- 
il  pas  rauissant  ?  le  prie  le  grand  Berger 
d'auoir  vn  soin  tout  particulier  de  ce 
hon  Pasteur  et  de  son  troupeau.  Quand 
on  me  dit  que  les  âmes  les  plus  sainctes 
de  la  France,  pressent  les  cieux  pour 
pleuuoir  des  bénédictions  sur  ces  con- 
trées ;  quand  nous  voyons  de  ieunes 
filles  délicates,  renfermées  dans  leurs 
maisons,  sur  les  riues  de  nostre  grand 
fleuue,  prendre  part  aux  trauaux  de  ce 
Monde,  auec  vne  gaieté  nompareille  ; 
quand  ie  considère  vne  Dame,  éloignée 
de  plus  de  mille  lieues  de  son  pais, 
donner  ses  biens  et  sa  vie  pour  ces  Bar- 
bares, préférer  vn  toict  d'écorce  à  vn 
lambris  d'azur,  prendre  plus  de  plaisir  à 
conuerser  des  Sauuages,  qu'à  visiter  les 
plus  Grands  de  la  Cour  ;  quand  ie  con- 
temple vne  ieune  Damoiselle,  à  qui  vn 
frimas  donnoit  le  rheume  en  France, 
trauerser  l'Océan  pour  venir  deffier  nos 
grands  hiuers,  et  cela  pour  dire  trois 

bonnes  paroles  à  quelque  Saunage  dé- 
liant sa  mort,  et  en  voir  quelqu'vn  de 
ses  propres  yeux  inuoquer  le  sainctNom 
de  Dieu  ;  quand  ie  voy  des  Saunages 
deuenns  Prédicateurs,  et  des  mangeurs 
de  chair  humaine  s'approcher  de  la 
Table  de  Iesus-Christ,  auec  vne  mo- 
destie et  auec  des  sentimens  de  vrais 
enfans  de  Dieu  ;  ie  ne  puis  quasi  douter, 
que  Dieu,  qui  a  commencé  le  grand  ou- 
urage  de  la  conuersion  de  ces  peuples, 
ne  le  conduise  à  chef,  malgré  tous  les 
obstacles  qui  s'y  rencontrent. 

le  racontois  il  n'y  a  pas  long  temps  à 
nos  Sauuages  Chrestiens,  les  secours 
que  les  âmes  d'élite  leur  donnoient,  les 
grandes  prières  qu'on  faisoit  pour  eux 
en  France.  Cela  les  toucha  ;  mais  comme 
ils  paroissent  fort  froids,  ils  n'en  firent 
paroistre  pour  lors  aucun  semblant.  Le 
lendemain  deux  des  principaux  me  vin- 
drent  trouuer,  et  me  dirent  :  Nikanis, 
nous  nous  sommes  assemblés  sur  ce  que 
tu  nous  disois  hier,  nous  sommes  pau- 
urcs,  nous  n'auons  pas  le  moyen  de  re- 
connoistre  ceux  qui  nous  assistent  ;  mais 
nous  auons  conclu  que  nous  ieusnerions 
pour  eux,  et  que  nous  prierions  pour 
ceux  qui  prient  tant  Dieu  pour  nous. 
Nous  ieusnerons  sans  boire  ny  manger 
tout  le  iour,  disoient  ces  bons  Néo- 
phytes. Cette  resolution  me  toucha  et 
me  fit  dire,  que  ceux  qui  plaident  pour 
les  Sauuages  deuant  la  diuine  ïustice, 
gagneront  leur  cause  en  faueur  de  Iesus- 
Christ. 

le  ne  suis  pas  Prophète,  ny  fils  de 
Prophète,  comme  dit  le  prouerbe  ;  mais 
voyant  ce  que  Dieu  fait  pour  le  salut  des 
Sauuages,  en  l'vne  et  l'autre  France,  ie 
ne  doute  quasi  pas  qu'on  ne  voie  vn  iour 
ce  que  ie  vay  remarquer. 

Premièrement,  ie  m'attens  que  Sainct 
Joseph  sera  peuplé  d'Abnaquiois,  de 
Bersiamites,  de  Sauuages  de  Tadoussac, 
de  la  Nation  du  Porc-Epic,  des  8papi- 
nachi8ekhi,  des  8mami8ekhi  ;  ce  sont 
petits  peuples  dans  les  Terres,  qui  se  ral- 
lieront auec  nos  Néophytes  de  S.  Ioseph, 
et  qui  en  appelleront  encor  d'autres 
petit  à  petit.  Ces  Nations  ont  oûy  parler 
de  Iesus-Christ,  sa  Doctrine  leur  semble 
belle  et  agréable,  l'exemple  de  leurs 
Relation — 1641. 


semblables,  qui  se  sont  faits  Chrestiens, 
les  touche  puissamment;  mais  le  peu  de 
secours -que  nous  leur  pouuons  donner, 
et  la  fureur  des  Hiroquois,  les  empesche 
de  nous  venir  joindre. 

Secondement,  les  Attikamegues,  et 
les  autres  Nations  dont  ie  ne  sçay  pas 
les  noms,  qui  sont  dedans  les  Terres, 
prendront  place  aux'Trois  Riuieres  ;  ils 
l'auroient  desia  fait,  n'estoit  la  crainte 
de  leurs  ennemis  communs,  les  Hiro- 
quois. Ce  sont  peuples  bons  et  dociles, 
bien  aisés  à  gagner  à  Iesus-Christ. 

En  troisiesme  lieu,  les  Algonquins, 
tant  de  l'Isle  que  de  la  petite  Nation,  les 
Onontchataronons,  et  plusieurs  autres 
qui  sont  en  ces  quartiers  là,  quelques 
Hurons,  et  mesme  encor  quelques  Hi- 
roquois, habiteront  vn  iour  en  l'Isle  de 
Montréal  et  es  lieux  circonuoisins.  Cette 
Isle  doit  estre  vn  grand  abord  de  plu- 
sieurs peuples.  le  ne  dy  pas  des  Hurons, 
des  plus  hauts  Algonquins  et  des  Hiro- 
quois, ce  que  i'ay  dit  des  Attikamegues, 
des  Kak8azakhi  et  des  Bersiamites  :  ceux- 
cy  sont  des  agneaux,  et  ceux-là  sont 
farouches  comme  des  loups  ;  mais,  ha- 
bituait lupus  cum  agno,  et  puer  paruulus 
minabit  eos. 

En  quatriesme  lieu,  après  Montréal, 
Video  turbam  magnam,  quam  dinume- 
rare  nemo  potest,  ex  omnibus  gentibus  ; 
le  voy  au  Midy  et  à  l'Occident,  vn  grand 
nombre  de  Nations  qui  cultiuent  la 
terre,  qui  sont  toutes  sédentaires,  mais 
qui  iamais  n'ont  oûy  parler  de  Iesus- 
Christ  ;  la  porte  nous  est  fermée  à  tous 
ces  peuples  par  les  Hiroquois.  Il  n'y  a 
dans  toutes  ces  grandes  estendués,  que 
les  Hurons  et  quelques  autres  Nations 
circonuoisines  à  qui  nous  ayons  porté 
les  bonnes  nouuelles  de  l'Euangile  ; 
mais  encor  les  faut-il  aborder  par  des 
chemins  horribles,  par  des  longs  dé- 
tours, par  des  dangers  continuels  d'estre 
bouillis  et  rostis,  et  puis  deuorés  à  belles 
dents  par  les  misérables  Hiroquois. 
Nous  ne  perdons  point  courage  pour  cela, 
nous  croyons  que  Dieu  fera  iour  dans 
ces  ténèbres,  et  que  quelque  grand  Génie 
ouurira  la  porte  à  l'Euangile  de  Iesus- 
Christ,  dans  ces  vastes  contrées,  et  que 
l'ancienne  France  sauuera  la  vie  à  lu 


58 


Relation  de  la  Nouueîle 


Nouueîle,  qui  se  va  perdre  si  elle  n'est 
fortement  et  promptement  secourue  :  le 
commerce  de  ces  Messieurs,  la  Colonie 
des  François,  et  la  Religion  qui  com- 
mence à  florir  parmy  les  Sauuages,  sont 
à  bas,  si  on  ne  dompte  les  Hiroquois. 
Cinquante  Hiroquois  sont  capables  de 
faire  quitter  le  pais  à  deux  cens  Fran- 
çois, non  pas  s'ils  combattoient  de  pied 
ferme,  car  en  tel  cas  cinquante  Fran- 
çois deferoient  cinq  cens  Hiroquois,  si 
les  Hollandois  ne  leur  donnoient  point 
d'armes  à  feu.  Si  ces  Barbares  s'achar- 
nent à  nos  François,  iamais  ils  ne  les 
laisseront  dormir  d'vn  bon  sommeil  :  vn 
Hiroquois  se  tiendra  deux  ou  trois  iours 
sans  manger,  derrière  vne  souche,  à  cin- 
quante pas  de  vostre  maison,  pour  mas- 
sacrer le  premier  qui  tombera  dans  ses 
embusches  ;  s'il  est  découuert,  les  bois 
luy  seruent  d'azile  :  où  vn  François  ne 
trouuera  que  de  l'embarras,  vn  Sauuage 
y  sautera  lestement  comme  vn  cerf.  Le 
moyen  de  respirer  dedans  ces  presses. 
Si  on  n'a  ce  peuple  pour  amy  ou  si  on  ne 
l'extermine,  il  faut  abandonner  à  leur 
cruauté  tant  de  bons  Néophytes,  il  faut 
perdre  tant  de  belles  espérances,  et  voir 
rentrer  les  Démons  dans  leur  empire. 

le  pensois  finir  ce  chapitre  ;  mais 
voicy  quelques  fragmens  de  lettre  qui  en 
feront  vne  bonne  conclusion.  le  party 
l'an  passé  des  Trois  Piiuieres,  dit  le  Père 
Claude  Pijart,  pour  aller  au  pais  des 
Nipisiriniens.  Dieu  nous  deliura  des  em- 
busches des  Hiroquois,  et  d'vn  naufrage 
où  ie  pensay  perdre  la  vie  :  les  Sauuages 
qui  me  conduisoient  ayans  mis  le  pied 
en  l'eau  dans  vn  torrent,  contre  le  cou- 
rant duquel  ils  traisnuient  le  canot  qui 
me  portoit,  la  rapidité  de  l'eau  leur 
ayant  fait  quitter  prise,  ie  me  vy  em- 
porté par  le  torrent  dans  vne  préci- 
pitation d'eau  toute  pleine  d'horreur; 
j'estois  tout  viuaut  à  deux  doigts  de  la 
mort  ;  quand  vn  ieune  Huron,  qui  estoit 
resté  seul  auec  moy  dans  le  canot,  saute 
allègrement  dans  les  bouillons  d'eau, 
pousse  le  canot  hors  du  courant,  et  en 
se  sauuant  luy-mesme,  me  sauua,  et  tout 
nostre  petit  bagage,  l'ay  encouru  encor 
d'autres  dangers,  desquels  Eripuit  me 
Dominus,  et  mater  misericordiœ,  Dieu 


m'a  deliuré,  et  la  Mère  de  Miséricorde, 
Nous  auons  fait  quelques  courses  cet 
hiuer  ;  Dieu  a  recompensé  nos  petits  tra- 
uaux,  de  quelques  âmes  prédestinées, 
qui  semblaient  n'attendre  que  le  Sainct 
Baptesme  pour  aller  au  ciel.  Nostre  de- 
meure ordinaire  pendant  l'hiuer,  a  esté 
au  pais  des  Hurons,  que  nous  auons 
quitté  le  huictiesme  de  May,  pour  aller 
instruire  les  Nipisiriniens.    Nous  disons 
tous  les  iours  la  saincte  Messe  dans  leurs 
cabanes,  faisans  vn  petit  retranchement, 
ou  vne  petite  Chapelle  de  nos  couuer- 
tures.    Ces  peuples  me  semblent  fort 
doux,  bien  modestes  et  nullement  su- 
perbes ;  ils  sont  bons  mesnagers,  les 
femmes  ne  seauunt  que  c'est  d'oisiueté, 
les  ieusnes  enfans  vont  à  la  pesche  si 
tost  qu'ils  sont  vn  peu  grandelets,  la 
ieunesse  tesmoigne  vne  grande  ardeur 
à  apprendre  ce  que  nous  leur  enseignons 
de  la  doctrine  de  Iesus-Christ,  ils  sont 
fort  portés  à  chanter.  Les  hommes  vont 
en  traite  ou  en  marchandise  vers  d'au- 
tres Sauuages  du  costé  du  Nord,  d'où 
ils  rapportent  quantité  de  pelteries  ;  vn 
seul  Sauuage,  ayant  sa  prouision  de 
bleds,  auoit  de  reste  trois  cens  castors, 
qui  sont  la  meilleure  monnoïe  du  pais. 
Si  Dieu  donne  sa  bénédiction  à  ces  pau- 
ures  gens,  on  aura  besoin  d'vn  bon 
nombre  de  braues  ouuriers  qui  s'adon- 
nent à  la  langue  Àlgonquine,  tous  ces 
pais  cy  sont  remplis  de  gens   qui  la 
parlent.   l'espère  que  nos  Nipisiriniens 
descendront  aux  Trois  Riuieres  auec  le 
Père  Charles  Raimbault,  trouués-vous 
s'il  vous  plaist  en  ces  quartiers  là,  auec 
les  nouueaux  Chrestiens  :  leur  exemple 
et  leurs  discours  auront  beaucoup  de 
pouuoir  sur  nos  Sauuages. 

Dans  vne  autre  lettre  :  Vostre  R.  ne 
sçauroit  croire  combien  elle  seroit  la 
bien-venuë  en  ces  quartiers-cy,  pour  y 
affermir  nos  Missions  errantes  ;  ie  prie 
nostre  Seigneur  qu'il  dispose  le  tout  à 
sa  plus  grande  gloire.  le  n'ay  rien  de 
nouueau  depuis  ma  dernière,  sinon  que 
le  Père  Paul  Ragueneau  et  le  Père  Me- 
nard  sont  arriués  icy  en  bonne  santé, 
la  veille  de  l'Assomption  ;  le  soir  les 
prières  furent  chantées  en  nostre  Cha- 
pelle d'écorce,  en  Latin,  en  Algonquin, 

et  en  Hiiron.  Ce  qu'on  vous  a  dit  des 
hommes  qui  sont  au  delà  du  Sagné,  est 
véritable  ;  nos  Nipisiriniens  retournés  de- 
puis peu  des  KyristinSns,  qui  trafiquent 
en  la  mer  du  Nord,  nous  asseurent  qu'ils 
ont  trouué  quatre  cens  hommes  qui 
parlent  tous  Montagnais  :  cela  monte  à 
quatre  mille  âmes. 

Voicy  deux  mots  du  Père  Pierre  Pi- 
jart  :  l'ay  esté  en  Mission  à  la  Nation  du 
petun  ;  i'ay  veu  deux  Dourgades  qui 
parloient  Algonquin,  en  l'vne  desquelles 
les  hommes  vont  tout  nuds  sans  reserue  ; 
il  est  asseuré  que  les  peuples  de  la  Na- 
tion de  feu,  parlent  aussi  Algonquin,  et 
vue  autre  Nation,  qu'on  appelle  A8an- 
ehronons:  voila  vue  belle  estenduë  pour 


nos  Pères,  qui  apprendront  cette  langue, 
voila  dequoy  animer  leur  zèle.  Vn  pri- 
sonnier de  la  Nation  de  feu,  m'a  dit, 
qu'il  auoit  appris  en  son  pais,  qu'on 
trouuoit  certains  peuples  au  Midy  de  ces 
contrées,  qui  semoient  et  recùeilloient 
deux  fois  l'année  du  bled  d'Inde,  et  que 
la  dernière  récolte  se  faisoit  au  mois  de 
Décembre.  Ce  sont  les  paroles  du  Père. 
Quiconque  arrestera  ou  domptera  la 
fureur  des  Hiroquois,  ou  qui  fera  réussir 
les  moyens  de  les  gaigner,  ouurira  la 
porte  à  Iesus-Christ  dans  toutes  ces  con- 
trées. C'est  vn  grand  honneur  que  Dieu 
fait  aux  hommes,  de  les  rendre  partici- 
pans  des  trauaux  de  la  Croix  de  son  Fils, 
en  la  conuersion  des  âmes. 


RELATION 

De  ce  qui  s'est  passé  de  plus  remarquable  en  la  Mission  des  Pères  de  la  Compagnie  de  Iesus 

AUX  HVRONS 

PAYS  DE  LA  NOVVELLE  FRANCE, 

DEPVIS   LE   MOIS   DE   IVIN   DE   L'ANNÉE    1640.    IVSQVES   AV   MOIS   DE    IVIN 
DE  l'année  1641. 

Addressée  au  Reuerend  Père  Iacques  Dinet,  Prouincial  de  la  Compagnie  de 
Iesus,  en  la  Prouince  de  France. 


Mon  Révérend  Père, 
Pax  Christi. 

La  Relation  de  cette  année  que  i'en- 
uoye  à  vostre  Reuerenee,  luy  fera 
voir  comme  nos  Pères  qui  estoient  icy, 
ont  esté  distribuez  en  sept  Missions,  où 
ils  ont  presché  et  publié  l'Ëuangile  à 
seize  ou  dix-sept  mille  Barbares.  Si  les 
souffrances  endurées  dans  vn  si  noble 
employ,  sont  la  mesure  des  espérances 


que  nous  deuons  auoir  de  la  conuersion 
de  ces  peuples,  nous  auons  occasion  de 
croire  qu'enfin  de  ces  pauures  infidèles 
nous  en  ferons  de  bons  Chrestiens  ;  et 
quelque  résistance  que  la  terre  et  l'enfer 
apportent  aux  desseins  que  nous  auons, 
nous  n'en  perdrons  pas  vn  poinct  do 
nostre  confiance.  Le  sang  de  Iesus- 
Christ  qui  a  esté  respandu  pour  eux 
aussi  bien  que  pour  nous,  y  sera  enfin 
adoré  ;  et  non  seulement  les  Hurons, 
mais  quantité  de  nations  encore  plus 
peuplées  qui  nous  enuironnent  quasi  de 

toutes  parts,  s'assujettiront  à  ce  grand 
Roy  de  gloire,  à  qui  toutes  les  nations 
de  la  terre  doiuent  enfin  rendre  hom- 
mage. Ce  sont  ces  seules  espérances 
qui  soustiennent  tous  nos  trauaux  ;  et 
afin  qu'elles  ne  soient  pas  vaines,  ie 
supplie  Y.  R.  de  nous  assister  de  ses  S.  S. 
et  prières, 


De  V.  R. 


Tres-humble  et  très- obéissant 
seruiteur  en  N.  S. 

H.  L'alemant. 


De  la  résidence  fixe  de  S.  Marie  aux 
Hurons,  ce  19.  de  May  1641. 


CHAPITRE    I. 

De  Testât  gênerai  du  Christianisme  en 
ces  contrées. 

Nos  Barbares  ayans  iouy  cette  année 
d'vne  parfaite  santé,  et  des  fruicts  d'vne 
belle  et  heureuse  récolte,  ne  nous  ont 
pas  rebuté  dans  nos  visites,  ny  fait  si 
mauuais  visage  que  la  précédente.  le 
ne  sçay  toutcsfois  ce  que  nous  leur  de- 
uons  plus  tost  souhaitter,  l'aduersité  ou 
la  prospérité  :  la  maladie  ou  la  santé, 
car  si  les  sains  ne  deuiennent  pas  plus 
sages  au  temps  de  l'vne  que  de  l'autre, 
quelques  malades  au  moins  durant  les 
maladies,  nous  donnent  en  mourant, 
l'asseurance,  ou  du  moins  l'espérance 
de  leur  bonheur. 

Depuis  le  mois  de  Iuin  de  l'année 
précédente,  iusques  au  mois  de  No- 
uembre  ensuiuant,  nostre  occupation  a 
esté  d'entretenir  ce  peu  de  Chrestiens 
qui  nous  estoient  restez  après  la  bour- 
rasque de  l'hyuer  précèdent,  de  faire 
quelques  courses  aux  Missions  encom- 
mencées,  et  nous  disposer  aux  Missions 
de  l'hyuer. 

Sur  le  milieu  de  l'Automne,  ayant 
considéré  nos  forces  en  la  langue,  et  ce 


qu'il  y  auoit  à  faire  auprès  des  peuples, 
ausquels  on  auoit  par  le  passé  publié 
l'Euangile,  nous  trouuâmes  que  sans 
faire  tort  aux  cinq  Missions  de  l'année 
précédente,  nous  pouuions  en  entre- 
prendre deux  nouuelles  :  l'vne  de  la 
langue  Huronne  et  l'autre  de  l'Algon- 
quine,  et  celle-cy  à  la  faueur  de  deux 
de  nos  Pères  nouuellement  arriuez  de 
Quebeq,  et  enuoyez  à  ce  dessein. 

Nous  voila  donc  incontinent  après 
distribuez  en  sept  missions,  où  on  a 
presché  et  publié  le  Royaume  de  Dieu  à 
seize  ou  dix-sept  mille  Barbares  de  di- 
uerses  nations.  Il  n'y  a  eu  bourg  ny 
bourgade,  cabane*  ny  feu  où-  on  a  pu 
aborder,  où  on  ne  se  soit  acquitté  de  sa 
fonction  ;  et  si  nous  n'y  voyons  tant  de 
conuersions  que  nous  désirerions,  au 
moins  auons  nous  la  consolation  de 
trouuer  dans  les  esprits  beaucoup  plus 
de  disposition  à  la  Foy  que  les  années 
précédentes. 

Cependant  c'est  vne  chose  pitoyable 
que  de  voir  les  idées  et  les  imaginations 
dans  lesquelles  le  malin  esprit  entre- 
tient encore  ces  pauures  peuples.  Les 
vns  entrent  dans  des  frayeurs  aussi  tost 
qu'ils  nous  voyent,  et  demandent  si  la 
maladie  ne  reuient  point  auec  nous  ;  les 
autres  après  nous  auoir  entendu  n'ont 
autre  réplique  sinon  qu'ils  n'ont  point 
d'esprit.  Quelques  vns  deuant  que  de 
s'engager,  demandent  si  on  leur  donne 
asseurance  qu'ils  vieilliront  ;  d'autres 
font  instance  que  nous  entreprenions 
donc  tout  ensemble  la  gucrison  de  tous 
les  malades,  puis  que  nous  défendons 
les  festins  et  les  danses  de  cérémonie, 
qui  sont  les  remèdes  du  pays  ;  d'autres 
demandent  dequoy  ils  viuront,  et  à  quoy 
ils  passeront  leur  temps,  puis  qu'on 
leur  défend  de  desrober,  et  d'entretenir 
les  femmes  ;  d'autres  ne  cessent  de  pro- 
tester qu'ils  croyent,  auec  mille  com- 
plaisances et  cajolleries,  qui  n'aboutis- 
sent en  fin  qu'à  demander  ou  desrober 
quelque  chose  s'ils  peuuent. 

Il  s'en  trouue  qui  escoutent  sérieuse- 
ment et  consentent  volontiers  à  tout, 
demeurans  conuainccs  de  la  vérité  ; 
mais  pressez  d'en  venir  à  l'exécution,  et 
de  quitter  toutes  leurs  superstitions  et 


France,  en  l'Année  1641. 


61 


particulièrement  leurs  ÀaskSandiks  ou 
diables  familiers,  vrais  ou  imaginaires, 
perdent  courage,  ne  pouuans  se  ré- 
soudre à  quitter  ce  que  depuis  tant  de 
siècles  ils  se  sont  persuadez  estre  le 
principe  de  leur  conseruation  et  de  celle 
de  leur  famille,  et  la  source  de  tout  leur 
bon-heur. 

On  trouue  à  l'ordinaire  parmy  cetle 
poussière  quelque  perle,  ie  veux  dire 
quelque  âme  prédestinée,  qui  profite  de 
nos  visites  ;  mais  le  nombre  en  est  en 
effet  tel  que  eeluy  des  prédestinez,  petit 
en  comparaison  des  autres  :  le  nombre 
de  ceux  qui  ont  esté  baptisez  cette  an- 
née est  d'vne  centaine,  dont  plusieurs 
sont  morts  heureusement,  sans  parler 
de  plusieurs  petits  enfans  décédez,  qui 
auoient  esté  baptisez  les  années  précé- 
dentes. 

Apres  tout,  nous  voyons  icy  au  milieu 
de  cette  grande  Barbarie,  vne  petite 
Eglise  composée  d'vne  trentaine  de 
François,  et  d'vne  cinquantaine  de  Sau- 
uages  faisans  profession,  assistez  et  fa- 
uorisez  continuellement  d'vne  Proui- 
dence  de  Dieu  toute  spéciale  ;  nous  ne 
pouuons  penser  autre  chose,  sinon  que 
c'est  vn  peu  de  leuain  qui  se  forme  petit 
à  petit,  qui  en  son  temps  produira  son 
effet. 

Or  en  quelque  temps  que  ce  soit  qu'il 
plaise  à  Dieu  donner  bénédiction  pleine 
et  entière  à  cet  ouurage,  par  où  il  fau- 
dra commencer,  ce  sera  d'arrester  et 
affermir  les  mariages,  qui  n'ont  icy  au- 
cune stabilité,  et  se  rompent  plus  facile- 
ment que  les  promesses  que  les  enfans 
se  font  en  France  les  vns  aux  autres. 
Et  d'autant  qu'vne  des  principales  causes 
de  leur  dissolution,  vient  de  ce  que 
quelqu'vne  des  parties  ne  peut  fournir  à 
l'autre  ses  besoins  et  nécessitez,  ce  qui 
fait  qu'elle  les  va  chercher  ailleurs,  l'vn 
des  plus  puissans  moyens  de  les  lier 
auec  indissolubilité  sera  de  les  assister 
en  telle  rencontre. 

le  ne  sçaurois  assez  admirer  la  Proui- 
dence  diuine,  ny  assez  adorer  sa  bonté 
et  miséricorde,  en  ce  qu'ayant  insinué 
vn  petit  mot  de  ce  suiet  aux  précé- 
dentes Relations,  il  luy  a  pieu  susciter 
tout  plein  de  sainctes  ûmes,  dont  la  cha- 


rité a  surmonté  toutes  nos  espérances  : 
en  sorte  que  nous  auons  asseurance, 
au  moins  pour  quelque  temps,  qu'il  ne 
tiendra  pas  aux  moyens  d'assister  plu- 
sieurs de  ces  paumes  barbares,  que 
leurs  mariages  ne  soient  rendus  stables. 
C'est  à  quoy  moyennant  cette  assistance, 
nous  auons  commencé  à  trauaillèr. 

Quelques  personnes  de  mérite  ne  se 
contentant  pas  d'vne  aumosne  passagère, 
ont  résolu  de  faire  des  fondations  per- 
pétuelles de  ces  dix  ou  douze  escus, 
auec  lesquels  ie  disois  qu'on  pouuoit  af- 
fermir chacun  de  ces  mariages  ;  afin 
qu'ils  y  soient  continuellement  appliquez 
par  l'ordre  des  Pères  de  nostre  Compa- 
gnie, tandis  que  la  Foy  se  trou uera  fer- 
mement enracinée  dans  les  conjoints  et 
dans  les  maisons,  et  au  cas  qu'elle  vînt 
à  manquer  en  eux,  qu'on  la  puisse  pro- 
uigner  dans  d'autres  familles  qui  se  Chri- 
stianiseront ;  à  quoy  le  fond  de  telle 
rente  sera  destiné.  Ce  qui  est  en  effet 
establir  et  entretenir  le  Christianisme 
dans  ces  contrées,  par  vne  deuotion 
aussi  iudicieuse  que  charitable. 

Entre  ceux  qui  se  sont  portez  à  cetle 
charité,  s'en  sont  trouuez  quelques  vns, 
à  ce  que  i'apprens,  desgagez  du  mariage 
et  sans  enfans,  ou  mesme  qui  ont  tous- 
iours  vescu  libres  de  ce  lien,  qui  ont 
creu  qu'ils  pouuoient  icy  acquérir  des 
enfans  pour  Dieu  et  pour  eux,  par  cette 
voye  de  saincte  adoption  ;  et  pour  per- 
pétuer leur  nom  en  cette  terre  d'Eglise 
naissante,  lors  qu'il  se  perd  en  la  leur, 
et  faire  que  par  ce  moyen  leur  mémoire 
y  fust  tousiours  plus  présente  dans  les 
prières,  ils  ont  désiré  que  leur  nom  fust 
donné  aux  familles  prouenautes  de  ces 
mariages,  procurez  par  les  efforts  de 
leur  charité.  Nous  en  attendons  la  mé- 
moire pour  commencer  à  exécuter  leur 
dessein,  pendant  que  le  liure  de  vie 
conseruera  le  nom  de  tous,  pour  rendre 
vn  iour  à  vn  chacun  selon  son  mérite  et 
charité  ;  c'est  dequoy  nous  supplions 
tres-humblement  la  diuine  Maieste. 

Tant  de  sainctes  pensées  et  inuentions 
pour  secourir  nos  panures  Saunages, 
jointes  au  courage  de  Messieurs  de  la 
Compagnie  de  la  Nouuelle  France,  qui 
ne  se  rebuttent  d'aucune  disgrâce  du 

temps,  pour  faire  marcher  le  principal  I  temps  les  louanges  de  Dieu  en  trois  et 
de  nos  affaires,  qui  dépend  beaucoup  |  quatre  langues  ;  en  vn  mot,  ie  puis  dire 


de  leur  resolution  et  bonne  volonté, 
nous  confirme  dans  la  pensée  que  Dieu 
tost  ou  tard  fera  quelque  chose  de  grand. 


CHAPITRE   II. 

De  la  Résidence  fixe  et  Mission  de 
Saincte  Marie. 

Du  nombre  des  Pères  que  nous  estions 
dans  les  Hurons,  au  temps  de  la  der- 
nière Relation,  le  Père  Paul  Ragueneau 
et  le  Père  Ioseph  Poucet  descendirent  à 
Quebek  l'Esté  dernier  pour  y  passer 
l'Hyuer,  et  sur  le  commencement  de 
l'Automne  arriuerent  icy  le  Père  Claude 
Pijart  et  le  Père  Charles  Raymbault  pour 
la  langue  Algonquine,  qui  accomplirent 
le  mesme  nombre  de  treize  Pères  que 
nous  estions  l'an  passé.  C'est  en  cette 
Maison  de  la  Mère  de  Dieu  où  quelque- 
fois l'année  nous  nous  voyons  tous 
réunis,  et  mesme  nous  espérons  qu'elle 
pourra  scruir  de  relraicte  aux  pauures 
Saunages  Chrestiens,  qui  se  sentans  em- 
portez par  le  torrent  des  desbauches  et 
des  coustumes  barbares  et  infernales  du 
Pays,  demeurans  dans  les  bourgs,  au- 
ront moyen  de  se  sauuer  du  naufrage 
se  retirant  proche  de  nous  ;  quelques 
vns  l'ont  desia  fait,  et  nous  donnerons 
volontiers  le  voisinage  aux  familles  en- 
tières qui  voudront  s'en  approcher,  dont 
d'aucuns  nous  ont  donné  parole. 

Quoy  qu'il  en  soit,  ce  nous  est  à  tous 
vne  consolation  bien  sensible  de  voir 
icy  arriuer  de  deux,  trois  et  quatre 
lieues  loin,  les  Samedys  au  soir,  nombre 
de  nos  Chrestiens  qui  s'y  rangent  des 
bourgades  plus  proches  pour  y  célébrer 
le  Dimanche,  et  rendre  tous  ensemble 
au  milieu  de  cette  Barbarie,  les  hom- 
mages qui  depuis  la  création  du  monde 
y  auoient  esté  déniez  à  celuy  qui  seul 
les  meritoit.  Nombre  d'Algonquins  ayant 


que  cette  maison  est  la  maison  de  paix, 
iusques  là  mesme  que  les  Sauuages  qui 
ailleurs  nous  sont  plus  ennemis  et  les 
plus  insolens  contre  nous,  prennent  ce 
semble  des  sentimens  et  vne  humeur 
toute  contraire,  lors  que  nous  les  voyons 
chez  nous.  Nous  espérons  qu'auec  le 
temps  les  choses  s'adouciront  de  plus  en 
plus,  et  qu'en  fin  on  les  verra  réduits  en 
leur  deuoir. 

L'ordre  que  Monsieur  le  Cheualier  de 
Montmagny  nostre  Gouuerneur  apporta 
l'an  passé,  au  temps  qu'ils  estoient  de- 
scendus en  traite,  pour  punir  et  reprimer 
les  insolences  qu'icy  haut  ils  auoient 
commises  contre  nous,  a  eu  desia  de  bons 
effects  dans  l'esprit  de  ces  Barbares, 
qui  après  leur  retour  n'ont  pas  moins 
admiré  la  sagesse  de  sa  conduite  et  de 
sa  iustice  sur  le  passé,  qu'ils  ont  redouté 
ces  menaces  pour  l'aduenir  ;  iusques  là 
mesme  que  quelques  nations  entières 
nous  ont  icy  rendu  iustice  du  tort  que 
nous   auions  receu   de   quelques  vns 
d'entr'eux,  pour  euiter  la  punition  et  le 
reproche  qu'ils  craignoient  de  receuoir 
là  bas  aux  Trois  Riuieres.     C'est  sage- 
ment se  seruir  de  son  authorité,  de  ré- 
duire sous  les  loix  de  la  iustice  vn  peuple 
barbare,  esloigné  de  trois  cens  lieues  de 
vous  ;  et  c'est  employer  sainctement  son 
pouuoir,   de   le    rendre   efficace   pour 
maintenir  en  paix  les  Prédicateurs  de 
la  Foy,  dans  vn  pais  ou  l'impiété  et 
l'insolence  ont  régné 
mencement  du  monde. 
l'Euangile  ne  scruira 
conuersion  de  ces  peuples,  que  ceux 
mesmes  qui  leur  annoncent  la  parole  de 
Dieu.     Il  n'y  a  que  Dieu  seul  qui  en 
puisse  estre  la  iuste  recompense  :  nous 
le  prions  que  cela  soit. 

Le  2.  iour  de  Nouembre  nous  quit- 
tasmes  tous  la  maison,  nous  séparant 
auec  autant  de  ioye  pour  commencer 
nos  Missions,  que  nous  en  auions  res- 
senty  nous  voyans  tous  de  compagnie. 
Le  Père  Pierre  Chastelain  y  fut  laissé 
tout  seul  pour  y  receuoir  et  entretenir 
es  Chrestiens,  et  pouruoir  à  la  paix  et 


depuis  le  com- 
Vn  tel  appuy  de 
pas  moins  à  la 


hyuerné  cet  hyuer  prés  de  nous,  c'estoit 

vn  doux  motet  d'entendre  en  mesme  i  au  repos  du  dedans  et  du  dehors,  lors 

que  les  Sauuagcs  y  aborderoicnt  :  ce 
qu'il  a  fait  auec  vnc  bénédiction  de  Dieu 
particulière. 

Le  soin  de  la  Mission  qui  porte  le  nom 
de  cette  Maison,  qui  comprend  quatre 
ou  cinq  bourgs  des  plus  voisins,  esloit 
esclieu  au  Père  lsaac  logues,  et  au  Père 
François  du  Peron,  y  ayans  eu  les 
mesmes  emplois  et  les  mesmes  difficul- 
tez  que  nous  verrons  dans  les  Missions 
suiuantes  :  ils  ont  aussi  participé  aux 
consolations  qu'il  y  a  de  trauailler  dans 
la  vigne  du  grand  Maistre  qui  nous  y 
employé. 


chapitre  m. 
De  la  Mission  de  la  Conception. 

Le  Père  François  le  Mercier  a  eu  le 
principal  soin  de  cette  Mission  ;  i'ay  eu 
la  consolation  de  l'y  accompagner  et 
de  voir  souuent  de  mes  yeux  le  plus 
agréable  obiect,  et  le  plus  grand  thresor 
que  nous  ayons  en  ces  contrées  :  c'est 
la  première  Eglise  qui  y  soit,  composée 
de  quelque  nombre  de  Chrestiens  qui 
viuent  en  la  crainte  de  Dieu,  et  l'adorent 
en  vérité  au  milieu  d'vne  nation  qui 
depuis  cinq  mille  ans  n'a  recogneu  que 
les  démons  pour  maistres.  La  plus  part 
de  ces  bons  Chrestiens  se  retrouuent 
dans  le  principal  bourg  de  la  Mission, 
qui  s'estend  sur  plusieurs  autres  bourgs 
et  bourgades. 

C'est  de  ce  bourg.de  la  Conception, 
qui  porte  le  nom  de  toute  la  Mission, 
qu'estoit  ce  braue  et  généreux  Chrestien 
Ioseph  Chih8atenh8a,  dont  il  a  esté  si 
souuent  parlé  dans  les  relations  précé- 
dentes, et  que  les  Iroquois  massacrèrent 
l'Esté  passé,  s'estans  ruez  inopinément 
dessus  luy. 

Qui  n'eust  iugé  que  tout  l'édifice  ne 
deust  tomber  en  ruyne  après  vne  mort 
si  funeste,  ce  semble,  de  celuy  que  tous, 
tant  Infidèles  que  Chrestiens,  regar- 
daient comme  le  pilier  et  la  colomne  de 
cette  petite  Eglise  naissante,  et  sur  qui 


en  effect  nous  ieltions  les  yeux  comme 
sur  vu  Apostre  de  ce  pays?  puis  que  ne 
respirant  que  la  gloire  de  Dieu,  n'ayant 
de  l'amour  que  pour  luy,  et  ne  faisant 
estât  que  des  veritez  de  la  foy,  qui  sans 
cesse  esclairoient  son  esprit  et  ani- 
moient  quasi  tous  ses  désirs,  non  seu- 
lement il  en  auoit  les  qualitez,  mais 
aussi  en  auoit  fait  souuent  l'office  au 
péril  de  sa  vie,  n'y  ayant  lieu  dans 
toutes  ces  contrées  où  de  son  viuant 
nous  ayons  mis  le  pied,  que  par  tout  il 
n'y  ait  presehé  hautement  des  gran- 
deurs de  celuy  qu'ils  doiuent  adorer 
pour  Dieu,  et  des  obligations  que  nous 
auons  au  Sang  et  à  la  Croix  de  Iesus- 
Christ. 

Mais  tant  s'en  faut  que  la  foy  ait  receu 
aucun  dommage  de  ce  coup  dans  le 
cœur  des  Croyans,  que  plus  tost  elle 
semble  s'estre  affermie  plus  qu'aupa- 
rauant. 

Sa  femme,  qui  sembloit  deuoir  estre 
la  plus  abattue  de  cet  accident,  nous 
a  dit  que  lors  que  la  nouuelle  luy  en  fut 
apportée,  elle  demeura  quelque  temps 
interdite,  sans  penser  à  rien,  et  que  la 
première  pensée  qui  luy  vint,  fut  ce  que 
si  souuent  elle  auoit  entendu  dire  au 
defunct  en  plusieurs  occasions  :  Celuy 
gui  en  est  le  maistre  en  a  disposé  de  la 
sorte,  qu'y  ferions-nous  ?  Elle  s'est  en 
suitte  comportée  de  la  sorte  dans  son 
affliction,  que  ie  ne  sçay  ce  que  pourroit 
faire  de  mieux  vne  des  meilleures  Chre- 
stiennes  de  nostre  Europe.  Plusieurs 
de  la  famille  nous  ont  dit  que  les  dis- 
cours que  si  souuent  le  defunct  leur 
auoit  faits  pendant  sa  vie,  ne  les  ayans 
point  conuaincus  de  son  viuant,  au  temps 
de  sa  mort,  leur  reuindrent  dans  l'esprit 
et  les  touchèrent  si  fort,  qu'ils  concou- 
rent ce  que  iamais  ils  n'auoient  bien 
entendu,  et  prirent  resolution  de  chan- 
ger de  vie. 

En  effet  son  frère  aisné  nommé  Te- 
ondechorren,quiauparauant  n'auoit  fait 
beaucoup  d'estat  de  ses  instructions  et 
bons  aduis,  nous  vint  trouucr  trois  iours 
après  le  massacre,  pour  nous  demander 
instamment  le  Baptesme.  On  l'examine, 
on  le  sonde,  on  le  trou  ne  instruit  et  in- 
formé de  tout  ce  qui  estoit  nécessaire  à 

cela.  On  prit  toulesfois  quelque  temps 
pour  mieux  encor  recognoistre  sa  dispo- 
sition, à  laquelle  ne  trouuant  rien  à 
redire,  il  fut  baptisé  à  la  feste  de  la  Na- 
tiuité  de  Nostre  Dame.  On  luy  donna 
le  nom  de  Ioseph,  qui  est  le  nom  du 
defunct,  dans  l'espérance  que  l'on  eut 
que  la  vertu  de  son  feu  frère,  aussi  bien 
que  son  nom  resusciteroit  en  sa  per- 
sonne. Nous  ne  sçauons  pas  quels  en 
seront  les  progrez  et  l'issue,  mais  à  ce 
commencement  nous  ne  receuons  pas 
moins  de  contentement  de  luy  que 
nous  en  auons  receu  autresfois  de  feu 
son  frère,  lors  qu'il  commença  d'estre 
Chrestien,  voir  rnesme  y  trouuons-nous 
quelque  chose  de  plus,  avec  cette  diffé- 
rence neantmoins,  que  son  frère  n'auoit 
eu  personne  deuant  soy  qu'il  eût  pu 
imiter  ;  mais  celuy-cy  a  eu  l'exemple  de 
son  frère,  qui  semble  auoir  esté  toute  la 
cause  de  son  bon-heur. 

La  conuersion  de  ce  nouueau  Ioseph 
semble  d'autant  plus  considérable,  qu'il 
a  trempé  vingt  ans  durant  dans  l'exer- 
cice de  l'A8taenhrohi  ou  festin  et  danse 
de  feu,  le  plus  diabolique  et  cependant 
le  plus  ordinaire  remède  des  maladies 
qui  soit  dans  le  pays.  Il  nous  a  confirmé 
tout  ce  qui  en  a  desia  esté  escrit  autre- 
fois, et  nous  a  raconté  qu'enuiron  lage 
de  vingt  ans,  il  se  mit  par  fantaisie 
de  ieunesse  à  suiure  ceux  qui  s'en  mé- 
loient  ;  mais  que  comme  il  eut  veu 
qu'il  n'auoit  pas  comme  les  autres,  les 
mains  et  la  bouche  à  l'espreuue  du  feu, 
il  se  gardoit  bien  de  toucher  à  ce  qui 
estoit  trop  chaud,  mais  qu'il  en  faisoit 
seulement  le  semblant,  et  couuroit  son 
ieu  du  mieux  qu'il  pouuoit. 

Au  bout  de  quelque  temps,  il  eut  vn 
songe,  dans  lequel  il  se  vid  assister  à 
vne  de  ces  danses  ou  festins,  et  manier 
le  feu  comme  les  autres,  et  entendit  en 
mesme  temps  vne  chanson,  laquelle  il 
fut  estonné  à  son  resueil  de  sçauoir  en 
perfection.  Au  premier  festin  qui  se  fit 
de  cette  nature,  il  se  mit  à  chanter  sa 
chanson,  et  voila  petit  à  petit  qu'il  se 
sent  entrer  en  fureur  :  il  prend  les 
braizes  et  les  pierres  ardentes  auec  les 
mains  et  les  dents  du  milieu  des  bra- 
ziers,  il  enfonce  son  bras  nud  tout  au 


fonds  des  chaudières  bouillantes,  le  tout 
sans  lezion  ny  douleur  ;  en  vn  mot  le 
voila  maistre  passé.  Et  depuis,  l'espace 
de  vingt  ans,  il  luy  est  arriué  quelquefois 
d'assister  à  trois  et  quatre  festins  ou 
danses  de  cette  nature  en  vn  iour,  pour 
la  guerison  des  malades. 

Il  nous  a  asseuré  que  tant  s'en  faut 
pour  lors  qu'on  se  brusle,  qu'au  con- 
traire on  sent  de  la  fraischeur  aux  mains 
et  à  la  bouche,  mais  que  le  tout  se  doit 
faire  en  suitle  et  dependemment  de  la 
chanson  qu'on  a  apprise  dans  le  songe  ; 
qu'autrement  rien  d'extraordinaire  ne 
se  fait. 

Il  nous  disoit  en  outre  que  pour  lors 
de  temps  en  temps  il  se  voyoit  en  songe 
assister  à  ces  festins,  et  que  là  on  luy 
donnoit  ou  prestoit  quelque  chose  qu'il 
portoit  sur  soy  pendant  la  cérémonie.' 
Gela  luy  estoit  vn  aduertissement  qu'il 
ne  falloit  pas  qu'il  l'entreprît  la  première 
fois,  qu'il  n'eust  sur  soy  ce  qu'il  auoit 
veu  en  songe,  ce  qui  faisoit  qu'à  la  pre- 
mière danse  il  declaroit  son  désir,  et 
aussi  tost  on  luy  iettoit  ce  qu'il  auoit 
déclaré  luy  estre  nécessaire  pour  ioiier 
son  personnage.  Cela  à  mon  jugement 
se  doit  appeller  de  son  vray  nom,  re- 
nouuellement  d'hommage  et  de  recon- 
noissance  que  le  malin  esprit  tire  de 
temps  en  temps  de  ces  pauures  Peuples, 
comme  des  esclaues  de  sa  puissance. 

Maintenant  ce  pauure  homme  est  tout 
rauy  de  se  voir  en  Testât  où  il  est.  Il 
va  soutient  se  représentant  qu'il  est 
comme  vn  prisonnier  de  guerre  de  ces 
quartiers,  eschappé  de  la  main  de  ses 
ennemis,  pendant  que  ses  compagnons 
attachez  aux  liens,  sont  à  la  veille  de 
souffrir  d'horribles  tourmens  :  ce  sont 
ses  propres  pensées.  Il  a  tout  d'vn  coup 
rompu  auec  toutes  les  superstitions  du 
pays  ;  et  en  tous  les  festins  où  il  a  esté 
inuité  depuis  son  baptesme,  il  a  géné- 
reusement gardé  la  liberté  que  nous  de- 
mandons de  nos  Chrestiens  en  telles 
rencontres,  et  partout  où  il  se  trouue, 
il  fait  ouuertement  profession  de  ce  qu'il 
est.  Il  a  voulu  que  la  volonté  du  defunct 
fust  exécutée,  touchant  la  petite  Thérèse 
sa  niepce,  et  qu'elle  fût  menée  à  Quebek, 
et  mise  entre  les   mains  des   Mères 


France,  en  l'Année  1641. 


65 


Vrsulines,  résolu  à  tout  ce  que  Dieu  en 
ordonncroit.  Et  en  vn  mot,  il  nous 
donne  tout  contentement. 

Ce  bon  homme  iusques  icy  n'estoit 
pas  beaucoup  considérable  parmy  ceux 
de  sa  Nation;  mais  depuis  qu'il  s'est  fait 
Chrestien  il  a  esté  regardé  de  tout  autre 
œil  par  les  Capitaines  mesmes,  et  les 
plus  considérables  de  son  bourg,  qui 
l'ont  voulu  mettre  dans  les  affaires.  Or 
vn  iour  comme  il  se  fust  engagé  à  nous 
rendre  quelque  seruice  (c'esloit  pour 
faire  le  voyage  de  la  Nation  Neutre,  et 
assister  au  retour  les  Pères  qui  y  estoient 
en  Missions),  s'estant  en  mesme  temps 
rencontré  qu'on  le  voulust  employer 
pour  les  affaires  du  public,  il  tascha  de 
ioindre  l'vn  auec  l'autre,  et  en  proposa 
les  expédions  au  Conseil  ;  mais  n'ayant 
peu  estre  agréez  par  ceux  qui  y  presi- 
doient,  les  deux  affaires  estansdeuenuës 
incompatibles,  il  pria  qu'on  ne  trouuast 
point  mauuais  qu'il  ne  se  meslast  point 
de  celles  du  Public,  faisant  vne  protesta- 
tion solemnelle,  que  par  tout  où  il  s'agi- 
roit  du  seruice  de  Dieu  et  du  nostre,  il 
n'y  auoit  affaire  qu'il  ne  postposast  à 
celle  là. 

Sa  femme  d'vn  très -bon  esprit  et 
d'vne  belle  humeur,  estant  deuenuë  Ca- 
téchumène en  mesme  temps  que  son 
mary  fut  baptisé,  fut  en  fin  baptisée  elle 
mesme  à  Pasques  dernier,  et  nommée 
Catherine  ;  nous  en  espérons  beaucoup. 
Plaise  à  Dieu  bénir  ce  mariage  confirmé 
Chrestiennement  dans  toute  la  stabilité 
souhaitable. 

Ce  n'est  pas  seulement  sur  la  famille 
du  defunct  Ioseph  Chih8atenh8a,  que 
les  bénédictions  du  Ciel  sont  tombées 
heureusement  depuis  sa  mort,  mais  nous 
en  voyons  des  elîects  pleins  de  consola- 
tion sur  tous  les  autres  Chrestiens  qui 
composent  cette  petite  Eglise  ;  car  à 
peine  pourrions  nous  désirer  plus  de 
contentement  et  de  satisfaction  que  nous 
recelions  de  ce  petit  troupeau,  qui  nous 
paroist  comme  vne  petite  masse  d'or 
espurée  à  la  fournaise  de  plusieurs  tri- 
bulations, qui  ont  en  fin  séparé  le  vray 
d'auec  le  faux  :  de  sorte  que  nous  ne 
voyons  presque  plus  personne  parmy 


nos  Chrestiens,  de  la  sincérité  duquel 
nous  ayons  suiet  de  douter. 

Le  bruit  estant  venu  au  bourg  de  la 
Conception  cnuiron  la  my-Ianuier,  que 
nos  PP.  de  la  Mission  des  Apost.  aux 
Khionontatehronons  s'estoient  perdus 
dans  les  neiges,  en  retournant  icy  faire 
vn  tour,  quelques  vus  de  ces  bons  Chre- 
stiens aussi  tost  se  mirent  en  deuoir  de 
les  aller  chercher  ou  secourir  ;  mais  les 
ayans  trouué  à  2.  ou  3.  lieues  du  bourg 
qui  s'en  venoient,  après  auoir  passé  la 
nuict  dans  les  bois  assez  heureusement 
par  vne  bonne  rencontre  ou  plus  tost 
conduite  de  Dieu,  ils  prirent  le  deuant 
pour  faire  préparer  à  manger  à  ces 
pauures  PP.  qui  n'auoient  mangé  de  ce 
iour. 

Le  defunct,  depuis  le  transport  de 
nostre  demeure  hors  de  son  bourg,  auoit 
destiné  vne  partie  de  sa  cabane  pour  vne 
chapelle.  Cela  de  son  viuant  n'auoit  pu 
estre  exécuté,  sa  mort  estant  suruenuë 
au  temps  que  le  bourg  changeoit  de 
place,  et  que  chacun  se  faisoit  vne  nou- 
uelle  cabane  ;  mais  au  mois  d'Octobre 
ensuiuant,  le  tout  se  trouuant  disposé, 
la  Chapelle  fort  commode  y  fut  dressée, 
et  la  première  Messe  dite  le  14.  du 
mesme  mois.  C'est  en  cette  Chapelle 
(de  laquelle  en  nostre  absence  ce  nou- 
ueau  Chrestien  a  la  clef)  que  s'assem- 
blent matin  et  soir  les  Chrestiens,  pour 
faire  leurs  prières,  ausquelles  préside  le 
Chrestien  le  plus  ancien  et  le  plus  con- 
sidérable pour  le  présent,  de  cette  petite 
Eglise,  nommé  René  Tsondih8ane.  C'est 
luy  sur  tous  qui  a  le  soin  de  remarquer 
leSainct  iour,  c'est  à  dire,  le  Dimanche  : 
ce  qu'il  fait  auec  les  autres,  disant  tous 
les  iours  de  la  semaine  vne  dixaine  de 
son  chapellet  à  ce  dessein. 

Ils  s'assemblent  en  cette  mesme  Cha- 
pelle tous  les  Dimanches,  ou  pour  en- 
tendre la  Messe  et  l'instruction  publique 
lors  que  nous  y  sommes,  ou  pour  dire 
en  communauté  leur  chapellet.  Quand 
ils  pensent  que  nous  ne  sommes  pas 
pour  nous  trouuer  auec  eux  le  Dimanche, 
rarement  quelqu'vn  d'eux  manque-il 
à  se  trouuer  chez  nous  pour  célébrer 
ce  Sainct  iour.  Celuy  dont  ie  parlois 
maintenant  René  TsondihSane  y  a  passé 

quelquefois  les  8.  iours.  Or  deuant  que 
conclure  ce  qui  appartient  à  cette  petite 
Eglise,  ie  ne  puis  obmettre  ce  qui  est 
arriué  à  ce  bon  Sauuage,  qui  estoit  bien 
capable  d'ébranler  la  foy,  si  Dieu  ne 
l'eust  assisté  bien  particulièrement.  Il 
est  âgé  d'enuiron  soixante  ans.  Au  com- 
mencement qu'il  fut  en  âge  de  faire  des 
festins  et  d'y  assister,  il  eut  vn  songe 
dans  lequel  il  luy  fut  défendu  de  faire 
iamais  festin  de  chien,  ny  souffrir  qu'on 
luy  en  fist,  qu'autrement  malheur  luy  ar- 
riueroit  ;  il  auoit  tousiours  eu  vn  grand 
soin  d'obseruer  ce  songe,  iusques  à  ce 
que  l'année  passée  au  commencement 
de  l'hyuer,  estant  allé  en  visite  en  quel- 
que bourg,  quelque  sien  amy  luy  désira 
faire  festin  de  chien  :  il  se  souuint  aussi 
tost  de  son  songe,  toutefois  pensant  en 
mesme  temps  qu'il  estoit  Chrestien  et 
que  ses  songes  ne  luy  deuoient  plus 
estre  considérables,  il  accepta  le  festin. 
Il  ne  fut  pas  plus  tost  de  retour  à  sa 
maison  que  voila  vne  sienne  fille  et  vn 
de  ses  fils  malades,  et  en  suitte  qui 
meurent.  Ce  coup  l'esbranla  et  luy  fit 
faire  le  faux  pas,  que  nous  auons  remar- 
qué en  la  précédente  Relation  ;  mais 
s'estant  releué  de  sa  cheute  au  bout  de 
quelques  iours,  par  l'assistance  et  les 
bonnes  paroles  de  feu  nostre  Chrestien, 
qui  l'ayant  premièrement  gaigné  à  Dieu, 
le  regaigna  derechef  cette  seconde  fois, 
il  nous  auoit  depuis  donné  beaucoup  de 
contentement.  Mais  voicy  vne  occasion 
dans  laquelle  il  a  du  tout  reparé  la  faute 
de  sa  cheute  par  la  fermeté  de  sa  foy  et 
par  la  constance  qu'il  y  a  fait  paroistre. 
René  donc  vn  peu  après  son  baptesme, 
se  trouuant  à  la  pesche  auec  nostre  feu 
Chrestien  Ioseph  Chih8atenh8a,  celuy- 
cy  vint  à  songer  tout  ce  qui  en  effet  luy 
est  arriué  enuiron  quatorze  mois  après  : 
sçauoir  que  trois  ou  quatre  Iroquois 
l'altaquoient,  que  s'estant  défendu  il 
auoit  esté  terassé,  qu'on  luy  auoit  en- 
leué  sa  moustache,  et  qu'on  luy  auoit 
donné  vn  coup  de  hache  à  l'endroit  de 
la  teste  d'où  on  la  luy  auoit  enleuée. 
Le  feu  Chrestien  s'esueillant  après  ce 
songe,  s'adresse  à  René  son  compagnon. 
Ah  !  mon  camarade,  dit-il,  c'est  à  ce 
.coup  que  si  nous  n'estions  Chrestiens,  il 


nous  faudroit  auoir  recours  à  nos  chan- 
sons et  festins,  pour  effacer  le  malheur 
de  mon  songe  ;  mais  ce  n'est  pas  luy 
qui  a  esté  le  maistre  de  nos  vies,  c'est 
celuy  qu'on  nous  a  enseigné,  et  en  qui 
nous  croyons,  qui  seul  en  disposera 
selon  son  bon  plaisir.  Et  là  dessus  luy 
raconte  le  songe  que  ie  viens  de  dire. 
Nous  auons  suiet  de  penser  que  ce 
mesme  songe  luy  reuint  plusieurs  fois 
depuis  :  car  ceux  de  la  famille  déposent 
que  souuent  le  matin  ils  l'ont  entendu 
parler  en  se  réueillant,  et  dire  Est-ce  toy 
qui  en  es  le  maistre  ?  non,  non,  il  n'y  a 
que  Dieu  qui  en  disposera.  Or  ce  qu'il 
auoit  songé  luy  estant  arriué  de  poinct  en 
poinct,  et  le  bruit  estant  dans  le  pays, 
qu'il  estoit  mort  pour  n'auoir  pas  gardé 
son  songe,  qui  le  menaçant  des  ennemis, 
luy  commandoit  vn  sacrifice  ou  festin 
de  2.  chiens,  cela  estoit  bien  capable 
de  réueiller  dans  l'esprit  du  pauure 
René,  aussi  bien  que  des  autres  bons 
Chrestiens,  la  créance  générale  et  la 
déférence  que  tous  ces  Peuples  rendent 
au  songe,  comme  au  maistre  de  la  vie 
et  de  la  mort.  Il  a  plu  toutefois  à  Dieu 
le  deliurer  de  cette  tentation,  et  affermir 
du  tout  son  esprit  et  son  courage.  Il  est 
le  premier  à  soudre  les  difficultez  qui  se 
présentent  là  dessus,  qui  ne  sont  pas 
petites. 

Comme  nous  estions  à  sa  cabane  cet 
hyuer,  on  luy  vint  apporter  la  nouuelle 
qu'vn  sien  fils  auoit  esté  pris  des  enne- 
mis, et  emmené  vif  en  leur  pays.  Cette 
nouuelle  le  toucha  de  premier  abord,  et 
comme  rentrant  en  soy  mesme  :  Helas  ! 
mon  Dieu,  dit-il,  que  puis-ie  trouuer  à 
redire  après  ce  que  vous  en  auez  or- 
donné ? 

Voila  Testât  de  nostre  petite  Eglise 
naissante,  dans  laquelle  si  nous  ne  voy- 
ons pas  vn  grand  troupeau,  au  moins 
auons  nous  la  consolation  d'y  voir  la 
crainte  de  Dieu  et  le  seruice  de  sa  Ma- 
iesté  en  recommandation.  Sur  tout, 
pendant  l'Aduent  et  le  Caresme,  on  n'a 
pas  manqué  matin  et  soir  à  l'issue  de 
leurs  prières,  de  leur  faire  vne  petite 
instruction  en  commun,  pour  establir 
dans  leur  esprit  et  dans  leur  coeur  les 
principes  de  la  vie  Chrestienne.    Le 

frnict  s'en  est  ensuiuy  tel  que  nous  eus- 
sions pu  souhaitter. 

Nous  auons  visité  tous  les  autres 
bourgs  et  bourgades  appartenantes  à 
cette  Mission,  nous  en  sommes  reuenus 
auec  cette  pensée,  que  tost  ou  tard  ils 
seront  à  nous,  ou  plus  tost  à  Dieu.  le  ne 
puis  obmettre  la  singulière  obligation 
que  nous  auons  à  Dieu,  de  nous  auoir 
conserué  le  Père  François  le  Mercier, 
qui  en  l'vn  des  voyages  d'hyuer  passant 
par  nécessité  par  dessus  vn  lac  glacé,  se 
vid  plus  tost  tombé  dans  l'eau,  qu'il  ne 
se  fut  apperceu  de  la  foiblesse  de  la 
glace.  0ue'ques  Saunages  qui  venoient 
après  luy  s'arresterent  tout  court,  son- 
geans  plus  au  danger  où  ils  estoient 
qu'à  secourir  le  Père  ;  ce  qu'ils  ne 
voyoient  pas  mesme  pouuoir  faire  sans 
se  mettre  dans  vn  plus  grand  danger. 
Le  Père  estendant  ses  coudes  se  souste- 
noit  le  moins  mal  qu'il  pouuoit  de  glace 
en  glace,  et  en  fin  ayant  rencontré  vn 
endroit  vn  peu  plus  ferme  que  le  reste, 
se  hazarda  de  faire  vn  effort  et  leuer 
vne  jambe  sur  la  glace.  Le  Saunage  le 
moins  esloigné  de  luy  le  voyant  en  cet 
estât,  met  bas  vn  sac  de  bled  qu'il  auoit 
sur  le  dos  et  s'approche  doucement  du 
Père,  et  le  saisissant  par  l'espaule  et  par 
la  jambe,  il  fit  vn  effort  pour  le  tirer  ; 
mais  y  sentant  trop  de  résistance,  il  le 
quitte  pour  retourner  promptement  en 
lieu  de  plus  grande  asseurance.  Là 
après  auoir  considéré  le  Père,  qui  de 
son  costé  continuoit  à  faire  ce  qu'il  pou- 
uoit pour  faciliter  le  secours  dont  il  auoit 
besoin,  il  ne  se  pût  tenir  qu'il  ne  re- 
tournast  faire  vn  second  effort  plus 
grand  que  le  premier,  par  lequel  en  fin 
il  tira  le  Père  hors  de  l'eau. 

Voila  quelques-vns  des  hazards  qui 
sont  inséparablement  attachez  à  la  re- 
cherche de  nos  panures  brebis  errantes 
en  «es  quartiers,  ainsi  que  nous  verrons 
encore  cy  après,  mais  ce  sont  les  délices 
des  seruitcurs  du  bon  Pasteur. 


CHAPITRE   IV. 

Des  Missions  de  S.  Joseph  aux  Atlinguee- 

nongnahak,  et  de  S.  Iean  Baptiste 

aux  Arendacronons. 

Ces  deux  Missions  sont  assez  heu- 
reusement peuplées  pour  donner  vn 
raisonnable  employ  à  six  et  à  huict 
ouuriers  ;  mais  le  peu  de  nombre  que 
nous  sommes  dans  les  Hurons,  n'estant 
pas  mesme  suffisant  de  fournir  deux 
Pères  à  chaque  Mission,  nous  nous 
sommes  veus  obligez  de  reunir  ces  deux 
sous  le  soin  du  Père  Antoine  Daniel  et 
du  Père  Simon  le  Moyne.  Leur  peine  en 
est  accrue  notablement,  quand  mesme 
il  n'y  auroit  que  la  distance  des  bourgs 
qu'ils  doiuent  cultiuer,  dont  les  chemins 
de  l'vn  à  l'autre  sont  tres-souuent  in- 
festez des  Iroquois  ennemis  des  Hurons  ; 
mais  leur  ioye  croist  à  proportion,  puis 
que  les  démarches  que  l'on  fait  à  la  con- 
queste  d'vne  seule  âme,  sont  autant  de 
pas  vers  le  Ciel. 

On  va  brusler  vn  Troquois  en  vn  bourg 
assez  esloigné  :  quelle  consolation  de 
partir  dans  le  fort  des  chaleurs  de  l'Esté 
pour  deliurer  cette  pauure  victime  de 
l'enfer  qui  luy  est  préparé  !  On  l'aborde, 
et  on  l'instruit  lors  mesme  qu'il  gémit 
sous  la  cruauté  des  supplices  :  inconti- 
nent la  foy  trouue  place  dans  son  cœur; 
il  recognoist  et  adore  pour  autheur  de 
sa  vie,  celuy  dont  iamais  il  n'auoit  en- 
tendu le  nom  qu'à  l'heure  de  la  mort; 
il  reçoit  la  grâce  du  Baptesme,  et  ne 
respire  plus  qu'au  Ciel.  On  redouble  les 
feux  et  les  flammes,  et  tout  ce  que  la 
cruauté  fournit  à  des  esprits  enragez  de 
fureur.  Ce  nouueau,  mais  ce  généreux 
Chrestien,  monté  sur  l'eschafaut  qui  est 
le  lieu  de  son  supplice,  à  la  veuë  de 
mille  personnes  qui  sont  ses  iuges,  ses 
bourreaux  et  ses  ennemis,  esleue  et 
ses  yeux  et  sa  voix  vers  le  Ciel,  n'y 
ayant  rien  dessus  la  terre  qui  arreste 
son  cœur  ;  il  s'escrie  d'vne  voix  vigou- 
reuse, et  fait  sçauoir  à  tout  le  monde 
les  causes  d'vne  ioye  qui  paroist  sur  son 
front  dans  le  plus  fort  des  tourraens 

qu'il  endure  :  Io  sakhrihotai  de  SarakS 
nentai,  onne  ichien  aihei  aronhiae  eeth 
de  Eihei.  Soleil,  qui  es  tesmoin  de  mes 
lourmens,  escoute  mes  paroles  ;  ie  suis 
sur  le  poinct  de  mourir,  mais  après 
cette  mort,  c'est  le  Ciel  qui  sera  ma  de- 
meure. Il  redouble  et  répète  souuent 
ces  mots,  et  meurt  dedans  ces  douces 
espérances.  Quel  bon-heur  pour  cette 
âme  !  mais  quelle  ioye  ressent  celuy 
qui  a  couru  huict  et  dix  lieues  pour  luy 
procurer  cette  grâce  !  Cet  heureux  pri- 
sonnier se  nommoit  TehondakSae,  et  en 
son  baptesme  Ioseph,  nom  du  bourg 
dans  lequel  il  fut  bruslé. 

Dans  le  bourg  de  S.  Iean  Baptiste,  vn 
ieune  homme  tomba  subitement  malade, 
et  malade  à  la  mort.  Souuent  depuis 
quelques  années  on  luy  auoit  parlé  de 
Dieu,  soit  à  Quebek  où  il  auoit  esté  sept 
ou  huict  mois  dans  nostre  séminaire, 
soit  après  son  retour  au  pays  dans  les 
fréquentes  visites  qu'on  auoit  fait  en  sa 
cabane  ;  mais  iamais  ny  la  foy  ny  la 
crainte  de  Dieu  n'estoit  entrée  en  cet 
esprit  ;  ses  discours  n'estoient  rien  que 
des  calomnies  contre  nous,  que  des 
blasphèmes  contre  Dieu,  et  ce  sembloit 
des  marques  infaillibles  d'vne  âme  re- 
prouuée.  Que  les  pensées  de  Dieu  sont 
esloignées  des  nostres  !  Ce  ieune  homme 
n'est  pas  plus  tost  tombé  malade  qu'il 
ouure  de  luy-mesme  les  yeux  à  la  vé- 
rité ;  la  crainte  de  l'enfer  que  iusqu'alors 
il  auoit  réputé  des  fables,  luy  fait  penser 
au  Paradis  :  Helas  !  s'escrieril,  ie  me 
meurs,  et  les  Pères  ne  sont  pas  icy. 
Courez,  ie  vous  en  prie,  mon  frère,  en 
quelque  part  qu'ils  soient  (dit-il  à  vn 
sien  frère  aisné,  principal  Capitaine  de 
cette  nation),  courez viste,  et  qu'ils  sça- 
chent  au  plus  tost  le  péril  où  ie  suis. 
Ce  frère  part  en  haste  et  vient  trouuer 
nos  Pères  à  12.  lieues  delà.  Dieu  sçait 
de  quelle  part  ils  volèrent  à  ce  pauure 
malade,  qui  leur  ouure  les  bras,  leur 
demande  pardon,  et  souspire  après  le 
Baptesme.  Quand  Dieu  dispose  vue  âme 
et  luy  parle  au  profond  du  cœur,  il  ne 
faut  pas  tant  de  paroles.  11  reçoit  bien 
tost  le  Baptesme  et  ensemble  la  paix  de 
l'esprit,  et  ce  peu  qu'il  luy  restoitde  vie, 


il  l'employé  iusqu'au  dernier  moment 
à  le  deliurer  du  malheur  éternel. 

Quelque  reuollé  que  puisse  estre  vn 
esprit  contre  les  veritez  de  nostre  foy, 
il  ne  faut  pas  désespérer  de  luy  auant 
la  mort.  Si  Dieu,  qui  est  seul  offensé, 
attend  l'heure  de  nostre  salut  auec  tant 
de  patience  et  de  longanimité,  c'est  à 
nous  à  suiure  ses  conduites  et  adorer 
en  tout  les  ressorts  de  sa  diuine  proui- 
dence. 

Nous  l'auons  veu  encore  depuis  peu  en 
la  personne  d'vn  autre  ieune  homme 
du  bourg  Sainct  Ignace  nommé  Ioseph 
TeSatirhon.  Le  Séminaire  de  Quebek 
l'auoit  nourry  deux  ans  entiers,  et  n'en 
estoit  sorty  qu'auec  la  grâce  de  Chre- 
stien  et  la  crainte  de  Dieu  ;  mais  en  cet 
âge  il  est  bien  difficile  de  conseruer  vn 
si  précieux  thresor  dans  le  règne  de 
l'impudicité:  se  reuoyant  dans  son  pays, 
il  n'est  pas  long-temps  sans  se  voir  en- 
gagé dans  les  vices  qui  y  passent  pour 
des  vertus.  Nos  remonstrances  et  les 
touches  de  Dieu  le  reduisoient  de  fois  à 
autres  en  son  deuoir  ;  mais  quoy,  dans 
les  Murons  aussi  bien  qu'au  millieu  de 
la  France,  qui  n'est  pas  fortifié  d'vn  se- 
cours extraordinaire  du  Ciel,  se  voit 
bien  tost  retombé  dedans  son  malheur  ; 
et  le  pis  est,  que  plus  on  tombe,  plus  on 
enfonce  auant  dedans  le  précipice,  vn 
abysme  en  attire  vn  autre  ;  et  bien  sou- 
uent la  foy  se  voit  estoufîée  au  milieu 
de  tant  de  péchez.  Nous  craignions  ce 
malheur  pour  ce  ieune  Chrestien  ;  mais 
le  moment  de  son  salut  estoit  venu.  Il 
est  surpris  d'vn  accident  de  feu,  qui 
pensa  l'emporter  sur  le  champ  :  ce  feu 
en  estouffe  vn  plus  infernal  quideuoroit 
son  âme,  il  ne  fallut  plus  penser  qu'au 
Ciel  ;  nos  Pères  y  courent  et  luy  prestent 
assistance.  La  Mère  de  Miséricorde,  qu'il 
reclama  iusques  à  la  mort,  sans  doute  le 
secourut  en  ce  moment,  d'où  dependoit 
l'éternité  et  nous  fit  voir  que  pas  vn 
ne  se  perd  de  ceux  que  Dieu  choisit  pour 
ses  esleus. 

Nostre  consolation  parmy  nos  peines 
est  d'aller  ainsi  de  bourg  en  bourg,  de 
village  en  village  recueillir  ces  espics 
de  froment  que  les  Anges  séparent  de 
l'yuroye,    pour   que   dans   le  Ciel  ils 

composent  cette  couronne  des  esleus, 
qui  a  cousté  tant  de  sueurs  et  de  fatigues 
au  iils  de  Dieu. 


CHAPITRE   V. 

De  la  Mission  des  Aposlres  aux  Khio- 

nontatehronons  ou  Nation 

du  Petun. 

Le  Père  Charles  Garnier  et  le  Père 
Pierre  Pijart  ont  eu  le  soin  de  cette 
Mission,  à  la  culture  de  laquelle  ils 
n'ont  rien  oublié  de  tout  ce  qu'on  pou- 
uoit  attendre  de  bons  ouuriers.  Les  dif- 
licultezse  tfouuent  d'autant  plus  grandes 
en  cette  Mission,  que  cette  Nation  n'est 
point  du  nombre  de  celles  qui  descendent 
pour  la  traite  des  Hurons,  ceux  qui  s'en 
attribuent,  ne  le  permettant  pas  comme 
nous  auons  desia  dit  autrefois  :  ce  qui  fait 
qu'ils  nous  considèrent  comme  estran- 
gers  et  comme  personnes  auec lesquelles 
ils  n'ont  aucune  liaison.  Mais  en  outre, 
les  calomnies  ordinaires  de  ceux  parmy 
lesquels  nous  viuons,  rcmplissans  tous 
les  iours  leurs  oreilles  et  leurs  esprits, 
ils  ne  nous  regardent  que  d'vn  œil  sou- 
pçonneux de  quelque  malheur  que  nous 
leur  venons  apporter  ;  d'où  vient  qu'ils 
tournent  incontinent  en  mal  tout  ce 
qu'ils  nous  voyent  faire,  et  sur  tout  les 
actions  les  plus  sainctes,  n'apportans 
au  reste  autre  raison  de  leur  défiance, 
que  le  suiet  que  leur  en  donnent  les 
Hurons  par  leurs  discours. 

Pour  adoucir  et  appriuoiser  ces  esprits, 
nous  iugeasmes  qu'il  scroit  à  propos, 
que  les  Pères  ail  ans  cette  année  en  leur 
Mission,  fissent  lé  possible  pour  y  tenir 
quelque  assemblée  générale  des  princi- 
paux du  pays,  pour  les  informer  deuë- 
ment  de  nos  intentions  ;  et  ne  voyans 
meilleur  moyen  d'arriuer  là,  que  ecluy 
des  presens,  ils  en  emportèrent  auec 
eux,  et  estans  arriuez  au  pays,  donnèrent 
à  entendre  leur  dessein. 

le  ne  sçay  si  iamais  affaire  y  a  esté  dé- 
battue comme  celle-là,  les  vns  agreans 


la  proposition,  les  autres  ne  voulans 
ouïr  parler  ny  d'assemblée,  ny  de  pre- 
sens venans  de  nostre  main,  disans  haut 
et  clair,  que  c'estoit  le  charme  duquel 
nous  nous  voulions  seruir,  pour  ruiner 
le  pays,  comme  nous  auions  fait  iusques 
icy  ceux  où  nous  auions  esté.  L'assem- 
blée toutefois  se  tint,  mais  les  presens  y 
furent  refusez  ;  ce  qu'on  gaigna  fut, 
qu'en  cette  assemblée  des  plus  Notables 
(lu  Pays,  nostre  commission  de  la  part  de 
Dieu  leur  fut  signifiée,  et  l'obligation 
intimée  de  reconnoistre  et  honorer  sa 
Maiesté  diuine  et  Nostre  Seigneur  Iesus- 
Christ,  comme  le  maistre  de  leur  vie  et 
de  leur  salut.  Peut-estre  y  auoit-il  là 
quelque  Prédestiné,  qui  en  son  temps 
fera  son  profit  d'vn  si  sainctdiscours. 

Depuis  ce  temps,  les  Pères  n'ont  pas 
laissé  d'aller  par  tous  les  bourgs  et  bour- 
gades de  leur  département,  et  y  ont  fait 
leur  fonction  auec  toute  liberté,  comme 
ayans  vn  pouuoir  indépendant  de  toutes 
ces  cérémonies  ;  et  ils  y  ont  trouué  tout 
autre  visage  et  accueil  que  celuy  que 
leur  auoit  voulu  donner  à  entendre  vn 
Capitaine,  qui  en  plein  conseil  leur  fit 
commandement  de  vuider  au  plus  tost 
le  pays  s'ils  n'estoient  sages  ;  voire 
mesme  il  n'y  a  point  eu  de  bourg,  où 
depuis  ils  ayent  esté  mieux  receus  que 
celuy  où  demeure  ce  Capitaine,  les  ha- 
bitans  s'efforçans,  ce  semble,  de  reparer 
la  faute  de  leur  chef.  Mais  ils  en  de- 
meurent là  pour  le  présent,  et  ne  parlent 
point  encore  tout  de  bon  d'embrasser 
la  Foy.  Nous  verrons,  auec  le  temps, 
ce  que  la  constance  produira  dans  ces 
esprits,  si  ce  n'est  que  Dieu  sollicité  par 
quelques  sainctes  âmes,  ait  agréable 
d'ouurir  vn  chemin  plus  court. 

Nous  commençons  à  douter  si  les 
fléaux  et  les  punitions  qui  arriuent  à 
ceux  qui  méprisent  les  visites  et  douces 
semonces  du  Ciel,  ne  seront  point  vne 
des  inuentions  de  sa  bonté,  pour  faire 
ouurir  les  yeux  à  ces  panures  aueugles. 
Quoy  que  c'en  soit,  il  est  asseuré  qu'au 
bourg  d'Eh8ae  surnommé  S.  Pierre  et 
S.  Paul,  principal  bourg  de  celte  Mis- 
sion, d'où  le  Père  Garnier  fut  chassé 
l'année  passée,  tous  les  malheurs  imagi- 
nables sont  arriuez  deuant  la  fin  de 

l'année.  La  plus  part  des  cabanes  furent 
bruslées  par  les  ennemis,  enuiron  trois 
mois  après.  Plusieurs  sont  morts  de 
faim,  de  froid  ou  de  vérole  ;  d'autres 
ont  pery  dans  les  eaux  ;  plusieurs  ont 
esté  pris  des  ennemis.  En  fin  la  chose 
a  paru  si  extraordinaine,  qu'vn  Capitaine 
d'vn  bourg  voisin  l'a  bien  sceu  remar- 
quer, n'attribuant  à  autre  cause  la  déso- 
lation de  ce  bourg,  qu'au  refus  qu'ils 
auoient  fait  des  Prédicateurs  de  l'Euan- 
gile  l'an  passé. 

le  grossirois  de  beaucoup  ce  Chapitre 
si  i'auois  entrepris  de  déclarer  icy  par  le 
menu  tout  ce  qu'il  a  fallu  que  les  Percs 
ayent  souffert  de  ces  Barbares  l'espace 
de  4.  ou  5.  mois  qu'a  duré  le  temps 
principal  de  leur  Mission.  Car  pour  ne 
rien  dire  de  ce  qui  est  commun  à  tous 
les  Missionnaires  de  ces  contrées,  dont 
on  a  pu  voir  quelque  chose  dans  la  der- 
nière Relation,  et  qui  a  esté  d'autant  plus 
considérable  cette  année,  que  les  neiges 
icy  ont  esté  extraordinairement  hautes, 
allans  vn  iour  d'vn  bourg  à  vn  autre, 
chargez  de  leur  pacquet,  sortis  qu'ils 
furent  d'vn  petit  boquet,  ils  senlirent 
soudain  chacun  vne  main  les  saisir  par 
les  espaules,  et  vne  voix  criant  :  Vous 
estes  morts  !  Aussi  tost  ils  se  virent  par 
terre.  Ils  n'attendoient  en  suitte  rien 
moins  que  le  coup  de  hache  ou  de  Cou- 
steau ;  mais  rien  autre  chose  ne  s'en- 
suiuit.  Il  se  releuent  donc  et  apper- 
ceurent  des  Sauuages  tout  nuds,  qui 
s'enfuyoient  l'vn  d'vn  costé,  l'autre  de 
l'autre,  sans  qu'on  ait  pu  sçauoir  ny 
conjecturer  ce  qu'ils  auoient  prétendu 
en  cette  action,  ou  ce  qui  auoit  arresté 
leur  dessein. 

Vne  autre  fois  faisans  voyage,  ils  se 
rencontrèrent  dans  les  neiges  iusques  au 
dessus  des  genoux,  les  pieds  dans  l'eau, 
et  le  vent  si  rude,  que  deux  Sauuages 
faisans  ce  mesme  iour  le  mesme  chemin, 
y  moururent  de  froid.  Vne  chose  re- 
marquable se  passa  à  la  mort  de  l'vn 
des  deux.  Celuy-cy  faisoit  le  voyage 
auec  vne  sienne  sœur  iumdle  ;  la  voy- 
ant en  aussi  grand  danger  de  mourir 
que  luy,  il  prit  la  peau  d'Ours  dont  estoit 
couuerte  sa  sœur,  et  luy  donna  sa  peau 
ou  robe  de  Castor,  comme  estant  chaude  : 


et  en  effet  la  fille  reschappa,  et  le  ieune 
homme  mourut. 

A  propos  de  cet  acte  de  pieté,  i'en 
diray  icy  vn  autre  arriué  à  la  Nation 
Neutre  pendant  que  nos  Pères  y  estoient  : 
vn  ieune  enfant,  allant  puiser  de  l'eau 
dans  vne  riuiere  glacée,  tomba  dans  le 
trou  ;  vn  sien  frère  en  ayant  esté  aduerty 
s'en  court  aussi  tost,  et  se  iette  après 
luy  :  il  fut  si  heureux  que  d'attrapper 
son  petit  frère  et  le  retirer  de  l'eau  par 
vn  autre  trou,  encore  assez  à  temps  pour 
luy  sauuer  la  vie. 

La  consolation  que  les  Pères  ont  receuê 
à  la  fin  de  leur  voyage,  a  esté,  outre 
quelques  enfans  baptisez  l'année  passée 
qu'ils  ont  trouués  morts, et  d'autres  qu'ils 
ont  nouuellement  baptisés,  de  voir  gé- 
néralement parlant  ces  Peuples  adoucis 
et  appriuoisez  de  la  moitié  plus  que  l'an- 
née passée,  plusieurs  qui  commencent 
à  entendre  volontiers  parler  de  Dieu,  et 
quelques  vns  mesmes  qui  sembleroient 
suffisamment  disposez  pour  le  Baptesme, 
si  l'expérience  ne  nous  auoit  fait  voir 
qu'en  fait  de  Barbares,  le  plus  tost  ba- 
ptisé n'est  pas  le  meilleur.  Quelques 
Algonquins  de  ce  quartier  commencent 
mesme  desia  à  prier  et  chanter  les  lou- 
anges de  Dieu.  L'exemple  de  quelques- 
vns  de  leur  langue  qu'ils  ont  veus  icy  en 
nostre  maison,  et  d'autres  dont  ils  ont 
entendu  parler,  leur  donne,  ce  semble, 
quelque  saincte  émulation.  Dieu  la  leur 
veuille  accroistre  et  confirmer, 

Ces  Algonquins  nous  sont  d'autant 
plus  considérables  que  nous  sçauons 
qu'ils  ont  commerce  auec  des  Nations 
Occidentales,  où  nous  n'auons  encore  pu 
trouuer  moyen  d'aborder.  Peut-estre 
est-ce  là  la  porte  que  Dieu  en  son  temps 
nous  ouurira,  si  nous  luy  sommes  fidèles 
à  ce  que  nous  auons  en  main. 

CHAPITRE    VI. 

De  la  Mission  des  Anges  aux  Atlika- 

daron  ou  Peuples  de  la  Nation 

Neutre. 

C'est  iey  vne  des  Missions  nouuelles, 
que  nous  aiions  commencée  cette  année 
à  vne  des  Nations  des  plus  considérables 
qui  soit  en  ces  contrées.  Il  y  auoit  long- 
temps que  l'on  iettoit  les  yeux  de  ce 
costé  là,  conformément  au  souuenir  de 
tout  plein  de  personnes.  Mais  nombre 
d'ouuriers  en  langues  eslrangeres  ne  se 
trouuent  ou  ne  se  forment  pas  si  tost, 
si  le  S.  Esprit  n'y  met  la  main  d'vne 
façon  extraordinaire,  lors  particulière- 
ment qu'on  est  destitué  du  secours  et 
de  l'assistance  de  Maistres,  Truche- 
mens  ou  Interprètes  qui  les  enseignent, 
comme  nous  le  sommes  en  ces  quartiers. 

En  outre,  ce  n'estoit  pas  l'ordre  d'aller 
aux  extremitez,  sans  passer  par  le  mi- 
lien,  et  de  s'appliquer  à  cultiuer  les 
Nations  plus  esloignées,  deuant  que 
d'auoir  trauaillé  aux  plus  proches.  Ce 
qu'ayant  esté  fait  les  années  précédentes, 
nous  nous  trouuâmes  en  estât,  au  com- 
mencement de  l'Automne,  de  pouuoir 
destiner  deux  Ouuriers  à  cette  Mission, 
sans  faire  aucun  tort  aux  précédentes. 

Celuy  sur  lequel  le  sort  tomba,  fut  le 
Père  Iean  de  Brebeuf,  lequel  ayant  au- 
trefois esté  choisi,  pour  nous  introduire 
le  premier  et  établir  en  ces  contrées, 
et  Dieu  luy  ayant  donné  pour  ce  regard 
vne  singulière  bénédiction,  nommément 
en  la  langue  ,  il  sembloit  que  ce  nom 
deuoit  estre  vn  preiugé  de  ce  que  sa  di- 
uine  Maiesté  demandoit  en  ce  rencontre, 
où  il  estoit  question  d'vne  introduction 
toute  nouuelle,  dans  vne  Nation  diffé- 
rente de  langage,  au  moins  en  plusieurs 
choses,  et  où,  s'il  plaisoit  à  Dieu  donner 
la  bénédiction,  il  seroit  nécessaire  d'e- 
stablirvne  demeure  fixe  et  permanente, 
qui  seroit  la  retraite  des  Missionnaires 
d'alentour,  comme  celle-cy  où  nous 
sommes  à  présent,  l'est  des  Mission- 
naires des  quartiers  de  deçà. 

Celuy  qui  luy  fut  donné  pour  compa- 


gnon fut  le  Père  loseph  Marie  Chaumo- 
not,  venu  de  France  l'année  d'aupara- 
uant,  que  l'on  auoit  reconneu  très-propre 
pour  les  langues. 

Cette  nation  est  grandement  peuplée  : 
l'on  y  compte  enuiron  quarante  bourgs 
ou  bourgades.  Partant  de  nos  Hurons 
pour  arriuer  aux  premiers  et  plus 
proches,  on  chemine  quatre  ou  cinq 
journées,  c'est  à  dire  enuiron  quarante 
lieues,  tirant  tousiours  droit  au  Sud. 
De  sorte  que  nous  pouuons  dire,  que  si 
selon  la  dernière  et  plus  exacte  obser- 
ualion  qu'on  a  pu  faire,  nostre  nouuelle 
maison  de  Saincte  Marie,  qui  est  au  mi- 
lieu du  pays  des  Hurons,  est  à  quarante- 
quatre  degrez  et  enuiron  vingt  et  cinq 
minutes  d'esleuation,  l'entrée  de  la  Na- 
tion Neutre  du  costé  de  nos  Hurons 
aura  d'esleuation  42.  degrez  et  demy  ou 
enuiron.  Car  de  penser  en  faire  pour  le 
présent  vne  plus  exacte  recherche  et 
obseruation  dans  le  pays  mesme,  c'est 
ce  qui  ne  se  peut.  La  veuë  du  seul 
instrument  seroit  pour  porter  à  l'extré- 
mité ceux  qui  n'ont  pu  souffrir  celle 
des  escriloires,  comme  nous  verrons  cy 
après. 

Du  premier  bourg  de  la  Nation  Neutre, 
que  l'on  rencontre  y  arriuantd'icy,  con- 
tinuant de  cheminer  au  Midy  ou  Sudest, 
il  y  a  enuiron  quatre  iournées  de  chemin 
iusques  à  l'emboucheure  de  la  Riuiere 
si  célèbre  de  cette  Nation,,  dans  l'Onta- 
rio ou  lac  de  S.  Louys.  Au  deçà  de 
cette  Riuiere,  et  non  au  delà,  comme  le 
marque  quelque  Charte,  sont  la  plus 
part  des  bourgs  de  la  Nation  Neutre.  Il 
y  en  a  trois  ou  quatre  au  delà,  rangez 
d'Orient  à  l'Occident,  vers  la  Nation  du 
Chat  ou  Erieehronons. 

Cette  Riuiere  ou  Fleuue,  est  celuy  par 
lequel  se  descharge  nostre  grand  lac  des 
Hurons  ou  Mer  douce,  qui  se  rend  pre- 
mièrement dans  le  lac  d'Erié,  ou  de  la 
Nation  du  Chat,  et  iusques  là  elle  entre 
dans  les  terres  de  la  Nation  Neutre,  et 
prend  le  nom  d'Onguiaahra,  iusques  à 
ce  qu'elle  se  soit  deschargée  dans  l'On- 
tario ou  lac  de  Sainct  Louys,  d'où  en  fin 
sort  le  fleuue  qui  passe  deuant  Quebek, 
dit  de  S.  Laurens.  De  sorte  que  si  vne 
fois  on  estoit  maistre  de  la  costo  de  la 

mer  plus  proche  de  la  demeure  des  Iro- 
quois,  on  monteroit  par  le  fleuue  de 
sainct  Laurens  sans  danger,  iusques  a 
la  Nation  Neutre,  et  au  delà  de  beau- 
coup, auec  espargne  notable  de  peine 
et  de  temps. 

Suiuant  l'estime  des  Pères  qui  y  ont 
esté,  il  y  a  bien  au  moins  douze  mille 
âmes  dans  toute  l'estenduë  du  pays,  qui 
fait  estât  de  pouuoir  encore  fournir 
quatre  mille  guerriers,  nonobstant  les 
guerres,  la  famine  et  la  maladie  qui 
depuis  3.  ans  y  ont  extraordinairement 
régné. 

Apres  tout,  ie  croy  que  ceux  qui  ont 
autre  fois  donné  tant  d'estenduë  à  cette 
Nation,  et  luy  ont  donné  tant  de  peuples 
ont  entendu  par  la  Nation  Neutre,  toutes 
les  autres  Nations  qui  sont  au  Sud  et 
Suroùest  de  nos  Hurons,  qui  en  effect 
sont  en  grand  nombre,  mais  qui  au  com- 
mencement n'ayant  esté  connues  que 
confusément,  auoient  esté  presque  com- 
prises sous  vn  mesme  nom.  La  cognois- 
sance  plus  grande  qu'on  a  eue  depuis  ce 
temps  là,  soit  de  la  langue,  soit  du  pays, 
a  fait  qu'on  a  distingué  dauantage. 

Au  reste,  de  plusieurs  Nations  diffé- 
rentes dont  on  a  maintenant  la  cognois- 
sance,  il  ne  s'en  trouue  pas  vne  qui 
n'ait  commerce  ou  guerre  auec  d'autres 
plus  esloignées.  Ce  qui  confirme  qu'en 
effet  la  multitude  est  grande  de  ces 
Peuples  qui  nous  restent  à  voir,  et  que 
s'il  n'y  a  pas  encore  grande  moisson  à 
faire,  il  y  a  de  grands  champs  à  labourer 
et  semer. 

Nos  François  qni  les  premiers  ont 
esté  icy,  ont  surnommé  cette  Nation,  la 
Nation  Neutre,  et  non  sans  raison  :  car 
ce  pays  estant  le  passage  ordinaire  par 
terre  de  quelque  Nation  d'iroquois  et 
des  Hurons,  ennemis  iurez,  ils  se  con- 
sentent en  paix  également  auec  les  deux. 
Voire  mesme  autrefois  les  Hurons  et  les 
Iroquois,  se  rencontrans  en  mesme  ca- 
bane ou  mesme  bourg  de  cette  Nation, 
les  vns  et  les  autres  estoient  en  asseu- 
rance  tant  qu'ils  ne  sortoient  à  la  cam- 
pagne ;  mais  depuis  quelque  temps  la 
furie  des  vns  contre  les  autres  est  si 
grande  qu'en  quelque  lieu  que  ce  soit, 
il  n'y  a  pas  d'asseurance  pour  le  plus 


foible,  particulièrement  s'il  est  party 
Huron,  pour  lequel  cette  Nation,  pour 
la  plus  part,  semble  auoir  moins  d'incli- 
nation. 

Nos  Hurons  appellent  la  Nation  Neutre 
AttiSandaronk,  comme  qui  diroit,  Peu- 
ples d'vne  langue  vn  peu  différente  : 
car  quant  aux  Nations  qui  parlent  d'vne 
langue  qu'ils  n'entendent  aucunement, 
ils  les  appellent  Ak8snake,  de  quelque 
Nation  qu'ils  puissent  estre,  comme  qui 
diroit  estrangers.  Ceux  de  la  Nation 
Neutre  réciproquement  pour  la  mesme 
raison  appellent  nos  Hurons  AttiSan- 
daronk. 

Nous  auons  tous  sujet  de  croire  qu'il 
n'y  a  pas  long  temps  qu'ils  ne  faisoient 
tous  qu'vn  Peuple,  et  Huions  et  Iro- 
quois, et  ceux  de  la  Nation  Neutre  ;  et 
qu'ils  viennent  d'vne  mesme  famille,  ou 
de  quelques  premières  souches  abordées 
autrefois  aux  costes  de  ces  quartiers; 
mais  que  par  succession  de  temps,  ils  se 
sont  esloignez  et  séparez  les  vns  des 
autres,  qui  plus,  qui  moins,  de  demeure, 
d'interests  et  d'affection  :  de  sorte  que 
quelques  vns  sont  deuenus  ennemis, 
d'autres  Neutres,  et  d'autres  sont  de- 
meurez dans  quelque  liaison  et  commu- 
nication plus  particulière. 

Ces  peuples  qui  sont  Neutres  entre  les 
Hurons  et  les  Iroquois,  ont  de  cruelles 
guerres  auec  d'autres  Nations  Occiden- 
tales, et  particulièrement  auec  les  Atsi- 
staehronons,  ou  Nation  du  Feu,  de 
laquelle  l'an  passé  ils  prirent  cent  pri- 
sonniers, et  cette  année,  y  estans  re- 
tournez en  guerre  auec  vne  armée  de 
deux  mille  hommes,  ils  en  ont  encore 
amenés  plus  de  cent  septante  ;  enuers 
lesquels  ils  se  comportent  quasi  auec  les 
mesmes  cruautez  que  les  Hurons  enuers 
leurs  ennemis  ;  toutefois  ils  ont  cela  de 
plus,  qu'ils  bruslent  les  femmes  prison- 
nières de  guerre,  aussi  bien  que  les 
hommes,  ce  que  ne  font  pas  les  Hurons, 
qui,  ou  leur  donnent  la  vie,  ou  se  con- 
tentent de  les  assommer  à  la  chaude,  et 
emporter  quelque  partie  du  corps. 

Le  viure  et  le  vestir  de  cette  Nation 
ne  semble  pas  beaucoup  différent  de 
celuy  de  nos  Hurons.  Ils  ont  le  bled 
d'Inde,  les  faizoles  et  les  citrouilles  en 

esgale  abondance.  La  pesche  pareille- 
ment y  semble  esgale,  pour  l'abondance 
de  poisson,  dont  quelques  espèces  se 
trouuent  en  vn  lieu,  qui.  ne  sont  point 
en  l'autre.  Ceux  de  la  Nation  Neutre 
l'emportent  de  beaucoup  pour  lâchasse 
des  Cerfs,  des  Vaches  et  des  Chats  sau- 
nages, des  Loups,  des  bestes  noires,  des 
Castors  et  autres  animaux,  dont  les 
peaux  et  les  chairs  sont  précieuses.  L'a- 
bondance de  chair  y  a  esté  grande  cette 
année  pour  les  neiges  extraordinaires 
qui  sont  suruenuës,  qui  ont  facilité  la 
chasse.  Car  estant  chose  rare  que  de 
voir  dans  le  pays  plus  d  vn  demy  pied  de 
neige,  il  y  en  auoil  cette  année  plus  de 
trois  pieds.  Ils  ont  aussi  quantité  de  coqs 
d'Inde  saunages,  qui  vont  par  troupes 
dans  les  champs  et  dans  les  bois. 

Pour  le  rafraischissement  des  fruiets, 
il  ne  s'y  en  trouue  pas  plus  qu'aux  H  li- 
rons, si  ce  n'est  des  chastaignes,  dont  ils 
ont  quantité,  et  des  pommes  de  bois  vn 
peu  plus  grosses. 

Ils  vont  couuerts  d'vne  peau  sur  la 
chair  nuë  comme  tous  les  Sauuages, 
mais  auec  moins  de  retenue  que  les  Hu- 
rons  pour  le  brayé,  dont  plusieurs  ne  se 
seruent  point  du  tout  ;  d'autres  s'en 
seruent,  mais  pour  l'ordinaire  de  la 
sorte  qu'à  grande  peine  ce  qui  ne  se 
doit  voir  se  trouue  caché.  Les  femmes 
toutefois  sont  ordinairement  couuertes 
au  moins  depuis  la  ceinture  iusquesaux 
genoux.  Us  semblent  plus  desborbez 
et  impudents  en  leurs  impudicitez,  que 
nos  Hurons. 

Us  passent  leurs  peaux  auec  beaucoup 
de  soin  et  d'industrie,  et  s'estudient  à 
les  enjoliuer  en  diuerses  façons,  mais 
encore  plus  leur  propre  corps,  sur  lequel 
depuis  la  teste  jusqu'aux  pieds  ils  font 
faire  mille  diuerses  ligures  auec  du  char- 
bon picqué  dans  la  chair,  sur  laquelle 
auparauant  ils  ont  tracé  leurs  lignes  : 
de  sorte  qu'on  leur  void  quelquefois  le 
visage  et  l'estomac  figuré,  comme  le  sont 
en  France  les  morions  et  les  cuirasses 
et  les  haussecols  des  gens  de  guerre,  et 
le  reste  du  corps  à  l'aduenant. 

Pour  le  reste  de  leurs  coustumes  et 
façons  de  faire,  ils  sont  presque  en  tout 
semblables  aux  autres  Sauuages  de  ces 

contrées,  spécialement  en  leur  irreli- 
gion et  gouuernement,  soit  politique, 
soit  (Economique. 

11  y  a  toutesfois  quelques  choses  en 
quoy  ils  semblent  vu  peu  différons  de 
nos  Hurons.  Premièrement,  ils  pa- 
roissent  plus  grands,  plus  forts  et  mieux 
faits. 

Secondement,  l'affection  enuers  leurs 
morts,  semble  estre  bien  plus  grande. 
Nos  Hurons,  incontinent  après  la  mort, 
portent  les  corps  au  cimetière,  et  ne  les 
en  retirent  que  pour  la  feste  des  Morts  ; 
ceux  de  la  Nation  Neutre,  ne  portent 
les  corps  au  cimetière  que  le  plus  tard 
qu'ils  peuuent,  lors  que  la  pourriture 
les  rendroit  insupportables.  D'où  se  fait 
que  les  corps  passent  soutient  l'hyuer 
entier  dans  les  cabanes  ;  et  les  ayant 
vne  fois  mis  dehors  sur  vn  eschaflaut 
pour  pourrir,  ils  en  retirent  les  os  le 
plus  tost  qu'il  se  peut,  et  les  exposent  en 
veuë,  arrangez  de  costé  et  d'autre  dans 
leurs  cabanes,  iusques  à  la  feste  des 
Morts.  Cet  objeCt  qu'ils  ont  deuant  les 
yeux,  leurrenouuellant  continuellement 
le  ressentiment  de  leurs  pertes,  leur 
fait  ordinairement  ietter  des  cris,  et 
faire  des  lamentations  tout  à  fait  lu- 
gubres, le  tout  en  chanson.  Mais  cela 
ne  se  fait  que  par  les  femmes. 

La  troisiesme  chose  en  quoy  ils  sem- 
blent differens  de  nos  Hurons,  c'est  en 
la  multitude  et  qualité  des  fols.  On  ne 
trouue  autre  chose,  allant  par  le  pays, 
que  des  gens  qui  font  ce  personnage 
auec  toutes  les  extrauagances  possibles, 
et  libellez  qu'ils  prennent,  et  qui  sont 
tolérés  de  faire  tout  ce  qui  leur  plaist, 
crainte  de  desplaire  à  leur  démon.  Ils 
ieltent  et  esparpillent  les  braises  des 
foyers,  rompent  et  brisent  ce  qu'ils 
rencontrent,  comme  s'ils  estoiont  fu- 
rieux, quoyqu'en  effect  pour  la  plus  part 
ils  soient  aussi  presens  à  eux  mesmes, 
que  ceux  qui  ne  font  pas  ce  personnage. 
Mais  ils  se  comportent  de  la  sorte,  pour 
donner,  disent-ils,  ce  contentement  à 
leur  demon  particulier,  qui  demande  et 
exige  cela  d'eux  :  sçauoir  à  celuy  qui 
leur  parle  en  songe,  et  qui  leur  fait 
espérer  l'accomplissement  de  leurs  sou- 
haits pour  le  bon  succez  de  la  chasse. 

Les  Pères  estans  en  ces  quartiers,  ap- 
prirent que  les  Oneiochronons,  qui  font 
vne  des  cinq  Nations  d'Iroquois,  auoient 
vne  façon  de  gouuernement  fort  parti- 
culier. Les  hommes  et  les  femmes  y 
manient  alternatiuement  les  affaires  : 
de  sorte  que  si  c'est  maintenant  vn 
homme  qui  les  gouuerne,  ce  sera  après 
sa  mort  vne  femme  qui  de  son  vitrant 
les  gouuernera  à  son  tour,  excepté  ce 
qui  regarde  la  guerre  ;  et  après  la  mort 
de  la  femme,  ce  sera  vn  homme  qui 
reprendra  derechef  le  maniement  des 
affaires. 

Quelques  anciens  racontoient  à  nos 
Pères  qu'ils  auoient  cognoissance  d'vne 
certaine  Nation  Occidentale,  vers  la- 
quelle ils  alloient  faire  la  guerre,  qui 
n'estoit  pas  beaucoup  esloignée  de  la 
mer  ;  que  les  habitans  du  lieu  y  pê- 
choient  les*  Vignots,  qui  sont  vne  espèce 
d'huistres,  dont  l'escaille  sert  à  faire  la 
pourcelaine,  qui  sont  les  perles  du  pays. 
Yoicy  la  façon  qu'ils  descriuent  leur 
pesche.  Ils  obseruent  quand  la  mer 
monte  aux  endroits  où  ces  Yignots 
abondent  ;  et  lors  que  la  violence  des 
flots  les  pousse  vers  le  bord,  ils  se  iettent 
à  corps  perdu  dans  les  eaux,  et  se  sai- 
sissent de  ceux  qu'ils  peuuent  attrapper. 
Ils  en  trouuent  qnelquefois  de  si  gros, 
que  c'est  tout  ce  qu'ils  peuuentfaire  que 
d'en  embrasser  vn.  Or  plusieurs  asseu- 
rent,  qu'il  faut  que  ce  soient  ieunes 
gens  qui  n'ayent  encore  eu  cognoissance 
de  femme,  qui  fassent  cette  pesche, 
qu'autrement  ces  animaux  se  retirent 
d'eux.     le  m'en  rapporte  à  la  vérité. 

Us  racontoient  que  ces  mesmes  Peu- 
ples ont  vne  espèce  de  guerre  auec  cer- 
tains animaux  aquatiques,  plus  grands 
et  plus  légers  à  la  course  que  les  Ori- 
gnaux. •  Les  ieunes  gens  vont  agacer 
dans  l'eau  ces  animaux,  qui  ne  manquent 
pas  aussi  tost  de  gaigner  la  terre,  et 
poursuiure  leurs  agresseurs.  Ceux-cy 
se  sentans  suiuis  de  trop  prés,  iettent 
quelque  pièce  de  cuir,  comme  souliers 
sauuages,  à  ces  animaux,  qui  s'arrèstent 
et  s'amusent,  pendant  que  les  chasseurs 
gaignent  le  deuant,  qui  autant  de  fois 
qu'ils  se  sentent  suiuis  de  trop  prés, 
font  le  mesme  que  la  première  fois, 


iusques  à  ce  qu'ils  soient  arriuez  à  vn 
fort  ou  embuscade  d'vne  troupe  de  leurs 
gens,  qui  enuiionnans  la  teste,  s'en 
rendent  en  fin  les  maistres.  Yoila  ce 
que  nous  auons  appris  de  plus  considé- 
rable de  ces  contrées. 

Plusieurs  de  nos  François  qui  ont 
esté  icy,  ont  fait  autrefois  voyage  en  ce 
pays  de  la  Nation  Neutre,  pour  en  tirer 
les  profits  et  les  auantages  de  pelleterie 
et  autres  petites  denrées  qu'on  en  peut 
espérer.  Mais  nous  n'auons  cognois- 
sance d'aucun  qui  y  soit  passé  à  dessein 
d'y  prescher  l'Euangile,  sinon  du  Reue- 
rend  Père  Ioseph  de  la  Roche  Daillon 
Recollect,  qui  en  1626.  y  fit  vn  voyage 
et  y  passa  l'hyuer.  Mais  les  François 
qui  estoient  pour  lors  icy,  ayant  appris 
le  mauuais  trailtement  qu'il  y  auoit 
receu,  craignans  que  les  choses  ne  pas- 
sassent à  l'extrémité,  le  retournèrent 
quérir  et  ramenèrent  au  -Printemps  de 
l'année  d'après.  Le  zèle  qui  porta  le 
susdit  Père  à  faire  ce  voyage  aussi  tost 
qu'il  eut  mis  le  pied  aux  Hurons,  ne  luy 
ayant  pas  permis  de  se  former  aupara- 
uant  à  la  langue,  et  se  trouuant  la  plus 
part  du  temps  sans  Truchement,  il  estoit 
contraint  d'instruire  ceux  qu'il  pouuoit 
plus  tost  par  signes  que  de  viue  voix, 
comme  il  raconte  luy-mesme  en  vne 
sienne  lettre  imprimée.  Cela,  ioint  aux 
mauuais  tours  que  luy  ioûerent  pour 
lors  les  Hurons,  qui  craignoient  le  trans- 
port de  la  traicte,  semblables  à  ceux 
dont  nous  parlerons  tantost,  ne  luy 
permit  pas  en  si  peu  de  temps  de  faire 
ce  qu'il  eust  désiré  pour  le  seruice  de 
Dieu. 

Quatorze  ans  donc  après,  les  deux 
Pères  de  nostre  Compagnie,  qui  ont  eu 
charge  de  cette  Mission,  partirent  de 
cette  Maison  de  S.  Marie,  le  second  iour 
de  Nouembre  de  l'année  passée  1640. 

Arriuez  qu'ils  furent  à  S.  Ioseph  ou 
Teanaustajae,  dernier  bourg  des  Hurons, 
où  ils  deuoient  faire  leurs  prouisions 
pour  leur  voyage  et  trouuer  des  guides 
pour  le  chemin,  ceux  qui  leur  auoient 
donné  parole  leur  ayant  manqué,  ils  ne 
peurent  faire  autre  chose  que  de  s'ad- 
dresserau  Ciel.  Apres  quelque  vœu  fait, 
le  Père  de  Brebeuf  rencontra  vn  ieune 

homme  qui  n'auoil  aucun  dessein  de  ! 
faire  ce  voyage  ;  ie  ne  sçay  par  quel 
mouucment  il  s'addressa  à  luy,  quoy 
que  c'en  soit,  ne  luy  ayant  dit  que  ces 
deux  mots  :  Quio  ackSe,-  sus  allons 
nous-ende  compagnie  :  ce  ieune  homme 
sans  résistance  les  suiuit  sur  le  champ,  et 
leur  tint  fidelle  compagnie.  Ils  auoient 
auec  eux. deux  de  nos  François  dome- 
stiques, tant  pour  les  assister  en  leur 
voyage,  que  pour  prendre  le  prétexte  de 
trafiquer  parleurs  mains  et  passer  comme 
marchands  dans  le  pays,  en  cas  que  sans 
cette  considération  les  portes  des  cabanes 
leur  deussent  estre  fermées,  comme  en 
effet  il  fusl  arriué. 

Ils  couchèrent  quatre  nuicts  dans  les 
bois,  et  le  cinquiesme  iour  ils  arri- 
vèrent au  premier  bourg  de  la  Nation 
Neutre,  nommé  KandScho,  qu'ils  sur- 
nommèrent de  tous  les  Saincts. 

Comme  on  n'ignoroit  pas  la  mauuaise 
disposition  des  esprits  de  ces  Peuples, 
abreuuez  seulement  de  tous  les  mauuais 
discours  qui  s'estoient  tenus  de  nous  en 
nos  quartiers  les  années  passées,  et  qui 
n'en  auoient  d'ailleurs  autre  cognois- 
sance,  on  iugea  à  propos  d'y  aller  auec 
presens  et  de  viser  à  quelque  assemblée 
des  Capitaines  et  Anciens,  que  Ton 
esclairciroit  de  nos  intentions. 

Il  falloit  pour  ce  dessein  s'addresser  à 
celuy  des  Capitaines  qui  manie  les  af- 
faires du  public,  nommé  Tsohahissen. 
Son  bourg  estoit  au  milieu  du  pays  ; 
pour  y  arriuer  il  falloit  passer  par  plu- 
sieurs autres  bourgs  et  bourgades,  aus- 
quelles  les  Pères  arriuans,  ils  estoient 
tout  estonnez,  que  l'effroy  auoit  marché 
deuant  eux,  et  auoit  par  tout  fait  fermer 
les  portes  des  cabanes.  Le  nom  d'E- 
chon,  qui  est  celuy  que  les  Sauuages 
ont  donné  de  tout  temps  au  Père  de  Bre- 
beuf,  retentissoit  par  tout,  comme  celuy 
d'vn  des  plus  fameux  sorciers  ou  démons 
qu'on  se  fut  iamais  imaginé.  Toutefois 
le  prétexte  de  la  traite  adoucissoit  tout, 
et  celte  considération  les  fit  arriuer 
assez  heureusement  iusques  au  bourg 
de  ce  principal  Capitaine,  qui  se  trouua 
estre  allé  à  la  guerre,  pour  ne  reuenir 
qu'au  Printemps.  Nos  Pères  s'adressent 
à  ceux  qui  en  son  absence  faisoient  les 


affaires  ;  ils  leur  exposent  leur  dessein 
de  publier  l'Euangile  par  toute  l'esten- 
due  de  leurs  terres,  et  de  contracter  par 
ce  moyen  vne  particulière  alliance  auec 
eux.  Pour  preuue  de  quoy  ils  auoient 
apporté  vn  collier  de  deux  mille  grains 
de  pourcelaine,  dont  ils  desiroient  faire 
présent  au  Public. 

Les  Capitaines,  après  auoir  tenu  con- 
seil, dirent  pour  response,  que  le  chef 
du  pays  estant  absent,  on  ne  pouuoit 
deuant  son  retour  accepter  les  Presens, 
qui  selon  leurs  coustumes  les  obligeoient 
à  en  faire  de  réciproques  ;  que  si  nous 
voulions  attendre  iusques  là,  nous  pou- 
uions  cependant  aller  librement  dans  le 
pays,  pour  y  donner  telle  instruction 
qu'il  nous  plairoit. 

Rien,  ce  semble,  ne  pouuoit  arriuer 
plus  à  propos  pour  donner  temps  d'in- 
former en  particulier  quelques-vus  des 
plus  Anciens,  et  commencer  à  appriuoi- 
ser  ces  esprits  sauuages.  Mais  deuant 
que  commencer,  les  Pères  iugerent  à 
propos  de  retourner  sur  leurs  pas  pour 
reconduire  nos  domestiques  hors  du 
pays,  puis  reprendre  pour  la  seconde 
fois  leur  chemin,  et  commencer  leur 
fonction.  Ce  qu'ils  firent  ;  mais  le  pré- 
texte de  la  traicte  leur  manquant,  ils 
eurent  bien  à  souffrir  en  suitte  de  mille 
calomnies  qu'on  suscitoit  à  l'occasion  de 
leur  voyage. 

Nos  Huions  disoient,  qu'Echon  met- 
tant pour  la  première  fois  le  pied  dans 
leur  pays,  auoit  dit  :  l'y  seray  tant 
d'années,  pendant  lesquelles  i'en  feray 
mourir  tant,  et  puis  i'iray  ailleurs  en 
faire  autant,  iusques  à  ce  que  i'aye 
perdu  toute  la  terre. 

D'autres  disoient,  qu'Echon,  après 
auoir  fait  mourir  par  maladie  vue  partie 
des  Hurons,  estoit  allé  faire  alliance 
auec  les  Sonont8ehronons,  qui  font  vne 
Nation  d'Iroquois,  la  plus  redoutée  et  la 
plus  voisine  de  nos  Hurons,  comme 
n'estans  esloignez  que  d'vne  tournée  du 
dernier  bourg  de  la  Nation  Neutre  du 
costé  de  l'Orient,  nommé  Onguiaahra, 
du  mesme  nom  que.  la  Riuiere  ;  qu'il 
les  estoit  allé  trouuer  pour  leur  faire 
présent  de  colliers  de  pourcelaine  et  fers 

de  flèche,  et  les  exciter  à  venir  acheuer 
de  ruiner  le  pays. 

D'antres  nous  aduertissoient  à  l'o- 
reille, que  nous  prissions  garde  à  cette 
affaire  ;  qu'il  n'y  auoit  eu  autre  cause 
du  massacre  d'vn  de  nos  François  fait 
icy  il  y  a  quelques  années,  que  des 
voyages  semblables,  qui  mettoient  le 
pays  en  jalousie  et  en  crainte  du  trans- 
port de  la  traite. 

D'autres  disoient  que  lors  qu'on  auoit 
enterré  cet  excellent  Chrestien  Ioseph 
CliiSatenhSa,  Echon  se  tournant  du  costé 
du  pays  des  SonontSehronons,  qui  l'a- 
uoient  tué,  dit  tout  haut  :  SononlSehro- 
non,  c'est  l'ait  de  toy,  tu  es  mort  :  et 
qu'aussi  tost  après  le  Père  s'estoit  ache- 
miné vers  leur  quartier  pour  leur  porter 
la  maladie  ;  laquelle  en  effet  se  trouuoit 
parmy  les  ennemis  bien  forte,  pendant 
le  séjour  des  Pères  à  la  Nation  Neutre. 
Surquoy  les  Hurons  nous  prioient  de 
prendre  bon  courage  et  de  faire  mourir 
tous  leurs  ennemis. 

le  ne  sçay  si  depuis  leur  départ ius- 
ques  à  leur  retour  il  s'est  passée  se- 
maine, qu'on  ne  nous  soit  venu  apporter 
nouuelles,  qu'ayans  esté  trouuez  dans 
la  Nation  Neutre  par  les  ennemis,  ils 
auoient  esté  massacrez  de  leur  main. 
Mais  ie  ne  sçay  s'il  y  a  à  douter,  si  ces 
bruits  ne  venoient  point  de  la  part  des 
Barbares  de  nos  quartiers  mesmes,  qui 
couuoient  de  long  temps  quelque  mau- 
uais  dessein,  qu'ils  voyoient  ne  pouuoir 
iamais  exécuter  plus  impunément  que 
pour  lors,  ce  massacre  deuant  estre  at- 
tribué à  tout  autre  plus  tost  qu'à  eux  ; 
et  lequel  se  faisant  dans  vne  Nation 
estrangere,  leur  pays  n'en  demeuroit 
aucunement  responsable. 

Quoy  que  c'en  soit,  il  est  asseuré 
qu'vn  de  nos  Hurons,nommé  À8enhok8i, 
neueu  d'vn  des  principaux  Capitaines  de 
ce  pays,  en  compagnie  d'un  autre  iïuron, 
a  esté  par  plusieurs  bourgs  de  la  Nation 
Neutre,  lorsque  nos  Pères  y  estoient,  se 
disant  enuoyé  de  la  part  des  Capitaines 
et  anciens  de  ce  quartier,  auec  presens 
de  haches,  qu'ils  monstroient  pour  don- 
ner aduis  aux  Capitaines  que  l'on  se 
defist  de  ces  François,  s'ils  ne  vouloient 
voir  la  ruine  du  pays,  pour  ne  nous 


auoir  pas  preuenus.  Et  ces  porteurs 
d'aduis  adioustoient  qu'en  cas  qu'on  tist 
refus  de  faire  le  coup,  que  la  resolution 
estait  prise  aux  Durons,  de  l'exécuter 
incontinent  après  le  retour  des  Pères, 
et  que  la  chose  eust  desia  esté  exécutée 
si  nous  ne  nous  fussions  tous  rassemblez 
ensemble  en  vne  mesme  maison. 

Cet  A8enhokSi,  ayant  en  son  chemin 
rencontré  les  Pères  dans  vn  bourg,  leur 
fil  mille  caresses,  et  les  inuitoit  et  quasi 
forçoit  de  continuer  à  cheminer  plus 
auant  dans  le  pays  auec  luy  ;  mais  eux 
ayans  affaire  ailleurs  le  laissèrent  aller. 
Depuis  ayans  appris  les  discours  et  pro- 
positions du  personnage,  ils  ont  fait  re- 
flexion auec  quelques  Sauuages  du  pays, 
sur  le  dessein  que  pouuoit  auoir  cet 
A8enhok8i,  les  pressant  si  fort  de  faire 
voyage  auec  luy  ;  et  ils  n'en  ont  rien 
conjecturé  que  de  mauuais. 

Celuy-cy,  quoy  que  le  plus  dangereux, 
ne  fut  pas  toutefois  le  plus  effronté. 
Mais  vn  nommé  Oëntara,  estant  venu  à 
la  Nation  Neutre,  après  auoir  entretenu 
le  pays  de  tous  les  mauuais  discours  et 
calomnies  dont  les  précédentes  Relations 
sont  pleines  :  Que  nous  nourrissions  la 
maladie  à  nostre  maison,  que  nos  escri- 
tures  n'estoienl  que  sorcelleries,  que 
nous  auions  fait  mourir  tout  le  monde 
dans  les  Hurons  sous  prétexte  de  pre- 
sens, que  nous  nous  disposions  à  faire 
mourir  tout  le  reste  de  la  terre  :  adiou- 
stoit,  qu'on  eust  hardiment  à  nous 
fermer  par  tout  les  portes  des  cabanes, 
si  on  n'en  vouloit  bien  tost  voir  la  déso- 
lation ;  et  il  fut  si  impudent  que  de 
soustenir  le  tout  en  présence  de  nos 
Pères  et  de  quelques  anciens  du  pays, 
qui  voulurent  confronter  les  vns  auec 
les  autres. 

Or  quoy  que  le  Père  de  Brebeuf  réfutât 
pertinemment  tous  ces  mauuais  esprits, 
leur  fermant  à  tous  la  bouche,  et  les  rem- 
plissant de  confusion,  si  est-ce  que  le 
venin  vne  fois  ietté  ne  sortoit  pas  si  fa- 
cilement du  cœur  de  ces  pauures  bar- 
bares, qui  craignent  tout,  pour  ne  pas 
connoistre  celuy  qui  seul  mérite  d'estre 
craint  et  redouté.  Et  plusieurs  autres 
Hurons  suruenus  là  dessus,  qui  confir- 
moient  tous  ces  discours,  donnèrent  en 

fin  tant  d'ombragés  de  nous  aux  chefs 
et  aux  Capitaines,  qu'au  boni  d'etltnren 
deux  mois  et  demy  que' les  Pérès  aùoient 
commencé  leur  fonction,  ceux  à  qui  ils 
s'estoient  adressez  au  commencement, 
pour  tenir  conseil,  et  qui  auoient  reu- 
uoyé  l'affaire  au  retour  de  Tsohahissen 

ffrincipal  Capitaine,  les  mandèrent  et 
eur  déclarèrent  le  pouuoir  qu'ils  auoient 
de  décider  les  affairés  pressantes,  en 
l'absence  de  Tsohahissen  ;  qu'ils  com- 
meneoient  à  iuger  que  nostre  affaire 
estoit  de  cette  nature,  et  partant  qu'ils 
en  vouloient  délibérer  sur  le  champ. 
Là  dessus  faisans  mine  de  tenir  conseil 
et  délibérer  sur  celte  affaire  desia  ré- 
solue par  entr'eux,  l'vn  d'eux  s'approcha 
des  Pères  pour  leur  intimer  le  résultat, 
qui  estoit,  qu'on  refusoït  leur  présent. 
Les  Pères  dirent  que  ce  n'estoit  pas  la 
seule  chose  qui  les  arnenoit,  mais  prin- 
cipalement le  désir  de  leur  donner  la 
connoissance  d'vn  Dieu  et  de  son  Fils 
Iesus- Christ  nostre  Seigneur,  et  parlant 
qu'ils  desiroient  sçauoir  s'ils  refusoient 
d'estre  enseignez,  aussi  bien  qu'ils  re- 
fusoient le  présent.  A  cela  ils  respon- 
dirent  :  Que  pour  la  Foy  qu'on  leur  auoit 
presehée,  ils  l'acceptoient,  n'y  trouuans 
rien  que  de  bon;  mais  que  pour  le  pré- 
sent, ils  le  refusoient  absolument. 

Les  Pères,  assez  contens  et  satisfaits 
de  cette  response,  comme  pensans  auoir 
le  principal  de  ce  qu'ils  pretendoient, 
qui  estoit  la  liberté  de  prescher  et  pu- 
blier l'Euangile  dans  le  pays,  iugerent 
cependant  à  propos  de  demander  la 
cause  du  refus  du  présent,  disans  auoir 
eu  commission  de  le  faire,  et  estre  obli- 
gez de  rendre  compte  de  ce  refus.  Ils 
dirent  au  commencement,  que  le  Fisc 
estoit  panure,  et  qu'ils  n'auoient  moyen 
de  leur  en  faire  de  réciproque.  Les 
Pères  firent  response,  que  s'il  n'y  auoit 
que  cela,  ils  ne  fissent  point  de  difficulté 
d'accepter  le  présent,  qu'ils  renonçoient, 
au  retour  et  à  la  recognoissance  de  cette 
nature  ;  qu'il  leur  suffisoit  qu'ils  nous 
tinssent  pour  frères.  Ils  persistèrent  au 
refus,  et  ne  pouuans  apporter  de  pic- 
texte  qui  ne  fust  aussi  tost  leué,  en  fin 
le  chef  du  Conseil  dit  :  Hé  !  quoy  donc, 
ignorez-vous  ce  qu'A8enhok8i  dit,  et 


est  venu  faire  icy?  etensuilte  le  danger 
où  vous  estes  et  où  vous  mettez  le  pays? 
A  cela  on  s'efforça  de  respondre  comme 
au  reste  ;  mais  on  ne  trouua  plus  d'o- 
reille capable  d'entendre,  il  fallut  se 
retirer. 

Les  Percs  cependant  ne  se  tinrent 
pas  chassez  du  Pays  par  l'issue  de  ce 
Conseil.  Ils  ingèrent  bien  toutefois  que 
si  par  le  passé  ils  auoient  eu  de  la  peine, 
allans  par  les  bourgs,  ils  en  auroient 
doresnauant  plus  que  iamais.  En  eflect 
ils  n'approchoient  pas  plus  tost  d'vn 
bourg,  qu'on  crioil  de  tous  costez  :  Voicy 
les  Ag8a  qui  viennent  (c'est  le  nom 
qu'ils  donnent  à  leurs  plus  grands  en- 
nemis), barrez  vos  portes.  De  sorte  que 
les  Pères  se  presentans  aux  cabanes 
pour  y  entrer  selon  l'ordre  et  la  cou- 
stume  du  pays,  n'y  trouuoient  pour  l'or- 
dinaire que  visage  de  bois,  n'estans 
regardez  que  comme  des  sorciers  qui 
portoient  la  mort  et  le  malheur  par  tout  ; 
que  si  d'aucuns  les  receuoient,  c'estoit 
plus  souuentpar  crainte  qu'ils  ne  se  ven- 
geassent du  refus,  que  pour  l'espérance 
qu'on  eust  de  grand  profit,  Dieu  se  ser- 
uantde  tout  pour  nourrir  ses  seruiteurs. 

Au  reste,  il  n'est  pas  croyable  dans 
quelles  frayeurs  les  discoure  de  nos  Mu- 
rons auoient  ietté  les  esprits  de  ces 
panures  Barbares,  desia  de  leur  naturel 
extrêmement  défians,  particulièrement 
des  estrangers,  et  sur  tout  de  nous,  des- 
quels ils  n'auoient  iamais  entendu  que 
du  mal,  tous  les  discours  et  les  calom- 
nies forgées  par  nos  lïurous  les  années 
précédentes  ayant  dés  lors  remply  leurs 
oreilles  et  leurs  esprits.  La  seule  veuë 
des  Pères,  faits  et  vestus  d'vne  façon  si 
esloignée  de  la  leur,  leurs  démarches, 
leurs  gestes  et  tous  leurs  deportemens 
leur  sembloient  autant  de  conuiclion  et 
de  confirmation  de  ce  qu'on  leur  auoit 
dit.  Les  Breùiairés,  escritoires  et  escri- 
turesestoienteensez  par  eux,  insl rumens 
de  magie  ;  s'ils  se  metloienf  à  prier 
Dieu,  c'estoit  iustement  dans  leur  idée, 
exercice  de  sorciers.  On  disoil  qu' allans 
au  ruisseau  pour  lauer  leurs  plats,  ils 
empoisonnoient  les  eaux  ;  que  par  toutes 
les  cabanes  par  tout  OÙ  ils  passoienl,  les 
enfans  estoient  saisis  d'vne  toux  et  d'vn 

flux  de  sang,  que  les  femmes  deue- 
noieat  stériles.  Bref,  il  n'y  auoit  mal- 
heur présent  et  à  venir,  dont  ils  ne 
fussent  considérez  comme  la  source. 
Et  plusieurs  de  ceux  chez  lesquels 
esloient  logez  les  Pères,  n'en  dormoient 
ny  iour  ny  nuict  :  ils  n'osoient  toucher 
à  leur  reste,  ils  rapportoient  leurs  pre- 
sens,  tenans  tout  pour  suspect.  Les 
bonnes  vieilles  se  tenoient  desia  pour 
perdues,  et  ne  regrettoient  que  leurs 
petits  enfans,  qui  eussent  pu  repeupler 
la  terre. 

Les  Capitaines  intimidoient  les  Pères 
de  l'arriLiée  des  Sonont8ehronons,  qu'ils 
asseuroient  n'estre  pas  loin.  D'autres 
ne  dissimuloient  pas,  que  nos  presens 
n'ayant  pas  esté  acceptez,  c'estoit  à  dire 
qu'il  n'y  auoit  point  d'asseurance  pour 
eux  au.  pays.  L'insolence  sur  tout,  et  la 
tyrannie  de  quelques  hostes  estoit  in- 
supportable, qui  leur  commandoient 
comme  à  des  esclaues,  et  vouloient  en 
tout  estre  obéis  :  quelquefois  ils  ne  leur 
donnoient  presque  rien  pour  viure,  et 
d'autres  fois  ils  les  contraignoient  d'aller  ' 
chez  tous  leurs  parens,  pour  manger  ce 
qu'on  leur  presenteroit,  et  puis  payer  ce 
qu'ils  ordonneroient. 

Bref  on  ne  parloit  plus  que  de  tuer  et 
manger  ces  deux  panures  Pères.  Les 
fols  cependant,  couroient  par  les  bourgs 
et  par  les  cabanes.  Trois  vne  fois  pour 
vn  coup  entrèrent  nuds  comme  la  main, 
dans  la  cabane  où  ils  estoient,  et  après 
y  auoir  fait  plusieurs  tours  de  leur 
mestïer,  s'en  allèrent  ;  d'autres  fois  ces 
fols  s'en  venoient  asseoir  proche  d'eux, 
et  demandoient  à  fouiller  dans  leurs 
sacs,  et  après  leur  auoir  rauy  ce  qu'ils 
auoient  entre  les  mains,  s'en  alloient 
faisans  les  fols.  Bref,  il  semble  que  les 
Pères  fussent  comme  vne  balle  de  la- 
quelle se  ioùoient  les  démons  au  milieu 
de  cette  Barbarie,  mais  auec  ordre  de 
la  diuine  Prouidence,  que  rien  ne  leur 
manquast,  comme  en  effect  en  quatre 
mois  qu'ils  ont  esté  là,  rien  iamais  ne 
leur  a  manqué  de  ce  qui  estoit  néces- 
saire pour  la  vie,  ny  giste,  ny  nourri- 
ture suffisante,  et  se  sont  tousiours  bien 
portez  parmy  des  peines  et  des  incom- 
moditez,  qui  se  peuuent  mieux  conceuoir 


qu'expliquer.  Leur  industrie  consistoit 
à  faire  prouision  de  quelque  pain  cuit 
sous  la  cendre  à  la  mode  du  pays,  qu'ils 
conseruoient  les  trente  et  quarante 
iours  durant,  pour  s'en  seruir  dans  la 
nécessité. 

Les  Pères  ont  parcouru  en  leur  voyage 
dix-huicts  bourgs  ou  bourgades,  à  toutes 
lesquelles  ils  ont  donné  \n  nom  Chre- 
stien,  duquel  nous  nous  seruirons  cy- 
apres  aux  occasions.  Ils  se  sont  arrestez 
particulièrement  à  dix,  ausquels  ils  ont 
donné  autant  d'instruction  qu'ils  ont  pu 
trouuer  d'audience.  Us  font  estât  d'en- 
uiron  cinq  cens  feux  et  de  trois  mille 
personnes,  que  peuuent  contenir  ces  dix 
bourgades,  ausquels  ils  ont  proposé  et 
publié  l'Euangile  ;  mais  il  est  bien  dif- 
ficile que  le  son  n'en  ait  retenty  dans 
tout  le  pays.  Nous  ne  faisons  toutefois 
estât  dans  nostre  supputation  que  de  ces 
trois  mille. 

Or  les  Pères  ne  voyans  pas  les  esprits 
assez  disposez,  les  bruits  et  les  frayeurs 
s'augmentans  tousiours  de  plus  en  plus, 
ingèrent  à  propos  de  retourner  sur  leurs 
pas,  et  s'en  reuenir  au  premier  bourg 
de  KandScho  ou  de  tous  les  Saincls,  où. 
ils  sembloient  estre  le  moins  mal  venus, 
et  là  trauaillant  à  l'instruction  des  habi- 
tans  du  lieu,  attendre  le  Printemps,  que 
nous  auions  arresté  de  les  renuoïer 
quérir.  Mais  Dieu  en  disposa  autrement, 
et  de  leur  coslé  et  du  nostre  :  car  pour 
eux  estans  arriuez  à  my-chemin  de  leur 
retour,  au  bourg  de  Teotongniaton,  sur- 
nommé de  S.  Guillaume,  la  neige  sur- 
uint  en  si  grande  quantité,  qu'il  leur  fut 
impossible  de  passer  outre.  Ce  mal- 
heur, s'il  le  faut  ainsi  appeller,  fut  cause 
du  plus  grand  bien  et  de  la  plus  grande 
consolation  qu'ils  ayent  receuë  en  tout 
leur  voyage  :  car  n'ayans  pu  subsister 
en  aucun  lieu  en  paix  et  en  repos,  pour 
estudier  au  moins  quelque  peu  le  lan- 
gage du  pays,  et  se  rendre  encor  plus 
capables  d'agir  à  l'aduenir,  ils  se  trou- 
uerent  dans  ce  bourg  logez  chez  vne 
hostcsse,  qui  s'estudioit  de  leur  donner 
autant  de  contentement  que  tous  les 
autres  par  le  passé  leur  auoient  donné 
suiet  de  desplaisir. 

Elle  auoit  vn  soin  tout  particulier  de 

leur  faire  la  meilleure  chère  qu'elle 
pouuoit  ;  et  voyant  qu'à  cause  du  Ca- 
resme  ils  ne  mangeoient  point  de 
chair,  dont  cependant  en  celle  saison 
elle  auoit  abondance,  et  de  laquelle  seule 
on  faisoit  à  manger  dans  sa  cabane, 
elle  prenpit  la  peine  de  leur  faire  vu  pot 
à  part,  assaisonné  de  poisson,  beaucoup 
meilleur  qu'elle  n'eust  fait  pour  elle- 
mesme.  Elle  prenoitvn  singulier  plaisir 
de  les  instruire  en  la  langue,  leur  dictant 
syllabe  par  syllabe  les  mots,  comme 
feroil  vn  maistre  à  vn  petit  escolier, 
leur  dictant  mesme  des  Narrations  en- 
tières, telles  qu'ils  les  desiroient.  A  son 
exemple  les  petits  enfans,  qui  ailleurs 
par  tout  s'enfuyoient  ou  se  cachoient  en 
leur  présence,  icy  à  l'enuy  les  vns  des 
autres  leur  rendoient  mille  bons  offices, 
et  ne  se  pouuoient  lasser  de  les  entre- 
tenir et  leur  donner  tout  contentement, 
soit  pour  la  langue,  soit  pour  quoy  que 
ce  fus  t. 

Ce  n'est  pas  tout.  Toutes  les  autres 
cabanes  du  bourg,  ne  cessant  de  crier 
après  elle  qu'elle  eust  à  chasser  les 
Pères,  et  à  l'intimider  de  tous  les  mal- 
heurs dont  on  les  faisoit  les  porteurs, 
elle  se  mocquoit  de  tout  et  refutoit 
si  pertinemment  toutes  les  calomnies 
qu'on  leur  imposoit,  qu'elle  reconnois- 
soit  n'estre  qu'impostures  par  ce  qu'elle 
voyoit  et  remarquoit  elle  mesme  en 
leurs  façons  de  faire,  que  nous  n'eus- 
sions pu  le  faire  plus  pertinemment. 
Lors  que  quelqu'vn  la  menaçoit  de  la 
mort  et  de  la  désolation  de  sa  famille, 
qui  s'ensuiuroit  après  le  départ  des 
Pères,  et  ce  pour  les  auoir  accueillis  en 
sa  maison,  elle  repliquoit  que  c'estoit 
vne  chose  ordinaire  aux  hommes  de 
mourir,  et  qu'elle  s'y  attendoit  bien  ; 
mais  que  ceux  qui  parloient  de  la  sorte, 
estoient  ceux-là  mesme  qui  la  vouloient 
ensorceler  et  faire  mourir  elle  et  ses 
enfans  ;  qu'au  reste,  elle  aimeroit  mieux 
s'exposer  et  sa  famille  au  danger  de  la 
mort,  que  de  les  congédier  en  vn  temps 
où  ils  pourroient  périr  dans  les  neiges. 

Non  seulement  elle  auoit  à  respondre 
à  ceux  de  dehors,  mais  encore  à  quel- 
ques-vns  de  sa  propre  cabane,  qui  luy 
reprochoient  entr'autres  choses,,  que  son 


père  estant  sorcier,  ce  n'estoit  pas  mer- 
ueille  si  elle  se,  plaisoit  tant  à  retirer  des 
sorciers  ;  mais  cela  ne  l'esbranloit  non 
plus  que  le  reste.  Les  petits  enfans 
auoient  d'ordinaire  des  querelles  sur  ce 
mesme  suiet  aucc  leurs  compagnons, 
iusques  à  se  battre  pour  la  défense  des 
PP.  Ce  qui  est  sur  tout  considérable 
est  que  cette  bonne  femme  ne  se  lassa 
iamais  ny  de  souffrir  tant  d'importunitez 
ny  de  continuer  son  soin  et  sa  bonne 
chère  cuucrs  les  Pères  iusques  au  iour 
de  leur  départ.  Le  seul  regret  qui  resta 
aux  Pères  se  separans  d'auec  elle,  fut  de 
ne  luy  pouuoir  encore  donner  le  bien 
que  nous  sommes  venus  apporter  aux 
plus  barbares  de  ces  contrées,  la  dispo- 
sition pour  ce  faire  n'estant  pas  encore 
suffisante.  Ils  espèrent  que  les  bonnes 
prières  de  ceux  qui  entendront  parler 
de  cette  hospitalité,  obtiendront  l'ac- 
complissement de  ce  qu'ils  ont  com- 
mencé à  opérer  dans  son  esprit. 

Le  plus  grand  desplaisir  que  receut 
cette  femme,  fut  de  ne  pouùoirempescher 
la  violence  qu'elle'  voyoit  souffrir  à  ces 
Pères.  Yn  fol  de  sa  cabane  se  mit  à 
cracher  sur  le  Père  Chaumonot,  à  luy 
déchirer  sa  soutane,  à  le  vouloir  brûler, 
à  chanter  tant  d'iniures  et  à  faire  tant 
de  tintamarres  plusieurs  nuits  durant, 
que  les  Pères  ne  purent  dormir.  D'autres 
venoient  qui  leur  enleuoient  en  sa  pré- 
sence par  force  ce  qu'ils  auoient  de  plus 
précieux,  et  pour  toute  satisfaction  ne 
parloient  de  rien  moins  que  de  les 
brusler  ;  et  peut-estre  l'eussent-ils  fait, 
si  leurs  bons  Anges  n'y  eussent  mis  la 
main. 

Le  pore  de  cette  bonne  hostesse  sur- 
uenant  sur  la  fin,  agréa  tout  ce  que  sa 
fdle  auoit  fait  pour  les  Pères,  et  leur 
lesmoigna  vne  fort  particulière  affection, 
promettant  de  nous  venir  voir  à  nostre 
maison.  le  prie  nostre  Seigneur  que 
ses  pas  ne  soient  pas  perdus. 

Ce  fut  sans  doute  vne  prouidence  de 
Dieu  toute  spéciale,  que  le  retardement 
des  Pères  en  ce  lieu  :  car  en  vingt  cinq 
iours  qu'ils  demeurèrent  en  cette  cabane, 
ils  eurent  le  moyen  d'aiuster  le  Diction- 
naire et  les  Règles  de  la  langue  Ba- 
ronne, à  celle  de  ces  Peuples,  et  faire 

vn  ouurage  qui  seul  meritoit  qu'on  fist 
vn  voyage  de  plusieurs  années  dans  le 
pays,  nos  Sauuages  se  plaisans  beau- 
coup plus  auec  ceux  qui  parlent  leur 
propre  langue,  qu'auec  ceux  qui  n'en 
font  qu'approcher,  qu'ils  tiennent  ius- 
ques  là  pour  eslrangers. 

D'autre  pari,  nous  autres  ne  receuans 
icy  que  rarement  de  leurs  nouuelles, 
les  Hurons  à  qui  on  confioit  les  lettres, 
les  perdans  en  chemin,  ou  les  ietlans 
par  malice  ou  par  crainte,  nous  estions 
en  peine  de  ce  qui  se  passoit.  Ce  qui 
nous  fit  résoudre  à  y  enuoyer  quelques 
vus  qui  les  accompagnassent  à  leur  re- 
tour, à  quoy  s'offrirent  volontiers  nos 
Chrestiens  de  la  Conception,  nonobstant 
tous  les  bruits  qui  couroient  de  ce  qui 
se  passoit,  dont  deux  accompagnez  de 
deux  de  nos  domestiques  firent  le  voy- 
age ;  et  il  pleut  à  Dieu  nous  les  rendre 
après  huict  iours  de  chemin  et  de  fatigue 
dans  les  bois,  le  propre  iour  de  Sainct 
Ioseph,  Patron  du  païs,  encore  assez  à 
temps  pour  dire  la  Messe,  qu'ils  n'a- 
uoient  peu  dire  depuis  leur  départ. 

Pendant  toutes  ces  bourrasques  et 
tempestes,  les  Pères  n'ont  pas  laissé  de 
pouruoir  au  salut  des  petits  enfans, 
vieillards  et  malades  qu'ils  ont  peu 
aborder  et  qu'ils  en  ont  trouués  capables. 
En  tous  ces  dix-huict  bourgs  qu'ils  ont 
visités,  il  ne  s'en  est  trouué  qu'vn,  sça- 
uoir  eelny  de  Khioetoa,  surnommé  de 
sainct  Michel,  qui  leur  ayt  donné  l'au- 
dience que  meritoit  leur  Ambassade. 
Dans  ce  bourg  s'est  réfugié  depuis  quel- 
ques années,  pour  la  crainte  de  leurs 
ennemis,  vne  certaine  Nation  estran- 
gere,  qui  demeuroit  au  delà  d'Erie  ou 
de  la  Nation  du  chat,  nommée  A8en- 
rehronon,  qui  semble  n'estre  venue  en 
ces  quartiers  que  pour  iouyr  du  bonheur 
de  cette  visite,  et  y  auoir  esté  conduite 
par  la  prouidence  du  bon  Pasteur,  pour 
y  entendre  sa  voix.  On  les  a  suffisam- 
ment instruits  ;  mais  les  Pères  n'ont 
pas  iugé  à  propos  de  passer  encore  outre 
à  les  baptiser.  Le  sainct  Esprit  fera 
meurir  cette  semence  qu'on  a  iettée  de- 
dans leurs  cœurs,  et  en  son  temps  on 
ira  recueillir  la  moisson  qu'on  a  desia 
arrousée  de  tant  de  sueurs. 


C'est  en  cette  Nation  que  les  Pères 
firent  le  premier  Baptesme  d'Adultes, 
en  la  personne  d'vne  bonne  vieille  qui 
auoit  desia  presque  perdu  Toûye,  au 
Baptesme  de  laquelle  est  remarquable 
l'affection  d'vne  bonne  femme  de  la 
mesme  cabane,  qui  seruit  aux  Pères  de 
truchement,  luy  déclarant  les  mystères 
de  nostre  Foy  plus  clairement  et  effi- 
cacement, que  les  Pères,  disent-ils,  n'a- 
uoient  fait  auparauant  à  elle  mesme. 
La  pauure  femme  n'eut  rien  à  répliquer, 
sinon  que  pour  estre  desia  vieille,  elle 
auroit  trop  de  peine  d'arriueriusquesau 
Ciel  ;  en  outre  qu'elle  n'auoit  rien  dont 
elle  peut  faire  présent  aux  Pères,  et 
qu'il  eust  fallu  attendre  ses  enfans,  qui 
esloient  à  la  chasse,  afin  d'auoir  d'eux 
les  habits  nécessaires  pour  se  parer.  Il 
fut  facile  de  la  contenter  là  dessus,  et 
elle  fut  en  fin  heureusement  baptizée. 
Deux  ou  trois  autres  adultes  ont  aussi 
participé  au  bonheur  de  cette  visite, 
et  quelque  nombre  de  petits  enfans,  qui 
par  aduance  s'en  sont  allez  au  Ciel, 
enlr'autres  vn  petit  Huron  âgé  de  deux 
ans,  qui  estoit  pour  lors  à  la  Nation 
Neutre,  et  se  trouua  malade  :  il  en  ré- 
chappa pour  ce  coup,  mais  quelques 
mois  après,  retourné  qu'il  fut  au  pays, 
il  fut  tué  par  les  ennemis  entre  les  bras 
de  sa  mère. 

Les  Pères  ont  remarqué  en  leurs  mé- 
moires, qu'vne  des  plus  spéciales  Pro- 
uidences  de  Dieu  en  leur  endroit  a  esté 
qu'on  leur  eût  enuoyé  pour  les  ramener, 
vn  de  nos  domestiques,  qui  l'année 
passée  fut  atteint  et  gasté  de  petite  vé- 
role :  car  les  Barbares  de  ces  contrées 
le  voyant,  se  desabusoient  de  la  créance 
qu'on  leur  auoit  donnée,  et  dans  laquelle 
ils  estoient  :  Que  nous  estions  des  dé- 
mons immortels,  et  maistres  des  mala- 
dies, dont  nous  disposions  à  nostre  bon 
plaisir.  Puis  que  si  peu  de  chose  a  esté 
capable  de  commencer  à  leur  dessiller 
les  yeux,  ils  pourront  bien  auec  le 
temps  se  desabuser  entièrement,  et  se 
rendre  en  ce  faisant,  plus  capables  des 
lumières  et  des  visites  du  ciel.  Cepen- 
dant nous  voyons  assez  que  c'est  Dieu 
seul  qui  nous  a  protégez  dans  cette  na- 
tion estrangere,  puis  que  mesme  dans 

les  Harons,  qui  nous  sont  alliez,  soutient 
on  y  a  attenté  sur  nos  vies.  Yoicy  vn 
accident  qui  est  arriué  depuis  peu. 

Le  Père  Ioseph  Marie  Chaumonot  re- 
tourné de  la  Nation  Neutre,  fut  quelque 
temps  après  donné  pour  compagnon  au 
Père  Antoine  Daniel,  qui  commençoit 
en  son  quartier  les  Missions  d'Esté. 
Arriué  qu'ils  furent  à  sainct  Michel, 
bourg  de  la  Mission  de  sainct  Ioseph, 
vn  ieuiie  esceruelé,  dont  le  diable  s'estoit 
desia  voulu  seruir  pour  plusieurs  autres 
meschants  coups  contre  nous,  prend  la 
resolution  d'en  tuer  vn  des  deux.  Il  se 
cache  à  costé  d'vne  cabane,  où  les  Pères 
estoient  en  visites  pour  instruire  ;  de 
laquelle  estant  sorti,  il  prend  son  temps, 
qu'ils  auoient  le  dos  tourné  ;  et  prenant 
de  la  main  gauche  le  chapeau  du  Père 
Chaumonot,  qui  marchoit  le  dernier,  luy 
descharge  de  la  main  droite  vn  coup  de 
pierre  qu'il  tenoit,  sur  le  haut  de  la 
teste  nuë.  le  ne  sçay  ce  qui  empescha 
le  mal  qu'il  auoit  enuje  de  faire  ;  tant  y 
a  que  celuy-cy  s'aperceuant  que  son 
coup  ne  reùssissoit  pas  comme  il  auoit 
prétendu,  il  court  à  vne  hache,  la  leue 
pour  la  rabattre  sur  le  Père.  Mais  dans 
cet  entredeux,  le  Père  Daniel  son  com- 
pagnon, et  quelques  Hurons  accourent, 
qui  arresterent  le  bras  et  le  coup.  Vn 
de  nos  Chrestiens  de  ce  bourg,  voyant 
le  Père  Chaumonot  en  cet  estât,  entre- 
prend sa  cure  et  sa  guerison.  En  effet 
n'ayant  trouué  que  contusion  et  tumeur 
en  la  partie  offensée,  il  la  scarifie  auec 
vne  pierre,  la  souffle  et  l'abreuue  de 
saliue,  puis  il  applique  dessus  le  mastic 
de  certaines  racines,  auec  quoy  il  le  mit 
en  estât  de  nous  reuenir  voir  le  lende- 
main. Quant  au  meurtrier,  la  iustice 
qui  s'en  ensuiuit,  fut  que  quelques-vns 
de  ses  plus  proches  luy  dirent  qu'il 
n'auoit  point  d'esprit.  Nous  supplions 
nostre  Seigneur  de  deuenir  le  Père  de 
ces  panures  aueugles,  et  qu'ils  soient  en 
fin  ses  héritiers,  nos  cohéritiers  et  con- 
frères. 


CHAPITRE   VII. 

De  la  Mission  dite  du  Sainct  Esprit 
aux  Nipissiriniens. 

Les  Askik8anehronons  selon  nos  Hu- 
rons, ou  Nipissiriniens  selon  les  Algon- 
quins, font  vne  Nation  de  la  langue 
Algonquine,  qui  tient  plus  des  errantes 
que  des  sédentaires.  Ils  semblent  auoir 
autant  de  demeures  que  l'année  a  de 
saisons  :  au  Printemps  partie  demeurent 
pour  la  pesche  où  ils  la  pensent  meil- 
leure, partie  s'en  va  en  traite  à  des 
peuples  qui  s'assemblent  au  riuage  de  la 
mer  du  Nord  ou  glaciale,  sur  laquelle 
ils  voguent  dix  iours,  après  en  auoir  fait 
trente  par  les  riuieres  pour  y  arriuer. 

En  esté  ils  se  rassemblent  tous  sur  le 
passage  des  Hurons  aux  François,  au 
bord  d'vn  grand  lac  qui  porte  leur  nom, 
esloigné  de  Quebeq  enuiron  deux  cens 
lieues,  et  de  nos  Hurons  enuiron  se- 
ptante, de  sorte  que  leur  demeure  prin- 
cipale est  comme  aux  deux  tiers  du 
chemin  de  Quebecq  à  nos  Hurons. 

Enuiron  le  milieu  de  l'Automne,  ils 
partent  pour  s'approcher  de  nos  Hurons, 
sur  les  terres  desquels  ils  passent  ordi- 
nairement l'hyuer;  mais  douant  que  d'y 
arriuer,  ils  peschent  du  poisson  le  plus 
qu'ils  peuuent,  lequel  ils  font  sécher: 
c'est  la  monnoye  ordinaire  de  laquelle 
ils  acheptent  leur  pricipale  prouision  de 
bled,  quoy  qu'ils  viennent  garnis  de 
toute  autre  marchandise,  estans  gens 
riches  et  accommodez.  Ils  cultiuent 
quelque  peu  de  terre  proche  de  leur 
demeure  d'Esté  ;  mais  c'est  plus  pour 
délices,  et  pour  manger  en  verd,  que 
pour  en  faire  mesnage. 

Nos  Pères  de  Québec  et  des  Trois- 
Riuieres,  ayans  par  le  passé  heureuse- 
ment trauaillé  à  la  culture  de  tous  les 
peuples  errans  qui  estoient  les  plus 
proches  d'eux,  les  ayans  tantost  tous 
rendus  hommes  et  Chrestiens,  ietloient 
les  yeux  sur  cette  Nation,  la  plus  proche 
de  la  dernière  qui  est  descendue  pour 
se  venir  habituer  proche  d'eux.  Mais 
comme  ils  ne  venoient  plus  à  la  Traite, 

à  raison  de  quelque  empeschement  qu'y 
metloient  les  aulres  d'au-dessous,  on 
ne  sçauoit  comme  entamer  cette  affaire. 
L'esté  passé  Dieu  eut  agréable  de  dis- 
poser les  choses  de  la  sorte,  qu'ils  se 
résolurent  de  sonder  le  gué,  et  d'en- 
uoyer  quelques  canots  à  la  Traite  aux 
François.  Ils  y  arriuerent  heureuse- 
ment sans  aucun  empeschement,  et  rien 
ne  pouuoit  venir  plus  à  propos  pour  ce 
que  nous  prétendions. 

On  leur  parle  donc,  non  pas  de  quitter 
leur  pays,  et  se  venir  ranger  proche  des 
autres  Algonquins  desia  habituez,  mais 
bien  de  receuoir  auec  eux  quelques  vns 
de  nos  Pères,  pour  les  instruire.  Ils 
tesmoignerent  qu'ils  l'auoient  fort  agré- 
able. Ce  qui  fit  que  les  Pères  Claude 
Pijart  et  Charles  Raymbaut,  partans  de 
là  bas  pour  nous  venir  assister,  eurent 
charge  de  s'offrir  en  passant  à  eux. 
Mais  ne  les  ayans  pas  trouué  à  leur  de- 
meure d'Esté,  et  ayans  appris  qu'ils 
deuoient  venir  hyuerner  en  nos  quar- 
tiers, ils  abordèrent  icy,  sans  perdre 
espérance  d'y  voir  ceux  pour  lesquels 
particulièrement  ils  estoient  enuoyez. 

Ils  n'ont  pas  esté  frustrez  de  leur 
attente  :  ces  Sauuages  quelque  temps 
après  arriuerent  au  nombre  d'enuiron 
deux  cent  cinquante  âmes,  et  prirent  en 
ce  pays  vn  tel  département,  pour  leur 
hyuernement,  qu'il  semble  que  ce  soit 
le  sainct  Esprit,  et  point  autre,  qui  les 
ayt  conduits. 

Ce  fut  à  deux  portées  d'arquebuse  de 
nostre  maison,  du  mesme  costé  de  la 
riuiere,  sur  laquelle  elle  est  située, 
qu'ils  prirent. leur  place.  C'estoit  iuste- 
ment  pour  n'auoir  l'incommodité  de  leur 
voysinage,  et  pour  n'en  estre  d'ailleurs 
si  esloignez,  que  nos  Pères  ne  peussent 
commodément  tous  les  iours  les  aller 
trou uer  pour  les  instruire  ;  à  quoy  ils 
n'ont  pas  manqué. 

Il  faut  aduoûer  que  ces  sortes  de  Na- 
tions ont  ie  ne  sçay  quelle  disposition 
d'esprit,  plus  grande  pour  la  semence  de 
la  Foy,  que  nos  Hurons.  Les  Pères  ne 
les  eurent  pas  entretenus  quinze  iours, 
qu'ils  s'affectionnèrent  entièrement  à 
les  escouter,  et  n'auoient  point  plus 
grand  contentement  que  lors  qu'on  leur 


faisoit  chanter  les  grandeurs  de  Dieu, 
les  articles  de  la  créance  et  des  Com- 
mandemens.  Bref,  il  ne  se  peut  rien  voir 
de  plus  complaisant,  que  la  façon  et  ma- 
nière auec  laquelle  d'abord  ils  se  com- 
portent auec  les  Pères. 

Le  principal  Capitaine  de  cette  Nation 
nommé  Sikasoumir,  fit  au  commence- 
ment vn  cry  public  :  Que  chacun  eût  à 
prier  et  honorer  Dieu  de  la  manière 
que  l'enseignoient  les  François. 

Les  petits  enfans  en  suitte  se  mirent 
et  s'appliquèrent  de  sorte  à  apprendre 
les  premiers  principes  de  la  Foy,  qu'en 
peu  de  temps  ils  s'y  trouuerent  notable- 
ment aduancez. 

Ils  ne  font  aucune  difficulté  de  laisser 
instruire  et  baptiser  leurs  malades  ; 
voire  mesme  quelques  vns  d'eux  con- 
tribuent volontiers  à  leur  instruction. 
Quelques-vns  ont  esté  baptisez  en  cet 
estât,  à  qui  il  a  pieu  à  Dieu  de  rendre  la 
santé. 

Les  Pères  toutefois  ne  se  sont  point 
encore  pu  résoudre  d'en  baptiser  aucun 
qui  fût  en  santé,  pour  instance  qu'ils 
ayent  faite  de  l'estre,  desirans  vne  plus 
longue  espreuue  de  leur  resolution  et 
constance  ;  et  pour  ce  faire,  ils  ont  pris 
resolution  de  les  suiure,  la  part  où  ils 
iroient  reste  d'année,  et  par  mesme 
moyen  s'aduancer  et  se  fortifier  tousiours 
de  plus  en  plus  en  l'vsage  de  leur 
langue,  qui  se  trouue  en  plusieurs  choses 
différente  de  celle  dont  ils  ont  eu  la 
première  teinture,  auec  les  Algonquins 
des  quartiers  d'en  bas.  Ils  partirent 
d'icy  le  huictiesme  de  May,  veille  de 
l'Ascension,  tous  ensemble,  de  com- 
pagnie, auec  espérance  d'arriuer  à  la 
principale  demeure  de  cette  Nation  à  la 
Pentecoste.  Plaise  à  cet  adorable  Esprit, 
dont  leur  Mission  porte  le  nom,  prendre 
en  mesme  temps  vne  parfaicte  posses- 
sion des  esprits  et  des  cœurs  de  ces 
pauures  Peuples  et  des  nostres,  y  régner 
éternellement. 

La  commodité  qu'il  y  auoit  d'instruire 
les  Nipissiriniens,  à  raison  du  voysinage, 
et  la  bonne  disposition  qu'ils  faisoient 
paroistre  à  receuoir  l'instruction,  fit  que, 
dans  le  peu  de  temps  que  dure  leur 
hyuernement,  on  ne  peut  se  résoudre 

de  les  quitter  pour  s'appliquer  à  d'autres 
de  mesme  langue,  qui  estoient  venus 
aussi  hyuerner  dans  le  pays.  Le  Père 
Claude  Pijart  toutefois  visita  quelques 
autres  endroits,  en  l'vn  desquels  il 
trouua  bien  cinq  cens  personnes  assem- 
blées, de  diuerses  Nations,  ausquellès  en 
passant  il  annonça  le  Royaume  de  Dieu, 
et  leur  lit  chanter  ses  louanges.  Pres- 
que par  tout  il  y  trouua  quelque  pré- 
destiné, qui  n'attendoit  que  sa  visite 
pour  s'en  aller  au  Ciel.  En  voicy  vu 
exemple  assez  remarquable. 

Les  Tontthrataronons,  Nation  Algon- 
quinc,  byuernoient  au  nombre  de  quinze; 
cabanes,  sur  les  terres  de  la  Mission  de 
sainct  lean  Baptiste  aux  Arendaehro- 
nons.  Le  Père  Claude  Pijart  les  allant 
visiter,  y  receut  toute  sorte  de  bon 
accueil.  Le  soir  estant  venu,  comme  il 
esloit  prés  de  s'endormir,  il  entend  vne 
voix  plaintiue  ;  il  demande  que  c'est? 
on  1  ii y  dit  que  c'estoit  vue  panure  vieille 
malade,  qui  estoit  en  la  cabane  voysine, 
qui  s'en  alloit  mourir.  Le  Père  de- 
mande à  l'aller  voir  :  le  chef  de  la  ca- 
bane, Capitaine  considérable,  se  leue  et 
allume  vn  flambeau,  c'est  à  dire  vue 
escorce  d'arbre,  et  le  Père  estant  en 
peine  d'eau  pour  le  Baptesme,  ce  Capi- 
taine luy  fait  promptement  fondre  de  la 
neige.  Le  Père  entre,  instruit  celte 
pauure  créature,  l'interroge  ;  elle  luy 
donne  toute  satisfaction,  comme  si  elle 
eût  esté  instruite  de  longue  main  ;  il  la 
baptise,  et  vn  peu  après  elle  meurt  heu- 
reusement. 

Le  Père  trouua  en  tous  ceux  qu'il 
visita,  vue  semblable  disposition  d'e- 
sprit à  celle  qu'il  auoit  trouuée  aux  Ni- 
pissiriniens,  mais  beaucoup  meilleure 
en  ceux  qui  auoient  le  plus  fait  de 
voyages,  et  liante  dauantage  les  maga- 
zins  de  nos  François  aux  Trois  Riuieres 
et  à  Québec  depuis  quelques  années  en 
ça.  Nous  venons  ce  qu'auec  le  temps 
et  auec  le  renfort  que  nous  espérons  de 
cette  langue,  nous  pourrons  faire  da- 
uantage à  l'aduenir,  pour  toutes  ces 
panures  brebis  errantes,  tant  de  l'vne 
que  de  l'autre  langue. 

le  ne  sçaurois  me  persuader  que  le 
manquement  du  progrez  de  celte  alfaire, 


doiue  venir  du  costé  dont  on  nous  me- 
nace en  France,  qui  est  l'impuissance 
de  fournir  aux  frais  de  l'entretien  et 
entreprise  de  tous  ces  desseins.  Le 
maistre  du  banquet  qui  nous  enuoye 
pour  inuiter  et  forcer  nos  estropiats, 
d'entrer  dans  la  salle  du  festin,  n'a  que 
trop  de  puissance  et  de  sagesse  pour 
nous  maintenir  et  soustenir  iusques  au 
bout,  et  il  n'est  pas  croyable  qu'il  nous 
veuille  laisser  en  si  beau  chemin.  Parmy 
tant  de  sainctes  et  généreuses  âmes,  qui 
sont  maintenant  en  France,  qui  semblent 
n'auoir  autre  occupation  que  de  voir  où 
et  en  quoy  elles  pourront  employer,  pour 
le  seruice  de  Dieu  et  de  leur  Rédem- 
pteur, et  par  ce  moyen  s'asseurer,  ce 
peu  de  biens  de  la  terre,  dont  la  mort 
ne  leur  fait  que  trop  voir  qu'ils  n'en 
peuuent  autrement  auoir  que  l'vsufruict, 
quelle  apparence  de  désespérer  de  voir 
deuant  que  de  mourir,  cette  maison  fixe 
de  saincte  Marie  matrice  de  tous  les 
Missionnaires,  et  chacune  de  ces  sept 
Missions  et  celles  encore  qui  suiuront 
Dieu  aidant  cy  après;  establies  et  fon- 
dées à  perpétuité,  particulièrement  n'e- 
stant question  que  de  la  nourriture  et 
entrelien  de  deux  ouuriersEuangeliques 
en  chaque  Mission  ?  Ces  Missions  portent 
des  titres  et  des  noms  assez  capables  de 
satisfaire  à  la  deuotion  de  ceux  qui  en 
voudroient  estre  les  Pères  ;  mais  si  leur 
inclination  les  portoit  à  les  nommer  au- 
trement, ie  ne  voy  aucune  loy  qui  les 
peut  empescher  d'en  estre  tout  en- 
semble et  les  pères  et  les  parrains.  Le 
S.  Esprit,  au  sainct  iour  de  la  descente 
duquel  ie  ferme  cette  Relation,  sera  le 
maistre  elle  conducteur  de  cette  affaire, 
laquelle  aussi  bien  que  toutes  les  autres 
qui  regardent  ces  contrées,  ie  ne  puis 
assez  recommander  aux  SS.  prières  et 
dénotions  de  ceux  qui  en  auront  quelque 
cognoissance. 

Relation  de  la  Nouuelle 


Qvelqves  vus  ont  souhaitté  de  voir  vn 
eschantillon  de  la  langue  Huronne 
pour  en  recognoistre  l'œcouomie  et  leur 
façon  de  s'énoncer  :■  ie  n'ay  pu  choisir 
rien  de  meilleur  qu'vn  des  entretiens 
des  plus  ordinaires  qu'eut  auec  Dieu  sur 
la  fin  de  ses  Jours  loseph  Chi8atenh8a 
ce  braue  Chrestien  dont  nous  auons  l'ait 
mention  ;  on  y  pourra  par  mesme  moyen 
recognoistre  l'Esprit  de  Dieu  qui  le 
poussoit. 

Seigneur  Dieu   en     fin     donc      ie      te 

Sa  chieSendio  Di8  onné  ichien  onen- 

connois,      à    la    bonne    heure  maintenant    ie  te  co- 

tere,     8toekti    ichien    nouliSa    onen- 

gnois  :     c'est      toy      qui      as      fait        cette     terre 

1ère  :  isa  ichien  sateienondi  de  ka  on- 

que  voilà,    et     ce     Ciel     que     voila  ;     tu  nous   as 

dechen,  din  de  ka  aronhiate  ;  isa  sk8a- 

faits  nous  autres  qui  sommes  appeliez  hommes. 

atichiae    dajon8e    aSaathi. 

Tout      ainsi       comme       nous      autres    sommes 

To  ichien  iotti  onionhSa  ichien   a8a- 

maistres     du    canot    que  nous  auons  fait  canot,      et 

Sendio    de    ïa        aa8ahonichien,    din 

de  la  cabane  que  nous  auons  fait  cabane  ;  de  mê- 

de    anonchia    aa8anonchichien  ;  to  ati 

me  tu        es        maistre        toy  qui  nous  as  créés. 

hiotti  de  sa  chieSendio  de  skSaatichiai. 

C'est    peu     toutesfois      que    nous    sommes  maistres 

Oehron     itochien     nendi     da8a8endio 

de  tout  ce  que  nous  auons  :  peu  de  temps  seulement 

de  stan  ïesta  nonaen  :     ïonda8ak     ato 

nous  sommes  les  maistres  du  canot  que  nous  auons 

a8a8endio  de     ia     aaSahoni- 

fait  canot,      et    de     la    cabane     que    nous     auons 

chien,      din    de    anonchia    aaSanon- 

fait  cabane,    peu  de  temps  seulement  en  sommes-nous 

chichien,  ïondaSak        ato       aSaSen- 

les  maisties.  Quant   à   toy  pour    tousiours    tu   seras 

dio  ien.     Tan  de  sa  aondechaon  ichien 

le   maistre   de   nous   qui  sommes  appeliez  hommes  : 

chieSendio  aSaton  de  aionSe  a8aatsi  : 

et  pendant  que  l'on  est  encor  en  vie,  pourroit  on  douter 

din       d'asson      aondhai,  aioehron  ati 

que  tu  n'en  sois  le  maître?  et    pour    lors    principale- 

chie8endio  ?  to  haonoe  aat  an- 

ment  tu  es  le  maistre  quand  nous  venons  à  mourir. 

derakti    chie8endio       de       aaSenhei. 

Toy    seul    tout  à    fait  tu  es  maistre  parfaitement  ; 

Son8a  aat  akhiaondi  chieSendio  aat  ; 

il  n'y  en  a  pas  aucun  autre  auec  toy.     Tu  es  piincipa- 

stan  dSa  tsatan  ta  testi.     Isa    ichien 

lement  celuy  que  nous  deurions  craindre  ;   tu  es  prin- 

aat  aiesatandihi  ;  isa 

cipalement  celuy  que  nous  deurions  aimer  ;    parceque 

ichien    aat    aiesannonhSeha  ;    aerhon 

c'est  toy  qui  es  tres-puissant,  et  véritablement  c'est 

isa  icliien  aat  ista8r,  aat  attoain  aa  isa 


toy  aussi  qui  nous  aymes  extrêmement  :    tres-verita- 

ichien     aat      sk8annonh8e  :  daak  at- 

blement  quant  aux  autres  qui  sont  hommes,  et  aux 

toain     aa     atan,     d'8a     nonSe,      din 

autres  qui  sont  démons,  ny  les  vns  ny  les  autres  ne 

d'8a     d'ondaki,     stan      ichien      deka 

sont  point  puissans,  ny  les  hommes  ny  les  démons  : 

te  hattindaSr,  enon8e    din    d'ondaki  : 

non    non    ils   ne    sont    point    puissans   les   démons, 

stan     ichien     te     hattindaSr    ondaki, 

de  plus  aussi  ils  ne  nous  ayment  pas. 

e8a  ichien  te  onkinnonhSe. 

C'est  pourquoy  maintenant  d'vne  façon  particu- 

Ondaie        ati       nonhSa       andera- 

liere  ie  rends  grâces  de  ce  que  tu  as  voulu  qu'il  me 

kti         atones         d'iseri  ahaien- 

cognoisse.     Extrêmement  tu       nous        aymes  : 

teha.       Daat     anderakti     skSannoSe  : 

en   fin   maintenant   ie    me  consacre  à  toy   moy  que 

onne  ichien  non8a  onataankSas  de  k'ii- 

voicy    ;    en  fin  maintenant   ie    te  fais  mon   maistre, 

ktion  ;  onne  ichien  nonhSa  onSend'osti, 

tu  es  principalement  le  maistre  de   moy   que  voicy. 

daak        chie8endio       de       k'iikhon. 

Ordonne  seulement  de  moy  que  voicy  :      n'importe 

Sendionran  itoch  de  k'iikhon  :  niané  to 

que  ie        souffre,  ie    penseray    seulement 

de  eatonnhontaiona,    eerhon     itochien 

il     y     aduisera      seulement    le   maistre   absolu   de 

ehendionraan  itochien  daak  a8endio  de 

moy  que  voicy.     Toy  tu  nous  as  tous  pour  créatures 

k'iikhon.       Isa  ichien  aSetti  skSaalaSan 

en  nostre  famille  :     encore       bien       que        ie      n'y 

d'aSahSatsia  :   aSanchkran     ichien    de 

fusse   présent,     et  quelque  accident  nous  arriuast  en 

te  ikhonlak,   chia    stan    onataSan  d'a- 

nostre  famille,  ie  penseray  seulement  :  Celuy    là  voit 

8ah8atsia,  eerhon  itochien  :  Tehaagnra 

qui     principalement   nous   a   pour   créatures  ;    mais 

ichien      daak     sonaalaSan      aa  ;     tan 

pour  moy,  ie  ne  suis  rien  du  tout,  quand  bien  l'y  eusse 

nendi,  stan  ichien  ea  teen,  de  te  ikhon- 

esté,    nonobstant    nous    fussions     morts,  quand  bien 

tak,  oont  ichien  aiaSenheonnen,  de    te 

i'y  eusse  esté.      Voila   donc   que   grandement   ie    re- 

ikhontak.     Onne  ichien  anderakti  ato- 

mercie    !       voila     que     ie     te    cognois      pour    ce 

nés  aa  !    onne    ichien    onentere    staat 

qui  regarde  tes  desseins  :     ie    ne    veux    pas    songer 

isendionr8ten  aa  :    te8astato  aendion- 

si  en   nostre    famille    il    arriuera    quelque    chose  ; 

raenton         d'a8ah8asia         t'eaSank  ; 

ie  penseray   seulement,      il       y       aduisera       Dieu 

eerhon  itochien,    ehendionran  de  Di8 

qui  nous  aime  :  soit  qu'il  ait  dessein  qu'ils  deuiennent 

sonnanhSe:  din  d'eherhon  ahattiessaha 

pauures  en  leur  famille,     ie      penseray       seulement 

to     d'attiSatsia,    eerhon  itochien  kon- 

voila     le     dessein      de      Dieu      qui     nous       aime  ; 

d'ihondionrSten  de  Diou  sonannonhSe  ; 

soit     qu'il     ait     dessein     que    celuy-là    soit    riche, 

din      d'eherhon      ahokiSaneha     sen, 

ie  penseray  seulement  ie  ne  sçay  ce  que  prétend  Dieu; 

eerhon  itochien  stan  ne  iherhai  de  Diou  ; 

i'enseray  d'autant  plus  en  crainte,  et  prendray   garde 

anderakti    eatandihi,      ea  teiensta  ito- 

à  la  façon  i[uo  ie  vi.s  :    il      est      bien        aisé        que 

chien  t'iondhai  :  akiesaen  itochien  d'aor- 

les        riches        soient        poeheurs    :  parce   que 

ribouanderaskon  daoki8anne  :     aerhon 

sans  qu'on  s'en  apperç.oiuo,  voila  aussi  tost  le  diable 

teSanente,  onne    ichien     oki 

qui  les  accompagne.     Helas  !     c'est    en     vain     quo 

hi8ei.  0  !   onek  atochien  at- 

font      les      glorieux      quelques     hommes    qui    sont 

tinaendac  110118e  d'8a  ondaie  d'ondaki- 

riches    :  non  asseurement  nous   no   nous  entre- 

ouane  :   ô     ichien    te    onatateh8iche- 

BOrpassons    pas    soit    riches    soit    pauures.        ïu 

gnonch  de  ondaki8ant  din  d'eessas.  Chia 

nous       aymes      également      et      les      pauures      et 

te  sk8annonh8c   ichien   d'aSkaota  din 

les        riches.  O    que  c'est  donc  à  la  bonne  heure 

d'aokiSane.    0  outoekli    onne     onen- 

qu'on  fin  ie  te  cognois  en  tes   desseins  toy  qui   nous 

1ère  ti  sendionrSten  de  ikoiiannonhoue 

aimes  Dieu  !    d'autant  plus  ie  remercie,  d'autant  plus 

de  Di8   !    anderakti  atones,  anderakti 

ie    m'abandonne    à    toy    moy    que   voicy,    me  Voi- 

ichien    onatonchiens   ek'iikhon,    onne 

la     maintenant    que     ie      secoue      de     moy     tout 

ichien    nonhoua   aakhialehoue    enstan 

ce    que   nous  estimons    pen  lant    que   nous   viuons  ; 

iesta  a8andoronkoua  d'asson  aiond'hay  ; 

en  fin  donc  ie  n'en   fais   plus   d'estat,    toy   seul  vnt- 

onne    ichien    teskandoron,  sonh8a  to 

quement     dispose     de     moy     que    voicy    qui   en    es 

hara  sendionran  de  k'iikhon  daat  chie- 

le  maistre. 

8endio  aa. 

C'eut  esté  beaucoup  seulement  que  tu  eusses  voulu 

Aioutektik    ichien    de     te    seiïnen 

que    les    hommes    soient,      nonobstant    on    deuroit 

0118e  ichien  aionton,  oont  ichien  aion- 

t'en   remercier  il  y   auroit  encore  beaucoup  dont  on 

lones      ae8ane      ichien      aiontenhn- 

iouyroit     sur     la.      terre     de     toutes     les     choses 

rak8at  de    k'ondechen   iaen    de    stan 

que  tu  nous  as  laissées  ;   mais     de     plus     en     cela 

iesta  sk8aentandi  ;  onek  ichien  kondaie 

grandement  tu   nous   as  obligés,    que  tu  as    voulu 

anderakti  skSatharatandi,  d'iseri  aron- 

qu'ils     aillent    au    ciel    quand     ils     mourront,      là 

hiaie  ichien  ahendeta  de  hendihei  to  ati 

■ou         à  iamais  ils  viuront. 

de  aondechahaon  ichien  de  to  aondhei. 

le  ne  veux  pas  maintenant  examiner  ce  que  c'est  veri- 

TeSastalo  nonh8a  aatorettastaat  iokirren 

tabloment  du  Paradis,  ie  presumerois  par  trop  de  moy 

de     aronhiae,     anaendaek     itochien 

si  ie  pensois,  que  ie  recherche  ce  que  c'en  est;  aussi  bien 

de  erhai,  t'aiatoretta  ;        onek  in- 

ie  ne  suis  rien,  cela  seul  mo  deuroit  suffire  de  ce  que 

de  ea  le   ondaie  ichien  aiStoektik  de 

ie  sçay  ce  que  c'est  do  tes  commandemens.     En   fin 

erri8atere     ti     chie8end8ten,    Onne 

voila    quo    maintenant    ie    croy    et    tout    de    bon  ; 

ichien nonh8arili8iosla  daak  attoain  aa; 


il    n'y    a    rien    du    tout    dont    ie    doute    aucn- 

slan  ichien  agnaktao  la  le8a  endionrha- 

neinont,      car       tu       n'es        point         menteur,      tn 

landik,  onek  inde  te  chieii(lachi8ane  ara 

dis  tousiours  la  vérité  quoy  que  tu  dises  ;   cela    me 

ito  ti  chrteieriata  de  slan  chion  ;  ondaie 

suffit,  que  tu   ayes   dit:    ie   ne   vous    refuseray  rien 

is  en   to,  disen  stan  te8anonstatindihai 

dans     le     ciel    :     parce     que     quoy     que    ce    soit 

de  aronhaie  :  onek  inde  stan  iesta   te 

ne  t'est  difficile  ;      de       plus      tu       noug 

satandoronkSandik  ;   e8a  ichien  sk8an- 

aimes.         Voila     le     sujet     de      mon      espérance 

1108e.     Kondaie  nenakhrendaentakSa  ti 

ta  parole.  N'est  il  pas  donc  vray  que  nous 

chic8end8len.     On      ichien      teskan- 

deuons   plus  faire  de    difficulté   de  souffrir  pendant 

doron  attoain  aSatonnhonlaiona  asson 

nostre    vie  ?    voila   ce   qui   en     arriuera  :     d'autant 

aiondhai  ?  kondaie  echa  aa8ank  :   eSânc 

plus  nous    en   tirerons  de   profit  dans  le  ciel,   outre 

ea8atengnrak8at  earohaie  ,     e8a- 

que  on  est  moins    tenant  de  sa  vie  quand  on  est  dans 

ichien    telsaonnonsle   d'aondhai  d'ao- 

l'affliction. 

tetsirati. 

Ah  !    véritablement  ce  n'est  plus  vne  chose  à  crain- 

Ou  !  ichien  teskandoron 

dre  que  la  mort,        c'est      pour     néant     que     nous 

de    enheon,     onek     atochien     ti    a8 

craignons  si  fort  de  mourir,  pendant  que  nous  viuons  ; 

atandik  de  enhepn,  t'asson  adiondtiai  ; 

véritablement  nous  n'auons  point  d'esprit:    en  mesme 

ô     ichien      te      onediont  :       to  hao- 

temps    qu'au     ciel    on     va     lors     que     l'on    meurt, 

noe  ichien  aronhiae  liaient d'onnaaihei, 

en     mesme     temps      précisément    on     est    heureux 

to     haonoe      aat       aionk8asta        de 

au        ciel.        Nous  sommes  semblables   à   ceux  qui 

aronhiae.    To     itochien     iotti      d'ao- 

vont  en  traite,  pendant  que  nous  viuons  :  ils  souffrent 

nonches,    d'asson    aiondhai  :   te  hon- 

continuellement       ceux       qui      vont       en      traite  ; 

tonnhontaïoiiach  ichien    d'onnonches  ; 

ie  vous  laisse  à  penser  si  on  se  resioiiit,    quand   on  est 

aioehron     ati     aontones,     onne  tsao- 

sur  le  retour  :    on  pense  seulement  voila  que  nous  al- 

onhake    :    aenrhai  itochien  onne  Iso- 
ions arriuer,  nous     voicy     au     bout     de    no3     souf- 

naonhak,  onne  aSendionhia  nonatonn- 

frances      :  de  mesme  en   deuroit    il    arriuer 

hontaionan  :    to  ati  haiaSank 

lors  que  l'on  est  sur  le  poinct  de  mourir,   on   deuroit 

don'ontaiheoiiche,  aien- 

penser    seulement    tout   maintenant  ie  seray  au  bout 

rhon  itochien  on8a    toat     cendionhia 

de       mes       peines.  Voila       mon        senti- 

d'atonnhontaionaeh.     Kondaie     nendi 

ment  Seigneur  Dieu  :    on   fin 

hiSaendionrSlen  de  chi8endio  Di8  :  onne 

donc  io  no  crains  plus  la  mort,  ie  mo  resioùiray  quand  ie 

ichien     teskata'ndik     enheon     ea  lones 

seray  sur  le  poinct  do  mourir.     Io  ne   veux  pas  ni'af- 

ichien  de  k'ihconche.  TeSastato  ealonn- 

fliger  m'attristant  pour  la  mort 

hontaiona  e8aendionrachenk  de  cathei 

de  quelqu'vn  de  mes  proches  ;  ie  penseray  seulement, 

de       kennonhonk  ;     eerhon  itochien, 

il     en    dispose  Dieu,     il   aura  dessein  qu'ils 

hendionran   de   Di8,    eherhon    ichien 

partent,  qu'en  Paradis  ils         aillent, 

aionrask8a,    aronhiae    ichien    liaient, 


et   pour    moy  ie  penseray  seulement,     grandement 

endi     de     eerhon    ichien,     anderakti 

il    les     aime,         puis   qu'il  a  voulu   qu'ils   partent, 

saonnonhSe,  de    ha8eri     ahonraskSa, 

et  que  parfaitement  ils  soient  heureux. 

anderacti         ahonkSasta. 

